# @00מסכת ברכות

## @22פרק א

### @11מסכת ברכות פרק א משנה א

א

מֵאֵמָּתַי קוֹרִין אֶת שְׁמַע בַּעֲרָבִים?

מִשָּׁעָה שֶׁהַכֹּהֲנִים נִכְנָסִים לֹאכַל בִּתְרוּמָתָן,

עַד סוֹף הָאַשְׁמֹרֶת הָרִאשׁוֹנָה.

דִּבְרֵי רְבִּי אֱלִיעֶזֶר.

וַחֲכָמִים אוֹמְרִים:

עַד חֲצוֹת.

רַבָּן גַּמְלִיאֵל אוֹמֵר:

עַד שֶׁיַּעֲלֶה עַמּוּד הַשַּׁחַר.

ב

מַעֲשֶׂה שֶׁבָּאוּ בָנָיו מִבֵּית הַמִּשְׁתֶּה;

אָמְרוּ לוֹ:

"לֹא קָרִינוּ אֶת שְׁמַע."

אָמַר לָהֶם:

"אִם לֹא עָלָה עַמּוּד הַשַּׁחַר,

מֻתָּרִין אַתֶּם לִקְרוֹת".

ג

וְלֹא זוֹ בִלְבַד,

אֶלָּא כָל שֶׁאָמְרוּ חֲכָמִים "עַד חֲצוֹת",

מִצְוָתָן עַד שֶׁיַּעֲלֶה עַמּוּד הַשַּׁחַר.

ד

הֶקְטֵר חֲלָבִים וְאֵבָרִים, [וַאֲכִילַת פְּסָחִים] *(באותיות, אבל נמחק על ידי הנקדן)*

מִצְוָתָן עַד שֶׁיַּעֲלֶה עַמּוּד הַשַּׁחַר;

ה

כָּל הַנֶּאֱכָלִים לְיוֹם אֶחָד,

מִצְוָתָן עַד שֶׁיַּעֲלֶה עַמּוּד הַשַּׁחַר.

ו

אִם כֵּן, לָמָּה אָמְרוּ חֲכָמִים "עַד חֲצוֹת"?

אֶלָּא לְהַרְחִיק אֶת הָאָדָם מִן הָעֲבֵירָה.

### @11מסכת ברכות פרק א משנה ב

ז

מֵאֵמָּתַי קוֹרִין אֶת שְׁמַע בַּשְּׁחָרִים?

מִשֶּׁיַּכִּירוּ בֵין תְּכֵלֶת לַלָּבָן;

רְבִּי אֱלִיעֶזֶר אוֹמֵר:

בֵּין תְּכֵלֶת לַכָּרַתָּן,

עַד הָנֵץ הַחַמָּה.

רְבִּי יְהוֹשֻׁעַ אוֹמֵר:

עַד שָׁלֹשׁ שָׁעוֹת,

שֶׁכֵּן דֶּרֶךְ בְּנֵי מְלָכִין לַעֲמֹד בְּשָׁלוֹשׁ שָׁעוֹת.

הַקּוֹרֵא מִכָּן וְאֶלָּךְ לֹא הִפְסִיד,

כְּאָדָם שֶׁהוּא קוֹרֵא בַתּוֹרָה.

### @11מסכת ברכות פרק א משנה ג

ח

בֵּית שַׁמַּי אוֹמְרִים:

בָּעֶרֶב כָּל הָאָדָם יַטּוּ וְיִקְרוּ,

וּבַבֹּקֶר יַעַמֹדוּ, שֶׁנֶּאֱמַר:

(דְּבָרִים ו, ז) "בְּשָׁכְבְּךָ וּבְקוּמֶךָ".

בֵּית הֶלֵּל אוֹמְרִים:

כָּל הָאָדָם קוֹרִין כְּדַרְכָּן, שֶׁנֶּאֱמַר:

(דְּבָרִים ו, ז) "וּבְלֶכְתְּךָ בַדֶּרֶךְ".

אִם כֵּן, לָמָּה נֶאֱמַר " בְּשָׁכְבְּךָ וּבְקוּמֶךָ"?

אֶלָּא, בְּשָׁעָה שֶׁדֶּרֶךְ בְּנֵי אָדָם שׁוֹכְבִים,

וּבְשָׁעָה שֶׁדֶּרֶךְ בְּנֵי אָדָם עוֹמְדִין.

ט

אָמַר רֶבִּי טַרְפוֹן:

אֲנִי הָיִיתִי בָא בַדֶּרֶךְ,

וְהִטֵּיתִי לִקְרוֹת, כְּדִבְרֵי בֵית שַׁמַּי,

וְסִכַּנְתִּי בְעַצְמִי מִפְּנֵי הַלֵּסְטִים.

אָמְרוּ לוֹ:

כְּדַי הָיִיתָ לָחוּב בְּעַצְמָךְ,

שֶׁעָבַרְתָּ עַל דִּבְרֵי בֵית הֶלֵּל.

### @11מסכת ברכות פרק א משנה ד

י

בַּשַּׁחַר מְבָרֵךְ שְׁתַּיִם לְפָנֶיהָ וְאַחַת לְאַחֲרֶיהָ,

וּבָעֶרֶב שְׁתַּיִם לְפָנֶיהָ וּשְׁתַּיִם לְאַחֲרֶיהָ,

אַחַת אֲרֻכָּה, וְאַחַת קְצָרָה.

מָקוֹם שֶׁאָמְרוּ לְהַאֲרִיךְ, אֵינוּ רַשַּׁי לְקַצֵּר;

לְקַצֵּר, אֵינוּ רַשַּׁי לְהַאֲרִיךְ.

לַחְתֹּם, אֵינוּ רַשַּׁי שֶׁלֹּא לַחְתֹּם;

וְשֶׁלֹּא לַחְתֹּם, אֵינוּ רַשַּׁי לַחְתֹּם.

### @11מסכת ברכות פרק א משנה ה

יא

מַזְכִּירִין יְצִיאַת מִצְרַיִם בַּלֵּילוֹת.

אָמַר רְבִּי אֶלְעָזָר בֶּן עֲזַרְיָה:

הֲרֵי אֲנִי כְבֶן שִׁבְעִים שָׁנָה,

וְלֹא זָכִיתִי שֶׁתֵּאָמֵר יְצִיאַת מִצְרַיִם בַּלֵּילוֹת,

עַד שֶׁדְּרָשָׁהּ בֶּן זוֹמָה, שֶׁנֶּאֱמַר:

(דְּבָרִים טז, ג) "לְמַעַן תִּזְכֹּר אֶת יוֹם צֵאתְךָ מֵאֶרֶץ מִצְרַיִם,

כֹּל יְמֵי חַיֶּיךָ",

"יְמֵי חַיֶּיךָ" הַיָּמִים,

"כֹּל יְמֵי חַיֶּיךָ" הַלֵּילוֹת.

וַחֲכָמִים אוֹמְרִים:

"יְמֵי חַיֶּיךָ" הָעוֹלָם הַזֶּה,

"כֹּל יְמֵי חַיֶּיךָ" לְהָבִיא אֶת ימוֹת הַמָּשִׁיחַ.

## @22פרק ב

### @11מסכת ברכות פרק ב משנה א

א

הָיָה קוֹרֵא בַתּוֹרָה, וְהִגִּיעַ זְמַן הַמִּקְרָא;

אִם כִּוֵּן אֶת לִבּוֹ, יָצָא,

וְאִם לָאו, לֹא יָצָא.

וּבַפְּרָקִים,

שׁוֹאֵל מִפְּנֵי הַכָּבוֹד וּמֵשִׁיב,

וּבָאֶמְצַע,

שׁוֹאֵל מִפְּנֵי הַיִּרְאָה וּמֵשִׁיב,

דִּבְרֵי רְבִּי מֵאִיר.

רְבִּי יְהוּדָה אוֹמֵר:

בָּאֶמְצַע,

שׁוֹאֵל מִפְּנֵי הַיִּרְאָה, וּמֵשִׁיב מִפְּנֵי הַכָּבוֹד,

וּבַפְּרָקִים,

שׁוֹאֵל מִפְּנֵי הַכָּבוֹד, וּמֵשִׁיב שָׁלוֹם לְכָל הָאָדָם.

### @11מסכת ברכות פרק ב משנה ב

אֵלּוּ הֵן בֵּין הַפְּרָקִים:

בֵּין בְּרָכָה הָרִאשׁוֹנָה לַשְּׁנִיָּה,

וּבֵין שְׁנִיָּה לִ"שְׁמַע",

וּבֵין "שְׁמַע" לִ"וְהָיָה אִם שָׁמֹעַ",

בֵּין "וְהָיָה אִם שָׁמֹעַ" לְ"וַיֹּאמֶר",

בֵּין "וַיֹּאמֶר" לֶ"אֱמֶת וְיַצִּיב".

רְבִּי יְהוּדָה אוֹמֵר:

בֵּין "וַיֹּאמֶר" לֶ"אֱמֶת וְיַצִּיב",

לֹא יַפְסִיק.

ג

אָמַר רֶבִּי יְהוֹשֻׁעַ בֶּן קָרְחָה:

וְלָמָּה קָדְמָה "שְׁמַע" לִ"וְהָיָה אִם שָׁמֹעַ" ?

אֶלָּא יְקַבֵּל עָלָיו מַלְכוּת שָׁמַיִם תְּחִלָּה,

וְאַחַר כָּךְ יְקַבֵּל עָלָיו עֹל מִצְוֹת.

"וְהָיָה אִם שָׁמֹעַ" לְ"וַיֹּאמֶר" ?

שֶׁ"וְהָיָה אִם שָׁמֹעַ" נוֹהֵג בַּיּוֹם וּבַלַּיְלָה,

"וַיֹּאמֶר" אֵינוּ נוֹהֵג אֶלָּא בַיּוֹם.

### @11מסכת ברכות פרק ב משנה ג

ד

הַקּוֹרֵא אֶת שְׁמַע וְלֹא הִשְׁמִיעַ לְאָזְנוֹ,

יָצָא.

רְבִּי יוֹסֵה אוֹמֵר:

לֹא יָצָא.

קָרָא וְלֹא דִקְדֵּק בְּאוֹתוֹתֶיהָ,

רְבִּי יוֹסֵה אוֹמֵר:

יָצָא.

רְבִּי יְהוּדָה אוֹמֵר:

לֹא יָצָא.

הַקּוֹרֵא לְמַפְרֵעַ לֹא יָצָא.

קָרָא וְטָעָה, יַחְזֹר לִמְקוֹם שֶׁטָּעָה.

### @11מסכת ברכות פרק ב משנה ד

ה

הָאֻמָּנִים קוֹרִין בְּרֹאשׁ הָאִילָּן אוֹ בְרֹאשׁ הַנִּדְבָּךְ,

מַה שֶּׁאֵינָן רַשָּׁיִים לַעֲשׁוֹת כֵּן בַּתְּפִלָּה.

### @11מסכת ברכות פרק ב משנה ה

ו

חָתָן פָּטוּר מִקִּרְיַת שְׁמַע בְּלַיְלָה הָרִאשׁוֹן,

וְעַד מוֹצָאֵי שַׁבָּת, אִם לֹא עָשָׂה מַעֲשֶׂה.

מַעֲשֶׂה בְרַבָּן גַּמְלִיאֵל שֶׁקָּרָא בְלַיְלָה שֶׁנָּשָׂא.

אָמְרוּ לוֹ:

לֹא לִמַּדְתָּנוּ שֶׁחָתָן פָּטוּר מִקִּרְיַת שְׁמַע בְּלַיְלָה הָרִאשׁוֹן?

אָמַר לָהֶן:

אֵינִי שׁוֹמֵעַ לָכֶם

לְבַטֵּל מִמֶּנִּי מַלְכוּת שָׁמַיִם שָׁעָה אַחַת.

### @11מסכת ברכות פרק ב משנה ו

ז

רָחַץ בְּלַיְלָה הָרִאשׁוֹן שֶׁמֵּתָה אִשְׁתּוֹ.

אָמְרוּ לוֹ:

לֹא לִמַּדְתָּנוּ שֶׁאָבֵל אָסוּר לִרְחוֹץ?

אָמַר לָהֶם:

אֵינִי כִשְׁאָר כָּל הָאָדָם, אַסְטְנֵס אָנִי.

### @11מסכת ברכות פרק ב משנה ז

ח

וּכְשֶׁמֵּת טְבִי עַבְדּוֹ,

קִבֵּל עָלָיו תַּנְחוּמִים.

אָמְרוּ לוֹ תַלְמִידָיו:

לֹא לִמַּדְתָּנוּ שֶׁאֵין מְקַבְּלִין תַּנְחוּמִין עַל הָעֲבָדִים?

אָמַר לָהֶם:

אֵין טְבִי עַבְדִּי כִשְׁאָר כָּל הָעֲבָדִים,

כָּשֵׁר הָיָה.

### @11מסכת ברכות פרק ב משנה ח

ט

חָתָן,

אִם רוֹצֶה לִקְרוֹת אֶת שְׁמַע בְּלַיְלָה הָרִאשׁוֹן,

קוֹרֵא.

רַבָּן שִׁמְעוֹן בֶּן גַּמְלִיאֵל אוֹמֵר:

לֹא כָל הָרוֹצֶה לִטּוֹל אֶת הַשֵּׁם יִטֹּל.

## @22פרק ג

### @11מסכת ברכות פרק ג משנה א

א

מִי שֶׁמֵּתוֹ מֻטָּל לְפָנָיו,

פָּטוּר מִקִּרְיַת שְׁמַע וּמִן הַתְּפִלִּין.

נוֹשְׂאֵי הַמִּטָּה וְחִלּוּפֵיהֶן וְחִלּוּפֵי חִלּוּפֵיהֶן,

אֶת שֶׁלִּפְנֵי הַמִּטָּה, וְאֶת שֶׁלְּאַחַר הַמִּטָּה;

אֶת שֶׁלַּמִּטָּה צֹרֶךְ בָּהֶן פְּטוּרִין,

וְאֶת שֶׁאֵין לַמִּטָּה צֹרֶךְ בָּהֶן חַיָּבִין.

אֵלּוּ וָאֵלּוּ פְּטוּרִין מִן הַתְּפִלָּה.

### @11מסכת ברכות פרק ג משנה ב

ב

קָבְרוּ אֶת הַמֵּת וְחָזָרוּ,

אִם יְכוּלִין לְהַתְחִיל וְלִגְמוֹר

עַד שֶׁלֹּא יַגִּיעוּ לַשּׁוּרָה,

יַתְחִילוּ;

וְאִם לָאו,

לֹא יַתְחִילוּ.

הָעוֹמְדִין בַּשּׁוּרָה,

הַפְּנִימִין פְּטוּרִין,

וְהַחִיצוֹנִין חַיָּבִין.

### @11מסכת ברכות פרק ג משנה ג

ג

נָשִׁים וַעֲבָדִים וּקְטַנִּים,

פְּטוּרִין מִקִּרְיַת שְׁמַע וּמִן הַתְּפִלִּין,

וְחַיָּבִין בַּתְּפִלָּה וּבַמְּזוּזָה וּבְבִרְכַּת הַמָּזוֹן.

### @11מסכת ברכות פרק ג משנה ד

ד

בַּעַל קֶרִי,

מְהַרְהֵר בְּלִבּוֹ וְאֵינוּ מְבָרֵךְ,

לֹא לְפָנֶיהָ וְלֹא לְאַחֲרֶיהָ;

וְעַל הַמָּזוֹן,

מְבָרֵךְ לְאַחֲרָיו, וְאֵינוּ מְבָרֵךְ לְפָנָיו.

רֶבִּי יְהוּדָה אוֹמֵר:

מְבָרֵךְ לִפְנֵיהֶם וּלְאַחֲרֵיהֶם.

### @11מסכת ברכות פרק ג משנה ה

ה

הָיָה עוֹמֵד בַּתְּפִלָּה,

וְנִזְכַּר שֶׁהוּא בַּעַל קֶרִי,

לֹא יַפְסִיק, אֶלָּא יְקַצֵּר.

יָרַד לִטְבּוֹל,

אִם יָכוֹל לַעֲלוֹת וּלְהִתְכַּסּוֹת,

וְלִקְרוֹת עַד שֶׁלֹּא תָנֵץ הַחַמָּה,

יַעֲלֶה וְיִתְכַּסֶּה וְיִקְרֵא;

וְאִם לָאו,

יִתְכַּסֶּה בַמַּיִם וְיִקְרֵא.

אֲבָל לֹא יִתְכַּסֶּה

לֹא בְמַיִם הָרָעִים וְלֹא בְמֵי הַמִּשְׁרָה,

עַד שֶׁיָּטִיל לְתוֹכָן מַיִם.

כַּמָּה יַרְחִיק מֵהֶן, מִן הַצּוֹאָה?

אַרְבַּע אַמּוֹת.

### @11מסכת ברכות פרק ג משנה ו

ו

זָב שֶׁרָאָה קֶרִי,

וְנִדָּה שֶׁפָּלְטָה שִׁכְבַת זֶרַע,

וְהַמְשַׁמֶּשֶׁת שֶׁרָאַת נִדָּה,

צְרִיכִין טְבִילָה;

רֶבִּי יְהוּדָה פוֹטֵר.

## @22פרק ד

### @11מסכת ברכות פרק ד משנה א

א

תְּפִלַּת הַשַּׁחַר, עַד חֲצוֹת;

רֶבִּי יְהוּדָה אוֹמֵר:

עַד אַרְבַּע שָׁעוֹת.

תְּפִלַּת הַמִּנְחָה עַד הָעֶרֶב;

רֶבִּי יְהוּדָה אוֹמֵר:

עַד פְּלַג הַמִּנְחָה.

תְּפִלַּת הָעֶרֶב, אֵין לָהּ קֶבַע.

וְשֶׁלַּמּוּסָפִים כָּל הַיּוֹם;

רְבִּי יְהוּדָה אוֹמֵר:

עַד שֶׁבַע שָׁעוֹת.

### @11מסכת ברכות פרק ד משנה ב

ב

רֶבִּי נְחוֹנְיָא בֶן הַקָּנָה הָיָה מִתְפַּלֵּל

בִּכְנֵיסָתוֹ לְבֵית הַמִּדְרָשׁ וּבִיצִיאָתוֹ תְפִלָּה קְצָרָה.

אָמְרוּ לוֹ:

מַה מָּקוֹם לִתְפִלָּה זוֹ?

אָמַר לָהֶם:

"בִּכְנֵיסָתִי אֲנִי מִתְפַּלֵּל

שֶׁלֹּא תֶאֱרַע תַּקָּלָה עַל יָדִי,

וּבִיצִיאָתִי אֲנִי נוֹתֵן הוֹדָיָה עַל חֶלְקִי."

### @11מסכת ברכות פרק ד משנה ג

ג

רַבָּן גַּמְלִיאֵל אוֹמֵר:

בְּכָל יוֹם מִתְפַּלֵּל אָדָם שְׁמוֹנֶה עֶשְׂרֵה.

רֶבִּי יְהוֹשֻׁעַ אוֹמֵר:

מֵעֵין שְׁמוֹנֶה עֶשְׂרֵה.

רֶבִּי עֲקִיבָה אוֹמֵר:

אִם שָׁגְרָה תְפִלָּתוֹ בְפִיו,

מִתְפַּלֵּל שְׁמוֹנֶה עֶשְׂרֵה;

וְאִם לָאו,

מֵעֵין שְׁמוֹנֶה עֶשְׂרֵה.

### @11מסכת ברכות פרק ד משנה ד

ד

רֶבִּי אֱלִיעֶזֶר אוֹמֵר:

הָעוֹשֶׂה תְפִלָּתוֹ קֶבַע,

אֵין תְּפִלָּתוֹ תַחֲנוּנִים.

רֶבִּי יְהוֹשֻׁעַ אוֹמֵר:

הַמְּהַלֵּךְ בִּמְקוֹם סַכָּנָה,

מִתְפַּלֵּל תְּפִלָּה קְצָרָה מֵעֵין שְׁמוֹנֶה עֶשְׂרֵה,

וְאוֹמֵר:

"הוֹשַׁע הַשֵּׁם אֶת עַמְּךָ אֵת יִשְׂרָאֵל;

כָּל פָּרָשַׁת הָעִבּוּר צָרְכֵיהֶם לְפָנֶיךָ;

בָּרוּךְ אַתָּה יי שׁוֹמֵעַ תְּפִלָּה".

### @11מסכת ברכות פרק ד משנה ה

ה

הָיָה רָכוּב עַל הַחֲמוֹר,

יֵרֵד;

אִם אֵינוּ יָכוֹל לֵירֵד,

יַחְזִיר אֶת פָּנָיו;

אִם אֵינוּ יָכוֹל לְהַחְזִיר אֶת פָּנָיו,

יְכַוֵּן אֶת לִבּוֹ כְנֶגֶד בֵּית קֹדֶשׁ הַקֳּדָשִׁים.

### @11מסכת ברכות פרק ד משנה ו

ו

הָיָה יוֹשֵׁב בִּסְפִינָה, אוֹ בְקָרוֹן, אוֹ בְאַסְדָּא,

יְכַוֵּן אֶת לִבּוֹ כְנֶגֶד בֵּית קֹדֶשׁ הַקֳּדָשִׁים.

### (@11מסכת ברכות פרק ד משנה ז)

רֶבִּי אֶלְעָזָר בֶּן עֲזַרְיָה אוֹמֵר:

אֵין תְּפִלַּת הַמּוּסָפִים אֶלָּא בַחֲבַר עִיר.

וַחֲכָמִים אוֹמְרִים:

בַּחֲבַר עִיר וְשֶׁלֹּא בַחֲבַר עִיר.

רֶבִּי יְהוּדָה אוֹמֵר מִשְּׁמוֹ:

כָּל מָקוֹם שֶׁיֶּשׁ חֲבַר עִיר,

הַיָּחִיד פָּטוּר מִתְּפִלַּת הַמּוּסָפִין.

## @22פרק ה

### @11מסכת ברכות פרק ה משנה א

א

אֵין עוֹמְדִין לְהִתְפַּלֵּל אֶלָּא מִתּוֹךְ כֹּבֶד רֹאשׁ.

חֲסִידִים הָרִאשׁוֹנִים

הָיוּ שׁוֹהִים שָׁעָה אַחַת וּמִתְפַּלְּלִים,

כְּדֵי שֶׁיְּכַוְּנוּ אֶת לִבָּם לַמָּקוֹם.

וַאֲפִלּוּ הַמֶּלֶךְ שׁוֹאֵל בִּשְׁלוֹמוֹ,

לֹא יְשִׁיבֶנּוּ;

אֲפִלּוּ נָחָשׁ כָּרוּךְ עַל עֲקֵבוֹ,

לֹא יַפְסִיק.

### @11מסכת ברכות פרק ה משנה ב

ב

מַזְכִּירִין גְּבוּרוֹת גְּשָׁמִים בִּתְּחַיַּת הַמֵּתִים,

וְשׁוֹאֲלִים גְּשָׁמִים בְּבִרְכַּת הַשָּׁנִים,

וְהַבְדָּלָה בְחוֹנֵן הַדַּעַת.

רֶבִּי עֲקִיבָה אוֹמֵר:

אוֹמְרָהּ בְּרָכָה רְבִיעִית לְעַצְמָהּ.

רֶבִּי אֱלִיעֶזֶר אוֹמֵר:

בַּהוֹדָיָה.

### @11מסכת ברכות פרק ה משנה ג

ג

הָאוֹמֵר:

"עַל קַן צִפּוֹר יַגִּיעוּ רַחֲמֶיךָ",

וְ"עַל טוֹב יִזָּכֵר שְׁמֶךָ",

"מוֹדִים, מוֹדִים"

מְשַׁתְּקִים אוֹתוֹ.

הָעוֹבֵר לִפְנֵי הַתֵּבָה וְטָעָה,

יַעֲבוֹר אַחֵר תַּחְתָּיו,

לֹא יְהֵא סָרְבָן בְּאוֹתָהּ שָׁעָה.

מְנַיִן הוּא מַתְחִיל?

מִתְּחִלַּת הַבְּרָכָה שֶׁטָּעָה זֶה.

### @11מסכת ברכות פרק ה משנה ד

ד

הָעוֹבֵר לִפְנֵי הַתֵּבָה

לֹא יַעֲנֶה אַחַר הַכֹּהֲנִים "אָמֵן",

מִפְּנֵי הַטֵּרוּף.

וְאִם אֵין שָׁם כֹּהֵן אֶלָּא הוּא,

לֹא יִשָּׂא אֶת כַּפָּיו.

וְאִם אַבְטָחָתוֹ הִיא

שֶׁהוּא נוֹשֵׂא אֶת כַּפָּיו וְחוֹזֵר לִתְפִלָּתוֹ,

רַשַּׁי.

### @11מסכת ברכות פרק ה משנה ה

ה

הַמִּתְפַּלֵּל וְטָעָה,

סִימָן רַע לוֹ;

וְאִם שְׁלִיחַ צִבּוּר הוּא,

סִימָן רַע לְשׁוֹלְחָיו,

שֶׁשְּׁלוּחוֹ שֶׁלָּאָדָם כְּמוֹתוֹ.

אָמְרוּ עָלָיו, עַל רֶבִּי חֲנִינָא בֶן דּוֹסָה,

שֶׁהָיָה מִתְפַּלֵּל עַל הַחוֹלִין, וְאוֹמֵר:

"זֶה חַי", וְ"זֶה מֵת".

אָמְרוּ לוֹ:

מְנַיִן אַתָּה יוֹדֵעַ?

אָמַר לָהֶם:

אִם שָׁגְרָה תְפִלָּתִי בְּפִי,

יוֹדֵעַ אֲנִי שֶׁהוּא מְקֻבָּל;

וְאִם לָאו,

יוֹדֵעַ אֲנִי שֶׁהוּא מְטֹרָף.

## @22פרק ו

### @11מסכת ברכות פרק ו משנה א

א

כֵּיצַד מְבָרְכִין עַל הַפֵּרוֹת?

עַל פֵּרוֹת הָאִילָן הוּא אוֹמֵר:

"בּוֹרֵא פְרִי הָעֵץ",

חוּץ מִן הַיַּיִן,

שֶׁעַל הַיַּיִן הוּא אוֹמֵר:

"בּוֹרֵא פְרִי הַגֶּפֶן".

וְעַל פֵּרוֹת הָאָרֶץ הוּא אוֹמֵר:

"בּוֹרֵא פְרִי הָאֲדָמָה",

חוּץ מִן הַפַּת,

שֶׁעַל הַפַּת הוּא אוֹמֵר:

"הַמּוֹצִיא לֶחֶם מִן הָאָרֶץ".

וְעַל הַיְרָקוֹת הוּא אוֹמֵר:

"בּוֹרֵא פְרִי הָאֲדָמָה".

רֶבִּי יְהוּדָה אוֹמֵר:

"בּוֹרֵא מִינֵי דְשָׁאִים".

### @11מסכת ברכות פרק ו משנה ב

ב

בֵּרַךְ עַל פֵּרוֹת הָאִילָן "בּוֹרֵא פְרִי הָאֲדָמָה",

יָצָא;

וְעַל פֵּרוֹת הָאָרֶץ "בּוֹרֵא פְרִי הָעֵץ",

לֹא יָצָא.

וְעַל כֻּלָּם, אִם אָמַר "שֶׁהַכֹּל נִהְיָה בִדְבָרוֹ",

יָצָא.

### @11מסכת ברכות פרק ו משנה ג

ג

עַל דָּבָר שֶׁאֵין גִּדּוּלָיו מִן הָאָרֶץ אוֹמֵר:

"שֶׁהַכֹּל נִהְיָה בִדְבָרוֹ".

עַל הַחֹמֶץ וְעַל הַגּוֹבַאי וְעַל הַנּוֹבְלוֹת הוּא אוֹמֵר:

"שֶׁהַכֹּל נִהְיָה בִדְבָרוֹ".

רֶבִּי יְהוּדָה אוֹמֵר:

כָּל שֶׁהוּא מִין קְלָלָה, אֵין מְבָרְכִין עָלָיו.

### @11מסכת ברכות פרק ו משנה ד

ד

הָיוּ לְפָנָיו מִינִים הַרְבֵּה,

רֶבִּי יְהוּדָה אוֹמֵר:

אִם יֵשׁ בֵּינֵיהֶן מִמִּין שִׁבְעָה,

עָלָיו הוּא מְבָרֵךְ.

וַחֲכָמִים אוֹמְרִים:

מְבָרֵךְ עַל אֵיזֶה מֵהֶן שֶׁיִּרְצֶה.

### @11מסכת ברכות פרק ו משנה ה

ה

בֵּרַךְ עַל הַיַּיִן שֶׁלִּפְנֵי הַמָּזוֹן,

פָּטַר אֶת הַיַּיִן שֶׁלְּאַחַר הַמָּזוֹן.

בֵּרַךְ עַל הַפַּרְפֶּרֶת שֶׁלִּפְנֵי הַמָּזוֹן,

פָּטַר אֶת הַפַּרְפֶּרֶת שֶׁלְּאַחַר הַמָּזוֹן.

בֵּרַךְ עַל הַפַּת,

פָּטַר אֶת הַפַּרְפְּרָיוֹת;

עַל הַפַּרְפְּרָיוֹת,

לֹא פָטַר אֶת הַפַּת.

בֵּית שַׁמַּי אוֹמְרִים:

אַף לֹא מַעֲשֵׂה קְדֵרָה.

### @11מסכת ברכות פרק ו משנה ו

ו

הָיוּ יוֹשְׁבִין,

כָּל אֶחָד וְאֶחָד מְבָרֵךְ לְעַצְמוֹ;

הֵסַבּוּ,

אֶחָד מְבָרֵךְ לְכֻלָּם.

בָּא לָהֶם יַיִן בְּתוֹךְ הַמָּזוֹן,

כָּל אֶחָד וְאֶחָד מְבָרֵךְ לְעַצְמוֹ;

לְאַחַר הַמָּזוֹן,

אֶחָד מְבָרֵךְ לְכֻלָּם, וְאוֹמֵר עַל הַמִּגְמָר,

אַף עַל פִּי שֶׁאֵין מְבִיאִין אֶת הַמִּגְמָר

אֶלָּא לְאַחַר הַסְּעוֹדָה.

### @11מסכת ברכות פרק ו משנה ז

ז

הֵבִיאוּ לוֹ מָלִיחַ כַּתְּחִלָּה וּפַת עִמּוֹ,

מְבָרֵךְ עַל הַמָּלִיחַ וּפוֹטֵר אֶת הַפַּת,

שֶׁהַפַּת טְפֵלָה לוֹ.

זֶה הַכְּלָל:

כָּל שֶׁהוּא עִקָּר וְעִמּוֹ טְפֵלָה,

מְבָרֵךְ עַל הָעִקָּר וּפוֹטֵר אֶת הַטְּפֵלָה.

### @11מסכת ברכות פרק ו משנה ח

ח

אָכַל תְּאֵנִים וַעֲנָבִים וְרִמּוֹנִים,

מְבָרֵךְ עֲלֵיהֶן שָׁלוֹשׁ בְּרָכוֹת.

דִּבְרֵי רַבָּן גַּמְלִיאֵל.

וַחֲכָמִים אוֹמְרִים:

בְּרָכָה אַחַת.

רֶבִּי עֲקִיבָה אוֹמֵר:

אֲפִלּוּ שֶׁאָכַל שֶׁלֶק, וְהוּא מְזוֹנוֹ,

מְבָרֵךְ אַחֲרָיו שָׁלֹשׁ בְּרָכוֹת.

הַשּׁוֹתֶה מַיִם לְצִמְאוֹ,

אוֹמֵר "שֶׁהַכֹּל נִהְיָה בִדְבָרוֹ".

רֶבִּי טַרְפוֹן אוֹמֵר:

"בּוֹרֵא נְפָשׁוֹת רַבּוֹת וְחֶסְרוֹנָן".

## @22פרק ז

### @11מסכת ברכות פרק ז משנה א

א

שְׁלֹשָׁה שֶׁאָכְלוּ כְאַחַת חַיָּבִין לְזַמֵּן.

אָכַל דְּמַאי,

וּמַעֲשֵׂר רִאשׁוֹן שֶׁנִּטְּלָה תְרוּמָתוֹ,

וּמַעֲשֵׂר שֵׁנִי וְהֶקְדֵּשׁ שֶׁנִּפְדּוּ,

הַשַּׁמָּשׁ שֶׁאָכַל כַּזַּיִת,

וְהַכּוּתִי,

מְזַמְּנִין עֲלֵיהֶן.

ב

אֲבָל אָכַל טֶבֶל,

וּמַעֲשֵׂר רִאשׁוֹן שֶׁלֹּא נִטְּלָה תְרוּמָתוֹ,

וּמַעֲשֵׂר שֵׁנִי וְהֶקְדֵּשׁ שֶׁלֹּא נִפְדּוּ,

הַשַּׁמָּשׁ שֶׁאָכַל פָּחוּת מִכַּזַּיִת,

וְהַנָּכְרִי,

אֵין מְזַמְּנִין עֲלֵיהֶן.

### (@11מסכת ברכות פרק ז משנה ב)

נָשִׁים, וַעֲבָדִים, וּקְטַנִּים,

אֵין מְזַמְּנִין עֲלֵיהֶן.

עַד כַּמָּה הֵן מְזַמְּנִין?

עַד כַּזַּיִת.

רֶבִּי יְהוּדָה אוֹמֵר:

עַד כַּבֵּיצָה.

### @11מסכת ברכות פרק ז משנה ג

ד

כֵּיצַד מְזַמְּנִין?

בִּשְׁלֹשָׁה אוֹמֵר "נְבָרֵךְ";

בִּשְׁלֹשָׁה וָהוּא אוֹמֵר "בָּרְכוּ".

בַּעֲשָׂרָה אוֹמֵר "נְבָרֵךְ לֵאלֹהֵינוּ";

בַּעֲשָׂרָה וָהוּא אוֹמֵר "בָּרְכוּ".

אֶחָד עֲשָׂרָה וְאֶחָד עֶשֶׂר רִבּוֹא.

ה

בְּמֵאָה אוֹמֵר "נְבָרֵךְ לַיי אֱלֹהֵינוּ";

בְּמֵאָה וָהוּא אוֹמֵר "בָּרְכוּ".

בָּאֶלֶף אוֹמֵר "נְבָרֵךְ לַיי אֱלֹהֵינוּ אֱלֹהֵי יִשְׂרָאֵל";

בָּאֶלֶף וָהוּא אוֹמֵר "בָּרְכוּ".

בָּרִבּוֹא אוֹמֵר "נְבָרֵךְ לַיי אֱלֹהֵינוּ אֱלֹהֵי יִשְׂרָאֵל,

אֱלֹהֵי צְבָאוֹת";

בָּרִבּוֹא וָהוּא אוֹמֵר "בָּרְכוּ".

כְּעִנְיָן שֶׁהוּא מְבָרֵךְ, כָּךְ עוֹנִין אַחֲרָיו:

"בָּרוּךְ יי אֱלֹהֵינוּ אֱלֹהֵי יִשְׂרָאֵל, אֱלֹהֵי צְבָאוֹת,

יוֹשֵׁב הַכְּרוּבִים, עַל הַמָּזוֹן שֶׁאָכַלְנוּ".

רֶבִּי יוֹסֵה הַגָּלִילִי אוֹמֵר:

לְפִי רֹב הַקָּהָל הֵם מְבָרְכִין,

שֶׁנֶּאֱמַר: (תְּהִלִּים סח, כז)

"בְּמַקְהֵלוֹת בָּרְכוּ אֱלהִים אֲדֹנָי מִמְּקוֹר יִשְׂרָאֵל".

ו

אָמַר רֶבִּי עֲקִיבָה:

מַה מָּצִינוּ בְּבֵית הַכְּנֶסֶת,

אֶחָד מְרֻבִּים וְאֶחָד מְמֻעָטִים,

אוֹמֵר "בָּרְכוּ אֶת יי".

רֶבִּי יִשְׁמָעֵאל אוֹמֵר:

"בָּרְכוּ אֶת יי הַמְּבֹרָךְ".

### @11מסכת ברכות פרק ז משנה ד

ז

שְׁלֹשָׁה שֶׁאָכְלוּ כְאַחַת,

אֵינָן רַשָּׁיִים לֵחָלֵק;

וְכֵן אַרְבָּעָה, וְכֵן חֲמִשָּׁה.

שִׁשָּׁה נֶחְלָקִין, עַד עֲשָׂרָה.

וַעֲשָׂרָה אֵינָן נֶחְלָקִין, עַד שֶׁיְּהוּ עֶשְׂרִים.

### @11מסכת ברכות פרק ז משנה ה

ח

שְׁתֵּי חֲבוֹרוֹת שֶׁהָיוּ אוֹכְלוֹת בְּבַיִת אֶחָד,

בִּזְמַן שֶׁמִּקְצָתָן רוֹאִים אֵלּוּ אֶת אֵלּוּ,

הֲרֵי אֵלּוּ מִצְטָרְפִין לַזִּמּוּן.

אִם לָאו,

אֵלּוּ מְזַמְּנִין לְעַצְמָן וְאֵלּוּ מְזַמְּנִין לְעַצְמָן.

אֵין מְבָרְכִין עַל הַיַּיִן,

עַד שֶׁיִּתֵּן לְתוֹכוֹ מַיִם,

דִּבְרֵי רֶבִּי אֱלִיעֶזֶר.

וַחֲכָמִים אוֹמְרִין:

מְבָרְכִין.

## @22פרק ח

### @11מסכת ברכות פרק ח משנה א

א

אֵלּוּ דְבָרִים שֶׁבֵּין בֵּית שַׁמַּי לְבֵית הֶלֵּל בִּסְעוֹדָה.

בֵּית שַׁמַּי אוֹמְרִין:

מְבָרֵךְ עַל הַיּוֹם, וְאַחַר כָּךְ מְבָרֵךְ עַל הַיַּיִן.

וּבֵית הֶלֵּל אוֹמְרִין:

מְבָרֵךְ עַל הַיַּיִן, וְאַחַר כָּךְ מְבָרֵךְ עַל הַיּוֹם.

### @11מסכת ברכות פרק ח משנה ב

ב

בֵּית שַׁמַּי אוֹמְרִין:

נוֹטְלִים לַיָּדַיִם, וְאַחַר כָּךְ מוֹזְגִין אֶת הַכּוֹס.

וּבֵית הֶלֵּל אוֹמְרִין:

מוֹזְגִין אֶת הַכּוֹס, וְאַחַר כָּךְ נוֹטְלִים לַיָּדַיִם.

### @11מסכת ברכות פרק ח משנה ד

ג

בֵּית שַׁמַּי אוֹמְרִין:

מְכַבְּדִין אֶת הַבַּיִת, וְאַחַר כָּךְ נוֹטְלִים לַיָּדַיִם.

וּבֵית הֶלֵּל אוֹמְרִין:

נוֹטְלִים לַיָּדַיִם, וְאַחַר כָּךְ מְכַבְּדִין אֶת הַבַּיִת.

### @11מסכת ברכות פרק ח משנה ג

ד

בֵּית שַׁמַּי אוֹמְרִין:

מְקַנֵּחַ אֶת יָדָיו בַּמַּפָּא, וּמַנִּיחָהּ עַל הַשֻּׁלְחָן.

וּבֵית הֶלֵּל אוֹמְרִין:

עַל הַכֶּסֶת.

### @11מסכת ברכות פרק ח משנה ה

ה

בֵּית שַׁמַּי אוֹמְרִין:

נֵר, וּמָזוֹן, וּבְשָׂמִים, וְהַבְדָּלָה.

וּבֵית הֶלֵּל אוֹמְרִין:

נֵר, וּבְשָׂמִים, וּמָזוֹן, וְהַבְדָּלָה.

בֵּית שַׁמַּי אוֹמְרִין:

"שֶׁבָּרָא מְאוֹר הָאֵשׁ".

וּבֵית הֶלֵּל אוֹמְרִין:

"בּוֹרֵא מְאוֹרֵי הָאֵשׁ".

### @11מסכת ברכות פרק ח משנה ו

ו

אֵין מְבָרְכִין

לֹא עַל הַנֵּר וְלֹא עַל הַבְּשָׂמִים שֶׁלַּגּוֹיִם;

וְלֹא עַל הַנֵּר וְלֹא עַל הַבְּשָׂמִים שֶׁלַּמֵּתִים;

וְלֹא עַל הַנֵּר וְלֹא עַל הַבְּשָׂמִים שֶׁלִּפְנֵי עֲבוֹדָה זָרָה.

אֵין מְבָרְכִין עַל הַנֵּר עַד שֶׁיֵּאוֹתוּ לְאוֹרוֹ.

### @11מסכת ברכות פרק ח משנה ז

ז

מִי שֶׁאָכַל וְשָׁכַח וְלֹא בֵרַךְ,

בֵּית שַׁמַּי אוֹמְרִין:

יַחְזֹר לִמְקוֹמוֹ וִיבָרֵךְ.

וּבֵית הֶלֵּל אוֹמְרִין:

יְבָרֵךְ בִּמְקוֹם שֶׁנִּזְכַּר.

עַד אֶמָּתַי הוּא מְבָרֵךְ?

עַד כְּדֵי שֶׁיִּתְאַכֵּל הַמָּזוֹן בְּמֵעָיו.

### @11מסכת ברכות פרק ח משנה ח

ח

בָּא לָהֶן יַיִן לְאַחַר הַמָּזוֹן,

וְאֵין שָׁם אֶלָּא אוֹתוֹ הַכּוֹס,

בֵּית שַׁמַּי אוֹמְרִין:

מְבָרֵךְ עַל הַיַּיִן, וְאַחַר כָּךְ מְבָרֵךְ עַל הַמָּזוֹן.

וּבֵית הֶלֵּל אוֹמְרִין:

מְבָרֵךְ עַל הַמָּזוֹן, וְאַחַר כָּךְ מְבָרֵךְ עַל הַיַּיִן.

עוֹנִין אָמֵן אַחַר יִשְׂרָאֵל הַמְבָרֵךְ,

וְאֵין עוֹנִין אָמֵן אַחַר הַכּוּתִי הַמְבָרֵךְ,

עַד שֶׁיִּשְׁמַע כָּל הַבְּרָכָה.

## @22פרק ט

### @11מסכת ברכות פרק ט משנה א

א

הָרוֹאֶה מָקוֹם שֶׁנֶּעֱשׁוּ בוֹ נִסִּים לְיִשְׂרָאֵל, אוֹמֵר:

"בָּרוּךְ שֶׁעָשָׂה נִסִּים לַאֲבוֹתֵינוּ בַּמָּקוֹם הַזֶּה".

מָקוֹם שֶׁנֶּעְקְרָה מִמֶּנּוּ עֲבוֹדָה זָרָה, אוֹמֵר:

"בָּרוּךְ שֶׁעָקַר עֲבוֹדָה זָרָה מֵאַרְצֵנוּ".

### @11מסכת ברכות פרק ט משנה ב

ב

עַל הַזִּיקִים, וְעַל הַזּוֹעוֹת, וְעַל הַבְּרָקִים,

וְעַל הָרְעָמִים, וְעַל הָרוּחוֹת, הוּא אוֹמֵר:

"בָּרוּךְ שֶׁכּחוֹ מָלֵא עוֹלָם".

עַל הֶהָרִים, וְעַל הַגְּבָעוֹת,

וְעַל הַיַּמִּים, וְעַל הַנְּהָרוֹת,

וְעַל הַמִּדְבָּרוֹת, הוּא אוֹמֵר:

"בָּרוּךְ עוֹשֶׂה בְרֵאשִׁית".

רֶבִּי יְהוּדָה אוֹמֵר:

הָרוֹאֶה אֶת הַיָּם הַגָּדוֹל אוֹמֵר:

"בָּרוּךְ שֶׁעָשָׂה אֶת הַיָּם הַגָּדוֹל",

בִּזְמַן שֶׁהוּא רוֹאֶהוּ לִפְרָקִים.

עַל הַגְּשָׁמִים,

וְעַל בְּשׁוֹרוֹת טוֹבוֹת הוּא אוֹמֵר:

"בָּרוּךְ הַטּוֹב וְהַמֵּטִיב";

וְעַל שְׁמוּעוֹת הָרָעוֹת הוּא אוֹמֵר:

"בָּרוּךְ דַּיַּן הָאֱמֶת".

### @11מסכת ברכות פרק ט משנה ג

ג

בָּנָה בַיִת חָדָשׁ,

וְקָנָה כֵלִים חֲדָשִׁים, אוֹמֵר:

"בָּרוּךְ שֶׁהִגִּיעָנוּ לִזְמַן הַזֶּה".

מְבָרֵךְ עַל הָרָעָה מֵעֵין עַל הַטּוֹבָה,

וְעַל הַטּוֹבָה מֵעֵין עַל הָרָעָה.

הַצּוֹעֵק לְשֶׁעָבַר,

הֲרֵי זוֹ תְפִלַּת שָׁוְא.

ד

כֵּיצַד?

הָיְתָה אִשְׁתּוֹ מְעֻבֶּרֶת, וְאָמַר:

"יְהִי רָצוֹן שֶׁתֵּלֵד אִשְׁתִּי זָכָר",

הֲרֵי זוֹ תְפִלַּת שָׁוְא.

הָיָה בָא בַדֶּרֶךְ,

וְשָׁמַע קוֹל צְוָחוֹת בָּעִיר, וְאָמַר:

"יְהִי רָצוֹן שֶׁלֹּא יְהוּא אֵלּוּ בְתוֹךְ בֵּיתִי",

הֲרֵי זוֹ תְפִלַּת שָׁוְא.

### (@11מסכת ברכות פרק ט משנה ד)

הַנִּכְנָס לִכְרַךְ מִתְפַּלֵּל שְׁתַּיִם,

אַחַת בִּכְנֵיסָתוֹ וְאַחַת בִּיצִיאָתוֹ.

בֶּן עַזַּי אוֹמֵר:

אַרְבַּע, שְׁתַּיִם בִּכְנֵיסָתוֹ וּשְׁתַּיִם בִּיצִיאָתוֹ.

וְנוֹתֵן הוֹדָיָה לְשֶׁעָבַר,

וְצוֹעֵק לֶעָתִיד לָבֹא.

### @11מסכת ברכות פרק ט משנה ה

ה

חַיָּב לְבָרֵךְ עַל הָרָעָה,

כַּשֵּׁם שֶׁהוּא מְבָרֵךְ עַל הַטּוֹבָה,

שֶׁנֶּאֱמַר: (דְּבָרִים ו,ה)

"וְאָהַבְתָּ אֵת יי אֱלהֶיךָ,

בְּכָל לְבָבְךָ וּבְכָל נַפְשְׁךָ וּבְכָל מְאֹדֶךָ".

"בְּכָל לְבָבְךָ", בִּשְׁנֵי יְצָרֶיךָ,

בְּיֵצֶר טוֹב וּבְיֵצֶר רָע;

"בְּכָל נַפְשְׁךָ", אֲפִלּוּ הוּא נוֹטֵל אֶת נַפְשֶׁךָ;

"בְּכָל מְאֹדֶךָ", בְּכָל מָמוֹנֶךָ.

דָּבָר אַחֵר:

"בְּכָל מְאֹדֶךָ",

בְּכָל מִדָּה וּמִדָּה שֶׁהוּא מוֹדֵד לָךְ,

בַּכֹּל הֱוֵי מוֹדֶה לוֹ בְּכָל מְאֹד מְאֹד.

ו

לֹא יָקֵל אָדָם אֶת רֹאשׁוֹ כְנֶגֶד שַׁעַר הַמִּזְרָח,

שֶׁהוּא מְכֻוָּן כְּנֶגֶד בֵּית קֹדֶשׁ הַקֳּדָשִׁים.

לֹא יִכָּנֵס לְהַר הַבַּיִת בְּמַקְלוֹ וּבְמַנְעַלּוֹ,

וּבַאֲפֻנְדָּתוֹ, וּבַאֲבַק שֶׁעַל רַגְלוֹ,

וְלֹא יַעֲשֶׂנּוּ קַפַּנְדַּרְיָה,

וּרְקִיקָה מִקַּל וָחֹמֶר.

ז

כָּל חוֹתַם הַבְּרָכוֹת שֶׁהָיוּ בַמִּקְדָּשׁ הָיוּ:

"מִן הָעוֹלָם".

מִשֶּׁקִּלְקְלוּ הַמִּינִים וְאָמְרוּ:

"אֵין עוֹלָם אֶלָּא אֶחָד",

הִתְקִינוּ שֶׁיְּהוּא אוֹמְרִין:

"מִן הָעוֹלָם וְעַד הָעוֹלָם".

וְהִתְקִינוּ שֶׁיְּהֵא אָדָם שׁוֹאֵל אֶת שְׁלוֹם חֲבֵרוֹ בַשֵּׁם,

שֶׁנֶּאֱמַר: (רות ב,ד)

"וְהִנֵּה בֹעַז בָּא מִבֵּית לֶחֶם,

וַיֹּאמֶר לַקּוֹצְרִים יי עִמָּכֶם,

וַיֹּאמְרוּ לוֹ, יְבָרֶכְךָ יי".

וְאוֹמֵר: (שׂופטים ו,יב)

"יי עִמְּךָ גִּבּוֹר הֶחָיִל".

וְאוֹמֵר: (משלי כג,כב)

"אַל תָּבוּז כִּי זָקְנָה אִמֶּךָ".

(תְּהִלִּים קיט,קכו) "עֵת לַעֲשׁוֹת לַיי הֵפֵרוּ תוֹרָתֶךָ".

רֶבִּי נָתָן אוֹמֵר:

הֵפֵרוּ תוֹרָתֶךָ, עֵת לַעֲשׁוֹת לַיי.

### חסלת @11מסכת ברכות

# @00מסכת פאה

## @22פרק א

### @11מסכת פאה פרק א משנה א

א

אֵלּוּ דְבָרִים שֶׁאֵין לָהֶן שֵׁעוּר:

הַפֵּאָה, וְהַבִּכּוּרִין, וְהָרֵאָיוֹן,

וּגְמִילוּת חֶסֶד, וְתַלְמוּד תּוֹרָה.

אֵלּוּ דְבָרִין שֶׁאָדָם אוֹכֵל מִפֵּרוֹתֵיהֶן בָּעוֹלָם הַזֶּה,

וְהַקֶּרֶן קַיֶּמֶת לוֹ בָעוֹלָם הַבָּא:

כִּבּוּד אָב וָאֵם, וּגְמִילוּת חֲסָדִים,

וַהֲבָאַת שָׁלוֹם בֵּין אָדָם לַחֲבֵרוֹ;

וְתַלְמוּד תּוֹרָה כְנֶגֶד כֻּלָּם.

### @11מסכת פאה פרק א משנה ב

ב

אֵין פּוֹחֲתִין לַפֵּאָה מִשִּׁשִּׁים,

וְאַף עַל פִּי שֶׁאָמָרוּ:

אֵין לַפֵּאָה שֵׁעוּר,

הַכֹּל לְפִי גֹדֶל הַשָּׂדֶה,

וּלְפִי רוֹב הָעֲנִיִּים,

וּלְפִי הָעֲנָוָה.

### @11מסכת פאה פרק א משנה ג

ג

נוֹתְנִין פֵּאָה מִתְּחִלַּת הַשָּׂדֶה,

וּמֵאֶמְצָעָהּ.

רֶבִּי שִׁמְעוֹן אוֹמֵר:

וּבִלְבַד שֶׁיִּתֵּן בַּסּוֹף בַּשֵּׁעוּר.

רֶבִּי יְהוּדָה אוֹמֵר:

אִם שִׁיֵּר קֶלַח אֶחָד, סוֹמֵךְ לוֹ מִשֵּׁם פֵּאָה;

וְאִם לָאו, אֵינוּ נוֹתֵן אֶלָּא מִשֵּׁם הֶבְקֵר.

### @11מסכת פאה פרק א משנה ד

ד

כְּלָל אָמְרוּ בַפֵּאָה:

כָּל שֶׁהוּא אֹכֶל וְנִשְׁמָר,

וְגִדּוּלָיו מִן הָאָרֶץ,

וּלְקִיטָתוֹ כְאַחַת,

וּמַכְנִיסוֹ לַקִּיּוּם,

חַיָּב בַּפֵּאָה.

הַתְּבוּאָה וְהַקִּטְנִיּוֹת בַּכְּלָל הַזֶּה.

### @11מסכת פאה פרק א משנה ה

ה

וּבָאִילָן:

הָאוֹג, וְהֶחָרוּבִין,

וְהָאֱגוֹזִים, וְהַשְּׁקֵדִים,

הַגְּפָנִים, וְהָרִמּוֹנִים,

הַזֵּיתִים, וְהַתְּמָרִים,

חַיָּבִין בַּפֵּאָה.

### @11מסכת פאה פרק א משנה ו

ו

לְעוֹלָם הוּא נוֹתֵן מִשֵּׁם פֵּאָה וּפָטוּר מִן הַמַּעַשְׂרוֹת,

עַד שֶׁיְּמָרַח.

וְנוֹתֵן מִשֵּׁם הֶבְקֵר וּפָטוּר מִן הַמַּעַשְׂרוֹת,

עַד שֶׁיְּמָרַח.

מַאֲכִיל לַבְּהֵמָה וְלַחַיָּה וְלָעוֹפוֹת וּפָטוּר מִן הַמַּעַשְׂרוֹת,

עַד שֶׁיְּמָרַח.

נוֹטֵל מִן הַגֹּרֶן וְזוֹרֵעַ וּפָטוּר מִן הַמַּעַשְׂרוֹת,

עַד שֶׁיְּמָרַח.

דִּבְרֵי רֶבִּי עֲקִיבָה.

כֹּהֵן וְלֵוִי שֶׁלָּקַח אֶת הַגֹּרֶן, הַמַּעַשְׂרוֹת שֶׁלָּהֶם,

עַד שֶׁיְּמָרֵחוּ.

הַמַּקְדִּישׁ וּפוֹדֶה חַיָּב בַּמַּעַשְׂרוֹת,

עַד שֶׁיְּמָרַח הַגִּזְבָּר.

## @22פרק ב

### @11מסכת פאה פרק ב משנה א

א

וְאֵלּוּ מַפְסִיקִין לַפֵּאָה:

הַנַּחַל, וְהַשְּׁלוּלִית,

וְדֶרֶךְ הַיָּחִיד, וְדֶרֶךְ הָרַבִּים,

וּשְׁבִיל הָרַבִּים, וּשְׁבִיל הַיָּחִיד,

וְהַקָּבוּעַ בִּימוֹת הַחַמָּה וּבִימוֹת הַגְּשָׁמִים,

הַבּוּר, וְהַנִּיר, וְזֶרַע אַחֵר.

הַקּוֹצֵר לַשַּׁחַת מַפְסִיק.

דִּבְרֵי רֶבִּי מֵאִיר.

וַחֲכָמִים אוֹמְרִים:

אֵינוּ מַפְסִיק, אֶלָּא אִם כֵּן חָרַשׁ.

### @11מסכת פאה פרק ב משנה ב

ב

אַמַּת הַמַּיִם שֶׁאֵינָהּ יְכוּלָה לְהִקָּצֵר כְּאַחַת,

רֶבִּי יְהוּדָה אוֹמֵר: <יודה>

מַפְסֶקֶת.

וְכָל הֶהָרִים אֲשֶׁר בַּמַּעְדֵּר יֵעָדֵרוּן,

אַף עַל פִּי שֶׁאֵין הַבָּקָר יָכוֹל לַעֲבוֹר בְּכֵלָיו,

הוּא נוֹתֵן פֵּאָה לַכֹּל.

### @11מסכת פאה פרק ב משנה ג

ג

הַכֹּל מַפְסִיק לִזְרָעִים,

וְאֵינוּ מַפְסִיק לָאִילָן אֶלָּא גָדֵר.

אִם הָיָה שֵׂעָר כּוֹתֵשׁ,

אֵינוּ מַפְסִיק, אֶלָּא נוֹתֵן פֵּאָה לַכֹּל.

### @11מסכת פאה פרק ב משנה ד

[ד]

וְלֶחָרוּבִין כָּל הָרוֹאִים זֶה אֶת זֶה.

אָמַר רַבָּן גַּמְלִיאֵל:

נוֹהֲגִין הָיוּ בֵית אַבָּא,

נוֹתְנִין פֵּאָה אַחַת לַזֵּיתִים שֶׁהָיוּ לָהֶם בְּכָל הָרוּחַ,

וְלֶחָרוּבִים כָּל הָרוֹאִים זֶה אֶת זֶה;

רֶבִּי אֶלְעָזָר בִּרְבִּי צָדוֹק אוֹמֵר מִשְּׁמוֹ:

אַף לֶחָרוּבִין שֶׁהָיוּ לָהֶם בְּכָל הָעִיר.

### @11מסכת פאה פרק ב משנה ה

ה

הַזּוֹרֵעַ אֶת שָׂדֵהוּ מִין אֶחָד,

אַף עַל פִּי שֶׁהוּא עוֹשֶׂה שְׁתֵּי גֳרָנוֹת,

נוֹתֵן פֵּאָה אַחַת.

זְרָעָהּ שְׁנֵי מִינִים,

אַף עַל פִּי שֶׁהוּא עוֹשֶׂה גֹרֶן אַחַת,

נוֹתֵן שְׁתֵּי פֵאוֹת.

הַזּוֹרֵעַ אֶת שָׂדֵהוּ שְׁנֵי מִינֵי חִטִּים,

אִם עֲשָׂאָן גֹּרֶן אַחַת, נוֹתֵן פֵּאָה אַחַת;

שְׁתֵּי גֳרָנוֹת, נוֹתֵן שְׁתֵּי פֵאוֹת.

### @11מסכת פאה פרק ב משנה ו

ו

מַעֲשֶׂה שֶׁזָּרַע רֶבִּי שִׁמְעוֹן אִישׁ הַמִּצְפָּה לִפְנֵי רַבָּן גַּמְלִיאֵל,

וְעָלוּ לְלִשְׁכַּת הַגָּזִית וְשָׁאָלוּ.

אָמַר נַחוּם הַלִּבְלָר:

מְקֻבָּל אֲנִי מֵרֶבִּי מְיָשָׁא,

שֶׁקִּבֵּל מֵאַבָּא,

שֶׁקִּבֵּל מִן הַזּוֹגוֹת,

שֶׁקִּבְּלוּ מִן הַנְּבִיאִים,

הֲלָכָה לְמֹשֶׁה מִסִּינַי:

הַזּוֹרֵעַ אֶת שָׂדֵהוּ שְׁנֵי מִינֵי חִטִּים,

אִם עֲשָׂאָן גֹּרֶן אַחַת, נוֹתֵן פֵּאָה אַחַת;

שְׁתֵּי גֳרָנוֹת, נוֹתֵן שְׁתֵּי פֵאוֹת.

### @11מסכת פאה פרק ב משנה ז

ז

שָׂדֶה שֶׁקְּצָרוּהָ גוֹיִם, קְצָרוּהָ לֶסְטִים,

קִרְסְמוּהָ נְמָלִים, שִׁבְּרַתָּהּ הָרוּחַ אוֹ בְהֵמָה,

פְּטוּרָה.

קָצַר חֶצְיָהּ וְקָצְרוּ לֶסְטִים חֶצְיָהּ,

פְּטוּרָה, שֶׁחוֹבַת קָצִיר בַּקָּמָה.

### (@11מסכת פאה פרק ב משנה ח)

קָצְרוּ לֶסְטִים חֶצְיָהּ וְקָצַר הוּא חֶצְיָהּ,

נוֹתֵן פֵּאָה מִמָּה שֶׁקָּצַר.

קָצַר חֶצְיָהּ וּמָכַר חֶצְיָהּ,

הַלּוֹקֵחַ נוֹתֵן פֵּאָה לַכֹּל.

קָצַר חֶצְיָהּ וְהִקְדִּישׁ חֶצְיָהּ,

הַפּוֹדֶה מִיַּד הַגִּזְבָּר, הוּא נוֹתֵן פֵּאָה לַכֹּל.

## @22פרק ג

### @11מסכת פאה פרק ג משנה א

א

מַלְבְּנוֹת הַתְּבוּאָה שֶׁבֵּין הַזֵּיתִים,

בֵּית שַׁמַּי אוֹמְרִין:

פֵּאָה מִכָּל אַחַת וְאַחַת.

בֵּית הֶלֵּל אוֹמְרִין:

מֵאַחַת עַל הַכֹּל.

וּמוֹדִים שֶׁאִם הָיוּ רָאשֵׁי שׁוּרוֹת מְעֹרָבִין,

שֶׁהוּא נוֹתֵן פֵּאָה מֵאַחַת עַל הַכֹּל.

### @11מסכת פאה פרק ג משנה ב

ב

הַמְנַמֵּר אֶת שָׂדֵהוּ וְשִׁיֵּר קְלָחִים לַחִים,

רֶבִּי עֲקִיבָה אוֹמֵר:

נוֹתֵן פֵּאָה מִכָּל אֶחָד וְאֶחָד.

וַחֲכָמִים אוֹמְרִים:

מֵאֶחָד עַל הַכֹּל.

וּמוֹדִים חֲכָמִים לִרְבִּי עֲקִיבָה

בְּזוֹרֵעַ שְׁבָת אוֹ חַרְדָּל בִּשְׁלֹשָׁה מְקוֹמוֹת,

שֶׁהוּא נוֹתֵן פֵּאָה מִכָּל אֶחָד וְאֶחָד.

### @11מסכת פאה פרק ג משנה ג

ג

הַמַּחֲלִיק בְּצָלִים לַחִים לַשּׁוּק וּמְקַיֵּם יְבֵשִׁים לַגֹּרֶן,

נוֹתֵן פֵּאָה לָאֵלּוּ לְעַצְמָן וְלָאֵלּוּ לְעַצְמָן.

וְכֵן בַּאֲפוּנִים, וְכֵן בַּכֶּרֶם.

הַמֵּדֵל נוֹתֵן מִן הַמְשֹׁאָר עַל מַה שֶּׁשִּׁיֵּר.

הַמַּחֲלִיק מֵאַחַת יָד,

נוֹתֵן מִן הַמְשֹׁאָר עַל הַכֹּל.

### @11מסכת פאה פרק ג משנה ד

ד

הָאִמָּהוֹת שֶׁלַּבְּצָלִים חַיָּבוֹת בַּפֵּאָה;

רֶבִּי יוֹסֵה פוֹטֵר.

מַלְבְּנוֹת הַבְּצָלִים שֶׁבֵּין הַיָּרָק,

רֶבִּי יוֹסֵה אוֹמֵר:

פֵּאָה מִכָּל אַחַת וְאַחַת,

וַחֲכָמִים אוֹמְרִים:

מֵאַחַת עַל הַכֹּל.

### (@11מסכת פאה פרק ג משנה ה)

הָאַחִים שֶׁחָלָקוּ,

נוֹתְנִין שְׁתֵּי פֵאוֹת;

חָזְרוּ וְנִשְׁתַּתְּפוּ,

נוֹתְנִין פֵּאָה אַחַת.

שְׁנַיִם שֶׁלָּקְחוּ אֶת הָאִילָן,

נוֹתְנִין פֵּאָה אַחַת.

לָקַח זֶה צְפוֹנוֹ וְזֶה דְרוֹמוֹ,

זֶה נוֹתֵן פֵּאָה לְעַצְמוֹ,

וְזֶה נוֹתֵן פֵּאָה לְעַצְמוֹ.

ה

הַמּוֹכֵר קִלְחֵי אִילָן בְּתוֹךְ שָׂדֵהוּ,

נוֹתֵן פֵּאָה מִכָּל אֶחָד וְאֶחָד.

אָמַר רֶבִּי יְהוּדָה:

אֶמָּתַי?

בִּזְמַן שֶׁלֹּא שִׁיֵּר בַּעַל הַשָּׂדֶה;

אֲבָל אִם שִׁיֵּר בַּעַל הַשָּׂדֶה,

הוּא נוֹתֵן פֵּאָה לַכֹּל.

### @11מסכת פאה פרק ג משנה ו

[ו]

רֶבִּי אֱלִיעֶזֶר אוֹמֵר:

קַרְקַע בֵּית רֹבַע חַיֶּבֶת בַּפֵּאָה. <חַיָּב>

רֶבִּי יְהוֹשֻׁעַ אוֹמֵר:

הָעוֹשָׂה סָאתַיִם. <הָעוֹשֶׂה>

רֶבִּי טַרְפוֹן אוֹמֵר:

שִׁשָּׁה עַל שִׁשָּׁה טְפָחִים.

רֶבִּי יְהוּדָה בֶן בְּתִירָה אוֹמֵר: <יְהוֹשֻׁעַ>

כְּדֵי לִקְצוֹר וְלִשְׁנוֹת.

וַהֲלָכָה כִדְבָרָיו.

ז

רֶבִּי עֲקִיבָה אוֹמֵר:

קַרְקַע כָּל שֶׁהוּא חַיָּב בַּפֵאָה,

וּבַבִּכּוּרִים,

וְלִכְתּוֹב עָלָיו פְּרוֹזְבוֹל,

וְלִקְנוֹת עִמּוֹ נְכָסִים שֶׁאֵין לָהֶן אַחְרָיוּת,

בַּכֶּסֶף וּבִשְׁטָר וּבַחֲזָקָה.

### @11מסכת פאה פרק ג משנה ז

ח  
הַכּוֹתֵב נְכָסָיו שָׁכֵב מֵרַע,

שִׁיֵּר קַרְקַע כָּל שֶׁהוּא,

מַתְּנָתוֹ קַיֶּמֶת; <מַתָּנָתוֹ קַיְּמֶת>

לֹא שִׁיַּר קַרְקַע כָּל שֶׁהוּא,

אֵין מַתְּנָתוֹ קַיֶּמֶת.

הַכּוֹתֵב נְכָסָיו לְבָנָיו,

וְכָתַב לְאִשְׁתּוֹ קַרְקַע כָּל שֶׁהוּא,

אִבְּדָה כְתֻבָּתָהּ.

רֶבִּי יוֹסֵה אוֹמֵר:

אִם קִבְּלָה עָלֶיהָ,

אַף עַל פִּי שֶׁלֹּא כָתַב לָהּ,

אִבְּדָה כְתֻבָּתָהּ.

### @11מסכת פאה פרק ג משנה ח

ט

הַכּוֹתֵב נְכָסָיו לְעַבְדּוֹ,

יָצָא בֶן חוֹרִין;

שִׁיֵּר קַרְקַע כָּל שֶׁהוּא,

לֹא יָצָא בֶן חוֹרִין.

רֶבִּי שִׁמְעוֹן אוֹמֵר:

לְעוֹלָם הוּא בֶן חוֹרִין,

עַד שֶׁיֹּאמַר:

הֲרֵי כָל נְכָסַי נְתוּנִים לְאִישׁ פְּלוֹנִי עַבְדִּי,

חוּץ מֵאֶחָד מֵרִבּוֹא שֶׁבָּהֶן.

## @22פרק ד

### @11מסכת פאה פרק ד משנה א

א

הַפֵּאָה נִתֶּנֶת בִּמְחֻבָּר לַקַּרְקַע.

בַּדָּלִית וּבַדָּקָל,

בַּעַל הַבַּיִת מוֹרִיד וּמְחַלֵּק לָעֲנִיִּים.

רֶבִּי שִׁמְעוֹן אוֹמֵר:

אַף בַּחֲלִיקֵי אֱגוֹזִים.

אֲפִלּוּ תִשְׁעִים וְתִשְׁעָה אוֹמְרִים לְחַלֵּק,

וְאֶחָד אוֹמֵר לָבֹז,

לָזֶה שׁוֹמְעִין שֶׁאָמַר כַּהֲלָכָה.

### @11מסכת פאה פרק ד משנה ב

ב

וּבַדָּלִית וּבַדָּקָל, אֵינוּ כֵן.

אֲפִלּוּ תִשְׁעִים וְתִשְׁעָה אוֹמְרִים לָבֹז,

וְאֶחָד אוֹמֵר לְחַלֵּק,

לָזֶה שׁוֹמְעִין שֶׁאָמַר כַּהֲלָכָה.

### @11מסכת פאה פרק ד משנה ג

ג

נָטַל מִקְצָת הַפֵּאָה וְזָרַק עַל הַשְּׁאָר,

אֵין לוֹ בָהּ כְּלוּם.

נָפַל לוֹ עָלֶיהָ, פָּרַס טַלֵּיתוֹ עָלֶיהָ,

מַעֲבִירִים אוֹתָהּ מִמֶּנּוּ. <אוֹתוֹ>

וְכֵן בַּלֶּקֶט, וְכֵן בְּעֹמֶר הַשִּׁכְחָה.

### @11מסכת פאה פרק ד משנה ד

ד

פֵּאָה,

אֵין קוֹצְרִין אוֹתָהּ בַּמַּגָּלוֹת,

וְאֵין עוֹקְרִין אוֹתָהּ בַּקַּרְדֻּמּוֹת,

כְּדֵי שֶׁלֹּא יַכּוּ אִישׁ אֶת רֵעֵהוּ.

### (@11מסכת פאה פרק ד משנה ה)

שָׁלוֹשׁ הַבְעָיוֹת בַּיּוֹם:

בַּשַּׁחַר וּבַחֲצוֹת וּבַמִּנְחָה.

רַבָּן גַּמְלִיאֵל אוֹמֵר:

לֹא אָמְרוּ אֶלָּא כְדֵי שֶׁלֹּא יִפְחֹתוּ.

רֶבִּי עֲקִיבָה אוֹמֵר:

לֹא אָמְרוּ אֶלָּא כְדֵי שֶׁלֹּא יוֹסִיפוּ.

שֶׁלְּבֵית נָמֵר הָיוּ מַלְקִיטִין עַל הַחֶבֶל,

וְנוֹתְנִין פֵּאָה מִכָּל אָמָּן וְאָמָּן.

### @11מסכת פאה פרק ד משנה ו

ה

נָכְרִי שֶׁקָּצַר אֶת שָׂדֵהוּ וְאַחַר כָּךְ נִתְגַּיַּר,

פָּטוּר מִן הַלֶּקֶט וּמִן הַשִּׁכְחָה וּמִן הַפֵּאָה.

רֶבִּי יְהוּדָה מְחַיֵּב בַּשִּׁכְחָה,

שֶׁאֵין הַשִּׁכְחָה אֶלָּא בְּשָׁעַת הָעִמּוּר.

### @11מסכת פאה פרק ד משנה ז

ו

הִקְדִּישׁ קָמָה וּפָדָה קָמָה, חַיָּב.

עֳמָרִים וּפָדָה עֳמָרִים, חַיָּב.

קָמָה וּפָדָה עֳמָרִים, פְּטוּרָה,

שֶׁבְּשָׁעַת חוֹבָתָהּ, הָיְתָה פְטוּרָה.

### @11מסכת פאה פרק ד משנה ח

ז

כַּיּוֹצֵא בוֹ:

הַמַּקְדִּישׁ פֵּרוֹתָיו,

עַד שֶׁלֹּא בָאוּ לְעוֹנַת הַמַּעַשְׂרוֹת, וּפְדָיָן,

חַיָּבִין.

מִשֶּׁבָּאוּ לְעוֹנַת הַמַּעַשְׂרוֹת, וּפְדָיָן,

חַיָּבִין.

הִקְדִּישָׁן עַד שֶׁלֹּא נִגְמָרוּ וּגְמָרָן הַגִּזְבָּר,

וְאַחַר כָּךְ פְּדָיָן, פְּטוּרִין,

שֶׁבְּשָׁעַת חוֹבָתָן הָיוּ פְטוּרִין.

### @11מסכת פאה פרק ד משנה ט

ח

מִי שֶׁלִּקֵּט אֶת הַפֵּאָה, וְאָמַר:

"הֲרֵי זֶה לְאִישׁ פְּלוֹנִי עָנִי",

רֶבִּי אֱלִיעֶזֶר אוֹמֵר:

זָכָה לוֹ.

וַחֲכָמִים אוֹמְרִים:

יִתְּנֶנָּה לֶעָנִי שֶׁנִּמְצָא רִאשׁוֹן.

הַלֶּקֶט וְהַשִּׁכְחָה וְהַפֵּאָה שֶׁלַּנָּכְרִי,

חַיָּב בַּמַּעַשְׂרוֹת, אֶלָּא אִם כֵּן הִבְקִיר.

### @11מסכת פאה פרק ד משנה י

ט

אֵי זֶה הוּא לֶקֶט?

הַנּוֹשֵׁר בְּשָׁעַת הַקְּצִירָה.

הָיָה קוֹצֵר,

קָצַר מְלֹא יָדוֹ, תָּלַשׁ מְלֹא קֻמְצוֹ,

הִכָּהוּ קוֹץ, נָפַל מִיָּדוֹ עַל אָרֶץ,

הֲרֵי זֶה שֶׁלְּבַעַל הַבַּיִת.

תּוֹךְ הַיָּד, תּוֹךְ הַמַּגָּל, לָעֲנִיִּים.

אַחַר הַיָּד, אַחַר הַמַּגָּל, לְבַעַל הַבַּיִת.

רֹאשׁ הַיָּד, רֹאשׁ הַמַּגָּל,

רֶבִּי יִשְׁמָעֵאל אוֹמֵר:

לָעֲנִיִּים.

רֶבִּי עֲקִיבָה אוֹמֵר:

לְבַעַל הַבַּיִת.

### @11מסכת פאה פרק ד משנה יא

י

חֹרָרֵי נְמָלִים שֶׁבְּתוֹךְ הַקָּמָה,

הֲרֵי הֵן שֶׁלְּבַעַל הַבַּיִת;

שֶׁלְּאַחַר הַקּוֹצְרִים,

הָעֶלְיוֹנִים לָעֲנִיִּים,

וְהַתַּחְתּוֹנִים שֶׁלְּבַעַל הַבַּיִת.

רְבִּי מֵאִיר אוֹמֵר:

הַכֹּל לָעֲנִיִּים,

שֶׁסְּפֵק לֶקֶט לֶקֶט.

## @22פרק ה

### @11מסכת פאה פרק ה משנה א

א

גָּדִישׁ שֶׁלֹּא לֻקַּט תַּחְתָּיו,

כָּל הַנּוֹגְעוֹת בָּאָרֶץ, הֲרֵי הֵן שֶׁלָּעֲנִיִּים.

וְהָרוּחַ שֶׁפִּזְּרָה אֶת הָעֳמָרִים,

אוֹמְדִין אוֹתָהּ כַּמָּה לֶקֶט רְאוּיָה לַעֲשׁוֹת, <עוֹמְדִין>

נוֹתֵן לַעֲנִיִּים.

רַבָּן שִׁמְעוֹן בֶּן גַּמְלִיאֵל אוֹמֵר:

נוֹתֵן לַעֲנִיִּים כְּדֵי נִפְלָהּ.

### @11מסכת פאה פרק ה משנה ב

ב

שִׁבֹּלֶת שֶׁבַּקָּצִיר וְרֹאשָׁהּ מַגִּיעַ לַקָּמָה,

אִם נִקְצֶרֶת עִם הַקָּמָה, הֲרֵי הִיא שֶׁלְּבַעַל הַבַּיִת,

וְאִם לָאו, הֲרֵי הִיא שֶׁלָּעֲנִיִּים.

שִׁבֹּלֶת שֶׁלַּלֶּקֶט שֶׁנִּתְעָרְבָה בַגָּדִישׁ,

מְעַשֵּׂר שִׁבֹּלֶת אַחַת וְנוֹתֵן לוֹ.

אָמַר רֶבִּי אֱלִיעֶזֶר:

וְכִי הֵיאָךְ הֶעָנִי הַזֶּה מַחֲלִיף דָּבָר שֶׁלֹּא בָא בִרְשׁוּתוֹ? <זֶה>

אֶלָּא מְזַכֶּה אֶת הֶעָנִי בְכָל הַגָּדִישׁ,

וּמְעַשֵּׂר שִׁבֹּלֶת אַחַת וְנוֹתֵן לוֹ.

### @11מסכת פאה פרק ה משנה ג

ג

אֵין מְגַלְגְּלִין בַּטּוֹפֵחַ.

דִּבְרֵי רֶבִּי מֵאִיר.

וַחֲכָמִים מַתִּירִין,

מִפְּנֵי שֶׁאֶפְשָׁר.

### @11מסכת פאה פרק ה משנה ד

ד

בַּעַל הַבַּיִת שֶׁהָיָה עוֹבֵר מִמָּקוֹם לְמָקוֹם, וְצָרַךְ,

יִטֹּל לֶקֶט, שִׁכְחָה וּפֵאָה וּמַעְשַׂר עָנִי,

וּכְשֶׁיַּחְזֹר לְבֵיתוֹ יְשַׁלֵּם.

דִּבְרֵי רֶבִּי אֱלִיעֶזֶר.

וַחֲכָמִים אוֹמְרִים:

עָנִי הָיָה בְּאוֹתָהּ שָׁעָה.

### @11מסכת פאה פרק ה משנה ה

ה

הַמַּחֲלִיף עִם הָעֲנִיִּים,

בְּשֶׁלּוֹ פָטוּר,

וּבְשֶׁלָּעֲנִיִּים חַיָּב.

שְׁנַיִם שֶׁקִּבְּלוּ שָׂדֶה בַּאֲרִיסוּת,

זֶה נוֹתֵן לָזֶה חֶלְקוֹ מַעְשַׂר עָנִי,

וְזֶה נוֹתֵן לָזֶה חֶלְקוֹ מַעְשַׂר עָנִי.

הַמְקַבֵּל שָׂדֶה לִקְצֹר,

אָסוּר בַּלֶּקֶט וּבַשִּׁכְחָה וּבַפֵּאָה וּבְמַעְשַׂר עָנִי.

אָמַר רֶבִּי יְהוּדָה:

אֶמָּתַי?

בִּזְמַן שֶׁקִּבְּלָהּ מִמֶּנּוּ לְמַחְצָה, לִשְׁלִישׁ וְלִרְבִיעַ;

אֲבָל אִם אָמַר לוֹ:

שְׁלִישׁ מַה שֶּׁאַתָּה קוֹצֵר שֶׁלָּךְ,

מֻתָּר בַּלֶּקֶט, בַּשִּׁכְחָה וּבַפֵּאָה,

וְאָסוּר בְּמַעְשַׂר עָנִי.

### @11מסכת פאה פרק ה משנה ו

ו

הַמּוֹכֵר אֶת שָׂדֵהוּ,

הַמּוֹכֵר מֻתָּר וְהַלּוֹקֵחַ אָסוּר.

לֹא יִסְׂכֹּר אָדָם אֶת הַפּוֹעֵל עַל מְנָת שֶׁיְּלַקֵּט בְּנוֹ אַחֲרָיו.

מִי שֶׁאֵינוּ מַנִּיחַ אֶת הָעֲנִיִּים לְלַקֵּט,

אוֹ שֶׁהוּא מַנִּיחַ אֶת אֶחָד, וְאֶת אֶחָד לָאו,

אוֹ שֶׁהוּא מְסַיֵּעַ אֶת אֶחָד מֵהֶן,

הֲרֵי זֶה גוֹזֵל אֶת הָעֲנִיִּים.

עַל זֶה נֶאֱמַר: (מִשְׁלֵי כב,כח)

"אַל תַּסֵּג גְּבוּל עוֹלָם".

### @11מסכת פאה פרק ה משנה ז

ז

הָעֹמֶר שֶׁשְּׁכֵחוּהוּ פוֹעֲלִים,

וְלֹא שְׁכָחוֹ בַעַל הַבַּיִת,

שְׁכָחוֹ בַעַל הַבַּיִת, וְלֹא שְׁכֵחוּהוּ פוֹעֲלִים,

עָמְדוּ הָעֲנִיִּים בְּפָנָיו אוֹ שֶׁחִפּוּהוּ בַקַּשׁ,

הֲרֵי זֶה אֵינוּ שִׁכְחָה.

### @11מסכת פאה פרק ה משנה ח

ח

הַמְעַמֵּר לְכוֹבָעוֹת וְלַכּוֹמָסוֹת,

וְלַחֲרָרָה וְלָעֳמָרִים,

אֵין לוֹ שִׁכְחָה.

מִמֶּנּוּ וְלַגֹּרֶן,

יֵשׁ לוֹ שִׁכְחָה.

הַמְעַמֵּר לַגָּדִישׁ,

יֵשׁ לוֹ שִׁכְחָה,

מִמֶּנּוּ וְלַגֹּרֶן,

אֵין לוֹ שִׁכְחָה.

זֶה הַכְּלָל:

כָּל הַמְעַמֵּר לִמְקוֹם שֶׁהוּא גְּמַר מְלָאכָה,

יֵשׁ לוֹ שִׁכְחָה;

מִמֶּנּוּ וְלַגֹּרֶן, אֵין לוֹ שִׁכְחָה.

מְקוֹם שֶׁאֵינוּ גְמַר מְלָאכָה,

אֵין לוֹ שִׁכְחָה;

מִמֶּנּוּ וְלַגֹּרֶן,

יֵשׁ לוֹ שִׁכְחָה.

## @22פרק ו

### @11מסכת פאה פרק ו משנה א

א

בֵּית שַׁמַּי אוֹמְרִים:

הֶבְקֵר לָעֲנִיִּים הֶבְקֵר.

וּבֵית הֶלֵּל אוֹמְרִים:

אֵינוּ הֶבְקֵר, עַד שֶׁיָּבְקַר אַף לָעֲשִׁירִים, כִּשְׁמִטָּה.

כָּל עֳמָרֵי הַשָּׂדֶה שֶׁלְּקַב קַב,

וְאֶחָד שֶׁלְּאַרְבַּעַת קַבִּים, וּשְׁכֵחוֹ,

בֵית שַׁמַּי אוֹמְרִים:

אֵינוּ שִׁכְחָה;

וּבֵית הֶלֵּל אוֹמְרִים:

שִׁכְחָה.

### @11מסכת פאה פרק ו משנה ב

ב

הָעֹמֶר שֶׁהוּא סָמוּךְ לַגָּפָה וְלַגָּדִישׁ,

וְלַבָּקָר וְלַכֵּלִים, וּשְׁכֵחוֹ,

בֵּית שַׁמַּי אוֹמְרִים:

אֵינוּ שִׁכְחָה;

וּבֵית הֶלֵּל אוֹמְרִים:

שִׁכְחָה.

### @11מסכת פאה פרק ו משנה ג

ג

רָאשֵׁי שׁוּרוֹת,

הָעֹמֶר שֶׁכְּנֶגְדּוֹ מוֹכִיחַ,

הָעֹמֶר שֶׁהֶחֱזִיק בּוֹ לְהוֹלִיכוֹ לָעִיר, וּשְׁכֵחוֹ,

מוֹדִים שֶׁאֵינוּ שִׁכְחָה.

### @11מסכת פאה פרק ו משנה ד

ד

אֵלּוּ הֵן רָאשֵׁי שׁוּרוֹת:

שְׁנַיִם שֶׁהִתְחִילוּ מֵאֶמְצַע הַשּׁוּרָה,

זֶה פָנָיו לַצָּפוֹן וְזֶה פָנָיו לַדָּרוֹם,

שָׁכְחוּ לִפְנֵיהֶם וּלְאַחֲרֵיהֶם,

שֶׁלִּפְנֵיהֶם שִׁכְחָה,

וְשֶׁלְּאַחֲרֵיהֶם אֵינוּ שִׁכְחָה.

יָחִיד שֶׁהִתְחִיל מֵרֹאשׁ הַשּׁוּרָה,

וְשָׁכַח לְפָנָיו וּלְאַחֲרָיו,

שֶׁלְּפָנָיו אֵינוּ שִׁכְחָה,

שֶׁלְּאַחֲרָיו שִׁכְחָה,

מִפְּנֵי שֶׁהוּא 'בַל תָּשׁוּב'.

זֶה הַכְּלָל:

כָּל שֶׁהוּא 'בַל תָּשׁוּב', שִׁכְחָה,

וְכָל שֶׁאֵינוּ 'בַל תָּשׁוּב', אֵינוּ שִׁכְחָה.

### @11מסכת פאה פרק ו משנה ה

ה

שְׁנֵי עֳמָרִים, שִׁכְחָה,

וּשְׁלֹשָׁה אֵינָן שִׁכְחָה.

שְׁנֵי צִבּוּרֵי זֵיתִים וְהֶחָרוּבִין, שִׁכְחָה,

וּשְׁלֹשָׁה אֵינָן שִׁכְחָה.

שְׁנֵי חוֹצְנֵי פִשְׁתָּן, שִׁכְחָה,

וּשְׁלֹשָׁה אֵינָן שִׁכְחָה.

שְׁנֵי גַרְגְּרִים, פֶּרֶט,

וּשְׁלֹשָׁה אֵינָן פֶּרֶט.

שְׁתֵּי שִׁבֳּלִים, לֶקֶט,

ושָׁלוֹשׁ אֵינָן לֶקֶט.

אֵלּוּ כְדִבְרֵי בֵית הֶלֵּל.

וְעַל כֻּלָּם, בֵּית שַׁמַּי אוֹמְרִים:

שְׁלֹשָׁה לָעֲנִיִּים,

וְאַרְבָּעָה לְבַעַל הַבַּיִת.

### @11מסכת פאה פרק ו משנה ו

ו

הָעֹמֶר שֶׁיֶּשׁ בּוֹ סָאתַיִם וּשְׁכֵחוֹ,

אֵינוּ שִׁכְחָה;

שְׁנֵי עֳמָרִים וּבָהֶם סָאתַיִם,

רַבָּן גַּמְלִיאֵל אוֹמֵר:

לְבַעַל הַבַּיִת.

וַחֲכָמִים אוֹמְרִים:

לָעֲנִיִּים.

אָמַר רַבָּן גַּמְלִיאֵל:

וְכִי מֵרֹב הָעֳמָרִים,

יוֹפִי כֹחַ שֶׁלְּבַעַל הַבַּיִת,

אוֹ הוּרַע כֹּחַ?

אָמְרוּ לוֹ:

יוֹפִי כֹחַ.

אָמַר לָהֶם:

מָה אִם בִּזְמַן שֶׁהוּא עֹמֶר אֶחָד וּבוֹ סָאתַיִם וּשְׁכֵחוֹ,

אֵינוּ שִׁכְחָה,

שְׁנֵי עֳמָרִים וּבָהֶן סָאתַיִם,

אֵינוּ דִין שֶׁלֹּא יְהוּ שִׁכְחָה?

אָמְרוּ לוֹ:

לֹא! אִם אָמַרְתָּ בְעֹמֶר אֶחָד שֶׁהוּא כַגָּדִישׁ,

תֹּאמַר בִּשְׁנֵי עֳמָרִים שֶׁהֵן כִּכְרֵיכוֹת?

### @11מסכת פאה פרק ו משנה ז

ז

קָמָה שֶׁיֶּשׁ בָּהּ סָאתַיִם וּשְׁכֵחָהּ,

אֵינָהּ שִׁכְחָה;

אֵין בָּהּ סָאתַיִם, אִם רְאוּיָה הִיא לַעֲשׁוֹת סָאתַיִם,

אֲפִלּוּ הִיא שֶׁלַּטּוֹפֵחַ,

רוֹאִים אוֹתָהּ כְּאִלּוּ הִיא עַנְוָה שֶׁלִּשְׂעוֹרִים. <עמוה>

### @11מסכת פאה פרק ו משנה ח

ח

קָמָה מַצֶּלֶת אֶת הָעֹמֶר וְאֶת הַקָּמָה.

הָעֹמֶר אֵינוּ מַצִּיל לֹא אֶת הָעֹמֶר וְלֹא אֶת הַקָּמָה.

אֵיזוֹ הִיא קָמָה שֶׁהִיא מַצֶּלֶת אֶת הָעֹמֶר?

כָּל שֶׁאֵינָה שִׁכְחָה,

אֲפִלּוּ קֶלַח אֶחָד.

### @11מסכת פאה פרק ו משנה ט

ט

סְאָה תְבוּאָה עֲקוּרָה וּסְאָה שֶׁאֵינָה עֲקוּרָה,

וְכֵן בָּאִילָן,

הַשּׁוּם וְהַבְּצָלִים אֵינָן מִצְטָרְפִין.

רֶבִּי יוֹסֵה אוֹמֵר:

אִם בָּאת רְשׁוּת הֶעָנִי בָאֶמְצַע,

אֵינָן מִצְטָרְפִין,

וְאִם לָאו, הֲרֵי אֵלּוּ מִצְטָרְפִין.

### @11מסכת פאה פרק ו משנה י

י

תְּבוּאָה שֶׁנִּתְּנָה לַשַּׁחַת אוֹ לַאֲלֻמָּה,

וְכֵן בַּאֲגִידֵי הַשּׁוּם וַאֲגֻדּוֹת הַשּׁוּם וְהַבְּצָלִים,

אֵין לָהֶם שִׁכְחָה.

כָּל טְמוּנִים בָּאָרֶץ,

כְּגוֹן הַלּוּף, הַשּׁוּם וְהַבְּצָלִים,

רְבִּי יְהוּדָה אוֹמֵר:

אֵין לָהֶם שִׁכְחָה.

וַחֲכָמִים אוֹמְרִים:

יֵשׁ לָהֶם שִׁכְחָה.

### @11מסכת פאה פרק ו משנה יא

יא

הַקּוֹצֵר בַּלַּיְלָה, וְהַמְעַמֵּר, וְהַסּוֹמֶה,

יֵשׁ לוֹ שִׁכְחָה.

אִם הָיָה מִתְכַּוֵּן לִטּוֹל אֶת הַגַּס הַגַּס,

אֵין לוֹ שִׁכְחָה.

אִם אָמַר:

"הֲרֵי אֲנִי קוֹצֵר עַל מְנָת מַה שֶּׁאֲנִי שׁוֹכֵחַ אֲנִי אֶטֹּל",

יֵשׁ לוֹ שִׁכְחָה.

## @22פרק ז

### @11מסכת פאה פרק ז משנה א

א

כָּל זַיִת שֶׁיֶּשׁ לוֹ שֵׁם בַּשָּׂדֶה,

כְּזַיִת הַנְטוֹפָה בְשַׁעֲתוֹ, וּשְׁכֵחוֹ,

אֵינוּ שִׁכְחָה.

בַּמֵּי דְבָרִים אֲמוּרִים?

בִּשְׁמוֹ וּבְמַעֲשָׂיו וּבִמְקוֹמוֹ.

בִּשְׁמוֹ, שֶׁהָיָה שָׁפְכָנִי אוֹ בֵישָׁנִי; <שפכוני; בְשָׁנִי>

בְּמַעֲשָׂיו, שֶׁהוּא עוֹשֶׂה הַרְבֵּה;

בִּמְקוֹמוֹ, שֶׁהוּא עוֹמֵד בְּצַד הַגַּת אוֹ בְצַד הַפִּרְצָה.

וּשְׁאָר כָּל הַזֵּיתִים,

שְׁנַיִם שִׁכְחָה, שְׁלֹשָׁה אֵינָה שִׁכְחָה.

רֶבִּי יוֹסֵה אוֹמֵר:

אֵין שִׁכְחָה לַזֵּיתִים.

### @11מסכת פאה פרק ז משנה ב

ב

זַיִת שֶׁנִּמְצָא עוֹמֵד בֵּין שָׁלוֹשׁ שׁוּרוֹת שֶׁלִּשְׁנֵי מַלְבְּנִים,

וּשְׁכֵחוֹ, אֵינוּ שִׁכְחָה.

זַיִת שֶׁיֶּשׁ בּוֹ סָאתַיִם וּשְׁכֵחוֹ, אֵינוּ שִׁכְחָה.

בַּמֵּי דְבָרִים אֲמוּרִים? בִּזְמַן שֶׁלֹּא הִתְחִילוּ בוֹ.

אֲבָל אִם הִתְחִיל בּוֹ,

אֲפִלּוּ כְזַיִת הַנְּטוֹפָה בְשַׁעֲתוֹ, וּשְׁכֵחוֹ,

יֵשׁ לוֹ שִׁכְחָה.

כָּל זְמַן שֶׁיֶּשׁ לוֹ תַחְתָּיו, יֵשׁ לוֹ בְרֹאשׁוֹ.

רֶבִּי מֵאִיר אוֹמֵר:

מִשֶּׁתִּתְהַלֵּךְ הַמַּחֲבָא.

### @11מסכת פאה פרק ז משנה ג

ג

אֵי זֶה הוּא פֶרֶט?

הַנּוֹשֵּׁר בְּשָׁעַת הַבְּצִירָה.

הָיָה בוֹצֵר,

עָקַץ אֶת הָאֶשְׁכּוֹל, הָסְבַּךְ בֶּעָלִים,

נָפַל לָאָרֶץ וְנִפְרַד,

הֲרֵי הוּא שֶׁלְּבַעַל הַבַּיִת.

הַמַּנִּיחַ כַּלְכַּלָּה תַחַת הַגֶּפֶן בְּשָׁעָה שֶׁהוּא בוֹצֵר,

הֲרֵי זֶה גוֹזֵל אֶת הָעֲנִיִּים;

עַל זֶה נֶאֱמַר: (מִשְׁלֵי כב,כח)

"אַל תַּסֵּג גְּבוּל עוֹלָם".

### @11מסכת פאה פרק ז משנה ה

ד

הַמֵּדֵל בַּגְּפָנִים,

כַּשֵּׁם שֶׁהוּא מֵדֵל בְּתוֹךְ שֶׁלּוֹ,

כָּךְ הוּא מֵדֵל בְּשֶׁלָּעֲנִיִּים.

דִּבְרֵי רֶבִּי יְהוּדָה.

רֶבִּי מֵאִיר אוֹמֵר:

בְּשֶׁלּוֹ הוּא רַשַּׁי,

אֵינוּ רַשַּׁי בְּשֶׁלָּעֲנִיִּים.

### @11מסכת פאה פרק ז משנה ד

ה

אֵי זוֹ הִיא עוֹלֶלֶת?

כָּל שֶׁאֵין לָהּ לֹא כָתֵף וְלֹא נֶטֶף.

אִם סָפֵק, לָעֲנִיִּים.

עוֹלֶלֶת שֶׁבְּאַרְכּוּבָּה,

אִם נִקְרֶצֶת עִם הָאֶשְׁכּוֹל,

הֲרֵי הִיא שֶׁלְּבַעַל הַבַּיִת,

וְאִם לָאו, הֲרֵי הִיא שֶׁלָּעֲנִיִּים.

גַּרְגֵּר יָחִיד,

רֶבִּי יְהוּדָה אוֹמֵר:

אֶשְׁכּוֹל.

וַחֲכָמִים אוֹמְרִים:

עוֹלֶלֶת.

### @11מסכת פאה פרק ז משנה ז

ו

כֶּרֶם שֶׁכֻּלּוֹ עוֹלֶלֶת,

רֶבִּי אֱלִיעֶזֶר אוֹמֵר:

לְבַעַל הַבַּיִת.

רֶבִּי עֲקִיבָה אוֹמֵר:

לָעֲנִיִּים.

אָמַר רֶבִּי אֱלִיעֶזֶר: (דְּבָרִים כד,כא)

"כִּי תִבְצֹר... לֹא תְעוֹלֵל",

אִם אֵין בָּצִיר, מְנַיִן עוֹלֵלוֹת?

אָמַר לוֹ רְבִּי עֲקִיבָה: (וַיִּקְרָא יט,י)

"וְכַרְמְךָ לֹא תְעוֹלֵל",

אֲפִלּוּ כֻלּוֹ עוֹלֵלוֹת.

אִם כֵּן, לָמָּה נֶאֱמַר:

"כִּי תִבְצֹר... לֹא תְעוֹלֵל"?

אֵין לָעֲנִיִּים בָּעוֹלֵלוֹת קֹדֶם לַבָּצִיר.

### @11מסכת פאה פרק ז משנה ו

ז

כֶּרֶם רְבָעִי,

בֵית שַׁמַּי אוֹמְרִים:

אֵין לוֹ חֹמֶשׁ, וְאֵין לוֹ בֵעוּר;

וּבֵית הֶלֵּל אוֹמְרִים:

יֶשׁ לוֹ.

בֵּית שַׁמַּי אוֹמְרִים:

יֵשׁ לוֹ פֶרֶט וְיֵשׁ לוֹ עוֹלֵלוֹת,

וְהָעֲנִיִּים פּוֹדִין לְעַצְמָן.

וּבֵית הֶלֵּל אוֹמְרִים:

כֻּלּוֹ לַגַּת.

### @11מסכת פאה פרק ז משנה ח

ח

הַמַּקְדִּישׁ אֶת כַּרְמוֹ עַד שֶׁלֹּא נוֹדָעוּ הָעוֹלֵלוֹת,

אֵין הָעוֹלֵלוֹת לָעֲנִיִּים.

מִשֶּׁנּוֹדְעוּ הָעוֹלֵלוֹת,

הָעוֹלֵלוֹת לָעֲנִיִּים.

אָמַר רְבִּי יוֹסֵה:

אִם כֵּן, יִתְּנוּ שְׂכַר גִּדּוּלִים לַהֶקְדֵּשׁ.

אֵיזוֹ הִיא שִׁכְחָה בֶּעָרִיס?

כָּל שֶׁאֵינוּ יָכוֹל לִפְשׁוֹט אֶת יָדוֹ וְלִטְּלָהּ;

וּבָרָגְלִיּוֹת?

מִשֶּׁיַּעֲבוֹר הֵימֶנָּה.

## @22פרק ח

### @11מסכת פאה פרק ח משנה א

א

מֵאֶמָּתַי כָּל הָאָדָם מֻתָּרִין בַּלֶּקֶט?

מִשֶּׁיְּהַלְּכוּ הַנָּמוֹשׁוֹת.

וּבַפֶּרֶט וּבָעוֹלֵלוֹת?

מִשֶּׁיְּהַלְּכוּ הָעֲנִיִּים בַּכֶּרֶם וְיָבֹאוּ.

וּבַזֵּיתִים?

מִשֶּׁתֵּרֵד רְבֵיעָה שְׁנִיָּה.

אָמַר רֶבִּי יְהוּדָה:

וַהֲלֹא יֵשׁ שֶׁאֵינָן מוֹסְקִין זֵיתֵיהֶם

אֶלָּא לְאַחַר רְבֵיעָה שְׁנִיָּה?

אֶלָּא כְּדֵי שֶׁיְּהֵא הֶעָנִי יוֹצֵא,

וְלֹא יְהֵא מֵבִיא אֶלָּא בְּאַרְבָּעָה אִסָּרוֹת.

### @11מסכת פאה פרק ח משנה ב

ב

נֶאֱמָנִים עַל הַלֶּקֶט, וְעַל הַשִּׁכְחָה, וְעַל הַפֵּאָה בְשַׁעֲתָן,

וְעַל מַעְשַׂר עָנִי בְכָל שְׁנָתוֹ.

וּבֶן לֵוִי נֶאֱמָן לְעוֹלָם.

אֵינָן נֶאֱמָנִין אֶלָּא עַל דָּבָר שֶׁדֶּרֶךְ בְּנֵי אָדָן נוֹהֲגִין כֵּן.

### @11מסכת פאה פרק ח משנה ג

ג

נֶאֱמָנִין עַל הַחִטִּים,

וְאֵינָן נֶאֱמָנִין לֹא עַל הַקֶּמַח, וְלֹא עַל הַפַּת.

נֶאֱמָנִין עַל הַסְּעוֹרָה שֶׁלָּאֹרֶז, <השעורה>

וְאֵינָן נֶאֱמָנִין עָלָיו בֵּין חַי בֵּין מְבֻשָּׁל.

נֶאֱמָנִין עַל הַפּוּל,

וְאֵינָן נֶאֱמָנִין עַל הַגְּרִיסִים, בֵּין חַיִּים בֵּין מְבֻשָּׁלִים.

נֶאֱמָנִין עַל הַשֶּׁמֶן לוֹמַר:

"שֶׁלְּמַעְשַׂר עָנִי הוּא",

וְאֵינָן נֶאֱמָנִין עָלָיו לוֹמַר:

"שֶׁלְּזֵיתֵי נִקּוּף הוּא".

### @11מסכת פאה פרק ח משנה ד

ד

נֶאֱמָנִין עַל הַיָּרָק חַי,

וְאֵינָן נֶאֱמָנִין עָלָיו מְבֻשָּׁל,

אֶלָּא אִם כֵּן הָיָה לוֹ דָבָר מְמֻעָט,

שֶׁכֵּן דֶּרֶךְ בַּעַל הַבַּיִת לִהְיוֹת מוֹצִיא מִלַּפָסוֹ.

### @11מסכת פאה פרק ח משנה ה

ה

אֵין פּוֹחֲתִין לָעֲנִיִּים בַּגֹּרֶן

מֵחֲצִי קַב חִטִּים וְקַב שְׂעוֹרִים.

רְבִּי מֵאִיר אוֹמֵר:

חֲצִי קַב.

קַב וָחֵצִי כֻסְּמִין וְקַב גְּרוֹגְרוֹת,

אוֹ מָנֶה דְבֵלָה.

רֶבִּי עֲקִיבָה אוֹמֵר:

פָּרֶס.

חֲצִי לוֹג יַיִן.

רֶבִּי עֲקִיבָה אוֹמֵר:

רְבִיעִית.

רְבִיעִית שֶׁמֶן.

רֶבִּי עֲקִיבָה אוֹמֵר:

שְׁמִינִית.

וּשְׁאָר כָּל הַפֵּרוֹת, אַבָּה שָׁאוּל אוֹמֵר:

כְּדֵי שֶׁיִּמְכְּרֵם וְיִקַּח בָּהֶן מְזוֹן שְׁתֵּי סְעוֹדוֹת.

### @11מסכת פאה פרק ח משנה ו

ו

מִדָּה זוֹ אֲמוּרָה בַכֹּהֲנִים, וּבַלְוִיִּם, וּבְיִשְׂרְאֵל.

הָיָה מַצִּיל, נוֹטֵל מַחְצָה וְנוֹתֵן מַחְצָה.

הָיָה לוֹ דָבָר מֻעָט,

נוֹתֵן לִפְנֵיהֶם, וְהֵן מְחַלְּקִין בֵּינֵיהֶן.

### @11מסכת פאה פרק ח משנה ז

ז

אֵין פּוֹחֲתִין לֶעָנִי הָעוֹבֵר מִמָּקוֹם לְמָקוֹם, <פותחין; פּוֹרֲחִין>

מִכִּכָּר בַּפּוֹנְדְּיוֹן מֵאַרְבַּע סְאִין בַּסֶּלַע.

לָן, נוֹתְנִין לוֹ פַרְנָסַת לִינָה.

שָׁבַת, נוֹתְנִין לוֹ מְזוֹן שָׁלוֹשׁ סְעוֹדוֹת.

מִי שֶׁיֶּשׁ לוֹ מְזוֹן שְׁתֵּי סְעוֹדוֹת,

לֹא יִטֹּל מִן הַתַּמְחוּי;

מְזוֹן אַרְבַּע עֶשְׂרֵה,

לֹא יִטֹּל מִן הַקֻּפָּה.

וְהַקֻּפָּה נִגְבֵּית בִּשְׁנַיִם,

וּמִתְחַלֶּקֶת בִּשְׁלֹשָׁה.

### @11מסכת פאה פרק ח משנה ח

ח

מִי שֶׁיֶּשׁ לוֹ מָאתַיִם זוּז,

לֹא יִטֹּל לֶקֶט, שִׁכְחָה וּפֵאָה וּמַעְשַׂר עָנִי.

הָיוּ לוֹ מָאתַיִם חָסֵר דִּינָר,

אֲפִלּוּ אֶלֶף נוֹתְנִין לוֹ כְאַחַת,

הֲרֵי זֶה יִטֹּל.

הָיוּ מְמֻשְׁכָּנִים בִּכְתֻבַּת אִשְׁתּוֹ אוֹ לְבַעַל חוֹבוֹ, <לכתובת>

הֲרֵי זֶה יִטֹּל.

אֵין מְחַיְּבִין אוֹתוֹ לִמְכֹּר אֶת בֵּיתוֹ וְאֶת כְּלֵי תַשְׁמִישׁוֹ.

### @11מסכת פאה פרק ח משנה ט

ט

מִי שֶׁיֶּשׁ לוֹ חֲמִשִּׁים זוּז,

הוּא נוֹשֵׂא וְנוֹתֵן בָּהֶן,

הֲרֵי זֶה לֹא יִטֹּל.

וְכָל מִי שֶׁאֵינוּ צָרִיךְ לִטּוֹל וְנוֹטֵל,

אֵינוּ מֵת מִן הַזִּקְנָה עַד שֶׁיִּצְטָרֵךְ לַבְּרִיּוֹת. <לביריות>

וְכָל מִי שֶׁהוּא צָרִיךְ לִטּוֹל וְאֵינוּ נוֹטֵל,

אֵינוּ מֵת מִן הַזִּקְנָה עַד שֶׁיְּפַרְנֵס לַאֲחֵרִים מִשֶּׁלּוֹ.

עַל זֶה נֶאֱמַר: (יִרְמְיָה יז,ז)

"בָּרוּךְ הַגֶּבֶר אֲשֶׁר יִבְטַח בַּיי וְהָיָה יי מִבְטַחוֹ". *<המגיה מוסיף:>*

וְכֵן דַּיָּן שֶׁלּוֹקֵחַ שֹׁחַד וּמַטֶּה אֶת הַדִּין,

אֵינוּ מֵת מִן הַזִּקְנָה עַד שֶׁתִּכְהֵנָה עֵינָיו,

שֶׁנֶּאֱמַר: (שְׁמוֹת כג,ח)

"וְשֹׁחַד לֹא תִקָּח, כִּי הַשּׁחַד יְעַוֵּר פִּקְחִים".

חסלת מסכת פאה

# @00מסכת דמי

## @22פרק א

### @11מסכת דמי פרק א משנה א

א

הַקַּלִּים שֶׁבִּדְמַי:

הַשִּׁיתִים,

וְהָרִימִין,

וְהָעֻזְרָרִין,

וּבְנוֹת שׁוּחַ,

וּבְנוֹת שִׁקְמָה,

וְנוֹבְלוֹת הַתְּמָרָה,

וְהַגָּפְנָם, <והגופנים>

וְהַנְּצָפָה.

וּבִיהוּדָה:

הָאוֹג,

וְהַחֹמֶץ,

וְהַכִּסְבָּר.

רֶבִּי יְהוּדָה אוֹמֵר:

כָּל הַשִּׁיתִים פְּטוּרוֹת, חוּץ מִשֶּׁלַּדֻּפְרָה.

כָּל הָרִימִים פְּטוּרִים, חוּץ מֵרִימֵי שִׁקְמָה.

כָּל בְּנוֹת שִׁקְמָה פְטוּרוֹת, חוּץ מִן הַמְסֻטָּפוֹת.

### @11מסכת דמי פרק א משנה ב

ב

הַדְּמַי,

אֵין לוֹ חֹמֶשׁ, וְאֵין לוֹ בֵעוּר,

וְנֶאֱכָל לָאוֹנֵן,

וְנִכְנָס לִירוּשָׁלַיִם וְיוֹצֵא,

וּמְאַבְּדִים אֶת מֵעוּטוֹ בַדְּרָכִים,

וְנוֹתְנִין אוֹתוֹ לְעַם הָאָרֶץ וְאוֹכֵל כְּנֶגְדּוֹ,

וּמְחַלְּלִין אוֹתוֹ כֶּסֶף עַל כֶּסֶף,

וּנְחֹשֶׁת עַל נְחֹשֶׁת,

כֶּסֶף עַל נְחֹשֶׁת וּנְחֹשֶׁת עַל הַפֵּרוֹת,

וּבִלְבַד שֶׁיַּחְזֹר וְיִפְדֶּה אֶת הַפֵּרוֹת.

דִּבְרֵי רֶבִּי מֵאִיר.

וַחֲכָמִים אוֹמְרִים:

יֵעָלוּ הַפֵּרוֹת וְיֵאָכְלוּ בִירוּשָׁלַיִם.

### @11מסכת דמי פרק א משנה ג

ב

הַלּוֹקֵחַ לַזֶּרַע וְלַבְּהֵמָה,

קֶמַח לָעוֹרוֹת,

שֶׁמֶן לַנֵּר,

שֶׁמֶן לָסוּךְ בּוֹ אֶת הַכֵּלִים, פָּטוּר מִן הַדְּמַי.

מִגָּזִיב וּלְהַלָּן, פָּטוּר מִן הַדְּמַי.

חַלַּת עַם הָאָרֶץ,

וְהַמְדֻמָּע,

וְהַלָּקוּחַ בְּכֶסֶף מַעֲשֵׂר,

וְשִׁירֵי מְנָחוֹת, פְּטוּרִין מִן הַדְּמַי.

שֶׁמֶן עָרֵב, בֵּית שַׁמַּי מְחַיְּבִין;

וּבֵית הֶלֵּל פּוֹטְרִין.

### @11מסכת דמי פרק א משנה ד

ד

הַדְּמַי,

מְעָרְבִין בּוֹ,

וּמִשְׁתַּתְּפִין בּוֹ,

וּמְבָרְכִין עָלָיו,

וּמְזַמְּנִין עָלָיו,

וּמַפְרִישִׁין אוֹתוֹ עָרֹם בֵּין הַשְּׁמָשׁוֹת.

הָא אִם הִקְדִּים מַעֲשֵׂר שֵׁנִי לָרִאשׁוֹן,

אֵין בְּכָךְ כְּלוּם.

שֶׁמֶן שֶׁהַגִּרְדִּי סָךְ בְּאֶצְבְּעוֹתָיו,

חַיָּב בִּדְמַי,

וְשֶׁהַסָּרוֹק נוֹתֵן בַּצֶּמֶר,

פָּטוּר מִן הַדְּמַי.

## @22פרק ב

### @11מסכת דמי פרק ב משנה א

א

אֵלּוּ דְבָרִים מִתְעַשְּׂרִים דְּמַי בְּכָל מָקוֹם:

הַדְּבֵלָה, וְהַתְּמָרִים, וְהֶחָרוּבִין,

הָאֹרֶז, וְהַכְּמָן.

הָאֹרֶז שֶׁבְּחוּץ לָאָרֶץ,

כָּל הַמִּשְׁתַּמֵּשׁ מִמֶּנּוּ, פָּטוּר.

### @11מסכת דמי פרק ב משנה ב

ב

הַמְקַבֵּל עָלָיו לִהְיוֹת נֶאֱמָן,

מְעַשֵּׂר אֶת שֶׁהוּא אוֹכֵל,

וְאֶת שֶׁהוּא מוֹכֵר,

וְאֶת שֶׁהוּא לוֹקֵחַ,

וְאֵינוּ מִתְאָרֵחַ אֵצֶל עַם הָאָרֶץ.

רְבִּי יְהוּדָה אוֹמֵר:

הַמִּתְאָרֵחַ אֵצֶל עַם הָאָרֶץ, נֶאֱמָן.

אָמְרוּ לוֹ:

עַל עַצְמוֹ אֵינוּ נֶאֱמָן,

כֵּיצַד יְהֵא נֶאֱמָן עַל שֶׁלַּאֲחֵרִים?

### @11מסכת דמי פרק ב משנה ג

ג

הַמְקַבֵּל עָלָיו לִהְיוֹת חָבֵר,

אֵינוּ מוֹכֵר לְעַם הָאָרֶץ לַח וְיָבֵשׁ,

וְאֵינוּ לוֹקֵחַ מִמֶּנּוּ לַח,

וְאֵינוּ מִתְאָרֵחַ אֵצֶל עַם הָאָרֶץ,

וְלֹא מְאָרְחוֹ אֶצְלוֹ בִכְסוּתוֹ.

רְבִּי יְהוּדָה אוֹמֵר:

אַף לֹא יְגַדֵּל בְּהֵמָה דַקָּה,

וְלֹא יְהֵא פָרוּץ בִּנְדָרִים וּבִשְׂחוֹק,

וְלֹא יְהֵא מִטַּמֵּא לַמֵּתִים,

וּמְשַׁמֵּשׁ בְּבֵית הַמִּדְרָשׁ.

אָמְרוּ לוֹ:

לֹא בָאוּ אֵלּוּ לַכְּלָל. <בגוף הטקסט: אֶלָּא בשולים: נ"א אילו>

### @11מסכת דמי פרק ב משנה ד

ד

הַנַּחְתּוֹמִים,

לֹא חִיְּבוּ אוֹתָן חֲכָמִים לְהַפְרִישׁ,

אֶלָּא כְדֵי תְרוּמַת מַעֲשֵׂר וְחַלָּה.

הַחַנְוָנִים אֵינָן רַשָּׁיִים לִמְכֹּר אֶת הַדְּמַי.

כָּל הַמַּשְׁפִּיעִים בְּמִדָּה גַסָּה רַשָּׁיִין לִמְכֹּר אֶת הַדְּמַי.

וְאֵלּוּ הֵן הַמַּשְׁפִּיעִין בְּמִדָּה גַסָּה,

כְּגוֹן הַסִּיטוֹנוֹת וּמוֹכְרֵי תְבוּאָה.

### @11מסכת דמי פרק ב משנה ה

ה

רֶבִּי מֵאִיר אוֹמֵר:

אֶת שֶׁדַּרְכּוֹ לְהִמָּדֵד בַּדַּקָּה,

וּמְדָדוֹ בַגַּסָּה,

בַּגַּסָּה, וּמְדָדוֹ בַדַּקָּה,

טְפֵלָה דַקָּה לַגַּסָּה.

אֵי זוֹ הִיא מִדָּה גַסָּה?

בַּיָּבֵשׁ, שְׁלֹשֶׁת קַבִּים,

וּבַלַּח, דִּינָר.

רֶבִּי יוֹסֵה אוֹמֵר:

סַלֵּי תְאֵנִים, וְסַלֵּי עֲנָבִים, וְקֻפּוֹת שֶׁלַּיָּרָק,

בִּזְמַן שֶׁהוּא מוֹכְרָן אַכְסְרָה, <באכסרה>

פָּטוּר.

## @22פרק ג

### @11מסכת דמי פרק ג משנה א

א

מַאֲכִילִים אֶת הָעֲנִיִּים דְּמַי,

מַאֲכִילִין אֶת הָאַכְסַנְיָה דְמַי.

רַבָּן גַּמְלִיאֵל הָיָה מַאֲכִיל אֶת פּוֹעֲלָיו דְּמַי.

גַּבָּאֵי צְדָקָה,

בֵּית שַׁמַּי אוֹמְרִים:

נוֹתְנִין אֶת הַמְעֻשָּׂר לְמִי שֶׁאֵינוּ מְעַשֵּׂר,

וְאֶת שֶׁאֵינוּ מְעֻשָּׂר לִמְעַשֵּׂר.

נִמְצְאוּ כָל הָאָדָם אוֹכְלִין מְתֻקָּן.

וַחֲכָמִים אוֹמְרִים:

גּוֹבִים סְתָם וּמְחַלְּקִין סְתָם,

וְהָרוֹצֶה לְתַקֵּן יְתַקֵּן.

### @11מסכת דמי פרק ג משנה ב

ב

הָרוֹצֶה לַחְזֹם עֲלֵי יָרָק לְהָקֵל מִמַּשּׂוּאוֹ,

לֹא יַשְׁלִיךְ עַד שֶׁיְּעַשֵּׂר.

הַלּוֹקֵחַ יָרָק מִן הַשּׁוּק וְנִמְלַךְ לְהַחְזִיר,

לֹא יַחְזִיר עַד שֶׁיְּעַשֵּׂר,

שֶׁאֵינוּ מְחֻסָּר אֶלָּא מִנְיָן.

הָיָה עוֹמֵד וְלוֹקֵחַ,

וְרָאָה טוֹעֵן אַחֵר יָפֶה מִמֶּנּוּ,

מֻתָּר לְהַחְזִיר, מִפְּנֵי שֶׁלֹּא מָשַׁךְ.

### @11מסכת דמי פרק ג משנה ג ג

הַמּוֹצֵא פֵרוֹת בַּדֶּרֶךְ וְּנְטָלָן לְאָכְלָן,

וְנִמְלַךְ לְהַצְנִיע,

לֹא יַצְנִיעַ עַד שֶׁיְּעַשֵּׂר.

אִם מִתְּחִלָּה נְטָלָן בִּשְׁבִיל שֶׁלֹּא יֹאבֵדוּ,

פָּטוּר.

כָּל דָּבָר שֶׁאֵין רַשַּׁי לְמָכְרוֹ דְמַי, <בשוליים: נ"א לְמָכְרוֹ>

לֹא יִשְׁלַח לַחֲבֵרוֹ דְמַי.

רְבִּי יוֹסֵה מַתִּיר בַּוַּדַּי,

וּבִלְבַד שֶׁיּוֹדִיעֶנּוּ.

### @11מסכת דמי פרק ג משנה ד

ד

הַמּוֹלִיךְ חִטִּין לְטָחוֹן הַכּוּתִי,

אוֹ לְטָחוֹן עַם הָאָרֶץ,

כְּחֶזְקָתָן לַמַּעַשְׂרוֹת וְלַשְּׁבִיעִית;

לְטָחוֹן הַנָּכְרִי, דְּמַי.

הַמַּפְקִיד פֵּרוֹתָיו אֵצֶל כּוּתִי,

אֵצֶל עַם הָאָרֶץ,

כְּחֶזְקָתָן לַמַּעַשְׂרוֹת וְלַשְּׁבִיעִית;

אֵצֶל הַנָּכְרִי, כְּפֵרוֹתָיו.

רֶבִּי שִׁמְעוֹן אוֹמֵר:

דְּמַי.

### @11מסכת דמי פרק ג משנה ה

ה

הַנּוֹתֵן לַפּוֹנְדְּקִית,

מְעַשֵּׂר אֶת שֶׁהוּא נוֹתֵן לָהּ,

וְאֶת שֶׁהוּא נוֹטֵל מִמֶּנָּה,

מִפְּנֵי שֶׁהִיא חֲשׁוּדָה לְחַלֵּף.

אָמַר רֶבִּי יוֹסֵה:

אֵין אָנוּ אַחְרָיִים לָרַמָּאִים,

אֵינוּ מְעַשֵּׂר אֶלָּא מַה שֶּׁהוּא נוֹטֵל מִמֶּנָּה בִלְבַד.

### @11מסכת דמי פרק ג משנה ו

ו

הַנּוֹתֵן לַחֲמוֹתוֹ,

מְעַשֵּׂר אֶת שֶׁהוּא נוֹתֵן לָהּ וְאֶת שֶׁהוּא נוֹטֵל מִמֶּנָּה,

מִפְּנֵי שֶׁהִיא חֲשׁוּדָה לְחַלֵּף הַמִּתְקַלְקֵל.

אָמַר רֶבִּי יְהוּדָה:

רוֹצָה הִיא לְתַקֵּן אֶת בִּתָּהּ וּבוֹשָׁה מֵחֲתָנָהּ.

מוֹדֶה רֶבִּי יְהוּדָה בְנוֹתֵן לַחֲמוֹתוֹ שְׁבִיעִית,

שֶׁאֵינָה חֲשׁוּדָה לְהַאֲכִיל אֶת בִּתָּהּ שְׁבִיעִית.

## @22פרק ד

### @11מסכת דמי פרק ד משנה א

א

הַלּוֹקֵחַ פֵּרוֹת מִמִּי שֶׁאֵינוּ נֶאֱמָן עַל הַמַּעַשְׂרוֹת,

וְשָׁכַח לְעַשְּׂרָן,

שׁוֹאֲלוֹ בַשַּׁבָּת וְאוֹכֵל עַל פִּיו.

חָשֵׁכָה מוֹצָאֵי שַׁבָּת,

לֹא יֹאכַל עַד שֶׁיְּעַשֵּׂר.

ב

לֹא מְצָאוֹ,

אָמַר לוֹ אֶחָד שֶׁאֵינוּ נֶאֱמָן עַל הַמַּעַשְׂרוֹת:

"מְעֻשָּׂרִין הֵן", אוֹכֵל עַל פִּיו.

חָשֵׁכָה מוֹצָאֵי שַׁבָּת,

לֹא יֹאכַל עַד שֶׁיְּעַשֵּׂר.

ג

תְּרוּמַת מַעֲשֵׂר שֶׁלִּדְמַי שֶׁחָזְרָה לִמְקוֹמָהּ,

רֶבִּי שִׁמְעוֹן הַשֵּׁזוּרִי אוֹמֵר:

אַף בַּחֹל שׁוֹאֲלוֹ וְאוֹכֵל עַל פִּיו.

### @11מסכת דמי פרק ד משנה ב

ד

הַמַּדִּיר אֶת חֲבֵרוֹ שֶׁיֹּאכַל אֶצְלוֹ,

וְהוּא אֵינוּ מַאֲמִינוֹ עַל הַמַּעַשְׂרוֹת,

אוֹכֵל עִמּוֹ בַּשַּׁבָּת הָרִאשׁוֹנָה, <בְּשַׁבָּת>

אַף עַל פִּי שֶׁאֵינוּ מַאֲמִינוֹ עַל הַמַּעַשְׂרוֹת,

וּבִלְבַד שֶׁיֹּאמַר לוֹ מְעֻשָּׂרִים הֵן.

וּבְשַׁבָּת שְׁנִיָּה,

אַף עַל פִּי שֶׁהוּא נוֹדֵר מִמֶּנּוּ הֲנָיָה,

לֹא יֹאכַל עַד שֶׁיְּעַשֵּׂר.

### @11מסכת דמי פרק ד משנה ג

ה

רֶבִּי אֱלִיעֶזֶר אוֹמֵר:

אֵין אָדָם צָרִיךְ לִקְרוֹא שֵׁם לְמַעְשַׂר עָנִי שֶׁלִּדְמַי.

וַחֲכָמִים אוֹמְרִים:

קוֹרֵא שֵׁם, וְאֵינוּ צָרִיךְ לְהַפְרִישׁ.

### @11מסכת דמי פרק ד משנה ד

ו

מִי שֶׁקָּרָא שֵׁם לִתְרוּמַת מַעֲשֵׂר שֶׁלִּדְמַי,

וּלְמַעְשַׂר עָנִי שֶׁלַּוַּדַּי, לֹא יִטְּלֵם בַּשַּׁבָּת.

אִם הָיָה כֹהֵן אוֹ עָנִי לְמוּדִים לֹאכַל אֶצְלוֹ,

יָבֹאוּ וְיֹאכְלוּ, וּבִלְבַד שֶׁיּוֹדִיעֵם.

### @11מסכת דמי פרק ד משנה ה

ז

הָאוֹמֵר לְמִי שֶׁאֵינוּ נֶאֱמָן עַל הַמַּעַשְׂרוֹת:

"קַח לִי מִמִּי שֶׁהוּא נֶאֱמָן וּמִמִּי שֶׁהוּא מְעַשֵּׂר",

אֵינוּ נֶאֱמָן.

"אִישׁ פְּלוֹנִי",

הֲרֵי זֶה נֶאֱמָן.

הָלַךְ לִקַּח מִמֶּנּוּ, אָמַר לוֹ:

"לֹא מְצָאתִיו, וְלָקַחְתִּי לָךְ מֵאַחֵר שֶׁהוּא נֶאֱמָן",

אֵינוּ נֶאֱמָן.

### @11מסכת דמי פרק ד משנה ו

ח

הַנִּכְנָס לָעִיר, וְאֵינוּ מַכִּיר אָדָם שָׁם, וְאָמַר:

"מִי כָן נֶאֱמָן, וּמִי כָן מְעַשֵּׂר?"

אָמַר לוֹ אֶחָד: "אֲנִי",

אֵינוּ נֶאֱמָן.

אָמַר לוֹ: "אִישׁ פְּלוֹנִי",

הֲרֵי זֶה נֶאֱמָן.

הָלַךְ וְלָקַח מִמֶּנּוּ, אָמַר לוֹ:

"מִי כָן מוֹכֵר יָשָׁן?"

אָמַר לוֹ:

"מִי שֶׁשְּׁלָחָךְ אֶצְלִי",

אַף עַל פִּי שֶׁהֵם כַּגּוֹמְלִים זֶה אֶת זֶה,

הֲרֵי אֵלּוּ נֶאֱמָנִים.

### @11מסכת דמי פרק ד משנה ז

ט

הַחַמָּרִים שֶׁנִּכְנְסוּ לָעִיר,

אָמַר אֶחָד מֵהֶן:

"שֶׁלִּי חָדָשׁ, וְשֶׁלַּחֲבֵרִי יָשָׁן",

"שֶׁלִּי אֵינוּ מְתֻקָּן, וְשֶׁלַּחֲבֵרִי מְתֻקָּן",

אֵינָן נֶאֱמָנִין.

רֶבִּי יְהוּדָה אוֹמֵר:

נֶאֱמָנִין.

## @22פרק ה

### @11מסכת דמי פרק ה משנה א

א

הַלּוֹקֵחַ מִן הַנַּחְתּוֹם, כֵּיצַד מְעַשֵּׂר?

נוֹטֵל כְּדֵי תְרוּמַת מַעְשֵׂר וְחַלָּה,

וְאוֹמֵר:

"אֶחָד מִמֵּאָה שֶׁיֵּשׁ כָּאן,

הֲרֵי זֶה בְצַד זֶה מַעְשֵׂר,

וּשְׁאָר מַעֲשֵׂר סָמוּךְ לוֹ.

זֶה שֶׁעָשִׂיתִי מַעֲשֵׂר עָשׁוּי תְּרוּמַת מַעֲשֵׂר עָלָיו,

וְהַשְּׁאָר חַלָּה.

וּמַעֲשֵׂר שֵׁנִי בִצְפוֹנוֹ וּבִדְרוֹמוֹ,

וּמְחֻלָּל עַל הַמָּעוֹת".

### @11מסכת דמי פרק ה משנה ב

ב

הָרוֹצֶה לְהַפְרִישׁ תְּרוּמָה וּתְרוּמַת מַעֲשֵׂר כְּאַחַת,

נוֹטֵל אֶחָד מִשְּׁלֹשִׁים וּשְׁלוֹשָׁה וּשְׁלִישׁ וְאוֹמֵר:

"אֶחָד מִמֵּאָה מִמַּה שֶּׁיֵּשׁ כָּן,

הֲרֵי זֶה בְצַד זֶה חֻלִּין,

וּשְׁאָר תְּרוּמָה עַל הַכֹּל,

מַה חֻלִּין שֶׁיֵּשׁ כָּן הֲרֵי זֶה בְצַד זֶה מַעֲשֵׂר,

וּשְׁאָר מַעֲשֵׂר סָמוּךְ לוֹ;

זֶה שֶׁעָשִׂיתִי מַעֲשֵׂר עָשׁוּי תְּרוּמַת מַעֲשֵׂר עָלָיו,

וּשְׁאָר חַלָּה;

וּמַעֲשֵׂר שֵׁנִי בִצְפוֹנוֹ וּבִדְרוֹמוֹ,

וּמְחֻלָּל עַל הַמָּעוֹת".

### @11מסכת דמי פרק ה משנה ג

ג

הַלּוֹקֵחַ מִן הַנַּחְתּוֹם,

מְעַשֵּׂר מִן הַחַמָּה עַל הַצּוֹנֶנֶת, <מַעֲשֵׂר>

וּמִן הַצּוֹנֶנֶת עַל הַחַמָּה,

אֲפִלּוּ מִטְּפָסִים הַרְבֵּה.

דִּבְרֵי רְבִּי מֵאִיר.

רְבִּי יְהוּדָה אוֹסֵר,

שֶׁאֲנִי אוֹמֵר:

חִטִּים שֶׁלְּאֶמֶשׁ הָיוּ מִשֶּׁלְּאֶחָד,

וְשֶׁלַּיּוֹם הָיוּ מִשֶּׁלְּאֶחָד.

רְבִּי שִׁמְעוֹן אוֹסֵר בִּתְרוּמַת מַעֲשֵׂר,

וּמַתִּיר בַּחַלָּה.

### @11מסכת דמי פרק ה משנה ד

ד

הַלּוֹקֵחַ מִן הַפְּלָטָר,

מְעַשֵּׂר מִכָּל טָפוֹס וְטָפוֹס. <מַעֲשֵׂר>

דִּבְרֵי רְבִּי מֵאִיר.

רְבִּי יְהוּדָה אוֹמֵר:

מֵאֶחָד עַל הַכֹּל.

מוֹדֶה רְבִּי יְהוּדָה בְלוֹקֵחַ מִן הַמַּנְפּוּל,

שֶׁהוּא מְעַשֵּׂר מִכָּל אֶחָד וְאֶחָד.

### @11מסכת דמי פרק ה משנה ה

ה

הַלּוֹקֵחַ מִן הֶעָנִי,

וְכֵן הֶעָנִי שֶׁנִּתְּנוּ לוֹ פְרוּסוֹת פַּת אוֹ פִלְחֵי דְבֵלָה,

מְעַשֵּׂר מִכָּל אֶחָד וְאֶחָד;

וּבַתְּמָרִים וּבַגְּרוֹגְרוֹת בּוֹלֵל וְנוֹטֵל.

אָמַר רֶבִּי יְהוּדָה:

אֶמָּתַי?

בִּזְמַן שֶׁהַמַּתָּנָה מְרֻבָּה,

אֲבָל בִּזְמַן שֶׁהַמַּתָּנָה מְמֻעֶטֶת,

מְעַשֵּׂר מִכָּל אֶחָד וְאֶחָד.

### @11מסכת דמי פרק ה משנה ו

ו

הַלּוֹקֵחַ מִן הַסִּיטוֹן,

וְחָזַר וְלָקַח מִמֶּנּוּ שְׁנִיָּה,

לֹא יְעַשֵּׂר מִזֶּה עַל זֶה,

אֲפִלּוּ מֵאוֹתוֹ הַסּוּג,

אֲפִלּוּ מֵאוֹתוֹ הַמִּין.

נֶאֱמָן הַסִּיטוֹן לוֹמַר:

מִשֶּׁלְּאֶחָד הֵם.

### @11מסכת דמי פרק ה משנה ז

ז

הַלּוֹקֵחַ מִבַּעַל הַבַּיִת,

וְחָזַר וְלָקַח מִמֶּנּוּ שְׁנִיָּה,

מְעַשֵּׂר מִזֶּה עַל זֶה,

אֲפִלּוּ מִשְּׁתֵי קֻפּוֹת,

אֲפִלּוּ מִשְּׁתֵי עֲיָרוֹת.

בַּעַל הַבַּיִת שֶׁהָיָה מוֹכֵר יָרָק בַּשּׁוּק,

בִּזְמַן שֶׁמְּבִיאִין לוֹ מִגַּנּוֹתָיו,

מְעַשֵּׂר מֵאַחַת עַל הַכֹּל; <מאחד>

וּמִגַּנּוֹת אֲחֵרוֹת,

מְעַשֵּׂר מִכָּל אַחַת וְאַחַת. <אחד ואחד>

### @11מסכת דמי פרק ה משנה ח

ח

הַלּוֹקֵחַ טֶבֶל מִשְּׁנֵי מְקוֹמוֹת,

מְעַשֵּׂר מִזֶּה עַל זֶה,

מִפְּנֵי שֶׁאָמָרוּ:

אֵין אָדָם רַשַּׁי לִמְכֹּר טֶבֶל אֶלָּא לְצֹרֶךְ.

### @11מסכת דמי פרק ה משנה ט

ט

מְעַשְּׂרִים מִשֶּׁלְּיִשְׂרָאֵל עַל שֶׁלַּגּוֹיִם,

וּמִשֶּׁלַּגּוֹיִם עַל שֶׁלְּיִשְׂרָאֵל,

וּמִשֶּׁלְּיִשְׂרָאֵל עַל שֶׁלַּכּוּתִים,

וּמִשֶּׁלַּכּוּתִים עַל שֶׁלַּכּוּתִים.

רְבִּי אֶלְעָזָר אוֹסֵר מִשֶּׁלַּכּוּתִים עַל שֶׁלַּכּוּתִים.

### @11מסכת דמי פרק ה משנה י

י

עָצִיץ נָקוּב, הֲרֵי הוּא כָּאָרֶץ. <בארץ>

תָּרַם מִן הָאָרֶץ עַל עָצִיץ נָקוּב,

וּמֵעָצִיץ נָקוּב עַל הָאָרֶץ,

תְּרוּמָתוֹ תְרוּמָה.

מִשֶּׁאֵינוּ נָקוּב עַל הַנָּקוּב, <מי שאינו>

תְּרוּמָה, וְיַחְזֹר וְיִתְרֹם.

מִן הַנָּקוּב עַל שֶׁאֵינוּ נָקוּב,

תְּרוּמָה, וְלֹא תֵאָכֵל, <תֹאכַל>

עַד שֶׁיּוֹצִיא עָלֶיהָ תְרוּמָה וּמַעַשְׂרוֹת.

### @11מסכת דמי פרק ה משנה יא

יא

תָּרַם מִן הַדְּמַי עַל הַדְּמַי,

מִן הַדְּמַי עַל הַוַּדַּאי,

תְּרוּמָה, וְיַחְזֹר וְיִתְרֹם.

מִן הַוַּדַּאי עַל הַדְּמַי,

תְּרוּמָה, וְלֹא תֵאָכֵל, <תֹאכַל>

עַד שֶׁיּוֹצִיא עָלֶיהָ תְרוּמָה וּמַעַשְׂרוֹת.

## @22פרק ו

### @11מסכת דמי פרק ו משנה א

א

הַמְקַבֵּל שָׂדֶה מִיִּשְׂרָאֵל,

וּמִן הַנָּכְרִי, וּמִן הַכּוּתִי,

חוֹלֵק לִפְנֵיהֶם.

הַחוֹכֵר שָׂדֶה מִיִּשְׂרָאֵל,

תּוֹרֵם וְנוֹתֵן לוֹ.

אָמַר רֶבִּי יְהוּדָה:

אֶמָּתַי?

בִּזְמַן שֶׁנָּתַן לוֹ מֵאוֹתָהּ הַשָּׂדֶה וּמֵאוֹתוֹ הַמִּין,

אֲבָל אִם נָתַן לוֹ מִשָּׂדֶה אַחֶרֶת אוֹ מִמִּין אַחֵר,

מְעַשֵּׂר וְנוֹתֵן לוֹ.

### @11מסכת דמי פרק ו משנה ב

ב

הַחוֹכֵר שָׂדֶה מִן הַנָּכְרִי,

מְעַשֵּׂר וְנוֹתֵן לוֹ.

רֶבִּי יְהוּדָה אוֹמֵר:

אַף הַמְקַבֵּל שְׂדֵה אֲבוֹתָיו מִן הַגּוֹי,

מְעַשֵּׂר וְנוֹתֵן לוֹ.

### @11מסכת דמי פרק ו משנה ג

ג

כֹּהֵן וְלֵוִי שֶׁקִּבְּלוּ שָׂדֶה מִיִּשְׂרָאֵל,

כַּשֵּׁם שֶׁחוֹלְקִין בַּחֻלִּין,

כָּךְ חוֹלְקִין בִּתְרוּמָה.

רֶבִּי אֱלִיעֶזֶר אוֹמֵר:

הַמַּעַשְׂרוֹת שֶׁלָּהֶן,

שֶׁעַל מְנָת כֵּן בָּאוּ.

### @11מסכת דמי פרק ו משנה ד

ד

יִשְׂרָאֵל שֶׁקִּבֵּל מִכֹּהֵן וּמִלֵּוִי,

הַמַּעַשְׂרוֹת לַבְּעָלִים.

רֶבִּי יִשְׁמָעֵאל אוֹמֵר:

הַקַּרְתָּנִי שֶׁקִּבֵּל שָׂדֶה מִיְּרוּשַׁלְמִי,

מַעְשֵׂר שֵׁנִי לִירוּשַׁלְמִי.

וַחֲכָמִים אוֹמְרִים:

יָכוֹל הוּא הַקַּרְתָּנִי לַעֲלוֹת וּלְאָכְלוֹ בִּירוּשָׁלַיִם.

### @11מסכת דמי פרק ו משנה ה

ה

הַמְקַבֵּל זֵיתִים לַשֶּׁמֶן,

כַּשֵּׁם שֶׁחוֹלְקִים בַּחֻלִּין,

כָּךְ חוֹלְקִין בִּתְרוּמָה.

רֶבִּי יְהוּדָה אוֹמֵר:

יִשְׂרָאֵל שֶׁקִּבֵּל מִכֹּהֵן, מִלֵּוִי,

זֵיתִים לַשֶּׁמֶן אוֹ לְמַחֲצִית שָׂכָר,

הַמַּעַשְׂרוֹת לַבְּעָלִים.

### @11מסכת דמי פרק ו משנה ו

ו

בֵּית שַׁמַּי אוֹמְרִים:

לֹא יִמְכֹּר אָדָם אֶת זֵיתָיו אֶלָּא לֶחָבֵר.

וּבֵית הֶלֵּל אוֹמְרִים:

אַף לִמְעַשֵּׂר.

וּצְנוּעֵי בֵית הֶלֵּל הָיוּ נוֹהֲגִין כְּדִבְרֵי בֵית שַׁמַּי.

### @11מסכת דמי פרק ו משנה ז

ז

שְׁנַיִם שֶׁבָּצְרוּ אֶת כַּרְמֵיהֶן לְתוֹךְ גַּת אַחַת,

אֶחָד מְעַשֵּׂר וְאֶחָד שֶׁאֵינוּ מְעַשֵּׂר,

הַמְעַשֵּׂר מְעַשֵּׂר אֶת שֶׁלּוֹ וְחֶלְקוֹ בְכָל מָקוֹם שֶׁהוּא.

### @11מסכת דמי פרק ו משנה ח

ח

שְׁנַיִם שֶׁקִּבְּלוּ אֶת הַשָּׂדֶה בַּאֲרִיסוּת,

אוֹ שֶׁיָּרְשׁוּ, אוֹ שֶׁנִּשְׁתַּתְּפוּ,

יָכוֹל הוּא לוֹמַר לוֹ:

"טֹל אַתָּה חִטִּים שֶׁבִּמְקוֹם פְּלוֹנִי,

וַאֲנִי חִטִּים שֶׁבִּמְקוֹם פְּלוֹנִי,

אַתָּה יַיִן שֶׁבִּמְקוֹם פְּלוֹנִי,

וַאֲנִי יַיִן שֶׁבִּמְקוֹם פְּלוֹנִי".

אֲבָל לֹא יֹאמַר לוֹ:

"טֹל אַתָּה חִטִּים, וַאֲנִי שְׂעוֹרִים,

טֹל אַתָּה יַיִן, וַאֲנִי אֶטֹּל אֶת הַשֶּׁמֶן".

### @11מסכת דמי פרק ו משנה ט

ט

חָבֵר וְעַם הָאָרֶץ שֶׁיָּרְשׁוּ אֲבִיהֶם עַם הָאָרֶץ,

יָכוֹל הוּא לוֹמַר לוֹ:

"טֹל אַתָּה חִטִּים שֶׁבִּמְקוֹם פְּלוֹנִי,

וַאֲנִי חִטִּים שֶׁבִּמְקוֹם פְּלוֹנִי,

אַתָּה יַיִן שֶׁבִּמְקוֹם פְּלוֹנִי,

וַאֲנִי יַיִן שֶׁבִּמְקוֹם פְּלוֹנִי".

אֲבָל לֹא יֹאמַר לוֹ:

"טֹל אַתָּה חִטִּים, וַאֲנִי שְׂעוֹרִים,

טֹל אַתָּה אֶת הַלַּח, וַאֲנִי אֶטֹּל אֶת הַיָּבֵשׁ".

### @11מסכת דמי פרק ו משנה י

י

גֵּר וְגוֹי שֶׁיָּרְשׁוּ אֶת אֲבִיהֶם גּוֹי,

יָכוֹל הוּא לוֹמַר לוֹ:

"טֹל אַתָּה עֲבוֹדָה זָרָה, וַאֲנִי מָעוֹת,

אַתָּה יַיִן, וַאֲנִי פֵרוֹת".

מִשֶּׁבָּאוּ לִרְשׁוּת הַגֵּר, אָסוּר.

### @11מסכת דמי פרק ו משנה יא

יא

הַמּוֹכֵר פֵּרוֹת בְּסוּרְיָה וְאָמַר:

"מִשֶּׁלְּאֶרֶץ יִשְׂרָאֵל הֵן",

חַיָּב לְעַשֵּׂר;

"מְעֻשָּׂרִין הֵן",

נֶאֱמָן, שֶׁהַפֶּה שֶׁאָסַר הוּא הַפֶּה שֶׁהִתִּיר.

"מִשֶּׁלִּי הֵן",

חַיָּב לְעַשֵּׂר;

"מְעֻשָּׂרִין הֵן",

נֶאֱמָן, שֶׁהַפֶּה שֶׁאָסַר הוּא הַפֶּה שֶׁהִתִּיר.

אִם יָדוּעַ שֶׁיֶּשׁ לוֹ שָׂדֶה בְסוּרְיָה,

חַיָּב לְעַשֵּׂר.

### @11מסכת דמי פרק ו משנה יב

יב

עַם הָאָרֶץ שֶׁאָמַר לְחָבֵר:

"קַח לִי אֲגֻדַּת יָרָק,

קַח לִי קְלוֹסְקִין אַחַת",

לוֹקֵחַ סְתָם וּפָטוּר.

אִם אָמַר:

"זוֹ שֶׁלִּי, וְזוֹ שֶׁלַּחֲבֵרִי",

וְנִתְעָרְבוּ,

חַיָּב לְעַשֵּׂר, אֲפִלּוּ הֵן מֵאָה.

## @22פרק ז

### @11מסכת דמי פרק ז משנה א

א

הַמְזַמֵּן אֶת חֲבֵרוֹ שֶׁיֹּאכַל אֶצְלוֹ, <המזמין>

וְהוּא אֵינוּ מַאֲמִינוֹ עַל הַמַּעַשְׂרוֹת,

אוֹמֵר מֵעֶרֶב הַשַּׁבָּת:

"מַה שֶּׁאֲנִי עָתִיד לְהַפְרִישׁ לְמָחָר,

הֲרֵי הוּא מַעֲשֵׂר,

וּשְׁאָר מַעֲשֵׂר סָמוּךְ לוֹ. <המעשר>

זֶה שֶׁעָשִׂיתִי מַעֲשֵׂר עָשׁוּי תְּרוּמַת מַעֲשֵׂר עָלָיו.

וּמַעֲשֵׂר שֵׁנִי בִצְפוֹנוֹ, וּבִדְרוֹמוֹ,

וּמְחֻלָּל עַל הַמָּעוֹת."

### @11מסכת דמי פרק ז משנה ב

ב

מָזְגוּ לוֹ אֶת הַכּוֹס,

אוֹמֵר:

"מַה שֶּׁאֲנִי עָתִיד לְשַׁיֵּר בְּשׁוּלֵי הַכּוֹס,

הֲרֵי הוּא מַעֲשֵׂר,

וּשְׁאָר מַעֲשֵׂר סָמוּךְ לוֹ.

זֶה שֶׁעָשִׂיתִי מַעֲשֵׂר עָשׁוּי תְּרוּמַת מַעֲשֵׂר עָלָיו.

וּמַעֲשֵׂר שֵׁנִי בְפִיו וּמְחֻלָּל עַל הַמָּעוֹת."

### @11מסכת דמי פרק ז משנה ג

ג

פּוֹעֵל שֶׁאֵינוּ מַאֲמִין לְבַעַל הַבַּיִת,

נוֹטֵל גְּרוֹגֶרֶת אַחַת וְאוֹמֵר:

"זוֹ וְתֵשַׁע הַבָּאוֹת אַחֲרֶיהָ,

עֲשׁוּיוֹת מַעֲשֵׂר עַל תִּשְׁעִים שֶׁאֲנִי אוֹכֵל,

וְזוֹ עֲשׁוּיָה תְרוּמַת מַעֲשֵׂר עֲלֵיהֶם;

וּמַעֲשֵׂר שֵׁנִי בָּאַחֲרוֹנוֹת,

וּמְחֻלָּל עַל הַמָּעוֹת."

ד

וְחוֹשֵׂךְ גְּרוֹגֶרֶת אַחַת.

רַבָּן שִׁמְעוֹן בֶּן גַּמְלִיאֵל אוֹמֵר:

לֹא יַחְסֹךְ,

מִפְּנֵי שֶׁהוּא מְמַעֵט מְלַאכְתּוֹ שֶׁלְּבַעַל הַבַּיִת.

רֶבִּי יוֹסֵה אוֹמֵר:

לֹא יַחְסֹךְ,

שֶׁהוּא תְנַי בֵּית דִּין.

### @11מסכת דמי פרק ז משנה ד

ה

הַלּוֹקֵחַ יַיִן מִבֵּין הַכּוּתִים,

אוֹמֵר:

"שְׁנֵי לָגִּים שֶׁאֲנִי עָתִיד לְהַפְרִישׁ,

הֲרֵי הֵן תְּרוּמָה,

וַעֲשָׂרָה, מַעֲשֵׂר,

וְתִשְׁעָה, מַעֲשֵׂר שֵׁנִי",

מֵחֵל וְשׁוֹתֶה. <ומחל>

### @11מסכת דמי פרק ז משנה ה

ו

הָיוּ לוֹ תְאֵנִים שֶׁלַּטֶּבֶל בְּתוֹךְ בֵּיתוֹ,

וְהוּא בְּבֵית הַמִּדְרָשׁ אוֹ בַשָּׂדֶה,

אוֹמֵר:

"שְׁתֵּי תְאֵנִים שֶׁאֲנִי עָתִיד לְהַפְרִישׁ,

הֲרֵי הֵן תְּרוּמָה,

וְעֶשֶׂר, מַעֲשֵׂר,

וְתֵשַׁע, מַעֲשֵׂר שֵׁנִי."

ז

הָיוּ דְמַי, אוֹמֵר:

"מַה שֶּׁאֲנִי עָתִיד לְהַפְרִישׁ לְמָחָר,

הֲרֵי הוּא מַעֲשֵׂר,

וּשְׁאָר מַעֲשֵׂר סָמוּךְ לוֹ.

זֶה שֶׁעָשִׂיתִי מַעֲשֵׂר,

עָשׁוּי תְּרוּמַת מַעֲשֵׂר עָלָיו,

וּמַעֲשֵׂר שֵׁנִי בִצְפוֹנוֹ, וּבִדְרוֹמוֹ,

וּמְחֻלָּל עַל הַמָּעוֹת.

### @11מסכת דמי פרק ז משנה ו

ח

הָיוּ לְפָנָיו שְׁתֵּי כַלְכַּלּוֹת שֶׁלַּטֶּבֶל,

אָמַר:

"מַעַשְׂרוֹת זוֹ בָזוֹ",

הָרִאשׁוֹנָה מְעֻשֶּׂרֶת;

"שֶׁלָּזוֹ בָזוֹ, וְשֶׁלָּזוֹ בָזוֹ",

הָרִאשׁוֹנָה מְעֻשֶּׂרֶת.

מַעַשְׂרוֹתֵיהֶן מַעַשְׂרוֹת כַּלְכַּלָּה בַחֲבֶרְתָּהּ, <וחברתה>

קָרָא שֵׁם.

### @11מסכת דמי פרק ז משנה ז

ט

מֵאָה טֶבֶל, מֵאָה חֻלִּין,

נוֹטֵל מֵאָה וְאַחַת.

מֵאָה טֶבֶל, מֵאָה מַעֲשֵׂר,

נוֹטֵל מֵאָה וְאַחַת.

מֵאָה חֻלִּין מְתֻקָּנִים, מֵאָה מַעֲשֵׂר,

נוֹטֵל מֵאָה וָעֶשֶׂר.

י

מֵאָה טֶבֶל, תִּשְׁעִים מַעֲשֵׂר;

תִּשְׁעִים טֶבֶל, שְׁמוֹנִים מַעֲשֵׂר,

לֹא הִפְסִיד כְּלוּם.

זֶה הַכְּלָל:

כָּל זְמַן שֶׁהַטֶּבֶל מְרֻבֶּה,

לֹא הִפְסִיד כְּלוּם.

### @11מסכת דמי פרק ז משנה ח

יא

מִי שֶׁהָיוּ לוֹ עֶשֶׂר שׁוּרוֹת שֶׁלְּעֶשֶׂר עֶשֶׂר כַּדֵּי יַיִן,

וְאָמַר:

"שׁוּרָה הַחִיצוֹנָה אַחַת מֵעָשֶׂר",

וְאֵין יָדוּעַ אֵי זוֹ הִיא,

נוֹטֵל שְׁתֵּי חָבִיּוֹת לוֹכְסָן;

"חֲצִי שׁוּרָה הַחִיצוֹנָה אַחַת מַעֲשֵׂר",

וְאֵין יָדוּעַ אֵיזוֹ הִיא,

נוֹטֵל אַרְבַּע חָבִיּוֹת מֵאַרְבַּע זָוִיּוֹת;

"שׁוּרָה אַחַת מֵעֶשֶׂר",

וְאֵין יָדוּעַ אֵי זוֹ הִיא,

נוֹטֵל שׁוּרָה אַחַת לוֹכְסָן;

"חֲצִי שׁוּרָה אַחַת מֵעֶשֶׂר",

וְאֵין יָדוּעַ אֵי זוֹ הִיא,

נוֹטֵל שְׁתֵּי שׁוּרוֹת לוֹכְסָן;

"חָבִית אַחַת מֵעֶשֶׂר",

וְאֵין יָדוּעַ אֵי זוֹ הִיא,

נוֹטֵל מִכָּל חָבִית וְחָבִית.

חסלת מסכת דמי

# @00מסכת כלאים

## @22פרק א

### @11מסכת כלאים פרק א משנה א

א

הַחִטִּים וְהַזּוֹנִין

אֵינָן כִּלְאַיִם זֶה בָזֶה.

הַשְּׂעוֹרִים וְשִׁבֹּלֶת שׁוּעָל,

הַכֻּסְּמִין וְהַשִּׁיפוֹן,

הַפּוּל וְהַסַּפִּיר,

הַפָּרְקְדָן וְהַטּוֹפֵחַ,

וּפוּל הַלָּבָן וְהַשְּׁעוּעִית,

אֵינָן כִּלְאַיִם זֶה בָזֶה.

### @11מסכת כלאים פרק א משנה ב

ב

הַקִּשּׁוּת וְהַמַּלְפְּפוֹן אֵינָן כִּלְאַיִם זֶה בָזֶה.

רְבִּי יְהוּדָה אוֹמֵר:

כִּלְאַיִם.

חֲזֶרֶת, חֲזֶרֶת גַּלִּים,

עֻלְשִׁים, עֻלְשֵׁי שָׂדֶה,

כְּרֵישִׁים, כְּרֵישֵׁי שָׂדֶה,

כֻּסְבָּר, כֻּסְבַּר שָׂדֶה, <כיסבר>

חַרְדָּל, חַרְדָּל מִצְרִי,

וְדַלַּעַת מִצְרִית וְהָרְמוּצָה,

וּפוּל מִצְרִי וְהֶחָרוּב,

אֵינָן כִּלְאַיִם זֶה בָזֶה.

### @11מסכת כלאים פרק א משנה ג

ג

הַלֶּפֶת וְהַנָּפוֹס,

הַכְּרוּב וְהַתְּרָבְתּוֹר,

הַתְּרָדִים וְהַלְּעוּנִים.

הוֹסִיף רְבִּי עֲקִיבָה:

הַשּׁוּם וְהַשּׁוּמָנִית,

הַבָּצָל וְהַבְּצַלְצוּל,

וְהַתָּרְמוֹס וְהַפְּלָסְלוֹס,

אֵינָן כִּלְאַיִם זֶה בָזֶה.

### @11מסכת כלאים פרק א משנה ד

ד

וּבָאִילָן:

הָאֲגַסִּין, וְהַקְּרָסְטָמִילִין,

וְהַפָּרִישִׁים וְהָעָזְרָרִים,

אֵינָן כִּלְאַיִם זֶה בָזֶה.

הַתַּפּוּחַ וְהַחַזְרָר,

הַפַּרְסְקִים וְהַשְּׁקֵדִים,

וְהַשִּׁיזְפִים וְהָרִימִים,

אַף עַל פִּי דוֹמִין זֶה לָזֶה,

כִּלְאַיִם זֶה בָזֶה.

### @11מסכת כלאים פרק א משנה ה

ה

הַצְּנוֹן וְהַנָּפוֹס,

הַחַרְדָּל וְהַלַּפְסָן,

וְדַלַּעַת יְוָנִית עִם הַמִּצְרִית וְהָרְמוּצָה,

אַף עַל פִּי דוֹמִין זֶה לָזֶה,

כִּלְאַיִם זֶה בָזֶה.

### @11מסכת כלאים פרק א משנה ו

ו

הַזְּאֵב וְהַכֶּלֶב,

כֶּלֶב הַכָּפְרִי וְהַשּׁוּעָל,

הָעִזִּים וְהַצְּבָאִים,

הַיְּעֵלִים וְהָרְחֵלִים,

הַסּוּס וְהַפֶּרֶד,

הַפֶּרֶד וְהַחֲמוֹר,

הַחֲמוֹר וְהֶעָרוֹד,

אַף עַל פִּי דוֹמִין זֶה לָזֶה,

כִּלְאַיִם זֶה בָזֶה.

### @11מסכת כלאים פרק א משנה ז

ז

אֵין מְבִיאִין אִילָן בְּאִילָן,

יָרָק בְּיָרָק,

וְלֹא אִילָן בְּיָרָק,

וְלֹא יָרָק בְּאִילָן.

רְבִּי יְהוּדָה מַתִּיר יָרָק בְּאִילָן.

### @11מסכת כלאים פרק א משנה ח

ח

אֵין נוֹטְעִים יְרָקוֹת בְּתוֹךְ סַדָּן שֶׁלַּשִּׁקְמָה,

אֵין מַרְכִּיבִין פֵּיגָם עַל גַּבֵּי קִדָּה לְבָנָה,

מִפְּנֵי שֶׁהוּא יָרָק בְּאִילָן.

אֵין נוֹטְעִין יִחוּר שֶׁלַּתְּאֵנָה לְתוֹךְ הַחֲצוּב,

שֶׁהוּא מְקִירוֹ. <מחוק: שתהא>

אֵין תּוֹחֲבִין זְמוֹרָה שֶׁלַּגֶּפֶן לְתוֹךְ הָאֲבַטִּיחַ,

שֶׁתְּהֵא זוֹרֶקֶת מֵימֶיהָ לְתוֹכוֹ,

מִפְּנֵי שֶׁהוּא אִילָן בְּיָרָק.

אֵין נוֹתְנִין זֶרַע דַּלַעַת לְתוֹךְ הַחַלָּמִית,

שֶׁתְּהֵא מְשַׁמְּרַתּוּ,

מִפְּנֵי שֶׁהוּא יָרָק בְּיָרָק.

### @11מסכת כלאים פרק א משנה ט

ט

הַטּוֹמֵן לֶפֶת וּצְנֹנֶת תַּחַת הַגֶּפֶן,

אִם הָיוּ מִקְצָת הֶעָלִים מְגֻלִּין,

אֵינוּ חוֹשֵׁשׁ לֹא מִשֵּׁם כִּלְאַיִם,

וְלֹא מִשֵּׁם מַעַשְׂרוֹת,

וְלֹא מִשֵּׁם שְׁבִיעִית,

וְנִטָּלִין בַּשַּׁבָּת.

הַזּוֹרֵעַ חִטָּה וּשְׂעוֹרָה כְאַחַת,

הֲרֵי זֶה כִלְאַיִם.

רֶבִּי יְהוּדָה אוֹמֵר:

אֵינוּ כִלְאַיִם,

עַד שֶׁיְּהוּא שְׁתֵּי חִטִּים וּשְׂעוֹרָה,

אוֹ חִטָּה וּשְׁתֵּי שְׂעוֹרִים,

אוֹ חִטָּה וּשְׂעוֹרָה וְכֻסֶּמֶת.

## @22פרק ב

### @11מסכת כלאים פרק ב משנה א

א

כָּל סְאָה שֶׁיֶּשׁ בָּהּ רֹבַע זֶרַע מִמִּין אַחֵר,

יְמַעֵט.

רְבִּי יוֹסֵה אוֹמֵר:

יָבֹר.

בֵּין מִמִּין אֶחָד, בֵּין מִשְּׁנֵי מִינִים.

רְבִּי שִׁמְעוֹן אוֹמֵר:

לֹא אָמְרוּ אֶלָּא מִמִּין אֶחָד.

וַחֲכָמִים אוֹמְרִים:

כָּל שֶׁהוּא כִלְאַיִם בִּסְאָה מִצְטָרֵף לְרֹבַע.

### @11מסכת כלאים פרק ב משנה ב

ב

בַּמֵּי דְבָרִים אֲמוּרִים?

תְּבוּאָה בִתְבוּאָה קִטְנִית בְּקִטְנִית,

תְּבוּאָה בְקִטְנִית וְקִטְנִית בִּתְבוּאָה.

בֶּאֱמֶת,

זִרְעוֹנֵי גַנָּה שֶׁאֵינָן נֶאֱכָלִין

וּמִצְטָרְפִין אֶחָד מֵעֶשְׂרִים וְאַרְבָּעָה

בְנוֹפֵל לְבֵית סְאָה.

רְבִּי שִׁמְעוֹן אוֹמֵר:

כַּשֵּׁם שֶׁאָמְרוּ לְהַחְמִיר,

אַף לְהָקֵל;

הַפִּשְׁתָּן בַּתְּבוּאָה

מִצְטָרֶפֶת אֶחָד מֵעֶשְׂרִים וְאַרְבָּעָה

בְנוֹפֵל לְבֵית סְאָה.

### @11מסכת כלאים פרק ב משנה ג

ג

הָיְתָה שָׂדֵהוּ זְרוּעָה חִטִּים,

וְנִמְלַךְ לְזָרְעָהּ שְׂעוֹרִים,

יַמְתִּין לָהּ עַד שֶׁתַּתְלִיעַ, וְיוֹפַךְ,

וְאַחַר כָּךְ יִזְרַע.

אִם צִמֵּחָה, לֹא יֹאמַר,

אֶזְרַע וְאַחַר כָּךְ אוֹפַךְ,

אֶלָּא הוֹפֵךְ וְאַחַר כָּךְ זוֹרֵעַ.

וְכַמָּה יְהֵא חָרִישׁ?

כְּתַלְמֵי הָרְבֵיעָה.

אַבָּא שָׁאוּל אוֹמֵר:

כְּדֵי שֶׁלֹּא יְשַׁיֵּר רֹבַע לְבֵית סְאָה.

### @11מסכת כלאים פרק ב משנה ד

ד

זְרוּעָה, וְנִמְלַךְ לִטְּעָהּ,

לֹא יֹאמַר:

"אֶטַּע וְאַחַר כָּךְ אוֹפַךְ",

אֶלָּא הוֹפֵךְ, וְאַחַר כָּךְ נוֹטֵעַ.

נְטוּעָה, וְנִמְלַךְ לְזָרְעָהּ,

לֹא יֹאמַר:

"אֶזְרַע, וְאַחַר כָּךְ אֲשָׁרֵשׁ,

אֶלָּא מְשָׁרֵשׁ, וְאַחַר כָּךְ זוֹרֵעַ.

אִם רוֹצֶה, גּוֹמֵם עַד פָּחוּת מִטֶּפַח,

וְזוֹרֵעַ, וְאַחַר כָּךְ מְשָׁרֵשׁ.

### @11מסכת כלאים פרק ב משנה ה

ה

הָיְתָה שָׂדֵהוּ זְרוּעָה קַנְבֵס אוֹ לוּף, <קרבס>

לֹא יְהֵא זוֹרֵעַ וּבָא עַל גַּבֵּיהֶן,

שֶׁאֵינָן עוֹשׂוֹת אֶלָּא לְשָׁלוֹשׁ שָׁנִים.

תְּבוּאָה שֶׁעָלוּ בָהּ סִפְחֵי אֶסְטֵס,

וְכֵן מְקוֹם הַגֳּרָנוֹת שֶׁעָלוּ בָהֶן מִינִין הַרְבֵּה,

וְכֵן תִּלְתָּן שֶׁהֶעְלַת מִינֵי עֲשָׂבִים,

אֵין מְחַיְּבִין אוֹתוֹ לְנַכֵּשׁ.

אִם נִכֵּשׁ אוֹ כִסַּח, אוֹמְרִין לוֹ:

"עֲקֹר אֶת הַכֹּל חוּץ מִמִּין אֶחָד!"

### @11מסכת כלאים פרק ב משנה ו

ו

הָרוֹצֶה לַעֲשׁוֹת שָׂדֵהוּ מֶשֶׁר מֶשֶׁר מִכָּל מִין,

בֵּית שַׁמַּי אוֹמְרִים:

שְׁלֹשָׁה תְלָמִים שֶׁלְּפָתִיחַ;

בֵּית הֶלֵּל אוֹמְרִים:

מְלֹא הָעֹל הַשָּׁרוֹנִי.

וּקְרוֹבִים דִּבְרֵי אֵלּוּ לִהְיוֹת כְּדִבְרֵי אֵלּוּ.

### @11מסכת כלאים פרק ב משנה ז

ז

הָיָה רֹאשׁ תֹּר חִטִּים נִכְנָס בְּתוֹךְ שֶׁלִּשְׂעוֹרִים, מֻתָּר,

מִפְּנֵי שֶׁהוּא נִרְאֶה כְסוֹף שָׂדֵהוּ.

שֶׁלּוֹ חִטִּים וְשֶׁלַּחֲבֵרוֹ מִין אַחֵר,

מֻתָּר לִסְמֹךְ לוֹ מֵאוֹתוֹ הַמִּין.

שֶׁלּוֹ חִטִּים וְשֶׁלַּחֲבֵרוֹ חִטִּים,

מֻתָּר לִסְמֹךְ לוֹ תֶלֶם שֶׁלַּפִּשְׁתָּן,

וְלֹא תֶלֶם שֶׁלְּמִין אַחֵר.

רְבִּי שִׁמְעוֹן אוֹמֵר:

אֶחָד זֶרַע פִּשְׁתָּן וְאֶחָד כָּל הַמִּינִים.

רֶבִּי יוֹסֵה אוֹמֵר:

בְּאֶמְצַע שָׂדֵהוּ מֻתָּר לִבְדּוֹק בְּתֶלֶם שֶׁלַּפִּשְׁתָּן.

### @11מסכת כלאים פרק ב משנה ח

ח

אֵין סוֹמְכִין לִשְׂדֵה תְבוּאָה חַרְדָּל וְחָרִיעַ,

אֲבָל סוֹמְכִין לִשְׂדֵה יְרָקוֹת חַרְדָּל וְחָרִיעַ.

סוֹמֵךְ לַבּוּר, וְלַנִּיר,

וְלַגָּפָה, וְלַדֶּרֶךְ,

וְלַגָּדֵר שֶׁהוּא גָּבֹהַּ עֲשָׂרָה טְפָחִים,

וְלֶחָרִיץ שֶׁהוּא עָמֹק עֲשָׂרָה וְרָחָב אַרְבָּעָה,

וְלָאִילָן שֶׁהוּא מֵסֵךְ עַל הָאָרֶץ,

וְלַסֶּלַע שֶׁהוּא גָּבֹהַּ עֲשָׂרָה וְרָחָב אַרְבָּעָה.

### @11מסכת כלאים פרק ב משנה ט

ט

הָרוֹצֶה לַעֲשׁוֹת שָׂדֵהוּ קָרַחַת קָרַחַת מִכָּל מִין,

עוֹשֶׂה עֶשְׂרִים וְאַרְבַּע קְרָחוֹת לְבֵית סְאָה, <וְאַרְבָּעָה>

מִקְרַחַת בֵּית רֹבַע,

וְזוֹרֵעַ בְּתוֹכָהּ כָּל מִין שֶׁיִּרְצֶה.

הָיְתָה קָרַחַת אַחַת אוֹ שְׁתַּיִם,

זוֹרְעָן חַרְדָּל.

שָׁלוֹשׁ, לֹא יִזְרַעֵם חַרְדָּל,

מִפְּנֵי שֶׁהִיא נִרְאֵית כִּשְׂדֵה חַרְדָּל. <שהוא נראה>

דִּבְרֵי רֶבִּי מֵאִיר.

וַחֲכָמִים אוֹמְרִים:

תֵּשַׁע קְרָחוֹת מֻתָּרוֹת, וְעֶשֶׂר אֲסוּרוֹת.

רֶבִּי אֱלִיעֶזֶר בֶּן יַעֲקֹב אוֹמֵר:

אֲפִלּוּ כָל שָׂדֵהוּ בֵית כּוֹר,

לֹא יַעֲשֶׂה בְתוֹכָהּ חוּץ מִקָּרַחַת אַחַת.

### @11מסכת כלאים פרק ב משנה י

י

כָּל שֶׁהוּא בְּתוֹךְ בֵּית רֹבַע,

עוֹלֶה בְמִדַּת בֵּית רֹבַע:

אָכְלַת הַגֶּפֶן וְהַקֶּבֶר וְהַסֶּלַע,

עוֹלִים בְּמִדַּת בֵּית רֹבַע.

תְּבוּאָה בִתְבוּאָה, בֵּית רֹבַע.

יָרָק בְּיָרָק, שִׁשָּׁה טְפָחִים.

תְּבוּאָה בְיָרָק,

וְיָרָק בִּתְבוּאָה, בֵּית רֹבַע.

רֶבִּי אֱלִיעֶזֶר אוֹמֵר:

יָרָק בִּתְבוּאָה, שִׁשָּׁה טְפָחִים.

### @11מסכת כלאים פרק ב משנה יא

יא

תְּבוּאָה נוֹטָה עַל גַּבֵּי תְבוּאָה,

וְיָרָק עַל גַּבֵּי יָרָק,

תְּבוּאָה עַל גַּבֵּי יָרָק,

וְיָרָק עַל גַּבֵּי תְבוּאָה,

הַכֹּל מֻתָּר, חוּץ מִדַּלַּעַת יְוָנִית.

רֶבִּי אוֹמֵר:

אַף הַקִּשּׁוּת וּפוּל מִצְרִי;

וְרוֹאֶה אֲנִי אֶת דִּבְרֵיהֶם מִדְּבָרַי.

## @22פרק ג

### @11מסכת כלאים פרק ג משנה א

א

עֲרוּגָה שֶׁהִיא שִׁשָּׁה עַל שִׁשָּׁה טְפָחִים,

זוֹרְעִין בְּתוֹכָהּ חֲמִשָּׁה זֵרְעוֹנִין,

אַרְבָּעָה בְּאַרְבַּע רוּחוֹת הָעֲרוּגָה,

וְאֶחָד בָּאֶמְצַע.

הָיָה לָהּ גּוֹבָל גָּבֹהַּ טֶפַח,

זוֹרְעִין בְּתוֹכָהּ שְׁלֹשָׁה עָשָׂר:

שְׁלֹשָׁה עַל כָּל גּוֹבָל וְגוֹבָל,

וְאֶחָד בָּאֶמְצַע.

לֹא יִטַּע רֹאשׁ הַלֶּפֶת בְּתוֹךְ הַגּוֹבָל,

מִפְּנֵי שֶׁהוּא מְמַלֵּהוּ.

רֶבִּי יְהוּדָה אוֹמֵר: <יודה>

שִׁשָּׁה בָאֶמְצַע.

### @11מסכת כלאים פרק ג משנה ב

ב

כָּל מִין זְרָעִים אֵין זוֹרְעִים בָּעֲרוּגָה,

כָּל מִין יְרָקוֹת זוֹרְעִין בָּעֲרוּגָה.

הַחַרְדָּל וְהָאֲפוּנִים הַשּׁוּפִים, מִין זְרָעִים;

אֲפוּנִים הַגַּמְלוֹנִים, מִין יָרָק.

גּוֹבָל שֶׁהוּא גָבֹהַּ טֶפַח וְנִתְמָעַט,

כָּשֵׁר, שֶׁהָיָה כָשֵׁר מִתְּחִלָּתוֹ.

הַתֶּלֶם, וְאַמַּת הַמַּיִם שֶׁהֵן עֲמֻקִּין טֶפַח,

זוֹרְעִין בְּתוֹכָם שְׁלֹשָׁה זֵרְעוֹנִים,

אֶחָד מִכָּן, וְאֶחָד מִכָּן, וְאֶחָד בָּאֶמְצַע.

### @11מסכת כלאים פרק ג משנה ג

ג

הָיָה רֹאשׁ תֹּר יָרָק נִכְנָס לְתוֹךְ שְׂדֵה יָרָק אַחֵר,

מֻתָּר, מִפְּנֵי שֶׁהוּא נִרְאֶה כְסוֹף שָׂדֵהוּ.

הָיְתָה שָׂדֵהוּ זְרוּעָה יָרָק,

וּמְבַקֵּשׁ לִטַּע בְּתוֹכָהּ שׁוּרָה שֶׁלְּיָרָק אַחֵר,

רֶבִּי יִשְׁמָעֵאל אוֹמֵר:

עַד שֶׁיְּהֵא הַתֶּלֶם מְפַלֵּשׁ מֵרֹאשׁ הַשָּׂדֶה וְעַד רֹאשׁוֹ.

רֶבִּי עֲקִיבָה אוֹמֵר:

אֹרֶךְ שִׁשָּׁה טְפָחִים וְרֹחַב מְלוֹאוֹ.

רֶבִּי יְהוּדָה אוֹמֵר:

רֹחַב כִּמְלֹא רֹחַב הַפַּרְסָה.

### @11מסכת כלאים פרק ג משנה ד

ה

הַנּוֹטֵעַ שְׁתֵּי שׁוּרוֹת שֶׁלַּקִּשּׁוּאִים,

שְׁתֵּי שׁוּרוֹת שֶׁלַּדִּלּוּעִים,

שְׁתֵּי שׁוּרוֹת שֶׁלְפוּל מִצְרִי,

מֻתָּר.

שׁוּרָה שֶׁלַּקִּשּׁוּאִים,

שׁוּרָה שֶׁלַּדִּלּוּעִים,

שׁוּרָה שֶׁלְפוּל מִצְרִי,

אָסוּר.

שׁוּרָה שֶׁלַּקִּשּׁוּאִים,

שׁוּרָה שֶׁלַּדִּלּוּעִים,

שׁוּרָה שֶׁלְפוּל מִצְרִי,

שׁוּרָה שֶׁלַּקִּשּׁוּאִים,

רְבִּי אֱלִיעֶזֶר מַתִּיר,

וַחֲכָמִים אוֹסְרִין.

### @11מסכת כלאים פרק ג משנה ה

<ה>

נוֹטֵעַ אָדָם קִשּׁוּת וְדַלַּעַת לְתוֹךְ גּוּמָא אַחַת,

וּבִלְבַד שֶׁתְּהֵא זוֹ נוֹטָה לְצַד זֶה,

וְזוֹ נוֹטָה לְצַד זֶה.

(וְנוֹטֶה שֵׂעָר שֶׁלָּזוֹ לְכָאן וְשֵׂעָר שֶׁלָּזוֹ לְכָאן;

שֶׁכָּל מַה שֶּׁאָסְרוּ חֲכָמִים

לֹא גָזְרוּ אֶלָּא מִפְּנֵי מַרְאִית הָעַיִן.)

### @11מסכת כלאים פרק ג משנה ו

<ד>

הָיְתָה שָׂדֵהוּ זְרוּעָה בְצָלִים,

וּמְבַקֵּשׁ לִטַּע בְּתוֹכָהּ שׁוּרוֹת שֶׁלַּדִּלּוּעִים,

רְבִּי יִשְׁמָעֵאל אוֹמֵר:

עוֹקֵר שְׁתֵּי שׁוּרוֹת,

וְנוֹטֵעַ שׁוּרָה אַחַת,

וּמַנִּיחַ קָמָה בְצָלִים בִּמְקוֹם שְׁתֵּי שׁוּרוֹת,

וְעוֹקֵר שְׁתֵּי שׁוּרוֹת,

וְנוֹטֵעַ שׁוּרָה אַחַת.

רֶבִּי עֲקִיבָה אוֹמֵר:

עוֹקֵר שְׁתֵּי שׁוּרוֹת,

וְנוֹטֵעַ שְׁתֵּי שׁוּרוֹת,

וּמַנִּיחַ קָמָה בְצָלִים בִּמְקוֹם שְׁתֵּי שׁוּרוֹת,

וְעוֹקֵר שְׁתֵּי שׁוּרוֹת,

וְנוֹטֵעַ שְׁתֵּי שׁוּרוֹת.

וַחֲכָמִים אוֹמְרִים:

אִם אֵין בֵּין שׁוּרָה לַחֲבֶרְתָּהּ שְׁתֵּים עֶשְׂרֵה אַמָּה,

לֹא יְקַיֵּם אֶת הַזֶּרַע שֶׁבֵּינוֹתַיִם.

### @11מסכת כלאים פרק ג משנה ז

ז

דַּלַּעַת בַּיָּרָק, כְּיָרָק,

בִּתְבוּאָה, נוֹתְנִין לָהּ בֵּית רֹבַע.

הָיְתָה שָׂדֵהוּ זְרוּעָה תְבוּאָה,

וּמְבַקֵּשׁ לִטַּע בְּתוֹכָהּ שׁוּרָה שֶׁלַּדִּלּוּעִים,

נוֹתְנִין לָהּ עֲבוֹדָתָהּ שִׁשָּׁה טְפָחִים.

אִם הִגְדִּילָה, יַעֲקֹר מִלְּפָנֶיהָ.

רְבִּי יוֹסֵה אוֹמֵר:

נוֹתְנִין לָהּ עֲבוֹדָתָהּ אַרְבַּע אַמּוֹת.

ח  
אָמְרוּ לוֹ:

הֲתַחְמִיר זוֹ מִן הַגֶּפֶן?

אָמַר לָהֶם:

מָצִינוּ שֶׁזּוֹ חֲמוּרָה מִן הַגֶּפֶן,

שֶׁלַּגֶּפֶן יְחִידִית,

נוֹתְנִין לַעֲבוֹדָתָהּ שִׁשָּׁה טְפָחִים,

וְלַדַּלַּעַת יְחִידִית בֵּית רֹבַע.

רְבִּי מֵאִיר אוֹמֵר מִשֵּׁם רְבִּי יִשְׁמָעֵאל:

כָּל שְׁלֹשָׁה דִלּוּעִים לְבֵית סְאָה,

לֹא יָבִיא זֶרַע לְתוֹךְ בֵּית סְאָה.

רְבִּי יוֹסֵה בֶן הַעוֹטֵף אֶפְרָתִי

אָמַר מִשֵּׁם רְבִּי יִשְׁמָעֵאל:

כָּל שְׁלֹשָׁה דִלּוּעִין לְבֵית כּוֹר,

לֹא יָבִיא זֶרַע לְתוֹךְ בֵּית כּוֹר.

## @22פרק ד

### @11מסכת כלאים פרק ד משנה א

א

קָרַחַת הַכֶּרֶם,

בֵּית שַׁמַּי אוֹמְרִים:

עֶשְׂרִים וְאַרְבַּע אַמּוֹת.

בֵּית הֶלֵּל אוֹמְרִים:

שֵׁשׁ עֶשְׂרֵה אַמָּה.

מְחוֹל הַכֶּרֶם,

בֵּית שַׁמַּי אוֹמְרִים:

שֵׁשׁ עֶשְׂרֵה אַמָּה;

וּבֵית הֶלֵּל אוֹמְרִים:

שְׁתֵּים עֶשְׂרֵה אַמָּה.

וְאֵי זוֹ הִיא קָרַחַת הַכֶּרֶם?

כֶּרֶם שֶׁחָרַב מֵאֶמְצָעוֹ;

אִם אֵין שָׁם שֵׁשׁ עֶשְׂרֵה אַמָּה,

לֹא יָבִיא זֶרַע לְשָׁם. <לַשָׁם>

הָיוּ שָׁם שֵׁשׁ עֶשְׂרֵה אַמָּה,

נוֹתְנִין לוֹ עֲבוֹדָתוֹ,

וְזוֹרֵעַ אֶת הַמּוֹתָר.

### @11מסכת כלאים פרק ד משנה ב

ב  
אֵי זֶה הוּא מְחוֹל הַכֶּרֶם?

בֵּין כֶּרֶם לַגָּדֵר.

אִם אֵין שָׁם שְׁתֵּים עֶשְׂרֵה אַמָּה,

לֹא יָבִיא זֶרַע לְשָׁם.

הָיוּ שָׁם שְׁתֵּים עֶשְׂרֵה אַמָּה,

נוֹתְנִין לוֹ עֲבוֹדָתוֹ וְזוֹרֵעַ אֶת הַמּוֹתָר.

### @11מסכת כלאים פרק ד משנה ג

ג  
רֶבִּי יְהוּדָה אוֹמֵר:

אֵין זֶה אֶלָּא גְדוֹר הַכֶּרֶם.

וְאֵי זֶה מְחוֹל הַכֶּרֶם?

בֵּין שְׁנֵי הַכְּרָמִים.

אֵי זֶה הוּא גָדֵר?

שֶׁהוּא גָּבֹהַּ עֲשָׂרָה טְפָחִים.

וְחָרִיץ?

שֶׁהוּא עָמֹק עֲשָׂרָה וְרָחָב אַרְבָּעָה.

### @11מסכת כלאים פרק ד משנה ד

ד

מְחִצַּת הַקָּנִים,

אִם אֵין בֵּין קָנֶה לַחֲבֵרוֹ שְׁלֹשָׁה טְפָחִים

כְּדֵי שֶׁיִּכָּנֵס הַגְּדִי,

הֲרֵי זוֹ כִמְחִצָּה.

וְגָדֵר שֶׁנִפְרַץ עַד עֶשֶׂר אַמּוֹת,

הֲרֵי הוּא כַפֶּתַח.

יָתֵר מִכֵּן, כְּנֶגֶד הַפִּרְצָה אָסוּר.

נִפְרְצוּ בוֹ פְרָצוֹת הַרְבֵּה,

אִם הָעוֹמֵד מְרֻבֶּה עַל הַפָּרוּץ, מֻתָּר.

אִם הַפָּרוּץ מְרֻבֶּה עַל הָעוֹמֵד,

כְּנֶגֶד הַפִּרְצָה אָסוּר.

### @11מסכת כלאים פרק ד משנה ה

ה

הַנּוֹטֵעַ שׁוּרָה שֶׁלְּחָמֵשׁ גְּפָנִים,

בֵּית שַׁמַּי אוֹמְרִים:

כֶּרֶם;

וּבֵית הֶלֵּל אוֹמְרִים:

אֵינוּ כֶרֶם, עַד שֶׁיְּהוּ שְׁתֵּי שׁוּרוֹת.

לְפִיכָךְ הַזּוֹרֵעַ אַרְבַּע אַמּוֹת שֶׁבַּכֶּרֶם,

בֵּית שַׁמַּי אוֹמְרִים:

קִדֵּשׁ שׁוּרָה אַחַת.

וּבֵית הֶלֵּל אוֹמְרִים:

קִדֵּשׁ שְׁתֵּי שׁוּרוֹת.

### @11מסכת כלאים פרק ד משנה ו

ו

הַנּוֹטֵעַ שְׁתַּיִם כְּנֶגֶד שְׁתַּיִם וְאַחַת יוֹצָא זָנָב,

הֲרֵי זֶה כֶרֶם.

שְׁתַּיִם כְּנֶגֶד שְׁתַּיִם וְאַחַת בִּנְתַּיִם,

אוֹ שְׁתַּיִם כְּנֶגֶד שְׁתַּיִם וְאַחַת בָּאֶמְצַע,

אֵינוּ כֶרֶם,

עַד שֶׁיְּהוּ שְׁתַּיִם נֶגֶד שְׁתַּיִם וְאַחַת יוֹצָא זָנָב.

### @11מסכת כלאים פרק ד משנה ז

ז

הַנּוֹטֵעַ שׁוּרָה אַחַת בְּתוֹךְ שֶׁלּוֹ,

וְשׁוּרָה אַחַת בְּתוֹךְ שֶׁלַּחֲבֵרוֹ,

וְדֶרֶךְ הַיָּחִיד וְדֶרֶךְ הָרַבִּים בָּאֶמְצַע,

וְגָדֵר שֶׁהוּא נָמוּךְ מֵעֲשָׂרָה טְפָחִים,

הֲרֵי אֵלּוּ מִצְטָרְפוֹת.

גָּבֹהַּ עֲשָׂרָה טְפָחִים, <מעשרה>

אֵלּוּ אֵינָן מִצְטָרְפוֹת.

רֶבִּי יְהוּדָה אוֹמֵר:

אִם עֵרְסָן מִלְמַעְלָן,

הֲרֵי אֵלּוּ מִצְטָרְפוֹת.

### @11מסכת כלאים פרק ד משנה ח

ח

הַנּוֹטֵעַ שְׁתֵּי שׁוּרוֹת,

וְאֵין בֵּינֵיהֶן שְׁמוֹנֶה אַמּוֹת,

לֹא יָבִיא זֶרַע לַשָּׁם.

הָיוּ שָׁלוֹשׁ,

אִם אֵין בֵּין שׁוּרָה לַחֲבֶרְתָּהּ שְׁתֵּים עֶשְׂרֵה אַמָּה,

לֹא יָבִיא זֶרַע לַשָּׁם.

רֶבִּי אֱלִיעֶזֶר בֶּן יַעֲקֹב אוֹמֵר מִשֵּׁם חֲנִינָא בֶן חֲכִינַאי:

אֲפִלּוּ חָרְבָה הָאֶמְצָעִית,

וְאֵין בֵּין שׁוּרָה לַחֲבֶרְתָּהּ שְׁתֵּים עֶשְׂרֵה אַמָּה,

לֹא יָבִיא זֶרַע לַשָּׁם,

שֶׁאִלּוּ מִתְּחִלָּה נְטָעָן,

הָיָה מֻתָּר בִּשְׁמוֹנֶה אַמּוֹת.

### @11מסכת כלאים פרק ד משנה ט

ט

הַנּוֹטֵעַ אֶת כַּרְמוֹ עַל שֵׁשׁ עֶשְׂרֵה שֵׁשׁ עֶשְׂרֵה אַמָּה,

מֻתָּר לְהָבִיא זֶרַע לַשָּׁם.

אָמַר רֶבִּי יְהוּדָה:

מַעֲשֶׂה בְצַלְמִין בְּאֶחָד שֶׁנָּטַע אֶת כַּרְמוֹ,

עַל שֵׁשׁ עֶשְׂרֵה שֵׁשׁ עֶשְׂרֵה אַמָּה,

הָיָה הוֹפֵךְ סֵעַר שְׁתֵּי שׁוּרוֹת לְצַד אֶחָד,

וְזוֹרֵעַ אֶת הַנִּיר,

בְּשָׁנָה הָאַחֶרֶת הָיָה הוֹפֵךְ אֶת הַשֵּׂעָר לִמְקוֹם הַזֶּרַע,

וְזוֹרֵעַ אֶת הַבּוּר,

וּבָא מַעֲשֶׂה לִפְנֵי חֲכָמִים וְהִתִּירוּ.

רֶבִּי מֵאִיר, רֶבִּי שִׁמְעוֹן אוֹמְרִים:

אַף הַנּוֹטֵעַ אֶת כַּרְמוֹ עַל שְׁמוֹנֶה שְׁמוֹנֶה אַמּוֹת,

מֻתָּר.

## @22פרק ה

### @11מסכת כלאים פרק ה משנה א

א

כֶּרֶם שֶׁחָרַב,

אִם יֵשׁ בּוֹ לְלַקֵּט עֶשֶׂר גְּפָנִים לְבֵית סְאָה,

וּנְטוּעוֹת כְּהִלְכָתָן,

הֲרֵי זֶה נִקְרֵא כֶרֶם דַּל.

כֶּרֶם שֶׁהוּא נָטוּעַ עִרְבּוּבְיָה,

אִם יֵשׁ לְכַוֵּן שְׁתַּיִם נֶגֶד שָׁלוֹשׁ,

הֲרֵי זֶה כֶרֶם,

וְאִם לָאו, אֵינוּ כֶרֶם.

רְבִּי מֵאִיר אוֹמֵר:

הוֹאִיל וְהוּא נִרְאֶה כְתַבְנִית כְּרָמִים,

הֲרֵי זֶה כֶרֶם.

### @11מסכת כלאים פרק ה משנה ב

ב

כֶּרֶם שֶׁהוּא נָטוּעַ עַד פָּחוּת פָּחוּת מֵאַרְבַּע אַמּוֹת,

רְבִּי שִׁמְעוֹן אוֹמֵר:

אֵינוּ כֶרֶם.

וַחֲכָמִים אוֹמְרִים:

כֶּרֶם,

וְרוֹאִין אֶת הָאֶמְצָעִיּוֹת כְּאִלּוּ אֵינָן.

### @11מסכת כלאים פרק ה משנה ג

ג

חָרִיץ שֶׁהוּא עוֹבֵר בַּכֶּרֶם,

עָמֹק עֲשָׂרָה וְרָחָב אַרְבָּעָה,

רְבִּי אֱלִיעֶזֶר בֶּן יַעֲקֹב אוֹמֵר:

אִם הָיָה מְפַלֵּשׁ מֵרֹאשׁ הַכֶּרֶם וְעַד רֹאשׁוֹ,

הֲרֵי זֶה נִרְאֶה כְבֵין שְׁנֵי כְרָמִים,

וְזוֹרְעִים בְּתוֹכוֹ.

וְאִם לָאו,

הֲרֵי הוּא כַגַּת.

הַגַּת שֶׁבַּכֶּרֶם,

עֲמֻקָּה עֲשָׂרָה וּרְחָבָה אַרְבָּעָה,

רֶבִּי אֱלִיעֶזֶר אוֹמֵר:

זוֹרְעִין בְּתוֹכָהּ.

וַחֲכָמִים אוֹסְרִין.

שׁוֹמֵרָה שֶׁבַּכֶּרֶם,

גְּבוֹהָה עֲשָׂרָה וּרְחָבָה אַרְבָּעָה,

זוֹרְעִין בְּרֹאשָׁהּ.

אִם הָיָה שֵׂעָר כּוֹתֵשׁ, אָסוּר.

### @11מסכת כלאים פרק ה משנה ד

ד

גֶּפֶן שֶׁהָיְתָה נְטוּעָה בַגַּת אוֹ בַנֶּקַע, <שהיא>

נוֹתְנִין לָהּ עֲבוֹדָתָהּ,

וְזוֹרֵעַ אֶת הַמּוֹתָר.

רֶבִּי יוֹסֵה אוֹמֵר:

אִם אֵין שָׁם אַרְבַּע אַמּוֹת,

לֹא יָבִיא זֶרַע לַשָּׁם.

הַבַּיִת שֶׁבַּכֶּרֶם,

זוֹרְעִין בְּתוֹכוֹ.

### @11מסכת כלאים פרק ה משנה ה

ה

הַנּוֹטֵעַ יָרָק בַּכֶּרֶם, אוֹ הַמְקַיֵּם,

הֲרֵי זֶה מְקַדֵּשׁ אַרְבָּעִים וְחָמֵשׁ גְּפָנִים.

אֶמָּתַי?

בִּזְמַן שֶׁהֵן נְטוּעוֹת עַל אַרְבַּע אַרְבַּע,

אוֹ עַל חָמֵשׁ חָמֵשׁ.

הָיוּ נְטוּעוֹת עַל שֵׁשׁ שֵׁשׁ,

אוֹ עַל שֶׁבַע שֶׁבַע,

הֲרֵי זֶה מְקַדֵּשׁ שְׁתֵּים עֶשְׂרֵה אַמָּה לְכָל הָרוּחַ, <בשוליים: נ"א שֵׁשׁ עֶשְׂרֵה>

עֲגֻלּוֹת אֲבָל לֹא מְרֻבָּעוֹת.

### @11מסכת כלאים פרק ה משנה ו

ו

הָרוֹאֶה יָרָק בַּכֶּרֶם וְאָמַר:

"כְּשֶׁאַגִּיעַ לוֹ אֶלְקְטֶנּוּ",

מֻתָּר.

"כְּשֶׁאֶחְזֹר אֶלְקְטֶנּוּ",

אִם הוֹסִיף בְּמָאתַיִם, אָסוּר.

### @11מסכת כלאים פרק ה משנה ז

ז

הָיָה עוֹבֵר בַּכֶּרֶם וְנָפְלוּ מִמֶּנּוּ זְרָעִים,

אוֹ שֶׁיָּצְאוּ עִם הַזְּבָלִים,

אוֹ עִם הַמַּיִם,

הַזּוֹרֵעַ וְסִעֲרַתּוּ הָרוּחַ לְאַחֲרָיו,

מֻתָּר.

וְסִעֲרַתּוּ הָרוּחַ לְפָנָיו,

רֶבִּי עֲקִיבָה אוֹמֵר:

אִם עֲשָׂבִים, יוֹפַךְ,

אִם אָבִיב, יְנַפֵּץ,

אִם הֵבִיאָה דָגָן, תִּדָּלֵק.

### @11מסכת כלאים פרק ה משנה ח

ח

הַמְקַיֵּם קוֹצִים בַּכֶּרֶם,

רְבִּי אֱלִיעֶזֶר אוֹמֵר:

קִדֵּשׁ.

וַחֲכָמִים אוֹמְרִים:

לֹא קִדֵּשׁ אֶלָּא דָבָר שֶׁכָּמוֹהוּ מְקַיְּמִים.

הָאֵרוֹס, וְהַקִּסּוֹס, וְשׁוֹשַׁנַּת הַמֶּלֶךְ,

וְכָל מִין זְרָעִים, אֵינָן כִּלְאַיִם בַּכֶּרֶם.

הַקַּנְבֵס,

רְבִּי טַרְפוֹן אוֹמֵר:

אֵינוּ כִלְאַיִם בַּכֶּרֶם.

וַחֲכָמִים אוֹמְרִים:

כִּלְאַיִם.

וְהַקִּינְרָס, כִּלְאַיִם בַּכֶּרֶם.

## @22פרק ו

### @11מסכת כלאים פרק ו משנה א

א

אֵי זֶה הוּא עָרִיס?

הַנּוֹטֵעַ שׁוּרָה שֶׁלְּחָמֵשׁ גְּפָנִים,

בְּצַד גָּדֵר שֶׁהוּא גָבֹהַּ עֲשָׂרָה טְפָחִים,

אוֹ בְצַד הֶחָרִיץ שֶׁהוּא עָמֹק עֲשָׂרָה

וְרָחָב אַרְבָּעָה,

נוֹתְנִין לוֹ עֲבוֹדָתוֹ אַרְבַּע אַמּוֹת.

בֵּית שַׁמַּי אוֹמְרִים:

מוֹדְדִין אַרְבַּע אַמּוֹת מֵעִקַּר גְּפָנִים וְלַשָּׂדֶה.

וּבֵית הֶלֵּל אוֹמְרִים:

מִן הַגָּדֵר וְלַשָּׂדֶה.

אָמַר רֶבִּי יוֹחָנָן בֶּן נוּרִי:

טוֹעִין כָּל הָאוֹמְרִין כָּךְ!

אֶלָּא אִם יֶשׁ שָׁם אַרְבַּע אַמּוֹת מֵעִקַּר גְּפָנִים וְלַגָּדֵר,

נוֹתְנִין לוֹ עֲבוֹדָתוֹ,

וְזוֹרֵעַ אֶת הַמּוֹתָר.

וְכַמָּה הִיא עֲבוֹדַת הַגֶּפֶן?

שִׁשָּׁה טְפָחִים לְכָל רוּחַ.

רֶבִּי עֲקִיבָה אוֹמֵר:

שְׁלֹשָׁה.

### @11מסכת כלאים פרק ו משנה ב

ב

עָרִיס שֶׁהוּא יוֹצֵא מִן הַמַּדְרֵגָה,

רֶבִּי אֱלִיעֶזֶר בֶּן יַעֲקֹב אוֹמֵר:

אִם עוֹמֵד בָּאָרֶץ וּבוֹצֵר אֶת כֻּלּוֹ,

הֲרֵי זֶה אוֹסֵר אַרְבַּע אַמּוֹת בַּשָּׂדֶה,

וְאִם לָאו,

אֵינוּ אוֹסֵר אֶלָּא כְנֶגְדּוֹ.

רֶבִּי אֱלִיעֶזֶר (בֶּן יַעֲקֹב) אוֹמֵר:

אַף הַנּוֹטֵעַ אַחַת בָּאָרֶץ וְאַחַת בַּמַּדְרֵגָה,

אִם גְּבוֹהָה עֲשָׂרָה טְפָחִים,

אֵינָה מִצְטָרֶפֶת עִמָּהּ,

וְאִם לָאו,

הֲרֵי זוֹ מִצְטָרֶפֶת עִמָּהּ. <זֶה>

### @11מסכת כלאים פרק ו משנה ג

ג

הַמַּדְלֶה אֶת הַגֶּפֶן עַל מִקְצָת אַפִּיפְיָרוֹת, <המדלי. וכן כולם>

לֹא יָבִיא זֶרַע תַּחַת הַמּוֹתָר.

אִם הֵבִיא, לֹא קִדֵּשׁ.

וְאִם הִלֵּךְ הֶחָדָשׁ, אָסוּר.

וְכֵן הַמַּדְלֶה עַל מִקְצָת אִילַן סְרָק.

### @11מסכת כלאים פרק ו משנה ד

ד

הַמַּדְלֶה אֶת הַגֶּפֶן עַל מִקְצָת אִילַן מַאֲכָל,

מֻתָּר לְהָבִיא זֶרַע תַּחַת הַמּוֹתָר.

אִם הִלֵּךְ הֶחָדָשׁ, יַחְזִירֶנּוּ.

מַעֲשֶׂה שֶׁהָלַךְ רֶבִּי יְהוֹשֻׁעַ אֵצֶל רֶבִּי יִשְׁמָעֵאל

לִכְפַר עָזִיז,

וְהֶרְאָהוּ גֶפֶן שֶׁהִיא מֻדְלָה עַל מִקְצָת תְּאֵנָה.

אָמַר לוֹ:

"מָה אֲנִי לְהָבִיא זֶרַע תַּחַת הַמּוֹתָר?"

אָמַר לוֹ:

"מֻתָּר."

וְהֶעֱלָהוּ מִשָּׁם לְבֵית הַמַּגְנְיָה,

וְהֶרְאָהוּ גֶפֶן שֶׁהִיא מֻדְלָה עַל מִקְצָת הַקּוֹרָה,

בְּתוֹךְ סַדָּן שֶׁלַּשִּׁקְמָה, וּבוֹ קוֹרוֹת הַרְבֵּה.

אָמַר לוֹ:

"תַּחַת קוֹרָה זוֹ אָסוּר, <הקורא>

וְהַשְּׁאָר מֻתָּר."

### @11מסכת כלאים פרק ו משנה ה

ה

אֵי זֶה הוּא אִילַן סְרָק?

כָּל שֶׁאֵינוּ עוֹשֶׂה פֵרוֹת.

רֶבִּי מֵאִיר אוֹמֵר:

הַכֹּל אִילַן סְרָק, חוּץ מִן הַזַּיִת וּמִן הַתְּאֵנָה.

רֶבִּי יוֹסֵה אוֹמֵר:

כָּל שֶׁאֵין כָּמוֹהוּ נוֹטְעִים שָׂדוֹת שְׁלֵמוֹת,

הֲרֵי זֶה אִילַן סְרָק.

### @11מסכת כלאים פרק ו משנה ו

ו

פִּסְקֵי עָרִיס, שְׁמוֹנֶה אַמּוֹת וְעוֹד.

כָּל מִדּוֹת שֶׁאָמְרוּ חֲכָמִים בַּכֶּרֶם,

אֵין בָּהֶם 'וְעוֹד', חוּץ מִפִּסְקֵי עָרִיס.

אֵלּוּ הֵן פִּסְקֵי עָרִיס?

עָרִיס שֶׁחָרַב מֵאֶמְצָעוֹ,

נִשְׁתַּיְּרוּ בוֹ חָמֵשׁ גְּפָנִים מִכָּן וְחָמֵשׁ גְּפָנִים מִכָּן,

אִם יֶשׁ שָׁם שְׁמוֹנֶה אַמּוֹת,

לֹא יָבִיא זֶרַע לַשָּׁם;

שְׁמוֹנֶה אַמּוֹת וָעוֹד,

נוֹתְנִין לוֹ עֲבוֹדָתוֹ, וְזוֹרֵעַ אֶת הַמּוֹתָר.

### @11מסכת כלאים פרק ו משנה ז

ז

עָרִיס שֶׁהוּא יוֹצֵא מִן הַכֹּתֶל מִתּוֹךְ קֶרֶן וְכָלֶה,

נוֹתְנִין לוֹ עֲבוֹדָתוֹ, וְזוֹרֵעַ אֶת הַמּוֹתָר.

רֶבִּי יוֹסֵה אוֹמֵר:

אִם אֵין שָׁם אַרְבַּע אַמּוֹת,

לֹא יָבִיא זֶרַע לַשָּׁם.

### @11מסכת כלאים פרק ו משנה ח

ח

הַקָּנִים הַיּוֹצְאִים מִן הֶעָרִיס,

חַס עֲלֵיהֶם לְפָסְקָן,

כְּנֶגְדָּן מֻתָּר.

עֲשָׂאָן כְּדֵי שֶׁיְּהַלֵּךְ עֲלֵיהֶן הֶחָדָשׁ,

אָסוּר.

### @11מסכת כלאים פרק ו משנה ט

ט

הַפֶּרַח הַיּוֹצֵא מִן הֶעָרִיס,

רוֹאִין אוֹתוֹ ּכְאִלּוּ מְטוֹטֶלֶת תְּלוּיָה בוֹ,

כְּנֶגְדּוֹ אָסוּר,

וְכֵן בַּדָּלִית.

הַמּוֹתֵחַ זְמוֹרָה מֵאִילָן לָאִילָן,

תַּחְתֶּיהָ אָסוּר.

סִפְּקָהּ בַּחֶבֶל אוֹ בַגְּמִי,

תַּחַת סִפּוּק מֻתָּר.

עֲשָׂאָן כְּדֵי שֶׁיְּהַלֵּךְ עָלָיו הֶחָדָשׁ,

אָסוּר.

## @22פרק ז

### @11מסכת כלאים פרק ז משנה א

א

הַמַּבְרִיךְ אֶת הַגֶּפֶן בָּאָרֶץ,

אִם אֵין עָפָר עַל גַּבָּהּ שְׁלֹשָׁה טְפָחִים,

לֹא יָבִיא זֶרַע עָלֶיהָ,

אֲפִלּוּ הִבְרִיכָהּ בַּדַּלַּעַת אוֹ בַסִּילוֹן.

הִבְרִיכָהּ בַּסֶּלַע,

אַף עַל פִּי שֶׁאֵין עָפָר עַל גַּבָּהּ אֶלָּא שָׁלוֹשׁ אֶצְבָּעוֹת,

מֻתָּר לְהָבִיא זֶרַע עָלֶיהָ.

הָאַרְכּוּבָה שֶׁבַּגֶּפֶן,

אֵין מוֹדְדִין אֶלָּא מֵעִקָּר הַשֵּׁנִי.

### @11מסכת כלאים פרק ז משנה ב

ב

הַמַּבְרִיךְ שָׁלוֹשׁ גְּפָנִים וְעִקָּרֵיהֶן נִרְאִין,

רְבִּי אֶלְעָזָר בִּרְבִּי צָדוֹק אוֹמֵר:

אִם יֵשׁ בֵּינֵיהֶן מֵאַרְבַּע אַמּוֹת וְעַד שְׁמוֹנֶה,

הֲרֵי אֵלּוּ מִצְטָרְפוֹת,

וְאִם לָאו, אֵינָן מִצְטָרְפוֹת.

גֶּפֶן שֶׁיָּבְשָׁה,

אֲסוּרָה וְאֵינָה מְקַדֶּשֶׁת.

רֶבִּי מֵאִיר אוֹמֵר:

אַף גֶּפֶן צֶמֶר אָסוּר וְאֵינוּ מְקַדֵּשׁ.

רֶבִּי אֶלְעָזָר בִּרְבִּי צָדוֹק אוֹמֵר מִשְּׁמוֹ: <לעזר>

אַף עַל גַּבֵּי גֶפֶן אָסוּר וְאֵינוּ מְקַדֵּשׁ.

### @11מסכת כלאים פרק ז משנה ג

ג

אֵלּוּ אוֹסְרִין וְלֹא מְקַדְּשִׁין:

מוֹתַר חָרְבָּן הַכֶּרֶם, <הגפן>

מוֹתַר מְחוֹל הַכֶּרֶם,

מוֹתַר פִּסְקֵי עָרִיס,

מוֹתַר אַפִּיפְיָרוֹת.

אֲבָל תַּחַת הַגֶּפֶן,

וַעֲבוֹדַת הַגֶּפֶן,

וְאַרְבַּע אַמּוֹת שֶׁבַּכֶּרֶם,

הֲרֵי אֵלּוּ מִתְקַדְּשִׁין.

### @11מסכת כלאים פרק ז משנה ד

ד

הַמְסַכֵּךְ אֶת גַּפְנוֹ עַל גַּבֵּי תְבוּאָתוֹ שֶׁלַּחֲבֵרוֹ,

הֲרֵי זֶה קִדֵּשׁ וְחַיָּב בְּאַחְרָיוּתוֹ.

רֶבִּי יוֹסֵה וּרְבִּי שִׁמְעוֹן אוֹמְרִים:

אֵין אָדָם מְקַדֵּשׁ דָּבָר שֶׁאֵינוּ שֶׁלּוֹ.

### @11מסכת כלאים פרק ז משנה ה

ה

אָמַר רֶבִּי יוֹסֵה:

מַעֲשֶׂה בְאֶחָד שֶׁזָּרַע אֶת כַּרְמוֹ בַשְּׁבִיעִית,

וּבָא מַעֲשֶׂה לִפְנֵי רְבִּי עֲקִיבָה, וְאָמַר:

אֵין אָדָם מְקַדֵּשׁ דָּבָר שֶׁאֵינוּ שֶׁלּוֹ.

### @11מסכת כלאים פרק ז משנה ו

ו

הָאַנָּס שֶׁזָּרַע אֶת הַכֶּרֶם וְיָצָא מִלְּפָנָיו,

קוֹצְרוֹ אֲפִלּוּ בַמּוֹעֵד.

עַד כַּמָּה הוּא נוֹתֵן לַפּוֹעֲלִים?

עַד שָׁלִישׁ.

יָתֵר מִכֵּן, קוֹצֵר כְּדַרְכּוֹ וְהוֹלֵךְ,

אֲפִלּוּ לְאַחַר הַמּוֹעֵד.

מֵאִמָּתַי נִקְרָא אַנָּס?

מִשֶּׁיִּשָּׁקַע.

### @11מסכת כלאים פרק ז משנה ז

ז

הָרוּחַ שֶׁעִלְעִילָה אֶת הַגְּפָנִים עַל גַּבֵּי תְבוּאָה,

יִגְדֹּר מִיָּד.

וְאִם אֵרְעוֹ אֹנֶס, מֻתָּר.

תְּבוּאָה שֶׁהִיא נוֹטָה תַחַת הַגֶּפֶן,

וְכֵן בַּיָּרָק,

מַחְזִיר וְאֵינוּ מְקַדֵּשׁ.

מֵאֵמָתַי תְּבוּאָה מִתְקַדֶּשֶׁת?

מִשֶּׁתַּשְׁרִישׁ.

וַעֲנָבִים?

מִשֶּׁיַּעֲשׁוּ כְפוּל הַלָּבָן.

תְּבוּאָה שֶׁיָּבְשָׁה כָל צָרְכָהּ,

וַעֲנָבִים שֶׁבִּשֵּׁלוּ כָל צָרְכָם,

אֵינָן מִתְקַדְּשׁוֹת.

### @11מסכת כלאים פרק ז משנה ח

ח

עָצִיץ נָקוּב מְקַדֵּשׁ בַּכֶּרֶם.

וְשֶׁאֵינוּ נָקוּב אֵינוּ מְקַדֵּשׁ.

רֶבִּי שִׁמְעוֹן אוֹמֵר:

זֶה וָזֶה אֲסוּרִין וְלֹא מִתְקַדְּשִׁים.

הַמַּעֲבִיר עָצִיץ נָקוּב בַּכֶּרֶם,

אִם הוֹסִיף מָאתַיִם, אָסוּר.

## @22פרק ח

### @11מסכת כלאים פרק ח משנה א

א

כִּלְאֵי הַכֶּרֶם אֲסוּרִין מִלִּזְרַע וּמִלְּקַיֵּם,

וַאֲסוּרִין בַּהֲנָיָה.

כִּלְאֵי זְרָעִים אֲסוּרִים מִלִּזְרַע וּמִלְּקַיֵּם,

וּמֻתָּרִים בַּאֲכִילָה.

כִּלְאֵי בְגָדִים מֻתָּרִים בְּכָל דָּבָר,

וְאֵינָן אֲסוּרִין אֶלָּא מִלִּלְבַּשׁ.

כִּלְאֵי בְהֵמָה מֻתָּרִין לְגַדֵּל וּלְקַיֵּם,

וְאֵינָן אֲסוּרִין אֶלָּא מִלְּהַרְבִּיעַ.

כִּלְאֵי בְהֵמָה אֲסוּרִין זֶה עִם זֶה.

### @11מסכת כלאים פרק ח משנה ב

ב

בְּהֵמָה עִם בְּהֵמָה,

וְחַיָּה עִם חַיָּה,

בְּהֵמָה עִם חַיָּה,

וְחַיָּה עִם בְּהֵמָה,

טְמֵאָה עִם טְמֵאָה,

וּטְהוֹרָה עִם טְהוֹרָה,

וּטְמֵאָה עִם טְהוֹרָה,

וּטְהוֹרָה עִם טְמֵאָה,

אֲסוּרִין לַחֲרֹשׁ וְלִמְשֹׁךְ וּלְהַנְהִיג.

### @11מסכת כלאים פרק ח משנה ג

ג

הַמַּנְהִיג סוֹפֵג אֶת הָאַרְבָּעִים.

הַיּוֹשֵׁב בַּקָּרוֹן סוֹפֵג אֶת הָאַרְבָּעִים.

רֶבִּי מֵאִיר פּוֹטֵר.

וְהַשְּׁלִישִׁית שֶׁהִיא קְשׁוּרָה לִרְצוּעוֹת,

אֲסוּרָה.

### @11מסכת כלאים פרק ח משנה ד

ד

אֵין קוֹשְׁרִין אֶת הַסּוּס,

לֹא לִצְדָדֵי הַקָּרוֹן וְלֹא לְאַחַר הַקָּרוֹן,

וְלֹא אֶת הַלִּבְדְּקָם לַגְּמַלִּים.

רֶבִּי יְהוּדָה אוֹמֵר:

כָּל הַנּוֹלָדִים מִן הַסּוּס,

אַף עַל פִּי שֶׁאֲבִיהֶן חֲמוֹר,

מֻתָּרִין זֶה עִם זֶה.

וְכָל הַנּוֹלָדִים מִן הַחֲמוֹר,

אַף עַל פִּי שֶׁאֲבִיהֶם סוּס,

מֻתָּרִין זֶה עִם זֶה.

אֲבָל הַנּוֹלָדִים מִן הַסּוּס עִם הַנּוֹלָדִים מִן הַחֲמוֹר,

אֲסוּרִין זֶה עִם זֶה.

### @11מסכת כלאים פרק ח משנה ה

ה

הַפְּרוֹטָיוֹת אֲסוּרוֹת,

וְהָרֶמֶךְ מֻתָּר.

וְאַדְנֵי הַשָּׂדֶה, חַיָּה.

רֶבִּי יוֹסֵה אוֹמֵר:

מְטַמְּאוֹת בְּאָהֵל כְּאָדָם.

הַקָּפָּד וְחֻלְדַּת הַסְּנָיִים, חַיָּה.

חֻלְדַּתַסְּנָאִים,

רֶבִּי יוֹסֵה אוֹמֵר:

בֵּית שַׁמַּי אוֹמְרִים:

מְטַמָּא כַזַּיִת בַּמַּשָּׂא וְכָעֲדָשָׁה בַּמַּגָּע.

### @11מסכת כלאים פרק ח משנה ו

ו

וְשׁוֹר בָּר, מִין בְּהֵמָה.

רֶבִּי יוֹסֵה אוֹמֵר:

מִין חַיָּה.

כֶּלֶב, מִין חַיָּה.

רֶבִּי מֵאִיר אוֹמֵר:

מִין בְּהֵמָה.

הַחֲזִיר, מִין בְּהֵמָה.

הַעֲרוֹד, מִין חַיָּה.

הַפִּיל וְהַקּוֹף, מִין חַיָּה.

וְאָדָם מֻתָּר בְּכֻלָּם לַחֲרֹשׁ וְלִמְשֹׁךְ.

## @22פרק ט

### @11מסכת כלאים פרק ט משנה א

א

אֵינוּ אָסוּר מִשֵּׁם כִּלְאַיִם אֶלָּא צֶמֶר וּפִשְׁתִּים,

וְאֵינוּ מִטַּמֵּא בִנְגָעִים אֶלָּא צֶמֶר וּפִשְׁתִּים.

אֵין הַכֹּהֲנִים לוֹבְשִׁים לְשַׁמֵּשׁ בְּבֵית הַמִּקְדָּשׁ

אֶלָּא צֶמֶר וּפִשְׁתִּים.

צֶמֶר גְּמַלִּים וְצֶמֶר רְחֵלִים שֶׁטְּרָפָן זֶה בָזֶה,

אִם רֹב מִן הַגְּמַלִּים,

מֻתָּר;

וְאִם רֹב מִן הָרְחֵלִים,

אָסוּר;

מַחְצָה לְמַחְצָה,

אָסוּר.

וְכֵן הַפִּשְׁתָּן וְהַקַּנְבֵס שֶׁטְּרָפָן זֶה בָזֶה.

### @11מסכת כלאים פרק ט משנה ב

ב

הַשֵּׁירָיִם וְהַכַּלָּךְ אֵין בָּהֶם מִשֵּׁם כִּלְאַיִם,

אֲבָל אֲסוּרִין מִפְּנֵי מַרְאִית הָעַיִן.

הַכָּרִים וְהַכְּסָתוֹת אֵין בָּהֶם מִשּׁוּם כִּלְאַיִם,

וּבִלְבַד שֶׁלֹּא יְהֵא בְשָׂרוֹ נוֹגֵעַ בָּהֶן.

אֵין עֲרַאי לְכִלְאַיִם.

לֹא יִלְבַּשׁ כִּלְאַיִם עַל גַּבֵּי עֲשָׂרָה,

אֲפִלּוּ לִגְנֹב אֶת הַמֶּכֶס.

### @11מסכת כלאים פרק ט משנה ג

ג

מִטְפְּחוֹת הַיָּדַיִם,

מִטְפְּחוֹת הַסְּפָרִים,

מִטְפְּחוֹת הַסֶּפֶג,

אֵין בָּהֶן מִשֵּׁם כִּלְאַיִם;

רְבִּי אֶלְעָזָר אוֹסֵר.

מִטְפְּחוֹת הַסַּפָּרִים אֲסוּרוֹת מִשֵּׁם כִּלְאַיִם.

### @11מסכת כלאים פרק ט משנה ד

ד

תַּכְרִיכֵי הַמֵּת וְהַמַּרְדַּעַת שֶׁלַּחֲמוֹר,

אֵין בָּהֶם מִשֵּׁם כִּלְאַיִם.

לֹא יִתֵּן אֶת הַמַּרְדַּעַת עַל כְּתֵפוֹ,

אֲפִלּוּ לְהוֹצִיא עָלֶיהָ אֶת הַזֶּבֶל.

### @11מסכת כלאים פרק ט משנה ה

ה

מוֹכְרֵי כְסוּת מוֹכְרִין כְּדַרְכָּן,

לֹא יִתְכַּוְּנוּ בַחַמָּה מִפְּנֵי הַחַמָּה,

וְלֹא בַגְּשָׁמִין מִפְּנֵי הַגְּשָׁמִין.

וְהַצְּנוּעִים מַפְשִׁילִין בַּמַּקֵּל.

### @11מסכת כלאים פרק ט משנה ו

ו

תּוֹפְרֵי כְסוּת תּוֹפְרִין כְּדַרְכָּן,

לֹא יִתְכַּוְּנוּ בַחַמָּה מִפְּנֵי הַחַמָּה,

לֹא בַגְּשָׁמִים מִפְּנֵי הַגְּשָׁמִים.

וְהַצְּנוּעִים תּוֹפְרִים בָּאָרֶץ.

### @11מסכת כלאים פרק ט משנה ז

ז

הַבַּרְסִים וְהַבַּרְדְּסִים,

וְהַדַּלְמְטִיקָיוֹן וּמַנְעֲלוֹת הַפִּינוֹן,

לֹא יִלְבַּשׁ בָּהֶן עַד שֶׁיִּבְדֹּק.

רְבִּי יוֹסֵה אוֹמֵר:

הַבָּאִים מֵחוֹף הַיָּם וּמִמְּדִינַת הַיָּם,

אֵינָן צְרִיכִין בְּדִיקָה,

מִפְּנֵי שֶׁחֶזְקָתָן בַּקַּנְבֵס.

וּמַנְעָל שֶׁלַּזֶּרֶד,

אֵין בּוֹ מִשּׁוּם כִּלְאַיִם.

### @11מסכת כלאים פרק ט משנה ח

ח

אֵין אָסוּר מִשּׁוּם כִּלְאַיִם אֶלָּא טָווּי וְאָרִיג,

שֶׁנֶּאֱמַר: (דְּבָרִים כב,יא)

"לֹא תִלְבַּשׁ שַׁעַטְנֵז",

דָּבָר שֶׁהוּא שׁוּעַ, וְטָווּי וְנוּז.

רֶבִּי שִׁמְעוֹן בֶּן אֶלְעָזָר אוֹמֵר:

נָלוֹז וּמֵלִיז הוּא אֶת אָבִיו שֶׁבַּשָּׁמַיִם עָלָיו.

### @11מסכת כלאים פרק ט משנה ט

ט

הַלְּבָדִים אֲסוּרִין,

מִפְּנֵי שֶׁהֵן שׁוֹעִים.

פִּיף שֶׁלַּצֶּמֶר בְּשֶׁלַּפִּשְׁתָּן, אָסוּר,

מִפְּנֵי שֶׁהֵן חוֹזְרִין בָּאָרִיג.

רֶבִּי יוֹסֵה אוֹמֵר:

מְשִׁיחוֹת שֶׁלָּאַרְגָּמָן אֲסוּרוֹת,

מִפְּנֵי שֶׁהוּא מוֹלֵל עַד שֶׁלֹּא קוֹשֵׁר.

לֹא יִקְשֹׁר סְרַט שֶׁלַּצֶּמֶר וְשֶׁלַּפִּשְׁתָּן

לַחְגֹּר בּוֹ אֶת מָתְנָיו,

אַף עַל פִּי שֶׁהָרְצוּעָה בָאֶמְצַע.

### @11מסכת כלאים פרק ט משנה י

י

אוֹתוֹת הַגִּרְדִּים וְאוֹתוֹת הַכּוֹבְסִים

אֲסוּרוֹת מִשֵּׁם כִּלְאַיִם.

הַתּוֹכֵף תְּכִיפָה אַחַת,

אֵינָה חִבּוּר, וְאֵין בָּהּ מִשֵּׁם כִּלְאַיִם,

וְהַשּׁוֹמְטָהּ בַּשַּׁבָּת, פָּטוּר.

עָשָׂה שְׁנֵי רָאשֶׁיהָ מִצַּד אֶחָד,

חִבּוּר, וְיֶשׁ בָּהּ מִשֵּׁם כִּלְאַיִם,

וְהַשּׁוֹמְטָהּ בַּשַּׁבָּת, חַיָּב.

רֶבִּי יְהוּדָה אוֹמֵר:

עַד שֶׁיְּשַׁלֵּשׁ.

הַשַּׂק וְהַקֻּפָּה מִצְטָרְפִין בַּכִּלְאַיִם.

חסלת כלאים

# @00מסכת שביעית

## @22פרק א

### @11מסכת שביעית פרק א משנה א

א

עַד אֶמָּתַי חוֹרְשִׁין שְׂדֵה הָאִילָן עֶרֶב שְׁבִיעִית?

בֵּית שַׁמַּי אוֹמְרִים:

כָּל זְמַן שֶׁהוּא יָפֶה לַפֶּרִי;

בֵּית הֶלֵּל אוֹמְרִים:

עַד הָעֲצֶרֶת.

וּקְרוֹבִים דִּבְרֵי אֵלּוּ לִהְיוֹת כְּדִבְרֵי אֵלּוּ.

### (@11מסכת שביעית פרק א משנה ב)

אֵי זוֹ הִיא שְׂדֵה הָאִילָן?

כָּל שְׁלֹשָׁה אִילָנוֹת לְבֵית סְאָה,

אִם רְאוּיִים לַעֲשׁוֹת כִּכַּר דְּבֵלָה

שֶׁלְּשִׁשִּׁים מָנֶה בָאִיטַלְקִי,

חוֹרְשִׁין כָּל בֵּית סְאָה בִשְׁבִילָן;

פָּחוּת מִכֵּן,

אֵין חוֹרְשִׁין לָהֶן

אֶלָּא מְלֹא הָאוֹרֶה וְסַלּוֹ חוּצָה לוֹ.

### @11מסכת שביעית פרק א משנה ג

ב

אֶחָד אִילַן סְרָק וְאֶחָד אִילַן מַאֲכָל,

רוֹאִין אוֹתָן כְּאִלּוּ הֵן תְּאֵנִים:

אִם רְאוּיִין לַעֲשׁוֹת כִּכַּר דְּבֵלָה

שֶׁלְּשִׁשִּׁים מָנֶה בָאִיטַלְקִי,

חוֹרְשִׁין כָּל בֵּית סְאָה בִשְׁבִילָן;

פָּחוּת מִכֵּן,

אֵין חוֹרְשִׁין לָהֶן אֶלָּא צָרְכָן.

### @11מסכת שביעית פרק א משנה ד

ג

הָיָה אֶחָד עוֹשֶׂה כִכַּר דְּבֵלָה,

אוֹ שְׁנַיִם עוֹשִׂין,

אֵין חוֹרְשִׁין לָהֶן אֶלָּא צָרְכָן,

עַד שֶׁיְּהוּא מִשְּׁלֹשָׁה וְעַד תִּשְׁעָה.

הָיוּ עֲשָׂרָה, מֵעֲשָׂרָה וּלְמַעְלָן,

בֵּין עוֹשִׂין וּבֵין שֶׁאֵינָן עוֹשִׂין,

חוֹרְשִׁין כָּל בֵּית סְאָה בִשְׁבִילָן.

שֶׁנֶּאֱמַר: (שְׁמוֹת לד, כא)

"בֶּחָרִישׁ וּבַקָּצִיר תִּשְׁבּת".

ה

אֵין צֹרֶךְ לוֹמַר חָרִישׁ וְקָצִיר שֶׁלִּשְׁבִיעִית,

אֶלָּא חָרִישׁ שֶׁלְּעֶרֶב שְׁבִיעִית שֶׁהוּא נִכְנָס בַּשְּׁבִיעִית,

וְקָצִיר שֶׁלִּשְׁבִיעִית שֶׁהוּא יוֹצֵא עִם מוֹצָאֵי שְׁבִיעִית.

רְבִּי יִשְׁמָעֵאל אוֹמֵר:

מָה חָרִישׁ רְשׁוּת, אַף קָצִיר רְשׁוּת,

יָצָא קְצִיר הָעֹמֶר שֶׁהוּא חוֹבָה.

### @11מסכת שביעית פרק א משנה ה

ו

שְׁלֹשָׁה אִילָנוֹת שֶׁלִּשְׁלֹשָׁה אֲנָשִׁים,

הֲרֵי אֵלּוּ מִצְטָרְפִים,

וְחוֹרְשִׁים כָּל בֵּית סְאָה בִשְׁבִילָן.

כַּמָּה יְהֵא בֵינֵיהֶם?

רַבָּן שִׁמְעוֹן בֶּן גַּמְלִיאֵל אוֹמֵר:

כְּדֵי שֶׁיְּהֵא הַבָּקָר עוֹבֵר בְּכֵלָיו.

### @11מסכת שביעית פרק א משנה ו

ז

עֶשֶׂר נְטִיעוֹת מְפֻזָּרוֹת בְּתוֹךְ בֵּית סְאָה,

חוֹרְשִׁים כָּל בֵּית סְאָה עַד רֹאשׁ הַשָּׁנָה.

הָיוּ עֲשׁוּיוֹת שׁוּרָה אוֹ מֻקָּפוֹת עֲטָרָה,

אֵין חוֹרְשִׁין לָהֶן אֶלָּא צָרְכָן.

### @11מסכת שביעית פרק א משנה ז

ח

הַנְּטִיעוֹת וְהַדִּלּוּעִים מִצְטָרְפִין לְתוֹךְ בֵּית סְאָה.

רַבָּן שִׁמְעוֹן בֶּן גַּמְלִיאֵל אוֹמֵר:

עֲשָׂרָה דִלּוּעִים לְבֵית סְאָה,

חוֹרְשִׁין כָּל בֵּית סְאָה עַד רֹאשׁ הַשָּׁנָה.

### @11מסכת שביעית פרק א משנה ח

ט

עַד אֶמָּתַי נִקְרְאוּ נְטִיעוֹת?

רְבִּי אֶלְעָזָר בֶּן עֲזַרְיָה אוֹמֵר:

עַד שֶׁיָּחוּלוּ;

רְבִּי יְהוֹשֻׁעַ אוֹמֵר:

עַד תֵּשַׁע שָׁנִים;

רְבִּי עֲקִיבָה אוֹמֵר:

נְטִיעָה כִשְׁמָהּ.

אִילָן שֶׁנִּגְמַם וְהוֹצִיא חֲלִפִּים,

מִטֶּפַח וּלְמַטָּן, כִּנְטִיעָה,

מִטֶּפַח וּלְמַעְלָן, כָּאִילָן.

דִּבְרֵי רְבִּי שִׁמְעוֹן.

## @22פרק ב

### @11מסכת שביעית פרק ב משנה א

א

עַד אֶמָּתַי חוֹרְשִׁין בִּשְׂדֵה הַלָּבָן עֶרֶב שְׁבִיעִית?

עַד שֶׁתִּכְלֶה הַלֵּחָה:

כָּל זְמַן שֶׁבְּנֵי אָדָן חוֹרְשִׁין

לִטַּע בַּמִּקְשָׁאוֹת וּבַמִּדְלָעוֹת.

אָמַר רְבִּי שִׁמְעוֹן:

נָתַתָּ תוֹרַת כָּל אֶחָד וְאֶחָד בְּיָדוֹ;

אֶלָּא בִשְׂדֵה הַלָּבָן, עַד הַפֶּסַח,

וּבִשְׂדֵה הָאִילָן עַד הָעֲצֶרֶת.

### @11מסכת שביעית פרק ב משנה ב

ב

מְזַבְּלִין וּמְעַדְּרִין בַּמִּקְשָׁאוֹת וּבַמִּדְלָעוֹת

עַד רֹאשׁ הַשָּׁנָה.

וְכֵן בֵּית הַשְּׁלָחִים.

מְיַבְּלִים, מְפָרְקִים, וּמְאָבְקִים,

וּמְעַשְּׁנִים עַד רֹאשׁ הַשָּׁנָה.

רְבִּי שִׁמְעוֹן אוֹמֵר:

אַף נוֹטֵל הוּא אֶת הֶעָלֶה

מִן הָאֶשְׁכּוֹל בַּשְּׁבִיעִית.

### @11מסכת שביעית פרק ב משנה ג

ג

מְסַקְּלִים עַד רֹאשׁ הַשָּׁנָה.

מְקַרְסְמִין, מְזָרְדִין,

וּמְפַסְּלִים עַד רֹאשׁ הַשָּׁנָה.

רְבִּי יְהוֹשֻׁעַ אוֹמֵר:

כְּזֵרוּדָהּ וּכְפִסּוּלָהּ שֶׁלַּחֲמִישִׁית,

כֵּן שֶׁלַּשִּׁשִּׁית.

רְבִּי שִׁמְעוֹן אוֹמֵר:

כָּל זְמַן שֶׁאֲנִי רַשַּׁי בַּעֲבוֹדַת הָאִילָן,

רַשַּׁי אֲנִי בְפִסּוּלוֹ.

### @11מסכת שביעית פרק ב משנה ד

ד

מְזַהֲמִין אֶת הַנְּטִיעוֹת,

וְכוֹרְכִין אוֹתָן, וְקוֹטְמִין אוֹתָם,

וְעוֹשִׂין לָהֶן בָּתִּים,

וּמַשְׁקִין אוֹתָן עַד רֹאשׁ הַשָּׁנָה.

רְבִּי לְעָזָר בִּרְבִּי צָדוֹק אוֹמֵר:

אַף מַשְׁקֶה הוּא אֶת הַלּוּף בַּשְּׁבִיעִית,

אֲבָל לֹא עַל הָעִקָּר.

### @11מסכת שביעית פרק ב משנה ה

ה

סָכִים אֶת הַפַּגִּים וּמְנַקְּבִין אוֹתָן

עַד רֹאשׁ הַשָּׁנָה.

פַּגֵּי עֶרֶב שְׁבִיעִית שֶׁנִּכְנְסוּ לַשְּׁבִיעִית,

וְשֶׁלַּשְּׁבִיעִית שֶׁיָּצְאוּ לְמוֹצָאֵי שְׁבִיעִית,

לֹא סָכִים וְלֹא מְנַקְּבִין אוֹתָן.

רְבִּי יְהוּדָה אוֹמֵר:

מָקוֹם שֶׁנָּהֲגוּ לָסוּךְ, אֵינָן סָכִים,

מִפְּנֵי שֶׁהִיא עֲבוֹדָה;

מָקוֹם שֶׁנָּהֲגוּ שֶׁלֹּא לָסוּךְ, סָכִים.

רְבִּי שִׁמְעוֹן מַתִּיר בָּאֵלּוּ,

מִפְּנֵי שֶׁהוּא רַשַּׁי בַּעֲבוֹדַת הָאִילָן.

### @11מסכת שביעית פרק ב משנה ו

ו

אֵין נוֹטְעִין, אֵין מַבְרִיכִין,

וְאֵין מַרְכִּיבִין עֶרֶב שְׁבִיעִית,

פָּחוּת מִשְּׁלֹשִׁים יוֹם לִפְנֵי רֹאשׁ הַשָּׁנָה;

אִם נָטַע אוֹ הִבְרִיךְ אוֹ הִרְכִּיב, יַעֲקֹר.

רְבִּי יְהוּדָה אוֹמֵר:

כָּל הַרְכָּבָה שֶׁאֵינָהּ קוֹלֶטֶת לִשְׁלֹשָׁה יָמִים,

אֵינָה קוֹלֶטֶת.

רְבִּי יוֹסֵה וּרְבִּי שִׁמְעוֹן אוֹמְרִים:

לִשְׁתֵּי שַׁבָּתוֹת.

### @11מסכת שביעית פרק ב משנה ז

ז

הָאֹרֶז וְהַדֹּחַן וְהַפְּרָגִים וְהַשַּׁמְשְׁמִים

שֶׁהִשְׁרִישׁוּ לִפְנֵי רֹאשׁ הַשָּׁנָה,

מִתְעַשְּׂרִים לְשֶׁעָבַר, וּמֻתָּרִים בַּשְּׁבִיעִית;

אִם לָאו,

אֲסוּרִין בַּשְּׁבִיעִית וּמִתְעַשְּׂרִין לְשָׁנָה הַבָּאָה.

### @11מסכת שביעית פרק ב משנה ח

ח

רְבִּי שִׁמְעוֹן שֵׁזוּרִי אוֹמֵר:

פּוּל מִצְרִי שֶׁזְּרָעוֹ לְזֶרַע מִתְּחִלָּה כַיּוֹצֵא בָהֶן.

רְבִּי שִׁמְעוֹן אוֹמֵר:

אֲפוּנִים הַגַּמְלוֹנִים כַיּוֹצֵא בָהֶן.

רְבִּי אֶלְעָזָר אוֹמֵר:

אֲפוּנִין הַגַּמְלוֹנִין שֶׁתִּרְמְלוּ לִפְנֵי רֹאשׁ הַשָּׁנָה.

### @11מסכת שביעית פרק ב משנה ט

ט

הַבְּצָלִים הַסָּרִיסִים וּפוּל מִצְרִי,

שֶׁמָּנַע מֵהֶן מַיִם שְׁלֹשִׁים יוֹם לִפְנֵי רֹאשׁ הַשָּׁנָה,

מִתְעַשְּׂרִין לְשֶׁעָבַר וּמֻתָּרִים בַּשְּׁבִיעִית;

וְאִם לָאו,

אֲסוּרִין בַּשְּׁבִיעִית וּמִתְעַשְּׂרִין לְשָׁנָה הַבָּאָה.

י

וְשֶׁלַּבַּעַל, שֶׁמָּנַע מֵהֶן שְׁתֵּי עוֹנוֹת.

דִּבְרֵי רְבִּי מֵאִיר.

וַחֲכָמִים אוֹמְרִים:

שָׁלוֹשׁ.

### @11מסכת שביעית פרק ב משנה י

יא

הַדִּלּוּעִים שֶׁקִּיְּמָן לְזֶרַע,

אִם הִקְשׁוּ לִפְנֵי רֹאשׁ הַשָּׁנָה,

וְנִפְסָלוּ מֵאֹכֶל אָדָן,

מֻתָּר לְקַיְּמָן בַּשְּׁבִיעִית;

וְאִם לָאו,

אָסוּר לְקַיְּמָן בַּשְּׁבִיעִית.

הַתְּמָרוֹת שֶׁלָּהֶן אֲסוּרוֹת בַּשְּׁבִיעִית.

מְרַבְּצִים בְּעָפָר לָבָן.

דִּבְרֵי רְבִּי שִׁמְעוֹן.

רְבִּי אֱלִיעֶזֶר בֶּן יַעֲקב אוֹסֵר.

מְמָרְסִים בָּאֹרֶז בַּשְּׁבִיעִית.

דִּבְרֵי רְבִּי שִׁמְעוֹן.

אֲבָל לֹא מְכַסְּחִים.

## @22פרק ג

### @11מסכת שביעית פרק ג משנה א

א

מֵאֶמָּתַי מוֹצִיאִין זְבָלִים לְאַשְׁפַּתּוֹת?

מִשֶּׁיִּפְסְקוּ עוֹבְדֵי עֲבוֹדָה.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

מִשֶּׁיִּיבַשׁ הַמָּתוֹק.

רְבִּי יוֹסֵה אוֹמֵר:

מִשֶּׁיִּקָּשֵׁר.

### (@11מסכת שביעית פרק ג משנה ב)

עַד כַּמָּה מְזַבְּלִים?

עַד שָׁלוֹשׁ שָׁלוֹשׁ אַשְׁפַּתּוֹת

לְבֵית סְאָה שֶׁלְּעֶשֶׂר עֶשֶׂר מַשְׁפְּלוֹת,

וְשֶׁלְּלֶתֶךְ לֶתֶךְ.

מוֹסִיפִין עַל הַמַּשְׁפְּלוֹת,

וְאֵין מוֹסִיפִין עַל הָאַשְׁפַּתּוֹת.

רְבִּי יוּדָה אוֹמֵר:

אַף עַל הָאַשְׁפַּתּוֹת.

### @11מסכת שביעית פרק ג משנה ג

ב

עוֹשֶׂה אָדָם אֶת שָׂדֵהוּ

שָׁלוֹשׁ שָׁלוֹשׁ אַשְׁפַּתּוֹת לְבֵית סְאָה.

יָתֵר מִכֵּן, (מַחֲצִיב).

דִּבְרֵי רְבִּי שִׁמְעוֹן.

וַחֲכָמִים אוֹסְרִין,

עַד שֶׁיַּעֲמִיק שְׁלֹשָׁה,

אוֹ עַד שֶׁיַּגְבִּיהַּ שְׁלֹשָׁה.

עוֹשֶׂה אָדָם אֶת זִבְלוֹ אוֹצָר.

רְבִּי מֵאִיר אוֹסֵר,

עַד שֶׁיַּעֲמִיק שְׁלֹשָׁה,

אוֹ עַד שֶׁיַּגְבִּיהַּ שְׁלֹשָׁה.

הָיָה לוֹ דָבָר מְמֻעָט,

מוֹסִיף עָלָיו וְהוֹלֵךְ.

רְבִּי אֶלְעָזָר בֶּן עֲזַרְיָה אוֹסֵר,

עַד שֶׁיַּעֲמִיק שְׁלֹשָׁה,

אוֹ עַד שֶׁיַּגְבִּיהַּ שְׁלֹשָׁה,

אוֹ עַד שֶׁיִּתֵּן עַל הַסֶּלַע.

### @11מסכת שביעית פרק ג משנה ד

ג

הַמְדַיֵּר אֶת שָׂדֵהוּ

וְעוֹשֶׂה סַהַר לְבֵית סָאתַיִם,

עוֹקֵר שָׁלוֹשׁ רוּחוֹת וּמַנִּיחַ אֶת הָאֶמְצָעִית,

נִמְצָא מְדַיֵּר בֵּית אַרְבַּעַת סְאִים.

רַבָּן שִׁמְעוֹן בֶּן גַּמְלִיאֵל אוֹמֵר:

בֵּית שְׁמוֹנַת סְאִין.

הָיְתָה כָל שָׂדֵהוּ בֵית אַרְבַּעַת סְאִים,

מְשַׁיֵּר מִמֶּנּוּ מִקְצָת, מִפְּנֵי מַרְאִית הָעַיִן,

וּמוֹצִיאִין מִן הַסַּהַר

וְנוֹתֵן לְתוֹךְ שָׂדֵהוּ כְּדֶרֶךְ הַמְזַבְּלִים.

### @11מסכת שביעית פרק ג משנה ה

ד

לֹא יִפְתַּח אָדָם מַחְצֵב כַּתְּחִלָּה לְתוֹךְ שָׂדֵהוּ,

עַד שֶׁיְּהוּ בוֹ שָׁלוֹשׁ מָרְבְּיוֹת,

שֶׁהֵן שָׁלֹשׁ עַל שָׁלוֹשׁ עַל רוּם שָׁלוֹשׁ,

שֵׁעוּרָם עֶשְׂרִים וָשֶׁבַע אֲבָנִים.

### @11מסכת שביעית פרק ג משנה ו

ה

גָּדֵר שֶׁיֶּשׁ בּוֹ עֶשֶׂר אֲבָנִים שֶׁלְּמַשְּׂוּי שְׁנַיִם שְׁנַיִם,

הֲרֵי אֵלּוּ יִנָּטֵלוּ.

שֵׁעוּר גָּדֵר עֲשָׂרָה טְפָחִין.

פָּחוּת מִכֵּן, מַחְצֵב,

וְגוֹמְמוֹ עַד פָּחוּת מֵהָאָרֶץ טֶפַח.

ו

בַּמֶּה דְבָרִים אֲמוּרִים?

מִתּוֹךְ שֶׁלּוֹ;

אֲבָל מִתּוֹךְ שֶׁלַּחֲבֵרוֹ,

מַה שֶּׁהוּא רוֹצֶה יִטֹּל.

בַּמֶּה דְבָרִים אֲמוּרִים?

בִּזְמַן שֶׁלֹּא הִתְחִיל בּוֹ מֵעֶרֶב שְׁבִיעִית,

אֲבָל אִם הִתְחִיל בּוֹ מֵעֶרֶב שְׁבִיעִית,

מַה שֶּׁהוּא רוֹצֶה יִטֹּל.

### @11מסכת שביעית פרק ג משנה ז

ז

אֲבָנִים שֶׁזִּעְזְעַתָּן הַמַּחֲרֵשָׁה,

אוֹ שֶׁהָיוּ מְכֻסּוֹת וְנִתְגַּלּוּ,

אִם יֵשׁ בָּהֶם שְׁתַּיִם שֶׁלְּמַשְּׂוּי שְׁנַיִם שְׁנַיִם,

הֲרֵי אֵלּוּ יִנָּטֵלוּ.

הַמְסַקֵּל אֶת שָׂדֵהוּ,

נוֹטֵל אֶת הָעֶלְיוֹנוֹת,

וּמַנִּיחַ אֶת הַנּוֹגְעוֹת בָּאָרֶץ.

וְכֵן גַּרְגֵּשׁ שֶׁלִּצְרוֹרוֹת,

נוֹטֵל אֶת הָעֶלְיוֹנוֹת

וּמַנִּיחַ אֶת הַנּוֹגְעוֹת בָּאָרֶץ.

אִם יֵשׁ תַּחְתֵּיהֶם סֶלַע אוֹ קַשׁ,

הֲרֵי אֵלּוּ יִנָּטֵלוּ.

### @11מסכת שביעית פרק ג משנה ח

ח

אֵין בּוֹנִים מַדְרֵגוֹת עַל פִּי הַגֵּאָיוֹת

עֶרֶב שְׁבִיעִית מִשֶּׁפָּסְקוּ גְשָׁמִים,

מִפְּנֵי שֶׁהוּא מַתְקִינָן לַשְּׁבִיעִית;

אֲבָל בּוֹנֶה הוּא בַשְּׁבִיעִית מִשֶּׁפָּסְקוּ גְשָׁמִים,

מִפְּנֵי שֶׁהוּא מַתְקִינָן לְמוֹצָאֵי שְׁבִיעִית.

וְלֹא יִסְמֹךְ בֶּעָפָר,

אֲבָל עוֹשֶׂהוּ חַיִץ.

כָּל אֶבֶן שֶׁהוּא יָכוֹל לִפְשֹׁט אֶת יָדוֹ וְלִטְּלָהּ,

הֲרֵי זוֹ תִנָּטֵל.

### @11מסכת שביעית פרק ג משנה ט

ט

אַבְנֵי כָתֵף בָּאוֹת מִכָּל מָקוֹם.

וְהַמְּקַבְּלָן מֵבִיאָן מִכָּל מָקוֹם.

וְאֵלּוּ הֵן אַבְנֵי כָתֵף?

כָּל שֶׁאֵינָה יְכוּלָה לְהִנָּטֵל בְּאַחַת יָד.

דִּבְרֵי רְבִּי מֵאִיר.

רְבִּי יוֹסֵה אוֹמֵר:

אַבְנֵי כָתֵף כִּשְׁמָן,

כָּל שֶׁהֵן נִטָּלוֹת שְׁתַּיִם וְשָׁלוֹשׁ עַל הַכָּתֵף.

### @11מסכת שביעית פרק ג משנה י

י

הַבּוֹנֶה גָדֵר בֵּינוֹ לִרְשׁוּת הָרַבִּים,

מֻתָּר לְהַעְמִיק עַד הַסֶּלַע.

מַה יַּעֲשֶׂה בֶעָפָר?

צוֹבְרוֹ בִרְשׁוּת הָרַבִּים וּמַתְקִינוֹ.

דִּבְרֵי רְבִּי יְהוֹשֻׁעַ.

רְבִּי עֲקִיבָה אוֹמֵר:

כְּדֶרֶךְ שֶׁאֵין מְקַלְקְלִין בִּרְשׁוּת הָרַבִּים,

כָּךְ לֹא יְתַקֵּן.

מַה יַּעֲשֶׂה בֶעָפָר?

צוֹבְרוֹ לְתוֹךְ שָׂדֵהוּ כְּדֶרֶךְ הַמְזַבְּלִין.

וְכֵן הַחוֹפֵר בּוֹר וְשִׁיחַ וּמְעָרָה.

## @22פרק ד

### @11מסכת שביעית פרק ד משנה א

א

בָּרִאשֹׁנָה הָיוּ אוֹמְרִין:

מְלַקֵּט אָדָם עֵצִים וַעֲשָׂבִים מִתּוֹךְ שֶׁלּוֹ,

כְּדֶרֶךְ שֶׁהוּא מְלַקֵּט מִתּוֹךְ שֶׁלַּחֲבֵרוֹ,

אֶת הַגַּס הַגַּס.

וּמִשֶּׁרַבּוּ עוֹבְרֵי עֲבֵרָה הִתְקִינוּ,

שֶׁיְּהֵא זֶה מְלַקֵּט מִתּוֹךְ שֶׁלַּזֶּה שֶׁלֹּא בְטוֹבָה,

וְאֵין צֹרֶךְ לוֹמַר שֶׁיְּקַצֵּץ לָהֶם מְזוֹנוֹת.

### @11מסכת שביעית פרק ד משנה ב

ב

שָׂדֶה שֶׁנִּתְקַוָּצָה,

תִּזָּרַע מוֹצָאֵי שְׁבִיעִית;

שֶׁנִּטַּיָּבָה אוֹ שֶׁנִּדַּיָּרָה,

לֹא תִזָּרַע מוֹצָאֵי שְׁבִיעִית.

שָׂדֶה שֶׁנִּטַּיָּבָה, בֵּית שַׁמַּי אוֹמְרִים:

אֵין אוֹכְלִין פֵּרוֹתֶיהָ בַשְּׁבִיעִית;

וּבֵית הֶלֵּל אוֹמְרִים:

אוֹכְלִין.

בֵּית שַׁמַּי אוֹמְרִים:

אֵין אוֹכְלִין פֵּרוֹת שְׁבִיעִית בְּטוֹבָה;

וּבֵית הֶלֵּל אוֹמְרִים:

בְּטוֹבָה וְשֶׁלֹּא בְּטוֹבָה.

רְבִּי יְהוּדָה אוֹמֵר:

חִלּוּף הַדְּבָרִים,

זֶה מִקָּלֵּי בֵית שַׁמַּי וּמֵחֻמְרֵי בֵית הֶלֵּל.

### @11מסכת שביעית פרק ד משנה ג

ג

חוֹכְרִים נִירִים מִן הַגּוֹיִם בַּשְּׁבִיעִית,

אֲבָל לֹא מִיִּשְׂרָאֵל.

וּמְחַזְּקִים יְדֵי גוֹיִם בַּשְּׁבִיעִית,

אֲבָל לֹא יְדֵי יִשְׂרָאֵל.

וְשׁוֹאֲלִין בִּשְׁלוֹמָם,

מִפְּנֵי דַּרְכֵי שָׁלוֹם.

### @11מסכת שביעית פרק ד משנה ד

ד

הַמֵּדֵל בַּזֵּיתִים,

בֵּית שַׁמַּי אוֹמְרִים:

יָגֹם.

וּבֵית הֶלֵּל אוֹמְרִים:

יְשָׁרֵשׁ.

מוֹדִים בְּמַחֲלִיק עַד שֶׁיָּגֹם.

וְאֵי זֶה הוּא מֵדֵל?

אֶחָד אוֹ שְׁנַיִם.

הַמַּחֲלִיק?

שְׁלֹשָׁה זֶה בְצַד זֶה.

בַּמֶּה דְבָרִים אֲמוּרִים?

מִתּוֹךְ שֶׁלּוֹ,

אֲבָל מִתּוֹךְ שֶׁלַּחֲבֵרוֹ,

אַף הַמַּחֲלִיק יְשָׁרֵשׁ.

### @11מסכת שביעית פרק ד משנה ה

ה

הַמַּבְקִיעַ בַּזַּיִת לֹא יְחַפֶּה בֶעָפָר,

אֲבָל מְכַסֶּה הוּא בָאֲבָנִים אוֹ בַקַּשׁ.

הַקּוֹצֵץ קוֹרוֹת שִׁקְמָה, לֹא יְחַפֶּה בֶעָפָר,

אֲבָל מְכַסֶּה הוּא בָאֲבָנִים אוֹ בַקַּשׁ.

אֵין קוֹצְצִין בְּתוּלַת שִׁקְמָה בַשְּׁבִיעִית,

מִפְּנֵי שֶׁהִיא עֲבוֹדָה.

רְבִּי יְהוּדָה אוֹמֵר:

כְּדַרְכָּהּ אָסוּר;

אֶלָּא מַגְבִּיהַּ עֲשָׂרָה טְפָחִים,

אוֹ גוֹמֵם מֵעַם הָאָרֶץ.

### @11מסכת שביעית פרק ד משנה ו

ו

הַמְזַנֵּב בַּגְּפָנִים וְהַקּוֹצֵץ קָנִים,

רְבִּי יוֹסֵה אוֹמֵר:

יַרְחִיק טֶפַח.

רְבִּי עֲקִיבָה אוֹמֵר:

קוֹצֵץ כְּדַרְכּוֹ בַּקָּרְדּוֹם אוֹ בַמַּגָּל וּבַמְּגֵרָה,

וּבְכָל מִין שֶׁיִּרְצֶה.

אִילָן שֶׁנִּפְשַׁח,

קוֹשְׁרִין אוֹתוֹ בַשְּׁבִיעִית.

לֹא שֶׁיַּעֲלֶה, אֶלָּא שֶׁלֹּא יוֹסִיף.

### @11מסכת שביעית פרק ד משנה ז

ז

מֵאֶמָּתַי אוֹכְלִין פֵּרוֹת הָאִילָן בַּשְּׁבִיעִית?

הַפַּגִּים,

מִשֶּׁיַּזְרִיחוּ, אוֹכֵל בָּהֶן פִּתּוֹ בַשָּׂדֶה;

בִּחֵלוּ, כּוֹנֵס לְתוֹךְ בֵּיתוֹ.

וְכֵן כַּיּוֹצֵא בָהֶם בִּשְׁאָר שְׁנֵי שָׁבוּעַ,

חַיָּבִים בַּמַּעַשְׂרוֹת.

### @11מסכת שביעית פרק ד משנה ח

ח

הַבֹּסֶר,

מִשֶּׁהֵבִיא מַיִם, אוֹכֵל פִּתּוֹ בַשָּׂדֶה;

הִבְאִישׁ, כּוֹנֵס לְתוֹךְ בֵּיתוֹ.

וְכֵן כַּיּוֹצֵא בוֹ בִשְׁאָר שְׁנֵי שָׁבוּעַ,

חַיָּב בַּמַּעַשְׂרוֹת.

### @11מסכת שביעית פרק ד משנה ט

ט

זֵיתִים שֶׁהִכְנִיסוּ רְבִיעִית לְסְאָה,

פּוֹצֵעַ וְאוֹכֵל בַּשָּׂדֶה.

הִכְנִיסוּ חֲצִי לֹג, כּוֹתֵשׁ וְסָךְ בַּשָּׂדֶה.

הִכְנִיסוּ שְׁלִישׁ,

כּוֹתֵשׁ בַּשָּׂדֶה וְכוֹנֵס לְתוֹךְ בֵּיתוֹ.

וְכֵן כַּיּוֹצֵא בָהֶן בִּשְׁאָר שְׁנֵי שָׁבוּעַ,

חַיָּבִים בַּמַּעַשְׂרוֹת.

וּשְׁאָר כָּל פֵּרוֹת הָאִילָן,

כְּעוֹנָתָן לַמַּעַשְׂרוֹת, כָּךְ עוֹנָתָן לַשְּׁבִיעִית.

### @11מסכת שביעית פרק ד משנה י

י

מֵאֶמָּתַי אֵין קוֹצְצִין אֶת הָאִילָן בַּשְּׁבִיעִית?

בֵּית שַׁמַּי אוֹמְרִים:

כָּל הָאִילָן מִשֶּׁיּוֹצִיא.

וּבֵית הֶלֵּל אוֹמְרִים:

הֶחָרוּבִין מִשֶּׁיְּשַׁלֵּשׁוּ,

וְהַגְּפָנִים מִשֶּׁיְּגָרֵעוּ,

הַזֵּיתִים מִשֶּׁיָּנִיצוּ,

וּשְׁאָר כָּל פֵּרוֹת הָאִילָן מִשֶּׁיּוֹצִיא.

כָּל הָאִילָן,

כֵּיוָן שֶׁבָּא לְעוֹנַת הַמַּעַשְׂרוֹת,

מֻתָּר לְקוֹצְצוֹ.

כַּמָּה יְהֵא בַזַּיִת וְלֹא יְקַצְּצֶנּוּ?

רֹבַע.

רַבָּן שִׁמְעוֹן בֶּן גַּמְלִיאֵל אוֹמֵר:

הַכֹּל לְפִי זַיִת.

## @22פרק ה

### @11מסכת שביעית פרק ה משנה א

א

בְּנוֹת שׁוּחַ, שְׁבִיעִית יֵשׁ לָהֶן שְׁנִיָּה,

שֶׁהֵן עוֹשׁוֹת לְשָׁלוֹשׁ שָׁנִים.

רְבִּי יוּדָה אוֹמֵר:

הַפַּרְסָיוֹת, שְׁבִיעִית שֶׁלָּהֶן מוֹצָאֵי שְׁבִיעִית,

שֶׁהֵן עוֹשׁוֹת לִשְׁתֵּי שָׁנִים.

אָמְרוּ לוֹ:

לֹא אָמְרוּ אֶלָּא בְנוֹת שׁוּחַ.

### @11מסכת שביעית פרק ה משנה ב

ב

הַטּוֹמֵן אֶת הַלּוּף בַּשְּׁבִיעִית,

רְבִּי מֵאִיר אוֹמֵר:

לֹא יִפְחֹת מִסָּאתַיִם,

עַל גֹּבַהּ שְׁלֹשָׁה טְפָחִים,

וְטֶפַח עָפָר עַל גַּבָּיו.

וַחֲכָמִים אוֹמְרִים:

לֹא יִפְחֲתוּ מֵאַרְבַּעַת קַבִּים,

עַל גֹּבַהּ טֶפַח,

וְטֶפַח עָפָר עַל גַּבָּיו.

וְטוֹמְנוֹ מְקוֹם דְּרִיסַת הָאָדָם.

### @11מסכת שביעית פרק ה משנה ג

ג

לוּף שֶׁעָבְרָה עָלָיו שְׁבִיעִית,

רְבִּי אֱלִיעֶזֶר אוֹמֵר:

אִם לָקְטוּ הָעֲנִיִּים אֶת עָלָיו, לָקְטוּ;

וְאִם לָאו,

יַעֲשֶׂה חֶשְׁבּוֹן לָעֲנִיִּים.

רְבִּי יְהוֹשֻׁעַ אוֹמֵר:

אִם לָקְטוּ הָעֲנִיִּים אֶת עָלָיו, לָקְטוּ;

וְאִם לָאו,

אֵין לָעֲנִיִּים עִמּוֹ חֶשְׁבּוֹן.

### @11מסכת שביעית פרק ה משנה ד

ד

לוּף שֶׁלְּעֶרֶב שְׁבִיעִית שֶׁהוּא נִכְנָס לַשְּׁבִיעִית,

וְכֵן בְּצָלִים הַקִּיצוֹנִים,

וְכֵן פּוּאָה שֶׁלְּעִדִּית,

בֵּית שַׁמַּי אוֹמְרִים:

עוֹקְרִין אוֹתָהּ בְּמָרוּפוֹת שֶׁלָּעֵץ;

וּבֵית הֶלֵּל אוֹמְרִים:

בְּקַרְדֻּמּוֹת שֶׁלַּמַּתֶּכֶת.

מוֹדִים בְּפוּאָה שֶׁלַּצְּלָעוֹת,

שֶׁעוֹקְרִין אוֹתָהּ בְּקַרְדֻּמּוֹת שֶׁלַּמַּתֶּכֶת.

### @11מסכת שביעית פרק ה משנה ה

ה

מֵאֶמָּתַי מֻתָּר אָדָם לִקַּח לוּף מוֹצָאֵי שְׁבִיעִית?

רְבִּי יְהוּדָה אוֹמֵר:

מִיָּד.

וַחֲכָמִים אוֹמְרִים:

מִשֶּׁיִּרְבֶּה הֶחָדָשׁ.

### @11מסכת שביעית פרק ה משנה ו

ו

אֵלּוּ כֵלִים שֶׁאֵין הָאֻמָּן רַשַּׁי לְמָכְרָם בַּשְּׁבִיעִית:

מַחֲרֵשָׁה וְכָל כֵּלֶיהָ,

הָעֹל, הַמִּזְרֶה, וְהַדָּקָר.

אֲבָל מוֹכֵר הוּא מַגַּל יָד,

מַגַּל קָצִיר, עֲגָלָה וְכָל כֵּלֶיהָ.

זֶה הַכְּלָל:

כָּל שֶׁמְּלַאכְתּוֹ מְיֻחֶדֶת לַעֲבֵרָה, אָסוּר;

לֶאֱסֹר וּלְהַתִּיר, מֻתָּר.

### @11מסכת שביעית פרק ה משנה ז

ז

הַיּוֹצֵר מוֹכֵר חָמֵשׁ כַּדֵּי שֶׁמֶן,

וַחֲמֵשׁ עֶשְׂרֵה כַדֵּי יַיִן,

שֶׁכֵּן דַּרְכּוֹ לְהָבִיא מִן הַהֶבְקֵר.

אִם הֵבִיא יָתֵר מִכֵּן, מֻתָּר.

וּמוֹכֵר לַגּוֹיִם בָּאָרֶץ,

וּלְיִשְׂרָאֵל בְּחוּצָה לָאָרֶץ.

### @11מסכת שביעית פרק ה משנה ח

ח

בֵּית שַׁמַּי אוֹמְרִים:

לֹא יִמְכֹּר לוֹ פָרָה חוֹרֶשֶׁת בַּשְּׁבִיעִית.

בֵּית הֶלֵּל מַתִּירִין,

מִפְּנֵי שֶׁהוּא יָכוֹל לְשָׁחְטָהּ.

מוֹכֵר לוֹ פֵרוֹת אֲפִלּוּ בְשָׁעַת הַזֶּרַע.

מַשְׁאִיל לוֹ סְאָתוֹ,

אַף עַל פִּי שֶׁהוּא יוֹדֵעַ שֶׁיֶּשׁ לוֹ גֹרֶן.

פּוֹרֵט לוֹ מָעוֹת,

אַף עַל פִּי שֶׁהוּא יוֹדֵעַ שֶׁיֶּשׁ לוֹ פוֹעֲלִים.

וְכֻלָּם בְּפֵרוּשׁ אֲסוּרִין.

### @11מסכת שביעית פרק ה משנה ט

ט

מַשְׁאֶלֶת אִשָּׁה

לַחֲבֶרְתָּהּ הַחֲשׁוּדָה עַל הַשְּׁבִיעִית

נָפָה וּכְבָרָה, וְרֵחַיִם וְתַנּוֹר;

אֲבָל לֹא תָבֹר וְלֹא תִטְחַן עִמָּהּ.

אֵשֶׁת חָבֵר מַשְׁאֶלֶת לְאֵשֶׁת עַם הָאָרֶץ

נָפָה וּכְבָרָה;

וּבוֹרֶרֶת וְטוֹחֶנֶת וּמְרַקֶּדֶת עִמָּהּ.

אֲבָל מִשֶּׁתַּטִּיל אֶת הַמַּיִם,

לֹא תִגַּע אֶצְלָהּ,

שֶׁאֵין מְחַזְּקִין יְדֵי עוֹבְרֵי עֲבֵרָה.

וְכֻלָּם לֹא אָמְרוּ אֶלָּא מִפְּנֵי דַרְכֵי שָׁלוֹם.

מְחַזְּקִים יְדֵי גוֹיִם בַּשְּׁבִיעִית,

אֲבָל לֹא יְדֵי יִשְׂרָאֵל.

וְשׁוֹאֲלִים בִּשְׁלוֹמָם,

מִפְּנֵי דַרְכֵי שָׁלוֹם.

## @22פרק ו

### @11מסכת שביעית פרק ו משנה א

א

שָׁלוֹשׁ אֲרָצוֹת לַשְּׁבִיעִית:

כָּל שֶׁהֶחֱזִיקוּ עוֹלֵי בָבֶל,

מֵאֶרֶץ יִשְׂרָאֵל וְעַד גְּזִיב,

לֹא נֶאֱכָל וְלֹא נֶעֱבָד;

וְכָל שֶׁהֶחֱזִיקוּ עוֹלֵי מִצְרַיִם,

מִגְּזִיב עַד הַנָּהָר וְעַד אֲמָנָה,

נֶאֱכָל אֲבָל לֹא נֶעֱבָד;

מֵהַנָּהָר וּמֵאֲמָנָה וְלִפְנִים,

נֶאֱכָל וְנֶעֱבָד.

### @11מסכת שביעית פרק ו משנה ב

ב

עוֹשִׂים בַּתָּלוּשׁ בְּסוּרְיָה,

אֲבָל לֹא בִמְחֻבָּר.

דָּשִׁים וְזוֹרִים וְדוֹרְכִים וּמְעַמְּרִים,

אֲבָל לֹא קוֹצְרִים וְלֹא בוֹצְרִים וְלֹא מוֹסְקִים.

כְּלָל אָמַר רְבִּי עֲקִיבָה:

כָּל שֶׁכַּיּוֹצֵא בוֹ מֻתָּר בָּאֶרֶץ,

עוֹשִׂים אוֹתוֹ בְסוּרְיָה.

### @11מסכת שביעית פרק ו משנה ג

ג

בְּצָלִים שֶׁיָּרְדוּ עֲלֵיהֶן גְּשָׁמִים וְצִמֵּחוּ,

אִם הָיוּ הֶעָלִים שֶׁלָּהֶן שְׁחוֹרִים,

אֲסוּרִין;

הוֹרִיקוּ, הֲרֵי אֵלּוּ מֻתָּרִין.

רְבִּי חֲנַנְיָה בֶן אַנְטִיגְנָס אוֹמֵר:

אִם יְכוּלִין לְהִתָּלֵשׁ בֶּעָלִין שֶׁלָּהֶן,

אֲסוּרִין;

כְּנֶגֶד כֵּן מוֹצָאֵי שְׁבִיעִית מֻתָּרִין.

### @11מסכת שביעית פרק ו משנה ד

ד

מֵאֶמָּתַי מֻתָּר אָדָם

לִקַּח יָרָק מוֹצָאֵי שְׁבִיעִית?

מִשֶּׁיַּעֲשֶׂה כַיּוֹצֵא בוֹ.

עָשָׂה הַבַּכִּיר,

הֻתַּר הָאָפִיל.

רֶבִּי הִתִּיר לִקַּח יָרָק מוֹצָאֵי שְׁבִיעִית מִיָּד.

### @11מסכת שביעית פרק ו משנה ה

ה

אֵין מוֹצִיאִין שֶׁמֶן שְׂרֵפָה וּפֵרוֹת שְׁבִיעִית

מֵהָאָרֶץ לְחוּצָה לָאָרֶץ.

אָמַר רְבִּי שִׁמְעוֹן:

שָׁמַעְתִּי בְּפֵרוּשׁ,

שֶׁמּוֹצִיאִין לְסוּרְיָה,

וְאֵין מוֹצִיאִין לְחוּצָה לָאָרֶץ.

### @11מסכת שביעית פרק ו משנה ו

ו

אֵין מְבִיאִין תְּרוּמָה מֵחוּצָה לָאָרֶץ לָאָרֶץ.

אָמַר רְבִּי שִׁמְעוֹן:

שָׁמַעְתִּי בְּפֵרוּשׁ,

שֶׁמְּבִיאִין מִסּוּרְיָה,

וְאֵין מְבִיאִין מֵחוּצָה לָאָרֶץ.

## @22פרק ז

### @11מסכת שביעית פרק ז משנה א

א

כְּלָל גָּדוֹל אָמְרוּ בַשְּׁבִיעִית:

כָּל שֶׁהוּא מֵאֹכֶל אָדָם,

וּמֵאֹכֶל בְּהֵמָה מִמִּין הַצּוֹבְעִים,

וְאֵינוּ מִתְקַיֵּם בָּאָרֶץ,

יֶשׁ לוֹ שְׁבִיעִית וּלְדָמָיו שְׁבִיעִית,

יֶשׁ לוֹ בֵעוּר וּלְדָמָיו בֵּעוּר.

וְאֵי זֶה זֶה?

זֶה עֲלֵי לוּף שׁוֹטֶה,

וַעֲלֵה הַדַּנְדַּנָּא,

הָעֻלְשִׁים,

וְהַכְּרֵישִׁים,

הָרְגִילָה,

וְנֵץ הֶחָלָב;

מֵאֹכֶל בְּהֵמָה,

הַחוֹחִים וְהַדַּרְדָּרִים;

וּמִמִּין הַצּוֹבְעִים,

סִפְחֵי אֶסְטֵס וְקוֹצָא;

יֵשׁ לָהֶם שְׁבִיעִית וְלִדְמֵיהֶן שְׁבִיעִית,

יֵשׁ לָהֶם בֵּעוּר וְלִדְמֵיהֶן בֵּעוּר.

### @11מסכת שביעית פרק ז משנה ב

ב

וְעוֹד כְּלָל אַחֵר אָמָרוּ:

כָּל שֶׁהוּא מֵאֹכֶל אָדָם

וּמֵאֹכֶל בְּהֵמָה וּמִמִּין הַצּוֹבְעִים,

וּמִתְקַיֵּם בָּאָרֶץ,

יֶשׁ לוֹ שְׁבִיעִית וּלְדָמָיו שְׁבִיעִית,

אֵין לוֹ בֵעוּר וְלֹא לְדָמָיו בֵּעוּר.

וְאֵי זֶה זֶה?

זֶה עִקַּר הַלּוּף שׁוֹטֶה,

וְעִקַּר הַדַּנְדַּנָּה,

הָעַרְקְבָנִין,

וְהַחַלְבֵּיצִין,

וְהַבֻּכְרָיָה;

מִמִּין הַצּוֹבְעִים,

הַפּוּאָה וְהָרְכָפָה;

יֵשׁ לָהֶן שְׁבִיעִית וְלִדְמֵיהֶן שְׁבִיעִית,

אֵין לָהֶן בֵּעוּר וְלֹא לִדְמֵיהֶן בֵּעוּר.

ג

רְבִּי מֵאִיר אוֹמֵר:

דְּמֵיהֶן מִתְבַּעֲרִין עַד רֹאשׁ הַשָּׁנָה.

אָמְרוּ לוֹ:

לָהֶן אֵין בֵּעוּר,

קַל וָחֹמֶר לִדְמֵיהֶן.

### @11מסכת שביעית פרק ז משנה ג

ד

קְלִפֵּי רִמּוֹן וְהַנֵּץ שֶׁלּוֹ,

קְלִפֵּי אֱגוֹזִים וְהַגַּלְעַנִּים,

יֵשׁ לָהֶם שְׁבִיעִית וְלִדְמֵיהֶן שְׁבִיעִית.

הַצַּבָּע צוֹבֵעַ לְעַצְמוֹ;

לֹא יִצְבַּע בְּשָׂכָר,

שֶׁאֵין עוֹשִׂין סְחוֹרָה בְפֵרוֹת שְׁבִיעִית;

וְלֹא בִבְכוֹרוֹת,

וְלֹא בִתְרוּמוֹת,

וְלֹא בִנְבֵלוֹת,

וְלֹא בִטְרֵפוֹת,

וְלֹא בִשְׁקָצִים,

וְלֹא בִרְמָסִים.

וְלֹא יִהֶא לוֹקֵחַ יַרְקוֹת שָׂדֶה וּמוֹכֵר בַּשּׁוּק,

אֲבָל הוּא לוֹקֵט וּבְנוֹ מוֹכֵר עַל יָדוֹ.

לָקַח לְעַצְמוֹ וְהוֹתִיר,

מֻתָּר לְמָכְרוֹ.

### @11מסכת שביעית פרק ז משנה ד

ה

לָקַח בְּכוֹר לְמִשְׁתֵּה בְנוֹ אוֹ לָרֶגֶל,

וְלֹא צָרַךְ לוֹ, מֻתָּר לְמָכְרוֹ.

צָדֵי חַיָּה, עוֹפוֹת וְדָגִים,

שֶׁנִּתְמַנּוּ לָהֶם מִינִים טְמֵאִים,

מֻתָּרִין לְמָכְרָן.

רְבִּי יְהוּדָה אוֹמֵר:

אַף מִי שֶׁנִּתְמַנָּה לוֹ לְפִי דַרְכּוֹ,

לוֹקֵחַ וּמוֹכֵר,

וּבִלְבַד שֶׁלֹּא תְהֵא אֻמָּנוּתוֹ לְכֵן.

וַחֲכָמִים אוֹסְרִין.

### @11מסכת שביעית פרק ז משנה ה

ו

לוּלַבֵּי זְרָדִים וְהֶחָרוּבִין,

יֵשׁ לָהֶן שְׁבִיעִית וְלִדְמֵיהֶן שְׁבִיעִית.

לוּלַבֵּי הָאֵלָה וְהַבָּטְנָה וְהָאֲטָדִים,

יֵשׁ לָהֶן שְׁבִיעִית וְלִדְמֵיהֶן שְׁבִיעִית,

אֵין לָהֶן בֵּעוּר וְלֹא לִדְמֵיהֶן בֵּעוּר;

אֲבָל לֶעָלִין יֵשׁ בֵּעוּר,

מִפְּנֵי שֶׁנּוֹשְׁרִין מֵאֲבִיהֶן.

### @11מסכת שביעית פרק ז משנה ו

ז

הַוֶּרֶד וְהַכֹּפֶר וְהַקֶּטֶב וְהַלֹּטֶם,

יֵשׁ לָהֶן שְׁבִיעִית וְלִדְמֵיהֶן שְׁבִיעִית.

רְבִּי שִׁמְעוֹן אוֹמֵר:

אֵין לַקֶּטֶב שְׁבִיעִית,

מִפְּנֵי שֶׁאֵינוּ פְרִי.

### @11מסכת שביעית פרק ז משנה ז

ח

וֶרֶד חָדָשׁ שֶׁכְּבָשׁוֹ בְשֶׁמֶן יָשָׁן,

יְלַקֵּט אֶת הַוֶּרֶד;

יָשָׁן בְּחָדָשׁ, חַיָּב בַּבֵּעוּר.

חָרוּבִים חֲדָשִׁים שֶׁכְּבָשָׁן בְּיַיִן יָשָׁן,

וִישָׁנִים בְּחָדָשׁ, חַיָּבִין בַּבֵּעוּר.

זֶה הַכְּלָל:

כָּל שֶׁהוּא בְנוֹתֵן טַעַם,

חַיָּבִים לְבַעֵר מִין בְּשֶׁאֵינוּ מִינוֹ;

מִין בְּמִינוֹ, כָּל שֶׁהוּא.

שְׁבִיעִית אוֹסֶרֶת כָּל שֶׁהִיא בְמִינָהּ,

וְשֶׁלֹּא בְמִינָהּ, בְּנוֹתֵן טַעַם.

## @22פרק ח

### @11מסכת שביעית פרק ח משנה א

א

כְּלָל גָּדוֹל אָמְרוּ בַשְּׁבִיעִית:

כָּל הַמְיֻחָד לְאֹכֶל אָדָם,

אֵין עוֹשִׂין מִמֶּנּוּ מְלָגְמָא לָאָדָם,

וְאֵין צֹרֶךְ לוֹמַר לִבְהֵמָה;

וְכָל שֶׁאֵינוּ מְיֻחָד לְאֹכֶל אָדָם,

עוֹשִׂין מִמֶּנּוּ מְלָגְמָא לָאָדָם,

אֲבָל לֹא לַבְּהֵמָה;

וְכָל שֶׁאֵינוּ מְיֻחָד

לֹא לְאֹכֶל אָדָם וְלֹא לְאֹכֶל בְּהֵמָה,

חָשַׁב עָלָיו אֹכֶל אָדָם וְאֹכֶל בְּהֵמָה,

נוֹתְנִין עָלָיו חֻמְרֵי אָדָם וְחֻמְרֵי בְהֵמָה;

חָשַׁב עָלָיו לָעֵצִים, הֲרֵי הוּא כָּעֵצִים,

כְּגוֹן הַסְּאָה הָאֵזוֹב וְהַקָּרְנִית.

### @11מסכת שביעית פרק ח משנה ב

ב

שְׁבִיעִית נִתְּנָה לַאֲכִילָה לִשְׁתִיָּה וְלִסִיכָה,

לֹאכַל דָּבָר שֶׁדַּרְכּוֹ לֹאכַל,

וְלָסוּךְ דָּבָר שֶׁדַּרְכּוֹ לָסוּךְ.

לֹא יָסוּךְ יַיִן וָחֹמֶץ,

אֲבָל סָךְ הוּא אֶת הַשֶּׁמֶן.

וְכֵן בִּתְרוּמָה וּבְמַעֲשֵׂר שֵׁנִי.

קַל מֵהֶן שְׁבִיעִית,

שֶׁנִּתְּנָה לְהַדְלָקַת הַנֵּר.

### @11מסכת שביעית פרק ח משנה ג

ג

אֵין מוֹכְרִין פֵּרוֹת שְׁבִיעִית,

לֹא בַמִּדָּה, וְלֹא בַמִּשְׁקָל, וְלֹא בַמִּנְיָן;

וְלֹא תְאֵנִים בַּמִּנְיָן,

וְלֹא יָרָק בַּמִּשְׁקָל.

בֵּית שַׁמַּי אוֹמְרִים:

אַף לֹא אֲגֻדּוֹת.

וּבֵית הֶלֵּל אוֹמְרִים:

אֶת שֶׁדַּרְכּוֹ לְהֵאָגֵד בַּבַּיִת,

אוֹגְדִין אוֹתוֹ בַשּׁוּק,

כְּגוֹן הַכְּרֵישִׁים וְנֵץ הֶחָלָב.

### @11מסכת שביעית פרק ח משנה ד

ד

הָאוֹמֵר לַפּוֹעֵל:

"הֵילָךְ אִסָּר זֶה, וְלַקֵּט לִי יָרָק הַיּוֹם",

שְׂכָרוֹ מֻתָּר;

"לַקֵּט לִי בוֹ יָרָק הַיּוֹם",

שְׂכָרוֹ אָסוּר.

לָקַח מִן הַנַּחְתּוֹם מִכִּכָּר בְּפוֹנְדְּיוֹן:

"כְּשֶׁאֶלְקֹט יַרְקוֹת שָׂדֶה אָבִיא לָךְ",

מֻתָּר;

לָקַח מִמֶּנּוּ סְתָם,

לֹא יְשַׁלֵּם לוֹ מִדְּמֵי שְׁבִיעִית,

שֶׁאֵין פּוֹרְעִין חוֹב מִדְּמֵי שְׁבִיעִית.

### @11מסכת שביעית פרק ח משנה ה

ה

אֵין נוֹתְנִין

לֹא לַבַּיָּר, וְלֹא לַבַּלָּן,

וְלֹא לַסַּפָּר, וְלֹא לַסַּפָּן;

אֲבָל נוֹתֵן הוּא לַבַּיָּר לִשְׁתּוֹת.

וּלְכֻלָּם הוּא נוֹתֵן מַתְּנַת חִנָּם.

### @11מסכת שביעית פרק ח משנה ו

ו

תְּאֵנִים שֶׁלַּשְּׁבִיעִית,

אֵין קוֹצִין אוֹתָן בַּמֻּקְצֶה,

אֲבָל קוֹצֶה הוּא בַחָרְבָּה.

אֵין דּוֹרְכִין עֲנָבִים בַּגַּת,

אֲבָל דּוֹרֵךְ הוּא בַעֲרֵבָה.

וְאֵין עוֹשִׂין זֵיתִים בַּבַּד וּבַקָּטְכָא,

אֲבָל כּוֹתֵשׁ וּמַכְנִיס לַבּוֹדֵידָה.

רְבִּי שִׁמְעוֹן אוֹמֵר:

אַף טוֹחֵן הוּא בְּבֵית הַבַּד וּמַכְנִיס לַבּוֹדֵידָה.

### @11מסכת שביעית פרק ח משנה ז

ז

אֵין מְבַשְּׁלִין יָרָק שֶׁלַּשְּׁבִיעִית בְּשֶׁמֶן שֶׁלִּתְרוּמָה,

שֶׁלֹּא יְבִיאֶנּוּ לִידֵי פְסוּל.

רְבִּי שִׁמְעוֹן מַתִּיר.

וְהָאַחֲרוֹן אַחֲרוֹן נִתְפָּשׁ בַּשְּׁבִיעִית,

וְהַפְּרִי עַצְמוֹ אָסוּר.

### @11מסכת שביעית פרק ח משנה ח

ח

אֵין לוֹקְחִין עֲבָדִים וְקַרְקָעוֹת וּבְהֵמָה טְמֵאָה

מִדְּמֵי שְׁבִיעִית;

וְאִם לָקַח, יֹאכַל כְּנֶגְדּוֹ.

אֵין מְבִיאִים קִנֵּי זָבִים, קִנֵּי זָבוֹת וְקִנֵּי יוֹלְדוֹת

מִדְּמֵי שְׁבִיעִית;

וְאִם הֵבִיא, יֹאכַל כְּנֶגְדּוֹ.

אֵין סָכִים כֵּלִים בְּשֶׁמֶן שֶׁלַּשְּׁבִיעִית;

וְאִם סָךְ, יֹאכַל כְּנֶגְדּוֹ.

### @11מסכת שביעית פרק ח משנה ט

ט

עוֹר שֶׁסָּכוֹ בְשֶׁמֶן שֶׁלַּשְּׁבִיעִית,

רְבִּי אֱלִיעֶזֶר אוֹמֵר:

יִדָּלֵק.

וַחֲכָמִים אוֹמְרִים:

יֹאכַל כְּנֶגְדּוֹ.

אָמְרוּ לִפְנֵי רְבִּי עֲקִיבָה:

אוֹמֵר הָיָה רְבִּי אֱלִיעֶזֶר:

עוֹר שֶׁסָּכוֹ בְשֶׁמֶן שֶׁלַּשְּׁבִיעִית,

יִדָּלֵק.

אָמַר לָהֶם:

שְׁתֹקוּ!

לֹא אֹמַר לָכֶם מָה רַבִּי אֱלִיעֶזֶר אוֹמֵר בּוֹ.

### @11מסכת שביעית פרק ח משנה י

י

וְעוֹד אָמְרוּ לְפָנָיו:

אוֹמֵר הָיָה רְבִּי אֱלִיעֶזֶר:

הָאוֹכֵל פַּת כּוּתִים כְּאוֹכֵל בְּשַׂר חֲזִיר.

אָמַר לָהֶם:

שְׁתֹקוּ!

לֹא אֹמַר לָכֶם מָה רַבִּי אֱלִיעֶזֶר אוֹמֵר בּוֹ.

### @11מסכת שביעית פרק ח משנה יא

יא

מַרְחֵץ שֶׁהֻסָּקָה בַתֶּבֶן אוֹ בַקַּשׁ שֶׁלַּשְּׁבִיעִית,

מֻתָּר לִרְחֹץ בָּהּ.

וְאִם מִתְחַשֵּׁב הוּא,

הֲרֵי זֶה לֹא יִרְחַץ.

## @22פרק ט

### @11מסכת שביעית פרק ט משנה א

א

הַפִּיגָם וְהַיַּרְבּוּזִין הַשּׁוֹטִים,

וְהַחֲלַגְלוֹגוֹת, כִּסְבָּר שֶׁבֶּהָרִים,

וְכַרְפַּס שֶׁלַּנְּהָרוֹת, וְהַגַּרְגֵּר שֶׁלָּאַפָּר,

פְּטוּרִין מִן הַמַּעַשְׂרוֹת,

וְנִלְקָחִים מִכָּל אָדָם בַּשְּׁבִיעִית,

שֶׁאֵין כַּיּוֹצֵא בָהֶן נִשְׁמָר.

רְבִּי יְהוּדָה אוֹמֵר:

סִפְחֵי חַרְדָּל מֻתָּרִין,

שֶׁלֹּא נֶחְשְׁדוּ עֲלֵיהֶם עוֹבְרֵי עֲבֵרָה.

רְבִּי שִׁמְעוֹן אוֹמֵר:

כָּל הַסְּפָחִין מֻתָּרִין,

חוּץ מִסִּפְחֵי אֶכְרוּב,

שֶׁאֵין כַּיּוֹצֵא בָהֶן בְּיַרְקוֹת שָׂדֶה.

וַחֲכָמִים אוֹמְרִים:

כָּל הַסְּפָחִין אֲסוּרִין.

### @11מסכת שביעית פרק ט משנה ב

ב

שָׁלוֹשׁ אֲרָצוֹת לַבֵּעוּר:

יְהוּדָה, וְעֵבֶר הַיַּרְדֵּן, וְגָלִיל;

וְשָׁלוֹשׁ שָׁלוֹשׁ אֲרָצוֹת לְכָל אַחַת וְאַחַת.

גָּלִיל הָעֶלְיוֹן, וְגָלִיל הַתַּחְתּוֹן, וְהָעֵמֶק;

מִכְּפַר חֲנַנְיָה וּלְמַעְלָן,

כָּל שֶׁאֵינוּ מְגַדֵּל שִׁקְמִים, גָּלִיל הָעֶלְיוֹן;

מִכְּפַר חֲנַנְיָה וּלְמַטָּן,

כָּל שֶׁהוּא מְגַדֵּל שִׁקְמִים, גָּלִיל הַתַּחְתּוֹן;

וּתְחוּם טְבֶרְיָה, הָעֵמֶק.

וּבִיהוּדָה:

הָהָר, וְהַשְּׁפֵלָה, וְהָעֵמֶק.

וּשְׁפֵלַת לוּד כִּשְׁפֵלַת דָּרוֹם,

וְהָהָר שֶׁלָּהּ כְּהַר הַמֶּלֶךְ. <כְּהָהָר>

מִבֵּית חוֹרוֹן וְעַד הַיָּם, מְדִינָה אַחַת.

### @11מסכת שביעית פרק ט משנה ג

ג

וְלָמָּה אָמָרוּ שָׁלוֹשׁ אֲרָצוֹת?

שֶׁיְּהוּ אוֹכְלִין מִכָּל אַחַת וְאַחַת,

עַד שֶׁיִּכְלֶה הָאַחֲרוֹן שֶׁבָּהּ.

רְבִּי שִׁמְעוֹן אוֹמֵר:

לֹא אָמְרוּ שָׁלוֹשׁ אֲרָצוֹת אֶלָּא בִיהוּדָה,

וּשְׁאָר כָּל הָאֲרָצוֹת כְּהַר הַמֶּלֶךְ.

כָּל הָאֲרָצוֹת כְּאַחַת לַזֵּיתִים וְלַתְּמָרִים.

### @11מסכת שביעית פרק ט משנה ד

ד

אוֹכְלִים עַל הַמֻּבְקָר,

אֲבָל לֹא מִן הַשָּׁמוּר.

רְבִּי יוֹסֵה אוֹמֵר:

אַף עַל הַשָּׁמוּר.

אוֹכְלִים עַל הַטְּפָחִין וְעַל הַדִּפְרָא,

אֲבָל לֹא עַל הַסִּתְוָנִיּוֹת.

רְבִּי יְהוּדָה מַתִּיר כָּל זְמַן שֶׁבִּכֵּרוּ,

עַד שֶׁלֹּא יִכְלֶה הַקַּיִץ.

### @11מסכת שביעית פרק ט משנה ה

ה

הַכּוֹבֵשׁ שְׁלֹשָׁה כְבָשִׁים בְּחָבִית אַחַת,

רְבִּי אֱלִיעֶזֶר אוֹמֵר:

אוֹכְלִים עַל הָרִאשׁוֹן.

רְבִּי יְהוֹשֻׁעַ אוֹמֵר:

אַף עַל הָאַחֲרוֹן.

רַבָּן גַּמְלִיאֵל אוֹמֵר:

כָּל שֶׁכָּלֶה מִינוֹ מִן הַשָּׂדֶה,

יְבַעֵר מִינוֹ מִן הֶחָבִית;

וַהֲלָכָה כִדְבָרָיו.

רְבִּי שִׁמְעוֹן אוֹמֵר:

כָּל הַיָּרָק אֶחָד לַבֵּעוּר.

אוֹכְלִין בִּרְגִילָה

עַד שֶׁיִּכְלוּ הַסַּנָּרִיּוֹת מִבִּקְעַת בֵּית נְטוֹפָה.

### @11מסכת שביעית פרק ט משנה ו

ו

הַמְלַקֵּט עֲשָׂבִים לַחִים,

עַד שֶׁיִּיבַשׁ הַמָּתִיק;

וְהַמְגַבֵּב יָבֵשׁ,

עַד שֶׁתֵּרֵד רְבֵיעָה שְׁנִיָּה.

עֲלֵי קָנִים וַעֲלֵי גְפָנִים,

עַד שֶׁיִּשְּׁרוּ מֵאֲבִיהֶם;

הַמְגַבֵּב יָבֵשׁ,

עַד שֶׁתֵּרֵד רְבֵיעָה שְׁנִיָּה.

רְבִּי עֲקִיבָה אוֹמֵר:

בְּכֻלָּן, עַד שֶׁתֵּרֵד רְבֵיעָה שְׁנִיָּה.

### @11מסכת שביעית פרק ט משנה ז

ז

כַּיּוֹצֵא בוֹ,

הַמַּשְׂכִּיר בַּיִת לַחֲבֵרוֹ עַד הַגְּשָׁמִים,

עַד שֶׁתֵּרֵד רְבֵיעָה שְׁנִיָּה.

הַמֻּדָּר הֲנָיָה מֵחֲבֵרוֹ עַד הַגְּשָׁמִים,

עַד שֶׁתֵּרֵד רְבֵיעָה שְׁנִיָּה.

עַד אֶמָּתַי הָעֲנִיִּים נִכְנָסִים לַפַּרְדֵּסוֹת?

עַד שֶׁתֵּרֵד רְבֵיעָה שְׁנִיָּה.

מֵאֶמָּתַי נֶהְנִים וְשׁוֹרְפִים

בַּתֶּבֶן וּבַקַּשׁ שֶׁלַּשְּׁבִיעִית?

מִשֶּׁתֵּרֵד רְבֵיעָה שְׁנִיָּה.

### @11מסכת שביעית פרק ט משנה ח

ח

מִי שֶׁהָיוּ לוֹ פֵרוֹת שְׁבִיעִית,

וְהִגִּיעָה שָׁעַת הַבֵּעוּר,

מְחַלְּקִין מְזוֹן שָׁלוֹשׁ סְעוֹדוֹת לְכָל אֶחָד וְאֶחָד.

וְהָעֲנִיִּים אוֹכְלִים אַחַר הַבֵּעוּר,

אֲבָל לֹא עֲשִׁירִים.

דִּבְרֵי רְבִּי יוּדָה.

רְבִּי יוֹסֵה אוֹמֵר:

אֶחָד עֲנִיִּים וְאֶחָד עֲשִׁירִים,

אוֹכְלִין אַחַר הַבֵּעוּר.

### @11מסכת שביעית פרק ט משנה ט

ט

מִי שֶׁהָיוּ לוֹ פֵרוֹת שְׁבִיעִית,

שֶׁנָּפְלוּ לוֹ לִירוּשָׁה אוֹ שֶׁנִּתְּנוּ לוֹ מַתָּנָה,

רְבִּי אֱלִיעֶזֶר אוֹמֵר:

יִנָּתְנוּ לְאוֹכְלֵיהֶם.

וַחֲכָמִים אוֹמְרִים:

אֵין הַחוֹטֵא נִשְׂכָּר,

אֶלָּא יִמָּכְרוּ לְאוֹכְלֵיהֶם,

וּדְמֵיהֶם יִתְחַלְּקוּ לְכָל אָדָם.

הָאוֹכֵל מֵעִסַּת שְׁבִיעִית עַד שֶׁלֹּא הוּרָמָה חַלָּתָהּ,

חַיָּב מִיתָה.

## @22פרק י

### @11מסכת שביעית פרק י משנה א

א

שְׁבִיעִית מַשְׁמֶטֶת אֶת הַמַּלְוָה,

בִשְׁטָר וְשֶׁלֹּא בִשְׁטָר.

הַקָּפַת הֶחָנוּת אֵינָה מַשְׁמֶטֶת.

וְאִם עֲשָׂאָהּ מַלְוָה,

הֲרֵי זוֹ מַשְׁמֶטֶת.

רְבִּי יְהוּדָה אוֹמֵר:

הָרִאשׁוֹן מַשְׁמִיט.

שְׂכַר שָׂכִיר אֵינוּ מַשְׁמִיט;

וְאִם עֲשָׂאוֹ מַלְוָה,

הֲרֵי זֶה מַשְׁמִיט.

רְבִּי יוֹסֵה אוֹמֵר:

כָּל מְלָאכָה שֶׁהִיא פוֹסֶקֶת לַשְּׁבִיעִית,

מַשְׁמֶטֶת;

וְשֶׁאֵינָהּ פּוֹסֶקֶת לַשְּׁבִיעִית,

אֵינָה מַשְׁמֶטֶת.

### @11מסכת שביעית פרק י משנה ב

ב

הַשּׁוֹחֵט אֶת הַפָּרָה,

וְחִלְּקָהּ בְּרֹאשׁ הַשָּׁנָה,

אִם הָיָה הַחֹדֶשׁ מְעֻבָּר, מַשְׁמִיט;

וְאִם לָאו, אֵינוּ מַשְׁמִיט.

הָאוֹנֵס, וְהַמְפַתֶּה, וְהַמּוֹצִיא שֵׁם רָע,

וְכָל מַעֲשֵׂה בֵית דִּין, אֵינָן מַשְׁמִיטִין.

הַמַּלְוֶה עַל הַמַּשְׁכּוֹן,

וְהַמּוֹסֵר שְׁטָרוֹתָיו לְבֵית דִּין,

אֵינָן מַשְׁמִיטִין.

### @11מסכת שביעית פרק י משנה ג

ג

פְּרוֹזְבוֹל אֵינוּ מַשְׁמִיט.

זֶה אֶחָד מִן הַדְּבָרִים שֶׁהִתְקִין הֶלֵּל הַזָּקֵן,

שֶׁרָאָה שֶׁנִּמְנְעוּ הָעָם מִלַּלְווֹת זֶה אֶת זֶה,

וְעוֹבְרִים עַל מַה שֶּׁכָּתוּב בַּתּוֹרָה, שֶׁנֶּאֱמַר: (דְּבָרִים טו,ט)

"הִשָּׁמֶר לְךָ פֶּן יִהְיֶה דָבָר עִם לְבָבְךָ בְלִיַּעַל לֵאמֹר" וְגוֹמֵר,

הִתְקִין הֶלֵּל פְּרוֹזְבוֹל.

### @11מסכת שביעית פרק י משנה ד

ד

זֶה הוּא גוּפוֹ שֶׁלִּפְרוֹזְבוֹל:

"מוֹסֵר אֲנִי לָכֶם,

אִישׁ פְּלוֹנִי וּפְלוֹנִי וְהַדַּיָּנִים שֶׁבְּמָקוֹם פְּלוֹנִי,

שֶׁכָּל חוֹב שֶׁיֶּשׁ לִי,

שֶׁאֶגְבֶּנּוּ כָּל זְמַן שֶׁאֶרְצֶה",

וְהַדַּיָּנִים חוֹתְמִין לְמַטָּן אוֹ הָעֵדִים.

### @11מסכת שביעית פרק י משנה ה

ה

פְּרוֹזְבוֹל הַמֻּקְדָּם כָּשֵׁר,

וְהַמְאֻחָר פָּסוּל.

שְׁטָרֵי חוֹב הַמֻּקְדָּמִים פְּסוּלִין,

וְהַמְאֻחָרִין כְּשֵׁרִין.

אֶחָד לוֹוֶה מֵחֲמִשָּׁה,

כּוֹתְבִין פְּרוֹזְבוֹל לְכָל אֶחָד וְאֶחָד.

חֲמִשָּׁה לָוִים מִן הָאֶחָד,

אֵינוּ כוֹתֵב אֶלָּא פְרוֹזְבוֹל אֶחָד לְכֻלָּם.

### @11מסכת שביעית פרק י משנה ו

ו

אֵין כּוֹתְבִין פְּרוֹזְבוֹל אֶלָּא עַל הַקַּרְקַע.

אִם אֵין לוֹ,

מְזַכֵּהוּ לְתוֹךְ שָׂדֵהוּ כָל שֶׁהוּא.

הָיְתָה לוֹ שָׂדֶה מְמֻשְׁכֶּנֶת בָּעִיר,

כּוֹתְבִין עָלֶיהָ פְרוֹזְבוֹל.

רְבִּי חָצְפִּית אוֹמֵר:

כּוֹתְבִין לָאִישׁ עַל נִכְסֵי אִשְׁתּוֹ,

וְלַיְתוֹמִים עַל נִכְסֵי אַפִיטְרוֹפִּים.

### @11מסכת שביעית פרק י משנה ז

ז

כַּוֶּרֶת דְּבוֹרִים,

רְבִּי אֱלִיעֶזֶר אוֹמֵר:

הֲרֵי הִיא כַּקַּרְקַע,

וְכוֹתְבִין עָלֶיהָ פְרוֹזְבוֹל,

וְאֵינָהּ מְקַבֶּלֶת טֻמְאָה בִמְקוֹמָהּ,

וְהָרוֹדֶה מִמֶּנָּה בַשַּׁבָּת, חַיָּב.

וַחֲכָמִים אוֹמְרִים:

אֵינָה כַּקַּרְקַע,

וְאֵין כּוֹתְבִין עָלֶיהָ פְרוֹזְבוֹל,

וּמְקַבֶּלֶת טֻמְאָה בִמְקוֹמָהּ,

וְהָרוֹדֶה מִמֶּנָּה בַשַּׁבָּת, פָּטוּר.

### @11מסכת שביעית פרק י משנה ח

ח

הַמַּחֲזִיר חוֹב בַּשְּׁבִיעִית,

יֹאמַר לוֹ:

"מַשְׁמִיט אָנִי".

אָמַר לוֹ:

"אַף עַל פִּי כֵן",

יְקַבֵּל מִמֶּנּוּ, שֶׁנֶּאֱמַר: (דְּבָרִים טו,ב)

"וְזֶה דְּבַר הַשְּׁמִטָּה".

ט

כַּיּוֹצֵא בוֹ,

רוֹצֵחַ שֶׁגָּלָה לְעִיר הַמִּקְלָט

וְרָצוּ אַנְשֵׁי הָעִיר לְכַבְּדוֹ,

יֹאמַר לָהֶם:

"רוֹצֵחַ אָנִי!"

אָמְרוּ לוֹ:

"אַף עַל פִּי כֵן",

יְקַבֵּל מֵהֶן, שֶׁנֶּאֱמַר: (דְּבָרִים יט, ד)

"וְזֶה דְּבַר הָרוֹצֵחַ".

### @11מסכת שביעית פרק י משנה ט

י  
הַמַּחֲזִיר חוֹב בַּשְּׁבִיעִית,

רוּחַ חֲכָמִים נוֹחָה הֵימֶנּוּ.

הַלּוֹוֶה מִן הַגֵּר שֶׁנִּתְגַּיְּרוּ בָנָיו עִמּוֹ,

לֹא יַחְזִיר לְבָנָיו;

וְאִם הֶחְזִיר,

רוּחַ חֲכָמִים נוֹחָה הֵימֶנּוּ.

כָּל הַמִּטַּלְטְלִין נִקְנִין בִּמְשִׁיכָה;

כָּל הַמְקַיֵּם אֶת דְּבָרוֹ,

רוּחַ חֲכָמִים נוֹחָה הֵימֶנּוּ.

### חסל @11מסכת שביעית

# @00מסכת תרומות

## @22פרק א

### @11מסכת תרומות פרק א משנה א

א

חֲמִשָּׁה לֹא יִתְרֹמוּ,

וְאִם תָּרָמוּ, אֵין תְּרוּמָתָן תְּרוּמָה:

הַחֵרֵשׁ וְהַשּׁוֹטֶה וְהַקָּטָן,

וְהַתּוֹרֵם אֶת שֶׁאֵינוּ שֶׁלּוֹ,

נָכְרִי שֶׁתָּרַם אֶת שֶׁלְּיִשְׂרָאֵל אֲפִלּוּ בִרְשׁוּת,

אֵין תְּרוּמָתוֹ תְרוּמָה.

### @11מסכת תרומות פרק א משנה ב

ב

חֵרֵשׁ הַמְדַבֵּר וְאֵינוּ שׁוֹמֵעַ לֹא יִתְרֹם.

אִם תָּרַם, תְּרוּמָתוֹ תְרוּמָה.

חֵרֵשׁ שֶׁדִּבְּרוּ חֲכָמִים בְּכָל מָקוֹם,

שֶׁאֵינוּ לֹא שׁוֹמֵעַ וְלֹא מְדַבֵּר.

### @11מסכת תרומות פרק א משנה ג

ג

קָטָן שֶׁלֹּא הֵבִיא שְׁתֵּי שְׂעָרוֹת,

רְבִּי יְהוּדָה אוֹמֵר:

תְּרוּמָתוֹ תְרוּמָה.

רְבִּי יוֹסֵה אוֹמֵר:

אִם עַד שֶׁלֹּא בָא לְעוֹנַת נְדָרִים,

אֵין תְּרוּמָתוֹ תְרוּמָה;

אִם מִשֶּׁבָּא לְעוֹנַת נְדָרִים,

תְּרוּמָתוֹ תְרוּמָה.

### @11מסכת תרומות פרק א משנה ד

ד

אֵין תּוֹרְמִין זֵיתִין עַל שֶׁמֶן,

וְלֹא עֲנָבִים עַל יַיִן.

וְאִם תָּרַם,

בֵּית שַׁמַּי אוֹמְרִים:

תְּרוּמַת עַצְמָן בָּהֶן.

וּבֵית הֶלֵּל אוֹמְרִים:

אֵין תְּרוּמָתָן תְּרוּמָה.

### @11מסכת תרומות פרק א משנה ה

ה

אֵין תּוֹרְמִין מִן הַלֶּקֶט, מִן הַשִּׁכְחָה וּמִן הַפֵּאָה,

וּמִן הַהֶבְקֵר,

וְלֹא מִמַּעֲשֵׂר רִאשׁוֹן שֶׁלֹּא נִטְּלָה תְרוּמָתוֹ,

וְלֹא מִמַּעֲשֵׂר שֵׁנִי וְהֶקְדֵּשׁ שֶׁלֹּא נִפְדּוּ,

וְלֹא מִן הַחַיָּב עַל הַפָּטוּר,

וְלֹא מִן הַפָּטוּר עַל הַחַיָּב,

וְלֹא מִן הַתָּלוּשׁ עַל הַמְחֻבָּר,

וְלֹא מִן הַמְחֻבָּר עַל הַתָּלוּשׁ,

וְלֹא מִן הֶחָדָשׁ עַל הַיָּשָׁן,

וְלֹא מִן הַיָּשָׁן עַל הֶחָדָשׁ,

וְלֹא מִפֵּרוֹת הָאָרֶץ עַל פֵּרוֹת חוּצָה לָאָרֶץ,

וְלֹא מִפֵּרוֹת חוּצָה לָאָרֶץ עַל פֵּרוֹת הָאָרֶץ;

וְאִם תָּרָמוּ, אֵין תְּרוּמָתָן תְּרוּמָה. <ואם תרם, אין תרומתו>

### @11מסכת תרומות פרק א משנה ו

ו

חֲמִשָּׁה לֹא יִתְרֹמוּ,

וְאִם תָּרְמוּ, תְּרוּמָתָן תְּרוּמָה:

הָאִלֵּם, וְהַשִּׁכּוֹר, וְהֶעָרֹם,

וְהַסּוֹמֶה, וּבַעַל קֶרִי,

לֹא יִתְרֹמוּ,

וְאִם תָּרָמוּ, תְּרוּמָתָן תְּרוּמָה.

### @11מסכת תרומות פרק א משנה ז

ז

אֵין תּוֹרְמִין לֹא בַמִּדָּה וְלֹא בַמִּשְׁקָל וְלֹא בַמִּנְיָן,

אֲבָל תּוֹרֵם הוּא אֶת הַמָּדוּד וְאֶת הַשָּׁקוּל וְאֶת הַמָּנוּי.

אֵין תּוֹרְמִין בַּסַּל וּבַקֻּפָּה שֶׁהֵן שֶׁלַמִּדָּה,

אֲבָל תּוֹרֵם הוּא בָהֶן חֶצְיָן אוֹ שְׁלִישָׁן.

לֹא יִתְרֹם בִּסְאָה חֶצְיָהּ,

שֶׁחֶצְיָהּ מִדָּה.

### @11מסכת תרומות פרק א משנה ח

ח

אֵין תּוֹרְמִין שֶׁמֶן עַל זֵיתִים הַנִּכְתָּשִׁים,

וְלֹא יַיִן עַל עֲנָבִים הַנִּדְרָכוֹת.

וְאִם תָּרַם תְרוּמָה, יַחְזֹר וְיִתְרֹם.

הָרִאשׁוֹנָה מְדַמַּעַת בִּפְנֵי עַצְמָהּ,

וְחַיָּבִין עָלֶיהָ חֹמֶשׁ,

אֲבָל לֹא שְׁנִיָּה.

### @11מסכת תרומות פרק א משנה ט

ט

וְתוֹרְמִין שֶׁמֶן עַל זֵיתִים הַנִּכְבָּשִׁין,

וְיַיִן עַל עֲנָבִים לַעֲשׁוֹתָן צִמּוּקִין.

מִי שֶׁתָּרַם שֶׁמֶן עַל זֵיתִים לַאֲכִילָה,

וְזֵיתִים עַל זֵיתִים לַאֲכִילָה,

וְיַיִן עַל עֲנָבִים לַאֲכִילָה,

וַעֲנָבִים עַל עֲנָבִים לַאֲכִילָה,

וְנִמְלַךְ לְדָרְכָן,

אֵינוּ צָרִיךְ לִתְרֹם.

### @11מסכת תרומות פרק א משנה י

י

אֵין תּוֹרְמִין מִדָּבָר שֶׁנִּגְמְרָה מְלַאכְתּוֹ

עַל דָּבָר שֶׁלֹּא נִגְמְרָה מְלַאכְתּוֹ,

וְלֹא מִדָּבָר שֶׁלֹּא נִגְמְרָה מְלַאכְתּוֹ

עַל דָּבָר שֶׁנִּגְמְרָה מְלַאכְתּוֹ,

וְלֹא מִדָּבָר שֶׁלֹּא נִגְמְרָה מְלַאכְתּוֹ

עַל דָּבָר שֶׁלֹּא נִגְמְרָה מְלַאכְתּוֹ;

וְאִם תָּרַם,

תְּרוּמָתוֹ תְּרוּמָה.

## @22פרק ב

### @11מסכת תרומות פרק ב משנה א

א

אֵין תּוֹרְמִין מִן הַטָּהוֹר עַל הַטָּמֵא;

וְאִם תָּרָמוּ, תְּרוּמָתָן תְּרוּמָה.

בֶּאֱמֶת, הָעִגּוּל שֶׁלִּדְבֵלָה שֶׁנִּטַּמָּא מִקְצָתוֹ,

תּוֹרֵם מִן הַטָּהוֹר שֶׁיֶּשׁ בּוֹ עַל הַטָּמֵא שֶׁיֶּשׁ בּוֹ.

וְכֵן אֲגֻדָּה שֶׁלַּיָּרָק, וְכֵן עֲרֵמָה.

הָיוּ שְׁנֵי עִגּוּלִין, שְׁתֵּי אֲגֻדּוֹת, שְׁתֵּי עֲרֵמוֹת,

אַחַת טְמֵאָה וְאַחַת טְהוֹרָה,

לֹא יִתְרֹם מִזֶּה עַל זֶה.

רְבִּי אֱלִיעֶזֶר אוֹמֵר:

תּוֹרְמִין מִן הַטָּהוֹר עַל הַטָּמֵא.

### @11מסכת תרומות פרק ב משנה ב

ב

אֵין תּוֹרְמִין מִן הַטָּמֵא עַל הַטָּהוֹר.

וְאִם תָּרַם,

שׁוֹגֵג, תְּרוּמָתוֹ תְרוּמָה,

מֵזִיד, לֹא עָשָׂה כְלוּם.

וְכֵן בֶּן לֵוִי שֶׁהָיָה לוֹ מַעְשֵׂר טֶבֶל,

הָיָה מַפְרִישׁ עָלָיו וְהוֹלֵךְ,

שׁוֹגֵג, מַה שֶּׁעָשָׂה עָשׁוּי,

מֵזִיד, לֹא עָשָׂה כְלוּם.

רְבִּי יְהוּדָה אוֹמֵר:

אִם הָיָה יוֹדֵעַ בּוֹ מִתְּחִלָּה,

אַף עַל פִּי שׁוֹגֵג,

לֹא עָשָׂה כְלוּם.

### @11מסכת תרומות פרק ב משנה ג

ג

הַמַּטְבִּיל כֵּלִים בַּשַּׁבָּת,

שׁוֹגֵג, יִשְׁתַּמֵּשׁ בָּהֶן,

מֵזִיד, לֹא יִשְׁתַּמֵּשׁ בָּהֶן.

הַמְעַשֵּׂר וְהַמְבַשֵּׁל בַּשַּׁבָּת,

שׁוֹגֵג, יֹאכַל,

מֵזִיד, לֹא יֹאכַל.

הַנּוֹטֵעַ בַּשַּׁבָּת,

שׁוֹגֵג, יְקַיֵּם,

מֵזִיד, יְעַקֵּר.

וּבַשְּׁבִיעִית,

בֵּין שׁוֹגֵג בֵּין מֵזִיד, יַעֲקֹר.

### @11מסכת תרומות פרק ב משנה ד

ד

אֵין תּוֹרְמִין מִמִּין עַל שֶׁאֵינוּ מִינוֹ.

וְאִם תָּרַם, אֵין תְּרוּמָתוֹ תְרוּמָה.

כָּל מִין חִטִּים אֶחָד.

כָּל מִין תְּאֵנִים אֶחָד.

כָּל מִין תְּאֵנִים וּגְרוֹגְרוֹת וּדְבֵלָה אֶחָד,

וְתוֹרֵם מִזֶּה עַל זֶה.

כָּל מָקוֹם שֶׁיֵּשׁ כֹּהֵן,

תּוֹרֵם מִן הַיָּפֶה.

כָּל מָקוֹם שֶׁאֵינוּ כֹהֵן,

תּוֹרֵם מִן הַמִּתְקַיֵּם.

רְבִּי יְהוּדָה אוֹמֵר:

לְעוֹלָם הוּא תּוֹרֵם מִן הַיָּפֶה.

### @11מסכת תרומות פרק ב משנה ה

ה

תּוֹרְמִים בָּצָל קָטָן שָׁלֵם,

אֲבָל לֹא חֲצִי בָצָל גָּדוֹל.

רְבִּי יְהוּדָה אוֹמֵר:

לֹא כִי, אֶלָּא חֲצִי בָצָל גָּדוֹל.

וְכֵן הָיָה רְבִּי יְהוּדָה אוֹמֵר:

תּוֹרְמִים בְּצָלִים בְּנֵי מְדִינָה עַל הַכֻּפְרִים,

אֲבָל לֹא כֻּפְרִים עַל בְּנֵי מְדִינָה,

מִפְּנֵי שֶׁהוּא מַאֲכַל פּוֹלִיטִיקִין.

### @11מסכת תרומות פרק ב משנה ו

ו

וְתוֹרְמִין זֵיתֵי שֶׁמֶן עַל זֵיתֵי כֶבֶשׁ,

וְלֹא זֵיתֵי כֶבֶשׁ עַל זֵיתֵי שֶׁמֶן.

וְיַיִן שֶׁאֵינוּ מְבֻשָּׁל עַל הַמְבֻשָּׁל,

אֲבָל לֹא מְבֻשָּׁל עַל שֶׁאֵינוּ מְבֻשָּׁל.

זֶה הַכְּלָל:

כָּל שֶׁהוּא כִלְאַיִם בַּחֲבֵרוֹ,

לֹא יִתְרֹם מִזֶּה עַל זֶה,

אֲפִלּוּ מִן הַיָּפֶה עַל הָרָע,

וְעַל שֶׁאֵינוּ כִלְאַיִם בַּחֲבֵרוֹ,

תּוֹרֵם מִן הַיָּפֶה עַל הָרָע,

אֲבָל לֹא מִן הָרָע עַל הַיָּפֶה.

וְאִם תָּרַם מִן הָרָע עַל הַיָּפֶה,

תְּרוּמָתוֹ תְרוּמָה,

חוּץ מִן הַזּוֹנִים עַל הַחִטִּים,

שֶׁאֵינָן אֹכֶל.

וְהַקִּשּׁוּת וְהַמַּלְפְּפוֹנוֹת, מִין אֶחָד.

רְבִּי יְהוּדָה אוֹמֵר:

שְׁנֵי מִינִים.

## @22פרק ג

### @11מסכת תרומות פרק ג משנה א

א

הַתּוֹרֵם קִשּׁוּת וְנִמְצֵאת מָרָה,

אֲבַטִּיחַ וְנִמְצָא סָרוּחַ,

תְּרוּמָה, וְיַחְזֹר וְיִתְרֹם.

הַתּוֹרֵם חָבִית שֶׁלַּיַּיִן וְנִמְצֵאת שֶׁלַּחֹמֶץ,

אִם יָדוּעַ שֶׁהָיְתָה שֶׁלַּחֹמֶץ עַד שֶׁלֹּא תְרָמָהּ,

אֵינָה תְּרוּמָה;

אִם מִשֶּׁתְּרָמָהּ הֶחְמִיצָה,

הֲרֵי זוֹ תְרוּמָה;

אִם סָפֵק,

תְּרוּמָה, וְיַחְזֹר וְיִתְרֹם.

הָרִאשׁוֹנָה אֵינָה מְדַמַּעַת בִּפְנֵי עַצְמָהּ,

וְאֵין חַיָּבִין עָלֶיהָ חֹמֶשׁ;

וְכֵן הַשְּׁנִיָּה.

### @11מסכת תרומות פרק ג משנה ב

ב

נָפְלָה אַחַת מֵהֶן לְתוֹךְ הַחֻלִּין,

אֵינָה מְדַמְּעַתָּן.

נָפְלָה שְׁנִיָּה לְמָקוֹם אַחֵר,

אֵינָה מְדַמְּעַתָּן.

נָפְלוּ שְׁתֵּיהֶן לְמָקוֹם אֶחָד,

מְדַמְּעוֹת כִּקְטַנָּה שֶׁבִּשְׁתֵּיהֶם. <בִּקְטַנָּה>

### @11מסכת תרומות פרק ג משנה ג

ג

הַשּׁוּתָפִין שֶׁתָּרְמוּ זֶה אַחַר זֶה,

רְבִּי עֲקִיבָה אוֹמֵר:

תְּרוּמַת שְׁנֵיהֶם תְּרוּמָה.

וַחֲכָמִים אוֹמְרִים:

אֵין תְּרוּמַת הַשֵּׁנִי תְרוּמָה.

רְבִּי יוֹסֵה אוֹמֵר:

אִם תָּרַם הָרִאשׁוֹן כַּשֵּׁעוּר,

אֵין תְּרוּמַת הַשֵּׁנִי תְרוּמָה,

וְאִם לֹא תָרַם הָרִאשׁוֹן כַּשֵּׁעוּר,

תְּרוּמַת הַשֵּׁנִי תְרוּמָה.

### @11מסכת תרומות פרק ג משנה ד

ד

בַּמֵּי דְבָרִים אֲמוּרִים?

בְּשֶׁלּא דִּבֵּר.

אֲבָל הִרְשָׁה אֶת בֶּן בֵּיתוֹ,

אוֹ אֶת עַבְדּוֹ, אוֹ אֶת שִׁפְחָתוֹ לִתְרֹם,

תְּרוּמָתוֹ תְרוּמָה.

בִּטֵּל,

אִם עַד שֶׁלֹּא תָרַם בִּטֵּל,

אֵין תְּרוּמָתוֹ תְרוּמָה,

וְאִם מִשֶּׁתָּרַם בִּטֵּל,

תְּרוּמָתוֹ תְרוּמָה.

הַפּוֹעֲלִים, אֵין לָהֶם רְשׁוּת לִתְרֹם,

חוּץ מִן הַדְּרוּכוֹת,

שֶׁהֵן מְטַמִּין אֶת הַגַּת מִיָּד.

### @11מסכת תרומות פרק ג משנה ה

ה

הָאוֹמֵר:

"תְּרוּמַת הַכָּרִי זֶה בְתוֹכוֹ,

וּמַעְשְׂרוֹתָיו בְּתוֹכוֹ,

וּתְרוּמַת מַעֲשֵׂר זֶה בְתוֹכוֹ",

רְבִּי שִׁמְעוֹן אוֹמֵר:

קָרָא שֵׁם.

וַחֲכָמִים אוֹמְרִים:

עַד שֶׁיֹּאמַר:

"בִּצְפוֹנוֹ וּבִדְרוֹמוֹ".

רְבִּי אֶלְעָזָר חֲסָמָה אוֹמֵר:

הָאוֹמֵר:

"תְּרוּמַת כָּרִי מִמֶּנּוּ עָלָיו",

קָרָא שֵׁם.

רְבִּי אֱלִיעֶזֶר בֶּן יַעֲקֹב אוֹמֵר:

הָאוֹמֵר:

"עִשּׂוּר מַעֲשֵׂר זֶה עָשׁוּי תְּרוּמַת מַעֲשֵׂר עָלָיו",

קָרָא שֵׁם.

### @11מסכת תרומות פרק ג משנה ו

ו

הַמַּקְדִּים תְּרוּמָה לַבִּכּוּרִים,

מַעֲשֵׂר רִאשׁוֹן לַתְּרוּמָה,

וּמַעֲשֵׂר שֵׁנִי לָרִאשׁוֹן,

אַף עַל פִּי שֶׁהוּא עוֹבֵר בְּ'לֹא תַעֲשֶׂה',

מַה שֶּׁעָשָׂה עָשׁוּי, שֶׁנֶּאֱמַר: (שְׁמוֹת כב,כח)

"מְלֵאָתְךָ וְדִמְעֲךָ לֹא תְאַחֵר".

### @11מסכת תרומות פרק ג משנה ז

ז

וּמְנַיִן שֶׁיְּקַדְּמוּ בִכּוּרִים לִתְרוּמָה?

זֶה קָרוּי תְּרוּמָה וְרֵאשִׁית,

וְזֶה קָרוּי תְּרוּמָה וְרֵאשִׁית!

אֶלָּא יְקַדְּמוּ הַבִּכּוּרִים, שֶׁהֵן בִּכּוּרִים לַכֹּל,

וּתְרוּמָה לָרִאשׁוֹן, שֶׁהִיא רֵאשִׁית,

וּמַעֲשֵׂר רִאשׁוֹן לַשֵּׁנִי, שֶׁיֶּשׁ בּוֹ רֵאשִׁית.

### @11מסכת תרומות פרק ג משנה ח

ח

הַמִּתְכַּוֵּן לוֹמַר "תְּרוּמָה", וְאָמַר "מַעֲשֵׂר",

"מַעֲשֵׂר", וְאָמַר "תְּרוּמָה",

"עוֹלָה", וְאָמַר "שְׁלָמִים",

"שְׁלָמִים", וְאָמַר "עוֹלָה",

"שֶׁינִי נִכְנָס לַבַּיִת הַזֶּה", וְאָמַר "לָזֶה",

"שֶׁינִי נֶהְנֶה לָזֶה", וְאָמַר "לָזֶה",

לֹא אָמַר כְּלוּם,

עַד שֶׁיְּהֵא פִיו וְלִבּוֹ שָׁוִים.

### @11מסכת תרומות פרק ג משנה ט

ט

הַנָּכְרִי וְהַכּוּתִי,

תְּרוּמָתָן תְּרוּמָה,

וּמַעְשְׂרוֹתֵיהֶן מַעֲשֵׂר, <ומעשרותן>

וְהֶקְדֵּשָׁן הֶקְדֵּשׁ.

רְבִּי יְהוּדָה אוֹמֵר:

אֵין לַנָּכְרִי כֶרֶם רְבָעִי.

וַחֲכָמִים אוֹמְרִים:

יֶשׁ לוֹ.

תְּרוּמַת הַנָּכְרִי מְדַמַּעַת, וְחַיָּבִין עָלֶיהָ חֹמֶשׁ.

וּרְבִּי שִׁמְעוֹן פּוֹטֵר.

## @22פרק ד

### @11מסכת תרומות פרק ד משנה א

א

הַמַּפְרִישׁ מִקְצָת תְּרוּמָה וּמַעַשְׂרוֹת,

מוֹצִיא מִמֶּנּוּ תְרוּמָה עָלָיו,

אֲבָל לֹא לְמָקוֹם אַחֵר.

רְבִּי מֵאִיר אוֹמֵר:

אַף מוֹצִיא הוּא מִמָּקוֹם אַחֵר תְּרוּמָה וּמַעַשְׂרוֹת.

### @11מסכת תרומות פרק ד משנה ב

ב

מִי שֶׁהָיוּ פֵרוֹתָיו בַּמְּגוֹרָה,

וְנָתַן סְאָה לְבֶן לֵוִי וּסְאָה לֶעָנִי,

וּמַפְרִישׁ עוֹד שְׁמוֹנַת סְאִים וְאוֹכְלָן.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵינוּ מַפְרִישׁ אֶלָּא לְפִי חֶשְׁבּוֹן.

### @11מסכת תרומות פרק ד משנה ג

ג

שֵׁעוּר תְּרוּמָה:

עַיִן יָפָה, [אֶחָד] מֵאַרְבָּעִים.

בֵּית שַׁמַּי אוֹמְרִים:

מִשְּׁלֹשִׁים.

וְהַבֵּינוֹנִית, מֵחֲמִשִּׁים,

וְהָרָעָה, מִשִּׁשִּׁים.

תָּרַם וְעָלָה בְיָדוֹ אֶחָד מִשִּׁשִּׁים,

תְּרוּמָה, אֵינוּ צָרִיךְ לִתְרֹם.

חָזַר וְהוֹסִיף, חַיָּב בַּמַּעַשְׂרוֹת.

עָלָה בְיָדוֹ מִשִּׁשִּׁים וְאֶחָד,

תְּרוּמָה, יַחְזֹר וְיִתְרֹם כְּמוֹת שֶׁהוּא לָמוּד, <לִמּוּד>

בַּמִּדָּה וּבַמִּשְׁקָל וּבַמִּנְיָן.

רְבִּי יְהוּדָה אוֹמֵר: <יודה>

שֶׁלֹּא מִן הַמֻּקָּף.

### @11מסכת תרומות פרק ד משנה ד

ד

הָאוֹמֵר לִשְׁלוּחוֹ:

"צֵא וּתְרֹם!"

תּוֹרֵם בְּדַעְתּוֹ שֶׁלְּבַעַל הַבַּיִת.

וְאִם אֵינוּ יוֹדֵעַ דַּעְתּוֹ שֶׁלְּבַעַל הַבַּיִת,

תּוֹרֵם בַּבֵּינוֹנִית אֶחָד מֵחֲמִשִּׁים.

פָּחַת עֲשָׂרָה אוֹ הוֹסִיף עֲשָׂרָה,

תְּרוּמָתוֹ תְרוּמָה.

אִם נִתְכַּוַּן לְהוֹסִיף אֲפִלּוּ אֶחָד,

אֵין תְּרוּמָתוֹ תְרוּמָה.

### @11מסכת תרומות פרק ד משנה ה

ה

הַמַּרְבֶּה בִתְרוּמָה,

רְבִּי אֱלִיעֶזֶר אוֹמֵר:

אֶחָד מֵעֲשָׂרָה, כִּתְרוּמַת מַעֲשֵׂר.

יָתֵר מִכֵּן, יַעֲשֶׂנָּה תְרוּמַת מַעְשֵׂר,

אֲבָל לֹא מִמָּקוֹם אַחֵר.

רְבִּי יִשְׁמָעֵאל אוֹמֵר:

מַחְצָה חֻלִּין וּמַחְצָה תְרוּמָה.

רְבִּי טַרְפוֹן וּרְבִּי עֲקִיבָה אוֹמְרִים:

עַד שֶׁיְּשַׁיֵּר שָׁם חֻלִּין.

### @11מסכת תרומות פרק ד משנה ו

ו

בִּשְׁלֹשָׁה פְרָקִים מְשַׁעֲרִים אֶת הַכַּלְכַּלָּה:

בַּבַּכּוֹרוֹת וּבִסְיָפוֹת וּבְאֶמְצַע הַקַּיִץ.

הַמּוֹנֶה מְשֻׁבָּח,

וְהַמּוֹדֵד מְשֻׁבָּח מִמֶּנּוּ,

וְהַשּׁוֹקֵל מְשֻׁבָּח מִשְּׁלָשְׁתָּן.

### @11מסכת תרומות פרק ד משנה ז

ז

רְבִּי אֱלִיעֶזֶר אוֹמֵר:

תְּרוּמָה עוֹלָה בְמֵאָה וְאֶחָד.

רְבִּי יְהוֹשֻׁעַ אוֹמֵר:

בְּמֵאָה וָעוֹד.

"וָעוֹד" זֶה, אֵין לוֹ שֵׁעוּר.

רְבִּי יוֹסֵה בֶן מְשֻׁלָּם אוֹמֵר:

"וָעוֹד" קַב לְמֵאָה סְאָה,

שְׁתוּת לִמְדַמֵּעַ.

### @11מסכת תרומות פרק ד משנה ח

ח

רְבִּי יְהוֹשֻׁעַ אוֹמֵר:

תְּאֵנִים שְׁחוֹרוֹת מַעֲלוֹת אֶת הַלְּבָנוֹת,

וְהַלְּבָנוֹת מַעֲלוֹת אֶת הַשְּׁחוֹרוֹת. <לבנות>

עִגּוּלֵי דְבֵלָה,

הַגְּדוֹלִים מַעֲלִים אֶת הַקְּטַנִּים,

וְהַקְּטַנִּים מַעֲלִים אֶת הַגְּדוֹלִים.

הַעִגּוּלִים מַעֲלִין אֶת הַמַּלְבְּנִים,

וְהַמַּלְבְּנִים מַעֲלִין אֶת הַעִגּוּלִים.

רְבִּי אֱלִיעֶזֶר אוֹסֵר.

וּרְבִּי עֲקִיבָה אוֹמֵר:

בַּיָּדוּעַ מַה נָּפְלָה,

אֵין מַעֲלוֹת זוֹ אֶת זוֹ,

וּבְשֶׁאֵינוּ יָדוּעַ מַה נָּפְלָה,

מַעֲלוֹת זוֹ אֶת זוֹ.

### @11מסכת תרומות פרק ד משנה ט

ט

כֵּיצַד?

חֲמִשִּׁים תְּאֵנִים שְׁחוֹרוֹת וַחֲמִשִּׁים לְבָנוֹת:

נָפְלָה שְׁחוֹרָה,

שְׁחוֹרוֹת אֲסוּרוֹת וּלְבָנוֹת מֻתָּרוֹת;

נָפְלָה לְבָנָה,

לְבָנוֹת אֲסוּרוֹת וּשְׁחוֹרוֹת מֻתָּרוֹת;

בְּשֶׁאֵינוּ יָדוּעַ מַה נָּפְלָה,

מַעֲלוֹת זוֹ אֶת זוֹ.

וּבָזוֹ רְבִּי אֱלִיעֶזֶר מַחְמִיר,

וּרְבִּי יְהוֹשֻׁעַ מֵקֵל.

### @11מסכת תרומות פרק ד משנה י

י

וּבָזוֹ רְבִּי אֱלִיעֶזֶר מֵקֵל וּרְבִּי יְהוֹשֻׁעַ מַחְמִיר:

בַּדּוֹרֵס לִטְרָא קְצִיעוֹת עַל פִּי הַכַּד,

וְאֵין יָדוּעַ אֵי זוֹ הִיא,

רְבִּי אֱלִיעֶזֶר אוֹמֵר:

רוֹאִין אוֹתָן כְּאִלּוּ הֵן פְּרוּדוֹת, <כילו>

הַתַּחְתּוֹנוֹת מַעֲלוֹת אֶת הָעֶלְיוֹנוֹת.

רְבִּי יְהוֹשֻׁעַ אוֹמֵר:

לֹא תַעֲלֶה עַד שֶׁיְּהֵא שָׁם מֵאָה כַד.

### @11מסכת תרומות פרק ד משנה יא

יא

סְאָה תְרוּמָה שֶׁנָּפְלָה עַל פִּי מְגוֹרָה וּקְפָיָהּ,

רְבִּי אֱלִיעֶזֶר אוֹמֵר:

אִם יֵשׁ בַּקָּפוּי, תַּעֲלֶה בְאֶחָד וּמֵאָה.

וּרְבִּי יְהוֹשֻׁעַ אוֹמֵר:

לֹא תַעֲלֶה.

סְאָה תְרוּמָה שֶׁנָּפְלָה עַל פִּי מְגוֹרָה,

יִקְּפֶנָּה.

וְאִם כֵּן, לָמָּה אָמְרוּ:

תְּרוּמָה עוֹלָה בְמֵאָה וְאֶחָד?

בְּשֶׁאֵינוּ יָדוּעַ אִם בְּלוּלוֹת הֵן, <ואם אינו>

אוֹ לְאַיִן נָפְלָה.

### @11מסכת תרומות פרק ד משנה יב

יב

שְׁתֵּי קֻפּוֹת, שְׁתֵּי מְגוֹרוֹת,

שֶׁנָּפְלָה סְאָה תְרוּמָה לְתוֹךְ אַחַת מֵהֶן,

וְאֵין יָדוּעַ לְאֵי זוֹ מֵהֶן נָפְלָה,

מַעֲלוֹת זוֹ אֶת זוֹ.

רְבִּי שִׁמְעוֹן אוֹמֵר:

אֲפִלּוּ הֵן בִּשְׁתֵּי עֲיָרוֹת,

מַעֲלוֹת זוֹ אֶת זוֹ.

### @11מסכת תרומות פרק ד משנה יג

יג

אָמַר רְבִּי יוֹסֵה:

מַעֲשֶׂה בָא לִפְנֵי רְבִּי עֲקִיבָה,

בַּחֲמִשִּׁים אֲגֻדּוֹת שֶׁלַּיָּרָק,

שֶׁנָּפְלָה אַחַת מֵהֶן לְתוֹכָן חֶצְיָהּ תְּרוּמָה,

וְאָמַרְתִּי לְפָנָיו:

תַּעֲלֶה,

לֹא שֶׁהַתְּרוּמָה עוֹלָה בַּחֲמִשִּׁים וְאֶחָד,

אֶלָּא שֶׁהָיוּ שָׁם מֵאָה וּשְׁנֵי חֲצָיִים.

## @22פרק ה

### @11מסכת תרומות פרק ה משנה א

א

סְאָה תְרוּמָה טְמֵאָה שֶׁנָּפְלָה לְפָחוּת מִמֵּאָה חֻלִּין,

אוֹ לְמַעֲשֵׂר רִאשׁוֹן, אוֹ לְמַעֲשֵׂר שֵׁנִי, אוֹ לַהֶקְדֵּשׁ,

בֵּין טְמֵאִים בֵּין טְהוֹרִים יִרְקָבוּ.

אִם טְהוֹרָה הָיְתָה אוֹתָהּ הַסְּאָה,

יִמָּכְרוּ לַכֹּהֲנִים בִּדְמֵי תְרוּמָה,

חוּץ מִדְּמֵי אוֹתָהּ סְאָה.

וְאִם לְמַעֲשֵׂר רִאשׁוֹן נָפְלָה,

יִקְרָא שֵׁם לִתְרוּמַת מַעֲשֵׂר.

וְאִם לְמַעֲשֵׂר שֵׁנִי וּלְהֶקְדֵּשׁ נָפְלָה,

הֲרֵי אֵלּוּ יִפָּדוּ.

וְאִם טְמֵאִים הָיוּ אוֹתָן הַחֻלִּין,

יֵאָכֵלוּ נִקּוּדִים אוֹ קָלִיּוֹת,

אוֹ יִלּוֹשׁוּ בְמֵי פֵרוֹת,

אוֹ יִתְחַלְּקוּ לָעִסּוֹת,

כְּדֵי שֶׁלֹּא יְהֵא בְמָקוֹם אֶחָד כַּבֵּיצָה.

### @11מסכת תרומות פרק ה משנה ב

ב

סְאָה תְרוּמָה טְמֵאָה,

שֶׁנָּפְלָה לְמֵאָה חֻלִּין טְהוֹרִים,

רְבִּי אֱלִיעֶזֶר אוֹמֵר: <ליעזר>

תֵּרוֹם וְתִשָּׂרֵף.

שֶׁאֲנִי אוֹמֵר: <שני>

סְאָה שֶׁנָּפְלָה הִיא סְאָה שֶׁעָלַת.

וַחֲכָמִים אוֹמְרִים:

תַּעֲלֶה וְתֵאָכֵל נִקּוּדִים אוֹ קָלִיּוֹת,

אוֹ תִלּוֹשׂ בְּמֵי פֵרוֹת,

אוֹ תִתְחַלֵּק לָעִסּוֹת,

כְּדֵי שֶׁלֹּא יְהֵי בְמָקוֹם אֶחָד כַּבֵּיצָה.

### @11מסכת תרומות פרק ה משנה ג

ג

סְאָה תְרוּמָה טְהוֹרָה שֶׁנָּפְלָה לְמֵאָה חֻלִּין טְמֵאִים,

תַּעֲלֶה וְתֵאָכֵל נִקּוּדִים אוֹ קָלִיּוֹת,

אוֹ תִלּוֹשׂ בְּמֵי פֵרוֹת,

אוֹ תִתְחַלֵּק לָעִסּוֹת,

כְּדֵי שֶׁלֹּא יְהֵא בְמָקוֹם אֶחָד כַּבֵּיצָה.

### @11מסכת תרומות פרק ה משנה ד

ד

סְאָה תְרוּמָה טְמֵאָה שֶׁנָּפְלָה לְמֵאָה סְאָה תְרוּמָה טְהוֹרָה,

בֵּית שַׁמַּי אוֹסְרִין,

וּבֵית הֶלֵּל מַתִּירִין.

אָמְרוּ בֵית הֶלֵּל לְבֵית שַׁמַּי:

הוֹאִיל וּטְהוֹרָה אֲסוּרָה לַזָּרִים,

וְאַף טְמֵאָה אֲסוּרָה לַכֹּהֲנִים,

מַה טְּהוֹרָה עוֹלָה,

אַף טְמֵאָה תַעֲלֶה!

אָמְרוּ לָהֶם בֵּית שַׁמַּי:

לֹא! אִם הֶעֱלוּ הַחֻלִּים הַקַּלִּים,

הַמֻּתָּרִים לַזָּרִים, אֶת הַטְּהוֹרָה,

תַּעֲלֶה תְרוּמָה חֲמוּרָה,

הָאֲסוּרָה לַזָּרִים, אֶת הַטְּמֵאָה?

לְאַחַר שֶׁהוֹדוּ,

רֶבִּי אֱלִיעֶזֶר אוֹמֵר:

תֵּרוֹם וְתִשָּׂרֵף.

וַחֲכָמִים אוֹמְרִים:

אָבְדָה בְּמִעוּטָהּ.

### @11מסכת תרומות פרק ה משנה ה

ה

סְאָה תְרוּמָה שֶׁנָּפְלָה לְמֵאָה,

הִגְבִּיהָהּ וְנָפְלָה לְמָקוֹם אַחֵר,

רְבִּי אֱלִיעֶזֶר אוֹמֵר:

מְדַמַּעַת כִּתְרוּמָה וַדַּי.

וַחֲכָמִים אוֹמְרִים:

אֵינָה מְדַמַּעַת אֶלָּא לְפִי חֶשְׁבּוֹן.

### @11מסכת תרומות פרק ה משנה ו

ו

סְאָה תְרוּמָה שֶׁנָּפְלָה לְפָחוּת מִמֵּאָה וְנִדְמָעוּ,

וְנָפַל מִן הַמְדֻמָּע לְמָקוֹם אַחֵר,

רְבִּי אֱלִיעֶזֶר אוֹמֵר:

מְדַמַּעַת כִּתְרוּמָה וַדַּי.

וַחֲכָמִים אוֹמְרִים:

אֵין מְדֻמָּע מַדְמִיעַ אֶלָּא לְפִי חֶשְׁבּוֹן,

וְאֵין הַמְחֻמָּץ מַחֲמִיץ אֶלָּא לְפִי חֶשְׁבּוֹן, <מַחָמֶץ>

וְאֵין מַיִם שְׁאוּבִין פּוֹסְלִין אֶת הַמִּקְוֶה אֶלָּא לְפִי חֶשְׁבּוֹן.

### @11מסכת תרומות פרק ה משנה ז

ז

סְאָה תְרוּמָה שֶׁנָּפְלָה לְמֵאָה,

הִגְבִּיהָהּ וְנָפְלָה אַחֶרֶת,

הִגְבִּיהָהּ וְנָפְלָה אַחֶרֶת,

הֲרֵי זוֹ מֻתֶּרֶת,

עַד שֶׁתַּרְבֶּה תְרוּמָה לַחֻלִּין.

### @11מסכת תרומות פרק ה משנה ח

ח

סְאָה תְרוּמָה שֶׁנָּפְלָה לְמֵאָה,

וְלֹא הִסְפִּיק לְהַגְבִּיהָהּ עַד שֶׁנָּפְלָה אַחֶרֶת,

הֲרֵי זוֹ אֲסוּרָה.

וּרְבִּי שִׁמְעוֹן מַתִּיר.

### @11מסכת תרומות פרק ה משנה ט

ט

סְאָה תְרוּמָה שֶׁנָּפְלָה לְמֵאָה,

וּטְחָנָן וּפָחֲתוּ,

כַּשֵּׁם שֶׁפָּחֲתוּ הַחֻלִּין,

כָּךְ פָּחֲתָה תְרוּמָה,

מֻתָּר.

סְאָה תְרוּמָה שֶׁנָּפְלָה לְפָחוּת מִמֵּאָה,

וּטְחָנָן וְהוֹתִירוּ,

כַּשֵּׁם שֶׁהוֹתִירוּ הַחֻלִּין,

כָּךְ הוֹתִירָה תְרוּמָה,

אָסוּר.

אִם יָדוּעַ שֶׁחִטִּים שֶׁלַּחֻלִּין יָפוֹת מִשֶּׁלִּתְרוּמָה,

מֻתָּר.

סְאָה תְרוּמָה שֶׁנָּפְלָה לְפָחוּת מִמֵּאָה,

וְאַחַר כָּךְ נָפְלוּ שָׁם חֻלִּין,

אִם שׁוֹגֵג, מֻתָּר,

וְאִם מֵזִיד, אָסוּר.

## @22פרק ו

### @11מסכת תרומות פרק ו משנה א

א

הָאוֹכֵל תְּרוּמָה שׁוֹגֵג,

מְשַׁלֵּם קֶרֶן וְחֹמֶשׁ.

אֶחָד הָאוֹכֵל וְאֶחָד הַשּׁוֹתֶה וְאֶחָד הַסָּךְ,

אֶחָד תְּרוּמָה טְהוֹרָה וְאֶחָד תְּרוּמָה טְמֵאָה,

מְשַׁלֵּם חֻמְשָׁהּ וְחֹמֶשׁ חֻמְשָׁהּ.

אֵינוּ מְשַׁלֵּם תְּרוּמָה אֶלָּא חֻלִּים מְתֻקָּנִים,

וְהֵם נֶעֱשִׂים תְּרוּמָה,

וְהַתַּשְׁלוּמִין תְּרוּמָה.

אִם רָצָה הַכֹּהֵן לִמְחֹל,

אֵינוּ מוֹחֵל.

### @11מסכת תרומות פרק ו משנה ב

ב

בַּת יִשְׂרָאֵל שֶׁאָכְלָה תְרוּמָה,

וְאַחַר כָּךְ נִשֵּׂאת לַכֹּהֵן,

אִם תְּרוּמָה שֶׁלֹּא זָכָה בָהּ כֹּהֵן אָכְלָה,

מְשַׁלֶּמֶת קֶרֶן וְחֹמֶשׁ לְעַצְמָהּ;

אִם תְּרוּמָה שֶׁזָּכָה בָהּ כֹּהֵן אָכְלָה,

מְשַׁלֶּמֶת קֶרֶן לַבְּעָלִים וְחֹמֶשׁ לְעַצְמָהּ,

מִפְּנֵי שֶׁאָמְרוּ:

הָאוֹכֵל תְּרוּמָה שׁוֹגֵג,

מְשַׁלֵּם קֶרֶן לַבְּעָלִים,

וְחֹמֶשׁ לְמִי שֶׁיִּרְצֶה.

### @11מסכת תרומות פרק ו משנה ג

ג

הַמַּאֲכִיל אֶת פּוֹעֲלָיו וְאֶת אוֹרְחָיו תְּרוּמָה,

הוּא מְשַׁלֵּם אֶת הַקֶּרֶן,

וְהֵן מְשַׁלְּמִין אֶת הַחֹמֶשׁ.

דִּבְרֵי רְבִּי מֵאִיר.

וַחֲכָמִים אוֹמְרִים:

הֵן מְשַׁלְּמִין קֶרֶן וְחֹמֶשׁ,

וְהוּא מְשַׁלֵּם לָהֶן דְּמֵי סְעוּדָתָן.

### @11מסכת תרומות פרק ו משנה ד

ד

הַגּוֹנֵב תְּרוּמָה וְלֹא אֲכָלָהּ,

מְשַׁלֵּם תַּשְׁלוּמֵי כֶפֶל דְּמֵי תְרוּמָה.

אֲכָלָהּ,

מְשַׁלֵּם שְׁנֵי קְרָנִים וְחֹמֶשׁ:

קֶרֶן וְחֹמֶשׁ מִן הַחֻלִּין,

וְקֶרֶן דְּמֵי תְרוּמָה.

גָּנַב תְּרוּמַת הֶקְדֵּשׁ וַאֲכָלָהּ, <תְּרוּמַה>

מְשַׁלֵּם שְׁנֵי חֳמָשִׁין וְקֶרֶן,

שֶׁאֵין בַּהֶקְדֵּשׁ תַּשְׁלוּמֵי כָפֶל.

### @11מסכת תרומות פרק ו משנה ה

ה

אֵין מְשַׁלְּמִין מִן הַלֶּקֶט, מִן הַשִּׁכְחָה,

וּמִן הַפֵּאָה וּמִן הַהֶבְקֵר,

וְלֹא מִמַּעֲשֵׂר רִאשׁוֹן שֶׁנִּטְּלָה תְרוּמָתוֹ,

וְלֹא מִמַּעֲשֵׂר שֵׁנִי וְהֶקְדֵּשׁ שֶׁנִּפְדּוּ,

שֶׁאֵין הַקֹּדֶשׁ פּוֹדֶה אֶת הַקֹּדֶשׁ.

דִּבְרֵי רְבִּי מֵאִיר.

וַחֲכָמִים מַתִּירִין בָּאֵלּוּ.

### @11מסכת תרומות פרק ו משנה ו

ו

רְבִּי אֱלִיעֶזֶר אוֹמֵר:

מְשַׁלְּמִין מִמִּין עַל שֶׁאֵינוּ מִינוֹ,

וּבִלְבַד שֶׁיְּשַׁלֵּם מִן הַיָּפֶה עַל הָרָע.

רְבִּי עֲקִיבָה אוֹמֵר:

אֵין מְשַׁלְּמִין אֶלָּא מִמִּין עַל מִינוֹ.

ז

לְפִיכָךְ אִם אָכַל קִשּׁוּאִים שֶׁלְּעֶרֶב שְׁבִיעִית,

יַמְתִּין לַקִּשּׁוּאִים שֶׁלְּמוֹצָאֵי שְׁבִיעִית,

וִישַׁלֵּם מֵהֶם.

מְקוֹם שֶׁרְבִּי אֱלִיעֶזֶר מֵקֵל,

מִשָּׁם רְבִּי עֲקִיבָה מַחְמִיר,

שֶׁנֶּאֱמַר: (וַיִּקְרָא כב,יד)

"וְנָתַן לַכֹּהֵן אֶת הַקֹּדֶשׁ",

כָּל שֶׁהוּא רָאוּי לְהֵעָשׂוֹת קֹדֶשׁ.

דִּבְרֵי רְבִּי אֱלִיעֶזֶר.

רְבִּי עֲקִיבָה אוֹמֵר:

"וְנָתַן לַכֹּהֵן אֶת הַקֹּדֶשׁ", קֹדֶשׁ שֶׁאָכַל.

## @22פרק ז

### @11מסכת תרומות פרק ז משנה א

א

הָאוֹכֵל תְּרוּמָה מֵזִיד,

מְשַׁלֵּם אֶת הַקֶּרֶן,

אֵינוּ מְשַׁלֵּם אֶת הַחֹמֶשׁ,

וְהַתַּשְׁלוּמִין חֻלִּין.

אִם רָצָה הַכֹּהֵן לִמְחֹל, מוֹחֵל.

### @11מסכת תרומות פרק ז משנה ב

ב

בַּת כֹּהֵן שֶׁנִּשֵּׂאת לְיִשְׂרָאֵל,

וְאַחַר כָּךְ אָכְלָה תְרוּמָה,

מְשַׁלֶּמֶת אֶת הַקֶּרֶן,

וְאֵינָהּ מְשַׁלֶּמֶת אֶת הַחֹמֶשׁ,

וּמִיתָתָהּ בִּשְׂרִיפָה.

נִשֵּׂאת לְאֶחָד מִכָּל הַפְּסוּלִין,

מְשַׁלֶּמֶת הַקֶּרֶן וְחֹמֶשׁ,

וּמִיתָתָהּ בְּחָנֵק.

דִּבְרֵי רְבִּי מֵאִיר.

וַחֲכָמִים אוֹמְרִים:

זוֹ וָזוֹ מְשַׁלֶּמֶת אֶת הַקֶּרֶן,

וְאֵינָה מְשַׁלֶּמֶת אֶת הַחֹמֶשׁ,

וּמִיתָתָן בִּשְׂרִיפָה.

### @11מסכת תרומות פרק ז משנה ג

ג

הַמַּאֲכִיל אֶת בָּנָיו קְטַנִּים,

וְאֶת עֲבָדָיו בֵּין גְּדוֹלִים וּבֵין קְטַנִּים,

הָאוֹכֵל תְּרוּמַת חוּצָה לָאָרֶץ,

הָאוֹכֵל פָּחוּת מִכַּזַּיִת תְּרוּמָה,

מְשַׁלֵּם אֶת הַקֶּרֶן,

וְאֵינוּ מְשַׁלֵּם אֶת הַחֹמֶשׁ,

וְהַתַּשְׁלוּמִין חֻלִּין.

אִם רָצָה הַכֹּהֵן לִמְחֹל, מוֹחֵל.

### @11מסכת תרומות פרק ז משנה ד

ד

זֶה הַכְּלָל:

כָּל הַמְשַׁלֵּם קֶרֶן וְחֹמֶשׁ,

הַתַּשְׁלוּמִין תְּרוּמָה;

אִם רָצָה הַכֹּהֵן לִמְחֹל, אֵינוּ מוֹחֵל.

וְכָל הַמְשַׁלֵּם אֶת הַקֶּרֶן וְאֵינוּ מְשַׁלֵּם אֶת הַחֹמֶשׁ,

הַתַּשְׁלוּמִין חֻלִּין;

אִם רָצָה הַכֹּהֵן לִמְחֹל, מוֹחֵל.

### @11מסכת תרומות פרק ז משנה ה

ה

שְׁתֵּי קֻפּוֹת,

אַחַת שֶׁלִּתְרוּמָה וְאַחַת שֶׁלַּחֻלִּין,

שֶׁנָּפְלָה סְאָה תְרוּמָה לְתוֹךְ אַחַת מֵהֶן,

וְאֵין יָדוּעַ לְאֵי זוֹ מֵהֶן נָפְלָה,

הֲרֵי אֲנִי אוֹמֵר: <הוא>

לְתוֹךְ שֶׁלִּתְרוּמָה נָפְלָה.

וְאֵין יָדוּעַ אֵי זוֹ הִיא שֶׁלִּתְרוּמָה וְאֵי זוֹ הִיא שֶׁלַּחֻלִּין,

ו

אָכַל אַחַת מֵהֶן,

פָּטוּר;

וְהַשְּׁנִיָּה,

נוֹהֵג בָּהּ כִּתְרוּמָה, וְחַיֶּבֶת בַּחַלָּה.

דִּבְרֵי רְבִּי מֵאִיר.

רְבִּי יוֹסֵה פוֹטֵר.

אָכַל אַחֵר אֶת הַשְּׁנִיָּה,

פָּטוּר.

אָכַל אֶחָד אֶת שְׁתֵּיהֶן,

מְשַׁלֵּם כִּקְטַנָּה שֶׁבִּשְׁתֵּיהֶם.

### @11מסכת תרומות פרק ז משנה ו

ז

נָפְלָה אַחַת מֵהֶן לְתוֹךְ הַחֻלִּין,

וְאֵינָה מְדַמְּעַתָּן,

וְהַשְּׁנִיָּה,

נוֹהֵג בָּהּ כִּתְרוּמָה, וְחַיֶּבֶת בַּחַלָּה.

דִּבְרֵי רְבִּי מֵאִיר.

רְבִּי יוֹסֵה פוֹטֵר.

נָפְלָה שְׁנִיָּה לְמָקוֹם אַחֵר,

אֵינָה מְדַמְּעַתָּהּ. <מדמעתן>

נָפְלוּ שְׁתֵּיהֶן לְמָקוֹם אֶחָד,

מְדַמְּעוֹת כִּקְטַנָּה שֶׁבִּשְׁתֵּיהֶן.

### @11מסכת תרומות פרק ז משנה ז

ח

זָרַע אֶת אַחַת מֵהֶן,

פָּטוּר,

וְהַשְּׁנִיָּה,

נוֹהֵג בָּהּ כִּתְרוּמָה, וְחַיֶּבֶת בַּחַלָּה.

דִּבְרֵי רְבִּי מֵאִיר.

רְבִּי יוֹסֵה פוֹטֵר.

זָרַע אַחֵר אֶת הַשְּׁנִיָּה,

פָּטוּר.

זָרַע אֶחָד אֶת שְׁתֵּיהֶן,

דָּבָר שֶׁזַּרְעוֹ כָלֶה, מֻתָּר,

וְדָבָר שֶׁאֵין זַרְעוֹ כָלֶה, אָסוּר.

## @22פרק ח

### @11מסכת תרומות פרק ח משנה א

א

הָאִשָּׁה שֶׁהָיְתָה אוֹכֶלֶת בִּתְרוּמָה, <שאכלה>

בָּאוּ וְאָמְרוּ לָהּ "מֵת בַּעְלִיךְ",

אוֹ "גֵּרְשֵׁךְ";

וְכֵן הָעֶבֶד שֶׁהָיָה אוֹכֵל בִּתְרוּמָה,

בָּאוּ וְאָמְרוּ לוֹ "מֵת רַבָּךְ",

אוֹ "מְכָרָךְ לְיִשְׂרָאֵל",

אוֹ "נְתָנָךְ מַתָּנָה",

אוֹ "עֲשָׂאָךְ בֶּן חוֹרִין";

וְכֵן כֹּהֵן שֶׁהָיָה אוֹכֵל בִּתְרוּמָה,

וְנוֹדַע שֶׁהוּא בֶן גְּרוּשָׁה אוֹ בֶן חֲלוּצָה,

רְבִּי אֱלִיעֶזֶר מְחַיֵּב קֶרֶן וְחֹמֶשׁ,

רְבִּי יְהוֹשֻׁעַ פּוֹטֵר.

הָיָה עוֹמֵד וּמַקְרִיב עַל גַּבֵּי הַמִּזְבֵּחַ,

וְנוֹדַע שֶׁהוּא בֶן גְּרוּשָׁה אוֹ בֶן חֲלוּצָה,

רְבִּי אֱלִיעֶזֶר אוֹמֵר:

כָּל הַקָּרְבָּנוֹת שֶׁהִקְרִיב עַל גַּבֵּי הַמִּזְבֵּחַ,

פְּסוּלִים.

וּרְבִּי יְהוֹשֻׁעַ מַכְשִׁיר.

נוֹדַע שֶׁהוּא בַּעַל מוּם,

עֲבוֹדָתוֹ פְסוּלָה.

### @11מסכת תרומות פרק ח משנה ב

ב

וְכֻלָּם שֶׁהָיְתָה תְרוּמָה לְתוֹךְ פִּיהֶם,

רְבִּי אֱלִיעֶזֶר אוֹמֵר:

יִבְלָעוּ.

רְבִּי יְהוֹשֻׁעַ אוֹמֵר:

יִפְלֹטוּ.

אָמְרוּ לוֹ:

"נִטְמֵאתָ", "נִטַּמַּת תְּרוּמָה",

רְבִּי אֱלִיעֶזֶר אוֹמֵר:

יִבְלַע.

רְבִּי יְהוֹשֻׁעַ אוֹמֵר:

יִפְלֹט. <יִפְלוֹטוּ>

אִם "טָמֵא הָיִיתָ", וּ"טְמֵאָה הָיְתָה תְרוּמָה",

אוֹ נוֹדַע שֶׁהוּא טֶבֶל,

אוֹ מַעֲשֵׂר רִאשׁוֹן שֶׁלֹּא נִטְּלָה תְרוּמָתוֹ,

אוֹ מַעֲשֵׂר שֵׁנִי וְהֶקְדֵּשׁ שֶׁלֹּא נִפְדּוּ,

אוֹ שֶׁטָּעַם טַעַם פְּשֵׁפֵשׁ לְתוֹךְ פִּיהוּ,

הֲרֵי זֶה יִפְלֹט.

### @11מסכת תרומות פרק ח משנה ג

ג

הָיָה אוֹכֵל בָּאֶשְׁכּוֹל,

וְנִכְנַס מִן הַגִּנָּה לֶחָצֵר,

רְבִּי אֱלִיעֶזֶר אוֹמֵר:

יִגְמֹר.

רְבִּי יְהוֹשֻׁעַ אוֹמֵר:

לֹא יִגְמֹר.

חָשֵׁכָה לֵילֵי שַׁבָּת,

רְבִּי אֱלִיעֶזֶר אוֹמֵר:

לֹא יִגְמֹר.

רְבִּי יְהוֹשֻׁעַ אוֹמֵר:

יִגְמֹר.

### @11מסכת תרומות פרק ח משנה ד

ד

יַיִן שֶׁלִּתְרוּמָה שֶׁנִּתְגַּלָּה,

יִשָּׁפֵךְ,

וְאֵין צֹרֶךְ לוֹמַר שֶׁלַּחֻלִּים.

שְׁלֹשָׁה מַשְׁקִין אֲסוּרִין מִשֵּׁם גִּלּוּי:

הַמַּיִם וְהַיַּיִן וְהֶחָלָב.

וּשְׁאָר כָּל הַמַּשְׁקִין מֻתָּרִים.

כַּמָּה יִשְׁהוּ וִיהוּ אֲסוּרִין?

כְּדֵי שֶׁיֵּצֵא הָרַחַשׁ מִמָּקוֹם קָרוֹב וְיִשְׁתֶּה.

### @11מסכת תרומות פרק ח משנה ה

ה

שֵׁעוּר הַמַּיִם הַמְגֻלִּין:

כְּדֵי שֶׁתֹּאבַד בָּהֶן הַמָּרָה. <המידה>

רְבִּי יוֹסֵה אוֹמֵר:

בַּכֵּלִים, כָּל שֶׁהֵן,

וּבַקַּרְקָעוֹת, אַרְבָּעִים סְאָה.

### @11מסכת תרומות פרק ח משנה ו

ו

נִקּוּרֵי תְאֵנִים,

וַעֲנָבִים,

הַקִּשּׁוּאִים,

וְהַדִּלּוּעִים,

וְהָאֲבַטִּיחִים,

וְהַמַּלְפְּפוֹנוֹת,

אֲפִלּוּ הֵן בַּכַּד,

אֶחָד גָּדוֹל וְאֶחָד קָטָן,

אֶחָד תָּלוּשׁ וְאֶחָד מְחֻבָּר,

כָּל שֶׁיֵּשׁ בּוֹ לֵחָה, אָסוּר.

וּנְשִׁיכַת הַנָּחָשׁ אֲסוּרָה,

מִפְּנֵי סַכָּנַת נְפָשׁוֹת.

משנה ז *<כולה מן המגיה>*

הַמְשַׁמֶּרֶת שֶׁלַּיַּיִן אֲסוּרָה מִשּׁוּם גִּלּוּי.

רְבִּי נְחֶמְיָה מַתִּיר.

### @11מסכת תרומות פרק ח משנה ח

ז

חָבִית שֶׁלִּתְרוּמָה שֶׁנּוֹלַד לָהּ סְפֵק טֻמְאָה,

רְבִּי אֱלִיעֶזֶר אוֹמֵר:

אִם הָיְתָה מֻנַּחַת בִּמְקוֹם הַתָּרְפָּה,

יַנִּיחֶנָּה בִמְקוֹם הַמֻּצְנָע;

אִם הָיְתָה מְגֻלָּה, יְכַסֶּנָּה.

רְבִּי יְהוֹשֻׁעַ אוֹמֵר:

אִם הָיְתָה מֻנַּחַת בִּמְקוֹם הַמֻּצְנָע,

יַנִּיחֶנָּה בִמְקוֹם הַתָּרְפָּה; <התרופה>

אִם הָיְתָה מְכֻסָּה,

יְגַלֶּנָּה.

רַבָּן גַּמְלִיאֵל אוֹמֵר:

אַל יְחַדֵּשׁ בָּהּ דָּבָר.

### @11מסכת תרומות פרק ח משנה ט

ח

חָבִית שֶׁנִּשְׁבָּרָה בַגַּת הָעֶלְיוֹנָה, <בְּגַת>

הַתַּחְתּוֹנָה טְמֵאָה,

מוֹדֶה רְבִּי אֱלִיעֶזֶר וּרְבִּי יְהוֹשֻׁעַ,

שֶׁאִם יָכוֹל לְהַצִּיל מִמֶּנָּה רְבִיעִית בְּטַהֲרָה,

יַצִּיל,

וְאִם לָאו,

רְבִּי אֱלִיעֶזֶר אוֹמֵר:

תֵּרֵד וְתִטַּמָּא,

וְאַל יְטַמְּאֶנָּה בְיָדָיו.

### @11מסכת תרומות פרק ח משנה י

ט

וְכֵן חָבִית שֶׁלַּשֶּׁמֶן שֶׁנִּשְׁפָּכָה,

מוֹדֶה רְבִּי אֱלִיעֶזֶר וּרְבִּי יְהוֹשֻׁעַ,

שֶׁאִם יָכוֹל לְהַצִּיל מִמֶּנָּה רְבִיעִית בְּטַהֲרָה,

יַצִּיל,

וְאִם לָאו,

רְבִּי אֱלִיעֶזֶר אוֹמֵר:

תֵּרֵד וְתִבָּלַע,

וְאַל יְבַלְּעֶנָּה בְיָדָיו.

### @11מסכת תרומות פרק ח משנה יא

י

עַל זוֹ וְעַל זוֹ אָמַר רְבִּי יְהוֹשֻׁעַ:

לֹא זוֹ הִיא תְּרוּמָה שֶׁאֲנִי מֻזְהָר עָלֶיהָ מִלְּטַמְּאָהּ, <שני>

אֶלָּא מִלְּאָכְלָהּ.

וּבַל תְּטַמְּאָהּ כֵּיצַד? <כיצד מחוק>

הָיָה עוֹבֵר מִמָּקוֹם לְמָקוֹם,

וְכִכָּרוֹת שֶׁלִּתְרוּמָה בְיָדוֹ,

אָמַר לוֹ נָכְרִי:

"תֶּן לִי אַחַת מֵהֶן וַאֲטַמֵּא,

וְאִם לָאו, הֲרֵי אֲנִי מְטַמֵּא אֶת כֻּלָּם",

רְבִּי אֱלִיעֶזֶר אוֹמֵר:

יְטַמֵּא אֶת כֻּלָּם,

וְאַל יִתֵּן לוֹ אַחַת מֵהֶן.

רְבִּי יְהוֹשֻׁעַ אוֹמֵר:

יַנִּיחַ לְפָנָיו אַחַת עַל הַסֶּלַע.

### @11מסכת תרומות פרק ח משנה יב

יא

וְכֵן נָשִׁים שֶׁאָמְרוּ לָהֶם גּוֹיִם:

תְּנוּ לָנוּ אַחַת מִכֶּם וּנְטַמֵּא,

וְאִם לָאו, הֲרֵי אָנוּ מְטַמְּאִין אֶת כֻּלְּכֶם,

יְטַמְּאוּ אֶת כֻּלָּם,

וְאַל יִמְסְרוּ לָהֶם נֶפֶשׁ אַחַת מִיִּשְׂרָאֵל.

## @22פרק ט

### @11מסכת תרומות פרק ט משנה א

א

הַזּוֹרֵעַ תְּרוּמָה,

שׁוֹגֵג, יוֹפַךְ,

מֵזִיד, יְקַיֵּם.

אִם הֵבִיאָה שָׁלִישׁ,

בֵּין שׁוֹגֵג בֵּין מֵזִיד, יְקַיֵּם.

וּבַפִּשְׁתָּן,

מֵזִיד, יוֹפַךְ.

### @11מסכת תרומות פרק ט משנה ב

ב

וְחַיֶּבֶת בַּלֶּקֶט וּבַשִּׁכְחָה וּבַפֵּאָה,

וַעֲנִיֵּי יִשְׂרָאֵל וַעֲנִיֵּי כֹהֲנִים מְלַקְּטִים,

וַעֲנִיֵּי יִשְׂרָאֵל מוֹכְרִין אֶת שֶׁלָּהֶן לַכֹּהֲנִים

בִּדְמֵי תְרוּמָה, וְהַדָּמִין שֶׁלָּהֶן.

אָמַר רְבִּי טַרְפוֹן:

לֹא יְלַקְּטוּ אֶלָּא עֲנִיֵּי כֹהֲנִים,

שֶׁמֵּא יִשְׁכְּחוּ וְיִתְּנוּ לְתוֹךְ פִּיהֶם.

אָמַר לוֹ רְבִּי עֲקִיבָה:

אִם כֵּן,

לֹא יְלַקְּטוּ אֶלָּא טְהוֹרִים.

### @11מסכת תרומות פרק ט משנה ג

ג

וְחַיֶּבֶת בַּמַּעַשְׂרוֹת וּבְמַעְשַׂר עָנִי, <וּבְמַעְשֵׂר>

וַעֲנִיֵּי יִשְׂרָאֵל וַעֲנִיֵּי כֹהֲנִים נוֹטְלִים,

וַעֲנִיֵּי יִשְׂרָאֵל מוֹכְרִין אֶת שֶׁלָּהֶן לַכֹּהֲנִים בִּדְמֵי תְרוּמָה,

וְהַדָּמִים שֶׁלָּהֶן.

הַחוֹבֵט מְשֻׁבָּח.

וְהַדָּשׁ, כֵּיצַד יַעֲשֶׂה?

תּוֹלֶה כְפֵיפוֹת בְּצַוְּארֵי בְהֵמָה,

וְנוֹתֵן לְתוֹכָן מֵאוֹתוֹ הַמִּין.

נִמְצָא לֹא זוֹמֵם אֶת הַבְּהֵמָה,

וְלֹא מַאֲכִיל אֶת הַתְּרוּמָה.

### @11מסכת תרומות פרק ט משנה ד

ד

גִּדּוּלֵי תְרוּמָה, תְּרוּמָה,

וְגִּדּוּלֵי גִדּוּלִים, חֻלִּים.

אֲבָל הַטֶּבֶל,

וּמַעֲשֵׂר רִאשׁוֹן,

וּסְפִיחֵי שְׁבִיעִית,

וּתְרוּמַת חוּץ לָאָרֶץ,

וְהַמְדֻמָּע,

וְהַבִּכּוּרִים,

גִּדּוּלֵיהֶם חֻלִּין.

גִּדּוּלֵי הֶקְדֵּשׁ וּמַעֲשֵׂר שֵׁנִי, חֻלִּים,

וּפוֹדֶה אוֹתָם בִּזְמַן זַרְעָן. <זְרָעָן>

### @11מסכת תרומות פרק ט משנה ה

ה

מֵאָה לִגְנָה שֶׁלִּתְרוּמָה וְאַחַת שֶׁלַּחֻלִּים,

כֻּלָּם מֻתָּרִים בְּדָבָר שֶׁזַּרְעוֹ כָלֶה.

אֲבָל בְּדָבָר שֶׁאֵין זַרְעוֹ כָלֶה,

אֲפִלּוּ מֵאָה שֶׁלַּחֻלִּין וְאַחַת שֶׁלִּתְרוּמָה,

כֻּלָּם אֲסוּרִין.

### @11מסכת תרומות פרק ט משנה ו

ו

הַטֶּבֶל,

גִּדּוּלָיו מֻתָּרִין בְּדָבָר שֶׁזַּרְעוֹ כָלֶה;

אֲבָל בְּדָבָר שֶׁאֵין זַרְעוֹ כָלֶה,

גִּדּוּלֵי גִדּוּלִין אֲסוּרִין.

וְאֵי זֶה הוּא דָבָר שֶׁאֵין זַרְעוֹ כָלֶה?

כְּגוֹן הַלּוּף, וְהַשּׁוּם וְהַבְּצָלִים.

רְבִּי יְהוּדָה אוֹמֵר:

הַשּׁוּם כִּשְׂעוֹרִין.

### @11מסכת תרומות פרק ט משנה ז

ז

הַמְנַכֵּשׁ עִם הַנָּכְרִי בַחֲסִיּוֹת,

אַף עַל פִּי שֶׁפֵּרוֹתָיו טֶבֶל,

אוֹכֵל מֵהֶן עֲרַי.

שִׁתְלֵי תְרוּמָה שֶׁנִּטַּמְּאוּ,

שְׁתָלָן, טָהָרוּ מִלְּטַמֵּא. <ישתלו>

וַאֲסוּרִין מִלֹּאכַל עַד שֶׁיָּגֹם הָאֹכֶל.

רְבִּי יְהוּדָה אוֹמֵר:

עַד שֶׁיָּגֹם וְיִשְׁנֶה.

## @22פרק י

### @11מסכת תרומות פרק י משנה א

א

בָּצָל שֶׁנְּתָנוֹ בְתוֹךְ עֲדָשִׁים,

אִם שָׁלֵם, מֻתָּר;

וְאִם חִתְּכוֹ, בְּנוֹתֵן טַעַם;

וּשְׁאָר כָּל הַתַּבְשִׁיל,

בֵּין שָׁלֵם, בֵּין מְחֻתָּךְ,

בְּנוֹתֵן טַעַם.

רְבִּי יְהוּדָה מַתִּיר בְּצַחֲנָה,

שֶׁאֵינוּ אֶלָּא לִטּוֹל אֶת הַזַּהְמָה.

### @11מסכת תרומות פרק י משנה ב

ב

תַּפּוּחַ שֶׁרִסְּקוֹ וּנְתָנוֹ לְתוֹךְ עִסָּה וְחִמֵּצָהּ,

הֲרֵי זוֹ אֲסוּרָה.

שְׂעוֹרִים שֶׁנָּפְלוּ לְתוֹךְ הַבּוֹר שֶׁלַּמַּיִם,

אַף עַל פִּי שֶׁהִבְאִישׁוּ מֵימָיו,

מֵימָיו מֻתָּרִין.

### @11מסכת תרומות פרק י משנה ג

ג

הָרוֹדֶה פַת חַמָּה,

וּנְתָנָהּ עַל פִּי חָבִית שֶׁלַּיַּיִן שֶׁלִּתְרוּמָה,

רְבִּי מֵאִיר אוֹסֵר,

וּרְבִּי יְהוּדָה מַתִּיר.

רְבִּי יוֹסֵה מַתִּיר בְּשֶׁלַּחִטִּים,

וְאוֹסֵר בְּשֶׁלִּשְׂעוֹרִים,

מִפְּנֵי שֶׁהַשְּׂעוֹרִים שׁוֹאֲבוֹת.

### @11מסכת תרומות פרק י משנה ד

ד

תַּנּוּר שֶׁהִסִּיקוֹ בִּכְמָן שֶׁלִּתְרוּמָה,

וְאָפָה בוֹ אֶת הַפַּת,

הַפַּת מֻתֶּרֶת,

שֶׁאֵינוּ טַעַם כְּמָן, אֶלָּא רֵיחַ כְּמָן.

### @11מסכת תרומות פרק י משנה ה

ה

תַּלְתָּן שֶׁנָּפְלָה לְתוֹךְ הַבּוֹר שֶׁלַּיַּיִן, <שֶׁלַּמַּיִם>

בִּתְרוּמָה וּבְמַעֲשֵׂר שֵׁנִי,

אִם יֵשׁ בַּזֶּרַע כְּדֵי לִתֵּן טַעַם,

אֲבָל לֹא בָעֵץ;

וּבַשְּׁבִיעִית וּבְכִלְאֵי הַכֶּרֶם וּבַהֶקְדֵּשׁ,

אִם יֵשׁ בַּזֶּרַע וּבָעֵץ כְּדֵי לִתֵּן טַעַם.

### @11מסכת תרומות פרק י משנה ו

ו

מִי שֶׁהָיוּ לוֹ חֲבִלֵּי תַלְתָּן שֶׁלְּכִלְאֵי הַכֶּרֶם, <שֶׁלְכִּלְאֵי>

יִדָּלֵקוּ.

הָיוּ לוֹ חֲבִלֵּי תַלְתָּן שֶׁלַּטֶּבֶל,

כּוֹתֵשׁ וּמְחַשֵּׁב כַּמָּה זֶרַע בָּהֶם,

וּמַפְרִישׁ אֶת הַזֶּרַע,

וְאֵינוּ צָרִיךְ לְהַפְרִישׁ אֶת הָעֵץ.

אִם הִפְרִישׁ, לֹא יֹאמַר:

"אֶכְתֹּשׁ וְאֶטֹּל אֶת הָעֵץ, וְאֶתֵּן אֶת הַזֶּרַע",

אֶלָּא נוֹתֵן הָעֵץ עִם הַזֶּרַע.

### @11מסכת תרומות פרק י משנה ז

ז

זֵיתֵי חֻלִּין שֶׁכְּבָשָׁן עִם זֵיתֵי תְרוּמָה,

פְּצוּעֵי חֻלִּין עִם פְּצוּעֵי תְרוּמָה,

פְּצוּעֵי חֻלִּין עִם שְׁלֵמֵי תְרוּמָה,

אוֹ בְמֵי תְרוּמָה,

אָסוּר.

אֲבָל שְׁלֵמֵי חֻלִּין עִם פְּצוּעֵי תְרוּמָה,

מֻתָּר.

### @11מסכת תרומות פרק י משנה ח

ח

דָּג טָמֵא שֶׁכְּבָשׁוֹ עִם דָּג טָהוֹר:

כָּל גָּרֵב שֶׁהוּא מַחֲזִיק סָאתַיִם,

אִם יֶשׁ בּוֹ מִשְׁקַל עֲשָׂרָה זוּז בִּיהוּדָה,

שֶׁהֵן חָמֵשׁ סְלָעִים בַּגָּלִיל,

דָּג טָמֵא, צֵירוֹ אָסוּר.

רְבִּי יְהוּדָה אוֹמֵר:

רְבִיעִית בְּסָאתַיִם.

וּרְבִּי יוֹסֵה אוֹמֵר:

אֶחָד מִשִּׁשָּׁה עָשָׂר בּוֹ.

### @11מסכת תרומות פרק י משנה ט

ט

חֲגָבִים טְמֵאִים שֶׁנִּכְבָּשׁוּ עִם חֲגָבִים טְהוֹרִין,

לֹא פָסְלוּ אֶת צֵירָן.

הֵעִיד רְבִּי צָדוֹק עַל צֵיר חֲגָבִים טְמֵאִים,

שֶׁהוּא טָהוֹר.

### @11מסכת תרומות פרק י משנה י

י

כָּל הַנִּכְבָּשִׁין זֶה עִם זֶה מֻתָּרִים,

אֶלָּא עִם הָחֵסִית:

חֵסִית שֶׁלַּחֻלִּין עִם חֵסִית שֶׁלִּתְרוּמָה,

חֵסִית שֶׁלַּחֻלִּין עִם יָרָק שֶׁלִּתְרוּמָה,

אָסוּר.

אֲבָל יָרָק שֶׁלַּחֻלִּין עִם חֵסִית שֶׁלִּתְרוּמָה,

מֻתָּר.

### @11מסכת תרומות פרק י משנה יא

יא

רְבִּי יוֹסֵה אוֹמֵר:

כָּל הַנִּשְׁלָקִים עִם הַתְּרָדִים אֲסוּרִין,

מִפְּנֵי שֶׁהֵן נוֹתְנִין אֶת הַטַּעַם.

רְבִּי שִׁמְעוֹן אוֹמֵר:

כְּרוּב שֶׁלַּשֶּׁקִי עִם כְּרוּב שֶׁלַּבַּעַל,

אָסוּר, מִפְּנֵי שֶׁהוּא בּוֹלֵעַ.

רְבִּי עֲקִיבָה אוֹמֵר:

כָּל הַמִּתְבַּשְּׁלִין זֶה עִם זֶה מֻתָּרִין,

אֶלָּא עִם הַבָּשָׂר.

רְבִּי יוֹחָנָן בֶּן נוּרִי אוֹמֵר:

הַכָּבֵד אוֹסֶרֶת וְאֵינָה נֶאֱסֶרֶת,

מִפְּנֵי שֶׁהִיא פוֹלֶטֶת וְאֵינָה בוֹלַעַת.

### @11מסכת תרומות פרק י משנה יב

יב

בֵּיצָה שֶׁנִּתְבַּשְּׁלָה בְּתַבְלִים אֲסוּרִין,

אֲפִלּוּ חֶלְמוֹן שֶׁלָּהּ אָסוּר,

מִפְּנֵי שֶׁהוּא בוֹלֵעַ.

מֵי כְבָשִׁים וּמֵי שְׁלָקוֹת שֶׁלִּתְרוּמָה,

אֲסוּרִין לַזָּרִים.

## @22פרק יא

### @11מסכת תרומות פרק יא משנה א

א

אֵין נוֹתְנִין דְּבֵלָה וּגְרוֹגְרוֹת לְתוֹךְ הַמּוּרְיָס,

מִפְּנֵי שֶׁהוּא מְאַבְּדָן.

אֲבָל נוֹתְנִין אֶת הַיַּיִן לַמּוּרְיָס.

וְאֵין מְפַטְּמִין אֶת הַשֶּׁמֶן,

אֲבָל עוֹשִׂים אֶת הַיַּיִן יִנָמֵילִין.

אֵין מְבַשְּׁלִים יַיִן שֶׁלִּתְרוּמָה,

מִפְּנֵי שֶׁהוּא מַמְעִיטוֹ.

רְבִּי יְהוּדָה מַתִּיר,

מִפְּנֵי שֶׁהוּא מַשְׁבִּיחוֹ.

### @11מסכת תרומות פרק יא משנה ב

ב

דְּבַשׁ תְּמָרִים וְיֵין תַּפּוּחִים וְחֹמֶץ סִתְוָנִיּוֹת,

וּשְׁאָר כָּל מֵי פֵרוֹת שֶׁלִּתְרוּמָה,

רְבִּי אֱלִיעֶזֶר מְחַיֵּב קֶרֶן וְחֹמֶשׁ.

רְבִּי יְהוֹשֻׁעַ פּוֹטֵר.

רְבִּי אֱלִיעֶזֶר מְטַמֵּא מִשֵּׁם מַשְׁקֶה.

אָמַר רְבִּי יְהוֹשֻׁעַ:

לֹא מָנוּ חֲכָמִים שִׁבְעָה מַשְׁקִים בְּמִינֵי פַטָּמִים, <היה כתוב: כמוני>

אֶלָּא אָמְרוּ:

שִׁבְעָה מַשְׁקִין טְמֵאִין,

וּשְׁאָר כָּל הַמַּשְׁקִין טְהוֹרִין.

### @11מסכת תרומות פרק יא משנה ג

ג

אֵין עוֹשִׂין תְּמָרִים דְּבַשׁ,

וְלֹא תַפּוּחִים יַיִן,

וְלֹא סִתְוָנִיּוֹת חֹמֶץ.

וּשְׁאָר כָּל הַפֵּרוֹת,

אֵין מְשַׁנִּין אוֹתָן מִבִּרְיָתָן בִּתְרוּמָה וּבְמַעֲשֵׂר שֵׁנִי,

אֶלָּא זֵיתִים וַעֲנָבִים בִּלְבַד.

אֵין סוֹפְגִים אַרְבָּעִים מִשֵּׁם עָרְלָה,

אֶלָּא עַל הַיּוֹצֵא מִן הַזֵּיתִים וּמִן הָעֲנָבִים.

וְאֵין מְבִיאִין בִּכּוּרִים מַשְׁקִין,

אֶלָּא הַיּוֹצֵא מִן הַזֵּיתִים וּמִן הָעֲנָבִים.

וְאֵינוּ מִטַּמֵּא מִשֵּׁם מַשְׁקֶה, <מְטַמֵּא>

אֶלָּא הַיּוֹצֵא מִן הַזֵּיתִים וּמִן הָעֲנָבִים.

אֵין מַקְרִיבִים עַל גַּבֵּי הַמִּזְבֵּחַ,

אֶלָּא הַיּוֹצֵא מִן הַזֵּיתִים וּמִן הָעֲנָבִים.

### @11מסכת תרומות פרק יא משנה ד

ד

עָקְצֵי תְאֵנִים וּגְרוֹגְרוֹת,

וְהַכַּלֵּיסִים וְהֶחָרוּבִין שֶׁלִּתְרוּמָה,

אֲסוּרִין לַזָּרִים.

### @11מסכת תרומות פרק יא משנה ה

ה

גַּלְעִנֵּי תְרוּמָה,

כָּל זְמַן שֶׁהוּא מְכַנְּסָן, אֲסוּרוֹת.

אִם הִשְׁלִיכָן, מֻתָּרוֹת.

וְכֵן עַצְמוֹת הַקָּדָשִׁים,

כָּל זְמַן שֶׁהוּא מְכַנְּסָן, אֲסוּרִין,

וְאִם הִשְׁלִיכָן, מֻתָּרִין.

הַמֻּרְסָן מֻתָּר.

סֻבִּים שֶׁלַּחֲדָשׁוֹת, אֲסוּרוֹת.

וְשֶׁלַּיְּשָׁנוֹת, מֻתָּרוֹת.

נוֹהֵג בִּתְרוּמָה כְּדֶרֶךְ שֶׁהוּא נוֹהֵג בַּחֻלִּין.

הַמְסַלֵּת קַב אוֹ קַבַּיִם לַסְּאָה,

לֹא יְאַבֵּד אֶת הַשְּׁאָר,

אֶלָּא יַנִּיחֶנּוּ בִמְקוֹם מֻצְנָע.

### @11מסכת תרומות פרק יא משנה ו

ו

מְגוֹרָה שֶׁפִּנָּה מִמֶּנָּה חִטֵּי תְרוּמָה,

אֵין מְחַיְּבִין אוֹתוֹ לִהְיוֹת יוֹשֵׁב וּמְלַקֵּט אַחַת אַחַת,

אֶלָּא מְכַבֵּד כְּדַרְכּוֹ וְנוֹתֵן לְתוֹכָהּ חֻלִּין.

### @11מסכת תרומות פרק יא משנה ז

ז

וְכֵן חָבִית שֶׁלַּשֶּׁמֶן שֶׁנִּשְׁפָּכָה,

אֵין מְחַיְּבִין אוֹתוֹ לִהְיוֹת יוֹשֵׁב וּמַטְַפִיֵחַ,

אֶלָּא נוֹהֵג בָּהּ כְּדֶרֶךְ שֶׁהוּא נוֹהֵג בַּחֻלִּין.

### @11מסכת תרומות פרק יא משנה ח

ח

הַמְעָרֶה מִכַּד לְכַד וְנִטֵּף שָׁלוֹשׁ טִפִּים,

נוֹתֵן לְתוֹכָהּ חֻלִּין.

הִרְכִּינָהּ וּמִצַּת,

הֲרֵי זוֹ תְרוּמָה.

וְכַמָּה תְהֵא בִתְרוּמַת מַעֲשֵׂר שֶׁלִּדְמַי, <בתרומה>

וְיוֹלִיכֶנָּה לַכֹּהֵן?

אֶחָד מִשְּׁמוֹנָה לִשְׁמִינִית.

### @11מסכת תרומות פרק יא משנה ט

ט

כַּרְשִׁנֵּי תְרוּמָה,

מַאֲכִילִין אוֹתָן לַבְּהֵמָה, וְלַחַיָּה, וְלַתַּרְנָגְלִין.

יִשְׂרָאֵל שֶׁסָּכַר פָּרָה מִכֹּהֵן,

מַאֲכִילָהּ כַּרְשִׁנֵּי תְרוּמָה.

וְכֹהֵן שֶׁסָּכַר פָּרָה מִיִּשְׂרָאֵל,

אַף עַל פִּי שֶׁמְּזוֹנוֹתֶיהָ עָלָיו,

לֹא יַאֲכִילָהּ כַּרְשִׁנֵּי תְרוּמָה.

יִשְׂרָאֵל שֶׁשָּׁם פָּרָה מִכֹּהֵן,

לֹא יַאֲכִילָהּ כַּרְשִׁנֵּי תְרוּמָה,

וְכֹהֵן שֶׁשָּׁם פָּרָה מִיִּשְׂרָאֵל,

מַאֲכִילָהּ כַּרְשִׁנֵּי תְרוּמָה.

### @11מסכת תרומות פרק יא משנה י

י

מַדְלִיקִין שֶׁמֶן שְׂרֵפָה בְבָתֵּי כְנֵסָיוֹת,

וּבְבָתֵּי מִדְרָשׁוֹת,

וּבְמָבוֹאוֹת אֲפֵלִים,

וְעַל גַּבֵּי הַחוֹלִין, בִּרְשׁוּת כֹּהֵן.

בַּת יִשְׂרָאֵל שֶׁנִּשֵּׂאת לַכֹּהֵן,

וְהִיא לִמּוּדֵת לָבֹא אֵצֶל אָבִיהָ,

אָבִיהָ מַדְלִיק בִּרְשׁוּתָהּ.

מַדְלִיקִין בְּבֵית הַמִּשְׁתֶּה,

אֲבָל לֹא בְבֵית הָאֵבֶל.

דִּבְרֵי רְבִּי יְהוּדָה.

רְבִּי יוֹסֵה אוֹמֵר:

בְּבֵית הָאֵבֶל,

אֲבָל לֹא בְבֵית הַמִּשְׁתֶּה.

רְבִּי מֵאִיר אוֹסֵר כָּן וְכָן.

רְבִּי שִׁמְעוֹן מַתִּיר כָּן וְכָן.

חסלת מסכת תרומה

# @00מסכת מעשׂרות

## @22פרק א

### @11מסכת מעשׂרות פרק א משנה א

א

כְּלָל אָמְרוּ בַמַּעַשְׂרוֹת:

כָּל שֶׁהוּא אֹכֶל, וְנִשְׁמָר, וְגִדּוּלָיו מִן הָאָרֶץ,

חַיָּב בַּמַּעַשְׂרוֹת.

וְעוֹד כְּלָל אַחֵר אָמָרוּ:

כָּל שֶׁתְּחִלָּתוֹ אֹכֶל וְסוֹפוֹ אֹכֶל,

אַף עַל פִּי שֶׁשִּׁמְּרוֹ לְהוֹסִיף אֹכֶל,

חַיָּב קָטוֹן וְגָדוֹל.

וְכָל שֶׁאֵין תְּחִלָּתוֹ אֹכֶל,

אֲבָל סוֹפוֹ אֹכֶל,

אֵינוּ חַיָּב עַד שֶׁיֵּעָשֶׂה אֹכֶל. <שֶׁיַּעֲשֶׂה>

### @11מסכת מעשׂרות פרק א משנה ב

ב

מֵאֶמָּתַי הַפֵּרוֹת חַיָּבִין בַּמַּעַשְׂרוֹת?

הַתְּאֵנִים, מִשֶּׁבְִּחֵלוּ,

וְהָעֲנָבִין וְהָאֳבָשִׁין, מִשֶּׁהִבְאִישׁוּ,

הָאוֹג וְהַתּוּתִים, מִשֶּׁיַּאֲדִימוּ,

וְכָל הָאֲדֻמִּים, מִשֶּׁיַּאֲדִימוּ.

הָרִמּוֹנִים, מִשֶּׁיִּמַּסּוּ,

הַתְּמָרִים, מִשֶּׁיָּטִילוּ שְׂאוֹר,

הַפַּרְסְקִין, מִשֶּׁיָּטִילוּ גִידִים,

וְהָאֱגוֹזִים, מִשֶּׁיַּעֲשׁוּ מְגוֹרָה.

רְבִּי יְהוּדָה אוֹמֵר:

הָאֱגוֹזִים וְהַשְּׁקֵדִים מִשֶּׁיַּעֲשׁוּ קְלִפָּה.

### @11מסכת מעשׂרות פרק א משנה ג

ג  
הֶחָרוּבִים, מִשֶּׁיִּנָּקֵדוּ, <מִשֶּׁיְּנַָקֵּדוּ>

וְכָל הַשְּׁחוֹרִים מִשֶּׁיִּנָּקְדוּ. <מִשֶּׁיְּנַָקֵּדוּ>

הָאֲגָסִים וְהַקְּרָסְטָמִילִים וְהַפָּרִישִׁים וְהָחֶזְרִָרִים,

מִשֶּׁיִּקָּרֵחוּ, <מִשֶּׁיְּקָרֵחוּ>

וְכָל הַלְּבָנִים מִשֶּׁיִּקָּרֵחוּ, <מִשֶּׁיְּקָרֵחוּ>

הַתַּלְתָּן כְּדֵי שֶׁתִּצְמַח,

הַתְּבוּאָה וְהַזֵּיתִים, מִשֶּׁיַּכְנִיסוּ שָׁלִישׁ.

### @11מסכת מעשׂרות פרק א משנה ד

ד

וּבַיָּרָק:

הַקִּשּׁוּאִים,

וְהַדִּלּוּעִים,

וְהָאֲבַטִּיחִים,

וְהַמַּלְפְּפוֹנוֹת.

הַתַּפּוּחִים וְהָאֶתְרוֹגִים, <וְהָאֶתְרוֹגִּים>

חַיָּבִים גְּדוֹלִים וּקְטַנִּים.

רְבִּי שִׁמְעוֹן פּוֹטֵר אֶת הָאֶתְרוֹגִים בְּקָטְנָן. <הָאֶתְרוֹגִּים>

הַחַיָּב בַּשְּׁקֵדִים הַמָּרִים, פָּטוּר מִן הַמְּתוּקִים,

וְהַחַיָּב בַּמְּתוּקִים, פָּטוּר מִן הַמָּרִים.

### @11מסכת מעשׂרות פרק א משנה ה

ה

וְאֵי זֶה הוּא גָרְנָן לַמַּעַשְׂרוֹת?

הַקִּשּׁוּאִים וְהַדִּלּוּעִים, מִשֶּׁיְּפַקֵּס;

וְאִם אֵינוּ מְפַקֵּס, עַד שֶׁיַּעֲמִיד עֲרֵמָה.

אֲבַטִּיח, מִיִּשָּׁלֵק;

אִם אֵינוּ מְשַׁלֵּק, עַד שֶׁיַּעֲשֶׂה מֻקְצֶה.

יָרָק הַנֶּאֱגָד, מִשֶּׁיּוּגַד;

וְאִם אֵינוּ אוֹגֵד, עַד שֶׁיְּמַלֵּא אֶת הַכֶּלִי;

וְאִם אֵינוּ מְמַלֵּא אֶת הַכֶּלִי,

עַד שֶׁיִּלְקֹט כָּל צָרְכוֹ.

כַּלְכַּלָּה, עַד שֶׁיְּחַפֶּה;

וְאִם אֵינוּ מְחַפֶּה, עַד שֶׁיְּמַלֵּא אֶת הַכֶּלִי;

וְאִם אֵינוּ מְמַלֵּא אֶת הַכֶּלִי,

עַד שֶׁיִּלְקֹט כָּל צָרְכוֹ.

בַּמֵּי דְבָרִים אֲמוּרִים?

בְּמוֹלִיךְ לַשּׁוּק.

אֲבָל בְּמוֹלִיךְ לְבֵיתוֹ,

אוֹכֵל מֵהֶם עֲרַי עַד שֶׁהוּא מַגִּיעַ לְבֵיתוֹ.

### @11מסכת מעשׂרות פרק א משנה ו

ו

הַפְּרָד וְהַצִּמּוּקִים וְהֶחָרוּבִים, מִשֶּׁיַּעֲמִיד עֲרֵמָה.

הַבְּצָלִים, מִשֶּׁיְּפַקֵּל;

וְאִם אֵינוּ מְפַקֵּל, מִשֶּׁיַּעֲמִיד עֲרֵמָה.

תְּבוּאָה, מִשֶּׁיְּמָרֵחַ;

אִם אֵינוּ מְמָרֵחַ, עַד שֶׁיַּעֲמִיד עֲרֵמָה.

הַקִּטְנִיּוֹת, מִשֶּׁיִּכְבֹּר;

וְאִם אֵינוּ כוֹבֵר, עַד שֶׁיְּמָרַח.

אַף עַל פִּי שֶׁמָּרַח, <שמירח>

נוֹטֵל מִן הַקּוֹטְעִים, וּמִן הַצְּדָדִים,

וּמִמַּה שֶּׁבְּתוֹךְ הַתֶּבֶן,

וְאוֹכֵל.

### @11מסכת מעשׂרות פרק א משנה ז

ז

הַיַּיִן, מִשֶּׁיְּקַפֶּה.

אַף עַל פִּי שֶׁקִּפָּה,

קוֹלֵט מִן הַגַּת הָעֶלְיוֹנָה מִן הַצִּנּוֹר, וְשׁוֹתֶה.

הַשֶּׁמֶן, מִשֶּׁיֵּרֵד לָעוּקָה.

אַף עַל פִּי שֶׁיָּרַד,

נוֹטֵל מִן הָעֵקֶל וּמִן הַמָּמֵל וּמִבֵּין הַפַּצִּים,

וְנוֹתֵן לַחֲמִיטָה וְלַתַּמְחוּי,

אֲבָל לֹא יִתֵּן לִקְדֵרָה וּלְלַפָּס כְּשֶׁהֵן מַרְתִיחִין.

רְבִּי יְהוּדָה אוֹמֵר:

לַכֹּל הוּא נוֹתֵן,

חוּץ מִדָּבָר שֶׁיֶּשׁ בּוֹ חֹמֶץ וְצֵיר.

### @11מסכת מעשׂרות פרק א משנה ח

ח

הָעִגּוּל,

מִשֶּׁיַּחֲלִיקֶנּוּ.

מַחֲלִיקִים בַּתְּאֵנִים וּבָעֲנָבִים שֶׁלַּטֶּבֶל;

רְבִּי יְהוּדָה אוֹסֵר.

הַמַּחֲלִיק בָּעֲנָבִים,

לֹא הָכְשַׁר;

רְבִּי יְהוּדָה אוֹמֵר:

הָכְשַׁר.

גְּרוֹגְרוֹת, מִשֶּׁיָּדוֹשׁ;

וּמְגוּרָה, מִשֶּׁיְּעַגֵּל.

הָיָה דָשׁ בֶּחָבִית וּמְעַגֵּל בַּמְּגוּרָה,

נִשְׁבְּרָה הֶחָבִית וְנִפְחֲתָה הַמְּגוּרָה,

לֹא יֹאכַל מֵהֶן עֲרַי.

רְבִּי יוֹסֵה מַתִּיר.

## @22פרק ב

### @11מסכת מעשׂרות פרק ב משנה א

א

הָיָה עוֹבֵר בַּשּׁוּק, וְאָמַר:

טְלוּ לָכֶם תְּאֵנִים!

אוֹכְלִים וּפְטוּרִים.

לְפִיכָךְ, אִם הִכְנִיסוּ לְבָתֵּיהֶן, מְתַקְּנִים וַדַּי.

טְלוּ וְהַכְנִיסוּ לְבָתֵּיכֶם!

לֹא יֹאכְלוּ מֵהֶם עֲרַי.

לְפִיכָךְ, אִם הִכְנִיסוּ לְבָתֵּיהֶם,

אֵינָן מְתַקְּנִים אֶלָּא דְמַי.

### @11מסכת מעשׂרות פרק ב משנה ב

ב

הָיוּ יוֹשְׁבִים בַּשַּׁעַר אוֹ בֶחָנוּת, וְאָמַר:

טְלוּ לָכֶם תְּאֵנִים!

אוֹכְלִין פְּטוּרִין,

וּבַעַל הַשַּׁעַר וּבַעַל הֶחָנוּת חַיָּבִין.

רְבִּי יְהוּדָה פוֹטֵר עַד שֶׁיַּחְזִיר אֶת פָּנָיו,

אוֹ עַד שֶׁיְּשַׁנֶּה מְקוֹם יְשִׁיבָתוֹ.

### @11מסכת מעשׂרות פרק ב משנה ג

ג

הַמַּעֲלֶה פֵרוֹת מִן הַגָּלִיל לִיהוּדָה,

אוֹ עוֹלֶה לִירוּשָׁלַיִם,

אוֹכֵל מֵהֶם עַד שֶׁהוּא מַגִּיעַ לִמְקוֹם שֶׁהוּא הוֹלֵךְ,

וְכֵן בַּחֲזָרָה.

רְבִּי מֵאִיר אוֹמֵר:

עַד שֶׁהוּא מַגִּיעַ לִמְקוֹם הַשְּׁבִיתָה.

הָרוֹכְלִים הַמְחַזְּרִין בָּעֲיָרוֹת,

אוֹכְלִים עַד שֶׁהֵן מַגִּיעִים לִמְקוֹם הַלִּינָה.

רְבִּי יְהוּדָה אוֹמֵר:

הַבַּיִת הָרִאשׁוֹן הוּא בֵיתוֹ.

### @11מסכת מעשׂרות פרק ב משנה ד

ד

פֵּרוֹת שֶׁתְּרָמָן עַד שֶׁלֹּא נִגְמְרָה מְלַאכְתָּן,

רְבִּי אֱלִיעֶזֶר אוֹסֵר מִלֹּאכַל מֵהֶן עֲרַי;

וַחֲכָמִים מַתִּירִין, חוּץ מִכַּלְכַּלַּת תְּאֵנִים.

כַּלְכַּלַּת תְּאֵנִים שֶׁתְּרָמָהּ,

רְבִּי שִׁמְעוֹן מַתִּיר,

וַחֲכָמִים אוֹסְרִין.

### @11מסכת מעשׂרות פרק ב משנה ה

ה

הָאוֹמֵר לַחֲבֵרוֹ:

הֵילָךְ אִסָּר זֶה, וְתֶן לִי בוֹ חָמֵשׁ תְּאֵנִים,

לֹא יֹאכַל עַד שֶׁיְּעַשֵּׂר.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

אוֹכֵל אַחַת אַחַת, פָּטוּר,

וְאִם צֵרֵף, חַיָּב.

אָמַר רְבִּי יְהוּדָה:

מַעֲשֶׂה בְגִנַּת וְרָדִים שֶׁהָיְתָה בִירוּשָׁלַיִם,

וְהָיוּ תְאֵנִים נִמְכָּרוֹת מִשָּׁלשׁ וּמֵאַרְבַּע בָּאִסָּר,

וְלֹא הֻפְרַשׁ מִמֶּנָּה תְרוּמָה וּמַעֲשֵׂר מֵעוֹלָם.

### @11מסכת מעשׂרות פרק ב משנה ו

ו

הָאוֹמֵר לַחֲבֵרוֹ:

הֵילָךְ אִסָּר זֶה בְּעֶשֶׂר תְּאֵנִים שֶׁאָבֹר לִי, <בְּעֶשְׂרִים>

בּוֹרֵר וְאוֹכֵל;

בָּאֶשְׁכּוֹל שֶׁאָבֹר לִי,

מְגַרְגֵּר וְאוֹכֵל;

בָּרִמּוֹן שֶׁאָבֹר לִי,

פּוֹרֵט וְאוֹכֵל;

בַּאֲבַטִּיחַ שֶׁאָבֹר לִי,

סוֹפֵף וְאוֹכֵל.

אֲבָל אִם אָמַר לוֹ:

בְּעֶשְׂרִים תְּאֵנִים אֵלּוּ,

בִּשְׁנֵי אֶשְׁכֹּלוֹת אֵלּוּ,

בִּשְׁנֵי רִמּוֹנִים אֵלּוּ,

בִּשְׁנֵי אֲבַטִּיחִים אֵלּוּ,

אוֹכֵל כְּדַרְכּוֹ, וּפָטוּר,

מִפְּנֵי שֶׁקָּנָה בִמְחֻבָּר לַקַּרְקַע.

### @11מסכת מעשׂרות פרק ב משנה ז

ז

הַשּׂוֹכֵר אֶת הַפּוֹעֵל לְקַצּוֹת עִמּוֹ בַתְּאֵנִים,

אָמַר לוֹ:

עַל מְנָת שֶׁאֹכַל תְּאֵנִים,

אוֹכֵל, פָּטוּר, אִם צֵרֵף, חַיָּב.

עַל מְנָת שֶׁאֹכַל אֲנִי וּבְנִי,

אוֹ שֶׁיֹּאכַל בְּנִי בִשְׂכָרִי,

הוּא אוֹכֵל פָּטוּר, וּבְנוֹ אוֹכֵל חַיָּב.

עַל מְנָת שֶׁאכַל בְּשָׁעַת הַקְּצִיעָה וּלְאַחַר הַקְּצִיעָה,

בְּשָׁעַת הַקְּצִיעָה, אוֹכֵל פָּטוּר,

לְאַחַר הַקְּצִיעָה, אוֹכֵל חַיָּב,

שֶׁאֵינוּ אוֹכֵל מִן הַתּוֹרָה.

זֶה הַכְּלָל:

אוֹכֵל מִן הַתּוֹרָה, פָּטוּר,

וְשֶׁאֵינוּ אוֹכֵל מִן הַתּוֹרָה, חַיָּב.

### @11מסכת מעשׂרות פרק ב משנה ח

ח

הָיָה עוֹשֶׂה בְלַבְסִים,

לֹא יֹאכַל בִּבְנוֹת שֶׁבַע;

בִּבְנוֹת שֶׁבַע,

לֹא יֹאכַל בְּלַבְסִים.

אֲבָל מוֹנֵעַ הוּא אֶת עַצְמוֹ

עַד שֶׁהוּא מַגִּיעַ לִמְקוֹם הַיָּפוֹת וְאוֹכֵל.

הַמַּחֲלִיף עִם חֲבֵרוֹ,

זֶה לֹאכַל וְזֶה לֹאכַל,

זֶה לְקַצּוֹת וְזֶה לְקַצּוֹת, חַיָּב.

רְבִּי יְהוּדָה אוֹמֵר:

הַמַּחֲלִיף לֹאכַל, חַיָּב,

וּלְקַצּוֹת, פָּטוּר.

## @22פרק ג

### @11מסכת מעשׂרות פרק ג משנה א

א

הַמַּעֲבִיר תְּאֵנִים בַּחֲצֵרוֹ לְקַצּוֹת,

בָּנָיו וּבְנֵי בֵיתוֹ אוֹכְלִים פְּטוּרִין.

הַפּוֹעֲלִים שֶׁעִמּוֹ,

בִּזְמַן שֶׁאֵין לָהֶם מְזוֹנוֹת עָלָיו,

[אוֹכְלִין וּפְטוּרִין];

אֲבָל אִם יֵשׁ לָהֶן עָלָיו מְזוֹנוֹת,

הֲרֵי אֵלּוּ לֹא יֹאכֵלוּ.

### @11מסכת מעשׂרות פרק ג משנה ב

ב

הַמּוֹצִיא פּוֹעֲלָיו לַשָּׂדֶה,

בִּזְמַן שֶׁאֵין לָהֶם עָלָיו מְזוֹנוֹת, <שֶׁיֵּשׁ, כתוב על ידי מגיה על מקום מחוק>

אוֹכְלִין פְּטוּרִין.

אִם יֵשׁ לָהֶם עָלָיו מְזוֹנוֹת, <אֵין, כתוב על ידי מגיה על מקום מחוק>

אוֹכְלִים אַחַת אַחַת מִן הַתְּאֵנָה,

אֲבָל לֹא מִן הַסַּל, וְלֹא מִן הַקֻּפָּה, וְלֹא מִן הַמֻּקְצֶה.

### @11מסכת מעשׂרות פרק ג משנה ג

ג

הַשּׂוֹכֵר אֶת הַפּוֹעֵל לַעֲשׁוֹת בַּזֵּיתִים,

אָמַר לוֹ:

עַל מְנָת לֹאכַל זֵיתִים,

אוֹכֵל אֶחָד אֶחָד, פָּטוּר,

וְאִם צֵרֵף, חַיָּב.

לְנַכֵּשׁ בַּבְּצָלִים,

אָמַר לוֹ:

עַל מְנָת לֹאכַל יָרָק,

מְקַרְטֵם עָלֶה עָלֶה וְאוֹכֵל,

וְאִם צֵרֵף, חַיָּב.

### @11מסכת מעשׂרות פרק ג משנה ד

ד

מָצָא קְצִיצוֹת בַּדֶּרֶךְ,

אֲפִלּוּ בְצַד שְׂדֵה קְצִיצוֹת, < שָׂדֵה>

וְכֵן תְּאֵנָה שֶׁהִיא נוֹטָה עַל דֶּרֶךְ,

וּמָצָא תַחְתֶּיהָ תְאֵנִים,

מֻתָּרוֹת מִשֵּׁם גָּזֵל,

וּפְטוּרוֹת מִן הַמַּעַשְׂרוֹת;

הַזֵּיתִים וְהֶחָרוּבִים חַיָּבִים.

מָצָא גְרוֹגְרוֹת,

אִם דָּרְסוּ רֹב אָדָם, חַיָּב;

וְאִם לָאו, פָּטוּר.

מָצָא פִלְחֵי דְבֵלָה, חַיָּב,

שֶׁיָּדוּעַ שֶׁמִּדָּבָר גָּמוּר.

וְהֶחָרוּבִין,

עַד שֶׁלֹּא כִנְּסָן לְרֹאשׁ הַגַּג,

מוֹרִיד מֵהֶן לַבְּהֵמָה, פָּטוּר,

מִפְּנֵי שֶׁהוּא מַחְזִיר אֶת הַמּוֹתָר.

### @11מסכת מעשׂרות פרק ג משנה ה

ה

אֵי זֶה חָצֵר שֶׁהִיא חַיֶּבֶת בַּמַּעַשְׂרוֹת?

רְבִּי יִשְׁמָעֵאל אוֹמֵר:

חָצֵר הַצּוֹרִית, שֶׁהַכֵּלִים נִשְׁמָרִים בְּתוֹכָהּ.

רְבִּי עֲקִיבָה אוֹמֵר:

כָּל שֶׁאֶחָד פּוֹתֵחַ וְאֶחָד נוֹעֵל, פְּטוּרָה.

רְבִּי נְחֶמְיָה אוֹמֵר:

כָּל שֶׁאֵין אָדָם בּוֹשׁ מִלֹּאכַל בְּתוֹכָהּ, חַיֶּבֶת.

רְבִּי יוֹסֵה אוֹמֵר:

כָּל שֶׁנִּכְנָס לָהּ וְאֵין אוֹמְרִין לוֹ:

מָה אַתָּה מְבַקֵּשׁ?

פְּטוּרָה.

רְבִּי יְהוּדָה אוֹמֵר:

שְׁתֵּי חֲצֵרוֹת זוֹ לִפְנִים מִזּוֹ,

הַפְּנִימִית חַיֶּבֶת, וְהַחִיצוֹנָה פְטוּרָה.

### @11מסכת מעשׂרות פרק ג משנה ו

ו

הַגַּגּוֹת פְּטוּרִין,

אַף עַל פִּי שֶׁהֵן שֶׁלֶּחָצֵר הַחַיֶּבֶת.

בֵּית שַׁעַר, אַכְסַדְרָה, וּמַרְפֶּסֶת,

הֲרֵי אֵלּוּ כֶחָצֵר:

אִם חַיֶּבֶת, חַיָּבִין;

וְאִם פְּטוּרָה, פְּטוּרִין.

### @11מסכת מעשׂרות פרק ג משנה ז

ז

הַצְּרִיפִין וְהַבֻּרְגָּנִין וְהָאַלְקְטָיוֹת, פְּטוּרִים.

סֻכַּת גְּנֵיסָר,

אַף עַל פִּי שֶׁיֶּשׁ בָּהּ רֵחַיִם וְתַּרְנָגְלִין, פְּטוּרָה.

סֻכַּת הַיּוֹצְרִין,

הַפְּנִימִית חַיֶּבֶת, וְהַחִיצוֹנָה פְטוּרָה.

רְבִּי יוֹסֵה אוֹמֵר:

כָּל שֶׁאֵינָה דִּירַת הַחַמָּה וְדִירַת הַגְּשָׁמִים,

פְּטוּרָה.

סֻכַּת הֶחָג בֶּחָג,

רְבִּי יְהוּדָה מְחַיֵּב,

וַחֲכָמִים פּוֹטְרִין.

### @11מסכת מעשׂרות פרק ג משנה ח

ח

תְּאֵנָה שֶׁהִיא עוֹמֶדֶת בֶּחָצֵר,

אוֹכֵל אַחַת אַחַת, פָּטוּר,

וְאִם צֵרֵף, חַיָּב.

רְבִּי שִׁמְעוֹן אוֹמֵר:

אַחַת בִּימִינוֹ, וְאַחַת בִּשְׂמאלוֹ, וְאַחַת בְּפִיו.

עָלָה לְרֹאשָׁהּ,

מְמַלֵּא אֶת חֵיקוֹ וְאוֹכֵל.

### @11מסכת מעשׂרות פרק ג משנה ט

ט

גֶּפֶן שֶׁהִיא נְטוּעָה בֶחָצֵר,

נוֹטֵל אֶת כָּל הָאֶשְׁכּוֹל;

וְכֵן בָּרִמּוֹן, וְכֵן בָּאֲבַטִּיחַ.

דִּבְרֵי רְבִּי טַרְפוֹן.

רְבִּי עֲקִיבָה אוֹמֵר:

מְגַרְגֵּר בָּאֶשְׁכּוֹל, וּפוֹרֵט בָּרִמּוֹן, וְסוֹפֵף בָּאֲבַטִּיחַ.

כִּסְבָּר שֶׁהִיא זְרוּעָה בֶחָצֵר,

מְקַרְטֵס עָלֶה עָלֶה וְאוֹכֵל,

וְאִם צֵרֵף, חַיָּב.

הַסֵּיאָה וְהָאֵזוֹב וְהַקָּרְנִית שֶׁבֶּחָצֵר,

אִם הָיוּ נִשְׁמָרִים, חַיָּבִין.

### @11מסכת מעשׂרות פרק ג משנה י

י

תְּאֵנָה שֶׁהִיא עוֹמֶדֶת בֶּחָצֵר וְנוֹטָה לַגַּנָּה,

אוֹכֵל כְּדַרְכּוֹ, פָּטוּר.

עוֹמֶדֶת בַּגַּנָּה וְנוֹטָה לֶחָצֵר,

אוֹכֵל אַחַת אַחַת פָּטוּר,

וְאִם צֵרֵף, חַיָּב.

עוֹמֶדֶת בָּאָרֶץ וְנוֹטָה לַחוּץ לָאָרֶץ,

בַּחוּץ לָאָרֶץ וְנוֹטָה לָאָרֶץ,

הַכֹּל הוֹלֵךְ אַחַר הָעִקָּר.

וּבְבָתֵּי עָרֵי חוֹמָה,

הַכֹּל הוֹלֵךְ אַחַר הָעִקָּר.

וּבְעָרֵי מִקְלָט,

הַכֹּל הוֹלֵךְ אַחַר הַנּוֹף.

וּבִירוּשָׁלַיִם,

הַכֹּל הוֹלֵךְ אַחַר הַנּוֹף.

## @22פרק ד

### @11מסכת מעשׂרות פרק ד משנה א

א

הַכּוֹבֵשׁ, הַשּׁוֹלֵק, הַמּוֹלֵחַ בַּשָּׂדֶה, חַיָּב.

הַמַּכְמִיר בָּאֲדָמָה, פָּטוּר.

הַמְטַבֵּל בַּשָּׂדֶה, פָּטוּר.

הַפּוֹצֵעַ זֵיתִים שֶׁיֵּצֵא הַשֶּׁרֶף, פָּטוּר.

הַסּוֹחֵט זֵיתִים עַל בְּשָׂרוֹ, פָּטוּר.

אִם סָחַט וְנָתַן לְתוֹךְ יָדוֹ, חַיָּב.

הַמְקַפֵּה לְתַבְשִׁיל, פָּטוּר;

וְלִקְדֵרָה, חַיָּב, מִפְּנֵי שֶׁהוּא כְּבוֹר קָטָן.

### @11מסכת מעשׂרות פרק ד משנה ב

ב

תִּינוֹקוֹת שֶׁטָּמְנוּ תְאֵנִים בַּשַּׁבָּת,

וְשָׁכְחוּ לְעַשְּׂרָן,

לֹא יֹאכְלוּ לְמוֹצָאֵי שַׁבָּת עַד שֶׁיִּתְעַשֵּׂרוּ.

כַּלְכַּלַּת שַׁבָּת,

בֵּית שַׁמַּי פּוֹטְרִין,

וּבֵית הֶלֵּל מְחַיְּבִין.

רְבִּי יְהוּדָה אוֹמֵר:

אַף הַלּוֹקֵט אֶת הַכַּלְכַּלָּה לְשַׁלַּח לַחֲבֵרוֹ,

לֹא יֹאכַל עַד שֶׁיְּעַשֵּׂר.

### @11מסכת מעשׂרות פרק ד משנה ג

ג

הַנּוֹטֵל זֵיתִים מִן הַמַּעְטֵן,

טוֹבֵל אֶחָד אֶחָד בַּמֶּלַח וְאוֹכֵל;

וְאִם מָלַח וְנָתַן לְפָנָיו, חַיָּב.

רְבִּי אֱלִיעֶזֶר אוֹמֵר:

מִן הַמַּעְטֵן הַטָּהוֹר, חַיָּב,

מִן הַטָּמֵא, פָּטוּר,

מִפְּנֵי שֶׁהוּא מַחְזִיר אֶת הַמּוֹתָר.

### @11מסכת מעשׂרות פרק ד משנה ד

ד

שׁוֹתִים עַל הַגַּת,

בֵּין עַל הַחַמִּין בֵּין עַל הַצּוֹנִין, פָּטוּר.

דִּבְרֵי רְבִּי מֵאִיר.

רְבִּי אֶלְעָזָר בִּרְבִּי צָדוֹק מְחַיֵּב.

וַחֲכָמִים אוֹמְרִים:

עַל הַחַמִּים חַיָּב,

וְעַל הַצּוֹנִין פָּטוּר.

### @11מסכת מעשׂרות פרק ד משנה ה

ה

הַמְקַלֵּף בִּשְׂעוֹרִים,

מְקַלֵּף אַחַת אַחַת וְאוֹכֵל.

וְאִם קִלֵּף וְנָתַן לְתוֹךְ יָדוֹ, חַיָּב.

הַמּוֹלֵל מְלִילוֹת שֶׁלַּחִטִּים,

מְנַפֶּה מִיָּד לְיָד, וְאוֹכֵל.

וְאִם נָפָה וְנָתַן לְתוֹךְ חֵיקוֹ, חַיָּב.

כִּסְבָּר שֶׁזְּרָעָהּ לְזֶרַע,

יְרָקָהּ פָּטוּר.

זְרָעָהּ לְיָרָק,

מִתְעַשֶּׂרֶת זֶרַע וְיָרָק.

רְבִּי אֱלִיעֶזֶר אוֹמֵר:

הַשָּׁבָת מִתְעַשֶּׂרֶת זֶרַע וְיָרָק וְזֵירִים.

וַחֲכָמִים אוֹמְרִים:

אֵינוּ מִתְעַשֵּׂר זֶרַע וְיָרָק,

אֶלָּא הַשַּׁחֲלִים וְהַגַּרְגֵּר בִּלְבַד.

### @11מסכת מעשׂרות פרק ד משנה ו

ו

רַבָּן גַּמְלִיאֵל אוֹמֵר:

הַתַּמָּרוֹת שֶׁלַּתַּלְתָּן וְשֶׁלַּחַרְדָּל וְשֶׁלְּפוּל לָבָן,

חַיָּבוֹת בַּמַּעַשְׂרוֹת.

רְבִּי אֱלִיעֶזֶר אוֹמֵר:

הַצֶּלֶף מִתְעַשֵּׂר וְתַמָּרוֹת וַאֲבִיּוֹנוֹת וְקַפְרֵס.

רְבִּי עֲקִיבָה אוֹמֵר:

אֵינוּ מִתְעַשֵּׂר אֶלָּא אֲבִיּוֹנוֹת,

מִפְּנֵי שֶׁהֵן פֶּרִי.

## @22פרק ה

### @11מסכת מעשׂרות פרק ה משנה א

א

הָעוֹקֵר שְׁתָלִים מִתּוֹךְ שֶׁלּוֹ,

וְנוֹטֵעַ לְתוֹךְ שֶׁלּוֹ, פָּטוּר.

לָקַח בִּמְחֻבָּר לַקַּרְקַע, פָּטוּר.

לָקַט לְשַׁלַּח לַחֲבֵרוֹ, פָּטוּר.

רְבִּי אֶלְעָזָר בֶּן עֲזַרְיָה אוֹמֵר:

אִם יֵשׁ כַּיּוֹצֵא בָהֶן נִמְכָּרִים בַּשּׁוּק,

הֲרֵי אֵלּוּ חַיָּבִים.

### @11מסכת מעשׂרות פרק ה משנה ב

ב

הָעוֹקֵר לֶפֶת וּצְנוֹנוֹת מִתּוֹךְ שֶׁלּוֹ,

וְנוֹטֵעַ לְתוֹךְ שֶׁלּוֹ לְזֶרַע, חַיָּב,

מִפְּנֵי שֶׁהוּא גָּרְנָן.

בְּצָלִים שֶׁהִשְׁרִישׁוּ בָעֲלִיָּה, טָהֲרוּ מִלְּטַמֵּא.

נָפְלָה עֲלֵיהֶם מַפֹּלֶת, וְהֵן מְגֻלִּים,

הֲרֵי אֵלּוּ כִנְטוּעִים בַּשָּׂדֶה.

### @11מסכת מעשׂרות פרק ה משנה ג

ג

לֹא יִמְכֹּר אֶת פֵּרוֹתָיו מִשֶּׁבָּאוּ לְעוֹנַת הַמַּעַשְׂרוֹת,

לְמִי שֶׁאֵינוּ נֶאֱמָן עַל הַמַּעַשְׂרוֹת,

וְלֹא בַשְּׁבִיעִית לְמִי שֶׁהוּא חָשׁוּד עַל הַשְּׁבִיעִית.

וְאִם בִּכֵּרוּ,

נוֹטֵל אֶת הַבַּכּוֹרוֹת וּמוֹכֵר אֶת הַשְּׁאָר.

### @11מסכת מעשׂרות פרק ה משנה ד

ד

לֹא יִמְכֹּר אָדָם אֶת תַּבְנוֹ וְאֶת גַּפְתּוֹ וְאֶת זוּגָיו,

לְמִי שֶׁאֵינוּ נֶאֱמָן עַל הַמַּעַשְׂרוֹת,

לְהוֹצִיא מֵהֶן מַשְׁקִין.

וְאִם הוֹצִיא,

חַיָּב בַּמַּעַשְׂרוֹת וּפָטוּר מִן הַתְּרוּמָה,

שֶׁהַתּוֹרֵם,

בְּלִבּוֹ עַל הַקֻּטָּעִים וְעַל הַצְּדָדִין,

וְעַל מַה שֶּׁבְּתוֹךְ הַתֶּבֶן.

### @11מסכת מעשׂרות פרק ה משנה ה

ה

הַלּוֹקֵחַ שְׂדֵה יָרָק בְּסוּרְיָה,

עַד שֶׁלֹּא בָאוּ לְעוֹנַת הַמַּעַשְׂרוֹת, חַיָּב,

מִשֶּׁבָּאוּ לְעוֹנַת הַמַּעַשְׂרוֹת, פָּטוּר;

וְלוֹקֵט כְּדַרְכּוֹ וְהוֹלֵךְ.

רְבִּי יְהוּדָה אוֹמֵר:

אַף יִשְׂכֹּר פּוֹעֲלִין וִילַקֵּט.

אָמַר רַבָּן שִׁמְעוֹן בֶּן גַּמְלִיאֵל:

בַּמֵּי דְבָרִים אֲמוּרִים?

בִּזְמַן שֶׁקָּנָה קַרְקַע;

אֲבָל בִּזְמַן שֶׁלֹּא קָנָה קַרְקַע,

אִם עַד שֶׁלֹּא בָא לְעוֹנַת הַמַּעַשְׂרוֹת,

פָּטוּר.

רְבִּי מֵאִיר אוֹמֵר:

לְפִי חֶשְׁבּוֹן.

### @11מסכת מעשׂרות פרק ה משנה ו

ו

הַמְתַמֵּד וְנָתַן מַיִם בַּמִּדָּה, <ונותן>

וּמָצָא כְדֵי מִדָּתוֹ, פָּטוּר.

רְבִּי יְהוּדָה מְחַיֵּב.

מָצָא יָתֵר עַל מִדָּתוֹ,

מוֹצִיא עָלָיו מִמָּקוֹם אַחֵר לְפִי חֶשְׁבּוֹן.

### @11מסכת מעשׂרות פרק ה משנה ז

ז

חוֹרָרֵי הַנְּמָלִים שֶׁלָּנוּ בְצַד הָעֲרֵמָה הַחַיֶּבֶת,

הֲרֵי אֵלּוּ חַיָּבִין,

שֶׁיָּדוּעַ שֶׁמִּדָּבָר גָּמוּר הָיוּ גוֹרְרִין כָּל הַלַּיְלָה. <הגמור>

### @11מסכת מעשׂרות פרק ה משנה ח

ח

שׁוּם בַּעַל בֶּכִי, וּבָצָל שֶׁלָּרְכָפָא,

וְהַגְּרִיסִים הַקִּלְקִים, וַעֲדָשִׁים הַמִּצְרִיּוֹת,

רְבִּי מֵאִיר אוֹמֵר:

אַף הַקִּרְקֵס.

רְבִּי יוֹסֵה אוֹמֵר:

אַף הַקָּטְנִים פְּטוּרִין מִן הַמַּעַשְׂרוֹת,

וְנִלְקָחִים מִכָּל אָדָם בַּשְּׁבִיעִית.

זֶרַע לוּף הָעֶלְיוֹן, זֶרַע כְּרֵשִׁים,

זֶרַע בְּצָלִים, זֶרַע לֶפֶת וּצְנוֹנוֹת,

וּשְׁאָר זֵרְעוֹנֵי גִנָּה שֶׁאֵינָן נֶאֱכָלִים,

פְּטוּרִין מִן הַמַּעַשְׂרוֹת,

וְנִלְקָחִין מִכָּל אָדָן בַּשְּׁבִיעִית;

אַף עַל פִּי שֶׁאֲבִיהֶם תְּרוּמָה,

הֲרֵי אֵלּוּ יֵאָכֵלוּ.

חסלת מעשרות

# @00מסכת מעשר שני

## @22פרק א

### @11מסכת מעשר שני פרק א משנה א

א

מַעֲשֵׂר שֵׁנִי,

אֵין מוֹכְרִין אוֹתוֹ,

וְאֵין מְמַשְׁכְּנִים אוֹתוֹ,

וְאֵין מַחֲלִיפִים אוֹתוֹ,

וְלֹא שׁוֹקְלִין כְּנֶגְדּוֹ,

וְלֹא יֹאמַר אָדָן לַחֲבֵרוֹ בִירוּשָׁלַיִם:

הֵא לָךְ יַיִן וְתֶן לִי שֶׁמֶן וְחֹמֶץ,

וְכֵן שְׁאָר כָּל הַפֵּרוֹת.

אֲבָל נוֹתְנִין זֶה לָזֶה מַתְּנוֹת חִנָּם.

### @11מסכת מעשר שני פרק א משנה ב

ב

מַעְשַׂר בְּהֵמָה,

אֵין מוֹכְרִין אוֹתוֹ תָמִים חַי,

וְלֹא בַעַל מוּם חַי וְשָׁחוּט,

וְאֵין מְקַדְּשִׁין בּוֹ אֶת הָאִשָּׁה.

הַבְּכוֹר,

מוֹכְרִין אוֹתוֹ תָמִים חַי,

וּבַעַל מוּם חַי וְשָׁחוּט,

וּמְקַדְּשִׁין בּוֹ אֶת הָאִשָּׁה.

אֵין מְחַלְּלִין מַעֲשֵׂר שֵׁנִי עַל אֲסִימוֹן,

וְלֹא עַל הַמַּטְבֵּעַ שֶׁאֵינוּ יוֹצֵא,

וְלֹא עַל הַמָּעוֹת שֶׁאֵינָן בִּרְשׁוּתוֹ.

### @11מסכת מעשר שני פרק א משנה ג

ג

הַלּוֹקֵחַ בְּהֵמָה לְזִבְחֵי שְׁלָמִים, וְחַיָּה לִבְשַׂר תַּאֲוָה,

יָצָא הָעוֹר לַחֻלִּין, אַף עַל פִּי שֶׁהָעוֹר מְרֻבֶּה עַל הַבָּשָׂר.

כַּדֵּי יַיִן סְתוּמוֹת,

מְקוֹם שֶׁדַּרְכָּן לְהִמָּכֵר סְתוּמוֹת,

יָצָא הַקִּנְקֵן לַחֻלִּין.

הָאֱגוֹזִין וְהַשְּׁקֵדִים, יָצְאוּ קְלִפֵּיהֶן לַחֻלִּין.

הַתָּמָד,

עַד שֶׁלֹּא הֶחְמִיץ, אֵינוּ נִלְקָח בְּכֶסֶף מַעֲשֵׂר;

מִשֶּׁהֶחְמִיץ, נִלְקָח בְּכֶסֶף מַעֲשֵׂר.

### @11מסכת מעשר שני פרק א משנה ד

ד  
הַלּוֹקֵחַ חַיָּה לְזִבְחֵי שְׁלָמִים, וּבְהֵמָה לִבְשַׂר תַּאֲוָה,

לֹא יָצָא הָעוֹר לַחֻלִּין.

כַּדֵּי יַיִן פְּתוּחוֹת אוֹ סְתוּמוֹת,

מְקוֹם שֶׁדַּרְכָּן לְהִמָּכֵר פְּתוּחוֹת,

לֹא יָצָא הַקִּנְקֵן לַחֻלִּין.

סַלֵּי תְאֵנִים וְסַלֵּי עֲנָבִים עִם הַכֶּלִי,

לֹא יָצְאוּ דְמֵי כֶלִי לַחֻלִּין.

### @11מסכת מעשר שני פרק א משנה ה

ה  
הַלּוֹקֵחַ מַיִם וּמֶלַח וּפֵרוֹת הַמְחֻבָּרִים לַקַּרְקַע,

אוֹ פֵרוֹת שֶׁאֵינָן יְכוּלִין לְהַגִּיעַ לִירוּשָׁלַיִם,

לֹא קָנָה מַעֲשֵׂר.

הַלּוֹקֵחַ פֵּרוֹת,

שׁוֹגֵג, יַחְזְרוּ דָמִים לִמְקוֹמָן;

מֵזִיד, יַעֲלוּ וְיֵאָכְלוּ בַמָּקוֹם.

וְאִם אֵין מִקְדָּשׁ, יִרְקָבוּ.

### (@11מסכת מעשר שני פרק א משנה ו)

הַלּוֹקֵחַ בְּהֵמָה,

שׁוֹגֵג, יַחְזְרוּ דָמֶיהָ לִמְקוֹמָן; <לִמְקוֹמָהּ>

מֵזִיד, תַּעֲלֶה וְתֵאָכֵל בַּמָּקוֹם.

אִם אֵין מִקְדָּשׁ, תִּקָּבֵר עַל יַד עוֹרָהּ.

### @11מסכת מעשר שני פרק א משנה ז

ו

אֵין לוֹקְחִין עֲבָדִים וְקַרְקָעוֹת, וּבְהֵמָה טְמֵאָה

מִדְּמֵי מַעֲשֵׂר שֵׁנִי.

אִם לָקַח, יֹאכַל כְּנֶגְדָּן.

אֵין מְבִיאִין קִנֵּי זָבִים, קִנֵּי זָבוֹת, קִנֵּי יוֹלְדוֹת,

חַטָּאוֹת וַאֲשָׁמוֹת

מִדְּמֵי מַעֲשֵׂר שֵׁנִי.

וְאִם הֵבִיא, יֹאכַל כְּנֶגְדָּן.

זֶה הַכְּלָל:

כָּל שֶׁהוּא חוּץ לַאֲכִילָה וְלִשְׁתִיָּה וּלְסִיכָה <וְלִיסִיכָה>

מִדְּמֵי מַעֲשֵׂר שֵׁנִי, יֹאכַל כְּנֶגְדּוֹ.

## @22פרק ב

### @11מסכת מעשר שני פרק ב משנה א

א

מַעֲשֵׂר שֵׁנִי נִתָּן לַאֲכִילָה לִשְׁתִיָּה וְלִסִיכָה,

לֹאכַל דָּבָר שֶׁדַּרְכּוֹ לֹאכַל,

וְלָסוּךְ דָּבָר שֶׁדַּרְכּוֹ לָסוּךְ.

לֹא יָסוּךְ יַיִן וָחֹמֶץ,

אֲבָל סָךְ הוּא אֶת הַשֶּׁמֶן.

וְאֵין מְפַטְּמִין שֶׁמֶן שֶׁלְּמַעֲשֵׂר שֵׁנִי,

וְאֵין לוֹקְחִין בִּדְמֵי מַעֲשֵׂר שֵׁנִי שֶׁמֶן מְפֻטָּם;

אֲבָל מְפַטֵּם הוּא אֶת הַיַּיִן.

נָפַל לְתוֹכוֹ דְבַשׁ תַּבְלִים וְהִשְׁבִּיחוּ,

הַשֶּׁבַח לְפִי חֶשְׁבּוֹן.

דָּגִים שֶׁנִּתְבַּשְּׁלוּ עִם הַקַּפְּלוֹטוֹת שֶׁלְּמַעֲשֵׂר שֵׁנִי וְהִשְׁבִּיחוּ,

הַשֶּׁבַח לְפִי חֶשְׁבּוֹן.

וְעִסָּה שֶׁלְּמַעֲשֵׂר שֵׁנִי שֶׁאֲפָיָהּ וְהִשְׁבִּיחָה,

הַשֶּׁבַח לַשֵּׁנִי.

זֶה הַכְּלָל:

כָּל שֶׁשְּׁבָחוֹ נִכָּר,

הַשֶּׁבַח לְפִי חֶשְׁבּוֹן;

וְכָל שֶׁאֵין שְׁבָחוֹ נִכָּר,

הַשְּׁבָח לַשֵּׁנִי.

### @11מסכת מעשר שני פרק ב משנה ב

ב

רְבִּי שִׁמְעוֹן אוֹמֵר:

אֵין סָכִים שֶׁמֶן שֶׁלְּמַעֲשֵׂר שֵׁנִי בִירוּשָׁלַיִם.

וַחֲכָמִים מַתִּירִין.

אָמְרוּ לוֹ לִרְבִּי שִׁמְעוֹן:

אִם הֵקֵל בִּתְרוּמָה חֲמוּרָה,

לֹא נָקֵל בְּמַעֲשֵׂר שֵׁנִי הַקַּל?

אָמַר לָהֶם:

מָה הֵקֵל בִּתְרוּמָה חֲמוּרָה,

מָקוֹם שֶׁהֵקֵל בַּכַּרְשִׁנִּים וּבַתַּלְתָּן,

נָקֵל בְּמַעֲשֵׂר שֵׁנִי הַקַּל,

מָקוֹם שֶׁלֹּא הֵקֵל בַּכַּרְשַׁנִּים וּבַתַּלְתָּן?

### @11מסכת מעשר שני פרק ב משנה ג

ג

תַּלְתָּן שֶׁלְּמַעֲשֵׂר שֵׁנִי, תֵאָכֵל צִמְחוֹנִים;

וְשֶׁלִּתְרוּמָה,

בֵּית שַׁמַּי אוֹמְרִים:

כָּל מַעֲשֶׂיהָ בְטַהֲרָה, חוּץ מֵחֲפִיפָתָהּ.

וּבֵית הֶלֵּל אוֹמְרִים:

כָּל מַעֲשֶׂיהָ בְטֻמְאָה, חוּץ מִשְּׁרִיָּתָהּ.

### @11מסכת מעשר שני פרק ב משנה ד

ד  
כַּרְשִׁנֵּי מַעֲשֵׂר שֵׁנִי,

יֵאָכְלוּ צִמְחוֹנִים, וְנִכְנָסִים לִירוּשָׁלַיִם וְיוֹצְאִין.

נִטַּמְּאוּ,

רְבִּי טַרְפוֹן אוֹמֵר:

יִתְחַלְּקוּ לָעִסּוֹת.

וַחֲכָמִים אוֹמְרִים:

יִפָּדוּ.

וְשֶׁלִּתְרוּמָה,

בֵּית שַׁמַּי אוֹמְרִים:

שׁוֹרִים וְשָׁפִים בְּטַהֲרָה, וּמַאֲכִילִים בְּטֻמְאָה.

וּבֵית הֶלֵּל אוֹמְרִים:

שׁוֹרִים בְּטַהֲרָה, וְשָׁפִים וּמַאֲכִילִין בְּטֻמְאָה.

שַׁמַּי אוֹמֵר:

יֵאָכְלוּ צָרִיד.

רְבִּי עֲקִיבָה אוֹמֵר:

כָּל מַעֲשֵׂיהֶם בְּטֻמְאָה.

### @11מסכת מעשר שני פרק ב משנה ה

ה

מְעוֹת חֻלִּין וּמְעוֹת מַעֲשֵׂר שֵׁנִי שֶׁנִּתְפַּזְּרוּ,

מַה שֶּׁלִּקֵּט, לִקֵּט לְמַעֲשֵׂר שֵׁנִי עַד שֶׁיַּשְׁלִים,

וְהַשְּׁאָר חֻלִּין.

אִם בָּלַל וְחָפַן, לְפִי חֶשְׁבּוֹן.

זֶה הַכְּלָל:

הַמִּתְלַקְּטִין, לְמַעֲשֵׂר שֵׁנִי,

וְהַנִּבְלָלִין, לְפִי חֶשְׁבּוֹן.

### @11מסכת מעשר שני פרק ב משנה ו

ו  
סֶלַע שֶׁלְּמַעֲשֵׂר שֵׁנִי וְשֶׁלַּחֻלִּין שֶׁנִּתְעָרְבוּ,

מֵבִיא בְסֶלַע מָעוֹת וְאוֹמֵר:

סֶלַע שֶׁלְּמַעֲשֵׂר שֵׁנִי, בְּכָל מָקוֹם שֶׁהִיא,

מְחֻלֶּלֶת עַל הַמָּעוֹת הָאֵלּוּ,

וּבוֹרֵר אֶת הַיָּפָה שֶׁבָּהֶן, וּמְחַלְּלָן עָלֶיהָ,

מִפְּנֵי שֶׁאָמָרוּ:

מְחַלְּלִין כֶּסֶף עַל נְחֹשֶׁת מִדֹּחַק,

לֹא שֶׁיְּקַיֵּם כֵּן, אֶלָּא חוֹזֵר וּמְחַלְּלָן עַל הַכֶּסֶף.

### @11מסכת מעשר שני פרק ב משנה ז

ז

בֵּית שַׁמַּי אוֹמְרִים:

לֹא יַעֲשֶׂה אָדָם אֶת סְלָעָיו דִּינָרֵי זָהָב.

וּבֵית הֶלֵּל מַתִּירִין.

אָמַר רְבִּי עֲקִיבָה:

אֲנִי עָשִׂיתִי לְרַבָּן גַּמְלִיאֵל וְלִרְבִּי יְהוֹשֻׁעַ אֶת כַּסְפָּן דִּינָרֵי זָהָב.

### @11מסכת מעשר שני פרק ב משנה ח

ח

הַפּוֹרֵט סֶלַע מִמְּעוֹת מַעֲשֵׂר שֵׁנִי,

בֵּית שַׁמַּי אוֹמְרִים:

בְּכָל הַסֶּלַע מָעוֹת.

וּבֵית הֶלֵּל אוֹמְרִים:

בְּשֶׁקֶל כֶּסֶף וּבְשֶׁקֶל מָעוֹת.

רְבִּי מֵאִיר אוֹמֵר:

אֵין מְחַלְּלִין כֶּסֶף וּפֵרוֹת עַל הַכֶּסֶף.

וַחֲכָמִים מַתִּירִין.

### @11מסכת מעשר שני פרק ב משנה ט

ט

הַפּוֹרֵט סֶלַע שֶׁלְּמַעֲשֵׂר שֵׁנִי בִירוּשָׁלַיִם,

בֵּית שַׁמַּי אוֹמְרִים:

כָּל הַסֶּלַע מָעוֹת.

וּבֵית הֶלֵּל אוֹמְרִים:

בְּשֶׁקֶל כֶּסֶף וּבְשֶׁקֶל מָעוֹת.

הַדָּנִים לִפְנֵי חֲכָמִים אוֹמְרִים:

בִּשְׁלֹשָׁה דִינָרִים כֶּסֶף וּבְדִינָר מָעוֹת.

רְבִּי עֲקִיבָה אוֹמֵר:

בִּשְׁלֹשָׁה דִינָרִים כֶּסֶף, וּבְרִבְעַת כֶּסֶף וּבְרִבְעַת מָעוֹת.

רְבִּי טַרְפוֹן אוֹמֵר:

אַרְבְּעַת אַסְפְּרֵי כֶסֶף.

שַׁמַּי אוֹמֵר:

יַנִּיחֶנָּה בֶחָנוּת, וְיֹאכַל כְּנֶגְדָּהּ.

### @11מסכת מעשר שני פרק ב משנה י

י  
מִי שֶׁהָיוּ מִקְצָת בָּנָיו טְמֵאִים וּמִקְצָתָן טְהוֹרִים,

מַנִּיחַ אֶת הַסֶּלַע וְאוֹמֵר:

מַה שֶּׁהַטְּהוֹרִים שׁוֹתִים, סֶלַע זוֹ מְחֻלֶּלֶת עָלָיו;

נִמְצְאוּ טְמֵאִין וּטְהוֹרִין שׁוֹתִים מִכַּד אַחַת.

## @22פרק ג

### @11מסכת מעשר שני פרק ג משנה א

א

לֹא יֹאמַר אָדָן לַחֲבֵרוֹ:

"הַעַל אֶת הַפֵּרוֹת הָאֵלּוּ לִירוּשָׁלַיִם לְחַלֵּק!"

אֶלָּא אוֹמֵר לוֹ:

"הַעֲלֵם שֶׁנֹּאכְלֵם וְשֶׁנִּשְׁתֵּם בִּירוּשָׁלַיִם!"

אֲבָל נוֹתְנִין זֶה לָזֶה מַתְּנַת חִנָּם.

### @11מסכת מעשר שני פרק ג משנה ב

ב

אֵין לוֹקְחִין תְּרוּמָה בְכֶסֶף מַעֲשֵׂר,

מִפְּנֵי שֶׁהוּא מְמַעֵט בַּאֲכִילָתוֹ.

רְבִּי שִׁמְעוֹן מַתִּיר.

אָמַר לָהֶם רְבִּי שִׁמְעוֹן:

אִם הֵקַל זִבְחֵי שְׁלָמִים,

שֶׁהוּא מְבִיאָן לִידֵי פִגּוּל וְנוֹתָר וְטָמֵא,

לֹא נָקֵל בִּתְרוּמָה?

אָמְרוּ לוֹ:

מַה לֹּא הֵקַל בְּזִבְחֵי שְׁלָמִים,

שֶׁכֵּן מֻתָּרִים לַזָּרִים,

נָקֵל בִּתְרוּמָה,

שֶׁהִיא אֲסוּרָה לַזָּרִים?

### @11מסכת מעשר שני פרק ג משנה ג

ג

מִי שֶׁהָיוּ לוֹ מָעוֹת בִּירוּשָׁלַיִם, וְצָרַךְ לָהֶם,

וְלַחֲבֵרוֹ פֵרוֹת,

אוֹמֵר לַחֲבֵרוֹ:

"הֲרֵי הַמָּעוֹת הָאֵלּוּ מְחֻלָּלִין עַל פֵּרוֹתֶיךָ."

נִמְצָא זֶה אוֹכֵל פֵּרוֹתָיו בְּטַהֲרָה,

וְהַלָּא עוֹשֶׂה צוֹרְכוֹ בְמָעוֹתָיו.

לֹא יֹאמַר כֵּן לְעַם הָאָרֶץ אֶלָּא בִדְמַי.

### @11מסכת מעשר שני פרק ג משנה ד

ד

פֵּרוֹת בִּירוּשָׁלַיִם וּמָעוֹת בַּמְּדִינָה,

וְאוֹמֵר:

"הֲרֵי הַמָּעוֹת הָאֵלּוּ מְחֻלָּלִין עַל פֵּרוֹת הָהֵם."

מָעוֹת בִּירוּשָׁלַיִם וּפֵרוֹת בַּמְּדִינָה,

אוֹמֵר:

"הֲרֵי הַפֵּרוֹת הָאֵלּוּ מְחֻלָּלִין עַל הַמָּעוֹת הָהֵם",

<ס"א: הֲרֵי הַמָּעוֹת הָהֵם מְחֻלָּלִין עַל פֵּרוֹת הָאֵלּוּ>

וּבִלְבַד שֶׁיַּעֲלוּ הַפֵּרוֹת וְיֵאָכְלוּ בִירוּשָׁלַיִם.

### @11מסכת מעשר שני פרק ג משנה ה

ה

מָעוֹת נִכְנָסוֹת לִירוּשָׁלַיִם וְיוֹצְאוֹת,

פֵּרוֹת נִכְנָסִין וְאֵינָן יוֹצְאִין.

רַבָּן שִׁמְעוֹן בֶּן גַּמְלִיאֵל אוֹמֵר:

אַף פֵּרוֹת נִכְנָסִין וְיוֹצְאִין.

### @11מסכת מעשר שני פרק ג משנה ו

ו

פֵּרוֹת שֶׁנִּגְמְרָה מְלַאכְתָּן וְעָבְרוּ בְתוֹךְ יְרוּשָׁלַיִם,

יַחְזֹר מַעֲשֵׂר שֵׁנִי שֶׁלָּהֶם וְיֵאָכֵל בִּירוּשָׁלַיִם.

וְשֶׁלֹּא נִגְמְרָה מְלַאכְתָּן,

סַלֵּי עֲנָבִים לַגַּת וְסַלֵּי תְאֵנִים לַמֻּקְצֶה.

ז

בֵּית שַׁמַּי אוֹמְרִים:

יַחְזֹר וְיִתְרֹם מַעֲשֵׂר שֵׁנִי שֶׁלָּהֶם וְיֵאָכֵל בִּירוּשָׁלַיִם.

וּבֵית הֶלֵּל אוֹמְרִים:

יִפָּדֶה וְיֵאָכֵל בְּכָל מָקוֹם.

רְבִּי שִׁמְעוֹן בֶּן יְהוּדָה אוֹמֵר מִשֵּׁם רְבִּי שִׁמְעוֹן:

לֹא נֶחְלְקוּ בֵית שַׁמַּי וּבֵית הֶלֵּל,

עַל פֵּרוֹת שֶׁלֹּא נִגְמְרָה מְלַאכְתָּן,

שֶׁיִּפָּדֶה מַעֲשֵׂר שֵׁנִי שֶׁלָּהֶם וְיֵאָכֵל בְּכָל מָקוֹם.

וְעַל מַה נֶּחְלָקוּ?

עַל פֵּרוֹת שֶׁנִּגְמְרָה מְלַאכְתָּן,

שֶׁבֵּית שַׁמַּי אוֹמְרִים:

יַחְזֹר מַעֲשֵׂר שֵׁנִי שֶׁלָּהֶם וְיֵאָכֵל בִּירוּשָׁלַיִם.

וּבֵית הֶלֵּל אוֹמְרִים:

יִפָּדֶה וְיֵאָכֵל בְּכָל מָקוֹם.

וְהַדְּמַאי, נִכְנָס וְיוֹצֵא וְנִפְדֶּה.

### @11מסכת מעשר שני פרק ג משנה ז

ח

אִילָן שֶׁהוּא עוֹמֵד בִּפְנִים וְנוֹטֶה לַחוּץ,

אוֹ עוֹמֵד בַּחוּץ וְנוֹטֶה לִפְנִים,

מִכְּנֶגֶד הַחוֹמָה וְלִפְנִים כְּלִפְנִים,

מִכְּנֶגֶד הַחוֹמָה וְלַחוּץ כְּלַחוּץ.

בָּתֵּי הַבַּדִּים שֶׁפִּתְחֵיהֶן לִפְנִים וַחֲלָלָן לַחוּץ,

אוֹ פִתְחֵיהֶן לַחוּץ וַחֲלָלָן לִפְנִים,

בֵּית שַׁמַּי אוֹמְרִין:

הַכֹּל כְּלִפְנִים.

וּבֵית הֶלֵּל אוֹמְרִים:

מִכְּנֶגֶד הַחוֹמָה וְלִפְנִים כְּלִפְנִים,

מִכְּנֶגֶד הַחוֹמָה וְלַחוּץ כְּלַחוּץ.

### @11מסכת מעשר שני פרק ג משנה ח

ט

הַלְּשָׁכוֹת בְּנוּיוֹת בַּקֹּדֶשׁ וּפְתוּחוֹת לַחֹל,

תּוֹכָן חֹל וְגַגּוֹתֵיהֶם קֹדֶשׁ.

בְּנוּיוֹת בַּחוֹל וּפְתוּחוֹת לַקֹּדֶשׁ,

תּוֹכָן קֹדֶשׁ וְגַגּוֹתֵיהֶן חֹל.

בְּנוּיוֹת בַּקֹּדֶשׁ וּבַחוֹל וּפְתוּחוֹת לַקֹּדֶשׁ וְלַחֹל,

תּוֹכָן וְגַגּוֹתֵיהֶן מִכְּנֶגֶד הַקֹּדֶשׁ וְלַקֹּדֶשׁ, קֹדֶשׁ,

מִכְּנֶגֶד הַחֹל וְלַחֹל, חֹל.

### @11מסכת מעשר שני פרק ג משנה ט

י

מַעֲשֵׂר שֵׁנִי שֶׁנִּכְנַס בִּירוּשָׁלַיִם וְנִטַּמָּא,

בֵּין שֶׁנִּטַּמָּא בְאַב הַטֻּמְאָה, בֵין שֶׁנִּטַּמָּא בִוְלַד הַטֻּמְאָה,

בֵּין מִבִּפְנִים, בֵּין מִבַּחוּץ,

בֵּית שַׁמַּי אוֹמְרִים:

הַכֹּל יִפָּדֶה וְיֵאָכֵל בִּפְנִים,

חוּץ מִשֶּׁנִּטַּמָּא בְאַב הַטֻּמְאָה בַחוּץ.

וּבֵית הֶלֵּל אוֹמְרִים:

הַכֹּל יִפָּדֶה וְיֵאָכֵל בַּחוּץ,

חוּץ מִשֶּׁנִּטַּמָּא בִוְלַד הַטֻּמְאָה בִפְנִים.

### @11מסכת מעשר שני פרק ג משנה י

יא

הַלּוֹקֵחַ בְּכֶסֶף מַעֲשֵׂר שֶׁנִּטַּמָּא, יִפָּדֶה.

רְבִּי יְהוּדָה אוֹמֵר:

יִקָּבֵר.

אָמְרוּ לוֹ לִרְבִּי יְהוּדָה:

מָה אִם מַעֲשֵׂר שֵׁנִי עַצְמוֹ שֶׁנִּטַּמָּא,

הֲרֵי הוּא נִפְדֶּה;

הַלּוֹקֵחַ בְּכֶסֶף מַעֲשֵׂר שֶׁנִּטַּמָּא,

אֵינוּ דִין שֶׁיִּפָּדֶה?

אָמַר לָהֶם:

לֹא! אִם אֲמַרְתֶּם בְּמַעֲשֵׂר שֵׁנִי עַצְמוֹ,

שֶׁכֵּן הוּא נִפְדֶּה בְטָהוֹר בְּרָחוֹק מָקוֹם, <וְטָהוֹר>

תֹּאמְרוּ בְלָקוּחַ בְּכֶסֶף מַעֲשֵׂר,

שֶׁאֵינוּ נִפְדֶּה בְטָהוֹר בְּרָחוֹק מָקוֹם?

### @11מסכת מעשר שני פרק ג משנה יא

יב

צְבִי שֶׁלְּקָחוֹ בְכֶסֶף מַעֲשֵׂר וּמֵת,

יִקָּבֵר עַל יַד עוֹרוֹ.

רְבִּי שִׁמְעוֹן אוֹמֵר:

יִפָּדֶה.

לְקָחוֹ חַי וּשְׁחָטוֹ וְנִטַּמָּא,

יִפָּדֶה.

רְבִּי יוֹסֵה אוֹמֵר:

יִקָּבֵר.

לְקָחוֹ שָׁחוּט וְנִטַּמָּא,

הֲרֵי הוּא כַּפֵּרוֹת.

### @11מסכת מעשר שני פרק ג משנה יב

יג

הַמַּשְׁאִיל קִנְקֵנָיו לְמַעֲשֵׂר שֵׁנִי,

אַף עַל פִּי שֶׁגָּפָן, לֹא קָנָה מַעֲשֵׂר.

זָלַף לְתוֹכָן סְתָם,

עַד שֶׁלֹּא גָפָן, לֹא קָנָה מַעֲשֵׂר;

מִשֶּׁגָּפָן, קָנָה מַעֲשֵׂר.

עַד שֶׁלֹּא גָפָן, עוֹלוֹת בְּאַחַת וּמֵאָה;

מִשֶּׁגָּפָן, מְקַדְּשׁוֹת כָּל שֶׁהֵן.

עַד שֶׁלֹּא גָפָן, תּוֹרֵם מֵאַחַת עַל הַכֹּל;

וּמִשֶּׁגָּפָן, תּוֹרֵם מִכָּל אַחַת וְאַחַת.

### @11מסכת מעשר שני פרק ג משנה יג

יד

בֵּית שַׁמַּי אוֹמְרִים:

מְפַתֵּחַ וּמְעָרֶה לַגַּת;

וּבֵית הֶלֵּל אוֹמְרִים:

מְפַתֵּחַ וְאֵינוּ צָרִיךְ לְעָרוֹת.

בַּמֵּי דְבָרִים אֲמוּרִים?

בִּמְקוֹם שֶׁדַּרְכָּן לְהִמָּכֵר סְתוּמוֹת,

אֲבָל בִּמְקוֹם שֶׁדַּרְכָּן לְהִמָּכֵר פְּתוּחוֹת,

לֹא יָצָא הַקִּנְקֵן לַחֻלִּין.

וְאִם רָצָה לְהַחְמִיר עַל עַצְמוֹ לִמְכֹּר בַּמִּדָּה,

יָצָא הַקִּנְקֵן לַחֻלִּין.

רְבִּי שִׁמְעוֹן אוֹמֵר:

אַף הָאוֹמֵר לַחֲבֵרוֹ:

"חָבִית זוֹ אֲנִי מוֹכֵר לָךְ,

חוּץ מִקִּנְקֵנָהּ, יָצָא קִנְקֵן לַחֻלִּין.

## @22פרק ד

### @11מסכת מעשר שני פרק ד משנה א

א

הַמּוֹלִיךְ פֵּרוֹת לְמַעֲשֵׂר שֵׁנִי מִמְּקוֹם הַיֹּקֶר לִמְקוֹם הַזּוֹל,

אוֹ מִמְּקוֹם הַזּוֹל לִמְקוֹם הַיֹּקֶר,

פּוֹדֵהוּ כְשַׁעַר מְקוֹמוֹ.

הַמֵּבִיא פֵרוֹת מִן הַגֹּרֶן לָעִיר,

כַּדֵּי יַיִן מִן הַגַּת לָעִיר,

הַשֶּׁבַח לַשֵּׁנִי וִיצִיאוֹת מִבֵּיתוֹ. <וְיֹצְאוֹת>

### @11מסכת מעשר שני פרק ד משנה ב

ב

פּוֹדִים מַעֲשֵׂר שֵׁנִי כְשַׁעַר הַזּוֹל:

כְּמוֹת שֶׁהַחַנְוָנִי לוֹקֵחַ,

לֹא כְמוֹת שֶׁהוּא מוֹכֵר;

כְּמוֹת שֶׁהַשֻּׁלְחָנִי פוֹרֵט,

לֹא כְמוֹת שֶׁהוּא מְצָרֵף.

אֵין פּוֹדִין מַעֲשֵׂר שֵׁנִי אַכְסָרָה.

אֶת שֶׁדָּמָיו יְדוּעִין, נִפְדֶּה עַל פִּי אֶחָד,

אֶת שֶׁאֵין דָּמָיו יְדוּעִים, נִפְדֶּה עַל פִּי שְׁלֹשָׁה,

כְּגוֹן הַיַּיִן שֶׁקָּסַס, וּפֵרוֹת שֶׁהִרְקִיבוּ,

וּמָעוֹת שֶׁהֶחְלִידוּ.

### @11מסכת מעשר שני פרק ד משנה ג

ג

בַּעַל הַבַּיִת אוֹמֵר "בְּסֶלַע",

וְאַחֵר אוֹמֵר "בְּסֶלַע",

בַּעַל הַבַּיִת קוֹדֵם,

מִפְּנֵי שֶׁהוּא מוֹסִיף חֹמֶשׁ.

בַּעַל הַבַּיִת אוֹמֵר "בְּסֶלַע",

וְאַחֵר אוֹמֵר "בְּסֶלַע וְאִסָּר",

אֶת שֶׁלַּסֶּלַע וְאִסָּר קוֹדֵם,

מִפְּנֵי שֶׁהוּא מוֹסִיף עַל הַקֶּרֶן.

הַפּוֹדֶה מַעֲשֵׂר שֵׁנִי שֶׁלּוֹ,

מוֹסִיף עָלָיו חֲמִישִׁיתוֹ,

בֵּין שֶׁהוּא שֶׁלּוֹ, בֵּין שֶׁנִּתַּן לוֹ מַתָּנָה.

### @11מסכת מעשר שני פרק ד משנה ד

ד

מַעֲרִימִים עַל מַעֲשֵׂר שֵׁנִי.

כֵּיצַד?

אוֹמֵר אָדָם לִבְנוֹ וּלְבִתּוֹ הַגְּדוֹלִים,

וּלְעַבְדּוֹ וּלְשִׁפְחָתוֹ הָעִבְרִים:

הֵילָךְ אֶת הַמָּעוֹת הָאֵלּוּ,

וּפְדֵה לָךְ אֶת הַמַּעֲשֵׂר הַזֶּה.

אֲבָל לֹא יֹאמַר כֵּן לִבְנוֹ וּלְבִתּוֹ הַקְּטַנִּים,

לְעַבְדּוֹ וּלְשִׁפְחָתוֹ הַכְּנַעֲנִים,

מִפְּנֵי שֶׁיָּדָן כְּיָדוֹ.

### @11מסכת מעשר שני פרק ד משנה ה

ה

הָיָה עוֹמֵד בַּגֹּרֶן וְאֵין בְּיָדוֹ מָעוֹת,

אוֹמֵר לַחֲבֵרוֹ:

הֲרֵי הַפֵּרוֹת הָאֵלּוּ נְתוּנִים לָךְ מַתָּנָה!

וְחוֹזֵר וְאוֹמֵר:

הֲרֵי הֵן מְחֻלָּלִין עַל הַמָּעוֹת שֶׁבַּבַּיִת.

### @11מסכת מעשר שני פרק ד משנה ו

ו

מָשַׁךְ מִמֶּנּוּ מֵעֶשֶׂר בַּסֶּלַע,

לֹא הִסְפִּיק לִפְדּוֹתוֹ עַד שֶׁעָמַד בִּשְׁתַּיִם,

נוֹתֵן לוֹ סֶלַע וּמִשְׂתַּכֵּר בַּסֶּלַע,

סֶלַע שֶׁלְּמַעֲשֵׂר שֵׁנִי שֶׁלּוֹ.

מָשַׁךְ מִמֶּנּוּ מַעֲשֵׂר בִּשְׁתַּיִם,

לֹא הִסְפִּיק לִפְדּוֹתוֹ עַד שֶׁעָמַד בְּסֶלַע,

נוֹתֵן לוֹ סֶלַע מֵחֻלָּיו,

וְסֶלַע שֶׁלְּמַעֲשֵׂר שֵׁנִי שֶׁלּוֹ.

וְאִם הָיָה עַם הָאָרֶץ, נוֹתְנִין מִדָּמָיו.

### @11מסכת מעשר שני פרק ד משנה ז

ז

הַפּוֹדֶה מַעֲשֵׂר שֵׁנִי וְלֹא קָרָא שֵׁם,

רְבִּי יוֹסֵה אוֹמֵר:

דַּיּוֹ;

רְבִּי יְהוּדָה אוֹמֵר:

צָרִיךְ לְפָרֵשׁ.

הָיָה מְדַבֵּר עִם הָאִשָּׁה עַל עִסְקֵי גִטָּהּ וְקִדּוּשֶׁיהָ,

נָתַן לָהּ גִּטָּהּ וְקִדּוּשֶׁיהָ וְלֹא פֵרַשׁ,

רְבִּי יוֹסֵה אוֹמֵר:

דַּיּוֹ;

רְבִּי יְהוּדָה אוֹמֵר:

צָרִיךְ לְפָרֵשׁ.

### @11מסכת מעשר שני פרק ד משנה ח

ח

הַמַּנִּיחַ אִסָּר וְאָכַל עָלָיו חֶצְיוֹ,

וְהָלַךְ לְמָקוֹם אַחֵר,

וַהֲרֵי הוּא יוֹצֵא בַפָּנְדְּיוֹן,

אוֹכֵל עָלָיו עוֹד אִסָּר.

הַמַּנִּיחַ פָּנְדְּיוֹן וְאָכַל עָלָיו חֶצְיוֹ,

וְהָלַךְ לְמָקוֹם אַחֵר וַהֲרֵי הוּא יוֹצֵא בָאִסָּר,

אוֹכֵל עָלָיו עוֹד פֶּלֶג.

הַמַּנִּיחַ אִסָּר שֶׁלְּמַעֲשֵׂר שֵׁנִי,

אוֹכֵל עָלָיו אֶחָד עָשָׂר אִסָּר וְאֶחָד מִמֵּאָה בָאִסָּר.

בֵּית שַׁמַּי אוֹמְרִים:

הַכֹּל עֲשָׂרָה.

וּבֵית הֶלֵּל אוֹמְרִים:

בְּוַדַּי אֶחָד עָשָׂר,

וּבִדְמַי עֲשָׂרָה.

### @11מסכת מעשר שני פרק ד משנה ט

ט

כָּל הַמָּעוֹת הַנִּמְצְאִין,

הֲרֵי אֵלּוּ חֻלִּין,

אֲפִלּוּ דִינָרֵי זָהָב עִם הַכֶּסֶף וְעִם הַמָּעוֹת.

מָצָא בְתוֹכוֹ חֶרֶשׂ וְכָתוּב עָלָיו:

מַעֲשֵׂר,

הֲרֵי זֶה מַעֲשֵׂר.

### @11מסכת מעשר שני פרק ד משנה י

י

הַמוֹצֵא כֶלִי וְכָתוּב עָלָיו 'קָרְבָּן',

רְבִּי יְהוּדָה אוֹמֵר:

אִם הָיָה שֶׁלַּחֶרֶס,

הוּא חֻלִּין, וּמַה שֶּׁבְּתוֹכוֹ קָרְבָּן.

אִם הָיָה שֶׁלַּמַּתֶּכֶת,

הוּא קָרְבָּן, וּמַה שֶּׁבְּתוֹכוֹ חֻלִּין.

אָמְרוּ לוֹ:

אֵין דֶּרֶךְ בְּנֵי אָדָם לִהְיוֹת כּוֹנְסִין חֻלִּין בַּקָּרְבָּן.

### @11מסכת מעשר שני פרק ד משנה יא

יא

הַמוֹצֵא כֶלִי, וְכָתוּב עָלָיו קוֹף, קָרְבָּן;

מֵם, מַעֲשֵׂר;

דָּלֶת, דְּמַי;

טֵית, טֶבֶל;

תָּיו, תְּרוּמָה.

שֶׁבְּשָׁעַת סַכָּנָה הָיוּ כוֹתְבִין תָּיו תַּחַת תְּרוּמָה.

רְבִּי יוֹסֵה אוֹמֵר:

כֻּלָּם שְׁמוֹת אָדָן הֵם.

אָמַר רְבִּי יוֹסֵה:

אֲפִלּוּ מָצָא חָבִית, וְהִיא מְלֵאָה פֵרוֹת,

וְכָתוּב עָלֶיהָ 'תְּרוּמָה',

הֲרֵי אֵלּוּ חֻלִּין, שֶׁאֲנִי אוֹמֵר:

אֶשְׁתְּקַד הָיְתָה תְרוּמָה, וּפִנָּהּ.

### @11מסכת מעשר שני פרק ד משנה יב

יב

הָאוֹמֵר לִבְנוֹ: מַעֲשֵׂר שֵׁנִי בְזָוִית זוֹ,

וּמְצָאוֹ בְזָוִית אַחֶרֶת,

הֲרֵי אֵלּוּ חֻלִּין.

הֲרֵי שָׁם מָנֶה,

וּמָצָא מָאתַיִם, הַשְּׁאָר חֻלִּין.

מָאתַיִם,

וּמָצָא מָנֶה, הַכֹּל מַעֲשֵׂר.

## @22פרק ה

### @11מסכת מעשר שני פרק ה משנה א

א

כֶּרֶם רְבָעִי,

מְצַיְּנִים אוֹתוֹ בְקוֹזְזוֹת אֲדָמָה,

וְשֶׁלָּעָרְלָה בְחַרְסִית,

וְשֶׁלִּקְבָרוֹת בַּסִּיד,

וּמַמְהֶה וְשׁוֹפֵךְ.

אָמַר רַבָּן שִׁמְעוֹן בֶּן גַּמְלִיאֵל:

בַּמֵּי דְבָרִים אֲמוּרִים?

בַּשְּׁבִיעִית.

וְהַצְּנוּעִים מַנִּיחִין אֶת הַמָּעוֹת,

וְאוֹמְרִים:

"כָּל הַנִּלְקָט מִזֶּה,

מְחֻלָּל עַל הַמָּעוֹת הָאֵלּוּ."

### @11מסכת מעשר שני פרק ה משנה ב

ב

כֶּרֶם רְבָעִי עוֹלֶה לִירוּשָׁלַיִם מַהֲלַךְ יוֹם אֶחָד לְכָל צַד.

וְאֵי זוֹ הִיא תְּחוּמָהּ?

אֵילַת מִן הַדָּרוֹם,

וְעַקְרְבַת מִן הַצָּפוֹן,

וְלוֹד מִן הַמַּעֲרָב,

וְהַיַּרְדֵּן מִן הַמִּזְרָח.

וּמִשֶּׁרָבוּ הַפֵּרוֹת,

הִתְקִינוּ שֶׁיְּהֵא נִפְדֶּה סָמוּךְ לַחוֹמָה.

וּתְנַי הָיָה הַדָּבָר,

אֶמָּתַי שֶׁיִּרְצוּ,

יַחְזֹר הַדָּבָר לִכְמוֹת שֶׁהָיָה.

רְבִּי יוֹסֵה אוֹמֵר:

מִשֶּׁחָרַב בֵּית הַמִּקְדָּשׁ הָיָה הַתְּנַי הַזֶּה, וּתְנַי,

אֶמָּתַי שֶׁיִּבָּנֶה בֵית הַמִּקְדָּשׁ,

יַחְזֹר הַדָּבָר לִכְמוֹת שֶׁהָיָה.

### @11מסכת מעשר שני פרק ה משנה ג

ג

כֶּרֶם רְבָעִי,

בֵּית שַׁמַּי אוֹמְרִים:

אֵין לוֹ חֹמֶשׁ, אֵין לוֹ בֵעוּר;

וּבֵית הֶלֵּל אוֹמְרִים:

יֶשׁ לוֹ.

בֵּית שַׁמַּי אוֹמְרִים:

יֵשׁ לוֹ פֶרֶט, יֵשׁ לוֹ עוֹלֵלוֹת,

וְהָעֲנִיִּים פּוֹדִין לְעַצְמָן;

וּבֵית הֶלֵּל אוֹמְרִים:

כֻּלּוֹ לַגַּת.

### @11מסכת מעשר שני פרק ה משנה ד

ד

כֵּיצַד פּוֹדִין נֶטַע רְבָעִי?

מַנִּיחַ אֶת הַסַּל עַל פִּי שְׁלֹשָׁה, וְאוֹמֵר:

כַּמָּה אָדָם רוֹצֶה לִפְדּוֹת לוֹ בְסֶלַע,

עַל מְנָת לְהוֹצִיא יְצִיאוֹת מִבֵּיתוֹ?

מַנִּיחַ אֶת הַמָּעוֹת, וְאוֹמֵר:

כָּל הַנִּלְקָט מִזֶּה מְחֻלָּל עַל הַמָּעוֹת הָאֵלּוּ,

וּמִכָּךְ וְכָךְ סַלִּים בְּסֶלַע.

### @11מסכת מעשר שני פרק ה משנה ה

ה

וּבַשְּׁבִיעִית פּוֹדֵהוּ כְשָׁוְיוֹ.

אִם הָיָה הַכֹּל מֻבְקָר,

אֵין לוֹ אֶלָּא שְׂכַר לְקִיטָה.

הַפּוֹדֶה נֶטַע רְבָעִי שֶׁלּוֹ,

מוֹסִיף עָלָיו חֲמִישִׁיתוֹ,

בֵּין שֶׁהוּא שֶׁלּוֹ וּבֵין שֶׁנִּתַּן לוֹ מַתָּנָה.

### @11מסכת מעשר שני פרק ה משנה ו

ו

עֶרֶב יוֹם טוֹב הָרִאשׁוֹן שֶׁלַּפֶּסַח,

שֶׁלָּרְבִיעִית וְשֶׁלִּשְׁבִיעִית,

הָיָה הַבֵּעוּר.

כֵּיצַד הָיָה הַבֵּעוּר?

נוֹתְנִין תְּרוּמָה וּתְרוּמַת מַעֲשֵׂר לִבְעָלֶיהָ,

וּמַעֲשֵׂר רִאשׁוֹן לִבְעָלָיו,

וּמַעְשַׂר עָנִי לִבְעָלָיו. <וּמַעֲשֵׂר>

וּמַעֲשֵׂר שֵׁנִי וְהַבִּכּוּרִין מִתְבַּעֲרִין בְּכָל מָקוֹם.

רְבִּי שִׁמְעוֹן אוֹמֵר:

הַבִּכּוּרִין נִתָּנִין לַכֹּהֲנִים בִּתְרוּמָה.

הַתַּבְשִׁיל,

בֵּית שַׁמַּי אוֹמְרִים:

צָרִיךְ לְבַעֵר.

בֵּית הֶלֵּל אוֹמְרִים:

הֲרֵי הוּא כִמְבֹעָר.

### @11מסכת מעשר שני פרק ה משנה ז

ז

מִי שֶׁהָיוּ לוֹ פֵרוֹת בִּזְמַן הַזֶּה,

וְהִגִּיעָה שָׁעַת הַבֵּעוּר,

בֵּית שַׁמַּי אוֹמְרִים:

צָרִיךְ לְחַלְּלָן עַל הַכֶּסֶף;

וּבֵית הֶלֵּל אוֹמְרִים:

אֶחָד שֶׁהֵן כֶּסֶף וְאֶחָד שֶׁהֵן פֵּרוֹת.

### @11מסכת מעשר שני פרק ה משנה ח

ח

אָמַר רְבִּי יְהוּדָה:

בָּרִאשׁוֹנָה,

הָיוּ שׁוֹלְחִים אֵצֶל בַּעֲלֵי בָתִּים שֶׁבַּמְּדִינוֹת:

"מַהֲרוּ וְהַתְקִינוּ אֶת פֵּרוֹתֵיכֶם,

עַד שֶׁלֹּא תַגִּיעַ שָׁעַת הַבֵּעוּר!"

עַד שֶׁבָּא רְבִּי עֲקִיבָה וְלִמֵּד:

כָּל הַפֵּרוֹת שֶׁלֹּא בָאוּ לְעוֹנַת הַמַּעַשְׂרוֹת,

פְּטוּרִין מִן הַבֵּעוּר.

### @11מסכת מעשר שני פרק ה משנה ט

ט

מִי שֶׁהָיוּ פֵרוֹתָיו רְחוֹקִים מִמֶּנּוּ,

(וְ)צָרִיךְ לִקְרֹאת לָהֶם שֵׁם.

מַעֲשֶׂה בְרַבָּן גַּמְלִיאֵל וְהַזְּקֵנִים,

שֶׁהָיוּ בָאִים בִּסְפִינָה,

אָמַר רַבָּן גַּמְלִיאֵל:

עִשּׂוּר שֶׁאֲנִי עָתִיד לָמוֹד נָתוּן לִיהוֹשֻׁעַ, <שני>

וּמְקוֹמוֹ מֻשְׂכָּר לוֹ. <מוסכר>

עִשּׂוּר אַחֵר שֶׁאֲנִי עָתִיד לָמוֹד, <שני>

נָתוּן לַעֲקִיבָה שֶׁיִּזְכֶּה בוֹ לָעֲנִיִּים,

וּמְקוֹמוֹ מֻשְׂכָּר לוֹ. <מוסכר>

אָמַר רְבִּי יְהוֹשֻׁעַ:

עִשּׂוּר שֶׁאֲנִי עָתִיד לָמוֹד נָתוּן לְאֶלְעָזָר בֶּן עֲזַרְיָה, <שיני>

וּמְקוֹמוֹ מֻשְׂכָּר לוֹ. <מוסכר>

וְנִתְקַבְּלוּ זֶה מִזֶּה שָׂכָר.

### @11מסכת מעשר שני פרק ה משנה י

י

בַּמִּנְחָה בְיוֹם טוֹב הָיוּ מִתְוַדִּים.

כֵּיצַד הָיָה הַוִּדּוּי? (דְּבָרִים כו,יג)

"בִּעַרְתִּי הַקֹּדֶשׁ מִן הַבַּיִת",

זֶה מַעֲשֵׂר שֵׁנִי וְנֶטַע רְבָעִי.

"נְתַתִּיו לַלֵּוִי", זֶה מַעֲשֵׂר לֵוִי.

"וְגַם נְתַתִּיו", זֶה תְרוּמַת מַעֲשֵׂר.

"לַגֵּר לַיָּתוֹם וְלָאַלְמָנָה", זֶה מַעֲשֵׂר עָנִי,

הַלֶּקֶט וְהַשִּׁכְחָה וְהַפֵּאָה,

אַף עַל פִּי שֶׁאֵינָן מְעַכְּבִין אֶת הַוִּדּוּי.

"מִן הַבַּיִת", זוֹ חַלָּה.

### @11מסכת מעשר שני פרק ה משנה יא

יא

"כְּכָל מִצְוָתְךָ אֲשֶׁר צִוִּיתָנִי", (דְּבָרִים כו,יג)

הָא אִם הִקְדִּים מַעֲשֵׂר שֵׁנִי לָרִאשׁוֹן,

אֵינוּ יָכוֹל לְהִתְוַדּוֹת.

"לֹא עָבַרְתִּי מִמִּצְוֹתֶיךָ",

לֹא הִפְרַשְׁתִּי מִמִּין עַל שֶׁאֵינוּ מִינוֹ,

לֹא מִן הַתָּלוּשׁ עַל הַמְחֻבָּר,

וּמִן הַמְחֻבָּר עַל הַתָּלוּשׁ,

וְלֹא מִן הֶחָדָשׁ עַל הַיָּשָׁן,

וְלֹא מִן הַיָּשָׁן עַל הֶחָדָשׁ.

"וְלֹא שָׁכָחְתִּי",

לֹא שָׁכַחְתִּי מִלְּבָרְכָךְ וּמִלְּהַזְכִּיר שְׁמָךְ עָלָיו.

### @11מסכת מעשר שני פרק ה משנה יב

יב

"לֹא אָכַלְתִּי בְאֹנִי מִמֶּנּוּ", (דְּבָרִים כו,יד)

הָא אִם אֲכָלוֹ בַאֲנִינָה,

אֵינוּ יָכוֹל לְהִתְוַדּוֹת.

"וְלֹא בִעַרְתִּי מִמֶּנּוּ בְטָמֵא",

הָא אִם הִפְרִישׁוֹ בְטֻמְאָה,

אֵינוּ יָכוֹל לְהִתְוַדּוֹת.

"וְלֹא נָתַתִּי מִמֶּנּוּ לְמֵת",

לֹא לָקַחְתִּי מִמֶּנּוּ אָרוֹן וְתַכְרִיכִים לַמֵּת,

וְלֹא נְתַתִּיו לְאוֹנְנִים אֲחֵרִים.

"שָׁמַעְתִּי בְקוֹל יי אֱלהָי",

הֲבֵאתִיו לְבֵית הַבְּחִירָה.

"עָשִׂיתִי כְכל אֲשֶׁר צִוִּיתָנִי",

שָׂמַחְתִּי וְשִׂמַּחְתִּי בוֹ.

### @11מסכת מעשר שני פרק ה משנה יג

יג  
"הַשְׁקִיפָה מִמְּעוֹן קָדְשְׁךָ מִן הַשָּׁמַיִם", (דְּבָרִים כו,טו)

עָשִׂינוּ מַה שֶּׁגָּזַרְתָּ עָלֵינוּ,

אַף אַתָּה, עֲשֵׂה מַה שֶּׁהִבְטַחְתָּנוּ:

"הַשְׁקִיפָה מִמְּעוֹן קָדְשְׁךָ מִן הַשָּׁמַיִם,

וּבָרֵךְ אֶת עַמְּךָ אֶת יִשְׂרָאֵל",

בְּבָנִים וּבְבָנוֹת.

"וְאֵת הָאֲדָמָה אֲשֶׁר נָתַתָּה לָנוּ",

בְּטַל וּבְמָטָר וּבְיַלְדוֹת בְּהֵמָה.

"כַּאֲשֶׁר נִשְׁבַּעְתָּ לַאֲבוֹתֵינוּ, אֶרֶץ זָבַת חָלָב וּדְבָשׁ",

כְּדֵי שֶׁתִּתֵּן טַעַם בַּפֵּרוֹת.

### @11מסכת מעשר שני פרק ה משנה יד

יד

מִכָּאן אָמָרוּ:

יִשְׂרָאֵל וּמַמְזֵרִים מִתְוַדִּים,

אֲבָל לֹא גֵרִים וְלֹא עֲבָדִים מְשֻׁחְרָרִים,

שֶׁאֵין לָהֶם חֵלֶק בָּאָרֶץ.

רְבִּי מֵאִיר אוֹמֵר:

אַף לֹא כֹהֲנִים וּלְוִיִּם,

שֶׁלֹּא נָטְלוּ חֵלֶק בָּאָרֶץ.

רְבִּי יוֹסֵה אוֹמֵר:

יֵשׁ לָהֶן עָרֵי מִגְרָשׁ.

### @11מסכת מעשר שני פרק ה משנה טו

יה

יוֹחָנָן כֹּהֵן גָּדוֹל הֶעֱבִיר הוֹדָיַת הַמַּעֲשֵׂר.

אַף הוּא בִטֵּל אֶת הַמְעוֹרְרִין, וְאֶת הַנּוֹקְפִין.

וְעַד יָמָיו הָיָה הַפַּטִּישׁ מַכֶּה בִירוּשָׁלַיִם.

וּבְיָמָיו אֵין אָדָם צָרִיךְ לִשְׁאוֹל עַל הַדְּמַי.

חסל מעשר שני

# @00מסכת חלה

## @22פרק א

### @11מסכת חלה פרק א משנה א

א

חֲמִשָּׁה דְבָרִים חַיָּבִין בַּחַלָּה:

הַחִטִּין,

וְהַשְּׂעוֹרִים,

וְהַכֻּסְּמִים,

וְשִׁבֹּלֶת שׁוּעָל,

וְהַשִּׁיפִין. <ושיפון>

הֲרֵי אֵלּוּ חַיָּבִין בַּחַלָּה,

וּמִצְטָרְפִין זֶה עִם זֶה,

וַאֲסוּרִין בֶּחָדָשׁ מִלִּפְנֵי הַפֶּסַח,

וּמִלִּקְצֹר מִלִּפְנֵי הָעֹמֶר.

אִם הִשְׁרִישׁוּ קֹדֶם לָעֹמֶר,

הָעֹמֶר מַתִּירָן,

וְאִם לָאו,

אֲסוּרִין עַד שֶׁיָּבֹא הָעֹמֶר הַבָּא.

### @11מסכת חלה פרק א משנה ב

ב

הָאוֹכֵל מֵהֶן כַּזַּיִת מַצָּה בַפֶּסַח,

יָצָא יְדֵי חוֹבָתוֹ.

כַּזַּיִת חָמֵץ,

חַיָּב בַּהִכָּרֵת.

נִתְעָרַב אֶחָד מֵהֶן בְּכָל הַמִּינִין,

הֲרֵי זֶה עוֹבֵר בַּפֶּסַח.

הַנּוֹדֵר מִן הַפַּת וּמִן הַתְּבוּאָה,

אָסוּר בָּהֶן.

דִּבְרֵי רְבִּי מֵאִיר.

וַחֲכָמִים אוֹמְרִים:

הַנּוֹדֵר מִן הַדָּגָן אֵינוּ אָסוּר אֶלָּא מֵהֶן.

וְחַיָּבִין בַּחַלָּה וּבַמַּעַשְׂרוֹת.

### @11מסכת חלה פרק א משנה ג

ג

אֵלּוּ חַיָּבִין בַּחַלָּה וּפְטוּרִין מִן הַמַּעַשְׂרוֹת:

הַלֶּקֶט, וְהַשִּׁכְחָה, וְהַפֵּאָה, וְהַהֶבְקֵר,

וּמַעֲשֵׂר רִאשׁוֹן שֶׁנִּטְּלָה תְרוּמָתוֹ,

וּמַעֲשֵׂר שֵׁנִי וְהֶקְדֵּשׁ שֶׁנִּפְדּוּ,

מוֹתַר הָעֹמֶר,

וּתְבוּאָה שֶׁלֹּא הֵבִיאָה שָׁלִישׁ.

רְבִּי אֶלְעָזָר אוֹמֵר:

תְּבוּאָה שֶׁלֹּא הֵבִיאָה שָׁלִישׁ,

פְּטוּרָה מִן הַחַלָּה.

### @11מסכת חלה פרק א משנה ד

ד

אֵלּוּ חַיָּבִין בַּמַּעַשְׂרוֹת וּפְטוּרִין מִן הַחַלָּה:

הָאֹרֶז, וְהַדֹּחַן, הַפְּרָגִין, וְהַשַּׁמְשְׁמִים,

וְהַסִּיפָגָנִין, וְהַדִּבְשָׁנִים,

וְהָאִסְקָרִיטִים, *<eskharítēs: מין לחמית אפויה על גריל>*

חַלַּת מַסְרֵת וְהַמְדֻמָּע,

פְּטוּרִין מִן הַחַלָּה.

### @11מסכת חלה פרק א משנה ה

ה

עִסָּה שֶׁתְּחִלָּתָהּ סִפְגָנִים וְסוֹפָהּ סִפְגָנִים,

תְּחִלָּתָהּ סִפְגָנִים וְסוֹפָהּ עִסָּה,

חַיֶּבֶת בַּחַלָּה.

וְכֵן הַקְּנוֹבְקָאוֹת חַיָּבוֹת.

### @11מסכת חלה פרק א משנה ו

ו

הַמְּעִסָּה,

בֵּית שַׁמַּי פּוֹטְרִין,

וּבֵית הֶלֵּל מְחַיְּבִין.

הֶחְלִיטָה,

בֵּית שַׁמַּי מְחַיְּבִין,

וּבֵית הֶלֵּל פּוֹטְרִין.

חַלּוֹת תּוֹדָה וּרְקִיקֵי נָזִיר,

עֲשָׂאָן לְעַצְמוֹ, פָטוּר;

לִמְכֹּר בַּשּׁוּק, חַיָּב.

### @11מסכת חלה פרק א משנה ז

ז

נַחְתּוֹם שֶׁעָשָׂה שְׂאוֹר לְחַלֵּק, <סאור>

חַיָּב בַּחַלָּה.

וְנָשִׁים שֶׁנָּתְנוּ לַנַּחְתּוֹם לַעֲשׁוֹת לָהֶם שְׂאוֹר, <סאור>

אִם אֵין בְּשֶׁלְּאַחַת מֵהֶן כַּשֵּׁעוּר,

פְּטוּרָה מִן הַחַלָּה.

### @11מסכת חלה פרק א משנה ח

ח

עִסַּת הַכְּלָבִים,

בִּזְמַן שֶׁהָרוֹעִים אוֹכְלִים מִמֶּנָּה,

חַיֶּבֶת בַּחַלָּה.

וּמְעָרְבִים בָּהּ,

וּמִשְׁתַּתְּפִין בָּהּ,

וּמְבָרְכִין עָלֶיהָ,

וּמְזַמְּנִין עָלֶיהָ,

וְנֶעֱשֵׂית בְּיוֹם טוֹב,

וְיוֹצֵא בָהּ אָדָם יְדֵי חוֹבָתוֹ בַפֶּסַח.

אִם אֵין הָרוֹעִים אוֹכְלִין מִמֶּנָּה,

אֵינָה חַיֶּבֶת בַּחַלָּה;

וְאֵין מְעָרְבִין בָּהּ,

וְאֵין מִשְׁתַּתְּפִין בָּהּ,

וְאֵין מְבָרְכִין עָלֶיהָ,

וְאֵין מְזַמְּנִין עָלֶיהָ,

וְאֵינָה נֶעְשֵׂית בְּיוֹם טוֹב,

וְאֵין אָדָם יוֹצֵא בָהּ יְדֵי חוֹבָתוֹ בַפֶּסַח.

בֵּין כָּךְ וּבֵין כָּךְ, מְטַמָּא טֻמְאַת אֳכָלִין.

### @11מסכת חלה פרק א משנה ט

ט

הַחַלָּה וְהַתְּרוּמָה,

חַיָּבִין עֲלֵיהֶן מִיתָה וְחֹמֶשׁ,

וַאֲסוּרִין לַזָּרִים,

וְהֵן נִכְסֵי כֹהֵן,

וְעוֹלִין בְּאֶחָד וּמֵאָה,

וּטְעוּנִים רְחִיצַת יָדַיִם וְהַעְרֵב שֶׁמֶשׁ,

וְאֵינָן נִטָּלִים מִן הַטָּהוֹר עַל הַטָּמֵא,

אֶלָּא מִן הַמֻּקָּף וּמִן הַדָּבָר הַגָּמוּר.

הָאוֹמֵר:

"כָּל גָּרְנִי תְרוּמָה",

וְ"כָל עִסָּתִי חַלָּה",

לֹא אָמַר כְּלוּם,

עַד שֶׁיְּשַׁיֵּר מִקְצָת.

## @22פרק ב

### @11מסכת חלה פרק ב משנה א

א

פֵּרוֹת חוּצָה לָאָרֶץ שֶׁנִּכְנְסוּ לָאָרֶץ,

חַיָּבִין בַּחַלָּה.

יָצְאוּ מִכָּאן לַשָּׁם,

רְבִּי אֱלִיעֶזֶר מְחַיֵּב,

רְבִּי עֲקִיבָה פוֹטֵר.

### @11מסכת חלה פרק ב משנה ב

ב

עֲפַר חוּצָה לָאָרֶץ שֶׁבָּא בִסְפִינָה לָאָרֶץ,

חַיָּב בַּמַּעַשְׂרוֹת וּבַשְּׁבִיעִית.

אָמַר רְבִּי יְהוּדָה:

אֶמָּתַי?

בִּזְמַן שֶׁהַסְּפִינָה גוֹשֶׁשֶׁת.

עִסָּה שֶׁנִּלּוֹשָׁה בְמֵי פֵרוֹת,

חַיֶּבֶת בַּחַלָּה,

וְנֶאֱכֶלֶת בְּיָדַיִם מְסֹאָבוֹת.

### @11מסכת חלה פרק ב משנה ג

ג

הָאִשָּׁה יוֹשֶׁבֶת וְקוֹצָה חַלָּתָהּ עֲרֻמָּה,

מִפְּנֵי שֶׁהִיא יְכוּלָה לְכַסּוֹת אֶת עַצְמָהּ,

אֲבָל לֹא הָאִישׁ.

מִי שֶׁאֵינוּ יָכוֹל לַעֲשׁוֹת עִסָּתוֹ בְטַהֲרָה,

יַעֲשֶׂנָּה קַבִּים,

וְאַל יַעֲשֶׂנָּה בְטֻמְאָה.

רְבִּי עֲקִיבָה אוֹמֵר:

יַעֲשֶׂנָּה בְטֻמְאָה, לֹא יַעֲשֶׂנָּה קַבִּים.

שֶׁכַּשֵּׁם שֶׁהוּא קוֹרֵא לַטְּהוֹרָה,

כָּךְ הוּא קוֹרֵא לַטְּמֵאָה:

לָזוֹ קוֹרֵא חַלָּה בְשֵׁם, וְלָזוֹ קוֹרֵא חַלָּה בְשֵׁם,

אֲבָל קַבִּים, אֵין בָּהֶם חֵלֶק לְשֵׁם.

### @11מסכת חלה פרק ב משנה ד

ד

הָעוֹשֶׂה עִסָּתוֹ קַבִּים וְנָגְעוּ זֶה בָזֶה,

פְּטוּרִים מִן הַחַלָּה עַד שֶׁיָּשׁוּבוּ.

רְבִּי אֱלִיעֶזֶר אוֹמֵר:

אַף הָרוֹדֶה וְנוֹתֵן לַסַּל,

הַסַּל מְצָרְפָן לַחַלָּה.

### @11מסכת חלה פרק ב משנה ה

ה

הַמַּפְרִישׁ חַלָּתוֹ קֶמַח,

אֵינָה חַלָּה, וְגָזֵל בְּיַד כֹּהֵן.

הָעִסָּה עַצְמָהּ חַיֶּבֶת בַּחַלָּה;

וְהַקֶּמַח, אִם יֶשׁ בּוֹ כַשֵּׁעוּר,

חַיָּב בַּחַלָּה, וַאֲסוּרָה לַזָּרִים.

דִּבְרֵי רְבִּי יְהוֹשֻׁעַ.

אָמְרוּ לוֹ:

מַעֲשֶׂה וּקְפָשָׁהּ זָקֵן זָר.

אָמַר לָהֶן:

אַף הוּא קִלְקֵל לְעַצְמוֹ וְתִקֵּן לַאֲחֵרִים.

### @11מסכת חלה פרק ב משנה ו

ו

חֲמֵשֶׁת רְבָעִים קֶמַח חַיָּבִים בַּחַלָּה.

הֵן וּשְׂאוֹרָן וּמֻרְסָנָן,

חֲמֵשֶׁת רְבָעִים חַיָּבִין.

נִטַּל מֻרְסָנָן מִתּוֹכָן, וְחָזַר לְתוֹכָן,

הֲרֵי אֵלּוּ פְטוּרִים.

### @11מסכת חלה פרק ב משנה ז

ז

שֵׁעוּר הַחַלָּה, אֶחָד מֵעֶשְׂרִים וְאַרְבָּעָה.

הָעוֹשֶׂה עִסָּה לְעַצְמוֹ,

וְהָעוֹשֶׂה לְמִשְׁתֵּה לִבְנוֹ,

אֶחָד מֵעֶשְׂרִים וְאַרְבָּעָה.

נַחְתּוֹם שֶׁהוּא עוֹשֶׂה לִמְכֹּר בַּשּׁוּק,

וְכֵן הָאִשָּׁה שֶׁהִיא עוֹשָׂה לִמְכֹּר בַּשּׁוּק,

אֶחָד מֵאַרְבָּעִים וּשְׁמוֹנָה.

נִטַּמַּאת עִסָּתָהּ, שׁוֹגֶגֶת אוֹ אֲנוּסָה,

אֶחָד מֵאַרְבָּעִים וּשְׁמוֹנָה.

נִטַּמַּאת מְזִידָה,

אֶחָד מֵעֶשְׂרִים וְאַרְבָּעָה,

כְּדֵי שֶׁלֹּא יְהֵא חוֹטֵא נִשְׂכָּר.

### @11מסכת חלה פרק ב משנה ח

ח

רְבִּי אֱלִיעֶזֶר אוֹמֵר:

נוֹטֶלֶת מִן הַטָּהוֹר עַל הַטָּמֵא.

כֵּיצַד?

עִסָּה טְהוֹרָה וְעִסָּה טְמֵאָה,

נוֹטֵל כְּדֵי חַלָּה מֵעִסָּה שֶׁלֹּא הוּרָמָה חַלָּתָהּ וְנוֹתֵן פָּחוּת מִכַּבֵּיצָה בָאֶמְצַע,

כְּדֵי שֶׁיִטֹּל מִן הַמֻּקָּף.

וַחֲכָמִים אוֹסְרִין.

## @22פרק ג

### @11מסכת חלה פרק ג משנה א

א

אוֹכְלִין עֲרַי מִן הָעִסָּה,

עַד שֶׁתִּתְגַּלְגֵּל בַּחִטִּים וְתִטַּמְטֵם בִּשְׂעוֹרִין.

גִּלְגְּלָהּ בַחִטִּים וְטִמְטְמָהּ בִּשְׂעוֹרִין,

הָאוֹכֵל מִמֶּנָּה חַיָּב מִיתָה.

כֵּיוָן שֶׁהִיא נוֹתֶנֶת אֶת הַמַּיִם, מַגְבַּהַת חַלָּתָהּ,

וּבִלְבַד שֶׁיְּהֵא שָׁם חֲמֵשֶׁת רְבָעִים קֶמַח.

### @11מסכת חלה פרק ג משנה ב

ב

נִדְמַעָה עִסָּתָהּ,

עַד שֶׁלֹּא גִלְגְּלָה, פְטוּרָה, שֶׁהַמְדֻמָּע פָּטוּר;

מִשֶּׁגִּלְגְּלָה חַיֶּבֶת.

נוֹלַד לָהּ סְפֵק טֻמְאָה,

עַד שֶׁלֹּא גִלְגְּלָה, תֵּעָשֶׂה בְטֻמְאָה;

מִשֶּׁגִּלְגְּלָה, תֵּעָשֶׂה בְטַהֲרָה.

### @11מסכת חלה פרק ג משנה ג

ג

הִקְדִישָׁה עִסָּתָהּ,

עַד שֶׁלֹּא גִלְגְּלָה, וּפְדָיַתָּהּ, חַיֶּבֶת.

מִשֶּׁגִּלְגְּלָה, וּפְדָיַתָּהּ, חַיֶּבֶת.

הִקְדִישַׁתָּהּ עַד שֶׁלֹּא גִלְגֵּלָה,

וְגִּלְגְּלָהּ הַגִּזְבָּר, וְאַחַר כָּךְ פְּדָיַתָּהּ,

פְּטוּרָה, שֶׁבְּשָׁעַת חוֹבָתָהּ הָיְתָה פְטוּרָה.

### @11מסכת חלה פרק ג משנה ד

ד

כַּיּוֹצֵא בוֹ:

הַמַּקְדִּישׁ פֵּרוֹתָיו,

עַד שֶׁלֹּא בָאוּ לְעוֹנַת הַמַּעַשְׂרוֹת, וּפְדָיָן, חַיָּבִין;

מִשֶּׁבָּאוּ לְעוֹנַת הַמַּעַשְׂרוֹת, וּפְדָיָן,

חַיָּבִין.

הִקְדִּישָׁן עַד שֶׁלֹּא נִגְמְרוּ,

וּגְמָרָן הַגִּזְבָּר, וְאַחַר כָּךְ פְּדָיָן,

פְּטוּרִין, שֶׁבְּשָׁעַת חוֹבָתָן הָיוּ פְטוּרִין.

### @11מסכת חלה פרק ג משנה ה

ה

נָכְרִי שֶׁנָּתַן לְיִשְׂרָאֵל לַעֲשׁוֹת לוֹ עִסָּה,

פְטוּרָה מִן הַחַלָּה.

נְתָנָהּ לוֹ מַתָּנָה,

עַד שֶׁלֹּא גִלְגֵּל, חַיָּב, <נתגלגל>

מִשֶּׁגִּלְגֵּל פָּטוּר. <תחת המחוק: משנתגלגל>

הָעוֹשֶׂה עִסָּה עִם הַנָּכְרִי,

אִם אֵין בְּשֶׁלְּיִשְׂרָאֵל כְּשֵׁעוּר,

פָּטוּר מִן הַחַלָּה.

### @11מסכת חלה פרק ג משנה ו

ו

גֵּר שֶׁנִּתְגַּיַּר,

וְהָיְתָה לוֹ עִסָּה:

נֶעְשֵׂת עַד שֶׁלֹּא נִתְגַּיַּר, פָּטוּר,

מִשֶּׁנִּתְגַּיַּר, חַיָּב;

אִם סָפֵק, חַיָּב,

וְאֵין חַיָּבִין עָלֶיהָ חֹמֶשׁ.

רְבִּי עֲקִיבָה אוֹמֵר:

הַכֹּל הוֹלֵךְ אַחַר הַקְּרִימָה בַתַּנּוּר.

### @11מסכת חלה פרק ג משנה ז

ז

הָעוֹשֶׂה עִסָּה מִן הַחִטִּים וּמִן הָאֹרֶז,

אִם יֶשׁ בָּהּ טַעַם דָּגָן, חַיֶּבֶת בַּחַלָּה,

וְיוֹצֵא בָהּ אָדָם יְדֵי חוֹבָתוֹ בַפֶּסַח;

אִם אֵין בָּהּ טַעַם דָּגָן, אֵינָה חַיֶּבֶת בַּחַלָּה,

וְאֵין אָדָם יוֹצֵא בָהּ יְדֵי חוֹבָתוֹ בַפֶּסַח.

### @11מסכת חלה פרק ג משנה ח

ח

הַנּוֹטֵל שְׂאוֹר מֵעִסָּה שֶׁלֹּא הוּרָמָה חַלָּתָהּ,

וְנוֹתֵן לְתוֹךְ עִסָּה שֶׁהוּרָמָה חַלָּתָהּ,

אִם יֵשׁ לוֹ פַרְנָסָה מִמָּקוֹם אַחֵר,

מוֹצִיא לְפִי חֶשְׁבּוֹן,

וְאִם לָאו, מוֹצִיא חַלָּה אַחַת עַל הַכֹּל.

### (@11מסכת חלה פרק ג משנה ט)

כַּיּוֹצֵא בוֹ:

זֵיתֵי מֶסֶק שֶׁנִּתְעָרְבוּ עִם זֵיתֵי נִקּוּף, <מסיק>

עִנְּבֵי בָצִיר שֶׁנִּתְעָרְבוּ עִם עִנְּבֵי עוֹלֵלוֹת,

אִם יֵשׁ לוֹ פַרְנָסָה מִמָּקוֹם אַחֵר,

מוֹצִיא לְפִי חֶשְׁבּוֹן,

וְאִם לָאו, מוֹצִיא תְּרוּמָה וּתְרוּמַת מַעֲשֵׂר לַכֹּל,

וְהַשְּׁאָר מַעֲשֵׂר וּמַעֲשֵׂר שֵׁנִי לְפִי חֶשְׁבּוֹן.

### @11מסכת חלה פרק ג משנה י

ט

הַנּוֹטֵל שְׂאוֹר מֵעִסַּת חִטִּים וְנוֹתֵן לְתוֹךְ עִסַּת הָאֹרֶז, <סאור>

אִם יֶשׁ בָּהּ טַעַם דָּגָן, חַיֶּבֶת בַּחַלָּה,

וְאִם לָאו, פְּטוּרָה.

אִם כֵּן, לָמָּה אָמְרוּ:

הַטֶּבֶל אוֹסֵר כָּל שֶׁהוּא?

מִין בְּמִינוֹ, שֶׁלֹּא בְמִינוֹ בְנוֹתֵן טַעַם.

## @22פרק ד

### @11מסכת חלה פרק ד משנה א

א

שְׁתֵּי נָשִׁים שֶׁעָשׁוּ שְׁנֵי קַבִּים, וְנָגְעוּ זֶה בָזֶה,

אֲפִלּוּ הֵן מִמִּין אֶחָד, פְּטוּרִין.

בִּזְמַן שֶׁהֵן שֶׁלְּאִשָּׁה אַחַת,

מִין בְּמִינוֹ, חַיָּב, וְשֶׁלֹּא בְּמִינוֹ, פָּטוּר.

### @11מסכת חלה פרק ד משנה ב

ב

אֵי זֶה הוּא מִין בְּמִינוֹ?

הַחִטִּים אֵינָן מִצְטָרְפוֹת עִם הַכֹּל,

אֶלָּא עִם הַכֻּסְּמִים.

הַשְּׂעוֹרִים מִצְטָרְפוֹת עִם הַכֹּל,

חוּץ מִן הַחִטִּים.

רְבִּי יוֹחָנָן בֶּן נוּרִי אוֹמֵר:

שְׁאָר הַמִּינִים מִצְטָרְפִין זֶה עִם זֶה.

### @11מסכת חלה פרק ד משנה ג

ג

שְׁנֵי קַבִּים, וְקַב אֹרֶז וְקַב תְּרוּמָה בָאֶמְצַע,

אֵינָן מִצְטָרְפִין. <מִצְטָרְפוֹת>

דָּבָר שֶׁנִּטְּלָה חַלָּתוֹ בָאֶמְצַע,

מִצְטָרְפִין, שֶׁכְּבָר נִתְחַיַּב בַּחַלָּה.

### @11מסכת חלה פרק ד משנה ד

ד

קַב חָדָשׁ וְקַב יָשָׁן שֶׁנָּשְׁכוּ זֶה בָזֶה,

רְבִּי יִשְׁמָעֵאל אוֹמֵר:

יִטֹּל מִן הָאֶמְצַע.

וַחֲכָמִים אוֹסְרִין.

הַנּוֹטֵל חַלָּה מִן הַקַּב,

רְבִּי עֲקִיבָה אוֹמֵר:

חַלָּה.

וַחֲכָמִים אוֹמְרִים:

אֵינָה חַלָּה.

### @11מסכת חלה פרק ד משנה ה

ה

שְׁנֵי קַבִּים שֶׁנִּטְּלָה חַלָּתָן,

שֶׁלָּזֶה בִפְנֵי עַצְמוֹ וְשֶׁלָּזֶה בִפְנֵי עַצְמוֹ,

חָזַר וַעֲשָׂאָן עִסָּה אַחַת,

רְבִּי עֲקִיבָה פוֹטֵר,

וַחֲכָמִים מְחַיְּבִין.

נִמְצָא חֻמְרוֹ קָלּוֹ.

### @11מסכת חלה פרק ד משנה ו

ו

נוֹטֵל אָדָם כְּדֵי חַלָּה מֵעִסָּה שֶׁלֹּא הוּרָמָה חַלָּתָהּ

לַעֲשׁוֹתָהּ בְּטַהֲרָה,

לִהְיוֹת מַפְרִישׁ עָלֶיהָ וְהוֹלֵךְ חַלַּת דְּמַי,

עַד שֶׁתִּסָּרַח,

שֶׁחַלַּת דְּמַי נִטֶּלֶת מִן הַטָּהוֹר עַל הַטָּמֵא,

וְשֶׁלֹּא מִן הַמֻּקָּף.

### @11מסכת חלה פרק ד משנה ז

ז

יִשְׂרָאֵל שֶׁהָיוּ אֲרִיסִים לַגּוֹיִם בְּסוּרְיָה,

רְבִּי אֱלִיעֶזֶר מְחַיֵּב פֵּרוֹתֵיהֶם בַּמַּעַשְׂרוֹת וּבַשְּׁבִיעִית,

רַבָּן גַּמְלִיאֵל פּוֹטֵר.

רַבָּן גַּמְלִיאֵל אוֹמֵר:

שְׁתֵּי חַלּוֹת בְּסוּרְיָה.

רְבִּי אֱלִיעֶזֶר אוֹמֵר:

חַלָּה אַחַת.

אָחֲזוּ קָלּוֹ שֶׁלְּרַבָּן גַּמְלִיאֵל מִקָּלּוֹ שֶׁלִּרְבִּי אֱלִיעֶזֶר.

חָזְרוּ לִנְהֹג כְּדִבְרֵי רַבָּן גַּמְלִיאֵל בִּשְׁתֵּי דְרָכִים.

### @11מסכת חלה פרק ד משנה ח

ח

רַבָּן גַּמְלִיאֵל אוֹמֵר:

שָׁלוֹשׁ אֲרָצוֹת לַחַלָּה:

אֶרֶץ יִשְׂרָאֵל וְעַד גְּזִיב, חַלָּה אַחַת.

מִגְּזִיב וְעַד הַנָּהָר וְעַד אֲמָנָם,

שְׁתֵּי חַלּוֹת, אַחַת לָאוּר וְאַחַת לַכֹּהֵן.

שֶׁלָּאוּר יֶשׁ לָהּ שֵׁעוּר, וְשֶׁלַּכֹּהֵן אֵין לָהּ שֵׁעוּר.

מֵהַנָּהָר וּמֵאֲמָנָם וְלִפְנִים,

שְׁתֵּי חַלּוֹת, אַחַת לָאוּר וְאַחַת לַכֹּהֵן.

שֶׁלָּאוּר אֵין לָהּ שֵׁעוּר, וְשֶׁלַּכֹּהֵן יֶשׁ לָהּ שֵׁעוּר,

וּטְבוּל יוֹם אוֹכְלָהּ.

רְבִּי יוֹסֵה אוֹמֵר:

אֵינוּ צָרִיךְ טְבִילָה.

ט

וַאֲסוּרָה לַזָּבִים וְלַזָּבוֹת, וְלַנִּדּוֹת וְלַיּוֹלְדוֹת.

וְנֶאֱכֶלֶת עִם הַזָּר עַל הַשֻּׁלְחָן,

וְנִתֶּנֶת לְכָל כֹּהֵן.

### @11מסכת חלה פרק ד משנה ט

י

אֵלּוּ נִתָּנִין לְכָל כֹּהֵן:

הַחֲרָמִים,

וְהַבְּכוֹרוֹת,

וּפִדְיוֹן הַבֵּן,

וּפִדְיוֹן פֶּטֶר חֲמוֹר,

וְהַזְּרוֹעַ וְהַלְּחָיַיִם וְהַקֵּבָה,

וְרֵאשִׁית הַגֵּז,

וְשֶׁמֶן שְׂרֵפָה,

וְקָדְשֵׁי הַמִּזְבֵּחַ,

וְקָדְשֵׁי הַמִּקְדָּשׁ,

וְהַבִּכּוּרִים.

רְבִּי יְהוּדָה אוֹסֵר בַּבִּכּוּרִים.

כַּרְשִׁנֵּי תְרוּמָה,

רְבִּי עֲקִיבָה מַתִּיר,

וַחֲכָמִים אוֹסְרִין.

### @11מסכת חלה פרק ד משנה י

יא

נַתַּי אִישׁ תְּקוֹעַ הֵבִיא חַלּוֹת מִבַּיְתוֹר,

וְלֹא קִבְּלוּ מִמֶּנּוּ.

אַנְשֵׁי אֲלֶכְּסַנְדְּרִיָה הֵבִיאוּ חַלּוֹתֵיהֶן מֵאֲלֶכְּסַנְדְּרִיָּה,

וְלֹא קִבְּלוּ מֵהֶן.

אַנְשֵׁי הַר צְבָעִים הֵבִיאוּ בִכּוּרֵיהֶם קֹדֶם לָעֲצֶרֶת,

וְלֹא קִבְּלוּ מֵהֶן,

מִפְּנֵי הַכָּתוּב שֶׁבַּתּוֹרָה: (שְׁמוֹת כג,טז)

"וְחַג הַקָּצִיר בִּכּוּרֵי מַעֲשֶׂיךָ אֲשֶׁר תִּזְרַע בַּשָּׂדֶה".

### @11מסכת חלה פרק ד משנה יא

יב

בֶּן אֲטִיטָס הֶעֱלָה בְכוֹרוֹת מִבָּבֶל,

וְלֹא קִבְּלוּ מִמֶּנּוּ.

יוֹסֵף הַכֹּהֵן הֵבִיא בִּכּוּרָיו יַיִן וָשֶׁמֶן,

וְלֹא קִבְּלוּ מִמֶּנּוּ.

אַף הוּא הֶעֱלָה בָנָיו וּבְנֵי בֵיתוֹ

לַעֲשׁוֹת פֶּסַח קָטָן בִּירוּשָׁלַיִם,

וְהֶחְזִירוּהוּ,

שֶׁלֹּא יִקָּבַע הַדָּבָר חוֹבָה.

אֲרִיסְטוֹן הֵבִיא בִכּוּרָיו מֵאִיסְפַּמְיָא, <האותיות: מאפמייא>

וְקִבְּלוּ מִמֶּנּוּ, מִפְּנֵי שֶׁאָמְרוּ:

הַקּוֹנֶה בְסוּרְיָה,

כְּקוֹנֶה בַפַּרְוָד שֶׁבִּירוּשָׁלַיִם.

יג

עֶשְׁרִים וְאַרְבַּע מַתָּנוֹת נִתָּנוּ לַכֹּהֲנֵים:

עֶשֶׂר בַּמִּקְדָּשׁ, וְאַרְבַּע בִּירוּשָׁלַיִם וְעֶשֶׂר בִּגְבוּלִים.

אֵלּוּ עֶשֶׂר שֶׁבַּמִּקְדָּשׁ:

חַטָּאת,

וְחַטַּאת הָעוֹף,

וְאָשָׁם וַדַּי,

וְאָשָׁם תָּלוּי,

וְזִבְחֵי שַׁלְמֵי צִבּוּר,

וְלֹג שֶׁמֶן שֶׁלִּמְצֹרָע,

וּמוֹתַר הָעֹמֶר,

וּשְׁתֵּי הַלֶּחֶם,

וְלֶחֶם הַפָּנִים,   
וְשִׁירֵי מְנָחוֹת.

יד

אֵלּוּ אַרְבַּע שֶׁבִּירוּשָׁלַיִם:

הַבְּכוֹרוֹת,

וְהַבִּכּוּרִים,

וְהַמּוּרָם מִתּוֹדָה,

וְאֵיל נָזִיר,

וְעוֹרוֹת הַקָּדָשִׁים.

יה

אֵלּוּ עֶשֶׂר שֶׁבִּגְבוּלִים:

תְּרוּמָה,

וּתְרוּמַת מַעֲשֵׂר,

וְחַלָּה,

וְרֵאשִׁית הַגֵּז,

וְהַמַּתָּנוֹת,

וּפִדְיוֹן הַבֵּן,

וּפִדְיוֹן פֶּטֶר חֲמוֹר,

וְשְׂדֵה אֲחֻזָּה,

וְשְׂדֵה הַחֲרָמִים,

וְגֶזֶל הַגֵּר.

כָּל כֹּהֵן שֶׁאֵין בָּקִי בָהֶן,

אֵין נוֹתְנִין לוֹ מַתָּנָה.

חסלת מסכתא חלה

# @00מסכת ערלה

## @22פרק א

### @11מסכת ערלה פרק א משנה א

א

הַנּוֹטֵעַ לַסְּיָג וְלַקּוֹרוֹת,

פָּטוּר מִן הָעָרְלָה.

רְבִּי יוֹסֵה אוֹמֵר:

אֲפִלּוּ אָמַר:

הַפְּנִימִי לְמַאֲכָל וְהַחִיצוֹן לַסְּיָג,

הַפְּנִימִי חַיָּב,

וְהַחִיצוֹן פָּטוּר.

### @11מסכת ערלה פרק א משנה ב

ב

עֵת שֶׁבָּאוּ אֲבוֹתֵינוּ לָאָרֶץ, מָצְאוּ נָטוּעַ,

פָּטוּר.

נָטְעוּ, אַף עַל פִּי שֶׁלֹּא כִבֵּשׁוּ,

חַיָּב.

הַנּוֹטֵעַ לָרַבִּים,

חַיָּב.

רְבִּי יְהוּדָה פוֹטֵר.

הַנּוֹטֵעַ בִּרְשׁוּת הָרַבִּים,

וְנָכְרִי שֶׁנָּטַע,

וְהַגָּזְלָן שֶׁנָּטַע,

וְהַנּוֹטֵעַ בִּסְפִינָה,

וְהָעוֹלֶה מֵאֵלָיו,

חַיָּב בָּעָרְלָה.

### @11מסכת ערלה פרק א משנה ג

ג

אִילָן שֶׁנֶּעֱקַר וְהַסֶּלַע עִמּוֹ,

שְׁטָפוֹ נָהָר וְהַסֶּלַע עִמּוֹ,

אִם יָכוֹל לִחְיוֹת, פָּטוּר,

וְאִם לָאו, חַיָּב.

נֶעְקַר הַסֶּלַע מִצִּדּוֹ,

אוֹ שֶׁזִּעְזְעַתּוֹ הַמַּחֲרֵשָׁה,

אוֹ שֶׁזִּעְזְעַתּוֹ וַעֲשָׂאוֹ כֶעָפָר,

אִם יָכוֹל לִחְיוֹת, פָּטוּר.

וְאִם לָאו, חַיָּב.

### @11מסכת ערלה פרק א משנה ד

ד

אִילָן שֶׁנֶּעְקַר, וְנִשְׁתַּיַּר בּוֹ שֹׁרֶשׁ,

פָּטוּר.

וְכַמָּה יְהֵא בַשֹּׁרֶשׁ?

רַבָּן גַּמְלִיאֵל אוֹמֵר

מִשֵּׁם רְבִּי אֶלְעָזָר בֶּן יְהוּדָה אִישׁ בִּרְתוֹתָא:

כְּמַחַט שֶׁלְּמִיתוּן.

### @11מסכת ערלה פרק א משנה ה

ה

אִילָן שֶׁנֶּעְקַר וּבוֹ בְרֵכָה,

וְהוּא חָיֶה מִמֶּנָּה,

חָזְרָה הַזְּקֵנָה לִהְיוֹת כִּבְרֵכָה.

הִבְרִיכָה שָׁנָה אַחַר שָׁנָה, וְנִפְסָקָה,

מוֹנֶה מִשָּׁעָה שֶׁנִּפְסָקָה.

סִפּוּק גְּפָנִים,

סִפּוּק עַל סִפּוּק,

אַף עַל פִּי שֶׁהִבְרִיכָה בָאָרֶץ, מֻתָּר.

רְבִּי מֵאִיר אוֹמֵר:

מְקוֹם שֶׁכֹּחָהּ יָפֶה, מֻתָּר,

מְקוֹם שֶׁכֹּחָהּ רַע, אָסוּר.

בְּרֵכָה שֶׁנִּפְסָקָה וְהִיא מְלֵאָה פֵרוֹת,

אִם הוֹסִיף בְּמָאתַיִם, אָסוּר.

### @11מסכת ערלה פרק א משנה ו

ו

נְטִיעָה שֶׁלָּעָרְלָה וְשֶׁלְּכִלְאֵי הַכֶּרֶם שֶׁנִּתְעָרְבוּ בִנְטִיעוֹת,

הֲרֵי זֶה לֹא יִלְקֹט,

וְאִם לָקַט, יַעֲלֶה בְאֶחָד וּמָאתַיִם, <באחת>

וּבִלְבַד שֶׁלֹּא יִתְכַּוֵּן לִלְקֹט.

רְבִּי יוֹסֵה אוֹמֵר:

אִם נִתְכַּוַּן לִלְקֹט,

יַעֲלֶה בְאֶחָד וּמָאתַיִם.

### @11מסכת ערלה פרק א משנה ז

ז

הֶעָלִים, וְהַלּוּלַבִּין, וּמֵי גְפָנִים, וְהַסְּמָדַר,

מֻתָּרִים בָּעָרְלָה, בָּרְבָעִי וּבַנָּזִיר,

וַאֲסוּרִין בָּאֲשֵׁרָה.

רְבִּי יוֹסֵה אוֹמֵר:

הַסְּמָדַר אָסוּר מִפְּנֵי שֶׁהוּא פֶרִי.

רְבִּי אֱלִיעֶזֶר אוֹמֵר:

הַמַּעֲמִיד בְּשֶׂרֶף הָעָרְלָה, אָסוּר.

אָמַר רְבִּי יְהוֹשֻׁעַ:

שָׁמַעְתִּי בְּפֵרוּשׁ,

שֶׁהַמַּעֲמִיד בְּשֶׂרֶף הֶעָלִים, אָסוּר,

בְּשֶׂרֶף הָעִקָּרִים, מֻתָּר,

בְּשֶׂרֶף הַפַּגִּים, אָסוּר,

מִפְּנֵי שֶׁהֵן פֶּרִי.

### @11מסכת ערלה פרק א משנה ח

ח

עַנְקוֹקְלוֹת, וְהַחַרְצַנִּים,

וְהַזָּגִּים, וְהַתָּמָד שֶׁלָּהֶם, <והזוגים>

קְלִפֵּי רִמּוֹנִים וְהַנֵּץ שֶׁלּוֹ,

קְלִפֵּי אֱגוֹזִים, וְהַגַּלְעַנִּים,

אֲסוּרִים בָּעָרְלָה, וּבָאֲשֵׁרָה, וּבַנָּזִיר,

וּמֻתָּרִין בָּרְבָעִי. <ברביעי>

וְהַנּוֹבְלוֹת כֻּלָּם אֲסוּרוֹת.

### @11מסכת ערלה פרק א משנה ט

ט

רְבִּי יוֹסֵה אוֹמֵר:

נוֹטְעִים יֵחוּר שֶׁלָּעָרְלָה,

וְאֵין נוֹטְעִין אֱגוֹז שֶׁלָּעָרְלָה,

מִפְּנֵי שֶׁהוּא פֶרִי.

וְאֵין מַרְכִּיבִין בְּכַפּוֹנְיוֹת שֶׁלָּעָרְלָה.

## @22פרק ב

### @11מסכת ערלה פרק ב משנה א

א

הַתְּרוּמָה, וּתְרוּמַת מַעֲשֵׂר,

וּתְרוּמַת מַעֲשֵׂר שֶׁלִּדְמַי,

הַחַלָּה, וְהַבִּכּוּרִים,

עוֹלִים בְּאֶחָד וּמֵאָה,

וּמִצְטָרְפִין זֶה עִם זֶה,

וְצָרִיךְ לְהָרִים. <ואינו צריך. קו מעל אינו>

הָעָרְלָה וְכִלְאֵי הַכֶּרֶם

עוֹלִים בְּאֶחָד וּמָאתַיִם,

וּמִצְטָרְפִין זֶה עִם זֶה,

וְאֵינוּ צָרִיךְ לְהָרִים. <וצריך. 'וְאֵינוּ' מוסף בגיליון>

רְבִּי שִׁמְעוֹן אוֹמֵר:

אֵינָן מִצְטָרְפִין.

רְבִּי אֱלִיעֶזֶר אוֹמֵר:

מִצְטָרְפִין בְּנוֹתֵן טַעַם,

אֲבָל לֹא לוֹסַר.

### @11מסכת ערלה פרק ב משנה ב

ב

הַתְּרוּמָה מַעֲלָה אֶת הָעָרְלָה,

וְהָעָרְלָה אֶת הַתְּרוּמָה.

כֵּיצַד?

סְאָה תְרוּמָה שֶׁנָּפְלָה לְמֵאָה,

וְאַחַר כָּךְ נָפְלוּ שְׁלֹשֶׁת קַבִּים עָרְלָה,

אוֹ שְׁלֹשֶׁת קַבִּים שֶׁלְּכִלְאֵי הַכֶּרֶם,

זוֹ הִיא שֶׁהַתְּרוּמָה מַעֲלָה אֶת הָעָרְלָה,

וְהָעָרְלָה אֶת הַתְּרוּמָה.

### @11מסכת ערלה פרק ב משנה ג

ג  
הָעָרְלָה מַעֲלָה אֶת הַכִּלְאַיִם,

וְהַכִּלְאַיִם מַעֲלִין אֶת הָעָרְלָה,

וְהָעָרְלָה אֶת הָעָרְלָה.

כֵּיצַד?

סְאָה עָרְלָה שֶׁנָּפְלָה לְמָאתַיִם,

וְאַחַר כָּךְ נָפְלָה סְאָה וְעוֹד עָרְלָה,

אוֹ סְאָה וְעוֹד שֶׁלְּכִלְאֵי הַכֶּרֶם,

זוֹ הִיא שֶׁהָעָרְלָה מַעֲלָה אֶת הַכִּלְאַיִם,

וְהַכִּלְאַיִם אֶת הָעָרְלָה,

וְהָעָרְלָה אֶת הָעָרְלָה.

### @11מסכת ערלה פרק ב משנה ד

ד

כָּל הַמְּחַמֵּץ וְהַמְּתַבֵּל וְהַמְּדַמֵּעַ <מְּדַמֵּעַ>

בַּתְּרוּמָה וּבָעָרְלָה וּבְכִלְאֵי הַכֶּרֶם,

אוֹסֵר.

בֵּית שַׁמַּי אוֹמְרִים:

אַף מְטַמֵּא.

וּבֵית הֶלֵּל אוֹמְרִים:

לְעוֹלָם אֵינוּ מְטַמֵּא,

עַד שֶׁיְּהֵא בוֹ כַּבֵּיצָה.

### @11מסכת ערלה פרק ב משנה ה

ה

דּוֹסְתַּי אִישׁ כְּפַר יַתְמָה, <ידמה>

הָיָה מִתַּלְמִידֵי בֵית שַׁמַּי, וְאָמַר:

שָׁאַלְתִּי אֶת שַׁמַּי הַזָּקֵן, וְאָמַר:

לְעוֹלָם אֵינוּ מְטַמֵּא עַד שֶׁיְּהֵא בוֹ כַּבֵּיצָה.

### @11מסכת ערלה פרק ב משנה ו

ו

וְלָמָּה אָמָרוּ:

כָּל הַמְּחַמֵּץ וְהַמְתַבֵּל מְדַמֵּעַ מִין בְּמִינוֹ לְהַחְמִיר, <המדמע>

וּלְהָקֵל [וּלְהַחְמִיר] מִין בְּשֶׁאֵינוּ מִינוֹ?

כֵּיצַד?

שְׂאוֹר שֶׁלַּחִטִּים שֶׁנָּפַל לְתוֹךְ עִסַּת חִטִּים,

וְיֶשׁ בּוֹ כְדֵי לְחַמֵּץ,

בֵּין שֶׁיֶּשׁ בּוֹ לְהַעֲלוֹת בְּאֶחָד וּמֵאָה,

בֵּין שֶׁאֵין בּוֹ לְהַעֲלוֹת בְּאֶחָד וּמֵאָה, <לעלות>

אָסוּר.

אֵין בּוֹ לְהַעֲלוֹת בְּאֶחָד וּמֵאָה, <לעלות>

בֵּין שֶׁיֶּשׁ בּוֹ כְּדֵי לְחַמֵּץ,

בֵּין שֶׁאֵין בּוֹ כְּדֵי לְחַמֵּץ,

אָסוּר.

### @11מסכת ערלה פרק ב משנה ז

ז

לְהָקֵל וּלְהַחְמִיר מִין בְּשֶׁאֵינוּ מִינוֹ,

כֵּיצַד?

גְּרִיסִין שֶׁנִּתְבַּשְּׁלוּ עִם עֲדָשִׁים,

וְיֵשׁ בָּהֶן בְּנוֹתֵן טַעַם,

בֵּין שֶׁיֵּשׁ בָּהֶן לַעֲלוֹת בְּאֶחָד וּמֵאָה,

בֵּין שֶׁאֵין בָּהֶן לַעֲלוֹת בְּאֶחָד וּמֵאָה,

אָסוּר.

אֵין בָּהֶן בְּנוֹתֵן טַעַם,

בֵּין שֶׁיֵּשׁ בָּהֶן לַעֲלוֹת בְּאֶחָד וּמֵאָה,

בֵּין שֶׁאֵין בָּהֶן לַעֲלוֹת בְּאֶחָד וּמֵאָה,

מֻתָּר.

### @11מסכת ערלה פרק ב משנה ח

ח

שְׂאוֹר שֶׁלַּחֻלִּין שֶׁנָּפַל לְתוֹךְ עִסַּת חֻלִּין, <סאור. וכן כולם>

וְיֶשׁ בּוֹ כְּדֵי לְחַמֵּץ,

וְאַחַר כָּךְ נָפַל שְׂאוֹר שֶׁלִּתְרוּמָה,

אוֹ שְׂאוֹר שֶׁלְּכִלְאֵי הַכֶּרֶם,

אִם יֶשׁ בּוֹ כְּדֵי לְחַמֵּץ,

אָסוּר.

### @11מסכת ערלה פרק ב משנה ט

ט  
שְׂאוֹר שֶׁלַּחֻלִּין שֶׁנָּפַל לְתוֹךְ עִסָּה וְחִמְּצָהּ,

וְאַחַר כָּךְ נָפַל שְׂאוֹר שֶׁלִּתְרוּמָה,

אוֹ שְׂאוֹר שֶׁלְּכִלְאֵי הַכֶּרֶם,

אִם יֶשׁ בּוֹ כְּדֵי לְחַמֵּץ,

אָסוּר.

רְבִּי שִׁמְעוֹן מַתִּיר.

### @11מסכת ערלה פרק ב משנה י

י

תַּבְלִים,

שְׁנַיִם וּשְׁלֹשָׁה שֵׁמוֹת מִמִּין אֶחָד, אוֹ מִשְׁלֹשָׁה,

אָסוּר, וּמִצְטָרְפִין.

רְבִּי שִׁמְעוֹן אוֹמֵר:

שְׁנֵי שֵׁמוֹת מִמִּין אֶחָד,

אוֹ שְׁנֵי מִינִים מִשֵּׁם אֶחָד,

אֵינָן מִצְטָרְפִין.

### @11מסכת ערלה פרק ב משנה יא

יא

שְׂאוֹר שֶׁלַּחֻלִּין וְשֶׁלִּתְרוּמָה שֶׁנָּפְלוּ לְתוֹךְ עִסָּה,

לֹא בָזֶה כְּדֵי לְחַמֵּץ וְלֹא בָזֶה כְּדֵי לְחַמֵּץ,

וְנִצְטָרְפוּ וְחִמֵּצוּ,

רְבִּי אֱלִיעֶזֶר אוֹמֵר:

אַחַר הָאַחֲרוֹן אֲנִי בָא.

וַחֲכָמִים אוֹמְרִים:

בֵּין שֶׁנָּפַל אִסּוּר בַּתְּחִלָּה בֵין בַּסּוֹף,

לְעוֹלָם אֵינוּ אוֹסֵר עַד שֶׁיְּהֵא בוֹ כְּדֵי לְחַמֵּץ.

### @11מסכת ערלה פרק ב משנה יב

יב

יוֹעֶזֶר אִישׁ הַבִּירָה הָיָה מִתַּלְמִידֵי בֵית שַׁמַּי,

וְאָמַר:

שָׁאַלְתִּי אֶת רַבָּן גַּמְלִיאֵל הַזָּקֵן עוֹמֵד בְּשַׁעַר הַמִּזְרָח,

וְאָמַר:

לְעוֹלָם אֵינוּ אוֹסֵר,

עַד שֶׁיְּהֵא בוֹ כְּדֵי לְחַמֵּץ.

### @11מסכת ערלה פרק ב משנה יג

יג

כֵּלִים שֶׁסָּכָן בְּשֶׁמֶן טָמֵא,

וְחָזַר וְסָכָן בְּשֶׁמֶן טָהוֹר,

אוֹ שֶׁסָּכָן בְּשֶׁמֶן טָהוֹר,

וְחָזַר וְסָכָן בְּשֶׁמֶן טָמֵא,

רְבִּי אֱלִיעֶזֶר אוֹמֵר:

אַחַר הָרִאשׁוֹן אֲנִי בָא.

וַחֲכָמִים אוֹמְרִים:

אַחַר הָאַחֲרוֹן.

### @11מסכת ערלה פרק ב משנה יד

יד

שְׂאוֹר שֶׁלִּתְרוּמָה וְשֶׁלְּכִלְאֵי הַכֶּרֶם שֶׁנָּפְלוּ לְתוֹךְ עִסָּה, <כרם>

לֹא בָזֶה כְּדֵי לְחַמֵּץ וְלֹא בָזֶה כְּדֵי לְחַמֵּץ,

וְנִצְטָרְפוּ וְחִמֵּצוּ,

אָסוּר לַזָּרִים וּמֻתָּר לַכֹּהֲנִים.

רְבִּי שִׁמְעוֹן מַתִּיר לַזָּרִים וְלַכֹּהֲנִים.

### @11מסכת ערלה פרק ב משנה טו

יה

תַּבְלִים שֶׁלִּתְרוּמָה וְשֶׁלְּכִלְאֵי הַכֶּרֶם שֶׁנָּפְלוּ לְתוֹךְ קְדֵרָה,

לֹא בָזֶה כְדֵי לְתַבֵּל, וְלֹא בָזֶה כְדֵי לְתַבֵּל,

וְנִצְטָרְפוּ וְתִבֵּלוּ,

אָסוּר לַזָּרִים, וּמֻתָּר לַכֹּהֲנִים.

רְבִּי שִׁמְעוֹן מַתִּיר לַזָּרִים וְלַכֹּהֲנִים.

### @11מסכת ערלה פרק ב משנה טז

יו

חֲתִכָּה שֶׁלְּקָדְשֵׁי קָדָשִׁים,

וְשֶׁלַּפִּגּוּל וְשֶׁלַּנּוֹתָר,

שֶׁנִּתְבַּשְּׁלוּ עִם הַחֲתִכּוֹת שֶׁלַּחֻלִּין,

אָסוּר לַזָּרִים וּמֻתָּר לַכֹּהֲנִים.

רְבִּי שִׁמְעוֹן מַתִּיר לַזָּרִים וְלַכֹּהֲנִים.

### (@11מסכת ערלה פרק ב משנה יז)

בְּשַׂר קָדְשֵׁי קָדָשִׁים,

וּבְשַׂר קָדָשִׁים קַלִּים,

שֶׁנִּתְבַּשְּׁלוּ עִם בְּשַׂר הַתַּאֲוָה,

אָסוּר לַטְּמֵאִים וּמֻתָּר לַטְּהוֹרִים.

## @22פרק ג

### @11מסכת ערלה פרק ג משנה א

א

בֶּגֶד שֶׁצְּבָעוֹ בִקְלִפֵּי עָרְלָה,

יִדָּלֵק.

נִתְעָרַב בַּאֲחֵרִים,

כֻּלָּם יִדָּלֵקוּ.

דִּבְרֵי רְבִּי מֵאִיר.

וַחֲכָמִים אוֹמְרִים:

יַעֲלֶה בְּאֶחָד וּמָאתַיִם.

### @11מסכת ערלה פרק ג משנה ב

ב

הַצּוֹבֵעַ מְלֹא הַסִּיט בִּקְלִפֵּי עָרְלָה וַאֲרָגוֹ בַבֶּגֶד,

וְאֵין יָדוּעַ אֵי זֶה הוּא,

רְבִּי מֵאִיר אוֹמֵר:

יִדָּלֵק הַבֶּגֶד.

וַחֲכָמִים אוֹמְרִים:

יַעֲלֶה בְאֶחָד וּמָאתַיִם.

### @11מסכת ערלה פרק ג משנה ג

ג

הָאוֹרֵג מְלֹא הַסִּיט מִצֶּמֶר הַבְּכוֹר בַּבֶּגֶד,

יִדָּלֵק הַבֶּגֶד;

מִשְּׂעַר נָזִיר, וּמִפֶּטֶר חֲמוֹר,

בַּשַּׂק,

יִדָּלֵק הַשַּׂק.

וּבַמֻּקְדָּשִׁין,

מְקַדְּשִׁין כָּל שֶׁהֵן.

### @11מסכת ערלה פרק ג משנה ד

ד

תַּבְשִׁיל שֶׁבִּשְּׁלוֹ בִקְלִפֵּי עָרְלָה,

יִדָּלֵק.

נִתְעָרַב בַּאֲחֵרִים,

יַעֲלֶה בְאֶחָד וּמָאתַיִם.

### @11מסכת ערלה פרק ג משנה ה

ה

תַּנּוּר שֶׁהִסִּיקוֹ בִקְלִפֵּי עָרְלָה,

וְאָפָה בוֹ אֶת הַפַּת,

תִּדָּלֵק הַפַּת.

נִתְעָרְבָה בַאֲחֵרוֹת,

תַּעֲלֶה בְאֶחָד וּמָאתַיִם.

### @11מסכת ערלה פרק ג משנה ו

ו

מִי שֶׁהָיוּ לוֹ חֲבִלֵּי תַלְתָּן שֶׁלְּכִלְאֵי הַכֶּרֶם,

יִדָּלֵקוּ.

נִתְעָרְבוּ בַאֲחֵרִים,

כֻּלָם יִדָּלֵקוּ.

דִּבְרֵי רְבִּי מֵאִיר.

וַחֲכָמִים אוֹמְרִים:

יַעֲלוּ בְּאֶחָד וּמָאתַיִם.

### @11מסכת ערלה פרק ג משנה ז

ז

שֶׁהָיָה רְבִּי מֵאִיר אוֹמֵר:

אֶת שֶׁדַּרְכּוֹ לְהִמָּנוֹת, מְקַדֵּשׁ.

וַחֲכָמִים אוֹמְרִים:

אֵינוּ מְקַדֵּשׁ אֶלָּא שִׁשָּׁה דְבָרִים.

רְבִּי עֲקִיבָה אוֹמֵר:

שִׁבְעָה.

ח  
אֵלּוּ הֵן:

אֱגוֹזֵי פְרָךְ,

וְרִמּוֹנֵי בָדָן,

חָבִיּוֹת סְתוּמוֹת,

וְחוֹלְפוֹת תְּרָדִים,

וְקָלְסֵי אֶכְרוּב,

וְדַלַּעַת יְוָנִית.

רְבִּי עֲקִיבָה אוֹמֵר:

אַף כִּכָּרוֹת שֶׁלְּבַעַל הַבַּיִת.

הָרָאוּי לָעָרְלָה, עָרְלָה,

וּלְכִלְאֵי הַכֶּרֶם, כִּלְאֵי הַכֶּרֶם. <כרם>

### @11מסכת ערלה פרק ג משנה ח

ט  
נִתְפַּצְּעוּ הָאֱגוֹזִים,

נִתְפַּזְּרוּ הָרִמּוֹנִים,

נִתְפַּתְּחוּ הַחֲבִיּוֹת,

נִתְחַתְּכוּ הַדִּלּוּעִים,

נִתְפָּרְסוּ הַכִּכָּרוֹת,

יַעֲלוּ בְּאֶחָד וּמָאתַיִם.

### @11מסכת ערלה פרק ג משנה ט

י

סְפֵק הָעָרְלָה,

בְּאֶרֶץ יִשְׂרָאֵל, אָסוּר,

וּבְסוּרְיָא מֻתָּר,

וּבְחוּצָה לָאָרֶץ, יוֹרֵד וְלוֹקֵחַ,

וּבִלְבַד שֶׁלֹּא יִרְאֶנּוּ לוֹקֵט.

כֶּרֶם נָטוּעַ יָרָק,

וְיָרָק נִמְכָּר חוּצָה לוֹ,

בְּאֶרֶץ יִשְׂרָאֵל אָסוּר,

וּבְסוּרְיָא מֻתָּר,

וּבְחוּצָה לָאָרֶץ, יוֹרֵד וְלוֹקֵט,

וּבִלְבַד שֶׁלֹּא יִלְקֹט בַּיָּד.

הֶחָדָשׁ אָסוּר מִן הַתּוֹרָה בְּכָל מָקוֹם,

וְהָעָרְלָה הֲלָכָה,

וְהַכִּלְאַיִם מִדִּבְרֵי סוֹפְרִים.

### חסלת @11מסכת ערלה

# @00מסכת ביכורים

## @22פרק א

### @11מסכת ביכורים פרק א משנה א

א

יֵשׁ מְבִיאִים בִּכּוּרִים וְקוֹרִין,

מְבִיאִים וְלֹא קוֹרִין,

וְיֵשׁ שֶׁאֵינָן מְבִיאִין.

אֵלּוּ שֶׁאֵינָן מְבִיאִין:

הַנּוֹטֵעַ לְתוֹךְ שֶׁלּוֹ,

וְהִבְרִיךְ לְתוֹךְ שֶׁלַּיָּחִיד אוֹ שֶׁלָּרַבִּים.

הַמַּבְרִיךְ מִתּוֹךְ שֶׁלַּיָּחִיד אוֹ מִתּוֹךְ שֶׁלָּרַבִּים

לְתוֹךְ שֶׁלּוֹ.

הַנּוֹטֵעַ בְּתוֹךְ שֶׁלּוֹ וְהִבְרִיךְ לְתוֹךְ שֶׁלּוֹ,

וְדֶרֶךְ הַיָּחִיד וְדֶרֶךְ הָרַבִּים בָּאֶמְצַע,

הֲרֵי זֶה אֵינוּ מֵבִיא.

רְבִּי יְהוּדָה אוֹמֵר:

בָּזֶה מֵבִיא.

### @11מסכת ביכורים פרק א משנה ב

ב

מֵאֵיזֶה טַעַם אֵינוּ מֵבִיא?

מִשֵּׁם שֶׁנֶּאֱמַר: (שְׁמוֹת כג,יט)

"רֵאשִׁית בִּכּוּרֵי אַדְמָתְךָ",

עַד שֶׁיְּהוּ כָל הַגִּדּוּלִים מֵאַדְמָתֶךָ.

הָאֲרִיסִים, וְהַחָכוֹרוֹת, <וְהַחֲכוֹרוֹת>

וְהַסִּיקָרִיקוֹן, וְהַגָּזְלָן,

אֵין מְבִיאִין,

מֵאוֹתוֹ הַטַּעַם, מִשֵּׁם שֶׁנֶּאֱמַר:

"רֵאשִׁית בִּכּוּרֵי אַדְמָתְךָ".

### @11מסכת ביכורים פרק א משנה ג

ג

אֵין מְבִיאִין בִּכּוּרִים חוּץ מִשִּׁבְעַת הַמִּינִים;

וְלֹא מִן הַתְּמָרִים שֶׁבֶּהָרִים,

וְלֹא מִן הַפֵּרוֹת שֶׁבָּעֲמָקִים,

וְלֹא מִזֵּיתֵי שֶׁמֶן שֶׁאֵינָן מִן הַמֻּבְחָר.

אֵין מְבִיאִין בִּכּוּרִים קֹדֶם לָעֲצֶרֶת.

אַנְשֵׁי הַר צְבוֹעִים הֵבִיאוּ בִכּוּרֵיהֶם קֹדֶם לָעֲצֶרֶת,

וְלֹא קִבְּלוּ מֵהֶן, מִפְּנֵי הַכָּתוּב שֶׁבַּתּוֹרָה (שְׁמוֹת כג,טז)

"וְחַג הַקָּצִיר בִּכּוּרֵי מַעֲשֶׂיךָ אֲשֶׁר תִּזְרַע בַּשָּׂדֶה".

### @11מסכת ביכורים פרק א משנה ד

ד

אֵלּוּ מְבִיאִין וְלֹא קוֹרִין:

הַגֵּר מֵבִיא וְאֵינוּ קוֹרֵא, שֶׁאֵינוּ יָכוֹל לוֹמַר: (דְּבָרִים כו,ג)

"אֲשֶׁר נִשְׁבַּע יי לַאֲבוֹתֵינוּ לָתֶת לָנוּ".

וְאִם הָיְתָה אִמּוֹ מִיִּשְׂרָאֵל, מֵבִיא וְקוֹרֵא.

וּכְשֶׁהוּא מִתְפַּלֵּל בֵּינוֹ לְבֵין עַצְמוֹ, אוֹמֵר:

'אֱלֹהֵי אֲבוֹת יִשְׂרָאֵל'.

וּכְשֶׁהוּא בְּבֵית הַכְּנֶסֶת, אוֹמֵר:

'אֱלֹהֵי אֲבוֹתֵיכֶם'.

אִם הָיְתָה אִמּוֹ מִיִּשְׂרָאֵל אוֹמֵר:

'אֱלֹהֵי אֲבוֹתֵינוּ'.

### @11מסכת ביכורים פרק א משנה ה

ה

רְבִּי אֱלִיעֶזֶר בֶּן יַעֲקֹב אוֹמֵר:

הָאִשָּׁה בַת גֵּרִים לֹא תִנָּשֵׂא לִכְהֻנָּה,

עַד שֶׁתְּהֵא אִמָּהּ מִיִּשְׂרָאֵל.

אֶחָד גֵּרִים וְאֶחָד עֲבָדִים מְשֻׁחְרָרִים,

אֲפִלּוּ עַד עֲשָׂרָה דוֹרוֹת,

עַד שֶׁתְּהֵא אִמָּן מִיִּשְׂרָאֵל.

הָאַפִּיטְרוֹפִּיס, וְהָעֶבֶד, וְהַשָּׁלִיחַ,

וְהָאִשָּׁה, וְהַטָּמְטוֹם, וְאַנְדְּרוֹגִינוֹס,

מְבִיאִין וְלֹא קוֹרִין,

שֶׁאֵינָן יְכוֹלִין לוֹמַר (דְּבָרִים כו,י)

"אֲשֶׁר נָתַתָּה לִּי יי".

### @11מסכת ביכורים פרק א משנה ו

ו

הַקּוֹנֶה שְׁתֵּי אִילָנוֹת בְּתוֹךְ שֶׁלַּחֲבֵרוֹ,

מֵבִיא וְאֵינוּ קוֹרֵא.

רְבִּי יְהוּדָה אוֹמֵר:

מֵבִיא וְקוֹרֵא.

יָבַשׁ הַמַּעְיָן, נִקְצַץ הָאִילָן,

מֵבִיא וְאֵינוּ קוֹרֵא.

רְבִּי יְהוּדָה אוֹמֵר:

מֵבִיא וְקוֹרֵא.

מֵהֶחָג וְעַד חֲנֻכָּה,

מֵבִיא וְאֵינוּ קוֹרֵא;

רְבִּי יְהוּדָה בֶן בְּתִירָה אוֹמֵר:

מֵבִיא וְקוֹרֵא.

### @11מסכת ביכורים פרק א משנה ז

ז

הִפְרִישׁ אֶת בִּכּוּרָיו וּמָכַר אֶת שָׂדֵהוּ,

מֵבִיא וְאֵינוּ קוֹרֵא.

וְהַשֵּׁנִי,

מֵאוֹתוֹ הַמִּין, אֵינוּ מֵבִיא;

מִמִּין אַחֵר, מֵבִיא וְקוֹרֵא.

רְבִּי יְהוּדָה אוֹמֵר:

אַף מֵאוֹתוֹ הַמִּין מֵבִיא וְקוֹרֵא.

### @11מסכת ביכורים פרק א משנה ח

ח

הִפְרִישׁ אֶת בִּכּוּרָיו,

נִמּוֹקוּ, נִבְזָזוּ, נִגְנָבוּ, אָבָדוּ, אוֹ שֶׁנִּטַּמָאוּ,

מֵבִיא אֲחֵרִים תַּחְתֵּיהֶן וְאֵינוּ קוֹרֵא,

וְהַשְּׁנִיִּים, אֵין חַיָּבִין עֲלֵיהֶן חֹמֶשׁ.

נִטַּמְּאוּ בָעֲזָרָה, נוֹפֵץ וְאֵינוּ קוֹרֵא.

### @11מסכת ביכורים פרק א משנה ט

ט

מְנַיִן שֶׁהוּא חַיָּב בְּאַחְרָיוּתָן עַד שֶׁיְּבִיאֵם לְהַר הַבַּיִת?

שֶׁנֶּאֱמַר: (שְׁמוֹת כג,יט)

"רֵאשִׁית בִּכּוּרֵי אַדְמָתְךָ תָבִיא בֵּית יי אֱלהֶיךָ",

מְלַמֵּד שֶׁהוּא חַיָּב בְּאַחְרָיוּתָן עַד שֶׁיְּבִיאֵם לְהַר הַבַּיִת.

הֲרֵי שֶׁהֵבִיא מִמִּין אֶחָד וְקָרָא,

וְחָזַר וְהֵבִיא מִמִּין אַחֵר,

הֲרֵי זֶה אֵינוּ קוֹרֵא.

### @11מסכת ביכורים פרק א משנה י

י

אֵלּוּ מְבִיאִין וְקוֹרִין,

מִן הָעֲצֶרֶת וְעַד הֶחָג,

מִשִּׁבְעַת הַמִּינִים,

וּמִפֵּרוֹת שֶׁבֶּהָרִים,

וּמִתְּמָרִים שֶׁבָּעֲמָקִים,

וּמִזֵּיתֵי שֶׁמֶן,

וּמֵעֵבֶר לַיַּרְדֵּן.

רְבִּי יוֹסֵה הַגָּלִילִי אוֹמֵר:

אֵין מְבִיאִין בִּכּוּרִים מֵעֵבֶר לַיַּרְדֵּן,

שֶׁאֵינָה אֶרֶץ זָבַת חָלָב וּדְבָשׁ.

### @11מסכת ביכורים פרק א משנה יא

יא

הַקּוֹנֶה שְׁלֹשָׁה אִילָנוֹת בְּתוֹךְ שֶׁלַּחֲבֵרוֹ,

מֵבִיא וְקוֹרֵא.

רְבִּי מֵאִיר אוֹמֵר:

אֲפִלּוּ שְׁנַיִם.

קָנָה אִילָן וְקַרְקָעוֹ,

מֵבִיא וְקוֹרֵא.

רְבִּי יְהוּדָה אוֹמֵר:

אַף בַּעֲלֵי אֲרִיסִיּוֹת וְהַחָכוֹרוֹת מְבִיאִין וְקוֹרִין.

## @22פרק ב

### @11מסכת ביכורים פרק ב משנה א

א

הַתְּרוּמָה וְהַבִּכּוּרִין,

חַיָּבִין עֲלֵיהֶן מִיתָה וְחֹמֶשׁ,

וַאֲסוּרִין לַזָּרִים,

וְהֵן נִכְסֵי כֹהֵן,

וְעוֹלִין בְּאֶחָד וּמֵאָה,

וּטְעוּנִים רְחִיצַת יָדַיִם וְהַעְרֵב שֶׁמֶשׁ.

הֲרֵי אֵלּוּ בִתְרוּמָה וּבַבִּכּוּרִים,

מַה שֶּׁאֵין כֵּן בַּמַּעֲשֵׂר.

### @11מסכת ביכורים פרק ב משנה ב

ב

יֵשׁ בַּמַּעֲשֵׂר וּבַבִּכּוּרִים מַה שֶּׁאֵין כֵּן בִּתְרוּמָה:

שֶׁהַמַּעֲשֵׂר וְהַבִּכּוּרִין טְעוּנִין הֲבָאַת מָקוֹם,

וּטְעוּנִים וִדּוּי, וַאֲסוּרִין לָאוֹנֵן;

רְבִּי שִׁמְעוֹן מַתִּיר.

וְחַיָּבִין בַּבֵּעוּר.

רְבִּי שִׁמְעוֹן פּוֹטֵר.

וְאוֹסְרִין כָּל שֶׁהֵן לֵאָכֵל בִּירוּשָׁלַיִם,

וְגִדּוּלֵיהֶן אֲסוּרִין מִלֵּאָכֵל בִּירוּשָׁלַיִם,

אַף לַזָּרִים וְלַבְּהֵמָה.

רְבִּי שִׁמְעוֹן מַתִּיר.

הֲרֵי אֵלּוּ בַמַּעֲשֵׂר וּבַבִּכּוּרִים,

מַה שֶּׁאֵין בַּתְּרוּמָה.

### @11מסכת ביכורים פרק ב משנה ג

ג

יֵשׁ בַּתְּרוּמָה וּבַמַּעֲשֵׂר מַה שֶּׁאֵין בַּבִּכּוּרִים:

שֶׁהַתְּרוּמָה וְהַמַּעֲשֵׂר אוֹסְרִין אֶת הַגֹּרֶן,

וְיֵשׁ לָהֶם שֵׁעוּר,

וְנוֹהֲגִין בְּכָל הַפֵּרוֹת,

בִּפְנֵי הַבַּיִת וְשֶׁלֹּא בִּפְנֵי הַבַּיִת,

וּבָאֲרִיסִים וּבֶחָכוֹרוֹת וּבַסִּקְרִיקוֹן וּבַגּוֹזְלָן. <וּבַאֲרִיסִים וּבַחֲכוֹרוֹת וּבסִקְרִיקוֹן וּבגּוֹזְלָן>

הֲרֵי אֵלּוּ בַתְּרוּמָה וּבַמַּעֲשֵׂר,

מַה שֶּׁאֵין בַּבִּכּוּרִים.

### @11מסכת ביכורים פרק ב משנה ד

ד

יֵשׁ בַּבִּכּוּרִים מַה שֶּׁאֵין בַּתְּרוּמָה וּבַמַּעֲשֵׂר:

שֶׁהַבִּכּוּרִים נִקְנִים בִּמְחֻבָּר לַקַּרְקַע,

וְעוֹשֶׂה אָדָן כָּל שָׂדֵהוּ בִכּוּרִין,

וְחַיָּבִין בְּאַחְרָיוּתָן,

וּטְעוּנִים קָרְבָּן וְשִׁיר וּתְנוּפָה וְלִינָה.

### @11מסכת ביכורים פרק ב משנה ה

ה

תְּרוּמַת מַעֲשֵׂר שָׁוָה לַבִּכּוּרִים בִּשְׁתֵּי דְרָכִים,

וְלַתְּרוּמָה בִּשְׁתֵּי דְרָכִים: <וְלִתְרוּמָה>

נִטֶּלֶת מִן הַטָּהוֹר עַל הַטָּמֵא,

וְשֶׁלֹּא מִן הַמֻּקָּף כַּבִּכּוּרִים,

וְאוֹסֶרֶת אֶת הַגֹּרֶן,

וְיֶשׁ לָהֶן שֵׁעוּר כַּתְּרוּמָה. <כִּתְרוּמָה>

### @11מסכת ביכורים פרק ב משנה ו

ו

אֶתְרוֹג שָׁוֶה לָאִילָן בִּשְׁלֹשָׁה דְרָכִים, וְלַיָּרָק בְּדֶרֶךְ אֶחָד.

שָׁוֶה לָאִילָן בָּעָרְלָה, וּבָרְבִיעִי, וּבַשְּׁבִיעִית.

וְלַיָּרָק, שֶׁבְּשָׁעַת לְקִיטָתוֹ עִשּׂוּרוֹ.

דִּבְרֵי רַבָּן גַּמְלִיאֵל.

רְבִּי אֱלִיעֶזֶר אוֹמֵר:

שָׁוֶה לָאִילָן בְּכָל דָּבָר.

### @11מסכת ביכורים פרק ב משנה ז

ז

דַּם מְהַלְּכֵי שְׁתַּיִם שָׁוֶה לְדַם בְּהֵמָה,

לְהַכְשִׁיר אֶת הַזְּרָעִים.

וְדַם הַשֶּׁרֶץ, אֵין חַיָּבִים עָלָיו.

### @11מסכת ביכורים פרק ב משנה ח

ח

כּוֹי, יֶשׁ בּוֹ דְרָכִים שָׁוֶה לַחַיָּה,

וְיֶשׁ בּוֹ דְרָכִים שָׁוֶה לַבְּהֵמָה,

וְיֶשׁ בּוֹ דְרָכִים שָׁוֶה לַחַיָּה וְלַבְּהֵמָה,

וְיֶשׁ בּוֹ שֶׁאֵינוּ שָׁוֶה לֹא לַחַיָּה וְלֹא לַבְּהֵמָה.

### @11מסכת ביכורים פרק ב משנה ט

ט

כֵּיצַד שָׁוֶה לַחַיָּה?

דָּמוֹ טָעוּן כִּסּוּי כְּדַם הַחַיָּה,

וְאֵין שׁוֹחֲטִין אוֹתוֹ בְּיוֹם טוֹב.

וְאִם שְׁחָטוֹ, אֵין מְכַסִּין אֶת דָּמוֹ.

וְחֶלְבּוֹ מְטַמֵּא כְּטֻמְאַת נְבֵלָה כַּחַיָּה, וְטֻמְאָתוֹ סָפֵק,

וְאֵין פּוֹדִין בּוֹ פֶטֶר חֲמוֹר.

### @11מסכת ביכורים פרק ב משנה י

י

כֵּיצַד שָׁוֶה לַבְּהֵמָה?

חֶלְבּוֹ אָסוּר כְּחֵלֶב בְּהֵמָה, אֵין חַיָּבִין עָלָיו כָּרֵת.

וְאֵינוּ נִלְקָח בְּכֶסֶף מַעֲשֵׂר לֵאָכֵל בִּירוּשָׁלַיִם,

וְחַיָּב בַּזְּרוֹעַ וּבַלְּחָיַיִם וּבַקֵּבָה.

רְבִּי אֱלִיעֶזֶר פּוֹטֵר,

שֶׁהַמּוֹצִיא מֵחֲבֵרוֹ עָלָיו הָרְאָיָה.

### @11מסכת ביכורים פרק ב משנה יא

יא

כֵּיצַד אֵינוּ שָׁוֶה לֹא לַחַיָּה וְלֹא לַבְּהֵמָה?

אָסוּר מִשֵּׁם כִּלְאַיִם עִם הַחַיָּה וְעִם הַבְּהֵמָה.

הַכּוֹתֵב חַיָּתוֹ וּבְהֶמְתּוֹ לִבְנוֹ,

לֹא כָתַב לוֹ אֶת הַכּוֹי.

אִם אָמַר:

"הֲרֵי אֲנִי נָזִיר שֶׁזֶּה חַיָּה",

אוֹ "בְּהֵמָה",

הֲרֵי זֶה נָזִיר.

וּשְׁאָר כָּל דְּרָכָיו שָׁוִים לַחַיָּה וְלַבְּהֵמָה,

וְטָעוּן שְׁחִיטָה כָּזֶה וְכָזֶה,

וּמְטַמֵּא מִשֵּׁם נְבֵלָה וּמִשּׁוּם אֵבֶר מִן הַחַי,

כָּזֶה וְכָזֶה.

## @22פרק ג

### @11מסכת ביכורים פרק ג משנה א

א

כֵּיצַד מַפְרִישִׁין אֶת הַבִּכּוּרִים?

יוֹרֵד אָדָם לְתוֹךְ שָׂדֵהוּ,

וְרוֹאֶה תְאֵנָה שֶׁבִּכֵּרָה, אֶשְׁכּוֹל שֶׁבִּכֵּר, רִמּוֹן שֶׁבִּכֵּר,

וְקוֹשְׁרָן בַּגְּמִי וְאוֹמֵר:

"הֲרֵי אֵלּוּ בִכּוּרִים".

רְבִּי שִׁמְעוֹן אוֹמֵר:

אַף עַל פִּי כֵן, חוֹזֵר וְקוֹרֵא אוֹתָם בִּכּוּרִים

מֵאַחַר שֶׁיִּתָּלְשׁוּ מִן הַקַּרְקַע.

### @11מסכת ביכורים פרק ג משנה ב

ב

כֵּיצַד מַעֲלִין אֶת הַבִּכּוּרִים?

כָּל הָעֲיָרוֹת שֶׁבַּמַּעֲמָד מִתְכַּנְּסוֹת לְעִירוֹ שֶׁלַּמַּעֲמָד,

וְלָנִים בִּרְחוֹבָהּ שֶׁלָּעִיר.

לֹא הָיוּ נִכְנָסִים לַבָּתִּים.

וְלַמַּשְׁכִּים הָיָה הַמְמֻנֶּה אוֹמֵר: (יִרְמְיָה לא,ה)

"קוּמוּ וְוּמִקְדָּשׁ נִטְמָא צִיּוֹן אֶל יי אֱלֹהֵינוּ".

### @11מסכת ביכורים פרק ג משנה ג

ג

הַקְּרוֹבִים מְבִיאִים תְּאֵנִים וַעֲנָבִים.

הָרְחוֹקִים מְבִיאִין גְּרוֹגְרוֹת וְצִמּוּקִים.

וְהַשּׁוֹר הוֹלֵךְ עִמָּהֶן,

וְקַרְנָיו מְצֻפּוֹת זָהָב, וַעֲטָרָה שֶׁלַּזַּיִת בְּרֹאשׁוֹ.

וְהֶחָלִיל מַכֶּה לִפְנֵיהֶם,

עַד שֶׁמַּגִּיעִין קָרוֹב לִירוּשָׁלַיִם.

הִגִּיעוּ קָרוֹב לִירוּשָׁלַיִם,

שָׁלְחוּ לִפְנֵיהֶם, וְעִטְּרוּ אֶת בִּכּוּרֵיהֶם.

הַפַּחוֹת וְהַסְּגָנִים וְהַגִּזְבָּרִים יוֹצְאִין לִקְרָאתָם.

לְפִי כְּבוֹד הַנִּכְנָסִים הָיוּ יוֹצְאִין.

כָּל בַּעֲלֵי אֻמָּנִיּוֹת שֶׁבִּירוּשָׁלַיִם

עוֹמְדִים בִּפְנֵיהֶם וְשׁוֹאֲלִים בִּשְׁלוֹמָם:

"אַחֵינוּ אַנְשֵׁי מָקוֹם פְּלוֹנִי,

בָּאתֶם בְּשָׁלוֹם!"

### @11מסכת ביכורים פרק ג משנה ד

ד

הֶחָלִיל מַכֶּה לִפְנֵיהֶם,

עַד שֶׁמַּגִיעִין לְהַר הַבַּיִת.

הִגִּיעוּ לְהַר הַבַּיִת,

אֲפִלּוּ אַגְרִיפַּס הַמֶּלֶךְ

נוֹטֵל אֶת הַסַּל עַל כְּתֵפוֹ וְנִכְנָס,

עַד שֶׁמַּגִּיעַ לָעֲזָרָה.

הִגִּיעַ לָעֲזָרָה,

וְדִבְּרוּ הַלְוִיִּם בַּשִּׁיר: (תְּהִלִּים ל,ב)

"אֲרוֹמִמְךָ יי כִּי דִלִּיתָנִי,

וְלֹא שִׂמַּחְתָּ אֹיְבַי לִי"

### (@11מסכת ביכורים פרק ג משנה ה)

הַגּוֹזָלוֹת שֶׁעַל גַּבֵּי הַסַּלִּים הָיוּ עוֹלוֹת,

וְשֶׁבְּיָדָן נִתָּנִים לַכֹּהֲנִים.

### @11מסכת ביכורים פרק ג משנה ו

ה

עוֹדֵהוּ הַסַּל עַל כְּתֵפוֹ,

וְקוֹרֵא מֵ"הִגַּדְתִּי הַיּוֹם לַיי אֱלהֶיךָ" (דְּבָרִים כו,ג)

עַד שֶׁהוּא גוֹמֵר אֶת כָּל הַפָּרָשָׁה.

רְבִּי יְהוּדָה אוֹמֵר:

עַד "אֲרַמִּי אֹבֵד אָבִי". (דְּבָרִים כו,ה)

הִגִּיעַ לַ"אֲרַמִּי אֹבֵד אָבִי",

מוֹרִיד אֶת הַסַּל מִכְּתֵפוֹ וְאוֹחֲזוֹ בְשִׂפְתוֹתָיו,

וְכֹהֵן מַנִּיחַ אֶת יָדוֹ תַחְתָּיו וּמְנִיפוֹ,

וְקוֹרֵא מֵ"אֲרַמִּי אֹבֵד אָבִי",

עַד שֶׁהוּא גוֹמֵר אֶת כָּל הַפָּרָשָׁה.

הִנִּיחוֹ בְצַד הַמִּזְבֵּחַ, וְהִשְׁתַּחֲוָה וְיָצָא.

### @11מסכת ביכורים פרק ג משנה ז

ו

בָּרִאשׁוֹנָה,

כָּל מִי שֶׁהוּא יוֹדֵעַ לִקְרוֹת קוֹרֵא,

וְכָל מִי שֶׁאֵינוּ יוֹדֵעַ לִקְרוֹת, מַקְרִין אוֹתוֹ.

נִמְנְעוּ מִלְּהָבִיא.

הִתְקִינוּ שֶׁיְּהוּא מַקְרִין

אֶת מִי שֶׁהוּא יוֹדֵעַ וְאֶת מִי שֶׁאֵינוּ יוֹדֵעַ.

### @11מסכת ביכורים פרק ג משנה ח

ז

הָעֲשִׁירִים מְבִיאִים אֶת בִּכּוּרֵיהֶם

בִּקְלָתוֹת שֶׁלַּכֶּסֶף וְשֶׁלַּזָּהָב,

וְהָעֲנִיִּים מְבִיאִין אוֹתָם

בְּסַלֵּי נְצָרִים וְשֶׁלַּעֲרָבָה קְלוּפָה,

וְהַסַּלִּים וְהַבִּכּוּרִים נִתָּנִים לַכֹּהֲנִים.

### @11מסכת ביכורים פרק ג משנה ט

ח

רְבִּי שִׁמְעוֹן בֶּן נַנָּס אוֹמֵר:

מְעַטְּרִים אֶת הַבִּכּוּרִים חוּץ מִשִּׁבְעַת הַמִּינִים.

רְבִּי עֲקִיבָה אוֹמֵר:

אֵין מְעַטְּרִין אֶת הַבִּכּוּרִים אֶלָּא מִשִּׁבְעַת הַמִּינִים.

### @11מסכת ביכורים פרק ג משנה י

ט

רְבִּי שִׁמְעוֹן אוֹמֵר:

שָׁלוֹשׁ מִדּוֹת בַּבִּכּוּרִים:

הַבִּכּוּרִים, וְתוֹסֶפֶת הַבִּכּוּרִים, וְעִטּוּר הַבִּכּוּרִים.

תּוֹסֶפֶת הַבִּכּוּרִים, מִין בְּמִינוֹ.

וְעִטּוּר הַבִּכּוּרִים, מִין בְּשֶׁאֵינוּ מִינוֹ.

תּוֹסֶפֶת הַבִּכּוּרִים נֶאֱכֶלֶת בְּטַהֲרָה,

וּפְטוּרָה מִן הַדְּמַי;

וְעִטּוּר הַבִּכּוּרִים חַיָּב בִּדְמַי.

### @11מסכת ביכורים פרק ג משנה יא

י <יא>

אֵמָתַי אָמְרוּ:

תּוֹסֶפֶת הַבִּכּוּרִים כַּבִּכּוּרִים?

בִּזְמַן שֶׁהִיא בָאָה מִן הָאָרֶץ.

וְאִם אֵינָה בָאָה מִן הָאָרֶץ,

אֵינָה כַּבִּכּוּרִים.

### (@11מסכת ביכורים פרק ג משנה יב)

וְלָמָּה אָמָרוּ:

הַבִּכּוּרִים נִכְסֵי כֹהֵן?

שֶׁהוּא קוֹנֶה מֵהֶן עֲבָדִים וְקַרְקָעוֹת וּבְהֵמָה טְמֵאָה,

וּבַעַל חוֹב נוֹטְלָן בְּחוֹבוֹ,

וְהָאִשָּׁה בִכְתֻבָּתָהּ,

וְסֵפֶר תּוֹרָה.

רְבִּי יְהוּדָה אוֹמֵר:

אֵין נוֹתְנִין אוֹתָן אֶלָּא לֶחָבֵר בְּטוֹבָה.

וַחֲכָמִים אוֹמְרִים:

נוֹתְנִים אוֹתָן לְאַנְשֵׁי מִשְׁמָר,

וְהֵן מְחַלְּקִים בֵּינֵיהֶן בְּקָדְשֵׁי הַמִּקְדָּשׁ.

## @22פרק ד

### @11מסכת ביכורים פרק ד משנה א

א

אַנְדְּרוֹגִינָס,

יֶשׁ בּוֹ דְרָכִים שָׁוֶה לָאֲנָשִׁים;

וְיֶשׁ בּוֹ דְרָכִים שֶׁהוּא שָׁוֶה לַנָּשִׁים;

וְיֶשׁ בּוֹ דְרָכִים שֶׁהוּא שָׁוֶה לָאֲנָשִׁים וְלַנָּשִׁים;

וְיֶשׁ שֶׁאֵינוּ שָׁוֶה לֹא לָאֲנָשִׁים וְלֹא לַנָּשִׁים.

### @11מסכת ביכורים פרק ד משנה ב

ב

כֵּיצַד שָׁוֶה לָאֲנָשִׁים?

מְטַמֵּא בַלֹּבֶן כָּאֲנָשִׁים, <מִיטַמֵּא>

זוֹקֵק לְיִבּוּם כָּאֲנָשִׁים,

וּמִתְעַטֵּף וּמִסְתַּפֵּר כָּאֲנָשִׁים,

וְנוֹשֵׂא אֲבָל לֹא נִשָּׂא כָאֲנָשִׁים,

וְחַיָּב בְּכָל הַמִּצְוֹת הָאֲמוּרוֹת בַּתּוֹרָה כָאֲנָשִׁים.

### @11מסכת ביכורים פרק ד משנה ג

ג

כֵּיצַד שָׁוֶה לַנָּשִׁים?

מְטַמֵּא בָאֹדֶם כַּנָּשִׁים, <מִיטַמֵּא>

וְאֵינוּ מִתְיַחֵד עִם הָאֲנָשִׁים כַּנָּשִׁים,

וְאֵינוּ עוֹבֵר לֹא עַל בַּל תַּקִּיף, וְלֹא עַל בַּל תַּשְׁחִית,

וְלֹא עַל בַּל תִּטַּמֵּא לְמֵתִים כַּנָּשִׁים,

וּפָסוּל מִן הָעֵדוּת כַּנָּשִׁים,

וְאֵינוּ נִבְעָל בַּעֲבֵרָה כַנָּשִׁים,

וְנִפְסָל מִן הַכְּהֻנָּה כַּנָּשִׁים.

### @11מסכת ביכורים פרק ד משנה ד

ד

כֵּיצַד שָׁוֶה לָאֲנָשִׁים וְלַנָּשִׁים?

חַיָּבִים עַל מַכָּתוֹ וְעַל קִלְלָתוֹ כָּאֲנָשִׁים וְכַנָּשִׁים,

וְיוֹשֶׁבֶת עָלָיו עַל דַּם טֹהַר כָּאֲנָשִׁים וְכַנָּשִׁים,

וְחוֹלֵץ בְּקָדְשֵׁי הַגְּבוּל כָּאֲנָשִׁים וְכַנָּשִׁים,

וְחוֹלֵק בְּקָדְשֵׁי קָדָשִׁים כָּאֲנָשִׁים וְכַנָּשִׁים,

וְנוֹחֵל בְּכָל הַנַּחֲלוֹת כָּאֲנָשִׁים וְכַנָּשִׁים.

וְאִם אָמַר הֲרֵינִי נָזִיר שֶׁזֶּה אִישׁ וְאִשָּׁה, הֲרֵי זֶה נָזִיר.

### @11מסכת ביכורים פרק ד משנה ה

ה

כֵּיצַד אֵינוּ שָׁוֶה לֹא לָאֲנָשִׁים וְלֹא לַנָּשִׁים?

אֵין חַיָּבִין לֹא עַל מַכָּתוֹ וְלֹא עַל קִלְלָתוֹ לֹא כָאֲנָשִׁים וְלֹא כַנָּשִׁים,

וְאֵינוּ נֶעֱרָךְ לֹא כָאֲנָשִׁים וְלֹא כַנָּשִׁים,

וְאִם אָמַר הֲרֵינִי נָזִיר שֶׁאֵין זֶה לֹא אִישׁ וְלֹא אִשָּׁה,

הֲרֵי זֶה אֵינוּ נָזִיר.

רְבִּי מֵאִיר אוֹמֵר:

אַנְדְּרוֹגִינָס בִּרְיָה בִפְנֵי עַצְמָהּ הוּא,

וְלֹא יָכְלוּ חֲכָמִים לְהַכְרִיז עָלָיו אִם אִישׁ הוּא וְאִם אִשָּׁה הִיא.

אֲבָל טוֹמְטוֹם אֵינוּ כֵן,

פְּעָמִים שֶׁהוּא אִישׁ, וּפְעָמִים שֶׁהוּא אִשָּׁה.

חסלת מסכת בכורים

חסלת סדרא דזרעים

סדר מועד

# @00מסכת שבת

## @22פרק א

### @11מסכת שבת פרק א משנה א

א

יְצִיאוֹת הַשַּׁבָּת שְׁתַּיִם שֶׁהֵן אַרְבַּע בִּפְנִים,

וּשְׁתַּיִם שֶׁהֵן אַרְבַּע בַּחוּץ.

כֵּיצַד?

הֶעָנִי עוֹמֵד בַּחוּץ, וּבַעַל הַבַּיִת בִּפְנִים.

פָּשַׁט הֶעָנִי אֶת יָדוֹ לִפְנִים,

וְנָתַן לְתוֹךְ יָדוֹ שֶׁלְּבַעַל הַבַּיִת,

אוֹ שֶׁנָּטַל מִתּוֹכָהּ וְהוֹצִיא,

הֶעָנִי חַיָּב וּבַעַל הַבַּיִת פָּטוּר.

ב

פָּשַׁט בַּעַל הַבַּיִת אֶת יָדוֹ לַחוּץ,

וְנָתַן לְתוֹךְ יָדוֹ שֶׁלֶּעָנִי,

אוֹ שֶׁנָּטַל מִתּוֹכָהּ וְהִכְנִיס,

בַּעַל הַבַּיִת חַיָּב וְהֶעָנִי פָטוּר.

ג

פָּשַׁט הֶעָנִי אֶת יָדוֹ לִפְנִים,

וְנָטַל בַּעַל הַבַּיִת מִתּוֹכָהּ,

אוֹ שֶׁנָּתַן לְתוֹכָהּ וְהוֹצִיא,

שְׁנֵיהֶם פְּטוּרִים.

ד

פָּשַׁט בַּעַל הַבַּיִת אֶת יָדוֹ לַחוּץ,

וְנָטַל הֶעָנִי מִתּוֹכָהּ,

אוֹ שֶׁנָּתַן לְתוֹכָהּ וְהִכְנִיס,

שְׁנֵיהֶם פְּטוּרִין.

### @11מסכת שבת פרק א משנה ב

ה

לֹא יֵשֵׁב אָדָם לִפְנֵי הַסַּפָּר סָמוּךְ לַמִּנְחָה,

עַד שֶׁיִּתְפַּלֵּל.

לֹא יִכָּנֵס לֹא לַמַּרְחֵץ וְלֹא לַבֻּרְסְקִי,

וְלֹא לֹאכַל וְלֹא לָדִין.

וְאִם הִתְחִילוּ אֵין מַפְסִיקִין.

וּמַפְסִיקִין לְקִרְיַת שְׁמַע,

וְאֵין מַפְסִיקִין לִתְפִלָּה.

### @11מסכת שבת פרק א משנה ג

ו

לֹא יֵצֵא הַחַיָּט בְּמַחֲטוֹ סָמוּךְ לַחֲשֵׁכָה,

שֶׁמֵּא יִשְׁכַּח וְיֵצֵא;

וְלֹא הַלִּבְלָר בְּקָלְמוֹסוֹ.

וְלֹא יְפַלֶּה אֶת כֵּלָיו, <יְפַלֶּא>

וְלֹא יִקְרֵא לְאוֹר הַנֵּר.

בֶּאֶמֶת הַחַזָּן רוֹאֶה מֵאֵיכָן הַתִּינוֹקוֹת קוֹרִין,

אֲבָל הוּא לֹא יִקְרֵא.

כַּיּוֹצֵא בוֹ,

לֹא יֹאכַל הַזָּב עִם הַזָּבָה,

מִפְּנֵי הֶרְגֵּל עֲבֵרָה.

### @11מסכת שבת פרק א משנה ד

ז

אֵלּוּ מֵהֲלָכוֹת

שֶׁאָמְרוּ בַעֲלִיַּת חֲנִינָה בֶן חִזְקִיָּה בֶן גָּרְיוֹן, <גָּרוֹן>

שֶׁעָלוּ לְבַקְּרוֹ.

נִמְנוּ וְרָבוּ בֵּית שַׁמַּי עַל בֵּית הֶלֵּל,

וּשְׁמוֹנָה עָשָׂר דָּבָר גָּזְרוּ בוֹ בַיּוֹם.

### @11מסכת שבת פרק א משנה ה

ח

בֵּית שַׁמַּי אוֹמְרִין:

אֵין שׁוֹרִין דְּיוֹ סַמְמַנִּים וְכַרְשִׁנִּים,

אֶלָּא כְּדֵי שֶׁיִּשּׁוֹרוּ מִבְּעוֹד יוֹם.

בֵּית הֶלֵּל מַתִּירִין.

### @11מסכת שבת פרק א משנה ו

ט

בֵּית שַׁמַּי אוֹמְרִין:

אֵין נוֹתְנִין אֻנִּין שֶׁלַּפִּשְׁתָּן בְּתוֹךְ הַתַּנּוּר,

אֶלָּא כְדֵי שֶׁיַּהְבִּילוּ;

לֹא אֶת הַצֶּמֶר לַיּוֹרָה,

אֶלָּא כְדֵי שֶׁיִּקְלֹט אֶת הָעַיִן.

בֵּית הֶלֵּל מַתִּירִין.

י

בֵּית שַׁמַּי אוֹמְרִין:

אֵין פּוֹרְשִׂין מְצוֹדוֹת חַיָּה וְעוֹפוֹת וְדָגִים,

אֶלָּא כְדֵי שֶׁיִּצּוֹדוּ מִבְּעוֹד יוֹם.

בֵּית הֶלֵּל מַתִּירִין.

### @11מסכת שבת פרק א משנה ז

יא

בֵּית שַׁמַּי אוֹמְרִין:

אֵין מוֹכְרִין לַנָּכְרִי וְלֹא טוֹעֲנִין עִמּוֹ וְלֹא מַגְבִּיהִין עָלָיו,

אֶלָּא כְּדֵי שֶׁיַּגִּיעַ לְמָקוֹם קָרוֹב.

בֵּית הֶלֵּל מַתִּירִין.

### @11מסכת שבת פרק א משנה ח

יב

בֵּית שַׁמַּי אוֹמְרִין:

אֵין נוֹתְנִין עוֹרוֹת לָעֻבְּדָן,

וְלֹא כֵלִים לְכוֹבֵס נָכְרִי,

אֶלָּא כְדֵי שֶׁיֵּעָשׁוּ מִבְּעוֹד יוֹם.

וְכֻלָּם, בֵּית הֶלֵּל מַתִּירִין עִם הַשֶּׁמֶשׁ.

### @11מסכת שבת פרק א משנה ט

יג

אָמַר רַבָּן שִׁמְעוֹן בֶּן גַּמְלִיאֵל:

נוֹהֲגִין הָיוּ בֵית אַבָּא,

שֶׁהָיוּ נוֹתְנִין כֶּלִי לָבָן שֶׁלָּהֶן לְכוֹבֵס נָכְרִי,

שְׁלֹשֶׁת יָמִים קֹדֶם לַשַּׁבָּת.

וְשָׁוִים אֵלּוּ וָאֵלּוּ,

שֶׁטּוֹעֲנִין בְּקוֹרַת בֵּית הַבַּד וּבְעִגּוּלֵי הַגַּת.

### @11מסכת שבת פרק א משנה י

יד

אֵין צוֹלִין בָּשָׂר וּבָצֵל וּבֵיצָה,

אֶלָּא כְדֵי שֶׁיִּצּוֹלוּ.

אֵין נוֹתְנִין אֶת הַפַּת לַתַּנּוּר עִם חֲשֵׁכָה,

וְלֹא חֲרָרָה עַל גַּבֵּי הַגֶחָלִים,

אֶלָּא כְדֵי שֶׁיִּקְרְמוּ פָנֶיהָ.

רְבִּי אֶלְעָזָר אוֹמֵר:

כְּדֵי שֶׁיִּקְרַם הַתַּחְתּוֹן שֶׁלָּהּ.

### @11מסכת שבת פרק א משנה יא

יה

מְשַׁלְשְׁלִים אֶת הַפֶּסַח לַתַּנּוּר עִם חֲשֵׁכָה,

וּמְחִיזִים אֶת הָאוּר בִּמְדוּרַת בֵּית הַמּוֹקֵד. <=מַאֲחִיזִים>

וּבַגְּבוּלִין, כְּדֵי שֶׁיִּצַּת הָאוּר בְּרֻבָּן. <בָּרוּבָּן>

רְבִּי יְהוּדָה אוֹמֵר:

אַף בַּפֶּחָמִים כָּל שֶׁהֵן.

## @22פרק ב

### @11מסכת שבת פרק ב משנה א

א

בַּמָּה מַדְלִיקִים וּבַמָּה אֵין מַדְלִיקִים?

אֵין מַדְלִיקִים לֹא בַלֶגֶשׁ,

לֹא בַחֹסֶן,

לֹא בַכַּלָּךְ,

לֹא בִפְתִילַת הָעִדָּן,

וְלֹא בִפְתִילַת הַמִּדְבָּר,

וְלֹא בִירוּקָה שֶׁעַל פְּנֵי הַמָּיִם.

לֹא בַזֶּפֶת,

וְלֹא בְשַׁעֲוָה,

וְלֹא בְשֶׁמֶן קִיק,

וְלֹא בְשֶׁמֶן שְׂרֵפָה,

וְלֹא בְאַלְיָה,

וְלֹא בַחֵלֶב.

נַחוּם הַמָּדִי אוֹמֵר:

מַדְלִיקִין בְּחֵלֶב מְבֻשָּׁל.

וַחֲכָמִים אוֹמְרִים:

אֶחָד מְבֻשָּׁל וְאֶחָד שֶׁאֵינוּ מְבֻשָּׁל,

אֵין מַדְלִיקִין בּוֹ.

### @11מסכת שבת פרק ב משנה ב

ב

אֵין מַדְלִיקִין שֶׁמֶן שְׂרֵפָה בְיוֹם טוֹב.

רְבִּי יִשְׁמָעֵאל אוֹמֵר:

אֵין מַדְלִיקִין בָּעִטְרָן,

מִפְּנֵי כְבוֹד הַשַּׁבָּת;

וַחֲכָמִים מַתִּירִין בְּכָל הַשְּׁמָנִים.

ג

בְּשֶׁמֶן שַׁמְשְׁמִין,

בְּשֶׁמֶן אֱגוֹזִים,

בְּשֶׁמֶן צְנוֹנוֹת,

בְּשֶׁמֶן דָּגִים,

בְּשֶׁמֶן פַּקּוּעוֹת,

בָּעִטְרָן וּבַנֵּפְטְ.

רְבִּי טַרְפוֹן אוֹמֵר:

אֵין מַדְלִיקִין אֶלָּא בְּשֶׁמֶן זַיִת בִּלְבַד.

### @11מסכת שבת פרק ב משנה ג

ד

כָּל הַיּוֹצֵא מִן הָעֵץ,

אֵין מַדְלִיקִין בּוֹ, אֶלָּא פִשְׁתָּן.

וְכָל הַיּוֹצֵא מִן הָעֵץ,

אֵינוּ מְטַמֵּא טֻמְאַת אֳהָלִים, אֶלָּא פִשְׁתָּן.

פְּתִילַת הַבֶּגֶד שֶׁקִּפְּלָהּ וְלֹא הִבְהֲבָהּ,

רְבִּי אֱלִיעֶזֶר אוֹמֵר:

טְמֵאָה, וְאֵין מַדְלִיקִין בָּהּ.

וּרְבִּי עֲקִיבָה אוֹמֵר:

טְהוֹרָה, וּמַדְלִיקִין בָּהּ.

### @11מסכת שבת פרק ב משנה ד

ה

לֹא יִקֹּב אָדָם שְׁפוֹפֶרֶת שֶׁלַּבֵּיצָה וִימַלֶּאנָּה שֶׁמֶן,

וְיִתְּנֶנָּה עַל פִּי הַנֵּר,

בִּשְׁבִיל שֶׁתְּהֵא מְנַטֶּפֶת,

וַאֲפִלּוּ הִיא שֶׁלַּחֶרֶס.

וּרְבִּי יְהוּדָה מַתִּיר.

אִם חִבְּרָהּ הַיּוֹצֵר מִתְּחִלָּה,

מֻתָּר, מִפְּנֵי שֶׁהוּא כֶּלִי אֶחָד.

לֹא יְמַלֵּא אָדָם אֶת הַקְּעָרָה שֶׁמֶן וְיִתְּנֶנָּה בְצַד הַנֵּר,

וְיִתֵּן רֹאשׁ הַפְּתִילָה בְתוֹכָהּ בִּשְׁבִיל שֶׁתְּהֵא שׁוֹאֶבֶת.

רְבִּי יְהוּדָה מַתִּיר.

### @11מסכת שבת פרק ב משנה ה

ו

הַמְכַבֶּה אֶת הַנֵּר מִפְּנֵי שֶׁהוּא מִתְיָרֵא מִפְּנֵי גוֹיִם,

מִפְּנֵי לֶסְטִים, מִפְּנֵי רוּחַ רָעָה,

אִם בִּשְׁבִיל הַחוֹלֶה שֶׁיִּישַׁן,

פָּטוּר.

כְּחָס עַל הַנֵּר,

כְּחָס עַל הַשֶּׁמֶן,

כְּחָס עַל הַפְּתִילָה,

חַיָּב.

רְבִּי יוֹסֵה פוֹטֵר בְּכֻלָּם,

חוּץ מִן הַפְּתִילָה,

מִפְּנֵי שֶׁהוּא עוֹשָׂהּ פֶּחָם.

### @11מסכת שבת פרק ב משנה ו

ז

עַל שָׁלוֹשׁ עֲבֵרוֹת הַנָּשִׁים מֵתוֹת בְּשָׁעַת לִדְתָּן:

עַל שֶׁאֵינָן זְהִירוֹת בַּנִּדָּה, וּבַחַלָּה, וּבְהַדְלָקַת הַנֵּר.

### (@11מסכת שבת פרק ב משנה ז)

שְׁלֹשָׁה דְבָרִים צָרִיךְ אָדָם לוֹמַר בְּתוֹךְ בֵּיתוֹ

עֶרֶב שַׁבָּת עִם חֲשֵׁכָה:

"עִשַּׂרְתֶּן?

עֵרַבְתֶּן?

הַדְלִיקוּ אֶת הַנֵּר!"

סָפֵק חֲשֵׁכָה, סָפֵק לֹא חֲשֵׁכָה,

אֵין מְעַשְּׂרִין אֶת הַוַּדַּי,

וְאֵין מַטְבִּילִין אֶת הַכֵּלִים,

וְאֵין מַדְלִיקִין אֶת הַנֵּרוֹת,

אֲבָל מְעַשְּׂרִין אֶת הַדְּמַי,

וּמְעָרְבִין וְטוֹמְנִין אֶת הַחַמִּין.

## @22פרק ג

### @11מסכת שבת פרק ג משנה א

א

כִּירָה שֶׁהִסִּקוּהָ בַּקַּשׁ אוֹ בַגְּבָבָה,

נוֹתְנִין עָלֶיהָ תַבְשִׁיל.

בַּגֶּפֶת אוֹ בָעֵצִים לֹא יִתֵּן עַד שֶׁיִּגְרֹף,

אוֹ עַד שֶׁיִּתֵּן אֶת הָאֵפֶר.

בֵּית שַׁמַּי אוֹמְרִין:

חַמִּים אֲבָל לֹא תַבְשִׁיל.

וּבֵית הֶלֵּל אוֹמְרִין:

חַמִּין וְתַבְשִׁיל.

בֵּית שַׁמַּי אוֹמְרִין:

נוֹטְלִין אֲבָל לֹא מַחְזִירִין.

בֵּית הֶלֵּל אוֹמְרִין:

אַף מַחְזִירִין.

### (@11מסכת שבת פרק ג משנה ב)

תַּנּוּר שֶׁהִסִּיקוּהוּ בַקַּשׁ אוֹ בַגְּבָבָה,

לֹא יִתֵּן בֵּין מִתּוֹכוֹ בֵין מֵעַל גַּבָּיו.

קֻפַּח שֶׁהִסִּיקוּהוּ בַקַּשׁ אוֹ בַּגְּבָבָה,

הֲרֵי הִיא כַּכִּירַיִם.

בַּגֶּפֶת אוֹ בָעֵצִים,

הֲרֵי הוּא כַתַּנּוּר.

### @11מסכת שבת פרק ג משנה ג

ב

אֵין נוֹתְנִין בֵּיצָה בְצַד הַמֵּחַם בִּשְׁבִיל שֶׁתִּתְגַּלְגֵּל,

וְלֹא יַפְקִעֶנָּה בְסוּדָרִים.

רְבִּי יוֹסֵה מַתִּיר.

וְלֹא יִטְמְנֶנָּה בַחוֹל וּבַאֲבַק דְּרָכִים בִּשְׁבִיל שֶׁתִּצָּלֶה.

### @11מסכת שבת פרק ג משנה ד

ג

מַעֲשֶׂה שֶׁעָשׁוּ אַנְשֵׁי טְבֶרְיָה:

הֵבִיאוּ סִלּוֹן שֶׁלַּצּוֹנִין לְתוֹךְ אַמָּה שֶׂלַּחַמִּין.

אָמְרוּ לָהֶן חֲכָמִין:

אִם שַׁבָּת,

כְּחַמִּים שֶׁהוּחָמוּ בַשַּׁבָּת,

אֲסוּרִים בִּרְחִיצָה וּבִשְׁתִיָּה.

אִם בְּיוֹם טוֹב,

כְּחַמִּים שֶׁהוּחָמוּ בְּיוֹם טוֹב,

אֲסוּרִין בִּרְחִיצָה וּמֻתָּרִין בִּשְׁתִיָּה.

מֻלְיָר הַגָּרוּף,

שׁוֹתִין מִמֶּנּוּ בַשַּׁבָּת.

אַנְטִיכֵי, אַף עַל פִּי גְרוּפָה,

אֵין שׁוֹתִין מִמֶּנָּה.

### @11מסכת שבת פרק ג משנה ה

ד

מֵחַם שֶׁפִּנָּהוּ,

לֹא יִתֵּן בְּתוֹכוֹ צוֹנִין בִּשְׁבִיל שֶׁיֵּחָמוּ,

אֲבָל נוֹתֵן הוּא לְתוֹכוֹ אוֹ לְתוֹךְ הַכּוֹס כְּדֵי לְהַפְשִׁירָן.

הַלַפָּס וְהַקְּדֵרָה שֶׁהֶעֱבִירָן מְרֻתָּחִין,

לֹא יִתֵּן לְתוֹכָן תַּבְלִין,

אֲבָל הוּא נוֹתֵן לְתוֹךְ הַקְּעָרָה אוֹ לְתוֹךְ הַתַּמְחוּי.

רְבִּי יְהוּדָה אוֹמֵר:

לַכֹּל הוּא נוֹתֵן,

חוּץ מִדָּבָר שֶׁיֶּשׁ בּוֹ חֹמֶץ וְצֵיר.

### @11מסכת שבת פרק ג משנה ו

ה

אֵין נוֹתְנִין כֶּלִי תַחַת הַנֵּר לְקַבֵּל בּוֹ אֶת הַשֶּׁמֶן,

וְאִם נְתָנוֹ מִבְּעוֹד יוֹם, מֻתָּר.

אֵין נֵאוֹתִין מִמֶּנּוּ,

לְפִי שֶׁאֵינוּ מִן הַמּוּכָן.

מְטַלְטְלִין נֵר חָדָשׁ,

אֲבָל לֹא יָשָׁן.

רְבִּי שִׁמְעוֹן אוֹמֵר:

כָּל הַנֵּרוֹת מִטַּלְטְלִין,

חוּץ מִן הַנֵּר הַדָּלֵק בַּשַּׁבָּת.

נוֹתְנִין כֶּלִי תַחַת הַנֵּר לְקַבֵּל נִיצוֹצוֹת.

לֹא יִתֵּן בְּתוֹכוֹ מַיִם מִפְּנֵי שֶׁהוּא מְכַבֶּה.

## @22פרק ד

### @11מסכת שבת פרק ד משנה א

א

בַּמָּה טוֹמְנִים, וּבַמָּה אֵין טוֹמְנִים?

אֵין טוֹמְנִים לֹא בַגֶּפֶת, לֹא בַזֶּבֶל,

לֹא בַמֶּלַח, לֹא בַסִּיד, לֹא בַחוֹל,

בֵּין לַחִים בֵּין יְבֵשִׁים.

לֹא בַתֶּבֶן, לֹא בַזֻּגִין וְלֹא בַמֻּכִּים וְלֹא בָעֲשָׂבִים,

בִּזְמַן שֶׁהֵן לַחִים,

אֲבָל טוֹמְנִים בָּהֶן יְבֵשִׁים.

טוֹמְנִים בִּכְסוּת וּבְפֵרוֹת,

וּבְכַנְפֵי יוֹנָה וּבִנְעֹרֶת שֶׁלַּפִּשְׁתָּן

וּבִנְסֹרֶת שֶׁלֶּחָרָשִׁים.

רְבִּי יְהוּדָה אוֹסֵר בַּדַּקָּה וּמַתִּיר בַּגַּסָּה.

### @11מסכת שבת פרק ד משנה ב

ב

טוֹמְנִין בִּשְׁלָחִין, וּמְטַלְטְלִין אוֹתָן,

בְּגִזֵּי צֶמֶר, וְאֵין מְטַלְטְלִין אוֹתָן.

כֵּיצַד יַעֲשֶׂה?

נוֹטֵל אֶת הַכִּסּוּי, וְהֵן נוֹפְלוֹת.

רְבִּי לְעָזָר בֶּן עֲזַרְיָה אוֹמֵר:

קֻפָּה,

מַטָּהּ עַל צִדָּהּ וְנוֹטֵל,

שֶׁמֵּא יִטֹּל וְאֵינוּ יָכוֹל לְהַחְזִיר.

וַחֲכָמִים אוֹמְרִים:

נוֹטֵל וּמַחְזִיר.

אִם לֹא כִסָּהוּ מִבְּעוֹד יוֹם,

לֹא יְכַסֶּנּוּ מִשֶּׁתֶּחְשַׁךְ.

כִּסָּה וְנִתְגַּלָּה,

מֻתָּר לְכַסּוֹתוֹ.

מְמַלֵּא אֶת הַקִּיתוֹן,

וְנוֹתֵן לְתַחַת הַכַּר אוֹ תַחַת הַכֶּסֶת.

## @22פרק ה

### @11מסכת שבת פרק ה משנה א

א

בַּמָּה בְהֵמָה יוֹצָא, וּבַמָּה אֵינָה יוֹצָא?

יוֹצֵא הַגָּמָל בָּאֶפְסָר,

וְהַנָּאקָה בַחְטָם, <והנקה>

וְהַלִּבְדְּקָס בְּפְרָמְבְּיָא,

וְהַסּוּס בַּשֵּׁיר,

וְכָל בַּעֲלֵי הַשֵּׁיר

יוֹצְאִין בַּשֵּׁיר וְנִמְשָׁכִין בַּשֵּׁיר,

וּמַזִּים עֲלֵיהֶן וְטוֹבְלִין בִּמְקוֹמָן.

### @11מסכת שבת פרק ה משנה ב

ב

חֲמוֹר יוֹצֵא בַמַּרְדַּעַת,

בִּזְמַן שֶׁהִיא קְשׁוּרָה לוֹ.

זְכָרִין יוֹצְאִין לְבוּבִין;

רְחֵלִין יוֹצְאוֹת שְׁחוּזוֹת,

כְּבוּלוֹת וּכְבוּנוֹת,

וְהָעִזִּים צְרוּרוֹת.

רְבִּי יוֹסֵה אוֹסֵר בְּכֻלָּם,

חוּץ מִן הָרְחֵלִים הַכְּבוּנוֹת.

רְבִּי יְהוּדָה אוֹמֵר:

עִזִּים יוֹצְאוֹת צְרוּרוֹת,

לְיַבֵּשׁ, אֲבָל לֹא לֵחָלֵב.

### @11מסכת שבת פרק ה משנה ג

ג

וּבַמָּה אֵינָה יוֹצָא?

לֹא יֵצֵא גָמָל בִּמְטוֹטֶלֶת,

לֹא עָקוּד וְלֹא רָגוּל,

וְכֵן שְׁאָר כָּל הַבְּהֵמָה.

לֹא יִקְשֹׁר גְּמַלִּים זֶה בָזֶה וְיִמְשֹׁךְ.

אֲבָל מְכַנֵּס חֲבָלִין לְתוֹךְ יָדוֹ,

וּבִלְבַד שֶׁלֹּא יִכְרֹךְ.

### @11מסכת שבת פרק ה משנה ד

ד

אֵין חֲמוֹר יוֹצֵא בַמַּרְדַּעַת,

בִּזְמַן שֶׁאֵינָה קְשׁוּרָה לוֹ,

וְלֹא בַזּוֹג, אַף עַל פִּי שֶׁהוּא פָקוּק,

וְלֹא בְסֻלָּם שֶׁבְּצַוָּארוֹ,

וְלֹא בִרְצוּעָה שֶׁבְּרַגְלוֹ.

אֵין הַתַּרְנָגְלִין יוֹצְאִין בְּחוּטִין,

וְלֹא בִרְצוּעוֹת שֶׁבְּרַגְלֵיהֶן.

אֵין הַזְּכָרִין יוֹצְאִין בַּעֲגָלָה שֶׁתַּחַת הָאַלְיָה שֶׁלָּהֶן.

אֵין הָרְחֵלִין יוֹצְאוֹת חֲנוּנוֹת,

וְאֵין הָעֵגֶל יוֹצֵא בַגִּימוֹן,

וְלֹא פָרָה בְּעוֹר הַקֻּפָּד,

וְלֹא בִרְצוּעָה שֶׁבֵּין קַרְנֶיהָ.

פָּרָתוֹ שֶׁלִּרְבִּי אֶלְעָזָר בֶּן עֲזַרְיָה,

הָיְתָה יוֹצָא בִרְצוּעָה שֶׁבֵּין קַרְנֶיהָ,

שֶׁלֹּא כִּרְצוֹן חֲכָמִים.

## @22פרק ו

### @11מסכת שבת פרק ו משנה א

א

בַּמָּה אִשָּׁה יוֹצָא וּבַמָּה אֵינָה יוֹצָא?

לֹא תֵצֵא אִשָּׁה לֹא בְחוּטֵי צֶמֶר,

וְלֹא בְחוּטֵי פִשְׁתָּן,

לֹא בִרְצוּעוֹת שֶׁבְּרֹאשָׁהּ,

וְלֹא תִטְבֹּל בָּהֶן עַד שֶׁתְּרַפֵּם;

לֹא בְטוֹטֶפֶת,

לֹא בְסַנְבוּטִים בִּזְמַן שֶׁאֵינָן תְּפוּרִים,

וְלֹא בַכָּבוּל בִּרְשׁוּת הָרַבִּים,

וְלֹא בְעִיר שֶׁלַּזָּהָב,

וְלֹא בִקְטַלָּא,

וְלֹא בַנְּזָמִים,

וְלֹא בְטַבַּעַת שֶׁאֵין עָלֶיהָ חוֹתָם,

וְלֹא בְמַחַט שֶׁאֵינָה נְקוּבָה.

וְאִם יָצָאת אֵינָה חַיֶּבֶת חַטָּאת.

### @11מסכת שבת פרק ו משנה ב

ב

לֹא יֵצֵא הָאִישׁ בְּסַנְדָּל הַמְסֻמָּר,

וְלֹא בַיָּחִיד בִּזְמַן שֶׁאֵין בְּרַגְלוֹ מַכָּה,

וְלֹא בִתְפִלָּה,

וְלֹא בְקָמִיעַ בִּזְמַן שֶׁאֵינוּ מִן הַמֻּמְחֶה,

וְלֹא בְשִׁרְיָן,

וְלֹא בְקַסְּדָה,

וְלֹא בְמַגְּפַיִם.

אִם יָצָא, אֵינוּ חַיָּב חַטָּאת.

### @11מסכת שבת פרק ו משנה ג

ג

לֹא תֵצֵא אִשָּׁה בְמַחַט נְקוּבָה,

וְלֹא בְטַבַּעַת שֶׁיֵּשׁ עָלֶיהָ חוֹתָם,

וְלֹא בְכָלְיָר, וְלֹא בַכּוֹכֶלֶת,

וְלֹא בִצְלוֹחִית שֶׁלְּפִּלְיָטוֹס.

וְאִם יָצָאת, חַיֶּבֶת חַטָּאת.

דִּבְרֵי רְבִּי מֵאִיר.

וַחֲכָמִים פּוֹטְרִין בַּכּוֹכֶלֶת וּבִצְלוֹחִית שֶׁלְּפִּלְיָטוֹס.

### @11מסכת שבת פרק ו משנה ד

ד

לֹא יֵצֵא הָאִישׁ לֹא בַסַּיִף, וְלֹא בַקֶּשֶׁת,

וְלֹא בַתְּרִיס, וְלֹא בָאַלָּה, וְלֹא בָרֹמַח.

אִם יָצָא, חַיָּב חַטָּאת.

רְבִּי אֱלִיעֶזֶר אוֹמֵר:

תַּכְשִׁיטִים הֵם לוֹ.

וַחֲכָמִים אוֹמְרִים:

אֵינָן לוֹ אֶלָּא לִגְנַי, שֶׁנֶּאֱמַר: (יְשַׁעְיָה ב,ד)

"וְכִתְּתוּ חַרְבוֹתָם לְאִתִּים וַחֲנִיתוֹתֵיהֶם לְמַזְמֵרוֹת".

בּוֹרִית טְהוֹרָה, יוֹצְאִין בָּהּ בַּשַּׁבָּת.

כְּכָלִים טְמֵאִין, אֵין יוֹצְאִין בָּהֶן.

### @11מסכת שבת פרק ו משנה ה

ה

יוֹצָא אִשָּׁה בְחוּטֵי שֵׂעָר,

בֵּין מִשֶּׁלָּהּ בֵּין מִשֶּׁלַּחֲבֶרְתָּהּ בֵּין מִשֶׁלִּבְהֵמָה;

בַּטּוֹטֶפֶת, וּבְסַלְבוּטִים בִּזְמַן שֶׁהֵן תְּפוּרִים,

בַּכָּבוּל בְּפֵאָה נָכְרִית בֶּחָצֵר,

בְּמוֹךְ שֶׁבְּאָזְנָהּ, וּבְמוֹךְ שֶׁבְּסַנְדָּלָהּ,

וּבְמוֹךְ שֶׁהִתְקִינָה לָהּ לְנִדָּתָהּ,

בְּפִלְפֵּל, וּבְגַרְגֵּר מֶלַח,

וּבְכָל דָּבָר שֶׁתִּתֵּן לְתוֹךְ פִּיהָ,

בִּלְבַד שֶׁלֹּא תִתֵּן כַּתְּחִלָּה בַשַּׁבָּת.

אִם נָפַל, לֹא תַחְזִיר.

שֵׁן תּוֹתֶבֶת וְשֵׁן שֶׁלַּזָּהָב,

רְבִּי מַתִּיר,

וַחֲכָמִים אוֹסְרִין.

### @11מסכת שבת פרק ו משנה ו

ו

יוֹצְאִים בְּסֶלַע שֶׁעַל הַצִּנִּית,

הַבָּנוֹת יוֹצְאוֹת בְּחוּטִים,

אֲפִלּוּ בִקְסָמִים שֶׁבְּאָזְנֵיהֶם.

עֲרָבִיּוֹת רְעוּלוֹת, מָדִיּוֹת פְּרוּפוֹת,

וְכָל אָדָם,

אֶלָּא שֶׁדִּבְּרוּ חֲכָמִים בַּהוֹוֶה.

### @11מסכת שבת פרק ו משנה ז

ז

פּוֹרֶפֶת עַל הָאֶבֶן וְעַל הָאֱגוֹז וְעַל הַמַּטְבֵּעַ,

וּבִלְבַד שֶׁלֹּא תִפְרֹף כַּתְּחִלָּה בַשַּׁבָּת.

### @11מסכת שבת פרק ו משנה ח

ח

הַקִּטֵּעַ יוֹצֵא בְקַב שֶׁלּוֹ.

דִּבְרֵי רְבִּי מֵאִיר.

וּרְבִּי יוֹסֵה אוֹסֵר.

אִם יֵשׁ לוֹ בֵית קִבּוּל כְּתִיתִים, טָמֵא.

סְמוּכוֹת שֶׁלּוֹ טְמֵאִים מִדְרָס,

אֵין יוֹצְאִין בָּהֶן בַּשַּׁבָּת,

וְאֵין נִכְנָסִין בָּהֶם לָעֲזָרָה.

כִּסֵּא, סְמוּכוֹת שֶׁלּוֹ טְמֵאִין מִדְרָס,

אֵין יוֹצְאִין בָּהֶן בַּשַּׁבָּת,

וְאֵין נִכְנָסִין בָּהֶן לָעֲזָרָה.

אֲנַקְטָמִים, טְהוֹרִים,

אֵין יוֹצְאִין בָּהֶן.

### @11מסכת שבת פרק ו משנה ט

ט

הַבָּנִים יוֹצְאִין בִּקְשָׁרִים,

וּבְנֵי מְלָכִים בַּזּוּגִים, וְכָל אָדָם,

אֶלָּא שֶׁדִּבְּרוּ חֲכָמִים בַּהוֹוֶה.

### @11מסכת שבת פרק ו משנה י

י

יוֹצְאִין בְּבֵיצַת הַחַרְגּוֹל,

וּבְשֵׁן שֶׁלַּשּׁוּעָל,

וּבְמַסְמֵר הַצָּלוּב,

מִשֵּׁם רְפוּאָה.

דִּבְרֵי רְבִּי יוֹסֵה.

וּרְבִּי מֵאִיר אוֹסֵר אַף בַּחוֹל,

מִשֵּׁם דַּרְכֵי הָאֱמוֹרִי.

## @22פרק ז

### @11מסכת שבת פרק ז משנה א

א

כְּלָל גָּדוֹל אָמְרוּ בַשַּׁבָּת:

כָּל הַשּׁוֹכֵחַ עִקַּר הַשַּׁבָּת,

וְעָשָׂה מְלָאכוֹת הַרְבֵּה בְּשַׁבָּתוֹת הַרְבֵּה,

אֵינוּ חַיָּב אֶלָּא חַטָּאת אַחַת.

וְהַיּוֹדֵעַ עִקַּר שַׁבָּת,

וְעָשָׂה מְלָאכוֹת הַרְבֵּה בְּשַׁבָּתוֹת הַרְבֵּה,

חַיָּב עַל כָּל שַׁבָּת וְשַׁבָּת.

וְהַיּוֹדֵעַ שֶׁהִיא שַׁבָּת,

וְעָשָׂה מְלָאכוֹת הַרְבֵּה בְּשַׁבָּתוֹת הַרְבֵּה,

חַיָּב עַל כָּל מְלָאכָה וּמְלָאכָה.

הָעוֹשֶׂה מְלָאכוֹת הַרְבֵּה מֵעֵין מְלָאכָה אַחַת,

אֵינוּ חַיָּב אֶלָּא חַטָּאת אַחַת.

### @11מסכת שבת פרק ז משנה ב

ב

אֲבוֹת מְלָאכוֹת, אַרְבָּעִים חָסֵר אַחַת:

הַחוֹרֵשׁ, הַזּוֹרֵעַ,

הַקּוֹצֵר, הַמְעַמֵּר, הַדָּשׁ וְהַזּוֹרֶה;

הַבּוֹרֵר, הַטּוֹחֵן, הַמַּרְקִיד, הַלָּשׁ, וְהָאוֹפֶה;

הַגּוֹזֵז אֶת הַצֶּמֶר, הַמְלַבְּנוֹ, וְהַמְנַפְּסוֹ, וְהַצּוֹבְעוֹ;

וְהַטּוֹוֵהוּ, וְהַמֵּסִיךְ, וְהָעוֹשֶׂה שְׁנֵי בָתֵּי נִירִים,

הָאוֹרֵג שְׁנֵי חוּטִין, וְהַבּוֹצֵעַ שְׁנֵי חוּטִין;

הַקּוֹשֵׁר, וְהַמַּתִּיר,

וְהַתּוֹפֵר שְׁתֵּי תְפִירוֹת,

הַקּוֹרֵע עַל מְנָת לִתְפּוֹר שְׁתֵּי תְפִירוֹת.

ג

הַצָּד צְבִי,

הַשּׁוֹחֲטוֹ,

וְהַמַּפְשִׁיטוֹ, וְהַמּוֹלְחוֹ,

וְהַמְעַבְּדוֹ, וְהַמּוֹחֲקוֹ, וְהַמְחַתְּכוֹ;

הַכּוֹתֵב שְׁתֵּי אוֹתוֹת,

וְהַמּוֹחֵק עַל מְנָת לִכְתּוֹב שְׁתֵּי אוֹתוֹת;

ד

הַבּוֹנֶה, וְהַסּוֹתֵר;

וְהַמְכַבֶּה, וְהַמַּבְעִיר;

וְהַמַּכֶּה בַפַּטִּישׁ;

וְהַמּוֹצִיא מֵרְשׁוּת לִרְשׁוּת.

אֵלּוּ הֵן אֲבוֹת מְלָאכוֹת,

אַרְבָּעִים חָסֵר אַחַת.

### @11מסכת שבת פרק ז משנה ג

ה

וְעוֹד כְּלָל אַחֵר אָמָרוּ:

כָּל הַכָּשֵׁר לְהַצְנִיע וּמַצְנִיעִים כָּמוֹהוּ,

הוֹצִיאוֹ בַשַּׁבָּת, חַיָּב עָלָיו חַטָּאת.

וְכָל שֶׁאֵינוּ כָּשֵׁר לְהַצְנִיע, וְאֵין מַצְנִיעִים כָּמוֹהוּ,

הוֹצִיאוֹ בַשַּׁבָּת, אֵינוּ חַיָּב אֶלָּא לְמַצְנִיעוֹ.

### @11מסכת שבת פרק ז משנה ד

ו

הַמּוֹצִיא תֶּבֶן, כִּמְלֹא פִי פָרָה;

עָצָה, כִּמְלֹא פִי גָמָל;

עָמִיר, כִּמְלֹא פִי טָלֶה;

עֲשָׂבִים, כִּמְלֹא פִי גְדִי;

עֲלֵי שׁוּם וַעֲלֵי בְצָלִים, לַחִים, כַּגְּרוֹגֶרֶת,

וִיבֵשִׁים, כִּמְלֹא פִי גְדִי.

אֵינָן מִצְטָרְפִין זֶה עִם זֶה,

מִפְּנֵי שֶׁלֹּא שָׁווּ בְשֵׁעוּרֵיהֶם.

הַמּוֹצִיא אֳכָלִים כִּגְרוֹגֶרֶת,

מִצְטָרְפִין זֶה עִם זֶה,

מִפְּנֵי שֶׁשָּׁווּ בְשֵׁעוּרֵיהֶם,

חוּץ מִקְּלִפֵּיהֶם וְגַלְעִינֵיהֶם וְעָקְצֵיהֶן וְסוּבָן וּמֻרְסָנָן.

רְבִּי יְהוּדָה אוֹמֵר:

חוּץ מִקְּלִפֵּי עֲדָשִׁים, הַמִּתְבַּשְּׁלוֹת עִמָּם.

## @22פרק ח

### @11מסכת שבת פרק ח משנה א

א

הַמּוֹצִיא יַיִן, כְּדֵי מְזִיגַת הַכּוֹס;

חָלָב, כְּדֵי גְמִיָּה;

דְּבַשׁ, כְּדֵי לִתֵּן עַל הַכָּתִית;

שֶׁמֶן, כְּדֵי לָסוּךְ אֵבֶר קָטָן;

מַיִם, כְּדֵי לָשׁוּף אֶת הַקִּלּוֹרִית.

וּשְׁאָר כָּל הַמַּשְׁקִין בָּרְבִיעִית.

וְכָל הַשּׁוֹפַכִּין, בָּרְבִיעִית.

רְבִּי שִׁמְעוֹן אוֹמֵר:

כֻּלָּם בָּרְבִיעִית;

לֹא נֶאֶמְרוּ כָל הַשֵּׁעוּרִים הָאֵלּוּ,

אֶלָּא לְמַצְנִיעֵיהֶם.

### @11מסכת שבת פרק ח משנה ב

ב

הַמּוֹצִיא חֶבֶל, כְּדֵי לַעֲשׁוֹת אֹזֶן לַכֻּפָּה;

גְּמִי, כְדֵי לַעֲשׁוֹת תָּלוּי לַנָּפָה וְלַכְּבָרָה,

רְבִּי יְהוּדָה אוֹמֵר:

כְּדֵי לִטֹּל מִמֶּנּוּ מִדַּת מַנְעָל לַקָּטָן.

נְיָר, כְּדֵי לִכְתֹּב עָלָיו קֶשֶׁר מוֹכְסִים.

הַמּוֹצִיא קֶשֶׁר שֶׁלַּמּוֹכְסִין, חַיָּב.

נְיָר מָחוּק, כְּדֵי לִכְרֹךְ עַל פִּי צְלוֹחִית קְטַנָּה שֶׁלְּפִלְיָטוֹם.

### @11מסכת שבת פרק ח משנה ג

ג

עוֹר, כְּדֵי לַעֲשׁוֹת קָמִיעַ;

קֶלֶף, כְּדֵי לִכְתֹּב עָלָיו פָּרָשָׁה קְטַנָּה שֶׁבַּתְּפִלִּים,

שֶׁהִיא "שְׁמַע יִשְׂרָאֵל";

דְּיוֹ, כְּדֵי לִכְתֹּב שְׁתֵּי אוֹתוֹת;

כֹּחַל, כְּדֵי לִכְחוֹל עַיִן אַחַת.

### @11מסכת שבת פרק ח משנה ד

(דֶּבֶק, כְּדֵי לִתֵּן בְּרֹאשׁ הַשַּׁבְשֶׁבֶת;)

זֶפֶת וְגָפְרִית, כְּדֵי לַעֲשׁוֹת נֶקֶב;

שַׁעֲוָה, כְּדֵי לִתֵּן עַל פִּי נֶקֶב קָטָן;

ד

דֶּבֶק, כְּדֵי לִתֵּן בְּרֹאשׁ הַשַּׁבְשֶׁבֶת;

חַרְסִית, כְּדֵי לַעֲשׁוֹת פִּי כוּר שֶׁלְּצוֹרְפֵי זָהָב.

רְבִּי יְהוּדָה אוֹמֵר:

כְּדֵי לַעֲשׁוֹת פַּטְפּוּט.

סוּבִים, כְּדֵי לִתֵּן עַל פִּי כוּר שֶׁלְּצוֹרְפֵי זָהָב;

סִיד, כְּדֵי לָסוּד קְטַנָּה שֶׁבַּבָּנוֹת.

רְבִּי יְהוּדָה אוֹמֵר:

כְּדֵי לַעֲשׁוֹת כַּנְבוּל.

רְבִּי נְחֶמְיָה אוֹמֵר:

כְּדֵי לַעֲשׁוֹת אַנְטוֹפֵי.

### @11מסכת שבת פרק ח משנה ה

ה

אֲדָמָה, כְּחוֹתַם הַמַּרְצַפִּים.

דִּבְרֵי רְבִּי עֲקִיבָה.

וַחֲכָמִים אוֹמְרִים:

כְּחוֹתַם הָאִגְּרוֹת.

זֶבֶל וְחוֹל דַּק, כְּדֵי לְזַבֵּל קֶלַח שֶׁלְּאֶכְרוּב.

דִּבְרֵי רְבִּי עֲקִיבָה.

וַחֲכָמִים אוֹמְרִים:

כְּדֵי לְזַבֵּל כְּרֵישָׁה.

חוֹל גַּס, כְּדֵי לִתֵּן עַל מְלֹא כַף סִיד.

קָנֶה, כְּדֵי לַעֲשׁוֹת קוֹלְמוֹס;

וְאִם הָיָה עָבֶה אוֹ מְרֻסָּס,

כְּדֵי לְבַשֵּׁל בֵּיצָה קַלָּה שֶׁבַּבֵּיצִים,

טְרוּפָה וּנְתוּנָה בַּלַּפָּס.

### @11מסכת שבת פרק ח משנה ו

ו

עֶצֶם, כְּדֵי לַעֲשׁוֹת תַּרְוָד.

רְבִּי יְהוּדָה אוֹמֵר:

כְּדֵי לַעֲשׁוֹת חָף.

זְכוֹכִית, כְּדֵי לִגְרוֹר בָּהּ בְּרֹאשׁ הַכַּרְכֵּד;

צְרוֹר אוֹ אֶבֶן, כְּדֵי לִזְרֹק בָּעוֹף.

רְבִּי אֱלִיעֶזֶר בֶּן יַעֲקֹב אוֹמֵר:

כְּדֵי לִזְרֹק בַּבְּהֵמָה.

### @11מסכת שבת פרק ח משנה ז

ז

חֶרֶס, כְּדֵי לִתֵּן בֵּין פַּצִּים לַחֲבֵרוֹ.

דִּבְרֵי רְבִּי יְהוּדָה.

רְבִּי מֵאִיר אוֹמֵר:

כְּדֵי לַחְתּוֹת בּוֹ אֶת הָאוּר.

רְבִּי יוֹסֵה אוֹמֵר:

כְּדֵי לְקַבֵּל רְבִיעִית.

אַף עַל פִּי שֶׁאֵין רְאָיָה לַדָּבָר,

זֵכֶר לַדָּבָר: (יְשַׁעְיָה ל,יד)

"וְלֹא יִמָּצֵא בִמְכִתָּתוֹ חֶרֶשׂ לַחְתּוֹת אֵשׁ מִיָּקוּד".

אָמַר לוֹ רְבִּי יוֹסֵה:

מִשָּׁם רְאָיָה?

"וְלַחֲשׁוֹף מַיִם מִגֶּבֶא".

## @22פרק ט

### @11מסכת שבת פרק ט משנה א

א

אָמַר רְבִּי עֲקִיבָה:

מְנַיִן לַעֲבוֹדָה זָרָה,

שֶׁהִיא מְטַמָּא בַמַּשָּׂא כַנִּדָּה?

שֶׁנֶּאֱמַר: (יְשַׁעְיָה ל,כב)

"תִּזְרֵם כְּמוֹ דָוָה, צֵא תֹאמַר לוֹ".

מָה הַנִּדָּה מְטַמָּא בַמַּשָּׂא,

אַף עֲבוֹדָה זָרָה מְטַמָּא בַמַּשָּׂא.

### @11מסכת שבת פרק ט משנה ב

ב

מְנַיִן לִסְפִינָה שֶׁהִיא טְהוֹרָה?

שֶׁנֶּאֱמַר: (מִשְׁלֵי ל,יט)

"דֶּרֶךְ אֳנִיָּה בְלֶב יָם".

מְנַיִן לַעֲרוּגָה שֶׁהִיא שִׁשָּׁה עַל שִׁשָּׁה טְפָחִים,

שֶׁזּוֹרְעִים בְּתוֹכָהּ חֲמִשָּׁה זֵרְעוֹנִים,

אַרְבָּעָה בְאַרְבַּע רוּחוֹת הָעֲרוּגָה, וְאֶחָד בָּאֶמְצַע?

שֶׁנֶּאֱמַר: (יְשַׁעְיָה סא,יא)

"כִּי כָאָרֶץ תּוֹצִיא צִמְחָהּ,

וּכְגַנָּה זֵרוּעֶיהָ תַצְמִיחַ".

לֹא נֶאֱמַר כֵּן,

אֶלָּא "זֵרוּעֶיהָ תַצְמִיחַ".

### @11מסכת שבת פרק ט משנה ג

ג

מְנַיִן לְפוֹלֶטֶת שִׁכְבַת זֶרַע בַּיּוֹם הַשְּׁלִישִׁי,

שֶׁהִיא טְמֵאָה? <מחוק ע"י מגיה: טְהוֹרָה>

שֶׁנֶּאֱמַר: (שְׁמוֹת יט,טו)

"הֱיוּ נְכנִים לשְׁלֹשֶׁת יָמִים,

אַל תִּגְּשׁוּ אֶל אִשָּׁה."

מְנַיִן שֶׁמַּרְחִיצִים אֶת הַקָּטָן,

בַּיּוֹם הַשְּׁלִישִׁי שֶׁחָל לִהְיוֹת בַּשַּׁבָּת?

שֶׁנֶּאֱמַר: (בְּרֵאשִׁית לד,כה)

"וַיְהִי בַיּוֹם הַשְּׁלִישִׁי, בִהְיוֹתָם כֹּאֲבִים".

מְנַיִן שֶׁקּוֹשְׁרִין לָשׁוֹן שֶׁלִּזְהוֹרִית

בְּרֹאשׁ הַשָּׂעִיר הַמִּשְׁתַּלֵּחַ?

שֶׁנֶּאֱמַר: (יְשַׁעְיָה א,יח)

"אִם יִהְיוּ חֲטָאֵיכֶם כַּשָּׁנִים, כַּשֶּׁלֶג יַלְבִּינוּ,

אִם יַאְדִּימוּ כַתּוֹלָע, כַּצֶּמֶר יִהְיוּ."

### @11מסכת שבת פרק ט משנה ד

ד

מְנַיִן לְסִיכָה שֶׁהִיא כִּשְׁתִיָּה בְיוֹם הַכִּפּוּרִים?

אַף עַל פִּי שֶׁאֵין רְאָיָה לַדָּבָר,

זֵכֶר לַדָּבָר, שֶׁנֶּאֱמַר: (תְּהִלִּים קט,יח)

"וַתָּבֹא כַמַּיִם בְּקִרְבּוֹ וְכַשֶּׁמֶן בְּעַצְמוֹתָיו".

### @11מסכת שבת פרק ט משנה ה

ה

הַמּוֹצִיא עֵצִים, כְּדֵי לְבַשֵּׁל בֵּיצָה קַלָּה;

תַּבְלִים, כְּדֵי לְתַבֵּל בֵּיצָה קַלָּה;

מִצְטָרְפִים זֶה עִם זֶה.

קְלִפֵּי אֱגוֹזִים, קְלִפֵּי רִמּוֹנִים,

אֶסְטֵס וּפוּאָה, כְּדֵי לִצְבּוֹעַ בָּהֶם בֶּגֶד קָטָן כִּשְׂבָכָה.

מֵי רַגְלַיִם, נֶתֶר וּבוֹרִית, קִימוֹנְיָה וְאַשְׁלָג,

כְּדֵי לְכַבֵּס בָּהֶם בֶּגֶד קָטָן כִּשְׂבָכָה.

רְבִּי יְהוּדָה אוֹמֵר:

כְּדֵי לְהַעֲבִיר עַל הַכֶּתֶם.

### @11מסכת שבת פרק ט משנה ו

ו

פִּלְפֶּלֶת, כָּל שֶׁהִיא,

עִטְרָן, כָּל שֶׁהוּא.

מִינֵי בְשָׂמִים וּמִינֵי מַתְּכוֹתֵיהֶם, כָּל שֶׁהֵם.

מֵעֲפַר הַמִּזְבֵּחַ, מֵאַבְנֵי הַמִּזְבֵּחַ

מִמְּקַק סְפָרִים מִמְּקַק מִטְפְּחוֹתֵיהֶם, כָּל שֶׁהֵם,

מִפְּנֵי שֶׁמַּצְנִיעִים אוֹתָן לְגָנְזָן.

רְבִּי יוּדָה אוֹמֵר:

אַף הַמּוֹצִיא מִמְּשַׁמְּשֵׁי עֲבוֹדָה זָרָה, כָּל שֶׁהוּא,

שֶׁנֶּאֱמַר: (דְּבָרִים יג,יח)

"וְלֹא יִדְבַּק בְּיָדְךָ מְאוּמָה מִן הַחֵרֶם".

### @11מסכת שבת פרק ט משנה ז

ז

הַמּוֹצִיא קֻפַּת הָרוֹכְלִין,

אַף עַל פִּי שֶׁיֶּשׁ בָּהּ מִינִים הַרְבֵּה,

אֵינוּ חַיָּב אֶלָּא חַטָּאת אַחַת.

זֵרְעוֹנֵי גַנָּה, פָּחוּת מִכִּגְרוֹגֶרֶת.

רְבִּי יְהוּדָה בֶן בְּתִירָה אוֹמֵר:

חֲמִשָּׁה.

זֶרַע קִשּׁוּאִים, שְׁנַיִם,

זֶרַע דְּלוּעִים, שְׁנַיִם,

זֶרַע פּוּל מִצְרִי, שְׁנַיִם.

חָגָב חַי, כָּל שֶׁהוּא;

מֵת, כִּגְרוֹגֶרֶת.

צִפֹּרֶת כְּרָמִים, בֵּין חָיָה בֵין מֵתָה, כָּל שֶׁהִיא,

מִפְּנֵי שֶׁמַּצְנִיעִים אוֹתָהּ לִרְפוּאָה.

רְבִּי יְהוּדָה אוֹמֵר:

אַף הַמּוֹצִיא חָגָב חַי טָמֵא כָל שֶׁהוּא,

מִפְּנֵי שֶׁמַּצְנִיעִים אוֹתוֹ לַקָּטָן לְשַׂחֵק בּוֹ.

## @22פרק י

### @11מסכת שבת פרק י משנה א

א

הַמַּצְנִיעַ לְזֶרַע, לְדִיגְמָא, וְלִרְפוּאָה,

הוֹצִיאוֹ בַשַּׁבָּת, חַיָּב עָלָיו כָּל שֶׁהוּא.

וְכָל אָדָם אֵין חַיָּבִים עָלָיו אֶלָּא כְּשֵׁעוּרוֹ;

חָזַר וְהִכְנִיסוֹ אֵינוּ חַיָּב אֶלָּא כְּשֵׁעוּרוֹ.

### @11מסכת שבת פרק י משנה ב

ב

הַמּוֹצִיא אֳכָלִים וּנְתָנָם עַל הָאַסְקֻפָּה,

בֵּין שֶׁחָזַר וְהוֹצִיאָם, בֵּין שֶׁהוֹצִיאָם אַחֵר, פָּטוּר,

מִפְּנֵי שֶׁלֹּא עָשָׂה מְלַאכְתּוֹ בְבַת אַחַת.

קֻפָּה שֶׁהִיא מְלֵאָה פֵרוֹת,

וּנְתוּנָה עַל הָאַסְקֻפָּה הַחִיצוֹנָה,

אַף עַל פִּי שֶׁרֹב הַפֵּרוֹת מִבַּחוּץ, פָּטוּר,

עַד שֶׁיּוֹצִיא אֶת כָּל הַקֻּפָּה.

### @11מסכת שבת פרק י משנה ג

ג

הַמּוֹצִיא בֵּין בִּימִינוֹ בֵין בִּשְׂמאלוֹ,

בְּתוֹךְ חֵיקוֹ, אוֹ עַל כְּתֵפוֹ, חַיָּב,

שֶׁכֵּן מַשָּׂא בְנֵי קְהָת;

לְאַחַר יָדוֹ, בְּרַגְלוֹ, בְּפִיו וּבְמַרְפַּקּוֹ,

בְּאָזְנוֹ וּבִשְׂעָרוֹ, וּבַאֲפֻנְדָּתוֹ וּפִיהָ לְמַטָּן,

בֵּין אֲפֻנְדָּתוֹ לַחֲלוּקוֹ, וּבַחֲפַת חֲלוּקוֹ,

בְּמַנְעַלּוֹ וּבְסַנְדַּלּוֹ, פָטוּר,

שֶׁלֹּא הוֹצִיא כְּדֶרֶךְ הַמּוֹצִיאִים.

### @11מסכת שבת פרק י משנה ד

ד

הַמִּתְכַּוֵּן לְהוֹצִיא לְפָנָיו וּבָא לוֹ לְאַחֲרָיו, פָּטוּר;

לְאַחֲרָיו וּבָא לוֹ לְפָנָיו, חַיָּב.

בֶּאֱמֶת, הָאִשָּׁה הַחוֹגֶרֶת בַּסֵּנָר,

בֵּין מִלְּפָנֶיהָ וּבֵין מִלְּאַחֲרֶיהָ, חַיֶּבֶת,

שֶׁכֵּן רָאוּי לִהְיוֹת חוֹזֵר.

רְבִּי יְהוּדָה אוֹמֵר:

אַף בִּמְקַבְּלֵי פִּתְּקִים.

### @11מסכת שבת פרק י משנה ה

ה

הַמּוֹצִיא אֳכָלִים פָּחוּת מִכַּשֵּׁעוּר בַּכֶּלִי,

פָּטוּר אַף עַל הַכֶּלִי, שֶׁהַכֶּלִי טְפֵלָה לוֹ;

אֶת הַחַי בַּמִּטָּה,

פָטוּר אַף עַל הַמִּטָּה, שֶׁהַמִּטָּה טְפֵלָה לוֹ;

וְאֶת הַמֵּת בַּמִּטָּה, חַיָּב.

וְכֵן כַּזַּיִת מִן הַמֵּת וְכַזַּיִת מִן הַנְּבֵלָה

וְכָעֲדָשָׁה מִן הַשֶּׁרֶץ, חַיָּבִים.

רְבִּי שִׁמְעוֹן פּוֹטֵר.

ו

הַמּוֹצִיא כִכָּר בִּרְשׁוּת הָרַבִּים, חַיָּב.

הוֹצִיאוּהוּ שְׁנַיִם, פְּטוּרִים.

לֹא יָכוֹל אֶחָד לְהוֹצִיאוֹ וְהוֹצִיאוּהוּ שְׁנַיִם, חַיָּבִים.

רְבִּי שִׁמְעוֹן פּוֹטֵר.

### @11מסכת שבת פרק י משנה ו

ז

הַנּוֹטֵל צִפָּרְנָיו זוֹ בָזוֹ, אוֹ בְשִׁנָּיו,

וְכֵן שְׂעָרוֹ, וְכֵן שְׂפָמוֹ, וְכֵן זְקָנוֹ,

וְכֵן הַגּוֹדֶלֶת, וְכֵן הַכּוֹחֶלֶת, וְכֵן הַפּוֹקֶסֶת,

רְבִּי אֱלִיעֶזֶר מְחַיֵּב חַטָּאת,

וַחֲכָמִים אוֹסְרִין מִשּׁוּם שְׁבוּת.

הַתּוֹלֵשׁ מֵעָצִיץ נָקוּב, חַיָּב,

וְשֶׁאֵינוּ נָקוּב, פָּטוּר.

רְבִּי שִׁמְעוֹן פּוֹטֵר בָּזֶה וּבָזֶה.

## @22פרק יא

### @11מסכת שבת פרק יא משנה א

א

הַזּוֹרֵק מֵרְשׁוּת הַיָּחִיד לִרְשׁוּת הָרַבִּים,

אוֹ מֵרְשׁוּת הָרַבִּים לִרְשׁוּת הַיָּחִיד, חַיָּב.

מֵרְשׁוּת הַיָּחִיד לִרְשׁוּת הַיָּחִיד וּרְשׁוּת הָרַבִּים בָּאֶמְצַע,

רְבִּי עֲקִיבָה מְחַיֵּב,

וַחֲכָמִים פּוֹטְרִים.

### @11מסכת שבת פרק יא משנה ב

ב

כֵּיצַד?

שְׁתֵּי קְצוֹצְרָאוֹת זוֹ כְנֶגֶד זוֹ בִרְשׁוּת הָרַבִּים,

וְהַמּוֹשִׁיט וְהַזּוֹרֵק מִזּוֹ לָזוֹ, פָּטוּר.

הָיוּ שְׁתֵּיהֶם בִּדְיָטֵי אַחַת,

הַמּוֹשִׁיט חַיָּב, וְהַזּוֹרֵק פָּטוּר,

שֶׁכָּךְ הָיְתָה עֲבוֹדַת הַלְוִיִּם.

ג

שְׁתֵּי עֲגָלוֹת זוֹ אַחַר זוֹ בִרְשׁוּת הָרַבִּים,

מוֹשִׁיטִים אֶת הַקְּרָשִׁים מִזּוֹ לָזוֹ,

אֲבָל לֹא זוֹרְקִים.

חֻלְיַת הַבּוֹר וְהַסֶּלַע,

שֶׁהֵן גְּבוֹהִים עֲשָׂרָה וּרחָבִים אַרְבָּעָה, <בפנים: עֲשָׂרָה, ותוקן על ידי המגיה>

הַנּוֹטֵל מֵהֶם וְהַנּוֹתֵן עַל גַּבָּם, חַיָּב;

פָּחוּת מִכֵּן, פָּטוּר.

### @11מסכת שבת פרק יא משנה ג

ד

הַזּוֹרֵק אַרְבַּע אַמּוֹת בַּכֹּתֶל,

לְמַעְלָה מֵעֲשָׂרָה טְפָחִים, כְּזוֹרֵק בְּאָוֵיר,

לְמַטָּה מֵעֲשָׂרָה טְפָחִים, כְּזוֹרֵק בָּאָרֶץ.

הַזּוֹרֵק בָּאָרֶץ אַרְבַּע אַמּוֹת, חַיָּב.

זָרַק לְתוֹךְ אַרְבַּע אַמּוֹת,

וְנִתְגַּלְגַּל חוּץ לְאַרְבַּע אַמּוֹת, פָּטוּר;

חוּץ לְאַרְבַּע אַמּוֹת,

וְנִתְגַּלְגַּל לְתוֹךְ אַרְבַּע אַמּוֹת, חַיָּב.

### @11מסכת שבת פרק יא משנה ד

ה

הַזּוֹרֵק בַּיָּם אַרְבַּע אַמּוֹת, פָּטוּר.

אִם הָיָה רְקַק מַיִם וּרְשׁוּת הָרַבִּים מְהַלֶּכֶת בּוֹ,

הַזּוֹרֵק בְּתוֹכוֹ אַרְבַּע אַמּוֹת, חַיָּב.

וְכַמָּה הוּא רְקַק מַיִם?

פָּחוּת מֵעֲשָׂרָה טְפָחִים. <בפנים: פָּחוּת מֵחֲמִשָּׁה. תוקן בשוליים על ידי המגיה>

רְקַק מַיִם וּרְשׁוּת הָרַבִּים מְהַלֶּכֶת בּוֹ,

הַזּוֹרֵק בְּתוֹכוֹ אַרְבַּע אַמּוֹת, חַיָּב.

### @11מסכת שבת פרק יא משנה ה

ו

הַזּוֹרֵק מִן הַיָּם לַיַּבָּשָׁה וּמִן הַיַּבָּשָׁה לַיָּם,

וּמִן הַיָּם לִסְפִינָה וּמִן הַסְּפִינָה לַחֲבֶרְתָּהּ,

פָּטוּר.

סְפִינוֹת קְשׁוּרוֹת זוֹ בָזוֹ,

מְטַלְטְלִים מִזּוֹ לָזוֹ.

אִם אֵינָן קְשׁוּרוֹת, אַף עַל פִּי מֻקָּפוֹת,

אֵין מְטַלְטְלִים מִזּוֹ לָזוֹ.

### @11מסכת שבת פרק יא משנה ו

ז

הַזּוֹרֵק וְנִזְכַּר עַד שֶׁלֹּא תֵצֵא מִיָּדוֹ,

קְלָטָהּ אַחֵר, קְלָטָהּ כֶּלֶב, אוֹ שֶׁנִּשְׂרָפָה,

פָּטוּר.

זָרַק לַעֲשׁוֹת חַבּוּרָה,

בֵּין בָּאָדָם וּבֵין בַּבְּהֵמָה,

וְנִזְכַּר עַד שֶׁלֹּא נֶעֶשְׂתָה חַבּוּרָה,

פָּטוּר.

זֶה הַכְּלָל:

כָּל מְחֻיְּבֵי חַטָּאוֹת,

אֵינָן חַיָּבִין עַד שֶׁתְּהֵא תְחִלָּתָן וְסוֹפָן שְׁגָגָה.

תְּחִלָּתָן שְׁגָגָה וְסוֹפָן זָדוֹן,

תְּחִלָּתָן זָדוֹן וְסוֹפָן שְׁגָגָה,

פְּטוּרִים,

עַד שֶׁתְּהֵא תְחִלָּתָן וְסוֹפָן שְׁגָגָה.

## @22פרק יב

### @11מסכת שבת פרק יב משנה א

א

הַבּוֹנֶה, כַמָּה יִבְנֶה וִיהֵא חַיָּב?

הַבּוֹנֶה כָּל שֶׁהוּא, הַמְסַתֵּת,

וְהַמַּכֶּה בַפַּטִּישׁ וּבַמַּעְצָד,

הַקּוֹדֵחַ כָּל שֶׁהוּא, חַיָּב.

זֶה הַכְּלָל:

כָּל הָעוֹשֶׂה מְלָאכָה,

וּמְלַאכְתּוֹ מִתְקַיֶּמֶת בַּשַּׁבָּת, חַיָּב.

רַבָּן שִׁמְעוֹן בֶּן גַּמְלִיאֵל אוֹמֵר:

אַף הַמַּכֶּה בַקָּרְנָס עַל הַסַּדָּן בְּשָׁעַת מְלָאכָה, חַיָּב,

מִפְּנֵי שֶׁהוּא כִּמְתַקֵּן מְלָאכָה.

### @11מסכת שבת פרק יב משנה ב

ב

הַחוֹרֵשׁ כָּל שֶׁהוּא,

הַמְנַכֵּשׁ, וְהַמְקַרְסֵם, וְהַמְזָרֵד כָּל שֶׁהוּא, חַיָּב.

הַמְלַקֵּט עֵצִים,

לְתַקֵּן, כָּל שֶׁהֵן,

אִם לְהַסִּיק, כְּדֵי לְבַשֵּׁל בֵּיצָה קַלָּה.

הַמְלַקֵּט עֲשָׂבִים,

לְתַקֵּן, כָּל שֶׁהֵן,

אִם לִבְהֵמָה, כִּמְלֹא פִי גְדִי.

### @11מסכת שבת פרק יב משנה ג

ג

הַכּוֹתֵב,

בֵּין בִּימִינוֹ בֵין בִּשְׂמאלוֹ,

בֵּין מִשֵּׁם אֶחָד, בֵּין מִשְּׁנֵי שֵׁמוֹת,

בֵּין מִשְּׁנֵי סִמְיוֹנוֹת, בְּכָל לָשׁוֹן, חַיָּב.

אָמַר רְבִּי יוֹסֵה:

לֹא נִתְחַיְּבוּ שְׁתֵּי אוֹתוֹת אֶלָּא מִשֵּׁם רוֹשֵׁם, <בכתב יד מנוקד: רוֹשֶׁם>

שֶׁכָּךְ רוֹשְׁמִים עַל קַרְשֵׁי הַמִּשְׁכָּן,

לֵידַע אֵי זֶה הוּא בֶן זוֹגוֹ.

אָמַר רְבִּי יְהוּדָה:

מָצִינוּ שֵׁם קָטֹן מִשֵּׁם גָּדוֹל,

שֵׁם מִשִּׁמְעוֹן וּמִשְּׁמוּאֵל,

וְנֹחַ מִנָּחוֹר, וְדָן מִדָּנִיֵּאל.

### @11מסכת שבת פרק יב משנה ד

ד

הַכּוֹתֵב שְׁתֵּי אוֹתוֹת בְּהֶעְלֵם אֶחָד, חַיָּב.

כָּתַב בַּדְּיוֹ, בַּסַּם, בַּסִּקְרָא, בְּקוֹמּוֹס וּבְקַלַקַנְתּוֹס,

וּבְכָל דָּבָר שֶׁהוּא רוֹשֵׁם,

עַל שְׁנֵי כָּתְלֵי זָוִית, וְעַל שְׁנֵי לוּחֵי פִנְקֵס,

וְהֵן נֶהְגִּים זֶה עִם זֶה,

הַכּוֹתֵב עַל בְּשָׂרוֹ, חַיָּב.

וְהַמְסָרֵט עַל בְּשָׂרוֹ,

רְבִּי אֱלִיעֶזֶר מְחַיֵּב חַטָּאת,

וּרְבִּי יְהוֹשֻׁעַ פּוֹטֵר.

### @11מסכת שבת פרק יב משנה ה

ה

כָּתַב בְּמַשְׁקִים, בְּמֵי פֵרוֹת,

בַּאֲבַק דְּרָכִים, בַּאֲבַק סוֹפְרִים,

וּבְכָל דָּבָר שֶׁאֵינוּ מִתְקַיֵּם, פָּטוּר;

לְאַחַר יָדוֹ, בְּרַגְלוֹ, וּבְפִיו וּבְמַרְפַּקּוֹ,

כָּתַב אוֹת אַחַת סָמוּךְ לִכְתָב, <לכתוב>

כָּתַב עַל גַּבֵּי כְתָב,

נִתְכַּוַּן לִכְתּוֹב חֵת וְכָתַב שְׁתֵּי זַיִן,

אַחַת בָּאָרֶץ וְאֶחָד בַּקּוֹרָה,

עַל שְׁנֵי כָתְלֵי הַבַּיִת, וְעַל שְׁנֵי דַפֵּי פִנְקֵס,

וְאֵינָן נֶהְגִּים זֶה עִם זֶה, פָטוּר.

כָּתַב אוֹת אַחַת נוֹטָרֵיקוֹן,

רְבִּי יְהוֹשֻׁעַ בֶּן בְּתִירָה מְחַיֵּב,

וַחֲכָמִים פּוֹטְרִין.

### @11מסכת שבת פרק יב משנה ו

ו

הַכּוֹתֵב שְׁתֵּי אוֹתוֹת בִּשְׁנֵי הֶעְלֵמוֹת,

אַחַת בַּשַּׁחְרִית וְאַחַת בֵּין הָעַרְבַּיִם,

רַבָּן גַּמְלִיאֵל מְחַיֵּב,

וַחֲכָמִים פּוֹטְרִין.

## @22פרק יג

### @11מסכת שבת פרק יג משנה א

א

רְבִּי אֱלִיעֶזֶר אוֹמֵר:

הָאוֹרֵג שְׁלֹשָׁה חוּטִים בַּתְּחִלָּה וְאֶחָד עַל הָאָרִיג, חַיָּב.

וַחֲכָמִים אוֹמְרִים:

בֵּין בַּתְּחִלָּה בֵין בַּסּוֹף,

שֵׁעוּרוֹ בִּשְׁנֵי חוּטִים.

### @11מסכת שבת פרק יג משנה ב

ב

הָעוֹשֶׂה שְׁנֵי בָתֵּי נִירִים,

בַּנִּירִים וּבַקִּירוֹס וּבַנָּפָה וּבַכְּבָרָה וּבַסַּל, חַיָּב.

וְהַתּוֹפֵר שְׁתֵּי תְפִירוֹת,

וְהַקּוֹרֵע עַל מְנָת לִתְפֹּר שְׁתֵּי תְפִירוֹת.

### @11מסכת שבת פרק יג משנה ג

ג

הַקּוֹרֵע בַּחֲמָתוֹ וְעַל מֵתוֹ,

כָּל הַמְקַלְקְלִים פְּטוּרִים.

וְהַמְקַלְקֵל עַל מְנָת לְתַקֵּן,

שֵׁעוּרוֹ כִּמְתַקֵּן.

### @11מסכת שבת פרק יג משנה ד

ד

שֵׁעוּר הַמְלַבֵּן וְהַמְנַפֵּס, הַצּוֹבֵעַ וְהַטּוֹוֶה,

שֵׁעוּרוֹ כִּמְלֹא רֹחַב הַסִּיט כָּפוּל.

הָאוֹרֵג שְׁנֵי חוּטִים,

שֵׁעוּרוֹ כִמְלֹא הַסִּיט.

### @11מסכת שבת פרק יג משנה ה

ה

רְבִּי יְהוּדָה אוֹמֵר:

צִפּוֹר לַמִּגְדָּל וּצְבִי לַבַּיִת, חַיָּב.

וַחֲכָמִים אוֹמְרִים:

צִפּוֹר לַמִּגְדָּל,

וּצְבִי לַגִּנָּה וְלֶחָצֵר וְלַבִּיבָרִים.

רַבָּן שִׁמְעוֹן בֶּן גַּמְלִיאֵל אוֹמֵר:

לֹא כָל הַבִּיבָרִים שָׁוִים.

זֶה הַכְּלָל:

כָּל הַמְחֻסָּר צֵידָה, פָּטוּר,

וְשֶׁאֵינוּ מְחֻסַּר צֵידָה, חַיָּב.

### @11מסכת שבת פרק יג משנה ו

ו

צְבִי שֶׁנִּכְנַס לַבַּיִת,

נָעַל אֶחָד בְּפָנָיו, חַיָּב.

אִם נָעֲלוּ שְׁנַיִם, פְּטוּרִין.

לֹא יָכוֹל אֶחָד לִנְעוֹל,

וְנָעֲלוּ שְׁנַיִם, חַיָּבִין.

רְבִּי שִׁמְעוֹן פּוֹטֵר.

### @11מסכת שבת פרק יג משנה ז

ז

יָשַׁב אֶחָד עַל הַפֶּתַח וְלֹא מִלָּהוּ,

יָשַׁב הַשֵּׁנִי וּמִלָּהוּ, הַשֵּׁנִי חַיָּב.

יָשַׁב הָרִאשׁוֹן עַל הַפֶּתַח וּמִלָּהוּ,

וּבָא הַשֵּׁנִי וְיָשַׁב בְּצִדּוֹ,

אַף עַל פִּי שֶׁעָמַד הָרִאשׁוֹן וְהָלַךְ לוֹ,

הָרִאשׁוֹן חַיָּב וְהַשֵּׁנִי פָטוּר.

לְמַה זֶּה דוֹמֶה?

לְנוֹעֵל בֵּיתוֹ לְשָׁמְרוֹ,

וְנִמְצָא צְבִי שָׁמוּר בְּתוֹכוֹ.

## @22פרק יד

### @11מסכת שבת פרק יד משנה א

א

שְׁמוֹנָה שְׁרָצִים הָאֲמוּרִים בַּתּוֹרָה,

הַצָּדָן וְהַחוֹבֵל בָּהֶן, חַיָּב.

וּשְׁאָר כָּל שְׁקָצִים וּרְמָסִים,

הַחוֹבֵל בָּהֶן פָּטוּר.

הַצָּדָן לְצֹרֶךְ, חַיָּב,

וְשֶׁלֹּא לְצֹרֶךְ, פָּטוּר.

חַיָּה וָעוֹף שֶׁבִּרְשׁוּתוֹ,

הַצָּדָן פָּטוּר,

וְהַחוֹבֵל בָּהֶן חַיָּב.

### @11מסכת שבת פרק יד משנה ב

ב

אֵין עוֹשִׂין הֶלְמֵי בַשַּׁבָּת,

אֲבָל עוֹשֶׂה הוּא מֵי מֶלַח,

וְטוֹבֵל בָּהֶן פִּתּוֹ, וְנוֹתֵן לְתוֹךְ הַתַּבְשִׁיל.

אָמַר רְבִּי יוֹסֵה:

וַהֲלֹא הִיא הֶלְמֵי,

בֵּין מְרֻבָּה, בֵּין מְעוּטָה?

וְאֵלּוּ הֵן מֵי מֶלַח הַמֻּתָּרִים:

נוֹתֵן שֶׁמֶן בַּתְּחִלָּה לְתוֹךְ הַמַּיִם אוֹ לְתוֹךְ הַמֶּלַח.

### @11מסכת שבת פרק יד משנה ג

ג

אֵין אוֹכְלִין אֵזוֹבְיוֹן בַּשַּׁבָּת,

לְפִי שֶׁאֵינוּ מַאֲכַל בְּרִיאִים,

אֲבָל אוֹכֵל הוּא אֶת יוֹעֶזֶר,

וְשׁוֹתֶה אַבּוּב רוֹאֶה.

כָּל הָאֳכָלִים, אוֹכֵל אָדָם לִרְפוּאָה,

וְכָל הַמַּשְׁקִים הוּא שׁוֹתֶה,

חוּץ מִמֵּי דְקָרִים וְכוֹס הָעִקָּרִים,

מִפְּנֵי שֶׁהֵן לִירוּקָה;

אֲבָל שׁוֹתֶה הוּא מֵי דְקָרִים לְצִמְאוֹ,

וְסָךְ שֶׁמֶן עִקָּרִים שֶׁלֹּא לִרְפוּאָה.

### @11מסכת שבת פרק יד משנה ד

ד

הַחוֹשֵׁשׂ שִׁנָּיו,

לֹא יְגַמֶּה בָהֶן חֹמֶץ,

אֲבָל מְטַבֵּל הוּא כְדַרְכּוֹ,

וְאִם נִתְרַפָּא נִתְרַפָּא.

הַחוֹשֵׁשׁ מָתְנָיו,

לֹא יָסוּךְ יַיִן וָחֹמֶץ,

אֲבָל סָךְ הוּא אֶת הַשֶּׁמֶן, לֹא שֶׁמֶן וֶרֶד.

בְּנֵי מְלָכִים סָכִים עַל גַּבֵּי מַכּוֹתֵיהֶם שֶׁמֶן וֶרֶד,

שֶׁכֵּן דַּרְכָּן לָסוּךְ בַּחוֹל.

רְבִּי שִׁמְעוֹן אוֹמֵר:

כָּל יִשְׂרָאֵל בְּנֵי מְלָכִים.

## @22פרק טו

### @11מסכת שבת פרק טו משנה א

א

אֵלּוּ קְשָׁרִים שֶׁחַיָּבִין עֲלֵיהֶן:

קֶשֶׁר הַגַּמָּלִים וְקֶשֶׁר הַסַּפָּנִים.

כַּשֵּׁם שֶׁהוּא חַיָּב עַל קִשְׁרָן,

כָּךְ הוּא חַיָּב עַל הֶתֵּרָן.

רְבִּי מֵאִיר אוֹמֵר:

כָּל קֶשֶׁר שֶׁהוּא יָכוֹל לְהַתִּירוֹ בְּאַחַת מִיָּדָיו,

אֵין חַיָּבִין עָלָיו.

### @11מסכת שבת פרק טו משנה ב

ב

וְיֶשׁ לָךְ קְשָׁרִים שֶׁאֵין חַיָּבִין עֲלֵיהֶן

כְּקֶשֶׁר הַגַּמָּלִים וּכְקֶשֶׁר הַסַּפָּנִים.

קוֹשֶׁרֶת אִשָּׁה מַפְתְּחֵי חָלוּק,

וְחוּטֵי סְבָכָה, וְשֶׁלַּפָּסֶקְיָא,

וּרְצוּעוֹת מַנְעָל וְסַנְדָּל,

וְנוֹדוֹת יַיִן וָשֶׁמֶן,

וּקְדֵרָה שֶׁלַּבָּשָׂר.

רְבִּי אֱלִיעֶזֶר בֶּן יַעֲקֹב אוֹמֵר:

קוֹשְׁרִים לִפְנֵי בְהֵמָה, בִּשְׁבִיל שֶׁלֹּא תֵצֵא.

קוֹשְׁרִים דְּלִי בְפָסֶקְיָא, אֲבָל לֹא בַחֶבֶל;

רְבִּי יְהוּדָה מַתִּיר.

כְּלָל אָמַר רְבִּי יְהוּדָה:

כָּל קֶשֶׁר שֶׁאֵינוּ שֶׁלְּקַיָּמָא,

אֵין חַיָּבִים עָלָיו.

### @11מסכת שבת פרק טו משנה ג

ג

מְקַפְּלִים אֶת הַכֵּלִים,

אֲפִלּוּ אַרְבַּע וְחָמֵשׁ פְּעָמִים,

וּמַצִּיעִים אֶת הַמִּטּוֹת מִלֵּילֵי שַׁבָּת לְשַׁבָּת,

אֲבָל לֹא מִשַּׁבָּת לְמוֹצָאֵי שַׁבָּת.

רְבִּי יִשְׁמָעֵאל אוֹמֵר:

מַצִּיעִים אֶת הַמִּטּוֹת

מִיּוֹם הַכִּפּוּרִים לַשַּׁבָּת.

חֶלְבֵי שַׁבָּת קְרֵבִים לְיוֹם הַכִּפּוּרִים.

רְבִּי עֲקִיבָה אוֹמֵר:

לֹא שֶׁלַּשַּׁבָּת קְרֵבִים לְיוֹם הַכִּפּוּרִים,

וְלֹא שֶׁלְּיוֹם הַכִּפּוּרִים קְרֵבִים לַשַּׁבָּת.

## @22פרק טז

### @11מסכת שבת פרק טז משנה א

א

כָּל כִּתְבֵי הַקֹּדֶשׁ,

מַצִּילִין אוֹתָן מִפְּנֵי הַדְּלֵקָה,

בֵּין שֶׁקּוֹרִים בָּהֶן וּבֵין שֶׁאֵינָן קוֹרִים בָּהֶם.

אַף עַל פִּי כְתוּבִין בְּכָל לָשׁוֹן, טְעוּנִים גְּנִיזָה.

מִפְּנֵי מָה אֵין קוֹרִים בָּהֶן?

מִפְּנֵי בִטּוּל בֵּית הַמִּדְרָשׁ.

ב

מַצִּילִין תֵּק הַסֵּפֶר עִם הַסֵּפֶר,

וְתֵק תְּפִלִּין עִם הַתְּפִלִּים,

וְאַף עַל פִּי שֶׁיֵּשׁ בְּתוֹכָן מָעוֹת.

וּלְאֵיכָן מַצִּילִים אוֹתָן?

לְמָבוֹי שֶׁאֵינוּ מְפֻלָּשׁ.

בֶּן בְּתִירָה אוֹמֵר:

אַף לִמְפֻלָּשׁ.

### @11מסכת שבת פרק טז משנה ב

ג

מַצִּילִים מְזוֹן שָׁלוֹשׁ סְעוֹדוֹת,

הָרָאוּי לָאָדָם לָאָדָם,

וְהָרָאוּי לַבְּהֵמָה לַבְּהֵמָה.

כֵּיצַד?

נָפְלָה דְלֵקָה בְלֵילֵי שַׁבָּת,

מַצִּילִים מְזוֹן שָׁלוֹשׁ סְעוֹדוֹת;

בַּשַּׁחְרִית, מַצִּילִים מְזוֹן שְׁתֵּי סְעוֹדוֹת;

בַּמִּנְחָה, מַצִּילִים מְזוֹן סְעוֹדָה אַחַת.

רְבִּי יוֹסֵה אוֹמֵר:

לְעוֹלָם מַצִּילִים מְזוֹן שָׁלוֹשׁ סְעוֹדוֹת.

### @11מסכת שבת פרק טז משנה ג

ד

מַצִּילִים סַל מָלֵא כִכָּרוֹת,

וְאַף עַל פִּי שֶׁיֶּשׁ בּוֹ מֵאָה סְעוֹדָה,

וְעִגּוּל שֶׁלִּדְבֵלָה, וְחָבִית שֶׁלַּיַּיִן.

וְאוֹמֵר לַאֲחֵרִים:

בּוֹאוּ וְהַצִּילוּ לָכֶם!

אִם הָיוּ פִקְחִים, עוֹשִׂין עִמּוֹ חֶשְׁבּוֹן אַחַר שַׁבָּת.

וּלְאֵיכָן מַצִּילִים אוֹתָן?

לֶחָצֵר הַמְעֹרֶבֶת.

בֶּן בְּתִירָה אוֹמֵר:

אַף לְשֶׁאֵינָה מְעֹרֶבֶת.

### @11מסכת שבת פרק טז משנה ד

ה

וְלַשָּׁם הוּא מוֹצִיא אֶת כָּל כְּלֵי תַשְׁמִישׁוֹ,

וְלוֹבֵשׁ כָּל שֶׁהוּא יָכוֹל לִלְבֹּשׁ,

וְעוֹטֵף כָּל שֶׁהוּא יָכוֹל לַעֲטֹף.

רְבִּי יוֹסֵה אוֹמֵר:

שְׁמוֹנָה עָשָׂר כֶּלִי.

וְחוֹזֵר וְלוֹבֵשׁ וּמוֹצִיא,

וְאוֹמֵר לַאֲחֵרִים:

בּוֹאוּ וְהַצִּילוּ עִמִּי!

### @11מסכת שבת פרק טז משנה ה

ו

רְבִּי שִׁמְעוֹן בֶּן נָנָס אוֹמֵר:

פּוֹרְסִין עוֹר שֶׁלִּגְדִי

עַל גַּבֵּי שִׁדָּה וְתֵיבָה וּמִגְדָּל שֶׁאָחַז בָּהֶן אֶת הָאוּר,

מִפְּנֵי שֶׁהוּא מְחָרֵךְ.

עוֹשִׂין מְחִצָּה בְכָל הַכֵּלִים, <מְחִיצָה>

בֵּין מְלֵאִים בֵּין רֵיקָנִים,

בִּשְׁבִיל שֶׁלֹּא תַעֲבֹר הַדְּלֵקָה.

רְבִּי יוֹסֵה אוֹסֵר בִּכְלֵי חֶרֶס חֲדָשִׁים מְלֵאִים מַיִם,

שֶׁאֵינָן יְכוּלִין לְקַבֵּל אֶת הָאוּר,

וְהֵן מִתְבַּקְּעִים וּמְכַבִּין אֶת הַדְּלֵקָה.

### @11מסכת שבת פרק טז משנה ו

ז

נָכְרִי שֶׁבָּא לְכַבּוֹת, אֵין אוֹמְרִין לוֹ:

כַּבֵּה! לֹא תְּכַבֶּה!

מִפְּנֵי שֶׁאֵין שְׁבִיתָתוֹ עֲלֵיהֶם.

אֲבָל קָטָן שֶׁבָּא לְכַבּוֹת, אֵין שׁוֹמְעִין לוֹ,

שֶׁכֵּן שְׁבִיתָתוֹ עֲלֵיהֶם.

### @11מסכת שבת פרק טז משנה ז

ח

כּוֹפִים קְעָרָה עַל גַּבֵּי הַנֵּר,

בִּשְׁבִיל שֶׁלֹּא תֶאֱחֹז בַּקּוֹרָה,

וְעַל צוֹאָה שֶׁלַּקָּטָן,

וְעַל עַקְרָב, שֶׁלֹּא תִשַּׁךְ.

אָמַר רְבִּי יְהוּדָה:

מַעֲשֶׂה בָא לִפְנֵי רַבָּן יוֹחָנָן בֶּן זַכַּי בַּעֲרָב, וְאָמַר:

חוֹשֵׁשׁ אֲנִי לוֹ מֵחַטָּאת.

### @11מסכת שבת פרק טז משנה ח

ט

נָכְרִי שֶׁהִדְלִיק אֶת הַנֵּר,

מִשְׁתַּמֵּשׁ לְאוֹרוֹ יִשְׂרָאֵל;

וְאִם בִּשְׁבִיל יִשְׂרָאֵל, אָסוּר.

מִלֵּא מַיִם לְהַשְׁקוֹת בְּהֶמְתּוֹ,

מַשְׁקֶה אַחֲרָיו יִשְׂרָאֵל;

וְאִם בִּשְׁבִיל יִשְׂרָאֵל, אָסוּר.

עָשָׂה כֶבֶשׁ לֵירֵד בּוֹ,

יֵרֵד אַחֲרָיו יִשְׂרָאֵל;

וְאִם בִּשְׁבִיל יִשְׂרָאֵל, אָסוּר.

מַעֲשֶׂה בְרַבָּן גַּמְלִיאֵל וְהַזְּקֵנִים, שֶׁהָיוּ בָאִין בִּסְפִינָה,

וְעָשָׂה גוֹי כֶּבֶשׁ לֵירֵד בּוֹ,

וְיָרְדוּ בוֹ הַזְּקֵנִים.

## @22פרק יז

### @11מסכת שבת פרק יז משנה א

א

כָּל הַכֵּלִים נִטָּלִים בַּשַּׁבָּת,

וְדַלְתוֹתֵיהֶן עִמָּהֶן,

אַף עַל פִּי שֶׁנִּתְפָּרָקוּ בַשַּׁבָּת;

שֶׁאֵינָן דּוֹמִים לְדַלְתוֹת הַבַּיִת,

לְפִי שֶׁאֵינוּ מִן הַמּוּכָן.

### @11מסכת שבת פרק יז משנה ב

ב

נוֹטֵל אָדָם קָרְנָס לְפַצֵּעַ בּוֹ אֱגוֹזִים,

קָרְדֹּם לַחְתּוֹךְ בּוֹ אֶת הַדְּבֵלָה,

מְגֵרָה לָגוּר בָּהּ אֶת הַגְּבִינָה, < הַגְּבִינָּה >

מַגְרֵפָה לִגְרֹף בָּהּ אֶת הַגְּרוֹגְרוֹת,

אֶת הָרַחַת וְאֶת הַמַּרְגֵּז לָתֵת עָלָיו לַקָּטָן,

וְאֶת הַכּוּשׁ וְאֶת הַכַּרְכֵּד לִתְחֹב בּוֹ,

מַחַט שֶׁלַּיָּד לִטֹּל בּוֹ אֶת הַקּוֹץ,

וְשֶׁלְּסַקָּיִים לִפְתּוֹחַ בָּהּ אֶת הַדֶּלֶת.

### @11מסכת שבת פרק יז משנה ג

ג

קָנֶה שֶׁלַּזֵּיתִים,

אִם יֵשׁ קֶשֶׁר בְּרֹאשׁוֹ, מְקַבֵּל טֻמְאָה,

וְאִם לָאו, אֵינוּ מְקַבֵּל טֻמְאָה.

בֵּין כָּךְ וּבֵין כָּךְ, נִטָּל בַּשַּׁבָּת.

### @11מסכת שבת פרק יז משנה ד

ד

כָּל הַכֵּלִים נִטָּלִים בַּשַּׁבָּת,

חוּץ מִן הַמַּסָּר הַגָּדוֹל וְיָתֵד שֶׁלְּמַחֲרֵשָׁה.

כָּל הַכֵּלִים נִטָּלִים לְצֹרֶךְ וְשֶׁלֹּא לְצֹרֶךְ.

רְבִּי נְחֶמְיָה אוֹמֵר:

אֵינָן נִטָּלִים אֶלָּא לְצֹרֶךְ.

### @11מסכת שבת פרק יז משנה ה

ה

כָּל הַכֵּלִים נִטָּלִים בַּשַּׁבָּת, וְשִׁבְרֵיהֶן נִטָּלִים, <כתוב: נִטָּלִים, והמגיה הוסיף ה"א>

וּבִלְבַד שֶׁיְּהוּ עוֹשִׂין מֵעֵין מְלָאכָה:

שִׁבְרֵי עֲרֵבָה, לְכַסּוֹת בָּהֶן אֶת פִּי הֶחָבִית,

שִׁבְרֵי זְכוֹכִית, לְכַסּוֹת בָּהֶן אֶת פִּי הַפַּךְ.

רְבִּי יְהוּדָה אוֹמֵר:

וּבִלְבַד שֶׁיְּהוּ עוֹשִׂין מֵעֵין מְלַאכְתָּן:

שִׁבְרֵי עֲרֵבָה לָצוּק בְּתוֹכָן מִקְפָּה,

וְשִׁבְרֵי זְכוֹכִית, לָצוּק בְּתוֹכָן שֶׁמֶן.

### @11מסכת שבת פרק יז משנה ו

ו

הָאֶבֶן שֶׁבְּקֵרוּיָא,

אִם מְמַלִּין בָּהּ וְאֵינָה נוֹפֶלֶת, מְמַלִּין בָּהּ;

וְאִם לָאו, אֵין מְמַלִּין בָּהּ.

זְמוֹרָה שֶׁהִיא קְשׁוּרָה בַטָּפִיחַ,

מְמַלִּין בָּהּ בַּשַּׁבָּת.

### (@11מסכת שבת פרק יז משנה ז )

רְבִּי אֱלִיעֶזֶר אוֹמֵר:

פְּקַק הַחַלּוֹן,

בִּזְמַן שֶׁהוּא קָשׁוּר וְתָלוּי פּוֹקְקִים בּוֹ,

וְאִם לָאו, אֵין פּוֹקְקִים בּוֹ.

וַחֲכָמִים אוֹמְרִים:

בֵּין כָּךְ וּבֵין כָּךְ פּוֹקְקִין בּוֹ.

### @11מסכת שבת פרק יז משנה ח

ז

כָּל כְּסוּיֵי הַכֵּלִים שֶׁיֵּשׁ לָהֶם בֵּית אֲחִיזָה,

נִטָּלִין בַּשַּׁבָּת.

אָמַר רְבִּי יוֹסֵה:

בַּמֵּי דְבָרִים אֲמוּרִים?

בִּכְסוּיֵי הַקַּרְקָעוֹת, <בכיסויי>

אֲבָל בִּכְסוּיֵי הַכֵּלִים,

בֵּין כָּךְ וּבֵין כָּךְ נִטָּל בַּשַּׁבָּת.

## @22פרק יח

### @11מסכת שבת פרק יח משנה א

א

מְפַנִּים אֲפִלּוּ אַרְבַּע וְחָמֵשׁ קֻפּוֹת שֶׁלַּתֶּבֶן וְשֶׁלַּתְּבוּאָה,

מִפְּנֵי הָאוֹרְחִים וּמִפְּנֵי בִטּוּל בֵּית הַמִּדְרָשׁ,

אֲבָל לֹא אֶת הָאוֹצָרוֹת.

מְפַנִּים תְּרוּמָה טְהוֹרָה,

וּדְמַי,

וּמַעֲשֵׂר רִאשׁוֹן שֶׁנִּטְּלָה תְרוּמָתוֹ,

וּמַעֲשֵׂר שֵׁנִי וְהֶקְדֵּשׁ שֶׁנִּפְדּוּ,

הַתָּרְמוֹס הַיָּבֵשׁ,

מִפְּנֵי שֶׁהוּא מַאֲכָל לָעִזִּים,

אֲבָל לֹא אֶת הַטֶּבֶל,

וְלֹא אֶת מַעֲשֵׂר רִאשׁוֹן שֶׁלֹּא נִטְּלָה תְרוּמָתוֹ,

וְלֹא אֶת מַעֲשֵׂר שֵׁנִי וְהֶקְדֵּשׁ שֶׁלֹּא נִפְדּוּ,

לֹא אֶת הַלּוּף,

וְלֹא אֶת הַחַרְדָּל.

רַבָּן שִׁמְעוֹן בֶּן גַּמְלִיאֵל מַתִּיר בַּלּוּף,

מִפְּנֵי שֶׁהוּא מַאֲכַל עוֹרְבִים.

### @11מסכת שבת פרק יח משנה ב

ב

חֲבִילֵי קַשׁ וַחֲבִילֵי עֵצִים וַחֲבִילֵי זְרָדִים,

אִם הִתְקִינָן לְמַאֲכַל בְּהֵמָה,

מְטַלְטְלִין אוֹתָן,

וְאִם לָאו, אֵין מְטַלְטְלִין אוֹתָן.

כּוֹפִים אֶת הַסַּל לִפְנֵי הָאֶפְרוֹחִים

שֶׁיַּעֲלוּ וְשֶׁיֵּרְדוּ.

תַּרְנְגֹלֶת שֶׁבָּרָחָה,

דּוֹחִין בָּהּ עַד שֶׁתִּכָּנֵס.

וּמְדַדִּים עֲגָלִים וּסְיָחִים.

וְהָאִשָּׁה מְדַדָּה אֶת בְּנָהּ.

רְבִּי יוֹסֵה אוֹמֵר:

אֵימָתַי?

בִּזְמַן שֶׁהוּא נוֹטֵל אַחַת וּמַנִּיחַ אַחַת.

אֲבָל אִם הָיָה גוֹרֵר,

אָסוּר.

### @11מסכת שבת פרק יח משנה ג

ג

אֵין מְיַלְּדִין אֶת הַבְּהֵמָה בְיוֹם טוֹב,

אֲבָל מְסַעֲדִים.

מְיַלְּדִין אֶת הָאִשָּׁה בַשַּׁבָּת,

וְקוֹרִין לַחֲכָמָה מִמָּקוֹם לְמָקוֹם,

וּמְחַלְּלִין עָלֶיהָ אֶת הַשַּׁבָּת.

קוֹשְׁרִים אֶת הַטִּבּוּר.

רְבִּי יוֹסֵה אוֹמֵר:

אַף חוֹתְכִים.

כָּל צָרְכֵי מִילָה עוֹשִׂין בַּשַּׁבָּת.

## @22פרק יט

### @11מסכת שבת פרק יט משנה א

א

רְבִּי אֱלִיעֶזֶר אוֹמֵר:

אִם לֹא הֵבִיא כֶלִי מֵעֶרֶב שַׁבָּת,

מְבִיאוֹ בַשַּׁבָּת מְגֻלֶּה;

וּבַסַּכָּנָה, מְכַסֵּהוּ עַל פִּי עֵדִים.

ב

וְעוֹד אָמַר רְבִּי אֱלִיעֶזֶר:

כּוֹרְתִים עֵצִים לַעֲשׁוֹת פֶּחָמִים וְלַעֲשׁוֹת בַּרְזֶל.

כְּלָל אָמַר רְבִּי עֲקִיבָה:

כָּל מְלָאכָה שֶׁאֶפְשָׁר לָהּ לְהֵעָשׁוֹת מֵעֶרֶב שַׁבָּת,

אֵינָה דּוֹחָה אֶת הַשַּׁבָּת;

וְשֶׁאֵי אֶפְשָׁר לָהּ לְהֵעָשׁוֹת מֵעֶרֶב שַׁבָּת

דּוֹחָה אֶת הַשַּׁבָּת.

### @11מסכת שבת פרק יט משנה ב

ג

עוֹשִׂים כָּל צָרְכֵי מִילָה:

מוֹלִים, וּפוֹרְעִים, וּמוֹצְצִים,

וְנוֹתְנִין עָלֶיהָ אַסְפְּלָנִית וְכַמּוֹן.

אִם לָאו שׁוֹחֵק מֵעֶרֶב שַׁבָּת,

וְלוֹעֵס בְּשִׁנָּיו וְנוֹתֵן.

אִם לֹא טָרַף יַיִן וָשֶׁמֶן,

נוֹתֵן זֶה לְעַצְמוֹ וְזֶה לְעַצְמוֹ.

וְאֵין עוֹשִׂין לָהּ חָלוּק כַּתְּחִלָּה,

אֲבָל כּוֹרֵךְ עָלֶיהָ סְמַרְטוּט.

אִם לֹא הִתְקִין מֵעֶרֶב שַׁבָּת,

כּוֹרֵךְ עַל אֶצְבָּעוֹ וּמֵבִיא,

אֲפִלּוּ מֵחָצֵר אַחֶרֶת.

### @11מסכת שבת פרק יט משנה ג

ד

מַרְחִיצִים אֶת הַקָּטָן לִפְנֵי הַמִּילָה וּלְאַחַר הַמִּילָה,

וּמְזַלְּפִים עָלָיו בַּיָּד, אֲבָל לֹא בַכֶּלִי.

רְבִּי לְעָזָר בֶּן עֲזַרְיָה אוֹמֵר:

מַרְחִיצִים אֶת הַקָּטָן בַּיּוֹם הַשְּׁלִישִׁי שֶׁחָל לִהְיוֹת בַּשַּׁבָּת,

שֶׁנֶּאֱמַר: (בְּרֵאשִׁית לד,כה)

"וַיְהִי בַיּוֹם הַשְּׁלִישִׁי בִהְיוֹתָם כֹּאֲבִים".

סָפֵק וְאַנְדְּרוֹגִינָס, אֵין מְחַלְּלִין עָלָיו אֶת הַשַּׁבָּת;

רְבִּי יְהוּדָה מַתִּיר בְּאַנְדְּרוֹגִינָס.

### @11מסכת שבת פרק יט משנה ד

ה

מִי שֶׁהָיוּ לוֹ שְׁנֵי תִינוֹקוֹת,

אֶחָד לָמוּל עֶרֶב שַׁבָּת וְאֶחָד לָמוּל בַּשַּׁבָּת;

שָׁכַח וּמָל אֶת שֶׁלְּעֶרֶב שַׁבָּת בַּשַּׁבָּת, חַיָּב.

אֶחָד לָמוּל אַחַר שַׁבָּת וְאֶחָד לָמוּל בַּשַּׁבָּת,

שָׁכַח וּמָל אֶת שֶׁלְּאַחַר שַׁבָּת בַּשַּׁבָּת,

רְבִּי אֱלִיעֶזֶר מְחַיֵּב חַטָּאת,

וּרְבִּי יְהוֹשֻׁעַ פּוֹטֵר.

### @11מסכת שבת פרק יט משנה ה

ו

קָטָן נִמּוֹל לִשְׁמוֹנָה, לְתִשְׁעָה, לַעֲשָׂרָה,

לְאֶחָד עָשָׂר, לִשְׁנֵים עָשָׂר,

לֹא פָחוּת וְלֹא יָתֵר.

כְּדַרְכּוֹ, לִשְׁמוֹנָה;

נוֹלַד בֵּין הַשְּׁמָשׁוֹת, נִמּוֹל לְתִשְׁעָה;

בֵּין הַשְּׁמָשׁוֹת לְעֶרֶב שַׁבָּת, נִמּוֹל לַעֲשָׂרָה;

יוֹם טוֹב אַחַר שַׁבָּת, נִמּוֹל לְאֶחָד עָשָׂר;

שְׁנֵי יָמִים טוֹבִים שֶׁלְּרֹאשׁ הַשָּׁנָה, נִמּוֹל לִשְׁנֵים עָשָׂר.

קָטָן הַחוֹלֶה,

אֵין מוֹלִין אוֹתוֹ עַד שֶׁיַּבְרִיא.

### @11מסכת שבת פרק יט משנה ו

ז

אֵלּוּ צִיצִים הַמְעַכְּבִים אֶת הַמִּילָה:

הַחוֹפֶה אֶת הָעֲטָרָה,

וְאֵינוּ אוֹכֵל בִּתְרוּמָה.

אִם הָיָה בַעַל בָּשָׂר,

מְתַקְּנוֹ מִפְּנֵי מַרְאִית הָעַיִן.

מָל וְלֹא פָרַע אֶת הַמִּילָה,

כְאִלּוּ לֹא מָל.

## @22פרק כ

### @11מסכת שבת פרק כ משנה א

א

רְבִּי אֱלִיעֶזֶר אוֹמֵר:

תּוֹלִין אֶת הַמְשַׁמֶּרֶת בְּיוֹם טוֹב,

וְנוֹתְנִין לִתְלוּיָה בַשַּׁבָּת.

וַחֲכָמִים אוֹמְרִים:

אֵין תּוֹלִין אֶת הַמְשַׁמֶּרֶת בְּיוֹם טוֹב,

וְאֵין נוֹתְנִין לִתְלוּיָה בַשַּׁבָּת,

אֲבָל נוֹתְנִין לִתְלוּיָה בְיוֹם טוֹב.

### @11מסכת שבת פרק כ משנה ב

ב

נוֹתְנִין מַיִם עַל גַּבֵּי שְׁמָרִים בִּשְׁבִיל שֶׁיִּצָּלוּ,

מְסַנְּנִים אֶת הַיַּיִן בַּסּוּדָרִין וּבִקְפֵיפָה מִצְרִית,

וְנוֹתְנִין בֵּיצָה בִמְסַנֶּנֶת שֶׁלַּחַרְדָּל,

וְעוֹשִׂין יֵינוֹמֵילִין בַּשַּׁבָּת.

רְבִּי יְהוּדָה אוֹמֵר:

בַּשַּׁבָּת בַּכּוֹס, בְּיוֹם טוֹב בַּלָּגִין,

וּבַמּוֹעֵד בֶּחָבִית.

רְבִּי צָדוֹק אוֹמֵר:

הַכֹּל לְפִי הָאוֹרְחִים.

### @11מסכת שבת פרק כ משנה ג

ג

אֵין שׁוֹרִים אֶת הַחִלְתִּית בַּפּוּשָׁרִים,

אֲבָל נוֹתְנָהּ לְתוֹךְ הַחֹמֶץ.

וְאֵין שׁוֹרִים אֶת הַכַּרְשַׁנִּים, *<צמח מספוא, vicia ervilia>*

וְלֹא שָׁפִים אוֹתָם,

אֲבָל נוֹתֵן הוּא לְתוֹךְ הַכְּבָרָה אוֹ לְתוֹךְ הַכַּלְכַּלָּה.

אֵין כּוֹבְרִין אֶת הַתֶּבֶן בַּכְּבָרָה,

וְלֹא יִתְּנֶנָּה בְמָקוֹם גָּבוֹהַּ בִּשְׁבִיל שֶׁיֵּרֵד הַמּוֹץ,

אֲבָל נוֹטֵל הוּא בַכְּבָרָה וְנוֹתֵן לְתוֹךְ הָאֵבוּס.

### @11מסכת שבת פרק כ משנה ד

ד

גּוֹרְפִים מִלִּפְנֵי הַפַּטָּם,

וּמְסַלְּקִים לִצְדָדִים מִפְּנֵי הָרֶעִי.

דִּבְרֵי רְבִּי דוֹסָא.

וַחֲכָמִים אוֹסְרִין.

נוֹטְלִין מִלִּפְנֵי בְהֵמָה זוֹ,

וְנוֹתְנִין לִפְנֵי זוֹ בַּשַּׁבָּת.

### @11מסכת שבת פרק כ משנה ה

ה

הַקַּשׁ שֶׁעַל הַמִּטָּה, לֹא יְנַעְנְעֶנּוּ בְיָדוֹ,

אֶלָּא מְנַעְנְעוֹ בְגוּפוֹ.

אִם הָיָה מַאֲכַל בְּהֵמָה, אוֹ שֶׁהָיָה עָלָיו כַּר אוֹ סָדִין,

מְנַעְנְעוֹ בְיָדוֹ.

מַכְבֵּשׁ שֶׁלְּבַעֲלֵי בָתִּים, מַתִּירִין,

אֲבָל לֹא כוֹבְשִׁים;

וְשֶׁלַּכּוֹבְסִים, לֹא יִגַּע בּוֹ.

רְבִּי יוּדָה אוֹמֵר:

אִם הָיָה מֻתָּר מֵעֶרֶב שַׁבָּת,

מַכִּיר אֶת כֵּלָיו וְשׁוֹמְטָן.

## @22פרק כא

### @11מסכת שבת פרק כא משנה א

א

נוֹטֵל אָדָם אֶת בְּנוֹ וְהָאֶבֶן בְּיָדוֹ,

כַּלְכַּלָּה וְהָאֶבֶן בְּתוֹכָהּ.

מְטַלְטְלִין תְּרוּמָה טְהוֹרָה עִם הַטְּמֵאָה וְעִם הַחֻלִּין.

רְבִּי יְהוּדָה אוֹמֵר:

אַף מַעֲלִין אֶת הַמְדֻמָּע בְּאֶחָד וּמֵאָה. <הַמְדוֹמָּע>

### @11מסכת שבת פרק כא משנה ב

ב

הָאֶבֶן שֶׁעַל פִּי הֶחָבִית,

מַטָּהּ עַל צִדָּהּ, וְהִיא נוֹפֶלֶת.

הָיְתָה בֵין הַחֲבִיּוֹת,

מַגְבִּיהָהּ וּמַטָּהּ עַל צִדָּהּ, וְהִיא נוֹפֶלֶת.

מָעוֹת שֶׁעַל הַכַּר, נוֹעֵר אֶת הַכַּר וְהֵן נוֹפְלוֹת.

הָיְתָה עָלָיו לַשְׁלֶשֶׁת, מְקַנְּחָהּ בִּסְמַרְטוּט.

הָיְתָה עַל שֶׁלָּעוֹר,

נוֹתְנִין עָלֶיהָ מַיִם עַד שֶׁתִּכְלֶה.

### @11מסכת שבת פרק כא משנה ג

ג

בֵּית הֶלֵּל אוֹמְרִים:

מַעֲבִירִין מֵעַל הַשֻּׁלְחָן קְלִפִּים וַעֲצָמוֹת.

וּבית שַׁמַּי אוֹמְרִים:

מְסַלֵּק אֶת הַטַּבְלָה כֻלָּהּ וְנוֹעֲרָהּ.

מַעֲבִירִין מֵעַל הַשֻּׁלְחָן פֵּרוּרִים פָּחוּת מִכַּזַּיִת,

שֵׂעָר שֶׁלַּאֲפוּנִים וְשֶׁלַּעֲדָשִׁים,

מִפְּנֵי שֶׁהוּא מַאֲכַל בְּהֵמָה.

סְפוֹג, אִם יֵשׁ לוֹ עוֹר בֵּית אֲחִיזָה,

מְקַנְּחִין בּוֹ;

וְאִם לָאו, אֵין מְקַנְּחִין בּוֹ.

וַחֲכָמִים אוֹמְרִים:

בֵּין כָּךְ וּבֵין כָּךְ נִטָּל בַּשַּׁבָּת, <מחוק על ידי המגיה: מְקַנְּחִים בּוֹ, ובמקומו כתב: נִטָּל בַּשַּׁבָּת>

## @22פרק כב

### @11מסכת שבת פרק כב משנה א

א

חָבִית שֶׁנִּשְׁבָּרָה,

מַצִּילִין מִמֶּנָּה מְזוֹן שָׁלוֹשׁ סְעוֹדוֹת.

וְאוֹמֵר לַאֲחֵרִים: בּוֹאוּ וְהַצִּילוּ לָכֶם!

בִּלְבַד שֶׁלֹּא יְסַפֵּג.

אֵין סוֹחֲטִין אֶת הַפֵּרוֹת לְהוֹצִיא מֵהֶן מַשְׁקִין;

אִם יָצְאוּ מֵעַצְמָן, אֲסוּרִים.

רְבִּי יְהוּדָה אוֹמֵר:

אִם לָאֳכָלִים, הַיּוֹצֵא מֵהֶן מֻתָּר,

וְאִם לַמַּשְׁקִים, הַיּוֹצֵא מֵהֶן אָסוּר.

חַלּוֹת דְּבַשׁ שֶׁרִסְּקָן מֵעֶרֶב שַׁבָּת,

יָצְאוּ מֵעַצְמָן, אֲסוּרִים.

רְבִּי אֶלְעָזָר מַתִּיר.

### @11מסכת שבת פרק כב משנה ב

ב

כָּל שֶׁבָּא בַחַמִּים לִפְנֵי הַשַּׁבָּת,

שׁוֹרִים אוֹתוֹ בַחַמִּים בַּשַּׁבָּת.

וְכָל שֶׁלֹּא בָא בַחַמִּים לִפְנֵי הַשַּׁבָּת,

מְדִיחִין אוֹתוֹ בַחַמִּים בַּשַּׁבָּת,

חוּץ מִן הַמָּלִיחַ הַיָּשָׁן וְקוֹלְיָס הָאִסְפְּנָן,

שֶׁהֲדָחָתָן הִיא גְּמַר מְלַאכְתָּן.

### @11מסכת שבת פרק כב משנה ג

ג

שׁוֹבֵר אָדָם אֶת הֶחָבִית לֹאכַל מִמֶּנָּה גְרוֹגְרוֹת,

בִּלְבַד שֶׁלֹּא יִתְכַּוֵּן לַעֲשׁוֹתָהּ כֶּלִי.

אֵין נוֹקְבִין מְגוּפָה שֶׁלֶּחָבִית.

דִּבְרֵי רְבִּי יְהוּדָה.

וּרְבִּי יוֹסֵה אוֹמֵר:

לֹא יִקְּבֶנָּה מִצִּדָּהּ.

אִם הָיְתָה נְקוּבָה,

לֹא יִתֵּן עָלֶיהָ שַׁעֲוָה,

מִפְּנֵי שֶׁהוּא מְמָרֵחַ.

אָמַר רְבִּי יְהוּדָה:

מַעֲשֶׂה בָא לִפְנֵי רַבָּן יוֹחָנָן בֶּן זַכַּי בַּעְרָב, וְאָמַר:

חוֹשֵׁשׁ אֲנִי לוֹ מֵחַטָּאת.

### @11מסכת שבת פרק כב משנה ד

ד

נוֹתְנִין תַּבְשִׁיל לְתוֹךְ הַבּוֹר בִּשְׁבִיל שֶׁיְּהֵא שָׁמוּר,

וְאֶת הַמַּיִם הַיָּפִים בָּרָעִים בִּשְׁבִיל שֶׁיֵּצַנּוּ, <שֶׁיִּצַּנוּ>

וְאֶת הַצּוֹנִים בַּחַמִּין בִשְׁבִיל שֶׁיֵּחָמוּ. <בַּחַמִּין: כנראה כתוב תחת המחיקה: בחמה>

מִי שֶׁנָּשְׁרוּ כֵלָיו בַּדֶּרֶךְ (בַּמַּיִם),

מְהַלֵּךְ בָּהֶן וְאֵינוּ חוֹשֵׁשׁ.

הִגִּיעַ לֶחָצֵר הַחִיצוֹנָה,

שׁוֹטְחָן בַּחַמָּה, אֲבָל לֹא כְּנֶגֶד הָעָם.

### @11מסכת שבת פרק כב משנה ה

ה

הָרוֹחֵץ בַּמְּעָרָה אוֹ בְמֵי טְבֶרְיָה,

מִסְתַּפֵּג אֲפִלּוּ בְעֶשֶׂר לָנְטְיוֹת.

לֹא יְבִיאֵם בְּיָדוֹ;

אֲבָל עֲשָׂרָה בְנֵי אָדָם מִסְתַּפְּגִים בְּלָנְטִיֹת אַחַת,

פְּנֵיהֶם יְדֵיהֶם וְרַגְלֵיהֶם,

מְבִיאִין אוֹתָהּ בְּיָדָן. <אוֹתָם>

### @11מסכת שבת פרק כב משנה ו

ו

סָכִים וּמְמַשְׁמְשִׁין, <בפנים: וּמִתְמַשִּׁין>

אֲבָל לֹא מִתְעַמְּלִין וְלֹא מִתְגָּרְדִין.

אֵין יוֹרְדִין לְפִילוֹמָא,

וְאֵין עוֹשִׂין אַפּיקְטָאפִּיזוֹן בַּשַּׁבָּת,

וְאֵין מְעַצְּבִין אֶת הַקָּטָן,

וְלֹא מַחְזִירִין אֶת הַשֶּׁבֶר.

מִי שֶׁנִּפְרָקָה יָדוֹ אוֹ רַגְלוֹ, לֹא יִטְרְפֵם בַּצוֹנִים; <יִטְרֵפָם>

אֲבָל רוֹחֵץ הוּא כְדַרְכּוֹ, וְאִם נִתְרַפָּא נִתְרַפָּא.

## @22פרק כג

### @11מסכת שבת פרק כג משנה א

א

שׁוֹאֵל אָדָם מֵחֲבֵרוֹ כַּדֵּי יַיִן וְכַדֵּי שֶׁמֶן,

וּבִלְבַד שֶׁלֹּא יֹאמַר לוֹ: הַלְוֵנִי!

וְכֵן אִשָּׁה מֵחֲבֵרְתָּהּ כִּכָּרוֹת.

אִם אֵינוּ מַאֲמִינוֹ,

מַנִּיחַ טַלֵּיתוֹ אֶצְלוֹ וְעוֹשֶׂה עִמּוֹ חֶשְׁבּוֹן לְאַחַר הַשַּׁבָּת.

וְכֵן עֶרֶב פְּסָחִים בִּירוּשָׁלַיִם שֶׁחָל לִהְיוֹת בַּשַּׁבָּת,

מַנִּיחַ טַלֵּיתוֹ אֶצְלוֹ וְאוֹכֵל אֶת פִּסְחוֹ,

וְעוֹשֶׂה עִמּוֹ חֶשְׁבּוֹן לְאַחַר יוֹם טוֹב.

### @11מסכת שבת פרק כג משנה ב

ב

מוֹנֶה אָדָם אֶת אוֹרְחָיו וְאֶת פַּרְפְּרוֹתָיו מִפִּיו,

אֲבָל לֹא מִן הַכְּתָב.

מֵפִיס עִם בָּנָיו וְעִם בְּנֵי בֵיתוֹ עַל הַשֻּׁלְחָן,

וּבִלְבַד שֶׁלֹּא יִתְכַּוֵּן לַעֲשׁוֹת מָנָה גְדוֹלָה כְנֶגֶד קְטַנָּה,

מִשֵּׁם קוֹבְיָא.

מְטִילִים חֲלָשִׁים עַל הַקָּדָשִׁים בְּיוֹם טוֹב,

אֲבָל לֹא עַל הַמָּנוֹת.

### @11מסכת שבת פרק כג משנה ג

ג

לֹא יִשְׂכֹּר פּוֹעֲלִים בַּשַּׁבָּת, <לוֹ מחוק>

וְלֹא יֹאמַר אָדָם לַחֲבֵרוֹ לִשְׂכֹּר לוֹ פוֹעֲלִים.

אֵין מַחְשִׁיכִין עַל הַתְּחוּם לִשְׂכֹּר פּוֹעֲלִים וּלְהָבִיא פֵרוֹת,

אֲבָל מַחְשִׁיךְ הוּא לִשְׁמֹר, וּמֵבִיא פֵרוֹת בְּיָדוֹ.

כְּלָל אָמַר אַבָּא שָׁאוּל:

כָּל שֶׁאֲנִי זַכַּי בַּאֲמִירָתוֹ, <שֶׁאֵינוּ>

רַשַּׁי אֲנִי לְהַחְשִׁיךְ עָלָיו.

### @11מסכת שבת פרק כג משנה ד

ד

מַחְשִׁיכִים עַל הַתְּחוּם לְפַקֵּחַ עַל עִסְקֵי כַלָּה,

וְעַל עִסְקֵי הַמֵּת, לְהָבִיא לוֹ אָרוֹן וְתַכְרִיכִים.

גּוֹי שֶׁהֵבִיא חֲלִילִים בַּשַּׁבָּת,

לֹא יִסָּפֵד בָּהֶן יִשְׂרָאֵל,

אֶלָּא אִם כֵּן בָּאוּ מִמָּקוֹם קָרוֹב.

עָשׁוּ לוֹ אָרוֹן וְחָפְרוּ לוֹ קֶבֶר, יִקָּבֵר בּוֹ יִשְׂרָאֵל;

אִם בִּשְׁבִיל יִשְׂרָאֵל, לֹא יִקָּבֵר בּוֹ עוֹלָמִית.

### @11מסכת שבת פרק כג משנה ה

ה

עוֹשִׂין כָּל צָרְכֵי הַמֵּת,

סָכִים וּמְדִיחִים אוֹתוֹ, וּבִלְבַד שֶׁלֹּא יָזִיזוּ בוֹ אֵבֶר.

שׁוֹמְטִים אֶת הַכַּר מִתַּחְתָּיו,

וּמְטִילִים אוֹתוֹ עַל הַחוֹל בִּשְׁבִיל שֶׁיַּמְתִּין.

קוֹשְׁרִים אֶת הַלֶּחִי,

לֹא שֶׁיַּעֲלֶה, אֶלָּא שֶׁלֹּא יוֹסִיף.

וְכֵן קוֹרָה שֶׁנִּשְׁבָּרָה,

סוֹמְכִין אוֹתָהּ בַּסַּפְסֵל אוֹ בַאֲרוּכוֹת הַמִּטָּה,

לֹא שֶׁתַּעֲלֶה, אֶלָּא שֶׁלֹּא תוֹסִיף.

אֵין מְעַמְּצִים אֶת הַמֵּת בַּשַּׁבָּת,

וְלֹא בַחוֹל עִם יְצִיאַת נֶפֶשׁ.

וְכָל הַמְעַמֵּץ עִם יְצִיאַת נֶפֶשׁ,

הֲרֵי זֶה שׁוֹפֵךְ דָּמִים.

## @22פרק כד

### @11מסכת שבת פרק כד משנה א

א

מִי שֶׁהֶחְשִׁיךְ בַּדֶּרֶךְ, נוֹתֵן כִּיסוֹ לַנָּכְרִי.

וְאִם אֵין עִמּוֹ נָכְרִי, מַנִּיחוֹ עַל הַחֲמוֹר.

הִגִּיעַ לֶחָצֵר הַחִיצוֹנָה,

נוֹטֵל אֶת הַכֵּלִים הַנִּטָּלִין בַּשַּׁבָּת,

וְשֶׁאֵינָן נִטָּלִין,

מַתִּיר חֲבָלִים, וְהַשַּׂקִּים נוֹפְלִים.

### @11מסכת שבת פרק כד משנה ב

ב

מַתִּירִין פְּקִיעֵי עָמִיר לִפְנֵי בְהֵמָה,

וּמְפַסְפְּסִים אֶת הַגֵּפִים,

אֲבָל לֹא אֶת הַזִּירִים.

אֵין מְרַסְּקִין לֹא אֶת הַשַּׁחַת

וְלֹא אֶת הֶחָרוּבִין לִפְנֵי בְהֵמָה,

בֵּין דַּקָּה בֵין גַּסָּה.

רְבִּי יְהוּדָה מַתִּיר בֶּחָרוּבִין בַּדַּקָּה.

### @11מסכת שבת פרק כד משנה ג

ג

אֵין אוֹבְסִים אֶת הַגָּמָל, וְלֹא דוֹרְסִים,

אֲבָל מַלְעִיטִים.

אֵין מַאֲמִירִין אֶת הָעֲגָלִים,

אֲבָל מַלְעִיטִים אוֹתָן.

וּמְהַלְקְטִים לַתַּרְנָגְלִין,

וְנוֹתְנִים מַיִם עַל גַּבֵּי הַמֻּרְסָן,

אֲבָל לֹא גוֹבְלִים.

וְאֵין נוֹתְנִין מַיִם לִפְנֵי דְבוֹרִים

וְלִפְנֵי יוֹנִים שֶׁבַּשּׁוֹבָךְ,

אֲבָל נוֹתְנִים לִפְנֵי אֲוָזִים וְתַרְנָגְלִין,

וְלִפְנֵי יוֹנִים דּוֹרָסִיּוֹת.

### @11מסכת שבת פרק כד משנה ד

ד

מְחַתְּכִים אֶת הַדִּלּוּעִים לִפְנֵי הַבְּהֵמָה,

וְאֶת הַנְּבֵלָה לִפְנֵי הַכְּלָבִים.

רְבִּי יְהוּדָה אוֹמֵר:

אִם לֹא הָיְתָה נְבֵלָה מֵעֶרֶב שַׁבָּת,

אֲסוּרָה, לְפִי שֶׁאֵינָה מִן הַמּוּכָן.

### @11מסכת שבת פרק כד משנה ה

ה

מְפִירִים נְדָרִים בַּשַּׁבָּת,

וְנִשְׁאָלִים נְדָרִים שֶׁהֵן לְצֹרֶךְ הַשַּׁבָּת.

פּוֹקְקִים אֶת הַמָּאוֹר,

וּמוֹדְדִים אֶת הַמַּטְלֵת וְאֶת הַמִּקְוֶה.

מַעֲשֶׂה בִימֵי אָבִיו שֶׁלִּרְבִּי צָדוֹק

וּבִימֵי אַבָּא שָׁאוּל בֶּן בָּטְנִית,

שֶׁפָּקְקוּ אֶת הַמָּאוֹר בַּטָּפִיחַ

וְקָשְׁרוּ אֶת הַמְקִדָּה בַגְּמִי,

לֵידַע אִם יֵשׁ בַּגִּיגִית פּוֹתֵחַ טֶפַח וְאִם לֹא.

מִדִּבְרֵיהֶן לָמַדְנוּ,

שֶׁפּוֹקְקִים וּמוֹדְדִים וְקוֹשְׁרִים בַּשַּׁבָּת.

### חסלת @11מסכת שבת

# @00מסכת עירובין

## @22פרק א

### @11מסכת עירובין פרק א משנה א

א

מָבוֹי שֶׁהוּא גָּבוֹהַּ מֵעֶשְׂרִים אַמָּה,

יְמַעֵט.

רְבִּי יְהוּדָה אוֹמֵר:

אֵינוּ צָרִיךְ.

הָרָחָב מֵעֶשֶׂר אַמּוֹת,

יְמַעֵט.

אִם יֵשׁ לוֹ צוּרַת הַפֶּתַח,

אַף עַל פִּי שֶׁהוּא רָחָב מֵעֶשֶׂר אַמּוֹת,

אֵינוּ צָרִיךְ לְמַעֵט.

### @11מסכת עירובין פרק א משנה ב

ב

הֶכְשֵׁר הַמָּבוֹי,

בֵּית שַׁמַּי אוֹמְרִים:

לֶחִי וְקוֹרָה;

וּבֵית הֶלֵּל אוֹמְרִים:

לֶחִי אוֹ קוֹרָה;

רְבִּי אֱלִיעֶזֶר אוֹמֵר:

לְחָיַיִן.

מִשֵּׁם רְבִּי יִשְׁמָעֵאל אָמַר תַּלְמִיד אֶחָד

לִפְנֵי רְבִּי עֲקִיבָה:

לֹא נֶחְלְקוּ בֵית שַׁמַּי וּבֵית הֶלֵּל

עַל מָבוֹי שֶׁהוּא פָחוּת מֵאַרְבַּע אַמּוֹת,

שֶׁהוּא צָרִיךְ לֶחִי וְקוֹרָה;

וְעַל מַה נֶּחְלָקוּ?

עַל מֵאַרְבַּע אַמּוֹת וְעַד עֶשֶׂר,

שֶׁבֵּית שַׁמַּי אוֹמְרִים:

לֶחִי וְקוֹרָה;

וּבֵית הֶלֵּל אוֹמְרִים:

אוֹ לֶחִי אוֹ קוֹרָה.

אָמַר רְבִּי עֲקִיבָה:

עַל זֶה וְעַל זֶה נֶחְלָקוּ.

### @11מסכת עירובין פרק א משנה ג

ג

קוֹרָה שֶׁאָמָרוּ,

רְחָבָה לְקַבֵּל אָרִיחַ,

וְהָאָרִיחַ חֲצִי לְבֵנָה שֶׁלִּשְׁלֹשָׁה טְפָחִים.

דַּיָּהּ לַקּוֹרָה שֶׁתְּהֵא רְחָבָה טֶפַח,

כְּדֵי לְקַבֵּל אָרִיחַ לְאָרְכּוֹ.

### @11מסכת עירובין פרק א משנה ד

ד

רְחָבָה לְקַבֵּל אָרִיחַ,

וּבְרִיָּה לְקַבֵּל אָרִיחַ. <ובירייא>

רְבִּי יְהוּדָה אוֹמֵר:

רְחָבָה אַף עַל פִּי שֶׁאֵינָה בְרִיָּה.

### @11מסכת עירובין פרק א משנה ה

ה

הָיְתָה שֶׁלַּקַּשׁ אוֹ שֶׁלַּקָּנִים,

רוֹאִין אוֹתָהּ כִּלּוּ הִיא שֶׁלַּמַּתֶּכֶת;

עֲקוּמָה,

רוֹאִין אוֹתָהּ כִּלּוּ הִיא פְשׁוּטָה;

עֲגֻלָּה,

רוֹאִין אוֹתָהּ כִּלּוּ הִיא מְרֻבַּעַת.

אִם יֶשׁ בָּהּ בְַהֶקֵּפָהּ שְׁלֹשָׁה טְפָחִים,

וְיֶשׁ בָּהּ רֹחַב טֶפַח.

### (@11מסכת עירובין פרק א משנה ו)

לְחָיַיִם שֶׁאָמָרוּ,

גָּבְהָן עֲשָׂרָה טְפָחִים,

רָחְבָּן וְעָבְיָן כָּל שֶׁהוּא.

רְבִּי יוֹסֵה אוֹמֵר:

רָחְבָּן שְׁלֹשָׁה טְפָחִים.

### @11מסכת עירובין פרק א משנה ז

ו

בַּכֹּל עוֹשִׂין לְחָיַיִם,

אֲפִלּוּ בְדָבָר שֶׁיֶּשׁ בּוֹ רוּחַ חַיִּים.

רְבִּי יוֹסֵה מְטַמֵּא מִשֵּׁם גּוֹלֵל,

רְבִּי מֵאִיר מְטַהֵר.

כּוֹתְבִין עָלָיו גִּטֵּי נָשִׁים.

רְבִּי יוֹסֵה הַגָּלִילִי פוֹסֵל.

### @11מסכת עירובין פרק א משנה ח

ז

שְׁיָרָא שֶׁחָנַת בַּבִּקְעָה,

הִקִּיפוּהָ כְלֵי בְהֵמָה,

מְטַלְטְלִים בְּתוֹכָהּ,

וּבִלְבַד שֶׁיְּהֵא גָדֵר גְּבוֹהָה עֲשָׂרָה טְפָחִים,

וְלֹא יְהוּ פְרָצוֹת יְתֵרוֹת עַל הַבִּנְיָן.

כָּל פִּרְצָה שֶׁהִיא בְעֶשֶׂר אַמּוֹת,

מֻתֶּרֶת, מִפְּנֵי שֶׁהִיא כַפֶּתַח.

יוֹתֵר מִכֵּן, אָסוּר.

### @11מסכת עירובין פרק א משנה ט

ח

מַקִּיפִים שְׁלֹשָׁה חֲבָלִים

זֶה לְמַעְלָה מִזֶּה וְזֶה לְמַעְלָה מִזֶּה,

וּבִלְבַד שֶׁלֹּא יִהְיֶה בֵין חֶבֶל לַחֲבֵרוֹ שְׁלֹשָׁה טְפָחִים.

שֵׁעוּר חֲבָלִים עָבְיָן יוֹתֵר עַל טֶפַח,

שֶׁהַכֹּל עֲשָׂרָה טְפָחִים.

### @11מסכת עירובין פרק א משנה י

ט

מַקִּיפִין בַּקָּנִים,

בִּלְבַד שֶׁלֹּא יִהְיֶה בֵין קָנֶה לַחֲבֵרוֹ שְׁלֹשָׁה טְפָחִים.

בִּשְׁיָרָא דִבֵּרוּ.

דִּבְרֵי רְבִּי יְהוּדָה.

וַחֲכָמִים אוֹמְרִים:

לֹא דִבְּרוּ בִשְׁיָרָא אֶלָּא בַהוֹוֶה.

כָּל מְחִצָּה שֶׁאֵינָהּ שֶׁלַּשְּׁתִי וְשֶׁלָּעֵרֶב,

אֵינָה מְחִצָּה.

דִּבְרֵי רְבִּי יוֹסֵה בִרְבִּי יְהוּדָה. <יודה>

וַחֲכָמִים אוֹמְרִים:

אֶחָד מִשְּׁנֵי דְבָרִים.

אַרְבָּעָה דְבָרִים פָּטְרוּ בַמַּחֲנֶה:

מְבִיאִים עֵצִים מִכָּל מָקוֹם,

וּפְטוּרִים מֵרְחִיצַת יָדַיִם,

וּמִדְּמַי,

וּמִלְּעָרֵב.

## @22פרק ב

### @11מסכת עירובין פרק ב משנה א

א

עוֹשִׂין פַּסִּים לַבֵּירָיוֹת

אַרְבָּעָה דְיוּמְדִין נִרְאִים כִּשְׁמוֹנָה,

דִּבְרֵי רְבִּי עֲקִיבָה.

רְבִּי מֵאִיר אוֹמֵר:

שְׁמוֹנָה נִרְאִים כִּשְׁנֵים עָשָׂר,

אַרְבָּעָה דְיוּמְדִין וְאַרְבָּעָה פְשׁוּטִין.

גָּבְהָן עֲשָׂרָה טְפָחִים,

וְרָחְבָּן שִׁשָּׁה,

וְעָבְיָן כָּל שֶׁהוּא;

וּבֵינֵיהֶן כִּמְלֹא שְׁתֵּי רְבָקוֹת

שֶׁלְּשָׁלוֹשׁ שָׁלוֹשׁ בָּקָר.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

שֶׁלְּאַרְבַּע אַרְבַּע,

קְשׁוּרוֹת וְלֹא מֻתָּרוֹת,

אַחַת נִכְנֶסֶת וְאַחַת יוֹצָא.

### @11מסכת עירובין פרק ב משנה ב

ב

מֻתָּר לְהַקְרִיב לַבְּאֵר,

בִּלְבַד שֶׁתְּהֵא פָרָה

רֹאשָׁהּ וְרֻבָּהּ מִבִּפְנִים וְשׁוֹתָה.

מֻתָּר לְהַרְחִיק כָּל שֶׁהוּא,

וּבִלְבַד שֶׁיַּרְבֶּה בַפַּסִּים.

### @11מסכת עירובין פרק ב משנה ג

ג

רְבִּי יְהוּדָה אוֹמֵר:

עַד בֵּית סָאתַיִם.

אָמְרוּ לוֹ:

לֹא אָמְרוּ בֵית סָאתַיִם אֶלָּא בַגַּנָּה וּבַקַּרְפֵּף;

אֲבָל אִם הָיָה דֵיר אוֹ סַהַר אוֹ חָצֵר,

אֲפִלּוּ בֵית חֲמֵשֶׁת כּוֹרִין,

אוֹ בֵית עֲשֶׂרֶת כּוֹרִים, מֻתָּר.

מֻתָּר לְהַרְחִיק כָּל שֶׁהוּא,

וּבִלְבַד שֶׁיַּרְבֶּה בַפַּסִּים.

### @11מסכת עירובין פרק ב משנה ד

ד

רְבִּי יְהוּדָה אוֹמֵר:

אִם הָיְתָה דֶרֶךְ הָרַבִּים מַפְסְקַתָּהּ,

יְסַלְּקֶנָּה לִצְדָדִים.

וַחֲכָמִים אוֹמְרִים:

אֵינוּ צָרִיךְ.

אֶחָד בְּאֵר הָרַבִּים וּבוֹר הַיָּחִיד,

עוֹשִׂין לָהֶם פַּסִּין;

אֲבָל לְבוֹר הַיָּחִיד,

עוֹשִׂין לוֹ מְחִצָּה גְבוֹהָה עֲשָׂרָה טְפָחִים.

דִּבְרֵי רְבִּי עֲקִיבָה.

רְבִּי יְהוּדָה בֶן בָּבָא אוֹמֵר:

אֵין עוֹשִׂין פַּסִּין אֶלָּא לִבְאֵר הָרַבִּים בִּלְבַד,

וְלִשְׁאָר עוֹשִׂין חֲגוֹרָה גְבוֹהָה עֲשָׂרָה טְפָחִים.

### @11מסכת עירובין פרק ב משנה ה

ה

וְעוֹד אָמַר רְבִּי יְהוּדָה בֶן בָּבָא:

הַגַּנָּה וְהַקַּרְפֵּף,

שֶׁהֵן שִׁבְעִים וְשִׁירַיִם עַל שִׁבְעִים וְשִׁירַיִם,

מֻקֶּפֶת גָּדֵר גָּבוֹהָה עֲשָׂרָה טְפָחִים,

מְטַלְטְלִים בְּתוֹכָהּ,

בִּלְבַד שֶׁיְּהֵא בָהּ שׁוֹמֵרָה אוֹ בֵית דִּירָה,

אוֹ שֶׁתְּהֵא סְמוּכָה לָעִיר.

ו

רְבִּי יְהוּדָה אוֹמֵר:

אֲפִלּוּ אֵין בָּהּ אֶלָּא בוֹר וְשִׁיחַ וּמְעָרָה,

מְטַלְטְלִין בְּתוֹכָהּ.

רְבִּי עֲקִיבָה אוֹמֵר:

אֲפִלּוּ אֵין בָּהּ אֶלָּא אַחַת מִכָּל אֵלּוּ,

מְטַלְטְלִין בְּתוֹכָהּ,

בִּלְבַד שֶׁתְּהֵא שִׁבְעִים וְשִׁירַיִם עַל שִׁבְעִים וְשִׁירַיִם,

ז

רְבִּי אֶלְעָזָר אוֹמֵר:

אִם הָיָה אָרְכָּהּ יָתֵר עַל רָחְבָּהּ אֲפִלּוּ מֵאָה אַחַת,

אֵין מְטַלְטְלִין בְּתוֹכָהּ.

רְבִּי יוֹסֵה אוֹמֵר:

אֲפִלּוּ אָרְכָּהּ בִּשְׁנַיִם בְּרָחְבָּהּ,

מְטַלְטְלִין בְּתוֹכָהּ.

### @11מסכת עירובין פרק ב משנה ו

ח

אָמַר אֶלְעַי:

שָׁמַעְתִּי מֵרְבִּי אֱלִיעֶזֶר:

אֲפִלּוּ כְּבֵית כּוֹר;

וְכֵן שָׁמַעְתִּי מִמֶּנּוּ:

אַנְשֵׁי חָצֵר שֶׁשָּׁכַח אֶחָד מֵהֶן וְלֹא עֵרֵב,

בֵּיתוֹ אָסוּר מִלְּהַכְנִיס וּמִלְּהוֹצִיא לוֹ,

אֲבָל לָהֶם מֻתָּר;

וְכֵן שָׁמַעְתִּי מִמֶּנּוּ,

שֶׁיוֹצְאִים בְּעַרְקְבָנִים בַּפֶּסַח.

וְחִזַּרְתִּי עַל כָּל תַּלְמִידָיו וּבִקַּשְׁתִּי לִי חָבֵר,

וְלֹא מָצָאתִי.

## @22פרק ג

### @11מסכת עירובין פרק ג משנה א

א

בַּכֹּל מְעָרְבִים וּמִשְׁתַּתְּפִים,

חוּץ מִן הַמַּיִם וּמִן הַמֶּלַח.

הַכֹּל נִלְקָח בְּכֶסֶף מַעֲשֵׂר,

חוּץ מִן הַמַּיִם וּמִן הַמֶּלַח.

הַנּוֹדֵר מִן הַמָּזוֹן,

מֻתָּר בַּמַּיִם וּבַמֶּלַח.

מְעָרְבִים לַנָּזִיר בַּיַּיִן וּלְיִשְׂרָאֵל בִּתְרוּמָה.

סֻמְכוֹס אוֹמֵר:

בַּחֻלִּין, לַכֹּהֵן בְּבֵית הַפְּרַס.

רְבִּי יְהוּדָה אוֹמֵר:

אַף בֵּין הַקְּבָרוֹת,

מִפְּנֵי שֶׁהוּא יָכוֹל לָחוּץ וְלֹאכַל.

### @11מסכת עירובין פרק ג משנה ב

ב

מְעָרְבִין בִּדְמַאי,

וּבְמַעֲשֵׂר רִאשׁוֹן שֶׁנִּטְּלָה תְרוּמָתוֹ,

וּבְמַעֲשֵׂר שֵׁנִי וְהֶקְדֵּשׁ שֶׁנִּפְדּוּ;

הַכֹּהֲנִים בַּחַלָּה וּבִתְרוּמָה,

אֲבָל לֹא בַטֶּבֶל,

לֹא בְמַעֲשֵׂר רִאשׁוֹן שֶׁלֹּא נִטְּלָה תְרוּמָתוֹ,

וְלֹא בְמַעֲשֵׂר שֵׁנִי וְהֶקְדֵּשׁ שֶׁלֹּא נִפְדּוּ.

הַשּׁוֹלֵחַ אֶת עֵרוּבוֹ בְיַד חֵרֵשׁ שׁוֹטֶה וְקָטָן,

אוֹ בְיַד מִי שֶׁאֵינוּ מוֹדֶה בָעֵרוּב, אֵינוּ עֵרוּב.

אִם אָמַר לְאַחֵר: קַבְּלוֹ מִמֶּנּוּ!

הֲרֵי זֶה עֵרוּב.

### @11מסכת עירובין פרק ג משנה ג

ג

נְתָנוֹ בָאִילָן,

לְמַעְלָה מֵעֲשָׂרָה טְפָחִים, אֵינוּ עֵרוּב,

לְמַטָּה מֵעֲשָׂרָה טְפָחִים,

הֲרֵי זֶה עֵרוּב.

נְתָנוֹ בַבּוֹר,

אֲפִלּוּ עָמֹק מֵאָה אַמָּה,

הֲרֵי זֶה עֵרוּב.

נְתָנוֹ בְרֹאשׁ הַקָּנֶה אוֹ בְרֹאשׁ הַקֻּנְטָס,

כָּל זְמַן שֶׁהוּא תָּלוּשׁ וְנָעוּץ,

אֲפִלּוּ גָבוֹהַּ מֵאָה אַמָּה,

הֲרֵי זֶה עֵרוּב.

נְתָנוֹ בַמִּגְדָּל וְנָעַל לְפָנָיו וְאָבַד הַמַּפְתֵּחַ,

הֲרֵי זֶה עֵרוּב.

רְבִּי אֱלְעָזָר אוֹמֵר:

אִם אֵין יָדוּעַ שֶׁהַמַּפְתֵּחַ בִּמְקוֹמוֹ, אֵינוּ עֵרוּב.

### @11מסכת עירובין פרק ג משנה ד

ד

נִתְגַּלְגַּל חוּץ לַתְּחוּם,

וְנָפַל עָלָיו גַּל, אוֹ נִשְׂרַף,

אוֹ תְרוּמָה וְנִטַּמַּאת,

מִבְּעוֹד יוֹם, אֵינוּ עֵרוּב,

מִשֶּׁחָשֵׁכָה, הֲרֵי זֶה עֵרוּב.

אִם סָפֵק,

רְבִּי מֵאִיר וּרְבִּי יְהוּדָה אוֹמְרִים:

הֲרֵי זֶה חַמָּר וְגַמָּל.

רְבִּי יוֹסֵה וּרְבִּי שִׁמְעוֹן אוֹמְרִים,

הָעֵרוּב, כָּשֵׁר.

אָמַר שֶׁסְּפֵק רְבִּי יוֹסֵה:

הֵעִיד אַבְטָלָס מִשּׁוּם חֲמִשָּׁה זְקֵנִים,

שֶׁסְּפֵק הָעֵרוּב כָּשֵׁר.

### @11מסכת עירובין פרק ג משנה ה

ה

מַתְנֶה אָדָם עַל עֵרוּבוֹ וְאוֹמֵר:

אִם בָּאוּ גוֹיִם מִן הַמִּזְרָח, עֵרוּבִי לַמַּעֲרָב;

וְאִם בָּאוּ מִן הַמַּעֲרָב, עֵרוּבִי לַמִּזְרָח;

בָּאוּ מִכָּן וּמִכָּן, לְמָקוֹם שֶׁאֶרְצֶה אֵלֵךְ;

לֹא בָאוּ לֹא מִכָּן וְלֹא מִכָּן, הֲרֵי אֲנִי כִּבְנֵי עִירִי. <בָּא>

ו

בָּא חָכָם מִן הַמִּזְרָח, עֵרוּבִי לַמִּזְרָח;

בָּא מִן הַמַּעֲרָב, עֵרוּבִי לַמַּעֲרָב;

בָּא מִכָּן וּמִכָּן, לְמָקוֹם שֶׁאֶרְצֶה אֵלֵךְ;

לֹא בָא לֹא מִכָּן וְלֹא מִכָּן, הֲרֵי אֲנִי כִּבְנֵי עִירִי.

ז

רְבִּי יְהוּדָה אוֹמֵר:

אִם הָיָה אֶחָד מֵהֶם רַבּוֹ, יֵלֵךְ לוֹ אֵצֶל רַבּוֹ;

וּשְׁנֵיהֶם רַבּוֹתָיו, לְמָקוֹם שֶׁיִּרְצֶה יֵלֵךְ.

### @11מסכת עירובין פרק ג משנה ו

ח

רְבִּי אֱלִיעֶזֶר אוֹמֵר:

יוֹם טוֹב שֶׁהוּא סָמוּךְ לַשַּׁבָּת,

בֵּין מִלְּפָנֶיהָ וּבֵין מִלְּאַחֲרֶיהָ,

מְעָרֵב אָדָם שְׁנֵי עֵרוּבִים וְאוֹמֵר:

עֵרוּבִי הָרִאשׁוֹן לַמִּזְרָח וְהַשֵּׁנִי לַמַּעֲרָב;

הָרִאשׁוֹן לַמַּעֲרָב וְהַשֵּׁנִי לַמִּזְרָח.

עֵרוּבִי הָרִאשׁוֹן וְהַשֵּׁנִי כִבְנֵי עִירִי;

עֵרוּבִי הַשֵּׁנִי וְהָרִאשׁוֹן כִּבְנֵי עִירִי.

ט

וַחֲכָמִים אוֹמְרִים:

מְעָרֵב לְרוּחַ אַחַת, אוֹ אֵינוּ מְעָרֵב כָּל עִקָּר;

אוֹ מְעָרֵב לִשְׁנֵי יָמִים, אוֹ אֵינוּ מְעָרֵב כָּל עִקָּר.

כֵּיצַד יַעֲשֶׂה?

מוֹלִיכוֹ בָרִאשׁוֹן, מַחְשִׁיךְ עָלָיו, נוֹטְלוֹ וּבָא לוֹ;

וְהַשֵּׁנִי, מַחְשִׁיךְ עָלָיו, אוֹכְלוֹ וּבָא לוֹ.

נִמְצָא מִשְׂתַּכֵּר בַּהֲלִיכָתוֹ וּמִשְׂתַּכֵּר בְּעֵרוּבוֹ.

נֶאֱכַל לָרִאשׁוֹן, עֵרוּב לָרִאשׁוֹן וְאֵינוּ עֵרוּב לַשֵּׁנִי.

אָמַר לָהֶם רְבִּי אֱלִיעֶזֶר:

מוֹדִים אַתֶּם לִי שֶׁהֵן שְׁתֵּי קְדֻשּׁוֹת.

### @11מסכת עירובין פרק ג משנה ז

י

רְבִּי יְהוּדָה אוֹמֵר:

רֹאשׁ הַשָּׁנָה שֶׁהָיָה יָרֵא שֶׁמֵּא תִתְעַבַּר,

מְעָרֵב אָדָם שְׁנֵי עֵרוּבִים וְאוֹמֵר:

עֵרוּבִי הָרִאשׁוֹן לַמִּזְרָח וְהַשֵּׁנִי לַמַּעֲרָב;

הָרִאשׁוֹן לַמַּעֲרָב וְהַשֵּׁנִי לַמִּזְרָח.

עֵרוּבִי הָרִאשׁוֹן וְהַשֵּׁנִי כִּבְנֵי עִירִי;

עֵרוּבִי הַשֵּׁנִי וְהָרִאשׁוֹן כִּבְנֵי עִירִי.

וְלֹא הוֹדוּ לוֹ חֲכָמִים.

### @11מסכת עירובין פרק ג משנה ח

יא

וְעוֹד אָמַר רְבִּי יְהוּדָה:

מַתְנֶה אָדָם עַל הַכַּלְכַּלָּה בְיוֹם טוֹב הָרִאשׁוֹן,

וְאוֹכְלָהּ בַּשֵּׁנִי.

וְכֵן בֵּיצָה שֶׁנּוֹלְדָה בְיוֹם טוֹב הָרִאשׁוֹן,

תֵּאָכֵל בַּשֵּׁנִי.

וְלֹא הוֹדוּ לוֹ חֲכָמִים.

### @11מסכת עירובין פרק ג משנה ט

יב

רְבִּי דוֹסָא בֶן אַרְכִינַס אוֹמֵר:

הָעוֹבֵר לִפְנֵי הַתֵּבָה בְיוֹם טוֹב שֶׁלְּרֹאשׁ הַשָּׁנָה אוֹמֵר:

הַחֲלִיצֵנוּ אֶת יוֹם רֹאשׁ הַחֹדֶשׁ הַזֶּה,

אִם הַיּוֹם וְאִם לְמָחָר.

וּלְמָחָר הוּא אוֹמֵר:

אִם הַיּוֹם וְאִם לְאֶמֶשׁ.

וְלֹא הוֹדוּ לוֹ חֲכָמִים.

## @22פרק ד

### @11מסכת עירובין פרק ד משנה א א

מִי שֶׁהוֹצִיאוּהוּ גוֹיִם אוֹ רוּחַ רָעָה,

אֵין לוֹ אֶלָּא אַרְבַּע אַמּוֹת.

הֶחֱזִירוּהוּ, כִּלּוּ לֹא יָצָא.

הוֹלִיכוּהוּ לְעִיר אַחֶרֶת,

נְתָנוּהוּ בַדֵּיר אוֹ בַסַּהַר,

רַבָּן גַּמְלִיאֵל וּרְבִּי אֶלְעָזָר בֶּן עֲזַרְיָה אוֹמְרִים:

מְהַלֵּךְ אֶת כֻּלָּהּ.

רְבִּי יְהוֹשֻׁעַ וּרְבִּי עֲקִיבָה אוֹמְרִים:

אֵין לוֹ אֶלָּא אַרְבַּע אַמּוֹת.

מַעֲשֶׂה שֶׁבָּאוּ מִפֵּלַנְדֵּיסִים, וְהִפְלִיגָה סְפִינָתָם בַּיָּם,

רַבָּן גַּמְלִיאֵל וּרְבִּי אֶלְעָזָר בֶּן עֲזַרְיָה הִלְּכוּ אֶת כֻּלָּהּ;

וּרְבִּי יְהוֹשֻׁעַ וּרְבִּי עֲקִיבָה לֹא זָזוּ מֵאַרְבַּע אַמּוֹת,

שֶׁרָצוּ לְהַחְמִיר עַל עַצְמָן.

### @11מסכת עירובין פרק ד משנה ב

ב

פַּעַם אַחַת לֹא נִכְנְסוּ לַלְמֵן עַד שֶׁחָשֵׁכָה.

אָמְרוּ לוֹ לְרַבָּן גַּמְלִיאֵל:

מָה אָנוּ לֵירֵד?

אָמַר לָהֶם:

מֻתָּר, שֶׁכְּבָר הָיִיתִי מִסְתַּכֵּל,

וְהָיִינוּ בְתוֹךְ הַתְּחוּם עַד שֶׁלֹּא חָשֵׁכָה.

### @11מסכת עירובין פרק ד משנה ג

ג

מִי שֶׁיָּצָא בִרְשׁוּת, אָמְרוּ לוֹ:

כְבָר נֶעְשָׂה הַמַּעֲשֶׂה,

יֵשׁ לוֹ אַלְפַּיִם אַמָּה לְכָל רוּחַ;

אִם הָיָה בְתוֹךְ הַתְּחוּם, כִּלּוּ לֹא יָצָא,

שֶׁכָּל הַיּוֹצְאִים לְהַצִּיל חוֹזְרִין לִמְקוֹמָן.

### @11מסכת עירובין פרק ד משנה ד

ד

מִי שֶׁיָּשַׁב בַּדֶּרֶךְ,

וְעָמַד וַהֲרֵי הוּא סָמוּךְ לָעִיר,

הוֹאִיל וְלֹא הָיְתָה כַוָּנָתוֹ לְכָךְ, לֹא יִכָּנֵס,

כְּדִבְרֵי רְבִּי מֵאִיר.

רְבִּי יְהוּדָה אוֹמֵר:

יִכָּנֵס.

אָמַר רְבִּי יְהוּדָה:

מַעֲשֶׂה הָיָה, וְנִכְנַס רְבִּי טַרְפוֹן בְּלֹא מִתְכַּוֵּן.

### @11מסכת עירובין פרק ד משנה ה

ה

מִי שֶׁיָּשַׁן בַּדֶּרֶךְ וְלֹא יָדַע עַד שֶׁחָשֵׁכָה,

יֵשׁ לוֹ אַלְפַּיִם אַמָּה לְכָל רוּחַ.

דִּבְרֵי רְבִּי יוֹחָנָן בֶּן נוּרִי.

וַחֲכָמִים אוֹמְרִים:

אֵין לוֹ אֶלָּא אַרְבַּע אַמּוֹת.

רְבִּי אֱלִיעֶזֶר אוֹמֵר:

וְהוּא בְּאֶמְצָעָן.

וּרְבִּי יְהוּדָה אוֹמֵר:

לְאֵיזֶה רוּחַ שֶׁיִּרְצֶה יֵלֵךְ.

וּמוֹדֶה רְבִּי יְהוּדָה, שֶׁאִם בֵּרֵר לוֹ,

שֶׁאֵינוּ יָכל לַחֲזוֹר בּוֹ.

### @11מסכת עירובין פרק ד משנה ו

ו

הָיוּ שְׁנַיִם,

מִקְצָת אַמּוֹתָיו שֶׁלָּזֶה לְתוֹךְ אַמּוֹתָיו שֶׁלָּזֶה,

מְבִיאִין וְאוֹכְלִין בָּאֶמְצַע,

בִּלְבַד שֶׁלֹּא יוֹצִיא זֶה מִתּוֹךְ שֶׁלּוֹ לְתוֹךְ שֶׁלַּחֲבֵרוֹ.

הָיוּ שְׁלֹשָׁה,

וְהָאֶמְצָעִי מֻבְלָע בִּנְתַּיִם,

הוּא מֻתָּר עִמָּהֶן וְהֵן מֻתָּרִין עִמּוֹ,

וּשְׁנַיִם הַחִיצוֹנִים אֲסוּרִין זֶה עִם זֶה.

ז

אָמַר רְבִּי שִׁמְעוֹן:

לְמָה הַדָּבָר דּוֹמֶה?

לְשָׁלוֹשׁ חֲצֵרוֹת הַפְּתוּחוֹת זוֹ לָזוֹ,

וּפְתוּחוֹת לִרְשׁוּת הָרַבִּים.

עֵרְבוּ שְׁתֵּיהֶן עִם הָאֶמְצָעִית,

הִיא מֻתֶּרֶת עִמָּהֶן וְהֵן מֻתָּרוֹת עִמָּהּ,

וּשְׁתַּיִם הַחִיצוֹנוֹת אֲסוּרוֹת זוֹ עִם זוֹ.

### @11מסכת עירובין פרק ד משנה ז

ח

מִי שֶׁבָּא בַדֶּרֶךְ וְהָיָה יָרֵא שֶׁמֵּא תֶחְשַׁךְ,

וְהָיָה מַכִּיר אִילָן אוֹ גָדֵר, וְאָמַר:

שְׁבִיתָתִי תַחְתָּיו,

לֹא אָמַר כְּלוּם.

שְׁבִיתָתִי בְעִקָּרוֹ,

מְהַלֵּךְ מִמְּקוֹם רַגְלָיו וְעַד עִקָּרוֹ אַלְפַּיִם אַמָּה,

וּמֵעִקָּרוֹ וְעַד בֵּיתוֹ אַלְפַּיִם אַמָּה.

נִמְצָא מְהַלֵּךְ מִשֶּׁחָשֵׁכָה אַרְבַּעַת אֲלָפִים אַמָּה.

### @11מסכת עירובין פרק ד משנה ח

ט

אִם אֵינוּ מַכִּיר, אוֹ אֵינוּ בָקִי בַהֲלָכָה, וְאָמַר:

שְׁבִיתָתִי בִמְקוֹמִי,

זָכָה לוֹ מְקוֹמוֹ אַלְפַּיִם אַמָּה לְכָל רוּחַ, עֲגֻלּוֹת.

דִּבְרֵי רְבִּי חֲנִינָא בֶן אַנְטִיגְנָס.

וַחֲכָמִים אוֹמְרִים:

מְרֻבָּעוֹת, כְּטַבְלָה מְרֻבַּעַת,

כְּדֵי שֶׁיְּהֵא נִשְׂכָּר אֶת הַזָּוִיּוֹת.

### @11מסכת עירובין פרק ד משנה ט

י

זוֹ הִיא שֶׁאָמָרוּ:

הֶעָנִי מְעָרֵב בְּרַגְלָיו.

רְבִּי מֵאִיר אוֹמֵר:

אֵין לָנוּ אֶלָּא עָנִי.

רְבִּי יְהוּדָה אוֹמֵר:

אֶחָד עָנִי וְאֶחָד עָשִׁיר,

שֶׁלֹּא אָמְרוּ מְעָרְבִים [בַּפַּת] אֶלָּא לְהָקֵל עַל הֶעָשִׁיר,

שֶׁלֹּא יֵצֵא וִיעָרֵב בְּרַגְלָיו. <שֶׁמֵּא>

### @11מסכת עירובין פרק ד משנה י

יא

מִי שֶׁיָּצָא לֵילֵךְ לְעִיר שֶׁמְּעָרְבִים בָּהּ וְהֶחְזִירוֹ חֲבֵרוֹ,

הוּא מֻתָּר לֵילֵךְ, וְכָל בְּנֵי הָעִיר אֲסוּרִים.

דִּבְרֵי רְבִּי יְהוּדָה.

רְבִּי מֵאִיר אוֹמֵר:

כָּל שֶׁהוּא יָכל לְעָרֵב וְלֹא עֵרֵב,

הֲרֵי זֶה חַמָּר וְגַמָּל.

### @11מסכת עירובין פרק ד משנה יא

יב

מִי שֶׁיָּצָא חוּץ לַתְּחוּם,

אֲפִלּוּ אַמָּה אַחַת, לֹא יִכָּנֵס.

רְבִּי לְעָזָר אוֹמֵר:

שְׁתַּיִם, יִכָּנֵס, וְשָׁלוֹשׁ, לֹא יִכָּנֵס.

מִי שֶׁהֶחְשִׁיךְ חוּץ לַתְּחוּם,

אֲפִלּוּ אַמָּה אַחַת, לֹא יִכָּנֵס.

רְבִּי שִׁמְעוֹן אוֹמֵר:

אֲפִלּוּ חֲמֵשׁ עֶשְׂרֵה אַמָּה, יִכָּנֵס,

שֶׁאֵין הַמָּשׁוֹחוֹת מְמַצִּין אֶת הַמִּדּוֹת, מִפְּנֵי הַטּוֹעִין.

## @22פרק ה

### @11מסכת עירובין פרק ה משנה א

א

כֵּיצַד מְעַבְּרִים אֶת הֶעָרִים?

בַּיִת נִכְנָס בַּיִת יוֹצֵא, פָּגוּם נִכְנָס פָּגוּם יוֹצֵא;

הָיוּ שָׁם גְּדוּדִיּוֹת גְּבוֹהוֹת עֲשָׂרָה טְפָחִים,

גְּשָׁרִים וּנְפָשׁוֹת שֶׁיֵּשׁ בָּהֶן בֵּית דִּירָה,

מוֹצִיאִין אֶת הַמִּדָּה כְנֶגְדָּן,

עוֹשִׂין אוֹתָם כְּטַבְלָה מְרֻבַּעַת,

כְּדֵי שֶׁיְּהֵא נִשְׂכָּר אֶת הַזָּוִיּוֹת.

### @11מסכת עירובין פרק ה משנה ב

ב

נוֹתְנִין קַרְפֵּף לָעִיר.

דִּבְרֵי רְבִּי מֵאִיר.

וַחֲכָמִים אוֹמְרִים:

לֹא אָמְרוּ בַקַּרְפֵּף, אֶלָּא כְבֵין שְׁתֵּי עֲיָרוֹת:

אִם יֵשׁ לָזוֹ שִׁבְעִים וְשִׁירַיִם,

וְלָזוֹ שִׁבְעִים וְשִׁירַיִם,

עָשָׂה קַרְפֵּף לִשְׁתֵּיהֶם לִהְיוֹת כְּאַחַת.

### @11מסכת עירובין פרק ה משנה ג

ג

וְכֵן בִּשְׁלֹשָׁה כְפָרִים הַמְשֻׁלָּשִׁים:

אִם יֵשׁ בֵּין שְׁנֵי הַחִיצוֹנִים מֵאָה וְאַרְבָּעִים וְאַחַת וּשְׁלִישׁ,

עָשָׂה הָאֶמְצָעִי שְׁלָשְׁתָּן לִהְיוֹת כְּאַחַת.

### @11מסכת עירובין פרק ה משנה ד

ד

אֵין מוֹדְדִין אֶלָּא בְחֶבֶל שֶׁלַּחֲמִשִּׁים אַמָּה,

לֹא פָחוּת וְלֹא יָתֵר.

וְלֹא יָמוֹד אֶלָּא כְנֶגֶד לִבּוֹ.

הָיָה מוֹדֵד, הִגִּיעוּ לַגַּיְא אוֹ לַגָּדֵר,

מַבְלִיעוֹ וְחוֹזֵר לְמִדָּתוֹ.

הִגִּיעוּ לְהָר, מַבְלִיעוֹ וְחוֹזֵר לְמִדָּתוֹ,

וּבִלְבַד שֶׁלֹּא יֵצֵא חוּץ לַתְּחוּם.

אִם אֵינוּ יָכוֹל לְהַבְלִיעוֹ,

בָּזוֹ אָמַר רְבִּי דוֹסְתִּי בִּרְבִּי יַנַּאי מִשּׁוּם רְבִּי מֵאִיר:

שָׁמַעְתִּי שֶׁמְּקַדְּדִים בֶּהָרִים.

### @11מסכת עירובין פרק ה משנה ה

ה

אֵין מוֹדְדִין אֶלָּא מִן הַמֻּמְחֶה.

רִבָּה לְמָקוֹם אֶחָד וּמִעֵט לְמָקוֹם אַחֵר,

שׁוֹמְעִים לִמְקוֹם שֶׁרִבָּה.

רִבָּה לְאֶחָד וּמִעֵט לְאֶחָד,

שׁוֹמְעִים לְמְרַבֶּה.

אֲפִלּוּ עֶבֶד, אֲפִלּוּ שִׁפְחָה, נֶאֱמָנִים לוֹמַר:

"עַד כָּאן תְּחוּם שַׁבָּת",

שֶׁלֹּא אָמְרוּ חֲכָמִים בַּדָּבָר לְהַחְמִיר,

אֶלָּא לְהָקֵל.

### @11מסכת עירובין פרק ה משנה ו

ו

עִיר שֶׁלַּיָּחִיד שֶׁנֶּעְשֵׂית שֶׁלָּרַבִּים,

מְעָרְבִין אֶת כֻּלָּהּ.

וְשֶׁלָּרַבִּים שֶׁנֶּעְשֵׂית שֶׁלַּיָּחִיד,

אֵין מְעָרְבִין אֶת כֻּלָּהּ;

אֶלָּא אִם כֵּן עָשָׂה חוּצָה לָהּ כְּעִיר חֲדָשָׁה שֶׁבִּיהוּדָה,

שֶׁיֶּשׁ בָּהּ חֲמִשִּׁים דַּיּוֹרִים.

דִּבְרֵי רְבִּי יְהוּדָה.

רְבִּי שִׁמְעוֹן אוֹמֵר:

שָׁלוֹשׁ חֲצֵרוֹת שֶׁלִּשְׁנֵי בָתִּים. <שֶׁלִּשְׁנֵי שְׁנֵי>

### @11מסכת עירובין פרק ה משנה ז

ז

מִי שֶׁהָיָה בַמִּזְרָח, וְאָמַר לִבְנוֹ לְעָרֵב לוֹ בַמַּעֲרָב;

בַּמַּעֲרָב, וְאָמַר לִבְנוֹ לְעָרֵב לוֹ בַמִּזְרָח;

אִם יֵשׁ מִמֶּנּוּ לְבֵיתוֹ אַלְפַּיִם אַמָּה וּלְעֵירוּבוֹ יָתֵר מִכֵּן,

מֻתָּר לְבֵיתוֹ וְאָסוּר לְעֵרוּבוֹ;

לְעֵרוּבוֹ אַלְפַּיִם אַמָּה וּלְבֵיתוֹ יָתֵר מִכֵּן,

מֻתָּר לְעֵרוּבוֹ וְאָסוּר לְבֵיתוֹ.

הַנּוֹתֵן אֶת עֵרוּבוֹ בְעִבּוּרָהּ שֶׁלָּעִיר, לֹא עָשָׂה כְלוּם.

אִם נְתָנוֹ חוּץ לַתְּחוּם, מַה שֶּׁנִּשְׂכַּר הוּא מַפְסִיד.

### @11מסכת עירובין פרק ה משנה ח

ח

אַנְשֵׁי עִיר גְּדוֹלָה מְהַלְּכִים אֶת כָּל עִיר קְטַנָּה,

וְאַנְשֵׁי עִיר קְטַנָּה מְהַלְּכִים אֶת כָּל עִיר גְּדוֹלָה.

כֵּיצַד?

מִי שֶׁהָיָה מֵעִיר גְּדוֹלָה וְנָתַן אֶת עֵרוּבוֹ בְעִיר קְטַנָּה,

אוֹ מֵעִיר קְטַנָּה וְנָתַן אֶת עֵרוּבוֹ בְעִיר גְּדוֹלָה,

מְהַלֵּךְ אֶת כֻּלָּהּ וְחוּצָה לָהּ אַלְפַּיִם אַמָּה.

רְבִּי עֲקִיבָה אוֹמֵר:

אֵין לוֹ מִמְּקוֹם עֵרוּבוֹ אֶלָּא אַלְפַּיִם אַמָּה.

### @11מסכת עירובין פרק ה משנה ט

ט

אָמַר לָהֶם רְבִּי עֲקִיבָה:

אֵין אַתֶּם מוֹדִים לִי בְּנוֹתֵן אֶת עֵרוּבוֹ עַל פִּי הַמְּעָרָה,

שֶׁאֵין לוֹ מִמְּקוֹם עֵרוּבוֹ אֶלָּא אַלְפַּיִם אַמָּה?

אָמְרוּ לוֹ:

אֵימָתַי? בִּזְמַן שֶׁאֵין בָּהּ דַּיּוֹרִים,

אֲבָל יֶשׁ בָּהּ דַּיּוֹרִים,

מְהַלֵּךְ אֶת כֻּלָּהּ וְחוּצָה לָהּ אַלְפַּיִם אַמָּה.

נִמְצָא קַל בְּתוֹכָהּ אוֹ מֵעַל גַּבָּהּ. <גַּבָּיו>

וְלַמּוֹדֵד שֶׁאָמָרוּ, נוֹתְנִין לוֹ אַלְפַּיִם אַמָּה,

שֶׁאֲפִלּוּ סוֹף מִדָּתוֹ כָּלֶה בַּמְּעָרָה.

## @22פרק ו

### @11מסכת עירובין פרק ו משנה א

א

הַדָּר עִם הַנָּכְרִי בֶחָצֵר,

אוֹ עִם מִי שֶׁאֵינוּ מוֹדֶה בָעֵרוּב,

הֲרֵי זֶה אוֹסֵר עָלָיו.

[דִּבְרֵי רְבִּי מֵאִיר.]

רְבִּי אֱלִיעֶזֶר בֶּן יַעֲקֹב אוֹמֵר:

לְעוֹלָם אֵינוּ אוֹסֵר,

עַד שֶׁיְּהוּ שְׁנֵי יִשְׂרָאֵל אוֹסְרִין זֶה עַל זֶה.

### @11מסכת עירובין פרק ו משנה ב

ב

אָמַר רַבָּן גַּמְלִיאֵל:

מַעֲשֶׂה בְצַדּוּקִי אֶחָד שֶׁהָיָה דָר עִמָּנוּ בַמָּבוֹי בִּירוּשָׁלַיִם,

אָמַר לָנוּ אַבָּא:

מַהֲרוּ וְהוֹצִיאוּ אֶת כָּל הַכֵּלִים לַמָּבוֹי,

עַד שֶׁלֹּא יוֹצִיא וְיֹאסֵר עֲלֵיכֶם.

רְבִּי יְהוּדָה אוֹמֵר בְּלָשׁוֹן אַחֶרֶת:

מַהֲרוּ וַעֲשׁוּ אֶת כָּל צָרְכֵיכֶם לַמָּבוֹי,

עַד שֶׁלֹּא יוֹצִיא וְיֹאסֵר עֲלֵיכֶם.

### @11מסכת עירובין פרק ו משנה ג

ג

אַנְשֵׁי חָצֵר שֶׁשָּׁכַח אֶחָד מֵהֶם וְלֹא עֵרֵב,

בֵּיתוֹ אָסוּר מִלְּהַכְנִיס וּמִלְּהוֹצִיא, לוֹ וְלָהֶם,

וְשֶׁלָּהֶם מֻתָּרִים לוֹ וְלָהֶם.

נָתְנוּ לוֹ רְשׁוּתָם, הוּא מֻתָּר וְהֵם אֲסוּרִין;

הָיוּ שְׁנַיִם, אוֹסְרִין זֶה עַל זֶה,

שֶׁאֶחָד נוֹתֵן רְשׁוּת וְנוֹטֵל רְשׁוּת,

וּשְׁנַיִם נוֹתְנִים רְשׁוּת וְאֵינָן נוֹטְלִין רְשׁוּת.

### @11מסכת עירובין פרק ו משנה ד

ד

מֵאֵמָתַי נוֹתְנִין רְשׁוּת?

בֵּית שַׁמַּי אוֹמְרִים: מִבְּעוֹד יוֹם.

וּבֵית הֶלֵּל אוֹמְרִים: מִשֶּׁתֶּחְשַׁךְ.

מִי שֶׁנָּתַן רְשׁוּת לְהוֹצִיא, בֵּין שׁוֹגֵג בֵּין מֵזִיד,

הֲרֵי זֶה אוֹסֵר.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

מֵזִיד אוֹסֵר וְשׁוֹגֵג אֵינוּ אוֹסֵר.

### @11מסכת עירובין פרק ו משנה ה

ה

בַּעַל הַבַּיִת שֶׁהָיָה שׁוּתָף לִשְׁכֵנִים,

לָזֶה בַיַּיִן וְלָזֶה בַיַּיִן, אֵינָן צְרִיכִין לְעָרֵב;

לָזֶה בַיַּיִן וְלָזֶה בַשֶּׁמֶן, צְרִיכִין לְעָרֵב.

רְבִּי שִׁמְעוֹן אוֹמֵר:

אֶחָד זֶה וְאֶחָד זֶה, אֵין צְרִיכִין לְעָרֵב.

### @11מסכת עירובין פרק ו משנה ו

ו

חָמֵשׁ חֲבוֹרוֹת שֶׁשָּׁבְתוּ בִטְרִקְלִין אֶחָד,

בֵּית שַׁמַּי אוֹמְרִים:

עֵרוּב לְכָל חֲבוֹרָה וַחֲבוֹרָה.

וּבֵית הֶלֵּל אוֹמְרִים:

עֵרוּב אֶחָד לְכֻלָּם.

מוֹדִים, שֶׁאִם הָיוּ מִקְצָתָן שְׁרוּיִם בַּחֲדָרִים אוֹ בָעֲלִיּוֹת,

שֶׁהֵן צְרִיכִין עֵרוּב לְכָל חֲבוֹרָה וַחֲבוֹרָה.

### @11מסכת עירובין פרק ו משנה ז

ז

הָאַחִין הַשּׁוּתָפִים

שֶׁהָיוּ אוֹכְלִין עַל שֻׁלְחַן אֲבִיהֶם וִישֵׁנִים בְּבָתֵיהֶם,

צְרִיכִין עֵרוּב לְכָל אֶחָד וְאֶחָד.

לְפִיכָךְ, אִם שָׁכַח אֶחָד מֵהֶן וְלֹא עֵרֵב, בִּטֵּל רְשׁוּתוֹ.

אֵימָתַי?

בִּזְמַן שֶׁהֵן מוֹלִיכִין אֶת עֵרוּבָן לְמָקוֹם אַחֵר; <אֶחָד>

אֲבָל אִם הָיָה עֵרוּב בָּא אֶצְלָן,

אוֹ שֶׁאֵין עִמָּהֶן דַּיּוֹרִים בֶּחָצֵר,

אֵינָן צְרִיכִין לְעָרֵב.

### @11מסכת עירובין פרק ו משנה ח

ח

חָמֵשׁ חֲצֵרוֹת פְּתוּחוֹת זוֹ לָזוֹ וּפְתוּחוֹת לַמָּבוֹי,

עֵרְבוּ בַחֲצֵרוֹת וְלֹא נִשְׁתַּתְּפוּ בַמָּבוֹי,

מֻתָּרִין בַּחֲצֵרוֹת וַאֲסוּרִים בַּמָּבוֹי.

וְאִם נִשְׁתַּתְּפוּ בַמָּבוֹי, מֻתָּרִין כָּן וְכָן.

עֵרְבוּ בַחֲצֵרוֹת וְנִשְׁתַּתְּפוּ בַמָּבוֹי,

שָׁכַח אֶחָד מִבְּנֵי חָצֵר וְלֹא עֵרֵב, מֻתָּרִין כָּן וְכָן;

מִבְּנֵי הַמָּבוֹי וְלֹא נִשְׁתַּתַּף,

מֻתָּרִין בַּחֲצֵרוֹת וַאֲסוּרִין בַּמָּבוֹי,

שֶׁהַמָּבוֹי לַחֲצֵרוֹת כֶּחָצֵר לַבָּתִּים.

### @11מסכת עירובין פרק ו משנה ט

ט

שְׁתֵּי חֲצֵרוֹת זוֹ לִפְנִים מִזּוֹ,

עֵרְבָה הַפְּנִימִית וְלֹא עֵרְבָה הַחִיצוֹנָה,

הַפְּנִימִית מֻתֶּרֶת וְהַחִיצוֹנָה אֲסוּרָה;

עֵרְבָה הַחִיצוֹנָה וְלֹא עֵרְבָה הַפְּנִימִית,

שְׁתֵּיהֶן אֲסוּרוֹת.

עֵרְבָה זוֹ לְעַצְמָהּ וְזוֹ לְעַצְמָהּ,

זוֹ מֻתֶּרֶת בִּפְנֵי עַצְמָהּ וְזוֹ מֻתֶּרֶת בִּפְנֵי עַצְמָהּ.

רְבִּי עֲקִיבָה אוֹסֵר הַחִיצוֹנָה,

שֶׁדְּרִיסַת הָרֶגֶל אוֹסְרַתָּהּ.

וַחֲכָמִים אוֹמְרִים:

אֵין דְּרִיסַת הָרֶגֶל אוֹסֶרֶת.

### @11מסכת עירובין פרק ו משנה י

י

שָׁכַח אֶחָד מִן הַחִיצוֹנָה וְלֹא עֵרֵב,

הַפְּנִימִית מֻתֶּרֶת וְהַחִיצוֹנָה אֲסוּרָה;

מִן הַפְּנִימִית וְלֹא עֵרֵב, שְׁתֵּיהֶן אֲסוּרוֹת.

נָתְנוּ אֶת עֵרוּבָן בְּמָקוֹם אֶחָד, שָׁכַח אֶחָד,

בֵּין מִן הַפְּנִימִית וּבֵין מִן הַחִיצוֹנָה, וְלֹא עֵרֵב,

שְׁתֵּיהֶן אֲסוּרוֹת.

אִם הָיוּ שֶׁלִּיחִידִים, אֵינָן צְרִיכִין לְעָרֵב.

## @22פרק ז

### @11מסכת עירובין פרק ז משנה א

א

חַלּוֹן שֶׁבֵּין שְׁתֵּי חֲצֵרוֹת,

אַרְבָּעָה עַל אַרְבָּעָה בְתוֹךְ עֲשָׂרָה,

מְעָרְבִין שְׁנַיִם, אִם רָצוּ, מְעָרְבִים אֶחָד;

פָּחוּת מֵאַרְבָּעָה עַל אַרְבָּעָה אוֹ לְמַעְלָה מֵעֲשָׂרָה,

מְעָרְבִין שְׁנַיִם וְאֵין מְעָרְבִין אֶחָד.

### @11מסכת עירובין פרק ז משנה ב

ב

כֹּתֶל שֶׁבֵּין שְׁתֵּי חֲצֵרוֹת גָּבוֹהַּ עֲשָׂרָה וְרָחָב אַרְבָּעָה,

מְעָרְבִין שְׁנַיִם וְאֵין מְעָרְבִין אֶחָד.

הָיוּ בְרֹאשׁוֹ פֵרוֹת,

אֵלּוּ עוֹלִים מִכָּן וְאוֹכְלִין,

וְאֵלּוּ עוֹלִין מִכָּאן וְאוֹכְלִין,

בִּלְבַד שֶׁלֹּא יוֹרִידוּ לְמַטָּן. <מִלְּמַטָּן>

נִפְרַץ הַכֹּתֶל עַד עֶשֶׂר אַמּוֹת, מְעָרְבִים שְׁנַיִם;

אִם רָצוּ, מְעָרְבִין אֶחָד, מִפְּנֵי שֶׁהוּא כַּפֶּתַח.

יוֹתֵר מִכֵּן, מְעָרְבִין אֶחָד, אֵין מְעָרְבִין שְׁנַיִם.

### @11מסכת עירובין פרק ז משנה ג

ג

חָרִיץ שֶׁבֵּין שְׁתֵּי חֲצֵרוֹת,

עָמֹק עֲשָׂרָה וְרָחָב אַרְבָּעָה,

מְעָרְבִין שְׁנַיִם וְאֵין מְעָרְבִין אֶחָד,

אֲפִלּוּ מָלֵא קַשׁ אוֹ תֶבֶן;

מָלֵא עָפָר אוֹ צְרוֹרוֹת,

מְעָרְבִין אֶחָד וְאֵין מְעָרְבִין שְׁנַיִם.

### @11מסכת עירובין פרק ז משנה ד

ד

נָתַן עָלָיו נֶסֶר שֶׁהוּא רָחָב אַרְבָּעָה טְפָחִים,

וְכֵן שְׁתֵּי כְצוֹצְרָיוֹת זוֹ כְנֶגֶד זוֹ, מְעָרְבִין שְׁנַיִם;

אִם רָצוּ מְעָרְבִין אֶחָד;

פָּחוּת מִכֵּן, מְעָרְבִין שְׁנַיִם וְאֵין מְעָרְבִין אֶחָד.

### @11מסכת עירובין פרק ז משנה ה

ה

מַתְבֵּן שֶׁבֵּין שְׁתֵּי חֲצֵרוֹת גָּבוֹהַּ עֲשָׂרָה טְפָחִים,

מְעָרְבִין שְׁנַיִם וְאֵין מְעָרְבִין אֶחָד.

אֵלּוּ מַאֲכִילִין מִכָּן וְאֵלּוּ מַאֲכִילִין מִכָּן.

נִתְמָעַט הַתֶּבֶן מֵעֲשָׂרָה טְפָחִים,

מְעָרְבִין אֶחָד, אֵין מְעָרְבִין שְׁנַיִם.

### @11מסכת עירובין פרק ז משנה ו

ו

כֵּיצַד מִשְׁתַּתְּפִין בַּמָּבוֹי?

מַנִּיחַ אֶת הֶחָבִית וְאוֹמֵר:

הֲרֵי זֶה לְכָל בְּנֵי הַמָּבוֹי!

וּמְזַכֶּה לָהֶם עַל יְדֵי בְנוֹ וּבִתּוֹ הַגְּדוֹלִים,

וְעַל יְדֵי עַבְדּוֹ וְשִׁפְחָתוֹ הָעִבְרִים,

וְעַל יְדֵי אִשְׁתּוֹ.

אֲבָל אֵינוּ מְזַכֶּה לֹא עַל יְדֵי בְנוֹ וּבִתּוֹ הַקְּטַנִּים,

וְלֹא עַל יְדֵי עַבְדּוֹ וְשִׁפְחָתוֹ הַכְּנַעֲנִים,

מִפְּנֵי שֶׁיָּדָן כְּיָדוֹ.

### @11מסכת עירובין פרק ז משנה ז

ז

נִתְמָעַט הָאֹכֶל,

מוֹסִיף וּמְזַכֶּה, וְאֵינוּ צָרִיךְ לְהוֹדִיעַ.

נִתּוֹסְפוּ עֲלֵיהֶם,

מוֹסִיף וּמְזַכֶּה, וְצָרִיךְ לְהוֹדִיעַ.

### @11מסכת עירובין פרק ז משנה ח

ח

כַּמָּה הוּא שֵׁעוּרוֹ?

בִּזְמַן שֶׁהֵן מְרֻבִּין,

מְזוֹן שְׁתֵּי סְעוֹדוֹת לְכֻלָּם.

בִּזְמַן שֶׁהֵן מֻעָטִים,

כִּגְרוֹגֶרֶת,

לְהוֹצָאַת שַׁבָּת לְכָל אֶחָד וְאֶחָד.

### @11מסכת עירובין פרק ז משנה ט

ט

אָמַר רְבִּי יוֹסֵה:

בַּמֵּי דְבָרִים אֲמוּרִים?

בִּתְחִלַּת הָעֵרוּב,

אֲבָל בְּשִׁירֵי הָעֵרוּב,

כָּל שֶׁהוּא.

לֹא אָמְרוּ בַחֲצֵרוֹת,

אֶלָּא כְדֵי שֶׁלֹּא לְשַׁכַּח אֶת הַתִּינוֹקוֹת.

### @11מסכת עירובין פרק ז משנה י

י

בַּכֹּל מְעָרְבִין וּמִשְׁתַּתְּפִין,

חוּץ מִן הַמַּיִם וּמִן הַמֶּלַח.

דִּבְרֵי רְבִּי אֱלִיעֶזֶר.

וּרְבִּי יְהוֹשֻׁעַ אוֹמֵר:

כִּכָּר הוּא עֵרוּב.

אֲפִלּוּ מַאֲפֵה סְאָה וְהִיא פְּרוּסָה,

אֵין מְעָרְבִין בָּהּ;

כִּכָּר כָּאִסָּר וְהוּא שָׁלֵם, מְעָרְבִין בּוֹ.

### @11מסכת עירובין פרק ז משנה יא

נוֹתֵן אָדָם מָעָה לַחַנְוָנִי אוֹ לַנַּחְתּוֹם,

כְּדֵי שֶׁיְּזַכֶּה לוֹ בָעֵרוּב.

דִּבְרֵי רְבִּי אֱלִיעֶזֶר.

וַחֲכָמִים אוֹמְרִים:

לֹא זָכוּ לוֹ מָעוֹתָיו.

מוֹדִים בִּשְׁאָר כָּל הָאָדָם, שֶׁזָּכוּ לוֹ מָעוֹתָיו,

שֶׁאֵין מְעָרְבִין לוֹ לָאָדָם אֶלָּא לְדַעְתּוֹ.

אָמַר רְבִּי יְהוּדָה:

בַּמֵּי דְבָרִים אֲמוּרִים? בְּעֵרוּבֵי הַתְּחוּמִים;

אֲבָל בְּעֵרוּבֵי חֲצֵרוֹת,

מְעָרְבִין לְדַעְתּוֹ וְשֶׁלֹּא לְדַעְתּוֹ;

לְפִי שֶׁזָּכִים לָאָדָם שֶׁלֹּא בְפָנָיו, וְאֵין חָבִין לוֹ.

## @22פרק ח

### @11מסכת עירובין פרק ח משנה א

א

כֵּיצַד מִשְׁתַּתְּפִין בַּתְּחוּמִים?

מַנִּיחַ אֶת הֶחָבִית וְאוֹמֵר:

הֲרֵי זֶה לְכָל בְּנֵי עִירִי,

כָּל מִי שֶׁיֵּלֵךְ לְבֵית הָאֵבֶל אוֹ לְבֵית הַמִּשְׁתֶּה.

כָּל מִי שֶׁקִּבֵּל עָלָיו מִבְּעוֹד יוֹם, מֻתָּר.

מִשֶּׁחָשֵׁכָה, אָסוּר;

שֶׁאֵין מְעָרְבִין מִשֶּׁתֶּחְשַׁךְ.

### @11מסכת עירובין פרק ח משנה ב

ב

כַּמָּה הוּא שֵׁעוּרוֹ?

מְזוֹן שְׁתֵּי סְעוֹדוֹת לְכָל אֶחָד וְאֶחָד.

מְזוֹנוֹ לַחֹל אֲבָל לֹא לַשַּׁבָּת.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

לַשַּׁבָּת אֲבָל לֹא בַחֹל.

וְאֵלּוּ וְאֵלּוּ מִתְכַּוְּנִים לְהָקֵל.

רְבִּי יוֹחָנָן בֶּן בְּרוֹקָה אוֹמֵר:

מִכִּכָּר בַּפֻּנְדְּיוֹן מֵאַרְבַּע סְאִין בַּסֶּלַע.

רְבִּי שִׁמְעוֹן אוֹמֵר:

שְׁתֵּי יָדוֹת לַכִּכָּר מִשָּׁלשׁ לַקַּב.

חֶצְיָהּ לְבַיִת הַמְנֻגָּע.

וַחֲצִי חֶצְיָהּ לִפְסֹל אֶת הַגְּוִיָּה.

### @11מסכת עירובין פרק ח משנה ג

ג

אַנְשֵׁי חָצֵר שֶׁשָּׁכְחוּ וְלֹא עֵרְבוּ,

כָּל שֶׁגָּבוֹהַּ עֲשָׂרָה טְפָחִים, בַּמַּרְפֶּסֶת,

פָּחוּת מִכֵּן, בֶּחָצֵר.

חָלְיַת הַבּוֹר וְהַסֶּלַע,

שֶׁהֵן גְּבוֹהִין עֲשָׂרָה טְפָחִים, בַּמַּרְפֶּסֶת,

פָּחוּת מִכֵּן, בֶּחָצֵר.

בַּמֵּי דְבָרִים אֲמוּרִים? בִּסְמוּכָה.

אֲבָל בְּמֻפְלֶגֶת,

אֲפִלּוּ הִיא גְבוֹהָה עֲשָׂרָה טְפָחִים, בֶּחָצֵר.

אֵי זֶה סְמוּכָה?

כָּל שֶׁאֵינָה רְחוֹקָה אַרְבָּעָה טְפָחִים.

### @11מסכת עירובין פרק ח משנה ד

ד

הַנּוֹתֵן אֶת עֵרוּבוֹ בְבֵית שַׁעַר,

אַכְסַדְרָה וּמַרְפֶּסֶת, אֵינוּ עֵרוּב,

וְהַדָּר שָׁם אֵינוּ אוֹסֵר עָלָיו;

בְּבֵית הַתֶּבֶן, בְּבֵית הַבָּקָר,

בְּבֵית הָעֵצִים, בְּבֵית הָאוֹצָרוֹת,

הֲרֵי זֶה עֵרוּב, וְהַדָּר שָׁם אוֹסֵר עָלָיו.

רְבִּי יְהוּדָה אוֹמֵר:

אִם אֵין שָׁם תְּפִיסַת יָד שֶׁלְּבַעַל הַבַּיִת,

אֵינוּ אוֹסֵר עָלָיו.

### @11מסכת עירובין פרק ח משנה ה

ה

הַמַּנִּיחַ אֶת בֵּיתוֹ וְהָלַךְ לִשְׁבּוֹת בְּעִיר אַחֶרֶת,

אֶחָד נָכְרִי וְאֶחָד יִשְׂרָאֵל, הֲרֵי זֶה אוֹסֵר.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

אֵינוּ אוֹסֵר.

רְבִּי יוֹסֵה אוֹמֵר:

נָכְרִי אוֹסֵר, יִשְׂרָאֵל אֵינוּ אוֹסֵר,

שֶׁאֵין דֶּרֶךְ יִשְׂרָאֵל לָבוֹא בַשַּׁבָּת.

רְבִּי שִׁמְעוֹן אוֹמֵר:

אֲפִלּוּ הִנִּיחַ אֶת בֵּיתוֹ,

וְהָלַךְ לִשְׁבּוֹת אֵצֶל בִּתּוֹ בְאוֹתָהּ הָעִיר,

אֵינוּ אוֹסֵר, שֶׁכְּבָר הִסִּיעַ מִלִּבּוֹ.

### @11מסכת עירובין פרק ח משנה ו

ו

בּוֹר שֶׁבֵּין שְׁתֵּי חֲצֵרוֹת,

אֵין מְמַלִּין מִמֶּנּוּ בַשַּׁבָּת,

אֶלָּא אִם כֵּן עָשׁוּ לוֹ מְחִצָּה גְבוֹהָה עֲשָׂרָה טְפָחִים,

בֵּין מִלְּמַטָּן בֵּין מִלְמַעְלָן וּבֵין מִתּוֹךְ הָגְנוֹ.

רַבָּן שִׁמְעוֹן בֶּן גַּמְלִיאֵל אוֹמֵר:

בֵּית שַׁמַּי אוֹמְרִים: מִלְּמַטָּן,

וּבֵית הֶלֵּל אוֹמְרִים: מִלְמַעְלָן.

אָמַר רְבִּי יְהוּדָה:

לֹא תְהֵא מְחִצָּה גְדוֹלָה מִן הַכֹּתֶל שֶׁבֵּינֵיהֶם.

### @11מסכת עירובין פרק ח משנה ז

ז

אַמַּת הַמַּיִם שֶׁהִיא עוֹבֶרֶת בֶּחָצֵר,

אֵין מְמַלִּים מִמֶּנּוּ בַשַּׁבָּת,

אֶלָּא אִם כֵּן עָשׁוּ לָהּ מְחִצָּה גְבוֹהָה עֲשָׂרָה טְפָחִים,

בִּכְנֵיסָה וּבִיצִיאָה.

רְבִּי יְהוּדָה אוֹמֵר:

כֹּתֶל שֶׁעַל גַּבָּהּ תִּדּוֹן מִשּׁוּם מְחִצָּה.

אָמַר רְבִּי יְהוּדָה:

מַעֲשֶׂה בְאַמַּת [הַמַּיִם] שֶׁלָּאָבֵל,

שֶׁהָיוּ מְמַלִּין מִמֶּנָּה עַל פִּי הַזְּקֵנִים בַּשַּׁבָּת.

אָמְרוּ לוֹ:

מִפְּנֵי שֶׁלֹּא הָיָה בָהּ כַּשֵּׁעוּר.

### @11מסכת עירובין פרק ח משנה ח

ח

כְּסוֹסְטְרָא שֶׁהִיא לְמַעְלָה מִן הַיָּם, <שֶׁהָיָה>

אֵין מְמַלִּין מִמֶּנָּה בַשַּׁבָּת,

אֶלָּא אִם כֵּן עָשׁוּ לָהּ מְחִצָּה גְבוֹהָה עֲשָׂרָה טְפָחִים,

בֵּין מִלְמַעְלָן וּבֵין מִלְּמַטָּן.

וְכֵן שְׁתֵּי כְּסוֹסְטָראוֹת זוֹ לְמַעְלָה מִזּוֹ.

עָשׁוּ לָעֶלְיוֹנָה וְלֹא לַתַּחְתּוֹנָה,

שְׁתֵּיהֶן אֲסוּרוֹת עַד שֶׁיְּעָרְבוּ.

### @11מסכת עירובין פרק ח משנה ט

ט

חָצֵר שֶׁהִיא פְחוּתָה מֵאַרְבַּע אַמּוֹת,

אֵין שׁוֹפְכִין לְתוֹכָהּ מַיִם בַּשַּׁבָּת,

אֶלָּא אִם כֵּן עָשׁוּ לָהּ עוּקָה

מְחַזֶּקֶת סָאתַיִם מִן הַנֶּקֶב וּלְמַטָּן,

בֵּין מִבִּפְנִים וּבֵין מִבַּחוּץ,

אֶלָּא שֶׁמִּבַּחוּץ צָרִיךְ לִקְמֹר,

וּמִבִּפְנִים אֵין צָרִיךְ לִקְמֹר.

### @11מסכת עירובין פרק ח משנה י

י

רְבִּי אֱלִיעֶזֶר בֶּן יַעֲקֹב אוֹמֵר:

בִּיב שֶׁהוּא קָמוּר אַרְבַּע אַמּוֹת בִּרְשׁוּת הָרַבִּים,

אֵין שׁוֹפְכִין לְתוֹכוֹ מַיִם בַּשַּׁבָּת.

וַחֲכָמִים אוֹמְרִים:

אֲפִלּוּ גַג אוֹ חָצֵר מֵאָה אַמָּה,

לֹא יִשְׁפֹּךְ עַל פִּי הַבִּיב,

אֲבָל שׁוֹפֵךְ הוּא עַל הַגַּג, וְהֵן יוֹרְדִין לַבִּיב.

הֶחָצֵר וְאַכְסַדְרָא מִצְטָרְפִין לְתוֹךְ אַרְבַּע אַמּוֹת.

### @11מסכת עירובין פרק ח משנה יא

יא

וְכֵן שְׁתֵּי דְיָטוֹת זוֹ כְנֶגֶד זוֹ, <דיוטיות>

מִקְצָתָן עָשׁוּ עוּקָה וּמִקְצָתָן לֹא עָשׁוּ עוּקָה,

אֶת שֶׁעָשׁוּ עוּקָה מֻתָּרִין,

וְאֶת שֶׁלֹּא עָשׁוּ עוּקָה אֲסוּרִין.

## @22פרק ט

### @11מסכת עירובין פרק ט משנה א

א

כָּל גַּגּוֹת הָעִיר רְשׁוּת אַחַת, <אֶחָד>

בִּלְבַד שֶׁלֹּא יִהְיֶה גַג גָּבוֹהַּ עֲשָׂרָה אוֹ נָמוּךְ עֲשָׂרָה.

דִּבְרֵי רְבִּי מֵאִיר.

וַחֲכָמִים אוֹמְרִים:

כָּל אֶחָד וְאֶחָד רְשׁוּת בִּפְנֵי עַצְמוֹ.

ב

רְבִּי שִׁמְעוֹן אוֹמֵר:

אֶחָד הַגַּגּוֹת וְאֶחָד הַחֲצֵרוֹת וְאֶחָד הַקַּרְפֵּיפוֹת,

[רְשׁוּת אַחַת] לְכֵלִים שֶׁשָּׁבְתוּ בְתוֹכָהּ,

אֲבָל לֹא לְכֵלִים שֶׁשָּׁבְתוּ בְּתוֹךְ הַבַּיִת.

### @11מסכת עירובין פרק ט משנה ב

ג

גַּג גָּדוֹל סָמוּךְ לְקָטָן,

הַגָּדוֹל מֻתָּר, וְהַקָּטָן אָסוּר.

חָצֵר גְּדוֹלָה שֶׁנִּפְרְצָה לִקְטַנָּה,

הַגְּדוֹלָה מֻתֶּרֶת, וְהַקְּטַנָּה אֲסוּרָה,

מִפְּנֵי שֶׁהִיא כְפִתְחָהּ שֶׁלַּגְּדוֹלָה.

ד

חָצֵר שֶׁנִּפְרְצָה לִרְשׁוּת הָרַבִּים,

הַמַּכְנִיס מִתּוֹכָהּ לִרְשׁוּת הַיָּחִיד,

אוֹ מֵרְשׁוּת הַיָּחִיד לְתוֹכָהּ, חַיָּב.

דִּבְרֵי רְבִּי מֵאִיר.

וַחֲכָמִים אוֹמְרִים:

מִתּוֹכָהּ לִרְשׁוּת הָרַבִּים,

לְתוֹכָהּ, פָּטוּר,

מִפְּנֵי שֶׁהִיא כְּכַרְמְלִית.

### @11מסכת עירובין פרק ט משנה ג

ה

חָצֵר שֶׁנִּפְרְצָה לִרְשׁוּת הָרַבִּים מִשְּׁתֵי רוּחוֹתֶיהָ,

וְכֵן בַּיִת שֶׁנִּפְרַץ מִשְּׁתֵי רוּחוֹתָיו,

וְכֵן מָבוֹי שֶׁנִּטְּלָה קוֹרָתוֹ אוֹ לְחָיָיו,

מֻתָּרִין בְּאוֹתָהּ שַׁבָּת, וַאֲסוּרִים לֶעָתִיד לָבֹא.

דִּבְרֵי רְבִּי יְהוּדָה.

רְבִּי יוֹסֵה אוֹמֵר:

אִם מֻתָּרִין בְּאוֹתָהּ שַׁבָּת, מֻתָּרִין לֶעָתִיד לָבֹא,

אִם אֲסוּרִין לֶעָתִיד לָבֹא, אֲסוּרִים בְּאוֹתָהּ שַׁבָּת.

### @11מסכת עירובין פרק ט משנה ד

ו

הַבּוֹנֶה עֲלִיָּה עַל גַּבֵּי שְׁנֵי בָתִּים,

וְכֵן גְּשָׁרִים הַמְפֻלָּשִׁים,

מְטַלְטְלִין תַּחְתֵּיהֶן בַּשַּׁבָּת.

דִּבְרֵי רְבִּי יְהוּדָה.

וַחֲכָמִים אוֹסְרִין.

וְעוֹד אָמַר רְבִּי יְהוּדָה:

מְעָרְבִין לַמָּבוֹי הַמְפֻלָּשׁ.

וַחֲכָמִים אוֹסְרִין.

## @22פרק י

### @11מסכת עירובין פרק י משנה א

א

הַמּוֹצֵא תְפִלִּים, מַכְנִיסָן זוֹג זוֹג.

רַבָּן גַּמְלִיאֵל אוֹמֵר: שְׁנַיִם שְׁנַיִם.

בַּמֵּי דְבָרִים אֲמוּרִים? בִּישָׁנוֹת,

אֲבָל בַּחֲדָשׁוֹת, פָּטוּר.

מְצָאָן צְבָתִים אוֹ כְרִיכוֹת,

מַחְשִׁיךְ עֲלֵיהֶם וּמְבִיאָן.

וּבַסַּכָּנָה, מְכַסָּן וְהוֹלֵךְ לוֹ.

### @11מסכת עירובין פרק י משנה ב

ב

רְבִּי שִׁמְעוֹן אוֹמֵר:

נוֹתְנָן לַחֲבֵרוֹ, וַחֲבֵרוֹ לַחֲבֵרוֹ,

עַד שֶׁהוּא מַגִּיעַ לֶחָצֵר הַחִיצוֹנָה.

וְכֵן בְּנוֹ,

נוֹתְנוֹ לַחֲבֵרוֹ וַחֲבֵרוֹ לַחֲבֵרוֹ, אֲפִלּוּ הֵן מֵאָה. <נוֹתְנָן>

רְבִּי יְהוּדָה אוֹמֵר:

נוֹתֵן אָדָם חָבִית לַחֲבֵרוֹ וַחֲבֵרוֹ לַחֲבֵרוֹ,

אֲפִלּוּ חוּץ לַתְּחוּם.

אָמְרוּ לוֹ:

לֹא תְהַלֵּךְ זוֹ יוֹתֵר מֵרַגְלֵי בְעָלֶיהָ.

### @11מסכת עירובין פרק י משנה ג

ג

הַקּוֹרֵא בַסֵּפֶר עַל הָאַסְקֻפָּה,

נִתְגַּלְגַּל הַסֵּפֶר מִיָּדוֹ, גּוֹלְלוֹ אֶצְלוֹ.

הָיָה קוֹרֵא בְרֹאשׁ הַגַּג וְנִתְגַּלְגַּל הַסֵּפֶר מִיָּדוֹ,

עַד שֶׁלֹּא הִגִּיעַ לַעֲשָׂרָה טְפָחִים, גּוֹלְלוֹ אֶצְלוֹ;

מִשֶּׁהִגִּיעַ לַעֲשָׂרָה טְפָחִים, הוֹפְכוֹ עַל הַכְּתָב.

רְבִּי יְהוּדָה אוֹמֵר:

אֲפִלּוּ אֵין מְסֻלָּק מִן הָאָרֶץ אֶלָּא כִמְלֹא הַחוּט,

גּוֹלְלוֹ אֶצְלוֹ.

רְבִּי שִׁמְעוֹן אוֹמֵר:

אֲפִלּוּ בָאָרֶץ עַצְמוֹ, גּוֹלְלוֹ אֶצְלוֹ,

שֶׁאֵין דָּבָר מִשּׁוּם שְׁבוּת עוֹמֵד מִפְּנֵי כִּתְבֵי הַקֹּדֶשׁ.

### @11מסכת עירובין פרק י משנה ד

ד

זִיז שֶׁלִּפְנֵי חַלּוֹן,

נוֹתְנִין עָלָיו וְנוֹטְלִין מִמֶּנּוּ בַשַּׁבָּת.

עוֹמֵד אָדָם בִּרְשׁוּת הַיָּחִיד,

וּמְטַלְטֵל בִּרְשׁוּת הָרַבִּים,

בִּרְשׁוּת הָרַבִּים, וּמְטַלְטֵל בִּרְשׁוּת הַיָּחִיד,

וּבִלְבַד שֶׁלֹּא יוֹצִיא חוּץ לְאַרְבַּע אַמּוֹת.

### (@11מסכת עירובין פרק י משנה ה)

לֹא יַעֲמֹד אָדָם בִּרְשׁוּת הַיָּחִיד,

וְיַשְׁתִּין בִּרְשׁוּת הָרַבִּים,

בִּרְשׁוּת הָרַבִּים, וְיַשְׁתִּין בִּרְשׁוּת הַיָּחִיד.

וְכֵן לֹא יָרֹק.

רְבִּי יְהוּדָה אוֹמֵר:

אַף מִשֶּׁתָּלַשׁ רוֹקוֹ בְּפִיו,

לֹא יְהַלֵּךְ אַרְבַּע אַמּוֹת עַד שֶׁיָּרֹק.

### @11מסכת עירובין פרק י משנה ו

ה

לֹא יַעֲמֹד אָדָם בִּרְשׁוּת הַיָּחִיד,

וְיִשְׁתֶּה בִרְשׁוּת הָרַבִּים,

בִּרְשׁוּת הָרַבִּים, וְיִשְׁתֶּה בִרְשׁוּת הַיָּחִיד,

אֶלָּא אִם כֵּן הִכְנִיס רֹאשׁוֹ וְרֻבּוֹ

לִמְקוֹם שֶׁהוּא שׁוֹתֶה.

וְכֵן בַּגַּת.

קוֹלֵט אָדָם מִן הַמַּזְחֵילָה לְמַטָּה מֵעֲשָׂרָה טְפָחִים,

מִן הַצִּנּוֹר, וּמִכָּל מָקוֹם וְשׁוֹתֶה.

### @11מסכת עירובין פרק י משנה ז

ו

בּוֹר בִּרְשׁוּת הָרַבִּים,

וְחָלְיָתוֹ גְבוֹהָה עֲשָׂרָה טְפָחִים,

חַלּוֹן שֶׁעַל גַּבָּיו,

מְמַלִּים מִמֶּנּוּ בַשַּׁבָּת.

ז

אַשְׁפּוֹת בִּרְשׁוּת הָרַבִּים,

גְּבוֹהָה עֲשָׂרָה טְפָחִים,

חַלּוֹן שֶׁעַל גַּבָּהּ,

שׁוֹפְכִים בְּתוֹכָהּ מַיִם בַּשַּׁבָּת.

### @11מסכת עירובין פרק י משנה ח

ח

אִילָן שֶׁהוּא מֵסֵךְ עַל הָאָרֶץ,

אִם אֵין נוֹפוֹ גָבוֹהַּ מִן הָאָרֶץ שְׁלֹשָׁה טְפָחִים,

מְטַלְטְלִין תַּחְתָּיו.

שָׁרָשָׁיו גְּבוֹהִין מִן הָאָרֶץ שְׁלֹשָׁה טְפָחִים,

לֹא יֵשֵׁב עֲלֵיהֶן.

הַדֶּלֶת שֶׁבַּמֻּקְצֶה,

וַחֲדָקִין שֶׁבַּפִּרְצָה וּמַחְצֶלֶת,

אֵין נוֹעֲלִין בָּהֶן,

אֶלָּא אִם כֵּן הָיוּ גְבוֹהִין מִן הָאָרֶץ.

### @11מסכת עירובין פרק י משנה ט

ט

לֹא יַעֲמֹד אָדָם בִּרְשׁוּת הַיָּחִיד,

וְיִפְתַּח בִּרְשׁוּת הָרַבִּים,

בִּרְשׁוּת הָרַבִּים, וְיִפְתַּח בִּרְשׁוּת הַיָּחִיד,

אֶלָּא אִם כֵּן עָשׂוּ לוֹ מְחִצָּה גְבוֹהָה עֲשָׂרָה טְפָחִים.

דִּבְרֵי רְבִּי מֵאִיר.

אָמְרוּ לוֹ:

מַעֲשֶׂה בְּשׁוּק שֶׁלַּפַּטָּמִים שֶׁהָיָה בִירוּשָׁלַיִם,

שֶׁהָיוּ נוֹעֲלִין,

וּמַנִּיחִין אֶת הַמַּפְתֵּחַ בַּחַלּוֹן שֶׁעַל גַּבֵּי הַפֶּתַח.

רְבִּי יוֹסֵה אוֹמֵר:

שׁוּק שֶׁלַּצַּמָּרִים הָיָה.

### @11מסכת עירובין פרק י משנה י

י

נֶגֶר שֶׁיֵּשׁ בְּרֹאשׁוֹ גְלוֹסְטְרָא,

רְבִּי אֶלְעָזָר אוֹסֵר,

וּרְבִּי יוֹסֵה מַתִּיר.

אָמַר רְבִּי לְעָזָר:

מַעֲשֶׂה בִּכְנֶסֶת הַגְּדוֹלָה שֶׁבִּטְבֶרְיָה, <שבטיבירייה>

שֶׁהָיוּ נוֹהֲגִין בּוֹ הֶתֵּר,

עַד שֶׁבָּא רַבָּן גַּמְלִיאֵל וְהַזְּקֵנִים וְאָסְרוּ לָהֶם.

רְבִּי יוֹסֵה אוֹמֵר:

אִסּוּר הָיוּ נוֹהֲגִין בּוֹ, וְהִתִּירוּ לָהֶם.

### @11מסכת עירובין פרק י משנה יא

יא

נֶגֶר הַנִּגְרָר, נוֹעֲלִים בּוֹ בַמִּקְדָּשׁ,

אֲבָל לֹא בַמְּדִינָה;

הַמֻּנָּח, כָּן וְכָן אָסוּר.

רְבִּי יְהוּדָה אוֹמֵר:

הַמֻּנָּח, בַּמִּקְדָּשׁ, וְהַנִּגְרָר, בַּמְּדִינָה.

### @11מסכת עירובין פרק י משנה יב

יב

מַחְזִירִין צֵיר הַתַּחְתּוֹן בַּמִּקְדָּשׁ,

אֲבָל לֹא בַמְּדִינָה;

וְהָעֶלְיוֹן, כָּן וְכָן אָסוּר.

רְבִּי יְהוּדָה אוֹמֵר:

הָעֶלְיוֹן, בַּמִּקְדָּשׁ, וְהַתַּחְתּוֹן, בַּמְּדִינָה.

### @11מסכת עירובין פרק י משנה יג

ג

מַחְזִירִין רְטִיָּה בַמִּקְדָּשׁ,

אֲבָל לֹא בַמְּדִינָה;

כַּתְּחִלָּה, כָּן וְכָן אָסוּר.

קוֹשְׁרִיםם נִימָה בַמִּקְדָּשׁ,

אֲבָל לֹא בַמְּדִינָה;

כַּתְּחִלָּה, כָּן וְכָן אָסוּר.

חוֹתְכִים יַבֹּלֶת בַּמִּקְדָּשׁ,

אֲבָל לֹא בַמְּדִינָה;

אִם בַּכְּלִי, כָּן וְכָן אָסוּר.

### @11מסכת עירובין פרק י משנה יד

יד

כֹּהֵן שֶׁלָּקָה בְאֶצְבָּעוֹ, כּוֹרֵךְ עָלֶיהָ גֳמִי בַמִּקְדָּשׁ,

אֲבָל לֹא בַמְּדִינָה;

אִם לְהוֹצִיא דָּם, כָּן וְכָן אָסוּר.

יה

בּוֹזְקִים מֶלַח עַל גַּבֵּי הַכֶּבֶשׁ,

בִּשְׁבִיל שֶׁלֹּא יַחֲלִיק,

וּמְמַלִּים מִבּוֹר הַגֻּלָה בַּגַּלְגַּל בַּשַּׁבָּת,

מִבּוֹר הַגָּדוֹל וּמִבְּאֵר חֲקַר בְּיוֹם טוֹב.

### @11מסכת עירובין פרק י משנה טו

יו  
שֶׁרֶץ שֶׁנִּמְצָא בַמִּקְדָּשׁ,

כֹּהֵן מוֹצִיאוֹ בְהֶמְיָנוֹ,

שֶׁלֹּא לְשַׁהוֹת אֶת הַטֻּמְאָה.

דִּבְרֵי רְבִּי יוֹחָנָן בֶּן בְּרוֹקָה.

וּרְבִּי יְהוּדָה אוֹמֵר:

בְּצָבַת שֶׁלָּעֵץ,

שֶׁלֹּא לְהַרְבּוֹת אֶת הַטֻּמְאָה.

יז

מֵאֵיכָן מוֹצִיאִין אוֹתוֹ?

מִן הַהֵיכָל וּמִן הָאוּלָם, מִבֵּין הָאוּלָם וְלַמִּזְבֵּחַ.

דִּבְרֵי רְבִּי שִׁמְעוֹן בֶּן נָנָס.

רְבִּי עֲקִיבָה אוֹמֵר:

מָקוֹם שֶׁחַיָּבִין עַל זְדוֹנוֹ כָרֵת וְעַל שִׁגְגָתוֹ חַטָּאת,

מִשָּׁם מוֹצִיאִין אוֹתוֹ,

וּשְׁאָר כָּל הַמְּקוֹמוֹת, כּוֹפִין עָלָיו פְּסַקְתֵּר.

רְבִּי שִׁמְעוֹן אוֹמֵר:

מָקוֹם שֶׁהִתִּירוּ לָךְ חֲכָמִים,

מִשֶּׁלָּךְ נָתְנוּ לָךְ,

שֶׁלֹּא הִתִּירוּ לָךְ אֶלָּא מִשּׁוּם שְׁבוּת.

חסלת עירובין

# @00מסכת פסחים

## @22פרק א

### @11מסכת פסחים פרק א משנה א

א

אוֹר לְאַרְבָּעָה עָשָׂר,

בּוֹדְקִין אֶת הֶחָמֵץ לְאוֹר הַנֵּר.

כָּל מָקוֹם שֶׁאֵין מַכְנִיסִין בּוֹ חָמֵץ,

אֵינוּ צָרִיךְ בְּדִיקָה.

וְלָמָּה אָמָרוּ "שְׁתֵּי שׁוּרוֹת בַּמַּרְתֵּף"?

בְּמָקוֹם שֶׁמַּכְנִיסִין בּוֹ חָמֵץ.

בֵּית שַׁמַּי אוֹמְרִים:

שְׁתֵּי שׁוּרוֹת עַל פְּנֵי כָל הַמַּרְתֵּף;

וּבֵית הֶלֵּל אוֹמְרִים:

שְׁתֵּי שׁוּרוֹת הַחִיצוֹנוֹת, שֶׁהֵן הָעֶלְיוֹנוֹת.

### @11מסכת פסחים פרק א משנה ב

ב

אֵין חוֹשְׁשִׁין שֶׁמֵּא גֵרְרָה חֻלְדָּה

מִבַּיִת לְבַיִת וּמִמָּקוֹם לְמָקוֹם.

אִם כֵּן, מֵחָצֵר לֶחָצֵר אוֹ מֵעִיר לָעִיר,

אֵין לַדָּבָר סוֹף.

### @11מסכת פסחים פרק א משנה ג

ג

רְבִּי יְהוּדָה אוֹמֵר:

בּוֹדְקִים אוֹר אַרְבָּעָה עָשָׂר,

וּבְאַרְבָּעָה עָשָׂר בַּשַּׁחְרִית וּבְשָׁעַת הַבֵּעוּר;

וַחֲכָמִים אוֹמְרִים:

לֹא בָדַק בְּאוֹר אַרְבָּעָה עָשָׂר,

יִבְדֹּק בְּאַרְבָּעָה עָשָׂר;

אִם לֹא בָדַק בְּאַרְבָּעָה עָשָׂר,

יִבְדֹּק בְּתוֹךְ הַמּוֹעֵד;

לֹא בָדַק בְּתוֹךְ הַמּוֹעֵד,

יִבְדֹּק לְאַחַר הַמּוֹעֵד.

וּמַה שֶׁהוּא מְשַׁיֵּר יַנִּיחֶנוּ בְצִנְעָה,

כְּדֵי שֶׁלֹּא יְהֵי צָרִיךְ בְּדִיקָה אַחֲרָיו.

### @11מסכת פסחים פרק א משנה ד

ד

רִבִּי מֵאִיר אוֹמֵר:

אוֹכְלִים כָּל חָמֵשׁ,

וְשׁוֹרְפִים בִּתְחִלַּת שֵׁשׁ;

רַבִּי יְהוּדָה אוֹמֵר:

אוֹכְלִים כָּל אַרְבַּע,

וְתוֹלִים כָּל חָמֵשׁ,

וְשׁוֹרְפִים בִּתְחִלַּת שֵׁשׁ.

### @11מסכת פסחים פרק א משנה ה

ה

וְעוֹד אָמַר רְבִּי יְהוּדָה:

שְׁתֵּי חַלּוֹת שֶׁלַתּוֹדָה פְסוּלוֹת < שֶׁלתּוֹדָה >

וּמֻנָּחוֹת עַל גַּג הָאַסְטְוָה,

כָּל זְמַן שֶׁהֵן מֻנָּחוֹת, כָּל הָעָם אוֹכְלִים;

נִטְּלָה אַחַת מֵהֶן,

תּוֹלִים, לֹא אוֹכְלִים וְלֹא שׁוֹרְפִים;

נִטְּלוּ שְׁתֵּיהֶן,

הִתְחִילוּ כָל הָעָם שׂוֹרְפִין.

ו

רַבָּן גַּמְלִיאֵל אוֹמֵר:

חֻלִּים נֶאֱכָלִים כָּל אַרְבַּע,

וּתְרוּמָה כָל חָמֵשׁ,

וְשׁוֹרְפִים בִּתְחִלַּת שֵׁשׁ.

### @11מסכת פסחים פרק א משנה ו

ז

רְבִּי חֲנַנְיָה סְגַן הַכֹּהֲנִים אוֹמֵר:

מִימֵיהֶם שֶׁלַּכֹּהֲנִים,

לֹא נִמְנְעוּ מִלִּשְׂרֹף אֶת הַבָּשָׂר שֶׁנִּטַּמָּא בִוְלַד הַטֻּמְאָה,

עִם הַבָּשָׂר שֶׁנִּטַּמָּא בְאַב הַטֻּמְאָה,

אַף עַל פִּי שֶׁמּוֹסִיפִין לוֹ טֻמְאָה עַל טֻמְאָתוֹ.

ח

הוֹסִיף רְבִּי עֲקִיבָה:

מִימֵיהֶן שֶׁלַּכֹּהֲנִים,

לֹא נִמְנְעוּ מִלְּהַדְלִיק אֶת הַשֶּׁמֶן שֶׁנִּפְסַל בִּטְבוּל יוֹם,

בְּנֵר שֶׁנִּטַּמָּא בִטְמֵא מֵת,

אַף עַל פִּי שֶׁמּוֹסִיפִין לוֹ טֻמְאָה עַל טֻמְאָתוֹ.

### @11מסכת פסחים פרק א משנה ז

ט

אָמַר רְבִּי מֵאִיר:

מִדִּבְרֵיהֶם לָמַדְנוּ,

שֶׁשּׂוֹרְפִים תְּרוּמָה טְהוֹרָה עִם הַטְּמֵאָה בַפֶּסַח.

אָמַר לוֹ רְבִּי יוֹסֵה:

אֵינָה הִיא הַמִּדָּה.

מוֹדֶה רְבִּי אֱלִיעֶזֶר וּרְבִּי יְהוֹשֻׁעַ,

שֶׁשּׂוֹרְפִין זוֹ לְעַצְמָהּ וְזוֹ לְעַצְמָהּ;

וְעַל מָה נֶחְלָקוּ?

עַל הַתְּלוּיָה וְעַל הַטְּמֵאָה,

שֶׁרְבִּי אֱלִיעֶזֶר אוֹמֵר:

תִּשָּׂרֵף זוֹ לְעַצְמָהּ וְזוֹ לְעַצְמָהּ;

וּרְבִּי יְהוֹשֻׁעַ אוֹמֵר:

שְׁתֵּיהֶם כְּאַחַת.

## @22פרק ב

### @11מסכת פסחים פרק ב משנה א

א

כָּל שָׁעָה שֶׁהוּא מֻתָּר לֹאכָל,

מַאֲכִיל לַבְּהֵמָה וְלַחַיָּה וְלָעוֹפוֹת,

וּמוֹכְרוֹ לַנָּכְרִי,

וּמֻתָּר בַּהֲנָיָתוֹ.

עִבֵּר זְמַנּוֹ, אָסוּר בַּהֲנָיָתוֹ.

לֹא יַסִּיק בּוֹ תַנּוּר וְכִירַיִם.

רְבִּי יְהוּדָה אוֹמֵר:

אֵין בֵּעוּר חָמֵץ אֶלָּא שְׂרֵפָה;

וַחֲכָמִים אוֹמְרִים:

מְפָרֵר וְזוֹרֶה לָרוּחַ אוֹ מֵטִיל לַיָּם.

### @11מסכת פסחים פרק ב משנה ב

ב

חָמֵץ שֶׁלַּנָּכְרִי שֶׁעָבַר עָלָיו הַפֶּסַח,

מֻתָּר בַּהֲנָיָה;

וְשֶׁלְּיִשְׂרָאֵל אָסוּר, שֶׁנֶּאֱמַר:

(שְׁמוֹת יג,ז) "לֹא יֵרָאֶה לָךְ".

### (@11מסכת פסחים פרק ב משנה ג)

נָכְרִי שֶׁהִלְוָה אֶת יִשְׂרָאֵל עַל חֲמֵצוֹ לְאַחַר הַפֶּסַח,

מֻתָּר בַּהֲנָיָה;

וְיִשְׂרָאֵל שֶׁהִלְוָה אֶת הַנָּכְרִי עַל חֲמֵצוֹ לְאַחַר הַפֶּסַח,

אָסוּר בַּהֲנָיָה.

חָמֵץ שֶׁנָּפְלָה עָלָיו מַפֹּלֶת,

הֲרֵי הוּא כִמְבֹעָר;

רַבָּן שִׁמְעוֹן בֶּן גַּמְלִיאֵל אוֹמֵר:

כָּל שֶׁאֵין הַכֶּלֶב יָכוֹל לְחַפֵּשׁ אַחֲרָיו.

### @11מסכת פסחים פרק ב משנה ד

ג

הָאוֹכֵל תְּרוּמָה חָמֵץ בַּפֶּסַח,

שׁוֹגֵג, מְשַׁלֵּם קֶרֶן וְחֹמֶשׁ;

מֵזִיד, פָּטוּר מִתַּשְׁלוּמִים וּמִדְּמֵי עֵצִים.

### @11מסכת פסחים פרק ב משנה ה

ד

וְאֵלּוּ דְבָרִים שֶׁאָדָם יוֹצֵא בָהֶן יְדֵי חוֹבָתוֹ בַפֶּסַח:

בַּחִטִּים וּבַשְׂעוֹרִים וּבַכֻּסְּמִים וּבְשִׁבֹּלֶת שׁוּעָל וּבְשִׁיפוֹן

וּבִדְמַי וּבְמַעֲשֵׂר רִאשׁוֹן שֶׁנִּטְּלָה תְרוּמָתוֹ,

וּבְמַעֲשֵׂר שֵׁנִי וְהֶקְדֵּשׁ שֶׁנִּפְדּוּ.

הַכֹּהֲנִים בַּחַלָּה וּבַתְּרוּמָה,

אֲבָל לֹא בַטֶּבֶל,

וְלֹא בְמַעֲשֵׂר רִאשׁוֹן שֶׁלֹּא נִטְּלָה תְרוּמָתוֹ,

וְלֹא בְמַעֲשֵׂר שֵׁנִי וְהֶקְדֵּשׁ שֶׁלֹּא נִפְדּוּ.

חַלּוֹת תּוֹדָה וּרְקִיקֵי נָזִיר,

עֲשָׂאָן לְעַצְמוֹ, אֵינוּ יוֹצֵא בָהֶן;

לִמְכֹּר בַּשּׁוּק, יוֹצֵא בָהֶן.

### @11מסכת פסחים פרק ב משנה ו

ה

וְאֵלּוּ יְרָקוֹת שֶׁאָדָם יוֹצֵא בָהֶן יְדֵי חוֹבָתוֹ בַפֶּסַח:

בַּחַזֶּרֶת וּבָעֻלְשִׁים וּבִתְמָכָא וּבְחַרְחֲבִנָּה וּבְמַרוֹר.

יוֹצְאִין בָּהֶן בֵּין לַחִים, בֵּין כְּמֵשִׁין,

אֲבָל לֹא כְבוּשִׁין וְלֹא שְׁלוּקִין וְלֹא מְבֻשָּׁלִים.

מִצְטָרְפִין בְּכַזַּיִת.

וְיוֹצְאִין בְּקֶלַח שֶׁלָּהֶן,

וּבַדְּמַאי,

וּבְמַעֲשֵׂר רִאשׁוֹן שֶׁנִּטְּלָה תְרוּמָתוֹ,

וּמַעֲשֵׂר שֵׁנִי וְהֶקְדֵּשׁ שֶׁנִּפְדּוּ.

### @11מסכת פסחים פרק ב משנה ז

ו

אֵין שׁוֹרִים אֶת הַמֻּרְסָן לַתַּרְנוֹגְלִים,

אֲבָל חוֹלְטִין.

הָאִשָּׁה לֹא תִשְׁרֵי אֶת הַמֻּרְסָן שֶׁתּוֹלֵךְ בְּיָדָהּ לַמַּרְחֵץ,

אֲבָל שָׁפָה הִיא עַל בְּשָׂרָהּ יָבֵשׁ.

לֹא יִלְעֹס אָדָם חִטִּין וְיִתֵּן עַל מַכָּתוֹ,

מִפְּנֵי שֶׁהֵן מַחְמִיצוֹת.

### @11מסכת פסחים פרק ב משנה ח

ז

אֵין נוֹתְנִין אֶת הַקֶּמַח לְתוֹךְ חֲרֹסֶת

וְלֹא לְתוֹךְ חַרְדַּל.

אִם נָתַן יֵאָכֵל מִיָּד;

רַבִּי מֵאִיר אוֹסֵר.

אֵין מְבַשְּׁלִין אֶת הַפֶּסַח

לֹא בְמַשְׁקִים וְלֹא בְמֵי פֵרוֹת;

אֲבָל סָכִים וּמַטְבִּילִין אוֹתוֹ בָהֶן.

מֵי תַשְׁמִישָׁיו שֶׁלַּנַּחְתּוֹם יִשָּׁפֵכוּ,

מִפְּנֵי שֶׁהֵן מַחְמִיצִים.

## @22פרק ג

### @11מסכת פסחים פרק ג משנה א

א

וְאֵלּוּ עוֹבְרִים בַּפֶּסַח:

כֻּתַּח הַבַּבְלִי,

שֵׁכַר הַמָּדִי,

חֹמֶץ הָאֲדוֹמִי,

זִיתוֹם הַמִּצְרִי,

זֵמַן שֶׁלַּצַּבָּעִים,

וַאֲמֵילָן שֶׁלַּטַּבָּחִים,

וְקוֹלָן שֶׁלַּסּוֹפְרִים.

רְבִּי אֱלִיעֶזֶר אוֹמֵר:

אַף טִפּוּלֵי נָשִׁים.

זֶה הַכְּלָל:

כָּל שֶׁהוּא מִין דָּגָן הֲרֵי זֶה עוֹבֵר בַּפֶּסַח.

הֲרֵי אֵלּוּ בְאַזְהָרָה,

וְאֵין בָּהֶן מִשֵּׁם כָּרֵת.

### @11מסכת פסחים פרק ג משנה ב

ב

בָּצֵק שֶׁבְּסִדְקֵי עֲרֵבָה,

אִם יֵשׁ כַּזַּיִת בְּמָקוֹם אֶחָד,

חַיָּב לְבַעֵר,

פָּחוּת מִכֵּן, בָּטֵל בְּמֵעוּטוֹ.

וְכֵן לְעִנְיַן הַטֻּמְאָה:

אִם הִקְפִּיד עָלָיו, חוֹצֵץ,

אִם רוֹצֶה הוּא בְקִיּוּמוֹ,

הֲרֵי הוּא כַעֲרֵבָה.

בָּצֵק הַחֵרֵשׁ,

אִם יֵשׁ כַּיּוֹצֵא בוֹ שֶׁהֶחְמִיץ,

הֲרֵי זֶה אָסוּר.

### @11מסכת פסחים פרק ג משנה ג

ג

כֵּיצַד מַפְרִישִׁין חַלַּת טֻמְאָה בְיוֹם טוֹב?

רְבִּי אֱלִיעֶזֶר אוֹמֵר:

אַל תִּקְרָא לָהּ שֵׁם עַד שֶׁתֵּאָפֶה;

בֶּן בְּתִירָה אוֹמֵר:

תָּטִיל לַצּוֹנִים.

אָמַר רְבִּי יְהוֹשֻׁעַ:

לֹא זֶה הוּא חָמֵץ שֶׁמֻּזְהָרִים עָלָיו

בַּל יֵרָאֶה וּבַל יִמָּצֵא,

אֶלָּא מַפְרְשַׁתָּהּ וּמַנְּחַתָּהּ עַד הָעֶרֶב,

וְאִם הֶחְמִיצָה, הֶחְמִיצָה.

### @11מסכת פסחים פרק ג משנה ד

ד

רַבָּן גַּמְלִיאֵל אוֹמֵר:

שָׁלוֹשׁ נָשִׁים לָשׁוֹת כְּאַחַת

וְאוֹפוֹת בְּתַנּוּר אֶחָד זוֹ אַחַר זוֹ;

וַחֲכָמִים אוֹמְרִים:

שָׁלוֹשׁ נָשִׁים עֲסִיקוֹת בַּבָּצֵק,

אַחַת לָשָׁה וְאַחַת עוֹרֶכֶת וְאַחַת אוֹפָה.

רְבִּי עֲקִיבָה אוֹמֵר:

לֹא כָל הַנָּשִׁים וְלֹא כָל הָעֵצִים וְלֹא כָל הַתַּנּוּרִים שָׁוִים.

זֶה הַכְּלָל:

תֹּאפָה תִלְטֹשׂ בְּצוֹנִין.

### @11מסכת פסחים פרק ג משנה ה

ה

סֵעוּר יִשָּׂרֵף,

וְהָאוֹכְלוֹ פָטוּר.

סִדּוּק יִשָּׂרֵף,

וְהָאוֹכְלוֹ חַיָּב מִיתָה.

אֵי זֶה הוּא סֵעוּר?

כְּקַרְנֵי חֲגָבִים.

סִדּוּק?

שֶׁנִּתְעָרְבוּ סְדָקָיו זֶה בָזֶה.

דִּבְרֵי רְבִּי יְהוּדָה.

וַחֲכָמִים אוֹמְרִים:

זֶה וָזֶה, הָאוֹכְלוֹ חַיָּב מִיתָה; <בַזֶה>

אֵי זֶה הוּא סֵעוּר?

כָּל שֶׁהִכְסִיפוּ פָנָיו,

כְּאָדָם שֶׁעָמְדוּ שְׂעָרוֹתָיו.

### @11מסכת פסחים פרק ג משנה ו

ו

אַרְבָּעָה עָשָׂר שֶׁחָל לִהְיוֹת בַּשַּׁבָּת,   
מְבַעֲרִים אֶת הַכֹּל מִלִּפְנֵי הַשַּׁבָּת.

דִּבְרֵי רְבִּי מֵאִיר.

וַחֲכָמִים אוֹמְרִים:

בִּזְמַנָּן.

רְבִּי אֶלְעָזָר בִּרְבִּי צָדוֹק אוֹמֵר:

תְּרוּמָה מִלִּפְנֵי הַשַּׁבָּת וְחֻלִּים בִּזְמַנָּן.

### @11מסכת פסחים פרק ג משנה ז

ז

הַהוֹלֵךְ לִשְׁחוֹט אֶת פִּסְחוֹ,

וְלָמוֹל אֶת בְּנוֹ,

וְלֹאכַל סְעוֹדַת אֵרוּסִים בְּבֵית חָמִיו,

וְנִזְכַּר שֶׁיֵּשׁ לוֹ חָמֵץ בְּתוֹךְ הַבַּיִת;

אִם יָכוֹל לַחְזוֹר וּלְבָעֵר וְלַחְזוֹר בְּמִצְוָתוֹ,

יַחְזוֹר;

וְאִם לָאו, יְבַטֵּל בְּלִבּוֹ.

וּלְהַצִּיל מִיַּד הַגַּיִס,

וּמִיַּד הַנָּהָר,

וּמִיַּד הַדְּלֵקָה,

וּמִיַּד הַמַּפְּלוֹת, יְבַטֵּל בְּלִבּוֹ,

וְיִשְׁבּוֹת שְׁבִיתַת הָרֵשׁוּת וְיַחְזוֹר מִיָּד.

### @11מסכת פסחים פרק ג משנה ח

ח

וְכֵן מִי שֶׁיָּצָא מִירוּשָׁלַיִם,

וְנִזְכַּר שֶׁיֵּשׁ בְּיָדוֹ בְשַׂר הַקֹּדֶשׁ,

אִם עִבֵּר הַצּוֹפִים,

שׁוֹרְפוֹ בִמְקוֹמוֹ,

וְאִם לָאו,

חוֹזֵר וְשׁוֹרְפוֹ לִפְנֵי הַבִּירָה מֵעֲצֵי הַמַּעֲרָכָה.

וְעַד כַּמָּה הֵן חוֹזְרִין?

רְבִּי מֵאִיר אוֹמֵר:

זֶה וָזֶה כַבֵּיצָה. <מחוק ע"י מגיה: כַזַּיִת>

רְבִּי יְהוּדָה אוֹמֵר:

זֶה וָזֶה בְּכַזַּיִת. <מחוק ע"י מגיה: כַבֵּיצָה>

וַחֲכָמִים אוֹמְרִים:

בְּשַׂר הַקֹּדֶשׁ כַּזַּיִת,

וְחָמֵץ כַּבֵּיצָה.

## @22פרק ד

### @11מסכת פסחים פרק ד משנה א

א

מָקוֹם שֶׁנָּהֲגוּ לַעֲשׁוֹת מְלָאכָה בְעַרְבֵי פְסָחִים עַד חֲצוֹת,

עוֹשִׂין,

מָקוֹם שֶׁנָּהֲגוּ שֶׁלֹּא לַעֲשׁוֹת,

אֵינָן עוֹשִׂין.

הַהוֹלֵךְ מִמָּקוֹם שֶׁעוֹשִׂין לְמָקוֹם שֶׁאֵינָן עוֹשִׂין,

אוֹ מִמָּקוֹם שֶׁאֵינָן עוֹשִׂין לְמָקוֹם שֶׁעוֹשִׂין,

נוֹתְנִין עָלָיו חָמְרֵי הַמָּקוֹם שֶׁיָּצָא מִשָּׁם,

וְחָמְרֵי הַמָּקוֹם שֶׁהָלַךְ לַשָּׁם.

וְאַל יְשַׁנֶּה אָדָם, מִפְּנֵי הַמַּחְלְקוֹת.

### @11מסכת פסחים פרק ד משנה ב

ב

כַּיּוֹצֵא בוֹ:

הַמּוֹלִיךְ פֵּרוֹת שְׁבִיעִית

מִמָּקוֹם שֶׁכָּלוּ לְמָקוֹם שֶׁלֹּא כָלוּ,

אוֹ מִמָּקוֹם שֶׁלֹּא כָלוּ לְמָקוֹם שֶׁכָּלוּ,

חַיָּב לְבַעֵר.

רְבִּי יְהוּדָה אוֹמֵר:

צֵא וְהָבֵא לָךְ אַף אַתָּה.

### @11מסכת פסחים פרק ד משנה ג

ג

מָקוֹם שֶׁנָּהֲגוּ לִמְכּוֹר בְּהֵמָה דַקָּה לַגּוֹיִם,

מוֹכְרִין;

מָקוֹם שֶׁנָּהֲגוּ שֶׁלֹּא לִמְכּוֹר,

אֵינָן מוֹכְרִין.

וְאַל יְשַׁנֶּה אָדָם, מִפְּנֵי הַמַּחְלְקוֹת.

בְּכָל מָקוֹם,

אֵין מוֹכְרִין לָהֶם בְּהֵמָה גַסָּה,

עֲגָלִים וּסְיָחִים שְׁלֵמִים וּשְׁבוּרִים;

רְבִּי יְהוּדָה מַתִּיר בִּשְׁבוּרָה;

בֶּן בְּתִירָה מַתִּיר בַּסּוּס.

### @11מסכת פסחים פרק ד משנה ד

ד

מָקוֹם שֶׁנָּהֲגוּ לֹאכַל צָלִי בְלֵילֵי פְסָחִים,

אוֹכְלִין;

מָקוֹם שֶׁנָּהֲגוּ שֶׁלֹּא לֹאכַל,

אֵינָן אוֹכְלִין.

מָקוֹם שֶׁנָּהֲגוּ לְהַדְלִיק אֶת הַנֵּר בְּלֵילֵי יוֹם הַכִּפּוּרִים,

מַדְלִיקִים;

מָקוֹם שֶׁנָּהֲגוּ שֶׁלֹּא לְהַדְלִיק,

אֵינָן מַדְלִיקִים;

מַדְלִיקִים בְּבָתֵּי כְנֵסָיוֹת וּבְבָתֵּי מִדְרָשׁוֹת,

וּבְמָבוֹאוֹת אֲפֵלִים וְעַל גַּבֵּי הַחוֹלִים.

### @11מסכת פסחים פרק ד משנה ה

ה

מָקוֹם שֶׁנָּהֲגוּ לַעֲשׁוֹת מְלָאכָה בְתִשְׁעָה בְאָב,

עוֹשִׂין;

מָקוֹם שֶׁנָּהֲגוּ שֶׁלֹּא לַעֲשׁוֹת,

אֵינָן עוֹשִׂין;

בְּכָל מָקוֹם,

תַּלְמִידֵי חֲכָמִים בְּטֵלִים.

רַבָּן שִׁמְעוֹן בֶּן גַּמְלִיאֵל אוֹמֵר:

יַעֲשׂוּ כָל הָעָם עַצְמָן כְּתַלְמִידֵי חֲכָמִים.

ו

וַחֲכָמִים אוֹמְרִים:

בִּיהוּדָה עוֹשִׂין מְלָאכָה בְעַרְבֵי פְסָחִים עַד חֲצוֹת,

וּבַגָּלִיל אֵינָן עוֹשִׂין כָּל עִקָּר.

וּבַלַּיְלָה,

בֵּית שַׁמַּי אוֹסְרִין,

וּבֵית הֶלֵּל מַתִּירִין עַד שֶּתָּנֵץ הַחַמָּה.

### @11מסכת פסחים פרק ד משנה ו

ז

רְבִּי מֵאִיר אוֹמֵר:

כָּל מְלָאכָה שֶׁהִתְחִיל בָּהּ קֹדֶם לְאַרְבָּעָה עָשָׂר,

גּוֹמְרָהּ בְּאַרְבָּעָה עָשָׂר;

אֲבָל לֹא יַתְחִיל בָּהּ כַּתְּחִלָּה בְאַרְבָּעָה עָשָׂר,

אַף עַל פִּי שֶׁהוּא יָכוֹל לְגָמְרָהּ.

וַחֲכָמִים אוֹמְרִים:

שָׁלוֹשׁ אֻמָּנִיּוֹת עוֹשִׂין מְלָאכָה בְעַרְבֵי פְסָחִים:

הַחַיָּטִים וְהַסַּפָּרִים וְהַכּוֹבְסִים.

רְבִּי יוֹסֵה בִרְבִּי יְהוּדָה אוֹמֵר:

אַף הָרוֹצְעָנִים.

### @11מסכת פסחים פרק ד משנה ז

ח

מוֹשִׁיבִים שׁוֹבַכִּים לַתַּרְנוֹגְלִים בְּאַרְבָּעָה עָשָׂר.

תַּרְנְגֹלֶת שֶׁבָּרָחָה,

מַחְזִירִין אוֹתָהּ לִמְקוֹמָהּ,

וְאִם מֵתָה,

מוֹשִׁיבִין אַחֶרֶת תַּחְתֶּיהָ.

גּוֹרְפִין מִתַּחַת רַגְלֵי בְהֵמָה בְאַרְבָּעָה עָשָׂר,

וּבַמּוֹעֵד, מְסַלְּקִים לִצְדָדִים.

מוֹלִיכִים וּמְבִיאִין כֵּלִים מִבֵּית הָאֻמָּן,

אַף עַל פִּי שֶׁאֵינָן לְצֹרֶךְ הַמּוֹעֵד.

### @11מסכת פסחים פרק ד משנה ח

ט

שִׁשָּׁה דְבָרִים עָשׁוּ אַנְשֵׁי יְרִיחוֹ;

עַל שְׁלֹשָׁה מֵחוּ בְיָדָן,

וְעַל שְׁלֹשָׁה לֹא מֵחוּ בְיָדָן.

וְאֵלּוּ שֶׁלֹּא מֵחוּ בְיָדָן:

מַרְכִּיבִים דְּקָלִים בְּכָל יוֹם,

וְכוֹרְכִים אֶת שְׁמַע,

וְקוֹצְרִים וְגוֹדְשִׁים לִפְנֵי הָעֹמֶר,

וְלֹא מֵחוּ בְיָדָן.

וְאֵלּוּ שֶׁמֵּחוּ בְיָדָן:

מַתִּירִין בְּגַמְזִיּוֹת שֶׁלַּהֶקְדֵּשׁ,

וְאוֹכְלִין מִתַּחַת הַנְּשָׁרִים,

וְנוֹתְנִין פֵּאָה לַיָּרָק;

וּמֵחוּ בְיָדָן חֲכָמִים.

### @11מסכת פסחים פרק ד משנה ט

(בכתב יד קאופמן נמצאת כהוספת מגיה בשוליים, בלי ניקוד)

שִׁשָּׁה דְבָרִים עָשָׂה חִזְקִיָּה הַמֶּלֶךְ,

עַל שְׁלֹשָׁה הוֹדוּ לוֹ וְעַל שְׁלֹשָׁה לֹא הוֹדוּ לוֹ:

גֵּרֵר עַצְמוֹת אָבִיו עַל מִטָּה שֶׁל חֲבָלִים,

וְהוֹדוּ לוֹ;

כִּתֵּת נְחַשׁ הַנְּחֹשֶׁת,

וְהוֹדוּ לוֹ;

גָּנַז סֵפֶר רְפוּאוֹת,

וְהוֹדוּ לוֹ.

עַל שְׁלֹשָׁה לֹא הוֹדוּ לוֹ:

קִצֵּץ דְּלָתוֹת שֶׁלַּהֵיכָל וְשִׁגְּרָן לְמֶלֶךְ אַשּׁוּר,

וְלֹא הוֹדוּ לוֹ;

סָתַם מֵי גִיחוֹן הָעֶלְיוֹן,

וְלֹא הוֹדוּ לוֹ;

עִבֵּר נִיסָן בְּנִיסָן,

וְלֹא הוֹדוּ לוֹ.

## @22פרק ה

### @11מסכת פסחים פרק ה משנה א

א

תָּמִיד נִשְׁחָט בִּשְׁמוֹנֶה וּמַחְצָה,

וְקָרֵב בְּתֵשַׁע וּמַחְצָה.

עֶרֶב פְּסָחִים, נִשְׁחָט בְּשֶׁבַע וּמַחְצָה,

וְקָרֵב בִּשְׁמוֹנֶה וּמַחְצָה,

בֵּין בַּחוֹל בֵּין בַּשַּׁבָּת.

חָל עֶרֶב פְּסָחִים לִהְיוֹת עֶרֶב שַׁבָּת,

נִשְׁחָט בְּשֵׁשׁ וּמַחְצָה

וְקָרֵב בְּשֶׁבַע וּמַחְצָה,

וְהַפֶּסַח אַחֲרָיו.

### @11מסכת פסחים פרק ה משנה ב

ב

הַפֶּסַח שֶׁשְּׁחָטוֹ שֶׁלֹּא לִשְׁמוֹ,

קִבֵּל וְהִלֵּךְ וְזָרַק שֶׁלֹּא לִשְׁמוֹ,

אוֹ לִשְׁמוֹ וְשֶׁלֹּא לִשְׁמוֹ,

אוֹ שֶׁלֹּא לִשְׁמוֹ וְלִשְׁמוֹ,

פָּסוּל.

כֵּיצַד לִשְׁמוֹ וְשֶׁלֹּא לִשְׁמוֹ?

לְשֵׁם פֶּסַח וּלְשֵׁם שְׁלָמִים;

שֶׁלֹּא לִשְׁמוֹ וְלִשְׁמוֹ?

לְשֵׁם שְׁלָמִים וּלְשֵׁם הַפֶּסַח.

### @11מסכת פסחים פרק ה משנה ג

ג

שְׁחָטוֹ שֶׁלֹּא לְאוֹכְלָיו וְשֶׁלֹּא לִמְנוּיָיו,

לָעֲרֵלִים וְלַטְּמֵאִים,

פָּסוּל.

לְאוֹכְלָיו וְשֶׁלֹּא לְאוֹכְלָיו,

לִמְנוּיָיו וְשֶׁלֹּא לִמְנוּיָיו,

לַמּוּלִים וְלָעֲרֵלִים וְלַטְּמֵאִים וְלַטְּהוֹרִים,

כָּשֵׁר.

שְׁחָטוֹ קֹדֶם לַחֲצוֹת,

פָּסוּל, שֶׁנֶּאֱמַר בּוֹ:

(שְׁמוֹת יב, ו) "בֵּין הָעַרְבָּיִם".

קֹדֶם לַתָּמִיד,

כָּשֵׁר, וּבִלְבַד שֶׁיְּהֵא אֶחָד מְמָרֵס בְּדָמוֹ,

עַד שֶׁיִּזָּרֵק דַּם הַתָּמִיד;

וְאִם נִזְרַק,

כָּשֵׁר.

### @11מסכת פסחים פרק ה משנה ד

ד

הַשּׁוֹחֵט אֶת הַפֶּסַח עַל הֶחָמֵץ,

עוֹבֵר בְּלֹא תַעֲשֶׂה.

רְבִּי יְהוּדָה אוֹמֵר:

אַף הַתָּמִיד.

רְבִּי שִׁמְעוֹן אוֹמֵר:

הַפֶּסַח בְּאַרְבָּעָה עָשָׂר,

לִשְׁמוֹ, חַיָּב,

וְשֶׁלֹּא לִשְׁמוֹ, פָּטוּר;

וּשְׁאָר כָּל הַזְּבָחִים,

בֵּין לִשְׁמָן וּבֵין שֶׁלֹּא לִשְׁמָן,

פָּטוּר.

וּבַמּוֹעֵד,

לִשְׁמוֹ, פָּטוּר,

שֶׁלֹּא לִשְׁמוֹ, חַיָּב;

וְשֶׁאָר כָּל הַזְּבָחִים,

בֵּין לִשְׁמָן, בֵּין שֶׁלֹּא לִשְׁמָן, חַיָּב,

חוּץ מִן הַחַטָּאת שֶׁשְּׁחָטָהּ שֶׁלֹּא לִשְׁמָהּ.

### @11מסכת פסחים פרק ה משנה ה

ה

הַפֶּסַח נִשְׁחָט בְּשָׁלוֹשׁ כִּתִּים,

שֶׁנֶּאֱמַר: (שְׁמוֹת יב,ו)

"וְשָׁחֲטוּ אתוֹ כֹל קְהַל עֲדַת יִשְׂרָאֵל",

קָהָל וְעֵדָה וְיִשְׂרָאֵל.

נִכְנְסָה כַת הָרִאשׁוֹנָה וְנִתְמַלַּת הָעֲזָרָה,

נָעֲלוּ דַלְתוֹת הָעֲזָרָה,

תָּקְעוּ וְהֵרִיעוּ וְתָקָעוּ.

הַכֹּהֲנִים עוֹמְדִים שׁוּרוֹת שׁוּרוֹת,

וּבִידֵיהֶם בַּזִּכֵּי כֶסֶף וּבַזִּכֵּי זָהָב;

שׁוּרָה שֶׁכֻּלָּהּ כֶּסֶף, כֶּסֶף,

וְשׁוּרָה שֶׁכֻּלָּהּ זָהָב, זָהָב,

וְלֹא הָיוּ מְעֹרָבִים.

וְלֹא הָיוּ לַבַּזִּכִּים שׁוּלַיִם,

שֶׁמֵּא יַנִּיחוּם וְיִקְרַשׁ הַדָּם.

### @11מסכת פסחים פרק ה משנה ו

ו

שָׁחַט יִשְׂרָאֵל וְקִבֵּל הַכֹּהֵן,

נוֹתְנוֹ לַחֲבֵרוֹ וַחֲבֵרוֹ לַחֲבֵרוֹ,

מְקַבֵּל אֶת הַמָּלֵא, וּמַחְזִיר אֶת הָרֵיקָם.

כֹּהֵן הַקָּרוֹב אֵצֶל הַמִּזְבֵּחַ,

זוֹרְקוֹ זְרִיקָה אַחַת כְּנֶגֶד הַיְסוֹד.

### @11מסכת פסחים פרק ה משנה ז

ז

יָצָאת כַּת הָרִאשׁוֹנָה וְנִכְנְסָה שְׁנִיָּה,

יָצָאת שְׁנִיָּה וְנִכְנְסָה שְׁלִישִׁית.

כְּמַעֲשֵׂה הָרִאשׁוֹנָה,

כֵּן מַעֲשֵׂה שְׁנִיָּה וּשְׁלִישִׁית.

קָרְאוּ אֶת הַהַלֵּל.

אִם גָּמָרוּ, שָׁנוּ,

וְאִם שָׁנוּ, שִׁלֵּשׁוּ,

אַף עַל פִּי שֶׁלֹּא שִׁלֵּשׁוּ מִימֵיהֶם.

רְבִּי יְהוּדָה אוֹמֵר:

מִיָּמֶיהָ שֶׁלְּכַת הַשְּׁלִישִׁית,

לֹא הִגִּיעָה לְ"אָהַבְתִּי כִי יִשְׁמַע יי",

מִפְּנֵי שֶׁעַמָּהּ מְמֻעָטִים.

### @11מסכת פסחים פרק ה משנה ח

ח

כְּמַעֲשֵׂהוּ בַחוֹל, כֵּן מַעֲשֵׂהוּ בַשַּׁבָּת,

אֶלָּא שֶׁהַכֹּהֲנִים מְדִיחִין אֶת הָעֲזָרָה,

שֶׁלֹּא כִרְצוֹן חֲכָמִים.

רְבִּי יְהוּדָה אוֹמֵר:

כּוֹס הָיָה מְמַלֵּא מִדַּם הַתַּעֲרֹבֶת,

זוֹרְקוֹ זְרִיקָה אַחַת עַל גַּבֵּי הַמִּזְבֵּחַ.

וְלֹא הוֹדוּ לוֹ חֲכָמִים.

### @11מסכת פסחים פרק ה משנה ט

ט

כֵּיצַד תּוֹלִים וּמַפְשִׁיטִים?

אַנְקְלָיוֹת שֶׁלַּבַּרְזֶל הָיוּ קְבוּעִים בַּכּוֹתָלִים וּבָעַמּוּדִים,

שֶׁבָּהֶן תּוֹלִים וּמַפְשִׁיטִים.

כָּל מִי שֶׁאֵין לוֹ מָקוֹם לִתְלוֹת,

מַקְלוֹת דַּקִּים חֲלָקִים הָיוּ שָׁם,

וּמַנִּיחַ עַל כְּתֵפוֹ וְעַל כֶּתֶף חֲבֵרוֹ,

וְתוֹלֶה וּמַפְשִׁיט.

רְבִּי אֱלִיעֶזֶר אוֹמֵר:

אַרְבָּעָה עָשָׂר שֶׁחָל לִהְיוֹת בַּשַּׁבָּת,

מַנִּיחַ אֶת יָדוֹ עַל כֶּתֶף חֲבֵרוֹ,

וְיַד חֲבֵרוֹ עַל כְּתֵפוֹ,

וְתוֹלֶה וּמַפְשִׁיט.

### @11מסכת פסחים פרק ה משנה י

י

קְרָעוֹ וְהוֹצִיא אֶת אֱמוּרָיו,

נְתָנָן בַּמֶּגֶס וְהִקְטִירָן עַל גַּבֵּי הַמִּזְבֵּחַ.

יָצָאת כַּת הָרִאשׁוֹנָה,

וְיָשְׁבָה לָהּ לְהַר הַבַּיִת,

שְׁנִיָּה בַחֵיל,

וְהַשְּׁלִישִׁית בִּמְקוֹמָהּ.

חֲשֵׁכָה,

יָצְאוּ וְצָלוּ אֶת פִּסְחֵיהֶם.

## @22פרק ו

### @11מסכת פסחים פרק ו משנה א

א

אֵלּוּ דְבָרִים בַּפֶּסַח דּוֹחִין אֶת הַשַּׁבָּת:

שְׁחִיטָתוֹ וּזְרִיקַת דָּמוֹ,

וּמֵחוּי קְרָבָיו וְהֶקְטֵר חֲלָבָיו;

אֲבָל צְלִיָּתוֹ וַהֲדָחַת קְרָבָיו,

אֵינָן דּוֹחִים.

הֶרְכֵּבוֹ וַהֲבָאָתוֹ מִחוּץ לִתְחוּם וַחֲתִיכַת יַבַּלְתּוֹ,

אֵינָן דּוֹחִים.

רְבִּי אֱלִיעֶזֶר אוֹמֵר:

דּוֹחִים.

### @11מסכת פסחים פרק ו משנה ב

ב

אָמַר רְבִּי אֱלִיעֶזֶר:

מָה אִם שְׁחִיטָה, שֶׁהִיא מִשֵּׁם מְלָאכָה,

דּוֹחָה אֶת הַשַּׁבָּת,

אֵלּוּ שֶׁהֵן מִשֵּׁם שְׁבוּת,

לֹא יִדְחוּ אֶת הַשַּׁבָּת?

אָמַר לוֹ רְבִּי יְהוֹשֻׁעַ:

יוֹם טוֹב יוֹכִיח,

שֶׁהִתִּיר בּוֹ מִשֵּׁם מְלָאכָה,

וְאָסַר בּוֹ מִשֵּׁם שְׁבוּת.

אָמַר לוֹ רְבִּי אֱלִיעֶזֶר:

מַה זֶּה, יְהוֹשֻׁעַ?

וּמָה רְאָיָה רְשׁוּת לַמִּצְוָה?

ג

הֵשִׁיב רְבִּי עֲקִיבָה:

הַזָּיָה תוֹכִיחַ,

שֶׁהִיא מִצְוָה וְהִיא מִשֵּׁם שְׁבוּת,

אֵינָה דּוֹחָה אֶת הַשַּׁבָּת;

אַף אַתָּה אַל תִּתְמַהּ עַל אֵלּוּ,

שֶׁאַף עַל פִּי שֶׁהֵן מִצְוָה וְהֵן מִשֵּׁם שְׁבוּת,

לֹא יִדְחוּ אֶת הַשַּׁבָּת.

ד

אָמַר לוֹ רְבִּי אֱלִיעֶזֶר:

וְעָלֶיהָ אֲנִי דָן;

מָה אִם שְׁחִיטָה, שֶׁהִיא מִשֵּׁם מְלָאכָה,

דּוֹחָה אֶת הַשַּׁבָּת,

הַזָּיָה שֶׁהִיא מִשֵּׁם שְׁבוּת,

אֵינָה דּוֹחָה אֶת הַשַּׁבָּת?

אָמַר לוֹ רְבִּי עֲקִיבָה:

חִלּוּף!

מָה אִם הַזָּיָה, שֶׁהִיא מִשֵּׁם שְׁבוּת,

אֵינָה דּוֹחָה אֶת הַשַּׁבָּת,

אַף שְׁחִיטָה, שֶׁהִיא מִשֵּׁם מְלָאכָה,

לֹא תִדְחֶה אֶת הַשַּׁבָּת?

ה

אָמַר לוֹ רְבִּי אֱלִיעֶזֶר:

"עֲקִיבָה!

עָקַרְתָּ מַה שֶּׁכָּתוּב: (בְּמִדְבַּר ט,ג)

"בֵּין הָעַרְבַּיִם... בְּמֹעֲדוֹ",

בֵּין בַּחוֹל בֵּין בַּשַּׁבָּת."

אָמַר לוֹ:

"הָבֵא לִי מוֹעֵד לָאֵלּוּ כְּמוֹעֵד לִשְׁחִיטָה!"

ו

כְּלָל אָמַר רְבִּי עֲקִיבָה:

כָּל מְלָאכָה שֶׁאֶפְשָׁר לָהּ לֵעָשׁוֹת מֵעֶרֶב שַׁבָּת,

אֵינָה דּוֹחָה אֶת הַשַּׁבָּת.

שְׁחִיטָה,

שֶׁאֵי אֶפְשָׁר לָהּ לֵעָשׁוֹת מֵעֶרֶב שַׁבָּת, <שאיפשר>

דּוֹחָה אֶת הַשַּׁבָּת.

### @11מסכת פסחים פרק ו משנה ג

ז

אֵימָתַי מֵבִיאִים עִמּוֹ חֲגִיגָה?

בִּזְמַן שֶׁהוּא בָא בַחוֹל בְּטַהֲרָה וּבִמְמֻעָט.

בִּזְמַן שֶׁהוּא בָא בַשַּׁבָּת בִּמְרֻבֶּה וּבְטֻמְאָה,

אֵין מְבִיאִין עִמּוֹ חֲגִיגָה.

### @11מסכת פסחים פרק ו משנה ד

ח

חֲגִיגָה הָיְתָה בָאָה מִן הַבָּקָר וּמִן הַצֹּאן,

מִן הַכְּבָשִׂים וּמִן הָעִזִּים,

מִן הַזְּכָרִים וּמִן הַנְּקֵבוֹת;

וְנֶאֱכֶלֶת לִשְׁנֵי יָמִים.

### @11מסכת פסחים פרק ו משנה ה

ט

הַפֶּסַח שֶׁשְּׁחָטוֹ שֶׁלֹּא לִשְׁמוֹ בַּשַּׁבָּת,

חַיָּב עָלָיו חַטָּאת.

וּשְׁאָר כָּל הַזְּבָחִים שֶׁשְּׁחָטָן לְשֵׁם הַפֶּסַח,

אִם אֵינָן רְאוּיִים הֵן,

חַיָּב;

וְאִם רְאוּיִין,

רְבִּי לִיעֶזֶר מְחַיֵּב חַטָּאת,

רְבִּי יְהוֹשֻׁעַ פּוֹטֵר.

י

אָמַר רְבִּי אֱלִיעֶזֶר:

מָה אִם הַפֶּסַח, שֶׁהוּא מֻתָּר לִשְׁמוֹ,

כְּשֶׁשִּׁנָּה אֶת שְׁמוֹ, חַיָּב,

זְבָחִים, שֶׁהֵם אֲסוּרִים לִשְׁמָן,

כְּשֶׁשִּׁנָּה אֶת שְׁמָן,

אֵינוּ דִין שֶׁיְּהֵא חַיָּב?

אָמַר לוֹ רְבִּי יְהוֹשֻׁעַ:

לֹא, אִם אָמַרְתָּ בַפֶּסַח שֶׁשִּׁנָּהוּ בְדָבָר אָסוּר,

תֹּאמַר בִּזְבָחִים, שֶׁשִּׁנָּן בְּדָבָר מֻתָּר?

אָמַר לוֹ רְבִּי לִיעֶזֶר:

אֱמוּרֵי צִבּוּר יוֹכִיחוּ,

שֶׁהֵן מֻתָּרִין לִשְׁמָן,

וְהַשּׁוֹחֵט לִשְׁמָן חַיָּב.

אָמַר לוֹ רְבִּי יְהוֹשֻׁעַ:

לֹא, אִם אָמַרְתָּ בֶאֱמוּרֵי צִבּוּר,

שֶׁיֵּשׁ לָהֶן קִצְבָה,

תֹּאמַר בַּפֶּסַח שֶׁאֵין לוֹ קִצְבָה?

רְבִּי מֵאִיר אוֹמֵר:

אַף הַשּׁוֹחֵט לְשֵׁם אֱמוּרֵי צִבּוּר פָּטוּר.

### @11מסכת פסחים פרק ו משנה ו

יא

שְׁחָטוֹ שֶׁלֹּא לְאוֹכְלָיו וְשֶׁלֹּא לִמְנוּיָיו,

לָעֲרֵלִים וְלַטְּמֵאִים,

חַיָּב.

לְאוֹכְלָיו וְשֶׁלֹּא לְאוֹכְלָיו,

לִמְנוּיָיו וְשֶׁלֹּא לִמְנוּיָיו,

לַמּוּלִים וְלָעֲרֵלִים,

וְלַטְּמֵאִים וְלַטְּהוֹרִים,

פָּטוּר.

שְׁחָטוֹ וְנִמְצָא בַעַל מוּם,

חַיָּב.

שְׁחָטוֹ וְנִמְצָא טְרֵפָה בַסֵּתֶר,

פָּטוּר.

שְׁחָטוֹ וְנוֹדַע שֶׁמָּשְׁכוּ הַבְּעָלִים אֶת יְדֵיהֶן,

אוֹ שֶׁמֵּתוּ, אוֹ שֶׁנִּטַּמְּאוּ,

פָּטוּר, מִפְּנֵי שֶׁשָּׁחַט בִּרְשׁוּת.

## @22פרק ז

### @11מסכת פסחים פרק ז משנה א

א

כֵּיצַד צוֹלִין אֶת הַפֶּסַח?

שְׁפוּד שֶׁלָּרִמּוֹן,

תּוֹחֲבוֹ מִתּוֹךְ פִּיו עַד בֵּית נְקוּבָתוֹ,

וְנוֹתֵן אֶת כְּרָעָיו וְאֶת בְּנֵי מֵעָיו לְתוֹכוֹ.

דִּבְרֵי רְבִּי מֵאִיר.

רְבִּי עֲקִיבָה אוֹמֵר:

כְּמִין בִּשּׁוּל הוּא זֶה!

אֶלָּא תוֹלָן חוּצָה לוֹ.

### @11מסכת פסחים פרק ז משנה ב

ב

אֵין צוֹלִין אֶת הַפֶּסַח

לֹא בִשְׁפוּד וְלֹא בְאַסְכָּלָה. *<eskhára: מנגל, רשת שעל האש>*

רְבִּי צָדוֹק אוֹמֵר:

מַעֲשֶׂה בְרַבָּן גַּמְלִיאֵל שֶׁאָמַר לִטְבִי עַבְדּוֹ:

"צֵא וּצְלֵה לָנוּ אֶת הַפֶּסַח עַל הָאַסְכָּלָה!"

נָגַע בְּחַרְסוֹ שֶׁלַּתַּנּוּר,

יִקְלֹף אֶת מְקוֹמוֹ.

נָטַף מֵרֻטְבוֹ עַל הַחֶרֶס, חָזַר עָלָיו,

יִטֹּל אֶת מְקוֹמוֹ.

נָטַף מֵרֻטְבוֹ עַל הַסֹּלֶת,

יִקְמֹץ אֶת מְקוֹמוֹ.

### @11מסכת פסחים פרק ז משנה ג

ג

סָכוֹ בְשֶׁמֶן שֶׁלַּתְּרוּמָה,

אִם חֲבוֹרַת הַכֹּהֲנִים,

יֹאכֵלוּ;

אִם שֶׁלְּיִשְׂרָאֵל, אִם חַי,

יְדִיחֶנּוּ,

וְאִם צָלִי,

יִקְלֹף אֶת הַחִיצוֹן.

סָכוֹ בְשֶׁמֶן שֶׁלְּמַעֲשֵׂר שֵׁנִי,

לֹא יַעֲשֶׂנּוּ דָמִים עַל בְּנֵי חֲבוֹרָה,

שֶׁאֵין פּוֹדִים מַעֲשֵׂר שֵׁנִי בִירוּשָׁלַיִם.

### @11מסכת פסחים פרק ז משנה ד

ד

חֲמִשָּׁה דְבָרִים בָּאִים בְּטֻמְאָה,

וְאֵינָן נֶאֱכָלִים בְּטֻמְאָה:

הָעֹמֶר,

וּשְׁתֵּי הַלֶּחֶם,

וְלֶחֶם הַפָּנִים,

וְזִבְחֵי שַׁלְמֵי צִבּוּר,

וּשְׂעִירֵי רָאשֵׁי חֳדָשִׁים.

הַפֶּסַח שֶׁבָּא בְטֻמְאָה נֶאֱכָל בְּטֻמְאָה,

שֶׁלֹּא בָא מִתְּחִלָּתוֹ אֶלָּא לַאֲכִילָה.

### @11מסכת פסחים פרק ז משנה ה

ה

נִטַּמָּא הַבָּשָׂר, וְהַחֵלֶב קַיָּם,

אֵינוּ זוֹרֵק אֶת הַדָּם.

נִטַּמָּא הַחֵלֶב, וְהַבָּשָׂר קַיָּם,

זוֹרֵק אֶת הַדָּם.

וּבַמֻּקְדָּשִׁים אֵינוּ כֵן,

אַף עַל פִּי שֶׁנִּטַּמָּא הַבָּשָׂר וְהַחֵלֶב קַיָּם,

זוֹרֵק אֶת הַדָּם.

### @11מסכת פסחים פרק ז משנה ו

ו

נִטַּמָּא קָהָל אוֹ רֻבּוֹ,

אוֹ שֶׁהָיוּ הַכֹּהֲנִים טְמֵאִין וְהַקָּהָל טָהוֹר,

יֵעָשֶׂה בְטֻמְאָה.

נִטַּמָּא מֵעוּט הַקָּהָל,

הַטְּהוֹרִים עוֹשִׂין אֶת הָרִאשׁוֹן,

וְהַטְּמֵאִים עוֹשִׂין אֶת הַשֵּׁנִי.

### @11מסכת פסחים פרק ז משנה ז

ז

הַפֶּסַח שֶׁנִּזְרַק אֶת דָּמוֹ,

וְאַחַר כָּךְ נוֹדַע שֶׁהוּא טָמֵא,

הַצִּיץ מְרַצֶּה.

נִטַּמָּא הַגּוּף,

אֵין הַצִּיץ מְרַצֶּה;

מִפְּנֵי שֶׁאָמְרוּ:

נָזִיר וְעוֹשֵׂה פֶסַח,

הַצִּיץ מְרַצֶּה עַל טֻמְאַת הַדָּם,

וְאֵין הַצִּיץ מְרַצֶּה עַל טֻמְאַת הַגּוּף.

נִטַּמָּא טֻמְאַת הַתְּהוֹם,

הַצִּיץ מְרַצֶּה.

### @11מסכת פסחים פרק ז משנה ח

ח

נִטַּמָּא שָׁלֵם אוֹ רֻבּוֹ,

שׂוֹרְפִין אוֹתוֹ לִפְנֵי הַבִּירָה מֵעֲצֵי הַמַּעֲרָכָה.

נִטַּמָּא מֵעוּטוֹ, וְהַנּוֹתָר,

שׂוֹרְפִים אוֹתוֹ בְחַצְרוֹתֵיהֶם עַל גַּגּוֹתֵיהֶן,

מֵעֲצֵי עַצְמָן.

הַצִּיקָנִים שׂוֹרְפִין אוֹתוֹ לִפְנֵי הַבִּירָה,

בִּשְׁבִיל לֵהָנוֹת מֵעֲצֵי הַמַּעֲרָכָה.

### @11מסכת פסחים פרק ז משנה ט

ט

הַפֶּסַח שֶׁיָּצָא אוֹ שֶׁנִּטַּמָּא,

יִשָּׂרֵף מִיָּד.

נִטַּמּוּ הַבְּעָלִים אוֹ שֶׁמֵּתוּ,

תְּעֻבַּר צוּרָתוֹ <מחוק: וישרף בששה עשר>

וְיֵצֵא לְבֵית הַשְּׂרִיפָה.

רְבִּי יוֹחָנָן בֶּן בְּרוֹקָה אוֹמֵר:

אַף זֶה יִשָּׂרֵף מִיָּד,

שֶׁאֵין לוֹ אוֹכְלִים.

### @11מסכת פסחים פרק ז משנה י

י

הָעֲצָמוֹת וְהַגִּידִים וְהַנּוֹתָר יִשָּׂרְפוּ בְשִׁשָּׁה עָשָׂר.

חָל שִׁשָּׁה עָשָׂר לִהְיוֹת בַּשַּׁבָּת,

יִשָּׂרְפוּ בְשִׁבְעָה עָשָׂר,

שֶׁאֵינָן דּוֹחִים לֹא אֶת הַשַּׁבָּת וְלֹא אֶת יוֹם טוֹב.

### @11מסכת פסחים פרק ז משנה יא

יא

כָּל הַנֶּאֱכָל בְּשׁוֹר הַגָּדוֹל יֵאָכֵל בִּגְדִי הָרַךְ,

וּבְרָאשֵׁי הַכְּנָפַיִם וְהַסְּחוּסִים.

הַשּׁוֹבֵר אֶת הָעֶצֶם בַּפֶּסַח הַטָּהוֹר,

הֲרֵי זֶה לוֹקֶה אַרְבָּעִים;

אֲבָל הַמּוֹתִיר בַּטָּהוֹר, וְהַשּׁוֹבֵר בַּטָּמֵא,

אֵינוּ לוֹקֶה אַרְבָּעִים.

### @11מסכת פסחים פרק ז משנה יב

יב

אֵבֶר שֶׁיָּצָא מִקְצָתוֹ,

חוֹתֵךְ עַד שֶׁמַּגִּיעַ לָעֶצֶם,

וְקוֹלֵף עַד שֶׁמַּגִּיעַ לַפֶּרֶק, וְחוֹתֵךְ.

וּבַמֻּקְדָּשִׁים, קוֹצֵץ בַּקּוֹפִיס,

שֶׁאֵין בּוֹ שְׁבִירַת הָעֶצֶם.

מִן הָאֶגֶף וְלִפְנִים כְּלִפְנִים,

מִן הָאֶגֶף וְלַחוּץ כְּלַחוּץ.

וְהַחַלּוֹנוֹת וְעֹבִי הַחוֹמָה כְלִפְנִים.

### @11מסכת פסחים פרק ז משנה יג

יג

שְׁתֵּי חֲבוֹרוֹת שֶׁהָיוּ אוֹכְלוֹת בְּבַיִת אֶחָד,

אֵלּוּ הוֹפְכִים אֶת פְּנֵיהֶן הֵילָךְ וְאוֹכְלִין,

וְאֵלּוּ הוֹפְכִים אֶת פְּנֵיהֶם הֵילָךְ וְאוֹכְלִים,

וְהַמֵּחַם בָּאֶמְצַע.

וּכְשֶׁהַשַּׁמָּשׁ עוֹמֵד לִמְזוֹג,

קוֹפֵּץ אֶת פִּיו וּמַחְזִיר אֶת פָּנָיו,

עַד שֶׁהוּא מַגִּיעַ אֵצֶל חֲבוֹרָתוֹ וְאוֹכֵל.

וְהַכַּלָּה הוֹפֶכֶת אֶת פָּנֶיהָ וְאוֹכֶלֶת. <וְהַכָּלָה>

## @22פרק ח

### @11מסכת פסחים פרק ח משנה א

א

הָאִשָּׁה, בִּזְמַן שֶׁהִיא בְּבֵית בַּעְלָהּ,

שָׁחַט עָלֶיהָ אָבִיהָ, שָׁחַט עָלֶיהָ בַעְלָהּ,

תֹּאכַל מִשֶּׁלְּבַעְלָהּ.

הָלְכָה רֶגֶל הָרִאשׁוֹן לַעֲשׁוֹת בְּבֵית אָבִיהָ,

שָׁחַט עָלֶיהָ אָבִיהָ, שָׁחַט עָלֶיהָ בַעְלָהּ,

תֹּאכַל מִמָּקוֹם שֶׁהִיא רוֹצָה.

יָתוֹם שֶׁשָּׁחֲטוּ עָלָיו אַפִּטְרוֹפִּים,

יֹאכַל מִמָּקוֹם שֶׁהוּא רוֹצֶה.

עֶבֶד שֶׁלִּשְׁנֵי שׁוּתָפִים,

לֹא יֹאכַל מִשֶּׁלִּשְׁנֵיהֶם.

מִי שֶׁחֶצְיוֹ עֶבֶד וְחֶצְיוֹ בֶן חוֹרִים,

לֹא יֹאכַל מִשֶּׁלְּרַבּוֹ.

### @11מסכת פסחים פרק ח משנה ב

ב

הָאוֹמֵר לְעַבְדּוֹ:

"צֵא וּשְׁחֹט עָלַי אֶת הַפֶּסַח",

שָׁחַט גְּדִי, יֹאכַל,

שָׁחַט טָלֶה, יֹאכַל,

שָׁחַט גְּדִי וְטָלֶה, יֹאכַל מִן הָרִאשׁוֹן.

שָׁכַח מָה אָמַר לוֹ רַבּוֹ,

כֵּיצַד יַעֲשֶׂה?

יִשְׁחֹט גְּדִי וְטָלֶה וְיֹאמַר:

אִם גְּדִי אָמַר לִי רְבִּי,

גְּדִי שֶׁלּוֹ וְטָלֶה שֶׁלִּי;

וְאִם טָלֶה אָמַר לִי רְבִּי,

טָלֶה שֶׁלּוֹ וּגְדִי שֶׁלִּי.

שָׁכַח רַבּוֹ מָה אָמַר לוֹ,

שְׁנֵיהֶם יֵצְאוּ לְבֵית הַשְּׂרִיפָה;

וּפְטוּרִים מִלַּעֲשׁוֹת פֶּסַח שֵׁנִי.

### @11מסכת פסחים פרק ח משנה ג

ג

הָאוֹמֵר לְבָנָיו:

"הֲרֵי אֲנִי שׁוֹחֵט אֶת הַפֶּסַח

לְמִי שֶׁיַּעֲלֶה מִכֶּם רִאשׁוֹן לִירוּשָׁלַיִם",

כֵּיוָן שֶׁהִכְנִיס הָרִאשׁוֹן רֹאשׁוֹ וְרֻבּוֹ לָעִיר,

זָכָה בְחֶלְקוֹ וְזִכָּה אֶת אֶחָיו עִמּוֹ.

לְעוֹלָם נִמְנִים עָלָיו,

עַד שֶׁיְּהֵא בוֹ כַזַּיִת לְכָל אֶחָד וְאֶחָד.

נִמְנִים וּמוֹשְׁכִים אֶת יְדֵיהֶם מִמֶּנּוּ,

עַד שֶׁיִּשְׁחֹט.

רְבִּי שִׁמְעוֹן אוֹמֵר:

עַד שֶׁיִּזָרֵק הַדָּם.

### @11מסכת פסחים פרק ח משנה ד

ד

הַמַּמְנֶה אֲחֵרִים עִמּוֹ עַל חֶלְקוֹ,

רַשָּׁיִים לִתֵּן לוֹ אֶת שֶׁלּוֹ,

הוּא אוֹכֵל מִשֶּׁלּוֹ וְהֵן אוֹכְלִין מִשֶּׁלָּהֶם.

### @11מסכת פסחים פרק ח משנה ה

ה

זָב שֶׁרָאָה שְׁתֵּי רְאִיּוֹת,

שׁוֹחֲטִים עָלָיו בַּשְּׁבִיעִי.

רָאָה שָׁלוֹשׁ,

שׁוֹחֲטִין עָלָיו בַּשְּׁמִינִי.

וְכֵן שׁוֹמֶרֶת יוֹם כְּנֶגֶד יוֹם,

שׁוֹחֲטִין עָלֶיהָ בַשֵּׁנִי.

רָאָת שְׁנֵי יָמִים,

שׁוֹחֲטִים עָלֶיהָ בַשְּׁלִישִׁי.

וְהַזָּבָה,

שׁוֹחֲטִין עָלֶיהָ בַשְּׁמִינִי.

### @11מסכת פסחים פרק ח משנה ו

ז

הָאוֹנֵן וְהַמְפַקֵּחַ בַּגַּל,

וְכֵן מִי שֶׁהִבְטִיחוּהוּ לְהוֹצִיאוֹ מִבֵּית הָאֲסוּרִים,

הַחוֹלֶה וְהַזָּקֵן שֶׁהֵן יְכוּלִין לֹאכַל כַּזַּיִת,

שׁוֹחֲטִין עֲלֵיהֶם.

וְעַל כֻּלָּם,

אֵין שׁוֹחֲטִים עֲלֵיהֶם בִּפְנֵי עַצְמָן,

שֶׁלֹּא יְבִיאוּהוּ לִידֵי פָּסוּל.

לְפִיכָךְ, אִם אֵרַע בָּהֶם פְּסוּל,

פְּטוּרִים מִלַּעֲשׁוֹת פֶּסַח שֵׁנִי,

חוּץ מִן הַמְפַקֵּחַ בַּגַּל,

שֶׁהָיָה טָמֵא מִתְּחִלָּתוֹ.

### @11מסכת פסחים פרק ח משנה ז

(בכתב יד קאופמן, סדורה לפני משנה ו,

ומעתקת שוב בשוליים לפני משנה ח)

ו

אֵין שׁוֹחֲטִין אֶת הַפֶּסַח עַל הַיָּחִיד.

דִּבְרֵי רְבִּי יְהוּדָה.

רְבִּי יוֹסֵה מַתִּיר.

אֲפִלּוּ חֲבוֹרָה שֶׁלְּמֵאָה וְאֵינָן יְכוּלִין לֹאכַל כַּזַּיִת,

אֵין שׁוֹחֲטִים עֲלֵיהֶם,

וְאֵין עוֹשִׂין חֲבוֹרַת נָשִׁים וַעֲבָדִים וּקְטַנִּים.

### @11מסכת פסחים פרק ח משנה ח

ח

הָאוֹנֵן טוֹבֵל וְאוֹכֵל אֶת פִּסְחוֹ לָעֶרֶב,

אֲבָל לֹא בַקָּדָשִׁים.

הַשּׁוֹמֵעַ עַל מֵתוֹ,

וְהַמְלַקֵּט עֲצָמוֹת,

טוֹבֵל וְאוֹכֵל בַּקָּדָשִׁים.

גֵּר שֶׁנִּתְגַּיַּר עֶרֶב פְּסָחִים,

בֵּית שַׁמַּי אוֹמְרִים:

טוֹבֵל וְאוֹכֵל אֶת פִּסְחוֹ לָעֶרֶב;

וּבֵית הֶלֵּל אוֹמְרִים:

הַפּוֹרֵשׁ מִן הָעָרְלָה כְּפוֹרֵשׁ מִן הַקֶּבֶר.

## @22פרק ט

### @11מסכת פסחים פרק ט משנה א

א

מִי שֶׁהָיָה טָמֵא אוֹ בְדֶרֶךְ רְחוֹקָה,

וְלֹא עָשָׂה אֶת הָרִאשׁוֹן,

יַעֲשֶׂה אֶת הַשֵּׁנִי.

שָׁגַג אוֹ נֶאֱנַס וְלֹא עָשָׂה אֶת הָרִאשׁוֹן,

יַעֲשֶׂה אֶת הַשֵּׁנִי.

אִם כֵּן, לָמָּה נֶאֱמַר:

"טָמֵא אוֹ בְדֶרֶךְ רְחוֹקָה"?

שֶׁאֵלּוּ פְטוּרִין מִן הַהֶכָּרֵת,

וְאֵלּוּ חַיָּבִים בַּהֶכָּרֵת.

### @11מסכת פסחים פרק ט משנה ב

ב

וְאֵי זוֹ הִיא דֶּרֶךְ רְחוֹקָה?

מִן הַמּוֹדִיעִית וְלַחוּץ,

וּכְמִדָּתָהּ לְכָל רוּחַ.

דִּבְרֵי רְבִּי עֲקִיבָה.

רְבִּי אֱלִיעֶזֶר אוֹמֵר:

מֵאִסְקֻפַּת הָעֲזָרָה וְלַחוּץ.

אָמַר רְבִּי יוֹסֵה:

לְפִיכָךְ נָקוּד עַל הֵ, לוֹמַר:

לֹא מִפְּנֵי שֶׁהִיא רְחוֹקָה וַדַּי,

אֶלָּא מֵאִסְקֻפַּת הָעֲזָרָה וְלַחוּץ.

### @11מסכת פסחים פרק ט משנה ג

ג

מַה בֵּין הָרִאשׁוֹן לַשֵּׁנִי?

הָרִאשׁוֹן אָסוּר בְּבַל יֵרָאֶה וּבַל יִמָּצֵא;

הַשֵּׁנִי, חָמֵץ וּמַצָּה עִמּוֹ בַבַּיִת.

הָרִאשׁוֹן טָעוּן הַלֵּל בַּאֲכִילָתוֹ,

וְהַשֵּׁנִי אֵינוּ טָעוּן הַלֵּל בַּאֲכִילָתוֹ.

וְזֶה וָזֶה טְעוּנִים הַלֵּל בַּעֲשִׂיָּתָן,

נֶאֱכָלִים צָלִי עַל מַצָּה וּמְרוֹרִים,

וְדוֹחִים אֶת הַשַּׁבָּת.

### @11מסכת פסחים פרק ט משנה ד

ד

הַפֶּסַח שֶׁבָּא בְטֻמְאָה,

לֹא יֹאכְלוּ מִמֶּנּוּ זָבִים וְזָבוֹת, נִדּוֹת וְיוֹלְדוֹת;

אִם אָכָלוּ, פְּטוּרִים.

רְבִּי אֱלִיעֶזֶר פּוֹטֵר אַף עַל בִּיאַת הַמִּקְדָּשׁ.

### @11מסכת פסחים פרק ט משנה ה

ה

מַה בֵּין פֶּסַח מִצְרַיִם לְפֶסַח דּוֹרוֹת?

פֶּסַח מִצְרַיִם מַקָּחוֹ מִבֶּעָשׁוֹר,

וְטָעוּן הַזָּיָה וַאֲגֻדַּת אֵזוֹב

עַל הַמַּשְׁקוֹף וְעַל שְׁתֵּי הַמְּזוּזוֹת,

וְנֶאֱכָל בְּחִפָּזוֹן לַיְלָה אֶחָד.

וּפֶסַח דּוֹרוֹת נוֹהֵג כָּל שִׁבְעָה.

### @11מסכת פסחים פרק ט משנה ו

ו

אָמַר רְבִּי יְהוֹשֻׁעַ:

שָׁמַעְתִּי שֶׁתְּמוּרַת הַפֶּסַח קְרֵבָה,

וּתְמוּרַת הַפֶּסַח אֵינָה קְרֵבָה,

וְאֵין לִי לְפָרֵשׁ.

אָמַר רְבִּי עֲקִיבָה:

אֲנִי אֲפָרֵשׁ:

הַפֶּסַח שֶׁנִּמְצָא קֹדֶם לִשְׁחִיטַת הַפֶּסַח,

יִרְעֶה עַד שֶׁיִּסְתָּאֵב, וְיִמָּכֵר,

וְיָבִיא בְדָמָיו שְׁלָמִים, וְכֵן תְּמוּרָתוֹ;

לְאַחַר הַפֶּסַח, יָבִיא שְׁלָמִים, וְכֵן תְּמוּרָתוֹ.

### @11מסכת פסחים פרק ט משנה ז

ז

הַמַּפְרִישׁ נְקֵבָה לְפִסְחוֹ,

אוֹ זָכָר בֶּן שְׁתֵּי שָׁנִים,

יִרְעֶה עַד שֶׁיִּסְתָּאֵב, וְיִמָּכֵר,

וְיִפְּלוּ דָמָיו לִנְדָבָה.

הַמַּפְרִישׁ פִּסְחוֹ וּמֵת,

לֹא יְבִיאֶנּוּ בְנוֹ אַחֲרָיו לְשֵׁם פֶּסַח,

אֶלָּא לְשֵׁם שְׁלָמִים.

### @11מסכת פסחים פרק ט משנה ח

ח

הַפֶּסַח שֶׁנִּתְעָרַב בַּזְּבָחִים,

יִרְעוּ עַד שֶׁיִּסְתָּאֵבוּ, וְיִמָּכְרוּ,

וְיָבִיא בִדְמֵי הַיָּפֶה שֶׁבָּהֶן מִמִּין זֶה,

וּבִדְמֵי הַיָּפֶה שֶׁבָּהֶן מִמִּין זֶה,

וְיַפְסִיד הַמּוֹתָר מִבֵּיתוֹ.

נִתְעָרַב בִּבְכוֹרוֹת,

רְבִּי שִׁמְעוֹן אוֹמֵר:

אִם חֲבוֹרַת הַכֹּהֲנִים,

יֹאכֵלוּ.

### @11מסכת פסחים פרק ט משנה ט

ט

חֲבוֹרָה שֶׁאָבַד פִּסְחָהּ,

אָמְרוּ לְאֶחָד:

"צֵא וּבַקֵּשׁ, וּשְׁחֹט עָלֵינוּ!"

וְהָלַךְ וּמָצָא וְשָׁחַט,

וְהֵם לָקְחוּ וְשָׁחָטוּ;

אִם שֶׁלּוֹ נִשְׁחַט רִאשׁוֹן,

הוּא אוֹכֵל מִשֶּׁלּוֹ, וְהֵן אוֹכְלִין עִמּוֹ;

וְאִם שֶׁלָּהֶם נִשְׁחַט רִאשׁוֹן,

הוּא אוֹכֵל מִשֶּׁלּוֹ וְהֵן אוֹכְלִין מִשֶּׁלָּהֶם;

וְאִם אֵין יָדוּעַ אֵי זֶה מֵהֶן נִשְׁחַט רִאשׁוֹן,

אוֹ שֶׁשָּׁחֲטוּ שְׁנֵיהֶם כְּאַחַת,

הוּא אוֹכֵל מִשֶּׁלּוֹ, וְהֵם אֵינָן אוֹכְלִים עִמּוֹ,

וְשֶׁלָּהֶם יֵצֵא לְבֵית הַשְּׂרִיפָה,

וּפְטוּרִים מִלַּעֲשׁוֹת פֶּסַח שֵׁנִי.

י

אָמַר לָהֶם:

"אִם אֵחַרְתִּי, שַׁחֲטוּ עָלַי!"

הָלַךְ וּמָצָא וְשָׁחַט,

וְהֵן לָקְחוּ וְשָׁחָטוּ;

אִם שֶׁלָּהֶם נִשְׁחַט רִאשׁוֹן,

הֵן אוֹכְלִין מִשֶּׁלָּהֶם, וְהוּא אוֹכֵל עִמָּהֶן;

אִם שֶׁלּוֹ נִשְׁחַט רִאשׁוֹן,

הוּא אוֹכֵל מִשֶּׁלּוֹ וְהֵן אוֹכְלִים מִשֶּׁלָּהֶן;

אֵין יָדוּעַ אֵי זֶה מֵהֶן נִשְׁחַט רִאשׁוֹן,

אוֹ שֶׁשָּׁחֲטוּ שְׁנֵיהֶם כְּאַחַת,

הֵם אוֹכְלִים מִשֶּׁלָּהֶם, וְהוּא אֵינוּ אוֹכֵל עִמָּהֶם,

וְשֶׁלּוֹ יֵצֵא לְבֵית הַשְּׂרִיפָה,

וּפָטוּר מִלַּעֲשׁוֹת פֶּסַח שֵׁנִי.

יא

אָמַר לָהֶם וְאָמְרוּ לוֹ,

אוֹכְלִים מִן הָרִאשׁוֹן;

לֹא אָמַר לָהֶם וְלֹא אָמְרוּ לוֹ,

אֵינָן אַחְרָיִים זֶה בָזֶה.

### @11מסכת פסחים פרק ט משנה י

יב

שְׁתֵּי חֲבוֹרוֹת שֶׁנִּתְעָרְבוּ פִסְחֵיהֶם,

אֵלּוּ מוֹשְׁכִים לָהֶם אֶחָד,

וְאֵלּוּ מוֹשְׁכִים לָהֶם אֶחָד;

אֶחָד מֵאֵלּוּ בָא לוֹ אֵצֶל אֵלּוּ,

וְאֶחָד מֵאֵלּוּ בָא לוֹ אֵצֶל אֵלּוּ;

וְכָךְ הֵם אוֹמְרִים:

אִם שֶׁלָּנוּ הוּא הַפֶּסַח הַזֶּה,

יָדֶיךָ מְשׁוּכוֹת מִשֶּׁלָּךְ וְנִמְנֵיתָ עַל שֶׁלָּנוּ;

וְאִם שֶׁלָּךְ הוּא הַפֶּסַח הַזֶּה,

יָדֵינוּ מְשׁוּכוֹת מִשֶּׁלָּנוּ וְנִמְנִינוּ עַל שֶׁלָּךְ.

יג

וְכֵן חָמֵשׁ חֲבוֹרוֹת שֶׁלַּחֲמִשָּׁה חֲמִשָּׁה,

וְשֶׁלַּעֲשָׂרָה עֲשָׂרָה,

נִמְשָׁכִים לָהֶם אֶחָד מִכָּל חֲבוֹרָה וַחֲבוֹרָה,

וְכָךְ הֵם אוֹמְרִים.

### (@11מסכת פסחים פרק ט משנה יא)

שְׁנַיִם שֶׁנִּתְעָרְבוּ פִסְחֵיהֶם,

זֶה מוֹשֵׁךְ לוֹ אֶחָד וְזֶה מוֹשֵׁךְ לוֹ אֶחָד;

זֶה מַמְנֶה עִמּוֹ אֶחָד מֵהַשּׁוּק,

וְזֶה מַמְנֶה עִמּוֹ אֶחָד מֵהַשּׁוּק;

זֶה בָא אֵצֶל זֶה וְזֶה בָא אֵצֶל זֶה,

וְכָךְ הוּא אוֹמֵר:

אִם שֶׁלִּי הוּא הַפֶּסַח הַזֶּה,

יָדֶיךָ מְשׁוּכוֹת מִשֶּׁלָּךְ, וְנִמְנֵיתָ עַל שֶׁלִּי;

וְאִם שֶׁלָּךְ הוּא הַפֶּסַח הַזֶּה,

יָדַי מְשׁוּכוֹת מִשֶּׁלִּי וְנִמְנֵיתִי עַל שֶׁלָּךְ.

## @22פרק י

### @11מסכת פסחים פרק י משנה א

א

עֶרֶב פְסָחִים סָמוּךְ לַמִּנְחָה

לֹא יֹאכַל אָדָם עַד שֶׁתֶּחְשַׁךְ.

אֲפִילוּ עָנִי שֶׁבְּיִשְׂרָאֵל לֹא יֹאכַל עַד שֶׁיֵּסֵב.

לֹא יִפְחֲתוּ לוֹ מֵאַרְבָּעָה כוֹסוֹת שֶׁלַּיַּיִן,

אֲפִלּוּ מִן הַתַּמְחוּי.

### @11מסכת פסחים פרק י משנה ב

ב

מָזְגוּ לוֹ כוֹס רִאשׁוֹן,

בֵּית שַׁמַּי אוֹמְרִים:

מְבָרֵךְ עַל הַיּוֹם,

וְאַחַר כָּךְ מְבָרֵךְ עַל הַיַּיִן;

וּבֵית הֶלֵּל אוֹמְרִים:

מְבָרֵךְ עַל הַיַּיִן,

וְאַחַר כָּךְ מְבָרֵךְ עַל הַיּוֹם.

### @11מסכת פסחים פרק י משנה ג

ג

הֵבִיאוּ לְפָנָיו,

מְטַבֵּל בַּחֲזֶרֶת עַד שֶׁהוּא מַגִּיעַ לְפַרְפֶּרֶת הַפַּת.

הֵבִיאוּ לְפָנָיו מַצָּה וַחֲזֶרֶת וַחֲרֹסֶת,

אַף עַל פִּי שֶׁאֵין חֲרֹסֶת מִצְוָה.

רְבִּי לְעָזָר בִּרְבִּי צָדוֹק אוֹמֵר:

מִצְוָה.

וּבַמִּקְדָּשׁ מְבִיאִים לְפָנָיו גּוּפוֹ שֶׁלַּפֶּסַח.

### @11מסכת פסחים פרק י משנה ד

ד

מָזְגוּ לוֹ כוֹס שֵׁנִי,

וְכֵן הַבֵּן שׁוֹאֵל.

אִם אֵין דַּעַת בַּבֵּן,

אָבִיו מְלַמְּדוֹ:

"מַה נִּשְׁתַּנָּה הַלַּיְלָה הַזֶּה מִכָּל הַלֵּילוֹת?

שֶׁבְּכָל הַלֵּילוֹת אֵין אָנוּ מְטַבְּלִים אֲפִלּוּ פַעַם אַחַת,

הַלַּיְלָה הַזֶּה שְׁתֵּי פְעָמִים;

שֶׁבְּכָל הַלֵּילוֹת אָנוּ אוֹכְלִין חָמֵץ וּמַצָּה,

הַלַּיְלָה הַזֶּה כֻלּוֹ מַצָּה;

שֶׁבְּכָל הַלֵּילוֹת אָנוּ אוֹכְלִים בָּשָׂר צָלִי שָׁלוּק וּמְבֻשָּׁל,

הַלַּיְלָה הַזֶּה כֻלּוֹ צָלִי."

לְפִי דַעְתּוֹ שֶׁלַּבֵּן אָבִיו מְלַמְּדוֹ.

מַתְחִיל בִּגְנוּת וּמְסַיֵּם בִּשְׁבָח,

וְדוֹרֵשׁ מֵ "אֲרַמִּי אֹבֵד אָבִי" (דְּבָרִים כו,ה),

עַד שֶׁהוּא גוֹמֵר כָּל הַפָּרָשָׁה.

### @11מסכת פסחים פרק י משנה ה

ה

רַבָּן גַּמְלִיאֵל אוֹמֵר:

כָּל שֶׁלֹּא אָמַר שְׁלוֹשָׁה דְבָרִים אֵלּוּ בַפֶּסַח,

לֹא יָצָא יְדֵי חוֹבָתוֹ:

"פֶּסַח, מַצָּה וּמְרוֹרִים.

פֶּסַח,

עַל שֵׁם שֶׁפָּסַח הַמָּקוֹם עַל בָּתֵּי אֲבוֹתֵינוּ בְמִצְרַיִם.

מְרוֹרִים,

עַל שֵׁם שֶׁמֵּרְרוּ הַמִּצְרִיִּים אֶת חַיֵּי אֲבוֹתֵינוּ בְמִצְרַיִם.

מַצָּה,

עַל שֵׁם שֶׁנִּגְאָלוּ.

לְפִיכָךְ אָנוּ חַיָּבִים לְהוֹדוֹת,

לְהַלֵּל, לְשַׁבֵּח, לְפָאֵר, לְרוֹמֵם, לְגַדֵּל

לְמִי שֶׁעָשָׂה לָנוּ וְלַאֲבוֹתֵינוּ אֶת כָּל הַנִּסִּים הָאֵלּוּ,

וְהוֹצִיאָנוּ מֵעַבְדוּת לְחֵרוּת,

וְנֹאמַר לְפָנָיו הַלְלוּיָהּ."

### @11מסכת פסחים פרק י משנה ו

ו

עַד אֵיכָן הוּא אוֹמֵר?

בֵּית שַׁמַּי אוֹמְרִים:

עַד "אֵם הַבָּנִים שְׂמֵחָה",

וּבֵית הֶלֵּל,

עַד "חַלָּמִישׁ לְמַעְיְנוֹ מָיִם".

וְחוֹתֵם בִּגְאֻלָּה.

ז

רְבִּי טַרְפוֹן אוֹמֵר:

"אֲשֶׁר גְּאָלָנוּ וְגָאַל אֶת אֲבוֹתֵינוּ מִמִּצְרַיִם,

וְהִגִּיעָנוּ הַלַּיְלָה הַזֶּה",

וְאֵינוּ חוֹתֵם.

רְבִּי עֲקִיבָה אוֹמֵר:

"כֵּן יי אֱלֹהֵינוּ וֵאלֹהֵי אֲבוֹתֵינוּ,

יַגִּיעֵנוּ לִָרְגָלִים הַבָּאִים לִקְרָאתֵנוּ לְשָׁלוֹם,

שְׂמֵחִים בְּבִנְיַן עוֹלָם,

לֹאכַל מִן הַפְּסָחִים וּמִן הַזְּבָחִים

אֲשֶׁר יַגִּיעַ דָּמָם עַל קִיר מִזְבְּחָךְ לְרָצוֹן,

וְנוֹדֶה לָךְ עַל גְּאֻלָּתֵנוּ.

בָּרוּךְ אַתָּה יי, גָּאַל יִשְׂרָאֵל". <גואל>

### @11מסכת פסחים פרק י משנה ז

ח

מָזְגוּ לוֹ כוֹס שְׁלִישִׁי,

וּבֵרַךְ עַל מְזוֹנוֹ.

רְבִיעִי, גּוֹמֵר אֶת הַהַלֵּל,

וְאוֹמֵר עָלָיו בִּרְכַּת הַשִּׁיר.

בֵּין הַכּוֹסוֹת הָאֵלּוּ,

אִם רָצָה לִשְׁתּוֹת, יִשְׁתֶּה.

בֵּין הַשְּׁלִישִׁי לָרְבִיעִי, לֹא יִשְׁתֶּה.

### (@11מסכת פסחים פרק י משנה ח)

וְאֵין מַפְטִירִים אַחַר הַפֶּסַח אֲפִיקִימוֹן. *<epikômon: דברים הבאים אחר הסעודה>*

יָשְׁנוּ, מִקְצָתָם יֹאכֵלוּ, וְכֻלָּם לֹא יֹאכֵלוּ.

רְבִּי יוֹסֵה אוֹמֵר:

אִם נִתְנַמְנְמוּ, יֹאכֵלוּ,

וְאִם נִרְדְּמוּ, לֹא יֹאכֵלוּ.

### @11מסכת פסחים פרק י משנה ט

ט

הַפֶּסַח אַחַר חֲצוֹת מְטַמֵּא אֶת הַיָּדַיִם.

הַפִּגּוּל וְהַנּוֹתָר מְטַמְּאִים אֶת הַיָּדַיִם.

בֵּרַךְ בִּרְכַּת הַפֶּסַח, פָּטַר אֶת שֶׁלָּזֶבַח,

אֶת שֶׁלָּזֶבַח, לֹא פָטַר אֶת שֶׁלַּפֶּסַח.

דִּבְרֵי רְבִּי יִשְׁמָעֵאל.

רְבִּי עֲקִיבָה אוֹמֵר:

לֹא זוֹ פּוֹטֶרֶת זוֹ,

וְלֹא זוֹ פּוֹטֶרֶת זוֹ.

חסל פסח

# @00מסכת שקלים

## @22פרק א

### @11מסכת שקלים פרק א משנה א

א

בְּאֶחָד בְּאָדָר,

מְשַׁמְּעִים עַל הַשְּׁקָלִים וְעַל הַכִּלְאַיִם.

וּבַחֲמִשָּׁה עָשָׂר בּוֹ,

קוֹרִין אֶת הַמְּגִלָּה בַכְּרַכִּים,

וּמְתַקְּנִים אֶת הַדְּרָכִים וְאֶת הָרְחוֹבוֹת,

וְאֶת מִקְווֹת הַמַּיִם,

וְעוֹשִׂין כָּל צָרְכֵי הָרַבִּים,

וּמְצַיְּנִים אֶת הַקְּבָרוֹת,

וְיוֹצְאִין אַף עַל הַכִּלְאַיִם.

### @11מסכת שקלים פרק א משנה ב

ב

אָמַר רְבִּי יְהוּדָה:

בָּרִאשׁוֹנָה,

הָיוּ עוֹקְרִים וּמַשְׁלִיכִים לִפְנֵיהֶם.

מִשֶּׁרַבּוּ עוֹבְרֵי עֲבֵרָה,

הָיוּ מַשְׁלִיכִים עַל הַדְּרָכִים;

הִתְקִינוּ שֶׁיְּהוּ מַבְקִירִים אֶת כָּל הַשָּׂדֶה.

### @11מסכת שקלים פרק א משנה ג

ג

בַּחֲמִשָּׁה עָשָׂר בּוֹ,

שֻׁלְחָנוֹת יָשְׁבוּ בַמְּדִינָה.

בְּעֶשְׂרִים וַחֲמִשָּׁה, יָשְׁבוּ בַמִּקְדָּשׁ;

מִשֶּׁיָּשְׁבוּ בַמִּקְדָּשׁ, הִתְחִילוּ לְמַשְׁכֵּן.

וְאֶת מִי מְמַשְׁכְּנִים?

לְוִיִּם וְיִשְׂרְאֵלִים,

גֵּרִים וַעֲבָדִים מְשֻׁחְרָרִים,

אֲבָל לֹא נָשִׁים וְלֹא עֲבָדִים וְלֹא קְטַנִּים.

וְכָל קָטָן שֶׁהִתְחִיל אָבִיו לִשְׁקוֹל עַל יָדוֹ,

אֵינוּ פוֹסֵק.

וְאֵין מְמַשְׁכְּנִין אֶת הַכֹּהֲנִים,

מִפְּנֵי דַרְכֵי שָׁלוֹם.

### @11מסכת שקלים פרק א משנה ד

ד

אָמַר רְבִּי יְהוּדָה:

הֵעִיד בֶּן כּוּבָרִי בְיַבְנֶה,

שֶׁכָּל כֹּהֵן שֶׁהוּא שׁוֹקֵל אֵינוּ חוֹטֵא.

אָמַר לוֹ רַבָּן יוֹחָנָן בֶּן זַכַּי:

לֹא כִי,

אֶלָּא שֶׁכָּל כֹּהֵן שֶׁאֵינוּ שׁוֹקֵל, חוֹטֵא,

אֶלָּא שֶׁהַכֹּהֲנִים דּוֹרְשִׁים מִקְרָא זֶה לְעַצְמָן:

"וְכָל מִנְחַת כֹּהֵן כָּלִיל תִּהְיֶה לֹא תֵאָכֵל" (וַיִּקְרָא ו,טז)

הוֹאִיל וְהָעֹמֶר וּשְׁתֵּי הַלֶּחֶם וְלֶחֶם הַפָּנִים שֶׁלָּנוּ,

הֵיאָךְ הֵן נֶאֱכָלִים?

### @11מסכת שקלים פרק א משנה ה

ה

אַף עַל פִּי שֶׁאָמָרוּ:

אֵין מְמַשְׁכְּנִים נָשִׁים וַעֲבָדִים וּקְטַנִּים,

אֲבָל אִם שָׁקָלוּ, מְקַבְּלִים מִיָּדָם.

נָכְרִי וְכוּתִי שֶׁשָּׁקָלוּ, אֵין מְקַבְּלִים מִיָּדָם.

אֵין מְקַבְּלִים מִיָּדָם קִנֵּי זָבִין וְקִנֵּי זָבוֹת וְקִנֵּי יוֹלְדוֹת;

חַטָּאוֹת וַאֲשָׁמוֹת מְקַבְּלִים מִיָּדָם.

זֶה הַכְּלָל:

כָּל שֶׁהוּא נִדָּר וְנִדָּב,

מְקַבְּלִים מִיָּדָם;

וְכָל שֶׁאֵינוּ לֹא נִדָּר וְלֹא נִדָּב,

אֵין מְקַבְּלִים מִיָּדָם.

וְכֵן הוּא מְפָרֵשׁ עַל יְדֵי עֶזְרָה: (עזרא ד,ג)

"לֹא לָכֶם וָלָנוּ לִבְנוֹת בַּיִת לֵאלֹהֵינוּ".

### @11מסכת שקלים פרק א משנה ו

ו

וְאֵלּוּ חַיָּבִין בַּקָּלְבּוֹן:

לְוִיִּם וְיִשְׂרְאֵל גֵּרִים וַעֲבָדִים מְשֻׁחְרָרִים,

אֲבָל לֹא נָשִׁים וְלֹא עֲבָדִים וְלֹא קְטַנִּים.

הַשּׁוֹקֵל עַל יַד עֶבֶד, וְעַל יַד אִשָּׁה,

וְעַל יַד כֹּהֵן, וְעַל יַד הַקָּטָן, פָּטוּר.

עַל יָדוֹ וְעַל יַד חֲבֵרוֹ, חַיָּב קָלְבּוֹן אֶחָד.

רְבִּי מֵאִיר אוֹמֵר:

שְׁנֵי קָלְבּוֹנוֹת.

נָתָן סֶלַע לִטֹּל שֶׁקֶל,

חַיָּב שְׁנֵי קָלְבּוֹנוֹת.

### @11מסכת שקלים פרק א משנה ז

ז

הַשּׁוֹקֵל עַל יַד עָנִי וְעַל יַד שְׁכֵנוֹ

וְעַל יַד בֶּן עִירוֹ, פָּטוּר.

וְאִם הִלְוָן, חַיָּב.

הָאַחִים הַשּׁוּתָפִין שֶׁחַיָּבִים בַּקָּלְבּוֹן,

פְּטוּרִים מִמַּעְשַׂר בְּהֵמָה;

וְשֶׁחַיָּבִים בְּמַעְשַׂר בְּהֵמָה,

פְּטוּרִים מִן הַקָּלְבּוֹן.

וְכַמָּה הוּא קָלְבּוֹן?

מָעָה כֶסֶף.

דִּבְרֵי רְבִּי מֵאִיר.

וַחֲכָמִים אוֹמְרִים:

חֵצִי.

## @22פרק ב

### @11מסכת שקלים פרק ב משנה א

א

מְצָרְפִין שְׁקָלִים דְּרָכוֹנוֹת מִפְּנֵי מַסּוּי הַדֶּרֶךְ.

כַּשֵּׁם שֶׁהָיוּ שׁוֹפָרוֹת בַּמִּקְדָּשׁ,

כָּךְ הָיוּ בַמְּדִינָה.

בְּנֵי הָעִיר שֶׁשִּׁלְּחוּ אֶת שִׁקְלֵיהֶם,  
וְנִגְנָבוּ אוֹ שֶׁאָבָדוּ,

אִם נִתְרְמָה הַתְּרוּמָה, נִשְׁבָּעִים לַגִּזְבָּרִים,

וְאִם לָאו, נִשְׁבָּעִים לִבְנֵי הָעִיר,

וּבְנֵי הָעִיר שׁוֹקְלִים תַּחְתֵּיהֶם.

נִמְצָאוּ, אוֹ שֶׁהֶחְזִירוּם הַגַּנָּבִים,

אֵלּוּ וָאֵלּוּ שְׁקָלִים,

וְאֵין עוֹלִים לָהֶם לְשָׁנָה הַבָּאָה.

### @11מסכת שקלים פרק ב משנה ב

ב

הַנּוֹתֵן שִׁקְלוֹ לַחֲבֵרוֹ לִשְׁקוֹל עַל יָדוֹ,

וּשְׁקָלוֹ עַל יְדֵי עַצְמוֹ,

אִם נִתְרְמָה הַתְּרוּמָה,

מָעַל.

הַשּׁוֹקֵל שִׁקְלוֹ מִן הַהֶקְדֵּשׁ,

אִם נִתְרְמָה הַתְּרוּמָה,

וְאִם קָרְבָה הַבְּהֵמָה,

מָעַל.

מִמַּעֲשֵׂר שֵׁנִי, וּמִדְּמֵי שְׁבִיעִית,

יֹאכַל כְּנֶגְדָּן.

### @11מסכת שקלים פרק ב משנה ג

ג

הַמְכַנֵּס מָעוֹת וְאָמַר:

"הֲרֵי אֵלּוּ שִׁקְלִי",

בֵּית שַׁמַּי אוֹמְרִים:

מוֹתָרָן נְדָבָה.

וּבֵית הֶלֵּל אוֹמְרִים:

מוֹתָרָן חֻלִּים.

"שֶׁאָבִיא מֵהֶן שִׁקְלִי",

שָׁוִים שֶׁהַמּוֹתָר חֻלִּין.

"אֵלּוּ לְחַטָּאתִי",

שָׁוִים שֶׁהַמּוֹתָר נְדָבָה;

"שֶׁאָבִיא מֵהֶן חַטָּאתִי",

שָׁוִים שֶׁהַמּוֹתָר חֻלִּים.

### @11מסכת שקלים פרק ב משנה ד

ד

אָמַר רְבִּי שִׁמְעוֹן:

מַה בֵּין שְׁקָלִים לַחַטָּאת?

אֶלָּא שֶׁהַשְּׁקָלִים, יֵשׁ לָהֶם קִצְבָה,

וְלַחַטָּאת אֵין לָהּ קִצְבָה.

רְבִּי יְהוּדָה אוֹמֵר:

אַף לִשְׁקָלִים אֵין לָהֶם קִצְבָה;

ה

שֶׁכְּשֶׁעָלוּ יִשְׂרָאֵל מִן הַגּוֹלָה,

הָיוּ שׁוֹקְלִים דְּרָכוֹנוֹת,

חָזְרוּ לִשְׁקוֹל סְלָעִים,

חָזְרוּ לִשְׁקוֹל טְבָעִים,

בִּקְשׁוּ לִשְׁקוֹל דִּינָרִים.

אָמַר רְבִּי שִׁמְעוֹן:

אַף עַל פִּי כֵן, יַד כֻּלָּם שָׁוָה,

אֲבָל חַטָּאת,

זֶה מֵבִיא בְסֶלַע, וְזֶה מֵבִיא בִשְׁתַּיִם,

וְזֶה מֵבִיא בְשָׁלוֹשׁ.

### @11מסכת שקלים פרק ב משנה ה

ו

מוֹתַר שְׁקָלִים, חֻלִּים.

מוֹתַר עֲשִׂירִית הָאֵפָה,

מוֹתַר קִנֵּי זָבִים, קִנֵּי זָבוֹת, קִנֵּי יוֹלְדוֹת,

חַטָּאוֹת וַאֲשָׁמוֹת,

מוֹתָרָן נְדָבָה.

זֶה הַכְּלָל:

כָּל שֶׁהוּא בָא מִשּׁוּם חֵטְא וּמִשּׁוּם אַשְׁמָה,

מוֹתָרָן נְדָבָה.

ז

מוֹתַר עוֹלָה לָעוֹלָה.

מוֹתַר מִנְחָה לַמִּנְחָה.

מוֹתַר שְׁלָמִים לִשְׁלָמִים.

מוֹתַר הַפֶּסַח לִשְׁלָמִים.

מוֹתַר נְזִירִים לִנְזִירִים.

מוֹתַר נָזִיר לִנְדָבָה.

מוֹתַר שְׁבוּיִים לִשְׁבוּיִים.

מוֹתַר שָׁבוּי לְאוֹתוֹ שָׁבוּי.

מוֹתַר עֲנִיִּים לַעֲנִיִּים.

מוֹתַר עָנִי לְאוֹתוֹ עָנִי.

מוֹתַר הַמֵּתִים לַמֵּתִים.

מוֹתַר הַמֵּת לְיוֹרְשָׁיו.

רְבִּי מֵאִיר אוֹמֵר:

מוֹתַר הַמֵּת יְהֵא מֻנָּח עַד שֶׁיָּבֹא אֵלִיָּהוּ.

רְבִּי נָתָן אוֹמֵר:

מוֹתַר הַמֵּת, בּוֹנִים לוֹ נְפָשׁ עַל קִבְרוֹ.

## @22פרק ג

### @11מסכת שקלים פרק ג משנה א

א

בִּשְׁלֹשָׁה פְרָקִים בַּשָּׁנָה

תּוֹרְמִין אֶת הַלִּשְׁכָּה:

בִּפְרַס הַפֶּסַח,

בִּפְרַס עֲצֶרֶת,

בִּפְרַס הֶחָג,

וְהֵן גֳּרָנוֹת שֶׁלְּמַעְשַׂר בְּהֵמָה.

דִּבְרֵי רְבִּי עֲקִיבָה.

בֶּן עַזַּי אוֹמֵר:

בְּעֶשְׂרִים וְתִשְׁעָה בַאֲדָר,

בְּאֶחָד בְּסִיוָן,

בְּעֶשְׂרִים וְתִשְׁעָה בֶאֱלוּל.

רְבִּי לְעָזָר וּרְבִּי שִׁמְעוֹן אוֹמְרִים:

בְּאֶחָד בְּנִיסָן,

בְּאֶחָד בְּסִיוָן,

בְּאֶחָד בְּתִשְׁרִי.

וְלָמָּה אָמְרוּ בְעֶשְׂרִים וְתִשְׁעָה בֶאֱלוּל,

וְלֹא אָמְרוּ בְאֶחָד בְּתִשְׁרִי?

מִפְּנֵי שֶׁהוּא יוֹם טוֹב,

וְאֵי אֶפְשָׁר לְעַשֵּׂר בְּיוֹם טוֹב,

לְפִיכָךְ הִקְדִּימוּהוּ בְּעֶשְׂרִים וְתִשְׁעָה בֶאֱלוּל.

### @11מסכת שקלים פרק ג משנה ב

ב

בְּשָׁלוֹשׁ קֻפּוֹת שֶׁלְּשָׁלוֹשׁ שָׁלוֹשׁ סְאִים

תּוֹרְמִין אֶת הַלִּשְׁכָּה,

וְכָתוּב עֲלֵיהֶם אָלֶ"ף בֵּי"ת גִּימֶ"ל.

רְבִּי יִשְׁמָעֵאל אוֹמֵר:

יְוָנִית כָּתוּב עֲלֵיהֶם אַלְפָ"א בִּיטָ"א גַמָּ"א.

אֵין הַתּוֹרֵם נִכְנָס לֹא בְפֵרְגוּד חָפוּת,

וְלֹא בְמַנְעָל, וְלֹא בְסַנְדָּל,

וְלֹא בִתְפִלָּה, וְלֹא בְקָמִיעַ;

שֶׁמֵּא יַעְנִי, וְיֹאמְרוּ:

מֵעֲוֹן הַלִּשְׁכָּה הֶעְנִי,

אוֹ שֶׁמֵּא יַעְשִׁיר וְיֹאמְרוּ:

מִתְּרוּמַת הַלִּשְׁכָּה הֶעְשִׁיר;

שֶׁאָדָם צָרִיךְ לָצֵאת יְדֵי הַבְּרִיּוֹת

כְּדֶרֶךְ שֶׁהוּא צָרִיךְ לָצֵאת יְדֵי הַמָּקוֹם,

שֶׁנֶּאֱמַר: (במדבר לב,כב)

"וִהְיִיתֶם נְקִיִּם מֵיי וּמִיִּשְׂרָאֵל",

וְאוֹמֵר: (משלי ג,ד)

"וּמְצָא חֵן וְשֵׂכֶל טוֹב בְּעֵינֵי אֱלהִים וְאָדָם".

### @11מסכת שקלים פרק ג משנה ג

ג

שֶׁלְּבֵית רַבָּן גַּמְלִיאֵל

הָיָה נִכְנָס וְשִׁקְלוֹ בֵין אֶצְבְּעוֹתָיו,

וְזוֹרְקוֹ לִפְנֵי הַתּוֹרֵם,

וְהַתּוֹרֵם מִתְכַּוֵּן וְדוֹחֲפוֹ לַקֻּפָּה.

אֵין הַתּוֹרֵם תּוֹרֵם עַד שֶׁיֹּאמַר לָהֶם:

"אֶתְרֹם",

וְהֵן אוֹמְרִים לוֹ:

"תְּרֹם, תְּרֹם, תְּרֹם!"

שָׁלוֹשׁ פְּעָמִים.

### @11מסכת שקלים פרק ג משנה ד

ד

תָּרַם אֶת הָרִאשׁוֹנָה, וְחִפָּה בִּקְטַבְלָיוֹת,

שְׁנִיָּה, וְחִפָּה בִּקְטַבְלָיוֹת,

שְׁלִישִׁית לֹא הָיָה מְחַפָּהּ.

וְלָמָּה לֹא הָיָה מְחַפָּהּ?

שֶׁמֵּא יִשְׁכַּח וְיִתְרֹם מִן הַדָּבָר הַתָּרוּם.

תָּרַם אֶת הָרִאשׁוֹנָה לְשֵׁם אֶרֶץ יִשְׂרָאֵל,

שְׁנִיָּה לְשֵׁם הַכְּרַכִּים הַמֻּקָּפִים לָהּ,

שְׁלִישִׁית לְשֵׁם בָּבֶל וּלְשֵׁם מָדַי וּלְשֵׁם מְדִינוֹת הָרְחוֹקוֹת.

## @22פרק ד

### @11מסכת שקלים פרק ד משנה א

א

הַתְּרוּמָה מָה הָיוּ עוֹשִׂין בָּהּ?

לוֹקְחִין בָּהּ תְּמִידִים וּמוּסָפִים וְנִסְכֵּיהֶם,

וְהָעֹמֶר וּשְׁתֵּי הַלֶּחֶם וְלֶחֶם הַפָּנִים,

וְכָל קָרְבְּנוֹת הַצִּבּוּר.

שׁוֹמְרֵי סְפָחִים בַּשְּׁבִיעִית,

נוֹטְלִים שְׂכָרָן מִתְּרוּמַת הַלִּשְׁכָּה.

רְבִּי יוֹסֵה אוֹמֵר:

אַף הָרוֹצֶה מִתְנַדֵּב שׁוֹמֵר חִנָּם.

אָמְרוּ לוֹ:

אַף אַתָּה אוֹמֵר שֶׁאֵינָן בָּאִים אֶלָּא מִשֶּׁלַּצִּבּוּר.

### @11מסכת שקלים פרק ד משנה ב

ב

פָּרָה וְשָׂעִיר הַמִּשְׁתַּלֵּחַ וְלָשׁוֹן שֶׁלִּזְהוֹרִית

בָּאִים מִתְּרוּמַת הַלִּשְׁכָּה.

כֶּבֶשׁ פָּרָה וְכֶבֶשׁ שָׂעִיר הַמִּשְׁתַּלֵּחַ וְלָשׁוֹן שֶׁבֵּין קְרָנָיו,

וְאַמַּת הַמַּיִם וְחוֹמַת הָעִיר וּמִגְדְּלוֹתֶיהָ,

וְכָל צָרְכֵי הָעִיר

בָּאִים מִשִּׁירֵי הַלִּשְׁכָּה.

אַבָּא שָׁאוּל אוֹמֵר:

כֶּבֶשׁ פָּרָה,

כֹּהֲנִים גְּדוֹלִים עוֹשִׂין אוֹתוֹ מִשֶּׁלְּעַצְמָן.

### @11מסכת שקלים פרק ד משנה ג

ג

מוֹתַר שִׁירֵי לִשְׁכָּה מָה הָיוּ עוֹשִׂין בָּהֶן?

לוֹקְחִין בָּהֶן יֵינוֹת וּשְׁמָנִים וּסְלָתוֹת,

וְהַשָּׂכָר לַהֶקְדֵּשׁ.

דִּבְרֵי רְבִּי יִשְׁמָעֵאל.

רְבִּי עֲקִיבָה אוֹמֵר:

אֵין מִשְׂתַּכְּרִין בְּשֶׁלַּהֶקְדֵּשׁ וְלֹא מִשֶּׁלָּעֲנִיִּים.

### @11מסכת שקלים פרק ד משנה ד

ד

מוֹתַר הַתְּרוּמָה מָה הָיוּ עוֹשִׂין בָּהּ?

רִקּוּעֵי זָהָב צִפּוּי לְבֵית קֹדֶשׁ הַקֳּדָשִׁים.

רְבִּי יִשְׁמָעֵאל אוֹמֵר:

מוֹתַר הַפֵּרוֹת לְקַיִץ הַמִּזְבֵּחַ,

וּמוֹתַר תְּרוּמָה לִכְלֵי שָׁרֵת.

רְבִּי עֲקִיבָה אוֹמֵר:

מוֹתַר תְּרוּמָה לְקַיִץ הַמִּזְבֵּחַ,

וּמוֹתַר נְסָכִים לִכְלֵי שָׁרֵת.

רְבִּי חֲנַנְיָה סְגַן הַכֹּהֲנִים אוֹמֵר:

מוֹתַר נְסָכִים לְקַיִץ הַמִּזְבֵּחַ,

וּמוֹתַר תְּרוּמָה לִכְלֵי שָׁרֵת.

וְזֶה וָזֶה לֹא הָיוּ מוֹדִים בַּפֵּרוֹת.

### @11מסכת שקלים פרק ד משנה ה

ה

מוֹתַר הַקְּטֹרֶת מָה הָיוּ עוֹשִׂין בָּהּ?

מַפְרִישִׁין מִמֶּנָּה שְׂכַר הָאֻמָּנִים,

וּמְחַלְּלִים אוֹתָהּ עַל מָעוֹת הָאֻמָּנִים,

וְנוֹתְנִים אוֹתָהּ לָאֻמָּנִים בִּשְׂכָרָן,

וְחוֹזְרִים וְלוֹקְחִין אוֹתָהּ מִתְּרוּמָה חֲדָשָׁה.

אִם בָּא חָדָשׁ בִּזְמַנּוֹ,

לוֹקְחִין אוֹתָהּ מִתְּרוּמָה חֲדָשָׁה,

וְאִם לָאו, מִן הַיְשָׁנָה.

### @11מסכת שקלים פרק ד משנה ו

ו

הַמַּקְדִּישׁ נְכָסָיו,

וְהָיוּ בָהֶן דְּבָרִים רְאוּיִין לְקָרְבְּנוֹת הַצִּבּוּר,

יִנָּתְנוּ לָאֻמָּנִים בִּשְׂכָרָן.

דִּבְרֵי רְבִּי עֲקִיבָה.

אָמַר לוֹ בֶן עַזַּי:

אֵינָה הִיא הַמִּדָּה,

אֶלָּא מַפְרִישִׁין מֵהֶן שְׂכַר הָאֻמָּנִים,

וּמְחַלְּלִין אוֹתָן עַל מָעוֹת הָאֻמָּנִים,

וְנוֹתְנִין אוֹתָם לָאֻמָּנִין בִּשְׂכָרָן,

וְחוֹזְרִים וְלוֹקְחִים אוֹתָם מִתְּרוּמָה חֲדָשָׁה.

### @11מסכת שקלים פרק ד משנה ז

ז

הַמַּקְדִּישׁ נְכָסָיו,

וְהָיְתָה בָהֶן בְּהֵמָה רְאוּיָה עַל גַּבֵּי הַמִּזְבֵּחַ,

זְכָרִים וּנְקֵבוֹת,

רְבִּי אֱלִיעֶזֶר אוֹמֵר:

זְכָרִים יִמָּכְרוּ לִצְרִיכֵי עוֹלוֹת,

וּנְקֵבוֹת יִמָּכֵרוּ לִצְרִיכֵי זִבְחֵי שְׁלָמִים,

וְיָבִיא בִדְמֵיהֶם עוֹלוֹת,

וּדְמֵיהֶם יִפְּלוּ עִם שְׁאָר נְכָסִים לְבֶדֶק הַבַּיִת.

ח

רְבִּי יְהוֹשֻׁעַ אוֹמֵר:

זְכָרִים עַצְמָן יִקְרְבוּ עוֹלוֹת,

וּנְקֵבוֹת יִמָּכְרוּ לִצְרִיכֵי זִבְחֵי שְׁלָמִים,

וְיָבִיא בִדְמֵיהֶם עוֹלוֹת,

וּשְׁאָר נְכָסִים יִפְּלוּ לְבֶדֶק הַבַּיִת.

ט

אָמַר רְבִּי עֲקִיבָה:

רוֹאֶה אֲנִי אֶת דִּבְרֵי רְבִּי אֱלִיעֶזֶר

מִדִּבְרֵי רְבִּי יְהוֹשֻׁעַ,

שֶׁרֶבִּי אֱלִיעֶזֶר הִשְׁוָה אֶת מִדָּתוֹ,

וּרְבִּי יְהוֹשֻׁעַ חָלַק.

אָמַר רְבִּי פַפְּיַס:

שָׁמַעְתִּי דִבְרֵי שְׁנֵיהֶם,

הַמַּקְדִּישׁ בְּפֵרוּשׁ כְּדִבְרֵי רְבִּי אֱלִיעֶזֶר,

וְהַמַּקְדִּישׁ סְתָם כְּדִבְרֵי רְבִּי יְהוֹשֻׁעַ.

### @11מסכת שקלים פרק ד משנה ח

י

הַמַּקְדִּישׁ נְכָסָיו,

וְהָיוּ בָהֶם דְּבָרִים רְאוּיִם עַל גַּבֵּי הַמִּזְבֵּחַ,

יֵינוֹת וּשְׁמָנִים וְעוֹפוֹת,

רְבִּי אֶלְעָזָר אוֹמֵר:

יִמָּכְרוּ לִצְרִיכֵי אוֹתוֹ הַמִּין,

וְיָבִיא בִדְמֵיהֶם עוֹלוֹת,

וּשְׁאָר נְכָסִים יִפְּלוּ לְבֶדֶק הַבַּיִת.

### @11מסכת שקלים פרק ד משנה ט

יא

אַחַת לִשְׁלֹשִׁים יוֹם,

מְשַׁעֲרִים אֶת הַלִּשְׁכָּה.

כָּל הַמְקַבֵּל עָלָיו לִסְפֵק סְלָתוֹת מֵאַרְבַּע,

עָמְדוּ מִשָּׁלֹשׁ, יְסַפֵּק מֵאַרְבַּע;

מִשָּׁלֹשׁ, וְעָמְדוּ מֵאַרְבַּע, יְסַפֵּק מֵאַרְבַּע;

שֶׁהַיַּד הֶקְדֵּשׁ לָעֶלְיוֹנָה.

אִם הִתְלִיעָה סֹלֶת, הִתְלִיעָה לוֹ,

וְאִם הֶחְמִיץ יַיִן, הֶחְמִיץ לוֹ.

וְאֵינוּ מְקַבֵּל אֶת מָעוֹתָיו,

עַד שֶׁיְּהֵא הַמִּזְבֵּחַ מְרַצֶּה.

## @22פרק ה

### @11מסכת שקלים פרק ה משנה א

א

וְאֵלּוּ הֵן הַמְמֻנִּים שֶׁהָיוּ בַמִּקְדָּשׁ:

יוֹחָנָן בֶּן פִּינְחָס עַל הַחוֹתָמוֹת,

אֲחִיָּה עַל הַנְּסָכִים,

מַתְּיָה בֶן שְׁמוּאֵל עַל הַפְּיָסוֹת,

פְּתַחְיָה עַל הַקִּנִּים;

פְּתַחְיָה זֶהוּא מָרְדְּכַי.

וְלָמָּה נִקְרָא שְׁמוֹ פְתַחְיָה?

שֶׁהוּא פוֹתֵחַ דְּבָרִים וְדוֹרְשָׁן,

וְיוֹדֵעַ בְּשִׁבְעִים לָשׁוֹן.

ב

בֶּן אֲחִיָּה עַל חֳלִי מֵעַיִם, <חֲלִי>

נְחוֹנְיָה חוֹפֵר שִׁיחִים,

גְּבִנֵּי כָרוֹז,

בֶּן גִּבֵּר עַל נְעִילַת שְׁעָרִים,

בֶּן בָּבִי עַל הַפָּקִיעַ,

בֶּן אַרְזָה עַל הַצַּלְצֵל,

הָגְרַס בֶּן לֵוִי עַל הַשִּׁיר,

בֵּית גַּרְמוּ עַל מַעֲשֵׂה לֶחֶם הַפָּנִים,

בֵּית אַבְטִינָס עַל מַעֲשֵׂה הַקְּטֹרֶת,

וְאֶלְעָזָר עַל הַפָּרְכוֹת,

וּפִינְחָס עַל הַמַּלְבּוּשׁ. <המלביש>

### @11מסכת שקלים פרק ה משנה ב

ג

אֵין פּוֹחֲתִים מִשְּׁלֹשָׁה גִזְבָּרִים,

וּמִשִּׁבְעָה מַרְכוּלִים,

וְאֵין עוֹשִׂין סְרָרָה עַל הַצִּבּוּר בְּמָמוֹן פָּחוּת מִשְּׁנַיִם,

חוּץ מִבֶּן אֲחִיָּה שֶׁעַל חֳלִי מֵעַיִם,

וְאֶלְעָזָר שֶׁעַל הַפָּרְכוֹת,

שֶׁאוֹתָם קִבְּלוּ צִבּוּר עֲלֵיהֶם.

### @11מסכת שקלים פרק ה משנה ג

ד

אַרְבָּעָה חוֹתָמוֹת הָיוּ בַמִּקְדָּשׁ,

וְכָתוּב עֲלֵיהֶם:

עֵגֶל, זָכָר, גְּדִי, וְחוֹטֵא.

בֶּן עַזַּי אוֹמֵר:

חֲמִשָּׁה הָיוּ, וַאֲרָמִית כָּתוּב עֲלֵיהֶם:

עֵגַל, דְּכַר, גְּדִי, חוֹטֵא דַל וְחוֹטֵא עָשִׁיר.

עֵגַל מְשַׁמֵּשׁ עִם נִסְכֵּי בָקָר,

גְּדוֹלִים וּקְטַנִּים, זְכָרִים וּנְקֵבוֹת;

גְּדִי מְשַׁמֵּשׁ עִם נִסְכֵּי צֹאן,

גְּדוֹלִים וּקְטַנִּים, זְכָרִים וּנְקֵבוֹת,

חוּץ מִשֶּׁלָּאֵילִים;

אַיִל מְשַׁמֵּשׁ עִם נִסְכֵּי אֵילִים בִּלְבַד;

חוֹטֵא מְשַׁמֵּשׁ עִם נִסְכֵּי שָׁלוֹשׁ בְּהֵמוֹת שֶׁלִּמְצֹרָע.

### @11מסכת שקלים פרק ה משנה ד

ה

מִי שֶׁהוּא מְבַקֵּשׁ נְסָכִים,

הוֹלֵךְ לוֹ אֵצֶל יוֹחָנָן,

שֶׁהוּא מְמֻנֶּה עַל הַחוֹתָמוֹת,

וְנוֹתֵן לוֹ מָעוֹת וּמְקַבֵּל מִמֶּנּוּ חוֹתָם.

בָּא לוֹ אֵצֶל אֲחִיָּה,

שֶׁהוּא מְמֻנֶּה עַל הַנְּסָכִים,

וְנוֹתֵן לוֹ חוֹתָם,

וּמְקַבֵּל מִמֶּנּוּ נְסָכִים.

וְלָעֶרֶב בָּאִין זֶה אֵצֶל זֶה,

וַאֲחִיָּה מוֹצִיא אֶת הַחוֹתָמוֹת,

וּמְקַבֵּל כְּנֶגְדָּן מָעוֹת;

אִם הוֹתִירוּ, הוֹתִירוּ לַהֶקְדֵּשׁ,

וְאִם פָּחֲתוּ, יְשַׁלֵּם יוֹחָנָן מִבֵּיתוֹ,

שֶׁהַיַּד הֶקְדֵּשׁ לָעֶלְיוֹנָה.

### @11מסכת שקלים פרק ה משנה ה

ו

מִי שֶׁאָבַד חוֹתָמוֹ,

מַמְתִּינִים לוֹ עַד הָעֶרֶב,

אִם מָצְאוּ לוֹ כְּדֵי חוֹתָמוֹ, נוֹתְנִין לוֹ;

וְאִם לָאו, לֹא הָיָה לוֹ;

וְשֵׁם כָּל הַיּוֹם כָּתוּב עֲלֵיהֶן מִפְּנֵי הָרַמָּאִים.

### @11מסכת שקלים פרק ה משנה ו

ז

שְׁתֵּי לְשָׁכוֹת הָיוּ בַמִּקְדָּשׁ:

אַחַת, לִשְׁכַּת חֲשָׁיִים,

וְאַחַת, לִשְׁכַּת הַכֵּלִים.

לִשְׁכַּת חֲשָׁיִים,

יִרְאֵי חֵט נוֹתְנִין לְתוֹכָהּ בַּחְשַׁי,

וַעֲנִיִּים בְּנֵי טוֹבִים מִתְפַּרְנְסִין מִתּוֹכָהּ בַּחְשַׁי.

לִשְׁכַּת הַכֵּלִים,

כָּל מִי שֶׁהוּא מִתְנַדֵּב כֶּלִי,

זוֹרְקוֹ לְתוֹכָהּ,

וְאַחַת לִשְׁלֹשִׁים יוֹם,

הַגִּזְבָּרִין פּוֹתְחִים אוֹתָהּ,

כֶּלִי שֶׁמָּצְאוּ בוֹ צֹרֶךְ לְבֶדֶק הַבַּיִת,

מַנִּיחִים אוֹתוֹ,

וְהַשְּׁאָר נִמְכָּרִים, <וְהַשַּׁאַר>

וּדְמֵיהֶם נוֹפְלִים לְלִשְׁכַּת בֶּדֶק הַבַּיִת.

## @22פרק ו

### @11מסכת שקלים פרק ו משנה א

א

שְׁלֹשָׁה עָשָׂר שׁוֹפָרוֹת,

שְׁלֹשָׁה עָשָׂר שֻׁלְחָנוֹת,

וּשְׁלֹשׁ עֶשְׂרֵה הַשְׁתַּחֲוָיוֹת הָיוּ בַמִּקְדָּשׁ.

שֶׁלְּבֵית רַבָּן גַּמְלִיאֵל

וְשֶׁלְּבֵית רְבִּי חֲנַנְיָה סְגַן הַכֹּהֲנִים,

הָיוּ מִשְׁתַּחֲוִין בְּאַרְבַּע עֶשְׂרֵה.

וְאֵיכָן הָיְתָה יְתֵרָה?

כְּנֶגֶד דֵּיר הָעֵצִים,

שֶׁכֵּן מָסֹרֶת בְּיָדָם מֵאֲבוֹתֵיהֶם,

שֶׁשָּׁם הָאָרוֹן גָּנוּז.

### @11מסכת שקלים פרק ו משנה ב

ב

מַעֲשֶׂה בְכֹהֵן אֶחָד שֶׁהָיָה מִתְעַסֵּק,

וְרָאָה אֶת הָרִצְפָּה שֶׁהִיא מְשֻׁנָּה מֵחֲבֵרוֹתֶיהָ.

בָּא וְאָמַר לַחֲבֵרוֹ,

וְלֹא הִסְפִּיק לִגְמוֹר אֶת הַדָּבָר,

עַד שֶׁיָּצְתָה נִשְׁמָתוֹ,

וְיָדְעוּ בְיֵחוּד שֶׁשָּׁם הָאָרוֹן גָּנוּז.

### @11מסכת שקלים פרק ו משנה ג

ג

וְאֵיכָן הָיוּ הַשְׁתַּחֲוָיוֹת הָאֵלּוּ?

אַרְבַּע בַּצָּפוֹן, וְאַרְבַּע בַּדָּרוֹם,

שָׁלוֹשׁ בַּמִּזְרָח, וּשְׁתַּיִם בַּמַּעֲרָב,

כְּנֶגֶד הַשְּׁעָרִים.

שְׁעָרִים דְּרוֹמִיִּים סְמוּכִים לַמַּעֲרָב:

שַׁעַר הָעֶלְיוֹן, שַׁעַר הַדֶּלֶק,

שַׁעַר הַבְּכוֹרוֹת, שַׁעַר הַמַּיִם.

וְלָמָּה נִקְרָא שְׁמוֹ שַׁעַר הַמַּיִם?

שֶׁבּוֹ מַכְנִיסִים צְלוֹחִית שֶׁלַּמַּיִם שֶׁלַּנִּסּוּךְ בֶּחָג.

רְבִּי אֱלִיעֶזֶר בֶּן יַעֲקֹב אוֹמֵר: <ליעזר>

בּוֹ הַמַּיִם מְפַכִּים וַעֲתִידִים לִהְיוֹת יוֹצְאִין

מִתַּחַת מִפְתַּן הַבַּיִת.

ד

לְעֻמָּתָן בַּצָּפוֹן סְמוּכִים לַמַּעֲרָב:

שַׁעַר יְכָנְיָה, שַׁעַר הַקָרְבָּן,

שַׁעַר הַנָּשִׁים, שַׁעַר הַשִּׁיר.

וְלָמָּה נִקְרָא שְׁמוֹ שַׁעַר יְכָנְיָה?

שֶׁבּוֹ יָצָא יְכָנְיָה בְגָלוּתוֹ. <וגלותו>

וְשֶׁבַּמִּזְרָח שַׁעַר נִיקָנוֹר,

וּשְׁנֵי פְשֶׁפְשִׁים הָיוּ לוֹ,

אֶחָד בִּימִינוֹ וְאֶחָד בִּשְׂמאלוֹ.

וּשְׁנַיִם בַּמַּעֲרָב שֶׁלֹּא הָיָה לָהֶן שֵׁם.

### @11מסכת שקלים פרק ו משנה ד

ה

שְׁלֹשָׁה עָשָׂר שֻׁלְחָנוֹת הָיוּ בַמִּקְדָּשׁ:

שְׁמוֹנָה שֶׁלַּשַּׁיִשׁ בְּבֵית הַמִּטְבְּחַיִם,

שֶׁעֲלֵיהֶן מְדִיחִין אֶת הַקְּרָבַיִם;

וּשְׁנַיִם בְּמַעֲרַב הַכֶּבֶשׁ,

אֶחָד שֶׁלַּשַּׁיִשׁ וְאֶחָד שֶׁלַּכֶּסֶף.

עַל שֶׁלַּשַּׁיִשׁ נוֹתְנִים אֶת הָאֵבָרִים,

וְעַל שֶׁלַּכֶּסֶף נוֹתְנִים כְּלֵי שָׁרֵת;

וּשְׁנַיִם בָּאוּלָם מִבִּפְנִים עַל פֶּתַח הַבַּיִת,

אֶחָד שֶׁלַּשַּׁיִשׁ וְאֶחָד שֶׁלַּזָּהָב.

עַל שֶׁלַּשַּׁיִשׁ נוֹתְנִין אֶת לֶחֶם הַפָּנִים בִּכְנֵיסָתוֹ,

וְעַל שֶׁלַּזָּהָב בִּיצִיאָתוֹ,

שֶׁמַּעֲלִים בַּקֹּדֶשׁ וְלֹא מוֹרִידִים;

וְאֶחָד שֶׁלַּזָּהָב מִבִּפְנִים,

שֶׁעָלָיו לֶחֶם הַפָּנִים תָּמִיד.

### @11מסכת שקלים פרק ו משנה ה

ו  
שְׁלֹשָׁה עָשָׂר שׁוֹפָרוֹת הָיוּ בַמִּקְדָּשׁ,

וְכָתוּב עֲלֵיהֶם:

תִּקְלִין חַדַתִּין וְתִקְלִין עַתִּיקִין,

קִנִּים וְגּוֹזָלֵי עוֹלָה,

עֵצִים וּלְבוֹנָה,

זָהָב לַכַּפֹּרֶת,

שִׁשָּׁה לִנְדָבָה.

תִּקְלִין חַדַתִּין, שֶׁבְּכָל שָׁנָה וְשָׁנָה,

וְעַתִּיקִין, מִי שֶׁלֹּא שָׁקַל אֶשְׁתְּקַד,

שׁוֹקֵל לְשָׁנָה הַבָּאָה;

ז

קִנִּים, הֵן תּוֹרִין;

וְגּוֹזָלֵי עוֹלָה, הֵן בְּנֵי יוֹנָה,

כֻּלָּם עוֹלוֹת.

דִּבְרֵי רְבִּי יְהוּדָה.

וַחֲכָמִים אוֹמְרִים:

קִנִּים, אֶחָד חַטָּאת וְאֶחָד עוֹלָה,

וְגּוֹזָלֵי עוֹלָה, כֻּלָּם עוֹלוֹת.

### @11מסכת שקלים פרק ו משנה ו

ח

הָאוֹמֵר:

"הֲרֵי עָלַי עֵצִים",

לֹא יִפְחֹת מִשְּׁנֵי גִיזֵרִין;

"לְבוֹנָה",

לֹא יִפְחֹת מִן הַקֹּמֶץ;

"זָהָב",

לֹא יִפְחֹת מִדִּינַר זָהָב.

שִׁשָּׁה לִנְדָבָה.

"נְדָבָה",

מָה הָיוּ עוֹשִׂין בָּהּ?

לוֹקְחִין בָּהּ עוֹלוֹת,

הַבָּשָׂר לַשֵּׁם וְהָעוֹרוֹת לַכֹּהֲנִים.

זֶה מִדְרָשׁ דָּרַשׁ יְהוֹיָדָע כֹּהֵן גָּדוֹל:

"אָשָׁם הוּא, אָשֹׁם אָשַׁם לַיי" (וַיִּקְרָא ה,יט),

זֶה הַכְּלָל:

כָּל שֶׁהוּא בָא מִשּׁוּם חֵט וּמִשּׁוּם אַשְׁמָה,

יִלָּקְחוּ בּוֹ עוֹלוֹת,

הַבָּשָׂר לַשֵּׁם, וְהָעוֹרוֹת לַכֹּהֲנִים.

נִמְצְאוּ שְׁנֵי כְתוּבִים קַיָּמִים:

אָשָׁם לַיי וְאָשָׁם לַכֹּהֵן,

וְאוֹמֵר: (מלכים ב יב,יז)

"כֶּסֶף אָשָׁם וְכֶסֶף חַטָּאוֹת לֹא יוּבָא בֵית יי,

לַכֹּהֲנִים יִהְיוּ".

## @22פרק ז

### @11מסכת שקלים פרק ז משנה א

א

מָעוֹת שֶׁנִּמְצְאוּ בֵין שְׁקָלִים לִנְדָבָה:

קָרוֹב לִשְׁקָלִים, יִפְּלוּ לִשְׁקָלִים,

לִנְדָבָה, יִפְּלוּ לִנְדָבָה;

מַחְצָה לְמַחְצָה, יִפְּלוּ לִנְדָבָה.

בֵּין עֵצִים לִלְבוֹנָה:

קָרוֹב לָעֵצִים, יִפְּלוּ לָעֵצִים,

לִלְבוֹנָה, יִפְּלוּ לִלְבוֹנָה,

מַחְצָה לְמַחְצָה, יִפְּלוּ לִלְבוֹנָה.

בֵּין קִנִּים לְגוֹזָלֵי עוֹלָה:

קָרוֹב לַקִּנִּים, יִפְּלוּ לַקִּנִּים,

לְגוֹזָלֵי עוֹלָה, יִפְּלוּ לְגוֹזָלֵי עוֹלָה,

מַחְצָה לְמַחְצָה, יִפְּלוּ לְגוֹזָלֵי עוֹלָה.

בֵּין חֻלִּין לְמַעֲשֵׂר שֵׁנִי:

קָרוֹב לַחֻלִּין, יִפְּלוּ לַחֻלִּין,

לְמַעֲשֵׂר שֵׁנִי, יִפְּלוּ לְמַעֲשֵׂר שֵׁנִי,

מַחְצָה לְמַחְצָה, יִפְּלוּ לְמַעֲשֵׂר שֵׁנִי.

זֶה הַכְּלָל:

הוֹלְכִים אַחַר הַקָּרוֹב;

מַחְצָה לְמַחְצָה, לְהַחְמִיר.

### @11מסכת שקלים פרק ז משנה ב

ב

מָעוֹת שֶׁנִּמְצְאוּ לִפְנֵי סוֹחֲרֵי בְהֵמָה,

לְעוֹלָם מַעֲשֵׂר.

וּבְהַר הַבַּיִת, חֻלִּין.

וּבִירוּשָׁלַיִם,

בִּשְׁאָר כָּל יְמוֹת הַשָּׁנָה, חֻלִּין,

וּבְשָׁעַת הָרֶגֶל, הַכֹּל מַעֲשֵׂר.

### @11מסכת שקלים פרק ז משנה ג

ג

בָּשָׂר שֶׁנִּמְצָא בָעֲזָרָה,

אֵבָרִים, עוֹלוֹת,

וַחֲתִיכוֹת, חַטָּאוֹת,

וּבִירוּשָׁלַיִם, זִבְחֵי שְׁלָמִים.

זֶה וָזֶה,

תְּעַבֵּר צוּרָתוֹ וְיֵצֵא לְבֵית הַשְּׂרִיפָה.

ד

נִמְצָא בַגְּבוּלִים,

אֵבָרִים, נְבֵלוֹת,

וַחֲתִיכוֹת, מֻתָּרוֹת.

וּבְשָׁעַת הָרֶגֶל, שֶׁהַבָּשָׂר מְרֻבֶּה,

אַף אֵבָרִים מֻתָּרִים.

### @11מסכת שקלים פרק ז משנה ד

ה

בְּהֵמָה שֶׁנִּמְצֵאת מִירוּשָׁלַיִם וְעַד מִגְדַּל עֵדֶר,

כְּמִדָּתָהּ לְכָל רוּחַ:

זְכָרִים, עוֹלוֹת וּנְקֵבוֹת, זִבְחֵי שְׁלָמִים.

רְבִּי יְהוּדָה אוֹמֵר: <יודה>

אַף הָרָאוּי לִפְסָחִים, פְּסָחִים,

קֹדֶם לָרֶגֶל שְׁלֹשִׁים יוֹם.

### @11מסכת שקלים פרק ז משנה ה

ו  
בָּרִאשׁוֹנָה הָיוּ מְמַשְׁכְּנִים אֶת מוֹצְאֶיהָ,

עַד שֶׁהוּא מֵבִיא עִמָּהּ נְסָכֶיהָ.

חָזְרוּ לִהְיוֹת מַנִּיחִים אוֹתָהּ וּבוֹרְחִים.

הִתְקִינוּ בֵית דִּין

שֶׁיְּהוּ נְסָכֶיהָ בָאִים מִשֶּׁלַּצִּבּוּר.

### @11מסכת שקלים פרק ז משנה ו

ז

אָמַר רְבִּי שִׁמְעוֹן:

שִׁבְעָה דְבָרִים הִתְקִינוּ בֵית דִּין,

וְזֶה אֶחָד מֵהֶן.

גּוֹי שֶׁשִּׁלַּח עוֹלָתוֹ מִמְּדִינַת הַיָּם,

אִם שִׁלַּח עִמָּהּ נְסָכִים, קְרֵבִים מִשֶּׁלּוֹ,

וְאִם לָאו, קְרֵבִים מִשֶּׁלַּצִּבּוּר.

וְכֵן גֵּר שֶׁמֵּת וְהִנִּיחַ זְבָחִים,

אִם יֶשׁ לוֹ נְסָכִים, קְרֵבִים מִשֶּׁלּוֹ,

וְאִם לָאו, קְרֵבִים מִשֶּׁלַּצִּבּוּר.

תְּנַי בֵּית דִּין הוּא עַל כֹּהֵן גָּדוֹל שֶׁמֵּת,

שֶׁתְּהֵא מִנְחָתוֹ קְרֵבָה מִשֶּׁלַּצִּבּוּר.

רְבִּי יְהוּדָה אוֹמֵר:

מִשֶּׁלַּיּוֹרְשִׁים.

וּשְׁלֵמָה הָיְתָה קְרֵבָה.

### @11מסכת שקלים פרק ז משנה ז

ח   
עַל הַמֶּלַח וְעַל הָעֵצִים,

שֶׁיְּהוּ הַכֹּהֲנִים נֵאוֹתִים בָּהֶם.

וְעַל הַפָּרָה,

שֶׁלֹּא יְהוּ מוֹעֲלִים בְּאֶפְרָהּ. <מוּעֲלִים>

עַל הַקִּנִּים הַפְּסוּלוֹת,

שֶׁיְּהוּ בָאוֹת מִשֶּׁלַּצִּבּוּר;

רְבִּי יוֹסֵה אוֹמֵר:

הַמְסַפֵּק אֶת הַקִּנִּים,

מְסַפֵּק אֶת הַפְּסוּלוֹת.

## @22פרק ח

### @11מסכת שקלים פרק ח משנה א

א

כָּל הָרוֹקִים הַנִּמְצְאִים בִּירוּשָׁלַיִם טְהוֹרִים,

חוּץ מִשּׁוּק הָעֶלְיוֹן.

דִּבְרֵי רְבִּי מֵאִיר.

רְבִּי יוֹסֵה אוֹמֵר:

בִּשְׁאָר כָּל יְמוֹת הַשָּׁנָה,

שֶׁבָּאֶמְצַע טְמֵאִים,

וְשֶׁבִּצְדָדִים טְהוֹרִים;

וּבְשָׁעַת הָרֶגֶל,

שֶׁבָּאֶמְצַע טְהוֹרִים,

וְשֶׁבִּצְדָדִים טְמֵאִים,

שֶׁמִּפְּנֵי שֶׁהַמֵּעוּטִים מִסְתַּלְּקִים לִצְדָדִים.

### @11מסכת שקלים פרק ח משנה ב

ב

כָּל הַכֵּלִים הַנִּמְצְאִים בִּירוּשָׁלַיִם,

דֶּרֶךְ יְרִידָה לְבֵית הַטְּבִילָה, טְמֵאִים,

דֶּרֶךְ עֲלִיָּה, טְהוֹרִים,

שֶׁלֹּא כִירִידָתָן עֲלָיָתָן.

דִּבְרֵי רְבִּי מֵאִיר.

רְבִּי יוֹסֵה אוֹמֵר:

כֻּלָּם טְהוֹרִים,

חוּץ מִן הַסַּל וְהַמַּגְרֵפָה

וְהַמְּרִיצָה הַמְיֻחָדִים לִקְבָרוֹת.

### @11מסכת שקלים פרק ח משנה ג

ג

סְכִין שֶׁנִּמְצֵאת בְּאַרְבָּעָה עָשָׂר,

שׁוֹחֵט בָּהּ מִיָּד;

בִּשְׁלֹשָׁה עָשָׂר, שׁוֹנֶה וּמַטְבִּיל.

קָפִּיס, בָּזֶה וּבָזֶה, שׁוֹנֶה וּמַטְבִּיל.

חָל אַרְבָּעָה עָשָׂר לִהְיוֹת בַּשַּׁבָּת,

שׁוֹחֵט בָּהּ מִיָּד.

בַּחֲמִשָּׁה עָשָׂר, שׁוֹחֵט בָּהּ מִיָּד.

נִמְצֵאת קְשׁוּרָה לִסְכִין,

הֲרֵי זוֹ כִסְכִין.

### @11מסכת שקלים פרק ח משנה ד

ד

פָּרֹכֶת שֶׁנִּטַּמָּאת בִּוְלַד הַטֻּמְאָה,

מַטְבִּילִים אוֹתָהּ בִּפְנִים,

וּמַכְנִיסִים אוֹתָהּ מִיָּד.

שֶׁנִּטַּמָּאת בְּאַב הַטֻּמְאָה,

מַטְבִּילִין אוֹתָהּ בַּחוּץ,

וְשׁוֹטְחִים אוֹתָהּ בַּחֵיל,

מִפְּנֵי שֶׁהִיא צְרִיכָה הַעְרֵב שֶׁמֶשׁ.

אִם הָיְתָה חֲדָשָׁה,

שׁוֹטְחִין אוֹתָהּ עַל גַּג הָאִצְטְבָא, <האיסטווה>

כְּדֵי שֶׁיִּרְאוּ הָעָם אֶת מְלַאכְתָּהּ שֶׁהִיא נָאָה.

### @11מסכת שקלים פרק ח משנה ה

ה

רַבָּן שִׁמְעוֹן בֶּן גַּמְלִיאֵל אוֹמֵר

מִשּׁוּם שִׁמְעוֹן בֶּן הַסֶּגֶן:

פָּרֹכֶת, עָבְיָהּ טֶפַח,

עַל שִׁבְעִים וּשְׁנַיִם נִירִים נֶאֱרֶגֶת,

עַל כָּל נִימָה וְנִימָה עֶשְׂרִים וְאַרְבָּעָה חוּטִים.

אָרְכָּהּ אַרְבָּעִים אַמָּה,

וְרָחְבָּהּ עֶשְׂרִים אַמָּה,

וּבִשְׁמוֹנִים וּשְׁתַּיִם רִבּוֹא הָיְתָה נֶעְשֵׂית; <ריבו>

וּשְׁתַּיִם עוֹשִׂין בְּכָל שָׁנָה,

וּשְׁלֹשׁ מֵאוֹת כֹּהֲנִים מַטְבִּילִים אוֹתָהּ.

### @11מסכת שקלים פרק ח משנה ו

ו

בְּשַׂר קָדְשֵׁי קָדָשִׁים שֶׁנִּטַּמָּא

בֵין בְּאַב הַטֻּמְאָה

בֵין בִּוְלַד הַטֻּמְאָה,

בֵּין מִבִּפְנִים, בֵּין מִבַּחוּץ,

בֵּית שַׁמַּי אוֹמְרִים:

הַכֹּל יִשָּׂרֵף בִּפְנִים,

חוּץ מִשֶּׁנִּטַּמָּא בְאַב הַטֻּמְאָה בַחוּץ.

וּבֵית הֶלֵּל אוֹמְרִים:

הַכֹּל יִשָּׂרֵף בַּחוּץ,

חוּץ מִשֶּׁנִּטַּמָּא בִוְלַד הַטֻּמְאָה בִפְנִים.

### @11מסכת שקלים פרק ח משנה ז

ז

רְבִּי אֱלִיעֶזֶר אוֹמֵר:

אֶת שֶׁנִּטַּמָּא בְאַב הַטֻּמְאָה,

בֵּין בִּפְנִים בֵּין בַּחוּץ,

יִשָּׂרֵף בַּחוּץ;

וְאֶת שֶׁנִּטַּמָּא בִוְלַד הַטֻּמְאָה,

בֵּין בַּחוּץ בֵּין בִּפְנִים,

יִשָּׂרֵף בִּפְנִים.

רְבִּי עֲקִיבָה אוֹמֵר:

מְקוֹם טֻמְאָתוֹ, שָׁם תְּהֵא שְׂרִיפָתוֹ.

### @11מסכת שקלים פרק ח משנה ח

ח

אֵבָרֵי הַתָּמִיד נִתָּנִים מֵחֲצִי כֶבֶשׁ וּלְמַטָּה בַמַּעֲרָב,

וְשֶׁלַּמּוּסָפִין נִתָּנִין מֵחֲצִי כֶבֶשׁ לְמַטָּה בַמִּזְרָח,

וְשֶׁלְּרָאשֵׁי חֳדָשִׁים נִתָּנִים עַל כַּרְכֹּב הַמִּזְבֵּחַ מִלְּמַעְלָה.

הַשְּׁקָלִים וְהַבִּכּוּרִים אֵינָן נוֹהֲגִין אֶלָּא בִפְנֵי הַבַּיִת,

אֲבָל מַעְשַׂר דָּגָן וּמַעְשַׂר בְּהֵמָה וּבְכוֹרוֹת

נוֹהֲגִין בִּפְנֵי הַבַּיִת וְשֶׁלֹּא בִפְנֵי הַבַּיִת.

הַמַּקְדִּישׁ שְׁקָלִים וּבִכּוּרִים,

הֲרֵי זֶה קֹדֶשׁ.

רְבִּי שִׁמְעוֹן אוֹמֵר:

הָאוֹמֵר:

"בִּכּוּרִים קֹדֶשׁ", אֵינָן קֹדֶשׁ.

### סליק @11מסכת שקלים

# @00מסכת יומא

## @22פרק א

### @11מסכת יומא פרק א משנה א

א

שִׁבְעַת יָמִים קֹדֶם לְיוֹם הַכִּפּוּרִים,

מַפְרִישִׁין כֹּהֵן גָּדוֹל מִבֵּיתוֹ לְלִשְׁכַּת הַפַּרְהֶדְרִין,

וּמַתְקִינִין לוֹ כֹהֵן אַחֵר תַּחְתָּיו,

שֶׁמֵּא יְאָרַע בּוֹ פְסוּל.

רְבִּי יְהוּדָה אוֹמֵר:

אַף אִשָּׁה אַחֶרֶת מַתְקִינִים לוֹ,

שֶׁמֵּא תָמוּת אִשְׁתּוֹ,

שֶׁנֶּאֱמַר: (וַיִּקְרָא טז, ו)

"בַּעֲדוֹ וּבְעַד בֵּיתוֹ", הִיא אִשְׁתּוֹ.

אָמְרוּ לוֹ חֲכָמִים:

אֵין לַדָּבָר סוֹף.

### @11מסכת יומא פרק א משנה ב

ב

כָּל שִׁבְעַת הַיָּמִים הוּא זוֹרֵק אֶת הַדָּם,

וּמַקְטִיר אֶת הַקְּטֹרֶת,

וּמֵטִיב אֶת הַנֵּרוֹת,

וּמַקְרִיב אֶת הָרֹאשׁ וְאֶת הָרֶגֶל.

וּשְׁאָר כָּל הַיָּמִים,

אִם רָצָה לְהַקְרִיב מַקְרִיב,

שֶׁכֹּהֵן גָּדוֹל מַקְרִיב חֵלֶק מֵרֹאשׁ,

וְנוֹטֵל חֵלֶק בָּרֹאשׁ.

### @11מסכת יומא פרק א משנה ג

ג

מָסְרוּ לוֹ זְקֵנִים מִזִּקְנֵי בֵית דִּין,

וְקוֹרִין לְפָנָיו בְּסֵדֶר הַיּוֹם, וְאוֹמְרִים:

אִישִׁי כֹהֵן גָּדוֹל, קְרָא אַתָּה בְפִיךָ,

שֶׁמֵּא שָׁכַחְתָּ אוֹ שֶׁמֵּא לֹא לָמַדְתָּ.

עֶרֶב יוֹם הַכִּפּוּרִים בַּשַּׁחְרִית,

מַעֲמִידִין אוֹתוֹ בְשַׁעַר הַמִּזְרָח'

וּמַעֲבִירִין לְפָנָיו פָּרִים וְאֵילִים וּכְבָשִׂים,

כְּדֵי שֶׁיְּהֵא מַכִּיר וְרָגִיל בַּעֲבוֹדָה.

### @11מסכת יומא פרק א משנה ד

ד

כָּל שִׁבְעַת הַיָּמִים,

לֹא הָיוּ מוֹנְעִים מִמֶּנּוּ מַאֲכָל וּמִשְׁתֶּה.

עֶרֶב יוֹם הַכִּפּוּרִים עִם חֲשֵׁכָה,

לֹא הָיוּ מַנִּיחִים אוֹתוֹ לֹאכַל הַרְבֵּה,

שֶׁהַמַּאֲכָל מֵבִיא אֶת הַשֵּׁנָה.

### @11מסכת יומא פרק א משנה ה

ה

מְסָרוּהוּ זִקְנֵי בֵית דִּין לְזִקְנֵי כְהֻנָּה,

הוֹלִיכוּהוּ לַעֲלִיַּת בֵּית אַבְטִינָס,

הִשְׁבִּיעוּהוּ וְנִפְטְרוּ וְהָלְכוּ לָהֶם.

וְאָמְרוּ לוֹ:

"אִישִׁי כֹהֵן גָּדוֹל,

אָנוּ שְׁלוּחֵי בֵית דִּין,

וְאַתָּה שְׁלוּחֵנוּ וּשְׁלוּחַ בֵּית דִּין,

מַשְׁבִּיעִים אָנוּ עָלֶיךָ

בְּמִי שֶׁשִּׁכֵּן אֶת שְׁמוֹ בַּבַּיִת הַזֶּה,

שֶׁלֹּא תְשַׁנֶּה דָבָר מִכָּל מַה שֶּׁאָמַרְנוּ לָךְ."

וְהוּא פוֹרֵשׁ וּבוֹכֶה,

וְהֵן פּוֹרְשִׁין וּבוֹכִין.

### @11מסכת יומא פרק א משנה ו

ו

אִם הָיָה חָכָם, דּוֹרֵשׁ,

וְאִם תַּלְמִיד חֲכָמִים, דּוֹרְשִׁין לְפָנָיו.

וְאִם רָגִיל לִקְרוֹת, קוֹרֵא,

וְאִם לָאו, קוֹרִין לְפָנָיו.

וּבַמָּה קוֹרִין לְפָנָיו?

בְּאִיּוֹב וּבְעֶזְרָה וּבְדִבְרֵי הַיָּמִים.

זְכַרְיָה בֶן קְבוּטָל אוֹמֵר:

פְּעָמִים הַרְבֵּה קָרִיתִי לְפָנָיו בְּדָנִיֵּאל.

### @11מסכת יומא פרק א משנה ז

ז

בִּקֵּשׁ לְהִתְנַמְנֵם,

פִּרְחֵי לְוִיָּה מַכִּים לְפָנָיו בְּאֶצְבַּע צְרַדָּה,

וְאוֹמְרִין לוֹ:

אִישִׁי כֹהֵן גָּדוֹל,

עֲמֹד וְהָפֵג אַחַת עַל הָרִצְפָּה!

וּמַעֲסִיקִין אוֹתוֹ עַד שֶׁמַּגִּיעַ זְמַן הַשְּׁחִיטָה.

### @11מסכת יומא פרק א משנה ח

ח

בְּכָל יוֹם תּוֹרְמִים אֶת הַמִּזְבֵּחַ

מִקְּרוֹת הַגֶּבֶר אוֹ סָמוּךְ לוֹ,

בֵּין מִלְּפָנָיו וּבֵין מִלְּאַחֲרָיו;

וּבְיוֹם הַכִּפּוּרִים מֵחֲצוֹת,

וּבָרְגָלִים מֵאַשְׁמֹרֶת הָרִאשׁוֹנָה;

לֹא הָיְתָה קְרוֹת הַגֶּבֶר מַגַּעַת

עַד שֶׁהָיְתָה עֲזָרָה מְלֵאָה מִיִּשְׂרָאֵל.

## @22פרק ב

### @11מסכת יומא פרק ב משנה א

א

בָּרִאשׁוֹנָה,

כָּל מִי שֶׁהוּא רוֹצֶה לִתְרֹם אֶת הַמִּזְבֵּחַ,

תּוֹרֵם;

בִּזְמַן שֶׁהֵן מְרֻבִּים,

וְרָצִים וְעוֹלִים בַּכֶּבֶשׁ,

וְכָל הַקּוֹדֵם אֶת חֲבֵרוֹ לְתוֹךְ אַרְבַּע אַמּוֹת זָכָה.

אִם הָיוּ שְׁנַיִם שָׁוִים,

וְהַמְמֻנֶּה אוֹמֵר לָהֶם:

"הַצְבִּיעוּ!"

וּמָה הֵן מוֹצִיאִין?

אַחַת אוֹ שְׁתַּיִם,

וְאֵין מוֹצִיאִין אֲגֻדָּל בַּמִּקְדָּשׁ.

### @11מסכת יומא פרק ב משנה ב

ב

מַעֲשֶׂה שֶׁהָיוּ שְׁנַיִם שָׁוִים וְרָצִים וְעוֹלִין בַּכֶּבֶשׁ,

דָּחַף אֶחָד מֵהֶן אֶת חֲבֵרוֹ,

וְנִשְׁבְּרָה רַגְלוֹ.

וּכְשֶׁרָאוּ בֵית דִּין שֶׁהֵן בָּאִין לִידֵי סַכָּנָה,

הִתְקִינוּ שֶׁלֹּא יְהוּ תוֹרְמִין אֶת הַמִּזְבֵּחַ אֶלָּא בַּפַּיִס.

אַרְבַּע פְּיָסוֹת הָיוּ שָׁם,

זֶה הַפַּיִס הָרִאשׁוֹן.

### @11מסכת יומא פרק ב משנה ג

ג

הַפַּיִס הַשֵּׁנִי,

מִי שׁוֹחֵט,

מִי זוֹרֵק,

מִי מְדַשֵּׁן אֶת הַמִּזְבֵּחַ הַפְּנִימִי,

וּמִי מְדַשֵּׁן אֶת הַמְּנוֹרָה,

וּמִי מַעֲלֶה אֵבָרִים לַכֶּבֶשׁ:

הָרֹאשׁ וְהָרֶגֶל,

וּשְׁתֵּי הַיָּדַיִם,

הָעֹקֶץ וְהָרֶגֶל,

הֶחָזֶה וְהַגֵּרָה,

וּשְׁתֵּי הַדְּפָנוֹת,

וְהַקְּרָבַיִם,

וְהַסֹּלֶת,

וְהַחֲבִתִּים,

וְהַיַּיִן.

וּשְׁלֹשָׁה עָשָׂר זָכִים בּוֹ.

אָמַר בֶּן עַזַּי לִפְנֵי רְבִּי עֲקִיבָה מִשֵּׁם רְבִּי יְהוֹשֻׁעַ:

כְּדֶרֶךְ הִלּוּכוֹ הָיָה קָרֵב.

### @11מסכת יומא פרק ב משנה ד

ד

הַפַּיִס הַשְּׁלִישִׁי:

"חֲדָשִׁים לִקְטֹרֶת, בֹּאוּ וְהָפִיסוּ!"

רְבִיעִי,

חֲדָשִׁים עִם יְשָׁנִים,

מִי מַעֲלֶה אֵבָרִים מִן הַכֶּבֶשׁ לַמִּזְבֵּחַ.

### @11מסכת יומא פרק ב משנה ה

ה

תָּמִיד קָרֵב בְּתִשְׁעָה,

בַּעֲשָׂרָה,

בְּאֶחַד עָשָׂר,

בִּשְׁנֵים עָשָׂר,

לֹא פָחוּת וְלֹא יָתֵר.

עַצְמוֹ בְתִשְׁעָה.

בֶּחָג בְּיַד אֶחָד צְלוֹחִית שֶׁלַּמַּיִם,

הֲרֵי עֲשָׂרָה.

בֵּין הָעַרְבַּיִם בְּאֶחָד עָשָׂר:

עַצְמוֹ בְתִשְׁעָה,

וּשְׁנַיִם בְּיָדָם שְׁנֵי גִזְרֵי עֵצִים, <גִזְּרֵי>

לְרַבּוֹת אֶת הָעֵצִים.

וּבַשַּׁבָּת בְּאֶחָד עָשָׂר:

הוּא עַצְמוֹ בְתִשְׁעָה,

וּשְׁנַיִם בְּיָדָם שְׁנֵי בַזִּכֵּי לְבוֹנָה שֶׁלְּלֶחֶם הַפָּנִים.

וּבַשַּׁבָּת שֶׁבְּתוֹךְ הֶחָג,

בְּיַד אֶחָד צְלוֹחִית שֶׁלַּמַּיִם.

### @11מסכת יומא פרק ב משנה ו

ו

אַיִל קָרֵב בְּאֶחָד עָשָׂר:

הַבָּשָׂר בַּחֲמִשָּׁה,

וְהַקְּרָבַיִם וְהַסֹּלֶת וְהַיַּיִן בִּשְׁנַיִם שְׁנַיִם.

### @11מסכת יומא פרק ב משנה ז

ז

פַּר קָרֵב בְּעֶשְׂרִים וְאַרְבָּעָה:

הָרֹאשׁ וְהָרֶגֶל,

הָרֹאשׁ בְּאֶחָד,

וְהָרֶגֶל בִּשְׁנַיִם;

הָעֹקֶץ וְהָרֶגֶל,

הָעֹקֶץ בִּשְׁנַיִם,

וְהָרֶגֶל בִּשְׁנַיִם;

הֶחָזֶה וְהַגֵּרָה,

הֶחָזֶה בְאֶחָד,

וְהַגֵּרָה בִשְׁלֹשָׁה;

שְׁתֵּי הַיָּדוֹת בִּשְׁנַיִם;

וּשְׁתֵּי הַדְּפָנוֹת בִּשְׁנַיִם;

וְהַקְּרָבַיִם וְהַסֹּלֶת וְהַיַּיִן בִּשְׁלֹשָׁה שְׁלֹשָׁה.

בַּמֶּה דְבָרִים אֲמוּרִים? <בַּמֵּי>

בְּקָרְבְּנוֹת הַצִּבּוּר.

אֲבָל בְּקָרְבְּנוֹת הַיָּחִיד,

אִם רָצָה לְהַקְרִיב מַקְרִיב.

הֶפְשֵׁטָן וְנִתּוּחָן שֶׁלָּאֵלּוּ וָאֵלּוּ שָׁוִים.

## @22פרק ג

### @11מסכת יומא פרק ג משנה א

א

אָמַר לָהֶם הַמְמֻנֶּה:

"צְאוּ וּרְאוּ אִם הִגִּיעַ זְמַן הַשְּׁחִיטָה.

אִם הִגִּיעַ, הָרוֹאֶה אוֹמֵר:

בֻּרְקִי!

מַתְיָה בֶן שְׁמוּאֵל אוֹמֵר:

הֵאִיר עַל פְּנֵי כָל הַמִּזְרָח,

עַד שֶׁהוּא בְחֶבְרוֹן?

וְהוּא אוֹמֵר:

הִן.

### @11מסכת יומא פרק ג משנה ב

ב

וְלָמָּה צָרְכוּ לְכָךְ?

פַּעַם אַחַת עָלָה מְאוֹר הַלְּבָנָה,

וְדִמּוּ שֶׁהֵאִיר הַמִּזְרָח.

שָׁחֲטוּ אֶת הַתָּמִיד,

וְהוֹצִיאוּהוּ לְבֵית הַשְּׂרֵפָה.

וְהוֹרִידוּ כֹהֵן גָּדוֹל לְבֵית הַטְּבִילָה.

זֶה הַכְּלָל הָיָה בַמִּקְדָּשׁ:

כָּל הַמֵּסֵךְ אֶת רַגְלָיו טָעוּן טְבִילָה,

וְכָל הַמֵּטִיל לַמַּיִם טָעוּן קִדּוּשׁ יָדַיִם וְרַגְלַיִם.

### @11מסכת יומא פרק ג משנה ג

ג

אֵין אָדָם נִכְנָס לָעֲזָרָה וְלָעֲבוֹדָה,

אֲפִלּוּ טָהוֹר, עַד שֶׁהוּא טוֹבֵל

חָמֵשׁ טְבִילוֹת בּוֹ בַיּוֹם,

וְכֻלָּם בַּקֹּדֶשׁ בְּבֵית הַפַּרְוָה,

חוּץ מִזּוֹ בִלְבָד.

### @11מסכת יומא פרק ג משנה ד

ד

פֵּרְסוּ סָדִין שֶׁלַּבּוּץ בֵּינוֹ לְבֵין הָעָם.

קִדֵּשׁ יָדָיו וְרַגְלָיו וּפָשַׁט,

יָרַד וְטָבַל, עָלָה וְנִסְתַּפַּג.

הֵבִיאוּ לוֹ בִגְדֵי זָהָב וְלָבַשׁ,

קִדֵּשׁ יָדָיו וְרַגְלָיו.

ה

הֵבִיאוּ לוֹ אֶת הַתָּמִיד.

קְרָצוֹ, וּמֵרֵק אַחֵר שְׁחִיטָה עַל יָדוֹ,

וְקִבֵּל אֶת הַדָּם וּזְרָקוֹ.

נִכְנַס לְהַקְטִיר וּלְהֵטִיב אֶת הַנֵּרוֹת,

לְהַקְרִיב אֶת הָרֹאשׁ וְאֶת הָאֵבָרִים

וְאֶת הַחֲבִתִּים וְאֶת הַיַּיִן.

### @11מסכת יומא פרק ג משנה ה

ו

קְטֹרֶת שֶׁלַּשַּׁחַר הָיְתָה קְרֵבָה בֵין הַדָּם לָאֵבָרִים.

שֶׁלְּבֵין הָעַרְבַּיִם הָיְתָה קְרֵבָה בֵין אֵבָרִים לַנְּסָכִים.

אִם הָיָה כֹהֵן גָּדוֹל זָקֵן אוֹ אַסְטְנֵס,

מְחַמִּים לוֹ חַמִּים וּמְטִילִים לְתוֹךְ הַצּוֹנִים,

בִּשְׁבִיל שֶׁתָּפוּג צִנָּתָם.

### @11מסכת יומא פרק ג משנה ו

ז

הֱבִיאוּהוּ לְבֵית הַפַּרְוָה,

וּבַקֹּדֶשׁ הָיָתָה.

פֵּרְסוּ לוֹ סָדִין שֶׁלַּבּוּץ בֵּינוֹ לְבֵין הָעָם.

קִדֵּשׁ יָדָיו וְרַגְלָיו,

וְיָרַד וְטָבַל,

עָלָה וְנִסְתַּפַּג.

הֵבִיאוּ לוֹ בִגְדֵי לָבָן,

וְלָבַשׁ וְקִדֵּשׁ יָדָיו וְרַגְלָיו.

### @11מסכת יומא פרק ג משנה ז

ח

בַּשַּׁחַר, הָיָה לָבוּשׁ פִּילוּסִים שֶׁלִּשְׁנֵים עָשָׂר מָנֶה.

בֵּין הָעַרְבַּיִם, הִנְדְּוִי שֶׁלִּשְׁמֹנֶה מֵאוֹת זוּז.

דִּבְרֵי רְבִּי מֵאִיר.

וַחֲכָמִים אוֹמְרִים:

בַּשַּׁחַר, הָיָה לָבוּשׁ שֶׁלִּשְׁמוֹנָה עָשָׂר מָנֶה,

בֵּין הָעַרְבַּיִם, שֶׁלִּשְׁנֵים עָשָׂר מָנֶה,

הַכֹּל שְׁלֹשִׁים מָנֶה.

אֵלּוּ נוֹטֵל מִן הַהֶקְדֵּשׁ.

אִם רָצָה לְהוֹסִיף, מוֹסִיף מִשֶּׁלּוֹ.

### @11מסכת יומא פרק ג משנה ח

ט

בָּא לוֹ אֵצֶל פָּרוֹ,

וּפָר הָיָה עוֹמֵד בֵּין הָאוּלָם וְלַמִּזְבֵּחַ,

רֹאשׁוֹ דָרוֹם וּפָנָיו לַמַּעֲרָב;

הַכֹּהֵן עוֹמֵד בַּמִּזְרָח וּפָנָיו לַמַּעֲרָב,

וְסָמַךְ שְׁתֵּי יָדָיו עָלָיו וְנִתְוַדָּה.

וְכָךְ הָיָה אוֹמֵר:

אָנָּא הַשֵּׁם,

עָוִיתִי, פָּשַׁעְתִּי, חָטָאתִי לְפָנֶיךָ,

אֲנִי וּבֵיתִי.

אָנָּא הַשֵּׁם,

כַּפֵּר נָא לָעֲוֹנוֹת לַפְּשָׁעִים וְלַחֲטָאִים, <וְלַחַטָּאִים>

שֶׁעָוִיתִי, שֶׁפָּשַׁעְתִּי, וְשֶׁחָטָאתִי לְפָנֶיךָ,

אֲנִי וּבֵיתִי,

כַּכָּתוּב בְּתוֹרַת משֶׁה עַבְדֶּךָ לֵאמֹר: (וַיִּקְרָא טז,ל)

"כִּי בַיּוֹם הַזֶּה יְכַפֵּר עֲלֵיכֶם,

לְטַהֵר אֶתְכֶם מִכֹּל חַטֹּאתֵיכֶם לִפְנֵי יי"

וְהֵן עוֹנִין אַחֲרָיו:

"בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד".

### (@11מסכת יומא פרק ג משנה ט)

בָּא לוֹ לְמִזְרַח הָעֲזָרָה,

לִצְפוֹן הַמִּזְבֵּח,

וְהַסֶּגֶן בִּימִינוֹ וְרֹאשׁ בֵּית אָב מִשְּׂמאלוֹ.

וְשָׁם שְׁנֵי שְׂעִירִים,

וְקַלְפִּי הָיְתָה שָׁם וּבָהּ שְׁנֵי גוֹרָלוֹת.

שֶׁלְּאֶשְׁכְּרוֹעַ הָיוּ,

עֲשָׂאָן בֶּן גַּמְלָא שֶׁלַּזָּהָב,

מַזְכִּירִין אוֹתוֹ לִשְׁבָח.

### @11מסכת יומא פרק ג משנה י

י

בֶּן קָטִין עָשָׂה שְׁנֵים עָשָׂר דַּד לַכִּיּוֹר,

שֶׁלֹּא הָיוּ בוֹ אֶלָּא שְׁנַיִם;

אַף הוּא עָשָׂה מֵכְנֶה לַכִּיּוֹר,

שֶׁלֹּא יְהוּ מֵימָיו נִפְסָלִים בַּלִּינָה.

מֻנְבַּז הַמֶּלֶךְ

עָשָׂה כָל יְדוֹת הַכֵּלִים שֶׁלְּיוֹם הַכִּפּוּרִים שֶׁלַּזָּהָב.

הֵלְנִי אִמּוֹ

עָשְׂתָה נִפְרֶשֶׁת שֶׁלַּזָּהָב עַל פִּתְחוֹ שֶׁלַּהֵיכָל;

וְאַף הִיא עָשְׂתָה טַבְלָה שֶׁלַּזָּהָב,

שֶׁפָּרָשַׁת שׂוֹטָה כְּתוּבָה עָלֶיהָ.

נִיקָנוֹר, נֶעֱשׂוּ נִסִּים לְדַלְתוֹתָיו,

מַזְכִּירִין אוֹתוֹ לִשְׁבָח.

### @11מסכת יומא פרק ג משנה יא

יא

וְאֵלּוּ לִגְנַי:

בֵּית גַּרְמוּ,

לֹא רָצוּ לְלַמֵּד עַל מַעֲשֵׂה לֶחֶם הַפָּנִים.

בֵּית אַבְטִינָס,

לֹא רָצוּ לְלַמֵּד עַל מַעֲשֵׂה הַקְּטֹרֶת.

הָגְדָס בֶּן לֵוִי הָיָה יוֹדֵעַ פֶּרֶק בַּשִּׁיר,

וְלֹא רָצָה לְלַמֵּד;

בֶּן קַמְצָר לֹא רָצָה לְלַמֵּד עַל מַעֲשֵׂה הַכְּתָב.

עַל הָרִאשׁוֹנִים נֶאֱמַר: (משלי י,ז)

"זֵכֶר צַדִּיק לִבְרָכָה",

וְעַל אֵלּוּ נֶאֱמַר:

"וְשֵׁם רְשָׁעִים יִרְקָב".

## @22פרק ד

### @11מסכת יומא פרק ד משנה א

א

טָרַף בַּקַּלְפִּי וְהֶעֱלָה שְׁנֵי גוֹרָלוֹת.

אֶחָד כָּתוּב עָלָיו "לַשֵּׁם",

וְאֶחָד כָּתוּב עָלָיו "לַעֲזָאזֵל".

אִם שֶׁלַּשֵּׁם עָלָה בִימִינוֹ,

הַסֶּגֶן אוֹמֵר:

אִישִׁי כֹהֵן גָּדוֹל,

הַגְבַּהּ יְמִינָךְ!

וְאִם בִּשְׂמאלוֹ עָלָה,

רֹאשׁ בֵּית אָב אוֹמֵר לוֹ:

אִישִׁי כֹהֵן גָּדוֹל,

הַגְבַּהּ אֶת שְׂמֹאלָךְ!

נְתָנָם עַל שְׁנֵי שְׂעִירִים וְאוֹמֵר:

לַיי חַטָּאת.

רְבִּי יִשְׁמָעֵאל אוֹמֵר:

לֹא הָיָה צָרִיךְ לוֹמַר "חַטָּאת",

אֶלָּא "לַיי".

וְהֵן עוֹנִין אַחֲרָיו:

בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד.

### @11מסכת יומא פרק ד משנה ב

ב

קָשַׁר לָשׁוֹן שֶׁלִּזְהוֹרִית בְּרֹאשׁ שָׂעִיר הַמִּשְׁתַּלֵּחַ,

הֶעֱמִידוֹ כְנֶגֶד בֵּית שִׁלּוּחוֹ,

וְלַנִּשְׁחָט כְּנֶגֶד בֵּית שְׁחִיטָתוֹ.

בָּא לוֹ אֵצֶל פָּרוֹ שְׁנִיָּה,

וְסָמַךְ שְׁתֵּי יָדָיו עָלָיו וְנִתְוַדָּה.

וְכָךְ הָיָה אוֹמֵר:

אָנָּא הַשֵּׁם,

עָוִיתִי, פָּשַׁעְתִּי, חָטָאתִי לְפָנֶיךָ,

אֲנִי וּבֵיתִי וּבְנֵי אַהֲרֹן עַם קְדוֹשֶׁיךָ.

אָנָּא הַשֵּׁם,

כַּפֶּר נָא לָעֲוֹנוֹת וְלַפְּשָׁעִים וְלַחֲטָאִים,

שֶׁעָוִיתִי וְשֶׁפָּשַׁעְתִּי וְשֶׁחָטָאתִי לְפָנֶיךָ,

אֲנִי וּבֵיתִי וּבְנֵי אַהֲרֹן עַם קְדוֹשֶׁיךָ,

כַּכָּתוּב בְּתוֹרַת משֶׁה עַבְדֶּךָ (וַיִּקְרָא טז,ל)

"כִּי בַיּוֹם הַזֶּה יְכַפֵּר עֲלֵיכֶם לְטַהֵר אֶתְכֶם,

מִכּל חַטּאתֵיכֶם לִפְנֵי יי תִּטְהָרוּ".

וְהֵן עוֹנִין אַחֲרָיו:

בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד.

### @11מסכת יומא פרק ד משנה ג

ג

שְׁחָטוֹ וְקִבֵּל בַּמִּזְרָק אֶת דָּמוֹ,

נְתָנוֹ לְמִי שֶׁהוּא מְמָרֵס בּוֹ

עַל הָרֹבֶד הָרְבִיעִי שֶׁבַּהֵיכָל,

כְּדֵי שֶׁלֹּא יִקְרַשׁ.

נָטַל אֶת הַמַּחְתָּה,

וְעָלָה לְרֹאשׁ הַמִּזְבֵּח, וְחָתָה,

וְיָרַד וְהִנִּיחָהּ עַל הָרֹבֶד שֶׁבָּעֲזָרָה.

### @11מסכת יומא פרק ד משנה ד

ד <ג>

בְּכָל יוֹם חוֹתֶה בְשֶׁלַּכֶּסֶף,

וּמְעָרֶה לְתוֹךְ שֶׁלַּזָּהָב,

וְהַיּוֹם חוֹתֶה בְשֶׁלַּזָּהָב,

וּבָהּ הָיָה מַכְנִיס.

ה <ד>

בְּכָל יוֹם חוֹתֶה בְשֶׁלְּאַרְבַּעַת קַבִּים,

וּמְעָרֶה לְתוֹךְ שֶׁלִּשְׁלשֶׁת קַבִּים,

וְהַיּוֹם חוֹתֶה בְשֶׁלִּשְׁלשֶׁת קַבִּים,

וּבָהּ הָיָה מַכְנִיס.

ו

רְבִּי יוֹסֵה אוֹמֵר:

בְּכָל יוֹם חוֹתֶה בְשֶׁלִּסְאָה,

וּמְעָרֶה בְתוֹךְ שֶׁלִּשְׁלשֶׁת קַבִּים,

וְהַיּוֹם חוֹתֶה בְשֶׁלִּשְׁלשֶׁת קַבִּים,

וּבָהּ הָיָה מַכְנִיס.

ז

בְּכָל יוֹם הָיְתָה כְבֵדָה,

וְהַיּוֹם קַלָּה.

בְּכָל יוֹם הָיְתָה יָדָהּ קְצָרָה,

וְהַיּוֹם אֲרֻכָּה.

בְּכָל יוֹם הָיָה זְהָבָהּ יָרֹק,

וְהַיּוֹם אָדֹם.

דִּבְרֵי רְבִּי מְנַחֵם.

בְּכָל יוֹם מַקְרִיב פָּרֶס בַּשַּׁחֲרִית

וּפָרֶס בֵּין הָעַרְבַּיִם,

וְהַיּוֹם מוֹסִיף מְלֹא חָפְנָיו.

בְּכָל יוֹם הָיְתָה דַקָּה,

וְהַיּוֹם דַּקָּה מִן הַדַּקָּה.

### @11מסכת יומא פרק ד משנה ה

ח

בְּכָל יוֹם כֹּהֲנִים עוֹלִים בְּמִזְרָחוֹ שֶׁלַּכֶּבֶשׁ,

וְיוֹרְדִים בְּמַעֲרָבוֹ,

וְהַיּוֹם עוֹלִים בָּאֶמְצַע וְיוֹרְדִים בָּאֶמְצַע.

רְבִּי יְהוּדָה אוֹמֵר:

לְעוֹלָם כֹּהֵן גָּדוֹל עוֹלֶה בָאֶמְצַע וְיוֹרֵד בָּאֶמְצַע.

ט

בְּכָל יוֹם כֹּהֵן גָּדוֹל מְקַדֵּשׁ יָדָיו וְרַגְלָיו מִן הַכִּיּוֹר,

וְהַיּוֹם מִן הַקִּיתוֹן שֶׁלַּזָּהָב.

רְבִּי יְהוּדָה אוֹמֵר:

לְעוֹלָם כֹּהֵן גָּדוֹל מְקַדֵּשׁ יָדָיו וְרַגְלָיו

מִן הַקִּיתוֹן שֶׁלַּזָּהָב.

### @11מסכת יומא פרק ד משנה ו

י  
בְּכָל יוֹם הָיוּ שָׁם אַרְבַּע מַעֲרָכוֹת,

וְהַיּוֹם חָמֵשׁ.

דִּבְרֵי רְבִּי מֵאִיר.

רְבִּי יוֹסֵה אוֹמֵר:

בְּכָל יוֹם שָׁלוֹשׁ,

וְהַיּוֹם אַרְבַּע.

רְבִּי יְהוּדָה אוֹמֵר:

בְּכָל יוֹם שְׁתַּיִם,

וְהַיּוֹם שָׁלוֹשׁ.

## @22פרק ה

### @11מסכת יומא פרק ה משנה א

א

הוֹצִיאוּ לוֹ אֶת הַכַּף וְאֶת הַמַּחְתָּה,

חָפַן מְלֹא חָפְנָיו וְנָתַן לְתוֹךְ הַכַּף.

הַגָּדוֹל לְפִי גֻדְלוֹ,

וְהַקָּטָן לְפִי קֻטְנוֹ;

וְכָךְ הָיְתָה מִדָּתָן.

נָטַל אֶת הַמַּחְתָּה בִימִינוֹ וְאֶת הַכַּף בִּשְׂמאלוֹ.

מְהַלֵּךְ בַּהֵיכָל, עַד שֶׁמַּגִּיעַ לְבֵין שְׁתֵּי הַפָּרְכוֹת

הַמַּבְדִּילוֹת בֵּין קֹדֶשׁ וּבֵין קֹדֶשׁ הַקֳּדָשִׁים, <קֹדֶשׁ וּבֵין מחוק על ידי הנקדן>

וּבֵינֵיהֶן אַמָּה.

רְבִּי יוֹסֵה אוֹמֵר:

לֹא הָיָה שָׁם אֶלָּא פָרֹכֶת אַחַת בִּלְבַד,

שֶׁנֶּאֱמַר: (שְׁמוֹת כו,לג)

"וְהִבְדִּילָה הַפָּרֹכֶת לָכֶם

בֵּין הַקֹּדֶשׁ וּבֵין קֹדֶשׁ הַקֳּדָשִׁים".

ב  
הַחִיצוֹנָה פְרוּפָה מִן הַדָּרוֹם,

וְהַפְּנִימִית מִן הַצָּפוֹן.

וּמְהַלֵּךְ בֵּינֵיהֶם, עַד שֶׁמַּגִּיעַ לַצָּפוֹן,

וְהָפַךְ פָּנָיו לַדָּרוֹם,

מְהַלֵּךְ לִשְׂמאלוֹ עִם הַפָּרֹכֶת,

עַד שֶׁמַּגִּיעַ לָאָרוֹן.

הִגִּיעַ לָאָרוֹן,

נָתַן אֶת הַמַּחְתָּה בֵּין שְׁנֵי הַבַּדִּים.

צָבַר אֶת הַקְּטֹרֶת עַל גַּבֵּי גֶחָלִים,

וְנִתְמַלָּא הַבַּיִת עָשָׁן.

יָצָא וּבָא לוֹ כְדֶרֶךְ בֵּית כְּנֵיסָתוֹ,

מִתְפַּלֵּל תְּפִלָּה קְצָרָה בַבַּיִת הַחִיצוֹן,

וְלֹא הָיָה מַאֲרִיךְ,

שֶׁלֹּא לְהַבְעִית אֶת יִשְׂרָאֵל.

### @11מסכת יומא פרק ה משנה ב

ג  
מִשֶּׁנִּטַּל הָאָרוֹן,

אֶבֶן הָיְתָה שָׁם מִימוֹת הַנְּבִיאִים הָרִאשׁוֹנִים,

וּשְׁתִיָּה נִקְרֵאת,

גְּבוֹהָה מִן הָאָרֶץ שָׁלוֹשׁ אֶצְבָּעוֹת,

וְעָלֶיהָ הָיָה נוֹתֵן.

### @11מסכת יומא פרק ה משנה ג

ד

נָטַל אֶת הַדָּם מִמִּי שֶׁהוּא מְמָרֵס בּוֹ,

נִכְנַס לִמְקוֹם שֶׁנִּכְנַס,

וְעָמַד בִּמְקוֹם שֶׁעָמַד,

וְהִזָּה מִמֶּנּוּ אַחַת לְמַעְלָן וְשֶׁבַע לְמַטָּן,

וְלֹא הָיָה מִתְכַּוֵּן לְהַזּוֹת

לֹא לְמַעְלָן וְלֹא לְמַטָּן, אֶלָּא כְמַצְלִיף.

וְכָךְ הָיָה מוֹנֶה:

אַחַת וְאַחַת,

אַחַת וּשְׁתַּיִם,

אַחַת וְשָׁלוֹשׁ,

אַחַת וְאַרְבַּע,

אַחַת וְחָמֵשׁ,

אַחַת וְשֵׁשׁ,

אַחַת וָשֶׁבַע.

יָצָא וְהִנִּיחוֹ עַל כַּן הַזָּהָב שֶׁהָיָה בַהֵיכָל.

### @11מסכת יומא פרק ה משנה ד

ה

הֵבִיאוּ לוֹ אֶת הַשָּׂעִיר,

וּשְׁחָטוֹ וְזָרַק אֶת דָּמוֹ.

וְעָמַד בִּמְקוֹם שֶׁעָמַד,

הִזָּה מִמֶּנּוּ אַחַת לְמַעְלָן וְשֶׁבַע לְמַטָּן,

וְלֹא הָיָה מִתְכַּוֵּן לְהַזּוֹת

לֹא לְמַעְלָן וְלֹא לְמַטָּן, אֶלָּא כְמַצְלִיף.

וְכָךְ הָיָה מוֹנֶה...

יָצָא וְהִנִּיחוֹ עַל כַּן הַשֵּׁנִי שֶׁהָיָה בַהֵיכָל.

רְבִּי יְהוּדָה אוֹמֵר:

לֹא הָיָה שָׁם אֶלָּא כַן אֶחָד בִּלְבַד.

ו

נָטַל דַּם הַפָּר וְהִנִּיחַ דַּם הַשָּׂעִיר,

וְהִזָּה מִמֶּנּוּ עַל הַפָּרֹכֶת שֶׁכְּנֶגֶד הָאָרוֹן מִבַּחוּץ,

אַחַת לְמַעְלָן וְשֶׁבַע לְמַטָּן,

וְלֹא הָיָה מִתְכַּוֵּן לְהַזּוֹת

לֹא לְמַעְלָן וְלֹא לְמַטָּן, אֶלָּא כְמַצְלִיף.

וְכָךְ הָיָה מוֹנֶה...

נָטַל דַּם הַשָּׂעִיר וְהִנִּיחַ דַּם הַפָּר,

וְהִזָּה מִמֶּנּוּ עַל הַפָּרֹכֶת שֶׁכְּנֶגֶד הָאָרוֹן מִבַּחוּץ,

אַחַת לְמַעְלָן וְשֶׁבַע לְמַטָּן,

וְלֹא הָיָה מִתְכַּוֵּן לְהַזּוֹת

לֹא לְמַעְלָן וְלֹא לְמַטָּן, אֶלָּא כְמַצְלִיף.

וְכָךְ הָיָה מוֹנֶה...

עֵרָה דַם הַפָּר לְתוֹךְ דַּם הַשָּׂעִיר,

וְנָתַן אֶת הַמָּלֵא בְתוֹךְ הָרֵיקָן.

### (@11מסכת יומא פרק ה משנה ה)

"וְיָצָא אֶל הַמִּזְבֵּח אֲשֶׁר לִפְנֵי יי" (וַיִּקְרָא טז,יח)

זֶה מִזְבַּח הַזָּהָב.

ז

הִתְחִיל מְחַטֵּא וְיוֹרֵד.

מֵאֵיכָן הוּא מַתְחִיל?

מִקֶּרֶן מִזְרָחִית צְפוֹנִית,

צְפוֹנִית מַעֲרָבִית,

מַעֲרָבִית דְּרוֹמִית,

דְּרוֹמִית מִזְרָחִית,

מָקוֹם שֶׁהוּא מַתְחִיל בַּחַטָּאת עַל מִזְבֵּחַ הַחִיצוֹן,

שָׁם הוּא גוֹמֵר עַל מִזְבֵּחַ הַפְּנִימִי.

רְבִּי אֱלִיעֶזֶר אוֹמֵר:

בִּמְקוֹמוֹ הָיָה עוֹמֵד וּמְחַטֵּא.

וְעַל כֻּלָּם הוּא נוֹתֵן מִלְּמַטָּן לְמַעְלָן,

חוּץ מִזּוֹ שֶׁהָיְתָה לְפָנָיו,

שֶׁהָיָה נוֹתֵן מִלְמַעְלָן לְמַטָּן.

### @11מסכת יומא פרק ה משנה ו

ח

הִזָּה עַל טְהָרוֹ שֶׁלַּמִּזְבֵּחַ שֶׁבַע פְּעָמִים.

שִׁירֵי הַדָּם הָיָה שׁוֹפֵךְ

עַל יְסוֹד מַעֲרָבִי שֶׁלְּמִזְבֵּחַ הַחִיצוֹן,

וְשֶׁלְּמִזְבֵּחַ הַחִיצוֹן הָיָה שׁוֹפֵךְ עַל יְסוֹד הַדְּרוֹמִי.

אֵלּוּ וָאֵלּוּ מִתְעָרְבִין בְּאַמָּה וְיוֹצְאִין לְנַחַל קִדְרוֹן,

וְנִמְכָּרִים לַגַּנָּנִים לְזֶבֶל,

וּמוֹעֲלִין בָּהֶן.

### @11מסכת יומא פרק ה משנה ז

ט

כָּל מַעֲשֵׂה יוֹם הַכִּפּוּרִים הָאָמוּר עַל סֵדֶר.

הִקְדִּים מַעֲשֶׂה לַחֲבֵרוֹ,

לֹא עָשָׂה כְלוּם.

הִקְדִּים דַּם הַשָּׂעִיר לְדַם הַפָּר,

יַחְזֹר וְיַזֶּה מִדַּם הַשָּׂעִיר וְאַחַר דַּם הַפָּר.

אִם עַד שֶׁלֹּא גָמַר אֶת הַמַּתָּנוֹת מִבִּפְנִים נִשְׁפַּךְ הַדָּם,

יָבִיא דָּם אַחֵר וְיַחְזֹר וְיַזֶּה כַתְּחִלָּה מִבִּפְנִים.

וְכֵן בַּהֵיכָל, וְכֵן בְּמִזְבַּח הַזָּהָב,

שֶׁכֻּלָּם כַּפָּרָה וְכַפָּרָה בִּפְנֵי עַצְמָן.

רְבִּי לְעָזָר וּרְבִּי שִׁמְעוֹן אוֹמְרִים:

מִמָּקוֹם שֶׁפָּסַק, מִשָּׁם הוּא מַתְחִיל.

## @22פרק ו

### @11מסכת יומא פרק ו משנה א

א

שְׁנֵי שְׂעִירֵי יוֹם הַכִּפּוּרִים,

מִצְוָתָן שֶׁיְּהוּ שָׁוִים

בְּמַרְאֶה וּבְקוֹמָה וּבְדָמִין וּלְקִיחָתָן כְּאַחַת.

אַף עַל פִּי שֶׁאֵינָן שָׁוִים, כְּשֵׁרִים.

לָקַח אֶחָד הַיּוֹם וְאֶחָד לְמָחָר, כְּשֵׁרִים.

מֵת אֶחָד מֵהֶם,

אִם עַד שֶׁלֹּא הִגְרִיל מֵת,

יִקַּח זוֹג לַשֵּׁנִי;

וְאִם מִשֶּׁהִגְרִיל מֵת,

יָבִיא שְׁנַיִם וְיַגְרִיל עֲלֵיהֶם כַּתְּחִלָּה.

ב

וְיֹאמַר,

אִם שֶׁלַּשֵּׁם מֵת:

"זֶה שֶׁעָלָה עָלָיו הַגּוֹרָל "לַשֵּׁם" יִתְקַיֵּם תַּחְתָּיו";

וְאִם שֶׁלַּעֲזָאזֵל מֵת:

"זֶה שֶׁעָלָה עָלָיו הַגּוֹרָל "לַעֲזָאזֵל" יִתְקַיֵּם תַּחְתָּיו".

הַשֵּׁנִי יִרְעֶה עַד שֶׁיִּסְתָּאֵב וְיִמָּכֵר,

וְיִפְּלוּ דָמָיו לִנְדָבָה,

שֶׁאֵין חַטַּאת צִבּוּר מֵתָה.

רְבִּי יְהוּדָה אוֹמֵר:

תָּמוּת.

וְעוֹד אָמַר רְבִּי יְהוּדָה:

נִשְׁפַּךְ הַדָּם, יָמוּת הַמִּשְׁתַּלֵּחַ;

מֵת הַמִּשְׁתַּלֵּחַ, יִשָּׁפֵךְ הַדָּם.

### @11מסכת יומא פרק ו משנה ב

ג

בָּא לוֹ אֵצֶל שָׂעִיר הַמִּשְׁתַּלֵּחַ

וְסָמַךְ שְׁתֵּי יָדָיו עָלָיו וְנִתְוַדָּה.

וְכָךְ הָיָה אוֹמֵר:

אָנָּא הַשֵּׁם,

עָווּ, פָּשְׁעוּ, חָטְאוּ לְפָנֶיךָ עַמְּךָ בֵית יִשְׂרָאֵל.

אָנָּא הַשֵּׁם...

### @11מסכת יומא פרק ו משנה ג

ד

מְסָרוֹ לְמִי שֶׁהוֹלִיכוֹ.

הַכֹּל כְּשֵׁרִים לְהוֹלִיכוֹ,

אֶלָּא שֶׁעָשָׁה הַכֹּהֲנִים גְּדוֹלִים קֶבַע,

וְלֹא הָיוּ מַנִּיחִים אֶת יִשְׂרָאֵל לְהוֹלִיכוֹ.

אָמַר רְבִּי יוֹסֵי:

מַעֲשֶׂה וְהוֹלִיכוֹ עַד שְׁאלָא מִצִּפּוֹרִין, *<כך>*

וְיִשְׂרָאֵל הָיָה.

### @11מסכת יומא פרק ו משנה ד

ה

וְכֶבֶשׁ עוֹשִׁין לוֹ מִפְּנֵי הַבַּבְלִיִּים,

שֶׁהָיוּ מְתַלְּשִׁים בִּשְׂעָרוֹ,

וְאוֹמְרִין לוֹ:

"טֹל וְצֵא, טֹל וְצֵא!"

יַקִּירֵי יְרוּשָׁלַיִם הָיוּ מְלַוִּים אוֹתוֹ עַד סֻכָּה הָרִאשׁוֹנָה.

עֶשֶׂר סֻכּוֹת מִירוּשָׁלַיִם וְעַד צוֹק,

תִּשְׁעִים רֵיס,

שִׁבְעָה וּמַחְצָה לְכָל מִיל.

### @11מסכת יומא פרק ו משנה ה

ו

וְעַל כָּל סֻכָּה וְסֻכָּה אוֹמְרִים לוֹ:

"הֲרֵי מָזוֹן וַהֲרֵי מַיִם".

וּמְלַוִּים אוֹתוֹ מִסֻּכָּה לְסֻכָּה,

חוּץ מֵהָאַחֲרוֹן שֶׁבָּהֶן,

שֶׁאֵינוּ מַגִּיעַ עִמּוֹ לַצּוֹק,

אֶלָּא עוֹמֵד מֵרָחוֹק וְרוֹאֶה אֶת מַעֲשָׂיו.

### @11מסכת יומא פרק ו משנה ו

ז

וּמָה הָיָה עוֹשֶׂה?

חָלַק לָשׁוֹן שֶׁלִּזְהוֹרִית,

חֶצְיוֹ קָשַׁר בַּסֶּלַע וְחֶצְיוֹ קָשַׁר בֵּין קַרְנָיו,

וְדוֹחֲפוֹ לַאֲחוֹרָיו;

וּמִתְגַּלְגֵּל וְיוֹרֵד,

וְלֹא הָיָה מַגִּיעַ לְמַחֲצִית הָהָר,

עַד שֶׁהוּא נֶעֱשָׂה אֵבָרִים אֵבָרִים.

בָּא וְיָשַׁב לוֹ תַחַת סֻכָּה הָאַחֲרוֹנָה,

עַד שֶׁתֶּחֱשַׁךְ.

וּמֵאֵמָתַי מְטַמְּאִין בְּגָדִים?

מִשֶּׁיֵּצֵא לְחוֹמַת יְרוּשָׁלַיִם.

רְבִּי שִׁמְעוֹן אוֹמֵר:

מִשָּׁעַת דְּחִיָּתוֹ לַצּוֹק.

### @11מסכת יומא פרק ו משנה ז

ח

בָּא לוֹ אֵצֶל הַפַּר וְאֵצֶל הַשָּׂעִיר הַנִּשְׂרָפִים.

קְרָעָם וְהוֹצִיא אֶת אֱמוּרֵיהֶם,

נְתָנָם בַּמֶּגֶס וְהִקְטִירָם עַל גַּבֵּי הַמִּזְבֵּחַ.

קְלָעָן בַּמַּקְלוֹת וְהוֹצִיאָן לְבֵית הַשְּׂרֵפָה.

מֵאֵימָתַי מְטַמְּאִין בְּגָדִים?

מִשֶּׁיֵּצְאוּ לְחוֹמַת הָעֲזָרָה.

רְבִּי שִׁמְעוֹן אוֹמֵר:

מִשֶּׁיִּצַּת הָאוּר בְּרֻבָּן.

### @11מסכת יומא פרק ו משנה ח

ט

אָמְרוּ לוֹ לְכֹהֵן גָּדוֹל:

הִגִּיעַ שָׂעִיר לַמִּדְבָּר.

וּמְנַיִן הָיוּ יוֹדְעִין שֶׁהִגִּיעַ שָׂעִיר לַמִּדְבָּר?

דִּרְכָּיוֹת הָיוּ עוֹשִׂין, וּמְנִיפִין בַּסּוּדָרִין,

וְיוֹדְעִים שֶׁהִגִּיעַ שָׂעִיר לַמִּדְבָּר.

י

אָמַר רְבִּי יְהוּדָה:

וַהֲלֹא סִימָן גָּדוֹל הָיָה לָהֶם?

שְׁלוֹשֶׁת מִילִין מִירוּשָׁלַיִם וְעַד בֵּית חֲרוֹדוֹ;

הוֹלְכִים מִיל, וְחוֹזְרִים מִיל, וְשׁוֹהִים כְּדֵי מִיל,

וְיוֹדְעִים שֶׁהִגִּיעַ שָׂעִיר לַמִּדְבָּר.

## @22פרק ז

### @11מסכת יומא פרק ז משנה א

א

בָּא לוֹ כֹהֵן גָּדוֹל לִקְרוֹת.

אִם רוֹצֶה בְּבִגְדֵי בוּץ קוֹרֵא,

וְאִם לָאו, בְּאֶסְטְלֵית לָבָן מִשֶּׁלּוֹ.

חַזַּן הַכְּנֶסֶת נוֹטֵל סֵפֶר תּוֹרָה,

וְנוֹתְנוֹ לְרֹאשׁ הַכְּנֶסֶת,

וְרֹאשׁ הַכְּנֶסֶת נוֹתְנוֹ לַסֶּגֶן,

וְהַסֶּגֶן נוֹתְנוֹ לְכֹהֵן גָּדוֹל,

וְכֹהֵן גָּדוֹל עוֹמֵד וּמְקַבֵּל וְקוֹרֵא עוֹמֵד,

וְקוֹרֵא "אַחֲרֵי מוֹת" וְ"אַךְ בֶּעָשׁוֹר".

וְגוֹלֵל אֶת הַתּוֹרָה וּמַנִּיחָהּ בְּחֵיקוֹ,

וְאוֹמֵר:

"יוֹתֵר מִמַּה שֶּׁקָּרִיתִי לִפְנֵיכֶם כָּתוּב.

"וּבֶעָשׁוֹר" שֶׁבְּחוּמַשׁ הַפְּקוּדִים

וְקוֹרֵא עַל פֶּה.

וּמְבָרֵךְ עָלֶיהָ שְׁמוֹנֶה בְרָכוֹת:

עַל הַתּוֹרָה,

וְעַל הָעֲבוֹדָה,

וְעַל הַהוֹדָיָה,

וְעַל מְחִילַת הֶעָוֹן,

וְעַל הַמִּקְדָּשׁ,

וְעַל יִשְׂרָאֵל,

וְעַל הַכֹּהֲנִים,

וְעַל שְׁאָר הַתְּפִלָּה.

### (@11מסכת יומא פרק ז משנה ב)

הָרוֹאֶה כֹהֵן גָּדוֹל שֶׁהוּא קוֹרֵא,

וְאֵינוּ רוֹאֶה פַר וְשָׂעִיר הַנִּשְׂרָפִים,

וְהָרוֹאֶה פַר וְשָׂעִיר הַנִּשְׂרָפִים,

אֵינוּ רוֹאֶה כֹהֵן גָּדוֹל שֶׁהוּא קוֹרֵא.

לֹא מִפְּנֵי שֶׁאֵינוּ רַשַּׁי,

אֶלָּא שֶׁהָיְתָה דֶרֶךְ רְחוֹקָה,

וּמְלֶאכֶת שְׁנֵיהֶם הָיְתָה כְאַחַת.

### @11מסכת יומא פרק ז משנה ג

ב

וְאִם בְּבִגְדֵי בוּץ קָרָא,

קִדֵּשׁ יָדָיו וְרַגְלָיו וּפָשַׁט,

יָרַד וְטָבַל, עָלָה וְנִסְתַּפַּג.

הֵבִיאוּ לוֹ בִגְדֵי זָהָב,

וְלָבַשׁ, קִדֵּשׁ יָדָיו וְרַגְלָיו.

ג  
יָצָא וְעָשָׂה אֶת אֵילוֹ וְאֶת אֵיל הָעָם,

וְאֶת שִׁבְעַת כְּבָשִׂים תְּמִימִים.

דִּבְרֵי רְבִּי אֱלִיעֶזֶר.

רְבִּי עֲקִיבָה אוֹמֵר:

עִם הַתָּמִיד שֶׁלַּשַּׁחַר הָיוּ קְרֵבִים,

אֲבָל פַּר הָעוֹלָה וְשָׂעִיר הַנֶּעֱשָׂה בַחוּץ

הָיוּ קְרֵבִים עִם הַתָּמִיד שֶׁלְּבֵין הָעַרְבַּיִם.

### (@11מסכת יומא פרק ז משנה ד)

קִדֵּשׁ יָדָיו וְרַגְלָיו וּפָשַׁט,

וְיָרַד וְטָבַל וְעָלָה וְנִסְתַּפַּג.

הֵבִיאוּ לוֹ בִגְדֵי לָבָן וְלָבַשׁ,

קִדֵּשׁ יָדָיו וְרַגְלָיו.

ד

נִכְנַס לְהוֹצִיא אֶת הַכַּף וְאֶת הַמַּחְתָּה.

קִדֵּשׁ יָדָיו וְרַגְלָיו וּפָשַׁט,

יָרַד וְטָבַל, עָלָה וְנִסְתַּפַּג.

הֵבִיאוּ לוֹ בִגְדֵי זָהָב וְלָבַשׁ,

קִדֵּשׁ יָדָיו וְרַגְלָיו.

ה

נִכְנַס לְהַקְטִיר אֶת הַקְּטֹרֶת שֶׁלְּבֵין הָעַרְבַּיִם

וּלְהֵטִיב אֶת הַנֵּרוֹת.

קִדֵּשׁ יָדָיו וְרַגְלָיו וּפָשַׁט.

הֵבִיאוּ לוֹ בִגְדֵי עַצְמוֹ וְלָבַשׁ.

מְלַוִּים אוֹתוֹ עַד בֵּיתוֹ.

יוֹם טוֹב עוֹשֶׂה לְכָל אוֹהֲבָיו,

שֶׁיָּצָא בְּשָׁלוֹם.

### @11מסכת יומא פרק ז משנה ה

ו

כֹּהֵן גָּדוֹל מִשְׁתַּמֵּשׁ בִּשְׁמוֹנָה כֵלִים,

וְהַהֶדְיוֹט בְּאַרְבָּעָה:

בִּכְתֹנֶת וּבְמִכְנְסַיִם, בְּמִצְנֶפֶת וּבְאַבְנֵט.

מוֹסִיף עָלָיו כֹּהֵן גָּדוֹל:

חֹשֶׁן וְאֵפוֹד וּמְעִיל וְצִיץ.

בְּאֵלּוּ נִשְׁאָלִים בְּאוּרִים וְתֻמִּים.

וְאֵינָן נִשְׁאָלִים בָּהֶן לַהֶדְיוֹט,

אֶלָּא לַמֶּלֶךְ וּלְבֵית דִּין,

וּלְמִי שֶׁצֹּרֶךְ הַצִּבּוּר בּוֹ.

## @22פרק ח

### @11מסכת יומא פרק ח משנה א

א

יוֹם הַכִּפּוּרִים אָסוּר בַּאֲכִילָה וּבִשְׁתִיָּה

וּבִרְחִיצָה וּבְסִיכָה וּבִנְעִילַת הַסַּנְדָּל וּבְתַשְׁמִישׂ הַמִּטָּה.

וְהַמֶּלֶךְ וְהַכַּלָּה יִרְחֲצוּ אֶת פְּנֵיהֶם,

וְהַחַיָּה תִנְעֹל אֶת הַסַּנְדָּל.

דִּבְרֵי רְבִּי אֱלִיעֶזֶר,

וַחֲכָמִים אוֹסְרִין.

### @11מסכת יומא פרק ח משנה ב

ב

הָאוֹכֵל בְּיוֹם הַכִּפּוּרִים

כְּכוֹתֶבֶת הַגַּסָּה כָמוֹהָ וּכְגַלְעִינָתָהּ,

וְהַשּׁוֹתֶה כִמְלֹא לָגְמָיו, חַיָּב.

כָּל הָאֳכָלִים מִצְטָרְפִין לְכַכּוֹתֶבֶת,

וְכָל הַמַּשְׁקִים מִצְטָרְפִין לְכִמְלֹא לָגְמָיו.

הָאוֹכֵל וְהַשּׁוֹתֶה אֵינָן מִצְטָרְפִים.

### @11מסכת יומא פרק ח משנה ג

ג

אָכַל וְשָׁתָה בְהֶעְלֵם אֶחָד,

אֵינוּ חַיָּב אֶלָּא חַטָּאת אַחַת.

אָכַל וְעָשָׂה מְלָאכָה, חַיָּב שְׁתֵּי חַטָּאוֹת.

אָכַל אֳכָלִים שֶׁאֵינָן רְאוּיִים לַאֲכִילָה,

שָׁתָה מַשְׁקִים שֶׁאֵינָן רְאוּיִין לִשְׁתִיָּה,

שָׁתָה צֵיר אוֹ מֻרְיָס, פָּטוּר.

### (@11מסכת יומא פרק ח משנה ד)

הַתִּינוֹקוֹת,

אֵין מְעַנִּין אוֹתָם בְּיוֹם הַכִּפּוּרִים,

אֲבָל מְחַנְּכִין אוֹתָם קֹדֶם שָׁנָה וְקֹדֶם שְׁתַּיִם,

בִּשְׁבִיל שֶׁיְּהוּ רְגִילִים לַמִּצְוֹת.

### @11מסכת יומא פרק ח משנה ה

ד

עוֹבָרָה שֶׁהֵרִיחָה,

מַאֲכִילִין אוֹתָהּ עַד שֶׁתָּשִׁיב נַפְשָׁהּ.

חוֹלֶה, מַאֲכִילִין אוֹתוֹ עַל פִּי בְקִיִּים;

וְאִם אֵין שָׁם בְקִיִּים,

מַאֲכִילִין עַל פִּי עַצְמוֹ,

עַד שֶׁיֹּאמַר דַּי.

### @11מסכת יומא פרק ח משנה ו

ה

מִי שֶׁאָחֲזוֹ בָלְמוֹס,

מַאֲכִילִין אוֹתוֹ אֲפִלּוּ דְבָרִים טְמֵאִים,

עַד שֶׁיֵּאוֹרוּ עֵינָיו.

מִי שֶׁנְּשָׁכוֹ כֶלֶב שׁוֹטֶה,

אֵין מַאֲכִילִין אוֹתוֹ מֵחֲצַר הַכָּבֵד שֶׁלּוֹ.

וּרְבִּי מַתַּתְיָה בֶן חָרָשׁ מַתִּיר.

וְעוֹד אָמַר רְבִּי מַתַּתְיָה בֶן חָרָשׁ:

הַחוֹשֵׁשׂ בְּפִיו,

מְטִילִין בְּתוֹכוֹ סַם בַּשַּׁבָּת,

מִפְּנֵי שֶׁהוּא סְפֵק נְפָשׁוֹת,

וְכָל סְפֵק נְפָשׁוֹת דּוֹחֶה אֶת הַשַּׁבָּת.

### @11מסכת יומא פרק ח משנה ז

ו

מִי שֶׁנָּפְלָה עָלָיו מַפֹּלֶת,

סָפֵק הוּא שָׁם, סָפֵק אֵינוּ שָׁם,

סָפֵק חַי, סָפֵק מֵת,

סָפֵק נָכְרִי, סָפֵק יִשְׂרָאֵל,

מְפַקְּחִים עָלָיו.

מְצָאוּהוּ חַי, מְפַקְּחִין עָלָיו,

וְאִם מֵת, יַנִּיחוּהוּ.

### @11מסכת יומא פרק ח משנה ח

ז

חַטָּאת וְאָשָׁם וַדַּאי מְכַפְּרִים.

מִיתָה וְיוֹם הַכִּפּוּרִים מְכַפְּרִים עִם הַתְּשׁוּבָה.

הַתְּשׁוּבָה מְכַפֶּרֶת עַל עֲבֵרוֹת קַלּוֹת,

וְעַל עֲשֵׂה וְעַל לֹא תַעֲשֶׂה;

וְעַל הַחֲמוּרוֹת הִיא תּוֹלָה,

עַד שֶׁיָּבוֹא יוֹם הַכִּפּוּרִים וִיכַפֵּר.

### @11מסכת יומא פרק ח משנה ט

ח

הָאוֹמֵר:

"אֶחֱטֵא וְאָשׁוּב, אֶחֱטֵא וְאָשׁוּב",

אֵין מַסְפִּיקִים בְּיָדוֹ לַעֲשׁוֹת תְּשׁוּבָה.

"אֶחֱטֵא, וְיוֹם הַכִּפּוּרִים מְכַפֵּר",

אֵין יוֹם הַכִּפּוּרִים מְכַפֵּר.

עֲבֵרוֹת שֶׁבֵּין אָדָם לַמָּקוֹם,

יוֹם הַכִּפּוּרִים מְכַפֵּר,

וְשֶׁבֵּין אָדָם לַחֲבֵרוֹ,

אֵין יוֹם הַכִּפּוּרִים מְכַפֵּר,

עַד שֶׁיְּרַצֶּה אֶת חֲבֵרוֹ.

ט

אֶת זוֹ דָרַשׁ רְבִּי אֶלְעָזָר בֶּן עֲזַרְיָה:

"מִכּל חַטֹּאתֵיכֶם לִפְנֵי יי תִּטְהָרוּ", (וַיִּקְרָא טז,ל)

עֲבֵרוֹת שֶׁבֵּין אָדָם לַמָּקוֹם,

יוֹם הַכִּפּוּרִים מְכַפֵּר;

עֲבֵרוֹת שֶׁבֵּין אָדָם לַחֲבֵרוֹ,

אֵין יוֹם הַכִּפּוּרִים מְכַפֵּר,

עַד שֶׁיְּרַצֶּה אֶת חֲבֵרוֹ.

י

אָמַר רְבִּי עֲקִיבָה:

אַשְׁרֵיכֶם יִשְׂרָאֵל!

לִפְנֵי מִי אַתֶּם מִטַּהֲרִין,

וּמִי מְטַהֵר אֶתְכֶם?

אֲבִיכֶם שֶׁבַּשָּׁמַיִם, שֶׁנֶּאֱמַר: (יחזקאל לו,כה)

"וְזָרַקְתִּי עֲלֵיכֶם מַיִם טְהוֹרִים וּטְהַרְתֶּם";

וְאוֹמֵר: (ירמיה יז,יג)

"מִקְוֵה יִשְׂרָאֵל יי",

מָה מִקְוֶה מְטַהֵר אֶת הַטְּמֵאִים,

אַף הַקָּדוֹשׁ בָּרוּךְ הוּא מְטַהֵר אֶת יִשְׂרָאֵל.

חסלת כיפורים

# @00מסכת סוכה

## @22פרק א

### @11מסכת סוכה פרק א משנה א

א

סֻכָּה שֶׁהִיא גְּבוֹהָה מֵעֶשְׂרִים אַמָּה פְסוּלָה;

וּרְבִּי יְהוּדָה מַכְשִׁיר.

וְשֶׁאֵינָהּ גְּבוֹהָה עֲשָׂרָה טְפָחִים,

וְשֶׁאֵין לָהּ שָׁלוֹשׁ דְּפָנוֹת,

וְשֶׁחַמָּתָהּ מְרֻבָּה מִצִּלָּתָהּ פְּסוּלָה.

ב

סֻכָּה הַיְשָׁנָה,

בֵּית שַׁמַּי פּוֹסְלִין,

וּבֵית הֶלֵּל מַכְשִׁירִין.

אֵי זוֹ הִיא הַיְשָׁנָה?

כָּל שֶׁעֲשָׂאָהּ קֹדֶם לֶחָג שְׁלֹשִׁים יוֹם.

וְאִם עֲשָׂאָהּ לְשֵׁם הֶחָג,

אֲפִלּוּ מִתְּחִלַּת הַשָּׁנָה, כְשֵׁרָה.

### @11מסכת סוכה פרק א משנה ב

ג

הָעוֹשֶׂה סֻכָּתוֹ תַחַת הָאִילָן,

כְּאִלּוּ עֲשָׂאָהּ בְּתוֹךְ הַבַּיִת.

סֻכָּה עַל גַּבֵּי סֻכָּה,

הָעֶלְיוֹנָה כְשֵׁרָה,

וְהַתַּחְתּוֹנָה פְסוּלָה.

רְבִּי יְהוּדָה אוֹמֵר:

אִם אֵין דַּיּוֹרִים בָּעֶלְיוֹנָה,

הַתַּחְתּוֹנָה כְשֵׁרָה.

### @11מסכת סוכה פרק א משנה ג

ד

פָּרַס עָלֶיהָ סָדִין מִפְּנֵי הַחַמָּה,

אוֹ תַחְתֶּיהָ מִפְּנֵי הַנֵּשָׁר,

אוֹ שֶׁפָּרַס עַל גַּבֵּי הַקִּנּוֹף, פְּסוּלָה.

אֲבָל פּוֹרֵס הוּא עַל נִקְלֵיטֵי הַמִּטָּה.

### @11מסכת סוכה פרק א משנה ד

ה

הִדְלָה עָלֶיהָ אֶת הַגֶּפֶן,

וְאֶת הַדַּלַּעַת, וְאֶת הַקִּסּוֹס,

וְסִכֵּךְ עַל גַּבָּן, פְּסוּלָה.

אִם הָיָה סִכּוּךְ הַרְבֵּה מֵהֶן,

אוֹ שֶׁקְּצָצָן, כְּשֵׁרָה.

זֶה הַכְּלָל:

דָּבָר שֶׁהוּא מְקַבֵּל טֻמְאָה,

אִם אֵין גִּדּוּלָיו מִן הָאָרֶץ,

אֵין מְסַכְּכִין בּוֹ.

### @11מסכת סוכה פרק א משנה ה

ו

חֲבִלֵּי קַשׁ וַחֲבִלֵּי עֵצִים וַחֲבִלֵּי זְרָדִים,

אֵין מְסַכְּכִין בָּהֶן.

אִם הִתִּירָן כְּשֵׁרוֹת.

וְכֻלָּם כְּשֵׁרוֹת לִדְפָנוֹת.

### @11מסכת סוכה פרק א משנה ו

ז

מְסַכְּכִים בַּנְּסָרִים.

דִּבְרֵי רְבִּי יְהוּדָה.

רְבִּי מֵאִיר אוֹסֵר.

נָתַן עָלֶיהָ נֶסֶר שֶׁהוּא רָחָב אַרְבָּעָה טְפָחִים,

כְּשֵׁרָה,

וּבִלְבַד שֶׁלֹּא יִישָׁן תַּחְתָּיו.

### @11מסכת סוכה פרק א משנה ז

ח

תִּקְרָה שֶׁאֵין עָלֶיהָ מַעֲזֵיבָה,

רְבִּי יְהוּדָה אָמַר מִשֵּׁם בֵּית הֶלֵּל:

אוֹ מְפַקְפֵּק אוֹ נוֹטֵל אַחַת מִבִּנְתַּיִם.

בֵּית שַׁמַּי אוֹמֵר:

מְפַקְפֵּק וְנוֹטֵל אַחַת מִבִּנְתַּיִם;

רְבִּי מֵאִיר אוֹמֵר:

נוֹטֵל אַחַת מִבִּנְתַּיִם וְאֵינוּ צָרִיךְ לְפַקְפֵּק.

### @11מסכת סוכה פרק א משנה ח

ט

הַמְקָרֶה סֻכָּתוֹ בִשְׁפוֹדִין אוֹ בַאֲרֻכּוֹת הַמִּטָּה,

אִם יֵשׁ רֶוַח בֵּינֵיהֶן כְּמוֹתָן,

כְּשֵׁרָה.

הַחוֹטֵט בַּגָּדִישׁ לַעֲשׁוֹת לוֹ סֻכָּה,

אֵינָה סֻכָּה.

### @11מסכת סוכה פרק א משנה ט

י

הַמְשַׁלְשֵׁל דְּפָנוֹת מִלְּמַעְלָן לְמַטָּן,

אִם גְּבוֹהָה מִן הָאָרֶץ שְׁלֹשָׁה טְפָחִים,

פְּסוּלָה;

מִלְּמַטָּן לְמַעְלָן,

אִם גְּבוֹהָה מִן הָאָרֶץ עֲשָׂרָה טְפָחִים,

כְּשֵׁרָה.

רְבִּי יוֹסֵה אוֹמֵר:

כַּשֵּׁם שֶׁמִּלְּמַטָּן לְמַעְלָן עֲשָׂרָה טְפָחִין,

כָּךְ מִלְמַעְלָן לְמַטָּן עֲשָׂרָה טְפָחִין.

הִרְחִיק אֶת הַסִּכּוּךְ מִן הַדְּפָנוֹת שְׁלֹשָׁה טְפָחִים,

פְּסוּלָה.

### @11מסכת סוכה פרק א משנה י

יא

בַּיִת שֶׁנִּפְחַת וְסִכֵּךְ עַל גַּבָּיו,

אִם יֵשׁ בֵּין הַכֹּתֶל לַסִּכּוּךְ אַרְבַּע אַמּוֹת,

פְּסוּלָה.

וְכֵן בֶּחָצֵר שֶׁהִיא מֻקֶּפֶת אַכְסַדְרָה.

סֻכָּה גְדוֹלָה שֶׁהִקִּיפוּהָ בְדָבָר שֶׁאֵין מְסַכְּכִים בּוֹ,

אִם יֵשׁ תַּחְתָּיו אַרְבַּע אַמּוֹת,

פְּסוּלָה.

### @11מסכת סוכה פרק א משנה יא

יב

הָעוֹשֶׂה סֻכָּתוֹ כְמִין צְרִיף,

אוֹ שֶׁסְּמָכָהּ לַכֹּתֶל,

רְבִּי אֱלִיעֶזֶר פּוֹסֵל,

מִפְּנֵי שֶׁאֵין לָהּ גַּג;

וַחֲכָמִים מַכְשִׁירִין.

מַחֲצֶלֶת קָנִים, מַחֲצֶלֶת גְּדוֹלָה,

עֲשָׂאָהּ לִשְׁכִיבָה,

מְקַבֶּלֶת טֻמְאָה וְאֵין מְסַכְּכִים בָּהּ;

וְלַסִּכּוּךְ,

מְסַכְּכִים בָּהּ, וְאֵינָהּ מְקַבֶּלֶת טֻמְאָה.

יג

רְבִּי אֶלְעָזָר אוֹמֵר:

אַחַת גְּדוֹלָה וְאַחַת קְטַנָּה,

עֲשָׂאָהּ לִשְׁכִיבָה,

מְקַבֶּלֶת טֻמְאָה וְאֵין מְסַכְּכִים בָּהּ;

וְלַסִּכּוּךְ,

מְסַכְּכִים בָּהּ וְאֵינָהּ מְקַבֶּלֶת טֻמְאָה.

## @22פרק ב

### @11מסכת סוכה פרק ב משנה א

א

הַיָּשֵׁן תַּחַת הַמִּטָּה בַסֻּכָּה לֹא יָצָא יְדֵי חוֹבָתוֹ.

אָמַר רְבִּי יְהוּדָה:

נוֹהֲגִין הָיִינוּ,

יְשֵׁנִים תַּחַת הַמִּטּוֹת לִפְנֵי הַזְּקֵנִים.

אָמַר רְבִּי שִׁמְעוֹן:

מַעֲשֶׂה בִטְבִי עַבְדּוֹ שֶׁלְּרַבָּן גַּמְלִיאֵל,

שֶׁהָיָה יָשֵׁן תַּחַת הַמִּטָּה.

אָמַר רַבָּן גַּמְלִיאֵל לַזְּקֵנִים:

רְאִיתֶם טְבִי עַבְדִּי, שֶׁהוּא תַּלְמִיד חֲכָמִים,

וְיוֹדֵעַ שֶׁעֲבָדִים פְּטוּרִים מִן הַסֻּכָּה,

וְיָשֵׁן לוֹ תַּחַת הַמִּטָּה.

לְפִי דַרְכֵּנוּ לָמַדְנוּ,

שֶׁהַיָּשֵׁן תַּחַת הַמִּטָּה לֹא יָצָא יְדֵי חוֹבָתוֹ.

### @11מסכת סוכה פרק ב משנה ב

ב

הַסּוֹמֵךְ סֻכָּתוֹ לִכְרָעֵי הַמִּטָּה כְשֵׁרָה.

רְבִּי יְהוּדָה אוֹמֵר:

אִם אֵינָה יְכוּלָה לַעֲמֹד בִּפְנֵי עַצְמָהּ,

פְּסוּלָה.

ג

סֻכָּה הַמְדֻבְלֶלֶת,

וְשֶׁצִּלָּתָהּ מְרֻבָּהמֵחַמָּתָהּ,

כְּשֵׁרָה.

וְהַמְעֻבָּה כְמִין בַּיִת,

אַף עַל פִּי שֶׁאֵין הַכּוֹכָבִים נִרְאִים מִתּוֹכָהּ,

כְּשֵׁרָה.

### @11מסכת סוכה פרק ב משנה ג

ד

הָעוֹשֶׂה סֻכָּתוֹ בְרֹאשׁ הָעֲגָלָה,

אוֹ בְרֹאשׁ הַסְּפִינָה,

כְּשֵׁרָה, וְעוֹלִין לָהּ בְּיוֹם טוֹב.

בְּרֹאשׁ הָאִילָן אוֹ עַל גַּבֵּי הַגָּמָל,

כְּשֵׁרָה, וְאֵין עוֹלִין לָהּ בְּיוֹם טוֹב.

שְׁתַּיִם בִּידֵי אָדָם וְאַחַת בָּאִילָן,

אוֹ שְׁתַּיִם בָּאִילָן וְאַחַת בִּידֵי אָדָם,

כְּשֵׁרָה, וְאֵין עוֹלִין בָּהּ בְּיוֹם טוֹב.

שָׁלוֹשׁ בִּידֵי אָדָם וְאַחַת בָּאִילָן,

כְּשֵׁרָה, וְעוֹלִים לָהּ בְּיוֹם טוֹב.

זֶה הַכְּלָל:

כָּל שֶׁיִּנָּטֵל הָאִילָן,

וְהִיא יְכוּלָה לַעֲמוֹד,

עוֹלִים לָהּ בְּיוֹם טוֹב.

### @11מסכת סוכה פרק ב משנה ד

ה

הָעוֹשֶׂה סֻכָּתוֹ בֵין הָאִילָנוֹת,

וְהָאִילָנוֹת דְּפָנוֹת, כְּשֵׁרָה.

שְׁלוּחֵי מִצְוָה פְטוּרִים מִן הַסֻּכָּה.

חוֹלִים וּמְשַׁמְּשֵׁיהֶם פְּטוּרִין מִן הַסֻּכָּה.

אוֹכְלִים וְשׁוֹתִים עֲרַי חוּץ לַסֻּכָּה. (עדיי)

### @11מסכת סוכה פרק ב משנה ה

ו

מַעֲשֶׂה שֶׁהֵבִיאוּ לִפְנֵי רַבָּן יוֹחָנָן בֶּן זַכַּי

לִטְעֹם אֶת הַתַּבְשִׁיל,

וּלְרַבָּן גַּמְלִיאֵל שְׁתֵּי כוֹתָבוֹת וּדְלִי שֶׁלַּמַּיִם.

אָמְרוּ:

"הַעֲלוּם לַסֻּכָּה!"

וּכְשֶׁנָּתְנוּ לוֹ לִרְבִּי צָדוֹק אֹכֶל פָּחוּת מִכַּבֵּיצָה,

נְטָלוֹ בַמַּפָּה וַאֲכָלוֹ חוּץ לַסֻּכָּה,

וְלֹא בֵרַךְ אַחֲרָיו.

### @11מסכת סוכה פרק ב משנה ו

ז

רְבִּי אֱלִיעֶזֶר אוֹמֵר:

אַרְבַּע עֶשְׂרֵה סְעוֹדוֹת חַיָּב אָדָם לֹאכַל בַּסֻּכָּה,

אַחַת בַּיּוֹם וְאַחַת בַּלַּיְלָה.

וַחֲכָמִים אוֹמְרִים:

אֵין לַדָּבָר קִצְבָה,

חוּץ מִלֵּילֵי יוֹם טוֹב הָרִאשׁוֹן בִּלְבַד.

וְעוֹד אָמַר רְבִּי אֱלִיעֶזֶר:

מִי שֶׁלֹּא אָכַל בְּלֵילֵי יוֹם טוֹב הָרִאשׁוֹן,

יַשְׁלִים בְּלֵילֵי יוֹם טוֹב הָאַחֲרוֹן.

וַחֲכָמִים אוֹמְרִים:

אֵין לַדָּבָר תַּשְׁלוּמִין,

עַל זֶה נֶאֱמַר: (קהלת א, טו)

"מְעֻוָּת לֹא יוּכַל לִתְקן,

וְחֶסְרוֹן לֹא יוּכַל לְהִמָּנוֹת".

### @11מסכת סוכה פרק ב משנה ז

ח

מִי שֶׁהָיָה רֹאשׁוֹ וְרֻבּוֹ בַסֻּכָּה,

וְשֻׁלְחָנוֹ בְתוֹךְ הַבַּיִת,

בֵּית שַׁמַּי פּוֹסְלִין,

וּבֵית הֶלֵּל מַכְשִׁירִין.

אָמְרוּ בֵית הֶלֵּל לְבֵית שַׁמַּי:

מַעֲשֶׂה שֶׁהָלְכוּ זִקְנֵי בֵית שַׁמַּי וְזִקְנֵי בֵית הֶלֵּל

לְבַקֵּר אֶת יוֹחָנָן בֶּן הַחוֹרוֹנִי,

וּמְצָאוּהוּ רֹאשׁוֹ וְרֻבּוֹ בַסֻּכָּה,

וְשֻׁלְחָנוֹ בְתוֹךְ הַבַּיִת.

אָמְרוּ לָהֶם בֵּית שַׁמַּי:

מִשָּׁם רְאָיָה?

אַף הֵן אָמְרוּ לוֹ:

"אִם כֵּן הָיִיתָ נוֹהֵג, (הָיְתָה)

לֹא קִיַּמְתָּ מִצְוַת סֻכָּה מִיָּמֶיךָ.

### @11מסכת סוכה פרק ב משנה ח

ט

נָשִׁים וַעֲבָדִים וּקְטַנִּים פְּטוּרִים מִן הַסֻּכָּה.

וְכָל קָטָן שֶׁאֵינוּ צָרִיךְ לְאִמּוֹ חַיָּב בַּסֻּכָּה.

מַעֲשֶׂה שֶׁיָּלְדָה כַלָּתוֹ שֶׁלְּשַׁמַּי הַזָּקֵן,

וּפִחֵת אֶת הַמַּעֲזֵיבָה,

וְסִכֵּךְ עַל גַּבֵּי הַמִּטָּה בִשְׁבִיל הַקָּטָן.

### @11מסכת סוכה פרק ב משנה ט

י

כָּל שִׁבְעַת הַיָּמִים,

עוֹשֶׂה אָדָם אֶת סֻכָּתוֹ קֶבַע וְאֶת בֵּיתוֹ עֲרַי.

יָרְדוּ גְשָׁמִים,

מֵאֶמָּתַי מֻתָּר לְפַנּוֹת?

מִשֶּׁתִּסְרַח הַמִּקְפָּה.

מוֹשְׁלִים אוֹתוֹ מָשָׁל:

לְמָה הַדָּבָרדּוֹמֶה?

לְעֶבֶד שֶׁבָּא לִמְזוֹג לְקוֹנָיו,

וְשָׁפַךְ הַקִּיתוֹן עַל פָּנָיו.

## @22פרק ג

### @11מסכת סוכה פרק ג משנה א

א

לוּלָב הַגָּזוּל וְהַיָּבֵשׁ, פָּסוּל.

שֶׁלָּאֲשֵׁרָה וְשֶׁלְּעִיר הַנִּדַּחַת, פָּסוּל.

נִקְטַם רֹאשׁוֹ, נִפְרְצוּ עָלָיו, פָּסוּל.

נִפְרְדוּ עָלָיו, כָּשֵׁר;

רְבִּי יְהוּדָה אוֹמֵר:

יוֹגְדֶנּוּ מִלְמַעְלָן.

וְצִנֵּי הַר הַבַּרְזֶל כְּשֵׁרוֹת.

כָּל לוּלָב שֶׁיֶּשׁ בּוֹ שְׁלֹשָׁה טְפָחִים כְּדֵי לְנַעֲנֵעַ בּוֹ,

כָּשֵׁר.

### @11מסכת סוכה פרק ג משנה ב

ב

הֲדַס הַגָּזוּל וְהַיָּבֵשׁ, פָּסוּל.

שֶׁלָּאֲשֵׁרָה וְשֶׁלְּעִיר הַנִּדַּחַת, פָּסוּל.

נִקְטַם רֹאשׁוֹ, נִפְרְצוּ עָלָיו,

אוֹ שֶׁהָיוּ עֲנָבָיו מְרֻבּוֹת מֵעָלָיו, פָּסוּל;

אִם מִעֲטָן, כָּשֵׁר.

אֵין מְמַעֲטִין בְּיוֹם טוֹב.

### @11מסכת סוכה פרק ג משנה ג

ג

עֲרָבָה גְזוּלָה וִיבֵשָׁה פְסוּלָה.

שֶׁלָּאֲשֵׁרָה וְשֶׁלְּעִיר הַנִּדַּחַת, פְּסוּלָה.

נִקְטַם רֹאשָׁהּ, נִפְרְצוּ עָלֶיהָ,

וְהַצַּפְצֶפֶת, פְּסוּלָה.

כְּמֵישָׁה וְשֶׁנָּשְׁרוּ מִקְצָת עָלֶיהָ וְשֶׁלַּבַּעַל,

כְּשֵׁרָה.

### @11מסכת סוכה פרק ג משנה ד

ד

רְבִּי יִשְׁמָעֵאל אוֹמֵר:

שְׁלֹשָׁה הֲדַסִּים וּשְׁתֵּי עֲרָבוֹת,

לוּלָב אֶחָד וְאֶתְרוֹג אֶחָד;

אֲפִלּוּ שְׁנַיִם קְטוּמִים וְאֶחָד שֶׁאֵינוּ קָטוּם.

רְבִּי טַרְפוֹן אוֹמֵר:

אֲפִלּוּ שְׁלָשְׁתָּן קְטוּמִים.

רְבִּי עֲקִיבָה אוֹמֵר:

כַּשֵּׁם שֶׁלּוּלָב אֶחָד וְאֶתְרוֹג אֶחָד,

כָּךְ הֲדַס אֶחָד וַעֲרָבָה אַחַת.

### @11מסכת סוכה פרק ג משנה ה

ה

אֶתְרוֹג הַגָּזוּל וְהַיָּבֵשׁ, פָּסוּל.

שֶׁלָּאֲשֵׁרָה וְשֶׁלְּעִיר הַנִּדַּחַת, פָּסוּל.

וְשֶׁלְּעָרְלָה פָסוּל.

וְשֶׁלִּתְרוּמָה טְמֵאָה פָסוּל.

שֶׁלִּטְהוֹרָה לֹא יִטֹּל,

וְאִם נָטַל, כָּשֵׁר.

שֶׁלִּדְמַי, בֵּית שַׁמַּי פּוֹסְלִין,

וּבֵית הֶלֵּל מַכְשִׁירִין.

שֶׁלְּמַעֲשֵׂר שֵׁנִי בִירוּשָׁלַיִם לֹא יִטֹּל,

וְאִם נָטַל כָּשֵׁר.

### @11מסכת סוכה פרק ג משנה ו

ו

עָלָת חֲזָזִית עַל רֻבּוֹ,

נִטְּלָה פִטַּמְתּוֹ,

נִקַּב, נִקְלַף, נִסְדַּק,

חָסַר כָּל שֶׁהוּא, פָּסוּל.

עָלָת חֲזָזִית עַל מֵעוּטוֹ,

נִטַּל עָקְצוֹ,

נִקַּב וְלֹא חָסַר כָּל שֶׁהוּא, כָּשֵׁר.

אֶתְרוֹג הַכּוּשִׁי פָסוּל.

וְהַיָּרֹק כְּכַרַתָּן,

רְבִּי מֵאִיר מַכְשִׁיר,

וּרְבִּי יְהוּדָה פוֹסֵל.

### @11מסכת סוכה פרק ג משנה ז

ז

שֵׁעוּר אֶתְרוֹג קָטָן,

רְבִּי מֵאִיר אוֹמֵר:

כָּאֱגוֹז;

וּרְבִּי יוּדָה אוֹמֵר:

כַּבֵּיצָה.

וּבַגָּדוֹל,

כְּדֵי שֶׁיֶּאֱחֹז אֶת שְׁנֵיהֶם בְּיָדוֹ אַחַת.

דִּבְרֵי רְבִּי יְהוּדָה.

רְבִּי יוֹסֵה אוֹמֵר:

אֲפִלּוּ בִּשְׁתֵּי יָדָיו.

### @11מסכת סוכה פרק ג משנה ח

ח

אֵין אוֹגְדִים אֶת הַלּוּלָב אֶלָּא מִמִּינוֹ.

דִּבְרֵי רְבִּי יְהוּדָה.

רְבִּי מֵאִיר אוֹמֵר:

אֲפִלּוּ בִמְשִׁיחָה.

אָמַר רְבִּי מֵאִיר:

מַעֲשֶׂה בְאַנְשֵׁי יְרוּשָׁלַיִם,

שֶׁהָיוּ אוֹגְדִים אֶת לוּלַבֵּיהֶן

בְּגִימוֹנוֹת שֶׁלַּזָּהָב.

### (@11מסכת סוכה פרק ג משנה ט)

וְאֵיכָן הָיוּ מְנַעְנְעִים?

בְּ"הוֹדוּ לַיי" תְּחִלָּה וָסוֹף,

אַף בְּ"אָנָּא יי הוֹשִׁיעָה נָּא".

כְּדִבְרֵי בֵית הֶלֵּל.

בֵּית שַׁמַּי אוֹמְרִים:

אַף בְּ"אָנָּא יי הַצְלִיחָה נָא".

אָמַר רְבִּי עֲקִיבָה:

צוֹפֶה הָיִיתִי בְרַבָּן גַּמְלִיאֵל וּבִרְבִּי יְהוֹשֻׁעַ,

שֶׁכָּל הָעָם הָיוּ מְטָרְפִים אֶת לוּלַבֵּיהֶם,

וְהֵן לֹא נִעְנְעוּ אֶלָּא בְ"אָנָּא יי הוֹשִׁיעָה נָּא" בִּלְבַד.

ט

מִי שֶׁבָּא בַדֶּרֶךְ וְלֹא הָיָה בְיָדוֹ לוּלָב,

כְּשֶׁיִּכָּנֵס לְבֵיתוֹ, יִטֹּל עַל שֻׁלְחָנוֹ.

וְאִם לֹא נָטַל בַּשַּׁחְרִית, יִטֹּל בֵּין הָעַרְבַּיִם,

שֶׁכָּל הַיּוֹם כָּשֵׁר לַלּוּלָב.

### @11מסכת סוכה פרק ג משנה י

י

מִי שֶׁהָיָה עֶבֶד אוֹ אִשָּׁה אוֹ קָטָן מַקְרִים אוֹתוֹ,

וְהוּא עוֹנֶה אַחֲרֵיהֶם מַה שֶּׁהֵן אוֹמְרִים,

וְתְהֵא לוֹ מְאֵרָה,

אִם הָיָה גָדוֹל מַקְרֵא אוֹתוֹ,

וְהוּא עוֹנֶה אַחֲרָיו "הַלְלוּיָהּ".

### @11מסכת סוכה פרק ג משנה יא

יא

מָקוֹם שֶׁנָּהֲגוּ לִכְפֹּל, יִכְפֹּל;

לִפְשֹׁט, יִפְשֹׁט;

לְבָרֵךְ אַחֲרָיו, יְבָרֵךְ.

הַכֹּל כְּמִנְהַג הַמְּדִינָה.

הַלּוֹקֵחַ לוּלָב מֵחֲבֵרוֹ בַשְּׁבִיעִית,

נוֹתֵן לוֹ אֶתְרוֹג מַתָּנָה,

שֶׁאֵינוּ רַשַּׁי לִקָּחוֹ בַשְּׁבִיעִית.

### @11מסכת סוכה פרק ג משנה יב

יב

בָּרִאשׁוֹנָה הָיָה לוּלָב נִטָּל בַּמִּקְדָּשׁ שִׁבְעָה,

וּבַמְּדִינָה יוֹם אֶחָד.

מִשֶּׁחָרַב בֵּית הַמִּקְדָּשׁ הִתְקִין רַבָּן יוֹחָנָן בֶּן זַכַּי,

שֶׁיְּהֵא לוּלָב נִטָּל בַּמְּדִינָה שִׁבְעָה,

זֵכֶר לַמִּקְדָּשׁ,

וְשֶׁיְּהֵא יוֹם הֶנֶף כֻּלּוֹ אָסוּר.

### @11מסכת סוכה פרק ג משנה יג

יג

יוֹם טוֹב הָרִאשׁוֹן שֶׁלֶּחָג שֶׁחָל לִהְיוֹת בַּשַּׁבָּת,

כָּל הָעָם מוֹלִיכִים אֶת לוּלַבֵּיהֶם לְבֵית הַכְּנֶסֶת.

כָּל אֶחָד וְאֶחָד מַכִּיר אֶת שֶׁלּוֹ וְנוֹטֵל,

מִפְּנֵי שֶׁאָמָרוּ:

אֵין אָדָם יוֹצֵא יְדֵי חוֹבָתוֹ

בְיוֹם טוֹב הָרִאשׁוֹן שֶׁלֶּחָג

בְּלוּלַבּוֹ שֶׁלַּחֲבֵרוֹ,

וּשְׁאָר כָּל יְמוֹת הֶחָג,

יוֹצֵא אָדָם יְדֵי חוֹבָתוֹ בְלוּלַבּוֹ שֶׁלַּחֲבֵרוֹ.

### @11מסכת סוכה פרק ג משנה יד

יד

רַבִּי יוֹסֵה אוֹמֵר:

בְּיוֹם טוֹב הָרִאשׁוֹן שֶׁלֶּחָג שֶׁחָל לִהְיוֹת בַּשַּׁבָּת,

שָׁכַח וְהוֹצִיא אֶת הַלּוּלָב בִּרְשׁוּת הָרַבִּים, פָּטוּר,

מִפְּנֵי שֶׁהוֹצִיאוֹ בִרְשׁוּת.

### (@11מסכת סוכה פרק ג משנה טו)

מְקַבֶּלֶת אִשָּׁה מִיַּד בְּנָהּ וּמִיַּד בַּעְלָהּ

וּמַחְזֶרֶת לַמַּיִם בַּשַּׁבָּת.

רְבִּי יְהוּדָה אוֹמֵר:

בַּשַּׁבָּת מַחֲזִירִים,

בְּיוֹם טוֹב מוֹסִיפִים,

וּבַמּוֹעֵד מַחֲלִיפִים.

וְכָל קָטָן שֶׁיֵּשׁ בּוֹ דַעַת לְנַעֲנֵעַ חַיָּב בַּלּוּלָב.

## @22פרק ד

### @11מסכת סוכה פרק ד משנה א

א

לוּלָב וַעֲרָבָה שִׁשָּׁה וְשִׁבְעָה;

הַהַלֵּל וְהַשִּׂמְחָה שְׁמוֹנָה;

סֻכָּה וְנִסּוּךְ הַמַּיִם שִׁבְעָה;

וְהֶחָלִיל חֲמִשָּׁה וְשִׁשָּׁה.

### (@11מסכת סוכה פרק ד משנה ב)

לוּלָב שִׁבְעָה, כֵּיצַד?

יוֹם טוֹב הָרִאשׁוֹן שֶׁלֶּחָג שֶׁחָל לִהְיוֹת בַּשַּׁבָּת,

לוּלָב שִׁבְעָה;

וּשְׁאָר כָּל הַיָּמִים, שִׁשָּׁה.

### @11מסכת סוכה פרק ד משנה ג

ב

עֲרָבָה שִׁבְעָה, כֵּיצַד?

יוֹם הַשְּׁבִיעִי שֶׁלַּעֲרָבָה שֶׁחָל לִהְיוֹת בַּשַּׁבָּת,

עֲרָבָה שִׁבְעָה;

וּשְׁאָר כָּל הַיָּמִים, שִׁשָּׁה.

### @11מסכת סוכה פרק ד משנה ד

ג  
מִצְוַת הַלּוּלָב כֵּיצַד?

כָּל הָעָם מוֹלִיכִים אֶת לוּלַבֵּיהֶם לְהַר הַבַּיִת,

וְהַחַזָּנִים מְקַבְּלִים מִיָּדָם,

וְסוֹדְרִים אוֹתָם עַל גַּג הָאִסְטְוָה,

וְהַזְּקֵנִים מַנִּיחִים אֶת שֶׁלָּהֶן בַּלִּשְׁכָּה.

וּמְלַמְּדִים אוֹתָם לוֹמַר:

"כָּל מִי שֶׁהִגִּיעַ לוּלַבִּי לְיָדוֹ,

הֲרֵי הוּא לוֹ מַתָּנָה."

וּלְמָחֳרָת מַשְׁכִּימִים וּבָאִים,

וְהַחַזָּנִים מְזַרְקִים לִפְנֵיהֶם,

וְהֵן מְחַטְּפִים וּמַכִּים אִישׁ אֶת חֲבֵרוֹ.

וּכְשֶׁרָּאוּ בֵית דִּין שֶׁהֵם בָּאִים לִידֵי סַכָּנָה,

הִתְקִינוּ שֶׁיְּהֵא כָל אֶחָד וְאֶחָד נוֹטֵל בְּבֵיתוֹ.

### @11מסכת סוכה פרק ד משנה ה

ד  
מִצְוַת עֲרָבָה כֵיצַד?

מָקוֹם הָיָה לְמַטָּה מִירוּשָׁלַיִם נִקְרָא מוֹצָא.

יוֹרְדִים לַשָּׁם וּמְלַקְּטִים מִשָּׁם מָרְבְּיוֹת שֶׁלַּעֲרָבָה,

וּבָאִים וְזוֹקְפִים אוֹתָם לִצְדָדֵי הַמִּזְבֵּחַ,

וְרָאשֵׁיהֶם כְּפוּפִים עַל גַּבֵּי הַמִּזְבֵּחַ.

תָּקְעוּ וְהֵרִיעוּ וְתָקָעוּ.

בְּכָל יוֹם מַקִּיפִים אֶת הַמִּזְבֵּחַ פַּעַם אַחַת,

וְאוֹמְרִים:

"אָנָּא יי הוֹשִׁיעָה נָּא,

אָנָּא וְהוֹשִׁיעָה נָּא!".

רְבִּי יְהוּדָה אוֹמֵר:

"אֲנִי וְהוּא וְהוֹשִׁיעָה נָּא,

אֲנִי וְהוּא וְהוֹשִׁיעָה נָּא!"

אוֹתוֹ הַיּוֹם מַקִּיפִים אֶת הַמִּזְבֵּחַ שֶׁבַע פְּעָמִים.

(בְּשָׁעַת פְּטִירָתָן, <ליתא בכ"י קאופמן>

מָה הֵן אוֹמְרִים?

"יֹפִי לָךְ, מִזְבֵּחַ!

יֹפִי לָךְ, מִזְבֵּחַ!"

רְבִּי אֱלִיעֶזֶר אוֹמֵר:

"לְיָהּ וְלָךְ מִזְבֵּחַ!

לְיָהּ וְלָךְ מִזְבֵּחַ!")

### @11מסכת סוכה פרק ד משנה ו

ה

כְּמַעֲשֵׂהוּ בַחוֹל, כֵּן מַעֲשֵׂהוּ בַשַּׁבָּת,

אֶלָּא שֶׁהָיוּ מְלַקְּטִים אוֹתָם מֵעֶרֶב שַׁבָּת,

וּמַנִּיחִין אוֹתָם בְּגִיגִיּוֹת שֶׁלַּזָּהָב,

כְּדֵי שֶׁלֹּא יִכְמֹשׁוּ.

רְבִּי יוֹחָנָן בֶּן בְּרוֹקָה אוֹמֵר:

חֲרִיּוֹת שֶׁלַּדָּקָל הָיוּ מְלַקְּטִים

וְחוֹבְטִים עַל גַּבֵּי הַמִּזְבֵּחַ.

אוֹתוֹ הַיּוֹם הָיָה נִקְרָא יוֹם חִבּוּט חֲרִיּוֹת.

### (@11מסכת סוכה פרק ד משנה ז)

מִיָּד הַתִּינוֹקוֹת שׁוֹמְטִים אֶת לוּלַבֵּיהֶם,

וְאוֹכְלִים אֶת אֶתְרוֹגֵיהֶם.

### @11מסכת סוכה פרק ד משנה ח

ו

הַהַלֵּל וְהַשִּׂמְחָה שְׁמוֹנָה, כֵּיצַד?

מְלַמֵּד שֶׁאָדָם חַיָּב בִּכְבוֹד יוֹם טוֹב הָאַחֲרוֹן שֶׁלֶּחָג,

כִּשְׁאָר כָּל יְמוֹת הֶחָג.

סֻכָּה שִׁבְעָה, כֵּיצַד?

גָּמַר מִלֹּאכַל,

לֹא יָתֵיר אֶת סֻכָּתוֹ;

אֲבָל מוֹרִיד הוּא אֶת הַכֵּלִים מִן הַמִּנְחָה וּלְמַעְלָן,

בִּשְׁבִיל כְּבוֹד יוֹם טוֹב הָאַחֲרוֹן.

### @11מסכת סוכה פרק ד משנה ט

ז

נִסּוּךְ הַמַּיִם שִׁבְעָה, כֵּיצַד?

צְלוֹחִית שֶׁלַּזָּהָב מַחֲזֶקֶת שְׁלשֶׁת לָגִּים הָיָה מְמַלֵּא מִן הַשִּׁילוֹחַ.

הִגִּיעוּ לְשַׁעַר הַמַּיִם,

תָּקְעוּ וְהֵרִיעוּ וְתָקָעוּ.

עָלָה בַכֶּבֶשׁ וּפָנָה לִשְׂמאלוֹ,

וּשְׁנֵי סְפָלִים שֶׁלַּכֶּסֶף הָיוּ שָׁם.

רְבִּי יְהוּדָה אוֹמֵר:

שֶׁלַּסִּיד הָיוּ,

אֶלָּא שֶׁהָיוּ מֻשְׁחָרִים מִפְּנֵי הַיַּיִן.

וּמְנֻקָּבִין כְּמִין שְׁנֵי חֹטְמִים דַּקִּים; < וּמַנֻּקָּבִין >

אֶחָד מְעֻבֶּה וְאֶחָד מֵדֵק,

כְּדֵי שֶׁיְּהוּ שְׁנֵיהֶם כָּלִים בְּבַת אַחַת.

ח

מַעֲרָבִי שֶׁלַּמַּיִם,

מִזְרָחִי שֶׁלַּיַּיִן.

עֵירָה שֶׁלַּמַּיִם בְּתוֹךְ שֶׁלַּיַּיִן,

אוֹ שֶׁלַּיַּיִן בְּתוֹךְ שֶׁלַּמַּיִם, יָצָא.

רְבִּי יְהוּדָה אוֹמֵר:

מִלֹּג הָיָה מְנַסֵּךְ כָּל שְׁמוֹנָה.

וְלַמְנַסֵּךְ אוֹמְרִין לוֹ:

"הַגְבַּהּ אֶת יָדָךְ!"

שֶׁפַּעַם אַחַת נִסֵּךְ עַל רַגְלָיו,

וּרְגָמוּהוּ כָל הָעָם בְּאֶתְרוֹגֵיהֶן.

### @11מסכת סוכה פרק ד משנה י

ט

כְּמַעֲשֵׂהוּ בַחוֹל,

כֵּן מַעֲשֵׂהוּ בַשַּׁבָּת.

אֲבַל שֶׁהָיָה מְמַלֵּא מֵעֶרֶב שַׁבָּת

חָבִית שֶׁלַּזָּהָב שֶׁאֵינָהּ מְקֻדֶּשֶׁת מִן הַשִּׁילוֹחַ.

הָיָה מַנִּיחָהּ בַּלִּשְׁכָּה.

נִשְׁפָּכָה אוֹ נִתְגַּלָּתָה,

הָיָה מְמַלָּהּ מִן הַכִּיּוֹר,

שֶׁהַמַּיִם וְהַיַּיִן הַמְּגֻלִּים פְּסוּלִים מֵעַל גַּבֵּי הַמִּזְבֵּחַ.

## @22פרק ה

### @11מסכת סוכה פרק ה משנה א

א

הֶחָלִיל חֲמִשָּׁה וְשִׁשָּׁה;

זֶה חָלִיל שֶׁלְּבֵית הַשּׁוֹאֲבָה,

שֶׁאֵינוּ דוֹחֶה לֹא אֶת הַשַּׁבָּת וְלֹא אֶת יוֹם טוֹב.

אָמְרוּ:

מִי שֶׁלֹּא רָאָה שִׂמְחַת בֵּית הַשּׁוֹאֲבָה,

לֹא רָאָה שִׂמְחָה מִיָּמָיו.

### @11מסכת סוכה פרק ה משנה ב

ב

מוֹצָאֵי יוֹם טוֹב הָרִאשׁוֹן שֶׁלֶּחָג

הָיוּ יוֹרְדִים לַעֲזָרַת הַנָּשִׁים,

וּמְתַקְּנִים שָׁם תִּקּוּן גָּדוֹל.

וּמְנוֹרוֹת שֶׁלַּזָּהָב הָיוּ שָׁם,

וּסְפָלִים שֶׁלַּזָּהָב בְּרָאשֵׁיהֶם,

וְאַרְבָּעָה סֻלָּמוֹת עַל כָּל מְנוֹרָה וּמְנוֹרָה,

וְאַרְבָּעָה יְלָדִים מִפִּרְחֵי כְהֻנָּה,

וּבִידֵיהֶם כַּדֵּי יַיִן וְכַדֵּי שֶׁמֶן שֶׁלְּמֵאָה וְעֶשְׂרִים לֹג,

וְהֵן מְטִילִין לְתוֹךְ כָּל סֵפֶל וְסֵפֶל.

### @11מסכת סוכה פרק ה משנה ג

ג

מִבְּלָאֵי מִכְנְסֵי הַכֹּהֲנִים וּמֵהֶמְיָנֵיהֶם הָיוּ מַפְקִיעִים,

וּבָהֶם הָיוּ מַדְלִיקִים.

לֹא הָיְתָה חָצֵר בִּירוּשָׁלַיִם

שֶׁלֹּא הָיְתָה מְאִירָה מֵאוֹר בֵּית הַשּׁוֹאֲבָה.

### @11מסכת סוכה פרק ה משנה ד

ד

הַחֲסִידִים וְאַנְשֵׁי הַמַּעֲשֶׂה

הָיוּ מְרַקְּדִים לִפְנֵיהֶם בַּאֲבוּקוֹת,

וְאוֹמְרִין לִפְנֵיהֶם דִּבְרֵי תֻשְׁבָּחוֹת.

הַלְוִיִּם בְּכִנּוֹרוֹת וּבִנְבָלִים וּבִמְצִלְתַּיִם,

וּבְכָל כְּלֵי שִׁיר בְּלֹא מִסְפָּר,

עַל חֲמֵשׁ עֶשְׂרֵה מַעֲלוֹת

הַיּוֹרְדוֹת מֵעֲזָרַת יִשְׂרָאֵל לַעֲזָרַת הַנָּשִׁים,

כְּנֶגֶד חֲמֵשׁ עֶשְׂרֵה שִׁיר הַמַּעֲלוֹת שֶׁבַּתִּלִּים,

שֶׁעֲלֵיהֶן הַלְוִיִּם עוֹמְדִין בַּשִּׁיר.

ה

עָמְדוּ שְׁנֵי כֹהֲנִים בְּשַׁעַר הָעֶלְיוֹן,

הַיּוֹרֵד מֵעֲזָרַת יִשְׂרָאֵל לַעֲזָרַת הַנָּשִׁים,

וּשְׁתֵּי חֲצוֹצְרוֹת בְּיָדָם.

קָרָא הַגֶּבֶר,

תָּקְעוּ וְהֵרִיעוּ וְתָקָעוּ.

הִגִּיעוּ לְמַעֲלָה עֲשִׂירִית,

תָּקְעוּ וְהֵרִיעוּ וְתָקָעוּ.

הִגִּיעוּ לָעֲזָרָה,

תָּקְעוּ וְהֵרִיעוּ וְתָקָעוּ.

הָיוּ תוֹקְעִים וְהוֹלְכִים,

עַד שֶׁמַּגִיעִים לְשַׁעַר הַיּוֹצֵא לַמִּזְרָח.

הִגִּיעוּ לְשַׁעַר הַיּוֹצֵא לַמִּזְרָח,

וְהָפְכוּ פְנֵיהֶן לַמַּעֲרָב, וְאָמְרוּ:

"אֲבוֹתֵינוּ שֶׁהָיוּ בַמָּקוֹם הַזֶּה, (יְחֶזְקֵאל ח,טז)

"אֲחֹרֵיהֶם אֶל הֵיכַל יי וּפְנֵיהֶם קֵדְמָה,

וְהֵמָּה מִשְׁתַּחֲוִים קֵדְמָה לַשָּׁמֶשׁ";

אָנוּ לְיָהּ וּלְיָהּ עֵינֵינוּ!"

רְבִּי יְהוּדָה אוֹמֵר:

הָיוּ שׁוֹנִין אוֹתוֹ לוֹמַר:

"אָנוּ לְיָהּ, וּלְיָהּ עֵינֵינוּ!"

### @11מסכת סוכה פרק ה משנה ה

ו

אֵין פּוֹחֲתִים מֵעֶשְׂרִים וְאַחַת תְּקִיעָה בַמִּקְדָּשׁ,

וְלֹא מוֹסִיפִים עַל אַרְבָּעִים וּשְׁמוֹנֶה.

בְּכָל יוֹם הָיוּ שָׁם עֶשְׂרִים וְאַחַת תְּקִיעָה:

שָׁלוֹשׁ לִפְתִיחַת הַשְּׁעָרִים,

וְתֵשַׁע לְתָמִיד שֶׁלַּשַּׁחַר,

וְתֵשַׁע לְתָמִיד שֶׁלְּבֵין הָעַרְבַּיִם.

וּבַמּוּסָפִים מוֹסִיפִים עוֹד תֵּשַׁע.

וּבְעֶרֶב שַׁבָּת מוֹסִיפִים עוֹד שֵׁשׁ:

שָׁלוֹשׁ לְהַבְטִיל אֶת הָעָם מִן הַמְּלָאכָה,

וְשָׁלוֹשׁ לְהַבְדִּיל בֵּין קֹדֶשׁ לְחֹל.

ז

עֶרֶב שַׁבָּת שֶׁבְּתוֹךְ הֶחָג,

הָיוּ שָׁם אַרְבָּעִים וּשְׁמוֹנֶה:

שָׁלוֹשׁ לִפְתִיחַת שְׁעָרִים,

שָׁלוֹשׁ לְשַׁעַר הָעֶלְיוֹן,

וְשָׁלוֹשׁ לְשַׁעַר הַתַּחְתּוֹן,

שָׁלוֹשׁ לְמִלּוּי הַמַּיִם,

וְשָׁלוֹשׁ עַל גַּבֵּי הַמִּזְבֵּחַ,

וְתֵשַׁע לְתָמִיד שֶׁלַּשַּׁחַר,

וְתֵשַׁע לְתָמִיד שֶׁלְּבֵין הָעַרְבַּיִם,

וְתֵשַׁע לַמּוּסָפִים,

וְשָׁלוֹשׁ לְהַבְטִיל אֶת הָעָם מִן הַמְּלָאכָה,

וְשָׁלוֹשׁ לְהַבְדִּיל בֵּין קֹדֶשׁ לְחֹל.

### @11מסכת סוכה פרק ה משנה ו

ח

יוֹם טוֹב הָרִאשׁוֹן שֶׁלֶּחָג,

הָיוּ שָׁם שְׁלֹשָׁה עָשָׂר פָּרִים,

וְאֵילִים שְׁנַיִם, וְשָׂעִיר אֶחָד.

נִשְׁתַּיְּרוּ שָׁם אַרְבָּעָה עָשָׂר כְּבָשִׂים לִשְׁמוֹנֶה מִשְׁמָרוֹת.

ט

בַּיּוֹם הָרִאשׁוֹן שִׁשָּׁה כֹהֲנִים מַקְרִיבִים שְׁנַיִם שְׁנַיִם,

וְהַשְּׁאָר אֶחָד אֶחָד.

בַּשֵּׁנִי, חֲמִשָּׁה מַקְרִיבִים שְׁנַיִם שְׁנַיִם,

וְהַשְּׁאָר אֶחָד אֶחָד.

בַּשְּׁלִישִׁי אַרְבָּעָה מַקְרִיבִים שְׁנַיִם שְׁנַיִם,

וְהַשְּׁאָר אֶחָד אֶחָד.

בָּרְבִיעִי שְׁלוֹשָׁה מַקְרִיבִים שְׁנַיִם שְׁנַיִם,

וְהַשְּׁאָר אֶחָד אֶחָד.

בַּחֲמִישִׁי שְׁנַיִם מַקְרִיבִים שְׁנַיִם שְׁנַיִם,

וְהַשְּׁאָר אֶחָד אֶחָד.

בַּשִּׁשִּׁי אֶחָד מַקְרִיב שְׁנַיִם שְׁנַיִם,

וְהַשְּׁאָר אֶחָד אֶחָד.

בַּשְּׁבִיעִי כֻלָּם שָׁוִים.

בַּשְּׁמִינִי חָזְרוּ לַפַּיִס כָּרְגָלִים.

אָמְרוּ:

מִי שֶׁהָיָה מַקְרִיב פָּרִים הַיּוֹם,

לֹא הָיָה מַקְרִיב לְמָחָר,

אֶלָּא חוֹזְרִין חֲלִלָּה.

### @11מסכת סוכה פרק ה משנה ז

י

בִּשְׁלֹשָׁה פְרָקִים בַּשָּׁנָה,

הָיוּ כָל הַמִּשְׁמָרוֹת שָׁוִים בֶּאֱמוּרֵי רְגָלִים

וּבְחִלּוּק לֶחֶם הַפָּנִים.

וּבָעֲצֶרֶת אוֹמְרִים לוֹ:

"הֵילָךְ מַצָּה, הֵילָךְ חָמֵץ!

הֵילָךְ מַצָּה, הֵילָךְ חָמֵץ!"

מִשְׁמָר שֶׁזְּמַנּוֹ קָבוּעַ,

הוּא מַקְרִיב תְּמִידִים, נְדָרִים וּנְדָבוֹת

וְכָל קָרְבְּנוֹת הַצִּבּוּר.

הוּא מַקְרִיב עַל הַכֹּל.

בִּזְמַן שֶׁהוּא יוֹם טוֹב הָרִאשׁוֹן סָמוּךְ לַשַּׁבָּת,

בֵּין מִלְּפָנֶיהָ וּבֵין מִלְּאַחֲרֶיהָ,

הָיוּ כָל הַמִּשְׁמָרוֹת שָׁוִים בְּחִלּוּק לֶחֶם הַפָּנִים.

### @11מסכת סוכה פרק ה משנה ח

יא  
חָל יוֹם אֶחָד לְהַפְסִיק בִּנְתַּיִם,

מִשְׁמָר שֶׁזְּמַנּוֹ קָבוּעַ,

הוּא נוֹטֵל עֶשֶׂר חַלּוֹת,

וְהַמִּתְעַכֵּב נוֹטֵל שְׁתַּיִם.

בִּשְׁאָר כָּל יְמוֹת הַשָּׁנָה,

הַנִּכְנָס נוֹטֵל שֵׁשׁ,

וְהַיּוֹצֵא נוֹטֵל שֵׁשׁ.

רְבִּי יְהוּדָה אוֹמֵר:

הַנִּכְנָס נוֹטֵל שֶׁבַע,

וְהַיּוֹצֵא נוֹטֵל חָמֵשׁ.

הַנִּכְנָסִין חוֹלְקִים בַּצָּפוֹן,

וְיוֹצְאִין בַּדָּרוֹם.

בִּלְגָּה חוֹלֶקֶת לְעוֹלָם בַּדָּרוֹם,

וְטַבַּעְתָּהּ קְבוּעָה,

וְחַלּוֹנָהּ סְתוּמָה.

### חסלת @11מסכת סוכה

# @00מסכת ביצה

## @22פרק א

### @11מסכת ביצה פרק א משנה א

א

בֵּיצָה שֶׁנּוֹלְדָה בְיוֹם טוֹב,

בֵּית שַׁמַּי אוֹמְרִים:

תֵּאָכֵל.

וּבֵית הֶלֵּל אוֹמְרִים:

לֹא תֵאָכֵל.

בֵּית שַׁמַּי אוֹמְרִים:

שְׂאוֹר כַּזַּיִת, וְחָמֵץ כַּכּוֹתֶבֶת.

וּבֵית הֶלֵּל אוֹמְרִים:

זֶה וָזֶה כַּזַּיִת.

### @11מסכת ביצה פרק א משנה ב

ב

הַשּׁוֹחֵט חַיָּה וָעוֹף בְּיוֹם טוֹב,

בֵּית שַׁמַּי אוֹמְרִים:

יַחְפֹּר בַּדָּקָר וִיכַסֶּה. <מחוק: בדקל>

וּבֵית הֶלֵּל אוֹמְרִים:

לֹא יִשְׁחֹט,

אֶלָּא אִם כֵּן הָיָה לוֹ עָפָר מוּכָן.

וּמוֹדִים,

שֶׁאִם שָׁחַט שֶׁיַּחְפֹּר בַּדָּקָר וִיכַסֶּה, <מחוק: בדקל>

שֶׁאֵפֶר הַכִּירָה מוּכָן.

### @11מסכת ביצה פרק א משנה ג

ג

בֵּית שַׁמַּי אוֹמְרִים:

אֵין מוֹלִיכִים אֶת הַסֻּלָּם מִשּׁוֹבָךְ לְשׁוֹבָךְ,

אֲבָל מַטֵּהוּ מֵחַלּוֹן לְחַלּוֹן.

וּבֵית הֶלֵּל מַתִּירִין.

בֵּית שַׁמַּי אוֹמְרִים:

לֹא יִטֹּל, אֶלָּא אִם כֵּן נִעְנַע מִבְּעוֹד יוֹם.

וּבֵית הֶלֵּל אוֹמְרִים:

עוֹמֵד וְאוֹמֵר:

זֶה וָזֶה אֲנִי נוֹטֵל.

### @11מסכת ביצה פרק א משנה ד

ד

זִמֵּן שְׁחוֹרִים וּמָצָא לְבָנִים,

לְבָנִים וּמָצָא שְׁחוֹרִים;

שְׁנַיִם וּמָצָא שְׁלֹשָׁה,

אֲסוּרִין.

שְׁלֹשָׁה וּמָצָא שְׁנַיִם,

מֻתָּרִים.

בְּתוֹךְ הַקֵּן, וּמָצָא לִפְנֵי הַקֵּן,

אֲסוּרִין.

אֵין שָׁם אֶלָּא הֵם,

הֲרֵי אֵלּוּ מֻתָּרִין.

### @11מסכת ביצה פרק א משנה ה

ה

בֵּית שַׁמַּי אוֹמְרִים:

אֵין מְסַלְּקִין אֶת הַתְּרִיסִין בְּיוֹם טוֹב.

וּבֵית הֶלֵּל מַתִּירִין אַף לְהַחֲזִיר.

בֵּית שַׁמַּי אוֹמְרִים:

אֵין נוֹטְלִין אֶת הָעֶלִי לְקַצֵּב עָלָיו בָּשָׂר.

וּבֵית הֶלֵּל מַתִּירִין.

בֵּית שַׁמַּי אוֹמְרִים:

אֵין נוֹתְנִין אֶת הָעוֹר לִפְנֵי בֵית הַדְּרִיסָה,

וְלֹא יַגְבִּיהֶנּוּ,

אֶלָּא אִם כֵּן יֵשׁ עִמּוֹ בָשָׂר.

וּבֵית הֶלֵּל מַתִּירִין.

ו

בֵּית שַׁמַּי אוֹמְרִים:

אֵין מוֹצִיאִין לֹא אֶת הַקָּטָן וְלֹא אֶת הַלּוּלָב,

וְלֹא אֶת סֵפֶר תּוֹרָה בִרְשׁוּת הָרַבִּים.

וּבֵית הֶלֵּל מַתִּירִין.

### @11מסכת ביצה פרק א משנה ו

ז

בֵּית שַׁמַּי אוֹמְרִים:

אֵין מוֹלִיכִין חַלָּה וּמַתָּנוֹת לַכֹּהֵן בְּיוֹם טוֹב,

בֵּין שֶׁהוּרָמוּ מֵאֶמֶשׁ וּבֵין שֶׁהוּרְמוּ מֵהַיּוֹם.

וּבֵית הֶלֵּל מַתִּירִין.

אָמְרוּ בֵית שַׁמַּי לְבֵית הֶלֵּל:

גְּזֵרָה שָׁוָה:

חַלָּה וּמַתָּנוֹת, מַתָּנָה לַכֹּהֵן,

וּתְרוּמָה מַתָּנָה לַכֹּהֵן;

כַּשֵּׁם שֶׁאֵין מוֹלִיכִים אֶת הַתְּרוּמָה,

כָּךְ לֹא יוֹלִיכוּ אֶת הַמַּתָּנוֹת.

אָמְרוּ לָהֶם בֵּית הֶלֵּל:

לֹא, אִם אֲמַרְתֶּם בִּתְרוּמָה, שֶׁאֵינוּ זַכַּי בַּהֲרָמָתָהּ,

תֹּאמְרוּ בְמַתָּנוֹת, שֶׁהוּא זַכַּי בַּהֲרָמָתָם!

### @11מסכת ביצה פרק א משנה ז

ח

בֵּית שַׁמַּי אוֹמְרִים:

תַּבְלִין נִדּוֹכִין בְּמָדוֹךְ שֶׁלָּעֵץ,

וְהַמֶּלַח בְּמָדוֹךְ שֶׁלָּאֶבֶן, בַּפַּךְ וּבְעֵץ הַפָּרוּר.

וּבֵית הֶלֵּל אוֹמְרִים:

תַּבְלִין נִדּוֹכִין כְּדַרְכָּן בְּמָדוֹךְ שֶׁלָּאֶבֶן,

וְהַמֶּלַח בְּמָדוֹךְ שֶׁלָּעֵץ.

### @11מסכת ביצה פרק א משנה ח

ט

הַבּוֹרֵר קִטְנִית בְּיוֹם טוֹב,

בֵּית שַׁמַּי אוֹמְרִים:

בּוֹרֵר אֹכֶל אֹכֶל.

וּבֵית הֶלֵּל אוֹמְרִים:

בּוֹרֵר כְּדַרְכּוֹ וּבְחֵיקוֹ, וּבַתַּמְחוּי,

אֲבָל לֹא בַטַּבְלָה, וְלֹא בַנָּפָה, וְלֹא בַכְּבָרָה.

רַבָּן גַּמְלִיאֵל אוֹמֵר:

אַף מֵדִיחַ וְשׁוֹלֶה.

### @11מסכת ביצה פרק א משנה ט

י

בֵּית שַׁמַּי אוֹמְרִים:

אֵין מְשַׁלְּחִים בְּיוֹם טוֹב אֶלָּא מָנוֹת.

וּבֵית הֶלֵּל אוֹמְרִים:

מְשַׁלְּחִין בְּהֵמָה חַיָּה וָעוֹף חַיִּים וּשְׁחוּטִים.

מְשַׁלְּחִין יֵינוֹת שְׁמָנִים וּסְלָתוֹת וְקִטְנִיּוֹת,

אֲבָל לֹא תְבוּאָה.

רְבִּי שִׁמְעוֹן מַתִּיר אַף בִּתְבוּאָה.

### @11מסכת ביצה פרק א משנה י

יא  
מְשַׁלְּחִין כֵּלִים,

בֵּין תְּפוּרִין וּבֵין שֶׁאֵינָן תְּפוּרִים,

אַף עַל פִּי שֶׁיֵּשׁ בָּהֶם כִּלְאַיִם,

וְהֵן לְצֹרֶךְ הַמּוֹעֵד.

אֲבָל לֹא סַנְדָּל מְסֻמָּר,

וְלֹא מַנְעָל שֶׁאֵינוּ תָפוּר.

רְבִּי יְהוּדָה אוֹמֵר:

אַף לֹא מַנְעָל לָבָן,

מִפְּנֵי שֶׁצָּרִיךְ אֻמָּן.

זֶה הַכְּלָל:

כָּל שֶׁנֵּאוֹתִין בּוֹ בְיוֹם טוֹב,

מְשַׁלְּחִין אוֹתוֹ.

## @22פרק ב

### @11מסכת ביצה פרק ב משנה א

א

יוֹם טוֹב שֶׁחָל לִהְיוֹת עֶרֶב שַׁבָּת,

לֹא יְבַשֵּׁל כַּתְּחִלָּה מִיּוֹם טוֹב לַשַּׁבָּת,

אֲבָל מְבַשֵּׁל הוּא לְיוֹם טוֹב,

וְאִם הוֹתִיר, הוֹתִיר לַשַּׁבָּת,

וְעוֹשֶׂה תַבְשִׁיל מֵעֶרֶב יוֹם טוֹב,

וְסוֹמֵךְ עָלָיו לַשַּׁבָּת.

בֵּית שַׁמַּי אוֹמְרִים:

שְׁנֵי תַבְשִׁילִין.

וּבֵית הֶלֵּל אוֹמְרִים:

תַּבְשִׁיל אֶחָד.

מוֹדִים בְּדָג וּבְבֵיצָה שֶׁעָלָיו,

שֶׁהֵן שְׁנֵי תַבְשִׁילִין.

אֲכָלוֹ, אוֹ שֶׁאָבַד,

לֹא יְבַשֵּׁל עָלָיו כַּתְּחִלָּה.

שִׁיֵּר מִמֶּנּוּ כָל שֶׁהוּא,

סוֹמֵךְ עָלָיו בַּשַּׁבָּת.

### @11מסכת ביצה פרק ב משנה ב

ב

חָל לִהְיוֹת לְאַחַר שַׁבָּת,

בֵּית שַׁמַּי אוֹמְרִים:

מַטְבִּילִין אֶת הַכֹּל מִלִּפְנֵי הַשַּׁבָּת.

וּבֵית הֶלֵּל אוֹמְרִים:

כֵּלִים, מִלִּפְנֵי הַשַּׁבָּת,

וְאָדָם, בַּשַּׁבָּת.

### @11מסכת ביצה פרק ב משנה ג

ג

שָׁוִים שֶׁהֵם מַשִּׁיקִין אֶת הַמַּיִם בִּכְלִי אֶבֶן לְטַהֲרָה,

אֲבָל לֹא לְהַטְבִּיל.

מַטְבִּילִים מִגַּב לְגַב וּמֵחֲבוֹרָה לַחֲבוֹרָה.

### @11מסכת ביצה פרק ב משנה ד

ד

בֵּית שַׁמַּי אוֹמְרִים:

מְבִיאִין שְׁלָמִים וְאֵין סוֹמְכִין עֲלֵיהֶם,

אֲבָל לֹא עוֹלוֹת.

וּבֵית הֶלֵּל אוֹמְרִים:

מְבִיאִין שְׁלָמִים וְעוֹלוֹת וְסוֹמְכִין עֲלֵיהֶם.

### @11מסכת ביצה פרק ב משנה ה

ה

בֵּית שַׁמַּי אוֹמְרִים:

לֹא יָחֵם אָדָם חַמִּים לְרַגְלָיו,

אֶלָּא אִם כֵּן רְאוּיִים לִשְׁתִיָּה.

וּבֵית הֶלֵּל מַתִּירִין.

עוֹשֶׂה מְדוּרָה וּמִתְחַמֵּם כְּנֶגְדָּהּ.

### @11מסכת ביצה פרק ב משנה ו

ו

שְׁלֹשָׁה דְבָרִים

רַבָּן גַּמְלִיאֵל מַחְמִיר כְּדִבְרֵי בֵית שַׁמַּי:

אֵין טוֹמְנִים אֶת הַחַמִּים מִיּוֹם טוֹב לַשַּׁבָּת,

וְאֵין זוֹקְפִין אֶת הַמְּנוֹרָה בְיוֹם טוֹב,

וְאֵין אוֹפִין פִּתָּן גְּרִיצוֹת אֶלָּא רְקִיקִים.

אָמַר רַבָּן גַּמְלִיאֵל:

מִימֵיהֶם שֶׁלְּבֵית אַבָּא,

לֹא הָיוּ אוֹפִין אֶת פִּתָּן גְּרִיצוֹת, אֶלָּא רְקִיקִים.

אָמְרוּ לוֹ:

מַה נַּעֲשֶׂה לָהֶם לְבֵית אָבִיךָ,

שֶׁהָיוּ מַחְמִירִים עַל עַצְמָן וּמְקִלִּים עַל כָל יִשְׂרָאֵל,

לִהְיוֹת אוֹפִין פִּתָּן גְּרִיצוֹת וָחֳרִי.

### @11מסכת ביצה פרק ב משנה ז

ז

אַף הוּא אָמַר שְׁלֹשָׁה דְבָרִים לְהָקֵל:

מְכַבְּדִין בֵּין הַמִּטּוֹת,

וּמַנִּיחִים אֶת הַמִּגְמָר בְּיוֹם טוֹב,

וְעוֹשִׂין גְּדִי מְקֻלָּס בְּלֵילֵי פְסָחִים.

וַחֲכָמִים אוֹסְרִין.

### @11מסכת ביצה פרק ב משנה ח

ח

שְׁלֹשָׁה דְבָרִים רְבִּי אֶלְעָזָר בֶּן עֲזַרְיָה מַתִּיר,

וַחֲכָמִים אוֹסְרִין:

פָּרָתוֹ יוֹצָא בִרְצוּעָה שֶׁבֵּין קְרָנֶיהָ,

וּמְקָרְדִים אֶת הַבְּהֵמָה בְיוֹם טוֹב, *<מגרדים במגרדת; מוציאים תולעים>*

וְשׁוֹחֲקִים אֶת הַפִּלְפְּלִים בָּרֵחַיִם שֶׁלָּהֶם.

רְבִּי יְהוּדָה אוֹמֵר:

אֵין מְקָרְדִים אֶת הַבְּהֵמָה בְיוֹם טוֹב,

מִפְּנֵי שֶׁהוּא עוֹשֶׂה חַבּוּרָה,

אֲבָל מְקַרְצְפִים. *<מגרדים במגרדת עץ>*

וַחֲכָמִים אוֹמְרִים:

אֵין מְקָרְדִים,

אַף לֹא מְקַרְצְפִים.

### @11מסכת ביצה פרק ב משנה ט

ט

הָרֵחַיִם שֶׁלַּפִּלְפְּלִין טְמֵאָה מִשֵּׁם שְׁלֹשָׁה כֵלִים:

מִשּׁוּם כְּלֵי קִבּוּל,

מִשֵּׁם כְּלֵי מַתְּכוֹת,

מִשּׁוּם כְּבָרָה.

### (@11מסכת ביצה פרק ב משנה י)

עֲגָלָה שֶׁלַּקָּטָן טְמֵאָה מִדְרָס,

וְנִטֶּלֶת בַּשַּׁבָּת,

אֵינָה נִגְרֶרֶת אֶלָּא עַל גַּבֵּי הַכֵּלִים.

רְבִּי יְהוּדָה אוֹמֵר:

כָּל הַכֵּלִים אֵינָן נִגְרָרִים,

חוּץ מִן הָעֲגָלָה,

מִפְּנֵי שֶׁהִיא כּוֹבָשֶׁת.

## @22פרק ג

### @11מסכת ביצה פרק ג משנה א

א

אֵין צָדִים דָּגִים מִן הַבִּיבָרִין,

וְאֵין נוֹתְנִין לִפְנֵיהֶם מְזוֹנוֹת.

אֲבָל צָדִין חַיָּה וָעוֹף מִן הַבִּיבָרִים,

וְנוֹתְנִים לִפְנֵיהֶם מְזוֹנוֹת.

רַבָּן שִׁמְעוֹן בֶּן גַּמְלִיאֵל אוֹמֵר:

לֹא כָל הַבִּיבָרִים שָׁוִים.

זֶה הַכְּלָל:

כָּל הַמְחֻסָּר צִידָה, אָסוּר,

וְשֶׁאֵינוּ מְחֻסָּר צִידָה, מֻתָּר.

### @11מסכת ביצה פרק ג משנה ב

ב

מְצוֹדוֹת חַיָּה וְעוֹפוֹת וְדָגִים

שֶׁעֲשָׂאָן מֵעֶרֶב יוֹם טוֹב,

לֹא יִטֹּל מֵהֶן בְּיוֹם טוֹב,

אֶלָּא אִם כֵּן יָדוּעַ שֶׁנִּצּוֹדוּ מִבְּעוֹד יוֹם.

מַעֲשֶׂה בְגוֹי אֶחָד,

שֶׁהֵבִיא דָּגִים לְרַבָּן גַּמְלִיאֵל, וְאָמַר:

"מֻתָּרִין הֵן,

אֶלָּא שֶׁאֵין רְצוֹנִי לְקַבֵּל הֵימֶנּוּ."

### @11מסכת ביצה פרק ג משנה ג

ג

בְּהֵמָה מְסֻכֶּנֶת, לֹא יִשְׁחֹט,

אֶלָּא אִם כֵּן יָדוּעַ

שֶׁהוּא יָכֹל לֹאכַל מִמֶּנָּה כַזַּיִת צָלִי מִבְּעוֹד יוֹם.

רְבִּי עֲקִיבָה אוֹמֵר:

אֲפִלּוּ כַזַּיִת חַי מִבֵּית טְבִיחָתָהּ.

שְׁחָטָהּ בַּשָּׂדֶה לֹא יְבִיאֶנָּה בַמּוֹט וּבַמִּטָּה;

אֲבָל מֵבִיאָהּ בְּיָדוֹ אֵבָרִים אֵבָרִים.

### @11מסכת ביצה פרק ג משנה ד

ד

בְּכוֹר שֶׁנָּפַל לַבּוֹר,

רְבִּי יְהוּדָה אוֹמֵר:

יֵרֵד מֻמְחֶה וְיִרְאֶה,

אִם יֶשׁ בּוֹ מוּם, יַעֲלֶה וְיִשְׁחֹט;

וְאִם לָאו, לֹא יִשְׁחֹט.

רְבִּי שִׁמְעוֹן אוֹמֵר:

כָּל שֶׁאֵין מוּמוֹ נִכָּר מֵעֶרֶב יוֹם טוֹב,

אֵין זֶה מִן הַמּוּכָן.

### @11מסכת ביצה פרק ג משנה ה

ה

בְּהֵמָה שֶׁמֵּתָה, לֹא יְזִיזֶנָּה מִמְּקוֹמָהּ.

מַעֲשֶׂה וְשָׁאֲלוּ אֶת רְבִּי טַרְפוֹן עָלֶיהָ,

וְעַל הַחַלָּה שֶׁנִּטַּמַּאת,

וְנִכְנַס לְבֵית הַמִּדְרָשׁ וְשָׁאַל,

וְאָמְרוּ לוֹ:

"לֹא יְזִיזֵם מִמְּקוֹמָם."

### @11מסכת ביצה פרק ג משנה ו

ו  
אֵין נִמְנִים עַל הַבְּהֵמָה כַתְּחִלָּה בְיוֹם טוֹב,

אֲבָל נִמְנִים עָלֶיהָ מֵעֶרֶב יוֹם טוֹב,

וְשׁוֹחֲטִין וּמְחַלְּקִין בֵּינֵיהֶם.

רְבִּי יְהוּדָה אוֹמֵר:

שׁוֹקֵל אָדָם בָּשָׂר כְּנֶגֶד הַכֶּלִי אוֹ כְנֶגֶד הַקּוֹפִּיס.

וַחֲכָמִים אוֹמְרִים:

אֵין מַשְׁגִּיחִין בְּכַף מֹאזְנַיִם כָּל עִקָּר.

### @11מסכת ביצה פרק ג משנה ז

ז

אֵין מַשְׁחִיזִין אֶת הַסְּכִין,

אֲבָל מַשִּׂיאָהּ עַל גַּבֵּי חֲבֶרְתָּהּ.

לֹא יֹאמַר אָדָם לַטַּבָּח:

"מְכֹר לִי בְדִינָר בָּשָׂר",

אֲבָל שׁוֹחֵט וְהֵם מְחַלְּקִים בֵּינֵיהֶם.

### @11מסכת ביצה פרק ג משנה ח

ח

אוֹמֵר אָדָם לַחַנְוָנִי:

"מַלֵּא לִי כֶלִי זֶה", אֲבָל לֹא בַמִּדָּה.

רְבִּי יְהוּדָה אוֹמֵר:

אִם הָיָה כֶלִי שֶׁלַּמִּדָּה, לֹא יְמַלֶּאנּוּ.

מַעֲשֶׂה בְשָׁאוּל בֶּן בָּטְנִית,

שֶׁהָיָה מְמַלֵּא אֶת מִדּוֹתָיו מֵעֶרֶב יוֹם טוֹב,

וְנוֹתְנָן לַלָּקוֹחוֹת בְּיוֹם טוֹב.

אַבָּא שָׁאוּל אוֹמֵר:

בַּמּוֹעֵד עוֹשֶׂה כֵן.

וַחֲכָמִים אוֹמְרִים:

אַף בַּחוֹל עוֹשֶׂה כֵן,

מִפְּנֵי מִצּוּי הַמִּדּוֹת.

ט

אוֹמֵר אָדָם לַחֲבֵרוֹ:

"תֶּן לִי בֵיצִים וֶאֱגוֹזִים בְּמִנְיָן".

שֶׁכֵּן דֶּרֶךְ בַּעַל הַבַּיִת לִהְיוֹת מוֹנֶה בְּתוֹךְ בֵּיתוֹ.

## @22פרק ד

### @11מסכת ביצה פרק ד משנה א

א

הַמֵּבִיא כַדֵּי יַיִן מִמָּקוֹם לְמָקוֹם,

לֹא יְבִיאֵם בַּסַּל וּבַקֻּפָּה,

אֲבָל מֵבִיא הוּא עַל כְּתֵפוֹ לְפָנָיו.

הַמּוֹלִיךְ אֶת הַתֶּבֶן,

לֹא יַפְשִׁיל אֶת הַקֻּפָּה לַאֲחוֹרָיו, <לְאַחוֹרָיו>

אֶלָּא נוֹטְלָהּ בְּיָדוֹ.

מַתְחִילִין בַּעֲרֵמַת הַתֶּבֶן,

אֲבָל לֹא בָעֵצִים שֶׁבַּמֻּקְצֶה.

### @11מסכת ביצה פרק ד משנה ב

ב

וְאֵין נוֹטְלִין עֵצִים מִן הַסֻּכָּה,

אֶלָּא מִן הַסָּמוּךְ לָהּ.

מְבִיאִים עֵצִים מִן הַשָּׂדֶה וּמִן הַמְכֻנָּס,

מִן הַקַּרְפֵּף, אֲפִלּוּ מִן הַמְפֻזָּר.

וְאֵי זֶה הוּא קַרְפֵּף?

כָּל שֶׁהוּא סָמוּךְ לָעִיר.

דִּבְרֵי רְבִּי יְהוּדָה.

רְבִּי יוֹסֵה אוֹמֵר:

כָּל שֶׁנִּכְנָסִים לוֹ בַּפּוֹתַחַת,

אֲפִלּוּ בְּתוֹךְ תְּחוּם שַׁבָּת.

### @11מסכת ביצה פרק ד משנה ג

ג

אֵין מְבַקְּעִין עֵצִים מִן הַקּוֹרוֹת,

וְלֹא מִן הַקּוֹרָה שֶׁנִּשְׁבָּרָה בְיוֹם טוֹב;

אֵין מְבַקְּעִים לֹא בַקָּרְדּוֹם וְלֹא בַמַּגָּל וְלֹא בַמְּגֵרָה,

אֶלָּא בַקּוֹפִּיס.

בַּיִת שֶׁהוּא מָלֵא פֵרוֹת,

וְסָתוּם וְנִפְחַת,

נוֹטֵל מִמְּקוֹם הַפַּחַת.

רְבִּי מֵאִיר אוֹמֵר:

פּוֹחֵת כַּתְּחִלָּה וְנוֹטֵל.

### @11מסכת ביצה פרק ד משנה ד

ד

אֵין פּוֹתְחִים אֶת הַנֵּר,

מִפְּנֵי שֶׁהוּא עוֹשֶׂה כֵלִי;

וְאֵין עוֹשִׂין פֶּחָמִים,

וְאֵין חוֹתְכִים אֶת הַפְּתִילָה לִשְׁנַיִם.

רְבִּי יְהוּדָה אוֹמֵר:

חוֹתְכָהּ בָּאוּר לִשְׁנֵי נֵרוֹת.

### @11מסכת ביצה פרק ד משנה ה

ה

אֵין שׁוֹבְרִים אֶת הַחֶרֶס,

וְאֵין חוֹתְכִין אֶת הַנְּיָר לִצְלוֹת בּוֹ מָלִיחַ,

וְאֵין גּוֹרְפִים תַּנּוּר וְכִירַיִם,

אֲבָל מְכַבְּשִׁין.

וְאֵין מַקִּיפִין שְׁתֵּי חֲבִיּוֹת

לִשְׁפּוֹת עֲלֵיהֶן אֶת הַקְּדֵרָה,

וְאֵין סוֹמְכִין אֶת הַקְּדֵרָה בַבַּקַּעַת,

וְכֵן הַדֶּלֶת.

וְאֵין מַנְהִיגִין אֶת הַבְּהֵמָה בַמַּקֵּל בְּיוֹם טוֹב.

### @11מסכת ביצה פרק ד משנה ו

ו

רְבִּי אֱלִיעֶזֶר אוֹמֵר:

נוֹטֵל אָדָם קֵיסָם לַחֲצוֹת בּוֹ שִׁנָּיו,

וּמְגַבֵּב מִן הֶחָצֵר וּמַדְלִיק,

שֶׁכָּל מַה שֶּׁבֶּחָצֵר מוּכָן.

וַחֲכָמִים אוֹמְרִים:

אַף מְגַבֵּב מִלְּפָנָיו וּמַדְלִיק.

### @11מסכת ביצה פרק ד משנה ז

ז

אֵין מוֹצִיאִין אֶת הָאוּר,

לֹא מִן הָעֵצִים וְלֹא מִן הָאֲבָנִים,

וְלֹא מִן הֶעָפָר וְלֹא מִן הַמַּיִם.

וְאֵין מְלַבְּנִים אֶת הָרְעָפִים לִצְלוֹת עֲלֵיהֶם.

וְעוֹד אָמַר רְבִּי אֱלִיעֶזֶר:

עוֹמֵד אָדָם עַל הַמֻּקְצֶה עֶרֶב שַׁבָּת בַּשְּׁבִיעִית,

וְאוֹמֵר:

"מִכָּן אֲנִי אוֹכֵל לְמָחָר."

וַחֲכָמִים אוֹמְרִים:

עַד שֶׁיִּרְשֹׁם וְיֹאמַר:

מִכָּן וְעַד כָּאן.

## @22פרק ה

### @11מסכת ביצה פרק ה משנה א

א

מַשְׁחִילִים פֵּרוֹת דֶּרֶךְ אֲרֻבָּה בְיוֹם טוֹב,

אֲבָל לֹא בַשַּׁבָּת.

וּמְכַסִּים אֶת הַפֵּרוֹת בַּכֵּלִים מִפְּנֵי הַדֶּלֶף,

וְכֵן כַּדֵּי יַיִן וְכַדֵּי שֶׁמֶן.

נוֹתְנִין כֶּלִי תַחַת הַדֶּלֶף בַּשַּׁבָּת.

### @11מסכת ביצה פרק ה משנה ב

ב

כָּל שֶׁחַיָּבִים עָלָיו מִשּׁוּם שְׁבוּת

וּמִשּׁוּם רְשׁוּת וּמִשּׁוּם מִצְוָה בַשַּׁבָּת,

חַיָּבִין עָלָיו בְּיוֹם טוֹב.

וְאֵלּוּ הֵן מִשּׁוּם שְׁבוּת:

לֹא עוֹלִים בָּאִילָן,

וְלֹא רוֹכְבִים עַל גַּבֵּי בְהֵמָה,

וְלֹא שָׁטִים עַל פְּנֵי הַמַּיִם,

וְלֹא מְסַפְּקִים,

וְלֹא מְטַפְּחִים,

וְלֹא מְרַקְּדִים.

וְאֵלּוּ הֵן מִשּׁוּם רְשׁוּת:

לֹא דָנִים,

וְלֹא מְקַדְּשִׁים,

וְלֹא חוֹלְצִין,

וְלֹא מְיַבְּמִין.

וְאֵלּוּ הֵן מִשֵּׁם מִצְוָה:

לֹא מַקְדִּישִׁין,

וְלֹא מַחֲרִימִים,

וְלֹא מַעֲרִיכִים,

וְלֹא מַגְבִּיהִים תְּרוּמָה וּמַעַשְׂרוֹת.

כָּל אֵלּוּ בְיוֹם טוֹב,

אֵין צָרִיך לוֹמַר בַּשַּׁבָּת.

אֵין בֵּין יוֹם טוֹב לַשַּׁבָּת

אֶלָּא אֹכֶל נֶפֶשׁ בִּלְבַד.

### @11מסכת ביצה פרק ה משנה ג

ג

הַבְּהֵמָה וְהַכֵּלִים כְּרַגְלֵי הַבְּעָלִים.

הַמּוֹסֵר בְּהֶמְתּוֹ לִבְנוֹ אוֹ לָרוֹעֶה,

הֲרֵי אֵלּוּ כְרַגְלָיו.

כֵּלִים מְיֻחָדִין לְאֶחָד מִן הָאַחִים שֶׁבַּבַּיִת

הֲרֵי אֵלּוּ כְרַגְלָיו,

וְשֶׁאֵינָן מְיֻחָדִין, לִמָקוֹם שֶׁכֻּלָּם הוֹלְכִין.

### @11מסכת ביצה פרק ה משנה ד

ד

הַשּׁוֹאֵל כֵּלִים מֵחֲבֵרוֹ מֵעֶרֶב יוֹם טוֹב,

כְּרַגְלֵי הַשּׁוֹאֵל;

בְּיוֹם טוֹב, כְּרַגְלֵי הַמַּשְׁאִיל.

הָאִשָּׁה שֶׁשָּׁאֲלָה מֵחֲבֵרְתָּהּ תַּבְלִים לִקְדֵרָתָהּ,

וּמַיִם וּמֶלַח לְעִסָּתָהּ,

הֲרֵי אֵלּוּ כְרַגְלֵי שְׁתֵּיהֶם.

רְבִּי יְהוּדָה פוֹטֵר בַּמַּיִם וּבַמֶּלַח,

מִפְּנֵי שֶׁאֵין בָּהֶם מַמָּשׁ.

### @11מסכת ביצה פרק ה משנה ה

ה

הַגַּחֶלֶת, כְּרַגְלֵי הַבְּעָלִים,

וְהַשַּׁלְהֶבֶת בְּכָל מָקוֹם.

גַּחֶלֶת שֶׁלַּהֶקְדֵּשׁ, מוֹעֲלִין בָּהּ,

וְהַשַּׁלְהֶבֶת, לֹא נֶהְנִים וְלֹא מוֹעֲלִים.

(הַמּוֹצִיא גַּחֶלֶת לִרְשׁוּת הָרַבִּים, חַיָּב,

וְשַׁלְהֶבֶת, פָּטוּר.)

ו

בְּאֵר שֶׁלַּיָּחִיד, כְּרַגְלֵי הַיָּחִיד,

וְשֶׁלְּאַנְשֵׁי הָעִיר, כְּרַגְלֵי אַנְשֵׁי אוֹתָהּ הָעִיר,

וְשֶׁלְּעוֹלֵי בָבֶל, כְּרַגְלֵי הַמְמַלֵּא.

### @11מסכת ביצה פרק ה משנה ו

ז

מִי שֶׁהָיוּ פֵרוֹתָיו בְּעִיר אַחֶרֶת,

וְעֵרְבוּ בְנֵי אוֹתָהּ הָעִיר לָבֹא אֶצְלוֹ,

לֹא יָבִיאוּ לוֹ מִפֵּרוֹתָיו,

וְאִם עֵרֵב הוּא, פֵּרוֹתָיו כָּמוֹהוּ.

### @11מסכת ביצה פרק ה משנה ז

ח

מִי שֶׁזִּמֵּן אֶצְלוֹ אוֹרְחִים,

לֹא יוֹלִיכוּ בְיָדָן מָנוֹת,

אֶלָּא אִם כֵּן זִכָּה לָהֶם אַחֵר בְּמָנוֹתֵיהֶם

מֵעֶרֶב יוֹם טוֹב.

אֵין מַשְׁקִים וְשׁוֹחֲטִים אֶת הַמִּדְבָּרִיּוֹת,

אֲבָל מַשְׁקִים וְשׁוֹחֲטִים אֶת הַבַּיָּתוֹת.

אֵלּוּ הֵן בַּיָּתוֹת?

הַלָּנוֹת בָּעִיר,

וְהַמִּדְבָּרִיּוֹת?

הַלָּנוֹת בָּאֲפָר.

חסלת ביצה

# @00מסכת ראש השנה

## @22פרק א

### @11מסכת ראש השנה פרק א משנה א

א

אַרְבָּעָה רָאשֵׁי שָׁנִים הֵן:

בְּאֶחָד בְּנִיסָן,

רֹאשׁ הַשָּׁנָה לַמְּלָכִים וְלָרְגָלִים;

בְּאֶחָד בֶּאֱלוּל,

רֹאשׁ הַשָּׁנָה לְמַעְשַׂר בְּהֵמָה;

רְבִּי אֶלְעָזָר וּרְבִּי שִׁמְעוֹן אוֹמְרִים:

בְּאֶחָד בְּתִשְׁרִי;

ב

בְּאֶחָד בְּתִשְׁרִי,

רֹאשׁ הַשָּׁנָה לַשָּׁנִים וְלַשְּׁמִטִּין וְלַיּוֹבֵלוֹת, < וְלַשְּׁמִיטִין >

לִנְטִיעָה וְלִירָקוֹת;

בְּאֶחָד בִּשְׁבָט,

רֹאשׁ הַשָּׁנָה לָאִילָן,

כְּדִבְרֵי בֵית שַׁמַּי;

וּבֵית הֶלֵּל אוֹמְרִין:

בַּחֲמִשָּׁה עָשָׂר בּוֹ.

### @11מסכת ראש השנה פרק א משנה ב

ג

בְּאַרְבָּעָה פְרָקִים הָעוֹלָם נִדּוֹן:

בַּפֶּסַח עַל הַתְּבוּאָה;

וּבָעֲצֶרֶת עַל פֵּרוֹת הָאִילָן;

וּבְרֹאשׁ הַשָּׁנָה,

כָל בָּאֵי הָעוֹלָם עוֹבְרִים לְפָנָיו כִּבְנוֹמְרוֹן,

שֶׁנֶּאֱמַר: (תְּהִלִּים לג,טו)

"הַיּצֵר יַחַד לִבָּם,

הַמֵּבִין אֶל כָּל מַעֲשֵׂיהֶם";

וּבֶחָג נִדּוֹנִים עַל הַמַּיִם.

### @11מסכת ראש השנה פרק א משנה ג

ד

עַל שִׁשָּׁה חֳדָשִׁים שְׁלוּחִים יוֹצְאִים:

עַל נִיסָן, מִפְּנֵי הַפֶּסַח;

עַל אָב, מִפְּנֵי הַתַּעְנִית;

עַל אֱלוּל, מִפְּנֵי רֹאשׁ הַשָּׁנָה;

עַל תִּשְׁרִי, מִפְּנֵי תַקָּנַת הַמּוֹעֲדוֹת;

עַל כִּסְלֵו, מִפְּנֵי הַחֲנֻכָּה;

עַל אֲדָר, מִפְּנֵי הַפּוּרִים.

וּכְשֶׁהַמִּקְדָּשׁ קַיָּם,

יוֹצְאִים אַף עַל אִיָּר, מִפְּנֵי פֶסַח קָטָן.

### @11מסכת ראש השנה פרק א משנה ד

ה

עַל שְׁנֵי חֳדָשִׁים מְחַלְּלִים אֶת הַשַּׁבָּת:

עַל נִיסָן וְעַל תִּשְׁרִי,

שֶׁבָּהֶם שְׁלוּחִים יוֹצְאִין לְסוּרְיָה,

וּבָהֶן הָיוּ מְתַקְּנִין אֶת הַמּוֹעָדוֹת;

וּכְשֶׁבֵּית הַמִּקְדָּשׁ קַיָּם,

מְחַלְּלִים אַף עַל כֻּלָּם,

מִפְּנֵי תַקָּנַת הַקָּרְבָּן.

### @11מסכת ראש השנה פרק א משנה ה

ו

בֵּין שֶׁנִּרְאָה בַעֲלִיל וּבֵין שֶׁלֹּא נִרְאָה בַעֲלִיל,

מְחַלְּלִים עָלָיו אֶת הַשַּׁבָּת.

רְבִּי יוֹסֵי אוֹמֵר:

אִם נִרְאָה בַעֲלִיל,

אֵין מְחַלְּלִין עָלָיו אֶת הַשַּׁבָּת.

### @11מסכת ראש השנה פרק א משנה ו

ז

מַעֲשֶׂה שֶׁעָבְרוּ יוֹתֵר מֵאַרְבָּעִים זוֹג,

וְעִכְּבָן רְבִּי עֲקִיבָה בְלוֹד.

שָׁלַח לוֹ רַבָּן גַּמְלִיאֵל:

אִם מְעַכֵּב אַתָּה אֶת הָרַבִּים,

נִמְצֵאתָ מְכַשְּׁלָן לֶעָתִיד לָבוֹא.

### @11מסכת ראש השנה פרק א משנה ז

ח

אָב וּבְנוֹ שֶׁרָאוּ אֶת הַחֹדֶשׁ, יֵלֵכוּ;

לֹא שֶׁמִּצְטָרְפִים זֶה עִם זֶה,

אֶלָּא שֶׁמֵּא יִפָּסֵל אֶחָד מֵהֶם,

יִצְטָרֵף הַשֵּׁנִי עִם אַחֵר.

רְבִּי שִׁמְעוֹן אוֹמֵר:

אָב וּבְנוֹ, וְכָל הַקְּרוֹבִים,

כְּשֵׁרִים לְעֵדוּת הַחֹדֶשׁ.

ט

אָמַר רְבִּי יוֹסֵה:

מַעֲשֶׂה בְטוֹבִיָּה הָרוֹפֵא,

שֶׁרָאָה אֶת הַחֹדֶשׁ בִּירוּשָׁלַיִם,

הוּא וּבְנוֹ וְעַבְדּוֹ הַמְשֻׁחְרָר,

וְקִבְּלוּ הַכֹּהֲנִים אוֹתוֹ וְאֶת בְּנוֹ,

וּפָסְלוּ אֶת עַבְדּוֹ.

### @11מסכת ראש השנה פרק א משנה ח

י

אֵלּוּ הֵן הַפְּסוּלִין:

הַמְשַׂחֵק בַּקֻּבְיָא,

וְהַמַּלְוֶה בָרִבִּית,

וּמַפְרִיחֵי יוֹנִים,

וְסוֹחֲרֵי שְׁבִיעִית,

וַעֲבָדִים.

זֶה הַכְּלָל:

כָּל הָעֵדוּת שֶׁאֵין הָאִשָּׁה כְשֵׁרָה לָהּ,

אַף הֵן אֵינָן כְּשֵׁרִים לָהּ.

### @11מסכת ראש השנה פרק א משנה ט

יא

מִי שֶׁרָאָה אֶת הַחֹדֶשׁ וְאֵינוּ יָכוֹל לְהַלֵּךְ,

מוֹלִיכִים אוֹתוֹ עַל הַחֲמוֹר,

אֲפִלּוּ בַמִּטָּה;

אִם צוֹדֶה לָהֶם, לוֹקְחִין בְּיָדָם מַקְלוֹת;

וְאִם הָיְתָה דֶרֶךְ רְחוֹקָה,

לוֹקְחִין בְּיָדָן מְזוֹנוֹת.

שֶׁעַל מַהֲלַךְ לַיְלָה וָיוֹם,

מְחַלְּלִים אֶת הַשַּׁבָּת וְיוֹצְאִין לְעֵדוּת הַחֹדֶשׁ,

שֶׁנֶּאֱמַר: (וַיִּקְרָא כג,ד)

"אֵלֶּה מוֹעֲדֵי יי, מִקְרָאֵי קֹדֶשׁ,

אֲשֶׁר תִּקְרְאוּ אֹתָם בְּמוֹעֲדָם".

## @22פרק ב

### @11מסכת ראש השנה פרק ב משנה א

א

אִם אֵינָן מַכִּירִין אוֹתוֹ,

מְשַׁלְּחִין עִמּוֹ אַחֵר לְהַעִידוֹ.

בָּרִאשׁוֹנָה,

הָיוּ מְקַבְּלִים עֵדוּת הַחֹדֶשׁ מִכָּל הָאָדָם;

מִשֶּׁקִּלְקְלוּ הַמִּינִים,

הִתְקִינוּ שֶׁלֹּא יְהוּ מְקַבְּלִים אֶלָּא מִן הַמַּכִּירִים.

### (@11מסכת ראש השנה פרק ב משנה ב)

בָּרִאשׁוֹנָה הָיוּ מַשִּׂיאִים מַשּׂוּאוֹת;

מִשֶּׁקִּלְקְלוּ הַכּוּתִים,

הִתְקִינוּ שֶׁיְּהוּ שְׁלוּחִים יוֹצְאִין.

### @11מסכת ראש השנה פרק ב משנה ג

ב

כֵּיצַד מַשִּׂיאִים מַשּׂוּאוֹת?

מְבִיאִין כְּלֻנְסוֹת שֶׁלָּאֶרֶז אֲרֻכִּים,

וְקָנִים וַעֲצֵי שֶׁמֶן וּנְעֹרֶת שֶׁלַּפִּשְׁתָּן,

וְכוֹרֵךְ בִּמְשִׁיחָה, וְעוֹלֶה לְרֹאשׁ הָהָר,

וּמַצִּית בָּהֶן אֶת הָאוּר,

וּמוֹלִיךְ וּמֵבִיא וּמַעֲלֶה וּמוֹרִיד,

עַד שֶׁהוּא רוֹאֶה אֶת חֲבֵרוֹ

שֶׁהוּא עוֹשֶׂה כֵן בְּרֹאשׁ הָהָר הַשֵּׁנִי,

וְכֵן בְּרֹאשׁ הָהָר הַשְּׁלִישִׁי.

### @11מסכת ראש השנה פרק ב משנה ד

ג

מְנַיִן הָיוּ מַשִּׂיאִים?

מֵהַר הַמִּשְׁחָה לְסַרְטְבָא,

וּמִסַּרְטְבָא לִגְרוֹפִינָא, <לגריפוניא>

וּמִגְּרוֹפִינָא לְחַוְרָן,

וּמֵחַוְרָן לְבֵית בִּלְתִּין;

וּמִבֵּית בִּלְתִּין לֹא זָזוּ,

אֶלָּא מוֹלִיךְ וּמֵבִיא וּמַעֲלֶה וּמוֹרִיד,

עַד שֶׁהוּא רוֹאֶה כָל הַגּוֹלָה לְפָנָיו

כִּמְדוּרַת הָאֵשׁ.

### @11מסכת ראש השנה פרק ב משנה ה

ד

חָצֵר גְּדוֹלָה הָיְתָה בִירוּשָׁלַיִם,

וּבֵית יַעְזֵק הָיְתָה נִקְרֵאת,

וְלַשָּׁם כָּל הָעֵדִים מִתְכַּנְּסִין,

וּבֵית דִּין בּוֹדְקִין אוֹתָן שָׁם.

וּסְעוֹדוֹת גְּדוֹלוֹת עוֹשִׂין לָהֶם,

בִּשְׁבִיל שֶׁיְּהוּ רְגִילִים לָבֹא.

ה

בָּרִאשׁוֹנָה לֹא הָיוּ זָזִים מִשָּׁם כָּל הַיּוֹם.

הִתְקִין רַבָּן גַּמְלִיאֵל הַזָּקֵן,

שֶׁיְּהוּ מְהַלְּכִים אַלְפַּיִם אַמָּה לְכָל רוּחַ.

וְלֹא זוֹ בִלְבַד,

אֶלָּא אַף חֲכָמָה הַבָּאָה לְיַלֵּד,

הַבָּא לְהַצִּיל מִיַּד הַגַּיִס וּמִיַּד הַנָּהָר,

מִיַּד הַדְּלֵקָה מִיַּד הַמַּפְּלוֹת,

הֲרֵי אֵלּוּ כְאַנְשֵׁי הָעִיר,

וְיֵשׁ לָהֶם אַלְפַּיִם אַמָּה לְכָל רוּחַ.

### @11מסכת ראש השנה פרק ב משנה ו

ו

כֵּיצַד בּוֹדְקִין אֶת הָעֵדִים?

זוֹג שֶׁבָּא רִאשׁוֹן,

בּוֹדְקִין אוֹתוֹ רִאשׁוֹן.

מַכְנִיסִים אֶת הַגָּדוֹל שֶׁבָּהֶם,

וְאוֹמְרִים לוֹ:

אֱמֹר, כֵּיצַד רָאִיתָ אֶת הַלְּבָנָה,

לִפְנֵי הַחַמָּה אוֹ לְאַחַר הַחַמָּה?

לִצְפוֹנָהּ אוֹ לִדְרוֹמָהּ?

כַּמָּה הָיָה גָבוֹהַּ, וּלְאַיִן הָיָה נוֹטֶה?

וְכַמָּה הָיָה רָחָב?

וְאִם אָמַר "לִפְנֵי הַחַמָּה",

לֹא אָמַר כְּלוּם.

ז

הָיוּ מַכְנִיסִין אֶת הַשֵּׁנִי וּבוֹדְקִין אוֹתוֹ.

נִמְצְאוּ דִבְרֵיהֶם מְכֻוָּנִים,

עֵדוּתָן מְקֻיֶּמֶת.

וּשְׁאָר כָּל הַזּוֹגוֹת,

שׁוֹאֲלִין אוֹתָן רָאשֵׁי דְבָרִים;

לֹא שֶׁהֵן צְרִיכִים לָהֶן,

אֶלָּא שֶׁלֹּא יֵצְאוּ בְפַחֵי נֶפֶשׁ,

בִּשְׁבִיל שֶׁיְּהוּ רְגִילִים לָבֹא.

### @11מסכת ראש השנה פרק ב משנה ז

ח

רֹאשׁ בֵּית דִּין אוֹמֵר:

מְקֻדָּשׁ!

וְכָל הָעָם עוֹנִים אַחֲרָיו:

מְקֻדָּשׁ, מְקֻדָּשׁ!

בֵּין שֶׁנִּרְאָה בִזְמַנּוֹ וּבֵין שֶׁלֹּא נִרְאָה בִזְמַנּוֹ,

מְקַדְּשִׁים אוֹתוֹ.

רְבִּי אֶלְעָזָר בִּרְבִּי צָדוֹק אוֹמֵר:

אִם לֹא נִרְאָה בִזְמַנּוֹ,

אֵין מְקַדְּשִׁים אוֹתוֹ,

שֶׁכְּבָר קִדְּשׁוּהוּ שָׁמַיִם.

### @11מסכת ראש השנה פרק ב משנה ח

ט

דְּמוּת צוּרוֹת לְבָנוֹת

הָיוּ לוֹ לְרַבָּן גַּמְלִיאֵל בַּעֲלִיָּתוֹ,

בַּטַּבְלָא וּבַכֹּתֶל,

שֶׁבָּהֶן מַרְאֶה אֶת הַהֶדְיוֹטוֹת וְאוֹמֵר:

הֲכָזֶה רָאִיתָ אוֹ כָזֶה?

מַעֲשֶׂה שֶׁבָּאוּ שְׁנַיִם וְאָמְרוּ:

רְאִינוּהוּ שַׁחְרִית בַּמִּזְרָח, וְעַרְבִית בַּמַּעֲרָב.

אָמַר רְבִּי יוֹחָנָן בֶּן נוּרִי:

עֵדֵי שֶׁקֶר הֵם!

וּכְשֶׁבָּאוּ לְיַבְנֶה קִבְּלָן רַבָּן גַּמְלִיאֵל. <ליוונה>

י

וְעוֹד בָּאוּ שְׁנַיִם וְאָמְרוּ:

רְאִינוּהוּ בִזְמַנּוֹ,

וּבַלַּיְלָה בְעִבּוּרוֹ, לֹא נִרְאָה.

וְקִבְּלָן רַבָּן גַּמְלִיאֵל.

אָמַר רְבִּי דוֹסָא בֶן אַרְכִינָס:

עֵדֵי שֶׁקֶר הֵם!

הֵיאָךְ מְעִידִין עַל הָאִשָּׁה שֶׁיָּלָדָה,

וּלְמָחָר כְּרֵסָהּ בֵּין שִׁנֶּיהָ?

אָמַר לוֹ רְבִּי יְהוֹשֻׁעַ:

רוֹאֶה אֲנִי אֶת דְּבָרֶיךָ.

### @11מסכת ראש השנה פרק ב משנה ט

יא

שָׁלַח לוֹ רַבָּן גַּמְלִיאֵל:

גּוֹזֵר אֲנִי עָלֶיךָ,

שֶׁתָּבֹא אֶצְלִי בְמַקְלָךְ וּבְמָעוֹתָךְ,

בְּיוֹם שֶׁחָל יוֹם הַכִּפּוּרִים לִהְיוֹת בְּחֶשְׁבּוֹנָךְ.

הָלַךְ וּמְצָאוֹ רְבִּי עֲקִיבָה מֵצֵר.

אָמַר לוֹ:

יֶשׁ לִי לִלְמוֹד,

שֶׁכָּל מַה שֶּׁעָשָׂה רַבָּן גַּמְלִיאֵל, עָשׁוּי,

שֶׁנֶּאֱמַר: (וַיִּקְרָא כג,ד)

"אֵלֶּה מוֹעֲדֵי יי מִקְרָאֵי קֹדֶשׁ,

אֲשֶׁר תִּקְרְאוּ אֹתָם";

בֵּין בִּזְמַנָּן, בֵּין שֶׁלֹּא בִזְמַנָּן,

אֵין לִי מוֹעֲדוֹת אֶלָּא אֵלּוּ.

יב

בָּא לוֹ אֵצֶל רְבִּי דוֹסָא בֶן אַרְכִינָס,

אָמַר לוֹ:

אִם בָּאִין אָנוּ לָדִין

אַחַר בֵּית דִּינוֹ שֶׁלְּרַבָּן גַּמְלִיאֵל,

צְרִיכִין אָנוּ לָדִין

אַחַר כָּל בֵּית דִּין וְדִין

שֶׁעָמַד מִימוֹת משֶׁה וְעַד עַכְשָׁיו;

שֶׁנֶּאֱמַר: (שְׁמוֹת כד,ט)

"וַיַּעַל משֶׁה וְאַהֲרֹן, נָדַב וַאֲבִיהוּא,

וְשִׁבְעִים מִזִּקְנֵי יִשְׂרָאֵל",

וְלָמָּה לֹא נִתְפָּרְשׁוּ שְׁמוֹתָן שֶׁלַּזְּקֵנִים?

אֶלָּא לְלַמְּדָךְ, שֶׁכָּל שְׁלֹשָׁה וּשְׁלֹשָׁה

שֶׁעָמְדוּ בֵית דִּין עַל יִשְׂרָאֵל,

הֲרֵי הֵן כְּבֵית דִּינוֹ שֶׁלְּמשֶׁה.

נָטַל מַקְלוֹ וּמָעוֹתָיו בְּיָדוֹ,

וְהָלַךְ לְיַבְנֶה אֵצֶל רַבָּן גַּמְלִיאֵל,

בְּיוֹם שֶׁחָל יוֹם הַכִּפּוּרִים לִהְיוֹת כְּחֶשְׁבּוֹנוֹ.

עָמַד רַבָּן גַּמְלִיאֵל וּנְשָׁקוֹ בְרֹאשׁוֹ,

וְאָמַר לוֹ:

בּוֹא בְשָׁלוֹם, רֶבִּי וְתַלְמִידִי!

רֶבִּי בַחָכְמָה,

וְתַלְמִידִי שֶׁקִּבַּלְתָּ עָלֶיךָ אֶת דְּבָרַי.

## @22פרק ג

### @11מסכת ראש השנה פרק ג משנה א

א

רָאוּהוּ בֵית דִּין וְכָל יִשְׂרָאֵל;

נֶחְקְרוּ הָעֵדִים;

לֹא הִסְפִּיקוּ לוֹמַר "מְקֻדָּשׁ" עַד שֶׁחָשֵׁכָה,

הֲרֵי זֶה מְעֻבָּר.

רָאוּהוּ בֵית דִּין בִּלְבַד,

יַעַמְדוּ שְׁנַיִם וְיָעִידוּ לִפְנֵיהֶם, וְיֹאמְרוּ:

מְקֻדָּשׁ, מְקֻדָּשׁ!

רָאוּהוּ שְׁלֹשָׁה וְהֵן בֵּית דִּין,

יַעַמְדוּ שְׁנַיִם וְיוֹשִׁיבוּ מֵחֲבֵרֵיהֶם אֵצֶל הַיָּחִיד,

וְיָעִידוּ בִפְנֵיהֶם, וְיֹאמְרוּ:

מְקֻדָּשׁ, מְקֻדָּשׁ!

שֶׁאֵין הַיָּחִיד נֶאֱמָן עַל יְדֵי עַצְמוֹ.

### @11מסכת ראש השנה פרק ג משנה ב

ב

כָּל הַשּׁוֹפָרוֹת כְּשֵׁרִין חוּץ מִשֶּׁלַּפָּרָה,

מִפְּנֵי שֶׁהִיא קֶרֶן.

אָמַר רְבִּי יוֹסֵה:

וַהֲלֹא כָל הַשּׁוֹפָרוֹת נִקְרְאוּ קֶרֶן,

שֶׁנֶּאֱמַר: (יהושע ו,ה)

"וְהָיָה בִּמְשֹׁךְ בְּקֶרֶן הַיּוֹבֵל,

כְּשָׁמְעֲכֶם אֶת קוֹל הַשּׁוֹפָר".

### (@11מסכת ראש השנה פרק ג משנה ג)

שׁוֹפָר שֶׁלְּרֹאשׁ הַשָּׁנָה שֶׁלַּיָּעֵל פָּשׁוּט,

וּפִיו מְצֻפֶּה זָהָב,

וּשְׁתֵּי חֲצוֹצְרוֹת בִּצְדָדִים.

שׁוֹפָר מַאֲרִיךְ וַחֲצוֹצְרוֹת מְקַצְּרוֹת,

שֶׁמִּצְוַת הַיּוֹם בַּשּׁוֹפָר.

### @11מסכת ראש השנה פרק ג משנה ד

ג

וּבְתַעְנִיּוֹת בְּשֶׁלַּזְּכָרִים כְּפוּפִים,

וּפִיו מְצֻפֶּה כֶסֶף,

וּשְׁתֵּי חֲצוֹצְרוֹת בָּאֶמְצַע.

שׁוֹפָר מְקַצֵּר וַחֲצוֹצְרוֹת מַאֲרִיכוֹת,

שֶׁמִּצְוַת הַיּוֹם בַּחֲצוֹצְרוֹת.

### @11מסכת ראש השנה פרק ג משנה ה

ד

שָׁוֶה הַיּוֹבֵל וְרֹאשׁ הַשָּׁנָה לִתְקִיעָה וְלִבְרָכוֹת.

רְבִּי יְהוּדָה אוֹמֵר:

בְּרֹאשׁ הַשָּׁנָה תוֹקְעִים בְּשֶׁלַּזְּכָרִים,

וּבַיּוֹבֵל בְּשֶׁלַּיָּעֵלִים.

### @11מסכת ראש השנה פרק ג משנה ו

ה

שׁוֹפָר שֶׁנִּסְדַּק וְדִבְּקוֹ, פָּסוּל.

דִּבֵּק שִׁבְרֵי הַשּׁוֹפָרוֹת, פָּסוּל.

נִקַּב וּסְתָמוֹ,

אִם מְעַכֵּב אֶת הַתְּקִיעָה פָסוּל,

וְאִם לָאו, כָּשֵׁר.

### @11מסכת ראש השנה פרק ג משנה ז

ו

הַתּוֹקֵעַ לְתוֹךְ הַבּוֹר,

אוֹ לְתוֹךְ הַחַדּוּת, אוֹ לְתוֹךְ הַפִּיתֹס,

אִם קוֹל שׁוֹפָר שָׁמַע, יָצָא,

וְאִם קוֹל הֲבָרָה שָׁמַע, לֹא יָצָא.

וְכֵן מִי שֶׁהָיָה עוֹבֵר אַחַר בֵּית הַכְּנֶסֶת,

אוֹ שֶׁהָיָה בֵיתוֹ סָמוּךְ לְבֵית הַכְּנֶסֶת,

וְשָׁמַע קוֹל שׁוֹפָר אוֹ קוֹל מְגִלָּה,

אִם כִּוֵּן לִבּוֹ, יָצָא,

וְאִם לָאו, לֹא יָצָא;

אַף עַל פִּי שֶׁזֶּה שָׁמַע וְזֶה שָׁמַע,

זֶה כִוֵּן לִבּוֹ, וְזֶה לֹא כִוֵּן.

### @11מסכת ראש השנה פרק ג משנה ח

ז

(שְׁמוֹת יז,יא) "וְהָיָה כַאֲשֶׁר יָרִים משֶׁה יָדוֹ,

וְגָבַר יִשְׂרָאֵל, וְכַאֲשֶׁר יָנִיחַ יָדוֹ, וְגָבַר עֲמָלֵק."

וְכִי יָדָיו שֶׁלְּמשֶׁה עוֹשׁוֹת מִלְחָמָה,

אוֹ יָדָיו שׁוֹבְרוֹת מִלְחָמָה?

אֶלָּא כָל זְמַן שֶׁהָיוּ יִשְׂרָאֵל מִסְתַּכְּלִים כְּלַפֵּי לְמַעְלָן,

וּמְכַוְּנִים אֶת לִבָּם לַאֲבִיהֶם שֶׁבַּשָּׁמַיִם,

הָיוּ מִתְגַּבְּרִים,

וְאִם לָאו, הָיוּ נוֹפְלִים.

ח

וְכַיּוֹצֵא בוֹ: (במדבר כא,ח)

"וַיֹּאמֶר יי אֶל מֹשֶׁה:

עֲשֵׂה לְךָ שָׂרָף וְשִׂים אֹתוֹ עַל נֵס,

וְהָיָה כָּל הַנָּשׁוּךְ, וְרָאָה אֹתוֹ וָחָי".

וְכִי נָחָשׁ מֵמִית וּמְחַיֶּה?

אֶלָּא כָל זְמַן שֶׁהָיוּ שֶׁיִּשְׂרָאֵל מִסְתַּכְּלִים כְּלַפֵּי לְמַעְלָן,

וּמְשַׁעְבְּדִים אֶת לִבָּם לַאֲבִיהֶם שֶׁבַּשָּׁמַיִם,

הָיוּ מִתְרַפִּים,

וְאִם לָאו, הָיוּ נִמּוֹקִים.

ט

חֵרֵשׁ שׁוֹטֶה וְקָטָן

אֵינוּ מוֹצִיא אֶת הָרַבִּים יְדֵי חוֹבָתָן.

זֶה הַכְּלָל:

כָּל שֶׁאֵינוּ חַיָּב בַּדָּבָר,

אֵינוּ מוֹצִיא אֶת הָרַבִּים יְדֵי חוֹבָתָן.

## @22פרק ד

### @11מסכת ראש השנה פרק ד משנה א

א

יוֹם טוֹב שֶׁלְּרֹאשׁ הַשָּׁנָה

שֶׁחָל לִהְיוֹת בַּשַּׁבָּת,

בַּמִּקְדָּשׁ תּוֹקְעִים,

אֲבָל לֹא בַמְּדִינָה.

מִשֶּׁחָרַב בֵּית הַמִּקְדָּשׁ,

הִתְקִין רַבָּן יוֹחָנָן בֶּן זַכַּי,

שֶׁיְּהוּ תוֹקְעִים בְּכָל מָקוֹם שֶׁיֶּשׁ בּוֹ בֵית דִּין.

אָמַר רְבִּי אֶלְעָזָר:

לֹא הִתְקִין רַבָּן יוֹחָנָן בֶּן זַכַּי שֶׁיְּהוּ תוֹקְעִים

אֶלָּא בְיַבְנֶה בִלְבַד.

אָמְרוּ לוֹ:

אֶחָד יַבְנֶה וְאֶחָד כָּל מָקוֹם שֶׁיֶּשׁ בּוֹ בֵית דִּין.

### @11מסכת ראש השנה פרק ד משנה ב

ב

וְעוֹד זוֹ הָיְתָה יְרוּשָׁלַיִם יְתֵרָה עַל יַבְנֶה,

שֶׁכָּל עִיר שֶׁהִיא רוֹאָה וְשׁוֹמַעַת,

וּקְרוֹבָה וִיכוֹלָה לָבֹא,

תּוֹקְעִים בָּהּ.

וּבְיַבְנֶה לֹא הָיוּ תוֹקְעִים,

אֶלָּא בְבֵית דִּין בִּלְבַד.

### @11מסכת ראש השנה פרק ד משנה ג

ג

בָּרִאשׁוֹנָה, הָיָה הַלּוּלָב נִטָּל

בַּמִּקְדָּשׁ שִׁבְעָה,

וּבַמְּדִינָה יוֹם אֶחָד.

מִשֶּׁחָרַב בֵּית הַמִּקְדָּשׁ,

הִתְקִין רַבָּן יוֹחָנָן בֶּן זַכַּי,

שֶׁיְּהֵא הַלּוּלָב נִטָּל בַּמְּדִינָה שִׁבְעָה <במקדש>

זֵכֶר לַמִּקְדָּשׁ;

וְשֶׁיְּהֵא יוֹם הֶנֶף כֻּלּוֹ אָסוּר.

### @11מסכת ראש השנה פרק ד משנה ד

ד

בָּרִאשׁוֹנָה,

הָיוּ מְקַבְּלִין עֵדוּת הַחֹדֶשׁ כָּל הַיּוֹם.

פַּעַם אַחַת נִשְׁתָּהוּ הָעֵדִים מִלָּבֹא,

וְנִתְקַלְקְלוּ הַלְוִיִּם בַּשִּׁיר.

הִתְקִינוּ שֶׁלֹּא יְהוּ מְקַבְּלִין אֶלָּא עַד הַמִּנְחָה.

בָּאוּ מִן הַמִּנְחָה וּלְמַעְלָן,

נוֹהֲגִים אוֹתוֹ הַיּוֹם קֹדֶשׁ וּלְמָחָר קֹדֶשׁ.

מִשֶּׁחָרַב בֵּית הַמִּקְדָּשׁ,

הִתְקִין רַבָּן יוֹחָנָן בֶּן זַכַּי,

שֶׁיְּהוּ מְקַבְּלִין עֵדוּת הַחֹדֶשׁ כָּל הַיּוֹם.

ה

אָמַר רְבִּי יְהוֹשֻׁעַ בֶּן קָרְחָה:

וְעוֹד זֶה הִתְקִין רַבָּן יוֹחָנָן בֶּן זַכַּי,

שֶׁאֲפִלּוּ רֹאשׁ בֵּית דִּין בְּכָל מָקוֹם,

שֶׁלֹּא יְהוּ הָעֵדִים הוֹלְכִים,

אֶלָּא לִמְקוֹם הַוַּעַד.

### @11מסכת ראש השנה פרק ד משנה ה

ו

סֵדֶר בְּרָכוֹת:

אוֹמֵר אָבוֹת וּגְבוּרוֹת וּקְדֻשַּׁת הַשֵּׁם,

וְכוֹלֵל מַלְכִיּוֹת עִמָּם, וְאֵינוּ תוֹקֵעַ;

קְדֻשַּׁת הַיּוֹם, וְתוֹקֵעַ;

זִכְרוֹנוֹת, וְתוֹקֵעַ;

שׁוֹפָרוֹת, וְתוֹקֵעַ;

וְאוֹמֵר עֲבוֹדָה וְהוֹדָיָה וּבִרְכַּת כֹּהֲנִים.

דִּבְרֵי רְבִּי יוֹחָנָן בֶּן נוּרִי.

ז

אָמַר לוֹ רְבִּי עֲקִיבָה:

אִם אֵינוּ תוֹקֵעַ לְמַלְכִיּוֹת,

לָמָּה הוּא מַזְכִּיר?

אֶלָּא אוֹמֵר אָבוֹת וּגְבוּרוֹת וּקְדֻשַּׁת הַשֵּׁם,

וְכוֹלֵל מַלְכִיּוֹת עִם קְדֻשַּׁת הַיּוֹם, וְתוֹקֵעַ;

זִכְרוֹנוֹת, וְתוֹקֵעַ;

שׁוֹפָרוֹת, וְתוֹקֵעַ;

וְאוֹמֵר עֲבוֹדָה וְהוֹדָיָה וּבִרְכַּת כֹּהֲנִים.

### @11מסכת ראש השנה פרק ד משנה ו

ח

אֵין פּוֹחֲתִים מֵעֶשֶׂר מַלְכִיּוֹת,

וּמֵעֲשָׂרָה זִכְרוֹנוֹת,

מֵעֲשָׂרָה שׁוֹפָרוֹת.

רְבִּי יוֹחָנָן בֶּן נוּרִי אוֹמֵר:

אִם אֲמָרָן שָׁלוֹשׁ שָׁלוֹשׁ, יָצָא.

אֵין מַזְכִּירִים זִכְרוֹן מַלְכִיּוֹת וְשׁוֹפָר שֶׁלַּפֻּרְעָנוּת.

מַתְחִיל בַּתּוֹרָה וּמַשְׁלִים בַּנָּבִיא.

רְבִּי יוֹסֵה אוֹמֵר:

אִם הִשְׁלִים בַּתּוֹרָה, יָצָא.

### @11מסכת ראש השנה פרק ד משנה ז

ט

הָעוֹבֵר לִפְנֵי הַתֵּבָה

בְיוֹם טוֹב שֶׁלְּרֹאשׁ הַשָּׁנָה,

הַשֵּׁנִי מַתְקִיעַ;

וּבְשָׁעַת הַהַלֵּל,

הָרִאשׁוֹן מַקְרֵא אֶת הַהַלֵּל.

### @11מסכת ראש השנה פרק ד משנה ח

י

שׁוֹפָר שֶׁלְּרֹאשׁ הַשָּׁנָה,

אֵין מַעֲבִירִים עָלָיו אֶת הַתְּחוּם,

וְאֵין מְפַקְּחִין עָלָיו אֶת הַגַּל,

וְלֹא עוֹלִין בָּאִילָן,

וְלֹא רוֹכְבִים עַל גַּבֵּי בְהֵמָה,

וְלֹא שָׁטִים עַל פְּנֵי הַמַּיִם;

וְאֵין חוֹתְכִים אוֹתוֹ,

בֵּין בְּדָבָר שֶׁהוּא מִשּׁוּם שְׁבוּת,

בֵּין בְּדָבָר שֶׁהוּא מִשּׁוּם לֹא תַעֲשֶׂה.

אֲבָל אִם רָצָה לִתֵּן בְּתוֹכוֹ מַיִם אוֹ יַיִן, יִתֵּן.

אֵין מְעַכְּבִין אֶת הַתִּינוֹקוֹת מִלִּתְקֹעַ,

אֲבָל מִתְעַסְּקִין בָּהֶן עַד שֶׁיִּלְמָדוּ; <מתעשקין>

וְהַמִּתְעַסֵּק לֹא יָצָא;

וְהַשּׁוֹמֵעַ מִן הַמִּתְעַסֵּק לֹא יָצָא.

### @11מסכת ראש השנה פרק ד משנה ט

יא

סֵדֶר תְּקִיעוֹת,

שָׁלוֹשׁ שֶׁלְּשָׁלוֹשׁ שָׁלוֹשׁ.

שֵׁעוּר תְּקִיעָה כְדֵי שָׁלוֹשׁ תְּרוּעוֹת.

שֵׁעוּר תְּרוּעָה כְדֵי שָׁלוֹשׁ יַבָּבוֹת.

תָּקַע בָּרִאשׁוֹנָה וּמָשַׁךְ בַּשְּׁנִיָּה בִשְׁתַּיִם,

אֵין בְּיָדוֹ אֶלָּא אַחַת.

מִי שֶׁבֵּרַךְ וְאַחַר כָּךְ נִתְמַנָּה לוֹ שׁוֹפָר,

תּוֹקֵעַ וּמֵרִיעַ וְתוֹקֵעַ,

תּוֹקֵעַ וּמֵרִיעַ וְתוֹקֵעַ שָׁלוֹשׁ פְּעָמִים.

כַּשֵּׁם שֶׁשְּׁלִיחַ הַצִּבּוּר חַיָּב,

כָּךְ כָּל יָחִיד וְיָחִיד חַיָּב.

רַבָּן גַּמְלִיאֵל אוֹמֵר:

שְׁלִיחַ הַצִּבּוּר מוֹצִיא אֶת הָרַבִּים יְדֵי חוֹבָתָן.

חסלת ראש השנה

# @00מסכת תענית

## @22פרק א

### @11מסכת תענית פרק א משנה א

א

מֵאֶמָּתַי מַזְכִּירִין גְּבוּרוֹת גְּשָׁמִים?

רְבִּי לִיעֶזֶר אוֹמֵר:

מִיּוֹם טוֹב הָרִאשׁוֹן שֶׁלֶּחָג.

רְבִּי יְהוֹשֻׁעַ אוֹמֵר:

מִיּוֹם טוֹב הָאַחֲרוֹן.

אָמַר לוֹ רְבִּי יְהוֹשֻׁעַ:

הוֹאִיל וְאֵין הַגְּשָׁמִים אֶלָּא סִימָן קְלָלָה בֶחָג,

לָמָּה מַזְכִּיר?

אָמַר לוֹ רְבִּי אֱלִיעֶזֶר:

אַף הוּא אֵינוּ אוֹמֵר אֶלָּא

מַשִּׁיב הָרוּחַ וּמוֹרִיד הַגֶּשֶׁם,

בְּעוֹנָתוֹ.

אָמַר לוֹ:

אִם כֵּן,

לְעוֹלָם יְהֵא מַזְכִּיר.

### @11מסכת תענית פרק א משנה ב

ב

אֵין שׁוֹאֲלִים גְּשָׁמִים אֶלָּא סָמוּךְ לִגְשָׁמִים.

רְבִּי יְהוּדָה אוֹמֵר:

הָעוֹבֵר לִפְנֵי הַתֵּבָה בְיוֹם טוֹב הָאַחֲרוֹן שֶׁלֶּחָג,

הָאַחֲרוֹן מַזְכִּיר;

וְהָרִאשׁוֹן אֵינוּ מַזְכִּיר.

וּבְיוֹם טוֹב הָרִאשׁוֹן שֶׁלַּפֶּסַח,

הָרִאשׁוֹן מַזְכִּיר

וְהָאַחֲרוֹן אֵינוּ מַזְכִּיר.

ג

עַד אֶמָּתַי שׁוֹאֲלִין?

רְבִּי יְהוּדָה אוֹמֵר:

עַד שֶׁיַּעֲבוֹר הַפֶּסַח.

רְבִּי מֵאִיר אוֹמֵר:

עַד שֶׁיֵּצֵא נִיסָן,

שֶׁנֶּאֱמַר: (יואל ב,כג)

"וַיּוֹרֶד לָכֶם גֶּשֶׁם מוֹרֶה [יורה] וּמַלְקוֹשׁ בָּרִאשׁוֹן".

### @11מסכת תענית פרק א משנה ג

ד

בִּשְׁלֹשָׁה בְמַרְחֶשְׁוָן שׁוֹאֲלִין גְּשָׁמִים.

רַבָּן גַּמְלִיאֵל אוֹמֵר:

בְּשִׁבְעָה בוֹ, חֲמִשָּׁה עָשָׂר יוֹם אַחַר הֶחָג,

כְּדֵי שֶׁיַּגִּיעַ הָאַחֲרוֹן שֶׁבְּיִשְׂרָאֵל לִנְהַר פְּרָת.

### @11מסכת תענית פרק א משנה ד

ה

הִגִּיעַ שִׁבְעָה עָשָׂר בְּמַרְחֶשְׁוָן וְלֹא יָרְדוּ גְשָׁמִים,

הִתְחִילוּ הַיְחִידִים מִתְעַנִּים.

אוֹכְלִים וְשׁוֹתִים מִשֶּׁחָשֵׁכָה,

וּמֻתָּרִים בִּמְלָאכָה וּבִרְחִיצָה וּבִיסִיכָה,

וּבִנְעִילַת הַסַּנְדָּל וּבְתַשְׁמִישׁ הַמִּטָּה.

### @11מסכת תענית פרק א משנה ה

ו (תוספת בצד)

הִגִּיעַ רֹאשׁ חֹדֶשׁ כִּסְלֵו וְלֹא יָרְדוּ גְשָׁמִים,

בֵּית דִּין גּוֹזְרִין שָׁלוֹשׁ תַּעְנִיּוֹת עַל הַצִּבּוּר;

אוֹכְלִין וְשׁוֹתִין מִשֶּׁחָשֵׁכָה,

וּמֻתָּרִין בִּמְלָאכָה וּבִרְחִיצָה וּבְסִיכָה,

וּבִנְעִילַת הַסַּנְדָּל וּבְתַשְׁמִישׁ הַמִּטָּה.

### (@11מסכת תענית פרק א משנה ו)

עָבְרוּ אֵלּוּ וְלֹא נֶעְנוּ,

בֵית דִּין גּוֹזְרִים שָׁלוֹשׁ תַּעְנִיּוֹת אֲחֵרוֹת עַל הַצִּבּוּר.

אוֹכְלִים וְשׁוֹתִים מִבְּעוֹד יוֹם,

וַאֲסוּרִין בִּמְלָאכָה וּבִרְחִיצָה וּבִיסִיכָה,

וּבִנְעִילַת הַסַּנְדָּל וּבְתַשְׁמִישׁ הַמִּטָּה,

וְנוֹעֲלִין אֶת הַמֶּרְחֲצָאוֹת.

ז

עָבְרוּ אֵלּוּ וְלֹא נֶעְנוּ,

בֵית דִּין גּוֹזְרִים עוֹד שֶׁבַע,

שֶׁהֵן שְׁלֹשׁ עֶשְׂרֵה תַעְנִיּוֹת עַל הַצִּבּוּר.

וּמָה אֵלּוּ יְתֵרוֹת עַל הָרִאשׁוֹנוֹת?

שֶׁבָּאֵלּוּ מַתְרִיעִים וְנוֹעֲלִים אֶת הַחֲנוּיוֹת.

וּבַשֵּׁנִי מָטִים עִם חֲשֵׁכָה,

וּבַחֲמִישִׁי מֻתָּרִין, מִפְּנֵי כְּבוֹד הַשַּׁבָּת.

### @11מסכת תענית פרק א משנה ז

ח

עָבְרוּ אֵלּוּ וְלֹא נֶעְנוּ,

מְמַעֲטִים בְּמַשָּׂא וּבְמַתָּן,

בְּבִנְיָן וּבִנְטִיעָה,

בְּאֵרוּסִים וּבְנִשּׂוּאִים,

וּבִשְׁאֵלַת שָׁלוֹם בֵּין אָדָם לַחֲבֵרוֹ,

כִּבְנֵי אָדָם נְזוּפִים לִפְנֵי הַמָּקוֹם.

וְהַיְחִידִים חוֹזְרִים וּמִתְעַנִּים עַד שֶׁיֵּצֵא נִיסָן.

יָצָא נִיסָן וּבָאוּ גְשָׁמִים, סִימַן קְלָלָה,

שֶׁנֶּאֱמַר: (שְׁמוּאֵל א יב,יז)

"הֲלא קְצִיר חִטִּים הַיּוֹם,

אֶקְרָא אֶל יי וְיִתֵּן קוֹלוֹת וּמָטָר" וְגוֹמֵר.

## @22פרק ב

### @11מסכת תענית פרק ב משנה א

א

סֵדֶר תַּעְנִיּוֹת כֵּיצַד?

מוֹצִיאִין אֶת הַתֵּבָה לִרְחוֹבָהּ שֶׁלָּעִיר;

וְנוֹתְנִין אֵפֶר מַקְלָה עַל גַּבֵּי הַתֵּבָה,

וּבְרֹאשׁ הַנָּשִׂיא וּבְרֹאשׁ אַב בֵּית דִּין;

וְכָל אֶחָד וְאֶחָד נוֹטֵל וְנוֹתֵן בְּרֹאשׁוֹ.

הַזָּקֵן שֶׁבָּהֶן אוֹמֵר לִפְנֵיהֶם דִּבְרֵי כִבּוּשִׁים:

אַחֵינוּ, לֹא נֶאֱמַר בְּאַנְשֵׁי נִינְוֵה:

"וַיַּרְא הָאֱלהִים אֶת שַׂקָּם וְאֶת תַּעֲנִיתָם",

אֶלָּא (יונה ג,י) "וַיַּרְא הָאֱלהִים אֶת מַעֲשֵׂיהֶם,

כִּי שָׁבוּ מִדַּרְכָּם הָרָעָה";

וּבַקַּבָּלָה מָהוּא אוֹמֵר? (יואל ב,יג)

"וְקִרְעוּ לְבַבְכֶם וְאַל בִּגְדֵיכֶם,

וְשׁוּבוּ אֶל יי אֱלֹהֵיכֶם" וגו'.

### @11מסכת תענית פרק ב משנה ב

ב

עָמְדוּ בִתְפִלָּה,

וּמוֹרִידִין לִפְנֵי הַתֵּבָה זָקֵן וְרָגִיל,

וְיֵשׁ לוֹ בָנִים וּבֵיתוֹ רֵיקָם,

כְּדֵי שֶׁיְּהֵא לִבּוֹ שָׁלֵם בַּתְּפִלָּה.

וְאוֹמֵר לִפְנֵיהֶם עֶשְׂרִים וְאַרְבַּע בְּרָכוֹת:

שְׁמוֹנֶה עֶשְׂרֵה שֶׁבְּכָל יוֹם,

וּמוֹסִיף עֲלֵיהֶם עוֹד שֵׁשׁ,

### (@11מסכת תענית פרק ב משנה ג)

וְאֵלּוּ הֵן:

זִכְרוֹנוֹת וְשׁוֹפָרוֹת,

"אֶל יי בַּצָּרָתָה לִּי",

"אֶשָּׂא עֵינַי אֶל הֶהָרִים",

"מִמַּעֲמַקִּים קְרָאתִיךָ יי",

"תְּפִלָּה לְעָנִי כִי יַעֲטֹף".

ג

רְבִּי יְהוּדָה אוֹמֵר:

לֹא הָיָה צָרִיךְ לוֹמַר זִכְרוֹנוֹת וְשׁוֹפָרוֹת,

אֶלָּא אוֹמֵר תַּחְתֵּיהֶם:

"רָעָב כִּי יִהְיֶה בָאָרֶץ, דֶּבֶר" וְגוֹ',

"אֲשֶׁר הָיָה דְבַר יי אֶל יִרְמְיָהוּ

עַל דִּבְרֵי הַבַּצָּרוֹת",

וְאוֹמֵר חוֹתָמוֹתֵיהֶם.

### @11מסכת תענית פרק ב משנה ד

ד

עַל הָרִאשׁוֹנָה הוּא אוֹמֵר:

מִי שֶׁעָנָה אֶת אַבְרָהָם בְּהַר הַמּוֹרִיָּה,

הוּא יַעֲנֶה אֶתְכֶם וְיִשְׁמַע בְּקוֹל צַעֲקַתְכֶם הַיּוֹם הַזֶּה;

בָּרוּךְ אַתָּה יי גּוֹאֵל יִשְׂרָאֵל.

ה

עַל הַשְּׁנִיָּה הוּא אוֹמֵר:

מִי שֶׁעָנָה אֶת אֲבוֹתֵיכֶם עַל יַם סוּף,

הוּא יַעֲנֶה אֶתְכֶם וְיִשְׁמַע בְּקוֹל צַעֲקַתְכֶם הַיּוֹם הַזֶּה;

בָּרוּךְ אַתָּה יי זוֹכֵר הַנִּשְׁכָּחוֹת.

ו

עַל הַשְּׁלִישִׁית הוּא אוֹמֵר:

מִי שֶׁעָנָה אֶת יְהוֹשֻׁעַ בַּגִּלְגָּל,

הוּא יַעֲנֶה אֶתְכֶם וְיִשְׁמַע בְּקוֹל צַעֲקַתְכֶם הַיּוֹם הַזֶּה;

בָּרוּךְ אַתָּה יי שׁוֹמֵעַ תְּרוּעָה.

ז

עַל הָרְבִיעִית הוּא אוֹמֵר:

מִי שֶׁעָנָה אֶת שְׁמוּאֵל בַּמִּצְפָּה,

הוּא יַעֲנֶה אֶתְכֶם וְיִשְׁמַע בְּקוֹל צַעֲקַתְכֶם הַיּוֹם הַזֶּה;

בָּרוּךְ אַתָּה יי שׁוֹמֵעַ צְעָקָה.

ח

עַל הַחֲמִישִׁית הוּא אוֹמֵר:

מִי שֶׁעָנָה אֶת אֵלִיָּהוּ בְהַר הַכַּרְמֶל,

הוּא יַעֲנֶה אֶתְכֶם וְיִשְׁמַע בְּקוֹל צַעֲקַתְכֶם הַיּוֹם הַזֶּה;

בָּרוּךְ אַתָּה יי שׁוֹמֵעַ תְּפִלָּה.

ט

עַל הַשִּׁשִּׁית הוּא אוֹמֵר:

מִי שֶׁעָנָה אֶת יוֹנָה מִמְּעֵי הַדָּגָה,

הוּא יַעֲנֶה אֶתְכֶם וְיִשְׁמַע בְּקוֹל צַעֲקַתְכֶם הַיּוֹם הַזֶּה;

בָּרוּךְ אַתָּה יי הָעוֹנֶה בְעֵת צָרָה.

י

עַל הַשְּׁבִיעִית הוּא אוֹמֵר:

מִי שֶׁעָנָה אֶת דָּוִד וְאֶת שְׁלֹמֹה בְנוֹ בִירוּשָׁלַיִם,

הוּא יַעֲנֶה אֶתְכֶם וְיִשְׁמַע בְּקוֹל צַעֲקַתְכֶם הַיּוֹם הַזֶּה;

בָּרוּךְ אַתָּה יי הַמְרַחֵם עַל הָאָרֶץ.

### @11מסכת תענית פרק ב משנה ה

יא

מַעֲשֶׂה בִימֵי רְבִּי חֶלְפְּתָה

וּבִימֵי רְבִּי חֲנַנְיָה בֶן תַּרְדְּיוֹן,

שֶׁעָבַר אֶחָד לִפְנֵי הַתֵּבָה,

וְגָמַר אֶת כָּל הַבְּרָכָה,

וְעָנוּ אַחֲרָיו:

"אָמֵן. תִּקְעוּ, הַכֹּהֲנִים, תִּקְעוּ!"

מִי שֶׁעָנָה אֶת אַבְרָהָם אָבִינוּ בְהַר הַמּוֹרִיָּה,

הוּא יַעֲנֶה אֶתְכֶם וְיִשְׁמַע בְּקוֹל צַעֲקַתְכֶם הַיּוֹם הַזֶּה.

הָרִיעוּ בְנֵי אַהֲרֹן, הָרִיעוּ!

מִי שֶׁעָנָה אֶת אֲבוֹתֵיכֶם עַל יַם סוּף,

הוּא יַעֲנֶה אֶתְכֶם וְיִשְׁמַע בְּקוֹל צַעֲקַתְכֶם הַיּוֹם הַזֶּה.

וּכְשֶׁבָּא דָבָר אֵצֶל חֲכָמִים, וְאָמְרוּ:

לֹא הָיוּ נוֹהֲגִים כֵּן, אֶלָּא בְּשַׁעַר מִזְרָח.

### @11מסכת תענית פרק ב משנה ו

יב

שָׁלוֹשׁ תַּעְנִיּוֹת הָרִאשׁוֹנוֹת,

אַנְשֵׁי מִשְׁמָר מִתְעַנִּים וְלֹא מַשְׁלִימִים,

וְאַנְשֵׁי בֵית אָב לֹא הָיוּ מִתְעַנִּים.

שָׁלוֹשׁ שְׁנִיּוֹת,

אַנְשֵׁי מִשְׁמָר מִתְעַנִּים וּמַשְׁלִימִים,

וְאַנְשֵׁי בֵית אָב מִתְעַנִּים וְלֹא מַשְׁלִימִים.

שֶׁבַע אַחֲרוֹנוֹת,

אֵלּוּ וָאֵלּוּ מִתְעַנִּים וּמַשְׁלִימִים.

דִּבְרֵי רְבִּי יְהוֹשֻׁעַ.

וַחֲכָמִים אוֹמְרִים:

שָׁלוֹשׁ תַּעְנִיּוֹת הָרִאשׁוֹנוֹת,

אֵלּוּ וָאֵלּוּ לֹא הָיוּ מִתְעַנִּים.

שָׁלוֹשׁ שְׁנִיּוֹת,

אַנְשֵׁי מִשְׁמָר מִתְעַנִּים וְלֹא מַשְׁלִימִים,

וְאַנְשֵׁי בֵית אָב לֹא הָיוּ מִתְעַנִּים.

וְשֶׁבַע אַחֲרוֹנוֹת,

אַנְשֵׁי מִשְׁמָר מִתְעַנִּים וּמַשְׁלִימִים,

וְאַנְשֵׁי בֵית אָב מִתְעַנִּים וְלֹא מַשְׁלִימִים.

### @11מסכת תענית פרק ב משנה ז

יג

אַנְשֵׁי מִשְׁמָר מֻתָּרִין לִשְׁתּוֹת יַיִן בַּלֵּילוֹת,

אֲבָל לֹא בַיָּמִים;

וְאַנְשֵׁי בֵית אָב, לֹא בַיּוֹם וְלֹא בַלַּיְלָה.

אַנְשֵׁי מִשְׁמָר וְאַנְשֵׁי מַעֲמָד

אֲסוּרִין מִלְּסַפֵּר וּמִלְּכַבֵּס,

וּבַחֲמִישִׁי מֻתָּרִין, מִפְּנֵי כְבוֹד הַשַּׁבָּת.

### @11מסכת תענית פרק ב משנה ח

יד

כָּל הַכָּתוּב בִּמְגִלַּת תַּעְנִית "דִּילָא לְמִסְפַּד",

לְפָנָיו אָסוּר, וּלְאַחֲרָיו מֻתָּר.

רְבִּי יוֹסֵה אוֹמֵר:

לְפָנָיו וּלְאַחֲרָיו אָסוּר.

"דִּילָא לְהִתְעַנָּיָא",

לְפָנָיו וּלְאַחֲרָיו מֻתָּר;

רְבִּי יוֹסֵה אוֹמֵר:

לְפָנָיו אָסוּר, וּלְאַחֲרָיו מֻתָּר.

### @11מסכת תענית פרק ב משנה ט

יה

אֵין גּוֹזְרִין תַּעְנִית עַל הַצִּבּוּר כַּתְּחִלָּה בַחֲמִישִׁי,

שֶׁלֹּא לְהַבְקִיעַ הַשְּׁעָרִים;

אֶלָּא שָׁלוֹשׁ תַּעְנִיּוֹת הָרִאשׁוֹנוֹת,

שֵׁנִי וַחֲמִישִׁי וְשֵׁנִי,

וְשָׁלוֹשׁ שְׁנִיּוֹת,

חֲמִישִׁי שֵׁנִי וַחֲמִישִׁי.

רְבִּי יוֹסֵה אוֹמֵר:

כַּשֵּׁם שֶׁאֵין הָרִאשׁוֹנוֹת בַּחֲמִישִׁי,

כָּךְ לֹא שְׁנִיּוֹת וְלֹא אַחֲרוֹנוֹת.

### @11מסכת תענית פרק ב משנה י

יו

אֵין גּוֹזְרִין תַּעְנִית בְּרָאשֵׁי חֳדָשִׁים,

בַּחֲנֻכָּה וּבַפּוּרִים.

אִם הִתְחִילוּ, אֵין מַפְסִיקִין.

דִּבְרֵי רַבָּן גַּמְלִיאֵל.

אָמַר רְבִּי מֵאִיר:

אַף עַל פִּי שֶׁאָמַר רַבָּן גַּמְלִיאֵל "אֵין מַפְסִיקִים",

מוֹדֶה הָיָה שֶׁאֵין מַשְׁלִימִין.

וְכֵן תִּשְׁעָה בְאָב שֶׁחָל לִהְיוֹת בְּעֶרֶב שַׁבָּת.

## @22פרק ג

### @11מסכת תענית פרק ג משנה א

א

סֵדֶר תַּעְנִיּוֹת אֵלּוּ הָאָמוּר בִּרְבֵיעָה רִאשׁוֹנָה.

אֲבָל צְמָחִים שֶׁשָּׁנוּ, מַתְרִיעִים עֲלֵיהֶם מִיָּד.

וְכֵן שֶׁפָּסְקוּ גְשָׁמִים,

מִגֶּשֶׁם לְגֶשֶׁם אַרְבָּעִים יוֹם,

מַתְרִיעִין עֲלֵיהֶם מִיָּד,

מִפְּנֵי שֶׁהִיא מַכַּת בַּצֹּרֶת.

### @11מסכת תענית פרק ג משנה ב

ב

יָרְדוּ לִצְמָחִין,

אֲבָל לֹא לָאִילָן,

לָאִילָן אֲבָל לֹא לִצְמָחִין,

לָזֶה וְלָזֶה,

אֲבָל לֹא לַבּוֹרוֹת וְלֹא לַשִּׁיחִים וְלֹא לַמְּעָרוֹת,

מַתְרִיעִין עֲלֵיהֶן מִיָּד.

### @11מסכת תענית פרק ג משנה ג

ג

וְכֵן עִיר שֶׁלֹּא יָרְדוּ עָלֶיהָ גְשָׁמִים,

כַּכָּתוּב: (עָמוֹס ד,ז)

"וְהִמְטַרְתִּי עַל עִיר אֶחָת,

וְעַל עִיר אַחַת לֹא אַמְטִיר,

חֶלְקָה אַחַת תִּמָּטֵר,

וְחֶלְקָה אֲשֶׁר לֹא תַמְטִיר עָלֶיהָ תִּיבָשׁ".

אוֹתָהּ הָעִיר מִתְעַנָּא וּמַתְרַעַת,

וְכָל סְבִיבוֹתֶיהָ מִתְעַנּוֹת וְלֹא מַתְרִיעוֹת.

וְרֶבִּי עֲקִיבָה אוֹמֵר:

מַתְרִיעוֹת וְלֹא מִתְעַנּוֹת.

### @11מסכת תענית פרק ג משנה ד

ד

וְכֵן עִיר שֶׁיֶּשׁ בָּהּ דֶּבֶר אוֹ מַפֹּלֶת,

אוֹתָהּ הָעִיר מִתְעַנָּה וּמַתְרַעַת;

וְכָל סְבִיבוֹתֶיהָ מִתְעַנּוֹת וְלֹא מַתְרִיעוֹת.

רְבִּי עֲקִיבָה אוֹמֵר:

מַתְרִיעוֹת וְלֹא מִתְעַנּוֹת.

ה

אֵי זֶה הוּא דֶבֶר?

עִיר הַמּוֹצִיאָה חֲמֵשׁ מֵאוֹת רַגְלִי,

יָצְאוּ מִמֶּנָּה שְׁלֹשָׁה מֵתִים

לִשְׁלֹשָׁה יָמִים זֶה אַחַר זֶה.

### @11מסכת תענית פרק ג משנה ה

ו

עַל אֵלּוּ מַתְרִיעִים בְּכָל מָקוֹם:

עַל הַשִּׁדָּפוֹן וְעַל הַיֵּרָקוֹן,

עַל הָאַרְבֶּה וְעַל הֶחָסִיל,

וְעַל חַיָּה רָעָה וְעַל הַחֶרֶב.

מַתְרִיעִים עָלֶיהָ,

מִפְּנֵי שֶׁהִיא מַכָּה מְהַלֶּכֶת.

### @11מסכת תענית פרק ג משנה ו

ז

מַעֲשֶׂה שֶׁיָּרְדוּ זְקֵנִים מִירוּשָׁלַיִם לְעָרֵיהֶם,

וְגָזְרוּ תַעֲנִית

עַל שֶׁנִּרְאָה כִמְלֹא פִי תַנּוּר שִׁדָּפוֹן בְּאַשְׁקְלוֹן.

וְעוֹד גָּזְרוּ תַעֲנִית,

עַל שֶׁאָכְלוּ זְאֵבִים שְׁנֵי תִינוֹקוֹת בְּעֵבֶר הַיַּרְדֵּן.

רְבִּי יוֹסֵה אוֹמֵר:

לֹא עַל שֶׁאָכְלוּ אֶלָּא עַל שֶׁנִּרְאוּ.

### @11מסכת תענית פרק ג משנה ז

ח

וְעַל אֵלּוּ מַתְרִיעִים בַּשַּׁבָּת:

עַל עִיר שֶׁהִקִּיפוּהָ גוֹיִם אוֹ נָהָר,

וְעַל הַסְּפִינָה הַמִּטָּרֶפֶת בַּיָּם.

רְבִּי יוֹסֵה אוֹמֵר:

לְעֶזְרָה אֲבָל לֹא לִצְעָקָה.

שִׁמְעוֹן הַתִּמְנִי אוֹמֵר:

אַף עַל הַדֶּבֶר.

וְלֹא הוֹדוּ לוֹ חֲכָמִים.

### @11מסכת תענית פרק ג משנה ח

ט

עַל כָּל צָרָה שֶׁתָּבֹא עַל הַצִּבּוּר,

מַתְרִיעִים עָלֶיהָ, חוּץ מֵרֹב גְּשָׁמִים.

מַעֲשֶׂה שֶׁאָמְרוּ לְחוּנִי הַמַּעְגָּל:

הִתְפַּלֵּל שֶׁיֵּרְדוּ גְשָׁמִים.

אָמַר לָהֶם:

צְאוּ וְהַכְנִיסוּ תַנּוּרֵי פְסָחִים,

בִּשְׁבִיל שֶׁלֹּא יִמַּקּוּ.

הִתְפַּלַּל, וְלֹא יָרְדוּ גְשָׁמִים.

י

עָג עוּגָה וְעָמַד בְּתוֹכָהּ,

וְאָמַר לְפָנָיו:

רַבּוּנוֹ שֶׁלָּעוֹלָם,

בָּנֶיךָ שָׂמוּ פְנֵיהֶם עָלַי,

שֶׁאֲנִי כְבֶן בַּיִת לְפָנֶיךָ.

נִשְׁבָּע אֲנִי בְשִׁמְךָ הַגָּדוֹל,

שֶׁאֵינִי זָז מִכָּן,

עַד שֶׁתְּרַחֵם עַל בָּנֶיךָ.

יא

הִתְחִילוּ הַגְּשָׁמִים מְנַטְּפִים.

אָמַר:

לֹא כָךְ שָׁאַלְתִּי,

אֶלָּא גִשְׁמֵי בוֹרוֹת שִׁיחִים וּמְעָרוֹת.

יָרְדוּ בְזַעַף.

אָמַר:

לֹא כָךְ שָׁאַלְתִּי,

אֶלָּא גִשְׁמֵי רָצוֹן, בְּרָכָה וּנְדָבָה.

יָרְדוּ כְתִקְנָן,

עַד שֶׁעָלוּ יִשְׂרָאֵל מִירוּשָׁלַיִם לְהַר הַבַּיִת

מִפְּנֵי הַגְּשָׁמִים.

בָּאוּ וְאָמְרוּ לוֹ:

כַּשֵּׁם שֶׁהִתְפַּלַּלְתָּ עֲלֵיהֶם שֶׁיֵּרֵדוּ,

כָּךְ הִתְפַּלֵּל שֶׁיֵּלְכוּ לָהֶם.

אָמַר לָהֶם:

צְאוּ וּרְאוּ אִם נִמְחָת אֶבֶן הַטּוֹעִים.

יב

שָׁלַח לוֹ שִׁמְעוֹן בֶּן שָׁטָח:

צָרִיךְ אַתָּה לִנַּדּוֹת,

אֲבָל מָה אֶעֱשֶׂה לָךְ,

וְאַתָּה מִתְחַטֵּא לִפְנֵי הַמָּקוֹם,

כְּבֵן שֶׁהוּא מִתְחַטֵּא לְאָבִיו וְעוֹשֶׂה לוֹ רְצוֹנוֹ.

וְעָלֶיךָ הַכָּתוּב אוֹמֵר: (מִשְׁלֵי כג,כה)

"יִשְׂמַח אָבִיךָ וְאִמֶּךָ וְתָגֵל יוֹלַדְתֶּךָ".

### @11מסכת תענית פרק ג משנה ט

יג

הָיוּ מִתְעַנִּים וְיָרְדוּ לָהֶם גְּשָׁמִים,

קֹדֶם לְהָנֵץ הַחַמָּה, לֹא יַשְׁלִימוּ;

לְאַחַר הָנֵץ הַחַמָּה יַשְׁלִימוּ.

רְבִּי אֱלִיעֶזֶר אוֹמֵר:

קֹדֶם לַחֲצוֹת, לֹא יַשְׁלִימוּ,

אַחַר חֲצוֹת, יַשְׁלִימוּ.

יד

מַעֲשֶׂה שֶׁגָּזְרוּ תַעֲנִית בְּלוֹד,

וְיָרְדוּ לָהֶם גְּשָׁמִים קֹדֶם לַחֲצוֹת.

אָמַר לָהֶם רְבִּי טַרְפוֹן:

צְאוּ וְאִכְלוּ וּשְׁתוּ וַעֲשׁוּ יוֹם טוֹב.

וְיָצְאוּ וְאָכְלוּ וְשָׁתוּ וְעָשׁוּ יוֹם טוֹב,

וּבָאוּ בֵין הָעַרְבַּיִם וְקָרְאוּ הַלֵּל הַגָּדוֹל.

וְאֵי זֶה הוּא הַלֵּל הַגָּדוֹל?

הוֹדוּ לֵאלֹהֵי הָאֱלֹהִים כִּי לְעוֹלָם חַסְדּוֹ.

הוֹדוּ לַאֲדֹנֵי הָאֲדֹנִים כִּי לְעוֹלָם חַסְדּוֹ.

## @22פרק ד

### @11מסכת תענית פרק ד משנה א

א

בִּשְׁלֹשָׁה פְרָקִים בַּשָּׁנָה,

הַכֹּהֲנִים נוֹשְׂאִין אֶת כַּפֵּיהֶן אַרְבַּע פְּעָמִים בַּיּוֹם,

בַּשַּׁחְרִית וּבַמּוּסָף וּבַמִּנְחָה וּבִנְעִילַת שְׁעָרִים:

בַּתַּעְנִיּוֹת וּבְמַעֲמָדוֹת וּבְיוֹם הַכִּפּוּרִים.

### @11מסכת תענית פרק ד משנה ב

ב

אֵלּוּ הֵן הַמַּעֲמָדוֹת?

לְפִי שֶׁנֶּאֱמַר: (בְּמִדְבַּר כח,ב)

"צַו אֶת בְּנֵי יִשְׂרָאֵל וְאָמַרְתָּ אֲלֵיהֶם,

אֶת קָרְבָּנִי לַחְמִי לְאִשַּׁי";

וְכִי הֵיאָךְ קָרְבָּנוֹ שֶׁלָּאָדָם קָרֵב,

וְהוּא אֵינוּ עוֹמֵד עַל גַּבָּיו?

אֶלָּא שֶׁהִתְקִינוּ הַנְּבִיאִים הָרִאשׁוֹנִים

עֶשְׂרִים וְאַרְבָּעָה מִשְׁמָרוֹת;

עַל כָּל מִשְׁמָר וּמִשְׁמָר הָיָה עַמּוּד בִּירוּשָׁלַיִם,

שֶׁלַּכֹּהֲנִים, וְשֶׁלַּלְּוִיִּם וְשֶׁלְּיִשְׂרָאֵל.

הִגִּיעַ זְמַן הַמִּשְׁמָר,

כֹּהֲנָיו וּלְוִיָּו עוֹלִים בִּירוּשָׁלַיִם,

וְיִשְׂרָאֵל שֶׁבְּאוֹתוֹ הַמִּשְׁמָר,

מִתְכַּנְּסִים לְעָרֵיהֶם וְקוֹרְאִים מַעֲשֵׂה בְרֵאשִׁית.

### @11מסכת תענית פרק ד משנה ג

(וְאַנְשֵׁי הַמַּעֲמָד הָיוּ מִתְעַנִּין אַרְבָּעָה יָמִים בַּשָּׁבוּעַ,

מִיּוֹם שֵׁנִי וְעַד יוֹם חֲמִישִׁי.

וְלֹא הָיוּ מִתְעַנִּין עֶרֶב שַׁבָּת,

מִפְּנֵי כְבוֹד הַשַּׁבָּת;

וְלֹא בְאֶחָד בַּשַּׁבָּת,

כְּדֵי שֶׁלֹּא יֵצְאוּ מִמְּנוּחָה וָענֶג,

לִיגִיעָה וְתַעֲנִית וְיָמוּתוּ. )

ג

בַּיּוֹם הָרִאשׁוֹן "בְּרֵאשִׁית", "יְהִי רָקִיעַ".

בַּשֵּׁנִי "יְהִי רָקִיעַ", "יִקָּווּ הַמַּיִם".

בַּשְּׁלִישִׁי "יִקָּווּ הַמַּיִם", "יְהִי מְאֹרֹת".

בָּרְבִיעִי "יְהִי מְאֹרֹת", "יִשְׁרְצוּ הַמַּיִם".

בַּחֲמִישִׁי "יִשְׁרְצוּ הַמַּיִם", "תּוֹצֵא הָאָרֶץ".

בַּשִּׁשִּׁי "תּוֹצֵא הָאָרֶץ",

"וַיְכֻלּוּ הַשָּׁמַיִם וְהָאָרֶץ וְכָל צְבָאָם".

ד

פָּרָשָׁה גְדוֹלָה קוֹרִין אוֹתָהּ בִּשְׁנַיִם,

וְהַקְּטַנָּה בַיָּחִיד;

בַּשַּׁחְרִית וּבַמּוּסָף וּבַמִּנְחָה,

נִכְנָסִין וְקוֹרִין עַל פִּיהֶן,

כְּקוֹרִין אֶת שְׁמַע.

עֶרֶב שַׁבָּת בַּמִּנְחָה לֹא הָיוּ נִכְנָסִין,

מִפְּנֵי כְבוֹד הַשַּׁבָּת.

### @11מסכת תענית פרק ד משנה ד

ה

כָּל יוֹם שֶׁיֶּשׁ בּוֹ הַלֵּל, אֵין בּוֹ מַעֲמַד שַׁחְרִית;

קָרְבַּן מוּסָף, אֵין בּוֹ נְעִילָה;

קָרְבַּן עֵצִים, אֵין בּוֹ מִנְחָה.

דִּבְרֵי רְבִּי עֲקִיבָה.

אָמַר לוֹ בֶן עַזַּי:

כָּךְ הָיָה רְבִּי יְהוֹשֻׁעַ שׁוֹנֶה:

קָרְבַּן מוּסָף, אֵין בּוֹ מִנְחָה;

קָרְבַּן עֵצִים, אֵין בּוֹ נְעִילָה.

חָזַר רְבִּי עֲקִיבָה לִהְיוֹת שׁוֹנֶה כְדִבְרֵי בֶן עַזַּי.

### @11מסכת תענית פרק ד משנה ה

ו

זְמַן עֲצֵי כֹהֲנִים וְהָעָם בְּתִשְׁעָה.

בְּאֶחָד בְּנִיסָן, בְּנֵי אָרַח בֶּן יְהוּדָה;

בְּעֶשְׂרִים בְּתַמּוּז, בְּנֵי דָוִד בֶּן יְהוּדָה;

בַּחֲמִשָּׁה בְאָב, בְּנֵי פַרְעשׁ בֶּן יְהוּדָה;

בְּשִׁבְעָה בוֹ, בְּנֵי יוֹנָדָב בֶּן רֵכָב;

בַּעֲשָׂרָה בוֹ, בְּנֵי סְנָאָה בֶן בִּנְיָמִין;

בַּחֲמִשָּׁה עָשָׂר בּוֹ, בְּנֵי זַתּוּאֵל בֶּן יְהוּדָה,

ז

וְעִמָּהֶם כֹּהֲנִים וּלְוִיִּם וְכָל מִי שֶׁטָּעָה שִׁבְטוֹ,

וּבְנֵי גֹנְבֵי עֲלִי, בְּנֵי קוֹצְעֵי קְצִיעוֹת.

בְּעֶשְׂרִים בּוֹ, בְּנֵי פַחַת מוֹאָב בֶּן יְהוּדָה;

בְּעֶשְׂרִים בֶּאֱלוּל, בְּנֵי עַדִּין בֶּן יְהוּדָה;

בְּאֶחָד בְּטֵבֵת שָׁבוּ בְּנֵי פַרְעוֹשׁ שְׁנִיָּה.

בְּאֶחָד בְּטֵבֵת, לֹא הָיָה בוֹ מַעֲמָד,

שֶׁהָיָה בוֹ הַלֵּל, קָרְבַּן מוּסָף וְקָרְבַּן עֵצִים.

### @11מסכת תענית פרק ד משנה ו

ח

חֲמִשָּׁה דְבָרִים אֵרְעוּ אֶת אֲבוֹתֵינוּ

בְשִׁבְעָה עָשָׂר בְּתַמּוּז,

וַחֲמִשָּׁה בְתִשְׁעָה בְאָב.

בְּשִׁבְעָה עָשָׂר בְּתַמּוּז,

נִשְׁתַּבְּרוּ הַלּוּחוֹת,

וּבָטַל הַתָּמִיד,

וְהָבְקָעָה הָעִיר,

וְשָׂרַף אַפִּיסְטְמוֹס אֶת הַתּוֹרָה,

וְהֶעֱמִיד צֶלֶם בַּהֵיכָל.

בְּתִשְׁעָה בְאָב,

נִגְזַר עַל אֲבוֹתֵינוּ שֶׁלֹּא יִכָּנְסוּ לָאָרֶץ,

וְחָרַב הַבַּיִת בָּרִאשׁוֹנָה וּבַשְּׁנִיָּה,

וְנִלְכְּדָה בֵית תֵּר,

וְנֶחְרְשָׁה הָעִיר.

ט

מִשֶּׁנִּכְנַס אָב, מְמַעֲטִים בְּשִׂמְחָה.

### (@11מסכת תענית פרק ד משנה ז)

שַׁבָּת שֶׁחָל תִּשְׁעָה בְאָב לִהְיוֹת בְּתוֹכָהּ,

אָסוּרִים מִלְּסַפֵּר וּמִלְּכַבֵּס,

וּבַחֲמִישִׁי מֻתָּרִים, מִפְּנֵי כְבוֹד הַשַּׁבָּת.

י

עֶרֶב תִּשְׁעָה בְאָב,

לֹא יֹאכַל אָדָם שְׁנֵי תַבְשִׁילִים,

לֹא יֹאכַל בָּשָׂר וְלֹא יִשְׁתֶּה יַיִן.

רַבָּן שִׁמְעוֹן בֶּן גַּמְלִיאֵל אוֹמֵר:

יְשַׁנֶּה.

רְבִּי יְהוּדָה מְחַיֵּב בִּכְפִיַּת הַמִּטָּה;

וְלֹא הוֹדוּ לוֹ חֲכָמִים.

### @11מסכת תענית פרק ד משנה ח

יא

אָמַר רַבָּן שִׁמְעוֹן בֶּן גַּמְלִיאֵל:

לֹא הָיוּ יָמִים טוֹבִים לְיִשְׂרָאֵל

כַּחֲמִשָּׁה עָשָׂר בְּאָב וּכְיוֹם הַכִּפּוּרִים,

שֶׁבָּהֶן בְּנֵי יְרוּשָׁלַיִם יוֹצְאִין בִּכְלֵי לָבָן שְׁאוּלִים,

שֶׁלֹּא לְבַיֵּשׁ אֶת מִי שֶׁאֵין לוֹ;

כָּל הַכֵּלִים טְעוּנִים טְבִילָה.

וּבְנוֹת יְרוּשָׁלַיִם יוֹצְאוֹת וְחוֹלוֹת בַּכְּרָמִים.

יב

וּמָה הָיוּ אוֹמְרוֹת?

שָׂא נָא עֵינֶיךָ בָחוּר וּרְאֵה,

מָה אַתְּ בּוֹרֵר לָךְ.

אַל תִּתֵּן עֵינֶיךָ בַנּוֹי,

תֵּן עֵינֶיךָ בַמִּשְׁפָּחָה.

("שֶׁקֶר הַחֵן וְהֶבֶל הַיּפִי,

אִשָּׁה יִרְאַת יי הִיא תִתְהַלָּל" (מִשְׁלֵי לא,ל);

וְאוֹמֵר: (שָׁם שָׁם,לא)

"תְּנוּ לָהּ מִפְּרִי יָדֶיהָ,

וִיהַלְלוּהָ בַשְּׁעָרִים מַעֲשֶׂיהָ". )

וְכֵן הוּא אוֹמֵר: (שׂיר השׂירים ג,יא)

"צְאֶינָה וּרְאֶינָה בְנוֹת צִיּוֹן בַּמֶּלֶךְ שְׁלֹמֹה,

בַּעֲטָרָה שֶׁעִטְּרָה לוֹ אִמּוֹ בְיוֹם חֲתֻנָּתוֹ וּבְיוֹם שִׂמְחַת לִבּוֹ";

"בְּיוֹם חֲתֻנָּתוֹ", זוֹ מַתַּן תּוֹרָה,

"וּבְיוֹם שִׂמְחַת לִבּוֹ", זֶה בִנְיַן בֵּית הַמִּקְדָּשׁ,

יְהִי רָצוֹן שֶׁיִּבָּנֶה בִּמְהֵרָה בְיָמֵינוּ.

### חסלת @11מסכת תענית

# @00מסכת מגילה

## @22פרק א

### @11מסכת מגילה פרק א משנה א

א

מְגִלָּה נִקְרֵאת בְּאֶחָד עָשָׂר,

בִּשְׁנֵים עָשָׂר,

בִּשְׁלֹשָׁה עָשָׂר,

בְּאַרְבָּעָה עָשָׂר,

בַּחֲמִשָּׁה עָשָׂר,

לֹא פָחוּת וְלֹא יָתֵר.

כְּרַכִּים הַמֻּקָּפִים חוֹמָה מִימוֹת יְהוֹשֻׁעַ בִּן נוּן,

קוֹרִים בַּחֲמִשָּׁה עָשָׂר.

כְּפָרִים וַעֲיָרוֹת גְּדוֹלוֹת קוֹרִים בְּאַרְבָּעָה עָשָׂר,

אֶלָּא שֶׁהַכְּפָרִים מַקְדִּימִים לְיוֹם הַכְּנֵיסָה.

### @11מסכת מגילה פרק א משנה ב

ב

כֵּיצַד?

חָל לִהְיוֹת יוֹם אַרְבָּעָה עָשָׂר בַּשֵּׁנִי,

כְּפָרִים וַעֲיָרוֹת גְּדוֹלוֹת קוֹרִים בּוֹ בַיּוֹם,

וּמֻקָּפוֹת חוֹמָה לְמָחָר.

ג

חָל לִהְיוֹת בַּשְּׁלִישִׁי אוֹ בָרְבִיעִי,

כְּפָרִים מַקְדִּימִין לְיוֹם הַכְּנֵיסָה,

וַעֲיָרוֹת גְּדוֹלוֹת קוֹרִין בּוֹ בַיּוֹם,

וּמֻקָּפוֹת חוֹמָה לְמָחָר.

ד

חָל לִהְיוֹת בַּחֲמִישִׁי,

כְּפָרִים וַעֲיָרוֹת גְּדוֹלוֹת קוֹרִין בּוֹ בַיּוֹם,

וּמֻקָּפוֹת חוֹמָה לְמָחָר.

ה

חָל לִהְיוֹת עֶרֶב שַׁבָּת,

כְּפָרִים מַקְדִּימִין לְיוֹם הַכְּנֵיסָה,

וַעֲיָרוֹת גְּדוֹלוֹת וּמֻקָּפוֹת חוֹמָה קוֹרִין בּוֹ בַיּוֹם.

ו

חָל לִהְיוֹת בַּשַּׁבָּת,

כְּפָרִים וַעֲיָרוֹת גְּדוֹלוֹת מַקְדִּימִין וְקוֹרִין לְיוֹם הַכְּנֵיסָה,

וּמֻקָּפוֹת חוֹמָה לְמָחָר.

ז

חָל לִהְיוֹת אַחַר שַׁבָּת,

כְּפָרִים מַקְדִּימִין לְיוֹם הַכְּנֵיסָה,

וַעֲיָרוֹת גְּדוֹלוֹת קוֹרִים בּוֹ בַיּוֹם,

וּמֻקָּפוֹת חוֹמָה לְמָחָר.

### @11מסכת מגילה פרק א משנה ג

ח

אֵי זוֹ הִיא עִיר גְּדוֹלָה?

כָּל שֶׁיֶּשׁ בָּהּ עֲשָׂרָה בוֹטְלָנִים. <כַּל>

פָּחוּת מִכֵּן, הֲרֵי זֶה כְפָר.

בְּאֵלּוּ אָמָרוּ:

מַקְדִּימִין וְלֹא מְאַחֲרִין.

אֲבָל זְמַן עֲצֵי כֹהֲנִים, וְתִשְׁעָה בְאָב, וַחֲגִיגָה, וְהַקְהֵל,

מְאַחֲרִים וְלֹא מַקְדִּימִים.

מִפְּנֵי שֶׁאָמָרוּ מַקְדִּימִים וְלֹא מְאַחֲרִים,

מֻתָּרִים בְּסֵפֶד וּבְתַעֲנִית וּמַתָּנוֹת לָאֶבְיוֹנִים.

ט

אָמַר רְבִּי יְהוּדָה:

אֶמָּתַי?

מָקוֹם שֶׁנִּכְנָסִים בַּשֵּׁנִי וּבַחֲמִישִׁי;

אֲבָל מָקוֹם שֶׁאֵין נִכְנָסִים לֹא בַשֵּׁנִי וְלֹא בַחֲמִישִׁי,

קוֹרִין אוֹתָהּ בִּזְמַנָּהּ.

### @11מסכת מגילה פרק א משנה ד

י

קָרְאוּ אֶת הַמְּגִלָּה בַאֲדָר הָרִאשׁוֹן,

נִתְעַבְּרָה הַשָּׁנָה,

קוֹרִים אוֹתָהּ בַּאֲדָר הַשֵּׁנִי.

אֵין בֵּין אֲדָר הָרִאשׁוֹן לַאֲדָר הַשֵּׁנִי,

אֶלָּא קְרִיאַת מְגִלָּה וּמַתָּנוֹת לָאֶבְיוֹנִים.

### @11מסכת מגילה פרק א משנה ה

יא

אֵין בֵּין יוֹם טוֹב לַשַּׁבָּת אֶלָּא אֹכֶל נֶפֶשׁ בִּלְבַד.

אֵין בֵּין שַׁבָּת לְיוֹם הַכִּפּוּרִים,

אֶלָּא שֶׁזֶּה זְדוֹנוֹ בִידֵי אָדָם וְזֶה זְדוֹנוֹ בַהִכָּרֵת.

### @11מסכת מגילה פרק א משנה ו

יב

אֵין בֵּין הַמֻּדָּר הֲנָיָה מֵחֲבֵרוֹ וְלַמֻּדָּר מִמֶּנּוּ מַאֲכָל,

אֶלָּא דְרִיסַת הָרֶגֶל וְכֵלִים שֶׁאֵין עוֹשִׂין בָּהֶן אֹכֶל נֶפֶשׁ.

אֵין בֵּין נְדָרִים לִנְדָבוֹת,

אֶלָּא שֶׁהַנְּדָרִים חַיָּבִים בְּאַחְרָיוּתָן,

וּנְדָבוֹת אֵינָן חַיָּבִים בְּאַחְרָיוּתָן.

### @11מסכת מגילה פרק א משנה ז

יג

אֵין בֵּין זָב הָרוֹאֶה שְׁתֵּי רְאִיּוֹת לְרוֹאֶה שָׁלוֹשׁ אֶלָּא קָרְבָּן.

אֵין בֵּין מְצֹרָע מֻסְגָּר לִמְצֹרָע מֻחְלָט,

אֶלָּא פְרִיעָה וּפְרִימָה.

אֵין בֵּין טָהוֹר מִתּוֹךְ הֶסְגֵּר לְטָהוֹר מִתּוֹךְ הֶחְלֵט,

אֶלָּא תִּגְלַחַת וְצִפֳּרִים.

### @11מסכת מגילה פרק א משנה ח

יד

אֵין בֵּין סְפָרִים לִתְפִלִּים וּמְזוּזוֹת,

אֶלָּא שֶׁהַסְּפָרִים נִכְתָּבִים בְּכָל לָשׁוֹן,

וּתְפִלִּים וּמְזוּזוֹת אֵינָן נִכְתָּבוֹת אֶלָּא אֲשׁוּרִית.

רַבָּן שִׁמְעוֹן בֶּן גַּמְלִיאֵל אוֹמֵר:

אַף בִּסְפָרִים לֹא הִתִּירוּ שֶׁיִּכָּתְבוּ אֶלָּא יְוָנִית.

### @11מסכת מגילה פרק א משנה ט

יה

אֵין בֵּין כֹּהֵן מָשׁוּחַ בְּשֶׁמֶן הַמִּשְׁחָה לִמְרֻבֵּה בְגָדִים,

אֶלָּא פַָר הַבָּא עַל כָּל הַמִּצְווֹת.

אֵין בֵּין כֹּהֵן מְשַׁמֵּשׁ לְכֹהֵן שֶׁעָבַר,

אֶלָּא פַר יוֹם הַכִּפּוּרִים וַעֲשִׂירִית הָאֵיפָה.

### @11מסכת מגילה פרק א משנה י

יו

אֵין בֵּין בָּמָה גְדוֹלָה לְבָמָה קְטַנָּה אֶלָּא פְסָחִים.

זֶה הַכְּלָל:

כָּל שֶׁהוּא נִדָּר וְנִדָּב, קָרֵב בַּבָּמָה,

וְכָל שֶׁאֵינוּ לֹא נִדָּר וְלֹא נִדָּב, אֵינוּ קָרֵב בַּבָּמָה.

### @11מסכת מגילה פרק א משנה יא

[יז]

אֵין בֵּין שִׁילֹה לִירוּשָׁלַיִם,

אֶלָּא שֶׁבְּשִׁילֹה

אוֹכְלִין קָדָשִׁים קַלִּים וּמַעֲשֵׂר שֵׁנִי בְכָל הָרוֹאֶה,

וּבִירוּשָׁלַיִם לִפְנִים מִן הַחוֹמָה.

וְכָאן וְכָאן,

קָדְשֵׁי קָדָשִׁים נֶאֱכָלִים לִפְנִים מִן הַקְּלָעִים.

קְדֻשַּׁת שִׁילֹה יֵשׁ אַחֲרֶיהָ הֶתֵּר,

וּקְדֻשַּׁת יְרוּשָׁלַיִם אֵין אַחֲרֶיהָ הֶתֵּר.

## @22פרק ב

### @11מסכת מגילה פרק ב משנה א

א

הַקּוֹרֵא אֶת הַמְּגִלָּה לְמַפְרֵיַע, לֹא יָצָא.

קְרָאָהּ עַל פֶּה,

קְרָאָהּ תַּרְגּוּם,

בְּכָל לָשׁוֹן, לֹא יָצָא.

אֲבָל קוֹרִים לַלָּעוֹזוֹת בְּלַעַז.

וְהַלָּעוֹז שֶׁשָּׁמַע אֲשׁוּרִית, יָצָא.

### @11מסכת מגילה פרק ב משנה ב

ב

קְרָאָהּ סֵרוּגִים, נִתְנַמְנַם, יָצָא.

הָיָה כוֹתְבָהּ וְדוֹרְשָׁהּ וּמַגִּיהָהּ,

אִם כִּוֵּן לִבּוֹ, יָצָא;

וְאִם לָאו, לֹא יָצָא.

הָיְתָה כְתוּבָה בַסַּם וּבַסִּקְרָא,

בְּקוֹמוֹס וּבְקַלְקַנְתוֹס,

עַל הַנְּיָר וְעַל הַדִּפְתְּרָא, לֹא יָצָא,

עַד שֶׁתְּהֵא כְתוּבָה אֲשׁוּרִית עַל הַסֵּפֶר בַּדְּיוֹ.

### @11מסכת מגילה פרק ב משנה ג

ג

בֶּן עִיר שֶׁהָלַךְ לִכְרַךְ,

וּבֶן כְּרַךְ שֶׁהָלַךְ לָעִיר,

אִם עָתִיד לַחֲזוֹר לִמְקוֹמוֹ,

קוֹרֵא בִמְקוֹמוֹ,

וְאִם לָאו, קוֹרֵא עִמָּהֶן.

וּמֵהֵיכָן קוֹרֵא אָדָם אֶת הַמְּגִלָּה,

יוֹצֵא בָהּ יְדֵי חוֹבָתוֹ?

רְבִּי מֵאִיר אוֹמֵר:

כֻּלָּהּ.

רְבִּי יְהוּדָה אוֹמֵר:

מֵ"אִישׁ יְהוּדִי".

רְבִּי יוֹסֵה אוֹמֵר:

מֵ"אַחַר הַדְּבָרִים הָאֵלֶּה".

### @11מסכת מגילה פרק ב משנה ד

ד

הַכֹּל כְּשֵׁרִים לִקְרוֹא אֶת הַמְּגִלָּה,

חוּץ מֵחֵרֵשׁ, שׁוֹטֶה וְקָטָן.

רְבִּי יְהוּדָה מַכְשִׁיר בַּקָּטָן.

אֵין קוֹרִין אֶת הַמְּגִלָּה,

וְלֹא מוֹלִים, וְלֹא טוֹבְלִים, וְלֹא מַזִּים,

וְכֵן שׁוֹמֶרֶת יוֹם כְּנֶגֶד יוֹם לֹא תִטְבֹּל,

עַד שֶׁתָּנֵץ הַחַמָּה.

וְכֻלָּם שֶׁעָשׁוּ מִשֶּׁעָלָה עַמּוּד הַשַּׁחַר,

כָּשֵׁר.

### @11מסכת מגילה פרק ב משנה ה

ה

כָּל הַיּוֹם כָּשֵׁר

לִקְרִיאַת הַמְּגִלָּה,

וְלִקְרִיאַת הַהַלֵּל,

וְלִתְקִיעַת הַשּׁוֹפָר,

וְלִנְטִילַת הַלּוּלָב,

וְלִתְפִלַּת הַמּוּסָפִין,

וְלַמּוּסָפִין,

וּלְוִדּוּי הַפָּרִים,

וּלְוִדּוּי הַמַּעֲשֵׂר,

וּלְוִדּוּי יוֹם הַכִּפּוּרִים.

ו

לִסְמִיכָה,

לִשְׁחִיטָה,

לִתְנוּפָה,

לְהַגָּשָׁה,

לִקְמִיצָה,

וּלְהַקְטָרָה,

לִמְלִיקָה,

וּלְקַבָּלָה,

וּלְהַזָּיָה,

וּלְהַשְׁקָיַת סוֹטָה,

וְלַעֲרִיפַת הָעֶגְלָה,

וּלְטַהֲרַת הַמְצֹרָע.

### @11מסכת מגילה פרק ב משנה ו

ז

כָּל הַלַּיְלָה כָּשֵׁר

לִקְצִירַת הָעֹמֶר,

וּלְהַקְטִיר חֲלָבִים וְאֵבָרִים.

זֶה הַכְּלָל:

דָּבָר שֶׁמִּצְוָתוֹ בַיּוֹם,

כָּשֵׁר כָּל הַיּוֹם,

וְדָבָר שֶׁמִּצְוָתוֹ בַלַּיְלָה,

כָּשֵׁר כָּל הַלַּיְלָה.

## @22פרק ג

### @11מסכת מגילה פרק ג משנה א

א

בְּנֵי הָעִיר שֶׁמָּכְרוּ רְחוֹבָהּ שֶׁלָּעִיר,

לוֹקְחִים בְּדָמָיו בֵּית הַכְּנֶסֶת;

בֵּית הַכְּנֶסֶת, לוֹקְחִים תֵּבָה;

תֵּבָה, לוֹקְחִים מִטְפָּחוֹת;

מִטְפָּחוֹת, לוֹקְחִים סְפָרִים;

סְפָרִים, לוֹקְחִים תּוֹרָה.

אֲבָל אִם מָכְרוּ תוֹרָה,

לֹא יִקְחוּ סְפָרִים;

סְפָרִים, לֹא יִקְחוּ מִטְפָּחוֹת;

מִטְפָּחוֹת, לֹא יִקְחוּ תֵבָה;

תֵּבָה, לֹא יִקְחוּ בֵית הַכְּנֶסֶת;

בֵּית הַכְּנֶסֶת, לֹא יִקְחוּ אֶת הָרְחוֹב.

וְכֵן בְּמוֹתָרֵיהֶם.

ב

אֵין מוֹכְרִים אֶת מִשֶּׁלָּרַבִּים לַיָּחִיד,

מִפְּנֵי שֶׁמּוֹרִידִים אוֹתוֹ מִקְּדֻשָּׁתוֹ.

דִּבְרֵי רְבִּי מֵאִיר.

אָמְרוּ לוֹ:

אִם כֵּן, אַף לֹא מֵעִיר גְּדוֹלָה לְעִיר קְטַנָּה!

### @11מסכת מגילה פרק ג משנה ב

ג

אֵין מוֹכְרִין בֵּית הַכְּנֶסֶת אֶלָּא עַל תְּנַי:

אֶמָּתַי שֶׁיִּרְצוּ, יַחְזִירוּהוּ.

דִּבְרֵי רְבִּי מֵאִיר.

וַחֲכָמִים אוֹמְרִים:

מוֹכְרִין אוֹתוֹ מִמְכַּר עוֹלָם,

חוּץ מֵאַרְבָּעָה דְבָרִים:

לַמַּרְחֵץ, וְלַבֻּרְסְקִי, לִטְבִילָה, וּלְבֵית הַמַּיִם.

רְבִּי יְהוּדָה אוֹמֵר:

מוֹכְרִין אוֹתוֹ לְשֵׁם חָצֵר,

וְהַלּוֹקֵחַ, מַה שֶּׁיִּרְצֶה יַעֲשֶׂה.

### @11מסכת מגילה פרק ג משנה ג

[ד]

וְעוֹד אָמַר רְבִּי יְהוּדָה:

בֵּית הַכְּנֶסֶת שֶׁחָרַב,

אֵין מַסְפִּידִים לְתוֹכוֹ,

וְאֵין מַפְשִׁילִים לְתוֹכוֹ חֲבָלִים,

וְאֵין פּוֹרְסִים לְתוֹכוֹ מְצוֹדוֹת,

וְאֵין שׁוֹטְחִים עַל גַּגּוֹ פֵרוֹת,

וְאֵין עוֹשִׂין אוֹתוֹ קַפַּנְדַּרְיָא,

שֶׁנֶּאֱמַר: (וַיִּקְרָא כו,לא)

"וַהֲשִׁמּוֹתִי אֶת מִקְדְּשֵׁיכֶם",

קְדֻשָּׁתָן אַף כְּשֶׁיְּהוּ שׁוֹמֵמִים.

עָלוּ בוֹ עֲשָׂבִים, לֹא יִתְלֹשׁ,

מִפְּנֵי עַגְמוּת נֶפֶשׁ.

### @11מסכת מגילה פרק ג משנה ד

ה

רֹאשׁ חֹדֶשׁ שֶׁלַּאֲדָר שֶׁחָל לִהְיוֹת בַּשַּׁבָּת,

קוֹרִים בְּפָרָשַׁת שְׁקָלִים.

חָל לִהְיוֹת בְּתוֹךְ שַׁבָּת,

מַקְדִּימִים לְשֶׁעָבַר,

וּמַפְסִיקִים לְשַׁבָּת אַחֶרֶת.

ו

בַּשְּׁנִיָּה, "זָכוֹר",

בַּשְּׁלִישִׁית, "פָּרָה אֲדֻמָּה",

בָּרְבִיעִית, "הַחֹדֶשׁ הַזֶּה לָכֶם",

בַּחֲמִישִׁית, חוֹזְרִים לְסִדְרָן.

בַּכֹּל מַפְסִיקִים:

בְּרָאשֵׁי חֳדָשִׁים,

בַּחֲנֻכָּה וּבַפּוּרִים,

בַּתַּעֲנִיּוֹת,

וּבַמַּעֲמָדוֹת,

וּבְיוֹם הַכִּפּוּרִים.

### @11מסכת מגילה פרק ג משנה ה

ז

בַּפֶּסַח קוֹרִים בְּפָרָשַׁת מוֹעֲדוֹת שֶׁבְּתוֹרַת כֹּהֲנִים.

בָּעֲצֶרֶת, "שִׁבְעָה שָׁבֻעוֹת".

בְּרֹאשׁ הַשָּׁנָה, "בַּחֹדֶשׁ הַשְּׁבִיעִי בְאֶחָד לַחֹדֶשׁ".

בְּיוֹם הַכִּפּוּרִים, "אַחֲרֵי מוֹת".

בְּיוֹם טוֹב הָרִאשׁוֹן שֶׁלֶּחָג,

קוֹרִים בְּפָרָשַׁת מוֹעֲדוֹת שֶׁבְּתוֹרַת כֹּהֲנִים,

וּשְׁאָר כָּל יְמוֹת הֶחָג, קוֹרִים בְּקָרְבְּנוֹת הֶחָג.

### @11מסכת מגילה פרק ג משנה ו

ח

בַּחֲנֻכָּה,

בַּנְּשִׂיאִים.

בַּפּוּרִים,

"וַיָּבֹא עֲמָלֵק".

בְּרָאשֵׁי חֳדָשִׁים,

"וּבְרָאשֵׁי חָדְשֵׁיכֶם".

בַּמַּעֲמָדוֹת,

בְּמַעֲשֵׂה בְרֵאשִׁית.

בַּתַּעְנִיּוֹת,

בְּרָכוֹת וּקְלָלוֹת.

אֵין מַפְסִיקִין בִּקְלָלוֹת,

אֶלָּא אֶחָד קוֹרֵא אֶת כֻּלָּם.

בַּשֵּׁנִי וּבַחֲמִישִׁי וּבַשַּׁבָּת בַּמִּנְחָה,

קוֹרִים כְּסִדְרָן, <כַּסִּדְרָן>

וְאֵינוּ עוֹלֶה לָהֶם מִן הַחֶשְׁבּוֹן,

שֶׁנֶּאֱמַר: (וַיִּקְרָא כג,מד)

"וַיְדַבֵּר מֹשֶׁה אֶת מֹעֲדֵי יי אֶל בְּנֵי יִשְׂרָאֵל",

מִצְוָתָן שֶׁיְּהוּ קוֹרִין כָּל אֶחָד וְאֶחָד בִּזְמַנּוֹ.

## @22פרק ד

### @11מסכת מגילה פרק ד משנה א

א

הַקּוֹרֵא אֶת הַמְּגִלָּה, עוֹמֵד יוֹשֵׁב.

קְרָאָהּ אֶחָד, קְרָאוּהָ שְׁנַיִם,

יָצְאוּ.

מְקוֹם שֶׁנָּהֲגוּ לְבָרֵךְ, יְבָרֵךְ;

וְשֶׁלֹּא לְבָרֵךְ, לֹא יְבָרֵךְ.

בַּשֵּׁנִי וּבַחֲמִישִׁי וּבַשַּׁבָּת בַּמִּנְחָה,

קוֹרִין שְׁלֹשָׁה.

אֵין פּוֹחֲתִים מֵהֶן, וְאֵין מוֹסִיפִים עֲלֵיהֶן.

וְאֵין מַפְטִירִים בַּנָּבִיא.

הַפּוֹתֵחַ וְהַחוֹתֵם בַּתּוֹרָה,

מְבָרֵךְ לְפָנֶיהָ וּלְאַחֲרֶיהָ.

### (@11מסכת מגילה פרק ד משנה ב)

בְּרָאשֵׁי חֳדָשִׁים וּבְחֻלּוֹ שֶׁלַּמּוֹעֵד,

קוֹרִים אַרְבָּעָה.

אֵין פּוֹחֲתִים מֵהֶם וְאֵין מוֹסִיפִין עֲלֵיהֶם,

וְאֵין מַפְטִירִים בַּנָּבִיא.

הַפּוֹתֵחַ וְהַחוֹתֵם בַּתּוֹרָה,

מְבָרֵךְ לְפָנֶיהָ וּלְאַחֲרֶיהָ.

זֶה הַכְּלָל:

כָּל שֶׁיֶּשׁ בּוֹ מוּסָף וְהוּא אֵינוּ יוֹם טוֹב,

קוֹרִין אַרְבָּעָה.

ב

בְּיוֹם טוֹב, חֲמִשָּׁה.

בְּיוֹם הַכִּפּוּרִים, שִׁשָּׁה.

בַּשַּׁבָּת, שִׁבְעָה.

אֵין פּוֹחֲתִים מֵהֶן,

אֲבָל מוֹסִיפִים עֲלֵיהֶם,

וּמַפְטִירִים בַּנָּבִיא.

הַפּוֹתֵחַ וְהַחוֹתֵם בַּתּוֹרָה,

מְבָרֵךְ לְפָנֶיהָ וּלְאַחֲרֶיהָ.

### @11מסכת מגילה פרק ד משנה ג

ד

אֵין פּוֹרְסִים אֶת שְׁמַע,

וְאֵין עוֹבְרִים לִפְנֵי הַתֵּבָה,

וְאֵין נוֹשְׂאִים כַּפֵּיהֶם,

וְאֵין קוֹרִין בַּתּוֹרָה,

וְאֵין מַפְטִירִים בַּנָּבִיא,

וְאֵין עוֹשִׂין מַעֲמָד וּמוֹשָׁב,

וְאֵין אוֹמְרִים בִּרְכַּת אֲבֵלִים וַחֲתָנִים,

וְאֵין מְזַמְּנִים עַל הַמָּזוֹן בְּשֵׁם,

פָּחוּת מֵעֲשָׂרָה.

וּבַקַּרְקָעוֹת, תִּשְׁעָה וְכֹהֵן,

וְאָדָם כַּיּוֹצֵא בָהֶן.

### @11מסכת מגילה פרק ד משנה ד

ה

הַקּוֹרֵא בַתּוֹרָה לֹא יִפְחֹת מִשְּׁלֹשָׁה פְסוּקִים.

לֹא יִקְרֵא לַתָּרְגְּמָן יוֹתֵר מִפָּסוּק אֶחָד,

וּבַנָּבִיא שְׁלֹשָׁה.

אִם הָיוּ שְׁלָשְׁתָּם שָׁלוֹשׁ פָּרָשִׁיּוֹת,

קוֹרִים אֶחָד אֶחָד.

מְדַלְּגִים בַּנָּבִיא וְאֵין מְדַלְּגִים בַּתּוֹרָה.

וְעַד כַּמָּה הוּא מְדַלֵּג?

עַד כְּדֵי שֶׁלֹּא יַפְסִיק הַתָּרְגְּמָן.

### @11מסכת מגילה פרק ד משנה ה

ו

הַמַּפְטִיר בַּנָּבִיא,

הוּא פּוֹרֵס אֶת שְׁמַע,

וְהוּא עוֹבֵר לִפְנֵי הַתֵּבָה,

וְהוּא נוֹשֵׂא אֶת כַּפָּיו.

וְאִם הָיָה קָטָן,

אָבִיו אוֹ רַבּוֹ עוֹבְרִים עַל יָדָיו.

### @11מסכת מגילה פרק ד משנה ו

ז

קָטָן קוֹרֵא בַתּוֹרָה וּמְתַרְגֵּם,

אֲבָל אֵינוּ פוֹרֵס אֶת שְׁמַע,

וְאֵינוּ עוֹבֵר לִפְנֵי הַתֵּבָה,

וְאֵינוּ נוֹשֵׂא אֶת כַּפָּיו.

פּוֹחֵחַ פּוֹרֵס אֶת שְׁמַע וּמְתַרְגֵּם,

אֲבָל אֵינוּ קוֹרֵא בַתּוֹרָה,

וְאֵינוּ עוֹבֵר לִפְנֵי הַתֵּבָה,

וְאֵינוּ נוֹשֵׂא אֶת כַּפָּיו.

סוֹמֵא פּוֹרֵס אֶת שְׁמַע וּמְתַרְגֵּם.

רְבִּי יְהוּדָה אוֹמֵר:

כָּל שֶׁלֹּא רָאָה מְאוֹרוֹת מִיָּמָיו,

לֹא יִפְרֹס אֶת שְׁמַע.

### @11מסכת מגילה פרק ד משנה ז

ח

כֹּהֵן שֶׁיֶּשׁ בְּיָדָיו מוּמִים,

לֹא יִשָּׂא אֶת כַּפָּיו.

רְבִּי יְהוּדָה אוֹמֵר:

אַף מִי שֶׁהָיוּ יָדָיו צְבוּעוֹת אֶסְטֵס,

לֹא יִשָּׂא אֶת כַּפָּיו,

מִפְּנֵי שֶׁהָעָם מִסְתַּכְּלִים בּוֹ.

### @11מסכת מגילה פרק ד משנה ח

ט

הָאוֹמֵר:

"אֵינִי עוֹבֵר לִפְנֵי הַתֵּבָה בִצְבוּעִים",

אַף בִּלְבָנִים לֹא יַעֲבֹר;

"בְּסַנְדָּל אֵינִי עוֹבֵר",

אַף יָחֵף לֹא יַעֲבֹר.

הָעוֹשֶׂה תְפִלָּתוֹ עֲגֻלָּה,

סַכָּנָה, מִפְּנֵי שֶׁאֵין בָּהּ מִצְוָה.

נְתָנָהּ עַל מִצְחוֹ אוֹ עַל פַּס יָדוֹ,

הֲרֵי זוֹ דֶרֶךְ הַמִּינוּת.

צִפָּהּ זָהָב, וּנְתָנָהּ עַל בֵּית יָד שֶׁלְנִקְלוֹ, <שלינוקלו>

הֲרֵי זוֹ דֶרֶךְ הַחִיצוֹנִים.

### @11מסכת מגילה פרק ד משנה ט

י

הָאוֹמֵר:

"יְבָרְכוּךָ טוֹבִים!"

הֲרֵי זוֹ דֶרֶךְ הַמִּינוּת;

"עַל קַן צִפּוֹר יַגִּיעוּ רַחֲמֶיךָ!"

"וְעַל טוֹב יִזָּכֵר שְׁמֶךָ!"

"מוֹדִים מוֹדִים",

מְשַׁתְּקִים אוֹתוֹ.

הַמְכַנֶּה בָעֲרָיוֹת,

מְשַׁתְּקִים אוֹתוֹ.

הָאוֹמֵר: (וַיִּקְרָא יח,כא)

"וּמִזַּרְעֲךָ לֹא תִתֵּן לְהַעֲבִיר לַמֹּלֶךְ",

"מִן זַרְעָךְ לָא תִתֵּן לְמַעְבָּרָא בְאַרְמָיָתָא",

מְשַׁתְּקִים אוֹתוֹ בִנְזִיפָה.

### @11מסכת מגילה פרק ד משנה י

יא

מַעֲשֵׂה רְאוּבֵן נִקְרֵא וְלֹא מִתַּרְגֵּם.

מַעֲשֵׂה תָמָר נִקְרֵא וּמִתַּרְגֵּם.

מַעֲשֵׂה עֵגֶל הָרִאשׁוֹן נִקְרֵא וּמִתַּרְגֵּם,

וְהַשֵּׁנִי נִקְרֵא וְלֹא מִתַּרְגֵּם.

בִּרְכַּת כֹּהֲנִים,

וּמַעֲשֵׂה דָוִד וְאַמְנוֹן,

לֹא נִקְרִים וְלֹא מִתַּרְגְּמִים.

אֵין מַפְטִירִים בַּמֶּרְכָּבָה.

רְבִּי יְהוּדָה מַתִּיר.

רְבִּי אֱלִיעֶזֶר אוֹמֵר:

אֵין מַפְטִירִין בְּ"הוֹדַע אֶת יְרוּשָׁלַיִם".

חסל מגילה

# @00מסכת מועד קטן

**מסכת משקין**

## @22פרק א

### @11מסכת מועד קטן פרק א משנה א

א

מַשְׁקִין בֵּית הַשְּׁלָחִים בַּמּוֹעֵד וּבַשְּׁבִיעִית,

בֵּין מִמַּעְיָן שֶׁיָּצָא כַתְּחִלָּה,

וּבֵין מִמַּעְיָן שֶׁלֹּא יָצָא כַתְּחִלָּה.

אֲבָל אֵין מַשְׁקִין

לֹא מִמֵּי גְשָׁמִים וְלֹא מִמֵּי הַקִּילוֹן.

וְאֵין עוֹשִׂין עוּגִיּוֹת לַגְּפָנִים.

### @11מסכת מועד קטן פרק א משנה ב

ב

רְבִּי אֶלְעָזָר בֶּן עֲזַרְיָה אוֹמֵר:

אֵין עוֹשִׂים אֶת הָאַמָּה כַתְּחִלָּה בַמּוֹעֵד וּבַשְּׁבִיעִית.

וַחֲכָמִים אוֹמְרִים:

עוֹשִׂים אֶת הָאַמָּה כַתְּחִלָּה בַשְּׁבִיעִית,

וּמְתַקְּנִין אֶת הַמְּקֻלְקָלָה.

וּמְתַקְּנִין אֶת קִלְקוּלֵי הַמַּיִם שֶׁבִּרְשׁוּת הָרַבִּים,

וְחוֹטְטִין אוֹתָם.

וּמְתַקְּנִין אֶת הַדְּרָכִים וְאֶת הָרְחוֹבוֹת,

וְאֶת מִקְווֹת הַמַּיִם,

וְעוֹשִׂין כָּל צָרְכֵי הָרַבִּים,

וּמְצַיְּנִים עַל הַקְּבָרוֹת,

וְיוֹצְאִין אַף עַל הַכִּלְאַיִם.

### @11מסכת מועד קטן פרק א משנה ג

ג

רְבִּי אֱלִיעֶזֶר בֶּן יַעֲקֹב אוֹמֵר:

מוֹשְׁכִים אֶת הַמַּיִם מֵאִילָן לָאִילָן,

וּבִלְבַד שֶׁלֹּא יַשְׁקוּ אֶת כָּל הַשָּׂדֶה.

זְרָעִים שֶׁלֹּא שָׁתוּ לִפְנֵי הַמּוֹעֵד,

לֹא יַשְׁקוּם בַּמּוֹעֵד;

וַחֲכָמִים מַתִּירִים בָּזֶה וּבָזֶה.

### @11מסכת מועד קטן פרק א משנה ד

ד

צָדִין אֶת הָאֵשּׁוּת וְאֶת הָעַכְבָּרִים

מִשְּׂדֵה הָאִילָן וּמִשְּׂדֵה הַלָּבָן,

כְּדַרְכּוֹ בַּמּוֹעֵד וּבַשְּׁבִיעִית.

וַחֲכָמִים אוֹמְרִים:

מִשְּׂדֵה הָאִילָן כְּדַרְכּוֹ,

וּמִשְּׂדֵה הַלָּבָן שֶׁלֹּא כְדַרְכּוֹ.

וּמְקָרִים אֶת הַפִּרְצָה בַמּוֹעֵד,

וּבַשְּׁבִיעִית בּוֹנֶה כְדַרְכּוֹ.

### @11מסכת מועד קטן פרק א משנה ה

ה

רְבִּי מֵאִיר אוֹמֵר:

רוֹאִין אֶת הַנְּגָעִים בַּתְּחִלָּה בַמּוֹעֵד,

לְהָקֵל, אֲבָל לֹא לְהַחְמִיר.

וַחֲכָמִים אוֹמְרִים:

לֹא לְהָקֵל וְלֹא לְהַחְמִיר.

וְעוֹד אָמַר רְבִּי מֵאִיר:

מְלַקֵּט אָדָם עַצְמוֹת אָבִיו וְאִמּוֹ,

מִפְּנֵי שֶׁשִּׂמְחָה לוֹ.

רְבִּי יוֹסֵה אוֹמֵר:

אֵבֶל הוּא לוֹ.

לֹא יְעוֹרֵר עַל מֵתוֹ וְלֹא יַסְפִּידֶנּוּ,

קֹדֶם לָרֶגֶל שְׁלֹשִׁים יוֹם.

### @11מסכת מועד קטן פרק א משנה ו

ו

אֵין חוֹפְרִין כּוּכִים וּקְבָרוֹת בַּמּוֹעֵד,

אֲבָל מְחַנְּכִים אֶת הַכּוּכִים,

וְעוֹשִׂין נִבְרֶכֶת בַּמּוֹעֵד,

וְאָרוֹן עִם הַמֵּת בֶּחָצֵר.

רְבִּי יְהוּדָה אוֹסֵר,

אֶלָּא אִם כֵּן יֵשׁ עִמּוֹ נְסָרִים.

### @11מסכת מועד קטן פרק א משנה ז

ז

אֵין נוֹשְׂאִים נָשִׁים בַּמּוֹעֵד,

לֹא בְתוּלוֹת וְלֹא אַלְמָנוֹת,

וְלֹא מְיַבְּמִין.

אֲבָל מַחְזִיר הוּא אֶת גְּרוּשָׁתוֹ,

מִפְּנֵי שֶׁשִּׂמְחָה לוֹ.

וְעוֹשָׂה אִשָּׁה תַכְשִׁיטֶיהָ בַמּוֹעֵד.

רְבִּי יְהוּדָה אוֹמֵר:

לֹא תָסוּד,

מִפְּנֵי שֶׁהוּא נִוּוּל לָהּ.

### @11מסכת מועד קטן פרק א משנה ח

ח

הַהֶדְיוֹט תּוֹפֵר כְּדַרְכּוֹ,

וְהָאֻמָּן מְכַלֵּב.

וּמְסָרְגִין אֶת הַמִּטּוֹת.

רְבִּי יוֹסֵה אוֹמֵר:

אַף מְמַתְּחִים.

### @11מסכת מועד קטן פרק א משנה ט

ט

מַעֲמִידִין תַּנּוּר וְכִירַיִם וְרֵחַיִם בַּמּוֹעֵד.

רְבִּי יְהוּדָה אוֹמֵר:

אַף מְכַבְּשִׁין אֶת הָרֵחַיִם כַּתְּחִלָּה.

### (@11מסכת מועד קטן פרק א משנה י)

עוֹשִׂין מַעֲקֶה לַגַּג וְלַמַּרְפֶּסֶת מַעֲשֵׂה הֶדְיוֹט,

אֲבָל לֹא מַעֲשֵׂה אֻמָּן.

שָׁפִים אֶת הַסְּדָקִין

וּמַעְגִּילִים אוֹתָם בַּמַּעְגִּילָה, בַּיָּד וּבָרֶגֶל,

אֲבָל לֹא בְמַחֲלָצַיִם.

הַצִּיר וְהַצִּנּוֹר וְהַקּוֹרָא וְהַמַּנְעוּל וְהַמַּפְתֵּחַ שֶׁנִּשְׁבָּרוּ,

מְתַקְּנָן בַּמּוֹעֵד,

וּבִלְבַד שֶׁלֹּא יְכַוֵּן אֶת מְלַאכְתּוֹ בַמּוֹעֵד.

וְכָל כְּבָשִׁים שֶׁהוּא יָכוֹל לֹאכַל מֵהֶן בַּמּוֹעֵד,

כּוֹבְשָׁן.

## @22פרק ב

### @11מסכת מועד קטן פרק ב משנה א

א

מִי שֶׁהָפַךְ אֶת זֵיתָיו,

וְאֵרְעוֹ אֵבֶל אוֹ אֹנֶס, אוֹ שֶׁהִטְעוּהוּ,

טוֹעֵן קוֹרָא רִאשׁוֹנָה וּמַנִּיחָהּ לְאַחַר הַמּוֹעֵד.

דִּבְרֵי רְבִּי יְהוּדָה.

רְבִּי יוֹסֵה אוֹמֵר:

זוֹלֵף וְגוֹמֵר וְגָף כְּדַרְכּוֹ.

### @11מסכת מועד קטן פרק ב משנה ב

ב

וְכֵן מִי שֶׁהָיָה יֵינוֹ בְתוֹךְ הַבּוֹר,

וְאֵרְעוֹ אֵבֶל אוֹ אֹנֶס אוֹ שֶׁהִטְעוּהוּ,

זוֹלֵף וְגוֹמֵר וְגָף כְּדַרְכּוֹ.

דִּבְרֵי רְבִּי יוֹסֵה.

רְבִּי יְהוּדָה אוֹמֵר:

עוֹשֶׂה לוֹ לִמּוּדִים,

בִּשְׁבִיל שֶׁלֹּא יַחְמִיץ.

### @11מסכת מועד קטן פרק ב משנה ג

ג

מַכְנִיס אָדָם אֶת פֵּרוֹתָיו מִפְּנֵי הַגַּנָּבִים,

וְשׁוֹלֶה פִשְׁתָּנוֹ מִן הַמִּשְׁרָה,

בִּשְׁבִיל שֶׁלֹּא תֹאבַד,

וּבִלְבַד שֶׁלֹּא יְכַוֵּן אֶת מְלַאכְתּוֹ בַמּוֹעֵד.

וְכֻלָּן, אִם כִּוְּנוּ מְלַאכְתָּן בַּמּוֹעֵד,יֹאבֵדוּ.

### @11מסכת מועד קטן פרק ב משנה ד

ד

אֵין לוֹקְחִין בָּתִּים, עֲבָדִים וּבְהֵמָה,

אֶלָּא לְצֹרֶךְ הַמּוֹעֵד,

אוֹ לְצֹרֶךְ הַמּוֹכֵר,

שֶׁאֵין לוֹ מַה לֹאכַל.

אֵין מְפַנִּין מִבַּיִת לְבַיִת,

אֲבָל מְפַנֶּה הוּא לַחֲצֵרוֹ,

מִפְּנֵי שֶׁהִיא שִׂמְחָה לוֹ.

אֵין מְבִיאִים כֵּלִים מִבֵּית הָאֻמָּן.

אִם חוֹשֵׁשׁ לָהֶם, מְפַנָּם לְחָצֵר אַחֶרֶת.

### @11מסכת מועד קטן פרק ב משנה ה

ה

מְחַפִּים אֶת הַקְּצִיעוֹת בַּקַּשׁ.

רְבִּי יְהוּדָה אוֹמֵר:

אַף מְעַבִּין.

מוֹכְרֵי פֵרוֹת, כְּסוּת וְכֵלִים,

מוֹכְרִין בְּצִנְעָה לְצֹרֶךְ הַמּוֹעֵד.

הַצַּיָּדִים וְהָרָשׁוֹשׁוֹת וְהַגְּרוֹסוֹת

עוֹשִׂין בְּצִנְעָה לְצֹרֶךְ הַמּוֹעֵד.

רְבִּי יוֹסֵה אוֹמֵר:

הֵם הֶחְמִירוּ עַל עַצְמָן.

## @22פרק ג

### @11מסכת מועד קטן פרק ג משנה א

א

וְאֵלּוּ מְגַלְּחִין בַּמּוֹעֵד:

הַבָּא מִמְּדִינַת הַיָּם, וּמִבֵּית הַשִּׁבְיָה,

וְהַיּוֹצֵא מִבֵּית הָאֲסוּרִין,

וְהַמְנֻדֶּה שֶׁהִתִּירוּ לוֹ חֲכָמִים;

וְכֵן מִי שֶׁנִּשְׁאַל לֶחָכָם וְהֻתַּר,

הַנָּזִיר, וְהַמְצֹרָע,

וְהָעוֹלֶה מִטֻּמְאָתוֹ לְטַהֲרָתוֹ.

### @11מסכת מועד קטן פרק ג משנה ב

ב

וְאֵלּוּ מְכַבְּסִין בַּמּוֹעֵד:

הַבָּא מִמְּדִינַת הַיָּם, וּמִבֵּית הַשִּׁבְיָה,

וְהַיּוֹצֵא מִבֵּית הָאֲסוּרִים,

וְהַמְנֻדֶּה שֶׁהִתִּירוּ לוֹ חֲכָמִים;

וְכֵן מִי שֶׁנִּשְׁאַל לֶחָכָם וְהֻתַּר;

מִטְפְּחוֹת הַיָּדַיִם וּמִטְפְּחוֹת הַסַּפָּרִים וּמִטְפְּחוֹת הַסְּפָג;

הַזָּבִין וְהַזָּבוֹת וְהַנִּדּוֹת וְהַיּוֹלְדוֹת,

וְכָל הָעוֹלִין מִטֻּמְאָה לְטַהֲרָה,

הֲרֵי אֵלּוּ מֻתָּרִין;

וּשְׁאָר כָּל אָדָם אֲסוּרִין.

### @11מסכת מועד קטן פרק ג משנה ג

ג

וְאֵלּוּ כוֹתְבִין בַּמּוֹעֵד:

קִדּוּשֵׁי נָשִׁים, גִּטִּים וְשׁוֹבָרִין,

דְּיָתֵיקֵי, מַתָּנָה וּפְרוֹזְבוֹלִים,

אִגְּרוֹת שׁוּם וְאִגְּרוֹת מָזוֹן,

שְׁטָרֵי חֲלִיצָה וּמֵאוּנִים וּשְׁטָרֵי בֵרוּרִין,

וּגְזֵרוֹת בֵּית דִּין וְאִגְּרוֹת שֶׁלִּרְשׁוּת.

### @11מסכת מועד קטן פרק ג משנה ד

ד

אֵין כּוֹתְבִין שְׁטָרֵי חוֹב בַּמּוֹעֵד,

וְאִם אֵינוּ מַאֲמִינוֹ אוֹ שֶׁאֵין לוֹ מַה יֹּאכַל,

הֲרֵי זֶה יִכְתֹּב.

אֵין כּוֹתְבִין סְפָרִים, תְּפִלִּין וּמְזוּזוֹת בַּמּוֹעֵד,

וְאֵין מַגִּיהִין אוֹת אַחַת,

אֲפִלּוּ בְסֵפֶר הָעֲזָרָה.

רְבִּי יְהוּדָה אוֹמֵר:

כּוֹתֵב הוּא אָדָם תְּפִלִּים וּמְזוּזוֹת לְעַצְמוֹ,

וְטוֹוֶה עַל יְרֵכוֹ תְכֵלֶת לְצִיצָיתוֹ.

### @11מסכת מועד קטן פרק ג משנה ה

ה

הַקּוֹבֵר אֶת מֵתוֹ שְׁלֹשָׁה יָמִים קֹדֶם לָרֶגֶל,

בָּטְלָה מִמֶּנּוּ גְזֵרַת שִׁבְעָה;

שְׁמוֹנָה יָמִים קֹדֶם לָרֶגֶל,

בָּטְלָה מִמֶּנּוּ גְזֵרַת שְׁלֹשִׁים,

מִפְּנֵי שֶׁאָמָרוּ:

שַׁבָּת עוֹלָה וְאֵינָהּ מַפְסֶקֶת;

רְגָלִים מַפְסִיקִין וְאֵינָן עוֹלִין.

### @11מסכת מועד קטן פרק ג משנה ו

ו

רְבִּי אֱלִיעֶזֶר אוֹמֵר:

מִשֶּׁחָרַב בֵּית הַמִּקְדָּשׁ, עֲצֶרֶת כַּשַּׁבָּת.

רַבָּן גַּמְלִיאֵל אוֹמֵר:

רֹאשׁ הַשָּׁנָה וְיוֹם הַכִּפּוּרִים כָּרְגָלִים.

וַחֲכָמִים אוֹמְרִים:

לֹא כְדִבְרֵי זֶה וְלֹא כְדִבְרֵי זֶה,

אֶלָּא עֲצֶרֶת כָּרְגָלִים,

רֹאשׁ הַשָּׁנָה וְיוֹם הַכִּפּוּרִים כַּשַּׁבָּת.

### @11מסכת מועד קטן פרק ג משנה ז

ז

אֵין קוֹרְעִים, וְלֹא חוֹלְצִים, וְלֹא מַבְרִים,

אֶלָּא קְרוֹבָיו שֶׁלַּמֵּת;

וְאֵין מַבְרִים אֶלָּא עַל מִטּוֹת זְקוּפוֹת.

וְאֵין מוֹלִיכִים לְבֵית הָאֵבֶל,

לֹא בַטַּבְלָא וְלֹא בְאַסְקוּטְלָא, וְלֹא בַקָּנוֹן,

אֶלָּא בַסַּלִּים.

וְאֵין אוֹמְרִים בִּרְכַּת אֲבֵלִים בַּמּוֹעֵד,

אֲבָל עוֹמְדִים בַּשּׁוּרָה וּמְנַחֲמִין

וּפוֹטְרִים אֶת הָרַבִּים.

### @11מסכת מועד קטן פרק ג משנה ח

ח

אֵין מַנִּיחִין אֶת הַמִּטָּה בָרְחוֹב,

שֶׁלֹּא לְהַרְגִּיל אֶת הַהֶסְפֵּד;

וְלֹא שֶׁלַּנָּשִׁים, מִפְּנֵי הַכָּבוֹד.

נָשִׁים בַּמּוֹעֵד מְעַנּוֹת, וְלֹא מְטַפְּחוֹת.

רְבִּי יִשְׁמָעֵאל אוֹמֵר:

הַסְּמוּכוֹת לַמִּטָּה מְטַפְּחוֹת.

### @11מסכת מועד קטן פרק ג משנה ט

ט

וּבְרָאשֵׁי חֳדָשִׁים, בַּחֲנֻכָּה וּבַפּוּרִים,

מְעַנּוֹת וְלֹא מְטַפְּחוֹת;

בָּזֶה וּבָזֶה לֹא מְקוֹנְנוֹת.

נִקְבַּר הַמֵּת, לֹא מְעַנּוֹת וְלֹא מְטַפְּחוֹת.

אֵי זֶה הוּא עֵינוּי?

שֶׁכֻּלָּן עוֹנוֹת כְּאַחַת;

וְקִינָה?

שֶׁאַחַת מְדַבֶּרֶת, וְכֻלָּן עוֹנוֹת אַחֲרֶיהָ,

שֶׁנֶּאֱמַר: (ירמיה ט,יט)

"וְלַמֵּדְנָה בְנֹתֵיכֶם נֶהִי,

וְאִשָּׁה רְעוּתָהּ קִינָה".

אֲבָל לֶעָתִיד לָבֹא מָה הוּא אוֹמֵר? (ישעיה כה,ח)

"בִּלַּע הַמָּוֶת לָנֶצַח,

וּמָחָה יי אֱלֹהִים דִּמְעָה מֵעַל כָּל פָּנִים" וְגוֹ'.

### סליק @11מסכת מועד קטן

# @00מסכת חגיגה

## @22פרק א

### @11מסכת חגיגה פרק א משנה א

א

הַכֹּל חַיָּבִין בִּרְאִיָּה,

חוּץ מֵחֵרֵשׁ, שׁוֹטֶה, וְקָטָן,

וְטוֹמְטוֹם, וְאַנְדְּרוֹגִינָס,

נָשִׁים, וַעֲבָדִים שֶׁאֵינָן מְשֻׁחְרָרִים,

הַחִגֵּר וְהַסּוֹמֵא,

הַחוֹלֶה וְהַזָּקֵן,

כָּל שֶׁאֵינוּ יָכוֹל לַעֲלוֹת בְּרַגְלָיו.

אֵי זֶה הוּא קָטָן?

כָּל שֶׁאֵינוּ יָכוֹל לִרְכֹּב עַל כְּתֵפָיו שֶׁלְּאָבִיו,

וְלַעֲלוֹת מִירוּשָׁלַיִם לְהַר הַבַּיִת.

דִּבְרֵי בֵית שַׁמַּי.

וּבֵית הֶלֵּל אוֹמְרִים:

כָּל שֶׁאֵינוּ יָכוֹל לֶאֱחוֹז בְּיָדוֹ שֶׁלְּאָבִיו,

וְלַעֲלוֹת מִירוּשָׁלַיִם לְהַר הַבַּיִת,

שֶׁנֶּאֱמַר: (שְׁמוֹת כג,יד)

"שָׁלוֹשׁ רְגָלִים".

### @11מסכת חגיגה פרק א משנה ב

ב

בֵּית שַׁמַּי אוֹמְרִים:

הָרְאִיָּה, שְׁתֵּי כֶסֶף,

וַחֲגִיגָה, מָעָה כֶסֶף.

וּבֵית הֶלֵּל אוֹמְרִים:

הָרְאִיָּה, מָעָה כֶסֶף,

וַחֲגִיגָה, שְׁתֵּי כֶסֶף.

### @11מסכת חגיגה פרק א משנה ג

ג

עוֹלוֹת בַּמּוֹעֵד בָּאוֹת מִן הַחֻלִּים,

וּשְׁלָמִים מִן הַמַּעֲשֵׂר.

בְּיוֹם טוֹב הָרִאשׁוֹן שֶׁלַּפֶּסַח,

בֵּית שַׁמַּי אוֹמְרִים:

מִן הַחֻלִּים.

וּבֵית הֶלֵּל אוֹמְרִים:

מִן הַמַּעֲשֵׂר.

### @11מסכת חגיגה פרק א משנה ד

ד

יִשְׂרָאֵל יוֹצְאִין יְדֵי חוֹבָתָן

בִּנְדָרִים וּבִנְדָבוֹת וּבְמַעְשַׂר בְּהֵמָה,

וְהַכֹּהֲנִים בַּחַטָּאת וּבָאָשָׁם וּבַבְּכוֹר,

בֶּחָזֶה וּבַשּׁוֹק,

אֲבָל לֹא בָעוֹפוֹת וְלֹא בִּמְנָחוֹת.

### @11מסכת חגיגה פרק א משנה ה

ה

מִי שֶׁיֶּשׁ לוֹ אוֹכְלִים מְרֻבִּים וּנְכָסִים מְמֻעָטִים, <אֳוכָלִים>

מֵבִיא שְׁלָמִים מְרֻבִּין וְעוֹלוֹת מְמֻעָטוֹת;

אוֹכְלִים מְמֻעָטִים וּנְכָסִים מְרֻבִּים, <אֳוכָלִים>

מֵבִיא עוֹלוֹת מְרֻבּוֹת וּשְׁלָמִים מְמֻעָטִים;

זֶה וָזֶה מְמֻעָט, עַל זֶה אָמְרוּ:

מָעָה כֶסֶף וּשְׁתֵּי כֶסֶף;

זֶה וָזֶה מְרֻבֶּה, עַל זֶה נֶאֱמַר: (דְּבָרִים טז,יז)

"אִישׁ כְּמַתְּנַת יָדוֹ,

כְּבִרְכַּת יי אֱלהֶיךָ אֲשֶׁר נָתַן לָךְ".

### @11מסכת חגיגה פרק א משנה ו

ו

מִי שֶׁלֹּא חַג בְּיוֹם טוֹב הָרִאשׁוֹן שֶׁלֶּחָג,

חוֹגֵג אֶת כָּל הָרֶגֶל וְיוֹם טוֹב הָאַחֲרוֹן.

עָבַר הָרֶגֶל וְלֹא חַג, אֵינוּ חַיָּב בְּאַחְרָיוּתוֹ.

עַל זֶה נֶאֱמַר: (קֹהֶלֶת א,טו)

"מְעֻוָּת לֹא יוּכַל לִתְקֹן,

וְחֶסְרוֹן לֹא יוּכַל לְהִמָּנוֹת".

### @11מסכת חגיגה פרק א משנה ז

ז

רְבִּי שִׁמְעוֹן בֶּן מְנַסְיָא אוֹמֵר:

אֵי זֶה הוּא מְעֻוָּת שֶׁאֵינוּ יָכוֹל לְהִתָּקֵן?

זֶה הַבָּא עַל הָעֶרְיָה וְהוֹלִיד מַמְזֵר;

אִם תֹּאמַר בַּגּוֹנֵב וּבַגּוֹזֵל,

יָכוֹל הוּא לַחְזֹר וּלְהִתָּקֵן.

רְבִּי שִׁמְעוֹן בֶּן יוֹחַי אוֹמֵר:

אֵין קוֹרִין מְעֻוָּת

אֶלָּא לְמִי שֶׁהָיָה מְתֻקָּן מִתְּחִלָּה וְנִתְעַוַּת כּבַר,

וְאֵי זֶה זֶה?

זֶה תַלְמִיד חֲכָמִים שֶׁפֵּרַשׁ מִן הַתּוֹרָה.

### @11מסכת חגיגה פרק א משנה ח

ח

הֶתֵּר נְדָרִים פּוֹרְחִין בְּאָוֵיר,

וְאֵין לָהֶם עַל מַה שֶּׁיִּסָּמֵכוּ.

הִלְכוֹת שַׁבָּת וַחֲגִיגוֹת וּמְעִילוֹת,

כַּהֲרָרִים תְּלוּיִם בִּסְעָרָה,

מִקְרָא מְמֻעָט וַהֲלָכוֹת מְרֻבּוֹת.

הַדִּינִים וְהָעֲבוֹדוֹת,

וְהַטְּהָרוֹת וְהַטְּמָאוֹת וְהַעֲרָיוֹת,

יֵשׁ לָהֶם עַל מַה שֶּׁיִּסָּמֵכוּ.

הֵן הֵן גּוּפֵי תוֹרָה.

## @22פרק ב

### @11מסכת חגיגה פרק ב משנה א

א

אֵין דּוֹרְשִׁים בָּעֲרָיוֹת בִּשְׁלֹשָׁה,

וְלֹא בְמַעֲשֵׂה בְרֵאשִׁית בִּשְׁנַיִם,

וְלֹא בַמֶּרְכָּבָה בַיָּחִיד,

אֶלָּא אִם כֵּן הָיָה חָכָם וְהֵבִין מִדַּעְתּוֹ.

כָּל הַמִּסְתַּכֵּל בְּאַרְבָּעָה דְבָרִים,

רָאוּי לוֹ כְאִלּוּ לֹא בָא לָעוֹלָם: <רָתוּי!; כילו>

מַה לְּמַעְלָה, וּמַה לְּמַטָּה,

מַה לְּפָנִים וּמַה לְּאָחוֹר. <בפנים>

כָּל שֶׁלֹּא חָס עַל כְּבוֹד קוֹנוֹ,

רָאוּי לוֹ כְאִלּוּ לֹא בָא לָעוֹלָם: <רָתוּי!; כילו>

### @11מסכת חגיגה פרק ב משנה ב

ב

יוֹסֵה בֶן יוֹעֶזֶר אוֹמֵר שֶׁלֹּא לִסְמֹךְ,

יוֹסֵה בֶן יוֹחָנָן אוֹמֵר לִסְמֹךְ.

יְהוֹשֻׁעַ בֶּן פְּרַחְיָה אוֹמֵר שֶׁלֹּא לִסְמֹךְ,

מַתַּי הָאַרְבְּלִי אוֹמֵר לִסְמֹךְ.

יְהוּדָה בֶן טָבַי אוֹמֵר שֶׁלֹּא לִסְמֹךְ,

וְשִׁמְעוֹן בֶּן שָׁטָח אוֹמֵר לִסְמֹךְ.

שְׁמַעְיָה אוֹמֵר לִסְמֹךְ,

אַבְטַלְיוֹן אוֹמֵר שֶׁלֹּא לִסְמֹךְ.

הֶלֵּל וּמְנַחֵם לֹא נֶחְלָקוּ.

יָצָא מְנַחֵם וְנִכְנַס שַׁמַּי.

הֶלֵּל אוֹמֵר לִסְמֹךְ,

שַׁמַּי אוֹמֵר שֶׁלֹּא לִסְמֹךְ.

הָרִאשׁוֹנִים הָיוּ נְשִׂיאִים,

וְהַשְּׁנִיִּים אֲבוֹת בֵּית דִּין.

### @11מסכת חגיגה פרק ב משנה ג

ג

בֵּית שַׁמַּי אוֹמְרִים:

מְבִיאִין שְׁלָמִים וְאֵין סוֹמְכִין עֲלֵיהֶם,

אֲבָל לֹא עוֹלוֹת.

וּבֵית הֶלֵּל אוֹמְרִים:

מְבִיאִין שְׁלָמִים וְעוֹלוֹת וְסוֹמְכִין עֲלֵיהֶן.

### @11מסכת חגיגה פרק ב משנה ד

ד

עֲצֶרֶת שֶׁחָלָה לִהְיוֹת עֶרֶב שַׁבָּת,

בֵּית שַׁמַּי אוֹמְרִים:

יוֹם טְבוֹחַ לְאַחַר הַשַּׁבָּת.

וּבֵית הֶלֵּל אוֹמְרִים:

אֵין לָהּ יוֹם טְבוֹחַ.

מוֹדִים שֶׁאִם חָלָה לִהְיוֹת בַּשַּׁבָּת,

שֶׁיּוֹם טְבוֹחַ לְאַחַר שַׁבָּת.

וְאֵין כֹּהֵן גָּדוֹל מִתְלַבֵּשׂ בְּכֵלָיו,

מֻתָּרִים בְּסֵפֶד וּבְתַעֲנִית,

שֶׁלֹּא לְקַיֵּם אֶת דִּבְרֵי הָאוֹמְרִים:

עֲצֶרֶת לְאַחַר שַׁבָּת.

### @11מסכת חגיגה פרק ב משנה ה

ה

נוֹטְלִים לַיָּדַיִם לַחֻלִּין וְלַמַּעֲשֵׂר וְלִתְרוּמָה,

וְלַקֹּדֶשׁ מַטְבִּילִים.

וְלַחַטָּאת,

אִם נִטַּמּוּ יָדָיו, נִטַּמָּא גוּפוֹ.

### @11מסכת חגיגה פרק ב משנה ו

ו

הַטּוֹבֵל לַחֻלִּים וְהָחֲזַק לַחֻלִּים, אָסוּר לַמַּעֲשֵׂר.

הַטּוֹבֵל לַמַּעֲשֵׂר וְהָחֲזַק לַמַּעֲשֵׂר, אָסוּר לִתְרוּמָה.

הַטּוֹבֵל לִתְרוּמָה וְהָחֲזַק לִתְרוּמָה, אָסוּר לַקֹּדֶשׁ.

הַטּוֹבֵל לַקֹּדֶשׁ וְהָחֲזַק לַקֹּדֶשׁ, אָסוּר לַחַטָּאת.

הַטּוֹבֵל לַחֹמֶר, הֻתָּר לַקַּל.

טָבַל וְלֹא הָחֲזַק, כְּאִלּוּ לֹא טָבַל. <כילו>

### @11מסכת חגיגה פרק ב משנה ז

ז

בִּגְדֵי עַם הָאָרֶץ מִדְרָס לַפָּרוּשִׁים.

בִּגְדֵי פָרוּשִׁין מִדְרָס לְאוֹכְלֵי תְרוּמָה.

בִּגְדֵי אוֹכְלֵי תְרוּמָה מִדְרָס לַקֹּדֶשׁ.

יוֹסֵה בֶן יוֹעֶזֶר הָיָה חָסִיד שֶׁבִּכְהֻנָּה,

וְהָיְתָה מִטְפַּחְתּוֹ מִדְרָס לַקֹּדֶשׁ.

יוֹחָנָן בֶּן גֻּדְגְּדָא הָיָה אוֹכֵל עַל טַהֲרַת הַקֹּדֶשׁ כָּל יָמָיו,

וְהָיְתָה מִטְפַּחְתּוֹ מִדְרָס לַחַטָּאת.

## @22פרק ג

### @11מסכת חגיגה פרק ג משנה א

א

חֹמֶר בַּקֹּדֶשׁ מִבִּתְרוּמָה,

וְחֹמֶר בִּתְרוּמָה מִבַּקֹּדֶשׁ.

חֹמֶר בַּקֹּדֶשׁ מִבִּתְרוּמָה:

שֶׁמַּטְבִּילִין כֵּלִים בְּתוֹךְ כֵּלִים בִּתְרוּמָה,

אֲבָל לֹא בַקֹּדֶשׁ.

אֲחוֹרַיִם וָתוֹךְ וּבֵית צְבִיעָה,

בִּתְרוּמָה, אֲבָל לֹא בַקֹּדֶשׁ.

הַנּוֹשֵׂא אֶת הַמִּדְרָס,

נוֹשֵׂא אֶת הַתְּרוּמָה, אֲבָל לֹא אֶת הַקֹּדֶשׁ.

בִּגְדֵי אוֹכְלֵי תְרוּמָה מִדְרָס לַקֹּדֶשׁ.

לֹא כְמִדַּת הַקֹּדֶשׁ מִדַּת הַתְּרוּמָה,

שֶׁבַּקֹּדֶשׂ מַתִּיר וּמְנַגֵּב וּמַטְבִּיל וְאַחַר כָּךְ קוֹשֵׁר,

וּבִתְרוּמָה קוֹשֵׁר וְאַחַר כָּךְ מַטְבִּיל.

### @11מסכת חגיגה פרק ג משנה ב

ב

כֵּלִים הַנִּגְמָרִים בְּטַהֲרָה,

צְרִיכִים טְבִילָה בַּקֹּדֶשׁ,

אֲבָל לֹא בִתְרוּמָה.

הַכֶּלִי מְצָרֵף מַה שֶּׁבְּתוֹכוֹ לַקֹּדֶשׁ,

אֲבָל לֹא לִתְרוּמָה.

הָרְבִיעִי בַקֹּדֶשׁ פָּסוּל,

וְהַשְּׁלִישִׁי בִתְרוּמָה.

וּבַתְּרוּמָה,

אִם נִטַּמַּאת אַחַת מִיָּדָיו,

חֲבֶרְתָּהּ טְהוֹרָה;

וּבַקֹּדֶשׁ, מַטְבִּיל שְׁתֵּיהֶן,

וְהַיָּד מְטַמָּא אֶת חֲבֶרְתָּהּ בַּקֹּדֶשׁ,

אֲבָל לֹא בִּתְרוּמָה.

### @11מסכת חגיגה פרק ג משנה ג

ג

אוֹכְלִין אֳכָלִים נְגוּבִין בְּיָדַיִם מְסֹאָבוֹת בִּתְרוּמָה,

אֲבָל לֹא בַקֹּדֶשׁ.

אוֹנֵן וּמְחֻסַּר כִּפּוּרִין צְרִיכִין טְבִילָה בַּקֹּדֶשׁ,

אֲבָל לֹא בִתְרוּמָה.

### @11מסכת חגיגה פרק ג משנה ד

ד

חֹמֶר בִּתְרוּמָה,

שֶׁבִּיהוּדָה נֶאֱמָנִים עַל טַהֲרַת יַיִן וָשֶׁמֶן

כָּל יְמוֹת הַשָּׁנָה,

וּבְשָׁעַת הַגִּתּוֹת וְהַבַּדִּים,

אַף עַל הַתְּרוּמָה.

עָבְרוּ הַגִּתּוֹת וְהַבַּדִּים,

הֵבִיאוּ לוֹ חָבִית שֶׁלַּיַּיִן וְשֶׁלִּתְרוּמָה,

לֹא יְקַבְּלָהּ מִמֶּנּוּ;

אֲבָל מַנִּיחָהּ לְגַת הַבָּאָה.

וְאִם אָמַר לוֹ:

הִפְרַשְׁתִּי לְתוֹכָהּ רְבִיעִית קֹדֶשׁ,

נֶאֱמָן.

כַּדֵּי יַיִן וְכַדֵּי שֶׁמֶן הַמַּדְמִיעוֹת,

נֶאֱמָנִין עֲלֵיהֶן בְּשָׁעַת הַגִּתּוֹת וְהַבַּדִּים,

וְקֹדֶם לַגִּתּוֹת שִׁבְעִים יוֹם.

### @11מסכת חגיגה פרק ג משנה ה

ה

מִן הַמּוֹדִיעִית וְלִפְנִים, נֶאֱמָנִין עַל כְּלִי חֶרֶשׂ;

מִן הַמּוֹדִיעִית וְלַחוּץ, אֵינָן נֶאֱמָנִים.

כֵּיצַד?

הַקַּדָּר שֶׁהוּא מוֹכֵר אֶת הַקְּדֵרוֹת,

נִכְנַס לִפְנִים מִן הַמּוֹדִיעִית,

הוּא הַקַּדָּר וְהֵן הַקְּדֵרוֹת וְהֵן הַלָּקוֹחִין,

נֶאֱמָן.

יָצָא, אֵינוּ נֶאֱמָן.

### @11מסכת חגיגה פרק ג משנה ו

ו

הַגַּבָּאִים שֶׁנִּכְנְסוּ לְתוֹךְ הַבַּיִת,

וְכֵן הַגַּנָּבִים שֶׁהֶחְזִירוּ אֶת הַכֵּלִים,

נֶאֱמָנִים לוֹמַר "לֹא נָגַעְנוּ".

וּבִירוּשָׁלַיִם נֶאֱמָנִין עַל הַקֹּדֶשׁ,

וּבְשָׁעַת הָרֶגֶל,

אַף עַל הַתְּרוּמָה.

### @11מסכת חגיגה פרק ג משנה ז

ז

הַפּוֹתֵחַ אֶת חָבִיתוֹ, <חֲבִיתּוֹ>

וְהַמַּתְחִיל בְּעִסָּתוֹ עַל גַּב הָרֶגֶל,

רְבִּי יְהוּדָה אוֹמֵר:

יִגְמֹר.

וַחֲכָמִים אוֹמְרִים:

לֹא יִגְמֹר.

מִשֶּׁעָבַר הָרֶגֶל,

הָיוּ מַעֲבִירִין עַל טַהֲרַת הָעֲזָרָה.

עָבַר הָרֶגֶל בְּיוֹם הַשִּׁשִּׁי,

לֹא הָיוּ מַעֲבִירִין,

מִפְּנֵי כְבוֹד הַשַּׁבָּת.

רְבִּי יְהוּדָה אוֹמֵר:

אַף לֹא בְיוֹם חֲמִישִׁי,

שֶׁאֵין הַכֹּהֲנִים פְּנוּיִים.

### @11מסכת חגיגה פרק ג משנה ח

ח

כֵּיצַד מַעֲבִירִין עַל טַהֲרַת הָעֲזָרָה?

מַטְבִּילִין אֶת הַכֵּלִים שֶׁהָיוּ בַמִּקְדָּשׁ,

וְאוֹמְרִין לָהֶם:

"הִזָּהֲרוּ שֶׁמֵּא תִגְּעוּ בַשֻּׁלְחָן!" <וּבַמְּנוֹרָה, מחוק>

כָּל הַכֵּלִים שֶׁהָיוּ בַמִּקְדָּשׁ,

הָיוּ לָהֶם שְׁנִיִּים וּשְׁלִישִׁים,

שֶׁאִם נִטַּמּוּ הָרִאשׁוֹנִים,

יָבִיאוּ שְׁנִיִּים תַּחְתֵּיהֶם.

כָּל הַכֵּלִים שֶׁהָיוּ בַמִּקְדָּשׁ טְעוּנִים טְבִילָה,

חוּץ מִמִּזְבַּח הַזָּהָב וּמִזְבַּח הַנְּחֹשֶׁת,

מִפְּנֵי שֶׁהֵן כַּקַּרְקַע.

דִּבְרֵי רְבִּי אֱלִיעֶזֶר.

וַחֲכָמִים אוֹמְרִים:

מִפְּנֵי שֶׁהֵן מְצֻפִּים.

חסלת חגיגה

חסל סדר מועד

# סדר נשים

# @00מסכת יבמות

## @22פרק א

### @11מסכת יבמות פרק א משנה א

א

חֲמֵשׁ עֶשְׂרֵה נָשִׁים פּוֹטְרוֹת צָרוֹתֵיהֶן וְצָרוֹת צָרוֹתֵיהֶן,

מִן הַחֲלִיצָה וּמִן הַיִּבּוּם, עַד סוֹף הָעוֹלָם:

בִּתּוֹ, וּבַת בִּתּוֹ, וּבַת בְּנוֹ;

וּבַת אִשְׁתּוֹ, וּבַת בִּתָּהּ, וּבַת בְּנָהּ;

חֲמוֹתוֹ, וְאֵם חֲמוֹתוֹ, וְאֵם חָמִיו;

וַאֲחוֹתוֹ, וַאֲחוֹת אִמּוֹ, וַאֲחוֹת אִשְׁתּוֹ,

וְאֵשֶׁת אָחִיו מֵאִמּוֹ,

וְאֵשֶׁת אָחִיו שֶׁלֹּא הָיָה בְעוֹלָמוֹ,

וְכַלָּתוֹ.

ב

הֲרֵי אֵלּוּ פוֹטְרוֹת צָרוֹתֵיהֶן וְצָרוֹת צָרוֹתֵיהֶן

מִן הַחֲלִיצָה וּמִן הַיִּבּוּם,

עַד סוֹף הָעוֹלָם.

וְכֻלָּן אִם מֵתוּ, אוֹ מֵאֵנוּ, אוֹ נִתְגָּרָשׁוּ,

אוֹ שֶׁנִּמְצְאוּ אַיְלוֹנִיּוֹת,

צָרוֹתֵיהֶן מֻתָּרוֹת.

אֵין אַתְּ יָכוֹל לוֹמַר בַּחֲמוֹתוֹ,

וְאֵם חֲמוֹתוֹ וְאֵם חָמִיו,

שֶׁנִּמְצְאוּ אַיְלוֹנִיּוֹת אוֹ שֶׁמֵּאֵנוּ.

### @11מסכת יבמות פרק א משנה ב

ג

כֵּיצַד פּוֹטְרוֹת צָרוֹתֵיהֶן? <צָרוֹתֵיהֶם>

הָיְתָה בִתּוֹ אוֹ אַחַת מִכָּל הָעֲרָיוֹת הָאֵלּוּ נְשׂוּאָה לְאָחִיו,

וְלוֹ אִשָּׁה אַחֶרֶת, וּמֵת,

כַּשֵּׁם שֶׁבִּתּוֹ פְטוּרָה, כָּךְ צָרָתָהּ פְּטוּרָה.

הָלְכָה צָרַת בִּתּוֹ וְנִשֵּׂאת לְאָחִיו הַשֵּׁנִי,

וְלוֹ אִשָּׁה אַחֶרֶת, וּמֵת,

כַּשֵּׁם שֶׁצָּרַת בִּתּוֹ פְטוּרָה,

כָּךְ צָרַת צָרָתָהּ פְּטוּרָה, אֲפִלּוּ הֵן מֵאָה.

ד

כֵּיצַד אִם מֵתוּ הֵן, צָרוֹתֵיהֶן מֻתָּרוֹת? <צָרוֹתֵיהֶם>

הָיְתָה בִתּוֹ אוֹ אַחַת מִכָּל הָעֲרָיוֹת הָאֵלּוּ נְשׂוּאָה לְאָחִיו,

וְלוֹ אִשָּׁה אַחֶרֶת,

מֵתָה בִתּוֹ, אוֹ נִתְגָּרָשָׁה, וְאַחַר כָּךְ מֵת אָחִיו,

צָרָתָהּ מֻתֶּרֶת.

וְכָל הַיְכוּלָה לְמָאֵן וְלֹא מֵאֵנָה,

צָרָתָהּ חוֹלֶצֶת וְלֹא מִתְיַבֶּמֶת.

### @11מסכת יבמות פרק א משנה ג

ה

שֵׁשׁ עֲרָיוֹת חֲמוּרוֹת מֵאֵלּוּ,

מִפְּנֵי שֶׁהֵן נשׁוּאוֹת לַאֲחֵרִים,

צָרוֹתֵיהֶן מֻתָּרוֹת: <צָרוֹתֵיהֶם>

אִמּוֹ, וְאֵשֶׁת אָבִיו, וַאֲחוֹת אָבִיו;

וַאֲחוֹתוֹ מֵאָבִיו, וְאֵשֶׁת אָחִיו מֵאָבִיו, וְאֵשֶׁת אֲחִי אָבִיו.

### @11מסכת יבמות פרק א משנה ד

ו

בֵּית שַׁמַּי מַתִּירִים אֶת הַצָּרוֹת לְאַחִים,

וּבֵית הֶלֵּל אוֹסְרִין.

חָלָצוּ,

בֵּית שַׁמַּי פּוֹסְלִין מִן הַכְּהֻנָּה,

וּבֵית הֶלֵּל מַכְשִׁירִין.

נִתְיַבָּמוּ,

בֵּית שַׁמַּי מַכְשִׁירִים,

וּבֵית הֶלֵּל פּוֹסְלִין.

אַף עַל פִּי שֶׁאֵלּוּ פוֹסְלִין וְאֵלּוּ מַכְשִׁירִין,

לֹא נִמְנְעוּ בֵית שַׁמַּי מִלִּשָּׂא נָשִׁים מִבֵּית הֶלֵּל,

וְלֹא בֵית הֶלֵּל מִבֵּית שַׁמַּי.

כָּל הַטְּהָרוֹת וְהַטְּמָאוֹת

שֶׁהָיוּ אֵלּוּ מְטַהֲרִין וְאֵלּוּ מְטַמְּאִין,

לֹא נִמְנְעוּ עוֹשִׂין טְהָרוֹת אֵלּוּ עַל גַּב אֵלּוּ.

## @22פרק ב

### @11מסכת יבמות פרק ב משנה א

א

כֵּיצַד אֵשֶׁת אָחִיו שֶׁלֹּא הָיָה בְעוֹלָמוֹ?

שְׁנֵי אַחִים, וּמֵת אֶחָד מֵהֶן, וְנוֹלַד לָהֶם אָח,

וְאַחַר כָּךְ יִבֵּם הַשֵּׁנִי אֶת אֵשֶׁת אָחִיו, וּמֵת,

הָרִאשׁוֹנָה יוֹצָא מִשּׁוּם אֵשֶׁת אָחִיו שֶׁלֹּא הָיָה בְעוֹלָמוֹ,

וְהַשְּׁנִיָּה מִשּׁוּם צָרָתָהּ.

עָשָׂה בָהּ מַאֲמָר, וּמֵת,

שְׁנִיָּה חוֹלֶצֶת וְלֹא מִתְיַבֶּמֶת.

### @11מסכת יבמות פרק ב משנה ב

ב

שְׁנֵי אַחִים, וּמֵת אֶחָד מֵהֶן,

יִבֵּם הַשֵּׁנִי אֶת אֵשֶׁת אָחִיו,

וְאַחַר כָּךְ נוֹלַד לָהֶן אָח, וּמֵת,

הָרִאשׁוֹנָה יוֹצָא מִשּׁוּם אֵשֶׁת אָחִיו שֶׁלֹּא הָיָה בְעוֹלָמוֹ,

וְהַשְּׁנִיָּה מִשּׁוּם צָרָתָהּ.

עָשָׂה בָהּ מַאֲמָר, וּמֵת,

הַשְּׁנִיָּה חוֹלֶצֶת וְלֹא מִתְיַבֶּמֶת.

רְבִּי שִׁמְעוֹן אוֹמֵר:

מְיַבֵּם לְאֵיזוֹ שֶׁיִּרְצֶה,

אוֹ חוֹלֵץ לְאֵיזוֹ שֶׁיִּרְצֶה.

### @11מסכת יבמות פרק ב משנה ג

[ג]

כְּלָל אָמְרוּ בִיבָמָה:

כָּל שֶׁהִיא אֲסוּרָה אִסּוּר עֶרְוָה,

לֹא חוֹלֶצֶת וְלֹא מִתְיַבֶּמֶת;

אִסּוּר מִצְוָה, וְאִסּוּר קְדֻשָּׁה,

חוֹלֶצֶת וְלֹא מִתְיַבֶּמֶת.

אֲחוֹתָהּ כְּשֶׁהִיא יְבִמְתָּהּ,

אוֹ חוֹלֶצֶת, אוֹ מִתְיַבֶּמֶת.

### @11מסכת יבמות פרק ב משנה ד

ד

אִסּוּר מִצְוָה:

שְׁנִיּוֹת מִדִּבְרֵי סוֹפְרִים. <עֲרָיוֹת במקום שְׁנִיּוֹת>

אִסּוּר קְדֻשָּׁה:

אַלְמָנָה לְכֹהֵן גָּדוֹל,

גְּרוּשָׁה וַחֲלוּצָה לְכֹהֵן הֶדְיוֹט,

מַמְזֶרֶת וּנְתִינָה לְיִשְׂרָאֵל,

וּבַת יִשְׂרָאֵל לַמַּמְזֵר לְלַנָּתִין.

### @11מסכת יבמות פרק ב משנה ה

ה

מִי שֶׁיֶּשׁ לוֹ אָח מִכָּל מָקוֹם,

זוֹקֵק אֶת אֵשֶׁת אָחִיו לַיִּבּוּם.

וְאָחִיו לְכָל דָּבָר,

חוּץ מִמַּה שֶּׁיֶּשׁ לוֹ מִן הַשִּׁפְחָה וּמִן הַנָּכְרִית.

ו

מִי שֶׁיֶּשׁ לוֹ בֵן מִכָּל מָקוֹם,

פּוֹטֵר אֶת אֵשֶׁת אָבִיו מִן הַיִּבּוּם,

וְחַיָּב עַל מַכָּתוֹ וְעַל קִלְלָתוֹ.

וּבְנוֹ הוּא לְכָל דָּבָר,

חוּץ מִמַּה שֶּׁיֶּשׁ לוֹ מִן הַשִּׁפְחָה וּמִן הַנָּכְרִית.

### @11מסכת יבמות פרק ב משנה ו

ז

מִי שֶׁקִּדֵּשׁ אַחַת מִשְּׁתֵי אַחְיוֹת,

וְאֵין יָדוּעַ לְאֵי זוֹ מֵהֶן קִדֵּשׁ,

נוֹתֵן גֵּט לָזוֹ וְגֵּט לָזוֹ.

מֵת, וְלוֹ אָח אֶחָד, חוֹלֵץ לִשְׁתֵּיהֶן.

הָיוּ לוֹ שְׁנַיִם, אֶחָד חוֹלֵץ וְאֶחָד מְיַבֵּם.

וְאִם קָדְמוּ וְכָנְסוּ, אֵין מוֹצִיאִין מִיָּדָם.

### @11מסכת יבמות פרק ב משנה ז

ח

שְׁנַיִם שֶׁקִּדְּשׁוּ שְׁתֵּי אַחְיוֹת,

זֶה אֵינוּ יוֹדֵעַ לְאֵי זוֹ קִדֵּשׁ,

וְזֶה אֵינוּ יוֹדֵעַ לְאֵי זוֹ קִדֵּשׁ,

זֶה נוֹתֵן שְׁנֵי גִטִּים, וְזֶה נוֹתֵן שְׁנֵי גִטִּים.

מֵתוּ, לָזֶה אָח וְלָזֶה אָח,

זֶה חוֹלֵץ לִשְׁתֵּיהֶם, וְזֶה חוֹלֵץ לִשְׁתֵּיהֶם.

לָזֶה אֶחָד וְלָזֶה שְׁנַיִם,

הַיְּחִידִי חוֹלֵץ לִשְׁתֵּיהֶם,

וְהַשְּׁנַיִם, אֶחָד חוֹלֵץ וְאֶחָד מְיַבֵּם.

אִם קָדְמוּ וְכָנָסוּ, אֵין מוֹצִיאִים מִיָּדָם.

ט

לָזֶה שְׁנַיִם, וְלָזֶה שְׁנַיִם,

אָחִיו שֶׁלָּזֶה חוֹלֵץ לְאַחַת,

וְאָחִיו שֶׁלָּזֶה חוֹלֵץ לְאַחַת;

אָחִיו שֶׁלָּזֶה מְיַבֵּם אֶת חֲלוּצָתוֹ שֶׁלָּזֶה,

וְאָחִיו שֶׁלָּזֶה מְיַבֵּם אֶת חֲלוּצָתוֹ שֶׁלָּזֶה.

קָדְמוּ שְׁנַיִם וְחָלְצוּ, לֹא יְיַבְּמוּ הַשְּׁנַיִם,

אֶלָּא אֶחָד חוֹלֵץ וְאֶחָד מְיַבֵּם.

קָדְמוּ וְכָנָסוּ, אֵין מוֹצִיאִין מִיָּדָם.

### @11מסכת יבמות פרק ב משנה ח

י

מִצְוָה בַגָּדוֹל לְיַבֵּם.

וְאִם קָדַם הַקָּטוֹן, זָכָה.

הַנִּטְעָן עַל הַשִּׁפְחָה וְנִשְׁתַּחְרָרָה,

אוֹ עַל הַנָּכְרִית וְנִתְגַּיָּרָה,

הֲרֵי זֶה לֹא יִכְנֹס.

וְאִם כָּנַס, אֵין מוֹצִיאִין מִיָּדוֹ.

יא

הַנִּטְעָן עַל אֵשֶׁת אִישׁ,

וְהוֹצִיאוּהָ מִתַּחַת יָדוֹ,

אַף עַל פִּי שֶׁכָּנַס, מוֹצִיא.

### @11מסכת יבמות פרק ב משנה ט

יב [יא!]

הַמֵּבִיא גֵּט מִמְּדִינַת הַיָּם, וְאָמַר:

בְּפָנַי נִכְתַּב וּבְפָנַי נֶחְתַּם,

לֹא יִשָּׂא אֶת אִשְׁתּוֹ.

מֵת,

'הֲרַגְתִּיו', 'הֲרַגְנוּהוּ',

לֹא יִשָּׂא אֶת אִשְׁתּוֹ.

רְבִּי יְהוּדָה אוֹמֵר:

'הֲרַגְתִּיו', לֹא תִנָּשֵׂא אִשְׁתּוֹ,

'הֲרַגְנוּהוּ', תִּנָּשֵׂא אִשְׁתּוֹ.

### @11מסכת יבמות פרק ב משנה י

יג [יב!]

הֶחָכָם שֶׁאָסַר אֶת אִשְׁתּוֹ בַנֶּדֶר עַל בַּעְלָהּ,

הֲרֵי זֶה לֹא יִשָּׂאֶנָּה.

מֵאֵנָה, אוֹ שֶׁחָלְצָה בְפָנָיו,

יִשָּׂאֶנָּה, מִפְּנֵי שֶׁהוּא תְנַי בֵּית דִּין.

וְכֻלָּם שֶׁהָיוּ לָהֶם נָשִׁים וּמֵתוּ,

מֻתָּרוֹת לִנָּשֵׂא לָהֶם.

וְכֻלָּם שֶׁנִּשֵּׂאוּ לַאֲחֵרִים, נִתְאַלְמְנוּ אוֹ נִתְגָּרְשׁוּ,

מֻתָּרוֹת לְהִנָּשֵׂא לָהֶן.

וְכֻלָּם מֻתָּרוֹת לִבְנֵיהֶם וְלַאֲחֵיהֶם.

## @22פרק ג

### @11מסכת יבמות פרק ג משנה א

א

אַרְבָּעָה אַחִין:

שְׁנַיִם מֵהֶן נְשׁוּאִין שְׁתֵּי אַחְיוֹת,

וּמֵתוּ הַנְּשׁוּאִין אֶת הָאַחְיוֹת,

הֲרֵי אֵלּוּ חוֹלְצוֹת וְלֹא מִתְיַבְּמוֹת,

אִם קָדְמוּ וְכָנָסוּ, יוֹצִיאוּ.

רְבִּי אֶלְעָזָר אוֹמֵר מִשּׁוּם בֵּית שַׁמַּי: יְקַיְּמוּ.

וּבֵית הֶלֵּל אוֹמְרִים: יוֹצִיאוּ.

### @11מסכת יבמות פרק ג משנה ב

ב

הָיְתָה אַחַת מֵהֶן אֲסוּרָה לְאֶחָד אִסּוּר עֶרְוָה,

אָסוּר בָּהּ וּמֻתָּר בַּאֲחוֹתָהּ,

וְהַשֵּׁנִי אָסוּר בִּשְׁתֵּיהֶם.

אִסּוּר מִצְוָה וְאִסּוּר קְדֻשָּׁה,

חוֹלְצוֹת וְלֹא מִתְיַבְּמוֹת.

### @11מסכת יבמות פרק ג משנה ג

ג

הָיְתָה אַחַת מֵהֶן אֲסוּרָה עַל זֶה אִסּוּר עֶרְוָה,

וְהַשְּׁנִיָּה אֲסוּרָה עַל זֶה אִסּוּר עֶרְוָה,

הָאָסוּר לָזֶה מֻתָּר לָזֶה,

וְהָאָסוּר לָזֶה מֻתָּר לָזֶה.

זוֹ הִיא שֶׁאָמְרוּ:

אֲחוֹתָהּ, כְּשֶׁהִיא יְבִמְתָּהּ,

אוֹ חוֹלֶצֶת אוֹ מִתְיַבֶּמֶת.

### @11מסכת יבמות פרק ג משנה ד

ד

שְׁלֹשָׁה אַחִין,

שְׁנַיִם מֵהֶן נְשׁוּאִין שְׁתֵּי אַחְיוֹת,

אוֹ אִשָּׁה וּבִתָּהּ,

אוֹ אִשָּׁה וּבַת בִּתָּהּ,

אוֹ אִשָּׁה וּבַת בְּנָהּ,

הֲרֵי אֵלּוּ חוֹלְצוֹת וְלֹא מִתְיַבְּמוֹת.

רְבִּי שִׁמְעוֹן פּוֹטֵר.

הָיְתָה אַחַת מֵהֶן אֲסוּרָה עָלָיו אִסּוּר עֶרְוָה,

אָסוּר בָּהּ וּמֻתָּר בַּאֲחוֹתָהּ;

אִסּוּר מִצְוָה וְאִסּוּר קְדֻשָּׁה,

חוֹלְצוֹת וְלֹא מִתְיַבְּמוֹת.

### @11מסכת יבמות פרק ג משנה ה

ה

שְׁלֹשָׁה אַחִים,

שְׁנַיִם מֵהֶן נְשׁוּאִין לִשְׁתֵּי אַחְיוֹת, וְאֶחָד מֻפְנֶה,

מֵת אֶחָד מִבַּעֲלֵי אַחְיוֹת,

וְעָשָׂה בָהּ מֻפְנֶה מַאֲמָר,

וְאַחַר כָּךְ מֵת אָחִיו הַשֵּׁנִי,

בֵּית שַׁמַּי אוֹמְרִים:

אִשְׁתּוֹ עִמּוֹ, וְהַלָּז תֵּצֵא מִשּׁוּם אֲחוֹת אִשָּׁה.

וּבֵית הֶלֵּל אוֹמְרִים:

מוֹצִיא אֶת אִשְׁתּוֹ בַגֵּט וּבַחֲלִיצָה,

וְאֶת אֵשֶׁת אָחִיו בַּחֲלִיצָה.

זוֹ הִיא שֶׁאָמְרוּ:

אִי לוֹ עַל אִשְׁתּוֹ וְאִי לוֹ עַל אֵשֶׁת אָחִיו. <אִילוּ>

### @11מסכת יבמות פרק ג משנה ו

ו

שְׁלֹשָׁה אַחִים,

שְׁנַיִם מֵהֶן נְשׁוּאִין לִשְׁתֵּי אַחְיוֹת,

וְאֶחָד נָשׂוּי נָכְרִית, <נָשׂוּאִי! וכך כולם>

מֵת אֶחָד מִבַּעֲלֵי אַחְיוֹת,

וְכָנַס הַנָּשׂוּי נָכְרִית אֶת אִשְׁתּוֹ, וּמֵת,

הָרִאשׁוֹנָה יוֹצָא מִשּׁוּם אֲחוֹת אִשָּׁה,

וְהַשְּׁנִיָּה מִשֵּׁם צָרָתָהּ.

עָשָׂה בָהּ מַאֲמָר, וּמֵת,

נָכְרִית חוֹלֶצֶת וְלֹא מִתְיַבֶּמֶת.

ז

שְׁלֹשָׁה אַחִים,

שְׁנַיִם מֵהֶן נְשׁוּאִין שְׁתֵּי אַחְיוֹת,

וְאֶחָד נָשׂוּי נָכְרִית;

מֵת הַנָּשׁוּי נָכְרִית,

כָּנַס אֶחָד מִבַּעֲלֵי אַחְיוֹת אֶת אִשְׁתּוֹ, מֵת,

הָרִאשׁוֹנָה יוֹצָא מִשּׁוּם אֲחוֹת אִשָּׁה,

וְהַשְּׁנִיָּה מִשֵּׁם צָרָתָהּ.

עָשָׂה בָהּ מַאֲמָר, וּמֵת,

נָכְרִית חוֹלֶצֶת וְלֹא מִתְיַבֶּמֶת.

### @11מסכת יבמות פרק ג משנה ז

ח

שְׁלֹשָׁה אַחִים,

שְׁנַיִם מֵהֶן נְשׁוּאִים שְׁתֵּי אַחְיוֹת,

וְאֶחָד נָשׂוּי נָכְרִית;

מֵת אֶחָד מִבַּעֲלֵי אַחְיוֹת,

כָּנַס (אֶחָד) הַנָּשׁוּי נָכְרִית אֶת אִשְׁתּוֹ,

וּמֵתָה אִשְׁתּוֹ שֶׁלַּשֵּׁנִי,

וְאַחַר כָּךְ מֵת הַנָּשׁוּי נָכְרִית,

הֲרֵי זוֹ אֲסוּרָה עָלָיו עוֹלָמִית,

הוֹאִיל וְנֶאֶסְרָה עָלָיו שָׁעָה אַחַת.

ט

שְׁלֹשָׁה אַחִים,

שְׁנַיִם מֵהֶם נְשׁוּאִין שְׁתֵּי אַחְיוֹת,

וְאֶחָד נָשׂוּי נָכְרִית.

גֵּרַשׁ אֶחָד מִבַּעֲלֵי אַחְיוֹת אֶת אִשְׁתּוֹ,

וּמֵת הַנָּשׁוּי נָכְרִית,

וּכְנָסָהּ הַמְגָרֵשׁ, וּמֵת,

זוֹ הִיא שֶׁאָמָרוּ,

שֶׁאִם מֵתוּ אוֹ נִתְגָּרְשׁוּ, צָרוֹתֵיהֶם מֻתָּרוֹת.

### @11מסכת יבמות פרק ג משנה ח

י

וְכֻלָּם שֶׁהָיוּ לָהֶן קִדּוּשִׁין אוֹ גֵרוּשִׁין בְּסָפֵק,

הֲרֵי אֵלּוּ חוֹלְצוֹת וְלֹא מִתְיַבְּמוֹת.

כֵּיצַד סְפֵק קִדּוּשִׁין אוֹ גֵרוּשִׁים?

זָרַק לָהּ קִדּוּשֶׁיהָ, סָפֵק קָרוֹב לָהּ, סָפֵק קָרוֹב לוֹ,

זֶה סְפֵק קִדּוּשִׁין.

כֵּיצַד סְפֵק גֵּרוּשִׁין?

כָּתַב בִּכְתַב יָדוֹ וְאֵין עָלָיו עֵדִים,

יֵשׁ לוֹ עֵדִים וְאֵין בּוֹ זְמַן,

יֶשׁ בּוֹ זְמַן וְאֵין בּוֹ אֶלָּא עֵד אֶחָד,

זֶהוּ סְפֵק גֵּרוּשִׁין.

### @11מסכת יבמות פרק ג משנה ט

יא

שְׁלֹשָׁה אַחִים נְשׁוּאִים שָׁלוֹשׁ נָשִׁים נָכְרִיּוֹת,

מֵת אֶחָד מֵהֶן,

וְעָשָׂה בָהּ הַשֵּׁנִי מַאֲמָר, וּמֵת,

הֲרֵי אֵלּוּ חוֹלְצוֹת וְלֹא מִתְיַבְּמוֹת, שֶׁנֶּאֱמַר: (דְּבָרִים כה,ה)

"וּמֵת אַחַד מֵהֶם... יְבָמָהּ יָבֹא עָלֶיהָ",

שֶׁעָלֶיהָ זִקַּת יָבָם אֶחָד,

וְלֹא שֶׁעָלֶיהָ זִקַּת שְׁנֵי יְבָמִים.

רְבִּי שִׁמְעוֹן אוֹמֵר:

מְיַבֵּם לְאֵיזוֹ שֶׁיִּרְצֶה, וְחוֹלֵץ לַשְּׁנִיָּה.

יב

שְׁנֵי אַחִים נְשׁוּאִים שְׁתֵּי אַחְיוֹת,

מֵת אֶחָד מֵהֶן,

וְאַחַר כָּךְ מֵתָה אִשְׁתּוֹ שֶׁלַּשֵּׁנִי,

הֲרֵי זוֹ אֲסוּרָה עָלָיו עוֹלָמִית,

הוֹאִיל וְנֶאֶסְרָה עָלָיו שָׁעָה אַחַת.

### @11מסכת יבמות פרק ג משנה י

יג

שְׁנַיִם שֶׁקִּדְּשׁוּ שְׁתֵּי נָשִׁים,

בְּשָׁעַת כְּנֵיסָתָן לַחֻפָּה,

הֶחְלִיפוּ אֶת שֶׁלָּזֶה בָזֶה וְאֶת שֶׁלָּזֶה בָזֶה,

הֲרֵי אֵלּוּ חַיָּבִים מִשּׁוּם אֵשֶׁת אִישׁ.

וְאִם הָיוּ אַחִים, מִשֵּׁם אֵשֶׁת אָח.

וְאִם הָיוּ אַחְיוֹת, מִשּׁוּם 'וְאִשָּׁה אֶל אֲחוֹתָהּ'.

וְאִם הָיוּ נִדּוֹת, מִשּׁוּם נִדָּה.

מַפְרִישִׁין אוֹתָם שְׁלֹשָׁה חֳדָשִׁים,

שֶׁמֵּא מְעֻבָּרוֹת הֵן.

וְאִם הָיוּ קְטַנּוֹת וְלֹא רְאוּיוֹת לַוָּלֶד,

מַחְזִירִין אוֹתָן מִיָּד.

וְאִם הָיוּ כֹהֲנוֹת, נִפְסָלוּ מִן הַכְּהֻנָּה.

## @22פרק ד

### @11מסכת יבמות פרק ד משנה א

א

הַחוֹלֵץ לִיבִמְתּוֹ, וְנִמְצֵאת מְעֻבֶּרֶת וְיָלָדָה,

בִּזְמַן שֶׁהַוֶּלֶד שֶׁלְּקַיָּמָה,

הוּא מֻתָּר בִּקְרוֹבוֹתֶיהָ,

וְהִיא מֻתֶּרֶת בִּקְרוֹבָיו,

וְלֹא נִפְסָלָה מִן הַכְּהֻנָּה;

וְאִם אֵין הַוָּלֶד שֶׁלְּקַיָּמָה,

הוּא אָסוּר בִּקְרוֹבוֹתֶיהָ,

וְהִיא אֲסוּרָה בִקְרוֹבָיו,

וּפְסָלָהּ מִן הַכְּהֻנָּה.

### (@11מסכת יבמות פרק ד משנה ב)

הַכּוֹנֵס אֶת יְבִמְתּוֹ, וְנִמְצֵאת מְעֻבֶּרֶת וְיָלָדָה,

בִּזְמַן שֶׁהַוֶּלֶד שֶׁלְּקַיָּמָא,

יוֹצִיא, וְחַיָּבִין בַּקָּרְבָּן,

וְאִם אֵין הַוֶּלֶד שֶׁלְּקַיָּמָא, יְקַיֵּם.

סָפֵק בֶּן תִּשְׁעָה לָרִאשׁוֹן,

וּבֶן שִׁבְעָה לַשֵּׁנִי,

יוֹצִיא, וְהַוָּלֶד כָּשֵׁר,

וְחַיָּבִים אָשָׁם תָּלוּי.

### @11מסכת יבמות פרק ד משנה ג

ב

שׁוֹמֶרֶת יָבָם שֶׁנָּפְלוּ לָהּ נְכָסִים,

מוֹדִים בֵּית שַׁמַּי וּבֵית הֶלֵּל,

שֶׁהִיא מוֹכֶרֶת וְנוֹתֶנֶת, וְקַיָּם.

מֵתָה,

מַה יַּעֲשׁוּ בִכְתֻבָּתָהּ וּבִנְכָסִים הַנִּכְנָסִין וְהַיּוֹצְאִין עִמָּהּ?

בֵּית שַׁמַּי אוֹמְרִים:

יַחֲלֹקוּ יוֹרְשֵׁי הַבַּעַל עִם יוֹרְשֵׁי הָאָב.

וּבֵית הֶלֵּל אוֹמְרִים:

הַנְּכָסִים, בְּחֶזְקָתָן,

וּכְתֻבָּה, בְּחֶזְקַת יוֹרְשֵׁי הַבַּעַל,

וּנְכָסִים הַנִּכְנָסִין וְהַיּוֹצְאִין עִמָּהּ,

בְּחֶזְקַת יוֹרְשֵׁי הָאָב.

### @11מסכת יבמות פרק ד משנה ד

ג

כְּנָסָהּ,

הֲרֵי הִיא כְאִשְׁתּוֹ לְכָל דָּבָר,

וּבִלְבַד שֶׁתְּהֵא כְתֻבָּתָהּ עַל נִכְסֵי בַעֲלָהּ הָרִאשׁוֹן.

### @11מסכת יבמות פרק ד משנה ה

ד

מִצְוָה בַגָּדוֹל לְיַבֵּם.

לֹא רָצָה, מְהַלְּכִין עַל כָּל הָאַחִין.

לֹא רָצוּ, חוֹזְרִים אֵצֶל הַגָּדוֹל וְאוֹמְרִים לוֹ:

עָלֶיךָ מִצְוָה, אוֹ חֲלֹץ, אוֹ יַבֵּם!

### @11מסכת יבמות פרק ד משנה ו

ה

תָּלָה בַקָּטוֹן עַד שֶׁיַּגְדִּיל,

וּבַגָּדוֹל עַד שֶׁיָּבֹא מִמְּדִינַת הַיָּם,

וּבַחֵרֵשׁ וּבַשּׁוֹטֶה,

אֵין שׁוֹמְעִין לוֹ, אֶלָּא אוֹמְרִין לוֹ:

עָלֶיךָ מִצְוָה, אוֹ חֲלֹץ, אוֹ יַבֵּם!

### @11מסכת יבמות פרק ד משנה ז

ו

הַחוֹלֵץ לִיבִמְתּוֹ,

הֲרֵי הוּא כְאֶחָד מִכָּל הָאַחִים בַּנַּחֲלָה.

אִם יֶשׁ אָב, הַנְּכָסִים שֶׁלָּאָב.

הַכּוֹנֵס אֶת יְבִמְתּוֹ, זָכָה בְנִכְסֵי אָחִיו.

רְבִּי יְהוּדָה אוֹמֵר:

בֵּין כָּךְ וּבֵין כָּךְ, אִם יֶשׁ אָב, הַנְּכָסִים שֶׁלָּאָב.

ז

הַחוֹלֵץ לִיבִמְתּוֹ,

הוּא אָסוּר בִּקְרוֹבוֹתֶיהָ, וְהִיא אֲסוּרָה בִקְרוֹבָיו.

הוּא אָסוּר בְּאִמָּהּ, וּבְאֵם אִמָּהּ, וּבְאֵם אָבִיהָ,

וּבְבִתָּהּ, וּבְבַת בִּתָּהּ, וּבְבַת בְּנָהּ,

וּבַאֲחוֹתָהּ בִּזְמַן שֶׁהִיא קַיֶּמֶת.

הָאַחִין מֻתָּרִין.

וְהִיא אֲסוּרָה בְאָבִיו, וּבַאֲבִי אָבִיו,

וּבִבְנוֹ, וּבְבֶן בְּנוֹ,

בְּאָחִיו, וּבְבֶן אָחִיו.

מֻתָּר אָדָם בִּקְרוֹבַת צָרַת חֲלוּצָתוֹ,

וְאָסוּר בְּצָרַת קְרוֹבַת חֲלוּצָתוֹ.

### @11מסכת יבמות פרק ד משנה ח

ח

הַחוֹלֵץ לִיבִמְתּוֹ,

וְנָשָׂא אָחִיו אֶת אֲחוֹתָהּ, וּמֵת,

חוֹלֶצֶת וְלֹא מִתְיַבֶּמֶת.

וְכֵן הַמְגָרֵשׁ אֶת אִשְׁתּוֹ,

וְנָשָׂא אָחִיו אֶת אֲחוֹתָהּ, וּמֵת,

הֲרֵי זוֹ פְטוּרָה.

### @11מסכת יבמות פרק ד משנה ט

ט

שׁוֹמֶרֶת יָבָם שֶׁקִּדֵּשׁ אָחִיו אֶת אֲחוֹתָהּ,

מִשֵּׁם רְבִּי יְהוּדָה בֶן בְּתִירָה אָמָרוּ:

אוֹמְרִים לוֹ:

הַמְתֵּן עַד שֶׁיַּעֲשֶׂה אָחִיךָ הַגָּדוֹל מַעֲשֶׂה!

חָלְצוּ אָחִים אוֹ כָנָסוּ,

יִכְנֹס אֶת אִשְׁתּוֹ.

מֵתָה הַיְבָמָה, יִכְנֹס.

מֵת הַיָּבָם, מוֹצִיא אֶת אִשְׁתּוֹ בַגֵּט,

וְאֶת אֵשֶׁת אָחִיו בַּחֲלִיצָה.

### @11מסכת יבמות פרק ד משנה י

י

הַיְבָמָה לֹא תַחֲלֹץ וְלֹא תִתְיַבֵּם,

עַד שֶׁיְּהוּ לָהּ שְׁלֹשָׁה חֳדָשִׁים.

וְכֵן שְׁאָר כָּל הַנָּשִׁים,

לֹא יִנָּשְׂאוּ וְלֹא יִתְאָרְסוּ,

עַד שֶׁיִּהְיוּ לָהֶן שְׁלֹשָׁה חֳדָשִׁים,

אֶחָד בְּתוּלוֹת וְאֶחָד בְּעוּלוֹת וְאֶחָד אַלְמָנוֹת,

וְאֶחָד גְּרוּשׁוֹת וְאֶחָד אֲרוּסוֹת וְאֶחָד נְשׁוּאוֹת.

רְבִּי יְהוּדָה אוֹמֵר:

הַנְּשׁוּאוֹת יִתְאָרְסוּ וְהָאֲרוּסוֹת יִנָּשֵׂאוּ,

חוּץ מִן הָאֲרוּסָה שֶׁבִּיהוּדָה,

מִפְּנֵי שֶׁלִּבּוֹ גַס בָּהּ.

רְבִּי יוֹסֵה אוֹמֵר:

כָּל הַנָּשִׁים יִתְאָרְסוּ,

חוּץ מִן הָאַלְמָנָה, מִפְּנֵי הָאִבּוּל.

### @11מסכת יבמות פרק ד משנה יא

יא

אַרְבָּעָה אַחִין נְשׁוּאִין אַרְבַּע נָשִׁים, וּמֵתוּ,

אִם רָצָה הַגָּדוֹל שֶׁבָּהֶן לְיַבֵּם אֶת כֻּלָּם,

הָרְשׁוּת בְּיָדוֹ.

מִי שֶׁהָיָה נָשׂוּי לִשְׁתֵּי נָשִׁים וּמֵת,

בִּיאָתָהּ אוֹ חֲלִיצָתָהּ שֶׁלְּאַחַת מֵהֶן פּוֹטֶרֶת צָרָתָהּ.

הָיְתָה אַחַת כְּשֵׁרָה, וְאַחַת פְּסוּלָה,

אִם הָיָה חוֹלֵץ, חוֹלֵץ לִפְסוּלָה;

וְאִם הָיָה מְיַבֵּם, מְיַבֵּם לִכְשֵׁרָה.

### @11מסכת יבמות פרק ד משנה יב

יב  
הַמַּחְזִיר אֶת גְּרוּשָׁתוֹ,

וְהַנּוֹשֵׂא אֶת חֲלוּצָתוֹ,

וְהַנּוֹשֵׂא אֶת קְרוֹבַת חֲלוּצָתוֹ,

יוֹצִיא, וְהַוָּלֶד מַמְזֵר.

דִּבְרֵי רְבִּי עֲקִיבָה.

וַחֲכָמִים אוֹמְרִים:

אֵין הַוָּלֶד מַמְזֵר.

וּמוֹדִים בְּנוֹשֵׂא אֶת קְרוֹבַת חֲלוּצָתוֹ,

שֶׁהַוָּלֶד מַמְזֵר.

### @11מסכת יבמות פרק ד משנה יג

יג  
אֵי זֶה הוּא מַמְזֵר?

כָּל שְׁאֵר בָּשָׂר שֶׁהוּא 'בַּל יָבֹא'.

דִּבְרֵי רְבִּי עֲקִיבָה.

שִׁמְעוֹן הַתִּמְנִי אוֹמֵר:

כָּל שֶׁחַיָּבִים עָלָיו כָּרֵת בִּידֵי שָׁמַיִם.

וַהֲלָכָה כִדְבָרָיו.

רְבִּי יְהוֹשֻׁעַ אוֹמֵר:

כָּל שֶׁחַיָּבִים עָלָיו מִיתַת בֵּית דִּין.

יד

יד

אָמַר רְבִּי שִׁמְעוֹן בֶּן עַזַּי: <ר' הוסף על ידי המגיה>

מָצָאתִי מְגִלַּת יֹחָסִים בִּירוּשָׁלַיִם וְכָתוּב בָּהּ:

'אִישׁ פְּלוֹנִי מַמְזֵר מֵאֵשֶׁת אִישׁ',

לְקַיֵּם דִּבְרֵי רְבִּי יְהוֹשֻׁעַ.

יה

אִשְׁתּוֹ שֶׁמֵּתָה, מֻתָּר בַּאֲחוֹתָהּ.

גֵּרְשָׁהּ וּמֵתָה, מֻתָּר בַּאֲחוֹתָהּ.

יְבִמְתּוֹ שֶׁמֵּתָה, מֻתָּר בַּאֲחוֹתָהּ.

חָלַץ לָהּ וּמֵתָה, מֻתָּר בַּאֲחוֹתָהּ.

נִשֵּׂאת לְאַחֵר וּמֵתָה, מֻתָּר בַּאֲחוֹתָהּ.

## @22פרק ה

### @11מסכת יבמות פרק ה משנה א

א

רַבָּן גַּמְלִיאֵל אוֹמֵר:

אֵין גֵּט אַחַר גֵּט,

וְלֹא מַאֲמָר אַחַר מַאֲמָר,

וְלֹא בְעִילָה אַחַר בְּעִילָה,

וְלֹא חֲלִיצָה אַחַר חֲלִיצָה.

וַחֲכָמִים אוֹמְרִים:

יֵשׁ גֵּט אַחַר גֵּט, וְאַחַר מַאֲמָר,

אֲבָל לֹא אַחַר בְּעִילָה וְלֹא אַחַר חֲלִיצָה כְלוּם.

### @11מסכת יבמות פרק ה משנה ב

ב

כֵּיצַד?

עָשָׂה מַאֲמָר בִּיבִמְתּוֹ, נָתַן לָהּ גֵּט,

צְרִיכָה הֵימֶנּוּ חֲלִיצָה.

עָשָׂה בָהּ מַאֲמָר וְחָלַץ,

צְרִיכָה הֵימֶנּוּ גֵט.

עָשָׂה בָהּ מַאֲמָר וּבָעַל,

הֲרֵי זוֹ כְמִצְוָתָהּ.

### @11מסכת יבמות פרק ה משנה ג

ג

נָתַן גֵּט, וְעָשָׂה בָהּ מַאֲמָר,

צְרִיכָה גֵט וַחֲלִיצָה.

נָתַן גֵּט, וּבָעַל,

צְרִיכָה גֵט וַחֲלִיצָה.

נָתַן גֵּט, וְחָלַץ,

אֵין אַחַר חֲלִיצָה כְלוּם.

ד

חָלַץ, וְעָשָׂה מַאֲמָר, נָתַן גֵּט, וּבָעַל,

אוֹ בָּעַל, וְעָשָׂה מַאֲמָר, נָתַן גֵּט וְחָלַץ,

אֵין אַחַר חֲלִיצָה כְלוּם.

אֶחָד יְבָמָה אַחַת וְאֶחָד שְׁתֵּי יְבָמוֹת.

### @11מסכת יבמות פרק ה משנה ד

ה

כֵּיצַד?

עָשָׂה מַאֲמָר בָּזוֹ, וּמַאֲמָר בָּזוֹ,

צְרִיכוֹת שְׁנֵי גִטִּים וַחֲלִיצָה.

מַאֲמָר בָּזוֹ, וְגֵּט בָּזוֹ,

צְרִיכָה גֵט וַחֲלִיצָה.

מַאֲמָר בָּזוֹ, וּבָעַל לָזוֹ,

צְרִיכוֹת שְׁנֵי גִטִּים וַחֲלִיצָה.

מַאֲמָר בָּזוֹ, וְגֵט לָזוֹ,

צְרִיכָה גֵט וַחֲלִיצָה.

מַאֲמָר בָּזוֹ, וְחָלַץ לָזוֹ,

רִאשׁוֹנָה צְרִיכָה גֵט.

ו

גֵּט לָזוֹ, וְגֵט לָזוֹ,

צְרִיכוֹת הֵימֶנּוּ חֲלִיצָה.

גֵּט לָזוֹ, וּבָעַל לָזוֹ,

צְרִיכָה גֵט וַחֲלִיצָה.

גֵּט לָזוֹ, וּמַאֲמָר לָזוֹ,

צְרִיכָה גֵט וַחֲלִיצָה.

גֵּט לָזוֹ, וְחָלַץ לָזוֹ,

אֵין אַחַר חֲלִיצָה כְלוּם.

### @11מסכת יבמות פרק ה משנה ה

ז

חָלַץ וְחָלַץ,

חָלַץ וְעָשָׂה מַאֲמָר,

נָתַן גֵּט וּבָעַל,

אוֹ בָּעַל וּבָעַל,

אוֹ בָעַל וְעָשָׂה מַאֲמָר,

נָתַן גֵּט וְחָלַץ,

אֵין אַחַר חֲלִיצָה כְלוּם,

בֵּין יָבָם אֶחָד לִשְׁתֵּי יְבָמוֹת,

בֵּין שְׁנֵי יְבָמִין לִיבָמָה אַחַת.

### @11מסכת יבמות פרק ה משנה ו

ח

חָלַץ וְעָשָׂה מַאֲמָר,

נָתַן גֵּט וּבָעַל,

אוֹ בָעַל וְעָשָׂה מַאֲמָר,

נָתַן גֵּט וְחָלַץ,

אֵין אַחַר חֲלִיצָה כְלוּם,

בֵּין בַּתְּחִלָּה, בֵּין בָּאֶמְצַע, בֵּין בַּסּוֹף. <בֵּין בְּאֶמְצַע, בֵּין בְּסוֹף>

הַבְּעִילָה,

בִּזְמַן שֶׁהִיא כַתְּחִלָּה, אֵין אַחֲרֶיהָ כְלוּם.

רְבִּי נְחֶמְיָה אוֹמֵר:

אֶחָד בְּעִילָה וְאֶחָד חֲלִיצָה,

בֵּין בַּתְּחִלָּה, בֵּין בָּאֶמְצַע, בֵּין בַּסּוֹף,

אֵין אַחֲרֵיהֶן כְלוּם.

## @22פרק ו

### @11מסכת יבמות פרק ו משנה א

א

הַבָּא עַל יְבִמְתּוֹ,

בֵּין שׁוֹגֵג, בֵּין מֵזִיד, בֵּין בְּאֹנֶס, בֵּין בְּרָצוֹן,

אֲפִלּוּ הוּא שׁוֹגֵג וְהִיא מְזִידָה,

הוּא מֵזִיד וְהִיא שׁוֹגֶגֶת,

הוּא אָנוּס וְהִיא לֹא אֲנוּסָה,

הִיא אֲנוּסָה וְהוּא לֹא אָנוּס,

אֶחָד הַמְּעָרֶה וְאֶחָד הַגּוֹמֵר,

קָנָה.

וְלֹא חָלַק בֵּין בִּיאָה לְבִיאָה.

### @11מסכת יבמות פרק ו משנה ב

ב

וְכֵן הַבָּא עַל אַחַת מִכָּל הָעֲרָיוֹת הָאֲמוּרוֹת בַּתּוֹרָה,

אוֹ פְסוּלוֹת, אַלְמָנָה לְכֹהֵן גָּדוֹל,

גְּרוּשָׁה וַחֲלוּצָה לְכֹהֵן הֶדְיוֹט,

מַמְזֶרֶת וּנְתִינָה לְיִשְׂרָאֵל,

בַּת יִשְׂרָאֵל לַמַּמְזֵר וְלַנָּתִין,

פָּסַל.

וְלֹא חָלַק בֵּין בִּיאָה לְבִיאָה.

### @11מסכת יבמות פרק ו משנה ג

ג

אַלְמָנָה לְכֹהֵן גָּדוֹל,

גְּרוּשָׁה וַחֲלוּצָה לְכֹהֵן הֶדְיוֹט,

מִן הָאֵרוּסִין, לֹא יֹאכְלוּ בִתְרוּמָה.

רְבִּי אֶלְעָזָר וּרְבִּי שִׁמְעוֹן מַכְשִׁירִין.

נִתְאַלְמְנוּ אוֹ נִתְגָּרָשׁוּ,

מִן הַנִּשּׂוּאִין, פְּסוּלוֹת,

וּמִן הָאֵרוּסִין, כְּשֵׁרוֹת.

### @11מסכת יבמות פרק ו משנה ד

ד

כֹּהֵן גָּדוֹל לֹא יִשָּׂא אַלְמָנָה,

בֵּין אַלְמָנָה מִן הָאֵרוּסִין,

בֵּין אַלְמָנָה מִן הַנִּשּׂוּאִין.

לֹא יִשָּׂא אֶת הַבּוֹגֶרֶת.

רְבִּי אֶלְעָזָר וּרְבִּי שִׁמְעוֹן מַכְשִׁירִין בַּבּוֹגֶרֶת.

ה

לֹא יִשָּׂא אֶת מֻכַּת עֵץ.

אֵרַס אֶת הָאַלְמָנָה, וְנִתְמַנָּה לִהְיוֹת כֹּהֵן גָּדוֹל,

יִכְנֹס.

מַעֲשֶׂה בִּיהוֹשֻׁעַ בֶּן גַּמְלָא,

שֶׁקִּדֵּשׁ אֶת מַרְתָה בַּת בַּיְתוֹס,

וּמִנָּהוּ הַמֶּלֶךְ לִהְיוֹת כֹּהֵן גָּדוֹל,

וּכְנָסָהּ.

שׁוֹמֶרֶת יָבָם לְכֹהֵן הֶדְיוֹט,

וְנִתְמַנָּה לִהְיוֹת כֹּהֵן גָּדוֹל,

אַף עַל פִּי שֶׁעָשָׂה בָהּ מַאֲמָר,

לֹא יִכְנֹס.

כֹּהֵן גָּדוֹל שֶׁמֵּת אָחִיו,

חוֹלֵץ וְלֹא מְיַבֵּם.

### @11מסכת יבמות פרק ו משנה ה

ו

כֹּהֵן הֶדְיוֹט לֹא יִשָּׂא אֶת אַיְלוֹנִית,

אֶלָּא אִם כֵּן יֵשׁ לוֹ אִשָּׁה וּבָנִים. <אֵם כֵּן>

רְבִּי יְהוּדָה אוֹמֵר:

אַף מִי שֶׁיֶּשׁ לוֹ אִשָּׁה וּבָנִים,

לֹא יִשָּׂא אֶת אַיְלוֹנִית,

שֶׁהִיא זוֹנָה הָאֲמוּרָה בַתּוֹרָה.

וַחֲכָמִים אוֹמְרִים:

אֵין זוֹנָה אֶלָּא גִיּוֹרֶת וּמְשֻׁחְרֶרֶת,

וְשֶׁנִּבְעֲלָה בְעִילַת זְנוּת.

מסכת יבמות פרק ו משנה ו

ז

לֹא יִבָּטֵל אָדָם מִפִּרְיָה וְרִבְיָה,

אֶלָּא אִם כֵּן יֵשׁ לוֹ בָנִים.

בֵּית שַׁמַּי אוֹמְרִים: שְׁנֵי זְכָרִים.

וּבֵית הֶלֵּל אוֹמְרִים: זָכָר וּנְקֵבָה, שֶׁנֶּאֱמַר: (בְּרֵאשִׁית ה,ב)

"זָכָר וּנְקֵבָה בְרָאָם".

נָשָׂא אִשָּׁה, וְשָׁהָה עִמָּהּ עֶשֶׂר שָׁנִים וְלֹא יָלְדָה,

אֵינוּ רַשַּׁי לִבָּטֵל.

גֵּרְשָׁהּ, מֻתֶּרֶת לְהִנָּשֵׂא לְאַחֵר.

רַשַּׁי הַשֵּׁנִי לִשְׁהוֹת עִמָּהּ עֶשֶׂר שָׁנִים.

וְאִם הִפִּילָה, מוֹנֶה מִשָּׁעָה שֶׁהִפִּילָה.

הָאִישׁ מְצֻוֶּה עַל פִּרְיָה וְרִבְיָה,

אֲבָל לֹא הָאִשָּׁה.

רְבִּי יוֹחָנָן בֶּן בְּרוֹקָא אוֹמֵר:

עַל שְׁנֵיהֶם הוּא אוֹמֵר (בְּרֵאשִׁית א,כח)

"וַיְבָרֶךְ אֹתָם אֱלהִים וַיֹּאמֶר לָהֶם אֱלהִים:

פְּרוּ וּרְבוּ!"

## @22פרק ז

### @11מסכת יבמות פרק ז משנה א

א

אַלְמָנָה לְכֹהֵן גָּדוֹל,

גְּרוּשָׁה וַחֲלוּצָה לְכֹהֵן הֶדְיוֹט,

הִכְנִיסָה לּוֹ עַבְדֵי מְלוֹג וְעַבְדֵי צֹאן בַּרְזֶל,

עַבְדֵי מְלוֹג לֹא יֹאכְלוּ בִתְרוּמָה,

וְעַבְדֵי צֹאן בַּרְזֶל יֹאכְלוּ.

וְאֵלּוּ הֵן עַבְדֵי מְלוֹג:

אִם מֵתוּ, מֵתוּ לָהּ,

וְאִם הוֹתִירוּ, הוֹתִירוּ לָהּ.

אַף עַל פִּי שֶׁהוּא חַיָּב בִּמְזוֹנוֹתָן,

לֹא יֹאכְלוּ בִתְרוּמָה.

ב

וְאֵלּוּ הֵן עַבְדֵי צֹאן בַּרְזֶל:

אִם מֵתוּ, מֵתוּ לוֹ,

וְאִם הוֹתִירוּ, הוֹתִירוּ לוֹ.

הוֹאִיל וְהוּא חַיָּב בְּאַחְרָיוּתָן,

הֲרֵי אֵלּוּ יֹאכֵלוּ.

### @11מסכת יבמות פרק ז משנה ב

ג

בַּת יִשְׂרָאֵל שֶׁנִּשֵּׂאת לַכֹּהֵן,

וְהִכְנִיסָה לוֹ בֵין עַבְדֵי מְלוֹג,

וּבֵין עַבְדֵי צֹאן בַּרְזֶל,

הֲרֵי אֵלּוּ יֹאכֵלוּ.

וּבַת כֹּהֵן שֶׁנִּשֵּׂאת לְיִשְׂרָאֵל,

וְהִכְנִיסָה לּוֹ בֵּין עַבְדֵי מְלוֹג,

וּבֵין עַבְדֵי צֹאן בַּרְזֶל,

הֲרֵי אֵלּוּ לֹא יֹאכֵלוּ.

### @11מסכת יבמות פרק ז משנה ג

ד

בַּת יִשְׂרָאֵל שֶׁנִּשֵּׂאת לַכֹּהֵן,

מֵת, וְהִנִּיחָהּ מְעֻבֶּרֶת,

לֹא יֹאכֵלוּ עֲבָדֶיהָ בִתְרוּמָה,

מִפְּנֵי חֶלְקוֹ שֶׁלָּעֹבֶר.

הָעֹבֶר פּוֹסֵל וְאֵינוּ מַאֲכִיל.

דִּבְרֵי רְבִּי יוֹסֵה.

אָמְרוּ לוֹ:

מֵאַחַר שֶׁהֵעַדֹתָ בָּנוּ עַל בַּת יִשְׂרָאֵל לַכֹּהֵן,

וְעַל בַּת כֹּהֵן לַכֹּהֵן,

מֵת, וְהִנִּיחָהּ מְעֻבֶּרֶת,

לֹא יֹאכְלוּ עֲבָדֶיהָ בִתְרוּמָה,

מִפְּנֵי חֶלְקוֹ שֶׁלָּעֹבֶר.

### @11מסכת יבמות פרק ז משנה ד

ה

הָעֹבֶר, וְהַיָּבָם, וְהָאֵרוּסִין,

וְהַחֵרֵשׁ, וּבֶן תֵּשַׁע שָׁנִים וְיוֹם אֶחָד,

פּוֹסְלִין וְלֹא מַאֲכִילִין.

סָפֵק שֶׁהוּא בֶן תֵּשַׁע שָׁנִים וְיוֹם אֶחָד,

סָפֵק שֶׁאֵינוּ בֶן תֵּשַׁע שָׁנִים וְיוֹם אֶחָד,

סָפֵק שֶׁהֵבִיא שְׁתֵּי שְׂעָרוֹת,

סָפֵק שֶׁלֹּא הֵבִיא,

נָפַל הַבַּיִת עָלָיו וְעַל בַּת אָחִיו, <בן. בגליון: ס"א בת>

וְאֵין יָדוּעַ אֵי זֶה מֵת רִאשׁוֹן,

צָרָתָהּ חוֹלֶצֶת וְלֹא מִתְיַבֶּמֶת.

### @11מסכת יבמות פרק ז משנה ה

ו

הָאוֹנֵס, וְהַמְפַתֶּה, וְהַשּׁוֹטֶה,

לֹא פוֹסְלִין וְלֹא מַאֲכִילִין.

וְאִם אֵינָן רְאוּיִין לָבֹא בְיִשְׂרָאֵל,

הֲרֵי אֵלּוּ פוֹסְלִין.

כֵּיצַד?

הָיָה יִשְׂרָאֵל שֶׁבָּא עַל בַּת כֹּהֵן,

תֹּאכַל בִּתְרוּמָה;

עִבְּרָה, לֹא תֹאכַל בִּתְרוּמָה;

נִתְחַתַּךְ הָעֹבֶר בְּמֵעֶיהָ, תֹּאכַל.

הָיָה כֹהֵן שֶׁבָּא עַל בַּת יִשְׂרָאֵל,

לֹא תֹאכַל בִּתְרוּמָה;

עִבְּרָה, לֹא תֹאכַל;

יָלְדָה, תֹּאכַל.

נִמְצָא כֹחוֹ שֶׁלַּבֵּן גָּדוֹל מִשֶּׁלָּאָב.

ז

הָעֶבֶד פּוֹסֵל מִשֵּׁם בִּיאָה, וְאֵינוּ פוֹסֵל מִשּׁוּם זֶרַע.

כֵּיצַד?

בַּת יִשְׂרָאֵל לַכֹּהֵן וּבַת כֹּהֵן לְיִשְׂרָאֵל,

וְיָלְדָה מִמֶּנּוּ בֵן,

וְהָלַךְ הַבֵּן וְנִכְבַּשׁ עַל הַשִּׁפְחָה, וְיָלְדָה מִמֶּנּוּ בֵן,

הֲרֵי זֶה עֶבֶד.

הָיְתָה אֵם אָבִיו בַּת יִשְׂרָאֵל לַכֹּהֵן,

לֹא תֹאכַל בִּתְרוּמָה;

בַּת כֹּהֵן לְיִשְׂרָאֵל, תֹּאכַל בִּתְרוּמָה.

ח

מַמְזֵר פּוֹסֵל וּמַאֲכִיל.

כֵּיצַד?

בַּת יִשְׂרָאֵל לַכֹּהֵן, וּבַת כֹּהֵן לְיִשְׂרָאֵל,

וְיָלְדָה מִמֶּנּוּ בַת,

וְהָלְכָה הַבַּת וְנִשֵּׂאת לְעֶבֶד,

וְנִשֵּׂאת לַנָּכְרִי, וְיָלְדָה מִמֶּנּוּ בֵן,

הֲרֵי זֶה מַמְזֵר.

הָיְתָה אֵם אִמּוֹ בַת יִשְׂרָאֵל לַכֹּהֵן,

תֹּאכַל בִּתְרוּמָה;

וּבַת כֹּהֵן לְיִשְׂרָאֵל,

לֹא תֹאכַל בִּתְרוּמָה.

### @11מסכת יבמות פרק ז משנה ו

ט

כֹּהֵן גָּדוֹל, פְּעָמִים שֶׁהוּא פוֹסֵל.

כֵּיצַד?

בַּת כֹּהֵן שֶׁנִּשֵּׂאת לְיִשְׂרָאֵל,

וְיָלְדָה מִמֶּנּוּ בַת,

וְהָלְכָה הַבַּת וְנִשֵּׂאת לַכֹּהֵן,

וְיָלְדָה מִמֶּנּוּ בֵן,

הֲרֵי זֶה רָאוּי לִהְיוֹת כֹּהֵן גָּדוֹל,

עוֹמֵד וּמְשַׁמֵּשׁ עַל גַּבֵּי הַמִּזְבֵּח,

מַאֲכִיל אֶת אִמּוֹ,

וּפוֹסֵל אֶת אֵם אִמּוֹ.

זֹאת אוֹמֶרֶת:

"לֹא כִבְנִי כֹהֵן גָּדוֹל,

שֶׁהוּא פוֹסְלַנִי מִן הַתְּרוּמָה.

## @22פרק ח

### @11מסכת יבמות פרק ח משנה א

א

הֶעָרֵל וְכָל הַטְּמֵאִים,

לֹא יֹאכְלוּ בִתְרוּמָה.

נְשֵׁיהֶם וְעַבְדֵיהֶם יֹאכֵלוּ.

פְּצוּעַ דַּכָּא וּכְרוּת שָׁפְכָה,

הֵם וְעַבְדֵיהֶם אוֹכְלִים,

וּנְשֵׁיהֶם לֹא יֹאכֵלוּ.

וְאִם לֹא יְדָעָהּ מִשֶּׁנֶּעֱשָׂה פְצוּעַ דַּכָּא וּכְרוּת שָׁפְכָה,

הֲרֵי אֵלּוּ יֹאכֵלוּ.

### @11מסכת יבמות פרק ח משנה ב

ב

אֵי זֶה פְצוּעַ דַּכָּא?

כָּל שֶׁנִּפְצְעוּ בֵיצִים שֶׁלּוֹ,

אֲפִלּוּ אַחַת מֵהֶן.

וּכְרוּת שָׁפְכָה?

שֶׁנִּכְרַת הַגִּיד.

וְנִשְׁתַּיַּר בָּעֲטָרָה אֲפִלּוּ כַחוּט,

כָּשֵׁר.

פְּצוּעַ דַּכָּא וּכְרוּת שָׁפְכָה,

מֻתָּרִין בַּגִּיּוֹרֶת וּבַמְּשֻׁחְרֶרֶת,

וְאֵינָן אֲסוּרִין אֶלָּא מִלָּבֹא בַקָּהָל,

שֶׁנֶּאֱמַר: (דְּבָרִים כג,ב)

"לֹא יָבֹא פְצוּעַ דַּכָּא וּכְרוּת שָׁפְכָה בִּקְהַל יי".

### @11מסכת יבמות פרק ח משנה ג

ג

עַמּוֹנִי וּמוֹאָבִי אֲסוּרִין,

וְאִסּוּרָן אִסּוּר עוֹלָם,

אֲבָל נְקֵבוֹתֵיהֶם מֻתָּרוֹת מִיָּד.

מִצְרִי וַאֲדוֹמִי,

אֵינָן אֲסוּרִין אֶלָּא עַד שְׁלֹשָׁה דוֹרוֹת,

אֶחָד זְכָרִים וְאֶחָד נְקֵבוֹת.

[רְבִּי שִׁמְעוֹן מַתִּיר אֶת הַנְּקֵבוֹת מִיָּד.]

אָמַר רְבִּי שִׁמְעוֹן:

קַל וָחֹמֶר הַדְּבָרִים:

וּמָה, אִם בִּמְקוֹם שֶׁאָסַר אֶת הַזְּכָרִים אִסּוּר עוֹלָם,

הִתִּיר אֶת הַנְּקֵבוֹת מִיָּד,

מְקוֹם שֶׁלֹּא אָסַר אֶת הַזְּכָרִים

אֶלָּא עַד שְׁלֹשָׁה דוֹרוֹת,

אֵינוּ דִין שֶׁנַּתִּיר אֶת הַנְּקֵבוֹת מִיָּד?

אָמְרוּ לוֹ:

"אִם הֲלָכָה, נְקַבֵּל,

וְאִם לַדִּין, יֵשׁ תְּשׁוּבָה."

אָמַר לָהֶם:

"לֹא כִי, אֶלָּא הֲלָכָה אֲנִי אוֹמֵר!"

מַמְזֵרִין וּנְתִינִין אֲסוּרִין,

וְאִסּוּרָן אִסּוּר עוֹלָם,

אֶחָד זְכָרִים וְאֶחָד נְקֵבוֹת.

### @11מסכת יבמות פרק ח משנה ד

ד

אָמַר רְבִּי יְהוֹשֻׁעַ:

שָׁמַעְתִּי שֶׁהַסָּרִיס חוֹלֵץ, וְחוֹלְצִים לְאִשְׁתּוֹ,

וְהַסָּרִיס לֹא חוֹלֵץ, וְלֹא חוֹלְצִים לְאִשְׁתּוֹ,

וְאֵין לִי לְפָרֵשׁ.

אָמַר רְבִּי עֲקִיבָה:

אֲנִי אֲפָרֵשׁ:

סְרִיס אָדָם חוֹלֵץ, וְחוֹלְצִים [לְאִשְׁתּוֹ],

שֶׁהָיְתָה לוֹ שָׁעַת כֹּשֶׁר.

סְרִיס חַמָּה לֹא חוֹלֵץ וְלֹא חוֹלְצִים לְאִשְׁתּוֹ,

שֶׁלֹּא הָיְתָה [לוֹ] שָׁעַת כֹּשֶׁר.

רְבִּי אֱלִיעֶזֶר אוֹמֵר:

לֹא כִי,

אֶלָּא סְרִיס חַמָּה חוֹלֵץ, וְחוֹלְצִין לְאִשְׁתּוֹ,

שֶׁיֶּשׁ לוֹ רְפוּאָה.

סְרִיס אָדָם לֹא חוֹלֵץ וְלֹא חוֹלְצִים לְאִשְׁתּוֹ,

שֶׁאֵין לוֹ רְפוּאָה.

הֵעִיד רְבִּי יְהוֹשֻׁעַ בֶּן בְּתִירָה

עַל בֶּן מָגוֹסֶת, שֶׁהָיָה בִירוּשָׁלַיִם סְרִיס אָדָם,

וְיִבְּמוּ אֶת אִשְׁתּוֹ.

לְקַיֵּם דִּבְרֵי רְבִּי עֲקִיבָה.

### @11מסכת יבמות פרק ח משנה ה

ה

הַסָּרִיס לֹא חוֹלֵץ, וְלֹא מְיַבֵּם.

וְכֵן אַיְלוֹנִית לֹא חוֹלֶצֶת, וְלֹא מִתְיַבֶּמֶת.

הַסָּרִיס שֶׁחָלַץ לִיבִמְתּוֹ, לֹא פְסָלָהּ;

בְּעָלָהּ, פְּסָלָהּ, מִפְּנֵי שֶׁהִיא בְּעִילַת זְנוּת.

ו

וְכֵן אַיְלוֹנִית שֶׁחָלְצוּ לָהּ אַחִים, לֹא פְסָלוּהָ;

בְּעָלוּהָ, פְּסָלוּהָ, מִפְּנֵי שֶׁהִיא בְּעִילַת זְנוּת.

### @11מסכת יבמות פרק ח משנה ו

ז

סְרִיס חַמָּה כֹהֵן שֶׁנָּשָׂא לְבַת יִשְׂרָאֵל,

מַאֲכִילָהּ בִּתְרוּמָה.

רְבִּי יוֹסֵה וּרְבִּי שִׁמְעוֹן אוֹמְרִים:

אַנְדְּרוֹגִינָס כֹּהֵן שֶׁנָּשָׂא לְבַת יִשְׂרָאֵל,

מַאֲכִילָהּ בִּתְרוּמָה.

רְבִּי יְהוּדָה אוֹמֵר:

טוֹמְטוֹם שֶׁנִּקְרַע וְנִמְצָא זָכָר,

לֹא יַחֲלֹץ, מִפְּנֵי שֶׁהוּא כְּסָרִיס.

אַנְדּרוֹגִינָס נוֹשֵׂא, אֲבָל לֹא נִשָּׂא. <נִשֵּׂא>

רְבִּי אֱלִיעֶזֶר אוֹמֵר:

חַיָּבִין עָלָיו סְקִילָה כַּזָּכָר.

## @22פרק ט

### @11מסכת יבמות פרק ט משנה א

א

יֵשׁ מֻתָּרוֹת לְבַעְלֵיהֶן וַאֲסוּרוֹת לִיבִמֵיהֶן,

מֻתָּרוֹת לִיבִמֵיהֶן וַאֲסוּרוֹת לְבַעְלֵיהֶן,

מֻתָּרוֹת לְאֵלּוּ וְלָאֵלּוּ,

וַאֲסוּרוֹת לָאֵלּוּ וְלָאֵלּוּ.

ב

אֵלּוּ מֻתָּרוֹת לְבַעְלֵיהֶן וַאֲסוּרוֹת לִיבִמֵיהֶן:

כֹּהֵן הֶדְיוֹט שֶׁקִּדֵּשׁ אֶת הָאַלְמָנָה,

וְיֵשׁ לוֹ אָח כֹּהֵן גָּדוֹל;

כָּשֵׁר שֶׁנָּשָׂא כְשֵׁרָה,

וְיֵשׁ לוֹ אָח חָלָל;

יִשְׂרָאֵל שֶׁנָּשָׂא יִשְׂרְאֵלִית,

וְיֵשׁ לוֹ אָח מַמְזֵר;

מַמְזֵר שֶׁנָּשָׂא מַמְזֶרֶת,

וְיֵשׁ לוֹ אָח יִשְׂרָאֵל,

מֻתָּרוֹת לְבַעֲלֵיהֶן וַאֲסוּרוֹת לִיבִמֵיהֶן.

### @11מסכת יבמות פרק ט משנה ב

ג

אֵלּוּ מֻתָּרוֹת לִיבִמֵיהֶן וַאֲסוּרוֹת לְבַעְלֵיהֶם:

כֹּהֵן גָּדוֹל שֶׁקִּדֵּשׁ אֶת הָאַלְמָנָה,

וְיֵשׁ לוֹ אָח כֹּהֵן הֶדְיוֹט;

כָּשֵׁר שֶׁנָּשָׂא חֲלָלָה,

וְיֵשׁ לוֹ אָח חָלָל;

יִשְׂרָאֵל שֶׁנָּשָׂא מַמְזֶרֶת,

וְיֵשׁ לוֹ אָח מַמְזֵר;

מַמְזֵר שֶׁנָּשָׂא יִשְׂרְאֵלִית,

וְיֵשׁ לוֹ אָח יִשְׂרָאֵל,

מֻתָּרוֹת לִיבִמֵיהֶן וַאֲסוּרוֹת לְבַעְלֵיהֶן.

ד

אֲסוּרוֹת לָאֵלּוּ וְלָאֵלּוּ:

כֹּהֵן גָּדוֹל שֶׁנָּשָׂא אֶת הָאַלְמָנָה,

וְיֵשׁ לוֹ אָח כֹּהֵן גָּדוֹל, אוֹ כֹהֵן הֶדְיוֹט;

כָּשֵׁר שֶׁנָּשָׂא חֲלָלָה,

וְיֵשׁ לוֹ אָח כָּשֵׁר;

יִשְׂרָאֵל שֶׁנָּשָׂא מַמְזֶרֶת,

וְיֵשׁ לוֹ אָח יִשְׂרָאֵל;

מַמְזֵר שֶׁנָּשָׂא יִשְׂרְאֵלִית,

וְיֵשׁ לוֹ אָח מַמְזֵר,

אֲסוּרוֹת לָאֵלּוּ וְלָאֵלּוּ.

וּשְׁאָר כָּל הַנָּשִׁים מֻתָּרוֹת לְבַעְלֵיהֶן וְלִיבִמֵיהֶן.

### @11מסכת יבמות פרק ט משנה ג

ה

שְׁנִיּוֹת מִדִּבְרֵי סוֹפְרִים:

שְׁנִיָּה לַבַּעַל וְלֹא שְׁנִיָּה לַיָּבָם,

אֲסוּרָה לַבַּעַל וּמֻתֶּרֶת לַיָּבָם.

שְׁנִיָּה לַיָּבָם וְלֹא שְׁנִיָּה לַבַּעַל,

אֲסוּרָה לַיָּבָם וּמֻתֶּרֶת לַבַּעַל.

שְׁנִיָּה לָזֶה וְלָזֶה,

אֲסוּרָה לָזֶה וְלָזֶה.

אֵין לָהּ לֹא כְתֻבָּה, וְלֹא פֵרוֹת,

וְלֹא מְזוֹנוֹת, וְלֹא בְלָיוֹת,

וְהַוָּלֶד כָּשֵׁר, כּוֹפִין אוֹתוֹ לְהוֹצִיא.

אַלְמָנָה לְכֹהֵן גָּדוֹל,

גְּרוּשָׁה וַחֲלוּצָה לְכֹהֵן הֶדְיוֹט,

מַמְזֶרֶת וּנְתִינָה לְיִשְׂרָאֵל,

בַּת יִשְׂרָאֵל לַמַּמְזֵר וְלַנָּתִין,

וְיֵשׁ לָהֶן כְּתֻבָּה.

### @11מסכת יבמות פרק ט משנה ד

ו

בַּת יִשְׂרָאֵל מְאֹרֶסֶת לַכֹּהֵן,

מְעֻבֶּרֶת מִכֹּהֵן,

שׁוֹמֶרֶת יָבָם לַכֹּהֵן,

וְכֵן בַּת כֹּהֵן לְיִשְׂרָאֵל,

לֹא תֹאכַל בִּתְרוּמָה.

בַּת יִשְׂרָאֵל מְאֹרֶסֶת לַלֵּוִי,

מְעֻבֶּרֶת מִלֵּוִי,

שׁוֹמֶרֶת יָבָם לַלֵּוִי,

וְכֵן בַּת לֵוִי לְיִשְׂרָאֵל,

לֹא תֹאכַל בַּמַּעֲשֵׂר.

בַּת לֵוִי מְאֹרֶסֶת לַכֹּהֵן,

מְעֻבֶּרֶת מִכֹּהֵן,

שׁוֹמֶרֶת יָבָם לַכֹּהֵן,

וְכֵן בַּת כֹּהֵן לַלֵּוִי,

לֹא יֹאכְלוּ לֹא בִתְרוּמָה וְלֹא בַמַּעֲשֵׂר.

### @11מסכת יבמות פרק ט משנה ה

ז

בַּת יִשְׂרָאֵל שֶׁנִּשֵּׂאת לַכֹּהֵן,

תֹּאכַל בִּתְרוּמָה;

מֵת, וְלָהּ מִמֶּנּוּ בֵן,

תֹּאכַל בִּתְרוּמָה.

נִשֵּׂאת לַלֵּוִי,

תֹּאכַל בַּמַּעֲשֵׂר;

מֵת, וְלָהּ מִמֶּנּוּ בֵן,

תֹּאכַל בַּמַּעֲשֵׂר.

נִשֵּׂאת לְיִשְׂרָאֵל,

לֹא תֹאכַל לֹא בִתְרוּמָה וְלֹא בַמַּעֲשֵׂר.

ח

מֵת בְּנָהּ מִיִּשְׂרָאֵל,

תֹּאכַל בַּמַּעֲשֵׂר.

מִלֵּוִי,

תֹּאכַל בִּתְרוּמָה.

מֵת בְּנָהּ מִכֹּהֵן,

לֹא תֹאכַל לֹא בִתְרוּמָה וְלֹא בַמַּעֲשֵׂר.

### @11מסכת יבמות פרק ט משנה ו

ט

בַּת כֹּהֵן שֶׁנִּשֵּׂאת לְיִשְׂרָאֵל,

לֹא תֹאכַל בִּתְרוּמָה;

מֵת, וְלָהּ מִמֶּנּוּ בֵן,

לֹא תֹאכַל בִּתְרוּמָה.

נִשֵּׂאת לַלֵּוִי,

תֹּאכַל בַּמַּעֲשֵׂר;

מֵת, וְלָהּ מִמֶּנּוּ בֵן,

תֹּאכַל בַּמַּעֲשֵׂר.

נִשֵּׂאת לַכֹּהֵן,

תֹּאכַל בִּתְרוּמָה;

מֵת, וְלָהּ מִמֶּנּוּ בֵן,

תֹּאכַל בִּתְרוּמָה.

מֵת בְּנָהּ מִכֹּהֵן,

לֹא תֹאכַל בִּתְרוּמָה.

מִלֵּוִי,

לֹא תֹאכַל בַּמַּעֲשֵׂר.

מֵת בְּנָהּ מִיִּשְׂרָאֵל,

חוֹזֶרֶת בְּבֵית אָבִיהָ. עַל זוֹ נֶאֱמַר: (וַיִּקְרָא כב,יג)

"וְשָׁבָה אֶל בֵּית אָבִיהָ כִנְעוּרֶיהָ,

מִלֶּחֶם אָבִיהָ תֹאכֵל".

## @22פרק י

### @11מסכת יבמות פרק י משנה א

א

הָאִשָּׁה שֶׁהָלַךְ בַּעְלָהּ לִמְדִינַת הַיָּם,

בָּאוּ וְאָמְרוּ לָהּ:

"מֵת בַּעְלִיךְ",

וְנִשֵּׂאת,

וְאַחַר כָּךְ בָּא בַעְלָהּ,

תֵּצֵא מִזֶּה וּמִזֶּה,

וּצְרִיכָה גֵט מִזֶּה וּמִזֶּה.

אֵין לָהּ כְּתֻבָּה, וְלֹא פֵרוֹת,

וְלֹא מְזוֹנוֹת, וְלֹא בְלָיוֹת עַל זֶה וְעַל זֶה.

אִם נָטְלָה מִזֶּה וּמִזֶּה, תַּחְזִיר.

וְהַוָּלֶד מַמְזֵר מִזֶּה וּמִזֶּה.

לֹא זֶה וָזֶה מִטַּמִּין לָהּ.

וְלֹא זֶה וָזֶה זַכָּאִים לֹא בִמְצִיאָתָהּ,

וְלֹא בְמַעֲשֵׂה יָדֶיהָ, וְלֹא בְהָפֵר נְדָרֶיהָ.

הָיְתָה בַת יִשְׂרָאֵל, נִפְסָלָה מִן הַכְּהֻנָּה,

וּבַת לֵוִי, מִן הַמַּעֲשֵׂר,

וּבַת כֹּהֵן, מִן הַתְּרוּמָה.

אֵין יוֹרְשָׁיו שֶׁלָּזֶה וְיוֹרְשָׁיו שֶׁלָּזֶה יוֹרְשִׁין כְּתֻבָּתָהּ.

מֵתוּ אָחִים שֶׁלָּזֶה וְאָחִין שֶׁלָּזֶה,

חוֹלְצִין וְלֹא מְיַבְּמִין.

ב

רְבִּי יוֹסֵה אוֹמֵר:

כְּתֻבָּתָהּ עַל נִכְסֵי בַעְלָהּ הָרִאשׁוֹן.

רְבִּי אֶלְעָזָר אוֹמֵר:

הָרִאשׁוֹן זַכַּי בִּמְצִיאָתָהּ וּבְמַעֲשֵׂה יָדֶיהָ,

וּבְהָפֵר נְדָרֶיהָ.

רְבִּי שִׁמְעוֹן אוֹמֵר:

בִּיאָתָהּ וַחֲלִיצָתָהּ מֵאָחִין שֶׁלָּרִאשׁוֹן פּוֹטֶרֶת צָרָתָהּ,

וְאֵין הַוָּלֶד מַמְזֵר.

וְאִם נִשֵּׂאת שֶׁלֹּא בִרְשׁוּת,

מֻתֶּרֶת לַחְזֹר לוֹ.

### @11מסכת יבמות פרק י משנה ב

ג

נִשֵּׂאת עַל פִּי בֵית דִּין,

תֵּצֵא, וּפְטוּרָה מִן הַקָּרְבָּן.

וְשֶׁלֹּא עַל פִּי בֵית דִּין,

תֵּצֵא, וְחַיֶּבֶת בַּקָּרְבָּן.

יִפָּה כֹחָן שֶׁלְּבֵית דִּין,

שֶׁפְּטוּרָה מִן הַקָּרְבָּן.

הוֹרוּהָ בֵית דִּין לְהִנָּשֵׂא,

וְהָלְכָה וְקִלְקְלָה,

חַיֶּבֶת בַּקָּרְבָּן,

שֶׁלֹּא הִתִּירוּהָ אֶלָּא לְהִנָּשֵׂא.

### @11מסכת יבמות פרק י משנה ג

ד

הָאִשָּׁה שֶׁהָלַךְ בַּעְלָהּ וּבְנָהּ לִמְדִינַת הַיָּם,

בָּאוּ וְאָמְרוּ לָהּ:

'מֵת בַּעְלִיךְ, וְאַחַר כָּךְ מֵת בְּנֵךְ',

וְנִשֵּׂאת,

וְאַחַר כָּךְ אָמְרוּ לָהּ:

'חִלּוּף הָיוּ הַדְּבָרִים',

תֵּצֵא, וְהַוָּלֶד הָרִאשׁוֹן וְהָאַחֲרוֹן מַמְזֵר.

ה

אָמְרוּ לָהּ:

'מֵת בְּנֵךְ וְאַחַר כָּךְ מֵת בַּעְלִיךְ',

וְנִתְיַבְּמָה,

וְאַחַר כָּךְ אָמְרוּ לָהּ:

'חִלּוּף הָיוּ הַדְּבָרִים',

תֵּצֵא, וְהַוָּלֶד הָרִאשׁוֹן וְהָאַחֲרוֹן מַמְזֵר.

ו

אָמְרוּ לָהּ:

'מֵת בַּעְלִיךְ',

וְנִשּׂאֵת,

וְאַחַר כָּךְ אָמְרוּ לָהּ:

'קַיָּם הָיָה וּמֵת',

תֵּצֵא, וְהַוָּלֶד הָרִאשׁוֹן מַמְזֵר,

וְהָאַחֲרוֹן אֵינוּ מַמְזֵר.

ז

אָמְרוּ לָהּ:

'מֵת בַּעְלִיךְ',

וְנִתְקַדְּשָׁה,

וְאַחַר כָּךְ בָּא בַעְלָהּ,

מֻתֶּרֶת לַחֲזוֹר לוֹ.

אַף עַל פִּי שֶׁנָּתַן לָהּ הָאַחֲרוֹן גֵּט,

לֹא פְסָלָהּ מִן הַכְּהֻנָּה.

זֶה מִדְרָשׁ דָרַשׁ רְבִּי אֶלְעָזָר בֶּן מַתְיָה: (וַיִּקְרָא כא,ז)

"וְאִשָּׁה גְרוּשָׁה מֵאִישָּׁהּ"

לֹא מֵאִישׁ שֶׁאֵינוּ אִישָׁהּ.

### @11מסכת יבמות פרק י משנה ד

ח

מִי שֶׁהָלְכָה אִשְׁתּוֹ לִמְדִינַת הַיָּם,

בָּאוּ וְאָמְרוּ לוֹ:

'מֵתָה אִשְׁתָּךְ',

וְנָשָׂא אֶת אֲחוֹתָהּ,

וְאַחַר כָּךְ בָּאת אִשְׁתּוֹ,

מֻתֶּרֶת לַחֲזוֹר לוֹ.

הוּא מֻתָּר בִּקְרוֹבוֹת שְׁנִיָּה,

וְהַשְּׁנִיָּה מֻתֶּרֶת בִּקְרוֹבָיו.

וְאִם מֵתָה הָרִאשׁוֹנָה,

מֻתָּר בַּשְּׁנִיָּה.

ט

אָמְרוּ לוֹ:

מֵתָה אִשְׁתָּךְ,

וְנָשָׂא אֶת אֲחוֹתָהּ,

וְאַחַר כָּךְ אָמְרוּ לוֹ:

קַיֶּמֶת הָיַת וּמֵתָה,

הַוָּלֶד הָרִאשׁוֹן מַמְזֵר,

וְהָאַחֲרוֹן אֵינוּ מַמְזֵר.

י

רְבִּי יוֹסֵה אוֹמֵר:

כָּל שֶׁהוּא פוֹסֵל עַל יְדֵי אֲחֵרִים,

פּוֹסֵל עַל יְדֵי עַצְמוֹ;

וְשֶׁאֵינוּ פוֹסֵל עַל יְדֵי אֲחֵרִים,

אֵינוּ פוֹסֵל עַל יְדֵי עַצְמוֹ.

### @11מסכת יבמות פרק י משנה ה

יא

אָמְרוּ לוֹ 'מֵתָה אִשְׁתָּךְ',

וְנָשָׂא אֶת אֲחוֹתָהּ מֵאָבִיהָ,

מֵתָה, וְנָשָׂא אֶת אֲחוֹתָהּ מֵאִמָּהּ,

מֵתָה, וְנָשָׂא אֶת אֲחוֹתָהּ מֵאָבִיהָ,

מֵתָה, וְנָשָׂא אֶת אֲחוֹתָהּ מֵאִמָּהּ,

[וְנִמְצְאוּ כֻלָּן קַיָּמוֹת],

מֻתָּר בָּרִאשׁוֹנָה וּבַשְּׁלִישִׁית וּבַחֲמִישִׁית,

וּפוֹטְרוֹת צָרוֹתֵיהֶם,

וְאָסוּר בַּשְּׁנִיָּה וּבָרְבִיעִית,

וְאֵין בִּיאַת אַחַת מֵהֶן פּוֹטֶרֶת צָרָתָהּ.

יב

וְאִם בָּא עַל הַשְּׁנִיָּה לְאַחַר מִיתַת הָרִאשׁוֹנָה,

מֻתָּר בַּשְּׁנִיָּה וּבָרְבִיעִית,

וּפוֹטְרוֹת צָרוֹתֵיהֶם,

וְאָסוּר בַּשְּׁלִישִׁית וּבַחֲמִישִׁית,

וְאֵין בִּיאַת אַחַת מֵהֶן פּוֹטֶרֶת צָרָתָהּ.

### @11מסכת יבמות פרק י משנה ו

יג

בֶּן תֵּשַׁע שָׁנִים וְיוֹם אֶחָד,

הוּא פוֹסֵל עַל יְדֵי אַחִין,

וְאַחִין פּוֹסְלִין עַל,

אֶלָּא שֶׁהוּא פּוֹסֵל תְּחִלָּה,

וְהָאַחִין פּוֹסְלִין תְּחִלָּה וָסוֹף.

בָּאוּ עָלֶיהָ אַחִין וְעָשׁוּ בָהּ מַאֲמָר,

נָתְנוּ גֵט אוֹ חָלְצוּ,

פָּסְלוּ עַל יָדָיו.

יד

כֵּיצַד?

בֶּן תֵּשַׁע שָׁנִים וְיוֹם אֶחָד שֶׁבָּא עַל יְבִמְתּוֹ,

וּפָסַל עַל יְדֵי אַחִים,

בָּאוּ עָלֶיהָ אַחִין וְעָשׁוּ בָהּ מַאֲמָר,

נָתְנוּ גֵט אוֹ חָלְצוּ,

פָּסְלוּ עַל יָדָיו.

### @11מסכת יבמות פרק י משנה ז

טו

בֶּן תֵּשַׁע שָׁנִים וְיוֹם אֶחָד שֶׁבָּא עַל יְבִמְתּוֹ,

וְאַחַר כָּךְ בָּא אָחִיו שֶׁהוּא בֶּן תֵּשַׁע שָׁנִים וְיוֹם אֶחָד עָלֶיהָ,

פָּסַל עַל יָדָיו.

רְבִּי שִׁמְעוֹן אוֹמֵר:

לֹא פָסַל.

### @11מסכת יבמות פרק י משנה ח

יו

בֶּן תֵּשַׁע שָׁנִים וְיוֹם אֶחָד שֶׁבָּא עַל יְבִמְתּוֹ,

וְאַחַר כָּךְ בָּא עַל צָרָתָהּ,

פָּסַל עַל יְדֵי עַצְמוֹ.

וּרְבִּי שִׁמְעוֹן אוֹמֵר:

לֹא פָסַל.

יז

בֶּן תֵּשַׁע שָׁנִים וְיוֹם אֶחָד שֶׁבָּא עַל יְבִמְתּוֹ, וּמֵת,

חוֹלֶצֶת וְלֹא מִתְיַבֶּמֶת.

נָשָׂא אִשָּׁה וּמֵת,

הֲרֵי זוֹ פְטוּרָה.

### @11מסכת יבמות פרק י משנה ט

יח

בֶּן תֵּשַׁע שָׁנִים וְיוֹם אֶחָד שֶׁבָּא עַל יְבִמְתּוֹ,

וּמִשֶּׁהִגְדִּיל נָשָׂא אִשָּׁה אַחֶרֶת, [וּמֵת], <מִשֶּׁהִגְדִּיל וְנָשָׂא>

אִם לֹא יָדַע אֶת הָרִאשׁוֹנָה מִשֶּׁהִגְדִּיל,

הַשְּׁנִיָּה אוֹ חוֹלֶצֶת אוֹ מִתְיַבֶּמֶת,

הָרִאשׁוֹנָה חוֹלֶצֶת וְלֹא מִתְיַבֶּמֶת.

רְבִּי שִׁמְעוֹן אוֹמֵר:

מְיַבֵּם לְאֵיזוֹ שֶׁיִּרְצֶה, וְחוֹלֵץ לַשְּׁנִיָּה.

אֶחָד שֶׁהוּא בֶּן תֵּשַׁע שָׁנִים וְיוֹם אֶחָד,

וְאֶחָד שֶׁהוּא בֶּן עֶשְׂרִים שָׁנָה שֶׁלֹּא הֵבִיא שְׁתֵּי שְׂעָרוֹת.

## @22פרק יא

### @11מסכת יבמות פרק יא משנה א

א

נוֹשְׂאִין עַל הָאֲנוּסָה וְעַל הַמְפֻתָּה.

הָאוֹנֵס וְהַמְפַתֶּה עַל הַנְּשׁוּאָה, חַיָּב.

נוֹשֵׂא הוּא אָדָם אֲנוּסַת אָבִיו וּמְפֻתַּת אָבִיו,

אֲנוּסַת בְּנוֹ וּמְפֻתַּת בְּנוֹ.

רְבִּי יְהוּדָה אוֹסֵר בַּאֲנוּסַת אָבִיו וּבִמְפֻתַּת אָבִיו.

### @11מסכת יבמות פרק יא משנה ב

ב

גִּיּוֹרֶת שֶׁנִּתְגַּיְּרוּ בָנֶיהָ עִמָּהּ,

לֹא חוֹלְצִים וְלֹא מְיַבְּמִין,

אֲפִלּוּ הוֹרָתוֹ שֶׁלָּרִאשׁוֹן שֶׁלֹּא בִקְדֻשָּׁה וְלֵדָתוֹ בִקְדֻשָּׁה,

וְהַשֵּׁנִי הוֹרָתוֹ וְלֵדָתוֹ בִקְדֻשָּׁה.

וְכֵן הַשִּׁפְחָה שֶׁנִּשְׁתַּחְרְרוּ בָנֶיהָ עִמָּהּ.

### @11מסכת יבמות פרק יא משנה ג

ג

חָמֵשׁ נָשִׁים שֶׁנִּתְעָרְבוּ וַלְדוֹתֵיהֶן,

הִגְדִּילוּ הַתַּעֲרוּבוֹת וְנָשְׂאוּ נָשִׁים, וּמֵתוּ,

אַרְבָּעָה חוֹלְצִים לְאַחַת, וְאֶחָד מְיַבֵּם.

הוּא וּשְׁלֹשָׁה חוֹלְצִים לְאַחַת, וְאֶחָד מְיַבֵּם.

נִמְצְאוּ אַרְבַּע חֲלִיצוֹת וְיִבּוּם לְכָל אַחַת וְאַחַת.

### @11מסכת יבמות פרק יא משנה ד

ד

הָאִשָּׁה שֶׁנִּתְעָרַב וַלְדָהּ בִּוְלַד כַּלָּתָהּ,

הִגְדִּילוּ הַתַּעֲרוּבוֹת וְנָשְׂאוּ נָשִׁים וּמֵתוּ,

בְּנֵי הַכַּלָּה חוֹלְצִין וְלֹא מְיַבְּמִין,

שֶׁהוּא סְפֵק אֵשֶׁת אָחִיו, וְאֵשֶׁת אֲחִי אָבִיו.

וּבְנֵי הַזְּקֵנָה, אוֹ חוֹלְצִין אוֹ מְיַבְּמִין,

שֶׁהוּא סְפֵק אֵשֶׁת אָחִיו וְאֵשֶׁת בֶּן אָחִיו.

מֵתוּ כְשֵׁרִין,

הַתַּעֲרוּבוֹת לִבְנֵי הַזְּקֵנָה חוֹלְצִין וְלֹא מְיַבְּמִין,

שֶׁסְּפֵק אֵשֶׁת אָחִיו וְאֵשֶׁת אֲחִי אָבִיו.

וּבְנֵי הַכַּלָּה,

אֶחָד חוֹלֵץ וְאֶחָד מְיַבֵּם.

### @11מסכת יבמות פרק יא משנה ה

ה

כֹּהָנֶת שֶׁנִּתְעָרַב וַלְדָּהּ בִּוְלַד שִׁפְחָתָהּ,

הֲרֵי אֵלּוּ אוֹכְלִין בִּתְרוּמָה,

וְחוֹלְקִים חֵלֶק אֶחָד עַל הַגֹּרֶן,

אֵינָן מִטַּמִּין לַמֵּתִים,

וְאֵינָן נוֹשְׂאִין נָשִׁים,

בֵּין כְּשֵׁרוֹת בֵּין פְּסוּלוֹת.

ו

הִגְדִּילוּ הַתַּעֲרוּבוֹת,

וְשִׁחְרְרוּ זֶה אֶת זֶה,

נוֹשְׂאִין נָשִׁים וּרְאוּיוֹת לִכְהֻנָּה;

וְאֵינָן מִטַּמִּין לַמֵּתִים,

וְאִם נִטַּמּוּ, אֵין סוֹפְגִין אֶת הָאַרְבָּעִים;

אֵין אוֹכְלִין בִּתְרוּמָה,

וְאִם אָכָלוּ, אֵינָן מְשַׁלְּמִין קֶרֶן וְחֹמֶשׁ;

וְאֵין חוֹלְקִין עַל הַגֹּרֶן;

וּמוֹכְרִין אֶת הַתְּרוּמָה,

וְהַדָּמִין שֶׁלָּהֶן;

וְאֵין חוֹלְקִים בְּקָדְשֵׁי הַמִּקְדָּשׁ,

וְאֵין נוֹתְנִין לָהֶם קָדָשִׁים,

וְאֵין מוֹצִיאִים אֶת שֶׁלָּהֶם מִידֵיהֶם;

וּפְטוּרִים מִן הַזְּרוֹעַ וּמִן הַלְּחָיַיִם וּמִן הַקֵּיבָה;

וּבְכוֹרָן יְהֵי רוֹעֶה עַד שֶׁיִּסְתָּאֵב;

וְנוֹתְנִין לָהֶם חָמְרֵי יִשְׂרָאֵל וְחָמְרֵי כֹהֲנִים.

### @11מסכת יבמות פרק יא משנה ו

ז

מִי שֶׁלֹּא שָׁהַת אַחַר בַּעְלָהּ שְׁלֹשָׁה חֳדָשִׁים,

וְנִשֵּׂאת וְיָלְדָה,

וְאֵין יָדוּעַ אִם בֶּן תִּשְׁעָה לָרִאשׁוֹן וְאִם בֶּן שִׁבְעָה לָאַחֲרוֹן,

הָיוּ לָהּ בָּנִים מִן הָרִאשׁוֹן וּבָנִים מִן הַשֵּׁנִי,

חוֹלְצִין וְלֹא מְיַבְּמִין.

וְכֵן הוּא לָהֶם, חוֹלֵץ וְלֹא מְיַבֵּם.

הָיוּ לוֹ אַחִים מִן הָרִאשׁוֹן וְאַחִין מִן הַשֵּׁנִי,

שֶׁלֹּא מֵאוֹתָהּ הָאֵם,

הוּא חוֹלֵץ וּמְיַבֵּם,

וְהֵן חוֹלְצִין וּמְיַבְּמִין.

### @11מסכת יבמות פרק יא משנה ז

ח

הָיָה אֶחָד יִשְׂרָאֵל וְאֶחָד כֹּהֵן,

נָשָׂא אִשָּׁה וּרְאוּיָה לַכֹּהֵן,

אֵינוּ מִטַּמֵּא לַמֵּתִים,

וְאִם נִטַּמָּא, אֵינוּ סוֹפֵג אֶת הָאַרְבָּעִים;

וְאֵינוּ אוֹכֵל בִּתְרוּמָה,

וְאִם אָכַל, אֵינוּ מְשַׁלֵּם קֶרֶן וְחֹמֶשׁ;

וְאֵינוּ חוֹלֵק עַל הַגֹּרֶן;

וּמוֹכֵר אֶת הַתְּרוּמָה, וְהַדָּמִין שֶׁלּוֹ;

וְאֵינוּ חוֹלֵק בְּקָדְשֵׁי הַמִּקְדָּשׁ,

וְאֵין נוֹתְנִין לוֹ קָדָשִׁים,

וְאֵין מוֹצִיאִין אֶת שֶׁלּוֹ מִיָּדוֹ;

וּפָטוּר מִן הַזְּרוֹעַ וּמִן הַלְּחָיַיִם וּמִן הַקֵּיבָה;

וּבְכוֹרוֹ יְהֵי רוֹעֶה עַד שֶׁיִּסְתָּאֵב;

וְנוֹתְנִין לוֹ חָמְרֵי יִשְׂרָאֵל וְחָמְרֵי כֹהֲנִים.

ט

הָיוּ שְׁנֵיהֶם כֹּהֲנִים,

הוּא אוֹנֵן עֲלֵיהֶם, וְהֵן אוֹנְנִין עָלָיו;

הוּא אֵינוּ מִטַּמֵּא לָהֶם, וְהֵן אֵינָן מִטַּמִּין לוֹ;

הוּא לֹא יוֹרֵשׁ אוֹתָם, אֲבָל הֵן יוֹרְשִׁין אוֹתוֹ;

וּפָטוּר עַל מַכָּתוֹ וְעַל קִלְלָתוֹ שֶׁלָּזֶה וְשֶׁלָּזֶה;

וְעוֹלֶה בְמִשְׁמָרוֹ שֶׁלָּזֶה וְשֶׁלָּזֶה, וְאֵינוּ חוֹלֵק;

וְאִם הָיוּ שְׁנֵיהֶם בְּמִשְׁמָר אֶחָד,

נוֹטֵל חֵלֶק אֶחָד.

## @22פרק יב

### @11מסכת יבמות פרק יב משנה א

א

מִצְוַת חֲלִיצָה, בִּשְׁלֹשָׁה דַיָּנִים,

אֲפִלּוּ שְׁלָשְׁתָּן הֶדְיוֹטוֹת.

חָלְצָה בְמַנְעָל, חֲלִיצָתָהּ כְּשֵׁרָה;

בְּאַנְפֶּלְיָא, חֲלִיצָתָהּ פְּסוּלָה.

בְּסַנְדָּל שֶׁיֶּשׁ לוֹ עָקֵב, כָּשֵׁר;

וְשֶׁאֵין לוֹ עָקֵב, פָּסוּל.

מִן הָאַרְכֻּבָה וּלְמַטָּן, חֲלִיצָתָהּ כְּשֵׁרָה;

מִן הָאַרְכֻּבָה וּלְמַעְלָן, חֲלִיצָתָהּ פְּסוּלָה.

### @11מסכת יבמות פרק יב משנה ב

ב

חָלְצָה בְסַנְדָּל שֶׁאֵינוּ שֶׁלּוֹ,

אוֹ בְסַנְדָּל שֶׁלָּעֵץ,

אוֹ בְשֶׁלִּשְׂמאל בְּיָמִין,

חֲלִיצָתָהּ כְּשֵׁרָה.

חָלְצָה בְגָדוֹל שֶׁהוּא יָכוֹל לְהַלֵּךְ בּוֹ, (כָּשֵׁר)

אוֹ בַקָּטוֹן שֶׁהוּא חוֹפֶה אֶת רוֹב רַגְלוֹ,

חֲלִיצָתָהּ כְּשֵׁרָה.

חָלְצָה בַלַּיְלָה,

חֲלִיצָתָהּ כְּשֵׁרָה;

וּרְבִּי אֱלִיעֶזֶר פּוֹסֵל.

וּבַשְּׂמאל, חֲלִיצָתָהּ פְּסוּלָה.

רְבִּי אֱלִיעֶזֶר מַכְשִׁיר.

### @11מסכת יבמות פרק יב משנה ג

ג

חָלְצָה וְרָקְקָה, אֲבָל לֹא קָרָאת,

חֲלִיצָתָהּ כְּשֵׁרָה.

קָרָאת וְרָקְקָה, אֲבָל לֹא חָלְצָה,

חֲלִיצָתָהּ פְּסוּלָה.

חָלְצָה וְקָרָאתָה, אֲבָל לֹא רָקְקָה,

רְבִּי אֱלִיעֶזֶר אוֹמֵר:

חֲלִיצָתָהּ פְּסוּלָה.

וּרְבִּי עֲקִיבָה [אוֹמֵר]:

חֲלִיצָתָהּ כְּשֵׁרָה.

ד

אָמַר רְבִּי אֱלִיעֶזֶר: (דְּבָרִים כה,ט)

"כָּכָה יֵעָשֶׂה", דָּבָר שֶׁהוּא מַעֲשֶׂה מְעַכֵּב.

אָמַר לוֹ רְבִּי עֲקִיבָה:

מִשָּׁם רְאָיָה?

"כָּכָה יֵעָשֶׂה לָאִישׁ", דָּבָר שֶׁהוּא מַעֲשֶׂה בְאִישׁ.

### @11מסכת יבמות פרק יב משנה ד

ה

הַחֵרֵשׁ שֶׁנֶּחֱלַץ,

וְהַחֵרֶשֶׁת שֶׁחָלְצָה,

וְהַחוֹלֶצֶת לַקָּטוֹן,

חֲלִיצָתָהּ פְּסוּלָה.

קְטַנָּה שֶׁחָלְצָה, תַּחֲלֹץ מִשֶּׁתַּגְדִּיל,

וְאִם לֹא חָלְצָה,

חֲלִיצָתָהּ פְּסוּלָה.

### @11מסכת יבמות פרק יב משנה ה

ו

חָלְצָה בִשְׁנַיִם אוֹ בִשְׁלֹשָׁה,

נִמְצָא אֶחָד מֵהֶם קָרוֹב אוֹ פָסוּל,

חֲלִיצָתָהּ פְּסוּלָה.

רְבִּי שִׁמְעוֹן וּרְבִּי יוֹחָנָן הַסַּנְדְּלָר מַכְשִׁירִין.

מַעֲשֶׂה שֶׁחָלְצָה בֵּינוֹ לְבֵינָהּ בְּבֵית הָאֲסוּרִין, <וּלְבֵית>

בָּא מַעֲשֶׂה לִפְנֵי רְבִּי עֲקִיבָה, וְהִכְשִׁיר.

### @11מסכת יבמות פרק יב משנה ו

ז

מִצְוַת חֲלִיצָה:

בָּא הוּא וִיבִמְתּוֹ לִפְנֵי בֵית דִּין,

וְהֵן נוֹתְנִין לוֹ עֵצָה אֶת הַהוֹגֵן לוֹ, שֶׁנֶּאֱמַר: (דְּבָרִים כה,ח)

"וְקָרְאוּ לוֹ זִקְנֵי עִירוֹ וְדִבְּרוּ אֵלָיו".

וְהִיא אוֹמֶרֶת: (דְּבָרִים כה,ז)

"מֵאֵן יְבָמִי לְהָקִים לְאָחִיו שֵׁם בְּיִשְׂרָאֵל,

לֹא אָבָה יַבְּמִי".

וְהוּא אוֹמֵר: (דְּבָרִים כה,ח)

"לֹא חָפַצְתִּי לְקַחְתָּהּ".

בִּלְשׁוֹן הַקֹּדֶשׁ.

וְהָיוּ אוֹמְרִין: (דְּבָרִים כה,ט)

"וְנִגְּשָׁה יְבִמְתּוֹ אֵלָיו לְעֵינֵי הַזְּקֵנִים,

וְחָלְצָה נַעֲלוֹ מֵעַל רַגְלוֹ וְיָרְקָה בְפָנָיו",

רֹק שֶׁהוּא נִרְאֶה לַדַּיָּנִין. (דְּבָרִים כה,ט)

"וְעָנְתָה וְאָמְרָה:

כָּכָה יֵעָשֶׂה לָאִישׁ אֲשֶׁר לֹא יִבְנֶה אֶת בֵּית אָחִיו!"

וְעַד כָּאן הָיוּ מַקְרִיאִים.

וּכְשֶׁהָקְרָא רְבִּי אָרְקָנוֹס תַּחַת הָאֵלָה בִכְפַר אַכּוּס,

וְגָמַר אֶת כָּל הַפָּרָשָׁה,

הָחְזָקוּ לִהְיוֹת מַקְרִיאִים כָּל הַפָּרָשָׁה.

ח

(דְּבָרִים כה,י) "וְנִקְרָא שְׁמוֹ בְיִשְׂרָאֵל בֵּית חֲלוּץ הַנָּעַל",

מִצְוָה בַדַּיָּנִין וְלֹא מִצְוָה בַּתַּלְמִידִים.

רְבִּי יְהוּדָה אוֹמֵר:

מִצְוָה עַל כָּל הָעוֹמְדִים שָׁם לוֹמַר:

'חֲלוּץ הַנַּעַל, חֲלוּץ הַנַּעַל!'

## @22פרק יג

### @11מסכת יבמות פרק יג משנה א

א

בֵּית שַׁמַּי אוֹמְרִים:

אֵין מְמָאֲנִין אֶלָּא אֲרוּסוֹת.

וּבֵית הֶלֵּל אוֹמְרִים:

אֲרוּסוֹת וּנְשׁוּאוֹת.

בֵּית שַׁמַּי אוֹמְרִים:

בַּבַּעַל.

וּבֵית הֶלֵּל אוֹמְרִים:

בַּבַּעַל וּבַיָּבָם.

בֵּית שַׁמַּי אוֹמְרִים:

בְּפָנָיו.

וּבֵית הֶלֵּל אוֹמְרִים:

בְּפָנָיו וְשֶׁלֹּא בְּפָנָיו.

בֵּית שַׁמַּי אוֹמְרִים:

בְּבֵית דִּין.

וּבֵית הֶלֵּל אוֹמְרִים:

בְּבֵית דִּין וְשֶׁלֹּא בְּבֵית דִּין.

אָמְרוּ בֵּית הֶלֵּל לְבֵית שַׁמַּי:

מְמָאֶנֶת וְהִיא קְטַנָּה,

אֲפִלּוּ אַרְבָּעָה וַחֲמִשָּׁה פְעָמִים.

אָמְרוּ לָהֶן בֵּית שַׁמַּי:

אֵין בְּנוֹת יִשְׂרָאֵל הֶפְקֵר!

אֶלָּא מְמָאֶנֶת וּמַמְתֶּנֶת עַד שֶׁתַּגְדִּיל,

וּתְמָאֵן וְתִנָּשֵׂא.

### @11מסכת יבמות פרק יג משנה ב

ב

אֵי זוֹ הִיא קְטַנָּה שֶׁצְּרִיכָה לְמָאֵן?

כָּל שֶׁהִשִּׂיאוַתָּהּ אִמָּהּ אוֹ אַחֶיהָ לְדַעְתָּהּ.

הִשִּׂיאוּהָ שֶׁלֹּא לְדַעְתָּהּ, אֵינָה צְרִיכָה לְמָאֵן.

רְבִּי חֲנַנְיָה בֶן אַנְטִיגְנָס אוֹמֵר:

כָּל תִּינוֹקֶת שֶׁאֵינָהּ יְכוּלָה לִשְׁמוֹר אֶת קִדּוּשֶׁיהָ,

אֵינָה צְרִיכָה לְמָאֵן.

רְבִּי אֱלִיעֶזֶר אוֹמֵר:

אֵין מַעֲשֵׂה קְטַנָּה אֶלָּא כִמְפֻתָּה.

בַּת יִשְׂרָאֵל לַכֹּהֵן, לֹא תֹאכַל בִּתְרוּמָה,

וּבַת כֹּהֵן לְיִשְׂרָאֵל, תֹּאכַל בִּתְרוּמָה.

### @11מסכת יבמות פרק יג משנה ג

ג

רְבִּי אֱלִיעֶזֶר בֶּן יַעֲקֹב אוֹמֵר:

כָּל עַכָּבָה שֶׁהִיא מִן הָאִישׁ,

כְּאִלּוּ הִיא אִשְׁתּוֹ;

וְכָל עַכָּבָה שֶׁאֵינָהּ מִן הָאִישׁ,

כְּאִלּוּ אֵינָה אִשְׁתּוֹ.

### @11מסכת יבמות פרק יג משנה ד

ד

הַמְמָאֶנֶת בָּאִישׁ,

הוּא מֻתָּר בִּקְרוֹבוֹתֶיהָ, וְהִיא מֻתֶּרֶת בִּקְרוֹבָיו,

וְלֹא פְסָלָהּ מִן הַכְּהֻנָּה.

נָתַן לָהּ גֵּט,

הוּא אָסוּר בִּקְרוֹבוֹתֶיהָ וְהִיא אֲסוּרָה בִקְרוֹבָיו,

וּפְסָלָהּ מִן הַכְּהֻנָּה.

נָתַן לָהּ גֵּט וְהֶחֱזִירָהּ,

מֵאֲנָה בוֹ וְנִשֵּׂאת לְאַחֵר,

וְנִתְאַרְמְלָה אוֹ נִתְגָּרְשָׁה,

מֻתֶּרֶת לַחְזוֹר לוֹ.

מֵאֲנָה בוֹ וְהֶחֱזִירָהּ,

נָתַן לָהּ גֵּט וְנִשֵּׂאת לְאַחֵר,

נִתְאַרְמְלָה אוֹ נִתְגָּרְשָׁה,

אֲסוּרָה לַחְזוֹר לוֹ.

זֶה הַכְּלָל:

גֵּט אַחַר מֵאוּן, אֲסוּרָה לַחְזוֹר לוֹ.

מֵאוּן אַחַר גֵּט, מֻתֶּרֶת לַחְזוֹר לוֹ.

### @11מסכת יבמות פרק יג משנה ה

ה

הַמְמָאֶנֶת בָּאִישׁ, וְנִשֵּׂאת לְאַחֵר, וְגֵרְשָׁהּ,

לְאַחֵר, וּמֵאֵנָה בוֹ,

לְאַחֵר, וְגֵרְשָׁהּ,

לְאַחֵר וּמֵאֵנָה בוֹ;

כָּל שֶׁיָּצָאת מִמֶּנּוּ בַגֵּט, אֲסוּרָה לַחְזוֹר לוֹ;

בַּמֵּאוּן, מֻתֶּרֶת לַחְזוֹר לוֹ.

### @11מסכת יבמות פרק יג משנה ו

ו

הַמְגָרֵשׁ אֶת הָאִשָּׁה וְהֶחֱזִירָהּ,

מֻתֶּרֶת לַיָּבָם.

רְבִּי אֶלְעָזָר אוֹסֵר.

וְכֵן הַמְגָרֵשׁ אֶת הַיְתוֹמָה וְהֶחֱזִירָהּ,

מֻתֶּרֶת לַיָּבָם.

רְבִּי אֶלְעָזָר אוֹסֵר.

קְטַנָּה שֶׁהִשִּׂיאָהּ אָבִיהָ וְנִתְגָּרְשָׁה,

כִּיתוֹמָה בְחַיֵּי הָאָב:

הֶחֱזִירָהּ, אֲסוּרָה לַיָּבָם.

### @11מסכת יבמות פרק יג משנה ז

ז

שְׁנֵי אַחִים נְשׁוּאִים שְׁתֵּי אַחְיוֹת יְתוֹמוֹת קְטַנּוֹת,

מֵת בַּעְלָהּ שֶׁלְּאַחַת מֵהֶן,

תֵּצֵא מִשֵּׁם אֲחוֹת אִשָּׁה;

וְכֵן שְׁתֵּי חֵרְשׁוֹת, גְּדוֹלָה וּקְטַנָּה,

מֵת בַּעְלָהּ שֶׁלַּקְּטַנָּה,

תֵּצֵא מִשֵּׁם אֲחוֹת אִשָּׁה;

מֵת בַּעְלָהּ שֶׁלַּגְּדוֹלָה,

רְבִּי אֱלִיעֶזֶר אוֹמֵר:

מְלַמְּדִין אֶת הַקְּטַנָּה שֶׁתְּמָאֵן בּוֹ.

רַבָּן גַּמְלִיאֵל אוֹמֵר:

אִם מֵאֵנָה, מֵאֵנָה;

וְאִם לָאו, תַּמְתִּין עַד שֶׁתַּגְדִּיל,

וְתֵצֵא הַלָּז מִשֵּׁם אֲחוֹת אִשָּׁה.

רְבִּי יְהוֹשֻׁעַ אוֹמֵר:

אִי לוֹ עַל אִשְׁתּוֹ,

וְאִי לוֹ עַל אֵשֶׁת אָחִיו:

מוֹצִיא אֶת אִשְׁתּוֹ בַגֵּט,

וְאֶת אֵשֶׁת אָחִיו בַּחֲלִיצָה.

### @11מסכת יבמות פרק יג משנה ח

ח

מִי שֶׁהָיָה נָשׂוּי שְׁתֵּי יְתוֹמוֹת קְטַנּוֹת, וּמֵת,

בִּיאָתָהּ אוֹ חֲלִיצָתָהּ שֶׁלְּאַחַת מֵהֶן פּוֹטֶרֶת צָרָתָהּ.

וְכֵן שְׁתֵּי חֵרְשׁוֹת.

קְטַנָּה וְחֵרֶשֶׁת,

אֵין בִּיאַת אַחַת מֵהֶם פּוֹטֶרֶת צָרָתָהּ.

ט

פִּקַּחַת וְחֵרֶשֶׁת,

בִּיאַת הַפִּקַּחַת פּוֹטֶרֶת אֶת הַחֵרֶשֶׁת,

וְאֵין בִּיאַת הַחֵרֶשֶׁת פּוֹטֶרֶת אֶת הַפִּקַּחַת.

י

גְּדוֹלָה וּקְטַנָּה,

בִּיאַת הַגְּדוֹלָה פוֹטֶרֶת אֶת הַקְּטַנָּה,

וְאֵין בִּיאַת הַקְּטַנָּה פוֹטֶרֶת אֶת הַגְּדוֹלָה.

### @11מסכת יבמות פרק יג משנה ט

יא

מִי שֶׁהָיָה נָשׂוּי שְׁתֵּי יְתוֹמוֹת קְטַנּוֹת, וּמֵת,

בָּא הַיָּבָם עַל הָרִאשׁוֹנָה,

וְחָזַר וּבָא עַל הַשְּׁנִיָּה,

אוֹ שֶׁבָּא אָחִיו עַל הַשְּׁנִיָּה,

לֹא פָסַל אֶת הָרִאשׁוֹנָה.

וְכֵן שְׁתֵּי חֵרְשׁוֹת.

קְטַנָּה וְחֵרֶשֶׁת,

בָּא הַיָּבָם עַל הַקְּטַנָּה,

וְחָזַר וּבָא עַל הַחֵרֶשֶׁת,

אוֹ שֶׁבָּא אָחִיו עַל הַחֵרֶשֶׁת,

לֹא פָסַל אֶת הַקְּטַנָּה.

בָּא הַיָּבָם עַל הַחֵרֶשֶׁת,

וְחָזַר וּבָא עַל הַקְּטַנָּה,

אוֹ שֶׁבָּא אָחִיו עַל הַקְּטַנָּה,

פָּסַל אֶת הַחֵרֶשֶׁת.

### @11מסכת יבמות פרק יג משנה י

יב

פִּקַּחַת וְחֵרֶשֶׁת,

בָּא יָבָם עַל הַפִּקַּחַת,

וְחָזַר וּבָא עַל הַחֵרֶשֶׁת,

אוֹ שֶׁבָּא אָחִיו עַל הַחֵרֶשֶׁת,

לֹא פָסַל אֶת הַפִּקַּחַת.

בָּא הַיָּבָם עַל הַחֵרֶשֶׁת,

וְחָזַר וּבָא עַל הַפִּקַּחַת,

אוֹ שֶׁבָּא אָחִיו עַל הַפִּקַּחַת,

פָּסַל אֶת הַחֵרֶשֶׁת.

### @11מסכת יבמות פרק יג משנה יא

יג

גְּדוֹלָה וּקְטַנָּה,

בָּא הַיָּבָם עַל הַגְּדוֹלָה,

וְחָזַר וּבָא עַל הַקְּטַנָּה,

אוֹ שֶׁבָּא אָחִיו עַל הַקְּטַנָּה,

לֹא פָסַל אֶת הַגְּדוֹלָה.

בָּא יָבָם עַל הַקְּטַנָּה,

וְחָזַר וּבָא עַל הַגְּדוֹלָה,

אוֹ שֶׁבָּא אָחִיו עַל הַגְּדוֹלָה,

פָּסַל אֶת הַקְּטַנָּה.

רְבִּי אֶלְעָזָר אוֹמֵר:

מְלַמְּדִין אֶת הַקְּטַנָּה שֶׁתְּמָאֵן בּוֹ.

### @11מסכת יבמות פרק יג משנה יב

יד

יָבָם קָטָן שֶׁבָּא עַל יְבָמָה קְטַנָּה,

יִגְדְּלוּ זֶה עִם זֶה.

בָּא עַל יְבָמָה גְדוֹלָה, תַּגְדִּילֶנּוּ.

יְבָמָה שֶׁאָמְרָה בְתוֹךְ שְׁלֹשִׁים יוֹם: לֹא נִבְעַלְתִּי,

כּוֹפִין אוֹתוֹ שֶׁיַּחֲלֹץ לָהּ;

לְאַחַר שְׁלֹשִׁים יוֹם,

מְבַקְשִׁים מִמֶּנּוּ שֶׁיַּחֲלֹץ לָהּ.

וּבִזְמַן שֶׁהוּא מוֹדֶה,

אֲפִלּוּ לְאַחַר שְׁנֵים עָשָׂר חֹדֶשׁ,

כּוֹפִין אוֹתוֹ שֶׁיַּחֲלֹץ לָהּ.

### @11מסכת יבמות פרק יג משנה יג

יה

הַנּוֹדֶרֶת הֲנָיָה מִיבָמָהּ,

בְּחַיֵּי בַעְלָהּ, כּוֹפִין אוֹתוֹ שֶׁיַּחֲלֹץ לָהּ;

אַחַר מִיתַת בַּעְלָהּ, מְבַקְשִׁים מִמֶּנּוּ שֶׁיַּחֲלֹץ לָהּ.

אִם נִתְכַּוְּנָה לְכֵן,

אֲפִלּוּ בְחַיֵּי בַעְלָהּ, מְבַקְשִׁים מִמֶּנּוּ שֶׁיַּחֲלֹץ לָהּ.

## @22פרק יד

### @11מסכת יבמות פרק יד משנה א

א

חֵרֵשׁ שֶׁנָּשָׂא פִקַּחַת, וּפִקֵּחַ שֶׁנָּשָׂא חֵרֶשֶׁת,

אִם רָצָה, יוֹצִיא, וְאִם רָצָה, יְקַיֵּם.

כַּשֵּׁם שֶׁהוּא כוֹנֵס בִּרְמִיזָה, כָּךְ הוּא מוֹצִיא בִרְמִיזָה.

אֲבָל פִּקֵּחַ שֶׁנָּשָׂא פִקַּחַת וְנִתְחָרְשָׁה,

אִם רָצָה, יוֹצִיא, וְאִם רָצָה, יְקַיֵּם.

נִשְׁתַּטְּטָה, לֹא יוֹצִיא.

נִתְחָרַשׁ הוּא, אוֹ נִשְׁתַּטָּה,

אֵינוּ מוֹצִיא עוֹלָמִית.

ב

אָמַר רְבִּי יוֹחָנָן בֶּן נוּרִי:

וְכִי מִפְּנֵי מָה הָאִשָּׁה שֶׁנִּתְחָרְשָׁה, יוֹצִיא,

וְהָאִישׁ שֶׁנִּתְחָרַשׁ אֵינוּ מוֹצִיא?

אָמְרוּ לוֹ:

לֹא דוֹמֶה הָאִישׁ הַמְגָרֵשׁ לָאִשָּׁה הַמִּתְגָּרֶשֶׁת,

שֶׁהָאִשָּׁה יוֹצָא בִרְצוֹנָהּ וְשֶׁלֹּא בִרְצוֹנָהּ,

וְהָאִישׁ אֵינוּ מוֹצִיא אֶלָּא לִרְצוֹנוֹ. <ברצונו>

### @11מסכת יבמות פרק יד משנה ב

ג

הֵעִיד רְבִּי יוֹחָנָן בֶּן גֻּדְגְּדָא

עַל הַחֵרֶשֶׁת שֶׁהִשִּׂיאָהּ אָבִיהָ,

שֶׁהִיא יוֹצָא בַגֵּט.

אָמְרוּ לוֹ:

אַף זוֹ כַּיּוֹצֵא בָהּ.

### @11מסכת יבמות פרק יד משנה ג

ד

שְׁנֵי אַחִים חֵרְשִׁים נְשׁוּאִים לִשְׁתֵּי אַחְיוֹת חֵרְשׁוֹת,

אוֹ לִשְׁתֵּי אַחְיוֹת פִּקְחוֹת,

אוֹ לִשְׁתֵּי אַחְיוֹת, אַחַת חֵרֶשֶׁת וְאַחַת פִּקַּחַת;

וְכֵן שְׁתֵּי אַחְיוֹת חֵרְשׁוֹת נְשׁוּאוֹת לִשְׁנֵי אַחִים פִּקְחִים,

אוֹ לִשְׁנֵי אַחִים חֵרְשִׁים,

אוֹ לִשְׁנֵי אַחִים, אֶחָד חֵרֵשׁ וְאֶחָד פִּקֵּחַ,

הֲרֵי אֵלּוּ פְטוּרוֹת מִן הַחֲלִיצָה וּמִן הַיִּבּוּם. <פְטוּרִים>

וְאִם הָיוּ נָכְרִיּוֹת, יַכְנִיסוּ,

וְאִם רָצוּ לְהוֹצִיא, יוֹצִיאוּ.

### @11מסכת יבמות פרק יד משנה ד

ה

שְׁנֵי אַחִים,

אֶחָד חֵרֵשׁ וְאֶחָד פִּקֵּחַ,

נְשׁוּאִים לִשְׁתֵּי אַחְיוֹת פִּקְּחוֹת;

מֵת חֵרֵשׁ בַּעַל הַפִּקַּחַת,

מַה יַּעֲשֶׂה פִקֵּחַ בַּעַל הַפִּקַּחַת?

תֵּצֵא מִשֵּׁם אֲחוֹת אִשָּׁה.

מֵת פִּקֵּחַ בַּעַל הַפִּקַּחַת,

מַה יַּעֲשֶׂה חֵרֵשׁ בַּעַל הַפִּקַּחַת?

מוֹצִיא אֶת אִשְׁתּוֹ בַגֵּט,

וְאֵשֶׁת אָחִיו אֲסוּרָה לְעוֹלָם.

### @11מסכת יבמות פרק יד משנה ה

ו

שְׁנֵי אַחִין פִּקְחִין,

נְשׁוּאִין לִשְׁתֵּי אַחְיוֹת,

אַחַת חֵרֶשֶׁת וְאַחַת פִּקַּחַת;

מֵת פִּקֵּחַ בַּעַל הַחֵרֶשֶׁת,

מַה יַּעֲשֶׂה פִקֵּחַ בַּעַל הַפִּקַּחַת?

תֵּצֵא מִשֵּׁם אֲחוֹת אִשָּׁה.

מֵת פִּקֵּחַ בַּעַל הַפִּקַּחַת,

מַה יַּעֲשֶׂה פִקֵּחַ בַּעַל הַחֵרֶשֶׁת?

מוֹצִיא אֶת אִשְׁתּוֹ בַגֵּט,

וְאֵשֶׁת אָחִיו בַּחֲלִיצָה.

### @11מסכת יבמות פרק יד משנה ו

ז

שְׁנֵי אַחִים,

אֶחָד חֵרֵשׁ וְאֶחָד פִּקֵּחַ,

נְשׁוּאִין לִשְׁתֵּי אַחְיוֹת,

אַחַת חֵרֶשֶׁת וְאַחַת פִּקַּחַת;

מֵת חֵרֵשׁ,

מַה יַּעֲשֶׂה פִקֵּחַ בַּעַל פִּקַּחַת?

תֵּצֵא מִשּׁוּם אֲחוֹת אִשָּׁה.

מֵת פִּקֵּחַ בַּעַל הַפִּקַּחַת,

מַה יַּעֲשֶׂה חֵרֵשׁ בַּעַל חֵרֶשֶׁת?

מוֹצִיא אֶת אִשְׁתּוֹ בַגֵּט,

וְאֵשֶׁת אָחִיו אֲסוּרָה לְעוֹלָם.

### @11מסכת יבמות פרק יד משנה ז

ח

שְׁנֵי אַחִים,

אֶחָד חֵרֵשׁ וְאֶחָד פִּקֵּחַ,

נְשׁוּאִין לִשְׁתֵּי אַחְיוֹת נָכְרִיּוֹת פִּקְחוֹת;

מֵת חֵרֵשׁ בַּעַל הַפִּקַּחַת,

מַה יַּעֲשֶׂה פִקֵּחַ בַּעַל הַפִּקַּחַת?

אוֹ חוֹלֵץ אוֹ מְיַבֵּם.

מֵת פִּקֵּחַ בַּעַל הַפִּקַּחַת,

מַה יַּעֲשֶׂה חֵרֵשׁ בַּעַל הַפִּקַּחַת?

כּוֹנֵס, וְאֵינוּ מוֹצִיא לְעוֹלָם.

### @11מסכת יבמות פרק יד משנה ח

ט

שְׁנֵי אַחִים פִּקְחִים,

נְשׁוּאִין לִשְׁתֵּי אַחְיוֹת נָכְרִיּוֹת,

אַחַת חֵרֶשֶׁת וְאַחַת פִּקַּחַת;

מֵת פִּקֵּחַ בַּעַל הַחֵרֶשֶׁת,

מַה יַּעֲשֶׂה פִקֵּחַ בַּעַל הַפִּקַּחַת?

כּוֹנֵס, אִם רוֹצֶה לְהוֹצִיא, יוֹצִיא.

מֵת פִּקֵּחַ בַּעַל הַפִּקַּחַת,

מַה יַּעֲשֶׂה פִקֵּחַ בַּעַל חֵרֶשֶׁת?

אוֹ חוֹלֵץ אוֹ מְיַבֵּם.

### @11מסכת יבמות פרק יד משנה ט

י

שְׁנֵי אַחִים,

אֶחָד חֵרֵשׁ וְאֶחָד פִּקֵּחַ,

נְשׁוּאִין לִשְׁתֵּי נָכְרִיּוֹת,

אַחַת חֵרֶשֶׁת וְאַחַת פִּקַּחַת;

מֵת חֵרֵשׁ בַּעַל חֵרֶשֶׁת,

מַה יַּעֲשֶׂה פִקֵּחַ בַּעַל פִּקַּחַת?

כּוֹנֵס, וְאִם רָצָה לְהוֹצִיא, יוֹצִיא.

מֵת פִּקֵּחַ בַּעַל פִּקַּחַת,

מַה יַּעֲשֶׂה חֵרֵשׁ בַּעַל חֵרֶשֶׁת?

כּוֹנֵס, וְאֵינוּ מוֹצִיא לְעוֹלָם.

## @22פרק טו

### @11מסכת יבמות פרק טו משנה א

א

הָאִשָּׁה שֶׁהָלְכָה הִיא וּבַעֲלָהּ בִּמְדִינַת הַיָּם,

שָׁלוֹם בֵּינוֹ לְבֵינָהּ וְשָׁלוֹם בָּעוֹלָם,

בָּאת וְאָמְרָה 'מֵת בַּעֲלִי', תִּנָּשֵׂא;

'מֵת בַּעֲלִי', תִּתְיַבֵּם.

שָׁלוֹם בֵּינוֹ לְבֵינָהּ וּמִלְחָמָה בָעוֹלָם,

קְטָטָה בֵּינוֹ לְבֵינָהּ וְשָׁלוֹם בָּעוֹלָם,

בָּאת וְאָמְרָה 'מֵת בַּעֲלִי', אֵינָה נֶאֱמֶנֶת.

רְבִּי יְהוּדָה אוֹמֵר:

לְעוֹלָם אֵינָה נֶאֱמֶנֶת,

אֶלָּא אִם כֵּן בָּאת בּוֹכָה וּבְגָדֶיהָ קְרוּעִים.

אָמְרוּ לוֹ:

אַחַת זוֹ וְאַחַת זוֹ, תִּנָּשֵׂא.

### @11מסכת יבמות פרק טו משנה ב

ב

בֵּית הֶלֵּל אוֹמְרִים:

לֹא שָׁמַעְנוּ אֶלָּא בְּבָאָה מִן הַקָּצִיר בִּלְבָד.

אָמְרוּ לָהֶם בֵּית שַׁמַּי:

אֶחָד הַבָּאָה מִן הַקָּצִיר,

וְאֶחָד הַבָּאָה מִן הַזֵּיתִים,

וְאֶחָד הַבָּאָה מִמְּדִינַת הַיָּם,

לֹא דִבְּרוּ בַקָּצִיר אֶלָּא בַהוֹוֶה.

חָזְרוּ בֵית הֶלֵּל לְהוֹרוֹת כְּבֵית שַׁמַּי.

### @11מסכת יבמות פרק טו משנה ג

ג

בֵּית שַׁמַּי אוֹמְרִים:

תִּנָּשֵׂא וְתִטֹּל כְּתֻבָּה.

וּבֵית הֶלֵּל אוֹמְרִים:

תִּנָּשֵׂא וְלֹא תִטֹּל כְּתֻבָּה.

אָמְרוּ לָהֶם בֵּית שַׁמַּי:

הִתַּרְתֶּם אֶת הָעֶרְוָה הַחֲמוּרָה,

וְלֹא תַתִּירוּ אֶת הַמָּמוֹן הַקַּל?

אָמְרוּ לָהֶם בֵּית הֶלֵּל:

מָצִינוּ שֶׁאֵין הָאַחִין נִכְנָסִין לַנַּחֲלָה עַל פִּיהָ.

אָמְרוּ לָהֶם בֵּית שַׁמַּי:

וַהֲלֹא מִסֵּפֶר כְּתֻבָּתָהּ נִלְמַד,

שֶׁהוּא כוֹתֵב לָהּ,

שֶׁ"אִם תִּנָּשְׂאִי לְאַחֵר,

תִּטְּלִי מַה שֶּׁכָּתוּב לִיךְ".

חָזְרוּ בֵית הֶלֵּל לְהוֹרוֹת כְּדִבְרֵי בֵית שַׁמַּי.

### @11מסכת יבמות פרק טו משנה ד

ד

הַכֹּל נֶאֱמָנִים לְהַעִידָהּ,

חוּץ מֵחֲמוֹתָהּ, וּבַת חֲמוֹתָהּ,

וְצָרָתָהּ, וִיבִמְתָּהּ, וּבַת בַּעְלָהּ.

מַה בֵּין גֵּט לַמִּיתָה?

אֶלָּא שֶׁהַכְּתָב מוֹכִיחַ.

עֵד אוֹמֵר "מֵת", וְנִשֵּׂאת;

וּבָא אַחֵר וְאָמַר "לֹא מֵת",

הֲרֵי זוֹ לֹא תֵצֵא.

עֵד אוֹמֵר "מֵת",

וּשְׁנַיִם אוֹמְרִים "לֹא מֵת",

אַף עַל פִּי שֶׁנִּשֵּׂאת, תֵּצֵא.

שְׁנַיִם אוֹמְרִים "מֵת",

וְעֵד אוֹמֵר "לֹא מֵת",

אַף עַל פִּי שֶׁלֹּא נִשֵּׂאת, תִּנָּשֵׂא.

### @11מסכת יבמות פרק טו משנה ה

ה

אַחַת אוֹמֶרֶת 'מֵת', וְאַחַת אוֹמֶרֶת 'לֹא מֵת'.

זוֹ שֶׁאָמְרָה 'מֵת',

תִּנָּשֵׂא וְתִטֹּל כְּתֻבָּה, <כתובתה>

וְזוֹ שֶׁאָמְרָה 'לֹא מֵת',

לֹא תִנָּשֵׂא וְלֹא תִטֹּל כְּתֻבָּה.

אַחַת אוֹמֶרֶת 'מֵת',

וְאַחַת אוֹמֶרֶת 'נֶהֱרַג',

רְבִּי מֵאִיר אוֹמֵר:

הוֹאִיל וְהֵן מַכְחִישׁוֹת זוֹ אֶת זוֹ,

הֲרֵי אֵלּוּ לֹא תִנָּשֵׂאוּ.

רְבִּי יְהוּדָה וּרְבִּי שִׁמְעוֹן אוֹמְרִים:

הוֹאִיל וְזוֹ וָזוֹ מוֹדוֹת שֶׁאֵינוּ קַיָּם,

הֲרֵי אֵלּוּ יִנָּשֵׂאוּ.

ו

עֵד אוֹמֵר 'מֵת', וְעֵד אוֹמֵר 'לֹא מֵת';

אִשָּׁה אוֹמֶרֶת 'מֵת', וְאִשָּׁה אוֹמֶרֶת 'לֹא מֵת'.

הֲרֵי זוֹ לֹא תִנָּשֵׂא.

### @11מסכת יבמות פרק טו משנה ו

ז

הָאִשָּׁה שֶׁהָלְכָה הִיא וּבַעְלָהּ לִמְדִינַת הַיָּם,

בָּאת וְאָמְרָה 'מֵת בַּעְלִי',

תִּנָּשֵׂא וְתִטֹּל כְּתֻבָּה, וְצָרָתָהּ אֲסוּרָה.

הָיְתָה בַת יִשְׂרָאֵל לַכֹּהֵן, תֹּאכַל בִּתְרוּמָה.

דִּבְרֵי רְבִּי טַרְפוֹן.

רְבִּי עֲקִיבָה אוֹמֵר:

אֵין זוֹ דֶרֶךְ מוֹצִיאַתָּהּ מִידֵי עֲבֵרָה,

עַד שֶׁתְּהֵא אֲסוּרָה לְהִנָּשֵׂא,

וַאֲסוּרָה מִלֹּאכַל בִּתְרוּמָה.

### @11מסכת יבמות פרק טו משנה ז

ח

אָמְרָה 'מֵת בַּעְלִי' וְאַחַר כָּךְ 'מֵת חָמִי',

תִּנָּשֵׂא וְתִטֹּל כְּתֻבָּה, וַחֲמוֹתָהּ אֲסוּרָה;

הָיְתָה בַת יִשְׂרָאֵל לַכֹּהֵן, תֹּאכַל בִּתְרוּמָה.

דִּבְרֵי רְבִּי טַרְפוֹן.

רְבִּי עֲקִיבָה אוֹמֵר:

אֵין זוֹ דֶרֶךְ מוֹצִיאַתָּהּ מִידֵי עֲבֵרָה,

עַד שֶׁתְּהֵא אֲסוּרָה לְהִנָּשֵׂא,

וַאֲסוּרָה מִלֹּאכַל בִּתְרוּמָה.

ט

קִדֵּשׁ אַחַת מֵחָמֵשׁ נָשִׁים,

וְאֵין יָדוּעַ לְאֵי זוֹ קִדֵּשׁ,

כָּל אַחַת וְאַחַת אוֹמֶרֶת 'אוֹתִי קִדֵּשׁ',

נוֹתֵן גֵּט לְכָל אַחַת וְאַחַת,

וּכְתֻבָּה בֵינֵיהֶן, וּמִסְתַּלֵּק.

דִּבְרֵי רְבִּי טַרְפוֹן.

רְבִּי עֲקִיבָה אוֹמֵר:

אֵין זוֹ דֶרֶךְ מוֹצִיאַתּוּ מִידֵי עֲבֵרָה,

עַד שֶׁיִּתֵּן גֵּט וּכְתֻבָּה לְכָל אַחַת וְאַחַת.

י

גָּזַל אֶחָד מֵחֲמִשָּׁה,

וְאִי יָדוּעַ לְאֵי זוֹ גָזַל,

כָּל אֶחָד וְאֶחָד אוֹמֵר 'אוֹתִי גָזַל',

מַנִּיחַ אֶת הַגְּזֵלָה בֵינֵיהֶן וּמִסְתַּלֵּק.

דִּבְרֵי רְבִּי טַרְפוֹן.

רְבִּי עֲקִיבָה אוֹמֵר:

אֵין זוֹ דֶרֶךְ מוֹצִיאַתּוּ מִידֵי עֲבֵרָה,

עַד שֶׁיְּשַׁלֵּם הַגְּזֵלָה לְכָל אֶחָד וְאֶחָד.

### @11מסכת יבמות פרק טו משנה ח

יא

הָאִשָּׁה שֶׁהָלְכָה הִיא וּבַעְלָהּ וּבְנָהּ לִמְדִינַת הַיָּם,

בָּאת וְאָמְרָה 'מֵת בַּעְלִי, וְאַחַר כָּךְ מֵת בְּנִי',

נֶאֱמֶנֶת.

'בְּנִי, וְאַחַר כָּךְ מֵת בַּעְלִי',

אֵינָה נֶאֱמֶנֶת.

חוֹשְׁשִׁים לִדְבָרֶיהָ,

חוֹלֶצֶת וְלֹא מִתְיַבֶּמֶת.

### @11מסכת יבמות פרק טו משנה ט

יב

'נִתַּן לִי בֵן בִּמְדִינַת הַיָּם',

אָמְרָה:

'מֵת בְּנִי וְאַחַר כָּךְ מֵת בַּעְלִי',

נֶאֱמֶנֶת;

'בַּעְלִי, וְאַחַר כָּךְ מֵת בְּנִי,

אֵינָה נֶאֱמֶנֶת.

חוֹשְׁשִׁין לִדְבָרֶיהָ,

חוֹלֶצֶת וְלֹא מִתְיַבֶּמֶת.

### @11מסכת יבמות פרק טו משנה י

יג

'נִתַּן לִי יָבָם בִּמְדִינַת הַיָּם',

אָמְרָה:

'מֵת בַּעְלִי, וְאַחַר כָּךְ מֵת יְבָמִי',

'יְבָמִי, וְאַחַר כָּךְ בַּעְלִי',

נֶאֱמֶנֶת.

הָלְכָה הִיא וּבַעְלָהּ וִיבָמָהּ לִמְדִינַת הַיָּם,

אָמְרָה:

'מֵת בַּעְלִי, וְאַחַר כָּךְ מֵת יְבָמִי',

'יְבָמִי, וְאַחַר כָּךְ בַּעְלִי',

אֵינָה נֶאֱמֶנֶת,

שֶׁאֵין הָאִשָּׁה נֶאֱמֶנֶת לוֹמַר 'מֵת יְבָמִי',

שֶׁתִּנָּשֵׂא,

וְלֹא 'מֵתָה אֲחוֹתִי',

שֶׁתִּכָּנֵס לְבֵיתָהּ.

וְאֵין הָאִישׁ נֶאֱמָן לוֹמַר 'מֵת אָחִי',

שֶׁיְּיַבֵּם אִשְׁתּוֹ,

וְלֹא 'מֵתָה אִשְׁתִּי',

שֶׁיִּשָּׂא אֶת אֲחוֹתָהּ.

## @22פרק טז

### @11מסכת יבמות פרק טז משנה א

א

הָאִשָּׁה שֶׁהָלַךְ בַּעְלָהּ וְצָרָתָהּ לִמְדִינַת הַיָּם,

בָּאוּ וְאָמְרוּ לָהּ:

מֵת בַּעְלִיךְ, לֹא תִנָּשֵׂא, וְלֹא תִתְיַבֵּם,

עַד שֶׁתֵּדַע שֶׁמֵּא מְעֻבֶּרֶת הִיא צָרָתָהּ.

הָיָה לָהּ חָמוֹת, אֵינָה חוֹשֶׁשֶׁת.

יָצַאת מְלֵאָה, חוֹשֶׁשֶׁת.

וּרְבִּי יְהוֹשֻׁעַ אוֹמֵר:

אֵינָה חוֹשֶׁשֶׁת.

### @11מסכת יבמות פרק טז משנה ב

ב

שְׁתֵּי יְבָמוֹת,

זֹאת אוֹמֶרֶת 'מֵת בַּעְלִי',

וְזֹאת אוֹמֶרֶת 'מֵת בַּעְלִי',

זוֹ אֲסוּרָה מִפְּנֵי בַעְלָהּ שֶׁלָּזוֹ,

וְזוֹ אֲסוּרָה מִפְּנֵי בַעְלָהּ שֶׁלָּזוֹ.

לָזוֹ עֵדִים, וְלָזוֹ אֵין עֵדִים,

אֶת שֶׁיֶּשׁ לָהּ עֵדִים אֲסוּרָה,

וְאֶת שֶׁאֵין לָהּ עֵדִים מֻתֶּרֶת.

לָזוֹ בָנִים וְלָזוֹ אֵין בָּנִים,

אֶת שֶׁיֶּשׁ לָהּ בָּנִים מֻתֶּרֶת,

וְאֶת שֶׁאֵין לָהּ בָּנִים אֲסוּרָה.

נִתְיַבְּמוּ, וּמֵתוּ יְבָמִין,

אֲסוּרוֹת לְהִנָּשֵׂא.

רְבִּי אֶלְעָזָר אוֹמֵר:

הוֹאִיל וְהֻתָּרוּ לַיְבָמִין, הֻתָּרוּ לְכָל אָדָם.

### @11מסכת יבמות פרק טז משנה ג

ג

אֵין מְעִידִין אֶלָּא עַל פַּרְסוּף הַפָּנִים עִם הַחֹטֶם,

אַף עַל פִּי שֶׁיֵּשׁ סִימָנִים בְּגוּפוֹ וּבְכֵלָיו.

אֵין מְעִידִין אֶלָּא עַד שְׁלֹשָׁה יָמִים.

אֲפִלּוּ רָאוּהוּ מְגֻיָּד, וְצָלוּב, עַל הַצָּלוּב,

וְהַחַיָּה אוֹכֶלֶת בּוֹ,

אֵין מְעִידִין עַד שֶׁתֵּצֵא נַפְשׁוֹ.

ד

רְבִּי יְהוּדָה בֶן בָּבָא אוֹמֵר:

לֹא כָל אָדָם, וְלֹא כָל הַמְּקוֹמוֹת,

וְלֹא כָל הַשָּׁעוֹת שָׁוִין.

### (@11מסכת יבמות פרק טז משנה ד)

נָפַל לַמַּיִם,

בֵּין שֶׁיֵּשׁ לָהֶן סוֹף, וּבֵין שֶׁאֵין לָהֶם סוֹף,

הֲרֵי אִשְׁתּוֹ אֲסוּרָה.

אָמַר רְבִּי מֵאִיר:

מַעֲשֶׂה בְאֶחָד שֶׁנָּפַל לְבוֹר הַגָּדוֹל,

וְעָלָה לְאַחַר שְׁלֹשָׁה יָמִים.

אָמַר רְבִּי יוֹסֵה:

מַעֲשֶׂה בְסוֹמֶה שֶׁיָּרַד לִטְבּוֹל בַּמְּעָרָה,

וְיָרַד מוֹשְׁכוֹ אַחֲרָיו,

וְשָׁהוּ כְדֵי שֶׁתֵּצֵא נַפְשָׁם,

וְהִשִּׂיאוּ אֶת נְשׁוֹתֵיהֶם.

שׁוּב מַעֲשֶׂה בְאַסְיָא,

בְּאֶחָד שֶׁשִּׁלְשְׁלוּהוּ אֶל הַיָּם,

וְלֹא עָלַת בְּיָדָם אֶלָּא רַגְלוֹ.

אָמְרוּ לָהֶם חֲכָמִים:

מֵאַרְכּוּבָה וּלְמַעְלָן, תִּנָּשֵׂא,

מֵאַרְכּוּבָה וּלְמַטָּן, לֹא תִנָּשֵׂא.

### @11מסכת יבמות פרק טז משנה ה

ה

אֲפִלּוּ שָׁמַע מִן הַנָּשִׁים אוֹמְרוֹת 'מֵת אִישׁ פְּלוֹנִי',

דַּיּוֹ.

רְבִּי יְהוּדָה אוֹמֵר:

אֲפִלּוּ שָׁמַע מִן הַתִּינוֹקוֹת אוֹמְרִים:

'הֲרֵי אָנוּ הוֹלְכִין לִסְפֹּד וְלִקְבֹּר אֶת אִישׁ פְּלוֹנִי'.

בֵּין מִתְכַּוֵּן וּבֵין שֶׁאֵין מִתְכַּוֵּן.

רְבִּי יְהוּדָה בֶן בָּבָא אוֹמֵר:

בְּיִשְׂרָאֵל, עַד שֶׁיְּהֵא מִתְכַּוֵּן,

וּבַגּוֹי, אִם הָיָה מִתְכַּוֵּן,

אֵין עֵדוּתוֹ עֵדוּת.

### @11מסכת יבמות פרק טז משנה ו

ו

מְעִידִין לְאוֹר הַנֵּר וּלְאוֹר הַלְּבָנָה,

וּמַשִּׂיאִין עַל פִּי בַת קוֹל.

מַעֲשֶׂה בְאֶחָד שֶׁעָמַד עַל רֹאשׁ הָהָר וְאָמַר:

"אִישׁ פְּלוֹנִי בֶן אִישׁ פְּלוֹנִי מִמְּקוֹם פְּלוֹנִי מֵת",

וְהָלְכוּ וְלֹא מָצְאוּ שָׁם אָדָם,

וְהִשִּׂיאוּ אֶת אִשְׁתּוֹ.

שׁוּב מַעֲשֶׂה בְצַלְמִין בְּאֶחָד שֶׁאָמַר:

"אֲנִי אִישׁ פְּלוֹנִי בֶן אִישׁ פְּלוֹנִי,

נְשָׁכַנִי הַנָּחָשׁ, וַהֲרֵי אֲנִי מֵת",

וְהָלְכוּ אַחֲרָיו וְלֹא הִכִּירוּהוּ,

וְהִשִּׂיאוּ אֶת אִשְׁתּוֹ.

### @11מסכת יבמות פרק טז משנה ז

ז

אָמַר רְבִּי עֲקִיבָה:

כְּשֶׁיָּרַדְתִּי לִנְהַרְדְּעָא לְעִבּוּר הַשָּׁנָה,

מְצָאָנִי נְחֶמְיָא אִישׁ בֵּית דְּלִי,

אָמַר לִי:

שָׁמַעְתִּי שֶׁאֵין מַשִּׂיאִין אֶת הָאִשָּׁה בְּאֶרֶץ יִשְׂרָאֵל

עַל פִּי עֵד אֶחָד,

אֶלָּא יְהוּדָה בֶן בָּבָא.

נֻמֵּיתִי לוֹ כֵן הַדְּבָרִים.

אָמַר לִי:

לֵךְ וֶאֱמֹר לָהֶן מִשְּׁמִי:

אַתֶּם יוֹדְעִים שֶׁהַמְּדִינָה הַזֹּאת מְשֻׁבֶּשֶׁת בִּגְיָסוֹת,

מְקֻבָּל אֲנִי מֵרַבָּן גַּמְלִיאֵל הַזָּקֵן,

שֶׁמַּשִּׂיאִין אֶת הָאִשָּׁה עַל פִּי עֵד אֶחָד.

וּכְשֶׁבָּאתִי וְהִרְצֵיתִי אֶת הַדְּבָרִים לִפְנֵי רַבָּן גַּמְלִיאֵל,

שָׂמַח לִדְבָרַי וְאָמַר:

מָצִינוּ חָבֵר לִיהוּדָה בֶן בָּבָא.

ח

מִתּוֹךְ הַדְּבָרִים, נִזְכַּר רַבָּן גַּמְלִיאֵל,

שֶׁנֶּהֶרְגוּ הֲרוּגִים בְּתֵל אַרְזָא,

וְהִשִּׂיא רַבָּן גַּמְלִיאֵל הַזָּקֵן אֶת נְשׁוֹתֵיהֶם

עַל פִּי עֵד אֶחָד.

וְהָחְזָקוּ לִהְיוֹת מַשִּׂיאִין עֵד מִפִּי עֵד,

מִפִּי אִשָּׁה, אִשָּׁה מִפִּי אִשָּׁה,

מִפִּי עֶבֶד, וּמִפִּי שִׁפְחָה.

ט

רְבִּי אֱלִיעֶזֶר וּרְבִּי יְהוֹשֻׁעַ אוֹמְרִים:

אֵין מַשִּׂיאִין אֶת הָאִשָּׁה עַל פִּי עֵד אֶחָד.

רְבִּי עֲקִיבָה אוֹמֵר:

לֹא עַל פִּי אִשָּׁה, וְלֹא עַל פִּי קְרוֹבִים.

י

אָמְרוּ לוֹ:

מַעֲשֶׂה בִבְנֵי לֵוִי שֶׁהָלְכוּ לְצֹעַר הַתְּמָרִים,

וְחָלָה אֶחָד מֵהֶם בַּדֶּרֶךְ, וְהִנִּיחוּהוּ בַּפָּנְדֵּק,

וּבַחֲזָרָתָן אָמְרוּ לַפָּנְדְּקִית:

אַיִן חֲבֵרֵנוּ?

וְנֻמַּת לָהֶן:

מֵת וּקְבַרְתִּיו.

וְהִשִּׂיאוּ אֶת אִשְׁתּוֹ.

אָמְרוּ לוֹ:

לֹא תְהֵא כֹהָנֶת כַּפָּנְדְּקִית!

אָמַר לָהֶן:

וּכְשֶׁתְּהֵא הַפָּנְדְּקִית נֶאֱמֶנֶת.

אַף הַפָּנְדְּקִית הוֹצִיאָה לָהֶן מַקְלוֹ וּמַנְעַלּוֹ וְתַרְמִלּוֹ,

וְסֵפֶר תּוֹרָה שֶׁהָיָה בְיָדוֹ.

### חסלת @11מסכת יבמות

# @00מסכת כתובות

## @22פרק א

### @11מסכת כתובות פרק א משנה א

א

בְּתוּלָה נִשֵּׂאת בַּיּוֹם הָרְבִיעִי,

וְאַלְמָנָה בַיּוֹם הַחֲמִישִׁי,

שֶׁפְּעָמַיִם בַּשַּׁבָּת בָּתֵּי דִינִין יוֹשְׁבִין בָּעֲיָרוֹת,

בַּיּוֹם הַשֵּׁנִי וּבַיּוֹם הַחֲמִישִׁי,

שֶׁאִם הָיָה לוֹ טַעֲנַת בְּתוּלִים,

הָיָה מַשְׁכִּים לְבֵית דִּין.

### @11מסכת כתובות פרק א משנה ב

ב

בְּתוּלָה כְתֻבָּתָהּ מָאתַיִם,

וְאַלְמָנָה מָנֶה.

בְּתוּלָה אַלְמָנָה, גְּרוּשָׁה וַחֲלוּצָה מִן הָאֵרוּסִין,

כְּתֻבָּתָם מָאתַיִם, וְיֵשׁ לָהֶם טַעֲנַת בְּתוּלִים.

הַגִּיּוֹרֶת וְהַשְּׁבוּיָה וְהַשִּׁפְחָה,

שֶׁנִּפְדּוּ אוֹ שֶׁנִּתְגַּיְּרוּ אוֹ שֶׁנִּשְׁתַּחְרְרוּ

פְּחוּתוֹת מִבְּנוֹת שָׁלוֹשׁ שָׁנִים וְיוֹם אֶחָד,

כְּתֻבָּתָם מָאתַיִם, וְיֵשׁ לָהֶם טַעֲנַת בְּתוּלִים.

### @11מסכת כתובות פרק א משנה ג

ג

הַגָּדוֹל שֶׁבָּא עַל הַקְּטַנָּה,

וְהַקָּטָן שֶׁבָּא עַל הַגְּדוֹלָה, וּמֻכַּת עֵץ,

כְּתֻבָּתָן מָאתַיִם.

דִּבְרֵי רְבִּי מֵאִיר.

וַחֲכָמִים אוֹמְרִים:

מֻכַּת עֵץ, כְּתֻבָּתָהּ מָנֶה.

### @11מסכת כתובות פרק א משנה ד

ד

בְּתוּלָה אַלְמָנָה, גְּרוּשָׁה וַחֲלוּצָה מִן הַנִּשּׂוּאִין,

כְּתֻבָּתָן מָנֶה, וְאֵין לָהֶן טַעֲנַת בְּתוּלִים.

הַגִּיּוֹרֶת וְהַשְּׁבוּיָה וְהַשִּׁפְחָה,

שֶׁנִּפְדּוּ אוֹ שֶׁנִּתְגַּיְּרוּ אוֹ שֶׁנִּשְׁתַּחְרְרוּ

יְתֵרוֹת עַל בְּנוֹת שָׁלוֹשׁ שָׁנִים וְיוֹם אֶחָד,

כְּתֻבָּתָן מָנֶה, וְאֵין לָהֶן טַעֲנַת בְּתוּלִים.

### @11מסכת כתובות פרק א משנה ה

ה

הָאוֹכֵל אֵצֶל חָמִיו בִּיהוּדָה שֶׁלֹּא בְעֵדִים,

אֵינוּ יָכוֹל לִטְעוֹן טַעֲנַת בְּתוּלִים,

מִפְּנֵי שֶׁהוּא מִתְיַחֵד עִמָּהּ.

אֶחָד אַלְמְנוֹת יִשְׂרָאֵל וְאֶחָד אַלְמְנוֹת כֹּהֲנִים,

כְּתֻבָּתָן מָנֶה.

בֵּית דִּין שֶׁלַּכֹּהֲנִים

הָיוּ גוֹבִין לִבְתוּלָה אַרְבַּע מֵאוֹת זוּז,

וְלֹא מֵחוּ בְיָדָם חֲכָמִים.

### @11מסכת כתובות פרק א משנה ו

ו

הַנּוֹשֵׂא אֶת הָאִשָּׁה וְלֹא מָצָא לָהּ בְּתוּלִים,

הִיא אוֹמֶרֶת:

'מִשֶּׁאֵרַסְתַּנִי נֶאֱנַסְתִּי, וְנִסְתַּחֲפָה שָׂדָךְ.'

וְהוּא אוֹמֵר:

'לֹא כִי, אֶלָּא עַד שֶׁלֹּא אֵרַסְתִּיךְ,

וְהָיָה מַקָּחִי מַקַּח טָעוּת.'

רַבָּן גַּמְלִיאֵל וּרְבִּי אֱלִיעֶזֶר אוֹמְרִים:

נֶאֱמֶנֶת.

וּרְבִּי יְהוֹשֻׁעַ אוֹמֵר:

אֵינָה נֶאֱמֶנֶת, וְלֹא מִפִּיהָ אָנוּ חַיִּים!

אֶלָּא הֲרֵי זוֹ בְחֶזְקַת בְּעוּלָה עַד שֶׁלֹּא תִתְאָרֵס,

הִטְעַתּוּ,

עַד שֶׁתָּבִיא רְאָיָה לִדְבָרֶיהָ.

### @11מסכת כתובות פרק א משנה ז

ז

הִיא אוֹמֶרֶת 'מֻכַּת עֵץ אָנִי',

וְהוּא אוֹמֵר 'לֹא כִי, אֶלָּא דְרוּסַת אִישׁ אַתְּ',

רַבָּן גַּמְלִיאֵל וּרְבִּי אֱלִיעֶזֶר אוֹמְרִים:

נֶאֱמֶנֶת.

וּרְבִּי יְהוֹשֻׁעַ אוֹמֵר:

לֹא מִפִּיהָ אָנוּ חַיִּים!

אֶלָּא הֲרֵי זוֹ בְחֶזְקַת דְּרוּסַת אִישׁ,

עַד שֶׁתָּבִיא רְאָיָה לִדְבָרֶיהָ.

### @11מסכת כתובות פרק א משנה ח

ח

רָאוּהָ מְדַבֶּרֶת עִם אֶחָד, אָמְרוּ לָהּ:

'מַה טִּיבוֹ שֶׁלָּזֶה?'

'אִישׁ פְּלוֹנִי, וְכֹהֵן הוּא',

רַבָּן גַּמְלִיאֵל וּרְבִּי אֱלִיעֶזֶר אוֹמְרִים:

נֶאֱמֶנֶת.

וּרְבִּי יְהוֹשֻׁעַ אוֹמֵר:

לֹא מִפִּיהָ אָנוּ חַיִּים!

אֶלָּא הֲרֵי זוֹ בְחֶזְקַת בְּעוּלָה לַמַּמְזֵר וְלַנָּתִין,

עַד שֶׁתָּבִיא רְאָיָה לִדְבָרֶיהָ.

### @11מסכת כתובות פרק א משנה ט

ט

הָיְתָה מְעֻבֶּרֶת,

'מַה טִּיבוֹ שֶׁלָּעֹבֶר הַזֶּה?'

'מֵאִישׁ פְּלוֹנִי, וְכֹהֵן הוּא.'

רַבָּן גַּמְלִיאֵל וּרְבִּי אֱלִיעֶזֶר אוֹמְרִים:

נֶאֱמֶנֶת.

וּרְבִּי יְהוֹשֻׁעַ אוֹמֵר:

לֹא מִפִּיהָ אָנוּ חַיִּים!

אֶלָּא הֲרֵי זוֹ בְחֶזְקַת מְעֻבֶּרֶת מִנָּתִין וּמַמְזֵר,

עַד שֶׁתָּבִיא רְאָיָה לִדְבָרֶיהָ.

### @11מסכת כתובות פרק א משנה י

י

אָמַר רְבִּי יוֹסֵה:

מַעֲשֶׂה בְתִינוֹקֶת שֶׁיָּרְדָה לְמַלֹּאת מִן הָעַיִן,

וְנֶאֱנָסָה.

אָמַר רְבִּי יוֹחָנָן בֶּן נוּרִי:

אִם רֹב הָעִיר מַשִּׂיאִין לִכְהֻנָּה,

הֲרֵי זוֹ תִנָּשֵׂא לִכְהֻנָּה.

## @22פרק ב

### @11מסכת כתובות פרק ב משנה א

א

הָאִשָּׁה שֶׁנִּתְאַלְמְנָה אוֹ שֶׁנִּתְגָּרְשָׁה,

הִיא אוֹמֶרֶת 'בְּתוּלָה נִשֵּׂאתִי',

וְהוּא אוֹמֵר 'לֹא כִי, אֶלָּא אַלְמָנָה נְשָׂאתִיךְ'.

אִם יֵשׁ עֵדִים שֶׁיָּצַאת בְּהֵינוּמָא, וְרֹאשָׁהּ פָּרוּעַ,

כְּתֻבָּתָהּ מָאתַיִם.

רְבִּי יוֹחָנָן בֶּן בְּרוֹקָה אוֹמֵר:

אַף חִלּוּק קָלִיּוֹת רְאָיָה.

### @11מסכת כתובות פרק ב משנה ב

ב

מוֹדֶה רְבִּי יְהוֹשֻׁעַ בְּאוֹמֵר לַחֲבֵרוֹ:

'שָׂדֶה זֶה, שֶׁלְּאָבִיךָ הָיַת, וּלְקַחְתִּיהָ מִמֶּנּוּ',

נֶאֱמָן, שֶׁהַפֶּה שֶׁאָסַר הוּא הַפֶּה שֶׁהִתִּיר.

אִם יֵשׁ עֵדִים שֶׁהִיא שֶׁלְּאָבִיו,

וְהוּא אוֹמֵר 'לְקַחְתִּיהָ מִמֶּנּוּ',

אֵינוּ נֶאֱמָן.

### @11מסכת כתובות פרק ב משנה ג

ג

הָעֵדִים שֶׁאָמְרוּ:

'כְּתַב יָדֵינוּ הוּא זֶה,

אֲבָל אֲנוּסִים הָיִינוּ, קְטַנִּים הָיִינוּ, פְּסוּלֵי עֵדוּת הָיִינוּ',

הֲרֵי אֵלּוּ נֶאֱמָנִים.

אִם יֵשׁ עֵדִים שֶׁהוּא כְתַב יָדָן,

אוֹ שֶׁהָיְתָה כְתַב יָדָן יוֹצֵא לְמָקוֹם אַחֵר,

אֵינָן נֶאֱמָנִים.

### @11מסכת כתובות פרק ב משנה ד

ד

זֶה אוֹמֵר:

'זֶה כְתַב יָדִי, וְזֶה כְתַב יָדוֹ שֶׁלַּחֲבֵרִי',

וְזֶה אוֹמֵר:

'זֶה כְתַב יָדִי, וְזֶה כְתַב יָדוֹ שֶׁלַּחֲבֵרִי',

הֲרֵי אֵלּוּ נֶאֱמָנִים.

זֶה אוֹמֵר:

'זֶה כְתַב יָדִי',

וְזֶה אוֹמֵר:

'זֶה כְתַב יָדִי',

צְרִיכִים שֶׁיִּצְטָרֵף עִמָּהֶן אַחֵר.

דִּבְרֵי רְבִּי.

וַחֲכָמִים אוֹמְרִים:

אֵינָן צְרִיכִים שֶׁיִּצְטָרֵף עִמָּהֶם אַחֵר,

אֶלָּא נֶאֱמָן אָדָם לוֹמַר 'זֶה כְתַב יָדִי'.

### @11מסכת כתובות פרק ב משנה ה

ה

הָאִשָּׁה שֶׁאָמְרָה:

'אֵשֶׁת אִישׁ הָיִיתִי, וּגְרוּשָׁה אָנִי',

נֶאֱמֶנֶת, שֶׁהַפֶּה שֶׁאָסַר הוּא הַפֶּה שֶׁהִתִּיר.

אִם יֵשׁ עֵדִים שֶׁהִיא אֵשֶׁת אִישׁ, וְהִיא אוֹמֶרֶת:

'גְּרוּשָׁה אֲנִי',

אֵינָה נֶאֱמֶנֶת.

ו

הָאִשָּׁה שֶׁאָמְרָה:

'נִשְׁבֵּתִי, וּטְהוֹרָה אָנִי',

נֶאֱמֶנֶת, שֶׁהַפֶּה שֶׁאָסַר הוּא הַפֶּה שֶׁהִתִּיר.

אִם יֵשׁ עֵדִים שֶׁנִּשְׁבֵּית, וְהִיא אוֹמֶרֶת:

'טְהוֹרָה אָנִי',

אֵינָה נֶאֱמֶנֶת.

אִם מִשֶּׁנִּשֵּׂאת בָּאוּ הָעֵדִים,

הֲרֵי זוֹ לֹא תֵצֵא.

### @11מסכת כתובות פרק ב משנה ו

ז

שְׁתֵּי נָשִׁים שֶׁנִּשְׁבּוּ,

זוֹ אוֹמֶרֶת:

'נִשְׁבֵּתִי, וּטְהוֹרָה אָנִי',

וְזוֹ אוֹמֶרֶת:

'נִשְׁבֵּתִי, וּטְהוֹרָה אָנִי',

אֵינָן נֶאֱמָנוֹת.

בִּזְמַן שֶׁהֵן מְעִידוֹת זוֹ אֶת זוֹ,

הֲרֵי אֵלּוּ נֶאֱמָנוֹת.

### @11מסכת כתובות פרק ב משנה ז

ח

וְכֵן שְׁנֵי אֲנָשִׁים,

זֶה אוֹמֵר 'כֹּהֵן אָנִי',

וְזֶה אוֹמֵר 'כֹּהֵן אָנִי',

אֵינָן נֶאֱמָנִין.

בִּזְמַן שֶׁהֵן מְעִידִין זֶה אֶת זֶה,

הֲרֵי אֵלּוּ נֶאֱמָנִין.

### @11מסכת כתובות פרק ב משנה ח

ט

אָמַר רְבִּי יְהוּדָה:

אֵין מַעֲלִין לִכְהֻנָּה עַל פִּי עֵד אֶחָד.

אָמַר רְבִּי אֶלְעָזָר:

אֶמָּתַי? בִּמְקוֹם שֶׁיֵּשׁ לוֹ עוֹרְרִין.

אֲבָל בִּמְקוֹם שֶׁאֵין לוֹ עוֹרְרִין,

מַעֲלִים לִכְהֻנָּה עַל פִּי עֵד אֶחָד.

רַבָּן שִׁמְעוֹן בֶּן גַּמְלִיאֵל אוֹמֵר,

מִשֵּׁם שִׁמְעוֹן בֶּן הַסֶּגֶן:

מַעֲלִים לִכְהֻנָּה עַל פִּי עֵד אֶחָד.

### @11מסכת כתובות פרק ב משנה ט

י

הָאִשָּׁה שֶׁנֶּחְבְּשָׁה בִידֵי גוֹיִם,

עַל יְדֵי מָמוֹן, מֻתֶּרֶת לְבַעְלָהּ;

וְעַל יְדֵי נְפָשׁוֹת, אֲסוּרָה.

וְכֵן עִיר שֶׁכְּבָשָׁהּ כַּרְקוֹם,

כָּל כֹּהֲנוֹת שֶׁבְּתוֹכָהּ פְּסוּלוֹת.

וְאִם יֵשׁ לָהֶן עֵדִים, אֲפִלּוּ עֶבֶד, אֲפִלּוּ שִׁפְחָה,

הֲרֵי אֵלּוּ נֶאֱמָנִין,

שֶׁאֵין אָדָם מֵעִיד עַל יְדֵי עַצְמוֹ.

אָמַר רְבִּי זְכַרְיָה בֶן הַקַּצָּב:

הַמָּעוֹן הַזֶּה! לֹא זָזָה יָדָהּ מִתּוֹךְ יָדִי,

מִשָּׁעָה שֶׁנִּכְנְסוּ גוֹיִם לִירוּשָׁלַיִם עַד שֶׁיָּצָאנוּ.

אָמְרוּ לוֹ:

אֵין אָדָם מֵעִיד עַל יְדֵי עַצְמוֹ.

### @11מסכת כתובות פרק ב משנה י

יא

וְאֵלּוּ נֶאֱמָנִים לְהָעִיד בְּגָדְלָן מַה שֶּׁרָאוּ בְקָטְנָן:

נֶאֱמָן הוּא אָדָם לוֹמַר:

זֶה כְתַב יָדוֹ שֶׁלְּאַבָּא,

וְזֶה כְתַב יָדוֹ שֶׁלְּאָחִי;

זָכוּר הָיִיתִי בְאֶשֶׁת אִישׁ פְּלוֹנִי,

שֶׁיָּצַאת בְּהֵינוֹמָה וְרֹאשָׁהּ פָּרוּעַ;

שֶׁהָיָה אִישׁ פְּלוֹנִי יוֹצֵא מִבֵּית הַסֵּפֶר לִטְבּוֹל,

[לֹאכַל] בִּתְרוּמָתוֹ; <יש מקום מגורד>

וְשֶׁהָיָה חוֹלֵק עִמָּנוּ עַל הַגֹּרֶן;

וְשֶׁהַמָּקוֹם הַזֶּה בֵית פְּרַס הוּא;

וְעַד כָּן הָיִינוּ בָאִים בַּשַּׁבָּת.

אֲבָל אֵינוּ אָדָם נֶאֱמָן לוֹמַר:

דֶּרֶךְ הָיָה לְאִישׁ פְּלוֹנִי בַמָּקוֹם הַזֶּה,

מַעֲמָד וּמִסְפֵּד הָיָה לְאִישׁ פְּלוֹנִי בַמָּקוֹם הַזֶּה.

## @22פרק ג

### @11מסכת כתובות פרק ג משנה א

א

אֵלּוּ נְעָרוֹת שֶׁיֵּשׁ לָהֶם קְנָס:

הַבָּא עַל הַמַּמְזֶרֶת, וְעַל הַנְּתִינָה, וְעַל הַכּוּתִית.

הַבָּא עַל הַגִּיּוֹרֶת, וְעַל הַשְּׁבוּיָה, וְעַל הַשִּׁפְחָה,

שֶׁנִּפְדּוּ אוֹ שֶׁנִּתְגַּיְּרוּ אוֹ שֶׁנִּשְׁתַּחְרְרוּ

פְּחוּתוֹת מִבְּנוֹת שָׁלוֹשׁ שָׁנִים וְיוֹם אֶחָד.

הַבָּא עַל אֲחוֹתוֹ,

וְעַל אֲחוֹת אָבִיו, וְעַל אֲחוֹת אִמּוֹ,

וְעַל אֲחוֹת אִשְׁתּוֹ,

וְעַל אֵשֶׁת אָחִיו, וְעַל אֵשֶׁת אֲחִי אָבִיו,

וְעַל הַנִּדָּה,

יֵשׁ לָהֶן קְנָס.

אַף עַל פִּי שֶׁהֵן בַּהִכָּרֵת,

אֵין בָּהֶן מִיתַת בֵּית דִּין.

### @11מסכת כתובות פרק ג משנה ב

ב

וְאֵלּוּ שֶׁאֵין לָהֶם קְנָס:

הַבָּא עַל הַגִּיּוֹרֶת, וְעַל הַשְּׁבוּיָה, וְעַל הַשִּׁפְחָה,

שֶׁנִּפְדּוּ אוֹ שֶׁנִּתְגַּיְּרוּ אוֹ שֶׁנִּשְׁתַּחְרְרוּ

יְתֵרוֹת עַל בְּנוֹת שָׁלוֹשׁ שָׁנִים וְיוֹם אֶחָד.

רְבִּי יְהוּדָה אוֹמֵר:

שְׁבוּיָה שֶׁנִּפְדַּת,

הֲרֵי הִיא בִּקְדֻשָּׁתָהּ, אַף עַל פִּי גְדוֹלָה.

ג

הַבָּא עַל בִּתּוֹ, וְעַל בַּת בִּתּוֹ, וְעַל בַּת בְּנוֹ,

וְעַל בַּת אִשְׁתּוֹ, וְעַל בַּת בִּתָּהּ, וְעַל בַּת בְּנָהּ,

אֵין לָהֶם קְנָס,

מִפְּנֵי שֶׁהוּא מִתְחַיֵּב בְּנַפְשׁוֹ,

שֶׁמִּיתָתוֹ בִידֵי בֵית דִּין.

שֶׁכָּל הַמִּתְחַיֵּב בְּנַפְשׁוֹ, אֵין מְשַׁלֵּם מָמוֹן,

שֶׁנֶּאֱמַר: (שְׁמוֹת כא,כב)

"וְלֹא יִהְיֶה אָסוֹן, עָנוֹשׁ יֵעָנֵשׁ".

### @11מסכת כתובות פרק ג משנה ג

ד

נַעֲרָה שֶׁנִּתְאָרְסָה אוֹ שֶׁנִּתְגָּרְשָׁה,

רְבִּי יוֹסֵה הַגָּלִילִי אוֹמֵר:

אֵין לָהּ קְנָס.

רְבִּי עֲקִיבָה אוֹמֵר:

יֶשׁ לָהּ קְנָס, וּקְנָסָהּ לְעַצְמָהּ.

### @11מסכת כתובות פרק ג משנה ד

ה

הַמְפַתֶּה נוֹתֵן שְׁלֹשָׁה דְבָרִים,

וְהָאוֹנֵס אַרְבָּעָה:

הַמְפַתֶּה נוֹתֵן בֹּשֶׁת, וּפְגָם, וּקְנָס;

מוֹסִיף עָלָיו הָאוֹנֵס,

שֶׁהוּא נוֹתֵן אֶת הַצַּעַר.

וּמַה בֵּין הָאוֹנֵס לַמְפַתֶּה?

שֶׁהָאוֹנֵס נוֹתֵן אֶת הַצַּעַר,

וְהַמְפַתֶּה אֵינוּ נוֹתֵן אֶת הַצַּעַר;

שֶׁהָאוֹנֵס נוֹתֵן מִיָּד,

וְהַמְפַתֶּה לִכְשֶׁיּוֹצִיא;

הָאוֹנֵס שׁוֹתֶה בַעֲצִיצוֹ,

וְהַמְפַתֶּה, אִם רוֹצֶה לְהוֹצִיא, יוֹצִיא.

מסכת כתובות פרק ג משנה ה

ו

כֵּיצַד שׁוֹתֶה בַעֲצִיצוֹ?

אֲפִלּוּ הִיא חִגֶּרֶת,

אֲפִלּוּ הִיא סוֹמָא,

אֲפִלּוּ הִיא מֻכַּת שְׁחִין.

אֲבָל נִמְצָא בָהּ דְּבַר זִמָּה,

אוֹ שֶׁאֵינָה רְאוּיָה לָבֹא בְיִשְׂרָאֵל,

אֵינוּ רַשַּׁי לְקַיְּמָהּ, שֶׁנֱּאֱמַר: (דְּבָרִים כב,כט)

"וְלוֹ תִהְיֶה לְאִשָּׁה", אִשָּׁה הָרְאוּיָה לוֹ.

### @11מסכת כתובות פרק ג משנה ו

ז

יְתוֹמָה שֶׁנִּתְאָרְסָה אוֹ שֶׁנִּתְגָּרְשָׁה, <המגיה: וְנִתְגָּרְשָׁה>

רְבִּי אֶלְעָזָר אוֹמֵר:

הָאוֹנֵס חַיָּב, וְהַמְפַתֶּה פָטוּר.

### @11מסכת כתובות פרק ג משנה ז

ח

וְאֵי זוֹ הִיא הַבֹּשֶׁת?

הַכֹּל לְפִי הַמְבַיֵּשׁ וְהַמִּתְבַּיֵּשׁ.

פְּגָם?

רוֹאִין אוֹתָהּ כְּאִלּוּ הִיא שִׁפְחָה נִמְכֶּרֶת,

כַּמָּה הָיְתָה יָפָה, וְכַמָּה הִיא יָפָה.

קְנָס,

שָׁוֶה לְכָל אָדָם.

וְכָל שֶׁיֶּשׁ לוֹ קִצְבָה מִן הַתּוֹרָה,

שָׁוֶה לְכָל אָדָם.

### @11מסכת כתובות פרק ג משנה ח

ט

כָּל מָקוֹם שֶׁיֶּשׁ מֶכֶר, אֵין קְנָס,

וְכָל מָקוֹם שֶׁיֶּשׁ קְנָס, אֵין מֶכֶר.

קְטַנָּה, יֶשׁ לָהּ מֶכֶר, וְאֵין לָהּ קְנָס; <שֶׁיֶּשׁ>

נַעֲרָה, יֶשׁ לָהּ קְנָס, וְאֵין לָהּ מֶכֶר.

בּוֹגֶרֶת, לֹא מֶכֶר וְלֹא קְנָס.

### @11מסכת כתובות פרק ג משנה ט

י

הָאוֹמֵר:

'פִּתִּיתִי בִתּוֹ שֶׁלִּפְלוֹנִי',

מְשַׁלֵּם בֹּשֶׁת וּפְגָם עַל פִּי עַצְמוֹ,

וְאֵינוּ מְשַׁלֵּם קְנָס.

הָאוֹמֵר 'גָּנַבְתִי',

מְשַׁלֵּם אֶת הַקֶּרֶן עַל פִּי עַצְמוֹ,

וְאֵינוּ מְשַׁלֵּם לֹא תַשְׁלוּמֵי כֶפֶל,

וְלֹא תַשְׁלוּמֵי אַרְבָּעָה וַחֲמִשָּׁה.

'הֵמִית שׁוֹרִי אֶת אִישׁ פְּלוֹנִי',

אוֹ 'שׁוֹרוֹ שֶׁלִּפְלוֹנִי',

הֲרֵי זֶה מְשַׁלֵּם עַל פִּי עַצְמוֹ;

'הֵמִית שׁוֹרִי עַבְדּוֹ שֶׁלִּפְלוֹנִי',

אֵינוּ מְשַׁלֵּם עַל פִּי עַצְמוֹ.

זֶה הַכְּלָל:

כָּל הַמְשַׁלֵּם יוֹתֵר מִמַּה שֶּׁהִזִּיק,

אֵינוּ מְשַׁלֵּם עַל פִּי עַצְמוֹ.

## @22פרק ד

### @11מסכת כתובות פרק ד משנה א

א

נַעֲרָה שֶׁנִּתְפַּתְּתָה,

בָּשְׁתָּהּ וּפְגָמָהּ וּקְנָסָהּ שֶׁלְּאָבִיהָ;

וְהַצַּעַר בַּתְּפוּסָה.

עָמְדָה בַדִּין עַד שֶׁלֹּא מֵת הָאָב,

הֲרֵי הֵן שֶׁלָּאָב;

מֵת הָאָב,

הֲרֵי הֵן שֶׁלְּאַחִין;

לֹא הִסְפִּיקָה לַעֲמֹד בַּדִּין עַד שֶׁמֵּת הָאָב,

הֲרֵי הֵן שֶׁלְּעַצְמָהּ.

ב

עָמְדָה בַדִּין עַד שֶׁלֹּא בָגָרָה,

הֲרֵי הֵן שֶׁלָּאָב.

מֵת הָאָב,

הֲרֵי הֵן שֶׁלָּאַחִים;

לֹא הִסְפִּיקָה לַעֲמֹד בַּדִּין עַד שֶׁבָּגָרָה,

הֲרֵי הֵן שֶׁלְּעַצְמָהּ.

ג

רְבִּי שִׁמְעוֹן אוֹמֵר:

אִם לֹא הִסְפִּיקָה לִגְבּוֹת עַד שֶׁמֵּת הָאָב,

הֲרֵי הֵן שֶׁלְּעַצְמָהּ.

וּמַעֲשֵׂה יָדֶיהָ וּמְצִיאָתָהּ,

אַף עַל פִּי שֶׁלֹּא גָבַת, וּמֵת הָאָב,

הֲרֵי הֵן שֶׁלְּאַחִים.

### @11מסכת כתובות פרק ד משנה ב

ד

הַמְאָרֵס אֶת בִּתּוֹ, וְגֵרְשָׁהּ;

אֵרְסָהּ, וְנִתְאַלְמְנָה,

כְּתֻבָּתָהּ שֶׁלוֹ.

הִשִּׂיאָהּ, וְגֵרְשָׁהּ;

הִשִּׂיאָהּ, וְנִתְאַלְמְנָה,

כְּתֻבָּתָהּ שֶׁלָּהּ.

רְבִּי יְהוּדָה אוֹמֵר:

הָרִאשׁוֹנָה שֶׁלָּאָב.

אָמְרוּ לוֹ:

אִם מִשֶּׁהִשִּׂיאָהּ, אֵין לְאָבִיהָ בָהּ רְשׁוּת.

### @11מסכת כתובות פרק ד משנה ג

ה

גִּיּוֹרֶת שֶׁנִּתְגַּיְּרָה בִתָּהּ עִמָּהּ, וְזִנַּת,

הֲרֵי זוֹ בֶחָנֵק.

אֵין לָהּ 'פֶּתַח בֵּית אָב', וְלֹא מֵאָה סֶלַע.

הָיְתָה הוֹרָתָהּ שֶׁלֹּא בִקְדֻשָּׁה, וְלֵדָתָהּ בִּקְדֻשָּׁה,

הֲרֵי זוֹ כְּבַת יִשְׂרָאֵל בִּסְקִילָה,

אֵין לָהּ 'פֶּתַח בֵּית אָב', וְלֹא מֵאָה סֶלַע.

הָיְתָה הוֹרָתָהּ וְלֵדָתָהּ בִּקְדֻשָּׁה,

הֲרֵי זוֹ כְבַת יִשְׂרָאֵל לְכָל דָּבָר.

יֶשׁ לָהּ אָב וְאֵין לָהּ 'פֶּתַח בֵּית אָב';

יֶשׁ לָהּ 'פֶּתַח בֵּית אָב' וְאֵין לָהּ אָב,

הֲרֵי זוֹ בִסְקִילָה.

לֹא נֶאֱמַר (דְּבָרִים כב,כא) "פֶּתַח בֵּית אָבִיהָ" אֶלָּא מִצְוָה.

### @11מסכת כתובות פרק ד משנה ד

ו

הָאָב זַכַּאי בְּבִתּוֹ בְקִדּוּשֶׁיהָ בַכֶּסֶף וּבִשְׁטָר וּבַבִּיאָה,

וְזַכַּי בִּמְצִיאָתָהּ וּבְמַעֲשֵׂה יָדֶיהָ, וּבְהָפֵר נְדָרֶיהָ,

וּמְקַבֵּל גִּטָּהּ, וְאֵינוּ אוֹכֵל פֵּרוֹת בְּחַיֶּיהָ.

נִשֵּׂאת,

יוֹתֵר עָלָיו הַבַּעַל,

שֶׁהוּא אוֹכֵל פֵּרוֹת בְּחַיֶּיהָ,

וְחַיָּב בִּמְזוֹנוֹתֶיהָ, וּבְפִרְקוֹנָהּ וּבִקְבוּרָתָהּ.

רְבִּי יְהוּדָה אוֹמֵר:

אֲפִלּוּ עָנִי שֶׁבְּיִשְׂרָאֵל,

לֹא יִפְחֹת מִשְּׁנֵי חֲלִילִים וּמְקוֹנֶנֶת.

### @11מסכת כתובות פרק ד משנה ה

ז

לְעוֹלָם הִיא בִרְשׁוּת הָאָב,

עַד שֶׁתִּכָּנֵס לַחֻפָּה.

מָסַר הָאָב לִשְׁלוּחֵי הַבַּעַל,

הֲרֵי הִיא בִרְשׁוּת הַבַּעַל.

הָלְכוּ שְׁלוּחֵי הָאָב עִם שְׁלוּחֵי הַבַּעַל,

הֲרֵי הִיא בִרְשׁוּת הָאָב.

מָסְרוּ שְׁלוּחֵי הָאָב לִשְׁלוּחֵי הַבַּעַל,

הֲרֵי הִיא בִרְשׁוּת הַבַּעַל.

### @11מסכת כתובות פרק ד משנה ו

ח

הָאָב אֵינוּ חַיָּב בִּמְזוֹנוֹת בִּתּוֹ.

זֶה מִדְרָשׁ דָּרַשׁ רְבִּי אֶלְעָזָר בֶּן עֲזַרְיָה,

לִפְנֵי חֲכָמִים בַּכֶּרֶם בְּיַבְנֶה:

"הַבָּנִים יִירָשׁוּ וְהַבָּנוֹת יִזּוֹנוּ",

מָה הַבָּנִים אֵינָן יוֹרְשִׁין אֶלָּא לְאַחַר מִיתַת אֲבִיהֶם,

אַף הַבָּנוֹת לֹא יִזּוֹנוּ אֶלָּא לְאַחַר מִיתַת אֲבִיהֶם.

### @11מסכת כתובות פרק ד משנה ז

ט

לֹא כָתַב לָהּ כְּתֻבָּה,

בְּתוּלָה גוֹבָה מָאתַיִם, וְאַלְמָנָה מָנֶה,

שֶׁהוּא תְנַי בֵּית דִּין.

כָּתַב לָהּ שָׂדֶה שׁוֹוָה מָנֶה תַחַת מָאתַיִם זוּז,

לֹא כָתַב לָהּ 'כָּל נִכְסִים דְּאִיתַיִן לִי אַחְרָיִין לִכְתֻבָּתִיךְ',

חַיָּב, שֶׁהוּא תְנַי בֵּית דִּין.

### (@11מסכת כתובות פרק ד משנה ח)

לֹא כָתַב לָהּ

'דְּאִם תִּשְׁתְּבַיִין אֶפְרְקִנִּיךְ וַאֲתֵבִנִּיךְ לִי לְאִנְתּוּ',

וּבַכֹּהָנֶת, 'אַחְזְרִנִּיךְ לִמְדִינְתִּיךְ',

חַיָּב, שֶׁהוּא תְנַי בֵּית דִּין.

### (@11מסכת כתובות פרק ד משנה ט)

נִשְׁבֵּית, חַיָּב לִפְדוֹתָהּ.

אָמַר:

'הֲרֵי גִטָּהּ וּכְתֻבָּתָהּ, תִּפְדֶּה אֶת עַצְמָהּ',

אֵינוּ רַשַּׁי.

לָקַת, חַיָּב לְרַפֹּאתָהּ.

אָמַר:

'הֲרֵי גִטָּהּ וּכְתֻבָּתָהּ, תְּרַפֵּא אֶת עַצְמָהּ,

רַשַּׁי.

### @11מסכת כתובות פרק ד משנה י

י

לֹא כָתַב לָהּ:

'בְּנִין דִּכְרִין דְּיֶהֱווֹן לִיךְ מִנַּי,

דְּיִירְתוּן יָת כְּסַף כְּתֻבָּתִיךְ

יוֹתֵר עַל חוּלַקְהוֹן דִּי עִם אֲחֵיהוֹן',

חַיָּב, שֶׁהוּא תְנַי בֵּית דִּין.

### (@11מסכת כתובות פרק ד משנה יא)

'בְּנָן נָקְבָּן דִּי יֶהֶוְיָן לִיךְ מִנַּי,

אִנִּין יִהְוְיָן בְּבַיְתִי יָתְבָן וּמִתַּזְנָן מִן נִכְסַי

עַד דִּי יִתְנַסְבָן לְגֻבְרִין',

חַיָּב, שֶׁהוּא תְנַי בֵּית דִּין.

### @11מסכת כתובות פרק ד משנה יב

יא

'וְאַתְּ תֶּהֶוְיִין יָתְבָה בְּבַיְתִי וּמִתַּזְנָה מִן נִכְסַי,

כָּל יוֹמֵי מֵגַד אַרְמְלוּתִיךְ בְּבַיְתִי',

חַיָּב, שֶׁהוּא תְנַי בֵּית דִּין.

יב

כָּךְ הָיוּ אַנְשֵׁי יְרוּשָׁלַיִם כּוֹתְבִין.

וְאַנְשֵׁי הַגָּלִיל הָיוּ כוֹתְבִין כְּאַנְשֵׁי יְרוּשָׁלַיִם.

וּבִיהוּדָה הָיוּ כוֹתְבִין:

'עַד שֶׁיִּרְצוּ הַיּוֹרְשִׁים לִתֵּן לָהּ כְּתֻבָּתָהּ';

לְפִיכָךְ, אִם רָצוּ הַיּוֹרְשִׁים,

נוֹתְנִין לָהּ כְּתֻבָּתָהּ וּפוֹטְרִים אוֹתָהּ.

## @22פרק ה

### @11מסכת כתובות פרק ה משנה א

א

אַף עַל פִּי שֶׁאָמָרוּ:

בְּתוּלָה גוֹבָה מָאתַיִם וְאַלְמָנָה מָנֶה,

אִם רָצָה לְהוֹסִיף אֲפִלּוּ מֵאָה מָנֶה, יוֹסִיף.

נִתְאַלְמְנָה, אוֹ נִתְגָּרְשָׁה,

בֵּין מִן הָאֵרוּסִין וּבֵין מִן הַנִּשּׂוּאִין,

גּוֹבָה אֶת הַכֹּל.

רְבִּי לְעָזָר בֶּן עֲזַרְיָה אוֹמֵר:

מִן הַנִּשּׂוּאִין,

גּוֹבָה אֶת הַכֹּל;

מִן הָאֵרוּסִין,

בְּתוּלָה גוֹבָה מָאתַיִם וְאַלְמָנָה מָנֶה,

שֶׁלֹּא כָתַב לָהּ אֶלָּא עַל מְנָת שֶׁהוּא כוֹנְסָהּ.

ב

רְבִּי יְהוּדָה אוֹמֵר:

אִם רָצָה, כּוֹתֵב לִבְתוּלָה שְׁטָר שֶׁלְּמָאתַיִם,

וְהִיא כּוֹתֶבֶת לוֹ שֶׁנִּתְקַבַּלְתִּי מִמָּךְ מָנֶה,

וּלְאַלְמָנָה מָנֶה,

וְהִיא כּוֹתֶבֶת לוֹ שֶׁנִּתְקַבַּלְתִּי מִמָּךְ חֲמִשִּׁים זוּז.

רְבִּי מֵאִיר אוֹמֵר:

כָּל הַפּוֹחֵת לִבְתוּלָה מִמָּאתַיִם,

וּלְאַלְמָנָה מִמָּנֶה,

הֲרֵי זוֹ בְּעִילַת זְנוּת.

### @11מסכת כתובות פרק ה משנה ב

ג

נוֹתְנִין לִבְתוּלָה שְׁנֵים עָשָׂר חֹדֶשׁ מִשֶּׁתָּבַע לָהּ הַבַּעַל, <מחוק: משתבעה>

לְפַרְנֵס אֶת עַצְמָהּ.

כַּשֵּׁם שנּוֹתְנִין לָאִשָּׁה,

כָּךְ נוֹתְנִין לָאִישׁ לְפַרְנֵס אֶת עַצְמוֹ.

וּלְאַלְמָנָה, שְׁלֹשִׁים יוֹם.

הִגִּיעַ זְמַנָּם וְלֹא נִשֵּׂאוּ, אוֹ שֶׁמֵּתוּ בַעְלֵיהֶן,

אוֹכְלוֹת מִשֶּׁלּוֹ וְאוֹכְלוֹת בִּתְרוּמָה.

רְבִּי טַרְפוֹן אוֹמֵר:

נוֹתְנִין לָהּ הַכֹּל תְּרוּמָה. <בתרומה>

רְבִּי עֲקִיבָה אוֹמֵר:

מַחְצָה חֻלִּין וּמַחְצָה תְרוּמָה.

### @11מסכת כתובות פרק ה משנה ג

ד

הַיָּבָם אֵינוּ מַאֲכִיל בִּתְרוּמָה.

עָשַׂת שִׁשָּׁה חֳדָשִׁים לִפְנֵי הַבַּעַל,

וְשִׁשָּׁה חֳדָשִׁים לִפְנֵי הַיָּבָם,

אֲפִלּוּ כֻלָּם לִפְנֵי הַבַּעַל,

חָסֵר יוֹם אֶחָד לִפְנֵי הַיָּבָם,

אֵינוּ מַאֲכִיל בִּתְרוּמָה.

זוֹ מִשְׁנָה הָרִאשׁוֹנָה.

בֵּית דִּין שֶׁלְּאַחֲרֵיהֶם אָמָרוּ:

אֵין הָאִשָּׁה אוֹכֶלֶת בִּתְרוּמָה,

עַד שֶׁתִּכָּנֵס לַחֻפָּה.

### @11מסכת כתובות פרק ה משנה ד

ה

הַמַּקְדִּישׁ מַעֲשֵׂה יְדֵי אִשְׁתּוֹ,

הֲרֵי זוֹ עוֹשָׂה אוֹכֶלֶת,

וְהַמּוֹתָר,

רְבִּי מֵאִיר אוֹמֵר:

הֶקְדֵּשׁ.

וּרְבִּי יוֹחָנָן הַסַּנְדַּלָּר אוֹמֵר:

חֻלִּין.

### @11מסכת כתובות פרק ה משנה ה

ו

אֵלּוּ מְלָאכוֹת שֶׁהָאִשָּׁה עוֹשָׂה לְבַעְלָהּ:

טוֹחֶנֶת, וְאוֹפָה, וּמְכַבֶּסֶת,

וּמְבַשֶּׁלֶת, וּמֵינִיקָה אֶת בְּנָהּ,

וּמַצַּעַת אֶת הַמִּטָּה,

וְעוֹשָׂה בַצֶּמֶר.

הִכְנִיסָה לּוֹ שִׁפְחָה אַחַת,

לֹא טוֹחֶנֶת, וְלֹא אוֹפָה, וְלֹא מְכַבֶּסֶת;

שְׁתַּיִם,

אֵינָה מְבַשֶּׁלֶת, וְאֵינָהּ מֵינִיקָה אֶת בְּנָהּ;

שָׁלוֹשׁ,

אֵינָה מַצַּעַת אֶת הַמִּטָּה;

אַרְבַּע,

יוֹשֶׁבֶת בְּקַתֶדְרָה.

רְבִּי אֱלִיעֶזֶר אוֹמֵר:

אֲפִלּוּ הִכְנִיסָה לוֹ מֵאָה שִׁפְחָה,

כּוֹפָהּ לַעֲשׁוֹת בַּצֶּמֶר,

שֶׁהַבַּטָּלָה מְבִיאָה לִידֵי זִמָּה.

ז

רַבָּן שִׁמְעוֹן בֶּן גַּמְלִיאֵל אוֹמֵר:

אַף הַמַּדִּיר אֶת אִשְׁתּוֹ מִלַּעֲשׁוֹת מְלָאכָה,

יוֹצִיא וְיִתֵּן כְּתֻבָּתָהּ,

שֶׁהַבַּטָּלָה מְבִיאָה לִידֵי שַׁעְמוּם.

### @11מסכת כתובות פרק ה משנה ו

ח

הַמַּדִּיר אֶת אִשְׁתּוֹ מִתַּשְׁמִישׁ הַמִּטָּה,

בֵּית שַׁמַּי אוֹמְרִים:

שְׁתֵּי שַׁבָּתוֹת.

וּבֵית הֶלֵּל אוֹמְרִים:

שַׁבָּת אַחַת.

הַתַּלְמִידִים הַיּוֹצְאִין לְתַלְמוּד תּוֹרָה שֶׁלֹּא בִרְשׁוּת,

שְׁלֹשִׁים יוֹם;

וְהַפּוֹעֲלִין, שַׁבָּת אַחַת.

הָעוֹנָה הָאֲמוּרָה בַתּוֹרָה:

הַטַּיָּלִים, בְּכָל יוֹם,

וְהַפּוֹעֲלִין, שְׁתַּיִם בַּשַּׁבָּת,

וְהַחַמָּרִים, אַחַת בַּשַּׁבָּת,

וְהַגַּמָּלִים, אַחַת לִשְׁלֹשִׁים יוֹם,

וְהַסַּפָּנִים, אַחַת לְשִׁשָּׁה חֳדָשִׁים.

דִּבְרֵי רְבִּי אֶלְעָזֶָר.

### @11מסכת כתובות פרק ה משנה ז

ט

הַמּוֹרֶדֶת עַל בַּעְלָהּ,

פּוֹחֲתִין לָהּ מִכְּתֻבָּתָהּ שִׁבְעָה דִינָרִין בַּשַּׁבָּת.

רְבִּי יְהוּדָה אוֹמֵר:

שִׁבְעָה תָרְפְּעִיקִין. <תורפייקין>

י

עַד אֵימָתַי הוּא פּוֹחֵת?

כְּנֶגֶד כְּתֻבָּתָהּ.

רְבִּי יוֹסֵה אוֹמֵר:

לְעוֹלָם הוּא פוֹחֵת וְהוֹלֵךְ,

שֶׁמֵּא תִפֹּל לָהּ יְרֻשָּׁה מִמָּקוֹם אַחֵר,

וְיַחְזֹר וְיִגבֶּה מִמֶּנָּה.

וְכֵן הַמּוֹרֵד עַל אִשְׁתּוֹ,

מוֹסִיפִין לָהּ עַל כְּתֻבָּתָהּ שְׁלֹשָׁה דִינָרִין בַּשַּׁבָּת.

רְבִּי יְהוּדָה אוֹמֵר: <יודה>

שְׁלֹשָׁה טָרְפְּעִיקִין. <תורפייקין>

### @11מסכת כתובות פרק ה משנה ח

יא

הַמַּשְׁרֶה אֶת אִשְׁתּוֹ עַל יְדֵי שָׁלִישׁ,

לֹא יִפְחֹת לָהּ מִקַּבַּיִם חִטִּים,

וּמֵאַרְבַּעַת קַבִּין שְׂעוֹרִים.

אָמַר רְבִּי יוֹסֵה:

לֹא פָסַק שְׂעוֹרִין אֶלָּא רְבִּי יִשְׁמָעֵאל,

שֶׁהָיָה סָמוּךְ לֶאֱדוֹם.

יב

נוֹתֵן לָהּ חֲצִי קַב קִטְנִית,

וַחֲצִי לֹג שֶׁמֶן,

וְקַב גְּרוֹגְרוֹת אוֹ מָנֶה דְבֵלָה.

וְאִם אֵין לוֹ,

פּוֹסֵק לְעֻמָּתָן פֵּרוֹת מִמָּקוֹם אַחֵר.

נוֹתֵן לָהּ מִטָּה וּמַפָּץ,

אִם אֵין לוֹ מַפָּץ, מַחְצֶלֶת.

נוֹתֵן לָהּ כַּפָּח לְרֹאשָׁהּ,

וַחֲגוֹר לְמָתְנֶיהָ, <וְחָגוֹר>

וּמַנְעָל מִמּוֹעֵד לְמוֹעֵד,

וְכֵלִים שֶׁלַּחֲמִשִּׁים זוּז מִשָּׁנָה לְשָׁנָה.

אֵינוּ נוֹתֵן לָהּ לֹא חֲדָשִׁים בִּימוֹת הַחַמָּה,

וְלֹא שְׁחָקִים בִּימוֹת הַגְּשָׁמִים,

אֶלָּא נוֹתֵן לָהּ כֵּלִים שֶׁלַּחֲמִשִּׁים זוּז בִּימוֹת הַגְּשָׁמִים,

וְהִיא מִתְכַּסָּה בִבְלָיוֹתֵיהֶן בִּימוֹת הַחַמָּה,

וְהַשְּׁחָקִים שֶׁלָּהּ.

### @11מסכת כתובות פרק ה משנה ט

יג

נוֹתֵן לָהּ מָעָה כֶסֶף לִצְרָכֶיהָ,

וְהִיא אוֹכֶלֶת עִמּוֹ מִלֵּילֵי שַׁבָּת לְלֵילֵי שַׁבָּת.

וְאִם אֵינוּ נוֹתֵן לָהּ מָעָה כֶסֶף לִצְרָכֶיהָ,

מַעֲשֵׂה יָדֶיהָ שֶׁלָּהּ.

וּמָה הִיא עוֹשָׂה לוֹ?

מִשְׁקַל חָמֵשׁ סְלָעִים שְׁתִי בִיהוּדָה,

שֶׁהֵן עֶשֶׂר סְלָעִים בַּגָּלִיל.

אוֹ מִשְׁקַל עֶשֶׂר סְלָעִים עֵרֶב בִּיהוּדָה,

שֶׁהֵן עֶשְׂרִים סְלָעִים בַּגָּלִיל.

וְאִם הָיְתָה מְנִיקָה,

פּוֹחֲתִין לָהּ מִמַּעֲשֵׂה יָדֶיהָ,

וּמוֹסִיפִין לָהּ עַל מְזוֹנוֹתֶיהָ.

בַּמֵּי דְבָרִים אֲמוּרִים?

בְּעָנִי שֶׁבְּיִשְׂרָאֵל,

אֲבָל בִּמְכֻבָּד, הַכֹּל לְפִי כְבוֹדוֹ.

## @22פרק ו

### @11מסכת כתובות פרק ו משנה א

א

מְצִיאַת הָאִשָּׁה, וּמַעֲשֵׂה יָדֶיהָ, שֶׁלְּבַעְלָהּ.

וְיוֹרְשַׁתָּהּ, וְאוֹכֵל פֵּרוֹת בְּחַיֶּיהָ.

בָּשְׁתָּהּ וּפְגָמָהּ, שֶׁלָּהּ.

רְבִּי יְהוּדָה בֶן בְּתִירָה אוֹמֵר:

בִּזְמַן שֶׁבַּסֵּתֶר, לָהּ שְׁנֵי חֲלָקִים וְלוֹ אֶחָד,

וּבִזְמַן שֶׁבַּגָּלוּי, לוֹ שְׁנֵי חֲלָקִים וְלָהּ אֶחָד.

שֶׁלּוֹ, נוֹתְנִין לוֹ מִיָּד,

וְשֶׁלָּהּ, יִלָּקַח בָּהֶן קַרְקַע,

וְהוּא אוֹכֵל פֵּרוֹת.

### @11מסכת כתובות פרק ו משנה ב

ב

הַפּוֹסֵק מָעוֹת לַחֲתָנוֹ, וּמֵת חֲתָנוֹ,

אָמְרוּ חֲכָמִים:

יָכוֹל הוּא שֶׁיֹּאמַר:

לְאָחִיךָ הָיִיתִי רוֹצֶה לִתֵּן,

וְלָךְ אֵי אֶפְשִׁי לִתֵּן.

### @11מסכת כתובות פרק ו משנה ג

ג

פָּסְקָה לְהַכְנִיס לוֹ אֶלֶף דִּינָר,

וְהוּא פוֹסֵק כְּנֶגְדָּן חֲמִשָּׁה עָשָׂר מָנֶה.

כְּנֶגֶד הַשּׁוּם, הוּא פוֹסֵק פָּחוּת חֹמֶשׁ.

שׁוּם בְּמָנֶה, וְשׁוֹוֶה מָנֶה, אֵין לוֹ אֶלָּא מָנֶה.

שׁוּם בְּמָנֶה, נוֹתֶנֶת שְׁלֹשִׁים וְאֶחָד דֵּינָר.

אַרְבַּע מֵאוֹת, הוּא נוֹתֵן חֲמֵשׁ מֵאוֹת.

וּכְשֶׁהֶחָתָן פּוֹסֵק, הוּא פוֹסֵק פָּחוּת חֹמֶשׁ.

### @11מסכת כתובות פרק ו משנה ד

ד

פָּסְקָה לְהַכְנִיס לוֹ כְסָפִים,

סַלְעוֹ וְנֶעֱשֵׂית שִׁשָּׁה דֵינָרִין.

הֶחָתָן מְקַבֵּל עָלָיו עֲשָׂרָה דִינָרִין וְקֻפָּה לְכָל מָנֶה.

רַבָּן שִׁמְעוֹן בֶּן גַּמְלִיאֵל אוֹמֵר:

הַכֹּל כְּמִנְהַג הַמְּדִינָה.

### @11מסכת כתובות פרק ו משנה ה

ה

הַמַּשִּׂיא אֶת בִּתּוֹ סְתָם,

לֹא יִפְחֹת לָהּ מֵחֲמִשִּׁים זוּז.

פָּסַק לְהַכְנִיסָהּ עֲרֻמָּה,

לֹא יֹאמַר הַבַּעַל:

'כְּשֶׁתָּבֹא לְבֵיתִי, אֲכַסָּהּ בִּכְסוּתִי,

אֶלָּא מְכַסָּהּ וְעוֹדָהּ בְּבֵית אָבִיהָ.

וְכֵן הַמַּשִּׂיאִין אֶת הַיְתוֹמָה,

לֹא יִפְחֲתוּ לָהּ מֵחֲמִשִּׁים זוּז.

וְאִם יֵשׁ בַּכִּיס,

מְפַרְנְסִין אוֹתָהּ לְפִי כְבוֹדָהּ.

### @11מסכת כתובות פרק ו משנה ו

ו

יְתוֹמָה שֶׁהִשִּׂיאַתָּהּ אִמָּהּ וְאַחֶיהָ,

וְכָתְבוּ לָהּ מֵאָה וַחֲמִשִּׁים זוּז,

יְכוּלָה הִיא מִשֶּׁתַּגְדִּיל

לְהוֹצִיא מִיָּדָן מַה שֶּׁרָאוּי לְהִנָּתֵן לָהּ.

רְבִּי יְהוּדָה אוֹמֵר:

אִם הִשִּׂיאוּ הַבַּת הָרִאשׁוֹנָה,

יִנָּתֵן לַשְּׁנִיָּה כְּדֶרֶךְ שֶׁנִּתַּן לָרִאשׁוֹנָה.

וַחֲכָמִים אוֹמְרִים:

פְּעָמִים שֶׁאָדָם עָנִי וּמַעְשִׁיר,

אוֹ עָשִׁיר וּמַעְנִי.

אֶלָּא שָׁמִין אֶת הַנְּכָסִים וְנוֹתְנִין לָהּ.

### @11מסכת כתובות פרק ו משנה ז

ז

הַמַּשְׁלִישׁ מָעוֹת לְבִתּוֹ, וְהִיא אוֹמֶרֶת:

'נֶאֱמָן בַּעְלִי עָלַי',

יַעֲשֶׂה שְׁלִישׁ מַה שֶּׁהָשְׁלַשׁ בְּיָדוֹ.

דִּבְרֵי רְבִּי מֵאִיר.

אָמַר רְבִּי יוֹסֵה:

וְכִי אֵינָה אֶלָּא שָׂדֶה, וְהִיא רוֹצָה לְמָכְרָהּ,

וַהֲרֵי הִיא מְכוּרָה מֵעַכְשָׁיו?

בַּמֵּי דְבָרִים אֲמוּרִים? בִּגְדוֹלָה.

אֲבָל בִּקְטַנָּה, אֵין מַעֲשֵׂה קְטַנָּה כְלוּם.

## @22פרק ז

### @11מסכת כתובות פרק ז משנה א

א

הַמַּדִּיר אֶת אִשְׁתּוֹ מִלֵּהָנוֹת לוֹ,

עַד שְׁלֹשִׁים יוֹם, יַעֲמִיד פַּרְנָס.

יָתֵר מִכֵּן, יוֹצִיא וְיִתֵּן כְּתֻבָּה.

רְבִּי יְהוּדָה אוֹמֵר:

בְּיִשְׂרָאֵל,

חֹדֶשׁ אֶחָד, יְקַיֵּם, וּשְׁנַיִם, יוֹצִיא וְיִתֵּן כְּתֻבָּה.

וּבַכֹּהֲנוֹת,

שְׁנַיִם, יְקַיֵּם, וּשְׁלֹשָׁה, יוֹצִיא וְיִתֵּן כְּתֻבָּה.

### @11מסכת כתובות פרק ז משנה ב

ב

הַמַּדִּיר אֶת אִשְׁתּוֹ שֶׁלֹּא תִטְעֹם אֶחָד מִכָּל הַפֵּרוֹת,

יוֹצִיא וְיִתֵּן כְּתֻבָּה.

רְבִּי יְהוּדָה אוֹמֵר:

בְּיִשְׂרָאֵל,

יוֹם אֶחָד, יְקַיֵּם, וּשְׁנַיִם, יוֹצִיא וְיִתֵּן כְּתֻבָּה.

וּבַכֹּהֲנוֹת,

שְׁנַיִם, יְקַיֵּם, וּשְׁלֹשָׁה, יוֹצִיא וְיִתֵּן כְּתֻבָּה.

### @11מסכת כתובות פרק ז משנה ג

ג

הַמַּדִּיר אֶת אִשְׁתּוֹ שֶׁלֹּא תִתְקַשֵּׁט בְּאֶחָד מִכָּל הַמִּינִים,

יוֹצִיא וְיִתֵּן כְּתֻבָּה.

רְבִּי יוֹסֵה אוֹמֵר:

בָּעֲנִיּוֹת, שֶׁלֹּא נָתַן קִצְבָה,

וּבָעֲשִׁירוֹת, שְׁלֹשִׁים יוֹם.

### @11מסכת כתובות פרק ז משנה ד

ד

הַמַּדִּיר אֶת אִשְׁתּוֹ שֶׁלֹּא תֵלֵךְ לְבֵית אָבִיהָ,

בִּזְמַן שֶׁהֵן עִמָּהּ בָּעִיר,

חֹדֶשׁ אֶחָד, יְקַיֵּם, וּשְׁנַיִם, יוֹצִיא וְיִתֵּן כְּתֻבָּה.

בִּזְמַן שֶׁהֵן בְּעִיר אַחֶרֶת,

רֶגֶל אֶחָד, יְקַיֵּם, וּשְׁנַיִם, יוֹצִיא וְיִתֵּן כְּתֻבָּה.

### @11מסכת כתובות פרק ז משנה ה

ה

הַמַּדִּיר אֶת אִשְׁתּוֹ שֶׁלֹּא תֵלֵךְ לְבֵית הָאֵבֶל,

אוֹ לְבֵית הַמִּשְׁתֶּה,

יוֹצִיא וְיִתֵּן כְּתֻבָּה, מִפְּנֵי שֶׁנָּעַל בְּפָנֶיהָ.

אִם הָיָה טוֹעֵן 'מִשּׁוּם דָּבָר אַחֵר',

רַשַּׁי.

אָמַר לָהּ:

'עַל מְנָת שֶׁתֹּאמְרִי לְאִישׁ פְּלוֹנִי מַה שֶּׁאָמַרְתְּ לִי',

אוֹ 'מַה שֶּׁאָמַרְתִּי לִיךְ',

אוֹ שֶׁתְּהֵא מְמַלָּא וּמְעָרָה לָאֶשְׁפָּה, <לאשפות>

יוֹצִיא וְיִתֵּן כְּתֻבָּה.

### @11מסכת כתובות פרק ז משנה ו

ו

וְאֵלּוּ יוֹצְאוֹת שֶׁלֹּא בִכְתֻבָּה:

הָעוֹבֶרֶת עַל דַּת מֹשֶׁה וִיהוּדִים.

אֵי זוֹ הִיא דַּת מֹשֶׁה?

מַאֲכִילַתּוּ שֶׁאֵינוּ מְעֻשָּׂר,

וּמְשַׁמְּשַׁתּוּ נִדָּה,

וְלֹא קוֹצָה לָהּ חַלָּה,

וְנוֹדֶרֶת וְאֵינָה מְקַיֶּמֶת.

וְאֵי זוֹ הִיא דַּת יְהוּדִים?

יוֹצָא וְרֹאשָׁהּ פָּרוּעַ,

וְטוֹוָה בַשּׁוּק,

וּמְדַבֶּרֶת עִם כָּל אָדָם.

אַבָּא שָׁאוּל אוֹמֵר:

אַף הַמְקַלֶּלֶת יוֹלְדָיו בְּפָנָיו.

רְבִּי טַרְפוֹן אוֹמֵר:

אַף הַקּוֹלָנִית.

אֵי זוֹ הִיא קוֹלָנִית?

כָּל שֶׁהִיא מְדַבֶּרֶת בְּתוֹךְ בֵּיתָהּ,

וּשְׁכֵנֶיהָ שׁוֹמְעִין אֶת קוֹלָהּ.

### @11מסכת כתובות פרק ז משנה ז

ז

הַמְקַדֵּשׁ אֶת הָאִשָּׁה עַל מְנָת שֶׁאֵין עָלֶיהָ נְדָרִים,

וְנִמְצְאוּ עָלֶיהָ נְדָרִים,

אֵינָה מְקֻדֶּשֶׁת.

כְּנָסָהּ סְתָם, וְנִמְצְאוּ עָלֶיהָ נְדָרִים,

תֵּצֵא שֶׁלֹּא בִכְתֻבָּה.

עַל מְנָת שֶׁאֵין בָּהּ מוּמִין,

וְנִמְצְאוּ בָהּ מוּמִין,

אֵינָה מְקֻדֶּשֶׁת.

כְּנָסָהּ סְתָם, וְנִמְצְאוּ בָהּ מוּמִין,

תֵּצֵא שֶׁלֹּא בִכְתֻבָּה,

שֶׁכָּל הַמּוּמִין פּוֹסְלִין בַּכֹּהֲנִים,

וּפוֹסְלִין בַּנָּשִׁים.

### @11מסכת כתובות פרק ז משנה ח

ח

הָיוּ בָהּ מוּמִין וְעוֹדָהּ בְּבֵית אָבִיהָ,

הָאָב צָרִיךְ לְהָבִיא רְאָיָה,

שֶׁמִּשֶּׁנִּתְאָרְסָה הָיוּ בָהּ מוּמִין אֵלּוּ,

וְנִסְחֲפָה שָׂדֵהוּ.

נִכְנְסָה לִרְשׁוּת הַבַּעַל,

הַבַּעַל צָרִיךְ לְהָבִיא רְאָיָה,

שֶׁעַד שֶׁלֹּא תִתְאָרֵס נוֹלָדוּ לָהּ מוּמִין אֵלּוּ,

וְהָיָה מַקָּחוֹ מַקַּח טָעוּת.

דִּבְרֵי רְבִּי מֵאִיר.

וַחֲכָמִים אוֹמְרִים:

בַּמֵּי דְבָרִים אֲמוּרִים?

בְּמוּמִין שֶׁבַּסֵּתֶר,

אֲבָל בְּמוּמִין שֶׁבַּגָּלוּי, אֵינוּ יָכוֹל לִטְעוֹן.

אִם יֵשׁ עִמּוֹ מַרְחֵץ בְּאוֹתָהּ הָעִיר,

אַף בְּמוּמִין שֶׁבַּסֵּתֶר אֵינוּ יָכוֹל לִטְעוֹן,

מִפְּנֵי שֶׁהוּא בוֹדֵק בְּיַד קְרוֹבוֹתָיו.

### @11מסכת כתובות פרק ז משנה ט

ט

הָאִישׁ שֶׁנּוֹלְדוּ לוֹ מוּמִין,

אֵין כּוֹפִין אוֹתוֹ לְהוֹצִיא.

אָמַר רַבָּן שִׁמְעוֹן בֶּן גַּמְלִיאֵל:

בַּמֵּי דְבָרִים אֲמוּרִים?

בְּמוּמִין קְטַנִּים, אֲבָל בִּגְדוֹלִים,

כּוֹפִין אוֹתוֹ לְהוֹצִיא.

### @11מסכת כתובות פרק ז משנה י

י

אֵלּוּ שֶׁכּוֹפִין אוֹתָן לְהוֹצִיא:

מֻכֵּה שְׁחִין, וּבַעַל פּוֹלִיפוֹס,

וְהַמְקַמֵּץ, וְצוֹרֵף הַנְּחֹשֶׁת, וְהַבֻּרְסִי,

בֵּין שֶׁהָיוּ כֵן עַד שֶׁלֹּא נִשֵּׂאוּ,

וּבֵין מִשֶּׁנִּשֵּׂאוּ לָמְדוּ.

וְעַל כֻּלָּן אָמַר רְבִּי מֵאִיר:

אַף עַל פִּי שֶׁהִתְנָה עִמָּהּ,

יְכוּלָה הִיא שֶׁתֹּאמַר:

'סְבוּרָה הָיִיתִי שֶׁאֲנִי יְכוּלָה לְקַבֵּל,

וְעַכְשָׁיו אֵינִי יְכוּלָה לְקַבֵּל.'

וַחֲכָמִים אוֹמְרִים:

מְקַבֶּלֶת הִיא עַל כָּרְחָהּ,

חוּץ מִמֻּכֵּה שְׁחִין, מִפְּנֵי שֶׁהִיא מְמַקַּתּוּ.

מַעֲשֶׂה בְצַיְדָן בְּבֻרְסִי שֶׁמֵּת,

וְהָיָה לוֹ אָח בֻּרְסִי,

אָמְרוּ חֲכָמִים:

יְכוּלָה הִיא שֶׁתֹּאמַר:

'לְאָחִיךָ הָיִיתִי יְכוּלָה לְקַבֵּל,

וְלָךְ אֵינִי יְכוּלָה לְקַבֵּל.'

## @22פרק ח

### @11מסכת כתובות פרק ח משנה א

א

הָאִשָּׁה שֶׁנָּפְלוּ לָהּ נְכָסִים עַד שֶׁלֹּא תִתְאָרֵס,

מוֹדִים בֵּית שַׁמַּי לְבֵית הֶלֵּל

שֶׁהִיא מוֹכֶרֶת וְנוֹתֶנֶת, וְקַיָּם.

נָפְלוּ לָהּ מִשֶּׁנִּתְאָרְסָה,

בֵּית שַׁמַּי אוֹמְרִים:

תִּמְכֹּר.

וּבֵית הֶלֵּל אוֹמְרִים:

לֹא תִמְכֹּר.

וְאֵלּוּ וָאֵלּוּ מוֹדִין,

שֶׁאִם מָכְרָה וְנָתְנָה, קַיָּם.

אָמַר רְבִּי יְהוּדָה:

אָמְרוּ לִפְנֵי רַבָּן גַּמְלִיאֵל:

הוֹאִיל וְזָכָה בָאִשָּׁה, לֹא זָכָה בַנְּכָסִים?

אָמַר לָהֶם:

בַּחֲדָשִׁים אָנוּ בוֹשִׁים,

אֶלָּא שֶׁאַתֶּם מְגַלְגְּלִין עָלֵינוּ אֶת הַיְשָׁנִים.

ב

נָפְלוּ לָהּ מִשֶּׁנִּשֵּׂאת,

אֵלּוּ וָאֵלּוּ מוֹדִין,

שֶׁאִם מָכְרָה וְנָתְנָה,

שֶׁיּוֹצִיא הַבַּעַל מִיַּד הַלָּקוֹחוֹת.

עַד שֶׁלֹּא נִשֵּׂאת, וְנִשֵּׂאת,

רַבָּן גַּמְלִיאֵל אוֹמֵר:

אִם מָכְרָה וְנָתְנָה, קַיָּם.

אָמַר רְבִּי חֲנִינָא בֶן עֲקִיבָה:

אָמְרוּ לִפְנֵי רַבָּן גַּמְלִיאֵל:

הוֹאִיל וְזָכָה בָאִשָּׁה, לֹא זָכָה בַנְּכָסִים?

אָמַר לָהֶן:

בַּחֲדָשִׁים אָנוּ בוֹשִׁים,

אֶלָּא שֶׁאַתֶּם מְגַלְגְּלִין עָלֵינוּ אֶת הַיְשָׁנִים.

### @11מסכת כתובות פרק ח משנה ב

ג

רְבִּי שִׁמְעוֹן חוֹלֵק בֵּין נְכָסִים לִנְכָסִים:

הַנְּכָסִים הַיְדוּעִים לַבַּעַל, לֹא תִמְכֹּר,

שֶׁאִם מָכְרָה וְנָתְנָה, בָּטֵל;

וְשֶׁאֵינָן יְדוּעִים לַבַּעַל, לֹא תִמְכֹּר,

וְאִם מָכְרָה וְנָתְנָה, קַיָּם.

### @11מסכת כתובות פרק ח משנה ג

ד

נָפְלוּ לָהּ כְּסָפִים,

יִלָּקַח בָּהֶם קַרְקַע, וְהוּא אוֹכֵל פֵּרוֹת.

פֵּרוֹת הַתְּלוּשִׁין מִן הַקַּרְקַע,

יִלָּקַח בָּהֶן קַרְקַע, וְהוּא אוֹכֵל פֵּרוֹת.

פֵּרוֹת הַמְחֻבָּרִין לַקַּרְקַע,

אָמַר רְבִּי מֵאִיר:

שָׁמִין אוֹתָם כַּמָּה הֵן יָפִין בַּפֵּרוֹת,

וְכַמָּה הֵן יָפִין בְּלֹא פֵרוֹת,

וְהַמּוֹתָר, יִלָּקַח בָּהֶן קַרְקַע, וְהוּא אוֹכֵל פֵּרוֹת.

וַחֲכָמִים אוֹמְרִים:

פֵּרוֹת הַמְחֻבָּרִין לַקַּרְקַע, שֶׁלּוֹ,

תְּלוּשִׁין מִן הַקַּרְקַע, שֶׁלָּהּ,

יִלָּקַח בָּהֶן קַרְקַע, וְהוּא אוֹכֵל פֵּרוֹת.

### @11מסכת כתובות פרק ח משנה ד

ה

רְבִּי שִׁמְעוֹן אוֹמֵר:

מְקוֹם שֶׁיִּפָּה כֹחוֹ בִכְנֵיסָתָהּ,

הוּרַע כֹּחוֹ בִיצִיאָתָהּ;

מְקוֹם שֶׁהוּרַע כֹּחוֹ בִכְנֵיסָתָהּ,

יִפָּה כֹחוֹ בִיצִיאָתָהּ:

פֵּרוֹת הַמְחֻבָּרִין לַקַּרְקַע,

בִּכְנֵיסָתָהּ שֶׁלּוֹ, וּבִיצִיאָתָהּ שֶׁלָּהּ;

וּתְלוּשִׁין מִן הַקַּרְקַע,

בִּכְנֵיסָתָהּ שֶׁלָּהּ, וּבִיצִיאָתָהּ שֶׁלּוֹ.

### @11מסכת כתובות פרק ח משנה ה

ו

נָפְלוּ לָהּ עֲבָדִים וּשְׁפָחוֹת,

הַזְּקֵנִים יִמָּכְרוּ,

וְיִלָּקַח בָּהֶן קַרְקַע, וְהוּא אוֹכֵל פֵּרוֹת.

רַבָּן שִׁמְעוֹן בֶּן גַּמְלִיאֵל אוֹמֵר:

לֹא תִמְכֹּר, מִפְּנֵי שֶׁהֵן כְּבוֹד בֵּית אָבִיהָ.

נָפְלוּ לָהּ זֵיתִים וּגְפָנִים,

הַזְּקֵנִים יִמָּכְרוּ לָעֵצִים,

וְיִלָּקַח בָּהֶן קַרְקַע, וְהוּא אוֹכֵל פֵּרוֹת.

רְבִּי יְהוּדָה אוֹמֵר:

לֹא תִמְכֹּר, מִפְּנֵי שֶׁהֵן שְׁבַח בֵּית אָבִיהָ.

ח

הַמּוֹצִיא יְצִיאוֹת עַל נִכְסֵי אִשְׁתּוֹ,

הוֹצִיא הַרְבֵּה וְאָכַל קִמְאָה,

הוֹצִיא קִמְאָה וְאָכַל הַרְבֵּה,

מַה שֶּׁהוֹצִיא, הוֹצִיא, וּמַה שֶּׁאָכַל, אָכַל.

הוֹצִיא וְלֹא אָכַל,

יִשָּׁבַע כַּמָּה הוֹצִיא וְיִטֹּל.

### @11מסכת כתובות פרק ח משנה ו

ט

שׁוֹמֶרֶת יָבָם שֶׁנָּפְלוּ לָהּ נְכָסִים,

מוֹדִין בֵּית שַׁמַּי וּבֵית הֶלֵּל,

שֶׁהִיא מוֹכֶרֶת וְנוֹתֶנֶת, וְקַיָּם.

מֵתָה,

מַה יַּעֲשֶׁה בִכְתֻבָּתָהּ וּבִנְכָסִים הַנִּכְנָסִין וְהַיּוֹצְאִין עִמָּהּ?

בֵּית שַׁמַּי אוֹמְרִים:

יַחֲלקוּ יוֹרְשֵׁי הַבַּעַל עִם יוֹרְשֵׁי הָאָב.

וּבֵית הֶלֵּל אוֹמְרִים:

נְכָסִים כְּחֶזְקָתָן,

וּכְתֻבָּה בְּחֶזְקַת יוֹרְשֵׁי הַבַּעַל,

נְכָסִין הַנִּכְנָסִין וְהַיּוֹצְאִין עִמָּהּ בְּחֶזְקַת יוֹרְשֵׁי הָאָב.

### @11מסכת כתובות פרק ח משנה ז

י

הִנִּיחַ אָחִיו מָעוֹת,

יִלָּקַח בָּהֶן קַרְקַע, וְהוּא אוֹכֵל פֵּרוֹת.

פֵּרוֹת הַתְּלוּשִׁין מִן הַקַּרְקַע,

יִלָּקַח בָּהֶן קַרְקַע, וְהוּא אוֹכֵל פֵּרוֹת.

הַמְחֻבָּרִים לַקַּרְקַע,

אָמַר רְבִּי מֵאִיר:

שָׁמִין אוֹתָן כַּמָּה הֵן יָפִין בַּפֵּרוֹת,

וְכַמָּה הֵן יָפִין בְּלֹא פֵרוֹת,

וְהַמּוֹתָר,

יִלָּקַח בָּהֶן קַרְקַע, וְהוּא אוֹכֵל פֵּרוֹת.

וַחֲכָמִים אוֹמְרִים:

הַמְחֻבָּרִים לַקַּרְקַע, שֶׁלּוֹ,

וּתְלוּשִׁין מִן הַקַּרְקַע, כָּל הַקּוֹדֵם בָּהֶן זָכָה;

קָדַם הוּא, זָכָה,

קָדְמָה הִיא,

יִלָּקַח בָּהֶן קַרְקַע, וְהוּא אוֹכֵל פֵּרוֹת.

כְּנָסָהּ,

הֲרֵי הִיא כְאִשְׁתּוֹ לְכָל דָּבָר,

וּבִלְבַד שֶׁתְּהֵא כְתֻבָּתָהּ עַל נִכְסֵי בַעֲלָהּ הָרִאשׁוֹן.

### @11מסכת כתובות פרק ח משנה ח

יא

לֹא יֹאמַר לָהּ:

'הֲרֵי כְתֻבָּתִיךְ מֻנַּחַת עַל הַשֻּׁלְחָן',

אֶלָּא כָל נְכָסָיו אַחְרָיִין לִכְתֻבָּתָהּ.

וְכֵן לֹא יֹאמַר אָדָם לְאִשְׁתּוֹ:

'הֲרֵי כְתֻבָּתִיךְ מֻנַּחַת עַל הַשֻּׁלְחָן',

אֶלָּא 'כָּל נְכָסַי אַחְרָיִין לִכְתֻבָּתִיךְ'.

גֵּרְשָׁהּ,

אֵין לָהּ אֶלָּא כְתֻבָּתָהּ.

הֶחֱזִירָהּ,

הֲרֵי הִיא כְּכָל הַנָּשִׁים, וְאֵין לָהּ אֶלָּא כְתֻבָּתָהּ.

## @22פרק ט

### @11מסכת כתובות פרק ט משנה א

א

הַכּוֹתֵב לְאִשְׁתּוֹ:

'דִּין וּדְבָרִים אֵין לִי בִנְכָסַיִךְ',

הֲרֵי זֶה אוֹכֵל פֵּרוֹת בְּחַיֶּיהָ,

וְאִם מֵתָה, יוֹרְשָׁהּ.

וְאִם כֵּן, לָמָּה כָתַב:

'דִּין וּדְבָרִים אֵין לִי בִנְכָסַיִךְ'?

שֶׁאִם מָכְרָה וְנָתְנָה, קַיָּם.

כָּתַב לָהּ:

'דִּין וּדְבָרִים אֵין לִי בִנְכָסַיִךְ וּבְפֵרוֹתֵיהֶם',

אֵינוּ אוֹכֵל פֵּרוֹת בְּחַיֶּיהָ,

וְאִם מֵתָה, יוֹרְשָׁהּ.

רְבִּי יְהוּדָה אוֹמֵר:

לְעוֹלָם הוּא אוֹכֵל פֵּרוֹת, עַד שֶׁיִּכְתֹּב לָהּ:

'דִּין וּדְבָרִים אֵין לִי בִנְכָסַיִךְ,

וּבְפֵרוֹתֵיהֶן וּבְפֵרֵי פֵרוֹתֵיהֶם עַד לְעוֹלָם'.

כָּתַב לָהּ:

'דִּין וּדְבָרִים אֵין לִי בִנְכָסַיִךְ,

וּבְפֵרוֹתֵיהֶן וּבְפֵרֵי פֵרוֹתֵיהֶן, בְּחַיַּיִךְ וּבְמוֹתֵךְ',

אֵינוּ אוֹכֵל פֵּרוֹת בְּחַיֶּיהָ,

וְאִם מֵתָה, אֵינוּ יוֹרְשָׁהּ.

רַבָּן שִׁמְעוֹן בֶּן גַּמְלִיאֵל אוֹמֵר:

אִם מֵתָה, יִירָשֶׁנָּה,

שֶׁהִתְנָה עַל הַכָּתוּב שֶּׁבַּתּוֹרָה;

שֶּׁכָּל הַמַּתְנֶה עַל הַכָּתוּב שֶּׁבַּתּוֹרָה,

תְּנָאוֹ בָטֵל.

### @11מסכת כתובות פרק ט משנה ב

ב

מִי שֶׁמֵּת, וְהִנִּיחַ אִשָּׁה וּבַעֲלֵי חוֹב וְיוֹרְשִׁים,

וְהָיָה לוֹ פִקָּדוֹן אוֹ מַלְוָה בְיַד אֲחֵרִים,

רְבִּי טַרְפוֹן אוֹמֵר:

יִנָּתְנוּ לְכוֹשֵׁל שֶׁבָּהֶן.

וּרְבִּי עֲקִיבָה אוֹמֵר:

אֵין רַחֲמִים בַּדִּין, אֶלָּא יִנָּתְנוּ לַיּוֹרְשִׁים;

שֶׁכֻּלָּם צְרִיכִין שְׁבוּעָה,

וְאֵין הַיּוֹרְשִׁין צְרִיכִין שְׁבוּעָה.

### @11מסכת כתובות פרק ט משנה ג

ג

הִנִּיחַ פֵּרוֹת תְּלוּשִׁין מִן הַקַּרְקַע,

כָּל הַקּוֹדֵם בָּהֶן זָכָה.

זָכַת הָאִשָּׁה יוֹתֵר עַל כְּתֻבָּתָהּ,

וּבַעַל חוֹב יוֹתֵר עַל חוֹבוֹ,

וְהַמּוֹתָר,

רְבִּי טַרְפוֹן אוֹמֵר:

יִנָּתְנוּ לְכוֹשֵׁל שֶׁבָּהֶן.

וּרְבִּי עֲקִיבָה אוֹמֵר:

אֵין מְרַחֲמִין בַּדִּין,

אֶלָּא יִנָּתְנוּ לַיּוֹרְשִׁין.

שֶׁכֻּלָּם צְרִיכִין שְׁבוּעָה,

וְאֵין הַיּוֹרְשִׁין צְרִיכִין שְׁבוּעָה.

### @11מסכת כתובות פרק ט משנה ד

ד

הַמּוֹשִׁיב אִשְׁתּוֹ חַנְוָנִית,

אוֹ שֶׁמִּנָּהּ אַפִּיטְרוֹפּוֹס,

הֲרֵי זֶה מַשְׁבִּיעָהּ כָּל זְמַן שֶׁיִּרְצֶה.

רְבִּי אֱלִיעֶזֶר אוֹמֵר:

אֲפִלּוּ עַל פִּלְכָּהּ וְעַל עִיסָתָהּ.

### @11מסכת כתובות פרק ט משנה ה

ה

כָּתַב לָהּ:

'נֶדֶר וּשְׁבוּעָה אֵין לִי עָלַיִךְ',

אֵינוּ יָכוֹל לְהַשְׁבִּיעָהּ,

אֲבָל מַשְׁבִּיעַ הוּא אֶת יוֹרְשֶׁיהָ וְאֶת הַבָּאִים בִּרְשׁוּתָהּ.

'נֶדֶר וּשְׁבוּעָה אֵין לִי עָלַיִךְ וְעַל יוֹרְשַׁיִךְ,

וְעַל הַבָּאִים בִּרְשׁוּתִיךְ',

אֵינוּ יָכוֹל לְהַשְׁבִּיעַ לֹא אוֹתָהּ,

וְלֹא אֶת יוֹרְשֶׁיהָ, וְלֹא אֶת הַבָּאִים בִּרְשׁוּתָהּ.

אֲבָל יוֹרְשָׁיו מַשְׁבִּיעִין אוֹתָהּ,

וְאֶת יוֹרְשֶׁיהָ, וְאֶת הַבָּאִים בִּרְשׁוּתָהּ.

ו

'נֶדֶר וּשְׁבוּעָה אֵין לִי,

[וְלֹא] לְיוֹרְשַׁי, וְלֹא לַבָּאִים בִּרְשׁוּתִי, <וּלְיוֹרְשַׁי>

עָלַיִךְ, וְעַל יוֹרְשַׁיִךְ, וְעַל הַבָּאִים בִּרְשׁוּתִיךְ',

לֹא הוּא, וְלֹא יוֹרְשָׁיו, וְלֹא הַבָּאִים בִּרְשׁוּתוֹ,

מַשְׁבִּיעִין אוֹתָהּ,

וְאֶת יוֹרְשֶׁיהָ, וְאֶת הַבָּאִים בִּרְשׁוּתָהּ.

### @11מסכת כתובות פרק ט משנה ו

ז

הָלְכָה מִקֶּבֶר בַּעְלָהּ לְבֵית אָבִיהָ,

אוֹ שֶׁחָזְרָה לְבֵית חָמִיהָ,

וְלֹא עָשַׂת אַפִּיטְרוֹפָּא,

אֵין הַיּוֹרְשִׁין מַשְׁבִּיעִין אוֹתָהּ.

אִם עָשַׂת אַפִּיטְרוֹפָּא,

מַשְׁבִּיעִין אוֹתָהּ לֶעָתִיד לָבֹא,

וְאֵין מַשְׁבִּיעִים אוֹתָהּ לְשֶׁעָבַר.

### @11מסכת כתובות פרק ט משנה ז

ח

הַפּוֹגֶמֶת כְּתֻבָּתָהּ,

לֹא תִפָּרַע אֶלָּא בִשְׁבוּעָה.

וְעֵד אֶחָד מְעִידָהּ שֶׁהִיא פְרוּעָה,

לֹא תִפָּרַע אֶלָּא בִשְׁבוּעָה.

מִנְּכָסִים הַמְּשֻׁעְבָּדִין, וּמִנִּכְסֵי יְתוֹמִים,

וְהַנִּפְרַעַת שֶׁלֹּא בְּפָנָיו,

לֹא תִפָּרַע אֶלָּא בִשְׁבוּעָה.

### @11מסכת כתובות פרק ט משנה ח

ט

הַפּוֹגֶמֶת כְּתֻבָּתָהּ, כֵּיצַד?

הָיְתָה כְתֻבָּתָהּ אֶלֶף זוּז,

אָמַר לָהּ:

'הִתְקַבַּלְתְּ כְּתֻבָּתִיךְ',

וְהִיא אוֹמֶרֶת:

'לֹא הִתְקַבַּלְתִּי אֶלָּא מָנֶה',

לֹא תִפָּרַע אֶלָּא בִשְׁבוּעָה.

וְעֵד אֶחָד מְעִידָהּ שֶׁהִיא פְּרוּעָה, כֵּיצַד?

אָמַר לָהּ:

'הִתְקַבַּלְתְּ כְּתֻבָּתִיךְ',

וְהִיא אוֹמֶרֶת:

'לֹא הִתְקַבַּלְתִּי',

וְעֵד אֶחָד מְעִידָהּ שֶׁהִיא פְרוּעָה,

לֹא תִפָּרַע אֶלָּא בִשְׁבוּעָה.

מִנְּכָסִים מְשֻׁעְבָּדִים כֵּיצַד?

מָכַר נְכָסָיו לַאֲחֵרִים, <מָכְרָה>

וְהִיא נִפְרַעַת מִן הַלָּקוֹחוֹת,

לֹא תִפָּרַע אֶלָּא בִשְׁבוּעָה.

מִנִּכְסֵי יְתוֹמִים כֵּיצַד?

מֵת וְהִנִּיחַ נְכָסָיו לִיתוֹמִין,

נִפְרַעַת מִן הַיְתוֹמִין,

לֹא תִפָּרַע אֶלָּא בִשְׁבוּעָה.

וְשֶׁלֹּא בְּפָנָיו כֵּיצַד?

הָלַךְ לוֹ לִמְדִינַת הַיָּם,

וְהִיא נִפְרַעַת שֶׁלֹּא בְפָנָיו,

לֹא תִפָּרַע אֶלָּא בִשְׁבוּעָה.

רְבִּי שִׁמְעוֹן אוֹמֵר:

כָּל זְמַן שֶׁהִיא תּוֹבַעַת כְּתֻבָּתָהּ,

הַיּוֹרְשִׁין מַשְׁבִּיעִין אוֹתָהּ;

אִם אֵינָה תּוֹבַעַת כְּתֻבָּתָהּ,

אֵין הַיּוֹרְשִׁין מַשְׁבִּיעִין אוֹתָהּ.

### @11מסכת כתובות פרק ט משנה ט

י

הוֹצִיאָה גֵט, וְאֵין עִמּוֹ כְתֻבָּה,

גּוֹבָה כְתֻבָּתָהּ;

כְּתֻבָּה, וְאֵין עִמָּהּ גֵּט,

הִיא אוֹמֶרֶת:

'אָבַד גִּטִּי',

וְהוּא אוֹמֵר:

'אָבַד שׁוֹבָרִי',

וְכֵן בַּעַל חוֹב שֶׁהוֹצִיא שְׁטָר חוֹב,

וְאֵין עִמּוֹ פְרוֹזְבוֹל,

הֲרֵי אֵלּוּ לֹא יִפָּרְעוּ.

רַבָּן שִׁמְעוֹן בֶּן גַּמְלִיאֵל אוֹמֵר:

מִן הַסַּכָּנָה וְהֵילָךְ,

גוֹבָה שֶׁלֹּא בַגֵּט,

וּבַעַל הָאִשָּׁה חוֹב גּוֹבֶה שֶׁלֹּא בִפְרוֹזְבּוֹל.

יא

שְׁנֵי גִטִּין וּשְׁתֵּי כְתֻבּוֹת,

גּוֹבָה שְׁתֵּי כְתֻבּוֹת;

שְׁתֵּי כְתֻבּוֹת וְגֵט, אוֹ כְתֻבָּה וּשְׁנֵי גִטִּין,

אוֹ כְתֻבָּה וְגֵט וּמִיתָה, <וּמֵיתָה>

אֵינָה גּוֹבָה אֶלָּא כְתֻבָּה אַחַת.

הַמְגָרֵשׁ אֶת הָאִשָּׁה וְהֶחֱזִירָהּ,

עַל מְנָת כְּתֻבָּתָהּ הָרִאשׁוֹנָה הֶחֱזִירָהּ.

קָטָן שֶׁהִשִּׂיאוֹ אָבִיו,

כְּתֻבָּתָהּ קַיֶּמֶת, שֶׁעַל מְנָת כֵּן קִיְּמָהּ.

גֵּר שֶׁנִּתְגַּיַּר וְאִשְׁתּוֹ עִמּוֹ,

כְּתֻבָּתָהּ קַיֶּמֶת, שֶׁעַל מְנָת כֵּן קִיְּמָהּ.

## @22פרק י

### @11מסכת כתובות פרק י משנה א

א

מִי שֶׁהָיָה נָשׂוּי שְׁתֵּי נָשִׁים וּמֵת, <נָשׂוּאִי. וכך כולם>

הָרִאשׁוֹנָה קוֹדֶמֶת לַשְּׁנִיָּה,

יוֹרְשֵׁי הָרִאשׁוֹנָה קוֹדְמִין לְיוֹרְשֵׁי הַשְּׁנִיָּה.

נָשָׂא אֶת הָרִאשׁוֹנָה וּמֵתָה,

נָשָׂא אֶת הַשְּׁנִיָּה וּמֵת הוּא,

הַשְּׁנִיָּה וְיוֹרְשֶׁיהָ קוֹדְמִין לְיוֹרְשֵׁי הָרִאשׁוֹנָה.

### @11מסכת כתובות פרק י משנה ב

ב

מִי שֶׁהָיָה נָשׂוּי שְׁתֵּי נָשִׁים, וּמֵתוּ,

אַחַר כָּךְ מֵת הוּא,

וְהַיְתוֹמִין מְבַקְשִׁין כְּתֻבַּת אִמָּן,

וְאֵין שָׁם אֶלָּא כְּדֵי שְׁתֵּי כְתֻבּוֹת, <אֶלָּא נוסף על ידי מגיה>

חוֹלְקִין בְּשָׁוֶה.

הָיָה שָׁם יוֹתֵר דִּינָר,

אֵלּוּ נוֹטְלִין כְּתֻבַּת אִמָּן,

וְאֵלּוּ נוֹטְלִין כְּתֻבַּת אִמָּן.

וְאִם אָמְרוּ הַיְתוֹמִין:

'הֲרֵי אָנוּ מַעֲלִים עַל נִכְסֵי אָבִינוּ יוֹתֵר דִּינָר', <יתר>

כְּדֵי שֶׁיִטְּלוּ כְתֻבַּת אִמָּן,

אֵין שׁוֹמְעִין לָהֶם,

אֶלָּא שָׁמִין אֶת הַנְּכָסִים בְּבֵית דִּין.

### @11מסכת כתובות פרק י משנה ג

ג

הָיוּ שָׁם נְכָסִין כְּבָרָאוּי, <נְכָסִין ~~שֶׁאֵין לָהֶם~~ כְּבָרָאוּי>

וְאֵינָן כְּבַמֻּחֲזָק,

רְבִּי שִׁמְעוֹן אוֹמֵר:

אַף עַל פִּי שֶׁיֶּשׁ שָׁם נְכָסִים שֶׁאֵין לָהֶם אַחְרָיוּת,

אֵינָן כְלוּם,

עַד שֶׁיִּהְיוּ שָׁם נְכָסִים שֶׁיֵּשׁ לָהֶם אַחְרָיוּת,

יוֹתֵר עַל שְׁתֵּי כְתֻבּוֹת דִּינָר.

### @11מסכת כתובות פרק י משנה ד

ד

מִי שֶׁהָיָה נָשׂוּי שָׁלוֹשׁ נָשִׁים, וּמֵת,

כְּתֻבָּתָהּ שֶׁלָּזוֹ מָנֶה, וְשֶׁלָּזוֹ מָאתַיִם,

וְשֶׁלָּזוֹ שְׁלֹשׁ מֵאוֹת,

וְאֵין שָׁם אֶלָּא מָנֶה,

חוֹלְקוֹת בְּשָׁוֶה.

הָיוּ שָׁם מָאתַיִם,

שֶׁלְּמָנֶה נוֹטֶלֶת חֲמִשִּׁים,

וְשֶׁלְּמָאתַיִם וְשֶׁלִּשְׁלֹשׁ מֵאוֹת,

שְׁלֹשָׁה שְׁלֹשָׁה שֶׁלַּזָּהָב.

הָיוּ שָׁם שְׁלֹשׁ מֵאוֹת,

שֶׁלְּמָנֶה נוֹטֶלֶת חֲמִשִּׁים,

וְשֶׁלְּמָאתַיִם מָנֶה,

וְשֶׁלִּשְׁלֹשׁ מֵאוֹת שִׁשָּׁה שֶׁלַּזָּהָב.

וְכֵן שְׁלֹשָׁה שֶׁהֵטִילוּ לַכִּיס,

וְהוֹתִירוּ אוֹ פָחָתוּ, כָּךְ הֵן חוֹלְקִין.

### @11מסכת כתובות פרק י משנה ה

ה

מִי שֶׁהָיָה נָשׂוּי אַרְבַּע נָשִׁים, וּמֵת,

הָרִאשׁוֹנָה קוֹדֶמֶת לַשְּׁנִיָּה,

וּשְׁנִיָּה לַשְּׁלִישִׁית,

וּשְׁלִישִׁית לָרְבִיעִית.

הָרִאשׁוֹנָה נִשְׁבַּעַת לַשְּׁנִיָּה,

וְהַשְּׁנִיָּה לַשְּׁלִישִׁית,

וְהַשְּׁלִישִׁית לָרְבִיעִית,

וְהָרְבִיעִית נִפְרַעַת שֶׁלֹּא בִשְׁבוּעָה.

אָמַר בֶּן נַנָּס:

כֵּיצַד? וְכִי מִפְּנֵי שֶׁהִיא אַחֲרוֹנָה נִשְׂכָּרָה?

אַף הִיא לֹא תִפָּרַע אֶלָּא בִשְׁבוּעָה.

הָיוּ כֻלָּן יוֹצְאוֹת יוֹם אֶחָד,

כָּל הַקּוֹדֶמֶת אֶת חֲבֶרְתָּהּ אֲפִלּוּ שָׁעָה, זָכָת.

כָּךְ הָיוּ כוֹתְבִין בִּירוּשָׁלַיִם שָׁעוֹת.

וְהָיוּ כֻלָּן יוֹצְאוֹת שָׁעָה אַחַת.

אֵין שָׁם אֶלָּא מָנֶה, חוֹלְקוֹת בְּשָׁוֶה.

### @11מסכת כתובות פרק י משנה ו

ו

מִי שֶׁהָיָה נָשׂוּי שְׁתֵּי נָשִׁים,

וּמָכַר אֶת שָׂדֵהוּ,

כָּתְבָה הָרִאשׁוֹנָה לַלּוֹקֵחַ:

'דִּין וּדְבָרִים אֵין לִי עִמָּךְ',

הַשְּׁנִיָּה מוֹצִיאָה מִיַּד הַלּוֹקֵחַ,

וְהָרִאשׁוֹנָה מִיַּד הַשְּׁנִיָּה,

וְהַלּוֹקֵחַ מִיַּד הָרִאשׁוֹנָה,

וְחוֹזְרוֹת חֲלִילָה,

עַד שֶׁיַּעֲשׁוּ פְשָׁרָה בֵינֵיהֶן.

וְכֵן אִשָּׁה וְכֵן בַעֲלַת חוֹב.

## @22פרק יא

### @11מסכת כתובות פרק יא משנה א

א

אַלְמָנָה נִזּוֹנֶת מִנִּכְסֵי יְתוֹמִין,

וּמַעֲשֵׂה יָדֶיהָ שֶׁלָּהֶן,

וְאֵינָן חַיָּבִים בִּקְבוּרָתָהּ.

יוֹרְשֶׁיהָ הַיּוֹרְשִׁין כְּתֻבָּתָהּ,

חַיָּבִין בִּקְבוּרָתָהּ.

### @11מסכת כתובות פרק יא משנה ב

ב

אַלְמָנָה, בֵּין מִן הָאֵרוּסִין וּבֵין מִן הַנִּשּׂוּאִין,

מוֹכֶרֶת שֶׁלֹּא בְּבֵית דִּין.

רְבִּי שִׁמְעוֹן אוֹמֵר:

מִן הַנִּשּׂוּאִין, מוֹכֶרֶת שֶׁלֹּא בְּבֵית דִּין,

מִן הָאֵרוּסִין, לֹא תִמְכֹּר אֶלָּא בְּבֵית דִּין,

מִפְּנֵי שֶׁאֵין לָהּ מְזוֹנוֹת,

וְכָל שֶׁאֵין לָהּ מְזוֹנוֹת,

לֹא תִמְכֹּר אֶלָּא בְּבֵית דִּין.

### @11מסכת כתובות פרק יא משנה ג

ג

מָכְרָה כְתֻבָּתָהּ, אוֹ מִקְצָתָהּ,

מִשְׁכְּנַתָּהּ, אוֹ מִקְצָתָהּ,

נְתָנָהּ לְאַחֵר, אוֹ מִקְצָתָהּ,

לֹא תִמְכֹּר אֶת הַשְּׁאָר אֶלָּא בְּבֵית דִּין.

וַחֲכָמִים אוֹמְרִים:

מוֹכֶרֶת הִיא אֲפִלּוּ אַרְבָּעָה וַחֲמִשָּׁה פְעָמִים.

וּמוֹכֶרֶת לִמְזוֹנוֹת שֶׁלֹּא בְּבֵית דִּין, וְכוֹתֶבֶת:

'לִמְזוֹנוֹת מָכַרְתִּי'.

וּגְרוּשָׁה לֹא תִמְכֹּר אֶלָּא בְּבֵית דִּין.

### @11מסכת כתובות פרק יא משנה ד

ד

אַלְמָנָה שֶׁהָיְתָה כְתֻבָּתָהּ מָאתַיִם,

מָכְרָה שׁוֹוֶה מָנֶה בְמָאתַיִם,

אוֹ שׁוֹוֶה מָאתַיִם בְּמָנֶה,

נִתְקַבְּלָה כְתֻבָּתָהּ.

הָיְתָה כְתֻבָּתָהּ מָנֶה,

מָכְרָה שׁוֹוֶה מָנֶה וְדִינָר בְּמָנֶה,

מִכְרָהּ בָּטֵל.

אֲפִלּוּ הִיא אוֹמֶרֶת:

'אֲנִי אַחְזִיר דִּינָר לַיּוֹרְשִׁין',

מִכְרָהּ בָּטֵל.

ה

רַבָּן שִׁמְעוֹן בֶּן גַּמְלִיאֵל אוֹמֵר:

לְעוֹלָם מִכְרָהּ קַיָּם,

עַד שֶׁיְּהֵא שָׁם כְּדֵי שֶׁתְּשַׁיֵּר

בַּשָּׂדֶה בֵּית תִּשְׁעָה קַבִּים,

וּבַגִּנָּה בֵּית חֲצִי קַב,

וּכְדִבְרֵי רְבִּי עֲקִיבָה, בֵּית רֹבַע.

הָיְתָה כְתֻבָּתָהּ אַרְבַּע מֵאוֹת,

וּמָכְרָה לָזֶה מָנֶה, וְלָזֶה מָנֶה,

וּלְאַחֲרוֹן יָפֶה מָנֶה וְדִינָר מָנֶה,

שֶׁלָּאַחֲרוֹן בָּטֵל, וְשֶׁלְּכֻלָּם, מִכְרָן קַיָּם.

### @11מסכת כתובות פרק יא משנה ה

ו

שׁוּם הַדַּיָּנִים שֶׁפָּחַת שְׁתוֹת אוֹ הוֹתִיר שְׁתוֹת,

מִכְרָן בָּטֵל.

אָמַר רַבָּן שִׁמְעוֹן בֶּן גַּמְלִיאֵל:

אִם כֵּן, מַה כֹּחַ בֵּית דִּין יָפֶה?

אֶלָּא אִם עָשׁוּ אִגֶּרֶת בִּקֹּרֶת,

אֲפִלּוּ מָכְרוּ שׁוֹוֶה מָנֶה בְמָאתַיִם,

אוֹ שׁוֹוֶה מָאתַיִם בְּמָנֶה,

מִכְרָן קַיָּם.

### @11מסכת כתובות פרק יא משנה ו

ז

הַיְתוֹמָה וְהַשְּׁנִיָּה וְהָאַיְלוֹנִית,

אֵין לָהּ כְּתֻבָּה, וְלֹא פֵרוֹת, וְלֹא מְזוֹנוֹת, וְלֹא בְלָאוֹת.

אִם מִתְּחִלָּה נְטָלָהּ לְשֵׁם אַיְלוֹנִית,

יֶשׁ לָהּ כְּתֻבָּה.

אַלְמָנָה לְכֹהֵן גָּדוֹל,

גְּרוּשָׁה וַחֲלוּצָה לְכֹהֵן הֶדְיוֹט,

מַמְזֶרֶת וּנְתִינָה לְיִשְׂרָאֵל,

בַּת יִשְׂרָאֵל לַמַּמְזֵר וְלַנָּתִין,

יֵשׁ לָהֶן כְּתֻבָּה.

## @22פרק יב

### @11מסכת כתובות פרק יב משנה א

א

הַנּוֹשֵׂא אֶת הָאִשָּׁה,

וּפָסְקָה עִמּוֹ שֶׁיְּהֵא זָן אֶת בִּתָּהּ חָמֵשׁ שָׁנִים,

חַיָּב לְזוֹנָהּ חָמֵשׁ שָׁנִים.

נִשֵּׂאת לְאַחֵר,

וּפָסְקָה עִמּוֹ שֶׁיְּהֵא זָן אֶת בִּתָּהּ חָמֵשׁ שָׁנִים,

חַיָּב לְזוֹנָהּ חָמֵשׁ שָׁנִים.

לֹא יֹאמַר הָרִאשׁוֹן:

'כְּשֶׁתָּבֹא לְבֵיתִי אֲזוֹנָהּ',

אֶלָּא מוֹלִיךְ מְזוֹנוֹתֶיהָ לִמְקוֹם שֶׁהִיא אִמָּהּ.

וְכֵן לֹא יֹאמְרוּ שְׁנֵיהֶם:

'הֲרֵי אָנוּ זוֹנִין אוֹתָהּ כְּאַחַת',

אֶלָּא אֶחָד זָנָהּ,

וְאֶחָד נוֹתֵן לָהּ דְּמֵי מְזוֹנוֹתֶיהָ.

### @11מסכת כתובות פרק יב משנה ב

ב

נִשֵּׂאת, הַבַּעַל חַיָּב בִּמְזוֹנוֹתֶיהָ,

וְהֵן נוֹתְנִין לָהּ דְּמֵי מְזוֹנוֹת.

מֵתוּ, בְּנוֹתֵיהֶן נִזּוֹנוֹת מִנְּכָסִים בְּנֵי חֹרִין, <בְּנוֹתָן>

וְהִיא נִזּוֹנֶת מִנְּכָסִים מְשֻׁעְבָּדִים,

מִפְּנֵי שֶׁהִיא כְּבַעֲלַת חוֹב.

הַפִּקְחִים הָיוּ כוֹתְבִין:

'עַל מְנָת שֶׁאֱהֵא זָן אֶת בִּתֵּךְ חָמֵשׁ שָׁנִים,

כָּל זְמַן שֶׁאַתְּ עִמִּי'.

### @11מסכת כתובות פרק יב משנה ג

ג

אַלְמָנָה שֶׁאָמְרָה:

אֵי אֶפְשִׁי לָזוּז מִבֵּית בַּעֲלִי, <איפשי>

אֵין הַיּוֹרְשִׁין יְכוּלִין לוֹמַר לָהּ:

'לְכִי לְבֵית אָבִיךְ וְאָנוּ זָנִים אוֹתָךְ',

אֶלָּא זָנִין אוֹתָהּ בְּבֵית בַּעְלָהּ,

וְנוֹתְנִין לָהּ מָדוֹר לְפִי כְבוֹדָהּ.

ד

אָמְרָה:

'אֵי אֶפְשִׁי לָזוּז מִבֵּית אַבָּא',

יְכוּלִין הַיּוֹרְשִׁין לוֹמַר לָהּ:

'אִם אַתְּ אֶצְלֵנוּ, יֶשׁ לִיךְ מְזוֹנוֹת,

וְאִם אֵין אַתְּ אֶצְלֵנוּ, אֵין לִיךְ מְזוֹנוֹת'.

אִם הָיְתָה טוֹעֶנֶת:

'מִפְּנֵי שֶׁהִיא יַלְדָּה וְהֵן יְלָדִים',

זָנִים אוֹתָהּ וְהִיא בְּבֵית אָבִיהָ.

### @11מסכת כתובות פרק יב משנה ד

ה

כָּל זְמַן שֶׁהִיא בְּבֵית אָבִיהָ,

גּוֹבָה כְתֻבָּתָהּ לְעוֹלָם,

וְכָל זְמַן שֶׁהִיא בְּבֵית בַּעְלָהּ,

גּוֹבָה כְתֻבָּתָהּ עַד עֶשְׂרִים וְחָמֵשׁ שָׁנָה,

שֶׁיֵּשׁ בְּעֶשְׂרִים וְחָמֵשׁ שָׁנָה

שֶׁתַּעֲשֶׂה טוֹבָה כְנֶגֶד כְּתֻבָּתָהּ.

דִּבְרֵי רְבִּי מֵאִיר,

שֶׁאָמַר מִשּׁוּם רַבָּן גַּמְלִיאֵל.

וַחֲכָמִים אוֹמְרִים:

כָּל זְמַן שֶׁהִיא בְּבֵית בַּעְלָהּ,

גּוֹבָה כְתֻבָּתָהּ לְעוֹלָם,

וְכָל זְמַן שֶׁהִיא בְּבֵית אָבִיהָ,

גּוֹבָה כְתֻבָּתָהּ עַד עֶשְׂרִים וְחָמֵשׁ שָׁנָה.

מֵתָה,

יוֹרְשֶׁיהָ מַזְכִּירִים כְּתֻבָּתָהּ עַד עֶשְׂרִים וְחָמֵשׁ שָׁנָה.

## @22פרק יג

### @11מסכת כתובות פרק יג משנה א

א

שְׁנֵי דַיָּנֵי גְזֵלוֹת הָיוּ בִירוּשָׁלַיִם:

אַדְמוֹן, וְחָנָן בֶּן אֲבְשָׁלוֹם.

חָנָן אוֹמֵר שְׁנֵי דְבָרִים,

וְאַדְמוֹן אוֹמֵר שִׁבְעָה.

מִי שֶׁהָלַךְ לוֹ לִמְדִינַת הַיָּם,

וְאִשְׁתּוֹ תוֹבַעַת מְזוֹנוֹת,

חָנָן אוֹמֵר:

תִּשָּׁבַע בַּסּוֹף וְלֹא תִשָּׁבַע בַּתְּחִלָּה.

וְנֶחְלְקוּ עָלָיו בְּנֵי כֹהֲנִים גְּדוֹלִים, וְאָמְרוּ:

תִּשָּׁבַע בַּתְּחִלָּה וּבַסּוֹף.

אָמַר רְבִּי דוֹסָא בֶן אַרְכִינָס כְּדִבְרֵיהֶם.

אָמַר רַבָּן יוֹחָנָן בֶּן זַכַּי:

יָפֶה אָמַר חָנָן,

לֹא תִשָּׁבַע אֶלָּא בַסּוֹף.

### @11מסכת כתובות פרק יג משנה ב

ב

מִי שֶׁהָלַךְ לוֹ לִמְדִינַת הַיָּם,

וְעָמַד אַחֵר וּפִרְנֵס אֶת אִשְׁתּוֹ,

חָנָן אוֹמֵר:

אִבֵּד אֶת מָעוֹתָיו.

וְנֶחְלְקוּ עָלָיו בְּנֵי כֹהֲנִים גְּדוֹלִים, וְאָמְרוּ:

יִשָּׁבַע כַּמָּה הוֹצִיא וְיִטֹּל.

אָמַר רְבִּי דוֹסָה בֶן הַרְכִינָס כְּדִבְרֵיהֶם.

אָמַר רַבָּן יוֹחָנָן בֶּן זַכַּי:

יָפֶה אָמַר חָנָן,

הִנִּיחַ מָעוֹתָיו עַל קֶרֶן הַצְּבִי.

### @11מסכת כתובות פרק יג משנה ג

ג

אַדְמוֹן אוֹמֵר שִׁבְעָה:

מִי שֶׁמֵּת וְהִנִּיחַ בָּנִים וּבָנוֹת,

בִּזְמַן שֶׁהַנְּכָסִים מְרֻבִּין,

הַבָּנִים יוֹרְשִׁין וְהַבָּנוֹת יִזּוֹנוּ.

נְכָסִים מְמֻעָטִים,

הַבָּנוֹת יִזּוֹנוּ,

וְהַבָּנִים יִשְׁאֲלוּ עַל הַפְּתָחִים.

אַדְמוֹן אוֹמֵר:

בִּשְׁבִיל שֶׁאֲנִי זָכָר הִפְסַדְתִי?

אָמַר רַבָּן גַּמְלִיאֵל:

רוֹאֶה אֲנִי אֶת דִּבְרֵי אַדְמוֹן.

### @11מסכת כתובות פרק יג משנה ד

ד

הַטּוֹעֵן לַחֲבֵרוֹ כַדֵּי שֶׁמֶן,

וְהוֹדָה לוֹ בַקִּנְקְנִים,

אַדְמוֹן אוֹמֵר:

הוֹאִיל וְהוֹדָה מִן הַטַּעֲנָה, יִשָּׁבַע.

וַחֲכָמִים אוֹמְרִים:

אֵין מִן הוֹדָיָה בַּטַּעֲנָה.

אָמַר רַבָּן גַּמְלִיאֵל:

רוֹאֶה אֲנִי אֶת דִּבְרֵי אַדְמוֹן.

### @11מסכת כתובות פרק יג משנה ה

ה

הַפּוֹסֵק מָעוֹת לַחֲתָנוֹ,

וּפָשַׁט לוֹ אֶת הָרֶגֶל,

תְּהֵי יוֹשֶׁבֶת עַד שֶׁיַּלְבִּין רֹאשָׁהּ.

אַדְמוֹן אוֹמֵר:

'אִלּוּ אֲנִי פָסַקְתִּי עַל עַצְמִי,

אֱהֵי יוֹשֶׁבֶת עַד שֶׁיַּלְבִּין רֹאשִׁי.

אַבָּא פָסַק עָלַי, מָה אֲנִי יְכוּלָה לַעֲשׁוֹת?

אוֹ כְנֹס אוֹ פְטֹר!'

אָמַר רַבָּן גַּמְלִיאֵל:

רוֹאֶה אֲנִי אֶת דִּבְרֵי אַדְמוֹן.

### @11מסכת כתובות פרק יג משנה ו

ו

הָעוֹרֵר עַל שָׂדֶה וְהוּא חָתוּם עָלֶיהָ עֵד,

אַדְמוֹן אוֹמֵר:

'הַשֵּׁנִי נוֹחַ לִי, וְהָרִאשׁוֹן קָשֶׁה מִמֶּנִּי'.

וַחֲכָמִים אוֹמְרִים:

אִבֵּד אֶת זְכוּתוֹ.

עֲשָׂאָהּ סִימָן לְאַחֵר, אִבֵּד אֶת זְכוּתוֹ.

### @11מסכת כתובות פרק יג משנה ז

ז

מִי שֶׁהָלַךְ לוֹ לִמְדִינַת הַיָּם,

וְאָבְדָה דֶרֶךְ שָׂדֵהוּ,

אַדְמוֹן אוֹמֵר:

יֵלֵךְ לוֹ בִקְצָרָה.

וַחֲכָמִים אוֹמְרִים:

יִקְנֶה לוֹ דֶרֶךְ בְּמֵאָה מָנֶה,

אוֹ יִפְרַח בְּאָוֵיר.

### @11מסכת כתובות פרק יג משנה ח

ח

הַמּוֹצִיא שְׁטָר חוֹב עַל חֲבֵרוֹ,

וְהַלָּה הוֹצִיא שֶׁמָּכַר לוֹ אֶת הַשָּׂדֶה,

אַדְמוֹן אוֹמֵר:

'אִלּוּ הָיִיתִי חַיָּב לָךְ,

הָיָה לָךְ לְהִפָּרַע אֶת שֶׁלָּךְ

כְּשֶׁמָּכַרְתָּ לִי אֶת הַשָּׂדֶה!'

וַחֲכָמִים אוֹמְרִים:

זֶה הָיָה פִקֵּחַ שֶׁמָּכַר לוֹ אֶת הַקַּרְקַע,

מִפְּנֵי שֶׁהוּא יָכוֹל לְמַשְׁכְּנוֹ.

### @11מסכת כתובות פרק יג משנה ט

ט

שְׁנַיִם שֶׁהוֹצִיאוּ שְׁטָר חוֹב זֶה עַל זֶה,

אַדְמוֹן אוֹמֵר:

'אִלּוּ חַיָּב הָיִיתִי לָךְ,

כֵּיצַד אַתָּה לֹוֶה מִמֶּנִּי?'

וַחֲכָמִים אוֹמְרִים:

זֶה גוֹבֶה שְׁטָר חוֹבוֹ,

וְזֶה גוֹבֶה שְׁטָר חוֹבוֹ.

### @11מסכת כתובות פרק יג משנה י

י

שָׁלוֹשׁ אֲרָצוֹת לַנִּשּׂוּאִין:

יְהוּדָה, וְעֵבֶר הַיַּרְדֵּן, וְהַגָּלִיל. <וְגָלִיל>

אֵין מוֹצִיאִין מֵעִיר לָעִיר, וּמִכְּרַךְ לִכְרַךְ.

אֲבָל בְּאוֹתָהּ הָאָרֶץ,

מוֹצִיאִין מֵעִיר לָעִיר, וּמִכְּרַךְ לִכְרַךְ,

אֲבָל לֹא מֵעִיר לִכְרַךְ, וְלֹא מִכְּרַךְ לָעִיר.

מוֹצִיאִין מִנֵּוִי הָרָע לְנֵוִי הַיָּפֶה,

אֲבָל לֹא מִנֵּוִי הַיָּפֶה לְנֵוִי הָרָע.

רַבָּן שִׁמְעוֹן בֶּן גַּמְלִיאֵל אוֹמֵר:

אַף לֹא מִנֵּוִי הָרָע לְנֵוִי יָפֶה,

שֶׁהַנֵּוִי הַיָּפֶה בּוֹדֵק.

### @11מסכת כתובות פרק יג משנה יא

יא

הַכֹּל מַעֲלִין לְאֶרֶץ יִשְׂרָאֵל, וְאֵין הַכֹּל מוֹצִיאִין.

הַכֹּל מַעֲלִין לִירוּשָׁלַיִם, וְאֵין הַכֹּל מוֹצִיאִין.

(אֶחָד הָאֲנָשִׁים וְ)אֶחָד נָשִׁים וְאֶחָד עֲבָדִים.   
כֵּיצַד?

נָשָׂא אִשָּׁה בְאֶרֶץ יִשְׂרָאֵל, וְגֵרְשָׁהּ בְּאֶרֶץ יִשְׂרָאֵל,

נוֹתֵן לָהּ מִמְּעוֹת אֶרֶץ יִשְׂרָאֵל.

נָשָׂא אִשָּׁה בְאֶרֶץ יִשְׂרָאֵל, וְגֵרְשָׁהּ בְּקַפּוֹדוֹקְיָא,

נוֹתֵן לָהּ מִמְּעוֹת אֶרֶץ יִשְׂרָאֵל.

נָשָׂא אִשָּׁה בְקַפּוֹדוֹקְיָא, וְגֵרְשָׁהּ בְּאֶרֶץ יִשְׂרָאֵל,

נוֹתֵן לָהּ מִמְּעוֹת אֶרֶץ יִשְׂרָאֵל;

רַבָּן שִׁמְעוֹן בֶּן גַּמְלִיאֵל אוֹמֵר:

מִמְּעוֹת קַפּוֹדוֹקְיָא.

נָשָׂא אִשָּׁה בְקַפּוֹדוֹקְיָא, וְגֵרְשָׁהּ בְּקַפּוֹדוֹקְיָא,

נוֹתֵן לָהּ מִמְּעוֹת קַפּוֹדוֹקְיָא.

### חסלת @11מסכת כתובות

# @00מסכת נדרים

## @22פרק א

### @11מסכת נדרים פרק א משנה א

א

כָּל כִּנּוּיֵי נְדָרִים כִּנְדָרִים,

וַחֲרָמִים כַּחֲרָמִים,

וּשְׁבוּעוֹת כִּשְׁבוּעוֹת,

וּנְזִירוּת כִּנְזִירוּת.

הָאוֹמֵר לַחֲבֵרוֹ:

"מֻדָּר אֲנִי מִמָּךְ",

"מֻפְרָשׁ אֲנִי מִמָּךְ",

"מֻרְחָק אֲנִי מִמָּךְ",

"שֶׁאֵינִי אוֹכֵל לָךְ", <שני>

"שֶׁאֵינִי טוֹעֵם לָךְ", <שני>

אָסוּר.

"מְנֻדֶּה אֲנִי לָךְ",

רְבִּי עֲקִיבָה הָיָה חוֹכֵךְ בָּזֶה לְהַחְמִיר.

"כְּנִדְרֵי רְשָׁעִים",

נָדַר בַּנָּזִיר וּבַקָּרְבָּן וּבִשְׁבוּעָה.

"כְּנִדְרֵי כְשֵׁרִין",

לֹא אָמַר כְּלוּם.

"כְּנִדְבוֹתָם",

נָדַר בַּנָּזִיר וּבַקָּרְבָּן.

### @11מסכת נדרים פרק א משנה ב

ב

הָאוֹמֵר:

"קֻנָּם", "קֻנָּח", "קֻנָּס",

הֲרֵי אֵלּוּ כִנּוּיִים לַקָּרְבָּן.

"חֵרֶק", "חֵרֶךְ", "חֵרֶף",

הֲרֵי אֵלּוּ כִנּוּיִין לַחֵרֶם.

"נָזִיק", "נָזִיחַ", "פָּזִיחַ",

הֲרֵי אֵלּוּ כִנּוּיִין לִנְזִירוּת.

"שְׁבוּתָא", "שְׁבוּקָא", "שְׁקוּקָה", "נָדַר בְּמוֹהֵן",

הֲרֵי אֵלּוּ כִנּוּיִין לִשְׁבוּעָה.

### @11מסכת נדרים פרק א משנה ג

ג

"לֹא חֻלִּים לֹא אֹכַל לָךְ",

"לֹא כָשֵׁר וְלֹא דְכֵי",

"טָהוֹר וְטָמֵא", "נוֹתָר וּפִּגּוּל",

אָסוּר.

"כְּאִמְּרָא", "כַּדִּירַיִם", "כָּעֵצִים",

"כָּאִשִּׁים", "כַּמִּזְבֵּחַ", "כַּהֵיכָל", "כִּירוּשָׁלַיִם",

נָדַר בְּאֶחָד מִכָּל מְשַׁמְּשֵׁי הַמִּזְבֵּח,

אַף עַל פִּי שֶׁלֹּא הִזְכִּיר קָרְבָּן,

הֲרֵי זֶה נָדַר בַּקָּרְבָּן.

רְבִּי יְהוּדָה אוֹמֵר:

(אַף) הָאוֹמֵר "יְרוּשָׁלַיִם!"

לֹא אָמַר כְּלוּם.

### @11מסכת נדרים פרק א משנה ד

ד

הָאוֹמֵר:

"קָרְבַּן עוֹלָה, וּמִנְחָה, חַטָּאת,

תּוֹדָה, וּשְׁלָמִים שֶׁאֵינִי אוֹכַל לָךְ",

אָסוּר;

רְבִּי יְהוּדָה מַתִּיר.

"הַקָּרְבָּן, כְּקָרְבָּן, קָרְבָּן שֶׁאֹכַל לָךְ",

אָסוּר.

"לֹא קָרְבָּן לֹא אֹכַל לָךְ",

רְבִּי מֵאִיר אוֹסֵר.

הָאוֹמֵר לַחֲבֵרוֹ:

"קֻנָּם פִּי מְדַבֵּר עִמָּךְ,

וְיָדִי עוֹשָׂה עִמָּךְ,

וְרַגְלִי מְהַלֶּכֶת לָךְ",

אָסוּר.

## @22פרק ב

### @11מסכת נדרים פרק ב משנה א

א

וְאֵלּוּ מֻתָּרִין:

"חֻלִּין שֶׁאֹכַל לָךְ",

"כִּבְשַׂר חֲזִיר",

"כַּעֲבוֹדָה זָרָה", <בַּעֲבוֹדָה>

"כִּנְבֵלוֹת", "כִּטְרֵפוֹת",

"כִּשְׁקָצִין", "כִּרְמָשִׂין",

"כְּחַלַּת אַהֲרֹן וְכִתְרוּמָתוֹ",

מֻתָּר.

הָאוֹמֵר לְאִשְׁתּוֹ:

"הֲרֵי אַתְּ עָלַי כְּאִמָּא",

פּוֹתְחִין לוֹ פֶתַח מִמָּקוֹם אַחֵר,

שֶׁלֹּא יָקֵל אֶת רֹאשׁוֹ לְכֵן.

"קֻנָּם שֶׁאֵינִי יָשֵׁן", <שני. וכן כולם>

"שֶׁאֵינִי מְדַבֵּר",

"שֶׁאֵינִי מְהַלֵּךְ";

הָאוֹמֵר לְאִשְׁתּוֹ:

"קֻנָּם שֶׁאֵינִי מְשַׁמְּשֵׁךְ",

הֲרֵי זֶה בַל יַחֵל דְּבָרוֹ.

"שְׁבוּעָה שֶׁאֵינִי יָשֵׁן",

"שֶׁאֵינִי מְדַבֵּר",

"שֶׁאֵינִי מְהַלֵּךְ",

אָסוּר.

### @11מסכת נדרים פרק ב משנה ב

ב

"קָרְבָּן לֹא אֹכַל לָךְ",

וְ"קָרְבָּן שֶׁאֹכַל לָךְ",

"לֹא קָרְבָּן לֹא אֹכַל לָךְ",

מֻתָּר.

"שְׁבוּעָה לֹא אֹכַל לָךְ",

"שְׁבוּעָה שֶׁאֹכַל לָךְ",

"לֹא שְׁבוּעָה לֹא אֹכַל לָךְ",

אָסוּר.

זֶה חֹמֶר בִּשְׁבוּעוֹת מִבַּנְּדָרִים.

וְחֹמֶר בַּנְּדָרִים מִבַּשְּׁבוּעוֹת,

כֵּיצַד?

אָמַר:

"קֻנָּם סֻכָּה שֶׁאֵינִי עוֹשֶׂה", <שני>

"לוּלָב שֶׁאֵינִי נוֹטֵל", <שני>

"תְּפִלִּין שֶׁאֵינִי נוֹטֵן",

בִּנְדָרִים אָסוּר, וּבִשְׁבוּעוֹת מֻתָּר,

שֶׁאֵין נִשְׁבָּעִין לַעֲבֹר עַל הַמִּצְוֹת.

### @11מסכת נדרים פרק ב משנה ג

ג

יֵשׁ נֶדֶר בְּתוֹךְ נֶדֶר,

וְאֵין שְׁבוּעָה בְתוֹךְ שְׁבוּעָה.

כֵּיצַד?

אָמַר:

"הֲרֵי אֲנִי נָזִיר אִם אֹכַל",

"הֲרֵי אֲנִי נָזִיר אִם אֹכַל",

"הֲרֵי אֲנִי נָזִיר אִם אֹכַל", וְאָכַל,

חַיָּב עַל כָּל אַחַת וְאַחַת.

"שְׁבוּעָה שֶׁלֹּא אֹכַל",

"שְׁבוּעָה שֶׁלֹּא אֹכַל",

"שְׁבוּעָה שֶׁלֹּא אֹכַל", וְאָכַל,

אֵינוּ חַיָּב אֶלָּא אַחַת.

### @11מסכת נדרים פרק ב משנה ד

ד

סְתָם נְדָרִים לְהַחְמִיר, וּפֵרוּשָׁן לְהָקֵל.

כֵּיצַד?

אָמַר:

"הֲרֵי עָלַי כְּבָשָׂר מָלוּחַ, וּכְיַיִן נֶסֶךְ",

אִם שֶׁלַּשָּׁמַיִם נָדַר, אָסוּר.

אִם שֶׁלַּעֲבוֹדָה זָרָה, מֻתָּר,

וְאִם סְתָם, אָסוּר.

"הֲרֵי עָלַי כְּחֵרֶם",

אִם כְּחֵרֶם שֶׁלַּשָּׁמַיִם נָדַר, אָסוּר,

וְאִם שֶׁלַּכֹּהֲנִים, מֻתָּר,

וְאִם סְתָם, אָסוּר.

"הֲרֵי עָלַי כְּמַעֲשֵׂר",

אִם כְּמַעְשַׂר בְּהֵמָה נָדַר, אָסוּר, <כְּמַעֲשֵׂר>

וְאִם שֶׁלַּדָּגָן, מֻתָּר,

וְאִם סְתָם, אָסוּר.

"הֲרֵי עָלַי כִּתְרוּמָה",

אִם כִּתְרוּמַת הַלִּשְׁכָּה נָדַר, אָסוּר,

וְאִם שֶׁלַּגֹּרֶן, מֻתָּר,

וְאִם סְתָם, אָסוּר.

דִּבְרֵי רְבִּי מֵאִיר.

וַחֲכָמִים אוֹמְרִים:

סְתָם תְּרוּמָה, בִּיהוּדָה, אֲסוּרָה, וּבַגָּלִיל, מֻתֶּרֶת,

שֶׁאֵין אַנְשֵׁי הַגָּלִיל מַכִּירִין אֶת תְּרוּמַת הַלִּשְׁכָּה.

סְתָם חֲרָמִין, בִּיהוּדָה, מֻתָּרִין, וּבַגָּלִיל, אֲסוּרִין,

שֶׁאֵין אַנְשֵׁי הַגָּלִיל מַכִּירִין אֶת חַרְמֵי כֹהֲנִים.

### @11מסכת נדרים פרק ב משנה ה

ה

נָדַר בַּחֵרֶם, וְאָמַר:

"לֹא נָדַרְתִּי אֶלָּא בְחֶרְמוֹ שֶׁלַּיָּם",

נָדַר בַּקָּרְבָּן, וְאָמַר:

"לֹא נָדַרְתִּי אֶלָּא בְקָרְבְּנוֹת מְלָכִים",

"הֲרֵי עַצְמִי קָרְבָּן", וְאָמַר:

"לֹא נָדַרְתִּי אֶלָּא בְעֶצֶם שֶׁהִנַּחְתִּי לִי לִהְיוֹת נוֹדֵר בּוֹ",

"קֻנָּם אִשְׁתִּי נֶהְנֵית לִי", וְאָמַר:

"לֹא נָדַרְתִּי אֶלָּא מֵאִשְׁתִּי הָרִאשׁוֹנָה שֶׁגֵּרַשְׁתִּי",

וְעַל כֻּלָּן אֵינָן נִשְׁאָלִין עֲלֵיהֶם.

וְאִם נִשְׁאֲלוּ,

עוֹנְשִׁין אוֹתָן וּמַחְמִירִין עֲלֵיהֶם.

דִּבְרֵי רְבִּי מֵאִיר.

וַחֲכָמִים אוֹמְרִים:

פּוֹתְחִין לָהֶן פֶּתַח מִמָּקוֹם אַחֵר,

וּמְלַמְּדִין אוֹתָן,

כְּדֵי שֶׁלֹּא יִנְהֲגוּ בְקַלּוּת רֹאשׁ בִּנְדָרִים.

## @22פרק ג

### @11מסכת נדרים פרק ג משנה א

א

אַרְבָּעָה נְדָרִים הִתִּירוּ חֲכָמִים:

נִדְרֵי זֵרוּזִין, וְנִדְרֵי הֲוַי,

וְנִדְרֵי שְׁגָגוֹת, וְנִדְרֵי אֲנָסִים.

נִדְרֵי זֵרוּזִין:

הָיָה מוֹכֵר חֵפֶץ, וְאָמַר:

"קֻנָּם שֶׁאֵינִי פוֹחֵת לָךְ מִן הַסֶּלַע",

וְהַלָּה אוֹמֵר:

"קֻנָּם שֶׁאֵינִי מוֹסִיף לָךְ עַל הַשֶּׁקֶל",

שְׁנֵיהֶן רוֹצִין בִּשְׁלֹשָׁה דִינָרִין.

רְבִּי אֱלִיעֶזֶר בֶּן יַעֲקֹב אוֹמֵר:

אַף הָרוֹצֶה לְהַדִּיר אֶת חֲבֵרוֹ שֶׁיֹּאכַל אֶצְלוֹ, וְאָמַר:

"כָּל נֶדֶר שֶׁאֲנִי עָתִיד לִדּוֹר, הֲרֵי הוּא בָטֵל,

וּבִלְבַד שֶׁיְּהֵא זָכוּר בְּשָׁעַת הַנֶּדֶר".

### @11מסכת נדרים פרק ג משנה ב

ב

נִדְרֵי הֲוַי, אָמַר:

"אִם לֹא רָאִיתִי בַדֶּרֶךְ הַזֶּוֹ כְעוֹלֵי מִצְרַיִם!"

"אִם לֹא רָאִיתִי נָחָשׁ כְּקוֹרַת בֵּית הַבַּד!"

נִדְרֵי שְׁגָגוֹת:

אָמַר:

"אִם אָכַלְתִּי וְשָׁתִיתִי",

וְנִזְכַּר שֶׁאָכַל וְשָׁתָה.

"שֶׁאֵינִי אוֹכֵל וְשֶׁאֵינִי שׁוֹתֶה",

וְשָׁכַח, וְאָכַל וְשָׁתָה.

אָמַר:

"קֻנָּם אִשְׁתִּי נֶהְנֵית לִי,

שֶׁגָּנְבָה אֶת כִּיסִי, וְשֶׁהִכַּת אֶת בְּנִי",

וְנוֹדַע שֶׁלֹּא הִכַּתּוּ, וְנוֹדַע שֶׁלֹּא גָנְבָה.

רָאָה אוֹתָן אוֹכְלִין תְּאֵנִים, וְאָמַר לָהֶן:

"הֲרֵי הֵן עֲלֵיכֶם קָרְבָּן",

וְנִמְצְאוּ אָבִיו אוֹ אֶחָיו, וְהָיוּ עִמָּהֶן אֲחֵרִים,

בֵּית שַׁמַּי אוֹמְרִים:

הֵן מֻתָּרִין, וּמַה שֶּׁעִמָּהֶן אֲסוּרִין.

וּבֵית הֶלֵּל אוֹמְרִים:

אֵלּוּ וָאֵלּוּ מֻתָּרִין.

### @11מסכת נדרים פרק ג משנה ג

ג

נִדְרֵי אֲנָסִים:

הִדִּירוֹ חֲבֵרוֹ שֶׁיֹּאכַל אֶצְלוֹ,

וְחָלָה הוּא אוֹ שֶׁחָלָה בְנוֹ, אוֹ שֶׁעִכְּבוֹ נָהָר,

הֲרֵי אֵלּוּ נִדְרֵי אֲנָסִין.

### @11מסכת נדרים פרק ג משנה ד

ד

נוֹדְרִים לֶהָרָגִים וְלֶחָרָמִים וְלַמּוֹכְסִים שֶׁהִיא תְרוּמָה,

אַף עַל פִּי שֶׁאֵינָה תְרוּמָה;

שֶׁהֵן שֶׁלְּבֵית הַמֶּלֶךְ,

אַף עַל פִּי שֶׁאֵינָן שֶׁלָּהֶן. <שֶׁאֵינָה>

בֵּית שַׁמַּי אוֹמְרִים:

בַּכֹּל נוֹדְרִין, חוּץ מִבַּשְּׁבוּעָה.

וּבֵית הֶלֵּל אוֹמְרִים:

אַף בִּשְׁבוּעָה.

בֵּית שַׁמַּי אוֹמְרִים:

לֹא יִפְתַּח לוֹ בְנֶדֶר.

וּבֵית הֶלֵּל אוֹמְרִים:

אַף יִפְתַּח.

בֵּית שַׁמַּי אוֹמְרִים:

בְּמַה שֶּׁהוּא מַדִּירוֹ.

וּבֵית הֶלֵּל אוֹמְרִים:

אַף בְּמַה שֶּׁאֵינוּ מַדִּירוֹ.

ה

כֵּיצַד?

אָמְרוּ לוֹ:

אֱמֹר:

"קֻנָּם אִשְׁתִּי נֶהְנֵית לִי!"

וְאָמַר:

"קֻנָּם אִשְׁתִּי וּבָנַי נֶהְנִים לִי",

בֵּית שַׁמַּי אוֹמְרִים:

אִשְׁתּוֹ מֻתֶּרֶת, וּבָנָיו אֲסוּרִין;

וּבֵית הֶלֵּל אוֹמְרִים:

אֵלּוּ וָאֵלּוּ מֻתָּרִין.

### @11מסכת נדרים פרק ג משנה ה

ו

"הֲרֵי נְטִיעוֹת הָאֵלּוּ קָרְבָּן אִם אֵינָן נִקְצָצוֹת",

וְ"טַלֵּית זוֹ קָרְבָּן אִם אֵינָה נִשְׂרֶפֶת",

יֵשׁ לָהֶן פִּדְיוֹן.

"הֲרֵי נְטִיעוֹת הָאֵלּוּ קָרְבָּן עַד שֶׁיִּקָּצֵצוּ", <שֶׁיְּקַצֵּצוּ>

וְ"טַלֵּית זוֹ קָרְבָּן עַד שֶׁתִּשָּׂרֵף",

אֵין לָהֶם פִּדְיוֹן.

### @11מסכת נדרים פרק ג משנה ו

ז

הַנּוֹדֵר מִיּוֹרְדֵי הַיָּם, מֻתָּר בְּיוֹשְׁבֵי יַבָּשָׁה;

וּמִיּוֹשְׁבֵי יַבָּשָׁה, אָסוּר בְּיוֹרְדֵי הַיָּם,

שֶׁיּוֹרְדֵי הַיָּם בִּכְלַל יוֹשְׁבֵי הַיַּבָּשָׁה;

לֹא כָאֵלּוּ הָהוֹלְכִים מֵעַכּוֹ לְיָפוֹ,

אֶלָּא מִי שֶׁדַּרְכּוֹ לְפָרֵשׁ.

### @11מסכת נדרים פרק ג משנה ז

ח

הַנּוֹדֵר מֵרוֹאֵי הַחַמָּה,

אָסוּר אַף בַּסּוּמִים,

שֶׁלֹּא נִתְכַּוַּן זֶה אֶלָּא לְמִי שֶׁהַחַמָּה רוֹאָה אוֹתוֹ.

### @11מסכת נדרים פרק ג משנה ח

ט

הַנּוֹדֵר מִשְּׁחוֹרֵי הָרֹאשׁ,

אָסוּר בַּקֵּרְחִים, וּבְבַעֲלֵי שֵׂיבוֹת,

וּמֻתָּר בַּנָּשִׁים וּבַקְּטַנִּים,

שֶׁאֵין נִקְרָאִין שְׁחוֹרֵי הָרֹאשׁ אֶלָּא אֲנָשִׁים.

### @11מסכת נדרים פרק ג משנה ט

י

הַנּוֹדֵר מִן הַיִּלּוֹדִים, מֻתָּר בַּנּוֹלָדִים; <הַיְּלוּדִים>

מִן הַנּוֹלָדִים,

רְבִּי מֵאִיר מַתִּיר אַף בַּיִּלּוֹדִים. <בַּיְּלוּדִים>

וַחֲכָמִים אוֹמְרִים:

לֹא נִתְכַּוַּן זֶה אֶלָּא לְמִי שֶׁדַּרְכּוֹ לְהִוָּלֵד.

### @11מסכת נדרים פרק ג משנה י

יא

הַנּוֹדֵר מִשּׁוֹבְתֵי שַׁבָּת,

אָסוּר בְּיִשְׂרָאֵל וְאָסוּר בַּכּוּתִים.

מֵאוֹכְלֵי הַשּׁוּם,

אָסוּר בְּיִשְׂרָאֵל וְאָסוּר בַּכּוּתִים.

וּמֵעוֹלֵי לִירוּשָׁלַיִם,

אָסוּר בְּיִשְׂרָאֵל וּמֻתָּר בַּכּוּתִים.

### @11מסכת נדרים פרק ג משנה יא

יב

"קֻנָּם שֶׁאֵינִי נֶהְנֶה לִבְנֵי נֹחַ",

מֻתָּר בְּיִשְׂרָאֵל, וְאָסוּר בָּאֻמּוֹת.

"שֶׁאֵינִי נֶהְנֶה לְזֶרַע אַבְרָהָם",

אָסוּר בְּיִשְׂרָאֵל, וּמֻתָּר בָּאֻמּוֹת.

"שֶׁאֵינִי נֶהְנֶה לְיִשְׂרָאֵל",

לוֹקֵחַ בְּיָתֵר וּמוֹכֵר בְּפָחוּת.

"שֶׁיִּשְׂרָאֵל נֶהְנִין לִי",

לוֹקֵחַ בְּפָחוּת וּמוֹכֵר בְּיָתֵר,

אֵין שׁוֹמְעִין לוֹ.

"שֶׁאֵינִי נֶהְנֶה לָהֶן וְהֵן לִי",

יֵהָנֶה לָאֻמּוֹת.

יג

"קֻנָּם שֶׁאֵינִי נֶהְנֶה לָעֲרֵלִים",

מֻתָּר בְּעַרְלֵי יִשְׂרָאֵל,

וְאָסוּר בְּמוּלֵי אֻמּוֹת הָעוֹלָם.

"שֶׁאֵינִי נֶהְנֶה לַמּוּלִים",

אָסוּר בְּעַרְלֵי יִשְׂרָאֵל,

וּמֻתָּר בְּמוּלֵי הָאֻמּוֹת,

שֶׁאֵין הָעָרְלָה קְרוּיָה אֶלָּא לְשֵׁם הַגּוֹיִם,

שֶׁנֶּאֱמַר: (יִרְמְיָה ט,כה)

"כִּי כָל הַגּוֹיִם עֲרֵלִים,

וְכָל בֵּית יִשְׂרָאֵל עַרְלֵי לֵב",

וְאוֹמֵר: (שְׁמוּאֵל א יז,לו)

"וְהָיָה הַפְּלִשְׁתִּי הֶעָרֵל הַזֶּה כְּאֶחָד מֵהֶם",

וְאוֹמֵר: (שְׁמוּאֵל ב א,כ)

"פֶּן תִּשְׂמַחְנָה בְּנוֹת פְּלִשְׁתִּים,

פֶּן תַּעֲלזְנָה בְּנוֹת הָעֲרֵלִים".

רְבִּי אֶלְעָזָר בֶּן עֲזַרְיָה אוֹמֵר:

מְאוּסָה הָעָרְלָה שֶׁנִּתְגַּנּוּ בָהּ רְשָׁעִים,

שֶׁנֶּאֱמַר: (יִרְמְיָה ט,כה)

"כִּי כָל הַגּוֹיִם עֲרֵלִים,

וְכָל בֵּית יִשְׂרָאֵל עַרְלֵי לֵב".

יד

רְבִּי יִשְׁמָעֵאל אוֹמֵר:

גְּדוֹלָה מִילָה,

שֶׁשְּׁלֹשׁ עֶשְׂרֵה בְרִית נִכְרְתוּ עָלֶיהָ.

רְבִּי יוֹסֵה הַגָּלִילִי אוֹמֵר:

גְּדוֹלָה מִילָה,

שֶׁהִיא דוֹחָה אֶת הַשַּׁבָּת הַחֲמוּרָה.

רְבִּי יְהוֹשֻׁעַ בֶּן קָרְחָה אוֹמֵר:

גְּדוֹלָה מִילָה,

שֶׁלֹּא נִתְלָה לְמֹשֶׁה הַצַּדִּיק עָלֶיהָ מְלֹא שָׁעָה.

רְבִּי נְחֶמְיָה אוֹמֵר:

גְּדוֹלָה מִילָה,

שֶׁהִיא דוֹחָה אֶת הַנְּגָעִים.

יה

רְבִּי מֵאִיר אוֹמֵר:

גְּדוֹלָה מִילָה,

שֶׁכָּל הַמִּצְוֹת שֶׁעָשָׂה אָבִינוּ אַבְרָהָם,

לֹא נִקְרָא שָׁלֵם עַד שֶׁמָּל, שֶׁנֶּאֱמַר: (בְּרֵאשִׁית יז,א)

"הִתְהַלֵּךְ לְפָנַי וֶהְיֵה תָמִים".

יו

דָּבָר אַחֵר:

גְּדוֹלָה מִילָה, שֶׁאִלּוּלֵי הִיא,

לֹא בָרָא הַקָּדוֹשׁ בָּרוּךְ הוּא עוֹלָמוֹ,

שֶׁנֶּאֱמַר: (יִרְמְיָה לג,כה)

"כֹּה אָמַר יי: אִם לֹא בְרִיתִי יוֹמָם וָלָיְלָה,

חֻקּוֹת שָׁמַיִם וָאָרֶץ לֹא שָׂמְתִּי".

גְּדוֹלָה מִילָה,

שֶׁהִיא שְׁקוּלָה כְנֶגֶד כָּל הַמִּצְווֹת שֶׁבַּתּוֹרָה,   
שֶׁנֶּאֱמַר: (שְׁמוֹת כד,ח)

"הִנֵּה דַם הַבְּרִית אֲשֶׁר כָּרַת יי עִמָּכֶם,

עַל כָּל הַדְּבָרִים הָאֵלֶּה."

## @22פרק ד

### @11מסכת נדרים פרק ד משנה א

א

אֵין בֵּין הַמֻּדָּר הֲנָיָה מֵחֲבֵרוֹ לְמֻדָּר הֵימֶנּוּ מַאֲכָל,

אֶלָּא דְרִיסַת הָרֶגֶל,

וְכֵלִים שֶׁאֵין עוֹשִׂין בָּהֶן אֹכֶל נֶפֶשׁ.

הַמֻּדָּר מַאֲכָל מֵחֲבֵרוֹ,

לֹא יַשְׁאִילֶנּוּ נָפָה וּכְבָרָה, וְרֵחַיִם וְתַנּוּר.

אֲבָל מַשְׁאִיל לוֹ חָלוּק וְטַלֵּית, וּנְזָמִים וְטַבַּעוֹת,

וְכָל דָּבָר שֶׁאֵין עוֹשִׂים בּוֹ אֹכֶל נֶפֶשׁ.

מְקוֹם שֶׁמַּשְׂכִּירִין כַּיּוֹצֵא בָהֶן, אָסוּר.

### @11מסכת נדרים פרק ד משנה ב

ב

הַמֻּדָּר הֲנָיָה מֵחֲבֵרוֹ,

שׁוֹקֵל אֶת שִׁקְלוֹ, וּפוֹרֵעַ אֶת חוֹבוֹ,

וּמַחְזִיר לוֹ אֲבֵדָתוֹ.

מְקוֹם שֶׁנּוֹטְלִין עָלֶיהָ שָׂכָר,

תִּפֹּל הֲנָיָה לַהֶקְדֵּשׁ.

### @11מסכת נדרים פרק ד משנה ג

ג

וְתוֹרֵם אֶת תְּרוּמָתוֹ וּמַעְשְׂרוֹתָיו לְדַעְתּוֹ.

וּמַקְרִיב עָלָיו קִנֵּי זָבִין וְקִנֵּי זָבוֹת, קִנֵּי יוֹלְדוֹת,

חַטָּאוֹת וַאֲשָׁמוֹת.

וּמְלַמְּדוֹ מִדְרָשׁ, הֲלָכוֹת, וְאַגָּדוֹת.

לֹא יְלַמְּדֶנּוּ מִקְרָא,

אֲבָל מְלַמֵּד הוּא אֶת בָּנָיו מִקְרָא.

וְזָן אֶת אִשְׁתּוֹ וְאֶת בָּנָיו,

אַף עַל פִּי שֶׁהוּא חַיָּב בִּמְזוֹנוֹתֵיהֶן. <בִּמְזוֹנוֹתָן>

לֹא יָזוּן אֶת בְּהֶמְתּוֹ, בֵּין טְמֵאָה בֵין טְהוֹרָה.

רְבִּי אֱלִיעֶזֶר אוֹמֵר:

זָן אֶת הַטְּמֵאָה, וְאֵינוּ זָן אֶת הַטְּהוֹרָה.

אָמְרוּ לוֹ:

מַה בֵּין טְמֵאָה לִטְהוֹרָה?

אָמַר לָהֶן:

שֶׁהַטְּהוֹרָה נַפְשָׁהּ לַשָּׁמַיִם, וְגוּפָהּ שֶׁלּוֹ,

וְהַטְּמֵאָה נַפְשָׁהּ וְגוּפָהּ לַשָּׁמַיִם.

אָמְרוּ לוֹ:

אַף הַטְּמֵאָה נַפְשָׁהּ לַשָּׁמַיִם, וְגוּפָהּ שֶׁלּוֹ,

שֶׁאִם יִרְצֶה, הֲרֵי מוֹכְרָהּ לַגּוֹיִם,

אוֹ מַאֲכִילָהּ לַכְּלָבִים.

### @11מסכת נדרים פרק ד משנה ד

ד

הַמֻּדָּר הֲנָיָה מֵחֲבֵרוֹ וְנִכְנַס לְבַקְּרוֹ,

עוֹמֵד, אֲבָל לֹא יוֹשֵׁב.

וּמְרַפֵּהוּ רִפְאוּת נֶפֶשׁ,

אֲבָל לֹא רִפְאוּת מָמוֹן.

וְרוֹחֵץ עִמּוֹ בְאֶנְבָּטִי גְדוֹלָה,

אֲבָל לֹא בִקְטַנָּה.

וְיָשֵׁן עִמּוֹ בַמִּטָּה.

רְבִּי יְהוּדָה אוֹמֵר:

בִּימוֹת הַחַמָּה, אֲבָל לֹא בִימוֹת הַגְּשָׁמִים,

מִפְּנֵי שֶׁהוּא מַהְנֵיהוּ.

וּמֵסֵב עִמּוֹ עַל הַמִּטָּה,

וְאוֹכֵל עִמּוֹ עַל הַשֻּׁלְחָן,

אֲבָל לֹא מִן הַתַּמְחוּי.

אֲבָל אוֹכֵל הוּא מִן הַתַּמְחוּי הַחוֹזֵר.

ה

לֹא יֹאכַל עִמּוֹ מִן הָאֵבוּס שֶׁלִּפְנֵי הַפּוֹעֲלִים.

וְלֹא יַעֲשֶׂה עִמּוֹ בָאָמָּן.

דִּבְרֵי רְבִּי מֵאִיר.

וַחֲכָמִים אוֹמְרִים:

עוֹשֶׂה הוּא בְרָחוֹק מִמֶּנּוּ.

### @11מסכת נדרים פרק ד משנה ה

ו

הַמֻּדָּר הֲנָיָה מֵחֲבֵרוֹ לִפְנֵי שְׁבִיעִית,

לֹא יֵרֵד לְתוֹךְ שָׂדֵהוּ, <יורד>

וְאֵינוּ אוֹכֵל מִן הַנּוֹטוֹת;

וּבַשְּׁבִיעִית, לֹא יוֹרֵד לְתוֹךְ שָׂדֵהוּ,

אֲבָל אוֹכֵל הוּא מִן הַנּוֹטוֹת.

נָדַר הֵימֶנּוּ מַאֲכָל לִפְנֵי שְׁבִיעִית,

יוֹרֵד לְתוֹךְ שָׂדֵהוּ, וְאֵינוּ אוֹכֵל מִן הַפֵּרוֹת.

וּבַשְּׁבִיעִית, יוֹרֵד וְאוֹכֵל.

### @11מסכת נדרים פרק ד משנה ו

ז

הַמֻּדָּר הֲנָיָה מֵחֲבֵרוֹ,

לֹא יַשְׁאִילֶנּוּ וְלֹא יִשְׁאַל מִמֶּנּוּ,

לֹא יַלְוֶנּוּ וְלֹא יִלְוֶה מִמֶּנּוּ, <יַלְוֶה>

וְלֹא יִמְכֹּר לוֹ וְלֹא יִקַּח מִמֶּנּוּ.

אָמַר לוֹ:

"הַשְׁאִילֵנִי פָרָתָךְ",

אָמַר לוֹ:

"אֵינָה פְנוּיָה".

אָמַר:

"קֻנָּם שָׂדִי שֶׁאֵינִי חוֹרֵשׁ בָּהּ לְעוֹלָם",

אִם הָיָה דַרְכּוֹ לַחֲרֹשׁ,

הוּא אָסוּר, וְכָל אָדָם מֻתָּרִין;

אִם אֵין דַּרְכּוֹ לַחֲרֹשׁ בּוֹ,

הוּא וְכָל אָדָם אֲסוּרִין.

### @11מסכת נדרים פרק ד משנה ז

ח

הַמֻּדָּר הֲנָיָה מֵחֲבֵרוֹ וְאֵין לוֹ מַה יֹּאכַל,

הוֹלֵךְ אֵצֶל הַחַנְוָנִי, וְאוֹמֵר:

"אִישׁ פְּלוֹנִי מֻדָּר מִמֶּנִּי הֲנָיָה,

וְאֵינִי יוֹדֵעַ מָה אֶעֱשֶׂה."

הוּא נוֹתֵן לוֹ, וּבָא וְנוֹטֵל מִזֶּה.

ט

הָיָה בֵיתוֹ לִבְנוֹת, גְּדֵרוֹ לִגְדֹּר, שָׂדֵהוּ לִקְצֹר,

הוֹלֵךְ אֵצֶל הַפּוֹעֲלִין, וְאוֹמֵר:

"אִישׁ פְּלוֹנִי מֻדָּר מִמֶּנִּי הֲנָיָה,

וְאֵינִי יוֹדֵעַ מָה אֶעֱשֶׂה."

וְהֵן עוֹשִׂין עִמּוֹ, וּבָאִים וְנוֹטְלִים שָׂכָרָן מִזֶּה.

### @11מסכת נדרים פרק ד משנה ח

י

הָיוּ מְהַלְּכִים בַּדֶּרֶךְ וְאֵין לוֹ מַה יֹּאכַל,

נוֹתֵן לְאַחֵר מִשֵּׁם מַתָּנָה,

וְהַלָּה מֻתָּר בָּהּ.

אִם אֵין עִמָּהֶם אַחֵר,

מַנִּיחַ עַל הַסֶּלַע אוֹ עַל הַגָּדֵר,

וְאוֹמֵר:

"הֲרֵי הֵן מֻבְקָרִין לְכָל מִי שֶׁיַּחְפֹּץ",

וְהַלָּה נוֹטֵל וְאוֹכֵל.

רְבִּי יוֹסֵה אוֹסֵר.

## @22פרק ה

### @11מסכת נדרים פרק ה משנה א

א

הַשּׁוּתָפִים שֶׁנָּדְרוּ הֲנָיָה זֶה מִזֶּה,

אֲסוּרִין לִכָּנֵס לֶחָצֵר.

רְבִּי אֱלִיעֶזֶר בֶּן יַעֲקֹב אוֹמֵר:

זֶה נִכְנָס לְתוֹךְ שֶׁלּוֹ, וְזֶה נִכְנָס לְתוֹךְ שֶׁלּוֹ.

שְׁנֵיהֶן אֲסוּרִין מִלְּהַעֲמִיד רֵחַיִם וְתַנּוּר,

וּמִלְּגַדֵּל תַּרְנָגְלִין.

הָיָה אֶחָד מֵהֶן מֻדָּר מֵחֲבֵרוֹ הֲנָיָה,

לֹא יִכָּנֵס לֶחָצֵר.

רְבִּי אֱלִיעֶזֶר בֶּן יַעֲקֹב אוֹמֵר:

יָכוֹל הוּא לוֹמַר לוֹ:

"בְּתוֹךְ שֶׁלִּי אֲנִי נִכְנָס,

וְאֵינִי נִכְנָס בְּתוֹךְ שֶׁלָּךְ."

כּוֹפִין אֶת הַנּוֹדֵר שֶׁיִּמְכֹּר אֶת חֶלְקוֹ.

### @11מסכת נדרים פרק ה משנה ב

ב

הָיָה אֶחָד מִן הַשּׁוּק מֻדָּר מֵאֶחָד מֵהֶם הֲנָיָה,

לֹא יִכָּנֵס לֶחָצֵר.

רְבִּי אֱלִיעֶזֶר בֶּן יַעֲקֹב אוֹמֵר:

יָכוֹל הוּא לוֹמַר לוֹ:

"לְתוֹךְ שֶׁלַּחֲבֵרִי אֲנִי נִכְנָס,

וְאֵינִי נִכְנָס לְתוֹךְ שֶׁלָּךְ."

### @11מסכת נדרים פרק ה משנה ג

ג

הַמֻּדָּר הֲנָיָה מֵחֲבֵרוֹ,

וְיֵשׁ לוֹ שָׁם מַרְחֵץ וּבֵית הַבַּד מֻסְכָּרִין בָּעִיר,

אִם יֵשׁ לוֹ תְפִיסַת יָד בָּהֶן, אָסוּר.

אֵין לוֹ תְפִיסַת יָד בָּהֶן, מֻתָּר.

הָאוֹמֵר לַחֲבֵרוֹ:

"קֻנָּם לְבֵיתְךָ שֶׁאֵינִי נִכְנָס, וְשָׂדְךָ בָּהֶן לוֹקֵחַ",

מֵת אוֹ שֶׁמְּכָרָן לְאַחֵר, מֻתָּר.

"לַבַּיִת הַזֶּה שֶׁאֵינִי נִכְנָס,

וְשָׂדֶה זוֹ שֶׁאֵינִי לוֹקֵחַ",

מֵת אוֹ שֶׁמְּכָרָן לְאַחֵר, אָסוּר.

### @11מסכת נדרים פרק ה משנה ד

ד

"הֲרֵי אֲנִי עָלֶיךָ חֵרֶם", הַמֻּדָּר אָסוּר.

"הֲרֵי אַתְּ עָלַי חֵרֶם", הַנּוֹדֵר אָסוּר.

"הֲרֵי אֲנִי עָלֶיךָ וְאַתְּ עָלַי", שְׁנֵיהֶם אֲסוּרִין.

וּשְׁנֵיהֶם מֻתָּרִין בְּדָבָר שֶׁלְּעוֹלֵי בָבֶל,

וַאֲסוּרִין בְּדָבָר שֶׁבְּאוֹתָהּ הָעִיר.

### @11מסכת נדרים פרק ה משנה ה

ה

וְאֵי זֶה הוּא דָבָר שֶׁלְּעוֹלֵי בָבֶל?

כְּגוֹן הַר הַבַּיִת וְהָעֲזָרוֹת,

וְהַבְּאֵר שֶׁבְּאֶמְצַע הַדֶּרֶךְ.

וְאֵי זֶה דָבָר שֶׁבְּאוֹתָהּ הָעִיר?

כְּגוֹן הָרְחָבָה, וְהַמַּרְחֵץ,

וּבֵית הַכְּנֶסֶת, וְהַתֵּבָה, וְהַסְּפָרִים.

וְהַכּוֹתֵב חֶלְקוֹ לַנָּשִׂיא.

ו

רְבִּי יְהוּדָה אוֹמֵר:

אֶחָד כּוֹתֵב לַנָּשִׂיא וְאֶחָד כּוֹתֵב לַהֶדְיוֹט;

מַה בֵּין כּוֹתֵב לַנָּשִׂיא לְכוֹתֵב לַהֶדְיוֹט?

שֶׁהַכּוֹתֵב לַנָּשִׂיא אֵינוּ צָרִיךְ לְזַכּוֹת,

וְהַכּוֹתֵב לַהֶדְיוֹט צָרִיךְ לְזַכּוֹת.

וַחֲכָמִים אוֹמְרִים:

אֶחָד זֶה וְאֶחָד זֶה צָרִיךְ לְזַכּוֹת,

לֹא דִבְּרוּ בַנָּשִׂיא אֶלָּא בַהוֶה. <בהווי>

רְבִּי יְהוּדָה אוֹמֵר:

אֵין אַנְשֵׁי הַגָּלִיל צְרִיכִין לִכְתּוֹב,

שֶׁכְּבָר כָּתְבוּ אֲבוֹתֵיהֶם עַל יְדֵיהֶם. <אֲבוֹתָם>

### @11מסכת נדרים פרק ה משנה ו

[ז]

הַמֻּדָּר הֲנָיָה מֵחֲבֵרוֹ וְאֵין לוֹ מַה יֹּאכַל,

נוֹתֵן לְאַחֵר מִשּׁוּם מַתָּנָה, וְהַלָּה מֻתָּר בָּהּ.

מַעֲשֶׂה בְּבֵית חוֹרוֹן,

בְּאֶחָד שֶׁהָיָה אָבִיו מֻדָּר מִמֶּנּוּ הֲנָיָה,

וְהָיָה מַשִּׂיא אֶת בִּתּוֹ.

אָמַר לַחֲבֵרוֹ:

"הֲרֵי הֶחָצֵר וְהַסְּעוֹדָה נְתוּנִין לָךְ מַתָּנָה,

אֵין בְּפָנֶיךָ שֶׁיָּבֹא אַבָּא וְיֹאכַל עִמָּנוּ בִסְעוֹדָה."

אָמַר לוֹ:

"אִם שֶׁלִּי הֵם, הֲרֵי הֵן מֻקְדָּשִׁין לַשָּׁמַיִם!"

אָמַר לוֹ:

"לֹא נָתַתִּי לָךְ אֶת שֶׁלִּי (אֶלָּא) שֶׁתַּקְדִּישֵׁם לַשָּׁמַיִם!"

אָמַר לוֹ:

"לֹא נָתַתָּ לִּי אֶת שֶׁלָּךְ,

אֶלָּא שֶׁתְּהֵא אַתָּה וְאָבִיךָ אוֹכְלִים וְשׁוֹתִים,

וּמִתְרַצִּים זֶה לָזֶה,

וִיהֵא עָוֹן תָּלוּי בְּרֹאשִׁי".

אָמְרוּ חֲכָמִים:

כָּל מַתָּנָה שֶׁאֵינָה שֶׁאִם הִקְדִּישָׁהּ תְּהֵא מְקֻדֶּשֶׁת,

אֵינָה מַתָּנָה.

## @22פרק ו

### @11מסכת נדרים פרק ו משנה א

א

הַנּוֹדֵר מִן הַמְבֻשָּׁל,

מֻתָּר בַּצָּלִי וּבַשָּׁלוּק.

אָמַר:

"קֻנָּם תַּבְשִׁיל שֶׁאֵינִי טוֹעֵם", <שני>

אָסוּר בְּמַעֲשֵׂה קְדֵרָה רַךְ,

וּמֻתָּר בֶּעָבֶה,

וּמֻתָּר בְּבֵיצָה טְרָמִיטָן,

וּבַדַּלַּעַת הָרְמוּצָה.

### @11מסכת נדרים פרק ו משנה ב

ב

הַנּוֹדֵר מִמַּעֲשֵׂה קְדֵרָה,

אֵינוּ אָסוּר אֶלָּא מִמַּעֲשֵׂה רְתַחְתָּה.

אָמַר:

"קֻנָּם יוֹרֵד לִקְדֵרָה שֶׁאֵינִי טוֹעֵם", <שני>

אָסוּר מִכָּל הַמִּתְבַּשְּׁלִין בִּקְדֵרָה.

### @11מסכת נדרים פרק ו משנה ג

ג

"מִן הַכֶּבֶשׁ",

אֵינוּ אָסוּר אֶלָּא מִן הַכֶּבֶשׁ שֶׁלַּיָּרָק.

"כָּבוּשׁ שֶׁאֵינִי טוֹעֵם", <שני>

אָסוּר בְּכָל הַכְּבוּשִׁים.

ד

"מִן הַשְּׁלָקִים",

אֵינוּ אָסוּר אֶלָּא מִן הַשֶּׁלֶק שֶׁלַּיָּרָק.

"שָׁלוּק שֶׁאֵינִי טוֹעֵם", <שני>

אָסוּר בְּכָל הַשְּׁלוּקִים.

ה

"מִן הַצָּלִי",

אֵינוּ אָסוּר אֶלָּא מִן הַצָּלִי שֶׁלַּבָּשָׂר.

דִּבְרֵי רְבִּי יְהוּדָה.

"צָלוּי שֶׁאֵינִי טוֹעֵם", <שני>

אָסוּר מִכָּל הַצְּלוּיִם.

ו

"מִן הַמָּלִיחַ",

אֵינוּ אָסוּר אֶלָּא מִן הַמָּלִיחַ שֶׁלַּדָּג.

"מָלִיחַ שֶׁאֵינִי טוֹעֵם", <שני>

אָסוּר בְּכָל הַמְּלוּחִים.

### @11מסכת נדרים פרק ו משנה ד

ז

"דָּג, דָּגִים שֶׁאֵינִי טוֹעֵם", <שני>

אָסוּר בָּהֶם, בֵּין גְּדוֹלִים, בֵּין קְטַנִּים,

בֵּין מְלוּחִים בֵּין תְּפֵלִים,

בֵּין חַיִּים בֵּין מְבֻשָּׁלִים,

וּמֻתָּר בִּטְרִית טְרוּפָה, וּבַצֵּיר.

הַנּוֹדֵר מִן הַצַּחֲנָה,

אָסוּר בִּטְרִית טְרוּפָה,

וּמֻתָּר בַּצֵּיר וּבְמֻרְיָס.

הַנּוֹדֵר מִטְּרִית טְרוּפָה,

מֻתָּר בַּצֵּיר וּבַמֻּרְיָס.

### @11מסכת נדרים פרק ו משנה ה

ח

הַנּוֹדֵר מִן הֶחָלָב, מֻתָּר בַּקִּים.

רְבִּי יוֹסֵה אוֹסֵר.

וּמִן הַקִּים, מֻתָּר בֶּחָלָב.

אַבָּא שָׁאוּל אוֹמֵר:

הַנּוֹדֵר מִן הַגְּבִנָּה,

אָסוּר בָּהּ, בֵּין מְלֵיחָה וּבֵין תְּפֵלָה.

### @11מסכת נדרים פרק ו משנה ו

ט

הַנּוֹדֵר מִן הַבָּשָׂר,

מֻתָּר בָּרֹטֶב וּבַקּוֹפֵא.

רְבִּי יְהוּדָה אוֹסֵר.

אָמַר רְבִּי יְהוּדָה: <יודה>

מַעֲשֶׂה וְאָסַר עָלַי רְבִּי טַרְפוֹן בֵּיצִים שֶׁנִּתְבַּשְּׁלוּ עִמּוֹ.

אָמְרוּ לוֹ:

וְכֵן הַדָּבָר! אֶמָּתַי?

בִּזְמַן שֶׁאָמַר "בָּשָׂר זֶה עָלַי",

אֲבָל הַנּוֹדֵר מִן הַדָּבָר וְנִתְעָרַב בְּאַחֵר,

אִם יֶשׁ בּוֹ בְנוֹתֵן טַעַם, הֲרֵי זֶה אוֹסֵר.

### @11מסכת נדרים פרק ו משנה ז

י

הַנּוֹדֵר מִן הַיַּיִן,

מֻתָּר בַּתַּבְשִׁיל שֶׁיֶּשׁ בּוֹ טַעַם יַיִן.

אָמַר:

"קֻנָּם יַיִן זֶה שֶׁאֵינִי טוֹעֵם", <שני>

וְנָפַל לַתַּבְשִׁיל,

אִם יֶשׁ בּוֹ בְנוֹתֵן טַעַם,

הֲרֵי זֶה אָסוּר.

יא

הַנּוֹדֵר מִן הָעֲנָבִים, מֻתָּר בַּיַּיִן;

מִן הַזֵּיתִים, מֻתָּר בַּשֶּׁמֶן.

אָמַר:

"קֻנָּם זֵיתִים וַעֲנָבִים אֵלּוּ שֶׁאֵינִי טוֹעֵם", <שני>

אָסוּר בָּהֶן וּבַיּוֹצֵא מֵהֶן.

### @11מסכת נדרים פרק ו משנה ח

יב

הַנּוֹדֵר מִן הַתְּמָרִים, מֻתָּר בִּדְבַשׁ תְּמָרִים;

מִן הַסִּתְוָנִיּוֹת, מֻתָּר בְּחֹמֶץ סִתְוָנִיּוֹת.

רְבִּי יְהוּדָה בֶן בְּתִירָה אוֹמֵר:

כָּל שֶׁשֵּׁם תּוֹלַדְתּוֹ קְרוּיָה עָלָיו, וְנָדַר הֵימֶנּוּ,

אָסוּר בְּיוֹצֵא הֵימֶנּוּ. <מגיה שני הוסיף: בו ו->

וַחֲכָמִים מַתִּירִין.

### @11מסכת נדרים פרק ו משנה ט

יג

הַנּוֹדֵר מִן הַיַּיִן, מֻתָּר בְּיֵין תַּפּוּחִים;

מִן הַשֶּׁמֶן, מֻתָּר בְּשֶׁמֶן שֻׁמְשְׁמִין;

מִן הַדְּבַשׁ, מֻתָּר בִּדְבַשׁ תְּמָרִים;

מִן הַחֹמֶץ, מֻתָּר בְּחֹמֶץ סִתְוָנִית;

מִן הַכְּרֵישִׁים, מֻתָּר בְּקַפְּלוֹטוֹת;

מִן הַיָּרָק, מֻתָּר בִּירָקוֹת שָׂדֶה,

מִפְּנֵי שֶׁהוּא לָאוּי. < המגיה: ס"א שֵׁם לָוּי>

### @11מסכת נדרים פרק ו משנה י

יד

מִן הַכְּרוּב, אָסוּר בְּאִסְפַּרְגּוֹס;

מִן הָאִסְפַּרְגּוֹס, מֻתָּר בִּכְרוּב.

מִן הַגְּרִיסִים, אָסוּר בַּמִּקְפָּא.

רְבִּי יוֹסֵה מַתִּיר.

מִן הַמִּקְפָּא, מֻתָּר בִּגְרִיסִין.

יה

מִן הַמִּקְפָּא, אָסוּר בַּשּׁוּם.

רְבִּי יוֹסֵה מַתִּיר.

מִן הַשּׁוּם, מֻתָּר בַּמִּקְפָּא. <אסור>

יו

מִן הָעֲדָשִׁים, אָסוּר בָּאֲשִׁישִׁים,

רְבִּי יוֹסֵה מַתִּיר.

מִן הָאֲשִׁישִׁין, מֻתָּר בָּעֲדָשִׁים.

יז

"חִטָּה", "חִטִּים שֶׁאֵינִי טוֹעֵם", <שני>

אָסוּר בָּהֶם, בֵּין קֶמַח בֵּין פַּת.

"גָּרִיס", "גְּרִיסִים שֶׁאֵינִי טוֹעֵם", <שני>

אָסוּר בָּהֶן, בֵּין חַיִּים בֵּין מְבֻשָּׁלִים.

רְבִּי יְהוּדָה אוֹמֵר:

"קֻנָּם גָּרִיס וְחִטָּה שֶׁאֵינִי טוֹעֵם", <שני>

מֻתָּר לָכוֹס חַיִּים.

## @22פרק ז

### @11מסכת נדרים פרק ז משנה א

א

הַנּוֹדֵר מִן הַיָּרָק, מֻתָּר בַּדִּלּוּעִים.

וּרְבִּי עֲקִיבָה אוֹסֵר.

אָמְרוּ לוֹ לִרְבִּי עֲקִיבָה:

וַהֲלֹא אוֹמֵר אָדָם לִשְׁלוּחוֹ:

"קַח לָנוּ יָרָק",

וְהוּא אוֹמֵר:

"לֹא מָצָאתִי אֶלָּא דִּלּוּעִים"?

אָמַר לָהֶם:

וְכֵן הַדָּבָר! אוֹ שֶׁמֵּא אוֹמֵר הוּא לוֹ:

"לֹא מָצָאתִי אֶלָּא קִטְנִית"?

אֶלָּא שֶׁהַדִּלּוּעִין בִּכְלַל הַיָּרָק,

וְאֵין הַקִּטְנִית בִּכְלַל יָרָק.

וְאָסוּר בְּפוּל הַמִּצְרִי לַח,

וּמֻתָּר בַּיָּבֵשׁ.

### @11מסכת נדרים פרק ז משנה ב

ב

הַנּוֹדֵר מִן הַדָּגָן,

אָסוּר בְּפוּל הַמִּצְרִי הַיָּבֵשׁ.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵינוּ אָסוּר אֶלָּא מֵחֲמֵשֶׁת הַמִּינִין.

רְבִּי מֵאִיר אוֹמֵר:

הַנּוֹדֵר מִן הַתְּבוּאָה,

אֵינוּ אָסוּר אֶלָּא מֵחֲמֵשֶׁת הַמִּינִין,

אֲבָל הַנּוֹדֵר מִן הַדָּגָן,

אָסוּר בַּכֹּל,

וּמֻתָּר בְּפֵרוֹת הָאִילָן וּבַיָּרָק.

### @11מסכת נדרים פרק ז משנה ג

ג

הַנּוֹדֵר מִן הַכְּסוּת,

מֻתָּר בַּשַּׂק, וּבִירִיעָה, וּבַחֲמִילָה.

אָמַר "קֻנָּם צֶמֶר עוֹלֶה עָלַי",

מֻתָּר לְכַסּוֹת בְּגִזֵּי צֶמֶר;

"פִּשְׁתָּן עוֹלָה עָלַי",

מֻתָּר לְכַסּוֹת בַּאֲנִיצֵי פִשְׁתָּן.

רְבִּי יְהוּדָה אוֹמֵר:

הַכֹּל לְפִי הַנֶּדֵר:

טָעַן וְהִזִּיעַ, וְהָיָה רֵיחוֹ קָשֶׁה, אָמַר:

"קֻנָּם צֶמֶר וּפִשְׁתִּים עוֹלִין עָלַי",

מֻתָּר לְכַסּוֹת,

וְאָסוּר לְהַפְשִׁיל אַחֲרָיו.

### @11מסכת נדרים פרק ז משנה ד

ד

הַנּוֹדֵר מִן הַבַּיִת, מֻתָּר בָּעֲלִיָּה.

דִּבְרֵי רְבִּי מֵאִיר.

וַחֲכָמִים אוֹמְרִים:

עֲלִיָּה בִכְלָל הַבַּיִת.

הַנּוֹדֵר מִן הָעֲלִיָּה, מֻתָּר בַּבַּיִת.

### @11מסכת נדרים פרק ז משנה ה

ה

הַנּוֹדֵר מִן הַמִּטָּה, מֻתָּר בַּדַּרְגֵּשׁ.

דִּבְרֵי רְבִּי מֵאִיר.

וַחֲכָמִים אוֹמְרִים:

הַדַּרְגֵּשׁ בִּכְלַל הַמִּטָּה.

הַנּוֹדֵר מִן הַדַּרְגֵּשׁ, מֻתָּר בַּמִּטָּה.

ו

הַנּוֹדֵר מִן הָעִיר,

מֻתָּר לִכָּנֵס בִּתְחוּמָהּ,

וְאָסוּר לִכָּנֵס לְעִיבּוּרָהּ.

אֲבָל הַנוֹדֵר מִן הַבַּיִת,

אָסוּר מִן הָאָגָף וְלִפְנִים.

### @11מסכת נדרים פרק ז משנה ו

ז

"קֻנָּם פֵּרוֹת הָאֵלּוּ עָלַי",

"קֻנָּם הֵם לְפִי",

"קֻנָּם הֵם עַל פִּי",

אָסוּר בְּחִלּוּפֵיהֶם וּבְגִדּוּלֵיהֶם.

"שֶׁאֵינִי אוֹכֵל", "שֶׁאֵינִי טוֹעֵם", <שני>

מֻתָּר בְּחִלּוּפֵיהֶן וּבְגִדּוּלֵיהֶן,

בְּדָבָר שֶׁזַּרְעוֹ כָלֶה;

אֲבָל בְּדָבָר שֶׁאֵין זַרְעוֹ כָלֶה,

גִדּוּלֵי גִדּוּלִין אֲסוּרִים.

### @11מסכת נדרים פרק ז משנה ז

ח

הָאוֹמֵר לְאִשְׁתּוֹ:

"קֻנָּם מַעֲשֵׂה יָדַיִךְ עָלַי",

"קֻנָּם הֵם לְפִי", "קֻנָּם הֵן עַל פִּי",

אָסוּר בְּחִלּוּפֵיהֶן וּבְגִדּוּלֵיהֶן. <בחילופין>

"שֶׁאֵינִי אוֹכֵל", "שֶׁאֵינִי טוֹעֵם", <שני>

מֻתָּר בְּחִלּוּפֵיהֶם וּבְגִדּוּלֵיהֶן,

בְּדָבָר שֶׁזַּרְעוֹ כָלֶה.

אֲבָל בְּדָבָר שֶׁאֵין זַרְעוֹ כָלֶה,

גִּדּוּלֵי גִדּוּלִין אֲסוּרִים.

### @11מסכת נדרים פרק ז משנה ח

ט

"שֶׁאַתְּ עוֹשָׂה וְאֵינִי אוֹכֵל עַד הַפֶּסַח",

"שֶׁאַתְּ עוֹשָׂה וְאֵינִי מִתְכַּסֶּה עַד הַפֶּסַח",

עָשְׂתָה לִפְנֵי הַפֶּסַח,

מֻתָּר לֹאכַל וּלְהִתְכַּסּוֹת לְאַחַר הַפֶּסַח.

י

"שֶׁאַתְּ עוֹשָׂה עַד הַפֶּסַח וְאֵינִי אוֹכֵל",

"וְשֶׁאַתְּ עוֹשָׂה עַד הַפֶּסַח וְאֵינִי מִתְכַּסֶּה",

עָשְׂתָה לִפְנֵי הַפֶּסַח,

אָסוּר לֹאכַל וּלְהִתְכַּסּוֹת לְאַחַר הַפֶּסַח.

### @11מסכת נדרים פרק ז משנה ט

יא

"שֶׁאַתְּ נֶהְנֵית לִי עַד הַפֶּסַח,

אִם הוֹלֶכֶת אַתְּ לְבֵית אָבִיךְ עַד הֶחָג",

הָלְכָה לִפְנֵי הַפֶּסַח,

אֲסוּרָה בַהֲנָאָתוֹ עַד הַפֶּסַח;

וּלְאַחַר הַפֶּסַח, בַּל יַחֵל דְּבָרוֹ.

יב

"שֶׁאַתְּ נֶהְנֵית לִי עַד הֶחָג,

אִם הוֹלֶכֶת אַתְּ לְבֵית אָבִיךְ עַד הַפֶּסַח",

וְהָלְכָה לִפְנֵי הַפֶּסַח,

אֲסוּרָה בַהֲנָאָתוֹ עַד הֶחָג,

מֻתֶּרֶת לֵילֵךְ אַחַר הַפֶּסַח.

## @22פרק ח

### @11מסכת נדרים פרק ח משנה א

א

"קֻנָּם יַיִן שֶׁאֵינִי טוֹעֵם הַיּוֹם",

אֵינוּ אָסוּר אֶלָּא עַד שֶׁתֶּחְשַׁךְ;

"שַׁבָּת זוֹ",

אָסוּר בְּכָל הַשַּׁבָּת, וְשַׁבָּת שֶׁעָבְרָה; <המגיה: ושבת לשעבר>

"חֹדֶשׁ זֶה",

אָסוּר בְּכָל הַחֹדֶשׁ, וְרֹאשׁ חֹדֶשׁ לְהַבָּא;

"שָׁנָה זוֹ",

אָסוּר בְּכָל הַשָּׁנָה, וְרֹאשׁ הַשָּׁנָה שֶׁעָתִיד לָבוֹא;

"שָׁבוּעַ זֶה",

אָסוּר בְּכָל הַשָּׁבוּעַ, וּשְׁבִיעִית שֶׁעָבְרָה. <המגיה: והשביעית לשעבר>

ב

וְאִם אָמַר:

"יוֹם אֶחָד", "שַׁבָּת אַחַת", "חֹדֶשׁ אֶחָד",

"שָׁנָה אַחַת", "שָׁבוּעַ אֶחָד",

אָסוּר מִיּוֹם לְיוֹם.

### @11מסכת נדרים פרק ח משנה ב

ג

"עַד הַפֶּסַח", אָסוּר עַד שֶׁיַּגִּיעַ;

"עַד שֶׁיְּהֵא", אָסוּר עַד שֶׁיֵּצֵא.

"עַד לִפְנֵי הַפֶּסַח",

רְבִּי מֵאִיר אוֹמֵר:

אָסוּר עַד שֶׁיַּגִּיעַ.

רְבִּי יוֹסֵה אוֹמֵר:

אָסוּר עַד שֶׁיֵּצֵא.

### @11מסכת נדרים פרק ח משנה ג

ד

"עַד הַקָּצִיר", "עַד הַבָּצִיר", "עַד הַמָּסִיק",

אֵינוּ אָסוּר אֶלָּא עַד שֶׁיַּגִּיעַ.

זֶה הַכְּלָל:

כָּל שֶׁזְּמַנּוֹ קָבוּעַ, וְאוֹמֵר "עַד שֶׁיַּגִּיעַ",

אָסוּר עַד שֶׁיַּגִּיעַ;

"עַד שֶׁיְּהֵא",

אָסוּר עַד שֶׁיֵּצֵא.

וְכָל שֶׁאֵין זְמַנּוֹ קָבוּעַ,

בֵּין שֶׁאָמַר "עַד שֶׁיְּהֵא",

בֵּין שֶׁאָמַר "עַד שֶׁיַּגִּיעַ",

אֵינוּ אָסוּר אֶלָּא עַד שֶׁיַּגִּיעַ.

### @11מסכת נדרים פרק ח משנה ד

ה

"עַד הַקַּיִץ", "עַד שֶׁיְּהֵא הַקַּיִץ",

עַד שֶׁיַּתְחִילוּ הָעָם לְהַכְנִיס בַּכַּלְכַּלּוֹת.

"עַד שֶׁיַּעֲבֹר הַקַּיִץ",

עַד שֶׁיַּכְפִּילוּ הַמִּקְצוֹעוֹת.

"עַד הַקָּצִיר",

עַד שֶׁיַּתְחִיל הָעָם לִקְצֹר קְצִיר חִטִּים,

אֲבָל לֹא קְצִיר שְׂעוֹרִים.

הַכֹּל לְפִי מְקוֹם נִדְרוֹ,

אִם הָיָה בָהָר, כָּהָר,

וְאִם הָיָה בַבִּקְעָה, כַּבִּקְעָה.

### @11מסכת נדרים פרק ח משנה ה

ו

"עַד הַגְּשָׁמִים", "עַד שֶׁיְּהוּ הַגְּשָׁמִים",

עַד שֶׁתֵּרֵד רְבֵיעָה שְׁנִיָּה.

רַבָּן שִׁמְעוֹן בֶּן גַּמְלִיאֵל אוֹמֵר:

עַד שֶׁיַּגִּיעַ זְמַנָּהּ שֶׁלִּרְבֵיעָה שְׁנִיָּה.

"עַד שֶׁיִּפְסְקוּ הַגְּשָׁמִים",

עַד שֶׁיֵּצֵא נִיסָן.

דִּבְרֵי רְבִּי מֵאִיר.

וּרְבִּי יְהוּדָה אוֹמֵר:

עַד שֶׁיַּעֲבֹר הַפֶּסַח.

ז

"קֻנָּם יַיִן שֶׁאֵינִי טוֹעֵם הַשָּׁנָה",

נִתְעַבְּרָה הַשָּׁנָה, אָסוּר בָּהּ וּבְעִבּוּרָהּ;

"עַד רֹאשׁ אֲדָר",

עַד רֹאשׁ אֲדָר הָרִאשׁוֹן;

"עַד סוֹף אֲדָר",

עַד סוֹף אֲדָר הָרִאשׁוֹן.

ח

רְבִּי יְהוּדָה אוֹמֵר:

"קֻנָּם יַיִן שֶׁאֵינִי טוֹעֵם עַד שֶׁיְּהֵא הַפֶּסַח",

אֵינוּ אָסוּר אֶלָּא עַד לֵילֵי הַפֶּסַח,

שֶׁלֹּא נִתְכַּוַּן זֶה

אֶלָּא עַד שָׁעָה שֶׁדֶּרֶךְ בְּנֵי אָדָם לִשְׁתּוֹת יַיִן.

### @11מסכת נדרים פרק ח משנה ו

ט

אָמַר:

"קֻנָּם בָּשָׂר שֶׁאֵינִי טוֹעֵם עַד שֶׁיְּהֵא צוֹם",

אֵינוּ אָסוּר אֶלָּא עַד לֵילֵי צוֹם,

שֶׁלֹּא נִתְכַּוַּן זֶה

אֶלָּא עַד שָׁעָה שֶׁדֶּרֶךְ בְּנֵי אָדָם לֹאכַל בָּשָׂר.

י

רְבִּי יוֹסֵה בְנוֹ אוֹמֵר:

"קֻנָּם שׁוּם שֶׁאֵינִי טוֹעֵם עַד שֶׁתְּהֵא שַׁבָּת,

אֵינוּ אָסוּר [אֶלָּא] עַד לֵילֵי שַׁבָּת,

שֶׁלֹּא נִתְכַּוַּן זֶה

אֶלָּא עַד שָׁעָה שֶׁדֶּרֶךְ בְּנֵי אָדָם לֹאכַל שׁוּם.

### @11מסכת נדרים פרק ח משנה ז

יא

הָאוֹמֵר לַחֲבֵרוֹ:

"קֻנָּם שֶׁאֲנִי נֶהְנֶה לָךְ,

אִם אֵין אַתָּה בָא וְנוֹטֵל לְבָנֶיךָ

כּוֹר אֶחָד שֶׁלְּחִטִּים וּשְׁתֵּי חָבִיּוֹת שֶׁלַּיַּיִן",

הֲרֵי זֶה יָכוֹל לְהָפֵר אֶת נִדְרוֹ שֶׁלֹּא עַל פִּי חָכָם,

וְיֹאמַר לוֹ:

"כְּלוּם אָמַרְתָּ אֶלָּא מִפְּנֵי כְבוֹדִי,

וְזֶה הוּא כְבוֹדִי!"

וְכֵן הָאוֹמֵר לַחֲבֵרוֹ:

"קֻנָּם שֶׁאַתָּה נֶהְנֶה לִי,

אִם אֵין אַתְּ בָּא וְנוֹתֵן לְבָנַי

כּוֹר אֶחָד שֶׁלְּחִטִּים וּשְׁתֵּי חָבִיּוֹת שֶׁלַּיַּיִן",

רְבִּי מֵאִיר אוֹמֵר:

אָסוּר עַד שֶׁיִּתֵּן.

וַחֲכָמִים אוֹמְרִים:

אַף זֶה יָכוֹל לְהָפֵר אֶת נִדְרוֹ שֶׁלֹּא עַל פִּי חָכָם,

וְיֹאמַר לוֹ:

"הֲרֵי אֲנִי כְּאִלּוּ הִתְקַבַּלְתִּי". <כילו>

יב

הָיוּ מְסָרְבִים בּוֹ לָשֵׂאת אֶת בַּת אֲחוֹתוֹ,

וְאָמַר:

"קֻנָּם שֶׁהִיא נֶהְנֵית לִי לְעוֹלָם!"

וְכֵן הַמְגָרֵשׁ אֶת אִשְׁתּוֹ, וְאָמַר:

"קֻנָּם אִשְׁתִּי נֶהְנֵית לִי לְעוֹלָם",

הֲרֵי אֵלּוּ מֻתָּרוֹת מִלֵּהָנוֹת לוֹ,

שֶׁלֹּא נִתְכַּוַּן זֶה אֶלָּא לְשֵׁם אִשּׁוּת.

יג

הָיָה מְסָרֵב בַּחֲבֵרוֹ שֶׁיֹּאכַל אֶצְלוֹ, אָמַר:

"קֻנָּם לְבֵיתְךָ שֶׁאֵינִי נִכְנָס",

"טִפַּת צוֹנִין שֶׁאֵינִי טוֹעֵם לָךְ",

מֻתָּר לִכָּנֵס לְבֵיתוֹ וְלִשְׁתּוֹת מִמֶּנּוּ צוֹנִין,

שֶׁלֹּא נִתְכַּוַּן זֶה אֶלָּא לְשֵׁם אֲכִילָה וּשְׁתִיָּה.

## @22פרק ט

### @11מסכת נדרים פרק ט משנה א

א

רְבִּי אֱלִיעֶזֶר אוֹמֵר:

פּוֹתְחִין לְאָדָם בִּכְבוֹד אָבִיו וְאִמּוֹ.

וַחֲכָמִים אוֹסְרִין.

אָמַר רְבִּי צָדוֹק:

עַד שֶׁפּוֹתְחִין לוֹ בִּכְבוֹד אָבִיו וְאִמּוֹ,

יִפְתְּחוּ לוֹ בִכְבוֹד מָקוֹם!

אִם כֵּן, אֵין נְדָרִים!

מוֹדִין חֲכָמִים לִרְבִּי אֱלִיעֶזֶר

בְּדָבָר שֶׁבֵּינוֹ לְבֵין אָבִיו וְאִמּוֹ,

שֶׁפּוֹתְחִין לוֹ בִכְבוֹד אָבִיו וְאִמּוֹ.

### @11מסכת נדרים פרק ט משנה ב

ב

וְעוֹד אָמַר רְבִּי אֱלִיעֶזֶר:

פּוֹתְחִין בַּנּוֹלָד.

וַחֲכָמִים אוֹסְרִין.

כֵּיצַד?

אָמַר:

"קֻנָּם שֶׁאֵינִי נֶהְנֶה לְאִישׁ פְּלוֹנִי",

וְנֶעְשָׂה סוֹפֵר,

אוֹ שֶׁהָיָה מַשִּׂיא אֶת בְּנוֹ,

וְאָמַר:

"אִלּוּ הָיִיתִי יוֹדֵעַ שֶׁהוּא נֶעְשָׂה סוֹפֵר,

אוֹ שֶׁהָיָה מַשִּׂיא אֶת בְּנוֹ בְקָרוֹב,

לֹא הָיִיתִי נוֹדֵר".

"קֻנָּם לְבַיִת זֶה שֶׁאֵינִי נִכְנָס",

וְנֶעֱשָׂה בֵית הַכְּנֶסֶת,

אָמַר:

"אִלּוּ הָיִיתִי יוֹדֵעַ שֶׁהוּא נֶעֱשָׂה בֵית הַכְּנֶסֶת,

לֹא הָיִיתִי נוֹדֵר",

רְבִּי אֱלִיעֶזֶר מַתִּיר,

וַחֲכָמִים אוֹסְרִין.

### @11מסכת נדרים פרק ט משנה ג

ג

רְבִּי מֵאִיר אוֹמֵר:

יֵשׁ דְּבָרִים שֶׁהֵן כַּנּוֹלָד וְאֵינָן כַּנּוֹלָד;

וַחֲכָמִים מוֹדִין לוֹ.

כֵּיצַד?

אָמַר:

"קֻנָּם שֶׁאֵינִי נוֹשֵׂא לִפְלוֹנִית, שֶׁאָבִיהָ רַע!"

אָמְרוּ לוֹ "מֵת!" אוֹ שֶׁעָשָׂה תְשׁוּבָה;

"קֻנָּם לַבַּיִת הַזֶּה שֶׁאֵינִי נִכְנָס,

שֶׁהַכֶּלֶב רַע בְּתוֹכוֹ", אוֹ "שֶׁהַנָּחָשׁ בְּתוֹכוֹ",

אָמְרוּ לוֹ "מֵת הַכֶּלֶב", אוֹ שֶׁנֶּהֱרַג הַנָּחָשׁ,

הֲרֵי הֵן כַּנּוֹלָד וְאֵינָן כַּנּוֹלָד.

וַחֲכָמִים מוֹדִין לוֹ.

### @11מסכת נדרים פרק ט משנה ד

ד

וְעוֹד אָמַר רְבִּי מֵאִיר:

פּוֹתְחִין לוֹ מִן הַכָּתוּב שֶׁבַּתּוֹרָה, וְאוֹמְרִים לוֹ:

"אִלּוּ הָיִיתָ יוֹדֵעַ שֶׁאַתָּה עוֹבֵר עַל (וַיִּקְרָא יט,יז-יח)

"לֹא תִקּם" וְעַל "לֹא תִטּר",

וְעַל "לֹא תִשְׂנָא אֶת אָחִיךָ בִּלְבָבֶךָ"

"וְאָהַבְתָּ לְרֵעֲךָ כָמוֹךָ"

(וַיִּקְרָא כה,לו) "וְחֵי אָחִיךָ עִמָּךְ",

שֶׁמֵּא יַעְנִי וְאֵין אַתְּ יָכוֹל לְפַרְנְסוֹ,

אָמַר:

"אִלּוּ הָיִיתִי יוֹדֵעַ שֶׁהוּא כֵּן, לֹא הָיִיתִי נוֹדֵר",

הֲרֵי זֶה מֻתָּר.

### @11מסכת נדרים פרק ט משנה ה

ה

פּוֹתְחִין לְאָדָם בִּכְתֻבַּת אִשְׁתּוֹ.

מַעֲשֶׂה בְאֶחָד שֶׁנָּדַר מֵאִשְׁתּוֹ הֲנָיָה,

וְהָיְתָה כְתֻבָּתָהּ אַרְבַּע מֵאוֹת זוּז,

וּבָאת לִפְנֵי רְבִּי עֲקִיבָה,

וְחִיְּבוֹ לִתֵּן לָהּ כְּתֻבָּתָהּ.

אָמַר לוֹ:

"רֶבִּי! שְׁמוֹנֶה מֵאוֹת דִּינָר הִנִּיחַ אַבָּא,

וְנָטַל אָחִי אַרְבַּע מֵאוֹת, וַאֲנִי אַרְבַּע מֵאוֹת.

לֹא דַיָּהּ שֶׁתִּטֹּל הִיא מָאתַיִם וַאֲנִי מָאתַיִם?"

אָמַר לוֹ רְבִּי עֲקִיבָה:

"אֲפִלּוּ אַתְּ מוֹכֵר שְׂעַר רֹאשָׁךְ,

אַתְּ נוֹתֵן לָהּ כְּתֻבָּתָהּ".

אָמַר:

"אִלּוּ הָיִיתִי יוֹדֵעַ שֶׁכֵּן, לֹא הָיִיתִי נוֹדֵר!"

וְהִתִּירוֹ רְבִּי עֲקִיבָה.

### @11מסכת נדרים פרק ט משנה ו

ו

פּוֹתְחִין בְּיָמִים טוֹבִים וּבַשַּׁבָּתוֹת.

בָּרִאשׁוֹנָה הָיוּ אוֹמְרִים:

אוֹתָן הַיָּמִים מֻתָּרִין,

וּשְׁאָר כָּל הַיָּמִים אֲסוּרִין.

עַד שֶׁבָּא רְבִּי עֲקִיבָה וְלִמֵּד,

שֶׁהַנֶּדֶר שֶׁהֻתַּר מִקְצָתוֹ הֻתַּר כֻּלּוֹ. <מִכְּלָלוֹ>

### @11מסכת נדרים פרק ט משנה ז

ז

כֵּיצַד?

אָמַר:

"קֻנָּם שֶׁאֵינִי נֶהְנֶה לְכֻלְּכֶם!"

הֻתַּר אֶחָד מֵהֶן, הֻתָּרוּ כֻלָּם.

"שֶׁאֵינִי נֶהְנֶה לָזֶה, לָזֶה וְלָזֶה!"

הֻתַּר הָרִאשׁוֹן,

הֻתָּרוּ כֻלָּם;

הֻתַּר הָאַחֲרוֹן,

הָאַחֲרוֹן מֻתָּר, וְכֻלָּם אֲסוּרִין;

הֻתַּר הָאֶמְצָעִי,

הֵימֶנּוּ וּלְמַטָּה מֻתָּר, הֵימֶנּוּ וּלְמַעְלָה אָסוּר.

"שֶׁאֵינִי נֶהְנֶה לָזֶה, לָזֶה קָרְבָּן וְלָזֶה קָרְבָּן",

צְרִיכִין פֶּתַח לְכָל אֶחָד וְאֶחָד.

### @11מסכת נדרים פרק ט משנה ח

ח

"קֻנָּם יַיִן שֶׁאֵינִי טוֹעֵם, שֶׁהַיַּיִן רַע לַמֵּעַיִם!"

אָמְרוּ לוֹ:

"וַהֲלֹא מְיֻשָּׁן יָפֶה לַמֵּעַיִם!"

הֻתַּר בִּמְיֻשָּׁן.

לֹא בִמְיֻשָּׁן בִּלְבַד הֻתַּר, אֶלָּא בְכָל הַיַּיִן.

"קֻנָּם בָּצָל שֶׁאֵינִי טוֹעֵם, שֶׁהַבָּצָל רַע לַלֵּב!"

אָמְרוּ לוֹ:

"וַהֲלֹא כֻפְרִי יָפֶה לַלֵּב!"

הֻתַּר בַּכֻּפְרִי.

לֹא בַכֻּפְרִי בִלְבַד הֻתַּר, אֶלָּא בְכָל הַבְּצָלִים.

מַעֲשֶׂה הָיָה,

וְהִתִּירוֹ רְבִּי מֵאִיר בְּכָל הַבְּצָלִים.

### @11מסכת נדרים פרק ט משנה ט

ט

פּוֹתְחִין לְאָדָם בִּכְבוֹד עַצְמוֹ וּבִכְבוֹד בָּנָיו,

וְאוֹמְרִין לוֹ:

"אִלּוּ הָיִיתָ יוֹדֵעַ, שֶׁלְּמָחָר יְהוּ אוֹמְרִין עָלֶיךָ:

כָּךְ וַסְתּוֹ שֶׁלִּפְלוֹנִי, לִהְיוֹת מְגָרֵשׁ אֶת נָשָׁיו,

וְעַל בְּנוֹתֶיךָ יְהוּ אוֹמְרִין:

בְּנוֹת גְּרוּשָׁה הֵן,

מָה רָאַת אִמָּן שֶׁלָּאֵלּוּ לִהִתְגָּרֵשׁ?"

אָמַר:

"אִלּוּ הָיִיתִי יוֹדֵעַ שֶׁהוּא כֵן, לֹא הָיִיתִי נוֹדֵר",

הֲרֵי זֶה מֻתָּר.

### @11מסכת נדרים פרק ט משנה י

י

"קֻנָּם שֶׁאֵינִי נוֹשֵׂא לִפְלוֹנִית כְּאוּרָה", <שני>

וַהֲרֵי הִיא נָאוָה;

"שְׁחוֹרָה", וַהֲרֵי הִיא לְבָנָה;

"קְצָרָה", וַהֲרֵי הִיא אֲרֻכָּה,

לֹא מִפְּנֵי שֶׁהִיא כְאוּרָה וְנֶעְשֵׂית נָאוָה,

שְׁחוֹרָה וְנֶעְשֵׂית לְבָנָה,

קְצָרָה וְנֶעְשֵׂית אֲרֻכָּה,

אֶלָּא שֶׁהַנֶּדֶר טָעוּת.

מַעֲשֶׂה בְאֶחָד שֶׁנָּדַר מִבַּת אֲחוֹתוֹ הֲנָיָה,

וְהִכְנִיסוּהָ לְבֵית רְבִּי יִשְׁמָעֵאל וְיִפּוּהָ.

אָמַר לוֹ רְבִּי יִשְׁמָעֵאל:

"בְּנִי! מִזּוֹ נָדַרְתָּ?"

אָמַר לוֹ "לָאו!"

וְהִתִּירוֹ רְבִּי יִשְׁמָעֵאל.

יא

בְּאוֹתָהּ הַשָּׁעָה בָּכָה רְבִּי יִשְׁמָעֵאל, וְאָמַר:

"בְּנוֹת יִשְׂרָאֵל נָאוֹת הֵן,

אֶלָּא שֶׁהָעֲנִיּוּת מְנַוְּלַתָּן!"

יב

וּכְשֶׁמֵּת רְבִּי יִשְׁמָעֵאל,

הָיוּ בְנוֹת יִשְׂרָאֵל נוֹשְׂאוֹת קִינָה, וְאוֹמְרוֹת:

"בְּנוֹת יִשְׂרָאֵל, עַל רְבִּי יִשְׁמָעֵאל בְּכֶינָה!"

וְכֵן הוּא אוֹמֵר בְּשָׁאוּל: (שְׁמוּאֵל ב א,כד)

"בְּנוֹת יִשְׂרָאֵל, אֶל שָׁאוּל בְּכֶינָה!

הַמַּלְבִּשְׁכֶם שָׁנִי עִם עֲדָנִים,

הַמַּעֲלֶה עֲדִי זָהָב עַל לְבוּשְׁכֶן."

## @22פרק י

### @11מסכת נדרים פרק י משנה א

א

נַעֲרָה מְאֹרָסָה,

אָבִיהָ וּבַעְלָהּ מְפִירִים נְדָרֶיהָ.

הֵפֵר הָאָב וְלֹא הֵפֵר הַבַּעַל,

הֵפֵר הַבַּעַל וְלֹא הֵפֵר הָאָב,

אֵינוּ מוּפָר.

אֵין צֹרֶךְ לוֹמַר, שֶׁיָּקֵם אֶחָד מֵהֶן.

### @11מסכת נדרים פרק י משנה ב

ב

מֵת הָאָב,

לֹא נִתְרוֹקְנָה רְשׁוּת לַבַּעַל.

מֵת הַבַּעַל,

נִתְרוֹקְנָה רְשׁוּת לָאָב.

בָּזֶה יִפָּה כֹחַ הָאָב מִכֹּחַ הַבַּעַל.

דָּבָר אַחֵר,

יִפָּה כֹחַ הַבַּעַל מִכֹּחַ הָאָב,

שֶׁהַבַּעַל מֵפֵר בִּבְגַר,

וְהָאָב אֵינוּ מֵפֵר בִּבְגַר.

### @11מסכת נדרים פרק י משנה ג

ג

נָדְרָה וְהִיא אֲרוּסָה,

נִתְגָּרְשָׁה בוֹ בַיּוֹם,

נִתְאָרְסָה בוֹ בַיּוֹם,

אֲפִלּוּ לְמֵאָה,

אָבִיהָ וּבַעְלָהּ הָאַחֲרוֹן נְדָרֶיהָ.

זֶה הַכְּלָל: מְפִירִים

כָּל שֶׁלֹּא יָצָאת לִרְשׁוּת עַצְמָהּ שָׁעָה אַחַת,

אָבִיהָ וּבַעְלָהּ הָאַחֲרוֹן מְפִירִים נְדָרֶיהָ.

### @11מסכת נדרים פרק י משנה ד

ד

דֶּרֶךְ תַּלְמִידֵי חֲכָמִים,

עַד שֶׁלֹּא הָיְתָה בִתּוֹ יוֹצְאָה מֵאֶצְלוֹ,

אוֹמֵר לָהּ:

"כָּל נְדָרִים שֶׁנָּדַרְתְּ בְּתוֹךְ בֵּיתִי,

הֲרֵי הֵן מוּפָרִין".

וְכֵן הַבַּעַל,

עַד שֶׁלֹּא תִכָּנֵס לִרְשׁוּתוֹ,

אוֹמֵר לָהּ:

"כָּל נְדָרִים שֶׁנָּדַרְתְּ עַד שֶׁלֹּא תִכָּנְסִי לִרְשׁוּתִי, <תִּכָּנֵס>

הֲרֵי אֵלּוּ מוּפָרִים".

אִם מִשֶּׁתִּכָּנֵס לִרְשׁוּתוֹ אֵינוּ יָכוֹל לְהָפֵר. <לִרְשׁוּתִי>

### @11מסכת נדרים פרק י משנה ה

ה

בּוֹגֶרֶת שֶׁשָּׁהַת שְׁנֵים עָשָׂר חֹדֶשׁ,

וְאַלְמָנָה שְׁלֹשִׁים יוֹם,

רְבִּי אֱלִיעֶזֶר אוֹמֵר:

הוֹאִיל וּבַעְלָהּ חַיָּב בִּמְזוֹנוֹתֶיהָ, יָפֵר.

וַחֲכָמִים אוֹמְרִים:

אֵין הַבַּעַל מֵפֵר, עַד שֶׁתִּכָּנֵס לִרְשׁוּתוֹ.

### @11מסכת נדרים פרק י משנה ו

ו

שׁוֹמֶרֶת יָבָם,

בֵּין לְיָבָם אֶחָד בֵּין לִשְׁנֵי יְבָמִין,

רְבִּי אֱלִיעֶזֶר אוֹמֵר:

יָפֵר.

רְבִּי יְהוֹשֻׁעַ אוֹמֵר:

לְאֶחָד, אֲבָל לֹא לִשְׁנַיִם.

רְבִּי עֲקִיבָה אוֹמֵר:

לֹא לְאֶחָד וְלֹא לִשְׁנַיִם.

ז

אָמַר רְבִּי אֱלִיעֶזֶר:

מָה, אִם אִשָּׁה שֶׁקָּנָה הוּא לְעַצְמוֹ,

הֲרֵי הוּא מֵפֵר נְדָרֶיהָ,

אִשָּׁה שֶׁקָנוּ לוֹ שָׁמַיִם,

אֵינוּ דִין שֶׁיָּפֵר נְדָרֶיהָ?

אָמַר לוֹ רְבִּי עֲקִיבָה:

לֹא,

אִם אָמַרְתָּ בְאִשָּׁה שֶׁקָּנָה הוּא לְעַצְמוֹ,

שֶׁאֵין לַאֲחֵרִים בָּהּ רְשׁוּת,

תֹּאמַר בָּאִשָּׁה שֶׁקָנוּ לוֹ שָׁמַיִם,

שֶׁיֵּשׁ לַאֲחֵרִים בָּהּ רְשׁוּת?

אָמַר לוֹ רְבִּי יְהוֹשֻׁעַ:

עֲקִיבָה! דְּבָרֶיךָ בִשְׁנֵי יְבָמִים,

מָה אַתְּ מֵשִׁיב עַל יָבָם אֶחָד?

אָמַר לוֹ:

אֵין הַיְבָמָה גְמוּרָה לְאִישָׁהּ

כַּשֵּׁם שֶׁהָאֲרוּסָה גְמוּרָה לְאִישָׁהּ.

### @11מסכת נדרים פרק י משנה ז

ח

הָאוֹמֵר לְאִשְׁתּוֹ:

"כָּל נְדָרִים שֶׁתִּדֹּרִי

מִכָּן עַד שֶׁאָבֹא מִמָּקוֹם פְּלוֹנִי,

הֲרֵי הֵן קַיָּמִין",

לֹא אָמַר כְּלוּם;

"הֲרֵי הֵן מוּפָרִים",

רְבִּי אֱלִיעֶזֶר אוֹמֵר:

מוּפָר.

וַחֲכָמִים אוֹמְרִים:

אֵינוּ מוּפָר.

ט

אָמַר רְבִּי אֱלִיעֶזֶר:

אִם הֵפֵר נְדָרִים שֶׁבָּאוּ לִכְלַל אִסּוּר,

לֹא יָפֵר נְדָרִים שֶׁלֹּא בָאוּ לִכְלַל אִסּוּר?

אָמְרוּ לוֹ: (בְּמִדְבַּר ל,יד)

"אִישָׁהּ יְקִימֶנּוּ וְאִישָׁהּ יְפֵרֶנּוּ",

אֶת שֶׁבָּא לִכְלַל הָקֵם, בָּא לִכְלָל הָפֵר,

לֹא בָא לִכְלַל הָקֵם, לֹא בָא לִכְלַל הָפֵר.

### @11מסכת נדרים פרק י משנה ח

י

הָפֵר נְדָרִים כָּל הַיּוֹם.

וְיֵשׁ בַּדָּבָר לְהָקֵל וּלְהַחְמִיר.

כֵּיצַד?

נָדְרָה בְלֵילֵי שַׁבָּת,

מֵפֵר בְּלֵילֵי שַׁבָּת,

וּבְיוֹם הַשַּׁבָּת עַד שֶׁתֶּחְשַׁךְ.

נָדְרָה עִם חֲשֵׁכָה,

מֵפֵר עַד שֶׁלֹּא תֶחְשַׁךְ,

שֶׁאִם לֹא הֵפֵר וְחָשֵׁכָה,

אֵינוּ יָכוֹל לְהָפֵר.

## @22פרק יא

### @11מסכת נדרים פרק יא משנה א

א

אֵלּוּ נְדָרִים שֶׁהוּא מֵפֵר:

דְּבָרִים שֶׁיֵּשׁ בָּהֶן עִנּוּי נֶפֶשׁ:

"אִם אֶרְחַץ", "אִם לֹא אֶרְחַץ",

"אִם אֶתְקַשֵּׁט", וְ"אִם לֹא אֶתְקַשֵּׁט".

אָמַר רְבִּי יוֹסֵה:

אֵין אֵלּוּ נִדְרֵי עִנּוּי נֶפֶשׁ.

### @11מסכת נדרים פרק יא משנה ב

ב

אֵלּוּ הֵן נִדְרֵי עִנּוּי נֶפֶשׁ:

אָמְרָה:

"קֻנָּם פֵּרוֹת הָעוֹלָם עָלַי!"

הֲרֵי זֶה יָכוֹל לְהָפֵר.

"פֵּרוֹת הַמְּדִינָה זוֹ עָלַי",

יָבִיא לָהּ מִמְּדִינָה אַחֶרֶת.

"פֵּרוֹת הַחַנְוָנִי זֶה עָלַי",

אֵינוּ יָכוֹל לְהָפֵר.

אִם לֹא הָיְתָה פַרְנָסָתוֹ אֶלָּא מִמֶּנּוּ,

הֲרֵי זֶה יָפֵר.

דִּבְרֵי רְבִּי יוֹסֵה.

### @11מסכת נדרים פרק יא משנה ג

ג

"קֻנָּם שֶׁאֵינִי נֶהְנֶה לַבְּרִיּוֹת", <שני>

אֵינוּ יָכוֹל לְהָפֵר,

וִיכוּלָה הִיא לֵהָנוֹת בַּלֶּקֶט וּבַשִּׁכְחָה וּבַפֵּאָה וּבַהֶבְקֵר.

"קֻנָּם כֹּהֲנִים וּלְוִיִּם נֶהְנִים לִי",

יִטְּלוּ עַל כָּרְחוֹ.

"כֹּהֲנִים אֵלּוּ וּלְוִיִּם אֵלּוּ נֶהְנִים לִי",

יִטְּלוּ אֲחֵרִים.

### @11מסכת נדרים פרק יא משנה ד

ד

"קֻנָּם שֶׁאֵינִי עוֹשָׂה עַל פִּי אַבָּא", <עוֹשֶׂה>

וְ"עַל פִּי אָבִיךָ", וְ"עַל פִּי אַחַי", וְ"עַל פִּי אָחֶיךָ",

אֵינוּ יָכוֹל לְהָפֵר.

"שֶׁאֵינִי עוֹשָׂה עַל פִּיךָ", <עוֹשֶׂה>

אֵינוּ צָרִיךְ לְהָפֵר.

רְבִּי עֲקִיבָה אוֹמֵר:

יָפֵר, שֶׁמֵּא תַעֲדִיף עָלָיו יוֹתֵר מִן הָרָאוּי לוֹ.

רְבִּי יוֹחָנָן בֶּן נוּרִי אוֹמֵר:

יָפֵר, שֶׁמֵּא יְגָרְשֶׁנָּה וּתְהֵא אֲסוּרָה לַחְזֹר לוֹ.

### @11מסכת נדרים פרק יא משנה ה

ה

נָדְרָה אִשְׁתּוֹ, סָבוּר שֶׁנָּדְרָה בִתּוֹ;

נָדְרָה בִתּוֹ, וְסָבוּר שֶׁנָּדְרָה אִשְׁתּוֹ;

נָדְרָה בַנָּזִיר, וְסָבוּר שֶׁנָּדְרָה בַקָּרְבָּן;

נָדְרָה בַקָּרְבָּן, וְסָבוּר שֶׁנָּדְרָה בַנָּזִיר;

נָדְרָה מִן הַתְּאֵנִים, וְסָבוּר שֶׁנָּדְרָה מִן הָעֲנָבִים;

מִן הָעֲנָבִים, וְסָבוּר שֶׁנָּדְרָה מִן הַתְּאֵנִים,

הֲרֵי זֶה יַחְזֹר וְיָפֵר.

### @11מסכת נדרים פרק יא משנה ו

ו

אָמְרָה:

"קֻנָּם תְּאֵנִים וַעֲנָבִים אֵלּוּ שֶׁאֵינִי טוֹעֶמֶת", <אֵלּוּ מחוק>

קִיֵּם עַל הַתְּאֵנִים, כֻּלָּן קִיֵּם.

הֵפֵר לַתְּאֵנִים,

אֵינוּ מוּפָר עַד שֶׁיָּפֵר אַף לָעֲנָבִים.

אָמְרָה:

"קֻנָּם תְּאֵנִים שֶׁאֵינִי טוֹעֶמֶת,

וַעֲנָבִים שֶׁאֵינִי טוֹעֶמֶת",

הֲרֵי אֵלּוּ שְׁנֵי נְדָרִים.

### @11מסכת נדרים פרק יא משנה ז

ז

"יוֹדֵעַ אֲנִי שֶׁיֵּשׁ נְדָרִים,

אֲבָל אֵינִי יוֹדֵעַ שֶׁיֵּשׁ מְפִירִים",

יָפֵר.

"יוֹדֵעַ אֲנִי שֶׁיֵּשׁ מְפִירִים,

אֲבָל אֵינִי יוֹדֵעַ שֶׁזֶּה נֶדֶר", <נָדַר>

רְבִּי מֵאִיר אוֹמֵר:

לֹא יָפֵר.

וַחֲכָמִים אוֹמְרִים:

יָפֵר.

### @11מסכת נדרים פרק יא משנה ח

ח

הַמֻּדָּר הֲנָיָה מֵחֲתָנוֹ,

וְהוּא רוֹצֶה לָתֵת לְבִתּוֹ מָעוֹת,

אוֹמֵר לָהּ:

"הֲרֵי הַמָּעוֹת הָאֵלּוּ נְתוּנִים לָךְ מַתָּנָה,

בִּלְבַד שֶׁלֹּא יְהֵא לְבַעְלִיךְ רְשׁוּת בָּהֶן,

אֶלָּא מַה שֶּׁאַתְּ נוֹתֶנֶת בְּפִיךְ."

### @11מסכת נדרים פרק יא משנה ט

ט

(בְּמִדְבַּר ל,י) "וְנֵדֶר אַלְמָנָה וּגְרוּשָׁה... יָקוּם עָלֶיהָ"

כֵּיצַד?

אָמְרָה:

"הֲרֵי אֲנִי נְזִירָה לְאַחַר שְׁלֹשִׁים יוֹם",

אַף עַל פִּי שֶׁנִּשֵּׂאת בְּתוֹךְ שְׁלֹשִׁים יוֹם,

אֵינוּ יָכוֹל לְהָפֵר.

נָדְרָה וְהִיא בִרְשׁוּת הַבַּעַל,

מֵפֵר לָהּ. <וְהֵיפֵר>

כֵּיצַד?

אָמְרָה:

"הֲרֵי אֲנִי נְזִירָה לְאַחַר שְׁלֹשִׁים",

אַף עַל פִּי שֶׁנִּתְאַלְמְנָה

אוֹ נִתְגָּרְשָׁה בְתוֹךְ שְׁלֹשִׁים יוֹם,

הֲרֵי זֶה מוּפָר.

י

נָדְרָה בוֹ בַיּוֹם,

נִתְגָּרְשָׁה בוֹ בַיּוֹם, וְהֶחְזִירָהּ בּוֹ בַיּוֹם,

אֵינוּ יָכוֹל לְהָפֵר.

זֶה הַכְּלָל:

כָּל שֶׁיָּצַאת לִרְשׁוּת עַצְמָהּ שָׁעָה אַחַת,

אֵינוּ יָכוֹל לְהָפֵר.

### @11מסכת נדרים פרק יא משנה י

יא

תֵּשַׁע נְעָרוֹת נִדְרֵיהֶן קַיָּמִין:

בּוֹגֶרֶת וְהִיא יְתוֹמָה,

נַעֲרָה בוֹגֶרֶת וְהִיא יְתוֹמָה,

נַעֲרָה שֶׁלֹּא בָגָרָה וְהִיא יְתוֹמָה,

בּוֹגֶרֶת וּמֵת אָבִיהָ,

נַעֲרָה בוֹגֶרֶת וּמֵת אָבִיהָ,

נַעֲרָה שֶׁלֹּא בָגָרָה וּמֵת אָבִיהָ,

נַעֲרָה שֶׁמֵּת אָבִיהָ, מִשֶּׁמֵּת אָבִיהָ בָגָרָה,

בּוֹגֶרֶת וְאָבִיהָ קַיָּם,

נַעֲרָה בוֹגֶרֶת וְאָבִיהָ קַיָּם.

רְבִּי מֵאִיר אוֹמֵר:

אַף הַמַּשִּׂיא אֶת בִּתּוֹ קְטַנָּה,

וְנִתְאַלְמְנָה אוֹ נִתְגָּרְשָׁה,

וְחָזְרָה אֶצְלוֹ עֲדַיִן הִיא נַעֲרָה.

### @11מסכת נדרים פרק יא משנה יא

יב

"קֻנָּם שֶׁאֵינִי נֶהְנֵית לְאַבָּא, וּלְאָבִיךָ",

"אִם עוֹשָׂה אֲנִי עַל פִּיךָ";

"שֶׁאֵינִי נֶהְנֵית לָךְ",

"אִם עוֹשָׂה אֲנִי עַל פִּי אַבָּא וְעַל פִּי אָבִיךָ",

הֲרֵי זֶה יָפֵר.

### @11מסכת נדרים פרק יא משנה יב

יג

בָּרִאשׁוֹנָה הָיוּ אוֹמְרִין:

שָׁלוֹשׁ נָשִׁים יוֹצְאוֹת וְנוֹטְלוֹת כְּתֻבָּה:

הָאוֹמֶרֶת:

"טְמֵאָה אֲנִי לָךְ",

"שָׁמַיִם בֵּינִי לְבֵינָךְ",

וּ"נְטוּלָה אֲנִי מִן הַיְּהוּדִים".

חָזְרוּ לוֹמַר,

שֶׁלֹּא תְהֵא אִשָּׁה נוֹתֶנֶת עֵינֶיהָ בְאַחֵר,

וּמְקַלְקֶלֶת עַל בַּעְלָהּ.

אֶלָּא, הָאוֹמֶרֶת:

"טְמֵאָה אֲנִי לָךְ", תָּבִיא רְאָיָה לִדְבָרֶיהָ;

"שָׁמַיִם בֵּינִי לְבֵינָךְ", יַעֲשׁוּ דֶרֶךְ בַּקָּשָׁה;

וּ"נְטוּלָה אֲנִי מִן הַיְּהוּדִים",

יָפֵר עַל חֶלְקוֹ, וּתְהֵא מְשַׁמְּשַׁתּוּ,

וּתְהֵא נְטוּלָה מִן הַיְּהוּדִים.

### חסלת @11מסכת נדרים

# @00מסכת נזיר

## @22פרק א

### @11מסכת נזיר פרק א משנה א

א

כָּל כִּנּוּיֵי נְזִירוּת כִּנְזִירוּת. <כנזיריות>

הָאוֹמֵר "אֱהֵא", הֲרֵי זֶה נָזִיר. <אוהא>

אוֹ "אֱהֵא נָאֶה לְנָזִיר",

"נָזִיק", "נָזִיחַ", "פָּזִיחַ", הֲרֵי זֶה נָזִיר.

"הֲרֵינִי בָזֶה", "הֲרֵינִי מְסַלְסֵל",

"הֲרֵינִי מְכַלְכֵּל", "הֲרֵי עָלַי לְשַׁלַּח פֶּרַע", <עליו>

הֲרֵי זֶה נָזִיר.

"הֲרֵי עָלַי צִפֳּרִים",

רְבִּי מֵאִיר אוֹמֵר:

נָזִיר.

וַחֲכָמִים אוֹמְרִים:

אֵינוּ נָזִיר.

### @11מסכת נזיר פרק א משנה ב

ב

"הֲרֵי אֲנִי מִן הַחַרְצַנִּים", וּ"מִן הַזַּגִּים", <הזוגים>

וּ"מִן הַתִּגְלַחַת", וּ"מִן הַטֻּמְאָה",

הֲרֵי זֶה נָזִיר, וְכָל דִּקְדּוּקֵי נְזִירוּת עָלָיו. <עליו מנוקד עָלַי והו"ו מחוקה>

"הֲרֵי אנִי נָזִיר כְּשִׁמְשׁוֹן", "כְּבֶן מָנוֹחַ",

"כְּבַעַל דְּלִילָה", "כְּמִי שֶׁעִקֵּר דַּלְתוֹת עַזָּה",

"כְּמִי שֶׁנִּקְּרוּ פְלִשְׁתִּים אֶת עֵינָיו",

הֲרֵי זֶה נְזִיר שִׁמְשׁוֹן.

מַה בֵּין נְזִיר עוֹלָם לִנְזִיר שִׁמְשׁוֹן?

נְזִיר עוֹלָם,

הִכְבִּיד אֶת שְׂעָרוֹ, מֵקֵל בַּתַּעַר,

מֵבִיא שָׁלוֹשׁ בְּהֵמוֹת.

וְאִם נִטַּמָּא, אֵינוּ מֵבִיא קָרְבַּן טֻמְאָה.

נְזִיר שִׁמְשׁוֹן,

הִכְבִּיד שְׂעָרוֹ, אֵינוּ מֵקֵל,

וְאִם נִטַּמָּא, אֵינוּ מֵבִיא קָרְבַּן טֻמְאָה.

### @11מסכת נזיר פרק א משנה ג

ג

סְתָם נְזִירוּת שְׁלוֹשִׁים יוֹם.

אָמַר:

"הֲרֵי אֲנִי נָזִיר אַחַת גְּדוֹלָה",

"הֲרֵי אֲנִי נָזִיר אַחַת קְטַנָּה",

אֲפִלּוּ מִכָּן וְעַד סוֹף הָעוֹלָם,

נָזִיר שְׁלוֹשִׁים יוֹם.

"הֲרֵינִי יוֹם אֶחָד",

"הֲרֵינִי נָזִיר שָׁעָה אַחַת",

"הֲרֵינִי נָזִיר אַחַת וּמַחְצָה",

הֲרֵי זֶה נָזִיר שְׁתַּיִם.

"הֲרֵי אֲנִי שְׁלוֹשִׁים יוֹם וְשָׁעָה אַחַת",

נָזִיר שְׁלוֹשִׁים וְאֶחָד יוֹם,

שֶׁאֵין נוֹזְרִים שָׁעוֹת.

### @11מסכת נזיר פרק א משנה ד

ד

"הֲרֵי אֲנִי נָזִיר כִּשְׂעַר רֹאשִׁי",

וְ"כַעֲפַר הָאָרֶץ", וּ"כְחוֹל הַיָּם",

הֲרֵי זֶה נְזִיר עוֹלָם,

וּמְגַלֵּחַ אַחַת לִשְׁלוֹשִׁים יוֹם.

רְבִּי אוֹמֵר:

אֵין זֶה מְגַלֵּחַ אַחַת לִשְׁלוֹשִׁים יוֹם.

וְאֵי זֶה הוּא שֶׁהוּא מְגַלֵּחַ אַחַת לִשְׁלוֹשִׁים יוֹם?

הָאוֹמֵר:

"הֲרֵי עָלַי נְזִירוּת כִּשְׂעַר רֹאשִׁי",

וְ"כַעֲפַר הָאָרֶץ", וּ"כְחוֹל הַיָּם".

### @11מסכת נזיר פרק א משנה ה

ה

"הֲרֵינִי נָזִיר מְלֹא הַבַּיִת", וּ"מְלֹא הַקֻּפָּה", <הקוף>

בּוֹדְקִין אוֹתוֹ.

אִם אָמַר "אַחַת גְּדוֹלָה נָזַרְתִּי",

נָזִיר שְׁלוֹשִׁים יוֹם.

וְאִם אָמַר "סְתָם נָזַרְתִּי",

רוֹאִין אֶת הַקֻּפָּה כְּאִלּוּ הִיא מְלֵאָה חַרְדָּל, <הקופא כילו>

וְנָזִיר כָּל יָמָיו.

### @11מסכת נזיר פרק א משנה ו

ו

"הֲרֵינִי נָזִיר מִכָּן וְעַד מְקוֹם פְּלוֹנִי",

אוֹמֵד כַּמָּה יָמִים מִכָּן וְעַד מְקוֹם פְּלוֹנִי.

פָּחוּת מִשְּׁלשִׁים יוֹם, נָזִיר שְׁלוֹשִׁים יוֹם,

וְאִם לָאו, נָזִיר כְּמִנְיַן הַיָּמִים.

### @11מסכת נזיר פרק א משנה ז

ז

"הֲרֵינִי נָזִיר כְּמִנְיַן יְמוֹת הַשָּׁנָה",

מוֹנֶה נְזִירוּת כְּמִנְיַן יְמוֹת הַשָּׁנָה.

אָמַר רְבִּי יְהוּדָה:

מַעֲשֶׂה הָיָה, וְכֵיוָן שֶׁהִשְׁלִים, מֵת.

## @22פרק ב

### @11מסכת נזיר פרק ב משנה א

א

"הֲרֵינִי נָזִיר מִן הַגְּרוֹגְרוֹת וּמִן הַדְּבֵלָה",

בֵּית שַׁמַּי אוֹמְרִים:

נָזִיר.

וּבֵית הֶלֵּל אוֹמְרִים:

אֵינוּ נָזִיר.

אָמַר רְבִּי יְהוּדָה:

אַף כְּשֶׁאָמְרוּ בֵית שַׁמַּי,

לֹא אָמְרוּ אֶלָּא בְאוֹמֵר:

הֲרֵי הוּא עָלַי קָרְבָּן.

### @11מסכת נזיר פרק ב משנה ב

ב

אָמַר:

"אָמְרָה פָרָה זוֹ:

הֲרֵינִי נְזִירָה אִם עוֹמֶדֶת אֲנִי";

"אָמַר הַדֶּלֶת הַזֶּה:

הֲרֵי אֲנִי נָזִיר אִם נִפְתָּח אָנִי",

בֵּית שַׁמַּי אוֹמְרִים:

נָזִיר.

וּבֵית הֶלֵּל אוֹמְרִים:

אֵינוּ נָזִיר.

אָמַר רְבִּי יְהוּדָה:

אַף כְּשֶׁאָמְרוּ בֵית שַׁמַּי,

לֹא אָמְרוּ אֶלָּא כְּאוֹמֵר:

"הֲרֵי פָרָה זוֹ קָרְבָּן אִם עוֹמֶדֶת הִיא".

### @11מסכת נזיר פרק ב משנה ג

ג

מָזְגוּ לוֹ אֶת הַכּוֹס, אָמַר:

"הֲרֵינִי נָזִיר מִמֶּנּוּ",

הֲרֵי זֶה נָזִיר.

מַעֲשֶׂה בְאִשָּׁה אַחַת שֶׁהָיְתָה שִׁכֹּרֶת,

וּמָזְגוּ לָהּ אֶת הַכּוֹס, וְאָמְרָה:

"הֲרֵינִי נְזִירָה מִמֶּנּוּ".

אָמְרוּ חֲכָמִים:

לֹא נִתְכַּוְּנָה זוֹ אֶלָּא בְלוֹמַר:

"הֲרֵי הוּא עָלַי קָרְבָּן".

### @11מסכת נזיר פרק ב משנה ד

ד

"הֲרֵינִי נָזִיר עַל מְנָת שֶׁאֱהֵא שׁוֹתֶה בַיַּיִן וּמִטַּמֵּא לַמֵּתִים",

הֲרֵי זֶה נָזִיר, וְאָסוּר בְּכֻלָּם.

"יוֹדֵעַ אֲנִי שֶׁיֵּשׁ נְזִירִים,

אֲבָל אֵינִי יוֹדֵעַ שֶׁהַנָּזִיר אָסוּר בַּיַּיִן",

הֲרֵי זֶה אָסוּר.

וּרְבִּי שִׁמְעוֹן מַתִּיר.

"יוֹדֵעַ אֲנִי שֶׁהַנָּזִיר אָסוּר בַּיַּיִן,

אֲבָל סָבוּר הָיִיתִי שֶׁחֲכָמִים מַתִּירִין לִי,

מִפְּנֵי שֶׁאֵינִי יָכוֹל לִחְיוֹת אֶלָּא בַיַּיִן",

"מִפְּנֵי שֶׁאֲנִי קוֹבֵר אֶת הַמֵּתִים",

הֲרֵי זֶה מֻתָּר.

וּרְבִּי שִׁמְעוֹן אוֹסֵר.

### @11מסכת נזיר פרק ב משנה ה

ה

"הֲרֵינִי נָזִיר, וְעָלַי לְגַלֵּחַ נָזִיר",

וְשָׁמַע חֲבֵרוֹ, וְאָמַר:

"וַאֲנִי, וְעָלַי לְגַלֵּחַ נָזִיר".

אִם הָיוּ פִקְחִין, מְגַלְּחִין זֶה אֶת זֶה;

וְאִם לָאו, מְגַלְּחִין נְזִירִים אֲחֵרִים.

### @11מסכת נזיר פרק ב משנה ו

ו

"הֲרֵי עָלַי לְגַלֵּחַ חֲצִי נָזִיר",

וְשָׁמַע חֲבֵרוֹ, וְאָמַר:

"וַאֲנִי, וְעָלַי לְגַלֵּחַ חֲצִי נָזִיר",

זֶה מְגַלֵּחַ נָזִיר שָׁלֵם, וְזֶה מְגַלֵּחַ נָזִיר שָׁלֵם.

דִּבְרֵי רְבִּי מֵאִיר.

וַחֲכָמִים אוֹמְרִים:

זֶה מְגַלֵּחַ חֲצִי נָזִיר, וְזֶה מְגַלֵּחַ חֲצִי נָזִיר.

### @11מסכת נזיר פרק ב משנה ז

ז

"הֲרֵינִי נָזִיר כְּשֶׁיְּהֵא לִי בֵן".

נוֹלַד לוֹ בֵן, הֲרֵי זֶה נָזִיר.

בַּת, טוֹמְטוֹם וְאַנְדְּרוֹגִינָס, אֵינוּ נָזִיר.

אִם אָמַר:

"כְּשֶׁאֶרְאֶה לִי וֶלֶד",

אֲפִלּוּ נוֹלַד לוֹ בַת וְטוֹמְטוֹם וְאַנְדְּרוֹגִינָס,

הֲרֵי זֶה נָזִיר.

### @11מסכת נזיר פרק ב משנה ח

ח

הִפִּילָה אִשְׁתּוֹ, אֵינוּ נָזִיר.

רְבִּי שִׁמְעוֹן אוֹמֵר:

יֹאמַר:

"אִם הָיָה בֶן קַיָּמָא, הֲרֵינִי נְזִיר חוֹבָה, <חובא>

וְאִם לָאו, הֲרֵינִי נְזִיר נְדָבָה".

חָזְרָה וְיָלְדָה, הֲרֵי זֶה נָזִיר.

רְבִּי שִׁמְעוֹן אוֹמֵר:

יֹאמַר:

"אִם הָרִאשׁוֹן הָיָה בֶן קַיָּמָא,

הָרִאשׁוֹנָה חוֹבָה, וְזוֹ נְדָבָה,

וְאִם לָאו, הָרִאשׁוֹנָה נְדָבָה, וְזוֹ חוֹבָה".

### @11מסכת נזיר פרק ב משנה ט

ט

"הֲרֵינִי נָזִיר וְנָזִיר כְּשֶׁיְּהֵא לִי בֵן",

הִתְחִיל מוֹנֶה אֶת שֶׁלּוֹ, וְאַחַר כָּךְ נוֹלַד לוֹ בֵּן,

מַשְׁלִים אֶת שֶׁלּוֹ, וְאַחַר כָּךְ מוֹנֶה אֶת שֶׁלִּבְנוֹ.

"הֲרֵינִי נָזִיר כְּשֶׁיְּהֵא לִי בֵן, וְנָזִיר".

הִתְחִיל מוֹנֶה אֶת שֶׁלּוֹ, וְאַחַר כָּךְ נוֹלַד לוֹ בֵן,

מַנִּיחַ אֶת שֶׁלּוֹ, וּמוֹנֶה אֶת שֶׁלִּבְנוֹ,

וְאַחַר כָּךְ מַשְׁלִים אֶת שֶׁלּוֹ.

### @11מסכת נזיר פרק ב משנה י

י

"הֲרֵינִי נָזִיר כְּשֶׁיְּהֵא לִי בֵן, וְנָזִיר מֵאָה יוֹם",

נוֹלַד לוֹ בֵן עַד שִׁבְעִים, לֹא הִפְסִיד כְּלוּם;

לְאַחַר שִׁבְעִים, סוֹתֵר שִׁבְעִים,

שֶׁאֵין תִּגְלַחַת פָּחוּת משְּׁלוֹשִׁים יוֹם.

## @22פרק ג

### @11מסכת נזיר פרק ג משנה א

א

מִי שֶׁאָמַר "הֲרֵינִי נָזִיר",

מְגַלֵּחַ יוֹם שְׁלוֹשִׁים וְאֶחָד.

וְאִם גִּלַּח יוֹם שְׁלוֹשִׁים, יָצָא.

"הֲרֵינִי נָזִיר שְׁלוֹשִׁים יוֹם",

וְאִם גִּלַּח יוֹם שְׁלוֹשִׁים, לֹא יָצָא.

### @11מסכת נזיר פרק ג משנה ב

ב

מִי שֶׁנָּזַר שְׁתֵּי נְזִירִיּוֹת,

מְגַלֵּחַ אֶת הָרִאשׁוֹנָה יוֹם שְׁלוֹשִׁים וְאֶחָד,

וְאֶת הַשְּׁנִיָּה יוֹם שִׁשִּׁים וְאֶחָד.

אִם גִּלַּח אֶת הָרִאשׁוֹנָה יוֹם שְׁלוֹשִׁים,

מְגַלֵּחַ אֶת הַשְּׁנִיָּה יוֹם שִׁשִּׁים.

וְאִם גִּלַּח יוֹם שִׁשִּׁים חָסֵר אֶחָד, יָצָא.

זוֹ עֵדוּת הֵעִיד רְבִּי פַּפְּיַס

עַל מִי שֶׁנָּזַר שְׁתֵּי נְזִירִיּוֹת:

שֶׁאִם גִּלַּח אֶת הָרִאשׁוֹנָה יוֹם שְׁלוֹשִׁים,

מְגַלֵּחַ אֶת הַשְּׁנִיָּה יוֹם שִׁשִּׁים,

וְאִם גִּלַּח יוֹם שִׁשִּׁים חָסֵר אֶחָד, יָצָא,

שֶׁיּוֹם שְׁלוֹשִׁים עוֹלֶה לוֹ מִן הַמִּנְיָן.

### @11מסכת נזיר פרק ג משנה ג

ג

מִי שֶׁאָמַר "הֲרֵינִי נָזִיר",

נִטַּמָּא יוֹם שְׁלוֹשִׁים,

סָתַר אֶת הַכֹּל.

וּרְבִּי אֱלִיעֶזֶר אוֹמֵר:

לֹא סָתַר אֶלָּא שִׁבְעָה.

"הֲרֵינִי נָזִיר שְׁלוֹשִׁים יוֹם",

נִטַּמָּא יוֹם שְׁלוֹשִׁים,

סָתַר אֶת הַכֹּל.

### @11מסכת נזיר פרק ג משנה ד

ד

"הֲרֵינִי נָזִיר מֵאָה יוֹם",

נִטַּמָּא יוֹם מֵאָה,

סָתַר אֶת הַכֹּל.

וּרְבִּי אֱלִיעֶזֶר אוֹמֵר:

לֹא סָתַר אֶלָּא שְׁלוֹשִׁים.

נִטַּמָּא יוֹם מֵאָה וְאֶחָד,

סָתַר שְׁלוֹשִׁים.

רְבִּי אֱלִיעֶזֶר אוֹמֵר:

לֹא סָתַר אֶלָּא שִׁבְעָה.

### @11מסכת נזיר פרק ג משנה ה

ה

מִי שֶׁנָּזַר וְהוּא בֵין הַקְּבָרוֹת,

אֲפִלּוּ הוּא שָׁם שְׁלוֹשִׁים יוֹם,

אֵין עוֹלִין לוֹ מִן הַמִּנְיָן,

וְאֵינוּ מֵבִיא קָרְבַּן טֻמְאָה.

יָצָא וְנִכְנַס, עוֹלִין לוֹ מִן הַמִּנְיָן,

וּמֵבִיא קָרְבַּן טֻמְאָה.

רְבִּי אֱלִיעֶזֶר אוֹמֵר:

לֹא בוֹ בַיּוֹם, שֶׁנֶּאֱמַר: (בְּמִדְבַּר ו,יב)

"וְהַיָּמִים הָרִאשֹׁנִים יִפְּלוּ",

עַד שֶׁיְּהוּ לוֹ יָמִים רִאשׁוֹנִים.

### @11מסכת נזיר פרק ג משנה ו

ו

מִי שֶׁנָּזַר נְזִירוּת מְרֻבָּה,

הִשְׁלִים אֶת נְזִירוּתוֹ, וְאַחַר כָּךְ בָּא לָאָרֶץ,

בֵּית שַׁמַּי אוֹמְרִים:

נָזִיר שְׁלוֹשִׁים יוֹם.

וּבֵית הֶלֵּל אוֹמְרִים:

נָזִיר כַּתְּחִלָּה.

מַעֲשֶׂה בְהֵילְנֵי הַמַּלְכָּה,

שֶׁהָלַךְ בְּנָהּ לַמִּלְחָמָה, וְאָמְרָה:

"אִם יָבֹא בְנִי מִן הַמִּלְחָמָה בְשָׁלוֹם,

אֱהֵא נְזִירָה שֶׁבַע שָׁנִים". <אֱהִא>

וּבָא בְנָהּ מִן הַמִּלְחָמָה,

וְהָיְתָה נְזִירָה שֶׁבַע שָׁנִים.

וּבְסוֹף שֶׁבַע שָׁנִים עָלַת לָאָרֶץ,

וְהוֹרוּהָ בֵית הֶלֵּל,

שֶׁתְּהֵא נְזִירָה עוֹד שֶׁבַע שָׁנִים אֲחֵרוֹת.

וּבְסוֹף שֶׁבַע שָׁנִים אֲחֵרוֹת נִטַּמַּאת.

נִמְצֵאת נְזִירָה עֶשְׂרִים וְאַחַת שָׁנָה.

אָמַר רְבִּי יְהוּדָה:

לֹא הָיְתָה נְזִירָה אֶלָּא אַרְבַּע עֶשְׂרֵה. <עשרי>

### @11מסכת נזיר פרק ג משנה ז

ז

מִי שֶׁהָיוּ שְׁתֵּי כִתֵּי עֵדִים מְעִידוֹת אוֹתוֹ,

אֵלּוּ מְעִידִים שֶׁנָּזַר שְׁתַּיִם,

וְאֵלּוּ מְעִידִים שֶׁנָּזַר חָמֵשׁ,

בֵּית שַׁמַּי אוֹמְרִים:

נֶחְלְקָה הָעֵדוּת, אֵין כָּן נְזִירוּת.

וּבֵית הֶלֵּל אוֹמְרִים:

יֵשׁ בִּכְלַל חָמֵשׁ שְׁתַּיִם;

שֶׁיְּהֵא נָזִיר שְׁתַּיִם.

## @22פרק ד

### @11מסכת נזיר פרק ד משנה א

א

מִי שֶׁאָמַר "הֲרֵינִי נָזִיר",

וְשָׁמַע חֲבֵרוֹ, וְאָמַר:

"אֲנִי", "וַאֲנִי",

כֻּלָּם נְזִירִים.

הֻתַּר הָרִאשׁוֹן, הֻתָּרוּ כֻלָּם;

הֻתַּר הָאַחֲרוֹן, הָאַחֲרוֹן מֻתָּר, וְכֻלָּם אֲסוּרִין.

"הֲרֵינִי נָזִיר",

וְשָׁמַע חֲבֵרוֹ, וְאָמַר:

"פִּי כְפִיו, וּשְׂעָרִי כִשְׂעָרוֹ", <וסערו כסערו>

הֲרֵי זֶה נָזִיר.

"הֲרֵינִי נָזִיר",

וְשָׁמְעָה אִשְׁתּוֹ, וְאָמְרָה "וַאֲנִי",

מֵפֵר אֶת שֶׁלָּהּ וְשֶׁלּוֹ קַיָּם.

"הֲרֵינִי נְזִירָה",

וְשָׁמַע בַּעְלָהּ, וְאָמַר "וַאֲנִי",

אֵינוּ יָכוֹל לְהָפֵר.

### @11מסכת נזיר פרק ד משנה ב

ב

"הֲרֵינִי נָזִיר, וְאַתְּ",

וְאָמְרָה "אָמֵן",

מֵפֵר אֶת שֶׁלָּהּ, וְשֶׁלּוֹ בָּטֵל.

"הֲרֵינִי נְזִירָה, וְאַתְּ",

וְאָמַר "אָמֵן", <וְאָמְרָה>

אֵינוּ יָכוֹל לְהָפֵר.

### @11מסכת נזיר פרק ד משנה ג

ג

הָאִשָּׁה שֶׁנָּדְרָה בַנָּזִיר,

הָיְתָה שׁוֹתָה בַיַּיִן, וּמִטַּמָּא לַמֵּתִים,

הֲרֵי זוֹ סוֹפֶגֶת אֶת הָאַרְבָּעִים.

הֵפֵר לָהּ בַּעְלָהּ,

וְהִיא לֹא יָדְעָה שֶׁהֵפֵר לָהּ בַּעְלָהּ,

הָיְתָה שׁוֹתָה בַיַּיִן וּמִטַּמָּא לַמֵּתִים,

אֵינָה סוֹפֶגֶת אֶת הָאַרְבָּעִים.

רְבִּי יְהוּדָה אוֹמֵר:

אִם אֵינָה סוֹפֶגֶת אֶת הָאַרְבָּעִים,

תִּסְפֹּג מַכּוֹת מַרְדּוּת.

### @11מסכת נזיר פרק ד משנה ד

ד

הָאִשָּׁה שֶׁנָּדְרָה בַנָּזִיר,

הִפְרִישָׁה אֶת בְּהֶמְתָּהּ,

וְאַחַר כָּךְ הֵפֵר לָהּ בַּעְלָהּ,

אִם מִשֶּׁלּוֹ הָיְתָה בְהֵמָה,

תֵּצֵא וְתִרְעֶה בָעֵדֶר.

וְאִם מִשֶּׁלָּהּ הָיְתָה הַבְּהֵמָה,

הַחַטָּאת תָּמוּת, וְהָעוֹלָה תִקָּרֵב עוֹלָה,

וּשְׁלָמִים יִקָּרְבוּ שְׁלָמִים,

וְנֶאֱכָלִים לְיוֹם אֶחָד וְאֵינָן טְעוּנִין לֶחֶם.

הָיוּ לָהּ מָעוֹת סְתוּמִים, יִפְּלוּ לִנְדָבָה; <לו>

מָעוֹת מְפרָשִׁים,

דְּמֵי חַטָּאת,

יֵלְכוּ לְיַם הַמֶּלַח, לֹא נֶהְנִים וְלֹא מוֹעֲלִין;

דְּמֵי עוֹלָה,

יָבוֹאוּ עוֹלָה, וּמוֹעֲלִין בָּהֶם;

דְּמֵי שְׁלָמִים,

יָבוֹאוּ שְׁלָמִים, וְנֶאֱכָלִין לְיוֹם אֶחָד וְאֵינָן טְעוּנִין לֶחֶם.

### @11מסכת נזיר פרק ד משנה ה

ה

נִזְרַק עָלֶיהָ אֶחָד מִן הַדָּמִים,

אֵינוּ יָכוֹל לְהָפֵר.

רְבִּי עֲקִיבָה אוֹמֵר:

אֲפִלּוּ נִשְׁחָטָה עָלֶיהָ אַחַת מִכָּל הַבְּהֵמוֹת,

אֵינוּ יָכוֹל לְהָפֵר.

בַּמֵּי דְבָרִים אֲמוּרִים?

בְּתִגְלַחַת הַטַּהֲרָה;

אֲבָל בְּתִגְלַחַת הַטֻּמְאָה, יָפֵר,

שֶׁהוּא יָכוֹל לוֹמַר:

"אֵי אֶפְשִׁי אִשָּׁה מְנֻוֶּלֶת".

רְבִּי אוֹמֵר:

אַף בְּתִגְלַחַת הַטַּהֲרָה, יָפֵר,

שֶׁהוּא יָכוֹל לוֹמַר:

"אֵי אֶפְשִׁי אִשָּׁה מְגֻלַּחַת".

### @11מסכת נזיר פרק ד משנה ו

[ו]

הָאִישׁ מַדִּיר אֶת בְּנוֹ בַנָּזִיר,

וְאֵין הָאִשָּׁה מַדֶּרֶת אֶת בְּנָהּ בַּנָּזִיר.

כֵּיצַד?

גִּלַּח אוֹ שֶׁגִּלְּחוּהוּ קְרוֹבִים,

מֵחָה אוֹ שֶׁמֵּחוּהוּ קְרוֹבִים,

הָיְתָה לוֹ בְהֵמָה מֻפְרֶשֶׁת,

הַחַטָּאת תָּמוּת,

וְהָעוֹלָה תִקָּרֵב עוֹלָה,

וּשְׁלָמִים יִקָּרְבוּ שְׁלָמִים,

וְנֶאֱכָלִים לְיוֹם אֶחָד וְאֵינָן טְעוּנִין לֶחֶם.

הָיוּ לוֹ מָעוֹת סְתוּמִים,

יִפְּלוּ לִנְדָבָה;

מָעוֹת מְפֹרָשִׁים,

דְּמֵי חַטָּאת,

יֵלְכוּ לְיַם הַמֶּלַח, לֹא נֶהְנִין וְלֹא מוֹעֲלִין;

דְּמֵי עוֹלָה,

יָבוֹאוּ עוֹלָה, וּמוֹעֲלִין בָּהֶן;

דְּמֵי שְׁלָמִים,

יָבוֹא שְׁלָמִין, וְנֶאֱכָלִין לְיוֹם אֶחָד, וְאֵינָן טְעוּנִין לֶחֶם.

### @11מסכת נזיר פרק ד משנה ז

ז

הָאִישׁ מְגַלֵּחַ עַל נְזִירוּת אָבִיו,

וְאֵין הָאִשָּׁה מְגַלַּחַת עַל נְזִירוּת אָבִיהָ.

כֵּיצַד?

מִי שֶׁהָיָה אָבִיו נָזִיר,

וְהִפְרִישׁ מָעוֹת סְתוּמִים לִנְזִירוּתוֹ וּמֵת,

אָמַר:

"הֲרֵינִי נָזִיר עַל מְנָת שֶׁאֲגַלַּח עַל מְעוֹת אַבָּא",

אָמַר רְבִּי יוֹסֵה:

הֲרֵי אֵלּוּ יִפְּלוּ לִנְדָבָה,

אֵין זֶה מְגַלֵּחַ עַל נְזִירוּת אָבִיו.

וְאֵי זֶה הוּא שֶׁהוּא מְגַלֵּחַ עַל נְזִירוּת אָבִיו?

מִי שֶׁהָיָה הוּא וְאָבִיו נְזִירִים,

וְהִפְרִישׁ אָבִיו מָעוֹת סְתוּמִים לִנְזִירוּתוֹ וּמֵת,

זֶהוּ שֶׁהוּא מְגַלֵּחַ עַל נְזִירוּת אָבִיו.

## @22פרק ה

### @11מסכת נזיר פרק ה משנה א

א

בֵּית שַׁמַּי אוֹמְרִים:

הֶקְדֵּשׁ טָעִיּוֹת, הֶקְדֵּשׁ.

וּבֵית הֶלֵּל אוֹמְרִים:

אֵינוּ הֶקְדֵּשׁ.

כֵּיצַד?

אָמַר:

"שׁוֹר שָׁחוֹר שֶׁיֵּצֵא מִבֵּיתִי רִאשׁוֹן הֲרֵי הוּא הֶקְדֵּשׁ",

וְיָצָא לָבָן,

בֵּית שַׁמַּי אוֹמְרִים:

הֶקְדֵּשׁ;

וּבֵית הֶלֵּל אוֹמְרִים:

אֵינוּ הֶקְדֵּשׁ.

### @11מסכת נזיר פרק ה משנה ב

ב

"דִּינַר זָהָב שֶׁיַּעֲלֶה בְיָדִי רִאשׁוֹן, הֲרֵי הוּא הֶקְדֵּשׁ",

וְעָלָה שֶׁלַּכֶּסֶף,

בֵּית שַׁמַּי אוֹמְרִים:

הֶקְדֵּשׁ.

וּבֵית הֶלֵּל אוֹמְרִים:

אֵינוּ הֶקְדֵּשׁ.

ג

"חָבִית שֶׁלַּיַּיִן שֶׁתַּעֲלֶה בְיָדִי רִאשׁוֹנָה,

הֲרֵי הִיא הֶקְדֵּשׁ", <הוּא>

וְעָלַת שֶׁלַּשֶּׁמֶן,

בֵּית שַׁמַּי אוֹמְרִים:

הֶקְדֵּשׁ.

וּבֵית הֶלֵּל אוֹמְרִים:

אֵינוּ הֶקְדֵּשׁ.

### @11מסכת נזיר פרק ה משנה ג

ד

מִי שֶׁנָּדַר בַּנָּזִיר וְנִשְׁאַל לַחֲכָמִים וְאָסָרוּ, <וַאֲסָרוּ>

מוֹנֶה מִשָּׁעָה שֶׁנָּדַר.

נִשְׁאַל לַחֲכָמִים וְהִתִּירוּ,

הָיְתָה לּוֹ בְהֵמָה מֻפְרֶשֶׁת,

תֵּצֵא וְתִרְעֶה בָעֵדֶר.

אָמְרוּ בֵית הֶלֵּל לְבֵית שַׁמַּי:

אֵין אַתֶּם מוֹדִין בָּזֶה שֶׁהוּא הֶקְדֵּשׁ טָעוּת,

שֶׁתֵּצֵא וְתִרְעֶה בָעֵדֶר?

אָמְרוּ לָהֶן בֵּית שַׁמַּי:

אֵין אַתֶּם מוֹדִין בְּמִי שֶׁטָּעָה,

וְקָרָא לַתְּשִׁיעִי, עֲשִׂירִי,

וְלַעֲשִׂירִי, תְּשִׁיעִי,

וּלְאֶחָד עָשָׂר, עֲשִׂירִי,

שֶׁהוּא מְקֻדָּשׁ?

אָמְרוּ לָהֶן בֵּית הֶלֵּל:

לֹא הַשֵּׁבֶט קִדְּשׁוֹ,

מָה אִלּוּ טָעָה וְהִנִּיחַ אֶת הַשֵּׁבֶט

עַל הַשְּׁמִינִי אוֹ עַל שְׁנֵים עָשָׂר,

שֶׁמֵּא עָשָׂה כְלוּם?

אֶלָּא כָתוּב שֶׁקִּדֵּשׁ אֶת הָעֲשִׂירִי,

הוּא קִדֵּשׁ אֶת הַתְּשִׁיעִי וְאֶת אֶחָד עָשָׂר.

### @11מסכת נזיר פרק ה משנה ד

ה

מִי שֶׁנָּדַר בַּנָּזִיר,

וְהָלַךְ לְהָבִיא אֶת בְּהֶמְתּוֹ וּמְצָאָהּ שֶׁנִּגְנָבָה,

אִם עַד שֶׁלֹּא נִגְנְבָה הַבְּהֵמָה נָדַר,

הֲרֵי זֶה נָזִיר,

אִם מִשֶּׁנִּגְנְבָה הַבְּהֵמָה נָדַר,

אֵינוּ נָזִיר.

זוֹ טָעוּת טָעָה נַחוּם אִיש הַמָּדִי:

כְּשֶׁעָלוּ נְזִירִין מִן הַגּוֹלָה וּמָצְאוּ בֵית הַמִּקְדָּשׁ חָרֵב,

אָמַר לָהֶן נַחוּם אִיש הַמָּדִי:

"אִלּוּ הֱיִיתֶם יוֹדְעִים שֶׁבֵּית הַמִּקְדָּשׁ עָתִיד לֵחָרֵב,

נְזִירִים הֱיִיתֶם?"

אָמְרוּ לוֹ "לָאו!"

וְהִתִּירָן נַחוּם אִיש הַמָּדִי.

וּכְשֶׁבָּא דָבָר אֵצֶל חֲכָמִים, אָמְרוּ:

כָּל שֶׁנָּזַר עַד שֶׁלֹּא חָרַב בֵּית הַמִּקְדָּשׁ, נָזִיר,

מִשֶּׁחָרַב בֵּית הַמִּקְדָּשׁ, אֵינוּ נָזִיר. <מֵשֶׁחָרַב>

### @11מסכת נזיר פרק ה משנה ה

ו

הָיוּ מַהְלְכִין בַּדֶּרֶךְ וְאֶחָד בָּא כְנֶגְדָּן,

אָמַר אֶחָד מֵהֶן:

"הֲרֵינִי נָזִיר שֶׁזֶּה אִיש פְּלוֹנִי!"

וְאֶחָד אָמַר:

"הֲרֵינִי נָזִיר שֶׁאֵינוּ הוּא!"

"הֲרֵינִי נָזִיר שֶׁאֶחָד מִכֶּם נָזִיר!"

"שֶׁאֵין אֶחָד מִכֶּם נָזִיר",

"שֶׁשְּׁנֵיכֶם נְזִירִים",

"שֶׁכֻּלְּכֶם נְזִירִים",

בֵּית שַׁמַּי אוֹמְרִים:

כֻּלָּם נְזִירִים.

וּבֵית הֶלֵּל אוֹמְרִים:

אֵינוּ נָזִיר אֶלָּא מִי שֶׁלֹּא נִתְקַיְּמוּ דְבָרָיו.

וּרְבִּי טַרְפוֹן אוֹמֵר:

אֵין אֶחָד מֵהֶן נָזִיר.

### @11מסכת נזיר פרק ה משנה ו

ו

הִרְתִּיעַ לְאַחֲרָיו, אֵינוּ נָזִיר.

רְבִּי שִׁמְעוֹן אוֹמֵר:

יוֹמַר:

"אִם הָיָה כִדְבָרַי, הֲרֵינִי נְזִיר חוֹבָה,

וְאִם לָאו, הֲרֵינִי נְזִיר נְדָבָה."

### (@11מסכת נזיר פרק ה משנה ז)

רָאָה אֶת הַכּוֹי וְאָמַר:

"הֲרֵינִי נָזִיר שֶׁזֶּה חַיָּה",

"הֲרֵינִי נָזִיר שֶׁאֵין זֶה חַיָּה",

"הֲרֵינִי נָזִיר שֶׁזֶּה בְהֵמָה",

"הֲרֵינִי נָזִיר שֶׁאֵין זֶה בְהֵמָה",

"הֲרֵינִי נָזִיר שֶׁזֶּה חַיָּה וּבְהֵמָה",

"הֲרֵינִי נָזִיר שֶׁאֵין זֶה לֹא חַיָּה וְלֹא בְהֵמָה",

"הֲרֵינִי נָזִיר שֶׁאֶחָד מִכֶּם נָזִיר",

"שֶׁאֵין אֶחָד מִכֶּם נָזִיר",

"שֶׁכֻּלְּכֶם נְזִירִים",

"שֶׁשְּׁנֵיכֶם נְזִירִים",

הֲרֵי כֻלָּם נְזִירִים.

## @22פרק ו

### @11מסכת נזיר פרק ו משנה א

א

שְׁלֹשָׁה מִינִים אֲסוּרִים בַּנָּזִיר:

הַטֻּמְאָה, וְהַתִּגְלַחַת, וְהַיּוֹצֵא מִן הַגֶּפֶן.

[וְהַיּוֹצֵא מִן הַגֶּפֶן] מִצְטָרְפִין זֶה עִם זֶה.

אֵינוּ חַיָּב עַד שֶׁיֹּאכַל מִן הָעֲנָבִים כַּזַּיִת.

מִשְׁנָה הָרִאשׁוֹנָה:

עַד שֶׁיִּשְׁתֶּה רְבִיעִית יַיִן.

רְבִּי עֲקִיבָה אוֹמֵר:

אֲפִלּוּ שָׁרָה פִתּוֹ בַיַּיִן,

וְיֶשׁ בָּהּ כְּדֵי לְצָרֵף כַּזַּיִת,

חַיָּב.

### @11מסכת נזיר פרק ו משנה ב

ב

וְחַיָּב עַל הַיַּיִן בִּפְנֵי עַצְמוֹ,

וְעַל הָעֲנָבִים בִּפְנֵי עַצְמָן,

וְעַל הַחַרְצַנִּים בִּפְנֵי עַצְמָן,

וְעַל הַזַּגִּים בִּפְנֵי עַצְמָן. <הזוגים>

רְבִּי אֶלְעָזָר בֶּן עֲזַרְיָה אוֹמֵר:

אֵינוּ חַיָּב,

עַד שֶׁיֹּאכַל שְׁנֵי חַרְצַנִּין וְזַגָּן. <וזוגן>

אֵילוּ הֵן הַחַרְצַנִּים וְאֵילוּ הֵן הַזַּגִּים? <אֵילּוּ; הזוגים>

הַחַרְצַנִּים, אֵלּוּ הֵן הַחִיצוֹנִים,

וְהַזַּגִּים, אֵלּוּ הֵן הַפְּנִימִיִּים. <והזוגים>

דִּבְרֵי רְבִּי יוּדָה.

רְבִּי יוֹסֵה אוֹמֵר:

שֶׁלֹּא תִטְעֶה כַזּוֹג שֶׁלִּבְהֵמָה,

הַחִיצוֹן זוֹג וְהַפְּנִימִי עִנְבֵל. <ענבול>

### @11מסכת נזיר פרק ו משנה ג

ג

סְתָם נְזִירוּת שְׁלוֹשִׁים יוֹם.

גִּלַּח אוֹ שֶׁגִּלְּחוּהוּ לֶסְטִים,

סוֹתֵר שְׁלוֹשִׁים יוֹם.

נָזִיר שֶׁגִּלַּח בֵּין בַּזּוֹג בֵּין בַּתַּעַר,

אוֹ שֶׁסִּפְסֵף כָּל שֶׁהוּא,

חַיָּב.

נָזִיר חוֹפֵף וּמְפַסְפֵּס,

אֲבָל לֹא סוֹרֵק.

רְבִּי יִשְׁמָעֵאל אוֹמֵר:

לֹא יָחוּף בָּאֲדָמָה,

מִפְּנֵי שֶׁהִיא מַשֶּׁרֶת אֶת הַשֵּׂעָר.

### @11מסכת נזיר פרק ו משנה ד

ד

נָזִיר שֶׁהָיָה שׁוֹתֶה בַיַּיִן כָּל הַיּוֹם,

אֵינוּ חַיָּב אֶלָּא אַחַת;

אָמְרוּ לוֹ:

"אַל תִּשְׁתֶּה", "אַל תִּשְׁתֶּה!"

וְהוּא שׁוֹתֶה,

חַיָּב עַל כָּל אַחַת וְאַחַת.

ה

הָיָה מִטַּמֵּא לַמֵּתִים כָּל הַיּוֹם,

אֵינוּ חַיָּב אֶלָּא אַחַת.

אָמְרוּ לוֹ:

"אַל תִּטַּמֵּא", אַל תִּטַּמֵּא!"

וְהוּא מִטַּמֵּא,

חַיָּב עַל כָּל אַחַת וְאַחַת.

ו

הָיָה מְגַלֵּחַ כָּל הַיּוֹם,

אֵינוּ חַיָּב אֶלָּא אַחַת.

אָמְרוּ לוֹ:

"אַל תְּגַלַּח", "אַל תְּגַלַּח!"

וְהוּא מְגַלֵּחַ,

חַיָּב עַל כָּל אַחַת וְאַחַת.

### @11מסכת נזיר פרק ו משנה ה

ז

שְׁלֹשָׁה מִינִים אֲסוּרִים בַּנָּזִיר:

הַטֻּמְאָה וְהַתִּגְלַחַת וְהַיּוֹצֵא מִן הַגֶּפֶן.

חֹמֶר בַּטֻּמְאָה וּבַתִּגְלַחַת מִבַּיּוֹצֵא מִן הַגֶּפֶן,

שֶׁהַטֻּמְאָה וְהַתִּגְלַחַת סוֹתְרִים,

וְהַיּוֹצֵא מִן הַגֶּפֶן אֵינוּ סוֹתֵר.

חֹמֶר בַּיּוֹצֵא מִן הַגֶּפֶן מִבַּטֻּמְאָה וּבַתִּגְלַחַת:

שֶׁהַיּוֹצֵא מִן הַגֶּפֶן לֹא הֻתַּר מִכְּלָלוֹ, <~~שֶׁהַיּוֹצֵא מִן הַגֶּפֶ~~ שֶׁלֹּא הוֹתַּר בִּכְלַל הַיּוֹצֵא מִן הַגֶּפֶן ~~הטומאה והתגלחת~~ הוּתָּר~~ו~~>

וְהַטֻּמְאָה וְהַתִּגְלַחַת הֻתְּרוּ מִכְּלָלָן

בְּתִגְלַחַת מִצְוָה וּבְמֵת מִצְוָה.

חֹמֶר בַּטֻּמְאָה מִבַּתִּגְלַחַת,

שֶׁהַטֻּמְאָה סוֹתֶרֶת אֶת הַכֹּל,

וְחַיָּבִין עָלֶיהָ קָרְבָּן,

וְתִגְלַחַת אֵינָה סוֹתֶרֶת אֶלָּא עַד שְׁלוֹשִׁים יוֹם,

וְאֵין חַיָּבִין עָלֶיהָ קָרְבָּן.

### @11מסכת נזיר פרק ו משנה ו

ח

תִּגְלַחַת הַטֻּמְאָה כֵיצַד?

הָיָה מַזֶּה בַשְּׁלִישִׁי וּבַשְּׁבִיעִי,

וּמְגַלֵּחַ בַּשְּׁבִיעִי,

וּמֵבִיא קָרְבְּנוֹתָיו בַּשְּׁמִינִי.

אִם גִּלַּח בַּשְּׁמִינִי, מֵבִיא קָרְבְּנוֹתָיו בּוֹ בַיּוֹם.

דִּבְרֵי רְבִּי עֲקִיבָה.

אָמַר לוֹ רְבִּי טַרְפוֹן:

מַה בֵּין זֶה לִמְצֹרָע?

אָמַר לוֹ:

שֶׁזֶּה טַהֲרָתוֹ תְלוּיָה בְיָמָיו,

וּמְצֹרָע טַהֲרָתוֹ תְלוּיָה בְתִגְלַחְתּוֹ,

וְאֵינוּ מֵבִיא אֶת קָרְבְּנוֹתָיו

אֶלָּא אִם כֵּן הָיָה מְעֹרַב שֶׁמֶשׁ. <השמש>

### @11מסכת נזיר פרק ו משנה ז

ט

תִּגְלַחַת הַטַּהֲרָה כֵיצַד?

הָיָה מֵבִיא שָׁלוֹשׁ בְּהֵמוֹת:

חַטָּאת, וְעוֹלָה וּשְׁלָמִים,

וְשׁוֹחֵט אֶת הַשְּׁלָמִים וּמְגַלֵּחַ עֲלֵיהֶם;

דִבְרֵי רְבִּי יְהוּדָה.

רְבִּי אֶלְעָזָר אוֹמֵר:

לֹא הָיָה מְגַלֵּחַ אֶלָּא עַל הַחַטָּאת,

שֶׁהַחַטָּאת קוֹדֶמֶת בְּכָל מָקוֹם.

וְאִם גִּלַּח עַל אַחַת מִשְּׁלָשְׁתָּן, יָצָא.

### @11מסכת נזיר פרק ו משנה ח

י

רַבָּן שִׁמְעוֹן בֶּן גַּמְלִיאֵל אוֹמֵר:

הֵבִיא שָׁלוֹשׁ בְּהֵמוֹת וְלֹא פֵרֵשׁ,

הָרְאוּיָה לְחַטָּאת תִּקָּרֵב חַטָּאת,

לְעוֹלָה תִּקָּרֵב עוֹלָה,

לַשְּׁלָמִים תִּקָּרֵב שְׁלָמִים.

הָיָה נוֹטֵל שְׂעַר רֹאשׁ נִזְרוֹ וּמְשַׁלֵּחַ תַּחַת הַדּוּד. <הדור>

וְאִם גִּלַּח בַּמְּדִינָה, הָיָה מְשַׁלֵּחַ תַּחַת הַדּוּד. <הדור>

בַּמֵּי דְבָרִים אֲמוּרִין?

בְּתִגְלַחַת הַטַּהֲרָה.

אֲבָל בְּתִגְלַחַת הַטֻּמְאָה,

לֹא הָיָה מְשַׁלֵּחַ תַּחַת הַדּוּד. <הדור>

רְבִּי מֵאִיר אוֹמֵר:

הַכֹּל מְשַׁלְּחִין תַּחַת הַדּוּד,

חוּץ מִן הַטָּמֵא שֶׁבַּמְּדִינָה בִלְבַד.

### @11מסכת נזיר פרק ו משנה ט

יא

הָיָה מְבַשֵּׁל אֶת הַשְּׁלָמִים אוֹ שׁוֹלְקָן,

כֹּהֵן נוֹטֵל אֶת הַזְּרוֹעַ בְּשֵׁלָה מִן הָאַיִל,

וְחַלַּת מַצָּה אַחַת מִן הַסַּל,

וּרְקִיק מַצָּה אַחַת,

וְנוֹתְנָן עַל כַּפֵּי הַנָּזִיר וּמְנִיפָן,

וְאַחַר כָּךְ הֻתַּר הַנָּזִיר לִשְׁתּוֹת בַּיַּיִן וְלִטַּמֵּא לַמֵּתִים.

רְבִּי שִׁמְעוֹן אוֹמֵר:

כֵּיוָן שֶׁנִּזְרַק עָלָיו אֶחָד מִן הַדָּמִים,

הֻתַּר הַנָּזִיר לִשְׁתּוֹת בַּיַּיִן וְלִטַּמֵּא לַמֵּתִים.

### @11מסכת נזיר פרק ו משנה י

יב  
גִּלַּח עַל הַזֶּבַח וְנִמְצָא פָסוּל,

תִּגְלַחְתּוֹ פְסוּלָה, וּזְבָחָיו לֹא עָלוּ לוֹ.

גִּלַּח עַל הַחַטָּאת שֶׁלֹּא לִשְׁמָהּ,

וְאַחַר כָּךְ הֵבִיא קָרְבְּנוֹתָיו לִשְׁמָן,

תִּגְלַחְתּוֹ פְסוּלָה וּזְבָחָיו לֹא עָלוּ לוֹ.

גִּלַּח עַל הָעוֹלָה אוֹ עַל הַשְּׁלָמִים שֶׁלֹּא לִשְׁמָן,

וְאַחַר כָּךְ הֵבִיא קָרְבְּנוֹתָיו לִשְׁמָן,

תִּגְלַחְתּוֹ פְסוּלָה וּזְבָחָיו לֹא עָלוּ לוֹ.

רְבִּי שִׁמְעוֹן אוֹמֵר:

אוֹתוֹ הַזֶּבַח לֹא עָלָה לוֹ,

וּשְׁאָר כָּל הַזְּבָחִים עָלוּ לוֹ.

וְאִם גִּלַּח עַל שְׁלָשְׁתָּן וְנִמְצָא אֶחָד מֵהֶן כָּשֵׁר,

תִּגְלַחְתּוֹ כְשֵׁרָה, וְיָבִיא שְׁאָר הַזְּבָחִים.

### @11מסכת נזיר פרק ו משנה יא

יג

מִי שֶׁנִּזְרַק עָלָיו אֶחָד מִן הַדָּמִים וְנִטְמָא,

רְבִּי אֱלִיעֶזֶר אוֹמֵר:

סוֹתֵר אֶת הַכֹּל.

וַחֲכָמִים אוֹמְרִים:

יָבִיא שְׁאָר קָרְבְּנוֹתָיו וְיִטְהַר.

אָמְרוּ לוֹ:

מַעֲשֶׂה בְמִרְיָם הַתַּדְמוֹרִית, <התודמרית>

שֶׁנִּזְרַק עָלֶיהָ אֶחָד מִן הַדָּמִים,

וּבָאוּ וְאָמְרוּ לָהּ עַל בִּתָּהּ שֶׁהִיא מְסַכֶּנֶת,

וְהָלְכָה וּמְצָאַתָּהּ שֶׁמֵּתָה,

אָמְרוּ חֲכָמִים:

תָּבִיא שְׁאָר קָרְבְּנוֹתֶיהָ וְתִטְהַר. <ויטהר>

## @22פרק ז

### @11מסכת נזיר פרק ז משנה א

א

כֹּהֵן גָּדוֹל וְנָזִיר אֵינָן מִטַּמִּים בִּקְרוֹבֵיהֶם,

הָיוּ מְהַלְּכִים בַּדֶּרֶךְ וּמָצְאוּ מֵת מִצְוָה,

רְבִּי אֱלִיעֶזֶר אוֹמֵר:

יִטַּמֵּא כֹהֵן גָּדוֹל, וְאַל יִטַּמֵּא נָזִיר.

וַחֲכָמִים אוֹמְרִים:

יִטַּמֵּא נָזִיר, וְאַל יִטַּמֵּא כֹהֵן גָּדוֹל.

אָמַר לָהֶן רְבִּי אֱלִיעֶזֶר:

יִטַּמֵּא כֹהֵן,

שֶׁאֵינוּ מֵבִיא קָרְבָּן עַל טֻמְאָתוֹ,

וְאַל יִטַּמֵּא נָזִיר,

שֶׁהוּא מֵבִיא קָרְבָּן עַל טֻמְאָתוֹ.

אָמְרוּ לוֹ:

יִטַּמֵּא נָזִיר,

שֶׁקְּדֻשָּׁתוֹ קְדֻשַּׁת שָׁעָה,

וְאַל יִטַּמֵּא כֹהֵן,

שֶׁקְּדֻשָּׁתוֹ קְדֻשַּׁת עוֹלָם.

### @11מסכת נזיר פרק ז משנה ב

ב

עַל אֵלּוּ הַטְּמָאוֹת הַנָּזִיר מְגַלֵּחַ:

עַל הַמֵּת,

וְעַל כַּזַּיִת מִן הַמֵּת,

וְעַל כַּזַּיִת נֶצֶל,

וְעַל מְלֹא תַרְוָד רָקָב,

וְעַל הַשִּׁזְרָה,

וְעַל הַגֻּלְגּלֶת,

וְעַל אֵבֶר מִן הַמֵּת,

וְעַל אֵבֶר מִן הַחַי שֶׁיֵּשׁ עֲלֵיהֶם בָּשָׂר כָּרָאוּי,

וְעַל חֲצִי קַב עֲצָמוֹת,

וְעַל חֲצִי לֹג דָּם.

עַל מַגָּעָן, וְעַל מַשָּׂאָן, וְעַל אֲהֵילָן.

וְעַל עֶצֶם כִּסְעוֹרָה;

עַל מַגָּעוֹ וְעַל מַשָּׂאוֹ.

וְעַל אֵלּוּ הַנָּזִיר מְגַלֵּחַ,

מַזֶּה בַשְּׁלִישִׁי וּבַשְּׁבִיעִי,

וְסוֹתֵר אֶת הַקּוֹדְמִים,

וְאֵינוּ מַתְחִיל לִמְנוֹת עַד שֶׁיִּטְהַר,

וְיָבִיא אֶת קָרְבָּנוֹ.

### @11מסכת נזיר פרק ז משנה ג

ג

אֲבָל הַסְּכָכוֹת, וְהַפְּרָעוֹת, וּבֵית הַפְּרַס,

וְאֶרֶץ הָעַמִּים, וְהַגּוֹלֵל, וְהַדּוֹפֵק,

וּרְבִיעִית דָּם, וְאָהֵל, וְרֹבַע עֲצָמוֹת,

וְכֵלִים הַנּוֹגְעִים בַּמֵּת,

וִימֵי סָפְרוֹ וִימֵי גָמְרוֹ; <בימי, בימי>

עַל אֵלּוּ, אֵין הַנָּזִיר מְגַלֵּחַ

וּמַזֶּה בַּשְּׁלִישִׁי וּבַשְּׁבִיעִי,

וְאֵינוּ סוֹתֵר אֶת הַקּוֹדְמִים,

וּמַתְחִיל מוֹנֶה מִיָּד,

וְקָרְבָּן אֵין לוֹ.

בֶּאֱמֶת, יְמֵי הַזָּב וְהַזָּבָה,

וִימֵי הֶסְגֵּרוֹ שֶׁלִּמְצֹרָע,

הֲרֵי אֵלּוּ עוֹלִים לוֹ.

### @11מסכת נזיר פרק ז משנה ד

ד

רְבִּי אֱלִיעֶזֶר אוֹמֵר מִשֵּׁם רְבִּי יְהוֹשֻׁעַ:

כָּל טֻמְאָה מִן הַמֵּת שֶׁהַנָּזִיר מְגַלֵּחַ עָלֶיהָ,

חַיָּבִין עָלֶיהָ עַל בִּיאַת הַמִּקְדָּשׁ.

וְכָל טֻמְאָה מִן הַמֵּת שֶׁאֵין הַנָּזִיר מְגַלֵּחַ עָלֶיהָ,

אֵין חַיָּבִין עָלֶיהָ עַל בִּיאַת הַמִּקְדָּשׁ.

אָמַר רְבִּי מֵאִיר:

לֹא תְהֵא זוֹ קַלָּה מִן הַשֶּׁרֶץ.

אָמַר רְבִּי עֲקִיבָה:

דַּנְתִּי לִפְנֵי רְבִּי אֱלִיעֶזֶר:

מָה אִם עֶצֶם כִּסְעוֹרָה,

שֶׁאֵינוּ מְטַמֵּא אֶת הָאָדָם בְּאָהֵל,

הַנָּזִיר מְגַלֵּחַ עַל מַגָּעוֹ וְעַל מַשָּׂאוֹ,

רְבִיעִית דָּם,

שֶׁהוּא מְטַמֵּא אֶת הָאָדָם בְּאָהֵל,

אֵינוּ דִין שֶׁיְּהֵא הַנָּזִיר מְגַלֵּחַ

עַל מַגָּעָהּ וְעַל מַשָּׂאָהּ? <נמחקו הה"אין ותוקנו לנונים סופיים>

אָמַר לִי:

מַה זֶּה עֲקִיבָה!

אֵין דָּנִין כָּן קַל וָחֹמֶר. <קול>

וּכְשֶׁבָּאתִי וְהִרְצֵיתִי אֶת הַדְּבָרִים

לִפְנֵי רְבִּי יְהוֹשֻׁעַ,

אָמַר לִי:

יָפֶה אָמַרְתָּ, אֶלָּא כָךְ אָמְרוּ הֲלָכָה.

## @22פרק ח

### @11מסכת נזיר פרק ח משנה א

א

שְׁנֵי נְזִירִים שֶׁאָמַר לָהֶם אֶחָד:

"רָאִיתִי אֶחָד מִכֶּם שֶׁנִּטַּמָּא,

וְאֵינִי יוֹדֵעַ אֵיזֶה מִכֶּם",

מְבִיאִין קָרְבַּן טֻמְאָה וְקָרְבַּן טַהֲרָה,

וְאוֹמֵר:

"אִם אֲנִי הוּא הַטָּמֵא,

קָרְבַּן טֻמְאָה שֶׁלִּי וְקָרְבַּן טַהֲרָה שֶׁלָּךְ,

וְאִם אֲנִי הוּא הַטָּהוֹר,

קָרְבַּן טַהֲרָה שֶׁלִּי וְקָרְבַּן טֻמְאָה שֶׁלָּךְ."

וְסוֹפְרִים שְׁלוֹשִׁים יוֹם,

וּמְבִיאִין קָרְבַּן טַהֲרָה,

ב

וְאוֹמֵר:

"אִם אֲנִי הוּא הַטָּמֵא,

קָרְבַּן טֻמְאָה שֶׁלִּי וְקָרְבַּן טַהֲרָה שֶׁלָּךְ,

וְזֶה קָרְבַּן טַהֲרָתִי,

אִם אֲנִי הוּא הַטָּהוֹר,

קָרְבַּן טַהֲרָה שֶׁלִּי וְקָרְבַּן טֻמְאָה שֶׁלָּךְ,

וְזֶה קָרְבַּן טַהֲרָתָךְ".

מֵת אֶחָד מֵהֶן,

אָמַר רְבִּי יְהוֹשֻׁעַ:

יְבַקֵּשׁ מֵאֶחָד מִן הַשּׁוּק שֶׁיִּדֹּר כְּנֶגְדּוֹ בַנָּזִיר,

וְיֹאמַר:

"אִם טָמֵא הָיִיתִי,

הֲרֵי אַתָּה נָזִיר מִיָּד, <~~אֲנִי~~>

וְאִם טָהוֹר הָיִיתִי,

הֲרֵי אַתָּה נָזִיר לְאַחַר שְׁלוֹשִׁים יוֹם."

וְסוֹפְרִין שְׁלוֹשִׁים יוֹם,

וּמְבִיאִין קָרְבַּן טֻמְאָה וְקָרְבַּן טַהֲרָה,

ג

וְאוֹמֵר:

"אִם אֲנִי הוּא הַטָּמֵא,

קָרְבַּן טֻמְאָה שֶׁלִּי וְקָרְבַּן טַהֲרָה שֶׁלָּךְ.

אִם אֲנִי הוּא הַטָּהוֹר,

קָרְבַּן טַהֲרָה שֶׁלִּי, וְקָרְבַּן טֻמְאָה בְסָפֵק." <ספק>

וְסוֹפְרִים שְׁלוֹשִׁים יוֹם,

וּמְבִיאִין קָרְבַּן טַהֲרָה,

ד

וְאוֹמֵר:

"אִם אֲנִי הוּא הַטָּמֵא,

קָרְבַּן טֻמְאָה שֶׁלִּי, וְקָרְבַּן טַהֲרָה שֶׁלָּךְ,

זֶה קָרְבַּן טַהֲרָתִי.

אִם אֲנִי הוּא הַטָּהוֹר,

קָרְבַּן טַהֲרָה שֶׁלִּי, וְקָרְבַּן טֻמְאָה בְסָפֵק,

וְזֶה קָרְבַּן טַהֲרָתָךְ."

אָמַר לוֹ בֶן זוֹמָה:

וּמִי שׁוֹמֵעַ לוֹ שֶׁיִּדֹּר כְּנֶגְדּוֹ בַנָּזִיר?

אֶלָּא מֵבִיא חַטָּאת הָעוֹף וְעוֹלַת בְּהֵמָה,

וְאוֹמֵר:

"אִם טָמֵא הָיִיתִי,

הַחַטָּאת מֵחוֹבָתִי וְהָעוֹלָה נְדָבָה,

וְאִם טָהוֹר הָיִיתִי,

הָעוֹלָה מֵחוֹבָתִי וְהַחַטָּאת בְּסָפֵק."

וְסוֹפֵר שְׁלוֹשִׁים יוֹם,

וּמֵבִיא קָרְבַּן טַהֲרָה,

ה

וְאוֹמֵר:

"אִם טָמֵא הָיִיתִי,

הָעוֹלָה הָרִאשׁוֹנָה נְדָבָה וְזוֹ חוֹבָה.

אִם טָהוֹר הָיִיתִי,

הָעוֹלָה הָרִאשׁוֹנָה חוֹבָה וְזוֹ נְדָבָה,

וְזֶה שְׁאָר קָרְבָּנִי."

אָמַר רְבִּי יוֹסֵה:

יְהוֹשֻׁעַ!

נִמְצָא זֶה מֵבִיא קָרְבְּנוֹתָיו מְחֻצִּים!

אֲבָל הוֹדוּ חֲכָמִים לְדִבְרֵי בֶן זוֹמָה.

### @11מסכת נזיר פרק ח משנה ב

ו

נָזִיר שֶׁהָיָה טָמֵא בְסָפֵק וּמֻחֲלָט בְּסָפֵק,

אוֹכֵל בַּקָּדָשִׁים לְאַחַר שִׁשִּׁים יוֹם,

וְשׁוֹתֶה בַיַּיִן וּמִטַּמֵּא לַמֵּתִים

לְאַחַר מֵאָה וְעֶשְׂרִים יוֹם,

שֶׁתִּגְלַחַת הַנֶּגַע דּוֹחָה תִגְלַחַת הַנָּזִיר,

בִּזְמַן שֶׁהִיא וַדַּי,

אֲבָל בִּזְמַן שֶׁהִיא סָפֵק, אֵינָה דּוֹחָה.

## @22פרק ט

### @11מסכת נזיר פרק ט משנה א

א

הַגּוֹיִם אֵין לָהֶם נְזִירוּת.

נָשִׁים וַעֲבָדִים, יֵשׁ לָהֶם נְזִירוּת.

חֹמֶר בַּנָּשִׁים מִבָּעֲבָדִים,

שֶׁהוּא כוֹפֵף אֶת עַבְדּוֹ,

וְאֵינוּ כוֹפֵף אֶת אִשְׁתּוֹ.

חֹמֶר בָּעֲבָדִים מִבַּנָּשִׁים,

שֶׁהוּא מֵפֵר נִדְרֵי אִשְׁתּוֹ,

וְאֵינוּ מֵפֵר נִדְרֵי עַבְדּוֹ.

הֵפֵר לְאִשְׁתּוֹ,

הֵפֵר לָהּ עוֹלָמִית.

הֵפֵר לְעַבְדּוֹ,

יָצָא לְחֵרוּת, מַשְׁלִים אֶת נְזִירוּתוֹ.

עָבַר מִכְּנֶגֶד פָּנָיו,

רְבִּי מֵאִיר אוֹמֵר:

לֹא יִשְׁתֶּה.

וּרְבִּי יוֹסֵה אוֹמֵר:

יִשְׁתֶּה.

### @11מסכת נזיר פרק ט משנה ב

ב

נָזִיר שֶׁגִּלַּח וְנוֹדַע שֶׁהָיָה טָמֵא,

אִם טֻמְאָה יְדוּעָה, סוֹתֵר,

וְאִם טֻמְאַת הַתְּהוֹם, אֵינוּ סוֹתֵר.

אִם עַד שֶׁלֹּא גִלַּח,

בֵּין כָּךְ וּבֵין כָּךְ, סוֹתֵר.

כֵּיצַד?

יָרַד לִטְבּוֹל בַּמְּעָרָה,

וְנִמְצָא מֵת צָף עַל פִּי הַמְּעָרָה, טָמֵא.

נִמְצָא מְשֻׁקָּע בְּקַרְקַע הַמְּעָרָה,

יָרַד לְהָקֵר, טָהוֹר,

לִטַּהֵר מִטֻּמְאַת הַמֵּת, טָמֵא,

שֶׁחֶזְקַת הַטָּמֵא, טָמֵא,

וְחֶזְקַת הַטָּהוֹר, טָהוֹר,

שֶׁרַגְלַיִם לַדָּבָר.

<הֲלָכָה הַמּוֹצֵא ובתריה כל ספק ובתריה>

### @11מסכת נזיר פרק ט משנה ג (נמצא אחר כך בכתב היד)

ד

הַמּוֹצֵא מֵת כַּתְּחִלָּה, וּמֻשְׁכָּב כְּדַרְכּוֹ,

נוֹטְלוֹ וְאֶת תְּבוּסָתוֹ.

מָצָא שְׁנַיִם, נוֹטְלָן וְאֶת תְּבוּסָתָן.

מָצָא שְׁלֹשָׁה,

אִם יֵשׁ בֵּין זֶה לָזֶה מֵאַרְבַּע אַמּוֹת וְעַד שְׁמוֹנֶה,

כִּמְלוֹא מִטָּה וְקוֹבְרֶיהָ,

הֲרֵי זוֹ שְׁכוּנַת קְבָרוֹת,

בּוֹדֵק מִמֶּנּוּ וּלְהַלָּן עֶשְׂרִים אַמָּה.

מָצָא אֶחָד בְּסוֹף עֶשְׂרִים,

בּוֹדֵק מִמֶּנּוּ וּלְהַלָּן עֶשְׂרִים אַמָּה,

שֶׁרַגְלַיִם לַדָּבָר;

שֶׁאִלּוּ מִתְּחִלָּה מְצָאוֹ,

הָיָה נוֹטְלוֹ וְאֶת תְּבוּסָתוֹ.

### @11מסכת נזיר פרק ט משנה ד

ג

כָּל סְפֵק נְגָעִים כַּתְּחִלָּה, טָהוֹר,

עַד שֶׁלֹּא נִזְקַק לַטֻּמְאָה.

מִשֶּׁנִּזְקַק לַטֻּמְאָה, סְפֵקוֹ טָמֵא.

בְּשֶׁבַע דְּרָכִים בּוֹדְקִים אֶת הַזָּב

עַד שֶׁלֹּא נִזְקַק לַטֻּמְאָה: <'לַטֻּמְאָה' כתוב על די המגיה על מקום מחוק>

בְּמַאֲכָל, בְּמִשְׁתֶּה,

בְּמַשָּׂא, בִּקְפִיצָה,

בְּחֹלִי, וּבְמַרְאֶה, וּבְהִרְהוּר.

מִשֶּׁנִּזְקַק לַטֻּמְאָה, <'לַטֻּמְאָה' כתוב על די המגיה על מקום מחוק>

אֵין בּוֹדְקִים אוֹתוֹ.

אָנְסוֹ וּסְפֵקוֹ וְשִׁכְבַת זַרְעוֹ טְמֵאִים,

שֶׁרַגְלַיִם לַדָּבָר.

ה

הַמַּכֶּה אֶת חֲבֵרוֹ, וַעֲמָדוּהוּ לַמִּיתָה,

הֵקֵל מִמַּה שֶּׁהָיָה,

לְאַחַר מִכֵּן הִכְבִּיד וּמֵת,

חַיָּב.

רְבִּי נְחֶמְיָה פוֹטֵר,

שֶׁרַגְלַיִם לַדָּבָר.

### @11מסכת נזיר פרק ט משנה ה

ו

נָזִיר הָיָה שְׁמוּאֵל,

כְּדִבְרֵי רְבִּי נְהוֹרַי, שֶׁנֶּאֱמַר: (שְׁמוּאֵל א א,יא)

"וּמוֹרָה לֹא יַעֲלֶה עַל רֹאשׁוֹ";

נֶאֱמַר בְּשִׁמְשׁוֹן (שׂופטים יג,ה) "מוֹרָה",

וְנֶאֱמַר בִּשְׁמוּאֵל "מוֹרָה",

מַה מּוֹרָה אֲמוּרָה בְשִׁמְשׁוֹן, נָזִיר,

אַף מוֹרָה אֲמוּרָה בִשְׁמוּאֵל, נָזִיר.

אָמַר רְבִּי יוֹסֵה:

וַהֲלֹא אֵין מוֹרָה אֶלָּא שֶׁלְבָּשָׂר וָדָם?

אָמַר לוֹ רְבִּי נְהוֹרַי:

וַהֲלֹא כְבָר נֶאֱמַר: (שְׁמוּאֵל א טז,ב)

"וַיֹּאמֶר שְׁמוּאֵל אֵיךְ אֵלֵךְ וְשָׁמַע שָׁאוּל וַהֲרָגָנִי",

שֶׁכְּבָר הָיָה עָלָיו מוֹרָא שֶׁלְבָּשָׂר וָדָם.

חסלת נזיר

# @00מסכת סוטה

## @22פרק א

### @11מסכת סוטה פרק א משנה א

א

הַמְקַנֵּא לְאִשְׁתּוֹ,

רַבִּי אֱלִיעֶזֶר אוֹמֵר:

מְקַנֵּא עַל פִּי שְׁנַיִם,

וּמַשְׁקֶה עַל פִּי עֵד אֶחָד אוֹ עַל פִּי עַצְמוֹ.

רְבִּי יְהוֹשֻׁעַ אוֹמֵר:

מְקַנֵּא עַל פִּי שְׁנַיִם,

וּמַשְׁקֶה עַל פִּי שְׁנַיִם.

### @11מסכת סוטה פרק א משנה ב

ב

כֵּיצַד הוּא מְקַנֵּא לָהּ?

אָמַר לָהּ בִּפְנֵי שְׁנַיִם:

"אַל תְּדַבְּרִי עִם אִישׁ פְּלוֹנִי!"

וְדִבְּרָה עִמּוֹ,

עֲדַיִן הִיא מֻתֶּרֶת לְבֵיתָהּ, <אֲדַיִן>

וּמֻתֶּרֶת לֹאכַל בִּתְרוּמָה.

נִכְנְסָה עִמּוֹ לְבֵית הַסֵּתֶר, וְשָׁהַת כְּדֵי טֻמְאָה,

אֲסוּרָה לְבֵיתָהּ,

אֲסוּרָה לֹאכַל בִּתְרוּמָה.

וְאִם מֵת, חוֹלֶצֶת וְלֹא מִתְיַבֶּמֶת.

### @11מסכת סוטה פרק א משנה ג

ג

אֵלּוּ אֲסוּרוֹת מִלֹּאכַל בִּתְרוּמָה:

הָאוֹמֶרֶת "טְמֵאָה אֲנִי לָךְ",

וְשֶׁבָּאוּ לָהּ עֵדִים שֶׁהִיא טְמֵאָה,

וְהָאוֹמֶרֶת "אֵינִי שׁוֹתָה",

וְשֶׁבַּעְלָהּ אֵינוּ רוֹצֶה לְהַשְׁקוֹתָהּ,

וְשֶׁבַּעְלָהּ בָּא עָלֶיהָ בַדֶּרֶךְ.

כֵּיצַד הוּא עוֹשֶׂה לָהּ?

מוֹלִיכָהּ לְבֵית דִּין שֶׁבְּאוֹתוֹ הַמָּקוֹם,

וּמוֹסְרִין לוֹ שְׁנֵי תַלְמִידֵי חֲכָמִים,

שֶׁמֵּא יָבוֹא עָלֶיהָ בַדֶּרֶךְ.

רְבִּי יְהוּדָה אוֹמֵר:

בַּעְלָהּ נֶאֱמָן עָלֶיהָ.

### @11מסכת סוטה פרק א משנה ד

ד

הָיוּ מַעֲלִין אוֹתָהּ לְבֵית דִּין הַגָּדוֹל שֶׁבִּירוּשָׁלַיִם,

וּמְאַיְּמִים עָלֶיהָ כְּדֶרֶךְ שֶׁהֵן מְאַיְּמִים עַל עֵדֵי נְפָשׁוֹת,

וְאוֹמֵר לָהּ:

"בִּתִּי! הַרְבֵּה יַיִן עוֹשֶׂה,

הַרְבֵּה שְׂחוֹק עוֹשֶׂה,

הַרְבֵּה יַלְדוּת עוֹשָׂה, <עוֹשֶׂה>

הַרְבֵּה שְׁכֵנִים הָרָעִים עוֹשִׂים.

אַל תַּעֲשִׂי לִשְׁמוֹ הַגָּדוֹל שֶׁנִּכְתַּב בִּקְדֻשָּׁה,

שֶׁיִּמָּחֶה עַל הַמַּיִם!"

וְאוֹמְרִין לְפָנֶיהָ דְבָרִין שֶׁאֵינָה כְדַי לְשָׁמְעָן,

הִיא וְכָל מִשְׁפַּחַת בֵּית אָבִיהָ.

### @11מסכת סוטה פרק א משנה ה

ה

אִם אָמְרָה "טְמֵאָה אָנִי",

שׁוֹבֶרֶת כְּתֻבָּתָהּ וְיוֹצָא.

וְאִם אָמְרָה "טְהוֹרָה אָנִי",

מַעֲלִין אוֹתָהּ לְשַׁעֲרֵי מִזְרָח, לְשַׁעֲרֵי נִיקָנוֹר,

שֶׁשָּׁם מַשְׁקִים אֶת הַסּוֹטוֹת,

וּמְטַהֲרִין אֶת הַיּוֹלְדוֹת,

וּמְטַהֲרִין אֶת הַמְצֹרָעִים.

וְכֹהֵן אוֹחֵז בִּבְגָדֶיהָ,

אִם נִקְרָעוּ, נִקְרָעוּ,

אִם נִפְרָמוּ, נִפְרָמוּ,

עַד שֶׁהוּא מְגַלֶּה אֶת לִבָּהּ,

וְסוֹתֵר אֶת שְׂעָרָהּ. <סְעָרָהּ>

רְבִּי יְהוּדָה אוֹמֵר:

אִם הָיָה לִבָּהּ נָאֶה,

לֹא הָיָה מְגַלֵּהוּ;

וְאִם הָיָה שְׂעָרָהּ נָאֶה, <סְעָרָהּ>

לֹא הָיָה סוֹתְרוֹ.

### @11מסכת סוטה פרק א משנה ו

ו

הָיְתָה מְכֻסָּה בִלְבָנִים,

מְכַסָּהּ בִּשְׁחוֹרִים;

הָיוּ עָלֶיהָ כְלֵי זָהָב קְטַלָּיוֹת, נְזָמִים וְטַבָּעוֹת,

מַעֲבִירִים מִמֶּנָּה, כְּדֵי לְנַוְּלָהּ.

וְאַחַר כָּךְ מֵבִיא חֶבֶל מִצְרִי,

וְקוֹשְׁרוֹ לְמַעְלָה מִדַּדֶּיהָ.

וְכָל הָרוֹצֶה לִרְאוֹת בָּא וְרוֹאֶה,

חוּץ מֵעֲבָדֶיהָ וְשִׁפְחוֹתֶיהָ,

מִפְּנֵי שֶׁלִּבָּהּ גַּס בָּהֶן.

וּשְׁאָר כָּל הַנָּשִׁים מֻתָּרוֹת לִרְאוֹתָהּ,

שֶׁנֶּאֱמַר: (יְחֶזְקֵאל כג,מח)

"וְנִוַּסְּרוּ כָל הַנָּשִׁים, וְלֹא תַעֲשֶׂינָה כְזִמַּתְכֶנָה". <וניסרו>

### @11מסכת סוטה פרק א משנה ז

ז

בַּמִּדָּה שֶׁאָדָם מוֹדֵד, בָּהּ מוֹדְדִין לוֹ.

הִיא קִשְּׁטָה אֶת עַצְמָהּ לַעֲבֵרָה,

וְהַמָּקוֹם נִוְּלָהּ.

הִיא גִּלְּתָה אֶת עַצְמָהּ,

וְהַמָּקוֹם גִּלָּה עָלֶיהָ.

יָרֵךְ הִתְחִילָה בַעֲבֵרָה תְחִלָּה,

וְאַחַר כָּךְ הַבֶּטֶן,

לְפִיכָךְ תִּלְקֶה הַיָּרֵךְ תְּחִלָּה,

וְאַחַר כָּךְ הַבֶּטֶן.

וּשְׁאָר כָּל הַגּוּף לֹא פָלֵט.

### @11מסכת סוטה פרק א משנה ח

ח

שִׁמְשׁוֹן הָלַךְ אַחֲרֵי עֵינָיו,

לְפִיכָךְ נִקְּרוּ פְלִשְׁתִּים אֶת עֵינָיו.

אַבְשָׁלוֹם נִתְנַוָּה בִשְׂעָרוֹ,

לְפִיכָךְ נִתְלָה בִשְׂעָרוֹ.

וּלְפִי שֶׁבָּא עַל עֶשֶׂר פִּילַגְשֵׁי אָבִיו,

לְפִיכָךְ נִתְּנוּ בוֹ עֶשֶׂר לוֹנְכִיּוֹת, *<lónkhē: חנית, שבט>*

שֶׁנֶּאֱמַר: (שְׁמוּאֵל ב יח, טו)

"וַיָּסֹבּוּ עֲשָׂרָה אֲנָשִׁים נשְׂאֵי כְלֵי יוֹאָב,

וַיַּכּוּ אֶת אַבְשָׁלוֹם וַיְמִתֻהוּ."

וּלְפִי שֶׁגָּנַב שְׁלֹשָׁה גְּנֵבוֹת,

לֵב אָבִיו, וְלֵב בֵּית דִּין, וְלֵב אַנְשֵׁי יִשְׂרָאֵל,

לְפִיכָךְ נִתְקְעוּ בוֹ שְׁלֹשָׁה שְׁבָטִים,

שֶׁנֶּאֱמַר: (שְׁמוּאֵל ב יח,יד)

"וַיִּקַּח שְׁלֹשָׁה שְׁבָטִים בְּכַפּוֹ,

וַיִּתְקָעֵם בְּלֵב אַבְשָׁלוֹם,

עוֹדֶנּוּ חַי בְּלֵב הָאֵלָה."

### @11מסכת סוטה פרק א משנה ט

[ט]

וְכֵן לְעִנְיַן הַטּוֹבָה:

מִרְיָם הִמְתִּינָה לְמֹשֶׁה שָׁעָה אַחַת,

שֶׁנֶּאֱמַר: (שְׁמוֹת ב,ד)

"וַתֵּתַצַּב אֲחֹתוֹ מֵרָחֹק לְדֵעָה מַה יֵּעָשֶׂה לוֹ."

לְפִיכָךְ נִתְעַכְּבוּ לָהּ יִשְׂרָאֵל שִׁבְעַת יָמִים בַּמִּדְבָּר,

שֶׁנֶּאֱמַר: (בְּמִדְבַּר יב,טו)

"וְהָעָם לֹא נָסַע עַד הֵאָסֵף מִרְיָם".

י

יוֹסֵף זָכָה לִקְבּוֹר אֶת אָבִיו,

וְאֵין בְּאֶחָיו גָּדוֹל מִמֶּנּוּ, שֶׁנֶּאֱמַר: (בְּרֵאשִׁית נ,ז;ט)

"וַיַּעַל יוֹסֵף לִקְבּוֹר אֶת אָבִיו".

"וַיַּעַל עִמּוֹ גַם רֶכֶב גַּם פָּרָשִׁים,

וַיְהִי הַמַּחֲנֶה כָּבֵד מְאֹד".

מִי לָנוּ גָדוֹל מִיּוֹסֵף, <'מיוסף' מחוק, מוחלף ב- מִמֹּשֶׁה>

שֶׁלֹּא נִתְעַסַּק בּוֹ אֶלָּא מֹשֶׁה?

וּמֹשֶׁה זָכָה בְעַצְמוֹת יוֹסֵף,

וְאֵין בְּיִשְׂרָאֵל גָּדוֹל מִמֶּנּוּ, שֶׁנֶּאֱמַר: (שְׁמוֹת יג,יט)

"וַיִּקַּח מֹשֶׁה אֶת עַצְמוֹת יוֹסֵף עִמּוֹ".

וּמִי לָנוּ גָדוֹל מִמֹּשֶׁה,

שֶׁלֹּא נִתְעַסַּק בּוֹ אֶלָּא הַמָּקוֹם בָּרוּךְ הוּא,

שֶׁנֶּאֱמַר: (דְּבָרִים לד,ו)

"וַיִּקְבֹּר אֹתוֹ בַגַּי בְּאֶרֶץ מוֹאָב מוּל בֵּית פְּעוֹר,

וְלֹא יָדַע אִישׁ אֶת קְבֻרָתוֹ עַד הַיּוֹם הַזֶּה."

וְלֹא עַל מֹשֶׁה בִלְבַד אָמְרוּ,

אֶלָּא בְכָל הַצַּדִּיקִים, שֶׁנֶּאֱמַר: (יְשַׁעְיָה נח,ח)

"וְהָלַךְ לְפָנֶיךָ צִדְקֶךָ כְבוֹד יי יַאַסְפֶךָ".

## @22פרק ב

### @11מסכת סוטה פרק ב משנה א

א

הָיָה מֵבִיא אֶת מִנְחָתָהּ בִּקְפֵּיפָה מִצְרִית, <בקפיפא>

וְנוֹתְנָהּ עַל יָדֶיהָ, כְּדֵי לְיַגְּעָהּ.

כָּל הַמְּנָחוֹת,

תְּחִלָּתָן וְסוֹפָן בִּכְלֵי שָׁרֵת,

וְזוֹ,

תְּחִלָּתָהּ בִּקְפֵּיפָה מִצְרִית וְסוֹפָהּ בִּכְלֵי שָׁרֵת. <בקפיפא>

כָּל הַמְּנָחוֹת טְעוּנוֹת שֶׁמֶן וּלְבוֹנָה,

וָזוֹ אֵינָה טְעוּנָה לֹא שֶׁמֶן וְלֹא לְבוֹנָה.

כָּל הַמְּנָחוֹת בָּאוֹת מִן הַחִטִּין,

וָזוֹ אֵינָה בָאָה אֶלָּא מִן הַשְּׂעוֹרִים.

מִנְחַת הָעֹמֶר,

אַף עַל פִּי שֶׁהִיא בָאָה מִן הַשְּׂעוֹרִים,

וְהִיא הָיְתָה בָאָה גֶרֶשׁ;

וְזוֹ הָיְתָה בָאָה קֶמַח.

רַבָּן גַּמְלִיאֵל אוֹמֵר:

כַּשֵּׁם שֶׁמַּעֲשֶׂיהָ מַעֲשֵׂה בְהֵמָה,

כָּךְ קָרְבָּנָהּ מַאֲכַל בְּהֵמָה.

### @11מסכת סוטה פרק ב משנה ב

ב

הָיָה מֵבִיא פִייָלִי שֶׁלְּחֶרֶס חֲדָשָׁה,

וְנוֹתֵן לְתוֹכָהּ חֲצִי לֹג מַיִם מִן הַכִּיּוֹר.

רְבִּי יְהוּדָה אוֹמֵר:

רְבִיעִית.

כַּשֵּׁם שֶׁהוּא מְמַעֵט בִּכְתָב,

כָּךְ הוּא מְמַעֵט בַּמַּיִם.

נִכְנַס לַהֵיכָל וּפָנָה לִימִינוֹ,

וּמָקוֹם הָיָה שָׁם אַמָּה עַל אַמָּה,

וְטַבְלָה שֶׁלַּשַּׁיִשׁ וְטַבַּעַת הָיְתָה קְבוּעָה בָהּ.

כְּשֶׁהוּא מַגְבִּיהָהּ, נוֹטֵל עָפָר מִתַּחְתֶּיהָ,

וְנוֹתֵן כְּדֵי שֶׁיֵּרָאֶה עַל פְּנֵי הַמַּיִם, שֶׁנֶּאֱמַר: (בְּמִדְבַּר ה,יז)

"וּמִן הֶעָפָר אֲשֶׁר יִהְיֶה בְקַרְקַע הַמִּשְׁכָּן

יִקַּח הַכֹּהֵן, וְנָתַן אֶל הַמָּיִם".

### @11מסכת סוטה פרק ב משנה ג

ג

בָּא לוֹ לִכְתֹּב אֶת הַמְּגִלָּה,

מֵאֵי זֶה מָקוֹם הוּא כּוֹתֵב? (בְּמִדְבַּר ה,יט כ)

"אִם לֹא שָׁכַב אִישׁ אֹתָךְ,

וְאִם לֹא שָׂטִית טֻמְאָה תַּחַת אִישֵׁךְ,

הִנָּקִי מִמֵּי הַמָּרִים הַמְאָרְרִים הָאֵלֶּה.

וְאַתְּ כִּי שָׂטִית תַּחַת אִישֵׁךְ, וְכִי נִטְמֵאת,

וַיִּתֵּן אִישׁ בָּךְ אֶת שְׁכָבְתּוֹ מִבַּלְעֲדֵי אִישֵׁךְ."

וְאֵינוּ כוֹתֵב: (בְּמִדְבַּר ה,כא)

"וְהִשְׁבִּיעַ הַכֹּהֵן אֶת הָאִשָּׁה בִּשְׁבֻעַת הָאָלָה,

וְאָמַר הַכֹּהֵן לָאִשָּׁה",

וְכוֹתֵב: (בְּמִדְבַּר ה,כא-כב)

"יִתֵּן יי אוֹתָךְ לְאָלָה וְלִשְׁבֻעָה בְּתוֹךְ עַמֵּךְ,

בְּתֵת יי אֶת יְרֵכֵךְ נֹפֶלֶת וְאֶת בִּטְנֵךְ צָבָה.

וּבָאוּ הַמַּיִם הַמְאָרְרִים הָאֵלֶּה בְמֵעַיִךְ

לַצְבּוֹת בֶּטֶן וְלַנְפִּל יָרֵךְ",

וְאֵינוּ כוֹתֵב: (בְּמִדְבַּר ה,כב)

"וְאָמְרָה הָאִשָּׁה: אָמֵן אָמֵן."

ד

רְבִּי יוֹסֵה אוֹמֵר:

לֹא הָיָה מַפְסִיק.

רְבִּי יְהוּדָה אוֹמֵר:

כָּל עַצְמוֹ אֵינוּ כוֹתֵב אֶלָּא:

"יִתֵּן יי אוֹתָךְ לְאָלָה וְלִשְׁבֻעָה בְּתוֹךְ עַמֵּךְ,

בְּתֵת יי אֶת יְרֵכֵךְ נֹפֶלֶת וְאֶת בִּטְנֵךְ צָבָה.

וּבָאוּ הַמַּיִם הַמְאָרְרִים הָאֵלֶּה בְמֵעַיִךְ

לַצְבּוֹת בֶּטֶן וְלַנְפִּל יָרֵךְ",

וְאֵינוּ כוֹתֵב: (בְּמִדְבַּר ה,כב)

"וְאָמְרָה הָאִשָּׁה: אָמֵן אָמֵן."

### @11מסכת סוטה פרק ב משנה ד

ה

אֵינוּ כוֹתֵב לֹא עַל הַלּוּחַ,

וְלֹא עַל הַנְּיָר וְלֹא עַל הַדִּפְתְּרָא,

אֶלָּא בַמְּגִלָּה, שֶׁנֶּאֱמַר (בְּמִדְבַּר ה,כג) "בַּסֵּפֶר".

וְאֵינוּ כוֹתֵב לֹא בְקוֹמוֹס וְלֹא בִקְלָקַנְתּוֹס,

וְלֹא בְכָל דָּבָר שֶׁהוּא רוֹשֵׁם,

אֶלָּא בַדְּיוֹ, שֶׁנֶּאֱמַר "וּמָחָה",

כְּתָב שֶׁהוּא יָכוֹל לְהִמָּחוֹת.

### @11מסכת סוטה פרק ב משנה ה

ו

וְלָמָּה הִיא אוֹמֶרֶת "אָמֵן"?

"אָמֵן" עַל הָאָלָה,

"אָמֵן" עַל הַשְּׁבוּעָה,

"אָמֵן" מֵאִישׁ זֶה,

"אָמֵן" מֵאִישׁ אַחֵר,

"אָמֵן" שֶׁלֹּא נִטְמֵאתִי, וְאִם נִטְמֵאתִי יָבֹאוּ בִי.

"אָמֵן" שֶׁלֹּא שָׂטִיתִי אֲרוּסָה וּנְשׁוּאָה, <סטיתי>

וְשׁוֹמֶרֶת יָבָם וּכְנוּסָה.

רְבִּי מֵאִיר אוֹמֵר:

"אָמֵן" שֶׁלֹּא נִטְמֵיתִי,

וְ"אָמֵן" שֶׁלֹּא אֶטָּמֵא.

### @11מסכת סוטה פרק ב משנה ו

ז

הַכֹּל שָׁוִים שֶׁאֵינוּ מַתְנֶה עִמָּהּ קֹדֶם לְשֶׁנִּתְאָרְסָה,

וְלֹא מִשֶּׁנִּתְאָרְסָה. <מי שנתארסה>

נִסְתְּרָה לְאַחֵר וְנִטַּמַּאת וְאַחַר כָּךְ הֶחְזִירָהּ,

לֹא הָיָה מַתְנֶה עִמָּהּ.

זֶה הַכְּלָל:

כָּל שֶׁתִּבָּעֵל, לֹא תְהֵא אֲסוּרָה לוֹ,

לֹא הָיָה מַתְנֶה עִמָּהּ.

## @22פרק ג

### @11מסכת סוטה פרק ג משנה א

א

הָיָה נוֹטֵל אֶת מִנְחָתָהּ מִתּוֹךְ קְפֵיפָה מִצְרִית,

וְנוֹתְנָהּ בִּכְלֵי שָׁרֵת,

וְנוֹתְנָהּ עַל יָדֶיהָ,

וְכֹהֵן מַנִּיחַ אֶת יָדוֹ תַּחְתֶּיהָ וּמְנִיפָהּ.

### (@11מסכת סוטה פרק ג משנה ב)

הֵנִיף וְהִגִּישׁ,

קָמַץ וְהִקְטִיר,

וְהַשְּׁאָר נֶאֱכָל לַכֹּהֲנִים.

ב

הָיָה מַשְׁקָהּ, וְאַחַר כָּךְ מַקְרִיב אֶת מִנְחָתָהּ.

רְבִּי שִׁמְעוֹן אוֹמֵר:

מַקְרִיב אֶת מִנְחָתָהּ, וְאַחַר כָּךְ מַשְׁקָהּ,

שֶׁנֶּאֱמַר: (בְּמִדְבַּר ה,כו)

"וְאַחַר יַשְׁקֶה אֶת הָאִשָּׁה אֶת הַמַּיִם".

אִם הִשְׁקָהּ וְאַחַר כָּךְ הִקְרִיב אֶת מִנְחָתָהּ,

כְּשֵׁרָה.

### @11מסכת סוטה פרק ג משנה ג

ג

עַד שֶׁלֹּא נִמְחָקָה הַמְּגִלָּה אָמְרָה "אֵינִי שׁוֹתָה",

מְגִלָּתָהּ נִגְנֶזֶת, וּמִנְחָתָהּ מִתְפַּזֶּרֶת עַל הַדֶּשֶׁן.

אֵין מְגִלָּתָהּ כְּשֵׁרָה לְהַשְׁקוֹת בָּהּ סוֹטָה אַחֶרֶת. <שוטה>

נִמְחָקָה הַמְּגִלָּה וְאָמְרָה "טְמֵאָה אָנִי",

הַמַּיִם נִשְׁפָּכִים וּמִנְחָתָהּ מִתְפַּזֶּרֶת עַל הַדֶּשֶׁן.

נִמְחָקָה הַמְּגִלָּה, אָמְרָה "אֵינִי שׁוֹתָה",

מְעַרְעֲרִים אוֹתָהּ וּמַשְׁקִין אוֹתָהּ עַל כָּרְחָהּ.

### @11מסכת סוטה פרק ג משנה ד

ד

אֵינָה מַסְפֶּקֶת לִשְׁתּוֹת,

עַד שֶׁפָּנֶיהָ מוֹרִיקוֹת וְעֵינֶיהָ בוֹלְטוֹת,

וְהִיא מִתְמַלָּא גִּידִים,

וְהֵן אוֹמְרִין:

"הוֹצִיאוּהָ, הוֹצִיאוּהָ!"

שֶׁלֹּא תְטַמֵּא אֶת הָעֲזָרָה.

אִם יֶשׁ לָהּ זְכוּת, הָיְתָה תוֹלָה לָהּ.

יֵשׁ זְכוּת תּוֹלָה שָׁנָה אַחַת,

יֵשׁ זְכוּת תּוֹלָה שְׁתֵּי שָׁנִים,

יֵשׁ זְכוּת תּוֹלָה שָׁלוֹשׁ שָׁנִים.

מִכָּן אָמַר בֶּן עַזַּי:

חַיָּב אָדָם לְלַמֵּד אֶת בִּתּוֹ תוֹרָה,

שֶׁאִם תִּשְׁתֶּה תֵדַע שֶׁהַזְּכוּת תּוֹלָה לָהּ.

רְבִּי אֱלִיעֶזֶר אוֹמֵר:

הַמְלַמֵּד אֶת בִּתּוֹ תוֹרָה, מְלַמְּדָהּ תִּפְלוּת.

רְבִּי יְהוֹשֻׁעַ אוֹמֵר:

רוֹצָה אִשָּׁה בְקַב וְתִפְלוּת מִתִּשְׁעָה קַבִּין וּפְרִישׁוּת.

הוּא הָיָה אוֹמֵר:

חָסִיד שׁוֹטֶה, רָשָׁע עָרוּם,

אִשָּׁה פְרוּשָׁה, מַכּוֹת פְּרוּשִׁין,

הֲרֵי אֵלּוּ מְכַלֵּי עוֹלָם.

### @11מסכת סוטה פרק ג משנה ה

ה

רְבִּי שִׁמְעוֹן אוֹמֵר:

אֵין זְכוּת תּוֹלָה בַּמַּיִם הַמְאָרְרִים.

וְאִם אַתָּה אוֹמֵר שֶׁהַזְּכוּת תּוֹלָה בַּמַּיִם הַמְאָרְרִים,

מַדְהֶה אַתָּה אֶת הַמַּיִם בִּפְנֵי כָל הַנָּשִׁים הַשּׁוֹתוֹת,

וּמוֹצִיא אַתָּה שֵׁם רַע עַל הַטְּהוֹרוֹת שֶׁשָּׁתוּ,

שֶׁיֹּאמְרוּ:

טְמֵאוֹת הָיוּ, אֶלָּא שֶׁתָּלַת לָהֶן זְכוּת. <להם>

ו

רְבִּי אוֹמֵר:

הַזְּכוּת תּוֹלָה בַּמַּיִם הַמְאָרְרִים,

וְאֵינָה יוֹלֶדֶת וְאֵינָה מַשְׁבַּחַת,

אֶלָּא מִתְנַוְּנָה וְהוֹלֶכֶת,

וְסוֹפָהּ שֶׁהִיא מֵתָה בְאוֹתָהּ מִיתָה.

### @11מסכת סוטה פרק ג משנה ו

ז

נִטַּמַּאת מִנְחָתָהּ עַד שֶׁלֹּא קָדְשָׁה בַכֶּלִי,

הֲרֵי הִיא כְכָל הַמְּנָחוֹת, תִּפָּדֶה.

וּמִשֶּׁקָּדְשָׂה בַכֶּלִי,

הֲרֵי הִיא כְכָל הַמְּנָחוֹת, תִּשָּׂרֵף.

אֵלּוּ שֶׁמִּנְחוֹתֵיהֶם נִשְׂרָפוֹת: <אֶלָּא>

הָאוֹמֶרֶת "טְמֵאָה אֲנִי לָךְ",

וְשֶׁבָּאוּ לָהּ עֵדִים שֶׁהִיא טְמֵאָה,

הָאוֹמֶרֶת "אֵינִי שׁוֹתָה",

וְשֶׁבַּעְלָהּ אֵינוּ רוֹצֶה לְהַשְׁקוֹתָהּ,

וְשֶׁבַּעְלָהּ בְּעָלָהּ בַּדֶּרֶךְ,

וְכָל הַנְּשׁוּאוֹת לַכֹּהֲנִים,

מִנְחוֹתֵיהֶם נִשְׂרָפוֹת.

### @11מסכת סוטה פרק ג משנה ז

ח

בַּת יִשְׂרָאֵל שֶׁנִּשֵּׂאת לַכֹּהֵן,

מִנְחָתָהּ נִשְׂרֶפֶת.

וְכֹהֶנֶת שֶׁנִּשֵּׂאת לְיִשְׂרָאֵל,

מִנְחָתָהּ נֶאֱכֶלֶת.

מַה בֵּין כֹּהֵן לְכֹהֶנֶת?

מִנְחַת כֹּהֶנֶת נֶאֱכֶלֶת,

מִנְחַת כֹּהֵן אֵינָה נֶאֱכֶלֶת.

כֹּהֶנֶת מִתְחַלֶּלֶת,

וְכֹהֵן אֵינוּ מִתְחַלֵּל.

כֹּהֶנֶת מִטַּמָּא לַמֵּתִים,

וְכֹהֵן אֵינוּ מִטַּמֵּא לַמֵּתִים.

כֹּהֵן אוֹכֵל בְּקָדְשֵׁי קָדָשִׁים,

וְאֵין כֹּהֶנֶת אוֹכֶלֶת בְּקָדְשֵׁי קָדָשִׁים.

### @11מסכת סוטה פרק ג משנה ח

ט

מַה בֵּין הָאִישׁ לָאִשָּׁה?

הָאִישׁ פּוֹרֵעַ וּפוֹרֵם,

וְאֵין הָאִשָּׁה פוֹרַעַת וּפוֹרֶמֶת.

הָאִישׁ מַדִּיר אֶת בְּנוֹ בַנָּזִיר,

וְאֵין הָאִשָּׁה מַדֶּרֶת אֶת בְּנָהּ בַּנָּזִיר.

הָאִישׁ מְגַלֵּחַ עַל נְזִירוּת אָבִיו,

וְאֵין הָאִשָּׁה מְגַלַּחַת עַל נְזִירוּת אָבִיהָ.

הָאִישׁ מְקַדֵּשׁ אֶת בִּתּוֹ,

וְאֵין הָאִשָּׁה מְקַדֶּשֶׁת אֶת בִּתָּהּ.

הָאִישׁ מוֹכֵר אֶת בִּתּוֹ,

וְאֵין הָאִשָּׁה מוֹכֶרֶת אֶת בִּתָּהּ.

הָאִישׁ נִסְקָל עָרֹם,

וְאֵין הָאִשָּׁה נִסְקֶלֶת עֲרֻמָּה.

הָאִישׁ נִתְלֶה,

וְאֵין הָאִשָּׁה נִתְלֵית.

הָאִישׁ נִמְכָּר בִּגְנֵבָתוֹ,

וְאֵין הָאִשָּׁה נִמְכֶּרֶת בִּגְנֵבָתָהּ.

## @22פרק ד

### @11מסכת סוטה פרק ד משנה א

א

אֲרוּסָה וְשׁוֹמֶרֶת יָבָם,

לֹא שׁוֹתָה וְלֹא נוֹטֶלֶת כְּתֻבָּה, שֶׁנֶּאֱמַר: (בְּמִדְבַּר ה,כט)

"אֲשֶׁר תִּשְׂטֶה אִשָּׁה תַחַת אִישָׁהּ",

פְּרָט לַאֲרוּסָה וּלְשׁוֹמֶרֶת יָבָם.

ב

אַלְמָנָה לְכֹהֵן גָּדוֹל,

גְּרוּשָׁה וַחֲלוּצָה לְכֹהֵן הֶדְיוֹט,

מַמְזֶרֶת וּנְתִינָה לְיִשְׂרָאֵל,

וּבַת יִשְׂרָאֵל לַמַּמְזֵר וְלַנָּתִין,

לֹא שׁוֹתָה וְלֹא נוֹטֶלֶת כְּתֻבָּה.

### @11מסכת סוטה פרק ד משנה ב

ג

אֵלּוּ לֹא שׁוֹתוֹת וְלֹא נוֹטְלוֹת כְּתֻבָּה:

הָאוֹמֶרֶת "טְמֵאָה אֲנִי לָךְ",

וְשֶׁבָּאוּ לָהּ עֵדִים שֶׁהִיא טְמֵאָה,

הָאוֹמֶרֶת "אֵינִי שׁוֹתָה".

וְאָמַר בַּעְלָהּ "אֵינִי מַשְׁקָהּ",

וְשֶׁבַּעְלָהּ בְּעָלָהּ בַּדֶּרֶךְ,

נוֹטֶלֶת כְּתֻבָּתָהּ וְלֹא שׁוֹתָה.

מֵתוּ בַעְלֵיהֶן עַד שֶׁלֹּא יִשְׁתּוּ,

בֵּית שַׁמַּי אוֹמְרִים:

נוֹטְלוֹת כְּתֻבָּה וְלֹא שׁוֹתוֹת.

וּבֵית הֶלֵּל אוֹמְרִים:

לֹא שׁוֹתוֹת וְלֹא נוֹטְלוֹת כְּתֻבָּה.

### @11מסכת סוטה פרק ד משנה ג

ד

מְעֻבֶּרֶת חֲבֵרוֹ וּמֵינֶקֶת חֲבֵרוֹ,

לֹא שׁוֹתָה וְלֹא נוֹטֶלֶת כְּתֻבָּה.

דִּבְרֵי רְבִּי מֵאִיר.

וַחֲכָמִים אוֹמְרִים:

יָכוֹל הוּא לְהַפְרִישָׁהּ וְלַחְזִירָהּ לְאַחַר זְמַן.

אַיְלוֹנִית וּזְקֵנָה וְשֶׁאֵינָהּ רְאוּיָה לֵילֵד,

לֹא שׁוֹתָה וְלֹא נוֹטֶלֶת כְּתֻבָּה.

רְבִּי אֶלְעָזָר אוֹמֵר:

יָכוֹל הוּא לִשָּׂא אִשָּׁה אַחֶרֶת,

וְלִפְרוֹת וְלִרְבּוֹת מִמֶּנָּה.

וּשְׁאָר כָּל הַנָּשִׁים,

אוֹ שׁוֹתוֹת, אוֹ לֹא נוֹטְלוֹת כְּתֻבָּה.

### @11מסכת סוטה פרק ד משנה ד

ה

אֵשֶׁת כֹּהֵן שׁוֹתָה וּמֻתֶּרֶת לְבַעְלָהּ.

אֵשֶׁת סָרִיס שׁוֹתָה.

עַל יְדֵי כָל הָעֲרָיוֹת וּמְקַנִּים,

חוּץ מִן הַקָּטָן וּמִמִּי שֶׁאֵינוּ אִישׁ.

### @11מסכת סוטה פרק ד משנה ה

ו

וְאֵלּוּ שֶׁבֵּית דִּין מְקַנִּים לָהֶם:

מִי שֶׁנִּתְחָרַשׁ בַּעְלָהּ, אוֹ נִשְׁטָה,

אוֹ שֶׁהָיָה חָבוּשׁ בְּבֵית הָאֲסוּרִים.

לֹא לְהַשְׁקוֹתָהּ אָמָרוּ,

אֶלָּא לְפָסְלָהּ מִכְּתֻבָּתָהּ.

רְבִּי יוֹסֵה אוֹמֵר:

אַף לְהַשְׁקוֹתָהּ,

כְּשֶׁיֵּצֵא בַעְלָהּ מִבֵּית הָאֲסוּרִים יַשְׁקֶנָּה.

## @22פרק ה

### @11מסכת סוטה פרק ה משנה א

א

כַּשֵּׁם שֶׁהַמַּיִם בּוֹדְקִין אוֹתָהּ,

כָּךְ בּוֹדְקִין אוֹתוֹ, שֶׁנֶּאֱמַר: (בְּמִדְבַּר ה,כב;כז)

"וּבָאוּ", "וּבָאוּ".

כַּשֵּׁם שֶׁאֲסוּרָה לַבַּעַל,

כָּךְ הִיא אֲסוּרָה לַבּוֹעֵל, שֶׁנֶּאֱמַר: (בְּמִדְבַּר ה,כז;כט)

"אִם נִטְמְאָה", "וְנִטְמְאָה".

דִּבְרֵי רְבִּי עֲקִיבָה.

אָמַר רְבִּי יְהוֹשֻׁעַ:

כָּךְ הָיָה דוֹרֵשׁ זְכַרְיָה בֶן הַקַּצָּב.

רְבִּי אוֹמֵר:

שְׁנֵי פְעָמִים הָאֲמוּרִים בַּפָּרָשָׁה:

"אִם נִטְמְאָה", "נִטְמְאָה",

אֶחָד לַבַּעַל וְאֶחָד לַבּוֹעֵל.

### @11מסכת סוטה פרק ה משנה ב

ב

בּוֹ בַיּוֹם דָּרַשׁ רְבִּי עֲקִיבָה: (וַיִּקְרָא יא,לג)

"וְכָל כְּלִי חֶרֶשׂ אֲשֶׁר יִפּל מֵהֶם אֶל תּוֹכוֹ,

כֹּל אֲשֶׁר בְּתוֹכוֹ יִטְמָא."

אֵינוּ אוֹמֵר 'טָמֵא' אֶלָּא "יִטְמָא",

לְטַמֵּא אֶת אֲחֵרִים,

וּלְלַמֵּד עַל כִּכָּר הַשֵּׁנִי שֶׁיְּטַמֵּא אֶת הַשְּׁלִישִׁי.

ג

אָמַר רְבִּי יְהוֹשֻׁעַ:

מִי יְגַלֶּה עָפָר מֵעֵינֶיךָ, רַבָּן יוֹחָנָן בֶּן זַכַּי!

שֶׁהָיִיתָ אוֹמֵר:

עָתִיד דּוֹר אַחֵר לְטַהֵר אֶת הַכִּכָּר הַשְּׁלִישִׁי,

שֶׁאֵין לוֹ מִן הַתּוֹרָה,

וַהֲרֵי עֲקִיבָה תַלְמִידָךְ הֵבִיא לוֹ מִקְרָא מִן הַתּוֹרָה <לִי>

שֶׁהוּא טָמֵא, שֶׁנֶּאֱמַר: (וַיִּקְרָא יא,לג)

"כֹּל אֲשֶׁר בְּתוֹכוֹ יִטְמָא".

### @11מסכת סוטה פרק ה משנה ג

ד

בּוֹ בַיּוֹם דָּרַשׁ רְבִּי עֲקִיבָה: (בְּמִדְבַּר לה,ה)

"וּמַדֹּתֶם מִחוּץ לָעִיר אֶת פְּאַת קֵדְמָה,

אַלְפַּיִם בָּאַמָּה",

וּמִקְרָא אַחֵר אוֹמֵר: (בְּמִדְבַּר לה,ד)

"מִקִּיר הָעִיר וָחוּצָה, אֶלֶף אַמָּה סָבִיב".

אֵיפְשָׁר לוֹמַר "אֶלֶף אַמָּה", <בשולים מהוסיף המגיה 'וְאֵי'>

שֶׁכְּבָר נֶאֱמַר "אַלְפַּיִם בָּאַמָּה",

וְאֵי אֶפְשָׁר לוֹמַר "אַלְפַּיִם בָּאַמָּה",

שֶׁכְּבָר נֶאֱמַר "אֶלֶף אַמָּה"!

וְלַמָּה נֶאֱמַר "אֶלֶף אַמָּה",

וְלַמָּה נֶאֱמַר "אַלְפַּיִם בָּאַמָּה"?

אֶלָּא "אֶלֶף אַמָּה", מִגְרָשׁ,

וְ"אַלְפַּיִם", תְּחוּם שַׁבָּת.

רְבִּי אֱלִיעֶזֶר בְּנוֹ שֶׁלִּרְבִּי יוֹסֵה הַגָּלִילִי אוֹמֵר:

"אֶלֶף אַמָּה", מִגְרָשׁ,

וְ"אַלְפַּיִם", שָׂדוֹת וּכְרָמִים.

### @11מסכת סוטה פרק ה משנה ד

ה

בּוֹ בַיּוֹם דָּרַשׁ רְבִּי עֲקִיבָה: (שְׁמוֹת טו,א)

"אָז יָשִׁיר מֹשֶׁה וּבְנֵי יִשְׂרָאֵל אֶת הַשִּׁירָה הַזּאת לַיי,

וַיֹּאמְרוּ לֵאמֹר",

שֶׁאֵין תַּלְמוּד לוֹמַר "לֵאמֹר",

וְלָמָּה נֶאֱמַר "לֵאמֹר"?

אֶלָּא שֶׁהָיוּ יִשְׂרָאֵל עוֹנִין אַחֲרָיו שֶׁלְּמֹשֶׁה

עַל כָּל דָּבָר וְדָבָר, כְּקוֹרִאין אֶת הַהַלֵּל, (שְׁמוֹת טו,א)

"אָשִׁירָה לַיי כִּי גָאֹה גָּאָה",

לְכָךְ נֶאֱמַר "לֵאמֹר".

רְבִּי נְחֶמְיָה אוֹמֵר:

כְּקוֹרִים אֶת שְׁמַע הָיוּ קוֹרִים,

לֹא כְּקוֹרִאין אֶת הַהַלֵּל.

### @11מסכת סוטה פרק ה משנה ה

ו

בּוֹ בַיּוֹם דָּרַשׁ רְבִּי יְהוֹשֻׁעַ בֶּן הָרְקָנוֹס,

שֶׁלֹּא עָבַד אִיּוֹב אֶת הַמָּקוֹם אֶלָּא מֵאַהֲבָה,

שֶׁנֶּאֱמַר: (איוב יג,טו)

"הֵן יִקְטְלֵנִי, לוֹ אֲיַחֵל".

עֲדַיִן הַדָּבָר שָׁקוּל: <אדיין>

לוֹ אֲנִי מְצַפֶּה, אוֹ אֵינִי מְצַפֶּה לוֹ?

תַּלְמוּד לוֹמַר (איוב כז,ה)

"עַד אֶגְוַע, לֹא אָסִיר תֻּמָּתִי מִמֶּנִּי",

לִמֵּד שֶׁמֵּאַהֲבָה עָשָׂה.

ז

אָמַר רְבִּי יְהוֹשֻׁעַ:

מִי יְגַלֶּה עָפָר מֵעֵינֶיךָ, רַבָּן יוֹחָנָן בֶּן זַכַּי!

שֶׁהָיִיתָ דוֹרֵשׁ כָּל יָמֶיךָ,

שֶׁלֹּא עָבַד אִיּוֹב אֶת הַמָּקוֹם אֶלָּא מִיִּרְאָה,

שֶׁנֶּאֱמַר: (איוב א,ח)

"אִישׁ תָּם וְיָשָׁר, יְרֵא אֱלהִים וְסָר מֵרָע",

וּרְבִּי יְהוֹשֻׁעַ תַּלְמִידָךְ לִמֵּד,

שֶׁמֵּאַהֲבָה עָשָׂה.

## @22פרק ו

### @11מסכת סוטה פרק ו משנה א

א

מִי שֶׁקִּנֵּא לָהּ,

אֲפִלּוּ שָׁמַע מֵעוֹף הַפּוֹרֵחַ,

יוֹצִיא וְיִתֵּן כְּתֻבָּה.

דִּבְרֵי רְבִּי אֱלִיעֶזֶר.

וּרְבִּי יְהוֹשֻׁעַ אוֹמֵר:

מִשֶּׁיִּשְׂאוּ וְיִתְּנוּ בָהּ מוּצָרוֹת בִּלְבָנָה.

### @11מסכת סוטה פרק ו משנה ב

ב

אָמַר עֵד אֶחָד:

"אֲנִי רְאִיתִיהָ שֶׁנִּטַּמַּאת",

לֹא הָיְתָה שׁוֹתָה.

וְלֹא עוֹד, אֶלָּא אֲפִלּוּ עֶבֶד, אֲפִלּוּ שִׁפְחָה,

הֲרֵי אֵלּוּ נֶאֱמָנִים אַף לְפָסְלָהּ מִכְּתֻבָּתָהּ.

חֲמוֹתָהּ וּבַת חֲמוֹתָהּ,

וְצָרָתָהּ וִיבִמְתָּהּ וּבַת בַּעְלָהּ,

הֲרֵי אֵלּוּ נֶאֱמָנוֹת,

לֹא לְפָסְלָהּ מִכְּתֻבָּתָהּ, אֶלָּא שֶׁלֹּא תִשְׁתֶּה.

### @11מסכת סוטה פרק ו משנה ג

ג

שֶׁהָיָה בַדִּין:

מָה אִם עֵדוּת הָרִאשׁוֹנָה,

שֶׁאֵינָהּ אוֹסְרַתָּהּ אִסּוּר עוֹלָם,

אֵינָה מִתְקַיֶּמֶת בְּפָחוּת מִשְּׁנַיִם,

עֵדוּת הָאַחֲרוֹנָה,

שֶׁהִיא אוֹסְרַתָּהּ אִסּוּר עוֹלָם,

אֵינוּ דִין שֶׁלֹּא תִתְקַיֵּם בְּפָחוּת מִשְּׁנַיִם?

תַּלְמוּד לוֹמַר: (בְּמִדְבַּר ה,יג)

"וְעֵד אֵין בָּהּ", כָּל שֶׁיֶּשׁ בָּהּ.

ד

קַל וָחֹמֶר לְעֵדוּת הָרִאשׁוֹנָה מֵעַתָּה: <קול>

מָה אִם עֵדוּת הָאַחֲרוֹנָה,

שֶׁהִיא אוֹסְרַתָּהּ אִסּוּר עוֹלָם,

הֲרֵי הִיא מִתְקַיֶּמֶת בְּעֵד אֶחָד,

עֵדוּת הָרִאשׁוֹנָה,

שֶׁאֵינָה אוֹסְרַתָּה אִסּוּר עוֹלָם,

אֵינוּ דִין שֶׁתִּתְקַיֵּם בְּעֵד אֶחָד?

תַּלְמוּד לוֹמַר (דְּבָרִים כד,א)

"כִּי מָצָא בָהּ עֶרְוַת דָּבָר",

וּלְהַלָּן הוּא אוֹמֵר: (דְּבָרִים יט,טו)

"עַל פִּי שְׁנֵי עֵדִים, <"עַל פִּי שְׁנַיִם עֵדִים אוֹ שְׁלֹשָׁה עֵדִים" (דְּבָרִים יז,ו)>

אוֹ עַל פִּי שְׁלֹשָׁה עֵדִים יָקוּם דָּבָר."

מַה "דָּבָר" אָמוּר לְּהַלָּן, עַל פִּי שְׁנַיִם עֵדִים,

אַף "דָּבָר" הָאָמוּר כָּאן, עַל פִּי שְׁנַיִם עֵדִים.

### @11מסכת סוטה פרק ו משנה ד

ה

עֵד אוֹמֵר "נִטַּמַּאת",

וְעֵד אוֹמֵר "לֹא נִטַּמַּאת",

אִשָּׁה אוֹמֶרֶת "נִטַּמַּאת",

וְאִשָּׁה אוֹמֶרֶת "לֹא נִטַּמַּאת",

הָיְתָה שׁוֹתָה.

עֵד אוֹמֵר "נִטַּמַּאת",

וּשְׁנַיִם אוֹמְרִין "לֹא נִטַּמַּאת",

לֹא הָיְתָה שׁוֹתָה.

שְׁנַיִם אוֹמְרִים "נִטַּמַּאת",

וְעֵד אֶחָד אוֹמֵר "לֹא נִטַּמַּאת",

לֹא הָיְתָה שׁוֹתָה.

## @22פרק ז

### @11מסכת סוטה פרק ז משנה א

א

אֵלּוּ נֶאֱמָרִים בִּלְשׁוֹנָם:

פָּרָשַׁת סוֹטָה,

וּוִדּוּי מַעֲשֵׂר,

וְקִרְיַת שְׁמַע,

וּתְפִלָּה,

וּבִרְכַּת הַמָּזוֹן,

וּשְׁבוּעַת הָעֵדוּת,

וּשְׁבוּעַת הַפִּקָּדוֹן.

### @11מסכת סוטה פרק ז משנה ב

ב

וְאֵלּוּ נֶאֱמָרִים בִּלְשׁוֹן הַקֹּדֶשׁ:

מִקְרָא הַבִּכּוּרִים,

וַחֲלִיצָה,

בְּרָכוֹת וּקְלָלוֹת,

בִּרְכַּת כֹּהֲנִים,

וּבִרְכוֹת כֹּהֵן גָּדוֹל,

וּפָרָשַׁת הַמֶּלֶךְ,

וּפָרָשַׁת עֶגְלָה עֲרוּפָה,

וּמְשׁוּחַ הַמִּלְחָמָה <וּמָשׁוּחַ>

בְּשָׁעָה שֶׁהוּא מְדַבֵּר אֶל הָעָם.

### @11מסכת סוטה פרק ז משנה ג

ג

מִקְרָא הַבִּכּוּרִים כֵּיצַד? (דְּבָרִים כו,ה)

"וְעָנִיתָ וְאָמַרְתָּ לִפְנֵי יי אֱלהֶיךָ:

אֲרַמִּי אוֹבֵד אָבִי",

וּלְהַלָּן הוּא אוֹמֵר: (דְּבָרִים כז,יד)

"וְעָנוּ הַלְוִיִּם וְאָמְרוּ אֶל כָּל אִישׁ יִשְׂרָאֵל קוֹל רָם".

מָה עֲנִיָּה אֲמוּרָה לְהַלָּן, בִּלְשׁוֹן הַקֹּדֶשׁ,

וְאַף כָּן בִּלְשׁוֹן הַקֹּדֶשׁ.

### (@11מסכת סוטה פרק ז משנה ד)

חֲלִיצָה כֵיצַד? (דְּבָרִים כה,ט)

"וְעָנְתָה וְאָמְרָה:

כָּכָה יֵעָשֶׂה לָאִישׁ אֲשֶׁר לֹא יִבְנֶה אֶת בֵּית אָחִיו",

וּלְהַלָּן הוּא אוֹמֵר: (דְּבָרִים כז,יד)

"וְעָנוּ הַלְוִיִּם וְאָמְרוּ

אֶל כָּל אִישׁ יִשְׂרָאֵל קוֹל רָם".

מָה עֲנִיָּה אֲמוּרָה לְהַלָּן בִּלְשׁוֹן הַקֹּדֶשׁ,

וְאַף כָּאן בִּלְשׁוֹן הַקֹּדֶשׁ.

רְבִּי יְהוּדָה אוֹמֵר:

"וְעָנְתָה וְאָמְרָה: כָכָה",

עַד שֶׁתֹּאמַר כַּלָּשׁוֹן הַזֶּה.

### @11מסכת סוטה פרק ז משנה ה

ד

בְּרָכוֹת וּקְלָלוֹת כֵּיצַד?

כֵּיוָן שֶׁעָבְרוּ יִשְׂרָאֵל אֶת הַיַּרְדֵּן,

וּבָאוּ לְהַר גְּרִזִּים וּלְהַר עֵיבָל שֶׁבְּשׁוֹמְרוֹן

וְשֶׁבְּצַד שְׁכֶם, וְשֶׁאֵצֶל אֵלוֹנֵי מוֹרֶה,

שֶׁנֶּאֱמַר: (דְּבָרִים יא,ל)

"הֲלֹא הֵמָּה בְעֵבֶר הַיַּרְדֵּן, אַחֲרֵי דֶּרֶךְ מְבוֹא הַשֶּׁמֶשׁ,

בְּאֶרֶץ הַכְּנַעֲנִי הַיֹּשֵׁב בָּעֲרָבָה מוּל הַגִּלְגָּל,

אֵצֶל אֵלוֹנֵי מֹרֶה."

וּלְהַלָּן הוּא אוֹמֵר: (בראשית יב,ו)

"וַיַּעֲבֹר אַבְרָם בָּאָרֶץ עַד מְקוֹם שְׁכֶם,

עַד אֵלוֹן מוֹרֶה",

מָה 'אֵלוֹן מוֹרֶה' הָאָמוּר לְהַלָּן, שְׁכֶם,

אַף 'אֵלוֹן מוֹרֶה' הָאָמוּר כָּאן, שְׁכֶם.

ה

שִׁשָּׁה שְׁבָטִים עָלוּ לְרֹאשׁ הַר גְּרִזִּים,

וְשִׁשָּׁה שְׁבָטִים עָלוּ לְרֹאשׁ הַר עֵיבָל,

וְהַכֹּהֲנִים וְהַלְוִיִּם וְהָאָרוֹן עוֹמְדִים מִלְּמַטָּה בָאֶמְצַע.

הַכֹּהֲנִים מַקִּיפִין אֶת הָאָרוֹן,

וְהַלְוִיִּם אֶת הַכֹּהֲנִים,

וְכָל יִשְׂרָאֵל מִכָּן וּמִכָּן, שֶׁנֶּאֱמַר: (יהושׂע ח,לג)

"וְכָל יִשְׂרָאֵל וּזְקֵנָיו וְשֹׁטְרִים וְשֹׁפְטָיו,

עֹמְדִים מִזֶּה וּמִזֶּה לָאָרוֹן,

נֶגֶד הַכֹּהֲנִים הַלְוִיִּם נֹשְׂאֵי אֲרוֹן בְּרִית יי,

כַּגֵּר כָּאֶזְרָח, חֶצְיוֹ אֶל מוּל הַר גְּרִזִים,

וְהַחֶצְיוֹ אֶל מוּל הַר עֵיבָל".

ו

הָפְכוּ פְנֵיהֶם כְּלַפֵּי הַר גְּרִזִּים,

וּפָתְחוּ בִבְרָכָה:

'בָּרוּךְ הָאִישׁ אֲשֶׁר לֹא יַעֲשֶׂה פֶסֶל וּמַסֵּכָה,

תּוֹעֲבַת יי, מַעֲשֵׂה יְדֵי חָרָשׁ, וְלֹא שָׂם בַּסָּתֶר',

וְהָיוּ אֵלּוּ וָאֵלּוּ עוֹנִין וְאוֹמְרִין "אָמֵן".

הָפְכוּ פְנֵיהֶם כְּלַפֵּי הַר עֵיבָל,

וּפָתְחוּ בִקְלָלָה: (דְּבָרִים כז,טו)

"אָרוּר הָאִישׁ אֲשֶׁר יַעֲשֶׂה פֶסֶל וּמַסֵּכָה,

תּוֹעֲבַת יי, מַעֲשֵׂה יְדֵי חָרָשׁ, וְשָׂם בַּסָּתֶר",

וְהָיוּ אֵלּוּ וָאֵלּוּ עוֹנִין וְאוֹמְרִין "אָמֵן".

עַד שֶׁגּוֹמְרִים בְּרָכוֹת וּקְלָלוֹת.

ז

וְאַחַר כָּךְ הֵבִיאוּ אֶת הָאֲבָנִים,

וּבָנוּ אֶת הַמִּזְבֵּחַ,

וְסָדוּם בַּסִּיד וְכָתְבוּ עֲלֵיהֶן אֶת כָּל דִּבְרֵי הַתּוֹרָה הַזֹּאת,

שִׁבְעִים לָשׁוֹן, שֶׁנֶּאֱמַר (דְּבָרִים כז,ח) "בַּאֵר הֵיטֵב",

וְנָטְלוּ אֶת הָאֲבָנִים, וּבָאוּ וְלָנוּ בִמְקוֹמָן.

### @11מסכת סוטה פרק ז משנה ו

ח

בִּרְכַּת כֹּהֲנִים כֵּיצַד?

בַּמְּדִינָה אוֹמְרִים אוֹתָם שָׁלוֹשׁ בְּרָכוֹת,

וּבַמִּקְדָּשׁ בְּרָכָה אַחַת.

בַּמִּקְדָּשׁ אוֹמְרִים אֶת הַשֵּׁם כִּכְתוּבוֹ,

וּבַמְּדִינָה בְכִנּוּיוֹ.

בַּמְּדִינָה כֹהֲנִים נוֹשְׂאִים אֶת יְדֵיהֶם כְּנֶגֶד כִּתְפוֹתֵיהֶם,

וּבַמִּקְדָּשׁ עַל גַּבֵּי רָאשֵׁיהֶם,

חוּץ מִכֹּהֵן גָּדוֹל,

שֶׁאֵינוּ מַגְבִּיהַּ אֶת יָדָיו לְמַעְלָה מִן הַצִּיץ.

רְבִּי יְהוּדָה אוֹמֵר:

אַף כֹּהֵן גָּדוֹל מַגְבִּיהַּ אֶת יָדָיו לְמַעְלָה מִן הַצִּיץ,

שֶׁנֶּאֱמַר: (וַיִּקְרָא ט,כב)

"וַיִּשָּׂא אַהֲרֹן אֶת יָדָו אֶל הָעָם וַיְבָרְכֵם".

### @11מסכת סוטה פרק ז משנה ז

ט

בִּרְכוֹת כֹּהֵן גָּדוֹל כֵּיצַד?

חַזַּן הַכְּנֶסֶת נוֹטֵל סֵפֶר תּוֹרָה,

וְנוֹתְנוֹ לְרֹאשׁ הַכְּנֶסֶת,

וְרֹאשׁ הַכְּנֶסֶת נוֹתְנוֹ לַסֶּגֶן,

וְהַסֶּגֶן נוֹתְנוֹ לְכֹהֵן גָּדוֹל,

וְכֹהֵן גָּדוֹל עוֹמֵד וּמְקַבֵּל וְקוֹרֵא עוֹמֵד,

וְקוֹרֵא "אַחֲרֵי מוֹת" וְ"אַךְ בֶּעָשׁוֹר",

וְגוֹלֵל אֶת הַתּוֹרָה וּמַנִּיחָהּ בְּחֵיקוֹ, וְאוֹמֵר:

"יוֹתֵר מִמַּה שֶּׁקָּרִיתִי לִפְנֵיכֶם כָּתוּב".

"וּבֶעָשׁוֹר" שֶׁבְּחֻמַּשׁ הַפִּקּוּדִים קוֹרֵא עַל פֶּה.

וּמְבָרֵךְ עָלֶיהָ שְׁמֹנֶה בְרָכוֹת:

עַל הַתּוֹרָה,

וְעַל הָעֲבוֹדָה,

וְעַל הַהוֹדָיָה,

וְעַל מְחִילַת הֶעָוֹן,

וְעַל הַמִּקְדָּשׁ,

וְעַל יִשְׂרָאֵל,

וְעַל הַכֹּהֲנִים,

וְעַל שְׁאָר הַתְּפִלָּה.

### @11מסכת סוטה פרק ז משנה ח

י

פָּרָשַׁת הַמֶּלֶךְ כֵּיצַד?

מוֹצָאֵי יוֹם טוֹב הָאַחֲרוֹן שֶׁלֶּחָג,

בַּשְּׁמִינִית מוֹצָאֵי שְׁבִיעִית,

עוֹשִׂין לוֹ בִימָה שֶׁלָּעֵץ בָּעֲזָרָה,

וְהוּא יוֹשֵׁב עָלֶיהָ, שֶׁנֶּאֱמַר: (דְּבָרִים לא,י)

"מִקֵּץ שֶׁבַע שָׁנִים, בְּמֹעֵד שְׁנַת הַשְּׁמִטָּה, בְּחַג הַסֻּכּוֹת.

בְּבוֹא כָל יִשְׂרָאֵל לֵרָאוֹת אֶת פְּנֵי יי אֱלֹהֶיךָ,

בַּמָּקוֹם אֲשֶׁר יִבְחָר,

תִּקְרָא אֶת הַתּוֹרָה הַזֹּאת נֶגֶד כָּל יִשְׂרָאֵל בְּאָזְנֵיהֶם."

חַזַּן הַכְּנֶסֶת נוֹטֵל סֵפֶר תּוֹרָה וְנוֹתְנוֹ לְרֹאשׁ הַכְּנֶסֶת,

וְרֹאשׁ הַכְּנֶסֶת נוֹתְנוֹ לַסֶּגֶן,

וְהַסֶּגֶן נוֹתְנוֹ לְכֹהֵן גָּדוֹל,

וְכֹהֵן גָּדוֹל נוֹתְנוֹ לַמֶּלֶךְ,

וְהַמֶּלֶךְ עוֹמֵד וּמְקַבֵּל וְקוֹרֵא יוֹשֵׁב.

אַגְרִפַּס הַמֶּלֶךְ עָמַד וְקִבֵּל וְקָרָא עוֹמֵד,

וְשִׁבְּחוּהוּ חֲכָמִין.

וּכְשֶׁהִגִּיעַ (דְּבָרִים יז,טו)

"לֹא תוּכָל לָתֵת עָלֶיךָ אִישׁ נָכְרִי אֲשֶׁר לֹא אָחִיךָ הוּא",

זָלְגוּ דְּמָעָיו.

אָמְרוּ לוֹ:

"אַל תִּירָא, אַגְרִפַּס, אָחִינוּ אַתָּה, אָחִינוּ אַתָּה!"

יב

וְקוֹרֵא מִתְּחִלַּת "אֵלֶּה הַדְּבָרִים" וְעַד "שְׁמַע",

וּ"שְׁמַע", "וְהָיָה אִם שָׁמֹעַ",

וְ"עַשֵּׂר תְּעַשֵּׂר", וְ"כִּי תְכַלֶּה לַעְשֵׂר",

וּבְרָכוֹת וּקְלָלוֹת,

עַד שֶׁהוּא גוֹמֵר אֶת כֻּלָּם.

בְּרָכוֹת שֶׁכֹּהֵן גָּדוֹל מְבָרֵךְ,

הֵם הַמֶּלֶךְ מְבָרֵךְ,

אֶלָּא שֶׁהוּא נוֹתֵן שֶׁלָּרְגָלִים תַּחַת מְחִילַת הֶעָוֹן.

## @22פרק ח

### @11מסכת סוטה פרק ח משנה א

א

מְשׁוּחַ הַמִּלְחָמָה,

בְּשָׁעָה שֶׁהוּא מְדַבֵּר אֶל הָעָם,

בִּלְשׁוֹן הַקֹּדֶשׁ הָיָה מְדַבֵּר, שֶׁנֶּאֱמַר: (דְּבָרִים כ,ב-ג)

"וְהָיָה כְקָרָבְכֶם אֶל הַמִּלְחָמָה וְנִגַּשׁ הַכֹּהֵן",

זֶה כֹהֵן מְשׁוּחַ הַמִּלְחָמָה.

"וְדִבֶּר אֶל הָעָם", בִּלְשׁוֹן הַקֹּדֶשׁ.

"וְאָמַר אֲלֵיהֶם:

שְׁמַע יִשְׂרָאֵל,

אַתֶּם קְרֵבִים הַיּוֹם לַמִּלְחָמָה עַל איְבֵיכֶם".

"עַל איְבֵיכֶם", וְלֹא עַל אֲחֵיכֶם,

לֹא יְהוּדָה עַל שִׁמְעוֹן,

וְלֹא שִׁמְעוֹן עַל בִּנְיָמִין,

שֶׁאִם תִּפְּלוּ בְיָדָם וְיִרָחֲמוּ עֲלֵיכֶם.

ב

כְּמַה שֶּׁנֶּאֱמַר לְהַלָּן: (דברי הימים ב כח,טו)

"וַיָּקֻמוּ הָאֲנָשִׁים אֲשֶׁר נִקְּבוּ בְשֵׁמוֹת

וַיַּחֲזִיקוּ בַשִּׁבְיָה וְכָל מַעֲרֻמֵּיהֶם הִלְבִּישׁוּ מִן הַשָּׁלָל,

וַיַּלְבִּישֻׁם וַיַּנְעִלוּם וַיַּאֲכִלוּם וַיַּשְׁקוּם וַיְסֻכוּם,

וַיְנַהֲלוּם בַּחֲמֹרִים לְכָל כּוֹשֵׁל,

וַיְבִאוּם יְרֵחוֹ עִיר הַתְּמָרִים אֵצֶל אֲחֵיהֶם

וַיָּשׁוּבוּ שֹׁמְרוֹן".

עַל אוֹיְבֵיכֶם אַתֶּם הוֹלְכִים,

שֶׁאִם תִּפְּלוּ בְיָדָם אֵינָן מְרַחֲמִין עֲלֵיכֶם.

ג

(דְּבָרִים כ,ג) "אַל יֵרַךְ לְבַבְכֶם,

אַל תִּירְאוּ וְאַל תַּחְפְּזוּ וְאַל תַּעַרְצוּ מִפְּנֵיהֶם".

"אַל יֵרַךְ לְבַבְכֶם",

מִפְּנֵי צָהֳלַת סוּסִים וְצִחְצוּחַ חֲרָבוֹת.

"אַל תִּירְאוּ",

מִפְּנֵי הֲגָפַת תְּרִיסִים וְשִׁפְעַת הַקַּלְגַּסִּים.

"אַל תַּחְפְּזוּ", מִפְּנֵי קוֹל הַקְּרָנוֹת.

"אַל תַּעַרְצוּ", מִפְּנֵי קוֹל הַצְּוָחָה.

(דְּבָרִים א,ל) "כִּי יי אֱלֹהֵיכֶם הַהֹלֵךְ לִפְנֵיכֶם",

הֵן בָּאִין בְּנִצְחַן בָּשָׂר וָדָם,

וְאַתֶּם בָּאִים בְּנִצְחָנוֹ שֶׁלַּמָּקוֹם;

פְּלִשְׁתִּים בָּאוּ בְנִצְחָנוֹ שֶׁלְּגָלְיַת,

וּמָה הָיָה בְסוֹפוֹ?

סוֹפוֹ שֶׁנָּפַל בַּחֶרֶב, וְהֵם נָפְלוּ עִמּוֹ.

בְּנֵי עַמּוֹן בָּאוּ בְנִצְחָנוֹ שֶׁלְּשׁוֹבַךְ,

וּמָה הָיָה בְסוֹפוֹ?

סוֹפוֹ שֶׁנָּפַל בַּחֶרֶב, וְהֵם נָפְלוּ עִמּוֹ.

אֲבָל אַתֶּם, אֵין אַתֶּם כָּךְ, אֶלָּא:

"כִּי יי אֱלֹהֵיכֶם הַהֹלֵךְ עִמָּכֶם

לְהִלָּחֵם לָכֶם עִם אֹיְבֵיכֶם לְהוֹשִׁיעַ אֶתְכֶם",

זֶה מַחֲנֵה הָאדּוֹן.

### @11מסכת סוטה פרק ח משנה ב

ד

(דְּבָרִים כ,ה) "וְדִבְּרוּ הַשּׁוֹטְרִים אֶל הָעָם לֵאמֹר:

מִי הָאִישׁ אֲשֶׁר בָּנָה בַיִת חָדָשׁ וְלֹא חֲנָכוֹ,

יֵלֵךְ וְיָשֹׁב לְבֵיתוֹ,

פֶּן יָמוּת בַּמִּלְחָמָה וְאִישׁ אַחֵר יַחְנְכֶנּוּ."

אֶחָד הַבּוֹנֶה בֵית הַתֶּבֶן,

בֵּית הַבָּקָר, בֵּית הָעֵצִים, בֵּית הָאוֹצָרוֹת.

אֶחָד הַבּוֹנֶה, וְאֶחָד הַלּוֹקֵחַ, וְאֶחָד הַיּוֹרֵשׁ,

וְאֶחָד שֶׁנִּתַּן לוֹ מַתָּנָה.

ה

(דְּבָרִים כ,ו) "וּמִי הָאִישׁ אֲשֶׁר נָטַע כֶּרֶם וְלֹא חִלְּלוֹ,

יֵלֵךְ וְיָשֹׁב לְבֵיתוֹ",

אֶחָד הַנּוֹטֵעַ כֶּרֶם,

וְאֶחָד הַנּוֹטֵעַ חֲמִשָּׁה אִילָנֵי מַאֲכָל,

וַאֲפִלּוּ מֵחֲמֵשֶׁת הַמִּינִים.

אֶחָד הַנּוֹטֵעַ, וְאֶחָד הַמַּבְרִיךְ, וְאֶחָד הַמַּרְכִּיב,

וְאֶחָד הַלּוֹקֵחַ, וְאֶחָד הַיּוֹרֵשׁ,

וְאֶחָד שֶׁנִּתַּן לוֹ מַתָּנָה.

ו

(דְּבָרִים כ,ז) "וּמִי הָאִישׁ אֲשֶׁר אֵרַשׁ אִשָּׁה וְלֹא לְקָחָהּ,

יֵלֵךְ וְיָשֹׁב לְבֵיתוֹ",

אֶחָד הַמְאָרֵס אֶת הַבְּתוּלָה,

וְאֶחָד הַמְאָרֵס אֶת אַלְמָנָה,

אֲפִלּוּ שׁוֹמֶרֶת יָבָם.

וַאֲפִלּוּ שָׁמַע שֶׁמֵּת אָחִיו בַּמִּלְחָמָה חוֹזֵר וּבָא לוֹ.

כָּל אֵלּוּ שׁוֹמְעִים דִּבְרֵי כֹהֵן מֵעֶרְכֵי מִלְחָמָה וְחוֹזְרִין,

וּמְסַפְּקִין מַיִם וּמָזוֹן וּמְתַקְּנִין אֶת הַדְּרָכִים.

### @11מסכת סוטה פרק ח משנה ג

ז

וְאֵלּוּ שֶׁאֵינָן חוֹזְרִין:

הַבּוֹנֶה בֵית שַׁעַר, אַכְסַדְרָה, וּמַרְפֶּסֶת.

הַנּוֹטֵעַ אַרְבָּעָה אִילָנֵי מַאֲכָל,

אוֹ חֲמִשָּׁה אִילָנֵי סְרָק.

הַמַּחְזִיר אֶת גְּרוּשָׁתוֹ,

אַלְמָנָה לְכֹהֵן גָּדוֹל,

גְּרוּשָׁה וַחֲלוּצָה לְכֹהֵן הֶדְיוֹט,

מַמְזֶרֶת וּנְתִינָה לְיִשְׂרָאֵל,

בַּת יִשְׂרָאֵל לַמַּמְזֵר וְלַנָּתִין,

לֹא הָיָה חוֹזֵר.

רְבִּי יְהוּדָה אוֹמֵר:

אַף הַבּוֹנֶה בַיִת עַל מְכוֹנוֹ לֹא הָיָה חוֹזֵר.

רְבִּי אֶלְעָזָר אוֹמֵר:

אַף הַבּוֹנֶה בֵית לְבֵנִים בַּשָּׁרוֹן לֹא הָיָה חוֹזֵר.

### @11מסכת סוטה פרק ח משנה ד

ח

אֵלּוּ שֶׁאֵינָן זָזִים מִמְּקוֹמָן:

בָּנָה בַיִת וְחִנְּכוֹ,

נָטַע כֶּרֶם וְחִלְּלוֹ,

וְהַנּוֹשֵׂא אֶת אֲרוּסָתוֹ,

וְהַכּוֹנֵס אֶת יְבִמְתּוֹ, שֶׁנֶּאֱמַר: (דְּבָרִים כד,ה)

"נָקִי יִהְיֶה לְבֵיתוֹ [שָׁנָה אֶחָת".

"לְבֵיתוֹ"], זֶה בֵיתוֹ.

"יִהְיֶה", זֶה כַרְמוֹ.

"וְשִׂמַּח אֶת אִשְׁתּוֹ", זוֹ אִשְׁתּוֹ.

"אֲשֶׁר לָקַח", לְהָבִיא אֶת יְבִמְתּוֹ.

אֵינָן מְסַפְּקִין מַיִם וּמָזוֹן,

וְאֵינָן מְתַקְּנִים אֶת הַדְּרָכִים.

### @11מסכת סוטה פרק ח משנה ה

ט

(דְּבָרִים כ,ח) "וְיָסְפוּ הַשֹּׁטְרִים לְדַבֵּר אֶל הָעָם, וְאָמְרוּ:

מִי הָאִישׁ הַיָּרֵא וְרַךְ הַלֵּבָב, יֵלֵךְ וְיָשֹׁב לְבֵיתוֹ".

רְבִּי עֲקִיבָה אוֹמֵר:

"הַיָּרֵא וְרַךְ הַלֵּבָב" כִּשְׁמוּעוֹ,

שֶׁאֵינוּ יָכוֹל לַעֲמֹד בְּקִשְׁרֵי הַמִּלְחָמָה,

לִרְאוֹת חֶרֶב שְׁלוּפָה.

רְבִּי יוֹסֵה הַגָּלִילִי אוֹמֵר:

"הַיָּרֵא וְרַךְ הַלֵּבָב",

שֶׁהוּא מִתְיָרֵא מִן הָעֲבֵרוֹת שֶׁבְּיָדוֹ.

לְפִיכָךְ תָּלַת לוֹ הַתּוֹרָה אֶת כָּל אֵלּוּ,

שֶׁיַּחְזֹר בִּגְלָלָן.

רְבִּי יוֹסֵה אוֹמֵר:

אַלְמָנָה לְכֹהֵן גָּדוֹל,

גְּרוּשָׁה וַחֲלוּצָה לְכֹהֵן הֶדְיוֹט,

מַמְזֶרֶת וּנְתִינָה לְיִשְׂרָאֵל,

וּבַת יִשְׂרָאֵל לַמַּמְזֵר וְלַנָּתִין,

זֶה הוּא "הַיָּרֵא וְרַךְ הַלֵּבָב".

### @11מסכת סוטה פרק ח משנה ו

י

(דְּבָרִים כ,ט) "וְהָיָה כְכַלֹּת הַשֹּׁטְרִים לְדַבֵּר אֶל הָעָם,

וּפָקְדוּ שָׂרֵי צְבָאוֹת בְּרֹאשׁ הָעָם",

וּבַעֲקֵבוֹ שֶׁל הָעָם.

מַעֲמִידִין זְקִיפִין לִפְנֵיהֶם, וַאֲחֵרִים מֵאֲחַרֵיהֶם,

וְכַשִּׁילִים שֶׁלַּבַּרְזֶל בִּידֵיהֶם,

וְכָל הַמְבַקֵּשׁ לַחֲזוֹר,

הָרְשׁוּת בְּיָדוֹ לְקַפֵּחַ אֶת שׁוֹקָיו,

שֶׁתְּחִלַּת נִיסָה נְפִילָה, שֶׁנֶּאֱמַר: (שְׁמוּאֵל א ד,יז)

"נָס יִשְׂרָאֵל לִפְנֵי פְלִשְׁתִּים,

וְגַם מַגֵּפָה גְדוֹלָה הָיְתָה בָעָם".

וּלְהַלָּן הוּא אוֹמֵר: (שְׁמוּאֵל א לא,א)

"וַיָּנֻסוּ אַנְשֵׁי יִשְׂרָאֵל מִפְּנֵי פְלִשְׁתִּים,

וְיִפְּלוּ חֲלָלִים בְּהַר הַגִּלְבֹּעַ."

### (@11מסכת סוטה פרק ח משנה ז)

בַּמֵּי דְבָרִים אֲמוּרִים? בְּמִלְחֶמֶת הָרְשׁוּת.

אֲבָל בְּמִלְחֶמֶת מִצְוָה, הַכֹּל יוֹצֵא,

אֲפִלּוּ חָתָן מֵחֶדְרוֹ וְכַלָּה מֵחֻפָּתָהּ.

אָמַר רְבִּי יְהוּדָה:

בַּמֵּי דְבָרִים אֲמוּרִים? בְּמִלְחֶמֶת מִצְוָה.

אֲבָל בְּמִלְחֶמֶת חוֹבָה, הַכֹּל יוֹצֵא,

אֲפִלּוּ חָתָן מֵחֶדְרוֹ וְכַלָּה מֵחֻפָּתָהּ.

## @22פרק ט

### @11מסכת סוטה פרק ט משנה א

א

עֶגְלָה עֲרוּפָה בִלְשׁוֹן הַקֹּדֶשׁ, שֶׁנֶּאֱמַר: (דְּבָרִים כא, א-ב)

"כִּי יִמָּצֵא חָלָל

בָּאֲדָמָה אֲשֶׁר יי אֱלֹהֶיךָ נֹתֵן לְךָ לְרִשְׁתָּהּ,

נֹפֵל בַּשָּׂדֶה, לֹא נוֹדַע מִי הִכָּהוּ.

וְיָצְאוּ זְקֵנֶיךָ וְשֹׁפְטֶיךָ",

וּשְׁלֹשָׁה מִבֵּית דִּין הַגָּדוֹל שֶׁבִּירוּשָׁלַיִם הָיוּ יוֹצְאִין.

רְבִּי יְהוּדָה אוֹמֵר:

חֲמִשָּׁה, שֶׁנֶּאֱמַר:

"זְקֵנֶיךָ" שְׁנַיִם,

"וְשֹׁפְטֶיךָ" שְׁנַיִם,

וְאֵין בֵּית דִּין שָׁקוּל,

מוֹסִיפִים עֲלֵיהֶם עוֹד אֶחָד.

### @11מסכת סוטה פרק ט משנה ב

ב

נִמְצָא טָמוּן בַּגַּל, תָּלוּי בָּאִילָן, צָף עַל פְּנֵי הַמַּיִם,

לֹא הָיוּ עוֹרְפִים, שֶׁנֶּאֱמַר:

"בָּאֲדָמָה", לֹא טָמוּן בַּגַּל,

"נֹפֵל", לֹא תָלוּי בָּאִילָן,

"בַּשָּׂדֶה", לֹא צָף עַל פְּנֵי הַמַּיִם.

נִמְצָא סָמוּךְ לִסְפָר, לְעִיר שֶׁיֵּשׁ בָּהּ גּוֹיִם,

אוֹ לְעִיר שֶׁאֵין בָּהּ בֵּית דִּין, [לֹא הָיוּ עוֹרְפִין].

לֹא הָיוּ מוֹדְדִין אֶלָּא לְעִיר שֶׁיֶּשׁ בָּהּ בֵּית דִּין.

נִמְצָא מְכֻוָּן בֵּין שְׁתֵּי עֲיָרוֹת,

שְׁתֵּיהֶם מְבִיאוֹת שְׁתֵּי עֲגָלוֹת.

דִּבְרֵי רְבִּי אֱלִיעֶזֶר.

וְאֵין יְרוּשָׁלַיִם מְבִיאָה עֶגְלָה עֲרוּפָה.

### @11מסכת סוטה פרק ט משנה ד

ג

מְנַיִן הָיוּ מוֹדְדִין?

רְבִּי אֱלִיעֶזֶר אוֹמֵר:

מִטִּבּוּרוֹ.

וּרְבִּי עֲקִיבָה אוֹמֵר:

מֵחוֹטָמוֹ.

רְבִּי אֱלִיעֶזֶר בֶּן יַעֲקֹב אוֹמֵר:

מִמְּקוֹם שֶׁנֶּעֱשָׂה חָלָל, מִצַּוָּארוֹ.

### @11מסכת סוטה פרק ט משנה ג

ד

נִמְצָא רֹאשׁוֹ בְמָקוֹם אֶחָד וְגּוּפוֹ בְמָקוֹם אֶחָד,

מוֹלִיכִין הָרֹאשׁ אֵצֶל הַגּוּף.

דִּבְרֵי רְבִּי אֱלִיעֶזֶר.

וּרְבִּי עֲקִיבָה אוֹמֵר:

הַגּוּף אֵצֶל הָרֹאשׁ.

### @11מסכת סוטה פרק ט משנה ה

ה

נִפְטְרוּ זִקְנֵי יְרוּשָׁלַיִם וְהָלְכוּ לָהֶם.

זִקְנֵי אוֹתָהּ הָעִיר מְבִיאִין (דְּבָרִים כא,ג)

"עֶגְלַת בָּקָר אֲשֶׁר לֹא עֻבַּד בָּהּ,

אֲשֶׁר לֹא מָשְׁכָה בְעֹל",

וְשֶׁאֵין הַמּוּם פּוֹסֵל בָּהּ,

וּמוֹרִידִין אוֹתָהּ (דְּבָרִים כא,ד) "אֶל נַחַל אֵיתָן",

'אֵיתָן' כִּשְׁמוּעוֹ: קָשֶׁה.

אַף עַל פִּי שֶׁאֵין אֵיתָן, כָּשֵׁר.

וְעוֹרְפִים אוֹתָהּ בַּקּוֹפִיס מֵאַחֲרֶיהָ. <מאחוריה>

וּמְקוֹמָהּ אָסוּר מִלִּזָּרַע וּמִלֵּעָבֵד.

וּמֻתָּר לִסְרוֹק שָׁם פִּשְׁתָּן וּלְנַקּוֹת שָׁם אֲבָנִים.

### @11מסכת סוטה פרק ט משנה ו

ו

זִקְנֵי אוֹתָהּ הָעִיר רוֹחֲצִין אֶת יְדֵיהֶן בַּמַּיִם

בִּמְקוֹם עֲרִיפָתָהּ שֶׁלַּעֲגָלָה וְאוֹמְרִים: (דְּבָרִים כא,ז)

"יָדֵינוּ לֹא שָׁפְכֻה אֶת הַדָּם הַזֶּה וְעֵינֵינוּ לֹא רָאוּ."

וְכִי עַל לִבֵּנוּ עָלַת,

שֶׁזִּקְנֵי בֵית דִּין שׁוֹפְכֵי דָמִים הֵן?

אֶלָּא שֶׁלֹּא בָא עַל יָדֵינוּ וּפְטַרְנוּהוּ,

וְלֹא רְאִינוּהוּ וְהִנַּחְנוּהוּ.

ז

הַכֹּהֲנִים אוֹמְרִים: (דְּבָרִים כא,ח)

"כַּפֵּר לְעַמְּךָ יִשְׂרָאֵל אֲשֶׁר פָּדִיתָ יי,

וְאַל תִּתֵּן דָּם נָקִי בְקֶרֶב עַמְּךָ יִשְׂרָאֵל".

לֹא הָיוּ צְרִיכִים לוֹמַר: (דְּבָרִים כא,ח)

"וְנִכַּפֵּר לָהֶם הַדָּם",

אֶלָּא רוּחַ הַקֹּדֶשׁ מְבַשְּׂרַתָּן:

אֵמָתַי שֶׁתַּעֲשׁוּ כָכָה, הַדָּם נִתְכַּפֵּר לָכֶם.

### @11מסכת סוטה פרק ט משנה ז

ח

נִמְצָא הַהוֹרֵג עַד שֶׁלֹּא תֵעָרֵף הָעֲגָלָה, <בשוליים: הָעֶגְלָה>

תֵצֵא וְתִרְעֶה בָעֵדֶר.

וּמִשֶּׁנֶּעְרְפָה, תִקָּבֵר בִּמְקוֹמָהּ,

שֶׁעַל סָפֵק בָּאת מִתְּחִלָּתָהּ,

כִּפְּרָה סְפֵקָהּ וְהָלְכָה לָהּ.

נֶעְרְפָה הָעֲגָלָה וְאַחַר כָּךְ נִמְצָא הַהוֹרֵג,

הֲרֵי זֶה יֵהָרֵג.

### @11מסכת סוטה פרק ט משנה ח

ט

עֵד אוֹמֵר "רָאִיתִי אֶת הַהוֹרֵג",

וְעֵד אוֹמֵר "לֹא רָאִיתָ",

אִשָּׁה אוֹמֶרֶת "רָאִיתִי",

וְאִשָּׁה אוֹמֶרֶת "לֹא רָאִית",

הָיוּ עוֹרְפִים.

עֵד אוֹמֵר "רָאִיתִי",

וּשְׁנַיִם אוֹמְרִים "לֹא רָאִיתָ",

הָיוּ עוֹרְפִים.

שְׁנַיִם אוֹמְרִין "רָאִינוּ",

וְעֵד אוֹמֵר לָהֶן "לֹא רְאִיתֶם",

לֹא הָיוּ עוֹרְפִים.

### @11מסכת סוטה פרק ט משנה ט

י

מִשֶּׁרַבּוּ הָרוֹצְחָנִים,

בָּטְלָה עֶגְלָה עֲרוּפָה,

מִשֶּׁבָּא אֶלְעָזָר בֶּן דִּינַי וּתְחִינָה בֶן פָּרִישָׁה,

בֶּן פָּרִישָׁה הָיָה נִקְרֵא,

חָזְרוּ לִקְרוֹתוֹ 'בֶּן הָרוֹצְחָן'.

יא

מִשֶּׁרַבּוּ הַנוֹאֲפִים,

פָּסְקוּ הַמַּיִם הַמְּאָרְרִים.

רַבָּן יוֹחָנָן בֶּן זַכַּי הִפְסִיקָן, שֶׁנֶּאֱמַר: (הושע ד,יד)

"לֹא אֶפְקוֹד עַל בְּנוֹתֵיכֶם כִּי תִזְנֶינָה,

וְעַל כַּלּוֹתֵיכֶם כִּי תְנָאַפְנָה".

יב

מִשֶּׁמֵּת יוֹסֵה בֶן יוֹעֶזֶר אִישׁ צְרֵדָה,

וְיוֹסֵי בֶן יוֹחָנָן אִישׁ יְרוּשָׁלַיִם,

בָּטְלוּ הָאַשְׁכּוֹלוֹת, שֶׁנֶּאֱמַר: (מיכה ז,א)

"אֵין אֶשְׁכּוֹל לֶאֱכוֹל, בִּכּוּרָה אִוְּתָה נַפְשִׁי."

### @11מסכת סוטה פרק ט משנה י

יג

יוֹחָנָן כֹּהֵן גָּדוֹל הֶעֱבִיר הוֹדָיַת הַמַּעֲשֵׂר.

אַף הוּא בִטֵּל אֶת הַמְעוֹרְרִים וְאֶת הַנּוֹקְפִים.

עַד יָמָיו הָיָה הַפַּטִּישׁ מַכֶּה בִירוּשָׁלַיִם,

וּבְיָמָיו אֵין אָדָם צָרִיךְ לִשְׁאֹל עַל הַדְּמַי.

### @11מסכת סוטה פרק ט משנה יא

יד

מִשֶּׁבָּטְלָה סַנְהֶדְרִין,

בָּטַל הַשִּׁיר מִבֵּית הַמִּשְׁתָּיוֹת, שֶׁנֶּאֱמַר: (יְשַׁעְיָה כד,ט)

"בַּשִּׁיר לֹא יִשְׁתּוּ יָיִן יֵמַר שֵׁכָר לְשֹׁתָיו."

### @11מסכת סוטה פרק ט משנה יב

יה

מִשֶּׁמֵּתוּ נְבִיאִים הָרִאשׁוֹנִים,

בָּטְלוּ אוּרִים וְתֻמִּים.

מִשֶּׁחָרַב בֵּית הַמִּקְדָּשׁ,

בָּטַל הַשָּׁמִיר וְנֹפֶת צוּפִים,

וּפָסְקוּ אַנְשֵׁי אֲמָנָה, שֶׁנֶּאֱמַר: (תְּהִלִּים יב,ב)

"הוֹשִׁיעָה יי כִּי גָמַר חָסִיד,

כִּי פַסּוּ אֱמוּנִים מִבְּנֵי אָדָם."

יו

רַבָּן שִׁמְעוֹן בֶּן גַּמְלִיאֵל אוֹמֵר מִשֵּׁם רְבִּי יְהוֹשֻׁעַ:

מִיּוֹם שֶׁחָרַב בֵּית הַמִּקְדָּשׁ,

אֵין יוֹם שֶׁאֵין בּוֹ קְלָלָה,

וְלֹא יָרַד טַל לִבְרָכָה,

וְנֻטַּל טַעַם הַפֵּרוֹת.

רְבִּי יוֹסֵה אוֹמֵר:

אַף נִטַּל שֹׁמֶן הַפֵּרוֹת.

### (@11מסכת סוטה פרק ט משנה יג) <מסכת סוטה פרק ט משנה זו בשוליים כתובה על ידי מגיה>

רְבִּי שִׁמְעוֹן בֶּן אֶלְעָזָר אוֹמֵר:

הַטַּהֲרָה נָטְלָה אֶת הַטַּעַם וְאֶת הָרֵיחַ,

הַמַּעַשְׂרוֹת נָטְלוּ אֶת שֹׁמֶן הַדָּגָן.

הַזְּנוּת וְהַכְּשָׁפִים כִּלּוּ אֶת הַכֹּל.

### @11מסכת סוטה פרק ט משנה יד

יז

בְּפוֹלְמוֹס שֶׁלְּאַסְפַּסְיָנוֹס,

גָּזְרוּ עַל עַטְרוֹת חֲתָנִים, וְעַל הָאָרוּס.

בְּפוֹלְמוֹס שֶׁלְּקִיטֹס,

גָּזְרוּ עַל עַטְרוֹת הַכַּלָּה,

וְשֶׁלֹּא יְלַמֵּד אָדָם אֶת בְּנוֹ יְוָנִית.

בְּפוֹלְמוֹס הָאַחֲרוֹן,

גָּזְרוּ שֶׁלֹּא תֵצֵא הַכַּלָּה בְּפִרְיוֹן בְּתוֹךְ הָעִיר.

וְרַבּוֹתֵינוּ הִתִּירוּ שֶׁתֵּצֵא הַכַּלָּה בְּפִרְיוֹן בְּתוֹךְ הָעִיר.

### @11מסכת סוטה פרק ט משנה טו

יח

מִשֶּׁמֵּת רַבָּן יוֹחָנָן בֶּן זַכַּי,

בָּטַל זִיו הַחָכְמָה.

מִשֶּׁמֵּת רַבָּן גַּמְלִיאֵל הַזָּקֵן,

בָּטַל כְּבוֹד הַתּוֹרָה וּמֵתָה טַהֲרָה וּפְרִישׁוּת.

מִשֶּׁמֵּת יִשְׁמָעֵאל בֶּן פִּיאָבִי,

בָּטַל זִיו הַכְּהֻנָּה.

מִשֶּׁמֵּת רְבִּי,

בָּטְלָה עֲנָוָה וְיִרְאַת חֵטְא.

יט

מִשֶּׁמֵּת רְבִּי מֵאִיר,

בָּטְלוּ מוֹשְׁלֵי מְשָׁלוֹת.

מִשֶּׁמֵּת רְבִּי עֲקִיבָה,

בָּטְלוּ הַדּוֹרְשָׁנִים.

מִשֶּׁמֵּת בֶּן עַזַּי,

בָּטְלוּ הַשּׁוֹקְדָּנִים.

מִשֶּׁמֵּת בֶּן זוֹמָא,

בָּטְלוּ <הקלף מחוק ועליו כתוב: הַדּוֹרְשָׁנִין. מִשֶּׁמֵּת רְבִּי עֲקִיבָה, בָּטַל כְּבוֹד הַתּוֹ">

מִשֶּׁמֵּת רְבִּי יְהוֹשֻׁעַ,

בָּטְלָה טוֹבָה מִן הָעוֹלָם.

מִשֶּׁמֵּת רַבָּן שִׁמְעוֹן בֶּן גַּמְלִיאֵל,

בָּא גוֹבַי וְצָרוֹת.

מִשֶּׁמֵּת רְבִּי אֶלְעָזָר בֶּן עֲזַרְיָה,

פָּסַק הָעֹשֶׁר מִן הַחֲכָמִים. <פָּסְקָה>

מִשֶּׁמֵּת רְבִּי חֲנִינָא בֶן דּוֹסָא, <חנניה>

בָּטְלוּ אַנְשֵׁי מַעֲשֶׂה.

מִשֶּׁמֵּת רְבִּי יוֹסֵה קָטוֹנְתָּן,

פָּסְקוּ הַחֲסִידִים.

וְלָמָּה נִקְרָא שְׁמוֹ קָטוֹנְתָּן?

שֶׁהָיָה קְטַנָּן שֶׁלַּחֲסִידִים.

כ

רְבִּי פִנְחָס בֶּן יָאִיר אוֹמֵר:

מִיּוֹם שֶׁחָרַב בֵּית הַמִּקְדָּשׁ,

בּוֹשׁוּ חֲבֵרִים וּבְנֵי חֲבֵרִין וְחָפוּ רֹאשָׁן,

נִזְדַּלְלוּ אַנְשֵׁי מַעֲשֶׂה בְמַעֲשֵׂיהֶם,

וְגָבְרוּ בַעֲלֵי זְרוֹעַ,

וְגָבְרוּ בַעֲלֵי לָשׁוֹן הָרַע,

וְאֵין דּוֹרֵשׁ וְאֵין מְבַקֵּשׁ.

עַל מַה לָּנוּ לְהִשָּׁעֵן?

עַל אָבִינוּ שֶׁבַּשָּׁמַיִם.

כא

רְבִּי אֱלִיעֶזֶר הַגָּדוֹל אוֹמֵר:

מִיּוֹם שֶׁחָרַב בֵּית הַמִּקְדָּשׁ,

שָׁרִיוּ חֲכִימָיָה לְמִהְוֵי כְסָפְרַיָּה,

וְסָפְרַיָּה כְתַלְמִידַיָּה,

וְתַלְמִידַיָּה כְעַמָּא,

וְעַמָּא כְעַמֵּי אָזְלָה וְנָוְלָה,

וְאֵין דּוֹרֵשׁ וְאֵין מְבַקֵּשׁ.

וְעַל מַה לָּנוּ לְהִשָּׁעֵן?

עַל אָבִינוּ שֶׁבַּשָּׁמַיִם.

כב

בְּעִקְבוֹת הַמָּשִׁיחַ,

חָצְפָּה יִסְגֵּי,

וְיֹקֶר יְאַמֵּר, <שתי מלים אלה לא מנוקדות>

הַגֶּפֶן תִּתֵּן פִּרְיָהּ וְהַיַּיִן בְּיֹקֶר,

וְהַמַּלְכוּת תְּהֵא מִינוּת,

וְאֵין תּוֹכַחַה.

כג

בֵּית וַעַד יִהְיֶה לִזְנוּת,

וְהַגָּלִיל יֶחְרַב,

וְהַגַּבְלָן יִשּׁוֹם, <'והגבלן' אינו מנוקד>

וְאַנְשֵׁי הַגָּלִיל יְסוֹבְבוּ מֵעִיר לָעִיר וְלֹא יִתְחַנְּנוּ,

וְחָכְמַת סוֹפְרִים תִּסְרַח,

וְיִרְאֵי חֵטְא יִמָּאֵסוּ,

וְהָאֱמֶת תְּהֵא נֶעְדֶּרֶת;

כד

נְעָרִים יַלְבִּינוּ זְקֵנִים,

[זְקֵנִים] יַעַמְדוּ מִן הַקְּטַנִּים,

בֵּן מְנַבֵּל אָב,

בַּת קָמָה בְאִמָּהּ,

כַּלָּה בַחֲמתָהּ,

(מיכה ז,ו) "אֹיְבֵי אִישׁ אַנְשֵׁי בֵיתוֹ",

דּוֹרֵשׁ פָּנָיו דּוֹמוֹת כֶּלֶב,

וְעַל מַה לָּנוּ לְהִשָּׁעֵן?

עַל אָבִינוּ שֶׁבַּשָּׁמַיִם.

כה

רְבִּי פִנְחָס בֶּן יָאִיר אוֹמֵר:

זְרִיזוּת מְבִיאָה לִידֵי נְקִיּוּת,

וּנְקִיּוּת לִידֵי פְרִישׁוּת,

וּפְרִישׁוּת לִידֵי טַהֲרָה,

טַהֲרָה לִידֵי קְדֻשָּׁה,

קְדֻשָּׁה לִידֵי עֲנָוָה,

עֲנָוָה לִידֵי יִרְאוּת חֵטְא,

יִרְאוּת חֵטְא לִידֵי חֲסִידוּת,

חֲסִידוּת לִידֵי רוּחַ הַקֹּדֶשׁ,

רוּחַ הַקֹּדֶשׁ לִידֵי תְחִיַּת הַמֵּתִים,

תְּחִיַּת מֵתִים בָּאָה עַל יְדֵי אֵלִיָּהוּ זָכוּר לַטּוֹב.

חסלת סוטה

# @00מסכת גיטין

## @22פרק א

### @11מסכת גיטין פרק א משנה א

א

הַמֵּבִיא גֵּט מִמְּדִינַת הַיָּם,

צָרִיךְ שֶׁיֹּאמַר:

"בְּפָנַי נִכְתַּב וּבְפָנַי נִתְחַתַּם".

רַבָּן גַּמְלִיאֵל אוֹמֵר:

אַף הַמֵּבִיא מֵרְקָם וּמִן הַהֶגֶר.

רְבִּי אֱלִיעֶזֶר אוֹמֵר:

אֲפִלּוּ מִכְּפַר לוּדִים לְלוֹד.

וַחֲכָמִים אוֹמְרִים:

אֵינוּ צָרִיךְ שֶׁיֹּאמַר:

"בְּפָנַי נִכְתַּב וּבְפָנַי נִתְחַתַּם",

אֶלָּא הַמֵּבִיא מִמְּדִינַת הַיָּם, וְהַמּוֹלִיךְ.

וְהַמֵּבִיא מִמְּדִינָה לִמְדִינָה [בִ]מְדִינַת הַיָּם, <הבי"ת מחוקה>

צָרִיךְ שֶׁיֹּאמַר:

"בְּפָנַי נִכְתַּב וּבְפָנַי נִתְחַתַּם",

רַבָּן שִׁמְעוֹן בֶּן גַּמְלִיאֵל אוֹמֵר:

אֲפִלּוּ מֵהַגְמוֹנְיָה לְהַגְמוֹנְיָה.

### @11מסכת גיטין פרק א משנה ב

ב

רְבִּי יְהוּדָה אוֹמֵר:

מֵרְקָם לַמִּזְרָח וּרְקָם כַּמִּזְרָח,

מֵאַשְׁקְלוֹן לַדָּרוֹם וְאַשְׁקְלוֹן כַּדָּרוֹם,

מֵעַכּוֹ לַצָּפוֹן וְעַכּוֹ כַצָּפוֹן.

רְבִּי מֵאִיר אוֹמֵר:

עַכּוֹ כְאֶרֶץ יִשְׂרָאֵל לַגִּטִּים.

### @11מסכת גיטין פרק א משנה ג

ג

הַמֵּבִיא גֵּט מֵאֶרֶץ יִשְׂרָאֵל,

אֵינוּ צָרִיךְ שֶׁיֹּאמַר:

"בְּפָנַי נִכְתַּב וּבְפָנַי נִתְחַתַּם",

אִם יֵשׁ עָלָיו עוֹרְרִים,

נִתְקַיַּם בְּחוֹתָמָיו.

וְהַמֵּבִיא גֵּט מִמְּדִינַת הַיָּם,

אֵינוּ יָכוֹל שֶׁיֹּאמַר:

"בְּפָנַי נִכְתַּב וּבְפָנַי נִתְחַתַּם",

אִם יֵשׁ עָלָיו עֵדִים,

נִתְקַיַּם בְּחוֹתָמָיו.

### @11מסכת גיטין פרק א משנה ד

ד

אֶחָד גִּטֵּי נָשִׁים וְאֶחָד שַׁחְרוּרֵי עֲבָדִים,

שָׁוִים בַּמּוֹלִיךְ וּמֵבִיא.

זוֹ אַחַת מִן הַדְּרָכִים

שֶׁשָּׁווּ גִטֵּי נָשִׁים לְשַׁחְרוּרֵי עֲבָדִים.

### @11מסכת גיטין פרק א משנה ה

ה

כָּל גֵּט שֶׁיֵּשׁ עָלָיו עֵד כּוּתִי, פָּסוּל,

חוּץ מִגִּטֵּי נָשִׁים וְשַׁחְרוּרֵי עֲבָדִים.

מַעֲשֶׂה שֶׁהֵבִיאוּ לִפְנֵי רַבָּן גַּמְלִיאֵל לִכְפַר עָתְנִי גֵּט אִשָּׁה,

וְהָיוּ עֵדָיו עֵדֵי כוּתִים, וְהִכְשִׁיר.

כָּל הָאַשְׁטָרוֹת הָעוֹלִים בְּעַרְכָאוֹת שֶׁלַּגּוֹיִם,

אַף עַל פִּי שֶׁחוֹתְמֵיהֶם גּוֹיִם, כְּשֵׁרִים,

חוּץ מִגִּטֵּי נָשִׁים וְשַׁחְרוּרֵי עֲבָדִים.

רְבִּי שִׁמְעוֹן אוֹמֵר:

כֻּלָּם כְּשֵׁרִים,

לֹא הָזְכָּרוּ אֶלָּא בִזְמַן שֶׁנֶּעֱשׁוּ לַהֶדְיוֹט.

### @11מסכת גיטין פרק א משנה ו

ו

הָאוֹמֵר:

"תֵּן גֵּט זֶה לְאִשְׁתִּי וּשְׁטַר שַׁחְרוּר זֶה לְעַבְדִּי",

אִם רָצָה לְהַחְזִיר בִּשְׁנֵיהֶן, יַחְזִיר.

דִּבְרֵי רְבִּי מֵאִיר.

וַחֲכָמִים אוֹמְרִים:

בְּגִטֵּי נָשִׁים, אֲבָל לֹא בְשַׁחְרוּרֵי עֲבָדִים,

לְפִי שֶׁזָּכִים לְאָדָם שֶׁלֹּא בְּפָנָיו,

וְאֵין חָבִים לוֹ אֶלָּא בְּפָנָיו.

שֶׁאִם יִרְצֶה שֶׁלֹּא לָזוּן אֶת עַבְדּוֹ, רַשַּׁי,

וְשֶׁלֹּא לָזוּן אֶת אִשְׁתּוֹ, אֵינוּ רַשַּׁי.

אָמַר לָהֶן:

וַהֲרֵי הוּא פוֹסֵל אֶת עַבְדּוֹ מִן הַתְּרוּמָה,

כַּשֵּׁם שֶׁהוּא פוֹסֵל אֶת אִשְׁתּוֹ?

אָמְרוּ לוֹ:

מִפְּנֵי שֶׁהוּא קִנְיָנוֹ.

הָאוֹמֵר:

"תְּנוּ גֵט זֶה לְאִשְׁתִּי, <תֵּן>

וּשְׁטַר שַׁחְרוּר זֶה לְעַבְדִּי!"

וּמֵת,

לֹא יִתְּנוּ לְאַחַר מִיתָה.

"תְּנוּ מָנֶה לְאִישׁ פְּלוֹנִי!"

וּמֵת,

יִתְּנוּ לְאַחַר הַמִּיתָה.

## @22פרק ב

### @11מסכת גיטין פרק ב משנה א

א

הַמֵּבִיא גֵּט מִמְּדִינַת הַיָּם וְאָמַר:

"בְּפָנַי נִכְתַּב, אֲבָל לֹא בְפָנַי נִתְחַתַּם";

"בְּפָנַי נִתְחַתַּם, אֲבָל לֹא בְפָנַי נִכְתַּב";

"בְּפָנַי נִכְתַּב כֻּלּוֹ וּבְפָנַי נִתְחַתַּם חֶצְיוֹ";

"בְּפָנַי נִכְתַּב חֶצְיוֹ וּבְפָנַי נִתְחַתַּם כֻּלּוֹ",

פָּסוּל.

אֶחָד אוֹמֵר "בְּפָנַי נִכְתַּב",

וְאֶחָד אוֹמֵר "בְּפָנַי נִתְחַתַּם",

פָּסוּל.

שְׁנַיִם אוֹמְרִין "בְּפָנֵינוּ נִכְתַּב",

וְאֶחָד אוֹמֵר "בְּפָנַי נִתְחַתַּם",

פָּסוּל.

וּרְבִּי יְהוּדָה מַכְשִׁיר.

אֶחָד אוֹמֵר "בְּפָנַי נִכְתַּב",

וּשְׁנַיִם אוֹמְרִין "בְּפָנֵינוּ נִתְחַתַּם",

כָּשֵׁר.

### @11מסכת גיטין פרק ב משנה ב

ב

נִכְתַּב בַּיּוֹם וְנִתְחַתַּם בַּיּוֹם,

בַּלַּיְלָה וְנִתְחַתַּם בַּלַּיְלָה,

בַּלַּיְלָה וְנִתְחַתַּם בַּיּוֹם,

כָּשֵׁר.

בַּיּוֹם וְנִתְחַתַּם בַּלַּיְלָה,

פָּסוּל.

רְבִּי שִׁמְעוֹן מַכְשִׁיר,

שֶׁהָיָה רְבִּי שִׁמְעוֹן אוֹמֵר:

כָּל הַגִּטִּין שֶׁנִּכְתָּבוּ בַיּוֹם וְנִתְחַתְּמוּ בַלַּיְלָה,

פְּסוּלִין, חוּץ מִגִּטֵּי נָשִׁים.

### @11מסכת גיטין פרק ב משנה ג

ג

בַּכֹּל כּוֹתְבִים:

בַּדְּיוֹ, בַּסִּקְרָא, בְּקוֹמוֹס, וּבִקְלָקַנְתוֹס,

וּבְכָל דָּבָר שֶׁהוּא רוֹשֵׁם.

אֵין כּוֹתְבִין לֹא בְמַשְׁקִים,

וְלֹא בְמֵי פֵרוֹת,

וְלֹא בְכָל דָּבָר שֶׁאֵינוּ שֶׁלְּקַיָּמָה.

עַל הַכֹּל כּוֹתְבִין:

עַל הֶעָלֶה שֶׁלַּזַּיִת,

וְנוֹתְנִין לָהּ אֶת הַזַּיִת.

וְעַל הַקֶּרֶן שֶׁלַּפָּרָה,

לָהּ אֶת הַפָּרָה.

עַל וְנוֹתְנִין יָד שֶׁלָּעֶבֶד,

וְנוֹתְנִין לָהּ אֶת הָעֶבֶד.

רְבִּי יוֹסֵה הַגָּלִילִי אוֹמֵר:

אֵין כּוֹתְבִין לֹא עַל דָּבָר שֶׁיֶּשׁ בּוֹ רוּחַ חַיִּים,

אַף לֹא עַל הָאֳכָלִים.

### @11מסכת גיטין פרק ב משנה ד

ד

אֵין כּוֹתְבִין בִּמְחֻבָּר לַקַּרְקַע.

כְּתָבוֹ בִמְחֻבָּר, וּתְלָשׁוֹ וְחִתְּמוֹ וּנְתָנוֹ לָהּ,

כָּשֵׁר.

רְבִּי יְהוּדָה פוֹסֵל,

עַד שֶׁתְּהֵא כְתִיבָתוֹ וְחִתּוּמוֹ בַתָּלוּשׁ.

רְבִּי יְהוּדָה בֶן בְּתִירָה אוֹמֵר:

אֵין כּוֹתְבִין לֹא עַל הַנְּיָר הַמָּחוּק,

וְלֹא עַל הַדִּפְתְּרָא,

מִפְּנֵי שֶׁהוּא יָכוֹל לְהִזְדַּיֵּף.

וַחֲכָמִים מַכְשִׁירִין.

### @11מסכת גיטין פרק ב משנה ה

ה

הַכֹּל כְּשֵׁרִים לִכְתֹּב אֶת הַגֵּט,

אֲפִלּוּ חֵרֵשׁ שׁוֹטֶה וְקָטָן.

הָאִשָּׁה כוֹתֶבֶת אֶת גִּטָּהּ,

וְהָאִישׁ כּוֹתֵב אֶת שׁוֹבָרוֹ,

שֶׁאֵין קִיּוּם הַגֵּט אֶלָּא בְחוֹתָמָיו.

הַכֹּל כְּשֵׁרִים לְהָבִיא אֶת הַגֵּט,

חוּץ מֵחֵרֵשׁ שׁוֹטֶה וְקָטָן, סוֹמֵא וְנָכְרִי.

### @11מסכת גיטין פרק ב משנה ו

ו

קִבֵּל הַקָּטָן וְהִגְדִּיל,

חֵרֵשׁ וְנִתְפַּקַּח,

סוֹמֵא וְנִתְפַּתַּח,

שׁוֹטֶה וְנִשְׁתַּפָּה,

נָכְרִי וְנִתְגַּיַּר,

פָּסוּל.

ז

אֲבָל פִּקֵּחַ וְנִתְחָרַשׁ וְחָזַר וְנִתְפַּקַּח,

פִּתֵּחַ וְנִסְתַּמָּא וְחָזַר וְנִתְפַּתַּח,

שָׁפוּי וְנִשְׁתַּטָּה וְחָזַר וְנִשְׁתַּפָּה,

כָּשֵׁר.

זֶה הַכְּלָל:

כָּל שֶׁתְּחִלָּתוֹ וְסוֹפוֹ בְדַעַת, כָּשֵׁר.

### @11מסכת גיטין פרק ב משנה ז

ח

אַף הַנָּשִׁים שֶׁאֵינָן נֶאֱמָנוֹת לוֹמַר "מֵת בַּעְלָהּ",

נֶאֱמָנוֹת לְהָבִיא אֶת גִּטָּהּ:

חֲמוֹתָהּ, וּבַת חֲמוֹתָהּ,

וְצָרָתָהּ, וִיבִמְתָּהּ, וּבַת בַּעְלָהּ.

מַה בֵּין גֵּט לַמִּיתָה?

שֶׁהַכְּתָב מוֹכִיחַ.

הָאִשָּׁה עַצְמָהּ מְבִיאָה גִטָּהּ,

וּבִלְבַד שֶׁתְּהֵא צְרִיכָה לוֹמַר:

"בְּפָנַי נִכְתַּב וּבְפָנַי נִתְחַתַּם".

## @22פרק ג

### @11מסכת גיטין פרק ג משנה א

א

כָּל גֵּט שֶׁנִּכְתַּב שֶׁלֹּא לְשֵׁם אִשָּׁה, פָּסוּל.

כֵּיצַד?

הָיָה עוֹבֵר בַּשּׁוּק וְשָׁמַע קוֹל הַסּוֹפְרִים מַקְרִים:

"אִישׁ פְּלוֹנִי מְגָרֵשׁ אֶת פְּלוֹנִית מִמְּקוֹם פְּלוֹנִי",

וְאָמַר "זֶה שְׁמִי וְזֶה שֵׁם אִשְׁתִּי",

פָּסוּל מִלְּגָרֵשׁ בּוֹ.

יוֹתֵר מִכֵּן: <יתר>

כָּתַב לְגָרֵשׁ אֶת אִשְׁתּוֹ וְנִמְלַךְ,

מְצָאוֹ בֶן עִירוֹ וְאָמַר לוֹ:

"שְׁמִי כִשְׁמָךְ וְשֵׁם אִשְׁתִּי כְּשֵׁם אִשְׁתָּךְ",

פָּסוּל מִלְּגָרֵשׁ בּוֹ.

יוֹתֵר מִכֵּן: <יתר>

יֵשׁ לוֹ שְׁתֵּי נָשִׁים שֶׁשְּׁמוֹתֵיהֶן שָׁוִים,

כָּתַב לְגָרֵשׁ בּוֹ אֶת הַגְּדוֹלָה,

לֹא יְגָרֵשׁ בּוֹ אֶת הַקְּטַנָּה.

יוֹתֵר מִכֵּן: <יתר>

אָמַר לַלִּבְלָר:

"כְּתֹב אֵי זוֹ שֶׁאֶרְצֶה אֲגָרֵשׁ",

פָּסוּל מִלְּגָרֵשׁ בּוֹ.

### @11מסכת גיטין פרק ג משנה ב

ב

הַכּוֹתֵב תּוֹפְסֵי גִטִּים,

צָרִיךְ שֶׁיַּנִּיחַ מְקוֹם הָאִישׁ וּמְקוֹם הָאִשָּׁה,

וּמְקוֹם הַזְּמַן;

שְׁטַר מַלְוָה,

צָרִיךְ שֶׁיַּנִּיחַ מְקוֹם הַלֹוֶה וּמְקוֹם הַמַּלְוֶה,

וּמְקוֹם הַמָּעוֹת, וּמְקוֹם הַזְּמַן;

שְׁטָרֵי מַקָּח,

צָרִיךְ שֶׁיַּנִּיחַ מְקוֹם הַלּוֹקֵחַ וּמְקוֹם הַמּוֹכֵר,

וּמְקוֹם הַמָּעוֹת, וּמְקוֹם הַשָּׂדֶה, וּמְקוֹם הַזְּמַן,

מִפְּנֵי הַתַּקָּנָה.

רְבִּי יְהוּדָה פוֹסֵל בְּכֻלָּם.

רְבִּי אֶלְעָזָר מַכְשִׁיר בְּכֻלָּם,

חוּץ מִגִּטֵּי נָשִׁים, שֶׁנֶּאֱמַר: (דְּבָרִים כד,ג)

"וְכָתַב לָהּ", לִשְׁמָהּ.

### @11מסכת גיטין פרק ג משנה ג

ג

הַמֵּבִיא גֵּט וְאָבַד מִמֶּנּוּ,

אִם מְצָאוֹ עַל אֲתָר, כָּשֵׁר,

וְאִם לָאו, פָּסוּל.

מְצָאוֹ בַחֲפִיסָה אוֹ בִגְלוֹסְקְמָא, <glōssókomon: קופסה. בגלוקומא>

אִם הִכִּירוֹ, כָשֵׁר.

הַמֵּבִיא גֵּט וְהִנִּיחוֹ זָקֵן אוֹ חוֹלֶה,

נוֹתְנוֹ לָהּ בְּחֶזְקַת שֶׁהוּא קַיָּם.

בַּת יִשְׂרָאֵל שֶׁנִּשֵּׂאת לַכֹּהֵן,

וְהָלַךְ בַּעְלָהּ לִמְדִינַת הַיָּם,

אוֹכֶלֶת בִּתְרוּמָה בְּחֶזְקַת שֶׁהוּא קַיָּם.

הַשּׁוֹלֵחַ חַטָּאתוֹ מִמְּדִינַת הַיָּם,

מַקְרִיבִין אוֹתָהּ בְּחֶזְקַת שֶׁהוּא קַיָּם.

### @11מסכת גיטין פרק ג משנה ד

ד

שְׁלֹשָׁה דְבָרִים

אָמַר רְבִּי אֱלִיעֶזֶר בֶּן פַּרְטָה לִפְנֵי חֲכָמִים,

וְקִיְּמוּ אֶת דְּבָרָיו: <ניקיימו על>

עַל עִיר שֶׁהִקִּיפוּהָ כַרְקוֹם, <kharákōma: גדר עמודי עץ, מחנה מבוצר>

וְעַל הַסְּפִינָה הַמִּטָּרֶפֶת בַּיָּם,

וְעַל הַיּוֹצֵא לִדּוֹן,

שֶׁהֵן בְּחֶזְקַת קַיָּמִין;

אֲבָל עִיר שֶׁכְּבָשָׁהּ כַּרְקוֹם, <כורקום>

וּסְפִינָה שֶׁאָבְדָה בַיָּם,

וְעַל הַיּוֹצֵא לֵהָרֵג,

נוֹתְנִין עֲלֵיהֶן חֻמְרֵי חַיִּים וְחֻמְרֵי מֵתִים:

בַּת יִשְׂרָאֵל לַכֹּהֵן, וּבַת כֹּהֵן לְיִשְׂרָאֵל,

לֹא תֹאכַל בִּתְרוּמָה.

### @11מסכת גיטין פרק ג משנה ה

ה

הַמֵּבִיא גֵּט בְּאֶרֶץ יִשְׂרָאֵל וְחָלָה,

הֲרֵי זֶה מְשַׁלְּחוֹ בְיַד אַחֵר.

אִם אָמַר לוֹ:

"טֹל לִי מִמֶּנָּה חֵפֶץ פְּלוֹנִי",

לֹא יְשַׁלְּחֶנּוּ בְיַד אַחֵר,

מִפְּנֵי שֶׁאֵין רְצוֹנוֹ שֶׁיְּהֵא פִקְדוֹנוֹ בְיַד אַחֵר.

### @11מסכת גיטין פרק ג משנה ו

ו

הַמֵּבִיא גֵּט מִמְּדִינַת הַיָּם וְחָלָה,

עוֹשֶׂה בֵית דִּין וּמְשַׁלְּחוֹ, וְאוֹמֵר לִפְנֵיהֶן:

"בְּפָנַי נִכְתַּב וּבְפָנַי נִתְחַתַּם".

אֵין הַשָּׁלִיחַ הָאַחֲרוֹן צָרִיךְ שֶׁיֹּאמַר:

"בְּפָנַי נִכְתַּב וּבְפָנַי נִתְחַתַּם".

אֶלָּא אוֹמֵר:

"שְׁלוּחַ בֵּית דִּין אָנִי".

### @11מסכת גיטין פרק ג משנה ז

ז

הַמַּלְוֶה מָעוֹת אֶת הַכֹּהֵן, וְאֶת הַלֵּוִי, וְאֶת הֶעָנִי,

לִהְיוֹת מַפְרִישׁ עֲלֵיהֶן מֵחֶלְקָן,

מַפְרִישׁ עֲלֵיהֶן בְּחֶזְקַת שֶׁהֵן קַיָּמִין,

וְאֵינוּ חוֹשֵׁשׁ שֶׁמֵּא מֵת כֹּהֵן, אוֹ לֵוִי,

אוֹ שֶׁמֵּא הֶעְשִׁיר הֶעָנִי.

מֵתוּ,

צָרִיךְ לִטֹּל רְשׁוּת מִן הַיּוֹרְשִׁים;

וְאִם הִלְוָן בִּפְנֵי בֵית דִּין,

אֵינוּ צָרִיךְ לִטֹּל רְשׁוּת.

### @11מסכת גיטין פרק ג משנה ח

ח

הִנִּיחַ פֵּרוֹת לִהְיוֹת מַפְרִישׁ עֲלֵיהֶן תְּרוּמָה וּמַעַשְׂרוֹת,

מָעוֹת לִהְיוֹת מַפְרִישׁ עֲלֵיהֶן מַעֲשֵׂר שֵׁנִי,

מַפְרִישׁ עֲלֵיהֶן בְּחֶזְקַת שֶׁהֵן קַיָּמִין.

וְאִם אָבָדוּ,

הֲרֵי זֶה חוֹשֵׁשׁ מֵעֵת לְעֵת.

דִּבְרֵי רְבִּי אֶלִיעֶזֶר.

רְבִּי יְהוּדָה אוֹמֵר:

בִּשְׁלֹשָׁה פְרָקִים בּוֹדְקִין אֶת הַיַּיִן:

בְּקָדִים שֶׁלְּמוֹצָאֵי הֶחָג,

וּבְהוֹצָאַת סְמָדַר,

בְּשָׁעַת כְּנֵיסַת מַיִם לַבֹּסֶר.

## @22פרק ד

### @11מסכת גיטין פרק ד משנה א

א

הַשּׁוֹלֵחַ גֵּט לְאִשְׁתּוֹ וְהִגִּיעַ בַּשָּׁלִיחַ,

אוֹ שֶׁשִּׁלַּח אַחֲרָיו שָׁלִיחַ, אָמַר לוֹ:

"גֵּט שֶׁנָּתַתִּי לָךְ בָּטֵל הוּא",

הֲרֵי זֶה בָטֵל.

קִדֵּם אֵצֶל אִשְׁתּוֹ,

אוֹ שֶׁשִּׁלַּח אֶצְלָהּ שָׁלִיחַ, אָמַר לָהּ:

"גֵּט שֶׁשָּׁלַחְתִּי לִיךְ בָּטֵל הוּא",

הֲרֵי זֶה בָטֵל.

אִם מִשֶּׁהִגִּיעַ גֵּט עַל יָדָהּ,

אֵינוּ יָכוֹל לְבַטְּלוֹ.

### @11מסכת גיטין פרק ד משנה ב

ב

בָּרִאשׁוֹנָה,

הָיָה עוֹשֶׂה בֵית דִּין בְּמָקוֹם אַחֵר וּמְבַטְּלוֹ.

הִתְקִין רַבָּן גַּמְלִיאֵל הַזָּקֵן שֶׁלֹּא יְהוּ עוֹשִׂין כֵּן,

מִפְּנֵי תִקּוּן הָעוֹלָם.

בָּרִאשׁוֹנָה,

הָיָה מְשַׁנֶּה שְׁמוֹ וּשְׁמָהּ וְשֵׁם עִירוֹ וְשֵׁם עִירָהּ.

הִתְקִין רַבָּן גַּמְלִיאֵל הַזָּקֵן שֶׁיְּהֵא כוֹתֵב:

"אִישׁ פְּלוֹנִי וְכָל שֵׁם שֶׁיֶּשׁ לוֹ,

אִשָּׁה פְלוֹנִית וְכָל שׁוּם שֶׁיֶּשׁ לָהּ",

מִפְּנֵי תִקּוּן הָעוֹלָם.

### @11מסכת גיטין פרק ד משנה ג

ג

אֵין אַלְמָנָה נִפְרַעַת מִנִּכְסֵי יְתוֹמִים אֶלָּא בִשְׁבוּעָה.

נִמְנְעוּ מִלְּהַשְׁבִּיעַ.

הִתְקִין רַבָּן גַּמְלִיאֵל הַזָּקֵן,

שֶׁתְּהֵא נוֹדֶרֶת לַיְתוֹמִים כָּל שֶּׁיִּרְצוּ,

וְגוֹבָה אֶת כְּתֻבָּתָהּ.

וְהָעֵדִים חוֹתְמִין עַל הַגֵּט,

מִפְּנֵי תִקּוּן הָעוֹלָם.

הֶלֵּל הִתְקִין לִפְרוֹזְבּוֹל,

מִפְּנֵי תִקּוּן הָעוֹלָם.

### @11מסכת גיטין פרק ד משנה ד

ד

עֶבֶד שֶׁנִּשְׁבָּה וּפְדָאוּהוּ,

לְשֵׁם עֶבֶד, יִשְׁתַּעְבֵּד,

לְשֵׁם בֶּן חֹרִין, לֹא יִשְׁתַּעְבֵּד.

רַבָּן שִׁמְעוֹן בֶּן גַּמְלִיאֵל אוֹמֵר:

בֵּין כָּךְ וּבֵין כָּךְ, יִשְׁתַּעְבֵּד.

עֶבֶד שֶׁעֲשָׂאוֹ רַבּוֹ אַפּוֹתִיקִי לַאֲחֵרִים וְשִׁחְרְרוֹ,

שׁוּרַת הַדִּין, אֵין הָעֶבֶד חַיָּב כְּלוּם.

אֶלָּא מִפְּנֵי תִקּוּן הָעוֹלָם,

כּוֹפִין אֶת רַבּוֹ וְעוֹשֶׂה אוֹתוֹ בֶן חֹרִין,

וְכוֹתֵב שְׁטָר עַל דָּמָיו.

רַבָּן שִׁמְעוֹן בֶּן גַּמְלִיאֵל אוֹמֵר:

אֵינוּ כוֹתֵב, אֶלָּא מְשַׁחְרֵר.

### @11מסכת גיטין פרק ד משנה ה

ה

מִי שֶׁחֶצְיוֹ עֶבֶד וְחֶצְיוֹ בֶן חֹרִין,

עוֹבֵד אֶת רַבּוֹ יוֹם אֶחָד,

וְאֶת עַצְמוֹ יוֹם אֶחָד.

כְּדִבְרֵי בֵית הֶלֵּל.

בֵּית שַׁמַּי אוֹמְרִים:

תִּקַּנְתֶּם אֶת רַבּוֹ, וְאֶת עַצְמוֹ לֹא תִקַּנְתֶּם.

לִשָּׂא שִׁפְחָה אֵינוּ יָכוֹל, בַּת חֹרִין אֵינוּ יָכוֹל.

יִבָּטֵל?

וַהֲלֹא לֹא נִבְרָא הָעוֹלָם אֶלָּא לְפִרְיָה וְרִבְיָה,

שֶׁנֶּאֱמַר: (יְשַׁעְיָה מה,יח)

"לֹא תֹהוּ בְרָאָהּ, לָשֶׁבֶת יְצָרָהּ"!

אֶלָּא מִפְּנֵי תִקּוּן הָעוֹלָם,

כּוֹפִין אֶת רַבּוֹ וְעוֹשֶׂה אוֹתוֹ בֶן חוֹרִים,

וְכוֹתֵב שְׁטָר עַל חֲצִי דָמָיו.

חָזְרוּ בֵית הֶלֵּל לְהוֹדוֹת כְּדִבְרֵי בֵית שַׁמַּי.

### @11מסכת גיטין פרק ד משנה ו

ו

הַמּוֹכֵר אֶת עַבְדּוֹ לַגּוֹיִם אוֹ לְחוּץ לָאָרֶץ,

יָצָא בֶן חוֹרִין.

אֵין פּוֹדִין אֶת הַשְּׁבוּיִים יָתֵר עַל דְמֵיהֶם,

מִפְּנֵי תִקּוּן הָעוֹלָם.

וְאֵין מַבְרִיחִין אֶת הַשְּׁבוּיִים,

מִפְּנֵי תִקּוּן הָעוֹלָם.

רַבָּן שִׁמְעוֹן בֶּן גַּמְלִיאֵל אוֹמֵר:

מִפְּנֵי תַקָּנַת הַשְּׁבוּיִים.

אֵין לוֹקְחִים סְפָרִים תְּפִלִּין וּמְזוּזוֹת מִן הַגּוֹיִם

יָתֵר עַל דְמֵיהֶם,

מִפְּנֵי תִקּוּן הָעוֹלָם.

### @11מסכת גיטין פרק ד משנה ז

ז

הַמּוֹצִיא אֶת אִשְׁתּוֹ,

מִשֵּׁם שֵׁם רָע, לֹא יַחְזִיר;

מִשֵּׁם נֶדֶר, לֹא יַחְזִיר.

רְבִּי יְהוּדָה אוֹמֵר:

כָּל נֶדֶר שֶׁיָּדְעוּ בוֹ הָרַבִּים, לֹא יַחְזִיר,

וְשֶׁלֹּא יָדְעוּ בוֹ הָרַבִּים, יַחְזִיר.

רְבִּי מֵאִיר אוֹמֵר:

כָּל נֶדֶר שֶׁהוּא צָרִיךְ חֲקִירַת חָכָם, לֹא יַחְזִיר,

וְשֶׁאֵינוּ צָרִיךְ חֲקִירַת חָכָם, יַחְזִיר.

אָמַר רְבִּי אֶלְעָזָר:

לֹא אָסְרוּ זֶה אֶלָּא מִפְּנֵי זֶה.

אָמַר רְבִּי יוֹסֵה בִרְבִּי יְהוּדָה:

מַעֲשֶׂה בְצַיְדָן בְּאֶחָד שֶׁאָמַר לְאִשְׁתּוֹ:

"קֻנָּם שֶׁאֵינִי מְגָרְשִׁיךְ", וְגֵרְשָׁהּ, <מְגָרְשֵׁךְ>

וְהִתִּירוּ לוֹ חֲכָמִין שֶׁיַּחְזִירֶנָּה,

מִפְּנֵי תִקּוּן הָעוֹלָם.

### @11מסכת גיטין פרק ד משנה ח

ח

הַמּוֹצִיא אֶת אִשְׁתּוֹ מִשֵּׁם אַיְלוֹנִית,

רְבִּי יְהוּדָה אוֹמֵר:

לֹא יַחְזִיר.

וַחֲכָמִים אוֹמְרִים:

יַחְזִיר.

נִשֵּׂאת לְאַחֵר וְהָיוּ לָהּ בָּנִים,

וְהִיא תּוֹבַעַת כְּתֻבָּתָהּ,

אָמַר רְבִּי יְהוּדָה:

אוֹמְרִים לָהּ:

"שְׁתִיקוּתִיךְ יָפָה לִיךְ מִדִּבּוּרִיךְ".

### @11מסכת גיטין פרק ד משנה ט

ט

הַמּוֹכֵר אֶת עַצְמוֹ וְאֶת בָּנָיו לַגּוֹי,

אֵין פּוֹדִין אוֹתָן,

אֲבָל פּוֹדִין אֶת הַבָּנִים לְאַחַר מִיתַת אֲבִיהֶן.

הַמּוֹכֵר אֶת שָׂדֵהוּ לַנָּכְרִי וְחָזַר וּלְקָחָהּ מִמֶּנּוּ יִשְׂרָאֵל,

הַלּוֹקֵחַ מֵבִיא בִּכּוּרִים,

מִפְּנֵי תִקּוּן הָעוֹלָם.

## @22פרק ה

### @11מסכת גיטין פרק ה משנה א

א

הַנִּזָּקִין שָׁמִין לָהֶן בָּעִדִּית, <הַנְּזִקִין>

וּבַעַלֵי הַחוֹב בַּבֵּינוֹנִית,

וּכְתֻבַּת אִשָּׁה בַזִּבּוּרִית.

רְבִּי מֵאִיר אוֹמֵר:

אַף כְּתֻבַּת אִשָּׁה בַבֵּינוֹנִית.

### @11מסכת גיטין פרק ה משנה ב

ב

אֵין נִפְרָעִים מִנְּכָסִים מְשֻׁעְבָּדִים

מְקוֹם שֶׁיֵּשׁ נְכָסִים בְּנֵי חֹרִין,

אֲפִלּוּ הֵן הַזִּבּוּרִית.

אֵין נִפְרָעִין מִנִּכְסֵי יְתוֹמִים אֶלָּא מִן הַזִּבּוּרִית.

### @11מסכת גיטין פרק ה משנה ג

ג

אֵין מוֹצִיאִין לְאוֹכֶלֶת הַפֵּרוֹת,

וְלִשְׁבַח הַקַּרְקָעוֹת וְלִמְזוֹן הָאִשָּׁה וְלַבָּנוֹת

מִנְּכָסִים מְשֻׁעְבָּדִים,

מִפְּנֵי תִקּוּן הָעוֹלָם.

הַמּוֹצֵא מְצִיאָה לֹא יִשָּׁבַע, <זאת הוספת המגיה>

מִפְּנֵי תִקּוּן הָעוֹלָם.

### @11מסכת גיטין פרק ה משנה ד

ד

יְתוֹמִים שֶׁסָּמְכוּ אֵצֶל בַּעַל הַבַּיִת,

אוֹ שֶׁמִּנָּה לָהֶן אֲבִיהֶן אַפִּיטְרוֹפּוֹס,

חַיָּב לְעַשֵּׂר פֵּרוֹתֵיהֶן.

אַפִּיטְרוֹפּוֹס שֶׁמִּנָּהוּ אֲבִי יְתוֹמִים, יִשָּׁבַע;

מִנּוּהוּ בֵית דִּין, לֹא יִשָּׁבַע.

אַבָּא שָׁאוּל אוֹמֵר:

חִלּוּף הַדְּבָרִים.

הַמְטַמֵּא וְהַמַדְמָע וְהַמְנַסֵּךְ, <והמדמיע>

שׁוֹגֵג, פָּטוּר,

וּמֵזִיד, חַיָּב.

וְהַכֹּהֲנִים שֶׁפִּגְּלוּ בַמִּקְדָּשׁ מְזִידִים,

חַיָּבִים.

### @11מסכת גיטין פרק ה משנה ה

ה

הֵעִיד רְבִּי יוֹחָנָן בֶּן גֻּדְגְּדָה,

עַל הַחֵרֶשֶׁת שֶׁהִשִּׂיאָהּ אָבִיהָ,

שֶׁהִיא יוֹצָא בַגֵּט.

וְעַל קְטַנָּה בַת יִשְׂרָאֵל שֶׁנִּשֵּׂאת לְכֹהֵן,

שֶׁהִיא אוֹכֶלֶת בִּתְרוּמָה,

וְאִם מֵתָה,

בַּעְלָהּ יוֹרְשָׁהּ.

וְעַל הַמָּרִישׁ הַגָּזוּל שֶׁבְּנָיוֹ בַבִּירָה,

שֶׁיִתֵּן אֶת דָּמָיו,

(מִפְּנֵי תַקָּנַת הַשָּׁבִים.)

וְעַל הַחַטָּאת הַגְּזוּלָה שֶׁלֹּא נוֹדְעָה לָרַבִּים,

שֶׁהִיא מְכַפֶּרֶת,

מִפְּנֵי תִקּוּן הַמִּזְבֵּחַ.

### @11מסכת גיטין פרק ה משנה ו

ו

לֹא הָיָה סִיקְרִיקוֹן בִּיהוּדָה בַהֲרוּגֵי הַמִּלְחָמָה,

מֵהֲרוּגֵי הַמִּלְחָמָה וְהֵילָךְ, יֶשׁ בָּהּ סִיקָרִיקוֹן.

כֵּיצַד?

לָקַח מִן הַסִּיקְרִיקוֹן וְחָזַר וְלָקַח מִבַּעַל הַבַּיִת,

מַקָּחוֹ בָטֵל.

מִבַּעַל הַבַּיִת וְחָזַר וְלָקַח מִן הַסִּיקְרִיקוֹן,

מַקָּחוֹ קַיָּם.

מִן הָאִישׁ וְחָזַר וְלָקַח מִן הָאִשָּׁה,

מַקָּחוֹ בָטֵל.

מִן הָאִשָּׁה וְחָזַר וְלָקַח מִן הָאִישׁ,

מַקָּחוֹ קַיָּם.

זוֹ מִשְׁנָה הָרִאשׁוֹנָה.

וּבֵית דִּין שֶׁלְּאַחֲרֵיהֶם אָמְרוּ:

הַלּוֹקֵחַ מִן הַסִּיקְרִיקוֹן נוֹתֵן לַבְּעָלִים רְבִיעַ.

ז

אֵמָּתַי?

בִּזְמַן שֶׁאֵין בְּיָדָן לִקַּח,

אֲבָל אִם יֵשׁ בְּיָדָן לִקַּח,

הֵן קוֹדְמִין לְכָל אָדָן.

רְבִּי הוֹשִׁיב בֵּית דִּין, וְנִמְנוּ,

שֶׁאִם שָׁהַת לִפְנֵי סִיקְרִיקוֹן שְׁנֵים עָשָׂר חֹדֶשׁ,

כָּל הַקּוֹדֵם וְלוֹקֵחַ נוֹתֵן לַבְּעָלִים רְבִיעַ.

### @11מסכת גיטין פרק ה משנה ז

ח

חֵרֵשׁ רוֹמֵז וְנִרְמָז.

בֶּן בְּתִירָה אוֹמֵר:

קוֹפֵץ וְנִקְפָּץ בַּמִּטַּלְטְלִים.

הַפָּעוֹטוֹת,

מַקָּחָן מַקָּח וּמִמְכָּרָן מִמְכָּר בַּמִּטַּלְטְלִים.

### @11מסכת גיטין פרק ה משנה ח

ט

אֵלּוּ דְבָרִים אָמְרוּ מִפְּנֵי דַרְכֵי שָׁלוֹם:

כֹּהֵן קוֹרֵא רִאשׁוֹן, וְאַחֲרָיו לֵוִי, וְאַחֲרָיו יִשְׂרָאֵל,

מִפְּנֵי דַרְכֵי שָׁלוֹם.

מְעָרְבִין בְּבַיִת יָשָׁן,

מִפְּנֵי דַרְכֵי שָׁלוֹם.

בּוֹר שֶׁהוּא קָרוֹב לָאַמָּה מִתְמַלֵּא רִאשׁוֹן,

מִפְּנֵי דַרְכֵי שָׁלוֹם.

מְצִיאַת חֵרֵשׁ שׁוֹטֶה וְקָטָן יֵשׁ בָּהֶן גָּזֵל,

מִפְּנֵי דַרְכֵי שָׁלוֹם.

רְבִּי יוֹסֵה אוֹמֵר:

גָּזֵל גָּמוּר.

מְצוֹדוֹת חַיָּה וְעוֹפוֹת וְדָגִים יֵשׁ בָּהֶן גָּזֵל,

מִפְּנֵי דַרְכֵי שָׁלוֹם.

רְבִּי יוֹסֵה אוֹמֵר:

גָּזֵל גָּמוּר.

הֶעָנִי הַמְנַקֵּף בְּרֹאשׁ הַזַּיִת,

מַה שֶּׁתַּחְתָּיו גָּזֵל,

מִפְּנֵי דַרְכֵי שָׁלוֹם.

רְבִּי יוֹסֵה אוֹמֵר:

גָּזֵל גָּמוּר.

אֵין מְמַחִים בְּיַד עֲנִיֵּי גוֹיִם בַּלֶּקֶט וּבַשִּׁכְחָה וּבַפֵּאָה,

מִפְּנֵי דַרְכֵי שָׁלוֹם.

### @11מסכת גיטין פרק ה משנה ט

י

מַשְׁאֶלֶת אִשָּׁה לַחֲבֶרְתָּהּ הַחֲשׁוּדָה עַל הַשְּׁבִיעִית

נָפָה וּכְבָרָה וְרֵחַיִם וְתַנּוּר,

אֲבָל לֹא תָבֹר וְלֹא תִטְחַן עִמָּהּ.

אֵשֶׁת חָבֵר מַשְׁאֶלֶת לְאֵשֶׁת עַם הָאָרֶץ נָפָה וּכְבָרָה,

וּבוֹרֶרֶת וְטוֹחֶנֶת וּמַרְקֶדֶת עִמָּהּ,

אֲבָל מִשֶּׁתַּטִּיל אֶת הַמַּיִם,

לֹא תִגַּע אֶצְלָהּ,

שֶׁאֵין מְחַזְּקִים יְדֵי עוֹבְרֵי עֲבֵרָה.

וְכֻלָּם לֹא אָמְרוּ אֶלָּא מִפְּנֵי דַרְכֵי שָׁלוֹם.

וּמְחַזְּקִים יְדֵי גוֹיִם בַּשְּׁבִיעִית,

אֲבָל לֹא יְדֵי יִשְׂרָאֵל.

וְשׁוֹאֲלִין בִּשְׁלוֹמָן,

מִפְּנֵי דַרְכֵי שָׁלוֹם.

## @22פרק ו

### @11מסכת גיטין פרק ו משנה א

א

הָאוֹמֵר:

"הִתְקַבֵּל גֵּט זֶה לְאִשְׁתִּי",

אוֹ:

"הוֹלֵךְ גֵּט זֶה לְאִשְׁתִּי",

אִם רָצָה לְהַחְזִיר, יַחְזִיר.

הָאִשָּׁה שֶׁאָמְרָה:

"הִתְקַבֵּל לִי גִטִּי",

אִם רָצָה לְהַחְזִיר, לֹא יַחְזִיר.

לְפִיכָךְ אִם אָמַר לוֹ הַבַּעַל:

"[אֵי] אֶפְשִׁי שֶׁתְּקַבֵּל לָהּ גִּטָּהּ,

אֶלָּא הוֹלֵךְ וְתֵן לָהּ",

אִם רָצָה לְהַחְזִיר, יַחְזִיר.

רַבָּן שִׁמְעוֹן בֶּן גַּמְלִיאֵל אוֹמֵר:

אַף הָאוֹמֶרֶת:

"טֹל לִי גִטִּי",

אִם רָצָה לְהַחְזִיר, לֹא יַחְזִיר.

### @11מסכת גיטין פרק ו משנה ב

ב

הָאִשָּׁה שֶׁאָמְרָה:

"הִתְקַבֵּל לִי גִטִּי",

צְרִיכָה שְׁתֵּי כִתֵּי עֵדִים:

שְׁנַיִם שֶׁיֹּאמְרוּ "בְּפָנֵינוּ אָמְרָה",

וּשְׁנַיִם שֶׁיֹּאמְרוּ "בְּפָנֵינוּ קִבֵּל וְקָרַע",

אֲפִלּוּ הֵן רִאשׁוֹנִים הֵן הָאַחֲרוֹנִים,

אוֹ אֶחָד מִן הָרִאשׁוֹנִים וְאֶחָד מִן הָאַחֲרוֹנִים,

וְאֶחָד מִצְטָרֵף עִמָּהֶן.

נַעֲרָה מְאֹרָסָה,

הִיא וְאָבִיהָ מְקַבְּלִין גִּטָּהּ.

רְבִּי יְהוּדָה אוֹמֵר:

אֵין שְׁתֵּי יָדַיִם זָכוֹת כְּאַחַת,

אֶלָּא אָבִיהָ מְקַבֵּל גִּטָּהּ בִּלְבַד.

וְכָל שֶׁאֵינָה יְכוּלָה לִשְׁמוֹר אֶת גִּטָּהּ,

אֵינָה צְרִיכָה לְהִתְגָּרֵשׁ.

### @11מסכת גיטין פרק ו משנה ג

ג

קְטַנָּה שֶׁאָמְרָה:

"צֵא הִתְקַבֵּל לִי גִטִּי",

אֵינוּ גֵט עַד שֶׁיַּגִּיע גֵּט עַל יָדָהּ.

לְפִיכָךְ אִם רָצָה הַבַּעַל לְהַחְזִיר, יַחְזִיר,

שֶׁאֵין הַקָּטָן עוֹשֶׂה שָׁלִיחַ.

וְאִם אָמַר לוֹ אָבִיהָ:

"צֵא וְקַבֵּל לְבִתִּי גִטָּהּ",

אִם רָצָה לְהַחְזִיר, לֹא יַחְזִיר.

ד

הָאוֹמֵר:

"תֵּן גֵּט זֶה לְאִשְׁתִּי בִמְקוֹם פְּלוֹנִי",

וּנְתָנוֹ לָהּ בְּמָקוֹם אַחֵר, פָּסוּל.

"הֲרֵי הִיא בְמָקוֹם פְּלוֹנִי",

וּנְתָנוֹ לָהּ בְּמָקוֹם אַחֵר, כָּשֵׁר.

ה

הָאִשָּׁה שֶׁאָמְרָה:

"הִתְקַבֵּל לִי גִטִּי מִמְּקוֹם פְּלוֹנִי",

וְקִבֵּל לָהּ מִמָּקוֹם אַחֵר, פָּסוּל.

רְבִּי אֶלְעָזָר מַכְשִׁיר.

"הָבֵא לִי גִטִּי מִמְּקוֹם פְּלוֹנִי",

וֶהֱבִיאוֹ לָהּ מִמָּקוֹם אַחֵר, כָּשֵׁר.

### @11מסכת גיטין פרק ו משנה ד

ו

"הָבֵא לִי גִטִּי",

אוֹכֶלֶת בִּתְרוּמָה עַד שֶׁיַגִּיע גֵּט עַל יָדָהּ.

"הִתְקַבֵּל לִי גִטִּי",

אֲסוּרָה מִלֹּאכַל בִּתְרוּמָה מִיָּד. <בתרומות>

"הִתְקַבֵּל לִי גִטִּי מִמְּקוֹם פְּלוֹנִי",

אוֹכֶלֶת בִּתְרוּמוֹת עַד שֶׁיַגִּיע גֵּט לְאוֹתוֹ הַמָּקוֹם.

רְבִּי אֶלְעָזָר אוֹסֵר מִיָּד.

### @11מסכת גיטין פרק ו משנה ה

ז

הָאוֹמֵר:

"כִּתְבוּ גֵט וּתְנוּ לְאִשְׁתִּי",

"גָּרְשׁוּהָ",

"כִּתְבוּ אִגֶּרֶת וּתְנוּ לָהּ",

הֲרֵי אֵלּוּ יִכְתְּבוּ וְיִתְּנוּ.

"פִּטְרוּהָ",

"פַּרְנְסוּהָ",

"עֲשׁוּ לָהּ כְּנִמוֹס",

"עֲשׁוּ לָהּ כָּרָאוּי",

לֹא אָמַר כְּלוּם.

בָּרִאשׁוֹנָה הָיוּ אוֹמְרִין:

הַיּוֹצֵא בַקּוֹלָר וְאָמַר:

"כִּתְבוּ גֵט וּתְנוּ לְאִשְׁתִּי",

הֲרֵי אֵלּוּ יִכְתְּבוּ וְיִתְּנוּ.

חָזְרוּ לוֹמַר:

אַף הַמַפְרִישׁ וְהַיּוֹצֵא בִשְׁיָרָא.

רְבִּי שִׁמְעוֹן הַשֵּׁזוּרִי אוֹמֵר:

אַף הַמְסֻכָּן.

### @11מסכת גיטין פרק ו משנה ו

ח

מִי שֶׁהָיָה מֻשְׁלָךְ בַּבּוֹר, וְאָמַר:

"כָּל הַשּׁוֹמֵעַ אֶת קוֹלִי יִכְתֹּב גֵּט לְאִשְׁתִּי",

הֲרֵי אֵלּוּ יִכְתְּבוּ וְיִתְּנוּ.

הַבָּרִיא שֶׁאָמַר:

"כִּתְבוּ גֵט וּתְנוּ לְאִשְׁתִּי",

וְרָצָה לְשַׂחֶק בָּהּ.

מַעֲשֶׂה בְּבָרִיא שֶׁאָמַר:

"כִּתְבוּ גֵט וּתְנוּ לְאִשְׁתִּי",

וְעָלָה לְרֹאשׁ הַגַּג וְנָפַל וּמֵת,

אָמַר רַבָּן שִׁמְעוֹן בֶּן גַּמְלִיאֵל:

אָמְרוּ חֲכָמִים:

אִם מֵעַצְמוֹ נָפַל, הֲרֵי זֶה גֵט;

אִם הָרוּח דְּחָיַתּוּ, אֵינוּ גֵט.

### @11מסכת גיטין פרק ו משנה ז

ט

אָמַר לִשְׁנַיִם:

"תְּנוּ גֵט לְאִשְׁתִּי",

אוֹ לִשְׁלֹשָׁה:

"כִּתְבוּ גֵט וּתְנוּ לְאִשְׁתִּי",

הֲרֵי אֵלּוּ יִכְתְּבוּ וְיִתְּנוּ.

אָמַר לִשְׁלֹשָׁה:

"תְּנוּ גֵט לְאִשְׁתִּי",

יֹאמְרוּ לַאֲחֵרִים "כְּתֹבוּ",

מִפְּנֵי שֶׁעֲשָׂאָן בֵּית דִּין.

דִּבְרֵי רְבִּי מֵאִיר.

זוֹ הֲלָכָה שָׁלַח חֲנַנְיָה אִישׁ אוֹנוֹ מִבֵּית הָאֲסוּרִין:

מְקֻבָּל אֲנִי בְאוֹמֵר לִשְׁלֹשָׁה:

"תְּנוּ גֵט לְאִשְׁתִּי",

שֶׁיֹּאמְרוּ לַאֲחֵרִין "כְּתֹבוּ",

מִפְּנֵי שֶׁעֲשָׂאָן בֵּית דִּין.

אָמַר רְבִּי יוֹסֵה:

נוּמִינוּ לַשָּׁלִיחַ:

אַף אָנוּ מְקֻבָּלִין,

שֶׁאֲפִלּוּ אָמַר בְּבֵית דִּין הַגָּדוֹל שֶׁבִּירוּשָׁלַיִם:

"תְּנוּ גֵט לְאִשְׁתִּי",

שֶׁיִּלְמְדוּ וְיִכְתְּבוּ וְיִתְּנוּ לָהּ.

אָמַר לַעֲשָׂרָה:

"תְּנוּ גֵט לְאִשְׁתִּי",

אֶחָד כּוֹתֵב וּשְׁנַיִם חוֹתְמִים;

"כֻּלְּכֶם כְּתֹבוּ",

אֶחָד כּוֹתֵב וְכֻלָּם חוֹתְמִין;

לְפִיכָךְ אִם מֵת אֶחָד מֵהֶן,

הֲרֵי הַגֵּט בָּטֵל.

## @22פרק ז

### @11מסכת גיטין פרק ז משנה א

א

מִי שֶׁאֲחָזוֹ קֻרְדְּיָקוֹס, וְאָמַר:

"כִּתְבוּ גֵט לְאִשְׁתִּי",

לֹא אָמַר כְּלוּם.

אָמַר:

"כִּתְבוּ גֵט לְאִשְׁתִּי",

וַאֲחָזוֹ קֻרְדְּיָקוֹס,

חָזַר וְאָמַר:

"אַל תִּכְתְּבוּ",

אֵין דְּבָרָיו הָאַחֲרוֹנִים כְּלוּם.

נִשְׁתַּתַּק, אָמְרוּ לוֹ:

"נִכְתֹּב גֵּט לְאִשְׁתָּךְ?"

וְהִרְכִּין בְּרֹאשׁוֹ,

בּוֹדְקִין אוֹתוֹ שְׁלֹשָׁה פְעָמִים.

אִם אָמַר עַל לָאו "לָאו", וְעַל הִן "הִן",

הֲרֵי אֵלּוּ יִכְתְּבוּ וְיִתְּנוּ.

### @11מסכת גיטין פרק ז משנה ב

ב

אָמְרוּ לוֹ:

"נִכְתֹּב גֵּט לְאִשְׁתָּךְ?"

אָמַר לָהֶן:

"כְּתֹבוּ!"

אָמְרוּ לַסּוֹפֵר וְכָתַב, <וכתבו>

וְלָעֵדִים וְחָתְמוּ,

אַף עַל פִּי שֶׁכְּתָבוּהוּ וַחֲתָמוּהוּ, וּנְתָנוּהוּ לוֹ,

וְחָזַר וּנְתָנוֹ לָהּ,

הֲרֵי הַגֵּט בָּטֵל,

עַד שֶׁיֹּאמַר לַסּוֹפֵר "כְּתֹב!"

וְלָעֵדִים "חֲתֹמוּ!"

### @11מסכת גיטין פרק ז משנה ג

ג

"הֲרֵי זֶה גִטִּיךְ אִם מַתִּי",

"זֶה גִטִּיךְ [אִם מַתִּי] מֵחֳלִי זֶה",

"זֶה גִטִּיךְ לְאַחַר מִיתָתִי",

לֹא אָמַר כְּלוּם.

"מֵהַיּוֹם אִם מַתִּי",

"מֵעַכְשָׁיו אִם מַתִּי",

הֲרֵי זֶה גֵט.

"מֵהַיּוֹם לְאַחַר מִיתָתִי",

אֵינוּ גֵט,

וְאִם מֵת, חוֹלֶצֶת וְלֹא מִתְיַבֶּמֶת.

ד

"הֲרֵי זֶה גִטִּיךְ מֵהַיּוֹם אִם מַתִּי מֵחֳלִי זֶה",

וְעָמַד וְהָלַךְ בַּשּׁוּק, וְחָלָה וּמֵת,

אוֹמְדִים אוֹתוֹ: <עוֹמְדִים>

אִם מֵחֲמַת הַחֹלִי הָרִאשׁוֹן מֵת,

הֲרֵי זֶה גֵט,

וְאִם לָאו, אֵינוּ גֵט.

### (@11מסכת גיטין פרק ז משנה ד)

לֹא תִתְיַחֵד עִמּוֹ אֶלָּא בִפְנֵי עֵדִים,

אֲפִלּוּ עֶבֶד, אֲפִלּוּ שִׁפְחָה,

חוּץ מִשִּׁפְחָתָהּ, מִפְּנֵי שֶׁלִּבָּהּ גַּס בְּשִׁפְחָתָהּ.

מַה הִיא בְאוֹתָן הַיָּמִים?

רְבִּי יְהוּדָה אוֹמֵר:

כְּאֵשֶׁת אִישׁ לְכָל דָּבָר.

וּרְבִּי יוֹסֵה אוֹמֵר:

מְגֹרֶשֶׁת וְאֵינָה מְגֹרֶשֶׁת.

### @11מסכת גיטין פרק ז משנה ה

ה

"הֲרֵי זֶה גִטִּיךְ, עַל מְנָת שֶׁתִּתְּנִי לִי מָאתַיִם זוּז",

הֲרֵי זוֹ מְגֹרֶשֶׁת וְתִתֵּן.

"עַל מְנָת שֶׁתִּתְּנִי לִי מִכָּן וְעַד שְׁלֹשִׁים יוֹם",

נָתְנָה לּוֹ בְתוֹךְ שְׁלֹשִׁים יוֹם,

מְגֹרֶשֶׁת,

וְאִם לָאו, אֵינָה מְגֹרֶשֶׁת.

אָמַר רַבָּן שִׁמְעוֹן בֶּן גַּמְלִיאֵל:

מַעֲשֶׂה בְצַיְדָן בְּאֶחָד שֶׁאָמַר לְאִשְׁתּוֹ:

"הֲרֵי זֶה גִטִּיךְ עַל מְנָת שֶׁתִּתְּנִי לִי אִסְטְלִיתִי",

וְאָבְדָה אִסְטְלִיתוֹ,

אָמְרוּ חֲכָמִים:

תִּתֶּן לוֹ אֶת דָּמֶיהָ.

### @11מסכת גיטין פרק ז משנה ו

ו

"הֲרֵי זֶה גִטִּיךְ,

עַל מְנָת שֶׁתְּשַׁמְּשִׁי אֶת אַבָּא",

וְ"עַל מְנָת שֶׁתָּנִיקִי אֶת בְּנִי",

וְכַמָּה הִיא מְנִיקַתּוּ?

שְׁתֵּי שָׁנִים.

רְבִּי יְהוּדָה אוֹמֵר: <יודה>

שְׁמוֹנָה עָשָׂר חֹדֶשׁ.

מֵת הַבֵּן אוֹ שֶׁמֵּת הָאָב,

הֲרֵי זֶה גֵט.

ז

"עַל מְנָת שֶׁתְּשַׁמְּשִׁי אֶת אַבָּא שְׁתֵּי שָׁנִים",

וְ"עַל מְנָת שֶׁתָּנִיקִי אֶת בְּנִי שְׁתֵּי שָׁנִים",

מֵת הַבֵּן, אוֹ שֶׁאָמַר הָאָב:

"אֵי אֶפְשִׁי שֶׁתְּשַׁמְּשֵׁנִי",

שֶׁלֹּא בְהַקְפָּדָה, אֵינוּ גֵט.

רַבָּן שִׁמְעוֹן בֶּן גַּמְלִיאֵל אוֹמֵר:

כָּזֶה גֵט.

כְּלָל אָמַר רַבָּן שִׁמְעוֹן בֶּן גַּמְלִיאֵל:

כָּל עַכָּבָא שֶׁאֵינָה מִמֶּנָּה,

הֲרֵי זֶה גֵט.

### @11מסכת גיטין פרק ז משנה ז

ח

"הֲרֵי זֶה גִטִּיךְ,

אִם לֹא בָאתִי מִכָּן וְעַד שְׁלֹשִׁים יוֹם."

הָיָה הוֹלֵךְ מִיהוּדָה לַגָּלִיל,

הִגִּיעַ לְאַנְטִיפַּטְרוֹס וְחָזַר, <לְאַנְטִיפְטְרוֹס>

בָּטַל הַתְּנַי.

"הֲרֵי זֶה גִטִּיךְ,

אִם לֹא בָאתִי מִכָּן וְעַד שְׁלֹשִׁים יוֹם."

הָיָה הוֹלֵךְ מִגָּלִיל לִיהוּדָה,

וְהִגִּיעַ לִכְפַר עָתְנִי וְחָזַר,

בָּטַל הַתְּנַי.

"הֲרֵי זֶה גִטִּיךְ,

אִם לֹא בָאתִי מִכָּן וְעַד שְׁלֹשִׁים יוֹם."

הָיָה הוֹלֵךְ לִמְדִינַת הַיָּם,

הִגִּיעַ לְעַכּוֹ וְחָזַר,

בָּטַל הַתְּנַי.

"הֲרֵי זֶה גִטִּיךְ,

כָּל זְמַן שֶׁאֶעֱבֹר מִכְּנֶגֶד פָּנַיִךְ שְׁלֹשִׁים יוֹם." <פָּנֶיךָ>

הָיָה הוֹלֵךְ וּבָא, הוֹלֵךְ וּבָא,

הוֹאִיל וְלֹא נִתְיַחַד עִמָּהּ,

הֲרֵי זֶה גֵט.

### @11מסכת גיטין פרק ז משנה ח

ט

"הֲרֵי זֶה גִטִּיךְ,

אִם לֹא בָאתִי מִכָּן וְעַד שְׁנֵים עָשָׂר חֹדֶשׁ."

מֵת בְּתוֹךְ שְׁנֵים עָשָׂר חֹדֶשׁ,

אֵינוּ גֵט.

"מֵעַכְשָׁו,

אִם לֹא בָאתִי מִכָּן וְעַד שְׁנֵים עָשָׂר חֹדֶשׁ."

מֵת בְּתוֹךְ שְׁנֵים עָשָׂר חֹדֶשׁ,

הֲרֵי זֶה גֵט.

### @11מסכת גיטין פרק ז משנה ט

י

"אִם לֹא בָאתִי מִכָּן וְעַד שְׁנֵים עָשָׂר חֹדֶשׁ,

כִּתְבוּ גֵט וּתְנוּ לְאִשְׁתִּי!"

כָּתְבוּ בְתוֹךְ שְׁנֵים עָשָׂר חֹדֶשׁ,

וְנָתְנוּ בְתוֹךְ שְׁנֵים עָשָׂר חֹדֶשׁ,

אֵינוּ גֵט.

"כִּתְבוּ וּתְנוּ גֵט לְאִשְׁתִּי,

אִם לֹא בָאתִי מִכָּן וְעַד שְׁנֵים עָשָׂר חֹדֶשׁ",

כָּתְבוּ בְתוֹךְ שְׁנֵים עָשָׂר,

וְנָתְנוּ לְאַחַר שְׁנֵים עָשָׂר,

אֵינוּ גֵט.

רְבִּי יוֹסֵה אוֹמֵר:

כָּזֶה גֵט.

כָּתְבוּ לְאַחַר שְׁנֵים עָשָׂר חֹדֶשׁ,

וְנָתְנוּ לְאַחַר שְׁנֵים עָשָׂר חֹדֶשׁ, וּמֵת.

אִם גֵּט קָדַם לַמִּיתָה, הֲרֵי זֶה גֵט,

וְאִם מִיתָה קָדְמָה לַגֵּט, אֵינוּ גֵט.

וְאִם אֵינוּ יָדוּעַ,

זוֹ הִיא שֶׁאָמָרוּ:

מְגֹרֶשֶׁת וְאֵינָה מְגֹרֶשֶׁת.

## @22פרק ח

### @11מסכת גיטין פרק ח משנה א

א

הַזּוֹרֵק גֵּט לְאִשְׁתּוֹ,

וְהִיא בְּתוֹךְ בֵּיתָהּ אוֹ בְתוֹךְ חֲצֵרָהּ,

הֲרֵי זוֹ מְגֹרֶשֶׁת.

זְרָקוֹ לָהּ בְּתוֹךְ בֵּיתוֹ אוֹ לְתוֹךְ חֲצֵרוֹ,

אֲפִלּוּ הוּא עִמָּהּ בַּמִּטָּה,

אֵינָה מְגֹרֶשֶׁת.

לְתוֹךְ חֵיקָהּ אוֹ לְתוֹךְ קְלְָתָהּ,

הֲרֵי זוֹ מְגֹרֶשֶׁת.

### (@11מסכת גיטין פרק ח משנה ב)

אָמַר לָהּ:

"כִּנְסִי שְׁטָר חוֹב זֶה",

אוֹ שֶׁמְּצָאַתּוּ מֵאֲחוֹרָיו,

קוֹרָא, וַהֲרֵי הוּא גִּטָּהּ, <קוֹרֵא>

אֵינוּ גֵט, עַד שֶׁיֹּאמַר לָהּ "הֲרֵי הוּא גִטִּיךְ".

נָתַן בְּיָדָהּ וְהִיא יְשֵׁנָה,

נֵעוֹרָה, קוֹרָא, וַהֲרֵי הוּא גִּטָּהּ,

אֵינוּ גֵט, עַד שֶׁיֹּאמַר לָהּ "הוּא גִטִּיךְ".

הָיְתָה עוֹמֶדֶת בִּרְשׁוּת הָרַבִּים וּזְרָקוֹ לָהּ,

קָרוֹב לָהּ, מְגֹרֶשֶׁת,

קָרוֹב לוֹ, אֵינָה מְגֹרֶשֶׁת,

מַחְצָה לְמַחְצָה, מְגֹרֶשֶׁת וְאֵינָה מְגֹרֶשֶׁת.

### @11מסכת גיטין פרק ח משנה ג

ב

וְכֵן לְעִנְיַן הַקִּדּוּשִׁין וּלְעִנְיַן הַחוֹב.

אָמַר לוֹ בַעַל חוֹבוֹ "זְרֹק לִי חוֹבִי!"

וּזְרָקוֹ לוֹ,

קָרוֹב לַמַּלֹוֶה, זָכָה הַלֹוֶה,

קָרוֹב לַלֹוֶה, הַלֹוֶה חַיָּב,

מַחְצָה לְמַחְצָה, שְׁנֵיהֶן יַחֲלֹקוּ.

הָיְתָה עוֹמֶדֶת בְּרֹאשׁ הַגַּג וּזְרָקוֹ לָהּ,

כֵּיוָן שֶׁהִגִּיעַ לַאֲוֵיר הַגַּג,

הֲרֵי זוֹ מְגֹרֶשֶׁת.

הוּא מִלְּמַעְלָן וְהִיא מִלְּמַטָּן וּזְרָקוֹ לָהּ,

כֵּיוָן שֶׁיָּצָא מֵרְשׁוּת הַגַּג,

וְנִמְחַק אוֹ נִשְׂרַף,

הֲרֵי זוֹ מְגֹרֶשֶׁת.

### @11מסכת גיטין פרק ח משנה ד

ד

בֵּית שַׁמַּי אוֹמְרִים:

פּוֹטֵר הוּא אָדָם אֶת אִשְׁתּוֹ בְגֵט יָשָׁן.

וּבֵית הֶלֵּל אוֹסְרִין.

וְאֵי זֶה הוּא גֵט יָשָׁן?

כָּל שֶׁנִּתְיַחַד עִמָּהּ מֵאַחַר שֶׁכְּתָבוֹ לָהּ.

### @11מסכת גיטין פרק ח משנה ה

ה

כָּתַב לְשֵׁם מַלְכוּת שֶׁאֵינָה הוֹגֶנֶת,

לְשֵׁם מַלְכוּת מָדַי, וּלְשֵׁם מַלְכוּת יָוָן,

לְבִנְיַן הַבַּיִת, וּלְחָרְבַּן הַבַּיִת;

הָיָה בַמִּזְרָח וְכָתַב "בַּמַּעֲרָב",

בַּמַּעֲרָב וְכָתַב "בַּמִּזְרָח",

תֵּצֵא מִזֶּה וּמִזֶּה,

צְרִיכָה גֵט מִזֶּה וּמִזֶּה.

וְאֵין לָהּ כְּתֻבָּה, וְלֹא פֵרוֹת,

וְלֹא מְזוֹנוֹת, וְלֹא בְלָיוֹת עַל זֶה וְעַל זֶה.

וְאִם נָטְלָה מִזֶּה וּמִזֶּה, תַּחְזִיר.

וְהַוָּלֶד מַמְזֵר מִזֶּה וּמִזֶּה.

לֹא זֶה וָזֶה מִטַּמִּין לָהּ.

וְלֹא זֶה וָזֶה זַכָּאִים לֹא בִמְצִיאָתָהּ,

וְלֹא בְמַעֲשֵׂה יָדֶיהָ, וְלֹא בְהֶפֶר נְדָרֶיהָ.

הָיְתָה בַת יִשְׂרָאֵל, נִפְסָלָה מִן הַכְּהֻנָּה,

וּבַת לֵוִי, מִן הַמַּעֲשֵׂר,

וּבַת כֹּהֵן, מִן הַתְּרוּמָה.

אֵין יוֹרְשָׁיו שֶׁלָּזֶה וְיוֹרְשָׁיו שֶׁלָּזֶה יוֹרְשִׁין כְּתֻבָּתָהּ.

מֵתוּ,

אֶחָיו שֶׁלָּזֶה וְאֶחָיו שֶׁלָּזֶה חוֹלְצִים וְלֹא מְיַבְּמִים.

שִׁנָּה שְׁמוֹ וּשְׁמָהּ, וְשֵׁם עִירוֹ וְשֵׁם עִירָהּ,

תֵּצֵא מִזֶּה וּמִזֶּה,

וְכָל הַדְּרָכִים הָאֵלּוּ בָּהּ.

### @11מסכת גיטין פרק ח משנה ו

ו

כָּל הָעֲרָיוֹת שֶׁאָמְרוּ:

צָרוֹתֵיהֶן מֻתָּרוֹת,

הָלְכוּ הַצָּרוֹת הָאֵלּוּ וְנִשְּׂאוּ,

וְנִמְצְאוּ אֵלּוּ אַיְלוֹנִיּוֹת,

תֵּצֵא מִזֶּה וּמִזֶּה,

וְכָל הַדְּרָכִים הָאֵלּוּ בָּהּ.

### @11מסכת גיטין פרק ח משנה ז

ז

הַכּוֹנֵס אֶת יְבִמְתּוֹ,

וְהָלְכָה צָרָתָהּ וְנִשֵּׂאת לְאַחֵר,

נִמְצֵאת זוֹ שֶׁהִיא אַיְלוֹנִית,

תֵּצֵא מִזֶּה וּמִזֶּה,

וְכָל הַדְּרָכִים הָאֵלּוּ בָּהּ.

### @11מסכת גיטין פרק ח משנה ח

ח

כָּתַב הַסּוֹפֵר [גֵּט לָאִישׁ וְשׁוֹבָר לָאִשָּׁה],

וְטָעָה וְנָתַן גֵּט לָאִשָּׁה וְהַשּׁוֹבָר לָאִישׁ,

וְנָתְנוּ זֶה לָזֶה,

לְאַחַר זְמַן הֲרֵי הַגֵּט יוֹצֵא מִיַּד הָאִישׁ,

וְהַשּׁוֹבָר מִיַּד הָאִשָּׁה,

תֵּצֵא מִזֶּה וּמִזֶּה,

וְכָל הַדְּרָכִים הָאֵלּוּ בָּהּ.

ט

רְבִּי אֶלְעָזָר אוֹמֵר:

אִם עַל אֲתַר (זְמַן) יָצָא,

אֵין זֶה גֵט,

אִם לְאַחַר זְמַן יָצָא,

הֲרֵי זֶה גֵט,

שֶׁלֹּא הַכֹּל מִן הָרִאשׁוֹן לְאַבֵּד זְכוּתוֹ שֶׁלַּשֵּׁנִי.

י

כָּתַב לְגָרֵשׁ אֶת אִשְׁתּוֹ וְנִמְלַךְ,

בֵּית שַׁמַּי אוֹמְרִים:

פְּסָלָהּ מִן הַכְּהֻנָּה.

וּבֵית הֶלֵּל אוֹמְרִים:

אַף עַל פִּי שֶׁנְּתָנוֹ לָהּ עַל תְּנַי,

וְלֹא נֶעֱשָׂה תְנַי,

לֹא פְסָלָהּ מִן הַכְּהֻנָּה.

### @11מסכת גיטין פרק ח משנה ט

יא

הַמְגָרֵשׁ אֶת אִשְׁתּוֹ וְלָנָה עִמּוֹ בַפָּנְדְּקִי,

בֵּית שַׁמַּי אוֹמְרִים:

אֵינָה צְרִיכָה הֵימֶנּוּ גֵט שֵׁנִי.

וּבֵית הֶלֵּל אוֹמְרִים:

צְרִיכָה מִמֶּנּוּ גֵט שֵׁנִי.

אֶמָּתַי?

בִּזְמַן שֶׁגֵּרְשָׁהּ מִן הַנִּשּׂוּאִים.

וּמוֹדִים בְּנִתְגָּרְשָׁה מִן הָאֵרוּסִים,

שֶׁאֵינָהּ צְרִיכָה מִמֶּנּוּ גֵט שֵׁנִי,

מִפְּנֵי שֶׁאֵין לִבּוֹ גַס בָּהּ.

כְּנָסָהּ בְּגֵט קֵרֵחַ,

תֵּצֵא מִזֶּה וּמִזֶּה,

וְכָל הַדְּרָכִים הָאֵלּוּ בָּהּ.

### @11מסכת גיטין פרק ח משנה י

יב

גֵּט קֵרֵחַ,

הַכֹּל מַשְׁלִימִים עָלָיו.

כְּדִבְרֵי בֶן נַנָּס. <נָנָס>

וּרְבִּי עֲקִיבָה אוֹמֵר:

אֵין מַשְׁלִימִין עָלָיו

אֶלָּא הַקְּרוֹבִים הָרְאוּיִים לְהָעִיד בְּמָקוֹם אַחֵר.

אֵי זֶה הוּא גֵט קֵרֵחַ?

כָּל שֶׁקְּשָׁרָיו מְרֻבִּים מֵעֵדָיו.

## @22פרק ט

### @11מסכת גיטין פרק ט משנה א

א

הַמְגָרֵשׁ אֶת אִשְׁתּוֹ וְאָמַר לָהּ:

"הֲרֵי אַתְּ מֻתֶּרֶת לְכָל אָדָם אֶלָּא לְאִישׁ פְּלוֹנִי",

רְבִּי אֱלִיעֶזֶר מַתִּיר,

וַחֲכָמִים אוֹסְרִין.

כֵּיצַד יַעֲשֶׂה?

יִטְּלֶנּוּ מִמֶּנָּה וְיַחְזֹר וְיִתְּנֶנּוּ לָהּ, וְיֹאמַר לָהּ:

"הֲרֵי אַתְּ מֻתֶּרֶת לְכָל אָדָן."

אִם כְּתָבוֹ בְתוֹכוֹ,

אַף עַל פִּי שֶׁחָזַר וּמְחָקוֹ, פָּסוּל.

### @11מסכת גיטין פרק ט משנה ב

ב

"הֲרֵי אַתְּ מֻתֶּרֶת לְכָל אָדָם,

אֶלָּא לְאַבָּא וּלְאָבִיךְ", "לְאַחַי וּלְאַחַיִךְ",

לָעֶבֶד וְלַנָּכְרִי,

וּלְכָל מִי שֶׁאֵין לָהּ עָלָיו קִדּוּשִׁים,

כָּשֵׁר.

"הֲרֵי אַתְּ מֻתֶּרֶת לְכָל אָדָם, אֶלָּא..."

אַלְמָנָה לְכֹהֵן גָּדוֹל,

גְּרוּשָׁה וַחֲלוּצָה לְכֹהֵן הֶדְיוֹט,

מַמְזֶרֶת וּנְתִינָה לְיִשְׂרָאֵל,

וּבַת יִשְׂרָאֵל לַמַּמְזֵר וְלַנָּתִין,

וּלְכָל מִי שֶׁיֶּשׁ לָהּ עָלָיו קִדּוּשִׁים אֲפִלּוּ בַעֲבֵרָה,

פָּסוּל.

### @11מסכת גיטין פרק ט משנה ג

ג

גּוּפוֹ שֶׁלַּגֵּט:

"הֲרֵי אַתְּ מֻתֶּרֶת לְכָל אָדָם".

רְבִּי יְהוּדָה אוֹמֵר: <יודה>

"וְדֵין דִּי יֶהֱוֵי לִיךְ מִנִּי,

סֵפֶר תִּרּוּכִין וְאִגֶּרֶת שִׁבּוּקִין,

לִמְהָךְ לְהִתְנַסְבָה לְכָל גְּבַר דִּי תִצְבְּיִין".

גּוּפוֹ שֶׁלְּגֵט שַׁחְרוּר:

"הֲרֵי אַתָּה בֶּן חוֹרִי, <את>

הֲרֵי אַתָּה שֶׁלְּעַצְמָךְ". <את>

### @11מסכת גיטין פרק ט משנה ד

ד

שְׁלֹשָׁה גִטִּים פְּסוּלִים,

וְאִם נִשֵּׂאת, הַוָּלֶד כָּשֵׁר:

כָּתַב בִּכְתַב יָדוֹ וְאֵין עָלָיו עֵדִים,

וְשֶׁעָלָיו עֵדִים וְאֵין בּוֹ זְמַן,

יֶשׁ בּוֹ זְמַן וְאֵין בּוֹ אֶלָּא עֵד אֶחָד,

אֵלּוּ שְׁלֹשָׁה גִטִּים פְּסוּלִים,

וְאִם נִשֵּׂאת, הַוָּלֶד כָּשֵׁר.

ה

רְבִּי אֱלִיעֶזֶר אוֹמֵר:

אַף עַל פִּי שֶׁאֵין עָלָיו עֵדִים,

אֶלָּא שֶׁנְּתָנוֹ לָהּ בִּפְנֵי עֵדִים,

כָּשֵׁר,

וְגוֹבָה מִנְּכָסִים מְשֻׁעְבָּדִים,

שֶׁאֵין הָעֵדִים חוֹתְמִין עַל הַגֵּט

אֶלָּא מִפְּנֵי תִקּוּן הָעוֹלָם.

### @11מסכת גיטין פרק ט משנה ה

ו

שְׁנַיִם שֶׁשִּׁלְּחוּ שְׁנֵי גִטִּים שָׁוִים וְנִתְעָרְבוּ,

נוֹתֵן שְׁנֵיהֶן לָזוֹ וּשְׁנֵיהֶן לָזוֹ.

לְפִיכָךְ אִם אָבַד אֶחָד מֵהֶן,

הֲרֵי הַשֵּׁנִי בָטֵל.

ז

חֲמִשָּׁה שֶׁכָּתְבוּ כְלָל בְּתוֹךְ הַגֵּט:

"אִישׁ פְּלוֹנִי מְגָרֵשׁ אֶת פְּלָנִית,

וּפְלוֹנִי לִפְלָנִית", <לפלונית>

וְהָעֵדִים מִלְּמַטָּה,

כֻּלָּן כְּשֵׁרִים, וְיִנָּתֵן לְכָל אַחַת וְאַחַת.

הָיָה כוֹתֵב טֹפֶס לְכָל אַחַת וְאַחַת, <אחד ואחד>

וְהָעֵדִים מִלְּמַטָּן,

אֶת שֶׁהָעֵדִים נִקְרִים עִמּוֹ, כָּשֵׁר.

### @11מסכת גיטין פרק ט משנה ו

ח

שְׁנֵי גִטִּין שֶׁכְּתָבָן זֶה בְצַד זֶה,

שְׁנֵי עֵדִים עִבְרִים בָּאִין מִתַּחַת זֶה לְתַחַת זֶה,

שְׁנֵי עֵדִים יְוָנִים בָּאִין מִתַּחַת זֶה לְתַחַת זֶה;

אֶת שֶׁהָעֵדִים הָרִאשׁוֹנִים נִקְרִים עִמּוֹ,

כָּשֵׁר.

עֵד אֶחָד עִבְרִי וְעֵד אֶחָד יְוָנִי,

עֵד אֶחָד יְוָנִי וְעֵד אֶחָד עִבְרִי,

בָּאִין מִתַּחַת זֶה לְתַחַת זֶה,

שְׁנֵיהֶן פְּסוּלִין.

### @11מסכת גיטין פרק ט משנה ז

ט

שִׁיֵּר מִקְצָת הַגֵּט וּכְתָבוֹ בַדַּף הַשֵּׁנִי, וְהָעֵדִים מִלְּמַטָּן,

כָּשֵׁר.

כָּתְבוּ הָעֵדִים בְּרֹאשׁ הַדַּף, מִן הַצַּד אוֹ מִן אַחֲרָיו,

בְּגֵט פָּשׁוּט, פָּסוּל.

הִקִּיף רֹאשׁוֹ שֶׁלָּזֶה בְּצַד רֹאשׁוֹ שֶׁלָּזֶה וְהָעֵדִים בָּאֶמְצַע, שְׁנֵיהֶם פְּסוּלִין.

רֹאשׁוֹ שֶׁלָּזֶה לְצַד סוֹפוֹ שֶׁלָּזֶה,

וְהָעֵדִים מִלְּמַטָּן,

אֶת שֶׁהָעֵדִים נִקְרִים בְּסוֹפוֹ, כָּשֵׁר.

### @11מסכת גיטין פרק ט משנה ח

י

גֵּט שֶׁכְּתָבוֹ עִבְרִית וְעֵדָיו יְוָנִים,

יְוָנִית וְעֵדָיו עִבְרִים,

עֵד אֶחָד עִבְרִי וְעֵד אֶחָד יְוָנִי,

עֵד אֶחָד יְוָנִי וְעֵד אֶחָד עִבְרִי,

כָּשֵׁר.

כָּתַב הַסּוֹפֵר וְעֵד, כָּשֵׁר.

"אִישׁ פְּלוֹנִי עֵד", כָּשֵׁר.

"בֶּן אִישׁ פְּלוֹנִי עֵד", כָּשֵׁר.

"אִישׁ פְּלוֹנִי בֶּן אִישׁ פְּלוֹנִי",

וְלֹא כָתַב "עֵד", כָּשֵׁר.

כָּתַב חֲנִיכָתוֹ וַחֲנִיכָתָהּ, כָּשֵׁר.

כָּךְ הָיוּ בְקִיֵּי הַדַּעַת שֶׁבִּירוּשָׁלַיִם כּוֹתְבִין.

גֵּט מְעֻשֶּׂה, <מעוסה>

בְּיִשְׂרָאֵל כָּשֵׁר וּבַגּוֹיִם פָּסוּל.

וְהַגּוֹיִם חוֹבְטִים אוֹתוֹ וְאוֹמְרִים לוֹ: <ובגוים>

"עֲשֵׂה מַה שֶּׁיִּשְׂרָאֵל אוֹמְרִין לָךְ",

וְכָשֵׁר.

### @11מסכת גיטין פרק ט משנה ט

יא

יָצָא שְׁמָהּ בְּעִיר "מְקֻדֶּשֶׁת", הֲרֵי זוֹ מְקֻדֶּשֶׁת,

"מְגֹרֶשֶׁת", הֲרֵי זוֹ מְגֹרֶשֶׁת,

וּבִלְבַד שֶׁלֹּא יְהֵא שָׁם מִתְלָא. <מותלא. וכך כל פעם>

וְאֵיזוֹ הִיא מִתְלָא?

גֵּרַשׁ אִישׁ פְּלוֹנִי אֶת אִשְׁתּוֹ עַל תְּנַי,

זָרַק לָהּ קִדּוּשֶׁיהָ, סָפֵק קָרוֹב לָהּ, סָפֵק קָרוֹב לוֹ,

זוֹ הִיא מִתְלָא.

### (@11מסכת גיטין פרק ט משנה י)

בֵּית שַׁמַּי אוֹמְרִים:

לֹא יְגָרֵשׁ אָדָם אֶת אִשְׁתּוֹ,

אֶלָּא אִם כֵּן מָצָא בָהּ עֶרְוַת דָּבָר, שֶׁנֶּאֱמַר: (דְּבָרִים כד,א)

"כִּי מָצָא בָהּ עֶרְוַת דָּבָר".

בֵּית הֶלֵּל אוֹמְרִים:

אֲפִלּוּ הִקְדִּיחָה תַבְשִׁילוֹ, שֶׁנֶּאֱמַר: (דְּבָרִים כד,א)

"כִּי מָצָא בָהּ עֶרְוַת דָּבָר".

וּרְבִּי עֲקִיבָה אוֹמֵר:

אֲפִלּוּ מָצָא אַחֶרֶת נָוָה מִמֶּנָּה, שֶׁנֶּאֱמַר: (דְּבָרִים כד,א)

"וְהָיָה אִם לֹא תִמְצָא חֵן בְּעֵינָיו,

כִּי מָצָא בָהּ עֶרְוַת דָּבָר,

וְכָתַב לָהּ סֵפֶר כְּרִיתֻת וְנָתַן בְּיָדָהּ, וְשִׁלְּחָהּ מִבֵּיתוֹ."

חסלת גיטים

# @00מסכת קידושין

## @22פרק א

### @11מסכת קידושין פרק א משנה א

א

הָאִשָּׁה נִקְנֵית בִּשְׁלוֹשָׁה דְרָכִים,

וְקוֹנָה אֶת עַצְמָהּ בִּשְׁתֵּי דְרָכִים:

נִקְנֵית בַּכֶּסֶף, וּבִשְׁטָר, וּבַבִּיאָה.

בַּכֶּסֶף, בֵּית שַׁמַּי אוֹמְרִים:

בְּדִינָר, וּבְשׁוֹוֶה דִינָר.

וּבֵית הֶלֵּל אוֹמְרִים:

בִּפְרוּטָה, וּבְשׁוֹוֶה פְרוּטָה.

וְכַמָּה הִיא פְרוּטָה?

אֶחָד מִשְּׁמוֹנָה בְאִסָּר הָאִיטַלְקִי.

וְקוֹנָה אֶת עַצְמָהּ בְּגֵט וּבְמִיתַת הַבַּעַל.

הַיְבָמָה נִקְנֵית בַּבִּיאָה,

וְקוֹנָה אֶת עַצְמָהּ בַּחֲלִיצָה, וּבְמִיתַת הַיָּבָם.

### @11מסכת קידושין פרק א משנה ב

ב

עֶבֶד עִבְרִי נִקְנֶה בַכֶּסֶף וּבִשְׁטָר,

וְקוֹנֶה אֶת עַצְמוֹ בַשָּׁנִים, וּבַיּוֹבֵל, וּבְגִרְעוֹן כֶּסֶף.

יְתֵרָה עָלָיו הָאָמָה הָעִבְרִיָּה,

שֶׁהִיא קוֹנָה אֶת עַצְמָהּ בְּסִימָנִים.

וְהַנִּרְצָע נִקְנֶה בִרְצִיעָה,

וְקוֹנֶה אֶת עַצְמוֹ בַיּוֹבֵל, וּבְמִיתַת הָאָדוֹן.

### @11מסכת קידושין פרק א משנה ג

ג

עֶבֶד כְּנַעֲנִי נִקְנֶה בַכֶּסֶף, וּבִשְׁטָר, וּבַחֲזָקָה,

וְקוֹנֶה אֶת עַצְמוֹ בַכֶּסֶף עַל יְדֵי אֲחֵרִים,

וּבִשְׁטָר עַל יְדֵי עַצְמוֹ.

דִּבְרֵי רְבִּי מֵאִיר.

וַחֲכָמִים אוֹמְרִים:

בְּכֶסֶף עַל יְדֵי עַצְמוֹ,

וּבִשְׁטָר עַל יְדֵי אֲחֵרִים,

וּבִלְבַד שֶׁיְּהֵא הַכֶּסֶף מִשֶּׁלַּאֲחֵרִים.

### @11מסכת קידושין פרק א משנה ד

ד

בְּהֵמָה גַסָּה נִקְנֵית בִּמְסִירָה,

וּבְהֵמָה דַקָּה בְהַגְבָּהָה.

דִּבְרֵי רְבִּי מֵאִיר וּרְבִּי אֶלְעָזָר.

וַחֲכָמִים אוֹמְרִים:

בְּהֵמָה דַקָּה נִקְנֵית בִּמְשִׁיכָה.

### @11מסכת קידושין פרק א משנה ה

ה

נְכָסִים שֶׁיֵּשׁ לָהֶן אַחְרָיוּת

נִקְנִים בַּכֶּסֶף, וּבִשְׁטָר, וּבַחֲזָקָה,

וְשֶׁאֵין לָהֶן אַחְרָיוּת אֵינָן נִקְנִים אֶלָּא בִמְשִׁיכָה.

נְכָסִים שֶׁאֵין לָהֶן אַחְרָיוּת

נִקְנִים עִם הַנְּכָסִים שֶׁיֵּשׁ לָהֶן אַחְרָיוּת

בַּכֶּסֶף, וּבִשְׁטָר, וּבַחֲזָקָה.

וְשֶׁאֵין לָהֶן אַחְרָיוּת זוֹקְקִים

אֶת הַנְּכָסִים שֶׁיֵּשׁ לָהֶן אַחְרָיוּת,

וְיִשָּׁבַע עֲלֵיהֶן.

### @11מסכת קידושין פרק א משנה ו

ו

כָּל הַנֶּעֱשָׂה דָמִים בְּאַחֵר,

כֵּיוָן שֶׁזָּכָה זֶה, נִתְחַיַּב בַּחֲלִיפָיו.

כֵּיצַד?

הֶחֱלִיף שׁוֹר בְּפָרָה, אוֹ חֲמוֹר בְּשׁוֹר,

כֵּיוָן שֶׁזָּכָה זֶה, נִתְחַיַּב בַחֲלִיפָיו.

רְשׁוּת הַגָּבוֹהַּ בַּכֶּסֶף,

וּרְשׁוּת הַהֶדְיוֹט בַּחֲזָקָה.

אֲמִירָתִי לַגָּבוֹהַּ כִּמְסִירָתִי לַהֶדְיוֹט.

### @11מסכת קידושין פרק א משנה ז

ז

כָּל מִצְוֹת הָאָב עַל הַבֵּן,

הָאֲנָשִׁים חַיָּבִים, וְהַנָּשִׁים פְּטוּרוֹת.

כָּל מִצְוֹת הַבֵּן עַל הָאָב,

אֶחָד אֲנָשִׁים וְאֶחָד נָשִׁים חַיָּבִין.

כָּל מִצְוַת עֲשֵׂה שֶׁהַזְּמַן גְּרָמָהּ,

הָאֲנָשִׁים חַיָּבִין, וְהַנָּשִׁים פְּטוּרוֹת.

וְכָל מִצְוַת עֲשֵׂה שֶׁלֹּא הַזְּמַן גְּרָמָהּ,

אֶחָד אֲנָשִׁים וְאֶחָד נָשִׁים חַיָּבִין.

וְכָל מִצְוָה בְּלֹא תַעֲשֶׂה,

בֵּין שֶׁהַזְּמַן גְּרָמָהּ וּבֵין שֶׁלֹּא הַזְּמַן גְּרָמָהּ,

אֶחָד אֲנָשִׁים וְאֶחָד נָשִׁים חַיָּבִין,

חוּץ מִ'בַּל תַּקִּיף',

וּמִ'בַּל תַּשְׁחִית',

וּמִ'בַּל תִּטַּמֵּא לַמֵּתִים'.

### @11מסכת קידושין פרק א משנה ח

ח

הַסְּמִיכוֹת, וְהַתְּנוּפוֹת, וְהַהַגָּשׁוֹת,

הַקְּמָצוֹת, וְהַהַקְטָרוֹת, וְהַמְּלִיקוֹת,

הַקַּבָּלוֹת, וְהַהַזָּיוֹת,

נוֹהֲגוֹת בָּאֲנָשִׁים וְאֵינָן נוֹהֲגוֹת בַּנָּשִׁים,

חוּץ מִמִּנְחַת סוֹטָה וְהַּנְּזִירָה,

שֶׁהֵן מְנִיפוֹת.

### @11מסכת קידושין פרק א משנה ט

ט

כָּל מִצְוָה שֶׁאֵינָה תְלוּיָה בָאָרֶץ,

נוֹהֶגֶת בָּאָרֶץ וּבְחוּצָה לָאָרֶץ,

וְכָל שֶׁהִיא תְּלוּיָה בָאָרֶץ,

אֵינָה נוֹהֶגֶת אֶלָּא בָאָרֶץ,

חוּץ מִן הָעָרְלָה וְהַכִּלְאַיִם.

רְבִּי אֱלִיעֶזֶר אוֹמֵר:

אַף מִן הֶחָדָשׁ.

### @11מסכת קידושין פרק א משנה י

י

כָּל הָעוֹשֶׂה מִצְוָה אַחַת, מְטִיבִים לוֹ,

וּמַאֲרִיכִים אֶת יָמָיו,

וְנוֹחֵל אֶת הָאָרֶץ.

וְכָל שֶׁאֵינוּ עוֹשֶׂה מִצְוָה אַחַת,

אֵין מְטִיבִים לוֹ,

וְאֵין מַאֲרִיכִין אֶת יָמָיו,

וְאֵינוּ נוֹחֵל אֶת הָאָרֶץ.

וְכָל שֶׁאֵינוּ לֹא בַמִּקְרָא

וְלֹא בַמִּשְׁנָה וְלֹא בְדֶרֶךְ הָאֶרֶץ,

אֵין זֶה מִן הַיִּשּׁוּב.

הַמַּחֲזִיק בִּשְׁלָשְׁתָּן,

עָלָיו הַכָּתוּב אוֹמֵר: (קֹהֶלֶת ד,יב)

"וְהַחוּט הַמְשֻׁלָּשׁ לֹא בִמְהֵרָה יִנָּתֵק".

## @22פרק ב

### @11מסכת קידושין פרק ב משנה א

א

הָאִישׁ מְקַדֵּשׁ בּוֹ וּבִשְׁלוּחוֹ,

וְהָאִשָּׁה מִתְקַדֶּשֶׁת בָּהּ וּבִשְׁלוּחָהּ.

הָאִישׁ מְקַדֵּשׁ אֶת בִּתּוֹ כְּשֶׁהִיא נַעֲרָה

בוֹ וּבִשְׁלוּחוֹ.

הָאוֹמֵר לָאִשָּׁה:

"הִתְקַדְּשִׁי לִי בִתְמָרָה זוֹ",

"הִתְקַדְּשִׁי לִי בָזוֹ",

"הִתְקַדְּשִׁי לִי בָזוֹ",

אִם יֵשׁ בְּאַחַת מֵהֶן שׁוֹוֶה פְרוּטָה, מְקֻדֶּשֶׁת,

וְאִם לָאו, אֵינָה מְקֻדֶּשֶׁת.

"בָּזוֹ וּבָזוֹ וּבָזוֹ",

אִם יֵשׁ בְּכֻלָּם שׁוֹוֶה פְרוּטָה, מְקֻדֶּשֶׁת,

וְאִם לָאו, אֵינָה מְקֻדֶּשֶׁת.

הָיְתָה אוֹכֶלֶת רִאשׁוֹנָה רִאשׁוֹנָה,

אֵינָה מְקֻדֶּשֶׁת,

עַד שֶׁיְּהֵא בְאַחַת מֵהֶן שׁוֹוֶה פְרוּטָה.

### @11מסכת קידושין פרק ב משנה ב

ב

"הִתְקַדְּשִׁי לִי בְכוֹס זֶה שֶׁלַּיַּיִן",

וְנִמְצָא שֶׁלִּדְבַשׁ;

"שֶׁלִּדְבַשׁ", וְנִמְצָא שֶׁלַּיַּיִן;

"בְּדִינָר זֶה שֶׁלַּכֶּסֶף", נִמְצָא שֶׁלַּזָּהָב;

"שֶׁלַּזָּהָב", וְנִמְצָא שֶׁלַּכֶּסֶף;

"עַל מְנָת שֶׁאֲנִי עָנִי", וְנִמְצָא עָשִׁיר; <שני>

"עָשִׁיר", וְנִמְצָא עָנִי,

אֵינָה מְקֻדֶּשֶׁת.

רְבִּי שִׁמְעוֹן אוֹמֵר:

אִם הִטְעָהּ לִשְׁבָח,

הֲרֵי זוֹ מְקֻדֶּשֶׁת.

### @11מסכת קידושין פרק ב משנה ג

ג

"עַל מְנָת שֶׁאֲנִי כֹהֵן", וְנִמְצָא לֵוִי; <שני>

"לֵוִי", וְנִמְצָא כֹהֵן;

"נָתִין", וְנִמְצָא מַמְזֵר;

"מַמְזֵר", וְנִמְצָא נָתִין;

"בֶּן עִיר", וְנִמְצָא בֶן כְּרַךְ;

"בֶּן כְּרַךְ", וְנִמְצָא בֶן עִיר;

"עַל מְנָת שֶׁבֵּיתִי קָרוֹב לַמַּרְחֵץ", וְנִמְצָא רָחוֹק;

"רָחוֹק", וְנִמְצָא קָרוֹב;

"עַל מְנָת שֶׁיֶּשׁ לִי בַת אוֹ שִׁפְחָה גַדֶּלֶת", וְאֵין לוֹ;

"עַל מְנָת שֶׁאֵין לִי", וְיֶשׁ לוֹ;

"עַל מְנָת שֶׁיֶּשׁ לִי בָּנִים", וְאֵין לוֹ;

עַל מְנָת שֶׁאֵין לוֹ, וְיֶשׁ לוֹ;

וְעַל כֻּלָּם, אַף עַל פִּי שֶׁאָמְרָה:

"בְּלִבִּי הָיָה לְהִתְקַדֵּשׁ לוֹ אַף עַל פִּי כֵן",

אֵינָה מְקֻדֶּשֶׁת.

וְכֵן שֶׁהִטְעַתּוּ.

### @11מסכת קידושין פרק ב משנה ד

ד

הָאוֹמֵר לִשְׁלוּחוֹ:

"צֵא וְקַדֵּשׁ לִי אִשָּׁה פְלָנֵית בִּמְקוֹם פְּלוֹנִי",

וְהָלַךְ וְקִדְּשָׁהּ בְּמָקוֹם אַחֵר,

אֵינָה מְקֻדֶּשֶׁת.

"הֲרֵי הִיא בִמְקוֹם פְּלוֹנִי",

וְהָלַךְ וְקִדְּשָׁהּ בְּמָקוֹם אַחֵר,

הֲרֵי זוֹ מְקֻדֶּשֶׁת.

### @11מסכת קידושין פרק ב משנה ה

ה

הַמְקַדֵּשׁ אֶת הָאִשָּׁה עַל מְנָת שֶׁאֵין עָלֶיהָ נְדָרִים,

וְנִמְצְאוּ עָלֶיהָ נְדָרִים, <ונימצא>

אֵינָה מְקֻדֶּשֶׁת.

כְּנָסָהּ סְתָם, וְנִמְצְאוּ עָלֶיהָ נְדָרִים,

תֵּצֵא שֶׁלֹּא בִכְתֻבָּה.

עַל מְנָת שֶׁאֵין בָּהּ מוּמִין,

וְנִמְצְאוּ בָהּ מוּמִין,

אֵינָה מְקֻדֶּשֶׁת.

כְּנָסָהּ סְתָם, וְנִמְצְאוּ בָהּ מוּמִין,

תֵּצֵא שֶׁלֹּא בִכְתֻבָּה,

שֶׁכָּל הַמּוּמִים הַפּוֹסְלִים בַּכֹּהֲנִים,

פּוֹסְלִין בַּנָּשִׁים.

### @11מסכת קידושין פרק ב משנה ו

ו

הַמְקַדֵּשׁ שְׁתֵּי נָשִׁים בְּשׁוֹוֶה פְרוּטָה,

אוֹ אִשָּׁה אַחַת בְּפָחוּת מִשּׁוֹוֶה פְרוּטָה,

אַף עַל פִּי שֶׁשִּׁלַּח סִבְלוֹנוֹת לְאַחַר מִכֵּן,

אֵינָה מְקֻדֶּשֶׁת,

שֶׁמֵּחֲמַת קִדּוּשׁ הָרִאשׁוֹן שִׁלַּח.

וְכֵן הַקָּטָן שֶׁקִּדֵּשׁ.

### @11מסכת קידושין פרק ב משנה ז

ז

הַמְקַדֵּשׁ אִשָּׁה וּבִתָּהּ,

אוֹ אִשָּׁה וַאֲחוֹתָהּ כְּאַחַת,

אֵינָן מְקֻדָּשׁוֹת.

מַעֲשֶׂה בְחָמֵשׁ נָשִׁים,

וּבָהֶם שְׁתֵּי אַחְיוֹת,

וְלִקֵּט אֶחָד כַּלְכַּלָּה שֶׁלַּתְּאֵנִים,

מִשֶּׁלָּהֶן הָיַת, וּשְׁבִיעִית הָיַת,

אָמַר לָהֶן:

"הֲרֵי כֻלְּכֶם מְקֻדָּשׁוֹת לִי בַּכַּלְכַּלָּה הַזֹּאת",

וְקִבְּלַתָּהּ אַחַת מֵהֶן עַל יְדֵי כֻלָּם,

אָמְרוּ חֲכָמִים:

אֵין הָאַחְיוֹת מְקֻדָּשׁוֹת.

### @11מסכת קידושין פרק ב משנה ח

ח

הַמְקַדֵּשׁ בְּחֶלְקוֹ בְקָדְשֵׁי קָדָשִׁים, בְּקָדָשִׁים קַלִּים,

אֵינָה מְקֻדֶּשֶׁת.

בְּמַעֲשֵׂר שֵׁנִי,

בֵּין שׁוֹגֵג, בֵּין מֵזִיד, לֹא קִדֵּשׁ.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

מֵזִיד, קִדֵּשׁ, שׁוֹגֵג, לֹא קִדֵּשׁ.

וּבַהֶקְדֵּשׁ,

מֵזִיד, קִדֵּשׁ, שׁוֹגֵג, לֹא קִדֵּשׁ.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

שׁוֹגֵג, קִדֵּשׁ, וּמֵזִיד, לֹא קִדֵּשׁ.

### @11מסכת קידושין פרק ב משנה ט

ט

הַמְקַדֵּשׁ בָּעָרְלָה,

בְּכִלְאֵי הַכֶּרֶם,

וּבְשׁוֹר הַנִּסְקָל,

וּבְעֶגְלָה עֲרוּפָה,

וּבְצִפֳּרֵי מְצֹרָע,

וּבִשְׂעַר נָזִיר,

וּבְפֶטֶר חֲמוֹר,

וּבְבָשָׂר בֶּחָלָב,

וּבַחֻלִּין שֶׁנִּשְׁחֲטוּ בָעֲזָרָה,

אֵינָה מְקֻדֶּשֶׁת.

מְכָרָן וְקִדֵּשׁ בִּדְמֵיהֶן,

הֲרֵי זוֹ מְקֻדֶּשֶׁת.

### @11מסכת קידושין פרק ב משנה י

י

הַמְקַדֵּשׁ בִּתְרוּמוֹת, וּבְמַעַשְׂרוֹת, וּבְמַתָּנוֹת,

וּבְמֵי חַטָּאת, וְאֵפֶר חַטָּאת,

הֲרֵי זוֹ מְקֻדֶּשֶׁת,

אַף עַל פִּי יִשְׂרָאֵל.

## @22פרק ג

### @11מסכת קידושין פרק ג משנה א

א

הָאוֹמֵר לַחֲבֵרוֹ:

"צֵא וְקַדֵּשׁ לִי אִשָּׁה פְלוֹנִית",

וְהָלַךְ וְקִדְּשָׁהּ לְעַצְמוֹ,

מְקֻדֶּשֶׁת.

וְכֵן הָאוֹמֵר לָאִשָּׁה:

"הֲרֵי אַתְּ מְקֻדֶּשֶׁת לִי לְאַחַר שְׁלֹשִׁים יוֹם",

וּבָא אַחֵר וְקִדְּשָׁהּ בְּתוֹךְ שְׁלֹשִׁים יוֹם,

מְקֻדֶּשֶׁת לַשֵּׁנִי.

בַּת יִשְׂרָאֵל לְכֹהֵן, <המלים לאחר 'בת' נמחקו ואינן ניתנות לקריאה>

תֹּאכַל בִּתְרוּמָה.

"מֵעַכְשָׁיו לְאַחַר שְׁלֹשִׁים יוֹם",

וּבָא אַחֵר וְקִדְּשָׁהּ בְּתוֹךְ שְׁלֹשִׁים יוֹם,

מְקֻדֶּשֶׁת וְאֵינָהּ מְקֻדֶּשֶׁת.

בַּת כֹּהֵן לְיִשְׂרָאֵל,

לֹא תֹאכַל בִּתְרוּמָה.

### @11מסכת קידושין פרק ג משנה ב

ב

הָאוֹמֵר לָאִשָּׁה:

"הֲרֵי אַתְּ מְקֻדֶּשֶׁת לִי,

עַל מְנָת שֶׁאֶתֶּן לִיךְ מָאתַיִם זוּז",

הֲרֵי זוֹ מְקֻדֶּשֶׁת, וְיִתֵּן.

"עַל מְנָת שֶׁאֶתֶּן לִיךְ מִכָּן וְעַד שְׁלֹשִׁים יוֹם",

נָתַן לָהּ בְּתוֹךְ שְׁלֹשִׁים יוֹם, מְקֻדֶּשֶׁת,

וְאִם לָאו, אֵינָה מְקֻדֶּשֶׁת.

"עַל מְנָת שֶׁיֶּשׁ לִי מָאתַיִם זוּז",

הֲרֵי זוֹ מְקֻדֶּשֶׁת וְיֶשׁ לוֹ.

"עַל מְנָת שֶׁאַרְאֵךְ מָאתַיִם זוּז",

הֲרֵי זוֹ מְקֻדֶּשֶׁת וְיַרְאֶנָּה.

אִם הֶרְאָהּ עַל הַשֻּׁלְחָן, אֵינָה מְקֻדֶּשֶׁת.

### @11מסכת קידושין פרק ג משנה ג

ג

"עַל מְנָת שֶׁיֶּשׁ לִי בֵית כּוֹר עָפָר",

הֲרֵי זוֹ מְקֻדֶּשֶׁת וְיֶשׁ לוֹ.

"עַל מְנָת שֶׁיֶּשׁ לִי בִמְקוֹם פְּלוֹנִי",

אִם יֵשׁ לוֹ בְאוֹתוֹ הַמָּקוֹם, מְקֻדֶּשֶׁת,

וְאִם לָאו, אֵינָה מְקֻדֶּשֶׁת.

"עַל מְנָת שֶׁאַרְאֵךְ בֵּית כּוֹר עָפָר",

הֲרֵי זוֹ מְקֻדֶּשֶׁת וְיַרְאֶנָּה.

הֶרְאָהּ בַּבִּקְעָה, אֵינָה מְקֻדֶּשֶׁת.

### @11מסכת קידושין פרק ג משנה ד

ד

רְבִּי מֵאִיר אוֹמֵר:

כָּל תְּנַי שֶׁאֵינוּ כִתְנַאי בְּנֵי גָד וּבְנֵי רְאוּבֵן,

אֵינוּ תְנַי, שֶׁנֶּאֱמַר: (בְּמִדְבַּר לב,כט-ל)

"וַיֹּאמֶר מֹשֶׁה אֲלֵהֶם:

אִם יַעַבְרוּ בְנֵי גָד וּבְנֵי רְאוּבֵן אִתְּכֶם אֶת הַיַּרְדֵּן,

כָּל חָלוּץ לַמִּלְחָמָה לִפְנֵי יי,

וְנִכְבְּשָׁה הָאָרֶץ לִפְנֵיכֶם,

וּנְתַתֶּם לָהֶם אֶת אֶרֶץ הַגִּלְעָד לַאֲחֻזָּה.

וְאִם לֹא יַעַבְרוּ חֲלוּצִים אִתְּכֶם,

וְנֹאחֲזוּ בְתֹכְכֶם בְּאֶרֶץ כְּנָעַן."

רְבִּי חֲנַנְיָה בֶן גַּמְלִיאֵל אוֹמֵר:

צֹרֶךְ הָיָה הַדָּבָר לוֹמַר, שֶׁאִלְמָלֵא כֵן,

יֵשׁ בְּמַשְׁמַע שֶׁאַף בְּאֶרֶץ כְּנַעַן לֹא הֻנְחָלוּ. <הוּנַּח לוֹ>

### @11מסכת קידושין פרק ג משנה ה

ה

הַמְקַדֵּשׁ אֶת הָאִשָּׁה וְאָמַר:

"סָבוּר הָיִיתִי שֶׁהִיא כֹהֶנֶת",

וַהֲרֵי הִיא לְוִיָּה;

"לְוִיָּה", וַהֲרֵי הִיא כֹהֶנֶת;

"עֲנִיָּה", וַהֲרֵי הִיא עֲשִׁירָה;

"עֲשִׁירָה", וַהֲרֵי הִיא עֲנִיָּה,

הֲרֵי זוֹ מְקֻדֶּשֶׁת,

מִפְּנֵי שֶׁלֹּא הִטְעַתּוּ.

ו

הָאוֹמֵר לָאִשָּׁה:

"הֲרֵי אַתְּ מְקֻדֶּשֶׁת לִי לְאַחַר שֶׁאֶתְגַּיֵּר",

וּ"לְאַחַר שֶׁתִּתְגַּיְּרִי",

"לְאַחַר שֶׁאֶשְׁתַּחְרֵר",

וּ"לְאַחַר שֶׁתִּשְׁתַּחְרְרִי",

"לְאַחַר שֶׁיָּמוּת בַּעְלִיךְ",

אוֹ "לְאַחַר שֶׁיַּחֲלֹץ לִיךְ יְבָמִיךְ",

אֵינָה מְקֻדֶּשֶׁת.

וְכֵן הָאוֹמֵר לַחֲבֵרוֹ:

"אִם יָלְדָה אִשְׁתָּךְ נְקֵבָה,

הֲרֵי הִיא מְקֻדֶּשֶׁת לִי",

לֹא אָמַר כְּלוּם.

(אִם הָיְתָה אֵשֶׁת חֲבֵרוֹ מְעֻבֶּרֶת וְהֻכַּר עוֹבָרָהּ,

דְּבָרָיו קַיָּמִין,

וְאִם יָלְדָה נְקֵבָה, מְקֻדֶּשֶׁת.) <ליתא בכ"י קאופמן>

### @11מסכת קידושין פרק ג משנה ו

ז

הָאוֹמֵר לָאִשָּׁה:

"הֲרֵי אַתְּ מְקֻדֶּשֶׁת לִי

עַל מְנָת שֶׁאֲדַבֵּר עָלַיִךְ לַשִּׁלְטוֹן,

וְאֶעֱשֶׂה עִמִּיךְ בַּפּוֹעֵל",

דִּבֶּר עָלֶיהָ לַשִּׁלְטוֹן,

וְעָשָׂה עִמָּהּ בַּפּוֹעֵל, מְקֻדֶּשֶׁת,

וְאִם לָאו, אֵינָה מְקֻדֶּשֶׁת. <לָיו>

"עַל מְנָת שֶׁיִּרְצֶה אַבָּא",

רָצָה הָאָב, מְקֻדֶּשֶׁת,

וְאִם לָאו, אֵינָה מְקֻדֶּשֶׁת. <לָאיו>

מֵת הָאָב,

הֲרֵי זוֹ מְקֻדֶּשֶׁת.

מֵת הַבֵּן,

מְלַמְּדִים אֶת הָאָב שֶׁיֹּאמַר:

"אֵינִי רוֹצֶה".

### @11מסכת קידושין פרק ג משנה ז

ח

"קִדַּשְׁתִּי אֶת בִּתִּי,

וְאֵינִי יוֹדֵעַ לְמִי קִדַּשְׁתִּיהָ",

בָּא אֶחָד וְאָמַר:

"אֲנִי קִדַּשְׁתִּיהָ", נֶאֱמָן.

זֶה אוֹמַר "אֲנִי קִדַּשְׁתִּיהָ",

וְזֶה אוֹמַר "אֲנִי קִדַּשְׁתִּיהָ",

שְׁנֵיהֶם נוֹתְנִין גֵּט.

וְאִם רָצוּ,

אֶחָד נוֹתֵן גֵּט, וְאֶחָד כּוֹנֵס.

### @11מסכת קידושין פרק ג משנה ח

ט

"קִדַּשְׁתִּי אֶת בִּתִּי קְטַנָּה,

קִדַּשְׁתִּיהָ וְגֵרַשְׁתִּיהָ כְּשֶׁהִיא קְטַנָּה",

וַהֲרֵי הִיא קְטַנָּה, נֶאֱמָן.

"קִדַּשְׁתִּיהָ וְגֵרַשְׁתִּיהָ כְשֶׁהִיא קְטַנָּה",

וַהֲרֵי הִיא גְּדוֹלָה, אֵינוּ נֶאֱמָן.

"נִשְׁבֵּית וּפְדִיתִיהָ",

בֵּין שֶׁהִיא קְטַנָּה בֵין שֶׁהִיא גְדוֹלָה,

אֵינוּ נֶאֱמָן.

מִי שֶׁמֵּת וְאָמַר בְּשָׁעַת מִיתָתוֹ:

"יֶשׁ לִי בָנִים", נֶאֱמָן.

"יֶשׁ לִי אַחִים", אֵינוּ נֶאֱמָן.

הַמְקַדֵּשׁ אֶת בִּתּוֹ סְתָם, אֵין הַבּוֹגָרוֹת בִּכְלָל.

### @11מסכת קידושין פרק ג משנה ט

י

מִי שֶׁיֶּשׁ לוֹ שְׁתֵּי כִתֵּי בָנוֹת מִשְּׁתֵי נָשִׁים,

וְאָמַר:

"קִדַּשְׁתִּי אֶת בִּתִּי גְדוֹלָה,

וְאֵינִי יוֹדֵעַ אִם גְּדוֹלָה שֶׁבַּגְּדוֹלוֹת,

אוֹ גְדוֹלָה שֶׁבַּקְּטַנּוֹת,

אוֹ קְטַנָּה שֶׁבַּגְּדוֹלוֹת,

שֶׁהִיא גְּדוֹלָה מִן הַגְּדוֹלָה שֶׁבַּקְּטַנּוֹת",

כֻּלָּם אֲסוּרוֹת,

דִּבְרֵי רְבִּי מֵאִיר,

חוּץ מִן הַקְּטַנָּה שֶׁבַּקְּטַנּוֹת.

רְבִּי יוֹסֵה אוֹמֵר:

כֻּלָּם מֻתָּרוֹת,

חוּץ מִן הַגְּדוֹלָה שֶׁבַּגְּדוֹלוֹת.

יא

"קִדַּשְׁתִּי אֶת בִּתִּי קְטַנָּה,

וְאֵינִי יוֹדֵעַ אִם קְטַנָּה שֶׁבַּקְּטַנּוֹת,

אוֹ קְטַנָּה שֶׁבַּגְּדוֹלוֹת,

אוֹ גְדוֹלָה שֶׁבַּקְּטַנּוֹת,

שֶׁהִיא קְטַנָּה מִן הַקְּטַנָּה שֶׁבַּגְּדוֹלוֹת",

כֻּלָּם אֲסוּרוֹת,

דִּבְרֵי רְבִּי מֵאִיר,

חוּץ מִן הַגְּדוֹלָה שֶׁבַּגְּדוֹלוֹת.

רְבִּי יוֹסֵה אוֹמֵר:

כֻּלָּם מֻתָּרוֹת,

חוּץ מִן הַקְּטַנָּה שֶׁבַּקְּטַנּוֹת.

### @11מסכת קידושין פרק ג משנה י

יב

הָאוֹמֵר לָאִשָּׁה "קִדַּשְׁתִּיךְ",

וְהִיא אוֹמֶרֶת "לֹא קִדַּשְׁתַּנִי",

הוּא אָסוּר בִּקְרוֹבוֹתֶיהָ,

וְהִיא מֻתֶּרֶת בִּקְרוֹבָיו.

"קִדַּשְׁתַּנִי",

וְהוּא אוֹמֵר "לֹא קִדַּשְׁתִּיךְ",

הוּא מֻתָּר בִּקְרוֹבוֹתֶיהָ,

וְהִיא אֲסוּרָה בִקְרוֹבָיו.

יג

"קִדַּשְׁתִּיךְ",

וְהִיא אוֹמֶרֶת:

"לֹא קִדַּשְׁתָּ אֶלָּא בִתִּי",

אָסוּר בִּקְרוֹבוֹת גְּדוֹלָה,

וּגְדוֹלָה מֻתֶּרֶת בִּקְרוֹבָיו.

וּמֻתָּר בִּקְרוֹבוֹת קְטַנָּה,

וּקְטַנָּה מֻתֶּרֶת בִּקְרוֹבָיו.

### @11מסכת קידושין פרק ג משנה יא

יד

"קִדַּשְׁתִּי אֶת בִּתֵּךְ",

וְהִיא אוֹמֶרֶת:

"לֹא קִדַּשְׁתָּ אֶלָּא אוֹתִי", <אוֹתוֹ>

אָסוּר בִּקְרוֹבוֹת קְטַנָּה,

וּקְטַנָּה מֻתֶּרֶת בִּקְרוֹבָיו.

וּמֻתָּר בִּקְרוֹבוֹת גְּדוֹלָה,

וּגְדוֹלָה אֲסוּרָה בִקְרוֹבָיו.

### @11מסכת קידושין פרק ג משנה יב

יה

כָּל מָקוֹם שֶׁיֵּשׁ קִדּוּשִׁים וְאֵין עֲבֵרָה,

הַוֶּלֶד הוֹלֵךְ אַחַר הַזָּכָר.

וְאֵיזֶה זֶה?

זוֹ כֹהֶנֶת, לְוִיָּה, וְיִשְׂרְאֵלִית

שֶׁנִּשְּׂאוּ לַכֹּהֵן, וְלַלֵּוִי, וּלְיִשְׂרָאֵל.

וְכָל מָקוֹם שֶׁיֵּשׁ קִדּוּשִׁים וְיֵשׁ עֲבֵרָה,

הַוֶּלֶד הוֹלֵךְ אַחַר הַפָּגוּם שֶׁבִּשְׁנֵיהֶם.

וְאֵיזֶה זֶה?

אַלְמָנָה לְכֹהֵן גָּדוֹל,

גְּרוּשָׁה וַחֲלוּצָה לְכֹהֵן הֶדְיוֹט,

מַמְזֶרֶת וּנְתִינָה לְיִשְׂרָאֵל,

וּבַת יִשְׂרָאֵל לַמַּמְזֵר וְלַנָּתִין.

[יו]

וְכָל מִי שֶׁאֵין לָהּ עָלָיו קִדּוּשִׁים,

אֲבָל יֶשׁ לָהּ קִדּוּשִׁים עַל אֲחֵרִים,

הַוֶּלֶד מַמְזֵר.

וְאֵיזֶה זֶה?

זֶה הַבָּא עַל אַחַת מִכָּל הָעֲרָיוֹת הָאֲמוּרוֹת בַּתּוֹרָה, וּפְסוּלוֹת.

וְכָל מִי שֶׁאֵין לָהּ לֹא עָלָיו וְלֹא עַל אֲחֵרִים קִדּוּשִׁים,

הַוֶּלֶד כָּמוֹהָ.

וְאֵיזֶה זֶה?

זֶה וֶלֶד שִׁפְחָה וְנָכְרִית.

### @11מסכת קידושין פרק ג משנה יג

יז

רְבִּי טַרְפוֹן אוֹמֵר:

יְכוּלִים הֵם מַמְזֵרִים לִטַּהֵר.

כֵּיצַד?

מַמְזֵר נוֹשֵׂא שִׁפְחָה, הַוֶּלֶד עֶבֶד.

שִׁחְרְרוֹ, נִמְצָא הַבֵּן בֶּן חוֹרִין.

רְבִּי אֱלִיעֶזֶר אוֹמֵר:

הֲרֵי זֶה עֶבֶד מַמְזֵר.

## @22פרק ד

### @11מסכת קידושין פרק ד משנה א

א

עֲשָׂרָה יֹחָסִים עָלוּ מִבָּבֶל:

כָּהֲנֵי, לְוִיֵּי, יִשְׂרְאֵלֵי,

חֲלָלֵי, גֵּרֵי, חֲרוֹרֵי,

מַמְזֵרֵי וּנְתִינֵי,

שַׁתּוּקֵי וַאֲסֻפֵּי.

כָּהֲנֵי, לְוִיֵּי וְיִשְׂרְאֵלֵי מֻתָּרִין לָבֹא זֶה בָזֶה.

לְוִיֵּי וְיִשְׂרְאֵלֵי, חֲלָלֵי, גֵּרֵי וַחֲרוֹרֵי,

מֻתָּרִין לָבֹא זֶה בָזֶה.

גֵּרֵי וַחֲרוֹרֵי, מַמְזֵרֵי וּנְתִינֵי, שַׁתּוּקֵי וַאֲסֻפֵּי,

מֻתָּרִין לָבֹא זֶה בָזֶה.

### @11מסכת קידושין פרק ד משנה ב

ב

וְאֵלּוּ הֵן הַשַּׁתּוּקֵי?

כָּל שֶׁהוּא מַכִּיר אֶת אִמּוֹ,

וְאֵינוּ מַכִּיר אֶת אָבִיו.

אֲסֻפֵּי?

כָּל שֶׁנֶּאֱסַף מִן הַשּׁוּק,

וְאֵינוּ מַכִּיר לֹא אֶת אָבִיו וְלֹא אֶת אִמּוֹ.

אַבָּא שָׁאוּל הָיָה קוֹרֵא לְשַׁתּוּקֵי בַּדּוּקֵי.

### @11מסכת קידושין פרק ד משנה ג

ג

כָּל הָאֲסוּרִים מִלָּבֹא בַקָּהָל,

מֻתָּרִין לָבֹא זֶה בָזֶה.

רְבִּי יְהוּדָה אוֹסֵר.

רְבִּי אֶלְעָזָר אוֹמֵר:

וַדָּאָן בְּוַדָּאָן,

מֻתָּר,

וַדָּאָן בִּסְפֵקָן, וּסְפֵקָן בְּוַדָּאָן, וּסְפֵקָן בִּסְפֵקָן,

אָסוּר.

אֵילּוּ הֵן הַסְּפֵקוֹת?

שַׁתּוּקִי, וַאֲסֻפֵּי, וְכוּתִי.

### @11מסכת קידושין פרק ד משנה ד

ד

הַנּוֹשֵׂא אִשָּׁה כֹהֶנֶת,

צָרִיךְ לִבְדֹּק אַחֲרֶיהָ אַרְבַּע אִמָּהוֹת,

שֶׁהֵן שְׁמוֹנֶה, וְאֵלּוּ הֵן:

אִמָּהּ, וְאֵם אִמָּהּ,

וְאֵם אֲבִי אִמָּהּ וְאִמָּהּ,

וְאֵם אָבִיהָ וְאִמָּהּ,

וְאֵם אָבִי אָבִיהָ וְאִמָּהּ.

לְוִיִּים וְיִשְׂרְאֵלִים,

מוֹסִיפִין עֲלֵיהֶם עוֹד אַחַת.

### @11מסכת קידושין פרק ד משנה ה

ה

אֵין בּוֹדְקִין לֹא מִן הַמִּזְבֵּחַ וּלְמַעְלָן,

וְלֹא מִן הַדּוּכָן וּלְמַעְלָן,

וְלֹא מִן סֶנְהֶדְרִין וּלְמַעְלָן. <הסנהדרין>

כָּל שֶׁהָחְזָקוּ אֲבוֹתָיו שׁוֹטְרֵי הָרַבִּים וְגַבָּאֵי צְדָקָה,

מַשִּׂיאִים לִכְהֻנָּה,

אֵינוּ צָרִיךְ לִבְדֹּק אַחֲרֵיהֶם.

רְבִּי יוֹסֵה אוֹמֵר:

אַף מִי שֶׁהָיָה חָתוּם עֵד בְּאַרְכֵי יְשָׁנָה שֶׁלַּצִּפּוֹרִין.

רְבִּי חֲנַנְיָה בֶן אַנְטִיגְנַס אוֹמֵר:

אַף מִי שֶׁהָיָה מֻכְתָּב בְּאִסְרַטְיָא שֶׁלַּמֶּלֶךְ.

### @11מסכת קידושין פרק ד משנה ו

ו

בַּת חָלָל זָכָר פְּסוּלָה מִן הַכְּהֻנָּה לְעוֹלָם.

יִשְׂרָאֵל שֶׁנָּשָׂא חֲלָלָה,

בִּתּוֹ כְּשֵׁרָה לִכְהֻנָּה.

וְחָלָל שֶׁנָּשָׂא בַת יִשְׂרָאֵל,

בִּתּוֹ פְּסוּלָה מִן הַכְּהֻנָּה.

רְבִּי יְהוּדָה אוֹמֵר:

בַּת גֵּר זָכָר, כְּבַת חָלָל זָכָר.

### @11מסכת קידושין פרק ד משנה ז

ז

רְבִּי אֱלִיעֶזֶר בֶּן יַעֲקֹב אוֹמֵר:

יִשְׂרָאֵל שֶׁנָּשָׂא גִיּוֹרֶת, בִּתּוֹ כְשֵׁרָה לִכְהֻנָּה,

וְגֵר שֶׁנָּשָׂא בַת יִשְׂרָאֵל, בִּתּוֹ כְשֵׁרָה לִכְהֻנָּה.

אֲבָל גֵּר שֶׁנָּשָׂא גִיּוֹרֶת, בִּתּוֹ פְסוּלָה מִן הַכְּהֻנָּה.

אֶחָד גֵּרִים וְאֶחָד עֲבָדִים מְשֻׁחְרָרִים,

אֲפִלּוּ עַד עֲשָׂרָה דוֹרוֹת,

עַד שֶׁתְּהֵא אִמָּן מִיִּשְׂרָאֵל.

רְבִּי יוֹסֵה אוֹמֵר:

אַף גֵּר שֶׁנָּשָׂא גִיּוֹרֶת,

בִּתּוֹ כְשֵׁרָה לִכְהֻנָּה.

### @11מסכת קידושין פרק ד משנה ח

ח

הָאוֹמֵר "בְּנִי זֶה מַמְזֵר",

אֵינוּ נֶאֱמָן.

וַאֲפִלּוּ שְׁנֵיהֶם אוֹמְרִים עַל הָעֹבֶר שֶׁבְּמֵעֶיהָ:

"מַמְזֵר הוּא",

אֵינָן נֶאֱמָנִין.

רְבִּי יְהוּדָה אוֹמֵר:

נֶאֱמָנִין.

### @11מסכת קידושין פרק ד משנה ט

ט

מִי שֶׁנָּתַן רְשׁוּת לִשְׁלוּחוֹ לְקַדֵּשׁ אֶת בִּתּוֹ,

וְהָלַךְ הוּא וְקִדְּשָׁהּ,

אִם שֶׁלּוֹ קָדְמוּ, קִדּוּשָׁיו קִדּוּשִׁין,

וְאִם שֶׁלִּשְׁלוּחוֹ קָדְמוּ, קִדּוּשָׁיו קִדּוּשִׁין.

אֵין יָדוּעַ, שְׁנֵיהֶם נוֹתְנִין גֵּט.

אִם רָצוּ, אֶחָד נוֹתֵן גֵּט, וְאֶחָד כּוֹנֵס.

י

וְכֵן הָאִשָּׁה שֶׁנָּתְנָה רְשׁוּת לִשְׁלוּחָהּ לְקַדְּשָׁהּ,

וְהָלְכָה הִיא וְקִדְּשָׁה עַצְמָהּ,

אִם שֶׁלָּהּ קָדְמוּ, קִדּוּשֶׁיהָ קִדּוּשִׁין,

וְאִם שֶׁלִּשְׁלוּחָהּ קָדְמוּ, קִדּוּשָׁיו קִדּוּשִׁין.

אֵין יָדוּעַ, שְׁנֵיהֶן נוֹתְנִין גֵּט.

אִם רָצוּ, אֶחָד נוֹתֵן גֵּט, וְאֶחָד כּוֹנֵס.

### @11מסכת קידושין פרק ד משנה י

יא

מִי שֶׁיָּצָא הוּא וְאִשְׁתּוֹ לִמְדִינַת הַיָּם,

וּבָא הוּא וְאִשְׁתּוֹ וּבָנָיו, וְאָמַר:

"אִשָּׁה שֶׁיָּצַאת עִמִּי לִמְדִינַת הַיָּם,

הֲרֵי הִיא זוֹ, וְאֵלּוּ בָנֶיהָ",

אֵינוּ צָרִיךְ לְהָבִיא רְאָיָה,

לֹא עַל הָאִשָּׁה וְלֹא עַל הַבָּנִים.

"מֵתָה וְאֵלּוּ בָנֶיהָ",

מֵבִיא רְאָיָה עַל הַבָּנִים,

וְאֵינוּ מֵבִיא רְאָיָה עַל הָאִשָּׁה.

### @11מסכת קידושין פרק ד משנה יא

יב

"אִשָּׁה נָשָׂאתִי בִמְדִינַת הַיָּם,

הֲרֵי זוֹ, וְאֵלּוּ בָנֶיהָ",

מֵבִיא רְאָיָה עַל הָאִשָּׁה,

וְאֵינוּ מֵבִיא רְאָיָה עַל הַבָּנִים.

"מֵתָה וְאֵלּוּ בָנֶיהָ", <מִיתָה>

מֵבִיא רְאָיָה עַל הָאִשָּׁה וְעַל הַבָּנִים.

### @11מסכת קידושין פרק ד משנה יב

יג

לֹא יִתְיַחֵד אִישׁ אֶחָד עִם שְׁתֵּי נָשִׁים,

אֲבָל אִשָּׁה אַחַת מִתְיַחֶדֶת עִם שְׁנֵי אֲנָשִׁים.

רְבִּי שִׁמְעוֹן אוֹמֵר:

אַף אִישׁ אֶחָד מִתְיַחֵד עִם שְׁתֵּי נָשִׁים.

יד

בִּזְמַן שֶׁאִשְׁתּוֹ עִמּוֹ,

יָשֵׁן עִמָּהֶם בַּפֻּנְדְּקִי,

מִפְּנֵי שֶׁאִשְׁתּוֹ מְשַׁמְּרַתּוּ.

מִתְיַחֵד אָדָם עִם אִמּוֹ וְעִם בִּתּוֹ,

וְיָשֵׁן עִמָּהֶן בְּקֵרוּב בָּשָׂר.

הִגְדִּילוּ, זֶה יָשֵׁן בִּכְסוּתוֹ וְזֶה יָשֵׁן בִּכְסוּתוֹ.

### @11מסכת קידושין פרק ד משנה יג

יה

לֹא יְלַמֵּד רְוָק סוֹפְרִים,

וְלֹא תְלַמֵּד אִשָּׁה סוֹפְרִים.

רְבִּי אֶלְעָזָר אוֹמֵר:

אַף מִי שֶׁאֵין עִמּוֹ אִשָּׁה,

לֹא יְלַמֵּד סוֹפְרִים.

### @11מסכת קידושין פרק ד משנה יד

יו

רְבִּי יְהוּדָה אוֹמֵר:

לֹא יִרְעֶה רְוָק בְּהֵמָה,

וְלֹא יִישְׁנוּ שְׁנֵי רְוָקִים בְּטַלֵּת אַחַת; <אחד>

וַחֲכָמִים מַתִּירִין.

כָּל שֶׁעִסְקוֹ עִם הַנָּשִׁים,

לֹא יִתְיַחֵד עִם הַנָּשִׁים.

וְלֹא יְלַמֵּד אָדָם אֶת בְּנוֹ אֻמָּנוּת בֵּין הַנָּשִׁים.

<ליתא בכ"י קאופמן. וראה להלן יט-כ>

(רְבִּי מֵאִיר אוֹמֵר:

לְעוֹלָם יְלַמֵּד אָדָם אֶת בְּנוֹ אֻמָּנוּת נְקִיָּה וְקַלָּה,

וְיִתְפַּלֵּל לְמִי שֶׁהָעֹשֶׂר וְהַנְּכָסִים שֶׁלּוֹ.

שֶׁאֵין אֻמָּנוּת שֶׁאֵין בָּהּ עֲנִיּוּת וַעֲשִׁירוּת,

שֶׁלֹּא עֲנִיּוּת מִן הָאֻמָּנוּת,

וְלֹא עֲשִׁירוּת מִן הָאֻמָּנוּת,

אֶלָּא הַכֹּל לְפִי זְכוּתוֹ.

רְבִּי שִׁמְעוֹן בֶּן אֶלְעָזָר אוֹמֵר:

רָאִיתָ מִיָּמֶיךָ חַיָּה וָעוֹף שֶׁיֵּשׁ לָהֶם אֻמָּנוּת?

וְהֵן מִתְפַּרְנְסִין שֶׁלֹּא בְצַעַר;

וַהֲלֹא לֹא נִבְרְאוּ אֶלָּא לְשַׁמְּשֵׁנִי,

וַאֲנִי נִבְרֵאתִי לְשַׁמֵּשׁ אֶת קוֹנִי,

אֵינוּ דִין שֶׁאֶתְפַּרְנֵס שֶׁלֹּא בְצַעַר?

אֶלָּא שֶׁהֲרֵעוֹתִי מַעֲשַׂי וְקִפַּחְתִּי אֶת פַּרְנָסָתִי.

אַבָּא גֻרְיָן אִישׁ צַיְדָּן אוֹמֵר מִשֵּׁם אַבָּא גֻרְיָא:)

יז

רְבִּי מֵאִיר אוֹמֵר:

לֹא יְלַמֵּד אָדָם אֶת בְּנוֹ חַמָּר, גַּמָּל,

סַפָּר, סַפָּן, חַנְוָנִי וְרוֹעֶה,

מִפְּנֵי שֶׁאֻמָּנוּתָן אֻמָּנוּת לֶסְטִים.

יח

רְבִּי מֵאִיר אוֹמֵר:

לְעוֹלָם לֹא יְלַמֵּד אָדָם אֶת בְּנוֹ

אֶלָּא מִכָּל מָקוֹם שֶׁאָדָם מִתְפַּרְנֵס.

אַשְׁרֵי מִי שֶׁלָּמַד אֻמָּנוּת קְטַנָּה,

לִהְיוֹת מִתְפַּרְנֵס מִמֶּנָּה,

וְרוּחַ הַבְּרִיּוֹת נוֹחָה מִמֶּנָּה.

<ליתא בכ"י קאופמן>

(רְבִּי יְהוּדָה אוֹמֵר מִשְּׁמוֹ:

הַחַמָּרִין רֻבָּן רְשָׁעִים,

וְהַגַּמָּלִין רֻבָּן כְּשֵׁרִים,

הַסַּפָּנִין רֻבָּן חֲסִידִים;

טוֹב שֶׁבָּרוֹפְאִים, לְגֵיהִנָּם,

וְהַכָּשֵׁר שֶׁבַּטַּבָּחִים שֻׁתָּפוֹ שֶׁלַּעֲמָלֵק.)

יט

רְבִּי יְהוּדָה אוֹמֵר:

לְעוֹלָם לֹא יְלַמֵּד אָדָן אֶת בְּנוֹ

אֶלָּא אֻמָּנוּת נְקִיָּה וְקַלָּה,

שֶׁאֵין לָךְ אֻמָּנוּת שֶׁאֵין בָּהּ עֲנִיִּים וַעֲשִׁירִים,

אֶלָּא הַכֹּל לְפִי זְכוּתוֹ שֶׁלָּאָדָן.

כ

הוּא הָיָה אוֹמֵר:

הֲרָאִיתָ מִיָּמֶיךָ אֲרִי סַבָּל,

צְבִי קַיָּץ, שׁוּעָל חַנְוָנִי, זְאֵב גּוֹדֵר גְּדֵרוֹת?

וַהֲרֵי הַדְּבָרִים קַל וָחֹמֶר: <קול>

וּמָה אִם אֵלּוּ שֶׁנִּבְרְאוּ שֶׁלֹּא לְשַׁמֵּשׁ אֶת קוֹנָן,

הֲרֵי הֵן מִתְפַּרְנְסִים שֶׁלֹּא בְצַעַר,

אֲנִי, שֶׁנִּבְרֵאתִי לְשַׁמֵּשׁ אֶת קוֹנִי,

אֵינוּ דִין שֶׁתְּהֵא פַרְנָסָתִי שֶׁלֹּא בְצַעַר?

וּמִי גָרַם לִי לִהְיוֹת מִתְפַּרְנֵס בְּצַעַר?

הֱוֵי אוֹמֵר, חֲטָאַי,

לְפִי שֶׁהֵרַעְתִּי אֶת מַעֲשַׂי וְקִפַּחְתִּי אֶת פַּרְנָסָתִי.

[כא]

אָמַר לָהֶם רְבִּי נְהוֹרַי:

מַנִּיחַ אֲנִי כָל אֻמָּנוּת שֶׁבָּעוֹלָם, <את כל>

וְאֵינִי מְלַמֵּד אֶת בָּנַי אֶלָּא תוֹרָה,

כְּדֵי שֶׁיֹּאכְלוּ שְׂכַר עֲמָלָהּ בָּעוֹלָם הַזֶּה,

וְקֶרֶן קַיֶּמֶת לָהֶם לָעוֹלָם הַבָּא.

שֶׁאֵין לָךְ אֻמָּנוּת שֶׁעוֹמֶדֶת לָאָדָן

אֶלָּא בְנַעְרוּתוֹ בִלְבַד,

אֶלָּא אִם בָּא לִידֵי חֹלִי,

אוֹ לְמִדָּה שֶׁלְּיִסּוּרִין,

אוֹ יִכָּנֵס לִימֵי זִקְנָה,

וְאֵין יָכוֹל לַעֲמֹד בִּמְלַאכְתּוֹ,

נִמְצָא מֵת בְּרָעָב.

אֲבָל הַתּוֹרָה אֵינָה כֵן,

אֶלָּא מְשַׁמֶּרֶת אֶת הָאָדָם מִכָּל רַע בְּנַעְרוּתוֹ, <אדם>

וְנוֹתֶנֶת לוֹ אַחֲרִית וְתִקְוָה בְזִקְנוּתוֹ.

בְּנַעְרוּתוֹ מַה הוּא אוֹמֵר? (יְשַׁעְיָה מ,לא)

"וְקוֹיֵ יי יַחֲלִיפוּ כֹחַ, יַעֲלוּ אֵבֶר כַּנְּשָׁרִים,

יָרוּצוּ וְלֹא יִיגָעוּ, יֵלְכוּ וְלֹא יִיעָפוּ. "

בְּזִקְנוּתוֹ מַה הוּא אוֹמֵר? (תְּהִלִּים צב,טו)

"עוֹד יְנוּבוּן בְּשֵׂיבָה, דְּשֵׁנִים וְרַעֲנַנִּים יִהְיוּ."

[כב]

וְכֵן אַתְּ מוֹצֵא בְאָבִינוּ אַבְרָהָם,

שֶׁשִּׁמֵּר אֶת הַתּוֹרָה עַד שֶׁלֹּא בָאת לָעוֹלָם,

שֶׁנֶּאֱמַר: (בְּרֵאשִׁית כו,ה)

"עֵקֶב אֲשֶׁר שָׁמַע אַבְרָהָם בְּקֹלִי,

וַיִּשְׁמֹר מִשְׁמַרְתִּי מִצְוֹתַי חֻקּוֹתַי וְתוֹרֹתָי".

[כג] <הושלם מכ"י פרמה>

וְכֵן אַתְּ מוֹצֵא [בְאָבִינוּ אַבְרָהָם],

שֶׁבֵּרְכוֹ הַמָּקוֹם בָּרוּךְ הוּא בְּנַעְרוּתוֹ וּבְזִקְנוּתוֹ.

בְּנַעְרוּתוֹ [מַה הוּא אוֹמֵר? (בְּרֵאשִׁית יב,ב)

"וְאֶעֶשְׂךָ לְגוֹי גָּדוֹל וַאֲבָרֶכְךָ,

וַאֲגַדְּלָה שְׁמֶךָ וֶהְיֵה בְּרָכָה."

בְּזִקְנוּתוֹ] מַה הוּא אוֹמֵר? (בְּרֵאשִׁית כד,א)

"וְאַבְרָהָם זָקֵן בָּא בַּיָּמִים,

וַיי בֵּרַךְ אֶת אַבְרָהָם בַּכֹּל. "

חסל מסכתא קידושין

חסל סדר נשים

# סדר נזקים

# @00מסכת בבא קמא

## @22פרק א

### @11מסכת בבא קמא פרק א משנה א

א

אַרְבָּעָה אֲבוֹת נְזִיקִים:

הַשּׁוֹר וְהַבּוֹר וְהַמַּבְעֶה וְהַהֶבְעֵר.

לֹא הַשּׁוֹר כַּהֲרֵי הַמַּבְעֶה, <כְּהָרֵי>

וְלֹא הַמַּבְעֶה כַּהֲרֵי הַשּׁוֹר, <כְּהָרֵי>

לֹא זֶה וָזֶה, שֶׁיֵּשׁ בָּהֶן רוּחַ חַיִּים,

כַּהֲרֵי הָאֵשׁ שֶׁאֵין בָּהּ רוּחַ חַיִּים. <והרי>

לֹא זֶה וָזֶה, שֶׁדַּרְכָּן לֵילֵךְ וּלְהַזִּיק,

כַּהֲרֵי הַבּוֹר, שֶׁאֵין דַּרְכּוֹ לֵילֵךְ וּלְהַזִּיק. <והרי>

הַצַּד הַשָּׁוֶה שֶׁבָּהֶן,

שֶׁדַּרְכָּן לְהַזִּיק וּשְׁמִירָתָן עָלֶיךָ,

וּכְשֶׁהִזִּיק, חָב הַמַּזִּיק,

מְשַׁלֵּם תַּשְׁלוּמֵי נֶזֶק בְּמֵיטַב הָאָרֶץ.

### @11מסכת בבא קמא פרק א משנה ב

ב

כָּל שֶׁחַבְתִּי בִשְׁמִירָתוֹ,

הִכְשַׁרְתִּי אֶת נִזְקוֹ.

הִכְשַׁרְתִּי בְמִקְצָת נִזְקוֹ,

חַבְתִּי בְתַשְׁלוּמֵי נִזְקוֹ כְּהֶכְשֵׁר כָּל נִזְקוֹ.

נְכָסִים שֶׁאֵין בָּהֶן מְעִילָה,

וּנְכָסִים שֶׁהֵן שֶׁלִּבְנֵי בְרִית,

וּנְכָסִים מְיֻחָדִים,

חוּץ מֵרְשׁוּת הַמְיֻחֶדֶת לַמַּזִּיק,

וּרְשׁוּת הַנִּזָּק וְהַמַּזִּיק,

וּכְשֶׁהִזִּיק, חָב הַמַּזִּיק,

מְשַׁלֵּם תַּשְׁלוּמֵי נֶזֶק בְּמֵיטַב הָאָרֶץ.

### @11מסכת בבא קמא פרק א משנה ג

ג

שׁוּם כֶּסֶף,

בְּשׁוֹוֶה כֶסֶף,

בִּפְנֵי בֵית דִּין,

וְעַל פִּי עֵדִים בְּנֵי חֹרִים בְּנֵי בְרִית;

וְהַנָּשִׁים בִּכְלַל הַנֶּזֶק.

וְהַנִּזָּק וְהַמַּזִּיק בְּתַשְׁלוּמִים. <והמזק בת שילומים>

### @11מסכת בבא קמא פרק א משנה ד

ד

חֲמִשָּׁה תַמִּים וַחֲמִשָּׁה מוּעָדִים:

הַבְּהֵמָה אֵינָה מוּעֶדֶת לֹא לִגַּח וְלֹא לִגּוֹף

וְלֹא לִשּׁוֹךְ וְלֹא לִרְבֹּץ וְלֹא לִבְעֹט.

הַשֵּׁן מוּעֶדֶת לֹאכַל אֶת הָרָאוּי לָהּ.

וְהָרֶגֶל מוּעֶדֶת לְשַׁבֵּר כְּדֶרֶךְ הִלּוּכָהּ. <לשבור>

וְשׁוֹר הַמּוּעָד.

וְשׁוֹר הַמַּזִּיק בִּרְשׁוּת הַנִּזָּק.

וְהָאָדָם.

ה

הַזְּאֵב וְהָאֲרִי וְהַדֹּב

וְהַנָּמֵר וְהַפַּרְדְּלֵס וְהַנָּחָשׁ, <párdalis: חיה בעלת חברבורות>

הֲרֵי אֵלּוּ מוּעָדִין.

רְבִּי אֶלְעָזָר אוֹמֵר:

בִּזְמַן שֶׁהֵן תַּרְבּוּת, אֵינָן מוּעָדִים.

וְהַנָּחָשׁ מוּעָד לְעוֹלָם.

מַה בֵּין תָּם לַמּוּעָד?

אֶלָּא שֶׁהַתָּם מְשַׁלֵּם חֲצִי נֶזֶק וּמִגּוּפוֹ,

וְהַמּוּעָד מְשַׁלֵּם נֶזֶק שָׁלֵם מִן הָעֲלָיָה.

## @22פרק ב

### @11מסכת בבא קמא פרק ב משנה א

א

כֵּיצַד הָרֶגֶל מוּעֶדֶת לְשַׁבֵּר כְּדֶרֶךְ הִלּוּכָהּ?

וְהַבְּהֵמָה מוּעֶדֶת לְהַלֵּךְ כְּדַרְכָּהּ וּלְשַׁבֵּר.

הָיְתָה מְבַעֶטֶת,

אוֹ שֶׁהָיוּ צְרוֹרוֹת מְנַתְּזִים מִתַּחַת רַגְלֶיהָ,

וְשִׁבְּרָה אֶת הַכֵּלִים,

מְשַׁלֵּם חֲצִי נֶזֶק.

דָּרְסָה עַל הַכֶּלִי וְשִׁבְּרַתּוּ,

וְנָפַל עַל כֶּלִי אַחֵר וּשְׁבָרוֹ,

עַל הָרִאשׁוֹן מְשַׁלֵּם נֶזֶק שָׁלֵם,

וְעַל הָאַחֲרוֹן מְשַׁלֵּם חֲצִי נֶזֶק.

ב

הַתַּרְנָגְלִים מוּעָדִים לְהַלֵּךְ כְּדַרְכָּן וּלְשַׁבֵּר.

הָיָה דְלִיל קָשׁוּר בְּרַגְלוֹ,

אוֹ שֶׁהָיָה מְהַדֵּס, וְשִׁבֵּר אֶת הַכֵּלִים,

מְשַׁלֵּם חֲצִי נֶזֶק.

### @11מסכת בבא קמא פרק ב משנה ב

ג

כֵּיצַד הַשֵּׁן מוּעֶדֶת לֹאכַל אֶת הָרָאוּי לָהּ?

וְהַבְּהֵמָה מוּעֶדֶת לֹאכַל פֵּרוֹת וִירָקוֹת.

אָכְלָה כְסוּת אוֹ כֵלִים,

מְשַׁלֵּם חֲצִי נֶזֶק.

בַּמֵּי דְבָרִים אֲמוּרִים?

בִּרְשׁוּת הַנִּזָּק,

אֲבָל בִּרְשׁוּת הָרַבִּים, פָּטוּר.

וְאִם נֶהְנֵית, מְשַׁלֵּם מַה שֶּׁנֶּהְנֵית.

ד

כֵּיצַד מְשַׁלֵּם מַה שֶּׁנֶּהְנֵית?

אָכְלָה מִתּוֹךְ הָרְחָבָה, מְשַׁלֵּם מַה שֶּׁנֶּהְנֵית;

מִצְּדָדֵי הָרְחָבָה, מְשַׁלֵּם מַה שֶּׁהִזִּיקָה.

מִפֶּתַח הֶחָנוּת, מְשַׁלֵּם מַה שֶּׁנֶּהְנֵית;

מִתּוֹךְ הֶחָנוּת, מְשַׁלֵּם מַה שֶּׁהִזִּיקָה.

### @11מסכת בבא קמא פרק ב משנה ג

ה

הַכֶּלֶב וְהַגְּדִי

שֶׁקָּפְצוּ מֵעַל הַגַּג וְשִׁבְּרוּ אֶת הַכֵּלִים,

מְשַׁלֵּם נֶזֶק שָׁלֵם, מִפְּנֵי שֶׁהֵן מוּעָדִים.

כֶּלֶב שֶׁנָּטַל אֶת הַחֲרָרָה וְהָלַךְ לוֹ לַגָּדִישׁ,

אָכַל אֶת הַחֲרָרָה וְהִדְלִיק אֶת הַגָּדִישׁ,

עַל הַחֲרָרָה מְשַׁלֵּם נֶזֶק שָׁלֵם,

וְעַל הַגָּדִישׁ מְשַׁלֵּם חֲצִי נֶזֶק.

### @11מסכת בבא קמא פרק ב משנה ד

ו

אֵי זֶה הוּא תָּם, וְאֵי זֶה הוּא מוּעָד?

מוּעָד, שֶׁהֵעִידוּ בוֹ שְׁלֹשָׁה יָמִים,

וְתָם, שֶׁיַּחְזֹר בּוֹ שְׁלֹשָׁה יָמִים.

דִּבְרֵי רְבִּי יְהוּדָה.

רְבִּי מֵאִיר אוֹמֵר:

מוּעָד, שֶׁהֵעִידוּ בוֹ שְׁלֹשָׁה פְעָמִים,

וְתָם, כָּל שֶׁיְּהוּ הַתִּינוֹקוֹת מְמַשְׁמְשִׁים בּוֹ.

### @11מסכת בבא קמא פרק ב משנה ה

ז

וְשׁוֹר הַמַּזִּיק בִּרְשׁוּת הַנִּזָּק, כֵּיצַד?

נָגַח, נָגַף, נָשַׁךְ, רָבַץ, בָּעַט בִּרְשׁוּת הָרַבִּים,

מְשַׁלֵּם חֲצִי נֶזֶק;

בִּרְשׁוּת הַנִּזָּק,

רְבִּי טַרְפוֹן אוֹמֵר:

נֶזֶק שָׁלֵם,

וַחֲכָמִים אוֹמְרִים:

חֲצִי נֶזֶק.

ח

אָמַר לָהֶם רְבִּי טַרְפוֹן:

מָה,

אִם בִּמְקוֹם שֶׁהֵקֵל עַל הַשֵּׁן וְעַל הָרֶגֶל בִּרְשׁוּת הָרַבִּים,

שֶׁהוּא פָּטוּר,

הֶחְמִיר עֲלֵיהֶם בִּרְשׁוּת הַנִּזָּק לְשַׁלֵּם נֶזֶק שָׁלֵם,

מָקוֹם שֶׁהֶחְמִיר עַל הַקֶּרֶן בִּרְשׁוּת הָרַבִּים

לְשַׁלֵּם חֲצִי נֶזֶק,

אֵינוּ דִין שֶׁנַּחְמִיר עָלֶיהָ בִרְשׁוּת הַנִּזָּק

לְשַׁלֵּם נֶזֶק שָׁלֵם?

אָמְרוּ לוֹ:

דַּיּוֹ לַבָּא מִן הַדִּין לִהְיוֹת כַּנָּדוֹן:

מַה בִּרְשׁוּת הָרַבִּים, חֲצִי נֶזֶק,

וְאַף בִּרְשׁוּת הַנִּזָּק, חֲצִי נֶזֶק.

ט

אָמַר לָהֶם:

אֲנִי לֹא אָדִין קֶרֶן מִקֶּרֶן,

וַאֲנִי אָדִין קֶרֶן מֵרֶגֶל:

מָה, אִם בִּמְקוֹם שֶׁהֵקֵל עַל הַשֵּׁן וְעַל הָרֶגֶל

בִּרְשׁוּת הָרַבִּים,

הֶחְמִיר בַּקֶּרֶן,

מְקוֹם שֶׁהֶחְמִיר עֲלֵיהֶם בִּרְשׁוּת הַנִּזָּק,

אֵינוּ דִין שֶׁנַּחְמִיר בַּקֶּרֶן?

אָמְרוּ לוֹ:

דַּיּוֹ לַבָּא מִן הַדִּין שֶׁיְּהֵא כַנָּדוֹן:

מַה בִּרְשׁוּת הָרַבִּים, חֲצִי נֶזֶק,

אַף בִּרְשׁוּת הַנִּזָּק, חֲצִי נֶזֶק.

### @11מסכת בבא קמא פרק ב משנה ו

י

אָדָם מוּעָד לְעוֹלָם,

בֵּין שׁוֹגֵג, בֵּין מֵזִיד,

בֵּין עֵר, בֵּין יָשֵׁן.

סִמָּא אֶת עֵין חֲבֵרוֹ,

וְשִׁבֵּר אֶת הַכֵּלִים,

מְשַׁלֵּם נֶזֶק שָׁלֵם.

## @22פרק ג

### @11מסכת בבא קמא פרק ג משנה א

א

הַמַּנִּיחַ אֶת הַכַּד בִּרְשׁוּת הָרַבִּים,

וּבָא אַחֵר וְנִתְקַל בָּהּ וְשִׁבְּרָהּ,

פָּטוּר.

וְאִם הֻזַּק בָּהּ,

בַּעַל הֶחָבִית חַיָּב בְּנִזְקוֹ.

ב

נִשְׁבְּרָה כַדּוֹ בִרְשׁוּת הָרַבִּים,

וְהֶחֱלִיק בָּהּ אַחֵר בַּמַּיִם,

אוֹ שֶׁלָּקָה בַחֲרָסֶיהָ,

חַיָּב.

רְבִּי יְהוּדָה אוֹמֵר:

בְּמִתְכַּוֵּן חַיָּב,

וּבְשֶׁאֵינוֹ מִתְכַּוֵּן, פָּטוּר.

### @11מסכת בבא קמא פרק ג משנה ב

ג

הַשּׁוֹפֵךְ מַיִם בִּרְשׁוּת הָרַבִּים,

וְהֻזַּק בָּהֶן אַחֵר,

חַיָּב בְּנִזְקוֹ.

הַמַּצְנִיעַ אֶת הַקּוֹץ וְאֶת הַזְּכוֹכִית,

וְהַגּוֹדֵר אֶת גְּדֵרוֹ בַקּוֹצִים,

וְגָדֵר שֶׁנָּפַל לִרְשׁוּת הָרַבִּים,

וְהֻזַּק בָּהֶן אַחֵר,

חַיָּב בְּנִזְקוֹ.

### @11מסכת בבא קמא פרק ג משנה ג

ד

הַמּוֹצִיא אֶת תִּבְנוֹ וְאֶת קַשּׁוֹ וְאֶת גִּפְתּוֹ

לִרְשׁוּת הָרַבִּים לִזְבָלִים,

וְהֻזַּק בָּהֶן אַחֵר,

חַיָּב בְּנִזְקוֹ.

וְכָל הַקּוֹדֵם בָּהֶן זָכָה.

(רַבָּן שִׁמְעוֹן בֶּן גַּמְלִיאֵל אוֹמֵר:

כָּל הַמְקַלְקְלִין בִּרְשׁוּת הָרַבִּים, וְהִזִּיקוּ,

חַיָּבִין לְשַׁלֵּם;

וְכָל הַקּוֹדֵם בָּהֶן זָכָה.)

הַהוֹפֵךְ אֶת הַגָּלָל בִּרְשׁוּת הָרַבִּים, <לִרְשׁוּת>

וְהֻזַּק בָּהֶן אַחֵר,

חַיָּב בְּנִזְקוֹ.

### @11מסכת בבא קמא פרק ג משנה ד

ה

שְׁנֵי קַדָּרִים שֶׁהָיוּ מְהַלְּכִין זֶה אַחַר זֶה,

נִתְקַל הָרִאשׁוֹן וְנָפַל,

נִתְקַל הַשֵּׁנִי בָרִאשׁוֹן,

הָרִאשׁוֹן חַיָּב בְּנִזְקוֹ שֶׁלַּשֵּׁנִי.

### (@11מסכת בבא קמא פרק ג משנה ה)

זֶה בָא בַחֲבִיתוֹ, וְזֶה בָא בְקוֹרָתוֹ,

נִשְׁבְּרָה כַדּוֹ שֶׁלָּזֶה בְקוֹרָתוֹ שֶׁלָּזֶה,

פָטוּר,

שֶׁלָּזֶה רְשׁוּת לְהַלֵּךְ וְלָזֶה רְשׁוּת לְהַלֵּךְ.

ו

הָיָה בַעַל הַקּוֹרָה רִאשׁוֹן,

וּבַעַל הֶחָבִית אַחֲרוֹן,

נִשְׁבְּרָה חָבִית בַּקּוֹרָה,

פָּטוּר.

וְאִם עָמַד בַּעַל הַקּוֹרָה,

חַיָּב.

וְאִם אָמַר לוֹ לְבַעַל הֶחָבִית "עֲמֹד!"

פָּטוּר.

[ז]

הָיָה בַעַל הֶחָבִית רִאשׁוֹן,

וּבַעַל הַקּוֹרָה אַחֲרוֹן,

נִשְׁבְּרָה חָבִית בַּקּוֹרָה,

חַיָּב.

וְאִם עָמַד בַּעַל הֶחָבִית,

פָּטוּר.

וְאִם אָמַר לוֹ לְבַעַל הַקּוֹרָה "עֲמֹד!"

חַיָּב.

וְכֵן זֶה בָא בְנֵרוֹ, וְזֶה בָא בְפִשְׁתָּנוֹ.

### @11מסכת בבא קמא פרק ג משנה ו

ח

שְׁנַיִם שֶׁהָיוּ מְהַלְּכִין בִּרְשׁוּת הָרַבִּים,

אֶחָד רָץ וְאֶחָד מְהַלֵּךְ,

אוֹ שֶׁהָיוּ שְׁנֵיהֶם רָצִים,

וְהִזִּיקוּ זֶה אֶת זֶה,

שְׁנֵיהֶם פְּטוּרִים.

### @11מסכת בבא קמא פרק ג משנה ז

ט

הַמְבַקֵּעַ בִּרְשׁוּת הַיָּחִיד וְהִזִּיק בִּרְשׁוּת הָרַבִּים,

בִּרְשׁוּת הָרַבִּים וְהִזִּיק בִּרְשׁוּת הַיָּחִיד,

בִּרְשׁוּת הַיָּחִיד וְהִזִּיק בִּרְשׁוּת הַיָּחִיד אַחֵר,

חַיָּב.

### @11מסכת בבא קמא פרק ג משנה ח

י

שְׁנֵי שְׁוָרִים תַּמִּים שֶׁחָבְלוּ זֶה בָזֶה,

מְשַׁלְּמִים בַּמּוֹתָר חֲצִי נֶזֶק.

שְׁנֵיהֶם מוּעָדִים,

מְשַׁלְּמִים בַּמּוֹתָר נֶזֶק שָׁלֵם.

אֶחָד תָּם וְאֶחָד מוּעָד,

מוּעָד בַּתָּם מְשַׁלֵּם בַּמּוֹתָר נֶזֶק שָׁלֵם,

וְתָם בַּמּוּעָד מְשַׁלֵּם בַּמּוֹתָר חֲצִי נֶזֶק.

יא

וְכֵן שְׁנֵי אֲנָשִׁים שֶׁחָבְלוּ זֶה בָזֶה,

מְשַׁלְּמִים בַּמּוֹתָר נֶזֶק שָׁלֵם.

אָדָם בַּמּוּעָד וּמוּעָד בָּאָדָם,

מְשַׁלֵּם בַּמּוֹתָר נֶזֶק שָׁלֵם.

אָדָם בַּתָּם וְתָם בָּאָדָם,

אָדָם בַּתָּם מְשַׁלֵּם בַּמּוֹתָר נֶזֶק שָׁלֵם,

וְתָם בָּאָדָם מְשַׁלֵּם בַּמּוֹתָר חֲצִי נֶזֶק.

וּרְבִּי עֲקִיבָה אוֹמֵר:

אַף תָּם שֶׁחָבַל בָּאָדָם

מְשַׁלֵּם בַּמּוֹתָר נֶזֶק שָׁלֵם.

### @11מסכת בבא קמא פרק ג משנה ט

יב

שׁוֹר שׁוֹוֶה מָנֶה שֶׁנָּגַח לְשׁוֹר שׁוֹוֶה מָאתַיִם,

וְאֵין הַנְּבֵלָה יָפָה כְלוּם,

נוֹטֵל אֶת הַשּׁוֹר.

שׁוֹר שׁוֹוֶה מָאתַיִם שֶׁנָּגַח לְשׁוֹר שׁוֹוֶה מָאתַיִם,

וְאֵין הַנְּבֵלָה יָפָה כְלוּם,

אָמַר רְבִּי מֵאִיר:

עַל זֶה נֶאֱמַר: (שְׁמוֹת כא,לה)

"וּמָכְרוּ אֶת הַשּׁוֹר הַחַי וְחָצוּ אֶת כַּסְפּוֹ".

אָמַר לוֹ רְבִּי יְהוּדָה:

וְכֵן הֲלָכָה.

קִיַּמְתָּ "וּמָכְרוּ אֶת הַשּׁוֹר הַחַי וְחָצוּ אֶת כַּסְפּוֹ",

וְלֹא קִיַּמְתָּ "וְגַם אֶת הַמֵּת יֶחֱצוּן".

וְאֵי זֶה זֶה?

זֶה שׁוֹר שׁוֹוֶה מָאתַיִם שֶׁנָּגַח לְשׁוֹר שׁוֹוֶה מָאתַיִם,

וְהַנְּבֵלָה יָפָה חֲמִשִּׁים זוּז,

זֶה נוֹטֵל חֲצִי הַחַי וַחֲצִי הַמֵּת,

וְזֶה נוֹטֵל חֲצִי הַחַי וַחֲצִי הַמֵּת.

### @11מסכת בבא קמא פרק ג משנה י

יג

יֵשׁ חַיָּב עַל מַעֲשֵׂה שׁוֹרוֹ וּפָטוּר עַל מַעֲשֵׂה עַצְמוֹ,

חַיָּב עַל מַעֲשֵׂה עַצְמוֹ וּפָטוּר עַל מַעֲשֵׂה שׁוֹרוֹ.

שׁוֹרוֹ שֶׁבִּיֵּשׁ, פָּטוּר,

וְהוּא שֶׁבִּיֵּשׁ, חַיָּב.

שׁוֹרוֹ שֶׁסִּמָּא אֶת עֵין עַבְדּוֹ, וְהִפִּיל אֶת שִׁנּוֹ, פָּטוּר,

וְהוּא שֶׁסִּמָּא אֶת עֵין עַבְדּוֹ, וְהִפִּיל אֶת שִׁנּוֹ, חַיָּב.

שׁוֹרוֹ שֶׁחָבַל בְּאָבִיו וּבְאִמּוֹ, חַיָּב,

וְהוּא שֶׁחָבַל בְּאָבִיו וּבְאִמּוֹ, פָּטוּר.

שׁוֹרוֹ שֶׁהִדְלִיק אֶת הַגָּדִישׁ בַּשַּׁבָּת, חַיָּב,

וְהוּא שֶׁהִדְלִיק אֶת הַגָּדִישׁ בַּשַּׁבָּת, פָּטוּר,

מִפְּנֵי שֶׁהוּא נִדּוֹן בְּנַפְשׁוֹ.

### @11מסכת בבא קמא פרק ג משנה יא

יד

שׁוֹר שֶׁהָיָה רוֹדֵף אַחַר שׁוֹר אַחֵר, וְהֻזַּק.

זֶה אוֹמֵר "שׁוֹרָךְ הִזִּיק",

וְהַלָּה אוֹמֵר "לֹא כִי, אֶלָּא בַסֶּלַע לָקָה",

הַמּוֹצִיא מֵחֲבֵרוֹ, עָלָיו הָרְאָיָה.

יה

הָיוּ שְׁנַיִם רוֹדְפִים אַחַר אֶחָד.

זֶה אוֹמֵר "שׁוֹרָךְ הִזִּיק",

וְזֶה אוֹמֵר "שׁוֹרָךְ הִזִּיק",

שְׁנֵיהֶם פְּטוּרִים.

אִם הָיוּ שְׁנֵיהֶם שֶׁלְּאִישׁ אֶחָד,

שְׁנֵיהֶם חַיָּבִים.

יו

הָיָה אֶחָד גָּדוֹל וְאֶחָד קָטוֹן,

הַנִּזָּק אוֹמֵר "הַגָּדוֹל הִזִּיק",

וְהַמַּזִּיק אוֹמֵר "לֹא כִי, אֶלָּא הַקָּטוֹן הִזִּיק";

אֶחָד תָּם וְאֶחָד מוּעָד,

הַנִּזָּק אוֹמֵר "הַמּוּעָד הִזִּיק",

וְהַמַּזִּיק אוֹמֵר "לֹא כִי, אֶלָּא תָּם הִזִּיק",

הַמּוֹצִיא מֵחֲבֵרוֹ, עָלָיו הָרְאָיָה.

יז

הָיוּ נִזּוֹקִים שְׁנַיִם, אֶחָד גָּדוֹל וְאֶחָד קָטוֹן,

וְהַמַּזִּיקִים שְׁנַיִם, אֶחָד גָּדוֹל וְאֶחָד קָטוֹן,

הַנִּזָּק אוֹמֵר:

"הַגָּדוֹל הִזִּיק אֶת הַגָּדוֹל, וְקָטָן אֶת הַקָּטָן",

וְהַמַּזִּיק אוֹמֵר:

"לֹא כִי, אֶלָּא קָטָן אֶת הַגָּדוֹל, וְגָדוֹל אֶת הַקָּטָן";

אֶחָד תָּם וְאֶחָד מוּעָד,

הַנִּזָּק אוֹמֵר:

"מוּעָד הִזִּיק אֶת הַגָּדוֹל, וְתָם אֶת הַקָּטָן",

וְהַמַּזִּיק אוֹמֵר:

"לֹא כִי, אֶלָּא תָם אֶת הַגָּדוֹל, וּמוּעָד אֶת הַקָּטָן",

הַמּוֹצִיא מֵחֲבֵרוֹ, עָלָיו הָרְאָיָה.

## @22פרק ד

### @11מסכת בבא קמא פרק ד משנה א

א

שׁוֹר שֶׁנָּגַח לְאַרְבָּעָה חֲמִשָּׁה שְׁוָרִים זֶה אַחַר זֶה,

יְשַׁלֵּם לְאַחֲרוֹן שֶׁבָּהֶם.

אִם יֶשׁ בּוֹ מוֹתָר, יַחְזִיר שֶׁלְּשֶׁלְּפָנָיו,

וְאִם יֶשׁ בּוֹ מוֹתָר יַחְזִיר לְשֶׁלְּפָנָיו,

וְהָאַחֲרוֹן אַחֲרוֹן נִסְכָּר.

דִּבְרֵי רְבִּי מֵאִיר.

רְבִּי שִׁמְעוֹן אוֹמֵר:

שׁוֹר שׁוֹוֶה מָאתַיִם שֶׁנָּגַח לְשׁוֹר שׁוֹוֶה מָאתַיִם,

וְאֵין הַנְּבֵלָה יָפָה כְלוּם,

זֶה נוֹטֵל מָנֶה וְזֶה נוֹטֵל מָנֶה.

חָזַר וְנָגַח לְשׁוֹר אַחֵר שׁוֹוֶה מָאתַיִם,

הָאַחֲרוֹן נוֹטֵל מָנֶה,

וְשֶׁלְּפָנָיו זֶה נוֹטֵל חֲמִשִּׁים זוּז,

וְזֶה נוֹטֵל חֲמִשִּׁים זוּז.

חָזַר וְנָגַח לְשׁוֹר אַחֵר שׁוֹוֶה מָאתַיִם,

הָאַחֲרוֹן נוֹטֵל מָנֶה,

וְשֶׁלְּפָנָיו חֲמִשִּׁים זוּז,

וּשְׁנַיִם הָרִאשׁוֹנִים דִּינְרֵי זָהָב.

### @11מסכת בבא קמא פרק ד משנה ב

ב

שׁוֹר שֶׁהוּא מוּעָד לְמִינוֹ וְאֵינוּ מוּעָד לְשֶׁאֵינוֹ מִינוֹ,

מוּעָד לָאָדָם וְאֵינוּ מוּעָד לַבְּהֵמָה,

מוּעָד לִקְטַנִּים וְאֵינוּ מוּעָד לִגְדוֹלִים,

לְמִין שֶׁהוּא מוּעָד לוֹ, מְשַׁלֵּם נֶזֶק שָׁלֵם,

וּלְמִין שֶׁאֵינוּ מוּעָד לוֹ, מְשַׁלֵּם חֲצִי נֶזֶק.

אָמְרוּ לִפְנֵי רְבִּי יְהוּדָה:

וַהֲרֵי שֶׁהָיָה מוּעָד בַּשַּׁבָּתוֹת וְאֵינוּ מוּעָד בִּימוֹת הַחֹל?

אָמַר לָהֶם:

בַּשַּׁבָּתוֹת, מְשַׁלֵּם נֶזֶק שָׁלֵם,

וּבִימוֹת הַחֹל, מְשַׁלֵּם חֲצִי נֶזֶק.

מֵאֶמָּתַי הוּא תָּם?

מִשֶּׁיַּחְזֹר בּוֹ שְׁלֹשֶׁת יְמֵי שַׁבָּתוֹת.

### @11מסכת בבא קמא פרק ד משנה ג

ג

שׁוֹר שֶׁלְּיִשְׂרָאֵל שֶׁנָּגַח שׁוֹר שֶׁלַּהֶקְדֵּשׁ,

וְשֶׁלַּהֶקְדֵּשׁ שֶׁנָּגַח לְשׁוֹר שֶׁלְּיִשְׂרָאֵל,

פָּטוּר, שֶׁנֶּאֱמַר: (שְׁמוֹת כא,לה)

"שׁוֹר רֵעֵהוּ", וְלֹא שׁוֹר הֶקְדֵּשׁ.

ד

שׁוֹר שֶׁלְּיִשְׂרָאֵל שֶׁנָּגַח [לְשׁוֹר] שֶׁלַּנָּכְרִי,

פָּטוּר,

וְשֶׁלַּנָּכְרִי שֶׁנָּגַח לְשׁוֹר שֶׁלְּיִשְׂרָאֵל,

בֵּין תָּם, בֵּין מוּעָד,

מְשַׁלֵּם נֶזֶק שָׁלֵם.

### @11מסכת בבא קמא פרק ד משנה ד

ה

שׁוֹר שֶׁלַּפִּקֵּחַ שֶׁנָּגַח לְשׁוֹר חֵרֵשׁ, שׁוֹטֶה וְקָטָן,

חַיָּב.

וְשׁוֹר חֵרֵשׁ, שׁוֹטֶה וְקָטָן שֶׁנָּגַח לְשׁוֹר שֶׁלַּפִּקֵּחַ,

פָּטוּר.

שׁוֹר חֵרֵשׁ, שׁוֹטֶה וְקָטָן שֶׁנָּגְחוּ,

מַעֲמִידִים לָהֶם אַפִּיטְרוֹפִּיס,

וּמְעִידִין לָהֶן בִּפְנֵי אַפִּיטְרוֹפִּיס.

נִתְפַּקַּח הַחֵרֵשׁ, שָׁפָה הַשּׁוֹטֶה, הִגְדִּיל הַקָּטָן, <שפא>

חָזַר לְתַמּוּתוֹ.

דִּבְרֵי רְבִּי מֵאִיר.

רְבִּי יוֹסֵה אוֹמֵר:

הֲרֵי הוּא כְחֶזְקָתוֹ.

שׁוֹר הָאַסְטְדִין אֵינוּ חַיָּב מִיתָה, שֶׁנֶּאֱמַר: (שְׁמוֹת כא,כח)

"כִּי יִגַּח", לֹא שֶׁיַּגִּיחוּהוּ.

### @11מסכת בבא קמא פרק ד משנה ה

ו

שׁוֹר שֶׁנָּגַח אֶת הָאָדָם וּמֵת,

מוּעָד מְשַׁלֵּם אֶת הַכֹּפֶר,

וְתָם פָּטוּר מִן הַכֹּפֶר;

וְזֶה וָזֶה חַיָּבִים מִיתָה.

וְכֵן בַּבֵּן אוֹ בַבַּת.

נָגַח עֶבֶד אוֹ אָמָה,

נוֹתֵן שְׁלֹשִׁים סֶלַע,

בֵּין שֶׁהוּא יָפֶה בְ מֵאָה מָנֶה,

וּבֵין שֶׁאֵינוּ יָפֶה אֶלָּא דִינָר זָהָב.

### @11מסכת בבא קמא פרק ד משנה ו

ז

שׁוֹר שֶׁהָיָה מִתְחַכֵּךְ בַּכֹּתֶל, <מתחתך>

וְנָפַל עַל הָאָדָם;

נִתְכַּוַּן לַהֲרוֹג אֶת הַבְּהֵמָה, וְהָרַג אֶת הָאָדָם;

לַנָּכְרִי, וְהָרַג אֶת בֶּן יִשְׂרָאֵל;

לִנְפָלִים, וְהָרַג בֶּן קַיָּמָה,

פָּטוּר.

### @11מסכת בבא קמא פרק ד משנה ז

ח

שׁוֹר הָאִשָּׁה,

שׁוֹר הַיְתוֹמִים,

שׁוֹר הָאַפִּיטְרוֹפִּיס,

שׁוֹר הַמִּדְבָּר,

שׁוֹר הַהֶקְדֵּשׁ,

שׁוֹר הַגֵּר שֶׁמֵּת וְאֵין לוֹ יוֹרְשִׁים,

הֲרֵי אֵלּוּ חַיָּבִים מִיתָה.

רְבִּי יְהוּדָה אוֹמֵר: <יודה>

שׁוֹר הַמִּדְבָּר,

שׁוֹר הַהֶקְדֵּשׁ,

שׁוֹר גֵּר שֶׁמֵּת וְאֵין לוֹ יוֹרְשִׁים,

פְּטוּרִין מִן הַמִּיתָה,

מִפְּנֵי שֶׁאֵין לָהֶם בְּעָלִים.

### @11מסכת בבא קמא פרק ד משנה ח

ט

שׁוֹר שֶׁהוּא יוֹצֵא לְהִסָּקֵל, וְהִקְדִּישׁוֹ בְעָלָיו,

אֵינוּ מְקֻדָּשׁ.

וְאִם שְׁחָטוֹ בְשָׂרוֹ אָסוּר.

אִם עַד שֶׁלֹּא נִגְמַר דִּינוֹ הִקְדִּישׁוֹ בְעָלָיו,

מְקֻדָּשׁ.

וְאִם שְׁחָטוֹ בְשָׂרוֹ מֻתָּר.

### @11מסכת בבא קמא פרק ד משנה ט

י

מְסָרוֹ לְשׁוֹמֵר חִנָּם וְלַשּׁוֹאֵל,

לַנּוֹשֵׂא שָׂכָר וְלַשּׂוֹכֵר,

נִכְנְסוּ תַחַת הַבְּעָלִים.

וְיָצָא וְהִזִּיק,

מוּעָד מְשַׁלֵּם נֶזֶק שָׁלֵם,

וְתָם מְשַׁלֵּם חֲצִי נֶזֶק.

קְשָׁרוֹ בְעָלָיו בְּמוֹסֵרָה,

וְנָעַל בְּפָנָיו כָּרָאוּי,

וְיָצָא וְהִזִּיק,

חַיָּב.

רְבִּי יְהוּדָה אוֹמֵר:

תָּם חַיָּב וּמוּעָד פָּטוּר, שֶׁנֶּאֱמַר: (שְׁמוֹת כא,לו)

"וְלֹא יִשְׁמְרֶנּוּ בְּעָלָיו", שָׁמוּר הוּא זֶה.

רְבִּי אֱלִיעֶזֶר אוֹמֵר:

אֵין לוֹ שְׁמִירָה אֶלָּא סְכִין.

## @22פרק ה

### @11מסכת בבא קמא פרק ה משנה א

א

שׁוֹר שֶׁנָּגַח אֶת הַפָּרָה וְנִמְצָא וַלְדָהּ בְּצִדָּהּ,

אֵין יָדוּעַ אִם עַד שֶׁלֹּא נְגָחָהּ יָלָדָה,

וְאִם מִשֶּׁנְּגָחָהּ יָלָדָה,

מְשַׁלֵּם חֲצִי נֶזֶק וּרְבִיעַ לַוֶּלֶד.

ב

וְכֵן פָּרָה שֶׁנָּגְחָה אֶת הַשּׁוֹר, <מנוקד שֶׁנָּגַחה>

וְנִמְצָא עוֹבָרָהּ בְּצִדָּהּ,

אֵין יָדוּעַ אִם עַד שֶׁלֹּא נָגְחָה יָלָדָה,

וְאִם מִשֶּׁנָּגְחָה יָלָדָה,

מְשַׁלֵּם חֲצִי נֶזֶק מִן הַפָּרָה וּרְבִיעַ מִן הַוֶּלֶד.

### @11מסכת בבא קמא פרק ה משנה ב

ג

הַקַּדָּר שֶׁהִכְנִיס קְדֵרוֹתָיו לַחֲצַר בַּעַל הַבַּיִת שֶׁלֹּא בִרְשׁוּת,

שִׁבְּרַתָּן בְּהֶמְתּוֹ שֶׁלְּבַעַל הַבַּיִת,

פָּטוּר.

וְאִם הֻזָּקָה בָהֶן,

בַּעַל הַקְּדֵרוֹת חַיָּב.

וְאִם הִכְנִיס בִּרְשׁוּת,

בַּעַל הֶחָצֵר חַיָּב.

ד

הִכְנִיס פֵּרוֹתָיו לַחֲצַר בַּעַל הַבַּיִת שֶׁלֹּא בִרְשׁוּת,

אֲכָלַתָּן בְּהֶמְתּוֹ שֶׁלְּבַעַל הַבַּיִת,

פָּטוּר.

וְאִם הֻזָּקָה בָהֶן,

בַּעַל הַפֵּרוֹת חַיָּב.

וְאִם הִכְנִיס בִּרְשׁוּת,

בַּעַל הֶחָצֵר חַיָּב.

### @11מסכת בבא קמא פרק ה משנה ג

ה

הִכְנִיס שׁוֹרוֹ לַחֲצַר בַּעַל הַבַּיִת שֶׁלֹּא בִרְשׁוּת,

נְגָחוֹ שׁוֹרוֹ שֶׁלְּבַעַל הַבַּיִת,

אוֹ שֶׁנְּשָׁכוֹ כַלְבּוֹ שֶׁלְּבַעַל הַבַּיִת,

פָּטוּר.

נָגַח הוּא לְשׁוֹרוֹ שֶׁלְּבַעַל הַבַּיִת,

חַיָּב.

נָפַל לַבּוֹר וְהִבְאִישׁ מֵימָיו,

חַיָּב.

הָיָה אָבִיו אוֹ בְנוֹ לְתוֹכוֹ,

מְשַׁלֵּם אֶת הַכֹּפֶר.

וְאִם הִכְנִיס בִּרְשׁוּת,

בַּעַל הֶחָצֵר חַיָּב.

רְבִּי אוֹמֵר בְּכֻלָּם:

עַד שֶׁיְּקַבֵּל עָלָיו בַּעַל הַבַּיִת לִשְׁמוֹר.

### @11מסכת בבא קמא פרק ה משנה ד

ו

שׁוֹר שֶׁהָיָה מִתְכַּוֵּן לַחֲבֵרוֹ,

וְהִכָּה אֶת הָאִשָּׁה וְיָצְאוּ יְלָדֶיהָ,

פָּטוּר מִדְּמֵי וְלָדוֹת.

אָדָם שֶׁהָיָה מִתְכַּוֵּן לַחֲבֵרוֹ,

וְהִכָּה אֶת הָאִשָּׁה וְיָצְאוּ יְלָדֶיהָ,

מְשַׁלֵּם דְּמֵי וְלָדוֹת.

כֵּיצַד מְשַׁלֵּם דְּמֵי וְלָדוֹת?

שָׁמִין אֶת הָאִשָּׁה,

כַּמָּה הָיְתָה יָפָה עַד שֶׁלֹּא יָלָדָה,

וְכַמָּה הִיא יָפָה מִשֶּׁיָּלָדָה.

אָמַר רַבָּן שִׁמְעוֹן בֶּן גַּמְלִיאֵל:

אִם כֵּן, מִשֶּׁהָאִשָּׁה יוֹלֶדֶת, הִיא מַשְׁבַּחַת!

אֶלָּא שָׁמִין אֶת הַוְּלָדוֹת כַּמָּה הֵן יָפִים,

וְנוֹתְנִין לַבַּעַל;

וְאִם אֵין לָהּ בַּעַל, נוֹתְנִין לְיוֹרְשָׁיו.

הָיְתָה שִׁפְחָה וְנִשְׁתַּחְרָרָה, אוֹ גִיּוֹרֶת,

פָּטוּר.

### @11מסכת בבא קמא פרק ה משנה ה

ז

(הַחוֹפֵר בּוֹר בִּרְשׁוּת הַיָּחִיד וּפְתָחוֹ לִרְשׁוּת הָרַבִּים,

אוֹ בִרְשׁוּת הָרַבִּים וּפְתָחוֹ לִרְשׁוּת הַיָּחִיד,

בִּרְשׁוּת הַיָּחִיד וּפְתָחוֹ לִרְשׁוּת הַיָּחִיד אַחֵר,

חַיָּב.) <לא נמצא בכ"י קאופמן. ראה להלן ח>

הַחוֹפֵר בּוֹר בִּרְשׁוּת הָרַבִּים,

וְנָפַל לְתוֹכוֹ שׁוֹר אוֹ חֲמוֹר וּמֵת,

חַיָּב.

אֶחָד הַחוֹפֵר בּוֹר וְשִׁיחַ וּמְעָרָה, חֲרִיצִים וּנְעִיצִים.

אִם כֵּן, לָמָּה נֶאֱמַר (שְׁמוֹת כא,לג) "בּוֹר"?

אֶלָּא, מַה הַבּוֹר,

שֶׁהוּא כְדֵי לְהָמִית עַד עֲשָׂרָה טְפָחִים,

אַף כָּל דָּבָר שֶׁהוּא כְדֵי לְהָמִית עַד עֲשָׂרָה טְפָחִים.

הָיוּ פְחוּתִים מֵעֲשָׂרָה טְפָחִים,

וְנָפַל לְתוֹכוֹ שׁוֹר אוֹ חֲמוֹר וּמֵת,

פָּטוּר.

וְאִם הֻזַּק בּוֹ, חַיָּב.

ח

הַחוֹפֵר בּוֹר בִּרְשׁוּת הַיָּחִיד וּפְתָחוֹ לִרְשׁוּת הָרַבִּים,

בִּרְשׁוּת הָרַבִּים וּפְתָחוֹ לִרְשׁוּת הָרַבִּים אַחֵר,

חַיָּב.

### @11מסכת בבא קמא פרק ה משנה ו

ט

בּוֹר שֶׁלִּשְׁנֵי שׁוּתָפִין,

עָבַר עָלָיו הָרִאשׁוֹן וְלֹא כִסָּהוּ,

הַשֵּׁנִי וְלֹא כִסָּהוּ,

הַשֵּׁנִי חַיָּב.

כִּסָּהוּ הָרִאשׁוֹן,

וּבָא הַשֵּׁנִי וּמְצָאוֹ מְגֻלֶּה וְלֹא כִסָּהוּ,

הַשֵּׁנִי חַיָּב.

כִּסָּהוּ כָרָאוּי,

וְנָפַל לְתוֹכוֹ שׁוֹר אוֹ חֲמוֹר וּמֵת,

פָּטוּר.

לֹא כִסָּהוּ כָרָאוּי,

וְנָפַל לְתוֹכוֹ שׁוֹר אוֹ חֲמוֹר וּמֵת,

חַיָּב.

נָפַל לְפָנָיו מִקּוֹל הַכִּרְיָה,

חַיָּב;

לְאַחֲרָיו מִקּוֹל הַכִּרְיָה,

פָּטוּר.

נָפַל לְתוֹכוֹ שׁוֹר וְכֵלָיו וְנִשְׁתַּבָּרוּ,

חֲמוֹר וְכֵלָיו וְנִתְקָרָעוּ,

חַיָּב עַל הַבְּהֵמָה וּפָטוּר עַל הַכֵּלִים.

נָפַל לְתוֹכוֹ שׁוֹר חֵרֵשׁ, שׁוֹטֶה וְקָטָן,

חַיָּב.

בֵּן אוֹ בַת, עֶבֶד אוֹ אָמָה,

פָּטוּר.

### @11מסכת בבא קמא פרק ה משנה ז

י

אֶחָד הַשּׁוֹר וְאֶחָד כָּל הַבְּהֵמָה לִנְפִילַת הַבּוֹר,

וּלְהַפְרָשַׁת הַר סִינַי,

לְתַשְׁלוּמֵי כָפֵל,

וּלְהָשִׁיב אֲבֵדָה,

לִפְרִיקָה, לַחֲסִימָה, לַכִּלְאַיִם וְלַשַּׁבָּת.

וְכֵן חַיָּה וָעוֹף כַּיּוֹצֵא בָהֶן.

אִם כֵּן, לָמָּה נֶאֱמַר "שׁוֹר אוֹ חֲמוֹר"?

אֶלָּא שֶׁדִּבֶּר הַכָּתוּב בַּהוֹוֶה.

## @22פרק ו

### @11מסכת בבא קמא פרק ו משנה א

א

הַכּוֹנֵס צֹאן לַדֵּיר וְנָעַל בְּפָנֶיהָ כָרָאוּי,

וְיָצְתָה וְהִזִּיקָה,

פָּטוּר.

לֹא נָעַל בְּפָנֶיהָ כָרָאוּי,

וְיָצְתָה וְהִזִּיקָה,

חַיָּב.

נִפְרָצָה בַלַּיְלָה, אוֹ שֶׁפְּרָצוּהָ לֶסְטִים,

וְיָצְתָה וְהִזִּיקָה,

פָּטוּר.

הוֹצִיאוּהָ לֶסְטִים,

הַלֵּסְטִים חַיָּבִין.

### @11מסכת בבא קמא פרק ו משנה ב

ב

הִנִּיחָהּ בַּחַמָּה,

אוֹ שֶׁמְּסָרָהּ לְחֵרֵשׁ, שׁוֹטֶה וְקָטָן,

וְיָצְתָה וְהִזִּיקָה,

חַיָּב.

מְסָרָהּ לָרוֹעֶה, נִכְנָס הָרוֹעֶה תַחְתָּיו.

נָפְלָה לַגַּנָּה וְהִזִּיקָה,

מְשַׁלֵּם מַה שֶּׁנֶּהְנֵית.

יָרְדָה כְדַרְכָּהּ וְהִזִּיקָה,

מְשַׁלֵּם מַה שֶּׁהִזִּיקָה.

כֵּיצַד מְשַׁלֵּם מַה שֶּׁהִזִּיקָה?

שָׁמִין בֵּית סְאָה בְּאוֹתָהּ הַשָּׂדֶה,

כַּמָּה הָיְתָה יָפָה וְכַמָּה הִיא יָפָה.

רְבִּי שִׁמְעוֹן אוֹמֵר:

אִם אָכְלָה פֵרוֹת גְּמוּרִים,

מְשַׁלֵּם פֵּרוֹת גְּמוּרִים;

אִם סְאָה, סְאָה, וְאִם סָאתַיִם, סָאתַיִם.

### @11מסכת בבא קמא פרק ו משנה ג

ג

הַמַּגְדִּישׁ לְתוֹךְ שְׂדֵה חֲבֵרוֹ שֶׁלֹּא בִרְשׁוּת,

אֲכָלַתָּן בְּהֶמְתּוֹ שֶׁלְּבַעַל הַשָּׂדֶה,

פָּטוּר.

וְאִם הֻזָּקָה בָהֶן,

בַּעַל הַגָּדִישׁ חַיָּב.

וְאִם הִגְדִּישׁ בִּרְשׁוּת,

בַּעַל הַשָּׂדֶה חַיָּב.

### @11מסכת בבא קמא פרק ו משנה ד

ד

הַשּׁוֹלֵחַ אֶת הַבְּעֵרָה בְיַד חֵרֵשׁ, שׁוֹטֶה וְקָטָן,

פָּטוּר מִדִּינֵי אָדָם, וְחַיָּב בְּדִינֵי שָׁמַיִם.

שִׁלַּח בְּיַד פִּקֵּחַ,

הַפִּקֵּחַ חַיָּב.

אֶחָד הֵבִיא אֶת הָאוּר, וְאֶחָד הֵבִיא אֶת הָעֵצִים,

הַמֵּבִיא אֶת הָעֵצִים חַיָּב.

אֶחָד הֵבִיא אֶת הָעֵצִים, וְאֶחָד הֵבִיא אֶת הָאוּר,

הַמֵּבִיא אֶת הָאוּר חַיָּב.

בָּא אַחֵר וְלִבָּה,

הַמְלַבֶּה חַיָּב.

לִבַּתּוּ הָרוּחַ,

הֲרֵי כֻלָּם פְּטוּרִין.

ה

הַשּׁוֹלֵחַ אֶת הַבְּעֵרָה,

וְאָכְלָה עֵצִים אוֹ אֲבָנִים אוֹ עָפָר,

חַיָּב, שֶׁנֶּאֱמַר: (שְׁמוֹת כב,ה)

"כִּי תֵצֵא אֵשׁ וּמָצְאָה קֹצִים,

וְנֶאֱכַל גָּדִישׁ אוֹ הַקָּמָה אוֹ הַשָּׂדֶה,

שַׁלֵּם יְשַׁלֵּם הַמַּבְעִר אֶת הַבְּעֵרָה".

עִבְּרָה גָדֵר שֶׁהוּא גָּבוֹהַּ אַרְבַּע אַמּוֹת,

אוֹ דֶרֶךְ הָרַבִּים, אוֹ נָהָר,

פָּטוּר.

ו

הַמַּדְלִיק בְּתוֹךְ שֶׁלּוֹ, עַד כַּמָּה תְעַבֵּר הַדְּלֵקָה?

רְבִּי אֶלְעָזָר בֶּן עֲזַרְיָה אוֹמֵר:

רוֹאִין אוֹתָהּ כִּלּוּ הִיא בְאֶמְצַע בֵּית כּוֹר.

רְבִּי אֱלִיעֶזֶר אוֹמֵר:

שֵׁשׁ עֶשְׂרֵה אַמָּה, כְּדֶרֶךְ הָרַבִּים.

רְבִּי עֲקִיבָה אוֹמֵר:

חֲמִשִּׁים אַמָּה.

וּרְבִּי שִׁמְעוֹן אוֹמֵר: (שְׁמוֹת כב,ה)

"שַׁלֵּם יְשַׁלֵּם הַמַּבְעִר אֶת הַבְּעֵרָה",

הַכֹּל לְפִי הַדְּלִיקָה.

### @11מסכת בבא קמא פרק ו משנה ה

ז

הַמַּדְלִיק אֶת הַגָּדִישׁ, וְהָיוּ בוֹ כֵלִים,

רְבִּי יְהוּדָה אוֹמֵר:

יְשַׁלֵּם כָּל מַה שֶּׁהָיָה בְתוֹכוֹ.

וַחֲכָמִים אוֹמְרִים:

אֵינוּ מְשַׁלֵּם אֶלָּא גָדִישׁ שֶׁלַּחִטִּים אוֹ גָדִישׁ שֶׁלִּשְׂעוֹרִים.

הָיָה גְדִי כָפוּת לוֹ, וְעֶבֶד סָמוּךְ לוֹ, וְנִשְׂרַף עִמּוֹ,

חַיָּב.

עֶבֶד כָּפוּת לוֹ וּגְדִי סָמוּךְ לוֹ, וְנִשְׂרַף עִמּוֹ,

פָּטוּר.

וּמוֹדִים חֲכָמִים לִרְבִּי יְהוּדָה בְּמַדְלִיק אֶת הַבִּירָה,

שֶׁהוּא מְשַׁלֵּם כָּל מַה שֶּׁבְּתוֹכָהּ,

שֶׁכֵּן דֶּרֶךְ בְּנֵי אָדָם לְהַנִּיחַ בַּבָּתִּים.

### @11מסכת בבא קמא פרק ו משנה ו

ח

גֵּץ שֶׁיָּצָא מִתַּחַת הַפַּטִּישׁ, וְיָצָא וְהִזִּיק,

חַיָּב.

גָּמָל שֶׁהוּא טָעוּן פִּשְׁתָּן וְעוֹבֵר בִּרְשׁוּת הָרַבִּים,

נִכְנְסָה פִשְׁתָּנוֹ לְתוֹךְ הֶחָנוּת,

וְדָלְקָה בְנֵרוֹ שֶׁלַּחַנְוָנִי וְהִדְלִיק אֶת הַבִּירָה,

בַּעַל הַגָּמָל חַיָּב.

הִנִּיחַ חַנְוָנִי אֶת נֵרוֹ מִבַּחוּץ,

הַחַנְוָנִי חַיָּב.

רְבִּי יְהוּדָה אוֹמֵר:

בְּנֵר חֲנֻכָּה פָטוּר.

## @22פרק ז

### @11מסכת בבא קמא פרק ז משנה א

א

מְרֻבָּה מִדַּת תַּשְׁלוּמֵי כֶפֶל

מִמִּדַּת תַּשְׁלוּמֵי אַרְבָּעָה וַחֲמִשָּׁה, <בכל מקום: ארבעה חמשה>

שֶׁמִּדַּת תַּשְׁלוּמֵי כֶפֶל נוֹהֶגֶת בְּדָבָר שֶׁיֶּשׁ בּוֹ רוּחַ חַיִּים,

וּבְדָבָר שֶׁאֵין בּוֹ רוּחַ חַיִּים,

וּמִדַּת תַּשְׁלוּמֵי אַרְבָּעָה וַחֲמִשָּׁה

אֵינָה נוֹהֶגֶת אֶלָּא בְשׁוֹר וּבְשֶׂה בִלְבַד, שֶׁנֶּאֱמַר: (שְׁמוֹת כא,לז)

"כִּי יִגְנֹב אִישׁ שׁוֹר אוֹ שֶׂה וּטְבָחוֹ אוֹ מְכָרוֹ,

חֲמִשָּׁה בָקָר יְשַׁלֵּם תַּחַת הַשּׁוֹר וְאַרְבַּע צֹאן תַּחַת הַשֶּׂה."

אֵין הַגּוֹנֵב אַחַר הַגַּנָּב מְשַׁלֵּם תַּשְׁלוּמֵי כֶפֶל,

וְלֹא הַטּוֹבֵחַ וְלֹא הַמּוֹכֵר מֵאַחַר הַגַּנָּב

מְשַׁלֵּם תַּשְׁלוּמֵי אַרְבָּעָה וַחֲמִשָּׁה.

### @11מסכת בבא קמא פרק ז משנה ב

ב

גָּנַב עַל פִּי שְׁנַיִם,

וְטָבַח וּמָכַר עַל פִּיהֶם אוֹ עַל פִּי שְׁנַיִם אֲחֵרִים,

מְשַׁלֵּם תַּשְׁלוּמֵי אַרְבָּעָה וַחֲמִשָּׁה.

גָּנַב וּמָכַר בַּשַּׁבָּת,

גָּנַב וּמָכַר לַעֲבוֹדָה זָרָה,

גָּנַב וְטָבַח וּמָכַר בְּיוֹם הַכִּפּוּרִים,

גָּנַב מִשֶּׁלְּאָבִיו וְטָבַח וּמָכַר, וְאַחַר כָּךְ מֵת אָבִיו,

גָּנַב וְטָבַח וּמָכַר, וְאַחַר כָּךְ הִקְדִּישׁ,

מְשַׁלֵּם תַּשְׁלוּמֵי אַרְבָּעָה וַחֲמִשָּׁה.

גָּנַב וְטָבַח וּמָכַר לִרְפוּאָה וְלַכְּלָבִים,

הַשּׁוֹחֵט וְנִמְצָא טְרֵפָה,

הַשּׁוֹחֵט חֻלִּים בָּעֲזָרָה,

מְשַׁלֵּם תַּשְׁלוּמֵי אַרְבָּעָה וַחֲמִשָּׁה.

רְבִּי שִׁמְעוֹן פּוֹטֵר בִּשְׁנֵי אֵלּוּ.

### @11מסכת בבא קמא פרק ז משנה ג

ג

גָּנַב עַל פִּי שְׁנַיִם,

וְטָבַח וּמָכַר עַל פִּיהֶם,

נִמְצְאוּ זוֹמְמִים,

מְשַׁלְּמִים לוֹ אֶת הַכֹּל.

גָּנַב עַל פִּי שְׁנַיִם,

וְטָבַח וּמָכַר עַל פִּי שְׁנַיִם אֲחֵרִים,

אֵלּוּ וָאֵלּוּ נִמְצְאוּ זוֹמְמִים,

הָרִאשׁוֹנִים מְשַׁלְּמִים תַּשְׁלוּמֵי כֶפֶל,

וְהָאַחֲרוֹנִים מְשַׁלְּמִים תַּשְׁלוּמֵי שְׁלֹשָׁה.

נִמְצְאוּ הָאַחֲרוֹנִים זוֹמְמִים,

הוּא מְשַׁלֵּם תַּשְׁלוּמֵי כֶפֶל,

וְהֵן מְשַׁלְּמִים תַּשְׁלוּמֵי שְׁלֹשָׁה.

אֶחָד מִן הָאַחֲרוֹנִים זוֹמֵם,

בָּטְלָה עֵדוּת שְׁנִיָּה.

אֶחָד מִן הָרִאשׁוֹנִים זוֹמֵם,

בָּטְלָה כָל הָעֵדוּת,

שֶׁאִם אֵין גְּנֵבָה, אֵין טְבִיחָה וְאֵין מְכִירָה.

### @11מסכת בבא קמא פרק ז משנה ד

ד

גָּנַב עַל פִּי שְׁנַיִם,

וְטָבַח וּמָכַר עַל פִּי עֵד אֶחָד,

אוֹ עַל פִּי עַצְמוֹ,

מְשַׁלֵּם תַּשְׁלוּמֵי כֶפֶל,

אֵינוּ מְשַׁלֵּם תַּשְׁלוּמֵי אַרְבָּעָה וַחֲמִשָּׁה.

ה

גָּנַב וְטָבַח בַּשַּׁבָּת,

גָּנַב וְטָבַח וּמָכַר לַעֲבוֹדָה זָרָה,

גָּנַב מִשֶּׁלְּאָבִיו, מֵת אָבִיו, וְאַחַר כָּךְ טָבַח וּמָכַר,

גָּנַב וְהִקְדִּישׁ, וְאַחַר כָּךְ טָבַח וּמָכַר,

מְשַׁלֵּם תַּשְׁלוּמֵי כֶפֶל,

וְאֵינוּ מְשַׁלֵּם תַּשְׁלוּמֵי אַרְבָּעָה וַחֲמִשָּׁה.

רְבִּי שִׁמְעוֹן אוֹמֵר:

קָדָשִׁים שֶׁהוּא חַיָּב בְּאַחְרָיוּתָן,

מְשַׁלֵּם תַּשְׁלוּמֵי אַרְבָּעָה וַחֲמִשָּׁה,

וְשֶׁאֵינוּ חַיָּב בְּאַחְרָיוּתָן,

פָּטוּר.

### @11מסכת בבא קמא פרק ז משנה ה

ו

מְכָרוֹ חוּץ מֵאֶחָד מִמֵּאָה בוֹ,

אוֹ שֶׁהָיְתָה לּוֹ בוֹ שׁוּתָפוּת,

הַשּׁוֹחֵט וְנִתְנַבְּלָה בְיָדוֹ,

הַנּוֹחֵר, וְהַמְעַקֵּר,

מְשַׁלֵּם תַּשְׁלוּמֵי כֶפֶל,

וְאֵינוּ מְשַׁלֵּם תַּשְׁלוּמֵי אַרְבָּעָה וַחֲמִשָּׁה.

ז

גָּנַב בִּרְשׁוּת הַבְּעָלִים וְטָבַח וּמָכַר חוּץ מֵרְשׁוּתָן,

אוֹ שֶׁגָּנַב חוּץ מֵרְשׁוּתָן וְטָבַח וּמָכַר בִּרְשׁוּתָן,

אוֹ שֶׁגָּנַב וְטָבַח וּמָכַר חוּץ מֵרְשׁוּתָן,

מְשַׁלֵּם תַּשְׁלוּמֵי אַרְבָּעָה וַחֲמִשָּׁה.

אֲבָל אִם גָּנַב וְטָבַח וּמָכַר בִּרְשׁוּתָן,

פָּטוּר.

### @11מסכת בבא קמא פרק ז משנה ו

ח

הָיָה מוֹשְׁכוֹ וְיוֹצֵא, וּמֵת בִּרְשׁוּת הַבְּעָלִים,

פָּטוּר.

הִגְבִּיהוֹ,

אוֹ שֶׁהוֹצִיאוֹ חוּץ מֵרְשׁוּת הַבְּעָלִים וּמֵת,

חַיָּב.

ט

נְתָנוֹ לִבְכוֹרַת בְּנוֹ, <לבכורות>

לְבַעַל חוֹבוֹ,

לְשׁוֹמֵר חִנָּם, וְלַשּׁוֹאֵל,

לְנוֹשֵׂא שָׂכָר, וְלַשּׂוֹכֵר,

וְהָיָה מוֹשְׁכוֹ וְיוֹצֵא, וּמֵת בִּרְשׁוּת הַבְּעָלִים,

פָּטוּר.

הִגְבִּיהוֹ,

אוֹ שֶׁהוֹצִיאוֹ חוּץ מֵרְשׁוּת הַבְּעָלִים, וּמֵת,

חַיָּב.

### @11מסכת בבא קמא פרק ז משנה ז

י

אֵין מְגַדְּלִים בְּהֵמָה דַקָּה בְאֶרֶץ יִשְׂרָאֵל,

מְגַדְּלִין בְּסוּרְיָה וּבְמִדְבָּרוֹת שֶׁבְּאֶרֶץ יִשְׂרָאֵל.

אֵין מְגַדְּלִים תַּרְנָגְלִים בִּירוּשָׁלַיִם,

מִפְּנֵי הַקֳּדָשִׁים,

וְלֹא כֹהֲנִים בְּאֶרֶץ יִשְׂרָאֵל,

מִפְּנֵי הַטְּהָרוֹת.

לֹא יְגַדֵּל יִשְׂרָאֵל חֲזִירִים בְּכָל מָקוֹם.

וְלֹא יְגַדֵּל אָדָם אֶת הַכֶּלֶב,

אֶלָּא אִם כֵּן הָיָה קָשׁוּר בַּשַּׁלְשֶׁלֶת.

אֵין פּוֹרְסִין נִשְׁבִּים לַיּוֹנִים,

אֶלָּא אִם כֵּן הָיָה רָחוֹק מִן הַיִּשּׁוּב שְׁלֹשִׁים רוּס. <יושב; ריס>

## @22פרק ח

### @11מסכת בבא קמא פרק ח משנה א

א

הַחוֹבֵל בַּחֲבֵרוֹ,

חַיָּב עָלָיו מִשֵּׁם חֲמִשָּׁה דְבָרִים:

בְּנֶזֶק, בְּצַעַר, בְּרִפּוּי, בְּשֶׁבֶת וּבְבֹשֶׁת.

בְּנֶזֶק כֵּיצַד?

סִמָּה אֶת עֵינוֹ,

קָטַע אֶת יָדוֹ,

שִׁבֵּר אֶת רַגְלוֹ,

רוֹאִין אוֹתוֹ כְּאִלּוּ עֶבֶד נִמְכָּר, <כילו>

כַּמָּה הָיָה יָפֶה וְכַמָּה הוּא יָפֶה.

בְּצַעַר?

כְּוָיוֹ בִשְׁפוּד אוֹ בְמַסְמֵר,

אֲפִלּוּ עַל צִפָּרְנוֹ,

מְקוֹם שֶׁאֵינוּ עוֹשֶׂה חַבּוּרָה,

אוֹמְדִים כַּמָּה אָדָם כַּיּוֹצֵא בָזֶה רוֹצֶה לִטּוֹל,

לִהְיוֹת מִצְטָעֵר כָּךְ.

ב

רִפּוּי?

הִכָּהוּ, חַיָּב לְרַפּוֹתוֹ.

עָלוּ בוֹ צְמָחִים,

אִם מֵחֲמַת הַמַּכָּה, חַיָּב,

וְשֶׁלֹּא מֵחֲמַת הַמַּכָּה, פָּטוּר.

חָיָתָה וְנִסְתָּרָה, חָיָתָה וְנִסְתָּרָה,

חַיָּב לְרַפּוֹתוֹ.

חָיָתָה כָל צָרְכָהּ,

אֵינוּ חַיָּב לְרַפּוֹתוֹ.

ג

שֶׁבֶת?

רוֹאִין אוֹתוֹ כְאִלּוּ הוּא שׁוֹמֵר קִשּׁוּאִים, <כילו>

שֶׁכְּבָר נָתַן לוֹ דְמֵי יָדוֹ וּדְמֵי רַגְלוֹ.

בֹּשֶׁת?

הַכֹּל לְפִי הַמְבַיֵּשׁ וְהַמִּתְבַּיֵּשׁ.

הַמְבַיֵּשׁ אֶת הֶעָרוּם,

הַמְבַיֵּשׁ אֶת הַסּוֹמֵה,

הַמְבַיֵּשׁ אֶת הַיָּשֵׁן,

חַיָּב.

וְהַיָּשֵׁן שֶׁבִּיֵּשׁ, פָּטוּר.

נָפַל מִן הַגַּג, וְהִזִּיק וּבִיֵּשׁ,

חַיָּב עַל הַנֶּזֶק וּפָטוּר עַל הַבֹּשֶׁת, שֶׁנֶּאֱמַר: (דְּבָרִים כה,יא)

"וְשָׁלְחָה יָדָהּ וְהֶחֱזִיקָה בִּמְבֻשָׁיו",

אֵינוּ חַיָּב עַל הַבֹּשֶׁת עַד שֶׁיְּהֵא מִתְכַּוֵּן.

### @11מסכת בבא קמא פרק ח משנה ב

ד

זֶה חֹמֶר בָּאָדָם מִבַּשּׁוֹר, חֹמֶר שׁוּב בָּאָדָם מִבַּשּׁוֹר:

שֶׁהָאָדָם מְשַׁלֵּם אֶת הַנֶּזֶק,

וּמְשַׁלֵּם דְּמֵי וְלָדוֹת,

וְשׁוֹר אֵינוּ מְשַׁלֵּם אֶלָּא נֶזֶק,

וּפָטוּר מִדְּמֵי וְלָדוֹת.

### @11מסכת בבא קמא פרק ח משנה ג

ה

הַמַּכֶּה אָבִיו וְאִמּוֹ,

וְלֹא עָשָׂה בָהֶם חַבּוּרָה,

הַחוֹבֵל בַּחֲבֵרוֹ בְיוֹם הַכִּפּוּרִים,

חַיָּב בְּכֻלָּם.

הַחוֹבֵל בְּעֶבֶד עִבְרִי,

חַיָּב בְּכֻלָּם, חוּץ מִן הַשֶּׁבֶת, בִּזְמַן שֶׁהוּא שֶׁלּוֹ.

הַחוֹבֵל בְּעֶבֶד עִבְרִי שֶׁלַּאֲחֵרִים <בשוליים: נ"א כנעני>

חַיָּב בְּכֻלָּם.

רְבִּי יְהוּדָה אוֹמֵר:

אֵין לַעֲבָדִים בֹּשֶׁת.

### @11מסכת בבא קמא פרק ח משנה ד

ו

חֵרֵשׁ, שׁוֹטֶה וְקָטָן, פְּגִיעָתָם רָעָה,

הַחוֹבֵל בָּהֶן חַיָּב,

וְהֵם שֶׁחָבְלוּ בַאֲחֵרִים, פְּטוּרִין.

הָעֶבֶד וְהָאִשָּׁה, פְּגִיעָתָן רָעָה,

הַחוֹבֵל בָּהֶן חַיָּב,

וְהֵם שֶׁחָבְלוּ בַאֲחֵרִים,

פְּטוּרִין, אֲבָל מְשַׁלְּמִין לְאַחַר זְמַן:

נִתְגָּרְשָׁה הָאִשָּׁה,

וְנִשְׁתַּחְרַר הָעֶבֶד, חַיָּבִין לְשַׁלֵּם.

### @11מסכת בבא קמא פרק ח משנה ה

ז

הַמַּכֶּה אָבִיו וְאִמּוֹ וְעָשָׂה בָהֶן חַבּוּרָה,

הַחוֹבֵל בַּחֲבֵרוֹ בַשַּׁבָּת,

פָּטוּר מִכֻּלָּם, מִפְּנֵי שֶׁהוּא נִדּוֹן בְּנַפְשׁוֹ.

וְהַחוֹבֵל בְּעֶבֶד כְּנַעֲנִי שֶׁלּוֹ,

פָטוּר מִכֻּלָּם.

### @11מסכת בבא קמא פרק ח משנה ו

ח

הַתּוֹקֵעַ לַחֲבֵרוֹ,

נוֹתֵן לוֹ סֶלַע.

רְבִּי יְהוּדָה אוֹמֵר מִשֵּׁם רְבִּי יוֹסֵה הַגָּלִילִי:

מָנֶה.

סְטָרוֹ,

נוֹתֵן לוֹ מָאתַיִם זוּז.

לְאַחַר יָדוֹ,

נוֹתֵן לוֹ אַרְבַּע מֵאוֹת זוּז.

צָרַם בְּאָזְנוֹ,

תָּלַשׁ בִּשְׂעָרוֹ, <בִּסְעָרוֹ>

רָקַק, הִגִּיעַ בּוֹ הָרוֹק,

הֶעֱבִיר טַלֵּיתוֹ מִמֶּנּוּ,

פָּרַע רֹאשָׁהּ שֶׁלָּאִשָּׁה,

נוֹתֵן לוֹ אַרְבַּע מֵאוֹת זוּז.

וְהַכֹּל לְפִי כְבוֹדוֹ.

ט

אָמַר רְבִּי עֲקִיבָה:

אֲפִלּוּ עֲנִיִּים שֶׁבְּיִשְׂרָאֵל,

רוֹאִין אוֹתָן כְּאִלּוּ הֵן בְּנֵי חֹרִין שֶׁיָּרְדוּ מִנִּכְסֵיהֶם, <כילו>

שֶׁהֵם בְּנֵי אַבְרָהָם יִצְחָק וְיַעֲקב.

מַעֲשֶׂה בְאֶחָד שֶׁפָּרַע רֹאשָׁהּ שֶׁלָּאִשָּׁה,

וּבָאת לִפְנֵי רְבִּי עֲקִיבָה,

וְחִיְּבוֹ לִתֶּן לָהּ אַרְבַּע מֵאוֹת זוּז.

אָמַר לוֹ:

"רְבִּי, תֶּן לִי זְמַן!"

וְנָתַן לוֹ.

שִׁמְּרָהּ, עוֹמֶדֶת עַל פֶּתַח חֲצֵרָהּ,

וְשָׁבַר אֶת הַפַּךְ בְּפָנֶיהָ,

וּבוֹ בְאִסַּר שֶׁמֶן;

וְגִלַּת אֶת רֹאשָׁהּ,

וְהָיְתָה מְטַפַּחַת וּמַנַּחַת עַל רֹאשָׁהּ,

הֶעֱמִיד עָלֶיהָ עֵדִים,

וּבָא לִפְנֵי רְבִּי עֲקִיבָה וְאָמַר לוֹ:

"רְבִּי, לָזוֹ אֲנִי נוֹתֵן אַרְבַּע מֵאוֹת זוּז?"

אָמַר לוֹ רְבִּי עֲקִיבָה:

"לֹא אָמַרְתָּ כְלוּם, שֶׁהַחוֹבֵל בְּעַצְמוֹ,

אַף עַל פִּי שֶׁאֵינוּ רַשַּׁי, פָּטוּר;

וַאֲחֵרִים שֶׁחָבְלוּ בוֹ, חַיָּבִים.

וְהַקּוֹצֵץ אֶת נְטִיעוֹתָיו,

אַף עַל פִּי שֶׁאֵינוּ רַשַּׁי, פָּטוּר,

וַאֲחֵרִים שֶׁקָּצְצוּ אֶת נְטִיעוֹתָיו, חַיָּבִים."

### @11מסכת בבא קמא פרק ח משנה ז

י

אַף עַל פִּי שֶׁהוּא נוֹתֵן לוֹ,

אֵינוּ נִמְחָל לוֹ עַד שֶׁיְּבַקֵּשׁ מִמֶּנּוּ, שֶׁנֶּאֱמַר: (בְּרֵאשִׁית כ,ז)

"וְעַתָּה, הָשֵׁב אֵשֶׁת הָאִישׁ,

כִּי נָבִיא הוּא, וְיִתְפַּלֵּל בַּעַדְךָ וֶחְיֵה".

וּמְנַיִן שֶׁלֹּא יְהֵא הַמּוֹחֵל אַכְזָרִי?

שֶׁנֶּאֱמַר: (בְּרֵאשִׁית כ,יז)

"וַיִּתְפַּלֵּל אַבְרָהָם אֶל הָאֱלהִים,

וַיִּרְפָּא אֱלֹהִים אֶת אֲבִימֶלֶךְ,

וְאֶת אִשְׁתּוֹ וְאַמְהֹתָיו וַיֵּלֵדוּ."

יא

הָאוֹמֵר:

"סַמֵּא אֶת עֵינִי!"

"קַטַּע אֶת יָדִי!"

"שַׁבֵּר אֶת רַגְלִי!"

חַיָּב.

"עַל מְנָת פָּטוּר",

חַיָּב.

"קְרַע אֶת כְּסוּתִי!"

" שַׁבֵּר אֶת כַּדִּי!"

חַיָּב.

"עַל מְנָת פָּטוּר",

פָּטוּר.

"עֲשֵׂה כֵן לְאִישׁ פְּלוֹנִי,

עַל מְנָת פָּטוּר",

חַיָּב, בֵּין בְּגוּפוֹ בֵין בְּמָמוֹנוֹ.

## @22פרק ט

### @11מסכת בבא קמא פרק ט משנה א

א

הַגּוֹזֵל עֵצִים וַעֲשָׂאָן כֵּלִים,

צֶמֶר, וַעֲשָׂאוֹ בְגָדִים, <בכתב היד, 'ים' מחוק>

מְשַׁלֵּם כְּשָׁעַת הַגְּזֵלָה.

גָּזַל פָּרָה מְעֻבֶּרֶת, וְיָלָדָה,

וְרָחֵל טְעוּנָה, וּגְזָזָהּ,

מְשַׁלֵּם דְּמֵי פָרָה מְעֻבֶּרֶת לֵילֵד,

וּדְמֵי רָחֵל טְעוּנָה לְהִגָּזֵז.

גָּזַל פָּרָה וְעִבְּרָה אֶצְלוֹ וְיָלָדָה,

וְרָחֵל וְנִטְעֲנָה אֶצְלוֹ וּגְזָזָהּ,

מְשַׁלֵּם כְּשָׁעַת הַגְּזֵלָה.

זֶה הַכְּלָל:

כָּל הַגָּזְלָנִים מְשַׁלְּמִים כְּשָׁעַת הַגְּזֵלָה.

### @11מסכת בבא קמא פרק ט משנה ב

ב

גָּזַל בְּהֵמָה וְהִזְקִינָה,

עֲבָדִים וְהִזְקִינוּ,

מְשַׁלֵּם כְּשָׁעַת הַגְּזֵלָה.

רְבִּי מֵאִיר אוֹמֵר:

יֹאמַר לוֹ בָעֲבָדִים:

"הֲרֵי עַבְדָּךְ לְפָנֶיךָ!"

ג

גָּזַל מַטְבֵּעַ, וְנִסְדַּק,

פֵּרוֹת, וְהִרְקִיבוּ,

יַיִן, וְהֶחְמִיץ,

מְשַׁלֵּם כְּשָׁעַת הַגְּזֵלָה.

מַטְבֵּעַ, וְנִפְסַל,

תְּרוּמָה, וְנִטַּמַּאת,

חָמֵץ, וְעָבַר עָלָיו הַפֶּסַח,

בְּהֵמָה, וְנֶעְבְּדָה בָהּ עֲבֵרָה,

אוֹ שֶׁנִּפְסָלָה מֵעַל גַּבֵּי הַמִּזְבֵּחַ,

אוֹ שֶׁהָיְתָה יוֹצְאָה לִסָּקֵל,

אוֹמֵר לוֹ:

"הֲרֵי שֶׁלָּךְ לְפָנֶיךָ!"

### @11מסכת בבא קמא פרק ט משנה ג

ד

נָתַן לָאֻמָּנִים לְתַקֵּן, וְקִלְקְלוּ,

חַיָּבִין לְשַׁלֵּם.

נָתַן לֶחָרָשׁ שִׁדָּה וְתֵבָה וּמִגְדָּל לְתַקֵּן, וְקִלְקֵל,

חַיָּב לְשַׁלֵּם.

הַבַּנַּי שֶׁקִּבֵּל עָלָיו אֶת הַכֹּתֶל לְסָתְרוֹ,

וְשִׁבֵּר אֶת הָאֲבָנִים, אוֹ שֶׁהִזִּיק,

חַיָּב לְשַׁלֵּם.

הָיָה סוֹתֵר מִצַּד זֶה, וְנָפַל לְצַד אַחֵר,

פָּטוּר.

וְאִם מֵחֲמַת הַמַּכָּה,

חַיָּב.

### @11מסכת בבא קמא פרק ט משנה ד

ה

נָתַן צֶמֶר לַצַּבָּע וְהִקְדִּיחָה הַיּוֹרָה,

נוֹתֵן לוֹ דְמֵי צִמְרוֹ.

צְבָעוֹ כָאוּר,

אִם הַשֶּׁבַח יוֹתֵר עַל הַיְצָאָה,

נוֹתֵן לוֹ אֶת הַיְצָאָה,

וְאִם הַיְצָאָה יְתֵרָה עַל הַשֶּׁבַח,

נוֹתֵן לוֹ אֶת הַשֶּׁבַח.

ו

לִצְבּוֹע לוֹ אָדֹם וּצְבָעוֹ שָׁחוֹר,

שָׁחוֹר וּצְבָעוֹ אָדֹם,

רְבִּי מֵאִיר אוֹמֵר:

נוֹתֵן לוֹ דְמֵי צִמְרוֹ.

רְבִּי יְהוּדָה אוֹמֵר: <יודה>

אִם הַשֶּׁבַח יָתֵר עַל הַיְצָאָה,

נוֹתֵן לוֹ אֶת הַיְצָאָה,

וְאִם הַיְצָאָה יְתֵרָה עַל הַשֶּׁבַח,

נוֹתֵן לוֹ אֶת הַשֶּׁבַח.

### @11מסכת בבא קמא פרק ט משנה ה

ז

הַגּוֹזֵל אֶת חֲבֵרוֹ שׁוֹוֶה פְרוּטָה וְנִשְׁבַּע לוֹ,

יוֹלִיכֶנּוּ אַחֲרָיו אֲפִלּוּ לְמָדַי.

לֹא יִתֵּן לֹא לִבְנוֹ וְלֹא לִשְׁלוּחוֹ,

אֲבָל נוֹתֵן הוּא לִשְׁלוּחַ בֵּית דִּין.

וְאִם מֵת, יַחְזִיר לְיוֹרְשָׁיו.

### @11מסכת בבא קמא פרק ט משנה ו

ח

נָתַן לוֹ אֶת הַקֶּרֶן,

וְלֹא נָתַן לוֹ אֶת הַחֹמֶשׁ;

מָחַל לוֹ עַל הַקֶּרֶן,

וְלֹא מָחַל לוֹ עַל הַחֹמֶשׁ;

מָחַל לוֹ עַל זֶה וְעַל זֶה,

חוּץ מִפָּחוּת שׁוֹוֶה פְרוּטָה בַקֶּרֶן

אֵינוּ צָרִיךְ לֵילֵךְ אַחֲרָיו.

ט

נָתַן לוֹ אֶת הַחֹמֶשׁ,

וְלֹא נָתַן לוֹ אֶת הַקֶּרֶן;

מָחַל לוֹ עַל הַחֹמֶשׁ,

וְלֹא מָחַל לוֹ עַל הַקֶּרֶן;

מָחַל לוֹ עַל זֶה וְעַל זֶה,

חוּץ מִשּׁוֹוֶה פְרוּטָה בַקֶּרֶן,

הֲרֵי זֶה צָרִיךְ לֵילֵךְ אַחֲרָיו.

### @11מסכת בבא קמא פרק ט משנה ז

י

נָתַן לוֹ אֶת הַקֶּרֶן,

וְנִשְׁבַּע לוֹ עַל הַחֹמֶשׁ,

הֲרֵי זֶה מְשַׁלֵּם חֹמֶשׁ עַל חֹמֶשׁ,

עַד שֶׁיִּתְמַעֵט הַקֶּרֶן שׁוֹוֶה פְרוּטָה.

וְכֵן בַּפִּקָּדוֹן, [שֶׁנֶּאֱמַר: (וַיִּקְרָא ה,כא-כב)

"בְּפִקָּדוֹן] אוֹ בִתְשׁוּמֶת יָד אוֹ בְגָזֵל,

אוֹ עָשַׁק אֶת עֲמִיתוֹ,

אוֹ מָצָא אֲבֵדָה וְכִחֶשׁ בָּהּ,

וְנִשְׁבַּע עַל שָׁקֶר",

הֲרֵי זֶה מְשַׁלֵּם קֶרֶן וְחֹמֶשׁ וְאָשָׁם.

יא

"אֵיכָן פִּקְדוֹנִי?"

אָמַר לוֹ "אָבַד",

"מַשְׁבִּיעָךְ אֲנִי",

וְאָמַר "אָמֵן",

וְהָעֵדִים מְעִידִים אוֹתוֹ שֶׁאֲכָלוֹ,

מְשַׁלֵּם אֶת הַקֶּרֶן.

הוֹדָה מֵעַצְמוֹ,

מְשַׁלֵּם קֶרֶן וְחֹמֶשׁ וְאָשָׁם.

### @11מסכת בבא קמא פרק ט משנה ח

יב

"אֵיכָן פִּקְדוֹנִי?"

וְאָמַר לוֹ "נִגְנַב",

"מַשְׁבִּיעָךְ אֲנִי",

וְאָמַר "אָמֵן",

וְהָעֵדִים מְעִידִים אוֹתוֹ שֶׁגְּנָבוֹ,

מְשַׁלֵּם תַּשְׁלוּמֵי כֶפֶל.

הוֹדָה מֵעַצְמוֹ,

מְשַׁלֵּם קֶרֶן וְחֹמֶשׁ וְאָשָׁם.

### @11מסכת בבא קמא פרק ט משנה ט

יג

הַגּוֹזֵל אֶת אָבִיו וְנִשְׁבַּע לוֹ, וּמֵת,

הֲרֵי זֶה מְשַׁלֵּם קֶרֶן וְחֹמֶשׁ לְבָנָיו וּלְאֶחָיו.

וְאִם אֵינוּ רוֹצֶה,

אוֹ שֶׁאֵין לוֹ לוֹוֶה,

וּבַעֲלֵי הַחוֹב בָּאִין וְנִפְרָעִין.

### @11מסכת בבא קמא פרק ט משנה י

יד

הָאוֹמֵר לִבְנוֹ:

"קֻנָּם שֶׂאַתְּ נֶהְנֶה לִי!" <קונס>

אִם מֵת, יִירָשֶׁנּוּ.

"בְּחַיַּי וּבְמוֹתִי",

אִם מֵת, לֹא יִירָשֶׁנּוּ,

וְיִתֵּן לְבָנָיו אוֹ לְאֶחָיו.

אִם אֵין לוֹ לֹוֶה,

וּבַעֲלֵי הַחוֹב בָּאִים וְנִפְרָעִים.

### @11מסכת בבא קמא פרק ט משנה יא

יה

הַגּוֹזֵל אֶת הַגֵּר וְנִשְׁבַּע לוֹ, וּמֵת,

הֲרֵי זֶה מְשַׁלֵּם קֶרֶן וְחֹמֶשׁ לַכֹּהֲנִים,

וְאָשָׁם לַמִּזְבֵּחַ, שֶׁנֶּאֱמַר: (בְּמִדְבַּר ה,ח)

"וְאִם אֵין לָאִישׁ גֹּאֵל לְהָשִׁיב הָאָשָׁם אֵלָיו,

הָאָשָׁם הַמּוּשָׁב לַיי לַכֹּהֵן,

מִלְּבַד אֵיל הַכִּפֻּרִים אֲשֶׁר יְכַפֶּר בּוֹ עָלָיו".

הָיָה מַעֲלֶה אֶת הַכֶּסֶף וְאֶת הָאָשָׁם, וּמֵת,

הַכֶּסֶף יִנָּתֵן לְבָנָיו,

וְהָאָשָׁם יִרְעֶה עַד שֶׁיִּסְתָּאֵב,

וְיִמָּכֵר, וְיִפְּלוּ דָמָיו לִנְדָבָה.

### (@11מסכת בבא קמא פרק ט משנה יב)

נָתַן אֶת הַכֶּסֶף לְאַנְשֵׁי מִשְׁמָר, וּמֵת,

אֵין הַיּוֹרְשִׁים יְכוּלִין לְהוֹצִיא מִיָּדָן,

שֶׁנֶּאֱמַר: (בְּמִדְבַּר ה,י)

"אִישׁ אֲשֶׁר יִתֵּן לַכֹּהֵן, לוֹ יִהְיֶה".

יו

נָתַן אֶת הַכֶּסֶף לִיהוֹיָרִיב וָאָשָׁם לִידַעְיָה,

יָצָא.

אָשָׁם לִיהוֹיָרִיב וְכֶסֶף לִידַעְיָה,

אִם קַיָּם הָאָשָׁם, יַקְרִיבוּהוּ בְנֵי יְדַעְיָה,

וְאִם לָאו, יַחְזֹר וְיָבִיא אָשָׁם אַחֵר.

שֶׁהַמֵּבִיא גְּזֵלוֹ עַד שֶׁלֹּא הֵבִיא אֲשָׁמוֹ,

יָצָא.

אֲשָׁמוֹ עַד שֶׁלֹּא הֵבִיא גְּזֵלוֹ,

לֹא יָצָא.

נָתַן אֶת הַקֶּרֶן, וְלֹא נָתַן אֶת הַחֹמֶשׁ,

אֵין הַחֹמֶשׁ מְעַכֵּב.

## @22פרק י

### @11מסכת בבא קמא פרק י משנה א

א

הַגּוֹזֵל וּמַאֲכִיל אֶת בָּנָיו, וּמַנִּיחַ לִפְנֵיהֶם,

פְּטוּרִין מִלְּשַׁלֵּם.

אִם הָיָה דָבָר שֶׁיֶּשׁ בּוֹ אַחְרָיוּת,

חַיָּבִים לְשַׁלֵּם.

אֵין פּוֹרְטִין לֹא מִתֵּבַת הַמּוֹכְסִים,

וְלֹא מִכִּיס שֶׁלַּגַּבָּיִים,

וְאֵין נוֹטְלִין מֵהֶן צְדָקָה.

אֲבָל נוֹטֵל הוּא מִתּוֹךְ בֵּיתוֹ אוֹ מִן הַשּׁוּק.

### @11מסכת בבא קמא פרק י משנה ב

ב

נָטְלוּ מוֹכְסִים אֶת חֲמוֹרוֹ,

וְנָתְנוּ לוֹ חֲמוֹר אַחֵר,

[גָּזְלוּ] הַלֶּסְטִים כְּסוּתוֹ,

וְנָתְנוּ לוֹ כְסוּת אַחֶרֶת,

הֲרֵי אֵלּוּ שֶׁלּוֹ,

מִפְּנֵי שֶׁהַבְּעָלִים מִתְיָאֲשִׁים מֵהֶן.

הַמַּצִּיל מִיַּד הַנָּהָר, מִיַּד הַלֶּסְטִים,

אִם נִתְיָאֲשׁוּ הַבְּעָלִים,

הֲרֵי אֵלּוּ שֶׁלּוֹ.

וְכֵן נְחִיל שֶׁלִּדְבוֹרִים,

אִם נִתְיָאֲשׁוּ הַבְּעָלִים,

הֲרֵי אֵלּוּ שֶׁלּוֹ.

אָמַר רְבִּי יוֹחָנָן בֶּן בְּרוֹקָה:

נֶאֱמֶנֶת אִשָּׁה אוֹ קָטָן לוֹמַר:

"מִכָּן יָצָא נְחִיל זֶה".

וּמְהַלֵּךְ בְּתוֹךְ שְׂדֵהוּ וְנוֹטֵל אֶת נְחִילוֹ,

וְאִם הִזִּיק, מְשַׁלֵּם מַה שֶּׁהִזִּיק.

אֲבָל לֹא יָקֹץ אֶת הַסּוֹכֶה עַל מְנָת לִתֵּן דָּמִים.

רְבִּי יִשְׁמָעֵאל בְּנוֹ שֶׁלִּרְבִּי יוֹחָנָן בֶּן בְּרוֹקָה אוֹמֵר:

קוֹצֵץ וְנוֹתֵן דָּמִים.

### @11מסכת בבא קמא פרק י משנה ג

ג

הַמַּכִּיר כֵּלָיו אוֹ סְפָרָיו בְּיַד אַחֵר,

אִם יָצָא לוֹ שֵׁם גְּנֵבָה בָעִיר,

יִשָּׁבַע כַּמָּה הוֹצִיא, וְיִטֹּל.

וְאִם לָאו, לֹא הַכֹּל מִמֶּנּוּ, שֶׁאֲנִי אוֹמֵר: <שני>

מְכָרָן לְאַחֵר, וּלְקָחָן זֶה מִמֶּנּוּ.

### @11מסכת בבא קמא פרק י משנה ד

ד

זֶה בָא בַחֲבִיתוֹ שֶׁלַּיַּיִן, <בַחֲבִיתּוֹ>

וְזֶה בָא בְכַדּוֹ שֶׁלִדְבַשׁ;

נִסְדְּקָה חֲבִית שֶׁלַּדְּבַשׁ,

וְשָׁפַךְ זֶה אֶת יֵינוֹ וְהִצִּיל אֶת הַדְּבַשׁ לְתוֹכוֹ,

אֵין לוֹ אֶלָּא שְׂכָרוֹ;

אִם אָמַר לוֹ:

"אַצִּיל אֶת שֶׁלָּךְ, וְאַתָּה נוֹתֵן לִי דְמֵי שֶׁלִּי",

חַיָּב לִתֵּן לוֹ.

ה

שָׁטַף נָהָר חֲמוֹרוֹ וַחֲמוֹר חֲבֵרוֹ,

שֶׁלּוֹ יָפֶה מָנֶה וְשֶׁלַּחֲבֵרוֹ מָאתַיִם,

הִנִּיחַ אֶת שֶׁלּוֹ, וְהִצִּיל אֶת שֶׁלַּחֲבֵרוֹ,

אֵין לוֹ אֶלָּא שְׂכָרוֹ.

אִם אָמַר לוֹ:

"אַצִּיל אֶת שֶׁלָּךְ, וְאַתָּה נוֹתֵן לִי דְמֵי שֶׁלִּי",

חַיָּב לִתֵּן לוֹ.

### @11מסכת בבא קמא פרק י משנה ה

ו

הַגּוֹזֵל שָׂדֶה, וּנְטָלוּהָ הַמַּסִּיקִים,

אִם מַכַּת מְדִינָה הוּא,

אוֹמֵר לוֹ:

"הֲרֵי שֶׁלָּךְ לְפָנֶיךָ!"

וְאִם מֵחֲמַת הַגָּזְלָן,

חַיָּב לְהַעֲמִיד לוֹ שָׂדֶה [אַחֶרֶת].

שְׁטָפָהּ נָהָר,

אוֹמֵר לוֹ:

"הֲרֵי שֶׁלָּךְ לְפָנֶיךָ!"

### @11מסכת בבא קמא פרק י משנה ו

ז

הַגּוֹזֵל אֶת חֲבֵרוֹ,

אוֹ שֶׁלָּוָה הֵימֶנּוּ,

אוֹ שֶׁהִפְקִיד לוֹ בַיּוֹשֵׁב,

לֹא יַחְזִיר לוֹ בַמִּדְבָּר;

עַל מְנָת לָצֵאת בַּמִּדְבָּר,

יַחְזִיר לוֹ בַמִּדְבָּר.

### @11מסכת בבא קמא פרק י משנה ז

ח

הָאוֹמֵר לַחֲבֵרוֹ:

"גְּזַלְתִּיךָ",

וְ"הִלְוִיתַנִי",

"הִפְקַדְתָּ אֶצְלִי,

וְאֵינִי יוֹדֵעַ אִם הֶחֱזַרְתִּי לָךְ, אִם לֹא הֶחֱזַרְתִּי",

חַיָּב לְשַׁלֵּם.

אֲבָל "אֵינִי יוֹדֵעַ אִם גְּזַלְתִּיךָ",

וְ"אִם הִלְוִיתַנִי",

"אִם הִפְקַדְתָּ אֶצְלִי, וְאִם הִפְקַדְתָּ",

פָּטוּר מִלְּשַׁלֵּם.

### @11מסכת בבא קמא פרק י משנה ח

ט

הַגּוֹנֵב טָלֶה מִן הָעֵדֶר וְהֶחֱזִירוֹ,

מֵת אוֹ נִגְנַב,

חַיָּב בְּאַחְרָיוּתוֹ.

וְאִם לֹא יָדְעוּ הַבְּעָלִים בִּגְנֵבָתוֹ וּבַחֲזִירָתוֹ,

וּמָנוּ אֶת הַצֹּאן וְהִיא שְׁלֵמָה, <מֶן הַצֹּאן>

פָּטוּר מִלְּשַׁלֵּם.

### @11מסכת בבא קמא פרק י משנה ט

י

אֵין לוֹקְחִין מִן הָרוֹעִים צֶמֶר וְחָלָב וּגְדָיִים,

וְלֹא מִשּׁוֹמְרֵי פֵרוֹת עֵצִים וּפֵרוֹת.

אֲבָל לוֹקְחִין מִן הַנָּשִׁים [כְּלֵי צֶמֶר בִּיהוּדָה],

כְּלֵי פִשְׁתָּן בַּגָּלִיל, וַעֲגָלִים בַּשָּׁרוֹן.

וְכֻלָּם שֶׁאָמְרוּ "הַטְמֵן!"

אָסוּר.

וְלוֹקְחִין בֵּיצִים וְתַּרְנָגְלִים מִכָּל מָקוֹם. <ותורנגלים>

### @11מסכת בבא קמא פרק י משנה י

יא

מֻכִּים שֶׁהַכּוֹבֵס מוֹצִיא,

הֲרֵי אֵלּוּ שֶׁלּוֹ;

שֶׁהַסָּרוּק מוֹצִיא,

הֲרֵי הֵן שֶׁלְּבַעַל הַבַּיִת.

הַכּוֹבֵס נוֹטֵל שְׁלֹשָׁה חוּטִין, וְהֵן שֶׁלּוֹ.

יָתֵר מִכֵּן, שֶׁלְּבַעַל הַבַּיִת.

וְאִם הָיָה שָׁחוֹר עַל גַּבֵּי לָבָן,

נוֹטֵל אֶת הַכֹּל וְהֵן שֶׁלּוֹ.

יב

הַחַיָּט שֶׁשִּׁיֵּר מִן הַחוּט

כְּדֵי לִתְפּוֹר בּוֹ מַטְלֵית שֶׁהִיא שָׁלוֹשׁ עַל שָׁלוֹשׁ,

חַיָּב לְהַחְזִיר לַבְּעָלִים. <לחזיר>

מַה שֶּׁחָרָשׁ מוֹצִיא בַמַּעְצָד,

הֲרֵי אֵלּוּ שֶׁלּוֹ;

וּבַכָּשִׁיל,

הֲרֵי אֵלּוּ שֶׁלְּבַעַל הַבַּיִת.

אִם הָיָה עוֹשֶׂה אֵצֶל בַּעַל הַבַּיִת,

אַף הַנְּסֹרֶת שֶׁלְּבַעַל הַבַּיִת.

### חסלת @11מסכת בבא קמא

# @00מסכת בבא מציעא

## @22פרק א

### @11מסכת בבא מציעא פרק א משנה א

א

שְׁנַיִם אוֹחֲזִים בַּטַּלֵּית,

זֶה אוֹמֵר "אֲנִי מְצָאתִיהָ",

וְזֶה אוֹמֵר "אֲנִי מְצָאתִיהָ";

זֶה אוֹמֵר "כֻּלָּהּ שֶׁלִּי",

וְזֶה אוֹמֵר" כֻּלָּהּ שֶׁלִּי",

זֶה יִשָּׁבַע שֶׁאֵין לוֹ בָהּ פָּחוּת מֵחֶצְיָהּ,

וְזֶה יִשָּׁבַע שֶׁאֵין לוֹ בָהּ פָּחוּת מֵחֶצְיָהּ,

וְיַחֲלֹקוּ.

זֶה אוֹמֵר "כֻּלָּהּ שֶׁלִּי",

וְזֶה אוֹמֵר "חֶצְיָהּ שֶׁלִּי",

הָאוֹמֵר "כֻּלָּהּ שֶׁלִּי" יִשָּׁבַע

שֶׁאֵין לוֹ בָהּ פָּחוּת מִשְׁלֹשָׁה חֲלָקִים,

וְהָאוֹמֵר "חֶצְיָהּ שֶׁלִּי" יִשָּׁבַע

שֶׁאֵין לוֹ בָהּ פָּחוּת מֵרְבִיעַ,

זֶה נוֹטֵל שְׁלֹשָׁה חֲלָקִים וְזֶה נוֹטֵל רְבִיעַ.

### @11מסכת בבא מציעא פרק א משנה ב

ב

הָיוּ שְׁנַיִם רְכוּבִים עַל גַּבֵּי בְהֵמָה,

אוֹ שֶׁהָיָה אֶחָד רָכוּב וְאֶחָד מְהַלֵּךְ,

זֶה אוֹמֵר "כֻּלָּהּ שֶׁלִּי",

וְזֶה אוֹמֵר "כֻּלָּהּ שֶׁלִּי",

זֶה יִשָּׁבַע שֶׁאֵין לוֹ בָהּ פָּחוּת מֵחֶצְיָהּ,

וְזֶה יִשָּׁבַע שֶׁאֵין לוֹ בָהּ פָּחוּת מֵחֶצְיָהּ,

וְיַחֲלֹקוּ.

בִּזְמַן שֶׁהֵן מוֹדִין, אוֹ שֶׁיֵּשׁ לָהֶן עֵדִים,

חוֹלְקִין שֶׁלֹּא בִשְׁבוּעָה.

### @11מסכת בבא מציעא פרק א משנה ג

ג

הָיָה רָכוּב עַל גַּבֵּי בְהֵמָה, <רוכב>

וְרָאָה אֶת הַמְּצִיאָה, וְאָמַר לַחֲבֵרוֹ: <אמר>

"תְּנָה לִי!"

וּנְטָלָהּ וְאָמַר:

"אֲנִי זָכִיתִי בָהּ",

זָכָה בָהּ.

אִם מִשֶּׁנְּתָנָהּ לוֹ, אָמַר:

"אֲנִי זָכִיתִי בָהּ תְּחִלָּה",

לֹא אָמַר כְּלוּם.

### @11מסכת בבא מציעא פרק א משנה ד

ד

רָאָה אֶת הַמְּצִיאָה וְנָפַל לוֹ עָלֶיהָ,

וּבָא אַחֵר וְהֶחֱזִיק בָּהּ,

זֶה שֶׁהֶחֱזִיק בָּהּ זָכָה בָהּ.

רָאָה אוֹתָן רָצִים אַחַר הַמְּצִיאָה,

אַחַר צְבִי שָׁבוּר,

אַחַר גּוֹזָלוֹת שֶׁלֹּא פֵרֵחוּ, וְאָמַר:

"זָכַת לִי שָׂדִי",

זָכַת לוֹ.

הָיָה צְבִי רָץ כְּדַרְכּוֹ,

אוֹ שֶׁהָיוּ גוֹזָלוֹת מַפְרִיחִים, וְאָמַר:

"זָכַת לִי שָׂדִי",

לֹא אָמַר כְּלוּם.

### @11מסכת בבא מציעא פרק א משנה ה

ה

מְצִיאַת בְּנוֹ וּבִתּוֹ הַקְּטַנִּים,

עַבְדּוֹ וְשִׁפְחָתוֹ הַכְּנַעֲנִים,

מְצִיאַת אִשְׁתּוֹ,

הֲרֵי אֵלּוּ שֶׁלּוֹ.

מְצִיאַת בְּנוֹ וּבִתּוֹ הַגְּדוֹלִים,

וְעַבְדּוֹ וְשִׁפְחָתוֹ הָעִבְרִים,

מְצִיאַת אִשְׁתּוֹ שֶׁגֵּרְשָׁהּ,

אַף עַל פִּי שֶׁלֹּא נָתַן לָהּ כְּתֻבָּתָהּ,

הֲרֵי אֵלּוּ שֶׂלָּהֶם.

### @11מסכת בבא מציעא פרק א משנה ו

ו

מָצָא שְׁטָרֵי חוֹב,

אִם יֵשׁ בָּהֶם אַחְרָיוּת נְכָסִים,

לֹא יַחְזִיר.

אֵין בָּהֶם אַחְרָיוּת נְכָסִים,

יַחְזִיר, מִפְּנֵי שֶׁאֵין בֵּית דִּין נִפְרָעִים מֵהֶן.

דִּבְרֵי רְבִּי מֵאִיר.

וַחֲכָמִים אוֹמְרִים:

בֵּין כָּךְ וּבֵין כָּךְ לֹא יַחְזִיר,

מִפְּנֵי שֶׁבֵּית דִּין נִפְרָעִים מֵהֶן.

### @11מסכת בבא מציעא פרק א משנה ז

ז

מָצָא גִטֵּי נָשִׁים,

וְשֶׁחְרוּרֵי עֲבָדִים,

דְּיַתִּיקֵי, מַתָּנָה וְשׁוֹבָרִים,

הֲרֵי זֶה לֹא יַחְזִיר,

שֶׁאֲנִי אוֹמֵר: <שני>

כְּתוּבִים הָיוּ, וְנִמְלַךְ שֶׁלֹּא לִתְּנָן.

### @11מסכת בבא מציעא פרק א משנה ח

ח

מָצָא אִגְּרוֹת שׁוּם וְאִגְּרוֹת מָזוֹן,

שְׁטָרֵי חֲלִיצָה וּמֵאוּנִים,

שְׁטָרֵי בֵרוּרִים, וְכָל מַעֲשֵׂה בֵית דִּין,

הֲרֵי זֶה יַחְזִיר.

מָצָא בַחֲפִיסָה אוֹ בִגְלָסְקוֹמָא תַּכְרִיךְ שֶׁלִּשְׁטָרוֹת,

אוֹ אֲגֻדָּה שֶׁלִּשְׁטָרוֹת,

הֲרֵי זֶה יַחְזִיר.

וְכַמָּה הִיא אֲגֻדָּה שֶׁלִּשְׁטָרוֹת?

שְׁלֹשָׁה קְשׁוּרִין זֶה בָזֶה. <קְשׁוּרוֹת>

רַבָּן שִׁמְעוֹן בֶּן גַּמְלִיאֵל אוֹמֵר:

אֶחָד לוֹוֶה מִשְׁלֹשָׁה, יַחְזִיר לַלּוֹוֶה;

שְׁלֹשָׁה לוֹוִין מִן הָאֶחָד, יַחְזִיר לַמַּלְוֶה.

מָצָא שְׁטָר בֵּין שְׁטָרוֹתָיו,

וְאֵין יָדוּעַ מַה טִּיבוֹ,

יְהֵא מֻנָּח עַד שֶׁיָּבֹא אֵלִיָּהוּ.

אִם יֵשׁ עִמָּהֶן סִמְפוֹנוֹת,

יַעֲשֶׂה מַה שֶּׁבְּסִמְפוֹנָן.

## @22פרק ב

### @11מסכת בבא מציעא פרק ב משנה א

א

אֵלּוּ מְצִיאוֹת שֶׁלּוֹ, וְאֵלּוּ חַיָּב לְהַכְרִיז?

אֵלּוּ מְצִיאוֹת שֶׁלּוֹ:

מָצָא פֵרוֹת מְפֻזָּרִין,

מָעוֹת מְפֻזָּרוֹת,

כְּרֵכוֹת בִּרְשׁוּת הָרַבִּים,

עִגּוּלֵי דְבֵלָה,

כִּכָּרוֹת שֶׁלַּנַּחְתּוֹם,

וּמַחֲרוּזוֹת שֶׁלַּדָּגִים,

וַחֲתִכּוֹת שֶׁלַּבָּשָׂר,

וְגִזֵּי צֶמֶר הַבָּאוֹת מִמְּדִינָתָן,

וַאֲנִיצֵי פִשְׁתָּן,

וּלְשׁוֹנוֹת שֶׁלָּאַרְגָּמָן,

הֲרֵי אֵלּוּ שֶׁלּוֹ.

(דִּבְרֵי רְבִּי מֵאִיר.)

ב

רְבִּי יְהוּדָה אוֹמֵר:

כָּל שֶׁיֶּשׁ בּוֹ שִׁנּוּי, חַיָּב לְהַכְרִיז.

כֵּיצַד?

מָצָא עִגּוּל וּבְתוֹכוֹ חֶרֶס,

כִּכָּר וּבְתוֹכוֹ מָעוֹת.

רְבִּי שִׁמְעוֹן בֶּן אֶלְעָזָר אוֹמֵר:

כָּל כְּלֵי אַנְפּוּרְיָא, אֵינוּ חַיָּב לְהַכְרִיז.

### @11מסכת בבא מציעא פרק ב משנה ב

ג

וְאֵלּוּ חַיָּב לְהַכְרִיז:

מָצָא פֵרוֹת בַּכֶּלִי,

אוֹ כֶלִי כְמוֹת שֶׁהוּא,

מָעוֹת בַּכִּיס,

אוֹ כִיס כְּמוֹת שֶׁהוּא,

צִבּוּרֵי פֵרוֹת,

צִבּוּרֵי מָעוֹת,

שְׁלֹשָׁה מַטְבְּעוֹת זֶה עַל גַּבֵּי זֶה, <מַטְבֵּעוֹת>

כְּרֵכוֹת בִּרְשׁוּת הַיָּחִיד,

וְכִכָּרוֹת שֶׁלְּבַעַל הַבַּיִת,

וְגִזֵּי צֶמֶר הַלְּקוּחוֹת מִבֵּית הָאֻמָּן,

כַּדֵּי יַיִן וְכַדֵּי שֶׁמֶן,

חַיָּב לְהַכְרִיז.

### @11מסכת בבא מציעא פרק ב משנה ג

ד

מָצָא אַחַר הַגָּפָה אוֹ אַחַר הַגָּדֵר גּוֹזָלוֹת מְקֻשָּׁרִים,

אוֹ בִשְׁבִילִים שֶׁבַּשָּׂדוֹת,

הֲרֵי זֶה לֹא יִגַּע בָּהֶן.

מָצָא כֶלִי בָאֶשְׁפּוֹת,

אִם מְכֻסֶּה, לֹא יִגַּע בּוֹ,

וְאִם מְגֻלֶּה, נוֹטֵל וּמַכְרִיז.

מָצָא בַגַּל אוֹ בְכֹתֶל יָשָׁן,

הֲרֵי אֵלּוּ שֶׁלּוֹ.

מָצָא בְכֹתֶל חָדָשׁ,

מֵחֶצְיוֹ וְלַחוּץ, שֶׁלּוֹ,

מֵחֶצְיוֹ וְלִפְנִים, שֶׁלְּבַעַל הַבַּיִת.

אִם הָיָה מַשְׂכִּירוֹ לַאֲחֵרִים,

אֲפִלּוּ מָצָא בְתוֹךְ הַבַּיִת,

הֲרֵי אֵלּוּ שֶׁלּוֹ.

### @11מסכת בבא מציעא פרק ב משנה ד

ה

מָצָא בֶחָנוּת, הֲרֵי אֵלּוּ שֶׁלּוֹ.

בֵּין תֵּבָה לַחַנְוָנִי, הֲרֵי הֵן שֶׁלַּחַנְוָנִי.

לִפְנֵי הַשֻּׁלְחָנִי, הֲרֵי אֵלּוּ שֶׁלּוֹ.

בֵּין כִּסֵּא לַשֻּׁלְחָנִי, הֲרֵי הֵן שֶׁלַשֻּׁלְחָנִי.

לָקַח פֵּרוֹת מֵחֲבֵרוֹ,

אוֹ שֶׁשִּׁלַּח לוֹ חֲבֵרוֹ פֵרוֹת,

וּמָצָא בְתוֹכָן מָעוֹת,

הֲרֵי אֵלּוּ שֶׁלּוֹ.

אִם הָיוּ צְרוּרִים, נוֹטֵל וּמַכְרִיז.

### @11מסכת בבא מציעא פרק ב משנה ה

ו

אַף הַשִּׂמְלָה הָיְתָה בִכְלַל כָּל אֵלּוּ,

וְלָמָּה יָצָאת?

לְהַקִּישׁ אֵלֶיהָ:

אֶלָּא מַה הַשִּׂמְלָה מְיֻחֶדֶת,

שֶׁיֶּשׁ בָּהּ סִימָנִין וְיֶשׁ לָהּ תּוֹבְעִין,

וְאַף כָּל דָּבָר שֶׁיֶּשׁ בּוֹ סִימָנִין וְיֵשׁ לוֹ תוֹבְעִין,

חַיָּב לְהַכְרִיז.

### @11מסכת בבא מציעא פרק ב משנה ו

ז

עַד אֶמָּתַי חַיָּב לְהַכְרִיז?

עַד כְּדֵי שֶׁיֵּדְעוּ בוֹ שְׁכֵנִים.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

שְׁלֹשָׁה רְגָלִים,

וְאַחַר הָרֶגֶל הָאַחֲרוֹן שִׁבְעַת יָמִים,

כְּדֵי שֶׁיֵּלֵךְ לְבֵיתוֹ שְׁלֹשָׁה,

וְיַחֲזֹר שְׁלֹשָׁה,

וְיַכְרִיז יוֹם אֶחָד.

### @11מסכת בבא מציעא פרק ב משנה ז

ח

אָמַר אֶת הָאֲבֵדָה וְלֹא אָמַר אֶת סִימָנֶיהָ,

הֲרֵי זֶה לֹא יִתֵּן לוֹ.

הָרַמַּי,

אַף עַל פִּי שֶׁאָמַר אֶת סִימָנֶיהָ,

הֲרֵי זֶה לֹא יִתֶּן לוֹ, שֶׁנֶּאֱמַר: (דְּבָרִים כב,ב)

"עַד דְּרֹשׁ אָחִיךָ אֹתוֹ",

עַד שֶׁתִּדְרֹשׁ אֶת אָחִיךָ,

אִם רַמַּי הוּא, אִם אֵינוּ רַמַּי.

ט

כָּל דָּבָר שֶׁהוּא עוֹשֶׂה וְאוֹכֵל,

יַעֲשֶׂה וְיֹאכַל,

וְדָבָר שֶׁאֵינוּ עוֹשֶׂה וְאוֹכֵל,

יִמָּכֵר, שֶׁנֶּאֱמַר: (דְּבָרִים כב,ב)

"וַהֲשֵׁבֹתוֹ לוֹ",

רְאֵה הֵיאָךְ תְּשִׁיבֶנּוּ לוֹ.

מַה יְּהֵא בְדָמִים? <כַּמָּה>

רְבִּי טַרְפוֹן אוֹמֵר:

יִשְׁתַּמֵּשׁ בָּהֶן.

לְפִיכָךְ, אִם אָבָדוּ, חַיָּב בְּאַחְרָיוּתָן.

רְבִּי עֲקִיבָה אוֹמֵר:

לֹא יִשְׁתַּמֵּשׁ בָּהֶן.

לְפִיכָךְ, אִם אָבָדוּ, אֵינוּ חַיָּב בְּאַחְרָיוּתָן.

### @11מסכת בבא מציעא פרק ב משנה ח

י

מָצָא סְפָרִים,

קוֹרֵא בָהֶן אַחַת לִשְׁלשִׁים יוֹם.

וְאִם אֵינוּ יוֹדֵעַ לִקְרוֹת, גּוֹלְלָן.

אֲבָל לֹא יְלַמֵּד בָּהֶן כַּתְּחִלָּה,

וְלֹא יִקְרֵא אַחֵר עִמּוֹ.

מָצָא כְסוּת,

מְנַעֲרָהּ אַחַת לִשְׁלשִׁים יוֹם,

וְשׁוֹטְחָהּ לְצָרְכָהּ, אֲבָל לֹא לִכְבוֹדוֹ.

כְּלֵי כֶסֶף וּכְלֵי נְחֹשֶׁת,

מִשְׁתַּמֵּשׁ בָּהֶן לְצָרְכָן, אֲבָל לֹא לְשָׁחֳקָן. <לְשׁוֹחֲקָן>

כְּלֵי זָהָב וּכְלֵי זְכוֹכִית,

אַל יִגַּע בָּהֶן עַד שֶׁיָּבֹא אֵלִיָּהוּ.

מָצָא שַׂק אוֹ קֻפָּה, <סַק>

אִם אֵין דַּרְכּוֹ לִטּוֹל,

הֲרֵי זֶה לֹא יִטֹּל.

### @11מסכת בבא מציעא פרק ב משנה ט

יא

אֵי זוֹ הִיא אֲבֵדָה?

מָצָא חֲמוֹר וּפָרָה רוֹעִים בַּדֶּרֶךְ,

אֵין זוֹ אֲבֵדָה.

חֲמוֹר וְכֵלָיו הֲפוּכִין,

פָּרָה רָצָה בֵין הַכְּרָמִים,

הֲרֵי זוֹ אֲבֵדָה.

הֶחֱזִירָהּ וּבָרְחָה, הֶחֱזִירָהּ וּבָרְחָה,

אֲפִלּוּ אַרְבָּעָה וַחֲמִשָּׁה פְעָמִים,

חַיָּב [לְהַחְזִירָהּ], שֶׁנֶּאֱמַר: (דְּבָרִים כב, א)

"הָשֵׁב תְּשִׁיבֵם".

הָיָה בָטֵל מִן הַסֶּלַע,

לֹא יֹאמַר לוֹ "תֶּן לִי סֶלַע",

אֶלָּא נוֹתֵן לוֹ שְׂכָרוֹ כְפוֹעֵל. <~~בטל~~>

אִם יֵשׁ שָׁם בֵּית דִּין,

יַתְנֶה עִמּוֹ לִפְנֵי בֵית דִּין;

אִם אֵין שָׁם, לִפְנֵי מִי יַתְנֶה?

שֶׁלּוֹ קוֹדֵם.

### @11מסכת בבא מציעא פרק ב משנה י

יב

מְצָאָהּ בָּרֶפֶת, אֵינוּ חַיָּב בָּהּ,

בִּרְשׁוּת הָרַבִּים, חַיָּב בָּהּ.

הָיְתָה בֵין הַקְּבָרוֹת, אַל יִטַּמֵּא לָהּ. <לוֹ>

אִם אָמַר לוֹ אָבִיו "הִטַּמֵּא!"

אוֹ שֶׁאָמַר לוֹ "אַל תַּחְזִיר!"

הֲרֵי זֶה לֹא יִשְׁמַע לוֹ.

פָּרַק וְטָעַן, פָּרַק וְטָעַן,

אֲפִלּוּ אַרְבָּעָה וַחֲמִשָּׁה פְעָמִים,

חַיָּב, שֶׁנֶּאֱמַר: (שְׁמוֹת כג,ה)

"עָזֹב תַּעֲזֹב".

הָלַךְ וְיָשַׁב לוֹ, אָמַר לוֹ:

"הוֹאִיל וְעָלֶיךָ מִצְוָה, אִם רָצִיתָ לִפְרֹק, פְּרֹק!"

פָּטוּר, שֶׁנֶּאֱמַר "עִמּוֹ".

הָיָה זָקֵן אוֹ חוֹלֶה, חַיָּב.

מִצְוָה מִן הַתּוֹרָה לִפְרֹק, אֲבָל לֹא לִטְעֹן.

רְבִּי שִׁמְעוֹן אוֹמֵר:

אַף לִטְעֹן.

רְבִּי יוֹסֵה הַגָּלִילִי אוֹמֵר:

הָיָה עָלָיו יָתֵר מִמַּסּוּאוֹ,

אֵינוּ זָקוּק לוֹ, שֶׁנֶּאֱמַר "תַּחַת מַשָּׂאוֹ",

מַסּוּי שֶׁהוּא יָכוֹל לַעֲמֹד בּוֹ.

### @11מסכת בבא מציעא פרק ב משנה יא

יג

אֲבֵדָתוֹ וַאֲבֵדַת אָבִיו, שֶׁלּוֹ קוֹדֶמֶת.

אֲבֵדָתוֹ וַאֲבֵדַת רַבּוֹ, שֶׁלּוֹ קוֹדֶמֶת.

אֲבֵדַת אָבִיו וַאֲבֵדַת רַבּוֹ,

שֶׁלְּרַבּוֹ קוֹדֶמֶת מִשֶּׁלְּאָבִיו,

שֶׁאָבִיו הֱבִיאוֹ לְחַיֵּי הָעוֹלָם הַזֶּה,

וְרַבּוֹ, שֶׁלִּמְּדוֹ חָכְמָה, הֱבִיאוֹ לְחַיֵּי הָעוֹלָם הַבָּא.

יד

אִם הָיָה אָבִיו שָׁקוּל כְּנֶגֶד רַבּוֹ,

אֲבֵדַת אָבִיו קוֹדֶמֶת.

הָיָה אָבִיו אוֹ רַבּוֹ נוֹשְׂאִים מַשּׂאוּי,

מַנִּיחַ אֶת שֶׁלְּרַבּוֹ,

וְאַחַר כָּךְ מַנִּיחַ אֶת שֶׁלְּאָבִיו.

הָיוּ אָבִיו וְרַבּוֹ בְבֵית הַשֶּׁבִי, <הָיָה>

פּוֹדֶה אֶת רַבּוֹ,

וְאַחַר כָּךְ פּוֹדֶה אֶת אָבִיו.

אֲבָל אִם הָיָה אָבִיו תַּלְמִיד חֲכָמִים,

פּוֹדֶה אֶת אָבִיו וְאַחַר כָּךְ פּוֹדֶה אֶת רַבּוֹ.

## @22פרק ג

### @11מסכת בבא מציעא פרק ג משנה א

א

הַמַּפְקִיד אֵצֶל חֲבֵרוֹ בְהֵמָה אוֹ כֵלִים,

וְנִגְנָבוּ אוֹ שֶׁאָבָדוּ,

שִׁלֵּם וְלֹא רָצָה לְהִשָּׁבַע,

שֶׁהֲרֵי אָמְרוּ "שׁוֹמֵר חִנָּם נִשְׁבַּע וְיוֹצֵא",

נִמְצָא הַגַּנָּב,

מְשַׁלֵּם תַּשְׁלוּמֵי כֶפֶל,

טָבַח וּמָכַר,

מְשַׁלֵּם תַּשְׁלוּמֵי אַרְבָּעָה וַחֲמִשָּׁה. <חמשה>

לְמִי הוּא מְשַׁלֵּם?

לְמִי שֶׁהַפִּקָּדוֹן אֶצְלוֹ.

ב

נִשְׁבַּע וְלֹא רָצָה לְשַׁלֵּם,

נִמְצָא הַגַּנָּב,

מְשַׁלֵּם תַּשְׁלוּמֵי כֶפֶל.

טָבַח וּמָכַר,

מְשַׁלֵּם תַּשְׁלוּמֵי אַרְבָּעָה וַחֲמִשָּׁה.

לְמִי הוּא מְשַׁלֵּם?

לְבַעַל הַפִּקָּדוֹן.

### @11מסכת בבא מציעא פרק ג משנה ב

ג

הַשּׂוֹכֵר פָּרָה מֵחֲבֵרוֹ וְהִשְׁאִילָהּ לְאַחֵר,

וּמֵתָה כְדַרְכָּהּ,

יִשָּׁבַע הַשּׂוֹכֵר שֶׁמֵּתָה כְדַרְכָּהּ,

וְהַשּׁוֹאֵל מְשַׁלֵּם לַשּׂוֹכֵר.

אָמַר רְבִּי יוֹסֵה:

כֵּיצַד הַלָּה עוֹשֶׂה סְחוֹרָה בְפָרָתוֹ שֶׁלָּזֶה? <וְהַלָּה>

אֶלָּא, תַּחֲזֹר הַפָּרָה לַבְּעָלִים.

### @11מסכת בבא מציעא פרק ג משנה ג

ד

אָמַר לִשְׁנַיִם:

"גָּזַלְתִּי אֶת אֶחָד מִכֶּם מָנֶה,

וְאֵינִי יוֹדֵעַ אֵי זֶה מִכֶּם",

"אָבִיו שֶׁלְּאֶחָד מִכֶּם הִפְקִיד לִי מָנֶה,

וְאֵינִי יוֹדֵעַ אֵי זֶה הוּא",

נוֹתֵן לָזֶה מָנֶה וְלָזֶה מָנֶה,

שֶׁהוֹדָה מִפִּי עַצְמוֹ.

### @11מסכת בבא מציעא פרק ג משנה ד

ה

שְׁנַיִם שֶׁהִפְקִידוּ אֵצֶל אֶחָד,

זֶה מָנֶה, וְזֶה מָאתַיִם,

זֶה אוֹמֵר "שֶׁלִּי מָאתַיִם",

וְזֶה אוֹמֵר "שֶׁלִּי מָאתַיִם",

נוֹתֵן לָזֶה מָנֶה וְלָזֶה מָנֶה,

וְהַשְּׁאָר יְהֵי מֻנָּח עַד שֶׁיָּבֹא אֵלִיָּהוּ.

אָמַר רְבִּי יוֹסֵה:

אִם כֵּן, מַה הִפְסִיד הָרַמַּי?

אֶלָּא, הַכֹּל יְהֵא מֻנָּח עַד שֶׁיָּבֹא אֵלִיָּהוּ.

### @11מסכת בבא מציעא פרק ג משנה ה

ו

וְכֵן שְׁנֵי כֵלִים,

אֶחָד יָפֶה מָנֶה, וְאֶחָד יָפֶה אֶלֶף זוּז.

זֶה אוֹמֵר "יָפֶה שֶׁלִּי",

וְזֶה אוֹמֵר "יָפֶה שֶׁלִּי",

נוֹתֵן אֶת הַקָּטָן לְאֶחָד מֵהֶן,

וּמִתּוֹךְ הַגָּדוֹל נוֹתֵן דְּמֵי קָטָן לַשֵּׁנִי,

וְהַשְּׁאָר יְהֵי מֻנָּח עַד שֶׁיָּבֹא אֵלִיָּהוּ.

אָמַר רְבִּי יוֹסֵה:

אִם כֵּן, מַה הִפְסִיד הָרַמַּי?

אֶלָּא הַכֹּל יְהֵי מֻנָּח עַד שֶׁיָּבֹא אֵלִיָּהוּ.

### @11מסכת בבא מציעא פרק ג משנה ו

ז

הַמַּפְקִיד פֵּרוֹת אֵצֶל חֲבֵרוֹ,

אֲפִלּוּ הֵן אוֹבְדִין,

לֹא יִגַּע בָּהֶן.

רַבָּן שִׁמְעוֹן בֶּן גַּמְלִיאֵל אוֹמֵר:

יִמְכֹּר בִּפְנֵי בֵית דִּין,

מִפְּנֵי הָשֵׁב אֲבֵדָה לַבְּעָלִים.

### @11מסכת בבא מציעא פרק ג משנה ז

ח

הַמַּפְקִיד פֵּרוֹת אֵצֶל חֲבֵרוֹ,

הֲרֵי זֶה יוֹצִיא לוֹ חֶסְרוֹנוֹת:

לַחִטִּים וְלָאֹרֶז, תִּשְׁעַת חֲצָאֵי קַבִּים לַכּוֹר;

לַשְּׂעוֹרִים וְלַדֹּחַן, תִּשְׁעַת קַבִּים לַכּוֹר;

לַכֻּסְמִים וּלְזֶרַע פִּשְׁתָּן, שָׁלֹשׁ סְאִים לַכּוֹר;

הַכֹּל לְפִי הַמִּדָּה, וְהַכֹּל לְפִי הַזְּמַן.

אָמַר רְבִּי יוֹחָנָן בֶּן נוּרִי:

וְכִי מָה אִכְפַּת לָהֶם?

הָעַכְבָּרִים אוֹכְלִין בֵּין מֵהַרְבֵּה וּבֵין מִקִּמְאָה!

אֵינוּ מוֹצִיא לוֹ חֶסְרוֹנוֹת, <יוֹצִיא>

אֶלָּא לַכּוֹר בִּלְבַד.

רְבִּי יְהוּדָה אוֹמֵר:

אִם הָיְתָה מִדָּה מְרֻבָּה,

אֵינוּ מוֹצִיא לוֹ חֶסְרוֹנוֹת, <יוֹצִיא>

מִפְּנֵי שֶׁהֵן מוֹתִירוֹת.

### @11מסכת בבא מציעא פרק ג משנה ח

ט

יוֹצִיא לוֹ שְׁתוּת לַיַּיִן.

רְבִּי יְהוּדָה אוֹמֵר:

חֹמֶשׁ.

יוֹצִיא לוֹ שְׁלשֶׁת לָגִּים שֶׁמֶן לְמֵאָה:

לוֹג וּמַחְצָה שְׁמָרִים, לוֹג וּמַחְצָה בֶלַע.

אִם הָיָה שֶׁמֶן מְזֻקָּק,

אֵינוּ מוֹצִיא לוֹ שְׁמָרִים. <יוֹצִיא>

קִנְקֵנִים יְשָׁנוֹת,

אֵינוּ מוֹצִיא לוֹ בֶלַע. <יוֹצִיא>

רְבִּי יְהוּדָה אוֹמֵר:

הַמּוֹכֵר שֶׁמֶן מְזֻקָּק לַחֲבֵרוֹ כָל יְמוֹת הַשָּׁנָה,

הֲרֵי זֶה מְקַבֵּל עָלָיו לוֹג וּמַחְצָה שְׁמָרִים לְמֵאָה.

### (@11מסכת בבא מציעא פרק ג משנה ט)

הַמַּפְקִיד חָבִית אֵצֶל חֲבֵרוֹ,

וְלֹא יִחֲדוּ לָהּ הַבְּעָלִים מָקוֹם,

וְטִלְטְלָהּ וְנִשְׁבָּרָה,

אִם מִתּוֹךְ יָדוֹ נִשְׁבָּרָה,

לְצָרְכוֹ, חַיָּב,

לְצָרְכּהּ, פָּטוּר.

וְאִם מִשֶּׁהִנִּיחָהּ,

בֵּין לְצָרְכוֹ בֵין לְצָרְכּהּ, פָּטוּר.

יִחֲדוּ לָהּ הַבְּעָלִים מָקוֹם,

וְטִלְטְלָהּ וְנִשְׁבָּרָה,

בֵּין מִתּוֹךְ יָדוֹ וּבֵין מִשֶּׁהִנִּיחָהּ,

לְצָרְכוֹ, חַיָּב,

וּלְצָרְכָהּ, פָּטוּר.

### @11מסכת בבא מציעא פרק ג משנה י

י

הַמַּפְקִיד מָעוֹת אֵצֶל חֲבֵרוֹ,

צְרָרָן וְהִפְשִׁילָן לְאַחֲרָיו,

מְסָרָן לִבְנוֹ וּלְבִתּוֹ הַקְּטַנִּים,

וְנָעַל בִּפְנֵיהֶם שֶׁלֹּא כָרָאוּי,

חַיָּב, שֶׁלֹּא שָׁמַר כְּדֶרֶךְ הַשּׁוֹמְרִים.

וְאִם שָׁמַר כְּדֶרֶךְ הַשּׁוֹמְרִים,

פָּטוּר.

### @11מסכת בבא מציעא פרק ג משנה יא

יא

הַמַּפְקִיד מָעוֹת אֵצֶל הַשֻּׁלְחָנִי,

אִם צְרוּרִים, אַל יִשְׁתַּמֵּשׁ בָּהֶן,

וְאִם מֻתָּרִין, יִשְׁתַּמֵּשׁ בָּהֶן.

אֵצֶל בַּעַל הַבַּיִת,

בֵּין כָּךְ וּבֵין כָּךְ, לֹא יִשְׁתַּמֵּשׁ בָּהֶן.

הַחַנְוָנִי כְּבַעַל הַבַּיִת.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

כַּשֻּׁלְחָנִי.

### @11מסכת בבא מציעא פרק ג משנה יב

יב

הַשּׁוֹלֵחַ יָד בַּפִּקָּדוֹן,

בֵּית שַׁמַּי אוֹמְרִים:

יִלְקֶה בְחָסֵר וּבְיָתֵר.

וּבֵית הֶלֵּל אוֹמְרִים:

כְּשָׁעַת הוֹצָאָה.

וּרְבִּי עֲקִיבָה אוֹמֵר:

כְּשָׁעַת הַתְּבִיעָה.

הַחוֹשֵׁב לִשְׁלוֹחַ יָד בַּפִּקָּדוֹן,

בֵּית שַׁמַּי מְחַיְּבִין,

וּבֵית הֶלֵּל אוֹמְרִים:

אֵינוּ חַיָּב אֶלָּא עַד שָׁעָה שֶׁיִּשְׁלַח יָד.

כֵּיצַד?

הִטָּה אֶת הֶחָבִית,

וְנָטַל מִמֶּנָּה רְבִיעִית, וְנִשְׁבָּרָה,

אֵינוּ מְשַׁלֵּם אֶלָּא רְבִיעִית;

הִגְבִּיהָהּ,

וְנָטַל מִמֶּנָּה רְבִיעִית, וְנִשְׁבָּרָה,

מְשַׁלֵּם אֶת הַכֹּל.

## @22פרק ד

### @11מסכת בבא מציעא פרק ד משנה א

א

הַכֶּסֶף קוֹנֶה אֶת הַזָּהָב,

וְהַזָּהָב אֵינוּ קוֹנֶה אֶת הַכֶּסֶף.

הַנְּחֹשֶׁת קוֹנָה אֶת הַכֶּסֶף, <קוֹנֵה>

וְהַכֶּסֶף אֵינוּ קוֹנֶה אֶת הַנְּחֹשֶׁת.

מָעוֹת הָרָעוֹת קוֹנוֹת אֶת הַיָּפוֹת,

וְהַיָּפוֹת אֵינָן קוֹנוֹת אֶת הָרָעוֹת.

אֲסִימוֹן קוֹנֶה אֶת הַמַּטְבֵּעַ,

וְהַמַּטְבֵּעַ אֵינוּ קוֹנֶה אֶת אֲסִימוֹן.

הַמִּטַּלְטְלִין קוֹנִים אֶת הַמַּטְבֵּעַ,

וְהַמַּטְבֵּעַ אֵינוּ קוֹנֶה אֶת הַמִּטַּלְטְלִים.

זֶה הַכְּלָל:

כָּל הַמִּטַּלְטְלִין קוֹנִים זֶה אֶת זֶה.

### @11מסכת בבא מציעא פרק ד משנה ב

ב

כֵּיצַד?

מָשַׁךְ מִמֶּנּוּ פֵרוֹת וְלֹא נָתַן לוֹ מָעוֹת,

אֵינוּ יָכוֹל לַחְזֹר בּוֹ.

נָתַן לוֹ מָעוֹת וְלֹא מָשַׁךְ מִמֶּנּוּ פֵרוֹת,

יָכוֹל לַחְזֹר בּוֹ.

אֲבָל אָמָרוּ:

מִי שֶׁפָּרַע מֵאַנְשֵׁי דוֹר הַמַּבּוּל,

עָתִיד לְהִפָּרַע מִמִּי שֶׁאֵינוּ עוֹמֵד בְּדִבּוּרוֹ.

רְבִּי שִׁמְעוֹן אוֹמֵר:

כָּל שֶׁהַכֶּסֶף בְּיָדוֹ יָדוֹ לָעֶלְיוֹנָה.

### @11מסכת בבא מציעא פרק ד משנה ג

ג

הָהוֹנָיָה

אַרְבַּע כֶּסֶף מֵעֶשְׂרִים וְאַרְבַּע כֶּסֶף לַסֶּלַע,

שְׁתוּת לְמֶקַח.

עַד אֵמָּתַי מֻתָּר לְהַחְזִיר?

כְּדֵי שֶׁיַּרְאֶה לַתַּגָּר אוֹ לִקְרוֹבוֹ.

הוֹרָה רְבִּי טַרְפוֹן בְּלוֹד:

הָהוֹנָיָה שְׁמוֹנַת כֶּסֶף לַסֶּלַע,

שְׁלִישׁ לְמֶקַח.

וְשָׂמְחוּ תַגָּרֵי לוֹד.

אָמַר לָהֶם:

מֻתָּר לְהַחְזִיר כָּל הַיּוֹם.

אָמְרוּ:

"יַנִּיח לָנוּ רְבִּי טַרְפוֹן מְקוֹמֵנוּ."

וְחָזְרוּ לְדִבְרֵי חֲכָמִים.

### @11מסכת בבא מציעא פרק ד משנה ד

ד

אֶחָד הַלּוֹקֵחַ וְאֶחָד הַמּוֹכֵר,

יֵשׁ לָהֶם הוֹנָיָה.

כַּשֵּׁם שֶׁהוֹנָיָה לַהֶדְיוֹט, כָּךְ הוֹנָיָה לַתַּגָּר.

רְבִּי יְהוּדָה אוֹמֵר:

אֵין לַתַּגָּר הוֹנָיָה.

מִי שֶׁהֻטַּל עָלָיו, יָדוֹ לָעֶלְיוֹנָה,

שֶׁהוּא אוֹמֵר לוֹ "תֶּן לִי אֶת מָעוֹתַי",

אוֹ "תֶּן לִי מַה שֶּׁהוֹנֵיתַנִי." <אמ'>

### @11מסכת בבא מציעא פרק ד משנה ה

ה

וְכַמָּה תְהֵא הַסֶּלַע חֲסֵרָה, וְלֹא יְהֵי בָהּ הוֹנָיָה?

רְבִּי מֵאִיר אוֹמֵר:

אַרְבָּעָה אִסָּרוֹת מֵאִסָּר לַדִּינָר.

רְבִּי יְהוּדָה אוֹמֵר:

אַרְבָּעָה פָנְדְּיוֹנוֹת מֵפָּנְדְּיוֹן לַדִּינָר.

רְבִּי שִׁמְעוֹן אוֹמֵר:

שְׁמוֹנָה פָנְדְּיוֹנוֹת מִשְּׁנֵי פָנְדְּיוֹנִים לַדִּינָר.

### @11מסכת בבא מציעא פרק ד משנה ו

ו

עַד אֵמָּתַי מֻתָּר לְהַחְזִיר?

בִּכְרַכִּים, כְּדֵי שֶׁיַּרְאֶה לַשֻּׁלְחָנִי,

וּבַכְּפָרִים, עַד עַרְבֵי שַׁבָּתוֹת.

אִם הָיָה מַכִּירָהּ,

אֲפִלּוּ לְאַחַר שְׁנֵים עָשָׂר חֹדֶשׁ,

מְקַבְּלָהּ מִמֶּנּוּ,

וְאֵין לוֹ עָלָיו אֶלָּא תַרְעֹמֶת.

וְנוֹתְנָהּ לְמַעֲשֵׂר שֵׁנִי,

וְאֵין חוֹשֵׁשׁ, שֶׁאֵינָה אֶלָּא נֶפֶשׁ רָעָה.

### @11מסכת בבא מציעא פרק ד משנה ז

ז

הָהוֹנָיָה אַרְבַּע כֶּסֶף,

וְהַטַּעֲנָה שְׁתֵּי כֶסֶף,

וְהַהוֹדָיָה שׁוֹוֶה פְרוּטָה.

חָמֵשׁ פְּרוּטוֹת הֵן:

הַהוֹדָיָה שׁוֹוֶה פְרוּטָה,

וְהָאִשָּׁה מִתְקַדֶּשֶׂת בְּשׁוֹוֶה פְרוּטָה,

וְהַנֶּהְנֶה בְשׁוֹוֶה פְרוּטָה מִן הַהֶקְדֵּשׁ, מָעַל,

הַמּוֹצֵא שׁוֹוֶה פְרוּטָה, חַיָּב לְהַכְרִיז,

וְהַגּוֹזֵל אֶת חֲבֵרוֹ שׁוֹוֶה פְרוּטָה וְנִשְׁבַּע לוֹ,

יוֹלִיכֶנּוּ אַחֲרָיו אֲפִלּוּ לְמָדַי.

### @11מסכת בבא מציעא פרק ד משנה ח

ח

חֲמִשָּׁה חֳמָשִׁים הֵם:

הָאוֹכֵל תְּרוּמָה,

וּתְרוּמַת מַעֲשֵׂר,

וּתְרוּמַת מַעֲשֵׂר שֶׁלִּדְמַי,

הַחַלָּה,

וְהַבִּכּוּרִים,

מוֹסִיפִים חֹמֶשׁ.

הַפּוֹדֶה נֶטַע רְבָעִי וּמַעֲשֵׂר שֵׁנִי שֶׁלּוֹ,

מוֹסִיף חֹמֶשׁ.

הַפּוֹדֶה הֶקְדֵּשׁוֹ,

מוֹסִיף חֹמֶשׁ.

וְהַנֶּהְנֶה שׁוֹוֶה פְרוּטָה מִן הַהֶקְדֵּשׁ,

מוֹסִיף חֹמֶשׁ.

וְהַגּוֹזֵל אֶת חֲבֵרוֹ שׁוֹוֶה פְרוּטָה וְנִשְׁבַּע לוֹ,

מוֹסִיף חֹמֶשׁ.

### @11מסכת בבא מציעא פרק ד משנה ט

ט

וְאֵלּוּ דְבָרִין שֶׁאֵין לָהֶם הוֹנָיָה:

הָעֲבָדִים וְהַשְּׁטָרוֹת וְהַקַּרְקָעוֹת וְהַהֶקְדֵּשׁוֹת. <וְהַאַשְׁטָרוֹת>

אֵין בָּהֶן לֹא תַשְׁלוּמֵי כֶפֶל,

וְלֹא תַשְׁלוּמֵי אַרְבָּעָה וַחֲמִשָּׁה.

שׁוֹמֵר חִנָּם אֵינוּ נִשְׁבָּע,

נוֹשֵׂא שָׂכָר אֵינוּ מְשַׁלֵּם.

רְבִּי שִׁמְעוֹן אוֹמֵר:

קָדָשִׁים שֶׁהוּא חַיָּב בְּאַחֲרָיוּתָן יֵשׁ לָהֶן הוֹנָיָה;

וְשֶׁאֵינוּ חַיָּב בְּאַחֲרָיוּתָן אֵין לָהֶן הוֹנָיָה.

רְבִּי יְהוּדָה אוֹמֵר:

אַף סֵפֶר תּוֹרָה, וּבְהֵמָה, וּמַרְגָּלִית,

אֵין לָהֶם הוֹנָיָה.

אָמְרוּ [לוֹ]:

לֹא אָמְרוּ אֶלָּא אֶת אֵלּוּ.

### @11מסכת בבא מציעא פרק ד משנה י

י

כַּשֵּׁם שֶׁהוֹנָיָה בְמֶקַח וּבְמִמְכָּר, כָּךְ הוֹנָיָה בִדְבָרִים.

לֹא יֹאמַר לוֹ "בְּכַמָּה חֵפֶץ זֶה?"

וְהוּא אֵינוּ רוֹצֶה לִקַּח.

אִם הָיָה בַעַל תְּשׁוּבָה, לֹא יֹאמַר לוֹ:

"זְכֹר מָה הָיוּ מַעֲשֶׂיךָ הָרִאשׁוֹנִים!"

וְאִם הָיָה בֶן גֵּרִים, לֹא יֹאמַר לוֹ:

"זְכֹר מָה הָיוּ מַעֲשֵׂה אֲבוֹתֶיךָ!"

שֶׁנֶּאֱמַר: (שְׁמוֹת כב,כ)

"וְגֵר לֹא תוֹנֶה וְלֹא תִלְחָצֶנּוּ,

כִּי גֵרִים הֱיִיתֶם בְּאֶרֶץ מִצְרָיִם."

### @11מסכת בבא מציעא פרק ד משנה יא

יא

אֵין מְעָרְבִין פֵּרוֹת בַּפֵּרוֹת,

אֲפִלּוּ חֲדָשִׁים בַּחֲדָשִׁים,

אֵין צֹרֶךְ לוֹמַר חֲדָשִׁים בַּיְשָׁנִים.

בֶּאֱמֶת, בַּיַּיִן הִתִּירוּ לְעָרֵב קָשֶׁה בָרַךְ,

מִפְּנֵי שֶׁהוּא מַשְׁבִּיחוֹ.

אֵין מְעָרְבִין שִׁמְרֵי יַיִן בְּיַיִן,

אֲבָל נוֹתֵן לוֹ אֶת שְׁמָרָיו.

מִי שֶׁנִּתְעָרַב מַיִם בְּיֵינוֹ,

לֹא יִמְכְּרֶנּוּ בֶחָנוּת, אֶלָּא אִם כֵּן הוֹדִיעַ,

וְלֹא לַתַּגָּר, אַף עַל פִּי שֶׁהוּא מוֹדִיעוֹ,

שֶׁאֵינוּ אֶלָּא לְרַמּוֹת בּוֹ.

מָקוֹם שֶׁנָּהֲגוּ לְהָטִיל מַיִם, יָטִילוּ.

### @11מסכת בבא מציעא פרק ד משנה יב

יב

הַתַּגָּר נוֹטֵל מֵחָמֵשׁ גֳּרָנוֹת,

וְנוֹתֵן לְתוֹךְ מְגוֹרָה אַחַת,

מֵחָמֵשׁ גִּתּוֹת,

וְנוֹתֵן לְתוֹךְ פִּיתוֹס אֶחָד,

וּבִלְבַד שֶׁלֹּא יִתְכַּוֵּן לְעָרֵב.

רְבִּי יְהוּדָה אוֹמֵר:

לֹא יְחַלֵּק הַחַנְוָנִי קָלִיּוֹת וֶאֱגוֹזִים לַתִּינוֹקוֹת,

מִפְּנֵי שֶׁהוּא מַרְגִּילָן לָבֹא אֶצְלוֹ.

וַחֲכָמִים מַתִּירִין.

לֹא יִפְחוֹת אֶת הַשַּׁעַר.

וַחֲכָמִים אוֹמְרִים:

זָכוּר לָטוֹב.

לֹא יָבֹר אֶת הַגְּרִיסִים.

כְּדִבְרֵי אַבָּא שָׁאוּל.

וַחֲכָמִים מַתִּירִין.

מוֹדִים שֶׁלֹּא יָבֹר עַל פִּי מְגוּרָה,

שֶׁאֵינוּ אֶלָּא כְגוֹנֵב אֶת הָעַיִן.

אֵין מְפַרְקְסִין,

לֹא אֶת הָאָדָם,

וְלֹא אֶת הַבְּהֵמָה,

וְלֹא אֶת הַכֵּלִים.

## @22פרק ה

### @11מסכת בבא מציעא פרק ה משנה א

א

אֵי זֶה הוּא נֶשֶׁךְ וְאֵיזֶהוּ תַרְבִּית?

אֵי זֶה הוּא נֶשֶׁךְ?

הַמַּלְוֶה סֶלַע בַּחֲמִשָּׁה דִינָרִין,

סָאתַיִם חִטִּים בְּשָׁלוֹשׁ,

מִפְּנֵי שֶׁהוּא נוֹשֵׁךְ.

וְאֵי זֶה הוּא תַרְבִּית?

הַמַּרְבֶּה בַפֵּרוֹת.

כֵּיצַד?

לָקַח מִמֶּנּוּ חִטִּים מִדִּינַר זָהָב הַכּוֹר,

וְכֵן הַשַּׁעַר,

עָמְדוּ חִטִּים בִּשְׁלשִׁים דִּינָר,

אָמַר לוֹ:

"תֶּן לִי חִטַּי,

שֶׁאֲנִי מוֹכְרָן וְלוֹקֵחַ אֲנִי לִי בָהֶן יַיִן."

אָמַר לוֹ:

"וַהֲרֵי חִטֶּיךָ עֲשׁוּיוֹת עָלַי בִּשְׁלשִׁים דִּינָר,

וַהֲרֵי לָךְ אֶצְלִי בָהֶן יַיִן",

וְיַיִן אֵין לוֹ.

### @11מסכת בבא מציעא פרק ה משנה ב

ב

הַמַּלְוֶה אֶת חֲבֵרוֹ,

לֹא יָדוּר בַּחֲצֵרוֹ חִנָּם,

וְלֹא יִשְׂכֹּר מִמֶּנּוּ בְפָחוּת,

מִפְּנֵי שֶׁהוּא רִבִּית.

ג

מַרְבִּים עַל הַשָּׂכָר,

וְאֵין מַרְבִּין עַל הַמֶּכֶר.

כֵּיצַד?

הִשְׂכִּיר לוֹ אֶת הֶחָצֵר, אָמַר לוֹ:

"אִם מֵעַכְשָׁיו אַתָּה נוֹתֵן לִי,

הֲרֵי הוּא לָךְ בְּעֶשֶׂר סְלָעִים לַשָּׁנָה,

וְאִם שֶׁלַּחֹדֶשׁ בַּחֹדֶשׁ, מִסֶּלַע בַּחֹדֶשׁ",

מֻתָּר.

מָכַר לוֹ אֶת הַשָּׂדֶה, וְאָמַר לוֹ:

"אִם מֵעַכְשָׁיו אַתָּה נוֹתֵן לִי,

הֲרֵי הִיא לָךְ בְּאֶלֶף זוּז,

וְאִם לַגֹּרֶן, בִּשְׁנֵים עָשָׂר מָנֶה",

אָסוּר.

### @11מסכת בבא מציעא פרק ה משנה ג

ד

מָכַר לוֹ אֶת הַשָּׂדֶה, וְנָתַן לוֹ מִקְצָת דָּמִים,

אָמַר לוֹ:

"אֶמָּתַי שֶׁתִּרְצֶה, הָבֵא מָעוֹת, וְטֹל אֶת שֶׁלָּךְ",

אָסוּר.

הִלְוָהוּ עַל שָׂדֵהוּ, וְאָמַר לוֹ:

"אִם אֵין אַתָּה נוֹתֵן לִי מִכָּן וְעַד שָׁלוֹשׁ שָׁנִים,

הֲרֵי הִיא שֶׁלִּי",

הֲרֵי הִיא שֶׁלּוֹ.

כָּךְ הָיָה בַּיְתוֹס בֶּן זֵנוֹן עוֹשֶׂה עַל פִּי חֲכָמִים. <בויתס>

### @11מסכת בבא מציעא פרק ה משנה ד

ה

אֵין מוֹשִׁיבִין חַנְוָנִי לְמַחֲצִית שָׂכָר,

לֹא יִתֵּן לוֹ מָעוֹת לִקַּח בָּהֶן פֵּרוֹת לְמַחֲצִית שָׂכָר;

אֶלָּא אִם כֵּן נָתַן לוֹ שְׂכָרוֹ כְפוֹעֵל בָּטֵל.

אֵין מוֹשִׁיבִין תַּרְנָגְלִים לְמַחְצָה,

וְאֵין שָׁמִין עֲגָלִים וּסְיָחִים לְמַחְצָה,

אֶלָּא אִם כֵּן נָתַן לוֹ שְׂכַר עֲמָלוֹ וּמְזוֹנוֹ.

אֲבָל מְקַבְּלִים עֲגָלִים וּסְיָחִים לְמַחְצָה,

וּמְגַדְּלִים אוֹתָן עַד שֶׁיְּהוּ מְשֻׁלָּשִׁים.

וַחֲמוֹר, עַד שֶׁתְּהֵא טוֹעֶנֶת.

### @11מסכת בבא מציעא פרק ה משנה ה

ו

שָׁמִין פָּרָה וַחֲמוֹר,

וְכָל דָּבָר שֶׁדַּרְכּוֹ לַעֲשׂוֹת וְלֹאכַל.

מָקוֹם שֶׁנָּהֲגוּ לַחֲלֹק אֶת הַוֶּלֶד מִיָּד,

חוֹלְקִים,

וּמָקוֹם שֶׁנָּהֲגוּ לְגַדֵּל, יַגְדִּילוּ.

רַבָּן שִׁמְעוֹן בֶּן גַּמְלִיאֵל אוֹמֵר:

שָׁמִין עֵגֶל עִם אִמּוֹ, וּסְיָח עִם אִמּוֹ.

וּמַפְרִיז עַל שָׂדֵהוּ,

וְאֵינוּ חוֹשֵׁשׁ מִשֵּׁם רִבִּית.

### @11מסכת בבא מציעא פרק ה משנה ו

ז

אֵין מְקַבְּלִין צֹאן בַּרְזֶל מִיִּשְׂרָאֵל,

מִפְּנֵי שֶׁהִיא רִבִּית.

אֲבָל מְקַבְּלִין צֹאן בַּרְזֶל מִן הַגּוֹיִם,

וְלָוִים מֵהֶן וּמַלְוִים אוֹתָן בָּרִבִּית,

וְכֵן בְּגֵר תּוֹשָׁב.

מַלְוֶה הוּא יִשְׂרָאֵל מָעוֹתָיו שֶׁלַּנָּכְרִי מִדַּעַת הַנָּכְרִי,

אֲבָל לֹא מִדַּעַת יִשְׂרָאֵל.

### @11מסכת בבא מציעא פרק ה משנה ז

ח

אֵין פּוֹסְקִין עַל הַפֵּרוֹת עַד שֶׁיֵּצֵא הַשַּׁעַר.

הָיָה הוּא תְּחִלָּה לַקּוֹצְרִים,

פּוֹסֵק עִמּוֹ עַל הַגָּדִישׁ,

וְעַל הָעֶבֶט שֶׁלָּעֲנָבִים,

וְעַל הַמַּעְטֵן שֶׁלַּזֵּיתִין,

וְעַל הַבֵּצִים שֶׁלַּיּוֹצֵר,

וְעַל הַסִּיד מִשֶּׁיִּשָּׁקַע כִּבְשָׁנוֹ.

וּפוֹסֵק עִמּוֹ עַל הַזֶּבֶל כָּל יְמוֹת הַשָּׁנָה.

רְבִּי יוֹסֵה אוֹמֵר:

אֵין פּוֹסֵק עִמּוֹ עַל הַזֶּבֶל,

עַד שֶׁיְּהֵא לוֹ זֶבֶל בָּאַשְׁפּוֹת.

וַחֲכָמִים מַתִּירִין.

פּוֹסֵק עִמּוֹ כְשַׁעַר הַגָּבוֹהַּ.

רְבִּי יְהוּדָה אוֹמֵר:

אַף עַל פִּי שֶׁלֹּא פָסַק עִמּוֹ,

יָכוֹל הוּא לוֹמַר לוֹ:

"תֶּן לִי כָזֶה, אוֹ תֶן לִי אֶת מָעוֹתַי."

### @11מסכת בבא מציעא פרק ה משנה ח

ט

מַלְוֶה אָדָם אֶת אֲרִיסָיו חִטִּין בַּחִטִּין,

לַזֶּרַע, אֲבָל לֹא לְאֹכֶל. <לְאוֹכַל>

שֶׁהָיָה רַבָּן גַּמְלִיאֵל מַלְוֶה אֶת אֲרִיסָיו

חִטִּין בַּיֹּקֶר וְהוּזָלוּ,

אוֹ בְזֹל וְהוֹקִירוּ,

וְנוֹטֵל מֵהֶן כְּשַׁעַר הַזֹּל.

לֹא שֶׁהֲלָכָה כֵן,

אֶלָּא שֶׁרָצָה לְהַחְמִיר עַל עַצְמוֹ.

### @11מסכת בבא מציעא פרק ה משנה ט

י

לֹא יֹאמַר אָדָם לַחֲבֵרוֹ:

"הַלְוֵינִי כוֹר חִטִּים, וַאֲנִי נוֹתֵן לָךְ לַגֹּרֶן."

אֶלָּא אוֹמֵר לוֹ:

"הַלְוֵינִי עַד שֶׁיָּבֹא בְנִי",

אוֹ "עַד שֶׁאֶמְצָא מַפְתֵּחַ."

הֶלֵּל אוֹסֵר.

וְכָךְ הָיָה הֶלֵּל אוֹמֵר:

לֹא תַלְוֶה אִשָּׁה כִּכָּר לַחֲבֶרְתָּהּ,

עַד שֶׁתַּעֲשֶׂנּוּ דָמִים,

שֶׁמֵּא יוֹקִירוּ הַחִטִּין,

וְנִמְצְאוּ בָאוֹת לִידֵי רִבִּית.

### @11מסכת בבא מציעא פרק ה משנה י

יא

אוֹמֵר אָדָם לַחֲבֵרוֹ:

"נַכֵּשׁ עִמִּי, וַאֲנַכֵּשׁ עִמָּךְ",

"עֲדֹר עִמִּי, וְאֶעְדֹּר עִמָּךְ".

אֲבָל לֹא יֹאמַר לוֹ:

"נַכֵּשׁ עִמִּי, וְאֶעְדֹּר עִמָּךְ",

"עֲדֹר עִמִּי, וַאֲנַכֵּשׁ עִמָּךְ".

כָּל יְמֵי גָרִיר אֶחָד, כָּל יְמֵי רְבֵיעָה אַחַת,

לֹא יֹאמַר לוֹ:

"חֲרשׁ עִמִּי בַגָּרִיר, וַאֲנִי עִמָּךְ בִּרְבֵיעָה".

יב

רַבָּן גַּמְלִיאֵל אוֹמֵר:

יֵשׁ רִבִּית מְקֻדֶּמֶת, וְיֵשׁ רִבִּית מְאֻחֶרֶת,

כֵּיצַד?

נָתַן אֶת עֵינָיו לִלְוֹת מִמֶּנּוּ,

הָיָה מְשַׁלֵּחַ לוֹ,

וְאָמַר "בִּשְׁבִיל שֶׁיַּלְוֵנִי",

זוֹ הִיא רִבִּית מְקֻדֶּמֶת.

לָוָה מִמֶּנּוּ וְהֶחְזִיר לוֹ אֶת מָעוֹתָיו,

[וְהָיָה מְשַׁלֵּחַ לוֹ,

וְאָמַר "בִּשְׁבִיל מָעוֹתֶיךָ,] שֶׁהָיוּ בְטֵלוֹת אֶצְלִי",

זוֹ הִיא רִבִּית מְאֻחֶרֶת.

רְבִּי שִׁמְעוֹן אוֹמֵר:

יֵשׁ רִבִּית דְּבָרִים:

לֹא יֹאמַר לוֹ:

"דַּע אִם בָּא אִישׁ פְּלוֹנִי מִמְּקוֹם פְּלוֹנִי."

### @11מסכת בבא מציעא פרק ה משנה יא

יג

וְאֵלּוּ עוֹבְרִים בְּ'לֹא תַעֲשֶׂה':

הַמַּלְוֶה, וְהַלֹוֶה, וְהֶעָרֵב, וְהָעֵדִים.

וַחֲכָמִים אוֹמְרִים:

אַף הַסּוֹפֵר.

עוֹבְרִים עַל 'בַּל תִתֵּן לוֹ' (וַיִּקְרָא כה,לז)

וְעַל 'בַּל תִּקַּח מֵאִתּוֹ' (וַיִּקְרָא כה,לו)

וְעַל "לֹא תִהְיֶה לוֹ כְנֹשֶׁה" (שְׁמוֹת כב,כד)

וְעַל "לֹא תְשִׂימוּן עָלָיו נֶשֶׁךְ" (שְׁמוֹת כב,כד)

"וְלִפְנֵי עִוֵּר לֹא תִתֵּן מִכְשֹׁל",

"וְיָרֵאתָ מֵּאֱלהֶיךָ אֲנִי יי" (וַיִּקְרָא יט,יד)

## @22פרק ו

### @11מסכת בבא מציעא פרק ו משנה א

א

הַשּׂוֹכֵר אֶת הָאֻמָּנִים,

וְהִטְעוּ זֶה אֶת זֶה,

וְאֵין לוֹ זֶה עַל זֶה אֶלָּא תַרְעֹמֶת.

שָׂכַר אֶת הַחַמָּר וְאֶת הַקַּדָּר,

פְּרִיָז פְרִים חֲלִילִים לַכַּלָּה אוֹ לַמֵּת,

פּוֹעֲלִים לְהַעֲלוֹת פִּשְׁתָּנוֹ מִן הַמִּשְׁרָה,

וְכָל דָּבָר שֶׁהוּא אָבֵד,

וְחָזְרוּ בָהֶם,

מָקוֹם שֶׁאֵין אָדָם שׂוֹכֵר עֲלֵיהֶן אוֹ מַטְעָן.

### @11מסכת בבא מציעא פרק ו משנה ב

ב

הַשּׂוֹכֵר אֶת הָאֻמָּנִים, וְחָזְרוּ בָהֶן,

יָדָן לַתַּחְתּוֹנָה.

וְאִם בַּעַל הַבַּיִת חוֹזֵר בּוֹ,

יָדוֹ לַתַּחְתּוֹנָה.

כָּל הַמְשַׁנֶּה, יָדוֹ לַתַּחְתּוֹנָה,

וְכָל הַחוֹזֵר בּוֹ, יָדוֹ לַתַּחְתּוֹנָה.

### @11מסכת בבא מציעא פרק ו משנה ג

ג

הַשּׂוֹכֵר אֶת הַחֲמוֹר לְהוֹלִיכָהּ בָּהָר, <לְהוֹלִיכוֹ>

וְהוֹלִיכָהּ בַּבִּקְעָה,

בַּבִּקְעָה, וְהוֹלִיכָהּ בָּהָר,

אֲפִלּוּ זוֹ עֲשֶׂרֶת מִילִים וְזוֹ עֲשֶׂרֶת מִילִים, וּמֵתָה,

חַיָּב.

שָׂכַר אֶת הַחֲמוֹר וְהִבְרִיקָה,

אוֹ שֶׁנִּשֵּׂאת כְּאַנְגַּרְיָא,

אוֹמֵר לוֹ "הֲרֵי שֶׁלָּךְ לְפָנֶיךָ!"

מֵתָה אוֹ נִשְׁבָּרָה,

חַיָּב לְהַעֲמִיד לוֹ חֲמוֹר.

ד

הַשּׂוֹכֵר אֶת הַחֲמוֹר לְהוֹלִיכָהּ בָּהָר,

וְהוֹלִיכָהּ בַּבִּקְעָה,

אִם הֶחֱלִיקָה, פָטוּר

וְאִם הוּחַמָּה, חַיָּב.

בַּבִּקְעָה, וְהוֹלִיכָהּ בָּהָר,

אִם הֶחֱלִיקָה, חַיָּב,

וְאִם הוּחַמָּה, פָטוּר,

וְאִם מֵחֲמַת הַמַּעֲלָה, חַיָּב.

### @11מסכת בבא מציעא פרק ו משנה ד

ה

הַשּׂוֹכֵר אֶת הַפָּרָה לַחֲרֹשׁ בָּהָר,

וְחָרַשׁ בַּבִּקְעָה, וְנִשְׁבַּר הַקִּנְקֵן,

פָּטוּר.

בַּבִּקְעָה, וְחָרַשׁ בָּהָר, וְנִשְׁבַּר הַקִּנְקֵן,

חַיָּב.

לָדוּשׁ בַּקִּטְנִית, וְדָשׁ בִּתְבוּאָה,

פָּטוּר.

בִּתְבוּאָה, וְדָשׁ בַּקִּטְנִית,

חַיָּב, שֶׁהַקִּטְנִית מַחֲלֶקֶת.

### @11מסכת בבא מציעא פרק ו משנה ה

ו

הַשּׂוֹכֵר אֶת הַחֲמוֹר לְהָבִיא חִטִּים,

וְהֵבִיא שְׂעוֹרִים,

תְּבוּאָה, וְהֵבִיא תֶבֶן,

חַיָּב, שֶׁהַנֶּפַח קָשֶׁה כַמַּשּׂאוּי. <שֶׁהַנָּפָה>

לְהָבִיא לֶתֶךְ חִטִּים, וְהֵבִיא לֶתֶךְ שְׂעוֹרִים,

פָּטוּר,

וְאִם הוֹסִיף עַל מַשּׂוּאוֹ,

חַיָּב.

וְכַמָּה יוֹסִיף עַל מַשּׂוּאוֹ וִיהֵי חַיָּב?

סוֹמְכוֹס אוֹמֵר מִשֵּׁם רְבִּי מֵאִיר:

סְאָה לַגָּמָל,

וּשְׁלֹשֶׁת קַבִּים לַחֲמוֹר.

### @11מסכת בבא מציעא פרק ו משנה ו

ז

כָּל הָאֻמָּנִים שׁוֹמְרֵי שָׂכָר.

וְכֻלָּם שֶׁאָמְרוּ "הָבֵא מָעוֹת וְטֹל אֶת שֶׁלָּךְ!"

שׁוֹמֵר חִנָּם.

"שַׁמֵּר לִי וַאֲשַׁמֵּר לָךְ!"

שׁוֹמֵר שָׂכָר.

"שַׁמֵּר לִי!"

וְאָמַר לוֹ "הַנַּח לְפָנַי!"

שׁוֹמֵר חִנָּם.

### (@11מסכת בבא מציעא פרק ו משנה ז)

וְהַמַּלְוֶה עַל הַמַּשְׁכּוֹן, שׁוֹמֵר שָׂכָר.

רְבִּי יְהוּדָה אוֹמֵר:

הִלְוָהוּ מָעוֹת, שׁוֹמֵר חִנָּם;

הִלְוָהוּ פֵרוֹת, שׁוֹמֵר שָׂכָר.

אַבָּא שָׁאוּל אוֹמֵר:

מֻתָּר אָדָם לְהַשְׂכִּיר מַשְׁכּוֹנוֹ שֶׁלֶּעָנִי,

לִהְיוֹת פּוֹסֵק עָלָיו וְהוֹלֵךְ,

מִפְּנֵי שֶׁהוּא כְמֵשִׁיב אֲבֵדָה.

### @11מסכת בבא מציעא פרק ו משנה ח

ח

הַמַּעֲבִיר חָבִית מִמָּקוֹם לְמָקוֹם וּשְׁבָרָהּ,

בֵּין שׁוֹמֵר חִנָּם וּבֵין שׁוֹמֵר שָׂכָר,

יִשָּׁבַע.

אָמַר רְבִּי אֱלִיעֶזֶר:

זֶה וָזֶה יִשָּׁבַע;

וְתָמֵהַּ אֲנִי אִם יְכוּלִים זֶה וָזֶה לְהִשָּׁבַע.

## @22פרק ז

### @11מסכת בבא מציעא פרק ז משנה א

א

הַשּׂוֹכֵר אֶת הַפּוֹעֲלִים,

וְאָמַר לָהֶן לְהַשְׁכִּים וּלְהַעֲרִיב,

מָקוֹם שֶׁנָּהֲגוּ שֶׁלֹּא לְהַשְׁכִּים וְשֶׁלֹּא לְהַעֲרִיב,

אֵינוּ יָכוֹל לְכוֹפָן.

מָקוֹם שֶׁנָּהֲגוּ לָזוּן, יָזוּן,

לְסַפֵּק מְתִיקָה, יְסַפֵּק,

הַכֹּל כְּמִנְהַג הַמְּדִינָה.

מַעֲשֶׂה בִרְבִּי יוֹחָנָן בֶּן מַתְּיָה, שֶׁאָמַר לִבְנוֹ:

"צֵא, וּשְׂכֹר לָנוּ פוֹעֲלִים!"

וּפָסַק עִמָּהֶם מְזוֹנוֹת.

וּכְשֶׁבָּא אֵצֶל אָבִיו, אָמַר לוֹ:

"אֲפִלּוּ אַתְּ עוֹשֶׂה לָהֶם כִּסְעוֹדַת שְׁלֹמֹה בְשַׁעְתוֹ,

לֹא יָצָאתָ יְדֵי חוֹבָתָךְ עִמָּהֶם,

שֶׁהֵן בְּנֵי אַבְרָהָם, יִצְחָק וְיַעֲקב.

אֶלָּא, עַד שֶׁלֹּא יַתְחִילוּ בַמְּלָאכָה,

צֵא וֶאֱמֹר לָהֶם:

עַל מְנָת שֶׁאֵין לָכֶם אֶלָּא פַת וְקִטְנִית בִּלְבַד."

רַבָּן שִׁמְעוֹן בֶּן גַּמְלִיאֵל אוֹמֵר:

לֹא הָיָה צָרִיךְ,

הַכֹּל כְּמִנְהַג הַמְּדִינָה.

### @11מסכת בבא מציעא פרק ז משנה ב

ב

אֵלּוּ אוֹכְלִין מִן הַתּוֹרָה:

הָעוֹשֶׂה בִמְחֻבָּר לַקַּרְקַע,

בְּשָׁעַת גְּמָר מְלָאכָה;

וּבַתָּלוּשׁ מִן הַקַּרְקַע,

עַד שֶׁלֹּא נִגְמְרָה מְלַאכְתּוֹ,

וּבְדָבָר שֶׁגִּדּוּלָיו מִן הָאָרֶץ. <וּבִלְבַד>

ג

וְאֵלּוּ שֶׁאֵינָן אוֹכְלִין:

הָעוֹשֶׂה בִמְחֻבָּר לַקַּרְקַע,

בְּשָׁעָה שֶׁאֵינָה גְמָר מְלָאכָה;

וּבַתָּלוּשׁ מִן הַקַּרְקַע,

מֵאַחַר שֶׁנִּגְמְרָה מְלַאכְתּוֹ,

וּבְדָבָר שֶׁאֵין גִּדּוּלָיו מִן הָאָרֶץ.

### @11מסכת בבא מציעא פרק ז משנה ג

ד

הָיָה עוֹשֶׂה בְיָדָיו, אֲבָל לֹא בְרַגְלָיו,

בְּרַגְלָיו, אֲבָל לֹא בְיָדָיו, אֲפִלּוּ עַל כְּתֵפוֹ,

הֲרֵי זֶה אוֹכֵל.

רְבִּי יוֹסֵה בִרְבִּי יְהוּדָה אוֹמֵר:

עַד שֶׁיַּעֲשֶׂה בְיָדָיו וּבְרַגְלָיו.

### @11מסכת בבא מציעא פרק ז משנה ד

ה

הָיָה עוֹשֶׂה בַתְּאֵנִים, לֹא יֹאכַל בָּעֲנָבִים,

בָּעֲנָבִים, לֹא יֹאכַל בַּתְּאֵנִים,

אֲבָל מוֹנֵעַ הוּא אֶת עַצְמוֹ,

עַד שֶׁמַּגִּיעַ לִמְקוֹם הַיָּפוֹת, וְאוֹכֵל.

וְכֻלָּם לֹא אָמְרוּ אֶלָּא בְשָׁעַת גְּמַר מְלָאכָה,

אֲבָל מִפְּנֵי 'הָשֵׁב אֲבֵדָה לַבְּעָלִים', אָמְרוּ:

הַפּוֹעֲלִים אוֹכְלִין בַּהֲלִיכָתָן מֵאָמָּן לְאָמָּן,

וּבַחְזִירָתָן מִן הַגַּת,

וַחֲמוֹר, עַד שֶׁתְּהֵא פוֹרֶקֶת.

### @11מסכת בבא מציעא פרק ז משנה ה

ו

אוֹכֵל פּוֹעֵל קִשּׁוּת, אֲפִלּוּ בְדִינָר,

וְכוֹתֶבֶת, אֲפִלּוּ בְדִינָר.

רְבִּי אֶלְעָזָר חֲסָמָה אוֹמֵר:

לֹא יֹאכַל פּוֹעֵל יָתֵר עַל שְׂכָרוֹ,

וַחֲכָמִים מַתִּירִין,

אֲבָל מְלַמְּדִים אֶת הָאָדָם שֶׁלֹּא יְהֵא רָעְבְתָן,

וִיהֵא סוֹתֵם אֶת הַפֶּתַח לְפָנָיו.

### @11מסכת בבא מציעא פרק ז משנה ו

ז

קוֹצֵץ אָדָם עַל יְדֵי עַצְמוֹ,

וְעַל יְדֵי בְנוֹ וּבִתּוֹ הַגְּדוֹלִים,

וְעַל יְדֵי עַבְדּוֹ וְשִׁפְחָתוֹ הָעִבְרִים,

וְעַל יְדֵי אִשְׁתּוֹ,

מִפְּנֵי שֶׁיֵּשׁ בָּהֶם דַּעַת.

אֲבָל אֵינוּ קוֹצֵץ

לֹא עַל יְדֵי בְנוֹ וּבִתּוֹ הַקְּטַנִּים,

וְלֹא עַל יְדֵי עַבְדּוֹ וְשִׁפְחָתוֹ הַכְּנַעֲנִים,

וְלֹא עַל יְדֵי בְהֶמְתּוֹ,

מִפְּנֵי שֶׁאֵין בָּהֶם דַּעַת.

### @11מסכת בבא מציעא פרק ז משנה ז

ח

הַשּׂוֹכֵר אֶת הַפּוֹעֲלִים לַעֲשׁוֹת עִמּוֹ בְנֶטַע רְבָעִי שֶׁלּוֹ,

הֲרֵי אֵלּוּ לֹא יֹאכְלוּ.

וְאִם לֹא הוֹדִיעָן, פּוֹדֶה וּמַאֲכִילָן.

נִתְפָּרְסוּ עִגּוּלָיו, נִתְפַּתְּחוּ חֲבִיּוֹתָיו, נִתְחַתְּכוּ דִלּוּעָיו,

הֲרֵי אֵלּוּ לֹא יֹאכֵלוּ.

וְאִם לֹא הוֹדִיעָן, מְעַשֵּׂר וּמַאֲכִילָן.

### @11מסכת בבא מציעא פרק ז משנה ח

ט

שׁוֹמְרֵי פֵרוֹת אוֹכְלִין מֵהִלְכַת הַמְּדִינָה,

אֲבָל לֹא מִן הַתּוֹרָה.

אַרְבָּעָה שׁוֹמְרִים הֵן:

שׁוֹמֵר חִנָּם, וְהַשּׁוֹאֵל, נוֹשֵׂא שָׂכָר, וְהַשּׂוֹכֵר.

שׁוֹמֵר חִנָּם נִשְׁבָּע עַל הַכֹּל,

וְהַשּׁוֹאֵל מְשַׁלֵּם אֶת הַכֹּל,

נוֹשֵׂא שָׂכָר וְהַשּׂוֹכֵר,

נִשְׁבָּעִים עַל הַשֶּׁבֶר וְעַל הַשְּׁבוּיָה וְעַל הַמֵּתָה,

וּמְשַׁלְּמִין אֶת הָאֲבֵדָה וְאֶת הַגְּנֵבָה.

### @11מסכת בבא מציעא פרק ז משנה ט

י

זְאֵב אֶחָד אֵינוּ אֹנֶס,

שְׁנֵי זְאֵבִים, אֹנֶס.

רְבִּי יְהוּדָה אוֹמֵר:

בְּשָׁעַת מִשְׁלַחַת זְאֵבִים,

אַף זְאֵב אֶחָד אֹנֶס.

יא

שְׁנֵי כְלָבִים אֵינָן אוֹנְסִין;

יַדּוּעַ הַבַּבְלִי אָמַר מִשֵּׁם רְבִּי מֵאִיר:

מֵרוּחַ אַחַת אֵינוּ אֹנֶס,

מִשְּׁתֵי רוּחוֹת אֹנֶס.

יב

הַלֵּסְטִיס, הֲרֵי זֶה אֹנֶס.

הָאֲרִי וְהַדֹּב וְהַנָּמֵר וְהַפַּרְדְּלֵס וְהַנָּחָשׁ,

הֲרֵי אֵלּוּ אַנָּסִים.

אֶמָּתַי?

בִּזְמַן שֶׁבָּאוּ מֵאֵלֵיהֶם,

אֲבָל אִם הוֹלִיכָן לִמְקוֹם גְּדוּדֵי חַיָּה וְלֶסְטִים,

אֵין אֵלּוּ אַנָּסִים.

### @11מסכת בבא מציעא פרק ז משנה י

יג

מֵתָה כְדַרְכָּהּ, הֲרֵי זֶה אֹנֶס;

סִכְּפָהּ וּמֵתָה, אֵינוּ אֹנֶס.

עָלְתָה לְרָאשֵׁי הַצּוֹקִים וְנָפְלָה, הֲרֵי זֶה אֹנֶס;

הֶעֱלָהּ לְרָאשֵׁי הַצּוֹקִים וְנָפְלָה אֵינוּ אֹנֶס.

מַתְנֶה שׁוֹמֵר חִנָּם לִהְיוֹת פָּטוּר מִשְּׁבוּעָה,

וְהַשּׁוֹאֵל לִהְיוֹת פָּטוּר מִלְּשַׁלֵּם,

וְנוֹשֵׂא שָׂכָר וְהַשּׂוֹכֵר לִהְיוֹת פְּטוּרִין מִשְּׁבוּעָה וּמִלְּשַׁלֵּם.

### @11מסכת בבא מציעא פרק ז משנה יא

יד

כָּל הַמַּתְנֶה עַל הַכָּתוּב בַּתּוֹרָה, תְנָיוֹ בָטֵל.

וְכָל תְּנַי שֶׁהוּא מַעֲשֶׂה מִתְּחִלָּתוֹ, תְנָיוֹ בָטֵל.

וְכָל שֶׁאֶפְשָׁר לוֹ לְקַיְּמוֹ בְסוֹפוֹ,

וְהִתְנָה עָלָיו מִתְּחִלָּתוֹ, תְנָיוֹ קַיָּם.

## @22פרק ח

### @11מסכת בבא מציעא פרק ח משנה א

א

הַשּׁוֹאֵל אֶת הַפָּרָה, וְשָׁאַל בְּעָלֶיהָ עִמָּהּ,

שָׁאַל אֶת הַפָּרָה, וְשָׂכַר בְּעָלֶיהָ עִמָּהּ,

שָׁאַל אֶת הַבְּעָלִים אוֹ שְׂכָרָן,

וְאַחַר כָּךְ שָׁאַל אֶת הַפָּרָה וּמֵתָה,

פָּטוּר, שֶׁנֶּאֱמַר: (שְׁמוֹת כב,יד)

"אִם בְּעָלָיו עִמּוֹ, לֹא יְשַׁלֵּם".

ב

אֲבָל שָׁאַל אֶת הַפָּרָה,

וְאַחַר כָּךְ שָׁאַל אֶת הַבְּעָלִים, אוֹ שְׂכָרָן, וּמֵתָה,

חַיָּב, שֶׁנֶּאֱמַר: (שְׁמוֹת כב,יג)

"בְּעָלָיו אֵין עִמּוֹ, שַׁלֵּם יְשַׁלֵּם".

### @11מסכת בבא מציעא פרק ח משנה ב

ג

הַשּׁוֹאֵל אֶת הַפָּרָה,

שְׁאָלָהּ חֲצִי יוֹם וּשְׂכָרָהּ חֲצִי יוֹם,

שְׁאָלָהּ הַיּוֹם וּשְׂכָרָהּ לְמָחָר,

שָׁאַל אַחַת וְשָׂכַר אַחַת, [וּמֵתָה],

הַמַּשְׁאִיל אוֹמֵר "שְׁאוּלָה מֵתָה",

"בַּיּוֹם שֶׁהָיְתָה שְׁאוּלָה מֵתָה,

"בְּשָׁעָה שֶׁהָיְתָה שְׁאוּלָה מֵתָה",

וְהַלָּה אוֹמֵר "אֵינִי יוֹדֵעַ",

חַיָּב.

הַשּׂוֹכֵר אוֹמֵר "שְׂכוּרָה מֵתָה",

"בְּיוֹם שֶׁהָיְתָה שְׂכוּרָה מֵתָה",

[בְּשָׁעָה שֶׁהָיְתָה שְׂכוּרָה מֵתָה],

וְהַלָּה אוֹמֵר "אֵינִי יוֹדֵעַ",

פָּטוּר.

זֶה אוֹמֵר "שְׁאוּלָה",

וְזֶה אוֹמֵר "שְׂכוּרָה",

יִשָּׁבַע הַשּׂוֹכֵר שֶׁשְּׂכוּרָה מֵתָה.

זֶה אוֹמֵר "אֵינִי יוֹדֵעַ",

וְזֶה אוֹמֵר "אֵינִי יוֹדֵעַ",

יַחֲלֹקוּ.

### @11מסכת בבא מציעא פרק ח משנה ג

ד

הַשּׁוֹאֵל אֶת הַפָּרָה, <הַשּׁוֹלֵחַ>

וְשִׁלְּחָהּ לוֹ בְיַד בְּנוֹ, בְּיַד עַבְדּוֹ, בְּיַד שְׁלוּחוֹ,

אוֹ בְיַד בְּנוֹ, בְּיַד עַבְדּוֹ, בְּיַד שְׁלוּחוֹ שֶׁלַּשּׁוֹאֵל, וּמֵתָה,

פָּטוּר.

אָמַר לוֹ הַשּׁוֹאֵל:

"שַׁלְּחָהּ לִי בְּיַד בְּנִי, בְּיַד עַבְדִּי, בְּיַד שְׁלוּחִי!"

אוֹ "בְּיַד בְּנָךְ, בְּיַד עַבְדָּךְ, בְּיַד שְׁלוּחָךְ!"

אוֹ שֶׁאָמַר לוֹ הַמַּשְׁאִיל:

"הֲרֵי אֲנִי מְשַׁלְּחָהּ לָךְ

בְּיַד בְּנִי, בְּיַד עַבְדִּי, בְּיַד שְׁלוּחִי",

אוֹ "בְּיַד בְּנָךְ, בְּיַד עַבְדָּךְ, בְּיַד שְׁלוּחָךְ",

וְאָמַר לוֹ הַשּׁוֹאֵל "שַׁלַּח!"

וְשִׁלְּחָהּ לוֹ וּמֵתָה,

חַיָּב.

וְכֵן בְּשָׁעָה שֶׁהוּא מַחְזִירָהּ.

### @11מסכת בבא מציעא פרק ח משנה ד

ה

הַמַּחֲלִיף פָּרָה בַחֲמוֹר, וְיָלָדָה,

וְכֵן הַמּוֹכֵר שִׁפְחָתוֹ, וְיָלָדָה,

זֶה אוֹמֵר "עַד שֶׁלֹּא מָכַרְתִּי",

וְזֶה אוֹמֵר "מִשֶּׁלָּקַחְתִּי",

יַחֲלֹקוּ.

הָיוּ לוֹ שְׁנֵי עֲבָדִים,

אֶחָד גָּדוֹל וְאֶחָד קָטָן,

וְכֵן שְׁתֵּי שָׂדוֹת,

אַחַת גְּדוֹלָה וְאַחַת קְטַנָּה,

הַלּוֹקֵחַ אוֹמֵר "הַגָּדוֹל לָקַחְתִּי",

וְהַלָּה אוֹמֵר "אֵינִי יוֹדֵעַ",

זָכָה בַגָּדוֹל.

וְהַמּוֹכֵר אוֹמֵר "הַקָּטָן מָכַרְתִּי",

וְהַלָּה אוֹמֵר "אֵינִי יוֹדֵעַ",

אֵין לוֹ אֶלָּא קָטָן.

זֶה אוֹמֵר "גָּדוֹל",

וְזֶה אוֹמֵר "קָטָן",

יִשָּׁבַע הַמּוֹכֵר שֶׁהַקָּטָן מָכַר.

זֶה אוֹמֵר "אֵינִי יוֹדֵעַ",

וְזֶה אוֹמֵר "אֵינִי יוֹדֵעַ",

יַחֲלֹקוּ.

### @11מסכת בבא מציעא פרק ח משנה ה

ו

הַמּוֹכֵר זֵיתָיו לָעֵצִים,

וְעָשׁוּ פָחוּת מֵרְבִיעִית לַסְּאָה,

הֲרֵי [אֵלּוּ] שֶׁלַּבַּעַל הַזֵּיתִים.

עָשׁוּ רְבִיעִית לַסְּאָה,

זֶה אוֹמֵר "זֵיתַי גִּדֵּלוּ",

וְזֶה אוֹמֵר "אַרְצִי גִדֵּלָה",

יַחֲלֹקוּ.

ז

שָׁטַף הַנָּהָר זֵיתָיו וּנְתָנָן לְתוֹךְ שְׂדֵה חֲבֵרוֹ;

זֶה אוֹמֵר "זֵיתַי גִּדֵּלוּ",

וְזֶה אוֹמֵר "אַרְצִי גִדֵּלָה",

יַחֲלֹקוּ.

### @11מסכת בבא מציעא פרק ח משנה ו

ח

הַמַּשְׂכִּיר בַּיִת לַחֲבֵרוֹ בִּימוֹת הַגְּשָׁמִים,

אֵינוּ יָכוֹל לְהוֹצִיאוֹ מִן הֶחָג וְעַד הַפֶּסַח.

וּבִימוֹת הַחַמָּה,

שְׁלֹשִׁים יוֹם.

וּבַכְּרַכִּים,

אֶחָד יְמוֹת הַחַמָּה וְאֶחָד יְמוֹת הַגְּשָׁמִים,

שְׁנֵים עָשָׂר חֹדֶשׁ.

וּבַחֲנֻיּוֹת,

אֶחָד כְּרַכִּים וְאֶחָד עֲיָרוֹת,

שְׁנֵים עָשָׂר חֹדֶשׁ.

רַבָּן שִׁמְעוֹן בֶּן גַּמְלִיאֵל אוֹמֵר:

חֲנוּת שֶׁלַּנַּחְתּוֹמִים וְשֶׁלַּצַּבָּעִים,

שָׁלוֹשׁ שָׁנִים.

### @11מסכת בבא מציעא פרק ח משנה ז

ט

הַמַּשְׂכִּיר בַּיִת לַחֲבֵרוֹ: <הַמַּסְכִּיר>

הַמַּשְׂכִּיר חַיָּב בַּדֶּלֶת וּבַנֶּגֶר וּבַמַּנְעוּל, <הַמַּסְכִּיר>

וּבְכָל דָּבָר שֶׁהוּא מַעֲשֵׂה אָמָּן.

אֲבָל דָּבָר שֶׁאֵינוּ מַעֲשֵׂה אָמָּן,

הַשּׂוֹכֵר עוֹשֵׂהוּ. <הַסּוֹכֵר>

הַזֶּבֶל, שֶׁלְּבַעַל הַבַּיִת,

וְאֵין לַשּׂוֹכֵר אֶלָּא הַיּוֹצֵא מִן הַתַּנּוּר וּמִן הַכִּירַיִם בִּלְבַד.

### @11מסכת בבא מציעא פרק ח משנה ח

י

הַמַּשְׂכִּיר בַּיִת לַחֲבֵרוֹ לַשָּׁנָה, <הַמַּסְכִּיר>

וְנִתְעַבְּרָה הַשָּׁנָה, נִתְעַבְּרָה לַשּׂוֹכֵר. <לַסּוֹכֵר>

הִשְׂכִּיר לוֹ לֶחֳדָשִׁים, <הִסְכִּיר>

וְנִתְעַבְּרָה הַשָּׁנָה, נִתְעַבְּרָה לַמַּשְׂכִּיר. <לַמַּסְכִּיר>

מַעֲשֶׂה בְצִפּוֹרִין בְּאֶחָד שֶׁשָּׂכַר מַרְחֵץ מֵחֲבֵרוֹ, <שֶׁסָּכַר>

בִּשְׁנֵים עָשָׂר דִּינַר זָהָב לַשָּׁנָה,

מִדִּינַר זָהָב לַחֹדֶשׁ,

וּבָא מַעֲשֶׂה לִפְנֵי רַבָּן שִׁמְעוֹן בֶּן גַּמְלִיאֵל

וְלִפְנֵי רְבִּי יוֹסֵה, וְאָמְרוּ:

יַחְלְקוּ אֶת חֹדֶשׁ הָעִבּוּר.

### @11מסכת בבא מציעא פרק ח משנה ט

יא

הַמַּשְׂכִּיר בַּיִת לַחֲבֵרוֹ, וְנָפַל,

חַיָּב לְהַעֲמִיד לוֹ בַיִת.

הָיָה קָטָן, לֹא יַעֲשֶׂנּוּ גָדוֹל;

גָּדוֹל, לֹא יַעֲשֶׂנּוּ קָטָן;

אֶחָד, לֹא יַעֲשֶׂנּוּ שְׁנַיִם;

שְׁנַיִם, לֹא יַעֲשֶׂנּוּ אֶחָד.

לֹא יִפְחוֹת מִן הַחַלּוֹנוֹת וְלֹא יוֹסִיף עֲלֵיהֶם,

אֶלָּא מִדַּעַת שְׁנֵיהֶם.

## @22פרק ט

### @11מסכת בבא מציעא פרק ט משנה א

א

הַמְקַבֵּל שָׂדֶה מֵחֲבֵרוֹ,

מָקוֹם שֶׁנָּהֲגוּ לִקְצֹר, יִקְצֹר;

לַעֲקֹר, יַעֲקֹר;

לַחֲרֹשׁ אַחֲרָיו, יַחֲרֹשׁ;

הַכֹּל כְּמִנְהַג הַמְּדִינָה.

כַּשֵּׁם שֶׁחוֹלְקִים בַּתְּבוּאָה,

כָּךְ חוֹלְקִים בַּתֶּבֶן וּבַקַּשׁ.

כַּשֵּׁם שֶׁחוֹלְקִים בַּיַּיִן,

כָּךְ חוֹלְקִין בַּזְּמוֹרוֹת וּבַקָּנִים.

וּשְׁנֵיהֶם מְסַפְּקִים אֶת הַקָּנִים.

### @11מסכת בבא מציעא פרק ט משנה ב

ב

הַמְקַבֵּל שָׂדֶה מֵחֲבֵרוֹ,

וְהוּא בֵית שְׁלָחִים אוֹ בֵית הָאִילָן,

יָבַשׁ הַמַּעְיָן, נִקְצַץ הָאִילָן,

אֵינוּ מְנַכֶּה לוֹ מֵחֲכוֹרוֹ.

אִם אָמַר לוֹ:

"הַשְׂכֵּר לִי שְׂדֵה בֵית שְׁלָחִים זֶה", <זו>

אוֹ "שְׂדֵה בֵית הָאִילָן זֶה",

יָבַשׁ הַמַּעְיָן, נִקְצַץ הָאִילָן,

מְנַכֶּה לוֹ מֵחֲכוֹרוֹ.

### @11מסכת בבא מציעא פרק ט משנה ג

[ג]

מִי שֶׁזָּכָה בָהּ הֵבִירָהּ,

שָׁמִין אוֹתָהּ כַּמָּה הִיא רְאוּיָה לַעֲשׁוֹת,

וְנוֹתְנִין לוֹ, שֶׁהוּא אוֹמֵר לוֹ:

"אִם אוֹבִיר וְלֹא אַעֲבִיר, אֲשַׁלֵּם בְּמֵיטָבָהּ".

### @11מסכת בבא מציעא פרק ט משנה ד

ד

הַמְקַבֵּל שָׂדֶה מֵחֲבֵרוֹ וְלֹא רָצָה לְנַכֵּשׁ,

אָמַר לוֹ:

"מָה אִכְפַּת לָךְ, הוֹאִיל וַאֲנִי נוֹתֵן לָךְ חֲכוֹרָךְ?"

אֵין שׁוֹמְעִין לוֹ, שֶׁהוּא אוֹמֵר לוֹ:

"לְמָחָר אַתְּ יוֹצֵא מִמֶּנָּה,

וְהִיא מַעֲלָה לְפָנַי עֲשָׂבִים."

### @11מסכת בבא מציעא פרק ט משנה ה

ה

הַמְקַבֵּל שָׂדֶה מֵחֲבֵרוֹ וְלֹא עָשַׂת,

אִם יֶשׁ בָּהּ כְּדֵי לְהַעֲמִיד בָּהּ כְּרִי,

חַיָּב לִטַּפֵּל בָּהּ.

אָמַר רְבִּי יְהוּדָה:

מַה קִּצְבָה כְרִי?

אֶלָּא אִם יֶשׁ בָּהּ כְּדֵי נִפְלָה.

### @11מסכת בבא מציעא פרק ט משנה ו

ו

הַמְקַבֵּל שָׂדֶה מֵחֲבֵרוֹ,

וַאֲכָלָהּ חָגָב, אוֹ נִשְׁדָּפָה,

אִם מַכַּת מְדִינָה הִיא,

מְנַכֶּה לוֹ מִן חֲכוֹרוֹ.

וְאִם אֵינָה מַכַּת מְדִינָה,

אֵינוּ מְנַכֶּה לוֹ מִן חֲכוֹרוֹ.

רְבִּי יְהוּדָה אוֹמֵר:

אִם קִבְּלָהּ מִמֶּנּוּ בְמָעוֹת,

בֵּין כָּךְ וּבֵין כָּךְ אֵינוּ מְנַכֶּה לוֹ מֵחֲכוֹרוֹ.

### @11מסכת בבא מציעא פרק ט משנה ז

ז

הַמְקַבֵּל שָׂדֶה מֵחֲבֵרוֹ בַעֲשֶׂרֶת כּוֹרִים חִטִּים,

לָקַת, נוֹתֵן לוֹ מִתּוֹכָהּ.

הָיוּ חִטֶּיהָ יָפוֹת,

לֹא יֹאמַר לוֹ "הֲרֵינִי לוֹקֵחַ לָךְ מִן הַשּׁוּק",

אֶלָּא נוֹתֵן לוֹ מִתּוֹכָהּ.

### @11מסכת בבא מציעא פרק ט משנה ח

ח

הַמְקַבֵּל שָׂדֶה מֵחֲבֵרוֹ לְזָרְעָהּ שְׂעוֹרִים,

לֹא יִזְרָעֶנָּה חִטִּים;

חִטִּין, יִזְרָעֶנָּה שְׂעוֹרִים.

רַבָּן שִׁמְעוֹן בֶּן גַּמְלִיאֵל אוֹסֵר.

קִטְנִית, לֹא יִזְרָעֶנָּה תְבוּאָה;

תְּבוּאָה, יִזְרָעֶנָּה קִטְנִית.

רַבָּן שִׁמְעוֹן בֶּן גַּמְלִיאֵל אוֹסֵר.

### @11מסכת בבא מציעא פרק ט משנה ט

ט

הַמְקַבֵּל שָׂדֶה מֵחֲבֵרוֹ לְשָׁנִים מְעוּטוֹת,

לֹא יִזְרָעֶנָּה פִשְׁתָּן,

וְאֵין לוֹ קוֹרַת שִׁקְמָה. <בקורת>

קִבְּלָהּ מִמֶּנּוּ שֶׁבַע שָׁנִים,

זוֹרְעָהּ שָׁנָה רִאשׁוֹנָה פִשְׁתָּן,

וְיֵשׁ לוֹ קוֹרַת שִׁקְמָה. <בקורת>

### @11מסכת בבא מציעא פרק ט משנה י

י

הַמְקַבֵּל שָׂדֶה מֵחֲבֵרוֹ שֶׁבַע שָׁנִים בִּשְׁבַע מֵאוֹת דִּינָר

וְאֵין הַשְּׁבִיעִית מִן הַמִּנְיָן. *<ו"ו הנשוא>*

שָׁבוּעַ אֶחָד בִּשְׁבַע מֵאוֹת דִּינָר,

הַשְּׁבִיעִית מִן הַמִּנְיָן.

### @11מסכת בבא מציעא פרק ט משנה יא

יא

שְׂכִיר יוֹם גּוֹבֶה כָל הַלַּיְלָה,

וּשְׂכִיר לַיְלָה גוֹבֶה כָל הַיּוֹם,

וּשְׂכִיר שָׁעוֹת גּוֹבֶה כָל הַלַּיְלָה וְכָל הַיּוֹם.

יב

שְׂכִיר שַׁבָּת, שְׂכִיר חֹדֶשׁ, שְׂכִיר שָׁנָה, שְׂכִיר שָׁבוּעַ,

יָצָא בַיּוֹם,

גּוֹבֶה כָל הַיּוֹם,

יָצָא בַלַּיְלָה,

גּוֹבֶה כָל הַלַּיְלָה וְכָל הַיּוֹם.

### @11מסכת בבא מציעא פרק ט משנה יב

יג

אֶחָד שְׂכַר הָאָדָם וְאֶחָד שְׂכַר הַבְּהֵמָה,

וְאֶחָד שְׂכַר הַכֵּלִים,

יֶשׁ בּוֹ מִשֵּׁם (דְּבָרִים כד,טו) "בְּיוֹמוֹ תִתֵּן שְׂכָרוֹ",

וְיֶשׁ בּוֹ מִשֵּׁם (וַיִּקְרָא יט,יג) "לֹא תָלִין פְּעֻלַּת שָׂכִיר אִתְּךָ עַד בֹּקֶר."

אֶמָּתַי?

בִּזְמַן שֶׁתְּבָעוֹ.

לֹא תְבָעוֹ,

אֵינוּ עוֹבֵר עָלָיו.

הִמְחָהוּ אֵצֶל הַחַנְוָנִי אוֹ אֵצֶל הַשֻּׁלְחָנִי,

אֵינוּ עוֹבֵר עָלָיו.

הַשָּׂכִיר נִשְׁבָּע בִּזְמַנּוֹ, וְנוֹטֵל.

עִבֵַּר זְמַנּוֹ, אֵינוּ נִשְׁבָּע וְנוֹטֵל.

אִם יֵשׁ עֵדִים שֶׁתְּבָעוֹ,

הֲרֵי זֶה נִשְׁבָּע וְנוֹטֵל.

יד

גֵּר תּוֹשָׁב,

יֶשׁ בּוֹ מִשֵּׁם "בְּיוֹמוֹ תִתֵּן שְׂכָרוֹ",

וְאֵין בּוֹ מִשֵּׁם "לֹא תָלִין פְּעֻלַּת שָׂכִיר אִתְּךָ עַד בֹּקֶר".

### (@11מסכת בבא מציעא פרק ט משנה יג)

הַמַּלְוֶה אֶת חֲבֵרוֹ,

לֹא יְמַשְׁכְּנֶנּוּ אֶלָּא בְּבֵית דִּין,

וְלֹא יִכָּנֵס לְבֵיתוֹ וְיִטֹּל אֶת מַשְׁכּוֹנוֹ, שֶׁנֶּאֱמַר: (דְּבָרִים כד,יא)

"בַּחוּץ תַּעֲמֹד, וְהָאִישׁ אֲשֶׁר אַתָּה נֹשֶׁה בוֹ

יוֹצִיא אֵלֶיךָ אֶת הַעֲבוֹט הַחוּצָה."

הָיוּ לוֹ שְׁנֵי כֵלִים,

נוֹטֵל אֶחָד וּמַחְזִיר אֶחָד.

וּמַחְזִיר אֶת הַכַּר בַּלַּיְלָה,

וְאֶת הַמַּחֲרֵשָׁה בַיּוֹם.

וְאִם מֵת, אֵינוּ מַחְזִיר לְיוֹרְשָׁיו.

רַבָּן שִׁמְעוֹן בֶּן גַּמְלִיאֵל אוֹמֵר:

אַף לְעַצְמוֹ אֵינוּ מַחְזִיר אֶלָּא עַד שְׁלֹשִׁים יוֹם,

וּמִשְּׁלשִׁים יוֹם וּלְהַלָּן,

מוֹכְרוֹ בְּבֵית דִּין.

יה

אַלְמָנָה,

בֵּין שֶׁהִיא עֲנִיָּה וּבֵין שֶׁהִיא עֲשִׁירָה,

אֵין מְמַשְׁכְּנִין אוֹתָהּ, שֶׁנֶּאֱמַר: (דְּבָרִים כד,יז)

"וְלֹא תַחֲבֹל בֶּגֶד אַלְמָנָה".

הַחוֹבֵל אֶת הָרֵחַיִם עוֹבֵר בְּ'לֹא תַעֲשֶׂה',

וְחַיָּב מִשֵּׁם שְׁנֵי כֵלִים, שֶׁנֶּאֱמַר: (דְּבָרִים כד,ו)

"לֹא יַחֲבֹל רֵחַיִם וָרָכֶב".

וְלֹא רֵחַיִם וָרֶכֶב בִּלְבַד אָמָרוּ,

אֶלָּא בְכָל דָּבָר שֶׁעוֹשִׂין בּוֹ אֹכֶל נֶפֶשׁ,

שֶׁנֶּאֱמַר (דְּבָרִים כד,ו) "כִּי נֶפֶשׁ הוּא חֹבֵל".

## @22פרק י

### @11מסכת בבא מציעא פרק י משנה א

א

הַבַּיִת וְהָעֲלִיָּה שֶׁלִּשְׁנַיִם שֶׁנָּפְלוּ,

שְׁנֵיהֶם חוֹלְקִים בָּעֵצִים וּבָאֲבָנִים וּבֶעָפָר.

רוֹאִין אֵלּוּ אֲבָנִים רְאוּיוֹת לְהִשְׁתַּבֵּר.

הָיָה אֶחָד מֵהֶן מַכִּיר מִקְצָת אֲבָנָיו,

נוֹטְלָן וְעוֹלוֹת לוֹ מִן הַחֶשְׁבּוֹן.

### @11מסכת בבא מציעא פרק י משנה ב

ב

הַבַּיִת וְהָעֲלִיָּה שֶׁלִּשְׁנַיִם,

נִפְחָתָה הָעֲלִיָּה,

וְאֵין בַּעַל הַבַּיִת רוֹצֶה לְתַקֵּן,

הֲרֵי בַעַל הָעֲלִיָּה יוֹרֵד לְמַטָּן,

עַד שֶׁיְּתַקֵּן לוֹ אֶת הָעֲלִיָּה.

רְבִּי יוֹסֵה אוֹמֵר:

הַתַּחְתּוֹן נוֹתֵן אֶת הַתִּקְרָה,

וְהָעֶלְיוֹן אֶת הַמַּעֲזֵיבָה.

### @11מסכת בבא מציעא פרק י משנה ג

ג

הַבַּיִת וְהָעֲלִיָּה שֶׁלִּשְׁנַיִם שֶׁנָּפְלוּ,

אָמַר בַּעַל הָעֲלִיָּה לְבַעַל הַבַּיִת לִבְנוֹת,

וְהוּא אֵינוּ רוֹצֶה,

הֲרֵי בַעַל הָעֲלִיָּה בוֹנֶה אֶת הַבַּיִת וְיוֹשֵׁב בְּתוֹכוֹ,

עַד שֶׁיִּתֵּן לוֹ אֶת יְצָאוֹתָיו. <בכתב היד מחוק, נראה שהיה מוצאתיו>

רְבִּי יְהוּדָה אוֹמֵר:

אַף זֶה דָר לְתוֹךְ שֶׁלַּחֲבֵרוֹ צָרִיךְ לְהַעֲלוֹת לוֹ שָׂכָר.

אֶלָּא בַעַל הָעֲלִיָּה בוֹנֶה אֶת הַבַּיִת וְאֶת הָעֲלִיָּה,

וְיוֹשֵׁב בַּבַּיִת עַד שֶׁיִּתֶּן לוֹ אֶת יְצָאוֹתָיו.

### @11מסכת בבא מציעא פרק י משנה ד

ד

וְכֵן בֵּית הַבַּד שֶׁהוּא בָּנוּי בַּסֶּלַע,

וְגִנַּת אַחֵר עַל גַּבָּיו, וְנִפְחַת,

הֲרֵי בַעַל הַגִּנָּה יוֹרֵד וְזוֹרֵעַ לְמַטָּן,

עַד שֶׁיַּעֲשֶׂה לְבֵית בַּדּוֹ כִפִּים.

הַכֹּתֶל וְהָאִילָן שֶׁנָּפְלוּ לִרְשׁוּת הָרַבִּים וְהִזִּיקוּ,

פְּטוּרִין מִלְּשַׁלֵּם.

נָתְנוּ לוֹ זְמַן לִסְתֹּר אֶת הַכֹּתֶל וְלָקוֹץ אֶת הָאִילָן,

וְנָפְלוּ בְתוֹךְ זְמַן, פָּטוּר,

לְאַחַר זְמַן, חַיָּב.

### @11מסכת בבא מציעא פרק י משנה ה

ה

מִי שֶׁהָיָה כָתְלוֹ סָמוּךְ לְגִנַּת חֲבֵרוֹ וְנָפַל,

אָמַר לוֹ "פַּנֵּה אֶת אֲבָנֶיךָ!"

אָמַר לוֹ "הִגִּיעוּךָ!"

אֵין שׁוֹמְעִין לוֹ.

מִשֶּׁקִּבֵּל עָלָיו, אָמַר:

"הֵילָךְ אֶת יְצִיאוֹתֶיךָ,

וַאֲנִי נוֹטֵל אֶת שֶׁלִּי",

אֵין שׁוֹמְעִין לוֹ.

ו

הַשּׂוֹכֵר אֶת הַפּוֹעֵל לַעֲשׁוֹת עִמּוֹ בַתֶּבֶן וּבַקַּשׁ,

אָמַר לוֹ "תֶּן לִי שְׂכָרִי!"

אָמַר לוֹ "טֹל מִמַּה שֶּׁעָשִׂיתָ בִשְׂכָרְךָ!"

אֵין שׁוֹמְעִין לוֹ.

מִשֶּׁקִּבֵּל עָלָיו, אָמַר לוֹ:

"הֵילָךְ אֶת שְׂכָרָךְ, וַאֲנִי נוֹטֵל אֶת שֶׁלִּי",

אֵין שׁוֹמְעִין לוֹ.

ז

הַמּוֹצִיא זִבְלוֹ לִרְשׁוּת הָרַבִּים,

הַמּוֹצִיא מוֹצִיא, וְהַמְזַבֵּל מְזַבֵּל.

אֵין שׁוֹרִין טִיט בִּרְשׁוּת הָרַבִּים,

וְלֹא לוֹבְנִים לְבֵנִים.

גּוֹבְלִין טִיט בִּרְשׁוּת הָרַבִּים,

אֲבָל לֹא לְבֵנִים. <המגיה הוסיף לִ, לִלְבֵנִים>

הַבּוֹנֶה בִרְשׁוּת הָרַבִּים,

הַמֵּבִיא אֲבָנִים מֵבִיא, וְהַבּוֹנֶה בוֹנֶה.

וְאִם הִזִּיק, מְשַׁלֵּם מַה שֶּׁהִזִּיק.

רַבָּן שִׁמְעוֹן בֶּן גַּמְלִיאֵל אוֹמֵר:

אַף מְתַקֵּן הוּא אֶת מְלַאכְתּוֹ לִפְנֵי שְׁלֹשִׁים יוֹם.

### @11מסכת בבא מציעא פרק י משנה ו

ח

שְׁתֵּי גַנּוֹת זוֹ עַל גַּבֵּי זוֹ, וְהַיָּרָק בִּנְתַּיִם,

רְבִּי מֵאִיר אוֹמֵר:

שֶׁלָּעֶלְיוֹן.

וּרְבִּי יְהוּדָה אוֹמֵר:

שֶׁלַּתַּחְתּוֹן.

אָמַר רְבִּי מֵאִיר:

וּמָה, אִם יִרְצֶה עֶלְיוֹן לִטֹּל אֶת עֲפָרוֹ,

אֵין כָּאן יָרָק!

אָמַר רְבִּי יְהוּדָה:

וּמָה, אִם יִרְצֶה הַתַּחְתּוֹן לְמַלֹּאת גִּנָּתוֹ עֲפָר,

אֵין כָּאן יָרָק!

אָמַר רְבִּי מֵאִיר:

וְכִי מֵאַחַר שֶׁשְּׁנֵיהֶם יְכוּלִים לְמַחוֹת זֶה עַל יְדֵי זֶה,

מְנַיִן יָרָק זֶה חַיֵא? <מִנְיַן>

רְבִּי שִׁמְעוֹן אוֹמֵר:

כָּל שֶׁהָעֶלְיוֹן יָכוֹל לִפְשֹׁט אֶת יָדוֹ וְלִטּוֹל,

הֲרֵי הוּא שֶׁלּוֹ,

וְהַשָּׁאָר שֶׁלַּתַּחְתּוֹן.

### חסלת @11מסכת בבא מציעא

# @00מסכת בבא בתרא

## @22פרק א

### @11מסכת בבא בתרא פרק א משנה א

א

שׁוּתָפִים שֶׁרָצוּ לַעֲשׁוֹת מְחִיצָה בֶחָצֵר,

בּוֹנִים אֶת הַכֹּתֶל בָּאֶמְצַע.

מָקוֹם שֶׁנָּהֲגוּ לִבְנוֹת גָּוִיל, גָּזִית, קְפֵסִים, לְבֵנִים,

בּוֹנִים, הַכֹּל כְּמִנְהַג הַמְּדִינָה.

בַּגָּוִיל,

זֶה נוֹתֵן שְׁלֹשָׁה טְפָחִים, וְזֶה נוֹתֵן שְׁלֹשָׁה טְפָחִים,

וּבַגָּזִית,

זֶה נוֹתֵן טִפְחַיִם וּמַחְצָה, וְזֶה נוֹתֵן טִפְחַיִם וּמַחְצָה,

וּבַקְּפֵסִים,

זֶה נוֹתֵן טִפְחַיִם, [וְזֶה נוֹתֵן טִפְחַיִם,]

וּבַלְּבֵנִים,

זֶה נוֹתֵן טֶפַח וּמַחְצָה, וְזֶה נוֹתֵן טֶפַח וּמַחְצָה.

לְפִיכָךְ, אִם נָפַל הַכֹּתֶל,

הַמָּקוֹם וְהָאֲבָנִים שֶׁלִּשְׁנֵיהֶם.

### @11מסכת בבא בתרא פרק א משנה ב

ב

וְכֵן בַּגִּנָּה:

מָקוֹם שֶׁנָּהֲגוּ לִגְדֹּר, [מְחַיְּבִין אוֹתוֹ,]

אֲבָל בַּבִּקְעָה,

מָקוֹם שֶׁנָּהֲגוּ שֶׁלֹּא לִגְדֹּר, אֵין מְחַיְּבִין אוֹתוֹ,

אֶלָּא אִם רָצָה,

כּוֹנֵס לְתוֹךְ שֶׁלּוֹ, וְעוֹשֶׂה חָזִית מִבַּחוּץ.

לְפִיכָךְ, אִם נָפַל הַכֹּתֶל,

הַמָּקוֹם וְהָאֲבָנִים שֶׁלּוֹ.

ג

וְאִם עָשׁוּ מִדַּעַת שְׁנֵיהֶם,

בּוֹנִים אֶת הַכֹּתֶל בָּאֶמְצַע,

וְעוֹשִׂין חָזִית מִכָּן וּמִכָּן.

לְפִיכָךְ, אִם נָפַל הַכֹּתֶל,

הַמָּקוֹם וְהָאֲבָנִים שֶׁלִּשְׁנֵיהֶם.

### @11מסכת בבא בתרא פרק א משנה ג

ד

הַמַּקִּיף אֶת חֲבֵרוֹ מִשָּׁלֹשׁ רוּחוֹתָיו,

גָּדַר אֶת הָרִאשׁוֹנָה וְאֶת הַשְּׁנִיָּה וְאֶת הַשְּׁלִישִׁית,

אֵין מְחַיְּבִין אוֹתוֹ.

רְבִּי יוֹסֵה אוֹמֵר:

אִם עָמַד וְגָדַר אֶת הָרְבִיעִית,

מְגַלְגְּלִין עָלָיו אֶת הַכֹּל.

### @11מסכת בבא בתרא פרק א משנה ד

ה

כֹּתֶל חָצֵר שֶׁנָּפַל,

מְחַיְּבִין אוֹתוֹ לִבְנוֹתוֹ עַד אַרְבַּע אַמּוֹת,

בְּחֶזְקַת שֶׁנָּתַן, <שֶׁנָּפַל>

עַד שֶׁיָּבִיא רְאָיָה שֶׁלֹּא נָתַן. <נָפַל>

מֵאַרְבַּע אַמּוֹת וּלְמַעְלָן,

אֵין מְחַיְּבִין אוֹתוֹ.

סָמַךְ לוֹ כֹתֶל אַחֵר,

אַף עַל פִּי שֶׁלֹּא נָתַן עָלָיו אֶת הַתִּקְרָה,

מְגַלְגְּלִין עָלָיו אֶת הַכֹּל,

בְּחֶזְקַת שֶׁלֹּא נָתַן,

עַד שֶׁיָּבִיא רְאָיָה שֶׁנָּתַן.

### @11מסכת בבא בתרא פרק א משנה ה

ו

כּוֹפִין אוֹתוֹ לִבְנוֹת בֵּית שַׁעַר וְדֶלֶת לֶחָצֵר.

רַבָּן שִׁמְעוֹן בֶּן גַּמְלִיאֵל אוֹמֵר:

לֹא כָל הַחֲצֵרוֹת רְאוּיוֹת לְבֵית שַׁעַר.

כּוֹפִין אוֹתוֹ לִבְנוֹת לָעִיר חוֹמָה וּדְלָתַיִם וּבְרִיחַ.

רַבָּן שִׁמְעוֹן בֶּן גַּמְלִיאֵל אוֹמֵר:

לֹא כָל הָעֲיָרוֹת רְאוּיוֹת לַחוֹמָה.

כַּמָּה יְהֵי בָעִיר וִיהֵא כְאַנְשֵׁי הָעִיר?

שְׁנֵים עָשָׂר חֹדֶשׁ.

קָנָה בָהּ בֵּית דִּירָה,

הֲרֵי הוּא כְּאַנְשֵׁי הָעִיר מִיָּד.

### @11מסכת בבא בתרא פרק א משנה ו

ז

אֵין חוֹלְקִין אֶת הֶחָצֵר,

עַד שֶׁיְּהֵא בָהּ אַרְבַּע אַמּוֹת לָזֶה וְאַרְבַּע אַמּוֹת לָזֶה.

וְלֹא אֶת הַשָּׂדֶה,

עַד שֶׁיְּהֵא בָהּ תִּשְׁעַת קַבִּים לָזֶה וְתִשְׁעַת קַבִּים לָזֶה.

רְבִּי יְהוּדָה אוֹמֵר:

תִּשְׁעַת חֲצָאֵי קַבִּים לָזֶה וְתִשְׁעַת חֲצָאֵי קַבִּים לָזֶה.

וְלֹא אֶת הַגַּנָּה,

עַד שֶׁיְּהֵא בָהּ חֲצִי קַב לָזֶה וַחֲצִי קַב לָזֶה.

וּכְדִבְרֵי רְבִּי עֲקִיבָה, בֵּית רֹבַע.

לֹא אֶת הַטְּרִקְלִין וְלֹא אֶת הַמּוּרָן וְלֹא אֶת הַשּׁוֹבָךְ,

וְלֹא אֶת הַטַּלֵּת וְלֹא אֶת הַמַּרְחֵץ וְלֹא אֶת בֵּית הַבַּד,

עַד שֶׁיְּהֵא בָהֶן כְּדֵי לָזֶה וּכְדֵי לָזֶה.

(זֶה הַכְּלָל:

כָּל שֶׁיֵּחָלֵק וּשְׁמוֹ עָלָיו, חוֹלְקִין,

וְאִם לָאו, אֵין חוֹלְקִין.) <אינו בכתב היד>

אֶמָּתַי?

בִּזְמַן שֶׁאֵין שְׁנֵיהֶם רוֹצִין,

אֲבָל בִּזְמַן שֶׁשְּׁנֵיהֶן רוֹצִין,

אֲפִלּוּ פָחוּת מִכֵּן, יַחֲלֹקוּ.

וְכִתְבֵי הַקֹּדֶשׁ,

אַף עַל פִּי שֶׁשְּׁנֵיהֶן רוֹצִין,

לֹא יַחֲלֹקוּ.

## @22פרק ב

### @11מסכת בבא בתרא פרק ב משנה א

א

לֹא יַחְפֹּר אָדָן בּוֹר סָמוּךְ לְבוֹרוֹ שֶׁלַּחֲבֵרוֹ,

וְלֹא שִׁיחַ, וְלֹא מְעָרָה, וְלֹא אַמַּת הַמַּיִם,

וְלֹא נִבְרֶכֶת שֶׁלַּכּוֹבְסִים,

אֶלָּא אִם כֵּן הִרְחִיק מִכֹּתְלוֹ שֶׁלַּחֲבֵרוֹ שְׁלֹשָׁה טְפָחִים,

וְסָד בַּסִּיד.

מַרְחִיקִין אֶת הַגֶּפֶת וְאֶת הַזֶּבֶל,

וְאֶת הַמֶּלַח וְאֶת הַסִּיד וְאֶת הַסְּלָעִים,

מִכָּתְלוֹ שֶׁלַּחֲבֵרוֹ שְׁלֹשָׁה טְפָחִין,

וְסָד בַּסִּיד.

מַרְחִיקִין אֶת הַזְּרָעִים,

וְאֶת הַמַּחֲרֵשָׁה, וְאֶת מֵי רַגְלַיִם,

מִן הַכֹּתֶל שְׁלֹשָׁה טְפָחִין.

מַרְחִיקִין אֶת הָרֵחַיִם שְׁלֹשָׁה מִן הַשָּׁכָב,

שֶׁהֵן אַרְבָּעָה מִן הָרָכָב,

וְאֶת הַתַּנּוּר שְׁלֹשָׁה מִן הַכִּלְיָא,

שֶׁהֵן אַרְבָּעָה מִן הַשָּׂפָה.

### @11מסכת בבא בתרא פרק ב משנה ב

ב

לֹא יַעֲמִיד אָדָם תַּנּוּר בְּתוֹךְ הַבַּיִת,

אֶלָּא אִם כֵּן יֵשׁ לוֹ עַל גַּבָּיו גֹּבַהּ אַרְבַּע אַמּוֹת.

הָיָה מַעֲמִידוֹ בָעֲלִיָּה,

עַד שֶׁיְּהֵא תַחְתָּיו מַעֲזֵיבָה שְׁלֹשָׁה טְפָחִין,

וּבַכִּירָה, טֶפַח.

וְאִם הִזִּיק, מְשַׁלֵּם מַה שֶּׁהִזִּיק.

רְבִּי שִׁמְעוֹן אוֹמֵר:

לֹא נֶאֶמְרוּ כָל הַשֵּׁעוּרִין הָאֵלּוּ,

אֶלָּא שֶׁאִם הִזִּיק, יְהֵא פָטוּר מִלְּשַׁלֵּם.

### @11מסכת בבא בתרא פרק ב משנה ג

ג

לֹא יִפְתַּח אָדָם חֲנוּת שֶׁלַּנַּחְתּוֹמִין וְשֶׁלַּצַּבָּעִין

תַּחַת אוֹצָרוֹ שֶׁלַּחֲבֵרוֹ,

וְלֹא רֶפֶת בָּקָר.

בֶּאֱמֶת, בַּיַּיִן הִתִּירוּ, אֲבָל לֹא רֶפֶת בָּקָר.

חֲנוּת שֶׁבֶּחָצֵר,

יָכוֹל לְמַחוֹת בְּיָדוֹ לוֹמַר לוֹ:

"אֵינִי יָכוֹל לִישַׁן לֹא מִקּוֹל הַנִּכְנָסִין וְלֹא מִקּוֹל הַיּוֹצְאִין!"

וְעוֹשֶׂה כֵלִין,

וְיוֹצֵא וּמוֹכֵר בַּשּׁוּק;

אֲבָל אֵינוּ יָכוֹל לְמַחוֹת בְּיָדוֹ וְלוֹמַר לוֹ:

"אֵינִי יָכוֹל לִישַׁן, לֹא מִקּוֹל הַפַּטִּישׁ,

וְלֹא מִקּוֹל הָרֵחַיִן, וְלֹא מִקּוֹל הַתִּינוֹקוֹת.

### @11מסכת בבא בתרא פרק ב משנה ד

ד

מִי שֶׁהָיָה כָתְלוֹ סָמוּךְ לְכֹתֶל חֲבֵרוֹ,

לֹא יִסְמֹךְ לוֹ כֹתֶל אַחֵר,

אֶלָּא אִם כֵּן הִרְחִיק מִמֶּנּוּ אַרְבַּע אַמּוֹת.

וּבַחַלּוֹנוֹת,

מִלְמַעְלָן וּמִלְּמַטָּן וּמִכְּנֶגְדָּן, אַרְבַּע אַמּוֹת.

### @11מסכת בבא בתרא פרק ב משנה ה

ה

מַרְחִיקִין אֶת הַסֻּלָּם מִן הַשּׁוֹבָךְ אַרְבַּע אַמּוֹת,

כְּדֵי שֶׁלֹּא תִקְפֹּץ נְמִיָּה.

וְאֶת הַכֹּתֶל מִן הַמַּזְחֵלָה אַרְבַּע אַמּוֹת,

כְּדֵי שֶׁיְּהֵא זוֹקֵף אֶת הַסֻּלָּם.

מַרְחִיקִין אֶת הַשּׁוֹבָךְ מִן הָעִיר חֲמִשִּׁים אַמָּה.

לֹא יַעֲשֶׂה אָדָם שׁוֹבָךְ בְּתוֹךְ שֶׁלּוֹ,

אֶלָּא אִם כֵּן יֵשׁ לוֹ חֲמִשִּׁים אַמָּהּ לְכָל רוּחַ.

רְבִּי יְהוּדָה אוֹמֵר:

בֵּית אַרְבַּעַת כּוֹרִים,

מְלֹא שֶׁגֶר הַיּוֹנָה.

וְאִם לְקָחוֹ, אֲפִלּוּ בֵית רֹבַע,

הֲרֵי הוּא כְחֶזְקָתוֹ.

### @11מסכת בבא בתרא פרק ב משנה ו

ו

נִיפוּל שֶׁנִּמְצָא בְתוֹךְ חֲמִשִּׁים אַמָּה,

הֲרֵי הוּא שֶׁלְּבַעַל הַשּׁוֹבָךְ.

חוּץ מֵחֲמִשִּׁים אַמָּה,

הֲרֵי הוּא שֶׁלְּמוֹצְאוֹ.

נִמְצָא בֵין שְׁנֵי שׁוֹבַכּוֹת,

קָרוֹב לָזֶה, שֶׁלּוֹ, וְלָזֶה, שֶׁלּוֹ

מַחְצָה לְמַחְצָה, שְׁנֵיהֶם יַחֲלֹקוּ.

### @11מסכת בבא בתרא פרק ב משנה ז

ז

מַרְחִיקִים אֶת הָאִילָן מִן הָעִיר עֶשְׂרִים וְחָמֵשׁ אַמָּה,

הֶחָרוּב וְהַשִּׁקְמָה, חֲמִשִּׁים אַמָּה.

אַבָּא שָׁאוּל אוֹמֵר:

כָּל אִילַן סְרָק, חֲמִשִּׁים אַמָּה.

אִם הָעִיר קָדְמָה, קוֹצֵץ וְאֵינוּ נוֹתֵן דָּמִים,

וְאִם הָאִילָן קָדַם, קוֹצֵץ וְנוֹתֵן דָּמִים.

סָפֵק זֶה קָדַם, וְזֶה קָדַם,

קוֹצֵץ וְאֵינוּ נוֹתֵן דָּמִים.

### @11מסכת בבא בתרא פרק ב משנה ח

ח

מַרְחִיקִין גֹּרֶן קְבוּעָה מִן הָעִיר חֲמִשִּׁים אַמָּה.

לֹא יַעֲשֶׂה אָדָן גֹּרֶן קְבוּעָה בְתוֹךְ שֶׁלּוֹ,

אֶלָּא אִם כֵּן יֵשׁ לוֹ חֲמִשִּׁים אַמָּה לְכָל רוּחַ.

מַרְחִיק מִנְּטִיעוֹתָיו שֶׁלַּחֲבֵרוֹ וּמִנִּירוֹ,

כְּדֵי שֶׁלֹּא יַזִּיק.

### @11מסכת בבא בתרא פרק ב משנה ט

ט

מַרְחִיקִים אֶת הַנְּבֵלוֹת וְאֶת הַקְּבָרוֹת,

וְאֶת הַבֻּרְסְקִי מִן הָעִיר חֲמִשִּׁים אַמָּה.

וְאֵין עוֹשִׂין בֻּרְסְקִי אֶלָּא לְמִזְרַח הָעִיר.

רְבִּי עֲקִיבָה אוֹמֵר:

לְכָל רוּחַ הוּא עוֹשֶׂה, חוּץ מִן מַעֲרָבָהּ,

וּמַרְחִיק חֲמִשִּׁים אַמָּה.

### @11מסכת בבא בתרא פרק ב משנה י

י

מַרְחִיקִין אֶת הַמִּשְׁרָה מִן הַיָּרָק,

וּמִן הַכְּרֵשִׁים וּמִן הַבְּצָלִים,

וְאֶת הַחַרְדָּל מִן הַדְּבוֹרִים.

רְבִּי יוֹסֵה מַתִּיר בַּחַרְדָּל.

### @11מסכת בבא בתרא פרק ב משנה יא

יא

מַרְחִיקִין אֶת הָאִילָן מִן הַבּוֹר עֶשְׂרִים וְחָמֵשׁ אַמָּה,

וְהֶחָרוּב וְהַשִּׁקְמָה חֲמִשִּׁים אַמָּה,

בֵּין מִלְמַעְלָה וּבֵין מִן הַצַּד.

אִם הַבּוֹר קָדַם, קוֹצֵץ וְנוֹתֵן דָּמִים,

וְאִם הָאִילָן קָדַם, לֹא יָקֹץ.

סָפֵק זֶה קָדַם, וְזֶה קָדַם, לֹא יָקֹץ.

רְבִּי יוֹסֵה אוֹמֵר:

אַף עַל פִּי שֶׁהַבּוֹר קָדַם אֶת הָאִילָן, לֹא יָקֹץ,

זֶה חוֹפֵר בְּתוֹךְ שֶׁלּוֹ וְזֶה נוֹטֵעַ בְּתוֹךְ שֶׁלּוֹ.

### @11מסכת בבא בתרא פרק ב משנה יב

יב

לֹא יִטַּע אָדָם אִילָן סָמוּךְ לִשְׂדֵה חֲבֵרוֹ,

אֶלָּא אִם כֵּן הִרְחִיק מִמֶּנּוּ אַרְבַּע אַמּוֹת,

אֶחָד גְּפָנִים וְאֶחָד כָּל הָאִילָן.

הָיָה גָדֵר בִּנְתַּיִם,

זֶה סוֹמֵךְ לַגָּדֵר [מִכָּן, וְזֶה סוֹמֵךְ לַגָּדֵר מִכָּן.]

הָיוּ שָׁרָשִׁין יצְאִין לְתוֹךְ שְׂדֵה חֲבֵרוֹ,

מַעֲמִיק שְׁלֹשָׁה טְפָחִין,

כְּדֵי שֶׁלֹּא יְעַכֵּב אֶת הַמַּחֲרֵשָׁה.

הָיָה חוֹפֵר בּוֹר וְשִׁיחַ וּמְעָרָה,

קוֹצֵץ וְיוֹרֵד, וְהָעֵצִים שֶׁלּוֹ.

### @11מסכת בבא בתרא פרק ב משנה יג

יג

אִילָן שֶׁהוּא נוֹטֶה לְתוֹךְ שְׂדֵה חֲבֵרוֹ,

קוֹצֵץ מְלֹא מַרְדֵּעַ עַל גַּבֵּי הַמַּחֲרֵשָׁה,

וְהֶחָרוּב וְהַשִּׁקְמָה, כְּנֶגֶד הַמִּשְׁקֹלֶת.

בֵּית הַשְּׁלָחִים וּבֵית הָאִילָן, כְּנֶגֶד הַמִּשְׁקֹלֶת.

אַבָּא שָׁאוּל אוֹמֵר:

כָּל אִילַן סְרָק, כְּנֶגֶד הַמִּשְׁקֹלֶת.

### @11מסכת בבא בתרא פרק ב משנה יד

יד

אִילָן שֶׁהוּא נוֹטֶה לִרְשׁוּת הָרַבִּים,

קוֹצֵץ כְּדֵי שֶׁיְּהֵא הַגָּמָל עוֹבֵר בְּרוֹכְבוֹ.

רְבִּי יְהוּדָה אוֹמֵר:

טָעוּן פִּשְׁתָּן אוֹ זְמוֹרוֹת.

רְבִּי שִׁמְעוֹן אוֹמֵר:

כָּל הָאִילָן, כְּנֶגֶד הַמִּשְׁקלֶת, מִפְּנֵי הַטֻּמְאָה.

## @22פרק ג

### @11מסכת בבא בתרא פרק ג משנה א

א

חֶזְקַת בָּתִּים, בּוֹרוֹת, שִׁיחִים, וּמְעָרוֹת,

מַרְחָצָיוֹת, שׁוֹבַכּוֹת, בֵּית הַבַּדִּים,

בֵּית הַשְּׁלָחִים, וַעֲבָדִים,

וְכָל שֶׁהוּא עוֹשֶׂה פֵרוֹת תָּדִיר,

חֶזְקָתָן שָׁלוֹשׁ שָׁנִים וּמִיּוֹם לְיוֹם.

שְׂדֵה הַבַּעַל, חֶזְקָתָהּ שָׁלוֹשׁ שָׁנִים,

וְאֵינָה מִיּוֹם לְיוֹם.

ב

רְבִּי יִשְׁמָעֵאל אוֹמֵר:

שְׁלֹשָׁה חֳדָשִׁים בָּרִאשׁוֹנָה,

וּשְׁלֹשָׁה חֳדָשִׁים בָּאַחֲרוֹנָה,

וּשְׁנֵים עָשָׂר חֹדֶשׁ [בָּאֶמְצַע,

שְׁמֹנָה עָשָׂר חֹדֶשׁ.]

רְבִּי עֲקִיבָה אוֹמֵר:

חֹדֶשׁ אֶחָד בָּרִאשֹׁנָה,

וְחֹדֶשׁ אֶחָד בָּאַחֲרוֹנָה

וּשְׁנֵים עָשָׂר חֹדֶשׁ בָּאֶמְצַע,

אַרְבָּעָה עָשָׂר חֹדֶשׁ.

אָמַר רְבִּי יִשְׁמָעֵאל:

בַּמֵּי דְבָרִין אֲמוּרִין? בִּשְׂדֵה הַלָּבָן,

אֲבָל בִּשְׂדֵה הָאִילָן,

כָּנַס אֶת תְּבוּאָתוֹ, וּמָסַק אֶת זֵיתָיו, כָּנַס אֶת קַיְצוֹ,

הֲרֵי אֵלּוּ שָׁלֹשׁ שָׁנִים.

### @11מסכת בבא בתרא פרק ג משנה ב

ג

שָׁלוֹשׁ אֲרָצוֹת לַחֲזָקָה:

יְהוּדָה וְעֵבֶר הַיַּרְדֵּן וְגָלִיל.

הָיָה בִיהוּדָה וְהֶחֱזִיק בַּגָּלִיל,

בַּגָּלִיל וְהֶחֱזִיק בִּיהוּדָה,

אֵינָה חֲזָקָה, עַד שֶׁתְּהֵא עִמּוֹ בַמְּדִינָה.

אָמַר רְבִּי יְהוּדָה:

לֹא אָמְרוּ שָׁלוֹשׁ שָׁנִים,

אֶלָּא כְּדֵי שֶׁיְּהֵא בְאִסְפַּנְיָא,

יַחֲזִיק שָׁנָה,

וְיֵלְכוּ וְיוֹדִיעוּהוּ שָׁנָה,

וְיָבֹאוּ שָׁנָה אַחֶרֶת.

### @11מסכת בבא בתרא פרק ג משנה ג

ד

כָּל חֲזָקָה שֶׁאֵין עִמָּהּ טְעָנָה אֵינָהּ חֲזָקָה.

אָמַר לוֹ:

"מָה אַתְּ עוֹשֶׂה בְתוֹךְ שֶׁלִּי?"

"שֶׁלֹּא אָמַר לִי אָדָם דָּבָר",

אֵינָה חֲזָקָה.

"שֶׁמָּכַרְתָּ לִי", "שֶׁנָּתַתָּ לִי מַתָּנָה",

הֲרֵי זוֹ חֲזָקָה.

וְהַבָּא מִשֵּׁם יְרוּשָׁה אֵינוּ צָרִיךְ טְעָנָה.

ה

הַשּׁוּתָפִים וְהָאֲרִיסִים וְהָאַפִּיטְרוֹפִּים,

אֵין לָהֶם חֲזָקָה.

אֵין לָאִישׁ חֲזָקָה בְנִכְסֵי אִשְׁתּוֹ,

וְלֹא לָאִשָּׁה חֲזָקָה בְנִכְסֵי בַעְלָהּ,

וְלֹא הָאָב בְּנִכְסֵי הַבֵּן,

וְלֹא הַבֵּן בְּנִכְסֵי הָאָב.

בַּמִּי דְבָרִים אֲמוּרִין? בַּמַּחֲזִיק,

אֲבָל בְּנוֹתֵן מַתָּנָה,

וְהָאַחִים שֶׁיַּחֲלֹקוּ,

וְהַמַּחֲזִיק בְּנִכְסֵי הַגֵּר,

נָעַל גָּדַר, פָּרַץ כָּל שֶׁהוּא,

הֲרֵי זוֹ חֲזָקָה.

### @11מסכת בבא בתרא פרק ג משנה ד

ו

שְׁנַיִם מְעִידִים אוֹתוֹ שֶׁאֲכָלָהּ שָׁלוֹשׁ שָׁנִים,

נִמְצְאוּ זוֹמְמִים,

מְשַׁלְּמִים לוֹ אֶת הַכֹּל.

שְׁנַיִם בָּרִאשׁוֹנָה, וּשְׁנַיִם בַּשְּׁנִיָּה, וּשְׁנַיִם בַּשְּׁלִישִׁית,

מְשַׁלִּים בֵּינֵיהֶן.

שְׁלֹשָׁה אָחִין וְאֶחָד מִצְטָרֵף עִמָּהֶן,

הֲרֵי אֵלּוּ שָׁלוֹשׁ עֵדִיּוֹת,

וְהֵן עֵדוּת אַחַת.

### @11מסכת בבא בתרא פרק ג משנה ה

ז

אֵלּוּ דְבָרִים שֶׁיֵּשׁ לָהֶן חֲזָקָה,

וְאֵלּוּ אֵין לָהֶן חֲזָקָה:

הָיָה מַעֲמִיד בְּהֵמָה בֶחָצֵר,

מַעֲמִיד תַּנּוּר וְכִירַיִם וְרֵחַיִם,

וּמְגַדֵּל תַּרְנָגְלִים,

וְנוֹתֵן זִבְלוֹ בֶחָצֵר,

אֵינָה חֲזָקָה.

אֲבָל עָשָׂה מְחִצָּה לִבְהֶמְתּוֹ גְבוֹהָה עֲשָׂרָה טְפָחִין,

וְכֵן לַתַּנּוּר, וְכֵן לַכִּירַיִם, וְכֵן לָרֵחַיִם,

הִכְנִיס תַּרְנָגְלִין לְתוֹךְ הַבַּיִת, <תורנגלין>

וְעָשָׂה מָקוֹם לְזִבְלוֹ עָמֹק שְׁלֹשָׁה אוֹ גָבוֹהַּ שְׁלֹשָׁה,

הֲרֵי זוֹ חֲזָקָה.

### @11מסכת בבא בתרא פרק ג משנה ו

ח

הַמַּרְזֵב, אֵין לוֹ חֲזָקָה,

וְיֵשׁ לִמְקוֹמוֹ חֲזָקָה.

הַמַּזְחֵלָה, יֶשׁ לָהּ חֲזָקָה.

סֻלָּם מִצְרִי, אֵין לוֹ חֲזָקָה,

[וְלַצּוֹרִי יֵשׁ לוֹ חֲזָקָה.]

חַלּוֹן מִצְרִית אֵין לָהּ,

וְלַצּוֹרִית יֵשׁ לָהּ חֲזָקָה.

אֵיזוֹ הִיא חַלּוֹן מִצְרִית?

כָּל שֶׁאֵין רֹאשׁוֹ שֶׁלָּאָדָם יָכוֹל לִכָּנֵס לְתוֹכָהּ.

רְבִּי יְהוּדָה אוֹמֵר:

אִם יֶשׁ לָהּ מַלְבֵּן,

אַף עַל פִּי שֶׁאֵין רֹאשׁוֹ שֶׁלָּאָדָם יָכוֹל לִכָּנֵס לְתוֹכָהּ,

הֲרֵי זוֹ חֲזָקָה.

ט

זִיז,

עַד טֶפַח, יֵשׁ לוֹ חֲזָקָה, וְיָכוֹל לְמַחוֹת.

פָּחוּת מִטֶּפַח, אֵין לוֹ חֲזָקָה, וְאֵינוּ יָכוֹל לְמַחוֹת.

### @11מסכת בבא בתרא פרק ג משנה ז

י

לֹא יִפְתַּח אָדָם חַלּוֹנוֹתָיו לַחֲצַר שׁוּתָפִים.

לָקַח בַּיִת בֶּחָצֵר אַחֶרֶת,

לֹא יִפְתָּחֶנּוּ לַחֲצַר שׁוּתָפִין.

בָּנָה עֲלִיָּה עַל גַּבֵּי בֵיתוֹ,

לֹא יִפְתָּחֶנָּה לַחֲצַר שׁוּתָפִין,

אֶלָּא אִם רָצָה,

בּוֹנֶה אֶת חֶדֶר לִפְנִים מִבֵּיתוֹ,

וּבוֹנֶה עֲלִיָּה עַל גַּבֵּי בֵיתוֹ,

וּפוֹתְחָהּ לְתוֹךְ בֵּיתוֹ.

יא

לֹא יִפְתַּח אָדָם לַחֲצַר שׁוּתָפִין פֶּתַח כְּנֶגֶד פֶּתַח,

וְחַלּוֹן כְּנֶגֶד חַלּוֹן.

הָיָה קָטָן, לֹא יַעֲשֶׂנּוּ גָדוֹל.

אֶחָד, לֹא יַעֲשֶׂנּוּ שְׁנַיִם.

אֲבָל פּוֹתֵחַ הוּא לִרְשׁוּת הָרַבִּים פֶּתַח כְּנֶגֶד פֶּתַח,

וְחַלּוֹן כְּנֶגֶד חַלּוֹן.

הָיָה קָטָן, עוֹשֶׂה אוֹתוֹ גָדוֹל.

אֶחָד, עוֹשֶׂה אוֹתוֹ שְׁנַיִם.

### @11מסכת בבא בתרא פרק ג משנה ח

יב

אֵין עוֹשִׂין חָלָל תַּחַת רְשׁוּת הָרַבִּים,

בּוֹרוֹת שִׁיחִים וּמְעָרוֹת.

רְבִּי אֱלִיעֶזֶר מַתִּיר,

כְּדֵי שֶׁתְּהֵא עֲגָלָה מְהַלֶּכֶת טְעוּנָה אֲבָנִים.

אֵין מוֹצִיאִין זִיזִין וּכְצוֹצְטְרָיוֹת לִרְשׁוּת הָרַבִּים, <וּכְצוֹצְטְרָיוֹת = וּגְזֻזְטְרָאוֹת>

אֶלָּא אִם רָצָה,

כּוֹנֵס לְתוֹךְ שֶׁלּוֹ וּמוֹצִיא.

לָקַח חָצֵר וּבָהּ זִיזִין וּכְצוֹצְטְרָיוֹת,

הֲרֵי זוֹ כְחֶזְקָתָהּ.

## @22פרק ד

### @11מסכת בבא בתרא פרק ד משנה א

א

הַמּוֹכֵר אֶת הַבַּיִת, לֹא מָכַר אֶת הַיָּצִיעַ,

אַף עַל פִּי שֶׁהִיא פְתוּחָה לְתוֹכוֹ,

וְלֹא אֶת הַחֶדֶר שֶׁלִּפְנִים מִמֶּנּוּ,

וְלֹא אֶת הַגַּג,

בִּזְמַן שֶׁיֶּשׁ לוֹ מַעֲקֶה גָבוֹהַּ עֲשָׂרָה טְפָחִים.

רְבִּי יְהוּדָה אוֹמֵר:

אִם יֵשׁ לוֹ צוּרַת הַפֶּתַח,

אַף עַל פִּי שֶׁאֵינוּ גָבוֹהַּ עֲשָׂרָה טְפָחִין,

אֵינוּ מָכוּר.

### @11מסכת בבא בתרא פרק ד משנה ב

ב

לֹא אֶת הַבּוֹר, וְלֹא אֶת הַחַדּוּת,

אַף עַל פִּי שֶׁכָּתַב לוֹ "עָמְקָהּ וְרוּמָהּ".

צָרִיךְ לִקַּח לוֹ דֶרֶךְ.

[דִּבְרֵי רְבִּי עֲקִיבָה.

וַחֲכָמִים אוֹמְרִים:

אֵינוּ צָרִיךְ לִקַּח לוֹ דֶרֶךְ.]

וּמוֹדֶה רְבִּי עֲקִיבָה,

בִּזְמַן שֶׁאָמַר לוֹ "חוּץ מֵאֵלּוּ",

שֶׁאֵינוּ צָרִיךְ לִקַּח לוֹ דֶרֶךְ.

מְכָרָן לְאַחֵר,

רְבִּי עֲקִיבָה אוֹמֵר:

אֵינוּ צָרִיךְ לִקַּח לוֹ דֶרֶךְ.

וַחֲכָמִים אוֹמְרִים:

צָרִיךְ לִקַּח לוֹ דֶרֶךְ.

### @11מסכת בבא בתרא פרק ד משנה ג

ג

הַמּוֹכֵר אֶת הַבַּיִת מָכַר אֶת הַדֶּלֶת,

אֲבָל לֹא אֶת הַמַּפְתֵּחַ.

מָכַר אֶת הַמַּכְתֶּשֶׁת קְבוּעָה,

אֲבָל לֹא אֶת הַמִּטַּלְטֶלֶת.

מָכַר אֶת הָאִצְטְרוֹבִיל,

אֲבָל לֹא אֶת הַקָּלָת;

מָכַר תַּנּוּר, מָכַר כִּירַיִם,

בִּזְמַן שֶׁאָמַר לוֹ "הוּא וְכָל מַה שֶּׁבְּתוֹכוֹ",

הֲרֵי כֻלָּם מְכוּרִים.

### @11מסכת בבא בתרא פרק ד משנה ד

ד

הַמּוֹכֵר אֶת הֶחָצֵר,

מָכַר בָּתִּים, בּוֹרוֹת, שִׁיחִים וּמְעָרוֹת,

אֲבָל לֹא אֶת הַמִּטַּלְטְלִין.

בִּזְמַן שֶׁאָמַר לוֹ "הִיא וְכָל מַה שֶּׁבְּתוֹכָהּ", <הוּא>

הֲרֵי כֻלָּם מְכוּרִים.

בֵּין כָּךְ וּבֵין כָּךְ,

לֹא מָכַר אֶת הַמַּרְחֵץ,

וְלֹא אֶת בֵּית הַבַּד שֶׁבְּתוֹכָהּ.

רְבִּי אֶלְעָזָר אוֹמֵר:

הַמּוֹכֵר אֶת הֶחָצֵר,

לֹא מָכַר אֶלָּא אֲוֵירָהּ שֶׁלֶּחָצֵר.

### @11מסכת בבא בתרא פרק ד משנה ה

ה

הַמּוֹכֵר אֶת בֵּית הַבַּד,

מָכַר אֶת הַיָּם, וְאֶת הַמָמֵל וְאֶת הַבְּתוּלוֹת, <הממלל>

אֲבָל לֹא מָכַר אֶת הַכִּידוֹן,

וְלֹא אֶת הַגַּלְגַּל, וְלֹא אֶת הַקּוֹרָה.

בִּזְמַן שֶׁאָמַר לוֹ "הוּא וְכָל מַה שֶּׁבְּתוֹכוֹ",

הֲרֵי כֻלָּם מְכוּרִין.

רְבִּי אֶלְעָזָר אוֹמֵר:

הַמּוֹכֵר אֶת בֵּית הַבַּד,

מָכַר אֶת הַקּוֹרָה.

### @11מסכת בבא בתרא פרק ד משנה ו

ו

הַמּוֹכֵר אֶת הַמַּרְחֵץ,

לֹא מָכַר לֹא אֶת הַנְּסָרִים,

וְלֹא אֶת הַסַּפְסֵלִים,

וְלֹא אֶת הַבַּלָּנִיּוֹת.

בִּזְמַן שֶׁאָמַר לוֹ ,"הִיא וְכָל מַה שֶּׁבְּתוֹכָהּ",

הֲרֵי כֻלָּם מְכוּרִין.

בֵּין כָּךְ וּבֵין כָּךְ,

לֹא מָכַר לֹא אֶת הַמְּגוֹרוֹת שֶׁלַּמַּיִם

וְלֹא אֶת אוֹצָרוֹת שֶׁלָּעֵצִים.

### @11מסכת בבא בתרא פרק ד משנה ז

ז

הַמּוֹכֵר אֶת הָעִיר,

מָכַר בָּתִּים, בּוֹרוֹת, שִׁיחִים וּמְעָרוֹת,

מַרְחָצָיוֹת, שׁוֹבַכּוֹת, בֵּית הַבַּדִּים,

וּבֵית הַשְּׁלָחִים,

אֲבָל לֹא אֶת הַמִּטַּלְטְלִין.

בִּזְמַן שֶׁאָמַר לוֹ "הִיא וְכָל מַה שֶּׁבְּתוֹכָהּ",

אֲפִלּו הָיוּ בָהּ בְּהֵמָה וַעֲבָדִים,

הֲרֵי כֻלָּם מְכוּרִים.

רַבָּן שִׁמְעוֹן בֶּן גַּמְלִיאֵל אוֹמֵר:

הַמּוֹכֵר אֶת הָעִיר מָכַר אֶת הַסַּנְטֵר. <שומר>

### @11מסכת בבא בתרא פרק ד משנה ח

ח

הַמּוֹכֵר אֶת הַשָּׂדֶה,

מָכַר אֶת הָאֲבָנִים שֶׁהֵן לְצָרְכָהּ,

וְאֶת הַקָּנִים שֶׁבַּכֶּרֶם שֶׁהֵם לְצָרְכוֹ,

וְאֶת הַתְּבוּאָה שֶׁהִיא מְחֻבֶּרֶת לַקַּרְקַע,

וְאֶת מְחִצַּת הַקָּנִים שֶׁהִיא פְחוּתָה מִבֵּית רֹבַע,

וְאֶת הַשּׁוֹמֵרָה שֶׁאֵינָהּ עֲשׁוּיָה בַטִּיט, <~~שאינ~~הָ עֲשׁוּיָה>

וְאֶת הֶחָרוּב שֶׁאֵינוּ מֻרְכָּב,

וְאֶת בְּתוּלַת הַשִּׁקְמָה. <שקמה>

### @11מסכת בבא בתרא פרק ד משנה ט

ט

אֲבָל לֹא מָכַר

לֹא אֶת הָאֲבָנִים שֶׁאֵינָן לְצָרְכָהּ, <לְצָרְכוֹ>

וְלֹא אֶת הַקָּנִים שֶׁבַּכֶּרֶם שֶׁאֵינָן לְצָרְכוֹ,

וְלֹא אֶת הַתְּבוּאָה שֶׁהִיא תְּלוּשָׁה מִן הַקַּרְקַע.

בִּזְמַן שֶׁאָמַר לוֹ "הִיא וְכָל מַה שֶּׁבְּתוֹכָהּ",

הֲרֵי כֻלָּם מְכוּרִין.

בֵּין כָּךְ וּבֵין כָּךְ.

לֹא מָכַר

לֹא אֶת מְחִצַּת הַקָּנִים שֶׁהִיא בֵית רֹבַע, <מְחִיצַת>

וְלֹא אֶת הַשּׁוֹמֵרָה הָעֲשׁוּיָה בַטִּיט,

וְלֹא אֶת הֶחָרוּב הַמֻּרְכָּב,

וְלֹא אֶת סַדַּן הַשִּׁקְמָה. <שקמה>

י

לֹא אֶת הַבּוֹר,

וְלֹא אֶת הַגַּת,

וְלֹא אֶת הַשּׁוֹבָךְ,

בֵּין חֲרֵבִים, בֵּין שְׁלֵמִים.

צָרִיךְ לִקַּח לוֹ דֶרֶךְ.

דִּבְרֵי רְבִּי עֲקִיבָה.

וַחֲכָמִים אוֹמְרִים:

אֵינוּ צָרִיךְ לִקַּח לוֹ דֶרֶךְ.

מוֹדֶה רְבִּי עֲקִיבָה,

בִּזְמַן שֶׁאָמַר לוֹ "חוּץ מֵאֵלּוּ",

שֶׁאֵינוּ צָרִיךְ לִקַּח לוֹ דֶרֶךְ.

מְכָרָן לְאַחֵר,

רְבִּי עֲקִיבָה אוֹמֵר:

אֵינוּ צָרִיךְ לִקַּח לוֹ דֶרֶךְ.

וַחֲכָמִים אוֹמְרִים:

צָרִיךְ לִקַּח לוֹ דֶרֶךְ.

יא

בַּמֵּי דְבָרִין אֲמוּרִין? בְּמוֹכֵר,

אֲבָל בְּנוֹתֵן מַתָּנָה,

נוֹתֵן אֶת כֻּלָּם.

הָאַחִים שֶׁחָלְקוּ,

זָכוּ בַשָּׂדֶה, זָכוּ בְכֻלָּם.

הַמַּחֲזִיק בְּנִכְסֵי הַגֵּר,

הֶחֱזִיק בַּשָּׂדֶה, הֶחֱזִיק בְּכֻלָּם.

הַמַּקְדִּישׁ אֶת הַשָּׂדֶה, הִקְדִּישׁ אֶת כֻּלָּם.

רְבִּי שִׁמְעוֹן אוֹמֵר:

הַמַּקְדִּישׁ שָׂדֶה, לֹא הִקְדִּישׁ אֶלָּא

אֶת הֶחָרוּב הַמֻּרְכָּב וְאֶת סַדַּן הַשִּׁקְמָה. <שקמה>

## @22פרק ה

### @11מסכת בבא בתרא פרק ה משנה א

א

הַמּוֹכֵר אֶת הַסְּפִינָה,

מָכַר אֶת הַתֹּרֶן וְאֶת הַנֵּס וְאֶת הָהוֹגֵין,

וְאֶת כָּל הַמְּנַהֲגִים אוֹתָהּ.

אֲבָל לֹא מָכַר לֹא אֶת הָעֲבָדִים,

וְלֹא אֶת הַמַּרְצַפִּים,

וְלֹא אֶת הָאַנְתִיקֵי.

בִּזְמַן שֶׁאָמַר לוֹ "הִיא וְכָל מַה שֶּׁבְּתוֹכָהּ",

הֲרֵי כֻלָּם מְכוּרִין.

ב

מָכַר אֶת הַקָּרוֹן, לֹא מָכַר אֶת הַפְּרָדוֹת;

מָכַר אֶת הַפְּרָדוֹת, לֹא מָכַר אֶת הַקָּרוֹן.

מָכַר אֶת הַצֶּמֶד, לֹא מָכַר אֶת הַבָּקָר;

מָכַר אֶת הַבָּקָר, לֹא [מָכַר] אֶת הַצֶּמֶד.

רְבִּי יְהוּדָה אוֹמֵר:

הַדָּמִים מוֹדִיעִין.

כֵּיצַד?

אָמַר לוֹ:

"מְכוֹר לִי צִמְדָּךְ בְּמָאתַיִם זוּז",

הַדָּבָר יָדוּעַ שֶׁאֵין הַצֶּמֶד בְּמָאתַיִם זוּז.

וַחֲכָמִים אוֹמְרִים:

אֵין הַדָּמִים רְאָיָה. <לַדָּמִים>

### @11מסכת בבא בתרא פרק ה משנה ב

ג

הַמּוֹכֵר אֶת הַחֲמוֹר, לֹא מָכַר אֶת כֵּלָיו.

נַחוּם הַמָּדִי אוֹמֵר:

מָכַר אֶת כֵּלָיו.

רְבִּי יְהוּדָה אוֹמֵר:

פְּעָמִים מְכוּרִין, וּפְעָמִים שֶׁאֵינָן מְכוּרִין.

כֵּיצַד?

הָיָה חֲמוֹר לְפָנָיו וְכֵלָיו עָלָיו,

וְאָמַר לוֹ:

"מְכוֹר לִי חֲמוֹרָךְ זוֹ!"

כֵּלָיו מְכוּרִים.

"חֲמוֹרָךְ הַהוּא",

אֵין כֵּלָיו מְכוּרִין.

### @11מסכת בבא בתרא פרק ה משנה ג

ד

הַמּוֹכֵר אֶת הַחֲמוֹר, לֹא מָכַר אֶת הַסְּיָח.

מָכַר פָּרָה, לֹא מָכַר אֶת בְּנָהּ.

מָכַר אַשְׁפּוֹת, מָכַר זִבְלָהּ.

מָכַר בּוֹר, מָכַר מֵימָיו.

מָכַר שׁוֹבָךְ, מָכַר יוֹנִים.

מָכַר כַּוֶּרֶת, מָכַר דְּבוֹרִים.

הַלּוֹקֵחַ פֵּרוֹת שׁוֹבָךְ, מַפְרִיחַ בֶּרֶךְ הָרִאשׁוֹנָה.

פֵּרוֹת כַּוֶּרֶת, נוֹטֵל שְׁלֹשָׁה נְחִילִין וּמְסָרֵס.

חַלּוֹת דְּבַשׁ, מַנִּיחַ שְׁתֵּי חַלּוֹת.

זֵיתִים לָקוֹץ, מַנִּיחַ שְׁתֵּי גְרוֹפִיּוֹת.

### @11מסכת בבא בתרא פרק ה משנה ד

ה

הַקּוֹנֶה שְׁנֵי אִילָנוֹת בְּתוֹךְ שֶׁלַּחֲבֵרוֹ, <שתי>

הֲרֵי זֶה לֹא קָנָה קַרְקַע.

רְבִּי מֵאִיר אוֹמֵר:

קָנָה קַרְקַע.

הִגְדִּילוּ, לֹא יְשַׁפֶּה.

הָעוֹלֶה מִן הַגֶּזַע, שֶׁלּוֹ;

וּמִן הַשָּׁרָשִׁים, שֶׁלְּבַעַל הַקַּרְקַע.

וְאִם מֵתוּ, אֵין לוֹ קַרְקַע.

ו

קָנָה שְׁלֹשָׁה, קָנָה קַרְקַע.

הִגְדִּילוּ, יְשַׁפֶּה.

וְהָעוֹלֶה מִן הַשָּׁרָשִׁים, שֶׁלּוֹ.

וְאִם מֵתוּ, יֵשׁ לוֹ קַרְקַע.

### @11מסכת בבא בתרא פרק ה משנה ה

[ז]

הַמּוֹכֵר אֶת הָרֹאשׁ בִּבְהֵמָה גַסָּה,

לֹא מָכַר אֶת הָרַגְלַיִם;

מָכַר אֶת הָרַגְלַיִם, לֹא מָכַר אֶת הָרֹאשׁ.

מָכַר אֶת הַקָּנֶה, לֹא מָכַר אֶת הַכָּבֵד;

מָכַר אֶת הַכָּבֵד, לֹא מָכַר אֶת הַקָּנֶה.

אֲבָל בִּבְהֵמָה דַקָּה:

מָכַר אֶת הָרֹאשׁ, מָכַר אֶת הָרַגְלַיִם;

מָכַר אֶת הָרַגְלַיִם, לֹא מָכַר אֶת הָרֹאשׁ;

מָכַר אֶת הַקָּנֶה, מָכַר אֶת הַכָּבֵד;

מָכַר אֶת הַכָּבֵד, לֹא מָכַר אֶת הַקָּנֶה.

### @11מסכת בבא בתרא פרק ה משנה ו

ח

אַרְבַּע מִדּוֹת בַּמּוֹכְרִים:

מָכַר לוֹ חִטִּים יָפוֹת, וְנִמְצְאוּ רָעוֹת,

הַלּוֹקֵחַ יָכוֹל לַחְזֹר בּוֹ;

רָעוֹת, וְנִמְצְאוּ יָפוֹת,

הַמּוֹכֵר יָכוֹל לַחְזֹר בּוֹ;

רָעוֹת, וְנִמְצְאוּ רָעוֹת,

יָפוֹת, וְנִמְצְאוּ יָפוֹת,

אֵין אֶחָד מֵהֶם יָכוֹל לַחְזֹר בּוֹ.

שְׁחַמְתִּית, וְנִמְצֵאת לְבָנָה, <שֶׁמָתִית>

לְבָנָה, וְנִמְצֵאת שְׁחַמְתִּית, <שֶׁמָתִית>

עֵצִים שֶׁלַּזַּיִת, וְנִמְצְאוּ שֶׁלַּשִּׁקְמָה,

שֶׁלַּשִּׁקְמָה, וְנִמְצְאוּ שֶׁלַּזַּיִת,

יַיִן, וְנִמְצָא חֹמֶץ,

חֹמֶץ, וְנִמְצָא יַיִן,

שְׁנֵיהֶן יְכוּלִין לַחְזֹר בָּהֶן.

### @11מסכת בבא בתרא פרק ה משנה ז

ט

הַמּוֹכֵר פֵּרוֹת לַחֲבֵרוֹ,

מָשַׁךְ וְלֹא מָדַד, קָנָה;

מָדַד וְלֹא מָשַׁךְ, לֹא קָנָה.

אִם הָיָה פִקֵּחַ, שׂוֹכֵר אֶת מְקוֹמָן. <סוכר>

הַלּוֹקֵחַ פִּשְׁתָּן מֵחֲבֵרוֹ,

הֲרֵי זֶה לֹא קָנָה,

עַד שֶׁיְּטַלְטְלֶנּוּ מִמָּקוֹם לְמָקוֹם,

וְאִם הָיָה בִמְחֻבָּר לַקַּרְקַע,

וְתָלַשׁ כָּל שֶׁהוּא, קָנָה.

### @11מסכת בבא בתרא פרק ה משנה ח

י

הַמּוֹכֵר יַיִן וָשֶׁמֶן לַחֲבֵרוֹ,

וְהוֹקִירוּ אוֹ שֶׁהוּזָלוּ,

עַד שֶׁלֹּא נִתְמַלַּאת הַמִּדָּה,

לַמּוֹכֵר;

וּמִשֶּׁנִּתְמַלַּאת הַמִּדָּה,

לַלּוֹקֵחַ.

הָיָה סַרְסוּר בֵּינֵיהֶן,

נִשְׁבְּרָה הֶחָבִית,

נִשְׁבְּרָה לַסַּרְסוּר.

חַיָּב לְהַטִּיף לוֹ שָׁלוֹשׁ טִפִּין.

הִרְכִּינָהּ וּמְצַאת,

הֲרֵי שֶׁלַּלּוֹקֵחַ.

וְהַחַנְוָנִי חַיָּב לְהַטִּיף לוֹ שָׁלוֹשׁ טִפִּין.

רְבִּי יְהוּדָה אוֹמֵר:

בְּלֵילֵי שַׁבָּת עִם חֲשֵׁכָה,

פָּטוּר.

### @11מסכת בבא בתרא פרק ה משנה ט

יא

הַשּׁוֹלֵחַ אֶת בְּנוֹ אֵצֶל הַחַנְוָנִי,

וּמָדַד לוֹ בְאִסָּר שֶׁמֶן, וְנָתַן לוֹ אֶת הָאִסָּר;

שָׁבַר אֶת הַצְּלוֹחִית וְאִבֵּד אֶת הָאִסָּר,

הַחַנְוָנִי חַיָּב.

רְבִּי יְהוּדָה פּוֹטֵר,

שֶׁעַל מְנָת כֵּן שִׁלְּחוֹ.

וּמוֹדִים חֲכָמִים לִרְבִּי יְהוּדָה:

בִּזְמַן שֶׁהַצְּלוֹחִית בְּיַד הַתִּינוֹק,

וּמָדַד הַחַנְוָנִי לְתוֹכָהּ,

הַחַנְוָנִי פָטוּר.

### @11מסכת בבא בתרא פרק ה משנה י

יב

הַסִּיטוֹן מְקַנֵּחַ אֶת מִדּוֹתָיו אַחַת לִשְׁלֹשִׁים יוֹם,

וּבַעַל הַבַּיִת, אַחַת לִשְׁנֵים עָשָׂר חֹדֶשׁ.

רַבָּן שִׁמְעוֹן בֶּן גַּמְלִיאֵל אוֹמֵר:

חִלּוּף הַדְּבָרִים.

הַחַנְוָנִי מְקַנֵּחַ אֶת מִדּוֹתָיו פַּעֲמַים בַּשַּׁבָּת,

וּמְמַחֶה אֶת מִשְׁקְלוֹתָיו פַּעַם אַחַת בַּשַּׁבָּת,

וּמְקַנֵּחַ מֹאזְנַיִם עַל כָּל מִשְׁקָל וּמִשְׁקָל.

### @11מסכת בבא בתרא פרק ה משנה יא

יג

אָמַר רַבָּן שִׁמְעוֹן בֶּן גַּמְלִיאֵל:

בַּמֵּי דְבָרִים אֲמוּרִים? בַּלַּח,

אֲבָל בַּיָּבֵשׁ אֵינוּ צָרִיךְ.

חַיָּב לְהַכְרִיעַ לוֹ טֶפַח.

הָיָה שׁוֹקֵל לוֹ עַיִן בְּעַיִן,

נוֹתֵן לוֹ גֵרוּמִים,

אֶחָד לַעֲשָׂרָה בַלַּח,

וְאֶחָד לְעֶשְׂרִים בַּיָּבֵשׁ.

יד

מָקוֹם שֶׁנָּהֲגוּ לָמוֹד בַּדַּקָּה,

לֹא יָמוֹד בַּגַּסָּה, <בַּגַּסָּא>

בַּגַּסָּה, לֹא יָמוֹד בַּדַּקָּה;

לִמְחֹק, לֹא יִגְדֹּשׁ,

לִגְדֹּשׁ, לֹא יִמְחֹק.

## @22פרק ו

### @11מסכת בבא בתרא פרק ו משנה א

א

הַמּוֹכֵר פֵּרוֹת לַחֲבֵרוֹ וְלֹא צִמֵּחוּ,

אֲפִלּוּ זֶרַע פִּשְׁתָּן,

אֵינוּ חַיָּב בְּאַחְרָיוּתָן.

רַבָּן שִׁמְעוֹן בֶּן גַּמְלִיאֵל אוֹמֵר:

זֵרְעוֹנֵי גִנָּה שֶׁאֵינָן נֶאֱכָלִין,

חַיָּבִין בְּאַחְרָיוּתָן.

### @11מסכת בבא בתרא פרק ו משנה ב

ב

הַמּוֹכֵר פֵּרוֹת לַחֲבֵרוֹ,

הֲרֵי זֶה מְקַבֵּל עָלָיו רֹבַע טִנֹּפֶת לִסְאָה;

תְּאֵנִים, מְקַבֵּל עָלָיו עֶשֶׂר מַתְלִיעוֹת לְמֵאָה;

מַרְתֵּף שֶׁלַּיַּיִן, מְקַבֵּל עָלָיו עֶשֶׂר קוֹסְסוֹת לְמֵאָה;

קִנְקֵנִים, בַּשָּׁרוֹן, מְקַבֵּל עָלָיו עֶשֶׂר פּוֹטְסוֹת לְמֵאָה.

### @11מסכת בבא בתרא פרק ו משנה ג

ג

הַמּוֹכֵר יַיִן לַחֲבֵרוֹ, וְהֶחֱמִיץ,

אֵינוּ חַיָּב בְּאַחְרָיוּתוֹ.

אִם יָדוּעַ שֶׁיֵּינוֹ מַחֲמִיץ,

הֲרֵי זֶה מֶקַח טָעוּת.

אִם אָמַר לוֹ:

"יַיִן מְבֻשָּׂם אֲנִי מוֹכֵר לָךְ",

חַיָּב לְהַעֲמִיד לוֹ עַד הָעֲצֶרֶת.

יָשָׁן, מִשֶּׁלְּאֶשְׁתְּקַד,

מְיֻשָּׁן, מִשָּׁלֹשׁ שָׁנִים.

### @11מסכת בבא בתרא פרק ו משנה ד

ד

הַמּוֹכֵר מָקוֹם לַחֲבֵרוֹ לִבְנוֹת לוֹ בַיִת,

וְכֵן הַמְקַבֵּל מֵחֲבֵרוֹ לִבְנוֹת לוֹ בֵית חַתְנוּת לִבְנוֹ,

אוֹ לְבֵית אַלְמְנוּת לְבִתּוֹ,

בּוֹנֶה אַרְבַּע אַמּוֹת עַל שֵׁשׁ.

דִּבְרֵי רְבִּי עֲקִיבָה.

רְבִּי יִשְׁמָעֵאל אוֹמֵר:

רֶפֶת בָּקָר הִיא זוֹ!

הָרוֹצֶה לַעֲשׁוֹת רֶפֶת בָּקָר,

בּוֹנֶה אַרְבַּע אַמּוֹת עַל שֵׁשׁ.

בַּיִת קָטָן, שֵׁשׁ עַל שְׁמוֹנֶה.

גָּדוֹל, שְׁמוֹנֶה עַל עֶשֶׂר.

טְרִיקְלִין, עֶשֶׂר עַל עֶשֶׂר.

רוּמוֹ כַּחֲצִי אָרְכּוֹ וְכַחֲצִי רָחְבּוֹ.

רְאָיָה לַדָּבָר,

רַבָּן שִׁמְעוֹן בֶּן גַּמְלִיאֵל אוֹמֵר:

כְּבִנְיַן הַהֵיכָל.

### @11מסכת בבא בתרא פרק ו משנה ה

ה

מִי שֶׁיֶּשׁ לוֹ בוֹר לִפְנִים מִבֵּיתוֹ שֶׁלַּחֲבֵרוֹ,

נִכְנָס בְּשָׁעָה שֶׁדֶּרֶךְ בְּנֵי אָדָם נִכְנָסִים,

וְיוֹצֵא בְשָׁעָה שֶׁדֶּרֶךְ בְּנֵי אָדָן יוֹצְאִים,

וְאֵינוּ מַכְנִיס אֶת בְּהֶמְתּוֹ וּמַשְׁקָהּ מִבּוֹרוֹ,

אֶלָּא מְמַלֵּא וּמַשְׁקָהּ מִבַּחוּץ.

זֶה עוֹשֶׂה לוֹ פוֹתַחַת,

וְזֶה עוֹשֶׂה לוֹ פוֹתַחַת.

### @11מסכת בבא בתרא פרק ו משנה ו

ו

מִי שֶׁיֶּשׁ לוֹ גַנָּה לִפְנִים מִגַּנָּתוֹ שֶׁלַּחֲבֵרוֹ,

נִכְנָס בְּשָׁעָה שֶׁדֶּרֶךְ בְּנֵי אָדָן נִכְנָסִים,

וְיוֹצֵא בְשָׁעָה שֶׁדֶּרֶךְ בְּנֵי אָדָן יוֹצְאִין,

וְאֵינוּ מַכְנִיס לְתוֹכָהּ תַּגָּרִים,

וְלֹא יִכָּנֵס מִתּוֹכָהּ לְתוֹךְ שָׂדֶה אַחֶרֶת.

וְהַחִיצוֹן זוֹרֵעַ אֶת הַדֶּרֶךְ.

ז

נָתְנוּ לוֹ דֶרֶךְ מִן הַצַּד מִדַּעַת שְׁנֵיהֶם,

נִכְנָס בְּשָׁעָה שֶׁהוּא רוֹצֶה,

[וְיוֹצֵא בְשָׁעָה שֶׁהוּא רוֹצֶה,]

וּמַכְנִיס לְתוֹכָהּ תַּגָּרִים,

וְלֹא יִכָּנֵס מִתּוֹכָהּ לְשָׂדֶה אַחֶרֶת,

וְזֶה וָזֶה אֵינָם רַשָּׁיִין לְזָרְעָהּ.

### @11מסכת בבא בתרא פרק ו משנה ז

ח

מִי שֶׁהָיְתָה דֶרֶךְ הָרַבִּים עוֹבֶרֶת לְתוֹךְ שָׂדֵהוּ,

וּנְטָלָהּ וְנָתַן לָהֶן מִן הַצַּד,

מַה שֶּׁנָּתַן נָתַן, וְשֶׁלּוֹ לֹא הִגִּיעוֹ.

דֶּרֶךְ הַיָּחִיד, אַרְבַּע אַמּוֹת,

וְדֶרֶךְ הָרַבִּים, שֵׁשׁ עֶשְׂרֵה אַמָּה.

דֶּרֶךְ הַמֶּלֶךְ, אֵין לָהּ שֵׁעוּר,

דֶּרֶךְ הַקֶּבֶר, אֵין לָהּ שֵׁעוּר.

הַמַּעֲמָד,

דַּיָּנֵי צִיפּוֹרִין אָמְרוּ:

בֵּית אַרְבַּעַת קַבִּים.

### @11מסכת בבא בתרא פרק ו משנה ח

ט

הַמּוֹכֵר מָקוֹם לַחֲבֵרוֹ לַעֲשׁוֹת לוֹ קֶבֶר,

וְכֵן הַמְקַבֵּל מֵחֲבֵרוֹ לַעֲשׁוֹת לוֹ קֶבֶר,

עוֹשֶׂה תוֹכָהּ שֶׁלַּמְּעָרָה אַרְבַּע אַמּוֹת עַל שֵׁשׁ,

וּפוֹתֵחַ לְתוֹכָהּ שְׁמוֹנָה כֻכִּים:

שְׁלֹשָׁה מִכָּן וּשְׁלֹשָׁה מִכָּן וּשְׁנַיִם מִכְּנֶגְדָּן.

וְהַכֻּכִּים,

אָרְכָּן אַרְבַּע אַמּוֹת וְרוּמָן שִׁבְעָה וְרָחְבָּן שִׁשָּׁה.

רְבִּי שִׁמְעוֹן אוֹמֵר:

עוֹשֶׂה תוֹכָהּ שֶׁלַּמְּעָרָה שֵׁשׁ עַל שְׁמוֹנֶה,

וּפוֹתֵחַ לְתוֹכָהּ שְׁלֹשָׁה עָשָׂר כָּךְ:

אַרְבָּעָה מִכָּן וְאַרְבָּעָה מִכָּן וּשְׁלֹשָׁה מִכְּנֶגְדָּן,

אֶחָד מִימִין הַפֶּתַח וְאֶחָד מִן הַשְּׂמֹאל.

וְעוֹשֶׂה חָצֵר עַל פֶּתַח הַמְּעָרָה שֵׁשׁ עַל שֵׁשׁ,

כִּמְלֹא מִטָּה,

וּפוֹתֵחַ לְתוֹכָהּ שְׁתֵּי מְעָרוֹת,

אַחַת מִכָּן וְאַחַת מִכָּן.

רְבִּי שִׁמְעוֹן אוֹמֵר:

אַרְבַּע, לְאַרְבַּע רוּחוֹתֶיהָ.

רַבָּן שִׁמְעוֹן בֶּן גַּמְלִיאֵל אוֹמֵר:

הַכֹּל לְפִי הַסֶּלַע.

## @22פרק ז

### @11מסכת בבא בתרא פרק ז משנה א

א

הָאוֹמֵר לַחֲבֵרוֹ:

"בֵּית כּוֹר עָפָר אֲנִי מוֹכֵר לָךְ",

הָיוּ שָׁם נְקָעִים עֲמֻקִּים עֲשָׂרָה טְפָחִים,

אוֹ סְלָעִים גְּבוֹהִין עֲשָׂרָה טְפָחִין

אֵינָן נִמְדָּדִין עִמָּהּ.

פָּחוּת מִכֵּן, נִמְדָּדִין עִמָּהּ.

וְאִם אָמַר לוֹ:

"כְּבֵית כּוֹר",

אֲפִלּוּ הָיוּ שָׁם נְקָעִים עֲמֻקִּים יָתֵר מֵעֲשָׂרָה טְפָחִין,

אוֹ סְלָעִין גְּבוֹהִין יָתֵר מֵעֲשָׂרָה טְפָחִין,

הֲרֵי אֵלּוּ נִמְדָּדִין עִמָּהּ.

### @11מסכת בבא בתרא פרק ז משנה ב

ב

"בֵּית כּוֹר עָפָר אֲנִי מוֹכֵר לָךְ",

מִדָּה בַחֶבֶל.

פָּחַת כָּל שֶׁהוּא, יְנַכֶּה.

אוֹ הוֹתִיר כָּל שֶׁהוּא, יַחְזִיר.

אִם אָמַר לוֹ:

" אִם חָסֵר, אִם יָתֵר",

אֲפִלּוּ פָחַת רֹבַע לִסְאָה אוֹ הוֹתִיר רֹבַע לִסְאָה,

הִגִּיעוֹ.

יוֹתֵר מִכֵּן, יַעֲשֶׂה חֶשְׁבּוֹן.

ג

מַה הוּא מַחְזִיר לוֹ?

מָעוֹת.

אִם רָצָה, מַחְזִיר לוֹ קַרְקַע.

וְלָמָּה אָמְרוּ 'מַחְזִיר לוֹ מָעוֹת'?

אֶלָּא לְיַפּוֹת כֹּחוֹ שֶׁלַּמּוֹכֵר,

שֶׁאִם שִׁיֵּר בַּשָּׂדֶה בֵית תִּשְׁעַת קַבִּים,

וּבַגַּנָּה בֵית חֲצִי קַב,

וּכְדִבְרֵי רְבִּי עֲקִיבָה בֵית רֹבַע,

מַחְזִיר לוֹ אֶת הַקַּרְקַע.

לֹא אֶת הָרֹבַע בִּלְבַד הוּא מַחְזִיר לוֹ,

[אֶלָּא] אֶת כָּל הַמּוֹתָר.

### @11מסכת בבא בתרא פרק ז משנה ג

ד

"מִדָּה בַחֶבֶל",

אִם חָסֵר אִם יָתֵר, בִּטֵּל;

אִם חָסֵר וְאִם יָתֵר, מִדָּה בַחֶבֶל, בִּטֵּל

אִם חָסֵר וְאִם יָתֵר,

מִדָּה בַחֶבֶל, בִּטֵּל.

מִדָּה בַחֶבֶל,

וְאֶת אִם חָסֵר וְאֶת אִם יָתֵר.

כְּדִבְרֵי בֶן נַנָּס.

בְּסִימָנִין וּבִמְצָרָיו,

פַּחַת שְׁתוּת, הִגִּיעוֹ,

עַד שְׁתוּת, יְנַכֶּה.

### @11מסכת בבא בתרא פרק ז משנה ד

ה

הָאוֹמֵר לַחֲבֵרוֹ:

"חֲצִי שָׂדִי אֲנִי מוֹכֵר לָךְ",

מְשַׁמְּנִים בֵּינֵיהֶן, וְנוֹטֵל חֲצִי שָׂדֵהוּ.

"חֶצְיָהּ בַּדָּרוֹם אֲנִי מוֹכֵר לָךְ",

מְשַׁמְּנִין בֵּינֵיהֶם, וְנוֹטֵל חֶצְיָהּ בַּדָּרוֹם.

וּמְקַבֵּל עָלָיו מְקוֹם הַגָּדֵר, וְחָרִיץ [וּ]בֶן חָרִיץ.

כַּמָּה הוּא חָרִיץ?

שִׁשָּׁה טְפָחִין.

וּבֶן חָרִיץ?

שְׁלֹשָׁה.

## @22פרק ח

### @11מסכת בבא בתרא פרק ח משנה א

א

יֵשׁ נוֹחֲלִים וּמַנְחִילִים,

נוֹחֲלִים וְלֹא מַנְחִילִים,

מַנְחִילִים וְלֹא נוֹחֲלִים,

לֹא נוֹחֲלִים וְלֹא מַנְחִילִים.

אֵלּוּ נוֹחֲלִים וּמַנְחִילִים:

הָאָב אֶת הַבָּנִים,

וְהַבָּנִים אֶת הָאָב,

וְהָאַחִים מִן הָאָב נוֹחֲלִים וּמַנְחִילִים.

הָאִישׁ אֶת אִמּוֹ,

וְהָאִישׁ אֶת אִשְׁתּוֹ,

וּבְנֵי אַחְיוֹת נוֹחֲלִים וְלֹא מַנְחִילִין.

הָאִשָּׁה אֶת בְּנָהּ,

וְהָאִשָּׁה אֶת בַּעְלָהּ,

וַאֲחֵי הָאֵם מַנְחִילִים וְלֹא נוֹחֲלִים.

וְהָאַחִים מִן הָאֵם לֹא נוֹחֲלִין וְלֹא מַנְחִילִים.

### @11מסכת בבא בתרא פרק ח משנה ב

ב

סֵדֶר נְחָלוֹת כָּךְ הוּא: (בְּמִדְבַּר כז,ח)

"אִישׁ כִּי יָמוּת וּבֵן אֵין לוֹ,

וְהַעֲבַרְתֶּם אֶת נַחֲלָתוֹ לְבִתּוֹ".

הַבֵּן קוֹדֵם לַבַּת,

כָּל יוֹצְאֵי יְרֵכוֹ שֶׁלַּבֵּן קוֹדְמִין לַבַּת.

בַּת קוֹדֶמֶת לָאַחִים,

וְכָל יוֹצְאֵי יְרֵכָהּ שֶׁלַּבַּת קוֹדְמִין לָאַחִים.

הָאַחִים קוֹדְמִין לַאֲחֵי הָאָב,

כָּל יוֹצְאֵי יְרֵכָן שֶׁלָּאַחִין קוֹדְמִין לַאֲחֵי הָאָב.

זֶה הַכְּלָל:

כָּל הַקּוֹדֵם בַּנַּחֲלָה, יוֹצְאֵי יְרֵכוֹ קוֹדְמִין.

וְהָאָב קוֹדֵם לְכָל יוֹצְאֵי יְרֵכוֹ.

### @11מסכת בבא בתרא פרק ח משנה ג

ג

בְּנוֹת צְלָפְחָד נָטְלוּ שְׁלֹשָׁה חֲלָקִין בַּנַּחֲלָה:

חֵלֶק אֲבִיהֶן, שֶׁהָיָה עִם יוֹצְאֵי מִצְרַיִם,

וְחֶלְקוֹ עִם אֶחָיו בְּנִכְסֵי חֵפֶר,

וְשֶׁהָיָה בְכוֹר, נָטַל שְׁנֵי חֲלָקִים.

### @11מסכת בבא בתרא פרק ח משנה ד

ד

אֶחָד הַבֵּן וְאֶחָד הַבַּת בַּנַּחֲלָה,

אֶלָּא שֶׁהַבֵּן נוֹטֵל פִּי שְׁנַיִם בְּנִכְסֵי הָאָב,

וְאֵינוּ נוֹטֵל פִּי שְׁנַיִם בְּנִכְסֵי הָאֵם.

וְהַבָּנוֹת נִזּוֹנוֹת מִנִּכְסֵי הָאָב,

וְאֵינָן נִזּוֹנוֹת מִנִּכְסֵי הָאֵם.

### @11מסכת בבא בתרא פרק ח משנה ה

ה

הָאוֹמֵר:

"אִישׁ פְּלוֹנִי בְנִי בְכוֹר לֹא יִטֹּל פִּי שְׁנַיִם",

"אִישׁ פְּלוֹנִי בְנִי, לֹא יִירַשׁ עִם אֶחָיו",

לֹא אָמַר כְּלוּם,

שֶׁהִתְנָה עַל הַכָּתוּב שֶׁבַּתּוֹרָה.

הַמְחַלֵּק נְכָסָיו עַל פִּיו,

רִבָּה לְאֶחָד וּמִעֵט לְאֶחָד,

הִשְׁוָה לָהֶן אֶת הַבְּכוֹר,

דְּבָרָיו קַיָּמִין.

וְאִם אָמַר "מִשֵּׁם יְרֻשָּׁה",

לֹא אָמַר כְּלוּם.

כָּתַב בֵּין בַּתְּחִלָּה וּבֵין בָּאֶמְצַע וּבֵין בַּסּוֹף:

"מִשֵּׁם מַתָּנָה",

דְבָרָיו קַיָּמִין.

ו

הָאוֹמֵר:

"אִישׁ פְּלוֹנִי יִירָשֵׁנִי", בְּמָקוֹם שֶׁיֶּשׁ בַּת,

"בִּתִּי תִירָשֵׁנִי", בְּמָקוֹם שֶׁיֶּשׁ בֵּן,

לֹא אָמַר כְּלוּם,

שֶׁהִתְנָה עַל הַכָּתוּב שֶׁבַּתּוֹרָה.

רְבִּי יוֹחָנָן בֶּן בְּרוֹקָה אוֹמֵר:

אִם אָמַר עַל מִי שֶׁהוּא רָאוּי לוֹ לִירֻשָּׁה,

דְּבָרָיו קַיָּמִין,

וְעַל מִי שֶׁאֵינוּ רָאוּי לוֹ לִירֻשָּׁה,

אֵין דְּבָרָיו קַיָּמִין.

ז

הַכּוֹתֵב נְכָסָיו לַאֲחֵרִים, וְהִנִּיחַ אֶת בָּנָיו,

מַה שֶּׁעָשָׂה עָשׁוּי,

אֲבָל אֵין רוּחַ חֲכָמִים נוֹחָה מִמֶּנּוּ.

רַבָּן שִׁמְעוֹן בֶּן גַּמְלִיאֵל אוֹמֵר:

אִם לֹא הָיוּ בָנָיו נוֹהֲגִין כַּשּׁוּרָה,

זָכוּר לַטּוֹב. <לָטוֹב>

### @11מסכת בבא בתרא פרק ח משנה ו

ח

הָאוֹמֵר:

"זֶה בְנִי נֶאֱמָן",

"זֶה אָחִי אֵינוּ נֶאֱמָן",

יִטֹּל עִמּוֹ בְחֶלְקוֹ.

מֵת,

יַחְזְרוּ נְכָסִים לִמְקוֹמָם.

נָפְלוּ לוֹ נְכָסִים מִמָּקוֹם אַחֵר,

יִירְשׁוּ אֶחָיו עִמּוֹ.

מִי שֶׁמֵּת, וְנִמְצֵאת דְּיַתִּיקֵי קְשׁוּרָה עַל יְרֵכוֹ,

הֲרֵי זוֹ אֵינָה כְּלוּם.

זִכָּה בָהּ לְאַחֵר,

בֵּין מִן הַיּוֹרְשִׁין וּבֵין שֶׁאֵינָן מִן הַיּוֹרְשִׁין,

דְּבָרָיו קַיָּמִין.

### @11מסכת בבא בתרא פרק ח משנה ז

ט

הַכּוֹתֵב נְכָסָיו לְבָנָיו,

צָרִיךְ שֶׁיִּכְתֹּב "מֵהַיּוֹם לְאַחַר מוֹתִי".

דִּבְרֵי רְבִּי יְהוּדָה.

וּרְבִּי יוֹסֵה אוֹמֵר:

אֵינוּ צָרִיךְ.

הַכּוֹתֵב נְכָסָיו לִבְנוֹ לְאַחַר מוֹתוֹ,

הָאָב אֵינוּ יָכוֹל לִמְכֹּר,

מִפְּנֵי שֶׁהֵן כְּתוּבִין לַבֵּן,

וְהַבֵּן אֵינוּ יָכוֹל לִמְכֹּר,

מִפְּנֵי שֶׁהֵן בִּרְשׁוּת הָאָב.

מָכַר הָאָב,

מְכוּרִין עַד שֶׁיָּמוּת.

מָכַר הַבֵּן,

אֵין לַלּוֹקֵחַ בָּהֶן כְּלוּם עַד שֶׁיָּמוּת הָאָב.

הָאָב תּוֹלֵשׁ וּמַאֲכִיל לְכָל מִי שֶׁיִּרְצֶה;

וּמַה שֶּׁהִנִּיחַ תָּלוּשׁ,

הֲרֵי הוּא שֶׁלַּיּוֹרְשִׁים.

י

הִנִּיחַ בָּנִים גְּדוֹלִים וּקְטַנִּים,

אֵין הַגְּדוֹלִים מִתְפַּרְנְסִין עַל יְדֵי קְטַנִּים,

וְלֹא קְטַנִּים נִזּוֹנִים עַל הַגְּדוֹלִים,

אֶלָּא חוֹלְקִים בְּשָׁוֶה.

נָשְׂאוּ גְּדוֹלִים, יִשְׂאוּ קְטַנִּים.

וְאִם אָמְרוּ הַקְּטַנִּים:

"הֲרֵי אָנוּ נוֹשְׂאִים כְּדֶרֶךְ שֶׁנְּשָׂאתֶם אַתֶּם",

אֵין שׁוֹמְעִין לָהֶן,

אֶלָּא מַה שֶּׁנָּתַן לָהֶן אֲבִיהֶן, נָתַן.

### @11מסכת בבא בתרא פרק ח משנה ח

יא

הִנִּיחַ בָּנוֹת גְּדוֹלוֹת וּקְטַנּוֹת,

אֵין הַגְּדוֹלוֹת מִתְפַּרְנְסוֹת עַל הַקְּטַנּוֹת,

וְלֹא הַקְּטַנּוֹת נִזּוֹנוֹת עַל הַגְּדוֹלוֹת,

אֶלָּא חוֹלְקוֹת בְּשָׁוֶה.

(נָשְׂאוּ הַגְּדוֹלוֹת, יִשְׂאוּ הַקְּטַנּוֹת.

וְאִם אָמְרוּ הַקְּטַנּוֹת:

"הֲרֵי אָנוּ נוֹשְׂאוֹת כְּדֶרֶךְ שֶׁנְּשָׂאתֶן אַתֶּן",

אֵין שׁוֹמְעִין לָהֶן.)

זֶה חֹמֶר בַּבָּנוֹת מִבַּבָּנִים,

שֶׁהַבָּנוֹת נִזּוֹנוֹת עַל הַבָּנִים,

וְאֵינָן נִזּוֹנוֹת עַל הַבָּנוֹת.

## @22פרק ט

### @11מסכת בבא בתרא פרק ט משנה א

א

מִי שֶׁמֵּת, וְהִנִּיחַ בָּנִים וּבָנוֹת,

בִּזְמַן שֶׁהַנְּכָסִין מְרֻבִּין,

הַבָּנִים יִירָשׁוּ, וְהַבָּנוֹת יִזּוֹנוּ.

בִּזְמַן שֶׁהַנְּכָסִין מְמֻעָטִין,

הַבָּנוֹת יִזּוֹנוּ, וְהַבָּנִים יִשְׁאֲלוּ עַל הַפְּתָחִים.

אַדְמוֹן אוֹמֵר:

בִּשְׂבִיל שֶׁאֲנִי זָכָר הִפְסַדְתִּי?

אָמַר רַבָּן גַּמְלִיאֵל:

רוֹאֶה אָנִי אֶת דִּבְרֵי אַדְמוֹן.

### @11מסכת בבא בתרא פרק ט משנה ב

ב

הִנִּיחַ בָּנִים וּבָנוֹת וְטוֹמְטוֹם,

בִּזְמַן שֶׁהַנְּכָסִין מְרֻבִּין,

הַזְּכָרִים דּוֹחִין אוֹתוֹ אֵצֶל הַנְּקֵבוֹת.

בִּזְמַן שֶׁהַנְּכָסִים מְמֻעָטִין,

הַנְּקֵבוֹת דּוֹחוֹת אוֹתוֹ אֵצֶל הַזְּכָרִים.

הָאוֹמֵר:

"אִם יָלְדָה אִשְׁתִּי זָכָר, יִטֹּל מָנֶה",

אִם יָלְדָה זָכָר, נוֹטֵל מָנֶה.

"וְאִם נְקֵבָה, מָאתַיִם",

יָלְדָה נְקֵבָה, נוֹטֶלֶת מָאתַיִם.

"אִם זָכָר, מָנֶה, אִם נְקֵבָה, מָאתַיִם",

יָלְדָה זָכָר וּנְקֵבָה,

הַזָּכָר נוֹטֵל מָנֶה, וְהַנְּקֵבָה מָאתַיִם.

ג

יָלְדָה טוֹמְטוֹם, אֵינוּ נוֹטֵל.

אִם אָמַר:

"כָּל מַה שֶּׁתֵּלֵד אִשְׁתִּי יִטֹּל",

הֲרֵי זֶה יִטֹּל.

אִם אֵין שָׁם יוֹרֵשׁ אֶלָּא הוּא,

יוֹרֵשׁ אֶת הַכֹּל.

### @11מסכת בבא בתרא פרק ט משנה ג

ד

הִנִּיחַ בָּנִים גְּדוֹלִים וּקְטַנִּים,

הִשְׁבִּיחוּ גְדוֹלִים אֶת הַנְּכָסִים,

הִשְׁבִּיחוּ לָאֶמְצַע.

אִם אָמְרוּ:

"רְאוּ מַה שֶּׁהִנִּיחַ לָנוּ אַבָּא,

הֲרֵי אָנוּ עוֹשִׂין וְאוֹכְלִין",

הִשְׁבִּיחוּ לְעַצְמָן.

ה

וְכֵן הָאִשָּׁה שֶׁהִשְׁבִּיחָה אֶת הַנְּכָסִין,

הִשְׁבִּיחָה לָאֶמְצַע.

אִם אָמְרָה:

"רְאוּ מַה שֶּׁהִנִּיחַ לִי בַעֲלִי,

הֲרֵי אֲנִי עוֹשָׂה וְאוֹכֶלֶת",

הִשְׁבִּיחָה לְעַצְמָהּ.

### @11מסכת בבא בתרא פרק ט משנה ד

ו

הָאַחִים הַשּׁוּתָפִים <הֶאָחִים>

שֶׁנָּפַל אֶחָד מֵהֶן לָאֻמָּנוּת,

נָפַל לָאֶמְצַע.

חָלָה וְנִתְרַפָּא, נִתְרַפָּא מִשֶּׁלְּעַצְמוֹ.

הָאַחִים שֶׁעָשׁוּ מִקְצָתָן שׁוֹשְׁבִינוּת בְּחַיֵּי הָאָב,

חָזְרָה הַשּׁוֹשְׁבִינוּת, חָזְרָה לָאֶמְצַע,

שֶׁהַשּׁוֹשְׁבִינוּת נִגְבֵּית בְּבֵית דִּין.

אֲבָל הַשּׁוֹלֵחַ לַחֲבֵרוֹ כַדֵּי יַיִן וְכַדֵּי שֶׁמֶן,

אֵינָן נִגְבִּים בְּבֵית דִּין,

מִפְּנֵי שֶׁהֵן גְּמִילוּת חֲסָדִים.

### @11מסכת בבא בתרא פרק ט משנה ה

ז

הַשּׁוֹלֵחַ סִבְלוֹנוֹת לְבֵית חָמִיו,

שִׁלַּח שָׁם בְּמֵאָה מָנֶה,

וְאָכַל שָׁם סְעוֹדַת חָתָן אֲפִלּוּ בְדִינָר, <סעודות>

אֵינָן נִגְבִּין.

לֹא אָכַל שָׁם סְעוֹדַת חָתָן,

הֲרֵי אֵלּוּ נִגְבִּים.

שִׁלַּח סִבְלוֹנוֹת מְרֻבִּים,

כְּדֵי שֶׁיָּבוֹאוּ עִמָּהּ לְבֵית בַּעְלָהּ,

הֲרֵי אֵלּוּ נִגְבִּין.

סִבְלוֹנוֹת מְמֻעָטִין,

כְּדֵי שֶׁתִּשְׁתַּמֵשׁ בָּהֶן וְהִיא בְּבֵית אָבִיהָ,

אֵינָן נִגְבִּין.

### @11מסכת בבא בתרא פרק ט משנה ו

ח

שָׁכֵיב מְרַע שֶׁכָּתַב נְכָסָיו לַאֲחֵרִים,

וְשִׁיֵּר קַרְקַע כָּל שֶׁהוּא,

מַתָּנָתוֹ קַיֶּמֶת.

לֹא שִׁיֵּר קַרְקַע כָּל שֶׁהוּא,

אֵין מַתָּנָתוֹ קַיֶּמֶת.

לֹא כָתַב בָּהּ "שָׁכֵיב מְרַע",

הוּא אוֹמֵר:

"שָׁכֵיב מְרַע הָיִיתִי",

וְהֵן אוֹמְרִים:

"בָּרִיא הָיָה", <ברי>

צָרִיךְ לְהָבִיא רְאָיָה שֶׁהָיָה שָׁכֵיב מְרַע.

דִּבְרֵי רְבִּי מֵאִיר.

וַחֲכָמִים אוֹמְרִים:

הַמּוֹצִיא מֵחֲבֵרוֹ, עָלָיו הָרְאָיָה.

### @11מסכת בבא בתרא פרק ט משנה ז

ט

הַמְחַלֵּק נְכָסָיו עַל פִּיו, <הַמַּחֲלִיק>

רְבִּי אֱלִיעֶזֶר אוֹמֵר:

אֶחָד בָּרִיא וְאֶחָד מְסֻכָּן,

נְכָסִים שֶׁיֵּשׁ לָהֶן אַחְרָיוּת

נִקְנִים בַּכֶּסֶף וּבִשְׁטָר וּבַחֲזָקָה,

וְשֶׁאֵין לָהֶן אַחְרָיוּת,

אֵינָן נִקְנִים אֶלָּא בִמְשִׁיכָה.

אָמְרוּ לוֹ:

מַעֲשֶׂה בְאִמָּן שֶׁלִּבְנֵי רוֹכֵל,

שֶׁהָיְתָה חוֹלָה. אָמְרָה:

"תִּנָּתֵן כְוִנְתִּי לְבִתִּי!"

וְהִיא בִשְׁנֵים עָשָׂר מָנֶה.

מֵתָה, וְקִיְּמוּ אֶת דְּבָרֶיהָ.

אָמַר לָהֶן:

בְּנֵי רוֹכֵל, תִּקְבְּרֵם אִמָּם!

י

חֲכָמִים אוֹמְרִים:

בַּשַּׁבָּת, דְּבָרָיו קַיָּמִים,

מִפְּנֵי שֶׁאֵינוּ יָכוֹל לִכְתֹּב,

אֲבָל לֹא בַחוֹל.

רְבִּי יְהוֹשֻׁעַ אוֹמֵר:

בַּשַּׁבָּת אָמָרוּ, קַל וָחֹמֶר בַּחוֹל.

יא

כַּיּוֹצֵא בוֹ:

זָכִים לַקָּטָן, וְאֵין זָכִים לַגָּדוֹל. <בגָּדוֹל>

וּרְבִּי יְהוֹשֻׁעַ אוֹמֵר:

בַּקָּטוֹן אָמָרוּ, קַל וָחֹמֶר בַּגָּדוֹל.

### @11מסכת בבא בתרא פרק ט משנה ח

יב

נָפַל הַבַּיִת עָלָיו וְעַל אָבִיו,

עָלָיו וְעַל מוֹרִישָׂיו,

וְהָיְתָה עָלָיו כְּתֻבַּת אִשָּׁה וּבַעַל חוֹב,

יוֹרְשֵׁי הָאָב אוֹמְרִים:

"הַבֵּן מֵת רִאשׁוֹן, וְאַחַר כָּךְ מֵת הָאָב."

וּבַעֲלֵי הַחוֹב אוֹמְרִים:

"הָאָב מֵת רִאשׁוֹן, וְאַחַר כָּךְ מֵת הַבֵּן."

בֵּית שַׁמַּי אוֹמְרִים:

יַחֲלֹקוּ.

וּבֵית הֶלֵּל אוֹמְרִים:

נְכָסִים כְּחֶזְקָתָן.

### @11מסכת בבא בתרא פרק ט משנה ט

יג

נָפַל הַבַּיִת עָלָיו וְעַל אִשְׁתּוֹ,

יוֹרְשֵׁי הַבַּעַל אוֹמְרִים:

"הָאִשָּׁה מֵתָה רִאשׁוֹנָה, וְאַחַר כָּךְ מֵת הַבַּעַל", <רִאשׁוֹן>

וְיוֹרְשֵׁי הָאִשָּׁה אוֹמְרִים:

"הַבַּעַל מֵת רִאשׁוֹן, וְאַחַר כָּךְ מֵתָה הִיא",

בֵּית שַׁמַּי אוֹמְרִים:

יַחֲלֹקוּ;

וּבֵית הֶלֵּל אוֹמְרִים:

נְכָסִים כְּחֶזְקָתָן.

כְּתֻבָּה בְחֶזְקַת יוֹרְשֵׁי הַבַּעַל,

נְכָסִין הַנִּכְנָסִין וְהַיּוֹצְאִין עִמָּהּ,

בְּחֶזְקַת יוֹרְשֵׁי הָאָב.

### @11מסכת בבא בתרא פרק ט משנה י

יד

נָפַל הַבַּיִת עָלָיו וְעַל אִמּוֹ,

אֵלּוּ וָאֵלּוּ מוֹדִין שֶׁיַּחֲלֹקוּ.

אָמַר רְבִּי עֲקִיבָה:

מוֹדֶה אֲנִי בָזֶה שֶׁהַנְּכָסִים כְּחֶזְקָתָן. <שֶׁהַנִּכְנָסִין>

אָמַר לוֹ בֶן עַזַּי:

עַל הַחֲלוּקִין אָנוּ מִצְטָעֲרִים,

אֶלָּא שֶׁבָּאתָ לַחֲלֹק עָלֵינוּ אֶת הַשָּׁוִים!

## @22פרק י

### @11מסכת בבא בתרא פרק י משנה א

א

גֵּט פָּשׁוּט, עֵדָיו מִתּוֹכוֹ,

מְקֻשָּׁר, עֵדָיו מֵאֲחוֹרָיו.

פָּשׁוּט שֶׁכָּתְבוּ עֵדָיו מֵאֲחוֹרָיו,

מְקֻשָּׁר שֶׁכָּתְבוּ עֵדָיו מִתּוֹכוֹ,

שְׁנֵיהֶן פְּסוּלִים.

רְבִּי חֲנַנְיָה בֶן גַּמְלִיאֵל אוֹמֵר:

מְקֻשָּׁר שֶׁכָּתְבוּ עֵדָיו מִתּוֹכוֹ,

כָּשֵׁר, מִפְּנֵי שֶׁהוּא יָכוֹל לַעֲשׁוֹתוֹ פָשׁוּט.

רַבָּן שִׁמְעוֹן בֶּן גַּמְלִיאֵל אוֹמֵר:

הַכֹּל כְּמִנְהַג הַמְּדִינָה.

### @11מסכת בבא בתרא פרק י משנה ב

ב

גֵּט פָּשׁוּט, עֵדָיו בִּשְׁנַיִם,

מְקֻשָּׁר, בִּשְׁלֹשָׁה.

פָּשׁוּט שֶׁכָּתוּב בּוֹ [עֵד אֶחָד,

מְקֻשָּׁר שֶׁכָּתוּב בּוֹ] שְׁנֵי עֵדִים, <עֵדָיו>

שְׁנֵיהֶם פְּסוּלִין.

כָּתַב בּוֹ:

"זוּזִין מְאָה, דִּי הִמּוֹ סִלְעִין עֶשְׂרִין", <סְלָעִין>

אֵין לוֹ אֶלָּא עֶשְׂרִין;

"זוּזִין מְאָה דִּי הִמּוֹ סִלְעִין תְּלָתִין", <סְלָעִין>

אֵין לוֹ אֶלָּא [מָנֶה.]

"כְּסַף זוּזִין דִּי אִנּוּן", וְנִמְחָקוּ,

אֵין פָּחוּת מִשְּׁנַיִם.

"כְּסַף סִלְעִין דִּי אִנּוּן", וְנִמְחָקוּ, <כֶּסֶף>

אֵין פָּחוּת מִשְּׁתַיִם.

"דְּרָכוֹנוֹת דִּי אִנּוּן", וְנִמְחָקוּ,

אֵין פָּחוּת מִשְּׁנַיִם.

ג

כָּתוּב בּוֹ מִלְמַעְלָה "מָנֶה", וּמִלְּמַטָּה "מָאתַיִם",

מִלְמַעְלָה "מָאתַיִם", וּמִלְּמַטָּה "מָנֶה",

הַכֹּל הוֹלֵךְ אַחַר הַתַּחְתּוֹן.

וְאִם כֵּן, לָמָּה כוֹתְבִין אֶת הָעֶלְיוֹן?

שֶׁאִם תִּמָּחֵק אוֹת אַחַת מִן הַתַּחְתּוֹן,

יִלְמַד מִן הָעֶלְיוֹן.

### @11מסכת בבא בתרא פרק י משנה ג

ד

כּוֹתְבִין גֵּט לָאִישׁ אַף עַל פִּי שֶׁאֵין אִשְׁתּוֹ עִמּוֹ,

וְהַשּׁוֹבֵר לָאִשָּׁה אַף עַל פִּי שֶׁאֵין בַּעְלָהּ עִמָּהּ,

וּבִלְבַד שֶׁיְּהֵא מַכִּירָהּ.

וְהַבַּעַל נוֹתֵן שָׂכָר.

ה

כּוֹתְבִין שְׁטָר לַלֹּוֶה אַף עַל פִּי שֶׁאֵין הַמַּלְוֶה עִמּוֹ,

וְאֵין כּוֹתְבִין לַמַּלְוֶה, עַד שֶׁיְּהֵא הַלֹּוֶה עִמּוֹ.

וְהַלֹּוֶה נוֹתֵן שָׂכָר.

ו

כּוֹתְבִין שְׁטָר לַמּוֹכֵר אַף עַל פִּי שֶׁאֵין הַלּוֹקֵחַ עִמּוֹ,

אֵין כּוֹתְבִין לַלּוֹקֵחַ, עַד שֶׁיְּהֵא הַמּוֹכֵר עִמּוֹ.

וְהַלּוֹקֵחַ נוֹתֵן אֶת הַשָּׂכָר.

### @11מסכת בבא בתרא פרק י משנה ד

ז

אֵין כּוֹתְבִין שְׁטָרֵי אֵרוּסִים וְנִשּׂוּאִים,

אֶלָּא מִדַּעַת שְׁנֵיהֶן.

וְהֶחָתָן נוֹתֵן שָׂכָר.

[אֵין כּוֹתְבִין] שְׁטָרֵי אֲרִיסוּת וְקַבְּלָנוּת,

אֶלָּא מִדַּעַת שְׁנֵיהֶן.

וְהַמְקַבֵּל נוֹתֵן שָׂכָר.

[אֵין כּוֹתְבִין] שְׁטָרֵי בֵרוּרִים וְכָל מַעֲשֵׂה בֵית דִּין,

אֶלָּא מִדַּעַת שְׁנֵיהֶם.

וּשְׁנֵיהֶם נוֹתְנִים אֶת הַשָּׂכָר.

רַבָּן שִׁמְעוֹן בֶּן גַּמְלִיאֵל אוֹמֵר:

לִשְׁנֵיהֶם כּוֹתְבִין שְׁנַיִם,

לָזֶה לְעַצְמוֹ, וְלָזֶה לְעַצְמוֹ.

### @11מסכת בבא בתרא פרק י משנה ה

ח

מִי שֶׁפָּרַע מִקְצָת חוֹבוֹ וְהִשְׁלִישׁ אֶת שְׁטָרוֹ,

אָמַר לוֹ:

"אִם לֹא נָתַתִּי לָךְ מִכָּן וְעַד יוֹם פְּלוֹנִי,

תֶּן לוֹ שְׁטָרוֹ",

הִגִּיעַ זְמַן וְלֹא נָתַן,

רְבִּי יוֹסֵה אוֹמֵר:

יִתֵּן.

וּרְבִּי יְהוּדָה אוֹמֵר:

לֹא יִתֵּן.

### @11מסכת בבא בתרא פרק י משנה ו

ט

מִי שֶׁנִּמְחַק שְׁטָר חוֹבוֹ,

מַעֲמִיד עָלָיו עֵדִים, וּבָא לִפְנֵי בֵית דִּין,

וְהֵן עוֹשִׂין לוֹ קִיּוּם:

"אִישׁ פְּלוֹנִי בֶן אִישׁ פְּלוֹנִי,

נִמְחַק שְׁטָרוֹ בְּיוֹם פְּלוֹנִי,

וּפְלוֹנִי וּפְלוֹנִי עֵדָיו."

י

מִי שֶׁפָּרַע מִקְצָת חוֹבוֹ,

רְבִּי יְהוּדָה אוֹמֵר:

יַחֲלִיף.

וּרְבִּי יוֹסֵה אוֹמֵר:

יִכְתֹּב שׁוֹבֵר. <שׁוֹבֶר>

אָמַר רְבִּי יְהוּדָה:

נִמְצָא זֶה צָרִיךְ לִהְיוֹת שׁוֹמֵר שׁוֹבָרוֹ מִן הָעַכְבָּר.

אָמַר לוֹ רְבִּי יוֹסֵה:

כָּךְ יָפֶה לוֹ, וְאַל יֵרַע כֹּחוֹ שֶׁלָּזֶה.

### @11מסכת בבא בתרא פרק י משנה ז

יא

שְׁנֵי אַחִים, אֶחָד עָנִי וְאֶחָד עָשִׁיר,

וְהִנִּיחַ לָהֶן אֲבִיהֶן מַרְחֵץ וּבֵית הַבַּד,

עֲשָׂאָן לְשָׂכָר, עֲשָׂאָן לָאֶמְצַע;

עֲשָׂאָן לְעַצְמוֹ,

זֶה עָשִׁיר אוֹמֵר לֶעָנִי:

"קַח לְךָ עֲבָדִים וְיִרְחֲצוּ בַמֶּרְחָץ,

קַח לְךָ זֵיתִים וּבֹא וַעֲשֵׂם בְּבֵית הַבַּד."

יב

שְׁנַיִם שֶׁהָיוּ בָעִיר,

וְשֵׁם אֶחָד יוֹסֵה בֶן שִׁמְעוֹן וְשֵׁם אֶחָד יוֹסֵה בֶן שִׁמְעוֹן,

אֵינָן יְכוּלִים לְהוֹצִיא שְׁטַר חוֹב זֶה עַל זֶה,

וְלֹא אַחֵר יָכוֹל לְהוֹצִיא עֲלֵיהֶם שְׁטַר חוֹב.

נִמְצָא לְאֶחָד בֵּין שְׁטָרוֹתָיו

שְׁטָרוֹ שֶׁלְּיוֹסֵה בֶן שִׁמְעוֹן פָּרוּעַ,

שְׁטָרוֹת כֻּלָּם פְּרוּעִין.

כֵּיצַד יַעֲשׁוּ?

יַשְׁלִישׁוּ.

אִם הָיוּ מְשֻׁלָּשִׁים, יִכְתֹּב סִימָן.

אִם הָיוּ סִימָנִין, יִכְתֹּב בָּהֶן.

יג

הָאוֹמֵר לִבְנוֹ:

"שְׁטָר בֵּין שְׁטָרוֹתָי פָּרוּעַ",

וְאֵין יָדוּעַ אֵי זֶה הוּא,

שְׁטָרוֹת כֻּלָּם פְּרוּעִים.

נִמְצָא לְאֶחָד שָׁם שְׁנַיִם, <שֵׁם>

הַגָּדוֹל פָּרוּעַ וְהַקָּטוֹן אֵינוּ פָרוּעַ.

יד

הַמַּלְוֶה אֶת חֲבֵרוֹ עַל יְדֵי עָרָב,

לֹא יִפָּרַע מִן הֶעָרָב.

אִם אָמַר:

"עַל מְנָת שֶׁאֶפָּרַע מִמִּי שֶׁאֶרְצֶה",

יִפָּרַע מִן הֶעָרָב.

רַבָּן שִׁמְעוֹן בֶּן גַּמְלִיאֵל אוֹמֵר:

אִם יֵשׁ נְכָסִים לַלֹּוֶה,

בֵּין כָּךְ וּבֵין כָּךְ לֹא יִפָּרַע מִן הֶעָרָב.

יה

כַּיּוֹצֵא בוֹ אָמַר רַבָּן שִׁמְעוֹן בֶּן גַּמְלִיאֵל:

אַף הֶעָרָב לָאִשָּׁה בִכְתֻבָּתָהּ,

וְהָיָה בַעְלָהּ מְגָרְשָׁהּ,

יַדִּיר הֲנָיָה,

שֶׁמֵּא יַעֲשׁוּ קְנוּנִיָא עַל נְכָסָיו שֶׁלָּזֶה,

וְיַחְזִיר אֶת אִשְׁתּוֹ.

### @11מסכת בבא בתרא פרק י משנה ח

יו

הַמַּלְוֶה אֶת חֲבֵרוֹ בִשְׁטָר,

גּוֹבֶה מִנְּכָסִים מְשֻׁעְבָּדִים.

עַל יְדֵי עֵדִים,

גּוֹבֶה מִנְּכָסִים בְּנֵי חוֹרִים.

הוֹצִיא עָלָיו כְּתַב יָדוֹ שֶׁהוּא חַיָּב לוֹ,

גוֹבֶה מִנְּכָסִים בְּנֵי חוֹרִים.

וְהֶעָרָב שֶׁהוּא יוֹצֵא לְאַחַר חִתּוּם שְׁטָרוֹת,

גּוֹבֶה מִנְּכָסִים בְּנֵי חוֹרִים.

מַעֲשֶׂה בָא לִפְנֵי רְבִּי יִשְׁמָעֵאל וְאָמַר:

גּוֹבֶה מִנְּכָסִים בְּנֵי חוֹרִים.

יז

אָמַר לוֹ בֶן נַנָּס:

אֵינוּ גוֹבֶה לֹא מִנְּכָסִים מְשֻׁעְבָּדִים,

וְלֹא מִנְּכָסִים בְּנֵי חוֹרִים.

אָמַר לוֹ:

לָמָּה?

אָמַר לוֹ:

הֲרֵי הַחוֹנֵק אֶת אֶחָד בַּשּׁוּק,

אָמַר לוֹ "הַנַּח לוֹ וַאֲנִי נוֹתֵן לָךְ!"

פָּטוּר, שֶׁלֹּא עַל אֻמָּנוּתוֹ הִלְוָהוּ. <'אוּמָּנוּתוֹ' כתב המגיה על מקום מחוק. אולי היה כתוב 'מנת' כמו להלן>

וְאֵי זֶה הוּא הֶעָרָב שֶׁהוּא חַיָּב לוֹ?

אָמַר לוֹ "הַלְוֵהוּ וַאֲנִי נוֹתֵן לָךְ",

חַיָּב, שֶׁכֵּן עַל מְנַת הִלְוָהוּ.

אָמַר רְבִּי יִשְׁמָעֵאל:

הָרוֹצֶה לְהַחְכִּים, יַעֲסֹק בְּדִינֵי מָמוֹנוֹת,

שֶׁאֵין מִקְצוֹעַ בַּתּוֹרָה גָדוֹל מֵהֶן,

שֶׁהֵן כְּמַעְיָן נוֹבֵעַ.

וְהָרוֹצֶה לַעֲסֹק בְּדִינֵי מָמוֹנוֹת,

יְשַׁמֵּשׁ אֶת שִׁמְעוֹן בֶּן נַנָּס.

### חסלת @11מסכת בבא בתרא

# @00מסכת סנהדרין

## @22פרק א

### @11מסכת סנהדרין פרק א משנה א

א

דִּינֵי מָמוֹנוֹת, בִּשְׁלֹשָׁה.

גְּזֵלוֹת וַחֲבָלוֹת, בִּשְׁלֹשָׁה.

נֶזֶק וַחֲצִי נֶזֶק,

תַּשְׁלוּמֵי כֶפֶל וְתַשְׁלוּמֵי אַרְבָּעָה וַחֲמִשָּׁה,

הָאוֹנֵס וְהַמְפַתֶּה וְהַמּוֹצִיא שֵׁם רַע,

בִּשְׁלֹשָׁה.

דִּבְרֵי רְבִּי מֵאִיר.

וַחֲכָמִים אוֹמְרִים:

הַמּוֹצִיא שֵׁם רַע, בְּעֶשְׂרִים וּשְׁלֹשָׁה,

שֶׁיֶּשׁ בּוֹ דִינֵי נְפָשׁוֹת.

### @11מסכת סנהדרין פרק א משנה ב

ב

מַכּוֹת, בִּשְׁלֹשָׁה.

עִבּוּר הַחֹדֶשׁ, בִּשְׁלֹשָׁה.

עִבּוּר הַשָּׁנָה בִשְׁלֹשָׁה.

דִּבְרֵי רְבִּי מֵאִיר.

רַבָּן שִׁמְעוֹן בֶּן גַּמְלִיאֵל אוֹמֵר:

בִּשְׁלֹשָׁה מַתְחִילִים,

וּבַחֲמִשָּׁה נוֹשְׂאִין וְנוֹתְנִין,

וְגוֹמְרִין בְּשִׁבְעָה.

וְאִם גָּמַר בִּשְׁלֹשָׁה, מְעֻבֶּרֶת.

### @11מסכת סנהדרין פרק א משנה ג

ג

סְמִיכַת הַזְּקֵנִים וַעֲרִיפַת הָעֲגָלָה בִשְׁלֹשָׁה.

דִּבְרֵי רְבִּי שִׁמְעוֹן.

רְבִּי יְהוּדָה אוֹמֵר:

בַּחֲמִשָּׁה.

חֲלִיצָה וּמֵאוּנִים, בִּשְׁלֹשָׁה.

נֶטַע רְבָעִי, וּמַעֲשֵׂר שֵׁנִי שֶׁאֵין דָּמָיו יְדוּעִין,

בִּשְׁלֹשָׁה.

וְהַהֶקְדֵּשׁוֹת, בִּשְׁלֹשָׁה.

וְהָעֲרָכִים וְהַמִּטַּלְטְלִין, בִּשְׁלֹשָׁה.

רְבִּי יְהוּדָה אוֹמֵר:

וְאֶחָד מֵהֶן כֹּהֵן.

וּבַקַּרְקָעוֹת,

תִּשְׁעָה וְכֹהֵן, וְאָדָן כַּיּוֹצֵא בָהֶן.

### @11מסכת סנהדרין פרק א משנה ד

ד

דִּינֵי נְפָשׁוֹת, בְּעֶשְׂרִים וּשְׁלֹשָׁה.

הָרוֹבֵעַ וְהַנִּרְבָּע בְּעֶשְׂרִים וּשְׁלֹשָׁה, שֶׁנֶּאֱמַר: (וַיִּקְרָא כ,טז)

"וְהָרַגְתָּ אֶת הָאִשָּׁה וְאֶת הַבְּהֵמָה",

וְאוֹמֵר: (וַיִּקְרָא כ,טו)

"וְאֶת הַבְּהֵמָה תַּהֲרֹגוּ".

שׁוֹר נִסְקָל בְּעֶשְׂרִים וּשְׁלֹשָׁה, שֶׁנֶּאֱמַר: (שְׁמוֹת כא,כט)

"הַשּׁוֹר יִסָּקֵל וְגַם בְּעָלָיו יוּמָת",

כְּמִיתַת הַבְּעָלִים, כָּךְ מִיתַת הַשּׁוֹר.

הָאֲרִי וְהַדֹּב וְהַנָּמֵר וְהַפַּרְדְּלֵס וְהַנָּחָשׁ,

מִיתָתָן בְּעֶשְׂרִין וּשְׁלֹשָׁה.

רְבִּי אֱלִיעֶזֶר אוֹמֵר:

כָּל הַקּוֹדֵם לְהָרְגָן, זָכָה.

רְבִּי עֲקִיבָה אוֹמֵר:

מִיתָתָן בְּעֶשְׂרִין וּשְׁלֹשָׁה.

### @11מסכת סנהדרין פרק א משנה ה

ה

אֵין דָּנִים לֹא אֶת הַשֵּׁבֶט,

וְלֹא אֶת נְבִיא הַשֶּׁקֶר,

וְלֹא אֶת כֹּהֵן גָּדוֹל,

אֶלָּא בְּבֵית דִּין שֶׁלְּשִׁבְעִים וְאֶחָד.

וְאֵין מוֹצִיאִין לְמִלְחֶמֶת הָרְשׁוּת,

אֶלָּא עַל פִּי בֵית דִּין שֶׁלְּשִׁבְעִים וְאֶחָד.

אֵין מוֹסִיפִין עַל הָעִיר וְעַל הָעֲזָרוֹת,

אֶלָּא עַל פִּי בֵית דִּין שֶׁלְּשִׁבְעִים וְאֶחָד.

וְאֵין עוֹשִׂין סֶנְהֶדְרִיּוֹת לִשְׁבָטִין,

אֶלָּא בְּבֵית דִּין שֶׁלְּשִׁבְעִים וְאֶחָד.

וְאֵין עוֹשִׂין עִיר הַנִּדַּחַת,

אֶלָּא בְּבֵית דִּין שֶׁלְּשִׁבְעִים וְאֶחָד.

אֵין עִיר נִדַּחַת בִּסְפָר,

וְלֹא שָׁלוֹשׁ עִיר נִדַּחַת,

אֲבָל עוֹשִׂין אַחַת אוֹ שְׁתַּיִם.

### @11מסכת סנהדרין פרק א משנה ו

ו

סַנְהֶדְרִין גְּדוֹלָה הָיְתָה שֶׁלְּשִׁבְעִין וְאֶחָד,

קְטַנָּה שֶׁלְּעֶשְׂרִים וּשְׁלֹשָׁה.

מְנַיִן לִגְדוֹלָה שֶׁהִיא שֶׁלְּשִׁבְעִין וְאֶחָד?

שֶׁנֶּאֱמַר: (בְּמִדְבַּר יא,טז)

"אֶסְפָה לִּי שִׁבְעִים אִישׁ מִזִּקְנֵי יִשְׂרָאֵל",

וּמֹשֶׂה עַל גַּבֵּיהֶם, הֲרֵי שִׁבְעִים וְאֶחָד.

רְבִּי יְהוּדָה אוֹמֵר:

שִׁבְעִין.

וּמְנַיִן לִקְטַנָּה שֶׁהִיא שֶׁלְּעֶשְׂרִין וּשְׁלֹשָׁה?

שֶׁנֶּאֱמַר: (בְּמִדְבַּר לה,כד-כה)

"וְשָׁפְטוּ הָעֵדָה", "וְהִצִּילוּ הָעֵדָה",

עֵדָה שׁוֹפֶטֶת וְעֵדָה מַצֶּלֶת,

הֲרֵי עֶשְׂרִין.

וּמְנַיִן לָעֵדָה שֶׁהִיא עֲשָׂרָה?

שֶׁנֶּאֱמַר: (בְּמִדְבַּר יד,כז)

"עַד מָתַי לָעֵדָה הָרָעָה הַזֹּאת",

יָצָא יְהוֹשֻׁעַ וְכָלֵב.

ז

וּמְנַיִן לְהָבִיא עוֹד שְׁלֹשָׁה?

מִמַּשְׁמַע שֶׁנֶּאֱמַר: (שְׁמוֹת כג, ב)

"לֹא תִהְיֶה אַחֲרֵי רַבִּים לְרָעֹת",

שׁוֹמֵעַ אֲנִי שֶׁאָמַר, הֱיֵה עִמָּהֶן לְטוֹבָה, <הָיָה>

וְאִם כֵּן, לָמָּה נֶאֱמַר: (שְׁמוֹת כג, ב)

"אַחֲרֵי רַבִּים לְהַטֹּת" ?

לֹא כְהַטּוֹתָךְ לְטוֹבָה הַטּוֹתָךְ לְרָעָה:

הַטּוֹתָךְ לְטוֹבָה, עַל פִּי אֶחָד,

וּלְרָעָה, עַל פִּי שְׁנַיִם.

וְאֵין בֵּית דִּין שָׁקוּל, <וְאִם אֵין>

מוֹסִיפִין עֲלֵיהֶן עוֹד אֶחָד,

הֲרֵי עֶשְׂרִים וּשְׁלֹשָׁה.

כַּמָּה יְהֵא בָעִיר וּתְהֵי רְאוּיָה לְסֶנְהֶדְרִין?

מֵאָה וְעֶשְׂרִין.

רְבִּי נְחֶמְיָה אוֹמֵר:

מָאתַיִם וּשְׁלשִׁין,

כְּדֵי שָׂרֵי עֲשָׂרוֹת.

## @22פרק ב

### @11מסכת סנהדרין פרק ב משנה א

א

כֹּהֵן גָּדוֹל דָּן וְדָנִים אוֹתוֹ,

מֵעִיד וּמְעִידִים אוֹתוֹ,

וְחוֹלֵץ וְחוֹלְצִים לְאִשְׁתּוֹ,

וּמְיַבְּמִים אֶת אִשְׁתּוֹ,

אֲבָל הוּא אֵינוּ מְיַבֵּם,

מִפְּנֵי שֶׁהוּא אָסוּר בְּאַלְמָנָה.

מֵת לוֹ מֵת,

אֵינוּ יוֹצֵא אַחַר הַמִּטָּה,

אֶלָּא הֵן נִכְסִים וְהוּא נִגְלֶה,

הֵן נִכְסִין וְהוּא נִגְלֶה,

וְיוֹצֵא עִמָּהֶן עַד פֶּתַח הָעִיר.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

אֵינוּ יוֹצֵא מִן הַמִּקְדָּשׁ, שֶׁנֶּאֱמַר: (וַיִּקְרָא כא,יב)

"וּמִן הַמִּקְדָּשׁ לֹא יֵצֵא".

ב

כְּשֶׁהוּא מְנַחֵם אֶת אֲחֵרִים,

דֶּרֶךְ כָּל הָעָם עוֹבְרִים זֶה אַחַר זֶה,

וְהַמְמֻנֶּה מְמַצְּעוֹ בֵּינוֹ לְבֵין הָעָם.

כְּשֶׁהוּא מִתְנַחֵם מֵאֲחֵרִים,

כָּל הָעָם אוֹמְרִין לוֹ:

"אָנוּ כַפָּרָתָךְ",

וְהוּא אוֹמֵר:

"תִּתְבָּרְכוּ מִן הַשָּׁמַיִם!"

וּכְשֶׁמַּבְרִין אוֹתוֹ,

כָל הָעָם מְסֻבִּין עַל הָאָרֶץ,

וְהוּא מֵסֵב עַל הַסַּפְסֵל.

### @11מסכת סנהדרין פרק ב משנה ב

ג

הַמֶּלֶךְ לֹא דָן וְלֹא דָנִין אוֹתוֹ,

לֹא מֵעִיד וְלֹא מְעִידִים אוֹתוֹ,

לֹא חוֹלֵץ וְלֹא חוֹלְצִין לְאִשְׁתּוֹ,

וְלֹא מְיַבֵּם וְלֹא מְיַבְּמִים אֶת אִשְׁתּוֹ.

רְבִּי יְהוּדָה אוֹמֵר:

אִם רָצָה לַחֲלוֹץ וּלְיַבֵּם, זָכוּר לַטּוֹב.

אָמְרוּ לוֹ:

אִם רָצָה, אֵין שׁוֹמְעִין לוֹ.

וְאֵין נוֹשְׂאִין אַלְמַנְתּוֹ.

רְבִּי יְהוּדָה אוֹמֵר:

נוֹשֵׂא הוּא הַמֶּלֶךְ אַלְמַנְתּוֹ שֶׁלַּמֶּלֶךְ,

שֶׁכֵּן מָצִינוּ בְדָוִד שֶׁנָּשָׂא אַלְמַנְתּוֹ שֶׁלְּשָׁאוּל,

שֶׁנֶּאֱמַר: (שמואל ב יב,ח)

"וָאֶתְּנָה לָךְ אֶת בֵּית אֲדוֹנֶיךָ,

וְאֶת נְשֵׁי אֲדוֹנֶיךָ בְחֵיקֶךָ".

### @11מסכת סנהדרין פרק ב משנה ג

ד

מֵת לוֹ מֵת,

אֵינוּ יוֹצֵא מִפֶּתַח פָּלָטוֹרִין שֶׁלּוֹ. <פָּלָטוֹרִין: praetorium>

רְבִּי יְהוּדָה אוֹמֵר:

אִם רָצָה לָצֵאת אַחַר הַמִּטָּה, יֵצֵא,

שֶׁכֵּן מָצִינוּ בְדָוִד,

שֶׁיָּצָא אַחֲרֵי מִטָּתוֹ שֶׁלְּאַבְנֵר,

שֶׁנֶּאֱמַר: (שמואל ב ג,לא)

" וְהַמֶּלֶךְ דָּוִד הֹלֵךְ אַחֲרֵי הַמִּטָּה".

אָמְרוּ לוֹ:

לֹא הָיָה הַדָּבָר אֶלָּא לְפַיֵּס.

וּכְשֶׁמַּבְרִים אוֹתוֹ,

כָּל הָעָם מְסֻבִּין עַל הָאָרֶץ,

וְהוּא מֵסֵב עַל הַדַּרְגֵּשׁ.

### @11מסכת סנהדרין פרק ב משנה ד

ה

וּמוֹצִיא לְמִלְחֶמֶת הָרְשׁוּת,

עַל פִּי בֵית דִּין שֶׁלְּשִׁבְעִים וְאֶחָד.

וּפוֹרֵץ לַעֲשׁוֹת לוֹ דֶרֶךְ,

וְאֵין מְמַחִין בְּיָדוֹ;

דֶּרֶךְ הַמֶּלֶךְ אֵין לָהּ שֵׁעוּר.

וְכָל הָעָם בּוֹזְזִין וְנוֹתְנִין לְפָנָיו,

וְהוּא נוֹטֵל חֵלֶק בָּרֹאשׁ.

ו

"לֹא יַרְבֶּה לּוֹ נָשִׁים",

אֶלָּא שְׁמוֹנֶה עֶשְׂרֵה.

רְבִּי יְהוּדָה אוֹמֵר:

מַרְבֶּה הוּא לוֹ,

וּבִלְבַד שֶׁלֹּא יְהוּ מְסִירוֹת אֶת לִבּוֹ.

רְבִּי שִׁמְעוֹן אוֹמֵר:

אֲפִלּוּ אַחַת וְהִיא מְסִירָה אֶת לִבּוֹ,

הֲרֵי זֶה לֹא יִשָּׂאֶנָּה.

אִם כֵּן, לָמָּה נֶאֱמַר: (דְּבָרִים יז,יז)

"וְלֹא יַרְבֶּה לּוֹ נָשִׁים"?

אֲפִלּוּ כַּאֲבִיגַיִל.

ז

"לֹא יַרְבֶּה לּוֹ סוּסִים" (דְּבָרִים יז,טז)

אֶלָּא כְדֵי מֶרְכַּבְתּוֹ.

(דְּבָרִים יז,יז) "וְכֶסֶף וְזָהָב לֹא יַרְבֶּה לּוֹ",

אֶלָּא כְדֵי שֶׁיִּתֵּן אֶפְסֶנְיָא.

וְכוֹתֵב לוֹ סֵפֶר תּוֹרָה לִשְׁמוֹ.

יוֹצֵא לַמִּלְחָמָה, וְהִיא עִמּוֹ;

נִכְנָס, וְהִיא עִמּוֹ;

וְיוֹשֵׁב בַּדִּין וְהִיא אֶצְלוֹ;

מֵסֵב וְהִיא כְנֶגְדּוֹ, שֶׁנֶּאֱמַר: (דְּבָרִים יז,יט)

"וְהָיְתָה עִמּוֹ, וְקָרָא בוֹ כָל יְמֵי חַיָּיו".

### @11מסכת סנהדרין פרק ב משנה ה

ח

אֵין רוֹכְבִין עַל סוּסוֹ,

וְאֵין יוֹשְׁבִין עַל כִּסְאוֹ,

וְאֵין מִשְׁתַּמְּשִׁין בְּשַׁרְבִיטוֹ,

וְאֵין רוֹאִין אוֹתוֹ עָרֹם

אֶלָּא כְשֶׁהוּא מִסְתַּפֵּר,

וְלֹא בְּבֵית הַמַּרְחֵץ, שֶׁנֶּאֱמַר: (דְּבָרִים יז,טו)

"שׁוֹם תָּשִׂים עָלֶיךָ מֶלֶךְ",

שֶׁתְּהֵא אֵימָתוֹ עָלֶיךָ.

## @22פרק ג

### @11מסכת סנהדרין פרק ג משנה א

א

דִּינֵי מָמוֹנוֹת בִּשְׁלֹשָׁה;

זֶה בוֹרֵר לוֹ אֶחָד וְזֶה בוֹרֵר לוֹ אֶחָד,

וּשְׁנֵיהֶם בּוֹרְרִים לָהֶם עוֹד אֶחָד.

דִּבְרֵי רְבִּי מֵאִיר.

וַחֲכָמִים אוֹמְרִים:

שְׁנֵי דַיָּנִין בּוֹרְרִין לָהֶן עוֹד אֶחָד.

ב

זֶה פוֹסֵל דַּיָּנוֹ שֶׁלָּזֶה וְזֶה פוֹסֵל דַּיָּנוֹ שֶׁלָּזֶה. <דִּיינוֹ>

דִּבְרֵי רְבִּי מֵאִיר.

וַחֲכָמִים אוֹמְרִים:

אֵמָתַי?

בִּזְמַן שֶׁהוּא מֵבִיא עֲלֵיהֶן רְאָיָה שֶׁהֵן קְרוֹבִין אוֹ פְסוּלִין,

אֲבָל אִם הָיוּ כְשֵׁרִין אוֹ מֻמְחִין מִפִּי בֵית דִּין,

אֵינוּ יָכוֹל לְפָסְלָן.

ג

זֶה פוֹסֵל עֵדָיו שֶׁלָּזֶה וְזֶה פוֹסֵל עֵדָיו שֶׁלָּזֶה.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵמָתַי?

בִּזְמַן שֶׁהוּא מֵבִיא עֲלֵיהֶם רְאָיָה שֶׁהֵן קְרוֹבִין אוֹ פְסוּלִין,

אֲבָל אִם הָיוּ כְשֵׁרִים,

אֵינוּ יָכוֹל לְפָסְלָן.

### @11מסכת סנהדרין פרק ג משנה ב

ד

אָמַר לוֹ:

"נֶאֱמָן עָלַי אַבָּא",

"נֶאֱמָן עָלַי אָבִיךָ",

"נֶאֱמָנִין עָלַי שְׁלֹשָׁה רוֹעֵי בָקָר",

רְבִּי מֵאִיר אוֹמֵר:

יָכוֹל הוּא לַחְזוֹר בּוֹ.

וַחֲכָמִים אוֹמְרִים:

אֵינוּ יָכוֹל לַחְזוֹר בּוֹ.

ה

הָיָה חַיָּב לַחֲבֵרוֹ שְׁבוּעָה,

אָמַר לוֹ:

"דּוּר לִי בְחַיֵּי רֹאשָׁךְ",

רְבִּי מֵאִיר אוֹמֵר:

יָכוֹל הוּא לַחְזוֹר בּוֹ.

וַחֲכָמִים אוֹמְרִים:

אֵינוּ יָכוֹל לַחְזוֹר בּוֹ.

### @11מסכת סנהדרין פרק ג משנה ג

ו

וְאֵלּוּ הֵן הַפְּסוּלִין:

הַמְשַׂחֵק בַּקֻּבְיָא,

הַמַּלְוֶה בָרִבִּית,

וּמַפְרִיחֵי יוֹנִים,

וְסוֹחֲרֵי שְׁבִיעִית.

אָמַר רְבִּי שִׁמְעוֹן:

מִתְּחִלָּה לֹא הָיוּ קוֹרִין אוֹתָן אֶלָּא אֲסֻפֵּי שְׁבִיעִית;

מִשֶּׁרַבּוּ הָאַנָּסִים, חָזְרוּ לִקְרוֹתָן סוֹחֲרֵי שְׁבִיעִית.

אָמַר רְבִּי יְהוּדָה:

אֶמָּתַי?

בִּזְמַן שֶׁאֵין לוֹ אֻמָּנוּת אֶלָּא הִיא,

אֲבָל אִם יֵשׁ לוֹ אֻמָּנוּת שֶׁלֹּא הִיא, כְּשֵׁרִין.

### @11מסכת סנהדרין פרק ג משנה ד

ז

וְאֵלּוּ הֵן הַקְּרוֹבִין:

[אָבִיו, וְ]אֶחָיו, וַאֲחֵי אָבִיו, וַאֲחֵי אִמּוֹ,

וּבַעַל אֲחוֹתוֹ, וּבַעַל אֲחוֹת אָבִיו,

וּבַעַל אֲחוֹת אִמּוֹ, וּבַעַל אִמּוֹ,

וְחָמִיו, וַאֲגִיסוֹ,

הֵן וּבְנֵיהֶן וַחֲתְָנֵיהֶן,

וְחוֹרְגוֹ לְבַדּוֹ.

אָמַר רְבִּי יוֹסֵה:

זוֹ מִשְׁנַת רְבִּי עֲקִיבָה ;

אֲבָל מִשְׁנָה רִאשׁוֹנָה:

דּוֹדוֹ וּבֶן דּוֹדוֹ,

וְכָל הָרָאוּי לוֹ לִירֻשָּׁה.

וְכָל הַקָּרוֹב לוֹ בְאוֹתָהּ שָׁעָה.

הָיָה קָרוֹב וְנִתְרַחַק, כָּשֵׁר.

רְבִּי יְהוּדָה אוֹמֵר:

אֲפִלּוּ מֵתָה בִתּוֹ וְיֵשׁ לוֹ בָנִים מִמֶּנָּה,

הֲרֵי זֶה קָרוֹב.

### @11מסכת סנהדרין פרק ג משנה ה

ח

הָאוֹהֵב וְהַשּׂוֹנֵא.

אֵי זֶה הוּא האוֹהֵב?

שׁוֹשְׁבִינוֹ.

וְהַשּׂוֹנֵא?

כָּל שֶׁלֹּא דִבֶּר עִמּוֹ שְׁלֹשֶׁת יָמִים בְּאֵיבָה.

אָמְרוּ לוֹ:

לֹא נֶחְשְׁדוּ יִשְׂרָאֵל עַל כָּךְ.

### @11מסכת סנהדרין פרק ג משנה ו

ט

כֵּיצַד בּוֹדְקִים אֶת הָעֵדִים?

הָיוּ מַכְנִיסִין אוֹתָן וּמְאַיְּמִין עֲלֵיהֶן, <אוֹתוֹ>

וּמוֹצִיאִין אוֹתָן לַחוּץ,

וּמְשַׁיְּרִים אֶת הַגָּדוֹל שֶׁבָּהֶן,

וְאוֹמְרִים לוֹ:

"אֱמֹר, הֵיאָךְ אַתָּה יוֹדֵעַ שֶׁזֶּה חַיָּב לַזֶּה?"

אִם אָמַר:

"הוּא אָמַר לִי שֶׁאֲנִי חַיָּב לוֹ",

"אִישׁ פְּלוֹנִי אָמַר לִי שֶׁהוּא חַיָּב לוֹ",

לֹא אָמַר כְּלוּם, עַד שֶׁיֹּאמַר:

"בְּפָנֵינוּ הוֹדָה לוֹ,

שֶׁהוּא חַיָּב לוֹ מָאתַיִם זוּז."

י

הָיוּ מַכְנִיסִין אֶת הַשֵּׁנִי וּבוֹדְקִין אוֹתוֹ.

אִם נִמְצְאוּ דִבְרֵיהֶם מְכֻוָּנִים,

נוֹשְׂאִין וְנוֹתְנִין בַּדָּבָר.

שְׁנַיִם אוֹמְרִים "זַכַּי",

וְאֶחָד אוֹמֵר "חַיָּב",

זַכַּי.

שְׁנַיִם אוֹמְרִים "חַיָּב",

וְאֶחָד אוֹמֵר "זַכַּי",

[חַיָּב.

אֶחָד אוֹמֵר "זַכַּי",

וְאֶחָד אוֹמֵר "חַיָּב",]

וַאֲפִלּוּ שְׁנַיִם מְזַכִּין אוֹ שְׁנַיִם מְחַיְּבִין,

וְאֶחָד אוֹמֵר:

"אֵינִי יוֹדֵעַ",

יוֹסִיפוּ הַדַּיָּנִים.

### @11מסכת סנהדרין פרק ג משנה ז

יא

גָּמְרוּ אֶת הַדָּבָר,

הָיוּ מַכְנִיסִין אוֹתָן.

הַגָּדוֹל שֶׁבַּדַּיָּנִים אוֹמֵר:

"אִישׁ פְּלוֹנִי, אַתָּה זַכַּי",

"אִישׁ פְּלוֹנִי, אַתָּה חַיָּב".

מְנַיִן, כְּשֶׁיֵּצֵא, לֹא יֹאמַר:

"אֲנִי הוּא מְזַכֶּה וַחֲבֵרַי מְחַיְּבִין,

וּמָה אֶעֱשֶׂה וְרָבוּ עָלַי?"

עַל זֶה נֶאֱמַר: (מִשְׁלֵי יא,יג)

"הוֹלֵךְ רָכִיל מְגַלֶּה סּוֹד".

### @11מסכת סנהדרין פרק ג משנה ח

יב

כָּל זְמַן שֶׁהוּא מֵבִיא רְאָיָה,

הוּא סוֹתֵר אֶת הַדִּין.

אָמְרוּ לוֹ:

"כָּל רְאָיוֹת שֶׁיֵּשׁ לָךְ, <רְאִיּוֹת>

הָבֵא מִכָּן עַד שְׁלֹשִׁים יוֹם",

הֵבִיא בְתוֹךְ שְׁלֹשִׁים יוֹם,

סוֹתֵר,

לְאַחַר שְׁלֹשִׁים יוֹם,

אֵינוּ סוֹתֵר.

אָמַר רַבָּן שִׁמְעוֹן בֶּן גַּמְלִיאֵל:

מַה יַּעֲשֶׂה [זֶה שֶׁ]לֹּא מָצָא בְתוֹךְ שְׁלֹשִׁים,

וּמָצָא לְאַחַר שְׁלֹשִׁים?

אָמְרוּ לוֹ:

"הָבֵא עֵדִים",

אָמַר:

"אֵין לִי עֵדִים".

"הָבֵא רְאָיָה",

אָמַר:

"אֵין לִי רְאָיָה",

לְאַחַר זְמַן מָצָא עֵדִים וּמָצָא רְאָיָה,

הֲרֵי זוֹ אֵינָה כְלוּם.

יג

אָמַר רַבָּן שִׁמְעוֹן בֶּן גַּמְלִיאֵל:

מַה יַּעֲשֶׂה [זֶה שֶׁ]לֹּא הָיָה יוֹדֵעַ שֶׁיֶּשׁ לוֹ עֵדִים,

וּמָצָא עֵדִים?

וְלֹא הָיָה יוֹדֵעַ שֶׁיֶּשׁ לוֹ רְאָיָה, וּמָצָא רְאָיָה?

אָמְרוּ לוֹ:

"הָבֵא עֵדִים",

אָמַר:

"אֵין לִי עֵדִים";

"הָבֵא רְאָיָה",

אָמַר:

"אֵין לִי רְאָיָה";

רָאָה שֶׁהוּא מִתְחַיֵּב, וְאָמַר:

"קִרְבוּ אִישׁ פְּלוֹנִי וּפְלוֹנִי וְהַעִידוּנִי!"

אוֹ שֶׁהוֹצִיא רְאָיָה מִתּוֹךְ אֲפֻנְדָּתוֹ,

הֲרֵי זוֹ אֵינָה כְלוּם.

## @22פרק ד

### @11מסכת סנהדרין פרק ד משנה א

א

אֶחָד דִּינֵי מָמוֹנוֹת וְאֶחָד דִּינֵי נְפָשׁוֹת,

בִּדְרִישָׁה וּבַחֲקִירָה, שֶׁנֶּאֱמַר: (וַיִּקְרָא כד,כב)

"מִשְׁפַּט אֶחָד יִהְיֶה לָכֶם".

מַה בֵּין דִּינֵי מָמוֹנוֹת לְדִינֵי נְפָשׁוֹת?

דִּינֵי מָמוֹנוֹת בִּשְׁלֹשָׁה,

וְדִינֵי נְפָשׁוֹת בְּעֶשְׂרִים וּשְׁלֹשָׁה.

דִּינֵי מָמוֹנוֹת,

פּוֹתְחִין בֵּין לִזְכוּת בֵּין לְחוֹבָה,

וְדִינֵי נְפָשׁוֹת,

פּוֹתְחִין לִזְכוּת, וְאֵין פּוֹתְחִין לְחוֹבָה.

ב

דִּינֵי מָמוֹנוֹת מַטִּים עַל פִּי אֶחָד, <המגיה הוסיף מעל השורה "עֵד" לפני 'אחד', וכך גם להלן>

בֵּין לִזְכוּת בֵּין לְחוֹבָה;

וְדִינֵי נְפָשׁוֹת מַטִּין עַל פִּי אֶחָד לִזְכוּת,

וְעַל פִּי שְׁנַיִם לְחוֹבָה.

ג

דִּינֵי מָמוֹנוֹת,

מַחְזִירִין בֵּין לִזְכוּת וּבֵין לְחוֹבָה.

וְדִינֵי נְפָשׁוֹת,

מַחְזִירִין לִזְכוּת, וְאֵין מַחְזִירִין לְחוֹבָה.

ד

דִּינֵי מָמוֹנוֹת,

הַכֹּל מְלַמְּדִין זְכוּת וְחוֹבָה.

וְדִינֵי נְפָשׁוֹת,

הַכֹּל מְלַמְּדִין זְכוּת,

וְאֵין הַכֹּל מְלַמְּדִין חוֹבָה.

ה

דִּינֵי מָמוֹנוֹת,

הַמְלַמֵּד חוֹבָה מְלַמֵּד זְכוּת,

וְהַמְלַמֵּד זְכוּת מְלַמֵּד חוֹבָה.

וְדִינֵי נְפָשׁוֹת,

הַמְלַמֵּד חוֹבָה מְלַמֵּד זְכוּת,

אֲבָל הַמְלַמֵּד זְכוּת

אֵינוּ יָכוֹל לַחְזֹר וּלְלַמֵּד חוֹבָה.

ו

דִּינֵי מָמוֹנוֹת,

דָּנִים בַּיּוֹם וְגוֹמְרִין בַּלַּיְלָה.

וְדִינֵי נְפָשׁוֹת,

דָּנִים בַּיּוֹם וְגוֹמְרִין בַּיּוֹם.

ז

דִּינֵי מָמוֹנוֹת,

גּוֹמְרִין בּוֹ בַיּוֹם, בֵּין לִזְכוּת בֵּין לְחוֹבָה.

וְדִינֵי נְפָשׁוֹת,

גּוֹמְרִין בּוֹ בַיּוֹם לִזְכוּת,

וּבְיוֹם שֶׁלְּאַחֲרָיו לְחוֹבָה. <שֶׁלָּאַחֲרָיו>

לְפִיכָךְ, אֵין דָּנִים

לֹא בְעֶרֶב שַׁבָּת וְלֹא בְעֶרֶב יוֹם טוֹב.

### @11מסכת סנהדרין פרק ד משנה ב

ח

דִּינֵי מָמוֹנוֹת הַטְּהָרוֹת וְהַטְּמָאוֹת,

מַתְחִילִין מִן הַגָּדוֹל.

וְדִינֵי נְפָשׁוֹת,

מַתְחִילִים מִן הַצַּד.

הַכֹּל כְּשֵׁרִין לָדוּן דִּינֵי מָמוֹנוֹת,

וְאֵין הַכֹּל כְּשֵׁרִין לָדוּן דִּינֵי נְפָשׁוֹת,

אֶלָּא כֹהֲנִים וּלְוִיִּם,

וְיִשְׂרְאֵלִים הַמַּשִּׂיאִין לִכְהֻנָּה.

### @11מסכת סנהדרין פרק ד משנה ג

ט

סַנְהֶדְרִין הָיְתָה כַחֲצִי גֹרֶן עֲגֻלָּה,

כְּדֵי שֶׁיְּהוּ רוֹאִין זֶה אֶת זֶה.

וּשְׁנֵי סוֹפְרֵי דַיָּנִין עוֹמְדִין לִפְנֵיהֶן,

אֶחָד מִיָּמִין וְאֶחָד מִן שְׂמֹאל,

וְכוֹתְבִין דִּבְרֵי מְחַיְּבִין וְדִבְרֵי מְזַכִּין.

רְבִּי יְהוּדָה אוֹמֵר:

שְׁלֹשָׁה הָיוּ,

אֶחָד כּוֹתֵב דִּבְרֵי מְחַיְּבִין,

וְאֶחָד כּוֹתֵב דִּבְרֵי מְזַכִּין,

וְהַשְּׁלִישִׁי כוֹתֵב דִּבְרֵי מְחַיְּבִין וְדִבְרֵי מְזַכִּין.

### @11מסכת סנהדרין פרק ד משנה ד

י

וְשָׁלוֹשׁ שׁוּרוֹת שֶׁלְּתַלְמִידֵי חֲכָמִים יוֹשְׁבִין לִפְנֵיהֶן,

כָּל אֶחָד וְאֶחָד מַכִּיר אֶת מְקוֹמוֹ.

צָרְכוּ לִסְמֹךְ, סוֹמְכִין מִן הָרִאשׁוֹנָה.

אֶחָד מִן הַשְּׁנִיָּה בָּא לוֹ לָרִאשׁוֹנָה,

וְאֶחָד מִן הַשְּׁלִישִׁית בָּא לוֹ לַשְּׁנִיָּה,

וּבוֹרְרִין לָהֶן עוֹד אֶחָד מִן הַקָּהָל,

וּמוֹשִׁיבִין לוֹ בַשְּׁלִישִׁית.

וְלֹא הָיָה יוֹשֵׁב בִּמְקוֹמוֹ שֶׁלָּרִאשׁוֹן,

אֶלָּא יוֹשֵׁב בִּמְקוֹם שֶׁהוּא רָאוּי לוֹ.

### @11מסכת סנהדרין פרק ד משנה ה

יא

כֵּיצַד מְאַיְּמִים עַל עֵדֵי נְפָשׁוֹת?

הָיוּ מַכְנִיסִין אוֹתָן וּמְאַיְּמִין עֲלֵיהֶן:

"שֶׁמֵּא תֹאמְרוּ מֵעֹמֶד, וּמִשְּׁמוּעָה,

עֵד מִפִּי עֵד, "אָדָם נֶאֱמָן שָׁמַעְנוּ",

אוֹ שֶׁמֵּא אֵין אַתֶּם יוֹדְעִין, <שֶׁאֵין>

שֶׁסּוֹפֵנוּ לִבְדֹּק אֶתְכֶם בִּדְרִישָׁה וּבַחֲקִירָה.

הֱיוּ יוֹדְעִין שֶׁלֹּא כְדִינֵי מָמוֹנוֹת דִּינֵי נְפָשׁוֹת: <כְדִינֵי נְפָשׁוֹת דִּינֵי מָמוֹנוֹת>

דִּינֵי מָמוֹנוֹת,

אָדָן נוֹתֵן מָמוֹן וּמִתְכַּפֵּר לוֹ.

וְדִינֵי נְפָשׁוֹת,

דָּמוֹ וְדַם זַרְעָיוֹתָיו תְּלוּיִם בּוֹ עַד סוֹף הָעוֹלָם.

שֶׁכָּךְ מָצִינוּ בְקַיִן, שֶׁנֶּאֱמַר: (בְּרֵאשִׁית ד,י)

"קוֹל דְּמֵי אָחִיךָ צֹעֲקִים אֵלַי מִן הָאֲדָמָה".

אֵינוּ אוֹמֵר 'דַּם אָחִיךָ', אֶלָּא "דְּמֵי אָחִיךָ",

דָּמוֹ וְדַם זַרְעָיוֹתָיו.

דָּבָר אַחֵר:

"דְּמֵי אָחִיךָ",

שֶׁהָיָה דָמוֹ מֻשְׁלָךְ עַל הָעֵצִים וְעַל הָאֲבָנִים.

יב

לְפִיכָךְ נִבְרָא אָדָם יָחִיד בָּעוֹלָם,

לְלַמֵּד שֶׁכָּל הַמְאַבֵּד נֶפֶשׁ אַחַת,

מַעֲלִין עָלָיו כְּאִלּוּ אִבֵּד עוֹלָם מָלֵא. <כִּילּוּ>

וְכָל הַמְקַיֵּם נֶפֶשׁ אַחַת,

מַעֲלִין עָלָיו כְּאִלּוּ קִיֵּם עוֹלָם מָלֵא. <כִּילּוּ>

מִפְּנֵי שְׁלוֹם הַבְּרִיּוֹת,

שֶׁלֹּא יֹאמַר אָדָם לַחֲבֵרוֹ:

"אַבָּא גָדוֹל מֵאָבִיךָ".

שֶׁלֹּא יְהוּ הַמִּינִים אוֹמְרִים: <'המינים' מחוק>

"רְשׁוּיוֹת הַרְבֵּה בַּשָּׁמַיִם."

יג

לְהַגִּיד גְּדֻלָּתוֹ שֶׁלְּמֶלֶךְ מַלְכֵי הַמְּלָכִים הַקֹּדֶשׁ בָּרוּךְ הוּא, <הַקָּ'בָּ'הֻ'>

שֶׁאָדָם טוֹבֵעַ מֵאָה מַטְבֵּעוֹת בְּחוֹתָם אֶחָד,

וְכֻלָּן דּוֹמִין זֶה לָזֶה,

וּמֶלֶךְ מַלְכֵי הַמְּלָכִים הַקֹּדֶשׁ בָּרוּךְ הוּא <הַקָּ'בָּ'הֻ'>

טָבַע אֶת כָּל הָאָדָם בְּחוֹתָמוֹ שֶׁלָּאָדָן הָרִאשׁוֹן,

וְאֵין אֶחָד מֵהֶן דּוֹמֶה לַחֲבֵרוֹ.

לְפִיכָךְ כָּל אֶחָד וְאֶחָד חַיָּב לוֹמַר:

"בִּשְׁבִילִי נִבְרָא הָעוֹלָם."

יד

שֶׁמָּא תֹאמְרוּ:

"מַה לָּנוּ וְלַצָּרָה הַזֹּאת?"

וַהֲלֹא כְבָר נֶאֱמַר: (וַיִּקְרָא ה,א)

"וְהוּא עֵד אוֹ רָאָה אוֹ יָדָע,

אִם לוֹא יַגִּיד, וְנָשָׂא עֲו‍ֹנוֹ."

אוֹ שֶׁמָּא תֹאמְרוּ:

"מַה לָּנוּ לְחַיֵּב בְּדָמוֹ שֶׁלָּזֶה?"

וַהֲלֹא נֶאֱמַר: (מִשְׁלֵי יא,י)

"וּבַאֲבֹד רְשָׁעִים רִנָּה".

## @22פרק ה

### @11מסכת סנהדרין פרק ה משנה א

א

הָיוּ בוֹדְקִין אוֹתָן בְּשֶׁבַע חֲקִירוֹת:

"בְּאֵי זֶה שָׁבוּעַ?

בְּאֵי זוֹ שָׁנָה?

בְּאֵי זֶה חֹדֶשׁ?

בְּכַמָּה בַחֹדֶשׁ?

בְּאֵי זֶה יוֹם?

בְּאֵי זוֹ שָׁעָה?

וּבְאֵי זֶה מָקוֹם?"

רְבִּי יוֹסֵה אוֹמֵר:

אַף בְּאֵי זֶה יוֹם וּבְאֵי זוֹ שָׁעָה וּבְאֵי זֶה מָקוֹם.

"מַכִּירִין אַתֶּם אוֹתוֹ?

הִתְרֵיתֶם בּוֹ?"

הָעוֹבֵד עֲבוֹדָה זָרָה,

"אֶת מָה עָבַד?

וּבַמָּה עָבַד?"

### @11מסכת סנהדרין פרק ה משנה ב

ב

כָּל הַמַּרְבֶּה בְדִיקוֹת, הֲרֵי זֶה מִשְׁתַּבֵּחַ. <מַשְׁתַּבֵּיַח>

מַעֲשֶׂה שֶׁבָּדַק בֶּן זַכַּי בְּעָקְצֵי תְאֵנִים.

וּמַה בֵּין חֲקִירוֹת לִבְדִיקוֹת?

אֶלָּא שֶׁבַּחֲקִירוֹת,

אָמַר אֶחָד "אֵינִי יוֹדֵעַ",

וּשְׁנַיִם אָמְרוּ "אֵין יוֹדְעִין",

עֵדוּתָן בְּטֵלָה.

וּבַבְּדִיקוֹת,

אוֹמֵר אֶחָד "אֵינִי יוֹדֵעַ",

וּשְׁנַיִם אוֹמְרִים "אֵין יוֹדְעִין",

עֵדוּתָן קַיֶּמֶת.

אֶחָד חֲקִירוֹת וְאֶחָד בְּדִיקוֹת,

בִּזְמַן שֶׁהֵן מַכְחִישִׁים זֶה אֶת זֶה,

עֵדוּתָן בְּטֵלָה.

### @11מסכת סנהדרין פרק ה משנה ג

ג

אֶחָד אוֹמֵר "בִּשְׁנַיִם בַּחֹדֶשׁ",

וְאֶחָד אוֹמֵר "בִּשְׁלֹשָׁה",

עֵדוּתָן קַיֶּמֶת,

שֶׁזֶּה יָדַע עִבּוּרוֹ שֶׁלַּחֹדֶשׁ,

וְזֶה לֹא יָדַע.

אֶחָד אוֹמֵר "בִּשְׁלֹשָׁה",

וְאֶחָד אוֹמֵר "בַּחֲמִשָּׁה",

עֵדוּתָן בְּטֵלָה.

אֶחָד אוֹמֵר "בִּשְׁתֵּי שָׁעוֹת",

וְאֶחָד אוֹמֵר "בְּשָׁלוֹשׁ",

עֵדוּתָן קַיֶּמֶת.

אֶחָד אוֹמֵר "בְּשָׁלוֹשׁ",

וְאֶחָד אוֹמֵר "בְּחָמֵשׁ",

עֵדוּתָן בְּטֵלָה.

רְבִּי יְהוּדָה אוֹמֵר:

קַיֶּמֶת.

אֶחָד אוֹמֵר "בְּחָמֵשׁ",

וְאֶחָד אוֹמֵר "בְּשֶׁבַע",

עֵדוּתָן בְּטֵלָה,

שֶׁבְּחָמֵשׁ הַחַמָּה בַמִּזְרָח,

וּבְשֶׁבַע הַחַמָּה בַמַּעֲרָב.

### @11מסכת סנהדרין פרק ה משנה ד

ד

הָיוּ מַכְנִיסִין אֶת הַשֵּׁנִי וּבוֹדְקִין אוֹתוֹ.

נִמְצְאוּ דִבְרֵיהֶן מְכֻוָּנִין,

פּוֹתְחִין בִּזְכוּת.

אָמַר אֶחָד מִן הָעֵדִים:

"יֶשׁ לִי לְלַמֵּד עָלָיו חוֹבָה",

מְשַׁתְּקִין אוֹתוֹ.

אָמַר אֶחָד מִן הַתַּלְמִידִים:

"יֶשׁ לִי לְלַמֵּד עָלָיו זְכוּת",

מַעֲלִין וּמוֹשִׁיבִין אוֹתוֹ עִמָּהֶן,

וְלֹא הָיָה יוֹרֵד מִשָּׁם כָּל הַיּוֹם.

אִם יֵשׁ מַמָּשׁ בִּדְבָרָיו,

שׁוֹמְעִין לוֹ.

אֲפִלּוּ אָמַר:

"יֶשׁ לִי לְלַמֵּד עַל עַצְמִי זְכוּת", <עַצְמוֹ>

שׁוֹמְעִין לוֹ, וּבִלְבַד שֶׁיְּהֵא מַמָּשׁ בִּדְבָרָיו.

### @11מסכת סנהדרין פרק ה משנה ה

ה

אִם מָצְאוּ לוֹ זְכוּת,

פְּטָרוּהוּ,

וְאִם לָאו,

מַעֲבִירִין דִּינוֹ לְמָחָר.

וּמִזְדַּוְּגִין זוֹגוֹת זוֹגוֹת,

וּמְמַעֲטִין בְּמַאֲכָל,

וְלֹא הָיוּ שׁוֹתִין יַיִן כָּל הַיּוֹם,

וְנוֹשְׂאִין וְנוֹתְנִין בַּדָּבָר כָּל הַלַּיְלָה,

וּלְמָחֳרָת מַשְׁכִּימִין וּבָאִין לְבֵית דִּין.

וְהַמְזַכֶּה אוֹמֵר:

"אֲנִי הוּא מְזַכֶּה, וּמְזַכֶּה אֲנִי בִמְקוֹמִי".

וְהַמְחַיֵּב אוֹמֵר:

"אֲנִי הוּא מְחַיֵּב, וּמְחַיֵּב אֲנִי בִמְקוֹמִי".

הַמְלַמֵּד חוֹבָה מְלַמֵּד זְכוּת,

אֲבָל הַמְלַמֵּד זְכוּת,

אֵינוּ יָכוֹל לַחְזֹר וּלְלַמֵּד חוֹבָה.

וְאִם טָעוּ בַדָּבָר, <תָּעוּ>

סוֹפְרֵי דַיָּנִין מַזְכִּירִין אוֹתָן.

ו

אִם מָצְאוּ לוֹ זְכוּת,

פְּטָרוּהוּ,

וְאִם לָאו,

עוֹמְדִים עַל הַמִּנְיָן.

שְׁנֵים עָשָׂר מְזַכִּין, וְאֶחָד עָשָׂר מְחַיְּבִין,

זַכַּי.

שְׁנֵים עָשָׂר מְחַיְּבִין, וְאֶחָד עָשָׂר מְזַכִּין;

[אֲפִלּוּ אֶחָד עָשָׂר מְזַכִּין וְאֶחָד עָשָׂר מְחַיְּבִין,

וְאֶחָד אוֹמֵר "אֵינִי יוֹדֵעַ",]

אֲפִלּוּ עֶשְׂרִים וּשְׁנַיִם מְזַכִּין אוֹ מְחַיְּבִין,

וְאֶחָד אוֹמֵר "אֵינִי יוֹדֵעַ",

יוֹסִיפוּ הַדַּיָּנִין.

ז

עַד כַּמָּה מוֹסִיפִין?

שְׁנַיִם שְׁנַיִם, עַד שִׁבְעִים וְאֶחָד.

שְׁלֹשִׁים וְשִׁשָּׁה מְזַכִּין, וּשְׁלשִׁים וַחֲמִשָּׁה מְחַיְּבִין,

זַכַּי. <זָכוּ>

שְׁלֹשִׁים וְשִׁשָּׁה מְחַיְּבִין, וּשְׁלשִׁים וַחֲמִשָּׁה מְזַכִּין,

דָּנִין אֵלּוּ כְנֶגֶד אֵלּוּ,

עַד שֶׁיִּרְאֶה אֶחָד מִן הַמְחַיְּבִין אֶת דִּבְרֵי מְזַכִּים.

## @22פרק ו

### @11מסכת סנהדרין פרק ו משנה א

א

נִגְמַר הַדִּין,

מוֹצִיאִין אוֹתוֹ לְסָקְלוֹ.

וּבֵית סְקִילָה הָיָה חוּץ לְבֵית דִּין, שֶׁנֶּאֱמַר: (וַיִּקְרָא כד,יד)

"הוֹצֵא אֶת הַמְקַלֵּל אֶל מִחוּץ לַמַּחֲנֶה".

וְאֶחָד עוֹמֵד עַל פֶּתַח בֵּית דִּין וְהַסּוּדָרִין בְּיָדוֹ,

וְהַסּוּס רָחוֹק מִמֶּנּוּ, כְּדֵי שֶׁיְּהֵא רוֹאֵהוּ.

אָמַר אֶחָד:

"יֶשׁ לִי לְלַמֵּד עָלָיו זְכוּת",

וְהַלָּה מֵנִיף בַּסּוּדָרִין,

וְהַסּוּס רָץ וּמַעֲמִידוֹ.

וַאֲפִלּוּ אָמַר:

"יֶשׁ לִי לְלַמֵּד עַל עַצְמִי זְכוּת",

מַחֲזִירִין אוֹתוֹ, אֲפִלּוּ אַרְבָּעָה וַחֲמִשָּׁה פְעָמִים,

וּבִלְבַד שֶׁיְּהֵא מַמָּשׁ בִּדְבָרָיו.

ב

אִם מָצְאוּ לוֹ זְכוּת,

פְּטָרוּהוּ,

וְאִם לָאו, יוֹצֵא לִסָּקֵל.

וְהַכָּרוֹז יוֹצֵא לְפָנָיו:

"אִישׁ פְּלוֹנִי בֶן פְּלוֹנִי יוֹצֵא לִסָּקֵל,

עַל שֶׁעָבַר עֲבֵרָה פְלוֹנִית,

וּפְלוֹנִי וּפְלוֹנִי עֵדָיו.

וְכָל מִי שֶׁיּוֹדֵעַ לוֹ זְכוּת,

יָבֹא וִילַמֵּד!"

### @11מסכת סנהדרין פרק ו משנה ב

ג

רָחוֹק מִבֵּית סְקִילָה עֶשֶׂר אַמּוֹת, אוֹמְרִים לוֹ:

"הִתְוַדֵּה!"

שֶׁכֵּן דֶּרֶךְ הַמּוּמָתִים מִתְוַדִּים,

שֶׁכָּל הַמִּתְוַדֶּה, יֵשׁ לוֹ חֵלֶק לָעוֹלָם הַבָּא.

שֶׁכֵּן מָצִינוּ בְעָכָן, שֶׁאָמַר לוֹ יְהוֹשֻׁעַ: (יהושׂע ז,יט-כ)

"בְּנִי, שִׂים נָא כָבוֹד לַיי אֱלֹהֵי יִשְׂרָאֵל, וְתֶן לוֹ תוֹדָה,

וְהַגֶּד נָא לִי מֶה עָשִׂיתָ אַל תְּכַחֵד מִמֶּנִּי."

וַיַּעַן עָכָן אֶת יְהוֹשֻׁעַ וַיֹּאמַר,

אָמְנָה אָנֹכִי חָטָאתִי לַיי אֱלֹהֵי יִשְׂרָאֵל,

וְכָזֹאת וְכָזֹאת עָשִׂיתִי."

וּמְנַיִן שֶׁנִּתְכַּפַּר לוֹ עַל וִדּוּיוֹ?

שֶׁנֶּאֱמַר: (יהושׂע ז,כה)

"וַיֹּאמֶר יְהוֹשֻׁעַ:

מֶה עֲכַרְתָּנוּ?

יַעְכָּרְךָ יי בַּיּוֹם הַזֶּה!" <הַיּוֹם>

הַיּוֹם הַזֶּה אַתָּה עָכוּר,

אֵין אַתָּה עָכוּר לֶעָתִיד לָבוֹא.

ד

וְאִם אֵינוּ יוֹדֵעַ לְהִתְוַדּוֹת, אוֹמְרִים לוֹ:

"אֱמֹר:

תְּהֵא מִיתָתִי כַפָּרָה עַל כָּל עֲוֹנוֹתַי."

רְבִּי יְהוּדָה אוֹמֵר:

אִם יוֹדֵעַ הוּא שֶׁהוּא מְזֻמָּם, אוֹמֵר: <מְוֹזמֵם>

"תְּהֵא מִיתָתִי כַפָּרָה עַל כָּל עֲוֹנוֹתַי,

חוּץ מִן הֶעָוֹן הַזֶּה."

אָמְרוּ לוֹ:

אִם כֵּן, יְהוּ כָל אָדָם אוֹמְרִין כֵּן,

כְּדֵי לְנַקּוֹת אֶת עַצְמָן.

### @11מסכת סנהדרין פרק ו משנה ג

ה

רָחוֹק מִבֵּית סְקִילָה אַרְבַּע אַמּוֹת,

הָיוּ מַפְשִׁיטִין אוֹתוֹ אֶת בְּגָדָיו.

הָאִישׁ, מְכַסִּין אוֹתוֹ מִלְּפָנָיו,

וְהָאִשָּׁה, מִלְּפָנֶיהָ וּמִלְּאַחֲרֶיהָ.

דִּבְרֵי רְבִּי יְהוּדָה.

וַחֲכָמִים אוֹמְרִים:

הָאִישׁ נִסְקָל עָרֹם,

וְאֵין הָאִשָּׁה נִסְקֶלֶת עֲרֻמָּה.

### @11מסכת סנהדרין פרק ו משנה ד

ו

בֵּית סְקִילָה הָיָה גָבוֹהַּ שְׁתֵּי קוֹמוֹת.

אֶחָד מִן הָעֵדִים דּוֹחֲפוֹ עַל מָתְנָיו,

וְנֶהְפַּךְ עַל לִבּוֹ.

הֲפָכוֹ עַל מָתְנָיו, וְאִם מֵת, יָצָא.

וְאִם לָאו,

הָעֵד הַשֵּׁנִי נוֹטֵל אֶת הָאֶבֶן וְנוֹתְנָהּ עַל לִבּוֹ,

וְאִם מֵת בָּהּ, יָצָא.

וְאִם לָאו, רְגִימָתוֹ בְכָל יִשְׂרָאֵל, שֶׁנֶּאֱמַר: (דְּבָרִים יז,ז)

"יַד הָעֵדִים תִּהְיֶה בוֹ בָרִאשֹׁנָה לַהֲמִיתוֹ,

וְיַד כָּל הָעָם בָּאַחֲרֹנָה".

ז

כָּל הַנִּסְקָלִים נִתְלִים.

דִּבְרֵי רְבִּי אֱלִיעֶזֶר.

וַחֲכָמִים אוֹמְרִים:

אֵינוּ נִתְלֶה אֶלָּא הַמְגַדֵּף וְהָעוֹבֵד עֲבוֹדָה זָרָה.

הָאִישׁ, תּוֹלִים אוֹתוֹ וּפָנָיו כְּלַפֵּי הָעָם,

וְהָאִשָּׁה פָנֶיהָ כְלַפֵּי הָעֵץ.

דִּבְרֵי רְבִּי אֱלִיעֶזֶר.

וַחֲכָמִים אוֹמְרִים:

הָאִישׁ נִתְלֶה, וְאֵין הָאִשָּׁה נִתְלֵית.

ח

אָמַר רְבִּי אֱלִיעֶזֶר:

מַעֲשֶׂה בְשִׁמְעוֹן בֶּן שָׁטָח,

שֶׁתָּלָה נָשִׁים בְּאַשְׁקְלוֹן!

אָמְרוּ לוֹ:

שְׁמוֹנִים אִשָּׁה תָלָה,

וְאֵין דָּנִין שְׁנַיִם בְּיוֹם אֶחָד.

ט

כֵּיצַד תּוֹלִין אוֹתוֹ?

מְשַׁקְּעִין אֶת הַקּוֹרָה בָאָרֶץ,

וְהָעֵץ יוֹצֵא מִמֶּנָּה,

וּמַקִּיף שְׁתֵּי יָדָיו זוֹ לָזוֹ, וְתוֹלֶה אוֹתוֹ.

רְבִּי יוֹסֵה אוֹמֵר:

קוֹרָה מָטָה עַל הַכֹּתֶל,

וְתוֹלֶה בָהּ כְּדֶרֶךְ שֶׁהַטַּבָּחִין תּוֹלִין.

וּמַתִּירִין אוֹתוֹ מִיָּד.

וְאִם לָן,

עוֹבְרִים עָלָיו בְּ'לֹא תַעֲשֶׂה', שֶׁנֶּאֱמַר: (דְּבָרִים כא,כג)

"לֹא תָלִין נִבְלָתוֹ עַל הָעֵץ,

כִּי קָבוֹר תִּקְבְּרֶנּוּ בַיּוֹם הַהוּא,

כִּי קִלְלַת אֱלהִים תָּלוּי".

כְּלוֹמַר, "מִפְּנֵי מָה זֶה תָלוּי?

מִפְּנֵי שֶׁקִּלֵּל אֶת הַשֵּׁם!"

וְנִמְצָא שֵׁם שָׁמַיִם מִתְחַלֵּל.

### @11מסכת סנהדרין פרק ו משנה ה

י

אָמַר רְבִּי מֵאִיר:

בִּזְמַן שֶׁאָדָם מִצְטָעֵר,

מָה הַלָּשׁוֹן אוֹמֶרֶת?

"קַלְעֵינִי מֵרֹאשִׁי, קַלְעֵינִי מִזְּרוֹעִי!"

אִם כָּךְ אָמַר הַכָּתוּב:

מִצְטָעֵר אֲנִי עַל דָּמָן שֶׁלָּרְשָׁעִין,

קַל וָחֹמֶר עַל דַּם צַדִּיקִים שֶׁנִּשְׁפַּךְ.

יא

וְלֹא זוֹ בִלְבַד,

אֶלָּא שֶׁכָּל הַמֵּלִין אֶת מֵתוֹ,

עוֹבֵר בְּ'לֹא תַעֲשֶׂה'.

הֱלִינוֹ לִכְבוֹדוֹ,

לְהָבִיא לוֹ אָרוֹן וְתַכְרִיכִים,

אֵינוּ עוֹבֵר עָלָיו.

וְלֹא הָיוּ קוֹבְרִין אוֹתָם בְּקִבְרוֹת אֲבוֹתֵיהֶן,

אֶלָּא שְׁנֵי קְבָרוֹת הָיוּ מֻתְקָנִין לְבֵית דִּין,

אֶחָד לַנִּסְקָלִים וְלַנִּשְׂרָפִים,

וְאֶחָד לַנֶּהְרָגִים וְלַנֶּחְנָקִים.

### @11מסכת סנהדרין פרק ו משנה ו

יב

נִתְאַכַּל הַבָּשָׂר, <נִתְאַכַל>

הָיוּ מְלַקְּטִין אֶת הָעֲצָמוֹת וְקוֹבְרִין אוֹתָן בַּמָּקוֹם.

וְהַקְּרוֹבִין בָּאִין,

וְשׁוֹאֲלִין אֶת שְׁלוֹם הָעֵדִים וְאֶת שְׁלוֹם הַדַּיָּנִין,

כְּלוֹמַר שֶׁ"אֵין בְּלִבֵּנוּ עֲלֵיכֶם, שֶׁדִּין אֱמֶת דַּנְתֶּם."

וְלֹא הָיוּ מִתְאַבְּלִין אֶלָּא אוֹנְנִים,

שֶׁאֵין אֲנִינָה אֶלָּא בַלֵּב.

## @22פרק ז

### @11מסכת סנהדרין פרק ז משנה א

א

אַרְבָּעָה מִיתוֹת נִמְסְרוּ לְבֵית דִּין:

סְקִילָה, שְׂרִיפָה, הֶרֶג וְחָנֵק.

רְבִּי שִׁמְעוֹן אוֹמֵר:

שְׂרִיפָה, סְקִילָה, חָנֵק וְהֶרֶג.

זוֹ מִצְוַת הַנִּסְקָלִים.

### @11מסכת סנהדרין פרק ז משנה ב

ב

מִצְוַת הַנִּשְׂרָפִים:

הָיוּ מְשַׁקְּעִים אוֹתוֹ בַזֶּבֶל עַד אַרְכֻּבּוֹתָיו,

וְנוֹתְנִין סוּדָרִין, קָשָׁה לְתוֹךְ הָרַכָּה,

וְכוֹרֵךְ עַל צַוָּארוֹ.

זֶה מוֹשֵׁךְ אֶצְלוֹ וְזֶה מוֹשֵׁךְ אֶצְלוֹ,

עַד שֶׁהוּא פוֹתֵחַ אֶת פִּיו,

וּמַדְלִיק אֶת הַפְּתִילָה וְזוֹרְקָהּ לְתוֹךְ פִּיו, <הבדילה>

וְיוֹרֶדֶת לְתוֹךְ מֵעָיו וְחוֹמֶרֶת אֶת בְּנֵי מֵעָיו.

רְבִּי יְהוּדָה אוֹמֵר:

אַף הוּא, אִם מֵת בְּיָדָם,

לֹא הָיוּ מְקַיְּמִין בּוֹ מִצְוַת שְׂרִיפָה.

אֶלָּא פוֹתְחִין אֶת פִּיו בְּצָבַת שֶׁלֹּא בְטוֹבָתוֹ,

וּמַדְלִיק אֶת הַפְּתִילָה וְזוֹרְקָהּ לְתוֹךְ פִּיו, <הבדילה>

וְיוֹרֶדֶת לְתוֹךְ מֵעָיו וְחוֹמֶרֶת אֶת בְּנֵי מֵעָיו.

אָמַר רְבִּי אֶלְעָזָר בִּרְבִּי צָדוֹק:

מַעֲשֶׂה בְּבַת כֹּהֵן שֶׁזִּנָּת,

וְהִקִּיפוּהָ חֲבִילֵי זְמוֹרוֹת וּשְׂרָפוּהָ.

אָמְרוּ לוֹ:

מִפְּנֵי שֶׁלֹּא הָיָה בֵית דִּין שֶׁבְּאוֹתָהּ הַשָּׁעָה בָקִי.

### @11מסכת סנהדרין פרק ז משנה ג

ג

מִצְוַת הַנֶּהֱרָגִים:

הָיוּ מַתִּיזִים אֶת רֹאשׁוֹ בַסַּיִף,

כְּדֶרֶךְ שֶׁהַמַּלְכוּת עוֹשָׂה.

רְבִּי יְהוּדָה אוֹמֵר:

נִוּוּל הוּא זֶה!

אֶלָּא מַנִּיחַ אֶת רֹאשׁוֹ עַל הַסַּדָּן,

וְקוֹצֵץ בַּקּוֹפִּיץ;

אָמְרוּ לוֹ:

אֵין מִיתָה מְנֻוֶּלֶת מִזּוֹ!

ד

מִצְוַת הַנֶּחֱנָקִים:

הָיוּ מְשַׁקְּעִים אוֹתוֹ בַזֶּבֶל עַד אַרְכֻּבּוֹתָיו,

וְנוֹתְנִין סוּדָרִין, קָשָׁה לְתוֹךְ הָרַכָּה,

וְכוֹרֵךְ עַל צַוָּארוֹ.

זֶה מוֹשֵׁךְ אֶצְלוֹ וְזֶה מוֹשֵׁךְ אֶצְלוֹ,

עַד שֶׁנַּפְשׁוֹ יוֹצָא.

### @11מסכת סנהדרין פרק ז משנה ד

ה

וְאֵלּוּ הֵן הַנִּסְקָלִים:

הַבָּא עַל הָאֵם,

וְעַל אֵשֶׁת אָב,

וְעַל הַכַּלָּה,

הַבָּא עַל הַזְּכוּר,

וְעַל הַבְּהֵמָה,

וְהָאִשָּׁה מְבִיאָה אֶת הַבְּהֵמָה,

וְהַמְגַדֵּף,

וְהָעוֹבֵד עֲבוֹדָה זָרָה,

וְהַנּוֹתֵן מִזַּרְעוֹ לַמֹּלֶךְ,

וּבַעַל אוֹב,

וְיִדְּעוֹנִי,

וְהַמְחַלֵּל אֶת הַשַּׁבָּת,

וְהַמְקַלֵּל אָבִיו וְאִמּוֹ,

וְהַבָּא עַל הַנַּעֲרָה מְאֹרָסָה,

וְהַמֵּסִית,

וְהַמַּדִּיחַ,

וְהַמְכַשֵּׁף,

וּבֵן סוֹרֵר וּמוֹרֶה.

ו

הַבָּא עַל הָאֵם,

חַיָּב עָלֶיהָ מִשֵּׁם אֵשֶׁת הָאָב וּמִשֵּׁם אֵם.

רְבִּי יְהוּדָה אוֹמֵר:

אֵינוּ חַיָּב אֶלָּא מִשֵּׁם הָאֵם בִּלְבַד.

ז

הַבָּא עַל אֵשֶׁת אָב,

חַיָּב עָלֶיהָ מִשֵּׁם אֵשֶׁת אָב וּמִשֵּׁם אֵשֶׁת אִישׁ,

בֵּין בְּחַיֵּי אָבִיו,

וּבֵין לְאַחַר מִיתַת אָבִיו,

בֵּין מִן הָאֵרוּסִין,

וּבֵין מִן הַנִּשּׂוּאִין.

ח

הַבָּא עַל כַּלָּתוֹ,

חַיָּב עָלֶיהָ מִשֵּׁם כַּלָּתוֹ וּמִשֵּׁם אֵשֶׁת אִישׁ,

בֵּין בְּחַיֵּי בְנוֹ,

וּבֵין לְאַחַר מִיתַת בְּנוֹ,

בֵּין מִן הָאֵרוּסִין

וּבֵין מִן הַנִּשּׂוּאִין.

ט

הַבָּא עַל הַזְּכוּר,

וְעַל הַבְּהֵמָה,

וְהָאִשָּׁה מְבִיאָה אֶת הַבְּהֵמָה.

אִם אָדָם חָטָא,

מַה חָטָאת הַבְּהֵמָה? <מַה חַטָּאת>

אֶלָּא לְפִי שֶׁבָּאת לָאָדָן תַּקָּלָה עַל יָדֶיהָ,

לְפִיכָךְ אָמַר הַכָּתוּב תִּסָּקֵל.

דָּבָר אַחֵר:

שֶׁלֹּא תְהֵא הַבְּהֵמָה עוֹבֶרֶת בַּשּׁוּק,

וְיֹאמְרוּ:

זוֹ הִיא שֶׁנִּסְקַל אִישׁ פְּלוֹנִי עַל יָדֶיהָ.

### @11מסכת סנהדרין פרק ז משנה ה

י

הַמְגַדֵּף אֵינוּ חַיָּב עַד שֶׁיְּפָרֵשׁ אֶת הַשֵּׁם.

אָמַר רְבִּי יְהוֹשֻׁעַ בֶּן קָרְחָה:

בְּכָל יוֹם דָּנִין אֶת הָעֵדִים בְּכִנּוּי:

"יַכֶּה יוֹסֵה אֶת יוֹסֵה!"

נִגְמַר הַדִּין,

לֹא הָיוּ הוֹרְגִים בְּכִנּוּי,

אֶלָּא מוֹצִיאִין אֶת כָּל הָאָדָם לַחוּץ,

וּמְשַׁיְּרִין אֶת הַגָּדוֹל שֶׁבָּהֶן, וְאוֹמְרִים לוֹ:

"אֱמֹר מַה שֶּׁשָּׁמַעְתָּ בְפֵרוּשׁ!"

וְהוּא אוֹמֵר.

וְהַדַּיָּנִין עוֹמְדִין עַל רַגְלֵיהֶן,

וְקוֹרְעִין וְלֹא מְאַחִים.

וְהַשֵּׁנִי אוֹמֵר:

"אַף אֲנִי כָמוֹהוּ."

וְהַשְּׁלִישִׁי אוֹמֵר:

"אַף אֲנִי כָמוֹהוּ."

### @11מסכת סנהדרין פרק ז משנה ו

יא

הָעוֹבֵד עֲבוֹדָה זָרָה,

אֶחָד הָעוֹבֵד,

וְאֶחָד הַזּוֹבֵחַ,

וְאֶחָד הַמְקַטֵּר,

וְאֶחָד הַמְנַסֵּךְ,

וְאֶחָד הַמִּשְׁתַּחֲוֶה,

וְהַמְקַבְּלוֹ עָלָיו לֶאֱלוֹהַּ,

וְהָאוֹמֵר לוֹ "אֵלִי אַתָּה!"

יב

אֲבָל הַמְגַפֵּף וְהַמְנַשֵּׁק וְהַמְכַבֵּד וְהַמְרַבֵּץ וְהַמַּרְחִיץ,

הַסָּךְ, הַמַּלְבִּישׁ וְהַמַּנְעִיל,

עוֹבֵר בְּ'לֹא תַעֲשֶׂה';

הַנּוֹדֵר בִּשְׁמוֹ וּמְקַיֵּם בִּשְׁמוֹ,

עוֹבֵר בְּ'לֹא תַעֲשֶׂה'.

הַפּוֹעֵר עַצְמוֹ לְבַעַל פְּעוֹר,

זוֹ הִיא עֲבוֹדָתוֹ.

וְהַזּוֹרֵק אֶבֶן בַּמַּרְקוּלִּיס,

זוֹ הִיא עֲבוֹדָתוֹ.

### @11מסכת סנהדרין פרק ז משנה ז

יג

הַנּוֹתֵן מִזַּרְעוֹ לַמֹּלֶךְ,

אֵינוּ חַיָּב עַד שֶׁיִּמְסֹר לַמֹּלֶךְ וְיַעֲבִיר בָּאֵשׁ.

הֶעֱבִיר בָּאֵשׁ וְלֹא מָסַר לַמֹּלֶךְ,

אֵינוּ חַיָּב עַד שֶׁיִּמְסֹר לַמֹּלֶךְ וְיַעֲבִיר בָּאֵשׁ.

וּבַעַל אוֹב,

זֶה הַפִּיתוֹם וְהַמְדַבֵּר מִשִּׁיחָיו;

וְיִדְּעוֹנִי, הַמְדַבֵּר בְּפִיו.

הֲרֵי אֵלּוּ בִסְקִילָה,

וְהַנִּשְׁאָל בָּהֶם בְּאַזְהָרָה.

### @11מסכת סנהדרין פרק ז משנה ח

יד

הַמְחַלֵּל אֶת הַשַּׁבָּת

בְּדָבָר שֶׁחַיָּבִין עַל זְדוֹנוֹ כָרֵת וְעַל שִׁגְגָתוֹ חַטָּאת,

וְהַמְקַלֵּל אָבִיו וְאִמּוֹ,

אֵינוּ חַיָּב עַד שֶׁיְּקַלְּלֵם בְּשֵׁם.

קִלְּלָם בַּשֵּׁם, קִלְּלָם בְּכִנּוּי,

רְבִּי מֵאִיר מְחַיֵּב,

וַחֲכָמִים פּוֹטְרִין.

### @11מסכת סנהדרין פרק ז משנה ט

יה

הַבָּא עַל נַעֲרָה הַמְאֹרָסָה,

אֵינוּ חַיָּב עַד שֶׁתְּהֵא נַעֲרָה בְתוּלָה מְאֹרָסָה,

בְּבֵית אָבִיהָ.

בָּאוּ עָלֶיהָ שְׁנַיִם,

הָרִאשׁוֹן בִּסְקִילָה, וְהַשֵּׁנִי בֶחָנֵק.

### @11מסכת סנהדרין פרק ז משנה י

יו

הַמֵּסִית,

זֶה הֶדְיוֹט וְהַמֵּסִית אֶת הַהֶדְיוֹט.

אָמַר:

"יֵשׁ יִרְאָה בִמְקוֹם פְּלוֹנִי,

כָּךְ אוֹכֶלֶת, כָּךְ שׁוֹתָה,

כָּךְ מְטִיבָה, כָּךְ מְרִיעָה." <המְטִיבָה>

כָּל חַיְבֵי מִיתוֹת שֶׁבַּתּוֹרָה,

אֵין מַכְמִינִין עֲלֵיהֶם, חוּץ מִזּוֹ.

אָמַר לִשְׁנַיִם, וְהֵן עֵדָיו,

מְבִיאִין אוֹתוֹ לְבֵית דִּין וְסוֹקְלִין אוֹתוֹ.

יז

אָמַר לְאֶחָד הוּא אוֹמֵר לוֹ:

"יֶשׁ לִי חֲבֵרִין רוֹצִין בְּכָךְ."

אִם הָיָה עָרוּם, אֵינוּ יָכוֹל לְדַבֵּר בִּפְנֵיהֶן,

אֶלָּא מַכְמִינָם לַאֲחוֹרֵי הַגָּדֵר,

וְהוּא אוֹמֵר לוֹ:

"אֱמֹר מַה שֶּׁאָמַרְתָּ לִּי בְיֵחוּד!"

וְהַלָּה אוֹמֵר לוֹ:

"הֵיאָךְ נַנִּיחַ אֶת אֱלֹהֵינוּ שֶׁבַּשָּׁמַיִם,

וְנֵלֵךְ וְנַעֲבֹד עֵצִים וַאֲבָנִים?"

אִם חָזַר בּוֹ, הֲרֵי זֶה מוּטָב,

וְאִם אָמַר:

"כָּךְ הוּא חוֹבָתֵנוּ, וְכֵן יָפֶה לָנוּ",

הָעוֹמְדִים מֵאֲחוֹרֵי הַגָּדֵר מְבִיאִין אוֹתוֹ לְבֵית דִּין,

וְסוֹקְלִין אוֹתוֹ.

יח

הָאוֹמֵר:

"אֶעֱבֹד", "אֵלֵךְ וְאֶעֱבֹד", "נֵלֵךְ וְנַעֲבֹד";

"אֲזַבַּח", "אֵלֵךְ "וַאֲזַבַּח", "נֵלֵךְ וּנְזַבַּח";

"אֲקַטֵּר, "אֵלֵךְ וַאֲקַטֵּר ", "נֵלֵךְ וּנְקַטֵּר";

"אֲנַסֵּךְ", "אֵלֵךְ וַאֲנַסֵּךְ", "נֵלֵךְ וּנְנַסֵּךְ";

"אֶשְׁתַּחֲוֶה", "אֵלֵךְ וְאֶשְׁתַּחֲוֶה", "נֵלֵךְ וְנִשְׁתַּחֲוֶה".

הַמַּדִּיחַ, זֶה הוּא הָאוֹמֵר:

"נֵלֵךְ וְנַעֲבֹד עֲבוֹדָה זָרָה".

### @11מסכת סנהדרין פרק ז משנה יא

יט

הַמְכַשֵּׁף,

הָעוֹשֶׂה מַעֲשֶׂה, לֹא הָאוֹחֵז אֶת הָעֵינַיִם.

רְבִּי עֲקִיבָה אוֹמֵר מִשֵּׁם רְבִּי יְהוֹשֻׁעַ:

שְׁנַיִם לוֹקְטִים קִשּׁוּאִים,

אֶחָד לוֹקֵט פָּטוּר, וְאֶחָד מְלַקֵּט חַיָּב:

הָעוֹשֶׂה מַעֲשֶׂה חַיָּב,

וְהָאוֹחֵז אֶת הָעֵינַיִם פָּטוּר.

## @22פרק ח

### @11מסכת סנהדרין פרק ח משנה א

א

בֵּן סוֹרֵר וּמוֹרֶה,

מֵאֶמָּתַי הוּא נֶעֱשָׂה בֵן סוֹרֵר וּמוֹרֶה?

מִשֶּׁיָּבִיא שְׁתֵּי שְׂעָרוֹת, עַד שֶׁיַּקִּיף זָקָן.

הַתַּחְתּוֹן, לֹא אֶת הָעֶלְיוֹן,

אֶלָּא שֶׁדִּבְּרוּ חֲכָמִים בְּלָשׁוֹן נְקִיָּה,

שֶׁנֶּאֱמַר (דְּבָרִים כא,יח) "כִּי יִהְיֶה לְאִישׁ בֵּן",

בֵּן, לֹא בַת,

בֵּן, לֹא אִישׁ.

הַקָּטָן פָּטוּר, שֶׁלֹּא בָא לִכְלַל הַמִּצְוֹת.

### @11מסכת סנהדרין פרק ח משנה ב

ב

מֵאֶמָּתַי הוּא חַיָּב?

מִשֶּׁיֹּאכַל טַרְטֵימַר בָּשָׂר,

וְיִשְׁתֶּה חֲצִי לוֹג יַיִן בָּאִיטַלְקִי.

רְבִּי יוֹסֵה אוֹמֵר:

מָנֵה בָשָׂר וְלֹג יַיִן.

אָכַל בְּעִבּוּר הַחֹדֶשׁ,

אָכַל מַעֲשֵׂר שֵׁנִי בִירוּשָׁלַיִם,

אָכַל נְבֵלוֹת וּטְרֵפוֹת, וּשְׁקָצִים וּרְמָשִׂים,

אָכַל דָּבָר שֶׁהוּא מִצְוָה וְדָבָר שֶׁהוּא עֲבֵרָה;

אָכַל כָּל מַאֲכָל וְלֹא אָכַל בָּשָׂר,

שָׁתָה כָל מַשְׁקֶה וְלֹא שָׁתָה יַיִן,

אֵינוּ נֶעֱשָׂה בֵן סוֹרֵר וּמוֹרֶה,

עַד שֶׁיֹּאכַל בָּשָׂר וְיִשְׁתֶּה יַיִן, שֶׁנֶּאֱמַר: (דְּבָרִים כא,כ)

"זוֹלֵל וְסֹבֵא".

אַף עַל פִּי שֶׁאֵין רְאָיָה לַדָּבָר, זֵכֶר לַדָּבָר: (מִשְׁלֵי כג,כ)

"אַל תְּהִי בְסֹבְאֵי יָיִן, בְּזֹלְלֵי בָשָׂר לָמוֹ".

### @11מסכת סנהדרין פרק ח משנה ג

ג

גָּנַב מִשֶּׁלְּאָבִיו וְאָכַל בִּרְשׁוּת אָבִיו,

מִשֶּׁלַּאֲחֵרִין וְאָכַל בִּרְשׁוּת אֲחֵרִין,

מִשֶּׁלַּאֲחֵרִין וְאָכַל בִּרְשׁוּת אָבִיו,

אֵינוּ נֶעֱשָׂה בֵן סוֹרֵר וּמוֹרֶה,

עַד שֶׁיִּגְנֹב מִשֶּׁלְּאָבִיו וְיֹאכַל בִּרְשׁוּת אֲחֵרִים.

רְבִּי יוֹסֵה בִרְבִּי יְהוּדָה אוֹמֵר: <וּרְ יְהוּדָה אוֹ'>

עַד שֶׁיִּגְנֹב מִשֶּׁלְּאָבִיו וּמִשֶּׁלְּאִמּוֹ.

### @11מסכת סנהדרין פרק ח משנה ד

ד

הָיָה אָבִיו רוֹצֶה וְאִמּוֹ אֵינָה רוֹצָה,

אִמּוֹ רוֹצָה וְאָבִיו אֵינוּ רוֹצֶה,

אֵינוּ נֶעֱשָׂה בֵן סוֹרֵר וּמוֹרֶה,

עַד שֶׁיְּהוּ שְׁנֵיהֶן רוֹצִין.

רְבִּי יְהוּדָה אוֹמֵר:

אִם לֹא הָיְתָה אִמּוֹ רְאוּיָה לְאָבִיו,

אֵינוּ נֶעֱשָׂה בֵן סוֹרֵר וּמוֹרֶה.

ה

הָיָה אֶחָד מֵהֶן גִּדֵּם, אוֹ חִגֵּר,

אוֹ אִלֵּם, אוֹ סוֹמֵא, אוֹ חֵרֵשׁ,

אֵינוּ נֶעֱשָׂה בֵן סוֹרֵר וּמוֹרֶה,

שֶׁנֶּאֱמַר: (דְּבָרִים כא,יט-כ)

"וְתָפְשׁוּ בוֹ", לֹא גִדְּמִים;

"וְהוֹצִיאוּ אוֹתוֹ", לֹא חִגְּרִים;

"וְאָמְרוּ", לֹא אִלְּמִים;

"בְּנֵנוּ זֶה", לֹא סוּמִים;

"אֵינֶנּוּ שֹׁמֵעַ בְּקֹלֵנוּ", לֹא חֵרְשִׁים.

מַתְרִין בּוֹ בִפְנֵי שְׁלֹשָׁה וּמַלְקִין אוֹתוֹ.

חָזַר וְקִלְקֵל,

יִדּוֹן בְּעֶשְׂרִים וּשְׁלֹשָׁה.

אֵינוּ נִסְקָל עַד שֶׁיְּהוּ שָׁם שְׁלֹשָׁה רִאשׁוֹנִים,

שֶׁנֶּאֱמַר (דְּבָרִים כא, כ) "בְּנֵנוּ זֶה",

הוּא שֶׁלָּקָה בִפְנֵיכֶם.

ו

בָּרַח עַד שֶׁלֹּא נִגְמַר דִּינוֹ,

וְאַחַר כָּךְ הִקִּיף זָקָן הַתַּחְתּוֹן,

פָּטוּר.

וְאִם מִשֶׁנִּגְמַר דִּינוֹ בָרַח,

וְאַחַר כָּךְ הִקִּיף זָקָן הַתַּחְתּוֹן,

חַיָּב.

### @11מסכת סנהדרין פרק ח משנה ה

ז

בֵּן סוֹרֵר וּמוֹרֶה יִדּוֹן לְשֵׁם סוֹפוֹ,

יָמוּת זַכַּי וְאַל יָמוּת חַיָּב.

שֶׁמִּיתָתָן שֶׁלָּרְשָׁעִין הֲנָיָה לָהֶן וַהֲנָיָה לָעוֹלָם,

וְלַצַּדִּיקִים, רַע לָהֶן וְרַע לָעוֹלָם.

יַיִן וְשֵׁנָה לָרְשָׁעִין, הֲנָיָה לָהֶן וַהֲנָיָה לָעוֹלָם,

וְלַצַּדִּיקִים, רַע לָהֶן וְרַע לָעוֹלָם.

פִּזּוּר לָרְשָׁעִין, הֲנָיָה לָהֶן וַהֲנָיָה לָעוֹלָם,

וְלַצַּדִּיקִים, רַע לָהֶן וְרַע לָעוֹלָם.

כִּנּוּס לָרְשָׁעִין, רַע לָהֶן וְרַע לָעוֹלָם,

וְלַצַּדִּיקִים, הֲנָיָה לָהֶן וַהֲנָיָה לָעוֹלָם.

שֶׁקֶט לָרְשָׁעִין, רַע לָהֶן וְרַע לָעוֹלָם,

וְלַצַּדִּיקִים, הֲנָיָה לָהֶן וַהֲנָיָה לָעוֹלָם.

### @11מסכת סנהדרין פרק ח משנה ו

ח

הַבָּא בַמַּחְתֶּרֶת יִדּוֹן עַל שֵׁם סוֹפוֹ.

הָיָה בָא בַמַּחְתֶּרֶת וְשָׁבַר אֶת הֶחָבִית,

אִם יֵשׁ לוֹ דָמִים, חַיָּב,

אֵין לוֹ דָמִים, פָּטוּר.

### @11מסכת סנהדרין פרק ח משנה ז

ט

אֵלּוּ שֶׁמַּצִּילִים אוֹתָן בְּנַפְשָׁן:

הָרוֹדֵף אַחַר חֲבֵרוֹ לְהָרְגוֹ,

וְאַחַר הַזְּכוּר וְאַחַר נַעֲרָה מְאֹרָסָה.

אֲבָל הָרוֹדֵף אַחַר הַבְּהֵמָה,

וְהַמְחַלֵּל אֶת הַשַּׁבָּת,

וְהָעוֹבֵד עֲבוֹדָה זָרָה,

אֵין מַצִּילִין אוֹתָן בְּנַפְשָׁן.

## @22פרק ט

### @11מסכת סנהדרין פרק ט משנה א

א

וְאֵלּוּ הֵן הַנִּשְׂרָפִין:

הַבָּא עַל אִשָּׁה וּבִתָּהּ, וּבַת כֹּהֵן.

וְיֵשׁ בִּכְלַל אִשָּׁה וּבִתָּהּ:

בִּתּוֹ, וּבַת בִּתּוֹ, וּבַת בְּנוֹ,

וּבַת אִשְׁתּוֹ, וּבַת בִּתָּהּ, וּבַת בְּנָהּ,

חֲמוֹתוֹ, וְאֵם חֲמוֹתוֹ, וְאֵם חָמִיו.

וְאֵלּוּ הֵן הַנֶּהֱרָגִין:

רוֹצֵחַ וְאַנְשֵׁי עִיר נִדַּחַת.

ב

רוֹצֵחַ שֶׁהִכָּה אֶת רֵעֵהוּ בֵּין בָּאֶבֶן בֵּין בַּבַּרְזֶל,

וְכָבַשׁ עָלָיו לְתוֹךְ הַמַּיִם אוֹ לְתוֹךְ הָאוּר,

וְאֵינוּ יָכוֹל לַעֲלוֹת מִשָּׁם, וּמֵת,

חַיָּב.

דְּחָפוֹ לְתוֹךְ הַמַּיִם אוֹ לְתוֹךְ הָאוּר,

אִם יָכוֹל הוּא לַעֲלוֹת מִשָּׁם, וּמֵת,

פָּטוּר.

שִׁסָּה בוֹ אֶת הַכֶּלֶב,

שִׁסָּה בוֹ אֶת הַנָּחָשׁ,

פָּטוּר.

הִשִּׂיךְ בּוֹ אֶת הַנָּחָשׁ,

רְבִּי יְהוּדָה מְחַיֵּב,

וַחֲכָמִים פּוֹטְרִין.

ג

הַמַּכֶּה אֶת חֲבֵרוֹ, בֵּין בָּאֶבֶן, בֵּין בָּאֶגְרוֹף,

וַאֲמָדוּהוּ לַמִּיתָה,

הֵקֵל מִמַּה שֶּׁהָיָה,

לְאַחַר מִכֵּן הִכְבִּיד וּמֵת,

חַיָּב.

רְבִּי נְחֶמְיָה פוֹטֵר, שֶׁרַגְלַיִם לַדָּבָר.

### @11מסכת סנהדרין פרק ט משנה ב

ד

נִתְכַּוַּן לַהֲרוֹג אֶת הַבְּהֵמָה וְהָרַג אֶת הָאָדָם,

לַנָּכְרִי וְהָרַג אֶת יִשְׂרָאֵל,

לַנְּפָלִים וְהָרַג בֶּן קַיָּמָה,

פָּטוּר.

ה

נִתְכַּוַּן לְהַכּוֹתוֹ עַל מָתְנָיו,

וְלֹא הָיָה בָהּ כְּדֵי לְהָמִית עַל מָתְנָיו,

וְהָלְכָה לָהּ עַל לִבּוֹ,

וְהָיָה בָהּ כְּדֵי לְהָמִית עַל לִבּוֹ,

וּמֵת,

נִתְכַּוַּן עַל לִבּוֹ,

וְהָיָה בָהּ כְּדֵי לְהַכּוֹתוֹ לְהָמִית עַל לִבּוֹ,

וְהָלְכָה לָהּ עַל מָתְנָיו,

וְלֹא הָיָה בָהּ כְּדֵי לְהָמִית עַל מָתְנָיו,

וּמֵת,

נִתְכַּוַּן לְהַכּוֹת אֶת הַגָּדוֹל,

וְלֹא הָיָה בָהּ כְּדֵי לְהָמִית אֶת הַגָּדוֹל,

וְהָלְכָה לָהּ עַל הַקָּטָן,

וְהָיָה בָהּ כְּדֵי לְהָמִית אֶת הַקָּטָן,

וּמֵת,

נִתְכַּוַּן לְהַכּוֹת אֶת הַקָּטָן,

וְהָיָה בָהּ כְּדֵי לְהָמִית אֶת הַקָּטָן,

וְהָלְכָה לָהּ עַל הַגָּדוֹל,

וְלֹא הָיָה בָהּ כְּדֵי לְהָמִית אֶת הַגָּדוֹל,

וּמֵת, פָּטוּר.

ו

נִתְכַּוַּן לְהַכּוֹתוֹ עַל מָתְנָיו,

וְהָיָה בָהּ כְּדֵי לְהָמִית עַל מָתְנָיו,

וְהָלְכָה לָהּ עַל לִבּוֹ,

וּמֵת,

נִתְכַּוַּן לְהַכּוֹת אֶת הַגָּדוֹל,

וְהָיָה בָהּ כְּדֵי לְהָמִית אֶת הַגָּדוֹל,

וְהָלְכָה לָהּ עַל הַקָּטָן,

וּמֵת, חַיָּב.

רְבִּי שִׁמְעוֹן אוֹמֵר:

אֲפִלּוּ נִתְכַּוַּן לַהֲרוֹג אֶת זֶה וְהָרַג אֶת זֶה,

פָּטוּר.

### @11מסכת סנהדרין פרק ט משנה ג

ז

רוֹצֵחַ שֶׁנִּתְעָרַב בַּאֲחֵרִים, כֻּלָּם פְּטוּרִין.

רְבִּי יְהוּדָה אוֹמֵר:

כּוֹנְסִין אוֹתוֹ לַכִּפָּה.

וְכל חַיְבֵי מִיתוֹת שֶׁנִּתְעָרְבוּ זֶה בָזֶה,

יִדּוֹנוּ בַקַּלָּה.

הַנִּסְקָלִים בַּנִּשְׂרָפִים.

רְבִּי שִׁמְעוֹן אוֹמֵר:

יִדּוֹנוּ בִסְקִילָה, שֶׁהַשְּׂרִיפָה חֲמוּרָה.

וַחֲכָמִים אוֹמְרִים:

יִדּוֹנוּ בִשְׂרִיפָה, שֶׁהַסְּקִילָה חֲמוּרָה.

ח

אָמַר לָהֶן רְבִּי שִׁמְעוֹן:

אִלּוּ לֹא הָיְתָה שְׂרִיפָה חֲמוּרָה,

לֹא נִתְּנָה לְבַת כֹּהֵן שֶׁזִּנַּת.

אָמְרוּ לוֹ:

אִלּוּ לֹא הָיְתָה סְקִילָה חֲמוּרָה,

לֹא נִתְּנָה לַמְגַדֵּף וְלָעוֹבֵד עֲבוֹדָה זָרָה.

הַנֶּהֱרָגִים בַּנֶּחֱנָקִין,

רְבִּי שִׁמְעוֹן אוֹמֵר:

בַּסַּיִף.

וַחֲכָמִים אוֹמְרִים:

בֶּחָנֵק.

### @11מסכת סנהדרין פרק ט משנה ד

ט

מִי שֶׁנִּתְחַיַּב בִּשְׁתֵּי מִיתוֹת בֵּית דִּין,

יִדּוֹן בַּחֲמוּרָה.

עָבַר עֲבֵרָה שֶׁיֶּשׁ בָּהּ שְׁתֵּי מִיתוֹת,

יִדּוֹן בַּחֲמוּרָה.

רְבִּי יוֹסֵה אוֹמֵר:

יִדּוֹן בְּזִקָּה רִאשׁוֹנָה שֶׁבָּאת עָלָיו.

### @11מסכת סנהדרין פרק ט משנה ה

י

מִי שֶׁלָּקָה וְשָׁנָה בְּבֵית דִּין,

כּוֹנְסִין אוֹתוֹ לַכִּפָּה,

וּמַאֲכִילִין אוֹתוֹ שְׂעוֹרִים עַד שֶׁכְּרֵסוֹ נִבְקַעַת.

הַהוֹרֵג נְפָשׁוֹת שֶׁלֹּא בְעֵדִים,

כּוֹנְסִין אוֹתוֹ לַכִּפָּה

וְנוֹתְנִין לוֹ לֶחֶם צַר וּמַיִם לַחַץ.

### @11מסכת סנהדרין פרק ט משנה ו

יא

הַגּוֹנֵב אֶת הַקִּסְוָה,

וְהַמְקַלֵּל בַּקּוֹסֵם,

וְהַבּוֹעֵל אֲרָמִית,

קַנָּאִים פּוֹגְעִים בָּהֶן.

כֹּהֵן שֶׁשִּׁמֵּשׁ בְּטֻמְאָה,

אֵין אֶחָיו הַכֹּהֲנִים מְבִיאִין אוֹתוֹ לְבֵית דִּין,

אֶלָּא פִרְחֵי כְהֻנָּה מוֹצִיאִין אוֹתוֹ חוּץ לַעֲזָרָה,

וּמוֹצִיאִין אֶת מוֹחוֹ בַגִּיזֵרִין.

זָר שֶׁשִּׁמֵּשׁ בַּמִּקְדָּשׁ,

רְבִּי עֲקִיבָה אוֹמֵר:

בֶּחָנֵק.

וַחֲכָמִים אוֹמְרִים:

בִּידֵי שָׁמַיִם.

## @22פרק י

### @11מסכת סנהדרין פרק י משנה א

א

[כָּל יִשְׂרָאֵל יֵשׁ לָהֶם חֵלֶק לָעוֹלָם הַבָּא,

שֶׁנֶּאֱמַר: (יְשַׁעְיָה ס,כא)

"וְעַמֵּךְ כֻּלָּם צַדִּיקִים, לְעוֹלָם יִירְשׁוּ אָרֶץ,

נֵצֶר מַטָּעַי מַעֲשֵׂה יָדַי לְהִתְפָּאֵר".]

וְאֵלּוּ שֶׁאֵין לָהֶן חֵלֶק לָעוֹלָם הַבָּא:

הָאוֹמֵר:

אֵין תְּחִיַּת הַמֵּתִים מִן הַתּוֹרָה,

וְאֵין תּוֹרָה מִן הַשָּׁמַיִם,

וְאַפִּיקוֹרוֹס.

רְבִּי עֲקִיבָה אוֹמֵר:

אַף הַקּוֹרֵא בִסְפָרִים הַחִיצוֹנִין,

וְהַלּוֹחֵשׁ עַל הַמַּכָּה וְאוֹמֵר: (שְׁמוֹת טו,כו)

"כָּל הַמַּחֲלָה אֲשֶׁר שַׂמְתִּי בְמִצְרַיִם,

לֹא אָשִׂים עָלֶיךָ, כִּי אֲנִי יי רֹפְאֶךָ".

אַבָּא שָׁאוּל אוֹמֵר:

אַף הַהוֹגֶה אֶת הַשֵּׁם בְּאוֹתִיּוֹתָיו.

### @11מסכת סנהדרין פרק י משנה ב

ב

שְׁלֹשָׁה מְלָכִים וְאַרְבָּעָה הֶדְיוֹטוֹת,

אֵין לָהֶן חֵלֶק לָעוֹלָם הַבָּא.

שְׁלֹשָׁה מְלָכִים:

יָרָבְעָם וְאַחְאָב וּמְנַשֶּׁה.

רְבִּי יְהוּדָה אוֹמֵר:

מְנַשֶּׁה, יֵשׁ לוֹ חֵלֶק לָעוֹלָם הַבָּא,

שֶׁנֶּאֱמַר: (דברי הימים ב לג,יג)

"וַיִּתְפַּלֵּל אֵלָיו, וַיֵּעָתֶר לוֹ וַיִּשְׁמַע תְּחִנָּתוֹ,

וַיְּשִׁיבֵהוּ יְרוּשָׁלַיִם לְמַלְכוּתוֹ".

אָמְרוּ לוֹ:

לְמַלְכוּתוֹ הֱשִׁיבוֹ,

לֹא הֱשִׁיבוֹ לְחַיֵּי הָעוֹלָם הַבָּא.

וְאַרְבָּעָה הֶדְיוֹטוֹת:

בִּלְעָם וְדוֹאֵג, אֲחִיתֹפֶל וְגֵחֲזִי.

### @11מסכת סנהדרין פרק י משנה ג

ג

דּוֹר הַמַּבּוּל, אֵין לָהֶם חֵלֶק לָעוֹלָם הַבָּא,

וְאֵין עוֹמְדִין בַּדִּין, שֶׁנֶּאֱמַר: (בְּרֵאשִׁית ו,ג)

"לֹא יָדוֹן רוּחִי בָאָדָם לְעֹלָם בְּשַׁגַּם הוּא בָשָׂר."

אַנְשֵׁי סְדוֹם, אֵין לָהֶם חֵלֶק לָעוֹלָם הַבָּא,

אֲבָל עוֹמְדִין בַּדִּין.

רְבִּי נְחֶמְיָה אוֹמֵר:

אֵלּוּ וָאֵלּוּ אֵינָן עוֹמְדִין, שֶׁנֶּאֱמַר: (תְּהִלִּים א,ה)

"עַל כֵּן לֹא יָקֻמוּ רְשָׁעִים בַּמִּשְׁפָּט",

זֶה דוֹר הַמַּבּוּל;

"וְחַטָּאִים בַּעֲדַת צַדִּיקִים",

אֵלּוּ אַנְשֵׁי סְדוֹם.

אָמְרוּ לוֹ:

בַּעֲדַת צַדִּיקִים אֵינָן עוֹמְדִין,

עוֹמְדִין הֵן בַּעֲדַת רְשָׁעִים.

ד

דּוֹר הַמִּדְבָּר, אֵין לָהֶם חֵלֶק לָעוֹלָם הַבָּא,

וְאֵין עוֹמְדִין בַּדִּין, שֶׁנֶּאֱמַר: (בְּמִדְבַּר יד,לה)

"בַּמִּדְבָּר הַזֶּה יִתַּמּוּ, וְשָׁם יָמֻתוּ".

דִּבְרֵי רְבִּי עֲקִיבָה.

רְבִּי אֱלִיעֶזֶר אוֹמֵר:

עֲלֵיהֶן הוּא אוֹמֵר (תְּהִלִּים נ,ה)

"אִסְפוּ לִי חֲסִידָי, כֹּרְתֵי בְרִיתִי עֲלֵי זָבַח".

ה

עֲדַת קֹרַח אֵינָה עֲתִידָה לַעֲלוֹת,

שֶׁנֶּאֱמַר: (בְּמִדְבַּר טז,לג)

"וַתְּכַס עֲלֵיהֶם הָאָרֶץ,

"וַיֹּאבְדוּ מִתּוֹךְ הַקָּהָל".

דִּבְרֵי רְבִּי עֲקִיבָה.

רְבִּי אֱלִיעֶזֶר אוֹמֵר:

עֲלֵיהֶן הוּא אוֹמֵר (שְׁמוּאֵל א ב,ו)

"יי מֵמִית וּמְחַיֶּה, מוֹרִיד שְׁאוֹל וַיָּעַל".

ו

עֲשֶׂרֶת הַשְּׁבָטִים אֵינָן עֲתִידִין לַחְזוֹר,

שֶׁנֶּאֱמַר: (דְּבָרִים כט,כז)

"וַיַּשְׁלִכֵם אֶל אֶרֶץ אַחֶרֶת כַּיּוֹם הַזֶּה",

מָה הַיּוֹם הוֹלֵךְ וְאֵינוּ חוֹזֵר,

אַף הֵן הוֹלְכִין וְאֵינָן חוֹזְרִין.

דִּבְרֵי רְבִּי עֲקִיבָה.

רְבִּי אֱלִיעֶזֶר אוֹמֵר:

מָה הַיּוֹם מַאֲפִיל וּמֵאִיר,

אַף הֵן שֶׁהִיא אֲפֵילָה לָהֶן,

עֲתִידָה לֵאוֹר לָהֶן.

### @11מסכת סנהדרין פרק י משנה ד

ז

אַנְשֵׁי עִיר הַנִּדַּחַת [אֵין לָהֶם חֵלֶק לָעוֹלָם הַבָּא,

שֶׁנֶּאֱמַר]: (דְּבָרִים יג,יד)

"יָצְאוּ אֲנָשִׁים בְּנֵי בְלִיַּעַל מִקִּרְבֶּךָ,

וַיַּדִּיחוּ אֶת יֹשְׁבֵי עִירָם לֵאמֹר",

הָא אֵינָן נֶהְרָגִין,

עַד שֶׁיְּהוּ מַדִּיחֶיהָ מֵאוֹתָהּ הָעִיר וּמֵאוֹתוֹ הַשֵּׁבֶט,

עַד שֶׁיֻּדַּח רֻבָּהּ,

עַד שֶׁיַּדִּיחוּהָ אֲנָשִׁים.

הִדִּיחוּהָ נָשִׁים וּקְטַנִּים,

אוֹ שֶׁהֻדַּח מֵעוּטָהּ,

אוֹ שֶׁהָיוּ מַדִּיחֶיהָ מֵחוּצָה לָהּ,

הֲרֵי אֵלּוּ כִיחִידִים,

צְרִיכִין שְׁנֵי עֵדִים וְהַתְרָיָה לְכָל אֶחָד וְאֶחָד.

זֶה חֹמֶר בַּיְחִידִים מִבַּמְרֻבִּין,

שֶׁהַיְחִידִין בִּסְקִילָה,

לְפִיכָךְ מָמוֹנָן פָּלֵט,

וְהַמְרֻבִּים בַּסַּיִף,

לְפִיכָךְ מָמוֹנָן אָבֵד.

### @11מסכת סנהדרין פרק י משנה ה

ח

(דְּבָרִים יג,טז)

"הַכֵּה תַכֶּה אֶת יֹשְׁבֵי הָעִיר הַהִוא לְפִי חָרֶב",

הַחַמֶּרֶת הַגַּמֶּלֶת, הָעוֹבֶרֶת מִמָּקוֹם לְמָקוֹם,

הֲרֵי אֵלּוּ מַצִּילִין אוֹתָן.

(דְּבָרִים יג,טז) "הַחֲרֵם אֹתָהּ וְאֶת כָּל אֲשֶׁר בָּהּ,

וְאֶת בְּהֶמְתָּהּ לְפִי חָרֶב."

מִכָּן אָמָרוּ:

נִכְסֵי צַדִּיקִים שֶׁבְּתוֹכָהּ אוֹבְדִין,

וְשֶׁבְּחוּצָה לָהּ פְּלֵטִין,

וְשֶׁלָּרְשָׁעִין,

בֵּין מִתּוֹכָהּ וּבֵין מִחוּצָה לָהּ אוֹבְדִין.

### @11מסכת סנהדרין פרק י משנה ו

ט

(דְּבָרִים יג,יז)

"וְאֶת כָּל שְׁלָלָהּ תִּקְבֹּץ אֶל תּוֹךְ רְחֹבָהּ",

אֵין לָהּ רְחוֹב, עוֹשִׂין לָהּ רְחוֹב.

הָיָה רְחוֹבָהּ חוּצָה לָהּ, כּוֹנְסִין אוֹתוֹ לְתוֹכָהּ,

שֶׁנֶּאֱמַר "אֶל תּוֹךְ רְחֹבָהּ".

(דְּבָרִים יג,יז) "וְשָׂרַפְתָּ בָאֵשׁ אֶת הָעִיר וְאֶת כָּל שְׁלָלָהּ",

"שְׁלָלָהּ", לֹא שְׁלַל שָׁמַיִם.

מִכָּן אָמָרוּ:

הַהֶקְדֵּשׁוֹת שֶׁבְּתוֹכָהּ יִפָּדוּ,

וּתְרוּמוֹת יִרְקָבוּ,

וּמַעֲשֵׂר שֵׁנִי וְכִתְבֵי הַקֹּדֶשׁ יִגָּנֵזוּ.

י

(דְּבָרִים יג,יז) "כָּלִיל לַיי אֱלהֶיךָ",

אָמַר רְבִּי שִׁמְעוֹן:

אִם עוֹשֶׂה אַתָּה דִין בְּעִיר הַנִּדַּחַת,

מַעֲלֶה אֲנִי עֲלֶיךָ כְּאִלּוּ אַתְּ מַעֲלֶה עוֹלָה כָלִיל לְפָנַי.

(דְּבָרִים יג,יז) "וְהָיְתָה תֵל עוֹלָם, לֹא תִבָּנֶה עוֹד",

וְלֹא תֵעָשֶׂה אֲפִלּוּ גַנּוֹת וּפַרְדֵּסִים.

דִּבְרֵי רְבִּי יוֹסֵה הַגָּלִילִי.

רְבִּי עֲקִיבָה אוֹמֵר:

"לֹא תִבָּנֶה עוֹד",

עוֹד לִי כְמוֹ שֶׁהָיַת אֵינָה נִבְנֵית,

אֲבָל נֶעְשֵׁית הִיא גַּנּוֹת וּפַרְדֵּסִים.

יא

(דְּבָרִים יג,יח) "וְלֹא יִדְבַּק בְּיָדְךָ מְאוּמָה מִן הַחֵרֶם,

לְמַעַן יָשׁוּב יי מֵחֲרוֹן אַפּוֹ",

כָּל זְמַן שֶׁהָרְשָׁעִים בָּעוֹלָם,

חֲרוֹן אַף בָּעוֹלָם;

אָבְדוּ רְשָׁעִים מִן הָעוֹלָם,

נִסְתַּלַּק חֲרוֹן אַף מִן הָעוֹלָם.

## @22פרק יא

### @11מסכת סנהדרין פרק יא משנה א

א

אֵלּוּ הֵן הַנֶּחֱנָקִין:

הַמַּכֶּה אָבִיו וְאִמּוֹ,

וְגוֹנֵב נֶפֶשׁ מִיִּשְׂרָאֵל,

וְזָקֵן מַמְרֵא עַל פִּי בֵית דִּין,

וּנְבִיא הַשֶּׁקֶר,

וְהַמִּתְנַבֵּא לְשֵׁם עֲבוֹדָה זָרָה,

וְהַבָּא עַל אֵשֶׁת אִישׁ,

וְזוֹמְמֵי בַת כֹּהֵן וּבוֹעֲלָהּ.

ב

הַמַּכֶּה אָבִיו וְאִמּוֹ,

אֵינוּ חַיָּב עַד שֶׁיַּעֲשֶׂה בָהֶן חַבּוּרָה.

זֶה חֹמֶר בַּמְקַלֵּל מִבַּמַּכֶּה,

שֶׁהַמְקַלֵּל לְאַחַר מִיתָה חַיָּב,

וְהַמַּכֶּה אַחַר מִיתָה פָּטוּר.

וְגוֹנֵב נֶפֶשׁ מִיִּשְׂרָאֵל,

אֵינוּ חַיָּב עַד שֶׁיַּכְנִיסֶנּוּ לִרְשׁוּתוֹ.

רְבִּי יְהוּדָה אוֹמֵר:

עַד שֶׁיַּכְנִיסֶנּוּ לִרְשׁוּתוֹ וְיִשְׁתַּמֶּשׁ בּוֹ,

שֶׁנֶּאֱמַר (דְּבָרִים כד,ז) "וְהִתְעַמֶּר בּוֹ וּמְכָרוֹ".

וְהַגּוֹנֵב אֶת בְּנוֹ,

רְבִּי יוֹחָנָן בֶּן בְּרוֹקָה מְחַיֵּב,

וַחֲכָמִים פּוֹטְרִין.

גָּנַב אֶת שֶׁחֶצְיוֹ עֶבֶד וְחֶצְיוֹ בֶן חֹרִין,

רְבִּי יְהוּדָה מְחַיֵּב,

וַחֲכָמִים פּוֹטְרִין.

### @11מסכת סנהדרין פרק יא משנה ב

ג

זָקֵן מַמְרֵא עַל פִּי בֵית דִּין,

שֶׁנֶּאֱמַר: (דְּבָרִים יז,ח)

"כִּי יִפָּלֵא מִמְּךָ דָבָר לַמִּשְׁפָּט,

בֵּין דָּם לְדָם, בֵּין דִּין לְדִין, וּבֵין נֶגַע לָנֶגַע,

דִּבְרֵי רִיבֹת בִּשְׁעָרֶיךָ".

וּשְׁלֹשָׁה בָתֵּי דִינִים הָיוּ שָׁם:

אֶחָד עַל פֶּתַח הַר הַבַּיִת,

וְאֶחָד עַל פֶּתַח הָעֲזָרָה,

וְאֶחָד בְּלִשְׁכַּת הַגָּזִית.

בָּאִין לָזֶה שֶׁעַל פֶּתַח הַר הַבַּיִת,

וְאוֹמֵר:

"כָּךְ דָּרַשְׁתִּי, וְכָךְ דָּרְשׁוּ חֲבֵרַי",

"כָּךְ לִמַּדְתִּי, וְכָךְ לִמְּדוּ חֲבֵרַי". <לָימְדוּ>

אִם שָׁמְעוּ, אוֹמְרִים לָהֶן,

וְאִם לָאו, בָּאִין לָזֶה שֶׁעַל פֶּתַח הָעֲזָרָה,

וְאוֹמֵר:

"כָּךְ דָּרַשְׁתִּי, וְכָךְ דָּרְשׁוּ חֲבֵרַי",

"כָּךְ לִמַּדְתִּי, וְכָךְ לִמְּדוּ חֲבֵרַי".

אִם שָׁמְעוּ, אוֹמְרִים לָהֶן,

וְאִם לָאו,

אֵלּוּ וָאֵלּוּ בָאִין לְבֵית דִּין הַגָּדוֹל שֶׁבְּלִשְׁכַּת הַגָּזִית,

שֶׁמִּשָּׁם תּוֹרָה יוֹצָא לְכָל יִשְׂרָאֵל, שֶׁנֶּאֱמַר: (דְּבָרִים יז,י)

"מִן הַמָּקוֹם הַהוּא אֲשֶׁר יִבְחַר יי".

ד

חָזַר לְעִירוֹ,

וְשָׁנָה וְלִמֵּד כְּדֶרֶךְ שֶׁהוּא לִמּוּד,

פָּטוּר,

וְאִם הוֹרָה לַעֲשׁוֹת,

חַיָּב, שֶׁנֶּאֱמַר: (דְּבָרִים יז,יב)

"וְהָאִישׁ אֲשֶׁר יַעֲשֶׂה בְזָדוֹן",

אֵינוּ חַיָּב עַד שֶׁיּוֹרֶה לַעֲשׁוֹת.

הַתַּלְמִיד שֶׁהוֹרָה לַעֲשׁוֹת פָּטוּר;

נִמְצָא חֻמְרוֹ קֻלּוֹ. <קַולּוֹ>

### @11מסכת סנהדרין פרק יא משנה ג

ה

חֹמֶר בְּדִבְרֵי סוֹפְרִים מִדִּבְרֵי תוֹרָה.

הָאוֹמֵר "אֵין תְּפִלִּים",

לַעֲבֹר עַל דִּבְרֵי תוֹרָה פָטוּר;

"חָמֵשׁ טוֹטָפוֹת",

לְהוֹסִיף עַל דִּבְרֵי סוֹפְרִים, חַיָּב.

### @11מסכת סנהדרין פרק יא משנה ד

ו

אֵין מְמִיתִין אוֹתוֹ,

לֹא בְבֵית דִּין שֶׁבְּעִירוֹ, וְלֹא בְבֵית דִּין שֶׁבְּיַבְנֶה,

אֶלָּא מַעֲלִין אוֹתוֹ לְבֵית דִּין הַגָּדוֹל שֶׁבִּירוּשָׁלַיִם,

וּמְשַׁמְּרִין אוֹתוֹ עַד הָרֶגֶל,

וּמְמִיתִין אוֹתוֹ בָרֶגֶל, שֶׁנֶּאֱמַר: (דְּבָרִים יז,יג)

"וְכָל הָעָם יִשְׁמְעוּ וְיִרָאוּ",

דִּבְרֵי רְבִּי עֲקִיבָה.

רְבִּי יְהוּדָה אוֹמֵר:

אֵין מְעַנִּין דִּינוֹ שֶׁלָּזֶה,

אֶלָּא מְמִיתִין אוֹתוֹ מִיָּד,

וְכוֹתְבִין וְשׁוֹלְחִין בְּכָל הַמְּקוֹמוֹת:

"אִישׁ פְּלוֹנִי בֶן אִישׁ פְּלוֹנִי נִתְחַיַּב מִיתָה בְבֵית דִּין".

### @11מסכת סנהדרין פרק יא משנה ה

ז

וּנְבִיא הַשֶּׁקֶר,

וְהַמִּתְנַבֵּא מַה שֶּׁלֹּא שָׁמַע וּמַה שֶּׁלֹּא נֶאֱמַר לוֹ,

[מִיתָתוֹ בִידֵי אָדָם.]

אֲבָל הַכּוֹבֵשׁ אֶת נְבוּאָתוֹ,

וְהַמְוַתֵּר עַל דִּבְרֵי הַנָּבִיא,

וְנָבִיא שֶׁעָבַר עַל דִּבְרֵי עַצְמוֹ, <שעיבר>

מִיתָתוֹ בִידֵי שָׁמַיִם, שֶׁנֶּאֱמַר: (דְּבָרִים יח,יט)

"אָנֹכִי אֶדְרֹשׁ מֵעִמּוֹ".

### @11מסכת סנהדרין פרק יא משנה ו

ח

הַמִּתְנַבֵּא בְשֵׁם עֲבוֹדָה זָרָה, וְאוֹמֵר:

"כָּךְ אָמְרָה עֲבוֹדָה זָרָה",

אֲפִלּוּ כִוֵּן אֶת הַהֲלָכָה

לְטַמֵּא אֶת הַטָּמֵא וּלְטַהֵר אֶת הַטָּהוֹר.

הַבָּא עַל אֵשֶׁת אִישׁ,

כֵּיוָן שֶׁנִּכְנְסָה לִרְשׁוּת הַבַּעַל לַנִּשּׂוּאִין,

אַף עַל פִּי שֶׁלֹּא נִבְעָלָה,

וּבָא עָלֶיהָ,

הֲרֵי זֶה בֶחָנֵק. <בחונקו>

וְזוֹמְמֵי בַת כֹּהֵן וּבוֹעֲלָהּ,

הָא כָל הַזּוֹמְמִים,

מְקַדְּמִים לְאוֹתָהּ מִיתָה,

חוּץ מִזּוֹמְמֵי בַת כֹּהֵן וּבוֹעֲלָהּ.

### חסלת @11מסכת סנהדרין

# @00מסכת מכות

## @22פרק א

### @11מסכת מכות פרק א משנה א

א

כֵּיצַד הָעֵדִים נֶעֱשִׂים זוֹמְמִים?

"מְעִידִין אָנוּ עַל אִישׁ פְּלוֹנִי, שֶׁהוּא בֶּן גְּרוּשָׁה",

אוֹ "בֶן חֲלוּצָה",

אֵין אוֹמְרִים,

יֵעָשֶׂה זֶה בֶן גְּרוּשָׁה אוֹ בֶן חֲלוּצָה תַחְתָּיו,

אֶלָּא לוֹקֶה אַרְבָּעִים.

"מְעִידִין אָנוּ אֶת אִישׁ פְּלוֹנִי, שֶׁהוּא חַיָּב לִגָּלוֹת",

אֵין אוֹמְרִים, יִגָּלֶה זֶה תַחְתָּיו,

אֶלָּא לוֹקֶה אַרְבָּעִים.

"מְעִידִין אָנוּ אֶת אִישׁ פְּלוֹנִי,

שֶׁגֵּרַשׁ אֶת אִשְׁתּוֹ וְלֹא נָתַן לָהּ כְּתֻבָּתָהּ";

וַהֲלֹא בֵין הַיּוֹם וּבֵין לְמָחָר,

סוֹפוֹ לִתֶּן לָהּ כְּתֻבָּתָהּ!

אוֹמְדִין כַּמָּה אָדָם רוֹצֶה לִתֵּן כְּתֻבָּתָהּ שֶׁלָּזוֹ,

שֶׁאִם נִתְאַלְמָנָה אוֹ נִתְגָּרָשָׁה,

וְאִם מֵתָה יִירָשֶׁנָּה בַעְלָהּ.

ב

"מְעִידִין אָנוּ אֶת אִישׁ פְּלוֹנִי,

שֶׁהוּא חַיָּב לַחֲבֵרוֹ אֶלֶף זוּז,

עַל מְנָת לִתְּנָן מִכָּן וְעַד שְׁלֹשִׁים יוֹם",

וְהוּא אוֹמֵר:

"מִכָּן וְעַד עֶשֶׂר שָׁנִים",

אוֹמְדִין כַּמָּה אָדָם רוֹצֶה [לִתֵּן] וְיִהְיוּ אֶלֶף זוּז בְּיָדוֹ,

בֵּין נוֹתְנָן מִכָּן וְעַד שְׁלֹשִׁים יוֹם,

בֵּין נוֹתְנָן מִכָּן וְעַד עֶשֶׂר שָׁנִים.

### @11מסכת מכות פרק א משנה ב

ג

"מְעִידִים אָנוּ אֶת אִישׁ פְּלוֹנִי,

שֶׁחַיָּב לַחֲבֵרוֹ מָאתַיִם זוּז",

וְנִמְצְאוּ זוֹמְמִין,

לוֹקִין וּמְשַׁלְּמִין,

שֶׁלֹּא הַשֵּׁם מְבִיאָן לִידֵי מַכּוֹת מְבִיאָן לִידֵי תַשְׁלוּמִין.

דִּבְרֵי רְבִּי מֵאִיר.

וַחֲכָמִים אוֹמְרִים:

כָּל הַמְשַׁלֵּם אֵינוּ לוֹקֶה.

### @11מסכת מכות פרק א משנה ג

ד

"מְעִידִין אָנוּ אֶת פְּלוֹנִי,

שֶׁהוּא חַיָּב מַלְקוּת אַרְבָּעִים",

נִמְצְאוּ זוֹמְמִין,

לוֹקִין שְׁמוֹנִים, מִשֵּׁם (שְׁמוֹת כ,יג)

"לֹא תַעֲנֶה בְרֵעֲךָ עֵד שָׁקֶר",

וּמִשֵּׁם (דְּבָרִים יט,יט)

"וַעֲשִׂיתֶם לוֹ כַּאֲשֶׁר זָמַם לַעֲשׂוֹת לְאָחִיו",

דִּבְרֵי רְבִּי מֵאִיר.

וַחֲכָמִים אוֹמְרִים:

אֵינָן לוֹקִין אֶלָּא אַרְבָּעִים.

ה

מְשַׁלְּשִׁים בַּמָּמוֹן וְאֵין מְשַׁלְּשִׁים בַּמַּכּוֹת.

כֵּיצַד?

הֵעִידוּהוּ שֶׁהוּא חַיָּב לַחֲבֵרוֹ מָאתַיִם זוּז,

נִמְצְאוּ זוֹמְמִים,

מְשַׁלְּשִׁין בֵּינֵיהֶן.

הֵעִידוּהוּ שֶׁהוּא חַיָּב מַלְקוּת אַרְבָּעִים,

נִמְצְאוּ זוֹמְמִין,

כָּל אֶחָד וְאֶחָד לוֹקֶה אַרְבָּעִים.

### @11מסכת מכות פרק א משנה ד

ו

אֵין הָעֵדִין נֶעֱשִׂין זוֹמְמִים

עַד שֶׁיָּזַמּוּ אֶת עַצְמָן.

כֵּיצַד?

אָמְרוּ:

"מְעִידִין אָנוּ אֶת אִישׁ פְּלוֹנִי,

שֶׁהָרַג אֶת הַנֶּפֶשׁ".

אָמְרוּ לָהֶן:

"הֵיאָךְ אַתֶּם מְעִידִין?

שֶׁהֲרֵי הַנֶּהֱרָג זֶה אוֹ הַהוֹרֵג,

הָיָה עִמָּנוּ אוֹתוֹ הַיּוֹם בִּמְקוֹם פְּלוֹנִי",

אֵין אֵלּוּ זוֹמְמִים.

אֲבָל, אָמְרוּ לָהֶן:

"הֵיאָךְ אַתֶּם מְעִידִין,

שֶׁהֲרֵי אַתֶּם הֱיִיתֶם עִמָּנוּ אוֹתוֹ הַיּוֹם בִּמְקוֹם פְּלוֹנִי",

הֲרֵי אֵלּוּ זוֹמְמִין,

וְנֶהֱרָגִין עַל פִּיהֶן.

### @11מסכת מכות פרק א משנה ה

ז

בָּאוּ אֲחֵרִים וֶהֱזִימוּם, בָּאוּ אֲחֵרִים וֶהֱזִימוּם,

אֲפִלּוּ מֵאָה, כֻּלָּם יֵהָרֵגוּ.

רְבִּי יְהוּדָה אוֹמֵר:

אַסְטָסִיס הִיא זוֹ,

אֵינָה נֶהֱרֶגֶת אֶלָּא כַת הָרִאשׁוֹנָה בִלְבַד.

### @11מסכת מכות פרק א משנה ו

ח

אֵין הָעֵדִין הַזּוֹמְמִים נֶהֱרָגִין,

עַד שֶׁיִּגָּמֵר הַדִּין.

שֶׁהֲרֵי הַצַּדּוּקִין אוֹמְרִים:

עַד שֶׁיֵּהָרֵג, שֶׁנֶּאֱמַר: (וַיִּקְרָא כד,יח)

"נֶפֶשׁ תַּחַת נָפֶשׁ".

אָמְרוּ לָהֶן חֲכָמִים:

וַהֲלֹא כְבָר נֶאֱמַר: (דְּבָרִים יט,יט)

"וַעֲשִׂיתֶם לוֹ כַאֲשֶׁר זָמַם לַעֲשׁוֹת לְאָחִיו",

וַהֲרֵי אָחִיו קַיָּם!

וְאִם כֵּן, לָמָּה נֶאֱמַר "נֶפֶשׁ תַּחַת נָפֶשׁ"?

יָכוֹל מִשָּׁעָה שֶׁקִּבְּלוּ עֵדוּתָן יֵהָרֵגוּ?

תַּלְמוּד לוֹמַר "נֶפֶשׁ תַּחַת נָפֶשׁ",

הָא אֵינָן נֶהֱרָגִין עַד שֶׁיִּגָּמֵר הַדִּין.

### @11מסכת מכות פרק א משנה ז

ט

(דְּבָרִים יז,ו) "עַל פִּי שְׁנַיִם עֵדִים

אוֹ שְׁלֹשָׁה עֵדִים יוּמַת הַמֵּת".

אִם מִתְקַיֶּמֶת הָעֵדוּת בִּשְׁנַיִם,

לָמָּה פָרַט הַכָּתוּב בִּשְׁלֹשָׁה?

אֶלָּא לְהַקִּישׁ שְׁלֹשָׁה לִשְׁנַיִם:

וּמַה שְּׁלֹשָׁה מְזָמְמִין אֶת הַשְּׁנַיִם, <מזמין>

אַף הַשְּׁנַיִם יָזַמּוּ אֶת הַשְּׁלֹשָׁה.

וּמְנַיִן אֲפִלּוּ מֵאָה?

תַּלְמוּד לוֹמַר "עֵדִים".

י

רְבִּי שִׁמְעוֹן אוֹמֵר:

מַה שְּׁנַיִם אֵינָן נֶהֱרָגִין עַד שֶׁיְּהוּ שְׁנֵיהֶן זוֹמְמִים,

אַף שְׁלֹשָׁה אֵינָן נֶהֱרָגִין עַד שֶׁיְּהוּ שְׁלָשְׁתָּן זוֹמְמִין.

מְנַיִן אֲפִלּוּ מֵאָה?

תַּלְמוּד לוֹמַר "עֵדִים".

יא

רְבִּי עֲקִיבָה אוֹמֵר:

לֹא בָא הַשְּׁלִישִׁי אֶלָּא לְהַחְמִיר עָלָיו,

וְלַעֲשׁוֹת דִּינוֹ כַיּוֹצֵא בָאֵלּוּ.

וְאִם כָּךְ עָנַשׁ הַכָּתוּב

לַנִּטְפָּל לְעוֹבְרֵי עֲבֵרָה כְּעוֹבְרֵי עֲבֵרָה,

עַל אַחַת כַּמָּה יְשַׁלֵּם שָׂכָר

לַנִּטְפָּל לְעוֹשֶׂה מִצְוָה כְּעוֹשֶׂה מִצְוָה.

### @11מסכת מכות פרק א משנה ח

יב

מַה שְּׁנַיִם, נִמְצָא אֶחָד מֵהֶן קָרוֹב אוֹ פָסוּל,

עֵדוּתָן בְּטֵלָה,

[אַף שְׁלֹשָׁה, נִמְצָא אֶחָד מֵהֶן קָרוֹב אוֹ פָסוּל,

עֵדוּתָן בְּטֵלָה.]

מְנַיִן אֲפִלּוּ מֵאָה?

תַּלְמוּד לוֹמַר "עֵדִים".

יג

אָמַר רְבִּי יוֹסֵה:

בַּמֵּי דְבָרִים אֲמוּרִין?

בְּדִינֵי נְפָשׁוֹת.

אֲבָל בְּדִינֵי מָמוֹנוֹת,

תִּתְקַיֵּם הָעֵדוּת בִּשְׁאָר.

רְבִּי אוֹמֵר:

אֶחָד דִּינֵי מָמוֹנוֹת וְאֶחָד דִּינֵי נְפָשׁוֹת,

בִּזְמַן שֶׁהִתְרוּ בָהֶן.

אֲבָל בִּזְמַן שֶׁלֹּא הִתְרוּ בָהֶן,

מַה יַּעֲשׁוּ שְׁנֵי אַחִים,

שֶׁרָאוּ כְאַחַת שֶׁהָרַג זֶה אֶת הַנֶּפֶשׁ?

### @11מסכת מכות פרק א משנה ט

יד

הָיוּ שְׁנַיִם רוֹאִין אוֹתוֹ מֵחַלּוֹן זוֹ,

וּשְׁנַיִם רוֹאִין אוֹתוֹ מֵחַלּוֹן זוֹ,

וְאֶחָד מַתְרֶה בוֹ בָאֶמְצַע,

בִּזְמַן שֶׁמִּקְצָתָן רוֹאִין אֵלּוּ אֶת אֵלּוּ,

הֲרֵי אֵלּוּ עֵדוּת אַחַת.

וְאִם לָאו, הֲרֵי אֵלּוּ שְׁתֵּי עֵדִיּוֹת.

לְפִיכָךְ, אִם נִמְצֵאת אַחַת מֵהֶן זוֹמֶמֶת,

הִיא וָהֵן נֶהֱרָגִין, וְהַשְּׁנִיָּה פְטוּרָה.

יה

רְבִּי יוֹסֵה בִרְבִּי יְהוּדָה אוֹמֵר:

לְעוֹלָם אֵינוּ נֶהֱרָג,

עַד שֶׁיְּהוּ פִי שְׁנֵי עֵדָיו מַתְרִים בּוֹ, שֶׁנֶּאֱמַר: (דְּבָרִים יז,ו)

"עַל פִּי שְׁנַיִם עֵדִים".

דָּבָר אַחֵר:

"עַל פִּי שְׁנַיִם עֵדִים",

שֶׁלֹּא תְהֵא סַנְהֶדְרִין שׁוֹמַעַת כְּמִפִּי הַתָּרְגְּמָן.

### @11מסכת מכות פרק א משנה י

יו

מִי שֶׁנִּגְמַר דִּינוֹ וּבָרַח,

וּבָא לִפְנֵי אוֹתוֹ בֵית דִּין,

אֵין סוֹתְרִין אֶת דִּינוֹ.

בְּכָל מָקוֹם שֶׁיַּעַמְדוּ שְׁנַיִם וְיֹאמְרוּ:

"מְעִידִין אָנוּ אֶת אִישׁ [פְּלוֹנִי,

שֶׁ]נִּגְמַר דִּינוֹ בְבֵית דִּינוֹ שֶׁלִּפְלוֹנִי,

וּפְלוֹנִי וּפְלוֹנִי עֵדָיו",

הֲרֵי זֶה יֵהָרֵג.

יז

סַנְהֶדְרִין נוֹהֶגֶת בָּאָרֶץ וּבְחוּצָה לָאָרֶץ. <ובחוץ>

סֶנְהֶדְרִין הוֹרֶגֶת אֶחָד בַּשָּׁבוּעַ,

וְנִקְרֵאת חַבְלָנִית;

רְבִּי אֶלְעָזָר בֶּן עֲזַרְיָה אוֹמֵר:

אֶחָד לְשִׁבְעִים שָׁנָה.

רְבִּי טַרְפוֹן וּרְבִּי עֲקִיבָה אוֹמְרִים:

אִלּוּ הָיִינוּ בְסֶנְהֶדְרִין,

לֹא נֶהֱרַג בָּהּ אָדָם מֵעוֹלָם.

רַבָּן שִׁמְעוֹן בֶּן גַּמְלִיאֵל אוֹמֵר:

אַף הֵן מַרְבִּין שׁוֹפְכֵי דָמִים בְּיִשְׂרָאֵל.

## @22פרק ב

### @11מסכת מכות פרק ב משנה א

א

וְאֵלּוּ הֵן הַגּוֹלִין:

הַהוֹרֵג נֶפֶשׁ בִּשְׁגָגָה:

הָיָה מַעְגִּיל בַּמַּעְגֵּילָה, נָפְלָה עָלָיו וַהֲרָגַתּוּ,

הָיָה מְשַׁלְשֵׁל בֶּחָבִית, וְנָפְלָה עָלָיו וַהֲרָגַתּוּ,

הָיָה יוֹרֵד בַּסֻּלָּם, וְנָפַל עָלָיו וַהֲרָגוֹ,

הֲרֵי זֶה גוֹלֶה.

אֲבָל אִם הָיָה מוֹשֵׁךְ בַּמַּעְגֵּילָה,

וְנָפְלָה עָלָיו וַהֲרָגַתּוּ,

הָיָה דוֹלֶה בֶחָבִית,

וְנִפְסַק הַחֶבֶל וְנָפְלָה עָלָיו וַהֲרָגַתּוּ,

הָיָה עוֹלֶה בַסֻּלָּם, וְנָפַל עָלָיו וַהֲרָגוֹ,

הֲרֵי זֶה אֵינוּ גוֹלֶה.

זֶה הַכְּלָל:

כָּל שֶׁכְּדֶרֶךְ הוֹרָדָתוֹ, גּוֹלֶה,

וְשֶׁלֹּא כְדֶרֶךְ הוֹרָדָתוֹ, אֵינוּ גוֹלֶה.

ב

נִשְׁמַט הַבַּרְזֶל מִקַּנָּתוֹ וְהָרַג,

רְבִּי אוֹמֵר:

אֵינוּ גוֹלֶה.

וַחֲכָמִים אוֹמְרִים:

גּוֹלֶה.

מִן הָעֵץ הַמִּתְבַּקֵּעַ,

רְבִּי אוֹמֵר:

גּוֹלֶה.

וַחֲכָמִים אוֹמְרִים:

אֵינוּ גוֹלֶה.

### @11מסכת מכות פרק ב משנה ב

ג

זָרַק אֶת הָאֶבֶן לִרְשׁוּת הָרַבִּים וְהָרַג,

הֲרֵי זֶה גוֹלֶה.

רְבִּי אֱלִיעֶזֶר בֶּן יַעֲקֹב אוֹמֵר:

מִכְּשֶׁיָּצַאת הָאֶבֶן מִיָּדוֹ,

וְהוֹצִיא הַלָּא אֶת רֹאשׁוֹ וְקִבְּלָהּ,

הֲרֵי זֶה פָטוּר.

ד <ג>

זָרַק אֶת הָאֶבֶן לַחֲצֵרוֹ וְהָרַג,

אִם יֵשׁ רְשׁוּת לַנִּזָּק לִכָּנֵס לַשָּׁם, גּוֹלֶה,

וְאִם לָאו, אֵינוּ גוֹלֶה, שֶׁנֶּאֱמַר: (דְּבָרִים יט,ה)

"וַאֲשֶׁר יָבֹא אֶת רֵעֵהוּ בַיַּעַר",

מַה הַיַּעַר רְשׁוּת לַנִּזָּק וְלַמַּזִּיק וּלְהִכָּנֵס לַשָּׁם,

יָצָא חֲצַר בַּעַל הַבַּיִת,

שֶׁאֵין רְשׁוּת לַנִּזָּק לִכָּנֵס לַשָּׁם.

אַבָּא שָׁאוּל אוֹמֵר:

מַה חֲטָבַת עֵצִים רְשׁוּת,

יָצָא הָאָב הַמַּכֶּה אֶת בְּנוֹ,

וְהָרַב הָרוֹדֶה בְתַלְמִידוֹ,

וּשְׁלוּחַ בֵּית דִּין.

### @11מסכת מכות פרק ב משנה ג

ה

הָאָב גּוֹלֶה עַל יְדֵי הַבֵּן,

וְהַבֵּן גּוֹלֶה עַל יְדֵי הָאָב.

וְהַכֹּל גּוֹלִים עַל יְדֵי יִשְׂרָאֵל,

וְיִשְׂרָאֵל גּוֹלִין עַל יְדֵיהֶן,

חוּץ מֵעַל יְדֵי גֵר תּוֹשָׁב.

וְגֵר תּוֹשָׁב אֵינוּ גוֹלֶה אֶלָּא עַל יְדֵי גֵר תּוֹשָׁב.

ו

הַסּוֹמֵא אֵינוּ גוֹלֶה.

דִּבְרֵי רְבִּי יְהוּדָה.

וּרְבִּי מֵאִיר אוֹמֵר:

גּוֹלֶה.

הַשּׂוֹנֵא אֵינוּ גוֹלֶה.

רְבִּי יוֹסֵה בִרְבִּי יְהוּדָה אוֹמֵר:

הַשּׂוֹנֵא נֶהֱרָג, מִפְּנֵי שֶׁהוּא כְמוּעָד.

רְבִּי שִׁמְעוֹן אוֹמֵר:

יֵשׁ שׁוֹנֵא גוֹלֶה וְיֵשׁ שׁוֹנֵא שֶׁאֵינוּ גוֹלֶה.

כָּל שֶׁהוּא יָכוֹל לוֹמַר,

לְדַעַת הָרַג, אֵינוּ גוֹלֶה,

וְשֶׁלֹּא לְדַעַת הָרַג, הֲרֵי זֶה גוֹלֶה.

### @11מסכת מכות פרק ב משנה ד

ז

לְאֵיכָן גּוֹלִין? לְעִיר מִקְלָט.

לְשָׁלוֹשׁ שֶׁבְּעֵבֶר הַיַּרְדֵּן וּלְשָׁלוֹשׁ שֶׁבְּאֶרֶץ כְּנַעַן,

שֶׁנֶּאֱמַר: (בְּמִדְבַּר לה,יד)

"אֵת שְׁלֹשׁ הֶעָרִים תִּתְּנוּ מֵעֵבֶר לַיַּרְדֵּן,

וְאֵת שְׁלֹשׁ הֶעָרִים תִּתְּנוּ בְאֶרֶץ כְּנָעַן".

עַד שֶׁלֹּא נִבְחֲרוּ שָׁלוֹשׁ שֶׁבְּאֶרֶץ יִשְׂרָאֵל,

לֹא הָיוּ שָׁלוֹשׁ שֶׁבְּעֵבֶר הַיַּרְדֵּן קוֹלְטוֹת, שֶׁנֶּאֱמַר: (בְּמִדְבַּר לה,יג)

"שֵׁשׁ עָרֵי מִקְלָט תִּהְיֶינָה",

שֶׁיְּהוּ שֶׁשְׁתָּן קוֹלְטוֹת כְּאַחַת.

### @11מסכת מכות פרק ב משנה ה

ח

וּמְכֻוָּנוֹת לָהֶן דְּרָכִים מִזּוֹ לָזוֹ, שֶׁנֶּאֱמַר: (דְּבָרִים יט,ג)

"תָּכִין לְךָ הַדֶּרֶךְ וְשִׁלַּשְׁתָּ אֶת גְּבוּל אַרְצְךָ

אֲשֶׁר יַנְחִילְךָ יי אֱלֹהֶיךָ,

וְהָיָה לָנוּס שָׁמָּה כָּל רֹצֵחַ."

וּמוֹסְרִין לוֹ שְׁנֵי תַלְמִידֵי חֲכָמִים,

שֶׁמֵּא יַהַרְגֶנּוּ בַדֶּרֶךְ, וִידַבְּרוּ אֵלָיו.

רְבִּי מֵאִיר אוֹמֵר:

הוּא מְדַבֵּר עַל יְדֵי עַצְמוֹ, שֶׁנֶּאֱמַר: (דְּבָרִים יט,ד)

"וְזֶה דְבַר הָרֹצֵחַ".

### @11מסכת מכות פרק ב משנה ו

ט

רְבִּי יוֹסֵה בִרְבִּי יְהוּדָה אוֹמֵר:

כַּתְּחִלָּה, אֶחָד שׁוֹגֵג וְאֶחָד מֵזִיד,

מְקַדְּמִין לְעִיר מִקְלָט,

וּבֵית דִּין שׁוֹלְחִין וּמְבִיאִין אוֹתָן מִשָּׁם.

מִי שֶׁנִּתְחַיַּב מִיתָה, הֲרָגוּהוּ; <מִשֶּׁנִּתְחַיַּב>

וּמִי שֶׁלֹּא נִתְחַיַּב מִיתָה, פְּטָרוּהוּ.

וּמִי שֶׁנִּתְחַיַּב גָּלוּת,

מַחְזִירִין אוֹתוֹ לִמְקוֹמוֹ, שֶׁנֶּאֱמַר: (בְּמִדְבַּר לה,כה)

"וְהֵשִׁיבוּ אתוֹ הָעֵדָה אֶל עִיר מִקְלָטוֹ אֲשֶׁר נָס שָׁמָּה".

אֶחָד מָשׁוּחַ בְּשֶׁמֶן הַמִּשְׁחָה,

וְאֶחָד מְרֻבֵּה בְגָדִים,

וְאֶחָד שֶׁעָבַר מִמְּשִׁיחָתוֹ.

רְבִּי יְהוּדָה אוֹמֵר:

אַף מָשׁוּחַ מִלְחָמָה מַחְזִיר אֶת הָרוֹצֵחַ.

לְפִיכָךְ אִמּוֹתֵיהֶן שֶׁלַּכֹּהֲנִים מְסַפְּקוֹת לָהֶן מִחְיָה וּכְסוּת,

כְּדֵי שֶׁלֹּא יִתְפַּלְּלוּ עַל בְּנֵיהֶן שֶׁיָּמוּתוּ.

י

נִגְמַר דִּינוֹ וּמֵת כֹּהֵן גָּדוֹל,

הֲרֵי זֶה אֵינוּ גוֹלֶה.

אִם עַד שֶׁלֹּא נִגְמַר דִּינוֹ מֵת כֹּהֵן גָּדוֹל,

וּמִנּוּ כֹהֵן אַחֵר תַּחְתָּיו,

לְאַחַר מִכֵּן נִגְמַר דִּינוֹ,

חוֹזֵר לְמִיתָתוֹ שֶׁלַּשֵּׁנִי.

### @11מסכת מכות פרק ב משנה ז

יא

נִגְמַר דִּינוֹ בְלֹא כֹהֵן גָּדוֹל,

הַהוֹרֵג כֹּהֵן גָּדוֹל,

וְכֹהֵן גָּדוֹל שֶׁהָרַג,

אֵינוּ יוֹצֵא מִשָּׁם לְעוֹלָם.

אֵינוּ יוֹצֵא לֹא לְעֵדוּת מִצְוָה,

וְלֹא לְעֵדוּת מָמוֹן,

וְלֹא לְעֵדוּת נְפָשׁוֹת.

אֲפִלּוּ יִשְׂרָאֵל צְרִיכִין לוֹ,

וַאֲפִלּוּ שַׂר צְבָא יִשְׂרָאֵל כְּיוֹאָב בֶּן צְרוּיָה,

אֵינוּ יוֹצֵא מִשָּׁם לְעוֹלָם, שֶׁנֶּאֱמַר: (בְּמִדְבַּר לה,כה)

"אֲשֶׁר נָס שָׁמָּה",

שָׁם תְּהֵי דִירָתוֹ וְשָׁם תְּהֵא מִיתָתוֹ,

וְשָׁם תְּהֵא קְבוּרָתוֹ.

יב

כַּשֵּׁם שֶׁהָעִיר קוֹלֶטֶת, כָּךְ תְּחוּמָהּ קוֹלֵט.

רוֹצֵחַ שֶׁיָּצָא חוּץ לַתְּחוּם, וּמְצָאוֹ גוֹאֵל הַדָּם,

רְבִּי יוֹסֵה הַגָּלִילִי אוֹמֵר:

מִצְוָה בְיַד גּוֹאֵל הַדָּם,

וּרְשׁוּת בְּיַד כָּל הָאָדָם;

רְבִּי עֲקִיבָה אוֹמֵר:

רְשׁוּת בְּיַד גּוֹאֵל הַדָּם,

וְכָל אָדָן אֵין חַיָּבִין עָלָיו.

יג

אִילָן שֶׁהוּא עוֹמֵד בְּתוֹךְ הַתְּחוּם,

וְנוֹפוֹ נוֹטֶה חוּץ לַתְּחוּם,

אוֹ עוֹמֵד חוּץ לַתְּחוּם,

וְנוֹפוֹ נוֹטֶה לְתוֹךְ הַתְּחוּם,

הַכֹּל הוֹלֵךְ אַחַר הַנּוֹף.

הָרַג בְּאוֹתָהּ הָעִיר,

גּוֹלֶה מִשְּׁכוּנָה לִשְׁכוּנָה.

וּבֶן לֵוִי גּוֹלֶה מֵעִיר לָעִיר.

### @11מסכת מכות פרק ב משנה ח

יד

(כַּיוֹצֵא בוֹ) רוֹצֵחַ שֶׁגָּלָה לְעִיר מִקְלָטוֹ,

וְרָצוּ אַנְשֵׁי הָעִיר לְכַבְּדוֹ,

יֹאמַר לָהֶם "רוֹצֵחַ אָנִי".

אָמְרוּ לוֹ "אַף עַל פִּי כֵן",

יְקַבֵּל מֵהֶן, שֶׁנֶּאֱמַר: (דְּבָרִים יט,ד)

"וְזֶה דְבַר הָרֹצֵחַ".

יה

וּמַעֲלוֹת הָיוּ שָׂכָר לַלְוִיִּם.

דִּבְרֵי רְבִּי יְהוּדָה.

רְבִּי מֵאִיר אוֹמֵר:

לֹא הָיוּ מַעֲלִים לָהֶן שָׂכָר.

וְחוֹזֵר לִשְׂרָרָה שֶׁהָיָה בָהּ. <לסררה>

דִּבְרֵי רְבִּי מֵאִיר.

וּרְבִּי יְהוּדָה אוֹמֵר:

לֹא הָיָה חוֹזֵר לִשְׂרָרָה שֶׁהָיָה בָהּ. <לסררה>

## @22פרק ג

### @11מסכת מכות פרק ג משנה א

א

אֵלּוּ הֵן הַלּוֹקִין:

הַבָּא עַל אֲחוֹתוֹ,

וְעַל אֲחוֹת אָבִיו,

וְעַל אֲחוֹת אִמּוֹ,

וְעַל אֲחוֹת אִשְׁתּוֹ,

וְעַל אֵשֶׁת אָחִיו,

וְעַל אֵשֶׁת אֲחִי אָבִיו,

וְעַל הַנִּדָּה;

אַלְמָנָה לְכֹהֵן גָּדוֹל,

גְּרוּשָׁה וַחֲלוּצָה לְכֹהֵן הֶדְיוֹט,

[מַמְזֶרֶת וּנְתִינָה לְיִשְׂרָאֵל,

בַּת יִשְׂרָאֵל לְנָתִין וּלְמַמְזֵר.]

אַלְמָנָה וּגְרוּשָׁה,

חַיָּבִין עָלֶיהָ מִשֵּׁם שְׁנֵי שֵׁמוֹת.

גְּרוּשָׁה וַחֲלוּצָה,

אֵינוּ חַיָּב אֶלָּא מִשֵּׁם אֶחָד בִּלְבַד.

### @11מסכת מכות פרק ג משנה ב

ב

טָמֵא שֶׁאָכַל אֶת הַקֹּדֶשׁ,

וְהַבָּא אֶל מִקְדָּשׁ טָמֵא,

וְהָאוֹכֵל חֵלֶב, וָדָם, וְנוֹתָר, וּפִגּוּל.

הַשּׁוֹחֵט וְהַמַּעֲלֶה בַחוּץ,

הָאוֹכֵל חָמֵץ בַּפֶּסַח,

וְהָאוֹכֵל וְהָעוֹשֶׂה מְלָאכָה בְיוֹם הַכִּפּוּרִים,

וְהַמְפַטֵּם אֶת הַשֶּׁמֶן,

וְהַמְפַטֵּם אֶת הַקְּטֹרֶת,

וְהַסָּךְ בְּשֶׁמֶן הַמִּשְׁחָה,

וְהָאוֹכֵל נְבֵלוֹת וּטְרֵפוֹת, וּשְׁקָצִים וּרְמָשִׂים; <ורמסים>

אָכַל טֶבֶל וּמַעֲשֵׂר רִאשׁוֹן שֶׁלֹּא נִטְּלָה תְרוּמָתוֹ,

וּמַעֲשֵׂר שֵׁנִי וְהֶקְדֵּשׁ שֶׁלֹּא נִפְדּוּ.

כַּמָּה יֹאכַל מִן הַטֶּבֶל וִיהֵא חַיָּב? <כמא>

רְבִּי שִׁמְעוֹן אוֹמֵר:

כָּל שֶׁהוּא.

וַחֲכָמִים אוֹמְרִים:

כַּזַּיִת.

אָמַר לָהֶן רְבִּי שִׁמְעוֹן:

אֵין אַתֶּם מוֹדִים לִי בְאוֹכֵל נְמָלָה כָל שֶׁהוּא,

שֶׁהוּא חַיָּב?

אָמְרוּ לוֹ:

מִפְּנֵי שֶׁהִיא כְבִרְיָתָהּ;

אָמַר לָהֶן:

אַף חִטָּה אַחַת כְּבִרְיָתָהּ.

### @11מסכת מכות פרק ג משנה ג

ג

הָאוֹכֵל בִּכּוּרִים עַד שֶׁלֹּא קָרָא עֲלֵיהֶן,

קָדְשֵׁי קָדָשִׁים חוּץ לַקְּלָעִים,

קָדָשִׁין קַלִּים וּמַעֲשֵׂר שֵׁנִי חוּץ לַחוֹמָה,

הַשּׁוֹבֵר אֶת הָעֶצֶם בְּפֶסַח טָהוֹר,

הֲרֵי זֶה לוֹקֶה אַרְבָּעִים.

אֲבָל הַמּוֹתִיר וְהַשּׁוֹבֵר בַּטָּמֵא,

אֵינוּ לוֹקֶה אַרְבָּעִים.

### @11מסכת מכות פרק ג משנה ד

ד

הַנּוֹטֵל אֵם עַל הַבָּנִים,

רְבִּי יְהוּדָה אוֹמֵר:

לוֹקֶה, וְאֵינוּ מְשַׁלֵּחַ.

וַחֲכָמִים אוֹמְרִים:

מְשַׁלֵּחַ, וְאֵינוּ לוֹקֶה.

זֶה הַכְּלָל:

כָּל מִצְוַת בְלֹא תַעֲשֶׂה שֶׁיֶּשׁ בָּהּ קוּם וַעֲשֵׂה,

אֵין חַיָּבִין עָלֶיהָ.

### @11מסכת מכות פרק ג משנה ה

ה

הַקּוֹרֵחַ קָרְחָה בְרֹאשׁוֹ,

וְהַמַּקִּיף פְּאַת רֹאשׁוֹ,

וְהַמַּשְׁחִית פְּאַת זְקָנוֹ,

הַסּוֹרֵט סִרְטָה אַחַת עַל הַמֵּת,

חַיָּב.

סָרַט סִרְטָה אַחַת עַל חֲמִשָּׁה מֵתִים,

אוֹ חָמֵשׁ סְרִיטוֹת עַל מֵת אֶחָד,

חַיָּב עַל כָּל אַחַת וְאַחַת.

חַיָּב עַל הָרֹאשׁ שְׁתַּיִם,

אַחַת מִכָּן וְאַחַת מִכָּן;

עַל הַזָּקָן, שְׁתַּיִם מִכָּן, וְאַחַת מִלְּמַטָּן.

רְבִּי אֶלְעָזָר אוֹמֵר:

אִם נְטָלוֹ כֻלּוֹ כְאַחַת,

אֵינוּ חַיָּב אֶלָּא אַחַת.

וְאֵינוּ חַיָּב, עַד שֶׁיִטְּלֶנּוּ בַתַּעַר.

רְבִּי אֱלִיעֶזֶר אוֹמֵר:

אֲפִלּוּ לִקְּטוֹ בַמַּלְקֶטֶת, אוֹ בְרָהִיטְנֵי,

חַיָּב.

### @11מסכת מכות פרק ג משנה ו

ו

הַכּוֹתֵב כְּתֹבֶת קַעֲקַע.

כָּתַב וְלֹא קִעְקַע,

קִעְקַע וְלֹא כָתַב,

אֵינוּ חַיָּב עַד שֶׁיִּכְתֹּב וִיקַעְקַע בַּדְּיוֹ,

וּבַכֹּחַל, וּבְכָל דָּבָר שֶׁהוּא רוֹשֵׁם.

רְבִּי שִׁמְעוֹן בֶּן יְהוּדָה אוֹמֵר מִשֵּׁם רְבִּי שִׁמְעוֹן:

אֵינוּ חַיָּב עַד שֶׁיִּכְתֹּב שֵׁם הַשֵּׁם, שֶׁנֶּאֱמַר: (וַיִּקְרָא יט,כח)

"וּכְתֹבֶת קַעֲקַע לֹא תִתְּנוּ בָכֶם אֲנִי יי".

### @11מסכת מכות פרק ג משנה ז

ז

נָזִיר שֶׁהָיָה שׁוֹתֶה בַיַּיִן כָּל הַיּוֹם,

אֵינוּ חַיָּב אֶלָּא אַחַת.

אָמְרוּ לוֹ:

"אַל תִּשְׁתֶּה", "אַל תִּשְׁתֶּה!"

וְהוּא שׁוֹתֶה,

חַיָּב עַל כָּל אַחַת וְאַחַת.

### @11מסכת מכות פרק ג משנה ח

ח

הָיָה מִטַּמֵּא לַמֵּתִים כָּל הַיּוֹם,

אֵינוּ חַיָּב אֶלָּא אַחַת.

אָמְרוּ לוֹ:

"אַל תִּטַּמֵּא, אַל תִּטַּמֵּא!"

וְהוּא מִטַּמֵּא,

חַיָּב עַל כָּל אַחַת וְאַחַת.

ט

הָיָה מְגַלֵּחַ כָּל הַיּוֹם,

אֵינוּ חַיָּב אֶלָּא אַחַת.

אָמְרוּ לוֹ:

"אַל תְּגַלַּח, אַל תְּגַלַּח!"

וְהוּא מְגַלֵּחַ,

חַיָּב עַל כָּל אַחַת וְאַחַת.

י

הָיָה לוֹבֵשׁ בַּכִּלְאַיִם כָּל הַיּוֹם,

אֵינוּ חַיָּב אֶלָּא אַחַת.

אָמְרוּ לוֹ:

"אַל תִּלְבַּשׁ, אַל תִּלְבַּשׁ!"

וְהוּא פּוֹשֵׁט וְלוֹבֵשׁ,

חַיָּב עַל כָּל אַחַת וְאַחַת.

### @11מסכת מכות פרק ג משנה ט

יא

יֵשׁ חוֹרֵשׁ תֶּלֶם אֶחָד,

וְחַיָּב עָלָיו מִשֵּׁם שְׁמוֹנָה לָאוִין: <לוים>

הַחוֹרֵשׁ בְּשׁוֹר וַחֲמוֹר, וְהֵן מֻקְדָּשִׁין,

כִּלְאַיִם בַּכֶּרֶם, וּשְׁבִיעִית, וְיוֹם טוֹב,

וְכֹהֵן וְנָזִיר וְאַף בֵּית טֻמְאָה.

חֲנַנְיָא בֶן חֲכִינַי אוֹמֵר:

אַף הַלּוֹבֵשׁ כִּלְאַיִם.

אָמְרוּ לוֹ:

אֵינוּ הַשֵּׁם.

אָמַר לָהֶן:

אַף לֹא הַנָּזִיר הוּא הַשֵּׁם.

### @11מסכת מכות פרק ג משנה י

יב

וְכַמָּה מַלְקִים אוֹתוֹ?

אַרְבָּעִים חָסֵר אַחַת, שֶׁנֶּאֱמַר: (דְּבָרִים כה,ב-ג)

"בְּמִסְפַּר אַרְבָּעִים",

מִנְיָן שֶׁהוּא סָמוּךְ לְאַרְבָּעִים. <מְנַיִין>

רְבִּי יְהוּדָה אוֹמֵר:

אַרְבָּעִים שְׁלֵמוֹת הוּא לוֹקֶה.

וְאֵיכָן הוּא לוֹקֶה אֶת הַיְתֵרָה?

בֵּין כְּתֵפָיו.

### @11מסכת מכות פרק ג משנה יא

יג

אֵין עוֹמְדִין אוֹתוֹ

אֶלָּא בְמַכּוֹת רְאוּיוֹת לְהִשְׁתַּלֵּשׁ.

עֲמָדוּהוּ לְקַבֵּל אַרְבָּעִים,

לָקָה מִקְצָת, אָמְרוּ:

"אֵינוּ יָכוֹל לְקַבֵּל אַרְבָּעִים",

פָּטוּר.

עֲמָדוּהוּ לְקַבֵּל שְׁמוֹנֶה עֶשְׂרֵה,

מִשֶּׁלָּקָה אָמְרוּ:

"יָכוֹל הוּא לְקַבֵּל אַרְבָּעִים",

פָּטוּר.

עָבַר עֲבֵרָה שֶׁיֶּשׁ בָּהּ שְׁנֵי לָאוִים:

עֲמָדוּהוּ עֹמֶד אֶחָד, לוֹקֶה וּפָטוּר.

אִם לָאו,

לוֹקֶה וּמִתְרַפֵּא וְחוֹזֵר וְלוֹקֶה.

### @11מסכת מכות פרק ג משנה יב

יד

כֵּיצַד מַלְקִין אוֹתוֹ?

כּוֹפֵת שְׁתֵּי יָדָיו עַל הָעַמּוּד הֵילָךְ וְהֵילָךְ,

חַזַּן הַכְּנֶסֶת אוֹחֵז בִּבְגָדָיו,

אִם נִקְרָעוּ נִקְרָעוּ, וְאִם נִפְרָמוּ נִפְרָמוּ,

[עַד שֶׁהוּא מְגַלֶּה אֶת לִבּוֹ.]

וְהָאֶבֶן נְתוּנָה מֵאֲחוֹרָיו,

חַזַּן הַכְּנֶסֶת עוֹמֵד עָלֶיהָ,

וּרְצוּעָה שֶׁלָּעֵגֶל בְּיָדוֹ,

כְּפוּלָה אֶחָד לִשְׁנַיִם וּשְׁנַיִם לְאַרְבָּעָה,

וּשְׁתֵּי רְצוּעוֹת עוֹלוֹת וְיוֹרְדוֹת בָּהּ.

### @11מסכת מכות פרק ג משנה יג

יה

יָדָהּ טֶפַח, וְרָחְבָּהּ טֶפַח,

וְרֹאשָׁהּ מַגַּעַת פִּי כְרֵסוֹ.

וּמַכֶּה אוֹתוֹ שָׁלִישׁ מִלְּפָנָיו,

וּשְׁתֵּי יָדוֹת מִלַּאֲחוֹרָיו,

וְאֵינוּ מַכֶּה אוֹתוֹ לֹא עוֹמֵד וְלֹא יוֹשֵׁב,

אֶלָּא מֻטֶּה, שֶׁנֶּאֱמַר: (דברם כה,ב)

"וְהִפִּילוֹ".

וְהַמַּכֶּה מַכֶּה בְאַחַת יָדוֹ בְּכָל כֹּחוֹ.

### @11מסכת מכות פרק ג משנה יד

יו

וְהַקּוֹרֵא קוֹרֵא: (דְּבָרִים כח,נח-נט)

"אִם לֹא תִשְׁמֹר לַעֲשׂוֹת

אֶת כָּל דִּבְרֵי הַתּוֹרָה הַזֹּאת,

הַכְּתֻבִים בַּסֵּפֶר הַזֶּה,

לְיִרְאָה אֶת הַשֵּׁם הַנִּכְבָּד וְהַנּוֹרָא הַזֶּה,

אֵת יי אֱלֹהֶיךָ.

וְהִפְלָא יי אֶת מַכֹּתְךָ וְאֵת מַכּוֹת זַרְעֶךָ,

מַכּוֹת גְּדֹלֹת וְנֶאֱמָנוֹת,

וָחֳלָיִם רָעִים וְנֶאֱמָנִים."

וְחוֹזֵר לִתְחִלַּת הַמִּקְרָא.

אִם מֵת תַּחַת יָדוֹ,

פָּטוּר.

הוֹסִיף לוֹ עוֹד רְצוּעָה אַחַת, וּמֵת,

הֲרֵי זֶה גוֹלֶה עַל יָדָיו.

נִתְקַלְקַל, בֵּין בָּרֵאִי בֵין בַּמַּיִם,

פָּטוּר.

רְבִּי יְהוּדָה אוֹמֵר:

הָאִישׁ בָּרֵאִי, וְהָאִשָּׁה בַמַּיִם.

### @11מסכת מכות פרק ג משנה טו

יז

כָּל חַיְבֵי כָרֵתוֹת שֶׁלָּקוּ,

נִפְטָרוּ יְדֵי כָרֵתָן, שֶׁנֶּאֱמַר: (דְּבָרִים כה,ג)

"וְנִקְלָה אָחִיךָ לְעֵינֶיךָ",

מִשֶּׁלָּקָה, הֲרֵי הוּא כְאָחִיךָ.

דִּבְרֵי רְבִּי חֲנַנְיָא בֶן גַּמְלִיאֵל.

אָמַר רְבִּי חֲנַנְיָא בֶן גַּמְלִיאֵל:

מָה, אִם הָעוֹבֵר עֲבֵרָה אַחַת,

נַפְשׁוֹ נוֹטֶלֶת עָלֶיהָ,

הָעוֹשֶׂה מִצְוָה אַחַת,

עַל אַחַת כַּמָּה שֶׁתִּנָּתֶן לוֹ נַפְשׁוֹ.

רְבִּי שִׁמְעוֹן אוֹמֵר:

מִמְּקוֹמוֹ הוּא לָמֵד, שֶׁנֶּאֱמַר: (וַיִּקְרָא יח,כט)

"וְנִכְרְתוּ הַנְּפָשׁוֹת הָעֹשֹׂת מִקֶּרֶב עַמָּם."

וְאוֹמֵר: (וַיִּקְרָא יח,ה)

"אֲשֶׁר יַעֲשֶׂה אֹתָם הָאָדָם וָחַי בָּהֶם", <אוֹתָן הָאָדָם וְחַי בָּהֶן>

הָא, כָּל הַיּוֹשֵׁב וְלֹא עָבַר עֲבֵרָה,

נוֹתְנִין לוֹ שָׂכָר כְּעוֹשֶׂה מִצְוָה.

יח

רְבִּי שִׁמְעוֹן בִּרְבִּי אוֹמֵר:

הֲרֵי הוּא אוֹמֵר: (דְּבָרִים יב,כג)

"רַק חֲזַק לְבִלְתִּי אֲכֹל הַדָּם,

כִּי הַדָּם הוּא הַנָּפֶשׁ".

וּמָה, אִם הַדָּם,

שֶׁנַּפְשׁוֹ שֶׁלָּאָדָם חַתָּה הֵימֶנּוּ,

הַפּוֹרֵשׁ מִמֶּנּוּ מְקַבֵּל שָׂכָר,

גָּזֵל וַעֲרָיוֹת,

שֶׁנַּפְשׁוֹ שֶׁלָּאָדָן מִתְאַוָּה לָהֶן וּמְחַמְּדַתָּן,

הַפּוֹרֵשׁ מֵהֶן, עַל אַחַת כַּמָּה

שֶׁיִּזְכֶּה לוֹ וּלְדוֹרוֹתָיו וּלְדוֹרֵי דּוֹרוֹתָיו,

עַד סוֹף כָּל הַדּוֹרוֹת.

### @11מסכת מכות פרק ג משנה טז

יט

רְבִּי חֲנַנְיָה בֶן עֲקַשְׁיָה אוֹמֵר:

רָצָה הַמָקוֹם בָּרוּךְ הוּא לְזַכּוֹת אֶת יִשְׂרָאֵל,

לְפִיכָךְ הִרְבָּה לָהֶן תּוֹרָה וּמִצְוֹת, שֶׁנֶּאֱמַר: (יְשַׁעְיָה מב,כא)

"יי חָפֵץ לְמַעַן צִדְקוֹ, יַגְדִּיל תּוֹרָה וְיַאְדִּיר".

### חסלת @11מסכת מכות <חסלת סנהדרין>

# @00מסכת שבועות

## @22פרק א

### @11מסכת שבועות פרק א משנה א

א

שְׁבוּעוֹת, שְׁתַּיִם שֶׁהֵן אַרְבַּע.

יְדִיעוֹת הַטֻּמְאָה, שְׁתַּיִם שֶׁהֵן אַרְבַּע.

יְצִיאוֹת הַשַּׁבָּת, שְׁתַּיִם שֶׁהֵן אַרְבַּע.

מַרְאוֹת נְגָעִים, שְׁנַיִם שֶׁהֵן אַרְבָּעָה.

### @11מסכת שבועות פרק א משנה ב

ב

כָּל שֶׁיֶּשׁ בָּהּ יְדִיעָה בַתְּחִלָּה וִידִיעָה בַסּוֹף וְהֶעְלֵם בִּנְתַּיִם,

הֲרֵי זֶה בְעוֹלֶה וְיוֹרֵד.

יֶשׁ בָּהּ יְדִיעָה בַתְּחִלָּה וְאֵין בָּהּ יְדִיעָה בַסּוֹף,

שָׂעִיר הַנֶּעֱשָׂה בִפְנִים יוֹם הַכִּפּוּרִים תּוֹלֶה,

עַד שֶׁתִּוָּדַע לוֹ, וְיָבִיא בְּעוֹלֶה וְיוֹרֵד.

### @11מסכת שבועות פרק א משנה ג

ג

אֵין בָּהּ יְדִיעָה בַתְּחִלָּה,

אֲבָל יֶשׁ בָּהּ יְדִיעָה בַסּוֹף,

שָׂעִיר הַנֶּעֱשָׂה בַחוּץ יוֹם הַכִּפּוּרִים מְכַפֵּר,

שֶׁנֶּאֱמַר: (בְּמִדְבַּר כט,יא)

"מִלְּבַד חַטַּאת הַכִּפֻּרִים".

עַל מַה שֶּׁזֶּה מְכַפֵּר זֶה מְכַפֵּר:

מַה הַפְּנִימִי,

אֵינוּ מְכַפֵּר אֶלָּא עַל דָּבָר שֶׁיֶּשׁ בּוֹ יְדִיעָה,

אַף הַחִיצוֹן,

לֹא יְכַפֵּר אֶלָּא עַל דָּבָר שֶׁיֶּשׁ בּוֹ יְדִיעָה. <בָּהּ>

### @11מסכת שבועות פרק א משנה ד

ד

וְעַל שֶׁאֵין בָּהּ יְדִיעָה לֹא בַתְּחִלָּה וְלֹא בַסּוֹף,

שְׂעִירֵי רְגָלִים וּשְׂעִירֵי רָאשֵׁי חֳדָשִׁים מְכַפְּרִים.

דִּבְרֵי רְבִּי יְהוּדָה.

רְבִּי שִׁמְעוֹן אוֹמֵר:

שְׂעִירֵי רְגָלִים מְכַפְּרִים,

אֲבָל לֹא שְׂעִירֵי רָאשֵׁי חֳדָשִׁים.

וְעַל מַה שְּׂעִירֵי רָאשֵׁי חֳדָשִׁים מְכַפְּרִים?

עַל טָהוֹר שֶׁאָכַל טָמֵא. <טָּהוֹר>

רְבִּי מֵאִיר אוֹמֵר:

כָּל הַשְּׂעִירִים כַּפָּרָתָן שָׁוָה,

עַל טֻמְאַת מִקְדָּשׁ וְקָדָשָׁיו.

ה

הָיָה רְבִּי שִׁמְעוֹן אוֹמֵר:

שְׂעִירֵי רָאשֵׁי חֳדָשִׁים מְכַפְּרִים עַל טָהוֹר שֶׁאָכַל טָמֵא.

וְשֶׁלָּרְגָלִים מְכַפְּרִים עַל שֶׁאֵין בָּהּ יְדִיעָה,

לֹא בַתְּחִלָּה וְלֹא בַסּוֹף.

וְשֶׁלְּיוֹם הַכִּפּוּרִים מְכַפְּרִין עַל שֶׁאֵין בָּהּ יְדִיעָה [בַתְּחִלָּה,

אֲבָל יֶשׁ בָּהּ יְדִיעָה] בַסּוֹף.

ו

אָמְרוּ לוֹ:

מַה הֵן שֶׁיִּקָּרְבוּ זֶה בָזֶה?

אָמַר לָהֶן:

יִקָּרְבוּ.

אָמְרוּ לוֹ:

הוֹאִיל וְאֵין כַּפָּרָתָן שָׁוָה,

הֵיאָךְ הֵן קְרֵבִין?

אָמַר לָהֶן:

כֻּלָּם בָּאִין לְכַפֵּר עַל טֻמְאַת מִקְדָּשׁ וְקָדָשָׁיו.

### @11מסכת שבועות פרק א משנה ה

ז

רְבִּי שִׁמְעוֹן בֶּן יְהוּדָה אוֹמֵר מִשְּׁמוֹ:

שְׂעִירֵי רָאשֵׁי חֳדָשִׁים מְכַפְּרִים עַל טָהוֹר שֶׁאָכַל טָמֵא.

מוּסָף עֲלֵיהֶן שֶׁלָּרְגָלִין,

שֶׁהֵן מְכַפְּרִין עַל טָהוֹר שֶׁאָכַל טָמֵא,

וְעַל שֶׁאֵין בָּהּ יְדִיעָה לֹא בַתְּחִלָּה וְלֹא בַסּוֹף.

מוּסָף עֲלֵיהֶם שֶׁלְּיוֹם הַכִּפּוּרִים,

שֶׁהֵן מְכַפְּרִין עַל טָהוֹר שֶׁאָכַל טָמֵא,

וְעַל שֶׁאֵין בָּהּ יְדִיעָה לֹא בַתְּחִלָּה וְלֹא בַסּוֹף,

וְעַל שֶׁאֵין בָּהּ יְדִיעָה בַתְּחִלָּה,

אֲבָל יֶשׁ בָּהּ יְדִיעָה בַסּוֹף.

ח

אָמְרוּ לוֹ:

מַה הֵן שֶׁיִּקָּרְבוּ זֶה בָזֶה? <אוֹמֵר הָיָה>

אָמַר לָהֶן:

הִין.

אָמְרוּ לוֹ:

אִם כֵּן,

יְהוּ שֶׁלְּיוֹם הַכִּפּוּרִים קְרֵבִים לְרָאשֵׁי חֳדָשִׁים,

אֲבָל הֵיאָךְ שֶׁלְּרָאשֵׁי חֳדָשִׁים קְרֵבִים לְיוֹם הַכִּפּוּרִים,

לְכַפֵּר כַּפָּרָה שֶׁאֵינָה שֶׁלָּהֶן?

אָמַר לָהֶן:

כֻּלָּם בָּאִין לְכַפֵּר עַל טֻמְאַת מִקְדָּשׁ וְקָדָשָׁיו. <כְּלוּם>

### @11מסכת שבועות פרק א משנה ו

ט

וְעַל זְדוֹן טֻמְאַת מִקְדָּשׁ וְקָדָשָׁיו,

שָׂעִיר הַנֶּעֱשָׂה בִפְנִים וְיוֹם הַכִּפּוּרִים מְכַפֵּר.

וְעַל שְׁאָר עֲבֵרוֹת שֶׁבַּתּוֹרָה,

הַקַּלּוֹת וְהַחֲמוּרוֹת,

הַזְּדוֹנוֹת וְהַשְּׁגָגוֹת,

הוֹדַע וְלֹא הוֹדַע,

עֲשֵׂה וְלֹא תַעֲשֶׂה,

כָּרֵתוֹת וּמִיתוֹת בֵּית דִּין,

שָׂעִיר הַמִּשְׁתַּלֵּחַ מְכַפֵּר.

### @11מסכת שבועות פרק א משנה ז

י

אֶחָד יִשְׂרְאֵלִים, וְאֶחָד כֹּהֲנִים, וְאֶחָד כֹּהֵן מָשִׁיחַ.

אֶלָּא שֶׁדַּם הַפָּר מְכַפֵּר עַל הַכֹּהֲנִים

וְעַל טֻמְאַת מִקְדָּשׁ וְקָדָשָׁיו.

רְבִּי שִׁמְעוֹן אוֹמֵר:

כַּשֵּׁם שֶׁדַּם הַשָּׂעִיר הַנֶּעֱשָׂה בִפְנִים מְכַפֵּר עַל יִשְׂרָאֵל,

כָּךְ דַּם הַפָּר מְכַפֵּר עַל הַכֹּהֲנִים.

כַּשֵּׁם שֶׁוִּדּוּיוֹ שֶׁלְּשָׂעִיר הַמִּשְׁתַּלֵּחַ מְכַפֵּר עַל יִשְׂרָאֵל,

כָּךְ וִדּוּיוֹ שֶׁלַּפַּר מְכַפֵּר עַל הַכֹּהֲנִים.

## @22פרק ב

### @11מסכת שבועות פרק ב משנה א

א

יְדִיעוֹת הַטֻּמְאָה שְׁתַּיִם שֶׁהֵן אַרְבַּע:

נִטַּמָּא וְיָדַע,

וְנֶעְלְמָה מִמֶּנּוּ טֻמְאָה, וְזָכוּר לַקֹּדֶשׁ;

נֶעְלַם מִמֶּנּוּ קֹדֶשׁ, וְזָכוּר לַטֻּמְאָה;

נֶעְלְמוּ מִמֶּנּוּ זֶה וָזֶה,

אָכַל אֶת הַקֹּדֶשׁ וְלֹא יָדַע,

הֲרֵי זֶה בְעוֹלֶה וְיוֹרֵד.

ב

נִטַּמָּא וְיָדַע,

נֶעְלְמָה מִמֶּנּוּ טֻמְאָה, וְזָכוּר לַמִּקְדָּשׁ;

נֶעְלַם מִמֶּנּוּ מִקְדָּשׁ, וְזָכוּר לַטֻּמְאָה;

נֶעְלְמוּ מִמֶּנּוּ זֶה וָזֶה,

נִכְנַס לַמִּקְדָּשׁ וְלֹא יָדַע, מִשֶּׁיָּצָא יָדַע,

הֲרֵי זֶה בְעוֹלֶה וְיוֹרֵד.

### @11מסכת שבועות פרק ב משנה ב

ג

אֶחָד הַנִּכְנָס לַעֲזָרָה וְאֶחָד הַנִּכְנָס לְתוֹסֶפֶת הָעֲזָרָה.

שֶׁאֵין מוֹסִיפִין עַל הָעִיר וְעַל הָעֲזָרוֹת,

אֶלָּא בְמֶלֶךְ, בַּנָּבִיא בָאוּרִים וּבְתֻמִּים,

וּבְסֶנְהֶדְרִין שֶׁלְּשִׁבְעִים וְאֶחָד,

וּבִשְׁתֵּי תוֹדוֹת וּבְשִׁיר.

וּבֵית דִּין מְהַלְּכִין וּשְׁתֵּי תוֹדוֹת אַחֲרֵיהֶן,

הַפְּנִימִית נֶאֱכֶלֶת וְהַחִיצוֹנָה נִשְׂרֶפֶת.

וְכָל שֶׁלֹּא נֶעֱשֵׂת בְכָל אֵלּוּ,

הַנִּכְנָס לַשָּׁם, אֵין חַיָּבִין עָלֶיהָ.

### @11מסכת שבועות פרק ב משנה ג

ד

נִטַּמָּא בָעֲזָרָה,

נֶעְלְמָה מִמֶּנּוּ טֻמְאָה, וְזָכוּר לַמִּקְדָּשׁ;

נֶעְלַם מִמֶּנּוּ מִקְדָּשׁ, וְזָכוּר לַטֻּמְאָה;

נֶעְלַם מִמֶּנּוּ זֶה וָזֶה,

הִשְׁתַּחֲוָה, שֶׁשָּׁהָה בִכְדֵי הִשְׁתַּחֲוָיָה, <הַשְׁתַּחֲוָיָה>

בָּא לוֹ בָאֲרֻכָּה, חַיָּב,

וּבַקְּצָרָה, פָּטוּר.

זוֹ הִיא מִצְוַת עֲשֵׂה שֶׁבַּמִּקְדָּשׁ,

שֶׁאֵין חַיָּבִין עָלֶיהָ.

### @11מסכת שבועות פרק ב משנה ד

ה

אֵי זוֹ הִיא מִצְוַת עֲשֵׂה שֶׁבַּנִּדָּה,

שֶׁחַיָּבִין עָלֶיהָ?

הָיָה מְשַׁמֵּשׁ עִם הַטְּהוֹרָה,

אָמְרָה לוֹ "נִטְמֵאתִי",

אִם פֵּרַשׁ מִיָּד,

חַיָּב, שֶׁיְּצִיאָתוֹ הֲנָיָה לוֹ כְבִיאָתוֹ.

### @11מסכת שבועות פרק ב משנה ה

ו

רְבִּי אֱלִיעֶזֶר אוֹמֵר: (וַיִּקְרָא ה,ב)

הַ "שֶׁרֶץ... וְנֶעְלַם מִמֶּנּוּ",

עַל הֶעְלֵם הַשֶּׁרֶץ הוּא חַיָּב,

אֵינוּ חַיָּב עַל הֶעְלֵם הַמִּקְדָּשׁ.

רְבִּי עֲקִיבָה אוֹמֵר: (וַיִּקְרָא ה,ב)

"וְנֶעְלַם מִמֶּנּוּ וְהוּא טָמֵא",

עַל הֶעְלֵם הַטֻּמְאָה הוּא חַיָּב,

אֵינוּ חַיָּב עַל הֶעְלֵם מִקְדָּשׁ.

רְבִּי יִשְׁמָעֵאל אוֹמֵר: (וַיִּקְרָא ה,ב-ג)

"וְנֶעְלַם מִמֶּנּוּ... וְנֶעְלַם מִמֶּנּוּ" שְׁנֵי פְעָמִים,

לְחַיֵּב עַל הֶעְלֵם הַטֻּמְאָה וְעַל הֶעְלֵם הַמִּקְדָּשׁ.

## @22פרק ג

### @11מסכת שבועות פרק ג משנה א

א

שְׁבוּעוֹת, שְׁתַּיִם שֶׁהֵן אַרְבַּע:

"שְׁבוּעָה שֶׁאֹכַל", וְ"שֶׁלֹּא אֹכַל",

"שֶׁאָכַלְתִּי", וְ"שֶׁלֹּא אָכַלְתִּי".

"שְׁבוּעָה שֶׁלֹּא אֹכַל", וְאָכַל כָּל שֶׁהוּא,

חַיָּב.

דִּבְרֵי רְבִּי עֲקִיבָה.

אָמְרוּ לוֹ לִרְבִּי עֲקִיבָה:

בְּאֵיכָן מָצִינוּ בְאוֹכֵל כָּל שֶׁהוּא,

שֶׁהוּא חַיָּב, שֶׁזֶּה חַיָּב?

אָמַר לָהֶן:

בְּאֵיכָן מָצִינוּ בִמְדַבֵּר וּמֵבִיא קָרְבָּן,

שֶׁזֶּה מְדַבֵּר וּמֵבִיא קָרְבָּן?

ב

"שְׁבוּעָה שֶׁלֹּא אֹכַל", וְאָכַל וְשָׁתָה,

אֵינוּ חַיָּב אֶלָּא אַחַת.

"שְׁבוּעָה שֶׁלֹּא אֹכַל וְשֶׁלֹּא אֶשְׁתֶּה", וְאָכַל וְשָׁתָה,

חַיָּב שְׁתַּיִם.

### @11מסכת שבועות פרק ג משנה ב

ג

"שְׁבוּעָה שֶׁלֹּא אֹכַל",

וְאָכַל פַּת חִטִּין וּפַת שְׂעוֹרִים וּפַת כֻּסְּמִים,

אֵינוּ חַיָּב אֶלָּא אַחַת.

"שְׁבוּעָה שֶׁלֹּא אֹכַל פַּת חִטִּין וּפַת שְׂעוֹרִים וּפַת כֻּסְּמִים",

וְאָכַל,

חַיָּב עַל כָּל אַחַת וְאַחַת.

### @11מסכת שבועות פרק ג משנה ג

ד

"שְׁבוּעָה שֶׁלֹּא אֶשְׁתֶּה",

וְשָׁתָה מַשְׁקִין הַרְבֵּה,

אֵינוּ חַיָּב אֶלָּא אַחַת.

"שְׁבוּעָה שֶׁלֹּא אֶשְׁתֶּה יַיִן וָשֶׁמֶן וּדְבַשׁ",

וְשָׁתָה,

חַיָּב עַל כָּל אַחַת וְאַחַת.

### @11מסכת שבועות פרק ג משנה ד

ה

"שְׁבוּעָה שֶׁלֹּא אֹכַל",

וְאָכַל אֳכָלִין שֶׁאֵינָן רְאוּיִן לַאֲכִילָה,

וְשָׁתָה מַשְׁקִין שֶׁאֵינָן רְאוּיִן לִשְׁתִיָּה,

פָּטוּר.

"שְׁבוּעָה שֶׁלֹּא אֹכַל",

וְאָכַל נְבֵלוֹת וּטְרֵפוֹת, וּשְׁקָצִים וּרְמָשִׂים,

חַיָּב.

רְבִּי שִׁמְעוֹן פּוֹטֵר.

אָמַר "קֻנָּם אִשְׁתִּי נֶהְנֵית לִי אִם אָכַלְתִּי הַיּוֹם",

וְהוּא שֶׁאָכַל נְבֵלוֹת וּטְרֵפוֹת, שְׁקָצִים וּרְמָשִׂים,

הֲרֵי אִשְׁתּוֹ אֲסוּרָה.

### @11מסכת שבועות פרק ג משנה ה

ו

אֶחָד דְּבָרִים שֶׁלְּעַצְמוֹ,

וְאֶחָד דְּבָרִין שֶׁלַּאֲחֵרִים,

וְאֶחָד דְּבָרִין שֶׁיֵּשׁ בָּהֶן מַמָּשׁ,

וְאֶחָד דְּבָרִין שֶׁאֵין בָּהֶן מַמָּשׁ.

כֵּיצַד?

אָמַר "שְׁבוּעָה שֶׁאֶתֵּן לְאִישׁ פְּלוֹנִי", וְ"שֶׁלֹּא אֶתֵּן",

"שֶׁנָּתַתִּי", וְ"שֶׁלֹּא נָתַתִּי",

"שֶׁאִישַׁן", וְ"שֶׁלֹּא אִישַׁן",

"שֶׁיָּשַׁנְתִּי, וְ"שֶׁלֹּא יָשַׁנְתִּי",

"שֶׁאֶזְרֹק צְרוֹר לַיָּם", וְ"שֶׁלֹּא אֶזְרֹק",

"שֶׁזָּרַקְתִּי", וְ"שֶׁלֹּא זָרַקְתִּי".

רְבִּי יִשְׁמָעֵאל אוֹמֵר:

אֵינוּ חַיָּב אֶלָּא לֶעָתִיד לָבֹא, שֶׁנֶּאֱמַר: (וַיִּקְרָא ה,ד)

"לְהָרַע אוֹ לְהֵיטִיב".

אָמַר לוֹ רְבִּי עֲקִיבָה:

אִם כֵּן, אֵין לִי אֶלָּא דְבָרִים שֶׁיֵּשׁ בָּהֶן הֲרָעָה וַהֲטָבָה.

דְּבָרִים שֶׁאֵין בָּהֶן הֲרָעָה וַהֲטָבָה, מְנַיִן?

אָמַר לוֹ:

מֵרִבּוּי הַכָּתוּב.

אָמַר לוֹ:

אִם רִבָּה הַכָּתוּב לְכָךְ,

רִבָּה הַכָּתוּב לְכָךְ.

### @11מסכת שבועות פרק ג משנה ו

ז

נִשְׁבַּע לְבַטֵּל אֶת הַמִּצְוָה, וְלֹא בִטֵּל,

פָּטוּר;

לְקַיֵּם אֶת הַמִּצְוָה, וְלֹא קִיֵּם,

פָּטוּר, שֶׁהָיָה בַדִּין שֶׁיְּהֵא חַיָּב,

כְּדִבְרֵי רְבִּי יְהוּדָה בֶן בְּתִירָה:

מָה אִם הָרְשׁוּת, שֶׁאֵינוּ מֻשְׁבָּע עָלֶיהָ מֵהַר סִינַי,

הֲרֵי הוּא חַיָּב עָלֶיהָ,

מִצְוָה, שֶׁהוּא מֻשְׁבָּע עָלֶיהָ מֵהַר סִינַי,

אֵינוּ דִין שֶׁיְּהֵא חַיָּב עָלֶיהָ?

אָמְרוּ לוֹ:

לֹא!

אִם אָמַרְתָּ בִשְׁבוּעַת הָרְשׁוּת,

שֶׁכֵּן עָשָׂה בָהּ לָאו כְּהִין,

תֹּאמַר בִּשְׁבוּעַת מִצְוָה,

שֶׁלֹּא עָשָׂה בָהּ לָאו כְּהִין.

### @11מסכת שבועות פרק ג משנה ז

ח

"שְׁבוּעָה שֶׁלֹּא אֹכַל כִּכָּר זוֹ",

"שְׁבוּעָה שֶׁלֹּא אֹכְלֶנָּה",

וַאֲכָלָהּ,

אֵינוּ חַיָּב אֶלָּא אַחַת.

זוֹ הִיא שְׁבוּעַת בִּטּוּי,

שֶׁחַיָּבִין עַל זְדוֹנָהּ מַכּוֹת,

וְעַל שִׁגְגָתָהּ קָרְבָּן עוֹלֶה וְיוֹרֵד.

ט

שְׁבוּעַת שָׁוְא,

חַיָּבִין עַל זְדוֹנָהּ מַכּוֹת,

וְעַל שִׁגְגָתָהּ פָּטוּר.

### (@11מסכת שבועות פרק ג משנה ח)

אֵיזוֹ הִיא שְׁבוּעַת שָׁוְא?

נִשְׁבַּע לְשַׁנּוֹת אֶת הַיָּדוּעַ לָאָדָן:

אָמַר עַל הָעַמּוּד שֶׁלָּאֶבֶן שֶׁהוּא שֶׁלַּזָּהָב,

וְעַל הָאִישׁ שֶׁהוּא אִשָּׁה,

וְעַל אִשָּׁה שֶׁהִיא אִישׁ.

עַל דָּבָר שֶׁאֵי אֶפְשָׁר לוֹ:

"אִם לֹא רָאִיתִי גָמָל שֶׁפּוֹרֵחַ בְּאָוֵיר",

וְ"אִם לֹא רָאִיתִי נָחָשׁ כְּקוֹרַת בֵּית הַבַּד".

אָמַר לָעֵדִים "בּוֹאוּ וְהַעִידוּנִי!"

--"שְׁבוּעָה שֶׁלֹּא נְעִידֶךָ!"

נִשְׁבַּע לְבַטֵּל אֶת הַמִּצְוָה:

שֶׁלֹּא לַעֲשׁוֹת סֻכָּה,

וְשֶׁלֹּא לִטּוֹל לוּלָב,

וְשֶׁלֹּא לְהָנִיחַ תְּפִלִּין,

זוֹ הִיא שְׁבוּעַת שָׁוְא,

שֶׁחַיָּבִין עַל זְדוֹנָהּ מַכּוֹת,

וְעַל שִׁגְגָתָהּ פָּטוּר.

### @11מסכת שבועות פרק ג משנה ט

י

"שְׁבוּעָה שֶׁאֹכַל כִּכָּר זוֹ",

"שְׁבוּעָה שֶׁלֹּא אֹכְלֶנָּה",

הָרִאשׁוֹנָה שְׁבוּעַת בִּטּוּי,

וְהַשְּׁנִיָּה שְׁבוּעַת שָׁוְא.

אֲכָלָהּ, עָבַר עַל שְׁבוּעַת שָׁוְא.

לֹא אֲכָלָהּ, עָבַר עַל שְׁבוּעַת בִּטּוּי.

### @11מסכת שבועות פרק ג משנה י

יא

שְׁבוּעַת בִּטּוּי נוֹהֶגֶת בָּאֲנָשִׁים, בַּנָּשִׁים,

בָּרְחוֹקִים, בַּקְּרוֹבִים,

בַּכְּשֵׁרִין, בַּפְּסוּלִים,

בִּפְנֵי בֵית דִּין, וְשֶׁלֹּא בִפְנֵי בֵית דִּין,

מִפִּי עַצְמוֹ.

וְחַיָּבִין עַל זְדוֹנָהּ מַכּוֹת,

וְעַל שִׁגְגָתָהּ קָרְבָּן עוֹלֶה וְיוֹרֵד.

### @11מסכת שבועות פרק ג משנה יא

יב

שְׁבוּעַת שָׁוְא נוֹהֶגֶת בָּאֲנָשִׁין, בַּנָּשִׁים,

בָּרְחוֹקִים, בַּקְּרוֹבִים,

בַּכְּשֵׁרִים, בַּפְּסוּלִים,

בִּפְנֵי בֵית דִּין, וְשֶׁלֹּא בִפְנֵי בֵית דִּין,

מִפִּי עַצְמוֹ.

וְחַיָּבִין עַל זְדוֹנָהּ מַכּוֹת,

וְעַל שִׁגְגָתָהּ פָּטוּר.

אַחַת זוֹ וְאַחַת זוֹ,

הַמֻּשְׁבָּע מִפִּי אֲחֵרִים, חַיָּב.

"אִם לֹא אָכַלְתִּי הַיּוֹם",

וְ"לֹא הִנַּחְתִּי תְפִלִּין הַיּוֹם, מַשְׁבִּיעָךְ אָנִי",

וְאָמַר "אָמֵן", חַיָּב.

## @22פרק ד

### @11מסכת שבועות פרק ד משנה א

א

שְׁבוּעַת הָעֵדוּת נוֹהֶגֶת בָּאֲנָשִׁים וְלֹא בַנָּשִׁים,

בָּרְחוֹקִין וְלֹא בַקְּרוֹבִין,

בַּכְּשֵׁרִין וְלֹא בַּפְּסוּלִין,

וְאֵינָהּ נוֹהֶגֶת אֶלָּא בִּרְאוּיִים לְהָעִיד.

בִּפְנֵי בֵית דִּין וְשֶׁלֹּא בִפְנֵי בֵית דִּין,

מִפִּי עַצְמוֹ וּמִפִּי אֲחֵרִין.

אֵינָן חַיָּבִין עַד שֶׁיִּכְפְּרוּ בוֹ בְּבֵית דִּין. <שֶׁיְּכַפְּרוּ>

דִּבְרֵי רְבִּי מֵאִיר.

וַחֲכָמִים אוֹמְרִים:

בֵּין מִפִּי עַצְמוֹ וּבֵין מִפִּי אֲחֵרִין,

אֵינָן חַיָּבִין עַד שֶׁיִּכְפְּרוּ בוֹ בְּבֵית דִּין. <שֶׁיְּכַפְּרוּ>

### @11מסכת שבועות פרק ד משנה ב

ב

וְחַיָּבִין עַל זְדוֹן הַשְּׁבוּעָה,

וְעַל שִׁגְגָתָהּ עִם זְדוֹן הָעֵדוּת,

אֵינָן חַיָּבִין עַל שִׁגְגָתָהּ.

וּמַה הֵן חַיָּבִין עַל זְדוֹנָהּ?

קָרְבָּן עוֹלֶה וְיוֹרֵד.

### @11מסכת שבועות פרק ד משנה ג

ג

שְׁבוּעַת הָעֵדוּת כֵּיצַד?

אָמַר לָעֵדִין:

"בּוֹאוּ וְהַעִידוּנִי!"

--"שְׁבוּעָה שֶׁאֵין אָנוּ יוֹדְעִים לָךְ עֵדוּת!"

אוֹ שֶׁאָמְרוּ לוֹ:

"אֵין אָנוּ יוֹדְעִין לָךְ עֵדוּת",

--"מַשְׁבִּיעַ אֲנִי עֲלֵיכֶם!"

וְאָמְרוּ "אָמֵן",

הֲרֵי אֵלּוּ חַיָּבִין.

הִשְׁבִּיעַ עֲלֵיהֶן חֲמִשָּׁה פְעָמִים חוּץ לְבֵית דִּין,

וּבָאוּ לְבֵית דִּין וְהוֹדוּ,

פְּטוּרִים.

כָּפְרוּ,

חַיָּבִים עַל כָּל אַחַת וְאַחַת.

הִשְׁבִּיעַ עֲלֵיהֶן חֲמִשָּׁה פְעָמִים,

בֵּין בִּפְנֵי בֵית דִּין, בֵּין שֶׁלֹּא בִפְנֵי בֵית דִּין,

וְכָפְרוּ,

אֵין חַיָּבִין אֶלָּא אַחַת.

אָמַר רְבִּי שִׁמְעוֹן:

מַה הַטַּעַם?

מִפְּנֵי שֶׁאֵינָם יְכוּלִין לַחְזוֹר וּלְהוֹדוֹת. <וּלְהוֹרוֹת>

### @11מסכת שבועות פרק ד משנה ד

ד

כָּפְרוּ שְׁנֵיהֶן כְּאַחַת,

שְׁנֵיהֶן חַיָּבִין;

זֶה אַחַר זֶה,

הָרִאשׁוֹן חַיָּב.

כָּפַר אֶחָד וְהוֹדָה אֶחָד,

הַכּוֹפֵר חַיָּב.

הָיוּ שְׁתֵּי כִתֵּי עֵדִים,

כָּפְרָה הָרִאשׁוֹנָה וְאַחַר כָּךְ כָּפְרָה הַשְּׁנִיָּה,

שְׁתֵּיהֶן חַיָּבוֹת,

מִפְּנֵי שֶׁהָעֵדוּת יְכוּלָה לְהִתְקַיֵּם בִּשְׁתֵּיהֶן.

### @11מסכת שבועות פרק ד משנה ה

ה

"מַשְׁבִּיעַ אֲנִי עֲלֵיכֶם,

אִם לֹא תָבֹאוּ וּתְעִידוּנִי,

שֶׁיֶּשׁ לִי בְיַד פְּלוֹנִי פִקָּדוֹן וּתְשׁוּמֶת יָד וְגָזֵל וַאֲבֵדָה",

--"שְׁבוּעָה שֶׁאֵין אָנוּ יוֹדְעִין לָךְ עֵדוּת",

אֵינָן חַיָּבִין אֶלָּא אַחַת.

--"שְׁבוּעָה שֶׁאֵין אָנוּ יוֹדְעִין,

שֶׁיֶּשׁ לָךְ בְּיַד פְּלוֹנִי פִּקָּדוֹן וּתְשׁוּמֶת יָד, גָּזֵל וַאֲבֵדָה",

חַיָּבִין עַל כָּל אַחַת וְאַחַת.

ו

"מַשְׁבִּיעַ אֲנִי עֲלֵיכֶם,

אִם לֹא תָבֹאוּ וּתְעִידוּנִי,

שֶׁיֶּשׁ לִי בְיַד פְּלוֹנִי חִטִּין וּשְׂעוֹרִין וְכֻסְּמִין",

--"שְׁבוּעָה שֶׁאֵין אָנוּ יוֹדְעִין לָךְ עֵדוּת",

אֵינָן חַיָּבִין אֶלָּא אַחַת;

--"שְׁבוּעָה שֶׁאֵין אָנוּ יוֹדְעִין לָךְ עֵדוּת,

שֶׁיֶּשׁ לָךְ בְּיַד אִישׁ פְּלוֹנִי חִטִּים וּשְׂעוֹרִין וְכֻסְּמִין",

חַיָּבִין עַל כָּל אַחַת וְאַחַת.

### @11מסכת שבועות פרק ד משנה ו

ז

"מַשְׁבִּיעַ אֲנִי עֲלֵיכֶם אִם לֹא תָבֹאוּ וּתְעִידוּנִי,

שֶׁיֶּשׁ לִי בְיַד פְּלוֹנִי נֶזֶק, וַחֲצִי נֶזֶק,

תַּשְׁלוּמֵי כֶפֶל,

וְתַשְׁלוּמֵי אַרְבָּעָה וַחֲמִשָּׁה,

וְשֶׁאָנַס אִישׁ פְּלוֹנִי וּפִּתָּה בִתִּי,

וְשֶׁהִכַּנִי בְנִי,

וְשֶׁחָבַל בִּי חֲבֵרִי,

וְשֶׁהִדְלִיק אֶת גְּדִישִׁי בְיוֹם הַכִּפּוּרִים",

הֲרֵי אֵלּוּ חַיָּבִין.

### @11מסכת שבועות פרק ד משנה ז

ח

"מַשְׁבִּיעַ אֲנִי עֲלֵיכֶם אִם לֹא תָבֹאוּ וּתְעִידוּנִי,

שֶׁאֲנִי כֹהֵן,

שֶׁאֲנִי לֵוִי,

שֶׁאֵינִי בֶן גְּרוּשָׁה,

שֶׁאֵינִי בֶן חֲלוּצָה,

שֶׁאִישׁ פְּלוֹנִי כֹהֵן,

שֶׁאִישׁ פְּלוֹנִי לֵוִי,

שֶׁאֵינוּ בֶן גְּרוּשָׁה,

שֶׁאֵינוּ בֶן חֲלוּצָה,

שֶׁאָנַס אִישׁ פְּלוֹנִי וּפִּתָּה בִתּוֹ,

וְשֶׁחָבַל בּוֹ בְנוֹ,

וְשֶׁהִדְלִיק גְּדִישִׁי בַשַּׁבָּת",

הֲרֵי אֵלּוּ פְטוּרִין.

### @11מסכת שבועות פרק ד משנה ח

ט

"מַשְׁבִּיעַ אֲנִי עֲלֵיכֶם אִם לֹא תָבֹאוּ וּתְעִידוּנִי,

שֶׁאָמַר אִישׁ פְּלוֹנִי לִתֵּן לִי מָאתַיִם זוּז וְלֹא נָתַן",

הֲרֵי אֵלּוּ פְטוּרִים,

שֶׁאֵין חַיָּבִין [אֶלָּא] עַל תְּבִיעַת מָמוֹן כַּפִּקָּדוֹן.

### @11מסכת שבועות פרק ד משנה ט

י

"מַשְׁבִּיעַ אֲנִי עֲלֵיכֶם,

כְּשֶׁתֵּדְעוּ לִי עֵדוּת, שֶׁתָּבוֹאוּ וּתְעִידוּנִי",

הֲרֵי אֵלּוּ פְטוּרִין,

מִפְּנֵי שֶׁקָּדְמָה שְׁבוּעָה לָעֵדוּת.

### @11מסכת שבועות פרק ד משנה י

יא

עָמַד בְּבֵית הַכְּנֶסֶת, וְאָמַר:

"מַשְׁבִּיעַ אֲנִי עֲלֵיכֶם אִם יוֹדְעִין אַתֶּם לִי עֵדוּת,

שֶׁתָּבוֹאוּ וּתְעִידוּנִי",

הֲרֵי אֵלּוּ פְטוּרִין.

### @11מסכת שבועות פרק ד משנה יא

יב

אָמַר לִשְׁנַיִם:

"מַשְׁבִּיעַ אֲנִי עֲלֵיכֶם, אִישׁ פְּלוֹנִי וּפְלוֹנִי,

אִם יוֹדְעִין אַתֶּם לִי עֵדוּת,

שֶׁתָּבוֹאוּ וּתְעִידוּנִי",

וְהֵם שֶׁיּוֹדְעִין לוֹ עֵדוּת עֵד מִפִּי עֵד, <לִי>

אוֹ שֶׁהָיָה אֶחָד מֵהֶן קָרוֹב אוֹ פָסוּל,

הֲרֵי אֵלּוּ פְטוּרִין.

### @11מסכת שבועות פרק ד משנה יב

יג

שִׁלַּח בְּיַד עַבְדּוֹ,

אוֹ שֶׁאָמַר לָהֶן הַנִּתְבָּע:

"מַשְׁבִּיעַ אֲנִי עֲלֵיכֶם, אִם יוֹדְעִין אַתֶּם לִי עֵדוּת,

שֶׁתָּבוֹאוּ וּתְעִידוּהוּ!"

הֲרֵי אֵלּוּ פְטוּרִים,

עַד שֶׁיִּשְׁמְעוּ מִפִּי הַתּוֹבֵעַ.

### @11מסכת שבועות פרק ד משנה יג

יד

"מַשְׁבִּיעַ אֲנִי עֲלֵיכֶם",

"מְצַוֶּה אֲנִי עֲלֵיכֶם",

"אוֹסֶרְכֶם אֲנִי",

הֲרֵי אֵלּוּ חַיָּבִין.

"בַּשָּׁמַיִם וּבָאָרֶץ",

הֲרֵי אֵלּוּ פְטוּרִין.

"בְּאָלֶף דָלֶת",

"בְּיוֹד הֵי",

"בְּשַׁדַּי",

"בִּצְבָאוֹת",

"בְּחַנּוּן וּבְרַחוּם",

"בְּאֶרֶךְ אַפַּיִם וְרַב חֶסֶד",

וְכָל הַכִּנּוּיִים,

הֲרֵי אֵלּוּ חַיָּבִין.

הַמְקַלֵּל בְּכֻלָּם, חַיָּב.

דִּבְרֵי רְבִּי מֵאִיר.

וַחֲכָמִים פּוֹטְרִין.

הַמְקַלֵּל אָבִיו וְאִמּוֹ בְכֻלָּם, חַיָּב.

דִּבְרֵי רְבִּי מֵאִיר.

וַחֲכָמִים פּוֹטְרִין.

הַמְקַלֵּל עַצְמוֹ וַחֲבֵרוֹ בְכֻלָּם,

עוֹבֵר בְּ'לֹא תַעֲשֶׂה'.

"יַכְּכָה הָאֱלֹהִים!"

זוֹ הִיא הָאָלָה הָאֲמוּרָה בַתּוֹרָה (וַיִּקְרָא ה,א)

"אַל יַכְּכָה",

"יְבָרֶכְךָ וְיֵיטִיב לָךְ",

רְבִּי מֵאִיר מְחַיֵּב,

רְבִּי יְהוּדָה פוֹטֵר.

## @22פרק ה

### @11מסכת שבועות פרק ה משנה א

א

שְׁבוּעַת הַפִּקָּדוֹן נוֹהֶגֶת בָּאֲנָשִׁים וּבַנָּשִׁים,

וּבָרְחוֹקִים וּבַקְּרוֹבִים,

וּבַכְּשֵׁרִים וּבַפְּסוּלִים,

בִּפְנֵי בֵית דִּין וְשֶׁלֹּא בִפְנֵי בֵית דִּין,

מִפִּי עַצְמוֹ וּמִפִּי אַחֵר.

אֵינוּ חַיָּב עַד שֶׁיִּכְפֹּר בּוֹ בְּבֵית דִּין.

דִּבְרֵי רְבִּי מֵאִיר.

וַחֲכָמִים אוֹמְרִים:

בֵּין מִפִּי עַצְמוֹ וּבֵין מִפִּי אַחֵר,

כֵּיוָן שֶׁכָּפַר בּוֹ, חַיָּב.

וְחַיָּב עַל זְדוֹן הַשְּׁבוּעָה,

וְעַל שִׁגְגָתָהּ עִם זְדוֹן הַפִּקָּדוֹן,

אֵינוּ חַיָּב עַל שִׁגְגָתָהּ.

מַה הוּא חַיָּב עַל זְדוֹנוֹ?

אָשָׁם בְּכֶסֶף שְׁקָלִים.

### @11מסכת שבועות פרק ה משנה ב

ב

שְׁבוּעַת הַפִּקָּדוֹן כֵּיצַד?

אָמַר לוֹ:

"תֶּן לִי פִקָּדוֹן שֶׁיֶּשׁ לִי בְיָדָךְ",

--"שְׁבוּעָה שֶׁאֵין לָךְ בְּיָדִי".

אוֹ שֶׁאָמַר לוֹ:

"אֵין לָךְ בְּיָדִי",

--"מַשְׁבִּיעָךְ אֲנִי",

וְאָמַר "אָמֵן",

הֲרֵי זֶה חַיָּב.

הִשְׁבִּיעַ עָלָיו חֲמִשָּׁה פְעָמִים,

בִּפְנֵי בֵית דִּין, <~~שֶׁלֹּא בִפְנֵי בֵית דִּין~~>

וְכָפַר,

חַיָּב עַל כָּל אַחַת וְאַחַת.

אָמַר רְבִּי שִׁמְעוֹן:

מַה הַטַּעַם?

מִפְּנֵי שֶׁהוּא יָכוֹל לַחֲזוֹר וּלְהוֹדוֹת.

### @11מסכת שבועות פרק ה משנה ג

ג

הָיוּ חֲמִשָּׁה תוֹבְעִין אוֹתוֹ, וְאוֹמְרִין לוֹ:

"תֶּן לָנוּ פִקָּדוֹן שֶׁיֶּשׁ לָנוּ בְיָדָךְ",

--"שְׁבוּעָה שֶׁאֵין לָכֶם בְּיָדִי",

אֵינוּ חַיָּב אֶלָּא אַחַת;

--"שְׁבוּעָה שֶׁאֵין לָךְ בְּיָדִי, וְלֹא לָךְ וְלֹא לָךְ וְלֹא לָךְ",

חַיָּב עַל כָּל אַחַת וְאַחַת.

(רְבִּי אֱלִיעֶזֶר אוֹמֵר:

עַד שֶׁיֹּאמַר "שְׁבוּעָה" בָאַחֲרוֹנָה.

רְבִּי שִׁמְעוֹן אוֹמֵר:

עַד שֶׁיֹּאמַר "שְׁבוּעָה" לְכָל אֶחָד וְאֶחָד.)

ד

"תֶּן לִי פִקָּדוֹן וּתְשׁוּמֶת יָד, וְגָזֵל וַאֲבֵדָה,

שֶׁיֶּשׁ לִי בְיָדָךְ",

--"שְׁבוּעָה שֶׁאֵין לָךְ בְּיָדִי",

אֵינוּ חַיָּב אֶלָּא אַחַת.

--"שְׁבוּעָה שֶׁאֵין לָךְ בְּיָדִי פִקָּדוֹן וּתְשׁוּמֶת יָד,

וְגָזֵל וַאֲבֵדָה",

חַיָּב עַל כָּל אַחַת וְאַחַת.

ה

"תֶּן לִי חִטִּין וּשְׂעוֹרִין וְכֻסְּמִין שֶׁיֶּשׁ לִי בְיָדָךְ",

--"שְׁבוּעָה שֶׁאֵין לָךְ בְּיָדִי",

אֵינוּ חַיָּב אֶלָּא אַחַת.

--"שְׁבוּעָה שֶׁאֵין לָךְ בְּיָדִי חִטִּין וּשְׂעוֹרִין וְכֻסְּמִין",

חַיָּב עַל כָּל אַחַת וְאַחַת.

רְבִּי מֵאִיר אוֹמֵר:

אֲפִלּוּ אָמַר:

"חִטָּה וּשְׂעוֹרָה וְכֻסֶּמֶת",

חַיָּב עַל כָּל אַחַת וְאַחַת. <לְכָל>

### @11מסכת שבועות פרק ה משנה ד

ו

"אָנַסְתָּ וּפִתִּיתָ אֶת בִּתִּי",

וְהוּא אוֹמֵר:

"לֹא אָנַסְתִּי וְלֹא פִתִּיתִי",

--"מַשְׁבִּיעָךְ אֲנִי",

וְאָמַר "אָמֵן",

חַיָּב.

רְבִּי שִׁמְעוֹן פּוֹטֵר,

שֶׁאֵינוּ מְשַׁלֵּם קְנָס עַל פִּי עַצְמוֹ.

וְאָמְרוּ לוֹ:

אַף עַל פִּי שֶׁאֵינוּ מְשַׁלֵּם קְנָס עַל פִּי עַצְמוֹ,

מְשַׁלֵּם בֹּשֶׁת וּפְגָם עַל פִּי עַצְמוֹ.

### @11מסכת שבועות פרק ה משנה ה

ז

"גָּנַבְתָּ אֶת שׁוֹרִי",

וְהוּא אוֹמֵר:

"לֹא גָנַבְתִּי",

--"מַשְׁבִּיעָךְ אֲנִי",

וְאָמַר "אָמֵן",

חַיָּב.

"גָּנַבְתִּי, אֲבָל לֹא טָבַחְתִּי וְלֹא מָכַרְתִּי",

--"מַשְׁבִּיעָךְ אֲנִי",

וְאָמַר "אָמֵן",

פָּטוּר.

ח

"הֵמִית שׁוֹרָךְ אֶת שׁוֹרִי",

וְהוּא אוֹמֵר:

"לֹא הֵמִית",

--"מַשְׁבִּיעָךְ אֲנִי",

וְאָמַר "אָמֵן",

חַיָּב.

"הֵמִית שׁוֹרָךְ אֶת עַבְדִּי",

וְהוּא אוֹמֵר:

"לֹא הֵמִית",

--"מַשְׁבִּיעָךְ אֲנִי",

וְאָמַר "אָמֵן",

פָּטוּר.

אָמַר לוֹ חֲבֵרוֹ:

"חָבַלְתָּ בִי וְעָשִׂיתָ בִּי חַבּוּרָה",

וְהוּא אוֹמֵר:

"לֹא חָבַלְתִּי וְלֹא עָשִׂיתִי",

--"מַשְׁבִּיעָךְ אֲנִי",

וְאָמַר "אָמֵן",

חַיָּב.

אָמַר לוֹ עַבְדּוֹ:

"הִפַּלְתָּ אֶת שִׁנִּי וְסִמִּיתָ אֶת עֵינִי", <שִׁנַּי; עֵינַי>

וְהוּא אוֹמֵר:

"לֹא הִפַּלְתִּי וְלֹא סִמִּיתִי",

--"מַשְׁבִּיעָךְ אֲנִי",

וְאָמַר "אָמֵן",

פָּטוּר.

זֶה הַכְּלָל:

כָּל הַמְשַׁלֵּם עַל פִּי עַצְמוֹ חַיָּב,

וְשֶׁאֵינוּ מְשַׁלֵּם עַל פִּי עַצְמוֹ פָּטוּר.

## @22פרק ו

### @11מסכת שבועות פרק ו משנה א

א

שְׁבוּעַת הַדַּיָּנִין,

הַטַּעֲנָה שְׁתֵּי כֶסֶף, וְהַהוֹדָיָה בְשׁוֹוֶה פְרוּטָה.

וְאִם אֵין הוֹדָיָה מִן הַטַּעֲנָה,

פָּטוּר.

כֵּיצַד?

"שְׁתֵּי כֶסֶף לִי בְיָדָךְ",

--"אֵין לָךְ בְּיָדִי",

פָּטוּר.

"שְׁתֵּי כֶסֶף וּפְרוּטָה לִי בְיָדָךְ",

--"אֵין לָךְ בְּיָדִי",

פָּטוּר.

"שְׁתֵּי כֶסֶף וּפְרוּטָה לִי בְיָדָךְ",

--"אֵין לָךְ בְּיָדִי אֶלָּא פְרוּטָה",

חַיָּב.

"מָנֶה לִי בְיָדָךְ",

--"אֵין לָךְ בְּיָדִי",

פָּטוּר.

"מָנֶה לִי בְיָדָךְ",

--"אֵין לָךְ בְּיָדִי אֶלָּא חֲמִשִּׁים דִּינָר",

חַיָּב.

"מָנֶה לְאַבָּא בְיָדָךְ",

--"אֵין לוֹ בְיָדִי אֶלָּא חֲמִשִּׁים דִּינָר", <לָךְ>

פָּטוּר, מִפְּנֵי שֶׁהוּא כְמֵשִׁיב אֲבֵדָה.

### @11מסכת שבועות פרק ו משנה ב

ב

"מָנֶה לִי בְיָדָךְ",

אָמַר לוֹ "הִין",

וּלְמָחָר אָמַר לוֹ:

"תְּנֵהוּ לִי!"

--"נְתַתִּיו לָךְ",

פָּטוּר.

--"אֵין לָךְ בְּיָדִי",

חַיָּב.

"מָנֶה לִי בְיָדָךְ",

אָמַר לוֹ "הִין",

--"אַל תִּתְּנֵהוּ לִי אֶלָּא בִפְנֵי עֵדִים!"

לְמָחָר אָמַר לוֹ:

"תְּנֵהוּ לִי!"

--"נְתַתִּיו לָךְ",

חַיָּב, מִפְּנֵי שֶׁהוּא צָרִיךְ לִתְּנוֹ לוֹ בִפְנֵי עֵדִים.

### @11מסכת שבועות פרק ו משנה ג

ג

"לִטְרָה זָהָב לִי בְיָדָךְ!"

--"אֵין לָךְ בְּיָדִי אֶלָּא לִטְרָה כֶסֶף",

פָּטוּר.

"דִּינַר זָהָב לִי בְיָדָךְ!"

--"אֵין לָךְ בְּיָדִי אֶלָּא דִינַר כֶּסֶף,

וּטְרִיסוֹת, וּפָנְדְּיוֹן, וּפְרוּטָה",

חַיָּב, שֶׁהַכֹּל מִין מַטְבֵּעַ אֶחָד.

ד

"כּוֹר תְּבוּאָה יֶשׁ לִי בְיָדָךְ",

--"אֵין לָךְ בְּיָדִי אֶלָּא לֶתֶךְ קִטְנִית",

פָּטוּר.

"כּוֹר פֵּרוֹת יֶשׁ לִי בְיָדָךְ",

--"אֵין לָךְ בְּיָדִי אֶלָּא לֶתֶךְ קִטְנִית",

חַיָּב, שֶׁהַקִּטְנִית בִּכְלַל הַפֵּרוֹת.

טְעָנוֹ חִטִּין, וְהוֹדָה לוֹ בִשְׂעוֹרִים,

פָּטוּר.

רַבָּן גַּמְלִיאֵל מְחַיֵּב,

שֶׁהַטּוֹעֵן אֶת חֲבֵרוֹ בְכַדֵּי שֶׁמֶן,

וְהוֹדָה לוֹ בְקִנְקְנִים, <בקינקינים>

אַדְמוֹן אוֹמֵר:

הוֹאִיל וְהוֹדָה מִן הַטַּעֲנָה, יִשָּׁבַע.

וַחֲכָמִים אוֹמְרִים:

אֵין הוֹדָיָה מִן הַטַּעֲנָה.

אָמַר רַבָּן גַּמְלִיאֵל:

רוֹאֶה אֲנִי אֶת דִּבְרֵי אַדְמוֹן.

ה

טְעָנוֹ כֵלִים וְקַרְקָעוֹת,

הוֹדָה בַכֵּלִים וְכָפַר בַּקַּרְקָעוֹת,

בַּקַּרְקָעוֹת וְכָפַר בַּכֵּלִים,

[פָּטוּר].

הוֹדָה בְּמִקְצָת הַכֵּלִים,

חַיָּב,

בְמִקְצָת הַקַּרְקָעוֹת,

פָּטוּר, שֶׁהַנְּכָסִים שֶׁאֵין לָהֶן אַחְרָיוּת

זוֹקְקִין אֶת הַנְּכָסִים שֶׁיֶּשׁ לָהֶן אַחְרָיוּת,

יִשָּׁבַע עֲלֵיהֶן.

### @11מסכת שבועות פרק ו משנה ד

ו

אֵין נִשְׁבָּעִין עַל טַעֲנַת חֵרֵשׁ שׁוֹטֶה וְקָטָן,

וְאֵין מַשְׁבִּיעִין אֶת הַקָּטָן.

אֲבָל נִשְׁבָּעִין לַקָּטָן וְלַהֶקְדֵּשׁ.

### @11מסכת שבועות פרק ו משנה ה

ז

אֵלּוּ דְבָרִין שֶׁאֵין נִשְׁבָּעִים עֲלֵיהֶן:

הָעֲבָדִים, וְהַשְּׁטָרוֹת, וְהַקַּרְקָעוֹת, וְהַהֶקְדֵּשׁוֹת.

אֵין בָּהֶן לֹא תַשְׁלוּמֵי כֶפֶל,

וְלֹא תַשְׁלוּמֵי אַרְבָּעָה וַחֲמִשָּׁה.

שׁוֹמֵר חִנָּם אֵינוּ נִשְׁבָּע,

וְנוֹשֵׂא שָׂכָר אֵינוּ מְשַׁלֵּם.

רְבִּי שִׁמְעוֹן אוֹמֵר:

דְּבָרִים שֶׁהוּא חַיָּב בְּאַחְרָיוּתָן,

נִשְׁבָּעִין עֲלֵיהֶן,

וְשֶׁאֵינוּ חַיָּב בְּאַחֲרָיוּתָן,

אֵין נִשְׁבָּעִין עֲלֵיהֶן.

### @11מסכת שבועות פרק ו משנה ו

ח

רְבִּי מֵאִיר אוֹמֵר:

יֵשׁ דְּבָרִין שֶׁהֵן כַּקַּרְקַע וְאֵינָן כַּקַּרְקַע.

וְאֵין חֲכָמִים מוֹדִין לוֹ.

כֵּיצַד?

אָמַר לוֹ:

"עֶשֶׂר גְּפָנִים טְעוּנוֹת מָסַרְתִּי לָךְ",

וְהַלָּה אוֹמֵר:

"אֵינָן אֶלָּא חָמֵשׁ",

רְבִּי מֵאִיר מְחַיֵּב,

וַחֲכָמִים אוֹמְרִים:

כָּל הַמְחֻבָּר לַקַּרְקַע הֲרֵי הוּא כַקַּרְקַע.

ט

אֵין נִשְׁבָּעִין אֶלָּא עַל דָּבָר שֶׁהוּא בַמִּדָּה וּבַמִּשְׁקָל וּבַמִּנְיָן.

כֵּיצַד?

"בַּיִת מָלֵא מָסַרְתִּי לָךְ",

וְ"כִּיס מָלֵא מָסַרְתִּי לָךְ",

וְהַלָּה אוֹמֵר:

"אֵינִי יוֹדֵעַ, אֶלָּא מַה שֶּׁהִנַּחְתָּ אַתָּה נוֹטֵל",

פָּטוּר.

זֶה אוֹמֵר "עַל הַזִּיז",

וְזֶה אוֹמֵר "עַל הַחַלּוֹן",

חַיָּב.

### @11מסכת שבועות פרק ו משנה ז

י

הַמַּלְוֶה אֶת חֲבֵרוֹ עַל הַמַּשְׁכּוֹן,

וְאָבַד הַמַּשְׁכּוֹן.

אָמַר לוֹ:

"סֶלַע הִלְוִיתִיךָ עָלָיו, וְשֶׁקֶל הָיָה שׁוֹוֶה",

וְהַלָּה אוֹמֵר:

"לֹא כִי, אֶלָּא סֶלַע הִלְוִיתַנִי עָלָיו,

וְסֶלַע הָיָה שׁוֹוֶה",

פָּטוּר.

יא

"סֶלַע הִלְוִיתִיךָ עָלָיו, וְשֶׁקֶל הָיָה שׁוֹוֶה",

וְהַלָּה אוֹמֵר:

"לֹא כִי, אֶלָּא סֶלַע הִלְוִיתַנִי עָלָיו,

וּשְׁלֹשָׁה דִינָרִים הָיָה שׁוֹוֶה",

חַיָּב.

יב

"סֶלַע הִלְוִיתַנִי עָלָיו, וּשְׁתַּיִם הָיָה שׁוֹוֶה",

וְהַלָּה אוֹמֵר:

"לֹא כִי, אֶלָּא סֶלַע הִלְוִיתִיךָ עָלָיו,

וְסֶלַע הָיָה שׁוֹוֶה",

פָּטוּר.

יג

"סֶלַע הִלְוִיתַנִי עָלָיו, וּשְׁתַּיִם הָיָה שׁוֹוֶה",

וְהַלָּה אוֹמֵר:

"לֹא כִי, אֶלָּא סֶלַע הִלְוִיתִיךָ עָלָיו,

וַחֲמִשָּׁה דִינָרִים הָיָה שׁוֹוֶה",

חַיָּב.

מִי הוּא הַנִּשְׁבָּע?

מִי שֶׁהַפִּקָּדוֹן אֶצְלוֹ,

שֶׁמֵּא יִשָּׁבַע זֶה,

וְיוֹצִיא הַלָּה אֶת הַפִּקָּדוֹן.

## @22פרק ז

### @11מסכת שבועות פרק ז משנה א

א

כָּל הַנִּשְׁבָּעִין שֶׁבַּתּוֹרָה נִשְׁבָּעִין וְלֹא מְשַׁלְּמִין.

אֵלּוּ נִשְׁבָּעִין וְנוֹטְלִין:

הַשָּׂכִיר, וְהַנִּגְזָל, וְהַנֶּחְבָּל,

וְשֶׁכְּנֶגְדּוֹ חָשׁוּד עַל הַשְּׁבוּעָה,

וְהַחַנְוָנִי עַל פִּנְקְסוֹ.

הַשָּׂכִיר כֵּיצַד?

אָמַר לוֹ:

"תֶּן לִי שְׂכָרִי שֶׁיֶּשׁ לִי בְיָדָךְ",

הוּא אוֹמֵר "נָתַתִּי",

וְהַלָּה אוֹמֵר "לֹא נָטַלְתִּי",

הֲרֵי זֶה נִשְׁבָּע וְנוֹטֵל.

רְבִּי יְהוּדָה אוֹמֵר:

עַד שֶׁיְּהֵא שָׁם מִקְצָת הוֹדָיָה,

וְיֹאמַר לוֹ:

"תֶּן לִי שְׂכָרִי חֲמִשִּׁים דִּינָר שֶׁיֶּשׁ לִי בְיָדָךְ",

וְהוּא אוֹמֵר:

"הִתְקַבַּלְתָּ מֵהֶן דִּינַר זָהָב".

### @11מסכת שבועות פרק ז משנה ב

ב

הַנִּגְזָל כֵּיצַד?

הָיוּ מְעִידִין אוֹתוֹ שֶׁנִּכְנַס לְתוֹךְ בֵּיתוֹ,

וּמִשְׁכְּנוֹ שֶׁלֹּא בִרְשׁוּת.

אָמַר לוֹ:

"תֵּן לִי כֵלַי שֶׁנָּטַלְתָּ",

וְהוּא אוֹמֵר:

"לֹא נָטַלְתִּי",

הֲרֵי זֶה נִשְׁבָּע וְנוֹטֵל.

רְבִּי יְהוּדָה אוֹמֵר:

עַד שֶׁיְּהֵא שָׁם מִקְצָת הוֹדָיָה.

וְיֹאמַר לוֹ:

"שְׁנֵי כֵלַי נָטַלְתָּ",

וְהוּא אוֹמֵר:

"לֹא נָטַלְתִּי אֶלָּא אֶחָד".

### @11מסכת שבועות פרק ז משנה ג

ג

הַנֶּחְבָּל כֵּיצַד?

הָיוּ מְעִידִין אוֹתוֹ שֶׁנִּכְנַס לְתוֹךְ יָדוֹ שָׁלֵם,

וְיָצָא חָבוּל.

אָמַר לוֹ:

"חָבַלְתָּ בִּי",

וְהוּא אוֹמֵר:

"לֹא חָבַלְתִּי",

הֲרֵי זֶה נִשְׁבָּע וְנוֹטֵל.

רְבִּי יְהוּדָה אוֹמֵר:

עַד שֶׁיְּהֵא שָׁם מִקְצָת הוֹדָיָה.

וְיֹאמַר לוֹ:

"חָבַלְתָּ בִּי שְׁתַּיִם",

וְהוּא אוֹמֵר:

"לֹא חָבַלְתִּי אֶלָּא אַחַת".

### @11מסכת שבועות פרק ז משנה ד

ד

וְשֶׁכְּנֶגְדּוֹ חָשׁוּד עַל הַשְּׁבוּעָה, כֵּיצַד?

אֶחָד שְׁבוּעַת הָעֵדוּת וְאֶחָד שְׁבוּעַת הַפִּקָּדוֹן, <אֶחָת>

וַאֲפִלּוּ שְׁבוּעַת שָׁוְא.

הָיָה אֶחָד מֵהֶם מְשַׂחֵק בַּקָּבְיָה,

וּמַלְוֶה בָרִבִּית, וּמַפְרִיחַ יוֹנִים, וְסוֹחֲרֵי שְׁבִיעִית,

שֶׁכְּנֶגְדּוֹ נִשְׁבָּע וְנוֹטֵל.

הָיוּ שְׁנֵיהֶן חֲשׁוּדִים,

חָזְרָה שְׁבוּעָה לִמְקוֹמָהּ.

דִּבְרֵי רְבִּי יוֹסֵה.

רְבִּי מֵאִיר אוֹמֵר:

יַחֲלֹקוּ.

### @11מסכת שבועות פרק ז משנה ה

ה

וְהַחַנְוָנִי עַל פִּנְקְסוֹ, כֵּיצַד?

לֹא שֶׁיֹּאמַר לוֹ:

"כָּתוּב בְּפִנְקְסִי, שֶׁאַתְּ חַיָּב לִי מָאתַיִם זוּז",

אֶלָּא אוֹמֵר לוֹ:

"תֵּן לִבְנִי סָאתַיִם חִטִּין,

וּלְפוֹעֲלַי סֶלַע מָעוֹת".

הוּא אוֹמֵר:

"נָתַתִּי",

וְהֵן אוֹמְרִים:

"לֹא נָטַלְנוּ",

הוּא נִשְׁבָּע וְנוֹטֵל,

וְהֵן נִשְׁבָּעִין וְנוֹטְלִין.

אָמַר בֶּן נַנָּס:

כֵּיצַד?

אֵלּוּ וָאֵלּוּ בָאִין לִידֵי שְׁבוּעַת שָׁוְא!

אֶלָּא הוּא נוֹטֵל שֶׁלֹּא בִשְׁבוּעָה,

וְהֵן נוֹטְלִין שֶׁלֹּא בִשְׁבוּעָה.

### @11מסכת שבועות פרק ז משנה ו

ו

אָמַר לַחַנְוָנִי:

"תֶּן לִי בְדִינָר פֵּרוֹת!"

וְנָתַן לוֹ.

אָמַר לוֹ:

"תֶּן לִי אֶת הַדִּינָר!"

אָמַר לוֹ:

"נְתַתִּיו לָךְ, וּנְתַתּוֹ בְאַנְפָּלִי",

יִשָּׁבַע בַּעַל הַבַּיִת.

נָתַן לוֹ אֶת הַדִּינָר, אָמַר לוֹ:

"תֶּן לִי אֶת הַפֵּרוֹת!"

אָמַר לוֹ:

"נְתַתִּים לָךְ, וְהוֹלַכְתָּם לְתוֹךְ בֵּיתָךְ",

יִשָּׁבַע הַחַנְוָנִי.

רַבִּי יְהוּדָה אוֹמֵר: <יודה>

כָּל שֶׁהַפֵּרוֹת בְּיָדוֹ, יָדוֹ לָעֶלְיוֹנָה.

ז

אָמַר לַשֻּׁלְחָנִי:

"תֶּן לִי בְדִינָר מָעוֹת!"

וְנָתַן לוֹ.

אָמַר לוֹ:

"תֶּן לִי אֶת הַדִּינָר!"

אָמַר לוֹ:

"נְתַתִּיו לָךְ, וּנְתַתּוֹ בְאַנְפָּלִי", <באנפולי>

יִשָּׁבַע בַּעַל הַבַּיִת.

נָתַן לוֹ אֶת הַדִּינָר, אָמַר לוֹ:

"תֶּן לִי אֶת הַמָּעוֹת!"

אָמַר לוֹ:

"נְתַתִּים לָךְ, וְהִשְׁלַכְתָּם לְתוֹךְ כִּיסָךְ",

יִשָּׁבַע הַשֻּׁלְחָנִי.

רְבִּי יְהוּדָה אוֹמֵר:

אֵין דֶּרֶךְ הַשֻּׁלְחָנִי לִהְיוֹת נוֹתֵן אִסָּר,

עַד שֶׁהוּא נוֹטֵל דִּינָרוֹ.

### @11מסכת שבועות פרק ז משנה ז

ח

כַּשֵּׁם שֶׁאָמְרוּ:

הַפּוֹגֶמֶת כְּתֻבָּתָהּ,

לֹא תִפָּרַע אֶלָּא בִשְׁבוּעָה,

וְעֵד אֶחָד מְעִידָהּ שֶׁהִיא פְרוּעָה,

לֹא תִפָּרַע אֶלָּא בִשְׁבוּעָה.

מִנְּכָסִים מְשֻׁעְבָּדִין וּמִנִּכְסֵי יְתוֹמִים,

וְהַנִּפְרַעַת שֶׁלֹּא בְּפָנָיו,

לֹא תִפָּרַע אֶלָּא בִשְׁבוּעָה.

ט

וְכֵן הַיְתוֹמִים,

לֹא יִפָּרְעוּ אֶלָּא בִשְׁבוּעָה:

"שְׁבוּעָה שֶׁלֹּא פִקְּדָנוּ אַבָּא,

וְשֶׁלֹּא אָמַר לָנוּ אַבָּא,

וְשֶׁלֹּא מָצִינוּ שְׁטָר בֵּין שְׁטָרוֹתָיו שֶׁלְּאַבָּא,

שֶׁשְּׁטָר זֶה פָרוּעַ.

הֵעִיד רְבִּי יוֹחָנָן בֶּן בְּרוֹקָה,

שֶׁאֲפִלּוּ נוֹלַד בֵּן לְאַחַר מִיתַת הָאָב,

הֲרֵי זֶה נִשְׁבָּע וְנוֹטֵל.

אָמַר רַבָּן שִׁמְעוֹן בֶּן גַּמְלִיאֵל:

אִם יֵשׁ עֵדִין שֶׁאָמַר הָאָב בְּשָׁעַת מִיתָתוֹ:

"שְׁטָר זֶה אֵינוּ פָרוּעַ",

נוֹטֵל שֶׁלֹּא בִשְׁבוּעָה.

### @11מסכת שבועות פרק ז משנה ח

י

אֵלּוּ נִשְׁבָּעִין שֶׁלֹּא בְטַעֲנָה:

הַשּׁוּתָפִים, וְהָאֲרִיסִים, וְהָאַפִּטְרוֹפִּים,

וְהָאִשָּׁה הַנּוֹשָׂא וְהַנּוֹתֶנֶת בְּתוֹךְ הַבַּיִת,

וּבֶן הַבַּיִת.

אָמַר לוֹ:

"מָה אַתָּה טוֹעֲנֵנִי?

רְצוֹנִי שֶׁתִּשָּׁבַע לִי",

חַיָּב.

חָלְקוּ הַשּׁוּתָפִים וְהָאֲרִיסִים,

אֵינוּ יָכוֹל לְהַשְׁבִּיעָן.

נִתְגַּלְגְּלָה לוֹ שְׁבוּעָה מִמָּקוֹם אַחֵר,

מְגַלְגְּלִים עָלָיו אֶת הַכֹּל.

וְהַשְּׁבִיעִית מַשְׁמֶטֶת אֶת הַשְּׁבוּעָה.

## @22פרק ח

### @11מסכת שבועות פרק ח משנה א

א

אַרְבָּעָה שׁוֹמְרִין הֵן:

שׁוֹמֵר חִנָּם, וְהַשּׁוֹאֵל, נוֹשֵׂא שָׂכָר, וְהַשּׂוֹכֵר.

שׁוֹמֵר חִנָּם נִשְׁבָּע עַל הַכֹּל,

וְהַשּׁוֹאֵל מְשַׁלֵּם אֶת הַכֹּל,

וְנוֹשֵׂא שָׂכָר וְהַשּׂוֹכֵר נִשְׁבָּעִין עַל הַשֶּׁבֶר,

וְעַל הַשְּׁבוּיָה וְעַל הַמֵּתָה,

וּמְשַׁלְּמִים אֶת הָאֲבֵדָה וְאֶת הַגְּנֵבָה.

### @11מסכת שבועות פרק ח משנה ב

ב

אָמַר לְשׁוֹמֵר חִנָּם:

"אֵיכָן שׁוֹרִי?"

אָמַר לוֹ:

"מֵת",

וְהוּא שֶׁנִּשְׁבַּר אוֹ שֶׁנִּשְׁבָּה אוֹ נִגְנַב אוֹ אָבַד.

"נִשְׁבַּר",

וְהוּא שֶׁמֵּת אוֹ נִשְׁבָּה אוֹ נִגְנַב אוֹ אָבַד.

"נִשְׁבָּה",

וְהוּא שֶׁמֵּת אוֹ נִשְׁבַּר אוֹ נִגְנַב אוֹ אָבַד.

"נִגְנַב",

וְהוּא שֶׁמֵּת אוֹ נִשְׁבַּר אוֹ נִשְׁבָּה אוֹ אָבַד.

"אָבַד",

וְהוּא שֶׁמֵּת אוֹ נִשְׁבַּר אוֹ נִשְׁבָּה אוֹ נִגְנַב.

--"מַשְׁבִּיעָךְ אֲנִי",

וְאָמַר "אָמֵן",

פָּטוּר.

### @11מסכת שבועות פרק ח משנה ג

ג

"אֵיכָן שׁוֹרִי?"

אָמַר לוֹ:

"אֵינִי יוֹדֵעַ מָה אַתָּה סָח",

וְהוּא שֶׁמֵּת אוֹ נִשְׁבַּר אוֹ נִשְׁבָּה אוֹ נִגְנַב אוֹ אָבַד,

--"מַשְׁבִּיעָךְ אָנִי",

וְאָמַר "אָמֵן",

פָּטוּר.

ד

"אֵיכָן שׁוֹרִי?"

אָמַר לוֹ:

"אָבַד".

--"מַשְׁבִּיעָךְ אֲנִי",

וְאָמַר "אָמֵן",

הָעֵדִין מְעִידִין אוֹתוֹ שֶׁאֲכָלוֹ,

מְשַׁלֵּם אֶת הַקֶּרֶן.

הוֹדָה מֵעַצְמוֹ,

מְשַׁלֵּם קֶרֶן וְחֹמֶשׁ וְאָשָׁם.

ה

"אֵיכָן שׁוֹרִי?"

וְאָמַר לוֹ:

"נִגְנַב".

--"מַשְׁבִּיעָךְ אֲנִי",

וְאָמַר "אָמֵן",

וְהָעֵדִים מְעִידִים אוֹתוֹ שֶׁגְּנָבוֹ,

מְשַׁלֵּם תַּשְׁלוּמֵי כֶפֶל.

הוֹדָה מֵעַצְמוֹ,

מְשַׁלֵּם קֶרֶן וְחֹמֶשׁ וְאָשָׁם.

### @11מסכת שבועות פרק ח משנה ד

ו

אָמַר לְאֶחָד בַּשּׁוּק:

"אֵיכָן שׁוֹרִי שֶׁגָּנַבְתָּ?"

וְהוּא אוֹמֵר:

"לֹא גָנַבְתִּי",

--"מַשְׁבִּיעָךְ אֲנִי",

וְאָמַר "אָמֵן",

וְהָעֵדִים מְעִידִין אוֹתוֹ שֶׁגְּנָבוֹ,

מְשַׁלֵּם תַּשְׁלוּמֵי כֶפֶל.

טָבַח וּמָכַר,

מְשַׁלֵּם תַּשְׁלוּמֵי אַרְבָּעָה וַחֲמִשָּׁה. <ארבעה חמשה>

רָאָה עֵדִים מְמַשְׁמְשִׁים וּבָאִים, וְאָמַר:

"גָּנַבְתִּי, אֲבָל לֹא טָבַחְתִּי וְלֹא מָכַרְתִּי",

אֵינוּ מְשַׁלֵּם אֶלָּא קֶרֶן.

### @11מסכת שבועות פרק ח משנה ה

ז

אָמַר לַשּׁוֹאֵל:

"אֵיכָן שׁוֹרִי?"

אָמַר לוֹ:

"מֵת",

וְהוּא שֶׁנִּשְׁבַּר אוֹ נִשְׁבָּה אוֹ נִגְנַב אוֹ אָבַד.

"נִשְׁבַּר",

וְהוּא שֶׁמֵּת אוֹ נִשְׁבָּה אוֹ נִגְנַב אוֹ אָבַד.

"נִשְׁבָּה",

וְהוּא שֶׁמֵּת אוֹ נִשְׁבַּר אוֹ נִגְנַב אוֹ אָבַד.

"נִגְנַב",

וְהוּא שֶׁמֵּת אוֹ נִשְׁבַּר אוֹ נִשְׁבָּה אוֹ אָבַד.

"אָבַד",

וְהוּא שֶׁמֵּת אוֹ נִשְׁבַּר אוֹ נִשְׁבָּה אוֹ נִגְנַב.

--"מַשְׁבִּיעָךְ אֲנִי",

וְאָמַר "אָמֵן",

פָּטוּר.

### @11מסכת שבועות פרק ח משנה ו

ח

"אֵיכָן שׁוֹרִי?"

אָמַר לוֹ:

"אֵינִי יוֹדֵעַ מָה אַתָּה סָח",

וְהוּא שֶׁמֵּת אוֹ נִשְׁבַּר אוֹ נִשְׁבָּה אוֹ נִגְנַב אוֹ אָבַד.

--"מַשְׁבִּיעָךְ אֲנִי",

וְאָמַר "אָמֵן",

חַיָּב.

ט

אָמַר לְנוֹשֵׂא שָׂכָר וְלַשּׂוֹכֵר:

"אֵיכָן שׁוֹרִי?"

אָמַר לוֹ:

"מֵת",

וְהוּא שֶׁנִּשְׁבַּר אוֹ שֶׁנִּשְׁבָּה.

"נִשְׁבַּר",

וְהוּא שֶׁמֵּת אוֹ שֶׁנִּשְׁבָּה.

"נִשְׁבָּה",

וְהוּא שֶׁמֵּת אוֹ נִשְׁבַּר.

"נִגְנַב",

וְהוּא שֶׁאָבַד.

"אָבַד",

וְהוּא שֶׁנִּגְנַב,

--"מַשְׁבִּיעָךְ אֲנִי",

וְאָמַר "אָמֵן",

פָּטוּר.

י

"מֵת אוֹ נִשְׁבַּר אוֹ נִשְׁבָּה",

וְהוּא שֶׁנִּגְנַב אוֹ שֶׁאָבַד.

--"מַשְׁבִּיעָךְ אֲנִי",

וְאָמַר "אָמֵן",

חַיָּב.

"אָבַד אוֹ נִגְנַב", <שֶׁנִּגְנַב>

וְהוּא שֶׁמֵּת אוֹ נִשְׁבַּר אוֹ נִשְׁבָּה,

--"מַשְׁבִּיעָךְ אֲנִי",

וְאָמַר "אָמֵן",

פָּטוּר.

(זֶה הַכְּלָל:

כָּל הַמְשַׁנֶּה מֵחוֹבָה לְחוֹבָה,

וּמִפְּטוּר לִפְטוּר,

וּמִפְּטוּר לְחוֹבָה, פָּטוּר;

מֵחוֹבָה לִפְטוּר, חַיָּב.)

זֶה הַכְּלָל:

כָּל הַנִּשְׁבָּע לְהָקֵל עַל עַצְמוֹ,

חַיָּב;

לְהַחְמִיר עַל עַצְמוֹ,

פָּטוּר.

### חסלת @11מסכת שבועות

# @00מסכת עדיות

## @22פרק א

### @11מסכת עדיות פרק א משנה א

א

שַׁמַּי אוֹמֵר:

כָּל הַנָּשִׁין דַּיָּן שַׁעְתָן.

הֶלֵּל אוֹמֵר:

מִפְּקִידָה לִפְקִידָה,

אֲפִלּוּ לְיָמִים הַרְבֵּה.

וַחֲכָמִים אוֹמְרִים:

לֹא כְדִבְרֵי זֶה וְלֹא כְדִבְרֵי זֶה,

אֶלָּא מֵעֵת לְעֵת מְמַעֶטֶת עַל יָד מִפְּקִידָה לִפְקִידָה,

וּמִפְּקִידָה לִפְקִידָה מְמַעֶטֶת עַל יָד מֵעֵת לְעֵת.

ב

כָּל אֶשָּׁה שֶׁיֶּשׁ לָהּ וֶסֶת, דַּיָּהּ שַׁעְתָהּ.

מְשַׁמֶּשֶׁת בְּעֵדִין הֲרֵי זוֹ כִפְקִידָה,

וּמְמַעֶטֶת עַל יָד מֵעֵת לְעֵת,

וְעַל יָד מִפְּקִידָה לִפְקִידָה.

### @11מסכת עדיות פרק א משנה ב

ג

שַׁמַּי אוֹמֵר:

מִקַּב חַלָּה.

הֶלֵּל אוֹמֵר:

מִקַּבַּיִם.

וַחֲכָמִים אוֹמְרִים:

לֹא כְדִבְרֵי זֶה וְלֹא כְדִבְרֵי זֶה,

אֶלָּא קַב וּמַחְצָה חַיָּבִין בַּחַלָּה.

וּמִשֶּׁהִגְדִּילוּ הַמִּדּוֹת, אָמְרוּ:

חֲמֵשֶׁת רְבָעִים חַיָּבִין.

רְבִּי יוֹסֵה אוֹמֵר:

חֲמִשָּׁה, פְּטוּרִין,

חֲמִשָּׁה וָעוֹד, חַיָּבִין.

### @11מסכת עדיות פרק א משנה ג

ד

הֶלֵּל אוֹמֵר:

מְלֹא הִין מַיִם שְׁאוּבִין פּוֹסְלִין אֶת הַמִּקְוֶה,

שֶׁאָדָם חַיָּב לוֹמַר כִּלְשׁוֹן רַבּוֹ.

וְשַׁמַּאי אוֹמֵר:

תִּשְׁעַת קַבִּים.

וַחֲכָמִים אוֹמְרִים:

לֹא כְדִבְרֵי זֶה וְלֹא כְדִבְרֵי זֶה,

אֶלָּא עַד שֶׁבָּאוּ שְׁנֵי גִרְדִּיִּים

מִשַּׁעַר הָאַשְׁפּוֹת שֶׁבִּירוּשָׁלַיִם,

וְהֵעִידוּ מִשֵּׁם שְׁמַעְיָה וְאַבְטַלְיוֹן:

שְׁלֹשֶׁת לָגִּים מַיִם שְׁאוּבִין פּוֹסְלִין אֶת הַמִּקְוֶה,

וְקִיְּמוּ אֶת דִּבְרֵיהֶן.

### @11מסכת עדיות פרק א משנה ד

ה  
וְלָמָּה מַזְכִּירִין אֶת דִּבְרֵי שַׁמַּי וְהֶלֵּל לְבַטְּלָן?

לְלַמֵּד לַדּוֹרוֹת הַבָּאִים,

שֶׁלֹּא יְהֵא אָדָם עוֹמֵד עַל דְּבָרוֹ,

שֶׁהֲרֵי אֲבוֹת הָעוֹלָם לֹא עָמְדוּ עַל דִּבְרֵיהֶן.

### @11מסכת עדיות פרק א משנה ה

ו

וְלָמָּה מַזְכִּירִין אֶת דִּבְרֵי יָחִיד בֵּין הַמְרֻבִּין,

הוֹאִיל וְאֵין הֲלָכָה אֶלָּא כְדִבְרֵי הַמְרֻבִּין?

שֶׁאִם יִרְאֶה בֵית דִּין אֶת דִּבְרֵי הַיָּחִיד וְיִסְמֹךְ עָלָיו,

שֶׁאֵין בֵּית דִּין יָכוֹל לְבַטֵּל אֶת דִּבְרֵי בֵית דִּין חֲבֵרוֹ,

עַד שֶׁיְּהֵא גָדוֹל מִמֶּנּוּ בַחָכְמָה וּבַמִּנְיָן.

הָיָה גָדוֹל מִמֶּנּוּ בַחָכְמָה אֲבָל לֹא בַמִּנְיָן,

בַּמִּנְיָן אֲבָל לֹא בַחָכְמָה,

אֵינוּ יָכוֹל לְבַטֵּל אֶת דְּבָרוֹ,

עַד שֶׁיְּהֵא גָדוֹל מִמֶּנּוּ בַחָכְמָה וּבַמִּנְיָן.

### @11מסכת עדיות פרק א משנה ו

ז

אָמַר רְבִּי יְהוּדָה:

אִם כֵּן,

לָמָּה מַזְכִּירִין אֶת דִּבְרֵי הַיָּחִיד בֵּין הַמְרֻבִּין לְבַטְּלָן?

שֶׁאִם יֹאמַר אָדָם:

"כָּךְ אֲנִי מְקֻבָּל",

יֹאמַר לוֹ:

"מִדִּבְרֵי אִישׁ פְּלוֹנִי שָׁמַעְתָּ".

### @11מסכת עדיות פרק א משנה ז

ח

בֵּית שַׁמַּי אוֹמְרִים:

רֹבַע הָעֲצָמוֹת מִן הָעֲצָמִים,

בֵּין מִשְּׁנַיִם בֵּין מִשְּׁלֹשָׁה.

וּבֵית הֶלֵּל אוֹמְרִים:

רֹבַע הָעֲצָמוֹת מִן הַגְּוִיָּה,

מֵרֹב הַבִּנְיָן אוֹ מֵרֹב הַמִּנְיָן.

שַׁמַּי אוֹמֵר:

אֲפִלּוּ מֵעֶצֶם אֶחָד.

### @11מסכת עדיות פרק א משנה ח

ט

כַּרְשִׁינֵי תְרוּמָה,

בֵּית שַׁמַּי אוֹמְרִים:

שׁוֹרִים וְשָׁפִים בְּטַהֲרָה,

וּמַאֲכִילִין בְּטֻמְאָה.

וּבֵית הֶלֵּל אוֹמְרִים:

שׁוֹרִים בְּטַהֲרָה,

וְשָׁפִים וּמַאֲכִילִין בְּטֻמְאָה.

שַׁמַּי אוֹמֵר:

יֹאכְלוּ צְרִיד.

רְבִּי עֲקִיבָה אוֹמֵר:

כָּל מַעֲשֵׂיהֶן בְּטֻמְאָה.

### @11מסכת עדיות פרק א משנה ט

י

הַפּוֹרֵט סֶלַע מִמָּעוֹת שֶׁלְּמַעֲשֵׂר שֵׁנִי בִירוּשָׁלַיִם,

בֵּית שַׁמַּי אוֹמְרִים:

כָּל הַסֶּלַע מָעוֹת.

וּבֵית הֶלֵּל אוֹמְרִים:

שֶׁקֶל כֶּסֶף וְשֶׁקֶל מָעוֹת.

רְבִּי מֵאִיר אוֹמֵר:

אֵין מְחַלְּלִין כֶּסֶף וּפֵרוֹת עַל הַכֶּסֶף.

וַחֲכָמִים מַתִּירִין.

### @11מסכת עדיות פרק א משנה י

יא

הַפּוֹרֵט סֶלַע שֶׁלְּמַעֲשֵׂר שֵׁנִי בִירוּשָׁלַיִם,

בֵּית שַׁמַּי אוֹמְרִים:

בְּכָל הַסֶּלַע מָעוֹת.

וּבֵית הֶלֵּל אוֹמְרִים:

שֶׁקֶל כֶּסֶף וְשֶׁקֶל מָעוֹת.

הַדָּנִים לִפְנֵי חֲכָמִים אוֹמְרִים:

בִּשְׁלֹשָׁה דִינָרִין כֶּסֶף, וּבְדִינָר מָעוֹת.

וּרְבִּי עֲקִיבָה אוֹמֵר:

בִּשְׁלֹשָׁה דִינָרִין כֶּסֶף וּבִרְבִיעִית כֶּסֶף וּבִרְבִיעִית מָעוֹת.

וּרְבִּי טַרְפוֹן אוֹמֵר:

אַרְבָּעָה אָסְפְּרֵי כֶסֶף.

שַׁמַּי אוֹמֵר:

יַנִּיחֶנָּה בֶחָנוּת וְיֹאכַל כְּנֶגְדָּהּ.

### @11מסכת עדיות פרק א משנה יא

יב

כִּסֵּא שֶׁלַּכַּלָּה שֶׁנִּטְּלוּ חִפּוּיָו,

בֵּית שַׁמַּי מְטַמִּין,

וּבֵית הֶלֵּל מְטַהֲרִין.

שַׁמַּי אוֹמֵר:

אַף מַלְבֵּן שֶׁלַּכִּסֵּא, טָמֵא.

כִּסֵּא שֶׁקְּבָעוֹ בַעֲרֵבָה,

בֵּית שַׁמַּי מְטַמִּין,

וּבֵית הֶלֵּל מְטַהֲרִין.

שַׁמַּי אוֹמֵר:

אַף הֶעָשׁוּי בָּהּ.

### @11מסכת עדיות פרק א משנה יב

יג

אֵלּוּ דְבָרִים

שֶׁחָזְרוּ בֵית הֶלֵּל לְהוֹרוֹת כְּדִבְרֵי בֵית שַׁמַּי:

הָאִשָּׁה שֶׁבָּאת מִמְּדִינַת הַיָּם, וְאָמְרָה:

"מֵת בַּעְלִי", תִּנָּשֵׂא;

"מֵת בַּעְלִי", תִּתְיַבֵּם.

וּבֵית הֶלֵּל אוֹמְרִים:

לֹא שָׁמַעְנוּ אֶלָּא בְְּבָאָה מִן הַקָּצִיר בִּלְבַד.

אָמְרוּ לָהֶן בֵּית שַׁמַּי:

אַחַת הַבָּאָה מִן הַקָּצִיר,

וְאַחַת הַבָּאָה מִן הַזֵּיתִים,

וְאַחַת הַבָּאָה מִמְּדִינַת הַיָּם.

לֹא דִבְּרוּ בַקָּצִיר אֶלָּא בַהוֹוֶה.

חָזְרוּ בֵית הֶלֵּל לְהוֹדוֹת כְּדִבְרֵי בֵית שַׁמַּי.

יד  
בֵּית שַׁמַּי אוֹמְרִים:

תִּנָּשֵׂא וְתִטֹּל כְּתֻבָּה.

וּבֵית הֶלֵּל אוֹמְרִים:

תִּנָּשֵׂא וְלֹא תִטֹּל כְּתֻבָּה.

אָמְרוּ לָהֶם בֵּית שַׁמַּי:

הִתַּרְתֶּם אֶת הָעֶרְוָה הַחֲמוּרָה, <עֶרְיָיה>

וְלֹא תַתִּירוּ אֶת הַמָּמוֹן הַקַּל?

אָמְרוּ לָהֶן בֵּית הֶלֵּל:

מָצִינוּ שֶׁאֵין הָאַחִים נִכְנָסִים בְּנַחֲלָה עַל פִּיהָ.

אָמְרוּ לָהֶן בֵּית שַׁמַּי:

וַהֲלֹא מִסֵּפֶר כְּתֻבָּתָהּ נִלְמַד,

שֶׁהוּא כוֹתֵב לָהּ,

שֶׁאִם תִּנָּשֵׂא לְאַחֵר,

תִּטְּלִי מַה שֶּׁכָּתוּב לִיךְ.

חָזְרוּ בֵית הֶלֵּל לְהוֹדוֹת כְּדִבְרֵי בֵית שַׁמַּי.

### @11מסכת עדיות פרק א משנה יג

יה

מִי שֶׁחֶצְיוֹ עֶבֶד וְחֶצְיוֹ בֶן חֹרִים,

עוֹבֵד אֶת רַבּוֹ יוֹם אֶחָד וְאֶת עַצְמוֹ יוֹם אֶחָד.

כְּדִבְרֵי בֵית הֶלֵּל.

בֵּית שַׁמַּי אוֹמְרִים:

תִּקַּנְתֶּם אֶת רַבּוֹ,

וְאֶת עַצְמוֹ לֹא תִקַּנְתֶּם:

לִשָּׂא שִׁפְחָה, אֵינוּ יָכוֹל,

בַּת חֹרִין, אֵינוּ יָכוֹל.

יִבָּטֵל?

וַהֲלֹא לֹא נִבְרָא הָעוֹלָם אֶלָּא לְפִרְיָה וְרִבְיָה?

שֶׁנֶּאֱמַר: (יְשַׁעְיָה מה,יח)

"לֹא תֹהוּ בְרָאָהּ, לָשֶׁבֶת יְצָרָהּ".

אֶלָּא מִפְּנֵי תִקּוּן הָעוֹלָם,

כּוֹפִין אֶת רַבּוֹ וְעוֹשֶׂה אוֹתוֹ בֶן חֹרִים,

וְכוֹתֵב שְׁטָר עַל חֲצִי דָמָיו.

חָזְרוּ בֵית הֶלֵּל לְהוֹדוֹת כְּדִבְרֵי בֵית שַׁמַּי.

### @11מסכת עדיות פרק א משנה יד

יו

כְּלִי חֶרֶס מַצִּיל עַל הַכֹּל,

כְּדִבְרֵי בֵית הֶלֵּל.

בֵּית שַׁמַּי אוֹמְרִים:

אֵינוּ מַצִּיל אֶלָּא עַל הָאֳכָלִים וְעַל הַמַּשְׁקִים,

וְעַל כְּלִי חֶרֶס.

אָמְרוּ לָהֶן בֵּית הֶלֵּל:

מִפְּנֵי מָה?

אָמְרוּ לָהֶן בֵּית שַׁמַּי:

מִפְּנֵי שֶׁהוּא טָמֵא עַל גַּב עַם הָאָרֶץ,

וְאֵין כְּלִי טָמֵא חוֹצֵץ.

אָמְרוּ לָהֶן בֵּית הֶלֵּל:

וַהֲלֹא טִהַרְתֶּם אֳכָלִים וּמַשְׁקִין שֶׁבְּתוֹכוֹ?

אָמְרוּ לָהֶן בֵּית שַׁמַּי:

כְּשֶׁטִּהַרְנוּ אֳכָלִים וּמַשְׁקִים שֶׁבְּתוֹכוֹ,

לְעַצְמוֹ טִהַרְנוּ,

אֲבָל כְּשֶׁטִּהַרְתָּ אֶת הַכֶּלִי,

טִהַרְתָּ לָךְ וְלוֹ.

חָזְרוּ בֵית הֶלֵּל לְהוֹדוֹת כְּדִבְרֵי בֵית שַׁמַּי.

## @22פרק ב

### @11מסכת עדיות פרק ב משנה א

א

רְבִּי חֲנַנְיָה סְגַן הַכֹּהֲנִים הֵעִיד אַרְבָּעָה דְבָרִים:

מִימֵיהֶם שֶׁלַּכֹּהֲנִים,

לֹא נִמְנְעוּ מִלִּשְׂרֹף אֶת הַבָּשָׂר שֶׁנִּטַּמָּא בִוְלַד הַטֻּמְאָה,

עִם הַבָּשָׂר שֶׁנִּטַּמָּא בְאַב הַטֻּמְאָה,

אַף עַל פִּי מוֹסִיפִין לוֹ טֻמְאָה עַל טֻמְאָתוֹ.

ב

הוֹסִיף רְבִּי עֲקִיבָה:

מִימֵיהֶם שֶׁלַּכֹּהֲנִים,

לֹא נִמְנְעוּ מִלְּהַדְלִיק אֶת הַשֶּׁמֶן שֶׁנִּפְסַל בִּטְבוּל יוֹם,

בְּנֵר שֶׁנִּטַּמָּא בִטְמֵא מֵת,

אַף עַל פִּי מוֹסִיפִין לוֹ טֻמְאָה עַל טֻמְאָתוֹ.

### @11מסכת עדיות פרק ב משנה ב

ג

אָמַר חֲנַנְיָה סְגַן הַכֹּהֲנִים:

מִיָּמַי לֹא רָאִיתִי עוֹר יוֹצֵא לְבֵית הַשְּׂרִיפָה.

אָמַר רְבִּי עֲקִיבָה:

מִדְּבָרָיו לָמַדְנוּ,

שֶׁהַמַּפְשִׁיט אֶת הַבְּכוֹר וְנִמְצָא טְרֵפָה,

שֶׁיֵּאוֹתוּ הַכֹּהֲנִים בְּעוֹרוֹ.

וַחֲכָמִים אוֹמְרִים:

אֵין "לֹא רָאִינוּ" רְאָיָה, <הֵן>

אֶלָּא יוֹצֵא לְבֵית הַשְּׂרִיפָה.

### @11מסכת עדיות פרק ב משנה ג

ד

אַף הוּא הֵעִיד עַל כְּפָר קָטָן שֶׁהָיָה בְצַד יְרוּשָׁלַיִם,

וְהָיָה בוֹ זָקֵן אֶחָד,

וְהָיָה מַלְוֶה לְכָל בְּנֵי הַכְּפָר,

וְכוֹתֵב בִּכְתָב יָדוֹ, וַאֲחֵרִין חוֹתְמִין.

וּבָא מַעֲשֶׂה לִפְנֵי חֲכָמִין וְהִתִּירוּ.

לְפִי דַרְכָּךְ אַתָּה לָמֵד,

שֶׁהַאִשָּׁה כוֹתֶבֶת אֶת גִּטָּהּ,

וְהָאִישׁ כּוֹתֵב אֶת שׁוֹבָרוֹ,

שֶׁאֵין קִיּוּם הַגֵּט אֶלָּא בְחוֹתָמָיו.

וְעַל הַמַּחַט שֶׁנִּמְצֵאת בַּבָּשָׂר,

שֶׁהַסְּכִין וְהַיָּדַיִם טְהוֹרוֹת,

וְהַבָּשָׂר טָמֵא.

וְאִם נִמְצֵאת בַּפֶּרֶשׁ,

הַכֹּל טָהוֹר.

### @11מסכת עדיות פרק ב משנה ד

ה

שְׁלֹשָׁה דְבָרִין אָמַר רְבִּי יִשְׁמָעֵאל

לִפְנֵי חֲכָמִים בַּכֶּרֶם בְּיַבְנֶה:

עַל בֵּיצָה טְרוּפָה שֶׁהִיא נְתוּנָה עַל גַּבֵּי יָרָק שֶׁלַּתְּרוּמָה,

שֶׁהִיא חִבּוּר.

וְאִם הָיְתָה כְמִין כּוֹבַע,

וְאֵינָה חִבּוּר.

וְעַל שִׁבֹּלֶת שֶׁבַּקָּצִיר וְרֹאשָׁהּ מַגִּיעַ לַקָּמָה,

אִם נִקְצֶרֶת עִם הַקָּמָה,

הֲרֵי שֶׁלְּבַעַל הַבַּיִת;

וְאִם לָאו, הֲרֵי שֶׁלָּעֲנִיִּים.

וְעַל גַּנָּה קְטַנָּה שֶׁהִיא מֻקֶּפֶת עָרִיס,

אִם יֶשׁ בָּהּ מְלֹא בוֹצֵר וְסַלּוֹ מִכָּן,

מְלֹא בוֹצֵר וְסַלּוֹ מִכָּן,

תִּזָּרַע,

וְאִם לָאו, לֹא תִזָּרַע.

### @11מסכת עדיות פרק ב משנה ה

ו

שְׁלֹשָׁה דְבָרִין אָמְרוּ לִפְנֵי רְבִּי יִשְׁמָעֵאל,

וְלֹא אָמַר בָּהֶן אִסּוּר וְהֶתֵּר,

וּפֵרְשָׁן יְהוֹשֻׁעַ בֶּן מַתְיָה:

הַמֵּפֵישׂ מֻרְסָה בַשַּׁבָּת,

אִם לַעֲשׁוֹת לָהּ פֶּה,

חַיָּב,

וְאִם לְהוֹצִיא מִמֶּנָּה לֵחָה,

פָּטוּר.

הַצָּד נָחָשׁ בַּשַּׁבָּת,

אִם כְּמִתְעַסֵּק שֶׁלֹּא יִשְּׁכֶנּוּ,

פָּטוּר;

וְאִם לִרְפוּאָה,

חַיָּב.

וְעַל לַפָּסִים אֲרוֹנִיּוֹת,

שֶׁהֵן טְהוֹרוֹת,

מִפְּנֵי שֶׁלֹּא נִגְמְרָה מְלַאכְתָּן.

### @11מסכת עדיות פרק ב משנה ו

ז

שְׁלֹשָׁה דְבָרִים אָמַר רְבִּי יִשְׁמָעֵאל,

וְלֹא הוֹדָה לוֹ רְבִּי עֲקִיבָה:

הַשּׁוּם וְהַבֹּסֶר וְהַמְלִילוֹת שֶׁרִסְּקָן מִבְּעוֹד יוֹם,

שֶׁרְבִּי יִשְׁמָעֵאל אוֹמֵר:

יִגְמֹר מִשֶּׁתֶּחְשַׁךְ,

וּרְבִּי עֲקִיבָה אוֹמֵר:

לֹא יִגְמֹר.

### @11מסכת עדיות פרק ב משנה ז

ח

שְׁלֹשָׁה דְבָרִין אָמְרוּ לִפְנֵי רְבִּי עֲקִיבָה:

שְׁנַיִם מִשֵּׁם רְבִּי אֱלִיעֶזֶר,

וְאֶחָד מִשֵּׁם רְבִּי יְהוֹשֻׁעַ.

שְׁנַיִם מִשֵּׁם רְבִּי אֱלִיעֶזֶר:

יוֹצָא אִשָּׁה בְעִיר שֶׁלַּזָּהָב,

וּמַפְרִיחֵי יוֹנִים פְּסוּלִין מִן הָעֵדוּת.

וְאֶחָד מִשֵּׁם רְבִּי יְהוֹשֻׁעַ:

הַשֶּׁרֶץ בְּפִי הַחֻלְדָּה,

וּמְהַלֶּכֶת עַל גַּבֵּי כִכָּרוֹת שֶׁלַּתְּרוּמָה,

סָפֵק נָגַע סָפֵק לֹא נָגַע,

סְפֵקוֹ טָהוֹר.

### @11מסכת עדיות פרק ב משנה ח

ט

שְׁלֹשָׁה דְבָרִים אָמַר רְבִּי עֲקִיבָה,

עַל שְׁנַיִם הוֹדוּ לוֹ,

וְעַל אֶחָד לֹא הוֹדוּ לוֹ.

עַל סַנְדָּל שֶׁלַּסַּיָּדִין,

שֶׁהוּא טָמֵא מִדְרָס;

וְעַל שִׁירֵי תַנּוּר, אַרְבָּעָה,

שֶׁהָיוּ אוֹמְרִים 'שְׁלֹשָׁה',

וְהוֹדוּ לוֹ.

וְעַל אֶחָד לֹא הוֹדוּ לוֹ:

עַל כִּסֵּא שֶׁנִּטְּלוּ שְׁנַיִם מֵחִפּוּיָו זֶה בְצַד זֶה,

שֶׁרְבִּי עֲקִיבָה מְטַמֵּא,

וַחֲכָמִים מְטַהֲרִין.

### @11מסכת עדיות פרק ב משנה ט

י

הוּא הָיָה אוֹמֵר:

הָאָב זָכֶה לַבֵּן בַּנּוֹי, <בנואי>

וּבַכֹּחַ, וּבָעֹשֶׁר, וּבַחָכְמָה, וּבַשָּׁנִים,

וּבְמִסְפַּר הַדּוֹרוֹת לְפָנָיו.

הוּא הַקֵּץ, שֶׁנֶּאֱמַר: (יְשַׁעְיָה מא,ד)

"קֹרֶא הַדֹּרוֹת מֵרֹאשׁ";

אַף עַל פִּי שֶׁנֶּאֱמַר: (בְּרֵאשִׁית טו,יג)

"וַעֲבָדוּם וְעִנּוּ אֹתָם אַרְבַּע מֵאוֹת שָׁנָה",

וְנֶאֱמַר: (שָׁם שָׁם,טז)

"וְדוֹר רְבִיעִי יָשׁוּבוּ הֵנָּה".

### @11מסכת עדיות פרק ב משנה י

יא

אַף הוּא הָיָה אוֹמֵר חֲמִשָּׁה דְבָרִין שֶׁלִּשְׁנֵים עָשָׂר חֹדֶשׁ:

מִשְׁפַּט דּוֹר הַמַּבּוּל, שְׁנֵים עָשָׂר חֹדֶשׁ;

מִשְׁפַּט אִיּוֹב, שְׁנֵים עָשָׂר חֹדֶשׁ;

מִשְׁפַּט הַמִּצְרִים, שְׁנֵים עָשָׂר חֹדֶשׁ;

מִשְׁפַּט גּוֹג לֶעָתִיד לָבֹא, שְׁנֵים עָשָׂר חֹדֶשׁ;

מִשְׁפַּט רְשָׁעִים בְּגֵיהִנָּם, שְׁנֵים עָשָׂר חֹדֶשׁ,

שֶׁנֶּאֱמַר: (יְשַׁעְיָה סו,כג)

"וְהָיָה מִדֵּי חֹדֶשׁ בְּחָדְשׁוֹ".

רְבִּי יוֹחָנָן בֶּן נוּרִי אוֹמֵר:

מִן הַפֶּסַח עַד עֲצֶרֶת,

שֶׁנֶּאֱמַר: (יְשַׁעְיָה סו,כג)

"וּמִדֵּי שַׁבָּת בְּשַׁבַּתּוֹ".

## @22פרק ג

### @11מסכת עדיות פרק ג משנה א

א

כָּל הַמִּטַּמִּים בְּאָהֵל

שֶׁנֶּחְלְקוּ וְהִכְנִיסָן לְתוֹךְ הַבַּיִת,

רְבִּי דוֹסָא בֶן אַרְכִינס מְטַהֵר,

וַחֲכָמִים מְטַמְּאִין.

כֵּיצַד?

הַנּוֹגֵעַ בְּכִשְׁנֵי חֲצָאֵי זֵיתִין מִן הַנְּבֵלָה, אוֹ נוֹשְׂאָן,

וּבַמֵּת,

הַנּוֹגֵעַ בְּכַחֲצִי זַיִת, וּמַאֲהִיל עַל כַּחֲצִי זַיִת,

אוֹ נוֹגֵע בְּכַחֲצִי זַיִת,

וְכַחֲצִי זַיִת מַאֲהִיל עָלָיו.

וּמַאֲהִיל עַל כִּשְׁנֵי חֲצָאֵי זֵיתִים,

וּמַאֲהִיל עַד כַּחֲצִי זַיִת,

וַחֲצִי זַיִת מַאֲהִיל עָלָיו;

רְבִּי דוֹסָא בֶן אַרְכִינָס מְטַהֵר,

וַחֲכָמִים מְטַמְּאִין.

ב

אֲבָל הַנּוֹגֵעַ בְּכַחֲצִי זַיִת,

וְדָבָר אַחֵר מַאֲהִיל עָלָיו וְעַל כַּחֲצִי זַיִת;

אוֹ מַאֲהִיל עַל כַּחֲצִי זַיִת,

וְדָבָר אַחֵר מַאֲהִיל עָלָיו וְעַל כַּחֲצִי זַיִת,

טָהוֹר.

אָמַר רְבִּי מֵאִיר:

אַף בָּזֶה רְבִּי דוֹסָה בֶן אַרְכִינָס מְטַהֵר,

וַחֲכָמִים מְטַמְּאִין.

הַכֹּל טָמֵא, חוּץ מִן הַמַּגָּע,

וְהַמַּשָּׂא עִם אָהֵל.

זֶה הַכְּלָל:

כָּל שֶׁהוּא מִשֵּׁם אֶחָד, טָמֵא;

מִשְּׁנֵי שֵׁמוֹת, טָהוֹר.

### @11מסכת עדיות פרק ג משנה ב

ג

אֹכֶל פָּרוּד אֵינוּ מִצְטָרֵף.

דִּבְרֵי רְבִּי דוֹסָא.

וַחֲכָמִים אוֹמְרִים:

מִצְטָרֵף.

מְחַלְּלִין מַעֲשֵׂר שֵׁנִי עַל אֲסִימוֹן.

דִּבְרֵי רְבִּי דוֹסָא.

וַחֲכָמִים אוֹסְרִין:

מַטְבִּילִין יָדַיִם לַחַטָּאת.

דִּבְרֵי רְבִּי דוֹסָא.

וַחֲכָמִים אוֹמְרִים:

אִם נִטַּמְּאוּ יָדָיו, נִטַּמָּא גוּפוֹ.

### @11מסכת עדיות פרק ג משנה ג

ד

מְעֵי אֲבַטִּיחַ וּקְנֹבֶת יָרָק שֶׁלַּתְּרוּמָה,

רְבִּי דוֹסָא מַתִּיר לַזָּרִים,

וַחֲכָמִים אוֹסְרִין.

ה

חָמֵשׁ רְחֵלוֹת גּוֹזְזוֹת מָנֶה מָנֶה וָפֶרֶס,

חַיָּבוֹת בְּרֵאשִׁית הַגֵּז.

דִּבְרֵי רְבִּי דוֹסָא.

וַחֲכָמִים אוֹמְרִים:

חָמֵשׁ רְחֵלוֹת גּוֹזְזוֹת כָּל שֶׁהֵן.

### @11מסכת עדיות פרק ג משנה ד

ו

כָּל הַחוֹצָלוֹת טְמֵאוֹת טְמֵא מֵת.

דִּבְרֵי רְבִּי דוֹסָא.

וַחֲכָמִים אוֹמְרִים:

מִדְרָס.

כָּל הַקְּלִיעוֹת טְהוֹרוֹת,

חוּץ מִשֶּׁלְּגִלְגִּילוֹן.

דִּבְרֵי רְבִּי דוֹסָא.

וַחֲכָמִים אוֹמְרִים:

כֻּלָּם טְמֵאוֹת,

חוּץ מִשֶּׁלַּצַּמָּרִים.

### @11מסכת עדיות פרק ג משנה ה

ז

הַקֶּלַע שֶׁלְּבֵית קִבּוּל שֶׁלָּהּ אָרִיג,

טְמֵאָה.

וְשֶׁלָּעוֹר,

רְבִּי דוֹסָא בֶן אַרְכִינָס מְטַהֵר,

וַחֲכָמִים מְטַמִּים.

נִפְסַק בֵּית אֶצְבַּע שֶׁלָּהּ,

טְהוֹרָה;

וּבֵית הַפָּקוּעַַ שֶׁלָּהּ,

טְמֵאָה.

### @11מסכת עדיות פרק ג משנה ו

ח

הַשְּׁבוּיָה אוֹכֶלֶת בִּתְרוּמָה.

דִּבְרֵי רְבִּי דוֹסָא.

וַחֲכָמִים אוֹמְרִים:

יֵשׁ שְׁבוּיָה אוֹכֶלֶת,

וְיֵשׁ שְׁבוּיָה שֶׁאֵינָה אוֹכֶלֶת.

כֵּיצַד?

הָאִשָּׁה שֶׁאָמְרָה:

נִשְׁבֵּיתִי וּטְהוֹרָה אָנִי,

אוֹכֶלֶת.

אִם יֵשׁ עֵדִים שֶׁנִּשְׁבֵּית,

וְהִיא אוֹמֶרֶת:

טְהוֹרָה אָנִי,

אֵינָה אוֹכֶלֶת.

### @11מסכת עדיות פרק ג משנה ז

ט

אַרְבָּעָה סְפֵקוֹת רְבִּי יְהוֹשֻׁעַ מְטַמֵּא,

וַחֲכָמִים מְטַהֲרִין.

כֵּיצַד?

הַטָּמֵא עוֹמֵד וְהַטָּהוֹר עוֹבֵר,

הַטָּהוֹר עוֹמֵד וְהַטָּמֵא עוֹבֵר,

טֻמְאָה בִרְשׁוּת הַיָּחִיד וְטַהֲרָה בִרְשׁוּת הָרַבִּים,

טַהֲרָה בִרְשׁוּת הַיָּחִיד וְטֻמְאָה בִרְשׁוּת הָרַבִּים.

סָפֵק נָגַע, סָפֵק לֹא נָגַע,

סָפֵק הֶאֱהִיל, סָפֵק לֹא הֶאֱהִיל,

סָפֵק הֵסִיט, וְסָפֵק לֹא הֵסִיט,

רְבִּי יְהוֹשֻׁעַ מְטַמֵּא,

וַחֲכָמִים מְטַהֲרִין.

### @11מסכת עדיות פרק ג משנה ח

י

שְׁלֹשָׁה דְבָרִין רְבִּי צָדוֹק מְטַמֵּא,

וַחֲכָמִים מְטַהֲרִין:

מַסְמֵר שֶׁלַַּשֻּׁלְחָנִי,

וְאָרוֹן שֶׁלַּגָּרוֹסוֹת, <שֶׁלַּגְּרוּסוֹת>

וּמַסְמֵר שֶׁלְּאֶבֶן שָׁעוֹת,

רְבִּי צָדוֹק מְטַמֵּא,

וַחֲכָמִים מְטַהֲרִין.

### @11מסכת עדיות פרק ג משנה ט

יא

אַרְבָּעָה דְבָרִין רַבָּן גַּמְלִיאֵל מְטַמֵּא,

וַחֲכָמִים מְטַהֲרִין:

כְּסוּי טֶנִי שֶׁלְּמַתֶּכֶת שֶׁלְּבַעֲלֵי בָתִּים,

וּתְלוּי הַמַּגְרֵדוֹת,

וְגָלְמֵי כְלֵי מַתְּכוֹת,

וְטַבְלָה שֶׁנֶּחְלְקָה לִשְׁנַיִם.

מוֹדִים חֲכָמִים לְרַבָּן גַּמְלִיאֵל,

בְּטַבְלָה שֶׁנֶּחְלְקָה לִשְׁנַיִם,

אֶחָד גָּדוֹל וְאֶחָד קָטֹן,

הַגָּדוֹל טָמֵא, וְהַקָּטָן טָהוֹר.

### @11מסכת עדיות פרק ג משנה י

יב

שְׁלֹשָׁה דְבָרִין רַבָּן גַּמְלִיאֵל מַחְמִיר

כְּדִבְרֵי בֵית שַׁמַּי:

אֵין טוֹמְנִין אֶת הַחַמִּים מִיּוֹם טוֹב לַשַּׁבָּת,

וְאֵין זוֹקְפִין אֶת הַמְּנוֹרָה בְיוֹם טוֹב,

וְאֵין אוֹפִין פִּתָּן גְּרִיצוֹת,

אֶלָּא רְקִיקִים.

אָמַר רַבָּן גַּמְלִיאֵל:

"מִימֵיהֶם שֶׁלְּבֵית אַבָּא,

לֹא הָיוּ אוֹפִין אֶת פִּתָּן גְּרִיצוֹת,

אֶלָּא רְקִיקִים."

אָמְרוּ לוֹ:

"מַה נַּעֲשֶׂה לָהֶם לְבֵית אָבִיךָ,

שֶׁהָיוּ מַחְמִירִין עַל עַצְמָן,

וּמְקִלִּים עַל כָּל יִשְׂרָאֵל,

לִהְיוֹת אוֹפִין פִּתָּן גְּרִיצוֹת וָחֹרִי!"

### @11מסכת עדיות פרק ג משנה יא

יג

אַף הוּא אָמַר שְׁלֹשָׁה דְבָרִין לְהָקֵל:

מְכַבְּדִין בֵּין הַמִּטּוֹת,

וּמַנִּיחִין אֶת הַמִּגְמָר בְּיוֹם טוֹב,

וְעוֹשִׂין גְּדִי מְקֻלָּס בְּלֵילֵי פְסָחִים.

וַחֲכָמִים אוֹסְרִין.

### @11מסכת עדיות פרק ג משנה יב

יד

שְׁלֹשָׁה דְבָרִין רְבִּי אֶלְעָזָר בֶּן עֲזַרְיָה מַתִּיר,

וַחֲכָמִים אוֹסְרִין:

פָּרָתוֹ יוֹצָא בִרְצוּעָה שֶׁבֵּין קְרָנֶיהָ,

וּמְקָרְדִין אֶת הַבְּהֵמָה בְיוֹם טוֹב,

וְשׁוֹחֲקִין אֶת הַפִּלְפְּלִין בָּרֵחַיִם שֶׁלָּהֶן.

רְבִּי יְהוּדָה אוֹמֵר:

אֵין מְקָרְדִין אֶת הַבְּהֵמָה בְיוֹם טוֹב,

מִפְּנֵי שֶׁהוּא עוֹשֶׂה חַבּוּרָה,

אֲבָל מְקַרְצְפִין.

וַחֲכָמִים אוֹמְרִים:

אֵין מְקָרְדִין,

אַף לֹא מְקַרְצְפִין.

## @22פרק ד

### @11מסכת עדיות פרק ד משנה א

א

אֵלּוּ דְבָרִים מִקָּלֵּי בֵית שַׁמַּי וּמֵחֻמְרֵי בֵית הֶלֵּל:

בֵּיצָה שֶׁנּוֹלְדָה בְיוֹם טוֹב,

בֵּית שַׁמַּי אוֹמְרִים:

תֵּאָכֵל;

וּבֵית הֶלֵּל אוֹמְרִים:

לֹא תֵאָכֵל.

בֵּית שַׁמַּי אוֹמְרִים:

שְׂאוֹר כַּזַּיִת וְחָמֵץ כַּכּוֹתֶבֶת;

וּבֵית הֶלֵּל אוֹמְרִים:

זֶה וָזֶה כַּזַּיִת.

### @11מסכת עדיות פרק ד משנה ב

ב

הַשּׁוֹחֵט חַיָּה וָעוֹף בְּיוֹם טוֹב,

בֵּית שַׁמַּי אוֹמְרִים:

יַחְפֹּר בַּדָּקָל וִיכַסֶּה;

וּבֵית הֶלֵּל אוֹמְרִים:

לֹא יִשְׁחֹט,

אֶלָּא אִם כֵּן הָיָה לוֹ עָפָר מוּכָן.

מוֹדִים שֶׁאִם שָׁחַט,

שֶׁיַּחְפֹּר בַּדָּקָל וִיכַסֶּה;

שֶׁאֵפֶר הַכִּירָה מוּכָן.

### @11מסכת עדיות פרק ד משנה ג

ג

בֵּית שַׁמַּי אוֹמְרִים:

הֶבְקֵר לָעֲנִיִּים הֶבְקֵר;

וּבֵית הֶלֵּל אוֹמְרִים:

אֵינוּ הֶבְקֵר,

עַד שֶׁיָּבְקַר אַף לָעֲשִׁירִים כִּשְׁמִטָּה.

כָּל עֳמָרֵי הַשָּׂדֶה שֶׁלְּקַב קַב,

אַחַת שֶׁלְּאַרְבַּעַת קַבִּים וּשְׁכֵחוֹ,

בֵּית שַׁמַּי אוֹמְרִים:

אֵינוּ שִׁכְחָה;

וּבֵית הֶלֵּל אוֹמְרִים:

שִׁכְחָה.

### @11מסכת עדיות פרק ד משנה ד

ד

הָעֹמֶר שֶׁהוּא סָמוּךְ לַגָּפָא

וְלַגָּדִישׁ וְלַבָּקָר וְלַכֵּלִים וּשְׁכֵחוֹ,

בֵּית שַׁמַּי אוֹמְרִים:

אֵינוּ שִׁכְחָה;

וּבֵית הֶלֵּל אוֹמְרִים:

שִׁכְחָה.

### @11מסכת עדיות פרק ד משנה ה

ה

כֶּרֶם רְבָעִי,

בֵּית שַׁמַּי אוֹמְרִים:

אֵין לוֹ חֹמֶשׁ וְאֵין לוֹ בֵעוּר;

וּבֵית הֶלֵּל אוֹמְרִים:

יֶשׁ לוֹ.

בֵּית שַׁמַּי אוֹמְרִים:

יֵשׁ לוֹ פֶרֶט וְיֵשׁ לוֹ עוֹלֵלוֹת,

וַעֲנָוִים פּוֹדִין לְעַצְמָן;

וּבֵית הֶלֵּל אוֹמְרִים:

כֻּלּוֹ לַגַּת.

### @11מסכת עדיות פרק ד משנה ו

ו

חָבִית שֶׁלַּזֵּיתִים מְגֻלְגָּלִים,

בֵּית שַׁמַּי אוֹמְרִים:

אֵינוּ צָרִיךְ לְנַקֵּב;

וּבֵית הֶלֵּל אוֹמְרִים:

צָרִיךְ לְנַקֵּב;

וּמוֹדִים,

שֶׁאִם נִקָּבָה וּסְתָמוּהָא שְׁמָרִים,

שֶׁהִיא טְהוֹרָה.

הַסָּךְ שֶׁמֶן טָהוֹר וְנִטָּמָא,

וְיָרַד וְטָבַל,

בֵּית שַׁמַּי אוֹמְרִים:

אַף עַל פִּי מְנַטֵּף,

טָהוֹר;

וּבֵית הֶלֵּל אוֹמְרִים:

כְּדֵי סִיכַת אֵבֶר קָטָן.

אִם הָיָה שֶׁמֶן טָמֵא מִתְּחִלָּתוֹ,

בֵּית שַׁמַּי אוֹמְרִים:

כְּדֵי סִיכַת אֵבֶר קָטָן;

וּבֵית הֶלֵּל אוֹמְרִים:

מַשְׁקֶה טוֹפֵיחַ.

רְבִּי יְהוּדָה אוֹמֵר מִשֵּׁם בֵּית הֶלֵּל:

טוֹפֵיחַ וּמַטְפִּיחַ.

### @11מסכת עדיות פרק ד משנה ז

ז

הָאִשָּׁה מִתְקַדֶּשֶׁת בְּדִינָר וּבְשׁוֹוֶה דִינָר,

כְּדִבְרֵי בֵית שַׁמַּי ;

וּבֵית הֶלֵּל אוֹמְרִים:

בִּפְרוּטָה וּבְשׁוֹוֶה פְרוּטָה.

וְכַמָּה הִיא פְרוּטָה?

אֶחָד מִשְּׁמוֹנָה בְאִסָּר הָאִיטַלְקִי.

בֵּית שַׁמַּי אוֹמְרִים:

פּוֹטֵר הוּא אָדָם אֶת אִשְׁתּוֹ בְגֵט יָשָׁן;

וּבֵית הֶלֵּל אוֹסְרִין.

וְאֵיזֶה הוּא גֵט יָשָׁן?

כָּל שֶׁנִּתְיַחַד עִמָּהּ מֵאַחַר שֶׁכְּתָבוֹ לָהּ.

הַמְגָרֵשׁ אֶת אִשְׁתּוֹ וְלָנָה עִמּוֹ בַפּוֹנְדְּקִי,

בֵּית שַׁמַּי אוֹמְרִים:

אֵינָה צְרִיכָה מִמֶּנּוּ גֵט שֵׁנִי;

וּבֵית הֶלֵּל אוֹמְרִים:

צְרִיכָה מִמֶּנּוּ גֵט שֵׁנִי.

אֶמָּתַי?

בִּזְמַן שֶׁנִּתְגָרְשָׁה מִן הַנִּשּׂוּאִין;

וּמוֹדִין בְּנִתְגָּרְשָׁה מִן הָאֵרוּסִים,

שֶׁאֵינָה צְרִיכָה מִמֶּנּוּ גֵט שֵׁנִי,

מִפְּנֵי שֶׁלִבּוֹ גַס בָּהּ.

### @11מסכת עדיות פרק ד משנה ח

[ח]

בֵּית שַׁמַּי מַתִּירִין אֶת הַצָּרוֹת לְאַחִים,

וּבֵית הֶלֵּל אוֹסְרִין.

(חָלְצוּ, בֵּית שַׁמַּי פּוֹסְלִין מִן הַכְּהֻנָּה;

וּבֵית הֶלֵּל מַכְשִׁירִין.

נִתְיַבְּמוּ, בֵּית שַׁמַּי מַכְשִׁירִין;

וּבֵית הֶלֵּל פּוֹסְלִין.

וְאַף עַל פִּי שֶׁאֵלּוּ פוֹסְלִין וְאֵלּוּ מַכְשִׁירִין,

לֹא נִמְנְעוּ בֵית שַׁמַּי מִלִּשָּׂא נָשִׁים מִ בֵּית הֶלֵּל,

וְלֹא בֵית הֶלֵּל מִלִּשָּׂא נָשִׁים מִ בֵּית שַׁמַּי.

וְכָל הַטְּהָרוֹת וְהַטֻּמְאוֹת שֶׁהָיוּ אֵלּוּ מְטַהֲרִין וְאֵלּוּ מְטַמְּאִין,

לֹא נִמְנְעוּ לִהְיוֹת עוֹשִׂים טְהָרוֹת אֵלּוּ עַל גַּב אֵלּוּ. )

### (@11מסכת עדיות פרק ד משנה ט)

שְׁלֹשָׁה אַחִין,

שְׁנַיִם מֵהֶן נְשׁוּאִים לִשְׁתֵּי אַחְיוֹת,

וְאֶחָד מֻפְנֶה;

מֵת אֶחָד מִבַּעֲלֵי אַחְיוֹת,

עָשָׂה בָהּ מֻפְנֶה מַאֲמָר,

וְאַחַר כָּךְ מֵת אָחִיו הַשֵּׁנִי,

בֵּית שַׁמַּי אוֹמְרִים:

אִשְׁתּוֹ עִמּוֹ,

וְהַלָּז תֵצֵא מִשֵּׁם אֲחוֹת אִשָּׁה.

וּבֵית הֶלֵּל אוֹמְרִים:

מוֹצִיא אֶת אִשְׁתּוֹ בְגֵט וַחֲלִיצָה,

וְאֶת אֵשֶׁת אָחִיו בַּחֲלִיצָה.

זוֹ הִיא שֶׁאָמָרוּ:

אִי לוֹ עַל אִשְׁתּוֹ,

וְאִי לוֹ עַל אֵשֶׁת אָחִיו.

### @11מסכת עדיות פרק ד משנה י

ט

הַמַּדִּיר אֶת אִשְׁתּוֹ מִתַּשְׁמִישׁ הַמִּטָּה,

בֵּית שַׁמַּי אוֹמְרִים:

שְׁתֵּי שַׁבָּתוֹת;

וּבֵית הֶלֵּל אוֹמְרִים:

שַׁבָּת אַחַת.

הַמַּפֶּלֶת אוֹר לִשְׁמוֹנִים וְאֶחָד,

בֵּית שַׁמַּי פּוֹטְרִין מִן הַקָּרְבָּן; <פוֹטְרִין>

וּבֵית הֶלֵּל מְחַיְּבִין.

סָדִין בְּצִיצִית, בֵּית שַׁמַּי פּוֹטְרִין,

וּבֵית הֶלֵּל מְחַיְּבִין.

כַּלְכַּלַּת הַשַּׁבָּת,

בֵּית שַׁמַּי פּוֹטְרִין;

וּבֵית הֶלֵּל מְחַיְּבִין.

### @11מסכת עדיות פרק ד משנה יא

י

מִי שֶׁנָּדַר נְזִירוּת מְרֻבָּה וְהִשְׁלִים אֶת נְזִירוּתוֹ,

וְאַחַר כָּךְ בָּא לָאָרֶץ,

בֵּית שַׁמַּי אוֹמְרִים:

נָזִיר שְׁלֹשִׁים יוֹם;

וּבֵית הֶלֵּל אוֹמְרִים:

נָזִיר כַּתְּחִלָּה.

מִי שֶׁהָיוּ לוֹ שְׁתֵּי כִתֵּי עֵדִים מְעִידוֹת אוֹתוֹ,

אֵלּוּ מְעִידִים שֶׁנָּזַר שְׁתַּיִם,

וְאֵלּוּ מְעִידִים שֶׁנָּזַר חָמֵשׁ,

בֵּית שַׁמַּי אוֹמְרִים:

נֶחְלְקָה הָעֵדוּת, אֵין כָּאן נְזִירוּת;

וּבֵית הֶלֵּל אוֹמְרִים:

יֵשׁ בִּכְלַל חָמֵשׁ שְׁתַּיִם,

שֶׁיְּהֶה נָזִיר שְׁתַּיִם.

### @11מסכת עדיות פרק ד משנה יב

יא

אָדָן שֶׁהוּא נָתוּן תַּחַת הַסֶּדֶק,

בֵּית שַׁמַּי אוֹמְרִים:

אֵינוּ מֵבִיא אֶת הַטֻּמְאָה;

וּבֵית הֶלֵּל אוֹמְרִים:

אָדָם, חָלוּל הוּא,

וְהַצַּד הָעֶלְיוֹן מֵבִיא אֶת הַטֻּמְאָה.

## @22פרק ה

### @11מסכת עדיות פרק ה משנה א

א

רְבִּי יוּדָה אוֹמֵר:

שִׁשָּׁה דְבָרִין מִקּוֹלֵי בֵית שַׁמַּי וּמֵחֻמְרֵי בֵית הֶלֵּל:

דַּם נְבֵלוֹת,

בֵּית שַׁמַּי מְטַהֲרִין, וּבֵית הֶלֵּל מְטַמִּים.

בֵּיצַת הַנְּבֵלָה,

אִם יֵשׁ כַּיּוֹצֵא בָהּ נִמְכֶּרֶת בַּשּׁוּק,

מֻתֶּרֶת,

וְאִם לָאו, אֲסוּרָה,

כְּדִבְרֵי בֵית שַׁמַּי.

וּבֵית הֶלֵּל אוֹסְרִין,

וּמוֹדִים בְּבֵיצַת טְרוּפָה שֶׁהִיא אֲסוּרָה, <טריפה>

מִפְּנֵי שֶׁגָּדְלָה בְאִסּוּר.

דַּם נָכְרִית וְדַם טַהֲרָה שֶׁלַּמְּצֹרַעַת,

בֵּית שַׁמַּי מְטַהֲרִין,

וּבֵית הֶלֵּל אוֹמְרִים:

כְּרוֹקָהּ וּכְמֵימֵי רַגְלֶיהָ.

אוֹכְלִין פֵּרוֹת שְׁבִיעִית בְּטוֹבָה וְשֶׁלֹּא בְטוֹבָה,

כְּדִבְרֵי בֵית שַׁמַּי.

וּבֵית הֶלֵּל אוֹמְרִים:

אֵין אוֹכְלִין בְּטוֹבָה וְשֶׁלֹּא בְטוֹבָה.

הַחֵמֶת,

בֵּית שַׁמַּי אוֹמְרִים:

צְרוּרָה עוֹמֶדֶת.

וּבֵית הֶלֵּל אוֹמְרִים:

אַף עַל פִּי שֶׁאֵינָה צְרוּרָה.

### @11מסכת עדיות פרק ה משנה ב

ב

רְבִּי יוֹסֵה אוֹמֵר:

שִׁשָּׁה דְבָרִין מִקָּלֵּי בֵית שַׁמַּי וּמֵחֻמְרֵי בֵית הֶלֵּל:

הָעוֹף עוֹלֶה עִם הַגְּבִנָּה עַל הַשֻּׁלְחָן וְאֵינוּ נֶאֱכָל,

כְּדִבְרֵי בֵית שַׁמַּי.

וּבֵית הֶלֵּל אוֹמְרִים:

לֹא עוֹלֶה וְלֹא נֶאֱכָל.

תּוֹרְמִין זֵיתִין עַל הַשֶּׁמֶן,

וַעֲנָבִים עַל הַיַּיִן,

כְּדִבְרֵי בֵית שַׁמַּי.

וּבֵית הֶלֵּל אוֹמְרִים:

אֵין תּוֹרְמִין.

הַזּוֹרֵעַ אַרְבַּע אַמּוֹת שֶׁבַּכֶּרֶם,

בֵּית שַׁמַּי אוֹמְרִים:

קִדֵּשׁ שׁוּרָה אַחַת.

וּבֵית הֶלֵּל אוֹמְרִים:

קִדֵּשׁ שְׁתֵּי שׁוּרוֹת.

הַמְּעִיסָה,

בֵּית שַׁמַּי פּוֹטְרִין וּבֵית הֶלֵּל מְחַיְּבִין.

מַטְבִּילִין בְּחַרְדְּלִית,

כְּדִבְרֵי בֵית שַׁמַּי.

וּבֵית הֶלֵּל אוֹמְרִים:

אֵין מַטְבִּילִין.

גֵּר שֶׁנִּתְגַּיַּר עֶרֶב פְּסָחִים,

בֵּית שַׁמַּי אוֹמְרִים:

טוֹבֵל וְאוֹכֵל אֶת פִּסְחוֹ לָעֶרֶב.

וּבֵית הֶלֵּל אוֹמְרִים:

הַפּוֹרֵשׁ מִן הָעָרְלָה,

כְּפוֹרֵשׁ מִן הַקֶּבֶר.

### @11מסכת עדיות פרק ה משנה ג

ג

רְבִּי שִׁמְעוֹן אוֹמֵר:

שְׁלֹשָׁה דְבָרִין מִקָּלֵּי בֵית שַׁמַּי וּמֵחֻמְרֵי בֵית הֶלֵּל:

קֹהֶלֶת אֵינָה מְטַמָּא אֶת הַיָּדַיִם,

כְּדִבְרֵי בֵית שַׁמַּי.

וּבֵית הֶלֵּל אוֹמְרִים:

מְטַמָּא אֶת הַיָּדַיִם.

מֵי חַטָּאת שֶׁעָשׁוּ מִצְוָתָן,

בֵּית שַׁמַּי מְטַהֲרִין וּבֵית הֶלֵּל מְטַמִּין.

הַקֶּצַח,

בֵּית שַׁמַּי מְטַהֲרִין וּבֵית הֶלֵּל מְטַמִּים.

וְכֵן לַמַּעַשְׂרוֹת.

### @11מסכת עדיות פרק ה משנה ד

ד

רְבִּי אֶלְעָזָר אוֹמֵר:

שְׁנֵי דְבָרִין מִקָּלֵּי בֵית שַׁמַּי וּמֵחֻמְרֵי בֵית הֶלֵּל:

דַּם יוֹלֶדֶת שֶׁלֹּא טָבְלָה,

בֵּית שַׁמַּי אוֹמְרִים:

כְּרוֹקָהּ וּכְמֵימֵי רַגְלֶיהָ.

וּבֵית הֶלֵּל אוֹמְרִים:

מְטַמֵּא לַח וְיָבֵשׁ.

וּמוֹדִין בְּיוֹלֶדֶת בַּזּוֹב,

שֶׁהוּא מְטַמֵּא לַח וְיָבֵשׁ.

### @11מסכת עדיות פרק ה משנה ה

ה

וְאַרְבָּעָה אָחִים,

שְׁנַיִם מֵהֶם נְשׁוּאִין לִשְׁתֵּי אַחְיוֹת,

וּמֵתוּ הַנְּשׁוּאִין אֶת הָאַחְיוֹת,

הֲרֵי אֵלּוּ חוֹלְצוֹת וְלֹא מִתְיַבְּמוֹת,

וְאִם קָדְמוּ וְכָנְסוּ, יוֹצִיאוּ.

רְבִּי אֶלְעָזָר אוֹמֵר מִשֵּׁם בֵּית שַׁמַּי:

יְקַיְּמוּ.

וּבֵית הֶלֵּל אוֹמְרִים:

יוֹצִיאוּ.

### @11מסכת עדיות פרק ה משנה ו

ו

עֲקַבְיָה בֶן מַהֲלַלְאֵל הֵעִיד אַרְבָּעָה דְבָרִים.

אָמְרוּ לוֹ:

עֲקַבְיָה,

חֲזֹר בָּךְ בְּאַרְבָּעָה דְבָרִין שֶׁהָיִיתָ אוֹמֵר,

וְנַעַשָׂךְ אַב בֵּית דִּין לְיִשְׂרָאֵל.

אָמַר לָהֶן:

מוּטָב לִי לִקָּרוֹת שׁוֹטֶה כָל יָמַי,

וְלֹא לֵעָשׁוֹת שָׁעָה אַחַת רָשָׁע לִפְנֵי הַמָּקוֹם;

שֶׁלֹּא יְהוּ אוֹמְרִין:

בִּשְׁבִיל סְרָרָה חָזַר בּוֹ.

ז

הוּא הָיָה מְטַמֵּא שְׂעַר הַפְּקֻדָּה וְדַם הַיָּרֹק;

וַחֲכָמִים מְטַהֲרִין.

הוּא הָיָה מַתִּיר שְׂעַר בְּכוֹר בַּעַל מוּם

שֶׁנָּשַׁר וְהִנִּיחוֹ בַחַלּוֹן,

וְאַחַר כָּךְ שְׁחָטוֹ;

וַחֲכָמִים אוֹסְרִין.

הוּא הָיָה אוֹמֵר:

אֵין מַשְׁקִים

לֹא הַגִּיּוֹרֶת וְלֹא אֶת הַשִּׁפְחָה מְשֻׁחְרֶרֶת;

וַחֲכָמִים אוֹמְרִים:

מַשְׁקִין.

אָמְרוּ לוֹ:

מַעֲשֶׂה בְּכַרְכְּמִית,

שִׁפְחָה מְשֻׁחְרֶרֶת שֶׁהָיְתָה בִירוּשָׁלַיִם,

וְהִשְׁקוּהָ שְׁמַעְיָה וְאַבְטַלְיוֹן.

אָמַר לָהֶן:

דִּכְמָא הִשְׁקוּהָ. <דיכגמה>

וְנִדּוּהוּ, וּמֵת בְּנִדּוּיוֹ,

וְסָקְלוּ בֵית דִּין אֶת אֲרוֹנוֹ.

ח

אָמַר רְבִּי יְהוּדָה:

חַס וְשָׁלוֹם שֶׁעֲקַבְיָה נִתְנַדָּה!

שֶׁאֵין הָעֲזָרָה נִוּמִקְדָּשׁ נִטְמָא עַל כָל אָדָן מִיִּשְׂרָאֵל

בְּחָכְמָה וּבְיִרְאוּת חֵטְא כַּעֲקַבְיָה בֶן מַהֲלַלְאֵל.

וְאֶת מִי נִדּוּ?

אֶת אֱלִיעֶזֶר בֶּן חַנָּךְ,

שֶׁפִּקְפֵּק בְּטַהֲרַת יָדַיִם;

וּכְשֶׁמֵּת,

שָׁלְחוּ בֵית דִּין וְהִנִּיחוּ אֶבֶן עַל אֲרוֹנוֹ;

מְלַמֵּד, שֶׁכָּל הַמְּנֻדֶּה וּמֵת,

סוֹקְלִין אֶת אֲרוֹנוֹ.

### @11מסכת עדיות פרק ה משנה ז

ט

וּבְשָׁעַת מִיתָתוֹ אָמַר לִבְנוֹ:

בְּנִי,

חֲזֹר בָּךְ בְּאַרְבָּעָה דְבָרִין שֶׁהָיִיתִי אוֹמֵר.

אָמַר לוֹ:

וְאַתָּה, לָמָּה לֹא חָזַרְתָּ בָּךְ?

אָמַר לוֹ:

אֲנִי שָׁמַעְתִּי מִפִּי מְרֻבִּין,

וְהֵן שָׁמְעוּ מִפִּי מְרֻבִּין;

אֲנִי עָמַדְתִּי עַל שְׁמוּעָתִי,

וְהֵן עָמְדוּ בִשְׁמוּעָתָן;

אֲבָל אַתָּה שָׁמַעְתָּ מִפִּי הַיָּחִיד,

וּמִפִּי הַמְרֻבִּין,

וּמוּטָב לְהַנִּיחַ אֶת דִּבְרֵי הַיָּחִיד,

וְלֶאֱחוֹז בְּדִבְרֵי הַמְרֻבִּין.

אָמַר לוֹ:

אַבָּא,

פַּקֵּד עָלַי לַחֲבֵרֶיךָ.

אָמַר לוֹ:

אֵינִי מְפַקֵּד.

שֶׁמֵּא עַוְלָה מָצָאתָ בִּי?

אָמַר לוֹ:

לָאו,

מַעֲשֶׂיךָ יְקָרְבוּךָ וּמַעֲשֶׂיךָ יְרַחֲקוּךָ.

## @22פרק ו

### @11מסכת עדיות פרק ו משנה א

א

רְבִּי יְהוּדָה בֶן אָבָּא הֵעִיד חֲמִשָּׁה דְבָרִין:

שֶׁמְּמָאֲנִים אֶת הַקְּטַנּוֹת;

וְשֶׁמַּשִּׂיאִין אֶת הָאִשָּׁה עַל פִּי עֵד אֶחָד;

וְשֶׁנִּסְקַל תַּרְנְגוֹל בִּירוּשָׁלַיִם עַל שֶׁהָרַג אֶת הַנֶּפֶשׁ;

וְעַל הַיַּיִן בֶּן אַרְבָּעִים יוֹם,

שֶׁנִּתְנַסַּךְ עַל גַּב הַמִּזְבֵּחַ;

וְעַל תָּמִיד שֶׁלַּשַּׁחַר,

שֶׁקָּרֵב בְּאַרְבַּע שָׁעוֹת.

### @11מסכת עדיות פרק ו משנה ב

ב

הֵעִיד רְבִּי יְהוֹשֻׁעַ וּרְבִּי נְחֶמְיָה בֶן אֶלְנָתָן

אִישׁ כְּפַר הַבַּבְלִי עַל אֵבֶר מִן הַמֵּת,

שֶׁהוּא טָמֵא;

שֶׁרְבִּי אֱלִיעֶזֶר אוֹמֵר:

לֹא אָמְרוּ אֶלָּא עַל אֵבֶר מִן הַחַי.

ג

אָמְרוּ לוֹ:

וַהֲלֹא קַל וָחֹמֶר הוּא!

מָה אִם הַחַי, שֶׁהוּא טָהוֹר,

אֵבֶר הַפּוֹרֵשׁ מִמֶּנּוּ טָמֵא,

הַמֵּת, שֶׁהוּא טָמֵא,

אֵינוּ דִין שֶׁיְּהֵא אֵבֶר הַפּוֹרֵשׁ מִמֶּנּוּ טָמֵא?

אָמַר לָהֶן:

לֹא אָמְרוּ אֶלָּא אֵבֶר מִן הַחַי.

ד

דָּבָר אַחֵר:

מְרֻבָּה טֻמְאַת הַחַיִּים מִטֻּמְאַת הַמֵּתִים,

שֶׁהַחַי עוֹשֶׂה מִשְׁכָּב וּמוֹשָׁב מִתַּחְתָּיו,

לְטַמֵּא אָדָם לְטַמֵּא בְגָדִים,

עַל גַּבָּיו מַדָּף לְטַמֵּא אֳכָלִין וּמַשְׁקִין;

מַה שֶּׁאֵין הַמֵּת מְטַמֵּא.

### @11מסכת עדיות פרק ו משנה ג

ה

כַּזַּיִת בָּשָׂר הַפּוֹרֵשׁ מֵאֵבֶר מִן הַחַי,

רְבִּי אֱלִיעֶזֶר מְטַמֵּא,

רְבִּי יְהוֹשֻׁעַ וּרְבִּי נְחוּנְיָא מְטַהֲרִים.

עֶצֶם כִּשְׂעוֹרָה הַפּוֹרֵשׁ מֵאֵבֶר מִן הַחַי, <כסעורה>

רְבִּי נְחוּנְיָה מְטַמֵּא,

וּרְבִּי אֱלִיעֶזֶר וּרְבִּי יְהוֹשֻׁעַ מְטַהֲרִים.

ו

אָמְרוּ לוֹ לִרְבִּי אֱלִיעֶזֶר:

מָה רָאִיתָ לְטַמֵּא כַזַּיִת בָּשָׂר

הַפּוֹרֵשׁ מֵאֵבֶר מִן הַחַי?

אָמַר לָהֶן:

מָצִינוּ שֶׁאֵבֶר מִן הַחַי כְּמֵת שָׁלֵם;

מָה הַמֵּת,

כַּזַּיִת בָּשָׂר הַפּוֹרֵשׁ מִמֶּנּוּ טָמֵא,

וְאַף אֵבֶר מִן הַחַי,

כַּזַּיִת בָּשָׂר הַפּוֹרֵשׁ מִמֶּנּוּ יְהֵי טָמֵא.

ז

אָמְרוּ לוֹ:

לֹא,

אִם טִמֵּאתָ כַּזַּיִת בָּשָׂר הַפּוֹרֵשׁ מִן הַמֵּת,

שֶׁכֵּן טִמֵּאתָ עֶצֶם כִּשְׂעוֹרָה הַפּוֹרֵשׁ מִמֶּנּוּ,

תְּטַמֵּא כַזַּיִת בָּשָׂר הַפּוֹרֵשׁ מֵאֵבֶר מִן הַחַי,

שֶׁכֵּן טִהַרְתָּ עֶצֶם כִּשְׂעוֹרָה הַפּוֹרֵשׁ מִמֶּנּוּ?

ח

אָמְרוּ לוֹ לִרְבִּי נְחוּנְיָה:

מָה רָאִיתָ לְטַמֵּא עֶצֶם כִּשְׂעוֹרָה

הַפּוֹרֵשׁ מֵאֵבֶר מִן הַחַי?

אָמַר לָהֶן:

מָצִינוּ שֶׁאֵבֶר מִן הַחַי כְּמֵת שָׁלֵם;

מָה הַמֵּת, עֶצֶם כִּשְׂעוֹרָה,

הַפּוֹרֵשׁ מִמֶּנּוּ טָמֵא,

וְאַף אֵבֶר מִן הַחַי, עֶצֶם כִּשְׂעוֹרָה,

הַפּוֹרֵשׁ מִמֶּנּוּ יְהִי טָמֵא.

אָמְרוּ לוֹ:

לֹא,

אִם טִמֵּאתָ עֶצֶם כִּשְׂעוֹרָה הַפּוֹרֵשׁ מִן הַמֵּת,

שֶׁכֵּן טִמֵּאתָ כַזַּיִת בָּשָׂר הַפּוֹרֵשׁ מִמֶּנּוּ;

תְּטַמֵּא עֶצֶם כִּשְׂעוֹרָה הַפּוֹרֵשׁ מֵאֵבֶר מִן הַחַי,

שֶׁכֵּן טִהַרְתָּ כַזַּיִת בָּשָׂר הַפּוֹרֵשׁ מִמֶּנּוּ?

ט

אָמְרוּ לוֹ לִרְבִּי אֱלִיעֶזֶר:

מָה רָאִיתָ לַחֲלֹק מִדָּתָךָ?

אוֹ טַמֵּא בִשְׁנֵיהֶן אוֹ טַהֵר בִּשְׁנֵיהֶן!

אָמַר לָהֶן:

מְרֻבָּה טֻמְאַת הַבָּשָׂר מִטֻּמְאַת הָעֲצָמוֹת,

שֶׁהַבָּשָׂר נוֹהֵג בַּנְּבֵלוֹת וּבַשְּׁרָצִים,

מַה שֶּׁאֵין כֵּן בָּעֲצָמוֹת.

דָּבָר אַחֵר:

אֵבֶר שֶׁיֵּשׁ עָלָיו בָּשָׂר כָּרָאוּי,

מְטַמֵּא בְמַגָּע וּבְמַשָּׂא וּבְאָהֵל.

חֲסַר הַבָּשָׂר, טָמֵא,

חֲסַר הָעֶצֶם, טָהוֹר.

י

אָמְרוּ לוֹ לִרְבִּי נְחוּנְיָה:

מָה רָאִיתָ לַחֲלֹק מִדָּתָךָ?

אוֹ טַמֵּא בִשְׁנֵיהֶן אוֹ טַהֵר בִּשְׁנֵיהֶן!

אָמַר לָהֶן:

מְרֻבָּה טֻמְאַת הָעֲצָמוֹת מִטֻּמְאַת הַבָּשָׂר,

שֶׁהַבָּשָׂר הַפּוֹרֵשׁ מִן הַחַי, טָהוֹר,

וְאֵבֶר הַפּוֹרֵשׁ מִמֶּנּוּ וְהוּא כְבִרְיָתוֹ, טָמֵא.

דָּבָר אַחֵר:

כַּזַּיִת בָּשָׂר מְטַמֵּא בְמַגָּע וּבְמַשָּׂא וּבְאָהֵל,

וְרֹבַע עֲצָמוֹת מְטַמִּים בְּמַגָּע וּבְמַשָּׂא וּבְאָהֵל;

חֲסַר הַבָּשָׂר, טָהוֹר,

חֲסַר רֹבַע עֲצָמוֹת,

אַף עַל פִּי שֶׁטָּהַר מִלְּטַמֵּא בְאָהֵל,

מְטַמֵּא בְמַגָּע וּבְמַשָּׂא.

דָּבָר אַחֵר:

כָּל בְּשַׂר הַמֵּת שֶׁהוּא פָחוּת מִכַּזַּיִת, טָהוֹר.

רֹב בִּנְיָנוֹ, רֹב מִנְיָנוֹ שֶׁלַּמֵּת,

אַף עַל פִּי שֶׁאֵין בָּהֶן רֹבַע, טְמֵאִים.

יא

אָמְרוּ לוֹ לִרְבִּי יְהוֹשֻׁעַ:

מַה רָּאִיתָ לְטַהֵר בִּשְׁנֵיהֶן?

אָמַר לָהֶן:

לֹא, אִם אֲמַרְתֶּם בַּמֵּת,

שֶׁיֶּשׁ בּוֹ רֹב וְרֹבַע וּרְקָב,

תֹּאמְרוּ בְחַי,

שֶׁאֵין בּוֹ רֹב וְרֹבַע וּרְקָב?

## @22פרק ז

### @11מסכת עדיות פרק ז משנה א

א

הֵעִיד רְבִּי יְהוֹשֻׁעַ וּרְבִּי צָדוֹק

עַל פִּדְיוֹן פֶּטֶר חֲמוֹר שֶׁמֵּת,

שֶׁאֵין כָּאן לַכֹּהֵן כְּלוּם.

שֶׁרְבִּי אֱלִיעֶזֶר אוֹמֵר:

חַיָּבִין בְּאַחְרָיוּתוֹ כְחָמֵשׁ סְלָעִים שֶׁלַּבֵּן.

וַחֲכָמִים אוֹמְרִים:

אֵין חַיָּבִין בְּאַחְרָיוּתוֹ,

כְּפִדְיוֹן מַעֲשֵׂר שֵׁנִי.

### @11מסכת עדיות פרק ז משנה ב

ב

הֵעִיד רְבִּי צָדוֹק

עַל צֵיר חֲגָבִין טְמֵאִים,

שֶׁהוּא טָהוֹר;

שֶׁמִּשְׁנָה רִאשׁוֹנָה:

חֲגָבִים טְמֵאִים שֶׁנִּכְבָּשׁוּ עִם חֲגָבִין טְהוֹרִים,

לֹא פָסְלוּ אֶת צֵירָן.

### @11מסכת עדיות פרק ז משנה ג

ג

הֵעִיד רְבִּי צָדוֹק

עַל הַזּוֹחֲלִים שֶׁרָבוּ עַל הַנּוֹטְפִים,

שֶׁהֵן כְּשֵׁרִין.

מַעֲשֶׂה הָיָה בְבִירַת קַפִּלְיָא,

וּבָא מַעֲשֶׂה לִפְנֵי חֲכָמִים,

וְהִכְשִׁירוּ.

### @11מסכת עדיות פרק ז משנה ד

ד

הֵעִיד רְבִּי צָדוֹק

עַל הַזּוֹחֲלִים שֶׁקִּלְּחָן בַּעֲלֵה אֱגוֹז,

שֶׁהֵן כְּשֵׁרִין.

מַעֲשֶׂה הָיָה בְאָהָלִיָּא,

וּבָא מַעֲשֶׂה לְלִשְׁכַּת הַגָּזִית,

וְהִכְשִׁירוּ.

### @11מסכת עדיות פרק ז משנה ה

ה

הֵעִיד רְבִּי יְהוֹשֻׁעַ וּרְבִּי יָקִים אִישׁ חָדִיד

עַל קְלָל שֶׁלַּחַטָּאת שֶׁנָּתְנוּ עַל גַּבֵּי הַשֶּׁרֶץ,

שֶׁהוּא טָמֵא.

שֶׁרְבִּי אֱלִיעֶזֶר מְטַהֵר.

הֵעִיד רְבִּי פַפְּיַס עַל מִי שֶׁנָּזַר שְׁתֵּי נְזִירִיּוֹת,

שֶׁאִם גִּלַּח אֶת הָרִאשׁוֹנָה יוֹם שְׁלֹשִׁים,

מְגַלֵּחַ אֶת הַשְּׁנִיָּה יוֹם שִׁשִּׁים.

וְאִם גִּלַּח יוֹם שִׁשִּׁים חָסֵר יוֹם אֶחָד,

יָצָא, שֶׁיּוֹם שְׁלֹשִׁים עוֹלֶה מִן הַמִּנְיָן.

### @11מסכת עדיות פרק ז משנה ו

ו

הֵעִיד רְבִּי יְהוֹשֻׁעַ וּרְבִּי פַפְּיָס

עַל וְלַד שְׁלָמִים שֶׁיִּקָּרֵב שְׁלָמִים.

שֶׁרְבִּי אֱלִיעֶזֶר אוֹמֵר:

וְלַד שְׁלָמִים לֹא יִקָּרֵב שְׁלָמִים.

וַחֲכָמִים אוֹמְרִים:

יִקָּרֵב.

אָמַר רְבִּי פַפְּיַס:

אֲנִי מֵעִיד,

שֶׁהָיְתָה לָנוּ פָרָה זִבְחֵי שְׁלָמִים,

וַאֲכַלְנוּהָ בַפֶּסַח,

וְאָכַלְנוּ וַלְדָהּ שְׁלָמִים בֶּחָג.

### @11מסכת עדיות פרק ז משנה ז

ז

הֵן הֵעִידוּ

עַל אֲרֻכּוֹת שֶׁלַּנַּחְתּוֹמִים

שֶׁהֵן טְמֵאוֹת.

שֶׁרְבִּי אֱלִיעֶזֶר מְטַהֵר.

וְהֵן הֵעִידוּ

עַל תַּנּוּר שֶׁחִתְּכוֹ חֲלָיוֹת,

וְנָתַן חוֹל בֵּין חָלְיָא לְחָלְיָא,

שֶׁהוּא טָמֵא;

שֶׁרְבִּי אֱלִיעֶזֶר מְטַהֵר.

הֵן הֵעִידוּ

שֶׁמְּעַבְּרִין אֶת הַשָּׁנָה בְּכָל אֲדָר.

שֶׁהָיוּ אוֹמְרִין:

עַד הַפּוּרִים.

הֵן הֵעִידוּ

שֶׁמְּעַבְּרִין אֶת הַשָּׁנָה עַל תְּנַי.

ח

מַעֲשֶׂה בְרַבָּן גַּמְלִיאֵל,

שֶׁהָלַךְ לִטּוֹל רְשׁוּת מֵהֶגְמוֹן שֶׁבְּסוּרְיָא,

וְשָׁהָא לָבֹא,

וְעִבְּרוּ אֶת הַשָּׁנָה

עַל תְּנַי שֶׁיִּרְצֶה רַבָּן גַּמְלִיאֵל.

וּכְשֶׁבָּא, אָמַר לָהֶן "רוֹצֶה אֲנִי",

וְנִמְצָא הַשָּׁנָה מְעֻבֶּרֶת.

### @11מסכת עדיות פרק ז משנה ח

ט

הֵעִיד מְנַחֵם בֶּן סַנְגַּי עַל מוּסַף הַיּוֹרָה,

שֶׁלְּשׁוֹלְקֵי זֵיתִים, שֶׁהוּא טָמֵא,

וְשֶׁלַּצַּבָּעִים, שֶׁהוּא טָהוֹר;

שֶׁהָיוּ אוֹמְרִים חִלּוּף הַדְּבָרִין.

### (@11מסכת עדיות פרק ז משנה ט)

הֵעִיד רְבִּי יוֹחָנָן בֶּן גֻּדְגְּדָה,

עַל הַחֵרֶשֶׁת שֶׁהִשִּׂיאָהּ אָבִיהָ,

שֶׁהִיא יוֹצָא בַגֵּט.

וְעַל קְטַנָּה בַת יִשְׂרָאֵל שֶׁנִּשֵּׂאת לַכֹּהֵן,

שֶׁהִיא אוֹכֶלֶת בִּתְרוּמָה,

וְאִם מֵתָה, בַּעֲלָה יוֹרְשָׁהּ.

וְעַל הַמָּרִישׁ הַגָּזוּל שֶׁבְּנָאוֹ בַבִּירָה,

שֶׁיִּתֵּן אֶת דָּמָיו.

וְעַל הַחַטָּאת הַגְּזוּלָה שֶׁלֹּא נוֹדָעָה לָרַבִּים,

שֶׁהִיא מְכַפֶּרֶת,

מִפְּנֵי תִקּוּן הַמִּזְבֵּחַ.

## @22פרק ח

### @11מסכת עדיות פרק ח משנה א

א

הֵעִיד רְבִּי יְהוֹשֻׁעַ בֶּן בְּתִירָה

עַל דַּם נְבֵלוֹת,

שֶׁהוּא טָהוֹר.

הֵעִיד רְבִּי שִׁמְעוֹן בֶּן בְּתִירָה

עַל אֵפֶר הַחַטָּאת שֶׁנָּגַע טָמֵא בְמִקְצָתוֹ,

שֶׁטִּמֵּא אֶת כֻּלּוֹ.

הוֹסִיף רְבִּי עֲקִיבָה:

הַסֹּלֶת וְהַקְּטֹרֶת, הַלְּבוֹנָה וְהַגֶּחָלִים,

שֶׁנָּגַע טְבוּל יוֹם בְּמִקְצָתָן,

שֶׁפָּסַל אֶת כֻּלָּם.

### @11מסכת עדיות פרק ח משנה ב

ב

הֵעִיד רְבִּי יְהוּדָה בֶן אַבָּא וּרְבִּי יְהוּדָה הַכֹּהֵן

עַל קְטַנָּה בַת יִשְׂרָאֵל שֶׁנִּשֵּׂאת לַכֹּהֵן,

שֶׁהִיא אוֹכֶלֶת בִּתְרוּמָה,

כֵּיוָן שֶׁנִּכְנְסָה לַחֻפָּה,

אַף עַל פִּי שֶׁלֹּא נִבְעָלָה.

הֵעִיד רְבִּי יוֹסֵף הַכֹּהֵן וּרְבִּי זְכַרְיָה בֶן הַקַּצָּב

עַל תִּינוֹקֶת שֶׁהָרְהָנָה בְאַשְׁקְלוֹן,

וְרִחֲקוּהָ בְנֵי הַמִּשְׁפָּחָה,

וְעֵדֶיהָ מְעִידִין אוֹתָהּ

שֶׁלֹּא נִסְתָּרָה וְשֶׁלֹּא נִטְמָאָה.

אָמְרוּ לָהֶן חֲכָמִים:

"אִם מַאֲמִינִים אַתֶּם שֶׁהָרְהָנָה,

הַאֲמִינוּ שֶׁלֹּא נִסְתָּרָה וְשֶׁלֹּא נִטְמָאָה,

וְאִם אֵין אַתֶּם מַאֲמִינִין

שֶׁלֹּא נִסְתָּרָה וְשֶׁלֹּא נִטְמָאָה,

אַל תַּאֲמִינוּ שֶׁהָרְהָנָה!"

### @11מסכת עדיות פרק ח משנה ג

ג

הֵעִיד רְבִּי יְהוֹשֻׁעַ וּרְבִּי יְהוֹשֻׁעַ בֶּן בְּתִירָה

עַל אַלְמְנַת עִסָּה,

שֶׁהִיא כְשֵׁרָה לִכְהֻנָּה.

הָעִסָּה כְשֵׁרָה לְטַמֵּא וּלְטַהֵר,

לְרַחֵק וּלְקָרֵב.

אָמַר רַבָּן [שִׁמְעוֹן בֶּן] גַּמְלִיאֵל:

קִבַּלְנוּ עֵדוּתְכֶן,

אֲבָל מַה נַּעֲשֶׂה וְגָזַר רַבָּן יוֹחָנָן בֶּן זַכַּי

שֶׁלֹּא לְהוֹשִׂיב בֵּית דִּין עַל כָּךְ?

הַכֹּהֲנִים שׁוֹמְעִין לָכֶם לְרַחֵק,

אֲבָל לֹא לְקָרֵב.

### @11מסכת עדיות פרק ח משנה ד

ד

הֵעִיד רְבִּי יוֹסֵה בֶן יוֹעֶזֶר אִישׁ צְרֵדָה

עַל אַיָּל קַמְצָיָא, <קמיצייא>

דְכֵי,

וְעַל מַשְׁקֵה בֵית מַטְבְּחָיָא,

דַּכְיָן,

וְדִי יִקְרַב לְמִיתָה,

מְסָאָב.

וְקָרוֹן לֵיהּ "יוֹסֵה שָׁרְיָא".

### @11מסכת עדיות פרק ח משנה ה

ה

הֵעִיד רְבִּי עֲקִיבָה מִשֵּׁם נְחֶמְיָה אִישׁ בֵּית בַּדְּלִי

שֶׁמַּשִּׂיאִין אֶת הָאִשָּׁה עַל פִּי עֵד אֶחָד.

הֵעִיד רְבִּי יְהוֹשֻׁעַ עַל הָעֲצָמוֹת שֶׁנִּמְצְאוּ בְדֵיר הָעֵצִים,

אָמְרוּ חֲכָמִים:

מְלַקֵּט עֶצֶם עֶצֶם,

הַכֹּל טָהוֹר.

### @11מסכת עדיות פרק ח משנה ו

ו

אָמַר רְבִּי אֱלִיעֶזֶר:

שָׁמַעְתִּי שֶׁיְּהוּ בוֹנִים בַּהֵיכָל,

עוֹשִׂין קְלָעִים לַהֵיכָל וּקְלָעִים לָעֲזָרוֹת,

אֶלָּא שֶׁבַּהֵיכָל בּוֹנִים מִבַּחוּץ,

וּבַעֲזָרוֹת בּוֹנִים מִבִּפְנִים.

אָמַר רְבִּי יְהוֹשֻׁעַ:

שָׁמַעְתִּי שֶׁמַּקְרִיבִין אַף עַל פִּי שֶׁאֵין בַּיִת,

וְאוֹכְלִין קָדְשֵׁי קָדָשִׁין אַף עַל פִּי שֶׁאֵין קְלָעִים,

קָדָשִׁים קַלִּים וּמַעֲשֵׂר שֵׁנִי אַף עַל פִּי שֶׁאֵין חוֹמָה.

שֶׁקְּדֻשָּׁה רִאשׁוֹנָה קִדְּשָׁה לְשַׁעְתָהּ,

וְקִדְּשָׁה לֶעָתִיד לָבֹא.

### @11מסכת עדיות פרק ח משנה ז

ז

אָמַר רְבִּי יְהוֹשֻׁעַ:

מְקֻבָּל אֲנִי מֵרַבָּן יוֹחָנָן בֶּן זַכַּי,

שֶׁשָּׁמַע מֵרַבּוֹ, וְרַבּוֹ מֵרַבּוֹ,

הֲלָכָה לְמֹשֶׁה מִסִּינַי,

שֶׁאֵין אֵלִיָּהוּ בָא

לְטַמֵּא וּלְטַהֵר, לְרַחֵק וּלְקָרֵב,

אֶלָּא לְרַחֵק אֶת הַמְקֹרָבִין בִּזְרוֹעַ,

וּלְקָרֵב הַמְרׁחָקִין בִּזְרוֹעַ.

מִשְׁפַּחַת בֵּית צְרִיפָה הָיְתָה בְעֵבֶר הַיַּרְדֵּן,

וְרִחֲקָהּ בֶּן צִיּוֹן בִּזְרוֹעַ,

וְעוֹד אַחֶרֶת הָיְתָה שָּׁם,

וְקֵרְבָהּ בֶּן צִיּוֹן בִּזְרוֹעַ.

כְּגוֹן אֵלּוּ אֵלִיָּהוּ בָא

לְטַמֵּא וּלְטַהֵר, לְרַחֵק וּלְקָרֵב.

רְבִּי יְהוּדָה אוֹמֵר:

לְקָרֵב, אֲבָל לֹא לְרַחֵק.

רְבִּי שִׁמְעוֹן אוֹמֵר:

לְהַשְׁווֹת אֶת הַמַּחְלְקוֹת.

וַחֲכָמִים אוֹמְרִים:

לֹא לְרַחֵק וְלֹא לְקָרֵב,

אֶלָּא לַעֲשׁוֹת שָׁלוֹם בָּעוֹלָם,

שֶׁנֶּאֱמַר: (מַלְאָכִי ג,כג-כד)

"הִנֵּה אָנֹכִי שֹׁלֵחַ לָכֶם אֵת אֵלִיָּה הַנָּבִיא,

לִפְנֵי בּוֹא יוֹם יי הַגָּדוֹל וְהַנּוֹרָא.

וְהֵשִׁיב לֵב אָבוֹת עַל בָּנִים,

וְלֵב בָּנִים עַל אֲבוֹתָם".

חסל עדיות

# @00מסכת עבודה זרה

## @22פרק א

### @11מסכת עבודה זרה פרק א משנה א

א

לִפְנֵי אֵידֵיהֶן שֶׁלַּגּוֹיִם שְׁלֹשָׁה יָמִים,

אָסוּר מִלָּשֵׂאת וּמִלָּתֵת עִמָּהֶן,

מִלְּהַשְׁאִילָן וּמִלְּהַשְׁאִיל עִמָּהֶן,

מִלְּהַלְווֹתָן וּמִלִּלְווֹת מֵהֶן,

מִלְּפָרְעָן וּמִלִּפָּרַע מֵהֶן.

רְבִּי יְהוּדָה אוֹמֵר:

נִפְרָעִין מֵהֶן,

מִפְּנֵי שֶׁהוּא מֵצֵר.

אָמְרוּ לוֹ:

אַף עַל פִּי שֶׁהוּא מֵצֵר עַכְשָׁיו,

שָׂמֵחַ הוּא לְאַחַר זְמַן.

### (@11מסכת עבודה זרה פרק א משנה ב)

רְבִּי יִשְׁמָעֵאל אוֹמֵר:

שְׁלֹשָׁה לִפְנֵיהֶן וּשְׁלֹשָׁה לְאַחֲרֵיהֶן אָסוּר.

וַחֲכָמִים אוֹמְרִים:

לִפְנֵי אֵידֵיהֶן אָסוּר,

לְאַחַר אֵידֵיהֶן, מֻתָּר.

### @11מסכת עבודה זרה פרק א משנה ג

ב

אֵלּוּ אֵידֵיהֶן שֶׁלַּגּוֹיִם:

קָלַנְטָס,

וּסְטַרְגִילָיָה,

וּקַרָטֵיסִים,

וְיוֹם גְּנֶסְיָה שֶׁלַּמְּלָכִים,

וְיוֹם הַלֵּדָה,

וְיוֹם הַמִּיתָה.

דִּבְרֵי רְבִּי מֵאִיר.

וַחֲכָמִים אוֹמְרִים:

כָּל מִיתָה שֶׁיֶּשׁ בָּהּ שְׂרִיפָה,

יֶשׁ בָּהּ עֲבוֹדָה זָרָה,

וְשֶׁאֵין בָּהּ שְׂרִיפָה,

אֵין בָּהּ עֲבוֹדָה זָרָה.

ג

יוֹם תִּגְלַחַת זְקָנוֹ וּבַלּוֹרִיתוֹ,

יוֹם שֶׁעָלָה בוֹ מִן הַיָּם,

וְיוֹם שֶׁיָּצָא בוֹ מִבֵּית הָאֲסוּרִים,

אֵינוּ אָסוּר אֶלָּא אוֹתוֹ הַיּוֹם, וְאוֹתוֹ הָאִישׁ.

### @11מסכת עבודה זרה פרק א משנה ד

ד

עִיר שֶׁיֶּשׁ בָּהּ עֲבוֹדָה זָרָה,

חוּצָה לָהּ מֻתָּר.

הָיָה חוּצָה לָהּ עֲבוֹדָה זָרָה,

תּוֹכָהּ מֻתָּר.

מַה הוּא לֵילֵךְ לַשָּׁם?

בִּזְמַן שֶׁהַדֶּרֶךְ מְיֻחֶדֶת לְאוֹתוֹ הַמָּקוֹם,

אָסוּר.

אִם יָכוֹל לֵילֵךְ בָּהּ מִמָּקוֹם אַחֵר,

מֻתָּר.

עִיר שֶׁיֶּשׁ בָּהּ עֲבוֹדָה זָרָה,

וְהָיוּ בָהּ חֲנוּיוֹת מְעֻטָּרוֹת וְשֶׁאֵינָן מְעֻטָּרוֹת,

זֶה הָיָה מַעֲשֶׂה בְבֵית שְׁאָן,

וְאָמְרוּ חֲכָמִים:

מְעֻטָּרוֹת אֲסוּרוֹת,

וְשֶׁאֵינָן מְעֻטָּרוֹת מֻתָּרוֹת.

### @11מסכת עבודה זרה פרק א משנה ה

ה

אֵלּוּ דְבָרִים אֲסוּרִין לִמְכֹּר לַגּוֹיִם:

אִצְטֵרוֹבִילִין וּבְנוֹת שׁוּחַ בִּפְטְרוֹתֵיהֶן,

וּלְבֵנָה, וְתַרְנְגוֹל לָבָן.

רְבִּי יְהוּדָה אוֹמֵר:

מוֹכֵר לוֹ לָבָן בֵּין הַתַּרְנָגְלִים.

בִּזְמַן שֶׁהוּא בִפְנֵי עַצְמוֹ,

קוֹטֵעַ אֶת אֶצְבָּעוֹ וּמוֹכְרוֹ,

שֶׁאֵין מַקְרִיבִין חָסֵר לַעֲבוֹדָה זָרָה.

וּשְׁאָר כָּל הַדְּבָרִים,

סְתָמָן מֻתָּר,

וּפֵרוּשָׁן אָסוּר.

רְבִּי מֵאִיר אוֹמֵר:

אַף דָּקָל טָב וְחָצֵר וְנִקְלָבֵס,

אָסוּר לִמְכֹּר לַגּוֹיִם.

### @11מסכת עבודה זרה פרק א משנה ו

ו

מָקוֹם שֶׁנָּהֲגוּ לִמְכֹּר בְּהֵמָה דַקָּה לַגּוֹיִם,

מוֹכְרִין;

מָקוֹם שֶׁנָּהֲגוּ שֶׁלֹּא לִמְכֹּר,

אֵין מוֹכְרִין.

וְאַל יְשַׁנֶּה אָדָם, מִפְּנֵי הַמַּחְלְקוֹת!

וּבְכָל מָקוֹם,

אֵין מוֹכְרִין לָהֶם בְּהֵמָה גַסָּה,

עֲגָלִים וּסְיָחִין, <וקייָחִין!>

שְׁלֵמִים וּשְׁבוּרִין.

רְבִּי יְהוּדָה מַתִּיר בִּשְׁבוּרָה. <יודה>

בֶּן בְּתֵירָה מַתִּיר בַּסּוּס.

### @11מסכת עבודה זרה פרק א משנה ז

ז

אֵין מוֹכְרִין לָהֶם דֻּבִּים וַאֲרָיוֹת,

וְלֹא כָל דָּבָר שֶׁיֶּשׁ בּוֹ נְזִיקָה לָרַבִּים.

אֵין בּוֹנִין עִמָּהֶן בָּסִילְקִי,

וּגְרָדוֹן, אִסְטַדְיָה, וּבִימָה.

אֲבָל בּוֹנִין עִמָּהֶן דִּימוֹסָיוֹת וּמַרְחָצָיוֹת.

הִגִּיעוּ לַכִּפָּה שֶׁמַּעֲמִידִין בָּהּ עֲבוֹדָה זָרָה,

אָסוּר לִבְנוֹתָהּ.

### @11מסכת עבודה זרה פרק א משנה ח <לא נמצא בכתב יד>

(וְאֵין עוֹשִׂים תַּכְשִׁיטִין לַעֲבוֹדָה זָרָה:

קֻטְלָאוֹת, וּנְזָמִים וְטַבָּעוֹת;

רְבִּי אֱלִיעֶזֶר אוֹמֵר:

בְּשָׂכָר, מֻתָּר.)

ח

אֵין מוֹכְרִין בִּמְחֻבָּר לַקַּרְקַע,

אֲבָל מוֹכֵר הוּא מִשֶּׁיִּקָּצֵץ;

רְבִּי יְהוּדָה אוֹמֵר: <יודה>

מוֹכֵר לוֹ עַל מְנָת לָקוֹץ.

ט

אֵין מַשְׂכִּירִין לָהֶם בָּתִּים לְאֶרֶץ יִשְׂרָאֵל,

וְאֵין צֹרֶךְ לוֹמַר שָׂדוֹת;

וּבְסוּרְיָה,

מַשְׂכִּירִין בָּתִּים, אֲבָל לֹא שָׂדוֹת.

וּבְחוּץ לָאָרֶץ,

מוֹכְרִין בָּתִּים וּמַשְׂכִּירִין שָׂדוֹת.

דִּבְרֵי רְבִּי מֵאִיר.

רְבִּי יוֹסֵה אוֹמֵר:

אַף בְּאֶרֶץ יִשְׂרָאֵל,

מַשְׂכִּירִין לָהֶן בָּתִּים,

וּבְסוּרְיָה,

מוֹכְרִין בָּתִּים וּמַשְׂכִּירִין שָׂדוֹת,

וּבְחוּץ לָאָרֶץ מוֹכְרִין אֵלּוּ וָאֵלּוּ.

### @11מסכת עבודה זרה פרק א משנה ט

י

אַף בִּמְקוֹם שֶׁאָמְרוּ לְהַשְׂכִּיר,

לֹא לְבֵית דִּירָה אָמָרוּ,

מִפְּנֵי שֶׁהוּא מַכְנִיס לְתוֹכָהּ עֲבוֹדָה זָרָה,

שֶׁנֶּאֱמַר: (דְּבָרִים ז,כו)

"לֹא תָבִיא תוֹעֵבָה אֶל בֵּיתֶךָ, וְהָיִיתָ חֵרֶם כָּמֹהוּ,

שַׁקֵּץ תְּשַׁקְּצֶנּוּ וְתַעֵב תְּתַעֲבֶנּוּ, כִּי חֵרֶם הוּא."

בְּכָל מָקוֹם,

לֹא יַשְׂכִּיר לוֹ אֶת הַמַּרְחֵץ,

מִפְּנֵי שֶׁהִיא נִקְרֵאת עַל שְׁמוֹ.

## @22פרק ב

### @11מסכת עבודה זרה פרק ב משנה א

א

אֵין מַעֲמִידִין בְּהֵמָה בְפֻנְדְּקִנִית שֶׁלַּגּוֹיִם,

מִפְּנֵי שֶׁהֵן חֲשׁוּדִין עַל הַבְּהֵמָה.

לֹא תִתְיַחֵד אִשָּׁה עִמָּהֶן,

מִפְּנֵי שֶׁהֵן חֲשׁוּדִין עַל הָעֲרָיוֹת.

לֹא יִתְיַחֵד אָדָם עִמָּהֶן,

מִפְּנֵי שֶׁהֵן חֲשׁוּדִין עַל שְׁפִיכוּת דָּמִים.

בַּת יִשְׂרָאֵל לֹא תְיַלֵּד אֶת הַנָּכְרִית,

אֲבָל נָכְרִית מְיַלֶּדֶת אֶת בַּת יִשְׂרָאֵל.

בַּת יִשְׂרָאֵל לֹא תָנִיק אֶת בְּנָהּ שֶׁלַּנָּכְרִית;

אֲבָל נָכְרִית מְנִיקָה אֶת בְנָהּ שֶׁלְּבַת יִשְׂרָאֵל בַּרְשׁוּתָהּ.

### @11מסכת עבודה זרה פרק ב משנה ב

ב

מִתְרַפִּין מֵהֶן רִפּוּי מָמוֹן,

אֲבָל לֹא רִפּוּי נְפָשׁוֹת.

אֵין מִסְתַּפְּרִין מֵהֶן בְּכָל מָקוֹם.

דִּבְרֵי רְבִּי מֵאִיר.

וַחֲכָמִים אוֹמְרִים:

בִּרְשׁוּת הָרַבִּים, מֻתָּר,

אֲבָל לֹא בֵּינוֹ לְבֵינוֹ.

### @11מסכת עבודה זרה פרק ב משנה ג

ג

אֵלּוּ דְבָרִים שֶׁלַּגּוֹיִם אֲסוּרִין,

וְאִסּוּרָן אִסּוּר הֲנָיָה:

הַיַּיִן,

וְהַחֹמֶץ שֶׁלַּגּוֹיִם שֶׁהָיָה מִתְּחִלָּתוֹ יַיִן,

וְחֶרֶס אַנְדְרְיָאנֵי,

וְעוֹרוֹת לְבוּבִין.

רַבָּן שִׁמְעוֹן בֶּן גַּמְלִיאֵל אוֹמֵר:

בִּזְמַן שֶׁהַקֶּרַע שֶׁלּוֹ עָגֹל, אָסוּר, <שֶׁהַקְרְעַ!>

וּמָשׁוּךְ, מֻתָּר.

וּבָשָׂר הַנִּכְנָס לַעֲבוֹדָה זָרָה, מֻתָּר,

וְהַיּוֹצֵא, אָסוּר,

מִפְּנֵי שֶׁהוּא זִבְחֵי מֵתִים.

דִּבְרֵי רְבִּי עֲקִיבָה.

הַהוֹלְכִים לַתַּרְפּוּת,

אָסוּר מִלָּשֵׂאת וּמִלִּתֵּן עִמָּהֶן,

וְהַבָּאִין מֻתָּרִין.

### @11מסכת עבודה זרה פרק ב משנה ד

ד

נוֹדוֹת הַגּוֹיִם וְקִנְקְנֵיהֶן,

וְיֵין יִשְׂרָאֵל כָּנוּס בָּהֶן,

אֲסוּרִין, וְאִסּוּרָן אִסּוּר הֲנָיָה.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵין אִסּוּרָן אִסּוּר הֲנָיָה.

ה <ו>

הַחַרְצַנִּים וְהַזַּגִּין שֶׁלַּגּוֹיִם,

אֲסוּרִין, וְאִסּוּרָן אִסּוּר הֲנָיָה.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵין אִסּוּרָן אִסּוּר הֲנָיָה.

ו <ה כתוב בתחתית הדף על ידי המגיה>

הַמֻּרְיָס וְהַגְּבִנָּה וְתִנְיָקֵי שֶׁלַּגּוֹיִם,

אֲסוּרִין, וְאִסּוּרָן אִסּוּר הֲנָיָה.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵין אִסּוּרָן אִסּוּר הֲנָיָה.

### @11מסכת עבודה זרה פרק ב משנה ה

ז  
אָמַר רְבִּי יְהוּדָה:

שָׁאַל רְבִּי יִשְׁמָעֵאל אֶת רְבִּי יְהוֹשֻׁעַ

כְּשֶׁהָיוּ מְהַלְּכִים בַּדֶּרֶךְ:

מִפְּנֵי מָה אָסְרוּ גְבִינַת גּוֹיִם? <גְבִינַּת!>

אָמַר לוֹ:

מִפְּנֵי שֶׁמַּעֲמִידִין אוֹתָהּ בְּקֵבַת הַנְּבֵלָה.

אָמַר לוֹ:

וַהֲלֹא קֵבַת הָעוֹלָה חֲמוּרָה מִקֵּבַת הַנְּבֵלָה,

וְאָמְרוּ "כֹּהֵן שֶׁדַּעְתּוֹ יָפָה שׁוֹרְפָהּ חָיָה"?

וְלֹא הוֹדוּ לוֹ חֲכָמִים, אֶלָּא אָמְרוּ:

לֹא נֶהְנִין וְלֹא מוֹעֲלִין.

ח

אָמְרוּ לוֹ:

מִפְּנֵי שֶׁמַּעֲמִידִין אוֹתָהּ בְּקֵבַת עֶגְלֵי עֲבוֹדָה זָרָה.

אָמַר לוֹ:

אִם כֵּן,

לָמָּה לֹא אֲסָרוּהָ בַהֲנָיָה?

וְהִשִּׂיאוֹ לְדָבָר אַחֵר.

אָמַר לוֹ:

יִשְׁמָעֵאל אָחִי!

הֵיאָךְ אַתָּה קוֹרֵא: (שׂיר השׂירים א,ב)

"כִּי טוֹבִים דֹּדֶיךָ מִיָּיִן",

אוֹ:

'כִּי טוֹבִים דֹּדַיִךְ'?

אָמַר לוֹ:

'כִּי טוֹבִים דֹּדַיִךְ מִיָּיִן'.

אָמַר לוֹ:

אֵין הַדָּבָר כֵּן,

שֶׁהֲרֵי חֲבֵרוֹ מְלַמֵּד עָלָיו (שׂיר השׂירים א,ג)

"לְרֵיחַ שְׁמָנֶיךָ טוֹבִים".

### @11מסכת עבודה זרה פרק ב משנה ו

ט

אֵלּוּ דְבָרִין שֶׁלַּגּוֹיִם אֲסוּרִין,

וְאֵין אִסּוּרָן אִסּוּר הֲנָיָה:

חָלָב שֶׁחֲלָבוֹ גוֹי וְאֵין יִשְׂרָאֵל רוֹאֵהוּ,

וְהַפַּת, וְהַשֶּׁמֶן שֶׁלָּהֶן, וְהַשְּׁלָקוֹת.

רְבִּי וּבֵית דִּינוֹ הִתִּירוּ בַשֶּׁמֶן.

וּכְבָשִׁין שֶׁדַּרְכָּן לָתֵת בָּהֶן יַיִן וָחֹמֶץ,

וּטְרִית טְרוּפָה,

וְצֵיר שֶׁאֵין בָּהּ דָּגָה,

וְהַחִילֵּק,

וְקֹרֶט שֶׁלַּחִלְתִּית,

וּמֶלַח סְלָקוֹנְטִית,

הֲרֵי אֵלּוּ אֲסוּרִין,

וְאֵין אִסּוּרָן אִסּוּר הֲנָיָה.

### @11מסכת עבודה זרה פרק ב משנה ז

י

אֵלּוּ מֻתָּרִין בַּאֲכִילָה:

חָלָב שֶׁחֲלָבוֹ גוֹי וְיִשְׂרָאֵל רוֹאֵהוּ,

הַדְּבַשׁ,

וְהַדַּמְדְּמָנִיּוֹת, אַף עַל פִּי מְנַטְּפוֹת,

אֵין בָּהֶן מִשֵּׁם הֶכְשֵׁר מַשְׁקֶה,

וּכְבָשִׁין שֶׁאֵין דַרְכָּן לָתֵת בָּהֶן יַיִן וָחֹמֶץ,

וּטְרִית שֶׁאֵינָה טְרוּפָה,

וְצֵיר שֶׁיֶּשׁ בָּהּ דָּגָה,

וְעָלֶה שֶׁלַּחִלְתִּית, <ועל!>

וְזֵיתֵי קְלוֹסְקָה מְגֻלְגָּלִין.

רְבִּי יְהוּדָה אוֹמֵר:

שְׁלוּחִין אֲסוּרִין.

חֲגָבִים מִן הַסְּלִילָה, אֲסוּרִין,

מִן הַאַפּוֹתֵק, מֻתָּרִין בִּתְרוּמָה.

## @22פרק ג

### @11מסכת עבודה זרה פרק ג משנה א

א

כָּל הַצְּלָמִים אֲסוּרִין,

מִפְּנֵי שֶׁהֵן נֶעְבָּדִים אַחַת בַּשָּׁנָה.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵינוּ אָסוּר,

אֶלָּא כָל שֶׁיֶּשׁ לוֹ מַקֵּל, אוֹ צִפּוֹר, אוֹ כַדּוּר.

רַבָּן שִׁמְעוֹן בֶּן גַּמְלִיאֵל אוֹמֵר:

כָּל שֶׁיֶּשׁ בְּיָדוֹ כָל דָּבָר.

### @11מסכת עבודה זרה פרק ג משנה ב

ב

הַמּוֹצֵא שִׁבְרֵי צְלָמִים,

הֲרֵי אֵלּוּ מֻתָּרִים.

מָצָא תַבְנִית יָד, תַבְנִית רֶגֶל,

הֲרֵי אֵלּוּ אֲסוּרִין,

מִפְּנֵי שֶׁכַּיּוֹצֵא בָהֶן נֶעְבָּד.

### @11מסכת עבודה זרה פרק ג משנה ג

ג

הַמּוֹצֵא כֵלִים,

וַעֲלֵיהֶם צוּרַת הַחַמָּה,

צוּרַת הַלְּבָנָה, צוּרַת הַדְּרָקוֹן,

יוֹלִיכֵם לְיָם הַמֶּלַח.

רַבָּן שִׁמְעוֹן בֶּן גַּמְלִיאֵל אוֹמֵר

עַל הַמְכֻבָּדִין, אֲסוּרִים,

וְעַל הַנִּבְזִין, מֻתָּרִין.

רְבִּי יוֹסֵה אוֹמֵר:

שׁוֹחֵק וְזוֹרֶה לָרוּחַ אוֹ מֵטִיל לַיָּם.

אָמְרוּ לוֹ:

אַף הוּא נֶעֱשָׂה זֶבֶל,

שֶׁנֶּאֱמַר: (דְּבָרִים יג,יח)

"וְלֹא יִדְבַּק בְּיָדְךָ מְאוּמָה מִן הַחֵרֶם".

### @11מסכת עבודה זרה פרק ג משנה ד

ד

שָׁאַל פָּרַקְלוֹס בֶּן פְּלַסְלוֹס

אֶת רַבָּן גַּמְלִיאֵל בְּעַכּוֹ,

שֶׁהָיָה רוֹחֵץ בְּמַרְחֵץ שֶׁלְּאַפְרוֹדִיטִי,

אָמַר לוֹ:

"כָּתוּב בְּתוֹרַתְכֶם:

"וְלֹא יִדְבַּק בְּיָדְךָ מְאוּמָה מִן הַחֵרֶם",

מִפְּנֵי מָה אַתָּה רוֹחֵץ בְּמַרְחֵץ שֶׁלְּאַפְרוֹדִיטִי?"

אָמַר לוֹ:

"אֵין מְשִׁיבִין בַּמַּרְחֵץ."

וּכְשֶׁיָּצָא, אָמַר לוֹ:

"אֲנִי לֹא בָאתִי בִגְבוּלָהּ,

הִיא בָאת בִּגְבוּלִי.

אֵין אוֹמְרִים:

נַעֲשָׂה מַרְחֵץ לְאַפְרוֹדִיטִי,

אֶלָּא:

נֶעְשֵׂית הִיא אַפְרוֹדִיטִי נוֹי לַמַּרְחֵץ.

ה

דָּבָר אַחֵר:

אִם נוֹתְנִין לָךְ מָמוֹן הַרְבֵּה,

אַתָּה נִכְנָס לַעֲבוֹדָה זָרָה שֶׁלָּךְ

עָרֹם וּבַעַל קֶרִי וּמַשְׁתִּין בְּפָנֶיהָ?

וְזוֹ עוֹמֶדֶת עַל הַבִּיב,

וְכָל הָעָם מַשְׁתִּינִין בְּפָנֶיהָ!

לֹא נֶאֱמַר אֶלָּא "אֱלֹהֵיהֶם":

אֶת שֶׁהוּא נוֹהֵג מִשֵּׁם אֱלוֹהַּ, אָסוּר,

וְאֶת שֶׁאֵינוּ נוֹהֵג מִשֵּׁם אֱלוֹהַּ, מֻתָּר."

### @11מסכת עבודה זרה פרק ג משנה ה

ו

הַגּוֹיִם הָעוֹבְדִים אֶת הֶהָרִים וְאֶת הַגְּבָעוֹת,

הֵן מֻתָּרִין,

וּמַה שֶּׁעֲלֵיהֶן אֲסוּרִין,

שֶׁנֶּאֱמַר: (דְּבָרִים ז,כה)

"לֹא תַחְמֹד כֶּסֶף וְזָהָב עֲלֵיהֶם וְלָקַחְתָּ".

רְבִּי יוֹסֵה הַגָּלִילִי אוֹמֵר: (דְּבָרִים יב,ב)

"אֱלֹהֵיהֶם עַל הֶהָרִים", וְלֹא הֶהָרִים אֱלֹהֵיהֶם;

"אֱלֹהֵיהֶם... עַל הַגְּבָעוֹת", וְלֹא הַגְּבָעוֹת אֱלֹהֵיהֶם.

[וּמִפְּנֵי מָה אֲשֵׁרָה אֲסוּרָה?]

מִפְּנֵי שֶׁיֶּשׁ בָּהּ תְּפִיסַת יַד אָדָם,

וְכָל שֶׁיֶּשׁ בּוֹ תְפִיסַת יַד אָדָם אָסוּר.

ז

אָמַר רְבִּי עֲקִיבָה:

אֲנִי אֶהְיֶה אוֹבִין לְפָנֶיךָ:

כָּל מָקוֹם שָׁאַתְּ מוֹצֵא

הַר גָּבוֹהַּ, וְגִבְעָה נִשָּׂאָה, וְעֵץ רַעֲנָן,

דַּע שֶׁיֶּשׁ שָׁם עֲבוֹדָה זָרָה.

### @11מסכת עבודה זרה פרק ג משנה ו

ח

מִי שֶׁהָיָה בֵיתוֹ סָמוּךְ לַעֲבוֹדָה זָרָה, וְנָפַל,

אָסוּר לִבְנוֹתוֹ.

כֵּיצַד יַעֲשֶׂה?

כּוֹנֵס בְּתוֹךְ שֶׁלּוֹ וּבוֹנֶה.

הָיָה שֶׁלּוֹ וְשֶׁלַּעֲבוֹדָה זָרָה,

יִדּוֹן מַחְצָה לְמַחְצָה.

אֲבָנָיו וְעֵצָיו וַעֲפָרוֹ מְטַמִּין כַּשֶּׁרֶץ,

שֶׁנֶּאֱמַר: (דְּבָרִים ז,כו)

"שַׁקֵּץ תְּשַׁקְּצֶנּוּ, וְתַעֵב תְּתַעֲבֶנּוּ,

כִּי חֵרֶם הוּא."

רְבִּי עֲקִיבָה אוֹמֵר:

כַּנִּדָּה, שֶׁנֶּאֱמַר: (יְשַׁעְיָה ל,כב)

"תִּזְרֵם כְּמוֹ דָוָה, צֵא תֹאמַר לוֹ".

מַה הַנִּדָּה מְטַמָּא בַמַּשָּׂא,

אַף עֲבוֹדָה זָרָה מְטַמָּא בַמַּשָּׂא.

### @11מסכת עבודה זרה פרק ג משנה ז

ט

שְׁלֹשָׁה בָתִּין הֵן:

בַּיִת שֶׁבְּנָיוֹ מִתְּחִלָּה לְשֵׁם עֲבוֹדָה זָרָה,

הֲרֵי זֶה אָסוּר;

סִיְּדוֹ וְכִיְּרוֹ לְשֵׁם עֲבוֹדָה זָרָה, וְחִדֵּשׁ,

נוֹטֵל מַה שֶּׁחִדֵּשׁ;

הִכְנִיס לְתוֹכוֹ עֲבוֹדָה זָרָה, וְהוֹצִיאָהּ,

הֲרֵי זֶה מֻתָּר.

י

שָׁלוֹשׁ אֲבָנִים הֵן:

אֶבֶן שֶׁחֲצָבָהּ מִתְּחִלָּה לַבּוֹמָס, *<bōmos: יסוד של פסל>*

הֲרֵי זוֹ אֲסוּרָה;

סִיְּדָהּ וְכִיְּרָהּ לְשֵׁם עֲבוֹדָה זָרָה, וְחִדֵּשׁ,

נוֹטֵל מַה שֶּׁחִדֵּשׁ;

הֶעֱמִיד עָלֶיהָ עֲבוֹדָה זָרָה, וְסִלְּקָהּ,

הֲרֵי זוֹ מֻתֶּרֶת.

יא

שָׁלוֹשׁ אֲשֵׁרוֹת הֵן:

אִילָן שֶׁנְּטָעוֹ מִתְּחִלָּה לְשֵׁם עֲבוֹדָה זָרָה,

הֲרֵי זֶה אָסוּר;

גִּדְּעוֹ וּפִסְּלוֹ לְשֵׁם עֲבוֹדָה זָרָה, וְהֶחֱלִיף,

נוֹטֵל מַה שֶּׁהֶחֱלִיף;

הֶעֱמִיד תַּחְתָּיו עֲבוֹדָה זָרָה, וּבִטְּלָהּ,

הֲרֵי זֶה מֻתָּר.

יב

אֵי זוֹ הִיא אֲשֵׁרָה?

כָּל שֶׁיֶּשׁ תַּחְתֶּיהָ עֲבוֹדָה זָרָה.

רְבִּי שִׁמְעוֹן אוֹמֵר:

כָּל שֶׁעוֹבְדִין אוֹתָהּ.

מַעֲשֶׂה בְצַיְדָן,

בְּאִילָן שֶׁהָיוּ עוֹבְדִין אוֹתוֹ,

וְהָיָה תַחְתָּיו גַּל.

אָמַר לָהֶן רְבִּי שִׁמְעוֹן:

"בִּדְקוּ אֶת הַגַּל הַזֶּה!"

וּבְדָקוּהוּ, וּמָצְאוּ בוֹ צוּרָה.

אָמַר לָהֶן:

"הוֹאִיל וְלַצּוּרָה הֵן עוֹבְדִין,

נַתִּיר לָהֶן אֶת הָאִילָן."

### @11מסכת עבודה זרה פרק ג משנה ח

יג

לֹא יֵשֵׁב בְּצִלָּהּ,

וְאִם יָשַׁב, טָהוֹר.

וְלֹא יַעֲבֹר תַּחְתֶּיהָ,

וְאִם עָבַר, טָמֵא.

הָיְתָה גוֹזֶלֶת אֶת הָרַבִּים,

וְעָבַר תַּחְתֶּיהָ, טָהוֹר.

וְזוֹרְעִין תַּחְתֶּיהָ יְרָקוֹת בִּימוֹת הַגְּשָׁמִים,

אֲבָל לֹא בִימוֹת הַחַמָּה.

וְהַחַזְרִין,

לֹא בִימוֹת הַחַמָּה וְלֹא בִימוֹת הַגְּשָׁמִים.

רְבִּי יוֹסֵה אוֹמֵר:

אַף לֹא יְרָקוֹת בִּימוֹת הַגְּשָׁמִין,

מִפְּנֵי שֶׁהַנְּבִיָּה נוֹשֶׁרֶת,

וַהֲוָת הֲנָאָה לָהֶם לַזֶּבֶל.

### @11מסכת עבודה זרה פרק ג משנה ט

יד

נָטַל מִמֶּנָּה עֵצִים וַאֲבָנִים,

אֲסוּרִין בַּהֲנָיָה.

הִסִּיק בָּהֶן אֶת הַתַּנּוּר,

אִם חָדָשׁ, יֻתַּץ,

וְאִם יָשָׁן, יָצֵן.

אָפָה בוֹ אֶת הַפַּת,

הַפַּת אֲסוּרָה בַהֲנָיָה;

נִתְעָרְבָה בַאֲחֵרוֹת,

כֻּלָּן אֲסוּרוֹת בַּהֲנָיָה.

רְבִּי אֱלִיעֶזֶר אוֹמֵר:

יוֹלִיךְ הֲנָיָה לְיָם הַמֶּלַח.

אָמְרוּ לוֹ:

אֵין פִּדָּיוֹן לַעֲבוֹדָה זָרָה.

יה

נָטַל מִמֶּנָּה כַרְכֵּד,

אָסוּר בַּהֲנָיָה.

אָרַג בּוֹ אֶת הַבֶּגֶד,

הַבֶּגֶד אָסוּר בַּהֲנָיָה;

נִתְעָרַב בַּאֲחֵרִים,

כֻּלָּן אֲסוּרִין בַּהֲנָיָה.

רְבִּי אֱלִיעֶזֶר אוֹמֵר:

יוֹלִיךְ הֲנָיָה לְיָם הַמֶּלַח.

אָמְרוּ לוֹ:

אֵין פִּדָּיוֹן לַעֲבוֹדָה זָרָה.

### @11מסכת עבודה זרה פרק ג משנה י

יו

כֵּיצַד מְבַטְּלָהּ?

קִרְסֵם וְזֵרֵד,

נָטַל מִמֶּנָּה מַקֵּל אוֹ שַׁרְבִּיט,

אֲפִלּוּ עָלֶה,

הֲרֵי זוֹ בְטֵלָה.

שְׁפָיָהּ לְצָרְכָהּ, אֲסוּרָה;

וְשֶׁלֹּא לְצָרְכָהּ, מֻתֶּרֶת.

## @22פרק ד

### @11מסכת עבודה זרה פרק ד משנה א

א

רְבִּי יִשְׁמָעֵאל אוֹמֵר:

שָׁלוֹשׁ אֲבָנִים זוֹ בְצַד זוֹ בְּצַד הַמַּרְקוּלִיס,

אֲסוּרוֹת;

וּשְׁתַּיִם, מֻתָּרוֹת;

וַחֲכָמִים אוֹמְרִים:

אֶת שֶׁהוּא נִרְאֶה עִמּוֹ, אֲסוּר,

וְאֶת שֶׁאֵינוּ נִרְאֶה עִמּוֹ, מֻתָּר.

### @11מסכת עבודה זרה פרק ד משנה ב

ב

מָצָא בְרֹאשׁוֹ מָעוֹת, כְּסוּת, אֳכָלִים,

הֲרֵי אֵלּוּ מֻתָּרִין.

פַּרְכִירֵי עֲנָבִים, וְעַטְרוֹת שֶׁלַּשִּׁבֳּלִים,

וְיֵינוֹת שְׁמָנִים וּסְלָתוֹת,

וְכָל דָּבָר שֶׁכַּיּוֹצֵא בוֹ קָרֵב עַל גַּבֵּי הַמִּזְבֵּחַ,

אָסוּר.

### @11מסכת עבודה זרה פרק ד משנה ג

ג

עֲבוֹדָה זָרָה שֶׁהָיָה לָהּ גַּנָּה וּמַרְחֵץ,

נֶהְנִים מֵהֶן שֶׁלֹּא בְטוֹבָה,

וְאֵין נֶהְנִין מֵהֶם בְּטוֹבָה.

הָיָה שֶׁלָּהּ וְשֶׁלַּאֲחֵרִים,

נֶהְנִין מֵהֶן בְּטוֹבָה וְשֶׁלֹּא בְטוֹבָה.

### @11מסכת עבודה זרה פרק ד משנה ד

ד <ה>

עֲבוֹדָה זָרָה שֶׁלַּנָּכְרִי, אֲסוּרָה מִיָּד, <מִיָּדוֹ!>

וְשֶׁלְּיִשְׂרָאֵל, מִשֶּׁתֵּעָבֵד. <שֶׁלְּיִשְׂרָאֵל!>

נָכְרִי מְבַטֵּל עֲבוֹדָה זָרָה שֶׁלּוֹ וְשֶׁלְּיִשְׂרָאֵל,

יִשְׂרָאֵל אֵינוּ מְבַטֵּל עֲבוֹדָה זָרָה שֶׁלַּנָּכְרִי.

הַמְבַטֵּל עֲבוֹדָה זָרָה, בִּטֵּל מְשַׁמְּשֶׁיהָ;

בִּטֵּל מְשַׁמְּשֶׁיהָ,

מְשַׁמְּשֶׁיהָ מְבֻטָּלִין וְהִיא אֲסוּרָה.

### @11מסכת עבודה זרה פרק ד משנה ה

ה

כֵּיצַד מְבַטְּלָהּ?

קָטַע רֹאשׁ אָזְנָהּ, רֹאשׁ חוֹטָמָהּ, רֹאשׁ אֶצְבָּעָהּ,

פְּחָסָהּ, אַף עַל פִּי שֶׁלֹּא חִסְּרָהּ,

בִּטְּלָהּ.

רָקַק בְּפָנֶיהָ, הִשְׁתִּין בְּפָנֶיהָ,

גֵּרְדָהּ, זָרַק בָּהּ אֶת הַצּוֹאָה,

הֲרֵי זוֹ אֵינָה בְטֵלָה.

מְכָרָהּ אוֹ מִשְׁכְּנָהּ,

רְבִּי אוֹמֵר:

בִּטֵּל.

וַחֲכָמִים אוֹמְרִים:

לֹא בִטֵּל.

### @11מסכת עבודה זרה פרק ד משנה ו

ו

עֲבוֹדָה זָרָה שֶׁהִנִּיחוּהָ עוֹבְדֶיהָ,

בְשָׁעַת שָׁלוֹם, מֻתֶּרֶת;

בְּשָׁעַת מִלְחָמָה, אֲסוּרָה.

בּוֹמְסָיוֹת שֶׁלַּמְּלָכִים, *<bōmos: יסוד של פסל>*

הֲרֵי אֵלּוּ מֻתָּרִים,

מִפְּנֵי שֶׁמַּעֲמִידִין אוֹתוֹ

בְּשָׁעָה שֶׁהַמְּלָכִים עוֹבְרִין. <בְּשָׁעָת!>

### @11מסכת עבודה זרה פרק ד משנה ז

ז

שָׁאֲלוּ אֶת הַזְּקֵנִים בְּרוֹמִי:

"אִם אֵין רְצוֹנוֹ בַעֲבוֹדָה זָרָה,

מִפְּנֵי מָה אֵינוּ מְבַטְּלָהּ?"

אָמְרוּ לָהֶן:

"אִלּוּ לַדָּבָר שֶׁאֵין צֹרֶךְ הָעוֹלָם בּוֹ הָיוּ עוֹבְדִין,

הָיָה מְבַטְּלוֹ;

הֲרֵי אֵלּוּ עוֹבְדִין לַחַמָּה וְלַלְּבָנָה וְלַכּוֹכָבִים.

יְאַבֵּד עוֹלָמוֹ מִפְּנֵי הַשּׁוֹטִין?"

אָמְרוּ לָהֶם:

"אִם כֵּן,

יְאַבֵּד דָּבָר שֶׁאֵין צֹרֶךְ הָעוֹלָם בּוֹ,

וִיקַיֵּם דָּבָר שֶׁצֹּרֶךְ הָעוֹלָם בּוֹ!"

אָמְרוּ לָהֶן:

"אַף אָנוּ מַחֲזִיקִין יְדֵי עוֹבְדֵיהֶם שֶׁלָּאֵלּוּ,

וְיֹאמְרוּ:

תֵּדְעוּ שֶׁהֵן אֱלוֹהוֹת,

שֶׁהֲרֵי אֵלּוּ לֹא בָטְלוּ. "

### @11מסכת עבודה זרה פרק ד משנה ח

ח

לוֹקְחִין גַּת בְּעוּטָה מִן הַנָּכְרִי,

אַף עַל פִּי שֶׁהוּא נוֹטֵל בְּיָדוֹ וְנוֹתֵן הַתַּפּוּחַ,

אֵינוּ נֶעֱשָׂה יַיִן נֶסֶךְ עַד שֶׁיֵּרֵד לַבּוֹר.

יָרַד לַבּוֹר,

מַה שֶּׁבַּבּוֹר אָסוּר,

וְהַשְּׁאָר מֻתָּר.

### @11מסכת עבודה זרה פרק ד משנה ט

ט

דּוֹרְכִין עִם הַנָּכְרִי בַגַּת,

אֲבָל לֹא בוֹצְרִין עִמּוֹ.

יִשְׂרָאֵל שֶׁהוּא עוֹשֶׂה בְטֻמְאָה,

לֹא דוֹרְכִין וְלֹא בוֹצְרִין עִמּוֹ,

אֲבָל מוֹלִיכִין עִמּוֹ חֲבִיּוֹת לַגַּת

וּמְבִיאִין עִמּוֹ מִן הַגַּת.

י

נַחְתּוֹם שֶׁהוּא עוֹשֶׂה בְטֻמְאָה,

לֹא לָשִׁים וְלֹא עוֹרְכִים עִמּוֹ,

אֲבָל מוֹלִיכִין עִמּוֹ פַת לַפְּלָטֵר.

### @11מסכת עבודה זרה פרק ד משנה י

יא <כ>

נָכְרִי שֶׁנִּמְצָא עוֹמֵד בְּצַד הַבּוֹר שֶׁלַּיַּיִן,

אִם יֵשׁ עָלָיו מַלְוָה, אָסוּר;

אֵין לוֹ עָלָיו מַלְוָה, מֻתָּר.

נָפַל לַבּוֹר וְעָלָה,

מְדָדוֹ בַקָּנֶה,

וְהָיָה מְטַפֵּחַ עַל פִּי חָבִית מְרֻתַּחַת,

בְּכָל אֵלּוּ הָיָה מַעֲשֶׂה, וְאָמְרוּ:

יִמָּכֵר.

רְבִּי שִׁמְעוֹן מַתִּיר.

נָטַל אֶת הֶחָבִית וּזְרָקָהּ לַבּוֹר,

זֶה הָיָה מַעֲשֶׂה, וְהִכְשִׁירוֹ.

### @11מסכת עבודה זרה פרק ד משנה יא

יב

הַמְטַהֵר יֵינוֹ שֶׁלַּנָּכְרִי וְנוֹתְנוֹ בִרְשׁוּתוֹ,

בְּבַיִת שֶׁהוּא פָתוּחַ לִרְשׁוּת הָרַבִּים,

בְּעִיר שֶׁיֶּשׁ בָּהּ גּוֹיִם וְיִשְׂרְאֵלִים,

מֻתָּר;

בְּעִיר שֶׁכֻּלָּהּ גּוֹיִם,

אָסוּר, עַד שֶׁיּוֹשֵׁב שׁוֹמֵר.

אֵין הַשּׁוֹמֵר צָרִיךְ לִהְיוֹת יוֹשֵׁב וּמְשַׁמֵּר,

אַף עַל פִּי שֶׁהוּא יוֹצֵא וְנִכְנָס,

מֻתָּר.

רְבִּי שִׁמְעוֹן בֶּן אֶלְעָזָר אוֹמֵר:

כָּל רְשׁוּת הַגּוֹיִם אַחַת.

### @11מסכת עבודה זרה פרק ד משנה יב

יג

הַמְטַהֵר יֵינוֹ שֶׁלַּנָּכְרִי וְנוֹתְנוֹ בִרְשׁוּתוֹ,

וְהַלָּה כוֹתֵב לוֹ <וְהַלָּא!>

שֶׁ"נִּתְקַבַּלְתִּי מִמָּךְ מָעוֹת",

[מֻתָּר.]

אֲבָל אִם יִרְצֶה יִשְׂרָאֵל לְהוֹצִיאוֹ,

אֵין מַנִּיחוֹ עַד שֶׁיִּתֵּן לוֹ אֶת מָעוֹתָיו.

זֶה הָיָה מַעֲשֶׂה בְבֵית שְׁאָן,

וְאָסְרוּ חֲכָמִים.

## @22פרק ה

### @11מסכת עבודה זרה פרק ה משנה א

א

הַשּׂוֹכֵר אֶת הַפּוֹעֵל לַעֲשׁוֹת עִמּוֹ בְיַיִן נֶסֶךְ,

שְׂכָרוֹ אָסוּר.

שְׂכָרוֹ לַעֲשׁוֹת עִמּוֹ מְלָאכָה אַחֶרֶת,

אַף עַל פִּי שֶׁאָמַר לוֹ:

"הַעֲבֵר לִי חָבִית שֶׁלְּיַיִן נֶסֶךְ מִמָּקוֹם לְמָקוֹם",

שְׂכָרוֹ מֻתָּר.

ב

הַשּׂוֹכֵר אֶת הַחֲמוֹר לְהָבִיא עָלֶיהָ יַיִן נֶסֶךְ,

שְׂכָרָהּ אָסוּר.

שְׂכָרָהּ לֵישֵׁב עָלֶיהָ,

אַף עַל פִּי שֶׁהִנִּיחַ לָגִינוֹ עָלֶיהָ,

שְׂכָרָהּ מֻתָּר.

### @11מסכת עבודה זרה פרק ה משנה ב

ג

יַיִן נֶסֶךְ שֶׁנָּפַל עַל גַּבֵּי עֲנָבִים, יְדִיחֵם,

וְהֵן מֻתָּרוֹת;

אִם הָיוּ מְבֻקָּעוֹת, אֲסוּרוֹת.

נָפַל עַל גַּבֵּי תְאֵנִים אוֹ עַל גַּבֵּי תְמָרִים,

אִם יֶשׁ בָּהֶן בְּנוֹתֵן טַעַם, אָסוּר.

מַעֲשֶׂה בְבוֹיְתַס בֶּן זֵנוֹן,

שֶׁהָיָה מֵבִיא גְּרוֹגְרוֹת בִּסְפִינָה,

וְנִשְׁתַּבְּרָה חָבִית שֶׁלְּיַיִן נֶסֶךְ עַל גַּבֵּיהֶם,

וּבָא מַעֲשֶׂה לִפְנֵי חֲכָמִים וְהִכְשִׁירוּ.

זֶה הַכְּלָל:

כָּל שֶׁהוּא בַּהֲנָיָתוֹ בְנוֹתֵן טַעַם, אָסוּר;

כָּל שֶׁאֵינוּ בַּהֲנָיָתוֹ בְנוֹתֵן טַעַם, מֻתָּר,

כְּגוֹן הַחֹמֶץ שֶׁנָּפַל לַגְּרִיסִים.

### @11מסכת עבודה זרה פרק ה משנה ג

ד

נָכְרִי שֶׁהָיָה מַעֲבִיר עִם יִשְׂרָאֵל כַּדֵּי יַיִן מִמָּקוֹם לְמָקוֹם,

אִם הָיָה בְחֶזְקַת מִשְׁתַּמֵּר,

מֻתָּר.

וְאִם מוֹדִיעוֹ שֶׁהוּא מַפְלִיג,

כְּדֵי שֶׁיִּשְׁתֹּם וְיַחְתֹּם וְיִגַּב,

רַבָּן שִׁמְעוֹן בֶּן גַּמְלִיאֵל אוֹמֵר:

כְּדֵי שֶׁיִּפְתַּח וְיִגֹּף וְתִגַּב.

### @11מסכת עבודה זרה פרק ה משנה ד

ה

הַמַּנִּיחַ יֵינוֹ בַקָּרוֹן אוֹ בַסְּפִינָה,

וְהָלַךְ לוֹ לְקַפֻּנְדַּרְיָה,

נִכְנַס לַמְּדִינָה וְרָחַץ, מֻתָּר.

אִם מוֹדִיעוֹ שֶׁהוּא מַפְלִיג,

כְּדֵי שֶׁיִּשְׁתֹּם וְיִסְתֹּם וְיִגַּב;

רַבָּן שִׁמְעוֹן בֶּן גַּמְלִיאֵל אוֹמֵר:

כְּדֵי שֶׁיִּפְתַּח וְיִגֹּף וְתִגַּב.

ו

הַמַּנִּיחַ נָכְרִי בַחֲנוּתוֹ,

אַף עַל פִּי שֶׁהוּא יוֹצֵא וְנִכְנָס, מֻתָּר.

אִם מוֹדִיעוֹ שֶׁהוּא מַפְלִיג,

כְּדֵי שֶׁיִּשְׁתֹּם וְיִסְתֹּם וְיִגַּב;

רַבָּן שִׁמְעוֹן בֶּן גַּמְלִיאֵל אוֹמֵר:

כְּדֵי שֶׁיִּפְתַּח וְיִגֹּף וְתִגַּב.

### @11מסכת עבודה זרה פרק ה משנה ה

ז  
הָיָה אוֹכֵל עִמּוֹ עַל הַשֻּׁלְחָן,

וְהִנִּיחַ לְפָנָיו לָגִין עַל הַשֻּׁלְחָן,

וְלָגִין עַל הַדְּלָפְקִי,

וְהִנִּיחוֹ וְיָצָא,

מַה שֶּׁעַל הַשֻּׁלְחָן אָסוּר,

וּמַה שֶּׁעַל הַדְּלָפְקִי מֻתָּר.

אִם אָמַר לוֹ:

"הֱוֶי מוֹזֵג וְשׁוֹתֶה!"

אַף שֶׁעַל הַדְּלָפְקִי אָסוּר.

חֲבִיּוֹת פְּתוּחוֹת, אֲסוּרוֹת,

וּסְתוּמוֹת, כְּדֵי שֶׁיִּפְתַּח וְיִגֹּף וְתִגַּב.

### @11מסכת עבודה זרה פרק ה משנה ו

ח

בֹּלֶשֶׁת שֶׁנִּכְנְסָה לָעִיר בְּשָׁעַת שָׁלוֹם,

חֲבִיּוֹת פְּתוּחוֹת אֲסוּרוֹת,

וּסְתוּמוֹת מֻתָּרוֹת.

בְּשָׁעַת מִלְחָמָה,

אֵלּוּ וָאֵלּוּ מֻתָּרוֹת,

שֶׁאֵין פְּנַי לְנַסֵּךְ.

### @11מסכת עבודה זרה פרק ה משנה ז

ט  
אֻמָּנִים יִשְׂרָאֵל,

שֶׁשִּׁלַּח לָהֶם נָכְרִי חָבִית שֶׁלְּיַיִן נֶסֶךְ,

מֻתָּר שֶׁיֹּאמְרוּ לוֹ:

"תֶּן לָנוּ אֶת דָּמֶיהָ!"

אִם מִשֶּׁנִּכְנְסָה לִרְשׁוּתָן,

אָסוּר.

י

הַמּוֹכֵר יֵינוֹ לַנָּכְרִי,

פִּסֵּק עַד שֶׁלֹּא מָדַד,

דָּמָיו מֻתָּרִין.

מָדַד עַד שֶׁלֹּא פִסֵּק,

דָּמָיו אֲסוּרִין.

נָטַל אֶת הַמַּשְׁפֵּךְ וּמָדַד לְתוֹךְ צְלוֹחִיתוֹ,

נְטָלוֹ וּמָדַד לְתוֹךְ צְלוֹחִיתוֹ שֶׁלְּיִשְׂרָאֵל,

אִם יֶשׁ בּוֹ עִקְבַת יַיִן,

אָסוּר.

הַמְּעָרֶה מִכֶּלִי לְכֶלִי,

הַמְּעָרֶה מִמֶּנּוּ מֻתָּר,

וְאֶת שֶׁהֶעֱרָה לְתוֹכוֹ אָסוּר.

### @11מסכת עבודה זרה פרק ה משנה ח

יא

יַיִן נֶסֶךְ אָסוּר וְאוֹסֵר כָּל שֶׁהוּא.

יַיִן בְּיַיִן וּמַיִם בְּמַיִם,

כָּל שֶׁהוּא.

יַיִן בְּמַיִם וּמַיִם בְּיַיִן,

בְּנוֹתֵן טַעַם.

זֶה הַכְּלָל:

מִין בְּמִינוֹ כָל שֶׁהוּא,

וְשֶׁלֹּא בְּמִינוֹ, בְּנוֹתֵן טַעַם.

### @11מסכת עבודה זרה פרק ה משנה ט

יב

אֵלּוּ אֲסוּרִין וְאוֹסְרִין כָּל שֶׁהֵן:

יַיִן נֶסֶךְ,

וַעֲבוֹדָה זָרָה,

וְעוֹרוֹת לְבוּבִין,

וְשׁוֹר הַנִּסְקָל,

וְעֶגְלָה עֲרוּפָה,

וְצִפֳּרֵי מְצֹרָע,

וּשְׂעַר נָזִיר,

וּפֶטֶר חֲמוֹר,

וּבָשָׂר בֶּחָלָב,

וְחֻלִּים שֶׁנִשְׁחָטוּ בָעֲזָרָה,

הֲרֵי אֵלּוּ אֲסוּרִין,

וְאוֹסְרִין כָּל שֶׁהֵן.

### @11מסכת עבודה זרה פרק ה משנה י

יג

יַיִן נֶסֶךְ שֶׁנָּפַל לַבּוֹר,

כֻּלּוֹ אָסוּר בַּהֲנָיָה.

רַבָּן שִׁמְעוֹן בֶּן גַּמְלִיאֵל אוֹמֵר:

יִמָּכֵר כֻּלּוֹ לַגּוֹיִם,

חוּץ מִדְּמֵי יַיִן נֶסֶךְ שֶׁיֵּשׁ בּוֹ.

### @11מסכת עבודה זרה פרק ה משנה יא

יד

גַּת שֶׁלָּאֶבֶן שֶׁזְּפָתָהּ גּוֹי,

מְנַגְּבָהּ, וְהִיא טְהוֹרָה.

וְשֶׁלָּעֵץ,

רְבִּי אוֹמֵר:

יְנַגֵּב.

וַחֲכָמִים אוֹמְרִים:

יִקְלֹף אֶת הַזֶּפֶת.

וְשֶׁלַּחֶרֶס,

אַף עַל פִּי שֶׁקִּלֵּף אֶת הַזֶּפֶת,

הֲרֵי זוֹ אֲסוּרָה.

### (@11מסכת עבודה זרה פרק ה משנה יב)

הַלּוֹקֵחַ כְּלִי תַשְׁמִישׁ מִן הַגּוֹי,

אֶת שֶׁדַּרְכּוֹ לְהַטְבִּיל, יַטְבִּיל,

לְהַגְעִיל, יַגְעִיל,

לְלַבֵּן בָּאוּר, יְלַבֵּן.

הַשְּׁפוּד וְהָאַסְכָּלָה, מְלַבְּנָן בָּאוּר.

וְהַסְּכִין, שָׁפָהּ וְהִיא טְהוֹרָה.

חסל עבודה זרה

# @00מסכת אבות

## @22פרק א

### @11מסכת אבות פרק א משנה א

א

מֹשֶׂה קִבֵּל תּוֹרָה מִסִּינַי,

וּמְסָרָהּ לִיהוֹשֻׁעַ,

וִיהוֹשֻׁעַ לִזְקֵנִים,

וּזְקֵנִים לִנְבִיאִים,

וּנְבִיאִים מְסָרוּהָ לְאַנְשֵׁי כְנֶסֶת הַגְּדוֹלָה.

הֵם אָמְרוּ שְׁלֹשָׁה דְבָרִים:

הֱיוּ מְתוּנִין בַּדִּין,

וְהַעֲמִידוּ תַלְמִידִים הַרְבֵּה,

וַעֲשׁוּ סְיָג לַתּוֹרָה.

### @11מסכת אבות פרק א משנה ב

ב

שִׁמְעוֹן הַצַּדִּיק הָיָה מִשִּׁירֵי כְנֶסֶת הַגְּדוֹלָה.

הוּא הָיָה אוֹמֵר:

עַל שְׁלֹשָׁה דְבָרִים הָעוֹלָם עוֹמֵד:

עַל הַתּוֹרָה,

וְעַל הָעֲבוֹדָה,

וְעַל גְּמִילוּת חֲסָדִים.

### @11מסכת אבות פרק א משנה ג

ג

אַנְטִיגְנַס אִישׁ סוֹכוֹ קִבֵּל מִשִּׁמְעוֹן הַצַּדִּיק.

הוּא הָיָה אוֹמֵר:

אַל תִּהְיוּ כַעֲבָדִים הַמְשַׁמְּשִׁים אֶת הָרַב

עַל מְנָת לְקַבֵּל פְּרָס;

אֶלָּא הֱיוּ כַעֲבָדִים הַמְשַׁמְּשִׁים אֶת הָרַב

עַל מְנָת שֶׁלֹּא לְקַבֵּל פְּרָס.

וִיהֵא מוֹרָא שָׁמַיִם עֲלֵיכֶם.

### @11מסכת אבות פרק א משנה ד

ד

יוֹסֵה בֶן יוֹעֶזֶר אִישׁ צְרֵדָה,

וְיוֹסֵה בֶן יוֹחָנָן אִישׁ יְרוּשָׁלַיִם קִבְּלוּ מִמֶּנּוּ.

יוֹסֵה בֶן יוֹעֶזֶר אִישׁ צְרֵדָה אוֹמֵר:

יְהִי בֵיתָךְ בֵּית וַעַד לַחֲכָמִים,

וֶהֱוֵי מִתְאַבֵּק בַּעֲפַר רַגְלֵיהֶם,

וְשׁוֹתֶה בְצִמְאָה אֶת דִּבְרֵיהֶם.

### (@11מסכת אבות פרק א משנה ה)

יוֹסֵה בֶן יוֹחָנָן אִישׁ יְרוּשָׁלַיִם אוֹמֵר:

יְהִי בֵיתָךְ פָּתוּחַ לָרְוָחָה,

וְיִהְיוּ עֲנִיִּים בְּנֵי בֵיתֶךָ,

וְאַל תַּרְבֶּה שִׂיחָה עִם הָאִשָּׁה.

ה

בְּאִשְׁתּוֹ אָמָרוּ,

קַל וָחֹמֶר בְּאֵשֶׁת חֲבֵרוֹ.

מִכָּן אָמְרוּ חֲכָמִים:

כָּל הַמַּרְבֶּה שִׂיחָה עִם הָאִשָּׁה כְשֶׁהִיא נִדָּה,

גּוֹרֵם רָעָה עַל עַצְמוֹ וּבָטֵל מִדִּבְרֵי תוֹרָה,

וְסוֹפוֹ יוֹרֵשׁ לְגֵיהִנָּם.

### @11מסכת אבות פרק א משנה ו

ו

יְהוֹשֻׁעַ בֶּן פְּרַחְיָה וּמַתַּי הָאַרְבְּלִי קִבְּלוּ מֵהֶן.

יְהוֹשֻׁעַ בֶּן פְּרַחְיָה אוֹמֵר:

עֲשֵׂה לָךְ רַב,

וּקְנֵה לָךְ חָבֵר,

וֶהֱוִי דָן אֶת כָּל הָאָדָן לְכַף זְכוּת.

### (@11מסכת אבות פרק א משנה ז)

מַתַּי הָאַרְבְּלִי אוֹמֵר:

הַרְחַק מִשָּׁכֵן רַע,

וְאַל תִּתְחַבַּר לָרָשָׁע,

וְאַל תִּתְיוֹאַשׁ מִן הַפֻּרְעָנוּת.

### @11מסכת אבות פרק א משנה ח

ז  
יְהוּדָה בֶן טָבַי וְשִׁמְעוֹן בֶּן שָׁטָח קִבְּלוּ מֵהֶן.

יְהוּדָה בֶן טָבַי אוֹמֵר:

אַל תַּעַשׁ עַצְמָךְ כְּעַרְכֵי דַּיָּנִים;

וּכְשֶׁיִּהְיוּ בַעֲלֵי הַדִּין עוֹמְדִין לְפָנֶיךָ,

יִהְיוּ בְעֵינֶיךָ כָרְשָׁעִים;

וּכְשֶׁנִּפְטָרִים מִלְּפָנֶיךָ,

יְהוּא בְעֵינֶיךָ כַצַּדִּיקִים,

שֶׁקִּבְּלוּ עֲלֵיהֶן אֶת הַדִּין.

### (@11מסכת אבות פרק א משנה ט)

שִׁמְעוֹן בֶּן שָׁטָח אוֹמֵר:

הֱוִי מַרְבֶּה לַחְקוֹר אֶת הָעֵדִים;

וֶהְוִי זָהִיר בִּדְבָרֶיךָ,

שֶׁמֵּא מִתּוֹכָן יִלְמְדוּ לְשַׁקֵּר.

### @11מסכת אבות פרק א משנה י

ח  
שְׁמַעְיָה וְאַבְטַלְיוֹן קִבְּלוּ מֵהֶן.

שְׁמַעְיָה אוֹמֵר:

אֱהֹב אֶת הַמְּלָאכָה,

וּשְׂנָא אֶת הָרַבָּנוּת,

וְאַל תִּתְוַדַּע לָרְשׁוּת.

### (@11מסכת אבות פרק א משנה יא)

אַבְטַלְיוֹן אוֹמֵר:

חֲכָמִים, הִזָּהֲרוּ בְדִבְרֵיכֶם,

שֶׁמֵּא תָחוּבוּ חוֹבַת גָּלוּת,

וְתִגְלוּ לִמְקוֹם הַמַּיִם הָרָעִים,

וְיִשְׁתּוּ הַתַּלְמִידִים הַבָּאִים אַחֲרֵיכֶם וְיָמוּתוּ,

וְנִמְצָא שֵׁם שָׁמַיִם מִתְחַלֵּל.

### @11מסכת אבות פרק א משנה יב

ט  
הֶלֵּל וְשַׁמַּאי קִבְּלוּ מֵהֶן.

הֶלֵּל אוֹמֵר:

הֱוִי תַלְמִידוֹ שֶׁלְּאַהֲרֹן,

אוֹהֵב שָׁלוֹם וְרוֹדֵף שָׁלוֹם,

אוֹהֵב אֶת הַבְּרִיּוֹת וּמְקָרְבָן לַתּוֹרָה.

### (@11מסכת אבות פרק א משנה יג)

הוּא הָיָה אוֹמֵר:

נְגַד שְׁמָא אָבַד שְׁמָא,

וְדִילָא מוֹסִיף יֵסוּף,

וְדִילָא יְלִיף קְטָלָה חַיָּב,

לָא יַעֲבֵד קְטָלָה קָטְלִין,

וְדִי יִשְׁתַּמַּשׁ בְּתָגָא חָלַף.

### (@11מסכת אבות פרק א משנה יד)

הוּא הָיָה אוֹמֵר:

אֵין אֲנִי, מִי לִי?

וּכְשֶׁאֲנִי לְעַצְמִי, מָה אָנִי?

אִם לֹא עַכְשָׁיו, אֶמָּתַי?

### (@11מסכת אבות פרק א משנה טו)

שַׁמַּי אוֹמֵר:

עֲשֵׂה תוֹרָתָךְ קְבַע,

אֱמֹר מְעַט וַעֲשֵׂה הַרְבֵּה,

וֶהֱוִי מְקַבֵּל אֶת כָּל הָאָדָם בְּסֵבֶר פָּנִים יָפוֹת.

### (@11מסכת אבות פרק א משנה טז)

רַבָּן גַּמְלִיאֵל אוֹמֵר:

עֲשֵׂה לָךְ רַב,

וְהִסְתַּלֵּק מִן הַסָּפֵק,

וְאַל תַּרְבֶּה לְעַשֵּׂר עֲמָדוֹת. <עומדות>

### (@11מסכת אבות פרק א משנה יז)

שִׁמְעוֹן בְּנוֹ אוֹמֵר:

כָּל יָמַי גָּדַלְתִּי בֵין הַחֲכָמִים,

וְלֹא מָצָאתִי לַגּוּף טוֹב אֶלָּא שְׁתִיקָה.

וְלֹא הַמִּדְרָשׁ הוּא הָעִקָּר,

אֶלָּא הַמַּעֲשֶׂה.

וְכָל הַמַּרְבֶּה דְבָרִים מֵבִיא חֵטְא.

### (@11מסכת אבות פרק א משנה יח)

רַבָּן שִׁמְעוֹן בֶּן גַּמְלִיאֵל אוֹמֵר:

עַל שְׁלֹשָׁה דְבָרִים הָעוֹלָם קַיָּם:

עַל הַדִּין וְעַל הָאֱמֶת וְעַל הַשָּׁלוֹם,

שֶׁנֶּאֱמַר: (זְכַרְיָה ח,טז) *<הוספת הנקדן>*

"אֱמֶת וּמִשְׁפַּט שָׁלוֹם שִׁפְטוּ בְשַׁעֲרֵיכֶם".

## @22פרק ב

### @11מסכת אבות פרק ב משנה א

א

רְבִּי אוֹמֵר:

אֵיזוֹהִי דֶרֶךְ יְשָׁרָה שֶׁיָּבֹר לוֹ הָאָדָם?

כָּל שֶׁהִיא תִפְאֶרֶת לְעוֹשָׂהּ וְתִפְאֶרֶת לוֹ מִן הָאָדָם.

וֶהֱוֵי זָהִיר בְּמִצְוָה קַלָּה כְמִצְוָה חֲמוּרָה,

שֶׁאֵין אַתָּה יוֹדֵעַ מַתַּן שְׂכָרָן שֶׁלַּמִּצְוֹת.

וֶהֱוֵי מְחַשֵּׁב הֶפְסֵד מִצְוָה כְנֶגֶד שְׂכָרָהּ,

וּשְׂכַר עֲבֵרָה כְנֶגֶד הֶפְסֵדָהּ.

וְהִשְׂתַּכֵּל בִּשְׁלֹשָׁה דְבָרִים,

וְאֵי אַתָּה בָא לִידֵי עֲבֵרָה;

דַּע מַה לְּמַעְלָה מִמָּךְ:

עַיִן רוֹאָה,

וְאֹזֶן שׁוֹמַעַת,

וְכָל מַעֲשֶׂיךָ בְסֵפֶר נִכְתָּבִים.

### @11מסכת אבות פרק ב משנה ב

ב

רַבָּן גַּמְלִיאֵל בְּנוֹ שֶׁלִּרְבִּי יְהוּדָה הַנָּשִׂיא אוֹמֵר:

יָפֶה תַלְמוּד תּוֹרָה עִם דֶּרֶךְ אֶרֶץ,

שֶׁיְּגִיעַת שְׁנֵיהֶם מְשַׁכְּחָת עָוֹן.

וְכָל תּוֹרָה שֶׁאֵין עִמָּהּ מְלָאכָה,

סוֹפָהּ בְּטֵלָה לְגָרֵר עָוֹן.

וְכָל הָעֲמֵלִים עִם הַצִּבּוּר,

יְהוּא עֲמֵלִין עִמָּהֶן לְשֵׁם שָׁמַיִם,

שֶׁזְּכוּת אֲבוֹתָם מְסַיַּעַתָּם וְצִדְקָתָם עוֹמֶדֶת לְעַד.

וְאַתֶּם, מַעֲלִים עֲלֵיהֶם שָׂכָר הַרְבֵּה,

כְּאִלּוּ עֲשִׂיתֶם.

### @11מסכת אבות פרק ב משנה ג

ג

הֱווֹן זְהִירִים בָּרְשׁוּת,

שֶׁאֵין מְקָרְבִין לְאָדָם אֶלָּא לְצֹרֶךְ עַצְמָן;

נִרְאִין כְּאוֹהֲבִין בְּשָׁעַת הֲנָיָתָן,

אֵין עוֹמְדִין לְאָדָם בְּשָׁעַת דֹּחֲקוֹ.

### @11מסכת אבות פרק ב משנה ד

ד

הוּא הָיָה אוֹמֵר:

עֲשֵׂה רְצוֹנוֹ כִרְצוֹנָךְ,

שֶׁיַּעֲשֶׂה רְצוֹנָךְ כִּרְצוֹנוֹ.

בַּטֵּל רְצוֹנָךְ מִפְּנֵי רְצוֹנוֹ,

שֶׁיְּבַטֵּל רְצוֹן אֲחֵרִים מִפְּנֵי רְצוֹנָךְ.

ה

הֶלֵּל אוֹמֵר:

אַל תִּפְרֹשׁ מִן הַצִּבּוּר;

וְאַל תַּאֲמִין בְּעַצְמָךְ עַד יוֹם מוֹתָךְ;

וְאַל תָּדִין אֶת חֲבֵרָךְ עַד שֶׁתַּגִּיעַ לִמְקוֹמוֹ;

וְאַל תֹּאמַר דָּבָר שֶׁאֵי אֶפְשָׁר לוֹ לְהִשָּׁמַע,

שֶׁסּוֹפוֹ לְהִשָּׁמֵעַ;

וְאַל תֹּאמַר:

"כְּשֶׁאֶפָּנֶה אֶשְׁנֶה",

שֶׁמֵּא לֹא תִפָּנֶה.

### @11מסכת אבות פרק ב משנה ה

ו  
הוּא הָיָה אוֹמֵר:

אֵין בּוּר יָרֵא חֵטְא,

וְלֹא עַם הָאָרֶץ חָסִיד,

וְלֹא הַבּוֹיְשָׁן לָמֵד,

וְלֹא הַקּוֹפְדָן מְלַמֵּד,

וְלֹא כָל הַמַּרְבֶּה בִסְחוֹרָה מַחְכִּים,

וּבִמְקוֹם שֶׁאֵין אֲנָשִׁים, הִשְׁתַּדֵּל לִהְיוֹת אִישׁ.

### (@11מסכת אבות פרק ב משנה ו)

ז

אַף הוּא רָאָה גֻלְגֹּלֶת אַחַת צָפָה עַל פְּנֵי הַמַּיִם.

וְאָמַר לָהּ:

עַל דְּאַטִיפְתְּ, אֲטִיפוּךְ,

וְסוֹף מַטִּיפַיִךְ יְטוּפוּן. <בסוף>

### @11מסכת אבות פרק ב משנה ז

ח <ז>

הוּא הָיָה אוֹמֵר:

מַרְבֶּה בָשָׂר מַרְבֶּה רִמָּה;

מַרְבֶּה נְכָסִים מַרְבֶּה דָיוֹן;

מַרְבֶּה שְׁפָחוֹת מַרְבֶּה זִמָּה;

מַרְבֶּה עֲבָדִים מַרְבֶּה גָזֵל;

מַרְבֶּה נָשִׁים מַרְבֶּה כְשָׁפִים;

מַרְבֶּה תוֹרָה מַרְבֶּה חַיִּים.

(מַרְבֶּה יְשִׁיבָה מַרְבֶּה חָכְמָה;

מַרְבֶּה עֵצָה מַרְבֶּה תְבוּנָה;

מַרְבֶּה צְדָקָה מַרְבֶּה שָׁלוֹם.)

קָנָה שֵׁם טוֹב, קָנָה לְעַצְמוֹ;

קָנָה דִבְרֵי תוֹרָה, קָנָה חַיֵּי הָעוֹלָם הַבָּא.

### @11מסכת אבות פרק ב משנה ח

ט

רַבָּן יוֹחָנָן בֶּן זַכַּי קִבֵּל מֵהֶלֵּל וּמִשַּׁמַּי.

הוּא הָיָה אוֹמֵר:

אִם עֲשִׂיתָ תוֹרָה הַרְבֵּה,

אַל תַּחֲזִיק טוֹבָה לְעַצְמָךְ,

כִּי לְכָךְ נוֹצַרְתָּ.

י <ח>

חֲמִשָּׁה תַלְמִידִים הָיוּ לוֹ לְרַבָּן יוֹחָנָן בֶּן זַכַּי,

וְאֵלּוּ הֵן:

רְבִּי אֱלִיעֶזֶר בֶּן הָרְקָנוֹס,

רְבִּי יְהוֹשֻׁעַ בֶּן חֲנַנְיָה,

רְבִּי יוֹסֵף הַכֹּהֵן,

וּרְבִּי שִׁמְעוֹן בֶּן נְתַנְאֵל,

רְבִּי אֶלְעָזָר בֶּן עֲרָךְ.

הוּא הָיָה מוֹנֶה שְׁבָחָן:

אֱלִיעֶזֶר בֶּן הָרְקָנוֹס,

בּוֹר סוּד שֶׁאֵינוּ מְאַבֵּד טִפָּה;

יְהוֹשֻׁעַ בֶּן חֲנַנְיָה, אַשְׁרֵי יוֹלַדְתּוֹ;

יוֹסֵף הַכֹּהֵן, חָסִיד;

שִׁמְעוֹן בֶּן נְתַנְאֵל, יָרֵא חֵטְא;

אֶלְעָזָר בֶּן עֲרָךְ, מַעְיָן מִתְגַּבֵּר.

יא  
הוּא הָיָה אוֹמֵר:

אִם יִהְיוּ כָל חַכְמֵי יִשְׂרָאֵל בְּכַף מֹאזְנַיִם,

וֶאֱלִיעֶזֶר בֶּן הָרְקָנוֹס בְּכַף שְׁנִיָּה,

מַכְרִיעַ הוּא אֶת כֻּלָּם.

אַבָּא שָׁאוּל אוֹמֵר מִשְּׁמוֹ:

אִם יִהְיוּ כָל חַכְמֵי יִשְׂרָאֵל בְּכַף מֹאזְנַיִם,

וֶאֱלִיעֶזֶר בֶּן הָרְקָנוֹס אַף עִמָּהֶן,

וְאֶלְעָזָר בֶּן עֲרָךְ בְּכַף שְׁנִיָּה,

מַכְרִיעַ הוּא אֶת כֻּלָּם.

### @11מסכת אבות פרק ב משנה ט

יב  
אָמַר לָהֶם:

צְאוּ וּרְאוּ אֵי זוֹ הִיא דֶרֶךְ טוֹבָה

שֶׁיִּדְבַּק בָּהּ הָאָדָם.

רְבִּי אֱלִיעֶזֶר אוֹמֵר:

עַיִן טוֹבָה.

רְבִּי יְהוֹשֻׁעַ אוֹמֵר:

חָבֵר טוֹב.

רְבִּי יוֹסֵה אוֹמֵר:

שָׁכֵן טוֹב.

רְבִּי שִׁמְעוֹן אוֹמֵר:

הָרוֹאֶה אֶת הַנּוֹלָד.

רְבִּי אֶלְעָזָר אוֹמֵר:

לֵב טוֹב.

אָמַר לָהֶם:

רוֹאֶה אֲנִי אֶת דִּבְרֵי אֶלְעָזָר בֶּן עֲרָךְ מִדִּבְרֵיכֶם,

שֶׁבִּכְלַל דְּבָרָיו דִּבְרֵיכֶם.

יג  
אָמַר לָהֶם:

צְאוּ וּרְאוּ אֵי זוֹ הִיא דֶרֶךְ רָעָה

שֶׁיִּתְרַחַק מִמֶּנָּה הָאָדָם.

רְבִּי אֱלִיעֶזֶר אוֹמֵר:

עַיִן רָעָה.

רְבִּי יְהוֹשֻׁעַ אוֹמֵר:

חָבֵר רַע.

רְבִּי יוֹסֵף אוֹמֵר:

שָׁכֵן רַע.

רְבִּי שִׁמְעוֹן אוֹמֵר:

הַלֹוֶה וְאֵינוּ מְשַׁלֵּם;

אֶחָד לֹוֶה מִן הָאָדָם,

כְּלֹוֶה מִן הַמָּקוֹם, שֶׁנֶּאֱמַר: (תְּהִלִּים לז,כא)

"לֹוֶה רָשָׁע וְלֹא יְשַׁלֵּם, וְצַדִּיק חוֹנֵן וְנוֹתֵן".

רְבִּי אֶלְעָזָר אוֹמֵר:

לֵב רַע.

אָמַר לָהֶם:

רוֹאֶה אֲנִי אֶת דִּבְרֵי אֶלְעָזָר בֶּן עֲרָךְ מִדִּבְרֵיכֶם,

שֶׁבִּכְלַל דְּבָרָיו דִּבְרֵיכֶם.

### @11מסכת אבות פרק ב משנה י

יד  
הֵם אָמְרוּ שְׁלֹשָׁה דְבָרִים.

רְבִּי אֱלִיעֶזֶר אוֹמֵר:

יְהִי כְבוֹד חֲבֵרָךְ חָבִיב עָלֶיךָ כְנַפְשָׁךְ,

וְאַל תְּהִי נוֹחַ לִכְעֹס;

וְשׁוּב יוֹם אֶחָד לִפְנֵי מִיתָתָךְ.

וֶהֱוֵי מִתְחַמֵּם כְּנֶגֶד אוּרָן שֶׁלַּחֲכָמִים.

וֶהֱוֵי זָהִיר מִגַּחַלְתָּן שֶׁלֹּא תִכָּוֶה,

שֶׁנְּשִׁיכָתָן נְשִׁיכַת שׁוּעָל,

וַעֲקִיצָתָן עֲקִיצַת עַקְרָב,

וּלְחִישָׁתָן לְחִישַׁת שָׂרָף,

וְכָל דִּבְרֵיהֶם כְּגַחֲלֵי אֵשׁ.

### (@11מסכת אבות פרק ב משנה יא)

רְבִּי יְהוֹשֻׁעַ אוֹמֵר:

עַיִן רָעָה, וְיֵצֶר הָרָע, וְשִׂנְאַת הַבְּרִיּוֹת

מוֹצִיאִין אֶת הָאָדָם מִן הָעוֹלָם.

### @11מסכת אבות פרק ב משנה יב

יה <ט>

רְבִּי יוֹסֵף אוֹמֵר:

יְהִי מְמוֹן חֲבֵרָךְ חָבִיב עָלֶיךָ כְשֶׁלָּךְ.

וְהַתְקֵן עַצְמָךְ לִלְמֹד תּוֹרָה,

שֶׁאֵינָה יְרֻשָּׁה לָךְ.

וְכָל מַעֲשֶׂיךָ יִהְיוּ לְשֵׁם שָׁמַיִם.

### @11מסכת אבות פרק ב משנה יג

יו  
רְבִּי שִׁמְעוֹן אוֹמֵר:

הֱוֵי זָהִיר בְּקִרְיַת שְׁמַע.

וּכְשֶׁאַתָּה מִתְפַּלֵּל,

אַל תַּעַשׁ תְּפִלָּתְךָ קְבַע,

אֶלָּא תַחֲנוּנִים לִפְנֵי הַמָּקוֹם בָּרוּךְ הוּא,

שֶׁנֶּאֱמַר: (יואל ב,יג)

"כִּי חַנּוּן וְרַחוּם הוּא,

אֶרֶךְ אַפַּיִם וְרַב חֶסֶד, וְנִחָם עַל הָרָעָה. "

וְאַל תְּהִי רָשָׁע בִּפְנֵי עַצְמָךְ.

### @11מסכת אבות פרק ב משנה יד

יז

רְבִּי אֱלִיעֶזֶר אוֹמֵר:

הֱוֵי שָׁקֵד לִלְמֹד תּוֹרָה, *< 'תּוֹרָה' הוספת המגיה >*

מַה שֶּׁתָּשִׁיב לַאֲפִיקוֹרוֹס;

וְדַע לִפְנֵי מִי אַתָּה עָמֵל,

וּמִי הוּא בַּעַל מְלַאכְתָּךְ.

(שֶׁיְּשַׁלֵּם לָךְ שְׂכַר פְּעֻלָּתָךְ. )

### (@11מסכת אבות פרק ב משנה טו)

רְבִּי טַרְפוֹן אוֹמֵר:

הַיּוֹם קָצָר, וְהַמְּלָאכָה מְרֻבָּה,

וְהַפּוֹעֲלִים עֲצֵלִים,

וְהַשָּׂכָר הַרְבֵּה,

וּבַעַל הַבַּיִת דּוֹחֵק.

### (@11מסכת אבות פרק ב משנה טז)

הוּא הָיָה אוֹמֵר:

לֹא עָלֶיךָ מְלָאכָה לִגְמֹר,

וְלֹא אַתָּה בֶן חוֹרִים לִבָּטֵל;

אִם לָמַדְתָּ תוֹרָה הַרְבֵּה,

נֶאֱמָן בַּעַל מְלַאכְתָּךְ,

לְשַׁלֵּם לָךְ שְׂכַר פְּעֻלָּתָךְ.

(וְדַע מַתַּן שְׂכָרָן שֶׁלַּצַּדִּיקִים לֶעָתִיד לָבֹא.)

## @22פרק ג

### @11מסכת אבות פרק ג משנה א

א

עֲקַבְיָה בֶן מַהֲלַלְאֵל אוֹמֵר:

הִסְתַּכֵּל בִּשְׁלֹשָׁה דְבָרִים,

וְאֵין אַתָּה בָא לִידֵי עֲבֵרָה:

דַּע מֵאַיִן בָּאתָ,

וּלְאַיִן אַתָּה הוֹלֵךְ,

וְלִפְנֵי מִי אַתָּה עָתִיד לִתֵּן דִּין וְחֶשְׁבּוֹן.

דַּע מֵנַיִן בָּאתָ:

מִלֵּחָה סְרוּחָה.

וּלְאַיִן אַתָּה הוֹלֵךְ?

לְרִמָּה וּלְתוֹלֵעָה.

וְלִפְנֵי מִי אַתָּה עָתִיד לִתֵּן דִּין וְחֶשְׁבּוֹן?

לִפְנֵי מֶלֶךְ מַלְכֵי הַמְּלָכִים הַקָּדוֹשׁ בָּרוּךְ הוּא.

### @11מסכת אבות פרק ג משנה ב

ב

רְבִּי חֲנִינָא סְגַן הַכֹּהֲנִים אוֹמֵר:

הֱוֵי מִתְפַּלֵּל בִּשְׁלוֹמָהּ שֶׁלַּמַּלְכוּת,

שֶׁאִלּוּלֵי מוֹרָאָהּ, אִישׁ אֶת רֵעֵהוּ חַיִּים בָּלַעְנוּ.

ג

רְבִּי חֲנַנְיָה בֶן תַּרְדְּיוֹן אוֹמֵר:

שְׁנַיִם שֶׁהָיוּ יוֹשְׁבִים וְאֵין בֵּינֵיהֶן דִּבְרֵי תוֹרָה,

הֲרֵי זֶה מוֹשַׁב לֵצִים, שֶׁנֶּאֱמַר: (תְּהִלִּים א,א)

"וּבְמוֹשַׁב לֵצִים לֹא יָשָׁב";

אֲבָל שְׁנַיִם שֶׁיּוֹשְׁבִים וַעֲסוּקִים בְּדִבְרֵי תוֹרָה,

שְׁכִינָה בֵינֵיהֶם, שֶׁנֶּאֱמַר: (מַלְאָכִי ג,טז)

"אָז נִדְבְּרוּ יִרְאֵי יי אִישׁ אֶל רֵעֵהוּ,

וַיַּקְשֵׁב יי וַיִּשְׁמָע,

וַיִּכָּתֵב סֵפֶר זִכָּרוֹן לְפָנָיו לְיִרְאֵי יי וּלְחֹשְׁבֵי שְׁמוֹ".

(אֵין לִי אֶלָּא שְׁנַיִם,

מְנַיִן שֶׁאֲפִלּוּ אֶחָד שֶׁיּוֹשֵׁב וְעוֹסֵק בַּתּוֹרָה,

שֶׁהַקָּדוֹשׁ בָּרוּךְ הוּא קוֹבֵעַ לוֹ שָׂכָר?

שֶׁנֶּאֱמַר: (איכה ג,כח)

"יֵשֵׁב בָּדָד וְיִדֹּם כִּי נָטַל עָלָיו".)

### @11מסכת אבות פרק ג משנה ג

[ד]

רְבִּי שִׁמְעוֹן אוֹמֵר:

שְׁלֹשָׁה שֶׁאָכְלוּ עַל שֻׁלְחָן אֶחָד,

וְלֹא אָמְרוּ עָלָיו דִּבְרֵי תוֹרָה,

הֲרֵי אֵלּוּ כְאוֹכְלֵי זִבְחֵי מֵתִים,

שֶׁנֶּאֱמַר: (יְשַׁעְיָה כח,ח)

"כִּי כָל שֻׁלְחָנוֹת מָלְאוּ קִיא צֹאָה, בְּלִי מָקוֹם";

אֲבָל שְׁלֹשָׁה שֶׁאָכְלוּ עַל שֻׁלְחָן אֶחָד,

וְאָמְרוּ עָלָיו דִּבְרֵי תוֹרָה,

כְּאִלּוּ אָכְלוּ מִשֻּׁלְחָנוֹ שֶׁלְּהַקָּדוֹשׁ בָּרוּךְ הוּא,

שֶׁנֶּאֱמַר: (יְחֶזְקֵאל מא,כב)

"וַיְדַבֵּר אֵלַי, זֶה הַשֻּׁלְחָן אֲשֶׁר לִפְנֵי יי ".

### @11מסכת אבות פרק ג משנה ד

ה

רְבִּי חֲנַנְיָה בֶן חֲכִינַי אוֹמֵר:

הַנֵּעוֹר בַּלַּיְלָה,

וְהַמְהַלֵּךְ בַּדֶּרֶךְ וּמַפְנֶה לִבּוֹ לְבַטָּלָה,

הֲרֵי זֶה מִתְחַיֵּב בְּנַפְשׁוֹ.

### @11מסכת אבות פרק ג משנה ה

ו

רְבִּי נְחוֹנְיָה בֶן הַקָּנָה אוֹמֵר:

כָּל הַמְקַבֵּל עָלָיו עֹל תּוֹרָה,

מַעֲבִירִים מִמֶּנּוּ עֹל מַלְכוּת וְעֹל דֶּרֶךְ הָאָרֶץ;

וְכָל הַפּוֹרֵק מִמֶּנּוּ עֹל תּוֹרָה,

נוֹתְנִים עָלָיו עֹל מַלְכוּת וְעֹל דֶּרֶךְ הָאָרֶץ.

### @11מסכת אבות פרק ג משנה ו

ז

רְבִּי חֶלְפְּתָה אִישׁ כְּפַר חֲנַנְיָה אוֹמֵר:

עֲשָׂרָה שֶׁיּוֹשְׁבִין וַעֲסוּקִי בְּדִבְרֵי תוֹרָה,

שְׁכִינָה בֵינֵיהֶם, שֶׁנֶּאֱמַר: (תְּהִלִּים פב,א)

"אֱלֹהִים נִצָּב בַּעֲדַת אֵל".

מְנַיִן אֲפִלּוּ חֲמִשָּׁה?

שֶׁנֶּאֱמַר: (עָמוֹס ט,ו)

["בְּקֶרֶב אֱלֹהִים יִשְׁפֹּט".

מְנַיִן אֲפִלּוּ שְׁלֹשָׁה?

שֶׁנֶּאֱמַר: (תְּהִלִּים פב,א) ]

"וַאֲגֻדָּתוֹ עַל אֶרֶץ יְסָדָהּ".

[מְנַיִן אֲפִלּוּ שְׁנַיִם?

שֶׁנֶּאֱמַר: (מַלְאָכִי ג,טז) ]

"אָז נִדְבְּרוּ יִרְאֵי יי אִישׁ אֶל רֵעֵהוּ,

וַיַּקְשֵׁב יי וַיִּשְׁמָע,

וַיִּכָּתֵב סֵפֶר זִכָּרוֹן לְפָנָיו לְיִרְאֵי יי וּלְחֹשְׁבֵי שְׁמוֹ".

מְנַיִן אֲפִלּוּ אֶחָד?

שֶׁנֶּאֱמַר: (שְׁמוֹת כ,כ)

"בְּכָל הַמָּקוֹם אֲשֶׁר אַזְכִּיר אֶת שְׁמִי,

אָבוֹא אֵלֶיךָ וּבֵרַכְתִּיךָ".

### @11מסכת אבות פרק ג משנה ז

[ח]

רְבִּי אֶלְעָזָר בֶּן יְהוּדָה אִישׁ בִּרְתוֹתָה אוֹמֵר:

תֶּן לוֹ מִשֶּׁלּוֹ, שֶׁאַתְּ וְשֶׁלָּךְ שֶׁלּוֹ.

וְכֵן הוּא אוֹמֵר בְּדָוִד: (דברי הימים א כט,יד)

"כִּי מִמְּךָ הַכֹּל וּמִיָּדְךָ נָתַנּוּ לָךְ".

ט

רְבִּי יַעֲקֹב אוֹמֵר:

הַמְהַלֵּךְ בַּדֶּרֶךְ וְשׁוֹנֶה,

וּמַפְסִיק מִשְׁנָתוֹ, וְאוֹמֵר:

"מַה נָּאֶה אִילָן זֶה! וּמַה נָּאֶה נִיר זֶה!"

מַעְלִין עָלָיו כְּאִלּוּ מִתְחַיֵּב בְּנַפְשׁוֹ.

### @11מסכת אבות פרק ג משנה ח

י

רְבִּי דוֹסְתִּי בִרְבִּי יַנַּי אוֹמֵר מִשֵּׁם רְבִּי מֵאִיר:

כָּל הַשָּׁכַח דָּבָר אֶחָד מִמִּשְׁנָתוֹ,

מַעְלִין עָלָיו כְּאִלּוּ מִתְחַיֵּב בְּנַפְשׁוֹ,

שֶׁנֶּאֱמַר: (דְּבָרִים ד,ט)

"רַק הִשָּׁמֶר לָךְ וּשְׁמֹר נַפְשְׁךָ מְאֹד,

פֶּן תִּשְׁכַּח אֶת הַדְּבָרִים אֲשֶׁר רָאוּ עֵינֶיךָ".

יָכוֹל אֲפִלּוּ תָקְפָה עָלָיו מִשְׁנָתוֹ?

תַּלְמוּד לוֹמַר:

"וּפֶן יָסוּרוּ מִלְּבָבְךָ כֹל יְמֵי חַיֶּיךָ"

הָא אֵינוּ מִתְחַיֵּב עַד שֶׁיֵּשֵׁב וִיסִירֵם מִלִּבּוֹ.

### @11מסכת אבות פרק ג משנה ט

יא

רְבִּי חֲנִינָה בֶן דּוֹסָה אוֹמֵר:

כָּל שֶׁיִּרְאַת חֶטְאוֹ קוֹדֶמֶת לְחָכְמָתוֹ,

חָכְמָתוֹ מִתְקַיֶּמֶת;

חָכְמָתוֹ קוֹדֶמֶת לְיִרְאַת חֶטְאוֹ,

אֵין חָכְמָתוֹ מִתְקַיֶּמֶת.

יב

הוּא הָיָה אוֹמֵר:

כָּל שֶׁמַּעֲשָׂיו מְרֻבִּים מֵחָכְמָתוֹ,

חָכְמָתוֹ מִתְקַיֶּמֶת;

חָכְמָתוֹ מְרֻבָּה מִמַּעֲשָׂיו,

אֵין חָכְמָתוֹ מִתְקַיֶּמֶת.

### @11מסכת אבות פרק ג משנה י

יג

הוּא הָיָה אוֹמֵר:

כָּל שֶׁרוּחַ הַבְּרִיּוֹת נוֹחָה מִמֶּנּוּ,

רוּחַ הַמָּקוֹם נוֹחָה מִמֶּנּוּ;

וְכָל שֶׁאֵין רוּחַ הַבְּרִיּוֹת נוֹחָה מִמֶּנּוּ, *<הֵימֶנּוּ בהוספת המגיה>*

אֵין רוּחַ הַמָּקוֹם נוֹחָה מִמֶּנּוּ.

יד

רְבִּי דוֹסָה בֶן הַרְכִינָס אוֹמֵר:

שְׁנַת שַׁחְרִית,

וְיֵין צָהֳרָיִם,

וְשִׂיחַת הַיְלָדִים,

וִישִׁיבַת כְּנֵסָיוֹת שֶׁלְּעַמֵּי הָאָרֶץ

מוֹצִיאִין אֶת הָאָדָם מִן הָעוֹלָם.

### @11מסכת אבות פרק ג משנה יא

יה

רְבִּי אֶלְעָזָר הַמּוֹדָעִי אוֹמֵר:

הַמְחַלֵּל אֶת הַקָּדָשִׁים,

וְהַמְבַזֶּה אֶת הַמּוֹעֲדוֹת,

וְהַמְגַלֶּה פָנִים בַּתּוֹרָה,

וְהַמֵּפֵר בְּרִיתוֹ שֶׁלְּאַבְרָהָם אָבִינוּ

וְהַמְּאַדִּים אֶת פְּנֵי חֲבֵרוֹ,

אַף עַל פִּי שֶׁיֵּשׁ בְּיָדוֹ מַעֲשִׂים טוֹבִים,

אֵין לוֹ חֵלֶק לָעוֹלָם הַבָּא.

### @11מסכת אבות פרק ג משנה יב

יו

רְבִּי יִשְׁמָעֵאל אוֹמֵר:

הֱוֵי קַל רֹאשׁ,

וְנוֹחַ תִּשְׁחֹרֶת,

וֶהֱוֵי מְקַבֵּל אֶת כָּל הָאָדָם בְּשִׂמְחָה.

### (@11מסכת אבות פרק ג משנה יג)

רְבִּי עֲקִיבָה אוֹמֵר:

שְׂחוֹק וְקַלּוּת רֹאשׁ מַרְגִּילִים אֶת הָאָדָם לָעֶרְוָה.

מַעַשְׂרוֹת, סְיָג לַתּוֹרָה;

נְדָרִים, סְיָג לִפְרִישׁוּת;

סְיָג לַחָכְמָה שְׁתִיקָה.

### @11מסכת אבות פרק ג משנה יד

יז

הוּא הָיָה אוֹמֵר:

חָבִיב אָדָם, שֶׁנִּבְרָא בְצֶלֶם.

חִבָּה יְתֵרָה נוֹדַעַת לוֹ שֶׁנִּבְרָא בְצֶלֶם אֱלֹהִים,

שֶׁנֶּאֱמַר: (בְּרֵאשִׁית ט,ו)

"כִּי בְּצֶלֶם אֱלֹהִים עָשָׂה אֶת הָאָדָם".

חֲבִיבִים יִשְׂרָאֵל, שֶׁנִּקְרְאוּ בָנִים.

חִבָּה יְתֵרָה נוֹדַעַת לָהֶם שֶׁנִּקְרְאוּ בָנִים לַמָּקוֹם,

שֶׁנֶּאֱמַר: (דְּבָרִים יד,א)

"בָּנִים אַתֶּם לַיי אֱלֹהֵיכֶם".

חֲבִיבִים יִשְׂרָאֵל,

שֶׁנִּתַּן לָהֶם כֶּלִי שֶׁבּוֹ נִבְרָא הָעוֹלָם.

חִבָּה יְתֵרָה נוֹדַעַת לָהֶם,

שֶׁנִּתַּן לָהֶם כֶּלִי שֶׁבּוֹ נִבְרָא הָעוֹלָם,

שֶׁנֶּאֱמַר: (מִשְׁלֵי ד,ב)

"כִּי לֶקַח טוֹב נָתַתִּי לָכֶם, תּוֹרָתִי אַל תַּעֲזֹבוּ".

### (@11מסכת אבות פרק ג משנה טו)

הַכֹּל צָפוּי, וְהָרְשׁוּת נְתוּנָה,

וּבְטוּב הָעוֹלָם נִדּוֹן;

וְהַכֹּל לְפִי רֹב הַמַּעֲשֶׂה.

### @11מסכת אבות פרק ג משנה טז

יח

הוּא הָיָה אוֹמֵר:

הַכֹּל נָתוּן בַּעֲרָבִים,

וּמְצוּדָה פְרוּשָׂה עַל כָּל הַחַיִּים.

הֶחָנוּת פְּתוּחָה, וְהַחַנְוָנִי מַקִּיף,

הַפִּנְקֵס פְּתוּחָה, וְהַיָּד כּוֹתֶבֶת,

וְהַגַּבָּאִים מְחַזְּרִים תָּמִיד בְּכָל יוֹם,

וְנִפְרָעִין מִן הָאָדָם לְדַעְתּוֹ וְשֶׁלֹּא לְדַעְתּוֹ,

וְהַדִּין דִּין אֱמֶת,

וְהַכֹּל מְתֻקָּן לִסְעוֹדָה.

### @11מסכת אבות פרק ג משנה יז

יט

רְבִּי אֶלְעָזָר בֶּן עֲזַרְיָה אוֹמֵר:

אִם אֵין תּוֹרָה, אֵין דֶּרֶךְ אֶרֶץ;

אִם אֵין דֶּרֶךְ אֶרֶץ, אֵין תּוֹרָה.

אִם אֵין חָכְמָה, אֵין יִרְאָה;

אִם אֵין יִרְאָה, אֵין חָכְמָה.

אִם אֵין דַּעַת, אֵין בִּינָה;

אִם אֵין בִּינָה, אֵין דַּעַת.

אִם אֵין קֶמַח, אֵין תּוֹרָה;

אִם אֵין תּוֹרָה, אֵין קֶמַח.

הוּא הָיָה אוֹמֵר:

כָּל שֶׁחָכְמָתוֹ מְרֻבָּה מִמַּעֲשָׂיו,

לְמַה הוּא דּוֹמֶה?

לְאִילָן שֶׁנּוֹפוֹ מְרֻבֶּה וְשָׁרָשָׁיו מְעוּטִין,

וְהָרוּח בָּאת וְעוֹקְרַתּוּ וְהָפְכַתּוּ עַל פָּנָיו,

(שֶׁנֶּאֱמַר: (יִרְמְיָה יז,ו)

"וְהָיָה כְעַרְעָר בָּעֲרָבָה וְלֹא יִרְאֶה כִי יָבוֹא טוֹב,

וְשָׁכַן חֲרֵרִים בַּמִּדְבָּר אֶרֶץ מְלֵחָה וְלֹא תֵשֵׁב". )

וְכָל שֶׁמַּעֲשָׂיו מְרֻבִּין מֵחָכְמָתוֹ,

לְמַה הוּא דּוֹמֶה?

לְאִילָן שֶׁנּוֹפוֹ מְמוּעָט וְשָׁרָשָׁיו מְרֻבִּים,

אֲפִלּוּ כָל הָרוּחוֹת בָּאוֹת עָלָיו,

אֵין מְזִיזוֹת אוֹתוֹ מִמְּקוֹמוֹ.

(שֶׁנֶּאֱמַר: (יִרְמְיָה יז,ח)

"וְהָיָה כְעֵץ שָׁתוּל עַל מַיִם וְעַל יוּבַל יְשַׁלַּח שָׁרָשָׁיו,

וְלֹא יִרְאֶה כִי יָבֹא חֹם, וְהָיָה עָלֵהוּ רַעֲנָן,

וּבִשְׁנַת בַּצֹּרֶת לֹא יִדְאָג, וְלֹא יָמִישׁ מֵעֲשׁוֹת פֶּרִי". )

### (@11מסכת אבות פרק ג משנה יח)

רְבִּי אֶלְעָזָר חֲסָמָה אוֹמֵר:

קִנִּים וּפִתְחֵי נִדָּה הֵן הֵן גּוּפֵי הֲלָכוֹת;

תְּקוּפוֹת וְגֵמַטַּרִיָה פַּרְפְּרָיוֹת לַחָכְמָה.

## @22פרק ד

### @11מסכת אבות פרק ד משנה א

א

בֶּן זוֹמָה אוֹמֵר:

אֵי זֶה הוּא חָכָם?

הַלָּמֵד מִכָּל הָאָדָם, שֶׁנֶּאֱמַר: (תְּהִלִּים קיט,צט)

"מִכָּל מְלַמְּדַי הִשְׂכַּלְתִּי".

אֵי זֶה הוּא גִבּוֹר?

הַכּוֹבֵשׁ אֶת יִצְרוֹ, שֶׁנֶּאֱמַר: (מִשְׁלֵי טז,לב)

"טוֹב אֶרֶךְ אַפַּיִם מִגִּבּוֹר,

וּמשֵׁל בְּרוּחוֹ מִלּכֵד עִיר".

אֵי זֶה הוּא עָשִׁיר?

הַשָּׂמֵחַ בְּחֶלְקוֹ, שֶׁנֶּאֱמַר: (תְּהִלִּים קכח,ב)

"יְגִיעַ כַּפֶּיךָ כִי תֹאכֵל, אַשְׁרֶיךָ וְטוֹב לָךְ";

("אַשְׁרֶיךָ", בָּעוֹלָם הַזֶּה,

"וְטוֹב לָךְ", לָעוֹלָם הַבָּא.)

אֵי זֶה הוּא מְכֻבָּד?

הַמְכַבֵּד אֶת הַבְּרִיּוֹת, שֶׁנֶּאֱמַר: (שְׁמוּאֵל א ב,ל)

"כִּי מְכַבְּדַי אֲכַבֵּד, וּבֹזַי יֵקָלּוּ".

### @11מסכת אבות פרק ד משנה ב

ב

בֶּן עַזַּי אוֹמֵר:

הֱוֵי רָץ לְמִצְוָה קַלָּה,

וּבוֹרֵחַ מִן הָעֲבֵרָה;

שֶׁמִּצְוָה גוֹרֶרֶת מִצְוָה,

וַעֲבֵרָה גוֹרֶרֶת עֲבֵרָה,

שֶׁשְּׂכַר מִצְוָה, מִצְוָה,

וּשְׂכַר עֲבֵרָה, עֲבֵרָה.

### (@11מסכת אבות פרק ד משנה ג)

הוּא הָיָה אוֹמֵר:

אַל תְּהִי בָז לְכָל אָדָם,

וְאַל תְּהִי מַפְלִיג לְכָל דָּבָר;

שֶׁאֵין לָךְ אָדָם שֶׁאֵין לוֹ שָׁעָה,

וְאֵין לָךְ דָּבָר שֶׁאֵין לוֹ מָקוֹם.

### (@11מסכת אבות פרק ד משנה ד)

רְבִּי לְוִיטָס אִישׁ יַבְנֶה אוֹמֵר:

מְאֹד מְאֹד הֱוֵי שְׁפַל רוּחַ,

שֶׁתִּקְוַת אֱנוֹשׁ רִמָּה.

ג

רְבִּי יוֹחָנָן בֶּן בְּרוֹקָה אוֹמֵר:

כָּל הַמְחַלֵּל שֵׁם שָׁמַיִם בַּסֵּתֶר,

נִפְרָעִים מִמֶּנּוּ בַגָּלוּי.

אֶחָד שׁוֹגֵג וְאֶחָד מֵזִיד בְּחִלּוּל הַשֵּׁם.

### @11מסכת אבות פרק ד משנה ה

ד

רְבִּי יִשְׁמָעֵאל אוֹמֵר:

הַלָּמֵד עַל מְנָת לְלַמֵּד,

מַסְפִּיקִין בְּיָדוֹ לִלְמֹד וּלְלַמֵּד;

הַלָּמֵד עַל מְנָת לַעֲשׁוֹת,

מַסְפִּיקִין בְּיָדוֹ לִלְמֹד וּלְלַמֵּד,

לִשְׁמוֹר וְלַעֲשׁוֹת.

ה

רְבִּי צָדוֹק אוֹמֵר:

אַל תַּעֲשֵׂם עֲטָרָה לְהִתְגַּדֵּל בָּהֶן,

וְלֹא קָרְדֹּם לֹאכַל מֵהֶן.

וְכָךְ הָיָה הֶלֵּל אוֹמֵר:

וְדִי יִשְׁתַּמַּשׁ בְּתָגָא חָלַף.

הָא כָּל הַנֵּאוֹת מִדִּבְרֵי תוֹרָה,

נָטַל חַיָּיו מִן הָעוֹלָם.

### @11מסכת אבות פרק ד משנה ו

ו

רְבִּי יוֹסֵה אוֹמֵר:

כָּל הַמְכַבֵּד אֶת הַתּוֹרָה,

גּוּפוֹ מְכֻבָּד מִן הַבְּרִיּוֹת; *<נ"א עַל>*

וְכָל הַמְחַלֵּל אֶת הַתּוֹרָה,

גּוּפוֹ מְחֻלָּל מִן הַבְּרִיּוֹת. *<נ"א עַל>*

### @11מסכת אבות פרק ד משנה ז

[ז]

רְבִּי יִשְׁמָעֵאל בְּנוֹ אוֹמֵר:

הַחוֹסֵךְ עַצְמוֹ מִן הַדִּין,

פּוֹרֵק מִמֶּנּוּ אֵיבָה וְגָזֵל וּשְׁבוּעַת שָׁוְא.

וְהַגַּס לִבּוֹ בְהוֹרָיָה, *<בהודיה>*

שׁוֹטֶה, רָשָׁע וְגַס רוּחַ.

### (@11מסכת אבות פרק ד משנה ח)

הוּא הָיָה אוֹמֵר:

אַל תְּהִי דָן יְחִידִי,

שֶׁאֵין דָּן יָחִיד אֶלָּא אֶחָד.

וְאַל תֹּאמַר: "קַבְּלוּ דַעְתִּי!"

שֶׁהֵן רַשָּׁיִין וְלֹא אַתָּה.

### @11מסכת אבות פרק ד משנה ט

ח

רְבִּי יוֹנָתָן אוֹמֵר:

כָּל הַמְקַיֵּם אֶת הַתּוֹרָה מֵעֹנִי,

סוֹפוֹ לְקַיְּמָהּ מֵעֹשֶׁר;

וְכָל הַמְבַטֵּל אֶת הַתּוֹרָה מֵעֹשֶׁר,

סוֹפוֹ לְבַטְּלָהּ מֵעֹנִי.

### @11מסכת אבות פרק ד משנה י

ט

רְבִּי מֵאִיר אוֹמֵר:

הֱוֵי מְעֵַט עֵסֶק, וַעֲסֹק בַּתּוֹרָה;

וּשְׁפַל רוּחַ בִּפְנֵי כָל הָאָדָם;

וְאִם בָּטַלְתָּ מִן הַתּוֹרָה,

יֵשׁ לוֹ בְטֵלִים הַרְבֵּה כְנֶגְדָּךְ;

וְאִם עָמַלְתָּ בַתּוֹרָה,

יֵשׁ לוֹ שָׂכָר הַרְבֵּה לִתֶּן לָךְ.

### @11מסכת אבות פרק ד משנה יא

י  
רְבִּי אֱלִיעֶזֶר בֶּן יַעֲקֹב אוֹמֵר:

הָעוֹשֶׂה מִצְוָה אַחַת,

קָנָה לוֹ פָרַקְלִיט אֶחָד;

וְהָעוֹבֵר עֲבֵרָה אַחַת,

קָנָה לוֹ קָטֵיגוֹר אֶחָד.

תְּשׁוּבָה וּמַעֲשִׂים טוֹבִים,

כִּתְרִיס לִפְנֵי הַפֻּרְעָנוּת.

יא  
רְבִּי יוֹחָנָן הַסַּנְדַּלָּר אוֹמֵר:

כָּל כְּנֵסְיָה שֶׁהִיא לְשֵׁם שָׁמַיִם,

סוֹפָהּ לְהִתְקַיֵּם;

וְשֶׁאֵינָה לְשֵׁם שָׁמַיִם,

אֵין סוֹפָהּ לְהִתְקַיֵּם.

### @11מסכת אבות פרק ד משנה יב

יב

רְבִּי אֶלְעָזָר אוֹמֵר:

יְהִי כְבוֹד תַּלְמִידָךְ חָבִיב עָלֶיךָ כִכְבוֹד חֲבֵרָךְ,

וּכְבוֹד חֲבֵרָךְ כְּמוֹרָא רַבָּךְ,

וּמוֹרָא רַבָּךְ כְּמוֹרָא שָׁמַיִם.

### @11מסכת אבות פרק ד משנה יג

יג

רְבִּי יְהוּדָה אוֹמֵר:

הֱוֵי זָהִיר בַּתַּלְמוּד,

שֶׁשִּׁגְגַת הַתַּלְמוּד עוֹלָה זָדוֹן.

רְבִּי שִׁמְעוֹן אוֹמֵר:

שְׁלֹשָׁה כְתָרִים הֵן:

כֶּתֶר תּוֹרָה,

וְכֶתֶר כְּהֻנָּה,

וְכֶתֶר מַלְכוּת;

וְכֶתֶר שֵׁם טוֹב עַל גַּבֵּיהֶן.

### @11מסכת אבות פרק ד משנה יד

יג <>

רְבִּי נְהוֹרַי אוֹמֵר:

הֱוֵי גוֹלֶה לִמְקוֹם תּוֹרָה,

וְאַל תֹּאמַר "הִיא תָּבוֹא אַחֲרַי",

שֶׁחֲבֵרֶיךָ יְקַיְּמוּהָ בְיָדֶךָ.

וְאֶל בִּינָתְךָ אַל תִּשָּׁעֵן.

### (@11מסכת אבות פרק ד משנה טו)

רְבִּי יַנַּי אוֹמֵר:

אֵין בְּיָדֵינוּ לֹא מִשַּׁלְוַת הָרְשָׁעִים

וְלֹא מִיִּסּוּרֵיהֶן שֶׁלַּצַּדִּיקִים.

יד  
רְבִּי מַתְּיָה בֶן חָרָשׁ אוֹמֵר:

הֱוֵי מַקְדִים לִשְׁלוֹם כָּל הָאָדָם,

וֶהֱוֵי זָנָב לָאֲרָיוֹת,

וְלֹא רֹאשׁ לַשּׁוּעָלִים.

### @11מסכת אבות פרק ד משנה טז

יה

רְבִּי עֲקִיבָה אוֹמֵר:

הָעוֹלָם הַזֶּה דוֹמֶה לִפְרוֹזְדוֹר לִפְנֵי הָעוֹלָם הַבָּא,

הַתְקֵן עַצְמָךְ לִפְרוֹזְדוֹר,

כְּדֵי שֶׁתִּכָּנֵס לִטְרִקְלִין.

### (@11מסכת אבות פרק ד משנה יז)

הוּא הָיָה אוֹמֵר:

יָפָה שָׁעָה אַחַת בִּתְשׁוּבָה וּבְמַעֲשִׂים טוֹבִים בָּעוֹלָם הַזֶּה,

מִכָּל חַיֵּי הָעוֹלָם הַבָּא.

יָפָה שָׁעָה אַחַת שֶׁלְּקוֹרַת רוּחַ בָּעוֹלָם הַבָּא,

מִכָּל חַיֵּי הָעוֹלָם הַזֶּה.

### @11מסכת אבות פרק ד משנה יח

יו

רְבִּי שִׁמְעוֹן אוֹמֵר:

אַל תְּרַצֶּה אֶת חֲבֵרָךְ בְּשָׁעַת כַּעְסוֹ,

וְאַל תְּנַחֲמֶנּוּ בְּשָׁעָה שֶׁמֵּתוֹ מוּטָל לְפָנָיו,

וְאַל תִּשְׁאַל לוֹ בְּשָׁעָה נִדְרוֹ,

וְאַל תִּשְׁתַּדֵּל לִרְאוֹתוֹ בְּשָׁעָה קַלְקָלָתוֹ.

### @11מסכת אבות פרק ד משנה יט

יז  
שְׁמוּאֵל הַקָּטָן אוֹמֵר: (מִשְׁלֵי כד,יז)

"בִּנְפֹל אוֹיִבְךָ אַל תִּשְׂמָח,

וּבִכָּשְׁלוֹ אַל יָגֵל לִבֶּךָ. "

### @11מסכת אבות פרק ד משנה כ

יח

אֱלִישָׁע בֶּן אֲבוּיָה אוֹמֵר:

הַלָּמֵד יֶלֶד, לְמַה הוּא דּוֹמֶה?

לִדְיוֹ כְתוּבָה עַל נְיָר חָדָשׁ.

הַלָּמֵד זָקֵן, לְמַה הוּא דּוֹמֶה?

לִדְיוֹ כְתוּבָה עַל נְיָר מָחוּק.

יח <>  
רְבִּי יוֹסֵה בֶן יְהוּדָה אִישׁ כְּפַר הַבַּבְלִי אוֹמֵר:

הַלָּמֵד מִן הַקְּטַנִּים, לְמַה הוּא דּוֹמֶה?

לְאוֹכֵל עֲנָבִים קֵהוֹת וְשׁוֹתֶה יַיִן מִגִּתּוֹ.

הַלָּמֵד מִן הַזְּקֵנִים, לְמַה הוּא דּוֹמֶה?

לְאוֹכֵל עֲנָבִים בְּשֵׁלוֹת וְשׁוֹתֶה יַיִן יָשָׁן.

יט  
רְבִּי מֵאִיר אוֹמֵר:

אַל תִּסְתַּכֵּל בַּקִּנְקֵן,

אֶלָּא בְמָה שֶׁיֶּשׁ בּוֹ.

יֵשׁ קִנְקֵן חָדָשׁ מָלֵא יַיִן יָשָׁן,

וְיָשָׁן שֶׁאֲפִלּוּ חָדָשׁ אֵין בּוֹ.

### (@11מסכת אבות פרק ד משנה כא)

רְבִּי אֶלְעָזָר הַכַּפָּר אוֹמֵר:

הַקִּנְאָה, וְהַתַּאֲוָה, וְהַכָּבוֹד

מוֹצִיאִין אֶת הָאָדָם מִן הָעוֹלָם.

### @11מסכת אבות פרק ד משנה כב

כ  
הוּא הָיָה אוֹמֵר:

הַיִּלּוֹדִים לָמוּת, וְהַמֵּתִים לִחְיוֹת,

וְהַחַיִּים לִדּוֹן, לֵידַע, וּלְהוֹדִיעַ וּלְהִוָּדַע,

שֶׁהוּא הַיּוֹצֵר, וְהוּא הַבּוֹרֵא,

הוּא הַמֵּבִין, וְהוּא הַדַּיָּן,

הוּא עֵד, הוּא בַּעַל דִּין,

וְהוּא עָתִיד לָדוֹן.

שֶׁאֵין לְפָנָיו לֹא עַוְלָה, וְלֹא שִׁכְחָה,

וְלֹא מַשּׂוֹא פָנִים, וְלֹא מַקַּח שֹׁחַד,

שֶׁהַכֹּל שֶׁלּוֹ.

וְדַע, שֶׁהַכֹּל בְחֶשְׁבּוֹן. <חסרה מלה!!>

וְאַל יַבְטִיחָךְ יִצְרָךְ שֶׁהַשְּׁאוֹל בֵּית מָנוֹס,

שֶׁעַל כָּרְחָךְ אַתָּה נוֹצָר,

וְעַל כָּרְחָךְ אַתָּה נוֹלָד,

וְעַל כָּרְחָךְ אַתָּה חַי,

וְעַל כָּרְחָךְ אַתָּה מֵת,

וְעַל כָּרְחָךְ אַתָּה עָתִיד לִתֵּן דִּין וְחֶשְׁבּוֹן,

לִפְנֵי מֶלֶךְ מַלְכֵי הַמְּלָכִים הַקָּדוֹשׁ בָּרוּךְ הוּא.

## @22פרק ה

### @11מסכת אבות פרק ה משנה א

א

בַּעֲשָׂרָה מַאֲמָרוֹת נִבְרָא הָעוֹלָם.

וּמַה תַּלְמוּד?

וַהֲלֹא מַאֲמָר אֶחָד הָיָה יָכוֹל לְהִבָּרוֹת?

אֶלָּא לְהִפָּרַע מִן הָרְשָׁעִים,

שֶׁהֵן מְאַבְּדִין אֶת הָעוֹלָם שֶׁנִּבְרָא בַעֲשָׂרָה מַאֲמָרוֹת,

וְלִתֵּן שָׂכָר טוֹב לַצַּדִּיקִים,

שֶׁהֵן מְקַיְּמִים אֶת הָעוֹלָם שֶׁנִּבְרָא בַעֲשָׂרָה מַאֲמָרוֹת.

### @11מסכת אבות פרק ה משנה ב

ב

עֲשָׂרָה דוֹרוֹת מֵאָדָם וְעַד נֹחַ,

לְהוֹדִיעַ כַּמָּה אֶרֶךְ אַפַּיִם לְפָנָיו,

שֶׁכָּל הַדּוֹרוֹת הָיוּ מַכְעִיסִים לְפָנָיו,

עַד שֶׁהֵבִיא עֲלֵיהֶם אֶת הַמַּבּוּל.

עֲשָׂרָה דוֹרוֹת מִנֹּחַ וְעַד אַבְרָהָם אָבִינוּ,

לְהוֹדִיעַ כַּמָּה אֶרֶךְ אַפַּיִם לְפָנָיו,

שֶׁכָּל הַדּוֹרוֹת הָיוּ מַכְעִיסִים לְפָנָיו,

עַד שֶׁבָּא אַבְרָהָם אָבִינוּ וְקִבֵּל שְׂכַר כֻּלָּם.

### (@11מסכת אבות פרק ה משנה ג)

עֲשָׂרָה נִסְיוֹנוֹת נִתְנַסָּה אַבְרָהָם אָבִינוּ,

וְעָמַד בְּכֻלָּם,

לְהוֹדִיעַ כַּמָּה הִיא חִבָּתוֹ שֶׁלְּאַבְרָהָם אָבִינוּ.

### @11מסכת אבות פרק ה משנה ד

ג

עֲשָׂרָה נִסִּים נֶעֱשׂוּ לַאֲבוֹתֵינוּ בְמִצְרַיִם,

וַעֲשָׂרָה עַל הַיָּם.

עֶשֶׂר מַכּוֹת הֵבִיא הַקָּדוֹשׁ בָּרוּךְ הוּא

עַל הַמִּצְרִיִּים בְּמִצְרַיִם, וְעֶשֶׂר עַל הַיָּם.

עֲשָׂרָה נִסְיוֹנוֹת נִסּוּ אֲבוֹתֵינוּ אֶת הַמָּקוֹם בַּמִּדְבָּר,

שֶׁנֶּאֱמַר: (בְּמִדְבַּר יד,כב)

"וַיְנַסּוּ אֹתִי זֶה עֶשֶׂר פְּעָמִים וְלֹא שָׁמְעוּ בְקוֹלִי".

### @11מסכת אבות פרק ה משנה ה

ד  
עֲשָׂרָה נִסִּים נֶעֱשׂוּ בְּבֵית הַמִּקְדָּשׁ:

לֹא הִפִּילָה אִשָּׁה מֵרֵיחַ בְּשַׂר קֹדֶשׁ מֵעוֹלָם.

וְלֹא הִסְרִיחַ בְּשַׂר קֹדֶשׁ מֵעוֹלָם;

וְלֹא אֵרַע קֶרִי לְכֹהֵן גָּדוֹל בְּיוֹם הַכִּפּוּרִים.

וְלֹא נִרְאָה זְבוּב בְּבֵית הַמִּטְבְּחַיִם.

וְלֹא נִמְצָא פְסוּל בָּעֹמֶר וּבִשְׁתֵּי הַלֶּחֶם וּבְלֶחֶם הַפָּנִים.

וְלֹא כִבּוּ גְשָׁמִים אֶת הַמַּעֲרָכָה.

לֹא נָצְחָה הָרוּחַ אֶת עַמּוּד הֶעָשָׁן.

עוֹמְדִים צְפוּפִין וּמִשְׁתַּחֲוִים רְווּחִים.

לֹא הִזִּיק נָחָשׁ וְעַקְרָב בִּירוּשָׁלַיִם.

לֹא אָמַר אָדָם לַחֲבֵרוֹ:

צַר לִי הַמָּקוֹם שֶׁאָלִין בִּירוּשָׁלַיִם.

### @11מסכת אבות פרק ה משנה ו

ה  
עֲשָׂרָה דְבָרִים נִבְרְאוּ בֵין הַשְּׁמָשׁוֹת:

פִּי הָאָרֶץ,

וּפִי הַבְּאֵר,

וּפִי הָאָתוֹן,

וְהַקֶּשֶׁת,

וְהַמָּן,

וְהַמַּטֶּה,

וְהַשָּׁמִיר,

וְהַכְּתָב,

וְהַמִּכְתָּב,

וְהַלּוּחוֹת.

וְיֵשׁ אוֹמְרִים:

אַף הַמַּזִּיקִין,

וּקְבוּרָתוֹ שֶׁלְּמֹשֶׁה,

וְאֵילוֹ שֶׁלְּאַבְרָהָם אָבִינוּ.

וְיֵשׁ אוֹמְרִים:

אַף צְבַת בִּצְבַת עֲשׁוּיָה. <צָבָת>

### @11מסכת אבות פרק ה משנה ז

ו  
שִׁבְעָה דְבָרִים בַּגֹּלֶם וְשִׁבְעָה בֶחָכָם.

הֶחָכָם אֵינוּ מְדַבֵּר לִפְנֵי מִי שֶׁהוּא גָּדוֹל מִמֶּנּוּ,

וְאֵינוּ נִכְנָס לְתוֹךְ דִּבְרֵי חֲבֵרוֹ,

וְאֵינוּ נִבְהָל לְהָשִׁיב.

שׁוֹאֵל כַּהֲלָכָה וּמֵשִׁיב כָּעִנְיָן,

וְאוֹמֵר עַל רִאשׁוֹן רִאשׁוֹן וְעַל אַחֲרוֹן אַחֲרוֹן.

וְעַל מַה שֶּׁלֹּא שָׁמַע, אוֹמֵר "לֹא שָׁמַעְתִּי",

וּמוֹדֶה עַל הָאֱמֶת.

וְחִלּוּפֵיהֶן בַּגֹּלֶם.

### @11מסכת אבות פרק ה משנה ח

ז

שִׁבְעָה מִינֵי פֻרְעָנִיּוֹת בָּאִים

עַל שִׁבְעָה גוּפֵי עֲבֵרוֹת:

מִקְצָתָן מְעַשְּׂרִין וּמִקְצָתָן אֵינָן מְעַשְּׂרִין,

רָעָב שֶׁלַּבַּצֹּרֶת בָּא,

מִקְצָתָן רְעֵבִים וּמִקְצָתָן שְׂבֵעִים.

גָּמְרוּ שֶׁלֹּא לְעַשֵּׂר,

רָעָב שֶׁלִּמְהוּמָה וְשֶׁלַּבַּצֹּרֶת בָּא.

שֶׁלֹּא לִטּוֹל חַלָּה,

רָעָב שֶׁלְּכַלָּיָה בָא.

ח  
דֶּבֶר בָּא לָעוֹלָם

עַל הַמִּיתוֹת הָאֲמוּרוֹת בַּתּוֹרָה

שֶׁלֹּא נִמְסְרוּ לְבֵית דִּין,

וְעַל פֵּרוֹת שְׁבִיעִית.

חֶרֶב בָּאָה לָעוֹלָם עַל עִנּוּי הַדִּין,

וְעַל עִוּוּת הַדִּין,

וְעַל הַמּוֹרִים בַּתּוֹרָה שֶׁלֹּא כַהֲלָכָה.

### (@11מסכת אבות פרק ה משנה ט)

חַיָּה רָעָה בָאָה לָעוֹלָם עַל שְׁבוּעַת שָׁוְא,

וְעַל חִלּוּל הַשֵּׁם.

גָּלוּת בָּאָה לָעוֹלָם עַל עֲבוֹדָה זָרָה,

וְעַל גִּלּוּי עֲרָיוֹת, וְעַל שְׁפִיכוּת דָּמִים,

וְעַל הַשְׁמֵט הָאָרֶץ.

ט  
בְּאַרְבָּעָה פְרָקִים הַדֶּבֶר מְרֻבֶּה:

בָּרְבִיעִית וּבַשְּׁבִיעִית, וּבְמוֹצָאֵי שְׁבִיעִית,

וּבְמוֹצָאֵי הֶחָג שֶׁבְּכָל שָׁנָה וְשָׁנָה.

בָּרְבִיעִית, מִפְּנֵי מַעְשַׂר עָנִי שֶׁבַּשְּׁלִישִׁית;

בַּשְּׁבִיעִית, מִפְּנֵי מַעְשַׂר עָנִי שֶׁבַּשִּׁשִּׁית;

וּבְמוֹצָאֵי שְׁבִיעִית, מִפְּנֵי פֵרוֹת שְׁבִיעִית;

וּבְמוֹצָאֵי הֶחָג שֶׁבְּכָל שָׁנָה וְשָׁנָה,

מִפְּנֵי גֶזֶל מַתְּנוֹת עֲנִיִּים.

### @11מסכת אבות פרק ה משנה י

י

אַרְבַּע מִדּוֹת בָּאָדָם:

הָאוֹמֵר "שֶׁלִּי שֶׁלִּי וְשֶׁלָּךְ שֶׁלָּךְ",

מִדָּה בֵינוֹנִית.

וְיֵשׁ אוֹמְרִים:

זוֹ מִדַּת סְדוֹם.

"שֶׁלִּי שֶׁלָּךְ וְשֶׁלָּךְ שֶׁלִּי", עַם הָאָרֶץ;

"שֶׁלִּי שֶׁלָּךְ וְשֶׁלָּךְ שֶׁלָּךְ", חָסִיד;

"שֶׁלָּךְ שֶׁלִּי וְשֶׁלִּי שֶׁלִּי", רָשָׁע.

### @11מסכת אבות פרק ה משנה יא

יא

אַרְבַּע מִדּוֹת בַּדֵּעוֹת:

נוֹחַ לִכְעֹס וְנוֹחַ לִרְצוֹת,

יָצָא שְׂכָרוֹ בְהֶפְסֵדוֹ;

קָשֶׁה לִכְעֹס וְקָשֶׁה לִרְצוֹת,

יָצָא הֶפְסֵדוֹ בִשְׂכָרוֹ;

קָשֶׁה לִכְעֹס וְנוֹחַ לִרְצוֹת,

חָסִיד;

נוֹחַ לִכְעֹס וְקָשֶׁה לִרְצוֹת,

רָשָׁע.

### @11מסכת אבות פרק ה משנה יב

יב

אַרְבַּע מִדּוֹת בַּלְמֵדִים:

מְמַהֵר לִשְׁמוֹעַ וּמְמַהֵר לְאַבֵּד,

יָצָא שְׂכָרוֹ בְהֶפְסֵדוֹ;

קָשֶׁה לִשְׁמֹעַ וְקָשֶׁה לְאַבֵּד,

יָצָא הֶפְסֵדוֹ בִשְׂכָרוֹ;

מְמַהֵר לִשְׁמֹעַ וְקָשֶׁה לְאַבֵּד,

חָכָם;

קָשֶׁה לִשְׁמֹעַ וּמְמַהֵר לְאַבֵּד,

זֶה חֵלֶק רַע.

### @11מסכת אבות פרק ה משנה יג

יג

אַרְבַּע מִדּוֹת בְּנוֹתְנֵי צְדָקָה:

רוֹצֶה שֶׁיִּתֵּן וְאַל יִתְּנוּ אֲחֵרִים,

עֵינוֹ רָעָה בְשֶׁלַּאֲחֵרִים;

שֶׁיִּתְּנוּ אֲחֵרִים וְהוּא לֹא יִתֵּן,

עֵינוֹ רָעָה בְשֶׁלּוֹ;

שֶׁיִּתֵּן וְיִתְּנוּ אֲחֵרִים,

חָסִיד;

אַל יִתֵּן וְאַל יִתְּנוּ אֲחֵרִים,

רָשָׁע.

### @11מסכת אבות פרק ה משנה יד

יד

אַרְבַּע מִדּוֹת בְּהוֹלְכֵי לְבֵית הַמִּדְרָשׁ:

הוֹלֵךְ וְאֵינוּ עוֹשֶׂה, שְׂכַר הֲלִיכָה בְיָדוֹ;

עוֹשֶׂה וְאֵינוּ הוֹלֵךְ, שְׂכַר מַעֲשֶׂה בְיָדוֹ;

הוֹלֵךְ וְעוֹשֶׂה, חָסִיד;

לֹא הוֹלֵךְ וְלֹא עוֹשֶׂה, רָשָׁע.

### @11מסכת אבות פרק ה משנה טו

יה

אַרְבַּע מִדּוֹת בְּיוֹשְׁבֵי לִפְנֵי חֲכָמִים:

סְפוֹג, מַשְׁפֵּךְ, וּמְשַׁמֶּרֶת, וְנָפָה.

סְפוֹג, שֶׁהוּא סוֹפֵג אֶת הַכֹּל;

מַשְׁפֵּךְ, שֶׁהוּא מַכְנִיס בָּזוֹ וּמוֹצִיא בָזוֹ;

מְשַׁמֶּרֶת, שֶׁהִיא מוֹצִיאָה אֶת הַיַּיִן וְקוֹלֶטֶת אֶת הַשְּׁמָרִים;

נָפָה, שֶׁהִיא מוֹצִיאָה אֶת הַקֶּמַח וְקוֹלֶטֶת אֶת הַסֹּלֶת.

### @11מסכת אבות פרק ה משנה טז

יו

כָּל אַהֲבָה שֶׁהִיא תְּלוּיָה בְדָבָר,

בָּטֵל דָּבָר, וּבְטֵלָה אַהֲבָה;

וְשֶׁאֵינָהּ תְּלוּיָה בְדָבָר,

אֵינָה בְטֵלָה לְעוֹלָם.

יז

אֵי זוֹ הִיא אַהֲבָה שֶׁהִיא תְלוּיָה בְדָבָר?

זוֹ אַהֲבַת אַמְנוֹן וְתָמָר.

וְשֶׁאֵינָה תְלוּיָה בְדָבָר?

זוֹ אַהֲבַת דָּוִד וִיהוֹנָתָן.

### @11מסכת אבות פרק ה משנה יז

יח

כָּל מַחֲלֹקֶת שֶׁהִיא לְשֵׁם שָׁמַיִם,

סוֹפָהּ לְהִתְקַיֵּם;

וְשֶׁאֵינָה לְשֵׁם שָׁמַיִם,

אֵין סוֹפָהּ לְהִתְקַיֵּם.

יט

אֵיזוֹ הִיא מַחֲלֹקֶת שֶׁהִיא לְשֵׁם שָׁמַיִם?

זוֹ מַחֲלֹקֶת שַׁמַּי וְהֶלֵּל;

וְשֶׁאֵינָה לְשֵׁם שָׁמַיִם?

זוֹ מַחֲלָקְתּוֹ שֶׁלְּקֹרַח.

### @11מסכת אבות פרק ה משנה יח

כ  
כָּל הַמְזַכֶּה אֶת הָרַבִּים,

אֵין חֵטְא בָּא עַל יָדוֹ; <בָּאָה>

וְכָל הַמַּחֲטִיא אֶת הָרַבִּים,

אֵין מַסְפִּיקִין בְּיָדוֹ לַעֲשׁוֹת תְּשׁוּבָה.

כא

מֹשֶׁה זָכָה וְזִכָּה אֶת הָרַבִּים,

וּזְכוּת הָרַבִּים תְּלוּיָה בוֹ, שֶׁנֶּאֱמַר: (דְּבָרִים לג,כא)

"צִדְקַת יי עָשָׂה, וּמִשְׁפָּטָיו עִם יִשְׂרָאֵל".

יָרָבְעָם חָטָא וְהֶחֱטִיא אֶת הָרַבִּים,

וְחֵטְא הָרַבִּים תָּלוּי בּוֹ, שֶׁנֶּאֱמַר: (מלכים א טו,ל)

"עַל חַטֹּאות יָרָבְעָם אֲשֶׁר חָטָא

וַאֲשֶׁר הֶחֱטִיא אֶת יִשְׂרָאֵל".

### @11מסכת אבות פרק ה משנה יט

כב

כָּל שֶׁיֵּשׁ בּוֹ שְׁלֹשָׁה דְבָרִים,

תַּלְמִידוֹ שֶׁלְּאַבְרָהָם אָבִינוּ,

וּשְׁלֹשָׁה דְבָרִים,

תַּלְמִידוֹ שֶׁלְּבִלְעָם הָרָשָׁע.

עַיִן טוֹבָה, וְנֶפֶשׁ שְׁפָלָה, וְרוּחַ נְמוּכָה,

תַּלְמִידוֹ שֶׁלְּאַבְרָהָם;

עַיִן רָעָה, וְנֶפֶשׁ רְחָבָה, וְרוּחַ גְּבוֹהָה,

תַּלְמִידוֹ שֶׁלְּבִלְעָם.

מַה בֵּין תַּלְמִידָיו שֶׁלְּאַבְרָהָם אָבִינוּ

לְתַלְמִידָיו שֶׁלְּבִלְעָם?

תַּלְמִידָיו שֶׁלְּבִלְעָם יוֹרְדִים לְגֵיהִנָּם,

שֶׁנֶּאֱמַר: (תְּהִלִּים נה,כד)

"וְאַתָּה אֱלהִים תּוֹרִדֵם לִבְאֵר שַׁחַת,

אַנְשֵׁי דָמִים וּמִרְמָה לֹא יֶחֱצוּ יְמֵיהֶם,

וַאֲנִי אֶבְטַח בָּךְ".

אֲבָל תַּלְמִידָיו שֶׁלְּאַבְרָהָם אָבִינוּ

יוֹרְשִׁים לְגַן עֵדֶן,

שֶׁנֶּאֱמַר: (מִשְׁלֵי ח,כא)

"לְהַנְחִיל אֹהֲבַי יֵשׁ, וְאֹצְרֹתֵיהֶם אֲמַלֵּא. "

### @11מסכת אבות פרק ה משנה כ

[כג]

יְהוּדָה בֶן תֵּימָה אוֹמֵר:

הֱוֵי עַז כַּנָּמֵר,

וְקַל כַּנֶּשֶׁר,

וְרָץ כַּצְּבִי,

וְגִבּוֹר כָּאֲרִי,

לַעֲשׁוֹת רְצוֹן אָבִיךָ שֶׁבַּשָּׁמַיִם.

כד  
הוּא הָיָה אוֹמֵר:

עַז פָּנִים לְגֵיהִנָּם,

וּבוֹשׁ פָּנִים לְגַן עֵדֶן.

יְהִי רָצוֹן מִלְּפָנֶיךָ יי אֱלֹהֵינוּ וֵאלֹהֵי אֲבוֹתֵינוּ,

שֶׁתִּבְנֶה עִירָךְ בְּיָמֵינוּ,

וְתִתֵּן חֶלְקֵנוּ בְּתוֹרָתֶךָ.

### @11מסכת אבות פרק ה משנה כא

(הוּא הָיָה אוֹמֵר:

בֶּן חָמֵשׁ שָׁנִים לַמִּקְרָא,

בֶּן עֶשֶׂר לַמִּשְׁנָה,

בֶּן שְׁלשׁ עֶשְׂרֵה לַמִּצְוֹת,

בֶּן חֲמֵשׁ עֶשְׂרֵה לַתַּלְמוּד,

בֶּן שְׁמוֹנֶה עֶשְׂרֵה לַחֻפָּה,

בֶּן עֶשְׂרִים לִרְדּוֹף,

בֶּן שְׁלֹשִׁים לַכֹּחַ,

בֶּן אַרְבָּעִים לַבִּינָה,

בֶּן חֲמִשִּׁים לָעֵצָה,

בֶּן שִׁשִּׁים לַזִּקְנָה,

בֶּן שִׁבְעִים לַשֵּׂבָה,

בֶּן שְׁמוֹנִים לַגְּבוּרָה,

בֶּן תִּשְׁעִים לָשׁוּחַ,

בֶּן מֵאָה כְאִלּוּ מֵת וְעָבַר וּבָטֵל מִן הָעוֹלָם. )

### @11מסכת אבות פרק ה משנה כב

כה

בֶּן בַּג בַּג אוֹמֵר:

הֲפֹךְ בָּהּ וְהַפֵּךְ בָּהּ,

דְּכֹלַּהּ בָּךְ וְכֹלָּךְ בַּהּ;

וּבַהּ תֶּהְוֵי,

וּמֶנַּהּ לָא תְזוּעַ,

שֶׁאֵין לָךְ מִדָּה טוֹבָה מִמֶּנָּה.

### (@11מסכת אבות פרק ה משנה כג)

בֶּן הֵהֵא אוֹמֵר:

לְפוּם צַעְרָה אַגְרָה.

חסל אבות

(לא נמצא בכתב יד קאופמן)

## @22פרק ו

### @11מסכת אבות פרק ו משנה א

שָׁנוּ חֲכָמִים בִּלְשׁוֹן הַמִּשְׁנָה.

בָּרוּךְ שֶׁבָּחַר בָּהֶם וּבְמִשְׁנָתָם.

רְבִּי מֵאִיר אוֹמֵר:

כָּל הָעוֹסֵק בַּתּוֹרָה לִשְׁמָהּ זוֹכֶה לִדְבָרִים הַרְבֵּה,

וְלֹא עוֹד, אֶלָּא שֶׁכָּל הָעוֹלָם כֻּלּוֹ כְדַי הוּא לוֹ.

נִקְרָא רֵעַ אָהוּב,

אוֹהֵב אֶת הַמָּקוֹם,

אוֹהֵב אֶת הַבְּרִיּוֹת,

מְשַׂמֵּח אֶת הַמָּקוֹם,

מְשַׂמֵּח אֶת הַבְּרִיּוֹת;

וּמַלְבְּשַׁתּוּ עֲנָוָה וְיִרְאָה,

וּמַכְשְׁרַתּוּ לִהְיוֹת צַדִּיק וְחָסִיד וְיָשָׁר וְנֶאֱמָן,

וּמְרַחֲקַתּוּ מִן הַחֵטְא,

וּמְקָרְבַתּוּ לִידֵי זְכוּת;

וְנֶהֱנִין מִמֶּנּוּ עֵצָה וְתוּשִׁיָּה, בִּינָה וּגְבוּרָה,

שֶׁנֶּאֱמַר: (מִשְׁלֵי ח,יד)

"לִי עֵצָה וְתוּשִׁיָּה, אֲנִי בִינָה, לִי גְבוּרָה";

וְנוֹתֶנֶת לוֹ מַלְכוּת וּמֶמְשָׁלָה וְחִקּוּר דִּין;

וּמְגַלִּין לוֹ רָזֵי תוֹרָה,

וְנַעֲשֶׂה כְמַעְיָן הַמִּתְגַּבֵּר וּכְנָהָר שֶׁאֵינוּ פוֹסֵק;

וְהָוֵי צָנוּעַ, וְאֶרֶךְ רוּחַ, וּמוֹחֵל עַל עֶלְבּוֹנוֹ;

וּמְגַדְּלַתּוּ וּמְרוֹמְמַתּוּ עַל כָּל הַמַּעֲשִׂים.

### @11מסכת אבות פרק ו משנה ב

אָמַר רְבִּי יְהוֹשֻׁעַ בֶּן לֵוִי:

בְּכָל יוֹם וָיוֹם,

בַּת קוֹל יוֹצֵאת מֵהַר חוֹרֵב וּמַכְרֶזֶת וְאוֹמֶרֶת:

אוֹי לָהֶם לַבְּרִיּוֹת מֵעֶלְבּוֹנָהּ שֶׁל תּוֹרָה!

שֶׁכָּל מִי שֶׁאֵינוּ עוֹסֵק בַּתּוֹרָה נִקְרָא נָזוּף,

שֶׁנֶּאֱמַר: (מִשְׁלֵי יא,כב)

"נֶזֶם זָהָב בְּאַף חֲזִיר, אִשָּׁה יָפָה וְסָרַת טָעַם".

וְאוֹמֵר: (שְׁמוֹת לב,טז)

"וְהַלֻּחֹת מַעֲשֵׂה אֱלֹהִים הֵמָּה,

וְהַמִּכְתָּב מִכְתַּב אֱלֹהִים הוּא, חָרוּת עַל הַלֻּחֹת";

אַל תִּקְרָא "חָרוּת" אֶלָּא "חֵרוּת",

שֶׁאֵין לָךְ בֶּן חֹרִין אֶלָּא מִי שֶׁעוֹסֵק בְּתַלְמוּד תּוֹרָה.

וְכָל מִי שֶׁעוֹסֵק בַּתּוֹרָה תָדִיר,

הֲרֵי זֶה מִתְעַלֶּה, שֶׁנֶּאֱמַר: (בְּמִדְבַּר כא,יט)

"וּמִמַּתָּנָה נַחֲלִיאֵל, וּמִנַּחֲלִיאֵל בָּמוֹת".

### @11מסכת אבות פרק ו משנה ג

הַלּוֹמֵד מֵחֲבֵרוֹ פֶרֶק אֶחָד, אוֹ הֲלָכָה אַחַת,

אוֹ פָסוּק אֶחָד, אוֹ דִבּוּר אֶחָד, אֲפִלּוּ אוֹת אַחַת,

צָרִיךְ לִנְהוֹג בּוֹ כָבוֹד;

שֶׁכֵּן מָצִינוּ בְדָוִד מֶלֶךְ יִשְׂרָאֵל,

שֶׁלֹּא לָמַד מֵאֲחִיתֹפֶל אֶלָּא שְׁנֵי דְבָרִים בִּלְבַד,

וּקְרָאוֹ רַבּוֹ, אַלּוּפוֹ וּמְיֻדָּעוֹ, שֶׁנֶּאֱמַר: (תְּהִלִּים נה,יד)

"וְאַתָּה אֱנוֹשׁ כְּעֶרְכִּי, אַלּוּפִי וּמְיֻדָּעִי".

וַהֲלֹא דְבָרִים קַל וָחֹמֶר:

וּמַה דָוִד מֶלֶךְ יִשְׂרָאֵל,

שֶׁלֹּא לָמַד מֵאֲחִיתֹפֶל אֶלָּא שְׁנֵי דְבָרִים בִּלְבַד,

קְרָאוֹ רַבּוֹ אַלּוּפוֹ וּמְיֻדָּעוֹ,

הַלּוֹמֵד מֵחֲבֵרוֹ פֶרֶק אֶחָד, אוֹ הֲלָכָה אַחַת,

אוֹ פָסוּק אֶחָד, אוֹ דִבּוּר אֶחָד,

אֲפִלּוּ אוֹת אַחַת,

עַל אַחַת כַּמָּה וְכַמָּה שֶׁצָּרִיךְ לִנְהוֹג בּוֹ כָבוֹד!

וְאֵין כָּבוֹד אֶלָּא תוֹרָה, שֶׁנֶּאֱמַר: (מִשְׁלֵי ג,לה)

"כָּבוֹד חֲכָמִים יִנְחָלוּ";

"וּתְמִימִים יִנְחֲלוּ טוֹב" (מִשְׁלֵי כח,י);

וְאֵין טוֹב אֶלָּא תוֹרָה, שֶׁנֶּאֱמַר: (מִשְׁלֵי ד,ב)

"כִּי לֶקַח טוֹב נָתַתִּי לָכֶם, תּוֹרָתִי אַל תַּעֲזֹבוּ".

### @11מסכת אבות פרק ו משנה ד

כָּךְ הִיא דַּרְכָּהּ שֶׁל תּוֹרָה:

פַּת בַּמֶּלַח תֹּאכֵל,

וּמַיִם בַּמְּשׁוּרָה תִשְׁתֶּה,

וְעַל הָאָרֶץ תִּישָׁן,

וְחַיֵּי צַעַר תִּחְיֶה וּבַתּוֹרָה אַתָּה עָמֵל;

וְאִם אַתָּה עוֹשֶׂה כֵן,

"אַשְׁרֶיךָ וְטוֹב לָךְ" (תְּהִלִּים קכח,ב)

"אַשְׁרֶיךָ" בָּעוֹלָם הַזֶּה,

"וְטוֹב לָךְ" לָעוֹלָם הַבָּא.

אַל תְּבַקֵּשׁ גְּדֻלָּה לְעַצְמָךְ וְאַל תַּחְמֹד כָּבוֹד.

יוֹתֵר מִלִּמּוּדָךְ עֲשֵׂה;

וְאַל תִּתְאַוֶּה לְשֻׁלְחָנָם שֶׁל מְלָכִים,

שֶׁשֻּׁלְחָנָךְ גָּדוֹל מִשֻּׁלְחָנָם,

וְכִתְרָךְ גָּדוֹל מִכִּתְרָם;

וְנֶאֱמָן הוּא בַּעַל מְלַאכְתָּךְ

שֶׁיְּשַׁלֵּם לָךְ שְׂכַר פְּעֻלָּתָךְ.

### @11מסכת אבות פרק ו משנה ה

גְּדוֹלָה תוֹרָה יוֹתֵר מִן הַכְּהֻנָּה וּמִן הַמַּלְכוּת,

שֶׁהַמַּלְכוּת נִקְנֵית בִּשְׁלשִׁים מַעֲלוֹת,

וְהַכְּהֻנָּה בְעֶשְׂרִים וְאַרְבַּע,

וְהַתּוֹרָה נִקְנֵית בְּאַרְבָּעִים וּשְׁמוֹנָה דְבָרִים:

בְּתַלְמוּד,

בִּשְׁמִיעַת הָאזֶן,

בַּעֲרִיכַת שְׂפָתַיִם,

בְּבִינַת הַלֵּב,

בְּשִׂכְלוּת הַלֵּב,

בְּאֵימָה,

בְּיִרְאָה,

בַּעֲנָוָה,

בְּשִׂמְחָה,

בְּשִׁמּוּשׁ חֲכָמִים,

בְּדִקְדּוּק חֲבֵרִים,

וּבְפִלְפּוּל הַתַּלְמִידִים,

בְּיִשּׁוּב,

בְּמִקְרָא,

בְּמִשְׁנָה,

בְּמִעוּט שֵׁנָה,

בְּמִעוּט שִׂיחָה,

בְּמִעוּט תַּעֲנוּג,

בְּמִעוּט שְׂחוֹק,

בְּמִעוּט דֶּרֶךְ אֶרֶץ,

בְּאֶרֶךְ אַפַּיִם,

בְּלֵב טוֹב,

בֶּאֱמוּנַת חֲכָמִים,

וּבְקַבָּלַת הַיִּסוּרִין.

### @11מסכת אבות פרק ו משנה ו

הַמַּכִּיר אֶת מְקוֹמוֹ,

וְהַשָּׂמֵחַ בְּחֶלְקוֹ,

וְהָעוֹשֶׂה סְיָג לִדְבָרָיו,

וְאֵינוּ מַחֲזִיק טוֹבָה לְעַצְמוֹ,

אָהוּב,

אוֹהֵב אֶת הַמָּקוֹם,

אוֹהֵב אֶת הַבְּרִיּוֹת,

אוֹהֵב אֶת הַצְּדָקוֹת,

אוֹהֵב אֶת הַתּוֹכָחוֹת,

אוֹהֵב אֶת הַמֵּישָׁרִים,

מִתְרַחֵק מִן הַכָּבוֹד,

וְלֹא מֵגִיס לִבּוֹ בְתַלְמוּדוֹ,

וְאֵינוּ שָׂמֵחַ בְּהוֹרָאָה,

נוֹשֵׂא בְעֹל עִם חֲבֵרוֹ,

מַכְרִיעוֹ לְכַף זְכוּת,

מַעֲמִידוֹ עַל הָאֱמֶת,

מַעֲמִידוֹ עַל הַשָּׁלוֹם,

מִתְיַשֵּׁב לִבּוֹ בְתַלְמוּדוֹ,

שׁוֹאֵל וּמֵשִׁיב,

שׁוֹמֵעַ וּמוֹסִיף,

הַלּוֹמֵד עַל מְנָת לְלַמֵּד,

וְהַלּוֹמֵד עַל מְנָת לַעֲשׁוֹת,

הַמַּחְכִּים אֶת רַבּוֹ,

וְהַמְכַוֵּן אֶת שְׁמוּעָתוֹ,

וְהָאוֹמֵר דָּבָר בְּשֵׁם אוֹמְרוֹ.

הָא לָמַדְתָּ,

שֶׁכָּל הָאוֹמֵר דָּבָר בְּשֵׁם אוֹמְרוֹ,

מֵבִיא גְּאֻלָּה לָעוֹלָם,

שֶׁנֶּאֱמַר: (אֶסְתֵּר ב,כב)

"וַתֹּאמֶר אֶסְתֵּר לַמֶּלֶךְ בְּשֵׁם מָרְדֳּכָי".

### @11מסכת אבות פרק ו משנה ז

גְּדוֹלָה תוֹרָה,

שֶׁהִיא נוֹתֶנֶת חַיִּים לְעוֹשֶׂיהָ,

בָּעוֹלָם הַזֶּה וּבָעוֹלָם הַבָּא,

שֶׁנֶּאֱמַר: (מִשְׁלֵי ד,כב)

"כִּי חַיִּים הֵם לְמֹצְאֵיהֶם, וּלְכָל בְּשָׂרוֹ מַרְפֵּא";

וְאוֹמֵר: (מִשְׁלֵי ג,ח)

"רִפְאוּת תְּהִי לְשָׁרֶּךָ, וְשִׁקּוּי לְעַצְמוֹתֶיךָ";

וְאוֹמֵר: (מִשְׁלֵי ג,יח)

"עֵץ חַיִּים הִיא לַמַּחֲזִיקִים בָּהּ, וְתֹמְכֶיהָ מְאֻשָּׁר";

וְאוֹמֵר: (מִשְׁלֵי א,ט)

"כִּי לִוְיַת חֵן הֵם לְרֹאשֶׁךָ, וַעֲנָקִים לְגַרְגְּרֹתֶיךָ";

וְאוֹמֵר: (מִשְׁלֵי ד,ט)

"תִּתֵּן לְרֹאשְׁךָ לִוְיַת חֵן, עֲטֶרֶת תִּפְאֶרֶת תְּמַגְּנֶךָּ";

וְאוֹמֵר: (מִשְׁלֵי ג,טז)

"אֹרֶךְ יָמִים בִּימִינָהּ, בִּשְׂמֹאולָהּ עשֶׁר וְכָבוֹד";

וְאוֹמֵר: (מִשְׁלֵי ג,ב)

"כִּי אֹרֶךְ יָמִים וּשְׁנוֹת חַיִּים וְשָׁלוֹם יוֹסִיפוּ לָךְ".

### @11מסכת אבות פרק ו משנה ח

רְבִּי שִׁמְעוֹן בֶּן מְנַסְיָא אוֹמֵר

מִשֵּׁם רְבִּי שִׁמְעוֹן בֶּן יוֹחַי:

הַנּוֹי, וְהַכֹּחַ, וְהָעשֶׁר, וְהַכָּבוֹד, וְהַחָכְמָה,

וְהַזִּקְנָה, וְהַשֵּׂיבָה, וְהַבָּנִים,

נָאֶה לַצַּדִּיקִים וְנָאֶה לָעוֹלָם, שֶׁנֶּאֱמַר: (מִשְׁלֵי טז,לא)

"עֲטֶרֶת תִּפְאֶרֶת שֵׂיבָה, בְּדֶרֶךְ צְדָקָה תִמָּצֵא";

וְאוֹמֵר: (מִשְׁלֵי יד,כד)

"עֲטֶרֶת חֲכָמִים עָשְׁרָם";

וְאוֹמֵר: (מִשְׁלֵי יז,ו)

"עֲטֶרֶת זְקֵנִים בְּנֵי בָנִים, וְתִפְאֶרֶת בָּנִים אֲבוֹתָם";

וְאוֹמֵר: (מִשְׁלֵי כ,כט)

"תִּפְאֶרֶת בַּחוּרִים כּחָם, וַהֲדַר זְקֵנִים שֵׂיבָה";

וְאוֹמֵר: (יְשַׁעְיָה כד,כג)

"וְחָפְרָה הַלְּבָנָה וּבוֹשָׁה הַחַמָּה,

כִּי מָלַךְ יי צְבָאוֹת בְּהַר צִיּוֹן וּבִירוּשָׁלִַם,

וְנֶגֶד זְקֵנָיו כָּבוֹד".

רְבִּי שִׁמְעוֹן בֶּן מְנַסְיָא אוֹמֵר:

אֵלּוּ שֶׁבַע מִדּוֹת שֶׁמָּנוּ חֲכָמִים לַצַּדִּיקִים,

כֻּלָּם נִתְקַיְּמוּ בְרִבִּי וּבְבָנָיו.

### @11מסכת אבות פרק ו משנה ט

אָמַר רְבִּי יוֹסֵה בֶן קִסְמָא:

פַּעַם אַחַת הָיִיתִי מְהַלֵּךְ בַּדֶּרֶךְ,

וּפָגַע בִּי אָדָם אֶחָד, וְנָתַן לִי שָׁלוֹם,

וְהֶחֱזַרְתִּי לוֹ שָׁלוֹם.

אָמַר לִי:

"רְבִּי, מֵאֵיזֶה מָקוֹם אַתָּה?"

אָמַרְתִּי לוֹ:

"מֵעִיר גְּדוֹלָה שֶׁלַּחֲכָמִים וְשֶׁל סוֹפְרִים אֲנִי. "

אָמַר לִי:

"רְבִּי, רְצוֹנָךְ שֶׁתָּדוּר עִמָּנוּ בִמְקוֹמֵנוּ,

וַאֲנִי אֶתֶּן לָךְ אֶלֶף אֲלָפִים דִּינְרֵי זָהָב,

וַאֲבָנִים טוֹבוֹת וּמַרְגָּלִיּוֹת. "

אָמַרְתִּי לוֹ:

"בְּנִי, אִם אַתָּה נוֹתֵן לִי כָל כֶּסֶף וְזָהָב,

וַאֲבָנִים טוֹבוֹת וּמַרְגָּלִיּוֹת שֶׁבָּעוֹלָם,

אֵינִי דָר אֶלָּא בִמְקוֹם תּוֹרָה,

לְפִי שֶׁבְּשָׁעַת פְּטִירָתוֹ שֶׁלָּאָדָם,

אֵין מְלַוִּין לוֹ לָאָדָם לֹא כֶסֶף וְלֹא זָהָב,

וְלֹא אֲבָנִים טוֹבוֹת וּמַרְגָּלִיּוֹת,

אֶלָּא תוֹרָה וּמַעֲשִׂים טוֹבִים בִּלְבַד,

שֶׁנֶּאֱמַר: (מִשְׁלֵי ו,כב)

"בְּהִתְהַלֶּכְךָ תַנְחֶה אתָךְ,

בְּשָׁכְבְּךָ תִשְׁמֹר עָלֶיךָ,

וַהֲקִיצוֹתָ, הִיא תְשִׂיחֶךָ".

"בְּהִתְהַלֶּכְךָ תַנְחֶה אתָךְ" בָּעוֹלָם הַזֶּה;

"בְּשָׁכְבְּךָ תִשְׁמֹר עָלֶיךָ" בַּקֶּבֶר;

"וַהֲקִיצוֹתָ הִיא תְשִׂיחֶךָ" לָעוֹלָם הַבָּא.

וְכֵן כָּתוּב בְּסֵפֶר תִּלִּים,

עַל יְדֵי דָוִד מֶלֶךְ יִשְׂרָאֵל: (תְּהִלִּים קיט,עב)

"טוֹב לִי תוֹרַת פִּיךָ, מֵאַלְפֵי זָהָב וָכָסֶף";

וְאוֹמֵר: (חַגַּי ב,ח)

"לִי הַכֶּסֶף וְלִי הַזָּהָב, נְאֻם יי צְבָאוֹת".

### @11מסכת אבות פרק ו משנה י

חֲמִשָּׁה קִנְיָנִים קָנָה הַקָּדוֹשׁ בָּרוּךְ הוּא בְּעוֹלָמוֹ,

וְאֵלּוּ הֵן:

תּוֹרָה קִנְיָן אֶחָד,

שָׁמַיִם וָאָרֶץ קִנְיָן אֶחָד,

אַבְרָהָם קִנְיָן אֶחָד,

יִשְׂרָאֵל קִנְיָן אֶחָד,

בֵּית הַמִּקְדָּשׁ קִנְיָן אֶחָד.

תּוֹרָה קִנְיָן אֶחָד מְנַיִן?

דִּכְתִיב: (מִשְׁלֵי ח,כב)

"יי קָנָנִי רֵאשִׁית דַּרְכּוֹ, קֶדֶם מִפְעָלָיו מֵאָז".

שָׁמַיִם וָאָרֶץ קִנְיָן אֶחָד מְנַיִן?

שֶׁנֶּאֱמַר: (יְשַׁעְיָה סו,א)

"כֹּה אָמַר יי הַשָּׁמַיִם כִּסְאִי וְהָאָרֶץ הֲדֹם רַגְלָי,

אֵי זֶה בַיִת אֲשֶׁר תִּבְנוּ לִי,

וְאֵי זֶה מָקוֹם מְנוּחָתִי?"

וְאוֹמֵר: (תְּהִלִּים קד,כד)

"מָה רַבּוּ מַעֲשֶׂיךָ יי,

כֻּלָּם בְּחָכְמָה עָשִׂיתָ, מָלְאָה הָאָרֶץ קִנְיָנֶךָ".

אַבְרָהָם קִנְיָן אֶחָד מְנַיִן?

דִּכְתִיב: (בְּרֵאשִׁית יד,יט)

"וַיְבָרְכֵהוּ וַיֹּאמַר,

בָּרוּךְ אַבְרָם לְאֵל עֶלְיוֹן קֹנֵה שָׁמַיִם וָאָרֶץ".

יִשְׂרָאֵל קִנְיָן אֶחָד מְנַיִן?

דִּכְתִיב: (שְׁמוֹת טו, טז)

"עַד יַעֲבֹר עַמְּךָ יי, עַד יַעֲבֹר עַם זוּ קָנִיתָ";

וְאוֹמֵר: (תְּהִלִּים טז, ג)

"לִקְדוֹשִׁים אֲשֶׁר בָּאָרֶץ הֵמָּה,

וְאַדִּירֵי כָל חֶפְצִי בָם".

בֵּית הַמִּקְדָּשׁ קִנְיָן אֶחָד מְנַיִן?

שֶׁנֶּאֱמַר: (שְׁמוֹת טו, יז)

"מִקְּדָשׁ אֲדנָי כּוֹנְנוּ יָדֶיךָ";

וְאוֹמֵר: (תְּהִלִּים עח, נד)

"וַיְבִיאֵם אֶל גְּבוּל קָדְשׁוֹ,

הַר זֶה קָנְתָה יְמִינוֹ".

### @11מסכת אבות פרק ו משנה יא

כָּל מַה שֶּׁבָּרָא הַקָּדוֹשׁ בָּרוּךְ הוּא בְּעוֹלָמוֹ,

לֹא בָרָא אֶלָּא לִכְבוֹדוֹ,

שֶׁנֶּאֱמַר: (יְשַׁעְיָה מג,ז)

"כֹּל הַנִּקְרָא בִשְׁמִי וְלִכְבוֹדִי בְרָאתִיו,

יְצַרְתִּיו אַף עֲשִׂיתִיו";

וְאוֹמֵר: (שְׁמוֹת טו,יח)

"יי יִמְלךְ לְעלָם וָעֶד".

רְבִּי חֲנַנְיָא בֶן עֲקַשְׁיָא אוֹמֵר:

רָצָה הַקָּדוֹשׁ בָּרוּךְ הוּא לְזַכּוֹת אֶת יִשְׂרָאֵל,

לְפִיכָךְ הִרְבָּה לָהֶם תּוֹרָה וּמִצְוֹת,

שֶׁנֶּאֱמַר: (יְשַׁעְיָה מב,כא)

"יי חָפֵץ לְמַעַן צִדְקוֹ, יַגְדִּיל תּוֹרָה וְיַאְדִּיר".)

חסל אבות

# @00מסכת הוריות

## @22פרק א

### @11מסכת הוריות פרק א משנה א

א

הוֹרוּ בֵית דִּין לַעֲבוֹר

עַל אַחַת מִכָּל מִצְוֹת הָאֲמוּרוֹת בַּתּוֹרָה,

וְהָלַךְ הַיָּחִיד וְעָשָׂה שׁוֹגֵג עַל פִּיהֶם,

בֵּין שֶׁעָשׁוּ וְעָשָׂה עִמָּהֶן,

בֵּין שֶׁעָשׁוּ וְעָשָׂה אַחֲרֵיהֶן,

בֵּין שֶׁלֹּא עָשׁוּ וְעָשָׂה,

הֲרֵי זֶה פָטוּר,

מִפְּנֵי שֶׁתָּלָה בְּבֵית דִּין.

הוֹרוּ בֵית דִּין,

וְיָדַע אֶחָד מֵהֶן שֶׁטָּעוּ,

אוֹ תַלְמִיד שֶׁהוּא רָאוּי לְהוֹרָיָה,

וְהָלַךְ וְעָשָׂה עַל פִּיהֶן,

בֵּין שֶׁעָשׁוּ וְעָשָׂה עִמָּהֶן,

בֵּין שֶׁעָשׁוּ וְעָשָׂה אַחֲרֵיהֶן,

בֵּין שֶׁלֹּא עָשׁוּ וְעָשָׂה,

הֲרֵי זֶה חַיָּב,

מִפְּנֵי שֶׁלֹּא תָלָה בְּבֵית דִּין.

זֶה הַכְּלָל:

הַתּוֹלֶה בְעַצְמוֹ, חַיָּב,

וְהַתּוֹלֶה בְּבֵית דִּין, פָּטוּר.

### @11מסכת הוריות פרק א משנה ב

ב

הוֹרוּ בֵית דִּין,

וְיָדְעוּ שֶׁטָּעוּ,

וְחָזְרוּ בָהֶן, <בוֹ>

בֵּין שֶׁהֵבִיאוּ כַפָּרָתָן,

וּבֵין שֶׁלֹּא הֵבִיאוּ כַפָּרָתָן,

וְהָלַךְ וְעָשָׂה עַל פִּיהֶם,

רְבִּי שִׁמְעוֹן פּוֹטֵר.

רְבִּי אֱלִיעֶזֶר אוֹמֵר:

סָפֵק.

אֵי זֶה הוּא סָפֵק?

יָשַׁב לוֹ בְּתוֹךְ בֵּיתוֹ, חַיָּב.

הָלַךְ לוֹ לִמְדִינַת הַיָּם, (פָּטוּר.)

אָמַר לוֹ רְבִּי עֲקִיבָה:

מוֹדֶה אֲנִי בָזֶה,

שֶׁהוּא קָרוֹב לִפְטוֹר מִן הַחוֹבָה.

אָמַר לוֹ בֶן עַזַּי:

מַה שָּׁנָה זֶה מִן הַיּוֹשֵׁב בְּבֵיתוֹ?

שֶׁהַיּוֹשֵׁב בְּבֵיתוֹ, אֶפְשָׁר הָיָה לוֹ שֶׁיִּשְׁמַע,

וְזֶה, לֹא הָיָה אֶפְשָׁר לוֹ שֶׁיִּשְׁמַע.

### @11מסכת הוריות פרק א משנה ג

ג

הוֹרוּ בֵית דִּין לַעֲקוֹר אֶת כָּל הַגּוּף,

אָמְרוּ:

אֵין נִדָּה בַתּוֹרָה,

אֵין שַׁבָּת בַּתּוֹרָה,

אֵין עֲבוֹדָה זָרָה בַתּוֹרָה,

הֲרֵי אֵלּוּ פְטוּרִין.

הוֹרוּ לְבַטֵּל מִקְצָת וּלְקַיֵּם מִקְצָת,

הֲרֵי אֵלּוּ חַיָּבִין.

כֵּיצַד?

אָמְרוּ:

יֵשׁ נִדָּה בַתּוֹרָה,

אֲבָל הַבָּא עַל שׁוֹמֶרֶת יוֹם כְּנֶגֶד יוֹם פָּטוּר;

יֵשׁ שַׁבָּת בַּתּוֹרָה,

אֲבָל הַמּוֹצִיא מֵרְשׁוּת הַיָּחִיד לִרְשׁוּת הָרַבִּים פָּטוּר;

יֵשׁ עֲבוֹדָה זָרָה בַתּוֹרָה,

אֲבָל הַמִּשְׁתַּחֲוֶה פָטוּר,

הֲרֵי אֵלּוּ חַיָּבִין,

שֶׁנֶּאֱמַר: (וַיִּקְרָא ד,יג)

"וְנֶעְלַם דָּבָר",

"דָּבָר", לֹא כָל הַגּוּף.

### @11מסכת הוריות פרק א משנה ד

ד

הוֹרוּ בֵית דִּין,

וְיָדַע אֶחָד מֵהֶן שֶׁטָּעוּ,

וְאָמַר לָהֶן:

"טוֹעִים אַתֶּם!"

אוֹ שֶׁלֹּא הָיָה מֻפְלֵא שֶׁלְּבֵית דִּין שָׁם,

אוֹ שֶׁהָיָה אֶחָד מֵהֶן

גֵּר, אוֹ מַמְזֵר, אוֹ נָתִין,

אוֹ זָקֵן שֶׁלֹּא הָיוּ לוֹ בָנִים,

הֲרֵי אֵלּוּ פְטוּרִין,

שֶׁנֶּאֱמָר כָּן "עֵדָה",

וְנֶאֱמָר לְהַלָּן "עֵדָה". (בְּמִדְבַּר לה,כד)

מָה "עֵדָה" אֲמוּרָה לְהַלָּן,

כֻלָּן רְאוּיִין לַהוֹרָיָה,

אַף "עֵדָה" אֲמוּרָה כָן,

עַד שֶׁיְּהוּ כֻלָּן רְאוּיִין לַהוֹרָיָה.

ה

הוֹרוּ בֵית דִּין שׁוֹגְגִין,

וְעָשׁוּ כָל הַקָּהָל שׁוֹגְגִין,

מְבִיאִין פַּר;

מְזִידִין, וְעָשׁוּ שׁוֹגְגִין,

מְבִיאִין כַּבְשָׂה וּשְׂעִירָה;

שׁוֹגְגִין, וְעָשׁוּ מְזִידִין,

הֲרֵי אֵלּוּ פְטוּרִין.

### @11מסכת הוריות פרק א משנה ה

ו

הוֹרוּ בֵית דִּין,

וְעָשׁוּ כָל הַקָּהָל אוֹ רֻבָּן עַל פִּיהֶם,

מְבִיאִין פַּר,

וּבַעֲבוֹדָה זָרָה,

מְבִיאִין פַּר וְשָׂעִיר.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

שְׁנֵים עָשָׂר שְׁבָטִים מְבִיאִין שְׁנֵים עָשָׂר פָּרִים,

וּבַעֲבוֹדָה זָרָה,

שְׁנֵים עָשָׂר פָּרִים וּשְׁנֵים עָשָׂר שְׂעִירִים.

רְבִּי שִׁמְעוֹן אוֹמֵר:

שְׁלֹשָׁה עָשָׂר פָּרִים,

וּבַעֲבוֹדָה זָרָה,

שְׁלֹשָׁה עָשָׂר פָּרִים וּשְׁלֹשָׁה עָשָׂר שְׂעִירִין,

פַּר וְשָׂעִיר לְכָל שֵׁבֶט,

פַּר וְשָׂעִיר לְבֵית דִּין.

ז

הוֹרוּ בֵית דִּין,

וְעָשׁוּ שִׁבְעָה שְׁבָטִים, אוֹ רֻבָּן, עַל פִּיהֶם,

מְבִיאִים פַּר,

וּבַעֲבוֹדָה זָרָה,

מְבִיאִין פַּר וְשָׂעִיר.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

שִׁבְעָה שְׁבָטִים שֶׁחָטְאוּ,

מְבִיאִים שִׁבְעָה פָרִים,

וּשְׁאָר שְׁבָטִים שֶׁלֹּא חָטְאוּ,

מְבִיאִין עַל יְדֵיהֶן פַּר פַּר,

שֶׁאַף אֵלּוּ שֶׁלֹּא חָטְאוּ

מְבִיאִין עַל יְדֵי הַחוֹטְאִין.

רְבִּי שִׁמְעוֹן אוֹמֵר:

שְׁמוֹנָה פָרִים,

וּבַעֲבוֹדָה זָרָה,

שְׁמוֹנָה פָרִים וּשְׁמוֹנָה שְׂעִירִים,

פַּר וְשָׂעִיר לְכָל שֵׁבֶט,

פַּר וְשָׂעִיר לְבֵית דִּין.

ח  
הוֹרוּ בֵית דִּין שֶׁלְּאֶחָד מִן הַשְּׁבָטִין,

וְעָשָׂה אוֹתוֹ הַשֵּׁבֶט עַל פִּיהֶם,

אוֹתוֹ הַשֵּׁבֶט הוּא חַיָּב,

וּשְׁאָר כָּל הַשְּׁבָטִים פְּטוּרִים.

דִּבְרֵי רְבִּי יְהוּדָה.

וַחֲכָמִים אוֹמְרִים:

אֵין חַיָּבִין אֶלָּא עַל הוֹרָיַת בֵּית דִּין הַגָּדוֹל בִּלְבַד,

שֶׁנֶּאֱמַר: (וַיִּקְרָא ד,יג)

"עֲדַת יִשְׂרָאֵל יִשְׁגּוּ",

וְלֹא עֲדַת אוֹתוֹ הַשֵּׁבֶט.

## @22פרק ב

### @11מסכת הוריות פרק ב משנה א

א

הוֹרָה כֹהֵן מָשִׁיח לְעַצְמוֹ,

שׁוֹגֵג וְעָשָׂה שׁוֹגֵג, מֵבִיא פַר;

שׁוֹגֵג וְעָשָׂה מֵזִיד,

מֵזִיד וְעָשָׂה שׁוֹגֵג, פָּטוּר,

שֶׁהוֹרָיַת כֹּהֵן מָשִׁיח לְעַצְמוֹ,

הוֹרָיַת בֵּית דִּין עַל הַצִּבּוּר.

### @11מסכת הוריות פרק ב משנה ב

ב

הוֹרָה בִּפְנֵי עַצְמוֹ וְעָשָׂה בִּפְנֵי עַצְמוֹ,

מִתְכַּפֵּר לוֹ בִּפְנֵי עַצְמוֹ.

וְהוֹרָה עִם הַצִּבּוּר וְעָשָׂה עִם הַצִּבּוּר,

מִתְכַּפֵּר לוֹ עִם הַצִּבּוּר,

שֶׁאֵין בֵּית דִּין חַיָּבִין,

עַד שֶׁיּוֹרוּ לְבַטֵּל מִקְצָת וּלְקַיֵּם מִקְצָת.

ג

וְכֵן הַמָּשִׁיחַ.

וְלֹא בַעֲבוֹדָה זָרָה,

עַד שֶׁיּוֹרוּ לְבַטֵּל מִקְצָת וּלְקַיֵּם מִקְצָת.

### (@11מסכת הוריות פרק ב משנה ג)

אֵין חַיָּבִין

אֶלָּא עַל הֶעְלֵם דָּבָר עִם שִׁגְגַת הַמַּעֲשֶׂה,

וְכֵן הַמָּשִׁיחַ.

וְלֹא בַעֲבוֹדָה זָרָה,

אֶלָּא עַל הֶעְלֵם דָּבָר עִם שִׁגְגַת הַמַּעֲשֶׂה.

ד

אֵין חַיָּבִין,

אֶלָּא עַל דָּבָר שֶׁזְּדוֹנוֹ כָרֵת וְשִׁגְגָתוֹ חַטָּאת,

וְכֵן הַמָּשִׁיחַ.

וְלֹא בַעֲבוֹדָה זָרָה,

אֶלָּא עַל דָּבָר שֶׁזְּדוֹנוֹ כָרֵת וְשִׁגְגָתוֹ חַטָּאת,

### @11מסכת הוריות פרק ב משנה ד

ה

אֵין חַיָּבִין עַל עֲשֵׂה וְעַל לֹא תַעֲשֶׂה שֶׁבַּמִּקְדָּשׁ,

וְאֵין מְבִיאִין אָשָׁם תָּלוּי

עַל עֲשֵׂה וְעַל לֹא תַעֲשֶׂה שֶׁבַּמִּקְדָּשׁ.

אֲבָל חַיָּבִין עַל עֲשֵׂה וְעַל לֹא תַעֲשֶׂה שֶׁבַּנִּדָּה,

וּמְבִיאִין אָשָׁם תָּלוּי

עַל עֲשֵׂה וְעַל לֹא תַעֲשֶׂה שֶׁבַּנִּדָּה.

אֵיזוֹ הִיא מִצְוַת עֲשֵׂה שֶׁבַּנִּדָּה?

פְּרֹשׁ מִן הַנִּדָּה.

וּמִצְוָה בַל תַעֲשֶׂה?

אַל תָּבֹא אֶל הַנִּדָּה.

### @11מסכת הוריות פרק ב משנה ה

ו

אֵין חַיָּבִין עַל שְׁמִיעַת קוֹל,

וְעַל בִּטּוּי שְׂפָתַיִם,

וְעַל טֻמְאַת מִקְדָּשׁ וְקָדָשָׁיו.

וְהַנָּשִׂיא כַיּוֹצֵא בָהֶן.

דִּבְרֵי רְבִּי יוֹסֵה הַגָּלִילִי.

רְבִּי עֲקִיבָה אוֹמֵר:

הַנָּשִׂיא חַיָּב בְּכֻלָּן, חוּץ מִשְּׁמִיעַת הַקּוֹל,

שֶׁהַמֶּלֶךְ לֹא דָן וְלֹא דָנִין אוֹתוֹ.

### @11מסכת הוריות פרק ב משנה ו

ז

כָּל מִצְוָה שֶׁבַּתּוֹרָה,

שֶׁחַיָּבִין עַל זְדוֹנָן כָּרֵת וְעַל שִׁגְגָתָן חַטָּאת,

הַיָּחִיד מֵבִיא כִשְׂבָה אוֹ שְׂעִירָה,

וְהַנָּשִׂיא שָׂעִיר,

וּמָשִׁיחַ וּבֵית דִּין מְבִיאִין פַּר.

וּבַעֲבוֹדָה זָרָה,

הַיָּחִיד וְהַנָּשִׂיא וְהַמָּשִׁיחַ מְבִיאִין שְׂעִירָה,

וּבֵית דִּין פַּר וְשָׂעִיר,

פַּר לָעוֹלָה וְשָׂעִיר לַחַטָּאת.

### @11מסכת הוריות פרק ב משנה ז

ח

אָשָׁם תָּלוּי,

הַיָּחִיד וְהַנָּשִׂיא חַיָּבִין,

וּמָשִׁיחַ וּבֵית דִּין פְּטוּרִין.

אָשָׁם וַדַּאי,

הַנָּשִׂיא וְהַיָּחִיד וְהַמָּשִׁיחַ חַיָּבִין,

וּבֵית דִּין פְּטוּרִין.

עַל שְׁמִיעַת קוֹל וְעַל בִּטּוּי שְׂפָתַיִם,

וְטֻמְאַת מִקְדָּשׁ וְקָדָשָׁיו,

וּבֵית דִּין פְּטוּרִין,

הַיָּחִיד וְהַנָּשִׂיא וְהַמָּשִׁיחַ חַיָּבִין,

שֶׁאֵין כֹּהֵן גָּדוֹל חַיָּב עַל טֻמְאַת מִקְדָּשׁ וְקָדָשָׁיו.

וּמָה הֵן מְבִיאִין?

קָרְבַּן עוֹלֶה וְיוֹרֵד.

רְבִּי אֱלִיעֶזֶר אוֹמֵר:

הַנָּשִׂיא מֵבִיא שָׂעִיר.

## @22פרק ג

### @11מסכת הוריות פרק ג משנה א

א

כֹּהֵן מָשִׁיחַ שֶׁחָטָא,

וְאַחַר כָּךְ עָבַר מִמְּשִׁיחוּתוֹ,

וְכֵן הַנָּשִׂיא שֶׁחָטָא,

וְאַחַר כָּךְ עָבַר מִגְּדֻלָּתוֹ,

כֹּהֵן מָשִׁיחַ מֵבִיא פַר,

וְהַנָּשִׂיא מֵבִיא שָׂעִיר.

### @11מסכת הוריות פרק ג משנה ב

ב

כֹּהֵן מָשִׁיחַ שֶׁעָבַר מִמְּשִׁיחוּתוֹ,

וְאַחַר כָּךְ חָטָא,

וְכֵן הַנָּשִׂיא שֶׁעָבַר מִגְּדֻלָּתוֹ,

וְאַחַר כָּךְ חָטָא,

כֹּהֵן מָשִׁיחַ מֵבִיא פַר,

וְהַנָּשִׂיא כַּהֶדְיוֹט.

### @11מסכת הוריות פרק ג משנה ג

ג

חָטְאוּ עַד שֶׁלֹּא נִתְמַנּוּ,

וְאַחַר כָּךְ נִתְמַנּוּ,

הֲרֵי אֵלּוּ כַהֶדְיוֹט.

רְבִּי שִׁמְעוֹן אוֹמֵר:

אִם נוֹדַע לָהֶן עַד שֶׁלֹּא נִתְמַנּוּ, חַיָּבִין,

וּמִשֶּׁנִּתְמַנּוּ, פְּטוּרִין.

וְאֵי זֶה הוּא הַנָּשִׂיא?

זֶה הַמֶּלֶךְ, שֶׁנֶּאֱמַר: (וַיִּקְרָא ד,כב)

"וְעָשָׂה אַחַת מִכָּל מִצְוֹת יי אֱלהָיו",

נָשִׂיא שֶׁאֵין עַל גַּבָּיו אֶלָּא יי אֱלהָיו.

### @11מסכת הוריות פרק ג משנה ד

ד

אֵי זֶה הוּא הַמָּשִׁיחַ?

הַמָּשׁוּחַ בְּשֶׁמֶן הַמִּשְׁחָה,

לֹא הַמְרֻבֵּה בְגָדִין.

אֵין בֵּין כֹּהֵן הַמָּשׁוּחַ בְּשֶׁמֶן הַמִּשְׁחָה

לִמְרֻבֵּה בְגָדִין,

אֶלָּא פַר הַבָּא עַל כָּל הַמִּצְווֹת.

אֵין בֵּין כֹּהֵן מְשַׁמֵּשׁ לְכֹהֵן שֶׁעָבַר,

אֶלָּא פַר יוֹם הַכִּפּוּרִים וַעֲשִׂירִית הָאֵיפָה.

ה

זֶה וָזֶה שָׁוִים בַּעֲבוֹדַת יוֹם הַכִּפּוּרִים,

וּמְצֻוִּים עַל הַבְּתוּלָה,

וַאֲסוּרִין בְּאַלְמָנָה,

וְאֵינָן מִטַּמִּין בִּקְרוֹבֵיהֶן,

וְלֹא פוֹרְעִין,

וְלֹא פוֹרְמִים,

וּמַחֲזִירִין אֶת הָרוֹצֵחַ.

### @11מסכת הוריות פרק ג משנה ה

ו

כֹּהֵן גָּדוֹל פּוֹרֵם מִלְּמַטָּן,

וְהַהֶדְיוֹט, מִלְּמַעְלָן.

כֹּהֵן גָּדוֹל מַקְרִיב אוֹנֵן וְלֹא אוֹכֵל,

וְהַהֶדְיוֹט לֹא מַקְרִיב וְלֹא אוֹכֵל.

### @11מסכת הוריות פרק ג משנה ו

ז

כָּל הַתָּדִיר מֵחֲבֵרוֹ קוֹדֵם אֶת חֲבֵרוֹ.

כָּל הַמְקֻדָּשׁ מֵחֲבֵרוֹ קוֹדֵם אֶת חֲבֵרוֹ.

פַּר מָשִׁיחַ וּפַר עֵדָה עוֹמְדִין,

פַּר מָשִׁיחַ קוֹדֵם לְפַר עֵדָה, <וּמָשִׁיחַ (בלי 'פר'>

וּלְכָל מַעֲשָׂיו.

### @11מסכת הוריות פרק ג משנה ז

ח

הָאִישׁ קוֹדֵם לָאִשָּׁה לְהַחֲיוֹתוֹ וּלְהָשִׁיב אֲבֵדָה.

הָאִשָּׁה קוֹדֶמֶת לָאִישׁ לִכְסוּת וּלְהוֹצִיאָהּ מִבֵּית הַשִּׁבְיָה.

בִּזְמַן שֶׁשְּׁנֵיהֶם עוֹמְדִין בְּקַלְקָלָה,

הָאִישׁ קוֹדֵם לָאִשָּׁה.

### @11מסכת הוריות פרק ג משנה ח

ט

כֹּהֵן קוֹדֵם לְלֵוִי,

לֵוִי לְיִשְׂרָאֵל,

יִשְׂרָאֵל לַמַּמְזֵר,

מַמְזֵר לַנָּתִין,

וְנָתִין לַגֵּר,

וְגֵר לְעֶבֶד מְשֻׁחְרָר.

אֶמָּתַי?

בִּזְמַן שֶׁכֻּלָּן שָׁוִים,

אֲבָל אִם הָיָה מַמְזֵר תַּלְמִיד חֲכָמִים,

וְכֹהֵן גָּדוֹל עַם הָאָרֶץ,

מַמְזֵר תַּלְמִיד חֲכָמִים קוֹדֵם לְכֹהֵן גָּדוֹל עַם הָאָרֶץ.

חסל הוריות

חסל סדר נזיקים

סדר קדשים

# @00מסכת זבחים

## @22פרק א

### @11מסכת זבחים פרק א משנה א

א

כָּל הַזְּבָחִים שֶׁנִּזְבָּחוּ שֶׁלֹּא לִשְׁמָן, כְּשֵׁרִים,

אֶלָּא שֶׁלֹּא עָלוּ לַבְּעָלִין מִשֵּׁם חוֹבָה,

חוּץ מִן הַפֶּסַח וּמִן הַחַטָּאת,

הַפֶּסַח, בִּזְמַנּוֹ, וְהַחַטָּאת, בְּכָל זְמַן.

רְבִּי אֱלִיעֶזֶר אוֹמֵר:

אַף הָאָשָׁם.

הַפֶּסַח בִּזְמַנּוֹ, וְהַחַטָּאת וְהָאָשָׁם בְּכָל זְמַן.

אָמַר רְבִּי אֱלִיעֶזֶר:

חַטָּאת בָּאָה עַל חֵטְא,

וְאָשָׁם בָּא עַל [חֵטְא],

חַטָּאת פְּסוּלָה שֶׁלֹּא לִשְׁמָהּ,

אַף הָאָשָׁם פָּסוּל שֶׁלֹּא לִשְׁמוֹ.

### @11מסכת זבחים פרק א משנה ב ב

יוֹסֵה בֶן חוֹנִי אוֹמֵר:

הַנִּשְׁחָטִין לְשֵׁם פֶּסַח לְשֵׁם חַטָּאת,

פְּסוּלִין.

שִׁמְעוֹן אֲחִי עֲזַרְיָה אוֹמֵר:

שְׁחָטָן לְשֵׁם גָּבוֹהַּ מֵהֶן,

כְּשֵׁרִין;

לְשֵׁם נָמוּךְ מֵהֶן,

פְּסוּלִין.

ג

כֵּיצַד?

קָדְשֵׁי קָדָשִׁים שֶׁשְּׁחָטָן לְשֵׁם קָדָשִׁים קַלִּים,

פְּסוּלִין,

קָדָשִׁים קַלִּים שֶׁשְּׁחָטָן לְשֵׁם קָדְשֵׁי קָדָשִׁים,

כְּשֵׁרִים.

הַבְּכוֹר וְהַמַּעְשֵׂר שֶׁשְּׁחָטָן לְשֵׁם שְׁלָמִים,

כְּשֵׁרִין,

[שְׁלָמִים] שֶׁשְּׁחָטָן לְשֵׁם בְּכוֹר וּלְשֵׁם מַעֲשֵׂר,

פְּסוּלִין.

### @11מסכת זבחים פרק א משנה ג

ד

הַפֶּסַח שֶׁשְּׁחָטוֹ שַׁחְרִית בְּאַרְבָּעָה עָשָׂר שֶׁלֹּא לִשְׁמוֹ,

רְבִּי יְהוֹשֻׁעַ מַכְשִׁיר,

כְּאִלּוּ נִשְׁחַט בִּשְׁלֹשָׁה עָשָׂר.

בֶּן בְּתִירָה פוֹסֵל,

כְּאִלּוּ נִשְׁחַט בֵּין הָעַרְבַּיִם.

אָמַר רְבִּי שִׁמְעוֹן בֶּן עַזַּי:

מְקֻבָּל אֲנִי מִפִּי שִׁבְעִים וּשְׁנַיִם זָקֵן,

בְּיוֹם שֶׁהוֹשִׁיבוּ אֶת רְבִּי אֶלְעָזָר בֶּן עֲזַרְיָה בִישִׁיבָה,

שֶׁכָּל הַזְּבָחִין שֶׁנִּזְבָּחוּ שֶׁלֹּא לִשְׁמָן, כְּשֵׁרִים,

אֶלָּא שֶׁלֹּא עָלוּ לַבְּעָלִים מִשֵּׁם חוֹבָה,

חוּץ מִן הַפֶּסַח וּמִן הַחַטָּאת.

לֹא הוֹסִיף בֶּן עַזַּי אֶלָּא הָעוֹלָה,

וְלֹא הוֹדוּ לוֹ חֲכָמִים.

### @11מסכת זבחים פרק א משנה ד

ה

הַפֶּסַח וְהַחַטָּאת שֶׁשְּׁחָטָן שֶׁלֹּא לִשְׁמָן,

קִבֵּל, וְהִלֵּךְ, וְזָרַק שֶׁלֹּא לִשְׁמָן,

אוֹ לִשְׁמָן וְשֶׁלֹּא לִשְׁמָן,

אוֹ שֶׁלֹּא לִשְׁמָן וְלִשְׁמָן, פְּסוּלִין.

כֵּיצַד לִשְׁמָן וְשֶׁלֹּא לִשְׁמָן?

לְשֵׁם פֶּסַח וּלְשֵׁם שְׁלָמִים.

שֶׁלֹּא לִשְׁמָן וְלִשְׁמָן?

לְשֵׁם שְׁלָמִים וּלְשֵׁם פֶּסַח.

ו

שֶׁהַזֶּבַח נִפְסָל בְּאַרְבָּעָה דְבָרִים:

בִּשְׁחִיטָה, בְּקִבּוּל, בְּהִלּוּךְ, וּבִזְרִיקָה.

רְבִּי שִׁמְעוֹן מַכְשִׁיר בְּהִלּוּךְ,

שֶׁהָיָה אוֹמֵר:

אֵי אֶפְשָׁר שֶׁלֹּא בִשְׁחִיטָה,

שֶׁלֹּא בְקַבָּלָה,

וְשֶׁלֹּא בִזְרִיקָה,

אֲבָל אֶפְשָׁר שֶׁלֹּא בְהִלּוּךְ, <הִלּוּךְ>

וְשׁוֹחֵט בְּצַד הַמִּזְבֵּחַ וְזוֹרֵק.

רְבִּי אֶלְעָזָר אוֹמֵר:

אַף הַמְהַלֵּךְ בִּמְקוֹם שֶׁהוּא צָרִיךְ לְהַלֵּךְ,

הַמַּחֲשָׁבָה פוֹסֶלֶת;

וּבִמָקוֹם שֶׁאֵינוּ צָרִיךְ לְהַלֵּךְ,

אֵין הַמַּחֲשָׁבָה פוֹסֶלֶת.

## @22פרק ב

### @11מסכת זבחים פרק ב משנה א

א

כָּל הַזְּבָחִים שֶׁקִּבֵּל דָּמָן זָר, אוֹנֵן,

טְבוּל יוֹם, מְחֻסַּר בְּגָדִים, מְחֻסַּר כִּפּוּרִים,

וְשֶׁלֹּא רְחוּץ יָדַיִם וְרַגְלַיִם,

עָרֵל וְטָמֵא, יוֹשֵׁב,

עוֹמֵד כֵּלִים עַל גַּבֵּי כֵלִים,

עַל גַּבֵּי בְהֵמָה, עַל גַּבֵּי רַגְלֵי חֲבֵרוֹ, פָּסַל.

קִבֵּל בִּשְׂמֹאל, פָּסַל.

רְבִּי שִׁמְעוֹן מַכְשִׁיר.

נִשְׁפַּךְ עַל הָרִצְפָּה וַאֲסָפוֹ, פָּסוּל.

נְתָנוֹ עַל גַּבֵּי הַכֶּבֶשׁ שֶׁלֹּא כְנֶגֶד הַיְסוֹד,

נָתַן אֶת הַנִּתָּנִין לְמַטָּן לְמַעְלָן,

וְאֶת הַנִּתָּנִין לְמַעְלָן לְמַטָּן,

אֶת הַנִּתָּנִים בִּפְנִים בַּחוּץ,

וְאֶת הַנִּתָּנִים בַּחוּץ בִּפְנִים,

פָּסוּל וְאֵין בּוֹ כָרֵת.

### @11מסכת זבחים פרק ב משנה ב

ב  
הַשּׁוֹחֵט אֶת הַזֶּבַח לִזְרוֹק דָּמוֹ בַחוּץ,

לְהַקְטִיר אֱמוּרָיו בַּחוּץ,

אוֹ מִקְצָת אֵמוּרָיו בַּחוּץ,

לֹאכַל בְּשָׂרוֹ בַחוּץ,

אוֹ כַזַּיִת מִבְּשָׂרוֹ בַחוּץ,

אוֹ לֹאכַל כַּזַּיִת מֵעוֹר הָאַלְיָה בַחוּץ,

פָּסוּל וְאֵין בּוֹ כָרֵת.

ג

לִזְרוֹק דָּמוֹ לְמָחָר,

אוֹ מִקְצָת דָּמוֹ לְמָחָר,

לְהַקְטִיר אֱמוּרָיו לְמָחָר,

אוֹ מִקְצָת אֱמוּרָיו לְמָחָר,

לֹאכַל בְּשָׂרוֹ לְמָחָר,

אוֹ כַזַּיִת מִבְּשָׂרוֹ לְמָחָר,

אוֹ לֹאכַל כַּזַּיִת מֵעוֹר הָאַלְיָה לְמָחָר,

פִּגּוּל, וְחַיָּבִין עָלָיו כָּרֵת.

### @11מסכת זבחים פרק ב משנה ג

ד

זֶה הַכְּלָל:

כָּל הַשּׁוֹחֵט, וְהַמְקַבֵּל, וְהַמְהַלֵּךְ, וְהַזּוֹרֵק,

לֹאכַל דָּבָר שֶׁדַּרְכּוֹ לֹאכַל,

וּלְהַקְטִיר דָּבָר שֶׁדַּרְכּוֹ לְהַקְטִיר,

חוּץ לִמְקוֹמוֹ, פָּסוּל וְאֵין בּוֹ כָרֵת;

חוּץ לִזְמַנּוֹ, פִּגּוּל וְחַיָּבִין עָלָיו כָּרֵת,

וּבִלְבַד שֶׁיִּקְרַב הַמַּתִּיר כְּמִצְוָתוֹ. <שֶׁיּקָרב>

### @11מסכת זבחים פרק ב משנה ד

ה

כֵּיצַד קָרַב הַמַּתִּיר כְּמִצְוָתוֹ?

שָׁחַט בִּשְׁתִיקָה, וְקִבֵּל וְהִלֵּךְ וְזָרַק לִזְמַנּוֹ;

אוֹ שֶׁשָּׁחַט חוּץ לִזְמַנּוֹ,

וְקִבֵּל וְהִלֵּךְ וְזָרַק בִּשְׁתִיקָה;

אוֹ שֶׁשָּׁחַט, וְקִבֵּל וְהִלֵּךְ וְזָרַק חוּץ לִזְמַנּוֹ,

זֶה הוּא שֶׁקָּרַב הַמַּתִּיר כְּמִצְוָתוֹ.

ו

כֵּיצַד לֹא קָרַב הַמַּתִּיר כְּמִצְוָתוֹ?

שָׁחַט חוּץ לִמְקוֹמוֹ,

וְקִבֵּל וְהִלֵּךְ וְזָרַק חוּץ לִזְמַנּוֹ;

אוֹ שֶׁשָּׁחַט חוּץ לִזְמַנּוֹ,

וְקִבֵּל וְהִלֵּךְ וְזָרַק חוּץ לִמְקוֹמוֹ;

אוֹ שֶׁשָּׁחַט, וְקִבֵּל וְהִלֵּךְ, וְזָרַק חוּץ לִמְקוֹמוֹ.

הַפֶּסַח וְהַחַטָּאת שֶׁשְּׁחָטָן שֶׁלֹּא לִשְׁמָן,

וְקִבֵּל וְהִלֵּךְ וְזָרַק חוּץ לִזְמַנָּן;

אוֹ שֶׁשָּׁחַט חוּץ לִזְמַנָּן,

וְקִבֵּל וְהִלֵּךְ וְזָרַק שֶׁלֹּא לִשְׁמָן;

אוֹ שֶׁשָּׁחַט, וְקִבֵּל, וְהִלֵּךְ, וְזָרַק שֶׁלֹּא לִשְׁמָן,

זֶה הוּא שֶׁלֹּא קָרַב הַמַּתִּיר כְּמִצְוָתוֹ.

### @11מסכת זבחים פרק ב משנה ה

ז

לֹאכַל כַּזַּיִת בַּחוּץ, כַּזַּיִת לְמָחָר;

כַּזַּיִת לְמָחָר, כַּזַּיִת בַּחוּץ;

כַּחֲצִי זַיִת בַּחוּץ, כַּחֲצִי זַיִת לְמָחָר;

כַּחֲצִי זַיִת לְמָחָר, כַּחֲצִי זַיִת בַּחוּץ,

פָּסוּל וְאֵין בּוֹ כָרֵת.

ח

אָמַר רְבִּי יְהוּדָה:

זֶה הַכְּלָל:

אִם מַחְשֶׁבֶת הַזְּמַן קָדְמָה לְמַחְשֶׁבֶת הַמָּקוֹם,

פִּגּוּל וְחַיָּבִין עָלָיו כָּרֵת;

אִם מַחְשֶׁבֶת הַמָּקוֹם קָדְמָה לְמַחְשֶׁבֶת הַזְּמַן,

פָּסוּל וְאֵין בּוֹ כָרֵת.

וַחֲכָמִים אוֹמְרִים:

זֶה וָזֶה פָסוּל וְאֵין בּוֹ כָרֵת.

לֹאכַל כַּחֲצִי זַיִת [וּלְהַקְטִיר כַּחֲצִי זַיִת],

כָּשֵׁר, שֶׁאֵין אֲכִילָה וְהַקְטָרָה מִצְטָרְפִין.

## @22פרק ג

### @11מסכת זבחים פרק ג משנה א

א

כָּל הַפְּסוּלִים שֶׁשָּׁחֲטוּ, שְׁחִיטָתָן כְּשֵׁרָה,

שֶׁהַשְּׁחִיטָה כְּשֵׁרָה בַזָּרִים, בַּנָּשִׁים, וּבָעֲבָדִים,

אֲפִלּוּ בְקָדְשֵׁי קָדָשִׁים,

וּבִלְבַד שֶׁלֹּא יְהוּ טְמֵאִים נוֹגְעִים בַּבָּשָׂר.

לְפִיכָךְ הֵם פּוֹסְלִים בְּמַחֲשָׁבָה.

וְכֻלָּם שֶׁקִּבְּלוּ אֶת הַדָּם חוּץ לִזְמַנּוֹ, וְחוּץ לִמְקוֹמוֹ,

אִם יֵשׁ דַּם הַנֶּפֶשׁ, יַחְזֹר הַכָּשֵׁר וִיקַבֵּל.

### @11מסכת זבחים פרק ג משנה ב

ב

קִבֵּל הַכָּשֵׁר וְנָתַן לַפָּסוּל, יַחְזִיר לַכָּשֵׁר.

קִבֵּל בִּימִינוֹ וְנָתַן לִשְׂמאלוֹ, יַחְזִיר לִימִינוֹ.

קִבֵּל בִּכְלִי קֹדֶשׁ וְנָתַן לִכְלִי חֹל,

יַחְזִיר לִכְלִי קֹדֶשׁ.

נִשְׁפַּךְ מִן הַכֶּלִי עַל הָרִצְפָּה וַאֲסָפוֹ, כָּשֵׁר.

נְתָנוֹ עַל גַּבֵּי הַכֶּבֶשׁ שֶׁלֹּא כְנֶגֶד הַיְסוֹד,

נָתַן אֶת הַנִּתָּנִין לְמַטָּן לְמַעְלָן,

וְאֶת הַנִּתָּנִין לְמַעְלָן לְמַטָּן,

וְאֶת הַנִּתָּנִין בִּפְנִים בַּחוּץ,

וְאֶת הַנִּתָּנִים בַּחוּץ בִּפְנִים,

אִם יֵשׁ דַּם הַנֶּפֶשׁ, יַחְזֹר הַכָּשֵׁר וִיקַבֵּל.

### @11מסכת זבחים פרק ג משנה ג

ג

הַשּׁוֹחֵט אֶת הַזֶּבַח לֹאכַל דָּבָר שֶׁאֵין דַּרְכּוֹ לֹאכַל,

וּלְהַקְטִיר דָּבָר שֶׁאֵין דַּרְכּוֹ לְהַקְטִיר,

כָּשֵׁר.

רְבִּי אֱלִיעֶזֶר פּוֹסֵל.

לֹאכַל דָּבָר שֶׁדַּרְכּוֹ לֹאכַל,

וּלְהַקְטִיר דָּבָר שֶׁדַּרְכּוֹ לְהַקְטִיר,

פָּחוּת מִכַּזַּיִת, כָּשֵׁר.

לֹאכַל כַּחֲצִי זַיִת וּלְהַקְטִיר כַּחֲצִי זַיִת,

כָּשֵׁר, שֶׁאֵין אֲכִילָה וְהַקְטָרָה מִצְטָרְפִין.

### @11מסכת זבחים פרק ג משנה ד

ד

הַשּׁוֹחֵט אֶת הַזֶּבַח

לֹאכַל כַּזַּיִת מִן הָעוֹר,

מִן הָרֹטֶב,

מִן הַקּוּפָה,

מִן הָאֲלַל,

מִן הָעֲצָמוֹת,

מִן הַגִּידִים,

מִן הַקְּרָנַיִם,

מִן הַטְּלָפַיִם,

כָּשֵׁר,

וְאֵין חַיָּבִין עֲלֵיהֶן מִשֵּׁם פִּגּוּל, נוֹתָר וְטָמֵא.

### @11מסכת זבחים פרק ג משנה ה

ה

הַשּׁוֹחֵט אֶת הַמֻּקְדָּשִׁין

לֹאכַל שְׁלִיל אוֹ שִׁלְיָה בַחוּץ,

לֹא פִגֵּל.

הַמּוֹלֵק תּוֹרִין בִּפְנִים

לֹאכַל בֵּיצֵיהֶן בַּחוּץ,

לֹא פִגֵּל.

חֲלֵב מֻקְדָּשִׁין וּבֵיצֵי תוֹרִין,

אֵין חַיָּבִין עֲלֵיהֶן מִשֵּׁם פִּגּוּל, נוֹתָר וְטָמֵא.

### @11מסכת זבחים פרק ג משנה ו

ו

שְׁחָטוֹ עַל מְנָת לְהַנִּיחַ אֶת דָּמוֹ אוֹ אֶת אֵמוּרָיו לְמָחָר,

אוֹ לְהוֹצִיאָן בַּחוּץ,

רְבִּי יְהוּדָה פוֹסֵל,

וַחֲכָמִים מַכְשִׁירִין.

שְׁחָטוֹ עַל מְנָת לִתְּנוֹ עַל גַּבֵּי הַכֶּבֶשׁ שֶׁלֹּא כְנֶגֶד הַיְסוֹד,

לִתֵּן אֶת הַנִּתָּנִין לְמַטָּן לְמַעְלָן,

וְאֶת הַנִּתָּנִין לְמַעְלָן לְמַטָּה,

וְאֶת הַנִּתָּנִים בִּפְנִים בַּחוּץ,

וְאֶת הַנִּתָּנִים בַּחוּץ בִּפְנִים,

שֶׁיֹּאכְלוּהוּ טְמֵאִין,

שֶׁיַּקְרִיבוּהוּ טְמֵאִין,

שֶׁיֹּאכְלוּהוּ עֲרֵלִים,

שֶׁיַּקְרִיבוּהוּ עֲרֵלִים,

לְשַׁבֵּר עַצְמוֹת הַפֶּסַח, לֹאכַל מִמֶּנּוּ נָא;

לְעָרֵב דָּמוֹ בְדַם פְּסוּלִין,

כָּשֵׁר, שֶׁאֵין הַמַּחֲשָׁבָה פוֹסֶלֶת,

אֶלָּא חוּץ לִזְמַנּוֹ וְחוּץ לִמְקוֹמוֹ;

הַפֶּסַח וְהַחַטָּאת, שֶׁלֹּא לִשְׁמָן.

## @22פרק ד

### @11מסכת זבחים פרק ד משנה א

א

בֵּית שַׁמַּי אוֹמְרִים:

כָּל הַנִּתָּנִים עַל מִזְבֵּחַ הַחִיצוֹן,

שֶׁנְּתָנָן מַתָּנָה אַחַת, כִּפֵּר;

וְהַחַטָּאת שְׁתֵּי מַתָּנוֹת.

בֵּית הֶלֵּל אוֹמְרִים:

אַף חַטָּאת שֶׁנִּתָּנָה מַתָּנָה אַחַת, כִּפֵּר.

לְפִיכָךְ,

אִם נָתַן אֶת הָרִאשׁוֹנָה כְתִקְנָהּ,

וְהַשְּׁנִיָּה חוּץ לִזְמַנָּהּ, כִּפֵּר.

נָתַן אֶת הָרִאשׁוֹנָה חוּץ לִזְמַנָּהּ,

וְאֶת הַשְּׁנִיָּה חוּץ לִמְקוֹמָהּ,

פִּגּוּל וְחַיָּבִין עָלָיו כָּרֵת.

### @11מסכת זבחים פרק ד משנה ב

ב

כָּל הַנִּתָּנִין עַל מִזְבֵּחַ הַפְּנִימִי,

שֶׁאִם חִסֵּר אַחַת מִן הַמַּתָּנוֹת, כְּאִלּוּ לֹא כִפֵּר;

לְפִיכָךְ,

אִם נָתַן כֻּלָּם כְּתִקְנָן, וְאַחַת שֶׁלֹּא כְתִקְנָהּ, <כְּתִקְנָן>

פָּסוּל, אֵין בּוֹ כָרֵת.

### @11מסכת זבחים פרק ד משנה ג

ג

אֵלּוּ דְבָרִים שֶׁאֵינָן חַיָּבִין עֲלֵיהֶם מִשֵּׁם פִּגּוּל:

הַקֹּמֶץ, וְהַלְּבוֹנָה, וְהַקְּטֹרֶת,

וּמִנְחַת הַכֹּהֲנִים, וּמִנְחַת כֹּהֵן מָשִׁיחַ,

וּמִנְחַת הַנְּסָכִים, וְהַדָּם,

וְהַנְּסָכִים הַבָּאִים בִּפְנֵי עַצְמָן.

דִּבְרֵי רְבִּי מֵאִיר.

וַחֲכָמִים אוֹמְרִים:

אַף הַבָּאִים עִם הַבְּהֵמָה.

לֹג שֶׁמֶן שֶׁלִּמְצֹרָע,

רְבִּי שִׁמְעוֹן אוֹמֵר:

אֵין חַיָּבִין עָלָיו מִשֵּׁם פִּגּוּל.

וּרְבִּי מֵאִיר אוֹמֵר:

חַיָּבִין עָלָיו מִשֵּׁם פִּגּוּל,

שֶׁדַּם הָאָשָׁם מַתִּירוֹ,

וְכָל שֶׁיֶּשׁ לוֹ מַתִּירִין, בֵּין לָאָדָם, בֵּין לַמִּזְבֵּחַ,

חַיָּבִין עָלָיו מִשֵּׁם פִּגּוּל.

### @11מסכת זבחים פרק ד משנה ד

ד

הָעוֹלָה,

דָּמָהּ מַתִּיר אֶת בְּשָׂרָהּ לַמִּזְבֵּחַ,

וְעוֹרָהּ לַכֹּהֲנִים.

עוֹלַת הָעוֹף,

דָּמָהּ מַתִּיר, וּבְשָׂרָהּ לַמִּזְבֵּחַ.

חַטַּאת הָעוֹף,

דָּמָהּ מַתִּיר וּבְשָׂרָהּ לַכֹּהֲנִים. <מגיה הוסיף אֶת>

פָּרִין הַנִּשְׂרָפִין וּשְׂעִירִין הַנִּשְׂרָפִין,

דָּמָן מַתִּיר אֶת אֵמוּרֵיהֶן לִקָּרֵב.

רְבִּי שִׁמְעוֹן אוֹמֵר:

כָּל שֶׁאֵינוּ עַל מִזְבֵּחַ הַחִיצוֹן כַּשְּׁלָמִים,

אֵין חַיָּבִין עָלָיו מִשֵּׁם פִּגּוּל.

### @11מסכת זבחים פרק ד משנה ה

ה

קָדְשֵׁי גוֹיִם,

אֵין חַיָּבִין עֲלֵיהֶם מִשֵּׁם פִּגּוּל, נוֹתָר וְטָמֵא.

וְהַשּׁוֹחֲטָן בַּחוּץ, פָּטוּר.

דִּבְרֵי רְבִּי שִׁמְעוֹן.

רְבִּי יוֹסֵה מְחַיֵּב.

דְּבָרִים שֶׁאֵין חַיָּבִים עֲלֵיהֶם מִשֵּׁם פִּגּוּל,

חַיָּבִין עֲלֵיהֶם מִשֵּׁם נוֹתָר, מִשֵּׁם טָמֵא,

חוּץ מִן הַדָּם.

וְנוּמוֹ רְבִּי שִׁמְעוֹן:

בְּדָבָר שֶׁדַּרְכּוֹ לְהֵאָכֵל,

אֲבָל כְּגוֹן הָעֵצִים, וְהַלְּבוֹנָה, וְהַקְּטֹרֶת,

אֵין חַיָּבִין עֲלֵיהֶן מִשֵּׁם טֻמְאָה.

### @11מסכת זבחים פרק ד משנה ו

ו

לְשֵׁם שִׁשָּׁה דְבָרִים הַזֶּבַח נִזְבָּח:

[לְשֵׁם זֶבַח], לְשֵׁם זוֹבֵחַ, לְשֵׁם שֵׁם,

לְשֵׁם אִשִּׁים, לְשֵׁם רֵיחַ, לְשֵׁם נִיחוֹחַ;

חַטָּאת וְאָשָׁם, לְשֵׁם חֵטְא.

אָמַר רְבִּי יוֹסֵה:

אַף מִי שֶׁלֹּא הָיָה בְלִבּוֹ לְשֵׁם אֶחָד מִכָּל אֵלּוּ, <'שֶׁלֹּא' מחוק בקו>

כָּשֵׁר, שֶׁהוּא תְנַי בֵּית דִּין;

שֶׁאֵין הַמַּחֲשָׁבָה הוֹלֶכֶת אֶלָּא לְאַחַר הָעוֹבֵד.

## @22פרק ה

### @11מסכת זבחים פרק ה משנה א

א

אֵי זֶה הוּא מְקוֹמָן שֶׁלַּזְּבָחִין?

קָדְשֵׁי קָדָשִׁים,

שְׁחִיטָתָן בַּצָּפוֹן.

פַּר וְשָׂעִיר שֶׁלְּיוֹם הַכִּפּוּרִים,

שְׁחִיטָתָן בַּצָּפוֹן,

וְקִבּוּל דָּמָן בִּכְלֵי שָׁרֵת בַּצָּפוֹן,

וְדָמָן טָעוּן הַזָּיָה עַל בֵּין הַבַּדִּים,

וְעַל הַפָּרֹכֶת, וְעַל מִזְבַּח הַזָּהָב.

מַתָּנָה אַחַת מֵהֶן מְעַכֶּבֶת.

שִׁירֵי הַדָּם,

הָיָה שׁוֹפֵךְ עַל יְסוֹד מַעֲרָבִי שֶׁלְּמִזְבֵּחַ הַחִיצוֹן.

אִם לֹא נָתַן, לֹא עִכֵּב.

### @11מסכת זבחים פרק ה משנה ב

ב

פָּרִים הַנִּשְׂרָפִין וּשְׂעִירִין הַנִּשְׂרָפִין,

שְׁחִיטָתָן בַּצָּפוֹן, וְקִבּוּל דָּמָן בִּכְלֵי שָׁרֵת בַּצָּפוֹן,

וְדָמָן טָעוּן הַזָּיָה עַל הַפָּרֹכֶת, וְעַל מִזְבַּח הַזָּהָב,

וּמַתָּנָה אַחַת מֵהֶן מְעַכֶּבֶת.

שִׁירֵי הַדָּם,

הָיָה שׁוֹפֵךְ עַל יְסוֹד מַעֲרָבִי שֶׁלְּמִזְבֵּחַ הַחִיצוֹן.

אִם לֹא נָתַן, לֹא עִכֵּב.

אֵלּוּ וָאֵלּוּ נִשְׂרָפִין בְּבֵית הַדֶּשֶׁן.

### @11מסכת זבחים פרק ה משנה ג

ג

חַטֹּאת הַצִּבּוּר וְהַיָּחִיד,

אֵלּוּ הֵן חַטֹּאות הַצִּבּוּר:

שְׂעִירֵי רָאשֵׁי חֳדָשִׁים וְשֶׁלַּמּוֹעֲדוֹת,

שְׁחִיטָתָן בַּצָּפוֹן,

וְקִבּוּל דָּמָן בִּכְלִי שָׁרֵת בַּצָּפוֹן,

וְדָמָן טָעוּן אַרְבַּע מַתָּנוֹת עַל אַרְבַּע קְרָנוֹת.

כֵּיצַד?

עָלָה בַכֶּבֶשׁ,

וּפָנָה לַסּוֹבֵב,

בָּא לוֹ לְקֶרֶן דְּרוֹמִית מִזְרָחִית,

מִזְרָחִית צְפוֹנִית,

צְפוֹנִית מַעֲרָבִית,

מַעֲרָבִית דְּרוֹמִית.

שִׁירֵי הַדָּם הָיָה שׁוֹפֵךְ עַל יְסוֹד דְּרוֹמִי.

וְנֶאֱכָלִים לִפְנִים מִן הַקְּלָעִים,

לְזִכְרֵי כְהֻנָּה, בְּכָל מַאֲכָל,

לְיוֹם וְלַיְלָה עַד חֲצוֹת.

### @11מסכת זבחים פרק ה משנה ד

ד

הָעוֹלָה,

קָדְשֵׁי קָדָשִׁים,

שְׁחִיטָתָהּ בַּצָּפוֹן,

וְקִבּוּל דָּמָהּ בִּכְלֵי שָׁרֵת בַּצָּפוֹן,

וְדָמָהּ טָעוּן שְׁתֵּי מַתָּנוֹת שֶׁהֵן אַרְבַּע, <וְדָמָן>

וּטְעוּנָה הֶפְשֵׁט, וְנִתּוּחַ, וְכָלִיל לָאִשִּׁים.

### @11מסכת זבחים פרק ה משנה ה

ה

זִבְחֵי שַׁלְמֵי צִבּוּר וַאֲשָׁמוֹת,

אֵלּוּ הֵן אֲשָׁמוֹת:

אֲשַׁם גְּזֵלוֹת,

אֲשַׁם מְעִילוֹת,

אֲשַׁם שִׁפְחָה חֲרוּפָה,

אֲשַׁם נָזִיר,

אֲשַׁם מְצֹרָע,

וְאָשָׁם תָּלוּי; <וַאֲשַׁם>

שְׁחִיטָתָן בַּצָּפוֹן,

וְקִבּוּל דָּמָן בִּכְלֵי שָׁרֵת בַּצָּפוֹן,

וְדָמָן טָעוּן שְׁתֵּי מַתָּנוֹת שֶׁהֵן אַרְבַּע.

נֶאֱכָלִים לִפְנִים מִן הַקְּלָעִים,

לְזִכְרֵי כְהֻנָּה, בְּכָל מַאֲכָל,

לְיוֹם וְלַיְלָה עַד חֲצוֹת.

### @11מסכת זבחים פרק ה משנה ו

ו

הַתּוֹדָה וְאֵיל נָזִיר,

קָדָשִׁים קַלִּים,

שְׁחִיטָתָן בְּכָל מָקוֹם בָּעֲזָרָה,

וְדָמָן טָעוּן שְׁתֵּי מַתָּנוֹת שֶׁהֵן אַרְבַּע,

וְנֶאֱכָלִים בְּכָל הָעִיר,

לְכָל אָדָן, בְּכָל מַאֲכָל,

לְיוֹם וְלַיְלָה עַד חֲצוֹת.

הַמּוּרָם מֵהֶן, כַּיּוֹצֵא בָהֶן,

אֶלָּא שֶׁהַמּוּרָם נֶאֱכָל לַכֹּהֲנִים,

לִנְשֵׁיהֶן, לִבְנֵיהֶן, וּלְעַבְדֵיהֶם.

### @11מסכת זבחים פרק ה משנה ז

ז

שְׁלָמִים,

קָדָשִׁים קַלִּים,

שְׁחִיטָתָן בְּכָל מָקוֹם בָּעֲזָרָה,

וְדָמָן טָעוּן שְׁתֵּי מַתָּנוֹת שֶׁהֵן אַרְבַּע,

וְנֶאֱכָלִים בְּכָל הָעִיר,

לְכָל אָדָן, בְּכָל מַאֲכָל,

לִשְׁנֵי יָמִים וְלַיְלָה אֶחָד.

הַמּוּרָם מֵהֶן, כַּיּוֹצֵא בָהֶן,

אֶלָּא שֶׁהַמּוּרָם נֶאֱכָל לַכֹּהֲנִים,

לִנְשֵׁיהֶן, וְלִבְנֵיהֶן, וּלְעַבְדֵיהֶם.

### @11מסכת זבחים פרק ה משנה ח

ח

הַבְּכוֹר וְהַמַּעְשֵׂר וְהַפֶּסַח קָדָשִׁים קַלִּים,

שְׁחִיטָתָן בְּכָל מָקוֹם בָּעֲזָרָה,

וְדָמָן טָעוּן מַתָּנָה אַחַת,

וּבִלְבַד שֶׁיִּתֵּן כְּנֶגֶד הַיְסוֹד.

שִׁנָּה בַאֲכִילָתָן:

הַבְּכוֹר נֶאֱכָל לַכֹּהֲנִים,

וְהַמַּעֲשֵׂר לְכָל אָדָן,

וְנֶאֱכָלִים בְּכָל הָעִיר, בְּכָל מַאֲכָל,

לִשְׁנֵי יָמִים וְלַיְלָה אֶחָד;

הַפֶּסַח אֵינוּ נֶאֱכָל אֶלָּא בַלַּיְלָה,

אֵינוּ נֶאֱכָל אֶלָּא עַד חֲצוֹת,

אֵינוּ נֶאֱכָל אֶלָּא לִמְנוּיָו,

וְאֵינוּ נֶאֱכָל אֶלָּא צָלִי.

## @22פרק ו

### @11מסכת זבחים פרק ו משנה א

א

קָדְשֵׁי קָדָשִׁין שֶׁשְּׁחָטָן בְּרֹאשׁ הַמִּזְבֵּחַ,

רְבִּי יוֹסֵה אוֹמֵר:

כְּאִלּוּ נִשְׁחַט בַּצָּפוֹן.

רְבִּי יְהוּדָה בִרְבִּי יוֹסֵה אוֹמֵר:

מֵחֲצִי הַמִּזְבֵּחַ וְלַצָּפוֹן, בַּצָּפוֹן;

מֵחֲצִי הַמִּזְבֵּחַ וְלַדָּרוֹם, בַּדָּרוֹם.

הַמְּנָחוֹת הָיוּ נִקְמָצוֹת בְּכָל מָקוֹם בָּעֲזָרָה,

וְנֶאֱכָלוֹת לִפְנִים מִן הַקְּלָעִים,

לְזִכְרֵי כְהֻנָּה, בְּכָל מַאֲכָל,

לְיוֹם וְלַיְלָה עַד חֲצוֹת.

### @11מסכת זבחים פרק ו משנה ב

ב

חַטַּאת הָעוֹף הָיְתָה נֶעֱשֵׂית עַל קֶרֶן דְּרוֹמִית מַעֲרָבִית.

בְּכָל מָקוֹם הָיְתָה כְשֵׁרָה, אֶלָּא שֶׁזֶּה הָיָה מְקוֹמָהּ.

וּשְׁלֹשָׁה דְבָרִים הָיְתָה אוֹתָהּ הַקֶּרֶן מְשַׁמֶּשֶׁת מִלְּמַטָּן,

וּשְׁלֹשָׁה מִלְמַעְלָן.

מִלְּמַטָּן:

חַטַּאת הָעוֹף, וְהַגָּשׁוֹת, וְשִׁירֵי הַדָּם;

מִלְמַעְלָן:

נִסּוּךְ הַמַּיִם וְהַיַּיִן, וְעוֹלַת הָעוֹף וּכְשֶׁהִיא רַבָּה בַמִּזְרָח.

### @11מסכת זבחים פרק ו משנה ג

ג

כָּל הָעוֹלִין לַמִּזְבֵּחַ עוֹלִין דֶּרֶךְ יָמִין,

וּמַקִּיפִין וְיוֹרְדִין דֶּרֶךְ שְׂמֹאל,

חוּץ מִן הָעוֹלֶה לִשְׁלֹשָׁה דְבָרִים אֵלּוּ,

שֶׁהָיוּ עוֹלִים וְחוֹזְרִין לְעָקֵב.

### @11מסכת זבחים פרק ו משנה ד

ד

חַטַּאת הָעוֹף כֵּיצַד הָיְתָה נֶעֱשֵׂית?

הָיָה מוֹלֵק אֶת רֹאשָׁהּ מִמּוּל עָרְפָּהּ,

וְאֵינוּ מַבְדִּיל.

וּמַזֶּה מִדָּמָהּ עַל קִיר הַמִּזְבֵּחַ.

שִׁירֵי הַדָּם הָיָה מִתְמַצֶּה עַל הַיְסוֹד.

אֵין לַמִּזְבֵּחַ אֶלָּא דָמָהּ,

וְכֻלָּהּ לַכֹּהֲנִים.

### @11מסכת זבחים פרק ו משנה ה

ה

עוֹלַת הָעוֹף כֵּיצַד הָיְתָה נֶעֱשֵׂית?

עָלָה בַכֶּבֶשׁ, וּפָנָה לַסּוֹבֵב;

בָּא לוֹ לְקֶרֶן דְּרוֹמִית מִזְרָחִית,

הָיָה מוֹלֵק אֶת רֹאשָׁהּ מִמּוּל עָרְפָּהּ, וּמַבְדִּיל.

וּמוֹצֶה אֶת דָּמָהּ עַל קִיר הַמִּזְבֵּחַ.

נָטַל אֶת הָרֹאשׁ, <הָרִאשׁוֹן>

וְהִקִּיף אֶת מְלִיקָתוֹ לַמִּזְבֵּחַ,

סְפָגוֹ בַמֶּלַח, וּזְרָקוֹ עַל גַּבֵּי הָאִשִּׁים.

ו

בָּא לוֹ לַגּוּף,

הֵסִיר אֶת הַמֻּרְאָה וְאֶת הַנּוֹצָה,

וְאֶת בְּנֵי מֵעַיִם הַיּוֹצְאִין עִמָּהּ,

וְהִשְׁלִיכָן לְבֵית הַדֶּשֶׁן.

שִׁסַּע, לֹא יַבְדִּיל;

וְאִם הִבְדִּיל, כָּשֵׁר.

סְפָגוֹ בַמֶּלַח, וּזְרָקוֹ עַל גַּבֵּי הָאִשִּׁים.

### @11מסכת זבחים פרק ו משנה ו

ז  
לֹא הֵסִיר לֹא אֶת הַמֻּרְאָה וְלֹא אֶת הַנּוֹצָה,

וְלֹא אֶת בְּנֵי מֵעַיִם הַיּוֹצְאִין עִמָּן,

לֹא סְפָגָן בַּמֶּלַח,

כָּל שֶׁשִּׂנָּה בָהּ מֵאַחַר שֶׁמִּצָּה דָמָהּ, כְּשֵׁרָה.

הִבְדִּיל בַּחַטָּאת, וְלֹא הִבְדִּיל בָּעוֹלָה, פָּסַל.

מִצָּה דַם הָרֹאשׁ, לֹא מִצָּה דַם הַגּוּף, פְּסוּלָה.

דַם הַגּוּף, וְלֹא מִצָּה דַם הָרֹאשׁ, כְּשֵׁרָה.

### @11מסכת זבחים פרק ו משנה ז

ח  
חַטַּאת הָעוֹף שֶׁמְּלָקָהּ שֶׁלֹּא לִשְׁמָהּ,

מִצָּה דָמָהּ שֶׁלֹּא לִשְׁמָהּ,

אוֹ לִשְׁמָהּ שֶׁלֹּא לִשְׁמָהּ,

אוֹ שֶׁלֹּא לִשְׁמָהּ וְלִשְׁמָהּ,

פְּסוּלָה.

עוֹלַת הָעוֹף כְּשֵׁרָה,

וּבִלְבַד שֶׁלֹּא עָלַת לַבְּעָלִים.

ט

אֶחָד חַטַּאת הָעוֹף,

וְאֶחָד עוֹלַת הָעוֹף,

שֶׁמְּלָקָן, שֶׁמִּצָּה דָמָן,

לֹאכַל דָּבָר שֶׁדַּרְכּוֹ לֹאכַל,

וּלְהַקְטִיר דָּבָר שֶׁדַּרְכּוֹ לְהַקְטִיר,

חוּץ לִמְקוֹמוֹ, פָּסוּל וְאֵין בּוֹ כָרֵת;

חוּץ לִזְמַנּוֹ, פִּגּוּל, חַיָּבִין עָלָיו כָּרֵת,

וּבִלְבַד שֶׁיִּקְרַב הַמַּתִּיר כְּמִצְוָתוֹ.

י

כֵּיצַד קָרַב הַמַּתִּיר כְּמִצְוָתוֹ?

מָלַק בִּשְׁתִיקָה, מִצָּה הַדָּם חוּץ לִזְמַנּוֹ,

אוֹ שֶׁמָּלַק חוּץ לִזְמַנּוֹ, מִצָּה הַדָּם בִּשְׁתִיקָה;

אוֹ שֶׁמָּלַק מִצָּה הַדָּם חוּץ לִזְמַנּוֹ,

זֶה הוּא שֶׁקָּרַב הַמַּתִּיר כְּמִצְוָתוֹ.

יא

כֵּיצַד לֹא קָרַב הַמַּתִּיר כְּמִצְוָתוֹ?

מָלַק חוּץ לִמְקוֹמוֹ, מִצָּה הַדָּם חוּץ לִזְמַנּוֹ;

אוֹ שֶׁמָּלַק חוּץ לִזְמַנּוֹ, מִצָּה הַדָּם חוּץ לִמְקוֹמוֹ;

אוֹ שֶׁמָּלַק מִצָּה הַדָּם חוּץ לִמְקוֹמוֹ.

חַטַּאת הָעוֹף שֶׁמְּלָקָהּ שֶׁלֹּא לִשְׁמָהּ,

מִצָּה דָמָהּ חוּץ לִזְמַנָּהּ,

אוֹ שֶׁמָּלַק חוּץ לִזְמַנָּהּ,

מִצָּה הַדָּם שֶׁלֹּא לִשְׁמָהּ,

זֶה הוּא שֶׁלֹּא קָרַב הַמַּתִּיר כְּמִצְוָתוֹ.

יב

לֹאכַל כַּזַּיִת בַּחוּץ, כַּזַּיִת לְמָחָר;

כַּזַּיִת לְמָחָר, כַּזַּיִת בַּחוּץ;

כַּחֲצִי זַיִת לְמָחָר כַּחֲצִי זַיִת בַּחוּץ,

פָּסוּל וְאֵין בּוֹ כָּרֵת.

יג

אָמַר רְבִּי יְהוּדָה:

זֶה הַכְּלָל:

אִם מַחְשֶׁבֶת הַזְּמַן קָדְמָה לְמַחְשֶׁבֶת הַמָּקוֹם,

פִּגּוּל וְחַיָּבִין עָלָיו כָּרֵת.

אִם מַחְשֶׁבֶת הַמָּקוֹם קָדְמָה לְמַחְשֶׁבֶת הַזְּמַן,

פָּסוּל וְאֵין בּוֹ כָרֵת.

וַחֲכָמִים אוֹמְרִים:

זֶה וָזֶה פָסוּל וְאֵין בּוֹ כָּרֵת.

לֹאכַל כַּחֲצִי זַיִת וּלְהַקְטִיר כַּחֲצִי זַיִת,

כָּשֵׁר, שֶׁאֵין אֲכִילָה וְהַקְטָרָה מִצְטָרְפִין.

## @22פרק ז

### @11מסכת זבחים פרק ז משנה א

א

חַטַּאת הָעוֹף שֶׁעֲשָׂאָהּ לְמַטָּן,

כְּמַעֲשֵׂה חַטָּאת לְשֵׁם חַטָּאת,

כְּשֵׁרָה;

כְּמַעֲשֵׂה חַטָּאת לְשֵׁם עוֹלָה,

כְּמַעֲשֵׂה עוֹלָה לְשֵׁם חַטָּאת,

כְּמַעֲשֵׂה עוֹלָה לְשֵׁם עוֹלָה,

פְּסוּלָה.

עֲשָׂאָהּ לְמַעְלָן כְמַעֲשֵׂה כֻלָּם,

פְּסוּלָה.

### @11מסכת זבחים פרק ז משנה ב

ב

עוֹלַת הָעוֹף שֶׁעֲשָׂאָהּ לְמַעְלָן,

כְּמַעֲשֵׂה עוֹלָה לְשֵׁם עוֹלָה,

כְּשֵׁרָה;

כְּמַעֲשֵׂה עוֹלָה לְשֵׁם חַטָּאת,

כְּשֵׁרָה, וּבִלְבַד שֶׁלֹּא עָלַת לַבְּעָלִים;

כְּמַעֲשֵׂה חַטָּאת לְשֵׁם עוֹלָה,

כְּמַעֲשֵׂה חַטָּאת לְשֵׁם חַטָּאת,

פְּסוּלָה.

עֲשָׂאָהּ לְמַטָּן כְּמַעֲשֵׂה כֻלָּם,

פְּסוּלָה.

### @11מסכת זבחים פרק ז משנה ג

ג

וְכֻלָּם אֵינָן מְטַמּוֹת אֶלָּא בְבֵית הַבְּלִיעָה,

וּמוֹעֲלִין בָּהֶן,

חוּץ מֵחַטַּאת הָעוֹף שֶׁעֲשָׂאָהּ לְמַטָּן,

כְּמַעֲשֵׂה חַטָּאת לְשֵׁם חַטָּאת.

### @11מסכת זבחים פרק ז משנה ד

ד

עוֹלַת הָעוֹף שֶׁעֲשָׂאָהּ לְמַטָּן,

כְּמַעֲשֵׂה חַטָּאת לְשֵׁם חַטָּאת,

רְבִּי אֱלִיעֶזֶר אוֹמֵר:

מוֹעֲלִין בָּהּ.

רְבִּי יְהוֹשֻׁעַ אוֹמֵר:

אֵין מוֹעֲלִין בָּהּ.

אָמַר רְבִּי אֱלִיעֶזֶר:

מָה אִם חַטָּאת, שֶׁאֵין מוֹעֲלִין בָּהּ לִשְׁמָהּ,

כְּשֶׁשִּׁנָּה אֶת שְׁמָהּ, מוֹעֲלִין בָּהּ,

עוֹלָה, שֶׁמּוֹעֲלִין בָּהּ לִשְׁמָהּ,

כְּשֶׁשִּׁנָּה אֶת שְׁמָהּ,

אֵינוּ דִין שֶׁיִּמְעֲלוּ בָהּ?

אָמַר לוֹ רְבִּי יְהוֹשֻׁעַ:

לֹא!

אִם אָמַרְתָּ בְחַטָּאת שֶׁשִּׁנָּה אֶת שְׁמָהּ לְשֵׁם עוֹלָה,

שֶׁכֵּן שִׁנָּה אֶת שְׁמָהּ בְּדָבָר שֶׁיֶּשׁ בּוֹ מְעִילָה,

תֹּאמַר בָּעוֹלָה שֶׁשִּׁנָּה אֶת שְׁמָהּ לְשֵׁם חַטָּאת,

שֶׁכֵּן שִׁנָּה אֶת שְׁמָהּ בְּדָבָר שֶׁאֵין בּוֹ מְעִילָה!

ה

אָמַר לוֹ רְבִּי אֱלִיעֶזֶר:

וַהֲרֵי קָדְשֵׁי קָדָשִׁים שֶׁשְּׁחָטָן בַּדָּרוֹם,

וּשְׁחָטָן לְשֵׁם קָדָשִׁים קַלִּים יוֹכִיחוּ,

שֶׁכֵּן שִׁנָּה אֶת שְׁמָן לְדָבָר שֶׁאֵין בּוֹ מְעִילָה,

וּמוֹעֲלִין בָּהֶן;

אַף אַתָּה, אַל תִּתְמַהּ עַל הָעוֹלָה,

שֶׁאַף עַל פִּי שֶׁשִּׁנָּה אֶת שְׁמָהּ לְדָבָר שֶׁאֵין בּוֹ מְעִילָה,

שֶׁיִּמְעֲלוּ בָהּ.

ו

אָמַר לוֹ רְבִּי יְהוֹשֻׁעַ:

לֹא!

אִם אָמַרְתָּ בְקָדְשֵׁי קָדָשִׁים שֶׁשְּׁחָטָן בַּדָּרוֹם,

וּשְׁחָטָן לְשֵׁם קָדָשִׁים קַלִּים,

שֶׁכֵּן שִׁנָּה אֶת שְׁמָן בְּדָבָר שֶׁיֶּשׁ בּוֹ אִסּוּר וְהֶתֵּר,

תֹּאמַר בָּעוֹלָה שֶׁשִּׁנָּה אֶת שְׁמָהּ בְּדָבָר שֶׁכֻּלּוֹ הֶתֵּר?

כָּל הַפְּסוּלִים שֶׁמָּלְקוּ, מְלִיקָתָן פְּסוּלָה,   
וְאֵינָן מְטַמּוֹת בְּבֵית הַבְּלִיעָה.

### @11מסכת זבחים פרק ז משנה ה

ז

מָלַק בִּשְׂמֹאלוֹ, אוֹ בַלַּיְלָה,

שָׁחַט חֻלִּין בִּפְנִים, וְקָדָשִׁים בַּחוּץ,

אֵינָן מְטַמְּאִין בְּבֵית הַבְּלִיעָה.

מָלַק בְּסְכִין,

מָלַק חֻלִּין בִּפְנִים קָדָשִׁים בַּחוּץ,

תּוֹרִין שֶׁלֹּא הִגִּיעוּ זְמַנָּן,

וּבְנֵי יוֹנָה שֶׁעִבֵּר זְמַנָּן,

שֶׁיָּבַשׁ גַּפָּהּ, שֶׁנִּסְמַת עֵינָהּ,

וְשֶׁנִּקְטָעָה רַגְלָהּ,

מְטַמָּא בְּבֵית הַבְּלִיעָה.

זֶה הַכְּלָל:

כָּל שֶׁהָיָה פְסוּלָה בַקֹּדֶשׁ,

אֵינָהּ מְטַמָּא בְּבֵית הַבְּלִיעָה.

לֹא הָיָה פְסוּלָה בַקֹּדֶשׁ,

מְטַמָּא בְּבֵית הַבְּלִיעָה.

### @11מסכת זבחים פרק ז משנה ו

ח

מָלַק וְנִמְצָא טְרֵפָה,

רְבִּי מֵאִיר אוֹמֵר:

אֵינָה מְטַמָּא בְּבֵית הַבְּלִיעָה.

רְבִּי יְהוּדָה אוֹמֵר:

מְטַמָּא בְּבֵית הַבְּלִיעָה.

אָמַר רְבִּי מֵאִיר:

מָה אִם נִבְלַת בְּהֵמָה,

שֶׁהִיא מְטַמָּא בְמַגָּע וּבְמַשָּׂא,

שְׁחִיטָתָהּ מְטַהֶרֶת טְרֵפָתָהּ מִטֻּמְאָתָהּ,

נִבְלַת הָעוֹף, שֶׁאֵינָה מְטַמָּא בְמַגָּע וּבְמַשָּׂא,

אֵינוּ דִין שֶׁתְּהֵא שְׁחִיטָתָהּ מְטַהֶרֶת טְרֵפָתָהּ מִטֻּמְאָתָהּ?

מַה מָּצִינוּ בִשְׁחִיטָתָהּ שֶׁהִיא מַכְשְׁרַתָּהּ לַאֲכִילָה,

וּמְטַהֶרֶת טְרֵפָתָהּ מִטֻּמְאָתָהּ,

אַף מְלִיקָתָהּ, שֶׁהִיא מַכְשְׁרַתָּהּ לַאֲכִילָה,

תְּטַהֵר טְרֵפָתָהּ מִטֻּמְאָתָהּ.

רְבִּי יוֹסֵה אוֹמֵר:

דַּיָּהּ כְּנִבְלַת הַבְּהֵמָה,

שְׁחִיטָתָהּ מְטַהֶרֶת, אֲבָל לֹא מְלִיקָתָהּ.

## @22פרק ח

### @11מסכת זבחים פרק ח משנה א

א

כָּל הַזְּבָחִים שֶׁנִּתְעָרְבוּ בְחַטָּאוֹת מֵתוֹת,

אוֹ בְשׁוֹר הַנִּסְקָל,

אֲפִלּוּ אֶחָד בָּרִבּוֹא, יָמוּתוּ כֻלָּם.

נִתְעָרְבוּ בְשׁוֹר שֶׁנֶּעֶבְרָה בוֹ עֲבֵרָה,

שֶׁהֵמִית אֶת הָאָדָם עַל פִּי עֵד אֶחָד,

אוֹ עַל פִּי הַבְּעָלִים,

בָּרוֹבֵעַ וּבַנִּרְבָּע,

וּבַמֻּקְצֶה, וּבַנֶּעְבָּד,

וּבְאֶתְנַן, וּבִמְחִיר,

וּבַכִּלְאַיִם, וּבִטְרֵפָה, וּבַיּוֹצֵא דֹפֶן,

יִרְעוּ עַד שֶׁיִּסְתָּאֵבוּ, וְיִמָּכְרוּ,

וְיָבִיא בִּדְמֵי הַיָּפֶה שֶׁבָּהֶן מֵאוֹתוֹ הַמִּין.

נִתְעָרַב בְּחֻלִּין תְּמִימִים,

יִמָּכְרוּ הַחֻלִּין לִצְרִיכֵי אוֹתוֹ הַמִּין.

### @11מסכת זבחים פרק ח משנה ב

ב

קָדָשִׁים בְּקָדָשִׁים, מִין בְּמִינוֹ,

זֶה יִקְרַב לְשֵׁם מַה שֶּׁהוּא,

[וְזֶה יִקְרַב לְשֵׁם מַה שֶּׁהוּא].

קָדָשִׁים בְּקָדָשִׁים, מִין בְּשֶׁאֵינוּ מִינוֹ,

יִרְעוּ עַד שֶׁיִּסְתָּאֵבוּ, וְיִמָּכְרוּ,

וְיָבִיא בִּדְמֵי הַיָּפֶה שֶׁבָּהֶן מִמִּין זֶה,

וּבִדְמֵי הַיָּפֶה שֶׁבָּהֶן מִמִּין זֶה,

וְיַפְסִיד הַמּוֹתָר מִבֵּיתוֹ.

נִתְעָרְבוּ בִבְכוֹר וּבְמַעֲשֵׂר,

כֻּלָּם יִרְעוּ עַד שֶׁיִּסְתָּאֵבוּ,

וְיֵאָכְלוּ בַבְּכוֹר וּבַמַּעֲשֵׂר.

הַכֹּל יְכוּלִין לְהִתְעָרֵב,

חוּץ מִן הַחַטָּאת וּמִן הָאָשָׁם.

### @11מסכת זבחים פרק ח משנה ג

ג  
אָשָׁם שֶׁנִּתְעָרַב בִּשְׁלָמִים,

[יִרְעוּ עַד שֶׁיִּסְתָּאֵבוּ.]

רְבִּי שִׁמְעוֹן אוֹמֵר:

שְׁנֵיהֶם יִשָּׁחֲטוּ בַצָּפוֹן וְיֵאָכְלוּ כֶחָמוּר שֶׁבָּהֶן.

אָמְרוּ לוֹ:

אֵין מְבִיאִין קָדָשִׁים לְבֵית הַפְּסוּל.

ד

נִתְעָרְבוּ חֲתִכּוֹת בַּחֲתִכּוֹת,

קָדְשֵׁי קָדָשִׁים בְּקָדָשִׁים קַלִּים,

הַנֶּאֱכָלִים לְיוֹם אֶחָד בְּנֶאֱכָלִים לִשְׁנֵי יָמִים,

יֵאָכְלוּ כֶחָמוּר שֶׁבָּהֶן.

### @11מסכת זבחים פרק ח משנה ד

ה

אֵבָרֵי חַטָּאת שֶׁנִּתְעָרְבוּ בְאֵבָרֵי הָעוֹלָה,

רְבִּי אֱלִיעֶזֶר אוֹמֵר:

יִתֵּן לְמַעְלָה.

וְרוֹאֶה אֲנִי אֶת בְּשַׂר חַטָּאת לְמַעְלָן כְּאִלּוּ הֵן עֵצִים.

וַחֲכָמִים אוֹמְרִים:

תְּעֻבַּר צוּרָתוֹ, וְיֵצֵא לְבֵית הַשְּׂרִיפָה.

### @11מסכת זבחים פרק ח משנה ה

ו

אֵבָרִין בְּאֵבָרֵי בַעֲלֵי מוּמִין,

רְבִּי אֱלִיעֶזֶר אוֹמֵר:

קָרַב רֹאשׁ אֶחָד, יִקָּרְבוּ כָל הָרָאשִׁין,

כְּרָעָיו שֶׁלְּאֶחָד, יִקָּרְבוּ כָל הַכְּרָעַיִם.

וַחֲכָמִים אוֹמְרִים:

אֲפִלּוּ קָרְבוּ כֻלָּם חוּץ מֵאֶחָד מֵהֶן,

יֵצֵא לְבֵית הַשְּׂרִיפָה.

### @11מסכת זבחים פרק ח משנה ו

ז

דָּם שֶׁנִּתְעָרַב בַּמַּיִם,

אִם יֶשׁ בּוֹ מַרְאֵה דָם, כָּשֵׁר.

נִתְעָרַב בַּיַּיִן,

רוֹאִין אוֹתוֹ כְאִלּוּ הוּא מַיִם.

נִתְעָרַב בְּדַם בְּהֵמָה אוֹ בְדַם הַחַיָּה,

רוֹאִין אוֹתוֹ כְאִלּוּ הוּא מַיִם.

רְבִּי יוּדָה אוֹמֵר:

אֵין דָּם מְבַטֵּל דָּם.

### @11מסכת זבחים פרק ח משנה ז

ח

נִתְעָרַב בְּדַם פְּסוּלִין, יִשָּׁפֵךְ לָאַמָּה;

בְּדַם תַּמְצִית, יִשָּׁפֵךְ לָאַמָּה.

רְבִּי לְעָזָר מַכְשִׁיר.

אִם לֹא נִמְלַךְ וְנָתַן, כָּשֵׁר.

### @11מסכת זבחים פרק ח משנה ח

ט

דָּם בְּדַם בַּעֲלֵי מוּמִין, יִשָּׁפֵךְ לָאַמָּה.

כּוֹס בַּכּוֹסוֹת,

רְבִּי אֶלְעָזָר אוֹמֵר:

קָרַב כּוֹס אֶחָד, יִקְרְבוּ כָל הַכּוֹסוֹת.

וַחֲכָמִים אוֹמְרִים;

אֲפִלּוּ קָרְבוּ כֻלָּם חוּץ מֵאֶחָד מֵהֶן,

יִשָּׁפֵךְ לָאַמָּה.

### @11מסכת זבחים פרק ח משנה ט

י

הַנִּתָּנִין לְמַטָּן שֶׁנִּתְעָרְבוּ בְנִתָּנִין לְמַעְלָן,

רְבִּי אֱלִיעֶזֶר אוֹמֵר:

יִתֵּן לְמַעְלָן.

וְרוֹאֶה אֲנִי אֶת הַתַּחְתּוֹנִים לְמַעְלָן כְאִלּוּ הֵן מַיִם,

וְיַחְזֹר וְיִתֵּן לְמַטָּן.

וַחֲכָמִים אוֹמְרִים:

יִשָּׁפְכוּ לָאַמָּה.

אִם לֹא נִמְלַךְ וְנָתַן, כָּשֵׁר.

### @11מסכת זבחים פרק ח משנה י

יא

הַנִּתָּנִין מַתָּנָה אַחַת שֶׁנִּתְעָרְבוּ בְנִתָּנִין מַתָּנָה אַחַת,

יִנָּתְנוּ מַתָּנָה אַחַת.

מַתַּן אַרְבַּע בְּמַתַּן אַרְבַּע,

יִנָּתְנוּ מַתַּן אַרְבַּע.

מַתַּן אַרְבַּע בְּמַתָּנָה אַחַת,

רְבִּי אֱלִיעֶזֶר אוֹמֵר:

יִנָּתְנוּ מַתַּן אַרְבַּע.

רְבִּי יְהוֹשֻׁעַ אוֹמֵר:

יִנָּתְנוּ מַתָּנָה אַחַת.

אָמַר רְבִּי אֱלִיעֶזֶר:

וַהֲרֵי הוּא עוֹבֵר עַל בַּל תִּגְרַע!

אָמַר רְבִּי יְהוֹשֻׁעַ:

וַהֲרֵי הוּא עוֹבֵר עַל בַּל תּוֹסֵיף!

אָמַר רְבִּי אֱלִיעֶזֶר:

לֹא נֶאֱמַר בַּל תּוֹסֵיף אֶלָּא כְשֶׁהוּא עַצְמוֹ.

אָמַר רְבִּי יְהוֹשֻׁעַ:

לֹא נֶאֱמַר בַּל תִּגְרַע אֶלָּא כְשֶׁהוּא עַצְמוֹ.

וְעוֹד אָמַר רְבִּי יְהוֹשֻׁעַ:

כְּשֶׁנְּתַתָּהּ, עָבַרְתָּ עַל בַּל תּוֹסֵיף,

וְעָשִׂיתָ בְיָדֶיךָ;

כְּשֶׁלּא נְתַתָּהּ, עָבַרְתָּ עַל בַּל תִּגְרַע,

לֹא עָשִׂיתָ בְיָדֶיךָ.

### @11מסכת זבחים פרק ח משנה יא

יב  
הַנִּתָּנִין בִּפְנִים שֶׁנִּתְעָרְבוּ בְנִתָּנִין חוּץ,

יִשָּׁפְכוּ לָאַמָּה.

נָתַן בַּחוּץ וְחָזַר וְנָתַן בִּפְנִים,

כָּשֵׁר.

בִּפְנִים וְחָזַר וְנָתַן בַּחוּץ,

רְבִּי עֲקִיבָה פוֹסֵל,

וַחֲכָמִים מַכְשִׁירִין.

שֶׁרְּבִּי עֲקִיבָה אוֹמֵר:

כָּל דָּמִים שֶׁנִּכְנְסוּ לְכַפֵּר בַּהֵיכָל פְּסוּלִין.

וַחֲכָמִים אוֹמְרִים:

חַטָּאת בִּלְבַד.

רְבִּי אֱלִיעֶזֶר אוֹמֵר:

אַף הָאָשָׁם, שֶׁנֱּאֱמַר (וַיִּקְרָא ז,ז) "כַּחַטָּאת כָּאָשָׁם".

### @11מסכת זבחים פרק ח משנה יב

יג

חַטָּאת שֶׁקִּבֵּל דָּמָהּ בִּשְׁנֵי כוֹסוֹת,

יָצָא אֶחָד מֵהֶן לַחוּץ, הַפְּנִימִי כָשֵׁר.

נִכְנַס אֶחָד מֵהֶן לִפְנִים,

רְבִּי יוֹסֵה הַגָּלִילִי מַכְשִׁיר בַּחִיצוֹן,

וַחֲכָמִים פּוֹסְלִין.

אָמַר רְבִּי יוֹסֵה הַגָּלִילִי:

מָה אִם בִּמְקוֹם שֶׁהַמַּחְשָׁבָה פוֹסֶלֶת בַּחוּץ,

לֹא עָשָׂה אֶת הַמְשֹׁאָר כַּיּוֹצֵא,

בִּמְקוֹם שֶׁאֵין הַמַּחֲשָׁבָה פוֹסֶלֶת בִּפְנִים,

אֵינוּ דִין שֶׁנַּעֲשֶׂה אֶת הַמְשֹׁאָר כְּנִכְנָס?

נִכְנַס לְכַפֵּר,

אַף עַל פִּי שֶׁלֹּא כִפֵּר, פָּסַל.

דִּבְרֵי רְבִּי אֶלְעָזָר.

רְבִּי שִׁמְעוֹן אוֹמֵר:

עַד שֶׁיְּכַפֵּר.

רְבִּי יְהוּדָה אוֹמֵר:

אִם הִכְנִיס שׁוֹגֵג, כָּשֵׁר.

כָּל הַדָּמִים הַפְּסוּלִין שֶׁנִּתָּנוּ עַל גַּבֵּי הַמִּזְבֵּחַ,

לֹא הוֹרְצָה הַצִּיץ אֶלָּא עַל הַטָּמֵא,

שֶׁהַצִּיץ מְרַצֶּה עַל הַטָּמֵא,

וְאֵינוּ מְרַצֶּה עַל הַיּוֹצֵא.

## @22פרק ט

### @11מסכת זבחים פרק ט משנה א

א

הַמִּזְבֵּחַ מְקַדֵּשׁ אֶת הָרָאוּי לוֹ.

רְבִּי יְהוֹשֻׁעַ אוֹמֵר:

כָּל הָרָאוּי לָאִשִּׁים, אִם עָלָה לֹא יֵרֵד,

שֶׁנֶּאֱמַר (וַיִּקְרָא ו,ב) "עַל מוֹקְדָה".

מָה עוֹלָה, שֶׁהִיא רְאוּיָה לָאִשִּׁים,

אִם עָלַת, לֹא תֵרֵד,

אַף כָּל דָּבָר שֶׁהוּא רָאוּי לָאִשִּׁים,

אִם עָלָה לֹא יֵרֵד.

ב

רַבָּן גַּמְלִיאֵל אוֹמֵר:

כָּל הָרָאוּי לַמִּזְבֵּחַ, אִם עָלָה לֹא יֵרֵד,

שֶׁנֶּאֱמַר: (וַיִּקְרָא ו,ב)

"הִוא הָעלָה עַל מוֹקְדָה עַל הַמִּזְבֵּחַ",

מָה עוֹלָה שֶׁהִיא רְאוּיָה לַמִּזְבֵּחַ,

אִם עָלַת, לֹא תֵרֵד,

אַף כָּל דָּבָר שֶׁהוּא רָאוּי לַמִּזְבֵּחַ,

אִם עָלָה לֹא יֵרֵד.

ג

אֵין בֵּין דִּבְרֵי רַבָּן גַּמְלִיאֵל לְדִבְרֵי רְבִּי יְהוֹשֻׁעַ,

אֶלָּא הַדָּם וְהַנְּסָכִים,

שֶׁרַבָּן גַּמְלִיאֵל אוֹמֵר: לֹא יֵרְדוּ,

וּרְבִּי יְהוֹשֻׁעַ אוֹמֵר: יֵרְדוּ.

[ד]

רְבִּי שִׁמְעוֹן אוֹמֵר:

הַזֶּבַח כָּשֵׁר, וְהַנְּסָכִים פְּסוּלִין,

הַנְּסָכִים כְּשֵׁרִין וְהַזֶּבַח פָּסוּל,

אֲפִלּוּ זֶה וָזֶה פָסוּל,

הַזֶּבַח לֹא יֵרֵד, הַנְּסָכִים יֵרֵדוּ.

### @11מסכת זבחים פרק ט משנה ב

ה

אֵלּוּ, אִם עָלוּ, לֹא יֵרֵדוּ:

הַלָּן, וְהַטָּמֵא, וְהַיּוֹצֵא,

וְשֶׁנִּשְׁחַט חוּץ לִזְמַנּוֹ וְחוּץ לִמְקוֹמוֹ,

וְשֶׁקִּבְּלוּ פְסוּלִין וְזָרְקוּ אֶת דָּמוֹ.

רְבִּי יְהוּדָה אוֹמֵר:

שֶׁנִּשְׁחָטָה בַלַּיְלָה,

וְשֶׁנִּשְׁפַּךְ דָּמָהּ,

וְשֶׁיָּצָא דָמָהּ חוּץ לַקְּלָעִים,

אִם עָלַת, תֵּרֵד.

רְבִּי שִׁמְעוֹן אוֹמֵר:

לֹא תֵרֵד, שֶׁהִיא פְסוּלָה בַקֹּדֶשׁ.

שֶׁרְּבִּי שִׁמְעוֹן אוֹמֵר:

כָּל שֶׁפְּסוּלוֹ בַקֹּדֶשׁ, שֶׁהַקֹּדֶשׁ מְקַבְּלוֹ. <שֶׁפְּסוּלָה>

לֹא הָיָה פְסוּלוֹ בַקֹּדֶשׁ,

אֵין הַקֹּדֶשׁ מְקַבְּלוֹ.

### @11מסכת זבחים פרק ט משנה ג

ו

אֵלּוּ, לֹא הָיָה פְסוּלָן בַּקֹּדֶשׁ:

הָרוֹבֵעַ, וְהַנִּרְבָּע,

וְהַמֻּקְצֶה, וְהַנֶּעְבָּד,

וְהָאֶתְנַן, וְהַמְּחִיר,

וְהַכִּלְאַיִם, וְהַטְּרֵפָה,

וְיוֹצֵא דֹפֶן, וּבַעֲלֵי מוּמִין.

רְבִּי עֲקִיבָה מַכְשִׁיר בְּבַעֲלֵי מוּמִין.

רְבִּי חֲנַנְיָה סְגַן הַכֹּהֲנִים אוֹמֵר:

דּוֹחֶה הָיָה אַבָּא אֶת בַּעֲלֵי מוּמִין

מֵעַל גַּבֵּי הַמִּזְבֵּחַ.

### @11מסכת זבחים פרק ט משנה ד

ז

כַּשֵּׁם שֶׁאִם עָלוּ, לֹא יֵרֵדוּ,

כָּךְ אִם יָרָדוּ, לֹא יַעֲלוּ.

וְכֻלָּם שֶׁעָלוּ חַיִּים בְּרֹאשׁ הַמִּזְבֵּחַ, יֵרֵדוּ.

עוֹלָה שֶׁעָלַת חַיָּה בְרֹאשׁ הַמִּזְבֵּחַ, תֵּרֵד.

שְׁחָטָהּ בְּרֹאשׁ הַמִּזְבֵּחַ,

יַפְשִׁיט וִינַתַּח בִּמְקוֹמָהּ.

### @11מסכת זבחים פרק ט משנה ה

ח

אֵלּוּ, אִם עָלוּ, לֹא יֵרֵדוּ:

בְּשַׂר קָדְשֵׁי קָדָשִׁים,

וּבְשַׂר קָדָשִׁים קַלִּים;

מוֹתַר הָעֹמֶר,

וּשְׁתֵּי הַלֶּחֶם,

וְלֶחֶם הַפָּנִים,

וְשִׁירֵי מְנָחוֹת,

וְהַקְּטֹרֶת.

הַצֶּמֶר שֶׁבְּרָאשֵׁי הַכְּבָשִׂים,

הַשֵּׂעָר שֶׁבִּזְקַן הַתְּיָשִׁים, <שֶׁבַּזָּקָן>

הָעֲצָמוֹת, וְהַגִּידִים, וְהַקְּרָנַיִם, וְהַטְּלָפַיִם,

בִּזְמַן שֶׁהֵן מְחֻבָּרִין, יַעֲלוּ, שֶׁנֶּאֱמַר: (וַיִּקְרָא א,ט)

"וְהִקְטִיר הַכֹּהֵן אֶת הַכֹּל הַמִּזְבֵּחָה".

פֵּרֵשׁוּ, לֹא יַעֲלוּ, שֶׁנֶּאֱמַר: (דְּבָרִים יב,כז)

"וְעָשִׂיתָ עֹלֹתֶיךָ, הַבָּשָׂר וְהַדָּם, עַל מִזְבַּח יי אֱלֹהֶיךָ".

### @11מסכת זבחים פרק ט משנה ו

ט

וְכֻלָּם שֶׁפָּקְעוּ מֵעַל גַּבֵּי הַמִּזְבֵּחַ, לֹא יַחְזִיר.

וְכֵן גַּחֶלֶת שֶׁפָּקְעָה מֵעַל גַּבֵּי הַמִּזְבֵּחַ.

אֵבָרִים שֶׁפָּקְעוּ מֵעַל גַּבֵּי הַמִּזְבֵּחַ,

קֹדֶם לַחֲצוֹת, יַחְזִיר, וּמוֹעֲלִין בָּהֶן;

לְאַחַר חֲצוֹת, לֹא יַחְזִיר, וְאֵין מוֹעֲלִין בָּהֶן.

### @11מסכת זבחים פרק ט משנה ז

י

כַּשֵּׁם שֶׁהַמִּזְבֵּחַ מְקַדֵּשׁ אֶת הָרָאוּי לוֹ,

כָּךְ הַכֶּבֶשׁ מְקַדֵּשׁ אֶת הָרָאוּי לוֹ.

כַּשֵּׁם שֶׁהַמִּזְבֵּחַ וְהַכֶּבֶשׁ מְקַדְּשִׁין אֶת הָרָאוּי לָהֶן,

כָּךְ הַכֵּלִים מְקַדְּשִׁין:

כְּלֵי הַלַּח מְקַדְּשִׁים אֶת הַלַּח,

וּמִדּוֹת הַיָּבֵשׁ מְקַדְּשׁוֹת אֶת הַיָּבֵשׁ.

אֵין כְּלֵי הַלַּח מְקַדְּשִׁין אֶת הַיָּבֵשׁ,

וְלֹא מִדּוֹת הַיָּבֵשׁ מְקַדְּשׁוֹת אֶת הַלַּח.

כְּלֵי קֹדֶשׁ שֶׁנִּקָּבוּ,

אִם עוֹשִׂין הֵן מֵעֵין מְלַאכְתָּן שֶׁהָיוּ עוֹשִׂין וְהֵן שְׁלֵמִים, מְקַדְּשִׁים,

וְאִם לָאו, אֵינָן מְקַדְּשִׁים.

וְכֻלָּן אֵינָן מְקַדְּשִׁים אֶלָּא בַקֹּדֶשׁ.

## @22פרק י

### @11מסכת זבחים פרק י משנה א

א

כָּל הַתָּדִיר מֵחֲבֵרוֹ, קוֹדֵם אֶת חֲבֵרוֹ:

הַתְּמִידִין קוֹדְמִין לַמּוּסָפִין,

וּמוּסְפֵי הַשַּׁבָּת קוֹדְמִין לְמוּסְפֵי רֹאשׁ חֹדֶשׁ,

מוּסְפֵי רֹאשׁ חֹדֶשׁ קוֹדְמִים

לְמוּסְפֵי יוֹם טוֹב שֶׁלְּרֹאשׁ הַשָּׁנָה, שֶׁנֶּאֱמַר: (בְּמִדְבַּר כח,כג)

"מִלְּבַד עלַת הַבֹּקֶר אֲשֶׁר לְעֹלַת הַתָּמִיד תַּעֲשׁוּ אֶת אֵלֶּה".

### @11מסכת זבחים פרק י משנה ב

ב

כָּל הַמְקֻדָּשׁ מֵחֲבֵרוֹ קוֹדֵם אֶת חֲבֵרוֹ:

דַּם חַטָּאת קוֹדֵם לְדַם עוֹלָה,

מִפְּנֵי שֶׁהוּא מְרַצֶּה.

אֵבָרֵי עוֹלָה קוֹדְמִין לְאֵמוּרֵי חַטָּאת,

מִפְּנֵי שֶׁהֵן כָּלִיל לָאִשִּׁים.

חַטָּאת קוֹדֶמֶת לָאָשָׁם,

מִפְּנֵי שֶׁדָּמָהּ נִתָּן עַל אַרְבַּע קְרָנוֹת עַל הַיְסוֹד.

אָשָׁם קוֹדֵם לַתּוֹדָה וְאֵיל נָזִיר,

מִפְּנֵי שֶׁהוּא קֹדֶשׁ קָדָשִׁים.

הַתּוֹדָה וְאֵיל נָזִיר קוֹדְמִין לִשְׁלָמִים,

מִפְּנֵי שֶׁהֵן נֶאֱכָלִים לְיוֹם אֶחָד, וּטְעוּנִים לֶחֶם.

שְׁלָמִים קוֹדְמִין לַבְּכוֹר,

מִפְּנֵי שֶׁהֵם טְעוּנִין מַתַּן אַרְבַּע,

וּסְמִיכָה, וּנְסָכִים, וּתְנוּפַת חָזֶה וָשׁוֹק.

### @11מסכת זבחים פרק י משנה ג

ג

הַבְּכוֹר קוֹדֵם לַמַּעֲשֵׂר,

מִפְּנֵי שֶׁקְּדֻשָּׁתוֹ מֵרֶחֶם, וְנֶאֱכָל לַכֹּהֲנִים.

הַמַּעֲשֵׂר קוֹדֵם לָעוֹפוֹת,

מִפְּנֵי שֶׁהוּא זֶבַח, וְיֶשׁ בּוֹ קָדְשֵׁי קָדָשִׁים,

דָּמוֹ וְאֵמוּרָיו.

### @11מסכת זבחים פרק י משנה ד

ד

הָעוֹפוֹת קוֹדְמִין לַמְּנָחוֹת,

מִפְּנֵי שֶׁהֵן מִינֵי דָמִים.

מִנְחַת חוֹטֵא קוֹדֶמֶת לְמִנְחַת נְדָבָה,

מִפְּנֵי שֶׁהִיא בָאָה עַל חֵטְא.

חַטַּאת הָעוֹף קוֹדֶמֶת לְעוֹלַת הָעוֹף.

וְכֵן בְּהֶקְדֵּשָׁם.

### @11מסכת זבחים פרק י משנה ה

ה

כָּל הַחַטָּאוֹת שֶׁבַּתּוֹרָה קוֹדְמוֹת לָאֲשָׁמוֹת,

חוּץ מֵאֲשַׁם מְצֹרָע,

מִפְּנֵי שֶׁהוּא בָּא עַל הֶכְשֵׁר.

כָּל הָאֲשָׁמוֹת שֶׁבַּתּוֹרָה בָאִים בְּנֵי שְׁתַּיִם,

וּבָאִים בְּכֶסֶף שְׁקָלִים,

חוּץ מֵאֲשַׁם נָזִיר וַאֲשַׁם מְצֹרָע,

שֶׁהֵן בָּאִין בְּנֵי שְׁנָתָן,

וְאֵינָן בָּאִים בְּכֶסֶף שְׁקָלִים.

### @11מסכת זבחים פרק י משנה ו

ו

כַּשֵּׁם שֶׁהֵן קוֹדְמִין בְּהַקְרָבָתָן,

כָּךְ קוֹדְמִין בַּאֲכִילָתָן.

שְׁלָמִים שֶׁלָּאֶמֶשׁ, שְׁלָמִים שֶׁלַּיּוֹם,

שֶׁלָּאֶמֶשׁ קוֹדְמִין.

שְׁלָמִים שֶׁלָּאֶמֶשׁ וְחַטָּאת וְאָשָׁם שֶׁלַּיּוֹם,

שֶׁלָּאֶמֶשׁ קוֹדְמִין.

דִּבְרֵי רְבִּי מֵאִיר.

וַחֲכָמִים אוֹמְרִים:

חַטָּאת קוֹדֶמֶת, מִפְּנֵי שֶׁהִיא קֹדֶשׁ קָדָשִׁים.

### @11מסכת זבחים פרק י משנה ז

ז

וְכֻלָּם, הַכֹּהֲנִים רַשָּׁיִים לְשַׁנּוֹת בַּאֲכִילָתָן:

לְאָכְלָן צְלוּיִים וּשְׁלוּקִים וּמְבֻשָּׁלִים,

לָתֵת לְתוֹכָן תַּבְלֵי תְרוּמָה.

דִּבְרֵי רְבִּי שִׁמְעוֹן.

רְבִּי מֵאִיר אוֹמֵר:

לֹא יִתֵּן לְתוֹכָן תַבְלֵי תְרוּמָה,

שֶׁלֹּא יָבִיאוּ אֶת הַתְּרוּמָה לִידֵי פְסוּל.

### @11מסכת זבחים פרק י משנה ח

ח

אָמַר רְבִּי שִׁמְעוֹן:

אִם רָאִיתָ שֶׁמֶן שֶׁהוּא מִתְחַלֵּק בָּעֲזָרָה,

אֵין אַתְּ צָרִיךְ לִשְׁאוֹל מַה הוּא, אֶלָּא:

מוֹתַר רְקִיקֵי מִנְחוֹת יִשְׂרָאֵל,

וְלֹג שֶׁמֶן שֶׁלִּמְצֹרָע.

אִם רָאִיתָ שֶׁמֶן שֶׁהוּא נִתַּן עַל גַּבֵּי הָאִשִּׁים,

אֵין אַתְּ צָרִיךְ לִשְׁאוֹל מַה הוּא, אֶלָּא:

מוֹתַר רְקִיקֵי מִנְחוֹת כֹּהֲנִים,

וּמִנְחַת כֹּהֵן מָשִׁיחַ,

שֶׁאֵין מִתְנַדְּבִין שֶׁמֶן.

רְבִּי טַרְפוֹן אוֹמֵר:

מִתְנַדְּבִין שֶׁמֶן.

## @22פרק יא

### @11מסכת זבחים פרק יא משנה א

א

דַּם חַטָּאת שֶׁנִּתַּז עַל הַבֶּגֶד, <שֶׁנָּתַן>

הֲרֵי זֶה טָעוּן כִּבּוּס.

אַף עַל פִּי שֶׁאֵין הַכָּתוּב מְדַבֵּר אֶלָּא בְנֶאֱכָלוֹת,

שֶׁנֶּאֱמַר: (וַיִּקְרָא ו,יט)

"בְּמָקוֹם קָדֹשׁ תֵּאָכֵל",

אֶחָד הַנֶּאֱכָלוֹת וְאֶחָד הַפְּנִימִיּוֹת,

טְעוּנוֹת כִּבּוּס, שֶׁנֶּאֱמַר: (וַיִּקְרָא ו,יח)

"תּוֹרַת הַחַטָּאת", תּוֹרָה אַחַת לְכָל הַחַטָּאוֹת.

### @11מסכת זבחים פרק יא משנה ב

ב

חַטָּאת פְּסוּלָה,

אֵין דָּמָהּ טָעוּן כִּבּוּס,

בֵּין שֶׁהָיָה לָהּ שָׁעַת הַכֹּשֶׁר,

וּבֵין שֶׁלֹּא הָיָה לָהּ שָׁעַת הַכֹּשֶׁר.

אֵיזוֹ הִיא שֶׁהָיָה לָהּ שָׁעַת הַכֹּשֶׁר?

שֶׁלָּנָה, וְשֶׁנִּטַּמַּאת, וְשֶׁיָּצַאת.

וְאֵיזוֹ הִיא שֶׁלֹּא הָיָה לָהּ שָׁעַת הַכֹּשֶׁר?

שֶׁנִּשְׁחָטָה חוּץ לִזְמַנָּהּ וְחוּץ לִמְקוֹמָהּ,

וְשֶׁקִּבְּלוּ פְסוּלִין וְזָרְקוּ אֶת דָּמָהּ.

### @11מסכת זבחים פרק יא משנה ג

ג

נִתַּז מִן הַצַּוָּאר עַל הַבֶּגֶד, <נָתַן>

אֵינוּ טָעוּן כִּבּוּס.

מִן הַקֶּרֶן וּמִן הַיְסוֹד,

אֵינוּ טָעוּן כִּבּוּס.

נִשְׁפַּךְ עַל הָרִצְפָּה וַאֲסָפוֹ,

אֵינוּ טָעוּן כִּבּוּס.

אֵינוּ טָעוּן כִּבּוּס אֶלָּא הַדָּם

שֶׁנִּתְקַבַּל בַּכֶּלִי וְרָאוּי לְהַזָּיָה.

ד

נִתַּז עַל הָעוֹר עַד שֶׁלֹּא הָפְשַׁט, <נָתַן>

אֵינוּ טָעוּן כִּבּוּס.

מִשֶּׁהָפְשַׁט, טָעוּן כִּבּוּס.

דִּבְרֵי רְבִּי יְהוּדָה.

רְבִּי אֶלְעָזָר אוֹמֵר:

אַף מִשֶּׁהָפְשַׁט אֵינוּ טָעוּן כִּבּוּס.

אֵינוּ טָעוּן כִּבּוּס אֶלָּא מְקוֹם הַדָּם,

וְדָבָר שֶׁהוּא רָאוּי לְקַבֵּל טֻמְאָה,

וְרָאוּי לַכִּבּוּס.

### @11מסכת זבחים פרק יא משנה ד

ה

אֶחָד הַבֶּגֶד וְאֶחָד הַשַּׂק וְאֶחָד הָעוֹר,

טְעוּנִים כִּבּוּס.

הַכִּבּוּס בְּמָקוֹם קָדוֹשׁ,

וּשְׁבִירַת כְּלִי חֶרֶשׂ בְּמָקוֹם קָדוֹשׁ.

וּמְרִיקָה וּשְׁטִיפָה בִכְלִי נְחֹ שֶׁת, בְּמָקוֹם קָדוֹשׁ.

זֶה חֹמֶר בַּחַטָּאת מִקָּדְשֵׁי קָדָשִׁים.

### @11מסכת זבחים פרק יא משנה ה

ו

בֶּגֶד שֶׁיָּצָא חוּץ לַקְּלָעִים,

נִכְנָס וּמְכַבְּסוֹ בְמָקוֹם קָדוֹשׁ.

נִטַּמָּא חוּץ לַקְּלָעִים,

קוֹרְעוֹ, וְנִכְנָס, וּמְכַבְּסוֹ בְמָקוֹם קָדוֹשׁ.

ז

כְּלִי חֶרֶשׂ שֶׁיָּצָא חוּץ לַקְּלָעִים,

נִכְנָס וְשׁוֹבְרוֹ בְמָקוֹם קָדוֹשׁ.

נִטַּמָּא חוּץ לַקְּלָעִים,

נוֹקְבוֹ, נִכְנָס וְשׁוֹבְרוֹ בְמָקוֹם קָדוֹשׁ.

### @11מסכת זבחים פרק יא משנה ו

ח

כְּלִי נְחשֶׁת שֶׁיָּצָא חוּץ לַקְּלָעִים,

נִכְנָס, וּמוֹרְקוֹ וְשׁוֹטְפוֹ בְמָקוֹם קָדוֹשׁ.

נִטַּמָּא חוּץ לַקְּלָעִים,

פּוֹחֲתוֹ, נִכְנָס וּמוֹרְקוֹ וְשׁוֹטְפוֹ בְמָקוֹם קָדוֹשׁ.

### @11מסכת זבחים פרק יא משנה ז

ט

אֶחָד שֶׁבִּשֵּׁל בּוֹ וְאֶחָד שֶׁעֵרָה לְתוֹכוֹ רוֹתֵחַ,

אֶחָד קָדְשֵׁי קָדָשִׁים וְאֶחָד קָדָשִׁים קַלִּים,

טְעוּנִים מְרִיקָה וּשְׁטִיפָה.

רְבִּי שִׁמְעוֹן אוֹמֵר:

קָדָשִׁים קַלִּים אֵינָן טְעוּנִין מְרִיקָה וּשְׁטִיפָה.

רְבִּי טַרְפוֹן אוֹמֵר:

אִם בִּשֵּׁל בּוֹ תְחִלַּת הָרֶגֶל,

יְבַשֵּׁל בּוֹ כָל הָרֶגֶל.

וַחֲכָמִים אוֹמְרִים:

עַד זְמַן אֲכִילָה.

מְרִיקָה וּשְׁטִיפָה:

מְרִיקָה, כִּמְרִיקַת הַכּוֹס,

וּשְׁטִיפָה, כִּשְׁטִיפַת הַכּוֹס.

מְרִיקָה [בַחַמִּים] וּשְׁטִיפָה בַצּוֹנִים.

הַשְּׁפוּד וְהָאַסְכָּלָה, מַגְעִילָן בַּחַמִּים.

### @11מסכת זבחים פרק יא משנה ח

י

בִּשֵּׁל בּוֹ קָדָשִׁין וְחֻלִּין,

אוֹ קָדְשֵׁי קָדָשִׁים וְקָדָשִׁים קַלִּים,

אִם יֶשׁ בְּנוֹתֵן טַעַם,

הֲרֵי הַקַּלִים נֶאֱכָלִים כַּחֲמוּרִין,

אֵינָן טְעוּנִין מְרִיקָה וּשְׁטִיפָה,

וְאֵינָן פּוֹסְלִין בְּמַגָּע.

וְרָקִיק שֶׁנָּגַע בְּרָקִיק,

וַחֲתִכָּה בַחֲתִכָּה,

לֹא כָל הָרָקִיק וְלֹא כָל הַחֲתִכָּה אֲסוּרִין,

אֵינוּ אָסוּר אֶלָּא מָקוֹם שֶׁבָּלַע.

## @22פרק יב

### @11מסכת זבחים פרק יב משנה א

א

טְבוּל יוֹם וּמְחֻסַּר כִּפּוּרִין,

אֵינָן חוֹלְקִין בַּקָּדָשִׁין לֹאכַל בָּעֶרֶב.

אוֹנֵן נוֹגֵעַ וְאֵינוּ מַקְרִיב,

חוֹלֵק לֹאכַל בָּעֶרֶב.

[בַּעֲלֵי מוּמִין,]

בֵּין בַּעֲלֵי מוּמִין קְבוּעִין,

בֵּין בַּעֲלֵי מוּמִין עוֹבְרִין,

חוֹלְקִין וְאוֹכְלִין, אֲבָל לֹא מַקְרִיבִין.

כָּל שֶׁאֵינוּ רָאוּי לַעֲבוֹדָה, אֵינוּ חוֹלֵק בַּבָּשָׂר.

וְכָל שֶׁאֵין לוֹ בַבָּשָׂר, אֵין לוֹ בָעוֹרוֹת.

אֲפִלּוּ טָמֵא בְשָׁעַת זְרִיקַת דָּמִים,

וְטָהוֹר בְּשָׁעַת הֶקְטֵר חֲלָבִים,

אֵינוּ חוֹלֵק בַּבָּשָׂר, שֶׁנֶּאֱמַר: (וַיִּקְרָא ז,לג)

"הַמַּקְרִיב אֶת דַּם הַשְּׁלָמִים וְאֶת הַחֵלֶב מִבְּנֵי אַהֲרֹן,

לוֹ תִהְיֶה שׁוֹק הַיָּמִין לְמָנָה".

### @11מסכת זבחים פרק יב משנה ב

ב

כָּל שֶׁלֹּא זָכָה הַמִּזְבֵּחַ בִּבְשָׂרָהּ,

לֹא זָכוּ הַכֹּהֲנִים בְּעוֹרָהּ, שֶׁנֶּאֱמַר: (וַיִּקְרָא ז,ח)

"עֹלַת אִישׁ", עוֹלָה שֶׁעָלַת, לָאִישׁ.

ג

עוֹלָה שֶׁנִּשְׁחָטָה שֶׁלֹּא לִשְׁמָהּ,

אַף עַל פִּי שֶׁלֹּא עָלַת לַבְּעָלִים,

עוֹרָהּ לַכֹּהֲנִים.

אֶחָד עוֹלַת הָאִישׁ וְאֶחָד עוֹלַת הָאִשָּׁה,

עוֹרוֹתֵיהֶן לַכֹּהֲנִים.

### @11מסכת זבחים פרק יב משנה ג

ד

עוֹרוֹת קָדָשִׁים קַלִּים, לַבְּעָלִים,

וְעוֹרוֹת קָדְשֵׁי קָדָשִׁים, לַכֹּהֲנִים.

קַל וָחֹמֶר: <קול>

מָה אִם עוֹלָה שֶׁלֹּא זָכוּ בִבְשָׂרָהּ, זָכוּ בְעוֹרָהּ,

קָדְשֵׁי קָדָשִׁים, שֶׁזָּכוּ בִבְשָׂרָן,

אֵינוּ דִין שֶׁיִּזְכּוּ בְעוֹרָן?

אֵין לַמִּזְבֵּחַ מוֹכִיחַ, שֶׁאֵין לוֹ עוֹר מִכָּל מָקוֹם.

### @11מסכת זבחים פרק יב משנה ד

ה

כָּל קָדָשִׁים שֶׁאֵרַע בָּהֶן פְּסוּל קֹדֶם לְהֶפְשֵׁטָן,

אֵין עוֹרוֹתֵיהֶם לַכֹּהֲנִים;

לְאַחַר הֶפְשֵׁטָן, עוֹרוֹתֵיהֶם לַכֹּהֲנִים.

ו

אָמַר רְבִּי חֲנַנְיָה סְגַן הַכֹּהֲנִים:

מִיָּמַי לֹא רָאִיתִי עוֹר יוֹצֵא לְבֵית הַשְּׂרִיפָה.

אָמַר רְבִּי עֲקִיבָה:

מִדְּבָרָיו לָמַדְנוּ,

שֶׁהַמַּפְשִׁיט אֶת הַבְּכוֹר וְנִמְצָא טְרֵפָה,

שֶׁיֵּאוֹתוּ הַכֹּהֲנִים בְּעוֹרוֹ.

וַחֲכָמִים אוֹמְרִים:

[אֵין] 'לֹא רָאִינוּ' רְאָיָה,

אֶלָּא יוֹצֵא לְבֵית הַשְּׂרִיפָה.

### @11מסכת זבחים פרק יב משנה ה

ז

פָּרִים הַנִּשְׂרָפִין וּשְׂעִירִין הַנִּשְׂרָפִין,

בִּזְמַן שֶׁהֵן נִשְׂרָפִין כְּמִצְוָתָן,

נִשְׂרָפִין בְּבֵית הַדֶּשֶׁן, וּמְטַמִּין בְּגָדִים;

אִם אֵינָן נִשְׂרָפִין כְּמִצְוָתָן,

נִשְׂרָפִין בְּבֵית הַבִּירָה,

וְאֵינָן מְטַמִּין בְּגָדִים.

### @11מסכת זבחים פרק יב משנה ו

ח

הָיוּ סוֹבְלִים אוֹתוֹ בַמּוֹטוֹת.

יָצְאוּ הָרִאשׁוֹנִים חוּץ לְחוֹמַת הָעֲזָרָה,

וְהָאַחֲרוֹנִים לֹא יָצְאוּ,

הָרִאשׁוֹנִים מְטַמִּין בְּגָדִים,

וְהָאַחֲרוֹנִים אֵינָן מְטַמִּין בְּגָדִים עַד שֶׁיֵּצֵאוּ.

יָצְאוּ אֵלּוּ וָאֵלּוּ,

אֵלּוּ וָאֵלּוּ מְטַמִּין בְּגָדִים.

רְבִּי שִׁמְעוֹן [אוֹמֵר]:

אֵלּוּ וָאֵלּוּ אֵינָן מְטַמִּין בְּגָדִים,

עַד שֶׁיִּצַּת הָאוּר בְּרֻבָּן.

נִתַּךְ הַבָּשָׂר, אֵין הַשּׂוֹרֵף מְטַמֵּא בְגָדִים. <חֻתַּךְ>

## @22פרק יג

### @11מסכת זבחים פרק יג משנה א

א

הַשּׁוֹחֵט וְהַמַּעֲלֶה בַחוּץ,

חַיָּב עַל הַשְּׁחִיטָה וְחַיָּב עַל הָעֲלָיָה.

רְבִּי יוֹסֵה הַגָּלִילִי אוֹמֵר:

שָׁחַט בִּפְנִים וְהֶעֱלָה בַחוּץ, חַיָּב.

שָׁחַט בַּחוּץ וְהֶעֱלָה בַחוּץ, פָּטוּר,

שֶׁלֹּא הֶעֱלָה אֶלָּא דָבָר פָּסוּל.

אָמְרוּ לוֹ:

אַף הַשּׁוֹחֵט בִּפְנִים וְהַמַּעֲלֶה בַחוּץ,

כֵּיוָן שֶׁהוֹצִיאוֹ, פְּסָלוֹ.

### @11מסכת זבחים פרק יג משנה ב

ב

טָמֵא שֶׁאָכַל,

בֵּין קֹדֶשׁ טָמֵא וּבֵין קֹדֶשׁ טָהוֹר, חַיָּב.

רְבִּי יוֹסֵה הַגָּלִילִי אוֹמֵר:

טָמֵא שֶׁאָכַל טָהוֹר, חַיָּב,

טָמֵא שֶׁאָכַל טָמֵא, פָּטוּר,

שֶׁלֹּא אָכַל אֶלָּא דָבָר טָמֵא.

אָמְרוּ לוֹ:

אַף טָמֵא שֶׁאָכַל טָהוֹר,

כֵּיוָן שֶׁנָּגַע בּוֹ, טִמָּהוּ.

וְטָהוֹר שֶׁאָכַל טָמֵא, פָּטוּר,

שֶׁאֵינוּ חַיָּב אֶלָּא עַל טֻמְאַת הַגּוּף.

### @11מסכת זבחים פרק יג משנה ג

ג

חֹמֶר בַּשְּׁחִיטָה מִבָּעֲלָיָה,

וּבָעֲלָיָה מִבַּשְּׁחִיטָה.

שֶׁהַשּׁוֹחֵט לַהֶדְיוֹט, חַיָּב,

וְהַמַּעֲלֶה לַהֶדְיוֹט, פָּטוּר.

חֹמֶר בָּעֲלָיָה,

שְׁנַיִם שֶׁאָחֲזוּ בַסְּכִין וְשָׁחָטוּ, פְּטוּרִין,

אָחֲזוּ בָאֵבֶר וְהֶעֱלוּהוּ, חַיָּבִין.

הֶעֱלָה, חָזַר וְהֶעֱלָה, חָזַר וְהֶעֱלָה,

חַיָּב עַל כָּל הַעֲלָיָה וְהַעֲלָיָה.

דִּבְרֵי רְבִּי שִׁמְעוֹן.

רְבִּי יוֹסֵה אוֹמֵר:

אֵינוּ חַיָּב עַד שֶׁיַּעֲלֶה בְרֹאשׁ הַמִּזְבֵּחַ.

רְבִּי שִׁמְעוֹן אוֹמֵר:

אֲפִלּוּ הֶעֱלָה עַל הַסֶּלַע,

אוֹ עַל הָאֶבֶן, חַיָּב.

### @11מסכת זבחים פרק יג משנה ד

ד

אֶחָד קָדָשִׁים כְּשֵׁרִים,

וְאֶחָד קָדָשִׁים פְּסוּלִין שֶׁהָיָה פְסוּלָן בַּקֹּדֶשׁ,

וְהִקְרִיבָן בַּחוּץ,

חַיָּב.

הַמַּעֲלֶה כַזַּיִת מִן הָעוֹלָה,

מִן הָאֵמוּרִין בַּחוּץ,

חַיָּב.

הַקֹּמֶץ, וְהַלְּבוֹנָה, וְהַקְּטֹרֶת,

וּמִנְחַת כֹּהֲנִים,

וּמִנְחַת כֹּהֵן מָשִׁיחַ,

וּמִנְחַת נְסָכִים,

שֶׁהִקְרִיב מֵאֶחָת מֵהֶן כַּזַּיִת בַּחוּץ,

חַיָּב.

רְבִּי אֶלְעָזָר פּוֹטֵר עַד שֶׁיַּקְרִיב אֶת כֻּלּוֹ.

וְכֻלָּן, שֶׁהִקְרִיבָן בִּפְנִים,

וְשִׁיֵּר מֵהֶן כַּזַּיִת,

וְהִקְרִיבוֹ בַחוּץ,

חַיָּב.

וְכֻלָּם שֶׁחָסְרוּ כָל שֶׁהֵן,

וְהִקְרִיבָן בַּחוּץ,

פָּטוּר.

### @11מסכת זבחים פרק יג משנה ה

ה

הַמַּקְרִיב קָדָשִׁים וֶאֱמוּרֵיהֶן בַּחוּץ, חַיָּב.

מִנְחָה שֶׁלֹּא נִקְמָצָה,

וְהִקְרִיבָהּ בַּחוּץ, פָּטוּר.

קְמָצָהּ, וְחָזַר קֻמְצָהּ לְתוֹכָהּ,

וְהִקְרִיבָהּ בַּחוּץ, חַיָּב.

### @11מסכת זבחים פרק יג משנה ו

ו

הַקֹּמֶץ וְהַלְּבוֹנָה שֶׁהִקְרִיב אֶת אֶחָד מֵהֶן בַּחוּץ,

חַיָּב.

רְבִּי אֱלִיעֶזֶר פּוֹטֵר עַד שֶׁיַּקְרִיב אֶת הַשֵּׁנִי.

אֶחָד בִּפְנִים וְאֶחָד בַּחוּץ, חַיָּב.

שְׁנֵי בָזִכֵּי לְבוֹנָה שֶׁהִקְרִיב אֶת אֶחָד מֵהֶן בַּחוּץ,

חַיָּב.

רְבִּי אֶלְעָזָר פּוֹטֵר, עַד שֶׁיַּקְרִיב אֶת הַשֵּׁנִי.

אֶחָד בִּפְנִים וְאֶחָד בַּחוּץ, חַיָּב.

הַזּוֹרֵק מִקְצָת דָּמִים בַּחוּץ, חַיָּב.

רְבִּי אֶלְעָזָר אוֹמֵר:

אַף הַמְנַסֵּךְ מֵי הֶחַג בֶּחָג בַּחוּץ, חַיָּב.

רְבִּי נְחֶמְיָה אוֹמֵר:

שִׁירֵי הַדָּם שֶׁהִקְרִיבָן בַּחוּץ, חַיָּב.

### @11מסכת זבחים פרק יג משנה ז

ז

הַמּוֹלֵק אֶת הָעוֹף בִּפְנִים וְהֶעֱלָה בַחוּץ, חַיָּב.

מָלַק בַּחוּץ וְהֶעֱלָה בַחוּץ, פָּטוּר.

הַשּׁוֹחֵט אֶת הָעוֹף בִּפְנִים וְהֶעֱלָה בַחוּץ, פָּטוּר.

שָׁחַט בַּחוּץ וְהֶעֱלָה בַחוּץ, חַיָּב.

נִמְצָא דֶרֶךְ הֶכְשֵׁרוֹ מִבִּפְנִים, וּפְטוּרוֹ מִבַּחוּץ;

דֶּרֶךְ הֶכְשֵׁרוֹ מִבַּחוּץ, וּפְטוּרוֹ מִבִּפְנִים.

רְבִּי שִׁמְעוֹן אוֹמֵר:

כָּל שֶׁחַיָּבִין עָלָיו בַּחוּץ,

חַיָּבִין עַל כַּיּוֹצֵא בוֹ בִפְנִים שֶׁהֶעֱלָה בַחוּץ,

חוּץ מִן הַשּׁוֹחֵט בִּפְנִים וּמַעֲלֶה בַחוּץ.

### @11מסכת זבחים פרק יג משנה ח

ח

חַטָּאת שֶׁקִּבֵּל דָּמָהּ בְּכוֹס אֶחָד,

נָתַן בַּחוּץ וְחָזַר וְנָתַן בִּפְנִים,

בִּפְנִים וְחָזַר וְנָתַן בַּחוּץ,

חַיָּב, שֶׁכֻּלּוֹ רָאוּי לָבֹא בִפְנִים.

קִבֵּל דָּמָהּ בִּשְׁנֵי כוֹסוֹת,

נָתַן שְׁנֵיהֶם בִּפְנִים, פָּטוּר;

שְׁנֵיהֶן בַּחוּץ, חַיָּב;

אֶחָד בִּפְנִים וְאֶחָד בַּחוּץ, פָּטוּר;

אֶחָד בַּחוּץ וְאֶחָד בִּפְנִים,

חַיָּב עַל הַחִיצוֹן, וְהַפְּנִימִי מְכַפֵּר.

לְמָה הַדָּבָר דּוֹמֶה?

לְמַפְרִישׁ חַטָּאתוֹ וְאָבָדָה,

וְהִפְרִישׁ אַחֶרֶת תַּחְתֶּיהָ,

וְאַחַר כָּךְ נִמְצֵאת הָרִאשׁוֹנָה,

וַהֲרֵי שְׁתֵּיהֶן עוֹמְדוֹת!

שָׁחַט שְׁתֵּיהֶן בִּפְנִים, פָּטוּר;

שְׁתֵּיהֶן בַּחוּץ, חַיָּב;

אַחַת בִּפְנִים וְאַחַת בַּחוּץ, פָּטוּר; <אֶחָד; וְאֶחָד>

אַחַת בַּחוּץ וְאַחַת בִּפְנִים, <אֶחָד; וְאֶחָד>

חַיָּב עַל הַחִיצוֹנָה, וְהַפְּנִימִית מְכַפֶּרֶת.

כַּשֵּׁם שֶׁדָּמָהּ פּוֹטֵר אֶת בְּשָׂרָהּ,

כָּךְ הוּא פּוֹטֵר אֶת בְּשַׂר חֲבֶרְתָּהּ.

## @22פרק יד

### @11מסכת זבחים פרק יד משנה א

א

פָּרַת חַטָּאת שֶׁשְּׂרָפָהּ חוּץ מִגִּתָּהּ,

וְכֵן שָׂעִיר הַמִּשְׁתַּלֵּחַ שֶׁהִקְרִיבוֹ בַחוּץ,

פָּטוּר, שֶׁנֶּאֱמַר: (וַיִּקְרָא יז,ד)

"וְאֶל פֶּתַח אֹהֶל מוֹעֵד לֹא הֱבִיאוֹ",

כָּל שֶׁאֵינוּ רָאוּי לָבֹא אֶל פֶּתַח אֹהֶל מוֹעֵד,

אֵין חַיָּבִין עָלָיו.

### @11מסכת זבחים פרק יד משנה ב

ב

הָרוֹבֵעַ, וְהַנִּרְבָּע,

וְהַמֻּקְצֶה, וְהַנֶּעְבָּד,

וְהָאֶתְנַן, וְהַמְּחִיר,

וְהַכִּלְאַיִם, וְהַטְּרֵפָה, וְיוֹצֵא דֹפֶן,

שֶׁהִקְרִיבָן בַּחוּץ, פָּטוּר, שֶׁנֶּאֱמַר: (וַיִּקְרָא יז,ד)

" לִפְנֵי מִשְׁכַּן יי",

כָּל שֶׁאֵינוּ רָאוּי לִפְנֵי מִשְׁכַּן יי,

אֵין חַיָּבִין עָלָיו.

ג

בַּעֲלֵי מוּמִין,

בֵּין בַּעֲלֵי מוּמִין קְבוּעִין,

בֵּין בַּעֲלֵי מוּמִין עוֹבְרִין,

שֶׁהִקְרִיבָן בַּחוּץ, פָּטוּר.

רְבִּי שִׁמְעוֹן אוֹמֵר:

בַּעֲלֵי מוּמִין קְבוּעִין, פָּטוּר,

וּבַעֲלֵי מוּמִין עוֹבְרִין, בְּלֹא תַעֲשֶׂה.

ד

תּוֹרִין שֶׁלֹּא הִגִּיעַ זְמַנָּן,

וּבְנֵי יוֹנָה שֶׁעִבֵּר זְמַנָּן,

שֶׁהִקְרִיבָן בַּחוּץ, פָּטוּר.

רְבִּי שִׁמְעוֹן אוֹמֵר:

בְּנֵי יוֹנָה שֶׁעִבֵּר זְמַנָּן, פָּטוּר,

וְתוֹרִין שֶׁלֹּא הִגִּיעַ זְמַנָּן, בְּלֹא תַעֲשֶׂה.

ה

'אֹתוֹ וְאֶת בְּנוֹ', וּמְחֻסַּר זְמַן, [פָּטוּר].

רְבִּי שִׁמְעוֹן אוֹמֵר:

הֲרֵי זֶה בְלֹא תַעֲשֶׂה.

שֶׁהָיָה רְבִּי שִׁמְעוֹן אוֹמֵר:

כָּל שֶׁהוּא רָאוּי לָבֹא לְאַחַר זְמַן,

הֲרֵי זֶה בְלֹא תַעֲשֶׂה, וְאֵין בּוֹ מִשֵּׁם כָּרֵת.

וַחֲכָמִים אוֹמְרִים:

כָּל שֶׁאֵין בּוֹ כָרֵת, אֵין בּוֹ בְלֹא תַעֲשֶׂה.

### @11מסכת זבחים פרק יד משנה ג

ו

מְחֻסַּר זְמַן, בֵּין בְּגוּפוֹ, בֵּין בִּבְעָלָיו.

וְאֵי זֶה הוּא מְחֻסַּר זְמַן בִּבְעָלָיו?

הַזָּב, וְהַזָּבָה, הַיּוֹלֶדֶת, וְהַמְּצֹרָע,

שֶׁהִקְרִיבוּ חַטָּאתָן וַאֲשָׁמָן בַּחוּץ, פְּטוּרִין;

עוֹלוֹתֵיהֶן וְשַׁלְמֵיהֶן בַּחוּץ, חַיָּבִין.

הַמַּעֲלֶה מִבְּשַׂר חַטָּאת,

מִבְּשַׂר אָשָׁם,

מִבְּשַׂר קָדְשֵׁי קָדָשִׁים,

מִבְּשַׂר קָדָשִׁים קַלִּים,

מוֹתַר הָעֹמֶר,

וּשְׁתֵּי הַלֶּחֶם,

וְלֶחֶם הַפָּנִים,

וְשִׁירֵי מְנָחוֹת,

הַיּוֹצֵק, הַבּוֹלֵל, הַפּוֹתֵת,

הַמּוֹלֵחַ, הַמֵּנִיף, הַמַּגִּישׁ,

הַמְסַדֵּר אֶת הַשֻּׁלְחָן,

הַמֵּטִיב אֶת הַנֵּרוֹת,

הַקּוֹמֵץ, וְהַמְקַבֵּל דָּמִים בַּחוּץ, פָּטוּר.

אֵין חַיָּבִין עָלָיו לֹא מִשֵּׁם זָרוּת,

וְלֹא מִשֵּׁם טֻמְאָה,

וְלֹא מִשֵּׁם מְחֻסַּר בְּגָדִים,

וְלֹא מִשֵּׁם רְחוּץ יָדַיִם וְרַגְלַיִם.

### @11מסכת זבחים פרק יד משנה ד

ז

עַד שֶׁלֹּא הוּקַם הַמִּשְׁכָּן,

הָיוּ הַבָּמוֹת מֻתָּרוֹת,

וַעֲבוֹדָה בַבְּכוֹרוֹת.

מִשֶּׁהוּקַם הַמִּשְׁכָּן,

נֶאֶסְרוּ הַבָּמוֹת,

וַעֲבוֹדָה בַכֹּהֲנִים.

קָדְשֵׁי קָדָשִׁים נֶאֱכָלִים לִפְנִים מִן הַקְּלָעִים,

קָדָשִׁים קַלִּים בְּכָל מַחֲנֵה יִשְׂרָאֵל.

### @11מסכת זבחים פרק יד משנה ה

ח

בָּאוּ לַגִּלְגָּל, וְהֻתְּרוּ הַבָּמוֹת;

קָדְשֵׁי קָדָשִׁים נֶאֱכָלִין לִפְנִים מִן הַקְּלָעִים,

קָדָשִׁים קַלִּים בְּכָל מָקוֹם.

### @11מסכת זבחים פרק יד משנה ו

ט  
בָּאוּ שִׁילֹה, וְנֶאֶסְרוּ הַבָּמוֹת.

לֹא הָיָה שָׁם תִּקְרָה,

אֶלָּא בַיִת שֶׁלַּאֲבָנִים מִלְּמַטָּה, וִירִיעוֹת מִלְמַעְלָן.

הִיא הָיְתָה מְנוּחָה.

קָדְשֵׁי קָדָשִׁים נֶאֱכָלִים לִפְנִים מִן הַקְּלָעִים,

קָדָשִׁים קַלִּים וּמַעֲשֵׂר שֵׁנִי בְכָל הָרוֹאֶה.

### @11מסכת זבחים פרק יד משנה ז

י

בָּאוּ לְנוֹב וּלְגִבְעוֹן, וְהֻתְּרוּ הַבָּמוֹת.

קָדְשֵׁי קָדָשִׁים נֶאֱכָלִים לִפְנִים מִן הַקְּלָעִים,

קָדָשִׁים קַלִּים בְּכָל עָרֵי יִשְׂרָאֵל.

### @11מסכת זבחים פרק יד משנה ח

יא

בָּאוּ לִירוּשָׁלַיִם וְנֶאֶסְרוּ הַבָּמוֹת,

וְלֹא הָיָה לָהֶם עוֹד הֶתֵּר.

הִיא הָיְתָה נַחֲלָה.

קָדְשֵׁי קָדָשִׁים נֶאֱכָלִים לִפְנִים מִן הַקְּלָעִים,

קָדָשִׁים קַלִּים וּמַעֲשֵׂר שֵׁנִי לִפְנִים מִן הַחוֹמָה.

### @11מסכת זבחים פרק יד משנה ט

יב

כָּל קָדָשִׁים שֶׁהִקְדִּישָׁן בְּשָׁעַת אִסּוּר בָּמוֹת,

הִקְרִיבָן בְּשָׁעַת אִסּוּר בָּמוֹת בַּחוּץ,

הֲרֵי אֵלּוּ בַעֲשֵׂה וּבְלֹא תַעֲשֶׂה,

וְחַיָּבִין עֲלֵיהֶן כָּרֵת. <עָלָיו>

הִקְדִּישָׁן בְּשָׁעַת הֶתֵּר בָּמוֹת,

וְהִקְרִיבָן בְּשָׁעַת אִסּוּר בָּמוֹת,

הֲרֵי אֵלּוּ בַעֲשֵׂה וּבְלֹא תַעֲשֶׂה,

וְאֵין חַיָּבִין עֲלֵיהֶן כָּרֵת.

הִקְדִּישָׁן בְּשָׁעַת אִסּוּר בָּמוֹת,

וְהִקְרִיבָן בְּשָׁעַת הֶתֵּר בָּמוֹת,

הֲרֵי אֵלּוּ בַעֲשֵׂה, וְאֵין בָּהֶן בְּלֹא תַעֲשֶׂה.

### @11מסכת זבחים פרק יד משנה י

יג  
אֵלּוּ קָדָשִׁים קְרֵבִין בַּמִּשְׁכָּן:

קָדָשִׁים שֶׁהָקְדָּשׁוּ לַמִּשְׁכָּן,

קָרְבְּנוֹת הַצִּבּוּר קְרֵבִים בַּמִּשְׁכָּן,

וְקָרְבְּנוֹת הַיָּחִיד בַּבָּמָה.

קָרְבְּנוֹת הַיָּחִיד שֶׁהָקְדְּשׁוּ לַמִּשְׁכָּן,

יִקָּרְבוּ בַמִּשְׁכָּן;

וְאִם הִקְרִיבָן בַּבָּמָה, פָּטוּר.

מַה בֵּין בָּמַת הַיָּחִיד לְבָמַת צִבּוּר?

סְמִיכָה, וּשְׁחִיטַת צָפוֹן, וּמַתַּן סָבִיב,

וּתְנוּפָה, וְהַגָּשָׁה.

רְבִּי יְהוּדָה אוֹמֵר:

אֵין מִנְחָה בַבָּמָה,

וְכֵהוּן, וּבִגְדֵי שָׁרֵת, וּכְלֵי שָׁרֵת,

וְרֵיחַ נִיחוֹחַ, וּמְחִצָּה בַדָּמִים,

וּרְחוּץ יָדַיִם וְרַגְלַיִם.

אֲבָל הַזְּמַן, הַנּוֹתָר, וְהַטָּמֵא שָׁוִים בָּזֶה וּבָזֶה.

### חסלת @11מסכת זבחים

# @00מסכת מנחות

## @22פרק א

### @11מסכת מנחות פרק א משנה א

א

כָּל הַמְּנָחוֹת שֶׁנִּקְמָצוּ שֶׁלֹּא לִשְׁמָן, כְּשֵׁרוֹת,

אֶלָּא שֶׁלֹּא עָלוּ לַבְּעָלִין מִשֵּׁם חוֹבָה,

חוּץ מִמִּנְחַת חוֹטֵא וּמִנְחַת קְנָאוֹת.

מִנְחַת חוֹטֵא, מִנְחַת קְנָאוֹת שֶׁקְּמָצָן שֶׁלֹּא לִשְׁמָן,

נָתַן בַּכֶּלִי, וְהִלֵּךְ, וְהִקְטִיר שֶׁלֹּא לִשְׁמָן,

אוֹ לִשְׁמָן וְשֶׁלֹּא לִשְׁמָן,

אוֹ שֶׁלֹּא לִשְׁמָן וְלִשְׁמָן, פְּסוּלוֹת.

כֵּיצַד לִשְׁמָן וְשֶׁלֹּא לִשְׁמָן?

לְשֵׁם מִנְחַת חוֹטֵא וּלְשֵׁם מִנְחַת נְדָבָה.

שֶׁלֹּא לִשְׁמָן וְלִשְׁמָן?

לְשֵׁם מִנְחַת נְדָבָה וּלְשֵׁם מִנְחַת חוֹטֵא.

### @11מסכת מנחות פרק א משנה ב

ב

אֶחָד מִנְחַת חוֹטֵא

וְאֶחָד כָּל הַמְּנָחוֹת שֶׁקְּמָצָן זָר,

אוֹנֵן,

טְבוּל יוֹם,

מְחֻסַּר בְּגָדִים,

מְחֻסַּר כִּפּוּרִים,

שֶׁלֹּא רְחוּץ יָדַיִם וְרַגְלַיִם,

עָרֵל,

וְטָמֵא,

יוֹשֵׁב,

עוֹמֵד עַל גַּבֵּי כֵלִים,

עַל גַּבֵּי בְהֵמָה,

עַל גַּבֵּי רַגְלֵי חֲבֵרוֹ,

פָּסַל.

קָמַץ בִּשְׂמֹאל, פָּסַל.

בֶּן בְּתִירָה אוֹמֵר:

יַחְזִיר, וְיַחְזֹר וְיִקְמֹץ בִּימִין.

קָמַץ וְעָלָה בְיָדוֹ צְרוֹר,

אוֹ גַרְגֵּר מֶלַח,

אוֹ קֹרֶט שֶׁלִּלְבוֹנָה,

פָּסַל, מִפְּנֵי שֶׁאָמְרוּ:

הַקֹּמֶץ הַיָּתֵר וְהֶחָסֵר פָּסוּל.

וְאֵי זֶה הוּא הַיָּתֵר?

שֶׁקְּמָצוֹ מְבֹרָץ;

וְחָסֵר?

שֶׁקְּמָצוֹ בְרָאשֵׁי אֶצְבְּעוֹתָיו.

ג  
כֵּיצַד הוּא עוֹשֶׂה?

פּוֹשֵׁט אֶת אֶצְבְּעוֹתָיו עַל פַּס יָדוֹ.

### (@11מסכת מנחות פרק א משנה ג)

רִבָּה שַׁמְנָהּ,

וְחִסַּר שַׁמְנָהּ,

חִסַּר לְבוֹנָתָהּ,

פְּסוּלָה.

הַקּוֹמֵץ אֶת הַמִּנְחָה לֹאכַל שִׁירֶיהָ בַחוּץ,

אוֹ כַזַּיִת מִשִּׁירֶיהָ בַחוּץ,

לְהַקְטִיר קֻמְצָהּ בַּחוּץ,

אוֹ כַזַּיִת מִקֻּמְצָהּ בַּחוּץ,

אוֹ לְהַקְטִיר לְבוֹנָתָהּ בַּחוּץ,

פָּסוּל, וְאֵין בּוֹ כָרֵת.

ד  
לֹאכַל שִׁירֶיהָ לְמָחָר,

אוֹ כַזַּיִת מִשִּׁירֶיהָ לְמָחָר,

לְהַקְטִיר קֻמְצָהּ לְמָחָר,

אוֹ כַזַּיִת קֻמְצָהּ לְמָחָר,

אוֹ לְהַקְטִיר לְבוֹנָתָהּ לְמָחָר,

פִּגּוּל, וְחַיָּבִין עָלָיו כָּרֵת.

ה  
זֶה הַכְּלָל:

כָּל הַקּוֹמֵץ, הַנּוֹתֵן בַּכֶּלִי, וְהַמְהַלֵּךְ

הַמַּקְטִיר לֹאכַל דָּבָר שֶׁדַּרְכּוֹ לֹאכַל,

וּלְהַקְטִיר דָּבָר שֶׁדַּרְכּוֹ לְהַקְטִיר,

חוּץ לִמְקוֹמוֹ,

פָּסוּל, וְאֵין בּוֹ כָרֵת;

חוּץ לִזְמַנּוֹ,

פִּגּוּל, וְחַיָּבִין עָלָיו כָּרֵת,

וּבִלְבַד שֶׁיִּקְרַב הַמַּתִּיר כְּמִצְוָתוֹ.

[ו] <ד>  
כֵּיצַד קָרַב הַמַּתִּיר כְּמִצְוָתוֹ?

קָמַץ בִּשְׁתִיקָה,

נָתַן בַּכֶּלִי וְהִלֵּךְ וְהִקְטִיר בִּשְׁתִיקָה;

אוֹ שֶׁקָּמַץ, נָתַן בַּכֶּלִי, וְהִלֵּךְ וְהִקְטִיר חוּץ לִזְמַנּוֹ,

זֶה הוּא שֶׁקָּרַב הַמַּתִּיר כְּמִצְוָתוֹ.

### @11מסכת מנחות פרק א משנה ד

[ז] <ה>  
כֵּיצַד לֹא קָרַב הַמַּתִּיר כְּמִצְוָתוֹ?

קָמַץ חוּץ לִמְקוֹמוֹ,

נָתַן בַּכֶּלִי וְהִלֵּךְ וְהִקְטִיר חוּץ לִזְמַנּוֹ;

אוֹ שֶׁקָּמַץ חוּץ לִזְמַנּוֹ,

נָתַן בַּכֶּלִי וְהִלֵּךְ וְהִקְטִיר חוּץ לִמְקוֹמוֹ;

אוֹ שֶׁקָּמַץ, נָתַן בַּכֶּלִי, וְהִלֵּךְ וְהִקְטִיר חוּץ לִמְקוֹמוֹ.

מִנְחַת חוֹטֵא וּמִנְחַת קְנָאוֹת שֶׁקְּמָצָן שֶׁלֹּא לִשְׁמָן,

נָתַן בַּכֶּלִי וְהִלֵּךְ וְהִקְטִיר חוּץ לִזְמַנָּן;

אוֹ שֶׁקָּמַץ חוּץ לִזְמַנָּן,

נָתַן בַּכֶּלִי וְהִלֵּךְ וְהִקְטִיר שֶׁלֹּא לִשְׁמָן;

אוֹ שֶׁקָּמַץ וְנָתַן בַּכֶּלִי וְהִלֵּךְ וְהִקְטִיר שֶׁלֹּא לִשְׁמָן,

זֶה הוּא שֶׁלֹּא קָרַב הַמַּתִּיר כְּמִצְוָתוֹ.

ח

לֹאכַל כַּזַּיִת בַּחוּץ, כַּזַּיִת לְמָחָר;

כַּזַּיִת לְמָחָר, כַּזַּיִת בַּחוּץ;

כַּחֲצִי זַיִת בַּחוּץ, כַּחֲצִי זַיִת לְמָחָר;

כַּחֲצִי זַיִת לְמָחָר, כַּחֲצִי זַיִת בַּחוּץ,

פָּסוּל, וְאֵין בּוֹ כָרֵת.

ט  
אָמַר רְבִּי יוּדָה:

זֶה הַכְּלָל:

אִם מַחְשֶׁבֶת הַזְּמַן קָדְמָה לְמַחְשֶׁבֶת הַמָּקוֹם,

פִּגּוּל, וְחַיָּבִין עָלָיו כָּרֵת;

אִם מַחְשֶׁבֶת הַמָּקוֹם קָדְמָה לְמַחְשֶׁבֶת הַזְּמַן,

פָּסוּל, וְאֵין בּוֹ כָרֵת.

וַחֲכָמִים אוֹמְרִים:

זֶה וָזֶה פָסוּל, וְאֵין בּוֹ כָרֵת.

לֹאכַל כַּחֲצִי זַיִת וּלְהַקְטִיר כַּחֲצִי זַיִת,

כָּשֵׁר, שֶׁאֵין אֲכִילָה וְהַקְטָרָה מִצְטָרְפִין.

## @22פרק ב

### @11מסכת מנחות פרק ב משנה א

א

הַקּוֹמֵץ אֶת הַמִּנְחָה לֹאכַל שִׁירֶיהָ

אוֹ לְהַקְטִיר קֻמְצָהּ לְמָחָר,

מוֹדֶה רְבִּי יוֹסֵה בָזֶה

שֶׁהוּא פִּגּוּל, וְחַיָּבִין עָלָיו כָּרֵת.

לְהַקְטִיר לְבוֹנָתָהּ לְמָחָר,

רְבִּי יוֹסֵה אוֹמֵר:

פִּגּוּל, וְאֵין בּוֹ כָרֵת.

וַחֲכָמִים אוֹמְרִים:

פִּגּוּל, וְחַיָּבִין עָלָיו כָּרֵת.

אָמְרוּ לוֹ:

מַה שָּׁנַת זוֹ מִן הַזֶּבַח?

אָמַר לָהֶם:

שֶׁהַזֶּבַח, דָּמוֹ וּבְשָׂרוֹ וְאֵמוּרָיו אֶחָד;

וּלְבוֹנָה אֵינָה מִן הַמִּנְחָה.

### @11מסכת מנחות פרק ב משנה ב

ב

שָׁחַט שְׁנֵי כְבָשִׂים לֹאכַל אַחַת מִן הַחַלּוֹת לְמָחָר;

הִקְטִיר שְׁנֵי בַזִּכִּים לֹאכַל אֶחָד מִן הַסְּדָרִים,

רְבִּי יוֹסֵה אוֹמֵר:

אוֹתָהּ הַחַלָּה וְאוֹתוֹ הַסֵּדֶר שֶׁחָשַׁב עָלָיו,

פִּגּוּל וְחַיָּבִין עָלָיו כָּרֵת;

וְהַשֵּׁנִי, פָּסוּל וְאֵין בּוֹ כָרֵת.

וַחֲכָמִים אוֹמְרִים:

זֶה וָזֶה פִגּוּל וְחַיָּבִין עָלָיו כָּרֵת.

נִטַּמָּאת אַחַת מִן הַחַלּוֹת,

אוֹ אֶחָד מִן הַסְּדָרִים,

רְבִּי יוּדָה אוֹמֵר:

שְׁנֵיהֶם יֵצְאוּ לְבֵית הַשְּׂרִיפָה,

שֶׁאֵין קָרְבָּן צִבּוּר חָלוּק.

וַחֲכָמִים אוֹמְרִים:

הַטָּמֵא כְטֻמְאָתוֹ,

וְהַטָּהוֹר יֵאָכֵל.

### @11מסכת מנחות פרק ב משנה ג

ג

הַתּוֹדָה מְפַגֶּלֶת אֶת הַלֶּחֶם,

וְהַלֶּחֶם אֵינוּ מְפַגֵּל אֶת הַתּוֹדָה.

כֵּיצַד?

הַשּׁוֹחֵט אֶת הַתּוֹדָה לֹאכַל מִמֶּנָּה לְמָחָר,

הִיא וְהַלֶּחֶם מְפֻגָּלִין.

לֹאכַל מִן הַלֶּחֶם לְמָחָר,

הַלֶּחֶם מְפֻגָּל,

וְהַתּוֹדָה אֵינָה מְפֻגֶּלֶת.

ד

הַכְּבָשִׂים מְפַגְּלִים אֶת הַלֶּחֶם,

וְהַלֶּחֶם אֵינוּ מְפַגֵּל אֶת הַכְּבָשִׂים.

כֵּיצַד?

הַשּׁוֹחֵט אֶת הַכְּבָשִׂים לֹאכַל מֵהֶן לְמָחָר,

הֵן וְהַלֶּחֶם מְפֻגָּלִים.

לֹאכַל מִן הַלֶּחֶם לְמָחָר,

הַלֶּחֶם מְפֻגָּל,

וְהַכְּבָשִׂים אֵינָן מְפֻגָּלִין.

### @11מסכת מנחות פרק ב משנה ד

ה  
הַזֶּבַח מְפַגֵּל אֶת הַנְּסָכִים,

מִשֶּׁקָּדְשׁוּ בַכֶּלִי.

דִּבְרֵי רְבִּי מֵאִיר.

הַנְּסָכִים אֵינָן מְפַגְּלִין אֶת הַזֶּבַח.

כֵּיצַד?

הַשּׁוֹחֵט אֶת הַזֶּבַח לֹאכַל מִמֶּנּוּ לְמָחָר,

הוּא וּנְסָכָיו מְפֻגָּלִין.

לְהַקְרִיב נְסָכָיו לְמָחָר,

הַנְּסָכִים מְפֻגָּלִין,

וְהַזֶּבַח אֵינוּ מְפֻגָּל.

### @11מסכת מנחות פרק ב משנה ה

ו  
פִּגֵּל בַּקֹּמֶץ, אֲבָל לֹא בַלְּבוֹנָה,

בַּלְּבוֹנָה, אֲבָל לֹא בַקּמֶץ,

רְבִּי מֵאִיר אוֹמֵר:

פִּגּוּל, וְחַיָּבִין עָלָיו כָּרֵת.

וַחֲכָמִים אוֹמְרִים:

אֵין בּוֹ כָרֵת,

עַד שֶׁיְּפַגֵּל אֶת כָּל הַמַּתִּיר.

מוֹדִים חֲכָמִים לִרְבִּי מֵאִיר

בְּמִנְחַת חוֹטֵא, וּבְמִנְחַת קְנָאוֹת,

שֶׁאִם פִּגֵּל בַּקֹּמֶץ,

שֶׁהוּא פִּגּוּל וְחַיָּבִין עָלָיו כָּרֵת,

שֶׁהַקֹּמֶץ הוּא מַתִּיר.

ז

שָׁחַט אֶחָד מִן הַכְּבָשִׂים לֹאכַל שְׁתֵּי חַלּוֹת לְמָחָר,

הִקְטִיר אֶחָד מִן הַבַּזִּכִּים לֹאכַל שְׁתֵּי סְדָרִים לְמָחָר,

רְבִּי מֵאִיר אוֹמֵר:

פִּגּוּל וְחַיָּבִין עָלָיו כָּרֵת.

וַחֲכָמִים אוֹמְרִים:

אֵין בּוֹ כָרֵת,

עַד שֶׁיְּפַגֵּל אֶת כָּל הַמַּתִּיר.

שָׁחַט אֶחָד מִן הַכְּבָשִׂים לֹאכַל מִמֶּנּוּ לְמָחָר,

הוּא פִּגּוּל, וַחֲבֵרוֹ כָשֵׁר;

לֹאכַל מֵחֲבֵרוֹ לְמָחָר,

שְׁנֵיהֶן כְּשֵׁרִין.

## @22פרק ג

### @11מסכת מנחות פרק ג משנה א

א

הַקּוֹמֵץ אֶת הַמִּנְחָה,

לֹאכַל דָּבָר שֶׁאֵין דַּרְכּוֹ לֹאכַל,

וּלְהַקְטִיר דָּבָר שֶׁאֵין דַּרְכּוֹ לְהַקְטִיר,

כָּשֵׁר.

רְבִּי אֱלִיעֶזֶר פּוֹסֵל.

לֹאכַל דָּבָר שֶׁדַּרְכּוֹ לֹאכַל,

וּלְהַקְטִיר דָּבָר שֶׁדַּרְכּוֹ לְהַקְטִיר,

פָּחוּת מִכַּזַּיִת, כָּשֵׁר.

לֹאכַל כַּחֲצִי זַיִת, וּלְהַקְטִיר כַּחֲצִי זַיִת,

כָּשֵׁר, שֶׁאֵין אֲכִילָה וְהַקְטָרָה מִצְטָרְפִין.

### @11מסכת מנחות פרק ג משנה ב

ב

לֹא יָצַק, לֹא בָלַל, לֹא פָתַת, לֹא מָלַח,

לֹא הֵנִיף, לֹא הִגִּישׁ,

אוֹ שֶׁפִּתְּתָן פִּתִּים מְרֻבּוֹת וְלֹא מְשָׁחָן,

כְּשֵׁרָה.

נִתְעָרַב קֻמְצָהּ בְּקֹמֶץ חֲבֶרְתָּהּ,

בְּמִנְחוֹת כֹּהֵן,

וּמִנְחַת נְסָכִים,

כְּשֵׁרָה.

רְבִּי יְהוּדָה אוֹמֵר:

מִנְחַת כֹּהֵן מָשִׁיחַ,

וּמִנְחַת נְסָכִים,

פְּסוּלָה,

שֶׁזּוֹ בוֹלְלָתָהּ רַכָּה,

וְזוֹ בוֹלְלָתָהּ עָבָה,

וְהֵן בּוֹלְעוֹת זוֹ מִזּוֹ.

### @11מסכת מנחות פרק ג משנה ג

ג

שְׁתֵּי מְנָחוֹת שֶׁלֹּא נִקְמָצוּ,

וְנִתְעָרְבוּ זוֹ בָזוֹ,

אִם יָכוֹל לִקְמוֹץ זוֹ בִפְנֵי עַצְמָהּ וְזוֹ בִפְנֵי עַצְמָהּ,

כְּשֵׁרוֹת,

וְאִם לָאו, פְּסוּלוֹת.

קֹמֶץ שֶׁנִּתְעָרַב בְּמִנְחָה שֶׁלֹּא נִקְמָצָה,

לֹא יַקְטִיר.

וְאִם הִקְטִיר,

זוֹ שֶׁנִּקְמָצָה עָלָת לַבְּעָלִים,

וְזוֹ שֶׁלֹּא נִקְמָצָה, לֹא עָלָת לַבְּעָלִים. <וְזֶה>

נִתְעָרַב קֻמְצָהּ בְּשִׁירֶיהָ,

אוֹ בִשְׁיָרֶיהָ שֶׁלַּחֲבֶרְתָּהּ,

לֹא יַקְטִיר.

וְאִם הִקְטִיר, עָלָת לַבְּעָלִים.

ד  
נִטַּמָּא הַקֹּמֶץ וְהִקְרִיבוֹ,

הַצִּיץ מְרַצֶּה.

יָצָא וְהִקְרִיבוֹ,

אֵין הַצִּיץ מְרַצֶּה,

שֶׁהַצִּיץ מְרַצֶּה עַל הַטָּמֵא

וְאֵינוּ מְרַצֶּה עַל הַיּוֹצֵא.

### @11מסכת מנחות פרק ג משנה ד

ה

נִטַּמּוּ שִׁירֶיהָ,

נִשְׂרְפוּ שִׁירֶיהָ,

אָבְדוּ שִׁירֶיהָ,

כְּמִדַּת רְבִּי אֱלִיעֶזֶר,

כְּשֵׁרָה,

וּכְמִדַּת רְבִּי יְהוֹשֻׁעַ,

פְּסוּלָה.

שֶׁלֹּא בִכְלֵי שָׁרֵת,

פְּסוּלָה.

רְבִּי שִׁמְעוֹן מַכְשִׁיר.

הִקְטִיר קֻמְצָהּ פַּעֲמַיִם, כְּשֵׁרָה.

### @11מסכת מנחות פרק ג משנה ה

ו

הַקֹּמֶץ, מֵעוּטוֹ מְעַכֵּב אֶת רֻבּוֹ.

עִשָּׂרוֹן, מֵעוּטוֹ מְעַכֵּב אֶת רֻבּוֹ.

הַיַּיִן, מֵעוּטוֹ מְעַכֵּב אֶת רֻבּוֹ.

הַשֶּׁמֶן, מֵעוּטוֹ מְעַכֵּב אֶת רֻבּוֹ.

הַסֹּלֶת וְהַשֶּׁמֶן מְעַכְּבִין זֶה אֶת זֶה.

הַקֹּמֶץ וְהַלְּבוֹנָה מְעַכְּבִין זֶה אֶת זֶה.

### @11מסכת מנחות פרק ג משנה ו

[ז]

שְׁנֵי שְׂעִירֵי יוֹם הַכִּפּוּרִים מְעַכְּבִים זֶה אֶת זֶה.

שְׁנֵי כִבְשֵׂי עֲצֶרֶת מְעַכְּבִים זֶה אֶת זֶה.

שְׁתֵּי חַלּוֹת מְעַכְּבִים זֶה אֶת זֶה.

שְׁנֵי סְדָרִים מְעַכְּבִים זֶה אֶת זֶה.

שְׁנֵי בָזִכִּים מְעַכְּבִים זֶה אֶת זֶה.

הַסְּדָרִים וְהַבָּזִכִּים מְעַכְּבִים זֶה אֶת זֶה.

ח

שְׁנֵי מִינִים שֶׁבַּנָּזִיר,

שְׁלֹשָׁה שֶׁבַּפָּרָה,

אַרְבָּעָה שֶׁבַּתּוֹדָה,

אַרְבָּעָה שֶׁבַּלּוּלָב,

אַרְבָּעָה שֶׁבִּמְצֹרָע,

מְעַכְּבִים זֶה אֶת זֶה.

שֶׁבַע הַזָּיוֹת שֶׁבַּפָּרָה מְעַכְּבוֹת זוֹ אֶת זוֹ.

שֶׁבַע הַזָּיוֹת שֶׁעַל בֵּין הַבַּדִּים,

שֶׁעַל הַפָּרֹכֶת, שֶׁעַל מִזְבַּח הַזָּהָב,

מְעַכְּבוֹת זוֹ אֶת זוֹ.

### @11מסכת מנחות פרק ג משנה ז

[ט]

שִׁבְעָה קְנֵי מְנוֹרָה מְעַכְּבִין זֶה אֶת זֶה.

שִׁבְעָה נֵרוֹתֶיהָ מְעַכְּבִין זֶה אֶת זֶה.

שְׁתֵּי פָרָשׁוֹת שֶׁבַּמְּזוּזָה מְעַכְּבוֹת זוֹ אֶת זוֹ.

אֲפִלּוּ כְתָב אֶחָד מְעַכְּבָן.

אַרְבַּע פָּרָשׁוֹת שֶׁבַּתְּפִלִּים מְעַכְּבוֹת זוֹ אֶת זוֹ.

אֲפִלּוּ כְתָב אֶחָד מְעַכְּבָן.

אַרְבַּע צִיצָיוֹת מְעַכְּבוֹת זוֹ אֶת זוֹ,

שֶׁבְּאַרְבַּעְתָּן מִצְוָה אַחַת.

רְבִּי יִשְׁמָעֵאל אוֹמֵר:

אַרְבַּעְתָּן אַרְבַּע מִצְווֹת.

## @22פרק ד

### @11מסכת מנחות פרק ד משנה א

א

הַתְּכֵלֶת אֵינָה מְעַכֶּבֶת אֶת הַלָּבָן,

וְהַלָּבָן אֵינוּ מְעַכֵּב אֶת הַתְּכֵלֶת.

תְּפִלָּה שֶׁלַּיָּד אֵינָה מְעַכֶּבֶת שֶׁלְּרֹאשׁ,

וְשֶׁלְּרֹאשׁ אֵינָה מְעַכֶּבֶת שֶׁלַּיָּד.

הַסֹּלֶת וְהַשֶּׁמֶן אֵינָן מְעַכְּבִין אֶת הַיַּיִן,

וְלֹא הַיַּיִן מְעַכְּבָן.

הַמַּתָּנוֹת שֶׁעַל מִזְבֵּחַ הַחִיצוֹן מְעַכְּבוֹת זוֹ אֶת זוֹ.

### @11מסכת מנחות פרק ד משנה ב

ב

הַפָּרִים וְהָאֵילִים וְהַכְּבָשִׂים אֵינָן מְעַכְּבִים זֶה אֶת זֶה.

רְבִּי שִׁמְעוֹן אוֹמֵר:

אִם הָיוּ לָהֶן פָּרִים, <הָיה>

וְלֹא הָיוּ לָהֶן נְסָכִים,

יָבִיאוּ פַר אֶחָד וּנְסָכָיו,

וְאַל יִקְרְבוּ כֻלָּם בְּלֹא נְסָכִים.

### @11מסכת מנחות פרק ד משנה ג

ג

הַפָּר וְהָאַיִל וְהַכֶּבֶשׂ וְהַשָּׂעִיר,

אֵינָן מְעַכְּבִין אֶת הַלֶּחֶם,

וְלֹא הַלֶּחֶם מְעַכְּבָן.

הַלֶּחֶם מְעַכֵּב אֶת הַכְּבָשִׂים,

וְהַכְּבָשִׂים אֵינָן מְעַכְּבִין אֶת הַלֶּחֶם.

דִּבְרֵי רְבִּי עֲקִיבָה.

אָמַר שִׁמְעוֹן בֶּן נָנָס:

לֹא כִי, אֶלָּא כְבָשִׂים מְעַכְּבִים אֶת הַלֶּחֶם,

וְהַלֶּחֶם אֵינוּ מְעַכֵּב אֶת הַכְּבָשִׂים,

שֶׁכֵּן מָצִינוּ,

שֶׁכְּשֶׁהָיוּ יִשְׂרָאֵל בַּמִּדְבָּר אַרְבָּעִים שָׁנָה,

קָרְבוּ כְבָשִׂים בְּלֹא לֶחֶם.

אַף כָּאן,

יַקְרִיבוּ כְבָשִׂים בְּלֹא לֶחֶם.

ד

אָמַר רְבִּי שִׁמְעוֹן:

הֲלָכָה כְדִבְרֵי בֶן נָנָס,

אֲבָל אֵין הַטַּעַם כִּדְבָרָיו,

שֶׁכָּל הָאָמוּר בְּחֻמַּשׁ פְּקוּדִים קָרֵב בַּמִּדְבָּר,

וְהָאָמוּר בְּתוֹרַת כֹּהֲנִים לֹא קָרַב בַּמִּדְבָּר.

מִשֶּׁבָּאוּ לָאָרֶץ, קָרְבוּ אֵלּוּ וָאֵלּוּ.

מִפְּנֵי מָה אֲנִי אוֹמֵר 'יִקְרְבוּ כְבָשִׂים בְּלֹא לֶחֶם'?

שֶׁהַכְּבָשִׂים מַתִּירִין אֶת עַצְמָן.

לֹא לֶחֶם וְלֹא כְבָשִׂים, אֵין לִי מִי יַתִּירֶנּוּ.

### @11מסכת מנחות פרק ד משנה ד

ה  
הַתְּמִידִין אֵינָן מְעַכְּבִין אֶת הַמּוּסָפִים,

וְלֹא מוּסָפִין מְעַכְּבִין אֶת הַתְּמִידִים,

וְלֹא מוּסָפִין מְעַכְּבִין זֶה אֶת זֶה.

לֹא הִקְרִיבוּ כֶבֶשׁ בַּבֹּקֶר,

יַקְרִיבוּ בֵין הָעַרְבַּיִם.

אָמַר רְבִּי שִׁמְעוֹן:

אֶמָּתַי?

בִּזְמַן שֶׁהֵן אֲנוּסִין אוֹ שׁוֹגְגִין,

אֲבָל אִם הָיוּ מְזִידִין,

לֹא הִקְרִיבוּ כֶבֶשׁ בַּבֹּקֶר,

לֹא יַקְרִיבוּ בֵין הָעַרְבַּיִם.

ו  
לֹא הִקְטִירוּ קְטֹרֶת בַּבֹּקֶר,

יַקְטִירוּ בֵין הָעַרְבַּיִם.

אָמַר רְבִּי שִׁמְעוֹן:

וְכֻלָּהּ הָיְתָה קְרֵבָה בֵין הָעַרְבַּיִם,

שֶׁאֵין מְחַנְּכִים אֶת מִזְבַּח הַזָּהָב

אֶלָּא בִקְטֹרֶת הַסַּמִּים,

וְלֹא אֶת מִזְבַּח הָעוֹלָה

אֶלָּא בְתָמִיד שֶׁלַּשַּׁחַר,

וְלֹא אֶת הַשֻּׁלְחָן

אֶלָּא בְלֶחֶם הַפָּנִים בַּשַּׁבָּת,

וְלֹא אֶת הַמְּנוֹרָה

אֶלָּא בְשִׁבְעָה נֵרוֹתֶיהָ בֵין הָעַרְבַּיִם.

### @11מסכת מנחות פרק ד משנה ה

ז

חֲבִתֵּי כֹהֵן גָּדוֹל לֹא הָיוּ בָאוֹת חֶצְיָם,

אֶלָּא מֵבִיא עִשָּׂרוֹן שָׁלֵם וְחוֹצֵהוּ,

וּמַקְרִיב מַחְצָה בַבֹּקֶר וּמַחְצָה בֵין הָעַרְבַּיִם.

וְכֹהֵן שֶׁהִקְרִיב מַחְצָה בַשַּׁחֲרִית, וּמֵת,

וּמִנּוּ כֹהֵן אַחֵר תַּחְתָּיו,

לֹא יָבִיא חֲצִי עִשָּׂרוֹן מִבֵּיתוֹ,

וַחֲצִי עֶשְׂרוֹנוֹ שֶׁלָּרִאשׁוֹן,

אֶלָּא מֵבִיא עִשָּׂרוֹן שָׁלֵם וְחוֹצֵהוּ,

וּמַקְרִיב מַחְצָה, וּמַחְצָה אָבֵד.

נִמְצְאוּ שְׁנֵי חֲצָיִין קְרֵבִין,

וּשְׁנֵי חֲצָיִים אוֹבְדִים.

לֹא מִנּוּ כֹהֵן אַחֵר,

מִשֶּׁלְּמִי הָיְתָה קְרֵבָה?

רְבִּי יְהוּדָה אוֹמֵר:

מִשֶּׁלַּצִּבּוּר.

רְבִּי שִׁמְעוֹן אוֹמֵר:

מִשֶּׁלַּיּוֹרְשִׁין.

שְׁלֵמָה הָיְתָה קְרֵבָה.

## @22פרק ה

### @11מסכת מנחות פרק ה משנה א

א

כָּל הַמְּנָחוֹת בָּאוֹת מַצָּה,

חוּץ מֵחָמֵץ שֶׁבַּתּוֹדָה,

וּשְׁתֵּי הַלֶּחֶם,

שֶׁהֵן בָּאוֹת חָמֵץ.

רְבִּי מֵאִיר אוֹמֵר:

שְׂאוֹר כַּזַּיִת בּוֹדֶה לָהֶם מִתּוֹכָן וּמְחַמְּצָן.

רְבִּי יְהוּדָה אוֹמֵר:

אַף הִיא אֵינָה מִן הַמְּחֻבָּר,

אֶלָּא מֵבִיא אֶת הַשְּׂאוֹר,

וְנוֹתֵן לְתוֹךְ הַמִּדָּה,

וּמְמַלֵּא אֶת הַמִּדָּה.

אָמְרוּ לוֹ:

אַף הִיא הָיְתָה חֲסֵרָה אוֹ יְתֵרָה.

### @11מסכת מנחות פרק ה משנה ב

ב

כָּל הַמְּנָחוֹת נִלּוֹשׁוֹת בַּפּוֹשְׁרִין,

וּמְשַׁמְּרָן שֶׁלֹּא יַחְמִיצוּ.

וְאִם הֶחְמִיצוּ שִׁירֶיהָ,

עוֹבֵר בְּ'לֹא תַעֲשֶׂה', שֶׁנֶּאֱמַר: (וַיִּקְרָא ב,יא)

"כָּל הַמִּנְחָה אֲשֶׁר תַּקְרִיבוּ לַיי,

לֹא תֵעָשֶׂה חָמֵץ".

וְחַיָּבִים עַל לִישָׁתָהּ, וְעַל עֲרִיכָתָהּ, וְעַל אֲפִיָּתָהּ.

### @11מסכת מנחות פרק ה משנה ג

ג

יֵשׁ טְעוּנוֹת שֶׁמֶן וּלְבוֹנָה,

שֶׁמֶן וְלֹא לְבוֹנָה,

לְבוֹנָה וְלֹא שֶׁמֶן,

לֹא שֶׁמֶן וְלֹא לְבוֹנָה.

אֵלּוּ טְעוּנוֹת שֶׁמֶן וּלְבוֹנָה:

מִנְחַת הַסֹּלֶת,

וְהַמַּחֲבַת,

וְהַמַּרְחֶשֶׁת,

וְהַחַלּוֹת,

וְהָרְקִיקִים,

וּמִנְחַת כֹּהֲנִים,

וּמִנְחַת כֹּהֵן מָשִׁיחַ,

מִנְחַת גּוֹיִם,

מִנְחַת נָשִׁים,

מִנְחַת הָעֹמֶר.

מִנְחַת נְסָכִים טְעוּנָה שֶׁמֶן,

וְאֵינָה טְעוּנָה לְבוֹנָה.

לֶחֶם הַפָּנִים טָעוּן לְבוֹנָה,

וְאֵינוּ טָעוּן שֶׁמֶן.

שְׁתֵּי הַלֶּחֶם,

וּמִנְחַת חוֹטֵא,

וּמִנְחַת קְנָאוֹת,

אֵינָן טְעוּנוֹת לֹא שֶׁמֶן וְלֹא לְבוֹנָה. <טְעון>

### @11מסכת מנחות פרק ה משנה ד

[ד] <ח>  
וְחַיָּב עַל הַשֶּׁמֶן בִּפְנֵי עַצְמוֹ,

וְעַל הַלְּבוֹנָה בִפְנֵי עַצְמָהּ.

נָתַן עָלֶיהָ שֶׁמֶן, פְּסָלָהּ;

לְבוֹנָה, יְלַקְּטֶנָּה.

נָתַן שֶׁמֶן עַל שִׁירֶיהָ,

אֵינוּ עוֹבֵר בְּ'לֹא תַעֲשֶׂה'.

נָתַן כֶּלִי עַל גַּבֵּי כֶלִי,

לֹא פְסָלָהּ.

### @11מסכת מנחות פרק ה משנה ה

ה

יֵשׁ טְעוּנוֹת הַגָּשָׁה וְאֵינָן טְעוּנוֹת תְּנוּפָה,

תְּנוּפָה וְלֹא הַגָּשָׁה,

הַגָּשָׁה וּתְנוּפָה,

לֹא תְנוּפָה וְלֹא הַגָּשָׁה.

אֵלּוּ טְעוּנוֹת הַגָּשָׁה וְאֵינָן טְעוּנוֹת תְּנוּפָה:

מִנְחַת הַסֹּלֶת,

וְהַמַּחֲבַת,

וְהַמַּרְחֶשֶׁת,

וְהַחַלּוֹת,

וְהָרְקִיקִין,

וּמִנְחַת כֹּהֲנִים,

וּמִנְחַת כֹּהֵן מָשִׁיחַ,

וּמִנְחַת גּוֹיִם,

וּמִנְחַת נָשִׁים,

וּמִנְחַת חוֹטֵא.

רְבִּי שִׁמְעוֹן אוֹמֵר:

מִנְחַת כֹּהֲנִים וּמִנְחַת כֹּהֵן מָשִׁיחַ,

אֵין בָּהֶן הַגָּשָׁה,

מִפְּנֵי שֶׁאֵין בָּהּ תְּנוּפָה,

וְכָל שֶׁאֵין בָּהּ תְּנוּפָה,

אֵין בָּהּ הַגָּשָׁה.

### @11מסכת מנחות פרק ה משנה ו

[ו] <י>  
אֵלּוּ טְעוּנִים תְּנוּפָה וְאֵינָן טְעוּנִין הַגָּשָׁה:

לֹג שֶׁמֶן שֶׁלִּמְצֹרָע וַאֲשָׁמוֹ,

וְהַבִּכּוּרִין,

דִּבְרֵי רְבִּי אֱלִיעֶזֶר בֶּן יַעֲקֹב ;

וֶאֱמוּרֵי שַׁלְמֵי יָחִיד,

וְחָזֶה וָשׁוֹק שֶׁלָּהֶן,

אֶחָד אֲנָשִׁים, אֶחָד נָשִׁים,

בְּיִשְׂרָאֵל,

אֲבָל לֹא בָאֲחֵרִים;

וּשְׁתֵּי הַלֶּחֶם,

וּשְׁתֵּי כִבְשֵׂי עֲצֶרֶת.

ז

כֵּיצַד הוּא עוֹשֶׂה?

נוֹתֵן אֶת שְׁתֵּי הַלֶּחֶם עַל גַּבֵּי שְׁנֵי כְבָשִׂים,

וְהֶחָזֶה שׁוֹק לְמַעְלָה מֵהֶן,   
וּשְׁתֵּי כְלָיוֹת, יוֹתֶרֶת הַכָּבֵד לְמַעְלָה מֵהֶן.

אִם יֵשׁ לֶחֶם, מַנִּיחַ אֶת הַלֶּחֶם,

וּמַנִּיחַ שְׁתֵּי יָדָיו לְמַטָּן,

וּמוֹלִיךְ וּמֵבִיא,

וּמַעֲלֶה וּמוֹרִיד, שֶׁנֶּאֱמַר: (שְׁמוֹת כט,כז)

"אֲשֶׁר הוּנַף וַאֲשֶׁר הוּרָם".

וּתְנוּפָה הָיְתָה בַמִּזְרָח,

וְהַגָּשָׁה בַמַּעֲרָב,

וּתְנוּפָה קוֹדֶמֶת לְהַגָּשׁוֹת.

מִנְחַת הָעֹמֶר וּמִנְחַת קְנָאוֹת

טְעוּנוֹת תְּנוּפָה וְהַגָּשָׁה.

לֶחֶם הַפָּנִים וּמִנְחַת נְסָכִים,

לֹא תְנוּפָה וְלֹא הַגָּשָׁה.

### @11מסכת מנחות פרק ה משנה ז

ח  
רְבִּי שִׁמְעוֹן אוֹמֵר:

שְׁלֹשָׁה מִינִים טְעוּנִים שָׁלוֹשׁ מִצְוֹת,

שְׁתַּיִם בְּכָל אֶחָד, וְהַשְּׁלִישִׁית אֵין בָּהֶן.

וְאֵלּוּ הֵן:

זִבְחֵי שַׁלְמֵי יָחִיד,

וְזִבְחֵי שַׁלְמֵי צִבּוּר,

וַאֲשַׁם מְצֹרָע.

וְזִבְחֵי שַׁלְמֵי יָחִיד,

טְעוּנִים סְמִיכָה חַיִּים,

וּתְנוּפָה שְׁחוּטִים,

וְאֵין בָּהֶן תְּנוּפָה חַיִּים.

זִבְחֵי שַׁלְמֵי צִבּוּר,

טְעוּנִים תְּנוּפָה חַיִּים וּשְׁחוּטִין,

וְאֵין בָּהֶן סְמִיכָה.

אֲשַׁם מְצֹרָע טָעוּן סְמִיכָה וּתְנוּפָה חַיִּים,

וְאֵין בּוֹ תְנוּפָה שָׁחוּט.

### @11מסכת מנחות פרק ה משנה ח

ט  
הָאוֹמֵר "עָלַי בַּמַּחֲבַת!"

לֹא יָבִיא בַּמַּרְחֶשֶׁת;

"בַּמַּרְחֶשֶׁת!" לֹא יָבִיא בַּמַּחֲבַת.

מַה בֵּין מַחֲבַת לַמַּרְחֶשֶׁת?

אֶלָּא שֶׁהַמַּרְחֶשֶׁת יֶשׁ לָהּ כִּסּוּי,

וְהַמַּחֲבַת אֵין לָהּ כִּסּוּי.

דִּבְרֵי רְבִּי יוֹסֵה הַגָּלִילִי.

רְבִּי נְחֶמְיָה בֶּן גַּמְלִיאֵל אוֹמֵר:

מַרְחֶשֶׁת עֲמֻקָּה וּמַעֲשֶׂיהָ רוֹחֲשִׁין,

מַחֲבַת צָפָה וּמַעֲשֶׂיהָ קָשִׁין.

### @11מסכת מנחות פרק ה משנה ט

י  
"הֲרֵי עָלַי בַּתַּנּוּר!"

לֹא יָבִיא מַאֲפֵה כֻּפָּח וּמַאֲפֵה רְעָפִין,

וּמַאֲפֵה יוֹרוֹת הָעַרְבִיִּים.

רְבִּי יְהוּדָה אוֹמֵר:

אִם רָצָה, יָבִיא מַאֲפֵה כֻּפָּח.

"הֲרֵי עָלַי מִנְחַת מַאֲפֵה",

לֹא יָבִיא מַחְצָה חַלּוֹת וּמַחְצָה רְקִיקִין.

רְבִּי שִׁמְעוֹן מַתִּיר,

מִפְּנֵי שֶׁהִיא קָרְבָּן אֶחָד.

## @22פרק ו

### @11מסכת מנחות פרק ו משנה א

א

אֵלּוּ מְנָחוֹת נִקְמָצוֹת וְשִׁירֵיהֶן לַכֹּהֲנִים:

מִנְחַת הַסֹּלֶת,

וְהַמַּחֲבַת,

וְהַמַּרְחֶשֶׁת,

וְהַחַלּוֹת,

וְהָרְקִיקִין,

וּמִנְחַת גּוֹיִם,

וּמִנְחַת נָשִׁים,

וּמִנְחַת הָעֹמֶר,

וּמִנְחַת חוֹטֵא,

וּמִנְחַת קְנָאוֹת.

רְבִּי שִׁמְעוֹן אוֹמֵר:

מִנְחַת חוֹטֵא שֶׁלַּכֹּהֲנִים נִקְמֶצֶת,

וְהַקֹּמֶץ קָרֵב לְעַצְמוֹ,

וְהַשִּׁירַיִם קְרֵבִין לְעַצְמָן.

### @11מסכת מנחות פרק ו משנה ב

ב

מִנְחַת כֹּהֲנִים,

וּמִנְחַת כֹּהֵן מָשִׁיחַ,

וּמִנְחַת נְסָכִים,

לַמִּזְבֵּחַ, וְאֵין בָּהֶן לַכֹּהֲנִים.

בָּזֶה יָפֶה כֹחַ הַמִּזְבֵּחַ מִכֹּחַ הַכֹּהֲנִים.

שְׁתֵּי הַלֶּחֶם,

וְלֶחֶם הַפָּנִים,

לַכֹּהֲנִים, וְאֵין בָּהֶן לַמִּזְבֵּחַ.

בָּזֶה יִפָּה כֹחַ הַכֹּהֲנִים מִכֹּחַ הַמִּזְבֵּחַ.

### @11מסכת מנחות פרק ו משנה ג

ג

כָּל הַמְּנָחוֹת נֶעֱשׁוֹת בַּכֶּלִי,

וּטְעוּנוֹת שָׁלוֹשׁ מַתְּנוֹת שֶׁמֶן: <שְׁלֹשָׁה מַתָּנוֹת>

יְצִיקָה וּבְלִילָה, מַתַּן שֶׁמֶן בַּכֶּלִי קֹדֶם לַעֲשִׂיָּתָם.

חַלּוֹת, בּוֹלְלָן.

דִּבְרֵי רְבִּי.

וַחֲכָמִים אוֹמְרִים:

סֹלֶת.

הַחַלּוֹת טְעוּנוֹת בְּלִילָה,

וְהָרְקִיקִים מְשִׁחָה.

כֵּיצַד מוֹשְׁחָן?

כְּמִין כִי. <כִּי>

וּשְׁאָר הַשֶּׁמֶן נֶאֱכָל לַכֹּהֲנִים.

### @11מסכת מנחות פרק ו משנה ד

ד

כָּל הַמְּנָחוֹת נֶעֱשׁוֹת בַּכֶּלִי,

וּטְעוּנוֹת פְּתִיתָה.

מִנְחַת יִשְׂרָאֵל,

כּוֹפֵל אֶחָד לִשְׁנַיִם,

וּשְׁנַיִם לְאַרְבָּעָה וּמַבְדִּיל.

וּמִנְחַת כֹּהֲנִים,

כּוֹפֵל אֶחָד לִשְׁנַיִם,

וּשְׁנַיִם לְאַרְבָּעָה וְאֵינוּ מַבְדִּיל.

וּמִנְחַת כֹּהֵן מָשִׁיחַ, מְכַפְּלָהּ.

רְבִּי שִׁמְעוֹן אוֹמֵר:

מִנְחוֹת כֹּהֲנִים, וּמִנְחַת כֹּהֵן מָשִׁיחַ,

אֵין בָּהֶן פְּתִיתָה,

מִפְּנֵי שֶׁאֵין בָּהֶן קְמִיצָה.

וְכָל שֶׁאֵין בָּהֶן קְמִיצָה,

אֵין בָּהֶם פְּתִיתָה. <בָּהּ>

וְכֻלָּם פְּתִיתִין כַּזֵּיתִין.

### @11מסכת מנחות פרק ו משנה ה

ה

כָּל הַמְּנָחוֹת טְעוּנוֹת שְׁלֹשׁ מֵאוֹת שִׁיפָה,

וַחֲמֵשׁ מֵאוֹת בְּעִיטָה.

שִׁיפָה וּבְעִיטָה בַחִטִּין.

רְבִּי יוֹסֵה אוֹמֵר:

אַף בַּבָּצֵק.

כָּל הַמְּנָחוֹת בָּאוֹת עֶשֶׂר עֶשֶׂר,

חוּץ מִלֶּחֶם הַפָּנִים,

וַחֲבִתֵּי כֹהֵן גָּדוֹל,

שֶׁהֵן בָּאוֹת שְׁתֵּים עֶשְׂרֵה.

דִּבְרֵי רְבִּי יְהוּדָה.

רְבִּי מֵאִיר אוֹמֵר:

כֻּלָּם בָּאוֹת שְׁתֵּים עֶשְׂרֵה,

חוּץ מֵחַלּוֹת הַתּוֹדָה וְהַנְּזִירוּת,

שֶׁהֵן בָּאוֹת עֶשֶׂר עֶשֶׂר.

### @11מסכת מנחות פרק ו משנה ו

ו

הָעֹמֶר הָיָה בָא עִשָּׂרוֹן מִשָּׁלֹשׁ סְאִים.

שְׁתֵּי הַלֶּחֶם,

שְׁנֵי עֶשְׂרוֹנוֹת מִשָּׁלֹשׁ סְאִים.

לֶחֶם הַפָּנִים,

עֶשְׂרִים וְאַרְבָּעָה עֶשְׂרוֹנוֹת מֵעֶשְׂרִים וְאַרְבָּעָה סְאִים.

### @11מסכת מנחות פרק ו משנה ז

ז

הָעֹמֶר הָיָה מְנֻפֶּה בִשְׁלֹשׁ עֶשְׂרֵה נָפָה.

שְׁתֵּי הַלֶּחֶם, בִּשְׁתֵּים עֶשְׂרֵה;

לֶחֶם הַפָּנִים, בְּאַחַת עֶשְׂרֵה.

רְבִּי שִׁמְעוֹן אוֹמֵר:

לֹא הָיָה לָהּ קִצְבָה,

אֶלָּא סֹלֶת מְנֻפָּה כָל צָרְכָהּ הָיָה מֵבִיא, <מְנֻפֶּה>

שֶׁנֶּאֱמַר: (וַיִּקְרָא כד, ה-ו)

"וְלָקַחְתָּ סֹלֶת וְאָפִיתָ אֹתָהּ,

שְׁתֵּים עֶשְׂרֵה חַלּוֹת,

שְׁנֵי עֶשְׂרֹנִים יִהְיֶה הַחַלָּה הָאֶחָת.

וְשַׂמְתָּ אוֹתָם שְׁתַּיִם מַעֲרָכוֹת",

שֶׁתְּהֵא מְנֻפָּה כָל צָרְכָּהּ.

## @22פרק ז

### @11מסכת מנחות פרק ז משנה א

א

הַתּוֹדָה הָיְתָה בָאָה חָמֵשׁ סְאִים יְרוּשַׁלְמִיּוֹת,

שֶׁהֵן שֵׁשׁ מִדְבָּרִיּוֹת.

שְׁתֵּי אֵיפוֹת, הָאֵיפָה שָׁלוֹשׁ סְאִים,

עֶשְׂרִים עִשָּׂרוֹן,

עֲשָׂרָה לֶחָמֵץ וַעֲשָׂרָה לַמַּצָּה.

עֲשָׂרָה לֶחָמֵץ, עִשָּׂרוֹן לַחַלָּה.

וַעֲשָׂרָה לַמַּצָּה, וּבַמַּצָּה שְׁלֹשֶׁת מִינִים:

חַלּוֹת וּרְקִיקִין וּרְבוּכָה.

נִמְצְאוּ שְׁלֹשָׁה עֶשְׂרוֹנוֹת וְשָׁלֹשׁ לְכָל מִין,

וְשָׁלֹשׁ חַלּוֹת לָעִשָּׂרוֹן.

ב  
בְּמִדָּה יְרוּשַׁלְמִית הָיוּ שְׁלֹשִׁים קַב,

חֲמִשָּׁה עָשָׂר לֶחָמֵץ, וַחֲמִשָּׁה עָשָׂר לַמַּצָּה.

חֲמִשָּׁה עָשָׂר לֶחָמֵץ, קַב וּמַחְצָה לַחַלָּה.

וַחֲמִשָּׁה עָשָׂר לַמַּצָּה, וּבַמַּצָּה שְׁלֹשֶׁת מִינִים:

חַלּוֹת וּרְקִיקִין וּרְבוּכָה.

נִמְצְאוּ [חֲמֵשֶׁת] קַבִּין לְכָל מִין,

וּשְׁתֵּי חַלּוֹת לַקַּב.

### @11מסכת מנחות פרק ז משנה ב

ג  
הַמִּלּוּאִים הָיָה בָא כְמַצָּה שֶׁבַּתּוֹדָה:

חַלּוֹת וּרְקִיקִין וּרְבוּכָה.

הַנְּזִירוּת הָיְתָה בָאָה

שְׁתֵּי יָדוֹת כְּמַצָּה שֶׁבַּתּוֹדָה:

חַלּוֹת וּרְקִיקִים, וְאֵין בָּהּ רְבוּכָה;

וַעֲשֶׂרֶת קַבִּים יְרוּשַׁלְמִיִּים,

שֶׁהֵן שִׁשָּׁה עֶשְׂרוֹנוֹת וְעַדְוַיִם.

ד

מִכֻּלָּם הָיָה נוֹטֵל אֶחָד מֵעֲשָׂרָה תְרוּמָה,

שֶׁנֶּאֱמַר: (וַיִּקְרָא ז,יד)

"וְהִקְרִיב מִמֶּנּוּ אֶחָד מִכָּל קָרְבָּן תְּרוּמָה לַיי",

"אֶחָד", שֶׁלֹּא יִטֹּל פָּרוּס;

"מִכָּל קָרְבָּן", שֶׁיְּהוּא כָל הַקָּרְבָּנוֹת שָׁוִים,

זֶה שֶׁלֹּא יִטֹּל מִקָּרְבָּן לַחֲבֵרוֹ.

"לַכֹּהֵן הַזּרֵק אֶת דַּם הַשְּׁלָמִים לוֹ יִהְיֶה",

וְהַשְּׁאָר נֶאֱכָל לַכֹּהֲנִים.

### @11מסכת מנחות פרק ז משנה ג

ה  
הַשּׁוֹחֵט אֶת הַתּוֹדָה בִּפְנִים,

וְלַחְמָהּ חוּץ לַחוֹמָה,

לֹא קָדַשׁ הַלֶּחֶם.

שְׁחָטָהּ עַד שֶׁלֹּא קָרְמוּ בַתַּנּוּר,

אֲפִלּוּ קָרְמוּ כֻלָּם חוּץ מֵאֶחָד מֵהֶן,

לֹא קָדַשׁ הַלֶּחֶם.

שְׁחָטָהּ חוּץ לִזְמַנָּהּ וְחוּץ לִמְקוֹמָהּ,

קָדַשׁ הַלֶּחֶם.

שְׁחָטָהּ וְנִמְצֵאת טְרֵפָה,

לֹא קָדַשׁ הַלֶּחֶם.

שְׁחָטָהּ וְנִמְצֵאת בַּעֲלַת מוּם,

רְבִּי אֱלִיעֶזֶר אוֹמֵר:

קָדַשׁ.

וַחֲכָמִים אוֹמְרִים:

לֹא קָדַשׁ.

שְׁחָטָהּ שֶׁלֹּא לִשְׁמָהּ,

וְכֵן אֵיל הַמִּלּוּאִים,

וְכֵן שְׁנֵי כִבְשֵׂי עֲצֶרֶת שֶׁשְּׁחָטָן שֶׁלֹּא לִשְׁמָן,

לֹא קָדַשׁ הַלֶּחֶם.

### @11מסכת מנחות פרק ז משנה ד

ו

נְסָכִים שֶׁקָּדְשׁוּ בַכֶּלִי וְנִמְצָא זֶבַח פָּסוּל:

אִם יֶשׁ שָׁם זֶבַח אַחֵר, יִקָּרְבוּ עִמּוֹ;

וְאִם לָאו, יִפָּסְלוּ בַלִּינָה.

וְלַד תּוֹדָה וּתְמוּרָתָהּ,

וְהַמַּפְרִישׁ אַחֵר תַּחְתֶּיהָ,

אֵינָה טְעוּנָה לֶחֶם,

שֶׁנֶּאֱמַר: (וַיִּקְרָא ז,יב)

"וְהִקְרִיב עַל זֶבַח הַתּוֹדָה".

הַתּוֹדָה טְעוּנָה לֶחֶם,

לֹא וַלְדָהּ וְלֹא חֲלִיפָתָהּ,

וְלֹא תְמוּרָתָהּ טְעוּנִין לֶחֶם.

### @11מסכת מנחות פרק ז משנה ה

ז

הָאוֹמֵר:

"הֲרֵי עָלַי תּוֹדָה!"

יָבִיא הַתּוֹדָה הִיא וְלַחְמָהּ מִן הַחֻלִּין.

"תּוֹדָה מִן הַחֻלִּין וְלַחְמָהּ מִן הַמַּעֲשֵׂר",

יָבִיא לַחְמָהּ מִן הַחֻלִּין.

"וְהַתּוֹדָה מִן הַמַּעֲשֵׂר וְלַחְמָהּ מִן הַחֻלִּין",

יָבִיא הַתּוֹדָה הִיא וְלַחְמָהּ מִן הַמַּעֲשֵׂר.

לֹא יָבִיא מֵחִטֵּי מַעֲשֵׂר שֵׁנִי,

אֶלָּא מִמְּעוֹת מַעֲשֵׂר שֵׁנִי.

### @11מסכת מנחות פרק ז משנה ו

ח

מְנַיִן לָאוֹמֵר:

"הֲרֵי עָלַי תּוֹדָה",

לֹא יָבִיא אֶלָּא מִן הַחֻלִּין?

שֶׁנֶּאֱמַר: (דְּבָרִים טז,ב)

"וְזָבַחְתָּ פֶסַח לַיי אֱלהֶיךָ צֹאן וּבָקָר",

וַהֲלֹא אֵין הַפֶּסַח אֶלָּא מִן הַכְּבָשִׂים וּמִן הָעִזִּים?

אִם כֵּן, לָמָּה נֶאֱמַר "צֹאן וּבָקָר"?

אֶלָּא לְהַקִּישׁ כָּל הַבָּא מִן הַצֹּאן וּמִן הַבָּקָר בַּפֶּסַח:

מַה פֶּסַח, שֶׁהוּא בָא חוֹבָה,

אֵינוּ בָא אֶלָּא מִן הַחֻלִּין,

אַף כָּל דָּבָר שֶׁהוּא בָּא בְחוֹבָה,

אֵינוּ בָא אֶלָּא מִן הַחֻלִּין.

"הֲרֵי עָלַי שְׁלָמִים!"

הוֹאִיל וְהֵן בָּאִים חוֹבָה,

אֵינָן בָּאִים אֶלָּא מִן הַחֻלִּין.

הַנְּסָכִים בְּכָל מָקוֹם,

אֵינָן בָּאִים אֶלָּא מִן הַחֻלִּין.

## @22פרק ח

### @11מסכת מנחות פרק ח משנה א

א

כָּל קָרְבְּנוֹת הַצִּבּוּר וְהַיָּחִיד

בָּאִין מֵהָאָרֶץ, וּמִחוּצָה לָאָרֶץ,

מִן הֶחָדָשׁ, וּמִן הַיָּשָׁן,

חוּץ מִן הָעֹמֶר וּשְׁתֵּי הַלֶּחֶם,

שֶׁאֵינָן בָּאִין אֶלָּא מִן הֶחָדָשׁ וּמִן הָאָרֶץ.

ב  
וְכֻלָּם אֵינָן בָּאִין אֶלָּא מִן הַמֻּבְחָר.

וְאֵי זֶה הוּא מֻבְחָר?

מִכְמָס וְזוֹנִיחָה אַלְפָּא לַסֹּלֶת. <מכמס וזוניחה>

שְׁנִיָּה לָהֶם חֲפָרַיִם בַּבִּקְעָה.

כָּל הָאֲרָצוֹת הָיוּ כְשֵׁרוֹת,

אֶלָּא מִכָּן הָיוּ מְבִיאִין.

### @11מסכת מנחות פרק ח משנה ב

ג

אֵין מְבִיאִין,

לֹא מִבֵּית הַזְּבָלִים,

וְלֹא מִבֵּית הַשְּׁלָחִים,

וְלֹא מִבֵּית הָאִילָן;

וְאִם הֵבִיא כָשֵׁר.

כֵּיצַד הוּא עוֹשֶׂה?

נָרָהּ שָׁנָה רִאשׁוֹנָה,

הַשְּׁנִיָּה זוֹרְעָהּ קֹדֶם לַפֶּסַח שִׁבְעִים יוֹם,

וְהִיא עוֹשָׂה סֹלֶת מְרֻבָּה.

כֵּיצַד הוּא בוֹדֵק?

הַגִּזְבָּר מַכְנִיס יָדוֹ לְתוֹכָהּ.

עָלָה בָהּ אָבָק, פְּסוּלָה,

עַד שֶׁיְּנַפֶּנָּה.

וְאִם הִתְלִיעָה, פְּסוּלָה.

### @11מסכת מנחות פרק ח משנה ג

ד

הַתְּקוֹעָה אַלְפָא לַשֶּׁמֶן.

אַבָּא שָׁאוּל אוֹמֵר:

שְׁנִיָּה לָהּ רֵגָב בְּעֵבֶר הַיַּרְדֵּן.

כָּל הָאֲרָצוֹת הָיוּ כְשֵׁרוֹת,

אֶלָּא מִכָּן הָיוּ מְבִיאִין.

ה

אֵין מְבִיאִין,

לֹא מִבֵּית הַזְּבָלִים,

וְלֹא מִבֵּית הַשְּׁלָחִים,

וְלֹא מִמַּה שֶּׁנִּזְרַע בֵּינֵיהֶן. <מִמָּה שֶׁנִּזְרַע>

וְאִם הֵבִיא כָשֵׁר.

אֵין מְבִיאִין אַנְפּוֹקִינוֹן,

וְאִם הֵבִיא פָסוּל.

אֵין מְבִיאִין מִן הַגַּרְגֵּרִים שֶׁנּוֹשְׁרוּ בַּמַּיִם,

וְלֹא מִן הַכְּבוּשִׁים,

וְלֹא מִן הַשְּׁלוּקִים,

וְאִם הֵבִיא, פָּסוּל.

### @11מסכת מנחות פרק ח משנה ד

ו

שְׁלֹשָׁה זֵיתִים,

וּבָהֶן שְׁלֹשָׁה שְׁלֹשָׁה שְׁמָנִים.

הַזַּיִת הָרִאשׁוֹן,

מְגַרְגְּרוֹ בְרֹאשׁ הַזַּיִת,

וְכוֹתֵשׁ, וְנוֹתֵן לְתוֹךְ הַסַּל.

רְבִּי יְהוּדָה אוֹמֵר:

סְבִיבוֹת הַסַּל, זֶה רִאשׁוֹן.

טָעַן בַּקּוֹרָה.

רְבִּי יוּדָה אוֹמֵר:

בָּאֲבָנִים, זֶה שֵׁנִי.

חָזַר וְטָחַן וְטָעַן, זֶה שְׁלִישִׁי.

הָרִאשׁוֹן לִמְנוֹרָה,

וְהַשְּׁאָר לִמְנָחוֹת.

ז

הַזַּיִת הַשֵּׁנִי,

מְגַרְגְּרוֹ בְרֹאשׁ הַגַּג,

וְכוֹתֵשׁ, וְנוֹתֵן לְתוֹךְ הַסַּל.

רְבִּי יְהוּדָה אוֹמֵר:

סְבִיבוֹת הַסַּל, זֶה רִאשׁוֹן.

טָעַן בַּקּוֹרָה,

רְבִּי יְהוּדָה אוֹמֵר:

בָּאֲבָנִים, זֶה שֵׁנִי.

חָזַר וְטָחַן וְטָעַן, זֶה שְׁלִישִׁי.

הָרִאשׁוֹן לִמְנוֹרָה,

וְהַשְּׁאָר לִמְנָחוֹת.

ח  
הַזַּיִת הַשְּׁלִישִׁי:

עוֹטְנוֹ בַבַּיִת עַד שֶׁיִּלָּקֶה,

וּמַעֲלֵהוּ וּמְנַגְּבוֹ בְרֹאשׁ הַגַּג,

וְכוֹתֵשׁ, וְנוֹתֵן לְתוֹךְ הַסַּל.

רְבִּי יְהוּדָה אוֹמֵר:

סְבִיבוֹת הַסַּל, זֶה רִאשׁוֹן.

טָעַן בַּקּוֹרָה,

רְבִּי יוּדָה אוֹמֵר:

בָּאֲבָנִים, זֶה שֵׁנִי.

חָזַר וְטָחַן וְטָעַן, זֶה שְׁלִישִׁי.

הָרִאשׁוֹן לִמְנוֹרָה,

וְהַשְּׁאָר לִמְנָחוֹת.

### @11מסכת מנחות פרק ח משנה ה

ט

הָרִאשׁוֹן שֶׁבָּרִאשׁוֹן, אֵין לְמַעְלָה מִמֶּנּוּ.

הַשֵּׁנִי שֶׁבָּרִאשׁוֹן, הָרִאשׁוֹן שֶׁבַּשֵּׁנִי, שָׁוִים.

הַשְּׁלִישִׁי שֶׁבָּרִאשׁוֹן, הַשֵּׁנִי שֶׁבַּשֵּׁנִי,

הָרִאשׁוֹן שֶׁבַּשְּׁלִישִׁי, שָׁוִים.

וְהַשְּׁלִישִׁי שֶׁבַּשֵּׁנִי, וְהַשֵּׁנִי שֶׁבַּשְּׁלִישִׁי, שָׁוִים.

הַשְּׁלִישִׁי שֶׁבַּשְּׁלִישִׁי, אֵין לְמַטָּה מִמֶּנּוּ.

י

אַף הַמְּנָחוֹת,

הָיוּ בַדִּין שֶׁיִּטְעֲנוּ שֶׁמֶן זַיִת זַךְ:

מָה, אִם הַמְּנוֹרָה, שֶׁאֵינָה אֲכִילָה,

טְעוּנָה שֶׁמֶן זַיִת זַךְ,

מְנָחוֹת, שֶׁהֵן לַאֲכִילָה,

אֵינוּ דִין שֶׁיִּטְעֲנוּ שֶׁמֶן זַיִת זַךְ?

שֶׁנֶּאֱמַר: (שְׁמוֹת כז,כ)

"זָךְ כָּתִית לַמָּאוֹר", לֹא זַךְ כָּתִית לִמְנָחוֹת.

### @11מסכת מנחות פרק ח משנה ו

יא

מְנַיִן הָיוּ מְבִיאִין אֶת הַיַּיִן?

קְרוּחַיִם וַעֲטוֹלַיִם אַלְפָה לַיַּיִן.

שְׁנִיָּה לָהֶם בֵּית רִמָּה וּבֵית לָבָן בָּהָר,

וּכְפַר סִגְנָה בַבִּקְעָה.

כָּל הָאֲרָצוֹת הָיוּ כְשֵׁרוֹת,

אֶלָּא מִכָּן הָיוּ מְבִיאִין.

יב

אֵין מְבִיאִין לֹא מִבֵּית הַזְּבָלִים וְלֹא מִבֵּית הַשְּׁלָחִים,

וְלֹא מִמַּה שֶּׁנִּזְרַע בֵּינֵיהֶן,

וְאִם הֵבִיא, כָּשֵׁר.

אֵין מְבִיאִין יָשָׁן.

דִּבְרֵי רְבִּי.

וַחֲכָמִים מַכְשִׁירִין.

אֵין מְבִיאִין לֹא מָתוֹק,

וְלֹא מְעֻשָּׁן, וְלֹא מְבֻשָּׁל,

וְאִם הֵבִיא פָסוּל.

אֵין מְבִיאִין מִן הַדָּלִיּוֹת,

אֶלָּא מִן הָרוֹגְלִיּוֹת,

מִן הַכְּרָמִים הָעֲבוּדִים.

### @11מסכת מנחות פרק ח משנה ז

יג

לֹא הָיוּ כוֹנְסִין אוֹתוֹ בַחֲצָבִים גְּדוֹלִים,

אֶלָּא בְחָבִיּוֹת קְטַנּוֹת.

וְאֵינוּ מְמַלֵּא חָבִית עַד פִּיהָ,

כְּדֵי שֶׁיְּהֵא רֵיחוֹ נוֹדֵף.

אֵינוּ מֵבִיא לֹא מִפִּיהָ, מִפְּנֵי הַקַּמְחוֹן,

וְלֹא מִשּׁוּלֶיהָ, מִפְּנֵי הַשְּׁמָרִין,

אֶלָּא מֵבִיא שְׁלִישָׁהּ מֵאֶמְצָעָהּ.

כֵּיצַד הוּא בוֹדֵק?

הַגִּזְבָּר יוֹשֵׁב וְהַקָּנֶה בְיָדוֹ,

זָרַק אֶת הַגִּיד וְהִקִּישׁ בַּקָּנֶה.

רְבִּי יוֹסֵה בִרְבִּי יְהוּדָה אוֹמֵר:

יַיִן שֶׁעָלָה בוֹ קִמְחוֹן, פָּסוּל,

שֶׁנֶּאֱמַר: (במדבר כח,יט)

"תְּמִימִם יִהְיוּ לָכֶם וּמִנְחָתָם",

"תְּמִימִם יִהְיוּ לָכֶם וְנִסְכֵּיהֶם".

## @22פרק ט

### @11מסכת מנחות פרק ט משנה א

א

שְׁתֵּי מִדּוֹת שֶׁלַּיָּבֵשׁ הָיוּ בַמִּקְדָּשׁ:

עִשָּׂרוֹן, וַחֲצִי עִשָּׂרוֹן.

רְבִּי מֵאִיר אוֹמֵר:

עִשָּׂרוֹן [וְעִשָּׂרוֹן] וַחֲצִי עִשָּׂרוֹן.

עִשָּׂרוֹן מָה הָיָה מְשַׁמֵּשׁ?

שֶׁבּוֹ הָיָה מוֹדֵד כָּל הַמְּנָחוֹת.

לֹא הָיָה מוֹדֵד,

לֹא בְשֶׁלִּשְׁלֹשָׁה לַפָּר, <בְשְׁלֹשָׁה>

וְלֹא בְשֶׁלִּשְׁנַיִם לָאַיִל,

אֶלָּא מוֹדְדִן עֶשְׂרוֹנוֹת.

חֲצִי עִשָּׂרוֹן מָה הָיָה מְשַׁמֵּשׁ?

שֶׁבּוֹ הָיָה חוֹלֵק מִנְחַת כֹּהֵן גָּדוֹל,

מַחְצָה בַבֹּקֶר, מַחְצָה בֵין הָעַרְבַּיִם.

### @11מסכת מנחות פרק ט משנה ב

ב

שֶׁבַע מִדּוֹת שֶׁלַּלַּח הָיוּ בַמִּקְדָּשׁ:

הִין,

וַחֲצִי הַהִין,

וּשְׁלִישִׁית הַהִין,

וּרְבִיעִית הַהִין,

לֹג,

וַחֲצִי לֹג,

וּרְבִיעִית.

רְבִּי אֶלְעָזָר בִּרְבִּי צָדוֹק אוֹמֵר:

שְׁנָתוֹת הָיוּ לַהִין:

עַד כָּן לַפָּר,

עַד כָּן לָאַיִל,

עַד כָּן לַכֶּבֶשׁ.

רְבִּי שִׁמְעוֹן אוֹמֵר:

לֹא הָיָה שָׁם הִין,

אֶלָּא מִדָּה יְתֵרָה שֶׁלַּלֹּג וּמַחְצָה הָיָה שָׁם,

שֶׁבּוֹ הָיָה מוֹדֵד לְמִנְחַת כֹּהֵן גָּדוֹל,

לֹג וּמַחְצָה בַבֹּקֶר,

וְלֹג וּמַחְצָה בֵין הָעַרְבַּיִם.

### @11מסכת מנחות פרק ט משנה ג

ג

רְבִיעִית מָה הָיְתָה מְשַׁמֶּשֶׁת?

רְבִיעִית מַיִם שֶׁלִּמְצֹרָע,

רְבִיעִית שֶׁמֶן לַנָּזִיר.

חֲצִי לֹג מָה הָיָה מְשַׁמֵּשׁ?

חֲצִי לֹג מַיִם לַסּוֹטָה,

חֲצִי לֹג שֶׁמֶן לַתּוֹדָה.

וּבַלֹּג הָיָה מוֹדֵד לְכָל הַמְּנָחוֹת.

אֲפִלּוּ מִנְחָה שֶׁלְּשִׁשִּׁים עִשָּׂרוֹן,

נוֹתֵן לָהּ שִׁשִּׁים לֹג.

רְבִּי אֱלִיעֶזֶר בֶּן יַעֲקֹב אוֹמֵר:

אֲפִלּוּ מִנְחָה שֶׁלְּשִׁשִּׁים עִשָּׂרוֹן,

אֵין לָהּ אֶלָּא לָגָּהּ, שֶׁנֶּאֱמַר: (וַיִּקְרָא יד,כא)

"לְמִנְחָה וְלֹג שָׁמֶן".

שִׁשָּׁה לַפָּר,

אַרְבָּעָה לָאַיִל,

שְׁלֹשָׁה לַכֶּבֶשׁ,

וּשְׁלֹשָׁה וּמַחְצָה לַמְּנוֹרָה,

מֵחֲצִי לֹג לְכָל נֵר.

### @11מסכת מנחות פרק ט משנה ד

ד

מְעָרְבִין נִסְכֵּי פָרִים בְּנִסְכֵּי אֵילִים,

נִסְכֵּי אֵילִים בְּנִסְכֵּי כְבָשִׂים,

שֶׁלַּיָּחִיד בְּשֶׁלַּצִּבּוּר,

שֶׁלְּיוֹם בְּשֶׁלָּאֶמֶשׁ.

אֲבָל אֵין מְעָרְבִין נִסְכֵּי כְבָשִׂים בְּנִסְכֵּי פָרִים וְאֵילִים.

אִם בְּלָלָן, אֵלּוּ בִפְנֵי עַצְמָן וְאֵלּוּ בִפְנֵי עַצְמָן,

וְנִתְעָרְבוּ כְשֵׁרִין.

אִם עַד שֶׁלֹּא בָלַל, פָּסַל.

הַכֶּבֶשׁ הַבָּא עִם הָעֹמֶר,

אַף עַל פִּי שֶׁמִּנְחָתוֹ כְפוּלָה,

לֹא הָיוּ נְסָכָיו כְּפוּלִין.

### @11מסכת מנחות פרק ט משנה ה

ה

כָּל מִדּוֹת שֶׁהָיוּ בַמִּקְדָּשׁ הָיוּ נִגְדָּשׁוֹת,

חוּץ מִשֶּׁלְּכֹהֵן גָּדוֹל,

שֶׁהָיָה גֶדְשָׁהּ בְּתוֹכָהּ.

מִדּוֹת הַלַּח, בִּרוּצֵיהֶן קֹדֶשׁ. <מִדַּת>

מִדּוֹת הַיָּבֵשׁ, בִּרוּצֵיהֶן חֹל.

רְבִּי עֲקִיבָה אוֹמֵר:

מִדּוֹת הַלַּח, קֹדֶשׁ, <מִדַּת>

לְפִיכָךְ בֵּרוּצֵיהֶן קֹדֶשׁ;

מִדּוֹת הַיָּבֵשׁ, חֹל, <מִדַּת>

לְפִיכָךְ בֵּרוּצֵיהֶן חֹל.

רְבִּי יוֹסֵה אוֹמֵר:

לֹא מִשֵּׁם זֶה, אֶלָּא שֶׁהַלַּח נֶעְכָּר,

וְהַיָּבֵשׁ אֵינוּ נֶעְכָּר.

### @11מסכת מנחות פרק ט משנה ו

ו

כָּל קָרְבְּנוֹת הַצִּבּוּר וְהַיָּחִיד טְעוּנִים נְסָכִים,

חוּץ מִן הַבְּכוֹר, וְהַמַּעְשֵׂר, וְהַפֶּסַח,

וְהַחַטָּאת, וְהָאָשָׁם,

אֶלָּא שֶׁחַטָּאתוֹ שֶׁלִּמְצֹרָע וַאֲשָׁמוֹ טְעוּנִים נְסָכִים.

### @11מסכת מנחות פרק ט משנה ז

ז

כָּל קָרְבְּנוֹת הַצִּבּוּר אֵין בָּהֶן סְמִיכָה,

חוּץ מִן הַפָּר הַבָּא עַל כָּל הַמִּצְוֹת,

וְשָׂעִיר הַמִּשְׁתַּלֵּחַ.

רְבִּי שִׁמְעוֹן אוֹמֵר:

[אַף] שְׂעִירֵי עֲבוֹדָה זָרָה.

ח

כָּל קָרְבְּנוֹת הַיָּחִיד טְעוּנִים סְמִיכָה,

חוּץ מִן הַבְּכוֹר, וְהַמַּעֲשֵׂר, וְהַפֶּסַח.

וְהַיּוֹרֵשׁ סוֹמֵךְ, וּמֵבִיא נְסָכָיו, וּמֵמִיר.

### @11מסכת מנחות פרק ט משנה ח

ט

הַכֹּל סוֹמְכִין,

חוּץ מֵחֵרֵשׁ, שׁוֹטֶה וְקָטָן,

סוֹמֵא, וְנָכְרִי,

וְהָעֶבֶד, וְהַשָּׁלִיחַ, וְהָאִשָּׁה.

וּסְמִיכָה, שִׁירֵי מִצְוָה,

עַל הָרֹאשׁ בִּשְׁתֵּי הַיָּדַיִם.

וּבִמָקוֹם שֶׁסּוֹמְכִין שׁוֹחֲטִין,

וְתֵכֶף לִסְמִיכָה שְׁחִיטָה.

### @11מסכת מנחות פרק ט משנה ט

י

חֹמֶר בִּסְמִיכָה מִבַּתְּנוּפָה,

וּבַתְּנוּפָה מִבַּסְּמִיכָה,

שֶׁאֶחָד מֵנִיף לְכָל הַחוֹבְרִין,

וְאֵין אֶחָד סוֹמֵךְ לְכָל הַחוֹבְרִין.

חֹמֶר בִּתְנוּפָה,

שֶׁהַתְּנוּפָה נוֹהֶגֶת

בְּקָרְבְּנוֹת הַיָּחִיד וּבְקָרְבְּנוֹת הַצִּבּוּר,

בַּחַיִּים וּבַשְּׁחוּטִים,

בְּדָבָר שֶׁיֶּשׁ בּוֹ רוּחַ חַיִּים,

וּבְדָבָר שֶׁאֵין בּוֹ,

מַה שֶּׁאֵין כֵּן בִּסְמִיכָה.

## @22פרק י

### @11מסכת מנחות פרק י משנה א

א

רְבִּי יִשְׁמָעֵאל אוֹמֵר:

הָעֹמֶר הָיָה בָא בַשַּׁבָּת מִשָּׁלֹשׁ סְאִים,

וּבַחֹל, מֵחָמֵשׁ.

וַחֲכָמִים אוֹמְרִים:

אֶחָד שַׁבָּת וְאֶחָד חֹל,

מִשָּׁלֹשׁ הָיָה בָא.

רְבִּי חֲנַנְיָה סְגַן הַכֹּהֲנִים אוֹמֵר:

בַּשַּׁבָּת הָיָה נִקְצָר בַּיָּחִיד,

וּבְמַגָּל אַחַת, וּבְקֻפָּה אַחַת;

וּבַחֹל, בִּשְׁלֹשָׁה,

וּבְשָׁלוֹשׁ קֻפּוֹת, וּבְשָׁלוֹשׁ מַגָּלוֹת.

וַחֲכָמִים אוֹמְרִים:

אֶחָד שַׁבָּת וְאֶחָד הַחֹל, בִּשְׁלֹשָׁה,

וּבְשָׁלֹשׁ קֻפּוֹת וּבְשָׁלוֹשׁ מַגָּלוֹת.

### @11מסכת מנחות פרק י משנה ב

ב

מִצְוַת הָעֹמֶר לָבֹא מִן הַקָּרוֹב.

לֹא בִכֵּר הַקָּרוֹב לִירוּשָׁלַיִם,

מְבִיאִין אוֹתוֹ מִכָּל מָקוֹם.

מַעֲשֶׂה שֶׁבָּא מִגַּנּוֹת צְרִיפִין,

וּשְׁתֵּי הַלֶּחֶם מִבִּקְעַת עֵין סוֹכֵר.

### @11מסכת מנחות פרק י משנה ג

ד

כֵּיצַד הָיוּ עוֹשִׂין?

שְׁלוּחֵי בֵית דִּין יוֹצְאִין מֵעֶרֶב יוֹם טוֹב,

וְעוֹשִׂין אוֹתוֹ כְרֵיכוֹת בִּמְחֻבָּר לַקַּרְקַע,

כְּדֵי שֶׁיְּהֵא נוֹחַ לִקְצֹר.

כָל הָעֲיָרוֹת הַסְּמוּכוֹת לַשָּׁם מִתְכַּנְּסוֹת לַשָּׁם,

כְּדֵי שֶׁיְּהֵא נִקְצָר בְּעֵסֶק גָּדוֹל.

ה  
כֵּיוָן שֶׁחֲשֵׁכָה, אָמַר לָהֶם:

"בָּא הַשֶּׁמֶשׁ?"

אוֹמְרִים "הִין."

"בָּא הַשֶּׁמֶשׁ?"

אוֹמְרִים "הִין."

"מַגָּל זוֹ?"

אוֹמְרִים "הִין."

"מַגָּל זוֹ?"

אוֹמְרִים "הִין."

"קֻפָּה זוֹ?"

אוֹמְרִים "הִין."

"קֻפָּה זוֹ?"

אוֹמְרִים "הִין."

וּבַשַּׁבָּת אוֹמֵר לָהֶם: <אוֹמְ' הִין>

"שַׁבָּת זוֹ?"

אוֹמְרִים "הִין."

"שַׁבָּת זוֹ?"

אוֹמְרִים "הִין."

"אֶקְצֹר?"

אוֹמְרִים לוֹ "קְצֹר!"

"אֶקְצֹר?"

אוֹמְרִים לוֹ "קְצֹר!"

שְׁלֹשָׁה פְעָמִים עַל כָּל דָּבָר וְדָבָר,

וְהֵן אוֹמְרִין לוֹ:

"הִין, הִין, הִין."

ו

כָּל כָּךְ לָמָּה?

מִפְּנֵי הַבֵּיתְסִין, שֶׁהָיוּ אוֹמְרִים לוֹ:

אֵין קְצִירַת הָעֹמֶר בְּמוֹצָאֵי יוֹם טוֹב.

### @11מסכת מנחות פרק י משנה ד

ז

קְצָרוּהוּ וּנְתָנוּהוּ לַקֻּפּוֹת,

הֱבִיאוּהוּ לָעֲזָרָה,

הָיוּ מְהַבְהֲבִין אוֹתוֹ בָאוּר,

כְּדֵי לְקַיֵּם בּוֹ מִצְוַת קָלִי.

דִּבְרֵי רְבִּי מֵאִיר.

וַחֲכָמִים אוֹמְרִים:

וּבַקּוֹלָחוֹת חוֹבְטִין אוֹתוֹ,

כְּדֵי שֶׁלֹּא יִתְמָעֵךְ.

ח

נְתָנוּהוּ לְאַבּוּב, וְאַבּוּב הָיָה מְנֻקָּב,

כְּדֵי שֶׁיְּהֵא הָאוּר שׁוֹלֵט בְּכֻלָּן.

שְׁטָחוּהוּ בָעֲזָרָה וְהָרוּחַ מְנַשֶּׁבֶת בּוֹ, <שְׁחָטוּהוּ>

נְתָנוּהוּ לָרֵחַיִם שֶׁלַּגָּרוֹסוֹת,

הוֹצִיאוּ מִמֶּנּוּ עִשָּׂרוֹן,

שֶׁהוּא מְנֻפֶּה מִשְּׁלָשׁ עֶשְׂרֵה נָפָה,

וְהַשְּׁאָר נִפְדֶּה וְנֶאֱכָל לְכָל אָדָם.

וְחַיָּב בַּחַלָּה וּפָטוּר מִן הַמַּעַשְׂרוֹת.

רְבִּי עֲקִיבָה מְחַיֵּב בַּחַלָּה וּבַמַּעַשְׂרוֹת.

ט

בָּא לוֹ לְעִשָּׂרוֹן,

נָתַן שַׁמְנוֹ וּלְבוֹנָתוֹ,

יָצַק וּבָלַל,

וְהֵנִיף וְהִגִּישׁ,

קָמַץ וְהִקְטִיר.

וְהַשְּׁאָר נֶאֱכָל לַכֹּהֲנִים.

### @11מסכת מנחות פרק י משנה ה

י

מִשֶּׁקָּרַב הָעֹמֶר,

יוֹצְאִין וּמוֹצְאִין שׁוּק יְרוּשָׁלַיִם

שֶׁהוּא מָלֵא קֶמַח קָלִי,

שֶׁלֹּא כִרְצוֹן חֲכָמִים.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

כִּרְצוֹן חֲכָמִים הָיוּ עוֹשִׂין.

מִשֶּׁקָּרַב הָעֹמֶר, הֻתַּר הֶחָדָשׁ מִיָּד.

וְהָרְחוֹקִין מֻתָּרִין מֵחֲצוֹת הַיּוֹם וּלְהַלָּן.

מִשֶּׁחָרַב בֵּית הַמִּקְדָּשׁ,

הִתְקִין רַבָּן יוֹחָנָן בֶּן זַכַּי,

שֶׁיְּהֵא יוֹם הֶנֶף כֻּלּוֹ אָסוּר.

אָמַר רְבִּי יְהוּדָה:

וַהֲלֹא מִן הַתּוֹרָה הוּא אָסוּר,

שֶׁנֶּאֱמַר: (וַיִּקְרָא כג,יד)

"עַד עֶצֶם הַיּוֹם הַזֶּה"?

מִפְּנֵי מָה הָרְחוֹקִין מֻתָּרִין

מֵחֲצוֹת הַיּוֹם וּלְהַלָּן?

מִפְּנֵי שֶׁהֵן יוֹדְעִין,

שֶׁאֵין בֵּית דִּין מִתְעַצְּלִין בּוֹ.

### @11מסכת מנחות פרק י משנה ו

יא

הָעֹמֶר הָיָה מַתִּיר בַּמְּדִינָה,

וּשְׁתֵּי הַלֶּחֶם בַּמִּקְדָּשׁ.

אֵין מְבִיאִין מְנָחוֹת וּבִכּוּרִין,

וּמִנְחַת בְּהֵמָה קֹדֶם לָעֹמֶר,

וְאִם הֵבִיא פָסוּל.

קֹדֶם לִשְׁתֵּי הַלֶּחֶם לֹא יָבִיא,

וְאִם הֵבִיא, כָּשֵׁר.

### @11מסכת מנחות פרק י משנה ז

יב

הַחִטִּין, וְהַשְּׂעוֹרִין,

וְהַכֻּסְּמִין, וְשִׁבֹּלֶת שׁוּעָל, וְהַשִּׁיפוֹן,

הֲרֵי אֵלּוּ חַיָּבִין בַּחַלָּה,

וּמִצְטָרְפִין זֶה עִם זֶה,

וַאֲסוּרִין בֶּחָדָשׁ מִלִּפְנֵי הַפֶּסַח,

וּמִלִּקְצוֹר מִלִּפְנֵי הָעֹמֶר.

אִם הִשְׁרִישׁוּ קֹדֶם לָעֹמֶר,

הָעֹמֶר מַתִּירָן,

וְאִם לָאו,

אֲסוּרִין עַד שֶׁיָּבוֹא הָעֹמֶר הַבָּא.

### @11מסכת מנחות פרק י משנה ח

יג

קוֹצְרִין בְּבֵית הַשְּׁלָחִין שֶׁבָּעֲמָקִין,

אֲבָל לֹא גוֹדְשִׁין.

אַנְשֵׁי יְרִיחוֹ קוֹצְרִין כִּרְצוֹן חֲכָמִים,

וְגוֹדְשִׁין שֶׁלֹּא כִרְצוֹן חֲכָמִים,

וְלֹא מֵחוּ בְיָדָן חֲכָמִים.

וְקוֹצֵר לַשַּׁחַת, וּמַאֲכִיל לַבְּהֵמָה.

אָמַר רְבִּי יְהוּדָה:

אֶמָּתַי?

בִּזְמַן שֶׁהִתְחִיל,

עַד שֶׁלֹּא הֵבִיאָה שָׁלִישׁ. <הֵבִיא הַשָּׁלִישׁ>

רְבִּי שִׁמְעוֹן אוֹמֵר:

אַף יִקְצֹר וְיַאֲכִיל אַף מִשֶּׁהֵבִיאָה שָׁלִישׁ.

### @11מסכת מנחות פרק י משנה ט

יד

קוֹצְרִין מִפְּנֵי נְטִיעוֹת,

מִפְּנֵי בֵית הָאֵבֶל,

מִפְּנֵי בִטּוּל בֵּית הַמִּדְרָשׁ.

לֹא יַעֲשֶׂה אוֹתָן כְּרֵיכוֹת,

אֲבָל מַנִּיחָן צְבָתִין.

מִצְוַת הָעֹמֶר לָבֹא מִן הַקָּמָה.

לֹא מָצָא, יָבִיא מִן הָעֳמָרִין.

מִצְוָתוֹ לָבֹא מִן הַלַּח;

לֹא מָצָא, יָבִיא מִן הַיָּבֵשׁ.

מִצְוָתוֹ לִקְצוֹר בַּלַּיְלָה.

נִקְצַר בַּיּוֹם, כָּשֵׁר.

וְדוֹחֶה אֶת הַשַּׁבָּת.

## @22פרק יא

### @11מסכת מנחות פרק יא משנה א

א

שְׁתֵּי הַלֶּחֶם

נִלּוֹשׁוֹת אַחַת אַחַת,

וְנֶאֱפוֹת אַחַת אַחַת.

לֶחֶם הַפָּנִים

נִלּוֹשׁ אֶחָד אֶחָד,

וְנֶאֱפֶה שְׁנַיִם שְׁנַיִם. <שְׁתַיִם שְׁתַיִם>

וּבִטְפָס הָיָה עוֹשֶׂה אוֹתָן.

כְּשֶׁהוּא רָדָן,

נוֹתְנָן לִטְפָס,

כְּדֵי שֶׁלֹּא יִתְקַלְקֵלוּ.

### @11מסכת מנחות פרק יא משנה ב

ב

אֶחָד שְׁתֵּי הַלֶּחֶם, אֶחָד לֶחֶם הַפָּנִים,

לִישָׁתָן וַעֲרִיכָתָן בַּחוּץ,

וַאֲפִיָּתָן בִּפְנִים.

רְבִּי יְהוּדָה אוֹמֵר:

כָּל מַעֲשֵׂיהֶם בִּפְנִים.

רְבִּי שִׁמְעוֹן אוֹמֵר:

לְעוֹלָם הֱוֵי רָגִיל לוֹמַר:

שְׁתֵּי הַלֶּחֶם וְלֶחֶם הַפָּנִים

כְּשֵׁרוֹת בָּעֲזָרָה, וּכְשֵׁרוֹת בְּבֵית פָּגֵי.

### @11מסכת מנחות פרק יא משנה ג

ג

חֲבִתֵּי כֹהֵן גָּדוֹל,

לִישָׁתָן וַאֲפִיָּתָן בִּפְנִים,

וְדוֹחוֹת אֶת הַשַּׁבָּת.

טְחָנָן וְהִרְקִידָן, <טחונן והירקידן>

אֵינָן דּוֹחוֹת אֶת הַשַּׁבָּת. <דוחים>

כְּלָל אָמַר רְבִּי עֲקִיבָה:

כָּל מְלָאכָה שֶׁאפְשָׁר לָהּ לֵעָשׁוֹת מֵעֶרֶב שַׁבָּת,

אֵינָה דּוֹחָה אֶת הַשַּׁבָּת,

וְשֶׁאֵי אֶפְשָׁר לָהּ לֵעָשׁוֹת מֵעֶרֶב שַׁבָּת,

דּוֹחָה אֶת הַשַּׁבָּת.

### @11מסכת מנחות פרק יא משנה ד

ד

כָּל הַמְּנָחוֹת,

יֵשׁ בָּהֶן מַעֲשֵׂה כֶלִי בִפְנִים,

וְאֵין בָּהֶן מַעֲשֵׂה כֶלִי בַחוּץ.

כֵּיצַד?

שְׁתֵּי הַלֶּחֶם,

אָרְכָּן שִׁבְעָה, וְרָחְבָּן אַרְבָּעָה,

וְקַרְנוֹתֵיהֶן אַרְבַּע אֶצְבָּעוֹת.

לֶחֶם הַפָּנִים,

אָרְכּוֹ עֲשָׂרָה וְרָחְבּוֹ חֲמִשָּׁה,

וְקַרְנוֹתָיו שֶׁבַע אֶצְבָּעוֹת.

רְבִּי יְהוּדָה אוֹמֵר:

שֶׁלֹּא תִטְעֶה, זד"ד יה"ז.

בֶּן זוֹמָא אוֹמֵר: (שְׁמוֹת כה,ל)

"וְנָתַתָּ עַל הַשֻּׁלְחָן לֶחֶם פָּנִים לְפָנַי תָּמִיד",

שֶׁיְּהוּא לוֹ פִּנִּים.

### @11מסכת מנחות פרק יא משנה ה

ה

הַשֻּׁלְחָן,

אָרְכּוֹ עֲשָׂרָה וְרָחְבּוֹ חֲמִשָּׁה,

לֶחֶם הַפָּנִים,

אָרְכּוֹ עֲשָׂרָה וְרָחְבּוֹ חֲמִשָּׁה.

נוֹתֵן אָרְכּוֹ כְנֶגֶד רָחְבּוֹ שֶׁלַּשֻּׁלְחָן,

וְכוֹפֵל טִפְחַיִם וּמַחְצָה מִכָּאן,

וְטִפְחַיִם וּמַחְצָה מִכָּן,

נִמְצָא אָרְכּוֹ מְמַלֵּא רָחְבּוֹ שֶׁלַּשֻּׁלְחָן.

דִּבְרֵי רְבִּי יְהוּדָה. <יודה>

ו

רְבִּי מֵאִיר אוֹמֵר:

הַשֻּׁלְחָן,

אָרְכּוֹ שְׁנֵים עָשָׂר וְרָחְבּוֹ שִׁשָּׁה,

לֶחֶם הַפָּנִים,

אָרְכּוֹ עֲשָׂרָה וְרָחְבּוֹ חֲמִשָּׁה.

נוֹתֵן אָרְכּוֹ כְנֶגֶד רָחְבּוֹ שֶׁלַּשֻּׁלְחָן,

וְכוֹפֵל טִפְחַיִם מִכָּאן וְטִפְחַיִם מִכָּאן,

רֶוַח בָּאֶמְצַע,

כְּדֵי שֶׁתְּהֵא הָרוּחַ מְנַשֶּׁבֶת בּוֹ.

אַבָּא שָׁאוּל אוֹמֵר:

שָׁם הָיוּ נוֹתְנִין

שְׁנֵי בָזִכֵּי לְבוֹנָה שֶׁלְּלֶחֶם הַפָּנִים.

אָמְרוּ לוֹ:

וַהֲלֹא כְבָר נֶאֱמַר: (וַיִּקְרָא כד,ז)

"וְנָתַתָּ עַל הַמַּעֲרֶכֶת לְבנָה זַכָּה"?

אָמַר לָהֶם:

וַהֲלֹא נֶאֱמַר: (בְּמִדְבַּר ב,כ)

"וְעָלָיו מַטֵּה מְנַשֶּׁה"?

### @11מסכת מנחות פרק יא משנה ו

ז

אַרְבָּעָה סְנִיפִים שֶׁלַּזָּהָב הָיוּ שָׁם,

מֻפְצָלִין מֵרָאשֵׁיהֶן,

שֶׁהָיוּ סוֹמְכִין בָּהֶן,

שְׁנַיִם לְסֵדֶר זֶה וּשְׁנַיִם לְסֵדֶר זֶה.

וְעֶשְׂרִים וּשְׁמוֹנָה קָנִים,

כַּחֲצִי קָנֶה חָלוּל, <וַחֲצִי>

אַרְבָּעָה עָשָׂר לְסֵדֶר זֶה,

וְאַרְבָּעָה עָשָׂר לְסֵדֶר זֶה.

לֹא סִדּוּר קָנִים וְלֹא נְטִילָתָן דּוֹחִים אֶת הַשַּׁבָּת,

אֶלָּא נִכְנָס מֵעֶרֶב שַׁבָּת,

וְשׁוֹמְטָן, וְנוֹתְנָן לְאָרְכּוֹ שֶׁלַּשֻּׁלְחָן.

כָּל הַכֵּלִים שֶׁהָיוּ בַמִּקְדָּשׁ,

אָרְכָּן לְאָרְכּוֹ שֶׁלַּבַּיִת.

### @11מסכת מנחות פרק יא משנה ז

ח

שְׁנֵי שֻׁלְחָנוֹת הָיוּ בָאוּלָם מִבִּפְנִים,

עַל פֶּתַח הַבַּיִת,

אֶחָד שֶׁלַּשַּׁיִשׁ וְאֶחָד שֶׁלַּזָּהָב.

עַל שֶׁלַּשַּׁיִשׁ נוֹתְנִין לֶחֶם הַפָּנִים בִּכְנֵיסָתוֹ,

וְעַל שֶׁלַּזָּהָב בִּיצִיאָתוֹ,

שֶׁמַּעֲלִין בַּקֹּדֶשׁ וְלֹא מוֹרִידִין.

וְאֶחָד שֶׁלַּזָּהָב מִבִּפְנִים,

שֶׁעָלָיו לֶחֶם הַפָּנִים תָּמִיד.

ט

אַרְבָּעָה כֹהֲנִים נִכְנָסִין,

שְׁנַיִם בְּיָדָן שְׁנֵי סְדָרִין,

וּשְׁנַיִם בְּיָדָן שְׁנֵי בַזִּכִּין.

וְאַרְבָּעָה מְקַדְּמִין לִפְנֵיהֶם,

שְׁנַיִם לִטּוֹל שְׁנֵי סְדָרִים,

וּשְׁנַיִם לִטּוֹל שְׁנֵי בַזִּכִּין.

הַמַּכְנִיסִין עוֹמְדִים בַּצָּפוֹן,

וּפְנֵיהֶם לַדָּרוֹם.

הַמּוֹצִיאִין עוֹמְדִים בַּדָּרוֹם,

וּפְנֵיהֶן בַּצָּפוֹן.

אֵלּוּ מוֹשְׁכִין, וְאֵלּוּ מַנִּיחִין,

וְטִפְחוֹ שֶׁלַּזֶּה לְתוֹךְ טִפְחוֹ שֶׁלַּזֶּה,

שֶׁנֶּאֱמַר: (שְׁמוֹת כה,ל)

"לְפָנַי תָּמִיד".

רְבִּי יוֹסֵה אוֹמֵר:

אֲפִלּוּ אֵלּוּ נוֹטְלִין וְאֵלּוּ מַנִּיחִין,

אַף זוֹ הָיְתָה תָמִיד.

יָצְאוּ וּנְתָנוּם עַל שֻׁלְחָן הַזָּהָב שֶׁהָיָה בָאוּלָם,

הִקְטִירוּ הַבַּזִּכִּין,

הַחַלּוֹת מִתְחַלְּקוֹת לַכֹּהֲנִים.

י

חָל יוֹם הַכִּפּוּרִים לִהְיוֹת בַּשַּׁבָּת,

הַחַלּוֹת מִתְחַלְּקוֹת לָעֶרֶב.

חָל לִהְיוֹת עֶרֶב שַׁבָּת,

שָׂעִיר שֶׁלְּיוֹם הַכִּפּוּרִים נֶאֱכָל לָעֶרֶב.

הַבַּבְלִיִּין אוֹכְלִין אוֹתוֹ כְשֶׁהוּא חַי,

מִפְּנֵי שֶׁדַּעְתָּן יָפָה.

### @11מסכת מנחות פרק יא משנה ח

יא

סִדֵּר אֶת הַלֶּחֶם בַּשַּׁבָּת,

וְאֶת הַבַּזִּכִּין לְאַחַר שַׁבָּת,

וְהִקְטִיר אֶת הַבַּזִּכִּין בַּשַּׁבָּת,

פְּסוּלָה,

וְאֵין חַיָּבִין עֲלֵיהֶן מִשֵּׁם פִּגּוּל וְנוֹתָר וְטָמֵא.

יב

סִדֵּר אֶת הַלֶּחֶם וְאֶת הַבַּזִּכִּין בַּשַּׁבָּת,

וְהִקְטִיר אֶת הַבַּזִּכִּין לְאַחַר הַשַּׁבָּת,

פְּסוּלָה,

וְאֵין חַיָּבִין עֲלֵיהֶן מִשֵּׁם פִּגּוּל וְנוֹתָר וְטָמֵא.

יג

סִדֵּר אֶת הַלֶּחֶם וְאֶת הַבַּזִּכִּין בַּשַּׁבָּת,

וְהִקְטִיר אֶת הַבַּזִּכִּין בַּשַּׁבָּת,

כֵּיצַד יַעֲשֶׂה?

יַנִּיחֶנָּה לַשַּׁבָּת,

שֶׁאֲפִלּוּ הִיא עַל הַשֻּׁלְחָן יָמִים,

אֵין בְּכָךְ כְּלוּם.

### @11מסכת מנחות פרק יא משנה ט

יד

שְׁתֵּי הַלֶּחֶם נֶאֱכָלוֹת,

אֵין פָּחוּת מִשְּׁנַיִם וְלֹא יָתֵר עַל שְׁלֹשָׁה.

כֵּיצַד?

נֶאֱפוֹת מֵעֶרֶב יוֹם טוֹב, <וּמֵעֶרֶב>

וְנֶאֱכָלוֹת בְּיוֹם טוֹב, לִשְׁנַיִם.

חָל יוֹם טוֹב לִהְיוֹת אַחַר שַׁבָּת,

נֶאֱכָלוֹת לִשְׁלֹשָׁה.

לֶחֶם הַפָּנִים נֶאֱכָל

אֵין פָּחוּת מִתִּשְׁעָה וְלֹא יָתֵר עַל אַחַד עָשָׂר. <אֶחָד עָשָׂר>

כֵּיצַד?

נֶאֱפֶה בְעֶרֶב שַׁבָּת וְנֶאֱכָל בַּשַּׁבָּת,

לְתִשְׁעָה.

חָל יוֹם טוֹב לִהְיוֹת עֶרֶב שַׁבָּת,

נֶאֱכָל לַעֲשָׂרָה.

שְׁנֵי יָמִים שֶׁלְּרֹאשׁ הַשָּׁנָה,

נֶאֱכָל לְאַחַד עָשָׂר. <לְאֶחָד עָשָׂר>

אֵינוּ דוֹחֶה לֹא אֶת הַשַּׁבָּת וְלֹא אֶת יוֹם טוֹב.

רַבָּן שִׁמְעוֹן בֶּן גַּמְלִיאֵל אוֹמֵר,

מִשֵּׁם רְבִּי שִׁמְעוֹן בֶּן הַסֶּגֶן:

דּוֹחֶה אֶת יוֹם טוֹב,

וְאֵינוּ דוֹחֶה אֶת יוֹם צוֹם.

## @22פרק יב

@11מסכת מנחות פרק יב משנה א

א

הַמְּנָחוֹת וְהַנְּסָכִים שֶׁנִּטַּמּוּ,

עַד שֶׁלֹּא קָדְשׁוּ בַכֶּלִי, יֵשׁ לָהֶן פִּדָּיוֹן;

מִשֶּׁקָּדְשׁוּ בַכֶּלִי, אֵין לָהֶן פִּדָּיוֹן.

הָעוֹפוֹת וְהָעֵצִים, הַלְּבוֹנָה וּכְלֵי שָׁרֵת,

אֵין לָהֶן פִּדָּיוֹן,

שֶׁלֹּא נֶאֱמַר אֶלָּא בְהֵמָה.

@11מסכת מנחות פרק יב משנה ב

ב

הָאוֹמֵר:

"הֲרֵי עָלַי בַּמַּחֲבַת", וְהֵבִיא בַמַּרְחֶשֶׁת;

"בַּמַּרְחֶשֶׁת", וְהֵבִיא בַמַּחֲבַת,

מַה שֶּׁהֵבִיא, הֵבִיא,

וִידֵי חוֹבָתוֹ לֹא יָצָא.

"זוֹ לְהָבִיא בַמַּחֲבַת", וְהֵבִיא בַמַּרְחֶשֶׁת;

"בַּמַּרְחֶשֶׁת", וְהֵבִיא בַמַּחֲבַת,

הֲרֵי זוֹ פְסוּלָה.

ג

"הֲרֵי עָלַי שְׁנֵי עֶשְׂרוֹנוֹת לְהָבִיא בְכֶלִי אֶחָד",

וְהֵבִיא בִשְׁנֵי כֵלִים;

"בִּשְׁנֵי כֵלִים", וְהֵבִיא בְכֶלִי אֶחָד,

מַה שֶּׁהֵבִיא הֵבִיא,

וִידֵי חוֹבָתוֹ לֹא יָצָא.

"אֵלּוּ לְהָבִיא בְכֶלִי אֶחָד",

וְהֵבִיא בִשְׁנֵי כֵלִים;

"בִּשְׁנֵי כֵלִים", וְהֵבִיא בְכֶלִי אֶחָד,

הֲרֵי אֵלּוּ פְסוּלִין.

ד

"הֲרֵי עָלַי שְׁנֵי עֶשְׂרוֹנִים לְהָבִיא בִשְׁנֵי כֵלִים",

וְהֵבִיא בְכֶלִי אֶחָד,

אָמְרוּ לוֹ "בִּשְׁנֵי כֵלִים" נָדַרְתָּ;

הִקְרִיבָן בִּשְׁנֵי כֵלִים, כְּשֵׁרִים;

נְתָנָן בְּכֶלִי אֶחָד,

כִּשְׁתֵּי מְנָחוֹת שֶׁנִּתְעָרָבוּ.

ה

"הֲרֵי עָלַי שְׁנֵי עֶשְׂרוֹנִים לְהָבִיא בְכֶלִי אֶחָד",

וְהֵבִיא בִשְׁנֵי כֵלִים;

אָמְרוּ לוֹ "בְּכֶלִי אֶחָד" נָדַרְתָּ;

הִקְרִיבָן בְּכֶלִי אֶחָד, כְּשֵׁרִים;

בִּשְׁנֵי כֵלִים, פְּסוּלִין.

@11מסכת מנחות פרק יב משנה ג

ו  
"הֲרֵי עָלַי מִנְחָה מִן הַשְּׂעוֹרִין",

יָבִיא מִן הַחִטִּין.

"קֶמַח", יָבִיא סֹלֶת.

"בְּלֹא שֶׁמֶן וּלְבוֹנָה", <שֶׁלֹּא>

יָבִיא שֶׁמֶן וּלְבוֹנָה.

"חֲצִי עִשָּׂרוֹן", <חֲצִי עִשָּׂרוֹן שָׁלֵם>

יָבִיא עִשָּׂרוֹן שָׁלֵם.

"עִשָּׂרוֹן וּמַחְצָה", יָבִיא שְׁנַיִם.

רְבִּי שִׁמְעוֹן פּוֹטֵר,

שֶׁלֹּא הִתְנַדַּב כְּדֶרֶךְ הַמִּתְנַדְּבִין.

@11מסכת מנחות פרק יב (משנה ד)

וּמִתְנַדֵּב אָדָם מִנְחָה שֶׁלְּשִׁשִּׁים עִשָּׂרוֹן,

וּמֵבִיא בְּכֶלִי אֶחָד.

אִם אָמַר "הֲרֵי עָלַי שִׁשִּׁים וְאֶחָד",

מֵבִיא שִׁשִּׁים בְּכֶלִי אֶחָד,

וְאֶחָד בְּכֶלִי אֶחָד,

שֶׁכֵּן הַצִּבּוּר מֵבִיא בְיוֹם טוֹב הָרִאשׁוֹן שֶׁלֶּחָג

שֶׁחָל לִהְיוֹת בַּשַּׁבָּת שִׁשִּׁים וְאֶחָד.

דַּיּוֹ לַיָּחִיד שֶׁיְּהֵא פָחוּת מִן הַצִּבּוּר אֶחָד.

ח

אָמַר רְבִּי שִׁמְעוֹן:

וַהֲלֹא אֵלּוּ לַפָּרִים, וְאֵלּוּ לַכְּבָשִׂים,

אֵין נִבְלָלִין זֶה עִם זֶה?

אֶלָּא, עַד שִׁשִּׁים, יְכוּלִין לְהִבָּלֵל.

אָמְרוּ לוֹ:

שִׁשִּׁים נִבְלָלִין,

וְשִׁשִּׁים וְאֶחָד אֵינָן נִבְלָלִין?

אָמַר לָהֶן:

כָּל מִדּוֹת חֲכָמִים כֵּן:

בְּאַרְבָּעִים סְאָה,

הוּא טוֹבֵל,

אַרְבָּעִים סְאָה חָסֵר קַרְטוֹב,

אֵינוּ יָכוֹל לִטְבֹּל בָּהֶן.

שֶׁאֵינָן מִתְנַדְּבִין לֹג, שְׁנַיִם וַחֲמִשָּׁה.

אֲבָל מִתְנַדְּבִין שְׁלֹשָׁה וְאַרְבָּעָה,

וְשִׁשָּׁה, וּמִשִּׁשָּׁה וּלְמַעְלָן.

@11מסכת מנחות פרק יב משנה ה

ט

מִתְנַדְּבִים יַיִן,

וְאֵין מִתְנַדְּבִים שֶׁמֶן.

דִּבְרֵי רְבִּי עֲקִיבָה.

רְבִּי טַרְפוֹן אוֹמֵר:

מִתְנַדְּבִין שֶׁמֶן.

אָמַר רְבִּי טַרְפוֹן:

מַה מָּצִינוּ בַיַּיִן,

שֶׁהוּא בָא חוֹבָה וּבָא נְדָבָה,

אַף הַשֶּׁמֶן,

שֶׁהוּא בָא חוֹבָה, יָבֹא נְדָבָה.

אָמַר לוֹ רְבִּי עֲקִיבָה:

לֹא, אִם אָמַרְתָּ בַיַּיִן,

שֶׁכֵּן הוּא קָרֵב חוֹבָתוֹ בִפְנֵי עַצְמוֹ,

תֹּאמַר בַּשֶּׁמֶן, שֶׁאֵינוּ קָרֵב חוֹבָתוֹ בִפְנֵי עַצְמוֹ?

שֶׁאֵין שְׁנַיִם מִתְנַדְּבִין עִשָּׂרוֹן אֶחָד,

אֲבָל מִתְנַדְּבִין עוֹלָה וּשְׁלָמִים,

וּבָעוֹף, אֲפִלּוּ פְּרִידָה אַחַת.

## @22פרק יג

### @11מסכת מנחות פרק יג משנה א

א

"הֲרֵי עָלַי עִשָּׂרוֹן", יָבִיא אֶחָד;

"עֶשְׂרוֹנוֹת", יָבִיא שְׁנַיִם.

"פֵּרַשְׁתִּי, וְאֵינִי יוֹדֵעַ מַה פֵּרַשְׁתִּי",

יָבִיא שִׁשִּׁים עִשָּׂרוֹן.

"הֲרֵי עָלַי מִנְחָה", יָבִיא אֵי זֶה שֶׁיִּרְצֶה.

רְבִּי יְהוּדָה אוֹמֵר:

יָבִיא מִנְחַת סֹלֶת,

שֶׁהִיא מְיֻחֶדֶת שֶׁבַּמְּנָחוֹת.

### @11מסכת מנחות פרק יג משנה ב

ב

"מִנְחָה", "מִן הַמִּנְחָה", יָבִיא אַחַת.

"מְנָחוֹת", "מִן הַמְּנָחוֹת", יָבִיא שְׁתַּיִם.

"פֵּרַשְׁתִּי, וְאֵינִי יוֹדֵעַ מַה פֵּרַשְׁתִּי",

יָבִיא חֲמֶשְׁתָּן.

"פֵּרַשְׁתִּי מְנָחוֹת שֶׁלָּעֶשְׂרוֹנוֹת,

וְאֵינִי יוֹדֵעַ מַה פֵּרַשְׁתִּי",

יָבִיא מִנְחָה שֶׁלְּשִׁשִּׁים עִשָּׂרוֹן.

רְבִּי יְהוּדָה אוֹמֵר:

יָבִיא מְנָחוֹת שֶׁלָּעֶשְׂרוֹנוֹת,

מֵאֶחָד וְעַד שִׁשִּׁים.

### @11מסכת מנחות פרק יג משנה ג

ג

"הֲרֵי עָלַי עֵצִים", לֹא יִפְחֹת מִשְּׁנֵי גִזֵרִין.

"לְבוֹנָה", לֹא יִפְחֹת מִקֹּמֶץ.

חֲמִשָּׁה קֳמָצִים הֵן:

הָאוֹמֵר:

"הֲרֵי עָלַי לְבוֹנָה", לֹא יִפְחֹת מִקֹּמֶץ.

הַמִּתְנַדֵּב מִנְחָה, יָבִיא עִמָּהּ קֹמֶץ לְבוֹנָה.

הַמַּעֲלֶה אֶת הַקֹּמֶץ בַּחוּץ, חַיָּב.

וּשְׁנֵי בַזִּכִּים טְעוּנִים שְׁנֵי קֳמָצִין.

### @11מסכת מנחות פרק יג משנה ד

ד

"הֲרֵי עָלַי זָהָב",

לֹא יִפְחֹת מִדִּינַר זָהָב.

"וְכֶסֶף", לֹא יִפְחֹת מִדִּינַר כֶּסֶף.

"וּנְחשֶׁת", לֹא יִפְחֹת מִמָּעָה כֶּסֶף.

"פֵּרַשְׁתִּי, וְאֵינִי יוֹדֵעַ מַה פֵּרַשְׁתִּי",

יְהֵא מֵבִיא עַד שֶׁיֹּאמַר:

"לֹא לְכָךְ נִתְכַּוַּנְתִּי. "

### @11מסכת מנחות פרק יג משנה ה

ה

"הֲרֵי עָלַי יַיִן",

לֹא יִפְחֹת מִשְּׁלֹשֶׁת לָגִּין.

"שֶׁמֶן",

לֹא יִפְחֹת מִלֹּג.

רְבִּי אוֹמֵר:

מִשְּׁלֹשֶׁת לָגִּין.

"פֵּרַשְׁתִּי, וְאֵינִי יוֹדֵעַ מַה פֵּרַשְׁתִּי",

יָבִיא כִמְרֻבֶּה.

### @11מסכת מנחות פרק יג משנה ו

ו

"הֲרֵי עָלַי עוֹלָה", יָבִיא כֶבֶשׁ.

רְבִּי אֶלְעָזָר בֶּן עֲזַרְיָה אוֹמֵר:

תּוֹר, [אוֹ] בֶן יוֹנָה.

"פֵּרַשְׁתִּי בֶן בָּקָר,

וְאֵינִי יוֹדֵעַ מַה פֵּרַשְׁתִּי",

יָבִיא פַר וְעֵגֶל.

"מִן הַבְּהֵמָה,

וְאֵינִי יוֹדֵעַ מַה פֵּרַשְׁתִּי",

יָבִיא פַר וְעֵגֶל, אַיִל וּגְדִי וְטָלֶה.

"פֵּרַשְׁתִּי, וְאֵינִי יוֹדֵעַ מַה פֵּרַשְׁתִּי",

מוֹסִיף עֲלֵיהֶן תּוֹר וּבֶן יוֹנָה.

### @11מסכת מנחות פרק יג משנה ז

ז

"הֲרֵי עָלַי תּוֹדָה אוֹ שְׁלָמִים",

יָבִיא כֶבֶשׁ.

"פֵּרַשְׁתִּי בֶן בָּקָר,

וְאֵינִי יוֹדֵעַ מַה פֵּרַשְׁתִּי",

יָבִיא פַר וּפָרָה, עֵגֶל וְעֶגְלָה. <וַעֲגָלָה>

"מִן הַבְּהֵמָה,

וְאֵינִי יוֹדֵעַ מַה פֵּרַשְׁתִּי",

יָבִיא פַר וּפָרָה, עֵגֶל וְעֶגְלָה, <וַעֲגָלָה>

אַיִל וְרָחֵל, גְּדִי וּגְדִיָּה,

שָׂעִיר וּשְׂעִירָה, טָלֶה וְטָלָה.

### @11מסכת מנחות פרק יג משנה ח

ח

"הֲרֵי עָלַי שׁוֹר",

יָבִיא הוּא וּנְסָכָיו בְּמָנֶה. <מָנֶא בכל מקום>

"עֵגֶל", יָבִיא הוּא וּנְסָכָיו בְּחָמֵשׁ.

"אַיִל", יָבִיא הוּא וּנְסָכָיו בִּשְׁתַּיִם.

"כֶּבֶשׁ", יָבִיא הוּא בְסֶלַע.

"שׁוֹר בְּמָנֶה", יָבִיא בְמָנֶה חוּץ מִנְּסָכָיו.

"עֵגֶל בְּחָמֵשׁ", יָבִיא בְחָמֵשׁ חוּץ מִנְּסָכָיו.

"אַיִל בִּשְׁתַּיִם", יָבִיא בִשְׁתַּיִם חוּץ מִנְּסָכָיו.

"כֶּבֶשׁ בְּסֶלַע", יָבִיא בְסֶלַע חוּץ מִנְּסָכָיו.

"שׁוֹר בְּמָנֶה", וְהֵבִיא שְׁנַיִם בְּמָנֶה,

לֹא יָצָא.

אֲפִלּוּ זֶה בְמָנֶה חָסֵר דִּינָר,

זֶה בְמָנֶה חָסֵר דִּינָר.

"שָׁחוֹר", וְהֵבִיא לָבָן;

"לָבָן", וְהֵבִיא שָׁחוֹר;

"גָּדוֹל", וְהֵבִיא קָטָן,

לֹא יָצָא.

"קָטָן", וְהֵבִיא גָּדוֹל,

יָצָא.

רְבִּי אוֹמֵר:

לֹא יָצָא.

### @11מסכת מנחות פרק יג משנה ט

ט

"שׁוֹר זֶה עוֹלָה", וְנִסְתָּאַב,

אִם רָצָה, יָבִיא בְדָמָיו שְׁנַיִם.

"שְׁנֵי שְׁוָרִים אֵלּוּ עוֹלָה", וְנִסְתָּאָבוּ,

אִם רָצָה, יָבִיא בִדְמֵיהֶם אֶחָד.

רְבִּי אוֹסֵר.

"אַיִל זֶה עוֹלָה", וְנִסְתָּאַב,

אִם רָצָה, יָבִיא בְדָמָיו כֶּבֶשׁ.

"כֶּבֶשׁ זֶה עוֹלָה", וְנִסְתָּאַב,

אִם רָצָה, יָבִיא בְדָמָיו אַיִל.

רְבִּי אוֹסֵר.

הָאוֹמֵר:

"אֶחָד מִכִּיסַי הֶקְדֵּשׁ,

וְאֶחָד מִשְּׁוָרַי הֶקְדֵּשׁ",

הָיוּ לוֹ שְׁנַיִם, הַקָּטָן שֶׁבָּהֶן הֶקְדֵּשׁ;

שְׁלֹשָׁה, הַבֵּינוֹנִי שֶׁבָּהֶן הֶקְדֵּשׁ.

פֵּרַשְׁתִּי,

וְאֵינִי יוֹדֵעַ מַה פֵּרַשְׁתִּי,

אוֹ שֶׁאָמַר לִי אַבָּה,

הַגָּדוֹל שֶׁבָּהֶן הֶקְדֵּשׁ.

### @11מסכת מנחות פרק יג משנה י

י

"הֲרֵי עָלַי עוֹלָה",

יַקְרִיבֶנָּה בַמִּקְדָּשׁ.

וְאִם הִקְרִיבָהּ בְּבֵית נְחוּנְיוֹן,

לֹא יָצָא.

"לֹא שֶׁאַקְרִיבָהּ בְבֵית נְחוּנְיוֹן",

יַקְרִיבֶנָּה בַמִּקְדָּשׁ;

וְאִם הִקְרִיבָהּ בְּבֵית נְחוּנְיוֹן,

יָצָא.

רְבִּי שִׁמְעוֹן אוֹמֵר:

אֵין זֶה עוֹלָה.

"הֲרֵינִי נָזִיר",

יְגַלַּח בַּמִּקְדָּשׁ.

אִם גִּלַּח בְּבֵית נְחוּנְיוֹן,

לֹא יָצָא.

"שֶׁאֲגַלַּח בְּבֵית נְחוּנְיוֹן",

יְגַלַּח בַּמִּקְדָּשׁ.

וְאִם גִּלַּח בְּבֵית נְחוּנְיוֹן,

יָצָא.

רְבִּי שִׁמְעוֹן אוֹמֵר:

אֵין זֶה נָזִיר.

הַכֹּהֲנִים שֶׁשִּׁמְּשׁוּ בְבֵית נְחוּנְיוֹן,

לֹא יְשַׁמְּשׁוּ בַמִּקְדָּשׁ בִּירוּשָׁלַיִם.

וְאֵין צֹרֶךְ לוֹמַר לְדָבָר אַחֵר,

שֶׁנֶּאֱמַר: (מלכים ב כג,ט)

"אַךְ לֹא יַעֲלוּ כֹהֲנֵי הַבָּמוֹת אֶל מִזְבַּח יי בִּירוּשָׁלָ ִם,

כִּי אִם אָכְלוּ מַצּוֹת בְּתוֹךְ אֲחֵיהֶם",

הֲרֵי הֵם כְּבַעֲלֵי מוּמִים:

חוֹלְקִים וְאוֹכְלִים,

אֲבָל לֹא מַקְרִיבִים.

### (@11מסכת מנחות פרק יג משנה יא)

נֶאֱמַר בְּעוֹלַת הַבְּהֵמָה: (וַיִּקְרָא א,ט)

"אִשֵּׁה רֵיחַ נִיחוֹחַ",

בַמִּנְחָה: (וַיִּקְרָא ב,ב)

"אִשֵּׁה רֵיחַ נִיחֹחַ",

לְלַמֵּד שֶׁאֶחָד מַרְבֶּה וְאֶחָד מְמָעֵט,

וּבִלְבַד שֶׁיְּכַוֵּן אָדָם אֶת דַּעְתּוֹ לַשָּׁמַיִם.

### חסל @11מסכת מנחות

# @00מסכת חולין

## @22פרק א

### @11מסכת חולין פרק א משנה א

א

הַכֹּל שׁוֹחֲטִין, וּשְׁחִיטָתָן כְּשֵׁרָה,

חוּץ מֵחֵרֵשׁ, שׁוֹטֶה וְקָטָן,

שֶׁמֵּא יְקַלְקְלוּ בִשְׁחִיטָתָן.

וְכֻלָּם שֶׁשָּׁחֲטוּ וַאֲחֵרִים רוֹאִים אוֹתָן,

שְׁחִיטָתָן כְּשֵׁרָה.

שְׁחִיטַת נָכְרִי נְבֵלָה, וּמְטַמָּא בַמַּשָּׂא.

הַשּׁוֹחֵט בַּלַּיְלָה, וְכֵן הַסּוֹמֵא שֶׁשָּׁחַט,

שְׁחִיטָתוֹ כְשֵׁרָה.

הַשּׁוֹחֵט בַּשַּׁבָּת, וּבְיוֹם הַכִּפּוּרִים,

אַף עַל פִּי שֶׁהוּא מִתְחַיֵּב בְּנַפְשׁוֹ,

שְׁחִיטָתוֹ כְשֵׁרָה.

### @11מסכת חולין פרק א משנה ב

ב

הַשּׁוֹחֵט בְּמַגַּל יָד, וּבַצּוּר, וּבַקָָּנֶה,

שְׁחִיטָתוֹ כְשֵׁרָה.

הַכֹּל שׁוֹחֲטִין, וּלְעוֹלָם שׁוֹחֲטִין,

וּבַכֹּל שׁוֹחֲטִין, חוּץ מִמַּגַּל קָצִיר,

וְהַמְּגֵרָה, וְהַשִּׁנַּיִם, וְהַצִּפֹּרֶן,

מִפְּנֵי שֶׁהֵן חוֹנְקִין.

הַשּׁוֹחֵט בְּמַגַּל קָצִיר כְּדֶרֶךְ הוֹלָכָתָהּ,

בֵּית שַׁמַּי פּוֹסְלִין,

וּבֵית הֶלֵּל מַכְשִׁירִין.

וְאִם הֶחֱלִיקוּ שִׁנֶּיהָ,

הֲרֵי זוֹ כִסְכִין.

### @11מסכת חולין פרק א משנה ג

ג

הַשּׁוֹחֵט מִתּוֹךְ הַטַּבַּעַת,

וְשִׁיֵּר בָּהּ מְלֹא הַחוּט עַל פְּנֵי כֻלָּהּ,

שְׁחִיטָתוֹ כְשֵׁרָה.

רְבִּי יוֹסֵה בִרְבִּי יְהוּדָה אוֹמֵר:

מְלֹא הַחוּט עַל פְּנֵי רֻבָּהּ.

### @11מסכת חולין פרק א משנה ד

ד

הַשּׁוֹחֵט מִן הַצְּדָדִין, שְׁחִיטָתוֹ כְשֵׁרָה.

הַמּוֹלֵק מִן הַצְּדָדִין, מְלִיקָתוֹ פְסוּלָה.

הַשּׁוֹחֵט מִן הָעֹרֶף, שְׁחִיטָתוֹ פְסוּלָה.

הַמּוֹלֵק מִן הָעֹרֶף, מְלִיקָתוֹ כְשֵׁרָה.

הַשּׁוֹחֵט מִן הַצַּוָּאר, שְׁחִיטָתוֹ כְשֵׁרָה.

הַמּוֹלֵק מִן הַצַּוָּאר, מְלִיקָתוֹ פְסוּלָה;

שֶׁכָּל הָעֹרֶף כָּשֵׁר לִמְלִיקָה,

וְכָל הַצַּוָּאר כָּשֵׁר לִשְׁחִיטָה.

ה

נִמְצָא הַכָּשֵׁר בִּשְׁחִיטָה, פָּסוּל בִּמְלִיקָה;

הַכָּשֵׁר בִּמְלִיקָה, פָּסוּל בִּשְׁחִיטָה.

### (@11מסכת חולין פרק א משנה ה)

הַכָּשֵׁר בַּתּוֹרִין, פָּסוּל בִּבְנֵי יוֹנָה;

הַכָּשֵׁר בִּבְנֵי יוֹנָה, פָּסוּל בַּתּוֹרִין.

תְּחִלַּת הַצֵּהוּב, בָּזֶה וּבָזֶה פָסוּל.

### @11מסכת חולין פרק א משנה ו

ז  
הַכָּשֵׁר בַּפָּרָה, פָּסוּל בָּעֲגָלָה;

הַכָּשֵׁר בָּעֲגָלָה, פָּסוּל בַּפָּרָה.

הַכָּשֵׁר בַּכֹּהֲנִים, פָּסוּל בַּלְוִיִּם;

הַכָּשֵׁר בַּלְוִיִּם, פָּסוּל בַּכֹּהֲנִים.

הַטָּהוֹר בִּכְלִי חֶרֶשׂ, טָמֵא בְכָל הַכֵּלִים;

הַטָּהוֹר בְּכָל הַכֵּלִים, טָמֵא בִכְלִי חֶרֶשׂ.

הַטָּהוֹר בִּכְלִי עֵץ, טָמֵא בִּכְלֵי מַתְּכוֹת;

הַטָּהוֹר בִּכְלֵי מַתְּכוֹת, טָמֵא בִכְלִי עֵץ.

הַחַיָּב בַּשְּׁקֵדִים הַמָּרִים, פָּטוּר בַּמְּתוּקִים;

הַחַיָּב בַּמְּתוּקִים, פָּטוּר בַּמָּרִים.

### @11מסכת חולין פרק א משנה ז

ח

הַתָּמָד,

עַד שֶׁלֹּא הֶחְמִיץ, אֵינוּ נִלְקָח בְּכֶסֶף מַעֲשֵׂר,

מִשֶּׁהֶחְמִיץ, נִלְקָח בְּכֶסֶף מַעֲשֵׂר.

הָאַחִים הַשּׁוּתָפִים שֶׁחַיָּבִין בַּקָּלְבּוֹן,

פְּטוּרִין מִמַּעְשַׂר בְּהֵמָה,

וְשֶׁחַיָּבִין בְּמַעְשַׂר בְּהֵמָה,

פְּטוּרִין מִן הַקָּלְבּוֹן.

כָּל מָקוֹם שֶׁיֵּשׁ קְנָס, אֵין מֶכֶר,

וְכָל מָקוֹם שֶׁיֵּשׁ מֶכֶר, אֵין קְנָס.

כָּל מָקוֹם שֶׁיֵּשׁ מֵאוּן, אֵין חֲלִיצָה,

וְכָל מָקוֹם שֶׁיֵּשׁ חֲלִיצָה, אֵין מֵאוּן.

כָּל מָקוֹם שֶׁיֵּשׁ תְּקִיעָה, אֵין הַבְדָּלָה,

וְכָל מָקוֹם שֶׁיֵּשׁ הַבְדָּלָה, אֵין תְּקִיעָה.

כֵּיצַד?

יוֹם טוֹב שֶׁחָל לִהְיוֹת עֶרֶב שַׁבָּת,

תּוֹקְעִין וְלֹא מַבְדִּילִין;

לְאַחַר הַשַּׁבָּת, מַבְדִּילִין וְלֹא תוֹקְעִין.

כֵּיצַד מַבְדִּילִין?

"בֵּין קֹדֶשׁ לְקֹדֶשׁ".

רְבִּי דוֹסָה אוֹמֵר:

"בֵּין קֹדֶשׁ הֶחָמוּר לְקֹדֶשׁ הַקַּל".

## @22פרק ב

### @11מסכת חולין פרק ב משנה א

א

הַשּׁוֹחֵט אֶחָד בָּעוֹף וּשְׁנַיִם בַּבְּהֵמָה,

שְׁחִיטָתוֹ כְשֵׁרָה.

וְרֻבּוֹ שֶׁלְּאֶחָד כָּמוֹהוּ.

רְבִּי יְהוּדָה אוֹמֵר:

עַד שֶׁיִּשְׁחֹט אֶת הַוָּרִידִין.

ב  
חֲצִי אֶחָד בָּעוֹף, אֶחָד וָחֵצִי בַבְּהֵמָה,

שְׁחִיטָתוֹ פְסוּלָה.

רֹב אֶחָד בָּעוֹף וְרֹב שְׁנַיִם בַּבְּהֵמָה,

שְׁחִיטָתוֹ כְשֵׁרָה.

### @11מסכת חולין פרק ב משנה ב

ג  
הַשּׁוֹחֵט שְׁנֵי רָאשִׁין כְּאַחַת,

שְׁחִיטָתוֹ כְשֵׁרָה.

שְׁנַיִם אוֹחֲזִין בַּסְּכִין וְשׁוֹחֲטִין,

אֲפִלּוּ אֶחָד מִלְּמַעְלָן וְאֶחָד מִלְּמַטָּן,

שְׁחִיטָתוֹ כְשֵׁרָה.

### @11מסכת חולין פרק ב משנה ג

ד

הִתִּיז אֶת הָרֹאשׁ בְּבַת אַחַת,

פְּסוּלָה.

הָיָה שׁוֹחֵט,

וְהִתִּיז אֶת הָרֹאשׁ בְּבַת אַחַת,

אִם יֵשׁ בַּסְּכִין מְלֹא צַוָּאר,

כָּשֵׁר.

הָיָה שׁוֹחֵט,

וְהִתִּיז שְׁנֵי הָרָאשִׁים כְּאַחַת,

אִם יֵשׁ בַּסְּכִין מְלֹא צַוָּאר אֶחָד,

כָּשֵׁר.

בַּמֵּי דְבָרִים אֲמוּרִים?

בִּזְמַן שֶׁהוֹלִיךְ וְלֹא הֵבִיא,

אוֹ הֵבִיא וְלֹא הוֹלִיךְ,

אֲבָל אִם הוֹלִיךְ וְהֵבִיא,

אֲפִלּוּ כָל שֶׁהוּא, אֲפִלּוּ בְאֻזְמֵל,

כָּשֵׁר.

ה  
נָפְלָה סְכִין וְשָׁחֲטָה,

אַף עַל פִּי שֶׁשָּׁחֲטָה כְדַרְכָּהּ,

פְּסוּלָה, שֶׁנֶּאֱמַר: (דְּבָרִים יב,כא)

"וְזָבַחְתָּ... וְאָכַלְתָּ",

מַה שֶּׁאַתָּה זוֹבֵחַ, אַתָּה אוֹכֵל.

ו

נָפְלָה סְכִין וְהִגְבִּיהָהּ,

נָפְלוּ כֵלָיו וְהִגְבִּיהָן,

הִשְׁחִיז אֶת הַסְּכִין, עָף,

וּבָא חֲבֵרוֹ וְשָׁחַט,

אִם שָׁהָא כְדֵי שְׁחִיטָה אַחַת,

פְּסוּלָה.

רְבִּי שִׁמְעוֹן אוֹמֵר:

אִם שָׁהָא כְדֵי בִקּוּר.

### @11מסכת חולין פרק ב משנה ד

ז

שָׁחַט אֶת הַוֵּשֶׁט וּפָסַק אֶת הַגַּרְגֶּרֶת,

שָׁחַט אֶת הַגַּרְגֶּרֶת וּפָסַק אֶת הַוֵּשֶׁט,

שָׁחַט אֶת אֶחָד מֵהֶן וְהִמְתִּין לָהּ עַד שֶׁמֵּתָה,

אוֹ שֶׁהֶחֱלִיד אֶת הַסְּכִין תַּחַת הַשֵּׁנִי וּפְסָקוֹ,

רְבִּי יִשְׁבְּאָב אוֹמֵר:

נְבֵלָה.

רְבִּי עֲקִיבָה אוֹמֵר:

טְרֵפָה.

כְּלָל אָמַר רְבִּי יִשְׁבְּאָב מִשֵּׁם רְבִּי יְהוֹשֻׁעַ:

כָּל שֶׁנִּפְסָלָה מִשְּׁחִיטָתָהּ, נְבֵלָה.

כָּל שֶׁשְּׁחִיטָתָהּ כָּרָאוּי,

וְדָבָר אַחֵר גָּרַם לָהּ לְהִפָּסֵל, טְרֵפָה.

וְהוֹדָה לוֹ רְבִּי עֲקִיבָה.

### @11מסכת חולין פרק ב משנה ה

ח

הַשּׁוֹחֵט בְּהֵמָה חַיָּה וָעוֹף,

וְלֹא יָצָא מֵהֶן דָּם, כְּשֵׁרִים,

נֶאֱכָלִים בְּיָדַיִם מְסֹאָבוֹת,

לְפִי שֶׁלֹּא הָכְשָׁרוּ בַדָּם.

רְבִּי שִׁמְעוֹן אוֹמֵר:

הָכְשָׁרוּ בִשְׁחִיטָה.

### @11מסכת חולין פרק ב משנה ו

ט

הַשּׁוֹחֵט אֶת הַמְסֻכֶּנֶת,

רַבָּן גַּמְלִיאֵל אוֹמֵר:

עַד שֶׁתְּפַרְכֵּס בַּיָּד וּבָרֶגֶל.

רְבִּי אֱלִיעֶזֶר אוֹמֵר:

דַּיָּהּ אִם זִנֵּקָה.

אָמַר רְבִּי שִׁמְעוֹן:

אַף הַשּׁוֹחֵט בַּלַּיְלָה,

וּבַשַּׁחַר עָמַד וּמָצָא כֳתָלִים מְלֵאִים דָּם,

כְּשֵׁרָה, שֶׁזִּנֵּקָה כְמִדַּת רְבִּי אֱלִיעֶזֶר.

וַחֲכָמִים אוֹמְרִים:

עַד שֶׁתְּפַרְכֵּס בַּיָּד וּבָרֶגֶל.

אוֹ עַד שֶׁתְּכַשְׁכֵּשׁ בִּזְנָבָהּ.

אֶחָד בְּהֵמָה דַקָּה וְאֶחָד בְּהֵמָה גַסָּה.

בְּהֵמָה דַקָּה שֶׁפָּשְׁטָה אֶת יָדָהּ וְלֹא הֶחֱזִירָהּ,

פְּסוּלָה,

שֶׁאֵינָה אֶלָּא הוֹצָאַת נֶפֶשׁ.

בַּמֵּי דְבָרִים אֲמוּרִים?

שֶׁהָיְתָה בְחֶזְקַת מְסֻכֶּנֶת,

אֲבָל אִם הָיְתָה בְחֶזְקַת בְּרִיָה,

אֲפִלּוּ לֹא הָיוּ בָהּ אֶחָד מִן הַסִּימָנִים הַלָּלוּ,

כְּשֵׁרָה.

### @11מסכת חולין פרק ב משנה ז

י

הַשּׁוֹחֵט לַנָּכְרִי, שְׁחִיטָתוֹ כְּשֵׁרָה.

רְבִּי אֱלִיעֶזֶר פּוֹסֵל.

אָמַר רְבִּי אֱלִיעֶזֶר:

אֲפִלּוּ שְׁחָטָהּ

שֶׁיֹּאכַל הַנָּכְרִי מֵחֲצַר הַכָּבֵד שֶׁלָּהּ,

פְּסוּלָה,

שֶׁמַּחְשֶׁבֶת הַנָּכְרִי לַעֲבוֹדָה זָרָה.

יא

אָמַר רְבִּי יוֹסֵה:

קַל וָחֹמֶר הַדְּבָרִים:

מָה אִם בִּמְקוֹם שֶׁהַמַּחֲשָׁבָה פוֹסֶלֶת בַּמֻּקְדָּשִׁין,

אֵין הַכֹּל הוֹלֵךְ אֶלָּא לְאַחַר הָעוֹבֵר,

מְקוֹם שֶׁאֵין הַמַּחֲשָׁבָה פוֹסֶלֶת בַּחֻלִּין,

לֹא יְהֵא הַכֹּל הוֹלֵךְ אֶלָּא לְאַחַר הַשּׁוֹחֵט?

### @11מסכת חולין פרק ב משנה ח

יב

הַשּׁוֹחֵט לְשֵׁם הָרִים, לְשֵׁם גְּבָעוֹת,

לְשֵׁם יַמִּים, לְשֵׁם נְהָרוֹת,

לְשֵׁם מִדְבָּרוֹת,

שְׁחִיטָתוֹ פְסוּלָה.

שְׁנַיִם אוֹחֲזִין בַּסְּכִין וְשׁוֹחֲטִין,

אֶחָד לְשֵׁם אֶחָד מִכָּל אֵלּוּ,

וְאֶחָד לְשֵׁם דָּבָר כָּשֵׁר,

שְׁחִיטָתָן פְּסוּלָה.

### @11מסכת חולין פרק ב משנה ט

יג

אֵין שׁוֹחֲטִין לֹא לְתוֹךְ הַיַּמִּים,

וְלֹא לְתוֹךְ הַנְּהָרוֹת,

וְלֹא לְתוֹךְ הַכֵּלִים,

אֲבָל שׁוֹחֵט הוּא לְתוֹךְ הָעֹגֶל שֶׁלַּמַּיִם,

וּבַסְּפִינָה עַל גַּבֵּי כֵלִים.

אֵין שׁוֹחֲטִין בַּגּוּמָא,

אֲבָל עוֹשֶׂה הוּא אָדָן גּוּמָא לְתוֹךְ בֵּיתוֹ,

בִּשְׁבִיל שֶׁיִּכָּנֵס הַדָּם לְתוֹכָהּ.

וּבַשּׁוּק לֹא יַעֲשֶׂה כֵן,

שֶׁלֹּא יְחַקֶּה אֶת הַמִּינִים.

### @11מסכת חולין פרק ב משנה י

יד

הַשּׁוֹחֵט לְשֵׁם עוֹלָה,

לְשֵׁם שְׁלָמִים,

לְשֵׁם אָשָׁם תָּלוּי,

לְשֵׁם פֶּסַח,

לְשֵׁם תּוֹדָה,

שְׁחִיטָתוֹ פְסוּלָה.

רְבִּי שִׁמְעוֹן מַכְשִׁיר.

שְׁנַיִם אוֹחֲזִין בַּסְּכִין וְשׁוֹחֲטִין,

אֶחָד לְשֵׁם אֶחָד מִכָּל אֵלּוּ,

וְאֶחָד לְשֵׁם דָּבָר כָּשֵׁר,

שְׁחִיטָתוֹ פְסוּלָה.

טו  
הַשּׁוֹחֵט לְשֵׁם חַטָּאת,

לְשֵׁם אָשָׁם וַדַּאי,

לְשֵׁם בְּכוֹר,

לְשֵׁם מַעֲשֵׂר,

לְשֵׁם תְּרוּמָה,

שְׁחִיטָתוֹ כְשֵׁרָה.

זֶה הַכְּלָל:

דָּבָר שֶׁהוּא נִדָּר וְנִדָּב,

הַשּׁוֹחֵט לִשְׁמוֹ פָסוּל.

וְדָבָר שֶׁאֵינוּ לֹא נִדָּר וְלֹא נִדָּב,

הַשּׁוֹחֵט לִשְׁמוֹ כָּשֵׁר.

## @22פרק ג

### @11מסכת חולין פרק ג משנה א

א

אֵלּוּ טְרֵפוֹת בַּבְּהֵמָה:

נְקוּבַת הַוֵּשֶׁט,

וּפְסוּקַת הַגַּרְגֶּרֶת,

נִקַּב קְרוּם שֶׁלַּמֹּחַ,

נִקַּב הַלֵּב לְבֵית חֲלָלוֹ,

נִפְסַק חוּט שֶׁלַּשִּׁזְרָה,

נִטְּלָה הַכָּבֵד וְלֹא נִשְׁתַּיַּר מִמֶּנָּה כְלוּם,

הָרֵיאָה שֶׁנִּקָּבָה,

אוֹ שֶׁחָסָרָה.

רְבִּי שִׁמְעוֹן אוֹמֵר:

עַד שֶׁתִּנָּקֵב לְבֵית הַסִּיפוֹנוֹת.

ב

נִקְּבָה הַקֵּבָה,

נִקְּבָה הַמָּרָה,

נִקְּבוּ הַדַּקִּים,

הַכֶּרֶס הַפְּנִימִית שֶׁנִּקָּבָה,

אוֹ שֶׁנִּקְרַע רֹב הַחִיצוֹנָה.

רְבִּי יְהוּדָה אוֹמֵר:

בִּגְדוֹלָה טֶפַח, וּבִקְטַנָּה רֻבָּהּ.

ג

הֶמְסֵס וּבֵית הַכּוֹסוֹת שֶׁנִּקָּבוּ לַחוּץ.

נָפְלָה מִן הַגַּג וְנִשְׁתַּבְּרוּ רֹב צְלָעוֹתֶיהָ,

וּדְרוּסַת הַזְּאֵב.

רְבִּי יְהוּדָה אוֹמֵר:

דְּרוּסַת הַזְּאֵב, בַּדַּקָּה,

וּדְרוּסַת הָאֲרִי, בַּגַּסָּה.

דְּרוּסַת הַנֵּץ, בְּעוֹף הַדַּק,

וּדְרוּסַת הַגֵּז, בְּעוֹף הַגַּס.

זֶה הַכְּלָל,

כָּל שֶׁאֵין כָּמוֹהָ חָיָה, טְרֵפָה.

### @11מסכת חולין פרק ג משנה ב

ד  
אֵלּוּ כְשֵׁרוֹת בַּבְּהֵמָה:

נִקְּבָה הַגַּרְגֶּרֶת, אוֹ שֶׁנִּסְדָּקָה.

עַד כַּמָּה תֶחְסַר?

רַבָּן שִׁמְעוֹן בֶּן גַּמְלִיאֵל אוֹמֵר:

עַד כְּאִסַּר הָאִיטַלְקִי.

ה  
נִפְחָתָה הַגֻּלְגּלֶת וְלֹא נִקַּב קְרוּם שֶׁלַּמֹּחַ,

נִקַּב הַלֵּב וְלֹא לְבֵית חֲלָלוֹ,

נִשְׁבְּרָה הַשִּׁזְרָה וְלֹא נִפְסַק הַחוּט שֶׁלָּהּ,

נִטְּלָה הַכָּבֵד וְנִשְׁתַּיַּר מִמֶּנָּה כָל שֶׁהוּא,

הֶמְסֵס וּבֵית הַכּוֹסוֹת שֶׁנִּקָּבוּ זֶה לְתוֹךְ זֶה,

נִטַּל הַטְּחוֹל,

נִטְּלוּ הַכְּלָיוֹת,

נִטַּל לֶחִי הַתַּחְתּוֹן,

נִטְּלָה הָאוֹם שֶׁלָּהּ,

וַחֲרוּתָה בִידֵי שָׁמַיִם,

כְּשֵׁרָה.

הַגְּלוּדָה,

רְבִּי מֵאִיר מַכְשִׁיר,

וַחֲכָמִים פּוֹסְלִין.

### @11מסכת חולין פרק ג משנה ג

ו

אֵלּוּ טְרֵפוֹת בָּעוֹף:

נְקוּבַת הַוֵּשֶׁט,

וּפְסוּקַת הַגַּרְגֶּרֶת.

הִכַּתָּהּ חֻלְדָּה עַל רֹאשָׁהּ,

מָקוֹם שֶׁהִיא עוֹשָׂה אוֹתָהּ טְרֵפָה.

נִקַּב הַקָּרְקֳבָן,

נִקְּבוּ הַדַּקִּין.

נָפְלָה לָאוּר וְנֶחְמְרוּ בְנֵי מֵעֶיהָ,

אִם יְרֻקִּים, פְּסוּלָה,

וְאִם אֲדֻמִּין, כְּשֵׁרָה.

דְּרָסָהּ,

וּטְרָפָהּ לַכֹּתֶל,

אוֹ שֶׁרְצָצַתָּהּ בְּהֵמָה וְהִיא מְפַרְכֶּסֶת,

אִם שָׁהָת מֵעֵת לְעֵת וּשְׁחָטָהּ,

כְּשֵׁרָה.

### @11מסכת חולין פרק ג משנה ד

ז

אֵלּוּ כְשֵׁרוֹת בָּעוֹף:

נִקְּבָה הַגַּרְגֶּרֶת,

אוֹ שֶׁנִּסְדָּקָה.

הִכַּתָּהּ חֻלְדָּה עַל רֹאשָׁהּ,

מָקוֹם שֶׁאֵינָה עוֹשָׂהּ טְרֵפָה.

נִקַּב הַזְּפָק.

רְבִּי אוֹמֵר:

אֲפִלּוּ נִטַּל.

יָצְאוּ בְנֵי מֵעֶיהָ וְלֹא נִקָּבוּ.

נִשְׁתַּבְּרוּ אֲגַפֶּיהָ,

נִמְרְטוּ כְנָפֶיהָ.

רְבִּי יְהוּדָה אוֹמֵר:

אִם נִטְּלָה הַנּוֹצָה, פְסוּלָה.

### @11מסכת חולין פרק ג משנה ה

ח

אֲחוּזַת הַדָּם,

וְהַמְעֻשֶּׁנֶת,

שֶׁאָכְלָה רֹדַפְנִי,

שֶׁאָכְלָה צוֹאַת תַּרְנָגְלִים,

וְשֶׁשָּׁתָת הַמַּיִם הָרָעִים,

פְסוּלָה.

אָכְלָה סַם הַמָּוֶת,

אוֹ שֶׁנְּשָׁכָׁהּ נָחָשׁ,

מֻתֶּרֶת מִשֵּׁם טְרֵפָה,

וַאֲסוּרָה מִפְּנֵי סַכָּנַת נְפָשׁוֹת.

### @11מסכת חולין פרק ג משנה ו

ט

סִימָנֵי בְהֵמָה וְחַיָּה נֶאֶמְרוּ מִן הַתּוֹרָה,

וְסִימָנֵי הָעוֹף לֹא נֶאֶמְרוּ.

אָמְרוּ חֲכָמִים:

כָּל עוֹף הַדּוֹרֵס, טָמֵא.

כָּל שֶׁיֶּשׁ לוֹ אֶצְבַּע יְתֵרָה,

וּזְפָק וְקָרְקֳבָן נִקְלָף, טָהוֹר.

רְבִּי אֶלְעָזָר בַּר צָדוֹק אוֹמֵר:

כָּל עוֹף חוֹלֵק אֶת רַגְלָיו, טָמֵא.

### @11מסכת חולין פרק ג משנה ז

י

וּבַחֲגָבִין:

כָּל שֶׁיֶּשׁ לוֹ אַרְבַּע רַגְלַיִם,

אַרְבַּע כְּנָפַיִם וְקַרְסֻלַּיִם,

וּכְנָפָיו חוֹפוֹת אֶת רֻבּוֹ.

רְבִּי יוֹסֵה אוֹמֵר:

שְׁמוֹ חָגָב.

וּבַדָּגִים:

כָּל שֶׁיֶּשׁ לוֹ סְנַפִּיר וְקַשְׂקֶשֶׂת.

רְבִּי יְהוּדָה אוֹמֵר:

שְׁנֵי קַשְׂקַשִּׂין וּסְנַפִּיר אֶחָד.

אֵלּוּ הֵן הַקַּשְׂקַשִּׂין?

הַקְּבוּעִין בּוֹ.

וּסְנַפִּירִין?

שֶׁיְּהֵא פוֹרֵחַ בָּהֶן.

## @22פרק ד

### @11מסכת חולין פרק ד משנה א

א

בְּהֵמָה שֶׁהִיא מְקַשָּׁה לֵילֵד,

הוֹצִיא הָעֹבֶר אֶת יָדוֹ וְהֶחֱזִירָהּ, מֻתָּר.

הוֹצִיא אֶת רֹאשׁוֹ,

אַף עַל פִּי שֶׁהֶחֱזִירוֹ, הֲרֵי זֶה כְיָלוּד.

חֻתַּךְ מִן הָעֹבֶר בְּמֵעֶיהָ, מֻתָּר בַּאֲכִילָה.

מִן הַטְּחוֹל וּמִן הַכְּלָיוֹת, אָסוּר בַּאֲכִילָה.

זֶה הַכְּלָל:

דָּבָר שֶׁהוּא גוּפָהּ, אָסוּר,

וְדָבָר שֶׁאֵינוּ גוּפָהּ, מֻתָּר.

### @11מסכת חולין פרק ד משנה ב

ב

מְבַכֶּרֶת שֶׁהִיא מְקַשָּׁה לֵילֵד,

מְחַתֵּךְ אֵבֶר אֵבֶר וּמַשְׁלִיךְ לַכְּלָבִים.

יָצָא רֻבּוֹ, הֲרֵי זֶה יִקָּבֵר,

וְנִפְטְרָה מִן הַבְּכוֹרָה. *<בכ"י וניטרפה, לא מנוקד>*

### @11מסכת חולין פרק ד משנה ג

ג

בְּהֵמָה שֶׁמֵּת עֳבָרָהּ בְּתוֹךְ מֵעֶיהָ, <עוֹבָרָהּ>

הוֹשִׁיט הָרוֹעֶה אֶת יָדוֹ וְנָגַע בּוֹ,

בֵּין בִּבְהֵמָה טְמֵאָה,

בֵּין בִּבְהֵמָה טְהוֹרָה, טָהוֹר.

רְבִּי יוֹסֵה הַגָּלִילִי אוֹמֵר:

בִּטְמֵאָה, טָמֵא;

וּבִטְהוֹרָה, טָהוֹר.

ד

הָאִשָּׁה שֶׁמֵּת וַלְדָהּ בְּתוֹךְ מֵעֶיהָ,

הוֹשִׁיטָה הַחָיָה אֶת יָדָהּ וְנָגְעָה בוֹ,

הַחָיָה טְמֵאָה טֻמְאַת שִׁבְעָה,

וְהָאִשָּׁה טְהוֹרָה עַד שֶׁיֵּצֵא הַוֶּלֶד.

### @11מסכת חולין פרק ד משנה ד

ה

בְּהֵמָה שֶׁהִיא מְקַשָּׁה לֵילֵד,

הוֹצִיא הָעֹבֶר אֶת יָדוֹ וַחֲתָכָהּ,

וְאַחַר כָּךְ שָׁחַט אֶת אִמּוֹ,

הַבָּשָׂר טָהוֹר.

שָׁחַט אֶת אִמּוֹ,

וְאַחַר כָּךְ חֲתָכָהּ,

הַבָּשָׂר מַגַּע נְבֵלָה.

דִּבְרֵי רְבִּי מֵאִיר.

וַחֲכָמִים אוֹמְרִים:

מַגַּע טְרֵפָה שְׁחוּטָה.

מַה מָּצִינוּ בִּטְרֵפָה שֶׁשְּׁחִיטָתָהּ מְטַהֲרַתָּה,

אַף שְׁחִיטַת בְּהֵמָה תְטַהֵר אֶת הָעֹבֶר.

ו  
אָמַר לָהֶם רְבִּי מֵאִיר:

לֹא!

אִם טִהֲרָה שְׁחִיטַת טְרֵפָה אוֹתָהּ בְּדָבָר שֶׁהוא גּוּפָהּ,

תְּטַהֵר אֶת הָעֹבֶר, דָּבָר שֶׁאֵינוּ גוּפָהּ!

וּמְנַיִן לִטְרֵפָה שֶׁשְּׁחִיטָתָהּ מְטַהֲרַתָּה?

בְּהֵמָה טְמֵאָה אֲסוּרָה בַאֲכִילָה,

וּטְרֵפָה אֲסוּרָה בַאֲכִילָה;

מַה בְּהֵמָה טְמֵאָה, אֵין שְׁחִיטָתָהּ מְטַהֲרַתָּה,

אַף טְרֵפָה, לֹא תְטַהֲרֶנָּה שְׁחִיטָתָהּ?

ז

אָמְרוּ לוֹ:

לֹא!

אִם בִבְהֵמָה טְמֵאָה,

שֶׁלֹּא הָיְתָה לָהּ שָׁעַת כֹּשֶׁר,

תֹּאמַר בִּטְרֵפָה,

שֶׁהָיְתָה לָהּ שָׁעַת כֹּשֶׁר?

טֹל לָךְ מַה שֶּׁהֵבֵאתָ!

הֲרֵי שֶׂנּוֹלְדָה טְרֵפָה מִן הַבֶּטֶן מְנַיִן?

לֹא!

אִם אָמַרְתָּ בִבְהֵמָה טְמֵאָה,

שֶׁאֵין לְמִינָהּ שְׁחִיטָה,

תֹּאמַר בִּטְרֵפָה,

שֶׁיֵּשׁ לְמִינָהּ שְׁחִיטָה?

בֶּן שְׁמוֹנָה חַי,

אֵין שְׁחִיטָתוֹ מְטַהֲרַתּוּ, <שְׁחִיטָתָהּ>

שֶׁאֵין לְמִינוֹ שְׁחִיטָה.

### @11מסכת חולין פרק ד משנה ה

ח

הַשּׁוֹחֵט אֶת הַבְּהֵמָה,

וּמָצָא בָהּ בֶּן שְׁמוֹנָה חַי אוֹ מֵת,

אוֹ בֶן תִּשְׁעָה מֵת,

קוֹרְעוֹ וּמוֹצִיא אֶת דָּמוֹ.

מָצָא בָהּ בֶּן תִּשְׁעָה חַי,

טָעוּן שְׁחִיטָה,

וְחַיָּב מִשֵּׁם 'אֹתוֹ וְאֶת בְּנוֹ'.

דִּבְרֵי רְבִּי מֵאִיר.

וַחֲכָמִים אוֹמְרִים:

שְׁחִיטַת אִמּוֹ מְטַהֲרַתּוּ.

רְבִּי שִׁמְעוֹן הַשֵּׁזוּרִי [אוֹמֵר]:

אֲפִלּוּ בֶן חָמֵשׁ שָׁנִים וְהוּא חוֹרֵשׁ בַּשָּׂדֶה,

שְׁחִיטַת אִמּוֹ מְטַהֲרַתּוּ.

קְרָעָהּ וּמָצָא בָהּ בֶּן תִּשְׁעָה חַי,

טָעוּן שְׁחִיטָה,

לְפִי שֶׁלֹּא נִשְׁחָטָה אִמּוֹ.

### @11מסכת חולין פרק ד משנה ו

ט  
בְּהֵמָה שֶׁנֶּחְתְּכוּ רַגְלֶיהָ,

מִן הָאַרְכּוּבָה וּלְמַטָּן, כְּשֵׁרָה;

מִן הָאַרְכּוּבָה וּלְמַעְלָן, פְּסוּלָה.

וְכֵן שֶׁנִּטַּל צֹמֶת הַגִּידִים.

נִשְׁבַּר לוֹ הָעֶצֶם,

אִם רֹב הַבָּשָׂר קַיָּם,

שְׁחִיטָתָהּ מְטַהֲרַתּוּ;

אִם אֵין רֹב הַבָּשָׂר קַיָּם,

אֵין שְׁחִיטָתָהּ מְטַהֲרַתּוּ.

### @11מסכת חולין פרק ד משנה ז

י

הַשּׁוֹחֵט אֶת הַבְּהֵמָה וּמָצָא בָהּ שִׁלְיָה,

נֶפֶשׁ הַיָּפָה תֹאכַל.

אֵינָה מְטַמָּא טֻמְאַת אֳכָלִין,

וְלֹא טֻמְאַת נְבֵלוֹת.

חִשֵּׁב עָלֶיהָ,

מְטַמָּא טֻמְאַת אֳכָלִין,

אֲבָל לֹא טֻמְאַת נְבֵלוֹת.

שִׁלְיָה [שֶׁיָּצְתָה] מִקְצָתָהּ,

אֲסוּרָה בַאֲכִילָה.

כְּסִימַן הַוֶּלֶד בָּאִשָּׁה,

כָּךְ סִימַן הַוֶּלֶד בַּבְּהֵמָה.

מְבַכֶּרֶת שֶׁהִפִּילָה שִׁלְיָה,

יַשְׁלִיכֶנָּה לַכְּלָבִין.

וּבַמֻּקְדָּשִׁין, תִּקָּבֵר.

לֹא הָיוּ קוֹבְרִין אוֹתָהּ בְּפָרָשַׁת הַדְּרָכִים,

וְאֵין תּוֹלִין אוֹתָהּ בָּאִילָן,

מִשֵּׁם דַרְכֵי הָאֱמֹרִי.

## @22פרק ה

### @11מסכת חולין פרק ה משנה א

א

"אֹתוֹ וְאֶת בְּנוֹ"

נוֹהֵג בָּאָרֶץ וּבְחוּץ לָאָרֶץ,

בִּפְנֵי הַבַּיִת וְשֶׁלֹּא בִפְנֵי הַבַּיִת,

בַּחֻלִּין וּבַמֻּקְדָּשִׁין.

כֵּיצַד?

הַשּׁוֹחֵט אֹתוֹ וְאֶת בְּנוֹ חֻלִּין בַּחוּץ,

שְׁנֵיהֶם כְּשֵׁרִים,

וְהַשֵּׁנִי סוֹפֵג אֶת הָאַרְבָּעִים;

קָדָשִׁים בַּחוּץ,

הָרִאשׁוֹן חַיָּב כָּרֵת,

וּשְׁנֵיהֶן פְּסוּלִין,

וּשְׁנֵיהֶן סוֹפְגִין אֶת הָאַרְבָּעִים.

ב

חֻלִּים בִּפְנִים, שְׁנֵיהֶן פְּסוּלִין,

וְהַשֵּׁנִי סוֹפֵג אֶת הָאַרְבָּעִים.

קָדָשִׁים בִּפְנִים,

הָרִאשׁוֹן כָּשֵׁר, וּפָטוּר,

וְהַשֵּׁנִי סוֹפֵג אֶת הָאַרְבָּעִים, וּפָסוּל.

### @11מסכת חולין פרק ה משנה ב

ג

חֻלִּין וְקָדָשִׁים בַּחוּץ,

הָרִאשׁוֹן כָּשֵׁר, וּפָטוּר,

וְהַשֵּׁנִי סוֹפֵג אֶת הָאַרְבָּעִים, ּפָסוּל.

ד

קָדָשִׁין וְחֻלִּין בַּחוּץ,

הָרִאשׁוֹן חַיָּב כָּרֵת, וּפָסוּל,

וְהַשֵּׁנִי כָשֵׁר,

וּשְׁנֵיהֶן סוֹפְגִין אֶת הָאַרְבָּעִים.

ה

חֻלִּים וְקָדָשִׁין בִּפְנִים,

שְׁנֵיהֶן פְּסוּלִין,

וְהַשֵּׁנִי סוֹפֵג אֶת הָאַרְבָּעִים.

קָדָשִׁין וְחֻלִּין בִּפְנִים,

הָרִאשׁוֹן כָּשֵׁר, וּפָטוּר,

וְהַשֵּׁנִי סוֹפֵג אֶת הָאַרְבָּעִים, וּפָסוּל.

ו

חֻלִּין בַּחוּץ וּבִפְנִים,

הָרִאשׁוֹן כָּשֵׁר, וּפָטוּר,

וְהַשֵּׁנִי סוֹפֵג אֶת הָאַרְבָּעִים, וּפָסוּל.

ז

קָדָשִׁים בַּחוּץ וּבִפְנִים,

הָרִאשׁוֹן חַיָּב כָּרֵת,

וּשְׁנֵיהֶן פְּסוּלִין,

וּשְׁנֵיהֶן סוֹפְגִין אֶת הָאַרְבָּעִים.

ח

חֻלִּים בִּפְנִים וּבַחוּץ,

הָרִאשׁוֹן פָּסוּל, וּפָטוּר,

וְהַשֵּׁנִי סוֹפֵג אֶת הָאַרְבָּעִים, וְכָשֵׁר.

ט

קָדָשִׁים בִּפְנִים וּבַחוּץ,

הָרִאשׁוֹן כָּשֵׁר, וּפָטוּר,

וְהַשֵּׁנִי סוֹפֵג אֶת הָאַרְבָּעִים, וּפָסוּל.

### @11מסכת חולין פרק ה משנה ג

י

הַשּׁוֹחֵט וְנִמְצָא טְרֵפָה,

הַשּׁוֹחֵט לַעֲבוֹדָה זָרָה,

הַשּׁוֹחֵט פָּרַת חַטָּאת,

וְשׁוֹר הַנִּסְקָל, וְעֶגְלָה עֲרוּפָה,

רְבִּי מֵאִיר מְחַיֵּב.

רְבִּי שִׁמְעוֹן פּוֹטֵר.

הַשּׁוֹחֵט וְנִתְנַבְּלָה בְיָדוֹ,

הַנּוֹחֵר, וְהַמְעַקֵּר,

פָּטוּר מִשֵּׁם 'אֹתוֹ וְאֶת בְּנוֹ'.

יא

שְׁנַיִם שֶׁלָּקְחוּ פָרָה וּבְנָהּ,

זֶה שֶׁלָּקַח רִאשׁוֹן יִשְׁחַט רִאשׁוֹן,

וְאִם קָדַם הַשֵּׁנִי, זָכָה.

הַשּׁוֹחֵט פָּרָה וּשְׁנֵי בָנֶיהָ,

סוֹפֵג שְׁמוֹנִים.

שָׁחַט שְׁנֵי בָנֶיהָ וְאַחַר כָּךְ שְׁחָטָהּ,

סוֹפֵג אַרְבָּעִים.

שְׁחָטָהּ וְאֶת בִּתָּהּ וְאֶת בַּת בִּתָּהּ,

סוֹפֵג שְׁמוֹנִים.

שְׁחָטָהּ וְאֶת בַּת בִּתָּהּ,

וְאַחַר כָּךְ שָׁחַט בִּתָּהּ,

סוֹפֵג אַרְבָּעִים.

סוּמְכוֹס אָמַר מִשֵּׁם רְבִּי מֵאִיר:

סוֹפֵג שְׁמוֹנִים.

[יב] <יא>

בְּאַרְבָּעָה פְרָקִים בַּשָּׁנָה,

הַמּוֹכֵר בְּהֵמָה לַחֲבֵרוֹ צָרִיךְ לְהוֹדִיעַ:

"אִמָּהּ מָכַרְתִּי לִשְׁחוֹט",

"בִּתָּהּ מָכַרְתִּי לִשְׁחוֹט",

וְאֵלּוּ הֵן:

עֶרֶב יוֹם טוֹב הָאַחֲרוֹן שֶׁלֶּחָג,

עֶרֶב יוֹם טוֹב הָרִאשׁוֹן שֶׁלַּפֶּסַח,

עֶרֶב הָעֲצֶרֶת,

וְעֶרֶב רֹאשׁ הַשָּׁנָה.

וּכְדִבְרֵי רְבִּי יוֹסֵה הַגָּלִילִי:

אַף עֶרֶב יוֹם הַכִּפּוּרִים בַּגָּלִיל.

אָמַר רְבִּי יְהוּדָה:

אֵמָתַי? בִּזְמַן שֶׁאֵין לוֹ רֶוַח,

אֲבָל אִם יֵשׁ לוֹ רֶוַח,

אֵינוּ צָרִיךְ לְהוֹדִיעַ.

מוֹדֶה רְבִּי יְהוּדָה

בַמּוֹכֵר אֶת הָאֵם לֶחָתָן וְאֶת הַבַּת לַכַּלָּה,

שֶׁהוּא צָרִיךְ לְהוֹדִיעַ,

שֶׁהַדָּבָר יָדוּעַ שֶׁשְּׁנֵיהֶן שׁוֹחֲטִין בְּיוֹם אֶחָד.

### @11מסכת חולין פרק ה משנה ד

[יג] <יב>

בְּאַרְבָּעָה פְרָקִים הָאֵלּוּ,

מַשְׁחִיטִין אֶת הַטַּבָּח עַל כָּרְחוֹ.

אֲפִלּוּ שׁוֹר שׁוֹוֶה אֶלֶף דִּינָרִין,

וְאֵין לַלּוֹקֵחַ אֶלָּא דִינָר,

כּוֹפִין אוֹתוֹ לִשְׁחֹט.

לְפִיכָךְ, אִם מֵת, מֵת לַלּוֹקֵחַ. <'מת' שני מחוק>

אֲבָל בִּשְׁאָר יְמוֹת הַשָּׁנָה אֵינוּ כֵן,

לְפִיכָךְ, אִם מֵת, מֵת לַמּוֹכֵר.

### @11מסכת חולין פרק ה משנה ה

[יד] <יג>

"יוֹם אֶחָד" הָאָמוּר בְּ'אֹתוֹ וְאֶת בְּנוֹ',

הַיּוֹם הוֹלֵךְ אַחַר הַלַּיְלָה.

אֶת זוֹ דָרַשׁ רְבִּי שִׁמְעוֹן בֶּן זוֹמָא:

נֶאֱמַר בְּמַעֲשֵׂה בְרֵאשִׁית: (בְּרֵאשִׁית א,ה)

"יוֹם אֶחָד",

וְנֶאֱמַר בְּ'אֹתוֹ וְאֶת בְּנוֹ' (וַיִּקְרָא כב,כח)

"יוֹם אֶחָד",

מָה "יוֹם אֶחָד" הָאָמוּר בְּמַעֲשֶׂה בְרֵאשִׁית,

הַיּוֹם הוֹלֵךְ אַחַר הַלַּיְלָה,

אַף "יוֹם אֶחָד" הָאָמוּר בְּ'אֹתוֹ וְאֶת בְּנוֹ',

הַיּוֹם הוֹלֵךְ אַחַר הַלַּיְלָה.

## @22פרק ו

### @11מסכת חולין פרק ו משנה א

א

כְּסוּי הַדָּם נוֹהֵג בָּאָרֶץ וּבְחוּץ לָאָרֶץ,

בִּפְנֵי הַבַּיִת וְשֶׁלֹּא בִפְנֵי הַבַּיִת,

בַּחֻלִּין אֲבָל לֹא בַמֻּקְדָּשִׁין.

וְנוֹהֵג בַּחַיָּה וּבָעוֹף,

בִּמְזֻמָּן וּבְשֶׁאֵינוּ מְזֻמָּן.

וְנוֹהֵג בַּכּוֹי, מִפְּנֵי שֶׁהוּא סָפֵק.

וְאֵין שׁוֹחֲטִין אוֹתוֹ בְיוֹם טוֹב.

וְאִם שְׁחָטוֹ, אֵין מְכַסִּין אֶת דָּמוֹ.

### (@11מסכת חולין פרק ו משנה ב)

הַשּׁוֹחֵט וְנִמְצָא טְרֵפָה,

הַשּׁוֹחֵט לַעֲבוֹדָה זָרָה,

הַשּׁוֹחֵט חֻלִּין בִּפְנִים,

וְקָדָשִׁין בַּחוּץ,

חַיָּה וָעוֹף הַנִּסְקָלִים,

רְבִּי מֵאִיר מְחַיֵּב,

וַחֲכָמִים פּוֹטְרִין.

הַשּׁוֹחֵט וְנִתְנַבְּלָה בְיָדוֹ,

הַנּוֹחֵר, וְהַמְעַקֵּר,

פָּטוּר מִלְּכַסּוֹת.

### @11מסכת חולין פרק ו משנה ג

ב

חֵרֵשׁ שׁוֹטֶה וְקָטָן שֶׁשָּׁחֲטוּ,

וַאֲחֵרִין רוֹאִין אוֹתָם,

חַיָּבִין לְכַסּוֹת.

בֵּינָן לְבֵין עַצְמָם,

פְּטוּרִין מִלְּכַסּוֹת.

וְכֵן לְעִנְיַן 'אֹתוֹ וְאֶת בְּנוֹ',

שֶׁשָּׁחֲטוּ וַאֲחֵרִין רוֹאִין אוֹתָן,

אָסוּר לִשְׁחוֹט אַחֲרֵיהֶן.

בֵּינָן לְבֵין עַצְמָן,

רְבִּי מֵאִיר מַתִּיר לִשְׁחוֹט אַחֲרֵיהֶן,

וַחֲכָמִים אוֹסְרִין.

וּמוֹדִים שֶׁאִם שָׁחָטוּ,

שֶׁאֵינָן סוֹפְגִין אֶת הָאַרְבָּעִים.

### @11מסכת חולין פרק ו משנה ד

ג

שָׁחַט מֵאָה חַיָּה בְמָקוֹם אֶחָד,

כִּסּוּי אֶחָד לְכֻלָּם;

מֵאָה עוֹפוֹת בְּמָקוֹם אֶחָד,

כִּסּוּי אֶחָד;

חַיָּה וָעוֹף בְּמָקוֹם אֶחָד,

כִּסּוּי אֶחָד לְכֻלָּם.

רְבִּי יְהוּדָה אוֹמֵר:

שָׁחַט חַיָּה, יְכַסֶּה,

וְאַחַר כָּךְ יִשְׁחֹט אֶת הָעוֹף.

שָׁחַט וְלֹא כִסָּה, וְרָאָהוּ אַחֵר,

חַיָּב לְכַסּוֹת.

כִּסָּה וְנִתְגַּלָּה, פָּטוּר מִלְּכַסּוֹת.

כִּסַּתּוּ הָרוּחַ, חַיָּב לְכַסּוֹת.

### @11מסכת חולין פרק ו משנה ה

ד

דָּם שֶׁנִּתְעָרַב בַּמַּיִם,

אִם יֶשׁ בּוֹ מַרְאֵה דָם,

חַיָּב לְכַסּוֹת.

נִתְעָרַב בְּיַיִן,

רוֹאִין אוֹתוֹ כְאִלּוּ הוּא מַיִם.

נִתְעָרַב בְּדָם,

רוֹאִין אוֹתוֹ כְאִלּוּ הוּא מַיִם.

נִתְעָרַב בְּדַם בְּהֵמָה אוֹ בְדַם חַיָּה,

רוֹאִין אוֹתוֹ כְאִלּוּ הוּא מַיִם.

רְבִּי יְהוּדָה אוֹמֵר:

אֵין דָּם מְבַטֵּל דָּם.

### @11מסכת חולין פרק ו משנה ו

ה  
דָּם הַנִּתָּז וְשֶׁעַל הַסְּכִין,

חַיָּב לְכַסּוֹת.

אָמַר רְבִּי יְהוּדָה:

אֶמָּתַי?

בִּזְמַן שֶׁאֵין שָׁם דָּם אֶלָּא הוּא,

אֲבָל אִם יֶשׁ שָׁם דָּם אֶלָּא הוּא,

פָּטוּר מִלְּכַסּוֹת.

### @11מסכת חולין פרק ו משנה ז

ו  
בַּמָּה מְכַסִּים וּבַמָּה אֵין מְכַסִּים?

מְכַסִּין בְּזֶבֶל דַּק, וּבְחוֹל דַּק,

בַּסִּיד, וּבַחַרְסִית,

וּבִלְבֵנָה וּבִמְגוּפָה שֶׁכְּתָשָׁהּ.

אֲבָל אֵין מְכַסִּין לֹא בְזֶבֶל גַּס,

וְלֹא בְחוֹל גַּס,

וְלֹא בִלְבֵנָה וְלֹא בִמְגוּפָה שֶׁלֹּא כְתָשָׁהּ.

וְלֹא יִכְפֶּה עָלָיו אֶת הַכֶּלִי.

כְּלָל אָמַר רַבָּן שִׁמְעוֹן בֶּן גַּמְלִיאֵל:

דָּבָר שֶׁהוּא מְגַדֵּל צְמָחִין,

מְכַסִּין בּוֹ;

שֶׁאֵינוּ מְגַדֵּל צְמָחִין,

אֵין מְכַסִּין בּוֹ.

## @22פרק ז

### @11מסכת חולין פרק ז משנה א

א

גִּיד הַנָּשֶׁה נוֹהֵג בָּאָרֶץ וּבְחוּץ לָאָרֶץ,

בִּפְנֵי הַבַּיִת, וְשֶׁלֹּא בִפְנֵי הַבַּיִת,

בַּחֻלִּין, וּבַמֻּקְדָּשִׁין.

וְנוֹהֵג בַּבְּהֵמָה וּבַחַיָּה,

וּבְיָרֵךְ שֶׁלַּיָּמִין וּבְיָרֵךְ שֶׁלַּשְּׂמֹאל.

וְאֵינוּ נוֹהֵג בָּעוֹף, מִפְּנֵי שֶׁאֵין לוֹ כַף.

נוֹהֵג בַּשְּׁלִיל.

רְבִּי יְהוּדָה אוֹמֵר:

אֵינוּ נוֹהֵג בַּשְּׁלִיל.

וְחֶלְבּוֹ מֻתָּר.

אֵין הַטַּבָּחִים נֶאֱמָנִין עַל גִּיד הַנָּשֶׁה.

דִּבְרֵי רְבִּי מֵאִיר.

וַחֲכָמִים אוֹמְרִים:

נֶאֱמָנִין עָלָיו וְעַל הַחֵלֶב.

### @11מסכת חולין פרק ז משנה ב

ב

שׁוֹלֵחַ הוּא אָדָם לַנָּכְרִי

יָרֵךְ שֶׁגִּיד הַנָּשֶׁה בְתוֹכָהּ,

מִפְּנֵי שֶׁמְּקוֹמוֹ נִכָּר. <שֶׁמְּקוֹמָהּ>

הַנּוֹטֵל גִּיד הַנָּשֶׁה,

צָרִיךְ שֶׁיִטֹּל אֶת כֻּלּוֹ. <כֻּלָּהּ>

רְבִּי יְהוּדָה אוֹמֵר:

יְקַיֵּם בּוֹ מִצְוַת נְטִילָה.

### @11מסכת חולין פרק ז משנה ג

ג

הָאוֹכֵל מִגִּיד הַנָּשֶׁה כַזַּיִת,

סוֹפֵג אַרְבָּעִין.

אֲכָלוֹ וְאֵין בּוֹ כַזַּיִת, חַיָּב.

אָכַל מִזֶּה כַזַּיִת וּמִזֶּה כַזַּיִת,

סוֹפֵג שְׁמוֹנִים.

רְבִּי יְהוּדָה אוֹמֵר:

אֵינוּ סוֹפֵג אֶלָּא אַרְבָּעִים.

### @11מסכת חולין פרק ז משנה ד

ד

יָרֵךְ שֶׁנִּתְבַּשַּׁל בָּהּ גִּיד הַנָּשֶׁה,

אִם יֶשׁ בְּנוֹתֵן טַעַם,

הֲרֵי זוֹ אֲסוּרָה.

כֵּיצַד מְשַׁעֲרִין אוֹתָהּ?

כְּבָשָׂר בַּלֶּפֶת.

### @11מסכת חולין פרק ז משנה ה ה

גִּיד הַנָּשֶׁה שֶׁנִּתְבַּשַּׁל עִם הַגִּידִים,

בִּזְמַן שֶׁהוּא מַכִּירוֹ,

בְּנוֹתֵן טַעַם.

אִם אֵינוּ מַכִּירוֹ,

כֻּלָּן אֲסוּרִין,

וְהָרֹטֶב, בְּנוֹתֵן טַעַם.

(וְכֵן חֲתִכָּה שֶׁל נְבֵלָה, *<כל המוסגר אינו בכ"י>*

וְכֵן חֲתִכָּה שֶׁל דָּג טָמֵא שֶׁנִּתְבַּשְּׁלוּ עִם הַחֲתִיכוֹת,

בִּזְמַן שֶׁמַּכִּירָן, בְּנוֹתֵן טַעַם;

וְאִם לָאו, כֻּלָּן אֲסוּרוֹת,

וְהָרֹטֶב בְּנוֹתֵן טַעַם.)

### @11מסכת חולין פרק ז משנה ו

ו

נוֹהֵג בְּטַהֲרָה, וְאֵינוּ נוֹהֵג בְּטֻמְאָה.

רְבִּי יְהוּדָה אוֹמֵר: <יודה>

אַף בְּטֻמְאָה.

אָמַר רְבִּי יְהוּדָה:

וַהֲלֹא עַל בְּנֵי יַעֲקֹב נֶאֱסַר גִּיד הַנָּשֶׁה,

וְאָדַיִן בְּהֵמָה טְמֵאָה מֻתֶּרֶת לָהֶם?

אָמְרוּ לוֹ:

מִסִּינַי נֶאֱמַר,

אֶלָּא שֶׁנִּכְתַּב בִּמְקוֹמוֹ.

## @22פרק ח

### @11מסכת חולין פרק ח משנה א

א

כָּל הַבָּשָׂר אָסוּר לְבַשֵּׁל בֶּחָלָב,

חוּץ מִבְּשַׂר דָּגִים וַחֲגָבִים.

אָסוּר לְהַעֲלוֹתוֹ עִם הַגְּבִנָּה עַל הַשֻּׁלְחָן,

חוּץ מִבְּשַׂר דָּגִים וַחֲגָבִים.

הַנּוֹדֵר מִן הַבָּשָׂר,

מֻתָּר בִּבְשַׂר דָּגִים וַחֲגָבִים.

הָעוֹף עוֹלֶה עִם הַגְּבִנָּה עַל הַשֻּׁלְחָן,

וְאֵינוּ נֶאֱכָל,

כְּדִבְרֵי בֵית שַׁמַּי.

וּבֵית הֶלֵּל אוֹמְרִים:

לֹא עוֹלֶה וְלֹא נֶאֱכָל.

אָמַר רְבִּי יוֹסֵה:

זוֹ מִקָּלֵּי בֵית שַׁמַּי,

וּמֵחֻמְרֵי בֵית הֶלֵּל.

בְּאֵי זֶה שֻׁלְחָן אָמָרוּ?

בְּשֻׁלְחָן שֶׁהוּא אוֹכֵל עָלָיו,

אֲבָל בְּשֻׁלְחָן שֶׁהוּא סוֹדֵר עָלָיו אֶת הַתַּבְשִׁיל,

נוֹתֵן זֶה בְצַד זֶה וְאֵינוּ חוֹשֵׁשׁ.

### @11מסכת חולין פרק ח משנה ב

ב

צוֹרֵר אָדָם בָּשָׂר וּגְבִנָּה בְמִטְפַּחַת אַחַת,

וּבִלְבַד שֶׁלֹּא יְהוּ נוֹגְעִים זֶה בָזֶה.

רַבָּן שִׁמְעוֹן בֶּן גַּמְלִיאֵל אוֹמֵר:

שְׁנֵי אַכְסְנָיִים אוֹכְלִין עַל שֻׁלְחָן אֶחָד,

זֶה בָשָׂר וְזֶה גְבִנָּה וְאֵינָן חוֹשְׁשִׁין.

### @11מסכת חולין פרק ח משנה ג ג

טִפַּת חָלָב שֶׁנָּפְלָה לַחֲתִכָּה,

אִם יֶשׁ בָּהּ בְּנוֹתֵן טַעַם בְּאוֹתָהּ הַחֲתִכָּה,

נוֹעֵר אֶת הַקְּדֵרָה. <ניער>

אִם יֶשׁ בָּהּ בְּנוֹתֵן טַעַם בְּאוֹתָהּ הַקְּדֵרָה,

[אָסוּר].

הַכַּחַל,

קוֹרְעוֹ וּמוֹצִיא אֶת חֲלָבוֹ.

לֹא קְרָעוֹ, אֵינוּ עוֹבֵר עָלָיו.

הַלֵּב,

קוֹרְעוֹ וּמוֹצִיא אֶת דָּמוֹ.

לֹא קְרָעוֹ, אֵינוּ עוֹבֵר עָלָיו.

הַמַּעֲלֶה אֶת הָעוֹף עִם הַגְּבִינָה עַל הַשֻּׁלְחָן,

אֵינוּ עוֹבֵר בְּ'לֹא תַעֲשֶׂה'.

### @11מסכת חולין פרק ח משנה ד

ד

בְּשַׂר בְּהֵמָה טְהוֹרָה וַחֲלֵב בְּהֵמָה טְהוֹרָה,

אָסוּר לְבַשֵּׁל וְאָסוּר בַּהֲנָיָה.

בְּשַׂר בְּהֵמָה טְהוֹרָה וַחֲלֵב בְּהֵמָה טְמֵאָה,

אוֹ בְשַׂר בְּהֵמָה טְמֵאָה וַחֲלֵב בְּהֵמָה טְהוֹרָה,

מֻתָּר לְבַשֵּׁל וּמֻתָּר בַּהֲנָיָה.

רְבִּי עֲקִיבָה אוֹמֵר:

חַיָּה וָעוֹף אֵינָן מִן הַתּוֹרָה, שֶׁנֶּאֱמַר:

"לֹא תְבַשֵּׁל גְּדִי בַּחֲלֵב אִמּוֹ",

"לֹא תְבַשֵּׁל גְּדִי בַּחֲלֵב אִמּוֹ",

שְׁלֹשָׁה פְעָמִים (שְׁמוֹת כג,יט; לד,כו; דברים יד,כא)

פְּרָט לַחַיָּה וְלָעוֹף וְלִבְהֵמָה טְמֵאָה.

ה

רְבִּי יוֹסֵה הַגָּלִילִי אוֹמֵר:

נֶאֱמַר (דְּבָרִים יד,כא) "לֹא תֹאכְלוּ כָל נְבֵלָה",

וְנֶאֱמַר: "לֹא תְבַשֵּׁל גְּדִי בַּחֲלֵב אִמּוֹ",

אֶת שֶׁהוּא אָסוּר מִשֵּׁם נְבֵלָה,

אָסוּר לְבַשֵּׁל בֶּחָלָב.

עוֹף, שֶׁהוּא מִשֵּׁם נְבֵלָה,

אֵינוּ דִין שֶׁיְּהֵא אָסוּר מִלְּבַשֵּׁל בֶּחָלָב?

תַּלְמוּד לוֹמַר "בַּחֲלֵב אִמּוֹ",

יָצָא הָעוֹף, שֶׁאֵין לוֹ חֲלֵב אֵם.

### @11מסכת חולין פרק ח משנה ה

ו

קֵבַת הַנָּכְרִי וְשֶׁלַּנְּבֵלָה,

הֲרֵי זוֹ אֲסוּרָה.

הַמַּעֲמִיד בְּעוֹרָהּ שֶׁלַּקֵּבָה,

אִם יֵשׁ בָּהּ בְּנוֹתֵן טַעַם,

הֲרֵי זוֹ אֲסוּרָה.

כְּשֵׁרָה שֶׁיָּנְקָה מִן הַטְּרֵפָה,

קֵבָתָהּ אֲסוּרָה.

וּטְרֵפָה שֶׁיָּנְקָה מִן הַכְּשֵׁרָה,

קֵבָתָהּ מֻתֶּרֶת,

מִפְּנֵי שֶׁהוּא כָנוּס בְּמֵעֶיהָ. <כַנּוּס>

### @11מסכת חולין פרק ח משנה ו

ז

חֹמֶר בַּחֵלֶב מִבַּדָּם, וּבַדָּם מִבַּחֵלֶב.

שֶׁהַחֵלֶב,

מוֹעֲלִין בּוֹ, וְחַיָּבִין עָלָיו מִשֵּׁם פִּגּוּל וְנוֹתָר וְטָמֵא,

מַה שֶּׁאֵין כֵּן בַּדָּם.

חֹמֶר בַּדָּם,

שֶׁהַדָּם נוֹהֵג בַּבְּהֵמָה וּבַחַיָּה וּבָעוֹפוֹת,

בֵּין טְמֵאִין בֵּין טְהוֹרִין,

וְהַחֵלֶב אֵינוּ נוֹהֵג

אֶלָּא בִבְהֵמָה טְהוֹרָה בִלְבַד.

## @22פרק ט

### @11מסכת חולין פרק ט משנה א

א  
הָעוֹר, וְהָרֹטֶב, וְהַקּוֹפֶה, וְהָאַלָּל,

וְהָעֲצָמוֹת, וְהַגִּידִין, וְהַקְּרָנַיִם, וְהַטְּלָפַיִם,

מִצְטָרְפִים לְטַמֵּא טֻמְאַת אֳכָלִים,

אֲבָל לֹא טֻמְאַת נְבֵלוֹת.

כַּיּוֹצֵא בוֹ,

הַשּׁוֹחֵט בְּהֵמָה טְמֵאָה לַנָּכְרִי וְהִיא מְפַרְכֶּסֶת,

מְטַמָּא טֻמְאַת אֳכָלִין,

אֲבָל לֹא טֻמְאַת נְבֵלוֹת עַד שֶׁתָּמוּת,

אוֹ עַד שֶׁיַּתִּיז אֶת רֹאשָׁהּ.

רִבָּה לְטַמֵּא טֻמְאַת אֳכָלִין,

מַה שֶּׁרִבָּה לְטַמֵּא טֻמְאַת נְבֵלוֹת.

רְבִּי יְהוּדָה אוֹמֵר:

הָאַלָּל הַמְכֻנָּס,

אִם יֶשׁ כַּזַּיִת בְּמָקוֹם אֶחָד,

חַיָּבִין עָלָיו.

### @11מסכת חולין פרק ט משנה ב

ב  
אֵלּוּ שֶׁעוֹרוֹתֵיהֶן כִּבְשָׂרָן:

עוֹר הָאָדָם,

עוֹר חֲזִיר שֶׁלַּיִּשּׁוּב.

רְבִּי יוֹסֵה אוֹמֵר:

אַף עוֹר חֲזִיר שֶׁלַַּבָּר;

וְעוֹר חֲטַרְת גָּמָל הָרַכָּה,

עוֹר הָרֹאשׁ שֶׁלָּעֵגֶל הָרַךְ,

עוֹר בֵּית הַפְּרָסוֹת,

עוֹר בֵּית הַבֹּשֶׁת,

עוֹר הַשְּׁלִיל,

עוֹר שֶׁתַּחַת הָאַלְיָה,

עוֹר הָאֲנָקָה וְהַכֹּחַ וְהַלְּטָאָה וְהַחֹמֶט.

רְבִּי יְהוּדָה אוֹמֵר:

הַלְּטָאָה כְחֻלְדָּה.

וְכֻלָּם,

שֶׁעִבְּדָן, אוֹ שֶׁהִלֵּךְ בָּהֶן כְּדֵי עֲבָדָה,

טְהוֹרִין,

חוּץ מִעוֹר הָאָדָם.

רְבִּי יוֹחָנָן בֶּן נוּרִי אוֹמֵר:

שְׁמוֹנָה שְׁרָצִים, יֵשׁ לָהֶן עוֹרוֹת.

### @11מסכת חולין פרק ט משנה ג

ג

הַמַּפְשִׁיט בַּבְּהֵמָה, בַחַיָּה וּבָעוֹף,

בַּטְּמֵאָה וּבַטְּהוֹרָה,

בַּדַּקָּה וּבַגַּסָּה,

לַשְׁטִיחַ, כְּדֵי אֲחִיזָה;

וְלַחֵמֶת, עַד שֶׁיּוֹצִיא אֶת כָּל הֶחָזֶה;

הַמַּרְגִיל לְכֻלּוֹ חִבּוּר לַטֻּמְאָה;

לִטַּמֵּא וּלְטַמֵּא.

ד

עוֹר שֶׁעַל הַצַּוָּאר,

רְבִּי יוֹחָנָן בֶּן נוּרִי אוֹמֵר:

אֵינוּ חִבּוּר.

וַחֲכָמִים אוֹמְרִים:

חִבּוּר, עַד שֶׁיַּפְשִׁיט אֶת כֻּלּוֹ.

### (@11מסכת חולין פרק ט משנה ד)

עוֹר שֶׁיֵּשׁ עָלָיו כַּזַּיִת בָּשָׂר,

הַנּוֹגֵעַ בַּצִּיב וְהַיּוֹצֵא מִמֶּנּוּ בִשְׂעָרָה שֶׁכְּנֶגְדּוֹ,

טָמֵא. <טַמֵּא>

הָיוּ עָלָיו כִּשְׁנֵי חֲצָיֵי זֵיתִים,

מְטַמְּאִין בְּמַגָּע אֲבָל לֹא בְמַשָּׂא.

דִּבְרֵי רְבִּי יִשְׁמָעֵאל.

רְבִּי עֲקִיבָה אוֹמֵר:

לֹא בְמַגָּע, וְלֹא בְמַשָּׂא.

וּמוֹדֶה רְבִּי עֲקִיבָה,

בְּכִשְׁנֵי חֲצָיֵי זֵיתִים שֶׁהֵן תְּחוּבִין בַּקֵּיסָם,

וְהִסִּיטָן כָּל שֶׁהוּא טָהוֹר.

מִפְּנֵי מָה רְבִּי עֲקִיבָה מְטַהֵר בָּעוֹר?

מִפְּנֵי שֶׁהָעוֹר מְבַטְּלָן.

### @11מסכת חולין פרק ט משנה ה

ה

קוֹלִית הַמֵּת וְקוֹלִית הַמֻּקְדָּשִׁין,

הַנּוֹגֵעַ בָּהֶן,

בֵּין נְקוּבִין, בֵּין סְתוּמִין, טָמֵא.

קוֹלִית הַנְּבֵלָה, קוֹלִית הַשֶּׁרֶץ,

הַנּוֹגֵעַ בָּהֶן,

סְתוּמִין, טָהוֹר,

נִקָבוּ כָל שֶׁהֵן, מְטַמִּין בְּמַגָּע.

מְנַיִן אַף בְּמַשָּׂא?

תַּלְמוּד לוֹמַר (וַיִּקְרָא יא, לט-מ)

"הַנֹּגֵעַ. . .

וְהַנּשֵׂא",

אֶת שֶׁבָּא לִכְלַל מַגָּע, בָּא לִכְלַל מַשָּׂא;

לֹא בָא לִכְלַל מַגָּע, לֹא בָא לִכְלַל מַשָּׂא.

### @11מסכת חולין פרק ט משנה ו

ו

בֵּיצַת הַשֶּׁרֶץ הַמְרֻקֶּמֶת, טְהוֹרָה;

נִקָּבָה כָל שֶׁהוּא, טְמֵאָה.

שֶׁרֶץ שֶׁחֶצְיוֹ בָשָׂר וְחֶצְיוֹ אֲדָמָה,

הַנּוֹגֵעַ בַּבָּשָׂר, טָמֵא,

וּבָאֲדָמָה, טָהוֹר.

רְבִּי יְהוּדָה אוֹמֵר:

אַף הַנּוֹגֵעַ בָּאֲדָמָה שֶׁכְּנֶגֶד הַבָּשָׂר,

טָמֵא.

### @11מסכת חולין פרק ט משנה ז

ז

הָאֵבֶר וְהַבָּשָׂר הַמְדֻלְדָּלִין בַּבְּהֵמָה,

מְטַמִּין טֻמְאַת אֳכָלִין בִּמְקוֹמָן,

וּצְרִיכִין הֶכְשֵׁר.

נִשְׁחָטָה הַבְּהֵמָה,

הֻכְשָׁרוּ דָמֶיהָ.

דִּבְרֵי רְבִּי מֵאִיר.

רְבִּי שִׁמְעוֹן אוֹמֵר:

לֹא הֻכְשָׁרוּ.

מֵתָה הַבְּהֵמָה,

הַבָּשָׂר צָרִיךְ הֶכְשֵׁר,

הָאֵבֶר מְטַמֵּא מִשֵּׁם אֵבֶר מִן הַחַי,

וְאֵינוּ מְטַמֵּא מִשֵּׁם אֵבֶר מִן הַנְּבֵלָה.

דִּבְרֵי רְבִּי מֵאִיר.

רְבִּי שִׁמְעוֹן מְטַהֵר.

### @11מסכת חולין פרק ט משנה ח

ח

הָאֵבֶר וְהַבָּשָׂר הַמְדֻלְדָּלִין בָּאָדָם,

טְהוֹרִין.

מֵת הָאָדָם,

הַבָּשָׂר טָהוֹר,

אֵבֶר מְטַמֵּא מִשֵּׁם אֵבֶר מִן הַחַי,

וְאֵינוּ מְטַמֵּא מִשֵּׁם אֵבֶר מִן הַמֵּת.

דִּבְרֵי רְבִּי מֵאִיר.

רְבִּי שִׁמְעוֹן מְטַהֵר.

## @22פרק י

### @11מסכת חולין פרק י משנה א

א

הַזְּרוֹעַ וְהַלְּחָיַיִם וְהַקֵּבָה

נוֹהֲגִין בָּאָרֶץ וּבְחוּץ לָאָרֶץ,

בִּפְנֵי הַבַּיִת, וְשֶׁלֹּא בִפְנֵי הַבַּיִת,

בַּחֻלִּין אֲבָל לֹא בַמֻּקְדָּשִׁין.

שֶׁהָיָה בַדִּין,

מָה אִם הַחֻלִּין,

שֶׁאֵינָן חַיָּבִין בֶּחָזֶה וּבַשּׁוֹק,

חַיָּבִין בַּמַּתָּנוֹת, <בְּמַתְּנוֹת>

קָדָשִׁין,

שֶׁהֵן חַיָּבִין בֶּחָזֶה וּבַשּׁוֹק,

אֵינוּ דִין שֶׁיְּהוּ חַיָּבִין בַּמַּתָּנוֹת? <שֶׁיְּהֵא>

תַּלְמוּד לוֹמַר: (וַיִּקְרָא ז,לד)

"וָאֶתֵּן אֹתָם לְאַהֲרֹן הַכֹּהֵן וּלְבָנָיו לְחָק עוֹלָם",

אֵין לָךְ אֶלָּא מַה שֶּׁאָמוּר בָּעִנְיָן.

### @11מסכת חולין פרק י משנה ב

ב

כָּל קָדָשִׁים שֶׁקָּדַם מוּם קָבוּעַ לְהֶקְדֵּשָׁן, וְנִפְדּוּ,

חַיָּבִין בַּבְּכוֹרָה וּבַמַּתָּנוֹת,

וְיוֹצְאִין לַחֻלִּין לִגָּזֵז וְלֵעָבֵד,

וְלָדָן וַחֲלָבָן מֻתָּר לְאַחַר פִּדְיוֹנָן,

וְהַשּׁוֹחֵט בַּחוּץ פָּטוּר,

וְאֵינָן עוֹשִׂין תְּמוּרָה,

וְאִם מֵתוּ יִפָּדוּ,

חוּץ מִן הַבְּכוֹר וּמִן הַמַּעֲשֵׂר.

ג

כָּל שֶׁקָּדַם הֶקְדֵּשָׁן אֶת מוּמָן,

אוֹ מוּם עוֹבֵר לְהֶקְדֵּשָׁן,

לְאַחַר מִכָּאן נוֹלַד לָהֶם מוּם קָבוּעַ לְהֶקְדֵּשָׁן וְנִפְדּוּ,

פְּטוּרִין מִן הַבְּכוֹרָה וּמִן הַמַּתָּנוֹת,

וְאֵינָן יוֹצְאִין לַחֻלִּין לִגָּזֵז וְלֵעָבֵד,

וְלָדָן וַחֲלָבָן אָסוּר לְאַחַר פִּדְיוֹנָן,

וְהַשּׁוֹחֲטָן בַּחוּץ חַיָּב,

וְעוֹשִׂין תְּמוּרָה,

וְאִם מֵתוּ, יִקָּבֵרוּ.

### @11מסכת חולין פרק י משנה ג

ד  
בְּכוֹר שֶׁנִּתְעָרַב בְּמֵאָה,

בִּזְמַן שֶׁמֵּאָה שׁוֹחֲטִין אֶת כֻּלָּם,

פּוֹטְרִין אֶת כֻּלָּם.

אֶחָד שׁוֹחֵט אֶת כֻּלָּם,

פְּטוּרִין לוֹ אֶחָד.

הַשּׁוֹחֵט לַכֹּהֵן, וְלַנָּכְרִי,

פָּטוּר מִן הַמַּתָּנוֹת.

וְהַמִּשְׁתַּתֵּף עִמָּהֶם,

צָרִיךְ שֶׁיִּרְשֹׁם.

אִם אָמַר "חוּץ מִן הַמַּתָּנוֹת",

פָּטוּר מִן הַמַּתָּנוֹת.

אָמַר לוֹ:

"מְכֹר לִי בְנֵי מֵעֶיהָ שֶׁלַּפָּרָה",

וְהָיוּ בָהֶם מַתָּנוֹת,

נוֹתְנָן לַכֹּהֵן,

וְאֵינוּ מְנַכֶּה לוֹ מִן הַדָּמִין.

לְקָחָן מִמֶּנּוּ בַמִּשְׁקָל,

נוֹתְנָן לַכֹּהֵן,

וּמְנַכֶּה לוֹ מִן הַדָּמִין.

### @11מסכת חולין פרק י משנה ד

ה

גֵּר שֶׁנִּתְגַּיַּר,

וְהָיְתָה לוֹ פָרָה נִשְׁחֶטֶת עַד שֶׁלֹּא נִתְגַּיַּר,

פָּטוּר;

מִשֶּׁנִּתְגַּיַּר, חַיָּב;

אִם סָפֵק, פָּטוּר,

שֶׁהַמּוֹצִיא מֵחֲבֵרוֹ, עָלָיו הָרְאָיָה.

ו

אֵי זֶה הוּא הַזְּרוֹעַ?

מִפֶּרֶק שֶׁלְּאַרְכֻּבָּה עַד כַּף שֶׁלַּיָּד,

וְהוּא שֶׁלַּנָּזִיר.

כְּנֶגְדּוֹ בָרֶגֶל, שׁוֹק.

רְבִּי יְהוּדָה אוֹמֵר:

שׁוֹק,

מִפֶּרֶק שֶׁלְּאַרְכֻּבָּה עַד סֹבֶךְ שֶׁלָּרֶגֶל.

אֵי זֶה הוּא לֶחִי?

מִפֶּרֶק שֶׁלַּלֶּחִי עַד פִּיקָה שֶׁלַּגַּרְגֶּרֶת.

## @22פרק יא

### @11מסכת חולין פרק יא משנה א

א

רֵאשִׁית הַגֵּז נוֹהֵג בָּאָרֶץ וּבְחוּץ לָאָרֶץ,

בִּפְנֵי הַבַּיִת וְשֶׁלֹּא בִפְנֵי הַבַּיִת,

בַּחֻלִּין, אֲבָל לֹא בַמֻּקְדָּשִׁין.

חֹמֶר בַּזְּרוֹעַ וּבַלְּחָיַיִם וּבַקֵּבָה מֵרֵאשִׁית הַגֵּז,

שֶׁהַזְּרוֹעַ וְהַלְּחָיַיִם וְהַקֵּבָה נוֹהֲגִים בַּבָּקָר וּבַצּאן,

בֵּין מְרֻבֶּה בֵּין מְמֻעָט,

וְרֵאשִׁית הַגֵּז אֵינוּ נוֹהֵג אֶלָּא בָרְחֵלִים,

אֵינוּ נוֹהֵג אֶלָּא בִמְרֻבֶּה.

### @11מסכת חולין פרק יא משנה ב

ב

וְכַמָּה הוּא מְרֻבֶּה?

בֵּית שַׁמַּי אוֹמְרִים:

שְׁתֵּי רְחֵלִים, שֶׁנֶּאֱמַר: (יְשַׁעְיָה ז,כא)

"יְחַיֶּה אִישׁ עֶגְלַת בָּקָר וּשְׁתֵּי צֹאן".

וּבֵית הֶלֵּל אוֹמְרִים:

חָמֵשׁ, שֶׁנֶּאֱמַר: (שְׁמוּאֵל א כה,יח)

"חָמֵשׁ צֹאן עֲשׁוּיוֹת".

חָמֵשׁ רְחֵלוֹת גּוֹזְזוֹת מָנֶה מָנֶה וָפֶרֶס,

חַיָּבוֹת בְּרֵאשִׁית הַגֵּז.

דִּבְרֵי רְבִּי דוֹסָה.

וַחֲכָמִים אוֹמְרִים:

חָמֵשׁ רְחֵלוֹת גּוֹזְזוֹת כָּל שֶׁהֵן.

ג

וּמָה הוּא נוֹתֵן לוֹ?

מִשְׁקַל חָמֵשׁ סְלָעִים בִּיהוּדָה, <חֲמִשִּׁים>

שֶׁהֵן עוֹשִׂין עֶשֶׂר בַּגָּלִיל;

מְלֻבָּן לֹא צוֹי, *<צואי, מלוכלך>*

כְּדֵי לַעֲשׁוֹת מִמֶּנּוּ בֶגֶד קָטָן,

שֶׁנֶּאֱמַר: (דְּבָרִים יח,ד)

"תִּתֶּן לוֹ", כְּדֵי שֶׁיְּהֵא לוֹ מַתָּנָה.

ד

לֹא הִסְפִּיק לִתְּנוֹ לוֹ עַד שֶׁצְּבָעוֹ,

פָּטוּר.

לִבְּנוֹ וְלֹא צְבָעוֹ,

חַיָּב.

הַלּוֹקֵחַ גֵּז צֹאנוֹ שֶׁלַּנָּכְרִי,

פָּטוּר מֵרֵאשִׁית הַגֵּז.

לָקַח עֵז שֶׁלַּחֲבֵרוֹ,

אִם שִׁיֵּר הַמּוֹכֵר, הַמּוֹכֵר חַיָּב.

וְאִם לָאו, הַלּוֹקֵחַ חַיָּב.

ה

הָיוּ לוֹ שְׁנֵי מִינִים, טְחוּפוֹת וּלְבָנוֹת,

מָכַר לוֹ טְחוּפוֹת אֲבָל לֹא לְבָנוֹת,

זְכָרִים אֲבָל לֹא נְקֵבוֹת,

זֶה נוֹתֵן לְעַצְמוֹ וְזֶה נוֹתֵן לְעַצְמוֹ.

## @22פרק יב

### @11מסכת חולין פרק יב משנה א

א

שִׁלּוּחַ הַקֵּן נוֹהֵג בָּאָרֶץ וּבְחוּצָה לָאָרֶץ,

בִּפְנֵי הַבַּיִת, וְשֶׁלֹּא בִפְנֵי הַבַּיִת,

בַּחֻלִּין, אֲבָל לֹא בַמֻּקְדָּשִׁין.

חֹמֶר בְּכִסּוּי הַדָּם מִשִּׁלּוּחַ הַקֵּן,

שֶׁכִּסּוּי הַדָּם נוֹהֵג בַחַיָּה וּבָעוֹף,

בִּמְזֻמָּן וּבְשֶׁאֵינוּ מְזֻמָּן,

וְשִׁלּוּחַ הַקֵּן אֵינוּ נוֹהֵג אֶלָּא בָעוֹף,

וְאֵינוּ נוֹהֵג אֶלָּא בְּשֶׁאֵינוּ מְזֻמָּן.

ב  
אֵי זֶה הוּא שֶׁאֵינוּ מְזֻמָּן?

כְּגוֹן אֲוָזִים וְתַרְנָגְלִים שֶׁקִּנְּנוּ בְפַרְדֵּס. <אֲבָזִים>

קִנְּנוּ בְתוֹךְ הַבַּיִת,

וְכֵן יוֹנִים רוֹדָסִיּוֹת, פָּטוּר מִלְּשַׁלַּח.

### @11מסכת חולין פרק יב משנה ב

ג

עוֹף טָמֵא, פָּטוּר מִלְּשַׁלַּח.

עוֹף טָמֵא רוֹבֵץ עַל בֵּיצֵי עוֹף טָהוֹר,

וְטָהוֹר רוֹבֵץ עַל בֵּיצֵי עוֹף טָמֵא,

פָּטוּר מִלְּשַׁלַּח.

קוֹרֵא זָכָר,

רְבִּי אֱלִיעֶזֶר מְחַיֵּב,

וַחֲכָמִים פּוֹטְרִין.

### @11מסכת חולין פרק יב משנה ג

ד

הָיְתָה מְעַפְעֶפֶת,

בִּזְמַן שֶׁכְּנָפֶיהָ נוֹגְעוֹת בַּקֵּן,

חַיָּב לְשַׁלַּח;

אֵין כְּנָפֶיהָ נוֹגְעוֹת בַּקֵּן,

פָּטוּר מִלְּשַׁלַּח.

אֵין שָׁם אֶלָּא אֶפְרוֹחַ אֶחָד, אוֹ בֵיצָה אַחַת,

חַיָּב לְשַׁלַּח, שֶׁנֶּאֱמַר: (דְּבָרִים כב,ו)

"קַן", קַן מִכָּל מָקוֹם.

ה

הָיוּ שָׁם אֶפְרוֹחִים מַפְרִיחִים,

אוֹ בֵיצִים מוּזָרוֹת,

פָּטוּר מִלְּשַׁלַּח, שֶׁנֶּאֱמַר: (דְּבָרִים כב,ו)

"וְהָאֵם רֹבֶצֶת עַל הָאֶפְרחִים אוֹ עַל הַבֵּיצִים",

מָה אֶפְרוֹחִים בְּנֵי קַיָּמָה,

אַף בֵּיצִים בְּנוֹת קַיָּמָה,

יָצְאוּ מוּזָרוֹת;

מָה בֵּיצִים צְרִיכוֹת לְאִמָּן,

אַף אֶפְרוֹחִים צְרִיכִין לְאִמָּן,

יָצְאוּ מַפְרִיחִין.

ו  
שִׁלְּחָהּ וְחָזְרָה, שִׁלְּחָהּ וְחָזְרָה,

אֲפִלּוּ אַרְבָּעָה פְעָמִים,

חַיָּב לְשַׁלַּח, שֶׁנֶּאֱמַר: (דְּבָרִים כב,ז)

"שַׁלֵּחַ תְּשַׁלַּח אֶת הָאֵם".

אָמַר:

"אֲנִי נוֹטֵל אֶת הָאֵם וּמְשַׁלֵּחַ אֶת הַבָּנִים",

חַיָּב לְשַׁלַּח, שֶׁנֶּאֱמַר: (דְּבָרִים כב,ז)

"שַׁלֵּחַ תְּשַׁלַּח אֶת הָאֵם וְאֶת הַבָּנִים תִּקַּח לָךְ".

נָטַל אֶת הַבָּנִים וְהֶחְזִירָן לַקֵּן,

וְאַחַר כָּךְ חָזְרָה הָאֵם עֲלֵיהֶן,

פָּטוּר מִלְּשַׁלַּח.

### @11מסכת חולין פרק יב משנה ד

ז

הַנּוֹטֵל אֵם עַל הַבָּנִים,

רְבִּי יְהוּדָה אוֹמֵר:

לוֹקֶה וְאֵינוּ מְשַׁלֵּחַ.

וַחֲכָמִים אוֹמְרִים:

מְשַׁלֵּחַ וְאֵינוּ לוֹקֶה.

זֶה הַכְּלָל:

כָּל מִצְוָה בְ'לֹא תַעֲשֶׂה' שֶׁיֶּשׁ בָּהּ 'קוּם וַעֲשֵׂה',

אֵין חַיָּבִין עָלֶיהָ.

### @11מסכת חולין פרק יב משנה ה

ח

לֹא יִטֹּל אָדָם אֵם עַל הַבָּנִים,

אֲפִלּוּ לְטַהֵר בָּהּ אֶת הַמְצֹרָע.

מָה, אִם מִצְוָה קַלָּה, שֶׁהִיא בְאִסָּר,

אָמְרָה תוֹרָה: (דְּבָרִים כב,ז)

"לְמַעַן יִיטַב לָךְ, וְהַאֲרַכְתָּ יָמִים",

קַל וָחֹמֶר עַל מִצְווֹת חֲמוּרוֹת שֶׁבַּתּוֹרָה.

חסל שחיטת חולין

# @00מסכת בכורות

## @22פרק א

### @11מסכת בכורות פרק א משנה א

א

הַלּוֹקֵחַ עֹבֶר חֲמוֹרוֹ שֶׁלַּנָּכְרִי,

וְהַמּוֹכֵר לוֹ,

אַף עַל פִּי שֶׁאֵינוּ רַשַּׁי,

וְהַמִּשְׁתַּתֵּף לוֹ,

וְהַמְקַבֵּל מִמֶּנּוּ,

וְהַנּוֹתֵן לוֹ בְּקַבָּלָה,

פָּטוּר מִן הַבְּכוֹרָה,

שֶׁנֶּאֱמַר: (בְּמִדְבַּר ג,יג)

"בְּיִשְׂרָאֵל", אֲבָל לֹא בַאֲחֵרִים.

הַכֹּהֲנִים וְהַלְוִיִּם פְּטוּרִים,

מִקַּל וָחֹמֶר:

אִם פָּטְרוּ שֶׁלְּיִשְׂרָאֵל בַּמִּדְבָּר,

דִּין הוּא שֶׁיִּפְטְרוּ לְעַצְמָן.

### @11מסכת בכורות פרק א משנה ב

ב  
פָּרָה שֶׁיָּלְדָה כְמִין חֲמוֹר,

וַחֲמוֹר שֶׁיָּלְדָה כְמִין סוּס,

פָּטוּר מִן הַבְּכוֹרָה,

שֶׁנֶּאֱמַר: (שְׁמוֹת יג,יג; לד,כ)

"וְכָל פֶּטֶר חֲמֹר תִּפְדֶּה בְשֶׂה",

"וּפֶטֶר חֲמוֹר",

שְׁנֵי פְעָמִים,

עַד שֶׁיְּהֵא הַיּוֹלֵד חֲמוֹר, <הַיּוּלַּד>

וְהַנּוֹלָד חֲמוֹר.

ג

וּמָה הֵן בַּאֲכִילָה?

בְּהֵמָה טְהוֹרָה שֶׁיָּלְדָה כְמִין בְּהֵמָה טְמֵאָה,

מֻתָּר בַּאֲכִילָה.

וּטְמֵאָה שֶׁיָּלְדָה כְמִין בְּהֵמָה טְהוֹרָה,

אָסוּר בַּאֲכִילָה.

שֶׁהַיּוֹצֵא מִן הַטָּמֵא, טָמֵא,

וְהַיּוֹצֵא מִן הַטְּהוֹרָה, טָהוֹר.

דָּג טָמֵא שֶׁבָּלַע דָּג טָהוֹר,

מֻתָּר בַּאֲכִילָה.

וְטָהוֹר שֶׁבָּלַע דָּג טָמֵא,

אָסוּר בַּאֲכִילָה,

לְפִי שֶׁאֵינוּ גִדּוּלָיו.

### @11מסכת בכורות פרק א משנה ג

ד

חֲמוֹרוֹ שֶׁלֹּא בִכֵּרָה,

וְיָלְדָה שְׁנֵי זְכָרִים,

נוֹתֵן טָלֶה אֶחָד לַכֹּהֵן;

זָכָר וּנְקֵבָה,

מַפְרִישׁ טָלֶה אֶחָד לְעַצְמוֹ.

שְׁתֵּי חֲמוֹרָיו שֶׁלֹּא בִכֵּרוּ,

וְיָלְדוּ שְׁנֵי זְכָרִים,

נוֹתֵן שְׁנֵי טְלָיִים לַכֹּהֵן;

זָכָר וּנְקֵבָה, אוֹ שְׁנֵי זְכָרִים וּנְקֵבָה,

נוֹתֵן טָלֶה אֶחָד לַכֹּהֵן;

שְׁתֵּי נְקֵבוֹת וְזָכָר,

אוֹ שְׁנֵי זְכָרִים וּשְׁתֵּי נְקֵבוֹת,

אֵין כָּן לַכֹּהֵן כְּלוּם.

### @11מסכת בכורות פרק א משנה ד

ה

אַחַת בִּכֵּרָה וְאַחַת שֶׁלֹּא בִכֵּרָה,

וְיָלְדוּ שְׁנֵי זְכָרִים,

נוֹתֵן טָלֶה אֶחָד לַכֹּהֵן;

זָכָר וּנְקֵבָה,

מַפְרִישׁ טָלֶה אֶחָד לְעַצְמוֹ.

שֶׁנֶּאֱמַר: (שְׁמוֹת לד,כ)

"וּפֶטֶר חֲמוֹר תִּפְדֶּה בְשֶׂה",

מִן הַכְּבָשִׂים וּמִן הָעִזִּים,

זָכָר וּנְקֵבָה,

גָּדוֹל וְקָטָן,

תָּמִים וּבַעַל מוּם.

וּפוֹדֶה בוֹ פְעָמִים הַרְבֵּה.

נִכְנָס לַדֵּיר לְהִתְעַשֵּׂר.

וְאִם מֵת, נֶהְנִים בּוֹ.

### @11מסכת בכורות פרק א משנה ה

ו

אֵין פּוֹדִין לֹא בְעֵגֶל, לֹא בַחַיָּה,

לֹא בִשְׁחוּטָה, וְלֹא בִטְרֵפָה,

וְלֹא בַכִּלְאַיִם, וְלֹא בַכּוֹי.

רְבִּי אֶלְעָזָר מַתִּיר בַּכִּלְאַיִם,

מִפְּנֵי שֶׁהוּא שֶׂה,

וְאוֹסֵר בַּכּוֹי,

מִפְּנֵי שֶׁהוּא סָפֵק.

נְתָנוֹ לַכֹּהֵן,

אֵין הַכֹּהֵן רַשַּׁי לְקַיְּמוֹ,

עַד שֶׁיַּפְרִישׁ שֶׂה תַחְתָּיו.

### @11מסכת בכורות פרק א משנה ו

ז

הַמַּפְרִישׁ פִּדְיוֹן פֶּטֶר חֲמוֹר, וָמֵת,

רְבִּי אֱלִיעֶזֶר אוֹמֵר:

חַיָּבִין בְּאַחְרָיוּתוֹ,

כְחָמֵשׁ סְלָעִים שֶׁלַּבֵּן.

וַחֲכָמִים אוֹמְרִים:

אֵין חַיָּבִין בְּאַחְרָיוּתוֹ כְּפִדְיוֹן מַעֲשֵׂר שֵׁנִי.

ח

הֵעִיד רְבִּי יְהוֹשֻׁעַ וּרְבִּי צָדוֹק

עַל פִּדְיוֹן פֶּטֶר חֲמוֹר שֶׁמֵּת,

שֶׁאֵין בּוֹ לַכֹּהֵן כְּלוּם. <מחוק: כן>

מֵת פֶּטֶר חֲמוֹר,

רְבִּי אֱלִיעֶזֶר אוֹמֵר:

יִקָּבֵר, וּמֻתָּר בַּהֲנָיָתוֹ שֶׁלַּטָּלֶה.

וַחֲכָמִים אוֹמְרִים:

אֵינוּ צָרִיךְ לִקָּבֵר, וְטָלֶה לַכֹּהֵן.

### @11מסכת בכורות פרק א משנה ז

ט

לֹא רָצָה לִפְדּוֹתוֹ,

עוֹרְפוֹ בַקּוֹפִּיס מֵאֲחוֹרָיו וְקוֹבְרוֹ.

מִצְוַת פְּדִיָּה קוֹדֶמֶת לְמִצְוַת עֲרִיפָה,

שֶׁנֶּאֱמַר: (שְׁמוֹת יג,יג)

"וְאִם לֹא תִפְדֶּה וַעֲרַפְתּוֹ".

מִצְוַת יְעִידָה קוֹדֶמֶת לְמִצְוַת פְּדִיָּה,

שֶׁנֶּאֱמַר: (שְׁמוֹת כא,ח)

"אֲשֶׁר לֹא יְעָדָהּ וְהֶפְדָּהּ".

מִצְוַת הַיִּבּוּם קוֹדֶמֶת לְמִצְוַת חֲלִיצָה,

בָּרִאשׁוֹנָה, שֶׁהָיוּ מִתְכַּוְּנִין לְשֵׁם מִצְוָה.

עַכְשָׁיו, שֶׁאֵינָן מִתְכַּוְּנִין לְשֵׁם מִצְוָה, אָמְרוּ:

מִצְוַת חֲלִיצָה קוֹדֶמֶת לְמִצְוַת הַיִּבּוּם.

מִצְוַת גְּאֻלָּה בָאָדוֹן

קוֹדֶמֶת לְכָל אָדָם, <מחוק: הוא קודם>

שֶׁנֶּאֱמַר: (וַיִּקְרָא כז,כז)

"וְאִם לֹא יִגָּאֵל וְנִמְכַּר בְּעֶרְכֶּךָ".

## @22פרק ב

### @11מסכת בכורות פרק ב משנה א

א

הַלּוֹקֵחַ עֹבֶר פָּרָתוֹ שֶׁלַּנָּכְרִי,

וְהַמּוֹכֵר לוֹ, אַף עַל פִּי שֶׁאֵינוּ רַשַּׁי,

וְהַמִּשְׁתַּתֵּף לוֹ,

וְהַמְקַבֵּל מִמֶּנּוּ,

וְהַנּוֹתֵן לוֹ בְקַבָּלָה,

פָּטוּר מִן הַבְּכוֹרָה, שֶׁנֶּאֱמַר: (בְּמִדְבַּר ג,יג)

"בְּיִשְׂרָאֵל", אֲבָל לֹא בַאֲחֵרִים.

הַכֹּהֲנִים וְהַלְוִיִּם חַיָּבִים.

לֹא נִפְטְרוּ מִבְּכוֹר בְּהֵמָה טְהוֹרָה,

לֹא נִפְטְרוּ אֶלָּא מִפִּדְיוֹן הַבֵּן וּמִפֶּטֶר חֲמוֹר.

### @11מסכת בכורות פרק ב משנה ב

ב

כָּל קָדָשִׁים שֶׁקָּדַם מוּם קָבוּעַ לְהֶקְדֵּשָׁן, וְנִפְדּוּ,

חַיָּבִים בַּבְּכוֹרָה וּבַמַּתָּנוֹת,

וְיוֹצְאִין לַחֻלִּין לִגָּזֵז וְלֵעָבֵד,

וְלָדָן וַחֲלָבָן מֻתָּר לְאַחַר פִּדְיוֹנָן,

וְהַשּׁוֹחֲטָן בַּחוּץ פָּטוּר,

וְאֵינָן עוֹשִׂין תְּמוּרָה,

וְאִם מֵתוּ, יִפָּדוּ,

חוּץ מִן הַבְּכוֹר וּמִן הַמַּעֲשֵׂר.

### @11מסכת בכורות פרק ב משנה ג

ג

כָּל שֶׁקָּדַם הֶקְדֵּשָׁן אֶת מוּמָן,

אוֹ מוּם עוֹבֵר לְהֶקְדֵּשָׁן,

לְאַחַר מִכֵּן נוֹלַד לָהֶן מוּם קָבוּעַ,

וְהִקְדִּישָׁן, וְנִפְדּוּ,

פְטוּרִין מִן הַבְּכוֹרָה וּמִן הַמַּתָּנוֹת,

וְאֵינָן יוֹצְאִין לַחֻלִּין לִגָּזֵז וְלֵעָבֵד,

וְלָדָן וַחֲלָבָן אָסוּר לְאַחַר פִּדְיוֹנָן,

וְהַשּׁוֹחֲטָן בַּחוּץ [חַיָּב],

וְעוֹשִׂין תְּמוּרָה,

וְאִם מֵתוּ יִקָּבֵרוּ.

### @11מסכת בכורות פרק ב משנה ד

ד

הַמְקַבֵּל צֹאן בַּרְזֶל מִן הַגּוֹי,

וְלָדוֹת פְּטוּרִין,

וַלְדֵי וְלָדוֹת חַיָּבִין.

הֶעֱמִידוּ וְלָדוֹת תַּחַת אִמּוֹתֵיהֶן,

וְלָדוֹת פְּטוּרִין,

וַלְדֵי וְלָדוֹת חַיָּבִין.

רַבָּן שִׁמְעוֹן בֶּן גַּמְלִיאֵל אוֹמֵר:

אֲפִלּוּ עַד עֲשָׂרָה דוֹרוֹת פְּטוּרִין,

שֶׁאַחְרָיוּתָן לַנָּכְרִי.

### @11מסכת בכורות פרק ב משנה ה

ה

רָחֵל שֶׁיָּלְדָה כְמִין עֵז,

וְעֵז שֶׁיָּלְדָה כְמִין רָחֵל,

פָּטוּר מִן הַבְּכוֹרָה.

אִם יֶשׁ בּוֹ מִקְצָת סִימָנִין,

חַיָּב.

### @11מסכת בכורות פרק ב משנה ו

ו

רְחֵלוֹ שֶׁלֹּא בִכֵּרָה,

וְיָלְדָה שְׁנֵי זְכָרִים,

וְיָצְאוּ שְׁנֵי רָאשִׁים כְּאַחַת,

רְבִּי יוֹסֵה הַגָּלִילִי אוֹמֵר:

שְׁנֵיהֶם לַכֹּהֵן, שֶׁנֶּאֱמַר: (שְׁמוֹת יג,יב)

"הַזְּכָרִים לַיי ".

וַחֲכָמִים אוֹמְרִים:

אֵי אֶפְשָׁר, אֶלָּא אֶחָד לוֹ וְאֶחָד לַכֹּהֵן.

רְבִּי טַרְפוֹן אוֹמֵר:

הַכֹּהֵן בּוֹרֵר לוֹ אֶת הַיָּפֶה.

רְבִּי עֲקִיבָה אוֹמֵר:

מְשַׁמְּנִים בֵּינֵיהֶן.

וְהַשֵּׁנִי יִרְעֶה עַד שֶׁיִּסְתָּאֵב,

וְחַיָּב בַּמַּתָּנוֹת.

רְבִּי יוֹסֵה פוֹטֵר.

מֵת אֶחָד מֵהֶן,

רְבִּי טַרְפוֹן אוֹמֵר:

יַחֲלֹקוּ.

רְבִּי עֲקִיבָה אוֹמֵר:

הַמּוֹצִיא מֵחֲבֵרוֹ, עָלָיו הָרְאָיָה.

זָכָר וּנְקֵבָה,

אֵין כָּן לַכֹּהֵן כְּלוּם.

### @11מסכת בכורות פרק ב משנה ז

ז

שְׁתֵּי רְחֵלָיו שֶׁלֹּא בִכֵּרוּ,

וְיָלְדוּ שְׁנֵי זְכָרִים,

נוֹתֵן שְׁנֵיהֶם לַכֹּהֵן;

זָכָר וּנְקֵבָה,

הַזָּכָר לַכֹּהֵן;

שְׁנֵי זְכָרִים וּנְקֵבָה,

אֶחָד לוֹ וְאֶחָד לַכֹּהֵן.

רְבִּי טַרְפוֹן אוֹמֵר:

הַכֹּהֵן בּוֹרֵר [לוֹ] אֶת הַיָּפֶה.

רְבִּי עֲקִיבָה אוֹמֵר:

מְשַׁמְּנִים בֵּינֵיהֶן.

וְהַשֵּׁנִי יִרְעֶה עַד שֶׁיִּסְתָּאֵב,

וְחַיָּב בַּמַּתָּנוֹת.

רְבִּי יוֹסֵה פוֹטֵר.

מֵת אֶחָד מֵהֶן,

רְבִּי טַרְפוֹן אוֹמֵר:

יַחֲלֹקוּ.

רְבִּי עֲקִיבָה אוֹמֵר:

הַמּוֹצִיא מֵחֲבֵרוֹ, עָלָיו הָרְאָיָה.

שְׁתֵּי נְקֵבוֹת וְזָכָר,

אוֹ שְׁנֵי זְכָרִים וּשְׁתֵּי נְקֵבוֹת,

אֵין כָּן לַכֹּהֵן כְּלוּם.

### @11מסכת בכורות פרק ב משנה ח

ח

אַחַת בִּכֵּרָה וְאַחַת שֶׁלֹּא בִכֵּרָה,

וְיָלְדוּ שְׁנֵי זְכָרִים,

אֶחָד לוֹ וְאֶחָד לַכֹּהֵן.

רְבִּי טַרְפוֹן אוֹמֵר:

הַכֹּהֵן בּוֹרֵר לוֹ אֶת הַיָּפֶה.

רְבִּי עֲקִיבָה אוֹמֵר:

מְשַׁמְּנִים בֵּינֵיהֶן.

וְהַשֵּׁנִי יִרְעֶה עַד שֶׁיִּסְתָּאֵב,

וְחַיָּב בַּמַּתָּנוֹת.

רְבִּי יוֹסֵה פוֹטֵר.

רְבִּי יוֹסֵה אוֹמֵר:

כָּל שֶׁחֲלִיפָיו בְּיַד כֹּהֵן,

פָּטוּר מִן הַמַּתָּנוֹת; <מחוק: פוטר>

רְבִּי מֵאִיר מְחַיֵּב.

מֵת אֶחָד מֵהֶן,

רְבִּי טַרְפוֹן אוֹמֵר:

יַחֲלֹקוּ.

רְבִּי עֲקִיבָה אוֹמֵר:

הַמּוֹצִיא מֵחֲבֵרוֹ, עָלָיו הָרְאָיָה.

זָכָר וּנְקֵבָה,

אֵין כָּן לַכֹּהֵן כְּלוּם.

### @11מסכת בכורות פרק ב משנה ט

ט

יוֹצֵא דֹפֶן וְהַבָּא אַחֲרָיו,

רְבִּי טַרְפוֹן אוֹמֵר:

שְׁנֵיהֶם יִרְעוּ עַד שֶׁיִּסְתָּאֵבוּ,

וְיֵאָכְלוּ בְמוּמָן לַבְּעָלִים.

רְבִּי עֲקִיבָה אוֹמֵר:

שְׁנֵיהֶם אֵינָן בְּכוֹר:

הָרִאשׁוֹן, מִשֵּׁם שֶׁאֵינוּ פֶטֶר רֶחֶם,

וְהַשֵּׁנִי, מִשֵּׁם שֶׁקְּדָמוֹ אַחֵר.

## @22פרק ג

### @11מסכת בכורות פרק ג משנה א

א

הַלּוֹקֵחַ בְּהֵמָה מִן הַגּוֹי,

וְאֵין יָדוּעַ אִם בִּכֵּרָה אִם לֹא בִכֵּרָה,

רְבִּי יִשְׁמָעֵאל אוֹמֵר:

עֵז בַּת שְׁנָתָהּ, וַדַּי לַכֹּהֵן,

מִכָּן וְהֵילָךְ, סָפֵק.

רָחֵל בַּת שְׁתַּיִם, וַדַּי לַכֹּהֵן,

מִכָּן וְהֵילָךְ, סָפֵק.

פָּרָה וַחֲמוֹר בְּנוֹת שָׁלוֹשׁ, וַדַּי לַכֹּהֵן, <מחוק: בני>

מִכָּן וְהֵילָךְ, סָפֵק.

ב

אָמַר לוֹ רְבִּי עֲקִיבָה:

אִלּוּ בְוֶלֶד בִּלְבַד הַבְּהֵמָה נִפְטֶרֶת,

הָיָה כִדְבָרֶיךָ,

אֶלָּא אָמְרוּ:

סִימָן הַוֶּלֶד בִּבְהֵמָה דַקָּה, טִנּוּף, <מחוק: ניטוף>

וּבַגַּסָּה, שִׁלְיָה,

וּבָאִשָּׁה, שָׁפִיר וְשִׁלְיָה.

זֶה הַכְּלָל:

כָּל שֶׁיָּדוּעַ שֶׁבִּכֵּרָה, אֵין כָּן לַכֹּהֵן כְּלוּם;

וְשֶׁלֹּא בִכֵּרָה, הֲרֵי זֶה לַכֹּהֵן;

וְאִם סָפֵק, יֵאָכְלוּ בְמוּמָן לַבְּעָלִים.

רְבִּי אֱלִיעֶזֶר בֶּן יַעֲקֹב אוֹמֵר:

בְּהֵמָה גַסָּה שֶׁשָּׁפְעָה חֲרָרַת דָּם,

הֲרֵי זוֹ תִקָּבֵר,

וְנִפְטְרָה מִן הַבְּכוֹרָה.

### @11מסכת בכורות פרק ג משנה ב

ג

רַבָּן שִׁמְעוֹן בֶּן גַּמְלִיאֵל אוֹמֵר:

הַלּוֹקֵחַ בְּהֵמָה מֵינִיקָה מִן הַגּוֹי,

אֵינוּ חוֹשֵׁשׁ שֶׁמֵּא בְנָהּ שֶׁלְּאַחֶרֶת הָיָת.

נִכְנַס לְתוֹךְ עֶדְרוֹ וְרָאָה אֶת הַמַּבְכִּירוֹת מְנִיקוֹת,

וְשֶׁאֵינָן מַבְכִּירוֹת,

אֵינוּ חוֹשֵׁשׁ שֶׁמֵּא בְנָהּ שֶׁלָּזוֹ בָא לוֹ אֵצֶל זוֹ,

וְשֶׁמֵּא בְנָהּ שֶׁלָּזוֹ בָא לוֹ אֵצֶל זוֹ.

### @11מסכת בכורות פרק ג משנה ג

ד

רְבִּי יוֹסֵה בֶן מְשֻׁלָּם אוֹמֵר:

הַשּׁוֹחֵט אֶת הַבְּכוֹר,

עוֹשֶׂה מָקוֹם לַקּוֹפִּיס מִכָּן וּמִכָּן,

וְתוֹלֵשׁ אֶת הַשֵּׂעָר,

וּבִלְבַד שֶׁלֹּא יְזִיזֶנּוּ מִמְּקוֹמוֹ.

וְכֵן הַתּוֹלֵשׁ אֶת הַשֵּׂעָר לִרְאוֹת אֶת מְקוֹם הַמּוּם.

### @11מסכת בכורות פרק ג משנה ד

ה

שְׂעַר בְּכוֹר בַּעַל מוּם שֶׁנָּשַׁר,

וְהִנִּיחוֹ בַחַלּוֹן, וְאַחַר כָּךְ שְׁחָטוֹ,

עֲקַבְיָה בֶן מַהֲלַלְאֵל מַתִּיר,

וַחֲכָמִים אוֹסְרִין.

דִּבְרֵי רְבִּי יְהוּדָה.

אָמַר רְבִּי יוֹסֵה:

לֹא בָזֶה הִתִּיר עֲקַבְיָה בֶן מַהֲלַלְאֵל,

אֶלָּא בִּשְׂעַר בְּכוֹר בַּעַל מוּם שֶׁנָּשַׁר,

וְהִנִּיחוֹ בַחַלּוֹן, וְאַחַר כָּךְ מֵת.

בָּזֶה עֲקַבְיָה בֶן מַהֲלַלְאֵל מַתִּיר,

וַחֲכָמִים אוֹסְרִין.

צֶמֶר הַמְּדֻבְלָל בַּבְּכוֹר,

אֶת שֶׁהוּא נִרְאֶה מִן הַגִּזָּה, מֻתָּר,

וְאֶת שֶׁאֵינוּ נִרְאֶה מִן הַגִּזָּה, אָסוּר.

## @22פרק ד

### @11מסכת בכורות פרק ד משנה א

א

עַד כַּמָּה יִשְׂרָאֵל חַיָּבִין לְהִטַּפֵּל בַּבְּכוֹר?

בִּבְהֵמָה דַקָּה, שְׁלֹשִׁים יוֹם,

וּבַגַּסָּה, חֲמִשִּׁים יוֹם.

רְבִּי יוֹסֵה אוֹמֵר:

בַּדַּקָּה, שְׁלֹשָׁה חֳדָשִׁים.

ב

אָמַר לוֹ הַכֹּהֵן בְּתוֹךְ הַזְּמַן:

"תְּנֵהוּ לִי!"

הֲרֵי זֶה לֹא יִתְּנֵהוּ לוֹ. <יתנו>

אִם הָיָה בַעַל מוּם,

אָמַר לוֹ:

"תְּנֵהוּ לִי, שֶׁאֹכְלֶנּוּ!" מֻתָּר.

בְּשָׁעַת הַמִּקְדָּשׁ,

אִם הָיָה תָמִים,

אָמַר לוֹ:

"תֶּן לִי, שֶׁאַקְרִיבֶנּוּ!" מֻתָּר.

הַבְּכוֹר נֶאֱכָל שָׁנָה שָׁנָה,

בֵּין תָּמִים, בֵּין בַּעַל מוּם,

שֶׁנֶּאֱמַר: (דְּבָרִים טו,כ)

"לִפְנֵי יי אֱלהֶיךָ תֹאכְלֶנּוּ שָׁנָה בְשָׁנָה".

### (@11מסכת בכורות פרק ד משנה ב)

נוֹלַד לוֹ מוּם בְּתוֹךְ שְׁנָתוֹ,

רַשַּׁי לְקַיְּמוֹ כָל שְׁנֵים עָשָׂר חֹדֶשׁ;

לְאַחַר שְׁנֵים עָשָׂר חֹדֶשׁ,

אֵינוּ רַשַּׁי לְקַיְּמוֹ אֶלָּא עַד שְׁלֹשִׁים יוֹם.

### @11מסכת בכורות פרק ד משנה ג

ג

הַשּׁוֹחֵט אֶת הַבְּכוֹר וּמַרְאֵהוּ אֶת מוּמוֹ,

רְבִּי יְהוּדָה מַתִּיר.

רְבִּי מֵאִיר אוֹמֵר:

הוֹאִיל וְנִשְׁחַט שֶׁלֹּא עַל פִּי מֻמְחֶה,

אָסוּר.

### (@11מסכת בכורות פרק ד משנה ד)

מִי שֶׁאֵינוּ מֻמְחֶה, וְרָאָה אֶת הַבְּכוֹר,

נִשְׁחַט עַל פִּיו,

הֲרֵי זֶה יִקָּבֵר, וִישַׁלֵּם מִבֵּיתוֹ.

ד

הַדָּן אֶת הַדִּין,

זִכָּה אֶת הַחַיָּב, חִיֵּב אֶת הַזַּכַּי,

טִמֵּא אֶת הַטָּהוֹר, טִהֵר אֶת הַטָּמֵא,

מַה שֶּׁעָשָׂה עָשׁוּי, וִישַׁלֵּם מִבֵּיתוֹ.

אִם הָיָה מֻמְחֶה בְבֵית דִּין,

פָּטוּר מִלְּשַׁלֵּם.

ה

מַעֲשֶׂה בְּפָרָה שֶׁנִּטָּלָה הָאוֹם שֶׁלָּהּ,

וְהֶאֱכִילָהּ רְבִּי טַרְפוֹן לַכְּלָבִים.

וּבָא מַעֲשֶׂה לִפְנֵי חֲכָמִים וְהִתִּירוּ.

אָמַר רְבִּי תוֹדְרוֹס הָרוֹפֵא: <תיודרוס>

אֵין פָּרָה וַחְזִירָה יוֹצְאִין מֵאֲלֶכְּסַנְדְּרִיָה,

עַד שֶׁחוֹתְכִין אֶת הָאוֹם שֶׁלָּהּ,

בִּשְׁבִיל שֶׁלֹּא תֵלֵד.

אָמַר רְבִּי טַרְפוֹן:

הָלְכָה לָהּ חֲמוֹרָךְ רְבִּי טַרְפוֹן!

אָמַר לוֹ רְבִּי עֲקִיבָה:

רְבִּי טַרְפוֹן,

פָּטוּר אַתָּה, שֶׁאַתָּה מֻמְחֶה בְבֵית דִּין,

שֶׁכָּל הַמֻּמְחֶה בְבֵית דִּין,

פָּטוּר מִלְּשַׁלֵּם.

### @11מסכת בכורות פרק ד משנה ה

ו

הַנּוֹטֵל שְׂכָרוֹ לִהְיוֹת רוֹאֶה בִבְכוֹרוֹת,

אֵין שׁוֹחֲטִין עַל פִּיו,

אֶלָּא אִם כֵּן הָיָה מֻמְחֶה כְּאַיְלָה בְיַבְנֶה,

שֶׁהִתִּירוּ לוֹ חֲכָמִים לִהְיוֹת נוֹטֵל

אַרְבָּעָה אִסָּרוֹת בִּבְהֵמָה דַקָּה וְשִׁשָּׁה בַגַּסָּה,

בֵּין תָּמִים בֵּין בַּעַל מוּם.

### @11מסכת בכורות פרק ד משנה ו

ז

הַנּוֹטֵל שְׂכָרוֹ לָדִין, דִּינָיו בְּטֵלִים;

לְהָעִיד, עֵדוּתָיו בְּטֵלָה;

לְהַזּוֹת וּלְקַדֵּשׁ,

מֵימָיו מֵי מְעָרָה וְאֶפְרוֹ אֵפֶר מִקְלָה. <וְאֶפְרוּ>

אִם הָיָה כֹהֵן,

מְטַמֵּהוּ מִתְּרוּמָתוֹ, וּמַאֲכִילוֹ וּמַשְׁקוֹ וְסָכוֹ.

וְאִם הָיָה זָקֵן,

מַרְכִּיבוֹ עַל הַחֲמוֹר, וְנוֹתֵן לוֹ שְׂכָרוֹ כְפוֹעֵל.

### @11מסכת בכורות פרק ד משנה ז

ח

הֶחָשׁוּד עַל הַבְּכוֹרוֹת,

אֵין לוֹקְחִין מִמֶּנּוּ בְשַׂר צְבָאִין,

וְלֹא עוֹרוֹת שֶׁאֵינָן עֲבוּדִין.

רְבִּי אֶלְעָזָר אוֹמֵר:

לוֹקְחִין מִמֶּנּוּ עוֹרוֹת שֶׁלִּנְקֵבָה.

אֵין לוֹקְחִין מִמֶּנּוּ צֶמֶר מְלֻבָּן וְצֹוִי,

אֲבָל לוֹקְחִין מִמֶּנּוּ טָווּי וְאָרִיג.

### @11מסכת בכורות פרק ד משנה ח

ט

הֶחָשׁוּד עַל הַשְּׁבִיעִית,

אֵין לוֹקְחִין מִמֶּנּוּ פִשְׁתָּן, אֲפִלּוּ שֶׂרֶק,

אֲבָל לוֹקְחִין מִמֶּנּוּ טָווּי וּבְגָדִים.

### @11מסכת בכורות פרק ד משנה ט

י

הֶחָשׁוּד לִהְיוֹת מוֹכֵר תְּרוּמָה לְשֵׁם חֻלִּין,

אֵין לוֹקְחִין מִמֶּנּוּ אֲפִלּוּ מַיִם וּמֶלַח.

דִּבְרֵי רְבִּי יְהוּדָה.

רְבִּי שִׁמְעוֹן אוֹמֵר:

כָּל שֶׁיֶּשׁ בּוֹ זִקַּת תְּרוּמָה וּמַעַשְׂרוֹת,

אֵין לוֹקְחִין מִמֶּנּוּ.

### @11מסכת בכורות פרק ד משנה י

יא

הֶחָשׁוּד עַל הַשְּׁבִיעִית אֵינוּ חָשׁוּד עַל הַמַּעַשְׂרוֹת.

הֶחָשׁוּד עַל הַמַּעַשְׂרוֹת אֵינוּ חָשׁוּד עַל הַשְּׁבִיעִית.

הֶחָשׁוּד עַל זֶה וְעַל זֶה חָשׁוּד עַל הַטְּהָרוֹת.

וְיֵשׁ שֶׁהוּא חָשׁוּד עַל הַטְּהָרוֹת,

וְאֵינוּ חָשׁוּד לֹא עַל זֶה וְלֹא עַל זֶה.

זֶה הַכְּלָל:

הֶחָשׁוּד עַל דָּבָר לֹא דָנוֹ וְלֹא מְעִידוֹ.

## @22פרק ה

### @11מסכת בכורות פרק ה משנה א

א

כָּל פְּסוּלֵי הַמֻּקְדָּשִׁין נִמְכָּרִין בְּאַטְלֵס,

נִשְׁחָטִין בְּאַטְלֵס, נִשְׁקָלִין בְּלִטְרָה,

חוּץ מִן הַבְּכוֹר וּמִן הַמַּעֲשֵׂר,

שֶׁהֲנָיָתָן לַבְּעָלִים.

פְּסוּלֵי הַמֻּקְדָּשִׁין, הֲנָיָתָן לַהֶקְדֵּשׁ.

וְשׁוֹקְלִין מָנֶה כְנֶגֶד מָנֶה בַּבְּכוֹר.

### @11מסכת בכורות פרק ה משנה ב

ב

בֵּית שַׁמַּי אוֹמְרִים:

לֹא יִמָּנֶה יִשְׂרָאֵל עִם כֹּהֵן עַל הַבְּכוֹר.

בֵּית הֶלֵּל מַתִּירִין אֲפִלּוּ גוֹי.

בְּכוֹר שֶׁאֲחָזוֹ דָם,

אֲפִלּוּ מֵת, אֵין מַקִּיזִין לוֹ אֶת הַדָּם.

דִּבְרֵי רְבִּי יְהוּדָה.

וַחֲכָמִים אוֹמְרִים:

יַקִּיז, וּבִלְבַד שֶׁלֹּא יַעֲשֶׂה בוֹ מוּם.

אִם עָשָׂה בוֹ מוּם,

הֲרֵי זֶה לֹא יִשְׁחֹט עָלָיו.

רְבִּי שִׁמְעוֹן אוֹמֵר:

יַקִּיז, אַף עַל פִּי שֶׁהוּא עוֹשֶׂה בוֹ מוּם.

### @11מסכת בכורות פרק ה משנה ג

ג

הַצּוֹרֵם אֹזֶן הַבְּכוֹר,

הֲרֵי זֶה לֹא יִשְׁחֹט עוֹלָמִית.

דִּבְרֵי רְבִּי אֱלִיעֶזֶר.

וַחֲכָמִים אוֹמְרִים:

לִכְשֶׁיִּוָּלֵד לוֹ מוּם אַחֵר,

יִשְׁחֹט עָלָיו.

מַעֲשֶׂה בְזָכָר שֶׁלָּרְחֵלִים זָקֵן,

וּשְׂעָרוֹ מְדֻלְדָּל,

רָאָהוּ קַסְטוֹר אֶחָד, אָמַר:

"מַה טִּיבוֹ שֶׁלָּזֶה?"

אָמְרוּ לוֹ:

"בְּכוֹר הוּא, וְאֵינוּ נִשְׁחָט,

אֶלָּא אִם כֵּן הָיָה בוֹ מוּם."

נָטַל פִּגְיוֹם וְצָרַם בְּאָזְנוֹ.

וּבָא מַעֲשֶׂה לִפְנֵי חֲכָמִים, וְהִתִּירוּ.

וְרָאָה שֶׁהִתִּירוּ,

וְהָלַךְ וְצָרַם בְּאֹזֶן בְּכוֹרוֹת אֲחֵרִים,

וְאָסְרוּ.

פַּעַם אַחַת הָיוּ תִינוֹקוֹת מְשַׂחֲקִין בַּשָּׂדֶה,

וְקָשְׁרוּ זַנְבוֹת טְלָאִים זֶה עַל זֶה,

וְנִפְסְקָה זְנָבוֹ שֶׁלְּאֶחָד מֵהֶן,

וַהֲרֵי הוּא בְּכוֹר.

וּבָא מַעֲשֶׂה לִפְנֵי חֲכָמִים, וְהִתִּירוּ.

וְרָאוּ שֶׁהִתִּירוּ,

וְהָלְכוּ וְקָשְׁרוּ זַנְבוֹת בְּכוֹרוֹת אֲחֵרִים, <אֲחֵרִים בְּכוֹרוֹת>

וְאָסָרוּ.

זֶה הַכְּלָל:

כָּל שֶׁהוּא לְדַעְתּוֹ, אָסוּר,

וְשֶׁלֹּא לְדַעְתּוֹ, מֻתָּר.

### @11מסכת בכורות פרק ה משנה ד

ד

הָיָה בְכוֹר רוֹדְפוֹ,

וּבְעָטוֹ וְעָשָׂה בוֹ מוּם,

הֲרֵי זֶה יִשְׁחַט עָלָיו.

כָּל הַמּוּמִין הָרְאוּיִין לָבֹא בִידֵי אָדָם,

רוֹעִין יִשְׂרָאֵל נֶאֱמָנִין,

רוֹעִין הַכֹּהֲנִים אֵינָן נֶאֱמָנִין.

רַבָּן שִׁמְעוֹן בֶּן גַּמְלִיאֵל אוֹמֵר:

נֶאֱמָן הוּא עַל שֶׁלַּחֲבֵרוֹ,

וְאֵינוּ נֶאֱמָן עַל שֶׁלְּעַצְמוֹ.

רְבִּי מֵאִיר אוֹמֵר:

הֶחָשׁוּד עַל דָּבָר,

לֹא דָנוֹ וְלֹא מְעִידוֹ.

### @11מסכת בכורות פרק ה משנה ה

ה

נֶאֱמָן הַכֹּהֵן לוֹמַר:

"רָאִיתִי בְכוֹר זֶה, וּבַעַל מוּם הוּא".

הַכֹּל נֶאֱמָנִין עַל מוּמֵי הַמַּעֲשֵׂר.

בְּכוֹר שֶׁנִּסְמַת עֵינוֹ, שֶׁנִּקְטְעָה יָדוֹ וְשֶׁנִּשְׁבְּרָה רַגְלוֹ,

הֲרֵי זֶה יִשְׁחַט עַל פִּי שְׁלֹשָׁה בְּנֵי כְנֶסֶת.

רְבִּי יוֹסֵה אוֹמֵר:

אֲפִלּוּ יֶשׁ שָׁם עֶשְׂרִים וּשְׁלֹשָׁה,

לֹא יִשְׁחַט אֶלָּא עַל פִּי מֻמְחֶה.

### @11מסכת בכורות פרק ה משנה ו

ו

הַשּׁוֹחֵט אֶת הַבְּכוֹר וּמְכָרוֹ,

וְנוֹדַע שֶׁלֹּא הֶרְאָהוּ,

מַה שֶּׁאָכְלוּ, אָכְלוּ,

וְיַחְזִיר לָהֶם אֶת הַדָּמִים,

מַה שֶּׁלֹּא אָכְלוּ, וְהַבָּשָׂר יִקָּבֵר,

וְהוּא יַחְזִיר לָהֶם אֶת הַדָּמִים.

ז

וְכֵן הַשּׁוֹחֵט הַפָּרָה וּמְכָרָהּ,

וְנוֹדַע שֶׁהִיא טְרֵפָה,

מַה שֶּׁאָכְלוּ, אָכְלוּ,

וְיַחְזִיר לָהֶם אֶת הַדָּמִים.

מַה שֶּׁלֹּא אָכְלוּ,

הֵם יַחְזִירוּ לוֹ אֶת הַבָּשָׂר,

וְהוּא יַחְזִיר לָהֶם אֶת הַדָּמִים.

מְכָרוּהוּ לַגּוֹיִם, אוֹ הֵטִילוּהוּ לַכְּלָבִים,

יְשַׁלְּמוּ לוֹ דְמֵי טְרֵפָה.

## @22פרק ו

### @11מסכת בכורות פרק ו משנה א

א

עַל אֵלּוּ מוּמִין שׁוֹחֲטִין אֶת הַבְּכוֹר:

נִפְגְּמָה אָזְנוֹ מִן הַסְּחוֹס, אֲבָל לֹא מִן הָעוֹר;

נִסְדְּקָה, אַף עַל פִּי שֶׁלֹּא חָסָרָה;

נִקָּבָה מְלֹא כַרְשִׁנָּה, אוֹ שֶׁיָּבְשָׁה.

וְאֵיזוֹ הִיא יְבֵשָׁה?

כָּל שֶׁתִּנָּקֵב וְאֵינָה מוֹצִיאָה טִפַּת דָּם.

רְבִּי יוֹסֵה בֶן מְשֻׁלָּם אוֹמֵר:

יְבֵשָׁה, שֶׁתְּהֵא נִפְרֶכֶת.

### @11מסכת בכורות פרק ו משנה ב

ב

רִיס שֶׁלָּעַיִן שֶׁנִּקַּב, שֶׁנִּפְגַּם, שֶׁנִּסְדַּק.

הֲרֵי בְעֵינוֹ דּוֹק, תְּבַלּוּל, חַלָּזוֹן נַחַשׁ, עֵנָיו.

וְאֵי זֶה הוּא תְבַלּוּל?

לָבָן הַפּוֹסֵק בְּסִירָה וְנִכְנָס בַּשָּׁחוֹר.

בַּשָּׁחוֹר וְנִכְנָס בַּלָּבָן, אֵינוּ מוּם,

שֶׁאֵין מוּמִים בַּלָּבָן.

### @11מסכת בכורות פרק ו משנה ג

ג

חֲוַרְוָר וְהַמַּיִם הַקְּבוּעִין.

אֵי זֶהוּ חֲוַרְוָר הַקָּבוּעַ?

כָּל שֶׁשָּׁהָא שְׁמוֹנִים יוֹם.

רְבִּי חֲנַנְיָה בֶן אַנְטִיגְנָס אוֹמֵר:

בּוֹדְקִין אוֹתוֹ בִשְׁלֹשָׁה פְעָמִים בְּתוֹךְ שְׁמוֹנִים יוֹם.

וְאֵלּוּ הֵם הַמַּיִם הַקְּבוּעִין?

אָכַל לַח וְיָבֵשׁ שֶׁלַּגְּשָׁמִים.

לַח וְיָבֵשׁ שֶׁלַּשְּׁלָחִין,

אוֹ שֶׁאָכַל יָבֵשׁ וְאַחַר כָּךְ אָכַל הַלַּח,

אֵינוּ מוּם, עַד שֶׁיֹּאכַל יָבֵשׁ אַחַר הַלַּח.

### @11מסכת בכורות פרק ו משנה ד

ד

חוֹטָמוֹ שֶׁנִּקַּב, שֶׁנִּפְגַּם, שֶׁנִּסְדַּק;

שְׂפָתוֹ שֶׁנִּקָּבָה, שֶׁנִּפְגְּמָה, שֶׁנִּסְדָּקָה;

חִטָּיו הַחִיצוֹנוֹת שֶׁנִּפְגָּמוּ אוֹ שֶׁנִּגְמָמוּ,

וְהַפְּנִימִיּוֹת שֶׁנֶּעְקָרוּ.

רְבִּי חֲנַנְיָה בֶן אַנְטִיגְנָס אוֹמֵר:

אֵין בּוֹדְקִין מִן הַמַּתְאִימוֹת וְלִפְנִים,

אַף לֹא מִן הַמַּתְאִימוֹת.

### @11מסכת בכורות פרק ו משנה ה

ה

נִפְגַּם הַזֻּבָּן,

וְהַעֶרְוָה שֶׁלַּנְּקֵבָה,

וּבַמֻּקְדָּשִׁין,

נִפְגָּמָה הַזָּנָב מִן הָעֶצֶם,

אֲבָל לֹא מִן הַפֶּרֶק,

אוֹ שֶׁהָיָה רֹאשׁ הַזָּנָב מַפְצִיל הָעֶצֶם,

אוֹ שֶׁיֶּשׁ בָּשָׂר בֵּין חָלְיָה לַחָלְיָה מְלֹא אֶצְבַּע.

### @11מסכת בכורות פרק ו משנה ו

ו

אֵין לוֹ בֵיצִים,

אוֹ אֵין לוֹ אֶלָּא בֵיצָה אַחַת.

רְבִּי יִשְׁמָעֵאל אוֹמֵר:

אִם יֵשׁ לוֹ שְׁנֵי כִיסִין,

יֵשׁ לוֹ שְׁתֵּי בֵיצִים;

אֵין לוֹ אֶלָּא כִיס אֶחָד,

אֵין לוֹ אֶלָּא בֵיצָה אַחַת.

רְבִּי עֲקִיבָה אוֹמֵר:

מוֹשִׁיבוֹ עַל חָרְגּוֹ זוֹ וּמְמַעֵךְ,

אִם יֶשׁ שָׁם בֵּיצָה, סוֹפָהּ לָצֵאת.

מַעֲשֶׂה שֶׁמִּעֵךְ וְלֹא יָצָאת,

וְנִשְׁחַט וְנִמְצֵאת דְּבוּקָה בַכְּסָלִים,

וְהִתִּיר רְבִּי עֲקִיבָה,

וַאֲסָרוֹ רְבִּי יוֹחָנָן בֶּן נוּרִי. <וְאָסְרוֹ>

### @11מסכת בכורות פרק ו משנה ז

ז

בַּעַל חָמֵשׁ רַגְלַיִם,

וְשֶׁאֵין לוֹ אֶלָּא שָׁלוֹשׁ,

וְשֶׁרַגְלָיו קְלוּטוֹת כְּשֶׁלַּחֲמוֹר, <כְּשֶׁלְּחָמוֹר>

וְהַשָּׁחוּל, וְהַכָּסוּל.

אֵי זֶה הוּא הַשָּׁחוּל?

שֶׁנִּשְׁמְטָה יְרֵכוֹ.

וְהַכָּסוּל?

שֶׁאַחַת מִירֵכָיו גְּבוֹהָה.

### @11מסכת בכורות פרק ו משנה ח

ח

נִשְׁבַּר עֶצֶם יָדוֹ, וְעֶצֶם רַגְלוֹ,

אַף עַל פִּי שֶׁאֵינוּ נִכָּר.

מוּמִין אֵלּוּ מָנָה אַיְלָה בְיַבְנֶה,

וְהוֹדוּ לוֹ חֲכָמָיו.

וְעוֹד שְׁלֹשָׁה הוֹסִיף,

אָמְרוּ לוֹ:

"לֹא שָׁמַעְנוּ אֶת אֵלּוּ!"

אֶת שֶׁגַּלְגַּל עֵינוֹ עָגֹל כְּשֶׁלָּאָדָם, <במקום את, אֶלָּא>

וּפִיו דּוֹמֶה לְשֶׁלַּחֲזִיר, <לְשֶׁלְּחֲזִיר>

שֶׁנִּטַּל רֹב הַמְדַבֵּר שֶׁלִּלְשׁוֹנוֹ.

וּבֵית דִּין שֶׁאַחֲרֵיהֶם אָמְרוּ:

הֲרֵי אֵלּוּ מוּמִין.

### @11מסכת בכורות פרק ו משנה ט

ט

מַעֲשֶׂה שֶׁהַלֶּחִי הַתַּחְתּוֹן עוֹדֵף עַל הָעֶלְיוֹן,

שָׁאַל רַבָּן שִׁמְעוֹן בֶּן גַּמְלִיאֵל לַחֲכָמִים,

וְאָמְרוּ:

הֲרֵי זֶה מוּם.

י  
אֹזֶן הַגְּדִי שֶׁהָיְתָה כְפוּלָה,

אָמְרוּ חֲכָמִים:

בִּזְמַן שֶׁהוּא עֶצֶם אֶחָד, מוּם.

בִּזְמַן שֶׁאֵינָה עֶצֶם אֶחָד, אֵינָה מוּם.

רְבִּי חֲנַנְיָא בֶן גַּמְלִיאֵל אוֹמֵר:

זְנַב הַגְּדִי שֶׁהוּא דּוֹמֶה שֶׁלַּחֲזִיר, <שֶׁלְחֲזִיר>

וְשֶׁאֵין בָּהּ שָׁלוֹשׁ חֲלָיוֹת,

הֲרֵי זֶה מוּם.

### @11מסכת בכורות פרק ו משנה י

יא

חֲנַנְיָה בֶן אַנְטִיגְנָס אוֹמֵר:

אֶת שֶׁיַּבֶּלֶת בְּעֵינוֹ, <שִׁיבּוֹלֶת>

וְשֶׁנִּפְקַס עֶצֶם יָדוֹ, וְעֶצֶם רַגְלוֹ,

וְשֶׁנִּפְקַס עַצְמוֹ שֶׁבְּפִיו;

עֵינוֹ אַחַת גְּדוֹלָה וְאַחַת קְטַנָּה,

אָזְנוֹ אַחַת גְּדוֹלָה וְאַחַת קְטַנָּה,

בְמַּרְאֶה, אֲבָל לֹא בְמִדָּה.

רְבִּי יְהוּדָה אוֹמֵר:

וְאַחַת מִבֵּיצָיו גְּדוֹלָה שְׁתַּיִם כַּחֲבֶרְתָּהּ,

וְלֹא הוֹדוּ לוֹ חֲכָמִים.

### @11מסכת בכורות פרק ו משנה יא

יב

זְנַב הָעֵגֶל שֶׁאֵינָה מַגַּעַת לְעַרְקוֹב,

אָמְרוּ חֲכָמִים:

כָּל מַרְבִּית עֲגָלִים כֵּן,

כָּל זְמַן שֶׁהֵן מְגַדְּלִים הֵן נִמְתָּחוֹת.

לְאֵיזֶה עַרְקוֹב אָמְרוּ חֲכָמִים?

רְבִּי חֲנַנְיָה בֶן אַנְטִיגְנָס אוֹמֵר:

לְעַרְקוֹב שֶׁבְּאֶמְצַע הַיָּרֵךְ.

עַל אֵלּוּ מוּמִין שׁוֹחֲטִין אֶת הַבְּכוֹר,

וּפְסוּלֵי הַמֻּקְדָּשִׁין נִפְדִּים עֲלֵיהֶם.

### @11מסכת בכורות פרק ו משנה יב

יג

אֵלּוּ שֶׁאֵין שׁוֹחֲטִין עֲלֵיהֶן,

לֹא בַמִּקְדָּשׁ וְלֹא בַמְּדִינָה:

חֲוַרְוָר וְהַמַּיִם שֶׁאֵינָן קְבוּעִין,

וְחִטָּיו הַפְּנִימִיּוֹת שֶׁנִּפְגָּמוּ וְשֶׁנִּגְמָמוּ,

וּבַעַל גָּרָב, וּבַעַל יַבֹּלֶת, וּבַעַל חֲזָזִית,

וְזָקֵן, וְחוֹלֶה, וּמְזֹהָם,

וְשֶׁנֶּעְבְּרָה בוֹ עֲבֵרָה,

וְשֶׁהֵמִית אֶת הָאָדָם,

וְטָמְטוֹם, וְאַנְדְּרוֹגִינָס,

לֹא בַמִּקְדָּשׁ וְלֹא בַמְּדִינָה.

רְבִּי יִשְׁמָעֵאל אוֹמֵר:

אֵין מוּם גָּדוֹל מִזֶּה.

וַחֲכָמִים אוֹמְרִים:

אֵינוּ בְכוֹר,

אֶלָּא נִגְזָז וְנֶעְבָּד.

## @22פרק ז

### @11מסכת בכורות פרק ז משנה א

א

מוּמִין אֵלּוּ, בֵּין קְבוּעִין בֵּין עוֹבְרִין,

פּוֹסְלִין בָּאָדָם.

יָתֵר עֲלֵיהֶן בָּאָדָם:

הַכִּילוֹן, וְהַלַּפְתָּם, הַמַּקְבָן,

וְשֶׁרֹאשׁוֹ שָׁקוּט, וּסְקִיפָּס.

וּבַעֲלֵי הַחַטָּרוֹת,

רְבִּי יְהוּדָה מַכְשִׁיר;

וַחֲכָמִים פּוֹסְלִין.

### @11מסכת בכורות פרק ז משנה ב

ב

הַקֵּרֵחַ, פָּסוּל.

וְאֵי זֶה הוּא הַקֵּרֵחַ?

כָּל שֶׁאֵין לוֹ שִׁטָּה שֶׁלַּשֵּׂעָר מַקֶּפֶת מֵאֹזֶן אֶל אֹזֶן.

אִם יֶשׁ לוֹ, הֲרֵי זֶה כָשֵׁר.

אֵין לוֹ גְבִינִים,

אִם אֵין לוֹ אֶלָּא גְבִין אֶחָד,

זֶה הוּא הַ'גִּבֵּן' הָאָמוּר בַּתּוֹרָה.

רְבִּי יוֹסֵי אוֹמֵר:

כָּל שֶׁגְּבִינָיו [שׁוֹכְבִין].

רְבִּי חֲנַנְיָה בֶן אַנְטִיגְנָס אוֹמֵר:

מִי שֶׁיֶּשׁ לוֹ שְׁנֵי גְבִינִים וּשְׁתֵּי שִׁדְרוֹת.

### @11מסכת בכורות פרק ז משנה ג

ג

הַחֵרֵם, פָּסוּל.

אֵי זֶה הוּא הַחֵרֵם?

הַכּוֹחֵל שְׁתֵּי עֵינָיו כְּאַחַת.

שְׁתֵּי עֵינָיו לְמַעְלָן,

שְׁתֵּי עֵינָיו לְמַטָּן,

עֵינוֹ אַחַת לְמַעְלָן,

עֵינוֹ אַחַת לְמַטָּן,

רוֹאֶה אֶת הַחֶדֶר וְאֶת הָעֲלִיָּה כְאַחַת,

סָכֵי שֶׁמֶשׁ, וְהַזַּגְדֵּס, וְהַצֵּידָן.

שֶׁנָּשְׁרוּ רִיסֵי עֵינָיו,

פָּסוּל, מִפְּנֵי מַרְאִית הָעַיִן.

### @11מסכת בכורות פרק ז משנה ד

ד

עֵינָיו גְּדוֹלוֹת כְּשֶׁלָּעֵגֶל,

אוֹ קְטַנּוֹת כְּשֶׁלְּאָוָז,

גּוּפוֹ גָדוֹל מֵאֵבָרָיו,

אוֹ קָטוֹן מֵאֵבָרָיו,

חוֹטָמוֹ גָדוֹל מֵאֵבָרָיו,

אוֹ קָטוֹן מֵאֵבָרָיו,

הַצִּמֵּם, וְהַצִּמֵּעַ.

אֵי זֶה הוּא הַצִּמֵּעַ?

שֶׁאָזְנָיו קְטַנּוֹת.

וְהַצִּמֵּם?

שֶׁאָזְנָיו דּוֹמוֹת לִסְפוֹג.

### @11מסכת בכורות פרק ז משנה ה

ה

שְׂפָתוֹ הָעֶלְיוֹנָה עוֹדֶפֶת עַל הַתַּחְתּוֹנָה,

אוֹ הַתַּחְתּוֹנָה עוֹדֶפֶת עַל הָעֶלְיוֹנָה,

הֲרֵי זֶה מוּם.

שֶׁנִּטְּלוּ שִׁנָּיו,

פָּסוּל, מִפְּנֵי מַרְאִית הָעַיִן.

ו

דַּדָּיו שׁוֹכְבִין כְּשֶׁלָּאִשָּׁה,

כְּרֵסוֹ צָבָה,

טִבּוּרוֹ יוֹצֵא,

נִכְפֶּה, אֲפִלּוּ אַחַת לְיָמִים,

רוּחַ קַצְרוּת בָּאָה עָלָיו,

הַמְּשֻׁעְבָּן,

וּבַעַל גָּבָר.

אֵין בֵיצִים אֶלָּא בֵיצָה אַחַת,

זֶהוּ 'מְרוֹחַ אָשֶׁךְ' הָאָמוּר בַּתּוֹרָה.

רְבִּי יִשְׁמָעֵאל אוֹמֵר:

כָּל שֶׁנִּמְרְחוּ אֲשָׁכָיו.

רְבִּי עֲקִיבָה אוֹמֵר:

כָּל שֶׁרּוּחַ בַּאֲשָׁכָיו.

רְבִּי חֲנַנְיָה בֶן אַנְטִיגְנוֹס אוֹמֵר:

כָּל שֶׁמַּרְאָיו חֲשׁוּכִין.

### @11מסכת בכורות פרק ז משנה ו

ז

הַמַּקִּישׁ בְּקַרְסֻלָּיו וּבְאַרְכֻּבּוֹתָיו,

וּבַעַל פִּיקִין, וְהָעִקֵּל.

אֵי זֶה הוּא הָעִקֵּל?

כָּל שֶׁהוּא מַקִּיף פַּרְסוֹתָיו,

וְאֵין אַרְכֻּבּוֹתָיו נוֹשְׁקוֹת.

פִּיקָה יוֹצָא מִגֻּדָּלוֹ,

עֲקֵבוֹ יוֹצָא לְאַחֲרָיו,

פַּרְסָתוֹ רְחָבָה כְשֶׁלְּאָוָז.

אֶצְבְּעוֹתָיו מֻרְכָּבוֹת זוֹ עַל זוֹ,

אוֹ קְלוּטוֹת,

עַד הַפֶּרֶק, כָּשֵׁר;

לְמַטָּה מִן הַפֶּרֶק, וַחֲתָכָהּ, כָּשֵׁר.

הָיְתָה בָהּ יֹתֶרֶת, וַחֲתָכָהּ, כָּשֵׁר.

אִם יֶשׁ בָּהּ עֶצֶם, פָּסוּל,

וְאִם לָאו, כָּשֵׁר.

יָתֵר בְּיָדָיו וּבְרַגְלָיו: (שְׁמוּאֵל ב כא,כ)

"שֵׁשׁ וָשֵׁשׁ, עֶשְׂרִים וְאַרְבָּעָה",

רְבִּי יְהוּדָה מַכְשִׁיר,

וַחֲכָמִים פּוֹסְלִין.

וְהַשּׁוֹלֵט בִּשְׁתֵּי יָדָיו,

רְבִּי פּוֹסֵל,

וַחֲכָמִים מַכְשִׁירִין.

ח

הַכּוּשִׁי,

וְהַגִּחֵר,

וְהַלַּוְקָן,

וְהַכִּפֵּחַ,

וְהַנָּנָס,

וְהַחֵרֵשׁ,

וְהַשּׁוֹטֶה,

וְהַשִּׁכּוֹר,

וּבַעֲלֵי נְגָעִין טְהוֹרִין,

פְּסוּלִין בָּאָדָם,

וּכְשֵׁרִין בַּבְּהֵמָה.

רַבָּן שִׁמְעוֹן בֶּן גַּמְלִיאֵל אוֹמֵר:

שׁוֹטֶה בִבְהֵמָה, אֵינָה מִן הַמֻּבְחָר.

רְבִּי אֶלְעָזָר בֶּן עֲזַרְיָה אוֹמֵר:

אַף בַּעֲלֵי הַדַּלְדּוּלִין,

פְּסוּלִין בָּאָדָם,

וּכְשֵׁרִין בַּבְּהֵמָה.

### @11מסכת בכורות פרק ז משנה ז

ט

אֵלּוּ כְשֵׁרִין בָּאָדָם וּפְסוּלִין בַּבְּהֵמָה:

אֹתוֹ וְאֶת בְּנוֹ,

וּטְרֵפָה,

וְיוֹצֵא דֹפֶן,

וְהַנּוֹשֵׂא נָשִׁים בַּעֲבֵרָה,

פָּסוּל עַד שֶׁיַּדִּיר הֲנָיָה.

וְהַמִּטַּמֵּא לַמֵּתִים,

פָּסוּל עַד שֶׁיְּקַבֵּל עָלָיו,

שֶׁלֹּא יְהֵא מִטַּמֵּא לַמֵּתִים.

## @22פרק ח

### @11מסכת בכורות פרק ח משנה א

א

יֵשׁ בְּכוֹר לַנַּחֲלָה וְאֵינוּ בְכוֹר לַכֹּהֵן,

בְּכוֹר לַכֹּהֵן וְאֵינוּ בְכוֹר לַנַּחֲלָה,

בְּכוֹר לַנַּחֲלָה וְלַכֹּהֵן,

יֵשׁ שֶׁאֵינוּ בְכוֹר לֹא לַנַּחֲלָה וְלֹא לַכֹּהֵן.

ב

וְאֵי זֶה הוּא בְכוֹר לַנַּחֲלָה וְאֵינוּ בְכוֹר לַכֹּהֵן?

הַבָּא אַחַר הַנְּפָלִים שֶׁיָּצָא רֹאשׁוֹ חַי,

וּבֶן תִּשְׁעָה שֶׁיָּצָא רֹאשׁוֹ מֵת,

הַמַּפֶּלֶת כְּמִין בְּהֵמָה חַיָּה וָעוֹף.

דִּבְרֵי רְבִּי מֵאִיר.

וַחֲכָמִים אוֹמְרִים:

עַד שֶׁיְּהֵא בוֹ מִצּוּרַת הָאָדָם.

וְהַמַּפֶּלֶת סַנְדָּל, אוֹ שִׁלְיָה, אוֹ שָׁפִיר מְרֻקָּם,

וְהַיּוֹצֵא מְחֻתָּךְ,

וְהַבָּא אַחֲרֵיהֶן בְּכוֹר לַנַּחֲלָה וְאֵינוּ בְכוֹר לַכֹּהֵן.

ג

מִי שֶׁלֹּא הָיוּ לוֹ בָנִים,

וְנָשָׂא אִשָּׁה שֶׁכְּבָר יָלְדָה,

וְיָלְדָה עוֹדָה שִׁפְחָה וְנִשְׁתַּחְרְרָה,

עוֹדָה נָכְרִית וְנִתְגַּיְּרָה,

מִשֶּׁבָּאת לְיִשְׂרָאֵל וְיָלָדָה,

בְּכוֹר לַנַּחֲלָה וְאֵינוּ בְכוֹר לַכֹּהֵן.

רְבִּי יוֹסֵה הַגָּלִילִי אוֹמֵר:

בְּכוֹר לַנַּחֲלָה וְלַכֹּהֵן, שֶׁנֶּאֱמַר: (שְׁמוֹת יג,ב)

"פֶּטֶר כָּל רֶחֶם בִּבְנֵי יִשְׂרָאֵל", <פֶּטֶר רֶחֶם מִיִּשְׂרָאֵל>

עַד שֶׁיִּפְטְרוּ רֶחֶם מִיִּשְׂרָאֵל.

ד

מִי שֶׁהָיוּ לוֹ בָנִים וְנָשָׂא אִשָּׁה שֶׁלֹּא יָלָדָה,

נִתְגַּיְּרָה וְהִיא מְעֻבֶּרֶת,

נִשְׁתַּחְרְרָה וְהִיא מְעֻבֶּרֶת,

יָלְדָה הִיא וְכֹהֶנֶת, הִיא וּלְוִיָּה,

הִיא וְאִשָּׁה שֶׁכְּבָר יָלָדָה,

וְכֵן מִי שֶׁלֹּא שָׁהָת אַחַר בַּעְלָהּ שְׁלֹשָׁה חֳדָשִׁים,

וְנִשֵּׂאת, וְיָלָדָה,

וְאֵין יָדוּעַ אִם בֶּן תִּשְׁעָה לָרִאשׁוֹן,

אִם בֶּן שִׁבְעָה לָאַחֲרוֹן,

בְּכוֹר לַכֹּהֵן וְאֵינוּ בְכוֹר לַנַּחֲלָה.

ה

אֵי זֶה הוּא בְכוֹר לַנַּחֲלָה וְלַכֹּהֵן?

הַמַּפֶּלֶת שָׁפִיר מָלֵא מַיִם,

מָלֵא דָם, מָלֵא גְנִינִים.

הַמַּפֶּלֶת כְּמִין דָּגִים וַחֲגָבִים,

וּשְׁקָצִים וּרְמָשִׂים.

הַמַּפֶּלֶת יוֹם אַרְבָּעִים,

הַבָּא אַחֲרֵיהֶן בְּכוֹר לַנַּחֲלָה וְלַכֹּהֵן.

### @11מסכת בכורות פרק ח משנה ב

ו

יוֹצֵא דֹפֶן וְהַבָּא אַחֲרָיו,

אֵינָן בְּכוֹר לֹא לְנַחֲלָה וְלֹא לַכֹּהֵן.

רְבִּי שִׁמְעוֹן אוֹמֵר:

הָרִאשׁוֹן לְנַחֲלָה,

וְהַשֵּׁנִי, לְחָמֵשׁ סְלָעִים. <לַחֲמִשִּׁים>

### @11מסכת בכורות פרק ח משנה ג

ז

מִי שֶׁלֹּא בִכֵּרָה אִשְׁתּוֹ וְיָלְדָה שְׁנֵי זְכָרִים,

נוֹתֵן חָמֵשׁ סְלָעִים לַכֹּהֵן. <חֲמִשִּׁים>

מֵת אֶחָד מֵהֶן בְּתוֹךְ שְׁלֹשִׁים יוֹם,

הָאָב פָּטוּר.

מֵת הָאָב, הַבָּנִים קַיָּמִים,

רְבִּי מֵאִיר אוֹמֵר:

אִם נָתְנוּ עַד שֶׁלֹּא חָלְקוּ, נָתְנוּ,

וְאִם לָאו, פְּטוּרִים.

רְבִּי יְהוּדָה אוֹמֵר:

נִתְחַיְּבוּ נְכָסִים.

זָכָר וּנְקֵבָה,

אֵין כָּן לַכֹּהֵן כְּלוּם.

### @11מסכת בכורות פרק ח משנה ד

ח

שְׁתֵּי נָשָׁיו שֶׁלֹּא בִכֵּרוּ,

וְיָלְדוּ שְׁנֵי זְכָרִים,

נוֹתֵן עֶשֶׂר סְלָעִים לַכֹּהֵן.

מֵת אֶחָד מֵהֶן בְּתוֹךְ שְׁלֹשִׁים יוֹם,

אִם לְכֹהֵן אֶחָד נָתַן,

יַחְזִיר לוֹ חָמֵשׁ סְלָעִים,

אִם לִשְׁנֵי כֹהֲנִים נָתַן,

אֵינוּ יָכוֹל לְהוֹצִיא מִיָּדָן.

זָכָר וּנְקֵבָה,

אוֹ שְׁנֵי זְכָרִים וּנְקֵבָה,

נוֹתֵן חָמֵשׁ סְלָעִים לַכֹּהֵן. <חֲמִשִּׁים>

שְׁתֵּי נְקֵבוֹת וְזָכָר,

אוֹ שְׁנֵי זְכָרִים וּשְׁתֵּי נְקֵבוֹת,

אֵין כָּאן לַכֹּהֵן כְּלוּם.

ט

אַחַת בִּכֵּרָה, וְאַחַת שֶׁלֹּא בִכֵּרָה,

וְיָלְדוּ שְׁנֵי זְכָרִים,

נוֹתֵן חָמֵשׁ סְלָעִים לַכֹּהֵן.

מֵת אֶחָד מֵהֶן בְּתוֹךְ שְׁלֹשִׁים יוֹם, <אַחַת>

הָאָב פָּטוּר.

מֵת הָאָב, הַבָּנִים קַיָּמִים,

רְבִּי מֵאִיר אוֹמֵר:

אִם נָתְנוּ עַד שֶׁלֹּא חָלְקוּ, נָתְנוּ,

וְאִם לָאו, פְּטוּרִין.

רְבִּי יְהוּדָה אוֹמֵר:

נִתְחַיְּבוּ נְכָסִים.

זָכָר וּנְקֵבָה,

אֵין כָּן לַכֹּהֵן כְּלוּם.

### @11מסכת בכורות פרק ח משנה ה

י

שְׁתֵּי נָשִׁים שֶׁלִּשְׁנֵי אֲנָשִׁים שֶׁלֹּא בִכֵּרוּ,

וְיָלְדוּ שְׁנֵי זְכָרִים,

זֶה נוֹתֵן חָמֵשׁ סְלָעִים לַכֹּהֵן,

וְזֶה נוֹתֵן חָמֵשׁ סְלָעִים לַכֹּהֵן.

מֵת אֶחָד מֵהֶן בְּתוֹךְ שְׁלֹשִׁים יוֹם,

אִם לְכֹהֵן אֶחָד נָתְנוּ,

יַחְזִיר לָהֶם חָמֵשׁ סְלָעִים;

אִם לִשְׁנֵי כֹהֲנִים נָתְנוּ,

אֵינָן יְכוּלִין לְהוֹצִיא מִיָּדָן.

זָכָר וּנְקֵבָה,

הָאָבוֹת פְּטוּרִין,

וְהַבֵּן חַיָּב לִפְדּוֹת אֶת עַצְמוֹ.

שְׁתֵּי נְקֵבוֹת וְזָכָר,

אוֹ שְׁנֵי זְכָרִים וּשְׁתֵּי נְקֵבוֹת,

אֵין כָּן לַכֹּהֵן כְּלוּם.

### @11מסכת בכורות פרק ח משנה ו

יא

אַחַת בִּכֵּרָה וְאַחַת שֶׁלֹּא בִכֵּרָה שֶׁלִּשְׁנֵי אֲנָשִׁים,

וְיָלְדוּ שְׁנֵי זְכָרִים,

זֶה שֶׁלֹּא בִכֵּרָה אִשְׁתּוֹ נוֹתֵן חָמֵשׁ סְלָעִים לַכֹּהֵן.

זָכָר וּנְקֵבָה,

אֵין כָּן לַכֹּהֵן כְּלוּם.

יב

מֵת הַבֵּן בְּתוֹךְ שְׁלֹשִׁים יוֹם,

אַף עַל פִּי שֶׁנָּתַן לַכֹּהֵן,

יַחְזִיר לוֹ חָמֵשׁ סְלָעִים;

לְאַחַר שְׁלֹשִׁים יוֹם,

אַף עַל פִּי שֶׁלֹּא נָתַן, יִתֵּן.

מֵת בְּיוֹם שְׁלֹשִׁים, כְּיוֹם שֶׁלְּפָנָיו. <בְּיוֹם>

רְבִּי עֲקִיבָה אוֹמֵר:

אִם נָתַן, לֹא יִטֹּל;

אִם לֹא נָתַן, לֹא יִתֵּן.

יג

מֵת הָאָב בְּתוֹךְ שְׁלֹשִׁים יוֹם,

בְּחֶזְקַת שֶׁלֹּא נִפְדֶּה,

עַד שֶׁיָּבִיא רְאָיָה שֶׁנִּפְדֶּה.

לְאַחַר שְׁלֹשִׁים יוֹם,

בְּחֶזְקַת שֶׁנִּפְדֶּה,

עַד שֶׁיּאמְרוּ לוֹ שֶׁלֹּא נִפְדֶּה.

הוּא לִפְדּוֹת וּבְנוֹ לִפְדּוֹת,

הוּא קוֹדֵם אֶת בְּנוֹ.

רְבִּי יְהוּדָה אוֹמֵר:

בְּנוֹ קוֹדְמוֹ, שֶׁמִּצְוָתוֹ עַל אָבִיו,

וּמִצְוַת בְּנוֹ עָלָיו.

### @11מסכת בכורות פרק ח משנה ז

יד

חָמֵשׁ סְלָעִים שֶׁלַּבֵּן, בְּמָנֶא צוֹרִי,

וּשְׁלֹשִׁים שֶׁלָּעֶבֶד,

וַחֲמִשִּׁים שֶׁלָּאוֹנֵס וְשֶׁלַּמְפַתֶּה,

וּמֵאָה שֶׁלְּמוֹצִיא שֵׁם רָע,

כֻּלָּם בְּשֶׁקֶל הַקֹּדֶשׁ, בְּמָנֶא צוֹרִי,

וְכֻלָּם נִפְדִּים בְּכֶסֶף וּבְשׁוֹוֶה כֶסֶף,

חוּץ מִשְּׁקָלִים.

### @11מסכת בכורות פרק ח משנה ח

טו

אֵין פּוֹדִין לֹא בַעֲבָדִים, וְלֹא בָאַשְׁטָרוֹת,

וְלֹא בַקַּרְקָעוֹת וְלֹא בַהֶקְדֵּשׁוֹת.

כָּתַב לַכֹּהֵן שֶׁהוּא חַיָּב לוֹ חָמֵשׁ סְלָעִים,

חַיָּב לִתֵּן לוֹ, וּבְנוֹ אֵינוּ פָדוּי.

לְפִיכָךְ, אִם רָצָה הַכֹּהֵן לִתֵּן לוֹ מַתָּנָה,

רַשַּׁי.

הַמַּפְרִישׁ פִּדְיוֹן בְּנוֹ, וְאָבַד,

חַיָּב בְּאַחְרָיוּתוֹ, שֶׁנֶּאֱמַר: (בְּמִדְבַּר יח,טו)

"יִהְיֶה לָּךְ" וּ"פָּדֹה תִפְדֶּה".

### @11מסכת בכורות פרק ח משנה ט

יו  
הַבְּכוֹר נוֹטֵל פִּי שְׁנַיִם בְּנִכְסֵי הָאָב,

וְאֵינוּ נוֹטֵל פִּי שְׁנַיִם בְּנִכְסֵי הָאֵם.

וְאֵינוּ נוֹטֵל בְּשֶׁבַח,

וְלֹא בָרָאוּי כְּבִמְחֻזָּק.

וְלֹא הָאִשָּׁה בִכְתֻבָּתָהּ,

וְלֹא [הַבָּנוֹת] בִּמְזוֹנוֹתֵיהֶן,

וְלֹא הַיָּבָם.

וְכֻלָּן אֵין נוֹטְלִין בַּשֶּׁבַח,

וְלֹא בָרָאוּי כְּבִמְחֻזָּק.

### @11מסכת בכורות פרק ח משנה י

יז

אֵלּוּ שֶׁאֵינָן חוֹזְרִין בַּיּוֹבֵל:

הַבְּכוֹרָה,

וְהַיּוֹרֵשׁ אֶת אִשְׁתּוֹ,

וְהַמְיַבֵּם אֶת אֵשֶׁת אָחִיו,

וְהַמַּתָּנָה.

דִּבְרֵי רְבִּי מֵאִיר.

וַחֲכָמִים אוֹמְרִים:

הַמַּתָּנָה כַמֶּכֶר.

רְבִּי אֱלִיעֶזֶר אוֹמֵר:

כֻּלָּם חוֹזְרִים בַּיּוֹבֵל.

רְבִּי יוֹחָנָן בֶּן בְּרוֹקָה אוֹמֵר:

הַיּוֹרֵשׁ אֶת אִשְׁתּוֹ,

יַחְזִיר לִבְנֵי מִשְׁפָּחָה,

וִינַכֶּה מֵהֶם אֶת הַדָּמִים.

## @22פרק ט

### @11מסכת בכורות פרק ט משנה א

א

מַעְשַׂר בְּהֵמָה נוֹהֵג בָּאָרֶץ וּבְחוּץ לָאָרֶץ,

בִּפְנֵי הַבַּיִת וְשֶׁלֹּא בִפְנֵי הַבַּיִת,

בַּחֻלִּין אֲבָל לֹא בַמֻּקְדָּשִׁין.

נוֹהֵג בַּבָּקָר וּבַצֹּאן,

וְאֵינָן מִתְעַשְּׂרִין מִזֶּה עַל זֶה.

בַּכְּבָשִׂים וּבָעִזִּים,

וּמִתְעַשְּׂרִין מִזֶּה עַל זֶה.

בֶּחָדָשׁ וּבַיָּשָׁן,

וְאֵינָן מִתְעַשְּׂרִין מִזֶּה עַל זֶה.

שֶׁהָיָה בַדִּין:

מָה אִם הֶחָדָשׁ וְהַיָּשָׁן, שֶׁאֵינָן כִּלְאַיִם זֶה בָזֶה,

אֵינָן מִתְעַשְּׂרִין מִזֶּה עַל זֶה,

כְּבָשִׂים וְעִזִּים, שֶׁהֵן כִּלְאַיִם זֶה בָזֶה,

אֵינוּ דִין שֶׁלֹּא יִתְעַשְּׂרוּ מִזֶּה עַל זֶה?

תַּלְמוּד לוֹמַר: (וַיִּקְרָא כז,לב)

"וָצֹאן", כָּל מַשְׁמַע צֹאן אֶחָד.

### @11מסכת בכורות פרק ט משנה ב

ב

מַעְשַׂר בְּהֵמָה מִצְטָרֵף בִּמְלֹא רֶגֶל בְּהֵמָה רוֹעָה.

וְכַמָּה הִיא רֶגֶל בְּהֵמָה רוֹעָה?

שִׁשָּׁה עָשָׂר מִיל.

הָיָה בֵין אֵלּוּ לָאֵלּוּ שְׁלֹשִׁים וּשְׁנַיִם מִיל,

אֵינָן מִצְטָרְפִין.

הָיָה לוֹ בָאֶמְצַע,

מֵבִיא וּמְעַשְּׂרָן בָּאֶמְצַע.

רְבִּי מֵאִיר אוֹמֵר:

הַיַּרְדֵּן מַפְסִיק לְמַעְשַׂר בְּהֵמָה.

### @11מסכת בכורות פרק ט משנה ג

ג

הַלָּקַח וְשֶׁנִּתַּן לוֹ מַתָּנָה,

פָּטוּר מִמַּעְשַׂר בְּהֵמָה.

הָאַחִים הַשּׁוּתָפִים שֶׁחַיָּבִין בַּקָּלְבּוֹן,

פְּטוּרִין מִמַּעְשַׂר בְּהֵמָה.

וְשֶׁחַיָּבִין בְּמַעְשַׂר בְּהֵמָה,

פְּטוּרִין מִן הַקָּלְבּוֹן.

קָנוּ מִתְּפוּסַת הַבַּיִת, חַיָּבִין,

וְאִם לָאו, פְּטוּרִין.

חָלְקוּ וְחָזְרוּ וְנִשְׁתַּתְּפוּ,

חַיָּבִין בַּקָּלְבּוֹן,

וּפְטוּרִין מִמַּעְשַׂר בְּהֵמָה.

### @11מסכת בכורות פרק ט משנה ד

ד <ב>

הַכֹּל נִכְנָס [לַדִּיר] לְהִתְעַשֵּׂר,

חוּץ מִכִּלְאַיִם, וּטְרֵפָה,

וְיוֹצֵא דֹפֶן, וּמְחֻסַּר זְמַן, וְיָתוֹם.

אֵי זֶה הוּא יָתוֹם?

כָּל שֶׁמֵּתָה אִמּוֹ, אוֹ שֶׁשְּׁחֲטָהּ.

רְבִּי יְהוֹשֻׁעַ אוֹמֵר:

אֲפִלּוּ נִשְׁחָטָה אִמּוֹ וְהַשֶּׁלַח קַיָּם,

אֵין זֶה יָתוֹם.

### @11מסכת בכורות פרק ט משנה ה

ה <ג>

שָׁלֹשׁ גֳּרָנוֹת לְמַעְשַׂר בְּהֵמָה:

בִּפְרַס הַפֶּסַח,

בִּפְרַס הָעֲצֶרֶת,

בִּפְרַס הֶחָג.

דִּבְרֵי רְבִּי עֲקִיבָה.

בֶּן עַזַּי אוֹמֵר:

בְּעֶשְׂרִים וְתִשְׁעָה בַאֲדַר,

בְּאֶחָד בְּסִיוָן,

בְּעֶשְׂרִים וְתִשְׁעָה בְאָב.

רְבִּי אֶלְעָזָר וּרְבִּי שִׁמְעוֹן אוֹמְרִים:

בְּאֶחָד בְּנִיסָן,

בְּאֶחָד בְּסִיוָן,

בְּעֶשְׂרִים וְתִשְׁעָה בֶאֱלוּל.

וְלָמָּה אָמְרוּ בְעֶשְׂרִים וְתִשְׁעָה בֶאֱלוּל,

וְלֹא אָמְרוּ בְאֶחָד בְּתִשְׁרִי?

מִפְּנֵי שֶׁהוּא יוֹם טוֹב,

וְאֵיפְשָׁר לְעַשֵּׂר בְּיוֹם טוֹב,

לְפִיכָךְ הִקְדִּימוּהוּ בְעֶשְׂרִים וְתִשְׁעָה בֶאֱלוּל.

ו <ד>

רְבִּי מֵאִיר אוֹמֵר:

בְּאֶחָד בֶּאֱלוּל,

רֹאשׁ הַשָּׁנָה לְמַעְשַׂר בְּהֵמָה.

בֶּן עַזַּי אוֹמֵר:

הָאֱלוּלִיִּין מִתְעַשְּׂרִין בִּפְנֵי עַצְמָן.

### @11מסכת בכורות פרק ט משנה ו

ז <ה>

כָּל הַנּוֹלָדִים מֵאֶחָד בְּתִשְׁרִי

עַד עֶשְׂרִים וְתִשְׁעָה בֶאֱלוּל,

הֲרֵי אֵלּוּ מִצְטָרְפִין.

חֲמִשָּׁה לִפְנֵי רֹאשׁ הַשָּׁנָה,

וַחֲמִשָּׁה לְאַחַר רֹאשׁ הַשָּׁנָה,

אֵינָן מִצְטָרְפִין.

חֲמִשָּׁה לִפְנֵי הַגֹּרֶן,

וַחֲמִשָּׁה לְאַחַר הַגֹּרֶן,

הֲרֵי אֵלּוּ מִצְטָרְפִין.

אִם כֵּן, לָמָּה נֶאֱמַר:

'שָׁלוֹשׁ גֳּרָנוֹת לְמַעְשַׂר בְּהֵמָה'?

שֶׁעַד שֶׁלֹּא תַגִּיעַ הַגֹּרֶן,

מֻתָּר לִמְכֹּר וְלִשְׁחֹט;

הִגִּיעַ הַגֹּרֶן, לֹא יִשְׁחֹט,

וְאִם שָׁחַט, פָּטוּר.

### @11מסכת בכורות פרק ט משנה ז

ח

כֵּיצַד מְעַשְּׂרָן?

כּוֹנְסָן לַדֵּר,

וְעוֹשֶׂה לָהֶן פֶּתַח קָטָן,

כְּדֵי שֶׁלֹּא יְהוּ שְׁנַיִם יְכוּלִין לָצֵאת כְּאַחַת,

וּמוֹנָן בְּשֵׁבֶט:

אֶחָד, שְׁנַיִם, שְׁלֹשָׁה, אַרְבָּעָה, חֲמִשָּׁה,

שִׁשָּׁה, שִׁבְעָה, שְׁמוֹנָה, תִּשְׁעָה;

וְהַיּוֹצֵא עֲשִׂירִי, סוֹקְרוֹ בַסִּקְרָה וְאוֹמֵר:

"הֲרֵי זֶה מַעֲשֵׂר. "

לֹא סְקָרָן בַּסִּקְרָה,

וְלֹא מְנָיָן בַּשֵּׁבֶט,

אוֹ שֶׁמְּנָיָן רְבוּצִין אוֹ עוֹמְדִין,

הֲרֵי אֵלּוּ מְעֻשָּׂרִין.

הָיָה לוֹ מֵאָה, וְנָטַל עֲשָׂרָה,

עֲשָׂרָה, וְנָטַל אֶחָד,

אֵין זֶה מְעֻשָּׂר.

רְבִּי יוֹסֵה בִרְבִּי יְהוּדָה אוֹמֵר:

מַעֲשֵׂר.

קָפַץ מִן הַמִּנְיָן לְתוֹכָן,

הֲרֵי אֵלּוּ פְטוּרִין;

וְהַמְעֻשָּׂרִין לְתוֹכָן,

כֻּלָּן יִרְעוּ עַד שֶׁיִּסְתָּאֵבוּ,

וְיֵאָכְלוּ בְמוּמָן לַבְּעָלִים.

### @11מסכת בכורות פרק ט משנה ח

ט

יָצְאוּ שְׁנַיִם כְּאַחַת,

מוֹנֶה אוֹתָן שְׁנַיִם.

מְנָיָן אֶחָד, <מִנִּין>

תְּשִׁיעִי וַעֲשִׂירִי מְקֻלְקָלִין.

יָצְאוּ תְשִׁיעִי וַעֲשִׂירִי כְאַחַת,

תְּשִׁיעִי וַעֲשִׂירִי מְקֻלְקָלִין.

קָרָא לַתְּשִׁיעִי 'עֲשִׂירִי',

וְלָעֲשִׂירִי 'תְשִׁיעִי',

וּלְאֶחָד עָשָׂר 'עֲשִׂירִי',

שְׁלָשְׁתָּן מְקֻדָּשִׁין:

הַתְּשִׁיעִי נֶאֱכָל בְּמוּמוֹ,

וַעֲשִׂירִי, מַעְשֵׂר,

וְאֶחָד עָשָׂר קָרֵב שְׁלָמִים,

וְעוֹשֶׂה תְמוּרָה.

דִּבְרֵי רְבִּי מֵאִיר.

אָמַר רְבִּי יְהוּדָה:

וְכִי יֵשׁ תְּמוּרָה עוֹשָׂה תְמוּרָה?

אָמְרוּ מִשֵּׁם רְבִּי מֵאִיר:

אִלּוּ הָיָה תְמוּרָה,

לֹא הָיָה קָרֵב.

י

קָרָא לַתְּשִׁיעִי 'עֲשִׂירִי',

וְלָעֲשִׂירִי 'עֲשִׂירִי',

וּלְאֶחָד עָשָׂר 'עֲשִׂירִי',

אֵין אֶחָד עָשָׂר מְקֻדָּשׁ.

זֶה הַכְּלָל:

כָּל שֶׁלֹּא נֶעְקַר הַעֲשִׂירִי מִמֶּנּוּ,

אֵין אֶחָד עָשָׂר מְקֻדָּשׁ.

חסלת מסכת בכורות

# @00מסכת ערכין

## @22פרק א

### @11מסכת ערכין פרק א משנה א

א

הַכֹּל מַעֲרִיכִים וְנֶעֱרָכִין,

נוֹדְרִים וְנִדָּרִים:

כֹּהֲנִים וּלְוִיִּם וְיִשְׂרְאֵל,

נָשִׁים וַעֲבָדִים.

וְטָמְטוֹם וְאַנְדְּרוֹגִינָס,

נוֹדְרִים וְנִדָּרִים, וּמַעֲרִיכִים,

אֲבָל לֹא נֶעֱרָכִים,

שֶׁאֵינוּ נֶעֱרָךְ אֶלָּא זָכָר וַדַּי,

וּנְקֵבָה וַדָּיִית.

ב

חֵרֵשׁ, שׁוֹטֶה וְקָטָן,

נִדָּרִים וְנֶעֱרָכִים,

אֲבָל לֹא נוֹדְרִים וְלֹא מַעֲרִיכִים,

מִפְּנֵי שֶׁאֵין בָּהֶן דַּעַת.

פָּחוּת מִבֶּן חֹדֶשׁ,

נִדָּר, אֲבָל לֹא נֶעֱרָךְ.

### @11מסכת ערכין פרק א משנה ב

ג

הַנָּכְרִי,

רְבִּי מֵאִיר אוֹמֵר:

נֶעֱרָךְ, אֲבָל לֹא מַעֲרִיךְ.

רְבִּי יְהוּדָה אוֹמֵר:

מַעֲרִיךְ, אֲבָל לֹא נֶעֱרָךְ.

זֶה וָזֶה מוֹדִים,

שֶׁנּוֹדְרִים וְנִדָּרִים.

### @11מסכת ערכין פרק א משנה ג

ד

הַגּוֹסֵס וְהַיּוֹצֵא לֵהָרֵג,

לֹא נִדָּר וְלֹא נֶעֱרָךְ.

רְבִּי חֲנַנְיָה בֶן עֲקַבְיָה אוֹמֵר:

נֶעֱרָךְ, מִפְּנֵי שֶׁדָּמָיו קְצוּבִין;

אֲבָל אֵינוּ נִדָּר, מִפְּנֵי שֶׁאֵין דָּמָיו קְצוּבִין.

רְבִּי יוֹסֵה אוֹמֵר:

נוֹדֵר וּמַעֲרִיךְ, וּמַקְדִּישׁ,

וְאִם הִזִּיק, חַיָּב בַּתַּשְׁלוּמִין.

### @11מסכת ערכין פרק א משנה ד

ה

הָאִשָּׁה שֶׁהִיא יוֹצָא לֵהָרֵג,

אֵין מַמְתִּינִין לָהּ עַד שֶׁתֵּלֵד.

יָשְׁבָה עַל הַמַּשְׁבֵּר,

מַמְתִּינִין לָהּ עַד שֶׁתֵּלֵד.

הָאִשָּׁה שֶׁנֶּהֱרָגָה, נֶהְנִים בִּשְׂעָרָהּ. <בסערה>

בְּהֵמָה שֶׁנֶּהֱרָגָה, אֲסוּרָה בַהֲנָיָה.

## @22פרק ב

### @11מסכת ערכין פרק ב משנה א

א

אֵין בָּעֲרָכִין פָּחוּת מִסֶּלַע,

וְלֹא יָתֵר עַל חֲמִשִּׁים סֶלַע.

כֵּיצַד?

נָתַן סֶלַע, וְהֶעְשִׁיר,

אֵינוּ נוֹתֵן כְּלוּם;

פָּחוּת מִסֶּלַע, וְהֶעְשִׁיר,

נוֹתֵן חֲמִשִּׁים סֶלַע.

הָיוּ בְיָדָיו חָמֵשׁ סְלָעִים,

רְבִּי מֵאִיר אוֹמֵר:

אֵינוּ נוֹתֵן אֶלָּא אַחַת.

וַחֲכָמִים אוֹמְרִים:

נוֹתֵן אֶת כֻּלָּם.

ב

אֵין בָּעֲרָכִין פָּחוּת מִסֶּלַע,

וְלֹא יָתֵר עַל חֲמִשִּׁים סֶלַע.

אֵין פֶּתַח בַּטּוֹעָה פָחוּת מִשִּׁבְעָה,

וְלֹא יָתֵר עַל שִׁבְעָה עָשָׂר.

אֵין בַּנְּגָעִים פָּחוּת מִשָּׁבוּעַ אֶחָד,

וְלֹא יָתֵר עַל שְׁלֹשָׁה שָׁבוּעוֹת.

### @11מסכת ערכין פרק ב משנה ב

ג

אֵין פּוֹחֲתִין מֵאַרְבָּעָה חֳדָשִׁים הַמְעֻבָּרִין בַּשָּׁנָה,

וְלֹא נִרְאֶה יָתֵר עַל שְׁמוֹנָה. <שְׁמוֹנֶה>

שְׁתֵּי הַלֶּחֶם נֶאֱכָלוֹת,

אֵין פָּחוּת מִשְּׁנַיִם,

וְלֹא יָתֵר עַל שְׁלֹשָׁה.

לֶחֶם הַפָּנִים נֶאֱכָל,

אֵין פָּחוּת מִתִּשְׁעָה,

וְלֹא יָתֵר עַל אֶחָד עָשָׂר.

קָטָן נִמּוֹל,

אֵין פָּחוּת מִשְּׁמוֹנָה,

וְלֹא יָתֵר עַל שְׁנֵים עָשָׂר.

### @11מסכת ערכין פרק ב משנה ג

ד

אֵין פּוֹחֲתִין מֵעֶשְׂרִים וְאַחַת תְּקִיעָה בַמִּקְדָּשׁ,

וְלֹא מוֹסִיפִין עַל אַרְבָּעִים וּשְׁמוֹנֶה.

אֵין פּוֹחֲתִין מִשְּׁנֵי נְבָלִים,

וְלֹא מוֹסִיפִין עַל שִׁשָּׁה.

לֹא יִפְחֹת מִשִּׁשָּׁה חֲלִילִים,

וְלֹא מוֹסִיפִין עַל שְׁנֵים עָשָׂר.

וּבִשְׁנֵים עָשָׂר יוֹם בַּשָּׁנָה,

הֶחָלִיל מַכֶּה לִפְנֵי הַמִּזְבֵּחַ:

בִּשְׁחִיטַת פֶּסַח רִאשׁוֹן,

בִּשְׁחִיטַת פֶּסַח שֵׁנִי,

בְּיוֹם טוֹב רִאשׁוֹן שֶׁלַּפֶּסַח,

בְּיוֹם טוֹב שֶׁלָּעֲצֶרֶת,

וּבִשְׁמוֹנַת יְמֵי הֶחָג.

לֹא הָיָה מַכֶּה בְאַבּוּב שֶׁלִּנְחֹשֶׁת,

אֶלָּא בְאַבּוּב שֶׁלַּקָּנֶה,

מִפְּנֵי שֶׁקּוֹלוֹ עָרֵב.

לֹא הָיָה מְחַלֵּק בְּאַבּוּב יְחִידִי,

מִפְּנֵי שֶׁהוּא מְחַלֵּק יָפֶה.

### @11מסכת ערכין פרק ב משנה ד

ה

וְעַבְדֵי כֹהֲנִים הָיוּ.

דִּבְרֵי רְבִּי מֵאִיר.

רְבִּי יוֹסֵה אוֹמֵר:

מִשְׁפְּחוֹת בֵּית פְּגָרִים וּבֵית צִפְּרַיָּה,

וּמֵאֶמְאוּס הָיוּ מַשִּׂיאִין לִכְהֻנָּה.

רְבִּי חֲנַנְיָה בֶן אַנְטִיגְנָס אוֹמֵר:

לְוִיִּם הָיוּ.

### @11מסכת ערכין פרק ב משנה ה

ו

אֵין פּוֹחֲתִין מִשִּׁשָּׁה טְלָיִים הַמְבֻקָּרִין בְּלִשְׁכַּת הַטְּלָיִים,

כְּדֵי לַשַּׁבָּת וְלִשְׁנֵי יָמִים טוֹבִים שֶׁלְּרֹאשׁ הַשָּׁנָה,

וּמוֹסִיפִין עַד לְעוֹלָם.

מִשְּׁתֵי חֲצוֹצְרוֹת,

וּמוֹסִיפִין עַד לְעוֹלָם.

מִתִּשְׁעָה כִנּוֹרוֹת,

וּמוֹסִיפִין עַד לְעוֹלָם.

וְהַצַּלְצֵל לְבַד.

### @11מסכת ערכין פרק ב משנה ו

ז

אֵין פּוֹחֲתִים מִשְּׁנֵים עָשָׂר לְוִיִּם עוֹמְדִין עַל הַדּוּכָן,

וּמוֹסִיפִין עַד לְעוֹלָם.

אֵין קָטָן נִכְנָס לַעֲזָרָה לַעֲבוֹדָה,

אֶלָּא בְשָׁעָה שֶׁהַלְוִיִּם אוֹמְרִין בַּשִּׁיר.

לֹא הָיוּ אוֹמְרִים בְּנֵבֶל וְכִנּוֹר אֶלָּא בַפֶּה,

כְּדֵי תָּבֵל בְּנַעֲמָה.

רְבִּי אֱלִיעֶזֶר בֶּן יַעֲקֹב אוֹמֵר:

אֵין עוֹלִין לְמִנְיָן,

וְלֹא עוֹמְדִין עַל הַדּוּכָן,

אֶלָּא בָאָרֶץ הָיוּ עוֹמְדִין,

וְרָאשֵׁיהֶם כְּבֵין רַגְלֵי הַלְוִיִּם,

וּצְעִירֵי הַלְוִיִּם הָיוּ נִקְרִין. <וצוערי>

## @22פרק ג

### @11מסכת ערכין פרק ג משנה א

א

יֵשׁ בָּעֲרָכִים לְהָקֵל וּלְהַחְמִיר,

וּבִשְׂדֵה אֲחֻזָּה לְהָקֵל וּלְהַחְמִיר,

בְּשׁוֹר הַמּוּעָד שֶׁהֵמִית אֶת הָעֶבֶד לְהָקֵל וּלְהַחְמִיר,

בְּאוֹנֵס וּבִמְפַתֶּה וּבְמוֹצִיא שֵׁם רַע לְהָקֵל וּלְהַחְמִיר.

ב

יֵשׁ בָּעֲרָכִין לְהָקֵל וּלְהַחְמִיר,

כֵּיצַד?

אֶחָד שֶׁהֱעֱרִיךְ אֶת הַנָּוֶה שֶׁבְּיִשְׂרָאֵל,

אֶת הַכָּאוּר שֶׁבְּיִשְׂרָאֵל,

נוֹתֵן חֲמִשִּׁים סֶלַע.

אִם אָמַר:

"הֲרֵי דָמָיו עָלַי!"

נוֹתֵן אֶת שָׁוְיוֹ.

### @11מסכת ערכין פרק ג משנה ב

ג

וּבִשְׂדֵה אֲחֻזָּה לְהָקֵל וּלְהַחְמִיר,

כֵּיצַד?

אֶחָד הַמַּקְדִּישׁ בְּחוֹלַת הַמָּחוֹז,

וְאֶחָד הַמַּקְדִּישׁ בְּפַרְדְּסוֹת סְבַסְטֵא,

נוֹתֵן בְּזֶרַע חֹמֶר שְׂעוֹרִים חֲמִשִּׁים שֶׁקֶל כֶּסֶף,

וּבִשְׂדֵה מִקְנָה, אֶת שָׁוְיוֹ.

רְבִּי אֶלְעָזָר אוֹמֵר:

אֶחָד שְׂדֵה אֲחֻזָּה וְאֶחָד שְׂדֵה מִקְנָה.

מַה בֵּין שְׂדֵה אֲחֻזָּה לִשְׂדֵה מִקְנָה?

שֶׁבִּשְׂדֵה אֲחֻזָּה הוּא נוֹתֵן חֹמֶשׁ,

וּבִשְׂדֵה מִקְנָה אֵינוּ נוֹתֵן חֹמֶשׁ.

### @11מסכת ערכין פרק ג משנה ג

ד

וּבְשׁוֹר הַמּוּעָד שֶׁהֵמִית אֶת הָעֶבֶד,

לְהָקֵל וּלְהַחְמִיר, כֵּיצַד?

אֶחָד שֶׁהֵמִית אֶת הַנָּוֶה שֶׁבָּעֲבָדִים,

וְאֶת הַכָּאוּר שֶׁבָּעֲבָדִים,

נוֹתֵן שְׁלֹשִׁים סֶלַע.

הֵמִית בֶּן חוֹרִין,

נוֹתֵן אֶת שָׁוְיוֹ.

חָבַל בָּזֶה וּבָזֶה,

מְשַׁלֵּם נֶזֶק שָׁלֵם.

### @11מסכת ערכין פרק ג משנה ד

ה

וּבָאוֹנֵס וּבַמְפַתֶּה, לְהָקֵל וּלְהַחְמִיר,

כֵּיצַד?

אֶחָד שֶׁאָנַס וּפִתָּה אֶת הַגְּדוֹלָה שֶׁבִּכְהֻנָּה,

וְאֶת הַקְּטַנָּה שֶׁבְּיִשְׂרָאֵל,

נוֹתֵן חֲמִשִּׁים סֶלַע.

וּבַבֹּשֶׁת וּבַפְּגָם,

הַכֹּל לְפִי הַמְבַיֵּשׁ וְהַמִּתְבַּיֵּשׁ.

### @11מסכת ערכין פרק ג משנה ה

ו

וּבַמּוֹצִיא שֵׁם רַע, לְהָקֵל וּלְהַחְמִיר,

כֵּיצַד?

אֶחָד שֶׁהוֹצִיא שֵׁם רַע עַל הַגְּדוֹלָה שֶׁבִּכְהֻנָּה,

וְעַל הַקְּטַנָּה [שֶׁבְּיִשְׂרָאֵל],

נוֹתֵן מֵאָה סֶלַע.

נִמְצָא הָאוֹמֵר בְּפִיו חָמוּר יָתֵר מִן הָעוֹשֶׂה מַעֲשֶׂה.

שֶׁכֵּן מָצִינוּ, <מצאנו>

שֶׁלֹּא נִתְחַתַּם גְּזַר דִּין עַל אֲבוֹתֵינוּ בַמִּדְבָּר,

אֶלָּא עַל לְשׁוֹן הָרַע,

שֶׁנֱּאֱמַר (בְּמִדְבַּר יד,כב)

"וַיְנַסּוּ אֹתִי זֶה עֶשֶׂר פְּעָמִים וְלֹא שָׁמְעוּ בְּקוֹלִי".

## @22פרק ד

### @11מסכת ערכין פרק ד משנה א

א

הֶשֵּׂג יָד, בַּנּוֹדֵר,

וְהַשָּׁנִים, בַּנִּדָּר,

וַעֲרָכִים, בַּנֶּעֱרָךְ,

וְהָעֵרֶךְ, בִּזְמַן הָעֶרֶךְ.

הֶשֵּׂג יָד בַּנּוֹדֵר, כֵּיצַד?

עָנִי שֶׁהֱעֱרִיךְ אֶת הֶעָשִׁיר,

נוֹתֵן עֶרֶךְ עָנִי,

וְעָשִׁיר שֶׁהֱעֱרִיךְ אֶת הֶעָנִי,

נוֹתֵן עֶרֶךְ עָשִׁיר.

### @11מסכת ערכין פרק ד משנה ב

ב

אֲבָל בַּקָּרְבָּנוֹת אֵינוּ כֵן.

הֲרֵי שֶׁאָמַר:

"קָרְבָּנוֹ שֶׁלִּמְצֹרָע זֶה עָלַי!"

אִם הָיָה מְצֹרָע עָנִי, מֵבִיא קָרְבַּן עָנִי;

עָשִׁיר, מֵבִיא קָרְבַּן עָשִׁיר.

ג

רְבִּי אוֹמֵר:

אוֹמֵר אֲנִי, אַף בָּעֲרָכִים כֵּן.

וְכִי מִפְּנֵי מָה

עָנִי שֶׁהֱעֱרִיךְ אֶת הֶעָשִׁיר נוֹתֵן עֶרֶךְ עָנִי?

שֶׁאֵין הֶעָשִׁיר חַיָּב כְּלוּם.

אֲבָל עָשִׁיר שֶׁאָמַר:

"עֶרְכִּי עָלַי!"

וְשָׁמַע עָנִי וְאָמַר:

"מַה שֶּׁאָמַר זֶה עָלַי!"

נוֹתֵן עֶרֶךְ עָשִׁיר.

אִם הָיָה עָנִי וְהֶעְשִׁיר,

אוֹ עָשִׁיר וְהֶעְנִי,

נוֹתֵן עֶרֶךְ עָשִׁיר.

רְבִּי יְהוּדָה אוֹמֵר:

אֲפִלּוּ עָנִי וְהֶעְשִׁיר, וְחָזַר וְהֶעְנִי,

נוֹתֵן עֶרֶךְ עָשִׁיר.

### @11מסכת ערכין פרק ד משנה ג

ד

אֲבָל בַּקָּרְבָּנוֹת אֵינוּ כֵן.

אֲפִלּוּ אָבִיו מֵת,

וְהִנִּיחַ לוֹ רִבּוֹא סְפִינוֹת בַּיָּם וּבָאוּ לוֹ בָרִבּוֹאוֹת,

אֵין לַהֶקְדֵּשׁ בָּהֶם כְּלוּם.

### @11מסכת ערכין פרק ד משנה ד

ה

וְהַשָּׁנִים בַּנִּדָּר, כֵּיצַד?

יֶלֶד שֶׁהֱעֱרִיךְ אֶת הַזָּקֵן,

נוֹתֵן עֶרֶךְ זָקֵן,

וְזָקֵן שֶׁהֱעֱרִיךְ אֶת הַיֶּלֶד,

נוֹתֵן עֶרֶךְ יֶלֶד.

ו

וַעֲרָכִים בַּנֶּעֱרָךְ, כֵּיצַד?

אִישׁ שֶׁהֱעֱרִיךְ אֶת הָאִשָּׁה,

נוֹתֵן עֶרֶךְ אִשָּׁה,

וְאִשָּׁה שֶׁהֶעֱרִיכָה אֶת הָאִישׁ,

נוֹתֶנֶת עֶרֶךְ אִישׁ.

ז

וְהָעֵרֶךְ בִּזְמַן הָעֶרֶךְ, כֵּיצַד?

הֶעֱרִיכוֹ פָחוּת מִבֶּן חָמֵשׁ,

וְנֶעֱשָׂה יָתֵר עַל בֶּן חָמֵשׁ;

פָּחוּת מִבֶּן עֶשְׂרִים,

וְנֶעֱשָׂה יָתֵר עַל בֶּן עֶשְׂרִים,

נוֹתֵן כִּזְמַן הָעֶרֶךְ.

ח

יוֹם שְׁלֹשִׁים, כִּלְמַטָּה הֵמֶנּוּ.

שְׁנַת חָמֵשׁ וּשְׁנַת עֶשְׂרִים, כִּלְמַטָּה הֵמֶנָּה,

שֶׁנֶּאֱמַר: (וַיִּקְרָא כז,ז)

"וְאִם מִבֶּן שִׁשִּׁים שָׁנָה וָמַעְלָה אִם זָכָר",

הֲרֵי אָנוּ לְמֵדִים בְּכֻלָּן מִשְּׁנַת שִׁשִּׁים:

מַה שְּׁנַת שִׁשִּׁים כִּלְמַטָּה הֵמֶנָּה,

אַף שְׁנַת חָמֵשׁ וּשְׁנַת עֶשְׂרִים כִּלְמַטָּה הֵמֶנָּה.

ט

הִן?

אִם עָשָׂת שְׁנַת שִׁשִּׁים כִּלְמַטָּה הֵמֶנָּה לְהַחְמִיר,

נֶעֱשָׂה שְׁנַת חָמֵשׁ וּשְׁנַת עֶשְׂרִים <חֲמִשִּׁים>

כִּלְמַטָּה הֵמֶנָּה לְהָקֵל?

תַּלְמוּד לוֹמַר:

"שָׁנָה", "שָׁנָה" לִגְזֵרָה שָׁוָה:

מַה "שָּׁנָה" הָאֲמוּרָה מִשְּׁנַת שִׁשִּׁים, כִּלְמַטָּה מִמֶּנָּה,

אַף "שָׁנָה" הָאֲמוּרָה שְׁנַת חָמֵשׁ וּשְׁנַת עֶשְׂרִים,

כִּלְמַטָּה מִמֶּנָּה, בֵּין לְהָקֵל בֵּין לְהַחְמִיר.

רְבִּי אֱלִיעֶזֶר אוֹמֵר:

עַד שֶׁיְּהוּ יְתֵרוֹת עַל הַשָּׁנִים חֹדֶשׁ וְיוֹם אֶחָד.

## @22פרק ה

### @11מסכת ערכין פרק ה משנה א

א

הָאוֹמֵר "מִשְׁקָלִי עָלַי!"

נוֹתֵן מִשְׁקָלוֹ, אִם כֶּסֶף, כֶּסֶף, אִם זָהָב, זָהָב.

מַעֲשֶׂה בְאִמָּהּ שֶׁלִּרְמַטְיָה,

שֶׁאָמְרָה "מִשְׁקַל בִּתִּי עָלַי!"

וְעָלָת לִירוּשָׁלַיִם, וּשְׁקָלוּהָ,

וְנָתְנָה מִשְׁקָלָהּ זָהָב.

"מִשְׁקַל יָדִי עָלַי!"

רְבִּי יְהוּדָה אוֹמֵר:

מְמַלֵּא חָבִית מַיִם, וּמַכְנִיסָהּ עַד מַרְפַּקּוֹ,

וְשׁוֹקֵל בְּשַׂר חֲמוֹר וְגִידִים וַעֲצָמוֹת,

וְנוֹתֵן לְתוֹכָהּ עַד שֶׁתִּתְמַלֵּא.

אָמַר רְבִּי יוֹסֵה:

וְכִי הֵיאָךְ אֶפְשָׁר לְכַוֵּן בָּשָׂר כְּנֶגֶד בָּשָׂר,

וַעֲצָמוֹת כְּנֶגֶד עֲצָמוֹת?

אֶלָּא שָׁמִין אֶת הַיָּד,

כַּמָּה הִיא רְאוּיָה לִשְׁקֹל.

### @11מסכת ערכין פרק ה משנה ב

ב

"דְּמֵי יָדִי עָלַי!"

שָׁמִין אוֹתוֹ כַּמָּה הוּא שׁוֹוֶה בַיָּד,

כַּמָּה הוּא שׁוֹוֶה שֶׁלֹּא בְיָד.

זֶה חֹמֶר בַּנְּדָרִים מִבָּעֲרָכִים,

וּבָעֲרָכִין מִבַּנְּדָרִים,

כֵּיצַד?

הָאוֹמֵר "עֶרְכִּי עָלַי!", וּמֵת,

יִתְּנוּ הַיּוֹרְשִׁין;

"דָּמִי עָלַי!" וּמֵת,

לֹא יִתְּנוּ הַיּוֹרְשִׁין,

שֶׁאֵין דָּמִים לַמֵּתִים.

ג

עֶרֶךְ יָדִי וְעֶרֶךְ רַגְלִי עָלַי,

לֹא אָמַר כְּלוּם.

"עֶרֶךְ רֹאשִׁי וְעֶרֶךְ כְּבֵדִי עָלַי!"

נוֹתֵן עֶרֶךְ כֻּלּוֹ.

זֶה הַכְּלָל:

דָּבָר שֶׁהַנְּשָׁמָה תְלוּיָה בוֹ,

נוֹתֵן עֶרֶךְ כֻּלּוֹ.

### @11מסכת ערכין פרק ה משנה ג

ד

"חֲצִי עֶרְכִּי עָלַי!"

נוֹתֵן חֲצִי עֶרְכּוֹ.

"עֶרֶךְ חֲצִי עָלַי!"

נוֹתֵן עֶרֶךְ כֻּלּוֹ.

"חֲצִי דָמִי עָלַי!"

נוֹתֵן חֲצִי דָמָיו.

"בִּדְמֵי חֲצִי עָלַי!"

נוֹתֵן דְּמֵי כֻלּוֹ.

זֶה הַכְּלָל:

דָּבָר שֶׁהַנְּשָׁמָה תְלוּיָה בוֹ,

נוֹתֵן דְּמֵי כֻלּוֹ.

### @11מסכת ערכין פרק ה משנה ד

ה

הָאוֹמֵר "עֶרְכּוֹ שֶׁלִּפְלוֹנִי עָלַי!"

מֵת הַנּוֹדֵר וְהַנִּדָּר,

יִתְּנוּ הַיּוֹרְשִׁין.

"דָּמָיו שֶׁלִּפְלוֹנִי עָלַי!"

מֵת הַנּוֹדֵר,

יִתְּנוּ הַיּוֹרְשִׁין;

מֵת הַנִּדָּר,

לֹא יִתְּנוּ הַיּוֹרְשִׁין,

שֶׁאֵין דָּמִים לַמֵּתִים.

### @11מסכת ערכין פרק ה משנה ה

ו

"שׁוֹר זֶה עוֹלָה!"

וּ"בַיִת זֶה קָרְבָּן!"

מֵת הַשּׁוֹר אוֹ נָפַל הַבַּיִת,

אֵינוּ חַיָּב לְשַׁלֵּם.

"דְּמֵי שׁוֹר זֶה עָלַי עוֹלָה!"

וּ"דְמֵי בַיִת זֶה עָלַי קָרְבָּן!"

מֵת הַשּׁוֹר אוֹ נָפַל הַבַּיִת,

חַיָּב לְשַׁלֵּם.

### @11מסכת ערכין פרק ה משנה ו

ז

חַיְבֵי עֲרָכִים, מְמַשְׁכְּנִים אוֹתָם.

חַיְבֵי חַטָּאוֹת וַאֲשָׁמוֹת, אֵין מְמַשְׁכְּנִים אוֹתָם.

חַיְבֵי עוֹלָה וּשְׁלָמִים, מְמַשְׁכְּנִים אוֹתָם.

אַף עַל פִּי שֶׁאֵינוּ מִתְכַּפֵּר לוֹ עַד שֶׁיִּתְרַצֶּה,

שֶׁנֶּאֱמַר "לִרְצנוֹ", (וַיִּקְרָא א,ג)

כּוֹפִין אוֹתוֹ עַד שֶׁיֹּאמַר "רוֹצֶה אָנִי".

וְכֵן אַתָּה אוֹמֵר בְּגִטֵּי נָשִׁים:

כּוֹפִין אוֹתוֹ עַד שֶׁיֹּאמַר "רוֹצֶה אָנִי".

## @22פרק ו

### @11מסכת ערכין פרק ו משנה א

א

שׁוּם הַיְתוֹמִין, שְׁלֹשִׁים יוֹם,

שׁוּם הַהֶקְדֵּשׁ, שִׁשִּׁים יוֹם.

וּמַכְרִיזִין בַּבֹּקֶר וּבָעֶרֶב.

הַמַּקְדִּישׁ נְכָסָיו,

וְהָיְתָה עָלָיו כְּתֻבַּת אִשָּׁה,

רְבִּי אֱלִיעֶזֶר אוֹמֵר:

כְּשֶׁיְּגָרְשֶׁנָּה, יַדִּיר הֲנָיָה.

רְבִּי יְהוֹשֻׁעַ אוֹמֵר:

אֵינוּ צָרִיךְ.

כַּיּוֹצֵא בוֹ אָמַר רַבָּן שִׁמְעוֹן בֶּן גַּמְלִיאֵל:

הֶעָרֵב לָאִשָּׁה בִכְתֻבָּתָהּ,

הָיָה בַעְלָהּ מְגָרְשָׁהּ, יַדִּיר הֲנָיָה,

שֶׁמֵּא יַעֲשׂוּ קְנוֹנְיָה עַל נְכָסָיו שֶׁלָּזֶה,

וְיַחְזִיר אֶת אִשְׁתּוֹ.

### @11מסכת ערכין פרק ו משנה ב

ב

הַמַּקְדִּישׁ נְכָסָיו,

וְהָיְתָה עָלָיו כְּתֻבַּת אִשָּׁה וּבַעַל חוֹב,

אֵין הָאִשָּׁה יְכוּלָה לִגְבּוֹת כְּתֻבָּתָהּ מִן הַהֶקְדֵּשׁ,

וְלֹא בַעַל חוֹב אֶת חוֹבוֹ.

אֶלָּא הַפּוֹדֶה,

פּוֹדֶה עַל מְנָת לִתֵּן לָאִשָּׁה כְתֻבָּתָהּ,

וּלְבַעַל חוֹב אֶת חוֹבוֹ.

הִקְדִּישׁ תִּשְׁעִים מָנֶא,

וְהָיָה חוֹבוֹ מֵאָה מָנֶא,

מוֹסִיף עוֹד דִּינָר,

וּפוֹדֶה אֶת הַנְּכָסִים אֵלּוּ,

עַל מְנָת לִתֵּן לָאִשָּׁה כְתֻבָּתָהּ,

וּלְבַעַל חוֹב אֶת חוֹבוֹ.

### @11מסכת ערכין פרק ו משנה ג

ג

אַף עַל פִּי שֶׁאָמָרוּ:

חַיְבֵי עֲרָכִין מְמַשְׁכְּנִים אוֹתָן,

נוֹתְנִין לוֹ מְזוֹן שְׁלֹשִׁים יוֹם,

וּכְסוּת שְׁנֵים עָשָׂר חֹדֶשׁ,

מִטָּה מֻצַּעַת, סַנְדַּלָּיו, וּתְפִלָּיו,

לוֹ, אֲבָל לֹא לְאִשְׁתּוֹ וּלְבָנָיו.

אֲבָל אִם הָיָה אֻמָּן,

נוֹתְנִין לוֹ שְׁנֵי כְלֵי אֻמָּנוּת מִכָּל מִין וּמִין.

חָרָשׁ,

נוֹתְנִין לוֹ שְׁנֵי מַעְצָדִים וּשְׁתֵּי מְגֵרוֹת.

רְבִּי אֱלִיעֶזֶר אוֹמֵר:

אִם הָיָה אִכָּר,

נוֹתְנִין לוֹ אֶת צִמְדּוֹ.

חַמָּר,

נוֹתְנִין לוֹ חֲמוֹרוֹ.

### @11מסכת ערכין פרק ו משנה ד

ד <ה>

הָיָה לוֹ מִין אֶחָד מְרֻבֶּה,

וּמִין אֶחָד מְמֻעָט,

אֵין אוֹמְרִין לִמְכֹּר מִן הַמְרֻבֶּה,

וְנִקַּח לוֹ מִן הַמְמֻעָט,

אֶלָּא נוֹתְנִין לוֹ שְׁנֵי מִינִין מִן הַמְרֻבֶּה,

וְכָל שֶׁיֶּשׁ לוֹ מִן הַמְמֻעָט.

הַמַּקְדִּישׁ אֶת נְכָסָיו,

מַעְלִין אֶת תְּפִלָּיו.

### @11מסכת ערכין פרק ו משנה ה

ה <ו>

אֶחָד הַמַּקְדִּישׁ נְכָסָיו,

וְאֶחָד הַמַּעֲרִיךְ אֶת עַצְמוֹ,

אֵין לוֹ לֹא בִכְסוּת אִשְׁתּוֹ,

וְלֹא בִכְסוּת בָּנָיו,

וְלֹא בְצֶבַע שֶׁצְּבָעָן לִשְׁמָן,

וְלֹא בְסַנְדַּלִּים חֲדָשִׁים שֶׁלְּקָחָן לִשְׁמָן.

אַף עַל פִּי שֶׁאָמָרוּ:

עֲבָדִים נִמְכָּרִין בִּכְסוּתָן לְשֶׁבַח,

שֶׁאִם תִּלָּקַח לוֹ כְסוּת בִּשְׁלֹשִׁים דִּינָר,

מַשְׁבִּיחַ הוּא מָנֶא.

וְכֵן פָּרָה,

אִם מַמְתִּינִים אוֹתָהּ לְאַטְלֵס,

מְשַׁבַּחַת הִיא.

וְכֵן מַרְגָּלִית,

אִם מַעְלִים אוֹתָהּ לִכְרַךְ,

מְשַׁבַּחַת הִיא.

אֵין לַהֶקְדֵּשׁ אֶלָּא מְקוֹמוֹ וְשַׁעְתוֹ.

## @22פרק ז

### @11מסכת ערכין פרק ז משנה א

א

אֵין מַקְדִּישִׁין לִפְנֵי הַיּוֹבֵל פָּחוּת מִשְּׁתֵי שָׁנִים,

וְלֹא גוֹאֲלִין לְאַחַר הַיּוֹבֵל פָּחוּת מִשָּׁנָה.

אֵין מְחַשְּׁבִים חֳדָשִׁים לַהֶקְדֵּשׁ,

אֲבָל הֶקְדֵּשׁ מְחַשֵּׁב חֳדָשִׁים.

ב

הַמַּקְדִּישׁ אֶת שָׂדֵהוּ בְשָׁעַת הַיּוֹבֵל,

נוֹתֵן בְּזֶרַע חֹמֶר שְׂעוֹרִים חֲמִשִּׁים שֶׁקֶל כֶּסֶף.

הָיוּ שָׁם נְקָעִים עֲמֻקִּים עֲשָׂרָה טְפָחִים,

סְלָעִים גְּבוֹהִין עֲשָׂרָה טְפָחִים,

אֵין נִמְדָּדִין עִמָּהּ.

פָּחוּת מִכֵּן, נִמְדָּדִין עִמָּהּ.

הִקְדִּישָׁהּ שְׁתַּיִם שָׁלוֹשׁ שָׁנִים לִפְנֵי הַיּוֹבֵל,

נוֹתֵן סֶלַע וּפַנְדְּיוֹן לַשָּׁנָה.

אִם אָמַר:

"הֲרֵי אֲנִי נוֹתֵן דְּבַר שָׁנָה בְשָׁנָה",

אֵין שׁוֹמְעִין לוֹ,

אֶלָּא נוֹתֵן כֻּלָּם כְּאַחַת.

### @11מסכת ערכין פרק ז משנה ב

ג

אֶחָד הַבְּעָלִים, וְאֶחָד כָּל הָאָדָם.

מַה בֵּין הַבְּעָלִים לְבֵין כָּל הָאָדָם?

אֶלָּא שֶׁהַבְּעָלִים נוֹתְנִין חֹמֶשׁ,

וְכָל אָדָם אֵינוּ נוֹתֵן חֹמֶשׁ.

### @11מסכת ערכין פרק ז משנה ג

ד

הִקְדִּישָׁהּ וּגְאָלָהּ,

אֵינָה יוֹצָא מִיָּדוֹ בַיּוֹבֵל.

(גְּאָלָהּ בְּנוֹ, יוֹצְאָה לְאָבִיו בַּיּוֹבֵל.)

גְּאָלָהּ אַחֵר, אוֹ אֶחָד מִן הַקְּרוֹבִין,

וּגְאָלָהּ מִיָּדוֹ,

אֵינָה יוֹצָא מִיָּדוֹ בַיּוֹבֵל.

גְּאָלָהּ אֶחָד מִן הַכֹּהֲנִים,

וַהֲרֵי הִיא תַּחַת יָדוֹ,

לֹא יֹאמַר:

"הוֹאִיל וְהִיא יוֹצָא לַכֹּהֲנִים בַּיּוֹבֵל,

הֲרֵי הִיא תַּחַת יָדִי,

וַהֲרֵי הִיא שֶׁלִּי!"

אֶלָּא יוֹצָא לְכָל אֶחָיו הַכֹּהֲנִים.

### @11מסכת ערכין פרק ז משנה ד

ה

הִגִּיעַ הַיּוֹבֵל וְלֹא נִגְאָלָה,

הַכֹּהֲנִים נִכְנָסִים לְתוֹכָהּ, וְנוֹתְנִים דָּמֶיהָ.

דִּבְרֵי רְבִּי יְהוּדָה.

רְבִּי שִׁמְעוֹן אוֹמֵר:

נִכְנָסִין אֲבָל לֹא נוֹתְנִים.

(רְבִּי אֱלִיעֶזֶר אוֹמֵר:

לֹא נִכְנָסִין וְלֹא נוֹתְנִין,)

אֶלָּא נִקְרֵאת שְׂדֵה רְטוּשִׁין,

עַד הַיּוֹבֵל הַשֵּׁנִי.

הִגִּיעַ יוֹבֵל הַשֵּׁנִי וְלֹא נִגְאָלָה,

נִקְרֵאת רְטוּשֵׁי רְטוּשִׁין,

עַד הַיּוֹבֵל הַשְּׁלִישִׁי.

לְעוֹלָם אֵין הַכֹּהֲנִים נִכְנָסִין לְתוֹכָהּ,

עַד שֶׁיִּגְאָלֶנָּה אַחֵר.

### @11מסכת ערכין פרק ז משנה ה

ו <ה>

הַלּוֹקֵחַ שָׂדֶה מֵאָבִיו,

מֵת אָבִיו וְאַחַר כָּךְ הִקְדִּישָׁהּ,

הֲרֵי הִיא כִשְׂדֵה אֲחֻזָּה.

הִקְדִּישָׁהּ, וְאַחַר כָּךְ מֵת אָבִיו,

הֲרֵי הִיא כִשְׂדֵה מִקְנָה.

דִּבְרֵי רְבִּי מֵאִיר.

רְבִּי יְהוּדָה וּרְבִּי שִׁמְעוֹן אוֹמְרִים:

כִּשְׂדֵה אֲחֻזָּה, שֶׁנֶּאֱמַר: (וַיִּקְרָא כז,כב)

"וְאִם אֶת שְׂדֵה מִקְנָתוֹ אֲשֶׁר לֹא מִשְּׂדֵה אֲחֻזָּתוֹ".

שָׂדֶה שֶׁאֵינָה רְאוּיָה לִהְיוֹת שְׂדֵה אֲחֻזָּה,

יָצְאתָה זוֹ שֶׁהִיא רְאוּיָה לִהְיוֹת שְׂדֵה אֲחֻזָּה.

שְׂדֵה מִקְנָה אֵינָה יוֹצָא לַכֹּהֲנִים בַּיּוֹבֵל,

שֶׁאֵין אָדָם מַקְדִּישׁ דָּבָר שֶׁאֵינוּ שֶׁלּוֹ.

הַכֹּהֲנִים וְהַלְוִיִּם

מַקְדִּישִׁים לְעוֹלָם וְגוֹאֲלִין לְעוֹלָם,

בֵּין לִפְנֵי הַיּוֹבֵל וּבֵין לְאַחַר הַיּוֹבֵל.

## @22פרק ח

### @11מסכת ערכין פרק ח משנה א

א

הַמַּקְדִּישׁ שָׂדֵהוּ בְשָׁעָה שֶׁאֵינָה יוֹבֵל,

אוֹמְרִין לוֹ:

פְּתַח אַתְּ רִאשׁוֹן, <אֶת>

שֶׁהַבְּעָלִים נוֹתְנִין חֹמֶשׁ,

וְכָל אָדָם אֵינוּ נוֹתֵן חֹמֶשׁ.

מַעֲשֶׂה בְאֶחָד שֶׁהִקְדִּישׁ אֶת שָׂדֵהוּ מִפְּנֵי רָעָתָהּ,

אָמְרוּ לוֹ:

"פְּתַח אַתְּ רִאשׁוֹן!" <אֶת>

אָמַר:

"הֲרֵי הִיא שֶׁלִּי בְאִסָּר!"

אָמַר רְבִּי יוֹסֵה:

לֹא אָמַר זֶה אֶלָּא ב'ְכַבֵּיצָה',

שֶׁהַהֶקְדֵּשׁ נִפְדֶּה בְכֶסֶף וּבְשׁוֹוֶה כֶסֶף.

אוֹמְרִין לוֹ:

"הִגִּיעַתְךָ!" <הִגִּיעַתְכָה>

נִמְצָא מַפְסִיד אִסָּר, וְשָׂדֵהוּ לְפָנָיו.

### @11מסכת ערכין פרק ח משנה ב

ב

אָמַר אֶחָד:

"הֲרֵי הִיא שֶׁלִּי בְעֶשֶׂר סְלָעִים",

וְאֶחָד אוֹמֵר:

"בְּעֶשְׂרִים",

וְאֶחָד אוֹמֵר:

"בִּשְׁלֹשִׁים",

וְאֶחָד אוֹמֵר:

"בְּאַרְבָּעִים",

וְאֶחָד אוֹמֵר:

"בַּחֲמִשִּׁים",

חָזַר בּוֹ שֶׁלַּחֲמִשִּׁים,

מְמַשְׁכְּנִים מִנְּכָסָיו עַד עֶשֶׂר.

חָזַר בּוֹ שֶׁלְּאַרְבָּעִים,

מְמַשְׁכְּנִים מִנְּכָסָיו עַד עֶשֶׂר.

חָזַר בּוֹ שֶׁלִּשְׁלֹשִׁים,

מְמַשְׁכְּנִים מִנְּכָסָיו עַד עֶשֶׂר.

חָזַר בּוֹ שֶׁלְּעֶשְׂרִים,

מְמַשְׁכְּנִים מִנְּכָסָיו עַד עֶשֶׂר.

חָזַר בּוֹ שֶׁלְּעֶשֶׂר,

מוֹכְרִין אוֹתָהּ בְּשׁוֹוֶהָ,

וְנִפְרָעִין מִשֶּׁלְּעֶשֶׂר אֶת הַמּוֹתָר.

הַבְּעָלִים אוֹמְרִים:

"בְּעֶשְׂרִים",

וְכָל אָדָן אוֹמֵר:

"בְּעֶשְׂרִים",

הַבְּעָלִים קוֹדְמִין,

מִפְּנֵי שֶׁהֵן מוֹסִיפִין חֹמֶשׁ.

### @11מסכת ערכין פרק ח משנה ג

ג

אָמַר אֶחָד:

"הֲרֵי הִיא שֶׁלִּי בְעֶשְׂרִים וְאַחַת",

הַבְּעָלִים נוֹתְנִים עֶשְׂרִים וָשֵׁשׁ;

"בְּעֶשְׂרִים וּשְׁתַּיִם",

הַבְּעָלִים נוֹתְנִים עֶשְׂרִים וָשֶׁבַע;

"בְּעֶשְׂרִים וְשָׁלוֹשׁ",

הַבְּעָלִים נוֹתְנִים עֶשְׂרִים וּשְׁמוֹנֶה;

"בְּעֶשְׂרִים וְאַרְבַּע",

הַבְּעָלִים נוֹתְנִים עֶשְׂרִים וָתֵשַׁע;

"בְּעֶשְׂרִים וְחָמֵשׁ",

הַבְּעָלִים נוֹתְנִים שְׁלֹשִׁים,

שֶׁאֵין מוֹסִיפִין חֹמֶשׁ עַל עִלּוּיוֹ שֶׁלַּזֶּה.

אָמַר אֶחָד:

"הֲרֵי הִיא שֶׁלִּי בְעֶשְׂרִים וָשֵׁשׁ",

אִם רָצוּ הַבְּעָלִין לִתֵּן שְׁלֹשִׁים וְאֶחָד דִּינָר,

הַבְּעָלִין קוֹדְמִין;

וְאִם לָאו, אוֹמְרִים לוֹ:

"הִגִּיעַתְךָ!" <הִגִּיעַתְכָה>

### @11מסכת ערכין פרק ח משנה ד

ד

מַחֲרִים אָדָם מִצֹּאנוֹ וּמִבְּקָרוֹ,

מֵעֲבָדָיו וּמִשִּׁפְחוֹתָיו הַכְּנַעֲנִים,

וּמִשְּׂדֵה אֲחֻזָּתוֹ.

וְאִם הֶחֱרִים אֶת כֻּלָּם, אֵינָן מֻחְרָמִין.

דִּבְרֵי רְבִּי אֱלִיעֶזֶר.

אָמַר רְבִּי אֶלְעָזָר בֶּן עֲזַרְיָה:

מָה אִם לַגָּבוֹהַּ,

שֶׁאֵין אָדָם רַשַּׁי לְהַחֲרִים אֶת כָּל נְכָסָיו,

עַל אַחַת כַּמָּה וְכַמָּה,

יְהֵא אָדָם חַיָּב לִהְיוֹת חָס עַל נְכָסָיו.

### @11מסכת ערכין פרק ח משנה ה

ה

הַמַּחֲרִים בְּנוֹ וּבִתּוֹ,

וְעַבְדּוֹ וְשִׁפְחָתוֹ הָעִבְרִים,

וּשְׂדֵה מִקְנָתוֹ,

אֵינָן מֻחְרָמִים,

שֶׁאֵין אָדָם מַחֲרִים דָּבָר שֶׁאֵינוּ שֶׁלּוֹ.

הַכֹּהֲנִים וְהַלְוִיִּם אֵינָן מֻחְרָמִים.

דִּבְרֵי רְבִּי יְהוּדָה.

רְבִּי שִׁמְעוֹן אוֹמֵר:

הַכֹּהֲנִים אֵינָן מֻחְרָמִין, <מחרימין>

שֶׁהַחֲרָמִין שֶׁלָּהֶן,

וְהַלְוִיִּם מֻחְרָמִים, <מחרימים>

שֶׁאֵין הַחֲרָמִין שֶׁלָּהֶן.

רְבִּי אוֹמֵר:

נִרְאִין דִּבְרֵי רְבִּי יְהוּדָה בַקַּרְקָעוֹת,

שֶׁנֶּאֱמַר: (וַיִּקְרָא כה,לד)

"כִּי אֲחֻזַּת עוֹלָם הוּא לָהֶם",

וּכְדִבְרֵי רְבִּי שִׁמְעוֹן בַּמִּטַּלְטְלִין,

שֶׁאֵין הַחֲרָמִין שֶׁלָּהֶן.

### @11מסכת ערכין פרק ח משנה ו

[ו]

וְחֶרְמֵי כֹהֲנִים אֵין לָהֶם פִּדְיוֹן,

אֶלָּא נִתָּנִין לַכֹּהֲנִים.

רְבִּי יְהוּדָה בֶן בְּתִירָה אוֹמֵר:

סְתָם חֲרָמִים, לְבֶדֶק הַבַּיִת,

שֶׁנֶּאֱמַר: (וַיִּקְרָא כז,כח)

"כָּל חֵרֶם קֹדֶשׁ קָדָשִׁים הוּא לַיי".

וַחֲכָמִים אוֹמְרִים:

סְתָם חֲרָמִים, לַכֹּהֲנִים,

שֶׁנֶּאֱמַר: (וַיִּקְרָא כז,כא)

"כִּשְׂדֵה הַחֵרֶם לַכֹּהֵן תִּהְיֶה אֲחֻזָּתוֹ".

אִם כֵּן, לָמָּה נֶאֱמַר: (וַיִּקְרָא כז,כח)

"כָּל חֵרֶם קֹדֶשׁ קָדָשִׁים הוּא לַיי"?

שֶׁהוּא חָל עַל קָדְשֵׁי קָדָשִׁים וְעַל קָדָשִׁים קַלִּים.

### @11מסכת ערכין פרק ח משנה ז

ז

מַחֲרִים אָדָם אֶת קֳדָשָׁיו,

בֵּין קָדְשֵׁי קָדָשִׁים,

וּבֵין קָדָשִׁים קַלִּים.

אִם נֶדֶר, נוֹתֵן אֶת דְּמֵיהֶן,

אִם נְדָבָה, נוֹתֵן אֶת טוֹבָתָהּ.

"שׁוֹר זֶה עוֹלָה",

אוֹמְדִין כַּמָּה אָדָם רוֹצֶה לִתֵּן בְּשׁוֹר זֶה,

לְהַעֲלוֹתוֹ עוֹלָה שֶׁאֵינוּ חַיָּב.

הַבְּכוֹר,

בֵּין תָּמִים, בֵּין בַּעַל מוּם,

מַחֲרִימִין אוֹתוֹ.

כֵּיצַד פּוֹדִין אוֹתוֹ?

אוֹמְדִין כַּמָּה אָדָן רוֹצֶה לִתֵּן בִּבְכוֹר זֶה,

לִתְּנוֹ לְבֶן בִּתּוֹ אוֹ לְבֶן אֲחוֹתוֹ.

ח

רְבִּי יִשְׁמָעֵאל אוֹמֵר:

כָּתוּב אֶחָד אוֹמֵר:

"הַקְדֵּשׁ",

וְכָתוּב אַחֵר אוֹמֵר:

"אַל תַּקְדֵּשׁ".

אֵי אֶפְשָׁר לוֹמַר 'הַקְדֵּשׁ',

שֶׁכְּבָר נֶאֱמַר 'אַל תַּקְדֵּשׁ',

וְאֵי אֶפְשָׁר לוֹמַר 'אַל תַּקְדֵּשׁ',

שֶׁכְּבָר נֶאֱמַר 'הַקְדֵּשׁ'!

אֱמֹר מֵעַתָּה:

מַקְדִּישׁוֹ אַתָּה הֶקְדֵּשׁ עִלּוּי,

וְאֵין אַתָּה מַקְדִּישׁוֹ הֶקְדֵּשׁ מִזְבֵּחַ.

## @22פרק ט

### @11מסכת ערכין פרק ט משנה א

א

הַמּוֹכֵר אֶת שָׂדֵהוּ בְשָׁעַת הַיּוֹבֵל,

אֵינוּ מֻתָּר לִגְאֹל פָּחוּת מִשְּׁתֵי שָׁנִים,

שֶׁנֶּאֱמַר: (וַיִּקְרָא כה,טו)

"בְּמִסְפַּר שְׁנֵי תְבוּאת יִמְכָּר לָךְ".

הָיְתָה שְׁנַת שִׁדָּפוֹן וְיֵרָקוֹן, אוֹ שְׁבִיעִית,

אֵינָה עוֹלָה לוֹ מִן הַמִּנְיָן.

נָרָהּ, אוֹ הֵבִירָהּ,

עוֹלָה לוֹ מִן הַמִּנְיָן.

רְבִּי אֱלִיעֶזֶר אוֹמֵר:

מְכָרָהּ לוֹ לִפְנֵי רֹאשׁ הַשָּׁנָה,

וְהִיא מְלֵאָה פֵרוֹת,

הֲרֵי זֶה אוֹכֵל מִמֶּנָּה שָׁלוֹשׁ תְּבוּאוֹת לִשְׁתֵּי שָׁנִים.

### @11מסכת ערכין פרק ט משנה ב

ב

מְכָרָהּ לָרִאשׁוֹן בְּמָנֶא,

וּמָכַר הָרִאשׁוֹן לַשֵּׁנִי בְמָאתַיִם,

אֵינוּ מְחַשֵּׁב אֶלָּא עִם הָרִאשׁוֹן,

שֶׁנֶּאֱמַר: (וַיִּקְרָא כה,כז)

"לָאִישׁ אֲשֶׁר מָכַר לוֹ". <לאשר>

מְכָרָהּ לָרִאשׁוֹן בְּמָאתַיִם,

וּמָכַר הָרִאשׁוֹן לַשֵּׁנִי בְמָנֶא,

אֵינוּ מְחַשֵּׁב אֶלָּא עִם הָאַחֲרוֹן,

שֶׁנֶּאֱמַר: "לָאִישׁ",

לָאִישׁ אֲשֶׁר בְּתוֹכָהּ.

לֹא יִמְכֹּר בְּרָחוֹק וְיִגְאַל בְּקָרוֹב,

בְּרָע, וְיִגְאֹל בְּיָפֶה.

לֹא יִלְוֶה וְיִגְאֹל,

וְלֹא יִגְאֹל חֲצָיִים.

וּבַהֶקְדֵּשׁ, מֻתָּר בְּכֻלָּם.

זֶה חֹמֶר בַּהֶדְיוֹט מִבַּהֶקְדֵּשׁ.

### @11מסכת ערכין פרק ט משנה ג

ג

הַמּוֹכֵר בַּיִת בְּבָתֵּי עָרֵי חוֹמָה,

הֲרֵי זֶה גוֹאֵל מִיָּד,

וְגוֹאֵל כָּל שְׁנֵים עָשָׂר חֹדֶשׁ.

הֲרֵי זוֹ כְמִין רִבִּית, וְאֵינָהּ רִבִּית.

מֵת הַמּוֹכֵר, יִגְאַל בְּנוֹ.

מֵת הַלּוֹקֵחַ, יִגְאַל מִיַּד בְּנוֹ,

וְאֵינוּ מוֹנֶה לוֹ שָׁנָה,

אֶלָּא מִשָּׁעָה שֶׁמָּכַר לוֹ,

שֶׁנֶּאֱמַר: (וַיִּקְרָא כה,ל)

"עַד מְלֹאת לוֹ שָׁנָה תְמִימָה,

וְקָם הַבַּיִת אֲשֶׁר בָּעִיר אֲשֶׁר לוֹ חֹמָה".

וּכְשֶׁהוּא אוֹמֵר "תְמִימָה",

לְהָבִיא אֶת חֹדֶשׁ הָעִבּוּר.

רְבִּי אוֹמֵר:

יִתֵּן לוֹ שָׁנָה וְעִבּוּרָהּ.

### @11מסכת ערכין פרק ט משנה ד

ד

הִגִּיעַ יוֹם שְׁנֵים עָשָׂר חֹדֶשׁ, וְלֹא נִגְאָלָה,

הָיְתָה חָלוּטָה לוֹ.

אֶחָד הַלּוֹקֵחַ וְאֶחָד שֶׁנִּתַּן לוֹ מַתָּנָה,

שֶׁנֶּאֱמַר "לַצְּמִיתֻת". (וַיִּקְרָא כה,ל)

בָּרִאשׁוֹנָה הָיָה נִטְמָן יוֹם שְׁנֵים עָשָׂר חֹדֶשׁ,

שֶׁתְּהֵא חָלוּטָה לוֹ.

הִתְקִין הֶלֵּל הַזָּקֵן,

שֶׁיְּהֵא חוֹלֵשׁ אֶת מָעוֹתָיו בַּלִּשְׁכָּה,

וִיהֵא שׁוֹבֵר אֶת הַדֶּלֶת וְנִכְנָס.

אֶמָּתַי שֶׁיִּרְצֶה הַלָּז,

יָבוֹא וְיִטֹּל אֶת מָעוֹתָיו.

### @11מסכת ערכין פרק ט משנה ה

ה

כָּל שֶׁהוּא לִפְנִים מִן הַחוֹמָה,

הֲרֵי הוּא כְבָתֵּי עָרֵי חוֹמָה,

חוּץ מִן הַשָּׂדוֹת.

רְבִּי מֵאִיר אוֹמֵר:

אַף הַשָּׂדוֹת.

בַּיִת הַבָּנוּי בַּחוֹמָה,

רְבִּי יְהוּדָה אוֹמֵר:

אֵינוּ כְבָתֵּי עָרֵי חוֹמָה.

רְבִּי שִׁמְעוֹן אוֹמֵר:

כֹּתֶל הַחִיצוֹן הוּא חוֹמָתוֹ.

### @11מסכת ערכין פרק ט משנה ו

ו

עִיר שֶׁגַּגּוֹתֶיהָ חוֹמָתָהּ,

וְשֶׁאֵינָה מֻקֶּפֶת חוֹמָה מִימוֹת יְהוֹשֻׁעַ בִּן נוּן,

אֵינָה כְבָתֵּי עָרֵי חוֹמָה.

וְאֵלּוּ הֵן בָּתֵּי עָרֵי חוֹמָה:

שָׁלוֹשׁ חֲצֵרוֹת שֶׁלִּשְׁנֵי שְׁנֵי בָתִּים,

מֻקָּפוֹת חוֹמָה מִימוֹת יְהוֹשֻׁעַ בִּן נוּן,

כְּגוֹן:

קַצְרָה הַיְשָׁנָה שֶׁלְּצִפּוֹרִין,

וְחָקָרָה שֶׁלְּגַשׁחָלָב,

וְיוֹתְפַת הַיְשָׁנָה,

וְגַמְלָא, וּגְדוֹד, וְחָדִיד, וְאוֹנוֹ, וִירוּשָׁלַיִם,

וְכֵן כַּיּוֹצֵא בָהֶן.

### @11מסכת ערכין פרק ט משנה ז

ז

בָּתֵּי הַחֲצֵרִים,

נוֹתְנִין לָהֶן כְּכֹחַ יָפֶה שֶׁבְּבָתֵּי עָרֵי חוֹמָה,

וּכְכֹחַ יָפֶה שֶׁבַּשָּׂדוֹת,

וְנִגְאָלִין מִיָּד,

וְנִגְאָלִין כָּל שְׁנֵים עָשָׂר חֹדֶשׁ כַּבָּתִּים,

וְיוֹצְאִין בַּיּוֹבֵל וּבְגִרְעוֹן כֶּסֶף כַּשָּׂדוֹת.

וְאֵלּוּ הֵן בָּתֵּי חֲצֵרִים:

שְׁתֵּי חֲצֵרוֹת שֶׁלִּשְׁנֵי שְׁנֵי בָתִּים,

אַף עַל פִּי מֻקָּפִין חוֹמָה מִימוֹת יְהוֹשֻׁעַ בִּן נוּן,

הֲרֵי אֵלּוּ כְבָתֵּי הַחֲצֵרִים.

### @11מסכת ערכין פרק ט משנה ח

ח

יִשְׂרָאֵל שֶׁיָּרַשׁ אֶת אֲבִי אִמּוֹ לֵוִי,

אֵינוּ גוֹאֵל כַּסֵּדֶר זֶה.

וְכֵן לֵוִי שֶׁיָּרַשׁ אֶת אֲבִי אִמּוֹ יִשְׂרָאֵל,

אֵינוּ גוֹאֵל כַּסֵּדֶר זֶה,

שֶׁנֶּאֱמַר: (וַיִּקְרָא כה,לג)

"כִּי בָתֵּי עָרֵי הַלְוִיִּם",

עַד שֶׁיְּהֵא לֵוִי וּבְעָרֵי הַלְוִיִּם.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵין הַדְּבָרִין אֲמוּרִין אֶלָּא בְעָרֵי הַלְוִיִּם.

אֵין עוֹשִׂין שָׂדֶה מִגְרָשׁ, וְלֹא מִגְרָשׁ שָׂדֶה,

לֹא מִגְרָשׁ עִיר, וְלֹא עִיר מִגְרָשׁ.

אָמַר רְבִּי אֶלְעָזָר:

בַּמֵּי דְבָרִים אֲמוּרִים?

בְּעָרֵי הַלְוִיִּם.

אֲבָל בְּעָרֵי יִשְׂרָאֵל,

עוֹשִׂים שָׂדֶה מִגְרָשׁ, וְלֹא מִגְרָשׁ שָׂדֶה,

מִגְרָשׁ עִיר, וְלֹא עִיר מִגְרָשׁ,

כְּדֵי שֶׁלֹּא יַחֲרִיבוּ אֶת עָרֵי יִשְׂרָאֵל.

הַכֹּהֲנִים וְהַלְוִיִּם מוֹכְרִין לְעוֹלָם,

וְגוֹאֲלִין לְעוֹלָם,

שֶׁנֶּאֱמַר: (וַיִּקְרָא כה,לב)

"גְּאֻלַּת עוֹלָם תִּהְיֶה לַלְוִיִּם".

חסלת ערכים

# @00מסכת תמורה

## @22פרק א

### @11מסכת תמורה פרק א משנה א

א

הַכֹּל מְמִירִים,

אֶחָד אֲנָשִׁים, וְאֶחָד נָשִׁים.

לֹא שֶׁאָדָם רַשַּׁי לְהָמִיר,

אֶלָּא, אִם הֵמִיר, מוּמָר,

וְסוֹפֵג אֶת הָאַרְבָּעִים.

הַכֹּהֲנִים מְמִירִים אֶת שֶׁלָּהֶן,

וְיִשְׂרָאֵל מְמִירִים אֶת שֶׁלָּהֶן.

אֵין הַכֹּהֲנִים מְמִירִים לֹא בַחַטָּאת,

וְלֹא בָאָשָׁם, וְלֹא בִבְכוֹר.

אָמַר רְבִּי יוֹחָנָן בֶּן נוּרִי:

וְכִי מִפְּנֵי מָה אֵין מְמִירִים בִּבְכוֹר?

אָמַר לוֹ רְבִּי עֲקִיבָה:

חַטָּאת וְאָשָׁם מַתָּנָה לַכֹּהֵן,

וְהַבְּכוֹר מַתָּנָה לַכֹּהֵן,

מַה חַטָּאת וְאָשָׁם, אֵין מְמִירִין בָּהֶן,

אַף הַבְּכוֹר, לֹא יְמִירוּ בוֹ.

ב

אָמַר לוֹ רְבִּי יוֹחָנָן בֶּן נוּרִי:

מָה לוֹ אֵינוּ מֵמִיר בַּחַטָּאת וּבָאָשָׁם,

שֶׁאֵין זָכִין בָּהֶן בְּחַיֵּיהֶן,

תֹּאמַר בִּבְכוֹר שֶׁזָּכִין בּוֹ בְחַיָּיו?

אָמַר לוֹ רְבִּי עֲקִיבָה:

וַהֲלֹא כְבָר נֶאֱמַר: (וַיִּקְרָא כז,י)

"וְהָיָה הוּא וּתְמוּרָתוֹ יִהְיֶה קּדֶשׁ",

אֵיכָן קְדֻשָּׁה חָלָה עָלָיו?

בְּבֵית הַבְּעָלִים!

אַף תְּמוּרָה, בְּבֵית הַבְּעָלִים.

### @11מסכת תמורה פרק א משנה ב

ג

מְמִירִין מִן הַבָּקָר עַל הַצֹּאן,

וּמִן הַצֹּאן עַל הַבָּקָר,

מִן הַכְּבָשִׂים עַל הָעִזִּים,

וּמִן הָעִזִּים עַל הַכְּבָשִׂים,

מִן הַזְּכָרִים עַל הַנְּקֵבוֹת,

וּמִן הַנְּקֵבוֹת עַל הַזְּכָרִים,

מִן תְּמִימִים עַל בַּעֲלֵי מוּמִין,

וּמִן בַּעֲלֵי מוּמִין עַל תְּמִימִים,

שֶׁנֶּאֱמַר: (וַיִּקְרָא כז,י)

"לֹא יַחֲלִיפֶנּוּ וְלֹא יָמִיר אֹתוֹ טוֹב בְּרָע".

אֵי זֶה הוּא "טוֹב בְּרָע"?

בַּעֲלֵי מוּמִין שֶׁקָּדַם הֶקְדֵּשָׁן אֶת מוּמָן.

ד

מְמִירִין אֶחָד בִּשְׁנַיִם, וּשְׁנַיִם בְּאֶחָד;

אֶחָד בְּמֵאָה, וּמֵאָה בְאֶחָד.

רְבִּי שִׁמְעוֹן אוֹמֵר:

אֵין מְמִירִין אֶלָּא אֶחָד בְּאֶחָד,

שֶׁנֶּאֱמַר: (וַיִּקְרָא כז,י)

"וְהָיָה הוּא וּתְמוּרָתוֹ יִהְיֶה קּדֶשׁ",

מַה "הוּא" מְיֻחָד,

אַף "תְּמוּרָתוֹ" מְיֻחֶדֶת.

### @11מסכת תמורה פרק א משנה ג

ה

אֵין מְמִירִין אֵבָרִין בַּעֲבָרִין,

וְלֹא עֲבָרִין בָּאֵבָרִין,

וְלֹא אֵבָרִין וַעֲבָרִין בִּשְׁלֵמִין,

וְלֹא שְׁלֵמִים בָּהֶם.

רְבִּי יוֹסֵה אוֹמֵר:

מְמִירִין אֵבָרִין בִּשְׁלֵמִים,

וְלֹא שְׁלֵמִים בָּהֶם.

אָמַר רְבִּי יוֹסֵה:

וַהֲלֹא בַמֻּקְדָּשִׁין הוּא אוֹמֵר:

"רַגְלָהּ שֶׁלָּזוֹ עוֹלָה", כֻּלָּהּ עוֹלָה,

אַף כְּשֶׁיֹּאמַר:

"רַגְלָהּ שֶׁלָּזוֹ תַחַת זוֹ",

תְּהֵא כֻלָּהּ תְּמוּרָה תַחְתֶּיהָ.

### @11מסכת תמורה פרק א משנה ד

ו

אֵין הַמְדֻמָּע מְדַמֵּעַ אֶלָּא לְפִי חֶשְׁבּוֹן.

אֵין הַמְחֻמָּץ מַחְמִיץ אֶלָּא לְפִי חֶשְׁבּוֹן.

אֵין מַיִם שְׁאוּבִין פּוֹסְלִין אֶת הַמִּקְוֶה,

אֶלָּא לְפִי חֶשְׁבּוֹן.

### @11מסכת תמורה פרק א משנה ה

ז

אֵין מֵי חַטָּאת נֶעֱשִׂים מֵי חַטָּאת,

אֶלָּא עִם מַתַּן הָאֵפֶר.

אֵין בֵּית פְּרַס עוֹשֶׂה בֵית פְּרַס,

וְלֹא תְרוּמָה אַחַר תְּרוּמָה,

וְלֹא תְמוּרָה עוֹשָׂה תְמוּרָה,

[וְלֹא הַוֶּלֶד עוֹשֶׂה תְמוּרָה.]

רְבִּי יְהוּדָה אוֹמֵר:

הַוֶּלֶד עוֹשֶׂה תְמוּרָה.

אָמְרוּ לוֹ:

הַקֹּדֶשׁ עוֹשֶׂה תְמוּרָה,

לֹא הַוֶּלֶד וְלֹא תְמוּרָה עוֹשִׂין תְּמוּרָה.

### @11מסכת תמורה פרק א משנה ו

ח

הָעוֹפוֹת וְהַמְּנָחוֹת אֵינָן עוֹשִׂין תְּמוּרָה,

שֶׁלֹּא נֶאֱמַר אֶלָּא "בְהֵמָה".

הַצִּבּוּר וְהַשּׁוּתָפִין אֵינָן עוֹשִׂין תְּמוּרָה,

שֶׁנֶּאֱמַר: (וַיִּקְרָא כז,י)

"לֹא יָמִיר אֹתוֹ".

הַיָּחִיד עוֹשֶׂה תְמוּרָה,

וְלֹא הַצִּבּוּר וְלֹא הַשּׁוּתָפִין עוֹשִׂין תְּמוּרָה.

ט

קָרְבְּנוֹת בֶּדֶק הַבַּיִת אֵינָן עוֹשִׂין תְּמוּרָה.

אָמַר רְבִּי שִׁמְעוֹן:

וַהֲלֹא מַעֲשֵׂר בַּכְּלָל הָיָה,

וְלָמָּה יָצָא? לְהַקִּישׁ אֵלָיו:

מַה מַּעְשֵׂר קָרְבַּן יָחִיד,

יָצְאוּ קָרְבְּנוֹת צִבּוּר;

מַה מַּעְשֵׂר קָרְבַּן מִזְבֵּחַ,

יָצְאוּ קָרְבְּנוֹת בֶּדֶק הַבַּיִת.

## @22פרק ב

### @11מסכת תמורה פרק ב משנה א

א

יֵשׁ בְּקָרְבְּנוֹת הַיָּחִיד,

מַה שֶּׁאֵין בְּקָרְבְּנוֹת הַצִּבּוּר,

וְיֵשׁ בְּקָרְבְּנוֹת הַצִּבּוּר,

מַה שֶּׁאֵין בְּקָרְבְּנוֹת הַיָּחִיד,

שֶׁקָּרְבְּנוֹת הַיָּחִיד עוֹשִׂין תְּמוּרָה,

וְקָרְבְּנוֹת הַצִּבּוּר אֵינָן עוֹשִׂין תְּמוּרָה.

קָרְבְּנוֹת הַיָּחִיד נוֹהֲגִין בַּזְּכָרִים וּבַנְּקֵבוֹת,

וְקָרְבְּנוֹת הַצִּבּוּר אֵינָן נוֹהֲגִין אֶלָּא בַזְּכָרִין.

קָרְבְּנוֹת הַיָּחִיד, חַיָּבִין בְּאַחְרָיוּתָן,

וּבְאַחְרָיוּת נִסְכֵּיהֶן,

וְקָרְבְּנוֹת הַצִּבּוּר אֵינָן חַיָּבִין לֹא בְאַחְרָיוּתָן,

וְלֹא בְאַחְרָיוּת נִסְכֵּיהֶן,

אֲבָל חַיָּבִין בְּאַחְרָיוּת נִסְכֵּיהֶן מִשֶּׁקָּרַב הַזֶּבַח.

ב

יֵשׁ בְּקָרְבְּנוֹת הַצִּבּוּר,

[מַה שֶּׁאֵין בְּקָרְבְּנוֹת הַיָּחִיד,]

שֶׁקָּרְבְּנוֹת הַצִּבּוּר

דּוֹחִין אֶת הַשַּׁבָּת וְאֶת הַטֻּמְאָה,

וְקָרְבְּנוֹת הַיָּחִיד

אֵינָן דּוֹחִין לֹא אֶת הַשַּׁבָּת וְלֹא אֶת הַטֻּמְאָה.

אָמַר רְבִּי מֵאִיר:

וַהֲלֹא חֲבִתֵּי כֹהֵן גָּדוֹל,

וּפַר יוֹם הַכִּפּוּרִים,

קָרְבַּן יָחִיד,

וְדוֹחִין אֶת הַשַּׁבָּת וְאֶת הַטֻּמְאָה?

אֶלָּא שֶׁזְּמַנָּן קָבוּעַ.

### @11מסכת תמורה פרק ב משנה ב

ג

חַטֹּאת הַיָּחִיד שֶׁכִּפְּרוּ הַבְּעָלִים, מֵתוֹת,

וְשֶׁלַּצִּבּוּר, אֵינָן מֵתוֹת.

רְבִּי יְהוּדָה אוֹמֵר:

יָמוּת.

אָמַר רְבִּי שִׁמְעוֹן:

מַה מָּצִינוּ בִוְלַד חַטָּאת,

וּתְמוּרַת חַטָּאת,

וְחַטָּאת שֶׁמֵּתוּ בְעָלֶיהָ,

בְּיָחִיד דְּבָרִים אֲמוּרִים, אֲבָל לֹא בַצִּבּוּר;

אַף כְּשֶׁכִּפְּרוּ הַבְּעָלִים וְשֶׁעִבְּרָה שְׁנָתָן,

בְּיָחִיד דְּבָרִין אֲמוּרִין, אֲבָל לֹא בַצִּבּוּר.

### @11מסכת תמורה פרק ב משנה ג

ד

חֹמֶר בַּקָּדָשִׁין מִבַּתְּמוּרָה,

וּבַתְּמוּרָה מִבַּקֳּדָשִׁים,

שֶׁהַקָּדָשִׁים עוֹשִׂין תְּמוּרָה,

וְאֵין תְּמוּרָה עוֹשָׂה תְמוּרָה.

[הַצִּבּוּר] וְהַשֻּׁתָּפִין מַקְדִּישִׁין,

אֲבָל לֹא מְמִירִים.

וּמַקְדִּישִׁין אֵבָרִין וַעֲבָרִין,

אֲבָל לֹא מְמִירִין.

ה

חֹמֶר בַּתְּמוּרָה,

שֶׁהַקְּדֻשָּׁה חָלָה עָלֶיהָ בַּעֲלַת מוּם קָבוּעַ,

וְאֵינָה יוֹצָא לַחֻלִּים לְהִגָּזֵז וְלֵעָבֵד.

רְבִּי יוֹסֵה בִרְבִּי יְהוּדָה אוֹמֵר:

עָשָׂה שׁוֹגֵג כַּמֵּזִיד בַּתְּמוּרָה,

לֹא עָשָׂה שׁוֹגֵג [כַּמֵּזִיד] בַּמֻּקְדָּשִׁין.

רְבִּי אֱלִיעֶזֶר אוֹמֵר:

הַכִּלְאַיִם, וְהַטְּרֵפָה, וְיוֹצֵא דֹפֶן,

וְטָמְטוֹם וְאַנְדְּרוֹגִינָס,

לֹא קְדֵשִׁין, וְלֹא מַקְדִּישִׁין.

## @22פרק ג

### @11מסכת תמורה פרק ג משנה א

א

אֵלּוּ קָדָשִׁין שֶׁוַּלְדוֹתֵיהֶן וּתְמוּרוֹתֵיהֶן כַּיּוֹצֵא בָהֶן:

וְלַד שְׁלָמִים וּתְמוּרָתָן,

וְלָדָן, וּוְלַד וְלָדָן עַד סוֹף הָעוֹלָם,

הֲרֵי אֵלּוּ כִשְׁלָמִים,

וּטְעוּנִים סְמִיכָה וּנְסָכִים,

וּתְנוּפַת חָזֶה וָשׁוֹק.

ב  
רְבִּי אֱלִיעֶזֶר אוֹמֵר:

וְלַד שְׁלָמִים לֹא יִקָּרֵב שְׁלָמִים.

וַחֲכָמִים אוֹמְרִים:

יִקָּרֵב.

אָמַר רְבִּי שִׁמְעוֹן:

לֹא נֶחְלְקוּ עַל וְלַד וְלַד שְׁלָמִים,

וְעַל וְלַד וְלַד תְּמוּרָה,

שֶׁלֹּא יִקָּרֵב,

וְעַל מַה נֶּחְלָקוּ?

עַל הַוֶּלֶד,

שֶׁרְבִּי אֱלִיעֶזֶר אוֹמֵר:

לֹא יִקָּרֵב,

וַחֲכָמִים אוֹמְרִים:

יִקָּרֵב.

ג

הֵעִיד רְבִּי יְהוֹשֻׁעַ וּרְבִּי פַּפְּיַס

עַל וְלַד שְׁלָמִים שֶׁיִּקָּרֵב שְׁלָמִים.

אָמַר רְבִּי פַּפְּיַס:

אֲנִי מֵעִיד,

שֶׁהָיְתָה לָּנוּ פָרָה זִבְחֵי שְׁלָמִים,

וַאֲכַלְנוּהָ בַפֶּסַח,

וְאָכַלְנוּ וַלְדָהּ שְׁלָמִים בֶּחָג.

### @11מסכת תמורה פרק ג משנה ב

ד  
וְלַד תּוֹדָה, וּתְמוּרָתָהּ,

וַלְדָהּ וּוְלַד וַלְדָהּ עַד סוֹף הָעוֹלָם,

הֲרֵי אֵלּוּ כְתוֹדָה,

וּבִלְבַד שֶׁאֵינָן טְעוּנִין לֶחֶם.

תְּמוּרַת עוֹלָה,

וְלַד תְּמוּרָה,

וְלָדָן וּוְלַד וְלָדָן עַד סוֹף הָעוֹלָם,

הֲרֵי אֵלּוּ כְעוֹלָה,

וּטְעוּנָה הֶפְשֵׁט וְנִתּוּחַ,

וְכָלִיל לָאִשִּׁים.

### @11מסכת תמורה פרק ג משנה ג

ה

הַמַּפְרִישׁ נְקֵבָה לָעוֹלָה וְיָלְדָה זָכָר,

יִרְעֶה עַד שֶׁיִּסְתָּאֵב,

וְיִמָּכֵר, וְיָבִיא בְדָמָיו עוֹלָה.

רְבִּי אֱלִיעֶזֶר אוֹמֵר:

הוּא בְעַצְמוֹ יִקְרַב עוֹלָה.

ו  
הַמַּפְרִישׁ נְקֵבָה לְאָשָׁם,

תִּרְעֶה עַד שֶׁתִּסְתָּאֵב, < שֶׁיִּסְתָּאֵב>

תִּמָּכֵר, וְיָבִיא בְדָמֶיהָ אָשָׁם. <ימכר>

אִם קָרַב אֲשָׁמוֹ, יִפְּלוּ דָמֶיהָ לִנְדָבָה.

רְבִּי שִׁמְעוֹן אוֹמֵר:

תִּמָּכֵר שֶׁלֹּא בַמּוּם.

ז *<כך סדר שתי ההלכות בכי"ק>*  
אָשָׁם שֶׁמֵּתוּ בְעָלָיו,

וְשֶׁכִּפְּרוּ בְעָלָיו,

יִרְעֶה עַד שֶׁיִּסְתָּאֵב,

וְיִמָּכֵר, וְיִפְּלוּ דָמָיו לִנְדָבָה.

רְבִּי אֱלִיעֶזֶר אוֹמֵר:

יָמוּת.

רְבִּי אֶלְעָזָר אוֹמֵר:

יָבִיא בְדָמָיו עוֹלָה.

ח

תְּמוּרַת אָשָׁם,

וְלַד תְּמוּרָה,

וְלָדָן, וְלַד וְלָדָן עַד סוֹף הָעוֹלָם,

יִרְעוּ עַד שֶׁיִּסְתָּאֲבוּ,

וְיִמָּכְרוּ, וְיִפְּלוּ דְמֵיהֶן לִנְדָבָה. <דָמֶיהָ>

רְבִּי אֱלִיעֶזֶר אוֹמֵר:

יָמוּתוּ.

רְבִּי אֶלְעָזָר אוֹמֵר:

יָבִיא בִדְמֵיהֶם עוֹלוֹת.

### @11מסכת תמורה פרק ג משנה ד

ט

וַהֲלֹא אַף הַנְּדָבָה עוֹלָה הִיא? <עוֹלוֹת>

מַה בֵּין דִּבְרֵי רְבִּי אֶלְעָזָר לְדִבְרֵי חֲכָמִים? <אֱלִיעֶזֶר>

אֶלָּא בִזְמַן שֶׁהִיא בָּאָה חוֹבָה,

הוּא סוֹמֵךְ עָלֶיהָ,

וּמֵבִיא עָלֶיהָ נְסָכִים,

וּנְסָכֶיהָ מִשֶּׁלּוֹ.

אִם הָיָה כֹהֵן,

עֲבוֹדָתָהּ וְעוֹרָהּ שֶׁלּוֹ.

בִּזְמַן שֶׁהִיא בָאָה נְדָבָה,

אֵינוּ סוֹמֵךְ עָלֶיהָ,

וְאֵינוּ מֵבִיא עָלֶיהָ נְסָכִים,

וּנְסָכֶיהָ מִשֶּׁלַּצִּבּוּר.

אַף עַל פִּי כֹהֵן,

עֲבוֹדָתָהּ וְעוֹרָהּ שֶׁלְּאַנְשֵׁי מִשְׁמָר.

### @11מסכת תמורה פרק ג משנה ה

י

תְּמוּרַת הַבְּכוֹר וְהַמַּעֲשֵׂר,

וְלָדָן, וְלַד וְלָדָן עַד סוֹף הָעוֹלָם,

הֲרֵי אֵלּוּ כִבְכוֹר וּכְמַעֲשֵׂר,

וְיֵאָכְלוּ בְמוּמָן לַבְּעָלִים.

מַה בֵּין הַבְּכוֹר וְהַמַּעֲשֵׂר לְבֵין כָּל הַקָּדָשִׁים?

שֶׁכָּל הַקָּדָשִׁים נִמְכָּרִין בְּאַטְלֵס וְנִשְׁחָטִין בְּאַטְלֵס,

וְנִשְׁקָלִין בְּלִטְרָה,

חוּץ מִן הַבְּכוֹר וּמִן הַמַּעֲשֵׂר.

וְיֵשׁ לָהֶן פִּדָּיוֹן,

וְלִתְמוּרוֹתֵיהֶן פִּדָּיוֹן,

חוּץ מִן הַבְּכוֹר וּמִן הַמַּעֲשֵׂר.

וּבָאִין מִחוּץ לָאָרֶץ לָאָרֶץ,

חוּץ מִן הַבְּכוֹר וּמִן הַמַּעֲשֵׂר.

אִם בָּאוּ תְמִימִין,

יִקָּרֵבוּ,

וְאִם בַּעֲלֵי מוּמִין,

יֵאָכְלוּ בְמוּמָן לַבְּעָלִים.

אָמַר רְבִּי שִׁמְעוֹן:

מַה הַטַּעַם?

שֶׁהַבְּכוֹר וְהַמַּעֲשֵׂר יֵשׁ לָהֶם פַּרְנָסָה בִמְקוֹמָן,

וּשְׁאָר כָּל הַקָּדָשִׁין,

אַף עַל פִּי שֶׁנּוֹלַד לָהֶם מוּם, <שֶׁנּוֹלְדוּ>

הֲרֵי בִקְדֻשָּׁתָן.

## @22פרק ד

### @11מסכת תמורה פרק ד משנה א

א

וְלַד חַטָּאת, וּתְמוּרַת חַטָּאת,

וְחַטָּאת שֶׁמֵּתוּ בְעָלֶיהָ, יָמוּתוּ.

וְשֶׁעִבְּרָה שְׁנָתָהּ,

וְשֶׁאָבָדָה וְנִמְצֵאת וּבַעֲלַת מוּם:

אִם מִשֶּׁכִּפְּרוּ הַבְּעָלִים, תָּמוּת,

אֵינָה עוֹשָׂה תְמוּרָה,

לֹא נֶהְנִין וְלֹא מוֹעֲלִין;

אִם עַד שֶׁלֹּא כִפְּרוּ הַבְּעָלִים,

תִּרְעֶה עַד שֶׁתִּסְתָּאֵב,

וְתִמָּכֵר, וְיָבִיא בְדָמֶיהָ אַחֶרֶת,

וְעוֹשָׂה תְמוּרָה,

וּמוֹעֲלִין בָּהּ.

### @11מסכת תמורה פרק ד משנה ב

ב

הַמַּפְרִישׁ חַטָּאתוֹ וְאָבָדָה,

וְהִקְרִיב אַחֶרֶת תַּחְתֶּיהָ,

וְאַחַר כָּךְ נִמְצֵאת הָרִאשׁוֹנָה,

תָּמוּת.

הַמַּפְרִישׁ מָעוֹת לְחַטָּאתוֹ וְאָבָדוּ,

וְהִקְרִיב חַטָּאוֹת תַּחְתֵּיהֶן,

וְאַחַר כָּךְ נִמְצְאוּ הַמָּעוֹת,

יֵלְכוּ לְיָם הַמֶּלַח.

### @11מסכת תמורה פרק ד משנה ג

ג

הַמַּפְרִישׁ מָעוֹת לְחַטָּאתוֹ וְאָבָדוּ,

וְהִפְרִישׁ מָעוֹת אֲחֵרוֹת תַּחְתֵּיהֶן, <אֲחֵרִים>

לֹא הִסְפִּיק לִקַּח בָּהֶן חַטָּאת,

עַד שֶׁנִּמְצְאוּ הַמָּעוֹת הָרִאשׁוֹנוֹת,

יָבִיא מֵאֵלּוּ וּמֵאֵלּוּ [חַטָּאת],

וְהַשְּׁאָר יִפְּלוּ לִנְדָבָה.

ד

הַמַּפְרִישׁ מָעוֹת לְחַטָּאתוֹ וְאָבָדוּ,

וְהִפְרִישׁ חַטָּאת תַּחְתֵּיהֶן,

לֹא הִסְפִּיק לְהַקְרִיבָהּ עַד שֶׁנִּמְצְאוּ הַמָּעוֹת,

וַהֲרֵי חַטָּאת בַּעֲלַת מוּם,

תִּמָּכֵר,

וְיָבִיא מֵאֵלּוּ וּמֵאֵלּוּ חַטָּאת,

וְהַשְּׁאָר יִפְּלוּ לִנְדָבָה.

ה

הַמַּפְרִישׁ חַטָּאתוֹ וְאָבָדָה,

וְהִפְרִישׁ מָעוֹת תַּחְתֶּיהָ,

לֹא הִסְפִּיק לִקַּח בָּהֶן חַטָּאת עַד שֶׁנִּמְצֵאת חַטָּאתוֹ,

וַהֲרֵי הִיא בַעֲלַת מוּם,

תִּמָּכֵר,

וְיָבִיא מֵאֵלּוּ וּמֵאֵלּוּ חַטָּאת,

וְהַשְּׁאָר יִפְּלוּ לִנְדָבָה.

ו

הַמַּפְרִישׁ חַטָּאתוֹ וְאָבָדָה,

וְהִפְרִישׁ אַחֶרֶת תַּחְתֶּיהָ,

לֹא הִסְפִּיק לְהַקְרִיבָהּ עַד שֶׁנִּמְצֵאת הָרִאשׁוֹנָה,

וַהֲרֵי שְׁתֵּיהֶן בַּעֲלוֹת מוּם, <בַּעֲלַת>

יִמָּכְרוּ,

וְיָבִיא מֵאֵלּוּ וּמֵאֵלּוּ חַטָּאת,

וְהַשְּׁאָר יִפְּלוּ לִנְדָבָה.

ז

הַמַּפְרִישׁ חַטָּאתוֹ וְאָבָדָה,

וְהִפְרִישׁ אַחֶרֶת תַּחְתֶּיהָ,

לֹא הִסְפִּיק לְהַקְרִיבָהּ עַד שֶׁנִּמְצֵאת הָרִאשׁוֹנָה,

וַהֲרֵי שְׁתֵּיהֶן תְּמִימוֹת,

אַחַת מֵהֶן תִּקָּרֵב חַטָּאת,

וְהַשְּׁנִיָּה תָמוּת.

דִּבְרֵי רְבִּי.

וַחֲכָמִים אוֹמְרִים:

אֵין חַטָּאת מֵתָה,

אֶלָּא שֶׁנִּמְצֵאת מֵאַחַר שֶׁכִּפְּרוּ הַבְּעָלִים.

אֵין הַמָּעוֹת הוֹלְכוֹת לְיָם הַמֶּלַח,

אֶלָּא שֶׁנִּמְצְאוּ מֵאַחַר שֶׁכִּפְּרוּ הַבְּעָלִים.

### @11מסכת תמורה פרק ד משנה ד

ח

הַמַּפְרִישׁ חַטָּאתוֹ,

וַהֲרֵי הִיא בַעֲלַת מוּם,

מוֹכְרָהּ,

וּמֵבִיא בְדָמֶיהָ אַחֶרֶת. <ויביא>

רְבִּי אֱלִיעֶזֶר בִּרְבִּי שִׁמְעוֹן אוֹמֵר:

אִם קֵרְבָה שְׁנִיָּה עַד שֶׁלֹּא נִשְׁחָטָה הָרִאשׁוֹנָה,

תָּמוּת,

שֶׁכְּבָר כִּפְּרוּ הַבְּעָלִים.

## @22פרק ה

### @11מסכת תמורה פרק ה משנה א

א

כֵּיצַד מַעֲרִימִין עַל הַבְּכוֹר?

מְבַכֶּרֶת שֶׁהָיְתָה מְעֻבֶּרֶת, אוֹמֵר:

"מַה שֶּׁבְּמֵעֶיהָ שֶׁלָּזוֹ, אִם זָכָר, עוֹלָה."

יָלְדָה זָכָר, יִקָּרֵב עוֹלָה.

"אִם נְקֵבָה, זִבְחֵי שְׁלָמִים."

יָלְדָה נְקֵבָה, תִּקָּרֵב שְׁלָמִים;

"אִם זָכָר, עוֹלָה, אִם נְקֵבָה, זִבְחֵי שְׁלָמִים",

יָלְדָה זָכָר וּנְקֵבָה,

הַזָּכָר יִקָּרֵב עוֹלָה,

וְהַנְּקֵבָה תִקָּרֵב שְׁלָמִים.

### @11מסכת תמורה פרק ה משנה ב

ב

יָלְדָה שְׁנֵי זְכָרִים,

אֶחָד מֵהֶן יִקָּרֵב עוֹלָה,

וְהַשֵּׁנִי יִמָּכֵר לְחַיְבֵי עוֹלָה,

וְדָמָיו חֻלִּין.

יָלְדָה שְׁתֵּי נְקֵבוֹת,

אַחַת מֵהֶן תִקָּרֵב שְׁלָמִים,

וְהַשְּׁנִיָּה תִמָּכֵר לְחַיְבֵי שְׁלָמִים,

וְדָמֶיהָ חֻלִּין.

יָלְדָה טָמְטוֹם וְאַנְדְּרוֹגִינָס,

רַבָּן שִׁמְעוֹן בֶּן גַּמְלִיאֵל אוֹמֵר:

אֵין קְדֻשָּׁה חָלָה עֲלֵיהֶן.

### @11מסכת תמורה פרק ה משנה ג

ג

הָאוֹמֵר:

"וַלְדָהּ שֶׁלָּזוֹ עוֹלָה, וְהִיא שְׁלָמִים",

דְּבָרָיו קַיָּמִין.

"הִיא שְׁלָמִים וּוְלָדָהּ עוֹלָה",

הֲרֵי זוֹ וְלַד שְׁלָמִים.

דִּבְרֵי רְבִּי מֵאִיר.

אָמַר רְבִּי יוֹסֵה:

אִם לְכֵן נִתְכַּוַּן מִתְּחִלָּה,

אַף עַל פִּי שֶׁאֵי אֶפְשָׁר לִקְרוֹת שְׁנֵי שֵׁמוֹת כְּאַחַת,

דְּבָרָיו קַיָּמִין.

אִם מִשֶּׁאָמַר "הֲרֵי זוֹ שְׁלָמִים"

וְנִמְלַךְ וְאָמַר "וַלְדָהּ עוֹלָה",

הֲרֵי זוֹ וְלַד שְׁלָמִים.

<לא נמצא בכתב היד>

### (@11מסכת תמורה פרק ה משנה ד

הֲרֵי זוֹ תְמוּרַת עוֹלָה וּתְמוּרַת שְׁלָמִים,

הֲרֵי זוֹ תְמוּרַת עוֹלָה.

דִּבְרֵי רְבִּי מֵאִיר.

אָמַר רְבִּי יוֹסֵה:

אִם לָכֵן נִתְכַּוַּן מִתְּחִלָּה,

הוֹאִיל וְאֵי אֶפְשָׁר לִקְרוֹת שְׁנֵי שֵׁמוֹת כְּאַחַת,

דְּבָרָיו קַיָּמִין;

וְאִם מִשֶּׁאָמַר:

תְּמוּרַת עוֹלָה,

נִמְלַךְ וְאָמַר:

תְּמוּרַת שְׁלָמִים, הֲרֵי זוֹ תְמוּרַת עוֹלָה. )

### @11מסכת תמורה פרק ה משנה ה

ה

"הֲרֵי זוֹ תַחַת זוֹ", "תְּמוּרָה זוֹ", "חֲלִפֵּי זוֹ",

הֲרֵי זוֹ תְמוּרָה.

"זוֹ מְחֻלֶּלֶת עַל זוֹ",

אֵינָה תְּמוּרָה.

אִם הָיָה הֶקְדֵּשׁ בַּעַל מוּם,

יֵצֵא לַחֻלִּין,

צָרִיךְ לְהֵעָשׁוֹת דָּמִים.

### @11מסכת תמורה פרק ה משנה ו

ו

"הֲרֵי זוֹ תַחַת חַטָּאת,

תַחַת עוֹלָה",

לֹא אָמַר כְּלוּם.

"תַּחַת חַטָּאת זוֹ",

תַחַת עוֹלָה זוֹ",

"תַּחַת חַטָּאת, תַחַת עוֹלָה שֶׁיֶּשׁ לִי בְתוֹךְ הַבַּיִת",

הָיָה לוֹ, דְּבָרָיו קַיָּמִין.

אָמַר עַל בְּהֵמָה הַטְּמֵאָה וְעַל בַּעֲלַת מוּם:

"הֲרֵי אֵלּוּ עוֹלָה",

לֹא אָמַר כְּלוּם.

"הֲרֵי אֵלּוּ לְעוֹלָה",

יִמָּכֵרוּ וְיָבִיא בִדְמֵיהֶן עוֹלוֹת.

## @22פרק ו

### @11מסכת תמורה פרק ו משנה א

א

כָּל הָאֲסוּרִין עַל גַּבֵּי הַמִּזְבֵּח,

אוֹסְרִים כָּל שֶׁהֵן:

הָרוֹבֵעַ, <הָרוֹבַע>

וְהַנִּרְבָּע,

וְהַמֻּקְצֶה,

וְהַנֶּעְבָּד,

וְהָאֶתְנָן,

וְהַמְּחִיר,

וְהַכִּלְאַיִם, <וְהַכְּלַאִים>

וְהַטְּרֵפָה,

וְיוֹצֵא דֹפֶן.

אֵי זֶה הוּא הַמֻּקְצֶה?

הַמֻּקְצֶה לַעֲבוֹדָה זָרָה.

הוּא אָסוּר,

וּמַה שֶּׁעָלָיו מֻתָּר.

וְאֵי זֶה הַנֶּעְבָּד?

כָּל שֶׁעוֹבְדִין אוֹתוֹ.

הוּא וּמַה שֶּׁעָלָיו אָסוּר.

זֶה וָזֶה מֻתָּרִין בַּאֲכִילָה.

### @11מסכת תמורה פרק ו משנה ב

ב

אֵי זֶה הוּא אֶתְנָן?

הָאוֹמֵר לַזּוֹנָה:

"הֵא לִיךְ בִּשְׂכָרִיךְ."

אֲפִלּוּ מֵאָה, כֻּלָּן אֲסוּרִין.

וְכֵן הָאוֹמֵר לַחֲבֵרוֹ:

"הֵא לָךְ טָלֶה זֶה,

וְתֵן לִי שִׁפְחָתָךְ אֵצֶל עַבְדִּי."

רְבִּי אוֹמֵר:

אֵינוּ אֶתְנָן.

וַחֲכָמִים אוֹמְרִים:

אֶתְנָן.

### @11מסכת תמורה פרק ו משנה ג

ג

אֵיזֶה הוּא מְחִיר כֶּלֶב?

הָאוֹמֵר לַחֲבֵרוֹ:

"הֵא לָךְ טָלֶה זֶה תַחַת כֶּלֶב זֶה."

וְכֵן שְׁנֵי שׁוּתָפִין שֶׁחָלְקוּ:

אֶחָד נוֹטֵל עֲשָׂרָה,

וְאֶחָד נוֹטֵל תִּשְׁעָה וְכֶלֶב,

שֶׁכְּנֶגֶד הַכֶּלֶב אֲסוּרִין,

וְשֶׁעִם הַכֶּלֶב מֻתָּרִין.

אֶתְנַן כֶּלֶב וּמְחִיר זוֹנָה,

הֲרֵי אֵלּוּ מֻתָּרִים,

שֶׁנֶּאֱמַר "שְׁנֵי", לֹא אַרְבָּעָה.

וַלְדוֹתֵיהֶן מֻתָּרִין,

שֶׁנֶּאֱמַר "הֵן", לֹא וַלְדוֹתֵיהֶן.

### @11מסכת תמורה פרק ו משנה ד

ד

נָתַן לָהּ כְּסָפִים,

הֲרֵי אֵלּוּ מֻתָּרִין.

יֵינוֹת, שְׁמָנִים, וּסְלָתוֹת,

וְכָל דָּבָר שֶׁכַּיּוֹצֵא בוֹ קָרֵב עַל גַּבֵּי מִזְבֵּחַ, <בָהּ>

אָסוּר.

ה

נָתַן לָהּ מֻקְדָּשִׁין,

הֲרֵי אֵלּוּ מֻתָּרִין.

עוֹפוֹת,

הֲרֵי אֵלּוּ אֲסוּרִין.

שֶׁהָיָה בַדִּין:

מָה אִם הַמֻּקְדָּשִׁין שֶׁהַמּוּם פּוֹסֵל בָּהֶן,

וְאֵין אֶתְנָן וּמְחִיר חָל עֲלֵיהֶם,

עוֹף, שֶׁאֵין הַמּוּם פּוֹסֵל בּוֹ,

אֵינוּ דִין שֶׁלֹּא יְהֵא אֶתְנָן וּמְחִיר חָל עָלָיו?

תַּלְמוּד לוֹמַר: (דְּבָרִים כג,יט)

"לְכָל נֶדֶר", לְהָבִיא אֶת הָעוֹף.

### @11מסכת תמורה פרק ו משנה ה

ו

כָּל הָאֲסוּרִין עַל גַּבֵּי הַמִּזְבֵּח,

וַלְדוֹתֵיהֶן מֻתָּרִין.

וְלַד טְרֵפָה, רְבִּי אֱלִיעֶזֶר אוֹמֵר:

לֹא יִקָּרֵב עַל גַּבֵּי הַמִּזְבֵּחַ.

(וַחֲכָמִים אוֹמְרִים: יִקָּרֵב.)

רְבִּי חֲנַנְיָה בֶן אַנְטִיגְנָס אוֹמֵר:

כְּשֵׁרָה שֶׁיָּנְקָה מִן הַטְּרֵפָה,

פְּסוּלָה מֵעַל גַּבֵּי הַמִּזְבֵּחַ.

כָּל הַקָּדָשִׁין שֶׁנֶּעֱשׁוּ טְרֵפָה,

אֵין פּוֹדִין,

שֶׁאֵין פּוֹדִין אֶת הַקָּדָשִׁים לְהַאֲכִילָן לַכְּלָבִין.

## @22פרק ז

### @11מסכת תמורה פרק ז משנה א

א

יֵשׁ בְּקָדְשֵׁי הַמִּזְבֵּחַ מַה שֶּׁאֵין בְּקָדְשֵׁי בֶדֶק הַבַּיִת,

יֵשׁ בְּקָדְשֵׁי בֶדֶק הַבַּיִת מַה שֶּׁאֵין בְּקָדְשֵׁי הַמִּזְבֵּחַ,

שֶׁקָּדְשֵׁי הַמִּזְבֵּחַ עוֹשִׂין תְּמוּרָה,

וְחַיָּבִין עֲלֵיהֶם מִשֵּׁם פִּגּוּל, נוֹתָר וְטָמֵא,

וְלָדָן וַחֲלָבָן אָסוּר לְאַחַר פִּדְיוֹנָן,

וְהַשּׁוֹחֲטָן בַּחוּץ חַיָּב.

אֵין נוֹתְנִין מֵהֶן לָאֻמָּנִים בִּשְׂכָרָן.

(מַה שֶּׁאֵין כֵּן בְּקָדְשֵׁי בֶדֶק הַבַּיִת.)

### @11מסכת תמורה פרק ז משנה ב

ב

יֵשׁ בְּקָדְשֵׁי בֶדֶק הַבַּיִת,

שֶׁסְּתָם הֶקְדֵּשׁוֹת לְבֶדֶק הַבַּיִת.

הֶקְדֵּשׁ בֶּדֶק הַבַּיִת חָל עַל הַכֹּל,

וּמוֹעֲלִין בְּגִדּוּלֵיהֶן,

וְאֵין בָּהֶן הֲנָיָה לַכֹּהֲנִים.

### @11מסכת תמורה פרק ז משנה ג

ג

אֶחָד קָדְשֵׁי הַמִּזְבֵּחַ,

וְאֶחָד קָדְשֵׁי בֶדֶק הַבַּיִת,

אֵין מְשַׁנִּין אוֹתָן מִקְּדֻשָּׁה לִקְדֻשָּׁה,

מַקְדִּישִׁין אוֹתָן הֶקְדֵּשׁ עִלּוּי,

וּמַחֲרִימִין אוֹתָן.

וְאִם מֵתוּ, יִקָּבֵרוּ.

רְבִּי שִׁמְעוֹן אוֹמֵר:

קָדְשֵׁי בֶדֶק הַבַּיִת,

אִם מֵתוּ, יִפָּדוּ.

### @11מסכת תמורה פרק ז משנה ד

ד

אֵלּוּ הֵן הַנִּקְבָּרִין:

קָדָשִׁים שֶׁהִפִּילוּ, יִקָּבֵרוּ.

הִפִּילָה שִׁלְיָה, תִּקָּבֵר.

שׁוֹר הַנִּסְקָל,

וְעֶגְלָה עֲרוּפָה,

וְצִפֳּרֵי מְצֹרָע,

וּשְׂעַר נָזִיר,

וּפֶטֶר חֲמוֹר,

וּבָשָׂר בֶּחָלָב,

וְחֻלִּין שֶׁנִּשְׁחָטוּ בָעֲזָרָה,

רְבִּי שִׁמְעוֹן אוֹמֵר:

חֻלִּין שֶׁנִּשְׁחָטוּ בָעֲזָרָה, יִשָּׂרֵפוּ.

וְכֵן חַיָּה שֶׁנִּשְׁחָטָה בָעֲזָרָה.

### @11מסכת תמורה פרק ז משנה ה

ה

אֵלּוּ הֵן הַנִּשְׂרָפִין:

חָמֵץ בַּפֶּסַח, יִשָּׂרֵף.

וּתְרוּמָה טְמֵאָה,

הָעָרְלָה,

וְכִלְאֵי הַכֶּרֶם,

אֶת שֶׁדַּרְכּוֹ לְהִשָּׂרֵף, יִשָּׂרֵף,

אֶת שֶׁדַּרְכּוֹ לְהִקָּבֵר, יִקָּבֵר.

מַדְלִיקִין בְּפַת וּבְשֶׁמֶן שֶׁלִּתְרוּמָה.

### @11מסכת תמורה פרק ז משנה ו

ו

כָּל קָדָשִׁים שֶׁנִּשְׁחָטוּ חוּץ לִזְמַנָּן,

וְחוּץ לִמְקוֹמָן, הֲרֵי אֵלּוּ יִשָּׂרְפוּ.

אָשָׁם תָּלוּי, יִשָּׂרֵף;

רְבִּי יְהוּדָה אוֹמֵר:

יִקָּבֵר.

חַטַּאת הָעוֹף הַבָּאָה עַל סָפֵק, תִּשָּׂרֵף.

רְבִּי יְהוּדָה אוֹמֵר:

יְטִילֶנָּה לְאַמָּה.

כָּל הַנִּשְׂרָפִין לֹא יִקָּבֵרוּ,

כָּל הַנִּקְבָּרִים לֹא יִשָּׂרֵפוּ.

רְבִּי יְהוּדָה אוֹמֵר:

אִם רָצָה לְהַחְמִיר עַל עַצְמוּ,

לִשְׂרוֹף אֶת הַנִּקְבָּרִין, רַשַּׁי;

אָמְרוּ לוֹ:

אֵינוּ מֻתָּר לְשַׁנּוֹת.

חסל תמורה

# @00מסכת כריתות

## @22פרק א

### @11מסכת כריתות פרק א משנה א

א

שְׁלֹשִׁים וְשֵׁשׁ כָּרֵתוֹת בַּתּוֹרָה:

הַבָּא עַל הָאֵם,

וְעַל אֵשֶׁת הָאָב,

וְעַל הַכַּלָּה;

הַבָּא עַל הַזָּכָר,

וְעַל הַבְּהֵמָה,

וְהָאִשָּׁה מְבִיאָה אֶת הַבְּהֵמָה;

הַבָּא עַל אִשָּׁה וּבִתָּהּ,

וְעַל אֵשֶׁת אִישׁ;

הַבָּא עַל אֲחוֹתוֹ,

וְעַל אֲחוֹת אָבִיו,

וְעַל אֲחוֹת אִמּוֹ,

וְעַל אֲחוֹת אִשְׁתּוֹ,

וְעַל אֵשֶׁת אָחִיו,

וְעַל אֵשֶׁת אֲחִי אָבִיו,

וְעַל הַנִּדָּה;

וְהַמְגַדֵּף,

וְהָעוֹבֵד עֲבוֹדָה זָרָה,

וְהַנּוֹתֵן מִזַּרְעוֹ לַמּלֶךְ,

וּבַעַל אוֹב וְיִדְּעוֹנִי;

וְהַמְחַלֵּל אֶת הַשַּׁבָּת;

וְטָמֵא שֶׁאָכַל אֶת הַקֹּדֶשׁ,

וְהַבָּא אֶל הַמִּקְדָּשׁ טָמֵא;

הָאוֹכֵל חֵלֶב, וְדָם, וְנוֹתָר, וּפִגּוּל;

וְהַשּׁוֹחֵט וְהַמַּעֲלֶה בַחוּץ;

וְהָאוֹכֵל חָמֵץ בַּפֶּסַח,

וְהָאוֹכֵל וְעוֹשֶׂה מְלָאכָה בְיוֹם הַכִּפּוּרִים;

וְהַמְפַטֵּם אֶת הַשֶּׁמֶן,

וְהַמְפַטֵּם אֶת הַקְּטֹרֶת,

וְהַסָּךְ שֶׁמֶן הַמִּשְׁחָה;

הַפֶּסַח וְהַמִּילָה מִצְווֹת עֲשֵׂה.

### @11מסכת כריתות פרק א משנה ב

ב

עַל אֵלּוּ חַיָּבִים עַל זְדוֹנָם כָּרֵת,

וְעַל שִׁגְגָתָן חַטָּאת,

וְעַל לֹא הוֹדַע שֶׁלָּהֶן אָשָׁם תָּלוּי,

חוּץ מִן הַמְטַמֵּא מִקְדָּשׁ וְקָדָשָׁיו,

מִפְּנֵי שֶׁהוּא בְעוֹלֶה וְיוֹרֵד.

דִּבְרֵי רְבִּי מֵאִיר.

וַחֲכָמִים אוֹמְרִים:

אַף הַמְגַדֵּף, שֶׁנֶּאֱמַר: (בְּמִדְבַּר טו,כט)

"תּוֹרָה אַחַת יִהְיֶה לָכֶם לָעשֶׂה בִשְׁגָגָה",

יָצָא מְגַדֵּף, שֶׁאֵינוּ מַעֲשֶׂה.

### @11מסכת כריתות פרק א משנה ג

ג

יֵשׁ מְבִיאוֹת קָרְבָּן וְנֶאֱכָל,

מְבִיאוֹת וְאֵינוּ נֶאֱכָל,

וְיֵשׁ שֶׁאֵינָן מְבִיאוֹת.

אֵלּוּ מְבִיאוֹת קָרְבָּן וְנֶאֱכָל:

הַמַּפֶּלֶת כְּמִין בְּהֵמָה, חַיָּה וָעוֹף.

דִּבְרֵי רְבִּי מֵאִיר.

וַחֲכָמִים אוֹמְרִים:

עַד שֶׁיְּהֵא מִצּוּרַת הָאָדָם.

הַמַּפֶּלֶת סַנְדָּל, אוֹ שִׁלְיָה וְשָׁפִיר מְרֻקָּם,

וְהַיּוֹצֵא מְחֻתָּךְ.

וְכֵן שִׁפְחָה שֶׁהִפִּילָה,

מְבִיאָה קָרְבָּן וְנֶאֱכָל.

### @11מסכת כריתות פרק א משנה ד

ד

אֵלּוּ מְבִיאוֹת וְאֵינוּ נֶאֱכָל:

הַמַּפֶּלֶת, וְאֵין יָדוּעַ מַה הִפִּילָה,

וְכֵן שְׁתֵּי נָשִׁים שֶׁהִפִּילוּ,

אַחַת מִמִּין פְּטוּר וְאַחַת מִמִּין חוֹבָה.

אָמַר רְבִּי יוֹסֵה:

אֶמָּתַי?

בִּזְמַן שֶׁהָלְכוּ זוֹ לַמִּזְרָח וְזוֹ לַמַּעֲרָב.

אֲבָל אִם הָיוּ שְׁתֵּיהֶן עוֹמְדוֹת,

מְבִיאוֹת קָרְבָּן וְנֶאֱכָל.

### @11מסכת כריתות פרק א משנה ה

ה

אֵלּוּ שֶׁאֵינָן מְבִיאוֹת:

הַמַּפֶּלֶת שָׁפִיר מָלֵא מַיִם,

מָלֵא דָם, מָלֵא גְנִינִים,

הַמַּפֶּלֶת כְּמִין דָּגִים וַחֲגָבִים, שְׁקָצִים וּרְמָשִׂים,

הַמַּפֶּלֶת יוֹם אַרְבָּעִים,

וְיוֹצֵא דֹפֶן.

רְבִּי שִׁמְעוֹן מְחַיֵּב בְּיוֹצֵא דֹפֶן.

### @11מסכת כריתות פרק א משנה ו

ו

הַמַּפֶּלֶת אוֹר לִשְׁמוֹנִים וְאֶחָד,

בֵּית שַׁמַּי פּוֹטְרִין מִן הַקָּרְבָּן,

בֵּית הֶלֵּל מְחַיְּבִין.

אָמְרוּ בֵית הֶלֵּל לְבֵית שַׁמַּי:

מַה שָּׁנָה אוֹר לִשְׁמוֹנִים וְאֶחָד מִיּוֹם שְׁמוֹנִים וְאֶחָד?

אִם שָׁוֶה לוֹ לַטֻּמְאָה,

לֹא יִשְׁוֶה לּוֹ לַקָּרְבָּן?

אָמְרוּ לָהֶם בֵּית שַׁמַּי:

לֹא! אִם אֲמַרְתֶּם בְּמַפֶּלֶת יוֹם שְׁמוֹנִים וְאֶחָד,

שֶׁכֵּן יָצָא בְשָׁעָה שֶׁהִיא רְאוּיָה לְהָבִיא בָהּ קָרְבָּן,

תֹּאמְרוּ בְמַפֶּלֶת אוֹר לִשְׁמוֹנִים וְאֶחָד,

שֶׁלֹּא יָצָא בְשָׁעָה שֶׁהִיא רְאוּיָה לְהָבִיא בָהּ קָרְבָּן!

אָמְרוּ לָהֶן בֵּית הֶלֵּל:

וַהֲרֵי הַמַּפֶּלֶת יוֹם שְׁמוֹנִים וְאֶחָד שֶׁחָל לִהְיוֹת בַּשַּׁבָּת תּוֹכִיחַ,

שֶׁלֹּא יָצָא בְשָׁעָה שֶׁהִיא רְאוּיָה לְהָבִיא בָהּ קָרְבָּן,

וְחַיֶּבֶת בַּקָּרְבָּן.

אָמְרוּ לָהֶן בֵּית שַׁמַּי:

לֹא! אִם אֲמַרְתֶּם

בְּמַפֶּלֶת יוֹם שְׁמוֹנִים וְאֶחָד [שֶׁ]חָל לִהְיוֹת בַּשַּׁבָּת,

שֶׁאַף עַל [פִּי] שֶׁאֵינוּ רָאוּי לְקָרְבַּן יָחִיד,

רָאוּי לְקָרְבַּן צִבּוּר,

תֹּאמְרוּ בְמַפֶּלֶת אוֹר לִשְׁמוֹנִים וְאֶחָד,

שֶׁאֵין הַלַּיְלָה רָאוּי,

לֹא לְקָרְבַּן יָחִיד וְלֹא לְקָרְבַּן צִבּוּר!

הַדָּמִין אֵינָן מוֹכִיחִין,

שֶׁהַמַּפֶּלֶת בְּתוֹךְ מְלֹאת,

דָּמֶיהָ טְמֵאִין,

וּפְטוּרָה מִן הַקָּרְבָּן.

### @11מסכת כריתות פרק א משנה ז

ז

הָאִשָּׁה שֶׁיֵּשׁ עָלֶיהָ סְפֵק חָמֵשׁ לֵדוֹת,

סְפֵק חָמֵשׁ זִיבוֹת,

מְבִיאָה קָרְבָּן אֶחָד,

וְאוֹכֶלֶת בִּזְבָחִים,

וְאֵין הַשְּׁאָר עָלֶיהָ חוֹבָה.

חָמֵשׁ לֵדוֹת וַדָּיוֹת,

חָמֵשׁ זִיבוֹת וַדָּיוֹת,

מְבִיאָה קָרְבָּן אֶחָד,

וְאוֹכֶלֶת בִּזְבָחִים,

וְהַשְּׁאָר עָלֶיהָ חוֹבָה.

מַעֲשֶׂה שֶׁעָמְדוּ קִנִּים בִּירוּשָׁלַיִם בְּדִינַר זָהָב.

אָמַר רַבָּן שִׁמְעוֹן בֶּן גַּמְלִיאֵל:

הַמָּעוֹן הַזֶּה! לֹא אָלִין הַלַּיְלָה,

עַד שֶׁיְּהוּ בְדִינָרִים.

וְנִכְנַס לְבֵית דִּין, וְלִמֵּד:

[הָאִשָּׁה] שֶׁיֵּשׁ עָלֶיהָ חָמֵשׁ לֵדוֹת וַדָּיוֹת,

חָמֵשׁ זִיבוֹת וַדָּיוֹת,

מְבִיאָה קָרְבָּן אֶחָד,

וְאוֹכֶלֶת בִּזְבָחִים,

וְאֵין הַשְּׁאָר עָלֶיהָ חוֹבָה.

וְעָמְדוּ קִנִּים בּוֹ בַיּוֹם בִּרְבַעְתַּיִם.

## @22פרק ב

### @11מסכת כריתות פרק ב משנה א

א

אַרְבָּעָה מְחֻסְּרֵי כִפּוּרִים,

אַרְבָּעָה מְבִיאִין עַל הַזָּדוֹן כִּשְׁגָגָה.

אֵלּוּ הֵן מְחֻסְּרֵי כִפּוּרִין:

הַזָּב, וְהַזָּבָה, וְהַיּוֹלֶדֶת, וְהַמְצֹרָע.

רְבִּי אֱלִיעֶזֶר בֶּן יַעֲקֹב אוֹמֵר:

גֵּר מְחֻסַּר כִּפּוּרִין,

עַד שֶׁיִּזָּרֵק עָלָיו הַדָּם,

וְנָזִיר, יֵינוֹ וְתִגְלַחְתּוֹ וְטֻמְאָתוֹ.

### @11מסכת כריתות פרק ב משנה ב

ב

אֵלּוּ מְבִיאִין עַל הַזָּדוֹן כִּשְׁגָגָה:

הַבָּא עַל הַשִּׁפְחָה,

וְנָזִיר שֶׁנִּטַּמָּא,

וּשְׁבוּעַת הָעֵדוּת,

וּשְׁבוּעַת הַפִּקָּדוֹן.

### @11מסכת כריתות פרק ב משנה ג

ג

חֲמִשָּׁה מְבִיאִין קָרְבָּן אֶחָד עַל עֲבֵרוֹת הַרְבֵּה,

וַחֲמִשָּׁה מְבִיאִין קָרְבָּן עוֹלֶה וְיוֹרֵד.

אֵלּוּ מְבִיאִין קָרְבָּן אֶחָד עַל עֲבֵרוֹת הַרְבֵּה:

הַבָּא עַל הַשִּׁפְחָה בִּיאוֹת הַרְבֵּה,

וְנָזִיר שֶׁנִּטַּמָּא טֻמְאוֹת הַרְבֵּה,

וְהַמְקַנֵּא לְאִשְׁתּוֹ עַל יְדֵי אֲנָשִׁים הַרְבֵּה,

וּמְצֹרָע שֶׁנִּתְנַגַּע נְגָעִים הַרְבֵּה.

הֵבִיא צִפֳּרָיו וְנִתְנַגַּע, הֵבִיא צִפֳּרָיו וְנִתְנַגַּע,

לֹא עָלָה לוֹ,

עַד שֶׁיָּבִיא אֶת חַטָּאתוֹ.

רְבִּי יְהוּדָה אוֹמֵר:

עַד שֶׁיָּבִיא אֶת אֲשָׁמוֹ.

### @11מסכת כריתות פרק ב משנה ד

ד <ה>

הָאִשָּׁה שֶׁיָּלְדָה וְלָדוֹת הַרְבֵּה:

הִפִּילָה בְתוֹךְ שְׁמוֹנִים נְקֵבָה,

חָזְרָה וְהִפִּילָה בְתוֹךְ שְׁמוֹנִים נְקֵבָה,

וְהַמַּפֶּלֶת תְּאוֹמִים,

רְבִּי יְהוּדָה אוֹמֵר:

מְבִיאָה עַל הָרִאשׁוֹן,

וְאֵינָה מְבִיאָה עַל הַשֵּׁנִי,

מְבִיאָה עַל הַשְּׁלִישִׁי,

וְאֵינָה מְבִיאָה עַל הָרְבִיעִי.

ה <ו>

אֵלּוּ מְבִיאִין קָרְבָּן עוֹלֶה וְיוֹרֵד:

עַל שְׁמִיעַת קוֹל,

וְעַל בִּטּוּי שְׂפָתַיִם,

וְעַל טֻמְאַת מִקְדָּשׁ וְקָדָשָׁיו,

וְהַיּוֹלֶדֶת,

וְהַמְצֹרָע.

מַה בֵּין שִׁפְחָה לְבֵין כָּל הָעֲרָיוֹת?

שֶׁלֹּא שָׁוָת לָהֶם לֹא בָעֹנֶשׁ וְלֹא בַקָּרְבָּן:

שֶׁכָּל הָעֲרָיוֹת בַּחַטָּאת,

וְהַשִּׁפְחָה בָאָשָׁם;

כָּל הָעֲרָיוֹת,

אֶחָד הָאִישׁ וְאֶחָד הָאִשָּׁה שָׁוִים בַּמַּכּוֹת וּבַקָּרְבָּן,

וְהַשִּׁפְחָה לֹא הָשְׁוָה אֶת הָאִישׁ לָאִשָּׁה בַמַּכּוֹת, <הישווה>

וְלֹא אֶת הָאִשָּׁה לָאִישׁ בַּקָּרְבָּן.

כָּל הָעֲרָיוֹת,

עָשָׂה בָהֶם אֶת הַמְעָרֶה כַגּוֹמֵר,

וְחַיָּב עַל כָּל בִּיאָה וּבִיאָה.

הֶחְמִיר בַּשִּׁפְחָה,

שֶׁעָשָׂה בָהּ אֶת הַמֵּזִיד כַּשּׁוֹגֵג.

### (@11מסכת כריתות פרק ב משנה ה)

אֵי זוֹ הִיא שִׁפְחָה?

כָּל שֶׁחֶצְיָהּ שִׁפְחָה וְחֶצְיָהּ בַּת חוֹרִין,

שֶׁנֶּאֱמַר: (וַיִּקְרָא יט,כ)

"וְהָפְדֵּה לֹא נִפְדָּתָה אוֹ חֻפְשָׁה לֹא נִתַּן לָהּ",

דִּבְרֵי רְבִּי עֲקִיבָה.

רְבִּי יִשְׁמָעֵאל אוֹמֵר:

אֵי זוֹ הִיא?

שִׁפְחָה וַדַּי.

רְבִּי אֶלְעָזָר בֶּן עֲזַרְיָה אוֹמֵר:

כָּל הָעֲרָיוֹת הַמְּפֹרָשׁוֹת,

מִשִּׁיּוּר אֵין לָנוּ אֶלָּא

שֶׁחֶצְיָהּ שִׁפְחָה וְחֶצְיָהּ בַּת חֹרִין.

### @11מסכת כריתות פרק ב משנה ו

ו <ז>

כָּל הָעֲרָיוֹת:

אֶחָד גָּדוֹל וְאֶחָד קָטֹן,

קָטָן פָּטוּר.

אֶחָד עֵר וְאֶחָד יָשֵׁן,

הַיָּשֵׁן פָּטוּר.

אֶחָד שׁוֹגֵג וְאֶחָד מֵזִיד,

הַשּׁוֹגֵג בַּחַטָּאת וְהַמֵּזִיד בַּהִכָּרֵת.

## @22פרק ג

### @11מסכת כריתות פרק ג משנה א

א

אָמְרוּ לוֹ "אָכַלְתָּ חֵלֶב",

מֵבִיא חַטָּאת.

עֵד אוֹמֵר "אָכַל",

וְעֵד אוֹמֵר "לֹא אָכַל",

אִשָּׁה אוֹמֶרֶת "אָכַל",

וְאִשָּׁה אוֹמֶרֶת "לֹא אָכַל",

מֵבִיא אָשָׁם תָּלוּי.

עֵד אוֹמֵר "אָכַל",

וְהוּא אוֹמֵר "לֹא אָכַלְתִּי",

פָּטוּר.

שְׁנַיִם אוֹמְרִין "אָכַל",

וְהוּא אוֹמֵר "לֹא אָכַלְתִּי",

רְבִּי מֵאִיר מְחַיֵּב.

אָמַר רְבִּי מֵאִיר:

אִם הֱבִיאוּהוּ שְׁנַיִם לְמִיתָה חֲמוּרָה,

לֹא יְבִיאוּהוּ לְקָרְבָּן הַקַּל?

אָמְרוּ לוֹ:

מָה, אִם יִרְצֶה,

יוֹמַר "מֵזִיד הָיִיתִי!"

### @11מסכת כריתות פרק ג משנה ב

ב

אָכַל חֵלֶב וְחֵלֶב בְּהֶעְלֵם אֶחָד,

אֵינוּ חַיָּב אֶלָּא חַטָּאת אַחַת.

אָכַל חֵלֶב וְדָם וְנוֹתָר וּפִגּוּל בְּהֶעְלֵם אֶחָד,

חַיָּב עַל כָּל אַחַת וְאַחַת.

זֶה חֹמֶר בְּמִינִים הַרְבֵּה מִמִּין אֶחָד.

חֹמֶר בְּמִין אֶחָד מִמִּינִים הַרְבֵּה,

שֶׁאִם אָכַל כַּחֲצִי זַיִת,

וְחָזַר וְאָכַל כַּחֲצִי זַיִת,

מִמִּין אֶחָד, חַיָּב,

מִשְּׁנֵי מִינִים, פָּטוּר.

### @11מסכת כריתות פרק ג משנה ג

ג

כַּמָּה יִשְׁהֶה אוֹכְלָן?

כְּאִלּוּ אוֹכְלָן קָלִיּוֹת.

דִּבְרֵי רְבִּי מֵאִיר.

וַחֲכָמִים אוֹמְרִים:

עַד שֶׁיְּהֵא מִתְּחִלָּה וְעַד סוֹף כְּדֵי אֲכִילַת פֶּרֶס.

אָכַל אֳכָלִין טְמֵאִין, שָׁתָה מַשְׁקִין טְמֵאִין,

שָׁתָה רְבִיעִית יַיִן, נִכְנַס לַמִּקְדָּשׁ

וְשָׁהָא כְדֵי אֲכִילַת פֶּרֶס.

רְבִּי אֶלְעָזָר אוֹמֵר:

אִם הִפְסִיק בָּהּ,

אוֹ שֶׁנָּתַן לְתוֹכָהּ מַיִם כָּל שֶׁהֵן, פָּטוּר.

### @11מסכת כריתות פרק ג משנה ד

ד

יֵשׁ אוֹכֵל אֲכִילָה אַחַת,

חַיָּב עָלֶיהָ אַרְבַּע חַטָּאוֹת וְאָשָׁם אֶחָד:

טָמֵא שֶׁאָכַל אֶת הַחֵלֶב,

וְהָיָה נוֹתָר מִן הַמֻּקְדָּשִׁין,

בְּיוֹם הַכִּפּוּרִין.

רְבִּי מֵאִיר אוֹמֵר:

אִם הָיְתָה שַׁבָּת וְהוֹצִיאוֹ בַשַּׁבָּת.

אָמְרוּ לוֹ:

אֵינוּ הַשֵּׁם.

### @11מסכת כריתות פרק ג משנה ה

ה

יֵשׁ בָּא בִיאָה אַחַת,

חַיָּב עָלֶיהָ שֵׁשׁ חַטָּאוֹת:

הַבָּא עַל בִּתּוֹ,

חַיָּב עָלֶיהָ מִשֵּׁם בִּתּוֹ,

וַאֲחוֹתוֹ,

וְאֵשֶׁת אָחִיו,

וְאֵשֶׁת אֲחִי אָבִיו,

וְאֵשֶׁת אִישׁ,

וְנִדָּה.

וְהַבָּא עַל בַּת בִּתּוֹ,

חַיָּב עָלֶיהָ מִשֵּׁם בַּת בִּתּוֹ,

וְכַלָּתוֹ,

וַאֲחוֹת אִשְׁתּוֹ,

וְאֵשֶׁת אָחִיו,

וְאֵשֶׁת אֲחִי אָבִיו,

וְאֵשֶׁת אִישׁ,

וְנִדָּה.

רְבִּי יוֹסֵה אוֹמֵר:

אִם עָבַר זָקֵן וּנְשָׂאָהּ,

חַיָּב עָלֶיהָ מִשֵּׁם אֵשֶׁת אָב.

וְכֵן הַבָּא עַל בַּת אִשְׁתּוֹ,

וְעַל בַּת בַּת אִשְׁתּוֹ.

### @11מסכת כריתות פרק ג משנה ו

ו

הַבָּא עַל חֲמוֹתוֹ,

חַיָּב עָלֶיהָ מִשֵּׁם חֲמוֹתוֹ,

וְכַלָּתוֹ,

וַאֲחוֹת אִשְׁתּוֹ,

וְאֵשֶׁת אָחִיו,

וְאֵשֶׁת אֲחִי אָבִיו,

וְאֵשֶׁת אִישׁ,

וְנִדָּה.

וְכֵן הַבָּא עַל אֵם חֲמוֹתוֹ,

וְעַל אֵם חָמִיו.

רְבִּי יוֹחָנָן בֶּן נוּרִי אוֹמֵר:

הַבָּא עַל חֲמוֹתוֹ,

חַיָּב עָלֶיהָ מִשֵּׁם חֲמוֹתוֹ,

[וְאֵם חֲמוֹתוֹ],

וְאֵם חָמִיו.

אָמְרוּ לוֹ:

שְׁלָשְׁתָּן שֵׁם אֶחָד הֵן.

### @11מסכת כריתות פרק ג משנה ז

ז

אָמַר רְבִּי עֲקִיבָה:

שָׁאַלְתִּי אֶת רַבָּן גַּמְלִיאֵל וְאֶת רְבִּי יְהוֹשֻׁעַ,

בָּאַטְלֵס שֶׁלְּאֶמָּאוּס, <שֶׁלֹּא מָאוּס>

שֶׁהָלְכוּ לִקַּח בְּהֵמָה לְמִשְׁתֵּה בְנוֹ:

"הַבָּא עַל אֲחוֹתוֹ וְעַל אֲחוֹת אָבִיו

וְעַל אֲחוֹת אִמּוֹ בְּהֶעְלֵם אֶחָד, מַה הוּא?

חַיָּב אַחַת עַל כֻּלָּם,

אוֹ אַחַת עַל כָּל אַחַת וְאַחַת?"

אָמְרוּ לִי:

"לֹא שָׁמַעְנוּ.

אֲבָל שָׁמַעְנוּ בַבָּא עַל חָמֵשׁ נָשָׁיו נִדּוֹת בְּהֶעְלֵם אֶחָד,

<חסר עמוד בכתב יד קאופמן.

עד סוף החסר, הושווה עם פרמה דה רוסי 138>

[שֶׁהוּא חַיָּב עַל כָּל אַחַת וְאַחַת.

וְרוֹאִין אָנוּ, שֶׁהַדְּבָרִים קַל וָחֹמֶר." <בפרמה א, תמיד "קוֹל וָחוֹמֶר">

### @11מסכת כריתות פרק ג משנה ח

ח

שְׁאָלָן רְבִּי עֲקִיבָה:

"אֵבֶר הַמְדֻלְדָּל בַּבְּהֵמָה מַה הוּא?"

אָמְרוּ לוֹ:

"לֹא שָׁמַעְנוּ.

אֲבָל שָׁמַעְנוּ בְאֵבֶר הַמְדֻלְדָּל בְּאָדָם,

שֶׁהוּא טָהוֹר.

כָּךְ הָיוּ מֻכֵּי שְׁחִין שֶׁבִּירוּשָׁלַיִם עוֹשִׂין:

הוֹלֵךְ לוֹ עֶרֶב פְּסָחִים אֵצֶל הָרוֹפֵא,

וְחוֹתְכוֹ עַד שֶׁהוּא מַנִּיחַ בּוֹ כִשְׂעוֹרָה,

וְתוֹחֲבוֹ בַּסִּירָה,

וְנִמְשָׁךְ מִמֶּנּוּ,

וְהַלָּה עוֹשֶׂה פִסְחוֹ,

וְהָרוֹפֵא עוֹשֶׂה פִסְחוֹ.

וְרוֹאִין אָנוּ שֶׁהַדְּבָרִים קַל וָחֹמֶר."

### @11מסכת כריתות פרק ג משנה ט

ט

וְעוֹד שְׁאָלָן רְבִּי עֲקִיבָה:

"הַשּׁוֹחֵט חֲמִשָּׁה זְבָחִים בַּחוּץ בְּהֶעְלֵם אֶחָד,

מַה הוּא?

חַיָּב אַחַת עַל כֻּלָּם,

אוֹ אַחַת עַל כָּל אֶחָד וְאֶחָד?"

אָמְרוּ לוֹ:

"לֹא שָׁמַעְנוּ."

אָמַר רְבִּי יְהוֹשֻׁעַ:

"שָׁמַעְתִּי בָאוֹכֵל מִזֶּבַח אֶחָד בַּחֲמִשָּׁה תַמְחוּיִין בְּהֶעְלֵם אֶחָד,

שֶׁהוּא חַיָּב עַל כָּל אֶחָד וְאֶחָד מִשֵּׁם מְעִילָה.

וְרוֹאֶה אֲנִי שֶׁהַדְּבָרִים קַל וָחֹמֶר."

י

אָמַר רְבִּי שִׁמְעוֹן:

לֹא כָּךְ שְׁאָלָן רְבִּי עֲקִיבָה,

אֶלָּא:

"בָאוֹכֵל נוֹתָר מֵחֲמִשָּׁה זְבָחִים בַּחוּץ בְּהֶעְלֵם אֶחָד,

מַה הוּא?

חַיָּב אַחַת עַל כֻּלָּן,

אוֹ אַחַת עַל כָּל אַחַת וְאַחַת?"

אָמְרוּ לוֹ:

"לֹא שָׁמַעְנוּ."

אָמַר רְבִּי יְהוֹשֻׁעַ:

"שָׁמַעְתִּי בָּאוֹכֵל מִזֶּבַח אֶחָד בַּחֲמִשָּׁה תַמְחוּיִים בְּהֶעְלֵם אֶחָד,

שֶׁהוּא חַיָּב עַל כָּל אֶחָד וְאֶחָד מִשֵּׁם מְעִילָה.

וְרוֹאֶה אֲנִי שֶׁהַדְּבָרִים קַל וָחֹמֶר."

יא

אָמַר רְבִּי עֲקִיבָה:

"אִם הֲלָכָה, נְקַבֵּל.

וְאִם לָדִין, יֵשׁ תְּשׁוּבָה."

אָמַר לוֹ:

"הָשֵׁב!"

אָמַר לוֹ:

"לֹא! אִם אָמַרְתָּ בִמְעִילָה,

שֶׁעָשָׂה בָהּ אֶת הַמַּאֲכִיל כָּאוֹכֵל,

וְאֶת הַמַּהֲנֶה כַנֶּהְנֶה,

צָרַף אֶת הַמְּעִילָה לִזְמַן מְרֻבֶּה,

תֹּאמַר בַּנּוֹתָר,

שֶׁאֵין בּוֹ אַחַת מִכָּל אֵלּוּ?"

### @11מסכת כריתות פרק ג משנה י

יב

אָמַר רְבִּי עֲקִיבָה:

שָׁאַלְתִּי אֶת רְבִּי אֱלִיעֶזֶר:

"הָעוֹשֶׂה מְלָאכוֹת הַרְבֵּה בְּשַׁבָּתוֹת הַרְבֵּה

מֵעֵין מְלָאכָה אַחַת בְּהֶעְלֵם אֶחָד,

מַה הוּא?

חַיָּב אַחַת עַל כֻּלָּן,

אוֹ אַחַת עַל כָּל אַחַת וְאַחַת?"

אָמַר לִי:

"חַיָּב עַל כָּל אַחַת וְאַחַת, מִקַּל וָחֹמֶר:

וּמָה, אִם הַנִּדָּה,

שֶׁאֵין בָּהּ תּוֹצָאוֹת הַרְבֵּה וְחַטָּאוֹת הַרְבֵּה,

חַיָּב עַל כָּל אַחַת וְאַחַת,

שַׁבָּת,

שֶׁיֶּשׁ בָּהּ תּוֹצָאוֹת הַרְבֵּה וְחַטָּאוֹת הַרְבֵּה,

אֵינוּ דִין שֶׁיְּהֵא חַיָּב עַל כָּל אַחַת וְאַחַת?"

אָמַרְתִּי לוֹ:

"לֹא! אִם אָמַרְתָּ בַנִּדָּה, שֶׁיֶּשׁ בָּהּ שְׁתֵּי אַזְהָרוֹת,

שֶׁהוּא מֻזְהָר עַל הַנִּדָּה, וְהִיא מֻזְהֶרֶת עָלָיו,

תֹּאמַר בַּשַּׁבָּת,

שֶׁאֵין בָּהּ אֶלָּא אַזְהָרָה אַחַת?"

אָמַר לִי:

"הַבָּא עַל הַקְּטַנּוֹת יוֹכִיחַ,

שֶׁאֵין בָּהֶן אֶלָּא אַזְהָרָה אַחַת,

וְחַיָּב עַל כָּל אַחַת וְאַחַת."

אָמַרְתִּי לוֹ:

"לֹא! אִם אָמַרְתָּ בַבָּא עַל הַקְּטַנּוֹת,

שֶׁאַף עַל פִּי שֶׁאֵין לָהֶן עַכְשָׁיו,

יֵשׁ לָהֶן לְאַחַר זְמַן,

תֹּאמַר בַּשַּׁבָּת,

שֶׁאֵין בָּהּ לֹא עַכְשָׁיו וְלֹא לְאַחַר זְמַן?"

אָמַר לִי:

"הַבָּא עַל הַבְּהֵמָה יוֹכִיחַ."

אָמַרְתִּי לוֹ:

"הַבְּהֵמָה כַשַּׁבָּת."

## @22פרק ד

### @11מסכת כריתות פרק ד משנה א

א

סָפֵק אָכַל חֵלֶב, סָפֵק לֹא אָכַל,

וַאֲפִלּוּ אָכַל,

סָפֵק יֶשׁ בּוֹ כַשֵּׁעוּר, סָפֵק שֶׁאֵין בּוֹ;

חֵלֶב וְשֻׁמָּן לְפָנָיו, <וְשׁוּמֶן>

אָכַל אֶת אֶחָד מֵהֶן,

וְאֵין יָדוּעַ אֵי זֶה מֵהֶן אָכַל;

אִשְׁתּוֹ וַאֲחוֹתוֹ עִמּוֹ בַבַּיִת,

שָׁגַג בְּאַחַת מֵהֶן,

וְאֵין יָדוּעַ בְּאֵי זוֹ מֵהֶן שָׁגַג;

שַׁבָּת וְיוֹם טוֹב,

וְעָשָׂה מְלָאכָה בְאֶחָד מֵהֶן,

וְאֵין יָדוּעַ בְּאֵי זֶה מֵהֶן עָשָׂה,

מֵבִיא אָשָׁם תָּלוּי.

### @11מסכת כריתות פרק ד משנה ב

ב

כַּשֵּׁם שֶׁאִם אָכַל חֵלֶב וְחֵלֶב בְּהֶעְלֵם אֶחָד,

אֵינוּ חַיָּב אֶלָּא חַטָּאת אַחַת,

כָּךְ עַל לֹא הוֹדַע שֶׁלָּהֶן,

אֵינוּ מֵבִיא אֶלָּא אָשָׁם אֶחָד.

אִם הָיְתָה יְדִיעָה בִנְתַּיִם,

כַּשֵּׁם שֶׁהוּא מֵבִיא חַטָּאת עַל כָּל אֶחָד וְאֶחָד,

כָּךְ הוּא מֵבִיא אָשָׁם תָּלוּי עַל כָּל אֶחָד וְאֶחָד.

ג

כַּשֵּׁם שֶׁאִם אָכַל חֵלֶב וְדָם וְנוֹתָר וּפִגּוּל בְּהֶעְלֵם אֶחָד,

חַיָּב עַל כָּל אֶחָד וְאֶחָד,

כָּךְ עַל לֹא הוֹדַע שֶׁלָּהֶן,

מֵבִיא אָשָׁם תָּלוּי עַל כָּל אֶחָד וְאֶחָד.

חֵלֶב וְנוֹתָר לְפָנָיו,

אָכַל אֶת אֶחָד מֵהֶם,

וְאֵין יָדוּעַ אֵי זֶה מֵהֶן אָכַל;

אִשְׁתּוֹ נִדָּה וַאֲחוֹתוֹ עִמּוֹ בַבַּיִת,

שָׁגַג בְּאַחַת מֵהֶן,

וְאֵין יָדוּעַ בְּאֵי זוֹ מֵהֶן שָׁגַג;

שַׁבָּת וְיוֹם הַכִּפּוּרִים,

וְעָשָׂה מְלָאכָה בֵין הַשְּׁמָשׁוֹת,

וְאֵין יָדוּעַ בְּאֵי זֶה מֵהֶן עָשָׂה,

רְבִּי אֱלִיעֶזֶר מְחַיֵּב חַטָּאת,

וּרְבִּי יְהוֹשֻׁעַ פּוֹטֵר.

ד

אָמַר רְבִּי יוֹסֵה:

לֹא נֶחְלְקוּ עַל הָעוֹשֶׂה מְלָאכָה בֵין הַשְּׁמָשׁוֹת,

שֶׁהוּא פָּטוּר,

שֵׁנִי אוֹמֵר: <=שֶׁאֲנִי>

מִקְצָת מְלָאכָה עָשָׂה מֵהַיּוֹם, וּמִקְצָתָהּ לְמָחָר.

וְעַל מַה נֶּחְלָקוּ?

עַל הָעוֹשֶׂה בְתוֹךְ הַיּוֹם,

וְאֵין יָדוּעַ אִם בַּשַּׁבָּת עָשָׂה,

וְאִם בְּיוֹם הַכִּפּוּרִים עָשָׂה;

אוֹ עַל הָעוֹשֶׂה,

וְאֵין יָדוּעַ מֵעֵין אֵי זוֹ מְלָאכָה עָשָׂה,

רְבִּי לִיעֶזֶר מְחַיֵּב חַטָּאת,

וּרְבִּי יְהוֹשֻׁעַ פּוֹטֵר.

אָמַר רְבִּי יְהוּדָה:

פּוֹטְרוֹ הָיָה רְבִּי יְהוֹשֻׁעַ אַף מֵאָשָׁם תָּלוּי.

### @11מסכת כריתות פרק ד משנה ג

ה

רְבִּי יִשְׁמָעֵאל הַשְּׁזוּרִי וּרְבִּי שִׁמְעוֹן אוֹמְרִים:

לֹא נֶחְלְקוּ עַל דָּבָר שֶׁהוּא מִשֵּׁם אֶחָד,

שֶׁהוּא חַיָּב.

וְעַל מַה נֶּחְלְקוּ?

עַל דָּבָר שֶׁהוּא מִשֵּׁם שְׁנֵי שֵׁמוֹת.

שֶׁרְבִּי אֱלִיעֶזֶר מְחַיֵּב חַטָּאת,

וּרְבִּי יְהוֹשֻׁעַ פּוֹטֵר.

אָמַר רְבִּי יְהוּדָה:

אֲפִלּוּ נִתְכַּוַּן לִלְקֹט תְּאֵנִים, וְלָקַט עֲנָבִים,

עֲנָבִים, וְלָקַט תְּאֵנִים,

שְׁחוֹרוֹת, וְלָקַט לְבָנוֹת,

לְבָנוֹת, וְלָקַט שְׁחוֹרוֹת,

רְבִּי לִיעֶזֶר מְחַיֵּב חַטָּאת,

וּרְבִּי יְהוֹשֻׁעַ פּוֹטֵר.

תָּמֵהַּ אֲנִי אִם יִפְטֹר בָּהּ רְבִּי יְהוֹשֻׁעַ ?

אִם כֵּן, לָמָּה נֶאֱמַר: (וַיִּקְרָא ד,כג)

"אֲשֶׁר חָטָא בָהּ"?

פְּרָט לַמִּתְעַסֵּק.

## @22פרק ה

### @11מסכת כריתות פרק ה משנה א

א

דַּם שְׁחִיטָה בַבְּהֵמָה וּבַחַיָּה וּבָעוֹפוֹת,

בֵּין טְמֵאִים, בֵּין טְהוֹרִים,

דַּם נְחִירָה,

דַּם עִקּוּר,

דַּם הַקֵּז, שֶׁהַנֶּפֶשׁ יוֹצְאָה בוֹ,

חַיָּבִין עָלָיו.

דַּם הַטְּחוֹל,

דַּם הַלֵּב,

דַּם בֵּיצִים,

דַּם חֲגָבִים,

דַּם דָּגִים,

דַּם תַּמְצִית,

אֵין חַיָּבִין עָלָיו.

רְבִּי יְהוּדָה מְחַיֵּב בְּדַם תַּמְצִית.

### @11מסכת כריתות פרק ה משנה ב

ב

רְבִּי עֲקִיבָה מְחַיֵּב עַל סְפֵק מְעִילוֹת אָשָׁם תָּלוּי.

וַחֲכָמִים פּוֹטְרִין.

וּמוֹדֶה רְבִּי עֲקִיבָה,

בְּשֶׁאֵינוּ מֵבִיא אֶת מְעִילָתוֹ עַד שֶׁתִּוָּדַע לוֹ,

שֶׁמֵּבִיא עִמָּהּ אָשָׁם וַדַּאי.

ג

אָמַר רְבִּי טַרְפוֹן:

מַה לָּזֶה מֵבִיא שְׁנֵי אֲשָׁמוֹת?

אֶלָּא, יָבִיא מְעִילָה וְחֻמְשָׁהּ,

וְיָבִיא אָשָׁם וּשְׁתֵּי סְלָעִים, וְיֹאמַר:

"אִם וַדַּי מָעַלְתִּי,

זוֹ מְעִילָתִי, וְזֶה אֲשָׁמִי.

וְאִם סָפֵק,

הַמָּעוֹת נְדָבָה, וְהָאָשָׁם תָּלוּי, <מכאן ממשיך כ"י קאופמן>

שֶׁמִּמִּין שֶׁהוּא מֵבִיא עַל הוֹדַע,

מֵבִיא עַל לֹא הוֹדַע.

### @11מסכת כריתות פרק ה משנה ג

ד

אָמַר רְבִּי עֲקִיבָה:

נִרְאִין דְּבָרֶיךָ בִמְעִילָה מְעוּטָה. <דְּבָרִיך>

הֲרֵי שֶׁבָּא עַל יָדוֹ סְפֵק מְעִילָה בְמֵאָה מָנֶא,

לֹא יָפֶה לוֹ שֶׁיָּבִיא אָשָׁם בִּשְׁתֵּי סְלָעִים,

וְאַל יָבִיא סְפֵק מְעִילָה בְמֵאָה מָנֶא?

הָא מוֹדֶה רְבִּי עֲקִיבָה לִרְבִּי טַרְפוֹן בִּמְעִילָה מְעוּטָה.

ה

הָאִשָּׁה שֶׁהֵבִיאָה חַטַּאת הָעוֹף בְּסָפֵק,

אִם עַד שֶׁלֹּא נִמְלָקָה נוֹדַע לָהּ שֶׁיָּלָדָה וַדַּי,

תַּעֲשֶׂנָּה <'וודי' מחוק>

שֶׁמִּמִּין שֶׁהִיא מְבִיאָה עַל לֹא הוֹדַע,

מְבִיאָה עַל הוֹדַע.

### @11מסכת כריתות פרק ה משנה ד

ו

חֲתִכָּה שֶׁלַּחֻלִּין וַחֲתִכָּה שֶׁלַּקֹּדֶשׁ,

אָכַל אֶת אֶחָד מֵהֶן,

וְאֵין יָדוּעַ אֵי זוֹ מֵהֶן אָכַל,

פָּטוּר.

רְבִּי עֲקִיבָה מְחַיֵּב אָשָׁם תָּלוּי.

אָכַל אֶת הַשְּׁנִיָּה,

מֵבִיא אָשָׁם וַדַּי.

אָכַל אֶחָד אֶת הָרִאשׁוֹנָה,

וּבָא אַחֵר וְאָכַל אֶת הַשְּׁנִיָּה,

זֶה מֵבִיא אָשָׁם תָּלוּי,

וְזֶה מֵבִיא אָשָׁם תָּלוּי.

דִּבְרֵי רְבִּי עֲקִיבָה.

רְבִּי שִׁמְעוֹן אוֹמֵר:

שְׁנֵיהֶן מְבִיאִין אָשָׁם אֶחָד.

רְבִּי יוֹסֵה אוֹמֵר:

אֵין שְׁנַיִם מְבִיאִין אָשָׁם אֶחָד.

### @11מסכת כריתות פרק ה משנה ה

ז

חֲתִכָּה שֶׁלַּחֻלִּין וַחֲתִכָּה שֶׁלַּחֵלֶב,

אָכַל אֶת אֶחָד מֵהֶן,

וְאֵין יָדוּעַ אֶת אֵי זֶה מֵהֶן אָכַל,

מֵבִיא אָשָׁם תָּלוּי.

אָכַל אֶת הַשְּׁנִיָּה,

מֵבִיא חַטָּאת.

אָכַל אֶחָד אֶת הָרִאשׁוֹנָה,

וּבָא אַחֵר וְאָכַל אֶת הַשְּׁנִיָּה,

זֶה מֵבִיא אָשָׁם תָּלוּי,

וְזֶה מֵבִיא אָשָׁם תָּלוּי.

רְבִּי שִׁמְעוֹן אוֹמֵר:

שְׁנֵיהֶם מְבִיאִים חַטָּאת אַחַת.

רְבִּי יוֹסֵה אוֹמֵר:

אֵין מְבִיאִין שְׁנַיִם חַטָּאת אַחַת.

### @11מסכת כריתות פרק ה משנה ו

ח

חֲתִכָּה שֶׁלַּחֵלֶב וַחֲתִכָּה שֶׁלַּקֹּדֶשׁ,

אָכַל אֶת אַחַת מֵהֶן,

וְאֵין יָדוּעַ אֶת אֵי זֶה מֵהֶן אָכַל,

מֵבִיא אָשָׁם תָּלוּי.

אָכַל אֶת הַשְּׁנִיָּה,

מֵבִיא חַטָּאת וְאָשָׁם וַדַּי.

אָכַל אֶחָד אֶת הָרִאשׁוֹנָה,

וּבָא אַחֵר וְאָכַל אֶת הַשְּׁנִיָּה,

זֶה מֵבִיא אָשָׁם תָּלוּי,

וְזֶה מֵבִיא אָשָׁם תָּלוּי.

רְבִּי שִׁמְעוֹן אוֹמֵר:

שְׁנֵיהֶם מְבִיאִין חַטָּאת וְאָשָׁם.

רְבִּי יוֹסֵה אוֹמֵר:

אֵין שְׁנַיִם [מְבִיאִין] חַטָּאת וְאָשָׁם.

### @11מסכת כריתות פרק ה משנה ז

ט

חֲתִכָּה שֶׁלַּחֵלֶב וַחֲתִכָּה שֶׁלְּחֵלֶב קֹדֶשׁ,

אָכַל אֶת אַחַת מֵהֶן,

וְאֵין יָדוּעַ אֶת אֵי זוֹ מֵהֶן אָכַל,

מֵבִיא חַטָּאת.

רְבִּי עֲקִיבָה אוֹמֵר:

אָשָׁם תָּלוּי.

אָכַל אֶת הַשְּׁנִיָּה,

מֵבִיא שְׁתֵּי חַטָּאוֹת וְאָשָׁם וַדַּי.

אָכַל אֶחָד אֶת הָרִאשׁוֹנָה,

וּבָא אַחֵר וְאָכַל אֶת הַשְּׁנִיָּה,

זֶה מֵבִיא חַטָּאת וְזֶה מֵבִיא חַטָּאת.

רְבִּי עֲקִיבָה אוֹמֵר:

זֶה מֵבִיא אָשָׁם תָּלוּי,

וְזֶה מֵבִיא אָשָׁם תָּלוּי.

רְבִּי שִׁמְעוֹן אוֹמֵר:

זֶה חַטָּאת, וְזֶה חַטָּאת,

וּשְׁנֵיהֶם מְבִיאִין אָשָׁם אֶחָד.

רְבִּי יוֹסֵה אוֹמֵר:

אֵין שְׁנַיִם מְבִיאִין אָשָׁם אֶחָד.

### @11מסכת כריתות פרק ה משנה ח

י

חֲתִכָּה שֶׁלַּחֵלֶב וַחֲתִכָּה שֶׁלְּחֵלֶב נוֹתָר,

אָכַל אֶת אַחַת מֵהֶן,

וְאֵין יָדוּעַ אֶת אֵי זוֹ מֵהֶן אָכַל,

מֵבִיא חַטָּאת וְאָשָׁם תָּלוּי.

אָכַל אֶת הַשְּׁנִיָּה,

מֵבִיא שָׁלוֹשׁ חַטָּאוֹת.

אָכַל אֶחָד אֶת הָרִאשׁוֹנָה,

וּבָא אַחֵר וְאָכַל אֶת הַשְּׁנִיָּה,

זֶה מֵבִיא חַטָּאת וְאָשָׁם תָּלוּי,

וְזֶה מֵבִיא חַטָּאת וְאָשָׁם תָּלוּי.

רְבִּי שִׁמְעוֹן אוֹמֵר:

זֶה חַטָּאת, וְזֶה חַטָּאת,

שְׁנֵיהֶן מְבִיאִין חַטָּאת אַחַת.

רְבִּי יוֹסֵה אוֹמֵר:

כָּל חַטָּאת שֶׁהִיא בָאָה עַל חֵט,

אֵין שְׁנַיִם מְבִיאִין אוֹתָהּ.

## @22פרק ו

### @11מסכת כריתות פרק ו משנה א

א

הַמֵּבִיא אָשָׁם תָּלוּי,

וְנוֹדַע לוֹ שֶׁלֹּא חָטָא,

אִם עַד שֶׁלֹּא נִשְׁחַט,

יֵצֵא וְיִרְעֶה בָעֵדֶר.

דִּבְרֵי רְבִּי מֵאִיר.

וַחֲכָמִים אוֹמְרִים:

יִרְעֶה עַד שֶׁיִּסְתָּאֵב,

וְיִמָּכֵר, וְיִפְּלוּ דָמָיו לִנְדָבָה.

רְבִּי אֱלִיעֶזֶר אוֹמֵר:

יִקָרֵב,

שֶׁאִם אֵינוּ בָא עַל חֵטְא זֶה,

הֲרֵי הוּא בָּא עַל חֵטְא אַחֵר.

ב

אִם מִשֶּׁנִּשְׁחַט נוֹדַע לוֹ,

הַדָּם יִשָּׁפֵךְ,

וְהַבָּשָׂר יֵצֵא לְבֵית הַשְּׂרִיפָה.

נִזְרַק הַדָּם, הַבָּשָׂר יֵאָכֵל.

רְבִּי יוֹסֵה אוֹמֵר:

אֲפִלּוּ הַדָּם בַּכּוֹס, יִזָּרֵק,

וְהַבָּשָׂר יֵאָכֵל.

### @11מסכת כריתות פרק ו משנה ב

ג

אָשָׁם וַדַּי אֵינוּ כֵן.

אִם עַד שֶׁלֹּא נִשְׁחַט,

יֵצֵא וְיִרְעֶה בָעֵדֶר;

אִם מִשֶּׁנִּשְׁחַט,

הֲרֵי זֶה יִקָּבֵר;

נִזְרַק הַדָּם,

הַבָּשָׂר יֵצֵא לְבֵית הַשְּׂרִיפָה.

ד

שׁוֹר הַנִּסְקָל אֵינוּ כֵן.

אִם עַד שֶׁלֹּא נִסְקַל,

יֵצֵא וְיִרְעֶה בָעֵדֶר;

אִם מִשֶּׁנִּסְקַל,

מֻתָּר בַּהֲנָיָה.

עֶגְלָה עֲרוּפָה אֵינָהּ כֵּן,

אִם עַד שֶׁלֹּא נֶעְרְפָה,

תֵּצֵא וְתִרְעֶה בָעֵדֶר;

אִם מִשֶּׁנֶּעְרְפָה,

תִּקָּבֵר בִּמְקוֹמָהּ,

שֶׁעַל סָפֵק בָּאת מִתְּחִלָּתָהּ,

כִּפְּרָה סְפֵקָהּ וְהָלְכָה לָהּ.

### @11מסכת כריתות פרק ו משנה ג

ה

רְבִּי אֱלִיעֶזֶר אוֹמֵר:

מִתְנַדֵּב אָדָם אָשָׁם תָּלוּי בְּכָל יוֹם,

וּבְכָל שָׁעָה שֶׁיִּרְצֶה.

הוּא הָיָה נִקְרֵא "אֲשַׁם חֲסִידִין".

אָמְרוּ עָלָיו עַל בָּבָא בֶן בּוֹטָא,

שֶׁהָיָה מִתְנַדֵּב אָשָׁם תָּלוּי בְּכָל יוֹם,

חוּץ מֵאַחַר יוֹם הַכִּפּוּרִים יוֹם אֶחָד.

אָמַר:

"הַמָּעוֹן הַזֶּה!

אִלּוּ הָיוּ מַנִּיחִין לִי, הָיִיתִי מֵבִיא,

אֶלָּא אוֹמְרִים לִי:

הַמְתֵּן עַד שֶׁתִּכָּנֵס לְסָפֵק!"

וַחֲכָמִים אוֹמְרִים:

אֵין מְבִיאִין אָשָׁם תָּלוּי,

אֶלָּא עַל דָּבָר שֶׁזְּדוֹנוֹ כָרֵת,

וְשִׁגְגָתוֹ חַטָּאת.

### @11מסכת כריתות פרק ו משנה ד

ו

חַיְבֵי חַטָּאוֹת וַאֲשָׁמוֹת וַדָּיִין,

שֶׁעָבַר עֲלֵיהֶן יוֹם הַכִּפּוּרִים,

חַיָּבִין לְהָבִיא לְאַחַר יוֹם הַכִּפּוּרִים.

וְחַיְבֵי אֲשָׁמוֹת תְּלוּיִים,

פְּטוּרִים.

מִי שֶׁבָּא עַל יָדוֹ סְפֵק עֲבֵרָה בְיוֹם הַכִּפּוּרִין,

אֲפִלּוּ עִם חֲשֵׁכָה,

פָּטוּר, שֶׁכָּל יוֹם הַכִּפּוּרִים מְכַפֵּר.

### @11מסכת כריתות פרק ו משנה ה

ז

הָאִשָּׁה שֶׁיֵּשׁ עָלֶיהָ חַטַּאת הָעוֹף בְּסָפֵק,

וְעָבַר עָלֶיהָ יוֹם הַכִּפּוּרִים,

חַיֶּבֶת לְהָבִיא לְאַחַר יוֹם הַכִּפּוּרִים,

מִפְּנֵי שֶׁהִיא מַכְשְׁרַתָּהּ לֹאכַל בִּזְבָחִים.

חַטַּאת הָעוֹף הַבָּאָה עַל סָפֵק,

אִם מִשֶּׁנִּמְלָקָה נוֹדַע לָהּ,

הֲרֵי זוֹ תִקָּבֵר. <זה>

### @11מסכת כריתות פרק ו משנה ו

ח

הַמַּפְרִישׁ שְׁתֵּי סְלָעִים לְאָשָׁם,

וְלָקַח בָּהֶן שְׁנֵי אֵילִים לְאָשָׁם,

אִם הָיָה אֶחָד מֵהֶן יָפֶה שְׁתֵּי סְלָעִים,

יִקְרַב לַאֲשָׁמוֹ,

וְהַשֵּׁנִי יִרְעֶה עַד שֶׁיִּסְתָּאֵב,

וְיִמָּכֵר, וְיִפְּלוּ דָמָיו לִנְדָבָה.

לָקַח בָּהֶן שְׁנֵי אֵילִים לַחֻלִּין,

אֶחָד יָפֶה שְׁתֵּי סְלָעִים,

וְאֶחָד יָפֶה עֲשָׂרָה זוּז, <זִין>

הַיָּפֶה שְׁתֵּי סְלָעִים יִקָּרֵב לַאֲשָׁמוֹ,

וְהַשֵּׁנִי לִמְעִילָתוֹ.

אֶחָד לְאָשָׁם וְאֶחָד לַחֻלִּין,

אִם הָיָה שֶׁלָּאָשָׁם יָפֶה שְׁתֵּי סְלָעִים,

יִקָּרֵב לַאֲשָׁמוֹ,

וְהַשֵּׁנִי לִמְעִילָתוֹ,

וְיָבִיא עִמָּהּ סֶלַע וְחָמְשָׁהּ.

### @11מסכת כריתות פרק ו משנה ז

ט

הַמַּפְרִישׁ חַטָּאתוֹ, וּמֵת,

לֹא יְבִיאֶנָּה בְנוֹ אַחֲרָיו.

וְלֹא יְבִיאֶנָּה מֵחֵט עַל חֵטְא,

אֲפִלּוּ [עַל חֵלֶב שֶׁאָכַל אֶמֶשׁ,

לֹא יְבִיאֶנָּה] עַל חֵלֶב שֶׁאָכַל הַיּוֹם,

תַּלְמוּד לוֹמַר: (וַיִּקְרָא ד,כח)

"קָרְבָּנוֹ... עַל חַטָּאתוֹ",

שֶׁיְּהֵא קָרְבָּנוֹ עַל שֵׁם חַטָּאתוֹ.

### @11מסכת כריתות פרק ו משנה ח

י

מְבִיאִין מֵהֶקְדֵּשׁ כִּשְׂבָה, שְׂעִירָה,

מֵהֶקְדֵּשׁ כִּשְׂבָה שְׂעִירָה,

תּוֹרִין וּבְנֵי יוֹנָה וַעֲשִׂירִית הָאֵיפָה.

יא

כֵּיצַד?

הִפְרִישׁ לְכִשְׂבָה אוֹ לִשְׂעִירָה,

הֶעְנִי, יָבִיא עוֹף;

הֶעְנִי, יָבִיא עֲשִׂירִית הָאֵיפָה.

הִפְרִישׁ לַעֲשִׂירִית הָאֵיפָה,

הֶעְשִׂיר, יָבִיא הָעוֹף;

הֶעְשִׂיר, יָבִיא כִשְׂבָה אוֹ שְׂעִירָה.

הִפְרִישׁ כִּשְׂבָה אוֹ שְׂעִירָה, וְנִסְתָּאָבוּ,

אִם רָצָה, יָבִיא בְדָמֶיהָ עוֹף.

הִפְרִישׁ עוֹף, וְנִסְתָּאַב,

יָבִיא בְדָמָיו עֲשִׂירִית הָאֵיפָה,

שֶׁאֵין לָעוֹף פִּדָּיוֹן.

### @11מסכת כריתות פרק ו משנה ט

יב

רְבִּי שִׁמְעוֹן אוֹמֵר:

כְּבָשִׂים קוֹדְמִין לָעִזִּים בְּכָל מָקוֹם.

יָכוֹל מִפְּנֵי שֶׁהֵן מֻבְחָרִין מֵהֶן?

תַּלְמוּד לוֹמַר: (וַיִּקְרָא ד,לב)

"וְאִם כֶּבֶשׁ יָבִיא קָרְבָּנוֹ לְחַטָּאת",

מְלַמֵּד שֶׁשְּׁנֵיהֶם שְׁקוּלִים.

יג

תּוֹרִין קוֹדְמִין לִבְנֵי יוֹנָה בְכָל מָקוֹם.

יָכוֹל מִפְּנֵי שֶׁהֵן מֻבְחָרִין מֵהֶן?

תַּלְמוּד לוֹמַר: (וַיִּקְרָא יב,ו)

"וּבֶן יוֹנָה אוֹ תֹר לְחַטָּאת",

מְלַמֵּד שֶׁשְּׁנֵיהֶן שְׁקוּלִים.

יד

הָאָב קוֹדֵם לָאֵם בְּכָל מָקוֹם.

יָכוֹל שֶׁכְּבוֹד הָאָב עוֹדֵף עַל כְּבוֹד הָאֵם?

תַּלְמוּד לוֹמַר: (וַיִּקְרָא יט,ג)

"אִישׁ אִמּוֹ וְאָבִיו תִּירָאוּ",

מְלַמֵּד שֶׁשְּׁנֵיהֶם שְׁקוּלִים.

אֲבָל אָמְרוּ חֲכָמִים:

הָאָב קוֹדֵם לָאֵם בְּכָל מָקוֹם,

מִפְּנֵי שֶׁהוּא וְאִמּוֹ חַיָּבִין בִּכְבוֹד אָבִיו.

יה

וְכֵן בְּתַלְמוּד תּוֹרָה:

אִם זָכָה הַבֵּן לִפְנֵי הָרַב,

הָרַב קוֹדֵם אֶת הָאָב בְּכָל מָקוֹם,

מִפְּנֵי שֶׁהוּא וְאָבִיו חַיָּבִין בִּכְבוֹד רַבּוֹ.

חסל כריתות

# @00מסכת מעילה

## @22פרק א

### @11מסכת מעילה פרק א משנה א

א

קָדְשֵׁי קָדָשִׁים שֶׁשְּׁחָטָן בַּדָּרוֹם,

מוֹעֲלִין בָּהֶן.

שְׁחָטָן בַּדָּרוֹם וְקִבֵּל דָּמָן בַּצָּפוֹן,

בַּצָּפוֹן, וְקִבֵּל דָּמָן בַּדָּרוֹם,

שָׁחַט בַּיּוֹם וְזָרַק בַּלַּיְלָה,

בַּלַּיְלָה, וְזָרַק בַּיּוֹם,

אוֹ שֶׁשְּׁחָטָן חוּץ לִזְמַנָּן וְחוּץ לִמְקוֹמָן,

מוֹעֲלִין בָּהֶן.

כְּלָל אָמַר רְבִּי יְהוֹשֻׁעַ:

כָּל שֶׁהָיָה לָהּ שָׁעַת הֶתֵּר לַכֹּהֲנִים,

אֵין מוֹעֲלִין בָּהּ,

וְכָל שֶׁלֹּא הָיָה לָהּ שָׁעַת הֶתֵּר לַכֹּהֲנִים,

מוֹעֲלִין בָּהּ.

וְאֵי זוֹ הִיא שֶׁהָיָה לָהּ שָׁעַת הֶתֵּר לַכֹּהֲנִים?

שֶׁלָּנָה, וְשֶׁנִּטַּמָּאת, וְשֶׁיָּצָאת.

וְאֵי זוֹ הִיא שֶׁלֹּא הָיָה לָהּ שָׁעַת הֶתֵּר לַכֹּהֲנִים?

שֶׁנִּשְׁחָטָה חוּץ לִזְמַנָּהּ,

וְחוּץ לִמְקוֹמָהּ,

שֶׁקִּבְּלוּ פְסוּלִין, וְזָרְקוּ אֶת דָּמָהּ.

### @11מסכת מעילה פרק א משנה ב

ב

בְּשַׂר קָדְשֵׁי קָדָשִׁין שֶׁיָּצָא לִפְנֵי זְרִיקַת דָּמִים,

רְבִּי אֱלִיעֶזֶר אוֹמֵר:

מוֹעֲלִין בּוֹ,

וְאֵין חַיָּבִין עָלָיו מִשֵּׁם פִּגּוּל וְנוֹתָר וְטָמֵא.

רְבִּי עֲקִיבָה אוֹמֵר:

מוֹעֲלִין בּוֹ,

אֲבָל חַיָּבִין עָלָיו מִשֵּׁם פִּגּוּל נוֹתָר וְטָמֵא.

ג

אָמַר רְבִּי עֲקִיבָה:

וַהֲרֵי הַמַּפְרִישׁ חַטָּאתוּ, וְאָבָדָה,

וְהִפְרִישׁ אַחֶרֶת תַּחְתֶּיהָ,

וְאַחַר נִמְצֵאת הָרִאשׁוֹנָה,

שְׁתֵּיהֶן עוֹמְדוֹת,

לֹא כַשֵּׁם שֶׁדָּמָהּ פּוֹטֵר אֶת בְּשָׂרָהּ,

כָּךְ הוּא פוֹטֵר אֶת בְּשַׂר חֲבֶרְתָּהּ?

אִם פָּטַר דָּמָהּ אֶת בְּשַׂר חֲבֶרְתָּהּ מִן הַמְּעִילָה,

דִּין הוּא שֶׁיִּפְטֹר אֶת בְּשָׂרָהּ.

### @11מסכת מעילה פרק א משנה ג

ד

אֱמוּרֵי קָדָשִׁים קַלִּים

שֶׁיָּצְאוּ לִפְנֵי זְרִיקַת דָּמִים,

רְבִּי אֱלִיעֶזֶר אוֹמֵר:

מוֹעֲלִין בָּהֶן,

וְחַיָּבִין עֲלֵיהֶן מִשֵּׁם פִּגּוּל,

נוֹתָר וְטָמֵא,

רְבִּי עֲקִיבָה אוֹמֵר:

אֵין מוֹעֲלִין בָּהֶן,

וְאֵין חַיָּבִין עֲלֵיהֶן

מִשֵּׁם פִּגּוּל וְנוֹתָר וְטָמֵא.

### @11מסכת מעילה פרק א משנה ד

ה

מַעֲשֵׂה דָמִים בְּקָדְשֵׁי קָדָשִׁים,

לְהָקֵל וּלְהַחְמִיר,

וּבְקָדָשִׁים קַלִּים,

כֻּלּוֹ לְהַחְמִיר.

כֵּיצַד?

קָדְשֵׁי קָדָשִׁים לִפְנֵי זְרִיקַת דָּמִים,

מוֹעֲלִין בָּאֵמוּרִין וְאֵין מוֹעֲלִין בַּבָּשָׂר;

עַל זֶה וְעַל זֶה,

חַיָּבִין מִשֵּׁם פִּגּוּל, נוֹתָר וְטָמֵא.

קָדָשִׁים קַלִּים, כֻּלּוֹ לְהַחְמִיר.

כֵּיצַד?

קָדָשִׁים קַלִּים לִפְנֵי זְרִיקַת דָּמִים,

אֵין מוֹעֲלִין לֹא בָאֵמוּרִין וְלֹא בַבָּשָׂר;

לְאַחַר זְרִיקַת דָּמִין,

מוֹעֲלִין בָּאֵמוּרִין,

וְאֵין מוֹעֲלִין בַּבָּשָׂר.

עַל זֶה וְעַל זֶה,

חַיָּבִין מִשֵּׁם פִּגּוּל וְנוֹתָר וְטָמֵא.

נִמְצָא מַעֲשֵׂה דָמִים בְּקָדְשֵׁי קָדָשִׁים

לְהָקֵל וּלְהַחְמִיר.

וּבְקָדָשִׁים קַלִּים,

כֻּלּוֹ לְהַחְמִיר.

## @22פרק ב

### @11מסכת מעילה פרק ב משנה א

א

חַטָּאת הָעוֹף,

מוֹעֲלִין בָּהּ מִשֶּׁהָקְדָּשָׁה.

נִמְלָקָה,

הָכְשָׁרָה לְהִפָּסֵל בִּטְבוּל יוֹם,

וּבִמְחֻסַּר כִּפּוּרִין, וּבַלִּינָה.

מִצָּה דָמָהּ,

חַיָּבִין עָלֶיהָ מִשֵּׁם פִּגּוּל וְנוֹתָר וְטָמֵא,

וְאֵין בָּהּ מְעִילָה.

### @11מסכת מעילה פרק ב משנה ב

ב

עוֹלַת הָעוֹף,

מוֹעֲלִין בָּהּ מִשֶּׁהָקְדָּשָׁה.

נִמְלָקָה,

הָכְשָׁרָה לְהִפָּסֵל בִּטְבוּל יוֹם,

וּבִמְחֻסַּר כִּפּוּרִין, וּבַלִּינָה.

מִצָּה דָמָהּ,

חַיָּבִין עָלֶיהָ מִשֵּׁם פִּגּוּל וְנוֹתָר וְטָמֵא,

וּמוֹעֲלִין בָּהּ,

עַד שֶׁתֵּצֵא לְבֵית הַדֶּשֶׁן.

### @11מסכת מעילה פרק ב משנה ג

ג

פָּרִים הַנִּשְׂרָפִין וּשְׂעִירִים הַנִּשְׂרָפִין,

מוֹעֲלִין בָּהֶן מִשֶּׁהָקְדָּשׁוּ.

נִשְׁחָטוּ,

הָכְשָׁרוּ לְהִפָּסֵל בִּטְבוּל יוֹם,

וּבִמְחֻסַּר כִּפּוּרִין, וּבַלִּינָה.

הֻזָּה דָמָן, <דָמָיהּ>

חַיָּבִין עֲלֵיהֶן מִשֵּׁם פִּגּוּל וְנוֹתָר וְטָמֵא,

וּמוֹעֲלִין בָּהֶן בְּבֵית הַדֶּשֶׁן,

עַד שֶׁיִּתַּךְ הַבָּשָׂר.

### @11מסכת מעילה פרק ב משנה ד

ד

הָעוֹלָה,

מוֹעֲלִין בָּהּ מִשֶּׁהָקְדָּשָׁה.

נִשְׁחָטָה,

הָכְשָׁרָה לְהִפָּסֵל בִּטְבוּל יוֹם,

וּבִמְחֻסַּר כִּפּוּרִין, וּבַלִּינָה.

נִזְרַק דָּמָהּ,

חַיָּבִין עָלֶיהָ מִשֵּׁם פִּגּוּל, נוֹתָר וְטָמֵא.

אֵין מוֹעֲלִין בְּעוֹרוֹת,

אֲבָל מוֹעֲלִין בַּבָּשָׂר,

עַד שֶׁיֵּצֵא לְבֵית הַדֶּשֶׁן.

### @11מסכת מעילה פרק ב משנה ה

ה

חַטָּאת וְאָשָׁם וְזִבְחֵי שַׁלְמֵי צִבּוּר,

מוֹעֲלִין בָּהֶן מִשֶּׁהָקְדָּשׁוּ.

נִשְׁחָטוּ,

הָכְשָׁרוּ לְהִפָּסֵל בִּטְבוּל יוֹם,

וּבִמְחֻסַּר כִּפּוּרִין, וּבַלִּינָה.

נִזְרַק דָּמָן,

חַיָּבִין עֲלֵיהֶן מִשֵּׁם פִּגּוּל וְנוֹתָר וְטָמֵא,

אֵין מוֹעֲלִין בַּבָּשָׂר,

אֲבָל מוֹעֲלִין בָּאֵמוּרִין,

עַד שֶׁיֵּצְאוּ לְבֵית הַדֶּשֶׁן.

### @11מסכת מעילה פרק ב משנה ו

ו

שְׁתֵּי הַלֶּחֶם,

מוֹעֲלִין בָּהֶן מִשֶּׁהָקְדָּשׁוּ.

קָרְמוּ בַתַּנּוּר,

הָכְשָׁרוּ לְהִפָּסֵל בִּטְבוּל יוֹם, וּבִמְחֻסַּר כִּפּוּרִין,

וְלִשְׁחֹט עֲלֵיהֶן אֶת הַזֶּבַח.

נִזְרַק דָּמָן שֶׁלַּכְּבָשִׂים,

חַיָּבִין עֲלֵיהֶן מִשֵּׁם פִּגּוּל וְנוֹתָר וְטָמֵא,

וְאֵין בָּהֶן מְעִילָה.

### @11מסכת מעילה פרק ב משנה ז

ז

לֶחֶם הַפָּנִים,

מוֹעֲלִין בּוֹ מִשֶּׁהָקְדַּשׁ.

קָרַם בַּתַּנּוּר,

הָכְשַׁר לְהִפָּסֵל בִּטְבוּל יוֹם, וּבִמְחֻסַּר כִּפּוּרִים,

וּלְהִסְתַּדֵּר עַל גַּבֵּי הַשֻּׁלְחָן.

קָרְבוּ הַבַּזִּכִּין,

חַיָּבִין עָלָיו מִשֵּׁם פִּגּוּל וְנוֹתָר וְטָמֵא,

וְאֵין בּוֹ מְעִילָה.

### @11מסכת מעילה פרק ב משנה ח

ח

הַמְּנָחוֹת,

מוֹעֲלִין בָּהֶן מִשֶּׁהָקְדָּשׁוּ.

קָדְשׁוּ בַכֶּלִי,

הָכְשָׁרוּ לְהִפָּסֵל בִּטְבוּל יוֹם,

וּבִמְחֻסַּר כִּפּוּרִין, וּבַלִּינָה.

קָרַב הַקֹּמֶץ,

חַיָּבִין עֲלֵיהֶן מִשֵּׁם פִּגּוּל וְנוֹתָר וְטָמֵא,

וְאֵין מוֹעֲלִין בַּשִּׁירַיִם,

אֲבָל מוֹעֲלִין בַּקֹּמֶץ,

עַד שֶׁיֵּצֵא לְבֵית הַדֶּשֶׁן.

### @11מסכת מעילה פרק ב משנה ט

ט

הַקֹּמֶץ,

וְהַלְּבוֹנָה,

וְהַקְּטֹרֶת,

וּמִנְחַת כֹּהֲנִים,

וּמִנְחַת כֹּהֵן מָשִׁיחַ,

וּמִנְחַת נְסָכִים,

מוֹעֲלִין בָּהֶן מִשֶּׁהָקְדָּשׁוּ.

קָדְשׁוּ בַכֶּלִי,

הָכְשָׁרוּ לְהִפָּסֵל בִּטְבוּל יוֹם,

וּבִמְחֻסַּר כִּפּוּרִין, וּבַלִּינָה,

וְחַיָּבִין עֲלֵיהֶן מִשֵּׁם נוֹתָר, מִשֵּׁם טָמֵא,

וּפִגּוּל אֵין בָּהֶן.

זֶה הַכְּלָל:

כָּל שֶׁיֶּשׁ לוֹ מַתִּירִין,

אֵין חַיָּבִים עָלָיו מִשֵּׁם פִּגּוּל וְנוֹתָר וְטָמֵא,

עַד שֶׁיִּקָּרֵבוּ מַתִּירָיו.

וְכָל שֶׁאֵין לוֹ מַתִּירִין,

כֵּיוָן שֶׁהָקְדַּשׁ בַּכֶּלִי,

וְחַיָּבִין עֲלֵיהֶן מִשֵּׁם נוֹתָר, מִשֵּׁם טָמֵא,

וּפִגּוּל אֵין בּוֹ.

## @22פרק ג

### @11מסכת מעילה פרק ג משנה א

א

וְלַד חַטָּאת,

וּתְמוּרַת חַטָּאת,

וְחַטָּאת שֶׁמֵּתוּ בְעָלֶיהָ,

יָמוּתוּ.

וְשֶׁעִבְּרָה שְׁנָתָהּ,

וְשֶׁאָבָדָה, וְנִמְצֵאת בַּעֲלַת מוּם,

אִם מִשֶּׁכִּפְּרוּ הַבְּעָלִים,

תָּמוּת,

וְאֵינָה עוֹשָׂה תְמוּרָה,

לֹא נֶהְנִין, וְלֹא מוֹעֲלִין;

אִם עַד שֶׁלֹּא כִפְּרוּ הַבְּעָלִים,

תִּרְעֶה עַד שֶׁתִּסְתָּאֵב,

וְתִמָּכֵר, וְיָבִיא בְדָמֶיהָ אַחֶרֶת,

וְעוֹשָׂה תְמוּרָה, וּמוֹעֲלִין בָּהּ.

### @11מסכת מעילה פרק ג משנה ב

ב

הַמַּפְרִישׁ מָעוֹת לִנְזִירוּתוֹ,

לֹא נֶהְנִין, וְלֹא מוֹעֲלִין,

מִפְּנֵי שֶׁהֵן רְאוּיִין לָבוֹא כֻלָּם שְׁלָמִים.

מֵת,

הָיוּ סְתוּמִין,

יִפְּלוּ לִנְדָבָה;

הָיוּ מְפֹרָשִׁין,

דְּמֵי חַטָּאת יֵלְכוּ לְיָם הַמֶּלַח,

לֹא נֶהְנִין, וְלֹא מוֹעֲלִין.

דְּמֵי עוֹלָה,

יָבִיא עוֹלָה, וּמוֹעֲלִין בָּהֶן,

דְּמֵי שְׁלָמִים,

יָבִיא שְׁלָמִים,

נֶאֱכָלִין לְיוֹם אֶחָד,

וְאֵינָן טְעוּנִין לֶחֶם.

### @11מסכת מעילה פרק ג משנה ג

ג

רְבִּי שִׁמְעוֹן אוֹמֵר:

הַדָּם,

קַל בִּתְחִלָּתוֹ, וְחֹמֶר בְּסוֹפוֹ.

הַנְּסָכִים,

חֹמֶר בִּתְחִלָּתָן, וְקַל בְּסוֹפָן:

הַדָּם כַּתְּחִלָּה אֵין מוֹעֲלִין בּוֹ,

יָצָא לְנַחַל קִדְרוֹן, מוֹעֲלִין בּוֹ.

הַנְּסָכִים כַּתְּחִלָּה מוֹעֲלִים בָּהֶן,

יָצְאוּ לַשִּׁית, אֵין מוֹעֲלִין בָּהֶן.

### @11מסכת מעילה פרק ג משנה ד

ד

דִּשּׁוּן הַמִּזְבֵּחַ הַפְּנִימִי וְהַמְּנוֹרָה,

לֹא נֶהְנִין, וְלֹא מוֹעֲלִין.

הַמַּקְדִּישׁ דִּשּׁוּן כַּתְּחִלָּה,

מוֹעֲלִין בּוֹ.

תּוֹרִין שֶׁלֹּא הִגִּיעַ זְמַנָּן,

[וּבְנֵי יוֹנָה] שֶׁעִבֵּר זְמַנָּן,

לֹא נֶהְנִין, וְלֹא מוֹעֲלִין.

רְבִּי שִׁמְעוֹן אוֹמֵר:

תּוֹרִין שֶׁלֹּא הִגִּיעַ זְמַנָּן,

לֹא מוֹעֲלִין בָּהֶן,

וּבְנֵי יוֹנָה שֶׁעִבֵּר זְמַנָּן,

לֹא נֶהְנִין וְלֹא מוֹעֲלִין.

### @11מסכת מעילה פרק ג משנה ה

ה

חֲלֵב מֻקְדָּשִׁין וּבֵיצֵי תוֹרִין,

לֹא נֶהְנִין וְלֹא מוֹעֲלִין.

בַּמֵּי דְבָרִים אֲמוּרִים?

בְּקָדְשֵׁי הַמִּזְבֵּחַ.

אֲבָל בְּקָדְשֵׁי בֶדֶק הַבַּיִת,

הִקְדִּישׁ תַּרְנְגֹלֶת,

מוֹעֲלִין בָּהּ, וּבְבֵיצָתָהּ;

חֲמוֹר,

מוֹעֲלִין בָּהּ, וּבַחֲלָבָהּ.

### @11מסכת מעילה פרק ג משנה ו

ו

כָּל הָרָאוּי לַמִּזְבֵּחַ לֹא לְבֶדֶק הַבַּיִת,

לְבֶדֶק הַבַּיִת לֹא לַמִּזְבֵּחַ,

לֹא לַמִּזְבֵּחַ וְלֹא לְבֶדֶק הַבַּיִת,

מוֹעֲלִין בּוֹ.

כֵּיצַד?

הִקְדִּישׁ בּוֹר מָלֵא מַיִם,

אַשְׁפּוֹת מְלֵאָה זֶבֶל,

שׁוֹבָךְ מָלֵא יוֹנִים,

אִילָן מָלֵא פֵרוֹת,

שָׂדֶה מְלֵאָה עֲשָׂבִים,

מוֹעֲלִין בָּהֶן, וּבְמַה שֶּׁבְּתוֹכָן.

אֲבָל אִם הִקְדִּישׁ בּוֹר,

וְאַחַר כָּךְ נִתְמַלָּא מַיִם;

אַשְׁפּוֹת, וְאַחַר כָּךְ נִתְמַלָּאת זֶבֶל;

שׁוֹבָךְ, וְאַחַר כָּךְ נִתְמַלָּא יוֹנִים;

אִילָן, וְאַחַר כָּךְ נָשָׂא פֵרוֹת;

שָׂדֶה, וְאַחַר כָּךְ נִתְמַלָּאת עֲשָׂבִים,

(מוֹעֲלִין בָּהֶן, וְאֵין) מוֹעֲלִין בְּמַה שֶּׁבְּתוֹכָן.

(דִּבְרֵי רְבִּי יְהוּדָה.)

רְבִּי יוֹסֵה אוֹמֵר:

הַמַּקְדִּישׁ שָׂדֶה וְאֶת הָאִילָן,

מוֹעֲלִין בָּהֶן וּבְגִדּוּלֵיהֶן,

מִפְּנֵי שֶׁהֵן גִּדּוּלֵי הֶקְדֵּשׁ.

ז

וְלַד מְעֻשֶּׂרֶת לֹא יִינַק מִן הַמְעֻשֶּׂרֶת,

וַאֲחֵרִין מִתְנַדְּבִין כֵּן.

וְלַד מֻקְדָּשִׁין לֹא יִינַק מִן הַמֻּקְדָּשִׁין,

וַאֲחֵרִין מִתְנַדְּבִין כֵּן.

הַפּוֹעֲלִים לֹא יֹאכְלוּ מִגְּרוֹגְרוֹת שֶׁלַּהֶקְדֵּשׁ.

וְכֵן פָּרָה לֹא תֹאכַל מִכַּרְשִׁנֵי הֶקְדֵּשׁ.

### @11מסכת מעילה פרק ג משנה ז

ח

שָׁרְשֵׁי אִילָן שֶׁלַּהֶדְיוֹט בָּאִין בְּשֶׁלַּהֶקְדֵּשׁ,

וְשֶׁלַּהֶקְדֵּשׁ בָּאִין בְּשֶׁלַּהֶדְיוֹט,

לֹא נֶהְנִין, וְלֹא מוֹעֲלִין.

מַעְיָן שֶׁהוּא יוֹצֵא מִתּוֹךְ שְׂדֵה הֶקְדֵּשׁ,

לֹא נֶהְנִין, וְלֹא מוֹעֲלִין.

יָצָא חוּץ לַשָּׂדֶה, נֶהְנִין מִמֶּנּוּ.

הַמַּיִם שֶׁבְּכַד שֶׁלַּזָּהָב,

לֹא נֶהְנִין, וְלֹא מוֹעֲלִין.

נִתָּנוּ בִצְלוֹחִית, מוֹעֲלִין בָּהֶן.

עֲרָבָה,

לֹא נֶהְנִין, וְלֹא מוֹעֲלִין.

רְבִּי אֶלְעָזָר בִּרְבִּי צָדוֹק אוֹמֵר: <לעזר>

נֶהְנִים הָיוּ מִמֶּנָּה זְקֵנִים בְּלוּלַבֵּיהֶם.

### @11מסכת מעילה פרק ג משנה ח

ט

קֵן שֶׁבְּרֹאשׁ הָאִילָן שֶׁלַּהֶקְדֵּשׁ,

לֹא נֶהְנִין וְלֹא מוֹעֲלִין;

שֶׁבָּאֲשֵׁרָה,

יַתִּיז בַּקָּנֶה.

הַמַּקְדִּישׁ אֶת הַחֹרֶשׁ,

מוֹעֲלִין בְּכֻלּוֹ.

הַגִּזְבָּרִים שֶׁלָּקְחוּ אֶת הָעֵצִים,

מוֹעֲלִין בָּעֵצִים,

וְאֵין מוֹעֲלִין לֹא בִשְׁפוּי, וְלֹא בִגְוִיָּה. <בגבייה>

## @22פרק ד

### @11מסכת מעילה פרק ד משנה א

א

קָדְשֵׁי הַמִּזְבֵּחַ מִצְטָרְפִין זֶה עִם זֶה לִמְעִילָה,

וּלְחַיֵּב עֲלֵיהֶן מִשֵּׁם פִּגּוּל וְנוֹתָר וְטָמֵא.

קָדְשֵׁי בֶדֶק הַבַּיִת מִצְטָרְפִין זֶה עִם זֶה.

קָדְשֵׁי הַמִּזְבֵּחַ וְקָדְשֵׁי בֶדֶק הַבַּיִת,

מִצְטָרְפִין זֶה עִם זֶה.

### @11מסכת מעילה פרק ד משנה ב

ב

חֲמִשָּׁה דְבָרִים בָּעוֹלָה מִצְטָרְפִין זֶה עִם זֶה:

הַבָּשָׂר, וְהַחֵלֶב, וְהַסֹּלֶת, וְהַיַּיִן, וְהַשֶּׁמֶן.

שִׁשָּׁה בַתּוֹדָה:

הַבָּשָׂר, וְהַחֵלֶב, וְהַסֹּלֶת, וְהַיַּיִן, וְהַשֶּׁמֶן, וְהַלֶּחֶם.

תְּרוּמָה, וּתְרוּמַת מַעֲשֵׂר, וּתְרוּמַת מַעֲשֵׂר שֶׁלִּדְמַי,

הַחַלָּה, וְהַבִּכּוּרִים,

מִצְטָרְפִין זֶה עִם זֶה לֶאֱסַר, <לְאסַר>

וּלְחַיֵּב עֲלֵיהֶם אֶת הַחֹמֶשׁ.

### @11מסכת מעילה פרק ד משנה ג

ג

כָּל הַפִּגּוּלִים מִצְטָרְפִין זֶה עִם זֶה.

כָּל הַנּוֹתָרִים מִצְטָרְפִין זֶה עִם זֶה.

כָּל הַנְּבֵלוֹת מִצְטָרְפוֹת זֶה עִם זֶה.

כָּל הַשְּׁרָצִים מִצְטָרְפִין זֶה עִם זֶה.

דַּם הַשֶּׁרֶץ וּבְשָׂרוֹ מִצְטָרְפִין בְּכַעֲדָשָׁה.

ד

כְּלָל אָמַר רְבִּי יְהוֹשֻׁעַ:

כָּל שֶׁטֻּמְאָתוֹ וְשֵׁעוּרוֹ שָׁוִים,

מִצְטָרְפִין זֶה עִם זֶה;

טֻמְאָתוֹ וְלֹא שֵׁעוּרוֹ,

שֵׁעוּרוֹ וְלֹא טֻמְאָתוֹ,

לֹא טֻמְאָתוֹ וְלֹא שֵׁעוּרוֹ,

אֵינָן מִצְטָרְפִין.

### @11מסכת מעילה פרק ד משנה ד

ה

הַפִּגּוּל וְהַנּוֹתָר אֵינָן מִצְטָרְפִין זֶה עִם זֶה,

מִפְּנֵי שֶׁהֵן שְׁנֵי שֵׁמוֹת.

הַשֶּׁרֶץ וְהַנְּבֵלָה,

וְכֵן הַנְּבֵלָה וּבְשַׂר הַמֵּת,

מִצְטָרְפִין זֶה עִם זֶה לְטַמֵּא,

אֲפִלּוּ בַקַּל שֶׁבִּשְׁנֵיהֶם.

ו

הָאֹכֶל שֶׁנִּטַּמָּא,

כָּל שֶׁנִּטַּמָּא בְאַב הַטֻּמְאָה,

וְשֶׁנִּטַּמָּא בִוְלַד הַטֻּמְאָה,

מִצְטָרְפִין זֶה עִם זֶה לְטַמֵּא בַקַּל שֶׁבִּשְׁנֵיהֶן.

### @11מסכת מעילה פרק ד משנה ה

ז

כָּל הָאֳכָלִין מִצְטָרְפִין:

לִפְסוֹל אֶת הַגְּוִיָּה בְכַחֲצִי פֶרֶס,

וּבִמְזוֹן שְׁתֵּי סְעוֹדוֹת לָעֵרוּב,

כַּבֵּיצָה לְטַמֵּא טֻמְאַת אֳכָלִין,

כִּגְרוֹגֶרֶת לְהוֹצָאַת שַׁבָּת,

בַּכּוֹתֶבֶת לְיוֹם הַכִּפּוּרִים.

כָּל הַמַּשְׁקִים מִצְטָרְפִין:

לִפְסוֹל אֶת הַגְּוִיָּה בָרְבִיעִית,

כִּמְלֹא לָגְמָיו בְּיוֹם הַכִּפּוּרִים.

### (@11מסכת מעילה פרק ד משנה ו)

הָעָרְלָה וְכִלְאֵי הַכֶּרֶם מִצְטָרְפִין זֶה עִם זֶה.

רְבִּי שִׁמְעוֹן אוֹמֵר:

אֵינָן מִצְטָרְפִין.

הַבֶּגֶד וְהַשַּׂק,

הַשַּׂק וְהָעוֹר,

הָעוֹר וְהַמַּפָּץ,

מִצְטָרְפִין זֶה עִם זֶה.

אָמַר רְבִּי שִׁמְעוֹן:

מָה הַטַּעַם?

מִפְּנֵי שֶׁהֵן רְאוּיִין לְטַמֵּא מוֹשָׁב.

## @22פרק ה

### @11מסכת מעילה פרק ה משנה א

א

הַנֶּהְנֶה שׁוֹוֶה פְרוּטָה מִן הַהֶקְדֵּשׁ,

אַף עַל פִּי שֶׁלֹּא פָגַם, מָעַל.

דִּבְרֵי רְבִּי עֲקִיבָה.

וַחֲכָמִים אוֹמְרִים:

כָּל דָּבָר שֶׁיֶּשׁ בּוֹ פְגָם,

לֹא מָעַל עַד שֶׁיִּפְגֹּם;

וְכָל שֶׁאֵין בּוֹ פְגָם,

כֵּיוָן שֶׁנֶהְנָה, מָעַל.

ב

כֵּיצַד?

נָתְנָה קְטַלָּה בְצַוָּארָהּ,

טַבַּעַת בְּיָדָהּ,

שָׁתָת בְכוֹס שֶׁלַּזָּהָב,

כֵּיוָן שֶׁנֶהְנָה, מָעַל.

לָבַשׁ בֶּחָלוּק,

כִּסָּה בַטַּלֵּית,

בִּקַּע בַּקָּרְדֹּם, לֹא מָעַל עַד שֶׁיִּפְגֹּם.

תָּלַשׁ מִן הַחַטָּאת כְּשֶׁהִיא חָיָה, לֹא מָעַל עַד שֶׁיִּפְגֹּם;

וּכְשֶׁהִיא מֵתָה, כֵּיוָן שֶׁנֶּהְנָה, מָעַל.

### @11מסכת מעילה פרק ה משנה ב

ג

נֶהְנָה בְכַחֲצִי פְרוּטָה וּפָגַם בְּכַחֲצִי פְרוּטָה,

אוֹ שֶׁנֶּהְנָה בְשׁוֹוֶה פְרוּטָה בְדָבָר אַחֵר

וּפָגַם בְּשׁוֹוֶה פְרוּטָה בְדָבָר אַחֵר,

הֲרֵי זֶה לֹא מָעַל,

עַד יִפְגֹּם בְּשׁוֹוֶה פְרוּטָה בְדָבָר אַחֵר.

### @11מסכת מעילה פרק ה משנה ג

ד

אֵין מֹעַל אַחַר מֹעַל בַּמֻּקְדָּשִׁים,

אֶלָּא בְהֵמָה וּכְלִי שָׁרֵת.

כֵּיצַד?

רָכַב עַל גַּבֵּי בְהֵמָה,

וּבָא חֲבֵרוֹ וְרָכַב, [וּבָא חֲבֵרוֹ וְרָכַב;]

שָׁתָה בְכוֹס שֶׁלַּזָּהָב,

וּבָא חֲבֵרוֹ וְשָׁתָה, וּבָא חֲבֵרוֹ וְשָׁתָה;

תָּלַשׁ מִן הַחַטָּאת,

וּבָא חֲבֵרוֹ וְתָלַשׁ, וּבָא חֲבֵרוֹ וְתָלַשׁ,

כֻּלָּם מָעֲלוּ.

רְבִּי אוֹמֵר:

כָּל שֶׁאֵין לוֹ פִדָּיוֹן,

יֶשׁ בּוֹ מֹעַל אַחַר מֹעַל.

### @11מסכת מעילה פרק ה משנה ד

ה

נָטַל אֶבֶן אוֹ קוֹרָה שֶׁלַּהֶקְדֵּשׁ,

הֲרֵי זֶה לֹא מָעַל.

נְתָנָהּ לַחֲבֵרוֹ,

הוּא מָעַל, וַחֲבֵרוֹ לֹא מָעַל.

בְּנָיָהּ בְּתוֹךְ בֵּיתוֹ,

הֲרֵי זֶה לֹא מָעַל,

עַד שֶׁיָּדוּר תַּחְתֶּיהָ בְשׁוֹוֶה פְרוּטָה. <שֶׁיִּידּוֹר>

נָטַל פְּרוּטָה שֶׁלַּהֶקְדֵּשׁ,

הֲרֵי זֶה לֹא מָעַל.

נְתָנָהּ לַחֲבֵרוֹ,

הוּא מָעַל, וַחֲבֵרוֹ לֹא מָעַל.

נְתָנָהּ לַבַּלָּן,

אַף עַל פִּי שֶׁלֹּא רָחַץ,

מָעַל, שֶׁהוּא אָמַר לוֹ:

"הֲרֵי הַמַּרְחֵץ פְּתוּחָה,

הִכָּנֵס וּרְחֹץ!"

### @11מסכת מעילה פרק ה משנה ה

ו

אֲכִילָתוֹ וַאֲכִילַת חֲבֵרוֹ,

הֲנָיָתוֹ וַהֲנָיַת חֲבֵרוֹ,

אֲכִילָתוֹ וַהֲנָיַת חֲבֵרוֹ,

הֲנָיָתוֹ וַאֲכִילַת חֲבֵרוֹ,

מִצְטָרְפִין זֶה עִם זֶה,

אֲפִלּוּ לִזְמַן מְרֻבֶּה.

## @22פרק ו

### @11מסכת מעילה פרק ו משנה א

א

הַשָּׁלִיחַ שֶׁעָשָׂה שְׁלִיחוּתוֹ,

בַּעַל הַבַּיִת מָעַל.

לֹא עָשָׂה שְׁלִיחוּתוֹ,

הַשָּׁלִיחַ מָעַל.

כֵּיצַד?

אָמַר לוֹ:

"תֵּן בָּשָׂר לָאוֹרְחִים!"

וְנָתַן לָהֶם כָּבֵד,

["כָּבֵד",]

וְנָתַן לָהֶם בָּשָׂר,

הַשָּׁלִיחַ מָעַל.

אָמַר לוֹ:

"תֵּן לָהֶם חֲתִכָּה חֲתִכָּה!"

וְהוּא אוֹמֵר:

"טְלוּ שְׁתַּיִם שְׁתַּיִם!"

וְהֵן נָטְלוּ שָׁלוֹשׁ שָׁלוֹשׁ,

כֻּלָּם מָעֲלוּ.

אָמַר לוֹ:

"הָבֵא לִי מִן הַחֻלִּים!" אוֹ "מִקְּלוֹסְקָמָא",

וְהֵבִיא לוֹ,

אַף עַל פִּי שֶׁאָמַר בַּעַל הַבַּיִת:

לֹא הָיָה בְלִבִּי אֶלָּא מִזֶּה, וְהֵבִיא מִזֶּה,

בַּעַל הַבַּיִת מָעַל.

אֲבָל אִם אָמַר לוֹ:

"הָבֵא לִי מִן הַחֻלִּין!"

וְהֵבִיא לוֹ מִקְּלוֹסְקָמָא,

"מִקְּלוֹסְקָמָא",

וְהֵבִיא לוֹ מִן הַחֻלִּין,

הַשָּׁלִיחַ מָעַל.

### @11מסכת מעילה פרק ו משנה ב

ב

שִׁלַּח בְּיַד חֵרֵשׁ, שׁוֹטֶה וְקָטָן,

אִם עָשׁוּ שְׁלִיחוּתָן, בַּעַל הַבַּיִת מָעַל;

לֹא עָשׁוּ שְׁלִיחוּתָן, הַחַנְוָנִי מָעַל.

שִׁלַּח בְּיַד פִּקֵּחַ,

וְנִזְכַּר עַד שֶׁלֹּא הִגִּיעַ אֵצֶל הַחַנְוָנִי,

הַחַנְוָנִי מָעַל כְּשֶׁיּוֹצִיא.

כֵּיצַד יַעֲשֶׂה?

נוֹטֵל פְּרוּטָה אוֹ כֶלִי, וְאוֹמֵר:

"פְּרוּטָה שֶׁלַּהֶקְדֵּשׁ בְּכָל מָקוֹם שֶׁהִיא,

מְחֻלֶּלֶת עַל זוֹ",

שֶׁהַהֶקְדֵּשׁ נִפְדֶּה בְכֶסֶף וּבְשׁוֹוֶה כֶסֶף.

### @11מסכת מעילה פרק ו משנה ג

ג

נָתַן לוֹ פְרוּטָה, אָמַר לוֹ:

"הָבֵא לִי בְחֶצְיָהּ נֵרוֹת, וּבְחֶצְיָהּ פְּתִילוֹת!"

וְהָלַךְ וְהֵבִיא לוֹ בְּכֻלָּהּ נֵרוֹת,

אוֹ בְּכֻלָּהּ פְּתִילוֹת;

אוֹ שֶׁאָמַר לוֹ:

"הָבֵא לִי בְּכֻלָּהּ נֵרוֹת!"

אוֹ "בְּכֻלָּהּ פְּתִילוֹת",

וְהָלַךְ וְהֵבִיא לוֹ בְחֶצְיָהּ נֵרוֹת וּבְחֶצְיָהּ פְּתִילוֹת,

שְׁנֵיהֶם לֹא מָעָלוּ.

אֲבָל אִם אָמַר לוֹ:

הָבֵא לִי בְחֶצְיָהּ נֵרוֹת מִמְּקוֹם פְּלוֹנִי,

וּבְחֶצְיָהּ פְּתִילוֹת מִמְּקוֹם פְּלוֹנִי,

וְהָלַךְ וְהֵבִיא לוֹ נֵרוֹת מִבֵּית הַפְּתִילוֹת,

וּפְתִילוֹת מִבֵּית הַנֵּרוֹת,

הַשָּׁלִיחַ מָעַל.

### @11מסכת מעילה פרק ו משנה ד

ד <ב>

נָתַן לוֹ שְׁתֵּי פְרוּטוֹת,

אָמַר לוֹ:

"הָבֵא לִי אֶתְרוֹג!"

וְהָלַךְ וְהֵבִיא לוֹ בִפְרוּטָה אֶתְרוֹג וּבִפְרוּטָה רִמּוֹן,

שְׁנֵיהֶם מָעֲלוּ.

רְבִּי יְהוּדָה אוֹמֵר:

בַּעַל הַבַּיִת לֹא מָעַל,

שֶׁהוּא אוֹמֵר לוֹ:

"אֶתְרוֹג גָּדוֹל הָיִיתִי מְבַקֵּשׁ,

וְהֵבֵאתָ לִי קָטָן וָרַע."

ה

נָתַן לוֹ דִינַר זָהָב, אָמַר לוֹ:

"הָבֵא לִי חָלוּק!"

וְהָלַךְ וְהֵבִיא לוֹ בְשָׁלֹשׁ חָלוּק וּבְשָׁלֹשׁ טַלֵּית,

שְׁנֵיהֶם מָעֲלוּ.

רְבִּי יְהוּדָה אוֹמֵר:

בַּעַל הַבַּיִת לֹא מָעַל,

שֶׁהוּא אוֹמֵר לוֹ:

"חָלוּק גָּדוֹל הָיִיתִי מְבַקֵּשׁ,

וְהֵבֵאתָ לִי קָטוֹן וָרַע."

### @11מסכת מעילה פרק ו משנה ה

ו

הַמַּפְקִיד מָעוֹת אֵצֶל הַשֻּׁלְחָנִי,

אִם צְרוּרִין,

לֹא יִשְׁתַּמֵּשׁ בָּהֶן.

לְפִיכָךְ, אִם הוֹצִיא, מָעַל.

אִם מֻתָּרִין,

יִשְׁתַּמֵּשׁ בָּהֶן.

לְפִיכָךְ, אִם הוֹצִיא, לֹא מָעַל.

אֵצֶל בַּעַל הַבַּיִת,

בֵּין כָּךְ וּבֵין כָּךְ,

לֹא יִשְׁתַּמֵּשׁ בָּהֶן.

לְפִיכָךְ, אִם הוֹצִיא, מָעַל.

הַחַנְוָנִי כְּבַעַל הַבַּיִת.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

כַּשֻּׁלְחָנִי.

### @11מסכת מעילה פרק ו משנה ו

ז

פְּרוּטָה שֶׁלַּהֶקְדֵּשׁ שֶׁנָּפְלָה לְתוֹךְ הַכִּיס,

אוֹ שֶׁאָמַר:

"פְּרוּטָה בְכִיס זֶה הֶקְדֵּשׁ",

כֵּיוָן שֶׁהוֹצִיא אֶת הָרִאשׁוֹנָה,

מָעַל.

דִּבְרֵי רְבִּי עֲקִיבָה.

וַחֲכָמִים אוֹמְרִים:

עַד שֶׁיּוֹצִיא אֶת כָּל הַכִּיס.

מוֹדֶה רְבִּי עֲקִיבָה בְּאוֹמֵר:

"פְּרוּטָה מִן הַכִּיס זֶה הֶקְדֵּשׁ",

שֶׁהוּא מוֹצִיא וְהוֹלֵךְ,

עַד שֶׁיּוֹצִיא אֶת כָּל הַכִּיס.

חסל מעילה

# @00מסכת תמיד

## @22פרק א

### @11מסכת תמיד פרק א משנה א

א

בִּשְׁלֹשָׁה מְקוֹמוֹת הַכֹּהֲנִים שׁוֹמְרִים בְּבֵית הַמִּקְדָּשׁ:

בֵּית אַבְטִינָס, וּבֵית הַנִּיצוֹץ, וּבֵית הַמּוֹקֵד.

בֵּית אַבְטִינָס [וּבֵית הַנִּיצוֹץ] הָיוּ עֲלִיּוֹת,

וְהָרוֹבִים שׁוֹמְרִים שָׁם.

בֵּית הַמּוֹקֵד, כִּפָּה, וּבַיִת גָּדוֹל הָיָה,

מֻקָּף רוֹבְדִין שֶׁלָּאֶבֶן, <רוֹבֵדִין>

וְזִקְנֵי בֵית אָב יְשֵׁנִים שָׁם,

וּמַפְתְּחוֹת עֲזָרָה בְיָדָן.

וּפִרְחֵי כְהֻנָּה, אִישׁ כְּסוּתוֹ בָאָרֶץ. <כיסתו>

לֹא הָיוּ יְשֵׁנִים בְּבִגְדֵי קֹדֶשׁ,

אֶלָּא פוֹשְׁטִין וּמְקַפְּלִין,

וּמַנִּיחִין אוֹתָן תַּחַת רָאשֵׁיהֶן,

וּמִתְכַּסִּין כְּסוּת עַצְמָן.

אֵרַע קֶרִי בְּאֶחָד מֵהֶן, <בְּאַחַד>

יוֹצֵא וְהוֹלֵךְ לוֹ בִמְסִבָּה הַהוֹלֶכֶת תַּחַת הַבִּירָה,

וְהַנֵּרוֹת דּוֹלְקִין מִכָּן וּמִכָּן,

עַד שֶׁהוּא מַגִּיעַ לְבֵית הַטְּבִילָה.

וּמְדוּרָה הָיְתָה שָׁם, וּבֵית כִּסֵּא שֶׁלַּכָּבוֹד.

וְזֶה הוּא כְבוֹדוֹ:

מְצָאוֹ נָעוּל, יוֹדֵעַ שֶׁיֶּשׁ שָׁם אָדָם;

פָּתוּחַ, יוֹדֵעַ שֶׁאֵין שָׁם אָדָם.

יָרַד וְטָבַל, עָלָה וְנִסְתַּפַּג,

וְנִתְחַמַּם כְּנֶגֶד הַמְּדוּרָה.

בָּא וְיָשַׁב לוֹ אֵצֶל אֶחָיו הַכֹּהֲנִים,

עַד שֶׁהַשְּׁעָרִים נִפְתָּחִים,

יוֹצֵא וְהוֹלֵךְ לוֹ.

### @11מסכת תמיד פרק א משנה ב

ב

מִי שֶׁהוּא רוֹצֶה לִתְרֹם אֶת הַמִּזְבֵּחַ,

מַשְׁכִּים וְטוֹבֵל עַד שֶׁלֹּא יָבֹא הַמְמֻנֶּה.

וְכִי בְאֵיזוֹ שָׁעָה הַמְמֻנֶּה בָא?

לֹא כָל הָעִתִּים שָׁווֹת,

פְּעָמִים שֶׁהוּא בָא מִקְּרוֹת הַגֶּבֶר, <מקראות>

אוֹ סָמוּךְ לוֹ מִלְּפָנָיו אוֹ מֵאַחֲרָיו.

וְהַמְמֻנֶּה יָבֹא וְדָפַק עֲלֵיהֶן, וְהֵן פָּתְחוּ לוֹ.

אָמַר לָהֶן:

'מִי שֶׁטָּבַל, יָבֹא וְיָפִיס!'

הֵפִיסוּ, זָכָה מִי שֶׁזָּכָה.

### @11מסכת תמיד פרק א משנה ג

ג

נָטַל אֶת הַמַּפְתֵּחַ וּפָתַח אֶת הַפְּשֶׁפֶשׁ,

וְנִכְנַס מִבֵּית הַמּוֹקֵד לָעֲזָרָה,

וְנִכְנְסוּ אַחֲרָיו, שְׁתֵּי אֲבוּקוֹת שֶׁלָּאוּר בְּיָדָן.

וְנֶחְלְקוּ לִשְׁתֵּי כִתּוֹת:

אֵלּוּ הָלְכוּ בְאַכְסַדְרָא דֶרֶךְ הַמִּזְרָח,

וְאֵלּוּ הָלְכוּ בְאַכְסַדְרָא דֶּרֶךְ הַמַּעֲרָב.

הָיוּ בוֹדְקִין וְהוֹלְכִין,

עַד שֶׁמַּגִּיעִין לִמְקוֹם עוֹשֵׂה חֲבִתִּין.

הִגִּיעוּ לִמְקוֹם עוֹשֵׂה חֲבִתִּין,

אֵלּוּ וָאֵלּוּ אָמְרוּ:

'שָׁלוֹם, הַכֹּל שָׁלוֹם!'

הֶעֱמִידוּ בֵית עוֹשֵׂה חֲבִתִּין לַעֲשׁוֹת חֲבִתָּן.

### @11מסכת תמיד פרק א משנה ד

ד

מִי שֶׁזָּכָה לִתְרֹם אֶת הַמִּזְבֵּחַ,

הוּא יִתְרֹם אֶת הַמִּזְבֵּחַ,

אוֹמְרִין לוֹ:

'הִזָּהֵר! שֶׁמֵּא תִגַּע בַּכֶּלִי

עַד שֶׁתְּקַדֵּשׁ יָדֶיךָ וְרַגְלֶיךָ מִן הַכִּיּוֹר;

וַהֲרֵי הַמַּחְתָּה נְתוּנָה בַמִּקְצוֹעַ,

בֵּין הַכֶּבֶשׁ לַמִּזְבֵּחַ, בְּמַעֲרָבוֹ שֶׁלַּכֶּבֶשׁ.

אֵין אָדָם נִכְנָס עִמּוֹ, וְלֹא נֵר בְּיָדוֹ,

אֶלָּא מְהַלֵּךְ לְאוֹר הַמַּעֲרָכָה.

ה

לֹא הָיוּ רוֹאִין אוֹתוֹ, אֶלָּא שׁוֹמְעִין אֶת קוֹלוֹ,

עַד שֶׁשּׁוֹמְעִין קוֹל הָעֵץ שֶׁעָשָׂה בֶן קָטִין מִכְנֶה לַכִּיּוֹר,

וְהֵן אוֹמְרִין 'הִגִּיעַ [עֵת]!'

קִדֵּשׁ יָדָיו וְרַגְלָיו מִן הַכִּיּוֹר,

נָטַל מַחְתַּת הַכֶּסֶף וְעָלָה לְרֹאשׁ הַמִּזְבֵּחַ,

וּפִנָּה אֶת הַגֶּחָלִים הֵילָךְ וְהֵילָךְ,

וְחָתָה מִן הַמַּאֲכוֹלוֹת הַפְּנִימִיּוֹת, וְיָרַד. <הַמַּאֲוכֹלוֹת! להלן פרק ה,ה: הַמְאוֹכָלוֹת>

הִגִּיעַ לָרִצְפָּה, וְהָפַךְ פָּנָיו לַצָּפוֹן,

הִלֵּךְ בְּמִזְרָחוֹ שֶׁלַּכֶּבֶשׁ כְּעֶשֶׂר אַמּוֹת,

צָבַר אֶת הַגֶּחָלִים עַל גַּבֵּי הָרִצְפָּה,

רָחוֹק מִן הַכֶּבֶשׁ שְׁלֹשָׁה טְפָחִים,

מָקוֹם שֶׁנּוֹתְנִין מֻרְאַת הָעוֹף,

וְדִשּׁוּן מִזְבֵּחַ הַפְּנִימִי וְהַמְּנוֹרָה.

## @22פרק ב

### @11מסכת תמיד פרק ב משנה א

א

רָאוּהוּ אֶחָיו שֶׁיָּרַד, וְהֵם רָצוּ וּבָאוּ.

מִהֲרוּ וְהִקְדִּישׁוּ יְדֵיהֶם וְרַגְלֵיהֶם מִן הַכִּיּוֹר,

נָטְלוּ אֶת הַמַּגְרֵפוֹת וְאֶת הַצִּנּוֹרוֹת וְעָלוּ לְרֹאשׁ הַמִּזְבֵּחַ.

הָאֵבָרִים וְהַפְּדָרִים שֶׁלֹּא נִתְאָכְלוּ מִבָּעֶרֶב,

סוֹנְקִין אוֹתָן לִצְדָדֵי הַמִּזְבֵּחַ.

אִם אֵין הַצְּדָדִין מַחֲזִיקִין,

סוֹדְרִין אוֹתָן בַּסּוֹבֵב, עַל הַכֶּבֶשׁ.

### @11מסכת תמיד פרק ב משנה ב

ב

הֵחֵלּוּ מַעֲלִין בָּאֵפֶר עַל גַּבֵּי הַתַּפּוּחַ.

וְתַפּוּחַ הָיָה בְאֶמְצַע הַמִּזְבֵּחַ,

פְּעָמִים עָלָיו שְׁלֹשׁ מֵאוֹת כּוֹר.

וּבָרְגָלִים לֹא הָיוּ מְדַשְּׁנִים אוֹתוֹ,

מִפְּנֵי שֶׁהוּא נוֹי לַמִּזְבֵּחַ.

מִיָּמָיו לֹא נִתְעַצַּל כֹּהֵן מִלְּהוֹצִיא אֶת הַדֶּשֶׁן.

### @11מסכת תמיד פרק ב משנה ג

ג

הֵחֵלּוּ מַעֲלִין בְּגִזֵּרִין, לְסַדֵּר אֶת הַמַּעֲרָכָה.

וְכִי כָל הָעֵצִים כְּשֵׁרִים לַמַּעֲרָכָה?

הֵין כָּל הָעֵצִים כְּשֵׁרִים, חוּץ מִשֶּׁלַּזַּיִת וּמִשֶּׁלַּגֶּפֶן. <המגיה מחק הין ותיקן היוּ>

אֲבָל בְּאֵלּוּ רְגִילִים:

בְּמָרְבְּיוֹת שֶׁלִּתְאֵנָה וְשֶׁלָּאֵגוֹז, וְשֶׁלְּעֵץ שֶׁמֶן.

### @11מסכת תמיד פרק ב משנה ד

ד

סִדֵּר אֶת הַמַּעֲרָכָה גְדוֹלָה מִזְרָחָה, וַחֲזִיתָהּ מִזְרָחָה,

וְרָאשֵׁי גִזֵּרִין הַפְּנִימִיִּים הָיוּ נוֹגְעִים בַּתַּפּוּחַ.

וְרֶוַח הָיָה בֵין הַגִּזֵּרִים,

שֶׁהָיוּ מַצִּיתִין אֶת הָאַלִּיתָה מִשָּׁם.

### @11מסכת תמיד פרק ב משנה ה

ה

בֵּרְרוּ מִשָּׁם עֲצֵי תְאֵנָה יָפִים,

לְסַדֵּר אֶת הַמַּעֲרָכָה שְׁנִיָּה לִקְטֹרֶת,

מִכְּנֶגֶד קֶרֶן מַעֲרָבִית דְּרוֹמִית,

מָשׁוּךְ מִן הַקֶּרֶן כְּלַפֵּי הַצָּפוֹן אַרְבַּע אַמּוֹת;

כְּעֶמֶד חָמֵשׁ סְאִים גֶּחָלִים,

[וּבַשַּׁבָּת בְּעֹמֶד שְׁמוֹנַת סְאִין גֶּחָלִים,]

שֶׁשָּׁם הָיוּ נוֹתְנִין שְׁנֵי בָזִכֵּי לְבוֹנָה שֶׁלְּלֶחֶם הַפָּנִים. <בַזִּכֵּי>

וְהָאֵבָרִים וְהַפְּדָרִים שֶׁלֹּא נִתְאַכְּלוּ מִבָּעֶרֶב,

מַחְזִירִין אוֹתָם לַמַּעֲרָכָה.

הִצִּיתוּ שְׁתֵּי הַמַּעֲרָכוֹת בָּאֵשׁ,

וְיָרְדוּ וּבָאוּ לָהֶם לְלִשְׁכַּת הַגָּזִית.

## @22פרק ג

### @11מסכת תמיד פרק ג משנה א

א

אָמַר לָהֶם הַמְמֻנֶּה:

'בּוֹאוּ וְהָפִיסוּ:

מִי שׁוֹחֵט,

מִי זוֹרֵק,

מִי מְדַשֵּׁן אֶת מִזְבֵּחַ הַפְּנִימִי,

מִי מְדַשֵּׁן אֶת הַמְּנוֹרָה,

מִי מַעֲלֶה אֵבָרִים לַכֶּבֶשׁ:

הָרֹאשׁ וְהָרֶגֶל,

וּשְׁתֵּי הַיָּדַיִם,

הָעֹקֶץ וְהָרֶגֶל,

הֶחָזֶה וְהַגֵּרָה וּשְׁתֵּי הַדְּפָנוֹת,

הַקְּרָבַיִם,

וְהַסֹּלֶת,

וְהַחֲבִתִּים,

וְהַיַּיִן.'

הֵפִיסוּ, זָכָה מִי שֶׁזָּכָה.

### @11מסכת תמיד פרק ג משנה ב

ב

אָמַר לָהֶם:

'צְאוּ וּרְאוּ, אִם הִגִּיעַ זְמַן הַשְּׁחִיטָה.'

אִם הִגִּיעַ, הָרוֹאֶה אוֹמֵר 'בֻּרְקִי!'

מַתְּיָה בֶן שְׁמוּאֵל אוֹמֵר:

'הֵאִיר פְּנֵי כָל הַמִּזְרָח?'

['עַד שֶׁהוּא בְּחֶבְרוֹן?']

וְהוּא אוֹמֵר ' הֵין, הֵין!'

### @11מסכת תמיד פרק ג משנה ג

ג

אָמַר לָהֶם:

'צְאוּ וְהָבִיאוּ טָלֶה מִלִּשְׁכַּת הַטְּלָיִים.'

[וַהֲרֵי לִשְׁכַּת הַטְּלָאִים] הָיְתָה בְמִקְצוֹעַ צְפוֹנִית מַעֲרָבִית.

וְאַרְבַּע לְשָׁכוֹת הָיוּ שָׁם:

אַחַת לִשְׁכַּת הַטְּלָיִים,

וְאַחַת לִשְׁכַּת הַחוֹתָמוֹת,

וְאַחַת בֵּית הַמּוֹקֵד,

וְאַחַת לִשְׁכָּה שֶׁהָיוּ עוֹשִׂין בָּהּ לֶחֶם הַפָּנִים.

### @11מסכת תמיד פרק ג משנה ד

ד

נִכְנְסוּ לְלִשְׁכַּת הַכֵּלִים,

הוֹצִיאוּ מִשָּׁם תִּשְׁעִים וּשְׁלֹשָׁה כְלֵי כֶסֶף וּכְלֵי זָהָב.

וְהִשְׁקוּ אֶת הַתָּמִיד בְּכוֹס שֶׁלַּזָּהָב.

אַף עַל פִּי שֶׁהוּא מְבֻקָּר מִבָּעֶרֶב,

מְבַקְּרִין אוֹתוֹ לְאוֹר הָאֲבוּקוֹת.

### @11מסכת תמיד פרק ג משנה ה

ה

מִי שֶׁזָּכָה בַתָּמִיד,

מוֹשְׁכוֹ, וְהוֹלֵךְ לְבֵית הַמִּטְבָּחַיִם.

וּמִי שֶׁזָּכוּ בָאֵבָרִים הוֹלְכִין אַחֲרָיו.

וּבֵית הַמִּטְבָּחַיִם הָיָה לִצְפוֹנוֹ שֶׁלַּמִּזְבֵּחַ,

וְעָלָיו שְׁמוֹנָה עַמּוּדִים נַנָּסִין,

וּרְבִיעִין שֶׁלָּאֶרֶז עַל גַּבֵּיהֶן, <וּרְבִיעִית>

וְאֻנְקְלָיוֹת שֶׁלַּבַּרְזֶל הָיוּ קְבוּעִין בָּהֶן,

וּשְׁלֹשָׁה סְדָרִים הָיָה לְכָל אֶחָד וְאֶחָד,

שֶׁבָּהֶן תּוֹלִין וּמַפְשִׁיטִין,

וְשֻׁלְחָנוֹת שֶׁלַּשַּׁיִשׁ בֵּין הָעַמּוּדִים.

### @11מסכת תמיד פרק ג משנה ו

ו

מִי שֶׁזָּכוּ בְדִשּׁוּן מִזְבֵּחַ הַפְּנִימִי וְהַמְּנוֹרָה,

הָיוּ מְקַדְּמִין, וְאַרְבָּעָה כֵלִים בְּיָדָן:

הַטְּנִי וְהַכּוּז, וּשְׁנֵי מַפְתְּחוֹת.

הַטְּנִי דוֹמֶה לְתַרְקָב גָּדוֹל שֶׁלַּזָּהָב,

מַחֲזִיק קַבַּיִם וָחֵצִי,

וְהַכּוּז דּוֹמֶה לְקִיתוֹן גָּדוֹל שֶׁלַּזָּהָב.

וּשְׁנֵי מַפְתְּחוֹת,

אֶחָד יוֹרֵד לְאַמַּת הַשֶּׁחִי,

וְאֶחָד פּוֹתֵחַ כֵּיוָן.

### @11מסכת תמיד פרק ג משנה ז

ז

בָּא לוֹ לִפְשֶׁפֶשׁ הַצְּפוֹנִי.

וּשְׁנֵי פְשַׁפְשִׁין הָיוּ לוֹ לְשַׁעַר הַגָּדוֹל,

אֶחָד בַּצָּפוֹן וְאֶחָד בַּדָּרוֹם.

שֶׁבַּדָּרוֹם, לֹא נִכְנַס בּוֹ אָדָם מֵעוֹלָם,

וְעָלָיו הוּא מְפָרֵשׁ עַל יְדֵי יְחֶזְקֵאל (יְחֶזְקֵאל מד,ב)

"וַיֹּאמֶר אֵלַי יי,

הַשַּׁעַר הַזֶּה סָגוּר יִהְיֶה, לֹא יִפָּתֵחַ,

וְאִישׁ לֹא יָבֹא בוֹ,

כִּי יי אֱלֹהֵי יִשְׂרָאֵל בָּא בוֹ, וְהָיָה סָגוּר".

ח

נָטַל אֶת הַמַּפְתֵּחַ וּפָתַח אֶת הַפְּשֶׁפֶשׁ,

נִכְנַס לְהַתָּא, וּמֵהַתָּא לַהֵיכָל,

עַד שֶׁהוּא מַגִּיעַ לְשַׁעַר הַגָּדוֹל.

הִגִּיעַ לְשַׁעַר הַגָּדוֹל,

הֶעֱבִיר אֶת הַנֶּגֶר, וְאֶת הַפּוֹתָחִיּוֹת, וּפְתָחוֹ. <וּפָתָחוֹ>

לֹא הָיָה הַשּׁוֹחֵט שׁוֹחֵט,

עַד שֶׁהוּא שׁוֹמֵעַ קוֹל שַׁעַר הַגָּדוֹל שֶׁנִּפְתַּח.

### @11מסכת תמיד פרק ג משנה ח

ט <ח>

מִירִיחוֹ הָיוּ שׁוֹמְעִין קוֹל שַׁעַר הַגָּדוֹל שֶׁנִּפְתַּח.

מִירִיחוֹ הָיוּ שׁוֹמְעִין קוֹל הַמַּגְרֵפָה.

מִירִיחוֹ הָיוּ שׁוֹמְעִין קוֹל הָעֵץ שֶׁעָשָׂה בֶן קָטִין מִכְנֶה לַכִּיּוֹר.

מִירִיחוֹ הָיוּ שׁוֹמְעִין קוֹל גְּבִינִי כָרוֹז.

מִירִיחוֹ הָיוּ שׁוֹמְעִין קוֹל הֶחָלִיל.

מִירִיחוֹ הָיוּ שׁוֹמְעִין קוֹל הַצִּלְצֵל.

וְיֵשׁ אוֹמְרִים: <וְהוּא אוֹמֵ'>

אַף קוֹלוֹ שֶׁלְּכֹהֵן גָּדוֹל, <הִגִּיעַ>

שֶׁהָיָה מַזְכִּיר אֶת הַשֵּׁם בְּיוֹם הַכִּפּוּרִים.

מִירִיחוֹ הָיוּ מְרִיחִים רֵיחַ פִּטּוּם הַקְּטֹרֶת.

אָמַר רְבִּי אֶלְעָזָר בֶּן דַּלְגַּי:

עִזִּים הָיוּ לְבֵית אַבָּא בְהַר מִכְוָר, <מִכְבָר>

וְהָיוּ מִתְעַטְּשׁוֹת מֵרֵיחַ פִּטּוּם הַקְּטֹרֶת.

### @11מסכת תמיד פרק ג משנה ט

י

מִי שֶׁזָּכָה בְדִשּׁוּן מִזְבֵּחַ הַפְּנִימִי,

נִכְנַס וְנָטַל אֶת הַטֶּנִי, וְהִנִּיחוֹ לְפָנָיו,

וְהָיָה חוֹפֵן וְנוֹתֵן לְתוֹכוֹ.

בָּאַחֲרוֹנָה, כִּבֵּד אֶת הַשְּׁאָר לְתוֹכוֹ,

וְהִנִּיחוֹ, וְיָצָא.

יא

מִי שֶׁזָּכָה בְדִשּׁוּן הַמְּנוֹרָה,

נִכְנַס וּמָצָא שְׁנֵי נֵרוֹת מִזְרָחִיִּים דּוֹלְקִין,

מְדַשֵּׁן אֶת הַשְּׁאָר, וּמַנִּיחַ אֵלּוּ בִמְקוֹמָן.

מְצָאָן שֶׁכָּבוּ,

מְדַשְּׁנָן, וּמַדְלִיקָן מִן הַדּוֹלְקִים,

וְאַחַר כָּךְ מְדַשֵּׁן אֶת הַשְּׁאָר.

וְאֶבֶן [הָיְתָה] לִפְנֵי הַמְּנוֹרָה, וּבָהּ שָׁלוֹשׁ מַעֲלוֹת,

שֶׁעָלֶיהָ כֹהֵן עוֹמֵד וּמֵטִיב אֶת הַנֵּרוֹת.

הִנִּיחַ אֶת הַכּוּז עַל מַעֲלָה שְׁנִיָּה, וְיָצָא.

## @22פרק ד

### @11מסכת תמיד פרק ד משנה א

א

לֹא הָיוּ כוֹפְתִים אֶת הַטָּלֶה,

אֶלָּא מַעֲקִירִין אוֹתוֹ.

מִי שֶׁזָּכוּ בָאֵבָרִים אוֹחֲזִין בּוֹ.

וְכָךְ הָיְתָה עֲקֵדָתוֹ:

רֹאשׁוֹ דָרוֹם וּפָנָיו לַמַּעֲרָב.

הַשּׁוֹחֵט עוֹמֵד בַּמִּזְרָח, וּפָנָיו לַמַּעֲרָב.

שֶׁלַּשַּׁחַר הָיָה נִשְׁחָט עַל קֶרֶן צְפוֹנִית מַעֲרָבִית,

עַל טַבַּעַת שְׁנִיָּה.

וְשֶׁלְּבֵין הָעַרְבַּיִם הָיָה נִשְׁחָט עַל קֶרֶן צְפוֹנִית מִזְרָחִית,

עַל טַבַּעַת שְׁנִיָּה.

שָׁחַט הַשּׁוֹחֵט, וְקִבֵּל הַמְקַבֵּל,

בָּא לוֹ לְקֶרֶן מִזְרָחִית צְפוֹנִית, וְנָתַן מִזְרָחָה צָפוֹנָה;

מַעֲרָבִית דְּרוֹמִית, וְנָתַן מַעֲרָבָה דָרוֹמָה.

שִׁירֵי הַדָּם הָיָה שׁוֹפֵךְ עַל יְסוֹד דְּרוֹמִי.

### @11מסכת תמיד פרק ד משנה ב

ב

לֹא הָיָה שׁוֹבֵר בּוֹ אֶת הָרֶגֶל,

אֶלָּא נוֹקְבוֹ מִתּוֹךְ עַרְכֻּבּוֹ, וְתוֹלֶה בוֹ. <עַרְקוּבּוֹ>

הָיָה מַפְשִׁיט וְיוֹרֵד, עַד שֶׁהוּא מַגִּיעַ לֶחָזֶה.

הִגִּיעַ לֶחָזֶה,

חָתַךְ אֶת הָרֹאשׁ, וּנְתָנוֹ לְמִי שֶׁזָּכָה בוֹ.

חָתַךְ אֶת הַכְּרָעַיִם, וּנְתָנָן לְמִי שֶׁזָּכָה בָהֶם.

מֵרֵק אֶת הַהֶפְשֵׁט. <מֵרֵק וְהִפְשִׁיט>

קָרַע אֶת הַלֵּב, וְהוֹצִיא אֶת דָּמוֹ.

חָתַךְ אֶת הַיָּדַיִם, וּנְתָנָן לְמִי שֶׁזָּכָה בָהֶן.

עָלָה לְרֶגֶל הַיְמָנִית, חֲתָכָהּ,

וּנְתָנָהּ לְמִי שֶׁזָּכָה בָהּ, וּשְׁתֵּי בֵיצִים עִמָּהּ.

ג

קְרָעוֹ, וְנִמְצָא כֻלּוֹ גָלוּי לְפָנָיו.

נָטַל אֶת הַפֶּדֶר,

וּנְתָנוֹ עַל בֵּית שְׁחִיטָתוֹ, הָרֹאשׁ מִלְמַעְלָן.

נָטַל אֶת הַקְּרָבַיִם, וּנְתָנָן לְמִי שֶׁזָּכָה בָהֶן לְהָדִיחָן.

הַכֶּרֶס, מְדִיחִין אוֹתָהּ בְּבֵית מְדִיחִין כָּל צָרְכָהּ. <בַּבַּיִת>

הַקְּרָבַיִם, מְדִיחִין אוֹתָן שְׁלֹשָׁה פְעָמִים בְּמֵעוּטָה,

עַל שֻׁלְחָנוֹת שֶׁלַּשַּׁיִשׁ שֶׁבֵּין הָעַמּוּדִים.

### @11מסכת תמיד פרק ד משנה ג

ד

נָטַל אֶת הַסְּכִין,

וְהִפְרִישׁ אֶת הָרֵאָה מִן הַכָּבֵד,

וְאֶצְבַּע כָּבֵד מִן הַכָּבֵד, לֹא הָיָה מְזִיזָהּ מִמְּקוֹמָהּ.

נָקַב אֶת הֶחָזֶה, וּנְתָנוֹ לְמִי שֶׁזָּכָה בוֹ. <נָטַל>

עָלָה לְדֹפֶן הַיְמָנִית,

הָיָה חוֹתֵךְ וְיוֹרֵד עַד הַשִּׁזְרָה,

לֹא הָיָה נוֹגֵעַ בַּשִּׁזְרָה,

עַד שֶׁהוּא מַגִּיעַ לִשְׁתֵּי צְלָעוֹת רַכּוֹת,

חֲתָכָהּ, וּנְתָנָהּ לְמִי שֶׁזָּכָה בָהּ,

וְהַכָּבֵד תְּלוּיָה בָהּ.

ה

בָּא לוֹ לְגֵרָה,

הִנִּיחַ בָּהּ שְׁתֵּי צְלָעוֹת מִכָּן וּשְׁתֵּי צְלָעוֹת [מִכָּן],

חֲתָכָהּ, וּנְתָנָהּ לְמִי שֶׁזָּכָה בָהּ,

וְהַקָּנֶה וְהַלֵּב וְהָרֵאָה תְלוּיִין בָּהּ.

ו

בָּא לוֹ לְדֹפֶן הַשְּׂמָאלִית,

הִנִּיחַ בָּהּ שְׁתֵּי צְלָעוֹת רַכּוֹת מִלְמַעְלָן,

וּשְׁתֵּי [צְלָעוֹת] רַכּוֹת מִלְּמַטָּן,

וְכָךְ הָיָה מַנִּיחַ בַּחֲבֶרְתָּהּ.

נִמְצָא מַנִּיחַ בִּשְׁתֵּיהֶן שְׁתַּיִם שְׁתַּיִם מִלְמַעְלָן,

וּשְׁתַּיִם שְׁתַּיִם מִלְּמַטָּן.

חֲתָכָהּ, וּנְתָנָהּ לְמִי שֶׁזָּכָה בָהּ,

וְהַשִּׁזְרָה עִמָּהּ, וְהַטְּחוֹל תָּלוּי בָּהּ.

וְהִיא הָיְתָה גְדוֹלָה,

אֶלָּא שֶׁלַּיָּמִין קוֹרִין גְּדוֹלָה, שֶׁהַכָּבֵד תְּלוּיָה בָהּ.

ז

בָּא לוֹ לְעֹקֶץ,

חֲתָכוֹ, וּנְתָנוֹ לְמִי שֶׁזָּכָה בוֹ,

וְהָאַלְיָה וְאֶצְבַּע הַכָּבֵד וּשְׁתֵּי הַכְּלָיוֹת עִמּוֹ.

נָטַל רֶגֶל הַשְּׂמָאלִית, וּנְתָנָהּ לְמִי שֶׁזָּכָה בָהּ.

נִמְצְאוּ כֻלָּן עוֹמְדִין בַּשּׁוּרָה, וְהָאֵבָרִים בְּיָדָן.

ח

הָרִאשׁוֹן, בָּרֹאשׁ וּבָרֶגֶל.

הָרֹאשׁ בִּימִינוֹ,

וְחַרְטוּמוֹ כְלַפֵּי זְרוֹעוֹ,

וְקַרְנָיו בֵּין אֶצְבְּעוֹתָיו,

וּבֵית שְׁחִיטָתוֹ מִלְמַעְלָן, וְהַפֶּדֶר נָתוּן עָלֶיהָ;

וְהָרֶגֶל שֶׁלַּיָּמִין בִּשְׂמֹאלוֹ, וּבֵית עוֹרָהּ לַחוּץ.

ט

הַשֵּׁנִי בִשְׁתֵּי הַיָּדַיִם.

שֶׁלַּיָּמִין בִּימִינוֹ, שֶׁלַּשְּׂמֹאל בִּשְׂמֹאלוֹ,

וּבֵית עוֹרָן לַחוּץ.

י

הַשְּׁלִישִׁי בָעֹקֶץ וּבָרֶגֶל.

הָעֹקֶץ בִּימִינוֹ, וְהָאַלְיָה מְדֻלְדֶּלֶת בֵּין אֶצְבְּעוֹתָיו,

אֶצְבַּע הַכָּבֵד וּשְׁתֵּי הַכְּלָיוֹת עִמּוֹ.

הָרֶגֶל שֶׁלִּשְׂמֹאל בִּשְׂמֹאלוֹ,

וּבֵית עוֹרָהּ לַחוּץ.

יא

הָרְבִיעִי בֶחָזֶה וּבַגֵּרָה.

הֶחָזֶה בִימִינוֹ, וְהַגֵּרָה בִשְׂמֹאלוֹ,

וְצַלְעוֹתֶיהָ בֵין אֶצְבְּעוֹתָיו.

יב

הַחֲמִישִׁי בִשְׁתֵּי דְפָנוֹת.

שֶׁלַּיָּמִין בִּימִינוֹ וְשֶׁלַּשְּׂמֹאל בִּשְׂמֹאלוֹ,

וּבֵית עוֹרָהּ לַחוּץ.

יג

הַשִּׁשִּׁי בַקְּרָבַיִם הַנְּתוּנִים בַּבָּזֵךְ,

וּכְרָעַיִם עַל גַּבֵּיהֶם מִלְמַעְלָה.

הַשְּׁבִיעִי בַסֹּלֶת.

הַשְּׁמִינִי בַחֲבִתִּים.

הַתְּשִׁיעִי בַיַּיִן.

הָלְכוּ וּנְתָנוּם מֵחֲצִי כֶבֶשׁ וּלְמַטָּה בְמַעֲרָבוֹ,

וּמְלָחוּם.

וְיָרְדוּ וּבָאוּ לָהֶם לְלִשְׁכַּת הַגָּזִית לִקְרוֹת אֶת שְׁמַע.

## @22פרק ה

### @11מסכת תמיד פרק ה משנה א

א

אָמַר לָהֶם הַמְמֻנֶּה:

'בָּרְכוּ בְרָכָה אַחַת!' וְהֵן בֵּרְכוּ,

וְקָרְאוּ עֲשֶׂרֶת הַדְּבָרִים,

"שְׁמַע", "וְהָיָה אִם שָׁמֹעַ תִּשְׁמְעוּ", "וַיֹּאמֶר",

וּבֵרְכוּ אֶת הָעָם שָׁלוֹשׁ בְּרָכוֹת:

'אֱמֶת וְיַצִּיב', וַעֲבוֹדָה, וּבִרְכַּת כֹּהֲנִים.

וּבַשַּׁבָּת מוֹסִיפִין בְּרָכָה אַחַת לְמִשְׁמָר הַיּוֹצֵא.

### @11מסכת תמיד פרק ה משנה ב

ב

אָמַר לָהֶם:

'חֲדָשִׁים לִקְטֹרֶת, בֹּאוּ וְהָפִיסוּ!'

[וְהֵפִיסוּ], זָכָה מִי שֶׁזָּכָה.

'חֲדָשִׁים עִם יְשָׁנִים, בֹּאוּ וְהָפִיסוּ!'

מִי מַעֲלֶה אֵבָרִים מִן הַכֶּבֶשׁ לַמִּזְבֵּחַ?

רְבִּי אֱלִיעֶזֶר בֶּן יַעֲקֹב אוֹמֵר:

הַמַּעֲלֶה אֵבָרִים לַכֶּבֶשׁ,

הוּא מַעֲלֶה אוֹתָן עַל גַּבֵּי הַמִּזְבֵּחַ.

### @11מסכת תמיד פרק ה משנה ג

ג

מְסָרוּם לַחַזָּנִים,

הָיוּ מַפְשִׁיטִין אוֹתָן אֶת בִּגְדֵיהֶם,

וְלֹא הָיוּ מַנִּיחִין עֲלֵיהֶן אֶלָּא מִכְנְסַיִם בִּלְבַד.

וְחַלּוֹנוֹת הָיוּ שָׁם, וְכָתוּב עֲלֵיהֶם:

'תַּשְׁמִישֵׁי הַכֵּלִים'.

### @11מסכת תמיד פרק ה משנה ד

ד

מִי שֶׁזָּכָה בִקְטֹרֶת הָיָה נוֹטֵל אֶת הַכַּף.

הַכַּף דּוֹמֶה לְתַרְקָב גָּדוֹל שֶׁלַּזָּהָב,

מַחֲזִיק שְׁלֹשֶׁת קַבִּים.

וְהַבָּזֵךְ לְתוֹכוֹ, מָלֵא וְגָדוּשׁ קְטֹרֶת.

וְכִסּוּי הָיָה לוֹ,

וּכְמִין מְטוֹטֶלֶת הָיָה עָלָיו מִלְמַעְלָה.

### @11מסכת תמיד פרק ה משנה ה

ה

מִי שֶׁזָּכָה בַמַּחְתָּה נָטַל מַחְתַּת כֶּסֶף,

וְעָלָה לְרֹאשׁ הַמִּזְבֵּחַ,

וּפִנָּה אֶת הַגֶּחָלִים הֵילָךְ וְהֵילָךְ,

וְחָתָה. מִן הַמְאוֹכָלוֹת הַפְּנִימִיּוֹת,

וְיָרַד וְעֵרָן לְתוֹךְ שֶׁלַּזָּהָב. <וְיָרְדוּ>

נִתְפַּזַּר מִמֶּנּוּ כְקַב גֶּחָלִים, הָיָה מְכַבְּדָן לְאַמָּה.

וּבַשַּׁבָּת, כּוֹפֶה עֲלֶיהָ פְסַקְטֵר.

וּפְסַקְתֵּר הָיַת כֶּלִי גָדוֹל, מַחֲזֶקֶת לֶתֶךְ,

וּשְׁתֵּי שַׁרְשְׁרוֹת הָיוּ בָהּ,

אַחַת שֶׁהוּא מוֹשֵׁךְ בָּהּ וְיוֹרֵד,

וְאַחַת שֶׁהוּא אוֹחֵז [בָּהּ] מִלְמַעְלָן,

בִּשְׁבִיל שֶׁלֹּא תִתְגַּלְגֵּל.

ו

וּשְׁלֹשָׁה דְבָרִים הָיְתָה מְשַׁמֶּשֶׁת:

כּוֹפִים אוֹתָהּ עַל קַב גֶּחָלִים וְעַל הַשֶּׁרֶץ בַּשַּׁבָּת,

וּמוֹרִידִין בָּהּ אֶת הַדֶּשֶׁן [מֵ]עַל גַּבֵּי הַמִּזְבֵּחַ.

### @11מסכת תמיד פרק ה משנה ו

ז

הִגִּיעוּ בֵין הָאוּלָם וְלַמִּזְבֵּחַ,

נָטַל אֶחָד אֶת הַמַּגְרֵפָה,

וּזְרָקָהּ בֵּין הָאוּלָם וְלַמִּזְבֵּחַ.

אֵין אָדָם שׁוֹמֵעַ קוֹל חֲבֵרוֹ בִירוּשָׁלַיִם מִקּוֹל הַמַּגְרֵפָה.

וּשְׁלֹשָׁה דְבָרִים הָיְתָה מְשַׁמֶּשֶׁת:

כֹּהֵן שֶׁהוּא שׁוֹמֵעַ אֶת קוֹלָהּ,

יוֹדֵעַ שֶׁאֶחָיו הַכֹּהֲנִים נִכְנָסִים לְהִשְׁתַּחֲווֹת,

וְהוּא רָץ וּבָא;

וּבֶן לֵוִי שֶׁהוּא שׁוֹמֵעַ אֶת קוֹלָהּ,

יוֹדֵעַ שֶׁאֶחָיו הַלְוִיִּם נִכְנָסִים לְדַבֵּר בַּשִּׁיר,

וְהוּא רָץ וּבָא.

וְרֹאשׁ הַמַּעֲמָד הָיָה מַעֲמִיד טְמֵאִין בְּשַׁעֲרֵי הַמִּזְרָח.

## @22פרק ו

### @11מסכת תמיד פרק ו משנה א

א

הֵחֵלּוּ עוֹלִין בְּמַעֲלוֹת הָאוּלָם.

מִי שֶׁזָּכוּ בְדִשּׁוּן מִזְבֵּחַ הַפְּנִימִי וְהַמְּנוֹרָה,

הָיוּ מַקְדִּימִין לִפְנֵיהֶם.

מִי שֶׁזָּכָה בְדִשּׁוּן מִזְבֵּחַ הַפְּנִימִי נִכְנַס,

וְנָטַל אֶת הַטְּנִי, וְהִשְׁתַּחֲוָה, וְיָצָא.

מִי שֶׁזָּכָה בְדִשּׁוּן הַמְּנוֹרָה נִכְנַס,

וּמָצָא שְׁנֵי נֵרוֹת מִזְרָחִיִּים דּוֹלְקִים,

מְדַשֵּׁן אֶת הַמִּזְרָחִי, וּמַנִּיחַ אֶת הַמַּעֲרָבִי דוֹלֵק,

שֶׁמִּמֶּנּוּ מַדְלִיק אֶת הַמְּנוֹרָה בֵין הָעַרְבַּיִם.

מְצָאוֹ שֶׁכָּבָה,

מְדַשְּׁנוֹ וּמַדְלִיק[וֹ] מִמִּזְבַּח הָעוֹלָה.

נָטַל אֶת הַכּוּז מִן מַעֲלָה שְׁנִיָּה,

וְהִשְׁתַּחֲוָה, וְיָצָא.

### @11מסכת תמיד פרק ו משנה ב

ב

מִי שֶׁזָּכָה בַמַּחְתָּה,

צָבַר אֶת הַגֶּחָלִים עַל גַּבֵּי הַמִּזְבֵּחַ,

וְרִדְּדָן בְּשׁוּלֵי הַמַּחְתָּה,

וְהִשְׁתַּחֲוָה, וְיָצָא.

### @11מסכת תמיד פרק ו משנה ג

ג

מִי שֶׁזָּכָה בִקְטֹרֶת,

הָיָה נוֹטֵל אֶת הַבָּזֵךְ מִתּוֹךְ הַכַּף,

וְנוֹתְנוֹ לְאוֹהֲבוֹ אוֹ לִקְרוֹבוֹ.

נִתְפַּזַּר מִמֶּנּוּ לְתוֹכוֹ,

נוֹתְנוֹ לוֹ בְחָפְנָיו.

וּמְלַמְּדִים אוֹתוֹ:

'הִזָּהֵר! שֶׁמֵּא תַתְחִיל מִפָּנֶיךָ, שֶׁלֹּא תִכָּוֶה.' <תִכָּבֶה>

הִתְחִיל מְרַדֵּד וְיוֹצֵא.

לֹא הָיָה הַמַּקְטִיר מַקְטִיר,

עַד שֶׁהַמְּמֻנֶּה אוֹמֵר לוֹ 'הַקְטֵר!'

אִם הָיָה כֹהֵן גָּדוֹל, הַמְּמֻנֶּה אוֹמֵר לוֹ:

'אִישִׁי כֹהֵן גָּדוֹל, הַקְטֵר!'

פֵּרְשׁוּ הָעָם,

הִקְטִיר, וְהִשְׁתַּחֲוָה, וְיָצָא.

(פרק ז)

### @11מסכת תמיד פרק ז משנה א

ד

בִּזְמַן שֶׁכֹּהֵן גָּדוֹל נִכְנָס לְהִשְׁתַּחֲווֹת,

שְׁלֹשָׁה אוֹחֲזִין בּוֹ,

אֶחָד בִּימִינוֹ, וְאֶחָד בִּשְׂמֹאלוֹ,

וְאֶחָד בָּאֲבָנִים טוֹבוֹת.

וְכֵיוָן שֶׁשָּׁמַע הַמְמֻנֶה

קוֹל רַגְלָיו שֶׁלְּכֹהֵן גָּדוֹל שֶׁהוּא יוֹצֵא,

הִגְבִּיהַּ לוֹ אֶת הַפָּרֹכֶת,

וְהִשְׁתַּחֲוָה, וְיָצָא.

נִכְנְסוּ אֶחָיו הַכֹּהֲנִים, וְהִשְׁתַּחֲווּ, וְיָצְאוּ.

### @11מסכת תמיד פרק ז משנה ב

ה

בָּאוּ וְעָמְדוּ עַל מַעֲלוֹת הָאוּלָם.

עָמְדוּ הָרִאשׁוֹנִים לִדְרוֹם אֲחֵיהֶם הַכֹּהֲנִים, <לַדָּרוֹם>

וַחֲמִשָּׁה כֵלִים בְּיָדָן:

הַטְּנִי בְיַד אֶחָד,

וְהַכּוּז בְּיַד אֶחָד,

וְהַמַּחְתָּה בְיַד אֶחָד,

הַבָּזֵךְ בְּיַד אֶחָד,

וְכַף וְכִסּוּיָהּ בְּיַד אֶחָד. <וְכִסּוּיָו>

וּבֵרְכוּ אֶת הָעָם בְּרָכָה אַחַת;

אֶלָּא שֶׁבַּמְּדִינָה אוֹמְרִין אוֹתָהּ שָׁלוֹשׁ בְּרָכוֹת,

וּבַמִּקְדָּשׁ בְּרָכָה אַחַת.

וּבַמִּקְדָּשׁ אוֹמְרִים אֶת הַשֵּׁם כִּכְתוּבוֹ,

וּבַמְּדִינָה כְכִנּוּיוֹ.

וּבַמְּדִינָה,

הַכֹּהֲנִים נוֹשְׂאִים אֶת יְדֵיהֶם כְּנֶגֶד כִּתְפוֹתֵיהֶם,

וּבַמִּקְדָּשׁ עַל גַּבֵּי רָאשֵׁיהֶן,

חוּץ מִכֹּהֵן גָּדוֹל,

שֶׁאֵינוּ מַגְבִּיהַּ אֶת יָדָיו לְמַעְלָה מִן הַצִּיץ.

רְבִּי יְהוּדָה אוֹמֵר:

אַף כֹּהֵן גָּדוֹל מַגְבִּיהַּ אֶת יָדָיו לְמַעְלָה מִן הַצִּיץ,

שֶׁנֶּאֱמַר: (וַיִּקְרָא ט,כב)

"וַיִּשָּׂא אַהֲרֹן אֶת יָדָו אֶל הָעָם וַיְבָרְכֵם".

### @11מסכת תמיד פרק ז משנה ג

ו

בִּזְמַן שֶׁכֹּהֵן גָּדוֹל רוֹצֶה לְהַקְטִיר,

הָיָה עוֹלֶה בַכֶּבֶשׁ, הַסֶּגֶן בִּימִינוֹ.

הִגִּיעַ לְמַחֲצִית הַכֶּבֶשׁ,

אָחַז הַסֶּגֶן בִּימִינוֹ וְהֶעֱלָהוּ.

הוֹשִׁיט לוֹ הָרִאשׁוֹן הָרֹאשׁ וְהָרֶגֶל,

וְסָמַךְ עֲלֵיהֶם וּזְרָקָן.

וְהוֹשִׁיט הַשֵּׁנִי לָרִאשׁוֹן [שְׁתֵּי הַיָּדַיִם],

וְנָתַן לְכֹהֵן גָּדוֹל,

וְסָמַךְ עֲלֵיהֶן, וּזְרָקָן.

נִשְׁמַט הַשֵּׁנִי וְהָלַךְ לוֹ.

כָּךְ הָיוּ מוֹשִׁיטִין לוֹ (וּ)שְׁאָר כָּל הָאֵבָרִין,

הוּא סוֹמֵךְ עֲלֵיהֶן, וְזוֹרְקָן.

בִּזְמַן שֶׁהוּא רוֹצֶה,

סוֹמֵךְ, וַאֲחֵרִין זוֹרְקִין.

ז

בָּא לוֹ לְהַקִּיף אֶת הַמִּזְבֵּחַ.

מֵאֵיכָן הוּא מַתְחִיל?

מִקֶּרֶן דְּרוֹמִית מִזְרָחִית,

מִזְרָחִית צְפוֹנִית,

צְפוֹנִית מַעֲרָבִית,

מַעֲרָבִית דְּרוֹמִית.

נָתְנוּ לוֹ יַיִן לְנַסֵּךְ.

הַסֶּגֶן עוֹמֵד עַל הַקֶּרֶן, וְהַסּוּדָרִין בְּיָדוֹ,

וּשְׁנֵי כֹהֲנִים עוֹמְדִים עַל שֻׁלְחַן הַחֲלָבִים,

וּשְׁתֵּי חֲצוֹצְרוֹת בְּיָדָן,

תָּקְעוּ, וְהֵרִיעוּ, וְתָקָעוּ,

וּבָאוּ וְעָמְדוּ אֵצֶל בֶּן אַרְזָא,

אֶחָד מִימִינוֹ, וְאֶחָד מִשְּׂמאלוֹ.

שָׁחָה לְנַסֵּךְ, <שהחה>

הֵנִיף הַסֶּגֶן בַּסּוּדָרִין,

וְהִקִּישׁ בֶּן אַרְזָה עַל הַצִּלְצָל,

וְדִבְּרוּ הַלְוִיִּם בַּשִּׁיר.

הִגִּיעוּ לַפֶּרֶק, תָּקָעוּ,

וְהִשְׁתַּחֲוָה הָעָם.

עַל כָּל פֶּרֶק, תְּקִיעָה,

וְעַל כָּל תְּקִיעָה, הִשְׁתַּחֲוָיָה.

זֶה סֵדֶר הַתָּמִיד לַעֲבוֹדַת בֵּית יי אֱלֹהֵינוּ.

שֶׁיִּבָּנֶה בִּמְהֵרָה בְיָמֵנוּ.

### @11מסכת תמיד פרק ז משנה ד

ח

הַשִּׁיר שֶׁהָיוּ הַלְוִיִּם אוֹמְרִים בְּבֵית הַמִּקְדָּשׁ:

בַּיּוֹם הָרִאשׁוֹן הָיוּ אוֹמְרִים: (תְּהִלִּים כד)

"לַיי הָאָרֶץ וּמְלוֹאָהּ תֵּבֵל וְישְׁבֵי בָהּ".

בַּשֵּׁנִי הָיוּ אוֹמְרִים (תְּהִלִּים מח)

"גָּדוֹל יי וּמְהֻלָּל מְאֹד, בְּעִיר אֱלֹהֵינוּ הַר קָדְשׁוֹ".

בַּשְּׁלִישִׁי הָיוּ אוֹמְרִים: (תְּהִלִּים פב)

"אֱלֹהִים נִצָּב בַּעֲדַת אֵל, בְּקֶרֶב אֱלֹהִים יִשְׁפֹּט".

בָּרְבִיעִי הָיוּ אוֹמְרִים (תְּהִלִּים צד)

"אֵל נְקָמוֹת יי אֵל נְקָמוֹת הוֹפִיעַ,

הִנָּשֵׂא שֹׁפֵט הָאָרֶץ, הָשֵׁב גְּמוּל עַל גֵּאִים".

בַּחֲמִישִׁי הָיוּ אוֹמְרִים (תְּהִלִּים פא)

"הַרְנִינוּ לֵאלֹהִים עוּזֵּנוּ, הָרִיעוּ לֵאלֹהֵי יַעֲקֹב".

בַּשִּׁשִּׁי הָיוּ אוֹמְרִים (תְּהִלִּים צג)

"יי מָלָךְ, גֵּאוּת לָבֵשׁ,

לָבֵשׁ יי עֹז הִתְאַזָּר, אַף תִּכּוֹן תֵּבֵל בַּל תִּמּוֹט".

בַּשַּׁבָּת הָיוּ אוֹמְרִים (תְּהִלִּים צב)

"מִזְמוֹר שִׁיר לְיוֹם הַשַּׁבָּת",

מִזְמוֹר שִׁיר לֶעָתִיד לָבֹא,

לָעוֹלָם שֶׁכֻּלּוֹ שַׁבָּת מְנוּחָה לְחַי הָעוֹלָמִים.

### חסלת @11מסכת תמיד

# @00מסכת מידות

## @22פרק א

### @11מסכת מידות פרק א משנה א

א

בִּשְׁלֹשָׁה מְקוֹמוֹת הַכֹּהֲנִים שׁוֹמְרִין בְּבֵית הַמִּקְדָּשׁ:

בְּבֵית אַבְטִינָס, וּבְבֵית הַנִּיצוֹץ, וּבְבֵית הַמּוֹקֵד.

וְהַלְוִיִּם בְּעֶשְׂרִים וְאֶחָד מָקוֹם:

חֲמִשָּׁה, עַל חֲמִשָּׁה מִשַּׁעֲרֵי הַר הַבַּיִת;

אַרְבָּעָה, עַל אַרְבַּע פִּנּוֹתָיו מִתּוֹכוֹ; <אַרְבַּע>

חֲמִשָּׁה, עַל חֲמִשָּׁה מִשַּׁעֲרֵי הָעֲזָרָה;

אַרְבָּעָה, בְּאַרְבַּע פִּנּוֹתֶיהָ מִבַּחוּץ; <בְּאַרְבָּעָה>

אֶחָד בְּלִשְׁכַּת הַקָּרְבָּן,

וְאֶחָד בְּלִשְׁכַּת הַפָּרֹכֶת,

וְאֶחָד לַאֲחוֹרֵי בֵית הַכַּפֹּרֶת. <לְאֲחוֹרֵי>

### @11מסכת מידות פרק א משנה ב

ב

אִישׁ הַר הַבַּיִת

הָיָה מְחַזֵּר עַל כָּל מִשְׁמָר וּמִשְׁמָר,

וַאֲבוּקוֹת דּוֹלְקִין לְפָנָיו,

וְכָל מִשְׁמָר שֶׁאֵינוּ עוֹמֵד, וְאוֹמֵר לוֹ:

"אִישׁ הַר הַבַּיִת, שָׁלוֹם עָלֶיךָ!"

נִכָּר שֶׁהוּא יָשֵׁן, חוֹבְטוֹ בְמַקְלוֹ.

וּרְשׁוּת הָיָה לוֹ לִשְׂרוֹף אֶת כְּסוּתוֹ.

וְהֵן אוֹמְרִים:

"מַה קּוֹל בָּעֲזָרָה? <מכו>

קוֹל בֶּן לֵוִי לוֹקֶה וּבְגָדָיו נִשְׂרָפִין, <וכל>

שֶׁיָּשֵׁן לוֹ עַל מִשְׁמָרוֹ."

רְבִּי אֱלִיעֶזֶר בֶּן יַעֲקֹב אוֹמֵר:

פַּעַם אַחַת מָצְאוּ אֶת אֲחִי אִמָּה יָשֵׁן,

וְשָׂרְפוּ אֶת כְּסוּתוֹ.

### @11מסכת מידות פרק א משנה ג

ג

חֲמִשָּׁה שְׁעָרִים הָיוּ לְהַר הַבַּיִת:

שְׁנֵי שַׁעֲרֵי חֻלְדָּה מִן הַדָּרוֹם,

מְשַׁמְּשִׁין כְּנִיסָה וִיצִיאָה;

קִפּוֹנוֹס מִן הַמַּעֲרָב,

מְשַׁמֵּשׁ כְּנִיסָה וִיצִיאָה;

טְדֵי מִן הַצָּפוֹן,

לֹא הָיָה מְשַׁמֵּשׁ כְּלוּם;

שַׁעַר הַמִּזְרָחִי, עָלָיו שׁוּשַׁן הַבִּירָה צוּרָה,

שֶׁבּוֹ כֹהֵן שׂוֹרֵף אֶת הַפָּרָה,

וּפָרָה וְכָל מְסַעֲדֶיהָ יוֹצְאִין לְהַר הַמִּשְׁחָה.

### @11מסכת מידות פרק א משנה ד

ד

שִׁבְעָה שְׁעָרִים הָיוּ בָעֲזָרָה:

שְׁלֹשָׁה בַצָּפוֹן,

וּשְׁלֹשָׁה בַדָּרוֹם,

וְאֶחָד בַּמִּזְרָח.

שֶׁבַּדָּרוֹם, שַׁעַר הַדָּלֶק;

שֵׁנִי לוֹ, שַׁעַר קָרְבָּן;

שְׁלִישִׁי לוֹ, שַׁעַר הַמַּיִם.

שֶׁבַּמִּזְרָח, שַׁעַר נִיקָנוֹר.

שְׁתֵּי לְשָׁכוֹת הָיוּ לוֹ,

אַחַת מִימִינוֹ וְאַחַת מִשְּׂמאלוֹ:

אַחַת לִשְׁכַּת פִּנְחָס הַמַּלְבִּישׁ,

וְאַחַת לִשְׁכַּת עוֹשֵׂה חֲבִתִּים.

### @11מסכת מידות פרק א משנה ה

ה

וְשֶׁבַּצָּפוֹן, שַׁעַר נִצוֹץ,

וּכְמִין אַכְסַדְרָה הָיָה,

וַעֲלִיָּה בְנוּיָה עַל גַּבָּיו,

שֶׁהַכֹּהֲנִים שׁוֹמְרִים מִלְּמַעְלָה,

וְהַלְוִיִּם מִלְּמַטָּן,

וּפֶתַח הָיָה לוֹ לַחַיִל.

שֵׁנִי לוֹ, שַׁעַר קָרְבָּן;

שְׁלִישִׁי לוֹ, בֵּית הַמּוֹקֵד.

### @11מסכת מידות פרק א משנה ו

ו

אַרְבַּע לְשָׁכוֹת הָיוּ בְבֵית הַמּוֹקֵד,

כְּקִיטוֹנוֹת פְּתוּחוֹת לִטְרִיקְלִין, *<koitón: חדר שינה קטן; triklínion: חדר אוכל>*

שְׁתַּיִם בַּקֹּדֶשׁ, שְׁתַּיִם בַּחוֹל,

וְרִאשָׁן פְּסֶפְסִין מַבְדִּיל בֵּין קֹדֶשׁ לְחֹל.

וּמָה הָיוּ מְשַׁמְּשׁוֹת?

מַעֲרָבִית דְּרוֹמִית

הָיְתָה לִשְׁכַּת טְדֵי קָרְבָּן;

דְּרוֹמִית מִזְרָחִית,

הִיא הָיְתָה לִשְׁכַּת עוֹשֵׂה לֶחֶם הַפָּנִים;

מִזְרָחִית צְפוֹנִית,

בָּהּ גָּנְזוּ בְנֵי חַשְׁמוּנַּי אֶת אַבְנֵי הַמִּזְבֵּחַ,

שֶׁשִּׁקְּצוּם מַלְכֵי יָוָן;

צְפוֹנִית מַעֲרָבִית,

בָּהּ יוֹרְדִין לְבֵית הַטְּבִילָה.

### @11מסכת מידות פרק א משנה ז

ז

שְׁנֵי שְׁעָרִים הָיוּ בְּבֵית הַמּוֹקֵד:

אֶחָד פָּתוּחַ לְחַיִל,

וְאֶחָד פָּתוּחַ לַעֲזָרָה.

אָמַר רְבִּי יְהוּדָה:

זֶה הוּא שֶׁפָּתוּחַ לַעֲזָרָה,

פְּשֶׁפֶשׁ קָטָן הָיָה לוֹ,

שֶׁבּוֹ נִכְנָסִין לִבְלוֹשׁ אֶת הָעֲזָרָה.

### @11מסכת מידות פרק א משנה ח

ח

בֵּית הַמּוֹקֵד, כִּפָּה,

וּבַיִת גָּדוֹל הָיָה,

מֻקָּף רוֹבֵדִין שֶׁלָּאֶבֶן;

וְזִקְנֵי בֵית אָב יְשֵׁנִים שָׁם,

וּמַפְתְּחוֹת הָעֲזָרָה בְיָדָן,

וּפִרְחֵי כְהֻנָּה אִישׁ כְּסֻתוֹ בָאָרֶץ. <כְּסתוֹ>

### (@11מסכת מידות פרק א משנה ט)

וּמָקוֹם הָיָה שָׁם אַמָּה עַל אַמָּה,

וְטַבְלָה שֶׁלַּשַּׁיִשׁ וְטַבַּעַת הָיְתָה קְבוּעָה בָהּ,

(וְשַׁלְשֶׁלֶת שֶׁהַמַּפְתְּחוֹת הָיוּ תְלוּיוֹת בָּהּ.)

הִגִּיעַ זְמַן הַנְּעִילָה,

הִגְבִּיהַּ אֶת הַטַּבְלָה מִן הַטַּבַּעַת,

וְנָטַל אֶת הַמַּפְתְּחוֹת מִן הַשַּׁלְשֶׁלֶת,

וְנָעַל הַכֹּהֵן מִבִּפְנִים,

וּבֶן לֵוִי יָשֵׁן לוֹ מִבַּחוּץ.

גָּמַר מִלִּנְעוֹל,

הֶחְזִיר אֶת הַמַּפְתְּחוֹת לַשַּׁלְשֶׁלֶת,

וְאֶת הַטַּבְלָה לִמְקוֹמָהּ,

וְנָתַן כְּסוּתוֹ עָלֶיהָ, וְיָשֵׁן לוֹ.

אֵרַע קֶרִי בְאֶחָד מֵהֶם, <בְאַחַד>

יוֹצֵא וְהוֹלֵךְ לוֹ בִמְּסִבָּה הַהוֹלֶכֶת תַּחַת הַבִּירָה,

וְהַנֵּרוֹת דּוֹלְקִין מִכָּן וּמִכָּן,

עַד שֶׁהוּא מַגִּיעַ לְבֵית הַטְּבִילָה.

רְבִּי אֱלִיעֶזֶר בֶּן יַעֲקֹב אוֹמֵר:

בִּמְּסִבָּה הַהוֹלֶכֶת תַּחַת הַחַיִל,

יוֹצֵא וְהוֹלֵךְ לוֹ בִטְדֵי.

## @22פרק ב

### @11מסכת מידות פרק ב משנה א

א

הַר הַבַּיִת הָיָה חֲמֵשׁ מֵאוֹת אַמָּה עַל חֲמֵשׁ מֵאוֹת אַמָּה.

רֻבּוֹ מִן הַדָּרוֹם,

שֵׁנִי לוֹ מִן הַמִּזְרָח,

שְׁלִישִׁי לוֹ מִן הַצָּפוֹן,

וּמֵעוּטוֹ מִן הַמַּעֲרָב.

מָקוֹם שֶׁהָיָה רֹב מִדָּתוֹ,

שָׁם הָיָה רֹב תַּשְׁמִישׁוֹ.

### @11מסכת מידות פרק ב משנה ב

[ב] <ג>

כָּל הַנִּכְנָסִין לְהַר הַבַּיִת,

נִכְנָסִין דֶּרֶךְ יָמִין,

וּמַקִּיפִין דֶּרֶךְ שְׂמאל,

חוּץ מִמִּי שֶׁאֵרְעוֹ דָבָר,

שֶׁהוּא מַקִּיף לִשְׂמאל,

"מַה לָּךְ מַקִּיף לִשְׂמאל?" <מְהַלֵּךְ>

"שֵׁנִי אָבֵל."

"הַשּׁוֹכֵן בַּבַּיִת הַזֶּה יְנַחֲמָךְ!"

"שֵׁנִי מְנֻדֶּה."

"הַשּׁוֹכֵן בַּבַּיִת הַזֶּה יִתֵּן בְּלִבָּם וִיקָרְבוּךָ!"

דִּבְרֵי רְבִּי מֵאִיר.

אָמַר לוֹ רְבִּי יוֹסֵה:

עֲשִׂיתָן כְּאִלּוּ עִבְּרוּ עָלָיו אֶת הַדִּין! <עֲשִׂיָּתָן>

אֶלָּא:

"הַשּׁוֹכֵן בַּבַּיִת הַזֶּה יִתֵּן בְּלִבָּךְ,

וְתִשְׁמַע לְדִבְרֵי חֲבֵרֶיךָ וִיקָרְבוּךָ!"

### @11מסכת מידות פרק ב משנה ג

[ג]

לִפְנִים מִמֶּנּוּ, סוֹרֵג גָּבוֹהַּ עֲשָׂרָה טְפָחִים.

שְׁלֹשׁ עֶשְׂרֵה פְרָצוֹת הָיוּ בוֹ,

שֶׁפְּרָצוּם מַלְכֵי יָוָן.

וְחָזְרוּ וּגְדָרוּם,

וְגָזְרוּ כְנֶגְדָּם שְׁלֹשׁ עֶשְׂרֵה הַשְׁתַּחֲוָיוֹת.

ד

לִפְנִים מִמֶּנּוּ, הַחַיִל עֶשֶׂר אַמּוֹת,

וּשְׁתֵּים עֶשְׂרֵה מַעֲלוֹת שָׁם.

רוּם מַעֲלָה חֲצִי אַמָּה, <מַעֲלֶה>

וְשִׁלְחָהּ חֲצִי אַמָּה.

כָּל הַמַּעֲלוֹת שֶׁהָיוּ שָׁם,

רוּם מַעֲלָה חֲצִי אַמָּה, <מַעֲלֶה>

וְשִׁלְחָהּ חֲצִי אַמָּה,

חוּץ מִשֶּׁלָּאוּלָם.

כָּל הַפְּתָחִים שֶׁהָיוּ שָׁם,

גָּבְהָן עֶשְׂרִים אַמָּה וְרָחְבָּן עֶשֶׂר אַמּוֹת,

חוּץ מִשֶּׁלָּאוּלָם.

כָּל הַפְּתָחִים שֶׁהָיוּ שָׁם,

הָיוּ לָהֶם דְּלָתוֹת,

חוּץ מִשֶּׁלָּאוּלָם.

כָּל הַשְּׁעָרִים שֶׁהָיוּ שָׁם,

הָיוּ לָהֶן שְׁקוּפוֹת,

חוּץ מִשַּׁעַר טְדֵי,

שֶׁהָיוּ שָׁם שְׁתֵּי אֲבָנִים מֻטּוֹת זוֹ עַל זוֹ.

כָּל הַשְּׁעָרִים שֶׁהָיוּ שָׁם,

נִשְׁתַּנּוּ לִהְיוֹת שֶׁלַּזָּהָב,

חוּץ מִשַּׁעֲרֵי נִיקָנוֹר,

מִפְּנֵי שֶׁנֶּעֱשָׂה בָהֶן נֵס.

וְיֵשׁ אוֹמְרִים:

מִפְּנֵי שֶׁנְּחֻשְׁתָּן מַצְהִיב.

### @11מסכת מידות פרק ב משנה ד

ה

כָּל הַכֳּתָלִים שֶׁהָיוּ שָׁם גְּבוֹהִין,

חוּץ מִכֹּתֶל הַמִּזְרָחִי,

שֶׁהַכֹּהֵן הַשּׂוֹרֵף אֶת הַפָּרָה

עוֹמֵד בְּהַר הַמִּשְׁחָה,

מִתְכַּוֵּן וְרוֹאֶה פִתְחוֹ שֶׁלַּהֵיכָל

בְּשָׁעַת הַזָּיַת הַדָּם.

### @11מסכת מידות פרק ב משנה ה

ו  
עֲזָרַת הַנָּשִׁים הָיְתָה

אֹרֶךְ מֵאָה וּשְׁלֹשִׁים וְחָמֵשׁ,

עַל רֹחַב מֵאָה וּשְׁלֹשִׁים וְחָמֵשׁ.

וְאַרְבַּע לְשָׁכוֹת הָיוּ בְאַרְבַּע מִקְצוֹעוֹת,

שֶׁלְּאַרְבָּעִים אַרְבָּעִים אַמָּה.

לֹא הָיוּ מְקוּרוֹת.

וְכֵן הֵן עֲתִידוֹת לִהְיוֹת,

שֶׁנֶּאֱמַר: (יְחֶזְקֵאל מו,כא-כב)

"וַיּוֹצִיאֵנִי אֶל הֶחָצֵר הַחִיצוֹנָה,

וַיַּעֲבִרֵנִי אֶל אַרְבַּעַת מִקְצוֹעֵי הֶחָצֵר,

וְהִנֵּה חָצֵר בְּמִקְצֹעַ הֶחָצֵר,

חָצֵר בְּמִקְצעַ הֶחָצֵר,

בְּאַרְבַּעַת מִקְצֹעֹת הֶחָצֵר חֲצֵרוֹת קְטֻרוֹת".

וְאֵין "קְטֻרוֹת" אֶלָּא שֶׁאֵינָן מְקוּרוֹת.

ז

וּמָה הָיוּ מְשַׁמְּשׁוֹת?

דְּרוֹמִית מִזְרָחִית,

הִיא הָיְתָה לִשְׁכַּת הַנְּזִירִים,

שֶׁשָּׁם הַנְּזִירִים מְבַשְּׁלִים אֶת שַׁלְמֵיהֶם,

וּמְגַלְּחִין אֶת שְׂעָרָם,

וּמְשַׁלְּחִים תַּחַת הַדּוּד.

מִזְרָחִית צְפוֹנִית,

הִיא הָיְתָה לִשְׁכַּת דֵּיר הָעֵצִים,

שֶׁשָּׁם הַכֹּהֲנִים בַּעֲלֵי מוּמִין מַתַלְּעִים בָּעֵצִים.

כָּל עֵץ שֶׁנִּמְצָא בוֹ תוֹלַעַת,

פָּסוּל מֵעַל גַּבֵּי הַמִּזְבֵּחַ.

צְפוֹנִית מַעֲרָבִית,

הִיא הָיְתָה לִשְׁכַּת הַמְּצֹרָעִין.

מַעֲרָבִית דְּרוֹמִית,

אָמַר רְבִּי אֱלִיעֶזֶר בֶּן יַעֲקֹב:

שָׁכַחְתִּי מָה הָיְתָה מְשַׁמֶּשֶׁת.

אַבָּא שָׁאוּל אוֹמֵר:

שָׁם הָיוּ נוֹתְנִין יַיִן וָשֶׁמֶן,

וְהִיא הָיְתָה נִקְרֵאת לִשְׁכַּת בֵּית שְׁמַנְיָה.

ח

וַחֲלָקָה הָיְתָה בָרִאשׁוֹנָה,

וְהִקִּיפוּהָ כְצוֹצְטְרָה, *<=גזוזטרא, exóstra: מרפסת עם מעקה>*

שֶׁהַנָּשִׁים רוֹאוֹת מִלְמַעְלָה,

וְהָאֲנָשִׁים מִלְּמַטָּה,

כְּדֵי שֶׁלֹּא יְהוּא מְעֹרָבִים.

וַחֲמֵשׁ עֶשְׂרֵה מַעֲלוֹת

עוֹלוֹת מִתּוֹכָהּ לַעֲזָרַת יִשְׂרָאֵל,

כְּנֶגֶד חֲמֵשׁ עֶשְׂרֵה שִׁיר הַמַּעֲלוֹת שֶׁבַּתִּלִּים, <שֶׁבַּתְּילִּים>

שֶׁעֲלֵיהֶם הַלְוִיִּם אוֹמְרִים בַּשִּׁיר.

לֹא הָיוּ תְרוּטוֹת,

אֶלָּא מֻקָּפוֹת כַּחֲצִי גֹרֶן עֲגֻלָּה.

### @11מסכת מידות פרק ב משנה ו

ט  
וּלְשָׁכוֹת הָיוּ תַחַת עֲזָרַת יִשְׂרָאֵל,

פְּתוּחוֹת לַעֲזָרַת הַנָּשִׁים,

שֶׁשָּׁם הַלְוִיִּם נוֹתְנִין כִּנּוֹרוֹת וּנְבָלִים,

וּמְצִלְתַּיִם, וְכָל כְּלֵי שִׁיר.

י  
עֲזָרַת יִשְׂרָאֵל הָיְתָה

אֹרֶךְ מֵאָה וּשְׁלֹשִׁים וְחָמֵשׁ,

עַל רֹחַב אַחַת עֶשְׂרֵה.

וְכֵן עֲזָרַת הַכֹּהֲנִים הָיְתָה

אֹרֶךְ מֵאָה וּשְׁלֹשִׁים וְחָמֵשׁ,

עַל רֹחַב אַחַת עֶשְׂרֵה.

וְרֹאשָׁן פְּסֶפְסִין מַבְדִּיל

בֵּין עֲזָרַת יִשְׂרָאֵל לַעֲזָרַת הַכֹּהֲנִים.

רְבִּי אֱלִיעֶזֶר בֶּן יַעֲקֹב אוֹמֵר:

מַעְלָה הָיְתָה גְבוֹהָה אַמָּה, <הָיָה>

וְהַדּוּכָן נָתוּן עָלֶיהָ,

וּבוֹ שָׁלוֹשׁ מַעֲלוֹת שֶׁלַּחֲצִי חֲצִי אַמָּה. <שֶׁלְּחֲצִי>

נִמְצֵאת עֲזָרַת הַכֹּהֲנִים גְּבוֹהָה מֵעֲזָרַת יִשְׂרָאֵל

שְׁתֵּי אַמּוֹת וּמַחְצָה.

יא

כָּל הָעֲזָרָה הָיְתָה

אֹרֶךְ מֵאָה וּשְׁמוֹנִים וָשֶׁבַע,

עַל רֹחַב מֵאָה וּשְׁלֹשִׁים וְחָמֵשׁ.

וּשְׁלֹשׁ עֶשְׂרֵה הַשְׁתַּחְוָיוֹת הָיוּ שָׁם.

אַבָּא יוֹסֵה בֶן חָנָן אוֹמֵר:

כְּנֶגֶד שְׁלֹשָׁה עָשָׂר שְׁעָרִים.

שְׁעָרִים דְּרוֹמִיִּים סְמוּכִים לַמַּעֲרָב:

שַׁעַר הָעֶלְיוֹן,

שַׁעַר הַדָּלֵק,

שַׁעַר הַבְּכוֹרוֹת,

שַׁעַר הַמַּיִם.

וְלָמָּה נִקְרָא שְׁמוֹ שַׁעַר הַמַּיִם?

שֶׁבּוֹ מַכְנִיסִין צְלוֹחִית שֶׁלַּמַּיִם שֶׁלַּנִּסּוּךְ בֶּחָג.

רְבִּי אֱלִיעֶזֶר בֶּן יַעֲקֹב אוֹמֵר:

בּוֹ הַמַּיִם מְפַכִּים,

הַעֲתִידִין לִהְיוֹת יוֹצְאִין מִתַּחַת מִפְתַּן הַבַּיִת.

יב

וּלְעֻמָּתָן בַּצָּפוֹן סְמוּכִין לַמַּעֲרָב:

שַׁעַר יְכָנְיָה,

שַׁעַר הַקָּרְבָּן,

שַׁעַר הַנָּשִׁים,

שַׁעַר הַשִּׁיר.

וְלָמָּה נִקְרָא שְׁמוֹ שַׁעַר יְכָנְיָה?

שֶׁבּוֹ יָצָא יְכָנְיָה בְגָלוּתוֹ.

שֶׁבַּמִּזְרָח, שַׁעַר נִיקָנוֹר.

וּשְׁנֵי פִשַׁפְשִׁין הָיוּ לוֹ,

אֶחָד מִימִינוֹ, וְאֶחָד מִשְּׂמאלוֹ.

וּשְׁנַיִם בַּמַּעֲרָב.

## @22פרק ג

### @11מסכת מידות פרק ג משנה א

א

הַמִּזְבֵּחַ הָיָה שְׁלֹשִׁים וּשְׁתַּיִם וְעַל שְׁלֹשִׁים וּשְׁתַּיִם.

עָלָה אַמָּה וְכָנַס אַמָּה,

זֶה הַיְסוֹד.

נִמְצָא שְׁלֹשִׁים עַל שְׁלֹשִׁים.

עָלָה חָמֵשׁ וְכָנַס אַמָּה, <עָלָה אַמָּה>

זֶה הַסּוֹבֵב.

נִמְצָא עֶשְׂרִים וּשְׁמוֹנֶה עַל עֶשְׂרִים וּשְׁמוֹנֶה.

מְקוֹם הַקְּרָנוֹת, אַמָּה מִזֶּה, וְאַמָּה מִזֶּה.

נִמְצָא עֶשְׂרִים וָשֵׁשׁ עַל עֶשְׂרִים וָשֵׁשׁ.

מְקוֹם הִלּוּךְ רַגְלֵי הַכֹּהֲנִים,

אַמָּה מִזֶּה, וְאַמָּה מִזֶּה.

נִמְצָא עֶשְׂרִים וְאַרְבַּע עַל עֶשְׂרִים וְאַרְבַּע

מְקוֹם הַמַּעֲרָכָה.

ב

אָמַר רְבִּי יוֹסֵה:

מִתְּחִלָּתָהּ לֹא הָיָה אֶלָּא עֶשְׂרִים וּשְׁמוֹנֶה.

כּוֹנֵס וְעוֹלֶה כַּמִּדָּה זוֹ,

עַד שֶׁנִּמְצָא מְקוֹם הַמַּעֲרָכָה עֶשְׂרִים עַל עֶשְׂרִים.

ג

וּכְשֶׁעָלוּ בְנֵי הַגּוֹלָה,

הוֹסִיפוּ עָלָיו אַרְבַּע אַמּוֹת מִן הַצָּפוֹן,

וְאַרְבַּע אַמּוֹת מִן הַמַּעֲרָב,

כְּמִין גַּמָּה, שֶׁנֶּאֱמַר: (יְחֶזְקֵאל מג,טז)

"וְהָאֲרִאֵיל שְׁתֵּים עֶשְׂרֵה אֹרֶךְ,

בִּשְׁתֵּים עֶשְׂרֵה רֹחַב רָבוּעַ".

יָכוֹל שֶׁאֵינוּ אֶלָּא שְׁתֵּים עֶשְׂרֵה?

כְּשֶׁהוּא אוֹמֵר:

"אֶל אַרְבַּעַת רְבָעָיו",

מְלַמֵּד שֶׁמִּן הָאֶמְצַע הוּא מוֹדֵד

שְׁתֵּים עֶשְׂרֵה אַמָּה לְכָל רוּחַ.

ד

וְחוּט שֶׁלַּסִּקְרָה חוֹגְרוֹ בָאֶמְצַע,

לְהַבְדִּיל בֵּין הַדָּמִים הָעֶלְיוֹנִים לַדָּמִים הַתַּחְתּוֹנִים.

וְהַיְסוֹד הָיָה מְהַלֵּךְ עַל פְּנֵי כָל הַצָּפוֹן,

וְעַל פְּנֵי כָל הַמַּעֲרָב,

וְאוֹכֵל בַּדָּרוֹם אַמָּה אַחַת,

וּבַמִּזְרָח אַמָּה אַחַת.

### @11מסכת מידות פרק ג משנה ב

ה

וּבְקֶרֶן מַעֲרָבִית דְּרוֹמִית הָיוּ שְׁנֵי נְקָבִין,

כְּמִין שְׁנֵי חֹטְמִין דַּקִּין,

שֶׁהַדָּמִין נִתָּנִין עַל יְסוֹד מַעֲרָבִי

וְעַל יְסוֹד דְּרוֹמִי, וְיוֹרְדִין בָּהֶן,

וּמִתְעָרְבִין בָּאַמָּה,

וְיוֹצְאִין לְנַחַל קִדְרוֹן.

### @11מסכת מידות פרק ג משנה ג

ו

לְמַטָּה בָרִצְפָּה בְאוֹתָהּ הַקֶּרֶן,

וּמָקוֹם הָיָה שָׁם אַמָּה עַל אַמָּה,

וְטַבְלָה שֶׁלַּשַּׁיִשׁ,

וְטַבַּעַת הָיְתָה קְבוּעָה בָהּ.

שֶׁבּוֹ יוֹרְדִין לַשִּׁית,

וּמְנַקִּין אוֹתוֹ.

וְכֶבֶשׁ הָיָה לִדְרוֹמוֹ שֶׁלַּמִּזְבֵּחַ,

שְׁלֹשִׁים וּשְׁתַּיִם עַל רֹחַב שֵׁשׁ עֶשְׂרֵה,

וּרְבוּבָה הָיְתָה בְמַעֲרָבוֹ,

שֶׁשָּׁם הָיוּ נוֹתְנִין פְּסוּלֵי חַטַּאת הָעוֹף.

### @11מסכת מידות פרק ג משנה ד

ז

אֶחָד אַבְנֵי הַכֶּבֶשׁ וְאֶחָד אַבְנֵי הַמִּזְבֵּחַ,

מִבִּקְעַת בֵּית כֶּרֶם,

חוֹפְרִין לְמַטָּה מִן הַבְּתוּלָה,

וּמְבִיאִים מִשָּׁם אֲבָנִים שְׁלֵמוֹת,

שֶׁלֹּא הוּנַף עֲלֵיהֶן בַּרְזֶל,

שֶׁהַבַּרְזֶל פּוֹסֵל בִּנְגִיעָה וּבִפְגִימָה בְּכָל דָּבָר.

נִפְגָּמָה אַחַת מֵהֶן, הִיא פְסוּלָה,

וְכֻלָּם כְּשֵׁרוֹת.

מְלַבְּנִים אוֹתוֹ פַעֲמַיִם בַּשָּׁנָה:

אַחַת בַּפֶּסַח, וְאַחַת בֶּחָג.

וְהַהֵיכָל פַּעַם אַחַת, בַּפֶּסַח.

רְבִּי אוֹמֵר:

כָּל עֶרֶב שַׁבָּת מְלַבְּנִים אוֹתוֹ בַמַּפָּה,

מִפְּנֵי הַדָּמִין.

ח

לֹא הָיוּ שָׂדִין אוֹתָן בְּכָפִיס שֶׁלַּבַּרְזֶל,

שֶׁמֵּא יִגַּע וְיִפְסֹל;

שֶׁהַבַּרְזֶל נִבְרָא לְקַצֵּר יָמָיו שֶׁלָּאָדָם,

וְהַמִּזְבֵּחַ נִבְרָא לְהַאֲרִיךְ יָמָיו שֶׁלָּאָדָם,

אֵינוּ בָא בַדִּין שֶׁיִּנוֹף הַמְקַצֵּר עַל הַמַּאֲרִיךְ.

### @11מסכת מידות פרק ג משנה ה

ט

וְטַבָּעוֹת הָיוּ לִצְפוֹנוֹ שֶׁלַּמִּזְבֵּחַ,

שִׁשָּׁה סְדָרִים שֶׁלְּאַרְבַּע אַרְבַּע.

וְיֵשׁ אוֹמְרִים:

אַרְבָּעָה שֶׁלְּשֵׁשׁ שֵׁשׁ,

שֶׁעֲלֵיהֶן שׁוֹחֲטִין אֶת הַקָּדָשִׁים.

י

בֵּית הַמֻּטְבָּחַיִם הָיָה לִצְפוֹנוֹ שֶׁלַּמִּזְבֵּחַ,

וְעָלָיו שְׁמוֹנָה עַמּוּדִים נַנָּסִין,

וּרְבִיעִית שֶׁלָּאֶרֶז עַל גַּבֵּיהֶן,

וְאָנְקְלָיוֹת שֶׁלַּבַּרְזֶל הָיוּ קְבוּעִין בָּהֶן,

וּשְׁלֹשָׁה סְדָרִין הָיוּ בְכָל אֶחָד וְאֶחָד,

שֶׁבָּהֶן תּוֹלִין וּמַפְשִׁיטִין,

וְשֻׁלְחָנוֹת שֶׁלַּשַּׁיִשׁ בֵּין הָעַמּוּדִין.

### @11מסכת מידות פרק ג משנה ו

יא

הַכִּיּוֹר הָיָה בֵין הָאוּלָם וְלַמִּזְבֵּחַ,

וּמָשׁוּךְ כְּלַפֵּי הַדָּרוֹם.

בֵּין הָאוּלָם וְלַמִּזְבֵּחַ עֶשְׂרִים וּשְׁתַּיִם אַמָּה;

וּשְׁתֵּים עֶשְׂרֵה מַעֲלוֹת הָיוּ שָׁם,

רוּם מַעֲלָה חֲצִי אַמָּה,

וְשִׁלְחָהּ חֲצִי אַמָּה.

אַמָּה אַמָּה רֹבֶד שָׁלוֹשׁ, <מנוקד רוֹבֶד בכל מקום>

אַמָּה אַמָּה, וְרֹבֶד שָׁלוֹשׁ.

הָעֶלְיוֹנָה, אַמָּה אַמָּה, וְרֹבֶד אַרְבַּע.

רְבִּי יְהוּדָה אוֹמֵר:

הָעֶלְיוֹנָה, אַמָּה אַמָּה, וְרֹבֶד חָמֵשׁ.

### @11מסכת מידות פרק ג משנה ז

יב

פִּתְחוֹ שֶׁלָּאוּלָם,

גָּבְהוֹ אַרְבָּעִים אַמָּה,

וְרָחְבּוֹ עֶשְׂרִים אַמָּה.

וְחָמֵשׁ מַלְתְּרָיוֹת שֶׁלַּמֵּילָה הָיוּ עַל גַּבָּיו.

הַתַּחְתּוֹנָה עוֹדֶפֶת עַל הַפֶּתַח

אַמָּה מִזֶּה, וְאַמָּה מִזֶּה.

וְשֶׁלְּמַעְלָה מִמֶּנָּה עוֹדֶפֶת עָלֶיהָ

אַמָּה מִזֶּה, וְאַמָּה מִזֶּה.

נִמְצֵאת הָעֶלְיוֹנָה שְׁלֹשִׁים אַמָּה.

וְנִדְבָּךְ שֶׁלָּאֲבָנִים הָיָה בֵין כָּל אַחַת וְאַחַת.

### @11מסכת מידות פרק ג משנה ח

יג

וּכְלוֹנְסוֹת שֶׁלָּאֶרֶז הָיוּ קְבוּעִין

מִכָּתְלוֹ שֶׁלַּהֵיכָל לְכָתְלוֹ שֶׁלָּאוּלָם,

כְּדֵי שֶׁלֹּא יִבְעַט.

וְשַׁרְשְׁרוֹת שֶׁלַּזָּהָב הָיוּ קְבוּעוֹת בְּתִקְרַת הָאוּלָם,

שֶׁבָּהֶן פִּרְחֵי כְהֻנָּה עוֹלִין,

וְרוֹאִין אֶת הָעֲטָרוֹת שֶׁבַחַלּוֹנוֹת,

שֶׁנֶּאֱמַר: (זְכַרְיָה ו,יד)

"וְהָעֲטָרֹת תִּהְיֶה

לְחֵלֶם וּלְטוֹבִיָּה וְלִידַעְיָה וּלְחֵן בֶּן צְפַנְיָה,

לְזִכָּרוֹן בְּהֵיכַל יי".

וְגֶפֶן שֶׁלַּזָּהָב הָיְתָה עוֹמֶדֶת עַל פִּתְחוֹ שֶׁלַּהֵיכָל,

וּמֻדְלָה עַל גַּבֵּי כְלוֹנְסוֹת.

כָּל מִי שֶׁהוּא מִתְנַדֵּב עָלֶה, גַּרְגִּיר, אוֹ אֶשְׁכּוֹל,

מֵבִיא וְתוֹלֶה בָהּ.

אָמַר רְבִּי אֶלְעָזָר בִּרְבִּי צָדוֹק:

מַעֲשֶׂה הָיָה,

וְנִמְנוּ עָלֶיהָ שְׁלֹשׁ מֵאוֹת כֹּהֲנִים.

## @22פרק ד

### @11מסכת מידות פרק ד משנה א

א

פִּתְחוֹ שֶׁלַּהֵיכָל,

גָּבְהוֹ עֶשְׂרִים אַמָּה,

וְרָחְבּוֹ עֶשֶׂר אַמּוֹת.

וְאַרְבַּע דְּלָתוֹת הָיוּ לוֹ:

שְׁתַּיִם מִבִּפְנִים, וּשְׁתַּיִם מִבַּחוּץ,

שֶׁנֶּאֱמַר: (יְחֶזְקֵאל מא,כג)

"וּשְׁתַּיִם דְּלָתוֹת לַהֵיכָל וְלַקֹּדֶשׁ".

הַחִיצוֹנוֹת נִפְתָּחוֹת לְתוֹךְ הַפֶּתַח,

לְכַסּוֹת עָבְיוֹ שֶׁלַּכֹּתֶל,

הַפְּנִימִיּוֹת נִפְתָּחוֹת לְתוֹךְ הַבַּיִת,

לְכַסּוֹת אַחַר הַדְּלָתוֹת.

שֶׁכָּל הַבַּיִת טוּחַ בַּזָּהָב,

חוּץ מֵאַחַר הַדְּלָתוֹת.

ב  
רְבִּי יְהוּדָה אוֹמֵר:

בְּתוֹךְ הַפֶּתַח הָיוּ עוֹמְדוֹת,

וּכְמִין אִצְרְפָה מִטָּה הָיוּ,

נִקְפָּלוֹת לַאֲחוֹרֵיהֶן,

אֵלּוּ שְׁתֵּי אַמּוֹת וּמַחְצָה,

וְאֵלּוּ שְׁתֵּי אַמּוֹת וּמַחְצָה,

חֲצִי אַמָּה מְזוּזָה מִכָּאן,

וַחֲצִי אַמָּה מְזוּזָה מִכָּאן,

שֶׁנֶּאֱמַר: (יְחֶזְקֵאל מא,כד)

"וּשְׁתַּיִם דְּלָתוֹת לַדְּלָתוֹת,

שְׁתַּיִם מוּסַבּוֹת דְּלָתוֹת,

וּשְׁתַּיִם לַדֶּלֶת אַחַת,

וּשְׁתֵּי דְלָתוֹת לָאַחֶרֶת".

### @11מסכת מידות פרק ד משנה ב

ג  
וּשְׁנֵי פְשַׁפְשִׁין הָיוּ לוֹ לְשַׁעַר הַגָּדוֹל:

אֶחָד בַּצָּפוֹן, וְאֶחָד בַּדָּרוֹם.

שֶׁבַּדָּרוֹם, לֹא נִכְנַס בּוֹ אָדָם מֵעוֹלָם,

וְעָלָיו הוּא מְפָרֵשׁ עַל יְדֵי יְחֶזְקֵאל: (יְחֶזְקֵאל מד,ב)

"וַיֹּאמֶר אֵלַי יי:

הַשַּׁעַר הַזֶּה סָגוּר יִהְיֶה, לֹא יִפָּתֵחַ,

וְאִישׁ לֹא יָבֹא בוֹ,

כִּי יי אֱלֹהֵי יִשְׂרָאֵל בָּא בוֹ וְהָיָה סָגוּר".

נָטַל אֶת הַמַּפְתֵּחַ וּפָתַח אֶת הַפְּשֶׁפֶשׁ,

נִכְנַס לְהַתָּא, וּמֵהַתָּא לַהֵיכָל.

רְבִּי יְהוּדָה אוֹמֵר:

בְּתוֹךְ עָבְיוֹ שֶׁלַּכֹּתֶל הָיָה מְהַלֵּךְ,

עַד שֶׁנִּמְצָא עוֹמֵד בֵּין שְׁנֵי שְׁעָרִים,

וּפָתַח אֶת הַחִיצוֹנוֹת מִבִּפְנִים,

וְאֶת הַפְּנִימִיּוֹת מִבַּחוּץ.

### @11מסכת מידות פרק ד משנה ג

ד

שְׁלֹשִׁים וּשְׁמוֹנָה תָאִים הָיוּ שָׁם:

חֲמִשָּׁה עָשָׂר בַּדָּרוֹם,

וּשְׁמוֹנָה בַמַּעֲרָב.

שֶׁבַּצָּפוֹן וְשֶׁבַּדָּרוֹם,

חֲמִשָּׁה עַל גַּבֵּי חֲמִשָּׁה,

וַחֲמִשָּׁה עַל גַּבֵּיהֶם.

וְשֶׁבַּמַּעֲרָב,

שְׁלֹשָׁה עַל גַּבֵּי שְׁלֹשָׁה,

וּשְׁנַיִם עַל גַּבֵּיהֶם.

וּשְׁלֹשָׁה פְתָחִים הָיָה לְכָל אֶחָד וְאֶחָד:

אֶחָד לַתָּא מִן הַיָּמִין,

וְאֶחָד לַתָּא מִן הַשְּׂמאל,

וְאֶחָד לַתָּא שֶׁעַל גַּבָּיו.

וּבְקֶרֶן מִזְרָחִית צְפוֹנִית,

הָיוּ חֲמִשָּׁה פְתָחִים:

אֶחָד לַתָּא מִן הַיָּמִין,

וְאֶחָד לַתָּא שֶׁעַל גַּבָּיו,

וְאֶחָד לַמְּסִבָּה,

וְאֶחָד לִפְשֶׁפֶשׁ,

וְאֶחָד לַהֵיכָל.

### @11מסכת מידות פרק ד משנה ד

ה

הַתַּחְתּוֹנָה, חָמֵשׁ,

וְרֹבֶד שֵׁשׁ;

וְהָאֶמְצָעִיּוֹת, שֵׁשׁ,

וְרֹבֶד שֶׁבַע;

הָעֶלְיוֹנָה, שֶׁבַע,

שֶׁנֶּאֱמַר: (מלכים א ו,ו)

"הַיָּצִיעַ הַתַּחְתֹּנָה חָמֵשׁ בָּאַמָּה רָחְבָּהּ,

וְהַתִּיכֹנָה שֵׁשׁ בָּאַמָּה רָחְבָּהּ,

וְהַשְּׁלִישִׁית שֶׁבַע בָּאַמָּה רָחְבָּהּ,

כִּי מִגְרָעוֹת נָתַן לַבַּיִת סָבִיב חוּצָה,

לְבִלְתִּי אֲחֹז בְּקִירוֹת הַבָּיִת."

וְכֵן הַתַּחְתּוֹנָה,

יַעֲלֶה עַל הָעֶלְיוֹנָה לַתִּיכֹנָה. <שורה זו אינה מנוקדת>

### @11מסכת מידות פרק ד משנה ה

ו

וּמְסִבָּה הָיְתָה עוֹלָה

מִקֶּרֶן מִזְרָחִית צְפוֹנִית לְקֶרֶן צְפוֹנִית מַעֲרָבִית,

שֶׁבָּהּ הָיוּ עוֹלִים לְגַגּוֹת הַתָּאִים.

הָיָה עוֹלֶה בִמְסִבָּה וּפָנָיו לַמַּעֲרָב,

הִלֵּךְ פְּנֵי כָל הַצָּפוֹן,

עַד שֶׁהוּא מַגִּיעַ לַמַּעֲרָב.

הִגִּיעַ לַמַּעֲרָב, הָפַךְ פָּנָיו לַדָּרוֹם.

הִלֵּךְ פְּנֵי כָל הַמַּעֲרָב,

עַד שֶׁהוּא מַגִּיעַ לַדָּרוֹם.

הִגִּיעַ לַדָּרוֹם, הָפַךְ פָּנָיו לַמִּזְרָח.

הָיָה מְהַלֵּךְ בַּדָּרוֹם,

עַד שֶׁהוּא מַגִּיעַ לְפִתְחָהּ שֶׁלָּעֲלִיָּה,

שֶׁפִּתְחָהּ שֶׁלָּעֲלִיָּה פָתוּחַ לַדָּרוֹם.

ז

וּבְפִתְחָהּ שֶׁלָּעֲלִיָּה,

הָיוּ שְׁנֵי כְלוֹנוֹסוֹת שֶׁלָּאֶרֶז,

שֶׁבָּהֶן הָיוּ עוֹלִין לְגַגָּהּ שֶׁלָּעֲלִיָּה.

וְרֹאשָׁן פְּסֶפְסִין מַבְדִּיל בָּעֲלִיָּה,

בֵּין קֹדֶשׁ לְבֵין קֹדֶשׁ הַקֳּדָשִׁים.

וּבְלוּלִּין הָיוּ פְתוּחִין בָּעֲלִיָּה לְבֵית קֹדֶשׁ הַקֳּדָשִׁים, <לבין>

שֶׁבָּהֶן הָיוּ מְשַׁלְּשִׁין אֶת הָאֻמָּנִים בַּתֵּבוֹת,

כְּדֵי שֶׁלֹּא יִזּוֹנוּ אֶת עֵינֵיהֶן מִבֵּית קֹדֶשׁ הַקֳּדָשִׁים.

### @11מסכת מידות פרק ד משנה ו

ח

הַהֵיכָל, מֵאָה עַל מֵאָה, עַל רוּם מֵאָה.

הָאֹטֶם שֵׁשׁ אַמּוֹת, וְגָּבְהוֹ אַרְבָּעִים.

אַמָּה כִיּוֹר, וְאַמָּתַיִם בֵּית דְּלִיפָה. <דילפה>

וְאַמָּה תִקְרָה, וְאַמָּה מַעֲזֵיבָה.

וְגָבְהָהּ שֶׁלָּעֲלִיָּה אַרְבָּעִים אַמָּה.

אַמָּה כִיּוֹר, וְאַמָּה בֵית דְּלִיפָה. <דילפה>

אַמָּה תִקְרָה, וְאַמָּה מַעֲזֵיבָה.

שָׁלוֹשׁ אַמּוֹת מַעֲקֶה,

וְאַמָּה כוֹלֶה עוֹרֵב.

רְבִּי יְהוּדָה אוֹמֵר:

לֹא הָיָה כוֹלֶה עוֹרֵב עוֹלֶה בַמִּדָּה,

אֶלָּא אַרְבַּע אַמּוֹת הָיָה מַעֲקֶה.

### @11מסכת מידות פרק ד משנה ז

ט

מִן הַמִּזְרָח לַמַּעֲרָב, מֵאָה אַמָּה:

כֹּתֶל הָאוּלָם חָמֵשׁ,

וְהָאוּלָם אַחַת עֶשְׂרֵה,

כֹּתֶל הַהֵיכָל שֵׁשׁ,

וְתוֹכוֹ אַרְבָּעִים אַמָּה,

אַמָּה טַרְקְסִין, <טריקסין>

עֶשְׂרִים אַמָּה לְבֵית קֹדֶשׁ הַקֳּדָשִׁים.

כֹּתֶל הַהֵיכָל שֵׁשׁ,

וְהַתָּא שֵׁשׁ,

וְכֹתֶל הַתָּא חָמֵשׁ.

י

מִן הַצָּפוֹן לַדָּרוֹם, שִׁבְעִים אַמָּה:

כֹּתֶל הַמְּסִבָּה חָמֵשׁ,

וְהַמְּסִבָּה שָׁלוֹשׁ,

כֹּתֶל הַתָּא חָמֵשׁ,

וְהַתָּא שֵׁשׁ,

כֹּתֶל הַהֵיכָל שֵׁשׁ,

וְתוֹכוֹ עֶשְׂרִים אַמָּה,

כֹּתֶל הַהֵיכָל שֵׁשׁ,

וְהַתָּא שֵׁשׁ,

וְכֹתֶל הַתָּא חָמֵשׁ,

וּבֵית הוֹרָדַת הַמַּיִם שָׁלוֹשׁ אַמּוֹת,

וְהַכֹּתֶל חָמֵשׁ אַמּוֹת.

יא

וְהָאוּלָם עוֹדֵף עָלָיו

חָמֵשׁ עֶשְׂרֵה אַמָּה מִן הַצָּפוֹן,

וַחֲמֵשׁ עֶשְׂרֵה אַמָּה מִן הַדָּרוֹם,

הוּא הָיָה נִקְרֵא "בֵית הַחֲלָפוֹת",

שֶׁשָּׁם גּוֹנְזִין אֶת הַסַּכִּינִים.

הַהֵיכָל צַר מֵאַחֲרָיו וְרָחָב מִלְּפָנָיו,

דּוֹמֶה לַאֲרִי, שֶׁנֶּאֱמַר: (יְשַׁעְיָה כט,א)

"הוֹי אֲרִיאֵל אֲרִיאֵל קִרְיַת חָנָה דָוִד",

מָה הָאֲרִי צַר מֵאַחֲרָיו וְרָחָב מִלְּפָנָיו,

אַף הַהֵיכָל צַר מֵאַחֲרָיו וְרָחָב מִלְּפָנָיו.

## @22פרק ה

### @11מסכת מידות פרק ה משנה א

א

כָּל הָעֲזָרָה הָיְתָה

אֹרֶךְ מֵאָה וּשְׁמוֹנִים וָשֶׁבַע,

עַל רֹחַב מֵאָה וּשְׁלֹשִׁים וְחָמֵשׁ.

מִן הַמִּזְרָח לַמַּעֲרָב,

מֵאָה וּשְׁמֹנִים וָשֶׁבַע:

מְקוֹם דְּרִיסַת יִשְׂרָאֵל, אַחַת עֶשְׂרֵה אַמָּה,

וּמְקוֹם דְּרִיסַת הַכֹּהֲנִים, אַחַת עֶשְׂרֵה אַמָּה,

הַמִּזְבֵּחַ, שְׁלֹשִׁים וּשְׁתַּיִם,

בֵּין הָאוּלָם וְלַמִּזְבֵּחַ, עֶשְׂרִים וּשְׁתַּיִם אַמָּה,

הַהֵיכָל מֵאָה אַמָּה,

וְאַחַת עֶשְׂרֵה אַמָּה לַאֲחוֹרֵי בֵית הַכַּפֹּרֶת. <לְאֲחוֹרֵי>

### @11מסכת מידות פרק ה משנה ב

ב

מִן הַצָּפוֹן לַדָּרוֹם,

מֵאָה אַמָּה וּשְׁלֹשִׁים וְחָמֵשׁ:

הַכֶּבֶשׁ וְהַמִּזְבֵּחַ, שִׁשִּׁים וּשְׁתַּיִם,

מִן הַמִּזְבֵּחַ לַטַּבָּעוֹת, שְׁמוֹנֶה אַמּוֹת,

מְקוֹם הַטַּבָּעוֹת, עֶשְׂרִים וְאַרְבַּע,

מִן הַטַּבָּעוֹת לַשֻּׁלְחָנוֹת, אַרְבַּע,

מִן הַשֻּׁלְחָנוֹת וְלַנַּנָּסִין, אַרְבַּע,

מֵהַנַּנָּסִין לְכֹתֶל הָעֲזָרָה, שְׁמוֹנֶה אַמּוֹת,

וְהַמּוֹתָר בֵּין כֶּבֶשׁ לַכֹּתֶל, מְקוֹם הַנַּנָּסִין.

### @11מסכת מידות פרק ה משנה ג

[ג]

שֵׁשׁ לְשָׁכוֹת הָיוּ בָעֲזָרָה:

שָׁלוֹשׁ בַּצָּפוֹן, וְשָׁלוֹשׁ בַּדָּרוֹם.

שֶׁבַּצָּפוֹן:

לִשְׁכַּת הַמֶּלַח,

לִשְׁכַּת הַפַּרְוָה,

לִשְׁכַּת הַמְדִיחִין.

לִשְׁכַּת הַמֶּלַח,

שָׁם הָיוּ נוֹתְנִים מֶלַח לַקָּרְבָּן.

לִשְׁכַּת הַפַּרְוָה,

שָׁם הָיוּ מוֹלְחִין עוֹרוֹת קָדָשִׁים.

וְעַל גַּג הָיָה בֵית טְבִילָה

לְכֹהֵן גָּדוֹל בְּיוֹם הַכִּפּוּרִים.

לִשְׁכַּת הַמְדִיחִין,

(שֶׁשָּׁם הָיוּ מְדִיחִין) קִרְבֵי הַקֳּדָשִׁים,

וּמִשָּׁם מְסִבָּה עוֹלָה לְגַג בֵּית הַפַּרְוָה.

### @11מסכת מידות פרק ה משנה ד

ד

שֶׁבַּדָּרוֹם:

לִשְׁכַּת הָעֵץ,

לִשְׁכַּת הַגּוֹלָה,

לִשְׁכַּת הַגָּזִית.

לִשְׁכַּת הָעֵץ,

(אָמַר רְבִּי אֱלִיעֶזֶר בֶּן יַעֲקֹב:)

שָׁכַחְתִּי מָה הָיְתָה מְשַׁמֶּשֶׁת.

אַבָּא שָׁאוּל אוֹמֵר:

לִשְׁכַּת כֹּהֵן גָּדוֹל הָיְתָה אַחַר שְׁתֵּיהֶם,

וְגַג שְׁלָשְׁתָּן שָׁוֶה.

לִשְׁכַּת הַגּוֹלָה,

שָׁם הָיָה בוֹר הַגּוֹלָה,

וְהַגַּלְגַּל נָתוּן עָלָיו,

וּמִשָּׁם מְסַפְּקִין מַיִם לְכָל הָעֲזָרָה.

ה

לִשְׁכַּת הַגָּזִית,

שָׁם הָיְתָה סַנְהֶדְרִין גְּדוֹלָה שֶׁלְּיִשְׂרָאֵל יוֹשֶׁבֶת,

וְדָנָה אֶת הַכְּהֻנָּה.

כֹּהֵן שֶׁנִּמְצָא בוֹ פָסוּל,

לוֹבֵשׁ שְׁחוֹרִים, וּמִתְעַטֵּף שְׁחוֹרִין,

וְיוֹצֵא וְהוֹלֵךְ לוֹ;

וְשֶׁלֹּא נִמְצָא פְסוּל,

לוֹבֵשׁ לְבָנִים,

וְנִכְנָס וּמְשַׁמֵּשׁ עִם אֶחָיו הַכֹּהֲנִים.

יוֹם טוֹב הָיוּ עוֹשִׂין,

שֶׁלֹּא נִמְצָא פְסוּל בְּזַרְעוֹ שֶׁלָּאַהֲרֹן.

וְכָךְ הָיוּ אוֹמְרִים:

"בָּרוּךְ הַמָּקוֹם, בָּרוּךְ הוּא!

שֶׁלֹּא נִמְצָא פְסוּל בְּזַרְעוֹ שֶׁלַּאַהֲרֹן.

חסל מסכת מידות

# @00מסכת קינים

## @22פרק א

### @11מסכת קינים פרק א משנה א

א

חַטַּאת הָעוֹף נֶעֱשֵׁית לְמַטָּן,

וְחַטַּאת בְּהֵמָה לְמַעְלָה.

עוֹלַת הָעוֹף נֶעֱשֵׁית לְמַעְלָן,

וְעוֹלַת בְּהֵמָה לְמַטָּה.

אִם שִׁנָּה בָזֶה וּבָזֶה, פָּסַל.

כֵּיצַד סֵדֶר קִנִּים? כָּךְ הוּא: <הִיא>

הַחוֹבָה, אֶחָד חַטָּאת וְאֶחָד עוֹלָה;

בִּנְדָרִים וּבִנְדָבוֹת, כֻּלָּם עוֹלוֹת.

אֵי זֶה הוּא נֶדֶר?

הָאוֹמֵר 'הֲרֵי עָלַי עוֹלָה'.

וְאֵי זוֹ הִיא נְדָבָה?

הָאוֹמֵר 'הֲרֵי זוֹ עוֹלָה'.

מַה בֵּין נְדָרִים לִנְדָבוֹת?

אֶלָּא שֶׁהַנְּדָרִים,

מֵתוּ אוֹ נִגְנָבוּ, חַיָּבִין בְּאַחְרָיוּתָן,

וּנְדָבוֹת,

מֵתוּ אוֹ נִגְנָבוּ, אֵינָן חַיָּבִים בְּאַחְרָיוּתָן.

### @11מסכת קינים פרק א משנה ב

ב

חַטָּאת שֶׁנִּתְעָרְבָה בְעוֹלָה, וְעוֹלָה בַחַטָּאת,

אֲפִלּוּ אֶחָד בָּרִבּוֹא, יָמוּתוּ כֻלָּם.

חַטָּאת שֶׁנִּתְעָרְבָה בְחוֹבָה,

אֵין כָּשֵׁר אֶלָּא מִנְיַן חַטָּאוֹת שֶׁבְּחוֹבָה.

וְכֵן עוֹלָה שֶׁנִּתְעָרְבָה בְחוֹבָה,

אֵין כָּשֵׁר אֶלָּא מִנְיַן עוֹלוֹת שֶׁבְּחוֹבָה.

בֵּין שֶׁהַחוֹבָה מְרֻבָּה וְהַנְּדָבָה מְמֻעֶטֶת,

בֵּין שֶׁהַנְּדָבָה מְרֻבָּה וְהַחוֹבָה מְמֻעֶטֶת,

בֵּין שֶׁשְּׁתֵיהֶן שָׁווֹת.

### @11מסכת קינים פרק א משנה ג

ג

בַּמֵּי דְבָרִים אֲמוּרִים?

בְּחוֹבָה וּבִנְדָבָה,

אֲבָל חוֹבָה שֶׁנִּתְעָרְבָה זוֹ בָזוֹ,

אַחַת לָזוֹ וְאַחַת לָזוֹ,

שְׁתַּיִם לָזוֹ וּשְׁתַּיִם לָזוֹ,

שָׁלוֹשׁ לָזוֹ וְשָׁלוֹשׁ לָזוֹ,

מַחְצָה כָשֵׁר, וּמַחְצָה פָסוּל.

אַחַת לָזוֹ שְׁתַּיִם לָזוֹ,

הַמֻּעָט כָּשֵׁר.

בֵּין מִשֵּׁם אֶחָד, וּבֵין מִשְּׁנֵי שֵׁמוֹת,

בֵּין מֵאִשָּׁה אַחַת, וּבֵין מִשְּׁתֵי נָשִׁים.

### @11מסכת קינים פרק א משנה ד

ד

כֵּיצַד מִשֵּׁם אֶחָד?

לֵדָה וְלֵדָה, זִיבָה וְזִיבָה, מִשֵּׁם אֶחָד.

מִשְּׁנֵי שֵׁמוֹת?

לֵדָה וְזִיבָה.

מִשְּׁתֵּי נָשִׁים?

עַל זוֹ לֵדָה וְעַל זוֹ לֵדָה,

עַל זוֹ זִיבָה וְעַל זוֹ זִיבָה, מִשֵּׁם אֶחָד.

מִשְּׁנֵי שֵׁמוֹת?

עַל זוֹ לֵדָה וְעַל זוֹ זִיבָה.

רְבִּי יוֹסֵה אוֹמֵר:

שְׁתֵּי נָשִׁים שֶׁלָּקְחוּ קִנֵּיהֶן בְּעֵרוּב,

אוֹ שֶׁנָּתְנוּ דְמֵי קִנֵּיהֶן לַכֹּהֵן,

לְאֵי זוֹ שֶׁיִּרְצֶה כֹהֵן יַקְרִיב חַטָּאת,

וּלְאֵי זוֹ שֶׁיִּרְצֶה כֹהֵן יַקְרִיב עוֹלָה,

בֵּין מִשֵּׁם אֶחָד וּבֵין מִשְּׁנֵי שֵׁמוֹת.

## @22פרק ב

### @11מסכת קינים פרק ב משנה א

א

קֵן סְתוּמָה שֶׁפָּרַח מִמֶּנָּה גוֹזָל לְאַוֵיר,

אוֹ שֶׁפָּרַח לְבֵין הַמֵּתוֹת,

אוֹ שֶׁמֵּת אֶחָד מֵהֶן,

יִקַּח זוֹג לַשֵּׁנִי.

פָּרַח לְבֵין הַקְּרֵבוֹת, פָּסוּל,

וּפוֹסֵל אֶחָד כְּנֶגְדּוֹ,

שֶׁהַגּוֹזָל הַפּוֹרֵחַ פָּסוּל,

וּפוֹסֵל אֶחָד כְּנֶגְדּוֹ.

### @11מסכת קינים פרק ב משנה ב

ב

כֵּיצַד?

שְׁתֵּי נָשִׁים, לָזוֹ שְׁתֵּי קִנִּים וְלָזוֹ שְׁתֵּי קִנִּים,

פָּרַח מִזּוֹ לָזוֹ, פּוֹסֵל אֶחָד בַּהֲלִיכָתוֹ.

חָזַר, פּוֹסֵל אֶחָד בַּחֲזִירָתוֹ.

פָּרַח וְחָזַר, פָּרַח וְחָזַר,

לֹא הִפְסִיד כְּלוּם,

שֶׁאֲפִלּוּ הֵן מְעֹרָבוֹת, אֵין פָּחוּת מִשְּׁתַיִם.

### @11מסכת קינים פרק ב משנה ג

ג

לָזוֹ אַחַת, לָזוֹ שְׁתַּיִם, לָזוֹ שָׁלוֹשׁ,

לָזוֹ אַרְבַּע, לָזוֹ חָמֵשׁ, לָזוֹ שֵׁשׁ, לָזוֹ שֶׁבַע,

פָּרַח מִן הָרִאשׁוֹנָה לַשְּׁנִיָּה, לַשְּׁלִישִׁית, לָרְבִיעִית,

לַחֲמִישִׁית, לַשִּׁשִּׁית, לַשְּׁבִיעִית, וְחָזַר,

פּוֹסֵל אֶחָד בַּהֲלִיכָתוֹ וְאֶחָד בַּחֲזִירָתוֹ.

הָרִאשׁוֹנָה וְהַשְּׁנִיָּה, אֵין לָהֶם כְּלוּם.

הַשְּׁלִישִׁית יֶשׁ לָהּ אַחַת,

הַרְבִיעִית יֶשׁ לָהּ שְׁתַּיִם,

וְהַחֲמִישִׁית יֶשׁ לָהּ שָׁלוֹשׁ,

הַשִּׁשִּׁית יֶשׁ לָהּ אַרְבַּע,

וְהַשְּׁבִיעִית יֶשׁ לָהּ שֵׁשׁ.

פָּרַח וְחָזַר,

פּוֹסֵל אֶחָד בַּהֲלִיכָתוֹ וְאֶחָד בַּחֲזִירָתוֹ.

הַשְּׁלִישִׁית וְהָרְבִיעִית אֵין לָהֶם כְּלוּם,

הַחֲמִישִׁית יֶשׁ לָהּ אַחַת,

הַשִּׁשִּׁית יֶשׁ לָהּ שְׁתַּיִם,

הַשְּׁבִיעִית יֶשׁ לָהּ חָמֵשׁ.

פָּרַח וְחָזַר,

פּוֹסֵל אֶחָד בַּהֲלִיכָתוֹ, וְאֶחָד בַּחֲזִירָתוֹ.

הַחֲמִישִׁית וְהַשִּׁשִּׁית אֵין לָהֶם כְּלוּם,

הַשְּׁבִיעִית יֶשׁ לָהּ אַרְבַּע.

וְיֵשׁ אוֹמְרִים:

שְׁבִיעִית לֹא הִפְסִידָה כְלוּם.

וְאִם פָּרַח מִבֵּין הַמֵּתוֹת לְכֻלָּם,

הֲרֵי כֻלָּם יָמוּתוּ.

### @11מסכת קינים פרק ב משנה ד

ד

קֵן סְתוּמָה וְקֵן מְפֹרֶשֶׁת,

פָּרַח מִסְּתוּמָה לִמְפרֶשֶׁת,

יִקַּח זוֹג לַשֵּׁנִי.

חָזַר, אוֹ שֶׁפָּרַח מִן הַמְפֹרֶשֶׁת רִאשׁוֹן,

הֲרֵי כֻלָּם יָמוּתוּ.

### @11מסכת קינים פרק ב משנה ה

ה

חַטָּאת מִכָּן וְעוֹלָה מִכָּן, וּסְתוּמָה בָאֶמְצַע,

פָּרַח מִן הָאֶמְצַע לִצְדָדִין,

אֶחָד הֵילָךְ וְאֶחָד הֵילָךְ,

לֹא הִפְסִיד כְּלוּם, אֶלָּא יֹאמַר:

זֶה שֶׁהָלַךְ אֵצֶל חַטָּאוֹת, חַטָּאת,

וְזֶה שֶׁהָלַךְ אֵצֶל עוֹלוֹת, עוֹלָה.

חָזַר לָאֶמְצַע, הָאֶמְצָעִיִּים יָמוּתוּ,

אֵלּוּ יִקְרְבוּ חַטָּאוֹת, וְאֵלּוּ יִקְרְבוּ עוֹלוֹת.

חָזַר אוֹ שֶׁפָּרַח מִן הָאֶמְצַע לִצְדָדִין,

הֲרֵי כֻלָּם יָמוּתוּ.

ו

אֵין מְבִיאִין תּוֹרִין כְּנֶגֶד בְּנֵי יוֹנָה,

וְלֹא בְנֵי יוֹנָה כְנֶגֶד תּוֹרִין.

כֵּיצַד?

הָאִשָּׁה שֶׁהֵבִיאָה חַטָּאתָהּ תּוֹר וְעוֹלָתָהּ בֶּן יוֹנָה,

[תִּכְפֹּל וְתָבִיא עוֹלָתָהּ תּוֹר;

עוֹלָתָהּ תּוֹר וְחַטָּאתָהּ בֶּן יוֹנָה,]

תִּכְפֹּל וְתָבִיא עוֹלָתָהּ בֶּן יוֹנָה.

בֶּן עַזַּי אוֹמֵר:

הוֹלְכִין אַחַר הָרִאשׁוֹן.

הָאִשָּׁה שֶׁהֵבִיאָה חַטָּאתָהּ, וּמֵתָה,

יָבִיאוּ הַיּוֹרְשִׁין עוֹלָתָהּ;

עוֹלָתָהּ, וּמֵתָה,

לֹא יָבִיאוּ הַיּוֹרְשִׁין חַטָּאתָהּ.

## @22פרק ג

### @11מסכת קינים פרק ג משנה א

א

בַּמֵּי דְבָרִים אֲמוּרִים?

בְּכֹהֵן נִמְלָךְ;

אֲבָל בְּכֹהֵן שֶׁאֵינוּ נִמְלָךְ,

אַחַת לָזוֹ וְאַחַת לָזוֹ,

שְׁתַּיִם לָזוֹ וּשְׁתַּיִם לָזוֹ,

שָׁלוֹשׁ לָזוֹ וְשָׁלוֹשׁ לָזוֹ,

עָשָׂה כֻלָּן לְמַעְלָן,

מַחְצָה כָשֵׁר וּמַחְצָה פָסוּל;

וְכֻלָּן לְמַטָּן,

מַחְצָה כָשֵׁר וּמַחְצָה פָסוּל;

חֶצְיָם לְמַעְלָן, וְחֶצְיָם לְמַטָּן, <חֶצְיָהּ>

אֶת שֶׁלְּמַעְלָן, מַחְצָה כָשֵׁר וּמַחְצָה פָסוּל;

וְאֶת שֶׁלְּמַטָּן, מַחְצָה כָשֵׁר וּמַחְצָה פָסוּל.

### @11מסכת קינים פרק ג משנה ב

ב

אַחַת לָזוֹ, וּשְׁתַּיִם לָזוֹ, וְשָׁלוֹשׁ לָזוֹ,

וְעֶשֶׂר לָזוֹ, וּמֵאָה לָזוֹ,

עָשָׂה כֻלָּן לְמַעְלָן,

מַחְצָה [כָשֵׁר] וּמַחְצָה פָסוּל;

[כֻּלָּן לְמַטָּן,

מַחְצָה כָשֵׁר וּמַחְצָה פָסוּל;]

חֶצְיָן לְמַעְלָן, וְחֶצְיָן לְמַטָּן, <חֶצְיָהּ>

הַמְרֻבֶּה כָשֵׁר.

זֶה הַכְּלָל:

כָּל מָקוֹם שֶׁאַתְּ יָכוֹל לַחֲלֹק אֶת הַקִּנִּים,

לֹא יְהוּ מִשֶּׁלְּאִשָּׁה אַחַת,

בֵּין מִלְמַעְלָן בֵּין מִלְּמַטָּן, <וּלְמַטָּה>

מַחְצָה כָשֵׁר וּמַחְצָה פָסוּל.

מָקוֹם שֶׁאֵין אַתְּ יָכוֹל לַחֲלֹק אֶת הַקִּנִּים,

עַד שֶׁיְּהוּ מִשֶּׁלְּאִשָּׁה אַחַת,

בֵּין מִלְמַעְלָן בֵּין מִלְּמַטָּן,

הַמְרֻבֶּה כָשֵׁר.

### @11מסכת קינים פרק ג משנה ג

ג

חַטָּאת לָזוֹ וְעוֹלָה לָזוֹ,

עָשָׂה כֻלָּן לְמַעְלָה,

מַחְצָה כָשֵׁר וּמַחְצָה פָסוּל;

וְכֻלָּן לְמַטָּן,

מַחְצָה כָשֵׁר וּמַחְצָה פָסוּל;

חֶצְיָן לְמַעְלָן, וְחֶצְיָן לְמַטָּן,

שְׁתֵּיהֶן פְּסוּלוֹת,

שֶׁאֲנִי אוֹמֵר:

חַטָּאת קְרֵבָה לְמַעְלָן, וְעוֹלָה לְמַטָּן.

### @11מסכת קינים פרק ג משנה ד

ד

חַטָּאת וְעוֹלָה סְתוּמָה וּמְפרֶשֶׁת,

עָשָׂה כֻלָּם לְמַעְלָן,

מַחְצָה כָשֵׁר וּמַחְצָה פָסוּל;

כֻּלָּם לְמַטָּן,

מַחְצָה כָשֵׁר וּמַחְצָה פָסוּל;

חֶצְיָן לְמַעְלָן, וְחֶצְיָן לְמַטָּן,

אֵין כָּשֵׁר אֶלָּא סְתוּמָה, וְהִיא מִתְחַלֶּקֶת בֵּינֵיהֶן.

### @11מסכת קינים פרק ג משנה ה

ה

חַטָּאת שֶׁנִּתְעָרְבָה בְחוֹבָה,

אֵין כָּשֵׁר אֶלָּא מִנְיַן חַטָּאת שֶׁבְּחוֹבָה.

[חוֹבָה] שְׁנַיִם בְּחַטָּאת,

מַחְצָה כָשֵׁר וּמַחְצָה פָסוּל.

וְחַטָּאת שְׁנַיִם בְּחוֹבָה,

הַמִּנְיָן שֶׁבְּחוֹבָה כָּשֵׁר.

ו

וְכֵן עוֹלָה שֶׁנִּתְעָרְבָה בְחוֹבָה,

אֵין כָּשֵׁר אֶלָּא מִנְיַן עוֹלוֹת שֶׁבְּחוֹבָה.

חוֹבָה שְׁנַיִם בְּעוֹלָה,

מַחְצָה כָשֵׁר וּמַחְצָה פָסוּל.

עוֹלָה שְׁנַיִם בְּחוֹבָה,

הַמִּנְיָן שֶׁבְּחוֹבָה כָּשֵׁר.

### @11מסכת קינים פרק ג משנה ו

ז

הָאִשָּׁה שֶׁאָמְרָה 'הֲרֵי עָלַי קֵן כְּשֶׁאֵלֵד זָכָר',

יָלְדָה זָכָר, מְבִיאָה שְׁתֵּי קִנִּים,

אַחַת לְנִדְרָהּ וְאַחַת לְחוֹבָתָהּ.

נְתָנָן לַכֹּהֵן,

וְכֹהֵן צָרִיךְ לַעֲשׁוֹת שָׁלֹשׁ פְּרִידִים מִלְּמַעְלָן וְאַחַת מִלְּמַטָּן.

לֹא עָשָׂה כֵן,

אֶלָּא עָשָׂה שְׁתַּיִם מִלְּמַעְלָן וּשְׁתַּיִם מִלְּמַטָּן,

לֹא נִמְלַךְ,

צְרִיכָה לְהָבִיא עוֹד פְּרִידָה אַחַת,

וְיַקְרִיבֶנָּה לְמַעְלָן;

מִמִּין אֶחָד.

מִשְּׁנֵי מִינִים,

תָּבִיא שְׁתַּיִם.

פֵּרְשָׁה נִדְרָהּ,

צְרִיכָה לְהָבִיא עוֹד שָׁלֹשׁ פְּרִידִים;

מִמִּין אֶחָד.

מִשְּׁנֵי מִינִים, תָּבִיא אַרְבַּע.

קָבְעָה נִדְרָהּ,

צְרִיכָה לְהָבִיא עוֹד חָמֵשׁ פְּרִידִים;

מִמִּין אֶחָד.

וּמִשְּׁנֵי מִינִים, תָּבִיא שֵׁשׁ.

נְתָנָן לַכֹּהֵן, וְאֵין יָדוּעַ מָה נָתְנָה,

הָלַךְ הַכֹּהֵן וְעָשָׂה, וְאֵין יָדוּעַ מָה עָשָׂה,

צְרִיכָה לְהָבִיא עוֹד אַרְבַּע פְּרִידִים לְנִדְרָהּ,

וּשְׁתַּיִם לְחוֹבָתָהּ, וְחַטָּאת אַחַת.

בֶּן עַזַּי אוֹמֵר:

שְׁתֵּי חַטָּאוֹת.

אָמַר רְבִּי יְהוֹשֻׁעַ:

זֶה הוּא שֶׁאָמָרוּ:

כְּשֶׁהוּא חַי, קוֹלוֹ אֶחָד,

כְּשֶׁהוּא מֵת, קוֹלוֹ שִׁבְעָה.

ח

כֵּיצַד קוֹלוֹ שִׁבְעָה?

שְׁתֵּי קַרְנָיו, שְׁתֵּי חֲצוֹצְרוֹת;

שְׁתֵּי שׁוֹקָיו, שְׁנֵי חֲלִילִים;

עוֹרוֹ לַתּוֹף;

וּמֵעָיו לִנְבָלִים;

וּבְנֵי מֵעַיִם לְכִנּוֹרוֹת.

ט

וְיֵשׁ אוֹמְרִים:

אַף צִמְרוֹ.

רְבִּי שִׁמְעוֹן בֶּן עֲקַשְׁיָה אוֹמֵר:

זִקְנֵי עַם הָאָרֶץ, כָּל זְמַן שֶׁהֵן מַזְקִינִין,

דַּעְתָּם מִטָּרֶפֶת עֲלֵיהֶן, שֶׁנֶּאֱמַר: (איוב יב,כ)

"מֵסִיר שָׂפָה לְנֶאֱמָנִים וְטַעַם זְקֵנִים יִקָּח".

י

אֲבָל זִקְנֵי תוֹרָה, כָּל זְמַן שֶׁהֵן מַזְקִינִים,

דַּעְתָּם מִתְיַשֶּׁבֶת עֲלֵיהֶן, שֶׁנֶּאֱמַר: (איוב יב,יב)

"בִּישִׁישִׁים חָכְמָה, וְאֹרֶךְ יָמִים תְּבוּנָה".

### חסלת @11מסכת קינים

הדרן עלך סדר קדשים

# סדר טהרות

# @00מסכת כלים

## @22פרק א

### @11מסכת כלים פרק א משנה א

א

אֲבוֹת הַטְּמָאוֹת:

הַשֶּׁרֶץ,

וְשִׁכְבַת זֶרַע,

וּטְמֵא מֵת,

וּמְצֹרָע בִּימֵי סְפָרוֹ,

וּמֵי חַטָּאת שֶׁאֵין בָּהֶן כְּדֵי הַזָּיָה,

הֲרֵי אֵלּוּ מְטַמִּין אָדָם וְכֵלִים בְּמַגָּע,

וּכְלֵי חֶרֶשׂ בְּאָוֵיר,

וְאֵינָן מְטַמִּין בְּמַשָּׂא.

### @11מסכת כלים פרק א משנה ב

ב  
לְמַעְלָה מֵהֶן:

נְבֵלָה,

וּמֵי חַטָּאת שֶׁיֵּשׁ בָּהֶן כְּדֵי הַזָּיָה,

שֶׁהֵן מְטַמִּין אֶת הָאָדָם בְּמַשָּׂא,

לְטַמֵּא בְגָדִים וַחֲסוּכֵי בְגָדִים בְּמַגָּע.

### @11מסכת כלים פרק א משנה ג

ג  
לְמַעְלָה מֵהֶן:

בּוֹעֵל נִדָּה,

שֶׁהוּא מְטַמֵּא מִשְׁכָּב תַּחְתּוֹן כָּעֶלְיוֹן.

לְמַעְלָה מֵהֶן:

זוֹבוֹ שֶׁלַּזָּב, וְרוֹקוֹ, וְשִׁכְבַת זַרְעוֹ, וּמֵימֵי רַגְלָיו,

וְדַם הַנִּדָּה,

שֶׁהֵן מְטַמִּין בְּמַגָּע וּבְמַשָּׂא.

לְמַעְלָה מֵהֶן:

מִרְכָּב,

שֶׁהוּא מְטַמֵּא תַחַת אֶבֶן מְסָמָא.

לְמַעְלָה מִן הַמִּרְכָּב:

מִשְׁכָּב,

שֶׁשָּׁוֶה מַגָּעוֹ לְמַשָּׂאוֹ.

לְמַעְלָה מִן הַמִּשְׁכָּב:

הַזָּב,

שֶׁהַזָּב עוֹשֶׂה מִשְׁכָּב,

וְאֵין מִשְׁכָּב עוֹשֶׂה מִשְׁכָּב.

### @11מסכת כלים פרק א משנה ד

ד

לְמַעְלָה מִן הַזָּב:

זָבָה,

שֶׁהִיא מְטַמָּא אֶת בּוֹעֲלָהּ.

לְמַעְלָה מִן הַזָּבָה:

מְצֹרָע,

שֶׁהוּא מְטַמֵּא בַבִּיאָה.

לְמַעְלָה מִן הַמְּצֹרָע:

עֶצֶם כִּשְׂעוֹרָה,

שֶׁהוּא מְטַמֵּא טֻמְאַת שִׁבְעָה.

חָמוּר מִכֻּלָּם:

הַמֵּת,

שֶׁהוּא מְטַמֵּא בְאָהֵל,

מַה שֶּׁאֵין כֻּלָּם מְטַמִּין. <מִיטַּמִּין>

### @11מסכת כלים פרק א משנה ה

ה

עֶשֶׂר טְמָאוֹת פּוֹרְשׁוֹת מִן הָאָדָם:

מְחֻסַּר כִּפּוּרִים, אָסוּר בַּקֹּדֶשׁ,

וּמֻתָּר בִּתְרוּמָה וּבַמַּעֲשֵׂר.

חָזַר לִהְיוֹת טְבוּל יוֹם,

אָסוּר בַּקֹּדֶשׁ וּבַתְּרוּמָה,

וּמֻתָּר בַּמַּעֲשֵׂר.

חָזַר לִהְיוֹת בַּעַל קֶרִי,

אָסוּר בִּשְׁלָשְׁתָּן.

ו

חָזַר לִהְיוֹת בּוֹעֵל נִדָּה,

מְטַמֵּא מִשְׁכָּב תַּחְתּוֹן כָּעֶלְיוֹן.

חָזַר לִהְיוֹת זָב שֶׁרָאָה שְׁתֵּי רְאִיּוֹת,

מְטַמֵּא מִשְׁכָּב וּמוֹשָׁב,

וְצָרִיךְ בִּיאַת מַיִם חַיִּים,

וּפָטוּר מִן הַקָּרְבָּן;

רָאָה שָׁלוֹשׁ, חַיָּב בַּקָּרְבָּן.

ז

חָזַר לִהְיוֹת מְצֹרָע מֻסְגָּר,

מְטַמֵּא בַבִּיאָה,

וּפָטוּר מִן הַפְּרִיעָה,

וּמִן הַפְּרִימָה,

וּמִן הַתִּגְלַחַת,

וּמִן הַצִּפֳּרִין.

וְאִם הָיָה מֻחְלָט,

חַיָּב בְּכֻלָּן.

ח

פָּרַשׁ מִמֶּנּוּ אֵבֶר שֶׁאֵין עָלָיו בָּשָׂר כָּרָאוּי,

מְטַמֵּא בְמַגָּע וּבְמַשָּׂא,

וְאֵינוּ מְטַמֵּא בְאָהֵל.

אִם יֵשׁ עָלָיו בָּשָׂר כָּרָאוּי,

מְטַמֵּא בְמַגָּע וּבְמַשָּׂא וּבְאָהֵל.

ט

שֵׁעוּר הַבָּשָׂר,

כְּדֵי לַעֲלוֹת אֲרוּכָה.

רְבִּי יְהוּדָה אוֹמֵר:

אִם יֵשׁ בְּמָקוֹם אֶחָד כְּדֵי לְהַקִּיפוֹ בְחוּט עֵרֶב,

יֵשׁ בּוֹ לַעֲלוֹת אֲרוּכָה.

### @11מסכת כלים פרק א משנה ו

י

עֶשֶׂר קְדֻשּׁוֹת הֵן:

אֶרֶץ יִשְׂרָאֵל מְקֻדֶּשֶׁת מִכָּל הָאֲרָצוֹת.

מַה הִיא קְדֻשָּׁתָהּ?

שֶׁמְּבִיאִין מִמֶּנָּה הָעֹמֶר, וְהַבִּכּוּרִים, וּשְׁתֵּי הַלֶּחֶם,

מַה שֶּׁאֵין מְבִיאִין כֵּן מִכָּל הָאֲרָצוֹת.

### (@11מסכת כלים פרק א משנה ז)

עֲיָרוֹת מֻקָּפוֹת חוֹמָה מְקֻדָּשׁוֹת מִמֶּנָּה,

שֶׁמְּשַׁלְּחִין מִתּוֹכָן מְצֹרָעִין,

וּמְסַבְּבִין לְתוֹכָן מֵת עַד שֶׁיִּרְצוּ;

יָצָא, אֵין מַחְזִירִין אוֹתוֹ.

### @11מסכת כלים פרק א משנה ח

יא

לִפְנִים מִן הַחוֹמָה מְקֻדָּשׁ מֵהֶן,

שֶׁאוֹכְלִים שָׁם קָדָשִׁים קַלִּים וּמַעֲשֵׂר שֵׁנִי.

הַר הַבַּיִת מְקֻדָּשׁ מִמֶּנּוּ,

שֶׁאֵין זָבִים וְזָבוֹת, נִדּוֹת וְיוֹלְדוֹת נִכְנָסִים לַשָּׁם.

הַחֵיל מְקֻדָּשׁ מִמֶּנּוּ,

שֶׁאֵין גּוֹיִם וּטְמֵא מֵת נִכְנָסִין לַשָּׁם.

יב

עֲזָרַת הַנָּשִׁים מְקֻדֶּשֶׁת מִמֶּנּוּ,

שֶׁאֵין טְבוּל יוֹם נִכְנָס לַשָּׁם,

וְאֵין חַיָּבִין עָלֶיהָ חַטָּאת.

עֲזָרַת יִשְׂרָאֵל מְקֻדֶּשֶׁת מִמֶּנָּה,

שֶׁאֵין מְחֻסַּר כִּפּוּרִין נִכְנָס לַשָּׁם,

וְחַיָּבִין עָלֶיהָ חַטָּאת.

עֲזָרַת הַכֹּהֲנִים מְקֻדֶּשֶׁת מִמֶּנָּה,

שֶׁאֵין יִשְׂרָאֵל נִכְנָסִין לַשָּׁם אֶלָּא בְשָׁעַת צָרְכֵיהֶן:

לִסְמִיכָה, לִשְׁחִיטָה, לִתְנוּפָה.

### @11מסכת כלים פרק א משנה ט

יג

בֵּין הָאוּלָם וְלַמִּזְבֵּחַ מְקֻדָּשׁ מִמֶּנָּה,

שֶׁאֵין בַּעֲלֵי מוּמִין וּפְרוּעֵי רֹאשׁ נִכְנָסִין לַשָּׁם.

הַהֵיכָל מְקֻדָּשׁ מִמֶּנּוּ,

שֶׁאֵין נִכְנָס לַשָּׁם אֶלָּא רְחוּץ יָדַיִם וְרַגְלַיִם.

יד

בֵּית קֹדֶשׁ הַקֳּדָשִׁים מְקֻדָּשׁ מֵהֶן,

שֶׁאֵין נִכְנָס לַשָּׁם

אֶלָּא כֹהֵן גָּדוֹל בְּיוֹם הַכִּפּוּרִים בְּשָׁעַת הָעֲבוֹדָה.

אָמַר רְבִּי יוֹסֵה:

חֲמִשָּׁה דְבָרִים בֵּין הָאוּלָם וְלַמִּזְבֵּחַ שָׁוֶה לַהֵיכָל:

שֶׁאֵין בַּעֲלֵי מוּמִין וּפְרוּעֵי רֹאשׁ וּשְׁתוּיֵי יַיִן,

וְשֶׁלֹּא רְחוּץ יָדַיִם וְרַגְלַיִם נִכְנָסִין לַשָּׁם.

וּפוֹרְשִׁין בֵּין הָאוּלָם וְלַמִּזְבֵּחַ בְּשָׁעַת הַקְטָרָה.

## @22פרק ב

### @11מסכת כלים פרק ב משנה א

א

כְּלֵי עֵץ, כְּלֵי עוֹר, כְּלֵי עֶצֶם, כְּלֵי זְכוֹכִית,

פְּשׁוּטֵיהֶן טְהוֹרִין,

וּמְקַבְּלֵיהֶן טְמֵאִים.

נִשְׁבָּרוּ, טָהָרוּ.

חָזַר וְעָשָׂה מֵהֶן כֵּלִים,

מְקַבְּלִין טֻמְאָה מִכָּן וְלַבָּא.

כְּלֵי חֶרֶשׂ וּכְלֵי נֶתֶר טֻמְאָתָן שָׁוָה,

מִטַּמִּין וּמְטַמִּין בְּאָוֵיר,

וּמִטַּמִּין מֵאַחֲרֵיהֶן,

וְאֵינָן מִטַּמִּין מִגַּבֵּיהֶן,

וּשְׁבִירָתָן הִיא טַהֲרָתָן.

### @11מסכת כלים פרק ב משנה ב

[ב]

הַדַּקִּין שֶׁבִּכְלֵי חֶרֶשׂ,

וְקַרְקְרוֹתֵיהֶן, וּדְפָנוֹתֵיהֶן,

יוֹשְׁבִין עַל שׁוּלֵיהֶן,

יוֹשְׁבִין שֶׁלֹּא מְסֻמָּכִין:

שֵׁעוּרָן, מִכְּדֵי סִיכַת קָטָן, וְעַד לֹג.

מִלֹּג וְעַד סְאָה, בָּרְבִיעִית.

מִסְּאָה וְעַד סָאתַיִם, כַּחֲצִי לֹג.

מִסָּאתַיִם וְעַד שָׁלוֹשׁ, וְעַד חָמֵשׁ סְאִים, בַּלֹּג.

דִּבְרֵי רְבִּי יִשְׁמָעֵאל.

רְבִּי עֲקִיבָה אוֹמֵר:

אֲנִי אֵינִי נוֹתֵן בָּהֶן מִדָּה,

אֶלָּא הַדַּקִּין שֶׁבִּכְלֵי חֶרֶשׂ,

וְקַרְקְרוֹתֵיהֶן, וּדְפָנוֹתֵיהֶן,

שֶׁלֹּא מְסֻמָּכִין,

שֵׁעוּרָן מִכְּדֵי סִיכַת קָטָן,

וְעַד קְדֵרוֹת הַדַּקּוֹת.

מִקְּדֵרוֹת הַדַּקּוֹת וְעַד חֲבִיּוֹת לוּדִיּוֹת,

בָּרְבִיעִית.

מִלּוּדִיּוֹת וְעַד לַחְמִיּוֹת, בַּחֲצִי לֹג.

מִלַּחְמִיּוֹת וְעַד חֲצָבִים גְּדוֹלִים, בַּלֹּג.

רַבָּן יוֹחָנָן בֶּן זַכַּי אוֹמֵר:

חֲצָבִים גְּדוֹלִים,

שֵׁעוּרָן כִּשְׁנֵי לָגִּין;

הַפַּכִּין הַגְּלִילִים וְהַחֲבִיּוֹנוֹת,

שֵׁעוּר קַרְקְרוֹתֵיהֶן כָּל שֶׁהֵן,

וְאֵין לָהֶן דְּפָנוֹת.

### @11מסכת כלים פרק ב משנה ג

ג

הַטְּהוֹרִים שֶׁבִּכְלֵי חֶרֶשׂ:

וְטַבְלָה שֶׁאֵין לָהּ לִזְבֵּז,

וּמַחְתָּה פְרוּצָה,

וְאַבּוּב שֶׁלַּקַּלָּאִים,

וְסִלּוֹנוֹת, אַף עַל פִּי כְפוּפִין,

אַף עַל פִּי מְקַבְּלִין;

וְכַבְכָּב שֶׁעֲשָׂאוֹ לְסַל הַפַּת,

וְטָפֵי שֶׁהִתְקִינוֹ לָעֲנָבִים,

וְחָבִית שֶׁלַּשַּׁיָּטִין,

וְחָבִית דְּפוּנָה בְשׁוּלֵי הַמַּחַץ,

וְהַמִּטָּה,

וְהַכִּסֵּא,

וְהַסַּפְסֵל,

וְהַשֻּׁלְחָן,

וְהַסְּפִינָה,

וְהַמְּנוֹרָה שֶׁלַּחֶרֶשׂ,

הֲרֵי אֵלּוּ טְהוֹרִים.

זֶה הַכְּלָל:

כָּל שֶׁאֵין לוֹ תוֹךְ בִּכְלֵי חֶרֶשׂ,

אֵין לוֹ אֲחוֹרַיִם.

### @11מסכת כלים פרק ב משנה ד

ד

פַּנֵס שֶׁיֶּשׁ בּוֹ בֵית קִבּוּל שֶׁמֶן, טָמֵא,

וְשֶׁאֵין בּוֹ, טָהוֹר.

מְגוּפַת הַיּוֹצְרִים שֶׁהוּא פוֹתֵחַ בָּהּ, טְהוֹרָה,

וְשֶׁהוּא גּוֹמֵר בָּהּ, טְמֵאָה.

מַשְׁפֵּךְ שֶׁלְּבַעֲלֵי בָתִּים, טָהוֹר,

וְשֶׁלָּרוֹכְלִין, טָמֵא, מִפְּנֵי שֶׁהוּא שֶׁלַמִּדָּה.

דִּבְרֵי רְבִּי יְהוּדָה בֶן בְּתִירָה.

רְבִּי עֲקִיבָה אוֹמֵר:

מִפְּנֵי שֶׁהוּא מַטֵּהוּ עַל צִדּוֹ,

וּמֵרֵיחַ בּוֹ לַלּוֹקֵחַ.

### @11מסכת כלים פרק ב משנה ה

ה

כְּסוּיֵי כַדֵּי יַיִן וְכַדֵּי שֶׁמֶן,

וּכְסוּיֵי חֲבִית נְיָרוֹת, טְהוֹרִין.

אִם הִתְקִינָן לְתַשְׁמִישׁ, טְמֵאִין.

כְּסוּי הַלַּפָּס:

בִּזְמַן שֶׁהוּא נָקוּב, וְיֵשׁ לוֹ חַדּוּד, טָהוֹר;

אִם אֵינוּ נָקוּב וְאֵין לוֹ חַדּוּד, טָמֵא,

מִפְּנֵי שֶׁהִיא מְסַנֶּנֶת לְתוֹכוֹ אֶת הַיָּרָק.

רְבִּי אֱלִיעֶזֶר בִּרְבִּי צָדוֹק אוֹמֵר:

מִפְּנֵי שֶׁהִיא הוֹפֶכֶת עָלָיו אֶת הָרוֹנְקֵי.

### @11מסכת כלים פרק ב משנה ו

ו

גִּצְטְרָה שֶׁנִּמְצֵאת בַּכִּבְשָׁן,

עַד שֶׁלֹּא נִגְמְרָה מְלַאכְתָּהּ, טְהוֹרָה;

מִשֶּׁנִּגְמְרָה מְלַאכְתָּהּ, טְמֵאָה.

טִטְרוֹס,

רְבִּי אֶלְעָזָר בִּרְבִּי צָדוֹק מְטַהֵר.

רְבִּי יוֹסֵה מְטַמֵּא,

מִפְּנֵי שֶׁהוּא מוֹצִיא פְּרוּטוֹת.

### @11מסכת כלים פרק ב משנה ז

ז

הַטְּמֵאִין שֶׁבִּכְלֵי חֶרֶשׂ:

וְטַבְלָה שֶׁיֶּשׁ לָהֶן לִזְבֵּז,

וּמַחְתָּה שְׁלֵמָה,

וְטַבְלָה שֶׁהִיא מְלֵאָה קְעָרוֹת.

נִטַּמָּאת אַחַת מֵהֶן בַּשֶּׁרֶץ, לֹא נִטַּמּוּ כֻלָּם.

אִם יֶשׁ לָהּ לִזְבֵּז עוֹדֵף,

נִטַּמָּאת אַחַת מֵהֶן, נִטַּמּוּ כֻלָּם.

ח

וְכֵן בֵּית תַּבְלִין שֶׁלַּחֶרֶשׂ,

וְקָלָמָרִין הַמַּתְאֶמֶת.

בֵּית תַּבְלִין שֶׁלָּעֵץ שֶׁנִּטַּמָּא אֶחָד בְּמַשְׁקֶה, <אַחַת>

לֹא נִטַּמָּא חֲבֵרוֹ.

רְבִּי יוֹחָנָן בֶּן נוּרִי אוֹמֵר:

חוֹלְקִין אֶת עָבְיוֹ,

הַמְשַׁמֵּשׁ לַטָּמֵא, טָמֵא,

וְהַמְשַׁמֵּשׁ לַטָּהוֹר, טָהוֹר.

אִם יֵשׁ עָלָיו לִזְבֵּז עוֹדֵף,

נִטַּמָּא אֶחָד מֵהֶן, נִטַּמָּא חֲבֵרוֹ.

### @11מסכת כלים פרק ב משנה ח

ט

הַלַּפִּיד, טָמֵא.

וּבֵית שֶׁקָעוֹ שֶׁלַּנֵּר,

מְטַמֵּא בְאָוֵיר.

הַמַּסְרֵק שֶׁלַּצַּרְצוּר,

רְבִּי אֱלִיעֶזֶר מְטַהֵר,

וַחֲכָמִים מְטַמִּין.

## @22פרק ג

### @11מסכת כלים פרק ג משנה א

א

שֵׁעוּר כְּלִי חֶרֶשׂ לִטַּהֵר:

הֶעָשׂוּי לָאֳכָלִים,

שֵׁעוּרוֹ בַזֵּיתִים.

הֶעָשׂוּי לַמַּשְׁקִין,

שֵׁעוּרוֹ בַמַּשְׁקִין.

הֶעָשׂוּי לְכָךְ וּלְכָךְ,

מְטִילִין אוֹתוֹ לְחָמְרוֹ בַזֵּיתִין.

### @11מסכת כלים פרק ג משנה ב

ב

חָבִית,

שֵׁעוּרָהּ בִּגְרוֹגְרוֹת. <כִּגְרוֹגֶרֶת>

דִּבְרֵי רְבִּי שִׁמְעוֹן.

רְבִּי יְהוּדָה אוֹמֵר:

בָּאֱגוֹזִים.

רְבִּי מֵאִיר אוֹמֵר:

בַּזֵּיתִין.

הַלַּפָּס וְהַקְּדֵרָה,

שֵׁעוּרָן בַּזֵּיתִים.

הַפַּךְ וְהַטָּפִי,

שֵׁעוּרָן בַּשֶּׁמֶן.

הַצַּרְצוּר,

שֵׁעוּרוֹ בַמַּיִם.

רְבִּי שִׁמְעוֹן אוֹמֵר:

שְׁלָשְׁתָּן בַּזֵּרְעוֹנִים.

ג

נֵר, שֵׁעוּרוֹ בַשֶּׁמֶן.

רְבִּי אֱלִיעֶזֶר אוֹמֵר:

בִּפְרוּטָה קְטַנָּה.

נֵר שֶׁנִּטַּל פִּיו,

טָהוֹר,

וְשֶׁלָּאֲדָמָה שֶׁהֻסַּק פִּיו בַּפְּתִילָה,

טָהוֹר.

### @11מסכת כלים פרק ג משנה ג

ד

חָבִית שֶׁנִּקָּבָה וַעֲשָׂאָהּ בַּזֶּפֶת, וְנִשְׁבָּרָה,

אִם יֵשׁ בִּמְקוֹם הַזֶּפֶת מַחְזִיק רְבִיעִית,

טְמֵאָה,

מִפְּנֵי שֶׁלֹּא בָטַל שֵׁם כֶּלִי מֵעָלֶיהָ.

חֶרֶשׂ שֶׁנִּקַּב וַעֲשָׂאוֹ בַזֶּפֶת,

אַף עַל פִּי מַחֲזִיק רְבִיעִית,

טָהוֹר,

מִפְּנֵי שֶׁבָּטַל שֵׁם כֶּלִי מֵעָלָיו.

### @11מסכת כלים פרק ג משנה ד

ה

חָבִית שֶׁנִּתְרוֹעָעָה וּטְפָלָהּ בַּגְּלָלִים,

אַף עַל פִּי שֶׁהוּא נוֹטֵל אֶת הַגְּלָלִים וַחֲרָשִׂים נוֹפְלִים,

טְמֵאָה,

מִפְּנֵי שֶׁלֹּא בָטַל שֵׁם כֶּלִי מֵעָלֶיהָ.

נִשְׁבָּרָה וְדִבֵּק מִמֶּנָּה חֲרָשִׂין,

אוֹ שֶׁהֵבִיא חֲרָשִׂין מִמָּקוֹם אַחֵר וּטְפָלָן בַּגְּלָלִים,

אַף עַל פִּי שֶׁהוּא נוֹטֵל אֶת הַגְּלָלִים וַחֲרָשִׂים עוֹמְדִים,

טְהוֹרָה,

מִפְּנֵי שֶׁבָּטַל שֵׁם כֶּלִי מֵעָלֶיהָ.

הָיָה בָהּ חֶרֶשׂ מַחֲזִיק רְבִיעִית,

כֻּלָּהּ מְטַמָּא בְמַגָּע,

וּכְנֶגְדּוֹ מְטַמֵּא בְאָוֵיר.

### @11מסכת כלים פרק ג משנה ה

ו

הַטּוֹפֵל כְּלִי חֶרֶשׂ הַבָּרִיא,

רְבִּי מֵאִיר וּרְבִּי שִׁמְעוֹן מְטַמִּין.

וַחֲכָמִים אוֹמְרִים:

הַטּוֹפֵל אֶת הַבָּרִיא,

טָהוֹר,

וְאֶת הָרָעוּעַ, <הָרֹאוע>

טָמֵא.

וְכֵן בְּחִדּוּק קְרוּיָה.

### @11מסכת כלים פרק ג משנה ו

ז

יַבָּלִית שֶׁטּוֹפְלִים בָּהּ אֶת הַפִּדְסִים,

הַנּוֹגֵעַ בָּהּ, טָמֵא.

מְגוּפַת הֶחָבִית אֵינָה חִבּוּר.

הַנּוֹגֵעַ בִּטְפֵלוֹ שֶׁלַּתַּנּוּר, טָמֵא.

### @11מסכת כלים פרק ג משנה ז

ח

מֵחַם שֶׁטְּפָלוֹ בַחֵמָר וּבַחַרְשִׂית,

הַנּוֹגֵעַ בַּחֵמָר, טָמֵא,

וּבַחַרְשִׂית, טָהוֹר.

קֻמְקוּם שֶׁנִּקַּב וַעֲשָׂאוֹ בַזֶּפֶת,

רְבִּי יוֹסֵה מְטַהֵר,

שֶׁאֵינוּ יָכוֹל לְקַבֵּל אֶת הַחַמִּים כַּצּוֹנִין.

וְכֵן הָיָה אוֹמֵר בִּכְלֵי זֶפֶת,

כְּלֵי נְחֹשֶׁת שֶׁזְּפָתָם, טְהוֹרִין.

וְאִם לַיַּיִן, טְמֵאִין.

### @11מסכת כלים פרק ג משנה ח

ט

חָבִית שֶׁנִּקָּבָה וַעֲשָׂאָהּ בַזֶּפֶת יָתֵר מִצָּרְכָהּ,

הַנּוֹגֵעַ בְּצָרְכָהּ, טָמֵא,

יָתֵר מִצָּרְכָהּ, טָהוֹר.

זֶפֶת שֶׁנָּטְפָה עַל הֶחָבִית,

הַנּוֹגֵעַ בָּהּ, טָהוֹר.

מַשְׁפֵּךְ שֶׁלָּעֵץ וְשֶׁלַּחֶרֶשׂ שֶׁפְּקָקָן בַּזֶּפֶת,

רְבִּי אֶלְעָזָר בֶּן עֲזַרְיָה מְטַמֵּא.

רְבִּי עֲקִיבָה מְטַמֵּא בְשֶׁלָּעֵץ,

וּמְטַהֵר בְּשֶׁלַּחֶרֶשׂ.

רְבִּי יוֹסֵה מְטַהֵר בִּשְׁנֵיהֶן.

## @22פרק ד

### @11מסכת כלים פרק ד משנה א

א

הַחֶרֶשׁ שֶׁאֵינוּ יָכוֹל לַעֲמֹד מִפְּנֵי אָזְנוֹ,

אוֹ שֶׁהָיָה בוֹ חַדּוּד וְהַחַדּוּד מַכְרִיעוֹ,

נִטְּלָה הָאֹזֶן, נִשְׁבַּר הַחַדּוּד, טָהוֹר.

רְבִּי יוֹסֵה מְטַמֵּא.

חָבִית שֶׁנִּפְחָתָה,

וְהִיא מְקַבֶּלֶת עַל דְּפָנוֹתֶיהָ,

אוֹ שֶׁנֶּחְלְקָה כְמִין שְׁתֵּי עֲרֵבוֹת,

רְבִּי יְהוּדָה מְטַהֵר,

וַחֲכָמִים מְטַמִּין.

### @11מסכת כלים פרק ד משנה ב

ב

חָבִית שֶׁנִּתְרוֹעָעָה,

וְאֵינָה יְכוּלָה לְהִטַּלְטֵל בַּחֲצִי קַב גְּרוֹגְרוֹת,

טְהוֹרָה.

גַּצְטְרָה שֶׁנִּתְרוֹעָעָה וְאֵינָה מְקַבֶּלֶת מַשְׁקִין,

אַף עַל פִּי מְקַבֶּלֶת אֳכָלִים,

טְהוֹרָה, שֶׁאֵין שִׁירִים לַשִּׁירִים.

### @11מסכת כלים פרק ד משנה ג

ג

וְאֵיזוֹ הִיא גַצְרָה?

כָּל שֶׁנִּטְּלוּ אָזְנֶיהָ.

הָיוּ בָהּ חַדּוּדִים יוֹצְאִין,

כָּל הַמְקַבֵּל עִמָּהּ בַּזֵּיתִין,

מְטַמֵּא בְמַגָּע, <מִטַּמֵּא>

וּכְנֶגְדּוֹ מְטַמֵּא בְאָוֵיר;

וְכָל שֶׁאֵינוּ מְקַבֵּל עִמָּהּ בַּזֵּיתִין,

מְטַמֵּא בְמַגָּע,

וְאֵין כְּנֶגְדּוֹ מְטַמֵּא בְאָוֵיר.

הָיְתָה מֻטָּה עַל צִדָּהּ כְּמִין קָתֶדְרָה,

כָּל הַמְקַבֵּל עִמָּהּ בַּזֵּיתִים,

מְטַמֵּא בְמַגָּע,

וּכְנֶגְדּוֹ מְטַמֵּא בְאָוֵיר;

וְכָל שֶׁאֵינוּ מְקַבֵּל עִמָּהּ בַּזֵּיתִים,

מְטַמֵּא בְמַגָּע,

וְאֵין כְּנֶגְדּוֹ מְטַמֵּא בְאָוֵיר.

שׁוּלֵי הַקָּרְפָּיוֹת, שׁוּלֵי הַקּוֹסִין הַצִּידוֹנִיִּין,

אַף עַל פִּי שֶׁאֵינָם יְכוּלִין לֵישֵׁב שֶׁלֹּא מְסֻמָּכִין,

טְמֵאִין, שֶׁלְּכֵן נֶעֱשׂוּ מִתְּחִלָּתָן.

### @11מסכת כלים פרק ד משנה ד

ד

כְּלִי חֶרֶשׂ שֶׁיֶּשׁ לוֹ שָׁלוֹשׁ סְפָיוֹת,

הַפְּנִימִית עוֹדֶפֶת, הַכֹּל טָהוֹר;

הַחִיצוֹנָה עוֹדֶפֶת, הַכֹּל טָמֵא;

הָאֶמְצָעִית עוֹדֶפֶת,

מִמֶּנָּה וְלִפְנִים טָמֵא, מִמֶּנָּה וְלַחוּץ טָהוֹר.

הָיוּ שָׁווֹת,

רְבִּי יְהוּדָה אוֹמֵר:

חוֹלְקִין אֶת הָאֶמְצָעִית.

וַחֲכָמִים אוֹמְרִים:

הַכֹּל טָהוֹר.

כְּלֵי חֶרֶס, מֵאֶמָּתַי מְקַבְּלִין טֻמְאָה?

מִשֶּׁיִּצְטָרְפוּ בַכִּבְשָׁן,

וְהִיא גְּמַר מְלַאכְתָּן.

## @22פרק ה

### @11מסכת כלים פרק ה משנה א

א

תַּנּוּר,

תְּחִלָּתוֹ אַרְבָּעָה, וְשִׁירָיו אַרְבָּעָה.

דִּבְרֵי רְבִּי מֵאִיר.

וַחֲכָמִים אוֹמְרִים:

בַּמֵּי דְבָרִים אֲמוּרִים?

בַּגָּדוֹל, אֲבָל בַּקָּטָן,

תְּחִלָּתוֹ כָל שֶׁהוּא, וְשִׁירָיו וְרֻבּוֹ,

מִשֶּׁתִּגָּמֵר מְלַאכְתּוֹ.

אֵי זוֹ הִיא גְמַר מְלַאכְתּוֹ?

מִשֶּׁיַּסִּיקֶנּוּ כְּדֵי לְאוֹפוֹת בּוֹ סִפְגָּנִים.

רְבִּי יְהוּדָה אוֹמֵר:

מִשֶּׁיַּסִּיק אֶת הֶחָדָשׁ כְּדֵי לְאוֹפוֹת בַּיָּשָׁן סִפְגָּנִים.

### @11מסכת כלים פרק ה משנה ב

ב

כִּירָה,

תְּחִלָּתָהּ שָׁלוֹשׁ, וְשִׁירֶיהָ שָׁלוֹשׁ,

מִשֶּׁתִּגָּמֵר מְלַאכְתָּהּ.

אֵי זוֹ הִיא גְמַר מְלַאכְתָּהּ?

מִשֶּׁיַּסִּיקֶנָּה

כְּדֵי לְבַשֵּׁל עָלֶיהָ בֵיצָה קַלָּה שֶׁבַּבֵּיצִים,

טְרוּפָה וּנְתוּנָה בַלַּפָּס.

כֻּפָּח:

וַעֲשָׂאוֹ לַאֲפִיָּה, שֵׁעוּרוֹ כַתַּנּוּר; <וַעֲשָׂאָהּ>

עֲשָׂאוֹ לְבִשּׁוּל, שֵׁעוּרוֹ כַכִּירָה. <שֵׁעוּר>

הָאֶבֶן הַיּוֹצָא מִן הַתַּנּוּר טֶפַח, <הַיּוֹצֵא>

וּמִן הַכִּירָה שָׁלוֹשׁ אֶצְבָּעוֹת, חִבּוּר.

הַיּוֹצָא מִן הַכֻּפָּח, <הַיּוֹצֵא>

וַעֲשָׂאוֹ לַאֲפִיָּה, שֵׁעוּרוֹ כַתַּנּוּר;

עֲשָׂאוֹ לְבִשּׁוּל, שֵׁעוּרוֹ כַכִּירָה.

אָמַר רְבִּי יְהוּדָה:

לֹא אָמְרוּ 'טֶפַח' אֶלָּא מִן הַתַּנּוּר לַכֹּתֶל.

הָיוּ שְׁנֵי תַנּוּרִים סְמוּכִים זֶה לָזֶה,

נוֹתֵן לָזֶה טֶפַח וְלָזֶה טֶפַח,

וְהַשְּׁאָר טָהוֹר.

### @11מסכת כלים פרק ה משנה ג

ג

עֲטֶרֶת כִּירָה, טְהוֹרָה.

טִירַת הַתַּנּוּר,

בִּזְמַן שֶׁהִיא גְבוֹהָה עֲשָׂרָה טְפָחִים,

מְטַמֵּא בְמַגָּע וּבְאָוֵיר;

פְּחוּתָה מִכֵּן, טְהוֹרָה.

אִם חִבְּרָהּ לוֹ,

אֲפִלּוּ עַל שָׁלוֹשׁ אֲבָנִים, טְמֵאָה.

בֵּית הַפַּךְ,

וּבֵית הַתַּבְלִים,

וּבֵית הַנֵּר שֶׁבַּכִּירָה,

מְטַמִּין בְּמַגָּע,

וְאֵינָן מְטַמִּין בְּאָוֵיר.

דִּבְרֵי רְבִּי מֵאִיר.

רְבִּי יִשְׁמָעֵאל מְטַהֵר.

### @11מסכת כלים פרק ה משנה ד

ד

תַּנּוּר שֶׁהֻסַּק מֵאֲחוֹרָיו,

אוֹ שֶׁהֻסַּק שֶׁלֹּא לְדַעְתּוֹ,

אוֹ שֶׁהֻסַּק מִבֵּית הָאֻמָּן,

טָמֵא.

מַעֲשֶׂה שֶׁנָּפְלָה דְלֵקָה

בְתַנּוּרֵי כְפַר סִגְנָה, <סיגנייה>

וּבָא מַעֲשֶׂה לְיַבְנֶה,

וְטִמָּן רַבָּן גַּמְלִיאֵל.

### @11מסכת כלים פרק ה משנה ה

ה

מוּסַף הַתַּנּוּר שֶׁלְּבַעֲלֵי בָתִּים,

טָהוֹר,

וְשֶׁלַּנַּחְתּוֹמִים,

טָמֵא, מִפְּנֵי שֶׁהוּא סוֹמֵךְ עָלָיו אֶת הַשְּׁפוּד.

רְבִּי יוֹחָנָן הַסַּנְדַּלָּר אוֹמֵר:

מִפְּנֵי שֶׁהוּא אוֹפֶה בוֹ כְשֶׁהוּא נִדְחָק.

כַּיּוֹצֵא בוֹ,

מוּסַף הַיּוֹרָה שֶׁלְּשׁוֹלְקֵי זֵיתִים, טָמֵא.

וְשֶׁלַּצַּבָּעִים, טָהוֹר.

### @11מסכת כלים פרק ה משנה ו

ו

תַּנּוּר שֶׁנָּתַן בּוֹ עָפָר עַד חֶצְיוֹ,

מִן הֶעָפָר וּלְמַטָּן, מְטַמֵּא בְמַגָּע,

מִן הֶעָפָר וּלְמַעְלָן, מְטַמֵּא בְאָוֵיר.

נְתָנוֹ עַל פִּי הַבּוֹר, אוֹ עַל פִּי הַחַדּוּת,

וְנָתַן שָׁם אֶבֶן,

רְבִּי יְהוּדָה אוֹמֵר:

אִם מַסִּיק מִלְּמַטָּן,

וְהוּא נִסּוֹק מִלְמַעְלָן,

טָמֵא.

וַחֲכָמִים אוֹמְרִים:

הוֹאִיל וְהוּא נִסּוֹק מִכָּל מָקוֹם,

טָמֵא.

### @11מסכת כלים פרק ה משנה ז

ז

תַּנּוּר שֶׁנִּטַּמָּא,

כֵּיצַד מְטַהֲרִין אוֹתוֹ?

חוֹלְקוֹ לִשְׁלוֹשָׁה,

וְגוֹרֵר אֶת הַטְּפֵלָה עַד שֶׁיְּהֵא בָאָרֶץ.

רְבִּי מֵאִיר אוֹמֵר:

אֵינוּ צָרִיךְ לָגוֹר אֶת הַטְּפֵלָה,

וְלֹא עַד שֶׁיְּהֵא בָאָרֶץ,

אֶלָּא מְמַעֲטוֹ מִבִּפְנִים אַרְבָּעָה טְפָחִים.

רְבִּי שִׁמְעוֹן אוֹמֵר:

צָרִיךְ לְהַסִּיעוֹ.

ח

חֲלָקוֹ לִשְׁנַיִם,

אֶחָד גָּדוֹל וְאֶחָד קָטֹן,

הַגָּדוֹל טָמֵא, וְהַקָּטֹן טָהוֹר.

חֲלָקוֹ לִשְׁלֹשָׁה,

אֶחָד גָּדוֹל כִּשְׁנַיִם,

הַגָּדוֹל טָמֵא,

וּשְׁנַיִם קְטַנִּים טְהוֹרִים.

### @11מסכת כלים פרק ה משנה ח

ט  
חִתְּכוֹ חֲלָיוֹת לְרָחְבּוֹ,

פָּחוּת מֵאַרְבָּעָה טְפָחִים,

טָהוֹר.

מֵרְחוֹ בַטִּיט,

מְקַבֵּל טֻמְאָה

מִשֶּׁיַּסִּיקֶנּוּ כְּדֵי לְאוֹפוֹת בּוֹ סִפְגָּנִים.

הִרְחִיק מִמֶּנּוּ אֶת הַטְּפֵלָה,

וְנָתַן חוֹל אוֹ צְרוֹר בִּנְתַּיִם,

בַּזֶּה אָמָרוּ:

הַנִּדָּה וְהַטְּהוֹרָה אוֹפוֹת בּוֹ,

וְהוּא טָהוֹר.

### @11מסכת כלים פרק ה משנה ט

י

תַּנּוּר שֶׁבָּא מְחֻתָּךְ מִבֵּית הָאֻמָּן,

עָשָׂה בוֹ לִמּוּדִין, נוֹתְנָן עָלָיו,

וְהוּא טָהוֹר.

נִטַּמָּא,

סִלֵּק אֶת הַלִּמּוּדִין, טָהוֹר.

הֶחֱזִירָן לוֹ, טָהוֹר.

מֵרְחוֹ בַטִּיט, מְקַבֵּל טֻמְאָה.

אֵינוּ צָרִיךְ לְהַסִּיקֶנּוּ,

שֶׁכְּבָר הֻסַּק.

### @11מסכת כלים פרק ה משנה י

יא

חִתְּכוֹ חֲלָיוֹת וְנָתַן חוֹל בֵּין חָלְיָא לְחָלְיָא,

רְבִּי אֱלִיעֶזֶר מְטַהֵר,

וַחֲכָמִים מְטַמִּין.

זֶה תַנּוּרוֹ שֶׁלַּחֲכִינַי.

יוֹרוֹת הָעַרְבִיִּים,

שֶׁהוּא חוֹפֵר בָּאָרֶץ וְטָח בַּטִּיט,

אִם יָכוֹל הַטִּיחַ לַעֲמֹד בִּפְנֵי עַצְמוֹ,

טָמֵא;

וְאִם לָאו, טָהוֹר.

וְזֶה תַנּוּרוֹ שֶׁלְּבֶן דִּינַאי.

### (@11מסכת כלים פרק ה משנה יא)

תַּנּוּר שֶׁלָּאֶבֶן וְשֶׁלַּמַּתֶּכֶת, טָהוֹר;

וְטָמֵא מִשֵּׁם כְּלֵי מַתְּכוֹת.

נִקַּב,

נִפְגַּם,

נִסְדַּק;

עָשָׂה לוֹ טְפֵלָה,

אוֹ מוּסָף שֶׁל טִיט, טָמֵא.

כַּמָּה יְהֵא בַנֶּקֶב?

כְּדֵי שֶׁיֵּצֵא בוֹ הָאוּר.

וְכֵן בְּכִירָה,

יג

כִּירָה שֶׁלָּאֶבֶן וְשֶׁלַּמַּתֶּכֶת, טְהוֹרָה;

וּטְמֵאָה מִשֵּׁם כְּלִי מַתְּכוֹת.

נִקָּבָה, נִפְגָּמָה, נִסְדָּקָה,

עָשָׂה לָהּ פַּטְפּוּטִים, טְמֵאָה.

מְרָחָהּ בַּטִּיט מִבִּפְנִים וּמִבַּחוּץ, טְהוֹרָה.

רְבִּי יְהוּדָה אוֹמֵר:

מִבִּפְנִים, טְמֵאָה,

וּמִבַּחוּץ, טְהוֹרָה.

## @22פרק ו

### @11מסכת כלים פרק ו משנה א

א

הָעוֹשֶׂה שְׁלֹשָׁה פַטְפּוּטִים בָּאָרֶץ,

וְחִבְּרָן בַּטִּיט,

לִהְיוֹת שׁוֹפֵת עֲלֵיהֶן אֶת הַקְּדֵרָה,

טְמֵאָה.

קָבַע שְׁלֹשָׁה מַסְמְרִים בָּאָרֶץ,

לִהְיוֹת שׁוֹפֵת עֲלֵיהֶן אֶת הַקְּדֵרָה,

אַף עַל פִּי שֶׁעָשָׂה בָרִאשׁוֹן מָקוֹם

שֶׁתְּהֵא הַקְּדֵרָה יוֹשֶׁבֶת, טְהוֹרָה.

ב

הָעוֹשֶׂה שְׁתֵּי אֲבָנִים כִּירָה,

וְחִבְּרָן בַּטִּיט, טְמֵאָה.

רְבִּי יְהוּדָה מְטַהֵר,

עַד שֶׁיַּעֲשֶׂה שְׁלִישִׁי,

אוֹ עַד שֶׁיִּסְמוֹךְ לַכֹּתֶל.

אַחַת בַּטִּיט,

וְאַחַת שֶׁלֹּא בַטִּיט, טְהוֹרָה.

### @11מסכת כלים פרק ו משנה ב

ג

הָאֶבֶן שֶׁהָיָה שׁוֹפֵת עָלֶיהָ וְעַל הַתַּנּוּר,

עָלֶיהָ וְעַל הַכִּירָה,

עָלֶיהָ וְעַל הַכֻּפָּח,

טְמֵאָה.

עָלֶיהָ וְעַל הָאֶבֶן,

עָלֶיהָ וְעַל הַסֶּלַע,

עָלֶיהָ וְעַל הַכֹּתֶל,

טְהוֹרָה.

זוֹ הָיְתָה כִּירַת נְזִירִים שֶׁבִּירוּשָׁלַיִם,

שֶׁכְּנֶגֶד הַסֶּלַע.

כִּירַת הַטַּבָּחִים,

שֶׁהוּא נוֹתֵן אֶבֶן בְּצַד אֶבֶן,

נִטַּמָּאת אַחַת מֵהֶן,

לֹא נִטַּמּוּ כֻלָּם.

### @11מסכת כלים פרק ו משנה ג

ד

שָׁלוֹשׁ אֲבָנִים שֶׁעֲשָׂאָן שְׁתֵּי כִירַיִם,

נִטַּמָּאת אַחַת מִן הַחִיצוֹנוֹת;

הָאֶמְצָעִית,

הַמְשַׁמֵּשׁ לַטָּמֵא, טָמֵא;

הַמְשַׁמֵּשׁ לַטָּהוֹר, טָהוֹר.

נִטְלָה טְהוֹרָה, הָחְלָטָה הָאֶמְצָעִית לַטֻּמְאָה.

נִטְלָה טְמֵאָה, הָחְלָטָה הָאֶמְצָעִית לְטַהֲרָה.

נִטַּמּוּ שְׁתַּיִם הַחִיצוֹנוֹת,

אִם הָיְתָה הָאֶמְצָעִית גְּדוֹלָה,

נוֹתֵן לָזוֹ כְדֵי שְׁפִיתָה מִכָּן,

וְלָזוֹ כְדֵי שְׁפִיתָה מִכָּן,

וְהַשְּׁאָר טָהוֹר;

אִם הָיְתָה קְטַנָּה, הַכֹּל טָמֵא.

נִטְּלָה הָאֶמְצָעִית,

אִם יָכוֹל לִשְׁפּוֹת עָלֶיהָ יוֹרָה גְדוֹלָה,

טְמֵאָה.

הֶחֱזִירָהּ, טְהוֹרָה.

מֵרְחָהּ בַּטִּיט,

מְקַבֶּלֶת טֻמְאָה

מִשֶּׁיַּסִּיקֶנָּה כְדֵי לְבַשֵּׁל עָלֶיהָ אֶת הַבֵּיצָה.

### @11מסכת כלים פרק ו משנה ד

ה

שְׁתֵּי אֲבָנִים שֶׁעֲשָׂאָן כִּירָה וְנִטַּמּוּ,

סָמַךְ לָזוֹ אֶבֶן אַחַת מִכָּן,

וְלָזוֹ אֶבֶן אַחַת מִכָּן,

חֶצְיָהּ שֶׁלָּזוֹ טָמֵא וְחֶצְיָהּ טָהוֹר,

וְחֶצְיָהּ שֶׁלָּזוֹ טָמֵא וְחֶצְיָהּ טָהוֹר.

נִטְּלוּ טְהוֹרוֹת, חָזְרוּ לְטֻמְאָתָן.

## @22פרק ז

### @11מסכת כלים פרק ז משנה א

א

הַקַּלָּתוֹת שֶׁלְּבַעֲלֵי בָתִּים

שֶׁנִּפְחֲתָה פָחוּת מִשְׁלֹשָׁה טְפָחִים, טְמֵאָה,

שֶׁהוּא מַסִּיק מִלְּמַטָּן וּקְדֵרָה בְשֵׁלָה מִלְמַעְלָן;

יָתֵר מִכֵּן, טְהוֹרָה.

נָתַן אֶבֶן אוֹ צְרוֹר, טְהוֹרָה.

מֵרְחָהּ בַּטִּיט,

מְקַבֶּלֶת טֻמְאָה מִכָּן וְלַבָּא.

זוֹ הָיְתָה תְשׁוּבַת רְבִּי יְהוּדָה,

בַּתַּנּוּר שֶׁנְּתָנוֹ עַל פִּי הַבּוֹר אוֹ עַל פִּי הַחַדּוּת.

### @11מסכת כלים פרק ז משנה ב

ב

דָּכוֹן שֶׁיֶּשׁ בּוֹ בֵית קִבּוּל קְדֵרוֹת,

טָהוֹר מִשֵּׁם כִּירָה,

וְטָמֵא מִשֵּׁם כְּלִי קִבּוּל.

הַצְּדָדִין שֶׁלּוֹ,

הַנּוֹגֵעַ בָּהֶן אֵינוּ טָמֵא מִשֵּׁם כִּירָה.

הָרַחַב שֶׁלּוֹ,

רְבִּי מֵאִיר מְטַהֵר,

רְבִּי יְהוּדָה מְטַמֵּא.

וְכֵן הַכּוֹפֶה אֶת הַסַּל וְעוֹשֶׂה עַל גַּבָּיו כִּירָה.

### @11מסכת כלים פרק ז משנה ג

ג

כִּירָה שֶׁנֶּחְלְקָה לְאָרְכָּהּ, טְהוֹרָה;

לְרָחְבָּהּ, טְמֵאָה.

כֻּפָּח שֶׁנֶּחֱלַק,

בֵּין לְאָרְכּוֹ בֵין לְרָחְבּוֹ, טָהוֹר.

חֲצַר הַכִּירָה,

בִּזְמַן שֶׁהִיא גְבוֹהָה שָׁלוֹשׁ אֶצְבָּעוֹת,

מְטַמָּא בְמַגָּע וּבְאָוֵיר.

פְּחוּתָה מִכֵּן,

מְטַמָּא בְמַגָּע וְאֵינָהּ מְטַמָּא בְאָוֵיר.

כֵּיצַד מְשַׁעֲרִין אוֹתָהּ?

רְבִּי יִשְׁמָעֵאל אוֹמֵר:

נוֹתֵן אֶת הַשְּׁפוּד מִלְּמַטָּן לְמַעְלָן,

וּכְנֶגְדּוֹ מְטַמֵּא בְאָוֵיר.

רְבִּי אֱלִיעֶזֶר בֶּן יַעֲקֹב אוֹמֵר:

נִטַּמָּאת הַכִּירָה, נִטַּמָּאת הֶחָצֵר;

נִטַּמָּאת הֶחָצֵר, לֹא נִטַּמָּאת הַכִּירָה.

### @11מסכת כלים פרק ז משנה ד

ד

הָיְתָה מֻפְרֶשֶׁת מִן הַכִּירָה,

בִּזְמַן שֶׁהִיא גְבוֹהָה שָׁלוֹשׁ אֶצְבָּעוֹת,

מְטַמָּא בְמַגָּע וּבְאָוֵיר;

פְּחוּתָה מִכֵּן, אוֹ שֶׁהָיְתָה חֲלָקָה,

טְהוֹרָה.

פַּטְפּוּטֵי כִירָה,

שְׁלֹשָׁה שֶׁלְּשָׁלוֹשׁ אֶצְבָּעוֹת,

מְטַמִּין בְּמַגָּע וּבְאָוֵיר. <מיטמין>

פָּחוּת מִכֵּן,

כָּל שֶׁכֵּן הֵן טְמֵאִין,

אֲפִלּוּ הֵן אַרְבָּעָה.

### @11מסכת כלים פרק ז משנה ה

ה

נִטַּל אֶחָד מֵהֶן,

מְטַמִּין בְּמַגָּע וְאֵינָן מְטַמִּין בְּאָוֵיר.

דִּבְרֵי רְבִּי מֵאִיר.

רְבִּי שִׁמְעוֹן מְטַהֵר.

ו

עָשָׂה שְׁנַיִם זֶה כְנֶגֶד זֶה,

מְטַמִּין בְּמַגָּע וּבְאָוֵיר.

דִּבְרֵי רְבִּי מֵאִיר.

רְבִּי שִׁמְעוֹן מְטַהֵר.

ז

הָיוּ גְבוֹהִים שָׁלשׁ אֶצְבָּעוֹת,

מִשָּׁלשׁ וּלְמַטָּן,

מְטַמִּין בְּמַגָּע וּבְאָוֵיר;

מִשָּׁלשׁ וּלְמַעְלָן,

מְטַמִּין בְּמַגָּע, וְאֵינָן מְטַמִּין בְּאָוֵיר.

דִּבְרֵי רְבִּי מֵאִיר.

רְבִּי שִׁמְעוֹן מְטַהֵר.

ח

הָיוּ מְשׁוּכִין מִן הַשָּׂפָה,

בְּתוֹךְ שָׁלוֹשׁ אֶצְבָּעוֹת,

מְטַמִּין בְּמַגָּע וּבְאָוֵיר;

חוּץ מִשָּׁלשׁ אֶצְבָּעוֹת, <שָׁלֹשׁ>

מְטַמִּין בְּמַגָּע, וְאֵין מְטַמִּין בְּאָוֵיר.

דִּבְרֵי רְבִּי מֵאִיר.

רְבִּי שִׁמְעוֹן מְטַהֵר.

### @11מסכת כלים פרק ז משנה ו

ט

כֵּיצַד מְשַׁעֲרִין אוֹתָן?

רַבָּן שִׁמְעוֹן בֶּן גַּמְלִיאֵל אוֹמֵר:

נוֹתֵן כַּנָּה בֵינֵיהֶם,

מִן הַכַּנָּה וְלַחוּץ,

טָהוֹר;

מִן הַכַּנָּה וְלִפְנִים, וּמְקוֹם הַכַּנָּה,

טָמֵא.

## @22פרק ח

### @11מסכת כלים פרק ח משנה א

א

תַּנּוּר שֶׁחֲצָצוֹ בִנְסָרִים אוֹ בִירִיעוֹת,

וְנִמְצָא הַשֶּׁרֶץ בְּמָקוֹם אֶחָד,

הַכֹּל טָמֵא.

כַּוֶּרֶת פְּחוּתָה וּפְקוּקָה בַקַּשׁ,

וּמְשֻׁלְשֶׁלֶת לַאֲוֵיר הַתַּנּוּר,

הַשֶּׁרֶץ בְּתוֹכָהּ,

הַתַּנּוּר טָמֵא;

הַשֶּׁרֶץ בַּתַּנּוּר,

אֳכָלִין שֶׁבְּתוֹכָהּ טְמֵאִין.

רְבִּי אֱלִיעֶזֶר מְטַהֵר.

אָמַר רְבִּי אֱלִיעֶזֶר:

אִם הִצִּילָה בְמֵת הֶחָמוּר, <הֶחָמַר>

לֹא תַצִּיל בִּכְלִי חֶרֶשׂ הַקַּל?

אָמְרוּ לוֹ:

אִם הִצִּילָה בְמֵת הֶחָמוּר, <הֶחָמָר>

[שֶׁכֵּן חוֹלְקִים אהָלִים,

תַּצִּיל בִּכְלִי חֶרֶס הַקַּל,]

שֶׁאֵין חוֹלְקִין כְּלִי חֶרֶשׂ?

### @11מסכת כלים פרק ח משנה ב

ב

הָיְתָה שְׁלֵמָה,

וְכֵן הַקֻּפָּה, וְכֵן הַחֵמֶת,

הַשֶּׁרֶץ בְּתוֹכָהּ,

הַתַּנּוּר טָהוֹר.

הַשֶּׁרֶץ בַּתַּנּוּר,

אֳכָלִין שֶׁבְּתוֹכָהּ טְהוֹרִין.

נִקָּבוּ,

הֶעָשׂוּי לָאֳכָלִין, שֵׁעוּרוֹ בַזֵּיתִין.

הֶעָשׂוּי לַמַּשְׁקִין, שֵׁעוּרוֹ בַמַּשְׁקִין.

הֶעָשׂוּי לְכָךְ וּלְכָךְ,

מְטִילִין אוֹתוֹ לְחָמְרוֹ,

בְּכוֹנֵס מַשְׁקֶה.

### @11מסכת כלים פרק ח משנה ג

ג

סְרֵידָה שֶׁהִיא נְתוּנָה עַל פִּי הַתַּנּוּר,

שׁוֹקַעַת בְּתוֹכוֹ וְאֵין לָהּ גַּפַּיִם,

הַשֶּׁרֶץ בְּתוֹכָהּ, הַתַּנּוּר טָמֵא.

הַשֶּׁרֶץ בַּתַּנּוּר, אֳכָלִים שֶׁבְּתוֹכָהּ טְמֵאִים,

שֶׁאֵין מַצִּילִין מִיַּד כְּלִי חֶרֶשׂ אֶלָּא כֵלִים.

חָבִית שֶׁהִיא מְלֵאָה מַשְׁקִין טְהוֹרִין,

וּנְתוּנָה לְמַטָּן מִנְּחֻשְׁתּוֹ שֶׁלַּתַּנּוּר,

הַשֶּׁרֶץ בַּתַּנּוּר,

חָבִית וְהַמַּשְׁקִין טְהוֹרִין.

הָיְתָה כְפוּיָה וּפִיהָ לַאֲוֵיר הַתַּנּוּר,

הַשֶּׁרֶץ בַּתַּנּוּר,

מַשְׁקֶה טוֹפֵחַ שֶׁבְּשׁוּלֵי הֶחָבִית טָהוֹר.

### @11מסכת כלים פרק ח משנה ד

ד

קְדֵרָה שֶׁהִיא נְתוּנָה בַתַּנּוּר,

וְהַשֶּׁרֶץ בַּתַּנּוּר, הַקְּדֵרָה טְהוֹרָה,

שֶׁאֵין כְּלִי חֶרֶשׂ מְטַמֵּא כֵּלִים.

הָיָה בָהּ מַשְׁקֶה טוֹפֵחַ, נִטַּמָּא,

וְטִמְּאָהּ.

הֲרֵי זֶה אוֹמֵר:

מְטַמֶּיךָ לֹא טִמּוּנִי,

וְאַתָּה טִמֵּאתַנִי.

### @11מסכת כלים פרק ח משנה ה

ה

תַּרְנְגוֹל שֶׁבָּלַע אֶת הַשֶּׁרֶץ,

וְנָפַל לַאֲוֵיר הַתַּנּוּר, טָהוֹר.

אִם מֵת, טָמֵא.

הַשֶּׁרֶץ שֶׁנִּמְצָא בַתַּנּוּר,

הַפַּת שֶׁבְּתוֹכוֹ שְׁנִיָּה,

שֶׁהַתַּנּוּר תְּחִלָּה.

### @11מסכת כלים פרק ח משנה ו

ו

בֵּית שְׂאוֹר מֻקָּף צָמִיד פָּתִיל וְנָתוּן לְתוֹךְ הַתַּנּוּר,

הַשְּׂאוֹר וְהַשֶּׁרֶץ בְּתוֹכוֹ וְהַקֶּרֶץ בִּנְתַּיִם,

הַתַּנּוּר טָמֵא, וְהַשְּׂאוֹר טָהוֹר.

אִם הָיָה כַזַּיִת מִן הַמֵּת,

הַתַּנּוּר וְהַבַּיִת טָמֵא,

וְהַשְּׂאוֹר טָהוֹר.

אִם יֶשׁ שָׁם פּוֹתֵחַ טֶפַח,

הַכֹּל טָמֵא.

### @11מסכת כלים פרק ח משנה ז

ז

הַשֶּׁרֶץ שֶׁנִּמְצָא בְעַיִן שֶׁלַּתַּנּוּר,

בְּעַיִן שֶׁלַּכִּירָה, בְּעַיִן שֶׁלַּכֻּפָּח,

מִן הַשָּׂפָה הַפְּנִימִית וְלַחוּץ, טָהוֹר.

וְאִם הָיָה בְאָוֵיר,

אֲפִלּוּ כַזַּיִת מִן הַמֵּת, טָהוֹר.

וְאִם יֶשׁ שָׁם פּוֹתֵחַ טֶפַח,

הַכֹּל טָמֵא.

### @11מסכת כלים פרק ח משנה ח

ח

נִמְצָא לִמְקוֹם הַנָּחַת הָעֵצִים,

רְבִּי יְהוּדָה אוֹמֵר:

מִן הַשָּׂפָה הַחִיצוֹנָה וְלִפְנִים,

טָמֵא.

וַחֲכָמִים אוֹמְרִים:

מִשָּׂפָה הַפְּנִימִית וְלַחוּץ,

טָהוֹר.

רְבִּי יוֹסֵה אוֹמֵר:

מִכְּנֶגֶד שְׁפִיתַת הַקְּדֵרָה וְלִפְנִים,

טָמֵא;

מִכְּנֶגֶד שְׁפִיתַת הַקְּדֵרָה וְלַחוּץ,

טָהוֹר.

ט  
נִמְצָא מְקוֹם יְשִׁיבַת הַבַּלָּן,

מְקוֹם יְשִׁיבַת הַצַּבָּע,

מְקוֹם יְשִׁיבַת שֶׁלְּשׁוֹלְקֵי זֵיתִים,

טָהוֹר;

אֵין טָמֵא אֶלָּא מִן הַסְּתוּמָה וְלִפְנִים.

### @11מסכת כלים פרק ח משנה ט

י

בּוֹר שֶׁיֶּשׁ בּוֹ בֵית שְׁפִיתָה,

טָמֵא.

וְשֶׁלְּעוֹשֵׂי זְכוֹכִית,

אִם יֶשׁ בּוֹ בֵית שְׁפִיתָה,

טָמֵא.

כִּבְשָׁן שֶׁלַּסַּיָּדִין, וְשֶׁלַּזַּגָּגִין, וְשֶׁלַּיּוֹצְרִין,

טְהוֹרָה.

פּוּרְנָה, אִם יֶשׁ לָהּ לִזְבֵּז,

טְמֵאָה;

רְבִּי יְהוּדָה אוֹמֵר:

אִם יֶשׁ לָהּ אַסְטְגָיוֹת;

רַבָּן גַּמְלִיאֵל אוֹמֵר:

אִם יֶשׁ לָהּ סְפִיּוֹת.

### @11מסכת כלים פרק ח משנה י

יא

מַגַּע טְמֵא מֵת,

שֶׁהָיוּ אֳכָלִין וּמַשְׁקִין לְתוֹךְ פִּיו,

הִכְנִיס רֹאשׁוֹ לַאֲוֵיר הַתַּנּוּר טָהוֹר,

טִמָּהוּ.

וְטָהוֹר שֶׁהָיוּ אֳכָלִין וּמַשְׁקִין לְתוֹךְ פִּיו,

הִכְנִיס רֹאשׁוֹ לַאֲוֵיר הַתַּנּוּר נִטְמָא,

נִטַּמּוּ.

הָיָה אוֹכֵל דְּבֵלָה בְיָדַיִן מְסֹאָבוֹת,

הִכְנִיס יָדוֹ לְתוֹךְ פִּיו לִטּוֹל אֶת הַצְּרוֹר,

רְבִּי מֵאִיר מְטַמֵּא.

רְבִּי יְהוּדָה מְטַהֵר.

רְבִּי יוֹסֵה אוֹמֵר:

אִם הָפַךְ, טָמֵא;

אִם לֹא הָפַךְ, טָהוֹר.

אִם הָיְתָה פוֹנְדְּיוֹן לְתוֹךְ פִּיו,

רְבִּי יוֹסֵה אוֹמֵר:

אִם לִצְמָאוֹ, טָמֵא.

### @11מסכת כלים פרק ח משנה יא

יב

הָאִשָּׁה שֶׁנָּטַף חָלָב מִדַּדֶּיהָ,

וְנָפַל לַאֲוֵיר הַתַּנּוּר,

טָמֵא,

שֶׁהַמַּשְׁקֶה מְטַמֵּא לְרָצוֹן וְשֶׁלֹּא לְרָצוֹן.

הָיְתָה גוֹרְפַתּוּ, וְהִכָּהּ הַקּוֹץ,

וְיָצָא מִמֶּנָּה דָם,

אוֹ שֶׁנִּכְוַת וְנָתְנָה אֶצְבָּעָהּ לְתוֹךְ פִּיהָ,

נִטַּמָּא.

## @22פרק ט

### @11מסכת כלים פרק ט משנה א

א

מַחַט אוֹ טַבַּעַת שֶׁנִּמְצְאוּ בִנְחֻשְׁתּוֹ שֶׁלַּתַּנּוּר,

נִרְאִין אֲבָל לֹא יוֹצְאִין,

אִם אוֹפֶה אֶת הַבָּצֵק וְהוּא נוֹגֵעַ בָּהֶם,

טָמֵא.

בְּאֵיזֶה בָצֵק אָמָרוּ?

בְּבָצֵק הַבֵּינוֹנִי.

נִמְצְאוּ בִטְפֵלַת הַתַּנּוּר מֻקָּף צָמִיד פָּתִיל,

בַּטָּמֵא, טְמֵאִין, וּבַטָּהוֹר, טְהוֹרִין.

נִמְצְאוּ בִמְגוּפַת הֶחָבִית,

מִצִּדֶּיהָ, טְמֵאִין;

מִכְּנֶגֶד פִּיהָ, טְהוֹרִין.

נִרְאִין בְּתוֹכָהּ, אֲבָל לֹא לַאֲוִירָהּ,

טְהוֹרִין.

שׁוֹקְעִין בְּתוֹכָהּ, וְתַחְתֵּיהֶן כִּקְלִפַּת הַשּׁוּם,

טְהוֹרִין.

### @11מסכת כלים פרק ט משנה ב

ב

חָבִית שֶׁהִיא מְלֵאָה מַשְׁקִין טְהוֹרִין,

וּמֵנֶקֶת בְּתוֹכָהּ, <ומניקית>

מֻקֶּפֶת צָמִיד פָּתִיל וּנְתוּנָה בְאָהֵל הַמֵּת,

בֵּית שַׁמַּי אוֹמְרִים:

הֶחָבִית וְהַמַּשְׁקִין טְהוֹרִין,

וּמֵנֶקֶת טְמֵאָה. <ומניקית>

וּבֵית הֶלֵּל אוֹמְרִים:

אַף וּמֵנֶקֶת טְהוֹרָה. <מניקית>

חָזְרוּ בֵית הֶלֵּל לְהוֹרוֹת כְּדִבְרֵי בֵית שַׁמַּי.

### @11מסכת כלים פרק ט משנה ג

ג

שֶׁרֶץ שֶׁנִּמְצָא לְמַטָּה מִנְּחֻשְׁתּוֹ שֶׁלַּתַּנּוּר,

טָהוֹר, שֶׁאֲנִי אוֹמֵר: <שני>

חַי נָפַל וְעַכְשָׁיו מֵת.

מַחַט אוֹ טַבַּעַת,

שֶׁנִּמְצְאוּ לְמַטָּה מִנְּחֻשְׁתּוֹ שֶׁלַּתַּנּוּר,

טָהוֹר, שֶׁאֲנִי אוֹמֵר: <שני>

שָׁם הָיוּ עַד שֶׁלֹּא בָא הַתַּנּוּר.

נִמְצְאוּ בְאֵפֶר מַקְלָה,

טָמֵא, שֶׁאֵין לוֹ בְמָה יִתְלֶה.

### @11מסכת כלים פרק ט משנה ד

ד

סְפוֹג שֶׁבָּלַע מַשְׁקִין טְמֵאִין וְנָגוּב מִבַּחוּץ,

וְנָפַל לַאֲוֵיר הַתַּנּוּר,

טָמֵא, שֶׁסּוֹף מַשְׁקֶה לָצֵאת.

וְכֵן חֲתִכָּה שֶׁלַּלֶּפֶת וְשֶׁלַּגְּמִי.

רְבִּי שִׁמְעוֹן מְטַהֵר בִּשְׁנֵי אֵלּוּ.

### @11מסכת כלים פרק ט משנה ה

ה

חֲרָשִׂין שֶׁנִּשְׁתַּמַּשׁ בָּהֶן מַשְׁקִין טְמֵאִין

וְנָפְלוּ לַאֲוֵיר הַתַּנּוּר, וְהֻסַּק הַתַּנּוּר,

טָמֵא, שֶׁסּוֹף מַשְׁקֶה לָצֵאת.

וְכֵן בְּגֶפֶת חֲדָשָׁה,

אֲבָל בִּישָׁנָה, טָהוֹר.

אִם יָדוּעַ שֶׁיּוֹצִיא מִמֶּנָּה מַשְׁקִין, <שֶׁיּוֹצִא>

אֲפִלּוּ לְאַחַר שָׁלוֹשׁ שָׁנִים,

נִטְמָא.

### @11מסכת כלים פרק ט משנה ו

ו

הַגֶּפֶת וְהַזֻּגִּין שֶׁנֶּעֱשׁוּ בְטַהֲרָה,

וְהִלְּכוּ עֲלֵיהֶן טְמֵאִין,

וְאַחַר כָּךְ יָצְאוּ מֵהֶן מַשְׁקִין,

טְהוֹרִין, שֶׁמִּתְּחִלָּתָן נֶעֱשׂוּ בְטַהֲרָה.

כּוּשׁ שֶׁבָּלַע אֶת הַצִּינֵירָה,

מַלְמָד שֶׁבָּלַע אֶת הַדָּרְבָן,

לְבֵנָה שֶׁבָּלְעָה אֶת הַטַּבַּעַת,

הָיוּ טְהוֹרִין,

נִכְנְסוּ לְאֹהֶל הַמֵּת,

נִטַּמּוּ.

הִסִּיטָן הַזָּב, נִטַּמּוּ. <הַסִּיטוֹן ְהַזָּב>

נָפְלוּ לַאֲוֵיר הַתַּנּוּר טָהוֹר, טִמּוּהוּ.

וְנָגַע בָּהֶן כִּכָּר שֶׁלִּתְרוּמָה, טָהוֹר.

### @11מסכת כלים פרק ט משנה ז

ז

סְרֵידָה שֶׁהִיא נְתוּנָה עַל פִּי הַתַּנּוּר מֻקָּף צָמִיד פָּתִיל,

נִסְדַּק בֵּין הַתַּנּוּר לִסְרֵידָה,

שֵׁעוּרוֹ מְלֹא פִי מַרְדֵּא שֶׁלֹּא נִכְנָס.

רְבִּי יְהוּדָה אוֹמֵר:

נִכְנָס.

נִסְדְּקָה סְרֵידָה,

שֵׁעוּרוֹ מְלֹא פִי מַרְדֵּעַ נִכְנָס.

רְבִּי יְהוּדָה אוֹמֵר:

שֶׁלֹּא נִכְנָס.

הָיָה עָגֹל,

אֵין רוֹאִין אוֹתוֹ אָרוּךְ,

אֶלָּא שֵׁעוּר כִּמְלֹא פִי מַרְדֵּאַ נִכְנָס.

### @11מסכת כלים פרק ט משנה ח

ח

תַּנּוּר שֶׁנִּקַּב מֵעֵינוֹ,

שֵׁעוּרוֹ מְלֹא כוּשׁ,

נִכְנָס וְיוֹצֵא,

דּוֹלֵק.

רְבִּי יְהוּדָה אוֹמֵר:

שֶׁלֹּא דוֹלֵק.

נִקַּב מִצִּדּוֹ,

שֵׁעוּרוֹ כִמְלֹא כוּשׁ,

נִכְנָס וְיוֹצֵא,

שֶׁלֹּא דוֹלֵק.

רְבִּי יְהוּדָה אוֹמֵר:

דּוֹלֵק.

רְבִּי שִׁמְעוֹן אוֹמֵר:

מִן הָאֶמְצַע, נִכְנָס;

מִן הַצַּד, אֵינוּ נִכְנָס.

ט <ד>

וְכֵן הָיָה אוֹמֵר בִּמְגוּפַת הֶחָבִית שֶׁנִּקָּבָה,

שֵׁעוּרָהּ מְלֹא מִצָּה שְׁנִיָּה שֶׁלַּשִּׁיפוֹן,

מִן הָאֶמְצַע, נִכְנָס;

מִן הַצַּד, אֵינוּ נִכְנָס.

וְכֵן הָיָה אוֹמֵר בַּחֲצָבִים גְּדוֹלִים שֶׁנִּקָּבוּ,

שֵׁעוּרָן מְלֹא מִצָּה שֶׁלַּקָּנֶה,

מִן הָאֶמְצַע, נִכְנָס;

מִן הַצַּד, אֵינוּ נִכְנָס.

י

בַּמֵּי דְבָרִים אֲמוּרִים?

בִּזְמַן שֶׁנֶּעֱשׁוּ לַיַּיִן,

אֲבָל אִם נֶעֱשׂוּ לִשְׁאָר מַשְׁקִין,

אֲפִלּוּ כָל שֶׁהֵן, טְמֵאִים.

בַּמֵּי דְבָרִים אֲמוּרִים?

בִּזְמַן שֶׁלֹּא נֶעֱשׂוּ בִידֵי אָדָם,

[אֲבָל אִם נֶעֱשׂוּ בִידֵי אָדָם,]

אֲפִלּוּ כָל שֶׁהֵן, טְמֵאִין.

נִקָּבוּ,

הֶעָשׂוּי לָאֳכָלִים, שֵׁעוּרוֹ בַּזֵּיתִין.

הֶעָשׂוּי לַמַּשְׁקִין, שֵׁעוּרוֹ בְמַשְׁקִין.

הֶעָשׂוּי לְכָךְ וּלְכָךְ,

מְטִילִין אוֹתוֹ לְחָמְרוֹ בְצָמִיד פָּתִיל

וּבְכוֹנֵס מַשְׁקֶה.

## @22פרק י

### @11מסכת כלים פרק י משנה א

א

אֵלּוּ כֵלִים מַצִּילִים בְּצָמִיד פָּתִיל:

כְּלֵי גְלָלִים,

כְּלֵי אֲבָנִים,

כְּלֵי אֲדָמָה,

כְּלֵי חֶרֶשׂ,

כְּלֵי נֶתֶר,

וְעַצְמוֹת חַיָּה שֶׁבַּיָּם וְעוֹרָהּ,

וּכְלֵי הָעֵץ הַטְּהוֹרִין.

מַצִּילִין בֵּין מִפִּיהֶם, בֵּין מִצְּדָדֵיהֶן,

בֵּין יוֹשְׁבִין עַל שׁוּלֵיהֶם,

בֵּין מֻטִּין עַל צִדְדֵיהֶם.

הָיוּ כְפוּיִים עַל פִּיהֶם,

מַצִּילִים כָּל שֶׁתַּחְתֵּיהֶם עַד הַתְּהוֹם.

רְבִּי אֱלִיעֶזֶר מְטַמֵּא.

עַל הַכֹּל מַצִּילִים,

חוּץ מִכְּלִי חֶרֶשׂ,

שֶׁאֵינוּ מַצִּיל

אֶלָּא עַל הָאֳכָלִים וְעַל הַמַּשְׁקִין,

וְעַל כְּלִי חֶרֶשׂ.

### @11מסכת כלים פרק י משנה ב

ב

בַּמָּה מַקִּיפִים?

בַּסִּיד,

וּבַגִּפְּסַס,

בַּזֶּפֶת,

וּבְשַׁעֲוָה,

בַּטִּיט,

וּבַצּוֹאָה,

בַּחֵמָר,

וּבַחַרְסִית,

וּבְכָל דָּבָר הַמִּתְמָרֵחַ.

אֵין מַקִּיפִין לֹא בַבַּעַץ,

וְלֹא בָעוֹפֶרֶת,

מִפְּנֵי שֶׁהוּא פָתִיל וְאֵינוּ צָמִיד.

אֵין מַקִּיפִין לֹא בִדְבֵלָה שְׁמֵנָה,

וְלֹא בְּבָצֵק שֶׁנִּלּוֹשׁ בְּמֵי פֵרוֹת,

שֶׁלֹּא יְבִיאֶנּוּ לִידֵי פְסוּל.

וְאִם הִקִּיף, הִצִּיל.

### @11מסכת כלים פרק י משנה ג

ג

מְגוּפַת הֶחָבִית הַמְחֻלְחֶלֶת וְאֵינָה נִשְׁמֶטֶת,

רְבִּי יְהוּדָה אוֹמֵר:

מַצֶּלֶת.

וַחֲכָמִים אוֹמְרִים:

אֵינָה מַצֶּלֶת.

הָיָה בֵית אֶצְבַּע שֶׁלָּהּ שׁוֹקֵעַ בְּתוֹכָהּ,

הַשֶּׁרֶץ בְּתוֹכָהּ, הֶחָבִית טְמֵאָה;

הַשֶּׁרֶץ בֶּחָבִית, אֳכָלִין שֶׁבְּתוֹכָהּ טְמֵאִין.

### @11מסכת כלים פרק י משנה ד

ד

הַכַּדּוּר וְהַפַּקַּעַת שֶׁלַּגְּמִי,

שֶׁנְּתָנָן עַל פִּי הֶחָבִית:

מֵרַח מִן הַצְּדָדִין,

לֹא הִצִּיל,

עַד שֶׁיְּמָרַח מִלְּמַטָּן לְמַעְלָן.

וְכֵן בְּמַטְלֵית שֶׁלַּבֶּגֶד;

הָיְתָה שֶׁלַּנְּיָר אוֹ שֶׁלָּעוֹר,

וּקְשָׁרָהּ בִּמְשִׁיחָה,

מֵרַח מִן הַצְּדָדִין,

הִצִּיל.

### @11מסכת כלים פרק י משנה ה

ה

חָבִית שֶׁנִּתְקַלְּפָה,

וְהַזֶּפֶת שֶׁלָּהּ עוֹמֶדֶת,

וְכֵן קְבוּתִין שֶׁלְּמֻרְיָס שֶׁגְּפָסָן עִם הַשָּׂפָה,

רְבִּי יְהוּדָה אוֹמֵר:

אֵינָן מַצִּילִין;

וַחֲכָמִים אוֹמְרִים:

מַצִּילִין.

### @11מסכת כלים פרק י משנה ו

ו

חָבִית שֶׁנִּקָּבָה וּסְתָמוּהָ שְׁמָרִים,

וְהִצִּילָהּ;

פְּקָקָהּ בִּזְמוֹרָה,

עַד שֶׁיִּמָּרַח מִן הַצְּדָדִין.

[הָיוּ שְׁתַּיִם,

עַד שֶׁיְּמָרַח מִן הַצְּדָדִין,]

בֵּין זְמוֹרָה לַחֲבֶרְתָּהּ.

נֶסֶר שֶׁהוּא נָתוּן עַל פִּי הַתַּנּוּר,

אִם מֵרַח מִן הַצְּדָדִין,

הִצִּיל.

הָיוּ שְׁתַּיִם,

עַד שֶׁיִּמָּרַח מִן הַצְּדָדִין,

בֵּין נֶסֶר לַחֲבֵרוֹ.

עֲשָׂאָן בְּסַנִּין, אוֹ בְשׁוֹגְמִין,

אֵינוּ צָרִיךְ לְמָרַח מִן הָאֶמְצָעִי.

### @11מסכת כלים פרק י משנה ז

ז

תַּנּוּר יָשָׁן בְּתוֹךְ הֶחָדָשׁ,

וּסְרֵידָה עַל פִּי יָשָׁן,

נִטַּל הַיָּשָׁן, סְרֵידָה נוֹפֶלֶת,

הַכֹּל טָמֵא.

וְאִם לָאו, הַכֹּל טָהוֹר.

חָדָשׁ בְּתוֹךְ יָשָׁן,

וּסְרֵידָה עַל פִּי יָשָׁן,

אִם אֵין חָדָשׁ לִסְרֵידָה פוֹתֵחַ טֶפַח,

כָּל שֶׁבֶּחָדָשׁ טָהוֹר.

### @11מסכת כלים פרק י משנה ח

ח

לַפָּסִין זוֹ בְתוֹךְ זוֹ וְשִׂפְתוֹתֵיהֶן שָׁווֹת,

הַשֶּׁרֶץ בָּעֶלְיוֹנָה אוֹ בַתַּחְתּוֹנָה,

הִיא טְמֵאָה, וְכֻלָּם טְהוֹרוֹת.

הָיוּ בְכוֹנֵס מַשְׁקֶה,

הַשֶּׁרֶץ בָּעֶלְיוֹנָה,

כֻּלָּם טְמֵאוֹת;

בַּתַּחְתּוֹנָה,

הִיא טְמֵאָה, וְכֻלָּם טְהוֹרוֹת.

הַשֶּׁרֶץ בָּעֶלְיוֹנָה וְהַתַּחְתּוֹנָה עוֹדֶפֶת,

הִיא וְהַתַּחְתּוֹנָה טְמֵאָה;

הָעֶלְיוֹנָה וְהַתַּחְתּוֹנָה עוֹדֶפֶת,

כָּל שֶׁיֶּשׁ בָּהּ מַשְׁקֶה טוֹפֵחַ,

טְמֵאָה.

## @22פרק יא

### @11מסכת כלים פרק יא משנה א

א

כְּלֵי מַתְּכוֹת,

פְּשׁוּטֵיהֶן וּמְקַבְּלֵיהֶן טְמֵאִין.

נִשְׁבָּרוּ, טָהָרוּ.

חָזַר וְעָשָׂה מֵהֶן כֵּלִים,

חָזְרוּ לְטֻמְאָתָן הַיְשָׁנָה.

רַבָּן שִׁמְעוֹן בֶּן גַּמְלִיאֵל אוֹמֵר:

לֹא לְכָל טֻמְאָה,

אֶלָּא לְטֻמְאַת נֶפֶשׁ.

### @11מסכת כלים פרק יא משנה ב

ב

כָּל כְּלִי מַתֶּכֶת שֶׁיֶּשׁ לוֹ שֵׁם בִּפְנֵי עַצְמוֹ,

טָמֵא,

חוּץ מִן הַדֶּלֶת,

וְהַנֶּגֶר,

וְהַמַּנְעוּל,

וְהַפּוֹתָה שֶׁתַּחַת הַצִּיר,

וְהַצִּיר,

וְהַקּוֹרָה,

וְהַצִּנּוֹר,

שֶׁנֶּעֱשׁוּ לַקַּרְקַע.

### @11מסכת כלים פרק יא משנה ג

ג

הָעוֹשֶׂה כֵלִים מִן הָעֶשֶׁת,

וּמִן הַחֲרָרָה,

וּמִן הַסּוֹבֵב שֶׁלַּגַּלְגַּל,

וּמִן הַטַּסִּין שֶׁלָּהּ,

וּמִן הַצִּפּוֹיִין,

מִכְנֵי כֵלִים,

וּמֵהָגְנֵי כֵלִים,

מֵאָזְנֵי כֵלִים, <מֹאזְנֵי>

מִן הַשְּׁחֹלֶת,

וּמִן הַגְּרֹדֶת,

טְהוֹרִין.

רְבִּי יוֹחָנָן בֶּן נוּרִי אוֹמֵר:

אַף מִן הַקְּצֹצֶת.

מִשִּׁבְרֵי כֵלִים, <מִשְׁבְּרֵי>

מִן הַגְּרוֹטֵי,

וּמִן הַמַּסְמְרוֹת שֶׁיָּדוּעַ שֶׁנֶּעֱשׁוּ מִכֵּלִים,

טְמֵאִים.

מִן הַמַּסְמְרוֹת,

בֵּית שַׁמַּי מְטַמִּין,

וּבֵית הֶלֵּל מְטַהֲרִין.

### @11מסכת כלים פרק יא משנה ד

ד

בַּרְזֶל טָמֵא שֶׁבְּלָלוֹ עִם בַּרְזֶל טָהוֹר,

אִם רֹב מִן הַטָּמֵא, טָמֵא,

אִם רֹב מִן הַטָּהוֹר, טָהוֹר,

מַחְצָה לְמַחְצָה, טָמֵא.

וְכֵן מִן הַחַלָּמָה וּמִן הַגְּלָלִין.

קְלוֹסְטְרָה, טְמֵאָה,

וּמְצֻפָּה, טְהוֹרָה.

הַפִּין,

וְהַפּוּרְנָה, טְמֵאִין.

קְלוֹסְטְרָה,

רְבִּי יְהוֹשֻׁעַ אוֹמֵר:

שׁוֹמְטָהּ מִפֶּתַח זֶה וְתוֹלֶה בַחֲבֵרוֹ בַשַּׁבָּת.

רְבִּי טַרְפוֹן אוֹמֵר:

הֲרֵי הִיא לוֹ כְכָל הַכֵּלִים,

וּמִטַּלְטֶלֶת בֶּחָצֵר.

### @11מסכת כלים פרק יא משנה ה

ה

עַקְרָב שֶׁלִּפְרָמְבְּיָה, טְמֵאָה,

וּלְחָיַיִם, טְהוֹרִין.

רְבִּי אֱלִיעֶזֶר מְטַמֵּא בִלְחָיַיִם.

וַחֲכָמִים אוֹמְרִים:

אֵין טָמֵא אֶלָּא עַקְרָב;

בְּשָׁעַת חִבּוּרָן, הַכֹּל טָמֵא.

### @11מסכת כלים פרק יא משנה ו

ו

פִּיקָה שֶׁלַּמַּתֶּכֶת,

רְבִּי עֲקִיבָה מְטַמֵּא,

וַחֲכָמִים מְטַהֲרִין.

וּמְצֻפָּה, טְהוֹרָה.

הַכּוּשׁ וְהָעִימָה וְהַמַּקֵּל

וְסוּמְפּוֹנְיָה וְחָלִיל שֶׁלַּמַּתֶּכֶת,

טְמֵאִין,

וּמְצֻפִּין, טְהוֹרִים.

סִימְפּוֹנְיָה,

אִם יֶשׁ בָּהּ בֵּית קִבּוּל כְּנָפַיִם,

בֵּין כָּךְ וּבֵין כָּךְ, טְמֵאָה.

### @11מסכת כלים פרק יא משנה ז

ז

קֶרֶן עֲגֻלָּה, טְמֵאָה,

וּפְשׁוּטָה, טְהוֹרָה.

אִם הָיְתָה מְצוּפִית שֶׁלָּהּ שֶׁלַּמַּתֶּכֶת,

טְמֵאָה.

הַקַּב שֶׁלָּהּ,

רְבִּי טַרְפוֹן מְטַמֵּא,

וַחֲכָמִים מְטַהֲרִין.

וּבְשָׁעַת חִבּוּרָן, הַכֹּל טָמֵא.

כַּיּוֹצֵא בוֹ:

קְנֵי מְנוֹרָה, טְהוֹרִין.

הַפֶּרַח וְהַבָּסִין, טְמֵאִים.

וּבְשָׁעַת חִבּוּרָן, הַכֹּל טָמֵא.

### @11מסכת כלים פרק יא משנה ח

ח

קַסִּידָא, טְמֵאָה, *<cassida: כובע מתכת>*

וּלְחָיַיִם, טְהוֹרִין.

אִם יֵשׁ בָּהֶן בֵּית קִבּוּל מַיִם,

טְמֵאִים.

כָּל כְּלֵי הַמִּלְחָמָה טְמֵאִים:

הַכִּידוֹן, וְהַנִּקּוֹן, וְהַמַּגְּפַיִם, וְהַשִּׁרְיָן,

טְמֵאִין.

כָּל תַּכְשִׁיטֵי הָאִשָּׁה טְמֵאִין:

עִיר שֶׁלַּזָּהָב, וּקְטַלָּיוֹת,

נְזָמִים, וְטַבָּעוֹת,

וְטַבַּעַת בֵּין שֶׁיֶּשׁ עָלֶיהָ חוֹתָם

וּבֵין שֶׁאֵין עָלֶיהָ חוֹתָם;

וְנִזְמֵי הָאַף.

ט

קְטַלָּה שֶׁחֲלָיוֹת שֶׁלָּהּ שֶׁלַּמַּתֶּכֶת

בְּחוּט שֶׁלַּפִּשְׁתָּן אוֹ שֶׁלַּצֶּמֶר,

נִפְסַק הַחוּט, הַחֲלָיוֹת טְמֵאוֹת,

שֶׁכָּל אֶחָד וְאֶחָד כְּלִי בִפְנֵי עַצְמוֹ.

חוּט שֶׁלַּמַּתֶּכֶת,

וַחֲלָיוֹת שֶׁלָּאֲבָנִים טוֹבוֹת וְשֶׁלְּמַרְגָּלִיּוֹת,

וְשֶׁלִּזְכוֹכִית,

נִשְׁתַּבְּרוּ חֲלָיוֹת, וְהַחוּט בִּפְנֵי עַצְמוֹ קַיָּם,

טָמֵא.

שִׁירֵי קְטַלָּה, כִּמְלֹא צַוַּאר קְטַנָּה.

רְבִּי אֱלִיעֶזֶר אוֹמֵר:

אֲפִלּוּ טַבַּעַת אַחַת,

טְמֵאָה, שֶׁכֵּן תְּלוּיִין בַּצַּוָּאר.

### @11מסכת כלים פרק יא משנה ט

י

נֶזֶם שֶׁהוּא עָשׁוּי כִּקְדֵרָה מִלְּמַטָּן,

וְכַעֲדָשָׁה מִלְמַעְלָן, וְנִפְרַק,

כִּקְדֵרָה,

טָמֵא מִשֵּׁם כְּלִי קִבּוּל;

וְכַעֲדָשָׁה,

טָמֵא בִפְנֵי עַצְמוֹ.

חוּט צִנֵּירָה, טְהוֹרָה.

הֶעָשׂוּי כְּמִין אֶשְׁכּוֹל, וְנִפְרַק,

טָהוֹר.

## @22פרק יב

### @11מסכת כלים פרק יב משנה א

א

טַבַּעַת אָדָם, טְמֵאָה.

טַבַּעַת הַבְּהֵמָה וְהַכֵּלִים,

וּשְׁאָר כָּל הַטַּבָּעוֹת, טְהוֹרוֹת.

קוֹרַת הַחִצִּים, טְמֵאָה;

וְשֶׁלָּאֲסִירִים, טְהוֹרָה.

הַקּוֹלָר, טָמֵא. <הַקּוֹלַּר>

שַׁלְשֶׁלֶת שֶׁיֶּשׁ בָּהּ בֵּית נְעִילָה, טְמֵאָה.

הָעֲשׁוּיָה לִכְפִיתָה, טְהוֹרָה.

שַׁלְשֶׁלֶת שֶׁלַּסִּיטוֹנוֹת, טְמֵאָה;

שֶׁלְּבַעֲלֵי בָתִּים, טְהוֹרָה.

אָמַר רְבִּי יוֹסֵה:

אֶמָּתַי?

בִּזְמַן שֶׁהוּא מַפְתֵּחַ אֶחָד,

אֲבָל אִם הָיוּ שְׁנַיִם,

אוֹ שֶׁקָּשַׁר חַלָּזוֹן בְּרֹאשָׁהּ, טְמֵאָה.

### @11מסכת כלים פרק יב משנה ב

ב

קְנֵה מֹאזְנַיִם שֶׁלַּסָּרוֹקוֹת, טָמֵא,

מִפְּנֵי אָנְקְיָיוֹת;

וְשֶׁלְּבַעֲלֵי בָתִּים,

אִם יֶשׁ בּוֹ אָנְקְיָיוֹת, טָמֵא.

אָנְקְלֵי שֶׁלַּכַּתָּפִין, טְהוֹרָה,

שֶׁלָּרוֹכְלִים, טְמֵאָה.

רְבִּי יְהוּדָה אוֹמֵר:

שֶׁלָּרוֹכְלִים, שֶׁלְּפָנָיו טְמֵאָה,

וְשֶׁלְּאַחֲרָיו טְהוֹרָה.

ג

אָנְקְלֵי שֶׁלַּדַּרְגֵּשׁ, טְמֵאָה;

וְשֶׁלְּנִקְלִיטִים, טְהוֹרָה;

שֶׁלַּשִּׁדָּה, טְמֵאָה;

וְשֶׁלָּאָקוֹן, טְהוֹרָה;

שֶׁלַּשֻּׁלְחָן, טְמֵאָה;

וְשֶׁלִּמְנוֹרַת הָעֵץ, טְהוֹרָה.

זֶה הַכְּלָל:

הַמְחֻבָּר לַטָּמֵא, טָמֵא,

הַמְחֻבָּר לַטָּהוֹר, טָהוֹר.

וְכֻלָּם אַחַת וְאַחַת בִּפְנֵי עַצְמָן, טְהוֹרוֹת.

### @11מסכת כלים פרק יב משנה ג

ד <ט>

כְּסוּי טְנִי שֶׁלַּמַּתֶּכֶת, שֶׁלְּבַעֲלֵי בָתִּים,

רַבָּן גַּמְלִיאֵל מְטַמֵּא,

וַחֲכָמִים מְטַהֲרִין.

וְשֶׁלָּרוֹפְאִין, טָמֵא.

הַדֶּלֶת שֶׁבַּמִּגְדָּל שֶׁלְּבַעֲלֵי בָתִּים, טְהוֹרָה;

וְשֶׁלָּרוֹכְלִין, טְמֵאָה.

הַיַּתֶּכִּים, טְמֵאִין.

וְהַפֵּרַכִּין, טְהוֹרִין.

עַקְרַב בֵּית הַבַּד, טְמֵאָה.

אָנְקְלֵי שֶׁבִּכְתָלִים, טְהוֹרָה.

### @11מסכת כלים פרק יב משנה ד

ה

מַסְמֵר הַגָּרָע, טָמֵא.

שֶׁלְּאֶבֶן שָׁעוֹת, טָהוֹר.

רְבִּי צָדוֹק מְטַמֵּא.

מַסְמֵר הַגִּרְדִּי, טָמֵא.

וְאָרוֹן שֶׁלַּגָּרוֹסוֹת,

רְבִּי צָדוֹק מְטַמֵּא,

וַחֲכָמִים מְטַהֲרִין.

הָיְתָה עֲגָלָה שֶׁלַּמַּתֶּכֶת, טְמֵאָה.

### @11מסכת כלים פרק יב משנה ה

ו

מַסְמֵר שֶׁהִתְקִינוֹ לִהְיוֹת פּוֹתֵחַ וְנוֹעֵל בּוֹ, טָמֵא.

הֶעָשׂוּי לִשְׁמִירָה, טָהוֹר.

מַסְמֵר שֶׁהִתְקִינוֹ לִהְיוֹת פּוֹתֵחַ בּוֹ אֶת הֶחָבִית,

רְבִּי עֲקִיבָה מְטַמֵּא,

וַחֲכָמִים מְטַהֲרִין,

עַד שֶׁיִּצְרְפֶנּוּ.

מַסְמֵר שֶׁלַּשֻּׁלְחָנִי, טָהוֹר.

רְבִּי צָדוֹק מְטַמֵּא.

ז  
שְׁלֹשָׁה דְבָרִים

רְבִּי צָדוֹק מְטַמֵּא וַחֲכָמִים מְטַהֲרִין:

מַסְמֵר שֶׁלַּשֻּׁלְחָנִי,

וְאָרוֹן שֶׁלַּגָּרוֹסוֹת,

וּמַסְמֵר שֶׁלְּאֶבֶן שָׁעוֹת,

רְבִּי צָדוֹק מְטַמֵּא, וַחֲכָמִים מְטַהֲרִין.

### @11מסכת כלים פרק יב משנה ו

ח

אַרְבָּעָה דְבָרִים רַבָּן גַּמְלִיאֵל מְטַמֵּא,

וַחֲכָמִים מְטַהֲרִין:

כְּסוּי טְנִי שֶׁלַּמַּתֶּכֶת שֶׁלְּבַעֲלֵי בָתִּים,

וּתְלוּי הַמַּגְרְדוֹת,

וְגָלְמֵי כְלֵי מַתְּכוֹת,

וְטַבְלָה שֶׁנֶּחְלְקָה לִשְׁנַיִם.

וּמוֹדִים חֲכָמִים לְרַבָּן גַּמְלִיאֵל

בְּטַבְלָה שֶׁנֶּחְלְקָה לִשְׁנַיִם,

אֶחָד גָּדוֹל וְאֶחָד קָטָן,

הַגָּדוֹל טָמֵא, וְהַקָּטָן טָהוֹר.

### @11מסכת כלים פרק יב משנה ז

ט

דִּינָר שֶׁנִּפְסַל,

וְהִתְקִינוֹ לִתְלוֹתוֹ בְצַוַּאר קְטַנָּה,

טָמֵא.

סֶלַע שֶׁנִּפְסְלָה,

וְהִתְקִינָהּ לִהְיוֹת שׁוֹקֵל בָּהּ,

טְמֵאָה.

עַד כַּמָּה תִפָּסֵל וִיהֵא רַשַּׁי לְקַיְּמָהּ?

עַד שְׁנֵי דִינָרִים.

פָּחוּת מִכֵּן, יָקֹץ.

### @11מסכת כלים פרק יב משנה ח

י

הָאוֹלָר וְהַקּוֹלְמוֹס, <הָאֵוֹלָר>

וְהַמְּטֻלְטֶלֶת, וְהַמִּשְׁקָלוֹת,

וְהַכּידִים וְהַכַּן וְהַכַּנָּה,

טְמֵאִין.

וְכָל גָּלְמֵי כְלֵי עֵץ,

טְמֵאִים,

חוּץ מִשֶּׁלַּפִרְשָׁע.

רְבִּי יְהוּדָה אוֹמֵר:

גְּרוֹפִית שֶׁלַּזַּיִת,

טְהוֹרָה, עַד שֶׁתִּשָּׁלֵק.

## @22פרק יג

### @11מסכת כלים פרק יג משנה א

א

הַסַּיִף, וְהַסְּכִין, וְהַפִּגְיוֹן, וְהָרֹמַח,

מַגַּל יָד, מַגַּל קָצִיר, וְהַשְּׁחִיר,

זוֹג שֶׁלַּסַּפָּרִין, שֶׁנֶּחְלְקוּ,

הֲרֵי אֵלּוּ טְמֵאִין.

רְבִּי אוֹמֵר:

סָמוּךְ לַיָּד, טָמֵא,

סָמוּךְ לָרֹאשׁ, טָהוֹר.

מַסְפֶּרֶת שֶׁנֶּחְלְקָה לִשְׁנַיִם,

רְבִּי יְהוּדָה מְטַמֵּא,

וַחֲכָמִים מְטַהֲרִין.

### @11מסכת כלים פרק יג משנה ב

ב

קֳלִגְרָפוֹן שֶׁנִּטְּלָה כַפָּהּ,

טְמֵאָה, מִפְּנֵי שִׁנָּהּ;

נִטְּלָה שִׁנָּהּ,

טְמֵאָה, מִפְּנֵי כַפָּהּ.

מַכְחָל שֶׁנִּטְּלָה הַכַּף,

טָמֵא, מִפְּנֵי הַזָּכָר;

נִטַּל הַזָּכָר,

טָמֵא, מִפְּנֵי הַכַּף.

מִכְתָּב שֶׁנִּטַּל הַכּוֹתֵב,

טָמֵא, מִפְּנֵי הַמּוֹחֵק.

נִטַּל הַמּוֹחֵק,

טָמֵא, מִפְּנֵי הַכּוֹתֵב.

זוֹמָאנִצְטְרָה שֶׁנִּטְּלָה כַפָּהּ, *<zōmálistros =trulla : כף, מצקת>*

טְמֵאָה, מִפְּנֵי הַמַּזְלֵג.

נִטְּלָה הַמַּזְלֵג,

טְמֵאָה, מִפְּנֵי כַפָּהּ.

וְכֵן הַשֵּׁן שֶׁלַּמַּעְדֵּר.

שֵׁעוּר כֻּלָּן, כְּדֵי לַעֲשׁוֹת מְלַאכְתָּן.

### @11מסכת כלים פרק יג משנה ג

ג

חַרְחוּר שֶׁנִּפְגַּם,

טָמֵא, עַד שֶׁיִּנָּטֵל רֻבּוֹ.

נִשְׁבַּר מַקּוּפוֹ,

טָהוֹר.

קָרְדֹּם שֶׁנִּטַּל עָשְׁפּוֹ,

טָמֵא, מִפְּנֵי בֵית בִּקּוּעוֹ;

נִטַּל בֵּית בִּקּוּעוֹ,

טָמֵא, מִפְּנֵי עָשְׁפּוֹ.

נִשְׁבַּר מַקּוּפוֹ,

טָהוֹר.

### @11מסכת כלים פרק יג משנה ד

ד

מַגְרֵפָה שֶׁנִּטְּלָה כַפָּהּ, טְמֵאָה,

מִפְּנֵי שֶׁהִיא כְקָרְנָס.

דִּבְרֵי רְבִּי מֵאִיר.

וַחֲכָמִים מְטַהֲרִין.

מְגֵרָה שֶׁנִּטְּלוּ שִׁנֶּיהָ אַחַת מִבִּנְתַּיִם, טְהוֹרָה.

נִשְׁתַּיַּר בָּהּ מְלֹא הַסִּיט בְּמָקוֹם אֶחָד, טְמֵאָה.

הַמַּעְצָד, וְהָאַזְמֵל, וְהַמַּפְסֶלֶת,

וְהַמַּקְדֵּחַ שֶׁנִּפְגָּמוּ, טְמֵאִין.

נִטַּל חַסוּמָּן, טְהוֹרִין.

וְכֻלָּם שֶׁנֶּחְלְקוּ לִשְׁנַיִם, טְמֵאִין,

חוּץ מִן הַמַּקְדֵּחַ.

וְהָרוֹקְנָה בִפְנֵי עַצְמָהּ, טְהוֹרָה.

### @11מסכת כלים פרק יג משנה ה

ה

מַחַט שֶׁנִּטַּל חֲרִירָהּ אוֹ עָקְצָהּ,

טְהוֹרָה.

אִם הִתְקִינָהּ לְמִיתָה,

טְמֵאָה.

שֶׁלְּסַקָּיִין שֶׁנִּטַּל חֲרִירָהּ,

טְמֵאָה, מִפְּנֵי שֶׁהוּא כוֹתֵב בָּהּ.

נִטַּל עָקְצָהּ,

טְהוֹרָה.

שֶׁלַּמִתּוֹן,

בֵּין כָּךְ וּבֵין כָּךְ טְמֵאָה.

ו

מַחַט שֶׁהֶעֱלַת חֲלוּדָה,

אִם מְעַכֶּבֶת אֶת הַתְּפִירָה,

טְהוֹרָה;

וְאִם לָאו, טְמֵאָה.

צִנֵּירָה שֶׁפְּשָׁטָהּ,

טְהוֹרָה.

כְּפָפָהּ,

חָזְרָה לְטֻמְאָתָהּ.

### @11מסכת כלים פרק יג משנה ו

ז

עֵץ הַמְשַׁמֵּשׁ אֶת הַמַּתֶּכֶת,

טָמֵא.

וְהַמַּתֶּכֶת וְהַמְשַׁמֶּשֶׁת אֶת הָעֵץ,

טָהוֹר.

כֵּיצַד?

פּוֹתַחַת שֶׁלָּעֵץ,

וְהַפִּין שֶׁלָּהּ שֶׁלַּמַּתֶּכֶת,

אֲפִלּוּ אַחַת,

טְמֵאָה.

פּוֹתַחַת שֶׁלַּמַּתֶּכֶת,

וְהַפִּין שֶׁלָּהּ שֶׁלָּעֵץ,

טְהוֹרָה.

טַבַּעַת שֶׁלַּמַּתֶּכֶת,

וְחוֹתָם שֶׁלָּהּ שֶׁלָּאַלְמוֹג,

טְמֵאָה.

טַבַּעַת שֶׁלָּאַלְמוֹג,

וְחוֹתָם שֶׁלָּהּ שֶׁלַּמַּתֶּכֶת,

טְהוֹרָה.

הַשֵּׁן שֶׁבַּטַּס שֶׁבַּפּוֹתַחַת, וְשֶׁבַּמַּפְתֵּחַ,

טְמֵאָה בִפְנֵי עַצְמָהּ.

### @11מסכת כלים פרק יג משנה ז

ח

הַכְּדֻמִּים הָאַשְׁקְלוֹנִים שֶׁנִּשְׁבָּרוּ,

וְהָאָנְקְלֵי שֶׁלָּהֶם קַיֶּמֶת,

הֲרֵי אֵלּוּ טְמֵאִין.

הַמַּעְבֵּר, וְהַמִּזְרֶה, וְהַמַּגּוֹב,

וְכֵן מַשְׂרֵק שֶׁלָּרֹאשׁ,

שֶׁנִּטְּלָה אַחַת מִשִּׁנֵּיהֶן,

וַעֲשָׂאָן שֶׁלַּמַּתֶּכֶת,

הֲרֵי אֵלּוּ טְמֵאִין.

וְעַל כֻּלָּם אָמַר רְבִּי יְהוֹשֻׁעַ:

דָּבָר חָדָשׁ חִדְּשׁוּ סוֹפְרִין,

וְאֵין לִי מָה אָשִׁיב.

### @11מסכת כלים פרק יג משנה ח

ט

מַשְׂרֵק שֶׁלַּפִּשְׁתָּן שֶׁנִּטְּלוּ שִׁנָּיו,

נִשְׁתַּיְּרוּ בוֹ שְׁתַּיִם, טָמֵא,

וְאַחַת, טָהוֹר.

וְכֻלָּם, אַחַת וְאַחַת בִּפְנֵי עַצְמָן,

טְמֵאוֹת.

י

וְשֶׁלַּצֶּמֶר שֶׁנִּטְּלוּ שִׁנָּיו וְאַחַת מִבִּנְתַּיִם,

טָהוֹר.

נִשְׁתַּיַּר בּוֹ שָׁלוֹשׁ בְּמָקוֹם אֶחָד,

טָמֵא.

הָיְתָה הַחִיצוֹנָה אַחַת מֵהֶן,

טָהוֹר.

נִטְּלוּ מִמֶּנּוּ שְׁתַּיִם וַעֲשָׂאָן לַמַּלְקֶטֶת,

טְמֵאוֹת;

אַחַת, וְהִתְקִינָהּ לַנֵּר, אוֹ לַמִּיתָה,

טְמֵאָה.

## @22פרק יד

### @11מסכת כלים פרק יד משנה א

א

כְּלֵי מַתְּכוֹת,

כַּמָּה הוּא שֵׁעוּרָן?

הַדְּלִי, כְּדֵי לְמַלֹּאות בּוֹ.

קֻמְקוּמוֹס, כְּדֵי לָחוּם בּוֹ.

מֵחַם, כְּדֵי לְקַבֵּל סְלָעִים.

הַלְּבֵס, כְּדֵי לְקַבֵּל קִיתוֹנוֹת.

קִיתוֹנוֹת, כְּדֵי לְקַבֵּל פְּרוּטוֹת.

מִדּוֹת הַיַּיִן, בְּיַיִן,

וּמִדּוֹת הַשֶּׁמֶן, בְּשֶׁמֶן;

רְבִּי אֱלִיעֶזֶר אוֹמֵר:

כֻּלָּם בִּפְרוּטוֹת.

רְבִּי עֲקִיבָה אוֹמֵר:

הַמְחֻסָּר חֲטָפָה, טָמֵא,

וְהַמְחֻסָּר לְטִישָׁה, טָהוֹר.

### @11מסכת כלים פרק יד משנה ב

ב

מַקֵּל שֶׁעָשָׂה בְרֹאשׁוֹ מַסְמֵר כְּמִין חֲזַיְנָה,

טָמֵא;

סִמְּרוֹ, טָמֵא.

רְבִּי שִׁמְעוֹן אוֹמֵר:

עַד שֶׁיַּעֲשֶׂה בוֹ שְׁלֹשָׁה סְדָרִים.

וְכֻלָּם, שֶׁעֲשָׂאָן לַנּוֹי,

טְהוֹרִין.

עָשָׂה בְרֹאשׁוֹ מְנִיקִית, וְכֵן בַּדֶּלֶת,

טְהוֹרָה;

הָיְתָה כֶלִי וְחִבְּרָהּ לוֹ,

טְמֵאָה.

מֵאֶמָּתַי הִיא טַהֲרַתּוּ?

בֵּית שַׁמַּי אוֹמְרִים:

מִשֶּׁיְּחַבֵּל.

וּבֵית הֶלֵּל אוֹמְרִים:

מִשֶּׁיְּחַבֵּר.

### @11מסכת כלים פרק יד משנה ג

ג

הַקַּנְטֵר שֶׁלַּבַּנַּאי,

וְהַדָּקוֹר שֶׁלֶּחָרָשׁ, <חֶרֶשׂ>

הֲרֵי אֵלּוּ טְמֵאִין.

יִתְדוֹת אֲהָלִין,

וְיִתְדוֹת הַמָּשׁוֹחוֹת,

טְמֵאוֹת.

שַׁלְשֶׁלֶת שֶׁלַּמָּשׁוֹחוֹת,

טְמֵאָה.

הָעֲשׁוּיָה לָעֵצִים,

טְהוֹרָה.

שַׁלְשֶׁלֶת דְּלִי גָדוֹל,

אַרְבָּעָה טְפָחִים;

וְשֶׁלַּקָּטוֹן, עֲשָׂרָה.

חֲמוֹר שֶׁלַּנַּפָּחִים,

טְמֵאָה.

מְגֵרָה שֶׁעָשָׂה שִׁנֶּיהָ בְתוֹךְ הַחֹר,

טְמֵאָה;

עֲשָׂאָן מִלְּמַטָּן לְמַעְלָן,

טְהוֹרָה.

כָּל הַכְּסוּיִין טְהוֹרִין,

חוּץ מִשֶּׁלַּמֵּחַם. <מִשַּׁלְּמֵּיחֶם>

### @11מסכת כלים פרק יד משנה ד

ד

הַטְּמֵאִין שֶׁבָּעֲגָלָה:

הָעֹל שֶׁלַּמַּתֶּכֶת,

וְהַקַּטְרֵב,

וְהַכְּנָפַיִם הַמְקַבְּלוֹת אֶת הָרְצוּעוֹת, <הַמְקַבֶּלֶות>

וּבַרְזֶל שֶׁתַּחַת צַוְּארֵי בְהֵמָה,

הַסּוֹמֵךְ, וְהַמְחַגֵּר,

וְהַתַּמְחוּיוֹת, וְהָעַנְבוּל, וְהַצִּנֵּירָה,

וּמַסְמֵר מְחַבֵּר אֶת כֻּלָּם.

### @11מסכת כלים פרק יד משנה ה

ה

הַטְּהוֹרִים שֶׁבָּעֲגָלָה,

וְהָעֹל הַמְצֻפֶּה,

וּכְנָפַיִם הָעֲשׁוּיוֹת לַנּוֹי,

וּשְׁפוֹפְרוֹת הַמַּשְׁמִיעוֹת אֶת הַקּוֹל,

וְהָאֲבָר שֶׁבְּצַד צַוְּארֵי בְהֵמָה,

הַסּוֹבֵב שֶׁלַּגַּלְגַּל,

וְהַטָּסִין, וְהַצִּפּוּיִין,

וּשְׁאָר כָּל הַמַּסְמְרוֹת,

טְהוֹרִין.

סַנְדַּלֵּי בְהֵמָה שֶׁלַּמַּתֶּכֶת,

טְמֵאִין,

שֶׁלַּשַּׁעַם, טְהוֹרִין.

הַסֵּיף, מֵאֶמָּתַי מְקַבֵּל טֻמְאָה?

מִשֶּׁיְּשׁוּפֶנּוּ.

וְהַסְּכִין?

מִשֶּׁיַּשְׁחִיזֶנָּה.

### @11מסכת כלים פרק יד משנה ו

ו

כְּסוּי טְנִי שֶׁלַּמַּתֶּכֶת שֶׁעָשָׂה בוֹ מַרְאָה,

רְבִּי יְהוּדָה מְטַהֵר,

וַחֲכָמִים מְטַמִּין.

מַרְאָה שֶׁנִּשְׁבָּרָה,

אִם אֵינָה מַרְאָה אֶת רֹב הַפָּנִים,

טְהוֹרָה.

### @11מסכת כלים פרק יד משנה ז

ז

כְּלֵי מַתְּכוֹת מִטַּמִּין וּמִטַּהֲרִין שְׁבָרִין.

דִּבְרֵי רְבִּי אֱלִיעֶזֶר.

רְבִּי יְהוֹשֻׁעַ אוֹמֵר:

אֵינָן מִטַּהֲרִין אֶלָּא שְׁלֵמִים.

כֵּיצַד?

הִזָּה עֲלֵיהֶן,

וְנִשְׁבָּרוּ בוֹ בַיּוֹם,

הִתִּיכָן, חָזַר וְהִזָּה עֲלֵיהֶן שְׁנִיָּה בוֹ בַיּוֹם,

הֲרֵי אֵלּוּ טְהוֹרִין.

דִּבְרֵי רְבִּי אֱלִיעֶזֶר.

רְבִּי יְהוֹשֻׁעַ אוֹמֵר:

אֵין הַזָּיָה פָחוּת מִשְּׁלִישִׁי וּמִשְּׁבִיעִי.

### @11מסכת כלים פרק יד משנה ח

ח

מַפְתֵּחַ שֶׁלָּאַרְכֻּבָּה שֶׁנִּשְׁבְּרָה מִתּוֹךְ אַרְכֻּבָּתוֹ,

טָהוֹר.

רְבִּי יְהוּדָה מְטַמֵּא,

מִפְּנֵי שֶׁהוּא פוֹתֵחַ בּוֹ מִבִּפְנִים.

וְשֶׁלַּגַּם שֶׁנִּשְׁבַּר מִתּוֹךְ גֻּמּוֹ,

טָהוֹר.

הָיוּ בוֹ חָפִין וּנְקָבִין,

טָמֵא.

נִטְּלוּ חָפִין,

טָמֵא, מִפְּנֵי נְקָבִין.

נִסְתַּתְּמוּ נְקָבִין, טָמֵא,

מִפְּנֵי חָפִין;

נִטְּלוּ חָפִין וְנִסְתַּתְּמוּ נְקָבִין,

אוֹ שֶׁפְּרָצָן זֶה לְתוֹךְ זֶה,

טָהוֹר.

מַסְנֶנֶת שֶׁלַּחַרְדָּל

שֶׁנִּפְרְצוּ בָהּ שְׁלֹשָׁה נְקָבִים מִלְּמַטָּן זֶה לְתוֹךְ זֶה,

טְהוֹרָה.

וְאַרְפַּכְס שֶׁלַּמַּתֶּכֶת,

טְמֵאָה.

## @22פרק טו

### @11מסכת כלים פרק טו משנה א

א

כְּלֵי עֵץ,

כְּלֵי עוֹר,

כְּלֵי עֶצֶם,

כְּלֵי זְכוֹכִית,

פְּשׁוּטֵיהֶן טְהוֹרִין,

וּמְקַבְּלֵיהֶן טְמֵאִין.

נִשְׁבָּרוּ, טָהָרוּ.

חָזַר וְעָשָׂה מֵהֶן כֵּלִים,

מְקַבְּלִין טֻמְאָה מִכָּן וְלַבָּא.

הַשִּׁדָּה,

וְהַתֵּבָה,

וְהַמִּגְדָּל,

כַּוֶּרֶת הַקַּשׁ,

וְכַוֶּרֶת הַקָּנִים,

וּבוֹר סְפִינָה אֲלֶכְּסַנְדְּרִית,

שֶׁיֵּשׁ לָהֶם שׁוּלַיִם,

וְהֵן מַחֲזִיקִים אַרְבָּעִים לַח,

שֶׁהֵם כּוֹרַיִם בַּיָּבֵשׁ,

הֲרֵי אֵלּוּ טְהוֹרִין.

וּשְׁאָר כָּל הַכֵּלִים,

בֵּין מְקַבְּלִין בֵּין אֵינָן מְקַבְּלִין,

טְמֵאִים.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

דַּרְדּוּר עֲגָלָה,

וְקָסֻטּוֹת הַמְּלָכִים, <וקוסטות>

וַעֲרֵבַת הָעֻבְּדָן,

וּבוֹר סְפִינָה קְטַנָּה,

וְהָאָרוֹן,

אַף עַל פִּי מְקַבְּלִין,

טְמֵאִין,

שֶׁאֵינָן עֲשׁוּיִים לְהִטַּלְטֵל אֶלָּא בְמַה שֶּׁבְּתוֹכָן.

וּשְׁאָר כָּל הַכֵּלִים,

הַמְקַבְּלִין, טְהוֹרִין,

וְשֶׁאֵינָן מְקַבְּלִין, טְמֵאִין.

אֵין בֵּין דִּבְרֵי רְבִּי מֵאִיר לְדִבְרֵי רְבִּי יְהוּדָה

אֶלָּא עֲרֵבַת בַּעַל הַבַּיִת.

### @11מסכת כלים פרק טו משנה ב

ב

אֲרֻבּוֹת שֶׁלַּנַּחְתּוֹמִים, טְמֵאוֹת,

וְשֶׁלְּבַעֲלֵי בָתִּים, טְהוֹרוֹת.

סְרָקָן אוֹ כִרְכְּמָן, טְמֵאוֹת. <סירקן>

דַּף שֶׁלַּנַּחְתּוֹמִים שֶׁקְּבָעוֹ בַכֹּתֶל,

רְבִּי אֱלִיעֶזֶר מְטַהֵר,

וַחֲכָמִים מְטַמִּין.

סְרוּד שֶׁלַּנַּחְתּוֹמִים, טָמֵא,

וְשֶׁלְּבַעֲלֵי בָתִּים, טָהוֹר.

גִּפְּפוֹ מֵאַרְבַּע רוּחוֹתָיו, טָמֵא.

נִפְרַץ מֵרוּחַ אַחַת, טָהוֹר.

רְבִּי שִׁמְעוֹן אוֹמֵר:

אִם הִתְקִינוֹ לִהְיוֹת פּוֹרֵץ עָלָיו, טָמֵא.

וְכֵן הַמַּעֲרוֹךְ, טָמֵא.

### @11מסכת כלים פרק טו משנה ג

ג

יָם נָפָה שֶׁלְּסַלָּתִים, טָמֵא,

וְשֶׁלְּבַעֲלֵי בָתִּים, טָהוֹר.

רְבִּי יְהוּדָה אוֹמֵר:

אַף שֶׁלַּגַּדֶּלֶת טָמֵא מוֹשָׁב,

מִפְּנֵי שֶׁהַבָּנוֹת יוֹשְׁבוֹת לְתוֹכוֹ וְגוֹדְלוֹת.

### @11מסכת כלים פרק טו משנה ד

ד

כָּל הַתְּלוּיִן טְמֵאִין,

חוּץ מִתְּלוּי נָפָה וּכְבָרָה שֶׁלְּבַעַל הַבַּיִת.

דִּבְרֵי רְבִּי מֵאִיר.

וַחֲכָמִים אוֹמְרִים:

כֻּלָּם טְהוֹרִין,

חוּץ מִתְּלוּי נָפָה שֶׁלְּסַלָּתִין,

וּתְלוּי כְּבָרַת גֳּרָנוֹת,

וּתְלוּי מַגַּל יָד,

וּתְלוּי מַקֵּל הַבָּלְשִׁין,

מִפְּנֵי שֶׁהֵן מְסַיְּעִין בְּשָׁעַת מְלָאכָה.

זֶה הַכְּלָל:

הֶעָשׂוּי לְסִיּוּעַ בְּשָׁעַת מְלָאכָה, טָמֵא;

הֶעָשׂוּי לְתָלוּי, טָהוֹר.

### @11מסכת כלים פרק טו משנה ה

ה

רַחַת הַגָּרוֹסוֹת, טְמֵאָה,

וְשֶׁלְּאוֹצָרוֹת, טְהוֹרָה.

זֶה הַכְּלָל:

הֶעָשׂוּי לְקַבָּלָה, טָמֵא,

וּלְכִנּוּס, טָהוֹר.

### @11מסכת כלים פרק טו משנה ו

ו

נִבְלֵי הַשָּׁרָה, טְמֵאִין,

וְנִבְלֵי בְנֵי לֵוִי, טְהוֹרִין.

כָּל הַמַּשְׁקִין, טְמֵאִין,

וּמַשְׁקֵה בֵית מַטְבְּחִיָּה, טְהוֹרִין.

כָּל הַסְּפָרִים מְטַמִּין אֶת הַיָּדַיִם,

חוּץ מִסֵּפֶר הָעֲזָרָה.

הַמַּרְכּוּב טָהוֹר.

הַבַּטְנוֹן וְהַנִּקְטְמוֹן וְהָאֵרוֹס, *<כלי זמר>*

הֲרֵי אֵלּוּ טְמֵאִין.

רְבִּי יְהוּדָה אוֹמֵר:

הָאֵרוֹס טָמֵא מוֹשָׁב,

מִפְּנֵי שֶׁהָאַלָּאִית יוֹשֶׁבֶת עָלָיו.

מְצוֹדַת הַחֻלְדָּה, טְמֵאָה,

וְשֶׁלָּעַכְבָּרִין, טְהוֹרָה.

## @22פרק טז

### @11מסכת כלים פרק טז משנה א

א

כָּל כְּלִי עֵץ שֶׁנֶּחֱלַק לִשְׁנַיִם, טָהוֹר,

חוּץ מִשֻּׁלְחָן הַסָּפוּל,

וְתַמְחוּי הַמַּזְנוֹן,

וָאַפִּיפּוֹדִין שֶׁלְּבַעַל הַבַּיִת. *<hupopódion: שרפרף, הדום>*

רְבִּי יְהוּדָה אוֹמֵר:

אַף הַמְּגֵס וְקוֹד הַבַּבְלִי כַּיּוֹצֵא בָהֶן.

כְּלֵי עֵץ, מֵאֶמָּתַי מְקַבְּלִין טֻמְאָה?

הַמִּטָּה וְהָעֲרִיסָה, מִשֶּׁיְּשׁוּפֵם בְּעוֹר הַדָּג.

גָּמַר שֶׁלֹּא לָשׁוּף, טְמֵאָה.

רְבִּי מֵאִיר אוֹמֵר:

הַמִּטָּה, מִשֶּׁיְּסָרֵג בָּהּ שְׁלֹשָׁה בָתִּים.

### @11מסכת כלים פרק טז משנה ב

ב

הַסַּלִּים שֶׁלָּעֵץ, מִשֶּׁיַּחְסֹם וִיקַנֵּב;

וְשֶׁלַּתְּמָרָה,

אַף עַל פִּי שֶׁלֹּא קִנֵּב מִבִּפְנִים,

טָמֵא, שֶׁכֵּן מְקַיְּמִים.

כַּלְכַּלָּה,

מִשֶּׁיַּחְסֹם וִיקַנֵּב וְיִגְמֹר אֶת הַתְּלוּיָה.

בֵּית הַלָּגִינִין, וּבֵית הַכּוֹסוֹת,

אַף עַל פִּי שֶׁלֹּא קִנֵּב מִבִּפְנִים,

טָמֵא, שֶׁכֵּן מְקַיְּמִים.

### @11מסכת כלים פרק טז משנה ג

ג

הַקְּנוּנִין הַקְּטַנִּים, וְהַקְּלָתוֹת,

מִשֶּׁיַּחְסֹם וִיקַנֵּב.

הַקְּנוּנִין הַגְּדוֹלִין, וְהַסּוֹגִין הַגְּדוֹלִים,

מִשֶּׁיַּעֲשֶׂה שְׁנֵי דוּרִין לָרַחַב שֶׁלָּהֶן.

יָם, נָפָה, וּכְבָרָה, וְכַף שֶׁלְּמֹאזְנַיִם,

מִשֶּׁיַּעֲשֶׂה דוּר אֶחָד לָרַחַב שֶׁלָּהֶן.

הַקֻּפָּה,

מִשֶּׁיַּעֲשֶׂה שְׁתֵּי צְפִירוֹת לָרַחַב שֶׁלָּהּ.

וְהָעֲרָק,

מִשֶּׁיַּעֲשֶׂה בוֹ צְפִירָה אַחַת.

### @11מסכת כלים פרק טז משנה ד

ד

כְּלֵי עוֹר, מֵאֶמָּתַי מְקַבְּלִין טֻמְאָה?

הַתָּרְמֵל, מִשֶּׁיַּחְסֹם וִיקַנֵּב,

וְיַעֲשֶׂה קֵיחוֹתָיו.

רְבִּי יְהוּדָה אוֹמֵר:

מִשֶּׁיַּעֲשֶׂה אָזְנָיו.

סְקֻרְטְיָה,

מִשֶּׁיַּחְסֹם וִיקַנֵּב,

וְיַעֲשֶׂה אֶת צִיצִיתָהּ.

רְבִּי יְהוּדָה אוֹמֵר:

מִשֶּׁיַּעֲשֶׂה אֶת טַבְּעוֹתֶיהָ.

קָטְבֻלְיָה, מִשֶּׁיַּחְסֹם וִיקַנֵּב.

רְבִּי יְהוּדָה אוֹמֵר:

מִשֶּׁיַּעֲשֶׂה אֶת קֵיחוֹתֶיהָ.

ה

הַכַּר וְהַכֶּסֶת שֶׁלָּעוֹר,

מִשֶּׁיַּחְסֹם וִיקַנֵּב.

רְבִּי יְהוּדָה אוֹמֵר:

מִשֶּׁיִּתְפְּרֵם

וִישַׁיֵּר בָּהֶן פָּחוּת מֵחֲמִשָּׁה טְפָחִים.

### @11מסכת כלים פרק טז משנה ה

ו

פָּטַלְיָה טְמֵאָה, <מחוק ומתוקן. כנראה היה פטילייא>

וַחֲסִינָה טְהוֹרָה.

סִגְנָיוֹת שֶׁלֶּעָלִים, טְהוֹרוֹת,

וְשֶׁלִּנְצָרִין, טְמֵאוֹת.

חוֹתָל שֶׁהוּא נוֹתֵן לְתוֹכוֹ וְנוֹטֵל מִתּוֹכוֹ,

טָמֵא.

אֵינוּ יָכוֹל עַד שֶׁיִּקְרָעֶנּוּ, עַד שֶׁיַּתִּירֶנּוּ,

טָהוֹר.

### @11מסכת כלים פרק טז משנה ו

ז  
קִסְיָה שֶׁלְּזוֹרֵי גֳרָנוֹת,

שֶׁלְּהוֹלְכֵי דְרָכִים,

שֶׁלְּעוֹשֵׂי פִשְׁתָּן, טְמֵאָה.

אֲבָל שֶׁלַּצַּבָּעִים וְשֶׁלַּנַּפָּחִים, טְהוֹרָה.

רְבִּי יוֹסֵה אוֹמֵר:

אַף שֶׁלַּגָּרוֹסוֹת כַּיּוֹצֵא בָהֶן.

זֶה הַכְּלָל:

הֶעָשׂוּי לְקַבָּלָה, טָמֵא;

מִפְּנֵי הַזֵּעָה, טָהוֹר.

### @11מסכת כלים פרק טז משנה ז

ח

הַמַּקְלוֹט שֶׁלַּבָּקָר,

וְהַחִסּוּם שֶׁלּוֹ,

וְהַמַּדָּף שֶׁלַּדְּבוֹרִים,

וְהַמְּנָפָה,

הֲרֵי אֵלּוּ טְהוֹרִין.

כְּסוּי קַפְצָא, טָמֵא.

כְּסוּי קַמְטְרָא, טָהוֹר.

כְּסוּי תֵּבָה, כְּסוּי טְנִי,

וְהַמַּכְבֵּשׁ שֶׁלֶּחָרָשׁ,

וְהַכִּסֵּא שֶׁתַּחַת הַתֵּבָה,

וְהַקַּמְּרוֹן שֶׁלָּהּ,

וַאֲנַגְלִים שֶׁלַּסֵּפֶר,

וּבֵית הַנַּגָּר,

וּבֵית הַמַּנְעוּל,

וּבֵית הַמְּזוּזָה,

תֵּיק נְבָלִים,

תֵּיק כִּנּוֹרוֹת,

וְאָמוּם שֶׁלְּגוֹדְלֵי מִצְנְפוֹת,

וְהַמַּרְכּוּג שֶׁלַּזַּמָּר,

וּרְבִיעִין שֶׁלָּאַלָּאִית,

וְגוֹגֶנֶת הֶעָנִי,

וּסְמוּכוֹת הַמִּטָּה,

וּטְפָס שֶׁלַּתְּפִלָּה,

וַאֲמוּם שֶׁלְּעוֹשֵׂי סָבוֹת,

הֲרֵי אֵלּוּ טְהוֹרִין.

זֶה הַכְּלָל אָמַר רְבִּי יוֹסֵה:

כָּל מְשַׁמְּשֵׁי מְשַׁמְּשָׁיו שֶׁלָּאָדָם,

בְּשָׁעַת מְלָאכָה וְשֶׁלֹּא בְשָׁעַת מְלָאכָה,

טָמֵא.

וְכָל שֶׁאֵינוּ אֶלָּא בְשָׁעַת מְלָאכָה,

טָהוֹר.

### @11מסכת כלים פרק טז משנה ח

ט

תֵּיק הַסַּיִף וְהַסְּכִין וְהַפִּגְיוֹן,

תֵּיק מִסְפֶּרֶת וּמִסְפְּרַיִם וְהַתַּעַר,

תֵּיק מַכְחָל,

וּבֵית הַכֹּחַל,

תֵּיק מִכְתָּב,

וּתְרֻנְתֵּק,

תֵּיק טַבְלָה וּסְקוֹרְטְיָה,

בֵּית הַחִצִּים,

וּבֵית הַפָּגוֹשׁוֹת,

הֲרֵי אֵלּוּ טְמֵאִין.

תֵּיק סִימְפוֹנְיָא,

בִּזְמַן שֶׁהוּא נוֹתְנָהּ מִלְמַעְלָה, טָמֵא;

מִצִּדּוֹ, טָהוֹר.

תֵּיק חֲלִילִים,

רְבִּי יְהוּדָה מְטַהֵר,

מִפְּנֵי שֶׁהוּא נוֹתְנוֹ מִצִּדּוֹ. <נוֹתְנָהּ>

חֲפוּי הָאַלָּה,

וְהַקֶּשֶׁת,

וְהָרֹמַח,

הֲרֵי אֵלּוּ טְהוֹרִין.

זֶה הַכְּלָל:

הֶעָשׂוּי לְתֵיק, טָמֵא,

לַחֲפוּי, טָהוֹר.

## @22פרק יז

### @11מסכת כלים פרק יז משנה א

א

כָּל כְּלֵי בַעֲלֵי בָתִּים,

שֵׁעוּרָן בָּרִמּוֹנִים;

רְבִּי אֱלִיעֶזֶר אוֹמֵר:

בְּמַה שֶּׁהֵן.

קֻפּוֹת הַגַּנָּנִים,

שֵׁעוּרָן בַּאֲגֻדּוֹת שֶׁלַּיָּרָק,

שֶׁלְּבַעֲלֵי בָתִּים, בַּתֶּבֶן,

שֶׁלַּבַּלָּנִין, בַּגְּבָבָה.

רְבִּי יְהוֹשֻׁעַ אוֹמֵר:

כֻּלָּם בָּרִמּוֹנִים.

### @11מסכת כלים פרק יז משנה ב

ב

הַחֵמֶת,

שֵׁעוּרָהּ בְּפַקָּעִיּוֹת שֶׁלַּשֶּׁתִי.

אִם אֵינָהּ מְקַבֶּלֶת שֶׁלַּשֶּׁתִי,

אַף עַל פִּי מְקַבֶּלֶת שֶׁלָּעֵרֶב,

טְמֵאָה.

בֵּית קְעָרוֹת שֶׁאֵינוּ מְקַבֵּל קְעָרוֹת,

אַף עַל פִּי מְקַבֵּל תַּמְחוּיִים,

טָמֵא.

בֵּית הָרֶאִי שֶׁאֵינוּ מְקַבֵּל מַשְׁקִים, <=הָרֵעִי>

אַף עַל פִּי שֶׁמְּקַבֵּל אֶת הָרֶאִי,

טָמֵא.

רַבָּן גַּמְלִיאֵל מְטַהֵר,

שֶׁהֵן מְקַיְּמִין אוֹתוֹ.

### @11מסכת כלים פרק יז משנה ג

ג

הַסַּלִּים שֶׁלַּפַּת,

שֵׁעוּרָן בְּכִכָּרוֹת שֶׁלַּפַּת.

פִּיפְּיָרוֹת *<pápuros: גומא; כלי העשוי פפירוס>*

שֶׁעָשָׂה לָהּ קָנִים מִלְּמַטָּן לְמַעְלָן לְחִזּוּק,

טְהוֹרָה.

עָשָׂה לָהּ גַּפַּיִם כָּל שֶׁהֵן,

טְמֵאָה.

רְבִּי שִׁמְעוֹן אוֹמֵר:

אִם אֵינָה יְכוּלָה לְהִנָּטֵל בְּגַפַּיִם,

טְהוֹרָה.

### @11מסכת כלים פרק יז משנה ד

ד

הָרִמּוֹנִים שֶׁאָמָרוּ,

שְׁלֹשָׁה אֲחוּזִים זֶה בָזֶה.

רַבָּן שִׁמְעוֹן בֶּן גַּמְלִיאֵל אוֹמֵר:

בְּנָפָה וּבִכְבָרָה, כְּדֵי שֶׁיִטֹּל וִיהַלֵּךְ.

וּבַקֻּפָּה, כְּדֵי שֶׁיַּפְשִׁיל לְאַחֲרָיו.

וּשְׁאָר כָּל הַכֵּלִים שֶׁאֵינָן יְכוּלִים לְקַבֵּל רִמּוֹנִים,

כְּגוֹן רֹבַע, וַחֲצִי הָרֹבַע,

הַקְּנוֹנִין הַקְּטַנִּים, *<מין סל>*

שֵׁעוּרָן בְּרֻבָּן.

דִּבְרֵי רְבִּי מֵאִיר.

רְבִּי שִׁמְעוֹן אוֹמֵר:

בַּזֵּיתִין.

נִפְרָצוּ, שֵׁעוּרָן בַּזֵּיתִים.

נִגְמָמוּ, שֵׁעוּרָן בְּמַה שֶּׁהֵן.

### @11מסכת כלים פרק יז משנה ה

ה

הָרִמּוֹן שֶׁאָמָרוּ,

לֹא גָדוֹל וְלֹא קָטֹן, אֶלָּא בֵינוֹנִי.

וּלְמָה הָזְכָּרוּ רִמּוֹנֵי בָדָן?

שֶׁיְּהוּ מְקַדְּשִׁין כָּל שֶׁהֵן.

דִּבְרֵי רְבִּי מֵאִיר.

רְבִּי יוֹחָנָן בֶּן נוּרִי אוֹמֵר:

לְשַׁעֵר בָּהֶם אֶת הַכֵּלִים.

רְבִּי עֲקִיבָה אוֹמֵר:

לְכָךְ וּלְכָךְ הָזְכָּרוּ:

לְשַׁעֵר בָּהֶן אֶת הַכֵּלִים,

וְשֶׁיְּהוּ מְקַדְּשִׁין כָּל שֶׁהֵן.

אָמַר רְבִּי יוֹסֵה:

לֹא שֶׁיְּהוּ רִמּוֹנֵי בָדָן וַחֲצִירֵי גֶבַע,

אֶלָּא שֶׁיְּהוּ מִתְעַשְּׂרִין וַדַּי בְּכָל מָקוֹם.

### @11מסכת כלים פרק יז משנה ו

ו <ז>

כַּבֵּיצָה שֶׁאָמָרוּ,

לֹא גְדוֹלָה וְלֹא קְטַנָּה, אֶלָּא בֵינוֹנִית.

רְבִּי יְהוּדָה אוֹמֵר:

מֵבִיא גְדוֹלָה שֶׁבַּגְּדוֹלוֹת וּקְטַנָּה שֶׁבַּקְּטַנּוֹת,

וְנוֹתֵן לְתוֹךְ הַמַּיִם,

וְחוֹלֵק אֶת הַמַּיִם.

אָמַר רְבִּי יוֹסֵה:

וְכִי מִי מוֹדִיעֵנִי אֵי זוֹ גְדוֹלָה וְאֵי זוֹ קְטַנָּה?

אֶלָּא הַכֹּל לְפִי דַעְתּוֹ שֶׁלָּרוֹאֶה.

### @11מסכת כלים פרק יז משנה ז

ז <ח>

כַּגְּרוֹגֶרֶת שֶׁאָמָרוּ,

לֹא גְדוֹלָה וְלֹא קְטַנָּה, אֶלָּא בֵינוֹנִית.

רְבִּי יְהוּדָה אוֹמֵר:

הַגְּדוֹלָה שֶׁבְּאֶרֶץ יִשְׂרָאֵל,

הִיא הַבֵּינוֹנִית שֶׁבַּמְּדִינוֹת.

### @11מסכת כלים פרק יז משנה ח

ח <ט>

כַּזַּיִת שֶׁאָמָרוּ,

לֹא גָדוֹל וְלֹא קָטֹן, אֶלָּא בֵינוֹנִי,

זֶה אֲגוֹרִי.

כִּשְׂעוֹרָה שֶׁאָמָרוּ,

לֹא גְדוֹלָה וְלֹא קְטַנָּה, אֶלָּא בֵינוֹנִית,

זוֹ מִדְבָּרִית.

כָּעֲדָשָׁה שֶׁאָמָרוּ,

לֹא גְדוֹלָה וְלֹא קְטַנָּה, אֶלָּא בֵינוֹנִית,

זוֹ מִצְרִית.

כָּל הַמִּטַּלְטְלִין

מְבִיאִין אֶת הַטֻּמְאָה בְעֹבִי הַמַּרְדֵּעַ,

לֹא גָדוֹל וְלֹא קָטֹן, אֶלָּא בֵינוֹנִי.

וְאֵי זֶה הוּא הַבֵּינוֹנִי?

כָּל שֶׁהֶקֵּפוֹ טֶפַח.

### @11מסכת כלים פרק יז משנה ט

ט

הָאַמָּה שֶׁאָמָרוּ,

בָּאַמָּה הַבֵּינוֹנִית.

שְׁתֵּי אַמּוֹת הָיוּ בְשׁוּשַׁן הַבִּירָה: *<בשער מזרחי של הר הבית>*

אַחַת עַל קֶרֶן מִזְרָחִית צְפוֹנִית,

וְאַחַת עַל קֶרֶן מִזְרָחִית דְּרוֹמִית;

שֶׁעַל קֶרֶן מִזְרָחִית צְפוֹנִית, <דְּרוֹמִית>

הָיְתָה יְתֵרָה עַל שֶׁלְּמֹשֶׁה חֲצִי אֶצְבַּע;

וְשֶׁעַל קֶרֶן מִזְרָחִית דְּרוֹמִית,

הָיְתָה יְתֵרָה עָלֶיהָ חֲצִי אֶצְבַּע.

נִמְצֵאת יְתֵרָה עַל שֶׁלְּמֹשֶׁה אֶצְבַּע.

י

וְלָמָּה אָמָרוּ 'אַחַת גְּדוֹלָה וְאַחַת קְטַנָּה'?

אֶלָּא שֶׁהָאֻמָּנִים נוֹטְלִים בַּקְּטַנָּה,

וּמַחְזִירִין בַּגְּדוֹלָה,

כְּדֵי שֶׁלֹּא יָבוֹאוּ לְבֵית הַמְּעִילָה.

### (@11מסכת כלים פרק יז משנה י)

רְבִּי מֵאִיר אוֹמֵר:

כָּל הָאַמּוֹת הָיוּ בַּבֵּינוֹנִית,

חוּץ מִמִּזְבַּח הַזָּהָב,

וְקֶרֶן וְהַסּוֹבֵב וְהַיְסוֹד.

רְבִּי יְהוּדָה אוֹמֵר:

אַמַּת הַבִּנְיָן, שִׁשָּׁה טְפָחִים,

וְשֶׁלַּכֵּלִים, חֲמִשָּׁה.

### @11מסכת כלים פרק יז משנה יא

יא

וְיֵשׁ שֶׁאָמָרוּ בְּמִדָּה דַקָּה:

מִדּוֹת הַלַּח וְהַיָּבֵשׁ,

שֵׁעוּרָן בָּאִיטַלְקִי,

זוֹ מִדְבָּרִית.

וְיֵשׁ שֶׁאָמָרוּ:

הַכֹּל לְפִי מַה שֶּׁהוּא אָדָם:

קוֹמֵץ אֶת הַמִּנְחָה, <הקומץ>

וְחוֹפְנֵי הַקְּטֹרֶת,

וְהַשּׁוֹתֶה כִמְלֹא לָגְמָיו בְּיוֹם הַכִּפּוּרִים,

כִּמְזוֹן שְׁתֵּי סְעוֹדוֹת לָעֵרוּב.

מְזוֹנוֹ לַחֹל אֲבָל לֹא לַשַּׁבָּת,

דִּבְרֵי רְבִּי מֵאִיר.

רְבִּי יְהוּדָה אוֹמֵר:

לַשַּׁבָּת אֲבָל לֹא לַחֹל.

אֵלּוּ וָאֵלּוּ מִתְכַּוְּנִין לְהָקֵל.

רְבִּי שִׁמְעוֹן אוֹמֵר:

מִשְּׁתֵי יָדוֹת לַכִּכָּר,

מִשָּׁלשׁ לַקַּב.

רְבִּי יוֹחָנָן בֶּן בְּרוֹקָה אוֹמֵר:

מִכִּכָּר בְּפוֹנְדְּיוֹן וּמֵאַרְבַּע בַּסֶּלַע.

### @11מסכת כלים פרק יז משנה יב

יב

וְיֵשׁ שֶׁאָמָרוּ מִדָּה גַסָּה:

מְלֹא תַרְוָד רָקָב, <תורווד>

מְלֹא תַרְוָד גָּדוֹל שֶׁלָּרוֹפְאִים;

גְּרִיס נְגָעִים, כְּגָרִיס הַקִּלְקִי;

הָאוֹכֵל בְּיוֹם הַכִּפּוּרִים כְּכוֹתֶבֶת הַגַּסָּה,

כָּמוֹהָ וּכְגַלְעַנָּתָהּ.

נוֹדוֹת יַיִן וְשֶׁמֶן,

שֵׁעוּרָן בְּפִיקָה גְדוֹלָה שֶׁלָּהֶן.

וּמָאוֹר שֶׁלֹּא נֶעֱשָׂה בִידֵי אָדָם,

שֵׁעוּרוֹ מְלֹא אֶגְרוֹף גָּדוֹל,

זֶה אֶגְרוֹפוֹ שֶׁלְּבֶן בַּטִּיחַ.

אָמַר רְבִּי יוֹסֵה:

יֶשְׁנוֹ כְרֹאשׁ גָּדוֹל שֶׁלָּאָדָם.

יג

וְשֶׁנֶּעֱשָׂה בִידֵי אָדָם,

שֵׁעוּרוֹ מְלֹא מַקְדֵּחַ גָּדוֹל שֶׁלַּלִּשְׁכָּה,

שֶׁהוּא כְפוֹנְדְּיוֹן הָאִיטַלְקִי,

וּכְסֶלַע נְרוֹנִית,

כִּמְלֹא נֶקֶב שֶׁבָּעֹל.

### @11מסכת כלים פרק יז משנה יג

יד

כָּל שֶׁבַּיָּם טָהוֹר,

חוּץ מִכֶּלֶב הַיָּם,

מִפְּנֵי שֶׁהוּא בוֹרֵחַ לַיִּיבָשׁ.

דִּבְרֵי רְבִּי עֲקִיבָה.

הָעוֹשֶׂה כֵלִים מִן הַגָּדֵל בַּיָּם

וְחִבֵּר לָהֶם מִן הַגָּדֵל בָּאָרֶץ,

אֲפִלּוּ חוּט, אֲפִלּוּ מְשִׁיחָה,

דָּבָר שֶׁהוּא מְקַבֵּל טֻמְאָה,

טָמֵא.

### @11מסכת כלים פרק יז משנה יד

יה

וְיֵשׁ בְּמַה שֶּׁנִּבְרָא בַיּוֹם הָרִאשׁוֹן טֻמְאָה;

בַּשֵּׁנִי, אֵין בּוֹ טֻמְאָה,

בַּשְּׁלִישִׁי, יֶשׁ בּוֹ טֻמְאָה,

בָּרְבִיעִי וּבַחֲמִישִׁי, אֵין בּוֹ טֻמְאָה,

חוּץ מִכְּנַף הָעוּז וּבֵיצַת הַנַּעֲמִית הַמְצֻפָּה.

אָמַר רְבִּי יוֹחָנָן בֶּן נוּרִי:

מַה שָּׁנַת כְּנַף הָעוּז מִכָּל כְּנָפַיִם?

כָּל שֶׁנִּבְרָא בַיּוֹם הַשִּׁשִּׁי, טָמֵא.

### @11מסכת כלים פרק יז משנה טו

יו

הָעוֹשֶׂה כְלִי קִבּוּל מִכָּל מָקוֹם,

טָמֵא.

הָעוֹשֶׂה מִשְׁכָּב וּמוֹשָׁב מִכָּל מָקוֹם,

טָמֵא.

הָעוֹשֶׂה כִיס מִן הָעוֹר וּמִן הַמַּצָּה וּמִן הַנְּיָר,

טָמֵא.

הָרִמּוֹן, הָאַלּוֹן וְהָאֱגוֹז,

שֶׁחֲקָקוּם הַתִּינוֹקוֹת לָמוֹד בָּהֶן אֶת הֶעָפָר,

אוֹ שֶׁהִתְקִינוּם לְכַף מֹאזְנַיִם,

טָמֵא, שֶׁיֵּשׁ לָהֶם מַעֲשֶׂה,

וְאֵין לָהֶם מַחֲשָׁבָה.

### @11מסכת כלים פרק יז משנה טז

יז

קְנֵה מֹאזְנַיִם וְהַמָּחוֹק

שֶׁיֵּשׁ בָּהֶן בֵּית קִבּוּל מַתֶּכֶת,

וְהָאֲסָל שֶׁיֶּשׁ בָּהּ בֵּית קִבּוּל מָעוֹת,

וְקָנֶה שֶׁלֶּעָנִי שֶׁיֶּשׁ לוֹ בֵית קִבּוּל מַיִם,

מַקֵּל שֶׁיֶּשׁ בָּהּ בֵּית קִבּוּל מְזוּזָה וּמַרְגָּלִיּוֹת,

הֲרֵי אֵלּוּ טְמֵאִין.

וְעַל כֻּלָּם אָמַר רַבָּן יוֹחָנָן בֶּן זַכַּי:

אִי לִי אִם אֹמַר,

אִי לִי אִם לֹא אֹמַר.

### @11מסכת כלים פרק יז משנה יז

יח

תַּחְתִּית הַצּוֹרְפִין, טְמֵאָה,

וְשֶׁלַּנַּפָּחִין, טְהוֹרָה.

מַשְׁחֶזֶת שֶׁיֶּשׁ בָּהּ בֵּית קִבּוּל שֶׁמֶן,

טְמֵאָה,

וְשֶׁאֵין בָּהּ, טְהוֹרָה.

פִּנְקֵס *<pinakís: שני לוחות עץ מרוחים שעוה מחוברים>*

שֶׁיֶּשׁ בָּהּ בֵּית קִבּוּל שַׁעֲוָה, טְמֵאָה,

וְשֶׁאֵין בָּהּ, טְהוֹרָה.

מַחֲצֶלֶת הַקַּשׁ וּשְׁפוֹפֶרֶת הַקַּשׁ,

רְבִּי עֲקִיבָה מְטַמֵּא,

רְבִּי יוֹחָנָן בֶּן נוּרִי מְטַהֵר.

רְבִּי שִׁמְעוֹן אוֹמֵר:

אַף שֶׁלַּפַּקּוֹעוֹת כַּיּוֹצֵא בָהֶן.

מַחְצֶלֶת הַקָָּנִים וְשֶׁלַּחֵלָף, טְהוֹרָה.

שְׁפוֹפֶרֶת שֶׁלַּקָּנֶה שֶׁחֲתָכָהּ לְקַבָּלָה,

טְהוֹרָה, עַד שֶׁיּוֹצִיא אֶת כָּל הַכָּכַי.

## @22פרק יח

### @11מסכת כלים פרק יח משנה א

א

הַשִּׁדָּה,

בֵּית שַׁמַּי אוֹמְרִים:

נִמְדֶּדֶת מִבִּפְנִים,

וּבֵית הֶלֵּל אוֹמְרִים:

נִמְדֶּדֶת מִבַּחוּץ.

וּמוֹדִים אֵלּוּ וָאֵלּוּ,

שֶׁאֵין עֹבִי הָרַגְלַיִם וְעֹבִי לִזְבֵּזִים נִמְדָּד.

רְבִּי יוֹסֵה אוֹמֵר:

מוֹדִים שֶׁעֹבִי הָרַגְלַיִם וְעֹבִי לִזְבֵּזִים נִמְדָּד,

[וּבֵינֵיהֶן אֵינוּ נִמְדָּד.]

רְבִּי שִׁמְעוֹן הַשֵּׁזוּרִי אוֹמֵר:

אִם הָיוּ הָרַגְלַיִם גְּבוֹהוֹת טֶפַח,

אֵין בֵּינֵיהֶן נִמְדָּד,

וְאִם לָאו, בֵּינֵיהֶם נִמְדָּד.

### @11מסכת כלים פרק יח משנה ב

ב

הַמֶּכְנֵי שֶׁלָּהּ,

בִּזְמַן שֶׁהִיא נִשְׁמֶטֶת,

אֵינָהּ חִבּוּר לָהּ,

וְאֵינָה נִמְדֶּדֶת עִמָּהּ,

וְאֵינָה מַצֶּלֶת עִמָּהּ בְּאֹהֶל הַמֵּת,

וְאֵין גּוֹרְרִין אוֹתָהּ בַּשַּׁבָּת

בִּזְמַן שֶׁיֵּשׁ בְּתוֹכָהּ מָעוֹת.

וְאִם אֵינָה נִשְׁמֶטֶת,

חִבּוּר לָהּ,

וְנִמְדֶּדֶת עִמָּהּ,

וּמַצֶּלֶת עִמָּהּ בְּאֹהֶל הַמֵּת,

וְגוֹרְרִים אוֹתָהּ בַּשַּׁבָּת,

אַף עַל פִּי שֶׁיֵּשׁ בְּתוֹכָהּ מָעוֹת.

הַקַּמְּרוֹן שֶׁלָּהּ,

בִּזְמַן שֶׁהוּא קָבוּעַ,

חִבּוּר לָהּ וְנִמְדָּד עִמָּהּ.

אִם אֵינוּ קָבוּעַ,

אֵינוּ חִבּוּר לָהּ, וְאֵינוּ נִמְדָּד עִמָּהּ.

כֵּיצַד מוֹדְדִין אוֹתוֹ?

רֹאשׁ תּוֹר.

רְבִּי יְהוּדָה אוֹמֵר:

אִם אֵינָה יְכוּלָה לַעֲמֹד בִּפְנֵי עַצְמָהּ,

טְהוֹרָה.

### @11מסכת כלים פרק יח משנה ג

ג

הַשִּׁדָּה וְהַתֵּבָה וְהַמִּגְדָּל

שֶׁנִּטְּלָה אַחַת מֵרַגְלֵיהֶן,

אַף עַל פִּי מְקַבְּלִין, טְהוֹרִין,

שֶׁאֵינָן מְקַבְּלִין כְּדַרְכָּן;

רְבִּי יוֹסֵה מְטַמֵּא.

נִקְלְטֵי הַמִּטָּה, וַחֲמוֹר, וַחֲפוּי,

טְהוֹרִין.

אֵין טָמֵא אֶלָּא מִטָּה וּמַלְבֵּן.

וּמַלְבְּנֵי בְנֵי לֵוִי, טְהוֹרִין.

### @11מסכת כלים פרק יח משנה ד

ד

מַלְבֵּן שֶׁנְּתָנוֹ עַל לְשׁוֹנוֹת,

רְבִּי מֵאִיר וּרְבִּי יְהוּדָה מְטַמִּין,

רְבִּי יוֹסֵה וּרְבִּי שִׁמְעוֹן מְטַהֲרִין.

אָמַר רְבִּי יוֹסֵה:

מַה שָּׁנָה זֶה מִמַּלְבְּנֵי בְנֵי לֵוִי,

שֶׁמַּלְבְּנֵי בְנֵי לֵוִי טְהוֹרִין?

### @11מסכת כלים פרק יח משנה ה

ה

מִטָּה שֶׁהָיְתָה טְמֵאָה מִדְרָס,

נִטְּלָה קְצָרָה וּשְׁתֵּי כְרָעַיִם,

טְמֵאָה,

אֲרֻכָּה וּשְׁתֵּי כְרָעַיִם,

טְהוֹרָה.

רְבִּי נְחֶמְיָה מְטַמֵּא.

גָּרַר שְׁתֵּי לְשׁוֹנוֹת לוֹכְסָן,

גָּרַר שְׁתֵּי כְרָעַיִם טֶפַח עַל טֶפַח לוֹכְסָן,

אוֹ שֶׁמִּעֲטָהּ פָּחוּת מִטֶּפַח,

טְהוֹרָה.

### @11מסכת כלים פרק יח משנה ו

ו  
מִטָּה שֶׁהָיְתָה טְמֵאָה מִדְרָס,

נִשְׁבְּרָה אֲרֻכָּה וְתִקְּנָהּ,

טְמֵאָה מִדְרָס;

נִשְׁבְּרָה שְׁנִיָּה וְתִקְּנָהּ,

טְהוֹרָה מִן הַמִּדְרָס,

אֲבָל טְמֵאָה מַגַּע מִדְרָס.

לֹא הִסְפִּיק לְתַקֵּן אֶת הָרִאשׁוֹנָה

עַד שֶׁנִּשְׁבְּרָה שְׁנִיָּה,

טְהוֹרָה.

### @11מסכת כלים פרק יח משנה ז

ז

כֶּרַע שֶׁהָיְתָה טְמֵאָה מִדְרָס,

וְחִבְּרָהּ לַמִּטָּה,

כֻּלָּהּ טְמֵאָה מִדְרָס.

פָּרָשָׁה, הִיא טְמֵאָה מִדְרָס, <שֶׁהִיא>

[וְהַמִּטָּה טְמֵאָה מַגַּע מִדְרָס.]

הָיְתָה טְמֵאָה טֻמְאַת שִׁבְעָה,

וְחִבְּרָהּ לַמִּטָּה,

כֻּלָּהּ טְמֵאָה טֻמְאַת שִׁבְעָה.

פָּרָשָׁה, הִיא טְמֵאָה טֻמְאַת שִׁבְעָה,

וְהַמִּטָּה טְמֵאָה טֻמְאַת עֶרֶב.

[הָיְתָה טְמֵאָה טֻמְאַת עֶרֶב,]

וְחִבְּרָהּ לַמִּטָּה,

כֻּלָּהּ טְמֵאָה טֻמְאַת עֶרֶב.

פָּרָשָׁה, הִיא טְמֵאָה טֻמְאַת עֶרֶב,

וְהַמִּטָּה טְהוֹרָה.

וְכֵן הַשֵּׁן שֶׁלַּמַּעְדֵּר.

### @11מסכת כלים פרק יח משנה ח

ח

תְּפִלָּה אַרְבָּעָה כֵלִים,

הִתִּיר קְצִיצָה רִאשׁוֹנָה וְתִקְּנָהּ,

טְמֵאָה טְמֵא מֵת,

וְכֵן שְׁנִיָּה,

וְכֵן שְׁלִישִׁית.

הִתִּיר אֶת הָרְבִיעִית,

טְהוֹרָה מִטְּמֵא מֵת,

אֲבָל טְמֵאָה מַגַּע טְמֵא מֵת.

חָזַר לָרִאשׁוֹנָה,

וְהִתִּירָהּ וְתִקְּנָהּ,

טְמֵאָה בְמַגָּע,

וְכֵן הַשְּׁנִיָּה.

הִתִּיר אֶת הַשְּׁלִישִׁית,

טְהוֹרָה, שֶׁהָרְבִיעִית בְּמַגָּע,

וְאֵין מַגָּע עוֹשֶׂה מַגָּע.

### @11מסכת כלים פרק יח משנה ט

ט

מִטָּה שֶׁנִּגְנַב חֶצְיָהּ,

אוֹ אָבַד חֶצְיָהּ,

וַחֲלָקוּהָ אַחִים אוֹ שׁוּתָפִים,

טְהוֹרָה.

הֶחֱזִירוּהָ,

מְקַבֶּלֶת טֻמְאָה מִכָּן וְלַבָּא.

מִטָּה מִטַּמַּת חֲבִלָּה,

וּמִטַּהֶרֶת חֲבִלָּה.

דִּבְרֵי רְבִּי אֱלִיעֶזֶר.

וַחֲכָמִים אוֹמְרִים:

מִטַּמַּת אֵבָרִים וּמִטַּהֶרֶת אֵבָרִים.

## @22פרק יט

### @11מסכת כלים פרק יט משנה א

א

הַמְפָרֵק אֶת הַמִּטָּה לְהַטְבִּילָהּ,

וְהַנּוֹגֵעַ בַּחֲבָלִים,

טָהוֹר.

הַחֶבֶל, מֵאֶמָּתַי הוּא חִבּוּר לַמִּטָּה?

מִשֶּׁיְּסָרֵג בָּהּ שְׁלֹשָׁה בָתִּים.

הַנּוֹגֵעַ מִן הַקֶּשֶׁר וְלִפְנִים,

טָמֵא;

מִן הַקֶּשֶׁר וְלַחוּץ,

טָהוֹר.

נוּמֵי הַקֶּשֶׁר,

הַנּוֹגֵעַ בְּצָרְכּוֹ, טָמֵא.

וְכַמָּה הוּא צָרְכוֹ?

רְבִּי יְהוּדָה אוֹמֵר:

שָׁלוֹשׁ אֶצְבָּעוֹת.

### @11מסכת כלים פרק יט משנה ב

ב

הַחֶבֶל הַיּוֹצֵא מִן הַמִּטָּה,

עַד חֲמִשָּׁה טְפָחִים, טָהוֹר;

מֵחֲמִשָּׁה וְעַד עֲשָׂרָה, טָמֵא.

מֵעֲשָׂרָה וְלַחוּץ, טָהוֹר,

שֶׁבּוֹ קוֹשְׁרִין אֶת הַפְּסָחִין,

וּמְשַׁלְשְׁלִין אֶת הַמִּטּוֹת.

### @11מסכת כלים פרק יט משנה ג

ג

מֵזְרָן הַיּוֹצֵא מִן הַמִּטָּה,

כָּל שֶׁהוּא.

דִּבְרֵי רְבִּי מֵאִיר.

רְבִּי יוֹסֵה אוֹמֵר:

עֲשָׂרָה טְפָחִים.

שִׁירֵי מֵזְרָן,

שִׁבְעָה טְפָחִים,

כְּדֵי לַעֲשׁוֹתוֹ חֲבָק לַחֲמוֹר.

### @11מסכת כלים פרק יט משנה ד

ד

נִשָּׂא הַזָּב עַל הַמִּטָּה וְעַל הַמֵּזְרָן,

מְטַמֵּא שְׁנַיִם וּפוֹסֵל אֶחָד.

דִּבְרֵי רְבִּי מֵאִיר.

רְבִּי יוֹסֵה אוֹמֵר:

נִשָּׂא הַזָּב עַל הַמִּטָּה וְהַמֵּזְרָן,

עֲשָׂרָה טְפָחִים,

מְטַמֵּא שְׁנַיִם, וּפוֹסֵל אֶחָד.

מֵעֲשָׂרָה וְלַחוּץ,

מְטַמֵּא אֶחָד, וּפוֹסֵל אֶחָד.

נִשָּׂא עַל הַמֵּזְרָן,

מֵעֲשָׂרָה וְלִפְנִים, טָמֵא;

מֵעֲשָׂרָה וְלַחוּץ, טָהוֹר.

### @11מסכת כלים פרק יט משנה ה

ה

מִטָּה שֶׁהָיְתָה טְמֵאָה מִדְרָס,

וְכָרַךְ לָהּ מֵזְרָן,

כֻּלָּהּ טְמֵאָה מִדְרָס.

פָּרָשָׁה,

הִיא טְמֵאָה מִדְרָס,

וְהַמֵּזְרָן מַגַּע מִדְרָס.

הָיְתָה טְמֵאָה טֻמְאַת שִׁבְעָה,

וְכָרַךְ לָהּ מֵזְרָן,

כֻּלָּהּ טְמֵאָה טֻמְאַת שִׁבְעָה. <מִדְרָס>

פָּרָשָׁה,

הִיא טְמֵאָה טֻמְאַת שִׁבְעָה,

וְהַמֵּזְרָן טָמֵא טֻמְאַת עֶרֶב.

הָיְתָה טְמֵאָה טֻמְאַת עֶרֶב,

וְכָרַךְ לָהּ מֵזְרָן,

כֻּלָּהּ טְמֵאָה טֻמְאַת עֶרֶב.

פָּרָשָׁה,

הִיא טְמֵאָה טֻמְאַת עֶרֶב,

וְהַמֵּזְרָן טָהוֹר.

### @11מסכת כלים פרק יט משנה ו

ו

מִטָּה שֶׁכָּרַךְ לָהּ מֵזְרָן,

וְנָגַע בָּהֶן הַמֵּת,

טְמֵאִים טֻמְאַת שִׁבְעָה.

פָּרָשׁוּ,

טְמֵאִים טֻמְאַת שִׁבְעָה.

נָגַע בָּהֶן הַשֶּׁרֶץ,

טְמֵאִין טֻמְאַת עֶרֶב. <שִׁבְעָה ערב>

פָּרָשׁוּ,

טְמֵאִים טֻמְאַת עֶרֶב.

ז

מִטָּה שֶׁנִּטְּלוּ שְׁתֵּי אֲרֻכּוֹת שֶׁלָּהּ,

וְעָשָׂה לָהּ חֲדָשׁוֹת וְלֹא שִׁנָּה אֶת הַנְּקָבִים;

נִשְׁתַּבְּרוּ חֲדָשׁוֹת, טְמֵאָה,

וִישָׁנוֹת, טְהוֹרָה,

שֶׁהַכֹּל הוֹלֵךְ אַחַר הַיְשָׁנוֹת.

### @11מסכת כלים פרק יט משנה ז

ח

תֵּבָה שֶׁפִּתְחָהּ מִלְּמַעְלָן,

טְמֵאָה טְמֵא מֵת.

נִפְחָתָה מִלְּמַעְלָן,

טְמֵאָה טְמֵא מֵת.

נִפְחָתָה מִלְּמַטָּן,

טְהוֹרָה.

מְגוֹרוֹת שֶׁבָּהּ,

טְמֵאוֹת, וְאֵינָן חִבּוּר לָהּ.

### @11מסכת כלים פרק יט משנה ח

ט

תָּרְמֵל שֶׁנִּפְחַת,

הַכִּיס שֶׁבְּתוֹכוֹ טָמֵא,

וְאֵינוּ חִבּוּר לוֹ.

הַחֵמֶת שֶׁהַבֵּיצִים שֶׁלָּהּ מְקַבְּלוֹת עִמָּהּ,

וְנִפְחָתוּ,

טְהוֹרוֹת, שֶׁאֵינָן מְקַבְּלוֹת כְּדַרְכָּן.

### @11מסכת כלים פרק יט משנה ט

י

תֵּבָה שֶׁנִּפְתְחָה מִצִּדָּהּ,

טְמֵאָה מִדְרָס וּטְמֵא מֵת.

אָמַר רְבִּי יוֹסֵה:

אֵמָתַי?

בִּזְמַן שֶׁאֵינָה גְבוֹהָה עֲשָׂרָה טְפָחִים,

אוֹ שֶׁאֵין לָהּ לִיזְבֵן טֶפַח.

נִתְפַּחֲתָה מִלְּמַעְלָן,

טְמֵאָה טְמֵא מֵת.

נִפְחָתָה מִלְּמַטָּן,

רְבִּי מֵאִיר מְטַמֵּא,

וַחֲכָמִים מְטַהֲרִין,

מִפְּנֵי שֶׁבָּטַל הָעִקָּר,

וּבָטְלָה הַטְּפֵלָה.

### @11מסכת כלים פרק יט משנה י

יא

מַשְׁפֶּלֶת שֶׁנִּפְחָתָה מִלְּקַבֵּל רִמּוֹנִים,

רְבִּי מֵאִיר מְטַמֵּא,

וַחֲכָמִים מְטַהֲרִים,

מִפְּנֵי שֶׁבָּטַל הָעִקָּר,

וּבָטְלָה הַטְּפֵלָה.

## @22פרק כ

### @11מסכת כלים פרק כ משנה א

א

הַכָּרִים וְהַכְּסָתוֹת,

וְהַשַּׂקִים וְהַמַּרְצַפִּין שֶׁנִּפְחָתוּ,

הֲרֵי אֵלּוּ טְמֵאִין מִדְרָס.

הַקְּלוֹסְטֵר אַרְבַּעַת קַבִּים,

הַתָּרְמֵל חֲמֵשֶׁת קַבִּים,

הַכְּרֵתִית סְאָה,

הַחֵמֶת שֶׁלְּשִׁבְעַת קַבִּים.

רְבִּי יְהוּדָה אוֹמֵר:

אַף הָרַבְצֵל וְהַמְּזָרָה כָל שֶׁהֵן,

הֲרֵי אֵלּוּ טְמֵאִין מִדְרָס.

וְכֻלָּן שֶׁנִּפְחָתוּ, טְהוֹרִין,

מִפְּנֵי שֶׁבָּטַל הָעִקָּר,

וּבָטְלָה הַטְּפֵלָה.

### @11מסכת כלים פרק כ משנה ב

ב

חֲמַת חֲלִילִים,

טְהוֹרָה מִן הַמִּדְרָס.

עֲרֵבַת פִּסּוֹנוֹת,

בֵּית שַׁמַּי אוֹמְרִים:

מִדְרָס.

וּבֵית הֶלֵּל אוֹמְרִים:

טְמֵא מֵת.

עֲרֵבָה,

מִשְּׁנֵי לֹג עַד תִּשְׁעַת קַבִּים שֶׁנִּסְדְּקָה,

טְמֵאָה מִדְרָס.

הִנִּיחָהּ בַּגְּשָׁמִים וְנִתְפְּחָה,

טְמֵאָה טְמֵא מֵת.

בַּקָּדִים וְנִסְדְּקָה,

מְקַבֶּלֶת מִדְרָס.

זֶה חֹמֶר בְּשִׁירֵי כְלֵי עֵץ מִבִּתְחִלָּתָן.

וְחֹמֶר בִּכְלֵי נְצָרִין מִבִּתְחִלָּתָן,

תְּחִלָּתָן אֵינָן מְקַבְּלִין טֻמְאָה עַד שֶׁיִּתְחַסְּמוּ.

נִתְחַסְּמוּ,

אַף עַל פִּי שֶׁנָּשְׁרוּ שִׂפְתוֹתֵיהֶן כָּל שֶׁהֵן,

טְמֵאִין.

### @11מסכת כלים פרק כ משנה ג

ג

מַקֵּל שֶׁעֲשָׂאוֹ יָד לְקָרְדּוֹם,

חִבּוּר לַטֻּמְאָה בְשָׁעַת מְלָאכָה.

הַדְּיַסְטֵר, *<diōstēr: מוט; מקל עליון בנול>*

חִבּוּר לַטֻּמְאָה בְשָׁעַת מְלָאכָה.

קְבָעוֹ בִכְלוֹנָס, *<keléontes: מוטות עומדים של הנול>*

טָמֵא, וְאֵינוּ חִבּוּר לוֹ.

עָשָׂה בוֹ דְּיַסְטֵר,

אֵין טָמֵא אֶלָּא צָרְכוֹ.

כִּסֵּא שֶׁקְּבָעוֹ בִכְלוֹנָס,

טָמֵא, וְאֵינוּ חִבּוּר לוֹ.

עָשָׂה בוֹ כִסֵּא,

אֵין טָמֵא אֶלָּא מְקוֹמוֹ.

קְבָעוֹ בְקוֹרַת בֵּית הַבַּד,

טָמֵא, וְאֵינוּ חִבּוּר לָהּ.

עָשָׂה בְרֹאשָׁהּ כִּסֵּא,

טְהוֹרָה, מִפְּנֵי שֶׁאוֹמְרִין לוֹ:

"עֲמֹד, וְנַעֲשֶׂה אֶת מְלָאכְתֵּנוּ!"

### @11מסכת כלים פרק כ משנה ד

ד

עֲרֵבָה גְדוֹלָה שֶׁנִּפְחָתָה מִלְּקַבֵּל רִמּוֹנִים,

הִתְקִינָהּ לִישִׁיבָה,

רְבִּי עֲקִיבָה מְטַמֵּא,

וַחֲכָמִים מְטַהֲרִין,

עַד שֶׁיְּקַצַּע.

עֲשָׂאָהּ אֵבוּס לַבְּהֵמָה,

אַף עַל פִּי שֶׁקְּבָעָהּ בַּכּתֶל,

טְמֵאָה.

### @11מסכת כלים פרק כ משנה ה

ה

כֹּפֶת שֶׁקְּבָעוֹ בַנִּדְבָּךְ,

קְבָעוֹ וְלֹא בָנָה עָלָיו,

בָּנָה עָלָיו וְלֹא קְבָעוֹ,

טָמֵא.

קְבָעוֹ וּבָנָה עָלָיו,

טָהוֹר.

מַפֵּץ שֶׁנְּתָנוֹ עַל גַּבֵּי הַקּוֹרוֹת,

קְבָעוֹ וְלֹא נָתַן עָלָיו אֶת הַמַּעֲזֵיבָה,

נָתַן עָלָיו אֶת הַמַּעֲזֵיבָה וְלֹא קְבָעוֹ,

טָמֵא.

קְבָעוֹ וְנָתַן עָלָיו אֶת הַמַּעֲזֵיבָה,

טָהוֹר.

קְעָרָה שֶׁקְּבָעָהּ בַּשִּׁדָּה, בַּתֵּבָה וּבַמִּגְדָּל,

כְּדֶרֶךְ קַבָּלָתָהּ, טְמֵאָה;

שֶׁלֹּא כְדֶרֶךְ קַבָּלָתָהּ, טְהוֹרָה.

### @11מסכת כלים פרק כ משנה ו

ו

סָדִין שֶׁהוּא טָמֵא מִדְרָס,

וַעֲשָׂאוֹ וֵילָן,

טָהַר מִן הַמִּדְרָס,

אֲבָל טָמֵא טְמֵא מֵת.

מֵאֵמָתַי הִיא טַהֲרָתוֹ?

בֵּית שַׁמַּי אוֹמְרִים:

מִשֶּׁיִּתָּבֵר. <מִשֶּׁיּתבֵּר>

וּבֵית הֶלֵּל אוֹמְרִים:

מִשֶּׁיִּקָּשֵׁר.

רְבִּי עֲקִיבָה אוֹמֵר:

מִשֶּׁיִּקְבַּע.

### @11מסכת כלים פרק כ משנה ז

ז

מַחְצֶלֶת שֶׁעָשָׂה לָהּ קָנִים לְאָרְכָּהּ,

טְהוֹרָה.

וַחֲכָמִים אוֹמְרִים:

עַד שֶׁיַּעֲשֶׂם כְּמִין כִי.

עֲשָׂאָן לְרָחְבָּהּ,

אִם אֵין בֵּין קָנֶה לַחֲבֵרוֹ אַרְבָּעָה טְפָחִים,

טְהוֹרָה.

נֶחְלְקָה לְרָחְבָּהּ,

רְבִּי יְהוּדָה מְטַהֵר.

וְכֵן הַמַּתִּיר רָאשֵׁי הַמַּעֲדַנִּים,

טְהוֹרָה.

נֶחְלְקָה לְאָרְכָּהּ,

נִשְׁתַּיְּרוּ בָהּ שְׁלֹשָׁה מַעֲדַנִּים שֶׁהֵן שִׁשָּׁה טְפָחִים,

טְמֵאָה.

מַחְצֶלֶת, מֵאֵמָתַי מְקַבֶּלֶת טֻמְאָה?

מִשֶּׁתִּתְקַנֵּב, וְהִיא גְּמָר מְלַאכְתָּהּ.

## @22פרק כא

### @11מסכת כלים פרק כא משנה א

א

הַנּוֹגֵעַ בַּכָּבֵד הָעֶלְיוֹן,

בַּכָּבֵד הַתַּחְתּוֹן,

בַּנִּירַיִם,

וּבַקִּירוֹס, *<kaîros: לולאה המפרידה בין חוטי הערב; מסרק הנול>*

וּבַחוּט שֶׁהֶעֱבִירוֹ עַל גַּבֵּי אַרְגָּמָן,

וּבָעִירָה שֶׁאֵינוּ עָתִיד לְהַחְזִירָהּ,

טָהוֹר.

בְּנֶפֶשׁ הַמַּסֶּכֶת,

וּבִשְׁתִי הָעוֹמֵד,

וּבַכָּפוּל שֶׁהֶעֱבִירוֹ עַל גַּבֵּי אַרְגָּמָן,

וּבָעִירָה שֶׁהוּא עָתִיד לְהַחְזִירָהּ,

טָמֵא.

הַנּוֹגֵעַ בַּצֶּמֶר שֶׁעַל הָעִמָּה, בְּאַשְׁוְיָה,

טָהוֹר.

הַנּוֹגֵעַ בַּפִּקָּה,

עַד שֶׁלֹּא פֵרֵעָה, טָמֵא;

מִשֶּׁפֵּרֵעָה, טָהוֹר.

### @11מסכת כלים פרק כא משנה ב

ב

הַנּוֹגֵעַ בָּעֹל,

וּבַקַּטְרֵב,

בָּעַיִן,

וּבָעֲבוֹת,

אֲפִלּוּ בְשָׁעַת מְלָאכָה,

טָהוֹר.

בַּחֶרֶב,

וּבַבֹּרֶךְ,

וּבַיָּצוֹל,

טָמֵא.

בָּעַיִן שֶׁלַּמַּתֶּכֶת,

וּבִלְחָיַיִם,

וּבָעֲרָיִים, <אולי עדיים>

טָמֵא.

רְבִּי יְהוּדָה מְטַהֵר בִּלְחָיַיִם,

שֶׁאֵינָן עֲשׂוּיִים אֶלָּא לְרַבּוֹת אֶת הֶעָפָר.

### @11מסכת כלים פרק כא משנה ג

ג

הַנּוֹגֵעַ בְּיַד מְגֵרָה,

מִכָּן וּמִכָּן,

טָמֵא.

בַּחוּט וּבַמְּשִׁיחָה,

בָּאַמָּה וּבַסְּנִיפִין,

בְּמַכְבֵּשׁ שֶׁלֶּחָרָשׁ וּבַקַּשְׁטָנִית,

טָהוֹר.

רְבִּי יְהוּדָה אוֹמֵר:

אַף הַנּוֹגֵעַ בַּמַּלְבֵּן שֶׁלְּמַסָּר הַגָּדוֹל,

טָהוֹר.

הַנּוֹגֵעַ בַּיֶּתֶר וּבַקֶּשֶׁת,

אַף עַל פִּי מְתוּחָה,

טָהוֹר.

מְצוֹדוֹת הָאִשּׁוּת,

טְהוֹרוֹת.

רְבִּי יְהוּדָה אוֹמֵר:

כָּל זְמַן שֶׁהִיא מְתוּחָה, חִבּוּר.

## @22פרק כב

### @11מסכת כלים פרק כב משנה א

א

הַשֻּׁלְחָן וְהַדַּלְפְקִי שֶׁנִּפְחָתוּ,

אוֹ שֶׁחִפָּן בַּשַּׁיִשׁ

וְשִׁיֵּר בָּהֶן מְקוֹם הַנָּחַת הַכּוֹסוֹת,

טְמֵאִין.

רְבִּי יְהוּדָה אוֹמֵר:

מְקוֹם הַנָּחַת חֲתִכּוֹת.

### @11מסכת כלים פרק כב משנה ב

ב

שֻׁלְחָן שֶׁנִּטְּלָה אַחַת מֵרַגְלָיו, טָהוֹר;

נִטְּלָה שְׁנִיָּה, טָהוֹר;

נִטְּלָה הַשְּׁלִישִׁית,

טָמֵא עַד שֶׁיַּחְשֹׁב עָלָיו.

רְבִּי יוֹסֵה אוֹמֵר:

אֵין צָרִיךְ מַחֲשָׁבָה.

וְכֵן הַדָּלְפְקִי. *<delphikē; mensa delphica: שולחן בעל שלוש רגליים>*

### @11מסכת כלים פרק כב משנה ג

ג

סַפְסֵל שֶׁנִּטַּל אֶחָד מֵרָאשָׁיו, טָהוֹר;

נִטַּל הַשֵּׁנִי, טָהוֹר;

אִם יֶשׁ בּוֹ גֹבַהּ טֶפַח, טָמֵא.

שְׁרַפְרֵף שֶׁנִּטַּל אֶחָד מֵרָאשָׁיו,

טָמֵא.

וְכֵן כִּסֵּא שֶׁלִּפְנֵי קָתֶדְרָה.

### @11מסכת כלים פרק כב משנה ד

ד

כִּסֵּא שֶׁלַּכַּלָּה שֶׁנִּטְּלוּ חֲפוּיָיו,

בֵּית שַׁמַּי מְטַמִּין,

וּבֵית הֶלֵּל מְטַהֲרִין.

שַׁמַּי אוֹמֵר:

אַף מַלְבֵּן שֶׁלַּכִּסֵּא, טָמֵא.

כִּסֵּא שֶׁקְּבָעוֹ בָעֲרֵבָה,

בֵּית שַׁמַּי מְטַמִּין,

וּבֵית הֶלֵּל מְטַהֲרִין.

שַׁמַּי אוֹמֵר:

אַף הֶעָשׂוּי בָּהּ.

### @11מסכת כלים פרק כב משנה ה

ה

כִּסֵּא שֶׁלֹּא הָיוּ חֲפוּיָיו יוֹצְאִין, וְנִטָּלוּ,

טָמֵא, שֶׁכֵּן דַּרְכּוֹ

לִהְיוֹת מַטֵּהוּ עַל צִדּוֹ וְיוֹשֵׁב עָלָיו.

### @11מסכת כלים פרק כב משנה ו

ו

כִּסֵּא שֶׁנִּטַּל חֲפוּיוֹ הָאֶמְצָעִי,

וְהַחִיצוֹנִין קַיָּמִין,

טָמֵא.

נִטְּלוּ הַחִיצוֹנִין וְהָאֶמְצָעִי קַיָּם,

טָמֵא.

רְבִּי שִׁמְעוֹן אוֹמֵר:

אִם הָיָה רָחָב טֶפַח.

### @11מסכת כלים פרק כב משנה ז

ז

כִּסֵּא שֶׁנִּטְּלוּ שְׁנַיִם מֵחֲפוּיָיו זֶה בְצַד זֶה,

רְבִּי עֲקִיבָה מְטַמֵּא,

וַחֲכָמִים מְטַהֲרִין.

אָמַר רְבִּי יְהוּדָה:

אַף כִּסֵּא שֶׁלַּכַּלָּה שֶׁנִּטְּלוּ חֲפוּיָיו,

נִשְׁתַּיַּר בּוֹ בֵית קַבָּלָה,

טָהוֹר,

מִפְּנֵי שֶׁבָּטַל הָעִקָּר,

וּבָטְלָה הַטְּפֵלָה.

### @11מסכת כלים פרק כב משנה ח

ח

שִׁדָּה שֶׁנִּטַּל הָעֶלְיוֹן,

טְמֵאָה, מִפְּנֵי הַתַּחְתּוֹן.

נִטַּל הַתַּחְתּוֹן,

טְמֵאָה, מִפְּנֵי הָעֶלְיוֹן.

נִטַּל הָעֶלְיוֹן וְהַתַּחְתּוֹן,

רְבִּי יְהוּדָה מְטַמֵּא, מִפְּנֵי הַדַּפִּים,

וַחֲכָמִים מְטַהֲרִין.

יְשִׁיבַת הַסַּתָּת, טְמֵאָה מִדְרָס.

### (@11מסכת כלים פרק כב משנה ט)

כֹּפֶת שֶׁסְּרָקוֹ וְכִרְכְּמוֹ, וַעֲשָׂאוֹ פָנִים,

רְבִּי עֲקִיבָה מְטַמֵּא,

וַחֲכָמִים מְטַהֲרִין,

עַד שֶׁיָּחֹק בּוֹ.

הַסַּל וְהַכַּלְכַּלָּה שֶׁמִּלָן תֶּבֶן אוֹ מֻכִּין,

הִתְקִינָן לִישִׁיבָה, טְהוֹרִין.

סֵרְגָן בַּגְּמִי אוֹ בִמְשִׁיחָה, טְמֵאִין.

### @11מסכת כלים פרק כב משנה י

ט  
הַסַּלָּה טְמֵאָה מִדְרָס וּטְמֵא מֵת.

פָּרָשָׁה, הִיא טְמֵאָה מִדְרָס,

וְהַבַּרְזֶל טָמֵא טְמֵא מֵת.

טְרַסְקֵל שֶׁחֲפוּיָיו שֶׁלָּעוֹר, *<triskelēs: בעל שלוש רגלים, כסא מתקפל>*

טָמֵא מִדְרָס וְטָמֵא טְמֵא מֵת.

פָּרָשָׁה,

הָעוֹר טָמֵא מִדְרָס,

וְהַטְּרַסְקֵל טָהוֹר מִכְּלוּם. <מִכֻּלָם>

סַפְסֵלִים שֶׁבַּמַּרְחֵץ שֶׁשְּׁתֵּי רַגְלָיו שֶׁלָּעֵץ,

טָמֵא.

אַחַת שֶׁלָּעֵץ וְאַחַת שֶׁלָּאֶבֶן,

טָהוֹר.

נְסָרִין שֶׁבַּמַּרְחֵץ שֶׁשִּׁגְּמָן,

רְבִּי מֵאִיר מְטַמֵּא,

וַחֲכָמִים מְטַהֲרִין,

שֶׁאֵינָם עֲשׁוּיִן אֶלָּא שֶׁיְּהוּ הַמַּיִם מְהַלְּכִין תַּחְתֵּיהֶן.

קַנְקֵילָן *<קינקילן! kígklis: סורג; כל העשוי רשת>*

שֶׁיֶּשׁ בָּהּ בֵּית קַבָּלַת כְּסוּת,

טְמֵאָה;

וְהָעֲשׁוּיָה כְּכַוֶּרֶת,

טְהוֹרָה.

## @22פרק כג

### @11מסכת כלים פרק כג משנה א

א

הַכַּדּוּר וְהָאֱמוֹן וְהַקָּמִיעַ וּתְפִלִּין שֶׁנִּקְרָעוּ,

הַנּוֹגֵעַ בָּהֶן טָמֵא,

וּמַה שֶּׁבְּתוֹכָן טָהוֹר.

הָאֱכוֹף שֶׁנִּקְרַע,

הַנּוֹגֵעַ בְּמַה שֶּׁבְּתוֹכוֹ טָמֵא,

מִפְּנֵי שֶׁהַתָּפִיר מְחַבְּרוֹ.

### @11מסכת כלים פרק כג משנה ב

ב

אֵלּוּ טְמֵאִין מִשֵּׁם מֶרְכָּב:

זֶרֶז הָאֶשְׁקְלוֹנִי,

וּמְרֵיכָה הַמָּדִית,

וְעָבִיט שֶׁלַּגָּמָל,

וּטְפֵטָן שֶׁלַּסּוּס. *<טְפֵטָן: מכה, סמיכה>*

רְבִּי יוֹסֵה אוֹמֵר:

אַף טַפֵּיטָן שֶׁלַּסּוּס טָמֵא מוֹשָׁב,

מִפְּנֵי שֶׁעוֹמְדִין עָלָיו בְּקוֹמְפוֹן. *<campus: מגרש אימונים>*

אֲבָל אֱכוֹף שֶׁלַּנָּקָה, טָמֵא.

### @11מסכת כלים פרק כג משנה ג

ג

מַה בֵּין מֶרְכָּב לְמוֹשָׁב?

מֶרְכָּב, חָלַק מַגָּעוֹ מִמַּשָּׂאוֹ,

וּמוֹשָׁב, לֹא חָלַק.

תָּפִית שֶׁלַּחֲמוֹר,

שֶׁהוּא יוֹשֵׁב עָלֶיהָ, טְהוֹרָה.

שִׁנָּה בָהּ אֶת הַנְּקָבִים,

אוֹ שֶׁפְּרָצָן זֶה בְצַד זֶה, טְמֵאָה.

### @11מסכת כלים פרק כג משנה ד

ד

הַמִּטָּה, וְהַכַּר, וְהַכֶּסֶת שֶׁלַּמֵּת,

הֲרֵי אֵלּוּ טְמֵאִין מִדְרָס.

כִּסֵּא שֶׁלַּכַּלָּה,

וּמַשְׁבֵּר שֶׁלֶּחָיָה,

וְכִסֵּא שֶׁלַּכּוֹבֵס

שֶׁהוּא כוֹרֵם עָלָיו אֶת הַכֵּלִים,

אָמַר רְבִּי יוֹסֵה:

אֵין בּוֹ מִשֵּׁם מוֹשָׁב.

### @11מסכת כלים פרק כג משנה ה

ה

הַחֵרֶם טָמֵא מִפְּנֵי זוֹטוֹ.

הָרְשָׁתוֹת וְהַמַּכְמְרוֹת,

וְהַמַּדָּף וְהַפְּלָצוּר, *<פְּלָצוּר: לסו, חבל עם לולאה>*

מְצוֹדוֹת שְׂכָרִין, טְמֵאִין.

הָאַקּוֹן וְהָרָטוֹב וְהַכְּלוּב, טְהוֹרִין. *<אַקּוֹן: סל ללכוד דגים>*

## @22פרק כד

### @11מסכת כלים פרק כד משנה א

א

שְׁלֹשָׁה תְרִיסִים הֵם:

תְּרִיס הַכָּפוּף, טָמֵא מִדְרָס;

שֶׁמְּשַׂחֲקִין בַּקּוֹמְפּוֹן, טָמֵא טְמֵא מֵת;

וְדֵיצַת הָעַרְבִיִּים, טְהוֹרָה מִכְּלוּם.

### @11מסכת כלים פרק כד משנה ב

ב

שָׁלֹשׁ עֲגָלוֹת הֵן:

הָעֲשׁוּיָה כְּקָתֶדְרָה, טְמֵאָה מִדְרָס;

כַּמִּטָּה, טְמֵאָה טְמֵא מֵת;

וְשֶׁלָּאֲבָנִים, טְהוֹרָה מִכְּלוּם.

### @11מסכת כלים פרק כד משנה ג

ג

שָׁלֹשׁ עֲרֵבוֹת הֵן:

עֲרֵבָה מִשְּׁנֵי לֹג וְעַד תִּשְׁעַת קַבִּין שֶׁנִּסְדָּקָה,

טְמֵאָה מִדְרָס;

שְׁלֵמָה, טְמֵאָה טְמֵא מֵת;

וְהַבָּאָה בַמִּדָּה, טְהוֹרָה מִכְּלוּם.

### @11מסכת כלים פרק כד משנה ד

ד

שָׁלֹשׁ תֵּבוֹת הֵן:

תֵּבָה שֶׁפִּתְחָהּ מִצִּדָּהּ, טְמֵאָה מִדְרָס;

מִלְּמַעְלָן, טְמֵאָה טְמֵא מֵת;

וְהַבָּאָה בַמִּדָּה, טְהוֹרָה מִכְּלוּם.

### @11מסכת כלים פרק כד משנה ה

ה

שְׁלֹשָׁה תַרְכּוּסִין הֵן: *<טבלה של עור>*

שֶׁלַּסַּפָּרִין, טָמֵא מִדְרָס;

שֶׁאוֹכְלִין עָלָיו, טָמֵא טְמֵא מֵת;

וְשֶׁלַּזֵּיתִין, טָהוֹר מִכְּלוּם.

### @11מסכת כלים פרק כד משנה ו

ו

שָׁלֹשׁ בָּסִיסָיוֹת הֵן:

שֶׁלִּפְנֵי הַמִּטָּה,

וְשֶׁלִּפְנֵי הַסּוֹפְרִים,

טְמֵאָה מִדְרָס;

וְשֶׁלַּדָּלְפְקֵי, *<delphikē; mensa delphica: שולחן בעל שלוש רגליים>*

טְמֵאָה טְמֵא מֵת;

וְשֶׁלַּמִּגְדָּל,

טְהוֹרָה מִכְּלוּם.

### @11מסכת כלים פרק כד משנה ז

ז

שָׁלוֹשׁ פִּנַקְסִיוֹת הֵן:

הָאַפִּיפּוֹדִין, טְמֵאָה מִדְרָס; *<אולי אפיפורין, pápuros: גומא; כלי העשוי פפירוס>*

וְשֶׁיֶּשׁ בָּהּ בֵּית קִבּוּל שַׁעֲוָה,

טְמֵאָה טְמֵא מֵת;

וַחֲלָקָה, טְהוֹרָה מִכְּלוּם.

### @11מסכת כלים פרק כד משנה ח

ח

שָׁלֹשׁ מִטּוֹת הֵן:

הָעֲשׁוּיָה לִשְׁכִיבָה, טְמֵאָה מִדְרָס;

וְשֶׁלַּזַּגָּגִין, טְמֵאָה טְמֵא מֵת;

וְשֶׁלַּסָּרָגִין, טְהוֹרָה מִכְּלוּם.

### @11מסכת כלים פרק כד משנה ט

ט <ח>

שָׁלוֹשׁ מַשְׁפְּלוֹת הֵן:

שֶׁלַּזֶּבֶל, טְמֵאָה מִדְרָס;

שֶׁלַּתֶּבֶן, טְמֵאָה טְמֵא מֵת;

פּוֹחֲלָץ שֶׁלַּגְּמַלִּים, טָהוֹר מִכְּלוּם.

### @11מסכת כלים פרק כד משנה י

י <ט>

שְׁלֹשָׁה מַפְּצִין הֵן:

הֶעָשׂוּי לִישִׁיבָה, טָמֵא מִדְרָס;

שֶׁלַּצַּבָּעִין, טָמֵא טְמֵא מֵת;

וְשֶׁלֶַּגִּתּוֹת, טָהוֹר מִכְּלוּם.

### @11מסכת כלים פרק כד משנה יא

יא <י>

שָׁלוֹשׁ חֲמָתוֹת וּשְׁלֹשָׁה תָרְמָלִים הֵן:

מְקַבְּלִין כַּשֵּׁעוּר, טְמֵאִין מִדְרָס;

וְשֶׁאֵין מְקַבְּלִין כַּשֵּׁעוּר, טְמֵאִין טְמֵא מֵת;

וְשֶׁלְּעוֹר הַדָּג, טָהוֹר מִכְּלוּם.

### @11מסכת כלים פרק כד משנה יב

יב

שְׁלֹשָׁה עוֹרוֹת הֵן:

הֶעָשׂוּי לַשָּׁטִיחַ, טָמֵא מִדְרָס;

שֶׁלְּתַכְרִיךְ כֵּלִים, טָמֵא טְמֵא מֵת;

וְשֶׁלָּרְצוּעוֹת וְשֶׁלַּסַּנְדַּלִּים, טָהוֹר מִכְּלוּם.

### @11מסכת כלים פרק כד משנה יג

יג

שְׁלֹשָׁה סְדִינִים הֵן:

הֶעָשׂוּי לִשְׁכִיבָה, טָמֵא מִדְרָס;

לְוֵילָן, טָמֵא טְמֵא מֵת; *<velum: בד שתולים בפתח>*

וְשֶׁלַּצּוּרוֹת, טָהוֹר מִכְּלוּם.

### (@11מסכת כלים פרק כד משנה יד: להלן ב-יו)

### @11מסכת כלים פרק כד משנה טו

יד

שְׁלֹשָׁה פְרַקְלִינוֹן הֵן: *<periknēmia: בגד העוטף את הרגל>*

שֶׁלְּצָדֵי חַיָּה וָעוֹף, טָמֵא מִדְרָס; <שֶׁלְּצֵדֵי>

שֶׁלַּחֲגָבִים, טָמֵא טְמֵא מֵת;

וְשֶׁלַּקּוֹצִין, טָהוֹר מִכְּלוּם.

### @11מסכת כלים פרק כד משנה טז

יה

שָׁלוֹשׁ סְבָכוֹת הֵן:

שֶׁלַּיַּלְדָּה, טְמֵאָה טֻמְאַת מִדְרָס;

שֶׁלַּזְּקֵנָה, טְמֵאָה טְמֵא מֵת;

וְשֶׁלְּיוֹצֵאת הַחוּץ, טְהוֹרָה מִכְּלוּם.

### @11מסכת כלים פרק כד משנה יד

יו

שָׁלוֹשׁ מִטְפָּחוֹת הֵן:

שֶׁלַּיָּדַיִם, טָמֵא מִדְרָס;

וְשֶׁלַּסְּפָרִין, טָמֵא טְמֵא מֵת;

וְשֶׁלְּתַכְרִיךְ וְנִבְלֵי בְנֵי לֵוִי, טָהוֹר מִכְּלוּם.

### @11מסכת כלים פרק כד משנה יז

יז

שָׁלוֹשׁ קֻפּוֹת הֵן:

מְהוּהָה שֶׁטְּלָיָהּ עַל הַבִּרְיָה, <מהודה! לא מנוקד>

הוֹלְכִים אַחַר הַבִּרְיָה;

קְטַנָּה עַל הַגְּדוֹלָה,

הוֹלְכִים אַחַר הַגְּדוֹלָה;

הָיוּ שָׁווֹת, הוֹלְכִים אַחַר הַפְּנִימִית.

רְבִּי שִׁמְעוֹן אוֹמֵר:

כַּף שֶׁלְּמֹאזְנַיִם שֶׁטְּלָיָהּ בְּשׁוּלֵי הַמֵּחַם,

מִבִּפְנִים, טָמֵא,

וּמִבַּחוּץ, טָהוֹר.

טְלָיָהּ עַל צִדּוֹ,

בֵּין מִבִּפְנִים, בֵּין מִבַּחוּץ, טָהוֹר.

## @22פרק כה

### @11מסכת כלים פרק כה משנה א

א

כָּל הַכֵּלִים יֵשׁ לָהֶם אֲחוֹרַיִם וָתוֹךְ,

כְּגוֹן:

הַכָּרִים, וְהַכְּסָתוֹת,

וְהַשַּׂקִין, וְהַמַּרְצַפִּים.

דִּבְרֵי רְבִּי יְהוּדָה.

רְבִּי מֵאִיר אוֹמֵר:

כָּל שֶׁיֶּשׁ לוֹ תוֹבָרוֹת,

[יֵשׁ לוֹ אֲחוֹרַיִם וָתוֹךְ;

וְכָל שֶׁאֵין לוֹ תוֹבְרוֹת,]

אֵין לוֹ אֲחוֹרַיִם וָתוֹךְ.

ב

הַשֻּׁלְחָן וְהַדָּלְפְקֵי, *<delphikē; mensa delphica: שולחן בעל שלוש רגליים>*

יֵשׁ לוֹ אֲחוֹרַיִם וָתוֹךְ.

דִּבְרֵי רְבִּי יְהוּדָה.

רְבִּי מֵאִיר אוֹמֵר:

אֵין לָהֶן.

וְכֵן טַבְלָה שֶׁאֵין לָהּ לִזְבֵּז.

### @11מסכת כלים פרק כה משנה ב

ג

הַמַּרְדֵּעַ,

יֵשׁ לוֹ אֲחוֹרַיִם וָתוֹךְ:

מִשִּׁבְעָה לְחַרְחוּר,

וּמֵאַרְבָּעָה לַדָּרְבָן.

דִּבְרֵי רְבִּי יְהוּדָה.

רְבִּי מֵאִיר אוֹמֵר:

אֵין לָהֶן,

לֹא הָזְכָּרוּ שִׁבְעָה וְאַרְבָּעָה אֶלָּא לַשִּׁירַיִם.

### @11מסכת כלים פרק כה משנה ג

ד

מִדּוֹת יַיִן וָשֶׁמֶן,

וְזוֹמָנֶצְטְרָה, *<zōmērusis: כף למרק, מצקת>*

וּמְסַנֶּנֶת שֶׁלַּחַרְדָּל,

וּמְשַׁמֶּרֶת שֶׁלַּיַּיִן,

יֵשׁ לָהֶן אֲחוֹרַיִם וָתוֹךְ.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

אֵין לָהֶן.

רְבִּי שִׁמְעוֹן אוֹמֵר:

יֵשׁ לָהֶן,

נִטַּמּוּ מֵאֲחוֹרֵיהֶן,

מַה שֶּׁבְּתוֹכָן טָהוֹר,

וְצָרִיךְ לְהַטְבִּיל.

### @11מסכת כלים פרק כה משנה ד

ה

הָרֹבַע, וַחֲצִי רֹבַע;

נִטַּמָּא הָרֹבַע, וְלֹא נִטַּמָּא חֲצִי הָרֹבַע,

נִטַּמָּא חֲצִי הָרֹבַע, וְלֹא נִטַּמָּא הָרֹבַע,

אָמְרוּ לִפְנֵי רְבִּי עֲקִיבָה:

הוֹאִיל וַחֲצִי הָרֹבַע אֲחוֹרַיִם לָרֹבַע,

כֶּלִי שֶׁנִּטַּמָּא תוֹכוֹ,

לֹא נִטַּמּוּ אֲחוֹרָיו?

אָמַר לָהֶן:

שַׁלְחַת קוֹדְמִין הִיא? *<שַׁלְ?ַת: נכתבה החי"ת על מחיקה ואינה ברורה>*

אוֹ שֶׁמֵּא הָרֹבַע אֲחוֹרַיִם לַחֲצִי הָרֹבַע,

כְּלִי שֶׁנִּטַּמּוּ אֲחוֹרָיו,

לֹא נִטַּמָּא תוֹכוֹ!

### @11מסכת כלים פרק כה משנה ה

ו

נִטַּמָּא הָרֹבַע,

הָרֹבַע וַאֲחוֹרָיו טְמֵאִין,

חֲצִי הָרֹבַע וַאֲחוֹרָיו טְהוֹרִין.

נִטַּמָּא חֲצִי הָרֹבַע,

חֲצִי הָרֹבַע וַאֲחוֹרָיו טְמֵאִין,

וְהָרֹבַע וַאֲחוֹרָיו טְהוֹרִין.

נִטַּמּוּ אֲחוֹרֵי הָרֹבַע,

אֲחוֹרֵי חֲצִי הָרֹבַע טְהוֹרִין.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵין חוֹלְקִין אֶת הַגַּבַּיִם.

כְּשֶׁהוּא מַטְבִּיל, מַטְבִּיל אֶת כֻּלּוֹ.

### @11מסכת כלים פרק כה משנה ו

ז

כַּנֵּי כֵלִים,

וְהָגְנֵיהֶם,

וְאָזְנֵיהֶם,

וִידוֹת הַכֵּלִים הַמְקַבְּלִים,

שֶׁנָּפְלוּ עֲלֵיהֶן מַשְׁקִין,

מְנַגְּבָן וְהֵן טְהוֹרִין.

וּשְׁאָר כָּל הַכֵּלִים שֶׁאֵין לָהֶם אֲחוֹרַיִם וָתוֹךְ,

וְשֶׁנָּפְלוּ מַשְׁקִין עַל מִקְצָתוֹ,

כֻּלּוֹ טָמֵא.

כֶּלִי שֶׁנִּטַּמּוּ אֲחוֹרָיו בְּמַשְׁקִין,

אֲחוֹרָיו טְמֵאִין;

תּוֹכוֹ, וְהָגְנוֹ, וְאָזְנָיו, וְיָדָיו,

טְהוֹרִין.

נִטַּמָּא מִתּוֹכוֹ, כֻּלּוֹ טָמֵא.

### @11מסכת כלים פרק כה משנה ז

ח

כָּל הַכֵּלִים יֵשׁ לָהֶם אֲחוֹרַיִם וָתוֹךְ,

וְיֵשׁ לָהֶן בֵּית צְבִיעָה.

רְבִּי טַרְפוֹן אוֹמֵר:

לַעֲרֵבָה גְדוֹלָה שֶׁלָּעֵץ.

רְבִּי עֲקִיבָה אוֹמֵר:

לַכּוֹסוֹת.

רְבִּי מֵאִיר אוֹמֵר:

לַיָּדַיִם הַטְּמֵאוֹת וְהַטְּהוֹרוֹת.

אָמַר רְבִּי יוֹסֵה:

לֹא אָמְרוּ אֶלָּא לַיָּדַיִם הַטְּהוֹרוֹת בִּלְבַד.

### @11מסכת כלים פרק כה משנה ח

ט

כֵּיצַד?

הָיוּ יָדָיו טְהוֹרוֹת,

וַאֲחוֹרֵי הַכּוֹס טְמֵאִין,

אֲחָזוֹ בְבֵית צְבִיעָתוֹ,

אֵינוּ חוֹשֵׁשׁ שֶׁמֵּא נִטַּמּוּ יָדָיו בַּאֲחוֹרֵי הַכּוֹס.

הָיָה שׁוֹתֶה בְּכוֹס שֶׁאֲחוֹרָיו טְמֵאִין,

אֵינוּ חוֹשֵׁשׁ שֶׁמֵּא נִטַּמָּא מַשְׁקֶה שֶׁבְּפִיו

בַּאֲחוֹרֵי הַכּוֹס, וְחָזַר וְטִמֵּא אֶת הַכּוֹס.

קֻמְקוּם שֶׁהוּא מַרְתֵּחַ,

אֵינוּ חוֹשֵׁשׁ שֶׁמֵּא יָצְאוּ מַשְׁקִים מִתּוֹכוֹ,

וְנָגְעוּ בַאֲחוֹרָיו, וְחָזְרוּ לְתוֹכוֹ.

### @11מסכת כלים פרק כה משנה ט

י

כְּלֵי הַקֹּדֶשׁ,

אֵין לָהֶן אֲחוֹרַיִם וָתוֹךְ,

וְאֵין לָהֶן בֵּית צְבִיעָה.

וְאֵין מַטְבִּילִים כֵּלִים בְּתוֹךְ כֵּלִים בַּקֹּדֶשׁ.

כָּל הַכֵּלִים יוֹרְדִים לִידֵי טֻמְאָתָן בְּמַחֲשָׁבָה,

וְאֵינָן עוֹלִין מִידֵי טֻמְאָתָן אֶלָּא בְשִׁנּוּי מַעֲשֶׂה.

הַמַּעֲשֶׂה מְבַטֵּל מִיַּד הַמַּעֲשֶׂה וּמִיַּד הַמַּחֲשָׁבָה,

הַמַּחֲשָׁבָה אֵינָה מְבַטֶּלֶת

לֹא מִיַּד הַמַּעֲשֶׂה וְלֹא מִיַּד הַמַּחֲשָׁבָה.

## @22פרק כו

### @11מסכת כלים פרק כו משנה א

א

סַנְדָּל עִמְקִי, וְכִיס שֶׁלִּשְׁנָצוֹת,

רְבִּי יְהוּדָה אוֹמֵר:

אַף קְפֵיפָה מִצְרִית;

רַבָּן שִׁמְעוֹן בֶּן גַּמְלִיאֵל אוֹמֵר:

אַף סַנְדָּל לַדִּיקִי כַיּוֹצֵא בָהֶן,

הֲרֵי אֵלּוּ מִטַּמִּין וּמִטַּהֲרִין שֶׁלֹּא בָאֻמָּן. <מְטַמִּין וּמְטַהֲרִין>

אָמַר רְבִּי יוֹסֵה:

וַהֲלֹא כָל הַכֵּלִים מִטַּמִּין וּמִטַּהֲרִין שֶׁלֹּא בָאֻמָּן?

אֲבָל אֵלּוּ, אַף עַל פִּי מֻתָּרִין,

טְמֵאִין, שֶׁהַהֶדְיוֹט יָכוֹל לְהַחְזִירָן.

לֹא אָמְרוּ אֶלָּא בִקְפֵיפָה מִצְרִית,

שֶׁאַף הָאֻמָּן אֵינוּ יָכוֹל לְהַחְזִירָהּ.

### @11מסכת כלים פרק כו משנה ב

ב

כִּיס שֶׁלִּשְׁנָצוֹת שֶׁנִּטָּלוּ שְׁנָצָיו, טָמֵא;

נִפְשַׁט, טָהוֹר.

טָלָה עָלָיו מַטְלֵת מִלְּמַטָּן, טָמֵא.

כִּיס בְּתוֹךְ כִּיס שֶׁנִּטַּמָּא אֶחָד מֵהֶן בְּמַשְׁקֶה,

לֹא נִטַּמָּא חֲבֵרוֹ.

צְרוֹר הַמַּרְגָלִית, טָמֵא.

צְרוֹר הַמָּעוֹת,

רְבִּי אֱלִיעֶזֶר מְטַמֵּא,

וַחֲכָמִים מְטַהֲרִין.

### @11מסכת כלים פרק כו משנה ג

ג

כַּף לוֹקְטֵי קוֹצִים, טְהוֹרָה.

הַזּוֹן וְהַבַּרְכְּיָר, טְמֵאִין, *<zōnē: חגורה, סינר> <brakhiálion: כיסוי לזרוע>*

וְהַשַּׁרְוָלִין, טְמֵאִין.

וְהַפְּרַקְנֵימִין, טְהוֹרִין.

וְכָל בֵּית אֶצְבָּעוֹת, טְהוֹרוֹת,

חוּץ מִשֶּׁלַּקַּיָּצִים,

מִפְּנֵי שֶׁהִיא מְקַבֶּלֶת הָאוֹג.

נִקְרָעָה,

אִם אֵינָהּ מְקַבֶּלֶת אֶת רֹב הָאוֹג,

טְהוֹרָה.

### @11מסכת כלים פרק כו משנה ד

ד

סַנְדָּל שֶׁנִּפְסְקָה אַחַת מֵאָזְנָיו, וְתִקְּנָהּ,

טְמֵאָה מִדְרָס; <טמא>

נִפְסְקָה שְׁנִיָּה, וְתִקְּנָהּ,

טָהֲרָה מִן הַמִּדְרָס, <מחוק: טהור>

אֲבָל טְמֵאָה מַגָּע. <טמא>

לֹא הִסְפִּיק לְתַקֵּן אֶת הָרִאשׁוֹנָה

עַד שֶׁנִּפְסְקָה שְׁנִיָּה,

נִפְסַק עֲקֵבוֹ,

נִטַּל חָטְמוֹ, אוֹ שֶׁנֶּחֱלַק לִשְׁנַיִם,

טָהוֹר.

סֶלְיָם שֶׁנִּפְסַק מִכָּל מָקוֹם, <סוליים>

טָהוֹר.

מַנְעָל שֶׁנִּפְחַת, וְאֵינוּ מְקַבֵּל אֶת רֹב הָרֶגֶל,

טָהוֹר.

מַנְעָל שֶׁעַל הָאָמוּם,

רְבִּי אֱלִיעֶזֶר מְטַהֵר,

וַחֲכָמִים מְטַמִּין.

ה

כָּל חֲמָתוֹת צְרוּרוֹת, טְהוֹרוֹת,

חוּץ מִשֶּׁלָּעַרְבִיִּים.

רְבִּי מֵאִיר אוֹמֵר:

צְרוֹר שָׁעָה, טְהוֹרוֹת.

צְרוֹר עוֹלָם, טְמֵאוֹת.

רְבִּי יוֹסֵה אוֹמֵר:

כָּל חֲמָתוֹת צְרוּרוֹת, טְהוֹרוֹת.

### @11מסכת כלים פרק כו משנה ה

ו

אֵלּוּ עוֹרוֹת טְמֵאִים מִדְרָס:

עוֹר שֶׁחָשַׁב עָלָיו לַשָּׁטִיחַ,

עוֹר סְקֻרְטְיָה,

עוֹר קַטְבֻלְיָה,

עוֹר הַחַמָּר, <הגהה מעל: עוֹר הַחֲמוֹר>

עוֹר הַכַּתָּן,

עוֹר הַכַּתָּף, <הַקֶּתֶף>

עוֹר הָרוֹפֵא,

עוֹר הָעֲרֵיסָה,

עוֹר הַלֵּב שֶׁלְּקָטָן,

עוֹר הַכַּר,

וְעוֹר הַכֶּסֶת,

מִדְרָס.

עוֹר הַסָּרוֹק,

וְעוֹר הַסּוֹרֵק,

רְבִּי אֱלִיעֶזֶר אוֹמֵר:

מִדְרָס.

וַחֲכָמִים אוֹמְרִים:

טְמֵא מֵת.

### @11מסכת כלים פרק כו משנה ו

ז

עַב כְּסוּת, וְתַכְרִיךְ כְּסוּת,

מִדְרָס.

עַב אַרְגָּמָן, וְתַכְרִיךְ אַרְגָּמָן,

בֵּית שַׁמַּי אוֹמְרִים:

מִדְרָס.

וּבֵית הֶלֵּל אוֹמְרִים:

טְמֵא מֵת.

עוֹר שֶׁעֲשָׂאוֹ חֲפוּי לַכֵּלִים, טָהוֹר,

וְלַמִּשְׁקָלוֹת, טָמֵא.

רְבִּי יוֹסֵה מְטַהֵר מִשֵּׁם אָבִיו.

### @11מסכת כלים פרק כו משנה ז

ח

כָּל מָקוֹם שֶׁאֵין חֶסְרוֹן מְלָאכָה,

הַמַּחֲשָׁבָה מְטַמְּאַתָּן.

וְכָל מָקוֹם שֶׁיֵּשׁ חֶסְרוֹן מְלָאכָה,

אֵין הַמַּחֲשָׁבָה מְטַמְּאַתָּן,

אֶלָּא הָעַצְבָּה. <העוצבה>

### @11מסכת כלים פרק כו משנה ח

ט

עוֹרוֹת בַּעַל הַבַּיִת,

הַמַּחֲשָׁבָה מְטַמְּאַתָּן.

וְשֶׁלָּעָבְּדָן,

אֵין הַמַּחֲשָׁבָה מְטַמְּאַתָּן,

וְשֶׁלַּגַּנָּב,

הַמַּחֲשָׁבָה מְטַמְּאַתָּן.

וְשֶׁלַּגָּזְלָן,

אֵין הַמַּחֲשָׁבָה מְטַמְּאַתָּן.

רְבִּי שִׁמְעוֹן אוֹמֵר:

חִלּוּף הַדְּבָרִים:

שֶׁל גַּזְלָן,

הַמַּחֲשָׁבָה מְטַמְּאַתָּן.

וְשֶׁל גַּנָּב,

אֵין הַמַּחֲשָׁבָה מְטַמְּאַתָּן,

מִפְּנֵי שֶׁלֹּא נִתְיָאֲשׁוּ הַבְּעָלִים.

### @11מסכת כלים פרק כו משנה ט

י  
עוֹר שֶׁהוּא טָמֵא מִדְרָס,

וְחָשַׁב עָלָיו לִרְצוּעוֹת הַסַּנְדַּלִּים,

כֵּיוָן שֶׁנָּתַן בּוֹ אֶת הָאַזְמֵל,

טָהַר.

דִּבְרֵי רְבִּי יְהוּדָה.

וַחֲכָמִים אוֹמְרִים:

עַד שֶׁיַּמְעִיטֶנּוּ פָחוּת מֵחֲמִשָּׁה טְפָחִים.

רְבִּי אֶלְעָזָר בִּרְבִּי צָדוֹק אוֹמֵר:

אַף הָעוֹשֶׂה מִטְפַּחַת מִן הָעוֹר,

טְמֵאָה,

מִן הַכְּסָתוֹת, טְהוֹרָה.

## @22פרק כז

### @11מסכת כלים פרק כז משנה א

א

הַבֶּגֶד מִטַּמֵּא מִשֵּׁם חֲמִשָּׁה שֵׁמוֹת, <מְטַמֵּא>

הַסַּק מִשֵּׁם אַרְבָּעָה,

הָעוֹר מִשֵּׁם שְׁלֹשָׁה,

הָעֵץ מִשֵּׁם שְׁנַיִם,

כְּלִי חֶרֶשׂ מִשֵּׁם אֶחָד.

כְּלִי חֶרֶשׂ מִטַּמֵּא מִשֵּׁם כְּלִי קִבּוּל. <מְטַמֵּא>

וְכָל שֶׁאֵין לוֹ תוֹךְ בִּכְלִי חֶרֶשׂ,

אֵין לוֹ אֲחוֹרַיִם.

ב

מוֹסִיף עָלָיו הָעֵץ, <מוסף! גרסת הסופר מוּסָף, והנקדן ניקד מוֹסִף>

שֶׁהוּא מִטַּמֵּא מִשֵּׁם מוֹשָׁב. <מְטַמֵּא>

וְכֵן טַבְלָה שֶׁאֵין לָהּ לִזְבֵּז,

בִּכְלִי עֵץ, טְמֵאָה,

וּבִכְלִי חֶרֶשׂ, טְהוֹרָה.

ג

מוֹסִיף עָלָיו הָעוֹר, <מוסף>

שֶׁהוּא מִטַּמֵּא מִשֵּׁם אֲהָלִים. <מְטַמֵּא>

מוֹסִיף עָלָיו הַשַּׂק, <מוסף>

שֶׁהוּא מִטַּמֵּא מִשֵּׁם אָרִיג. <מְטַמֵּא>

מוֹסִיף עָלָיו הַבֶּגֶד, <מוסף>

שֶׁהוּא מִטַּמֵּא מִשֵּׁם שָׁלוֹשׁ עַל שָׁלוֹשׁ.

### @11מסכת כלים פרק כז משנה ב

ד

הַבֶּגֶד מִטַּמֵּא מִשֵּׁם שְׁלֹשָׁה עַל שְׁלֹשָׁה <מְטַמֵּא>

לְמִדְרָס,

וּמִשּׁוּם שָׁלוֹשׁ עַל שָׁלוֹשׁ לִטְמֵא מֵת.

הַשַּׂק, אַרְבָּעָה עַל אַרְבָּעָה,

הָעוֹר, חֲמִשָּׁה עַל חֲמִשָּׁה,

מַפָּץ, שִׁשָּׁה עַל שִׁשָּׁה,

שָׁוִין לְמִדְרָס וְלִטְמֵא מֵת.

רְבִּי מֵאִיר אוֹמֵר:

הַשַּׂק, שִׁירָיו אַרְבָּעָה,

וּתְחִלָּתוֹ מִשֶּׁיִּגָּמֵר.

### @11מסכת כלים פרק כז משנה ג

ה

הָעוֹשֶׂה שְׁנַיִם מִן הַבֶּגֶד וְאֶחָד מִן הַשַּׂק,

שְׁלֹשָׁה מִן הַשַּׂק וְאֶחָד מִן הָעוֹר,

אַרְבָּעָה מִן הָעוֹר וְאֶחָד מִן הַמַּפָּץ,

טָהוֹר.

חֲמִשָּׁה מִן הַמַּפָּץ וְאֶחָד מִן הָעוֹר,

אַרְבָּעָה מִן הָעוֹר וְאֶחָד מִן הַשַּׂק,

שְׁלֹשָׁה מִן הַשַּׂק וְאֶחָד מִן הַבֶּגֶד,

טָמֵא.

זֶה הַכְּלָל:

כָּל שֶׁחִבֵּר לוֹ מִן הֶחָמוּר מִמֶּנּוּ, טָמֵא,

וּמִן הַקַּל מִמֶּנּוּ, טָהוֹר.

### @11מסכת כלים פרק כז משנה ד

ו

הַמְקַצֵּעַ מִכֻּלָּם טֶפַח עַל טֶפַח,

טָמֵא.

מִשּׁוּלֵי הַקֻּפָּה טֶפַח עַל טֶפַח,

טָמֵא.

מִצִּדְדֵי הַקֻּפָּה,

רְבִּי שִׁמְעוֹן מְטַהֵר,

וַחֲכָמִים אוֹמְרִים:

הַמְקַצֵּעַ טֶפַח עַל טֶפַח בְּכָל מָקוֹם,

טָמֵא.

### @11מסכת כלים פרק כז משנה ה

ז

בְּלוּיֵי נָפָה וּכְבָרָה שֶׁהִתְקִינָן לִישִׁיבָה,

רְבִּי עֲקִיבָה מְטַמֵּא,

וַחֲכָמִים מְטַהֲרִין, עַד שֶׁיְּקַצַּע.

כִּסֵּא שֶׁלַּקָּטָן שֶׁיֶּשׁ לוֹ רַגְלַיִם,

אַף עַל פִּי שֶׁאֵין בּוֹ גֹבַהּ טֶפַח,

טָמֵא.

חָלוּק שֶׁלַּקָּטָן,

רְבִּי אֱלִיעֶזֶר אוֹמֵר:

כָּל שֶׁהוּא.

וַחֲכָמִים אוֹמְרִים:

עַד שֶׁיְּהֵא בוֹ כַשֵּׁעוּר,

וְנִמְדָּד כָּפוּל.

### @11מסכת כלים פרק כז משנה ו

ח

אֵלּוּ נִמְדָּדִין כְּפוּלִים:

אֲנַפְלְיָה, <מחוק: אמפלייה> *<empílion: נעל בית, גרב>*

וּפִמְלַנְיָה, *<feminalia: רצועות שכורכים על הרגל>*

וּמִכְנְסַיִם,

וְכוֹבַע,

וְכִיס שֶׁלְּפֻנְדָּה.

וּמַטְלֵית שֶׁטְּלָיָהּ עַל הַשָּׂפָה,

אִם פְּשׁוּטָה, נִמְדֶּדֶת פְּשׁוּטָה,

אִם כְּפוּלָה, נִמְדֶּדֶת כְּפוּלָה.

### @11מסכת כלים פרק כז משנה ז

ט

בֶּגֶד שֶׁאָרַג בּוֹ שְׁלֹשָׁה עַל שְׁלֹשָׁה,

נִטַּמָּא מִדְרָס,

וְהִשְׁלִים עָלָיו אֶת כָּל הַבֶּגֶד,

נָטַל חוּט אֶחָד מִתְּחִלָּתוֹ,

טָהַר מִן הַמִּדְרָס,

אֲבָל טָמֵא מַגַּע מִדְרָס.

נָטַל חוּט אֶחָד מִתְּחִלָּתוֹ,

וְאַחַר כָּךְ הִשְׁלִים עָלָיו אֶת כָּל הַבֶּגֶד,

טָמֵא מַגַּע מִדְרָס.

### @11מסכת כלים פרק כז משנה ח

י

וְכֵן בֶּגֶד שֶׁאָרַג בּוֹ שָׁלוֹשׁ עַל שָׁלוֹשׁ,

נִטַּמָּא טְמֵא מֵת,

וְהִשְׁלִים עָלָיו אֶת כָּל הַבֶּגֶד,

נָטַל חוּט אֶחָד מִתְּחִלָּתוֹ,

טָהַר מִטְּמֵא מֵת,

אֲבָל טָמֵא מַגַּע טְמֵא מֵת.

נָטַל חוּט אֶחָד מִתְּחִלָּתוֹ,

וְאַחַר כָּךְ הִשְׁלִים עָלָיו אֶת כָּל הַבֶּגֶד,

טָהוֹר.

יא

מִפְּנֵי שֶׁאָמָרוּ:

שָׁלוֹשׁ עַל שָׁלוֹשׁ שֶׁנִּתְמָעֲטָה, טְהוֹרָה.

אֲבָל שְׁלֹשָׁה עַל שְׁלֹשָׁה שֶׁנִּתְמָעַט,

אַף עַל פִּי שֶׁטָּהַר מִן הַמִּדְרָס,

טָמֵא בְכָל הַטְּמָאוֹת.

### @11מסכת כלים פרק כז משנה ט

יב

סָדִין שֶׁהוּא טָמֵא מִדְרָס,

וַעֲשָׂאוֹ וֵילָן, *<velum: בד שתולים בפתח>*

טָהַר מִן הַמִּדְרָס,

אֲבָל טָמֵא מַגַּע מִדְרָס.

אָמַר רְבִּי יוֹסֵה:

וְכִי בְּאֵי זֶה מִדְרָס נָגַע זֶה?

אֶלָּא אִם כֵּן נָגַע בּוֹ זָב,

טָמֵא מַגָּע זָב.

### @11מסכת כלים פרק כז משנה י

יג

שְׁלֹשָׁה עַל שְׁלֹשָׁה שֶׁנֶּחֱלַק,

טָהַר מִן הַמִּדְרָס,

אֲבָל טָמֵא מַגַּע מִדְרָס.

אָמַר רְבִּי יוֹסֵה:

וְכִי בְּאֵי זֶה מִדְרָס נָגַע זֶה?

אֶלָּא אִם כֵּן נָגַע בּוֹ הַזָּב,

וְטָמֵא מַגָּע זָב.

### @11מסכת כלים פרק כז משנה יא

יד

שְׁלֹשָׁה עַל שְׁלֹשָׁה בָאַשְׁפּוֹת,

בָּרִיא וְצוֹרֵר מֶלַח,

וּבַבַּיִת,

אוֹ בָרִיא, אוֹ צוֹרֵר מֶלַח.

כַּמָּה מֶלַח יְהֵא צוֹרֵר?

רֹבַע.

רְבִּי יְהוּדָה אוֹמֵר:

דַּקָּה.

וַחֲכָמִים אוֹמְרִים:

גַּסָּה.

אֵלּוּ וָאֵלּוּ מִתְכַּוְּנִין לְהָקֵל.

רְבִּי שִׁמְעוֹן אוֹמֵר:

שָׁוִים שְׁלֹשָׁה עַל שְׁלֹשָׁה בָאַשְׁפּוֹת

לְשָׁלֹשׁ עַל שָׁלוֹשׁ שֶׁבַּבַּיִת.

### @11מסכת כלים פרק כז משנה יב

יה

שְׁלֹשָׁה עַל שְׁלֹשָׁה שֶׁנִּקְרַע,

אִם נוֹתְנוֹ עַל הַכִּסֵּא,

וּבְשָׂרוֹ נוֹגֵעַ בַּכִּסֵּא, טָהוֹר;

וְאִם לָאו, טָמֵא.

שָׁלוֹשׁ עַל שָׁלוֹשׁ שֶׁנִּמְהָה מִמֶּנָּה חוּט אֶחָד,

אוֹ שֶׁנִּמְצָא בָהּ קֶשֶׁר,

אוֹ שְׁנֵי חוּטִין מַתְאִימִין, טְהוֹרָה.

שָׁלוֹשׁ עַל שָׁלוֹשׁ שֶׁהִשְׁלִיכָהּ בָּאַשְׁפּוֹת,

טְהוֹרָה.

אִם הֶחֱזִירָהּ, טְמֵאָה.

לְעוֹלָם הַשְׁלָכָתָהּ מְטַהֲרַתָּה,

וַחֲזָרָתָהּ מְטַמְּאַתָּהּ,

חוּץ מִשֶּׁלָּאַרְגָּמָן וְשֶׁלִּזְהוֹרִית טוֹבָה.

רְבִּי אֱלִיעֶזֶר אוֹמֵר:

אַף מַטְלֵת חֲדָשָׁה כַּיּוֹצֵא בָהֶן.

רְבִּי שִׁמְעוֹן אוֹמֵר:

כֻּלָּם טְמֵאִין,

לֹא הָזְכָּרוּ אֶלָּא מִפְּנֵי הָשֵׁב אֲבֵדָה.

## @22פרק כח

### @11מסכת כלים פרק כח משנה א

א

שָׁלוֹשׁ עַל שָׁלוֹשׁ שֶׁנָּתְנָה בַכַּדּוּר,

אוֹ שֶׁעֲשָׂאָהּ כַּדּוּר בִּפְנֵי עַצְמָהּ,

טְהוֹרָה.

אֲבָל שְׁלֹשָׁה עַל שְׁלֹשָׁה שֶׁנִּתָּנוּ בַכַּדּוּר,

טָמֵא.

עֲשָׂאוֹ כַדּוּר בִּפְנֵי עַצְמוֹ,

טָהוֹר, מִפְּנֵי שֶׁהַתָּפִיר מְמַעֲטוֹ.

### @11מסכת כלים פרק כח משנה ב

ב

פָּחוּת מִשְׁלֹשָׁה עַל שְׁלֹשָׁה

שֶׁהִתְקִינוֹ לָפֹק בּוֹ אֶת הַמַּרְחֵץ,

לְנַעֵר בּוֹ אֶת הַקְּדֵרָה,

לְקַנַּח בּוֹ אֶת הָרֵחַיִם,

בֵּין מִן מוּכָן וּבֵין שֶׁאֵינוּ מִן מוּכָן,

טָמֵא.

דִּבְרֵי רְבִּי אֱלִיעֶזֶר.

רְבִּי יְהוֹשֻׁעַ אוֹמֵר:

בֵּין מִן מוּכָן וּבֵין שֶׁאֵינוּ מִן מוּכָן,

טָהוֹר.

רְבִּי עֲקִיבָה אוֹמֵר:

בְּמוּכָן, טָמֵא,

וּבְשֶׁאֵינוּ מוּכָן, טָהוֹר.

### @11מסכת כלים פרק כח משנה ג

ג

הָעוֹשֶׂה אַסְפְּלָנִית, *<splēnion: רטיה, תחבושת>*

בֵּין בַּבֶּגֶד וּבֵין בָּעוֹר,

טְהוֹרָה.

מְלֻגְמָה, *<málagma: אספלנית, רטיה, משחה>*

בַּבֶּגֶד, טְהוֹרָה,

וּבָעוֹר, טְמֵאָה.

רַבָּן שִׁמְעוֹן בֶּן גַּמְלִיאֵל אוֹמֵר:

אַף בַּבֶּגֶד, טְמֵאָה,

מִפְּנֵי שֶׁהִיא נִנְעֶרֶת.

### @11מסכת כלים פרק כח משנה ד

ד

מִטְפְּחוֹת סְפָרִים,

בֵּין מְצֻיָּרוֹת וּבֵין שֶׁאֵינָן מְצֻיָּרוֹת,

טְמֵאוֹת.

דִּבְרֵי בֵית שַׁמַּי.

בֵּית הֶלֵּל אוֹמְרִים:

מְצֻיָּרוֹת, טְהוֹרוֹת,

וְשֶׁאֵינָן מְצֻיָּרוֹת, טְמֵאוֹת.

רַבָּן גַּמְלִיאֵל אוֹמֵר:

אֵלּוּ וָאֵלּוּ טְהוֹרוֹת.

### @11מסכת כלים פרק כח משנה ה

ה

כַּפָּח שֶׁהוּא טָמֵא מִדְרָס,

וּנְתָנוֹ עַל הַסֵּפֶר,

טָהוֹר מִן הַמִּדְרָס,

אֲבָל טָמֵא טְמֵא מֵת.

חֵמֶת שֶׁעֲשָׂאָהּ שָׁטִיחַ,

וְשָׁטִיחַ שֶׁעֲשָׂאוֹ חֵמֶת,

טָהוֹר.

חֵמֶת שֶׁעֲשָׂאָהּ תָּרְמֵל,

וְתָרְמֵל שֶׁעֲשָׂאוֹ חֵמֶת,

כַּר שֶׁעֲשָׂאוֹ סָדִין,

וְסָדִין שֶׁעֲשָׂאוֹ כַר,

כֶּסֶת שֶׁעֲשָׂאָהּ מִטְפַּחַת,

וּמִטְפַּחַת שֶׁעֲשָׂאָהּ כֶּסֶת,

טָמֵא.

זֶה הַכְּלָל:

כָּל שֶׁשִּׁנָּהוּ לִשְׁמוֹ, טָמֵא;

לְשֵׁם אַחֵר, טָהוֹר.

### @11מסכת כלים פרק כח משנה ו

ו

מַטְלֵית שֶׁטְּלָיָהּ עַל הַקֻּפָּה,

מְטַמָּא אֶחָד, וּפוֹסֶלֶת אֶחָד.

הִפְרִישָׁהּ מִן הַקֻּפָּה,

הַקֻּפָּה מְטַמָּא אֶחָד וּפוֹסֶלֶת אֶחָד,

וְהַמַּטְלֵית טְהוֹרָה.

טְלָיָהּ עַל הַבֶּגֶד,

מְטַמָּא שְׁנַיִם וּפוֹסֶלֶת אֶחָד.

הִפְרִישָׁהּ מִן הַבֶּגֶד,

הַבֶּגֶד מְטַמֵּא אֶחָד וּפוֹסֵל אֶחָד,

וְהַמַּטְלֵית מְטַמָּא שְׁנַיִם וּפוֹסֶלֶת אֶחָד.

וְכֵן הַטּוֹלֶה עַל הַשַּׂק, אוֹ עַל הָעוֹר.

דִּבְרֵי רְבִּי מֵאִיר.

רְבִּי שִׁמְעוֹן מְטַהֵר.

רְבִּי יוֹסֵה אוֹמֵר:

עַל הָעוֹר, טָהוֹר,

וְעַל הַשַּׂק, טָמֵא,

מִפְּנֵי שֶׁהוּא אָרִיג.

### @11מסכת כלים פרק כח משנה ז

ז

שָׁלוֹשׁ עַל שָׁלוֹשׁ שֶׁאָמָרוּ,

חוּץ מִן הַמְּלָל.

דִּבְרֵי רְבִּי שִׁמְעוֹן.

וַחֲכָמִים אוֹמְרִים:

שָׁלוֹשׁ עַל שָׁלוֹשׁ מְכֻוָּנוֹת.

טְלָיָהּ עַל הַבֶּגֶד מֵרוּחַ אַחַת, אֵינוּ חִבּוּר;

מִשְּׁתֵי רוּחוֹת זוֹ כְנֶגֶד זוֹ, חִבּוּר.

עֲשָׂאָהּ כְמִין גַּם,

רְבִּי עֲקִיבָה מְטַמֵּא,

וַחֲכָמִים מְטַהֲרִין.

אָמַר רְבִּי יְהוּדָה:

בַּמֵּי דְבָרִים אֲמוּרִים?

בַּטַּלִּית, אֲבָל בֶּחָלוּק,

מִלְמַעְלָן, חִבּוּר, וּמִלְּמַטָּן, אֵינָהּ חִבּוּר.

### @11מסכת כלים פרק כח משנה ח

ח

בִּגְדֵי עֲנִיִּים,

אַף עַל פִּי שֶׁאֵין בָּהֶן שָׁלוֹשׁ עַל שָׁלוֹשׁ,

הֲרֵי אֵלּוּ טְמֵאִין מִדְרָס.

טַלֵּית שֶׁהִתְחִיל בָּהּ לְקָרְעָהּ,

כֵּיוָן שֶׁנִּקְרַע רֻבָּהּ,

אֵינָה חִבּוּר.

הֶעָבִים הָרַכִּים,

אֵין בָּהֶן מִשֵּׁם שָׁלוֹשׁ עַל שָׁלוֹשׁ.

### @11מסכת כלים פרק כח משנה ט

ט

כֶּסֶת הַסַּבָּלִין, <הַסַּבַּלִּין>

טְמֵאָה מִדְרָס.

מְשַׁמֶּרֶת שֶׁלַּיַּיִן,

אֵין בָּהּ מִשֵּׁם מוֹשָׁב.

שְׂבָכָה שֶׁלַּזְּקֵנָה,

טְמֵאָה מִדְרָס מִשֵּׁם מוֹשָׁב.

חָלוּק שֶׁלְּיוֹצְאוֹת הַחוּץ,

הֶעָשׂוּי כִּשְׂבָכָה,

טָהוֹר.

הָעוֹשֶׂה בֶגֶד מִן הַחֵרֶם, טָהוֹר;

וּמִן הַזּוֹטוֹ, טָמֵא.

רְבִּי אֱלִיעֶזֶר בֶּן יַעֲקֹב אוֹמֵר:

אַף הָעוֹשֶׂה בֶגֶד מִן הַחֵרֶם וּכְפָלוֹ,

טָמֵא.

### @11מסכת כלים פרק כח משנה י

י

שְׂבָכָה שֶׁהִתְחִיל בָּהּ מִפִּיהָ,

טְהוֹרָה, עַד שֶׁיִּגְמֹר אֶת קָרְקָרְתָּהּ.

הִתְחִיל בָּהּ מִקָּרְקָרְתָּהּ,

טְהוֹרָה, עַד שֶׁיִּגְמֹר אֶת פִּיהָ.

שְׁבִיס שֶׁלָּהּ,

טָמֵא בִפְנֵי עַצְמוֹ.

חוּטִין שֶׁלָּהּ,

טְמֵאִין מִשֵּׁם חִבּוּר.

שְׂבָכָה שֶׁנִּקְרְעָה,

אִם אֵינָה מְקַבֶּלֶת אֶת רֹב הַשֵּׂעָר,

טְהוֹרָה.

## @22פרק כט

### @11מסכת כלים פרק כט משנה א

א

נוּמֵי הַסָּדִין וְהַסּוּדָרִין וְהַטַּרְטִין וְהַפַּלְיוֹן שֶׁלָּרֹאשׁ,

שֵׁשׁ אֶצְבָּעוֹת;

שֶׁלִּפְקַרְסִין, עֶשֶׂר. <אֶפִּיקַרְסִין, סדין>

נוּמֵי הַסָּגִי וְהָרָדִיד וְהֶחָלוּק וְהַטַּלֵּית,

שָׁלוֹשׁ אֶצְבָּעוֹת.

נוּמֵי הַכַּפָּח שֶׁלַּזְּקֵנָה,

וְהַגֻּמְדִין שֶׁלָּעַרְבִיִּים,

וְהַקֻּלְקִיס, וְהַפָּנְדָּה,

וְהַמַּעְפֹּרֶת, וְהַפַּרְגּוֹד,

נוּמֵיהֶן כָּל שֶׁהֵן.

### @11מסכת כלים פרק כט משנה ב

ב

שָׁלוֹשׁ כְּסָתוֹת שֶׁלַּצֶּמֶר,

שֵׁשׁ שֶׁלַּפִּשְׁתָּן,

שְׁלֹשָׁה סְדִינִים,

שְׁתֵּים עֶשְׂרֵה מִטְפָּחוֹת,

שְׁנֵי סֻוְרִיקִין,

חָלוּק אֶחָד,

טַלֵּית אַחַת,

וּקְלֻבְקָרִין אַחַת,

חִבּוּר לַטֻּמְאָה וְלַהַזָּיָה;

יָתֵר מִכֵּן,

חִבּוּר לַטֻּמְאָה, וְאֵינוּ חִבּוּר לַהַזָּיָה.

רְבִּי יוֹסֵה אוֹמֵר:

אַף לֹא לַטֻּמְאָה.

### @11מסכת כלים פרק כט משנה ג

ג

חוּט מִשְׁקֶלֶת, שְׁנֵים עָשָׂר;

שֶׁלֶּחָרָשִׁים, שְׁמוֹנָה עָשָׂר;

וְשֶׁלַּבַּנָּיִין, חֲמִשִּׁים אַמָּה.

יָתֵר מִכֵּן,

אִם רָצָה לְקַיֵּם, טָהוֹר.

וְשֶׁלַּסַּיָּדִים וְשֶׁלַּצַּיָּרִים,

כָּל שֶׁהֵן.

### @11מסכת כלים פרק כט משנה ד

ד

חוּט מֹאזְנַיִם שֶׁלַּחַנְוָנִי,

וְחוּט מֹאזְנַיִם שֶׁלִּזְהָבִים,

וְשֶׁלְּשׁוֹקְלֵי אַרְגָּמָן טוֹב,

שָׁלוֹשׁ אֶצְבָּעוֹת.

יַד הַקָּרְדּוֹם מֵאַחֲרָיו,

שָׁלוֹשׁ אֶצְבָּעוֹת.

רְבִּי יוֹסֵה אוֹמֵר:

טֶפַח, טָהוֹר.

### @11מסכת כלים פרק כט משנה ה

ה

חוּט מֹאזְנַיִם שֶׁלַּשֻּׁלְחָנִי,

שֶׁלְּבַעֲלֵי בָתִּים,

טֶפַח.

יַד קָרְדּוֹם מִלְּפָנָיו,

טֶפַח.

שִׁירֵי יַד פַּרְגָּל,

טֶפַח.

יַד מַקֶּבֶת שֶׁלִּמְפַתְּחֵי אֲבָנִים, <שֶׁלְּמַפְתְּחֵי>

טֶפַח.

### @11מסכת כלים פרק כט משנה ו

ו

חוּט מֹאזְנַיִם שֶׁלַּצַּמָּרִים,

וְשֶׁלְּשׁוֹקְלֵי זְכוֹכִית,

טִפְחַיִם.

יַד הַמַּקּוֹר,

טִפְחַיִם.

יַד הַמַּעְצָד שֶׁלַּלִּגְיוֹנוֹת,

טִפְחַיִם.

יַד הַקָּרְנָס שֶׁלִּזְהָבִים,

טִפְחַיִם;

וְשֶׁלֶּחָרָשִׁין,

שְׁלֹשָׁה טְפָחִים.

### @11מסכת כלים פרק כט משנה ז

ז

שִׁירֵי הַדָּרְבָן מִלְּמַעְלָן, אַרְבָּעָה.

יַד הַבָּדִיד, יַד הַקָּרְדּוֹם שֶׁלַּנָּכִישׁ, חֲמִשָּׁה.

יַד בֶּן הַפַּטִּישׁ, חֲמִשָּׁה;

וְהַפַּטִּישׁ, שִׁשָּׁה.

יַד קָרְדּוֹם שֶׁלַּבִּקּוּעַ וְשֶׁלֶּעָדִיר, שִׁשָּׁה.

יַד מַקֶּבֶת, שִׁשָּׁה.

### @11מסכת כלים פרק כט משנה ח

ח

שִׁירֵי חַרְחוּר מִלְּמַטָּן, שִׁבְעָה.

יַד מַגְרֵפָה שֶׁלְּבַעֲלֵי בָתִּים,

בֵּית שַׁמַּי אוֹמְרִים:

שִׁבְעָה,

וּבֵית הֶלֵּל אוֹמְרִים:

שְׁמוֹנָה.

וְשֶׁלַּסַּיָּדִין,

בֵּית שַׁמַּי אוֹמְרִים:

תִּשְׁעָה;

וּבֵית הֶלֵּל אוֹמְרִים:

עֲשָׂרָה.

יָתֵר מִכֵּן, אִם רָצָה לְקַיֵּם, טָמֵא.

יַד מְשַׁמְּשֵׁי הָאוּר, כָּל שֶׁהֵן.

## @22פרק ל

### @11מסכת כלים פרק ל משנה א

א

כְּלֵי זְכוֹכִית,

פְּשׁוּטֵיהֶן טְהוֹרִין, וּמְקַבְּלֵיהֶן טְמֵאִים.

נִשְׁבָּרוּ, טָהָרוּ.

חָזַר וְעָשָׂה מֵהֶן כֵּלִים,

מְקַבְּלִין טֻמְאָה מִכָּאן וְלַבָּא.

הַטַּבְלָה וְהָאַסְקֻטְלָא שֶׁלִּזְכוֹכִית, טְהוֹרִין.

אִם יֶשׁ לָהֶן לִזְבֵּז, טְמֵאִין.

וְשׁוּלֵי קְעָרָה וְשׁוּלֵי אַסְקֻטְלָא שֶׁלִּזְכוֹכִית

שֶׁהִתְקִינָן לְתַשְׁמִישׁ, טְהוֹרִין.

קִרְטְסָם, וְשָׁפָן בְּשׁוֹפִין, טְמֵאִין.

### @11מסכת כלים פרק ל משנה ב

ב  
סְפַקְלַרְיָה, טְהוֹרָה.

וְתַמְחוּי שֶׁעֲשָׂאוֹ סְפַקְלַרְיָה, טָמֵא.

וְאִם מִתְּחִלָּה עֲשָׂאוֹ לְשֵׁם סְפֶקְלַרְיָה, טָהוֹר.

תַּרְוָד שֶׁהוּא נָתוּן עַל הַשֻּׁלְחָן,

אִם מְקַבֵּל כָּל שֶׁהוּא, טָמֵא,

וְאִם לָאו,

רְבִּי עֲקִיבָה מְטַמֵּא,

רְבִּי יוֹחָנָן בֶּן נוּרִי מְטַהֵר.

### @11מסכת כלים פרק ל משנה ג

ג

כּוֹס שֶׁנִּפְגַּם רֻבּוֹ, שָׁלוֹשׁ בְּרֻבּוֹ,

טָהוֹר;

רְבִּי שִׁמְעוֹן אוֹמֵר:

אִם מְפַזֵּר הוּא אֶת רֹב הַמַּיִם,

טָהוֹר.

נִקַּב, וַעֲשָׂאוֹ בֵּין בַּבַּעַץ בֵּין בַּזֶּפֶת,

טָהוֹר.

רְבִּי יוֹסֵה אוֹמֵר:

בַּבַּעַץ, טָמֵא,

וּבַזֶּפֶת, טָהוֹר.

### @11מסכת כלים פרק ל משנה ד

ד

צְלוֹחִית קְטַנָּה שֶׁנִּטַּל פִּיהָ, טְהוֹרָה;

שֶׁלְּפִלְיָטוֹס שֶׁנִּטַּל פִּיהָ, טְהוֹרָה,

מִפְּנֵי שֶׁהִיא סוֹרַחַת אֶת הַיָּד.

לָגִינִין גְּדוֹלִים שֶׁנִּטַּל פִּיהֶם, טְמֵאִין,

מִפְּנֵי שֶׁהוּא מַתְקִינָן לִכְבָשִׁין.

וְאַרְפַּקְס שֶׁלִּזְכוֹכִית, טְהוֹרָה.

ה  
אָמַר רְבִּי יוֹסֵה:

"אַשְׁרֵיךְ כֵּלִים,

שֶׁנִּכְנְסַת בְּטֻמְאָה,

וְיָצָאת בְּטַהֲרָה!"

חסלת מסכת כלים

# @00מסכת אהלות

## @22פרק א

### @11מסכת אהלות פרק א משנה א

א

שְׁנַיִם טְמֵאִים בַּמֵּת,

אֶחָד טָמֵא טֻמְאַת שִׁבְעָה,

וְאֶחָד טָמֵא טֻמְאַת עֶרֶב.

שְׁלֹשָׁה טְמֵאִים בַּמֵּת,

שְׁנַיִם טְמֵאִים טֻמְאַת שִׁבְעָה,

וְאֶחָד טָמֵא טֻמְאַת עֶרֶב.

אַרְבָּעָה טְמֵאִים בַּמֵּת,

שְׁלֹשָׁה טְמֵאִים טֻמְאַת שִׁבְעָה,

וְאֶחָד טָמֵא טֻמְאַת עֶרֶב.

כֵּיצַד שְׁנַיִם?

אָדָם הַנּוֹגֵעַ בַּמֵּת,

טָמֵא טֻמְאַת שִׁבְעָה;

וְאָדָם הַנּוֹגֵעַ בּוֹ,

טָמֵא טֻמְאַת עֶרֶב.

### @11מסכת אהלות פרק א משנה ב

ב

כֵּיצַד שְׁלֹשָׁה?

כֵּלִים הַנּוֹגְעִים בַּמֵּת,

וְכֵלִים בַּכֵּלִים,

טְמֵאִין טֻמְאַת שִׁבְעָה;

הַשְּׁלִישִׁי, בֵּין אָדָם בֵּין כֵּלִים,

טָמֵא טֻמְאַת עֶרֶב.

### @11מסכת אהלות פרק א משנה ג

ג

כֵּיצַד אַרְבָּעָה?

כֵּלִים הַנּוֹגְעִים בַּמֵּת,

וְאָדָם בַּכֵּלִים,

וְכֵלִים בָּאָדָם,

טְמֵאִין טֻמְאַת שִׁבְעָה.

הָרְבִיעִי,

בֵּין אָדָם, בֵּין כֵּלִים,

טָמֵא טֻמְאַת עֶרֶב.

ד

אָמַר רְבִּי עֲקִיבָה:

יֶשׁ לִי חֲמִישִׁי:

שְׁפוּד הַתָּחוּב בָּאֹהֶל,

הָאֹהֶל וְהַשְּׁפוּד,

וְאָדָם הַנּוֹגֵעַ בַּשְּׁפוּד,

וְכֵלִים בָּאָדָם,

טְמֵאִין טֻמְאַת שִׁבְעָה.

הַחֲמִישִׁי, בֵּין אָדָם, בֵּין כֵּלִים,

טָמֵא טֻמְאַת עֶרֶב.

אָמְרוּ לוֹ:

אֵין הָאֹהֶל מִתְחַשֵּׁב.

### @11מסכת אהלות פרק א משנה ד

ה

אָדָם וְכֵלִים מִטַּמִּין בַּמֵּת.

חֹמֶר בָּאָדָם מִבַּכֵּלִים,

וּבַכֵּלִים מִבָּאָדָם,

שֶׁהַכֵּלִים שְׁלֹשָׁה,

וְהָאָדָם שְׁנַיִם.

חֹמֶר בָּאָדָם,

שֶׁכָּל זְמַן שֶׁהוּא בְּאֶמְצַע,

הֵן אַרְבָּעָה,

אֵינוּ בְאֶמְצַע,

הֵן שְׁלֹשָׁה.

### @11מסכת אהלות פרק א משנה ה

ו

אָדָם וּבְגָדִים מִטַּמִּין בַּזָּב.

חֹמֶר בָּאָדָם מִבַּבְּגָדִים,

וּבַבְּגָדִים מִבָּאָדָם,

שֶׁהָאָדָם הַנּוֹגֵעַ בַּזָּב מְטַמֵּא בְגָדִים,

וְאֵין בְּגָדִים הַנּוֹגְעִים בַּזָּב מְטַמִּין בְּגָדִים.

חֹמֶר בַּבְּגָדִים,

שֶׁהַבְּגָדִים הַנּוֹשְׂאִים אֶת הַזָּב מְטַמִּין אָדָם,

וְאֵין אָדָם הַנּוֹשֵׂא אֶת הַזָּב מְטַמֵּא אָדָם.

### @11מסכת אהלות פרק א משנה ו

ז

אָדָם אֵינוּ מְטַמֵּא עַד שֶׁתֵּצֵא נַפְשׁוֹ,

וַאֲפִלּוּ מְגֻיָּד,

אֲפִלּוּ גוֹסֵס,

וְזוֹקֵק לַיִּבּוּם וּפוֹטֵר מִן הַיִּבּוּם,

וּמַאֲכִיל בַּתְּרוּמָה וּפוֹסֵל מִן הַתְּרוּמָה.

וְכֵן בְּהֵמָה וְחַיָּה,

אֵינָן מְטַמִּין עַד שֶׁתֵּצֵא נַפְשָׁן.

הֻתָּזוּ רָאשֵׁיהֶן,

אַף עַל פִּי מְפַרְכְּסִין, טְמֵאִין,

כְּגוֹן הַזָּנָב שֶׁלַּלְּטָאָה שֶׁהִיא מְפַרְכֶּסֶת.

### @11מסכת אהלות פרק א משנה ז ח

הָאֵבָרִים, אֵין לָהֶן שֵׁעוּר,

אֲפִלּוּ פָחוּת מִכַּזַּיִת מִן הַמֵּת,

וּפָחוּת מִכַּזַּיִת מִן הַנְּבֵלָה,

וּפָחוּת מִכָּעֲדָשָׁה מִן הַשֶּׁרֶץ,

מְטַמִּין טֻמְאָתָן.

### @11מסכת אהלות פרק א משנה ח

ט

מָאתַיִם וְאַרְבָּעִים וּשְׁמוֹנָה אֵבָרִים בָּאָדָם:

שְׁלֹשִׁים בְּפִסַּת הָרֶגֶל,

שִׁשָּׁה בְכָל אֶצְבַּע,

עֲשָׂרָה בַקַּרְסוּל,

שְׁנַיִם בַּשּׁוֹק,

חֲמִשָּׁה בָאַרְכּוּבָה,

אֶחָד בַּיָּרֵךְ,

שְׁלֹשָׁה בַּקָּטְלִית,

וְאַחַד עֶשְׂרֵה צְלָעוֹת,

שְׁלֹשִׁים בְּפִסַּת הַיָּד,

שִׁשָּׁה בְכָל אֶצְבַּע,

שְׁנַיִם בַּקָּנֶה,

שְׁנַיִם בַּמַּרְפֵּק,

אֶחָד בַּזְּרוֹעַ,

וְאַרְבָּעָה בַכָּתֵף.

מֵאָה וְאֶחָד מִזֶּה,

וּמֵאָה וְאֶחָד מִזֶּה.

י

שְׁמוֹנֶה עֶשְׂרֵה חֲלָיוֹת בַּשִּׁזְרָה,

תִּשְׁעָה בָרֹאשׁ,

שְׁמוֹנָה בַצַּוָּאר,

שִׁשָּׁה בַמַּפְתֵּחַ שֶׁלַּלֵּב,

וַחֲמִשָּׁה בִנְקוּבָיו.

כָּל אֶחָד וְאֶחָד מְטַמֵּא בְמַגָּע וּבְמַשָּׂא וּבְאָהֵל.

אֵמָתַי?

בִּזְמַן שֶׁיֵּשׁ עֲלֵיהֶן בָּשָׂר כָּרָאוּי.

אִם אֵין עֲלֵיהֶן בָּשָׂר כָּרָאוּי,

מְטַמִּין בְּמַגָּע וּבְמַשָּׂא,

וְאֵינָן מְטַמִּין בְּאָהֵל.

## @22פרק ב

### @11מסכת אהלות פרק ב משנה א

א

אֵלּוּ מְטַמִּין בְּאָהֵל:

הַמֵּת, וְכַזַּיִת מִן הַמֵּת,

וְכַזַּיִת מִן נֶצֶל,

וּמְלֹא תַרְוָד רָקָב,

הַשִּׁזְרָה, וְהַגֻּלְגֹּלֶת,

אֵבֶר מִן הַמֵּת, אֵבֶר מִן הַחַי

שֶׁיֵּשׁ עֲלֵיהֶן בָּשָׂר כָּרָאוּי,

רֹבַע עֲצָמוֹת מֵרֹב הַבִּנְיָן אוֹ מֵרֹב הַמִּנְיָן,

רֹב בִּנְיָנוֹ וְרֹב מִנְיָנוֹ שֶׁלַּמֵּת,

אַף עַל פִּי שֶׁאֵין בָּהֶם רֹבַע,

טְמֵאִין.

וְכַמָּה הוּא רֹב מִנְיָנוֹ?

מֵאָה וְעֶשְׂרִים וַחֲמִשָּׁה.

### @11מסכת אהלות פרק ב משנה ב

ב

רְבִיעִית דָּם וּרְבִיעִית דַּם תְּבוּסָה,

מִמֵּת אֶחָד.

רְבִּי עֲקִיבָה אוֹמֵר:

מִשְּׁנֵי מֵתִים.

דַּם קָטָן שֶׁיָּצָא כֻלּוֹ,

רְבִּי עֲקִיבָה אוֹמֵר:

כָּל שֶׁהוּא.

וַחֲכָמִים אוֹמְרִים:

רְבִיעִית.

כַּזַּיִת רִמָּה, בֵין חָיָה, בֵין מֵתָה,

רְבִּי אֱלִיעֶזֶר מְטַמֵּא כִבְשָׂרוֹ,

וַחֲכָמִים מְטַהֲרִין.

אֵפֶר שְׂרוּפִים,

רְבִּי אֱלִיעֶזֶר אוֹמֵר:

שֵׁעוּרוֹ כְּרֹבַע,

וַחֲכָמִים מְטַהֲרִין.

מְלֹא תַרְוָד וָעוֹד עֲפַר קְבָרוֹת, טָמֵא.

רְבִּי שִׁמְעוֹן מְטַהֵר.

וּמְלֹא תַרְוָד רָקָב שֶׁגְּבָלוֹ בַמַּיִם,

אֵינוּ חִבּוּר לַטֻּמְאָה.

### @11מסכת אהלות פרק ב משנה ג

ג

אֵלּוּ מְטַמִּין בְּמַגָּע וּבְמַשָּׂא,

וְאֵינָן מְטַמִּין בְּאָהֵל:

עֶצֶם כִּשְׂעוֹרָה,

וְאֶרֶץ הָעַמִּים,

וּבֵית הַפְּרַס,

וְאֵבֶר מִן הַמֵּת,

וְאֵבֶר מִן הַחַי שֶׁאֵין עֲלֵיהֶן בָּשָׂר כָּרָאוּי,

הַשִּׁזְרָה וְהַגֻּלְגֹּלֶת שֶׁחָסָרוּ.

כַּמָּה הוּא חֶסְרוֹנָן?

בֵּית שַׁמַּי אוֹמְרִים:

שְׁתֵּי חֲלָיוֹת;

וּבֵית הֶלֵּל אוֹמְרִים:

אֲפִלּוּ חָלְיָה אַחַת.

וּבַגֻּלְגּלֶת?

בֵּית שַׁמַּי אוֹמְרִים:

מְלֹא מַקְדֵּחַ;

וּבֵית הֶלֵּל אוֹמְרִים:

כְּדֵי שֶׁיִּנָּטֵל מִן הַחַי וְיָמוּת.

בְּאֵיזֶה מַקְדֵּחַ אָמָרוּ?

בַּקָּטָן שֶׁלָּרוֹפְאִין,

דִּבְרֵי רְבִּי מֵאִיר.

וַחֲכָמִים אוֹמְרִים:

בַּגָּדוֹל שֶׁלַּלִּשְׁכָּה.

### @11מסכת אהלות פרק ב משנה ד

ד

הַגּוֹלֵל וְהַדּוֹפֵק מְטַמִּין בְּמַגָּע וּבְאָהֵל,

וְאֵינָן מְטַמִּין בְּמַשָּׂא.

רְבִּי אֱלִיעֶזֶר אוֹמֵר:

מְטַמִּין בְּמַשָּׂא.

רְבִּי יְהוֹשֻׁעַ אוֹמֵר:

אִם יֵשׁ תַּחְתֵּיהֶם עֲפַר קְבָרוֹת,

מְטַמִּין בְּמַשָּׂא,

וְאִם לָאו, אֵינָן מְטַמִּין בְּמַשָּׂא.

אֵי זֶה הוּא הַדּוֹפֵק?

אֶת שֶׁהַגּוֹלֵל נִשְׁעָן עָלָיו,

אֲבָל דְּפֵק דּוֹפְקִין, טָהוֹר.

### @11מסכת אהלות פרק ב משנה ה

ה

אֵלּוּ, אִם חָסָרוּ, טְהוֹרִין:

כַּזַּיִת מִן הַמֵּת,

וְכַזַּיִת נֶצֶל,

וּמְלֹא תַרְוָד רָקָב,

וּרְבִיעִית דָּם,

וְעֶצֶם כִּשְׂעוֹרָה,

וְאֵבֶר מִן הַחַי שֶׁחָסַר עַצְמוֹ.

### (@11מסכת אהלות פרק ב משנה ו)

וְהַשִּׁזְרָה וְהַגֻּלְגֹּלֶת מִשְּׁנֵי מֵתִים,

וּרְבִיעִית דָּם מִשְּׁנֵי מֵתִים,

וְרֹבַע עֲצָמוֹת מִשְּׁנֵי מֵתִים,

וְאֵבֶר מִן הַמֵּת מִשְּׁנֵי מֵתִים,

וְאֵבֶר מִן הַחַי מִשְּׁנֵי אֲנָשִׁים,

רְבִּי עֲקִיבָה מְטַמֵּא,

וַחֲכָמִים מְטַהֲרִין.

### @11מסכת אהלות פרק ב משנה ז

ו

עֶצֶם כִּשְׂעוֹרָה שֶׁנֶּחֱלַק לִשְׁנַיִם,

רְבִּי עֲקִיבָה מְטַמֵּא,

רְבִּי יוֹחָנָן בֶּן נוּרִי מְטַהֵר.

אָמַר רְבִּי יוֹחָנָן בֶּן נוּרִי:

לֹא אָמְרוּ 'עֲצָמוֹת כִּשְׂעוֹרָה',

אֶלָּא 'עֶצֶם כִּשְׂעוֹרָה'.

רֹבַע עֲצָמוֹת שֶׁנִּדַּקְדְּקוּ,

וְאֵין בְּכָל אֶחָד וְאֶחָד עֶצֶם כִּשְׂעוֹרָה,

רְבִּי שִׁמְעוֹן מְטַהֵר,

וַחֲכָמִים מְטַמְּאִין.

וְאֵבֶר מִן הַחַי שֶׁנֶּחֱלַק לִשְׁנַיִם, טָהוֹר.

רְבִּי יוֹסֵה מְטַמֵּא.

וּמוֹדֶה שֶׁאִם נִטַּל חֲצָיִים, שֶׁהוּא טָהוֹר.

## @22פרק ג

### @11מסכת אהלות פרק ג משנה א

א

כָּל הַמְטַמִּין בְּאָהֵל שֶׁנֶּחֱלָקוּ

וְהִכְנִיסָן לְתוֹךְ הַבַּיִת,

רְבִּי דוֹסָה בֶן הַרְכִּינַס מְטַהֵר,

וַחֲכָמִים מְטַמִּין.

כֵּיצַד?

הַנּוֹגֵעַ בְּכִשְׁנֵי חֲצָיֵי זֵיתִים מִן הַנְּבֵלָה,

אוֹ נוֹשְׂאָן;

וּבַמֵּת,

הַנּוֹגֵעַ בְּכַחֲצִי זַיִת,

וּמַאֲהִיל עַל כַּחֲצִי זַיִת;

וְכַחֲצִי זַיִת מַאֲהִיל עָלָיו;

מַאֲהִיל עַל כִּשְׁנֵי חֲצָיֵי זֵיתִים;

מַאֲהִיל עַל כַּחֲצִי זַיִת,

וְכַחֲצִי זַיִת מַאֲהִיל עָלָיו,

רְבִּי דוֹסָה בֶן הַרְכִּינַס מְטַהֵר,

וַחֲכָמִים מְטַמִּין.

ב

אֲבָל הַנּוֹגֵעַ בְּכַחֲצִי זַיִת,

וְדָבָר אַחֵר מַאֲהִיל עָלָיו עַל כַּחֲצִי זַיִת;

אוֹ מַאֲהִיל עַל כַּחֲצִי זַיִת,

דָּבָר אַחֵר מַאֲהִיל עָלָיו עַל כַּחֲצִי זַיִת אַחֵר,

טָהוֹר.

אָמַר רְבִּי מֵאִיר:

אַף בָּזֶה רְבִּי דוֹסָה בֶן הַרְכִּינַס מְטַהֵר,

וַחֲכָמִים מְטַמִּין.

הַכֹּל טָמֵא, חוּץ מִן הַמַּגָּע עִם הַמַּשָּׂא,

וְהַמַּשָּׂא עִם אָהֵל. <האהל>

זֶה הַכְּלָל:

כָּל שֶׁהוּא מִשֵּׁם אֶחָד, טָמֵא;

מִשְּׁנֵי שֵׁמוֹת, טָהוֹר.

### @11מסכת אהלות פרק ג משנה ב

ג

מְלֹא תַרְוָד רָקָב שֶׁנִּתְפַּזַּר בְּתוֹךְ הַבַּיִת,

הַבַּיִת טָמֵא.

רְבִּי שִׁמְעוֹן מְטַהֵר.

רְבִיעִית דָּם שֶׁנִּבְלָעָה בְתוֹךְ הַבַּיִת,

הַבַּיִת טָהוֹר.

נִבְלָעָה בַכְּסוּת,

אִם מִתְכַּבֶּסֶת הַכְּסוּת,

וְיוֹצָא מִמֶּנָּה רְבִיעִית דָּם,

טְמֵאָה,

וְאִם לָאו, טְהוֹרָה,

שֶׁכָּל הַבָּלוּעַ שֶׁאֵינוּ יָכוֹל לָצֵאת,

טָהוֹר.

### @11מסכת אהלות פרק ג משנה ג

ד

נִשְׁפַּךְ בְּאָוֵיר,

אִם הָיָה מְקוֹמוֹ קְטַפְרֵס וְהֶאֱהִיל עַל מִקְצָתוֹ,

טָהוֹר;

הָיָה אֶשְׁבֹּרֶן, אוֹ שֶׁקָּרַשׁ,

טָמֵא.

נִשְׁפַּךְ עַל הָאַסְקֻפָּה,

וְהִיא קְטַפְרֵס בֵּין מִבִּפְנִים בֵּין מִבַּחוּץ,

וְהַבַּיִת מַאֲהִיל עָלָיו,

טָהוֹר;

הָיָה אֶשְׁבֹּרֶן, אוֹ שֶׁקָּרַשׁ,

טָמֵא.

כָּל שֶׁבַּמֵּת, טָמֵא,

חוּץ מִן הַשִּׁנַּיִם, וְהַשֵּׂעָר, וְהַצִּפֹּרֶן.

וּבְשָׁעַת חִבּוּרָן, הַכֹּל טָמֵא.

### @11מסכת אהלות פרק ג משנה ד

ה

כֵּיצַד?

הַמֵּת מִבַּחוּץ וּשְׂעָרוֹ בִפְנִים,

הַבַּיִת טָמֵא.

עֶצֶם שֶׁיֵּשׁ עָלָיו כַּזַּיִת בָּשָׂר,

וְהִכְנִיס מִקְצָתוֹ לִפְנִים,

וְהַבַּיִת מַאֲהִיל עָלָיו,

טָמֵא.

שְׁנֵי עֲצָמוֹת וַעֲלֵיהֶן כִּשְׁנֵי חֲצָאֵי זֵיתִים,

וְהִכְנִיס מִקְצָתָם לִפְנִים,

וְהַבַּיִת מַאֲהִיל עֲלֵיהֶם,

טָמֵא.

הָיוּ תְחוּבִין בִּידֵי אָדָם,

טָהוֹר, שֶׁאֵין חִבּוּרֵי אָדָם חִבּוּר.

### @11מסכת אהלות פרק ג משנה ה

ו

וְאֵי זֶה הוּא דַם תְּבוּסָה?

הַמֵּת שֶׁיָּצָא מִמֶּנּוּ

שְׁמִינִית בְּחַיָּיו וּשְׁמִינִית בְּמוֹתוֹ.

דִּבְרֵי רְבִּי עֲקִיבָה.

רְבִּי יִשְׁמָעֵאל אוֹמֵר:

רְבִיעִית בְּחַיָּיו וּרְבִיעִית בְּמוֹתוֹ.

נִטַּל מִזֶּה וּמִזֶּה רְבִיעִית,

רְבִּי אֶלְעָזָר בִּרְבִּי יְהוּדָה אוֹמֵר:

זֶה וָזֶה כַמַּיִם.

ז

וְאֵי זֶה הוּא דַם תְּבוּסָה?

צָלוּב שֶׁדָּמוֹ שׁוֹתֵת,

וְנִמְצָא תַחְתָּיו רְבִיעִית דָּם,

טָמֵא,

אֲבָל מֵת שֶׁדָּמוֹ מְנַטֵּף,

וְנִמְצָא תַחְתָּיו רְבִיעִית דָּם,

טָהוֹר.

רְבִּי יְהוּדָה אוֹמֵר:

לֹא כִי,

אֶלָּא שׁוֹתֵת טָהוֹר,

וּמְנַטֵּף טָמֵא.

### @11מסכת אהלות פרק ג משנה ו

ח

כַּזַּיִת מִן הַמֵּת, פִּתְחוֹ בְטֶפַח,

וְהַמֵּת, פִּתְחוֹ בְאַרְבָּעָה טְפָחִים,

לְהַצִּיל אֶת הַטֻּמְאָה עַל הַפְּתָחִים.

אֲבָל לְהוֹצִיא אֶת הַטֻּמְאָה,

בְּפוֹתֵחַ טֶפַח.

וְגָדוֹל מִכַּזַּיִת, כַּמֵּת.

רְבִּי יוֹסֵה אוֹמֵר:

הַשִּׁזְרָה וְהַגֻּלְגֹּלֶת, כַּמֵּת.

### @11מסכת אהלות פרק ג משנה ז

ט

טֶפַח עַל טֶפַח עַל רוּם טֶפַח מְרֻבָּע,

מֵבִיא אֶת הַטֻּמְאָה,

וְחוֹצֵץ בִּפְנֵי הַטֻּמְאָה.

כֵּיצַד?

בִּיב שֶׁהוּא קָמוּר תַּחַת הַבַּיִת,

יֶשׁ בּוֹ פוֹתֵחַ טֶפַח,

וְיֶשׁ בִּיצִיאָתוֹ פוֹתֵחַ טֶפַח, <וְאֵין>

טֻמְאָה בְתוֹכוֹ,

הַבַּיִת טָהוֹר.

טֻמְאָה בַבַּיִת,

מַה שֶּׁבְּתוֹכוֹ טָהוֹר.

יֶשׁ בּוֹ פוֹתֵחַ טֶפַח,

וְאֵין בִּיצִיאָתוֹ פוֹתֵחַ טֶפַח,

טֻמְאָה בְתוֹכוֹ,

הַבַּיִת טָמֵא;

טֻמְאָה בַבַּיִת,

מַה שֶּׁבְּתוֹכוֹ טָהוֹר.

אֵין בּוֹ פוֹתֵחַ טֶפַח,

וְאֵין בִּיצִיאָתוֹ פוֹתֵחַ טֶפַח,

טֻמְאָה בְתוֹכוֹ,

הַבַּיִת טָמֵא;

טֻמְאָה בַבַּיִת,

מַה שֶּׁבְּתוֹכוֹ טָמֵא.

אֶחָד [חֹר] שֶׁחֲרָרוּהוּ מַיִם אוֹ שְׁרָצִים,

אוֹ שֶׁאֲכָלַתּוּ מַלַּחַת,

וְכֵן מַרְבֵּג שֶׁלָּאֲבָנִים,

וְכֵן צְבָר שֶׁלַּקּוֹרוֹת.

רְבִּי יְהוּדָה אוֹמֵר:

כָּל שֶׁאֵינוּ בִידֵי אָדָם אֵינוּ אֹהֶל.

וּמוֹדֶה בַשְּׁקִיפִים וּבַסְּלָעִים.

## @22פרק ד

### @11מסכת אהלות פרק ד משנה א

א

מִגְדָּל שֶׁהוּא עוֹמֵד בְּאָוֵיר,

טֻמְאָה בְתוֹכוֹ,

כֵּלִים שֶׁבְּעָבְיוֹ טְהוֹרִין;

טֻמְאָה בְעָבְיוֹ,

כֵּלִים שֶׁבְּתוֹכוֹ טְהוֹרִין.

רְבִּי יוֹסֵה אוֹמֵר:

מַחְצָה לְמַחְצָה.

הָיָה עוֹמֵד בְּתוֹךְ הַבַּיִת,

טֻמְאָה בְתוֹכוֹ,

הַבַּיִת טָמֵא;

טֻמְאָה בַבַּיִת,

מַה שֶּׁבְּתוֹכוֹ טָהוֹר,

שֶׁדֶּרֶךְ טֻמְאָה לָצֵאת, וְאֵין דַּרְכָּהּ לְהִכָּנֵס.

כֵּלִים שֶׁבֵּינוֹ לְבֵין הָאָרֶץ,

שֶׁבֵּינוֹ לְבֵין הַכֹּתֶל,

וְשֶׁבֵּינוֹ לְבֵין הַקּוֹרוֹת,

אִם יֶשׁ שָׁם פּוֹתֵחַ טֶפַח,

טְמֵאִין,

וְאִם לָאו, טְהוֹרִין.

טֻמְאָה שָׁם, הַבַּיִת טָמֵא.

### @11מסכת אהלות פרק ד משנה ב

ב

תֵּבַת הַמִּגְדָּל,

יֶשׁ בָּהּ פּוֹתֵחַ טֶפַח,

וְאֵין בִּיצִיאָתָהּ פּוֹתֵחַ טֶפַח,

טֻמְאָה בְתוֹכָהּ,

הַבַּיִת טָמֵא;

טֻמְאָה בַבַּיִת,

מַה שֶּׁבְּתוֹכָהּ טָהוֹר,

שֶׁדֶּרֶךְ טֻמְאָה לָצֵאת,

וְאֵין דַּרְכָּהּ לְהִכָּנֵס.

רְבִּי יוֹסֵה מְטַהֵר,

מִפְּנֵי שֶׁהוּא יָכוֹל לְהוֹצִיאָהּ חֲצָיִים,

אוֹ לְשָׂרְפָהּ בִּמְקוֹמָהּ.

### @11מסכת אהלות פרק ד משנה ג

ג

הָיָה עוֹמֵד בְּתוֹךְ הַפֶּתַח,

וְנִפְתַּח לַחוּץ,

טֻמְאָה בְתוֹכוֹ,

הַבַּיִת טָהוֹר;

טֻמְאָה בַבַּיִת,

מַה שֶּׁבְּתוֹכוֹ טָמֵא,

שֶׁדֶּרֶךְ טֻמְאָה לָצֵאת,

וְאֵין דַּרְכָּהּ לְהִכָּנֵס.

הָיְתָה מֶכְנֶה שֶׁלּוֹ מְשׁוּכָה לְאַחֲרָיו שָׁלוֹשׁ אֶצְבָּעוֹת,

טֻמְאָה שָׁם כְּנֶגֶד הַקּוֹרוֹת,

הַבַּיִת טָהוֹר.

בַּמֵּי דְבָרִים אֲמוּרִים?

בִּזְמַן שֶׁיֶּשׁ שָׁם פּוֹתֵחַ טֶפַח,

וְאֵינָה יוֹצָא,

וְהַמִּגְדָּל בָּא בַמִּדָּה.

## @22פרק ה

### @11מסכת אהלות פרק ה משנה א

א

תַּנּוּר שֶׁהוּא עוֹמֵד בְּתוֹךְ הַבַּיִת,

וְעֵינוֹ קְמוּרָה לַחוּץ,

וְהֶאֱהִילוּ עָלָיו קוֹבְרֵי הַמֵּת,

בֵּית שַׁמַּי אוֹמְרִים:

הַכֹּל טָמֵא.

וּבֵית הֶלֵּל אוֹמְרִים:

הַתַּנּוּר טָמֵא,

וְהַבַּיִת טָהוֹר.

רְבִּי עֲקִיבָה אוֹמֵר:

אַף הַתַּנּוּר טָהוֹר.

### @11מסכת אהלות פרק ה משנה ב

ב

אֲרֻבָּה שֶׁבֵּין הַבַּיִת לָעֲלִיָּה,

וּקְדֵרָה נְתוּנָה עָלֶיהָ וּנְקוּבָה בְכוֹנֵס מַשְׁקֶה,

בֵּית שַׁמַּי אוֹמְרִים:

הַכֹּל טָמֵא.

וּבֵית הֶלֵּל אוֹמְרִים:

קְדֵרָה טְמֵאָה,

וַעֲלִיָּה טְהוֹרָה.

רְבִּי עֲקִיבָה אוֹמֵר:

אַף קְדֵרָה טְהוֹרָה.

### @11מסכת אהלות פרק ה משנה ג

ג

הָיְתָה שְׁלֵמָה,

בֵּית הֶלֵּל אוֹמְרִים:

מַצֶּלֶת עַל הַכֹּל;

וּבֵית שַׁמַּי אוֹמְרִים:

אֵינָה מַצֶּלֶת אֶלָּא עַל אֳכָלִים וּמַשְׁקִים,

וְעַל כְּלִי חֶרֶשׂ.

חָזְרוּ בֵית הֶלֵּל לְהוֹרוֹת כְּדִבְרֵי בֵית שַׁמַּי.

### @11מסכת אהלות פרק ה משנה ד

ד

לָגִין שֶׁהוּא מָלֵא מַשְׁקִים טְהוֹרִין, *<lágunos: בקבוק, כד ליין>*

הַלָּגִין טָמֵא טֻמְאַת שִׁבְעָה,

וְהַמַּשְׁקִין טְהוֹרִין.

וְאִם פִּנָּן לְכֶלִי אַחֵר, טְמֵאִין.

הָאִשָּׁה שֶׁהִיא לָשָׁה בָעֲרֵבָה,

הָאִשָּׁה וְהָעֲרֵבָה טְמֵאִין טֻמְאַת שִׁבְעָה,

וְהַבָּצֵק טָהוֹר.

וְאִם פִּנַּתּוּ לְכֶלִי אַחֵר, טָמֵא.

חָזְרוּ בֵית הֶלֵּל לְהוֹרוֹת כְּדִבְרֵי בֵית שַׁמַּי.

### @11מסכת אהלות פרק ה משנה ה

ה

הָיוּ כְלֵי גְלָלִים, כְּלֵי אֲבָנִים, כְּלֵי אֲדָמָה,

הַכֹּל טָהוֹר.

הָיָה כְלִי טָהוֹר לַקֹּדֶשׁ וְלַחַטָּאת,

הַכֹּל טָהוֹר לַקֹּדֶשׁ,

שֶׁהַכֹּל נֶאֱמָנִין עַל הַחַטָּאת,

מִפְּנֵי שֶׁהַכֵּלִים טְהוֹרִין

וּכְלֵי חֶרֶשׂ טְהוֹרִין

מַצִּילִין עִם דְּפָנוֹת אֲהָלִים.

### @11מסכת אהלות פרק ה משנה ו

ו

כֵּיצַד?

הַבּוֹר וְהַחַדּוּת שֶׁבַּבַּיִת וּכְפֵישָׁה נְתוּנָה עָלָיו,

טָהוֹר.

אִם הָיְתָה בְאֵר חֲלוּקָה, <חלקה>

אוֹ כַוֶּרֶת פְּתוּחָה, <פחותה>

וּכְפֵישָׁה נְתוּנָה עָלֶיהָ,

טָמֵא.

אִם הָיָה נֶסֶר חָלָק,

אוֹ סְרִידָה שֶׁאֵין לָהּ גַּפַּיִם,

טָהוֹר,

שֶׁאֵין הַכֵּלִים מַצִּילִים עִם דְּפָנוֹת אֲהָלִים,

עַד שֶׁיְּהֵא לָהֶם דְּפָנוֹת.

וְכַמָּה תְהֵא הַדֶּפֶן?

טֶפַח.

הָיָה לָהּ חֲצִי טֶפַח מִכָּן וַחֲצִי טֶפַח מִכָּן,

אֵינָהּ דֹּפֶן,

עַד שֶׁיְּהֵא לָהּ טֶפַח מִמָּקוֹם אֶחָד.

### @11מסכת אהלות פרק ה משנה ז

ז

כַּשֵּׁם שֶׁמַּצִּילִים מִבִּפְנִים,

כָּךְ מַצִּילִים מִבַּחוּץ.

כֵּיצַד?

כְּפֵישָׁה שֶׁהִיא נְתוּנָה עַל יְתֵדוֹת מִבַּחוּץ,

טֻמְאָה תַחְתֶּיהָ,

כֵּלִים שֶׁבַּכְּפֵישָׁה טְהוֹרִין.

אִם הָיָה כֹתֶל חָצֵר, אוֹ כֹתֶל גַּנָּה,

אֵינוּ מַצִּיל.

קוֹרָה שֶׁהִיא נְתוּנָה בֵין כֹּתֶל לַכֹּתֶל,

וּקְדֵרָה תְלוּיָה בָהּ,

טֻמְאָה תַחְתֶּיהָ,

כֵּלִים שֶׁבַּקְּדֵרָה,

רְבִּי עֲקִיבָה מְטַהֵר,

וַחֲכָמִים מְטַמִּין.

## @22פרק ו

### @11מסכת אהלות פרק ו משנה א

א

אָדָם וְכֵלִים נֶעֱשִׂים אֲהָלִים לְטַמֵּא,

אֲבָל לֹא לְטַהֵר.

כֵּיצַד?

אַרְבָּעָה נוֹשְׂאִים אֶת הַנֶּרְבָר,

טֻמְאָה תַחְתָּיו,

כֵּלִים שֶׁעַל גַּבָּיו טְמֵאִין;

טֻמְאָה עַל גַּבָּיו,

כֵּלִים שֶׁתַּחְתָּיו טְמֵאִין.

רְבִּי אֱלִיעֶזֶר מְטַהֵר.

נָתוּן עַל אַרְבָּעָה כֵלִים,

אֲפִלּוּ כְלֵי גְלָלִים, כְּלֵי אֲבָנִים, כְּלֵי אֲדָמָה,

טֻמְאָה תַחְתָּיו,

כֵּלִים שֶׁעַל גַּבָּיו טְמֵאִים;

טֻמְאָה עַל גַּבָּיו, כֵּלִים שֶׁתַּחְתָּיו טְמֵאִין.

נָתוּן עַל אַרְבַּע אֲבָנִים,

אוֹ עַל דָּבָר שֶׁיֶּשׁ בּוֹ רוּחַ חַיִּים,

טֻמְאָה תַחְתָּיו,

כֵּלִים שֶׁעַל גַּבָּיו טְהוֹרִין;

טֻמְאָה עַל גַּבָּיו,

כֵּלִים שֶׁתַּחְתָּיו טְהוֹרִין.

### @11מסכת אהלות פרק ו משנה ב

ב

קוֹבְרֵי הַמֵּת שֶׁהָיוּ עוֹבְרִים בְּאַכְסַדְרָה,

וְהֵגִיף אֶחָד מֵהֶן אֶת הַדֶּלֶת וּסְמָכוֹ בַמַּפְתֵּחַ,

אִם יָכוֹל הַדֶּלֶת לַעֲמֹד בִּפְנֵי עַצְמוֹ,

טָהוֹר,

וְאִם לָאו, טָמֵא.

וְכֵן חָבִית שֶׁלִּגְרוֹגְרוֹת,

אוֹ קֻפָּה שֶׁלַּתֶּבֶן,

שֶׁהִיא נְתוּנָה בַחַלּוֹן,

אִם יְכוּלִין הַגְּרוֹגְרוֹת וְהַתֶּבֶן לַעֲמֹד בִּפְנֵי עַצְמָן,

טְהוֹרִין,

וְאִם לָאו, טְמֵאִין.

בַּיִת שֶׁחֲצָצוֹ בַקִּנְקִינִים וְטָח בַּטִיט:

אִם יָכוֹל הַטִּיחַ לַעֲמֹד בִּפְנֵי עַצְמוֹ,

טָהוֹר,

וְאִם לָאו, טָמֵא.

### @11מסכת אהלות פרק ו משנה ג

ג

כֹּתֶל הַמְשַׁמֵּשׁ אֶת הַבַּיִת,

יִדּוֹן מַחְצָה לְמַחְצָה.

כֵּיצַד?

כֹּתֶל שֶׁהוּא לְאָוֵיר וְהַטֻּמְאָה בְתוֹכוֹ,

מֵחֶצְיוֹ וְלִפְנִים, הַבַּיִת טָמֵא,

וְהָעוֹמֵד מִלְמַעְלָן טָהוֹר;

מֵחֶצְיוֹ וְלַחוּץ, הַבַּיִת טָהוֹר,

וְהָעוֹמֵד מִלְמַעְלָן טָמֵא;

מַחְצָה לְמַחְצָה, הַבַּיִת טָמֵא,

וְהָעוֹמֵד מִלְמַעְלָן,

רְבִּי מֵאִיר מְטַמֵּא,

וַחֲכָמִים מְטַהֲרִין.

רְבִּי יְהוּדָה אוֹמֵר:

כָּל הַכֹּתֶל לַבַּיִת.

### @11מסכת אהלות פרק ו משנה ד

ד

כֹּתֶל שֶׁבֵּין שְׁנֵי בָתִּים וְהַטֻּמְאָה לְתוֹכוֹ,

בַּיִת הַקָּרוֹב לַטֻּמְאָה, טָמֵא;

וְהַקָּרוֹב לְטַהֲרָה, טָהוֹר;

מַחְצָה לְמַחְצָה, שְׁנֵיהֶן טְמֵאִים.

טֻמְאָה בְאֶחָד מֵהֶן וְכֵלִים בַּכֹּתֶל,

מֵחֶצְיוֹ וּכְלַפֵּי טֻמְאָה, טְמֵאִין;

וּמֵחֶצְיוֹ וּכְלַפֵּי טַהֲרָה, טְהוֹרִין;

מַחְצָה לְמַחְצָה, הֲרֵי הֵן טְמֵאִין.

מַעֲזֵיבָה שֶׁבֵּין הַבַּיִת לָעֲלִיָּה,

וְהַטֻּמְאָה לְתוֹכָהּ,

מֵחֶצְיָהּ וּלְמַטָּן,

הַבַּיִת טָמֵא, וְהָעֲלִיָּה טְהוֹרָה;

מֵחֶצְיָהּ וּלְמַעְלָן,

הָעֲלִיָּה טְמֵאָה, וְהַבַּיִת טָהוֹר;

מַחְצָה לְמַחְצָה, שְׁנֵיהֶן טְמֵאִין.

טֻמְאָה בְאֶחָד מֵהֶן וְכֵלִים בְּמַעֲזֵיבָה,

מֵחֶצְיָהּ וּכְלַפֵּי טֻמְאָה, טְמֵאִין;

מֵחֶצְיָהּ וּכְלַפֵּי טַהֲרָה, טְהוֹרִין;

מַחְצָה לְמַחְצָה, הֲרֵי הֵן טְמֵאִין.

רְבִּי יְהוּדָה אוֹמֵר:

כָּל הַמַּעֲזֵיבָה לָעֲלִיָּה.

### @11מסכת אהלות פרק ו משנה ה

ה

טֻמְאָה בֵין הַקּוֹרוֹת וְתַחְתֶּיהָ כִּקְלִפַּת הַשּׁוּם,

אִם יֶשׁ שָׁם פּוֹתֵחַ טֶפַח,

הַכֹּל טָמֵא;

אִם אֵין שָׁם פּוֹתֵחַ טֶפַח,

רוֹאִין אֶת הַטֻּמְאָה כְּאִלּוּ הִיא אֹטֶם.

הָיְתָה נִרְאֵית בְּתוֹךְ הַבַּיִת,

בֵּין כָּךְ וּבֵין כָּךְ, הַבַּיִת טָמֵא.

### @11מסכת אהלות פרק ו משנה ו

ו

בַּיִת הַמְשַׁמֵּשׁ אֶת הַכֹּתֶל,

יִדּוֹן כִּקְלִפַּת הַשּׁוּם.

כֵּיצַד?

כֹּתֶל שֶׁבֵּין שְׁנֵי כֻכִּין,

אוֹ בֵין שְׁתֵּי מְעָרוֹת, <שְׁנֵי>

טֻמְאָה בַבָּתִּים, וְכֵלִים בַּכֹּתֶל,

וַעֲלֵיהֶם כִּקְלִפַּת הַשּׁוּם,

טְהוֹרִין.

טֻמְאָה בַכֹּתֶל, וְכֵלִים בַּבָּתִּים,

וַעֲלֵיהֶם כִּקְלִפַּת הַשּׁוּם,

טְהוֹרִין.

טֻמְאָה תַחַת הָעַמּוּד,

טֻמְאָה בוֹקַעַת וְעוֹלָה, וּבוֹקַעַת וְיוֹרֶדֶת.

### @11מסכת אהלות פרק ו משנה ז

ז

כֵּלִים שֶׁתַּחַת הַפֶּרַח,

טְהוֹרִין.

רְבִּי יוֹחָנָן בֶּן נוּרִי מְטַמֵּא.

הַטֻּמְאָה בַכֵּלִים שֶׁתַּחַת הַפֶּרַח,

אִם יֶשׁ שָׁם פּוֹתֵחַ טֶפַח, טְמֵאִין,

וְאִם לָאו, טְהוֹרִין.

שְׁנֵי פַרְדִּסְקִין זֶה בְצַד זֶה,

אוֹ זֶה עַל גַּבֵּי זֶה,

נִפְתַּח אֶחָד מֵהֶן,

הוּא וְהַבַּיִת טָמֵא,

וַחֲבֵרוֹ טָהוֹר.

רוֹאִין אֶת הַפַּרְדִּסְקָה כְּאִלּוּ הוּא אֹטֶם,

יִדּוֹן מַחְצָה לְמַחְצָה,

לְהָבִיא אֶת הַטֻּמְאָה לַבַּיִת.

## @22פרק ז

### @11מסכת אהלות פרק ז משנה א

א

הַטֻּמְאָה בַכֹּתֶל,

וּמְקוֹמָהּ טֶפַח עַל טֶפַח עַל רוּם טֶפַח,

כָּל הָעֲלִיּוֹת שֶׁעַל גַּבָּהּ, אֲפִלּוּ הֵן עֶשֶׂר,

טְמֵאוֹת.

הָיְתָה עֲלִיָּה אַחַת עַל גַּבֵּי שְׁנֵי בָתִּים,

הִיא טְמֵאָה,

וְכָל הָעֲלִיּוֹת שֶׁעַל גַּבָּהּ טְהוֹרוֹת.

כֹּתֶל שְׁנוֹת, <שנית>

טֻמְאָה בוֹקַעַת וְעוֹלָה, וּבוֹקַעַת וְיוֹרֶדֶת.

נֶפֶשׁ אֲטוּמָה,

הַנּוֹגֵעַ בָּהּ מִן הַצְּדָדִין,

טָהוֹר, מִפְּנֵי שֶׁהַטֻּמְאָה בוֹקַעַת וְעוֹלָה,

וּבוֹקַעַת וְיוֹרֶדֶת.

אִם הָיָה מְקוֹם הַטֻּמְאָה

טֶפַח עַל טֶפַח עַל רוּם טֶפַח,

הַנּוֹגֵעַ בָּהּ מִכָּל מָקוֹם,

טָמֵא, מִפְּנֵי שֶׁהִיא כְּקֶבֶר סָתוּם.

סָמַךְ לָהּ סֻכּוֹת,

טְמֵאוֹת.

רְבִּי יְהוּדָה מְטַהֵר.

### @11מסכת אהלות פרק ז משנה ב

ב

כָּל שִׁפּוּעֵי אֲהָלִין, כַּאֲהָלִין.

אֹהֶל שֶׁהוּא שׁוֹפֵעַ וְיוֹרֵד וְכָלֶה עַד כָּאֶצְבַּע,

טֻמְאָה בָאֹהֶל,

כֵּלִים שֶׁתַּחַת הַשִּׁפּוּעַ טְמֵאִים;

טֻמְאָה תַחַת הַשִּׁפּוּעַ,

כֵּלִים שֶׁבָּאֹהֶל טְמֵאִין.

טֻמְאָה מִתּוֹכוֹ,

טָמֵא טֻמְאַת שִׁבְעָה,

וּמֵאַחֲרָיו,

טָמֵא טֻמְאַת עֶרֶב.

טֻמְאָה מֵאַחֲרָיו,

הַנּוֹגֵעַ בּוֹ מֵאַחֲרָיו טָמֵא טֻמְאַת שִׁבְעָה,

וּמִתּוֹכוֹ, טָמֵא טֻמְאַת עֶרֶב.

כַּחֲצִי זַיִת מִתּוֹכוֹ וְכַחֲצִי זַיִת מֵאַחֲרָיו,

הַנּוֹגֵעַ בּוֹ בֵּין מִתּוֹכוֹ בֵין מֵאַחֲרָיו,

טָמֵא טֻמְאַת עֶרֶב.

ג

מִקְצָתוֹ מְרֻדָּד עַל הָאָרֶץ,

טֻמְאָה תַחְתָּיו אוֹ עַל גַּבָּיו,

טֻמְאָה בוֹקַעַת וְעוֹלָה, וּבוֹקַעַת וְיוֹרֶדֶת.

אֹהֶל שֶׁהוּא נָטוּי בָּעֲלִיָּה,

מִקְצָתוֹ מְרֻדָּד עַל הָאֲרֻבָּה שֶׁבֵּין הַבַּיִת לָעֲלִיָּה,

רְבִּי יוֹסֵה אוֹמֵר:

מַצִּיל.

רְבִּי שִׁמְעוֹן אוֹמֵר:

אֵינוּ מַצִּיל, עַד שֶׁיְּהֵא נָטוּי כִּנְטִיַּת הָאֹהֶל.

### @11מסכת אהלות פרק ז משנה ג

ד

הַמֵּת בַּבַּיִת,

וּבוֹ פְתָחִין הַרְבֵּה,

כֻּלָּם טְמֵאִין. <טְמֵאוֹת>

נִפְתַּח אֶחָד מֵהֶם,

הוּא טָמֵא, וְכֻלָּם טְהוֹרִים.

חָשַׁב לְהוֹצִיאוֹ בְאֶחָד מֵהֶן,

אוֹ בַחַלּוֹן שֶׁהוּא אַרְבָּעָה עַל אַרְבָּעָה טְפָחִים, <שֶׁהִיא>

הִצִּיל עַל הַפְּתָחִים.

בֵּית שַׁמַּי אוֹמְרִים:

יַחְשֹׁב עַד שֶׁלֹּא יָמוּת הַמֵּת.

וּבֵית הֶלֵּל אוֹמְרִים:

אַף מִשֶּׁמֵּת.

הָיָה סָתוּם, וְנִמְלַךְ לְפָתְחוֹ,

בֵּית שַׁמַּי אוֹמְרִים:

כְּשֶׁיִּפְתַּח אַרְבָּעָה טְפָחִים.

וּבֵית הֶלֵּל אוֹמְרִים:

כְּשֶׁיַּתְחִיל.

וּמוֹדִים בְּפוֹתֵחַ טֶפַח כַּתְּחִלָּה,

שֶׁיִּפְתַּח אַרְבָּעָה טְפָחִים.

### @11מסכת אהלות פרק ז משנה ד

ה

הָאִשָּׁה שֶׁהִיא מְקַשָּׁה לֵילֵד,

וְהוֹצִיאוּהָ מִבַּיִת לְבַיִת,

הָרִאשׁוֹן טָמֵא בְסָפֵק,

וְהַשֵּׁנִי וַדַּי.

אָמַר רְבִּי יְהוּדָה:

אֶמָּתַי?

בִּזְמַן שֶׁהִיא נִטֶּלֶת בַּגַּפַּיִן,

אֲבָל אִם הָיְתָה מְהַלֶּכֶת,

הָרִאשׁוֹן טָהוֹר,

שֶׁמִּשֶּׁנִּפְתַּח הַקֶּבֶר, אֵין פְּנַי לְהַלֵּךְ.

אֵין לִנְפָלִים פְּתִיחַת קֶבֶר,

עַד שֶׁיַּעְגִּילוּ רֹאשׁ בַּפִּיקָה.

### @11מסכת אהלות פרק ז משנה ה

ו

יָצָא הָרִאשׁוֹן מֵת, וְהַשֵּׁנִי חַי,

טָהוֹר.

הָרִאשׁוֹן חַי, וְהַשֵּׁנִי מֵת,

טָמֵא.

רְבִּי מֵאִיר אוֹמֵר:

מִשָּׁפִיר אֶחָד, טָמֵא,

וּמִשְּׁנֵי שְׁפִירִים, טָהוֹר.

### @11מסכת אהלות פרק ז משנה ו

ז

הָאִשָּׁה שֶׁהִיא מְקַשָּׁה לֵילֵד,

מְחַתְּכִין אֶת הַוֶּלֶד בְּמֵעֶיהָ,

וּמוֹצִיאִין אוֹתוֹ אֵבָרִים אֵבָרִים,

מִפְּנֵי שֶׁחַיֶּיהָ קוֹדְמִין לְחַיָּיו.

יָצָא רֻבּוֹ, אֵין נוֹגְעִין בּוֹ,

שֶׁאֵין דּוֹחִין נֶפֶשׁ מִפְּנֵי נֶפֶשׁ.

## @22פרק ח

### @11מסכת אהלות פרק ח משנה א

א

יֵשׁ מְבִיאִין אֶת הַטֻּמְאָה וְחוֹצְצִין,

מְבִיאִין וְלֹא חוֹצְצִין,

חוֹצְצִין וְלֹא מְבִיאִין,

לֹא מְבִיאִין וְלֹא חוֹצְצִין.

אֵלּוּ מְבִיאִין וְחוֹצְצִין:

הַשִּׁדָּה וְהַתֵּבָה וְהַמִּגְדָּל,

כַּוֶּרֶת הַקַּשׁ וְכַוֶּרֶת הַקָּנִים,

וּבוֹר סְפִינָה אֲלֶכְּסַנְדְּרִית,

שֶׁיֵּשׁ לָהֶם שׁוּלַיִם,

וְהֵן מַחֲזִיקִים אַרְבָּעִים לַח,

שֶׁהֵן כּוֹרַיִם בַּיָּבֵשׁ.

וִירִיעָה, וּסְקֻרְטְיָה, וּקְטְבֻלְיָה,

וְסָדִין וּמַפָּץ, וּמַחְצֶלֶת,

שֶׁהֵן עֲשׁוּיִים אֳהָלִים;

וַעֲדַר בְּהֵמָה טְמֵאָה וּטְהוֹרָה,

וּמְכוֹנוֹת חַיָּה,

וְהָעוֹף שֶׁשָּׁכַן,

וְהָעוֹשָׂה מָקוֹם לִבְנָה בַשְּׁבִילִים. <בשיבלים>

וְהָאָרוּס וְהַקִּסּוֹס,

וִירִיקַת חֲמוֹר, וְדַלַּעַת יְוָנִית,

וָאֳכָלִים טְהוֹרִים.

רְבִּי יוֹחָנָן בֶּן נוּרִי

לֹא הָיָה מוֹדֶה בָאֳכָלִים טְהוֹרִין,

חוּץ מִן הָעִגּוּל שֶׁלִּדְבֵלָה.

### @11מסכת אהלות פרק ח משנה ב

ב

וְהַזִּיזִין,

וְהַגִּזְרָיוֹת,

וְהָשּׁוֹבָכוֹת,

וְהַשְּׁקִיפִין,

וְהַסְּלָעִים,

וְהַגְּחִירִים,

וְהַשְּׁכָנִים,

וְהַסְּכָכוֹת,

וְהַפְּרָעוֹת,

שֶׁהֵן יְכוּלִין לְקַבֵּל מַעֲזֵיבָה רַכָּה.

דִּבְרֵי רְבִּי מֵאִיר.

וַחֲכָמִים אוֹמְרִים:

מַעֲזֵיבָה בֵינוֹנִית.

אֵלּוּ הֵן הַסְּכָכוֹת:

אִילָן שֶׁהוּא מֵסֵךְ עַל הָאָרֶץ.

וּפְרָעוֹת:

הַיּוֹצְאוֹת מִן הַגָּדֵר.

### @11מסכת אהלות פרק ח משנה ג

ג

אֵלּוּ מְבִיאִין וְלֹא חוֹצְצִין:

הַשִּׁדָּה וְהַתֵּבָה וְהַמִּגְדָּל,

כַּוֶּרֶת הַקַּשׁ וְכַוֶּרֶת הַקָּנִים,

וּבוֹר סְפִינָה אֲלֶכְּסַנְדְּרִית,

שֶׁיֵּשׁ לָהֶם שׁוּלַיִם,

וְאֵינָן מַחֲזִיקִים אַרְבָּעִים לַח,

שֶׁהֵן כּוֹרַיִם בַּיָּבֵשׁ.

וִירִיעָה, וּסְקֻרְטְיָה, וּקְטְבֻלְיָה,

וְסָדִין וּמַפָּץ, וּמַחְצֶלֶת,

שֶׁאֵינָן עֲשׁוּיִים אֳהָלִים;

וּבְהֵמָה וְחַיָּה שֶׁמֵּתוּ,

וָאֳכָלִים טְמֵאִים.

וּמוֹסִיף עֲלֵיהֶם הָרֵחַיִם שֶׁלָּאָדָם.

### @11מסכת אהלות פרק ח משנה ד

ד

אֵלּוּ חוֹצְצִין וְלֹא מְבִיאִין:

מַסֶּכֶת פְּרוּסָה,

וְחַבְלֵי הַמִּטָּה,

וְהַמַּשְׁפְּלוֹת,

וְהַסְּרִיגוֹת שֶׁבַּחַלּוֹנוֹת.

### @11מסכת אהלות פרק ח משנה ה

ה

אֵלּוּ לֹא מְבִיאִין וְלֹא חוֹצְצִין:

הַזְּרָעִים,

וְהַיְרָקוֹת הַמְחֻבָּרִין לַקַּרְקַע,

חוּץ מִן הַיְרָקוֹת שֶׁמָּנוּ,

וְכִפַּת הַבָּרָד,

וְהַשֶּׁלֶג,

הַכְּפוֹר,

וְהַגָּלִיד,

וְהַמֶּלַח,

וְהַדּוֹלֵג מִמָּקוֹם לְמָקוֹם,

וְהַקּוֹפֵץ מִמָּקוֹם לְמָקוֹם, <וְהַקּוֹפֵּץ>

וְהָעוֹף הַפּוֹרֵחַ,

וְהַטַּלֵּית הַמְנַפְנֶפֶת,

וּסְפִינָה שֶׁהִיא שָׁטָה עַל פְּנֵי הַמַּיִם.

קָשַׁר אֶת הַסְּפִינָה בְּדָבָר שֶׁהוּא יָכוֹל לְהַעֲמִידָהּ,

כָּבַשׁ אֶת הָאֶבֶן עַל גַּבֵּי הַטַּלֵּית,

מְבִיאָה אֶת הַטֻּמְאָה.

רְבִּי יוֹסֵה אוֹמֵר:

הַבַּיִת שֶׁבַּסְּפִינָה אֵינוּ מֵבִיא אֶת הַטֻּמְאָה.

### @11מסכת אהלות פרק ח משנה ו

ו

שְׁתֵּי חֲבִיּוֹת,

וּבָהֶן כִּשְׁנֵי חֲצָיֵי זֵיתִים,

מֻקָּפוֹת צָמִיד פָּתִיל,

וּמֻנָּחוֹת בְּתוֹךְ הַבַּיִת,

הֵן טְהוֹרוֹת, וְהַבַּיִת טָמֵא.

נִפְתָּחָה אַחַת מֵהֶן,

הִיא וְהַבַּיִת טְמֵאִים, <טְמֵאָה>

וַחֲבֶרְתָּהּ טְהוֹרָה.

וְכֵן שְׁנֵי חֲדָרִים שֶׁהֵן פְּתוּחִים לַבַּיִת.

## @22פרק ט

### @11מסכת אהלות פרק ט משנה א

א

כַּוֶּרֶת שֶׁהִיא בְּתוֹךְ הַפֶּתַח וּפִיהָ לַחוּץ,

כַּזַּיִת מִן הַמֵּת נָתוּן תַּחְתֶּיהָ,

אוֹ עַל גַּבָּהּ מִבַּחוּץ,

כָּל שֶׁהוּא כְּנֶגֶד זַיִת תַּחְתֶּיהָ וְגַבָּהּ, טָמֵא,

וְכָל שֶׁאֵינוּ כְנֶגֶד זַיִת,

תּוֹכָהּ וְהַבַּיִת, טָהוֹר;

בַּבַּיִת, אֵין טָמֵא אֶלָּא הַבַּיִת.

בְּתוֹכָהּ, הַכֹּל טָמֵא.

### @11מסכת אהלות פרק ט משנה ב

ב

הָיְתָה גְבוֹהָה מִן הָאָרֶץ טֶפַח,

טֻמְאָה תַחְתֶּיהָ,

אוֹ בַבַּיִת, אוֹ עַל גַּבָּהּ,

אֵין טָמֵא אֶלָּא תוֹכָהּ.

בְּתוֹכָהּ, הַכֹּל טָמֵא.

### @11מסכת אהלות פרק ט משנה ג

ג

בַּמֵּי דְבָרִים אֲמוּרִים?

בִּזְמַן שֶׁהִיא כְלִי מְחֻלְחֶלֶת.

הָיְתָה פְחוּתָה וּפְקוּקָה בַקַּשׁ,

אוֹ אֲפוּצָה;

אֵי זוֹ הִיא אֲפוּצָה?

כָּל שֶׁאֵין לָהּ טֶפַח מִמָּקוֹם אֶחָד;

כַּזַּיִת מִן הַמֵּת נָתוּן תַּחְתֶּיהָ,

כְּנֶגְדּוֹ וְעַד הַתְּהוֹם, טָמֵא;

עַל גַּבָּהּ, כְּנֶגְדּוֹ עַד הָרָקִיעַ, טָמֵא.

בַּבַּיִת, אֵין טָמֵא אֶלָּא הַבַּיִת.

בְּתוֹכָהּ, אֵין טָמֵא אֶלָּא תוֹכָהּ.

### @11מסכת אהלות פרק ט משנה ד

ד

הָיְתָה גְבוֹהָה מִן הָאָרֶץ טֶפַח,

טֻמְאָה תַחְתֶּיהָ, אוֹ בַבַּיִת,

תַּחְתֶּיהָ וְהַבַּיִת טָמֵא,

תּוֹכָהּ וְגַבָּהּ טָהוֹר.

בְּתוֹכָהּ, אֵין טָמֵא אֶלָּא תוֹכָהּ.

עַל גַּבָּהּ, כְּנֶגְדּוֹ עַד הָרָקִיעַ טָמֵא.

### @11מסכת אהלות פרק ט משנה ה

ה

בַּמֵּי דְבָרִים אֲמוּרִים?

בִּזְמַן שֶׁפִּיהָ לַחוּץ.

הָיָה פִיהָ לִפְנִים,

כַּזַּיִת מִן הַמֵּת נָתוּן תַּחְתֶּיהָ אוֹ עַל גַּבָּהּ בַּחוּץ,

כָּל שֶׁהוּא כְנֶגֶד זַיִת,

תַּחְתֶּיהָ וְגַבָּהּ, טָמֵא,

וְכָל שֶׁאֵינוּ כְנֶגֶד זַיִת,

תּוֹכָהּ וְהַבַּיִת, טָהוֹר.

בְּתוֹכָהּ אוֹ בַבַּיִת, הַכֹּל טָמֵא.

### @11מסכת אהלות פרק ט משנה ו

ו

הָיְתָה גְבוֹהָה מִן הָאָרֶץ טֶפַח,

טֻמְאָה תַחְתֶּיהָ,

אוֹ בַבַּיִת אוֹ בְתוֹכָהּ, אוֹ עַל גַּבָּהּ,

הַכֹּל טָמֵא.

### @11מסכת אהלות פרק ט משנה ז

ז

בַּמֵּי דְבָרִים אֲמוּרִים?

בִּזְמַן שֶׁהוּא כְלִי מְחֻלְחֶלֶת.

הָיְתָה פְחוּתָה וּפְקוּקָה בַקַּשׁ,

אוֹ אֲפוּצָה;

אֵי זוֹ הִיא אֲפוּצָה?

כָּל שֶׁאֵין לָהּ טֶפַח מִמָּקוֹם אֶחָד;

כַּזַּיִת מִן הַמֵּת נָתוּן תַּחְתֶּיהָ,

כְּנֶגְדּוֹ עַד הַתְּהוֹם טָמֵא.

עַל גַּבָּהּ, כְּנֶגְדּוֹ וְעַד הָרָקִיעַ טָמֵא.

בְּתוֹכָהּ אוֹ בַבַּיִת,

תּוֹכָהּ וְהַבַּיִת טְמֵאִין.

### @11מסכת אהלות פרק ט משנה ח

ח

הָיְתָה גְבוֹהָה מִן הָאָרֶץ טֶפַח,

טֻמְאָתָהּ תַחְתֶּיהָ אוֹ בַבַּיִת אוֹ בְתוֹכָהּ,

אֵין טָמֵא אֶלָּא גַבָּהּ.

עַל גַּבָּהּ,

כְּנֶגְדּוֹ עַד הָרָקִיעַ טָמֵא.

### @11מסכת אהלות פרק ט משנה ט

ט <ח>

הָיְתָה מְמַלָּא אֶת כָּל הַבַּיִת,

וְאֵין בֵּינָהּ לְבֵין הַקּוֹרוֹת פּוֹתֵחַ טֶפַח,

טֻמְאָה בְתוֹכָהּ, הַבַּיִת טָמֵא;

טֻמְאָה בַבַּיִת, מַה שֶּׁבְּתוֹכָהּ טָהוֹר,

שֶׁדֶּרֶךְ טֻמְאָה לָצֵאת וְאֵין דַּרְכָּהּ לְהִכָּנֵס,

בֵּין עוֹמֶדֶת, בֵּין מֻטָּה עַל צִדָּהּ,

בֵּין אַחַת, בֵּין שְׁתַּיִם.

### @11מסכת אהלות פרק ט משנה י

י <ט>

הָיְתָה עוֹמֶדֶת בְּתוֹךְ הַפֶּתַח,

וְאֵין בֵּינָהּ לְבֵין הַשָּׁקוֹף פּוֹתֵחַ טֶפַח,

טֻמְאָה בְתוֹכָהּ, הַבַּיִת טָהוֹר;

טֻמְאָה בַבַּיִת, מַה שֶּׁבְּתוֹכוֹ טָמֵא,

שֶׁדֶּרֶךְ טֻמְאָה לָצֵאת וְאֵין דַּרְכָּהּ לְהִכָּנֵס.

### @11מסכת אהלות פרק ט משנה יא

יא <י>

הָיְתָה מֻטָּה עַל צִדָּהּ בְּאָוֵיר,

כַּזַּיִת מִן הַמֵּת נָתוּן תַּחְתֶּיהָ אוֹ עַל גַּבָּהּ,

כָּל שֶׁהוּא כְּנֶגֶד זַיִת,

תַּחְתֶּיהָ וְגַבָּהּ, טָמֵא.

כָּל שֶׁאֵינוּ כְנֶגֶד זַיִת וְתוֹכָהּ, טָהוֹר.

בְּתוֹכָהּ, הַכֹּל טָמֵא.

### @11מסכת אהלות פרק ט משנה יב

יב

הָיְתָה גְבוֹהָה מִן הָאָרֶץ טֶפַח,

טֻמְאָה תַחְתֶּיהָ אוֹ עַל גַּבָּהּ,

הַכֹּל טָמֵא, אֶלָּא תוֹכָהּ;

בְּתוֹכָהּ, הַכֹּל טָמֵא.

יג <יב>

בַּמֵּי דְבָרִים אֲמוּרִים?

בִּזְמַן שֶׁהִיא כֶלִי.

הָיְתָה פְחוּתָה וּפְקוּקָה בַקַּשׁ,

אוֹ מַחֲזֶקֶת אַרְבָּעִים סְאָה,

כְּדִבְרֵי חֲכָמִים,

כַּזַּיִת מִן הַמֵּת נָתוּן תַּחְתֶּיהָ,

כְּנֶגְדּוֹ עַד הַתְּהוֹם טָמֵא;

עַל גַּבָּהּ, כְּנֶגְדּוֹ עַד הָרָקִיעַ טָמֵא;

בְּתוֹכָהּ, אֵין טָמֵא אֶלָּא תוֹכָהּ.

יד  
הָיְתָה גְבוֹהָה מִן הָאָרֶץ טֶפַח,

טֻמְאָה תַחְתֶּיהָ, תַּחְתֶּיהָ טָמֵא;

בְּתוֹכָהּ, תּוֹכָהּ טָמֵא;

עַל גַּבָּהּ, כְּנֶגְדּוֹ עַד הָרָקִיעַ טָמֵא.

### @11מסכת אהלות פרק ט משנה יג

יה

הָיְתָה יוֹשֶׁבֶת עַל שׁוּלֶיהָ, וְהִיא כֶלִי,

טֻמְאָה תַחְתֶּיהָ,

בְּתוֹכָהּ אוֹ עַל גַּבָּהּ,

טֻמְאָה בוֹקַעַת וְעוֹלָה, וּבוֹקַעַת וְיוֹרֶדֶת.

הָיְתָה גְבוֹהָה מִן הָאָרֶץ טֶפַח,

אוֹ מְכֻסָּה, אוֹ כְפוּיָה עַל פִּיהָ,

טֻמְאָה תַחְתֶּיהָ, בְּתוֹכָהּ אוֹ עַל גַּבָּהּ,

הַכֹּל טָמֵא.

### @11מסכת אהלות פרק ט משנה יד

יו

בַּמֵּי דְבָרִים אֲמוּרִים?

בִּזְמַן שֶׁהִיא כֶלִי.

הָיְתָה פְחוּתָה וּפְקוּקָה בַקַּשׁ,

אוֹ מַחֲזֶקֶת אַרְבָּעִים סְאָה כְדִבְרֵי חֲכָמִים,

טֻמְאָה תַחְתֶּיהָ, בְּתוֹכָהּ אוֹ עַל גַּבָּהּ,

טֻמְאָה בוֹקַעַת וְעוֹלָה, וּבוֹקַעַת וְיוֹרֶדֶת.

רְבִּי אֶלְעָזָר וּרְבִּי שִׁמְעוֹן אוֹמְרִים:

אֵין טֻמְאָה עוֹלָה לָהּ,

אַף לֹא יוֹרֶדֶת מִמֶּנָּה.

יז

הָיְתָה גְבוֹהָה מִן הָאָרֶץ טֶפַח,

טֻמְאָה תַחְתֶּיהָ,

[תַּחְתֶּיהָ] טָמֵא.

בְּתוֹכָהּ אוֹ עַל גַּבָּהּ,

כְּנֶגְדּוֹ עַד הָרָקִיעַ טָמֵא.

### @11מסכת אהלות פרק ט משנה טו

יח

אָרוֹן שֶׁהִיא רְחָבָה מִלְּמַטָּן וְצָרָה מִלְמַעְלָן,

וְהַמֵּת בְּתוֹכָהּ,

הַנּוֹגֵעַ בָּהּ מִלְּמַטָּן, טָהוֹר,

מִלְמַעְלָן, טָמֵא.

יט

רְחָבָה מִלְמַעְלָן וְצָרָה מִלְּמַטָּן,

הַנּוֹגֵעַ בָּהּ מִכָּל מָקוֹם, טָמֵא.

הָיְתָה שָׁוָה,

הַנּוֹגֵעַ בָּהּ מִכָּל מָקוֹם, טָמֵא.

דִּבְרֵי רְבִּי אֱלִיעֶזֶר.

רְבִּי יְהוֹשֻׁעַ אוֹמֵר:

מִטֶּפַח וּלְמַטָּן, טָהוֹר,

מִטֶּפַח וּלְמַעְלָן, טָמֵא.

כ <יט>

עֲשׁוּיָה כְמִין קַמְטְרָה, *<קַמְטְרָה: capsa=kámptra: קופסה עגולה, לספרים או לבגדים>*

הַנּוֹגֵעַ בָּהּ מִכָּל מָקוֹם, טָמֵא.

כְּמִין גְּלוֹסְקוֹם, *<glōssókomon: קופסה (לסדר לשונות של חליל); קופסה לאיסוף עצמות>*

הַנּוֹגֵעַ בָּהּ מִכָּל מָקוֹם, טָהוֹר,

חוּץ מִמְּקוֹם פְּתִיחָתָהּ.

### @11מסכת אהלות פרק ט משנה טז

כא <כ>

חָבִית שֶׁהִיא יוֹשֶׁבֶת עַל שׁוּלֶיהָ בְאָוֵיר,

כַּזַּיִת מִן הַמֵּת נָתוּן תַּחְתֶּיהָ,

אוֹ בְתוֹכָהּ, אוֹ כְנֶגֶד קָרְקָרְתָּהּ, *<תחתית הכלי>*

טֻמְאָה בוֹקַעַת וְעוֹלָה, וּבוֹקַעַת וְיוֹרֶדֶת,

הֶחָבִית טְמֵאָה.

תַּחַת דָּפְנָהּ מִבַּחוּץ, <דַּפְנָהּ>

טֻמְאָה בוֹקַעַת וְעוֹלָה, וּבוֹקַעַת וְיוֹרֶדֶת,

וְהֶחָבִית טְהוֹרָה.

בְּתוֹכָהּ תַּחַת דָּפְנָהּ: <דַּפְנָהּ>

אִם יֵשׁ בַּדְּפָנוֹת פּוֹתֵחַ טֶפַח,

הַכֹּל טָמֵא, וּכְנֶגֶד פִּיהָ טָהוֹר;

וְאִם לָאו,

טֻמְאָה בוֹקַעַת וְעוֹלָה, וּבוֹקַעַת וְיוֹרֶדֶת.

בַּמֵּי דְבָרִים אֲמוּרִים? בִּטְהוֹרָה.

אֲבָל אִם הָיְתָה טְמֵאָה,

אוֹ גְבוֹהָה מִן הָאָרֶץ טֶפַח,

אוֹ מְכֻסָּה אוֹ כְפוּיָה עַל פִּיהָ,

טֻמְאָה תַחְתֶּיהָ, בְּתוֹכָהּ אוֹ עַל גַּבָּהּ,

הַכֹּל טָמֵא.

## @22פרק י

### @11מסכת אהלות פרק י משנה א

א

אֲרֻבָּה שֶׁהִיא בְּתוֹךְ הַבַּיִת,

וְיֶשׁ בָּהּ פּוֹתֵחַ טֶפַח,

טֻמְאָה בַבַּיִת, כְּנֶגֶד אֲרֻבָּה טָהוֹר;

טֻמְאָה כְנֶגֶד אֲרֻבָּה, הַבַּיִת טָהוֹר.

טֻמְאָה בֵּין בַּבַּיִת, בֵּין כְּנֶגֶד אֲרֻבָּה,

נָתַן אֶת רַגְלוֹ מִלְמַעְלָן,

וְעֵרֵב אֶת הַטֻּמְאָה.

מִקְצָת טֻמְאָה בַבַּיִת וּמִקְצָתָהּ כְּנֶגֶד אֲרֻבָּה,

הַבַּיִת טָמֵא, כְּנֶגֶד הַטֻּמְאָה טָמֵא.

### @11מסכת אהלות פרק י משנה ב

ב

אֵין בָּאֲרֻבָּה פוֹתֵחַ טֶפַח,

טֻמְאָה בַבַּיִת, כְּנֶגֶד אֲרֻבָּה, טָהוֹר;

טֻמְאָה כְנֶגֶד אֲרֻבָּה, הַבַּיִת טָהוֹר.

הַטֻּמְאָה בַבַּיִת,

(נָתַן אֶת רַגְלוֹ מִלְּמַעְלָן, טָהוֹר.

הַטֻּמְאָה כְנֶגֶד אֲרֻבָּה,)

נָתַן אֶת רַגְלוֹ מִלְמַעְלָן,

רְבִּי מֵאִיר מְטַמֵּא,

וַחֲכָמִים אוֹמְרִים:

אִם טֻמְאָה קָדְמָה אֶת רַגְלוֹ, טָמֵא;

אִם רַגְלוֹ קָדְמָה אֶת הַטֻּמְאָה, טָהוֹר.

רְבִּי שִׁמְעוֹן אוֹמֵר:

שְׁתֵּי רַגְלַיִם זוֹ עַל גַּבֵּי זוֹ שֶׁקָּדְמוּ אֶת הַטֻּמְאָה,

מָשַׁךְ הָרִאשׁוֹן אֶת רַגְלוֹ וְנִמְצֵאת רַגְלוֹ שֶׁלַּשֵּׁנִי שָׁם,

טָהוֹר, מִפְּנֵי שֶׁקָּדְמָה רַגְלוֹ שֶׁלָּרִאשׁוֹן אֶת הַטֻּמְאָה.

### @11מסכת אהלות פרק י משנה ג

ג

מִקְצָת טֻמְאָה בַבַּיִת וּמִקְצָתָהּ כְּנֶגֶד אֲרֻבָּה,

הַבַּיִת טָמֵא, כְּנֶגֶד הַטֻּמְאָה טָמֵא.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

הַבַּיִת טָמֵא, וּכְנֶגֶד הַטֻּמְאָה טָהוֹר.

רְבִּי יוֹסֵה אוֹמֵר:

אִם יֵשׁ בַּטֻּמְאָה כְדֵי שֶׁתִּתְחַלֵּק,

וּתְטַמֵּא אֶת הַבַּיִת וּתְטַמֵּא כְנֶגֶד הַטֻּמְאָה, טָמֵא,

וְאִם לָאו, הַבַּיִת טָמֵא, וּכְנֶגֶד הַטֻּמְאָה טָהוֹר.

### @11מסכת אהלות פרק י משנה ד

ד

אֲרֻבּוֹת זוֹ עַל גַּב זוֹ,

וְיֵשׁ בָּהֶן פּוֹתֵחַ טֶפַח,

טֻמְאָה בַבַּיִת, כְּנֶגֶד אֲרֻבּוֹת, טָהוֹר,

טֻמְאָה כְנֶגֶד אֲרֻבּוֹת, הַבַּיִת טָהוֹר.

בֵּין בַּבַּיִת בֵּין כְּנֶגֶד אֲרֻבּוֹת,

נָתַן דָּבָר שֶׁהוּא מְקַבֵּל טֻמְאָה,

בֵּין מִלְּמַעְלָן בֵּין מִלְּמַטָּן, הַכֹּל טָמֵא.

וְדָבָר שֶׁאֵינוּ מְקַבֵּל טֻמְאָה,

מִמֶּנּוּ וּלְמַטָּן, טָמֵא,

מִמֶּנּוּ וּלְמַעְלָן, טָהוֹר.

### @11מסכת אהלות פרק י משנה ה

ה

אֵין בָּאֲרֻבּוֹת פּוֹתֵחַ טֶפַח,

טֻמְאָה בַבַּיִת, כְּנֶגֶד אֲרֻבּוֹת טָהוֹר;

טֻמְאָה כְנֶגֶד אֲרֻבּוֹת, הַבַּיִת טָהוֹר.

הַטֻּמְאָה בַבַּיִת,

נָתַן בֵּין דָּבָר שֶׁהוּא מְקַבֵּל טֻמְאָה,

בֵּין דָּבָר שֶׁאֵינוּ מְקַבֵּל טֻמְאָה,

בֵּין מִלְּמַעְלָן, בֵּין מִלְּמַטָּן,

אֵין טָמֵא אֶלָּא תַחְתּוֹן.

הַטֻּמְאָה כְּנֶגֶד אֲרֻבּוֹת,

נָתַן דָּבָר שֶׁהוּא מְקַבֵּל טֻמְאָה,

בֵּין מִלְּמַעְלָן בֵּין מִלְּמַטָּן,

הַכֹּל טָמֵא.

וְדָבָר שֶׁאֵינוּ מְקַבֵּל טֻמְאָה,

בֵּין מִלְּמַעְלָן בֵּין מִלְּמַטָּן,

אֵין טָמֵא אֶלָּא תַחְתּוֹן.

### @11מסכת אהלות פרק י משנה ו

ו

אֲרֻבָּה שֶׁהִיא בְתוֹךְ הַבַּיִת,

וּקְדֵרָה נְתוּנָה תַחְתֶּיהָ,

שֶׁאִם תַּעֲלֶה וְאֵין שְׂפָתֶיהָ נוֹגְעוֹת בָּאֲרֻבָּה,

טֻמְאָה תַחְתֶּיהָ, בְּתוֹכָהּ אוֹ עַל גַּבָּהּ,

טֻמְאָה בוֹקַעַת וְעוֹלָה וּבוֹקַעַת וְיוֹרֶדֶת.

הָיְתָה גְבוֹהָה מִן הָאָרֶץ טֶפַח,

טֻמְאָה תַחְתֶּיהָ אוֹ בַבַּיִת,

תַּחְתֶּיהָ וְהַבַּיִת טָמֵא,

תּוֹכָהּ וְגַבָּהּ טָהוֹר.

בְּתוֹכָהּ אוֹ עַל גַּבָּהּ,

הַכֹּל טָמֵא.

### @11מסכת אהלות פרק י משנה ז

ז

הָיְתָה נְתוּנָה בְצַד הָאַסְקֻפָּה,

שֶׁאִם תַּעֲלֶה הִיא נוֹגַעַת בַּשָּׁקוֹף פּוֹתֵחַ טֶפַח,

טֻמְאָה תַחְתֶּיהָ, בְּתוֹכָהּ, אוֹ עַל גַּבָּהּ,

טֻמְאָה בוֹקַעַת וְעוֹלָה,

וּבוֹקַעַת וְיוֹרֶדֶת.

הָיְתָה גְבוֹהָה מִן הָאָרֶץ טֶפַח,

טֻמְאָה תַחְתֶּיהָ אוֹ בַבַּיִת,

תַּחְתֶּיהָ וְהַבַּיִת טָמֵא,

תּוֹכָהּ וְגַבָּהּ טָהוֹר;

בְּתוֹכָהּ אוֹ עַל גַּבָּהּ,

הַכֹּל טָמֵא.

ח

שֶׁאִם תַּעֲלֶה אֵין נוֹגַעַת בַּשָּׁקוֹף פּוֹתֵחַ טֶפַח,

אוֹ מֻדְבֶּקֶת לַשָּׁקוֹף,

טֻמְאָה תַחְתֶּיהָ,

אֵין טָמֵא אֶלָּא תַחְתֶּיהָ.

## @22פרק יא

### @11מסכת אהלות פרק יא משנה א

א

הַבַּיִת שֶׁנִּסְדַּק,

טֻמְאָה בַחוּץ,

כֵּלִים שֶׁבִּפְנִים טְהוֹרִין;

טֻמְאָה בִפְנִים,

כֵּלִים שֶׁבַּחוּץ,

בֵּית שַׁמַּי אוֹמְרִים:

עַד שֶׁיְּהֵא בַסֶּדֶק אַרְבָּעָה טְפָחִים,

וּבֵית הֶלֵּל אוֹמְרִים:

כָּל שֶׁהוּא.

רְבִּי יוֹסֵה אוֹמֵר מִשֵּׁם בֵּית הֶלֵּל:

פּוֹתֵחַ טֶפַח.

### @11מסכת אהלות פרק יא משנה ב

ב

אַכְסַדְרָה שֶׁנִּסְדְּקָה,

טֻמְאָה בְצַד זֶה, כֵּלִים שֶׁבְּצַד הַשֵּׁנִי טְהוֹרִין.

נָתַן אֶת רַגְלוֹ אוֹ קָנֶה מִלְּמַעְלָן,

וְעֵרֵב אֶת הַטֻּמְאָה.

נָתַן אֶת הַקָּנֶה בָאָרֶץ,

אֵינוּ מֵבִיא אֶת הַטֻּמְאָה,

עַד שֶׁיְּהֵא גָבוֹהַּ מִן הָאָרֶץ פּוֹתֵחַ טֶפַח.

### @11מסכת אהלות פרק יא משנה ג

ג

סָגוֹס עָבֶה וְכֹפֶת עָבֶה, *<ságos, sagum: מעיל צמר עבה, במיוחד של חיילים> <כֹּפֶת: שרפרף>*

אֵין מְבִיאִין אֶת הַטֻּמְאָה,

עַד שֶׁיְּהוּ גְבוֹהִין מִן הָאָרֶץ פּוֹתֵחַ טֶפַח.

קְפִילִין זוֹ עַל גַּבֵּי זוֹ,

אֵינָן מְבִיאוֹת אֶת הַטֻּמְאָה,

עַד שֶׁתְּהֵא הָעֶלְיוֹנָה גְבוֹהָה מִן הָאָרֶץ פּוֹתֵחַ טֶפַח.

הָיָה אָדָם נָתוּן שָׁם,

בֵּית שַׁמַּי אוֹמְרִים:

אֵינוּ מֵבִיא אֶת הַטֻּמְאָה.

וּבֵית הֶלֵּל אוֹמְרִים:

אָדָם חָלוּל הוּא,

וְהַצַּד הָעֶלְיוֹן מֵבִיא אֶת הַטֻּמְאָה.

### @11מסכת אהלות פרק יא משנה ד

[ד]

הָיָה מַשְׁקִיף בְּעַד הַחַלּוֹן וְהֶאֱהִיל עַל קוֹבְרֵי הַמֵּת,

בֵּית שַׁמַּי אוֹמְרִים:

אֵינוּ מֵבִיא אֶת הַטֻּמְאָה.

וּבֵית הֶלֵּל אוֹמְרִים:

מֵבִיא אֶת הַטֻּמְאָה.

וּמוֹדִים, שֶׁאִם הָיָה לָבוּשׁ בְּכֵלָיו,

אוֹ שֶׁהָיוּ שְׁנַיִם זֶה עַל גַּבֵּי זֶה,

שֶׁהֵן מְבִיאִין אֶת הַטֻּמְאָה.

### @11מסכת אהלות פרק יא משנה ה

ה

הָיָה מֻטָּל עַל הָאַסְקֻפָּה,

וְהֶאֱהִילוּ עָלָיו קוֹבְרֵי הַמֵּת,

בֵּית שַׁמַּי אוֹמְרִים:

אֵינוּ מֵבִיא אֶת הַטֻּמְאָה.

וּבֵית הֶלֵּל אוֹמְרִים:

מֵבִיא אֶת הַטֻּמְאָה.

### (@11מסכת אהלות פרק יא משנה ו)

הַטֻּמְאָה בַבַּיִת,

וְהֶאֱהִילוּ עָלָיו טְהוֹרִין,

בֵּית שַׁמַּי מְטַהֲרִין,

וּבֵית הֶלֵּל מְטַמְּאִין.

### @11מסכת אהלות פרק יא משנה ז

ו

כֶּלֶב שֶׁאָכַל בְּשַׂר הַמֵּת,

וּמֵת, וּמֻטָּל עַל הָאַסְקֻפָּה,

רְבִּי מֵאִיר אוֹמֵר:

אִם יֵשׁ בְּצַוָּארוֹ פוֹתֵחַ טֶפַח,

מֵבִיא אֶת הַטֻּמְאָה,

וְאִם לָאו, אֵינוּ מֵבִיא אֶת הַטֻּמְאָה.

רְבִּי יוֹסֵה אוֹמֵר:

רוֹאִין אֶת הַטֻּמְאָה,

מִכְּנֶגֶד הַשָּׁקוֹף וְלִפְנִים, הַבַּיִת טָמֵא;

מִכְּנֶגֶד הַשָּׁקוֹף וְלַחוּץ, הַבַּיִת טָהוֹר.

רְבִּי אֶלְעָזָר אוֹמֵר:

פִּיו לִפְנִים, הַבַּיִת טָהוֹר;

פִּיו לַחוּץ, הַבַּיִת טָמֵא,

שֶׁהַטֻּמְאָה יוֹצָא דֶּרֶךְ שׁוּלָיו.

רְבִּי יְהוּדָה בֶן בְּתִירָה אוֹמֵר:

בֵּין כָּךְ וּבֵין כָּךְ, הַבַּיִת טָמֵא.

ז

כַּמָּה תִשְׁהֶה בְמֵעָיו?

שְׁלֹשָׁה יָמִים מֵעֵת לְעֵת.

וּבָעוֹפוֹת וּבַדָּגִים,

כְּדֵי שֶׁתִּפּוֹל לָאוּר וְתִשָּׂרֵף.

דִּבְרֵי רְבִּי שִׁמְעוֹן.

רְבִּי יְהוּדָה בֶן בְּתִירָה אוֹמֵר:

בָּעוֹפוֹת וּבַדָּגִים מֵעֵת לְעֵת.

### @11מסכת אהלות פרק יא משנה ח

ח

הַחַדּוּת שֶׁבַּבַּיִת וּמְנוֹרָה לְתוֹכוֹ,

וְהַפֶּרַח שֶׁלָּהּ יוֹצֵא וּכְפֵישָׁה נְתוּנָה עָלָיו,

שֶׁאִם תִּנָּטֵל הַמְּנוֹרָה,

וּכְפֵישָׁה עוֹמֶדֶת עַל פִּי הַחַדּוּת,

בֵּית שַׁמַּי אוֹמְרִים:

הַחַדּוּת טָהוֹר וְהַמְּנוֹרָה טְמֵאָה.

וּבֵית הֶלֵּל אוֹמְרִים:

אַף הַמְּנוֹרָה טְהוֹרָה.

וּמוֹדִים שֶׁאִם תִּנָּטֵל הַמְּנוֹרָה,

וּכְפֵישָׁה נוֹפֶלֶת,

שֶׁהַכֹּל טָמֵא.

### @11מסכת אהלות פרק יא משנה ט

ט

כֵּלִים שֶׁבֵּין שִׂפְתֵי כְפֵישָׁה לְבֵין שִׂפְתֵי הַחַדּוּת,

אֲפִלּוּ עַד הַתְּהוֹם, טְהוֹרִין.

טֻמְאָה שָׁם, הַבַּיִת טָמֵא.

טֻמְאָה בַבַּיִת, כֵּלִים שֶׁבְּכָתְלֵי הַחַדּוּת,

אִם יֵשׁ בִּמְקוֹמָן טֶפַח עַל רוּם טֶפַח, טְהוֹרִים,

וְאִם לָאו, טְמֵאִין.

אִם הָיוּ כָתְלֵי הַחַדּוּת רְחָבִין מִשֶּׁלַּבַּיִת,

בֵּין כָּךְ וּבֵין כָּךְ, טְהוֹרִין.

## @22פרק יב

### @11מסכת אהלות פרק יב משנה א

א

נֶסֶר שֶׁהוּא נָתוּן עַל פִּי תַנּוּר חָדָשׁ,

וְעוֹדֵף מִכָּל צְדָדָיו פּוֹתֵחַ טֶפַח,

טֻמְאָה תַחְתָּיו, כֵּלִים שֶׁעַל גַּבָּיו טְהוֹרִין;

טֻמְאָה עַל גַּבָּיו, כֵּלִים שֶׁתַּחְתָּיו טְהוֹרִין.

וּבַיָּשָׁן, טָמֵא;

רְבִּי יוֹחָנָן בֶּן נוּרִי מְטַהֵר.

נָתוּן עַל שְׁנֵי תַנּוּרִים,

טֻמְאָה בֵינֵיהֶם, הֵן טְמֵאִים.

רְבִּי יוֹחָנָן בֶּן נוּרִי מְטַהֵר.

### @11מסכת אהלות פרק יב משנה ב

ב

סְרֵידָה שֶׁהִיא נְתוּנָה עַל פִּי הַתַּנּוּר מֻקָּף צָמִיד פָּתִיל, *<סְרֵידָה: סבכה, מעשה רשת>*

טֻמְאָה תַחְתֶּיהָ אוֹ עַל גַּבָּהּ, הַכֹּל טָמֵא.

וּכְנֶגֶד אֲוֵירוֹ שֶׁלַּתַּנּוּר, טָהוֹר.

טֻמְאָה כְנֶגֶד אֲוִירוֹ שֶׁלַּתַּנּוּר, <וּכְנֶגֶד>

כְּנֶגְדּוֹ עַד הָרָקִיעַ טָמֵא.

### @11מסכת אהלות פרק יב משנה ג

ג

נֶסֶר שֶׁהוּא נָתוּן עַל פִּי תַנּוּר יָשָׁן,

וְיוֹצֵא מִזֶּה וּמִזֶּה טֶפַח, אֲבָל לֹא מִן הַצְּדָדִין,

טֻמְאָה בְצַד זֶה,

כֵּלִים שֶׁבְּצַד הַשֵּׁנִי טְהוֹרִין.

רְבִּי יוֹסֵה מְטַמֵּא.

הַבְּטַח אֵינוּ מֵבִיא אֶת הַטֻּמְאָה. *<בְּטַח: אדן, בליטה מתחת לחלון>*

הָיָה בוֹ זִיז,

רְבִּי אֱלִיעֶזֶר אוֹמֵר:

אֵינוּ מֵבִיא אֶת הַטֻּמְאָה.

רְבִּי יְהוֹשֻׁעַ אוֹמֵר:

רוֹאִין אֶת הַבְּטַח כְּאִלּוּ אֵינוּ,

וְזִיז הָעֶלְיוֹן מֵבִיא אֶת הַטֻּמְאָה.

### @11מסכת אהלות פרק יב משנה ד

ד

סַנְדָּל שֶׁלַּעֲרֵיסָה שֶׁפְּחָתוֹ לְתוֹךְ הַבַּיִת,

אִם יֶשׁ בּוֹ פוֹתֵחַ טֶפַח, הַכֹּל טָמֵא;

וְאִם לָאו, מוֹנִים בּוֹ כְּדֶרֶךְ שֶׁמּוֹנִים בַּמֵּת.

### @11מסכת אהלות פרק יב משנה ה

ה

קוֹרוֹת הַבַּיִת וְהָעֲלִיָּה שֶׁאֵין עֲלֵיהֶן מַעֲזֵיבָה, וְהֵן מְכֻוָּנוֹת,

טֻמְאָה תַחַת אַחַת מֵהֶן, תַּחְתֶּיהָ טָמֵא;

מִן הַתַּחְתּוֹנָה לָעֶלְיוֹנָה, בֵּינֵיהֶם טָמֵא;

עַל גַּבֵּי הָעֶלְיוֹנָה, כְּנֶגְדּוֹ עַד הָרָקִיעַ טָמֵא.

ו

הָיוּ הָעֶלְיוֹנוֹת כְּבֵין הַתַּחְתּוֹנוֹת, <הַתַּחְתּוֹנָה>

וְטֻמְאָה תַחַת אַחַת מֵהֶן, תַּחַת כֻּלָּם טָמֵא;

עַל גַּבֵּיהֶן, כְּנֶגְדּוֹ עַד הָרָקִיעַ טָמֵא.

### @11מסכת אהלות פרק יב משנה ו

ז

קוֹרָה שֶׁהִיא נְתוּנָה מִכֹּתֶל לְכֹתֶל,

וְטֻמְאָה תַחְתֶּיהָ,

אִם יֶשׁ פּוֹתֵחַ טֶפַח,

מְבִיאָה אֶת הַטֻּמְאָה תַחַת כֻּלָּהּ;

וְאִם לָאו,

טֻמְאָה בוֹקַעַת וְעוֹלָה וּבוֹקַעַת וְיוֹרֶדֶת.

ח

וְכַמָּה יְהֵא בְהֶקֵּפָהּ וִיהֵא בָהּ פּוֹתֵחַ טֶפַח?

בִּזְמַן שֶׁהִיא עֲגֻלָּה, הֶקֵּפָהּ שְׁלֹשָׁה טְפָחִים.

בִּזְמַן שֶׁהִיא מְרֻבַּעַת, אַרְבָּעָה טְפָחִים,

שֶׁהַמְרֻבָּע יָתֵר עַל הֶעָגוּל רְבִיעַ.

### @11מסכת אהלות פרק יב משנה ז

ט

עַמּוּד שֶׁהוּא מֻטָּל בְּאָוֵיר,

אִם יֵשׁ בּוֹ הֶקֵּף עֶשְׂרִים וְאַרְבָּעָה טֶפַח,

מֵבִיא אֶת הַטֻּמְאָה תַחַת דַּפְנוֹ,

וְאִם לָאו, טֻמְאָה בוֹקַעַת וְעוֹלָה,

וּבוֹקַעַת וְיוֹרֶדֶת.

### @11מסכת אהלות פרק יב משנה ח

י

כַּזַּיִת מִן הַמֵּת מֻדְבָּק לְאַסְקֻפָּה,

רְבִּי אֱלִיעֶזֶר מְטַמֵּא אֶת הַבַּיִת.

רְבִּי יְהוֹשֻׁעַ מְטַהֵר.

הָיָה נָתוּן תַּחַת הָאַסְקֻפָּה,

יִדּוֹן מַחְצָה לְמַחְצָה.

מֻדְבָּק לִשְׁקוֹף, הַבַּיִת טָמֵא.

רְבִּי יוֹסֵה מְטַהֵר.

הָיָה נָתוּן בְּתוֹךְ הַבַּיִת,

הַנּוֹגֵעַ בַּשָּׁקוֹף טָמֵא;

הַנּוֹגֵעַ בָּאַסְקֻפָּה,

רְבִּי אֱלִיעֶזֶר מְטַמֵּא.

רְבִּי יְהוֹשֻׁעַ אוֹמֵר:

מִטֶּפַח וּלְמַטָּן, טָהוֹר,

מִטֶּפַח וּלְמַעְלָן, טָמֵא.

## @22פרק יג

### @11מסכת אהלות פרק יג משנה א

א

הָעוֹשֶׂה מָאוֹר כַּתְּחִלָּה,

שֵׁעוּרוֹ כִּמְלֹא מַקְדֵּחַ גָּדוֹל שֶׁלַּלִּשְׁכָּה.

שִׁירֵי הַמָּאוֹר, רוּם אֶצְבָּעַיִם עַל רֹחַב הַגֻּדָּל.

אֵלּוּ הֵן שִׁירֵי הַמָּאוֹר?

חַלּוֹן שֶׁסְּתָמָהּ וְלֹא הִסְפִּיק לְגָמְרָהּ.

חֲרָרוּהוּ מַיִם אוֹ שְׁרָצִים,

אוֹ שֶׁאֲכָלַתּוּ מַלַּחַת,

שֵׁעוּרוֹ מְלֹא אֶגְרוֹף.

חָשַׁב עָלָיו לְתַשְׁמִישׁ,

שֵׁעוּרוֹ פוֹתֵחַ טֶפַח;

לְמָאוֹר,

שֵׁעוּרוֹ מְלֹא מַקְדֵּחַ.

ב

הַסְּרֵיגוֹת וְהָרְפָפוֹת מִצְטָרְפוֹת כִּמְלֹא מַקְדֵּחַ,

דִּבְרֵי בֵית שַׁמַּי.

וּבֵית הֶלֵּל אוֹמְרִים:

עַד שֶׁיְּהֵא בְמָקוֹם אֶחָד כִּמְלֹא מַקְדֵּחַ. <שֶׁיְּהוּא>

לְהָבִיא אֶת הַטֻּמְאָה וּלְהוֹצִיא אֶת הַטֻּמְאָה.

רְבִּי שִׁמְעוֹן אוֹמֵר:

לְהָבִיא אֶת הַטֻּמְאָה,

אֲבָל לְהוֹצִיא אֶת הַטֻּמְאָה, בְּפוֹתֵחַ טֶפַח.

### @11מסכת אהלות פרק יג משנה ב

ג

חַלּוֹן שֶׁהִיא לָאֲוִיר,

שֵׁעוּרָהּ מְלֹא מַקְדֵּחַ.

בָּנָה בַיִת חוּצָה לָהּ, <בֵית>

שֵׁעוּרָהּ בְּפוֹתֵחַ טֶפַח.

נָתַן הַתִּקְרָה בְאֶמְצַע הַחַלּוֹן,

הַתַּחְתּוֹן פּוֹתֵחַ טֶפַח,

וְהָעֶלְיוֹן מְלֹא מַקְדֵּחַ.

### @11מסכת אהלות פרק יג משנה ג

ד

הַחֹר שֶׁבַּדֶּלֶת,

שֵׁעוּרוֹ מְלֹא אֶגְרוֹף.

דִּבְרֵי רְבִּי עֲקִיבָה.

רְבִּי טַרְפוֹן אוֹמֵר:

בְּפוֹתֵחַ טֶפַח.

שִׁיֵּר בָּהּ הֶחָרָשׁ מִלְּמַטָּן אוֹ מִלְּמַעְלָן,

הֱגִיפָהּ וְלֹא מֵרְקָהּ,

אוֹ שֶׁפְּתָחַתּוּ הָרוּחַ,

שֵׁעוּרוֹ מְלֹא אֶגְרוֹף.

### @11מסכת אהלות פרק יג משנה ד

ה

הָעוֹשֶׂה מָקוֹם לַקָּנֶה, וְלָאַסְפְּתֵי וְלַנֵּר,

שֵׁעוּרוֹ כָל שֶׁהוּא,

כְּדִבְרֵי בֵית שַׁמַּי.

וּבֵית הֶלֵּל אוֹמְרִים:

בְּפוֹתֵחַ טֶפַח.

לָזוּן אֶת עֵינָיו, וּלְדַבֵּר עִם חֲבֵרוֹ, וּלְתַשְׁמִישׁ,

בְּפוֹתֵחַ טֶפַח.

### @11מסכת אהלות פרק יג משנה ה

ו

אֵלּוּ מְמַעֲטִים אֶת הַטֶּפַח:

פָּחוּת מִכַּזַּיִת בָּשָׂר מְמַעֵט עַל יְדֵי רֹבַע עֲצָמוֹת.

פָּחוּת מֵעֶצֶם כִּשְׂעוֹרָה מְמַעֵט עַל יְדֵי כַזַּיִת בָּשָׂר.

פָּחוּת מִכַּזַּיִת מִן הַמֵּת,

פָּחוּת מִכַּזַּיִת מִן הַנְּבֵלָה,

פָּחוּת מִכָּעֲדָשָׁה מִן הַשֶּׁרֶץ,

פָּחוּת מִכַּבֵּיצָה אֳכָלִים,

הַתְּבוּאָה שֶׁבַּחַלּוֹן,

וְכַכַּי שֶׁיֶּשׁ בָּהּ מַמָּשׁ, <וְכַכַּאִיי>

וְנִבְלַת הָעוֹף הַטָּהוֹר שֶׁלֹּא חָשַׁב עָלֶיהָ,

וְנִבְלַת עוֹף הַטָּמֵא שֶׁחָשַׁב עָלֶיהָ וְלֹא הִכְשִׁירָהּ,

אוֹ הִכְשִׁירָהּ וְלֹא חָשַׁב עָלֶיהָ.

### @11מסכת אהלות פרק יג משנה ו

ז

אֵלּוּ שֶׁאֵינָן מְמַעֲטִין:

אֵין הָעֶצֶם מְמַעֵט עַל יְדֵי עֲצָמוֹת,

וְלֹא בָשָׂר עַל יְדֵי בָשָׂר,

וְלֹא כַזַּיִת מִן הַנְּבֵלָה,

וְלֹא כָעֲדָשָׁה מִן הַשֶּׁרֶץ,

וְלֹא כַבֵּיצָה אֳכָלִין,

וְלֹא כַכַּי שֶׁאֵין בָּהּ מַמָּשׁ, <כַכַּאִי>

וְלֹא נִבְלַת הָעוֹף הַטָּהוֹר שֶׁחָשַׁב עָלֶיהָ,

וְלֹא נִבְלַת עוֹף הַטָּמֵא שֶׁחָשַׁב עָלֶיהָ וְהִכְשִׁירָהּ,

וְלֹא שְׁתִי וְעֵרֶב הַמְנֻגָּעִין,

וְלֹא נְבֵלָה מִבֵּית הַפְּרַס. <מחוק 'לבנה' וכתוב 'נְבֵילָה' על המחיקה>

דִּבְרֵי רְבִּי מֵאִיר.

וַחֲכָמִים אוֹמְרִים:

הַנְּבֵלָה מְמַעֶטֶת וְהַטָּמֵא אֵינוּ מְמַעֵט <'לבנה' מחוק 'ממעט'>

## @22פרק יד

### @11מסכת אהלות פרק יד משנה א

א

הַזִּיז מֵבִיא אֶת הַטֻּמְאָה בְּכָל שֶׁהוּא.

הַגִּזְרָה וְהַגִּבְלִית, בְּפוֹתֵחַ טֶפַח.

אֵי זֶה הוּא זִיז?

שֶׁפָּנָיו לְמַטָּן.

וְגִזְרָה?

שֶׁפָּנֶיהָ לְמַעְלָן.

וּבַמָּה אָמָרוּ:

הַזִּיז מֵבִיא אֶת הַטֻּמְאָה כָל שֶׁהוּא?

בְּזִיז שֶׁהוּא גָבוֹהַּ מִן הַפֶּתַח שְׁלֹשָׁה נִדְבָּכִין,

שֶׁהֵן שְׁנֵים עָשָׂר טֶפַח.

יָתֵר מִכֵּן, מֵבִיא אֶת הַטֻּמְאָה בְפוֹתֵחַ טֶפַח.

וְהָעֲטָרוֹת וְהַפִּתּוּחִין,

מְבִיאִין אֶת הַטֻּמְאָה בְפוֹתֵחַ טֶפַח.

### @11מסכת אהלות פרק יד משנה ב

ב

זִיז שֶׁעַל גַּבֵּי הַפֶּתַח,

מֵבִיא אֶת הַטֻּמְאָה בְפוֹתֵחַ טֶפַח;

שֶׁעַל גַּבֵּי הַחַלּוֹן, רוּם אֶצְבָּעַיִם,

וְשֶׁעַל גַּבֵּי מְלֹא מַקְדֵּחַ, כָּל שֶׁהוּא;

רְבִּי יוֹסֵה אוֹמֵר:

מְלוֹאוֹ.

### @11מסכת אהלות פרק יד משנה ג

ג

קָנֶה שֶׁעַל גַּבֵּי הַפֶּתַח,

אֲפִלּוּ גָבוֹהַּ מֵאָה אַמָּה,

מֵבִיא אֶת הַטֻּמְאָה כָל שֶׁהוּא,

דִּבְרֵי רְבִּי יְהוֹשֻׁעַ.

רְבִּי יוֹחָנָן בֶּן נוּרִי אוֹמֵר:

אַל יַחְמִיר זֶה מִן הַזִּיז!

### @11מסכת אהלות פרק יד משנה ד

ד

זִיז שֶׁהוּא סוֹבֵב אֶת כָּל הַבַּיִת,

וְאוֹכֵל בַּפֶּתַח שָׁלוֹשׁ אֶצְבָּעוֹת,

טֻמְאָה בַבַּיִת,

כֵּלִים שֶׁתַּחְתָּיו טְמֵאִים;

טֻמְאָה תַחְתָּיו,

רְבִּי אֱלִיעֶזֶר מְטַמֵּא אֶת הַבַּיִת,

רְבִּי יְהוֹשֻׁעַ מְטַהֵר.

וְכֵן בְּחָצֵר שֶׁהִיא מֻקֶּפֶת אַכְסַדְרָה.

### @11מסכת אהלות פרק יד משנה ה

ה

שְׁנֵי זִיזִין זֶה עַל גַּבֵּי זֶה,

יֵשׁ בָּהֶן פּוֹתֵחַ טֶפַח וּבֵינֵיהֶן פּוֹתֵחַ טֶפַח,

טֻמְאָה תַחְתֵּיהֶן, תַּחְתֵּיהֶן טָמֵא;

בֵּינֵיהֶן, בֵּינֵיהֶן טָמֵא;

עַל גַּבֵּיהֶן, כְּנֶגֶד הָרָקִיעַ טָמֵא.

ו

הָיָה הָעֶלְיוֹן עוֹדֵף עַל הַתַּחְתּוֹן פּוֹתֵחַ טֶפַח,

טֻמְאָה תַחְתֵּיהֶן אוֹ בֵינֵיהֶן,

תַּחְתֵּיהֶן וּבֵינֵיהֶן טָמֵא;

עַל גַּבֵּיהֶן, כְּנֶגְדּוֹ עַד הָרָקִיעַ טָמֵא.

ז

הָיָה הָעֶלְיוֹן עוֹדֵף עַל הַתַּחְתּוֹן פָּחוּת מִטֶּפַח,

טֻמְאָה תַחְתֵּיהֶן אוֹ בֵינֵיהֶן,

תַּחְתֵּיהֶן וּבֵינֵיהֶן טָמֵא;

בֵּינֵיהֶן אוֹ תַחַת הַמּוֹתָר,

רְבִּי אֱלִיעֶזֶר אוֹמֵר:

תַּחְתֵּיהֶן וּבֵינֵיהֶן טָמֵא.

רְבִּי יְהוֹשֻׁעַ אוֹמֵר:

בֵּינֵיהֶן תַּחַת הַמּוֹתָר, טָמֵא,

וְתַחְתֵּיהֶן, טָהוֹר.

### @11מסכת אהלות פרק יד משנה ו

ח

יֵשׁ בָּהֶן פּוֹתֵחַ טֶפַח וְאֵין בֵּינֵיהֶן פּוֹתֵחַ טֶפַח,

טֻמְאָה תַחְתֵּיהֶן, תַּחְתֵּיהֶן טָמֵא;

בֵּינֵיהֶן אוֹ עַל גַּבֵּיהֶן,

כְּנֶגְדּוֹ וְעַד הָרָקִיעַ טָמֵא.

### @11מסכת אהלות פרק יד משנה ז

ט

אֵין בָּהֶן פּוֹתֵחַ טֶפַח,

בֵּין שֶׁיֵּשׁ בֵּינֵיהֶן פּוֹתֵחַ טֶפַח,

בֵּין שֶׁאֵין בֵּינֵיהֶן פּוֹתֵחַ טֶפַח,

טֻמְאָה תַחְתֵּיהֶן, טָמֵא;

בֵּינֵיהֶן אוֹ עַל גַּבֵּיהֶן,

טֻמְאָה בוֹקַעַת וְעוֹלָה וּבוֹקַעַת וְיוֹרֶדֶת.

וְכֵן שְׁתֵּי יְרִיעוֹת שֶׁהֵן גְּבוֹהוֹת מִן הָאָרֶץ פּוֹתֵחַ טֶפַח.

## @22פרק טו

### @11מסכת אהלות פרק טו משנה א

א

סָגוֹס עָבֶה וְכֹפֶת עָבֶה,

אֵינָן מְבִיאִין אֶת הַטֻּמְאָה,

עַד שֶׁיְּהוּ גְבוֹהִין מִן הָאָרֶץ פּוֹתֵחַ טֶפַח.

קְפִלִּין זוֹ עַל גַּבֵּי זוֹ,

אֵינָן מְבִיאוֹת אֶת הַטֻּמְאָה,

עַד שֶׁתְּהֵא הָעֶלְיוֹנָה גְבוֹהָה מִן הָאָרֶץ פּוֹתֵחַ טֶפַח.

טַבְלָיוֹת אֵינָן מְבִיאוֹת אֶת הַטֻּמְאָה,

עַד שֶׁתְּהֵא הָעֶלְיוֹנָה גְבוֹהָה מִן הָאָרֶץ פּוֹתֵחַ טֶפַח.

אִם הָיוּ שֶׁלַּשַּׁיִשׁ,

טֻמְאָה בוֹקַעַת וְעוֹלָה וּבוֹקַעַת וְיוֹרֶדֶת.

### @11מסכת אהלות פרק טו משנה ב

ב

טַבְלָיוֹת שֶׁלָּעֵץ שֶׁהֵן נוֹגְעוֹת זוֹ בָזוֹ בְקַרְנוֹתֵיהֶן,

וְהֵן גְּבוֹהוֹת מִן הָאָרֶץ פּוֹתֵחַ טֶפַח,

טֻמְאָה תַחַת אַחַת מֵהֶן,

הַנּוֹגֵעַ בַּשְּׁנִיָּה טָמֵא טֻמְאַת שִׁבְעָה;

כֵּלִים שֶׁתַּחַת הָרִאשׁוֹנָה טְמֵאִין,

וְשֶׁתַּחַת הַשְּׁנִיָּה טְהוֹרִין.

וְהַשֻּׁלְחָן אֵינוּ מֵבִיא אֶת הַטֻּמְאָה,

עַד שֶׁיְּהֵא בוֹ רִבּוּעַ בְּפוֹתֵחַ טֶפַח.

### @11מסכת אהלות פרק טו משנה ג

ג

חֲבִיּוֹת שֶׁהֵן יוֹשְׁבוֹת עַל שׁוּלֵיהֶן, <חָבִיּוֹת>

אוֹ מֻטּוֹת עַל צִדְדֵיהֶן,

בְּאָוֵיר,

וְהֵן נוֹגְעוֹת זוֹ בָזוֹ בְּפוֹתֵחַ טֶפַח,

טֻמְאָה תַחַת אַחַת מֵהֶן,

טֻמְאָה בוֹקַעַת וְעוֹלָה וּבוֹקַעַת וְיוֹרֶדֶת.

בַּמֵּי דְבָרִים אֲמוּרִים?

בִּטְהוֹרוֹת.

אֲבָל אִם הָיוּ טְמֵאוֹת,

אוֹ גְבוֹהוֹת מִן הָאָרֶץ פּוֹתֵחַ טֶפַח,

טֻמְאָה תַחַת אַחַת מֵהֶן,

תַּחַת כֻּלָּם טָמֵא.

### @11מסכת אהלות פרק טו משנה ד

ד

בַּיִת שֶׁחֲצָצוֹ בִנְסָרִים אוֹ בִירִיעוֹת,

מִן הַצְּדָדִין אוֹ מִן הַקּוֹרוֹת,

טֻמְאָה בַבַּיִת, כֵּלִים שֶׁבַּחֲצָץ טְהוֹרִין;

טֻמְאָה בַחֲצָץ, הַכֵּלִים שֶׁבַּבַּיִת טְמֵאִין,

וְהַכֵּלִים שֶׁבַּחֲצָץ,

אִם יֶשׁ בָּהֶן פּוֹתֵחַ טֶפַח, טְמֵאִין,

וְאִם לָאו, טְהוֹרִין.

### @11מסכת אהלות פרק טו משנה ה

ה

חֲצָצוֹ מֵאַרְצוֹ,

טֻמְאָה בַחֲצָץ,

כֵּלִים שֶׁבַּבַּיִת טְמֵאִין;

טֻמְאָה בַבַּיִת,

כֵּלִים שֶׁבַּחֲצָץ,

אִם יֵשׁ בִּמְקוֹמָן טֶפַח עַל רוּם טֶפַח, טְהוֹרִין,

וְאִם לָאו, טְמֵאִין,

שֶׁאַרְצוֹ שֶׁלַּבַּיִת כָּמוֹהוּ עַד הַתְּהוֹם.

### @11מסכת אהלות פרק טו משנה ו

ו

בַּיִת שֶׁהוּא מָלֵא תֶבֶן,

וְאֵין בֵּינוֹ לְבֵין הַקּוֹרוֹת פּוֹתֵחַ טֶפַח,

טֻמְאָה בִפְנִים,

כֵּלִים שֶׁכְּנֶגֶד הַיְצִיאָה טְמֵאִין;

טֻמְאָה בַחוּץ,

כֵּלִים שֶׁבִּפְנִים,

אִם יֵשׁ בִּמְקוֹמָן טֶפַח עַל רוּם טֶפַח, טְהוֹרִין,

וְאִם לָאו, טְמֵאִין.

אִם יֵשׁ בֵּין הַתֶּבֶן לַקּוֹרוֹת פּוֹתֵחַ טֶפַח,

בֵּין כָּךְ וּבֵין כָּךְ, טְמֵאִין.

### @11מסכת אהלות פרק טו משנה ז

ז

בַּיִת שֶׁמִּלָּהוּ עָפָר אוֹ צְרוֹרוֹת, בִּטְּלוֹ,

וְכֵן כְּרִי שֶׁלַּתְּבוּאָה,

אוֹ גַל שֶׁלִּצְרוֹרוֹת,

אֲפִלּוּ כְגַלּוֹ שֶׁלְּעָכָן,

אֲפִלּוּ טֻמְאָה בְצַד הַכֵּלִים,

טֻמְאָה בוֹקַעַת וְעוֹלָה וּבוֹקַעַת וְיוֹרֶדֶת.

### @11מסכת אהלות פרק טו משנה ח

ח

חֲצַר הַקֶּבֶר,

הָעוֹמֵד בְּתוֹכָהּ טָהוֹר,

עַד שֶׁיְּהֵא בָהּ אַרְבַּע אַמּוֹת,

כְּדִבְרֵי בֵית שַׁמַּי.

וּבֵית הֶלֵּל אוֹמְרִים:

אַרְבָּעָה טְפָחִים.

קוֹרָה שֶׁעֲשָׂאָהּ גּוֹלֵל לַקֶּבֶר, <גּוֹלֶל! וכל השאר>

בֵּין עוֹמֶדֶת, בֵּין מֻטָּה עַל צִדָּהּ,

אֵין טָמֵא אֶלָּא כְנֶגֶד הַפֶּתַח.

עָשָׂה רֹאשָׁהּ גּוֹלֵל לַקֶּבֶר,

אֵין טָמֵא אֶלָּא עַד אַרְבָּעָה טְפָחִים,

בִּזְמַן שֶׁהוּא עָתִיד לָגוּד.

רְבִּי יְהוּדָה אוֹמֵר:

כֻּלָּהּ חִבּוּר.

### @11מסכת אהלות פרק טו משנה ט

ט

חָבִית שֶׁהִיא מְלֵאָה מַשְׁקִין טְהוֹרִין,

וּמֻקֶּפֶת צָמִיד פָּתִיל,

וַעֲשָׂאָהּ גּוֹלֵל לַקֶּבֶר,

הַנּוֹגֵעַ בָּהּ טָמֵא טֻמְאַת שִׁבְעָה,

וְהֶחָבִית וְהַמַּשְׁקִין טְהוֹרִין.

בְּהֵמָה שֶׁעֲשָׂאָהּ גּוֹלֵל לַקֶּבֶר,

הַנּוֹגֵעַ בָּהּ טָמֵא טֻמְאַת שִׁבְעָה.

רְבִּי מֵאִיר אוֹמֵר:

כָּל שֶׁיֶּשׁ בּוֹ רוּחַ חַיִּים,

אֵינוּ מְטַמֵּא מִשֵּׁם גּוֹלֵל.

### @11מסכת אהלות פרק טו משנה י

י

הַנּוֹגֵעַ בַּמֵּת וְהַנּוֹגֵעַ בְּכֵלִים טְמֵאִין,

מַאֲהִיל עַל הַמֵּת וּמַאֲהִיל עַל הַכֵּלִים,

הַנּוֹגֵעַ בַּמֵּת וּמַאֲהִיל עַל הַכֵּלִים, טְהוֹרִין.

אִם יֵשׁ בְּיָדָיו פוֹתֵחַ טֶפַח, טְמֵאִין.

שְׁנֵי בָתִּים וּבָהֶן כִּשְׁנֵי חֲצָיֵי זֵיתִים,

וּפָשַׁט שְׁתֵּי יָדָיו לָהֶם,

אִם יֵשׁ בְּיָדָיו פּוֹתֵחַ טֶפַח,

מֵבִיא אֶת הַטֻּמְאָה,

וְאִם לָאו, אֵינוּ מֵבִיא אֶת הַטֻּמְאָה.

## @22פרק טז

### @11מסכת אהלות פרק טז משנה א

א

כָּל הַמִּטַּלְטְלִין מְבִיאִין אֶת הַטֻּמְאָה בְעֹבִי הַמַּרְדֵּעַ.

אָמַר רְבִּי טַרְפוֹן:

אֶקְפַּח אֶת בָּנַי שֶׁזּוֹ הֲלָכָה מְקֻפַּחַת,

שֶׁשָּׁמַע הַשּׁוֹמֵעַ וְטָעָה,

שֶׁהָאִכָּר עוֹבֵר וְהַמַּרְדֵּעַ עַל כְּתֵפוֹ,

וְהֶאֱהִיל צִדּוֹ אֶחָד עַל הַקֶּבֶר,

וְטִמּוּהוּ מִשֵּׁם כֵּלִים הַמַּאֲהִילִים עַל הַמֵּת.

אָמַר רְבִּי עֲקִיבָה:

אֲנִי אַתְקִין,

שֶׁיְּהוּ דִבְרֵי חֲכָמִים קַיָּמִין,

יְהוּ כָל הַמִּטַּלְטְלִין מְבִיאִין אֶת הַטֻּמְאָה

עַל אָדָן הַנּוֹשְׂאָן בְּעֹבִי הַמַּרְדֵּעַ, <הַנּוֹשְׂאִין! היו"ד הוספה על ידי המגיה>

וְעַל עַצְמָן בְּכָל שֶׁהֵן,

וְעַל שְׁאָר אָדָם וְכֵלִים בְּפוֹתֵחַ טֶפַח.

### @11מסכת אהלות פרק טז משנה ב

ב

כֵּיצַד?

כּוּשׁ שֶׁהוּא תָּחוּב בַּכֹּתֶל,

כַּחֲצִי זַיִת מִתַּחְתָּיו וְכַחֲצִי זַיִת מֵעַל גַּבָּיו,

אַף עַל פִּי שֶׁאֵינָן מְכֻוָּנִין, טָמֵא.

נִמְצָא מֵבִיא אֶת הַטֻּמְאָה לְעַצְמוֹ בְכָל שֶׁהוּא.

ג

הַקַּדָּר שֶׁהוּא עוֹבֵר וְהַסַּל עַל כְּתֵפוֹ,

וְהֶאֱהִיל צִדּוֹ אֶחָד עַל הַקֶּבֶר,

כֵּלִים שֶׁבְּצַד הַשֵּׁנִי טְהוֹרִין.

אִם יֵשׁ בֶּאֱסַל פּוֹתֵחַ טֶפַח, טְמֵאִין.

הַתְּלוּלִיּוֹת הַקְּרוֹבוֹת בֵּין לָעִיר בֵּין לַדֶּרֶךְ,

אֶחָד חֲדָשׁוֹת וְאֶחָד יְשָׁנוֹת, טְמֵאוֹת.

וּבָרְחוֹקוֹת,

חֲדָשׁוֹת, טְהוֹרוֹת,

וִישָׁנוֹת, טְמֵאוֹת.

אֵיזוֹ הִיא הַקְּרוֹבָה?

חֲמִשִּׁים אַמָּה.

וִישָׁנָה?

שִׁשִּׁים שָׁנָה.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

קְרוֹבָה, שֶׁאֵין קְרוֹבָה מִמֶּנָּה,

וִישָׁנָה, שֶׁאֵין אָדָם זכוּרָהּ.

### @11מסכת אהלות פרק טז משנה ג

ד

הַמּוֹצֵא מֵת כַּתְּחִלָּה מֻשְׁכָּב כְּדַרְכּוֹ,

נוֹטְלוֹ וְאֶת תְּפוּסָתוֹ. <תבוסתו>

מָצָא שְׁנַיִם, נוֹטְלָן וְאֶת תְּפוּסָתָן. <תבוסתן>

מָצָא שְׁלֹשָׁה,

אִם יֵשׁ בֵּין זֶה לָזֶה מֵאַרְבַּע אַמּוֹת וְעַד שְׁמוֹנֶה, <שְׁמוֹנָה>

כִּמְלֹא מִטָּה וְקוֹבְרֶיהָ,

הֲרֵי זֶה שְׁכוּנַת קְבָרוֹת,

בּוֹדֵק מִמֶּנּוּ וּלְהַלָּן עֶשְׂרִים אַמָּה,

מָצָא אֶחָד בְּסוֹף עֶשְׂרִים אַמָּה,

בּוֹדֵק מִמֶּנּוּ וּלְהַלָּן עֶשְׂרִים אַמָּה,

שֶׁרַגְלַיִם לַדָּבָר,

שֶׁאִלּוּ מִתְּחִלָּה מְצָאוֹ,

הָיָה נוֹטְלוֹ וְאֶת תְּפוּסָתוֹ. <תבוסתו>

### @11מסכת אהלות פרק טז משנה ד

ה

הַבּוֹדֵק, בּוֹדֵק אַמָּה עַל אַמָּה,

וּמַנִּיחַ אַמָּה,

עַד שֶׁהוּא מַגִּיעַ לַסֶּלַע אוֹ לִבְתוּלָה.

הַמּוֹצִיא אֶת הֶעָפָר מִמְּקוֹם הַטֻּמְאָה,

וְאוֹכֵל בְּדִמְעוֹ.

וכֵן הַמְפַקֵּחַ בַּגַּל,

וְאֵינוּ אוֹכֵל בְּדִמְעוֹ.

### @11מסכת אהלות פרק טז משנה ה

ו

הָיָה בוֹדֵק,

וְהִגִּיעַ לַנַּחַל, אוֹ לִשְׁלוּלִית, אוֹ לְדֶרֶךְ הָרַבִּים,

מַפְסִיק.

שָׂדֶה שֶׁנֶּהֶרְגוּ בָהּ הֲרוּגִים,

מְלַקֵּט עֶצֶם עֶצֶם, הַכֹּל טָהוֹר.

הַמְפַנֶּה קִבְרוֹ מִתּוֹךְ שָׂדֵהוּ,

מְלַקֵּט עֶצֶם עֶצֶם, הַכֹּל טָהוֹר.

בּוֹר שֶׁמְּטִילִין לְתוֹכוֹ נְפָלִין אוֹ הֲרוּגִין,

מְלַקֵּט עֶצֶם עֶצֶם, הַכֹּל טָהוֹר.

אִם הִתְקִינוֹ לַקֶּבֶר מִתְּחִלָּה,

יֵשׁ לוֹ תְפוּסָה. <תבוסה>

## @22פרק יז

### @11מסכת אהלות פרק יז משנה א

א

הַחוֹרֵשׁ אֶת הַקֶּבֶר,

הֲרֵי זֶה עוֹשֶׂה בֵית פְּרַס.

עַד כַּמָּה הוּא עוֹשֶׂה?

מְלֹא מַעֲנָה, מֵאָה אַמָּה,

בֵּית אַרְבַּעַת סְאִים.

רְבִּי יוֹסֵה אוֹמֵר:

אַף בֵּית חָמֵשׁ.

וּבַמּוֹרָד וּבַמַּעֲלֶה,

נוֹתֵן רֹבַע כַּרְשַׁנִּים עַל בֹּרֶךְ הַמַּחֲרֵשָׁה, <עוֹד בּוֹרֵךְ>

עַד מְקוֹם שֶׁיְּצַמְּחוּ שְׁלֹשָׁה כַרְשַׁנִּים זֶה בְצַד זֶה,

עַד שָׁם הוּא עוֹשֶׂה בֵית פְּרַס.

רְבִּי יוֹסֵה אוֹמֵר:

אַף בַּמּוֹרָד, אֲבָל לֹא בַמַּעֲלֶה. <בְּמַעֲלָה>

### @11מסכת אהלות פרק יז משנה ב

ב

הָיָה חוֹרֵשׁ וְהִטִּיחַ בַּסֶּלַע אוֹ בַגָּדֵר,

אוֹ שֶׁנִּעֵר הַמַּחֲרֵשָׁה,

עַד שָׁם הוּא עוֹשֶׂה בֵית פְּרַס.

רְבִּי אֱלִיעֶזֶר אוֹמֵר:

בֵּית פְּרַס עוֹשֶׂה בֵית פְּרַס.

רְבִּי יְהוֹשֻׁעַ אוֹמֵר:

פְּעָמִים עוֹשֶׂה, פְּעָמִים שֶׁאֵינוּ עוֹשֶׂה.

כֵּיצַד?

חָרַשׁ חֲצִי מַעֲנָה,

וְחָזַר וְחָרַשׁ חֶצְיָהּ, וְכֵן הַצְּדָדִין,

הֲרֵי זֶה עוֹשֶׂה בֵית פְּרַס.

חָרַשׁ מְלֹא מַעֲנָה,

וְחָזַר וְחָרַשׁ מִמֶּנּוּ וְלַחוּץ,

אֵינוּ עוֹשֶׂה בֵית פְּרַס.

### @11מסכת אהלות פרק יז משנה ג

ג

הַחוֹרֵשׁ מִלָּטֶמְיָה, <מלטומיה> *<לָטוֹמְיָה. latomía: מחצבה; בור עצמות >*

וּמִצְּבִירַת הָעֲצָמוֹת,

וּמִשָּׂדֶה שֶׁאָבַד קֶבֶר בְּתוֹכָהּ,

אוֹ שֶׁנִּמְצָא בָהּ קֶבֶר,

הַחוֹרֵשׁ אֶת שֶׁאֵינוּ שֶׁלּוֹ,

וְכֵן נָכְרִי שֶׁחָרַשׁ,

אֵינוּ עוֹשֶׂה בֵּית פְּרַס,

[וְאֵין בֵּית פְּרַס] לַכּוּתִיִּים.

### @11מסכת אהלות פרק יז משנה ד

ד

שְׂדֵה בֵית פְּרַס עַל גַּבֵּי טְהוֹרָה,

וְשָׁטְפוּ גְשָׁמִים מִבֵּית פְּרַס לִטְהוֹרָה,

אֲפִלּוּ אֲדֻמָּה וְהִלְבִּינוּהָ,

אוֹ לְבָנָה וְהֶאְדִּימוּהָ,

אֵין עוֹשִׂין אוֹתָהּ בֵּית הַפְּרַס.

### @11מסכת אהלות פרק יז משנה ה

ה

שָׂדֶה שֶׁאָבַד קֶבֶר בְּתוֹכָהּ,

וּבָנָה בָהּ בַּיִת וַעֲלִיָּה עַל גַּבָּיו,

אִם הָיָה פִתְחָהּ שֶׁלָּעֲלִיָּה מְכֻוָּן כְּנֶגֶד פִּתְחוֹ שֶׁלַּבַּיִת,

הָעֲלִיָּה טְהוֹרָה,

וְאִם לָאו, הָעֲלִיָּה טְמֵאָה.

עֲפַר בֵּית פְּרַס וַעֲפַר חוּץ לָאָרֶץ שֶׁבָּא בַיָּרָק,

מִצְטָרְפִין כְּחוֹתַם מַרְצַפִּין. *<מַרְצַפִּין: שקים גדולים לסחורות>*

דִּבְרֵי רְבִּי אֱלִיעֶזֶר.

וַחֲכָמִים אוֹמְרִים:

עַד שֶׁיִּהוּ בְמָקוֹם אֶחָד כְּחוֹתַם מַרְצַפִּין.

אָמַר רְבִּי יְהוּדָה:

מַעֲשֶׂה שֶׁהָיוּ אִגְּרוֹת בָּאוֹת מִמְּדִינַת הַיָּם

לִבְנֵי כֹהֲנִים גְּדוֹלִים,

וְהָיוּ בָהֶם כִּסְאָה וּכְסָאתַיִם חוֹתָמוֹת,

וְלֹא הֵחִישׁוּ לָהֶם מִשֵּׁם טֻמְאָה.

## @22פרק יח

### @11מסכת אהלות פרק יח משנה א

א

כֵּיצַד בּוֹצְרִין בֵּית הַפְּרַס?

מַזִּין עַל הָאָדָם וְעַל הַכֵּלִים, וְשׁוֹנִים,

וּבוֹצְרִים וּמוֹצִיאִין חוּץ לְבֵית הַפְּרַס,

וַאֲחֵרִין מְקַבְּלִין מֵהֶן וּמוֹלִיכִין לַגַּת.

אִם נָגְעוּ אֵלּוּ בָאֵלּוּ, טְמֵאִין, <וָאֵלּוּ>

כְּדִבְרֵי בֵית הֶלֵּל.

בֵּית שַׁמַּי אוֹמְרִים:

אוֹחֵז אֶת הַמַּגָּל בַּסִּיב,

אוֹ בוֹצֵר בַּצּוּר,

וְנוֹתֵן לְתוֹךְ כְּפֵישָׁה וּמוֹלִיךְ לַגַּת.

אָמַר רְבִּי יוֹסֵה:

בַּמֵּי דְבָרִים אֲמוּרִים?

בְּכֶרֶם הַנֶּעֱשָׂה בֵית פְּרַס,

אֲבָל הַנּוֹטֵעַ בֵּית הַפְּרַס,

יִמָּכֵר לַשּׁוּק.

### @11מסכת אהלות פרק יח משנה ב

ב

שְׁלֹשָׁה בֵית פְּרָסוֹת הֵן:

הַחוֹרֵשׁ אֶת הַקֶּבֶר,

נִטַּעַת כָּל נֶטַע,

וְאֵינָהּ נִזְרַעַת כָּל זֶרַע, חוּץ מִזֶּרַע הַנִּקְצָר.

וְאִם עֲקָרוֹ,

צוֹבֵר אֶת גֳּרָנוֹ לְתוֹכוֹ,

וְכוֹבְרוֹ בִשְׁתֵּי כְבָרוֹת.

דִּבְרֵי רְבִּי מֵאִיר.

וַחֲכָמִים אוֹמְרִים:

הַתְּבוּאָה בִשְׁתֵּי כְבָרוֹת,

וְהַקִּטְנִית בְּשָׁלוֹשׁ כְּבָרוֹת.

וְשׂוֹרֵף אֶת הַקַּשׁ וְאֶת הֶעָצֶה.

וּמְטַמִּין בְּמַגָּע וּבְמַשָּׂא,

וְאֵינָן מְטַמִּין בְּאָהֵל.

### @11מסכת אהלות פרק יח משנה ג

ג

שָׂדֶה שֶׁאָבַד קֶבֶר בְּתוֹכָהּ,

נִזְרַעַת כָּל זֶרַע,

וְאֵינָה נִטַּעַת כָּל נֶטַע,

וְאֵין מְקַיְּמִין בָּהּ אִילָנוֹת,

חוּץ מֵאִילַן שְׂרָק שֶׁאֵינוּ עוֹשֶׂה פֵרוֹת.

וּמְטַמֵּא בְמַגָּע וּבְמַשָּׂא וּבְאָהֵל.

### @11מסכת אהלות פרק יח משנה ד

ד

שְׂדֵה כֻכִּין, *<כּוּךְ: חפירה צדדית במערת קבורה>*

לֹא נִטַּעַת וְלֹא נִזְרַעַת,

וַעֲפָרָהּ טָהוֹר,

וְעוֹשִׂין מִמֶּנָּה תַנּוּרִין לַקֹּדֶשׁ.

וּמוֹדִין בֵּית שַׁמַּי וּבֵית הֶלֵּל,

שֶׁבּוֹדְקִין לְעוֹשֵׂי פֶסַח,

וְאֵין בּוֹדְקִין לִתְרוּמָה.

וּלְנָזִיר,

בֵּית שַׁמַּי אוֹמְרִים:

בּוֹדְקִין.

וּבֵית הֶלֵּל אוֹמְרִים:

אֵין בּוֹדְקִין.

כֵּיצַד הוּא בוֹדֵק?

מֵבִיא אֶת הֶעָפָר שֶׁהוּא יָכֹל לַהֲסִיטוֹ,

וְנוֹתֵן לְתוֹךְ כְּבָרָה שֶׁנְּקָבֶיהָ דַקִּים, וּמַמְחֶה.

אִם נִמְצָא שָׁם עֶצֶם כִּשְׂעוֹרָה, טָמֵא.

### @11מסכת אהלות פרק יח משנה ה

ה

כֵּיצַד מְטַהֲרִין בֵּית הַפְּרַס?

נוֹטֵל מִמֶּנּוּ שְׁלֹשָׁה טְפָחִים,

וְנוֹתֵן עַל גַּבָּיו שְׁלֹשָׁה טְפָחִים.

אִם נָטַל מֵחֶצְיוֹ אֶחָד שְׁלֹשָׁה טְפָחִים,

וְנָתַן עַל גַּבֵּי חֶצְיוֹ אַחֵר שְׁלֹשָׁה טְפָחִים,

טָהוֹר.

רְבִּי שִׁמְעוֹן אוֹמֵר:

אֲפִלּוּ נָטַל מִמֶּנּוּ טֶפַח וּמַחְצָה,

וְנָתַן עָלָיו טֶפַח וּמַחְצָה מִמָּקוֹם אַחֵר,

טָהוֹר.

ו

הָרוֹצֵף בֵּית הַפְּרַס בַּאֲבָנִים שֶׁאֵינוּ יָכוֹל לַהֲסִיטָן,

טָהוֹר.

רְבִּי שִׁמְעוֹן אוֹמֵר:

אַף הָעוֹזֵק בֵּית הַפְּרַס, טָהוֹר. *<עזק: חפר>*

### @11מסכת אהלות פרק יח משנה ו

ז

הַמְהַלֵּךְ בֵּית הַפְּרַס עַל אֲבָנִים שֶׁאֵינוּ יָכוֹל לַהֲסִיטָן,

עַל הָאָדָם וְעַל הַבְּהֵמָה שֶׁכֹּחָן רַע, טָמֵא.

הַמְהַלֵּךְ בְּאֶרֶץ הָעַמִּים,

בֶּהָרִים וּבַסְּלָעִים, טָמֵא;

בַּיָּם וּבַשּׁוּנִית, טָהוֹר.

וְאֵי זוֹ הִיא הַשּׁוּנִית? <אי זה הוא>

כָּל מָקוֹם שֶׁהַיָּם עוֹלֶה בְזַעְפּוֹ.

### @11מסכת אהלות פרק יח משנה ז

ח

הַקּוֹנֶה שָׂדֶה בְסוּרְיָה, סְמוּכָה לְאֶרֶץ יִשְׂרָאֵל,

אִם יָכוֹל לְהִכָּנֵס לָהּ בְּטַהֲרָה,

טְהוֹרָה, וְחַיֶּבֶת בַּמַּעַשְׂרוֹת וּבַשְּׁבִיעִית.

וְאִם אֵינוּ יָכוֹל לְהִכָּנֵס לָהּ בְּטַהֲרָה,

טְמֵאָה, וְחַיֶּבֶת בַּמַּעַשְׂרוֹת וּבַשְּׁבִיעִית.

מְדוּרוֹת הַגּוֹיִם, טְמֵאִין.

כַּמָּה יִשְׁהֵא בְתוֹכָן וִיהֵא צָרִיךְ בְּדִיקָה?

אַרְבָּעִים יוֹם, אַף עַל פִּי שֶׁאֵין עִמּוֹ אִשָּׁה.

וְאִם הָיָה עֶבֶד אוֹ אִשָּׁה מְשַׁמְּרִין אוֹתוֹ,

אֵינוּ צָרִיךְ בְּדִיקָה. <וְאֵינוּ>

### @11מסכת אהלות פרק יח משנה ח

ט

אֶת מָה הֵם בּוֹדְקִין?

אֶת בִּיבִים הָעֲמֻקִּין,

וְאֶת הַמַּיִם הַסְּרוּחִין.

בֵּית שַׁמַּי אוֹמְרִים:

אַף הָאַשְׁפַּתּוֹת וְעָפָר הַתּוֹחֵחַ.

וּבֵית הֶלֵּל אוֹמְרִים:

כָּל מָקוֹם שֶׁהַחֲזִיר וְהַחֻלְדָּה יְכוּלִים לְהַלְּכוֹ,

אֵינוּ צָרִיךְ בְּדִיקָה.

### @11מסכת אהלות פרק יח משנה ט

י

הָאִסְטְוָנוֹת, *<stoà: מעבר מכוסה עם עמודים לארכו>*

אֵין בָּהֶן מִשֵּׁם מְדוֹר גּוֹיִם.

רַבָּן שִׁמְעוֹן בֶּן גַּמְלִיאֵל אוֹמֵר:

עִיר שֶׁחָרָבָה, אֵין בָּהּ מִשֵּׁם מְדוֹר גּוֹיִם.

מִזְרַח קֵסְרִי <קסרין>

וּמַעֲרָב קֵסֶרְיוֹן, *<קֵסַריוֹן. Caesarea Philippa: עיר ליד פניאס למרגלות החרמון>*

קְבָרוֹת.

וּמִזְרַח עַכּוֹ,

הָיָה סָפֵק, וְטִהֲרוּהוּ חֲכָמִים.

רֶבִּי וּבֵית דִּינוֹ נִמְנוּ עַל קֵינֵי וְטִהֲרוּהָ. *<קֵינֵי: עיר בדרום>*

### @11מסכת אהלות פרק יח משנה י

יא

עֲשָׂרָה מְקוֹמוֹת אֵין בָּהֶן מִשֵּׁם מְדוֹר גּוֹיִם:

אָהֳלֵי הָעַרְבִיִּים,

וְהַסֻּכּוֹת,

וְהַצְּרִיפִין,

וְהַבּוֹרְגְּנִין, *<purgíon: מגדל, חומה עם מגדלים, מבצר>*

וְהַלִּקְטָיוֹת,

וּבֵית שַׁעַר,

וַאֲוֵירָה שֶׁלֶּחָצֵר,

וְהַמַּרְחֵץ,

וּמְקוֹם הַחִצִּים,

וּמְקוֹם הַלִּגְיוֹנוֹת.

חסלת מסכת אהילות

# @00מסכת נגעים

## @22פרק א

### @11מסכת נגעים פרק א משנה א

א

מַרְאוֹת נְגָעִים שְׁנַיִם שֶׁהֵן אַרְבָּעָה:

בַּהֶרֶת עַזָּה כַשֶּׁלֶג,

שְׁנִיָּה לָהּ כְּסִיד הַהֵיכָל. <כַּסִּיד>

וְהַשְּׂאֵת כִּקְרוּם בֵּיצָה,

וּשְׁנִיָּה לָהּ כְּצֶמֶר לָבָן.

דִּבְרֵי רְבִּי מֵאִיר.

וַחֲכָמִים אוֹמְרִים:

הַשְּׂאֵת כְּצֶמֶר לָבָן,

וּשְׁנִיָּה לָהּ כִּקְרוּם בֵּיצָה.

### @11מסכת נגעים פרק א משנה ב

ב

הַפָּתוֹךְ שֶׁבַּשֶּׁלֶג, כְּיַיִן הַמָּזוּג בְּשֶׁלֶג;

הַפָּתוֹךְ שֶׁבַּסִּיד, כְּדָם הַמָּזוּג בֶּחָלָב.

דִּבְרֵי רְבִּי יִשְׁמָעֵאל.

רְבִּי עֲקִיבָה אוֹמֵר:

אֲדַמְדַּם שֶׁבָּזֶה וְשֶׁבָּזֶה, כְּיַיִן הַמָּזוּג בַּמַּיִם,

אֶלָּא שֶׁלַּשֶּׁלֶג עַזָּה, וְשֶׁלַּסִּיד דְּהֵה מִמֶּנָּה.

### @11מסכת נגעים פרק א משנה ג

ג

אַרְבָּעָה מַרְאוֹת הָאֵלּוּ מִצְטָרְפִין זֶה עִם זֶה,

לִפְטוֹר, לְהַחֲלִיט, וּלְהַסְגִּיר.

לְהַסְגִּיר אֶת הָעוֹמֵד בְּסוֹף שָׁבוּעַ רִאשׁוֹן,

וְלִפְטוֹר אֶת הָעוֹמֵד בְּסוֹף שָׁבוּעַ שֵׁנִי. <לפטור>

לְהַחֲלִיט אֶת שֶׁנּוֹלַד לוֹ מִחְיָה, אוֹ שֵׂעָר לָבָן,

כַּתְּחִלָּה,

בְּסוֹף שָׁבוּעַ רִאשׁוֹן,

וּבְסוֹף שָׁבוּעַ שֵׁנִי, <בסוף>

לְאַחַר הַפְּטוּר.

לְהַחֲלִיט אֶת שֶׁנּוֹלַד לוֹ פִסָּיוֹן,

בְּסוֹף שָׁבוּעַ רִאשׁוֹן,

וּבְסוֹף שָׁבוּעַ שֵׁנִי, <בסוף>

לְאַחַר הַפְּטוּר.

לְהַחֲלִיט אֶת הַהוֹפֵךְ כֻּלּוֹ לָבָן מִתּוֹךְ הַפְּטוּר.

לִפְטוֹר אֶת הַהוֹפֵךְ כֻּלּוֹ לָבָן מִתּוֹךְ הַחְלֵט אוֹ מִתּוֹךְ הַסְגֵּר.

אֵלּוּ מַרְאוֹת נְגָעִים שֶׁכָּל נְגָעִים תְּלוּיִין בָּהֶן.

### @11מסכת נגעים פרק א משנה ד

ד

רְבִּי דוֹסָה בֶן הַרְכִינָס אוֹמֵר:

מַרְאוֹת נְגָעִים שְׁלֹשִׁים וְשִׁשָּׁה. <שְׁלֹשָׁה>

עֲקַבְיָה בֶן מַהֲלַלְאֵל אוֹמֵר:

שִׁבְעִים וּשְׁנַיִם.

רְבִּי חֲנַנְיָה סְגַן הַכֹּהֲנִים אוֹמֵר:

אֵין רוֹאִין אֶת הַנְּגָעִים כַּתְּחִלָּה לְאַחַר הַשַּׁבָּת,

שֶׁהַשָּׁבוּעַ שֶׁלּוֹ חָל לִהְיוֹת בַּשַּׁבָּת;

וְלֹא בַשֵּׁנִי,

שֶׁהַשָּׁבוּעַ שֵׁנִי שֶׁלּוֹ חָל לִהְיוֹת בַּשַּׁבָּת;

וְלֹא בַשְּׁלִישִׁי לַבָּתִּים,

שֶׁהַשָּׁבוּעַ שְׁלִישִׁי שֶׁלּוֹ חָל לִהְיוֹת בַּשַּׁבָּת.

רְבִּי עֲקִיבָה אוֹמֵר:

לְעוֹלָם רוֹאִין אֶת הַנְּגָעִים.

חָל לִהְיוֹת בְּתוֹךְ הַשַּׁבָּת,

מַעֲבִירִין לְאַחַר הַשַּׁבָּת. <וּמַעֲבִירִין>

וְיֵשׁ בַּדָּבָר לְהָקֵל וּלְהַחְמִיר.

### @11מסכת נגעים פרק א משנה ה

ה

כֵּיצַד לְהָקֵל?

הָיָה בוֹ שֵׂעָר לָבָן, וְהָלַךְ לוֹ שֵׂעָר לָבָן.

הָיוּ לְבָנוֹת, וְהִשְׁחִירוּ.

אַחַת שְׁחוֹרָה וְאַחַת לְבָנָה, וְהִשְׁחִירוּ שְׁתֵּיהֶן.

אֲרֻכּוֹת, וְהִקְצִירוּ.

אַחַת אֲרֻכָּה וְאַחַת קְצָרָה, וְהִקְצִירוּ שְׁתֵּיהֶן.

נִסְמַךְ הַשְּׁחִין לִשְׁתֵּיהֶן, אוֹ לְאַחַת מֵהֶן.

הִקִּיף הַשְּׁחִין אֶת שְׁתֵּיהֶן, אוֹ אֶת אַחַת מֵהֶן,

אוֹ חֲלָקָן,

הַשְּׁחִין, וּמִחְיַת הַשְּׁחִין,

וְהַמִּכְוָה, וּמִחְיַת הַמִּכְוָה,

וְהַבֹּהַק.

הָיְתָה בוֹ מִחְיָה, וְהָלְכָה לָהּ הַמִּחְיָה;

הָיְתָה מְרֻבַּעַת, וְנֶעֱשֵׂית עֲגֻלָּה אוֹ אֲרֻכָּה,

מְבֻצֶּרֶת, וְנֶעֱשֵׂית מִן הַצַּד,

מְכֻנֶּסֶת, וְנִתְפַּזְּרָה,

וּבָא הַשְּׁחִין וְנִכְנַס לְתוֹכָהּ.

הִקִּיפָהּ, חֲלָקָהּ, אוֹ מִעֲטָהּ,

הַשְּׁחִין, אוֹ מִחְיַת הַשְּׁחִין,

וְהַמִּכְוָה, וּמִחְיַת הַמִּכְוָה,

וְהַבֹּהַק.

הָיָה בוֹ פִסָּיוֹן וְהָלַךְ לוֹ פִסָּיוֹן,

אוֹ שֶׁהָלְכָה לָהּ הָאוֹם, אוֹ שֶׁנִּתְמַעֲטָה,

אֵין בָּזֶה וּבָזֶה כַגָּרִיס.

הַשְּׁחִין וּמִחְיַת הַשְּׁחִין,

וְהַמִּכְוָה וּמִחְיַת הַמִּכְוָה,

וְהַבֹּהַק,

וְחוֹלְקִין בֵּין הָאוֹם לַפִּסָּיוֹן.

הֲרֵי אֵלּוּ לְהָקֵל.

### @11מסכת נגעים פרק א משנה ו

ו

כֵּיצַד לְהַחְמִיר?

לֹא הָיָה בוֹ שֵׂעָר לָבָן, וְנוֹלַד לוֹ שֵׂעָר לָבָן.

הָיוּ שְׁחוֹרוֹת, וְהִלְבִּינוּ.

אַחַת שְׁחוֹרָה וְאַחַת לְבָנָה, וְהִלְבִּינוּ שְׁתֵּיהֶן.

קְצָרוֹת, וְהֶאֱרִיכוּ.

אַחַת קְצָרָה וְאַחַת אֲרֻכָּה, וְהֶאֱרִיכוּ שְׁתֵּיהֶן.

נִסְמַךְ הַשְּׁחִין לִשְׁתֵּיהֶן, אוֹ לְאַחַת מֵהֶן.

הִקִּיף הַשְּׁחִין לִשְׁתֵּיהֶן, אוֹ אֶת אַחַת מֵהֶן,

אוֹ חֲלָקָן,

הַשְּׁחִין וּמִחְיַת הַשְּׁחִין,

וְהַמִּכְוָה וּמִחְיַת הַמִּכְוָה,

וְהַבֹּהַק,

וְהָלְכוּ לָהֶן.

לֹא הָיְתָה בוֹ מִחְיָה, וְנוֹלְדָה לּוֹ מִחְיָה.

הָיְתָה עֲגֻלָּה אוֹ אֲרֻכָּה, וְנֶעֱשֵׂית מְרֻבַּעַת,

מִן הַצַּד, וְנֶעֱשֵׂית מְבֻצֶּרֶת,

[מְפֻזֶּרֶת], וְנִתְכַּנָּסָה,

וּבָא הַשְּׁחִין וְנִכְנַס לְתוֹכָהּ.

הִקִּיפָהּ, חֲלָקָהּ, אוֹ מִעֲטָהּ,

הַשְּׁחִין אוֹ מִחְיַת הַשְּׁחִין,

וְהַמִּכְוָה וּמִחְיַת הַמִּכְוָה וְהַבֹּהַק,

וְהָלְכוּ לָהֶן.

לֹא הָיָה בוֹ פִסָּיוֹן, וְנוֹלַד לוֹ פִסָּיוֹן.

הַשְּׁחִין וּמִחְיַת הַשְּׁחִין,

וְהַמִּכְוָה וּמִחְיַת הַמִּכְוָה וְהַבֹּהַק,

חוֹלְקִין בֵּין הָאוֹם לַפִּסָּיוֹן,

וְהָלְכוּ לָהֶן.

הֲרֵי אֵלּוּ לְהַחְמִיר.

## @22פרק ב

### @11מסכת נגעים פרק ב משנה א

א

בַּהֶרֶת עַזָּה נִרְאֵית בַּגַּרְמְנִי כֵהָה, *<בעל עור בהיר כבני גרמניה>*

וְהַכֵּהָה בַכּוּשִׁי עַזָּה.

רְבִּי יִשְׁמָעֵאל אוֹמֵר:

בְּנֵי יִשְׂרָאֵל, אֲנִי כַפָּרָתָן, הֲרֵי הֵן כְּאֶשְׁכְּרַע,

לֹא שְׁחוֹרִים, וְלֹא לְבָנִים, אֶלָּא בֵינוֹנִיִּים.

רְבִּי עֲקִיבָה אוֹמֵר:

יֵשׁ לַצַּיָּרִים סַמְמַנִּין,

שֶׁהֵן צָרִים צוּרוֹת שְׁחוֹרוֹת, לְבָנוֹת וּבֵינוֹנִיּוֹת.

מֵבִיא סַם בֵּינוֹנִי וּמַקִּיפוֹ מִבַּחוּץ,

וְתֵרָאֶה כַבֵּינוֹנִי.

רְבִּי יְהוּדָה אוֹמֵר:

מַרְאוֹת נְגָעִים לְהָקֵל, אֲבָל לֹא לְהַחֲמִיר;

יֵרָאֶה הַגַּרְמְנִי בִבְשָׂרוֹ לְהָקֵל,

[וְהַכּוּשִׁי בַבֵּינוֹנִי לְהָקֵל.]

וַחֲכָמִים אוֹמְרִים:

זֶה וָזֶה בַּבֵּינוֹנִי.

### @11מסכת נגעים פרק ב משנה ב

ב

אֵין רוֹאִין אֶת הַנְּגָעִין בַּשַׁחְרִית, וּבֵין הָעַרְבַּיִם,

וְלֹא בְתוֹךְ הַבַּיִת, וְלֹא בְיוֹם מְעֻנָּן,

לְפִי שֶׁכֵּהָה נִרְאֵית עַזָּה,

וְלֹא בַצָּהֳרַיִם,

לְפִי שֶׁעַזָּה נִרְאֵית כֵּהָה.

אֵמָתַי רוֹאִין?

בְּשָׁלוֹשׁ, וּבְאַרְבַּע, וּבְחָמֵשׁ,

וּבְשֶׁבַע, וּבִשְׁמוֹנֶה, וּבְתֵשַׁע.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

בְּאַרְבַּע, וּבְחָמֵשׁ,

וּבִשְׁמוֹנֶה, וּבְתֵשַׁע.

### @11מסכת נגעים פרק ב משנה ג

ג

כֹּהֵן הַסּוֹמֵא בְאַחַת מֵעֵינָיו,

אוֹ שֶׁכָּהָה מְאוֹר עֵינָיו,

לֹא יִרְאֶה הַנְּגָעִין, שֶׁנֶּאֱמַר: (וַיִּקְרָא יג,יב)

"לְכָל מַרְאֵה עֵינֵי הַכֹּהֵן".

הַבַּיִת הֶאָפֵל,

אֵין פּוֹתְחִין בּוֹ חַלּוֹנוֹת לִרְאוֹת אֶת נִגְעוֹ.

### @11מסכת נגעים פרק ב משנה ד

ד

כֵּיצַד רְאִיַּת הַנֶּגַע?

הָאִישׁ נִרְאֶה כְעוֹדֵר, וּכְמוֹסֵק זֵיתִים.

הָאִשָּׁה כְעוֹרֶכֶת, וּכְמֵנִיקָה אֶת בְּנָהּ,

וּכְאוֹרֶגֶת בָּעֳמָדִים עַל הַשֶּׁחִי, לְיָד הַיְמָנִית.

רְבִּי יְהוּדָה אוֹמֵר:

אַף כְּטוֹוָה בַפִּשְׁתָּן, עַל הַשְּׂמָאלִית.

כַּשֵּׁם שֶׁהוּא נִרְאֶה לְנִגְעוֹ,

כָּךְ הוּא נִרְאֶה לְתִגְלַחְתּוֹ.

### @11מסכת נגעים פרק ב משנה ה

ה

כָּל הַנְּגָעִין אָדָן רוֹאֶה,

חוּץ מִנִּגְעֵי עַצְמוֹ.

רְבִּי מֵאִיר אוֹמֵר:

אַף לֹא נִגְעֵי קְרוֹבָיו.

וְכָל הַנְּדָרִין אָדָן מַתִּיר,

חוּץ מִנִּדְרֵי עַצְמוֹ.

רְבִּי יְהוּדָה אוֹמֵר:

אַף לֹא נִדְרֵי אִשְׁתּוֹ שֶׁבֵּינָהּ לְבֵין אֲחֵרִים.

כָּל הַבְּכוֹרוֹת אָדָן רוֹאֶה,

חוּץ מִבְּכוֹרֵי עַצְמוֹ.

## @22פרק ג

### @11מסכת נגעים פרק ג משנה א

א

הַכֹּל מִטַּמִּין בִּנְגָעִין, <מיטמין; מְטַמִּין>

חוּץ מִן הַגּוֹיִם וְגֵר תּוֹשָׁב. <ותושב>

הַכֹּל כְּשֵׁרִין לִרְאוֹת אֶת הַנְּגָעִים,

אֶלָּא שֶׁהַטֻּמְאָה וְהַטַּהֲרָה מִפִּי כֹהֵן.

אוֹמְרִים לוֹ:

"אֱמֹר טָמֵא!"

וְהוּא אוֹמֵר:

"טָמֵא".

"אֱמֹר טָהוֹר!"

וְהוּא אוֹמֵר:

"טָהוֹר".

אֵין רוֹאִין שְׁנֵי נְגָעִים כְּאַחַת,

בֵּין בְּאִישׁ אֶחָד, בֵּין בִּשְׁנֵי אֲנָשִׁים,

אֶלָּא רוֹאֶה אֶת הָרִאשׁוֹן,

מַסְגִּירוֹ, וּמַחֲלִיטוֹ, וּפוֹטְרוֹ,

וְחוֹזֵר לַשֵּׁנִי.

אֵין מַסְגִּירִין אֶת הַמֻּסְגָּר,

וְלֹא מַחֲלִיטִין אֶת הַמֻּחְלָט.

וְאֵין מַסְגִּירִין אֶת הַמֻּחְלָט,

וְאֵין מַחֲלִיטִין אֶת הַמֻּסְגָּר.

אֲבָל כַּתְּחִלָּה,

וּבְסוֹף שָׁבוּעַ, מַסְגִּיר מַסְגִּיר,

וּמַחֲלִיט מַחֲלִיט,

מַסְגִּיר וּפוֹטֵר,

מַחֲלִיט וּפוֹטֵר.

### @11מסכת נגעים פרק ג משנה ב

ב

חָתָן שֶׁנִּרְאָה בוֹ נֶגַע,

נוֹתְנִין לוֹ שִׁבְעַת יְמֵי הַמִּשְׁתֶּה,

לוֹ וּלְבֵיתוֹ וְלִכְסוּתוֹ.

וְכֵן בָּרֶגֶל, נוֹתְנִין לוֹ כָל יְמֵי הָרֶגֶל.

### @11מסכת נגעים פרק ג משנה ג

ג

עוֹר הַבָּשָׂר מִטַּמֵּא בִשְׁנֵי שָׁבוּעוֹת, <מְטַמֵּא>

וּבִשְׁלֹשָׁה סִימָנִין:

בְּשֵׂעָר לָבָן, וּבְמִחְיָה, וּבְפִסָּיוֹן.

בְּשֵׂעָר לָבָן וּבְמִחְיָה,

כַּתְּחִלָּה,

בְּסוֹף שָׁבוּעַ רִאשׁוֹן,

בְּסוֹף שָׁבוּעַ שֵׁנִי,

לְאַחַר הַפְּטוּר. <ולאחר>

וּבַפִּסָּיוֹן,

בְּסוֹף שָׁבוּעַ רִאשׁוֹן,

בְּסוֹף שָׁבוּעַ שֵׁנִי,

לְאַחַר הַפְּטוּר.

וּמִטַּמֵּא בִשְׁנֵי שָׁבוּעוֹת, <וּמְטַמֵּא>

שֶׁהֵן שְׁלֹשָׁה עָשָׂר יוֹם.

### @11מסכת נגעים פרק ג משנה ד

ד

הַשְּׁחִין וְהַמִּכְוָה מִטַּמִּין בְּשָׁבוּעַ אֶחָד, <מְטַמִּין>

בִּשְׁנֵי סִימָנִין:

בְּשֵׂעָר לָבָן וּבַפִּסָּיוֹן.

בְּשֵׂעָר לָבָן,

כַּתְּחִלָּה,

בְּסוֹף שָׁבוּעַ,

לְאַחַר הַפְּטוּר.

וּבַפִּסָּיוֹן,

בְּסוֹף שָׁבוּעַ,

לְאַחַר הַפְּטוּר.

וּמִטַּמִּין בְּשָׁבוּעַ אֶחָד,

שֶׁהוּא שִׁבְעַת יָמִים.

### @11מסכת נגעים פרק ג משנה ה

ה

הַנְּתָקִין מִטַּמִּין בִּשְׁנֵי שָׁבוּעוֹת, <מְטַמִּין>

בִּשְׁנֵי סִימָנִין:

בְּשֵׂעָר צָהֹב דַּק, וּבְפִסָּיוֹן.

בְּשֵׂעָר צָהֹב דַּק,

כַּתְּחִלָּה,

בְּסוֹף שָׁבוּעַ רִאשׁוֹן,

וּבְסוֹף שָׁבוּעַ שֵׁנִי,

לְאַחַר הַפְּטוּר.

וּבְפִסָּיוֹן,

בְּסוֹף שָׁבוּעַ רִאשׁוֹן,

וּבְסוֹף שָׁבוּעַ שֵׁנִי,

לְאַחַר הַפְּטוּר.

וּמִטַּמִּין בִּשְׁנֵי שָׁבוּעוֹת, <וּמְטַמִּין>

שֶׁהֵן שְׁלֹשָׁה עָשָׂר יוֹם.

### @11מסכת נגעים פרק ג משנה ו

ו

הַקָּרַחַת וְהַגַּבַּחַת מִטַּמּוֹת בִּשְׁנֵי שָׁבוּעוֹת,

וּבִשְׁנֵי סִימָנִין:

בְּמִחְיָה וּבְפִסָּיוֹן.

בְּמִחְיָה,

כַּתְּחִלָּה,

בְּסוֹף שָׁבוּעַ רִאשׁוֹן,

וּבְסוֹף שָׁבוּעַ שֵׁנִי,

לְאַחַר הַפְּטוּר.

וּבְפִסָּיוֹן,

בְּסוֹף שָׁבוּעַ רִאשׁוֹן,

וּבְסוֹף שָׁבוּעַ שֵׁנִי,

לְאַחַר הַפְּטוּר.

וּמִטַּמּוֹת בִּשְׁנֵי שָׁבוּעוֹת,

שֶׁהֵן שְׁלֹשָׁה עָשָׂר יוֹם.

### @11מסכת נגעים פרק ג משנה ז

ז

הַבְּגָדִין מִטַּמִּין בִּשְׁנֵי שָׁבוּעוֹת,

בִּשְׁלֹשָׁה סִימָנִין:

בִּירַקְרַק, וּבַאֲדַמְדַּם, וּבַפִּסָּיוֹן.

בִּירַקְרַק וּבַאֲדַמְדַּם,

כַּתְּחִלָּה,

בְּסוֹף שָׁבוּעַ רִאשׁוֹן,

וּבְסוֹף שָׁבוּעַ שֵׁנִי,

לְאַחַר הַפְּטוּר.

וּבַפִּסָּיוֹן,

בְּסוֹף שָׁבוּעַ רִאשׁוֹן,

וּבְסוֹף שָׁבוּעַ שֵׁנִי,

לְאַחַר הַפְּטוּר.

וּמִטַּמִּין בִּשְׁנֵי שָׁבוּעוֹת,

שֶׁהֵן שְׁלֹשָׁה עָשָׂר יוֹם.

### @11מסכת נגעים פרק ג משנה ח

ח

הַבָּתִּים מִטַּמִּין בִּשְׁלֹשָׁה שָׁבוּעוֹת,

בִּשְׁלֹשָׁה סִימָנִים:

בִּירַקְרַק, וּבַאֲדַמְדַּם, וּבַפִּסָּיוֹן.

בִּירַקְרַק וּבַאֲדַמְדַּם,

כַּתְּחִלָּה,

בְּסוֹף שָׁבוּעַ רִאשׁוֹן,

וּבְסוֹף שָׁבוּעַ שֵׁנִי,

וּבְסוֹף שָׁבוּעַ שְׁלִישִׁי,

לְאַחַר הַפְּטוּר.

[וּבַפִּסָּיוֹן, בְּסוֹף שָׁבוּעַ רִאשׁוֹן,

בְּסוֹף שָׁבוּעַ שֵׁנִי,

בְּסוֹף שָׁבוּעַ שְׁלִישִׁי,

לְאַחַר הַפְּטוּר.]

וּמִטַּמִּין בִּשְׁלֹשָׁה שָׁבוּעוֹת,

שֶׁהֵן תִּשְׁעָה עָשָׂר יוֹם.

אֵין בִּנְגָעִים פָּחוּת מִשָּׁבוּעַ אֶחָד,

וְלֹא יָתֵר עַל שְׁלֹשָׁה שָׁבוּעוֹת.

## @22פרק ד

### @11מסכת נגעים פרק ד משנה א

א

יֵשׁ בְּשֵׂעָר לָבָן מַה שֶּׁאֵין בַּפִּסָּיוֹן,

וְיֵשׁ בַּפִּסָּיוֹן מַה שֶּׁאֵין בְּשֵׂעָר לָבָן.

שֶׁשֵּׂעָר לָבָן מְטַמֵּא כַתְּחִלָּה,

וּמְטַמֵּא בְכָל מַרְאֵה לֹבֶן,

וְאֵין בּוֹ סִימָן טַהֲרָה.

וְיֵשׁ בַּפִּסָּיוֹן,

שֶׁהַפִּסָּיוֹן מְטַמֵּא בְּכָל שֶׁהוּא,

וּמְטַמֵּא בְכָל הַנְּגָעִים, חוּץ מִן הַנֶּגַע, <לנגע>

מַה שֶּׁאֵין כֵּן בְּשֵׂעָר לָבָן.

### @11מסכת נגעים פרק ד משנה ב

ב

יֵשׁ בַּמִּחְיָה מַה שֶּׁאֵין בַּפִּסָּיוֹן,

וְיֵשׁ בַּפִּסָּיוֹן מַה שֶּׁאֵין בַּמִּחְיָה.

שֶׁהַמִּחְיָה מְטַמָּא כַּתְּחִלָּה,

וּמְטַמָּא בְכָל מַרְאֶה,

וְאֵין בָּהּ סִימָן טַהֲרָה.

וְיֵשׁ בַּפִּסָּיוֹן,

שֶׁהַפִּסָּיוֹן מְטַמֵּא בְכָל שֶׁהוּא,

וּמְטַמֵּא בְכָל הַנְּגָעִים, חוּץ מִן הַנֶּגַע, <לנגע>

מַה שֶּׁאֵין כֵּן בַּמִּחְיָה.

### @11מסכת נגעים פרק ד משנה ג

ג

יֵשׁ בְּשֵׂעָר לָבָן מַה שֶּׁאֵין בַּמִּחְיָה,

וְיֵשׁ בַּמִּחְיָה מַה שֶּׁאֵין בְּשֵׂעָר לָבָן.

שֶׁשֵּׂעָר לָבָן מְטַמֵּא בַשְּׁחִין וּבַמִּכְוָה,

בִּמְכֻנָּס וּבִמְפֻזָּר,

וּבִמְבֻצָּר וְשֶׁלֹּא מְבֻצָּר.

וְיֵשׁ בַּמִּחְיָה,

שֶׁהַמִּחְיָה מְטַמָּא בַּקָּרַחַת וּבַגַּבַּחַת,

הֲפוּכָה וְשֶׁלֹּא הֲפוּכָה,

וּמְעַכֶּבֶת אֶת הַהוֹפֵךְ כֻּלּוֹ לָבָן,

וּמְטַמָּא בְכָל מַרְאֶה,

מַה שֶּׁאֵין כֵּן בְּשֵׂעָר לָבָן.

### @11מסכת נגעים פרק ד משנה ד

ד

שְׁתֵּי שְׂעָרוֹת,

עִקָּרָן מַשְׁחִיר וְרֹאשָׁן מַלְבִּין, [טָהוֹר.]

עִקָּרָן מַלְבִּין וְרֹאשָׁן מַשְׁחִיר, טָמֵא.

כַּמָּה יְהֵא בַּלִּבְלוֹנִית?

רְבִּי מֵאִיר אוֹמֵר:

כָּל שֶׁהוּא.

רְבִּי שִׁמְעוֹן אוֹמֵר:

כְּדֵי לִקְרֹץ בַּזּוֹג.

הָיְתָה אַחַת מִלְּמַטָּן, וְנֶחְלְקָה מִלְמַעְלָן,

וְהִיא נִרְאֵית כִּשְׁתַּיִם, טָהוֹר.

בַּהֶרֶת, וּבָהּ שֵׂעָר לָבָן אוֹ שֵׂעָר שָׁחוֹר, טָמֵא.

אֵין חוֹשְׁשִׁין שֶׁמֵּא מִעֵט מְקוֹם שֵׂעָר שָׁחוֹר אֶת הַבַּהֶרֶת,

מִפְּנֵי שֶׁאֵין בּוֹ מַמָּשׁ.

### @11מסכת נגעים פרק ד משנה ה

ה

בַּהֶרֶת כַּגָּרִיס וְחוּט יוֹצֵא מִמֶּנָּה,

אִם יֶשׁ בּוֹ רֹחַב שְׁתֵּי שְׂעָרוֹת,

זֻקָּקָה לְשֵׂעָר לָבָן וּלְפִסָּיוֹן,

אֲבָל לֹא לְמִחְיָה.

שְׁתֵּי בֶהָרוֹת וְחוּט יוֹצֵא מִזּוֹ לָזוֹ,

אִם יֶשׁ בּוֹ רֹחַב שְׁתֵּי שְׂעָרוֹת, מְצָרְפָן;

וְאִם לָאו, אֵין מְצָרְפָן. <אֵינָן>

### @11מסכת נגעים פרק ד משנה ו

ו

בַּהֶרֶת כַּגָּרִיס וּבָהּ מִחְיָה כָעֲדָשָׁה,

וְשֵׂעָר לָבָן בְּתוֹךְ הַמִּחְיָה,

הָלְכָה הַמִּחְיָה, טְמֵאָה מִפְּנֵי שֵׂעָר לָבָן;

הָלַךְ שֵׂעָר לָבָן, טָמֵא מִפְּנֵי הַמִּחְיָה.

רְבִּי שִׁמְעוֹן מְטַהֵר,

מִפְּנֵי שֶׁלֹּא הֲפָכַתּוּ הַבַּהֶרֶת.

בַּהֶרֶת הִיא וּמִחְיָתָהּ כַּגָּרִיס,

וְשֵׂעָר לָבָן בְּתוֹךְ הַבַּהֶרֶת,

הָלְכָה הַמִּחְיָה, טְמֵאָה מִפְּנֵי שֵׂעָר לָבָן;

הָלַךְ שֵׂעָר לָבָן, טָמֵא מִפְּנֵי הַמִּחְיָה.

רְבִּי שִׁמְעוֹן מְטַהֵר,

מִפְּנֵי שֶׁלֹּא הֲפָכַתּוּ הַבַּהֶרֶת כַּגָּרִיס.

וּמוֹדֶה,

שֶׁאִם יֵשׁ בִּמְקוֹם שֵׂעָר לָבָן כַּגָּרִיס,

שֶׁהוּא טָמֵא.

### @11מסכת נגעים פרק ד משנה ז

ז

בַּהֶרֶת וּבָהּ מִחְיָה וּפִסָּיוֹן,

הָלְכָה הַמִּחְיָה, (הַפִּסָּיוֹן) טְמֵאָה מִפְּנֵי הַפִּסָּיוֹן;

הָלַךְ הַפִּסָּיוֹן, טָמֵא מִפְּנֵי הַמִּחְיָה.

וְכֵן בְּשֵׂעָר לָבָן וּבְפִסָּיוֹן.

הָלְכָה וְחָזְרָה בְסוֹף שָׁבוּעַ,

הֲרֵי הִיא כְמוֹת שֶׁהָיַת. <כסלע>

לְאַחַר הַפְּטוּר, תֵּרָאֶה כַתְחִלָּה.

הָיְתָה עַזָּה וְנֶעֱשֵׂית כֵּהָה,

כֵּהָה וְנֶעֱשֵׂית עַזָּה,

הֲרֵי הִיא כְמוֹת שֶׁהָיָתָה,

וּבִלְבַד שֶׁלֹּא תִתְמַעֵט מֵאַרְבָּעָה מַרְאוֹת.

כָּנְסָה אוֹ פָסְתָה,

[פָּסְתָה] וְכָנְסָה,

רְבִּי עֲקִיבָה מְטַמֵּא,

וַחֲכָמִים מְטַהֲרִין.

### @11מסכת נגעים פרק ד משנה ח

ח

בַּהֶרֶת כַּגָּרִיס וּפָסַת כַּחֲצִי גָרִיס,

וְהָלַךְ מִן הָאוֹם כַּחֲצִי גָרִיס,

רְבִּי עֲקִיבָה אוֹמֵר:

תֵּרָאֶה כַתְּחִלָּה.

וַחֲכָמִים מְטַהֲרִין.

### @11מסכת נגעים פרק ד משנה ט

ט

בַּהֶרֶת כַּגָּרִיס וּפָסַת כַּחֲצִי גָרִיס וָעוֹד,

הָלְכָה לָהּ הָאוֹם כַּחֲצִי גָרִיס,

רְבִּי עֲקִיבָה מְטַמֵּא,

וַחֲכָמִים מְטַהֲרִין.

י

בַּהֶרֶת כַּגָּרִיס וּפָסַת כַּגָּרִיס וָעוֹד,

וְהָלְכָה לָהּ הָאוֹם,

רְבִּי עֲקִיבָה מְטַמֵּא,

וַחֲכָמִים אוֹמְרִים:

תֵּרָאֶה כַתְּחִלָּה.

### @11מסכת נגעים פרק ד משנה י

יא

בַּהֶרֶת כַּגָּרִיס, וּפָסַת כַּגָּרִיס,

וְנוֹלַד לַפִּסָּיוֹן מִחְיָה אוֹ שֵׂעָר לָבָן,

וְהָלְכָה לָהּ הָאוֹם,

רְבִּי עֲקִיבָה מְטַמֵּא;

וַחֲכָמִים אוֹמְרִים:

תֵּרָאֶה כַתְּחִלָּה.

יב

בַּהֶרֶת כַּחֲצִי גָרִיס וּבָהּ שַׂעְרָה אַחַת,

וְנוֹלְדָה בַהֶרֶת כַּחֲצִי גָרִיס וּבָהּ שַׂעְרָה אַחַת,

הֲרֵי זוֹ לְהַסְגִּיר.

יד

בַּהֶרֶת כַּחֲצִי גָרִיס וּבָהּ שְׁתֵּי שְׂעָרוֹת,

וְנוֹלְדָה בַהֶרֶת כַּחֲצִי גָרִיס וּבָהּ שַׂעְרָה אַחַת,

הֲרֵי זוֹ לְהַסְגִּיר.

### @11מסכת נגעים פרק ד משנה יא

יה

בַּהֶרֶת כַּחֲצִי גָרִיס וְאֵין בָּהּ כְּלוּם,

נוֹלְדָה בַהֶרֶת כַּחֲצִי גָרִיס וּבָהּ שְׁתֵּי שְׂעָרוֹת,

הֲרֵי זוֹ לְהַחֲלִיט.

מִפְּנֵי שֶׁאָמָרוּ:

אִם בַּהֶרֶת קָדְמָה לְשֵׂעָר לָבָן, טָמֵא,

וְאִם שֵׂעָר לָבָן קָדַם לַבַּהֶרֶת, טָהוֹר.

וְאִם סָפֵק, טָמֵא.

רְבִּי יְהוֹשֻׁעַ קֵהֵא.

## @22פרק ה

### @11מסכת נגעים פרק ה משנה א

א

כָּל סְפֵק נְגָעִים טָהוֹר,

חוּץ מִזֶּה, וְעוֹד אַחֵר.

וְאֵי זֶה זֶה?

מִי שֶׁהָיְתָה בוֹ בַהֶרֶת כַּגָּרִיס וְהִסְגִּירוּהָ,

בְּסוֹף שָׁבוּעַ וַהֲרֵי הִיא כַסֶּלַע,

סָפֵק שֶׁהִיא הִיא,

סָפֵק שֶׁאַחֶרֶת בָּאָה תַחְתֶּיהָ,

טָמֵא.

### @11מסכת נגעים פרק ה משנה ב

ב

הֶחֱלִיטוֹ בְשֵׂעָר לָבָן,

הָלַךְ שֵׂעָר לָבָן, וְחָזַר שֵׂעָר לָבָן;

וְכֵן בַּמִּחְיָה, וּבַפִּסָּיוֹן.

כַּתְּחִלָּה,

בְּסוֹף שָׁבוּעַ רִאשׁוֹן,

בְּסוֹף שָׁבוּעַ שֵׁנִי,

לְאַחַר הַפְּטוּר,

הֲרֵי הִיא כְמוֹת שֶׁהָיַת.

הֶחֱלִיטוֹ בַמִּחְיָה,

וְהָלְכָה הַמִּחְיָה, וְחָזְרָה מִחְיָה,

וְכֵן בְּשֵׂעָר לָבָן, וּבַפִּסָּיוֹן.

כַּתְּחִלָּה,

בְּסוֹף שָׁבוּעַ רִאשׁוֹן,

בְּסוֹף שָׁבוּעַ שֵׁנִי,

לְאַחַר הַפְּטוּר,

הֲרֵי הִיא כְמוֹת שֶׁהָיַת.

הֶחֱלִיטוֹ בַפִּסָּיוֹן,

הָלַךְ הַפִּסָּיוֹן וְחָזַר הַפִּסָּיוֹן,

וְכֵן בְּשֵׂעָר לָבָן,

בְּסוֹף שָׁבוּעַ רִאשׁוֹן,

בְּסוֹף שָׁבוּעַ שֵׁנִי,

לְאַחַר הַפְּטוּר,

הֲרֵי הִיא כְמוֹת שֶׁהָיַת.

### @11מסכת נגעים פרק ה משנה ג

ג

שְׂעַר פְּקֻדָּה,

עֲקַבְיָה בֶן מַהֲלַלְאֵל מְטַמֵּא,

וַחֲכָמִים מְטַהֲרִין.

אֵי זֶה הוּא שְׂעַר פְּקֻדָּה?

מִי שֶׁהָיְתָה בוֹ בַהֶרֶת וּבָהּ שֵׂעָר לָבָן,

הָלְכָה הַבַּהֶרֶת וְהִנִּיחָה לְשֵׂעָר לָבָן בִּמְקוֹמוֹ,

וְחָזְרָה,

עֲקַבְיָה בֶן מַהֲלַלְאֵל מְטַמֵּא,

וַחֲכָמִים מְטַהֲרִין.

אָמַר רְבִּי עֲקִיבָה:

מוֹדֶה אֲנִי בָזֶה שֶׁהוּא טָהוֹר.

וְאֵי זֶה הוּא שְׂעַר פְּקֻדָּה?

מִי שֶׁהָיְתָה בוֹ בַהֶרֶת כַּגָּרִיס וּבָהּ שְׁתֵּי שְׂעָרוֹת,

הָלַךְ מִמֶּנָּה כַּחֲצִי גָרִיס,

וְהִנִּיחַ לְשֵׂעָר לָבָן בִּמְקוֹם הַבַּהֶרֶת,

וְחָזְרָה.

אָמְרוּ לוֹ:

כַּשֵּׁם שֶׁבִּטְּלוּ אֶת דִּבְרֵי רְבִּי עֲקַבְיָה,

כָּךְ דְּבָרֶיךָ אֵינָן מְקֻיָּמִין. <אף>

### @11מסכת נגעים פרק ה משנה ד

ד

כָּל סְפֵק נְגָעִים כַּתְּחִלָּה, טָהוֹר,

עַד שֶׁלֹּא נִזְקַק לַטֻּמְאָה.

מִשֶּׁנִּזְקַק לַטֻּמְאָה, סְפֵקוֹ טָמֵא.

כֵּיצַד?

שְׁנַיִם שֶׁבָּאוּ אֵצֶל הַכֹּהֵן,

בָּזֶה בַהֶרֶת כַּגָּרִיס,

וּבָזֶה בַהֶרֶת כַּסֶּלַע;

בְּסוֹף שָׁבוּעַ,

בָּזֶה כַסֶּלַע וּבָזֶה כַסֶּלַע,

וְאֵין יָדוּעַ בְּאֵיזֶה מֵהֶן פָּסַת,

בֵּין בְּאִישׁ אֶחָד, בֵּין בִּשְׁנֵי אֲנָשִׁים, טָהוֹר.

רְבִּי עֲקִיבָה אוֹמֵר:

בְּאִישׁ אֶחָד, טָמֵא,

בִּשְׁנֵי אֲנָשִׁים, טָהוֹר.

### @11מסכת נגעים פרק ה משנה ה

ה

מִשֶּׁנִּזְקַק לַטֻּמְאָה סְפֵקוֹ טָמֵא,

כֵּיצַד?

שְׁנַיִם שֶׁבָּאוּ אֵצֶל הַכֹּהֵן,

בָּזֶה בַהֶרֶת כַּגָּרִיס

וּבָזֶה בַהֶרֶת כַּסֶּלַע;

בְּסוֹף שָׁבוּעַ,

בָּזֶה כַסֶּלַע וָעוֹד וּבָזֶה כַסֶּלַע וָעוֹד,

שְׁנֵיהֶן טְמֵאִין.

אַף עַל פִּי שֶׁחָזְרוּ לִהְיוֹת כַּסֶּלַע וְכַסֶּלַע,

שְׁנֵיהֶן טְמֵאִין,

עַד שֶׁיַּחְזְרוּ לִהְיוֹת כַּגָּרִיס.

זֶה הוּא שֶׁאָמָרוּ:

מִשֶּׁנִּזְקַק לַטֻּמְאָה, סְפֵקוֹ טָמֵא.

## @22פרק ו

### @11מסכת נגעים פרק ו משנה א

א

גּוּפָהּ שֶׁלַּבַּהֶרֶת, כַּגָּרִיס הַקִּלְקִי מְרֻבָּע.

מְקוֹם הַגָּרִיס, תֵּשַׁע עֲדָשׁוֹת.

מְקוֹם עֲדָשָׁה, אַרְבַּע שְׂעָרוֹת.

נִמְצְאוּ שְׁלֹשִׁים וָשֵׁשׁ שְׂעָרוֹת.

### @11מסכת נגעים פרק ו משנה ב

ב

בַּהֶרֶת כַּגָּרִיס וּבָהּ מִחְיָה כָעֲדָשָׁה,

רָבַת הַבַּהֶרֶת, טְמֵאָה, <רְבַת>

נִתְמַעֲטָה, טְהוֹרָה.

רָבַת הַמִּחְיָה, טְמֵאָה, <רְבַת>

נִתְמַעֲטָה, טְהוֹרָה.

### @11מסכת נגעים פרק ו משנה ג

ג

בַּהֶרֶת כַּגָּרִיס וּבָהּ מִחְיָה פְחוּתָה מִכָּעֲדָשָׁה,

רְבַת הַבַּהֶרֶת, טְמֵאָה,

נִתְמַעֲטָה, טְהוֹרָה;

רְבַת הַמִּחְיָה, טְמֵאָה,

נִתְמַעֲטָה,

רְבִּי מֵאִיר מְטַמֵּא,

וַחֲכָמִים מְטַהֲרִין,

שֶׁאֵין הַנֶּגַע פּוֹסֶה לְתוֹכָהּ.

### @11מסכת נגעים פרק ו משנה ד

ד

בַּהֶרֶת יְתֵרָה מִכַּגָּרִיס,

וּבָהּ מִחְיָה יְתֵרָה מִכָּעֲדָשָׁה,

רָבוּ אוֹ שֶׁנִּתְמַעָטוּ, טְמֵאִין,

וּבִלְבַד שֶׁלֹּא יִתְמַעֲטוּ מִכַּשֵּׁעוּר.

### @11מסכת נגעים פרק ו משנה ה

ה

בַּהֶרֶת כַּגָּרִיס וּמִחְיָה כָּעֲדָשָׁה מַקַּפְתָּהּ,

וְחוּץ לַמִּחְיָה בַהֶרֶת,

הַפְּנִימִית לְהַסְגִּיר,

וְהַחִיצוֹנָה לְהַחֲלִיט.

אָמַר רְבִּי יוֹסֵה:

אֵין מִחְיָה סִימַן טֻמְאָה לַחִיצוֹנָה.

מִחְיָה שֶׁהַבַּהֶרֶת לְתוֹכָהּ,

נִתְמַעֲטָה וְהָלְכָה לָהּ,

רַבָּן גַּמְלִיאֵל אוֹמֵר:

אִם מִבִּפְנִים הִיא כָלַת,

סִימַן פִּסָּיוֹן לַפְּנִימִית,

וְהַחִיצוֹנָה טְהוֹרָה;

אִם מִבַּחוּץ, הַחִיצוֹנָה טְהוֹרָה.

רְבִּי עֲקִיבָה אוֹמֵר:

בֵּין כָּךְ וּבֵין כָּךְ טְהוֹרָה.

### @11מסכת נגעים פרק ו משנה ו

ו

אָמַר רְבִּי שִׁמְעוֹן:

אֵמָתַי?

בִּזְמַן שֶׁהִיא כָּעֲדָשָׁה מוּבַאת.

הָיְתָה יְתֵרָה מִכָּעֲדָשָׁה,

הַמּוֹתָר סִימַן פִּסָּיוֹן לַפְּנִימִית,

וְהַחִיצוֹנָה טְמֵאָה.

הָיָה בוֹ בֹהַק פָּחוּת מִכָּעֲדָשָׁה,

סִימַן פִּסָּיוֹן לַפְּנִימִית,

וְאֵין סִימַן הַפִּסָּיוֹן לַחִיצוֹנָה. <לפיסיון>

### @11מסכת נגעים פרק ו משנה ז

ז

עֶשְׂרִים וְאַרְבַּע רָאשֵׁי אֵבָרִים בָּאָדָם,

אֵינָן מִטַּמִּין מִשֵּׁם מִחְיָה:

רָאשֵׁי אֶצְבָּעוֹת יָדַיִם וְרַגְלַיִם,

רָאשֵׁי אָזְנַיִם,

רֹאשׁ הַחֹטֶם,

רֹאשׁ הַגְּוִיָּה,

רָאשֵׁי הַדַּדִּים בָּאִשָּׁה.

רְבִּי יְהוּדָה אוֹמֵר:

אַף שֶׁלָּאִישׁ.

רְבִּי אֶלְעָזָר אוֹמֵר:

אַף הַיַּבְּלוֹת וְהַדַּלְדּוּלִין,

אֵינָן מִטַּמִּין מִשֵּׁם מִחְיָה.

### @11מסכת נגעים פרק ו משנה ח

ח

אֵלּוּ מְקוֹמוֹת בָּאָדָם שֶׁאֵינָן מִטַּמִּין בַּבַּהֶרֶת:

תּוֹךְ הָעַיִן,

תּוֹךְ הָאֹזֶן,

תּוֹךְ הַחֹטֶם,

תּוֹךְ הַפֶּה,

תּוֹךְ הַקְּמָטִין שֶׁבַּצַּוָּאר,

תּוֹךְ הַדַּד,

וּבֵית הַשֶּׁחִי,

כַּף הָרֶגֶל,

וְהַצִּפֹּרֶן,

הָרֹאשׁ,

וְהַזָּקָן.

הַשְּׁחִין וְהַמִּכְוָה וְהַקֶּדַח הַמּוֹרְדִין,

אֵינָן מִטַּמִּין בִּנְגָעִים,

וְאֵינָן מִצְטָרְפִין בִּנְגָעִים,

וְאֵין הַנֶּגַע פּוֹסֶה לְתוֹכָן,

וְאֵינָן מִטַּמִּין מִשֵּׁם מִחְיָה,

וְאֵינָן מְעַכְּבִין אֶת הַהוֹפֵךְ כֻּלּוֹ לָבָן.

חָזַר הָרֹאשׁ וְהַזָּקָן וְנִקְרָחוּ,

הַשְּׁחִין וְהַמִּכְוָה וְהַקֶּדַח וְנֶעֱשׁוּ צָרְבָה,

הֲרֵי אֵלּוּ מִטַּמִּין בִּנְגָעִים,

וְאֵינָן מִצְטָרְפִין עִם הַנְּגָעִים,

וְאֵין הַנֶּגַע פּוֹסֶה לְתוֹכָן,

וְאֵינָן מִטַּמִּין מִשֵּׁם מִחְיָה,

אֲבָל מְעַכְּבִין אֶת הַהוֹפֵךְ כֻּלּוֹ לָבָן.

הָרֹאשׁ וְהַזָּקָן שֶׁלֹּא הֶעֱלוּ שֵׂעָר,

הַדַּלְדּוּלִין שֶׁבָּרֹאשׁ וְשֶׁבַּזָּקָן,

נִדּוֹנִין כְּעוֹר הַבָּשָׂר.

## @22פרק ז

### @11מסכת נגעים פרק ז משנה א

א

אֵלּוּ בֶהָרוֹת טְהוֹרוֹת:

שֶׁהָיוּ בוֹ קֹדֶם לְמַתַּן תּוֹרָה,

בַּגּוֹי וְנִתְגַּיַּר,

בַּקָּטָן וְנוֹלַד,

בַּקֶּמֶט וְנִגְלָה,

בָּרֹאשׁ וּבַזָּקָן,

בַּשְּׁחִין וּבַמִּכְוָה וּבַקֶּדַח הַמּוֹדְרִין.

חָזַר הָרֹאשׁ וְהַזָּקָן וְנִקְרָחוּ,

הַשְּׁחִין וְהַמִּכְוָה וְהַקֶּדַח וְנֶעֱשׁוּ צָרְבָה, טְהוֹרִין.

הָרֹאשׁ וְהַזָּקָן עַד שֶׁלֹּא הֶעֱלוּ שֵׂעָר,

הֶעֱלוּ שֵׂעָר, וְנִקְרָחוּ.

הַשְּׁחִין וְהַמִּכְוָה וְהַקֶּדַח עַד שֶׁלֹּא נֶעֱשׂוּ צָרְבָה,

נֶעֱשׂוּ צָרֶבֶת, וְחָיוּ,

רְבִּי אֱלִיעֶזֶר בֶּן יַעֲקֹב מְטַמֵּא,

שֶׁתְּחִלָּתָן וְסוֹפָן טָמֵא,

וַחֲכָמִין מְטַהֲרִין.

### @11מסכת נגעים פרק ז משנה ב

ב

נִשְׁתַּנּוּ מַרְאֵיהֶן,

בֵּין לְהָקֵל בֵּין לְהַחְמִיר.

כֵּיצַד לְהָקֵל?

הָיְתָה כַשֶּׁלֶג,

וְנֶעֱשֵׂית כְּסִיד הַהֵיכָל, כְּצֶמֶר לָבָן, וְכִקְרוּם בֵּיצָה,

וְנֶעֱשֵׁית מִסְפַּחַת שְׂאֵת, אוֹ מִסְפַּחַת עַזָּה.

כֵּיצַד לְהַחֲמִיר?

הָיְתָה כִקְרוּם בֵּיצָה,

וְנֶעֱשֵׂית כְּצֶמֶר לָבָן, כְּסִיד הַהֵיכָל, וְכַשֶּׁלֶג,

רְבִּי אֶלְעָזָר בֶּן עֲזַרְיָה מְטַהֵר,

רְבִּי אֶלְעָזָר חֲסָמָה אוֹמֵר:

לְהָקֵל, טָהוֹר,

וּלְהַחְמִיר, תֵּרָאֶה כַּתְּחִלָּה.

(רְבִּי עֲקִיבָה אוֹמֵר:

בֵּין לְהָקֵל, בֵּין לְהַחֲמִיר, תֵּרָאֶה כַתְּחִלָּה.)

### @11מסכת נגעים פרק ז משנה ג

ג

בַּהֶרֶת וְאֵין בָּהּ כְּלוּם,

כַּתְּחִלָּה,

בְּסוֹף שָׁבוּעַ רִאשׁוֹן, מַסְגִּיר;

בְּסוֹף שָׁבוּעַ שֵׁנִי,

לְאַחַר הַפְּטוּר, יִפְטֹר;

עוֹדֵהוּ מַסְגִּיר וּפוֹטְרוֹ,

וְנוֹלְדוּ לוֹ סִימָנֵי טֻמְאָה, יַחְלִיט.

בַּהֶרֶת וּבָהּ סִימָנֵי טֻמְאָה, יַחְלִיט.

עוֹדֵהוּ מַחֲלִיטוֹ, וְהָלְכוּ לָהֶן סִימָנֵי טֻמְאָה,

כַּתְּחִלָּה,

בְּסוֹף שָׁבוּעַ רִאשׁוֹן, יַסְגִּיר;

בְּסוֹף שָׁבוּעַ שֵׁנִי,

לְאַחַר הַפְּטוּר, יִפְטֹר.

### @11מסכת נגעים פרק ז משנה ד

ד

הַתּוֹלֵשׁ סִימָנֵי טֻמְאָה, וְהִכְוָה אֶת הַמִּחְיָה,

עוֹבֵר בְּ'לֹא תַעֲשֶׂה'.

וּלְטַהֲרָה? *<המגיה מוסיף לפני כן:* וְלַד *ומוחק* וּ*>*

עַד שֶׁלֹּא בָא אֵצֶל הַכֹּהֵן, טָהוֹר,

לְאַחַר חֲלֵטוֹ, טָמֵא.

אָמַר רְבִּי עֲקִיבָה:

שָׁאַלְתִּי אֶת רַבָּן גַּמְלִיאֵל

וְאֶת רְבִּי יְהוֹשֻׁעַ בָּהוֹלְכִים לַמֵּדְבַת:

בְּתוֹךְ הֶסְגֵּרוֹ מַה הוּא?

אָמְרוּ לִי:

לֹא שָׁמַעְנוּ, אֲבָל שָׁמַעְנוּ:

עַד שֶׁלֹּא בָא אֵצֶל הַכֹּהֵן, טָהוֹר,

לְאַחַר חֲלִיטוֹ, טָמֵא.

הִתְחַלְתִּי מֵבִיא לָהֶם רְאָיוֹת.

אֶחָד עוֹמֵד בִּפְנֵי הַכֹּהֵן,

וְאֶחָד בְּתוֹךְ הֶסְגֵּרוֹ, טָהוֹר,

עַד שֶׁיְּטַמֶּנּוּ הַכֹּהֵן.

מֵאֵמָתַי הִיא טַהֲרָתוֹ?

רְבִּי אֱלִיעֶזֶר אוֹמֵר:

לִכְשֶׁיִּוָּלֵד בּוֹ נֶגַע אַחֵר וְיִטָּהֵר מִמֶּנּוּ.

וַחֲכָמִים אוֹמְרִים:

עַד שֶׁתִּפְרַח בְּכֻלּוֹ,

אוֹ עַד שֶׁתִּתְמַעֵט בַּהֶרְתּוֹ מִכַּגָּרִיס.

### @11מסכת נגעים פרק ז משנה ה

ה

מִי שֶׁהָיְתָה בוֹ בַהֶרֶת וְנִקְצָצָה, טְהוֹרָה.

קְצָצָהּ מִתְכַּוֵּן,

רְבִּי אֱלִיעֶזֶר אוֹמֵר:

לִכְשֶׁיִּוָּלֵד בּוֹ נֶגַע אַחֵר וְיִטָּהֵר מִמֶּנּוּ. <לו>

וַחֲכָמִים אוֹמְרִים:

עַד שֶׁתִּפְרַח בְּכֻלּוֹ.

הָיְתָה בְרֹאשׁ הָעָרְלָה, יִמּוֹל.

## @22פרק ח

### @11מסכת נגעים פרק ח משנה א

א

הַפּוֹרֵחַ מִן הַטָּמֵא, טָהוֹר.

חָזְרוּ בוֹ רָאשֵׁי אֵבָרִים, טָמֵא,

עַד שֶׁתִּתְמַעֵט בַּהֶרְתּוֹ מִכַּגָּרִיס.

מִן הַטָּהוֹר, טָמֵא.

חָזְרוּ בוֹ רָאשֵׁי אֵבָרִים, טָמֵא,

עַד שֶׁתַּחְזֹר בַּהַרְתּוֹ לִכְמוֹת שֶׁהָיַת.

### @11מסכת נגעים פרק ח משנה ב

ב

בַּהֶרֶת כַּגָּרִיס וּבָהּ מִחְיָה כָעֲדָשָׁה,

פָּרְחָה בְכֻלּוֹ,

וְאַחַר כָּךְ הָלְכָה לָהּ מִחְיָה,

אוֹ שֶׁהָלְכָה לָהּ מִחְיָה,

וְאַחַר כָּךְ פָּרְחָה בְכֻלּוֹ, טָהוֹר.

נוֹלְדָה לוֹ מִחְיָה, טָמֵא.

נוֹלַד לוֹ שֵׂעָר לָבָן,

רְבִּי יְהוֹשֻׁעַ מְטַמֵּא,

וַחֲכָמִים מְטַהֲרִין.

### @11מסכת נגעים פרק ח משנה ג

ג

בַּהֶרֶת וּבָהּ שֵׂעָר לָבָן,

פָּרְחָה בְכֻלּוֹ,

אַף עַל פִּי שֶׁשֵּׂעָר לָבָן בִּמְקוֹמוֹ,

טָהוֹר.

בַּהֶרֶת וּבָהּ פִּסָּיוֹן,

פָּרְחָה בְכֻלּוֹ, טָהוֹר.

וְכֻלָּן, שֶׁחָזְרוּ בָהֶן רָאשֵׁי אֵבָרִים,

הֲרֵי אֵלּוּ טְמֵאִין;

פָּרְחָה בְמִקְצָתוֹ, טָמֵא,

פָּרְחָה בְכֻלּוֹ, הֲרֵי הוּא טָהוֹר.

### @11מסכת נגעים פרק ח משנה ד

ד

כָּל פְּרִיחַת רָאשֵׁי אֵבָרִים,

שֶׁבִּפְרִיחָתָן טִהֲרוּ טָמֵא, וּכְשֶׁחָזְרוּ, טְמֵאִין.

כָּל חֲזָרַת רָאשֵׁי אֵבָרִים, <חזירת>

שֶׁבַּחֲזָרָתָן טִמְּאוּ טָהוֹר, <שבחזירתן>

נִתְכַּסּוּ, טָהוֹר,

נִתְגַּלּוּ, טָמֵא,

אֲפִלּוּ מֵאָה פַעַם.

### @11מסכת נגעים פרק ח משנה ה

ה

כָּל הָרָאוּי לִטַּמֵּא בְּנֶגַע הַבַּהֶרֶת,

מְעַכֵּב אֶת הַפְּרִיחָה. <מעכבת>

כָּל שֶׁאֵינוּ רָאוּי לִטַּמֵּא בְנֶגַע הַבַּהֶרֶת,

אֵינוּ מְעַכֵּב אֶת הַפְּרִיחָה.

כֵּיצַד?

פָּרְחָה בְכֻלּוֹ, אֲבָל לֹא בָרֹאשׁ וּבַזָּקָן,

הַשְּׁחִין, וְהַמִּכְוָה וְהַקֶּדַח וְהַמּוֹרְדִין,

חָזַר הָרֹאשׁ וְהַזָּקָן וְנִקְרָחוּ,

הַשְּׁחִין וְהַמִּכְוָה וְהַקֶּדַח וְנֶעֱשׁוּ צָרְבָה,

טְהוֹרִין.

פָּרְחָה בְכֻלּוֹ,

אֲבָל לֹא בְכַחֲצִי עֲדָשָׁה סָמוּךְ לָרֹאשׁ וְלַזָּקָן,

לַשְּׁחִין, וְלַמִּכְוָה וְלַקֶּדַח,

חָזַר הָרֹאשׁ וְהַזָּקָן וְנִקְרָחוּ,

הַשְּׁחִין וְהַמִּכְוָה וְהַקֶּדַח וְנֶעֱשׁוּ צָרְבָה,

אַף עַל פִּי שֶׁנֶּעֱשָׂה מְקוֹם הַמִּחְיָה בַהֶרֶת,

טָמֵא, עַד שֶׁתִּפְרַח בְּכֻלּוֹ.

### @11מסכת נגעים פרק ח משנה ו

ו

שְׁתֵּי בֶהָרוֹת,

אַחַת טְמֵאָה וְאַחַת טְהוֹרָה,

פָּרְחָה מִזּוֹ לָזוֹ,

וְאַחַר כָּךְ פָּרְחָה בְכֻלּוֹ, טָהוֹר.

בִּשְׂפָתוֹ הָעֶלְיוֹנָה,

בִּשְׂפָתוֹ הַתַּחְתּוֹנָה,

בִּשְׁתֵּי אֶצְבְּעוֹתָיו,

בִּשְׁנֵי רִיסֵי עֵינָיו,

אַף עַל פִּי מַדְבִּיקָן זֶה לָזֶה וְהֵן נִרְאִין כְּאַחַת,

טָהוֹר.

פָּרְחָה בְכֻלּוֹ,

אֲבָל לֹא בַבֹּהַק, טָמֵא.

חָזְרוּ בוֹ רָאשֵׁי אֵבָרִים כְּמִין בֹּהַק,

טָהוֹר.

חָזְרוּ בוֹ רָאשֵׁי אֵבָרִים פָּחוּת מִכָּעֲדָשָׁה,

רְבִּי מֵאִיר מְטַמֵּא,

וַחֲכָמִים אוֹמְרִים:

בֹּהַק פָּחוּת מִכָּעֲדָשָׁה,

סִימָן הַטֻּמְאָה כַּתְּחִלָּה,

וְאֵין סִימַן טֻמְאָה בַסּוֹף.

### @11מסכת נגעים פרק ח משנה ז

ז

הַבָּא בְכֻלּוֹ לָבָן, יַסְגִּיר. <יסגירו>

נוֹלַד לוֹ שֵׂעָר לָבָן, יַחְלִיט.

הִשְׁחִירוּ שְׁתֵּיהֶם, אוֹ אַחַת מֵהֶן,

הִקְצִירוּ שְׁתֵּיהֶן, אוֹ אַחַת מֵהֶן,

נִסְמַךְ הַשְּׁחִין לִשְׁתֵּיהֶן, אוֹ לְאַחַת מֵהֶן,

הִקִּיף הַשְּׁחִין לִשְׁתֵּיהֶן, אוֹ לְאַחַת מֵהֶן,

אוֹ חֲלָקָן;

הַשְּׁחִין, וּמִחְיַת הַשְּׁחִין,

וְהַמִּכְוָה, וּמִחְיַת הַמִּכְוָה, וְהַבֹּהַק,

נוֹלַד לוֹ מִחְיָה, אוֹ שֵׂעָר לָבָן, טָמֵא.

לֹא נוֹלַד לוֹ לֹא מִחְיָה וְלֹא שֵׂעָר לָבָן, טָהוֹר.

וְכֻלָּם שֶׁחָזְרוּ בָהֶן רָאשֵׁי אֵבָרִים,

הֲרֵי אֵלּוּ כְמוֹת שֶׁהָיוּ.

פָּרְחָה בְמִקְצָתוֹ, טָמֵא.

פָּרְחָה בְכֻלּוֹ, טָהוֹר.

### @11מסכת נגעים פרק ח משנה ח

ח

וְאִם בְּכֻלּוֹ פָרְחָה כְּאַחַת,

מִתּוֹךְ הַטַּהֲרָה, טָמֵא, <הטהורה>

וּמִתּוֹךְ הַטֻּמְאָה, טָהוֹר.

הַטָּהֵר מִתּוֹךְ הַסְגֵּר, <הטהור>

פָּטוּר מִן הַפְּרִיעָה וּמִן הַפְּרִימָה,

וּמִן הַתִּגְלַחַת, וּמִן הַצִּפֳּרִין;

מִתּוֹךְ הַחְלֵט, חַיָּב בְּכֻלָּם.

זֶה וָזֶה מִטַּמִּין בַּבִּיאָה.

### @11מסכת נגעים פרק ח משנה ט

ט

הַבָּא בְכֻלּוֹ לָבָן וּבוֹ מִחְיָה כָעֲדָשָׁה,

פָּרְחָה בְכֻלּוֹ, וְאַחַר כָּךְ חָזְרוּ בוֹ רָאשֵׁי אֵבָרִין,

רְבִּי יִשְׁמָעֵאל אוֹמֵר:

כַּחְזָרַת רָאשֵׁי אֵבָרִין בְּבַהֶרֶת גְּדוֹלָה. <כחזירת>

רְבִּי אֶלְעָזָר בֶּן עֲזַרְיָה אוֹמֵר:

כַּחְזָרַת רָאשֵׁי אֵבָרִין בְּבַהֶרֶת קְטַנָּה. <כחזירת>

### @11מסכת נגעים פרק ח משנה י

י

יֵשׁ מַרְאֶה נִגְעוֹ לַכֹּהֵן וְנִשְׂכָּר,

וְיֵשׁ מַרְאֶה וּמַפְסִיד.

כֵּיצַד?

מִי שֶׁהָיָה מֻחְלָט,

וְהָלְכוּ לָהֶן סִימָנֵי טֻמְאָה,

לֹא הִסְפִּיק לְהַרְאוֹתָהּ לַכֹּהֵן עַד שֶׁפָּרְחָה בְכֻלּוֹ,

טָהוֹר, שֶׁאִלּוּ הֶרְאָהּ לַכֹּהֵן, הָיָה טָמֵא.

בַּהֶרֶת וְאֵין בָּהּ כְּלוּם,

לֹא הִסְפִּיק לְהַרְאוֹתָהּ לַכֹּהֵן עַד שֶׁפָּרְחָה בְכֻלּוֹ,

טָמֵא, שֶׁאִלּוּ הֶרְאָהּ לַכֹּהֵן, הָיָה טָהוֹר.

## @22פרק ט

### @11מסכת נגעים פרק ט משנה א

א

הַשְּׁחִין וְהַמִּכְוָה מִטַּמִּין בְּשָׁבוּעַ אֶחָד,

בִּשְׁנֵי סִימָנִים:

בְּשֵׂעָר לָבָן וּבְפִסָּיוֹן.

אֵי זֶה הוּא הַשְּׁחִין?

לָקָה בָעֵץ בָּאֶבֶן וּבַגֶּפֶת, אוֹ בְמֵי טְבֶרְיָה,

וְכָל שֶׁאֵינוּ מֵחֲמַת הָאֵשׁ,

זֶה הוּא הַשְּׁחִין. <זו היא>

וְאֵי זוֹ הִיא הַמִּכְוָה?

נִכְוָה בַגַּחֶלֶת אוֹ בָרָמָץ,

וְכָל שֶׁהוּא מֵחֲמַת הָאֵשׁ,

זוֹ הִיא הַמִּכְוָה.

### @11מסכת נגעים פרק ט משנה ב

ב

הַשְּׁחִין וְהַמִּכְוָה אֵין מִצְטָרְפִין זֶה עִם זֶה,

וְאֵין פּוֹסִין מִזֶּה לָזֶה,

אֵינָן פּוֹסִין בְּעוֹר הַבָּשָׂר,

וְלֹא עוֹר הַבָּשָׂר פּוֹסֶה לְתוֹכָן.

הָיוּ מוֹרְדִין, טְהוֹרִין.

וְעָשׁוּ קְרוּם כִּקְלִפַּת הַשּׁוּם,

זוֹ הִיא צָרֶבֶת הַשְּׁחִין הָאֲמוּרָה בַתּוֹרָה.

חָזְרוּ וְחָיוּ,

אַף עַל פִּי שֶׁמְּקוֹמָן צַלֶּקֶת,

נִדּוֹנִין כְּעוֹר הַבָּשָׂר.

### @11מסכת נגעים פרק ט משנה ג

ג

שָׁאֲלוּ אֶת רְבִּי אֱלִיעֶזֶר: <אלעזר>

מִי שֶׁעָלַת לְתוֹךְ יָדוֹ בַהֶרֶת כַּסֶּלַע,

וּמְקוֹמָהּ צָרֶבֶת הַשְּׁחִין?

אָמַר לָהֶם:

יַסְגִּיר.

אָמְרוּ לוֹ:

לָמָּה?

לְגַדֵּל שֵׂעָר לָבָן אֵינָה רְאוּיָה,

וּלַפִּסָּיוֹן אֵינָה פוֹסָה,

וְלַמִּחְיָה אֵינָה מִטַּמָּא!

אָמַר לָהֶן:

שָׁמַעְתִּי, שֶׁמֵּא תִכְנֹס וְתִפְסֶה.

אָמְרוּ לוֹ:

וַהֲלֹא מְקוֹמָהּ כַּגָּרִיס?

אָמַר לָהֶם:

לֹא שָׁמַעְתִּי.

אָמַר לוֹ רְבִּי יְהוּדָה בֶן בְּתִירָה:

אֶלְמַד בּוֹ?

אָמַר לוֹ:

אִם לְקַיֵּם דִּבְרֵי חֲכָמִים, הִין!

אָמַר לוֹ:

שֶׁמֵּא יִוָּלֵד לוֹ שְׁחִין אַחֵר חוּצָה לוֹ,

וְיִפְסֶה לְתוֹכוֹ.

אָמַר לוֹ:

חָכָם גָּדוֹל אַתָּה, שֶׁקִּיַּמְתָּ דִבְרֵי חֲכָמִים!

## @22פרק י

### @11מסכת נגעים פרק י משנה א

א

הַנְּתָקִין מִטַּמִּין בִּשְׁנֵי שָׁבוּעוֹת, בִּשְׁנֵי סִימָנִים:

בְּשֵׂעָר צָהֹב דַּק וּבְפִסָּיוֹן.

בְּשֵׂעָר 'צָהֹב דָּק', לָקוּי קָצָר.

דִּבְרֵי רְבִּי עֲקִיבָה.

רְבִּי יוֹחָנָן בֶּן נוּרִי אוֹמֵר:

אֲפִלּוּ אָרוּךְ.

אָמַר רְבִּי יוֹחָנָן:

מַה הַלָּשׁוֹן אוֹמְרִין:

'דַּק מַקֵּל זֶה, דַּק קָנֶה זֶה',

דַּק לָקוּי קָצָר אוֹ דַק לָקוּי אָרוּךְ?

אָמַר לוֹ רְבִּי עֲקִיבָה:

עַד שֶׁאָנוּ לְמֵדִין מִן הַקָּנֶה,

נִלְמַד מִן הַשֵּׂעָר!

'דַּק שְׂעָרוֹ שֶׁלִּפְלוֹנִי', <דַּק שְׂעָרוֹ מַקֵּל שֶׁלִּפְלוֹנִי>

דַּק לָקוּי קָצָר, לֹא דַק לָקוּי אָרוּךְ?

### @11מסכת נגעים פרק י משנה ב

ב

שֵׂעָר צָהֹב דַּק מְטַמֵּא מְכֻנָּס וּמְפֻזָּר,

וּמְבֻצָּר, וְשֶׁלֹּא מְבֻצָּר,

הָפוּךְ, וְשֶׁלֹּא הָפוּךְ.

דִּבְרֵי רְבִּי יְהוּדָה.

רְבִּי שִׁמְעוֹן אוֹמֵר:

אֵינוּ מְטַמֵּא אֶלָּא הָפוּךְ.

אָמַר רְבִּי שִׁמְעוֹן:

וְדִין הוּא:

מָה אִם שֵׂעָר לָבָן, שֶׁאֵין שֵׂעָר אַחֵר מַצִּיל מִיָּדוֹ,

אֵינוּ מְטַמֵּא אֶלָּא הָפוּךְ,

שֵׂעָר צָהֹב דַּק שֶׁשֵּׂעָר אַחֵר מַצִּיל מִיָּדוֹ,

אֵינוּ דִין שֶׁלֹּא יְטַמֵּא אֶלָּא הָפוּךְ?

רְבִּי יְהוּדָה אוֹמֵר:

כָּל מָקוֹם שֶׁצָּרַךְ לוֹמַר הָפַךְ, <הפוך>

אָמַר הָפַךְ.

אֲבָל הַנֶּתֶק, שֶׁנֶּאֱמַר בּוֹ: (וַיִּקְרָא יג,לב)

"לֹא הָיָה בוֹ שֵׂעָר צָהֹב",

מְטַמֵּא הָפוּךְ וְשֶׁלֹּא הָפוּךְ. <הפך; הפך>

### @11מסכת נגעים פרק י משנה ג

ג

הַצּוֹמֵחַ מַצִּיל מִיַּד שֵׂעָר צָהֹב וּמִיַּד הַפִּסָּיוֹן,

מְכֻנָּס וּמְפֻזָּר,

מְבֻצָּר, וְשֶׁלֹּא מְבֻצָּר.

הַמְשֹׁאָר מַצִּיל מִיַּד שֵׂעָר צָהֹב וּמִיַּד הַפִּסָּיוֹן,

מְכֻנָּס וּמְבֻצָּר,

מַצִּיל מִן הַצַּד,

עַד שֶׁיְּהֵא רָחוֹק מִן הַקָּמָה מְקוֹם שְׁתֵּי שְׂעָרוֹת.

אַחַת צְהוּבָה וְאַחַת שְׁחוֹרָה,

אַחַת צְהוּבָה וְאַחַת לְבָנָה,

אֵינָן מַצִּילוֹת.

### @11מסכת נגעים פרק י משנה ד

ד

שֵׂעָר צָהֹב שֶׁקָּדַם אֶת הַנֶּתֶק, טָהוֹר.

רְבִּי יְהוּדָה מְטַמֵּא. <יודה>

רְבִּי אֱלִיעֶזֶר בֶּן יַעֲקֹב אוֹמֵר: <ֶלְעָזָר>

לֹא מְטַמֵּא, וְלֹא מַצִּיל.

רְבִּי שִׁמְעוֹן אוֹמֵר:

כָּל שֶׁאֵינוּ סִימַן טֻמְאָה בַנֶּתֶק,

הֲרֵי הוּא סִימַן טַהֲרָה בַנֶּתֶק. <טהורה>

### @11מסכת נגעים פרק י משנה ה

ה

כֵּיצַד מְגַלְּחִין אֶת הַנֶּתֶק?

מְגַלֵּחַ חוּצָה לוֹ,

וּמַנִּיחַ שְׁתֵּי שְׂעָרוֹת סָמוּךְ לוֹ, <סימן>

כְּדֵי שֶׁיְּהֵא נִכָּר אִם פָּסָה.

הֶחֱלִיטוֹ בְשֵׂעָר צָהֹב,

וְהָלַךְ שֵׂעָר צָהֹב,

וְחָזַר שֵׂעָר צָהֹב,

וְכֵן בַּפִּסָּיוֹן,

כַּתְּחִלָּה,

בְּסוֹף שָׁבוּעַ רִאשׁוֹן,

וּבְסוֹף שָׁבוּעַ שֵׁנִי,

לְאַחַר הַפְּטוּר,

הֲרֵי הִיא כְּמוֹת שֶׁהָיַת.

הֶחֱלִיטוֹ בַפִּסָּיוֹן,

וְהָלַךְ הַפִּסָּיוֹן,

וְחָזַר הַפִּסָּיוֹן,

וְכֵן בְּשֵׂעָר צָהֹב,

בְּסוֹף שָׁבוּעַ רִאשׁוֹן,

וּבְסוֹף שָׁבוּעַ שֵׁנִי,

לְאַחַר הַפְּטוּר,

הֲרֵי הִיא כְּמוֹת שֶׁהָיַת.

### @11מסכת נגעים פרק י משנה ו

ו

שְׁנֵי נְתָקִים זֶה בְצַד זֶה,

וְשִׁטָּה שֶׁלַּשֵּׂעָר מַפְסֶקֶת בֵּינֵיהֶן,

נִפְרַץ מִמָּקוֹם אֶחָד, טָמֵא;

מִשְּׁנֵי מְקוֹמוֹת, טָהוֹר.

כַּמָּה תְהֵא פִרְצָה?

מְקוֹם שְׁתֵּי שְׂעָרוֹת.

נִפְרַץ מִמָּקוֹם אֶחָד כַּגָּרִיס, טָמֵא.

### @11מסכת נגעים פרק י משנה ז

ז

שְׁנֵי נְתָקִים זֶה לִפְנִים מִזֶּה,

וְשִׁטָּה שֶׁלַּשֵּׂעָר מַפְסֶקֶת בֵּינֵיהֶן,

נִפְרַץ מִמָּקוֹם אֶחָד, טָמֵא; <במקום>

מִשְּׁנֵי מְקוֹמוֹת, טָהוֹר.

כַּמָּה תְהֵא הַפִּרְצָה?

מְקוֹם שְׁתֵּי שְׂעָרוֹת.

נִפְרַץ מִמָּקוֹם אֶחָד כַּגָּרִיס, טָהוֹר. <במקום>

### @11מסכת נגעים פרק י משנה ח

ח

מִי שֶׁהָיָה בוֹ נֶתֶק וּבוֹ שֵׂעָר טָמֵא,

וְנוֹלַד לוֹ שֵׂעָר שָׁחוֹר, טָהוֹר;

אַף עַל פִּי נָטָה וְהָלַךְ לוֹ שֵׂעָר שָׁחוֹר, טָהוֹר.

רְבִּי שִׁמְעוֹן בֶּן יְהוּדָה אוֹמֵר:

כָּל נֶתֶק שֶׁטָּהַר שָׁעָה אַחַת,

אֵין לוֹ טֻמְאָה לְעוֹלָם.

רְבִּי שִׁמְעוֹן אוֹמֵר:

כָּל שֵׂעָר שָׁחוֹר שֶׁטָּהַר שָׁעָה אַחַת, <צהוב>

אֵין לוֹ טֻמְאָה לְעוֹלָם.

### @11מסכת נגעים פרק י משנה ט

ט

מִי שֶׁהָיָה בוֹ נֶתֶק כַּגָּרִיס,

וְנִתַּק כָּל רֹאשׁוֹ, טָהוֹר.

הָרֹאשׁ וְהַזָּקָן אֵינָן מְעַכְּבִין זֶה אֶת זֶה,

דִּבְרֵי רְבִּי יְהוּדָה.

רְבִּי שִׁמְעוֹן אוֹמֵר:

מְעַכְּבִין זֶה אֶת זֶה.

אָמַר רְבִּי שִׁמְעוֹן:

וְדִין הוּא:

מָה עוֹר הַפָּנִים וְעוֹר הַבָּשָׂר,

שֶׁיֵּשׁ דָּבָר אֶחָד מַפְסִיק בֵּינֵיהֶן, <אחר>

מְעַכְּבִין זֶה אֶת זֶה,

הָרֹאשׁ וְהַזָּקָן,

שֶׁאֵין דָּבָר אַחֵר מַפְסִיק בֵּינֵיהֶם,

אֵינוּ דִין שֶׁיְּעַכְּבוּ זֶה אֶת זֶה?

הָרֹאשׁ וְהַזָּקָן אֵינָן מִצְטָרְפִין זֶה עִם זֶה,

וְאֵינָן פּוֹסִין מִזֶּה לָזֶה.

וְאֵי זֶה הוּא הַזָּקָן?

מִפֶּרֶק שֶׁלַּלֶּחִי עַד פִּיקָה שֶׁלַּגַּרְגֶּרֶת.

### @11מסכת נגעים פרק י משנה י

י

הַקָּרַחַת וְהַגַּבַּחַת מִטַּמּוֹת בִּשְׁנֵי שָׁבוּעוֹת,

בִּשְׁנֵי סִימָנִין:

בְּמִחְיָה וּבְפִסָּיוֹן.

אֵי זוֹ הִיא הַקָּרַחַת?

אָכַל נֶשֶׁם, סָךְ נֶשֶׁם,

מַכָּה שֶׁאֵינָה רְאוּיָה לְגַדֵּל אֶת הַשֵּׂעָר.

וְאֵי זוֹ הִיא הַקָּרַחַת?

מִקָּדְקֹד הַשּׁוֹפֵעַ לְאַחֲרָיו עַד פִּיקָה שֶׁלַּצַּוָּאר.

וְאֵי זוֹ הִיא הַגַּבַּחַת?

מִקָּדְקֹד הַשּׁוֹפֵעַ לְפָנָיו עַד כְּנֶגֶד שֵׂעָר מִלְּמַעְלָן.

הַקָּרַחַת וְהַגַּבַּחַת אֵינָן מִצְטָרְפוֹת זוֹ עִם זוֹ,

וְאֵין פּוֹסוֹת מִזּוֹ לָזוֹ;

רְבִּי יְהוּדָה אוֹמֵר: <יודה>

אִם יֵשׁ שֵׂעָר בֵּינֵיהֶן, אֵינָן מִצְטָרְפוֹת;

וְאִם לָאו, הֲרֵי אֵלּוּ מִצְטָרְפוֹת.

## @22פרק יא

### @11מסכת נגעים פרק יא משנה א

א

כָּל הַבְּגָדִים מִטַּמִּין בַּנְּגָעִין,

חוּץ מִשֶּׁלַּגּוֹיִם.

הַלּוֹקֵחַ בְּגָדִים מִן הַגּוֹיִם,

יֵרָאוּ כַתְּחִלָּה.

עוֹרוֹת הַיָּם אֵינָן מִטַּמִּין בִּנְגָעִים.

חִבֵּר לָהֶן מִן הַגָּדֵל בָּאָרֶץ,

אֲפִלּוּ חוּט, מְשִׁיחָה,

דָּבָר שֶׁהוּא מְקַבֵּל טֻמְאָה,

טָמֵא.

### @11מסכת נגעים פרק יא משנה ב

ב

צֶמֶר גְּמַלִּים, צֶמֶר רְחֵלִים שֶׁטְּרָפָן זֶה בָזֶה,

אִם רֹב מִן הַגְּמַלִּים, אֵינוּ מִטַּמֵּא בִנְגָעִים;

אִם רֹב מִן הָרְחֵלִים, מִטַּמֵּא בִנְגָעִים;

מַחְצָה לְמַחְצָה, מִטַּמֵּא בִנְגָעִים.

וְכֵן הַפִּשְׁתָּן וְהַקִּנְבֵס שֶׁטְּרָפָן זֶה בָזֶה.

### @11מסכת נגעים פרק יא משנה ג

ג

הָעוֹרוֹת וְהַבְּגָדִים הַצְּבוּעִין אֵינָן מִטַּמִּין בִּנְגָעִים.

הַבָּתִּים,

בֵּין צְבוּעִין, בֵּין שֶׁאֵינָן צְבוּעִים,

מִטַּמִּין בִּנְגָעִים.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

הָעוֹרוֹת כַּבָּתִּים.

רְבִּי שִׁמְעוֹן אוֹמֵר:

הַצְּבוּעִין בִּידֵי שָׁמַיִם מִטַּמִּין.

### @11מסכת נגעים פרק יא משנה ד

ד

בֶּגֶד שֶׁשִּׁתְיוֹ צָבוּעַ וְעַרְבוֹ לָבָן, <ועירבו>

עַרְבוֹ צָבוּעַ וְשִׁתְיוֹ לָבָן, <עירבו>

הַכֹּל הוֹלֵךְ אַחַר הַנִּרְאֶה.

הַבְּגָדִין מִטַּמִּין בִּירַקְרַק שֶׁבִּירוֹקִין,

וּבַאֲדַמְדַּם שֶׁבָּאֲדֻמִּים.

הָיָה יְרַקְרַק וּפָסָה אֲדַמְדַּם,

[אֲדַמְדַּם] וּפָשָׂה יְרַקְרַק,

טָמֵא.

נִשְׁתַּנָּה וּפָסָה, נִשְׁתַּנָּה וְלֹא פָסָה,

כְּאִלּוּ לֹא נִשְׁתַּנָּה.

רְבִּי יְהוּדָה אוֹמֵר:

יֵרָאֶה כַּתְּחִלָּה.

### @11מסכת נגעים פרק יא משנה ה

ה

הָעוֹמֵד בָּרִאשׁוֹן,

יְכַבֵּס וְיַסְגִּיר.

הָעוֹמֵד בַּשֵּׁנִי,

יִשָּׂרֵף.

הַפּוֹשֶׂה בָזֶה וּבָזֶה,

יִשָּׂרֵף.

הַכֵּהָה כַּתְּחִלָּה,

רְבִּי יִשְׁמָעֵאל אוֹמֵר:

יְכַבֵּס וְיַסְגִּיר.

וַחֲכָמִים אוֹמְרִים:

אֵינוּ זָקוּק לוֹ.

ו

הַכֵּהָה בָרִאשׁוֹן,

יְכַבֵּס וְיַסְגִּיר.

הַכֵּהָה בַשֵּׁנִי,

קוֹרְעוֹ וְשׂוֹרֵף מַה שֶּׁקָּרַע,

וְצָרִיךְ מַטְלֵית.

רְבִּי נְחֶמְיָה אוֹמֵר:

אֵינוּ צָרִיךְ מַטְלֵית.

### @11מסכת נגעים פרק יא משנה ו

ז

חָזַר נֶגַע לַבֶּגֶד,

מַצִּיל אֶת הַמַּטְלֵית.

חָזַר לַמַּטְלִית,

שׂוֹרֵף אֶת הַבֶּגֶד.

הַטּוֹלֶה מִן הַמֻּסְגָּר בַּטָּהוֹר,

חָזַר נֶגַע לַבֶּגֶד,

שׂוֹרֵף אֶת הַמַּטְלֵית;

חָזַר לַמַּטְלִית,

הַבֶּגֶד הָרִאשׁוֹן יִשָּׂרֵף,

וְהַמַּטְלֵית תְּשַׁמֵּשׁ אֶת הַבֶּגֶד הַשֵּׁנִי בְּסִימָנִין.

### @11מסכת נגעים פרק יא משנה ז

ח

קֵיטָא שֶׁיֶּשׁ בָּהּ פְּסַפְסִין צְבוּעִין וּלְבָנִים,

וּפוֹסִין מִזֶּה לָזֶה.

שָׁאֲלוּ אֶת רְבִּי אֱלִיעֶזֶר:

וַהֲרֵי הוּא פְסֶפֶס יְחִידִי?

אָמַר לָהֶם:

לֹא שָׁמַעְתִּי.

אָמַר לוֹ רְבִּי יְהוּדָה בֶן בְּתִירָה:

אֲלַמֵּד בּוֹ?

אָמַר לוֹ:

אִם לְקַיֵּם דִּבְרֵי חֲכָמִים, הִן!

אָמַר לוֹ:

שֶׁמֵּא יַעֲמֹד בּוֹ שְׁנֵי שָׁבוּעוֹת, טָמֵא.

אָמַר לוֹ:

חָכָם גָּדוֹל אַתָּה! שֶׁקִּיַּמְתָּ דִבְרֵי חֲכָמִים.

הַפִּסְָּיוֹן וְהַסָּמוּךְ, כָּל שֶׁהוּא;

הָרָחוֹק, כַּגָּרִיס;

וְהַחוֹזֵר, כַּגָּרִיס.

### @11מסכת נגעים פרק יא משנה ח

ט

הַשְּׁתִי וְהָעֵרֶב מִטַּמִּין בִּנְגָעִים מִיָּד.

רְבִּי יְהוּדָה אוֹמֵר:

הַשְּׁתִי, מִשֶּׁיִּשָּׁלֵק, וְהָעֵרֶב מִיָּד,

וְהָאוֹנִין שֶׁלַּפִּשְׁתָּן, מִשֶּׁיִּתְלַבֵּנוּ.

כַּמָּה תְהֵא בַּפַּקַּעַת וּתְהֵא מִטַּמָּא בִנְגָעִים? <מִטַּמֵּא>

כְּדֵי לֶאֱרֹג מִמֶּנָּה שָׁלוֹשׁ עַל שָׁלוֹשׁ שְׁתִי וָעֵרֶב,

אֲפִלּוּ כֻלָּהּ שְׁתִי, וַאֲפִלּוּ כֻלָּהּ עֵרֶב.

הָיְתָה פָסִיקוֹת, אֵינָה מִטַּמָּא בִנְגָעִים.

רְבִּי יְהוּדָה אוֹמֵר:

אֲפִלּוּ פְסִיקָה אַחַת וּקְשׁוּרָה,

אֵינָה מִטַּמָּא בִּנְגָעִים.

### @11מסכת נגעים פרק יא משנה ט

י

הַמַּעֲלֶה מִן הַפַּקַּעַת לַחֲבֶרְתָּהּ,

מִן הַסָּלִיל לַחֲבֵרוֹ,

מִן הַכָּבֵד הָעֶלְיוֹנָה לְכָבֵד הַתַּחְתּוֹנָה,

וְכֵן שְׁנֵי דַפֵּי חָלוּק שֶׁנִּרְאָה נֶגַע בְּאֶחָד מֵהֶן,

הֲרֵי הַשֵּׁנִי טָהוֹר.

בְּנֶפֶשׁ הַמַּסֶּכֶת,

וּבַשֶּׁתִי הָעוֹמֵד,

הֲרֵי אֵלּוּ מִטַּמְּאִין בִּנְגָעִים מִיָּד.

רְבִּי שִׁמְעוֹן אוֹמֵר:

שֶׁתִי, אִם הָיָה רָצוּף, מִטַּמֵּא.

### @11מסכת נגעים פרק יא משנה י

יא

נִרְאָה בַשֶּׁתִי הָעוֹמֵד,

הָאָרִיג טָהוֹר.

נִרְאָה בְאָרִיג,

הַשֶּׁתִי הָעוֹמֵד טָהוֹר.

נִרְאָה בַסָּדִין,

שׂוֹרֵף אֶת הַנּוּמִין.

נִרְאָה בַנּוּמִין,

הַסָּדִין טָהוֹר.

חָלוּק שֶׁנִּרְאָה בוֹ נֶגַע,

מַצִּיל אֶת הָאָמְרְיוֹת שֶׁבּוֹ,

אֲפִלּוּ הֵן אַרְגָּמָן.

### @11מסכת נגעים פרק יא משנה יא

יב

כָּל הָרָאוּי לִטַּמֵּא טְמֵא מֵת,

אַף עַל פִּי שֶׁאֵינוּ רָאוּי לִטַּמֵּא מִדְרָס,

מִטַּמֵּא בִנְגָעִים,

כְּגוֹן קֶלַע שֶׁלַּסְּפִינָה,

וִילוֹן וְשָׁבִיס שֶׁלִּסְבָכָה,

וּמִטְפְּחוֹת סְפָרִים, וְגִנְגִּלּוֹן,

וּרְצוּעוֹת מַנְעָל וְסַנְדָּל שֶׁיֶּשׁ בָּהֶם רֹחַב כַּגָּרִיס,

הֲרֵי אֵלּוּ מִטַּמִּין בִּנְגָעִים.

סָגוֹס שֶׁנִּרְאָה בוֹ נֶגַע,

רְבִּי אֱלִיעֶזֶר בֶּן יַעֲקֹב אוֹמֵר:

עַד שֶׁיֵּרָאֶה בָאָרִיג וּבַמֻּכִּין.

הַחֵמֶת וְהַתָּרְמֵל, נִרְאִין כְּדַרְכָּן,

וּפוֹשֶׂה מִתּוֹכוֹ לְאַחֲרָיו, <ופוסה>

וּמֵאַחֲרָיו לְתוֹכוֹ.

### @11מסכת נגעים פרק יא משנה יב

יג

בֶּגֶד הַמֻּסְגָּר שֶׁנִּתְעָרַב בַּאֲחֵרִין,

כֻּלָּם טְהוֹרִין;

קִצְּצוֹ וַעֲשָׂאוֹ מֻכִּין,

טָהוֹר, וּמֻתָּר בַּהֲנָיָתוֹ.

וְהַמֻּחְלָט שֶׁנִּתְעָרַב בַּאֲחֵרִים,

כֻּלָּם טְמֵאִים.

קִצְּצוֹ וַעֲשָׂאוֹ מֻכִּין,

טָמֵא, וְאָסוּר בַּהֲנָיָתוֹ.

## @22פרק יב

### @11מסכת נגעים פרק יב משנה א

א

כָּל הַבָּתִּים מִטַּמִּין בִּנְגָעִים, חוּץ מִשֶּׁלַּגּוֹיִם.

הַלּוֹקֵחַ בָּתִּים מִן הַגּוֹיִם,

יֵרָאוּ כַתְּחִלָּה.

בַּיִת עָגֹל,

בַּיִת טְרִיגוֹן, *<trígonos: משולש>*

בַּיִת הַבָּנוּי בַּסְּפִינָה אוֹ בָאַסְכַּדְיָה, *<skhedía: דברה>*

עַל אַרְבַּע קוֹרוֹת,

אֵינוּ מִטַּמֵּא בִנְגָעִים.

וְאִם הָיָה מְרֻבָּע,

אֲפִלּוּ עַל אַרְבָּעָה עַמּוּדִים,

מִטַּמֵּא.

### @11מסכת נגעים פרק יב משנה ב

ב

בַּיִת שֶׁאֶחָד מִצְּדָדָיו מְחֻפֶּה בַשַּׁיִשׁ,

אֶחָד בַּסֶּלַע וְאֶחָד בַּלְּבֵנִים וְאֶחָד בֶּעָפָר,

טָהוֹר.

בַּיִת שֶׁלֹּא הָיוּ בוֹ אֲבָנִים וְעֵצִים וְעָפָר,

וְנִרְאָה בוֹ נֶגַע,

וְאַחַר כָּךְ הֵבִיאוּ בוֹ אֲבָנִים וְעֵצִים וְעָפָר,

טָהוֹר.

וְכֵן בֶּגֶד שֶׁלֹּא אָרַג בּוֹ שָׁלוֹשׁ עַל שָׁלוֹשׁ,

וְנִרְאָה בוֹ נֶגַע,

וְאַחַר כָּךְ אָרַג בּוֹ שָׁלוֹשׁ עַל שָׁלוֹשׁ,

טָהוֹר.

אֵין הַבַּיִת מִטַּמֵּא בִנְגָעִים,

עַד שֶׁיְּהוּ בוֹ אֲבָנִים וְעֵצִים וְעָפָר.

### @11מסכת נגעים פרק יב משנה ג

ג

כַּמָּה אֲבָנִים יְהוּ בוֹ?

רְבִּי יִשְׁמָעֵאל אוֹמֵר:

אַרְבַּע.

רְבִּי עֲקִיבָה אוֹמֵר:

שְׁמוֹנֶה.

שֶׁרֶבִּי יִשְׁמָעֵאל אוֹמֵר:

עַד שֶׁיֵּרָאֶה כִּשְׁנֵי גְרִיסִים עַל שְׁתֵּי אֲבָנִים

אוֹ עַל אֶבֶן אַחַת.

רְבִּי עֲקִיבָה אוֹמֵר:

עַד שֶׁיֵּרָאֶה כִּשְׁנֵי גְרִיסִים עַל שְׁתֵּי אֲבָנִים,

לֹא עַל אֶבֶן אַחַת.

רְבִּי אֶלְעָזָר בִּרְבִּי שִׁמְעוֹן אוֹמֵר:

עַד שֶׁיֵּרָאֶה כִּשְׁנֵי גְרִיסִים עַל שְׁתֵּי אֲבָנִים,

בִּשְׁנֵי כֳתָלִים בְּזָוִית,

אָרְכּוֹ כִשְׁנֵי גְרִיסִין, וְרָחְבּוֹ כַּגָּרִיס.

### @11מסכת נגעים פרק יב משנה ד

ד

עֵצִים, כְּדֵי לִתֵּן תַּחַת הַשָּׁקוֹף.

רְבִּי יְהוּדָה אוֹמֵר:

כְּדֵי לַעֲשׁוֹת סַנְדָּל לַאֲחוֹרֵי הַשָּׁקוֹף.

עָפָר, כְּדֵי לִתֵּן בֵּין פַּצִּים לַחֲבֵרוֹ.

קִירוֹת הָאֲבוּס וְקִירוֹת הַמְּחִיצָה

אֵינָן מִטַּמִּין בִּנְגָעִים.

יְרוּשָׁלַיִם וְחוּץ לָאָרֶץ אֵינָן מִטַּמִּין בִּנְגָעִים.

### @11מסכת נגעים פרק יב משנה ה

ה

כֵּיצַד רְאִיַּת הַבַּיִת?

"וּבָא אֲשֶׁר לוֹ הַבַּיִת וְהִגִּיד לַכֹּהֵן לֵאמֹר,

כְּנֶגַע נִרְאָה לִי בַבָּיִת" (וַיִּקְרָא יד,לה).

אֲפִלּוּ תַלְמִיד חֲכָמִים וְיוֹדֵעַ שֶׁהוּא נֶגַע וַדַּאי,

לֹא יִגְזֹר וְיֹאמַר "נֶגַע נִרְאָה לִי בַּבָּיִת",

אֶלָּא "כְּנֶגַע נִרְאָה לִי בַּבָּיִת".

ו

"וְצִוָּה הַכֹּהֵן וּפִנּוּ אֶת הַבַּיִת",

אֲפִלּוּ חֲבִילֵי קָנִים.

דִּבְרֵי רְבִּי יְהוּדָה.

רְבִּי שִׁמְעוֹן אוֹמֵר:

עֵסֶק הוּא לַפִּנּוּי?

אָמַר רְבִּי מֵאִיר:

וְכִי מָה מִטַּמֵּא לוֹ?

אִם תֹּאמַר כְּלֵי עֵצוֹ וּבְגָדָיו וּמַתַּכְתּוֹ,

מַטְבִּילָן וְהֵן טְהוֹרִין!

וְעַל מָה חָסָה הַתּוֹרָה?

עַל כְּלֵי חַרְשׂוֹ, וְעַל פָּכוֹ, וְעַל תַּפְיוֹ.

אִם כֵּן חָסָה הַתּוֹרָה עַל מָמוֹנוֹ הַבָּזוּי,

קוֹל וָחֹמֶר עַל מָמוֹנוֹ הֶחָבִיב;

אִם כָּךְ עַל מָמוֹנוֹ,

קוֹל וָחֹמֶר עַל נֶפֶשׁ בָּנָיו וּבְנוֹתָיו;

אִם כָּךְ עַל שֶׁלָּרָשָׁע,

קַל וָחֹמֶר עַל שֶׁלַּצַּדִּיק.

### @11מסכת נגעים פרק יב משנה ו

ז  
וְאֵינוּ הוֹלֵךְ לְתוֹךְ בֵּיתוֹ וּמַסְגִּיר,

וְלֹא עוֹמֵד בְּתוֹךְ הַבַּיִת שֶׁהַנֶּגַע בְּתוֹכוֹ וּמַסְגִּיר,

אֶלָּא עוֹמֵד עַל פֶּתַח הַבַּיִת שֶׁהַנֶּגַע בְּתוֹכוֹ וּמַסְגִּיר,

שֶׁנֶּאֱמַר: (וַיִּקְרָא יד,לח)

"וְיָצָא הַכֹּהֵן מִן הַבַּיִת אֶל פֶּתַח הַבָּיִת,

וְהִסְגִּיר אֶת הַבַּיִת שִׁבְעַת יָמִים".

ח

וּבָא בְסוֹף הַשָּׁבוּעַ וְרָאָה אִם פָּסָה, (וַיִּקְרָא יד,מ)

"וְצִוָּה הַכֹּהֵן וְחִלְּצוּ אֶת הָאֲבָנִים אֲשֶׁר בָּהֵן הַנָּגַע",

(וַיִּקְרָא יד,מב) <'וכובס שנ' וט'>

"וְלָקְחוּ אֲבָנִים אֲחֵרוֹת וְהֵבִיאוּ אֶל תַּחַת הָאֲבָנִים,

וְעָפָר אַחֵר יִקַּח וְטָח אֶת הַבָּיִת"

וְאֵינוּ נוֹטֵל אֲבָנִים מִצַּד זֶה וּמֵבִיא לָזֶה,

וְלֹא עָפָר מִצַּד זֶה וּמֵבִיא לָזֶה,

וְלֹא סִיד מִכָּל מָקוֹם.

וְאֵינוּ מֵבִיא לֹא אַחַת תַּחַת שְׁתַּיִם,

וְלֹא שְׁתַּיִם תַּחַת אַחַת,

אֶלָּא מֵבִיא שְׁתַּיִם תַּחַת שְׁתַּיִם,

תַּחַת שָׁלוֹשׁ, וְתַחַת אַרְבַּע.

מִכָּן אָמָרוּ:

"אִי לְרָשָׁע! אִי לִשְׁכֵנוֹ!"

שְׁנֵיהֶן חוֹלְצִין,

שְׁנֵיהֶן קוֹצְעִין,

שְׁנֵיהֶן מְבִיאִין אֶת הָאֲבָנִים,

אֲבָל הוּא לְבַדּוֹ מֵבִיא אֶת הֶעָפָר,

שֶׁנֶּאֱמַר:

"וְעָפָר אַחֵר יִקַּח וְטָח אֶת הַבָּיִת",

וְאֵין חֲבֵרוֹ מִטַּפֵּל עִמּוֹ בַּטִּיחָה.

### @11מסכת נגעים פרק יב משנה ז

ט

וּבָא בְסוֹף שָׁבוּעַ וְרָאָה אִם חָזַר, (וַיִּקְרָא יד,מה)

"וְנָתַץ אֶת הַבַּיִת,

אֶת אֲבָנָיו וְאֶת עֵצָיו וְאֵת כָּל עֲפַר הַבָּיִת,

וְהוֹצִיא אֶל מִחוּץ לָעִיר אֶל מָקוֹם טָמֵא."

וְהַפִּסָּיוֹן הַסָּמוּךְ, כָּל שֶׁהוּא,

הָרָחוֹק, כַּגָרִיס,

וְהַחוֹזֵר בַּבָּתִּין, כִּשְׁנֵי גְרִיסִין.

## @22פרק יג

### @11מסכת נגעים פרק יג משנה א

א

עֲשָׂרָה בָתִּים הֵן:

הַכֵּהָה בָרִאשׁוֹן, וְהַהוֹלֵךְ לוֹ,

גּוֹלְפוֹ וְהוּא טָהוֹר. *<קולפו! ק' מחוקה וג' כתובה עליו>*

הַכֵּהָה בַשֵּׁנִי, וְהַהוֹלֵךְ לוֹ,

גּוֹלְפוֹ וְהוּא טָעוּן צִפֳּרִין. *<קולפו! ק' מחוקה וג' כתובה עליו>*

הַפּוֹשֶׂה בָרִאשׁוֹן,

חוֹלֵץ וְקוֹצֶה וְטָח וְנוֹתֵן לוֹ שָׁבוּעַ.

חָזַר, יִנָּתֵץ, <וְנִתַּץ>

לֹא חָזַר, טָעוּן צִפֳּרִין.

עָמַד בָּרִאשׁוֹן וּפָשָׂה בַשֵּׁנִי,

חוֹלֵץ וְקוֹצֶה וְטָח וְנוֹתֵן לוֹ שָׁבוּעַ.

חָזַר, יִנָּתֵץ, <וְנִתַּץ>

לֹא חָזַר, טָעוּן צִפֳּרִין.

עָמַד בָּזֶה וּבָזֶה,

חוֹלֵץ וְקוֹצֶה וְטָח וְנוֹתֵן לוֹ שָׁבוּעַ.

חָזַר, יִנָּתֵץ, <וְנִתַּץ>

לֹא חָזַר, טָעוּן צִפֳּרִין.

אִם עַד שֶׁלֹּא טִהֲרוֹ בַצִּפֳּרִין נִרְאָה בוֹ נֶגַע,

הֲרֵי זֶה יִנָּתֵץ,

וְאִם מִשֶּׁטִּהֲרוֹ בַצִּפֳּרִין נִרְאָה בוֹ נֶגַע,

יֵרָאֶה כַּתְּחִלָּה.

### @11מסכת נגעים פרק יג משנה ב

ב

הָאֶבֶן שֶׁבְּזָוִית,

בִּזְמַן שֶׁהוּא חוֹלֵץ,

חוֹלֵץ אֶת כֻּלָּהּ;

וּבִזְמַן שֶׁהוּא נוֹתֵץ,

נוֹתֵץ אֶת שֶׁלּוֹ, וּמַנִּיחַ אֶת שֶׁלַּחֲבֵרוֹ.

נִמְצָא חֹמֶר בַּחֲלִיצָה מִבַּנְּתִיצָה.

ג

רְבִּי אֶלְעָזָר אוֹמֵר: <אליעזר>

בַּיִת הַבָּנוּי רֹאשׁ וּפָתִים,

נִרְאָה בָרִאשׁוֹן,

נוֹטֵל אֶת כֻּלּוֹ; <בראש>

נִרְאָה בַפָּתִין,

נוֹטֵל אֶת שֶׁלּוֹ, וּמַנִּיחַ אֶת שֶׁלַּחֲבֵרוֹ.

### @11מסכת נגעים פרק יג משנה ג

ד

בַּיִת שֶׁנִּרְאָה בוֹ נֶגַע,

וְהָיְתָה עֲלִיָּה עַל גַּבָּיו,

נוֹתֵן אֶת הַקּוֹרוֹת לָעֲלִיָּה.

נִרְאָה בַעֲלִיָּה,

נוֹתֵן אֶת הַקּוֹרוֹת לַבַּיִת.

לֹא הָיְתָה עֲלִיָּה עַל גַּבָּיו,

אֲבָנָיו וְעֵצָיו וַעֲפָרוֹ נִתָּצִין עִמּוֹ;

מַצִּיל עַל הַמַּלְבְּנִים וְעַל סְרִיגֵי הַחַלּוֹנוֹת.

רְבִּי יְהוּדָה אוֹמֵר:

מַלְבֵּן הַבָּנוּי עַל גַּבָּיו נִתָּץ עִמּוֹ.

אֲבָנָיו וְעֵצָיו וַעֲפָרוֹ מִטַּמִּין כַּזַּיִת;

רְבִּי אֶלְעָזָר חֲסָמָה אוֹמֵר:

בְּמַה שֶּׁהֵן.

### @11מסכת נגעים פרק יג משנה ד

ה

בַּיִת הַמֻּסְגָּר מְטַּמֵּא מִתּוֹכוֹ,

וְהַמֻּחְלָט, מִתּוֹכוֹ וּמֵאַחֲרָיו.

וְזֶה וָזֶה מִטַּמִּין בַּבִּיאָה.

### (@11מסכת נגעים פרק יג משנה ה)

הַבּוֹנֶה מִן הַמֻּסְגָּר בַּטָּהוֹר,

וְחָזַר נֶגַע לַבַּיִת,

חוֹלֵץ אֶת הָאֲבָנִים.

חָזַר לָאֲבָנִים,

הַבַּיִת הָרִאשׁוֹן יִנָּתֵץ,

וְהָאֲבָנִים יְשַׁמְּשׁוּ אֶת הַבַּיִת הַשֵּׁנִי בְּסִימָנִין.

### @11מסכת נגעים פרק יג משנה ו

ו

בַּיִת שֶׁהוּא מֵסֵךְ עַל גַּבֵּי בַיִת הַמְנֻגָּע,

וְכֵן אִילָן שֶׁהוּא מֵסֵךְ עַל גַּבֵּי בַיִת הַמְנֻגָּע,

נִכְנַס לַחִיצוֹן, טָהוֹר.

דִּבְרֵי רְבִּי אֶלְעָזָר בֶּן עֲזַרְיָה.

אָמַר רְבִּי אֶלְעָזָר:

מָה, אִם אֶבֶן אַחַת מִמֶּנּוּ מְטַמָּא בַבִּיאָה,

הוּא עַצְמוֹ לֹא יְטַמֵּא בַבִּיאָה?

### (@11מסכת נגעים פרק יג משנה ז)

הַטָּמֵא עוֹמֵד תַּחַת הָאִילָן, וְהַטָּהוֹר עוֹבֵר,

טָמֵא.

הַטָּהוֹר עוֹמֵד תַּחַת הָאִילָן, וְהַטָּמֵא עוֹבֵר,

טָהוֹר.

אִם עָמַד, טָמֵא.

וְכֵן בְּאֶבֶן הַמְנֻגַּעַת, טָהוֹר.

וְאִם הִנִּיחָהּ, הֲרֵי זוֹ טָמֵא.

### @11מסכת נגעים פרק יג משנה ח

ז <ו>

טָהוֹר שֶׁהִכְנִיס רֹאשׁוֹ וְרֻבּוֹ לְבַיִת טָמֵא,

נִטְמָא,

וְטָמֵא שֶׁהִכְנִיס רֹאשׁוֹ וְרֻבּוֹ לְבַיִת טָהוֹר,

טִמָּהוּ.

טַלֵּית טְהוֹרָה שֶׁהִכְנִיס מִמֶּנָּה שָׁלוֹשׁ עַל שָׁלוֹשׁ לְבַיִת טָמֵא,

נִטְמֵה,

וּטְמֵאָה שֶׁהִכְנִיס מִמֶּנָּה אֲפִלּוּ כַזַּיִת לְבַיִת טָהוֹר,

טִמַּתּוּ.

### @11מסכת נגעים פרק יג משנה ט

ח <ז>

מִי שֶׁנִּכְנַס לְבַיִת הַמְנֻגָּע,

וְכֵלָיו עַל כְּתֵפוֹ,

וְסַנְדַּלָּיו וְטַבְּעוֹתָיו בְּיָדָיו,

הוּא וְהֵן טְמֵאִין מִיָּד.

הָיָה לָבוּשׁ בְּכֵלָיו,

וְסַנְדָּלָיו בְּרַגְלָיו,

וְטַבְּעוֹתָיו בְּיָדָיו,

הוּא טָמֵא מִיָּד, וְהֵן טְהוֹרִין,

עַד שֶׁיִּשְׁהֶא כְּדֵי אֲכִילַת פֶּרֶס,

פַּת חִטִּין וְלֹא פַת שְׂעוֹרִין,

וּמֵסֵב וְאוֹכְלָהּ בַּלִּפְתָּן.

### @11מסכת נגעים פרק יג משנה י

י

הָיָה עוֹמֵד בִּפְנִים, וּפָשַׁט יָדוֹ לַחוּץ,

וְטַבְּעוֹתָיו בְּיָדָיו,

אִם שָׁהָה כְּדֵי אֲכִילַת פֶּרֶס,

טְמֵאוֹת.

הָיָה עוֹמֵד בַּחוּץ וּפָשַׁט יָדוֹ לִפְנִים,

וְטַבְּעוֹתָיו בְּיָדָיו,

רְבִּי יְהוּדָה מְטַמֵּא מִיָּד;

וַחֲכָמִים אוֹמְרִים:

עַד שֶׁיִּשְׁהֶא כְּדֵי אֲכִילַת פֶּרֶס.

יא

אָמְרוּ לוֹ לִרְבִּי יְהוּדָה:

מָה אִם בִּזְמַן שֶׁכָּל גּוּפוֹ טָמֵא,

לֹא טִמָּא אֶת מַה שֶּׁעָלָיו,

עַד שֶׁיִּשְׁהֶה כְּדֵי אֲכִילַת פֶּרֶס,

בִּזְמַן שֶׁאֵין כָּל גּוּפוֹ טָמֵא,

לֹא יְטַמֵּא אֶת מַה שֶּׁעָלָיו,

עַד שֶׁיִּשְׁהֶה כְּדֵי אֲכִילַת פֶּרֶס?

### @11מסכת נגעים פרק יג משנה יא

יב

מְצֹרָע שֶׁנִּכְנַס לַבַּיִת,

כָּל הַכֵּלִים שֶׁיֶּשׁ שָׁם טְמֵאִין,

אֲפִלּוּ עַד הַקּוֹרוֹת.

רְבִּי שִׁמְעוֹן אוֹמֵר:

עַד אַרְבַּע אַמּוֹת.

כֵּלִים מִיָּד טְמֵאִין.

רְבִּי יְהוּדָה אוֹמֵר:

עַד שָׁהָה כְּדֵי הַדְלָקַת הַנֵּר.

### @11מסכת נגעים פרק יג משנה יב

יג

נִכְנַס לְבֵית הַכְּנֶסֶת,

עוֹשִׂין לוֹ מְחִצָּה גְבוֹהָה עֲשָׂרָה טְפָחִים,

עַל רֹחַב אַרְבַּע אַמּוֹת.

נִכְנַס רִאשׁוֹן, וְיָצָא אַחֲרוֹן. <ויוציא>

כָּל הַמַּצִּיל צָמִיד פָּתִיל בְּאֹהֶל הַמֵּת,

מַצִּיל צָמִיד פָּתִיל בְּבַיִת הַמְנֻגָּע,

וְכָל הַמַּצִּיל מְכֻסֶּה בְּאֹהֶל הַמֵּת,

מַצִּיל מְכֻסֶּה בְּבַיִת הַמְנֻגָּע.

דִּבְרֵי רְבִּי מֵאִיר.

רְבִּי יוֹסֵה אוֹמֵר:

כָּל הַמַּצִּיל צָמִיד פָּתִיל בְּאֹהֶל הַמֵּת,

מַצִּיל מְכֻסֶּה בְּבַיִת הַמְנֻגָּע,

וְכָל הַמַּצִּיל מְכֻסֶּה בְאֹהֶל הַמֵּת,

אֲפִלּוּ מְגֻלֶּה בְּבַיִת הַמְנֻגָּע,

טָהוֹר.

## @22פרק יד

### @11מסכת נגעים פרק יד משנה א

א

כֵּיצַד מְטַהֲרִין אֶת הַמְּצֹרָע?

הָיָה מֵבִיא פְיָלֵי שֶׁלְּחֶרֶשׂ חֲדָשָׁה,

וְנוֹתֵן לְתוֹכָהּ חֲצִי לֹג מַיִם חַיִּים, <מחוק: רביעית>

וּמֵבִיא שְׁתֵּי צִפֳּרִים דְּרוֹר.

שָׁחַט אֶת אַחַת מֵהֶן עַל כְּלִי חֶרֶשׂ,

עַל מַיִם חַיִּים.

חָפַר וּקְבָרָהּ בְּפָנָיו,

וְנָטַל עֵץ אֶרֶז וְאֵזוֹב וּשְׁנִי תוֹלַעַת,

וּכְרָכָן בְּשִׁירֵי הַלָּשׁוֹן,

וְהִקִּיף לָהֶם רָאשֵׁי גַפַּיִם וְרֹאשׁ הַזָּנָב שֶׁלַּשְּׁנִיָּה.

טָבַל, וְהִזָּה שֶׁבַע פְּעָמִים לְאַחַר יָדוֹ שֶׁלִּמְצֹרָע.

וְיֵשׁ אוֹמְרִים:

עַל מִצְחוֹ.

וְכָךְ הָיָה מַזֶּה עַל הַשָּׁקוֹף שֶׁבַּבַּיִת מִבַּחוּץ.

### @11מסכת נגעים פרק יד משנה ב

ב

בָּא לוֹ לְשַׁלַּח אֶת הַצִּפּוֹר הַחַיָּה,

אֵינוּ הוֹפֵךְ פָּנָיו,

לֹא לַיָּם, וְלֹא לָעִיר, וְלֹא לַמִּדְבָּר,

שֶׁנֶּאֱמַר: (וַיִּקְרָא יד,נג)

"וְשִׁלַּח אֶת הַצִּפֹּר הַחַיָּה,

אֶל מִחוּץ לָעִיר אֶל פְּנֵי הַשָּׂדֶה".

ג

בָּא לוֹ לְגַלֵּחַ אֶת הַמְצֹרָע,

הֶעֱבִיר תַּעַר עַל כָּל בְּשָׂרוֹ,

וְכִבֵּס בְּגָדָיו, וְטָבַל,

טָהַר מִלִּטַּמֵּא בַבִּיאָה,

וַהֲרֵי הוּא מְטַמֵּא כַּשֶּׁרֶץ.

נִכְנַס לִפְנִים מִן הַחוֹמָה,

מְנֻדֶּה מִבֵּיתוֹ שִׁבְעַת יָמִים,

וְאָסוּר בְּתַשְׁמִישׁ הַמִּטָּה.

### @11מסכת נגעים פרק יד משנה ג

ד

בַּיּוֹם הַשְּׁבִיעִי,

מְגַלֵּחַ תִּגְלַחַת שְׁנִיָּה כְּתִגְלַחַת רִאשׁוֹנָה.

כִּבֵּס בְּגָדָיו וְטָבַל,

טָהַר מִלְּטַמֵּא כַּשֶּׁרֶץ,

וַהֲרֵי הוּא טְבוּל יוֹם,

אוֹכֵל בַּמַּעֲשֵׂר.

הֶעֱרִיב שִׁמְשׁוֹ, אוֹכֵל בִּתְרוּמָה.

הֵבִיא כַּפָּרָתוֹ, אוֹכֵל בַּקָּדָשִׁין.

נִמְצְאוּ שָׁלוֹשׁ טְהָרוֹת בַּמְצֹרָע,

וְשָׁלוֹשׁ טְהָרוֹת בַּיּוֹלֶדֶת.

### @11מסכת נגעים פרק יד משנה ד

ה

שְׁלֹשָׁה מְגַלְּחִין, וְתִגְלַחְתָּן מִצְוָה:

הַנָּזִיר, וְהַמְּצֹרָע, וְהַלְוִיִּם.

וְכֻלָּם שֶׁגִּלְּחוּ שֶׁלֹּא בְתַעַר,

אוֹ שֶׁשִּׁיְּרוּ שְׁתֵּי שְׂעָרוֹת,

לֹא עָשׁוּ כְלוּם.

### @11מסכת נגעים פרק יד משנה ה

ו

שְׁתֵּי צִפֳּרִים,

מִצְוָתָן שֶׁיִּהְיוּ שָׁווֹת בְּמַרְאֶה וּבְקוֹמָה וּבְדָמִין,

וּלְקִיחָתָן כְּאַחַת.

אַף עַל פִּי שֶׁאֵינָן שָׁווֹת, כְּשֵׁרוֹת.

שָׁחַט אֶת אַחַת מֵהֶן וְנִמְצֵאת שֶׁלֹּא דְרוֹר,

יִקַּח זוֹג לַשְּׁנִיָּה.

הָרִאשׁוֹנָה מֻתֶּרֶת בַּאֲכִילָה.

שְׁחָטָהּ וְנִמְצֵאת טְרֵפָה,

יִקַּח זוֹג לַשְּׁנִיָּה.

הָרִאשׁוֹנָה מֻתֶּרֶת בַּהֲנָיָה.

נִשְׁפַּךְ הַדָּם, תָּמוּת הַמִּשְׁתַּלַּחַת;

מֵתָה הַמִּשְׁתַּלַּחַת, יִשָּׁפֵךְ הַדָּם.

### @11מסכת נגעים פרק יד משנה ו

ז

מִצְוַת עֵץ אֶרֶז,

אָרְכּוֹ אַמָּה, וְעָבְיוֹ כִרְבִיעַ כְּרַע הַמִּטָּה:

אֶחָד לִשְׁנַיִם, וּשְׁנַיִם לְאַרְבָּעָה.

מִצְוַת אֵזוֹב,

לֹא אֵזוֹבְיוֹן,

לֹא אֵזוֹב כּוֹחֶלֶת,

וְלֹא אֵזוֹב רוֹמִי,

וְלֹא אֵזוֹב מִדְבָּרִי,

לֹא כָל אֵזוֹב שֶׁיֶּשׁ לוֹ שֵׁם לָווּי.

### @11מסכת נגעים פרק יד משנה ז

ח

בַּיּוֹם הַשְּׁמִינִי,

הָיָה מֵבִיא שָׁלוֹשׁ בְּהֵמוֹת:

חַטָּאת וְאָשָׁם וְעוֹלָה.

וְהַדַּל הָיָה מֵבִיא חַטָּאת הָעוֹף וְעוֹלַת הָעוֹף.

### @11מסכת נגעים פרק יד משנה ח

ט

בָּא לוֹ אֵצֶל אָשָׁם,

סָמַךְ שְׁתֵּי יָדָיו עָלָיו, וּשְׁחָטוֹ,

וְקִבְּלוּ שְׁנֵי כֹהֲנִים אֶת דָּמוֹ,

אֶחָד בְּכֶלִי, וְאֶחָד בְּיָד.

זֶה שֶׁקִּבֵּל בְּכֶלִי,

בָּא וּזְרָקוֹ עַל קִיר הַמִּזְבֵּחַ.

וְזֶה שֶׁקִּבֵּל בְּיָד,

בָּא לוֹ אֵצֶל מְצֹרָע.

וּמְצֹרָע טָבַל בְּלִשְׁכַּת הַמְצֹרָעִין,

בָּא וְעָמַד בְּשַׁעַרֵי נִיקָנוֹר.

רְבִּי יְהוּדָה אוֹמֵר:

לֹא הָיָה צָרִיךְ טְבִילָה.

### @11מסכת נגעים פרק יד משנה ט

י

הִכְנִיס רֹאשׁוֹ, וְנָתַן עַל תְּנוּךְ אָזְנוֹ.

הִכְנִיס יָדוֹ, וְנָתַן עַל בֹּהֶן יָדוֹ.

הִכְנִיס רַגְלוֹ, וְנָתַן עַל בֹּהֶן רַגְלוֹ.

רְבִּי יְהוּדָה אוֹמֵר:

שְׁלָשְׁתָּם הָיָה מַכְנִיס כְּאַחַת.

אֵין לוֹ בֹהֶן יָד, בֹּהֶן רֶגֶל, אֹזֶן יְמָנִית,

אֵין לוֹ טַהֲרָה עוֹלָמִית.

רְבִּי אֱלִיעֶזֶר אוֹמֵר:

נוֹתֵן הוּא עַל מְקוֹמָן.

רְבִּי שִׁמְעוֹן אוֹמֵר:

אִם נָתַן עַל שֶׁלִּשְׂמאל, יָצָא.

### @11מסכת נגעים פרק יד משנה י

יא

נָטַל מִלֹּג הַשֶּׁמֶן וְיָצַק לְתוֹךְ כַּפּוֹ שֶׁלַּחֲבֵרוֹ.

וְאִם יָצַק לְתוֹךְ כַּף עַצְמוֹ, יָצָא.

טָבַל וְהִזָּה שֶׁבַע פְּעָמִים כְּנֶגֶד בֵּית קֹדֶשׁ הַקֳּדָשִׁים.

עַל כָּל הַזָּיָה טְבִילָה.

בָּא לוֹ אֵצֶל מְצֹרָע.

מְקוֹם שֶׁהוּא נוֹתֵן אֶת הַדָּם,

שָׁם הוּא נוֹתֵן אֶת הַשֶּׁמֶן, שֶׁנֶּאֱמַר: (וַיִּקְרָא יד, כח-כט)

"עַל מְקוֹם דַּם הָאָשָׁם". <אל>

"וְהַנּוֹתָר מִן הַשֶּׁמֶן אֲשֶׁר עַל כַּף הַכֹּהֵן, <בשמן>

יִתֵּן עַל רֹאשׁ הַמִּטַּהֵר לְכַפֵּר".

אִם נָתַן, כִּפֵּר.

וְאִם לֹא נָתַן, לֹא כִפֵּר.

דִּבְרֵי רְבִּי עֲקִיבָה.

רְבִּי יוֹחָנָן בֶּן נוּרִי אוֹמֵר:

שִׁירֵי מִצְוָה הֵן,

בֵּין שֶׁנָּתַן בֵּין שֶׁלֹּא נָתַן, כִּפֵּר,

וּמַעֲלִין עָלָיו כְּאִלּוּ לֹא כִפֵּר.

יב

חָסַר הַלֹּג עַד שֶׁלֹּא יָצַק, יְמַלֶּנּוּ;

מִשֶּׁיָּצַק, יָבִיא אַחֵר כַּתְּחִלָּה,

דִּבְרֵי רְבִּי עֲקִיבָה.

רְבִּי שִׁמְעוֹן אוֹמֵר:

חָסַר הַלֹּג עַד שֶׁלֹּא נָתַן, יְמַלֶּנּוּ;

מִשֶּׁנָּתַן, יָבִיא אַחֵר כַּתְּחִלָּה.

### @11מסכת נגעים פרק יד משנה יא

יג

מְצֹרָע שֶׁהֵבִיא קָרְבָּנוֹ עָנִי, וְהֶעְשִׁיר,

אוֹ עָשִׁיר, וְהֶעְנִי,

הַכֹּל הוֹלֵךְ אַחַר חַטָּאת.

דִּבְרֵי רְבִּי שִׁמְעוֹן.

רְבִּי יְהוּדָה אוֹמֵר:

אַחַר הָאָשָׁם.

### @11מסכת נגעים פרק יד משנה יב

יד

מְצֹרָע עָנִי שֶׁהֵבִיא קָרְבַּן עָשִׁיר, יָצָא;

וְעָשִׁיר שֶׁהֵבִיא קָרְבַּן עָנִי, לֹא יָצָא.

מֵבִיא אָדָם עַל יְדֵי בְנוֹ, עַל יְדֵי בִתּוֹ,

עַל יְדֵי עַבְדּוֹ וְשִׁפְחָתוֹ קָרְבַּן עָנִי,

וּמַאֲכִילָן בִּזְבָחִין.

רְבִּי יְהוּדָה אוֹמֵר:

אַף עַל יְדֵי אִשְׁתּוֹ מֵבִיא קָרְבַּן עָשִׁיר,

וְכֵן כָּל קָרְבָּן שֶׁהִיא חַיֶּבֶת.

### @11מסכת נגעים פרק יד משנה יג

יה

שְׁנֵי מְצֹרָעִין שֶׁנִּתְעָרְבוּ קָרְבְּנוֹתֵיהֶן,

קָרַב קָרְבָּנוֹ שֶׁלְּאֶחָד מֵהֶן,

וּמֵת אֶחָד מֵהֶם,

זוֹ שָׁאֲלוּ אַנְשֵׁי אֲלֶכְּסַנְדְּרִיָּה אֶת רְבִּי יְהוֹשֻׁעַ.

אָמַר לָהֶם:

יִכְתֹּב נְכָסָיו לְאַחֵר,

וְיָבִיא קָרְבַּן עָנִי.

חסלת מסכת נגעין

# @00מסכת פרה

## @22פרק א

### @11מסכת פרה פרק א משנה א

א

רְבִּי אֱלִיעֶזֶר אוֹמֵר:

עֶגְלָה בַת שְׁנָתָהּ,

וּפָרָה בַת שְׁתַּיִם.

וַחֲכָמִים אוֹמְרִים:

עֶגְלָה בַת שְׁתַּיִם,

וּפָרָה בַת שָׁלוֹשׁ אוֹ בַת אַרְבַּע.

רְבִּי מֵאִיר אוֹמֵר:

אַף בַּת חָמֵשׁ כְּשֵׁרָה זְקֵנָה,

אֶלָּא שֶׁאֵין מַמְתִּינִים לָהּ,

שֶׁמֵּא תַשְׁחִיר, שֶׁלֹּא תִפָּסֵל.

ב

אָמַר רְבִּי יְהוֹשֻׁעַ:

לֹא שָׁמַעְתִּי אֶלָּא 'שְׁלָשִׁית'.

אָמְרוּ לוֹ:

מַה הַלָּשׁוֹן 'שְׁלָשִׁית'?

אָמַר לָהֶם:

כָּךְ שָׁמַעְתִּי סְתָם.

אָמַר בֶּן עַזַּי:

אֲנִי אֲפָרֵשׁ:

אִם אוֹמֵר אַתָּה 'שְׁלִישִׁית',

לַאֲחֵרוֹת בְּמִנְיָן.

וּכְשֶׁאַתָּה אוֹמֵר 'שְׁלָשִׁית',

בַּת שָׁלוֹשׁ שָׁנִים.

ג

כַּיּוֹצֵא בוֹ אָמַר:

כֶּרֶם רְבָעִי.

אָמְרוּ לוֹ:

מַה הַלָּשׁוֹן 'רְבָעִי'?

אָמַר לָהֶם:

כָּךְ שָׁמַעְתִּי סְתָם.

אָמַר בֶּן עַזַּי:

אֲנִי אֲפָרֵשׁ:

אִם אוֹמֵר אַתָּה 'רְבִיעִי',

לַאֲחֵרִין בְּמִנְיָן.

וּכְשֶׁאַתָּה אוֹמֵר 'רְבָעִי',

בֶּן אַרְבַּע שָׁנִים.

ד

כַּיּוֹצֵא בוֹ אָמַר:

הָאוֹכֵל בְּבַיִת הַמְנֻגָּע,

פְּרַס מִשָּׁלֹשׁ לַקַּב.

אָמְרוּ לוֹ:

'מִשְּׁמוֹנֶה עֶשְׂרֵה לַסְּאָה'!

אָמַר לָהֶם:

כָּךְ שָׁמַעְתִּי סְתָם.

אָמַר בֶּן עַזַּי:

אֲנִי אֲפָרֵשׁ:

אִם אוֹמֵר אַתָּה 'מִשָּׁלֹשׁ לַקַּב',

אֵין בּוֹ חַלָּה.

וּכְשֶׁאַתָּה אוֹמֵר 'מִשְּׁמוֹנֶה עֶשְׂרֵה לַסְּאָה',

מִעֲטַתּוּ חַלָּתוֹ.

### @11מסכת פרה פרק א משנה ב

ה

רְבִּי יוֹסֵה הַגָּלִילִי אוֹמֵר:

פָּרִים, בְּנֵי שְׁתַּיִם,

שֶׁנֶּאֱמַר: (בְּמִדְבַּר ח,ח)

"וּפַר שֵׁנִי בֶן בָּקָר תִּקַּח לְחַטָּאת".

וַחֲכָמִים אוֹמְרִים:

בְּנֵי שָׁלוֹשׁ.

רְבִּי מֵאִיר אוֹמֵר:

אַף בְּנֵי אַרְבַּע וּבְנֵי חָמֵשׁ כְּשֵׁרִין,

אֶלָּא שֶׁאֵין מְבִיאִין זְקֵנִים,

מִפְּנֵי הַכָּבוֹד.

### @11מסכת פרה פרק א משנה ג

ו

כְּבָשִׂים, בְּנֵי שָׁנָה,

וְאֵילִים, בְּנֵי שְׁתַּיִם,

וְכֻלָּם מִיּוֹם לְיוֹם.

בֶּן שְׁלֹשָׁה עָשָׂר חֹדֶשׁ <בְּנֵי>

אֵינוּ כָשֵׁר לֹא לָאַיִל וְלֹא לַכֶּבֶשׁ.

רְבִּי טַרְפוֹן קוֹרֵהוּ פַלְגָּס.

בֶּן עַזַּי קוֹרֵהוּ נוֹקֵר.

רְבִּי יִשְׁמָעֵאל קוֹרֵהוּ פָקָכָדִיגְמָא.

הִקְרִיבוֹ, וְהֵבִיא עָלָיו נִסְכֵּי אַיִל,

וְלֹא עָלָה לוֹ מִזִּבְחוֹ. <לֹא>

בֶּן שְׁלֹשָׁה עָשָׂר חֹדֶשׁ וְיוֹם אֶחָד,

הֲרֵי זֶה אַיִל.

### @11מסכת פרה פרק א משנה ד

ז

חַטַּאות הַצִּבּוּר וְעוֹלוֹתֵיהֶן,

חַטָּאת הַיָּחִיד, אֲשַׁם נָזִיר וַאֲשַׁם מְצֹרָע,

כְּשֵׁרִין מִיּוֹם שְׁלֹשִׁים וָהָלְאָה,

וְאַף בְּיוֹם שְׁלֹשִׁין.

אִם הִקְרִיבָן בַּיּוֹם הַשְּׁמִינִי,

כְּשֵׁרִין.

נְדָרִים וּנְדָבוֹת,

הַבְּכוֹר וְהַמַּעְשֵׂר וְהַפֶּסַח,

כְּשֵׁרִין מִיּוֹם שְׁמִינִי וָהָלְאָה,

וְאַף בְּיוֹם שְׁמִינִי.

## @22פרק ב

### @11מסכת פרה פרק ב משנה א

א

רְבִּי אֱלִיעֶזֶר אוֹמֵר:

פָּרַת חַטָּאת הַמְעֻבֶּרֶת, כְּשֵׁרָה.

וַחֲכָמִים פּוֹסְלִין.

רְבִּי אֱלִיעֶזֶר אוֹמֵר:

אֵינָה נִלְקַחַת מִן הַגּוֹיִם.

וַחֲכָמִים מַכְשִׁירִין.

וְלֹא זוֹ בִלְבַד,

אֶלָּא כָל קָרְבְּנוֹת הַצִּבּוּר וְהַיָּחִיד,

בָּאִים מֵהָאָרֶץ וּמִחוּץ לָאָרֶץ,

מִן הֶחָדָשׁ וּמִן הַיָּשָׁן,

חוּץ מִן הָעֹמֶר וּשְׁתֵּי הַלֶּחֶם,

שֶׁאֵינָן בָּאִין אֶלָּא מִן הֶחָדָשׁ וּמִן הָאָרֶץ.

### @11מסכת פרה פרק ב משנה ב

ב

פָּרָה שֶׁקְּרָנֶיהָ וּטְלָפֶיהָ שְׁחוֹרִין, יָגֹר.

גֶּלְגֵּל הָעַיִן וְהַשִּׁנַּיִם וְהַלָּשׁוֹן,

אֵינָן פּוֹסְלִין בַּפָּרָה.

וְהַנַּנֶּסֶת, כְּשֵׁרָה.

הָיְתָה בָּהּ יַבֹּלֶת וַחֲתָכָהּ,

רְבִּי יְהוּדָה פוֹסֵל.

רְבִּי שִׁמְעוֹן אוֹמֵר:

כָּל מָקוֹם שֶׁנִּטַּל,

וְלֹא הֶעֱלָה מְקוֹמוֹ שֵׂעָר אָדֹם,

פְּסוּלָה.

### @11מסכת פרה פרק ב משנה ג

ג

יוֹצָא דֹפֶן וְאֶתְנַן וּמְחִיר,

פְּסוּלָה.

רְבִּי אֱלִיעֶזֶר מַכְשִׁיר,

שֶׁנֶּאֱמַר: (דְּבָרִים כג,יט)

"לֹא תָבִיא אֶתְנַן זוֹנָה וּמְחִיר כֶּלֶב בֵּית יי אֱלהֶיךָ",

אֵין זוֹ בָאָה לַבַּיִת.

ד

כָּל הַמּוּמִין פּוֹסְלִין בַּמֻּקְדָּשִׁין וּפוֹסְלִין בַּפָּרָה.

רָכַב עָלֶיהָ,

נִשְׁעַן עָלֶיהָ,

נִתְלָה בִזְנָבָהּ,

עָבַר בָּהּ אֶת הַנָּהָר,

קִפֵּל עָלֶיהָ אֶת הַמּוֹסֵרָה,

נָתַן טַלֵּיתוֹ עָלֶיהָ, פְּסוּלָה.

אֲבָל קְשָׁרָהּ בַּמּוֹסֵרָה,

עָשָׂה לָהּ סַנְדָּל בִּשְׁבִיל שֶׁלֹּא תַחְלִיק,

פָּרַס טַלֵּיתוֹ עָלֶיהָ מִפְּנֵי הַזְּבוּבִים,

כְּשֵׁרָה.

זֶה הַכְּלָל:

כָּל שֶׁהוּא לְצָרְכָהּ, כְּשֵׁרָה,

לְצֹרֶךְ אַחֵר, פְּסוּלָה.

### @11מסכת פרה פרק ב משנה ד

ה

שָׁכַן עָלֶיהָ הָעוֹף, כְּשֵׁרָה.

עָלָה עָלֶיהָ הַזָּכָר, פְּסוּלָה.

רְבִּי יְהוּדָה אוֹמֵר:

אִם הֶעֱלוּהוּ פְסוּלָה,

אִם מֵעַצְמוֹ, כְּשֵׁרָה.

### @11מסכת פרה פרק ב משנה ה

ו

הָיוּ בָהּ שְׁתֵּי שְׂעָרוֹת שְׁחוֹרוֹת אוֹ לְבָנוֹת

לְתוֹךְ גֻּמָּא אַחַת,

פְּסוּלָה.

רְבִּי יְהוּדָה אוֹמֵר:

לְתוֹךְ כּוֹס אֶחָד.

הָיוּ בְתוֹךְ שְׁנֵי כוֹסוֹת,

וְהֵן מוֹכִיחוֹת זוֹ אֶת זוֹ,

פְּסוּלָה.

רְבִּי עֲקִיבָה אוֹמֵר:

אֲפִלּוּ אַרְבַּע, אֲפִלּוּ חָמֵשׁ, וְהֵן מְפֻזָּרוֹת,

יִתְלֹשׁ.

רְבִּי אֱלִיעֶזֶר אוֹמֵר:

אֲפִלּוּ חֲמִשִּׁים.

רְבִּי יְהוֹשֻׁעַ בֶּן בְּתִירָה אוֹמֵר:

אֲפִלּוּ אַחַת בְּרֹאשָׁהּ וְאַחַת בִּזְנָבָהּ,

פְּסוּלָה.

ז

הָיוּ בָהּ שְׁתֵּי שְׂעָרוֹת,

עִקָּרָן מַשְׁחִיר וְרֹאשָׁן מַאֲדִים,

עִקָּרָן מַאֲדִים וְרֹאשָׁן מַשְׁחִיר,

הַכֹּל הוֹלֵךְ אַחַר הַנִּרְאֶה,

דִּבְרֵי רְבִּי מֵאִיר.

וַחֲכָמִים אוֹמְרִים:

אַחַר הָעִקָּר.

## @22פרק ג

### @11מסכת פרה פרק ג משנה א

א

שִׁבְעַת יָמִים קֹדֶם לִשְׂרִיפַת הַפָּרָה,

מַפְרִישִׁין כֹּהֵן הַשּׂוֹרֵף אֶת הַפָּרָה מִבֵּיתוֹ,

לַלִּשְׁכָּה שֶׁעַל פְּנֵי הַבִּירָה צָפוֹנָה מִזְרָחָה,

וּבֵית אֶבֶן הָיְתָה נִקְרֵאת,

וּמַזִּין עָלָיו כָּל שִׁבְעַת הַיָּמִים,

מִכָּל הַחַטָּאוֹת שֶׁהָיוּ שָׁם.

רְבִּי יוֹסֵה אוֹמֵר:

לֹא הָיוּ מַזִּין עָלָיו

אֶלָּא בַשְּׁלִישִׁי וּבַשְּׁבִיעִי בִלְבַד.

רְבִּי חֲנַנְיָה סְגַן הַכֹּהֲנִים אוֹמֵר:

עַל הַכֹּהֵן הַשּׂוֹרֵף אֶת הַפָּרָה,

מַזִּין עָלָיו כָּל שִׁבְעַת הַיָּמִים,

וְעַל שֶׁלְּיוֹם הַכִּפּוּרִים,

לֹא הָיוּ מַזִּין עָלָיו

אֶלָּא בַשְּׁלִישִׁי וּבַשְּׁבִיעִי בִלְבַד.

### @11מסכת פרה פרק ג משנה ב

ב

חֲצֵרוֹת הָיוּ בִירוּשָׁלַיִם בְּנוּיוֹת עַל גַּבֵּי הַסֶּלַע,

וְתַחְתֵּיהֶן חָלוּל, מִפְּנֵי קֶבֶר הַתְּהוֹם.

וּמְבִיאִים נָשִׁים עוֹבָרוֹת וְיוֹלְדוֹת שָׁם,

וּמְגַדְּלוֹת שָׁם אֶת בְּנֵיהֶן.

וּמְבִיאִין שְׁוָרִים, וְעַל גַּבֵּיהֶן דְּלָתוֹת,

וְתִינוֹקוֹת הָיוּ יוֹשְׁבִין עַל גַּבֵּיהֶן,

וְכוֹסוֹת שֶׁלָּאֶבֶן בְּיָדָן.

הִגִּיעוּ לַשִּׁילוֹחַ,

יָרְדוּ וּמִלּוּם, וְעָלוּ וְיָשְׁבוּ עַל גַּבֵּיהֶן.

רְבִּי יוֹסֵה אוֹמֵר:

מִמְּקוֹמוֹ הָיָה מְשַׁלְשֵׁל וּמְמַלֵּא.

### @11מסכת פרה פרק ג משנה ג

ג

בָּאוּ לְהַר הַבַּיִת וְיָרְדוּ.

הַר הַבַּיִת וְהָעֲזָרוֹת,

תַּחְתֵּיהֶן חָלוּל, מִפְּנֵי קֶבֶר הַתְּהוֹם.

וּבְפֶתַח הָעֲזָרָה הָיָה מְתֻקָּן קְלָל שֶׁלַּחַטָּאת,

וּמְבִיאִין זָכָר שֶׁלָּרְחֵלִים,

וְקוֹשְׁרִין חֶבֶל בֵּין קְרָנָיו,

וְקוֹשְׁרִין מַקֵּל וּמְסַבֵּךְ בְּרֹאשׁוֹ שֶׁלַּחֶבֶל,

וְזוֹרְקוֹ לְתוֹךְ הַקְּלָל,

וּמַכֶּה אֶת הַזָּכָר וְנִרְתָּע לַאֲחוֹרָיו,

וְנוֹטֵל וּמְקַדֵּשׁ,

כְּדֵי שֶׁיֵּרָאֶה עַל פְּנֵי הַמַּיִם.

רְבִּי יוֹסֵה אוֹמֵר:

אַל תִּתְּנוּ מָקוֹם לַמִּינִים לְרַדּוֹת!

אֶלָּא הוּא נוֹטֵל וּמְקַדֵּשׁ.

### @11מסכת פרה פרק ג משנה ד

ד

לֹא הָיוּ עוֹשִׂין לֹא חַטָּאת עַל גַּב חַטָּאת,

וְלֹא תִינוֹק עַל גַּבֵּי חֲבֵרוֹ.

וּצְרִיכִים הָיוּ הַתִּינוֹקוֹת לְהַזּוֹת.

דִּבְרֵי רְבִּי יוֹסֵה הַגָּלִילִי.

רְבִּי עֲקִיבָה אוֹמֵר:

לֹא הָיוּ צְרִיכִים לְהַזּוֹת.

### @11מסכת פרה פרק ג משנה ה

ה

לֹא מָצְאוּ מִשֶּׁבַע,

עוֹשִׂין מִשֵּׁשׁ, וּמֵחָמֵשׁ, וּמֵאַרְבַּע,

וּמִשָּׁלשׁ, וּמִשְׁתַיִם, וּמֵאַחַת.

וּמִי עֲשָׂאָן?

הָרִאשׁוֹנָה עָשָׂה מֹשֶׁה,

וְהַשְּׁנִיָּה עָשָׂה עֶזְרָא,

וְחָמֵשׁ מֵעֶזְרָא וְהֵילָךְ.

דִּבְרֵי רְבִּי מֵאִיר.

וַחֲכָמִים אוֹמְרִים:

שֶׁבַע מֵעֶזְרָא וְהֵילָךְ.

ו

וּמִי עֲשָׂאָן?

שִׁמְעוֹן הַצַּדִּיק,

וְיוֹחָנָן כֹּהֵן גָּדוֹל,

עָשׁוּ שְׁתַּיִם שְׁתַּיִם,

אֶלְיוֹעֵינַי בֶּן הַקָּיָף,

וַחֲנַמֵאל הַמִּצְרִי,

וְיִשְׁמָעֵאל בֶּן פִּיאֲבִי,

עָשׁוּ אַחַת אַחַת.

### @11מסכת פרה פרק ג משנה ו

ז

וְכֶבֶשׁ הָיוּ עוֹשִׂין מֵהַר הַבַּיִת לְהַר הַמִּשְׁחָה,

כִּפִּין עַל גַּבֵּי כִפִּין,

כִּפָּה כְנֶגֶד הָאֹטֶם,

מִפְּנֵי קֶבֶר הַתְּהוֹם,

שֶׁבּוֹ כֹהֵן שׂוֹרֵף אֶת הַפָּרָה,

וּפָרָה וְכָל מְסַעֲדֶיהָ,

יוֹצְאִין לְהַר הַמִּשְׁחָה.

### @11מסכת פרה פרק ג משנה ז

ח

לֹא הָיְתָה פָרָה רוֹצָה לָצֵאת,

אֵין מוֹצִיאִין עִמָּהּ שְׁחוֹרָה,

שֶׁלֹּא יֹאמְרוּ "שְׁחוֹרָה שָׁחָטוּ",

וְלֹא אֲדֻמָּה,

שֶׁלֹּא יֹאמְרוּ "שְׁתַּיִם שָׁחָטוּ".

רְבִּי יוֹסֵה אוֹמֵר:

לֹא מִשֵּׁם זֶה,

אֶלָּא מִשֵּׁם שֶׁנֶּאֱמַר: (בְּמִדְבַּר יט,ג)

"וְהוֹצִיא אֹתָהּ", לְבַדָּהּ.

ט

זִקְנֵי יִשְׂרָאֵל הָיוּ מַקְדִּימִין בְּרַגְלֵיהֶן לְהַר הַמִּשְׁחָה,

וּבֵית טְבִילָה הָיָה שָׁם.

וּמְטַמִּין הָיוּ אֶת הַכֹּהֵן הַשּׂוֹרֵף אֶת הַפָּרָה,

מִפְּנֵי הַצַּדּוּקִין, שֶׁלֹּא יְהוּ אוֹמְרִים:

בִּמְעֹרְבֵי שֶׁמֶשׁ הָיְתָה נֶעְשֵׂית.

### @11מסכת פרה פרק ג משנה ח

י

סָמְכוּ אֶת יְדֵיהֶן עָלָיו,

וְאוֹמְרִים לוֹ:

"אִישִׁי כֹהֵן גָּדוֹל, טְבֹל אַחַת!"

וְיָרַד וְטָבַל, וְעָלָה וְנִסְתַּפַּג.

וְעֵצִים הָיוּ מְסֻדָּרִין שָׁם, עֲצֵי אֲרָזִים,

וַעֲצֵי אֳרָנִים וּבְרוֹשִׁים, וַעֲצֵי תְאֵנָה חֲלָקָה.

וְעוֹשִׂין אוֹתָהּ כְּמִין מִגְדָּל,

וּמְפַתְּחִין בָּהּ חַלּוֹנוֹת,

חֲזִיתָהּ מַעֲרָבָה.

### @11מסכת פרה פרק ג משנה ט

יא

כְּפָתוּהָ בְחֶבֶל שֶׁלְּמָגָג,

נְתָנוּהָ עַל גַּבֵּי הַמַּעֲרָכָה,

רֹאשָׁהּ דָּרוֹם וּפָנֶיהָ לַמַּעֲרָב. <רֹאשׁוֹ; וּפָנָיו>

הַכֹּהֵן עוֹמֵד בַּמִּזְרָח וּפָנָיו לַמַּעֲרָב.

שָׁחַט בִּימִינוֹ, וְקִבֵּל בִּשְׂמאלוֹ.

רְבִּי יְהוּדָה אוֹמֵר:

בִּימִינוֹ הָיָה מְקַבֵּל, וְנוֹתֵן לִשְׂמאלוֹ,

וּמַזֶּה בִימִינוֹ.

טָבַל וְהִזָּה שֶׁבַע פְּעָמִים

כְּנֶגֶד בֵּית קֹדֶשׁ הַקֳּדָשִׁים,

עַל כָּל הַזָּיָה טְבִילָה.

גָּמַר מִלְּהַזּוֹת,

קִנַּח אֶת יָדָיו בְגוּפָהּ שֶׁלַּפָּרָה,

יָרַד וְהִצִּית אֶת הָאֵשׁ בְּאַלֵּיתוֹת. *<קסמים>*

רְבִּי עֲקִיבָה אוֹמֵר:

בַּחֲרִיּוֹת. *<ענפי דקל>*

### @11מסכת פרה פרק ג משנה י

יב

נִבְקָעָה,

וְעָמַד חוּץ מִגִּתָּהּ,

וְנָטַל עֵץ אֶרֶז וְאֵזוֹב וּשְׁנִי תוֹלַעַת.

וְאָמַר לָהֶם:

"עֵץ אֶרֶז זֶה? עֵץ אֶרֶז זֶה?

אֵזוֹב זֶה? אֵזוֹב זֶה?

שְׁנִי תוֹלַעַת זוֹ? שְׁנִי תוֹלַעַת זוֹ?" <מחוק: זה>

שָׁלֹשָׁה פְעָמִים עַל כָּל דָּבָר וְדָבָר.

וְהֵן אוֹמְרִין לוֹ:

"הִין, הִין, הִין."

### @11מסכת פרה פרק ג משנה יא

יג

כְּרָכָן בְּשִׁירֵי הַלָּשׁוֹן,

וְהִשְׁלִיךְ לְתוֹךְ שְׂרִיפָתָהּ.

נִשְׂרָפָה,

חוֹבְטִין אוֹתָהּ בְּמַקְלוֹת,

וְכוֹבְרִין אוֹתָהּ בִּכְבָרוֹת. *<מסננים בכברה>*

רְבִּי יִשְׁמָעֵאל אוֹמֵר:

בְּמַקָּבוֹת שֶׁלָּאֶבֶן הָיְתָה נֶעֱשֵׂית.

שָׁחוֹר שֶׁיֶּשׁ בּוֹ אֵפֶר,

כּוֹתְשִׁין אוֹתוֹ,

וְשֶׁאֵין בּוֹ, מַנִּיחִים אוֹתוֹ.

הָעֶצֶם, בֵּין כָּךְ וּבֵין כָּךְ הָיָה נִכְתָּשׁ.

וְחוֹלְקִין אוֹתוֹ לִשְׁלֹשָׁה חֲלָקִים:

אֶחָד נִתָּן בַּחַיִל,

וְאֶחָד נִתָּן בְּהַר הַמִּשְׁחָה,

וְאֶחָד הָיָה מִתְחַלֵּק לְכָל הַמִּשְׁמָרוֹת.

## @22פרק ד

### @11מסכת פרה פרק ד משנה א

א

פָּרַת חַטָּאת שֶׁשְּׁחָטָהּ שֶׁלֹּא לִשְׁמָהּ,

קִבֵּל וְהִזָּה שֶׁלֹּא לִשְׁמָהּ,

אוֹ לִשְׁמָהּ וְשֶׁלֹּא לִשְׁמָהּ,

אוֹ שֶׁלֹּא לִשְׁמָהּ וְלִשְׁמָהּ,

פְּסוּלָה.

רְבִּי אֶלְעָזָר מַכְשִׁיר.

וְשֶׁלֹּא רָחוּץ יָדַיִם וְרַגְלַיִם,

פְּסוּלָה.

רְבִּי אֶלְעָזָר מַכְשִׁיר.

שֶׁלֹּא בְכֹהֵן גָּדוֹל,

פְּסוּלָה.

רְבִּי יְהוּדָה מַכְשִׁיר.

וּבִמְחֻסַּר בְּגָדִים,

פְּסוּלָה.

וּבִכְלֵי לָבָן הָיְתָה נֶעֱשֵׂית.

### @11מסכת פרה פרק ד משנה ב

ב

שְׂרָפָהּ חוּץ מִגִּתָּהּ,

אוֹ בִשְׁתֵּי גִתּוֹת,

אוֹ שֶׁשָּׂרַף שְׁתַּיִם בְּגַת אַחַת,

פְּסוּלָה.

הִזָּה וְלֹא כִוֵּן כְּנֶגֶד הַפֶּתַח,

פְּסוּלָה.

הִזָּה מִשִּׁשִּׁית שְׁבִיעִית,

וְחָזַר וְהִזָּה שְׁבִיעִית,

פְּסוּלָה.

מִשְּׁבִיעִית שְׁמִינִית,

וְחָזַר וְהִזָּה שְׁמִינִית,

כְּשֵׁרָה.

### @11מסכת פרה פרק ד משנה ג

ג

שְׂרָפָהּ שֶׁלֹּא בָעֵצִים,

אוֹ בְכָל עֵצִים, אֲפִלּוּ בַגְּבָבָה,

כְּשֵׁרָה.

הִפְשִׁיטָהּ וְנִתְּחָהּ,

כְּשֵׁרָה.

שְׁחָטָהּ עַל מְנָת לֹאכַל מִבְּשָׂרָהּ,

וְלִשְׁתּוֹת מִדָּמָהּ,

כְּשֵׁרָה.

רְבִּי אֱלִיעֶזֶר אוֹמֵר:

אֵין הַמַּחֲשָׁבָה פוֹסֶלֶת בַּפָּרָה.

### @11מסכת פרה פרק ד משנה ד

ד

כָּל הָעֲסוּקִין בַּפָּרָה מִתְּחִלָּה וְעַד סוֹף,

מְטַמִּין בְּגָדִין, וּפוֹסְלִין אוֹתָהּ בִּמְלָאכָה.

אֵרַע בָּהּ פְּסוּל בִּשְׁחִיטָתָהּ,

אֵינָה מְטַמָּא בְגָדִים.

אֵרַע בָּהּ בְּהַזָּיָתָהּ,

כָּל שֶׁעָסַק בָּהּ,

לִפְנֵי פְסוּלָהּ, מְטַמָּא בְגָדִים,

לְאַחַר פְּסוּלָהּ, אֵינָה מְטַמָּא בְגָדִים.

נִמְצָא חֻמְרָהּ קֻלָּהּ.

לְעוֹלָם מוֹעֲלִין בָּהּ,

וּמַרְבִּין לָהּ עֵצִים,

וּמַעֲשֶׂיהָ בַיּוֹם וּבְכֹהֵן.

וְהַמְּלָאכָה פוֹסֶלֶת בָּהּ עַד שֶׁתֵּעָשֶׂה אֵפֶר.

וְהַמְּלָאכָה פוֹסֶלֶת בַּמַּיִם,

עַד שֶׁיִּטְּלוּ אֶת הָאֵפֶר. <שיטילו>

## @22פרק ה

### @11מסכת פרה פרק ה משנה א

א

הַמֵּבִיא כְּלִי חֶרֶשׂ לַחַטָּאת,

טוֹבֵל, וְלָן עַל הַכִּבְשָׁן.

רְבִּי יְהוּדָה אוֹמֵר:

אַף מִן הַבַּיִת הוּא מֵבִיא,

כָּשֵׁר, שֶׁהַכֹּל נֶאֱמָנִין עַל הַחַטָּאת.

וּבִתְרוּמָה,

פּוֹתֵחַ אֶת הַכִּבְשָׁן וְנוֹטֵל.

רְבִּי שִׁמְעוֹן אוֹמֵר:

מִן הַסֵּדֶר הַשֵּׁנִי.

רְבִּי יוֹסֵה אוֹמֵר:

מִן הַסֵּדֶר הַשְּׁלִישִׁי.

### @11מסכת פרה פרק ה משנה ב

ב

הַמַּטְבִּיל כֶּלִי לְחַטָּאת,

בְּמַיִם שֶׁאֵינָן רְאוּיִם לְקַדֵּשׁ,

צָרִיךְ לְנַגֵּב,

וּבְמַיִם שֶׁהֵן רְאוּיִם לְקַדֵּשׁ,

אֵינוּ צָרִיךְ לְנַגֵּב.

אִם לֶאֱסֹף לְתוֹכוֹ מַיִם מְקֻדָּשִׁין,

בֵּין כָּךְ וּבֵין כָּךְ,

אֵינוּ צָרִיךְ לְנַגֵּב.

### @11מסכת פרה פרק ה משנה ג

ג

קְרוּיָה שֶׁהִטְבִּילוּהָ בְמַיִם שֶׁאֵינָן רְאוּיִם לְקַדֵּשׁ,

מְקַדְּשִׁין בָּהּ עַד שֶׁתִּטַּמֵּא.

נִטַּמָּאת, אֵין מְקַדְּשִׁין בָּהּ.

רְבִּי יְהוֹשֻׁעַ אוֹמֵר:

אִם מְקַדֵּשׁ בָּהּ כַּתְּחִלָּה,

אַף בַּסּוֹף;

אִם אֵינוּ מְקַדֵּשׁ בָּהּ בַּסּוֹף,

אֲבָל לֹא כַתְּחִלָּה.

בֵּין כָּךְ וּבֵין כָּךְ,

לֹא יֶאֱסֹף לְתוֹכָהּ מַיִם מְקֻדָּשִׁין.

### @11מסכת פרה פרק ה משנה ד

ד

שְׁפוֹפֶרֶת שֶׁחֲתָכָהּ לְחַטָּאת,

רְבִּי אֱלִיעֶזֶר אוֹמֵר:

יִטְבֹּל מִיָּד. <יטביל>

רְבִּי יְהוֹשֻׁעַ אוֹמֵר:

יְטַמֵּא וְיַטְבִּיל.

הַכֹּל כְּשֵׁרִין לְקַדֵּשׁ,

חוּץ מֵחֵרֵשׁ שׁוֹטֶה וְקָטָן.

רְבִּי יְהוּדָה מַכְשִׁיר בַּקָּטָן,

וּפוֹסֵל בָּאִשָּׁה וּבְאַנְדְּרוֹגִינָס.

### @11מסכת פרה פרק ה משנה ה

ה

בְּכָל הַכֵּלִים מְקַדְּשִׁין,

אֲפִלּוּ בִכְלֵי גְלָלִים,

בִּכְלֵי אֲבָנִים, בִּכְלֵי אֲדָמָה.

וּבִסְפִינָה, מְקַדְּשִׁין בָּהּ.

אֵין מְקַדְּשִׁין,

לֹא בְדָפְנוֹת הַכֵּלִים,

וְלֹא בְשׁוּלֵי הַמַּחַץ,

וְלֹא בִמְגוּפַת הֶחָבִית,

וְלֹא בְחָפְנָיו, מִפְּנֵי שֶׁאֵין מְמַלִּין.

וְאֵין מְקַדְּשִׁין וְאֵין מַזִּין מֵי חַטָּאת,

אֶלָּא בַכֶּלִי.

אֵין מַצִּילִין צָמִיד פָּתִיל, אֶלָּא כֵלִים,

שֶׁאֵין מַצִּיל מִיַּד כְּלִי חֶרֶשׂ אֶלָּא כֵלִים.

### @11מסכת פרה פרק ה משנה ו

ו

בֵּיצַת הַיּוֹצְרִין, כְּשֵׁרָה.

רְבִּי יוֹסֵה פוֹסֵל.

בֵּיצַת תַּרְנְגֹלֶת,

רְבִּי מֵאִיר וּרְבִּי יְהוּדָה מַכְשִׁירִין,

וַחֲכָמִים פּוֹסְלִין.

### @11מסכת פרה פרק ה משנה ז

ז

הַשֹּׁקֶת שֶׁבַּסֶּלַע,

אֵין מְמַלִּין בָּהּ, וְאֵין מְקַדְּשִׁין בָּהּ,

וְאֵין מַזִּין מִמֶּנָּה,

וְאֵינָה צְרִיכָה צָמִיד פָּתִיל,

וְאֵינָה פוֹסֶלֶת אֶת הַמִּקְוֶה.

הָיְתָה כֶלִי, וְחִבְּרָהּ בַּסִּיד,

מְמַלִּין בָּהּ, וּמְקַדְּשִׁין בָּהּ, וּמַזִּין מִמֶּנָּה,

וּצְרִיכָה צָמִיד פָּתִיל,

וּפוֹסֶלֶת אֶת הַמִּקְוֶה.

נִקָּבָה מִלְּמַטָּן וּפְקָקָהּ בִּסְמַרְטוּט,

הַמַּיִם שֶׁבְּתוֹכָהּ פְּסוּלִין,

מִפְּנֵי שֶׁאֵינָן עֲגֻלִּין כֶּלִי;

מִן הַצַּד וּפְקָקָהּ בִּסְמַרְטוּט,

הַמַּיִם שֶׁבְּתוֹכָהּ כְּשֵׁרִים,

מִפְּנֵי שֶׁהֵם עֲגֻלִּין כֶּלִי.

ח

עָשׁוּ לָהּ עֲטָרָה שֶׁלַּטִּיט,

וְהָלְכוּ הַמַּיִם לְשָׁם, פְּסוּלִין;

אִם הָיָה בָרִיא כְּדֵי שֶׁיִּנָּטֵל עִמָּהּ, כְּשֵׁרִין.

### @11מסכת פרה פרק ה משנה ח

ט

שְׁתֵּי שְׁקָתוֹת שֶׁבְּאֶבֶן אַחַת,

קִדֵּשׁ אֶת אַחַת מֵהֶן,

הַמַּיִם שֶׁבַּשְּׁנִיָּה אֵינָן מְקֻדָּשִׁין.

וְאִם הָיוּ נְקוּבוֹת זוֹ לָזוֹ כִשְׁפוֹפֶרֶת הַנּוֹד,

אוֹ שֶׁהָיוּ הַמַּיִם צָפִין עַל גַּבֵּיהֶן,

אֲפִלּוּ כִּקְלִפַּת הַשּׁוּם,

קִדֵּשׁ אֶת אַחַת מֵהֶן,

הַמַּיִם שֶׁבַּשְּׁנִיָּה מְקֻדָּשִׁין.

### @11מסכת פרה פרק ה משנה ט

י

שְׁתֵּי אֲבָנִים שֶׁהִקִּיפָן זוֹ לָזוֹ וַעֲשָׂאָן שֹׁקֶת,

וְכֵן שְׁתֵּי עֲרֵבוֹת,

וְכֵן שֹׁקֶת שֶׁנֶּחְלָקָה,

הַמַּיִם שֶׁבֵּינֵיהֶם אֵינָן מְקֻדָּשִׁים.

עֲשָׂאָן בַּסִּיד אוֹ בַגִּפְּסֵיס,

וְהֵן יְכוּלוֹת לְהִנָּטֵל כְּאַחַת,

הַמַּיִם שֶׁבֵּינֵיהֶם מְקֻדָּשִׁים.

## @22פרק ו

### @11מסכת פרה פרק ו משנה א

א

הַמְקַדֵּשׁ,

וְנָפַל קִדּוּשׁ עַל יָדוֹ, אוֹ עַל הַצַּד, *<קידוש: אפר>*

וְאַחַר כָּךְ נָפַל עַל הַשֹּׁקֶת,

פָּסוּל.

נָפַל מִן הַשְּׁפוֹפֶרֶת עַל הַשֹּׁקֶת,

פָּסוּל.

נָטַל מִן הַשְּׁפוֹפֶרֶת וְכִסָּה,

אוֹ שֶׁהֵגִיף אֶת הַדֶּלֶת,

הַקִּדּוּשׁ כָּשֵׁר,

וְהַמַּיִם פְּסוּלִין.

זְקָפָהּ בָּאָרֶץ,

פָּסוּל;

לְתוֹךְ יָדוֹ,

כָּשֵׁר, מִפְּנֵי שֶׁאֶפְשָׁר.

### @11מסכת פרה פרק ו משנה ב

ב

הָיָה קִדּוּשׁ צָף עַל פְּנֵי הַמַּיִם,

רְבִּי מֵאִיר וּרְבִּי שִׁמְעוֹן אוֹמְרִים:

נוֹטֵל וּמְקַדֵּשׁ.

וַחֲכָמִים אוֹמְרִים:

כָּל שֶׁנָּגַע בַּמַּיִם, אֵין מְקַדְּשִׁין בּוֹ.

ג

זָלַף אֶת הַמַּיִם וְנִמְצָא קִדּוּשׁ מִלְּמַטָּן,

רְבִּי מֵאִיר וּרְבִּי שִׁמְעוֹן אוֹמְרִים:

מְנַגֵּב וּמְקַדֵּשׁ.

וַחֲכָמִים אוֹמְרִים:

כָּל שֶׁנָּגַע בַּמַּיִם, אֵין מְקַדְּשִׁין בּוֹ.

### @11מסכת פרה פרק ו משנה ג

ד

הַמְקַדֵּשׁ בַּשֹּׁקֶת וְהַטָּפִי בְתוֹכָהּ,

אַף עַל פִּי פִיו צַר כָּל שֶׁהוּא,

הַמַּיִם שֶׁבְּתוֹכוֹ מְקֻדָּשִׁין.

וְאִם הָיָה סְפוֹג,

הַמַּיִם שֶׁבְּתוֹכוֹ פְסוּלִין.

כֵּיצַד יַעֲשֶׂה?

זוֹלֵף עַד שֶׁהוּא מַגִּיעַ לַסְּפוֹג.

נָגַע בַּסְּפוֹג,

אַף עַל פִּי שֶׁהַמַּיִם צָפִים עַל גַּבָּיו כָּל שֶׁהֵן,

פְּסוּלִין.

### @11מסכת פרה פרק ו משנה ד

ה

נָתַן יָדוֹ, אוֹ רַגְלוֹ, אוֹ עֲלֵי יְרָקוֹת,

כְּדֵי שֶׁיַּעַבְרוּ הַמַּיִם לֶחָבִית,

פְּסוּלִין.

עֲלֵי קָנִים וַעֲלֵי אֱגוֹז,

כְּשֵׁרִין.

זֶה הַכְּלָל:

דָּבָר שֶׁהוּא מְקַבֵּל טֻמְאָה, פָסוּל,

וְשֶׁאֵינוּ מְקַבֵּל טֻמְאָה, כָּשֵׁר.

### @11מסכת פרה פרק ו משנה ה

ו <ט>

הַמְפַנֶּה אֶת הַמַּעְיָן לְתוֹךְ הַגַּת,

אוֹ לְתוֹךְ הַגְּבִי,

פְּסוּלִין לַזָּבִין, וְלַמְצֹרָעִין,

וּלְקַדֵּשׁ מֵהֶן מֵי חַטָּאת,

מִפְּנֵי שֶׁלֹּא נִתְמַלּוּ בַכֶּלִי.

## @22פרק ז

### @11מסכת פרה פרק ז משנה א

א

חֲמִשָּׁה שֶׁמִּלּוּ חָמֵשׁ חָבִיּוֹת,

לְקַדְּשָׁן חֲמִשָּׁה קִדּוּשִׁין,

וְנִמְלָכוּ לְקַדְּשָׁן קִדּוּשׁ אֶחָד;

לְקַדְּשָׁן קִדּוּשׁ אֶחָד,

וְנִמְלָכוּ לְקַדְּשָׁן חֲמִשָּׁה קִדּוּשִׁין,

הֲרֵי כֻלָּם כְּשֵׁרִין.

יָחִיד שֶׁמִּלָּא חָמֵשׁ חָבִיּוֹת,

לְקַדְּשָׁן חֲמִשָּׁה קִדּוּשִׁין,

וְנִמְלַךְ לְקַדְּשָׁן קִדּוּשׁ אֶחָד,

אֵין כָּשֵׁר אֶלָּא אַחֲרוֹן;

לְקַדְּשָׁן קִדּוּשׁ אֶחָד,

וְנִמְלַךְ לְקַדְּשָׁן חֲמִשָּׁה קִדּוּשִׁין,

אֵין כָּשֵׁר אֶלָּא זֶה שֶׁקִּדֵּשׁ רִאשׁוֹן.

אָמַר לְאֶחָד "קַדֵּשׁ לָךְ אֶת אֵלּוּ",

אֵין כָּשֵׁר אֶלָּא רִאשׁוֹן.

"קַדֵּשׁ לִי אֶת אֵלּוּ",

הֲרֵי כֻלָּם כְּשֵׁרִין.

### @11מסכת פרה פרק ז משנה ב

ב

הַמְמַלֵּא בְאַחַת יָדוֹ וְעוֹשֶׂה מְלָאכָה בְאַחַת יָדוֹ,

הַמְמַלֵּא לוֹ וּלְאַחֵר,

אוֹ שֶׁמִּלָּא לִשְׁנַיִם כְּאַחַת,

שְׁנֵיהֶן פְּסוּלִין,

שֶׁהַמְּלָאכָה פּוֹסֶלֶת בְּמִלּוּי,

בֵּין לוֹ, בֵּין לְאַחֵר.

### @11מסכת פרה פרק ז משנה ג

ג

הַמְקַדֵּשׁ בְּאַחַת יָדוֹ וְעוֹשֶׂה מְלָאכָה בְאַחַת יָדוֹ,

אִם לוֹ, פָסוּל,

וְאִם לְאַחֵר, כָּשֵׁר.

הַמְקַדֵּשׁ לוֹ וּלְאַחֵר,

שֶׁלּוֹ פָסוּל,

שֶׁלְּאַחֵר כָּשֵׁר.

הַמְקַדֵּשׁ לִשְׁנַיִם כְּאַחַת,

שְׁנֵיהֶן כְּשֵׁרִין.

### @11מסכת פרה פרק ז משנה ד

ד

"קַדֵּשׁ לִי וַאֲקַדֵּשׁ לָךְ", הָרִאשׁוֹן כָּשֵׁר.

"מַלֵּא לִי וַאֲמַלֵּא לָךְ", הָאַחֲרוֹן כָּשֵׁר.

["קַדֵּשׁ לִי וַאֲמַלֵּא לָךְ", שְׁנֵיהֶן כְּשֵׁרִין.]

"מַלֵּא לִי וַאֲקַדֵּשׁ לָךְ", שְׁנֵיהֶן פְּסוּלִין.

### @11מסכת פרה פרק ז משנה ה

ה

הַמְמַלֵּא לוֹ וּלְחַטָּאת,

מְמַלֵּא אֶת שֶׁלּוֹ תְחִלָּה,

וְקוֹשְׁרוֹ בֶאֱסָל, *<מוט>*

וְאַחַר כָּךְ מְמַלֵּא אֶת שֶׁלַּחַטָּאת.

אִם מִלֵּא אֶת שֶׁלַּחַטָּאת תְּחִלָּה,

וְאַחַר כָּךְ מִלֵּא אֶת שֶׁלּוֹ,

פָּסוּל.

נוֹתֵן אֶת שֶׁלּוֹ לְאַחֲרָיו,

וְאֶת שֶׁלַּחַטָּאת לְפָנָיו;

וְאִם נָתַן אֶת שֶׁלַּחַטָּאת לְאַחֲרָיו,

פָּסוּל.

הָיוּ שְׁנֵיהֶן שֶׁלַּחַטָּאת,

נוֹתֵן אֶחָד לְפָנָיו וְאֶחָד לְאַחֲרָיו,

כָּשֵׁר, מִפְּנֵי שֶׁאֵיפְשָׁר.

### @11מסכת פרה פרק ז משנה ו

ו

הַמּוֹלִיךְ אֶת הַחֶבֶל בְּיָדוֹ,

לְדַרְכּוֹ, כָּשֵׁר,

וְשֶׁלֹּא לְדַרְכּוֹ, פָּסוּל.

זֶה הָלַךְ לְיַבְנֶה שְׁלֹשָׁה מוֹעֲדוֹת,

וּבַמּוֹעֵד הַשְּׁלִישִׁי הִכְשִׁירוּ לוֹ הוֹרָיַת שָׁעָה.

### @11מסכת פרה פרק ז משנה ז

ז

הַמְּכַנֵּן אֶת הַחֶבֶל עַל יָד עַל יָד,

כָּשֵׁר.

וְאִם כִּנְּנוֹ בָאַחֲרוֹנָה,

פָּסוּל.

אָמַר רְבִּי יוֹסֵה:

לָזֶה הִכְשִׁירוּ הוֹרָיַת שָׁעָה.

### @11מסכת פרה פרק ז משנה ח

ח

הַמַּצְנִיעַ אֶת הֶחָבִית שֶׁלֹּא תִשָּׁבֵר,

אוֹ שֶׁכְּפָיָהּ עַל פִּיהָ עַל מְנָת לְנַגְּבָהּ,

לְמַלּוֹת בָּהּ, כָּשֵׁר,

לְהוֹלִיךְ בָּהּ אֶת הַקִּדּוּשׁ, פָּסוּל.

הַמְפַנֶּה חֲרָשִׂים מִתּוֹךְ הַשֹּׁקֶת,

אִם בִּשְׁבִיל שֶׁתַּחְזִיק מַיִם הַרְבֵּה,

כְּשֵׁרִין,

אִם בִּשְׁבִיל שֶׁלֹּא יְהוּ מְעַכְּבִין אוֹתוֹ

בְּשָׁעָה שֶׁהוּא זוֹלֵף אֶת הַמַּיִם,

פָּסוּל.

### @11מסכת פרה פרק ז משנה ט

ט

מִי שֶׁהָיוּ מֵימָיו עַל כְּתֵפוֹ,

וְהוֹרָה הוֹרָיָה,

וְהֶרְאָה לַאֲחֵרִין אֶת הַדֶּרֶךְ,

הָרַג נָחָשׁ וְעַקְרָב,

וְנָטַל אֳכָלִין לְהַצְנִיעָן,

פָּסוּל;

אֳכָלִין לְאָכְלָן,

כָּשֵׁר.

הַנָּחָשׁ וְהָעַקְרָב שֶׁהָיוּ מְעַכְּבִין אוֹתוֹ,

כָּשֵׁר.

אָמַר רְבִּי יְהוּדָה:

זֶה הַכְּלָל:

כָּל דָּבָר שֶׁהוּא מִשֵּׁם מְלָאכָה,

בֵּין עָמַד בֵּין לֹא עָמַד,

פָּסוּל,

וְדָבָר שֶׁאֵינוּ מִשֵּׁם מְלָאכָה,

אִם עָמַד, פָּסוּל,

אִם לֹא עָמַד, כָּשֵׁר.

### @11מסכת פרה פרק ז משנה י

י

הַמּוֹסֵר מֵימָיו,

לַטָּמֵא, פְּסוּלִין,

וְלַטָּהוֹר, כְּשֵׁרִין.

רְבִּי אֶלְעָזָר אוֹמֵר:

אַף לַטָּמֵא, כְּשֵׁרִין,

אִם לֹא עָשׁוּ הַבְּעָלִים מְלָאכָה.

### @11מסכת פרה פרק ז משנה יא

יא

שְׁנַיִם שֶׁהָיוּ מְמַלִּין לַחַטָּאת,

וְהִגְבִּיהוּ זֶה עַל זֶה,

וְנָטַל זֶה לָזֶה קוֹצוֹ,

בְּקִדּוּשׁ אֶחָד, כָּשֵׁר,

בִּשְׁנֵי קִדּוּשִׁין, פָּסוּל.

רְבִּי יוֹסֵה אוֹמֵר:

אַף בִּשְׁנֵי קִדּוּשִׁין, כָּשֵׁר,

אִם הִתְנוּ בֵּינֵיהֶן.

### @11מסכת פרה פרק ז משנה יב

יב

הַפּוֹרֵץ עַל מְנָת לִגְדּוֹר, כָּשֵׁר,

וְאִם גָּדַר, פָּסוּל.

הָאוֹכֵל עַל מְנָת לִקְצוֹת, כָּשֵׁר,

וְאִם קָצָה, פָסוּל.

הָיָה אוֹכֵל וְהוֹתִיר,

וְזָרַק מַה שֶּׁבְּיָדוֹ תַחַת הַתְּאֵנָה,

אוֹ לְתוֹךְ הַמֻּקְצֶה בִשְׁבִיל שֶׁלֹּא יֹאבַד,

פָּסוּל.

## @22פרק ח

### @11מסכת פרה פרק ח משנה א

א

שְׁנַיִם שֶׁהָיוּ שׁוֹמְרִים אֶת הַשֹּׁקֶת,

נִטַּמָּא אֶחָד מֵהֶן, כְּשֵׁרִים,

מִפְּנֵי שֶׁהֵן בִּרְשׁוּתוֹ שֶׁלַּשֵּׁנִי.

טָהַר, וְנִטַּמָּא שֵׁנִי, כְּשֵׁרִין,

מִפְּנֵי שֶׁהֵן בִּרְשׁוּתוֹ שֶׁלָּרִאשׁוֹן;

נִטַּמּוּ שְׁנֵיהֶן כְּאַחַת, פְּסוּלִין.

ב

עָשָׂה אֶחָד מֵהֶן מְלָאכָה, כְּשֵׁרִין,

מִפְּנֵי שֶׁהֵן בִּרְשׁוּתוֹ שֶׁלַּשֵּׁנִי;

עָמַד וְעָשָׂה שֵׁנִי מְלָאכָה, כְּשֵׁרִין,

מִפְּנֵי שֶׁהֵן בִּרְשׁוּתוֹ שֶׁלָּרִאשׁוֹן;

עָשׁוּ שְׁנֵיהֶן כְּאֶחָד, פְּסוּלִין.

### @11מסכת פרה פרק ח משנה ב

ג

הַמְקַדֵּשׁ מֵי חַטָּאת, לֹא יִנְעֹל אֶת הַסַּנְדָּל.

שֶׁאִם נָפְלוּ מַשְׁקִים עַל הַסַּנְדָּל,

נִטַּמָּא, וְטִמּוּהוּ.

הֲרֵי זֶה אוֹמֵר:

"מְטַמֶּיךָ לֹא טִמּוּנִי, וְאַתָּה טִמֵּיתַנִי".

ד

נָפְלוּ מַשְׁקִים עַל בְּשָׂרוֹ, טָהוֹר.

נָפְלוּ עַל כְּסוּתוֹ, נִטַּמָּא וְטִמַּתּוּ.

הֲרֵי זֶה אוֹמֵר:

"מְטַמֶּיךָ לֹא טִמּוּנִי, וְאַתָּה טִמֵּיתַנִי".

### @11מסכת פרה פרק ח משנה ג

ה

הַשּׂוֹרֵף פָּרָה וּפָרִים, וְהַמְשַׁלֵּחַ אֶת הַשָּׂעִיר,

מִטַּמִּין בְּגָדִים.

פָּרָה וּפָרִים וְשָׂעִיר הַמִּשְׁתַּלֵּחַ עַצְמָן,

אֵינָן מְטַמִּין בְּגָדִים. <מיטמין>

הֲרֵי זֶה אוֹמֵר:

"מְטַמֶּיךָ לֹא טִמּוּנִי, וְאַתָּה טִמֵּיתַנִי".

### @11מסכת פרה פרק ח משנה ד

ו

הָאוֹכֵל מִנִּבְלַת הָעוֹף הַטָּהוֹר וְהִיא בְּבֵית הַבְּלִיעָה,

מִטַּמֵּא בְגָדִים,

וְהַנְּבֵלָה עַצְמָהּ אֵינָה מְטַמָּא בְגָדִים.

הֲרֵי זֶה אוֹמֵר:

"מְטַמֶּיךָ לֹא טִמּוּנִי, וְאַתָּה טִמֵּיתַנִי".

### @11מסכת פרה פרק ח משנה ה

ז

כָּל וְלַד הַטְּמָאוֹת אֵינוּ מְטַמֵּא כֵלִים, אֶלָּא מַשְׁקֶה.

נִטַּמָּא מַשְׁקֶה, וְטִמָּן.

הֲרֵי זֶה אוֹמֵר:

"מְטַמֶּיךָ לֹא טִמּוּנִי, וְאַתָּה טִמֵּיתַנִי".

### @11מסכת פרה פרק ח משנה ו

ח

אֵין כְּלִי חֶרֶשׂ מְטַמֵּא חֲבֵרוֹ, אֶלָּא מַשְׁקֶה.

נִטַּמָּא מַשְׁקֶה, טִמָּהוּ.

הֲרֵי זֶה אוֹמֵר:

"מְטַמֶּיךָ לֹא טִמְּאוּנִי, וְאַתָּה טִמֵּיתַנִי".

### @11מסכת פרה פרק ח משנה ז

ט

כָּל הַפּוֹסֵל אֶת הַתְּרוּמָה,

מְטַמֵּא מַשְׁקִים לִהְיוֹת תְּחִלָּה,

לְטַמֵּא אֶחָד, וְלִפְסוֹל אֶחָד,

חוּץ מִטְּבוּל יוֹם.

הֲרֵי זֶה אוֹמֵר:

"מְטַמֶּיךָ לֹא טִמּוּנִי, וְאַתָּה טִמֵּיתַנִי".

### @11מסכת פרה פרק ח משנה ח

י

כָּל הַיַּמִּים כַּמִּקְוֶה, שֶׁנֶּאֱמַר: (בְּרֵאשִׁית א,י)

"וּלְמִקְוֵה הַמַּיִם קָרָא יַמִּים".

דִּבְרֵי רְבִּי מֵאִיר.

רְבִּי יְהוּדָה אוֹמֵר:

הַיָּם הַגָּדוֹל כַּמִּקְוֶה.

לֹא נֶאֱמַר "יַמִּים" אֶלָּא שֶׁיֶּשׁ בּוֹ מִינֵי יַמִּים הַרְבֵּה.

רְבִּי יוֹסֵה אוֹמֵר:

כָּל הַיַּמִּים מְטַהֲרִין בְּזוֹחֲלִין,

וּפְסוּלִין לַזָּבִין, וְלַמְּצֹרָעִין,

וּלְקַדֵּשׁ מֵי חַטָּאת.

### @11מסכת פרה פרק ח משנה ט

יא

הַמַּיִם הַמֻּכִּים פְּסוּלִין. <פוסלין>

אֵלּוּ הֵן הַמֻּכִּים?

הַמּוֹלְחִים וְהַפּוֹשְׁרִין.

הַמַּיִם הַמְכַזְּבִין, פְּסוּלִין.

אֵלּוּ הֵן הַמְכַזְּבִין?

הַמְכַזְּבִין אַחַת בַּשָּׁבוּעַ.

הַמְכַזְּבִין בְּפוֹלְמֵיסָיוֹת וּבִשְׁנֵי בַצְרוּת, כְּשֵׁרִין.

רְבִּי יְהוּדָה פּוֹסֵל.

### @11מסכת פרה פרק ח משנה י

יב

מֵי קֵירַמְיוֹן וּמֵי פֵיגָה, פְּסוּלִין,

מִפְּנֵי שֶׁהֵן מֵי בֵיצִים.

מֵי הַיַּרְדֵּן וּמֵי הַיַּרְמוּךְ, פְּסוּלִין,

מִפְּנֵי שֶׁהֵן מֵי תַעֲרוּבוֹת.

אֵלּוּ הֵן מֵי תַעֲרוּבוֹת?

אֶחָד כָּשֵׁר וְאֶחָד פָּסוּל וְנִתְעָרְבוּ.

שְׁנַיִם כְּשֵׁרִין וְנִתְעָרְבוּ, כְּשֵׁרִין.

רְבִּי יְהוּדָה פוֹסֵל.

### @11מסכת פרה פרק ח משנה יא

יג

בְּאֵר אַחְאָב וּמְעָרַת פַּנְיָס, כְּשֵׁרָה.

הַמַּיִם שֶׁנִּשְׁתַּנּוּ וְשִׁנּוּיָן מֵחֲמַת עַצְמָן, כְּשֵׁרִין.

אַמַּת הַמַּיִם הַבָּאָה מֵרָחוֹק, כְּשֵׁרָה,

וּבִלְבַד שֶׁיִּשְׁמְרֶנָּה שֶׁלֹּא יַפְסִיקֶנָּה אָדָם.

רְבִּי יְהוּדָה אוֹמֵר:

הֲרֵי הִיא בְּחֶזְקָתָהּ מֻתֶּרֶת.

יד

בְּאֵר שֶׁנָּפַל לְתוֹכָהּ חַרְשִׂית אוֹ אֲדָמָה,

יַמְתִּין לָהּ עַד שֶׁתַּצִּיל. <שתצל>

דִּבְרֵי רְבִּי יִשְׁמָעֵאל.

רְבִּי עֲקִיבָה אוֹמֵר:

אֵינוּ צָרִיךְ לְהַמְתִּין.

## @22פרק ט

### @11מסכת פרה פרק ט משנה א

א

צְלוֹחִית שֶׁנָּפַל לְתוֹכָהּ מַיִם כָּל שֶׁהֵן,

רְבִּי אֱלִיעֶזֶר אוֹמֵר:

יַזֶּה שְׁתֵּי הַזָּיוֹת.

וַחֲכָמִים פּוֹסְלִין.

יָרַד לְתוֹכָהּ טַל,

רְבִּי אֱלִיעֶזֶר אוֹמֵר:

יַנִּיחֶנָּה בַחַמָּה וְהַטַּל עוֹלֶה.

וַחֲכָמִים פּוֹסְלִין.

נָפַל לְתוֹכָהּ מַשְׁקִין וּמֵי פֵרוֹת,

יְעָרֶה, וְצָרִיךְ לְנַגֵּב.

דְּיוֹ, קוֹמּוֹס, וְקָלָקַנְתוֹס,

וְכָל דָּבָר שֶׁהוּא רוֹשֵׁם,

יְעָרֶה, וְאֵינוּ צָרִיךְ לְנַגֵּב.

### @11מסכת פרה פרק ט משנה ב

ב

נָפַל לְתוֹכָהּ שְׁקָצִים וּרְמָשִׂים וְנִתְבַּקָּעוּ,

אוֹ שֶׁנִּשְׁתַּנּוּ מַרְאֵיהֶן, פְּסוּלִין.

חֲפוּשִׁית, בֵּין כָּךְ וּבֵין כָּךְ, פּוֹסֶלֶת, <חיפושית>

מִפְּנֵי שֶׁהִיא כִּשְׁפוֹפֶרֶת.

רְבִּי שִׁמְעוֹן וּרְבִּי אֱלִיעֶזֶר בֶּן יַעֲקֹב אוֹמְרִים:

הַדֵּירָה וְהַכַּנָּה שֶׁבַּתְּבוּאָה, כְּשֵׁרִין,

מִפְּנֵי שֶׁאֵין בָּהֶן לֵחָה.

### @11מסכת פרה פרק ט משנה ג

ג

שָׁתַת מֵהֶן בְּהֵמָה אוֹ חַיָּה, פְּסוּלִין.

כָּל הָעוֹפוֹת פּוֹסְלִין, <פסולין>

חוּץ מִן הַיּוֹנָה, מִפְּנֵי שֶׁהִיא מוֹצֶצֶת.

וְכָל הַשְּׁרָצִים אֵין פּוֹסְלִין, <פסולין>

חוּץ מִן הַחֻלְדָּה, מִפְּנֵי שֶׁהִיא מַלֶּקֶת. <מִלֵקַת! מלקה>

רַבָּן גַּמְלִיאֵל אוֹמֵר:

אַף הַנָּחָשׁ, שֶׁהוּא מֵקִיא.

רְבִּי אֶלְעָזָר אוֹמֵר:

אַף הָעַכְבָּר.

### @11מסכת פרה פרק ט משנה ד

ד

הַחוֹשֵׁב עַל מֵי חַטָּאת לִשְׁתּוֹתָן,

רְבִּי אֱלִיעֶזֶר אוֹמֵר:

פָּסַל.

וּרְבִּי יְהוֹשֻׁעַ אוֹמֵר:

כְּשֶׁיִּטֶּה.

אָמַר רְבִּי יוֹסֵה:

בַּמֵּי דְבָרִים אֲמוּרִים?

בְּמַיִם שֶׁאֵינָן מְקֻדָּשִׁין,

אֲבָל בְּמַיִם מְקֻדָּשִׁין,

רְבִּי אֱלִיעֶזֶר אוֹמֵר:

כְּשֶׁיִּטֶּה.

וּרְבִּי יְהוֹשֻׁעַ אוֹמֵר:

כְּשֶׁיִּשְׁתֶּה.

אִם גִּרְגֵּר, כָּשֵׁר.

### @11מסכת פרה פרק ט משנה ה

ה

מֵי חַטָּאת שֶׁנִּפְסָלוּ,

לֹא יִגְבְּלֵם בַּטִּיט,

שֶׁלֹּא יַעֲשֵׂם תַּקָּלָה לַאֲחֵרִים.

רְבִּי יְהוּדָה אוֹמֵר:

בָּטָלוּ.

פָּרָה שֶׁשָּׁתַת מֵי חַטָּאת,

בְּשָׂרָהּ טָמֵא מֵעֵת לְעֵת.

רְבִּי יְהוּדָה אוֹמֵר:

בָּטְלוּ בְמֵעֶיהָ.

### @11מסכת פרה פרק ט משנה ו

ו

מֵי חַטָּאת וְאֵפֶר חַטָּאת,

לֹא יַעֲבִירֵם בַּנָּהָר וּבִסְפִינָה,

וְלֹא יְשִׁיטֵם עַל פְּנֵי הַמַּיִם,

וְלֹא יַעֲמֹד בְּצַד זֶה וְיִזְרְקֵם בְּצַד זֶה,

אֲבָל עוֹבֵר הוּא בַמַּיִם עַד צַוָּארוֹ.

עוֹבֵר הוּא הַטָּהוֹר לַחַטָּאת,

וּבְיָדוֹ כֶלִי רֵיקָם הַטָּהוֹר לַחַטָּאת,

בְּמַיִם שֶׁאֵינָן מְקֻדָּשִׁין.

### @11מסכת פרה פרק ט משנה ז

ז

אֵפֶר כָּשֵׁר שֶׁנִּתְעָרַב בְּאֵפֶר מִקְלָה,

הוֹלְכִין אַחַר הָרֹב לְטַמֵּא,

וְאֵין מְקַדְּשִׁין בּוֹ.

רְבִּי אֱלִיעֶזֶר אוֹמֵר:

מְקַדְּשִׁין בְּכֻלּוֹ. <בכלן>

### @11מסכת פרה פרק ט משנה ח

ח

מֵי חַטָּאת שֶׁנִּפְסָלוּ,

מְטַמִּין אֶת הַטָּהוֹר לִתְרוּמָה בְּיָדָיו וּבְגוּפוֹ,

וְאֶת הַטָּהוֹר לַחַטָּאת לֹא בְיָדָיו וְלֹא בְגוּפוֹ.

ט

נִטַּמּוּ,

מְטַמִּין אֶת הַטָּהוֹר לִתְרוּמָה בְיָדָיו וּבְגוּפוֹ,

וְאֶת הַטָּהוֹר לַחַטָּאת בְּיָדָיו,

אֲבָל לֹא בְגוּפוֹ.

### @11מסכת פרה פרק ט משנה ט

י

אֵפֶר כָּשֵׁר שֶׁנְּתָנוֹ עַל גַּבֵּי הַמַּיִם שֶׁאֵינָן רְאוּיִם לְקַדֵּשׁ,

מְטַמִּין אֶת יְדֵי הַטָּהוֹר לִתְרוּמָה,

וְאֶת יְדֵי הַטָּהוֹר לַחַטָּאת,

לֹא בְיָדָיו וְלֹא בְגוּפוֹ.

## @22פרק י

### @11מסכת פרה פרק י משנה א

א

<יא>  
כָּל הָרָאוּי לִטַּמֵּא מִדְרָס, מַדָּף לַחַטָּאת,

בֵּין טָמֵא בֵין טָהוֹר,

וְאָדָם כַּיּוֹצֵא בוֹ.

כָּל הָרָאוּי לִטַּמֵּא טְמֵא מֵת,

בֵּין טָמֵא וּבֵין טָהוֹר,

רְבִּי אֱלִיעֶזֶר אוֹמֵר:

אֵינוּ מַדָּף.

רְבִּי יְהוֹשֻׁעַ אוֹמֵר:

מַדָּף.

וַחֲכָמִים אוֹמְרִים:

הַטָּמֵא, מַדָּף,

וְהַטָּהוֹר, אֵינוּ מַדָּף.

### @11מסכת פרה פרק י משנה ב

ב <יב>  
הַטָּהוֹר לַחַטָּאת שֶׁנָּגַע בְּמַדָּף, טָמֵא.

לָגִין שֶׁלַּחַטָּאת שֶׁנָּגַע בְּמַדָּף, טָמֵא.

הַטָּהוֹר לַחַטָּאת שֶׁנָּגַע בְּמַאֲכָלִין וּבְמַשְׁקִין,

בְּיָדוֹ, טָמֵא,

וּבְרַגְלוֹ, טָהוֹר.

הִסֵּיטָן בְּיָדוֹ,

רְבִּי יְהוֹשֻׁעַ מְטַמֵּא,

וַחֲכָמִים מְטַהֲרִין.

### @11מסכת פרה פרק י משנה ג

ג <יב>  
קְלָל שֶׁלַּחַטָּאת שֶׁנָּגַע בַּשֶּׁרֶץ,

טָהוֹר.

נְתָנוֹ עַל גַּבָּיו,

רְבִּי אֱלִיעֶזֶר מְטַהֵר,

וַחֲכָמִים מְטַמִּין.

ד <יד>

נָגַע בָּאֳכָלִין וּבְמַשְׁקִין וּבְכִתְבֵי קֹדֶשׁ,

טָהוֹר.

נְתָנוֹ עַל גַּבֵּיהֶן,

רְבִּי יוֹסֵה מְטַהֵר,

וַחֲכָמִים מְטַמִּין.

### @11מסכת פרה פרק י משנה ד

ה <יה>

טָהוֹר לַחַטָּאת שֶׁנָּגַע בַּתַּנּוּר,

בְּיָדוֹ, טָמֵא,

וּבְרַגְלוֹ, טָהוֹר.

הָיָה עוֹמֵד עַל גַּבֵּי הַתַּנּוּר,

וּפָשַׁט יָדוֹ חוּץ לַתַּנּוּר,

וְהַלָּגִין בְּתוֹכוֹ; <בְּתוֹכָהּ> *<lágunos: בקבוק, כד ליין>*

וְכֵן הָאֱסָל שֶׁהוּא נָתוּן עַל גַּבֵּי הַתַּנּוּר,

וּבוֹ שְׁנֵי קְלָלוֹת, אֶחָד מִכָּן, וְאֶחָד מִכָּן,

רְבִּי עֲקִיבָה מְטַהֵר,

וַחֲכָמִים מְטַמִּין.

### @11מסכת פרה פרק י משנה ה

ו

הָיָה עוֹמֵד חוּץ לַתַּנּוּר וּפָשַׁט יָדוֹ לַחַלּוֹן,

וְנָטַל אֶת הַלָּגִין וְהֶעֱבִירוֹ עַל גַּבֵּי הַתַּנּוּר,

רְבִּי עֲקִיבָה מְטַמֵּא,

וַחֲכָמִים מְטַהֲרִין.

אֲבָל עוֹמֵד הוּא הַטָּהוֹר לַחַטָּאת עַל גַּבֵּי הַתַּנּוּר,

וּבְיָדוֹ כֶלִי רֵיקָם הַטָּהוֹר לַחַטָּאת,

בְּמַיִם שֶׁאֵינָן מְקֻדָּשִׁין.

### @11מסכת פרה פרק י משנה ו

ז

לָגִין שֶׁלַּחַטָּאת שֶׁנָּגַע בְּשֶׁלַּקֹּדֶשׁ וּבְשֶׁלִּתְרוּמָה,

שֶׁלַּחַטָּאת, טָמֵא,

וְשֶׁלַּקֹּדֶשׁ וְשֶׁלִּתְרוּמָה, טְהוֹרִין.

שְׁנֵיהֶן בִּשְׁתֵּי יָדָיו, שְׁנֵיהֶן טְמֵאִין.

שְׁנֵיהֶן בִּשְׁנֵי נְיָרוֹת, שְׁנֵיהֶן טְהוֹרִין.

שֶׁלַּחַטָּאת בַּנְּיָר, וְשֶׁלִּתְרוּמָה בְיָדוֹ, שְׁנֵיהֶן טְמֵאִין.

שֶׁלִּתְרוּמָה בַּנְּיָר, וְשֶׁלַּחַטָּאת בְּיָדוֹ, שְׁנֵיהֶן טְהוֹרִין.

רְבִּי יְהוֹשֻׁעַ אוֹמֵר:

שֶׁלַּחַטָּאת, טָמֵא.

הָיוּ נְתוּנִין עַל גַּבֵּי הָאָרֶץ וְנָגַע בָּהֶן,

שֶׁלַּחַטָּאת, טָמֵא,

וְשֶׁלַּקֹּדֶשׁ וְשֶׁלִּתְרוּמָה, טְהוֹרִין.

הִסִּיטָן,

רְבִּי יְהוֹשֻׁעַ מְטַמֵּא,

וַחֲכָמִים מְטַהֲרִין.

## @22פרק יא

### @11מסכת פרה פרק יא משנה א

א

צְלוֹחִית שֶׁהִנִּיחָהּ מְגֻלָּה, וּבָא וּמְצָאָהּ מְכֻסָּה,

פְּסוּלָה.

הִנִּיחָהּ מְכֻסָּה, וּבָא וּמְצָאָהּ מְגֻלָּה,

אִם יְכוּלָה הַחֻלְדָּה לִשְׁתּוֹת מִמֶּנָּה,

אוֹ נָחָשׁ, דִּבְרֵי רַבָּן גַּמְלִיאֵל,

אוֹ שֶׁיָּרַד טַל בָּהּ בַּלַּיְלָה, <בּוֹ>

פְּסוּלָה.

הַחַטָּאת אֵינָה נִצֹּלֶת בְּצָמִיד פָּתִיל,

וּמַיִם שֶׁאֵינָן מְקֻדָּשִׁין נִצּוֹלִין בְּצָמִיד פָּתִיל.

### @11מסכת פרה פרק יא משנה ב

ב

כָּל הַסָּפֵק טָהוֹר לִתְרוּמָה, וְטָהוֹר לַחַטָּאת.

וְכָל הַתָּלוּי לִתְרוּמָה, נִשְׁפָּךְ לַחַטָּאת.

אִם עָשׁוּ עַל גַּבָּיו טְהָרוֹת, תְּלוּיוֹת.

הָרְפָפוֹת, *<רְפָפוֹת: רשתות החלונות>*

טְהוֹרוֹת לְקֹדֶשׁ וְלִתְרוּמָה וְלַחַטָּאת.

רְבִּי אֱלִיעֶזֶר אוֹמֵר:

הָרְעָדוֹת טְמֵאוֹת לַחַטָּאת. *<רְעָדוֹת =* *רְפָפוֹת: רשתות החלונות>*

### @11מסכת פרה פרק יא משנה ג

ג

דְּבֵלָה שֶׁלִּתְרוּמָה שֶׁנָּפְלָה לְתוֹךְ מֵי חַטָּאת וּנְטָלָהּ וַאֲכָלָהּ,

אִם יֶשׁ בָּהּ כַּבֵּיצָה, בֵּין טְמֵאָה בֵין טְהוֹרָה,

הַמַּיִם טְמֵאִין, וְהָאוֹכְלָהּ חַיָּב מִיתָה.

אֵין בָּהּ כַּבֵּיצָה,

הַמַּיִם טְהוֹרִין, וְהָאוֹכְלָהּ חַיָּב מִיתָה.

רְבִּי יוֹסֵה אוֹמֵר:

בִּטְהוֹרָה, הַמַּיִם טְהוֹרִין.

הַטָּהוֹר לַחַטָּאת שֶׁהִכְנִיס רֹאשׁוֹ וְרֻבּוֹ לְתוֹךְ מֵי חַטָּאת,

נִטַּמָּא.

### @11מסכת פרה פרק יא משנה ד

ד

כָּל הַטָּעוּן בִּיאַת מַיִם מִדִּבְרֵי תוֹרָה,

מְטַמֵּא אֶת הַקֹּדֶשׁ, וְאֶת הַתְּרוּמָה,

וְאֶת הַחֻלִּין, וְאֶת הַמַּעְשֵׂר,

וְאָסוּר עַל בִּיאַת הַמִּקְדָּשׁ.

לְאַחַר בִּיאָתוֹ,

מְטַמֵּא אֶת הַקֹּדֶשׁ,

וּפוֹסֵל אֶת הַתְּרוּמָה,

וּמֻתָּר בַּחֻלִּים וּבַמַּעְשֵׂר.

דִּבְרֵי רְבִּי מֵאִיר.

וַחֲכָמִים אוֹמְרִים:

פּוֹסֵל בַּקֹּדֶשׁ,

וּמֻתָּר בַּחֻלִּין וּבַמַּעֲשֵׂר.

וְאִם בָּא לַמִּקְדָּשׁ,

בֵּין לִפְנֵי בִיאָתוֹ, בֵּין לְאַחַר בִּיאָתוֹ, חַיָּב.

### @11מסכת פרה פרק יא משנה ה

ה

כָּל הַטָּעוּן בִּיאַת מַיִם מִדִּבְרֵי סוֹפְרִים,

מְטַמֵּא אֶת הַקֹּדֶשׁ וּפוֹסֵל אֶת הַתְּרוּמָה,

וּמֻתָּר בַּחֻלִּין וּבַמַּעְשֵׂר.

דִּבְרֵי רְבִּי מֵאִיר.

וַחֲכָמִים אוֹסְרִין בַּמַּעְשֵׂר.

וּלְאַחַר בִּיאָתוֹ,

מֻתָּר בְּכֻלָּם.

וְאִם בָּא לַמִּקְדָּשׁ,

בֵּין לִפְנֵי בִיאָתוֹ, בֵּין לְאַחַר בִּיאָתוֹ, פָּטוּר.

### @11מסכת פרה פרק יא משנה ו

ו

כָּל הַטָּעוּן בִּיאַת מַיִם,

בֵּין מִדִּבְרֵי תוֹרָה, בֵּין מִדִּבְרֵי סוֹפְרִים,

מְטַמֵּא אֶת מֵי חַטָּאת, וְאֶת אֵפֶר חַטָּאת,

וּמַזֶּה מֵי חַטָּאת,

בְּמַגָּע וּבְמַשָּׂא.

וּבָאֵזוֹב הַמֻּכְשָׁר, <האזוב>

וּבַמַּיִם שֶׁאֵינָן מְקֻדָּשִׁין, <והמים>

וּבְכְלִי רֵיקָם וְהַטָּהוֹר לַחַטָּאת, <וכלי>

בְּמַגָּע וּבְמַשָּׂא.

דִּבְרֵי רְבִּי מֵאִיר.

וַחֲכָמִים אוֹמְרִים:

בְּמַגָּע, אֲבָל לֹא בְמַשָּׂא.

### @11מסכת פרה פרק יא משנה ז

ז

כָּל אֵזוֹב שֶׁיֶּשׁ לוֹ שֵׁם, פָּסוּל. <שֵׁם לזו>

אֵזוֹב זֶה כָשֵׁר.

אֵזוֹבְיוֹן,

אֵזוֹב כֹּחֶלֶת,

אֵזוֹב רוֹמִי,

אֵזוֹב מִדְבָּרִי פָסוּל.

וְשֶׁלִּתְרוּמָה טְמֵאָה פָסוּל.

וְשֶׁלִּטְהוֹרָה, לֹא יַזֶּה;

וְאִם הִזָּה כָשֵׁר.

אֵין מַזִּין לֹא בַיּוֹנְקוֹת וְלֹא בַתַּמָּרוֹת.

אֵין חַיָּבִין עַל הַיּוֹנְקוֹת עַל בִּיאַת הַמִּקְדָּשׁ.

רְבִּי אֱלִיעֶזֶר אוֹמֵר:

אַף לֹא עַל הַתַּמָּרוֹת.

וְאֵלּוּ הֵן הַיּוֹנְקוֹת:

גַּבְעֻלִּין שֶׁלֹּא גָמָלוּ.

### @11מסכת פרה פרק יא משנה ח

ח

אֵזוֹב שֶׁהִזָּה בוֹ,

כָּשֵׁר לְטַהֵר בּוֹ אֶת הַמְצֹרָע.

לְקָטוֹ לָעֵצִים וְנָפְלוּ עָלָיו מַשְׁקִין,

מְנַגְּבוֹ וְהוּא כָּשֵׁר.

לְקָטוֹ לָאֳכָלִין וְנָפְלוּ עָלָיו מַשְׁקִין,

אַף עַל פִּי שֶׁנִּגְּבוֹ, פָּסוּל.

לְקָטוֹ לַחַטָּאת, כְּשֶׁנִּלְקַט לָאֳכָלִין,

דִּבְרֵי רְבִּי מֵאִיר וּרְבִּי יְהוּדָה.

רְבִּי יוֹסֵה וּרְבִּי שִׁמְעוֹן אוֹמְרִים:

כְּשֶׁנִּלְקַט לָעֵצִים.

### @11מסכת פרה פרק יא משנה ט

ט

מִצְוַת אֵזוֹב,

שְׁלֹשָׁה קְלָחִים וּבָהֶן שְׁלֹשָׁה גַבְעֻלִּין.

רְבִּי יְהוּדָה אוֹמֵר:

שֶׁלִּשְׁלֹשָׁה שְׁלֹשָׁה.

אֵזוֹב שֶׁיֶּשׁ בּוֹ שְׁלֹשָׁה קְלָחִים,

מְפַסְּגוֹ וְאוֹגְדוֹ.

פִּסְּגוֹ וְלֹא אֲגָדוֹ,

אֲגָדוֹ וְלֹא פִסְּגוֹ,

לֹא פִסְּגוֹ וְלֹא אֲגָדוֹ, כָּשֵׁר.

רְבִּי יוֹסֵה אוֹמֵר:

מִצְוַת אֵזוֹב, שְׁלֹשָׁה גַבְעֻלִּין,

וְשִׁירָיו שְׁנַיִם,

וְגַרְדֻּמּוֹ כָּל שֶׁהוּא.

## @22פרק יב

### @11מסכת פרה פרק יב משנה א

א

הָאֵזוֹב הַקָּצָר,

מְסַפְּקוֹ בַחוּט וּבַכּוּשׁ,

וְטוֹבֵל וּמַעֲלֶה וְאוֹחֵז בָּאֵזוֹב וּמַזֶּה.

רְבִּי יְהוּדָה וּרְבִּי שִׁמְעוֹן אוֹמְרִים:

כַּשֵּׁם שֶׁהַזָּיָה בָאֵזוֹב,

כָּךְ טְבִילָה בָאֵזוֹב.

### @11מסכת פרה פרק יב משנה ב

ב

הִזָּה סָפֵק מִן הַחוּט,

סָפֵק מִן הַכּוּשׁ, סָפֵק מִן הַגַּבְעוּל,

הַזָּיָתוֹ פְסוּלָה.

הִזָּה עַל שְׁנֵי כֵלִים,

סָפֵק עַל שְׁנֵיהֶם הִזָּה,

סָפֵק מֵחֲבֵרוֹ וּמָצָה עָלָיו,

הַזָּיָתוֹ פְסוּלָה.

מַחַט שֶׁהִיא נְתוּנָה עַל הַחֶרֶשׂ,

וְהִזָּה עָלֶיהָ,

סָפֵק עַל הַמַּחַט הִזָּה,

סָפֵק עַל הַחֶרֶשׂ וּמָצָה עָלֶיהָ,

הַזָּיָתוֹ פְסוּלָה.

צְלוֹחִית שֶׁפִּיהָ צַר,

טוֹבֵל וּמַעֲלֶה כְדַרְכָּהּ.

רְבִּי יְהוּדָה אוֹמֵר:

הַזָּיָה הָרִאשׁוֹנָה.

מֵי חַטָּאת שֶׁנִּתְמַעָטוּ,

טוֹבֵל אֲפִלּוּ רָאשֵׁי גַבְעֻלִּים וּמַזֶּה,

וּבִלְבַד שֶׁלֹּא יְסַפֵּג.

ג

נִתְכַּוַּן לְהַזּוֹת לְפָנָיו וְהִזָּה לְאַחֲרָיו,

לְאַחֲרָיו וְהִזָּה לְפָנָיו,

הַזָּיָתוֹ פְסוּלָה;

לְפָנָיו, וְהִזָּה עַל הַצְּדָדִין שֶׁלְּפָנָיו,

הַזָּיָתוֹ כְשֵׁרָה.

מַזִּין עַל הָאָדָם לְדַעְתּוֹ וְשֶׁלֹּא לְדַעְתּוֹ.

וּמַזִּין עַל הָאָדָם וְעַל הַכֵּלִים,

אֲפִלּוּ הֵן מֵאָה.

### @11מסכת פרה פרק יב משנה ג

ד

נִתְכַּוַּן לְהַזּוֹת עַל דָּבָר שֶׁהוּא מְקַבֵּל טֻמְאָה,

וְהִזָּה עַל דָּבָר שֶׁאֵינוּ מְקַבֵּל טֻמְאָה,

אִם יֵשׁ בָּאֵזוֹב, לֹא יְשַׁנֶּה.

עַל דָּבָר שֶׁאֵינוּ מְקַבֵּל טֻמְאָה,

וְהִזָּה עַל דָּבָר שֶׁהוּא מְקַבֵּל טֻמְאָה,

אִם יֵשׁ בָּאֵזוֹב, יְשַׁנֶּה.

עַל הָאָדָם, וְהִזָּה עַל הַבְּהֵמָה,

אִם יֵשׁ בָּאֵזוֹב, לֹא יְשַׁנֶּה.

עַל הַבְּהֵמָה, וְהִזָּה עַל הָאָדָם,

אִם יֵשׁ בָּאֵזוֹב, יְשַׁנֶּה.

הַמַּיִם הַמְנַטְּפִים, כְּשֵׁרִים,

לְפִיכָךְ הֵם מְטַמִּים לְשֵׁם מֵי חַטָּאת.

### @11מסכת פרה פרק יב משנה ד

[ה]

הַמַּזֶּה מֵחַלּוֹן שֶׁלָּרַבִּים וְנִכְנַס לַמִּקְדָּשׁ,

וְנִמְצְאוּ הַמַּיִם פְּסוּלִים, פָּטוּר.

מֵחַלּוֹן שֶׁלַּיָּחִיד וְנִכְנַס לַמִּקְדָּשׁ,

וְנִמְצְאוּ הַמַּיִם פְּסוּלִין, חַיָּב.

אֲבָל כֹּהֵן גָּדוֹל,

בֵּין מֵחַלּוֹן שֶׁלַּיָּחִיד,

בֵּין מֵחַלּוֹן שֶׁלָּרַבִּים, פָּטוּר,

שֶׁאֵין כֹּהֵן גָּדוֹל חַיָּב עַל טֻמְאַת הַמִּקְדָּשׁ וְקָדָשָׁיו.

מַחֲלִיקִין הָיוּ לִפְנֵי חַלּוֹן שֶׁלָּרַבִּים,

וְדוֹרְסִים וְלֹא נִמְנָעִין,

מִפְּנֵי שֶׁאָמָרוּ:

מֵי חַטָּאת שֶׁעָשׁוּ מִצְוָתָן אֵינָן מְטַמִּין.

### @11מסכת פרה פרק יב משנה ה

ו

אוֹחֵז הוּא הַטָּהוֹר בְּקָרְדּוֹם הַטָּמֵא בִכְנָפוֹ, וּמַזֶּה עָלָיו,

אַף עַל פִּי שֶׁיֵּשׁ עָלָיו מַיִם כְּדֵי הַזָּיָה, טָהוֹר.

כַּמָּה יְהֵא בַמַּיִם וִיהֵא בָהֶן כְּדֵי הַזָּיָה?

כְּדֵי שֶׁיִּטְבֹּל רָאשֵׁי גַבְעֻלִּין וְיַזֶּה.

רְבִּי יְהוּדָה אוֹמֵר:

רוֹאִין אוֹתָן כְּאִלּוּ הֵן עַל אֵזוֹב שֶׁלִּנְחֹשֶׁת.

### @11מסכת פרה פרק יב משנה ו

ז

הַמַּזֶּה בְאֵזוֹב הַטָּמֵא,

אִם יֶשׁ בּוֹ כַבֵּיצָה,

הַמַּיִם פְּסוּלִים, וְהַזָּיָתוֹ פְסוּלָה.

אֵין בּוֹ כַבֵּיצָה,

הַמַּיִם כְּשֵׁרִים, וְהַזָּיָתוֹ פְסוּלָה.

וּמְטַמֵּא אֶת חֲבֵרוֹ, וַחֲבֵרוֹ אֶת חֲבֵרוֹ, אֲפִלּוּ הֵן מֵאָה.

### @11מסכת פרה פרק יב משנה ז

ט

טָהוֹר שֶׁלְּחַטָּאת שֶׁנִּטַּמּוּ יָדָיו, נִטַּמָּא גוּפוֹ,

וּמְטַמֵּא אֶת חֲבֵרוֹ,

וַחֲבֵרוֹ אֶת חֲבֵרוֹ, אֲפִלּוּ הֵן מֵאָה.

### @11מסכת פרה פרק יב משנה ח

ח

לָגִין שֶׁלַּחַטָּאת שֶׁנִּטַּמּוּ יָדָיו, *<lágunos: בקבוק, כד ליין>*

נִטַּמָּא תוֹכוֹ,

וּמְטַמֵּא אֶת חֲבֵרוֹ, וַחֲבֵרוֹ אֶת חֲבֵרוֹ, אֲפִלּוּ הֵן מֵאָה.

י

הַזּוֹג וְהָעֶנְבּוּל, חִבּוּר.

כּוּשׁ שֶׁלְּרֻבָּן, לֹא יַזֶּה,

לֹא עַל הַכּוּשׁ, וְלֹא עַל הַפִּיקָה.

וְאִם הִזָּה, מֻזֶּה.

שֶׁלַּפִּשְׁתָּן, חִבּוּר.

עוֹר שֶׁלַּעֲרֵיסָה שֶׁהוּא מְחֻבָּר לַפִּיקוֹת, חִבּוּר.

הַמִּלְבֵּן אֵינוּ חִבּוּר לֹא לַטֻּמְאָה וְלֹא לַטַּהֲרָה.

כָּל יְדוֹת הַכֵּלִים הַקְּדוּחוֹת, חִבּוּר.

רְבִּי יוֹחָנָן בֶּן נוּרִי אוֹמֵר:

אַף הַחֲרוּקוֹת.

### @11מסכת פרה פרק יב משנה ט

יא

הַסַּלִּים שֶׁבַּקַּנְתֵּל,

וְהַמִּטָּה שֶׁלַּטַּרְבָּן,

וְקֶרֶן שֶׁלִּכְלֵיבָה וּקְרָנִים שֶׁלְּיוֹצְאֵי דְרָכִים, <וּקְרָנַים>

וְשַׁלְשֶׁלֶת הַמַּפְתְּחוֹת,

וּשְׁלַל הַכּוֹבְסִין,

וּבֶגֶד שֶׁהוּא תָּפוּר בַּכִּלְאַיִם,

חִבּוּר לַטֻּמְאָה, וְאֵינוּ חִבּוּר לְהַזָּיָה.

### @11מסכת פרה פרק יב משנה י

יב

כְּסוּי הַמֵּחַם שֶׁהוּא מְחֻבָּר לַשַּׁלְשֶׁלֶת, <הַמֵּיחָם! כך כולם>

בֵּית שַׁמַּי אוֹמְרִים:

חִבּוּר לַטֻּמְאָה,

וְאֵינוּ חִבּוּר לְהַזָּיָה.

וּבֵית הֶלֵּל אוֹמְרִים:

הִזָּה עַל הַמֵּחַם, הֻזָּה הַכְּסוּי,

הִזָּה עַל הַכְּסוּי, לֹא הֻזָּה הַמֵּחַם.

יג

הַכֹּל כְּשֵׁרִין לְהַזּוֹת,

חוּץ מִטָּמְטוֹם, וְאַנְדְּרוֹגִינָס, וְהָאִשָּׁה.

וְתִינוֹק שֶׁאֵין בּוֹ דַעַת, וְהָאִשָּׁה מְסַעֲדַתּוּ וּמַזֶּה,

וְאוֹחֶזֶת לוֹ בַמַּיִם, וְהוּא טוֹבֵל וּמַזֶּה.

וְאִם אָחֲזָה בְיָדוֹ, אֲפִלּוּ בְשָׁעַת הַזָּיָה,

פָּסוּל.

### @11מסכת פרה פרק יב משנה יא

יד

טָבַל אֶת הָאֵזוֹב בַּיּוֹם, וְהִזָּה בַיּוֹם, כָּשֵׁר.

בַּיּוֹם וְהִזָּה בַלַּיְלָה, בַּלַּיְלָה וְהִזָּה בַיּוֹם, פָּסוּל.

אֲבָל הוּא לְעַצְמוֹ טוֹבֵל בַּלַּיְלָה, וּמַזֶּה בַיּוֹם,

שֶׁאֵין מַזִּין עַד שֶׁתָּנֵץ הַחַמָּה.

וְכֻלָּם שֶׁעָשׁוּ מִשֶּׁעָלָה עַמּוּד הַשַּׁחַר, כָּשֵׁר.

חסלת מסכת פרה

# @00מסכת טהרות

## @22פרק א

### @11מסכת טהרות פרק א משנה א

א

שְׁלֹשָׁה עָשָׂר דָּבָר נֶאֶמְרוּ בְנִבְלַת הָעוֹף הַטָּהוֹר:

צְרִיכָה מַחֲשָׁבָה,

וְאֵינָה צְרִיכָה הֶכְשֵׁר,

וּמְטַמָּא טֻמְאַת אֳכָלִין כַּבֵּיצָה,

וְכַזַּיִת בְּבֵית הַבְּלִיעָה,

וְהָאוֹכְלָהּ טָעוּן הַעְרֵב שֶׁמֶשׁ,

וְחַיָּבִין עָלֶיהָ עַל טֻמְאַת הַמִּקְדָּשׁ,

וְשׁוֹרְפִין עָלֶיהָ אֶת הַתְּרוּמָה,

וְהָאוֹכֵל אֵבֶר מִן הַחַי מִמֶּנָּה

סוֹפֵג אֶת הָאַרְבָּעִים.

שְׁחִיטָתָהּ וּמְלִיקָתָהּ מְטַהֲרוֹת טְרֵפָתָהּ.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

אֵינָן מְטַהֲרוֹת.

רְבִּי יוֹסֵה אוֹמֵר:

שְׁחִיטָתָהּ מְטַהֶרֶת,

אֲבָל לֹא מְלִיקָתָהּ.

### @11מסכת טהרות פרק א משנה ב

ב

הַכְּנָפַיִם וְהַנּוֹצָה,

מִטַּמּוֹת וּמְטַמּוֹת, וְלֹא מִצְטָרְפוֹת.

רְבִּי יִשְׁמָעֵאל אוֹמֵר:

הַנּוֹצָה מִצְטָרֶפֶת.

הַחַרְטוֹם וְהַצִּפָּרְנַיִם,

מִטַּמִּין וּמְטַמִּין וּמִצְטָרְפִין.

רְבִּי יוֹסֵה אוֹמֵר:

אַף רָאשֵׁי גַפַּיִם וְרֹאשׁ הַזָּנָב,

מִצְטָרְפִין, שֶׁכֵּן מַנִּיחִים בַּפְּטוּמוֹת.

### @11מסכת טהרות פרק א משנה ג

ג

נִבְלַת הָעוֹף הַטָּמֵא צְרִיכָה מַחֲשָׁבָה וְהַכְשֵׁר,

וּמְטַמָּא טֻמְאַת אֳכָלִים כַּבֵּיצָה,

וְכַחֲצִי פְרָס לִפְסוֹל אֶת הַגְּוִיָּה,

וְאֵין בָּהּ כַּזַּיִת בְּבֵית הַבְּלִיעָה,

וְהָאוֹכְלָהּ אֵינוּ טָעוּן הַעְרֵב שֶׁמֶשׁ, <אֵינָה>

וְאֵין חַיָּבִין עָלֶיהָ עַל בִּיאַת הַמִּקְדָּשׁ,

אֲבָל שׂוֹרְפִין עָלֶיהָ אֶת הַתְּרוּמָה,

וְהָאוֹכֵל אֵבֶר מִן הַחַי מִמֶּנָּה

אֵינוּ סוֹפֵג אֶת הָאַרְבָּעִים,

וְאֵין שְׁחִיטָתָהּ מְטַהֲרַתָּהּ.

הַכְּנָפַיִם וְהַנּוֹצָה,

מִטַּמּוֹת וּמְטַמּוֹת וּמִצְטָרְפוֹת.

הַחַרְטוֹם וְהַצִּפָּרְנַיִם,

מִטַּמִּין וּמְטַמִּין וּמִצְטָרְפִין.

### @11מסכת טהרות פרק א משנה ד

ד

וּבַבְּהֵמָה:

הָעוֹר, וְהָרֹטֶב, וְהַקּוֹפֶה, וְהָאֲלַל,

וְהָעֲצָמוֹת, וְהַגִּידִים, וְהַקְּרָנַיִם, וְהַטְּלָפַיִם,

מִצְטָרְפִים לְטַמֵּא טֻמְאַת אֳכָלִים,

אֲבָל לֹא טֻמְאַת נְבֵלוֹת.

כַּיּוֹצֵא בוֹ:

הַשּׁוֹחֵט בְּהֵמָה טְמֵאָה לַנָּכְרִי וְהִיא מְפַרְכֶּסֶת,

מְטַמָּא טֻמְאַת אֳכָלִין,

אֲבָל לֹא טֻמְאַת נְבֵלוֹת, עַד שֶׁתָּמוּת,

אוֹ עַד שֶׁיַּתִּיז אֶת רֹאשָׁהּ.

רִבָּה לְטַמֵּא טֻמְאַת אֳכָלִין,

מִמַּה שֶּׁרִבָּה לְטַמֵּא טֻמְאַת נְבֵלוֹת. <מַה>

### (@11מסכת טהרות פרק א משנה ה)

הָאֹכֶל שֶׁנִּטַּמָּא בְאַב הַטֻּמְאָה,

וְאֶת שֶׁנִּטְמָא בִוְלַד הַטֻּמְאָה,

מִצְטָרְפִין זֶה עִם זֶה לְטַמֵּא כַקַּל שֶׁבִּשְׁנֵיהֶן.

ה

כֵּיצַד?

כַּחֲצִי בֵיצָה אֹכֶל רִאשׁוֹן וְכַחֲצִי בֵיצָה אֹכֶל שֵׁנִי,

שֶׁבְּלָלָן זֶה בָזֶה, שֵׁנִי.

כַּחֲצִי בֵיצָה אֹכֶל שֵׁנִי וְכַחֲצִי בֵיצָה אֹכֶל שְׁלִישִׁי,

שֶׁבְּלָלָן זֶה בָזֶה, שְׁלִישִׁי.

ו

כַּבֵּיצָה אֹכֶל רִאשׁוֹן וְכַבֵּיצָה אֹכֶל שֵׁנִי,

שֶׁבְּלָלָן זֶה בָזֶה, רִאשׁוֹן;

חֲלָקָן, זֶה שֵׁנִי וְזֶה שֵׁנִי.

נָפַל זֶה לְעַצְמוֹ וְזֶה לְעַצְמוֹ לְתוֹךְ כִּכָּר שֶׁלִּתְרוּמָה,

פְּסָלוּהוּ.

נָפְלוּ שְׁנֵיהֶן כְּאַחַת,

עֲשָׂאוּהוּ שֵׁנִי.

### @11מסכת טהרות פרק א משנה ו

ז

כַּבֵּיצָה אֹכֶל שֵׁנִי כַבֵּיצָה אֹכֶל שְׁלִישִׁי,

שֶׁבְּלָלָן זֶה בָזֶה, שֵׁנִי;

חֲלָקָן, זֶה שְׁלִישִׁי, וְזֶה שְׁלִישִׁי.

נָפַל זֶה לְעַצְמוֹ וְזֶה לְעַצְמוֹ לְתוֹךְ כִּכָּר שֶׁלִּתְרוּמָה,

לֹא פְסָלוּהוּ;

נָפְלוּ שְׁנֵיהֶן כְּאַחַת,

עֲשָׂאוּהוּ שְׁלִישִׁי.

ח

כַּבֵּיצָה אֹכֶל רִאשׁוֹן, כַּבֵּיצָה אֹכֶל שְׁלִישִׁי,

שֶׁבְּלָלָן זֶה בָזֶה, רִאשׁוֹן;

חֲלָקָן, זֶה שֵׁנִי, וְזֶה שֵׁנִי,

שֶׁאַף שְׁלִישִׁי שֶׁנָּגַע בָּרִאשׁוֹן <השְּׁלִישִׁי>

נֶעֱשָׂה שֵׁנִי.

ט <ח>

כִּשְׁתֵּי בֵיצִים אֹכֶל רִאשׁוֹן, וְכִשְׁתֵּי בֵיצִים אֹכֶל שֵׁנִי,

שֶׁבְּלָלָן זֶה בָזֶה, רִאשׁוֹן;

חֲלָקָן, זֶה רִאשׁוֹן, וְזֶה רִאשׁוֹן;

לִשְׁלֹשָׁה וּלְאַרְבָּעָה,

הֲרֵי אֵלּוּ שֵׁנִי.

י

כִּשְׁתֵּי בֵיצִים אֹכֶל שֵׁנִי וְכִשְׁתֵּי בֵיצִים אֹכֶל שְׁלִישִׁי,

שֶׁבְּלָלָן זֶה בָזֶה, שֵׁנִי;

חֲלָקָן, זֶה שֵׁנִי, וְזֶה שֵׁנִי;

לִשְׁלֹשָׁה וּלְאַרְבָּעָה,

הֲרֵי אֵלּוּ שְׁלִישִׁי.

### @11מסכת טהרות פרק א משנה ז

יא

מִקְרְצוֹת נוֹשְׁכוֹת זוֹ בָזוֹ,

וְכִכָּרִים נוֹשְׁכִים זֶה בָזֶה,

נִטַּמָּאת אַחַת מֵהֶן בַּשֶּׁרֶץ, כֻּלָּם תְּחִלָּה;

פָּרָשׁוּ, כֻּלָּם תְּחִלָּה.

בְּמַשְׁקִין, כֻּלָּם שְׁנִיּוֹת;

פָּרָשׁוּ, כֻּלָּם שְׁנִיּוֹת.

בְּיָדַיִם, כֻּלָּם שְׁלִישִׁיּוֹת;

פָּרָשׁוּ, כֻּלָּם שְׁלִישִׁיּוֹת.

### @11מסכת טהרות פרק א משנה ח

יב

מִקְרֶצֶת שֶׁהָיְתָה תְחִלָּה,

וְהִשִּׁיךְ לַאֲחֵרוֹת, <מחוק: והשליך לה אחירות>

כֻּלָּם תְּחִלָּה;

פָּרָשָׁה, הִיא תְּחִלָּה, וְכֻלָּם שְׁנִיּוֹת.

הָיְתָה שְׁנִיָּה,

וְהִשִּׁיךְ לַאֲחֵרוֹת, <מחוק: והשליך לה אחירות>

כֻּלָּם שְׁנִיּוֹת;

פָּרָשָׁה, הִיא שְׁנִיָּה, וְכֻלָּם שְׁלִישִׁיּוֹת.

[הָיְתָה שְׁלִישִׁית]

וְהִשִּׁיךְ לַאֲחֵרוֹת, <מחוק: והשליך לה אחירות>

הִיא שְׁלִישִׁית,

וְכֻלָּם טְהוֹרוֹת,

בֵּין שֶׁפָּרָשׁוּ, בֵּין שֶׁלֹּא פָּרָשׁוּ.

### @11מסכת טהרות פרק א משנה ט

יג

כִּכְּרוֹת הַקֹּדֶשׁ בְּתוֹךְ גֻּמּוֹתֵיהֶם הַמַּיִם מְקֻדָּשִׁים,

נִטַּמָּאת אַחַת מֵהֶן בַּשֶּׁרֶץ,

כֻּלָּם טְמֵאוֹת.

בִּתְרוּמָה,

מְטַמֵּא שְׁנַיִם, וּפוֹסֵל אֶחָד.

אִם יֵשׁ בֵּינֵיהֶם מַשְׁקֶה טוֹפֵחַ,

אַף בִּתְרוּמָה הַכֹּל טָמֵא.

## @22פרק ב

### @11מסכת טהרות פרק ב משנה א

א

הָאִשָּׁה שֶׁהָיְתָה כוֹבֶשֶׁת יָרָק בִּקְדֵרָה,

וְנָגְעָה בְעָלֶה חוּץ לַקְּדֵרָה בְמָקוֹם הַנָּגוּב, <בַעְלָה>

אַף עַל פִּי שֶׁיֶּשׁ בּוֹ כַבֵּיצָה,

הוּא טָמֵא, וְהַכֹּל טָהוֹר.

נָגְעָה בִמְקוֹם מַשְׁקֶה,

אִם יֶשׁ בּוֹ כַבֵּיצָה,

הַכֹּל טָמֵא,

אֵין בּוֹ כַבֵּיצָה,

הוּא טָמֵא, וְהַכֹּל טָהוֹר;

חָזַר לַקְּדֵרָה,

הַכֹּל טָמֵא.

הָיְתָה מַגַּע טְמֵא מֵת,

וְנָגְעָה בֵין בִּמְקוֹם מַשְׁקֶה, בֵּין בְּמָקוֹם הַנָּגוּב,

אִם יֶשׁ בּוֹ כַבֵּיצָה,

הַכֹּל טָמֵא;

אֵין בּוֹ כַבֵּיצָה,

הוּא טָמֵא, וְהַכֹּל טָהוֹר.

הָיְתָה טְבוּלַת יוֹם מְנַעֶרֶת אֶת הַקְּדֵרָה בְּיָדַיִם מְסֹאָבוֹת,

רָאָת מַשְׁקִין עַל יָדֶיהָ,

סָפֵק מִן הַקְּדֵרָה נִתָּזוּ,

סָפֵק שֶׁהַקֶּלַח נָגַע בְּיָדֶיהָ,

הַיָּרָק פָּסוּל, וְהַקְּדֵרָה טְהוֹרָה.

### @11מסכת טהרות פרק ב משנה ב

ב

רְבִּי אֱלִיעֶזֶר אוֹמֵר:

הָאוֹכֵל אֹכֶל רִאשׁוֹן, רִאשׁוֹן;

אֹכֶל שֵׁנִי, שֵׁנִי;

אֹכֶל שְׁלִישִׁי, שְׁלִישִׁי.

רְבִּי יְהוֹשֻׁעַ אוֹמֵר:

הָאוֹכֵל אֹכֶל רִאשׁוֹן,

אֹכֶל שֵׁנִי, שֵׁנִי.

שְׁלִישִׁי, שֵׁנִי לַקֹּדֶשׁ,

לֹא שֵׁנִי לִתְרוּמָה,

שֶׁנֶּעֱשָׁה לְטַהֲרַת תְּרוּמָה.

### @11מסכת טהרות פרק ב משנה ג

ג

הָרִאשׁוֹן שֶׁבַּחֻלִּין,

טָמֵא וּמְטַמֵּא;

הַשֵּׁנִי,

פָסוּל, וְלֹא מְטַמֵּא;

הַשְּׁלִישִׁי,

נֶאֱכָל בִּנְזִיד הַדֶּמַע.

### @11מסכת טהרות פרק ב משנה ד

ד

הָרִאשׁוֹן וְהַשֵּׁנִי שֶׁבִּתְרוּמָה,

טְמֵאִין וּמְטַמִּין.

הַשְּׁלִישִׁי,

פָסוּל, וְלֹא מְטַמֵּא;

הָרְבִיעִי,

נֶאֱכָל בִּנְזִיד הַקֹּדֶשׁ.

### @11מסכת טהרות פרק ב משנה ה

ה

הָרִאשׁוֹן וְהַשֵּׁנִי וְהַשְּׁלִישִׁי שֶׁבַּקּדֶשׁ,

טְמֵאִין וּמְטַמִּין.

הָרְבִיעִי,

פָסוּל, וְלֹא מְטַמֵּא;

הַחֲמִישִׁי,

נֶאֱכָל בִּנְזִיד הַקֹּדֶשׁ.

### @11מסכת טהרות פרק ב משנה ו

ו

הַשֵּׁנִי שֶׁבַּחֻלִּין,

מְטַמֵּא מַשְׁקֵה חֻלִּין,

וּפוֹסֵל לְאוֹכְלֵי תְרוּמָה.

הַשְּׁלִישִׁי שֶׁבַּתְּרוּמָה,

מְטַמֵּא מַשְׁקֵה קֹדֶשׁ,

וּפוֹסֵל לְאוֹכְלֵי קֹדֶשׁ,

שֶׁנֶּעֱשָׁה לְטַהֲרַת קֹדֶשׁ;

אֲבָל אִם נֶעֱשָׂה לְטַהֲרַת תְּרוּמָה,

מְטַמֵּא שְׁנַיִם, וּפוֹסֵל אֶחָד בַּקֹּדֶשׁ.

### @11מסכת טהרות פרק ב משנה ז

ז

רְבִּי אֶלְעָזָר אוֹמֵר:

שְׁלָשְׁתָּן שָׁוִים:

הָרִאשׁוֹן שֶׁבַּקֹּדֶשׁ, שֶׁבַּתְּרוּמָה, שֶׁבַּחֻלִּים,

מְטַמֵּא שְׁנַיִם וּפוֹסֵל אֶחָד בַּקֹּדֶשׁ,

מְטַמֵּא אֶחָד וּפוֹסֵל אֶחָד בִּתְרוּמָה,

וּפוֹסֵל אֶת הַחֻלִּין;

הַשֵּׁנִי שֶׁבְּכֻלָּם,

מְטַמֵּא אֶחָד וּפוֹסֵל אֶחָד בַּקֹּדֶשׁ,

מְטַמֵּא מַשְׁקֵה חֻלִּים,

וּפוֹסֵל לְאוֹכְלֵי תְרוּמָה.

הַשְּׁלִישִׁי שֶׁבְּכֻלָּם,

מְטַמֵּא מַשְׁקֵה קֹדֶשׁ

וּפוֹסֵל לְאוֹכְלֵי קֹדֶשׁ.

### @11מסכת טהרות פרק ב משנה ח

ח

הָאוֹכֵל אֹכֶל שֵׁנִי,

לֹא יַעֲשֵׂם בְּבֵית הַבַּד.

וְחֻלִּים שֶׁנַּעֲשׁוּ עַל גַּבֵּי הַקֹּדֶשׁ,

הֲרֵי אֵלּוּ כַחֻלִּין.

רְבִּי אֶלְעָזָר בִּרְבִּי צָדוֹק אוֹמֵר:

הֲרֵי אֵלּוּ כִתְרוּמָה,

לְטַמֵּא שְׁנַיִם וְלִפְסוֹל אֶחָד.

## @22פרק ג

### @11מסכת טהרות פרק ג משנה א

א

הָרֹטֶב וְהַגְּרִיסִין וְהֶחָלָב,

בִּזְמַן שֶׁהֵן מַשְׁקֶה טוֹפֵחַ,

הֲרֵי אֵלּוּ תְחִלָּה;

קָרָשׁוּ,

הֲרֵי אֵלּוּ שְׁנִיִּים;

חָזְרוּ וְנִמּוֹחוּ,

כַּבֵּיצָה מְכֻוָּן,

טָהוֹר;

יָתֵר מִכַּבֵּיצָה,

טָמֵא, שֶׁכֵּיוָן שֶׁיָּצָאת טִפָּה רִאשׁוֹנָה,

נִטְמֵאת בְּכַבֵּיצָה.

### @11מסכת טהרות פרק ג משנה ב

ב

רְבִּי מֵאִיר אוֹמֵר:

הַשֶּׁמֶן תְּחִלָּה לְעוֹלָם.

וַחֲכָמִים אוֹמְרִים:

אַף דְּבַשׁ;

רְבִּי שִׁמְעוֹן הַשֵּׁזוּרִי אוֹמֵר:

אַף הַיַּיִן.

גּוּשׁ שֶׁלַּזֵּיתִין שֶׁנָּפַל לַתַּנּוּר וְהֻסַּק,

כַּבֵּיצָה מְכֻוָּן,

טָהוֹר;

יָתֵר מִכַּבֵּיצָה,

טָמֵא, שֶׁכֵּיוָן שֶׁיָּצָאת טִפָּה הָרִאשׁוֹנָה,

נִטְמֵאת בְּכַבֵּיצָה.

אִם הָיוּ פְרוּדִין,

אֲפִלּוּ הֵן סְאָה,

טָהוֹר.

### @11מסכת טהרות פרק ג משנה ג

ג

טְמֵא מֵת שֶׁסָּחַט זֵיתִים וַעֲנָבִים,

כַּבֵּיצָה מְכֻוָּן,

טָהוֹר,

וּבִלְבַד שֶׁלֹּא יִגַּע בִּמְקוֹם מַשְׁקֶה;

יָתֵר מִכַּבֵּיצָה,

טָמֵא, שֶׁכֵּיוָן שֶׁיָּצָאת טִפָּה הָרִאשׁוֹנָה,

נִטְמֵאת בְּכַבֵּיצָה.

וְאִם הָיָה זָב אוֹ זָבָה,

אֲפִלּוּ גַרְגֵּר יְחִידִי,

טָמֵא, שֶׁכֵּיוָן שֶׁיָּצָאת טִפָּה הָרִאשׁוֹנָה,

נִטַּמָּאת בַּמַּשָּׂא.

זָב שֶׁחָלַב אֶת הָעֵז,

הֶחָלָב טָמֵא,

שֶׁכֵּיוָן שֶׁיָּצָאת טִפָּה הָרִאשׁוֹנָה,

נִטַּמָּאת בַּמַּשָּׂא.

### @11מסכת טהרות פרק ג משנה ד

ד

כַּבֵּיצָה אֳכָלִין שֶׁהִנִּיחָן בַּחַמָּה וְנִתְמַעָטוּ,

וְכֵן כַּזַּיִת מִן הַמֵּת,

וְכַזַּיִת מִן הַנְּבֵלָה,

וְכָעֲדָשָׁה מִן הַשֶּׁרֶץ,

כַּזַּיִת פִּגּוּל,

כַּזַּיִת נוֹתָר,

כַּזַּיִת חֵלֶב, <חָלָב>

הֲרֵי אֵלּוּ טְהוֹרִין,

וְאֵין חַיָּבִין עֲלֵיהֶן מִשֵּׁם פִּגּוּל וְנוֹתָר וְטָמֵא.

הִנִּיחָן בַּגְּשָׁמִים וְנִתְפָּחוּ,

טְמֵאִין,

וְחַיָּבִין עֲלֵיהֶן מִשֵּׁם פִּגּוּל וְנוֹתָר וְטָמֵא.

### @11מסכת טהרות פרק ג משנה ה

ה

כָּל הַטְּמָאוֹת כְּשָׁעַת מְצִיאָתָן:

אִם טְמֵאוֹת, טְמֵאוֹת,

אִם טְהוֹרוֹת, טְהוֹרוֹת,

אִם מְכֻסּוֹת, מְכֻסּוֹת,

אִם מְגֻלּוֹת, מְגֻלּוֹת.

מַחַט שֶׁנִּמְצֵאת מְלֵאָה חֲלוּדָה אוֹ שְׁבוּרָה,

טְהוֹרָה,

שֶׁכָּל הַטְּמָאוֹת כְּשָׁעַת מְצִיאָתָן.

### @11מסכת טהרות פרק ג משנה ו

ו

חֵרֵשׁ שׁוֹטֶה וְקָטָן

שֶׁנִּמְצְאוּ בְּמָבוֹי שֶׁיֶּשׁ בּוֹ טֻמְאָה,

הֲרֵי אֵלּוּ בְּחֶזְקַת טַהֲרָה,

וְכָל פִּקֵּחַ בְּחֶזְקַת טֻמְאָה,

וְכָל שֶׁאֵין בּוֹ דַעַת לְהִשָּׁאֵל,

סְפֵקוֹ טָהוֹר.

### @11מסכת טהרות פרק ג משנה ז

ז

תִּינוֹק שֶׁנִּמְצָא בְצַד בֵּית הַקְּבָרוֹת, <בֵּין>

וְהַשּׁוֹשַׁנִּים בְּיָדוֹ,

וְאֵין הַשּׁוֹשַׁנִּים אֶלָּא מִמְּקוֹם טֻמְאָה,

טָהוֹר, שֶׁאֲנִי אוֹמֵר:

אַחֵר לְקָטָן וְנָתַן לוֹ.

וְכֵן חֲמוֹר בֵּין הַקְּבָרוֹת,

כֵּלָיו טְהוֹרִין.

### @11מסכת טהרות פרק ג משנה ח

ח

תִּינוֹק שֶׁנִּמְצָא בְצַד הָעִסָּה,

וְהַבָּצֵק בְּיָדוֹ,

רְבִּי מֵאִיר מְטַהֵר,

וַחֲכָמִים מְטַמִּין,

שֶׁדֶּרֶךְ הַתִּינוֹק לְטַפֵּחַ.

בָּצֵק שֶׁיֶּשׁ בּוֹ נְקִידוֹת תַּרְנָגְלִים,

וּמַשְׁקִים טְמֵאִים בְּתוֹךְ הַבַּיִת,

אִם יֵשׁ בֵּין מַשְׁקִים לַכִּכָּרוֹת

כְּדֵי שֶׁיְּנַגְּבוּ אֶת פִּיהֶן בָּאָרֶץ,

הֲרֵי אֵלּוּ טְהוֹרִין.

בַּפָּרָה וּבַכֶּלֶב,

כְּדֵי שֶׁיְּלַחֲכוּ אֶת לְשׁוֹנָם.

וּשְׁאָר כָּל הַבְּהֵמָה,

כְּדֵי שֶׁתְּנַגֵּב.

רְבִּי אֱלִיעֶזֶר בֶּן יַעֲקֹב מְטַהֵר בַּכֶּלֶב,

שֶׁהוּא פִּקֵּחַ,

שֶׁאֵין דַּרְכּוֹ לְהַנִּיחַ אֶת הַמָּזוֹן וְלֵילֵךְ לַמַּיִם.

## @22פרק ד

### @11מסכת טהרות פרק ד משנה א

א

הַזּוֹרֵק טֻמְאָה מִמָּקוֹם לְמָקוֹם,

כִּכָּר לְבֵין הַמַּפְתְּחוֹת,

מַפְתֵּחַ לְבֵין הַכִּכָּרוֹת,

טָהוֹר.

רְבִּי יְהוּדָה אוֹמֵר:

כִּכָּר לְבֵין הַמַּפְתְּחוֹת,

טָמֵא,

מַפְתֵּחַ לְבֵין הַכִּכָּרוֹת,

טָהוֹר.

### @11מסכת טהרות פרק ד משנה ב

ב

הַשֶּׁרֶץ בְּפִי הַחֻלְדָּה,

וּמְהַלֶּכֶת עַל גַּבֵּי כִכָּרוֹת שֶׁלִּתְרוּמָה,

סָפֵק נָגַע, סָפֵק לֹא נָגַע,

סְפֵקוֹ טָהוֹר.

### @11מסכת טהרות פרק ד משנה ג

ג

הַשֶּׁרֶץ בְּפִי הַחֻלְדָּה,

וְהַנְּבֵלָה בְפִי הַכֶּלֶב,

וְעָבְרוּ בֵין הַטְּהוֹרִין,

אוֹ שֶׁעָבְרוּ טְהוֹרִין בֵּינֵיהֶן,

סְפֵקָן טָהוֹר,

מִפְּנֵי שֶׁאֵין לַטֻּמְאָה מָקוֹם.

הָיוּ מְנַקְּדִים בָּהֶן עַל הָאָרֶץ,

וְאָמַר:

"הִלַּכְתִּי לַמָּקוֹם הַלָּז, <לְמָקוֹם>

וְאֵין יָדוּעַ אִם נָגַעְתִּי אִם לֹא נָגַעְתִּי",

סְפֵקוֹ טָמֵא,

מִפְּנֵי שֶׁיֵּשׁ לַטֻּמְאָה מָקוֹם.

### @11מסכת טהרות פרק ד משנה ד

ד

כַּזַּיִת מִן הַמֵּת בְּפִי הָעוֹרֵב,

סָפֵק הֶאֱהִיל עַל הָאָדָם וְעַל הַכֵּלִים בִּרְשׁוּת הַיָּחִיד,

סָפֵק אָדָם, טָמֵא;

סָפֵק כֵּלִים, טָהוֹר.

הַמְמַלֵּא עֲשָׂרָה דְלָיִין,

וְנִמְצָא שֶׁרֶץ בְּאֶחָד מֵהֶן,

הוּא טָמֵא, וְכֻלָּם טְהוֹרִין.

הַמְעָרֶה מִכֶּלִי לְכֶלִי,

וְנִמְצָא שֶׁרֶץ בַּתַּחְתּוֹן,

הָעֶלְיוֹן טָהוֹר.

### @11מסכת טהרות פרק ד משנה ה

ה

עַל שִׁשָּׁה סְפֵקוֹת שׂוֹרְפִין אֶת הַתְּרוּמָה:

עַל סְפֵק בֵּית הַפְּרַס,

וְעַל [סְפֵק] עָפָר הַבָּא מֵאֶרֶץ הָעַמִּים,

וְעַל סְפֵק בִּגְדֵי עַם הָאָרֶץ,

וְעַל סְפֵק כֵּלִים הַנִּמְצָאִים,

וְעַל סְפֵק רוֹקִין,

וְעַל סְפֵק מֵי רַגְלֵי אָדָם

שֶׁהֵן כְּנֶגֶד מֵי רַגְלֵי בְהֵמָה,

וְעַל וַדַּי מַגָּעָן שֶׁהוּא סְפֵק טֻמְאָתָן,

שׂוֹרְפִין אֶת הַתְּרוּמָה.

רְבִּי יוֹסֵה אוֹמֵר:

אַף עַל סְפֵק מַגָּעָן בִּרְשׁוּת הַיָּחִיד.

וַחֲכָמִים אוֹמְרִים:

בִּרְשׁוּת הַיָּחִיד, תּוֹלִין,

וּבִרְשׁוּת הָרַבִּים, טָהוֹר.

### @11מסכת טהרות פרק ד משנה ו

ו

שְׁנֵי רוֹקִין,

אֶחָד טָמֵא וְאֶחָד טָהוֹר,

תּוֹלִין עַל מַגָּעָן וְעַל מַשָּׂאָן

וְעַל הֵסֵטָן בִּרְשׁוּת הַיָּחִיד,

וְעַל מַגָּעָן בִּרְשׁוּת הָרַבִּים בִּזְמַן שֶׁהֵן לַחִים,

וְעַל מַשָּׂאָן בֵּין לַחִין בֵּין יְבֵשִׁים.

הָיָה רוֹק יְחִידִי וְנָגַע בּוֹ,

וּנְשָׂאוֹ, וֶהֱסִיטוֹ בִרְשׁוּת הָרַבִּים,

שׂוֹרְפִין עָלָיו אֶת הַתְּרוּמָה,

וְאֵין צָרִיךְ לוֹמַר בִּרְשׁוּת הַיָּחִיד.

### @11מסכת טהרות פרק ד משנה ז

ז

אֵלּוּ סְפֵקוֹת שֶׁטִּהֲרוּ חֲכָמִין:

סְפֵק מַיִם שְׁאוּבִין לַמִּקְוֶה,

סְפֵק טֻמְאָה צָפָה עַל פְּנֵי הַמַּיִם,

סְפֵק מַשְׁקִין לִטַּמֵּא, טָמֵא,

וּלְטַמֵּא, טָהוֹר,

סְפֵק יָדַיִם לִטַּמֵּא וּלְטַמֵּא וּלְטַהֵר, טָהוֹר,

סְפֵק רְשׁוּת הָרַבִּים,

סְפֵק דִּבְרֵי סוֹפְרִים,

סְפֵק הַחֻלִּין,

סְפֵק שְׁרָצִים,

סְפֵק נְגָעִים,

סְפֵק נְזִירוּת,

סְפֵק בְּכוֹרוֹת,

וּסְפֵק קָרְבָּנוֹת.

### (@11מסכת טהרות פרק ד משנה ח)

סְפֵק טֻמְאָה צָפָה עַל פְּנֵי הַמַּיִם,

בֵּין בַּכֵּלִים, בֵּין בַּקַּרְקַעוֹת,

רְבִּי שִׁמְעוֹן אוֹמֵר:

בַּכֵּלִים, טָמֵא, וּבַקַּרְקַעוֹת, טָהוֹר.

רְבִּי יְהוּדָה אוֹמֵר:

סְפֵק יְרִידָתוֹ, טָמֵא, וּסְפֵק עֲלָיָתוֹ, טָהוֹר.

רְבִּי יוֹסֵה אוֹמֵר:

אֲפִלּוּ אֵין שָׁם אֶלָּא מְלֹא אָדָם וְטֻמְאָה, טָהוֹר.

### @11מסכת טהרות פרק ד משנה ט

ח

סְפֵק מַשְׁקִים לִטַּמֵּא, טָמֵא, כֵּיצַד?

טָמֵא שֶׁפָּשַׁט אֶת רַגְלוֹ לְבֵין מַשְׁקִין טְהוֹרִין,

סָפֵק נָגַע סָפֵק לֹא נָגַע, סְפֵקוֹ טָמֵא.

ט

הָיְתָה כִכָּר טְמֵאָה בְיָדוֹ,

וּפְשָׁטָהּ לְבֵין מַשְׁקִין טְהוֹרִין,

סָפֵק נָגַע סָפֵק לֹא נָגַע, סְפֵקוֹ טָמֵא.

י  
וּלְטַמֵּא טָהוֹר, כֵּיצַד?

הָיְתָה מַקֵּל בְּיָדוֹ וּבְרֹאשָׁהּ מַשְׁקִין טְמֵאִין,

וּזְרָקָהּ לְבֵין כִּכָּרוֹת טְהוֹרִין,

סָפֵק נָגַע סָפֵק לֹא נָגַע, סְפֵקוֹ טָהוֹר.

### @11מסכת טהרות פרק ד משנה י

יא

רְבִּי יוֹסֵה אוֹמֵר:

סְפֵק מַשְׁקִין לָאֳכָלִים, טָמֵא,

וְלַכֵּלִים, טָהוֹר.

כֵּיצַד?

שְׁתֵּי חֲבִיּוֹת,

אַחַת טְמֵאָה וְאַחַת טְהוֹרָה,

עָשָׂה עִסָּה מֵאַחַת מֵהֶן,

סָפֵק מִן הַטְּמֵאָה עָשָׂה,

סָפֵק מִן הַטְּהוֹרָה עָשָׂה,

זֶה הוּא סְפֵק מַשְׁקִין:

לָאֳכָלִים טָמֵא, וְלַכֵּלִים טָהוֹר.

### @11מסכת טהרות פרק ד משנה יא

יב

סְפֵק יָדַיִם,

לִטַּמֵּא וּלְטַמֵּא וְלִטְהַר,

טָהוֹר.

סְפֵק רְשׁוּת הָרַבִּים,

טָהוֹר.

סְפֵק דִּבְרֵי סוֹפְרִים:

אָכַל אֳכָלִין טְמֵאִים,

שָׁתָה מַשְׁקִין טְמֵאִין,

בָּא רֹאשׁוֹ וְרֻבּוֹ בְמַיִם שְׁאוּבִין,

אוֹ שֶׁנָּפְלוּ עַל רֹאשׁוֹ וְעַל רֻבּוֹ

שְׁלֹשֶׁת לָגִּין מַיִם שְׁאוּבִין,

סְפֵקוֹ טָהוֹר.

אֲבָל דָּבָר שֶׁהוּא אַב הַטֻּמְאָה מִדִּבְרֵי סוֹפְרִים,

סְפֵקוֹ טָמֵא.

### @11מסכת טהרות פרק ד משנה יב

יג

סְפֵק הַחֻלִּין, זוֹ טַהֲרַת פְּרִישׁוּת.

סְפֵק שְׁרָצִים, כְּשָׁעַת מְצִיאָתָן.

סְפֵק נְגָעִים, כַּתְּחִלָּה טָהוֹר,

עַד שֶׁלֹּא נִזְקַק לַטֻּמְאָה;

מִשֶּׁנִּזְקַק לַטֻּמְאָה, סְפֵקוֹ טָמֵא.

יד <יא>

סְפֵק נְזִירוּת, מֻתָּר.

סְפֵק בְּכוֹרוֹת,

אֶחָד בְּכוֹרֵי אָדָם וְאֶחָד בְּכוֹרֵי בְהֵמָה,

בֵּין טְמֵאָה בֵין טְהוֹרָה,

שֶׁהַמּוֹצִיא מֵחֲבֵרוֹ עָלָיו הָרְאָיָה.

### @11מסכת טהרות פרק ד משנה יג

יה <יב>

סְפֵק קָרְבָּנוֹת,

הָאִשָּׁה שֶׁיֵּשׁ עָלֶיהָ סְפֵק חָמֵשׁ לֵדוֹת

סְפֵק חָמֵשׁ זִיבוֹת,

מְבִיאָה קָרְבָּן אֶחָד,

וְאוֹכֶלֶת בַּזקָּדָשִׁים,

וְאֵין הַשְּׁאָר עָלֶיהָ חוֹבָה.

## @22פרק ה

### @11מסכת טהרות פרק ה משנה א

א

הַשֶּׁרֶץ וְהַצְּפַרְדֵּעַ בִּרְשׁוּת הָרַבִּים,

וְכֵן כַּזַּיִת מִן הַמֵּת וְכַזַּיִת מִן הַנְּבֵלָה,

עֶצֶם מִן הַמֵּת וְעֶצֶם מִן הַנְּבֵלָה,

גּוּשׁ מֵאֶרֶץ טְהוֹרָה וְגוּשׁ מֵאֶרֶץ הָעַמִּים,

גּוּשׁ מֵאֶרֶץ טְהוֹרָה וְגוּשׁ מִבֵּית הַפְּרַס,

שְׁנֵי שְׁבִילִין,

אֶחָד טָמֵא וְאֶחָד טָהוֹר,

הִלֵּךְ בְּאֶחָד מֵהֶן,

וְאֵין יָדוּעַ בְּאֵי זֶה מֵהֶן הִלֵּךְ,

הֶאֱהִיל עַל אֶחָד מֵהֶן,

וְאֵין יָדוּעַ עַל אֵי זֶה מֵהֶם הֶאֱהִיל,

הֵסִיט בְּאֶחָד מֵהֶן,

וְאֵין יָדוּעַ בְּאֵי זֶה מֵהֶן הֵסִיט,

רְבִּי יְהוֹשֻׁעַ מְטַמֵּא,

וַחֲכָמִים מְטַהֲרִין.

### @11מסכת טהרות פרק ה משנה ב

ב

אֶחָד שֶׁאָמַר:

"נָגַעְתִּי בָזֶה,

וְאֵין יָדוּעַ אִם הוּא טָמֵא אִם הוּא טָהוֹר",

"נָגַעְתִּי וְאֵין יָדוּעַ בְּאֵי זֶה מִשְּׁנֵיהֶן נָגַעְתִּי",

רְבִּי עֲקִיבָה מְטַמֵּא,

וַחֲכָמִים מְטַהֲרִין.

רְבִּי יוֹסֵה מְטַמֵּא בַכֵּלִים, <בַכֵּלם>

וּמְטַהֵר בִּשְׁבִיל,

שֶׁדֶּרֶךְ אָדָם לְהַלֵּךְ,

וְאֵין דַּרְכּוֹ לִגַּע.

### @11מסכת טהרות פרק ה משנה ג

ג

שְׁנֵי שְׁבִילִין,

אֶחָד טָמֵא וְאֶחָד טָהוֹר,

הִלֵּךְ בְּאֶחָד מֵהֶן וְעָשָׂה טְהָרוֹת וְנֶאֱכָלוּ,

הִזָּה וְשָׁנָה וְטָבַל טָהַר;

הִלֵּךְ בַּשֵּׁנִי וְעָשָׂה טְהָרוֹת,

הֲרֵי אֵלּוּ טְהוֹרוֹת.

אִם קַיָּמוֹת הָרִאשׁוֹנוֹת,

אֵלּוּ וָאֵלּוּ תְלוּיוֹת.

אִם לֹא טָהַר בִּנְתַּיִם,

הָרִאשׁוֹנוֹת, תְּלוּיוֹת,

וְהַשְּׁנִיּוֹת, יִשָּׂרֵפוּ.

### @11מסכת טהרות פרק ה משנה ד

ד

הַשֶּׁרֶץ וְהַצְּפַרְדֵּעַ בִּרְשׁוּת הָרַבִּים,

וְנָגַע בְּאֶחָד מֵהֶם וְעָשָׂה טְהָרוֹת וְנֶאֱכָלוּ,

טָבַל, וְנָגַע בַּשֵּׁנִי, וְעָשָׂה טְהָרוֹת,

הֲרֵי אֵלּוּ טְהוֹרוֹת.

אִם קַיָּמוֹת הָרִאשׁוֹנוֹת,

אֵלּוּ וָאֵלּוּ תְלוּיוֹת.

אִם לֹא טָבַל בִּנְתַּיִם,

הָרִאשׁוֹנוֹת תְּלוּיוֹת,

הַשְּׁנִיּוֹת יִשָּׂרֵפוּ.

### @11מסכת טהרות פרק ה משנה ה

ה

שְׁנֵי שְׁבִילִין,

אֶחָד טָמֵא וְאֶחָד טָהוֹר,

הִלֵּךְ בְּאֶחָד מֵהֶן וְעָשָׂה טְהָרוֹת,

וּבָא חֲבֵרוֹ וְהִלֵּךְ בַּשֵּׁנִי וְעָשָׂה טְהָרוֹת,

רְבִּי יְהוּדָה אוֹמֵר:

אִם נִשְׁאָלוּ זֶה בִפְנֵי עַצְמוֹ, וְזֶה בִפְנֵי עַצְמוֹ,

טְהוֹרִין,

אִם נִשְׁאָלוּ שְׁנֵיהֶם כְּאֶחָד,

טְמֵאִין.

רְבִּי יוֹסֵה אוֹמֵר:

בֵּין כָּךְ וּבֵין כָּךְ, טְמֵאִין.

### @11מסכת טהרות פרק ה משנה ו

ו

שְׁנֵי כִכָּרִים,

אֶחָד טָמֵא וְאֶחָד טָהוֹר,

אָכַל אֶת אֶחָד מֵהֶן וְעָשָׂה טְהָרוֹת,

וּבָא חֲבֵרוֹ וְאָכַל אֶת הַשֵּׁנִי וְעָשָׂה טְהָרוֹת,

רְבִּי יְהוּדָה אוֹמֵר:

אִם נִשְׁאָלוּ זֶה בִפְנֵי עַצְמוֹ וְזֶה בִפְנֵי עַצְמוֹ,

טְהוֹרִין,

נִשְׁאָלוּ שְׁנֵיהֶן כְּאֶחָד,

טְמֵאִין.

רְבִּי יוֹסֵה אוֹמֵר:

בֵּין כָּךְ וּבֵין כָּךְ, טְמֵאִין.

### @11מסכת טהרות פרק ה משנה ז

ז

מִי שֶׁיָּשַׁב בִּרְשׁוּת הָרַבִּים,

וּבָא אֶחָד וְדָרַס עַל בְּגָדָיו,

אוֹ שֶׁרָקַק וְנָגַע בְּרוֹקוֹ,

עַל רוֹקוֹ שׁוֹרְפִין אֶת הַתְּרוּמָה,

וְעַל בְּגָדָיו הוֹלְכִין אַחַר הָרוֹק.

יָשַׁן בִּרְשׁוּת הָרַבִּים וְעָמַד,

כֵּלָיו טְמֵאִין מִדְרָס,

דִּבְרֵי רְבִּי מֵאִיר.

וַחֲכָמִים מְטַהֲרִין.

נָגַע בְּאֶחָד בַּלַּיְלָה,

וְאֵין יָדוּעַ אִם חַי אִם מֵת,

וּבַשַּׁחַר עָמַד וּמְצָאוֹ מֵת,

רְבִּי מֵאִיר מְטַהֵר,

וַחֲכָמִים מְטַמִּין,

שֶׁכָּל הַטְּמָאוֹת כְּשָׁעַת מְצִיאָתָן.

### @11מסכת טהרות פרק ה משנה ח

ח

שׁוֹטָה אַחַת בָּעִיר,

אוֹ נָכְרִית, אוֹ כוּתִית,

כָּל הָרוֹקִים שֶׁבָּעִיר טְמֵאִין.

מִי שֶׁדָּרְסָה אִשָּׁה עַל בְּגָדָיו,

אוֹ שֶׁיָּשְׁבָה עִמּוֹ בִסְפִינָה,

אִם מַכַּרְתּוֹ שֶׁהוּא אוֹכֵל בִּתְרוּמָה,

כֵּלָיו טְהוֹרִין,

וְאִם לָאו, יִשְׁאָלֶנָּה.

### @11מסכת טהרות פרק ה משנה ט

ט

עֵד אוֹמֵר "נִטְמֵאתָ",

וְהוּא אוֹמֵר "לֹא נִטְמֵאתִי",

טָהוֹר.

שְׁנַיִם אוֹמְרִים "נִטְמֵאתָ",

וְהוּא אוֹמֵר "לֹא נִטְמֵאתִי",

רְבִּי מֵאִיר מְטַמֵּא,

וַחֲכָמִים אוֹמְרִים:

הוּא נֶאֱמָן עַל יְדֵי עַצְמוֹ.

י

עֵד אוֹמֵר "נִטַּמָּא",

וּשְׁנַיִם אוֹמְרִים "לֹא נִטַּמָּא",

בֵּין בִּרְשׁוּת הַיָּחִיד בֵּין בִּרְשׁוּת הָרַבִּים,

טָהוֹר.

שְׁנַיִם אוֹמְרִים "נִטַּמָּא",

וְעֵד אוֹמֵר "לֹא נִטַּמָּא",

בֵּין בִּרְשׁוּת הַיָּחִיד בֵּין בִּרְשׁוּת הָרַבִּים,

טָמֵא.

עֵד אוֹמֵר "נִטַּמָּא",

עֵד אוֹמֵר "לֹא נִטַּמָּא",

אִשָּׁה אוֹמֶרֶת "נִטַּמָּא",

וְאִשָּׁה אוֹמֶרֶת "לֹא נִטַּמָּא",

בִּרְשׁוּת הַיָּחִיד, טָמֵא,

בִּרְשׁוּת הָרַבִּים, טָהוֹר.

## @22פרק ו

### @11מסכת טהרות פרק ו משנה א

א

מָקוֹם שֶׁהָיָה רְשׁוּת הַיָּחִיד,

וְנֶעֱשָׂה רְשׁוּת הָרַבִּים,

וְחָזַר וְנֶעֱשָׂה רְשׁוּת הַיָּחִיד,

כְּשֶׁהוּא רְשׁוּת הַיָּחִיד,

סְפֵקוֹ טָמֵא,

כְּשֶׁהוּא רְשׁוּת הָרַבִּים,

סְפֵקוֹ טָהוֹר.

הַמְסַכֵּן בִּרְשׁוּת הַיָּחִיד,

וְהוֹצִיאוּהוּ לִרְשׁוּת הָרַבִּים,

וְהֶחֱזִירוּהוּ לִרְשׁוּת הַיָּחִיד,

כְּשֶׁהוּא בִּרְשׁוּת הַיָּחִיד, <רְשׁוּת>

סְפֵקוֹ טָמֵא,

כְּשֶׁהוּא בִּרְשׁוּת הָרַבִּים, <רְשׁוּת>

סְפֵקוֹ טָהוֹר.

רְבִּי שִׁמְעוֹן אוֹמֵר:

רְשׁוּת הָרַבִּים מַפְסֶקֶת.

### @11מסכת טהרות פרק ו משנה ב

ב

אַרְבָּעָה סְפֵקוֹת רְבִּי יְהוֹשֻׁעַ מְטַמֵּא,

וַחֲכָמִים מְטַהֲרִין.

כֵּיצַד?

הַטָּמֵא עוֹמֵד וְהַטָּהוֹר עוֹבֵר,

הַטָּהוֹר עוֹמֵד וְהַטָּמֵא עוֹבֵר,

הַטֻּמְאָה בִרְשׁוּת הַיָּחִיד,

וְהַטַּהֲרָה בִרְשׁוּת הָרַבִּים,

הַטַּהֲרָה בִרְשׁוּת הַיָּחִיד,

וְהַטֻּמְאָה בִרְשׁוּת הָרַבִּים,

סָפֵק נָגַע, סָפֵק לֹא נָגַע,

סָפֵק הֶאֱהִיל, סָפֵק לֹא הֶאֱהִיל,

סָפֵק הֵסִיט, סָפֵק לֹא הֵסִיט,

רְבִּי יְהוֹשֻׁעַ מְטַמֵּא,

וַחֲכָמִים מְטַהֲרִין.

### @11מסכת טהרות פרק ו משנה ג

ג

אִילָן שֶׁהָיָה עוֹמֵד בִּרְשׁוּת הָרַבִּים,

וְהַטֻּמְאָה בְתוֹכוֹ,

עָלָה לְרֹאשׁוֹ,

סָפֵק נָגַע, סָפֵק לֹא נָגַע,

סְפֵקוֹ טָמֵא.

הִכְנִיס יָדוֹ לְחֹר שֶׁיֶּשׁ בּוֹ טֻמְאָה,

סָפֵק נָגַע, סָפֵק לֹא נָגַע,

סְפֵקוֹ טָמֵא.

חֲנוּת שֶׁהִיא טְמֵאָה,

וּפְתוּחָה לִרְשׁוּת הָרַבִּים,

סָפֵק נִכְנַס, סָפֵק לֹא נִכְנַס,

סְפֵקוֹ טָהוֹר.

שְׁתֵּי חֲנוּיוֹת, אַחַת טְמֵאָה וְאַחַת טְהוֹרָה,

נִכְנַס לְאַחַת מֵהֶן,

סָפֵק לַטְּהוֹרָה נִכְנַס,

סָפֵק לַטְּמֵאָה נִכְנַס,

סְפֵקוֹ טָמֵא.

### (@11מסכת טהרות פרק ו משנה ד)

כָּל שֶׁאַתְּ יָכוֹל לְרַבּוֹת סְפֵקוֹת וּסְפֵק סְפֵקוֹת,

בִּרְשׁוּת הַיָּחִיד, טָמֵא,

בִּרְשׁוּת הָרַבִּים, טָהוֹר.

ד

כֵּיצַד?

נִכְנַס לַמָּבוֹי וְטֻמְאָה בֶחָצֵר,

סָפֵק נִכְנַס, סָפֵק לֹא נִכְנַס,

הַטֻּמְאָה בַבַּיִת,

סָפֵק נִכְנַס, סָפֵק לֹא נִכְנַס,

וַאֲפִלּוּ נִכְנַס,

סָפֵק הָיְתָה שָׁם, סָפֵק לֹא הָיְתָה שָׁם,

וַאֲפִלּוּ הָיְתָה שָׁם,

סָפֵק שֶׁיֶּשׁ בָּהּ כַּשֵּׁעוּר,

סָפֵק שֶׁאֵין בָּהּ,

וַאֲפִלּוּ יֶשׁ בָּהּ,

סָפֵק טְמֵאָה סָפֵק טְהוֹרָה,

וַאֲפִלּוּ טְמֵאָה,

סָפֵק נָגַע, סָפֵק לֹא נָגַע,

סְפֵקוֹ טָמֵא.

רְבִּי אֶלְעָזָר אוֹמֵר:

סְפֵק בִּיאָה, טָהוֹר,

סְפֵק מַגַּע טֻמְאָה, טָמֵא.

### @11מסכת טהרות פרק ו משנה ה

ה

נִכְנַס לַבִּקְעָה בִימוֹת הַגְּשָׁמִים,

וְהַטֻּמְאָה בְשָׂדֶה פְלוֹנִית,

וְאָמַר:

"הִלַּכְתִּי לְמָקוֹם הַלָּז,

וְאֵין יָדוּעַ אִם נִכְנַסְתִּי לְאוֹתָהּ הַשָּׂדֶה,

אִם לֹא נִכְנַסְתִּי",

רְבִּי אֶלְעָזָר מְטַהֵר,

וַחֲכָמִים מְטַמִּין.

### @11מסכת טהרות פרק ו משנה ו

ו

סְפֵק רְשׁוּת הַיָּחִיד, טָמֵא,

עַד שֶׁיֹּאמַר "לֹא נָגַעְתִּי".

סְפֵק רְשׁוּת הָרַבִּים, טָהוֹר,

עַד שֶׁיֹּאמַר "נָגַעְתִּי".

אֵי זוֹ הִיא רְשׁוּת הַיָּחִיד?

שְׁבִילֵי בֵית גָּלְגּוֹל,

וְכֵן כַּיּוֹצֵא בָהֶן,

רְשׁוּת הַיָּחִיד לַשַּׁבָּת,

וּרְשׁוּת הָרַבִּין לַטֻּמְאָה.

אָמַר רְבִּי אֶלְעָזָר:

לֹא הָזְכָּרוּ שְׁבִילֵי בֵית גָּלְגּוֹל,

אֶלָּא שֶׁהֵן רְשׁוּת הַיָּחִיד לְכָךְ וּלְכָךְ.

הַשְּׁבִילִים הַמְפַלְּשִׁים לַבּוֹרוֹת,

וְלַשִּׁיחִים וְלַגִּתּוֹת,

רְשׁוּת הַיָּחִיד לַשַּׁבָּת,

וּרְשׁוּת הָרַבִּים לַטֻּמְאָה.

### @11מסכת טהרות פרק ו משנה ז

ז

הַבִּקְעָה בִימוֹת הַחַמָּה,

רְשׁוּת הַיָּחִיד לַשַּׁבָּת,

וּרְשׁוּת הָרַבִּים לַטֻּמְאָה.

וּבִימוֹת הַגְּשָׁמִים,

רְשׁוּת הַיָּחִיד לְכָךְ וּלְכָךְ.

### @11מסכת טהרות פרק ו משנה ח

ח

בָּסִילְקֵי, *<basilikē: בניין ציבורי גדול שבו שורות עמודים>*

רְשׁוּת הַיָּחִיד לַשַּׁבָּת,

וּרְשׁוּת הָרַבִּים לַטֻּמְאָה.

רְבִּי יְהוּדָה אוֹמֵר:

אִם עוֹמֵד הוּא בַפֶּתַח הַזֶּה,

וְרוֹאֶה אֶת הַנִּכְנָסִין וְאֶת הַיּוֹצְאִין בַּפֶּתַח הַלָּז,

רְשׁוּת הַיָּחִיד לְכָךְ וּלְכָךְ,

וְאִם לָאו,

רְשׁוּת הַיָּחִיד לַשַּׁבָּת,

וּרְשׁוּת הָרַבִּים לַטֻּמְאָה.

### @11מסכת טהרות פרק ו משנה ט

ט

הַפְּרָן,

רְשׁוּת הַיָּחִיד לַשַּׁבָּת,

וּרְשׁוּת הָרַבִּים לַטֻּמְאָה.

וְכֵן הַצְּדָדִין.

רְבִּי מֵאִיר אוֹמֵר:

הַצְּדָדִין,

רְשׁוּת הַיָּחִיד לְכָךְ וּלְכָךְ.

### @11מסכת טהרות פרק ו משנה י

י

הָאַסְטְוָנוֹת, *<stoà: מעבר מכוסהעם עמודים לארכו>*

רְשׁוּת הַיָּחִיד לַשַּׁבָּת,

וּרְשׁוּת הָרַבִּים לַטֻּמְאָה.

חָצֵר שֶׁהָרַבִּים נִכְנָסִים בָּזוֹ וְיוֹצְאִין בָּזוֹ,

רְשׁוּת הַיָּחִיד לַשַּׁבָּת,

וּרְשׁוּת הָרַבִּים לַטֻּמְאָה.

## @22פרק ז

### @11מסכת טהרות פרק ז משנה א

א

הַקַּדָּר שֶׁהִנִּיחַ אֶת קְדֵרוֹתָיו וְיָרַד לִשְׁתּוֹת,

הַפְּנִימִיּוֹת טְהוֹרוֹת,

וְהַחִיצוֹנוֹת טְמֵאוֹת.

אָמַר רְבִּי יוֹסֵה:

בַּמֵּי דְבָרִים אֲמוּרִים?

בְּמֻתָּרוֹת,

אֲבָל בַּאֲגוּדוֹת, הַכֹּל טָהוֹר.

הַמּוֹסֵר מַפְתְּחוֹ לְעַם הָאָרֶץ,

הַבַּיִת טָהוֹר,

שֶׁלֹּא מָסַר לוֹ אֶלָּא שְׁמִירַת הַמַּפְתֵּחַ.

### @11מסכת טהרות פרק ז משנה ב

ב

הַמַּנִּיחַ עַם הָאָרֶץ בְּתוֹךְ בֵּיתוֹ,

עֵר, וּמְצָאוֹ עֵר,

יָשֵׁן, וּמְצָאוֹ יָשֵׁן,

עֵר, וּמְצָאוֹ יָשֵׁן,

טָהוֹר;

יָשֵׁן, וּמְצָאוֹ עֵר,

הַבַּיִת טָמֵא.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵין טָמֵא אֶלָּא

עַד מְקוֹם שֶׁהוּא יָכוֹל לִפְשֹׁט אֶת יָדוֹ וְלִגַּע.

### @11מסכת טהרות פרק ז משנה ג

ג

הַמַּנִּיחַ אֻמָּנִים בְּתוֹךְ בֵּיתוֹ,

הַבַּיִת טָמֵא.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵין טָמֵא אֶלָּא

עַד מְקוֹם שֶׁהֵן יְכוּלִין לִפְשֹׁט אֶת יָדָם וְלִגַּע.

### @11מסכת טהרות פרק ז משנה ד

ד

אֵשֶׁת חָבֵר

שֶׁהִנִּיחָה לְאֵשֶׁת עַם הָאָרֶץ טוֹחֶנֶת בְּתוֹךְ בֵּיתָהּ,

פָּסְקָה הָרֵחַיִם,

הַבַּיִת טָמֵא.

לֹא פָסְקָה הָרֵחַיִם,

אֵין טָמֵא אֶלָּא

עַד מְקוֹם שֶׁהִיא יְכוּלָה לִפְשֹׁט אֶת יָדָהּ וְלִגַּע.

הָיוּ שְׁתַּיִם,

בֵּין כָּךְ וּבֵין כָּךְ, הַבַּיִת טָמֵא,

שֶׁאַחַת טוֹחֶנֶת וְאַחַת מְמַשְׁמֶשֶׁת.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵין טָמֵא אֶלָּא

עַד מְקוֹם שֶׁהֵן יְכוּלוֹת לִפְשֹׁט אֶת יָדָם וְלִגַּע.

### @11מסכת טהרות פרק ז משנה ה

ה

הַמַּנִּיחַ עַם הָאָרֶץ בְּתוֹךְ בֵּיתוֹ לְשָׁמְרוֹ,

בִּזְמַן שֶׁהוּא רוֹאֶה אֶת הַנִּכְנָסִין וְאֶת הַיּוֹצְאִין,

הָאֳכָלִים וְהַמַּשְׁקִין, וּכְלֵי חֶרֶשׂ פְּתוּחִין,

טְמֵאִין.

אֲבָל הַמִּשְׁכָּבוֹת וְהַמּוֹשָׁבוֹת,

וּכְלֵי חֶרֶשׂ מֻקָּפִים צָמִיד פָּתִיל,

טְהוֹרִין.

אִם אֵינוּ רוֹאֶה

לֹא אֶת הַנִּכְנָסִין וְלֹא אֶת הַיּוֹצְאִין,

אֲפִלּוּ מוּבָל, אֲפִלּוּ כָפוּת,

הַכֹּל טָמֵא.

### @11מסכת טהרות פרק ז משנה ו

ו

הַגַּבָּאִין שֶׁנִּכְנְסוּ לְתוֹךְ הַבַּיִת,

הַבַּיִת טָמֵא.

אִם יֵשׁ עִמָּהֶן גּוֹי,

נֶאֱמָנִים לוֹמַר:

"נִכְנַסְנוּ, אֲבָל לֹא נָגַעְנוּ".

ז

הַגַּנָּבִים שֶׁנִּכְנְסוּ לְתוֹךְ הַבַּיִת,

אֵין טָמֵא אֶלָּא מְקוֹם רַגְלֵי הַגַּנָּבִים.

וּמַה הֵן מְטַמְּאִין?

הָאֳכָלִין וְהַמַּשְׁקִין,

וּכְלֵי חֶרֶשׂ פְּתוּחִין;

אֲבָל הַמִּשְׁכָּבוֹת וְהַמּוֹשָׁבוֹת,

וּכְלֵי חֶרֶשׂ הַמֻּקָּפִין צָמִיד פָּתִיל,

טְהוֹרִים.

אִם יֵשׁ עִמָּהֶן גּוֹי אוֹ אִשָּׁה,

הַכֹּל טָמֵא.

### @11מסכת טהרות פרק ז משנה ז

ח

הַמַּנִּיחַ אֶת כֵּלָיו

בַּחַלּוֹן שֶׁלָּאוּלְיָרִין, *<oleários: איש המלתחה, שומר הבגדים>*

רְבִּי אֶלְעָזָר בֶּן עֲזַרְיָה מְטַהֵר,

וַחֲכָמִים אוֹמְרִים:

עַד שֶׁיִּתֶּן לוֹ אֶת הַמַּפְתֵּחַ, אוֹ חוֹתָם,

אוֹ עַד שֶׁיַּעֲשֶׂה לוֹ סִימָן.

הַמַּנִּיחַ אֶת כֵּלָיו מִגַּת זוֹ לְגַת הַבָּאָה,

כֵּלָיו טְהוֹרִין.

וּבְיִשְׂרָאֵל, עַד שֶׁיֹּאמַר:

"בְּלִבִּי הָיָה לְשָׁמְרָם".

### @11מסכת טהרות פרק ז משנה ח

ט

מִי שֶׁהָיָה טָהוֹר,

וְהִסִּיעַ אֶת לִבּוֹ מִלֹּאכַל,

רְבִּי יְהוּדָה מְטַהֵר,

שֶׁדֶּרֶךְ טְמֵאִין פּוֹרְשִׁין מִמֶּנּוּ.

וַחֲכָמִים מְטַמִּין.

הָיוּ יָדָיו טְהוֹרוֹת,

וְהִסִּיעַ אֶת לִבּוֹ מִלֹּאכַל,

אַף עַל פִּי שֶׁאָמַר:

"יוֹדֵעַ אֲנִי שֶׁלֹּא נִטַּמּוּ יָדַי",

יָדָיו טְמֵאוֹת, שֶׁהַיָּדַיִם עוֹסְקָנִיּוֹת.

### @11מסכת טהרות פרק ז משנה ט

י

הָאִשָּׁה שֶׁנִּכְנְסָה לְהוֹצִיא פַת לֶעָנִי,

וְיָצָאת וּמְצָאַתּוּ עוֹמֵד בְּצַד כִּכָּרוֹת שֶׁלִּתְרוּמָה;

וְכֵן הָאִשָּׁה שֶׁיָּצָאת,

וּמָצָאת חֲבֶרְתָּהּ חוֹתָה גֶחָלִים

מִתַּחַת קְדֵרָה שֶׁלִּתְרוּמָה,

רְבִּי עֲקִיבָה מְטַמֵּא,

וַחֲכָמִים מְטַהֲרִין.

יא

אָמַר רְבִּי אֶלְעָזָר בֶּן פִּילָא:

וְכִי מִפְּנֵי מָה רְבִּי עֲקִיבָה מְטַמֵּא,

וַחֲכָמִים מְטַהֲרִין?

אֶלָּא שֶׁהַנָּשִׁים גָּרְגְּרָנִיּוֹת הֵן,

שֶׁהִיא חֲשׁוּדָה לְגַלּוֹת אֶת הַקְּדֵרָה שֶׁלַּחֲבֶרְתָּהּ,

לֵידַע מַה שֶּׁהִיא מְבַשֶּׁלֶת.

## @22פרק ח

### @11מסכת טהרות פרק ח משנה א

א

הַדָּר עִם עַם הָאָרֶץ בֶּחָצֵר,

וְשָׁכַח כֵּלִים בֶּחָצֵר,

אֲפִלּוּ חֲבִיּוֹת מֻקָּפוֹת צָמִיד פָּתִיל,

אוֹ תַנּוּר מֻקָּף צָמִיד פָּתִיל,

הֲרֵי אֵלּוּ טְמֵאִין.

רְבִּי יְהוּדָה מְטַהֵר בַּתַּנּוּר,

בִּזְמַן שֶׁהוּא מֻקָּף צָמִיד פָּתִיל.

רְבִּי יוֹסֵה אוֹמֵר:

אַף הַתַּנּוּר טָמֵא,

עַד שֶׁיַּעֲשֶׂה לוֹ מְחִיצָה

גְבוֹהָה עֲשָׂרָה טְפָחִין.

### @11מסכת טהרות פרק ח משנה ב

ב

הַמַּפְקִיד כֵּלִים אֵצֶל עַם הָאָרֶץ,

טְמֵאִין טְמֵא מֵת,

וּטְמֵאִין מִדְרָס;

אִם מַכִּירוֹ שֶׁהוּא אוֹכֵל בִּתְרוּמָה,

טְהוֹרִין מִטְּמֵא מֵת,

אֲבָל טְמֵאִין מִדְרָס.

רְבִּי יוֹסֵה אוֹמֵר:

מָסַר לוֹ תֵבָה מְלֵאָה בְגָדִים,

בִּזְמַן שֶׁהִיא רוֹצֶצֶת,

טְמֵאָה מִדְרָס,

אִם אֵינָה רוֹצֶצֶת,

טְמֵאָה מַדָּף,

אַף עַל פִּי שֶׁהַמַּפְתֵּחַ בְּיַד הַבְּעָלִים.

### @11מסכת טהרות פרק ח משנה ג

ג

הַמְאַבֵּד בַּיּוֹם, וּמָצָא בַיּוֹם,

טָהוֹר.

בַּיּוֹם, וּמָצָא בַלַּיְלָה,

בַּלַּיְלָה, וּמָצָא בַיּוֹם,

בַּיּוֹם, וּמָצָא בַיּוֹם שֶׁלְּאַחֲרָיו,

טָמֵא.

זֶה הַכְּלָל:

כָּל שֶׁעָבַר עָלָיו הַלַּיְלָה אוֹ מִקְצָתוֹ,

טָמֵא.

ד

הַשּׁוֹטֵחַ כֵּלִים בִּרְשׁוּת הָרַבִּים,

טְהוֹרִין,

בִּרְשׁוּת הַיָּחִיד,

טְמֵאִין.

אִם הָיָה מְשַׁמְּרָן,

טְהוֹרִין.

נָפְלוּ, וְהָלַךְ לַהֲבִיאָן,

טְמֵאִין.

נָפַל דַּלְיוֹ לְתוֹךְ בּוֹרוֹ שֶׁלְּעַם הָאָרֶץ,

וְהָלַךְ לְהָבִיא בְּמָה יַעֲלֶנּוּ,

טָמֵא,

מִפְּנֵי שֶׁהֻנַּח בִּרְשׁוּת עַם הָאָרֶץ שָׁעָה אַחַת.

### @11מסכת טהרות פרק ח משנה ד

ה  
הַמַּנִּיחַ אֶת בֵּיתוֹ פָתוּחַ, וּמְצָאוֹ פָתוּחַ,

נָעוּל, וּמְצָאוֹ נָעוּל,

פָּתוּחַ, וּמְצָאוֹ נָעוּל,

טָהוֹר.

נָעוּל, וּמְצָאוֹ פָתוּחַ,

רְבִּי מֵאִיר מְטַמֵּא,

וַחֲכָמִים מְטַהֲרִין,

שֶׁהָיוּ הַגַּנָּבִים וְנִמְלָכוּ,

וְהָלְכוּ לָהֶן.

### @11מסכת טהרות פרק ח משנה ה

ו

אֵשֶׁת עַם הָאָרֶץ

שֶׁנִּכְנְסָה לְתוֹךְ בֵּיתוֹ שֶׁלְּחָבֵר

לְהוֹצִיא בְנוֹ אוֹ בְהֶמְתּוֹ,

הַבַּיִת טָהוֹר,

מִפְּנֵי שֶׁנִּכְנְסָה שֶׁלֹּא בָרְשׁוּת.

### @11מסכת טהרות פרק ח משנה ו

ז

כְּלָל אָמְרוּ בַטְּהָרוֹת:

כָּל הַמְיֻחָד לְאֹכֶל אָדָם,

טָמֵא,

עַד שֶׁיִּפָּסֵל מֵאֹכֶל הַכֶּלֶב.

וְכָל שֶׁאֵינוּ מְיֻחָד לְאֹכֶל אָדָם,

טָהוֹר,

עַד שֶׁיְּיַחֲדֶנּוּ לְאָדָם.

כֵּיצַד?

גּוֹזָל שֶׁנָּפַל לַגַּת,

וְחָשַׁב עָלָיו לְהַעֲלוֹתוֹ לַנָּכְרִי,

טָמֵא;

לַכֶּלֶב, טָהוֹר.

רְבִּי יוֹחָנָן בֶּן נוּרִי מְטַמֵּא.

חִשֵּׁב עָלָיו לְחֵרֵשׁ, שׁוֹטֶה וְקָטָן,

טָהוֹר.

אִם הֶעֱלָהוּ, טָמֵא,

מִפְּנֵי שֶׁיֵּשׁ לָהֶם מַעֲשֶׂה,

וְאֵין לָהֶן מַחֲשָׁבָה.

### @11מסכת טהרות פרק ח משנה ז

ח

אֲחוֹרֵי כֵלִים שֶׁנִּטַּמּוּ בְמַשְׁקִין,

רְבִּי אֱלִיעֶזֶר אוֹמֵר:

מְטַמִּין אֶת הַמַּשְׁקִין,

וְאֵינָן פּוֹסְלִין אֶת הָאֳכָלִים.

רְבִּי יְהוֹשֻׁעַ אוֹמֵר:

מְטַמִּין אֶת הַמַּשְׁקִין,

וּפוֹסְלִין אֶת הָאֳכָלִים.

רְבִּי שִׁמְעוֹן אֲחִי עֲזַרְיָה אוֹמֵר:

לֹא כָךְ וְלֹא כָךְ,

אֶלָּא מַשְׁקִין שֶׁנִּטַּמּוּ בַאֲחוֹרֵי הַכֵּלִים,

מְטַמִּין אֶחָד, וּפוֹסְלִין אֶחָד.

הֲרֵי זֶה אוֹמֵר:

מְטַמֶּיךָ לֹא טִמּוּנִי,

וְאַתָּה טִמֵּאתַנִי.

### @11מסכת טהרות פרק ח משנה ח

ט

עֲרֵבָה שֶׁהִיא קְטַפְרֵס,

וְהַבָּצֵק מִלְּמַעְלָן וּמַשְׁקֶה טוֹפֵחַ מִלְּמַטָּן,

שָׁלוֹשׁ חֲתִכּוֹת בְּכַבֵּיצָה,

אֵינָן מִצְטָרְפוֹת.

רְבִּי יוֹסֵה אוֹמֵר:

אַף שְׁתַּיִם אֵינָן מִצְטָרְפוֹת,

אֶלָּא אִם כֵּן הָיוּ רוֹצְצוֹת מַשְׁקֶה.

אִם הָיָה מַשְׁקֶה עוֹמֵד,

אֲפִלּוּ כְעֵין הַחַרְדָּל,

מִצְטָרֵף.

רְבִּי דוֹסָה אוֹמֵר:

אֹכֶל פָּרוּד אֵינוּ מִצְטָרֵף.

### @11מסכת טהרות פרק ח משנה ט

י

מַקֵּל שֶׁהִיא מְלֵאָה מַשְׁקִים טְמֵאִים,

כֵּיוָן שֶׁהִשִּׁיקָהּ לְמִקְוֶה,

טָהֲרָה.

דִּבְרֵי רְבִּי יְהוֹשֻׁעַ.

וַחֲכָמִים אוֹמְרִים:

עַד שֶׁיַּטְבִּיל אֶת כֻּלָּהּ.

הַנָּצוֹק וְהַקְּטַפְרֵס *<kataphérēs: מרזב; מדרון>*

וּמַשְׁקֶה טוֹפֵחַ,

אֵינָן חִבּוּר,

לֹא לַטֻּמְאָה, וְלֹא לְטַהֲרָה.

וְהָאֶשְׁבֹּרֶן,

חִבּוּר לַטֻּמְאָה וְלַטַּהֲרָה.

## @22פרק ט

### @11מסכת טהרות פרק ט משנה א

א

זֵיתִים מֵאֶמָּתַי מְקַבְּלִין טֻמְאָה?

מִשֶּׁיָּזִיעוּ זֵעַת הַמַּעְטֵן,

אֲבָל לֹא זֵעַת הַקֻּפָּה,

כְּדִבְרֵי בֵית שַׁמַּי.

רְבִּי שִׁמְעוֹן אוֹמֵר:

שֵׁעוּר זֵעָה שְׁלֹשָׁה יָמִים.

בֵּית הֶלֵּל אוֹמְרִים:

מִשֶּׁיִּתְחַבְּרוּ שְׁלֹשָׁה זֶה לָזֶה.

רַבָּן גַּמְלִיאֵל אוֹמֵר:

מִשֶּׁתִּגָּמֵר מְלַאכְתָּן.

וַחֲכָמִים אוֹמְרִים כִּדְבָרָיו.

### @11מסכת טהרות פרק ט משנה ב

ב

גָּמַר מִלִּמְסֹק אֲבָל עָתִיד לִקַּח,

גָּמַר מִלִּקַּח אֲבָל עָתִיד לִלְווֹת,

וְאֵרְעוֹ אֵבֶל, אוֹ מִשְׁתֶּה, אוֹ אֹנֶס,

אֲפִלּוּ זָבִים וְזָבוֹת נִדּוֹת מְהַלְּכִין עֲלֵיהֶן,

טְהוֹרִין.

נָפְלוּ עֲלֵיהֶן מַשְׁקִין,

אֵין טָמֵא אֶלָּא מְקוֹם מַגָּעָן,

וְהַמֹּחַל הַיּוֹצֵא מֵהֶן טָהוֹר.

### @11מסכת טהרות פרק ט משנה ג

ג

נִגְמְרָה מְלַאכְתָּן,

הֲרֵי אֵלּוּ מֻכְשָׁרִין.

נָפְלוּ עֲלֵיהֶן מַשְׁקִין, טְמֵאִין.

וְהַמֹּחַל הַיּוֹצֵא מֵהֶן,

רְבִּי אֱלִיעֶזֶר מְטַהֵר,

וַחֲכָמִים מְטַמִּין.

אָמַר רְבִּי שִׁמְעוֹן:

לֹא נֶחְלְקוּ עַל הַמֹּחַל הַיּוֹצֵא מִן הַזֵּיתִים,

שֶׁהוּא טָהוֹר,

וְעַל מַה נֶּחְלָקוּ?

עַל הַיּוֹצֵא מִן הַבּוֹר,

שֶׁרְבִּי אֱלִיעֶזֶר מְטַהֵר,

וַחֲכָמִים מְטַמִּין.

### @11מסכת טהרות פרק ט משנה ד

ד

הַגּוֹמֵר אֶת זֵיתָיו וְשִׁיֵּר קֻפָּה אַחַת,

יִתְּנֶנָּה לְעֵינֵי הַכֹּהֵן.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

יוֹלִיךְ אֶת הַמַּפְתֵּחַ מִיָּד.

רְבִּי שִׁמְעוֹן אוֹמֵר:

מֵעֵת לְעֵת.

### @11מסכת טהרות פרק ט משנה ה

ה

הַמַּנִּיחַ זֵיתִים בַּכֹּפֶשׁ שֶׁיִּמְתֹּנוּ,

שֶׁיְּהוּ נוֹחִים לִכְתֹּשׁ,

הֲרֵי אֵלּוּ מֻכְשָׁרִים;

שֶׁיִּמְתֹּנוּ וְשֶׁיִּמְלָחֵם,

בֵּית שַׁמַּי אוֹמְרִים:

מֻכְשָׁרִין,

וּבֵית הֶלֵּל אוֹמְרִים:

אֵינָן מֻכְשָׁרִין.

הַפּוֹצֵעַ זֵיתִים בְּיָדַיִם טְמֵאוֹת,

טִמָּן.

### @11מסכת טהרות פרק ט משנה ו

ו

הַמַּנִּיחַ זֵיתִים בַּגַּג לְגַרְגְּרֵם,

אֲפִלּוּ הֵן עַל רוּם אַמָּה,

אֵינָן מֻכְשָׁרִין.

נְתָנָן בַּבַּיִת שֶׁיִּלְקוּ,

וְעָתִיד לְהַעֲלוֹתָן לַגַּג,

נְתָנָן בַּגַּג שֶׁיִּלְקוּ,

שֶׁיִּמְלְחֵם וְשֶׁיִּפְתְּחֵם,

הֲרֵי אֵלּוּ מֻכְשָׁרִין.

נְתָנָן בַּבַּיִת עַד שֶׁיְּשַׁמֵּר אֶת גַּגּוֹ,

עַד שֶׁיּוֹלִיכֵם לְמָקוֹם אַחֵר,

אֵינָן מֻכְשָׁרִין.

### @11מסכת טהרות פרק ט משנה ז

ז

רָצָה לִטּוֹל מֵהֶן בַּד אֶחָד אוֹ שְׁנֵי בַדִּין,

בֵּית שַׁמַּי אוֹמְרִים:

קוֹצֶה בְטֻמְאָה, וּמְחַפֶּה בְטַהֲרָה.

וּבֵית הֶלֵּל אוֹמְרִים:

אַף מְחַפֶּה בְטֻמְאָה.

רְבִּי יוֹסֵה אוֹמֵר:

חוֹפֵר בְּקַרְדֻּמּוֹת שֶׁלְּמַתֶּכֶת,

וּמוֹלִיךְ לְבֵית הַבַּד בְּטֻמְאָה.

### @11מסכת טהרות פרק ט משנה ח

ח

הַשֶּׁרֶץ שֶׁנִּמְצָא בָרֵחַיִם,

אֵין טָמֵא אֶלָּא מְקוֹם מַגָּעוֹ.

אִם הָיָה מַשְׁקֶה מְהַלֵּךְ,

הַכֹּל טָמֵא.

נִמְצָא עַל גַּבֵּי הֶעָלִים,

יִשְׁאֲלוּ הַבַּדָּדִין לוֹמַר: <הַסַּדָּדִין>

"לֹא נָגַעְנוּ".

אִם הָיָה נוֹגֵעַ בָּאֹם, אֲפִלּוּ כִשְׂעוֹרָה,

טָמֵא.

### @11מסכת טהרות פרק ט משנה ט

ט

נִמְצָא עַל גַּבֵּי פְרוּדִין,

וְהוּא נוֹגֵעַ בְּכַבֵּיצָה,

טָמֵא.

פְּרוּדִין עַל גַּבֵּי פְרוּדִין,

אַף עַל פִּי שֶׁהוּא נוֹגֵעַ בְּכַבֵּיצָה,

אֵין טָמֵא אֶלָּא מְקוֹם מַגָּעוֹ.

נִמְצָא בֵין כֹּתֶל לַזֵּיתִין,

טָהוֹר.

נִמְצָא בְגַג הַמַּעְטֵן,

טָהוֹר.

נִמְצָא בְמַעְטֵן הַגַּג טָמֵא.

נִמְצָא שָׂרוּף עַל גַּבֵּי הַזֵּיתִים,

וְכֵן מַטְלֵת מְהוּהָה,

טְהוֹרָה,

שֶׁכָּל הַטְּמָאוֹת כְּשָׁעַת מְצִיאָתָן.

## @22פרק י

### @11מסכת טהרות פרק י משנה א

א

הַנּוֹעֵל בֵּית הַבַּד בִּפְנֵי הַבַּדָּדִין,

וְהָיוּ לְשָׁם כֵּלִים טְמֵאִין מִדְרָס,

רְבִּי מֵאִיר אוֹמֵר:

בֵּית הַבַּד טָמֵא.

רְבִּי יְהוּדָה אוֹמֵר:

בֵּית הַבַּד טָהוֹר.

רְבִּי שִׁמְעוֹן אוֹמֵר:

אִם טְהוֹרִין לָהֶן,

בֵּית הַבַּד טָמֵא;

אִם טְמֵאִין לָהֶן,

בֵּית הַבַּד טָהוֹר.

אָמַר רְבִּי יוֹסֵה:

וְכִי מִפְּנֵי מָה טִמּוּם?

אֶלָּא שֶׁאֵין עַם הָאָרֶץ בְּקִיִּין בָּהֵסֵט.

### @11מסכת טהרות פרק י משנה ב

ב

הַבַּדָּדִין שֶׁהָיוּ נִכְנָסִים וְיוֹצְאִין,

וּמַשְׁקִין טְמֵאִים בְּתוֹךְ בֵּית הַבַּד,

אִם יֵשׁ מַשְׁקִין לַזֵּיתִים

כְּדֵי שֶׁיְּנַגְּפוּ אֶת רַגְלֵיהֶן בָּאָרֶץ,

הֲרֵי אֵלּוּ טְהוֹרִין.

הַבַּדָּדִין וְהַבּוֹצְרִים שֶׁנִּמְצֵאת טֻמְאָה לִפְנֵיהֶן,

נֶאֱמָנִין לוֹמַר:

"לֹא נָגַעְנוּ".

וְכֵן תִּינוֹקוֹת שֶׁבֵּינֵיהֶן,

יוֹצְאִין חוּץ לְפֶתַח בֵּית הַבַּד,

וּפוֹנִים לַאֲחוֹרֵי הַגָּדֵר,

וְהֵן טְהוֹרִין.

עַד כַּמָּה יִרְחֲקוּ וִיהוּ טְהוֹרִין?

כְּדֵי שֶׁיְּהֵא רוֹאָן.

### @11מסכת טהרות פרק י משנה ג

ג

הַבַּדָּדִין וְהַבּוֹצְרִין,

כֵּיוָן שֶׁהִכְנִיסָן לִרְשׁוּת הַמְּעָרָה,

דַּיּוֹ.

דִּבְרֵי רְבִּי מֵאִיר.

רְבִּי יוֹסֵה אוֹמֵר:

צָרִיךְ לַעֲמֹד עֲלֵיהֶן עַד שֶׁיִּטְבֹּלוּ.

רְבִּי שִׁמְעוֹן אוֹמֵר:

אִם טְהוֹרִין לָהֶן,

צָרִיךְ לַעֲמֹד עֲלֵיהֶן עַד שֶׁיִּטְבֹּלוּ.

אִם טְמֵאִין לָהֶן,

אֵינוּ צָרִיךְ לַעֲמֹד עֲלֵיהֶן עַד שֶׁיִּטְבֹּלוּ.

### @11מסכת טהרות פרק י משנה ד

ד

הַנּוֹתֵן מִן הַסַּלִּים וּמִן הַמַּשְׁטֵחַ שֶׁלַּאֲדָמָה,

בֵּית שַׁמַּי אוֹמְרִים:

נוֹתֵן בְּיָדַיִם טְהוֹרוֹת,

וְאִם נָתַן בְּיָדַיִם טְמֵאוֹת,

טִמָּן.

וּבֵית הֶלֵּל אוֹמְרִים:

נוֹתֵן בְּיָדַיִם טְמֵאוֹת,

וּמַפְרִישׁ תְּרוּמָתָן בְּטַהֲרָה.

מִן הָעֶבֶט וּמִן הַמַּשְׁטֵחַ שֶׁלֶּעָלִים,

הַכֹּל שָׁוִין שֶׁהוּא נוֹתֵן בְּיָדַיִם טְהוֹרוֹת.

וְאִם נָתַן בְּיָדַיִם טְמֵאוֹת,

טִמָּן.

### @11מסכת טהרות פרק י משנה ה

ה

הָאוֹכֵל מִן הַסַּלִּים,

וּמִן הַמַּשְׁטֵחַ שֶׁלַּאֲדָמָה,

אַף עַל פִּי מְבֻקָּעוֹת וּמְנַטְּפוֹת לַגַּת,

הֲרֵי הַגַּת טְהוֹרָה.

מִן הָעֶבֶט וּמִן הַמַּשְׁטֵחַ שֶׁלֶּעָלִים,

נָפַל מִמֶּנּוּ גַרְגֵּר יְחִידִי,

אִם יֵשׁ לוֹ חוֹתָם, טָהוֹר,

וְאִם אֵין לוֹ חוֹתָם, טָמֵא.

נָפְלוּ מִמֶּנּוּ עֲנָבִין וּדְרָכָן בִּמְקוֹם מַפְנֶה,

כַּבֵּיצָה מְכֻוָּן, טָהוֹר,

יָתֵר מִכַּבֵּיצָה, טָמֵא,

שֶׁכֵּיוָן שֶׁיָּצָאת טִפָּה רִאשׁוֹנָה,

נִטַּמָּאת בְּכַבֵּיצָה.

### @11מסכת טהרות פרק י משנה ו

ו

מִי שֶׁהָיָה עוֹמֵד וּמְדַבֵּר עַל שְׂפַת הַבּוֹר,

וְנִתְּזָה צִנֵּירָה מִפִּיו, <וְנִתְזָה>

סָפֵק הִגִּיעָה לַבּוֹר, סָפֵק לֹא הִגִּיעָה,

סְפֵקוֹ טָהוֹר.

### @11מסכת טהרות פרק י משנה ז

ז

הַזּוֹלֵף אֶת הַבּוֹר,

וְנִמְצָא שֶׁרֶץ בָּרִאשׁוֹנָה,

כֻּלָּם טְמֵאוֹת;

בָּאַחֲרוֹנָה,

הִיא טְמֵאָה, וְכֻלָּם טְהוֹרוֹת.

אֵמָתַי?

בִּזְמַן שֶׁהוּא זוֹלֵף בְּכָל אַחַת וְאַחַת;

הָיָה זוֹלֵף בְּמַחַץ,

נִמְצָא שֶׁרֶץ בְּאַחַת מֵהֶן,

הִיא טְמֵאָה בִלְבַד.

ח

אֵמָתַי?

בִּזְמַן שֶׁהוּא בוֹדֵק וְלֹא מְכַסֶּה,

אוֹ מְכַסֶּה וְלֹא בוֹדֵק;

הָיָה בוֹדֵק וּמְכַסֶּה,

וְנִמְצָא שֶׁרֶץ בֶּחָבִית,

הַכֹּל טָמֵא;

בַּבּוֹר, הַכֹּל טָמֵא;

בְּמַחַץ, הַכֹּל טָמֵא.

### @11מסכת טהרות פרק י משנה ח

ט

בֵּין הָעִגּוּלִין לַזּוֹגִין,

רְשׁוּת הָרַבִּים.

כֶּרֶם לִפְנֵי בוֹצְרִים,

רְשׁוּת הַיָּחִיד;

לְאַחַר בּוֹצְרִים,

רְשׁוּת הָרַבִּים.

אֵמָתַי?

בִּזְמַן שֶׁהָרַבִּים נִכְנָסִים בָּזוֹ וְיוֹצְאִין בָּזוֹ.

כְּלֵי בֵית הַבַּד, שֶׁלַּגַּת, וְהָעֵקֶל,

בִּזְמַן שֶׁהֵן שֶׁלָּעֵץ,

מְנַגְּבָן וְהֵן טְהוֹרִין.

בִּזְמַן שֶׁהֵן שֶׁלַּגְּמִי,

מְיַשְּׁנָן שְׁנֵים עָשָׂר חֹדֶשׁ,

אוֹ חוֹלְטָן בְּחַמִּים.

רְבִּי יוֹסֵה אוֹמֵר:

אִם נוֹתְנָן לְשִׁבֹּלֶת הַנָּהָר,

דַּיּוֹ.

חסלת מסכת טהרות

# @00מסכת מקוות

## @22פרק א

### @11מסכת מקוות פרק א משנה א

א

שֵׁשׁ מַעֲלוֹת בַּמִּקְווֹת,

זוֹ לְמַעְלָה מִזּוֹ, זוֹ לְמַעְלָה מִזּוֹ.

מֵי גַבָּאִין,

שָׁתָה טָמֵא שָׁתָה טָהוֹר,

טָמֵא.

שָׁתָה טָמֵא וּמִלָּא בְכֶלִי טָהוֹר,

טָמֵא.

שָׁתָה טָמֵא וְנָפַל כִּכָּר שֶׁלִּתְרוּמָה, <כִּיס>

אִם הֵדִיחַ, טָמֵא;

אִם לֹא הֵדִיחַ, טָהוֹר.

### @11מסכת מקוות פרק א משנה ב

ב

מִלָּא בְכֶלִי טָמֵא וְשָׁתָה טָהוֹר,

טָמֵא.

מִלָּא בְכֶלִי טָמֵא וּמִלָּא בְכֶלִי טָהוֹר,

טָמֵא.

מִלָּא בְכֶלִי טָמֵא וְנָפַל כִּכָּר שֶׁלִּתְרוּמָה,

אִם הֵדִיחַ, טָמֵא;

וְאִם לֹא הֵדִיחַ, טָהוֹר.

### @11מסכת מקוות פרק א משנה ג

ג

נָפְלוּ מַיִם טְמֵאִין וְשָׁתָה טָהוֹר,

טָמֵא.

נָפְלוּ מַיִם טְמֵאִין וּמִלָּא בְכֶלִי טָהוֹר,

טָמֵא.

נָפְלוּ מַיִם טְמֵאִין וְנָפַל כִּכָּר שֶׁלִּתְרוּמָה,

אִם הֵדִיחַ, טָמֵא,

וְאִם לֹא הֵדִיחַ, טָהוֹר.

רְבִּי שִׁמְעוֹן אוֹמֵר:

בֵּין שֶׁהֵדִיחַ בֵּין שֶׁלֹּא הֵדִיחַ,

טָמֵא.

### @11מסכת מקוות פרק א משנה ד

ד

נָפַל לְתוֹכָן מֵת,

אוֹ שֶׁהִלֵּךְ בָּהֶן טָמֵא, וְשָׁתָה טָהוֹר,

טָהוֹר.

אֶחָד מֵי גַבָּאִין,

מֵי בוֹרוֹת, מֵי שִׁיחִים, מֵי מְעָרוֹת,

מֵי תַמְצִיּוֹת שֶׁפָּסְקוּ,

וּמִקְווֹת שֶׁאֵין בָּהֶן אַרְבָּעִים סְאָה.

בְּשָׁעַת הַגְּשָׁמִים, הַכֹּל טָהוֹר.

פָּסְקוּ הַגְּשָׁמִים,

הַקְּרוֹבִין לָעִיר וְלַדֶּרֶךְ, טְמֵאִין,

וְהָרְחוֹקִין טְהוֹרִין,

עַד שֶׁיְּהַלְּכוּ רֹב אָדָם.

### @11מסכת מקוות פרק א משנה ה

ה

מֵאֶמָּתַי הִיא טַהֲרָתָן?

בֵּית שַׁמַּי אוֹמְרִים:

מִשֶּׁיִּרְבּוּ וְיִשְׁטֹפוּ.

וּבֵית הֶלֵּל אוֹמְרִים:

רַבּוּ, אַף עַל פִּי שֶׁלֹּא שָׁטָפוּ.

[שָׁטְפוּ,] אַף עַל פִּי שֶׁלֹּא רָבוּ,

כְּשֵׁרִין לַחַלָּה וְלִטּוֹל מֵהֶן לַיָּדַיִם.

### @11מסכת מקוות פרק א משנה ו

ו

לְמַעְלָה מֵהֶן,

מֵי תַמְצִיּוֹת שֶׁלֹּא פָסָקוּ. <מִתַּמְצִיּוֹת>

שָׁתָה טָמֵא וְשָׁתָה טָהוֹר,

טָהוֹר.

שָׁתָה טָמֵא וּמִלָּא בְכֶלִי טָהוֹר,

טָהוֹר.

שָׁתָה טָמֵא וְנָפַל כִּכָּר שֶׁלִּתְרוּמָה,

אַף עַל פִּי שֶׁהֵדִיחַ,

טָהוֹר.

ז

מִלָּא בְכֶלִי טָמֵא וְשָׁתָה טָהוֹר, <בְכֶלִי טָהוֹר>

טָהוֹר.

מִלָּא בְכֶלִי טָמֵא וּמִלָּא בְכֶלִי טָהוֹר,

טָהוֹר.

מִלָּא בְכֶלִי טָמֵא וְנָפַל כִּכָּר שֶׁלִּתְרוּמָה,

אַף עַל פִּי שֶׁהֵדִיחַ,

טָהוֹר.

ח

נָפְלוּ מַיִם טְמֵאִין וְשָׁתָה טָהוֹר,

טָהוֹר.

נָפְלוּ מַיִם טְמֵאִין וּמִלָּא בְכֶלִי טָהוֹר,

טָהוֹר.

נָפְלוּ מַיִם טְמֵאִים וְנָפַל כִּכָּר שֶׁלִּתְרוּמָה,

אַף עַל פִּי שֶׁהֵדִיחַ,

טָהוֹר,

וּכְשֵׁרִים לַתְּרוּמָה וְלִטּוֹל מֵהֶן לַיָּדַיִם.

### @11מסכת מקוות פרק א משנה ז

ט

לְמַעְלָה מֵהֶן,

מִקְוֶה שֶׁיֶּשׁ בּוֹ אַרְבָּעִים סְאָה,

שֶׁבּוֹ טוֹבְלִין וּמַטְבִּילִין.

לְמַעְלָה מֵהֶן:

מַעְיָן שֶׁמֵּימָיו מְמֻעָטִין

וְשֶׁרָבוּ עָלָיו מַיִם שְׁאוּבִים,

שָׁוֶה לַמִּקְוֶה לְטַהֵר בָּאֶשְׁבֹּרֶן,

וְלַמַּעְיָן, <וּלְמַעְלָן! באותיות, מחוק: ולמעיין>

לְהַטְבִּיל בּוֹ כָּל שֶׁהוּא.

### @11מסכת מקוות פרק א משנה ח

י

לְמַעְלָה מֵהֶן,

מַיִם מֻכִּין,

שֶׁהֵן מְטַהֲרִין בְּזוֹחֲלִין.

לְמַעְלָה מֵהֶן,

מַיִם חַיִּים,

שֶׁהֵן טְבִילָה לַזָּבִים,

וְהַזָּיָה לַמְּצֹרָעִים,

וּכְשֵׁרִין לְקַדֵּשׁ מֵי חַטָּאת.

## @22פרק ב

### @11מסכת מקוות פרק ב משנה א

א

טָמֵא שֶׁיָּרַד לִטְבּוֹל,

סָפֵק טָבַל סָפֵק לֹא טָבַל,

אֲפִלּוּ טָבַל,

סָפֵק יֶשׁ בּוֹ אַרְבָּעִים סְאָה,

סָפֵק שֶׁאֵין בּוֹ אַרְבָּעִים סְאָה;

שְׁנֵי מִקְווֹת,

אֶחָד יֶשׁ בּוֹ אַרְבָּעִים סְאָה,

וְאֶחָד שֶׁאֵין בּוֹ אַרְבָּעִים סְאָה,

טָבַל בְּאֶחָד מֵהֶן,

וְאֵין יָדוּעַ בְּאֵיזֶה מֵהֶן טָבַל,

סְפֵקוֹ טָמֵא.

### @11מסכת מקוות פרק ב משנה ב

ב

מִקְוֶה שֶׁנִּמְדַּד וְנִמְצָא חָסֵר,

כָּל הַטְּהָרוֹת שֶׁנֶּעֱשׁוּ עַל גַּבָּיו לְמַפְרֵעַ,

בֵּין בִּרְשׁוּת הַיָּחִיד, בֵּין בִּרְשׁוּת הָרַבִּים,

טְמֵאוֹת.

בַּמֵּי דְבָרִים אֲמוּרִים?

בְּטֻמְאָה חֲמוּרָה,

אֲבָל בְּטֻמְאָה קַלָּה,

אָכַל אֳכָלִין טְמֵאִין,

שָׁתָה מַשְׁקִין טְמֵאִין,

בָּא רֹאשׁוֹ וְרֻבּוֹ בְּמַיִם שְׁאוּבִין,

אוֹ שֶׁנָּפְלוּ עַל רֹאשׁוֹ וְעַל רֻבּוֹ

שְׁלֹשָׁה לָגִּין מַיִם שְׁאוּבִין,

וְיָרַד לִטְבּוֹל,

סָפֵק טָבַל סָפֵק לֹא טָבַל,

אֲפִלּוּ טָבַל,

סָפֵק יֶשׁ בּוֹ אַרְבָּעִים סְאָה,

סָפֵק שֶׁאֵין בּוֹ,

שְׁנֵי מִקְווֹת,

אֶחָד יֶשׁ בּוֹ אַרְבָּעִים סְאָה,

וְאֶחָד שֶׁאֵין בּוֹ,

טָבַל בְּאֶחָד מֵהֶן,

וְאֵין יָדוּעַ בְּאֵיזֶה מֵהֶן טָבַל,

סְפֵקוֹ טָהוֹר.

רְבִּי יוֹסֵה מְטַמֵּא,

שֶׁרְבִּי יוֹסֵה אוֹמֵר:

כָּל דָּבָר שֶׁהוּא בְחֶזְקַת טֻמְאָה,

לְעוֹלָם הוּא בְטֻמְאָתוֹ,

עַד שֶׁיֵּדַע שֶׁטָּהַר.

אֲבָל סְפֵקוֹ לִטַּמֵּא וּלְטַמֵּא,

טָהוֹר.

### @11מסכת מקוות פרק ב משנה ג

ג

סְפֵק מַיִם שְׁאוּבִין שֶׁטִּהֲרוּ חֲכָמִין,

סָפֵק נָפְלוּ, סָפֵק לֹא נָפְלוּ,

וַאֲפִלּוּ נָפְלוּ,

סָפֵק יֶשׁ בָּהֶן אַרְבָּעִים סְאָה,

סָפֵק שֶׁאֵין בָּהֶם,

שְׁנֵי מִקְווֹת,

אֶחָד יֶשׁ בּוֹ אַרְבָּעִים סְאָה,

וְאֶחָד שֶׁאֵין בּוֹ,

נָפַל לְאֶחָד מֵהֶן,

וְאֵין יָדוּעַ לְאֵיזֶה מֵהֶן נָפַל,

סְפֵקוֹ טָהוֹר,

מִפְּנֵי שֶׁיֶּשׁ לוֹ בְמָה יִתְלֶה.

הָיוּ שְׁנֵיהֶם פְּחוּתִין מֵאַרְבָּעִים סְאָה,

וְנָפַל לְאֶחָד מֵהֶן,

וְאֵין יָדוּעַ לְאֵיזֶה מֵהֶן נָפַל,

סְפֵקוֹ טָמֵא,

מִפְּנֵי שֶׁאֵין לוֹ בְּמָה יִתְלֶה.

### @11מסכת מקוות פרק ב משנה ד

ד

רְבִּי לִיעֶזֶר אוֹמֵר:

רְבִיעִית מַיִם שְׁאוּבִין כַּתְּחִלָּה

פּוֹסְלִין אֶת הַמִּקְוֶה,

וּשְׁלֹשָׁה לָגִּים עַל פְּנֵי הַמַּיִם.

וַחֲכָמִים אוֹמְרִים:

בֵּין בַּתְּחִלָּה בֵין בַּסּוֹף,

שֵׁעוּרוֹ שְׁלֹשָׁה לָגִּין.

### @11מסכת מקוות פרק ב משנה ה

ה

מִקְוֶה שֶׁיֶּשׁ בּוֹ שָׁלוֹשׁ גֻּמּוֹת שֶׁלְּמַיִם שְׁאוּבִין

שֶׁלְּלֹג לֹג, <מחוק שללג לג וכתוב עליו שֶׁלַשֶּׁלֶג>

אִם יָדוּעַ שֶׁנָּפַל לְתוֹכוֹ אַרְבָּעִים סְאָה הַמַּיִם כְּשֵׁרִין

עַד שֶׁלֹּא הִגִּיעוּ לַגֻּמָּא הַשְּׁלִישִׁית,

כָּשֵׁר,

וְאִם לָאו, פָּסוּל.

רְבִּי שִׁמְעוֹן מַכְשִׁיר,

מִפְּנֵי שֶׁהוּא כְמִקְוֶה סָמוּךְ לַמִּקְוֶה.

### @11מסכת מקוות פרק ב משנה ו

ו

הַמְסַנֵּק אֶת הַטִּיט לִצְדָדִין,

וּמָשְׁכוּ מִמֶּנּוּ שְׁלֹשָׁה לָגִּין,

כָּשֵׁר.

הָיָה תוֹלֵשׁ,

וּמָשְׁכוּ מִמֶּנּוּ שְׁלֹשָׁה לָגִּין,

פָּסוּל.

רְבִּי שִׁמְעוֹן מַכְשִׁיר,

מִפְּנֵי שֶׁלֹּא נִתְכַּוַּן לִשְׁאוֹב.

### @11מסכת מקוות פרק ב משנה ז

ז

הַמַּנִּיחַ קִנְקְנִים בְּרֹאשׁ הַגַּג לְנַגְּבָן,

וְנִתְמַלּוּ מַיִם,

רְבִּי אֱלִיעֶזֶר אוֹמֵר:

אִם עוֹנַת גְּשָׁמִים הוּא,

אוֹ אִם יֶשׁ כִּמְעַט מַיִם בַּבּוֹר,

יְשַׁבֵּר,

וְאִם לָאו, לֹא יְשַׁבֵּר.

רְבִּי יְהוֹשֻׁעַ אוֹמֵר:

בֵּין כָּךְ וּבֵין כָּךְ,

יְשַׁבֵּר, אוֹ יִכְפֶּה, *<יטה>*

אֲבָל לֹא יְעָרֶה.

### @11מסכת מקוות פרק ב משנה ח

ח

הַסַּיָּד שֶׁשָּׁכַח עָצִיץ בַּבּוֹר, וְנִתְמַלָּא מַיִם,

אִם הָיוּ הַמַּיִם צָפִים עַל גַּבָּיו כָּל שֶׁהֵן,

יְשַׁבֵּר.

וְאִם לָאו, לֹא יְשַׁבֵּר.

דִּבְרֵי רְבִּי אֱלִיעֶזֶר.

רְבִּי יְהוֹשֻׁעַ אוֹמֵר:

בֵּין כָּךְ וּבֵין כָּךְ, יְשַׁבֵּר.

### @11מסכת מקוות פרק ב משנה ט

ט

הַמְסַדֵּר קִנְקְנִים בְּתוֹךְ הַבּוֹר וְנִתְמַלּוּ מַיִם,

אַף עַל פִּי שֶׁבָּלַע הַבּוֹר אֶת מֵימָיו,

הֲרֵי זֶה יְשַׁבֵּר.

### @11מסכת מקוות פרק ב משנה י

י

מִקְוֶה שֶׁיֶּשׁ בּוֹ אַרְבָּעִים סְאָה מַיִם וְטִיט,

רְבִּי אֱלִיעֶזֶר אוֹמֵר:

מַטְבִּילִים בַּמַּיִם וְאֵין מַטְבִּילִין בַּטִּיט.

רְבִּי יְהוֹשֻׁע אוֹמֵר:

בַּטִּיט וּבַמַּיִם.

בְּאֵי זֶה טִיט מַטְבִּילִין?

בַּטִּיט שֶׁהַמַּיִם צָפִים עַל גַּבָּיו.

הָיוּ הַמַּיִם מִצַּד אֶחָד,

מוֹדֶה רְבִּי יְהוֹשֻׁעַ,

שֶׁמַּטְבִּילִין בַּמַּיִם וְאֵין מַטְבִּילִין בַּטִּיט.

יא

בְּאֵי זֶה טִיט אָמָרוּ?

בַּטִּיט שֶׁהַקָּנֶה יוֹרֵד מֵאֵלָיו,

דִּבְרֵי רְבִּי מֵאִיר.

רְבִּי יְהוּדָה אוֹמֵר:

מָקוֹם שֶׁאֵין קְנֵה הַמִּדָּה עוֹמֵד.

אַבָּא אֱלִיעֶזֶר בֶּן דַּלְעַי אוֹמֵר:

מְקוֹם שֶׁהַמִּשְׁקֶלֶת יוֹרֶדֶת.

רְבִּי אֱלִיעֶזֶר אוֹמֵר:

הַיּוֹרֵד בְּפִי חֲבַיָּה.

רְבִּי שִׁמְעוֹן אוֹמֵר:

הַנִּכְנָס בִּשְׁפוֹפֶרֶת הַנּוֹד.

רְבִּי אֶלְעָזָר בִּרְבִּי צָדוֹק אוֹמֵר:

הַנִּמְדָּד בַּלֹּג.

## @22פרק ג

### @11מסכת מקוות פרק ג משנה א

רְבִּי יוֹסֵה אוֹמֵר:

שְׁנֵי מִקְווֹת וְאֵין בָּהֶן אַרְבָּעִים סְאָה,

נָפַל לָזֶה לֹג וּמַחְצָה וְלָזֶה לֹג וּמַחְצָה, וְנִתְעָרְבוּ,

כְּשֵׁרִין, מִפְּנֵי שֶׁלֹּא נִקְרָא עֲלֵיהֶן שֵׁם פְּסוּל.

אֲבָל מִקְוֶה שֶׁאֵין בּוֹ אַרְבָּעִים סְאָה,

וְנָפְלוּ לוֹ שְׁלֹשֶׁת לָגִּין, וְנֶחֱלַק לִשְׁנַיִם,

פָּסוּל, מִפְּנֵי שֶׁנִּקְרָא עָלָיו שֵׁם פְּסוּל.

רְבִּי יְהוֹשֻׁעַ מַכְשִׁיר,

שֶׁרֶבִּי יְהוֹשֻׁעַ אוֹמֵר:

כָּל מִקְוֶה שֶׁאֵין בּוֹ אַרְבָּעִים סְאָה,

וְנָפְלוּ לוֹ שְׁלֹשֶׁת לָגִּין,

חָסֵר אֲפִלּוּ קָרְטוֹב,

כָּשֵׁר, מִפְּנֵי שֶׁחָסְרוּ בוֹ שְׁלֹשֶׁת לָגִּין.

וַחֲכָמִים אוֹמְרִים:

לְעוֹלָם הוּא בִפְסוּלוֹ,

עַד שֶׁיֵּצֵא מִמֶּנּוּ מְלוֹאוֹ וָעוֹד.

### @11מסכת מקוות פרק ג משנה ב

ב

כֵּיצַד?

בּוֹר שֶׁבֶּחָצֵר,

וְנָפְלוּ לוֹ שְׁלֹשָׁה לָגִּין,

לְעוֹלָם הוּא בִפִסּוּלוֹ,

עַד שֶׁיֵּצֵא מִמֶּנּוּ מְלוֹאוֹ וָעוֹד,

אוֹ עַד שֶׁיַּעֲמִיד בֶּחָצֵר אַרְבָּעִים סְאָה,

וִיטַהֲרוּ הָעֶלְיוֹנִים אֶת הַתַּחְתּוֹנִים.

רְבִּי אֶלְעָזָר בֶּן עֲזַרְיָה פוֹסֵל,

אֶלָּא אִם פָּקַק.

### @11מסכת מקוות פרק ג משנה ג

ג

בּוֹר שֶׁהוּא מָלֵא מַיִם שְׁאוּבִין,

וְהָאַמָּה נִכְנֶסֶת לוֹ וְיוֹצָא מִמֶּנּוּ,

לְעוֹלָם הוּא בִפְסוּלוֹ,

עַד שֶׁיִּתְחַשַּׁב

שֶׁלֹּא נִשְׁתַּיַּר מִן הָרִאשׁוֹנִים שְׁלֹשֶׁת לָגִּין.

שְׁנַיִם שֶׁהָיוּ מְטִילִין לַמִּקְוֶה,

זֶה לֹג וּמַחְצָה וְזֶה לֹג וּמַחְצָה,

הַסּוֹחֵט אֶת כְּסוּתוֹ מֵטִיל מִמְּקוֹמוֹת הַרְבֵּה,

וְהַמְעָרֶה מִן הַצַּרְצוּר מֵטִיל מִמְּקוֹמוֹת הַרְבֵּה,

רְבִּי עֲקִיבָה מַכְשִׁיר,

וַחֲכָמִים פּוֹסְלִין.

אָמַר רְבִּי עֲקִיבָה:

לֹא אָמְרוּ מְטִילִין,

אֶלָּא מֵטִיל.

אָמְרוּ לוֹ:

לֹא כָךְ וְלֹא כָךְ אָמָרוּ,

אֶלָּא:

שֶׁנָּפְלוּ לְתוֹכוֹ שְׁלֹשֶׁת לָגִּין.

### @11מסכת מקוות פרק ג משנה ד

ד

מִכְּלִי אֶחָד, מִשְּׁנַיִם, וּמִשְּׁלֹשָׁה,

מִצְטָרְפִין;

וּמֵאַרְבָּעָה, אֵינָן מִצְטָרְפִין.

בַּעַל קֶרִי הַחוֹלֶה

שֶׁנָּפְלוּ עָלָיו תִּשְׁעַת קַבִּין מַיִם,

וְטָהוֹר שֶׁנָּפְלוּ עַל רֹאשׁוֹ וְעַל רֻבּוֹ

שְׁלֹשֶׁת לָגִּין מַיִם שְׁאוּבִין,

מִכְּלִי אֶחָד, מִשְּׁנַיִם וּמִשְּׁלֹשָׁה,

מִצְטָרְפִין;

מֵאַרְבָּעָה, אֵינָן מִצְטָרְפִין.

בַּמֵּי דְבָרִים אֲמוּרִים?

בִּזְמַן שֶׁהִתְחִיל הַשֵּׁנִי עַד שֶׁלֹּא הִסְפִיק הָרִאשׁוֹן.

בַּמֵּי דְבָרִים אֲמוּרִים?

בִּזְמַן שֶׁלֹּא נִתְכַּוַּן לְהַרְבּוֹת,

אֲבָל אִם נִתְכַּוַּן לְהַרְבּוֹת,

אֲפִלּוּ קָרְטוֹב בְּכָל שָׁנָה,

מִצְטָרְפִין בִּשְׁלֹשֶׁת לָגִּין.

## @22פרק ד

### @11מסכת מקוות פרק ד משנה א

הַמַּנִּיחַ כֵּלִים תַּחַת הַצִּנּוֹר,

אֶחָד כֵּלִים גְּדוֹלִים וְאֶחָד כֵּלִים קְטַנִּים,

אֲפִלּוּ כְלֵי גְלָלִים, כְּלֵי אֲבָנִים, כְּלֵי אֲדָמָה,

פּוֹסְלִין אֶת הַמִּקְוֶה.

אֶחָד הַמַּנִּיחַ וְאֶחָד הַשָּׁכֵחַ,

כְּדִבְרֵי בֵית שַׁמַּי.

וּבֵית הֶלֵּל מְטַהֲרִין בַּשָּׁכֵחַ.

אָמַר רְבִּי מֵאִיר:

נִמְנוּ וְרָבוּ בֵית שַׁמַּי עַל בֵּית הֶלֵּל.

וּמוֹדִים בַּשָּׁכֵחַ בֶּחָצֵר,

שֶׁהוּא טָהוֹר.

אָמַר רְבִּי יוֹסֵה:

אֲדַיִן הַמַּחֲלֹקֶת בִּמְקוֹמָהּ.

### @11מסכת מקוות פרק ד משנה ב

ב

הַמַּנִּיחַ טַבְלָא תַחַת הַצִּנּוֹר,

אִם יֶשׁ לָהּ לִזְבֵז, פּוֹסֶלֶת אֶת הַמִּקְוֶה,

וְאִם לָאו, אֵינָה פוֹסֶלֶת אֶת הַמִּקְוֶה.

זְקָפָהּ לִדּוֹחַ,

בֵּין כָּךְ וּבֵין כָּךְ, אֵינָה פוֹסֶלֶת אֶת הַמִּקְוֶה.

### @11מסכת מקוות פרק ד משנה ג

ג

הַחוֹטֵט בַּצִּנּוֹר לְקַבֵּל צְרוֹרוֹת,

בְּשֶׁלָּעֵץ, כָּל שֶׁהוּא,

בְּשֶׁלַּחֶרֶשׂ, רְבִיעִית.

רְבִּי יוֹסֵה אוֹמֵר:

אַף בְּשֶׁלַּחֶרֶשׂ, כָּל שֶׁהוּא,

לֹא אָמְרוּ רְבִיעִית אֶלָּא בְשִׁבְרֵי כְלִי חֶרֶשׂ.

הָיוּ צְרוֹרוֹת מִתְחַלְחֲלִין לְתוֹכוֹ,

פּוֹסְלִין אֶת הַמִּקְוֶה.

יָרַד לְתוֹכוֹ עָפָר וּנְגָבָם,

כָּשֵׁר.

סִילּוֹן שֶׁהוּא צַר מִכָּן וּמִכָּן, וְרָחָב בָּאֶמְצַע,

אֵינוּ פוֹסֵל, מִפְּנֵי שֶׁלֹּא נֶעֱשָׂה לְקַבָּלָה.

### @11מסכת מקוות פרק ד משנה ד

ד

מַיִם שְׁאוּבִין וּמֵי גְשָׁמִין

שֶׁמִּתְעָרְבִין בֶחָצֵר וּבָעוּקָה,

וְעַל מַעֲלוֹת הַמְּעָרָה,

אִם רֹב מִן הַכָּשֵׁר, כָּשֵׁר,

וְאִם רֹב מִן הַפָּסוּל, פָּסוּל;

מַחְצָה לְמַחְצָה, פָּסוּל.

אֶמָּתַי?

בִּזְמַן שֶׁמִּתְעָרְבִין עַד שֶׁלֹּא יַגִּיעוּ לַמִּקְוֶה.

הָיוּ מְקַלְּחִין לְתוֹךְ הַמַּיִם,

אִם יָדוּעַ שֶׁנָּפַל לְתוֹךְ אַרְבָּעִים סְאָה מַיִם כְּשֵׁרִים,

עַד שֶׁלֹּא יֵרְדוּ לְתוֹכוֹ שְׁלֹשֶׁת לָגִּין מַיִם שְׁאוּבִים,

כָּשֵׁר,

וְאִם לָאו, פָּסוּל.

### @11מסכת מקוות פרק ד משנה ה

ה

הַשֹּׁקֶת שֶׁבַּסֶּלַע,

אֵין מְמַלִּין בָּהּ,

וְאֵין מְקַדְּשִׁין בָּהּ,

וְאֵין מַזִּין מִמֶּנָּה,

וְאֵינָה צְרִיכָה צָמִיד פָּתִיל,

וְאֵינָה פוֹסֶלֶת אֶת הַמִּקְוֶה.

הָיְתָה כֶלִי וְחִבְּרָהּ בַּסִּיד,

מְמַלִּין בָּהּ,

וּמְקַדְּשִׁין בָּהּ,

וּמַזִּין מִמֶּנָּה,

וּצְרִיכָה צָמִיד פָּתִיל,

וּפוֹסֶלֶת אֶת הַמִּקְוֶה.

נִקָּבָה מִלְּמַטָּן אוֹ מִן הַצַּד,

אִם אֵינָה יְכוּלָה לְקַבֵּל מַיִם כָּל שֶׁהֵן,

כְּשֵׁרָה.

כַּמָּה יְהֶא בַנֶּקֶב?

כִּשְׁפוֹפֶרֶת הַנּוֹד.

אָמַר רְבִּי יְהוּדָה בֶן בְּתִירָה:

מַעֲשֶׂה בְשֹׁקֶת יֵהוּא שֶׁהָיְתָה בִירוּשָׁלַיִם,

וְהָיְתָה נְקוּבָה כִשְׁפוֹפֶרֶת הַנּוֹד,

וְהָיוּ כָל הַטְּהָרוֹת שֶׁבִּירוּשָׁלַיִם נֶעֱשׁוֹת עַל גַּבָּהּ,

וְשָׁלְחוּ בֵית שַׁמַּי וּפְחָתוּהָ.

שֶׁבֵּית שַׁמַּי אוֹמְרִים:

עַד שֶׁיִּפָּחֵת רֻבָּהּ.

## @22פרק ה

### @11מסכת מקוות פרק ה משנה א

מַעְיָן שֶׁהֶעֱבִירוֹ עַל גַּבֵּי הַשֹּׁקֶת,

פָּסוּל.

הֶעֱבִירוֹ עַל גַּבֵּי הַשָּׂפָה כָל שֶׁהוּא,

כָּשֵׁר חוּצָה לָהּ,

שֶׁהַמַּעְיָן מְטַהֵר בְּכָל שֶׁהוּא.

הֶעֱבִירוֹ עַל גַּבֵּי בְרֵכָה וְהִפְסִיקוֹ,

הֲרֵי הוּא כְמוֹת שֶׁהָיָה.

חָזַר וְהִמְשִׁיכוֹ,

פָּסוּל לַזָּבִים, וְלַמְצֹרָעִים,

וּלְקַדֵּשׁ מֵהֶן מֵי חַטָּאת,

עַד שֶׁיֵּדַע שֶׁיָּצְאוּ הָרִאשׁוֹנִים.

### @11מסכת מקוות פרק ה משנה ב

ב

הֶעֱבִירוֹ עַל גַּבֵּי כֵלִים,

אוֹ עַל גַּבֵּי סַפְסֵל,

רְבִּי יְהוּדָה אוֹמֵר:

הֲרֵי הוּא כְּמוֹת שֶׁהָיָה.

רְבִּי יוֹסֵה אוֹמֵר:

הֲרֵי הוּא כַמִּקְוֶה,

וּבִלְבַד שֶׁלֹּא יִטְבֹּל עַל גַּבֵּי סַפְסֵל.

### @11מסכת מקוות פרק ה משנה ג

ג

מַעְיָן שֶׁהוּא מוֹשֵׁךְ כְּנַדָּל,

רִבָּה עָלָיו וְהִמְשִׁיכוֹ,

הֲרֵי הוּא כְמוֹ שֶׁהָיָה.

הָיָה עוֹמֵד,

וְרִבָּה עָלָיו וְהִמְשִׁיכוֹ,

שָׁוֶה לַמִּקְוֶה לְטַהֵר בָּאֶשְׁבֹּרֶן,

וְלַמַּעְיָן לְהַטְבִּיל בּוֹ כָּל שֶׁהוּא.

### @11מסכת מקוות פרק ה משנה ה

ד

הַזּוֹחֲלִין, כַּמַּעְיָן,

וְהַנּוֹטְפִין, כַּמִּקְוֶה.

הֵעִיד רְבִּי צָדוֹק

עַל הַזּוֹחֲלִין שֶׁרָבוּ עַל הַנּוֹטְפִין,

שֶׁהֵן כְּשֵׁרִין.

וְנוֹטְפִין שֶׁעֲשָׂאָן זוֹחֲלִים,

סוֹמֵךְ אֲפִלּוּ מַקֵּל, אֲפִלּוּ קָנֶה,

אֲפִלּוּ זָב, אֲפִלּוּ זָבָה,

יוֹרֵד וְטוֹבֵל.

דִּבְרֵי רְבִּי יְהוּדָה.

רְבִּי יוֹסֵה אוֹמֵר:

כָּל דָּבָר שֶׁהוּא מְקַבֵּל טֻמְאָה,

אֵין מַזְחִילִין בּוֹ.

### @11מסכת מקוות פרק ה משנה ד

ה

כָּל הַיַּמִּים כַּמִּקְוֶה,

שֶׁנֶּאֱמַר: (בְּרֵאשִׁית א,י)

"וּלְמִקְוֵה הַמַּיִם קָרָא יַמִּים".

דִּבְרֵי רְבִּי מֵאִיר.

רְבִּי יְהוּדָה אוֹמֵר:

הַיָּם הַגָּדוֹל כַּמִּקְוֶה,

לֹא נֶאֱמַר "יַמִּים",

אֶלָּא שֶׁיֶּשׁ בּוֹ מִינֵי יַמִּים הַרְבֵּה.

רְבִּי יוֹסֵה אוֹמֵר:

כָּל הַיַּמִּים מְטַהֲרִין בְּזוֹחֲלִין,

וּפְסוּלִין לַזָּבִין, וְלַמְצֹרָעִין,

וּלְקַדֵּשׁ מֵהֶן מֵי חַטָּאת.

### @11מסכת מקוות פרק ה משנה ו

ו

גַּל שֶׁנִּתְלַשׁ וּבוֹ אַרְבָּעִים סְאָה,

וְנָפַל עַל הָאָדָם וְעַל הַכֵּלִים,

טְהוֹרִים.

כָּל מָקוֹם שֶׁיֶּשׁ בּוֹ אַרְבָּעִים סְאָה,

טוֹבְלִים וּמַטְבִּילִין.

מַטְבִּילִים בַּחֲרִיצִים, וּבִנְעָצִים,

וּבְפִרְסַת חֲמוֹר הַמְעֹרֶבֶת בַּבִּקְעָה.

בֵּית שַׁמַּי אוֹמְרִים:

מַטְבִּילִין בַּחַרְדְּלִית.

בֵּית הֶלֵּל אוֹמְרִים:

אֵין מַטְבִּילִין.

וּמוֹדִין שֶׁהוּא גּוֹדֵר כֵּלִים וְטוֹבֵל בָּהֶן.

וְכֵלִים שֶׁגָּדַר בָּהֶן,

לֹא הָטְבָּלוּ.

## @22פרק ו

### @11מסכת מקוות פרק ו משנה א

כָּל הַמְעֹרָב לַמִּקְוֶה, כַּמִּקְוֶה.

חוֹרְרֵי הַמְּעָרָה וְסִדְקֵי הַמְּעָרָה,

מַטְבִּילִין בָּהֶן שֶׁהֵן. <'במה' מחוק לפני 'שהן'>

עוּקַת הַמְּעָרָה, אֵין מַטְבִּילִין בָּהּ,

אֶלָּא אִם כֵּן הָיְתָה נְקוּבָה כִשְׁפוֹפֶרֶת הַנּוֹד.

אָמַר רְבִּי יְהוּדָה:

אֵמָתַי?

בִּזְמַן שֶׁהִיא מַעֲמֶדֶת עַצְמָהּ.

אֲבָל אִם אֵינָה מַעֲמֶדֶת עַצְמָהּ,

מַטְבִּילִין בָּהּ בְּמָה שֶׁהִיא.

### @11מסכת מקוות פרק ו משנה ב

ב

דְּלִי שֶׁהוּא מָלֵא כֵלִים וְהִטְבִּילוֹ,

הֲרֵי אֵלּוּ טְהוֹרִין.

אִם לֹא טָבַל בְּמַיִם מְעֹרָבִים, <היה כתוב ונמחק: 'המים'>

עַד שֶׁיְּהוּ מְעֹרָבִים כִּשְׁפוֹפֶרֶת הַנּוֹד.

### @11מסכת מקוות פרק ו משנה ג

ג

שְׁלֹשָׁה מִקְווֹת,

בָּזֶה עֶשְׂרִים, וּבָזֶה עֶשְׂרִים,

וּבָזֶה עֶשְׂרִים סְאָה מַיִם שְׁאוּבִין,

וְהַשָּׁאוּב מִן הַצַּד,

וְיָרְדוּ שְׁלֹשָׁה וְטָבְלוּ בָהֶן וְנִתְעָרְבוּ,

הַמִּקְווֹת טְהוֹרִין,

וְהַטּוֹבְלִים טְהוֹרִין.

הָיָה הַשָּׁאוּב בָּאֶמְצַע,

וְיָרְדוּ שְׁלֹשָׁה וְטָבְלוּ בָהֶן וְנִתְעָרְבוּ,

הַמִּקְווֹת כְּמוֹת שֶׁהָיוּ,

וְהַטּוֹבְלִין כְּמוֹת שֶׁהָיוּ.

### @11מסכת מקוות פרק ו משנה ד ד

הַסְּפוֹג וְהַדְּלִי שֶׁהָיוּ בָהֶן שְׁלֹשֶׁת לָגִּין מַיִם,

נָפְלוּ לַמִּקְוֶה, לֹא פְסָלוּהוּ,

שֶׁלֹּא אָמְרוּ אֶלָּא שְׁלֹשֶׁת לָגִּין שֶׁנָּפְלוּ.

### @11מסכת מקוות פרק ו משנה ה

ה

הַשִּׁדָּה וְהַתֵּבָה שָׁוִים, <שבים>

אֵין מַטְבִּילִין בָּהֶם,

אֶלָּא אִם כֵּן הָיוּ נְקוּבִין כִּשְׁפוֹפֶרֶת הַנּוֹד.

רְבִּי יְהוּדָה אוֹמֵר:

בְּכֶלִי גָדוֹל, אַרְבָּעָה טְפָחִים,

וּבַקָּטֹן, רֻבּוֹ.

וְאִם הָיָה שַׂק אוֹ קֻפָּה,

מַטְבִּילִין בָּהֶם בְּמַה שֶּׁהֵן,

מִפְּנֵי שֶׁהַמַּיִם מְעֹרָבִים.

הָיוּ נְתוּנִים תַּחַת הַצִּנּוֹר,

אֵינָן פּוֹסְלִין אֶת הַמִּקְוֶה,

אֶלָּא מַטְבִּילִין אוֹתָן,

וּמַעֲלִין אוֹתָן כְּדַרְכָּן.

### @11מסכת מקוות פרק ו משנה ו

ו

גַּצְטְרָה שֶׁבַּמִּקְוֶה,

וְהִטְבִּיל בָּהּ אֶת הַכֵּלִים,

טָהֲרוּ מִטֻּמְאָתָן,

אֲבָל טְמֵאִין עַל גַּב כְּלִי חֶרֶשׂ.

אִם הָיוּ הַמַּיִם צָפִין עַל גַּבָּיו כָּל שֶׁהֵן,

טְהוֹרִין.

מַעְיָן שֶׁהוּא יוֹצֵא מִן הַתַּנּוּר,

וְיָרַד וְטָבַל בְּתוֹכוֹ,

הוּא טָהוֹר, וְיָדָיו טְמֵאוֹת;

אִם הָיוּ עַל גַּבָּיו רוּם יָדָיו,

טְהוֹרוֹת.

### @11מסכת מקוות פרק ו משנה ז

ז

עֵרוּב הַמִּקְווֹת, כִּשְׁפוֹפֶרֶת הַנּוֹד,

כְּעָבְיָהּ כַּחֲלָלָהּ,

כִּשְׁתֵּי אֶצְבָּעוֹת חוֹזְרוֹת לִמְקוֹמָן.

סָפֵק שֶׁהִיא כִשְׁפוֹפֶרֶת הַנּוֹד,

סָפֵק שֶׁאֵינָהּ כִּשְׁפוֹפֶרֶת הַנּוֹד,

פְּסוּלָה, מִפְּנֵי שֶׁהִיא מִן הַתּוֹרָה.

וְכֵן כַּזַּיִת מִן הַמֵּת,

וְכַזַּיִת מִן הַנְּבֵלָה,

וְכָעֲדָשָׁה מִן הַשֶּׁרֶץ.

כָּל שֶׁיַּעֲמֹד בִּשְׁפוֹפֶרֶת הַנּוֹד לְמַעֲטָהּ. <נמחק מ ונכתב עליו ל>

רַבָּן שִׁמְעוֹן בֶּן גַּמְלִיאֵל אוֹמֵר:

כָּל שֶׁהוּא מִבִּרְיַת הַמַּיִם, טָהוֹר.

### @11מסכת מקוות פרק ו משנה ח

ח

מְטַהֲרִים אֶת הַמִּקְווֹת,

הָעֶלְיוֹן מִן הַתַּחְתּוֹן,

הָרָחוֹק מִן הַקָּרוֹב.

כֵּיצַד?

מֵבִיאִין סִילּוֹן שֶׁלַּחֶרֶשׂ אוֹ שֶׁלֶּאֱבָר,

וּמַנִּיחַ אֶת יָדָיו תַחְתָּיו עַד שֶׁהוּא מִתְמַלֵּא מַיִם,

וּמוֹשְׁכוֹ וּמַשִּׁיקוֹ אֲפִלּוּ כִשְׂעָרָה, דַּיּוֹ.

הָיָה בָעֶלְיוֹן אַרְבָּעִים סְאָה,

וּבַתַּחְתּוֹן אֵין כְּלוּם,

מְמַלֵּא בַכָּתֵף וְנוֹתֵן לָעֶלְיוֹן,

עַד שֶׁיֵּרְדוּ לַתַּחְתּוֹן אַרְבָּעִים סְאָה.

### @11מסכת מקוות פרק ו משנה ט

ט

כֹּתֶל שֶׁבֵּין שְׁנֵי מִקְווֹת שֶׁנִּסְדַּק,

לַשֶּׁתִי, מִצְטָרֵף,

וְלָעֵרֶב, אֵינוּ מִצְטָרֵף,

עַד שֶׁיְּהֵא בְמָקוֹם אֶחָד כִּשְׁפוֹפֶרֶת הַנּוֹד.

רְבִּי יְהוּדָה אוֹמֵר:

חִלּוּף הַדְּבָרִים.

נִפְרְצוּ זֶה לְתוֹךְ זֶה,

עַל רוּם כִּקְלִפַּת הַשּׁוּם,

וְעַל רֹחַב כִּשְׁפוֹפֶרֶת הַנּוֹד.

### @11מסכת מקוות פרק ו משנה י

י

הָאַבִּיק שֶׁבַּמַּרְחֵץ,

בִּזְמַן שֶׁהוּא בָּאֶמְצַע, פּוֹסֵל,

מִן הַצַּד, אֵינוּ פוֹסֵל,

מִפְּנֵי שֶׁהוּא כְּמִקְוֶה סָמוּךְ לַמִּקְוֶה.

דִּבְרֵי רְבִּי מֵאִיר.

וַחֲכָמִים אוֹמְרִים:

אִם מְקַבֶּלֶת הָאַמְבָּטֵי רְבִיעִית

עַד שֶׁלֹּא הִגִּיעוּ לָאַבֵּיק, כָּשֵׁר,

וְאִם לָאו, פָּסוּל.

רְבִּי אֶלְעָזָר בִּרְבִּי צָדוֹק אוֹמֵר:

אִם מְקַבֵּל הָאַבִּיק כָּל שֶׁהוּא,

פָּסוּל.

### @11מסכת מקוות פרק ו משנה יא

יא

הַמְטַהֶרֶת שֶׁבַּמַּרְחֵץ,

הַתַּחְתּוֹנָה מְלֵאָה שְׁאוּבִין,

וְהָעֶלְיוֹנָה מְלֵאָה כְשֵׁרִין,

אִם יֵשׁ כְּנֶגֶד הַנֶּקֶב שְׁלֹשֶׁת לָגִּין,

פָּסוּל.

כַּמָּה יְהֵא בַנֶּקֶב וִיהֵא בוֹ שְׁלֹשֶׁת לָגִּים?

אֶחָד מִשְּׁלֹשׁ מֵאוֹת וְעֶשְׂרִים לִבְרֵכָה.

דִּבְרֵי רְבִּי יוֹסֵה.

וּרְבִּי אֶלְעָזָר אוֹמֵר:

הַתַּחְתּוֹנָה מְלֵאָה כְשֵׁרִים,

וְהָעֶלְיוֹנָה מְלֵאָה שְׁאוּבִין,

וְיֵשׁ כְּנֶגֶד הַנֶּקֶב שְׁלֹשֶׁת לָגִּים,

כָּשֵׁר,

שֶׁלֹּא אָמְרוּ אֶלָּא שְׁלֹשֶׁת לָגִּין שֶׁנָּפַל.

## @22פרק ז

### @11מסכת מקוות פרק ז משנה א

יֵשׁ מַעֲלִין אֶת הַמִּקְוֶה וְלֹא פוֹסְלִין,

פּוֹסְלִין וְלֹא מַעֲלִין,

לֹא מַעֲלִין וְלֹא פוֹסְלִין.

אֵלּוּ מַעֲלִין וְלֹא פוֹסְלִין:

הַשֶּׁלֶג,

וְהַבָּרָד,

וְהַכְּפוֹר, <וְהַכִיּפוֹר>

וְהַגָּלִיד,

וְהַמֶּלַח,

וְטִיט הַנָּדוֹק.

אָמַר רְבִּי עֲקִיבָה:

הָיָה יִשְׁמָעֵאל דָּן כְּנֶגְדִּי לוֹמַר:

הַשֶּׁלֶג אֵינוּ מַעֲלֶה אֶת הַמִּקְוֶה.

וְהֵעִידוּ אַנְשֵׁי מֵידְבָא מִשְּׁמוֹ,

שֶׁאָמַר לָהֶם:

"צְאוּ וְהָבִיאוּ שֶׁלֶג כַּתְּחִלָּה!"

רְבִּי יוֹחָנָן בֶּן נוּרִי אוֹמֵר:

אֶבֶן הַבָּרָד כַּמַּיִם.

ב

כֵּיצַד מַעֲלִין וְלֹא פוֹסְלִין?

מִקְוֶה שֶׁיֶּשׁ בּוֹ אַרְבָּעִים סְאָה חָסֵר אַחַת,

נָפַל מֵהֶם סְאָה לְתוֹכוֹ וְהֶעֱלַתּוּ,

נִמְצְאוּ מַעֲלִין וְלֹא פוֹסְלִין.

### @11מסכת מקוות פרק ז משנה ב

ג

אֵלּוּ פוֹסְלִין וְלֹא מַעֲלִין:

הַמַּיִם, בֵּין טְמֵאִין בֵּין טְהוֹרִין,

מֵי כְבָשִׁין,

וּמֵי שְׁלָקוֹת,

וְהַתַּמֶָּד עַד שֶׁלֹּא הֶחֱמִיץ.

ד

כֵּיצַד פּוֹסְלִין וְלֹא מַעֲלִין?

מִקְוֶה שֶׁיֶּשׁ בּוֹ אַרְבָּעִים סְאָה חָסֵר קָרְטוֹב,

וְנָפַל מֵהֶן קָרְטוֹב לְתוֹכוֹ, וְלֹא הֶעֱלָהוּ,

פּוֹסְלוֹ בִשְׁלֹשֶׁת לָגִּין.

אֲבָל שְׁאָר מַשְׁקִין,

וּמֵי פֵרוֹת,

הַצֵּיר,

וְהַמָּרְיָס,

וְהַתַּמָּד מִשֶּׁהֶחֱמִיץ,

פְּעָמִים מַעֲלִים וּפְעָמִים שֶׁאֵינָן מַעֲלִין.

כֵּיצַד?

מִקְוֶה שֶׁיֶּשׁ בּוֹ אַרְבָּעִים סְאָה חָסֵר אַחַת,

וְנָפַל מֵהֶן סְאָה לְתוֹכוֹ, וְלֹא הֶעֱלַתּוּ,

הָיוּ בוֹ אַרְבָּעִים סְאָה,

נָתַן סְאָה וְנָטַל סְאָה,

הֲרֵי זֶה כָשֵׁר.

### @11מסכת מקוות פרק ז משנה ג

ה

הֵדִיחַ בּוֹ סַלֵּי זֵיתִים וְסַלֵּי עֲנָבִים,

וְשִׁנּוּ מַרְאָיו, כָּשֵׁר.

רְבִּי יוֹסֵה אוֹמֵר:

מֵי הַצֶּבַע פּוֹסְלִין אוֹתוֹ בִּשְׁלֹשֶׁת לָגִּין,

וְאֵין פּוֹסְלִין אוֹתוֹ בְּשִׁנּוּי מַרְאֶה.

נָפַל לְתוֹכוֹ יַיִן וּמֹחַל,

וְשִׁנּוּ אֶת מַרְאָיו, פָּסוּל.

כֵּיצַד יַעֲשֶׂה?

יַמְתִּין עַד שֶׁיֵּרְדוּ הַגְּשָׁמִים,

וְיַחְזְרוּ מַרְאֵיהֶן כְּמַרְאֵה הַמַּיִם.

הָיוּ בוֹ אַרְבָּעִים סְאָה,

מְמַלֵּא בַכָּתֵף וְנוֹתֵן לְתוֹכוֹ,

עַד שֶׁיַּחְזְרוּ מַרְאֵיהֶן כְּמַרְאֵה הַמַּיִם.

### @11מסכת מקוות פרק ז משנה ד

ו <ד>

נָפַל לְתוֹכוֹ יַיִן וּמֹחַל,

וְשִׁנּוּ מִקְצָת מַרְאָיו,

אֵין בּוֹ מַרְאֵה מַיִם אַרְבָּעִים סְאָה,

הֲרֵי זֶה לֹא יִטְבּל בּוֹ.

### @11מסכת מקוות פרק ז משנה ה

ז

שְׁלֹשֶׁת לָגִּין מַיִם חָסֵר קָרְטוֹב,

וְנָפַל לְתוֹכָן קָרְטוֹב יַיִן,

וַהֲרֵי מַרְאֵיהֶן כְּמַרְאֵה הַיַּיִן,

וְנָפְלוּ לַמִּקְוֶה,

לֹא פְסָלוּהוּ.

שְׁלֹשֶׁת לָגִּים מַיִם חָסֵר קָרְטוֹב,

וְנָפַל לְתוֹכָן קָרְטוֹב חָלָב,

וַהֲרֵי מַרְאֵיהֶן כְּמַרְאֵה הַמַּיִם,

וְנָפְלוּ לַמִּקְוֶה,

לֹא פְסָלוּהוּ.

רְבִּי יוֹחָנָן בֶּן נוּרִי אוֹמֵר:

הַכֹּל הוֹלֵךְ אַחַר הַנִּרְאֶה.

### @11מסכת מקוות פרק ז משנה ו

ח

מִקְוֶה שֶׁיֶּשׁ בּוֹ אַרְבָּעִים סְאָה מְכֻוָּנוֹת,

וְיָרְדוּ שְׁנַיִם וְטָבְלוּ זֶה אַחַר זֶה,

הָרִאשׁוֹן טָהוֹר, וְהַשֵּׁנִי טָמֵא.

רְבִּי יְהוּדָה אוֹמֵר:

אִם הָיוּ רַגְלָיו שֶׁלָּרִאשׁוֹן נוֹגְעוֹת בַּמַּיִם,

אַף הַשֵּׁנִי טָהוֹר.

ט

הִטְבִּיל בּוֹ אֶת הַסָּגוֹס, וְהֶעֱלָהוּ,

וּמִקְצָתוֹ נוֹגֵעַ בַּמַּיִם,

טָהוֹר.

הַכַּר וְהַכֶּסֶת שֶׁלָּעוֹר,

כֵּיוָן שֶׁהִגְבִּיהַּ שִׂפְתוֹתֵיהֶן מִן הַמַּיִם,

הַמַּיִם שֶׁבְּתוֹכָן שְׁאוּבִין.

כֵּיצַד יַעֲשֶׂה?

מַטְבִּילָן וּמַעֲלֶה אוֹתָן דֶּרֶךְ שׁוּלֵיהֶן.

### @11מסכת מקוות פרק ז משנה ז

י

הַטּוֹבֵל בּוֹ אֶת הַמִּטָּה,

אַף עַל פִּי שֶׁרַגְלֶיהָ שׁוֹקְעוֹת בְּטִיט הֶעָבֶה,

טְהוֹרָה,

מִפְּנֵי שֶׁהַמַּיִם מַקְדִּימִים.

מִקְוֶה שֶׁמֵּימָיו מְרֻדָּדִין,

כּוֹבֵשׁ אֲפִלּוּ חֲבִילֵי עֵצִים,

אֲפִלּוּ חֲבִילֵי קָנִים,

כְּדֵי שֶׁיִּתְפְּחוּ הַמַּיִם,

וְיוֹרֵד וְטוֹבֵל.

מַחַט שֶׁהִיא נְתוּנָה עַל מַעֲלוֹת הַמְּעָרָה,

הָיָה מוֹלִיךְ וּמֵבִיא בַמַּיִם,

כֵּיוָן שֶׁעָבַר עָלֶיהָ הַגַּל,

טְהוֹרָה.

## @22פרק ח

### @11מסכת מקוות פרק ח משנה א

אֶרֶץ יִשְׂרָאֵל וּמִקְווֹתֶיהָ טְהוֹרִין.

מִקְווֹת הָעַמִּים שֶׁבְּחוּץ לָאָרֶץ,

כְּשֵׁרִין לְבַעֲלֵי קְרָיִין,

אֲפִלּוּ נִתְמַלְּאוּ בְקִילוֹן.

שֶׁלְּאֶרֶץ יִשְׂרָאֵל שֶׁבַּחוּץ לַמַּפְתֵּחַ,

כְּשֵׁרִין אַף לַנִּדּוֹת.

שֶׁלִּפְנִים מִן הַמַּפְתֵּחַ,

כְּשֵׁרִין לְבַעֲלֵי קְרָיִין,

וּפְסוּלִין לְכָל הַטְּמֵאִין.

רְבִּי אֶלְעָזָר אוֹמֵר:

הַקְּרוֹבִין לָעִיר וְלַדֶּרֶךְ,

טְמֵאִין מִפְּנֵי הַכְּבִיסָה,

וְהָרְחוֹקִין, טְהוֹרִין.

### @11מסכת מקוות פרק ח משנה ב

ב

אֵלּוּ בַעֲלֵי קְרָיִין צְרִיכִין טְבִילָה:

רָאָה מַיִם חֲלוּקִים אוֹ עֲכוּרִין,

בַּתְּחִלָּה, טָהוֹר, <אולי כַּתְּחִלָּה>

בָּאֶמְצַע וּבַסּוֹף, טָמֵא,

בַּתְּחִלָּה וְעַד סוֹף, טָהוֹר.

לְבָנִים וְנִמְשָׁכִין, טָמֵא.

רְבִּי יוֹסֵה אוֹמֵר:

הַלְּבָנִים כָּעֲכוּרִים.

### @11מסכת מקוות פרק ח משנה ג

ג

הַמֵּטֵל טִפִּים עָבוֹת מִתּוֹךְ הָאַמָּה,

טָמֵא.

דִּבְרֵי רְבִּי אֶלְעָזָר חֲסָמָה.

הַמְהַרְהֵר בַּלַּיְלָה,

וְעָמַד וּמָצָא בְשָׂרוֹ חַם,

טָמֵא.

הַפּוֹלֶטֶת שִׁכְבַת זֶרַע בַּיּוֹם הַשְּׁלִישִׁי,

טְהוֹרָה.

דִּבְרֵי רְבִּי אֶלְעָזָר בֶּן עֲזַרְיָה.

רְבִּי יִשְׁמָעֵאל אוֹמֵר:

פְּעָמִים שֶׁהֵן אַרְבַּע עוֹנוֹת,

פְּעָמִים שֶׁהֵן חָמֵשׁ,

פְּעָמִים שֶׁהֵן שֵׁשׁ.

רְבִּי עֲקִיבָה אוֹמֵר:

לְעוֹלָם חָמֵשׁ.

### @11מסכת מקוות פרק ח משנה ד

ד

נָכְרִית שֶׁפָּלְטָה שִׁכְבַת זֶרַע מִיִּשְׂרָאֵל,

טְמֵאָה.

בַּת יִשְׂרָאֵל שֶׁפָּלְטָה שִׁכְבַת זֶרַע מִן הַנָּכְרִי,

טְהוֹרָה.

הָאִשָּׁה שֶׁשִּׁמְּשָׁה בֵיתָהּ,

וְיָרְדָה וְטָבְלָה וְלֹא כִבְּדָה אֶת הַבַּיִת,

כְּאִלּוּ לֹא טָבְלָה.

בַּעַל קֶרִי שֶׁטָּבַל וְלֹא הֵטִיל לַמַּיִם,

כְּשֶׁיָּטִיל לַמַּיִם, טָמֵא.

רְבִּי יוֹסֵה אוֹמֵר:

בַּחוֹלֶה וּבַזָּקֵן, טָמֵא.

בַּיֶּלֶד וּבַבָּרִיא, טָהוֹר.

### @11מסכת מקוות פרק ח משנה ה

ה

נִדָּה שֶׁנָּתְנָה מָעוֹת בְּפִיהָ,

וְיָרְדָה וְטָבְלָה, טָהָרָה מִטֻּמְאָתָהּ,

אֲבָל טְמֵאָה עַל גַּב רוֹקָהּ.

נָתְנָה שְׂעָרָהּ בְּפִיהָ,

קָפְצָה יָדָהּ,

קָרְצָה שִׂפְתוֹתֶיהָ,

כְּאִלּוּ לֹא טָבָלָה.

הָאוֹחֵז בָּאָדָם וּבַכֵּלִים וּמַטְבִּילָן,

טְמֵאִין.

וְאִם הֵדִיחַ אֶת יָדָיו בַּמַּיִם, טְהוֹרִין.

רְבִּי שִׁמְעוֹן אוֹמֵר:

יְרַפֶּה, עַד שֶׁיָּבוֹאוּ בָהֶם הַמַּיִם.

בֵּית הַסְּתָרִים וּבֵית הַקְּמָטִים,

אֵינָן צְרִיכִין שֶׁיָּבוֹאוּ בָהֶם הַמַּיִם.

## @22פרק ט

### @11מסכת מקוות פרק ט משנה א

אֵלּוּ חוֹצְצִין בָּאָדָם:

חוּטֵי צֶמֶר, חוּטֵי פִשְׁתָּן,

וְהָרְצוּעוֹת שֶׁבְּרָאשֵׁי הַבָּנוֹת.

רְבִּי יְהוּדָה אוֹמֵר:

שֶׁלַּצֶּמֶר וְשֶׁלַּשֵּׂעָר אֵינָן חוֹצְצִין,

מִפְּנֵי שֶׁהַמַּיִם בָּאִים בָּהֶן.

### @11מסכת מקוות פרק ט משנה ב

ב

קִלְקֵי הַלֵּב וְהַזָּקָן,

וּבֵית הַסְּתָרִים בָּאִשָּׁה,

לִפְלוּף שֶׁחוּץ לָעַיִן,

וְגֶלֶד שֶׁחוּץ לַמַּכָּה,

וְהָרְטִיָּה שֶׁעָלֶיהָ,

וְשֶׁרֶף הַיָּבֵשׁ,

וְגִלְדֵי צוֹאָה שֶׁעַל בְּשָׂרוֹ,

וּבָצֵק שֶׁעַל הַצִּפֹּרֶן,

וְהַמַּלְמוּלִין,

וְטִיט הַיָּוֵן,

וְטִיט הַיּוֹצְרִין,

וְגֵץ יְוָנִי.

אֵי זֶה הוּא טִיט הַיָּוֵן?

זֶה טִיט הַבּוֹרוֹת,

שֶׁנֶּאֱמַר: (תְּהִלִּים מ,ג)

"וַיַּעֲלֵנִי מִבּוֹר שָׁאוֹן מִטִּיט הַיָּוֵן". <ויקם על סלע רגלי>

ג

טִיט הַיּוֹצְרִין כִּשְׁמוּעוֹ.

רְבִּי יוֹסֵה מְטַהֵר בְּשֶׁלַּיּוֹצְרִין,

וּמְטַמֵּא בְשֶׁלִּמְרָקָה.

גֵץ יְוָנִי, אֵלּוּ יִתְדוֹת הַדְּרָכִין,

שֶׁאֵין טוֹבְלִין בָּהֶן וְלֹא מַטְבִּילִין אוֹתָן.

וּשְׁאָר כָּל הַטִּיט,

מַטְבִּילִין בּוֹ כְּשֶׁהוּא לַח.

לֹא יִטְבֹּל בָּאָבָק שֶׁעַל רַגְלָיו.

וְלֹא יִטְבֹּל אֶת הַקֻּמְקוּם בַּפֶּחָמִים,

אֶלָּא אִם שִׁפְשֵׁף.

### @11מסכת מקוות פרק ט משנה ג

ד

אֵלּוּ שֶׁאֵינָן חוֹצְצִין:

קִלְקֵי הָרֹאשׁ,

וּבֵית הַשֶּׁחִי,

וּבֵית הַסְּתָרִים בָּאִישׁ.

רְבִּי אֶלְעָזָר אוֹמֵר:

אֶחָד הָאִישׁ וְאֶחָד הָאִשָּׁה,

כָּל הַמַּקְפִּיד עָלָיו,

חוֹצֵץ,

וְשֶׁאֵינוּ מַקְפִּיד עָלָיו,

אֵינוּ חוֹצֵץ.

### @11מסכת מקוות פרק ט משנה ד

ה

לִפְלוּף שֶׁבָּעַיִן,

וְגֶלֶד שֶׁעַל הַמַּכָּה,

וְשֶׁרֶף הַלַּח,

וְלִכְלוּכֵי צוֹאָה שֶׁעַל בְּשָׂרוֹ,

וְצוֹאָה שֶׁתַּחַת הַצִּפֹּרֶן,

וְצִפֹּרֶן הַמְדֻלְדֶּלֶת,

כְּשׁוּת שֶׁלַּקָּטָן,

לֹא מִטַּמֵּא וְלֹא מְטַמֵּא.

קְרוּם שֶׁעַל הַמַּכָּה,

טָמֵא וּמְטַמֵּא.

### @11מסכת מקוות פרק ט משנה ה

ו

אֵלּוּ חוֹצְצִין בַּכֵּלִים:

הַזֶּפֶת וְהַמּוֹר בִּכְלֵי זְכוֹכִית,

בֵּין מִבִּפְנִים בֵּין מִבַּחוּץ,

עַל הַשֻּׁלְחָן וְעַל הַטַּבְלָה וְעַל הַדַּרְגֵּשׁ,

וְעַל הַנְּקִיוֹם,

חוֹצְצִין,

עַל הַבְּלוּסִים, אֵינָן חוֹצְצִין.

עַל מִטּוֹת בַּעַל הַבַּיִת, חוֹצֵץ,

וְעַל שֶׁלֶּעָנִי, אֵינוּ חוֹצֵץ.

עַל אֲכוֹף בַּעַל הַבַּיִת, חוֹצֵץ,

וְעַל שֶׁלְּזַקָּקִין, אֵינוּ חוֹצֵץ.

עַל הַמַּרְדַּעַת חוֹצֵץ.

רַבָּן שִׁמְעוֹן בֶּן גַּמְלִיאֵל אוֹמֵר:

עַד כָּאִסָּר הָאִיטַלְקִי.

### @11מסכת מקוות פרק ט משנה ו

ז

עַל הַבְּגָדִים מִצַּד אֶחָד, אֵינוּ חוֹצֵץ,

מִשְּׁנֵי צְדָדִין, חוֹצֵץ.

רְבִּי יְהוּדָה אוֹמֵר מִשֵּׁם רְבִּי יִשְׁמָעֵאל:

אַף מִצַּד אֶחָד.

רְבִּי יוֹסֵה אוֹמֵר:

שֶׁל בַּנְּוִים, מִצַּד אֶחָד,

וְשֶׁלַּבּוּר, מִשְּׁנֵי צְדָדִין.

### @11מסכת מקוות פרק ט משנה ז

ח

מִטְפַּחַת שֶׁלְּזַפָּתִין וְשֶׁלַּיּוֹצְרִין וְשֶׁלִּמְפַסְּלֵי אִילָנוֹת,

אֵינָן חוֹצְצִין.

רְבִּי יְהוּדָה אוֹמֵר:

אַף שֶׁלְּקַיָּצִים כַּיּוֹצֵא בָהֶן.

זֶה הַכְּלָל:

כָּל הַמַּקְפִּיד עָלָיו, חוֹצֵץ,

וְשֶׁאֵינוּ מַקְפִּיד עָלָיו, אֵינוּ חוֹצֵץ.

## @22פרק י

### @11מסכת מקוות פרק י משנה א

כָּל יְדוֹת הַכֵּלִים שֶׁהִכְנִיסָן שֶׁלֹּא כְדַרְכָּן,

אוֹ שֶׁהִכְנִיסָן כְּדַרְכָּן וְלֹא מֵרְקָן,

אוֹ שֶׁמֵּרְקָן וְנִשְׁבָּרוּ,

הֲרֵי אֵלּוּ חוֹצְצִין.

כֶּלִי שֶׁהִטְבִּילוֹ דֶרֶךְ פִּיו,

כְּאִלּוּ לֹא טָבַל.

הִטְבִּילוֹ כְדַרְכּוֹ וְלֹא הַזִּבּוֹרִית,

עַד שֶׁיַּטֶּנּוּ עַל צִדּוֹ.

כֶּלִי שֶׁהוּא צַר מִכָּן וּמִכָּן וְרָחָב בָּאֶמְצַע,

אֵינוּ טָהוֹר, עַד שֶׁיַּטֶּנּוּ עַל צִדּוֹ.

צְלוֹחִית שֶׁפִּיהָ שׁוֹקֵעַ,

אֵינָה טְהוֹרָה, עַד שֶׁיִּקְּבֶנָּה מִצִּדָּהּ.

קַלְמָרִין,

אֵינָה טְהוֹרָה, עַד שֶׁיִּקְּבֶנָּה מִצִּדָּהּ.

קַלְמָרִין שֶׁלְּיוֹסֵף הַכֹּהֵן הָיְתָה נְקוּבָה בְצִדָּהּ.

### @11מסכת מקוות פרק י משנה ב

ב

הַכַּר וְהַכֶּסֶת שֶׁלָּעוֹר,

הֲרֵי אֵלּוּ צְרִיכִין שֶׁיָּבוֹאוּ בָהֶן הַמַּיִם.

כֶּסֶת עֲגֻלָּה, הַכַּדּוּר, וְהָאֵמוֹן,

וְהַקָּמֵיעַ, וּתְפִלָּה,

אֵינָן צְרִיכִין שֶׁיָּבוֹאוּ בָהֶם הַמַּיִם.

זֶה הַכְּלָל:

כָּל שֶׁאֵין דַּרְכּוֹ לְהַכְנִיס וּלְהוֹצִיא,

טוֹבְלִין סְתוּמִין.

### @11מסכת מקוות פרק י משנה ג

ג

אֵלּוּ שֶׁאֵינָן צְרִיכִין שֶׁיָּבוֹאוּ בָהֶם הַמַּיִם:

קִשְׁרֵי הֶעָנִי,

וְהַנּוּמִין,

וַחֲבַט שֶׁלַּסַּנְדָּל,

וּתְפִלָּה שֶׁלָּרֹאשׁ בִּזְמַן שֶׁהִיא חוּצָה,

וְשֶׁלַּזְּרוֹעַ בִּזְמַן שֶׁהִיא עוֹלָה וְיוֹרֶדֶת,

וְאָזְנֵי הַחֵמֶת,

וְאָזְנֵי הַתָּרְמֵל.

### @11מסכת מקוות פרק י משנה ד

ד

אֵלּוּ שֶׁהֵן צְרִיכִין שֶׁיָּבוֹאוּ בָהֶם הַמַּיִם:

הַקֶּשֶׁר שֶׁבַּפִּרְקַרְסִין שֶׁבַּכָּתֵף, *<מין גופיה שקושרים על הכתף>*

וְשָׂפָה שֶׁלַּסָּדִין,

צָרִיךְ לִמְתַּח,

וּתְפִלָּה שֶׁלָּרֹאשׁ בִּזְמַן שֶׁאֵינָה חוּצָה,

וְשֶׁלַּזְּרוֹעַ בִּזְמַן שֶׁאֵינָה עוֹלָה וְיוֹרֶדֶת,

וְשֶׁנֶץ שֶׁלַּסַּנְדָּל,

וּבְגָדִים שֶׁהִטְבִּילָן מְכֻבָּסִין,

עַד שֶׁיְּבַעְבֵּעוּ. <שֶׁיְּבַעְבִּיעוּ>

הִטְבִּילָן נְגוּבִים,

עַד שֶׁיְּבַעְבֵּעוּ, וְיָנוּחוּ מִבִּעְבּוּעָן.

### @11מסכת מקוות פרק י משנה ה

ה

כָּל יְדוֹת הַכֵּלִים שֶׁהֵן אֲרֻכִּין וְעָתִיד לְקוֹצָץ,

מַטְבִּילָן עַד מְקוֹם הַמִּדָּה.

רְבִּי יְהוּדָה אוֹמֵר:

עַד שֶׁיַּטְבִּיל אֶת כֻּלּוֹ.

שַׁלְשֶׁלֶת דְּלִי גָדוֹל, אַרְבָּעָה טְפָחִים,

וְשֶׁלַּקָּטָן, עֲשָׂרָה,

מַטְבִּילָן עַד מְקוֹם הַמִּדָּה.

רְבִּי טַרְפוֹן אוֹמֵר:

עַד שֶׁיַּטְבִּיל אֶת כָּל הַטַּבַּעַת.

הַחֶבֶל שֶׁהוּא קָשׁוּר בַּקֻּפָּה,

אֵינוּ חִבּוּר, אֶלָּא אִם תָּפַר. <אֵינָה>

### @11מסכת מקוות פרק י משנה ו

ו

בֵּית שַׁמַּי אוֹמְרִים:

אֵין מַטְבִּילִין חַמִּים בַּצּוֹנִין,

וְלֹא צוֹנִין בַּחַמִּים,

לֹא יָפִים בָּרָעִים,

וְלֹא רָעִים בַּיָּפִים.

וּבֵית הֶלֵּל אוֹמְרִים:

מַטְבִּילִין.

כֶּלִי שֶׁהוּא מָלֵא מַשְׁקִים,

הִטְבִּילוֹ, כְּאִלּוּ לֹא טָבַל.

מָלֵא מֵי רַגְלַיִם,

רוֹאִין אוֹתָן כְּאִלּוּ הֵן מַיִם.

מָלֵא מֵי חַטָּאת,

עַד שֶׁיִּרְבּוּ הַמַּיִם עַל מֵי חַטָּאת.

רְבִּי יוֹסֵה אוֹמֵר:

אֲפִלּוּ כֶלִי מַחֲזִיק כּוֹר,

וְאֵין בּוֹ אֶלָּא רְבִיעִית,

כְּאִלּוּ לֹא טָבַל.

### @11מסכת מקוות פרק י משנה ז

ז

כָּל הָאֳכָלִין מִצְטָרְפִין לִפְסוֹל אֶת הַגְּוִיָּה בְכַחֲצִי פְרָס.

כָּל הַמַּשְׁקִים מִצְטָרְפִין לִפְסוֹל אֶת הַגְּוִיָּה בָרְבִיעִית.

זֶה חֹמֶר בְּשׁוֹתֶה מַשְׁקִים טְמֵאִים מִבַּמִּקְוֶה,

שֶׁעָשָׁה בוֹ שְׁאָר מַשְׁקִין כַּמַּיִם.

### @11מסכת מקוות פרק י משנה ח

ח

אָכַל אֳכָלִין טְמֵאִין,

וְשָׁתָה מַשְׁקִין טְמֵאִין,

טָבַל וֶהֱקִיאָן,

טְמֵאִין, מִפְּנֵי שֶׁאֵינָן טְהוֹרִין בַּגּוּף.

שָׁתָה מַיִם טְמֵאִין,

טָבַל וֶהֱקִיאָן,

טְהוֹרִין, מִפְּנֵי שֶׁהֵן טְהוֹרִין בַּגּוּף.

בָּלַע טַבַּעַת טְהוֹרָה,

וְנִכְנַס לְאֹהֶל הַמֵּת,

הִזָּה וְשָׁנָה וְטָבַל, הֱקִיאָהּ,

הֲרֵי הִיא כְמוֹת שֶׁהָיָתָה.

בָּלַע טַבַּעַת טְמֵאָה,

טוֹבֵל וְאוֹכֵל בִּתְרוּמָתוֹ;

הֱקִיאָהּ,

טְמֵאָה, וְטִמַּתּוּ.

חֵץ שֶׁהוּא תָּחוּב בָּאָדָם,

בִּזְמַן שֶׁהוּא נִרְאֶה, חוֹצֵץ.

אִם אֵינוּ נִרְאֶה, אֵינוּ חוֹצֵץ,

טוֹבֵל וְאוֹכֵל בִּתְרוּמָתוֹ.

חסלת מסכת מקוות

# @00מסכת נדה

## @22פרק א

### @11מסכת נדה פרק א משנה א

א

שַׁמַּי אוֹמֵר:

כָּל הַנָּשִׁים דַּיָּן שָׁעְתָן.

הֶלֵּל אוֹמֵר:

מִפְּקִידָה לִפְקִידָה,

וַאֲפִלּוּ לְיָמִים הַרְבֵּה.

וַחֲכָמִים אוֹמְרִים:

לֹא כְדִבְרֵי זֶה וְלֹא כְדִבְרֵי זֶה,

אֶלָּא מֵעֵת לְעֵת מְמַעֶטֶת עַל יָד מִפְּקִידָה לִפְקִידָה,

וּמִפְּקִידָה לִפְקִידָה מְמַעֶטֶת עַל יָד מֵעֵת לְעֵת.

וְכָל אִשָּׁה שֶׁיֶּשׁ לָהּ וֶסֶת, דַּיָּהּ שַׁעְתָהּ.

הַמְשַׁמֶּשֶׁת בְּעֵדִים,

הֲרֵי זוֹ כִפְקִידָה,

וּמְמַעֶטֶת עַל יָד מֵעֵת לְעֵת וְעַל יָד מִפְּקִידָה לִפְקִידָה.

### @11מסכת נדה פרק א משנה ב

ב

כֵּיצַד דַּיָּהּ שַׁעְתָהּ?

הָיְתָה יוֹשֶׁבֶת בַּמִּטָּה וַעֲסוּקָה בְטַהֲרוֹת,

פָּרְשָׁה וְרָאָת,

הִיא טְמֵאָה, וְכֻלָּם טְהוֹרוֹת.

אַף עַל פִּי שֶׁאָמְרוּ:

מִטַּמָּא מֵעֵת לְעֵת,

אֵינָה מוֹנָה אֶלָּא מִשָּׁעָה שֶׁרָאָת.

### @11מסכת נדה פרק א משנה ג

ג

רְבִּי אֱלִיעֶזֶר אוֹמֵר:

אַרְבַּע נָשִׁים דַּיָּן שַׁעְתָן:

בְּתוּלָה, וּמְעֻבֶּרֶת, וּמֵנִיקָה, וּזְקֵנָה.

אָמַר רְבִּי יְהוֹשֻׁעַ:

לֹא שָׁמַעְתִּי אֶלָּא בְתוּלָה,

אֲבָל הֲלָכָה כְּדִבְרֵי רַבִּי אֱלִיעֶזֶר.

### @11מסכת נדה פרק א משנה ד

ד

אֵי זוֹ הִיא בְתוּלָה?

כָּל שֶׁלֹּא רָאָת דָם מִיָּמֶיהָ,

אַף עַל פִּי נְשׂוּאָה.

מְעֻבֶּרֶת?

מִשֶּׁיִּוָּדַע עוֹבָרָהּ.

מֵנִיקָה?

עַד שֶׁתִּגְמֹל אֶת בְּנָהּ. <מִשֶּׁתִּגְמֹל>

נָתְנָה בְנָהּ לְמֵנִיקָה,

גְּמָלַתּוּ אוֹ מֵת,

רְבִּי מֵאִיר אוֹמֵר:

מִטַּמָּא מֵעֵת לְעֵת.

וַחֲכָמִים אוֹמְרִים:

דַּיָּהּ שַׁעְתָהּ.

### @11מסכת נדה פרק א משנה ה

ה

אֵיזוֹ הִיא זְקֵנָה?

כָּל שֶׁעָבְרוּ עָלֶיהָ שָׁלוֹשׁ עוֹנוֹת סָמוּךְ לְזִקְנָתָהּ.

רְבִּי אֱלִיעֶזֶר אוֹמֵר:

כָּל אִשָּׁה שֶׁעָבְרוּ עָלֶיהָ שָׁלוֹשׁ עוֹנוֹת,

דַּיָּהּ שַׁעְתָהּ.

רְבִּי יוֹסֵה אוֹמֵר:

מְעֻבֶּרֶת וּמֵנִיקָה שֶׁעָבְרוּ עֲלֵיהֶם שָׁלוֹשׁ עוֹנוֹת,

דַּיָּן שַׁעְתָן.

### @11מסכת נדה פרק א משנה ו

ו  
וּבַמָּה אָמָרוּ דַיָּהּ שַׁעְתָהּ?

בִּרְאִיָּה הָרִאשׁוֹנָה,

אֲבָל בַּשְּׁנִיָּה,

מִטַּמָּא מֵעֵת לְעֵת.

וְאִם רָאָת הָרִאשׁוֹנָה מֵאֹנֶס,

אַף בַּשְּׁנִיָּה דַיָּהּ שַׁעְתָהּ.

### @11מסכת נדה פרק א משנה ז

ז

אַף עַל פִּי שֶׁאָמְרוּ:

דַּיָּהּ שַׁעְתָהּ,

צְרִיכָה לִהְיוֹת בּוֹדֶקֶת,

חוּץ מִן הַנִּדָה,

וְהַיּוֹשֶׁבֶת עַל דָּם טָהוֹר.

וְהַמְשַׁמֶּשֶׁת בְּעֵדִים,

חוּץ מִן הַיּוֹשֶׁבֶת עַל דָּם טָהוֹר,

וּבְתוּלָה, שֶׁדָּמֶיהָ טְהוֹרִין.

פַּעֲמִים הִיא שֶׁצְּרִיכָה לִהְיוֹת בּוֹדֶקֶת:

בַּשַּׁחְרִית וּבֵין הַשְּׁמָשׁוֹת,

וּבְשָׁעָה שֶׁהִיא עוֹבֶרֶת לְשַׁמֵּשׁ אֶת בֵּיתָהּ.

יְתֵרוֹת עֲלֵיהֶן הַכֹּהֲנוֹת,

בְּשָׁעָה שֶׁהֵן אוֹכְלוֹת בִּתְרוּמָה.

רְבִּי יְהוּדָה אוֹמֵר:

אַף בְּשָׁעַת עֲבִירָתָן מִלֹּאכַל בִּתְרוּמָה.

## @22פרק ב

### @11מסכת נדה פרק ב משנה א

א

כָּל הַיָּד הַמַּרְבָּה לִבְדוֹק,

בַּנָּשִׁים, מְשֻׁבַּחַת,

וּבָאֲנָשִׁים, תִּקָּצֵץ.

הַחֵרֶשֶׁת, וְהַשּׁוֹטָה, וְהַסּוֹמָה,

וְכָל מי שֶׁנִּטְרְפָה דַעְתָּהּ,

אִם יֵשׁ לָהֶן פִּקְחוּת, מַתְקִינוֹת אוֹתָן,

וְהֵן אוֹכְלוֹת בִּתְרוּמָה.

דֶּרֶךְ בְּנוֹת יִשְׂרָאֵל,

מְשַׁמְּשׁוֹת בִּשְׁנֵי עֵדִים:

אֶחָד לוֹ, וְאֶחָד לָהּ.

וְהַצְּנוּעוֹת מַתְקִינוֹת לָהֶן שְׁלִישִׁי,

וְאֶחָד לְהַתְקִין אֶת הַבַּיִת.

### @11מסכת נדה פרק ב משנה ב

ב

נִמְצָא עַל שֶׁלּוֹ,

טְמֵאִין, וְחַיָּבִין בַּקָּרְבָּן.

נִמְצָא עַל שֶׁלָּהּ אֵיוְתִיאוֹס, *<euthéōs: בסמוך, מיד אחרי>*

טְמֵאִין, וְחַיָּבִין בַּקָּרְבָּן.

נִמְצָא עַל שֶׁלָּהּ לְאַחַר זְמַן,

טְמֵאִין בְּסָפֵק, וּפְטוּרִין מִן הַקָּרְבָּן.

### @11מסכת נדה פרק ב משנה ג

ג

אֵי זֶה הוּא לְאַחַר זְמַן?

כְּדֵי שֶׁתֵּרֵד מִן הַמִּטָּה וְתָדִיחַ אֶת פָּנֶיהָ.

וְאַחַר כָּךְ, מִטַּמָּא מֵעֵת לְעֵת,

וְאֵינָהּ מְטַמָּא אֶת בּוֹעֲלָהּ.

רְבִּי עֲקִיבָה אוֹמֵר:

מְטַמָּא אֶת בּוֹעֲלָהּ.

וּמוֹדִים חֲכָמִים לִרְבִּי עֲקִיבָה בְרוֹאָה כֶתֶם,

שֶׁהִיא מְטַמָּא אֶת בּוֹעֲלָהּ.

### @11מסכת נדה פרק ב משנה ד

ד

כָּל הַנָּשִׁים בְּחֶזְקַת טַהֲרָה לְבַעְלֵיהֶן.

הַבָּאִין מִן הַדֶּרֶךְ,

נְשֵׁיהֶם לָהֶם בְּחֶזְקַת טַהֲרָה.

בֵּית שַׁמַּי אוֹמְרִים:

צְרִיכָה שְׁנֵי עֵדִים עַל כָּל תַּשְׁמִישׁ וְתַשְׁמִישׁ,

אוֹ תַשְׁמִישׁ לְאוֹר הַנֵּר.

וּבֵית הֶלֵּל אוֹמְרִים:

דַּיָּהּ שְׁנֵי עֵדִים כָּל הַלַּיְלָה.

### @11מסכת נדה פרק ב משנה ה

ה

מָשָׁל מָשְׁלוּ חֲכָמִים בָּאִשָּׁה:

הַחֶדֶר, וְהַפְּרוֹזְדּוֹר, וְהָעֲלִיָּה.

דַּם הַחֶדֶר, טָמֵא.

נִמְצָא בִפְרוֹזְדּוֹר,

סְפֵקוֹ טָמֵא, שֶׁחֶזְקָתוֹ מִן הַמָּקוֹר.

### @11מסכת נדה פרק ב משנה ו

ו

חֲמִשָּׁה דָמִים הֵן טְמֵאִין בָּאִשָּׁה:

הָאָדֹם,

וְהַשָּׁחוֹר,

וּכְקֶרֶן קָרְקוֹם,

וּכְמֵימֵי אֲדָמָה,

וּכְמֶזֶג.

בֵּית שַׁמַּי אוֹמְרִים:

אַף כְּמֵימֵי תַלְתָּן,

וּכְמֵימֵי בָשָׂר צָלִי.

וּבֵית הֶלֵּל מְטַהֲרִין.

וְהַיָּרֹק,

עֲקַבְיָה בֶן מַהֲלַלְאֵל מְטַמֵּא,

וַחֲכָמִים מְטַהֲרִין.

אָמַר רְבִּי מֵאִיר:

אִם אֵינוּ מְטַמֵּא מִשֵּׁם כֶּתֶם,

מְטַמֵּא מִשֵּׁם מַשְׁקֶה.

רְבִּי יוֹסֵה אוֹמֵר:

לֹא כָךְ וְלֹא כָךְ.

### @11מסכת נדה פרק ב משנה ז

ז

אֵי זֶה הוּא הָאָדֹם?

כְּדַם הַמַּכָּה.

הַשָּׁחוֹר?

כַּחֶרֶת;

דֵּהֶה מִכֵּן, טָהוֹר.

וּכְקֶרֶן קָרְקוֹם?

כְּבָרוּר שֶׁיֵּשׁ בּוֹ.

וּכְמֵימֵי אֲדָמָה?

מִבִּקְעַת בֵּית כֶּרֶם, מֵצֵף מַיִם.

וּכְמֶזֶג?

שְׁנֵי חֲלָקִין מַיִם,

וְאֶחָד יַיִן, מִן הַיַּיִן הַשָּׁרוֹנִי.

## @22פרק ג

### @11מסכת נדה פרק ג משנה א

א

הַמַּפֶּלֶת חֲתִכָּה,

אִם יֵשׁ עִמָּהּ דָּם, טְמֵאָה,

וְאִם לָאו, טְהוֹרָה.

רְבִּי יְהוּדָה אוֹמֵר:

בֵּין כָּךְ וּבֵין כָּךְ, טְמֵאָה.

### @11מסכת נדה פרק ג משנה ב

ב

הַמַּפֶּלֶת כְּמִין קְלִפָּה,

כְּמִין שְׂעֹרָה, כְּמִין עָפָר,

כְּמִין יַבְחוּשִׁים אֲדֻמִּים,

תַּטִּיל לַמַּיִם.

אִם נִמהוּ, טְמֵאָה.

הַמַּפֶּלֶת כְּמִין דָּגִים וַחֲגָבִים,

שְׁקָצִים וּרְמָשִׂים,

אִם יֵשׁ עִמָּהֶם דָּם, טְמֵאָה,

וְאִם לָאו, טְהוֹרָה.

הַמַּפֶּלֶת כְּמִין בְּהֵמָה חַיָּה וָעוֹף,

בֵּין טְמֵאִין בֵּין טְהוֹרִים,

אִם זָכָר, תֵּשֵׁב לַזָּכָר,

וְאִם נְקֵבָה, תֵּשֵׁב לַנְּקֵבָה.

אֵין יָדוּעַ, תֵּשֵׁב לַזָּכָר וְלַנְּקֵבָה.

דִּבְרֵי רְבִּי מֵאִיר.

וַחֲכָמִים אוֹמְרִים:

כָּל שֶׁאֵין בּוֹ מִצּוּרַת הָאָדָם,

אֵינוּ וֶלֶד.

### @11מסכת נדה פרק ג משנה ג

ג

הַמַּפֶּלֶת שָׁפִיר,

מָלֵא מַיִם, מָלֵא דָם, מָלֵא גְנִינִים,

אֵינָה חוֹשֶׁשֶׁת לַוֶּלֶד.

אִם הָיָה מְרֻקָּם,

תֵּשֵׁב לַזָּכָר וְלַנְּקֵבָה.

### @11מסכת נדה פרק ג משנה ד

ד

הַמַּפֶּלֶת סַנְדָּל אוֹ שִׁלְיָה,

תֵּשֵׁב לַזָּכָר וְלַנְּקֵבָה.

שִׁלְיָה בַבַּיִת,

הַבַּיִת טָמֵא.

לֹא שֶׁהַשִּׁלְיָה וֶלֶד,

אֶלָּא שֶׁאֵין שִׁלְיָה שֶׁאֵין עִמָּהּ וֶלֶד.

רְבִּי שִׁמְעוֹן אוֹמֵר:

נִמּוֹק הַוֶּלֶד עַד שֶׁלֹּא יָצָא.

### @11מסכת נדה פרק ג משנה ה

ה

הַמַּפֶּלֶת טוֹמְטוֹם וְאַנְדְּרוֹגִינָס,

תֵּשֵׁב לַזָּכָר וְלַנְּקֵבָה.

טוֹמְטוֹם וְזָכָר,

וְאַנְדְּרוֹגִינָס וְזָכָר,

תֵּשֵׁב לַזָּכָר וְלַנְּקֵבָה.

טוֹמְטוֹם וּנְקֵבָה,

אַנְדְּרוֹגִינָס וּנְקֵבָה,

תֵּשֵׁב לַנְּקֵבָה בִלְבַד.

יָצָא מְחֻתָּךְ אוֹ מְסֹרָס,

מִשֶּׁיָּצָא רֻבּוֹ,

הֲרֵי זֶה כְיָלוּד.

יָצָא כְדַרְכּוֹ:

מִשֶּׁיָּצָא רֹב רֹאשׁוֹ.

אֵי זֶה הוּא רֹב רֹאשׁוֹ?

מִשֶּׁתֵּצֵא פַדַּחְתּוֹ.

### @11מסכת נדה פרק ג משנה ו

ו

הַמַּפֶּלֶת,

וְאֵין יָדוּעַ מַה הוּא,

תֵּשֵׁב לַזָּכָר וְלַנְּקֵבָה.

אֵין יָדוּעַ אִם הַוֶּלֶד הָיָה,

תֵּשֵׁב לַזָּכָר וְלַנְּקֵבָה וְלַנִּדָּה.

### (@11מסכת נדה פרק ג משנה ז)

הַמַּפֶּלֶת יוֹם אַרְבָּעִים,

אֵינָה חוֹשֶׁשֶׁת לַוֶּלֶד.

יוֹם אַרְבָּעִים וְאֶחָד,

תֵּשֵׁב לַזָּכָר וְלַנְּקֵבָה וְלַנִּדָּה.

רְבִּי יִשְׁמָעֵאל אוֹמֵר:

יוֹם אַרְבָּעִים וְאֶחָד,

תֵּשֵׁב לַזָּכָר וְלַנִּדָּה;

יוֹם שְׁמוֹנִים וְאֶחָד,

תֵּשֵׁב לַזָּכָר וְלַנְּקֵבָה וְלַנִּדָּה.

שֶׁהַזָּכָר נִגְמָר לְאַרְבָּעִים וְאֶחָד,

וּנְקֵבָה לִשְׁמוֹנִים וְאֶחָד.

וַחֲכָמִים אוֹמְרִים:

אֶחָד בְּרִיַּת זָכָר וְאֶחָד בְּרִיַּת נְקֵבָה,

זֶה וָזֶה לְאַרְבָּעִים וְאֶחָד.

## @22פרק ד

### @11מסכת נדה פרק ד משנה א

א

בְּנוֹת הַכּוּתִים נִדּוֹת מֵעֲרִיסָתָן.

הַכּוּתִין מְטַמִּין מִשְׁכָּב תַּחְתּוֹן כָּעֶלְיוֹן,

מִפְּנֵי שֶׁהֵן בּוֹעֲלֵי נִדּוֹת,

וְהֵן יוֹשְׁבוֹת עַל כָּל דָּם.

וְאֵין חַיָּבִין עֲלֵיהֶן עַל בִּיאַת הַמִּקְדָּשׁ,

וְאֵין שׂוֹרְפִין עֲלֵיהֶן אֶת הַתְּרוּמָה,

מִפְּנֵי שֶׁטֻּמְאָתָן בְּסָפֵק.

### @11מסכת נדה פרק ד משנה ב

ב

בְּנוֹת צַדּוּקִין,

בִּזְמַן שֶׁנָּהֲגוּ לָלֶכֶת בְּדַרְכֵי אֲבוֹתָן,

הֲרֵי הֵן כְּכוּתִיּוֹת.

פָּרְשׁוּ לָלֶכֶת בְּדַרְכֵי יִשְׂרָאֵל,

הֲרֵי הֵן כְּיִשְׂרָאֵל.

רְבִּי יוֹסֵה אוֹמֵר:

לְעוֹלָם הֵן כְּיִשְׂרָאֵל,

עַד שֶׁיִּפְרְשׁוּ לָלֶכֶת בְּדַרְכֵי אֲבוֹתָן.

### @11מסכת נדה פרק ד משנה ג

ג

דַּם נָכְרִית וְדַם טַהֲרָה שֶׁלִּמְצֹרַעַת,

בֵּית שַׁמַּי מְטַהֲרִין,

וּבֵית הֶלֵּל אוֹמְרִים:

כְּרוֹקָהּ וּכְמֵימֵי רַגְלֶיהָ.

דַּם יוֹלֶדֶת שֶׁלֹּא טָבָלָה,

בֵּית שַׁמַּי אוֹמְרִים:

כְּרוֹקָהּ וּכְמֵימֵי רַגְלֶיהָ.

וּבֵית הֶלֵּל אוֹמְרִים:

מְטַמֵּא לַח וְיָבֵשׁ.

וּמוֹדִים בְּיוֹלֶדֶת בַּזּוֹב,

שֶׁהוּא מְטַמֵּא לַח וְיָבֵשׁ.

### @11מסכת נדה פרק ד משנה ד

ד

הַמְקַשָּׁה, נִדָּה.

קִשָּׁת שְׁלֹשָׁה יָמִים בְּתוֹךְ אֶחָד עָשָׂר,

שָׁפָת מֵעֵת לְעֵת וְיָלְדָה,

הֲרֵי זוֹ יוֹלֶדֶת בְּזוֹב.

דִּבְרֵי רְבִּי אֱלִיעֶזֶר.

רְבִּי יְהוֹשֻׁעַ אוֹמֵר:

לַיְלָה וָיוֹם,

כְּלֵילֵי שַׁבָּת וְיוֹמוֹ.

שֶׁשָּׁפָת מִן הַצַּעַר אֲבָל לֹא מִן הַדָּם.

### @11מסכת נדה פרק ד משנה ה

ה

כַּמָּה הוּא קִשּׁוּיָהּ?

רְבִּי מֵאִיר אוֹמֵר:

אֲפִלּוּ אַרְבָּעִים וַחֲמִשִּׁים יוֹם.

רְבִּי יְהוּדָה אוֹמֵר:

דַּיָּהּ חָדְשָׁהּ.

רְבִּי יוֹסֵה וּרְבִּי שִׁמְעוֹן אוֹמְרִים:

אֵין קִשּׁוּי יָתֵר מִשְּׁתֵי שַׁבָּתוֹת.

### @11מסכת נדה פרק ד משנה ו

ו

הַמְקַשָּׁה בְתוֹךְ שְׁמוֹנִים שֶׁלַּנְּקֵבָה,

כָּל דָּמִים שֶׁהִיא רוֹאָה, טְהוֹרִים,

עַד שֶׁיֵּצֵא הַוֶּלֶד.

רְבִּי אֱלִיעֶזֶר מְטַמֵּא.

אָמְרוּ לוֹ לִרְבִּי אֱלִיעֶזֶר:

מָה אִם בִּמְקוֹם שֶׁהֶחְמִיר בְּדַם הַשֹּׁפִי,

הֵקֵל בְּדַם הַקֹּשִׁי,

מְקוֹם שֶׁהֵקֵל בְּדַם הַשֹּׁפִי,

אֵינוּ דִין שֶׁנָּקֵל בְּדַם הַקֹּשִׁי?

אָמַר לָהֶם:

דַּיּוֹ לַבָּא מִן הַדִּין לִהְיוֹת כַּנָּדוֹן.

מִמַּה הֵקֵל עָלֶיהָ?

מִטֻּמְאַת זִיבָה,

אֶלָּא טְמֵאָה הִיא טֻמְאַת נִדָּה.

### @11מסכת נדה פרק ד משנה ז

ז

כָּל אֶחָד עָשָׂר יוֹם בְּחֶזְקַת טַהֲרָה,

יָשְׁבָה לָהּ וְלֹא בָדְקָה,

שָׁגְגָה, נֶאֱנָסָה, הֵזֵידָה וְלֹא בָדָקָה,

הֲרֵי זוֹ טְמֵאָה.

הִגִּיעָה שָׁעַת וַסְתָּהּ וְלֹא בָדְקָה,

הֲרֵי זוֹ טְמֵאָה.

רְבִּי מֵאִיר אוֹמֵר:

אִם הָיְתָה בְמַחֲבָא,

הִגִּיעָה שָׁעַת וַסְתָּהּ וְלֹא בָדְקָה,

הֲרֵי זוֹ טְהוֹרָה,

שֶׁחֲרָדָה מְסַלֶּקֶת אֶת הַדָּמִים.

אֲבָל יְמֵי הַזָּב וְהַזָּבָה וְשׁוֹמֶרֶת יוֹם כְּנֶגֶד יוֹם,

הֲרֵי אֵלּוּ בְחֶזְקַת טַהֲרָה.

## @22פרק ה

### @11מסכת נדה פרק ה משנה א

א

יוֹצֵא דֹפֶן,

אֵין יוֹשְׁבִין עָלָיו יְמֵי טֻמְאָה וִימֵי טַהֲרָה,

וְאֵין חַיָּבִין עָלָיו קָרְבָּן.

רְבִּי שִׁמְעוֹן אוֹמֵר:

הֲרֵי זֶה כְיָלוּד.

כָּל הַנָּשִׁים מִטַּמּוֹת בַּבַּיִת הַחִיצוֹן,

שֶׁנֶּאֱמַר: (וַיִּקְרָא טו,יט)

"דָּם יִהְיֶה זֹבָהּ בִּבְשָׂרָהּ".

אֲבָל הַזָּב וּבַעַל קֶרִי,

אֵינָן מִטַּמִּין עַד שֶׁתֵּצֵא טֻמְאָתָן לַחוּץ.

### @11מסכת נדה פרק ה משנה ב

ב

הָיָה אוֹכֵל בִּתְרוּמָה,

וְהִרְגִּישׁ שֶׁנִּזְדַּעְזְעוּ אֵבָרָיו,

אוֹחֵז בָּאַמָּה, וּבוֹלֵעַ אֶת הַתְּרוּמָה.

וּמְטַמִּין בְּכָל שֶׁהֵן,

אֲפִלּוּ בִכְעֵין הַחַרְדָּל, וּבְפָחוֹת מִכֵּן.

### @11מסכת נדה פרק ה משנה ג

ג

תִּינוֹקֶת בַּת יוֹם אֶחָד מִטַּמָּא בַנִּדָּה.

וּבַּת עֲשֶׂרֶת יָמִים בַּזִּיבָה.

תִּינוֹק בֶּן יוֹם אֶחָד מִטַּמֵּא בְנִּדָּה,

וּמִטַּמֵּא בִנְגָעִים,

וּמִטַּמֵּא בִטְמֵא מֵת,

וְזוֹקֵק לַיִּבּוּם,

וּפוֹטֵר מִן הַיִּבּוּם,

וּמַאֲכִיל בִּתְרוּמָה,

וּפוֹסֵל מִן הַתְּרוּמָה,

וְנוֹחֵל וּמַנְחִיל,

וְהַהוֹרְגוֹ חַיָּב,

וַהֲרֵי הוּא לְאָבִיו וּלְאִמּוֹ וּלְכָל קְרוֹבָיו

כְּחָתָן שָׁלֵם.

### @11מסכת נדה פרק ה משנה ד

ד

בַּת שָׁלוֹשׁ שָׁנִים וְיוֹם אֶחָד,

מִתְקַדֶּשֶׁת בַּבִּיאָה.

בָּא עָלֶיהָ הַיָּבָם, קְנָאָהּ,

וְחַיָּבִין עָלֶיהָ מִשֵּׁם אֵשֶׁת אִישׁ.

וּמְטַמָּא אֶת בּוֹעֲלָהּ,

לְטַמֵּא מִשְׁכָּב תַּחְתּוֹן כָּעֶלְיוֹן.

נִשֵּׂאת לַכֹּהֵן, תֹּאכַל בִּתְרוּמָה.

בָּא עָלֶיהָ אֶחָד מִכָּל הַפְּסוּלִים,

פְּסָלָהּ מִן הַכְּהֻנָּה.

בָּא עָלֶיהָ אֶחָד מִכָּל הָעֲרָיוֹת הָאֲמוּרוֹת בַּתּוֹרָה,

מֵתִין עַל יָדֶיהָ,

וְהִיא פְּטוּרָה.

פָּחוּת מִכֵּן, כְּנוֹתֵן אֶצְבַּע בָּעַיִן.

### @11מסכת נדה פרק ה משנה ה

ה

בֶּן תֵּשַׁע שָׁנִים וְיוֹם אֶחָד שֶׁבָּא עַל יְבִמְתּוֹ,

קְנָאָהּ,

וְאֵינוּ נוֹתֵן גֵּט עַד שֶׁיַּגְדִּיל.

וּמִטַּמֵּא בַּנִּדָּה,

לְטַמֵּא מִשְׁכָּב תַּחְתּוֹן כָּעֶלְיוֹן,

וּפוֹסֵל וְאֵינוּ מַאֲכִיל,

וּפוֹסֵל אֶת הַבְּהֵמָה מֵעַל גַּבֵּי הַמִּזְבֵּחַ, <גְּבֵי>

וְהִיא נִסְקֶלֶת עַל יָדָיו.

וְאִם בָּא עַל אַחַת מִכָּל הָעֲרָיוֹת הָאֲמוּרוֹת בַּתּוֹרָה,

מֵתוֹת עַל יָדָיו,

וְהוּא פָטוּר.

### @11מסכת נדה פרק ה משנה ו

ו

בַּת אַחַת עֶשְׂרֵה שָׁנָה וְיוֹם אֶחָד,

נְדָרֶיהָ נִבְדָּקִין.

בַּת שְׁתֵּים עֶשְׂרֵה שָׁנָה וְיוֹם אֶחָד,

נְדָרֶיהָ קַיָּמִין,

וּבוֹדְקִין כָּל שְׁתֵּים עֶשְׂרֵה.

בֶּן שְׁתֵּים עֶשְׂרֵה שָׁנָה וְיוֹם אֶחָד,

נִבְדָּקִין נְדָרָיו.

בֶּן שְׁלֹשׁ עֶשְׂרֵה שָׁנָה וְיוֹם אֶחָד,

נְדָרָיו קַיָּמִין,

וּבוֹדְקִין כָּל שְׁלֹשׁ עֶשְׂרֵה.

קֹדֶם לַזְּמַן הַזֶּה,

אַף עַל פִּי שֶׁאָמָרוּ:

יוֹדְעִים אָנוּ לְשֵׁם מִי נָדַרְנוּ,

וּלְשֵׁם מִי הִקְדַּשְׁנוּ,

אֵין נִדְרֵיהֶן נְדָרִים, <אֵינָן>

וְלֹא הֶקְדֵּשָׁן הֶקְדֵּשׁ.

לְאַחַר זְמַן זֶה,

אַף עַל פִּי שֶׁאָמָרוּ:

אֵין אָנוּ יוֹדְעִים לְשֵׁם מִי נָדַרְנוּ,

וּלְשֵׁם מִי הִקְדַּשְׁנוּ,

נִדְרֵיהֶן נְדָרִים, וְהֶקְדֵּשָׁן הֶקְדֵּשׁ.

### @11מסכת נדה פרק ה משנה ז

ז

מָשָׁל מָשְׁלוּ חֲכָמִים בָּאִשָּׁה:

[פַּגָּה,] בֹּחַל, וְצָמָל. *<צמל: תאנה בשלה>*

פַּגָּה, עוֹדָהּ תִּינוֹקֶת.

בֹּחַל, אֵלּוּ יְמֵי נְעוּרֶיהָ.

בָּזוֹ וּבָזוֹ, אָבִיהָ זַכַּי בִּמְצִיאָתָהּ,

וּבְמַעֲשֵׂה יָדֶיהָ, וּבְהֶפֶר נְדָרֶיהָ.

צָמָל, כָּל שֶׁבָּגָרָה,

וְאֵין לְאָבִיהָ בָּהּ רְשׁוּת.

### @11מסכת נדה פרק ה משנה ח

ח  
אֵי זֶה הוּא סִימָנָהּ?

רְבִּי יוֹסֵה הַגָּלִילִי אוֹמֵר:

מִשֶּׁיַּעֲלֶה הַקֶּמֶט תַּחַת הַדַּד.

רְבִּי עֲקִיבָה אוֹמֵר:

מִשֶּׁיַּטּוּ הַדַּדִּים.

בֶּן עַזַּי אוֹמֵר:

מִשֶּׁתַּשְׁחִיר הַפְּטֹמֶת.

רְבִּי יוֹסֵה אוֹמֵר:

כְּדֵי שֶׁיְּהֵא נוֹתֵן יָדוֹ עַל הָעֹקֶץ,

וְהוּא שׁוֹקֵעַ וְשׁוֹהֶא לַחְזוֹר.

### @11מסכת נדה פרק ה משנה ט

ט

בַּת עֶשְׂרִים שָׁנָה שֶׁלֹּא הֵבִיאָה שְׁתֵּי שְׂעָרוֹת,

תָּבִיא רְאָיָה שֶׁהִיא בַת עֶשְׂרִים,

וְהִיא אַיְלוֹנִית,

לֹא חוֹלֶצֶת וְלֹא מִתְיַבֶּמֶת.

בֶּן עֶשְׂרִים שָׁנָה שֶׁלֹּא הֵבִיא שְׁתֵּי שְׂעָרוֹת,

יָבִיא רְאָיָה שֶׁהוּא בֶן עֶשְׂרִים שָׁנָה,

וְהוּא סָרִיס,

לֹא חוֹלֵץ וְלֹא מְיַבֵּם.

אֵלּוּ כְדִבְרֵי בֵית הֶלֵּל.

וּבֵית שַׁמַּי אוֹמְרִים:

זֶה וָזֶה בְּנֵי שְׁמוֹנֶה עֶשְׂרֵה.

רְבִּי אֱלִיעֶזֶר אוֹמֵר:

הַזָּכָר כְּדִבְרֵי בֵית הֶלֵּל,

וְהַנְּקֵבָה כְדִבְרֵי בֵית שַׁמַּי,

שֶׁהָאִשָּׁה מְמַהֶרֶת לָבֹא לִפְנֵי הָאִישׁ.

## @22פרק ו

### @11מסכת נדה פרק ו משנה א

א

בָּא סִימָן הַתַּחְתּוֹן עַד שֶׁלֹּא בָא הָעֶלְיוֹן,

אוֹ חוֹלֶצֶת אוֹ מִתְיַבֶּמֶת.

בָּא הָעֶלְיוֹן עַד שֶׁלֹּא בָא הַתַּחְתּוֹן,

אַף עַל פִּי שֶׁאֵי אֶפְשָׁר,

רְבִּי מֵאִיר אוֹמֵר:

לֹא חוֹלֶצֶת וְלֹא מִתְיַבֶּמֶת.

וַחֲכָמִים אוֹמְרִים:

אוֹ חוֹלֶצֶת אוֹ מִתְיַבֶּמֶת.

מִפְּנֵי שֶׁאָמָרוּ:

אֶפְשָׁר לַתַּחְתּוֹן לָבֹא עַד שֶׁלֹּא בָא הָעֶלְיוֹן,

אֲבָל אֵיפְשָׁר לָעֶלְיוֹן לָבֹא *<=אי אפשר>*

עַד שֶׁלֹּא יָבֹא הַתַּחְתּוֹן.

### @11מסכת נדה פרק ו משנה ב

ב

כַּיּוֹצֵא בוֹ,

כָּל כְּלִי חֶרֶשׂ מַכְנִיס וּמוֹצִיא,

וְיֵשׁ שֶׁהוּא מוֹצִיא וְאֵינוּ מַכְנִיס.

כָּל אֵבֶר שֶׁיֶּשׁ בּוֹ צִפֹּרֶן, יֶשׁ בּוֹ עֶצֶם,

וְיֵשׁ שֶׁיֶּשׁ בּוֹ עֶצֶם, וְאֵין בּוֹ צִפֹּרֶן.

### @11מסכת נדה פרק ו משנה ג

ג

כָּל הַמִּטַּמֵּא מִדְרָס, מִטַּמֵּא טְמֵא מֵת,

וְיֵשׁ שֶׁהוּא מִטַּמֵּא טְמֵא מֵת,

וְאֵינוּ מִטַּמֵּא מִדְרָס.

### @11מסכת נדה פרק ו משנה ד

ד

כָּל הָרָאוּי לָדוֹן דִּינֵי נְפָשׁוֹת,

רָאוּי לָדוֹן דִּינֵי מָמוֹנוֹת,

וְיֵשׁ שֶׁהוּא רָאוּי לָדוֹן דִּינֵי מָמוֹנוֹת,

וְאֵין רָאוּי לָדוֹן דִּינֵי נְפָשׁוֹת.

ה

כָּל הַכָּשֵׁר לָדִין, כָּשֵׁר לְהָעִיד,

וְיֵשׁ שֶׁהוּא כָשֵׁר לְהָעִיד,

וְאֵינוּ כָשֵׁר לָדִין.

### @11מסכת נדה פרק ו משנה ה

ו

כָּל שֶׁהוּא חַיָּב בַּמַּעַשְׂרוֹת,

מִטַּמֵּא טֻמְאַת אֳכָלִין, <מְטַמֵּא>

וְיֵשׁ שֶׁמִּטַּמֵּא טֻמְאַת אֳכָלִין, <שֶׁמְּטַמֵּא>

וְאֵינוּ חַיָּב בַּמַּעַשְׂרוֹת.

### @11מסכת נדה פרק ו משנה ו

ז

כָּל שֶׁהוּא חַיָּב בַּפֵּאָה, חַיָּב בַּמַּעַשְׂרוֹת,

וְיֵשׁ שֶׁהוּא חַיָּב בַּמַּעַשְׂרוֹת,

וְאֵינוּ חַיָּב בַּפֵּאָה.

### @11מסכת נדה פרק ו משנה ז

ח

כָּל שֶׁהוּא חַיָּב בְּרֵאשִׁית הַגֵּז, חַיָּב בַּמַּתָּנוֹת,

וְיֵשׁ שֶׁהוּא חַיָּב בַּמַּתָּנוֹת,

וְאֵינוּ חַיָּב בְּרֵאשִׁית הַגֵּז.

### @11מסכת נדה פרק ו משנה ח

ט

כָּל שֶׁיֶּשׁ לוֹ בֵעוּר, יֵשׁ לוֹ שְׁבִיעִית,

וְיֵשׁ שֶׁיֶּשׁ לוֹ שְׁבִיעִית וְאֵין לוֹ בֵעוּר.

### @11מסכת נדה פרק ו משנה ט

י

כָּל שֶׁיֶּשׁ לוֹ קַשְׂקֶשֶׂת, יֵשׁ לוֹ סְנַפִּיר,

וְיֵשׁ שֶׁיֶּשׁ לוֹ סְנַפִּיר וְאֵין לוֹ קַשְׂקֶשֶׂת.

יא

כָּל שֶׁיֶּשׁ לוֹ קְרָנַיִם, יֵשׁ לוֹ טְלָפַיִם,

וְיֵשׁ שֶׁיֶּשׁ לוֹ טְלָפַיִם וְאֵין לוֹ קְרָנַיִם.

### @11מסכת נדה פרק ו משנה י

יב

כָּל הַטָּעוּן בְּרָכָה לְאַחֲרָיו,

טָעוּן בְּרָכָה לְפָנָיו,

וְיֵשׁ שֶׁהוּא טָעוּן לְפָנָיו,

וְאֵינוּ טָעוּן לְאַחֲרָיו.

### @11מסכת נדה פרק ו משנה יא

יג

תִּינוֹקֶת שֶׁהֵבִיאָה שְׁתֵּי שְׂעָרוֹת,

חַיֶּבֶת בְּכָל הַמִּצְוֹת הָאֲמוּרוֹת בַּתּוֹרָה,

וְחוֹלֶצֶת אוֹ מִתְיַבֶּמֶת.

וְכֵן תִּינוֹק שֶׁהֵבִיא שְׁתֵּי שְׂעָרוֹת,

חַיָּב בְּכָל הַמִּצְוֹת הָאֲמוּרוֹת בַּתּוֹרָה.

וְרָאוּי לִהְיוֹת בֵּן סוֹרֵר וּמוֹרֶה,

מִשֶּׁיָּבִיא שְׁתֵּי שְׂעָרוֹת,

עַד שֶׁיַּקִּיף זָקָן, הַתַּחְתּוֹן, לֹא אֶת הָעֶלְיוֹן,

אֶלָּא שֶׁדִּבְּרוּ חֲכָמִים בְּלָשׁוֹן נְקִיָּה.

תִּינוֹקֶת שֶׁהֵבִיאָה שְׁתֵּי שְׂעָרוֹת,

אֵינָה יְכוּלָה לְמָאֵן.

רְבִּי יְהוּדָה אוֹמֵר:

מִשֶּׁיַּרְבֶּה הַשָּׁחוֹר.

### @11מסכת נדה פרק ו משנה יב

יד

שְׁתֵּי שְׂעָרוֹת הָאֲמוּרוֹת בַּפָּרָה, וּבַנְּגָעִים,

הֵן אֲמוּרוֹת בְּכָל מָקוֹם.

וְכַמָּה הוּא שֵׁעוּרָן?

כְּדֵי לָכוֹף רֹאשָׁן לְעִקָּרָן.

דִּבְרֵי רְבִּי יִשְׁמָעֵאל.

רְבִּי אֶלְעָזָר אוֹמֵר:

כְּדֵי לִקְרֹץ בְּצִפֹּרֶן.

רְבִּי עֲקִיבָה אוֹמֵר:

כְּדֵי שֶׁיְּהוּ נִטָּלוֹת בַּזּוֹג.

### (@11מסכת נדה פרק ו משנה יג)

הָרוֹאָה כֶתֶם,

הֲרֵי זוֹ מְקֻלְקֶלֶת,

וְחוֹשֶׁשֶׁת מִשֵּׁם זוֹב.

דִּבְרֵי רְבִּי מֵאִיר.

וַחֲכָמִים אוֹמְרִים:

אֵין בַּכְּתָמִין מִשֵּׁם זוֹב.

### @11מסכת נדה פרק ו משנה יד

יה

הָרוֹאָה יוֹם אֶחָד עָשָׂר בֵּין הַשְּׁמָשׁוֹת,

תְּחִלַּת נִדָּה וְסוֹף נִדָּה,

תְּחִלַּת זִיבָה וְסוֹף זִיבָה.

יוֹם אַרְבָּעִים לַזָּכָר,

וְיוֹם שְׁמוֹנִים לַנְּקֵבָה בֵין הַשְּׁמָשׁוֹת,

לְכֻלָּם, הֲרֵי אֵלּוּ טוֹעוֹת.

אָמַר רְבִּי יְהוֹשֻׁעַ:

עַד שֶׁאַתֶּם מְתַקְּנִים אֶת הַשּׁוֹטוֹת,

בֹּאוּ וְתַקְּנוּ אֶת הַפִּקְחוֹת!

## @22פרק ז

### @11מסכת נדה פרק ז משנה א

א

דַּם הַנִּדָּה, וּבְשַׂר הַמֵּת,

מְטַמִּין לַחִין,

וּמְטַמִּים יְבֵשִׁין.

אֲבָל הַזּוֹב, וְהַנֹּעִי, וְהָרוֹק,

וְהַשֶּׁרֶץ, וְהַנְּבֵלָה, וְשִׁכְבַת זֶרַע,

מְטַמִּין לַחִין,

וְאֵינָן מְטַמִּין יְבֵשִׁים.

אִם יְכוּלִים לְהִשָּׁרוֹת וְלַחְזוֹר לִכְמוֹת שֶׁהָיוּ,

מְטַמִּין לַחִין,

וּמְטַמִּים יְבֵשִׁין.

וְכַמָּה הִיא שִׁרְיָּתָן?

בַּפּוֹשְׁרִין מֵעֵת לְעֵת.

רְבִּי יוֹסֵה אוֹמֵר:

בְּשַׂר הַמֵּת שֶׁיָּבַשׁ,

אִם אֵינוּ יָכוֹל לְהִשָּׁרוֹת וְלַחְזוֹר לִכְמוֹת שֶׁהָיָה,

טָהוֹר.

### @11מסכת נדה פרק ז משנה ב

ב

הַשֶּׁרֶץ שֶׁנִּמְצָא בַמָּבוֹי,

מְטַמֵּא לְמַפְרֵעַ,

עַד שֶׁיֹּאמַר:

"בָּדַקְתִּי אֶת הַמָּבוֹי הַזֶּה,

וְלֹא הָיָה בוֹ שֶׁרֶץ",

וְכֵן בְּשָׁעַת כִּבּוּד.

וְכֵן כֶּתֶם שֶׁנִּמְצָא בֶחָלוּק,

מְטַמֵּא לְמַפְרֵעַ,

עַד שֶׁיֹּאמַר:

"בָּדַקְתִּי אֶת הֶחָלוּק הַזֶּה,

וְלֹא הָיָה בוֹ כֶתֶם",

וְכֵן בְּשָׁעַת כִּבּוּס.

וּמְטַמֵּא בֵין לַח בֵּין יָבֵשׁ.

רְבִּי שִׁמְעוֹן אוֹמֵר:

הַיָּבֵשׁ מְטַמֵּא לְמַפְרֵעַ,

וְהַלַּח אֵינוּ מְטַמֵּא אֶלָּא

עַד שָׁעָה שֶׁהוּא יָכוֹל לַחְזוֹר וְלִהְיוֹת לַח.

### @11מסכת נדה פרק ז משנה ג

ג

כָּל הַכְּתָמִים הַבָּאִים מֵרֶקֶם,

טְהוֹרִין.

רְבִּי יְהוּדָה מְטַמֵּא,

מִפְּנֵי שֶׁהֵם גֵּרִים טוֹעִים.

הַבָּאִים מִבֵּין הַגּוֹיִם,

טְהוֹרִין.

מִבֵּין יִשְׂרָאֵל, מִבֵּין הַכּוּתִים,

רְבִּי מֵאִיר מְטַמֵּא,

וַחֲכָמִים מְטַהֲרִין,

מִפְּנֵי שֶׁלֹּא נֶחְשְׁדוּ עַל כִּתְמֵיהֶן.

### @11מסכת נדה פרק ז משנה ד

ד

כָּל הַכְּתָמִים הַנִּמְצָאִים בְּכָל מָקוֹם,

טְהוֹרִין,

חוּץ מִן הַנִּמְצָאִים בַּחֲדָרִים,

וּבִסְבִיבוֹת בֵּית הַטְּמָאוֹת.

שֶׁלַּכּוּתִים מְטַמִּין בְּאָהֶל,

מִפְּנֵי שֶׁהֵן קוֹבְרִין שָׁם אֶת הַנְּפָלִים.

רְבִּי יְהוּדָה אוֹמֵר:

לֹא הָיוּ קוֹבְרִין אֶלָּא מַשְׁלִיכִין,

וְהַחַיָּה גּוֹרְרַתָּן.

### @11מסכת נדה פרק ז משנה ה

ה

נֶאֱמָנִים לוֹמַר:

"קָבַרְנוּ שָׁם אֶת הַנְּפָלִים",

אוֹ "לֹא קָבַרְנוּ".

וְנֶאֱמָנִין עַל הַבְּהֵמָה,

אִם בִּכֵּרָה, אִם לֹא בִכֵּרָה.

וְנֶאֱמָנִין עַל צִיּוּן קְבָרוֹת,

וְאֵינָן נֶאֱמָנִין לֹא עַל הַסְּכָכוֹת,

וְלֹא עַל הַפְּרָעוֹת, וְלֹא עַל בֵּית הַפְּרַס.

זֶה הַכְּלָל:

דָּבָר שֶׁהֵן חֲשׁוּדִין בּוֹ,

אֵינָן נֶאֱמָנִין עָלָיו.

## @22פרק ח

### @11מסכת נדה פרק ח משנה א

א

הָרוֹאָה כֶתֶם עַל בְּשָׂרָהּ,

כְּנֶגֶד בֵּית תָּרְפָּהּ, טְמֵאָה.

וְשֶׁלֹּא כְנֶגֶד בֵּית תָּרְפָּהּ, טְהוֹרָה.

עַל עֲקֵבָהּ וְעַל רֹאשׁ גֻּדָּלָהּ, טְמֵאָה.

עַל שׁוֹקָהּ וְעַל פַּרְסוֹתֶיהָ,

מִבִּפְנִים, טְמֵאָה,

וּמִבַּחוּץ, טְהוֹרָה.

רָאָת עַל חֲלוּקָהּ,

מִן הֶחָגוֹר וּלְמַטָּן, טְמֵאָה;

מִן הֶחָגוֹר וּלְמַעְלָן, טְהוֹרָה.

רָאָת עַל בֵּית יָד שֶׁלֶּחָלוּק,

אִם מַגִּיעַ כְּנֶגֶד בֵּית תָּרְפָּהּ, טְמֵאָה,

וְאִם לָאו, טְהוֹרָה.

הָיְתָה פוֹשְׁטַתּוּ וּמִתְכַּסָּה בוֹ בַלַּיְלָה,

כָּל מָקוֹם שֶׁיִּמָּצֵא בוֹ דָם,

טָמֵא, מִפְּנֵי שֶׁהוּא חוֹזֵר.

וְכֵן בַּפָּלְיוֹן. *<pallíon: סדין המשמש כמעיל וכשמיכה>*

### @11מסכת נדה פרק ח משנה ב

ב

וְתוֹלָה בְכָל דָּבָר שֶׁהִיא יְכוּלָה לִתְלוֹת:

שָׁחֲטָה בְהֵמָה, חַיָּה וָעוֹף,

וְנִתְעַסְּקָה בִכְתָמִין,

אוֹ שֶׁיָּשְׁבָה בְצַד הָעֲסוּקִין בָּהֶן.

הָרְגָה מַאֲכֹלֶת,

הֲרֵי זוֹ תוֹלָה בָהּ.

עַד כַּמָּה הִיא תּוֹלָה?

רְבִּי חֲנִינָא בֶן אַנְטִיגְנָס אוֹמֵר:

עַד כַּגְָּרִיס שֶׁלַּפּוּל,

אַף עַל פִּי שֶׁלֹּא הָרְגָה.

וְתוֹלָה בִּבְנָהּ וּבְבַעְלָהּ.

אִם יֶשׁ מַכָּה,

וְהִיא יְכוּלָה לְהִגָּלַע וּלְהוֹצִיא דָּם,

הֲרֵי זוֹ תוֹלָה בָהּ.

### @11מסכת נדה פרק ח משנה ג

ג

מַעֲשֶׂה בְאִשָּׁה אַחַת

שֶׁבָּאת לִפְנֵי רְבִּי עֲקִיבָה,

אָמְרָה לּוֹ:

"רָאִיתִי כֶתֶם."

אָמַר לָהּ:

"שֶׁמֵּא מַכָּה הָיְתָה בִּיךְ?"

אָמְרָה לוֹ:

"הִין, וְחָיָת."

"אוֹ שֶׁמֵּא יְכוֹלָה הִיא לְהִגָּלַע,

וּלְהוֹצִיא דָּם?"

אָמְרָה לוֹ:

" הִין."

וְטִהֲרָהּ רְבִּי עֲקִיבָה.

רָאָה תַלְמִידִים מִסְתַּכְּלִים זֶה בָזֶה.

אָמַר לָהֶם:

"מַה לַּדָּבָר, קָשֶׁה בְעֵינֵיכֶם?

שֶׁלֹּא אָמְרוּ חֲכָמִים בַּדָּבָר לְהַחְמִיר,

אֶלָּא לְהָקֵל, שֶׁנֶּאֱמַר: (וַיִּקְרָא טו,יט)

"וְאִשָּׁה כִי תִהְיֶה זָבָה,

דָם יִהְיֶה זֹבָהּ בִּבְשָׂרָהּ", וְלֹא כֶתֶם.

### (@11מסכת נדה פרק ח משנה ד)

עֵד שֶׁהוּא נָתוּן תַּחַת הַכַּר,

וְנִמְצָא עָלָיו דָּם,

אִם עָגֹל, טָהוֹר,

אִם מָשׁוּךְ, טָמֵא.

דִּבְרֵי רְבִּי אֶלְעָזָר בִּרְבִּי צָדוֹק.

## @22פרק ט

### @11מסכת נדה פרק ט משנה א

א

הָאִשָּׁה שֶׁהִיא עוֹשָׂה צָרְכֶיהָ וְרָאָת דָּם,

רְבִּי מֵאִיר אוֹמֵר:

אִם עוֹמֶדֶת, טְמֵאָה,

וְאִם יוֹשֶׁבֶת, טְהוֹרָה.

רְבִּי יוֹסֵה אוֹמֵר:

בֵּין כָּךְ וּבֵין כָּךְ טְהוֹרָה.

### @11מסכת נדה פרק ט משנה ב

ב

אִישׁ וְאִשָּׁה שֶׁעָשׁוּ צָרְכֵיהֶם בְּתוֹךְ הַסֵּפֶל,

וְנִמְצָא דָם עַל הַמַּיִם,

רְבִּי יוֹסֵה מְטַהֵר.

רְבִּי שִׁמְעוֹן מְטַמֵּא,

שֶׁאֵין דֶּרֶךְ הָאִישׁ לְהוֹצִיא דָּם,

אֶלָּא שֶׁחֶזְקַת דָּמִים מִן הָאִשָּׁה.

### @11מסכת נדה פרק ט משנה ג

ג

הִשְׁאִילָה חֲלוּקָהּ לַנָּכְרִית אוֹ לַנִּדָּה,

הֲרֵי זוֹ תוֹלָה בָהּ.

שָׁלוֹשׁ נָשִׁים שֶׁלָּבְשׁוּ בְחָלוּק אֶחָד,

אוֹ שֶׁיָּשְׁבוּ עַל סַפְסֵל אֶחָד,

וְנִמְצָא עָלָיו דָּם,

כֻּלָּם טְמֵאוֹת.

יָשְׁבוּ עַל סַפְסֵל שֶׁלָּאֶבֶן,

אוֹ עַל הָאִסְטְבָה שֶׁבַּמַּרְחֵץ,

רְבִּי נְחֶמְיָה מְטַהֵר,

שֶׁרְבִּי נְחֶמְיָה אוֹמֵר:

כָּל דָּבָר שֶׁאֵינוּ מְקַבֵּל טֻמְאָה,

אֵינוּ מְקַבֵּל כְּתָמִים.

### @11מסכת נדה פרק ט משנה ד

ד

שָׁלוֹשׁ נָשִׁים שֶׁהָיוּ יְשֵׁנוֹת עַל מִטָּה אַחַת,

נִמְצָא דָם תַּחַת אַחַת מֵהֶן,

כֻּלָּם טְמֵאוֹת.

בָּדְקָה אַחַת מֵהֶן וּמָצְתָה טָהוֹר,

הִיא טְהוֹרָה, וּשְׁתַּיִם טְמֵאוֹת,

וְתוֹלוֹת זוֹ בָזוֹ.

אִם לֹא הָיוּ רְאוּיוֹת לִרְאוֹת,

רוֹאִין אוֹתָן כְּאִלּוּ הֵן רְאוּיוֹת.

### @11מסכת נדה פרק ט משנה ה

ה

שָׁלוֹשׁ נָשִׁים שֶׁהֵן יְשֵׁנוֹת עַל מִטָּה אַחַת,

נִמְצָא דָם תַּחַת הָאֶמְצָעִית,

כֻּלָּם טְמֵאוֹת;

תַּחַת הַפְּנִימִית,

שְׁתַּיִם הַפְּנִימִיּוֹת טְמֵאוֹת,

וְהַחִיצוֹנָה טְהוֹרָה.

תַּחַת הַחִיצוֹנָה,

שְׁתַּיִם הַחִיצוֹנוֹת טְמֵאוֹת,

וְהַפְּנִימִית טְהוֹרָה.

אֶמָּתַי?

בִּזְמַן שֶׁעָלוּ דֶרֶךְ מַרְגְּלוֹת הַמִּטָּה,

אֲבָל אִם עָלוּ שְׁלָשְׁתָּן דֶּרֶךְ עָלֶיהָ,

כֻּלָּם טְמֵאוֹת.

ו

בָּדְקָה אַחַת מֵהֶן וּמָצְתָה טָהוֹר,

הִיא טְהוֹרָה, וּשְׁתַּיִם טְמֵאוֹת;

שְׁתַּיִם, וּמָצְאוּ טָהוֹר,

הֵן טְהוֹרוֹת, וְהַשְּׁלִישִׁית טְמֵאָה;

שְׁלָשְׁתָּן, וּמָצְאוּ טָהוֹר,

כֻּלָּם טְמֵאוֹת.

לְמָה הַדָּבָר דּוֹמֶה?

לְגַל טָמֵא שֶׁנִּתְעָרַב בִּשְׁנֵי גַלִּים טְהוֹרִין,

וּבָדְקוּ אֶחָד מֵהֶן וּמָצְאוּ טָהוֹר,

הוּא טָהוֹר, וּשְׁנַיִם טְמֵאִין;

שְׁנַיִם, וּמָצְאוּ טָהוֹר,

הֵן טְהוֹרִין, וְהַשְּׁלִישִׁי טָמֵא;

שְׁלָשְׁתָּן, וּמָצְאוּ טָהוֹר,

כֻּלָּם טְמֵאִין.

דִּבְרֵי רְבִּי מֵאִיר.

שֶׁרְֶבִּי מֵאִיר אוֹמֵר:

כָּל דָּבָר שֶׁהוּא בְחֶזְקַת טֻמְאָה,

לְעוֹלָם הוּא בְטֻמְאָתוֹ,

עַד שֶׁתִּתְוַדַּע לוֹ טֻמְאָתוֹ.

וַחֲכָמִים אוֹמְרִים:

בּוֹדֵק עַד שֶׁהוּא מַגִּיעַ לַסֶּלַע אוֹ לִבְּתוּלָה.

### @11מסכת נדה פרק ט משנה ו

ז

שִׁבְעָה סַמְמַנִּים מַעֲבִירִים עַל הַכֶּתֶם:

רוֹק תָּפֵל,

וּמֵי גְרִיסִים,

וּמֵי רַגְלַיִם,

וְנֶתֶר,

וּבוֹרִית,

קִימוֹנְיָה, *<kimōlía: אדמת קימוליה>*

וְאֶשְׁלָג.

הִטְבִּילוֹ וְעָשָׂה עַל גַּבָּיו טְהָרוֹת,

הֶעֱבִיר עָלָיו שִׁבְעָה סַמְמַנִּים וְלֹא עָבַר,

הֲרֵי זֶה צֶבַע,

הַטְּהָרוֹת טְהוֹרוֹת, וְאֵינוּ צָרִיךְ לְהַטְבִּיל.

עָבַר, אוֹ שֶׁדִּהֵא,

הֲרֵי זֶה כֶתֶם,

וְהַטְּהָרוֹת טְמֵאוֹת, וְצָרִיךְ לְהַטְבִּיל.

### @11מסכת נדה פרק ט משנה ז

ח

אֵי זֶה הוּא רוֹק תָּפֵל?

כָּל שֶׁלֹּא טָעַם כְּלוּם.

מֵי גְרִיסִין?

לְעִיסַת גְּרִיסִים שֶׁלַּפּוּל, <לְעִישַׂת>

חֲלוּקַת נֶפֶשׁ.

מֵי רַגְלַיִם?

מֵי רַגְלַיִם שֶׁהֶחְמִיצוּ.

וְצָרִיךְ לְכַסְּכֵס שְׁלֹשָׁה פְעָמִים

עַל כָּל דָּבָר וְדָבָר.

הֶעֱבִירָן שֶׁלֹּא כְסִדְרָן, <כַסִּדְרָן>

אוֹ שֶׁהֶעֱבִיר שִׁבְעָתָן כְּאַחַת,

לֹא עָשָׂה כְלוּם.

### @11מסכת נדה פרק ט משנה ח

ט

כָּל אִשָּׁה שֶׁיֶּשׁ לָהּ וֶסֶת,

דַּיָּהּ שַׁעְתָהּ.

אֵלּוּ הֵן הַוְּסָתוֹת:

מְפַהֶקֶת,

מְעַטֶּשֶׁת,

וְחוֹשֶׁשֶׁת פִּי כְרֵסָהּ,

וְשִׁפּוּלֵי מֵעֶיהָ,

וְשׁוֹפַעַת,

כְּמִין צְמַרְמוֹרוֹת אוֹחֲזִין אוֹתָהּ.

וְכֵן כַּיּוֹצֵא בָהֶן.

וְכָל שֶׁתִּקָּבַע לָהּ שְׁלֹשָׁה פְעָמִים,

הֲרֵי זוֹ וֶסֶת.

### @11מסכת נדה פרק ט משנה ט

י

הָיְתָה לִימּוּדַת לִהְיוֹת רוֹאָה בִתְחִלַּת הַוֶּסֶת,

כָּל הַטְּהָרוֹת שֶׁעָשָׂת בְּתוֹךְ הַוֶּסֶת <שֶׁעָשָׂה>

טְמֵאוֹת;

בְּתוֹךְ הַוֶּסֶת, <היה כתוב 'בסוף' ותוקן>

טְמֵאוֹת;

בְּסוֹף הַוֶּסֶת,

כָּל הַטְּהָרוֹת שֶׁעָשָׂת בְּתוֹךְ הַוֶּסֶת

טְהוֹרוֹת.

רְבִּי יוֹסֵה אוֹמֵר:

אַף יָמִים וְשָׁעוֹת וְסָתוֹת.

יא

הָיְתָה לִימּוּדַת לִהְיוֹת רוֹאָה עִם הָנֵץ הַחַמָּה,

אֵינוּ אָסוּר אֶלָּא עַד הָנֵץ הַחַמָּה.

רְבִּי יְהוּדָה אוֹמֵר:

כָּל הַלַּיְלָה שֶׁלָּהּ.

### @11מסכת נדה פרק ט משנה י

יב

הָיְתָה לִימּוּדַת לִהְיוֹת רוֹאָה יוֹם חֲמִשָּׁה עָשָׂר,

וְשִׁנָּת יוֹם עֶשְׂרִים,

זֶה וָזֶה אֲסוּרִין.

שִׁנָּת פַּעֲמַיִם יוֹם עֶשְׂרִים,

זֶה וָזֶה אֲסוּרִין.

שִׁנָּת שְׁלֹשָׁה פְעָמִים יוֹם עֶשְׂרִים,

הֻתַּר חֲמִשָּׁה עָשָׂר,

וְקָבְעָה לָהּ יוֹם עֶשְׂרִים.

שֶׁאֵין הָאִשָּׁה קוֹבַעַת לָהּ וֶסֶת,

עַד שֶׁתִּקְבָּעֶנָּה שְׁלֹשָׁה פְעָמִים,

וְאֵינָה מִטַּהֶרֶת מִן הַוֶּסֶת,

עַד שֶׁתֵּעָקֵר מִמֶּנָּה שְׁלֹשָׁה פְעָמִים.

### @11מסכת נדה פרק ט משנה יא

יג

נָשִׁים בִּבְתוּלִים כַּגְּפָנִים:

יֵשׁ גֶּפֶן שֶׁיֵּינָהּ אָדֹם,

יֵשׁ גֶּפֶן שֶׁיֵּינָהּ שָׁחוֹר,

יֵשׁ גֶּפֶן שֶׁיֵּינָהּ מְרֻבֶּה,

יֵשׁ גֶּפֶן שֶׁיֵּינָהּ מְמֻעָט.

רְבִּי יְהוּדָה אוֹמֵר:

כָּל גֶּפֶן, שֶׁיֵּשׁ בָּהּ יַיִן.

וְשֶׁאֵין בָּהּ יַיִן,

הֲרֵי זוֹ טְרוּקְטֵי. *<trōktē: גפן לענבי מאכל, לא ליין>*

## @22פרק י

### @11מסכת נדה פרק י משנה א

א

תִּינוֹקֶת שֶׁלֹּא הִגִּיעַ זְמַנָּהּ לִרְאוֹת וְנִשֵּׂאת,

בֵּית שַׁמַּי אוֹמְרִים:

נוֹתְנִין לָהּ אַרְבָּעָה לֵילוֹת.

וּבֵית הֶלֵּל אוֹמְרִים:

עַד שֶׁתִּחְיֶה הַמַּכָּה.

הִגִּיעַ זְמַנָּהּ לִרְאוֹת וְנִשֵּׂאת,

בֵּית שַׁמַּי אוֹמְרִים:

נוֹתְנִין לָהּ לַיְלָה הָרִאשׁוֹן.

וּבֵית הֶלֵּל אוֹמְרִים:

עַד מוֹצָאֵי שַׁבָּת, אַרְבָּעָה לֵילוֹת.

רָאָת וְעוֹדָהּ בְּבֵית אָבִיהָ,

בֵּית שַׁמַּי אוֹמְרִים:

נוֹתְנִין לָהּ בְּעִילַת מִצְוָה.

וּבֵית הֶלֵּל אוֹמְרִים:

כָּל הַלַּיְלָה שֶׁלָּהּ.

### @11מסכת נדה פרק י משנה ב

ב  
נִדָּה שֶׁבָּדְקָה עַצְמָהּ בַּיּוֹם הַשְּׁבִיעִי שַׁחְרִית

וּמָצְתָה טָהוֹר,

וּבֵין הַשְּׁמָשׁוֹת לֹא הִפְרִישָׁה;

לְאַחַר יָמִים בָּדְקָה וּמָצְאתָה טָמֵא,

הֲרֵי זוֹ בְחֶזְקַת טְהוֹרָה.

בָּדְקָה עַצְמָהּ בַּיּוֹם הַשְּׁבִיעִי שַׁחֲרִית

וּמָצְאתָה טָמֵא,

וּבֵין הַשְּׁמָשׁוֹת לֹא הִפְרִישָׁה;

לְאַחַר יָמִים בָּדְקָה וּמָצְתָה טָהוֹר,

זוֹ הִיא בְחֶזְקַת טֻמְאָה.

וּמְטַמָּא מֵעֵת לְעֵת, <וּמִטַמָּא>

וּמִפְּקִידָה לִפְקִידָה.

אִם יֶשׁ לָהּ וֶסֶת, דַּיָּהּ שַׁעְתָהּ.

ג

רְבִּי יְהוּדָה אוֹמֵר:

כָּל שֶׁלֹּא הִפְרִישָׁה בְטַהֲרָה מִן הַמִּנְחָה וּלְמַעְלָן,

הֲרֵי זוֹ בְחֶזְקַת טֻמְאָה.

וַחֲכָמִים אוֹמְרִים:

אֲפִלּוּ שְׁנַיִם בְּנִדָּתָהּ,

בָּדְקָה וּמָצְאתָה טָהוֹר,

וּבֵין הַשְּׁמָשׁוֹת לֹא הִפְרִישָׁה;

לְאַחַר יָמִים בָּדְקָה וּמָצְתָה טָמֵא,

הֲרֵי זוֹ בְחֶזְקַת טְהוֹרָה.

### @11מסכת נדה פרק י משנה ג

ד

הַזָּב וְהַזָּבָה שֶׁבָּדְקוּ עַצְמָן בַּיּוֹם הָרִאשׁוֹן,

וּמָצְאוּ טָהוֹר,

בַּיּוֹם הַשְּׁבִיעִי [וּמָצְאוּ טָהוֹר,]

וּשְׁאָר כָּל הַיָּמִים לֹא בָדְקוּ,

רְבִּי אֱלִיעֶזֶר אוֹמֵר:

הֲרֵי הֵן בְּחֶזְקַת טַהֲרָה.

רְבִּי יְהוֹשֻׁעַ אוֹמֵר:

אֵין לָהֶן אֶלָּא יוֹם הָרִאשׁוֹן וְיוֹם הַשְּׁבִיעִי בִלְבַד.

רְבִּי עֲקִיבָה אוֹמֵר:

אֵין לָהֶם אֶלָּא יוֹם הַשְּׁבִיעִי בִלְבַד.

### @11מסכת נדה פרק י משנה ד

ה

הַזָּב וְהַזָּבָה וְהַנִּדָּה וְהַיּוֹלֶדֶת וְהַמְצֹרָע שֶׁמֵּתוּ,

מְטַמִּין בַּמַּשָּׂא עַד שֶׁיִּמּוֹק הַבָּשָׂר.

נָכְרִי שֶׁמֵּת,

טָהַר מִלְּטַמֵּא בַמַּשָּׂא.

בֵּית שַׁמַּי אוֹמְרִים:

כָּל הַנָּשִׁים מֵתוֹת נִדּוֹת.

וּבֵית הֶלֵּל אוֹמְרִים:

אֵין נִדָּה אֶלָּא שֶׁמֵּתָה נִדָּה.

### @11מסכת נדה פרק י משנה ה

ו

הָאִשָּׁה שֶׁמֵּתָה,

וְיָצָא מִמֶּנָּה רְבִיעִית דָּם,

מְטַמֵּא מִשֵּׁם כֶּתֶם וּמְטַמֵּא בְאָהֵל.

רְבִּי יְהוּדָה אוֹמֵר:

אֵינוּ מְטַמֵּא מִשֵּׁם כֶּתֶם,

לְפִי שֶׁנֶּעְקַר מִשֶּׁמֵּתָה.

וּמוֹדֶה רְבִּי יְהוּדָה,

בְּיוֹשֶׁבֶת עַל הַמַּשְׁבֵּר וּמֵתָה,

וְיָצָא מִמֶּנָּה רְבִיעִית דָּם,

שֶׁהוּא מְטַמֵּא מִשֵּׁם כֶּתֶם.

אָמַר רְבִּי יוֹסֵה:

לְפִיכָךְ אֵינוּ מְטַמֵּא בְאָהֵל.

### @11מסכת נדה פרק י משנה ו

ז

בָּרִאשׁוֹנָה הָיוּ אוֹמְרִים:

הַיּוֹשֶׁבֶת עַל דַּם טָהוֹר,

הָיְתָה מְעָרָה מַיִם לְפֶסַח.

חָזְרוּ לוֹמַר:

הֲרֵי הִיא כְּמַגַּע טְמֵא מֵת לַקָּדָשִׁין,

כְּדִבְרֵי בֵית הֶלֵּל.

וּבֵית שַׁמַּי אוֹמְרִים:

כִּטְמֵא מֵת.

### (@11מסכת נדה פרק י משנה ז)

וּמוֹדִין שֶׁהִיא אוֹכֶלֶת בְּמַעְשֵׂר,

וְקוֹצָה לַחַלָּה,

וּמַקֶּפֶת וְקוֹרָא לָהּ שֵׁם.

וְאִם נָפַל מֵרוֹקָהּ וּמִדַּם טְהָרָהּ עַל כִּכָּר שֶׁלִּתְרוּמָה,

שֶׁהוּא טָהוֹר.

שֶׁבֵּית שַׁמַּי אוֹמְרִים:

צְרִיכָה טְבִילָה בָאַחֲרוֹנָה.

וּבֵית הֶלֵּל אוֹמְרִים:

אֵינָה צְרִיכָה טְבִילָה בָאַחֲרוֹנָה.

### @11מסכת נדה פרק י משנה ח

ח

הָרוֹאָה יוֹם אֶחָד עָשָׂר וְטָבְלָה לָעֶרֶב,

וְשִׁמְּשָׁה,

בֵּית שַׁמַּי אוֹמְרִים:

מְטַמִּין מִשְׁכָּב וּמוֹשָׁב,

וְחַיָּבִין בַּקָּרְבָּן.

וּבֵית הֶלֵּל פּוֹטְרִין מִן הַקָּרְבָּן.

טָבְלָה יוֹם שֶׁלְּאַחֲרָיו,

וְשִׁמְּשָׁה אֶת בֵּיתָהּ,

וְאַחַר כָּךְ רָאָת,

בֵּית שַׁמַּי אוֹמְרִים:

מְטַמִּין מִשְׁכָּב וּמוֹשָׁב

וּפְטוּרִין מִן הַקָּרְבָּן.

וּבֵית הֶלֵּל אוֹמְרִים:

זֶה גָרְגְּרָן.

וּמוֹדִים בְּרוֹאָה יוֹם אֶחָד עָשָׂר,

וְטָבְלָה לָעֶרֶב וְשִׁמְּשָׁה,

שֶׁהִיא מְטַמָּא מִשְׁכָּב וּמוֹשָׁב,

וְחַיֶּבֶת בַּקָּרְבָּן.

טָבְלָה בְיוֹם שֶׁלְּאַחֲרָיו,

וְשִׁמְּשָׁה,

הֲרֵי זוֹ תַרְבּוּת רָעָה,

וּמַגָּעָן וּבְעִילָתָן תְּלוּיִם.

חסלת מסכת נדה

# @00מסכת מכשירין

## @22פרק א

### @11מסכת מכשירין פרק א משנה א

א

כָּל מַשְׁקֶה שֶׁתְּחִלָּתוֹ בְרָצוֹן, <משקים>

אַף עַל פִּי שֶׁאֵין סוֹפוֹ בְרָצוֹן,

אוֹ שֶׁסּוֹפוֹ בְרָצוֹן,

אַף עַל פִּי שֶׁאֵין תְּחִלָּתוֹ בְרָצוֹן,

הֲרֵי זֶה בְ'כִי יֻתַּן'.

מַשְׁקִים טְמֵאִין מְטַמִּין לְרָצוֹן וְשֶׁלֹּא לְרָצוֹן.

### @11מסכת מכשירין פרק א משנה ב

ב

הַמַּרְעִיד אֶת הָאִילָן לְהַשִּׁיר מִמֶּנּוּ אֳכָלִין,

אוֹ אֶת הַטֻּמְאָה, אֵינָן בְּ'כִי יֻתַּן'.

לְהַשִּׁיר מִמֶּנּוּ מַשְׁקִין,

בֵּית שַׁמַּי אוֹמְרִים:

הַיּוֹצְאִין וְאֶת שֶׁבּוֹ בְּ'כִי יֻתַּן'.

וּבֵית הֶלֵּל אוֹמְרִים:

הַיּוֹצְאִין בְּ'כִי יֻתַּן',

וְאֶת שֶׁבּוֹ אֵינָן בְּ'כִי יֻתַּן',

מִפְּנֵי שֶׁהוּא מִתְכַּוֵּן שֶׁיֵּצְאוּ מִכֻּלּוֹ.

### @11מסכת מכשירין פרק א משנה ג

ג

הַמַּרְעִיד אֶת הָאִילָן וְנָפַל עַל חֲבֵרוֹ,

אוֹ סֻכָּה וְנָפְלָה עַל חֲבֶרְתָּהּ,

וְתַחְתֵּיהֶן זְרָעִים אוֹ יְרָקוֹת מְחֻבָּרִין לַקַּרְקַע,

בֵּית שַׁמַּי אוֹמְרִים:

בְּ'כִי יֻתַּן'.

וּבֵית הֶלֵּל אוֹמְרִים:

אֵינָן בְּ'כִי יֻתַּן'.

אָמַר רְבִּי יְהוֹשֻׁעַ,

מִשֵּׁם אַבָּא יוֹסֵה חֹלִיקוֹפְרִי אִישׁ טִבְּעוֹן:

תְּמַהּ עַצְמָךְ אִם יֵשׁ מַשְׁקֶה טָמֵא בַתּוֹרָה

עַד שֶׁיִּתְכַּוֵּן וְיִתֵּן,

שֶׁנֶּאֱמַר: (וַיִּקְרָא יא,לח)

"וְכִי יֻתַּן מַיִם עַל זֶרַע וְנָפַל מִנִּבְלָתָם".

### @11מסכת מכשירין פרק א משנה ד

ד

הַנּוֹעֵר אֲגֻדָּה שֶׁלַּיָּרָק,

וְיָרְדוּ מִצַּד הָעֶלְיוֹן לַתַּחְתּוֹן,

בֵּית שַׁמַּי אוֹמְרִים:

בְּ'כִי יֻתַּן'.

וּבֵית הֶלֵּל אוֹמְרִים:

אֵינָן בְּ'כִי יֻתַּן'.

אָמְרוּ בֵית הֶלֵּל לְבֵית שַׁמַּי:

וַהֲרֵי הַנּוֹעֵר אֶת הַקֶּלַח,

חוֹשְׁשִׁין אָנוּ שֶׁמֵּא יָצְאוּ מִן הֶעָלֶה לֶעָלֶה.

אָמְרוּ לָהֶם בֵּית שַׁמַּי:

שֶׁהַקֶּלַח אֶחָד, וַאֲגֻדָּה קְלָחִים הַרְבֵּה.

אָמְרוּ לָהֶם בֵּית הֶלֵּל:

הֲרֵי הַמַּעֲלֶה סַק מָלֵא פֵרוֹת וּנְתָנוֹ עַל גַּף הַנָּהָר,

חוֹשְׁשִׁין אָנוּ שֶׁמֵּא יָרְדוּ מִצַּד הָעֶלְיוֹן לַתַּחְתּוֹן.

אֲבָל אִם הֶעֱלָה שְׁנַיִם, וּנְתָנָן זֶה עַל גַּב זֶה,

הַתַּחְתּוֹן בְּ'כִי יֻתַּן'.

רְבִּי יוֹסֵה אוֹמֵר:

הַתַּחְתּוֹן טָהוֹר.

### @11מסכת מכשירין פרק א משנה ה

ה

הַמְמַחֵק אֶת הַכְּרֵישָׁה,

וְהַסּוֹחֵט שְׂעָרוֹ בִכְסוּתוֹ,

רְבִּי יוֹסֵה אוֹמֵר:

הַיּוֹצְאִין בְּ'כִי יֻתַּן';

וְאֶת שֶׁבּוֹ אֵינָן בְּ'כִי יֻתַּן',

מִפְּנֵי שֶׁהוּא מִתְכַּוֵּן שֶׁיֵּצְאוּ מִכֻּלּוֹ.

### @11מסכת מכשירין פרק א משנה ו

ו

הַנּוֹפֵחַ בָּעֲדָשִׁין לְבָדְקָן אִם יָפוֹת הֵן,

רְבִּי שִׁמְעוֹן אוֹמֵר:

אֵינָן בְּ'כִי יֻתַּן'.

וַחֲכָמִים אוֹמְרִים:

בְּ'כִי יֻתַּן'.

הָאוֹכֵל שַׁמְשְׁמִין בְּאֶצְבָּעוֹ,

מַשְׁקִין שֶׁעַל יָדָיו,

ז

רְבִּי שִׁמְעוֹן אוֹמֵר:

אֵינָן בְּ'כִי יֻתַּן'.

וַחֲכָמִים אוֹמְרִים:

בְּ'כִי יֻתַּן'.

הַטּוֹמֵן פֵּרוֹתָיו בַּמַּיִם מִפְּנֵי הַגַּנָּבִים,

אֵינָן בְּ'כִי יֻתַּן'.

מַעֲשֶׂה בְאַנְשֵׁי יְרוּשָׁלַיִם,

שֶׁטָּמְנוּ אֶת דְּבֵלָתָן בַּמַּיִם מִפְּנֵי הַסִּיקְרִין,

וְטִהֲרוּ לָהֶן חֲכָמִים.

הַנּוֹתֵן אֶת פֵּרוֹתָיו לְשִׁבֹּלֶת הַנָּהָר לַהֲבִיאָן עִמּוֹ,

אֵינָן בְּ'כִי יֻתַּן'.

## @22פרק ב

### @11מסכת מכשירין פרק ב משנה א

א

זֵעַת בָּתִּים, בּוֹרוֹת שִׁיחִין וּמְעָרוֹת, טְהוֹרָה.

זֵעַת הָאָדָם, טְהוֹרָה.

שָׁתָה מַיִם טְמֵאִים וְהֵזִיעַ, זֵעָתוֹ טְהוֹרָה.

בָּא בַּמַּיִם שְׁאוּבִין וְהֵזִיעַ, זֵעָתוֹ טְמֵאָה.

נִסְתַּפַּג וְאַחַר כָּךְ הֵזִיעַ, זֵעָתוֹ טְהוֹרָה.

### @11מסכת מכשירין פרק ב משנה ב

ב

מַרְחֵץ טְמֵאָה, וְזֵעָתָהּ טְמֵאָה,

וּטְהוֹרָה בְּ'כִי יֻתַּן'.

הַבְּרֵכָה שֶׁבַּבַּיִת, הַבַּיִת מֵזִיעַ מֵחֲמָתָהּ,

וְאִם טְמֵאָה,

זֵעַת כָּל הַבַּיִת שֶׁמֵּחֲמַת הַבְּרֵכָה טְמֵאָה.

### @11מסכת מכשירין פרק ב משנה ג

ג

שְׁתֵּי בְרֵכוֹת, אַחַת טְהוֹרָה וְאַחַת טְמֵאָה,

הַמֵּזִיעַ קָרוֹב לַטֻּמְאָה, טָמֵא;

קָרוֹב לַטְּהָרָה, טָהוֹר;

מַחְצָה לְמַחְצָה, טָמֵא.

בַּרְזֶל טָמֵא שֶׁבְּלָלוֹ עִם בַּרְזֶל טָהוֹר,

אִם רֹב מִן הַטָּהוֹר, טָהוֹר,

מַחְצָה לְמַחְצָה, טָמֵא.

גַּצְרָיוֹת שֶׁיִּשְׂרָאֵל וְגוֹיִם מְטִילִים לְתוֹכָן,

אִם רֹב מִן הַטָּהוֹר, טָהוֹר,

מַחְצָה לְמַחְצָה, טָמֵא.

מֵי שְׁפֵיכוֹת שֶׁיָּרְדוּ עֲלֵיהֶן מֵי גְשָׁמִים,

אִם רֹב מִן הַטָּמֵא, טָמֵא,

וְאִם רֹב מִן הַטָּהוֹר, טָהוֹר;

מַחְצָה לְמַחְצָה, טָמֵא.

אֵמָתַי?

בִּזְמַן שֶׁקָּדְמוּ מֵי שְׁפֵיכוֹת,

אֲבָל אִם קָדְמוּ מֵי גְשָׁמִים,

אֲפִלּוּ כָל שֶׁהֵן מֵי שְׁפֵיכוֹת, טָמֵא.

### @11מסכת מכשירין פרק ב משנה ד

ד

הַטּוֹרֵף אֶת גַּגּוֹ, <גַּנּוֹ>

וְהַמְכַבֵּס אֶת כְּסוּתוֹ,

וְיָרְדוּ עֲלֵיהֶן גְּשָׁמִים,

אִם רֹב מִן הַטָּמֵא, טָמֵא,

וְאִם רֹב מִן הַטָּהוֹר, טָהוֹר;

מַחְצָה לְמַחְצָה, טָמֵא.

רְבִּי יְהוּדָה אוֹמֵר:

אִם הוֹסִיפוּ לְנַטֵּף.

### @11מסכת מכשירין פרק ב משנה ה

ה

עִיר שֶׁיִּשְׂרָאֵל וְגוֹיִם דָּרִים בְּתוֹכָהּ,

וְהָיְתָה בָהּ מַרְחֵץ מַרְחֶצֶת בַּשַּׁבָּת,

אִם רֹב גּוֹיִם, רוֹחֵץ בָּהּ מִיָּד;

וְאִם רֹב יִשְׂרָאֵל, יַמְתִּין כְּדֵי שֶׁיֵּחָמוּ;

מַחְצָה לְמַחְצָה, יַמְתִּין כְּדֵי שֶׁיֵּחַמּוּ הַחַמִּים.

רְבִּי יְהוּדָה אוֹמֵר:

בְּאֶמְבָּטִי קְטַנָּה,

אִם יֶשׁ בָּהּ רְשׁוּת, רוֹחֵץ מִיָּד.

### @11מסכת מכשירין פרק ב משנה ו

ו

מָצָא בָהּ יָרָק נִמְכָּר,

אִם רֹב גּוֹיִם, לוֹקֵחַ מִיָּד;

וְאִם רֹב יִשְׂרָאֵל,

יַמְתִּין כְּדֵי שֶׁיָּבֹא מִמָּקוֹם קָרוֹב;

מַחְצָה לְמַחְצָה,

יַמְתִּין כְּדֵי שֶׁיָּבֹא מִמָּקוֹם קָרוֹב.

אִם יֶשׁ בָּהּ רְשׁוּת, לוֹקֵחַ מִיָּד.

### @11מסכת מכשירין פרק ב משנה ז

ז

מָצָא בָהּ תִּינוֹק מֻשְׁלָךְ,

אִם רֹב גּוֹיִם, גּוֹי,

אִם רֹב יִשְׂרָאֵל, יִשְׂרָאֵל;

מַחְצָה לְמַחְצָה, יִשְׂרָאֵל.

רְבִּי יְהוּדָה אוֹמֵר:

הוֹלְכִים אַחַר רֹב הַמַּשְׁלִיכִים.

### @11מסכת מכשירין פרק ב משנה ח

ח

מָצָא בָהּ מְצִיאָה,

אִם רֹב גּוֹיִם, אֵינוּ צָרִיךְ לְהַכְרִיז;

מַחְצָה לְמַחְצָה, צָרִיךְ לְהַכְרִיז.

מָצָא בָהּ פַּת,

הוֹלְכִין אַחַר רֹב הַנַּחְתּוֹמִים.

וְאִם הָיְתָה פַת עִסָּה,

הוֹלְכִין אַחַר רֹב אוֹכְלֵי פַת עִסָּה.

רְבִּי יְהוּדָה אוֹמֵר:

אִם הָיְתָה פַת קֵבָר,

הוֹלְכִין אַחַר רֹב אוֹכְלֵי פַת קֵבָר.

### @11מסכת מכשירין פרק ב משנה ט

ט

מָצָא בָהּ בָּשָׂר,

הוֹלְכִין אַחַר רֹב הַטַּבָּחִין.

אִם הָיָה מְבֻשָּׁל,

הוֹלְכִין אַחַר רֹב אוֹכְלֵי בָשָׂר.

### @11מסכת מכשירין פרק ב משנה י

י

הַמּוֹצֵא פֵרוֹת בַּדֶּרֶךְ, <הַמּוֹצִיא>

אִם רֹב מַכְנִיסִים לְבָתֵּיהֶם, פָּטוּר;

לִמְכּוֹר בַּשּׁוּק, חַיָּב;

מַחְצָה לְמַחְצָה, דְּמַי.

אוֹצָר שֶׁיִּשְׂרָאֵל וְגוֹיִם מְטִילִים לְתוֹכוֹ,

אִם רֹב גּוֹיִם, וַדַּאי;

אִם רֹב יִשְׂרָאֵל, דְּמַי;

מַחְצָה לְמַחְצָה, וַדַּי.

דִּבְרֵי רְבִּי מֵאִיר.

וַחֲכָמִים אוֹמְרִים:

אֲפִלּוּ כֻלּוֹ גּוֹי,

וְיִשְׂרָאֵל אֶחָד מְטִיל לְתוֹכוֹ, דְּמַי.

### @11מסכת מכשירין פרק ב משנה יא

יא

פֵּרוֹת שְׁנִיָּה שֶׁרָּבוּ עַל הַשְּׁלִישִׁית,

וְשֶׁלַּשְּׁלִישִׁית עַל שֶׁלָּרְבִיעִית,

וְשֶׁלַּחֲמִישִׁית עַל שֶׁלַּשִּׁשִּׁית,

וְשֶׁלַּשִּׁשִּׁית עַל שֶׁלִּשְׁבִיעִית,

וְשֶׁלִּשְׁבִיעִית עַל שֶׁלְּמוֹצָאֵי שְׁבִיעִית,

הוֹלְכִין אַחַר הָרֹב.

מַחְצָה לְמַחְצָה, לְהַחֲמִיר.

## @22פרק ג

### @11מסכת מכשירין פרק ג משנה א

א

שַׂק שֶׁהוּא מָלֵא פֵרוֹת,

וּנְתָנוֹ עַל גַּף הַנָּהָר,

אוֹ עַל פִּי הַבּוֹר,

אוֹ עַל מַעֲלוֹת הַמְּעָרָה,

וְשָׁאֲבוּ,

כָּל שֶׁשָּׁאֲבוּ, בְּ'כִי יֻתַּן'. <שֶׁשָּׁאֲבוֹ>

רְבִּי יְהוּדָה אוֹמֵר:

כָּל שֶׁהוּא כְּנֶגֶד הַמַּיִם בְּ'כִי יֻתַּן',

וְשֶׁאֵינוּ כְנֶגֶד הַמַּיִם אֵינוּ בְ'כִי יֻתַּן'.

### @11מסכת מכשירין פרק ג משנה ב

ב

חָבִית שֶׁהִיא מְלֵאָה פֵרוֹת,

וּנְתוּנָה לְתוֹךְ הַמַּשְׁקִין,

אוֹ מְלֵאָה מַשְׁקִין וּנְתוּנָה לְתוֹךְ הַפֵּרוֹת, וְשָׁאֲבוּ,

כָּל שֶׁשָּׁאֲבוּ, בְּ'כִי יֻתַּן'.

בְּאֵלּוּ מַשְׁקִין אָמָרוּ?

בַּמַּיִם, וּבַיַּיִן, וּבַחֹמֶץ.

וּשְׁאָר כָּל הַמַּשְׁקִין, טְהוֹרִין.

רְבִּי נְחֶמְיָה מְטַהֵר בַּקִּטְנִית,

שֶׁאֵין הַקִּטְנִית שׁוֹאֶבֶת.

### @11מסכת מכשירין פרק ג משנה ג

ג

הָרוֹדֶה פַת חַמָּה וּנְתָנָהּ עַל פִּי חָבִית שֶׁלַּיַּיִן,

רְבִּי מֵאִיר מְטַמֵּא.

רְבִּי יְהוּדָה מְטַהֵר.

רְבִּי יוֹסֵה מְטַהֵר בְּשֶׁלַּחִטִּין,

וּמְטַמֵּא בְּשֶׁלַּשְּׂעוֹרִין,

מִפְּנֵי שֶׁהַשְּׂעוֹרִין שׁוֹאֲבוֹת.

### @11מסכת מכשירין פרק ג משנה ד

ד

הַמְרַבֵּץ אֶת בֵּיתוֹ וְנָתַן בּוֹ חִטִּים, וּטְנָנוֹ,

אִם מֵחֲמַת הַמַּיִם, בְּ'כִי יֻתַּן'; <מֵחַמַּת>

וְאִם מֵחֲמַת הַסֶּלַע, אֵינָן בְּ'כִי יֻתַּן'. <מֵחַמַּת>

הַמְכַבֵּס אֶת כְּסוּתוֹ בַעֲרֵבָה,

וְנָתַן בָּהּ חִטִּים, וּטְנָנוֹ,

אִם מֵחֲמַת הַמַּיִם, בְּ'כִי יֻתַּן';

אִם מֵחֲמַת עַצְמָהּ, אֵינָן בְּ'כִי יֻתַּן'.

בַּחוֹל, הֲרֵי זֶה בְ'כִי יֻתַּן'.

מַעֲשֶׂה בְאַנְשֵׁי הַמָּחוֹז שֶׁהָיוּ מְטִינִין בַּחוֹל,

אָמְרוּ לָהֶן חֲכָמִים:

אִם כָּךְ הֱיִיתֶם עוֹשִׂים,

לֹא עֲשִׂיתֶם טַהֲרָה מִימֵיכֶם.

### @11מסכת מכשירין פרק ג משנה ה

ה

הַמֵּטֵן בְּטִיט הַנָּגוּב,

רְבִּי שִׁמְעוֹן אוֹמֵר:

אִם יֶשׁ בּוֹ מַשְׁקֶה טוֹפֵחַ, בְּ'כִי יֻתַּן',

וְאִם לָאו, אֵינוּ בְ'כִי יֻתַּן'. <אֵינָן>

הַמְרַבֵּץ אֶת גֳּרָנוֹ,

אֵינוּ חוֹשֵׁשׁ שֶׁמֵּא נָתַן בַּחִטִּים וּטְנְָנוֹ.

ו  
הַמְלַקֵּט עֲשָׂבִים כְּשֶׁהַטַּל עֲלֵיהֶן,

לְהָטֵן בָּהֶן חִטָּיו, אֵינָן בְּ'כִי יֻתַּן'.

אִם נִתְכַּוַּן לְכֵן,

הֲרֵי זֶה בְ'כִי יֻתַּן'.

הַמּוֹלִיךְ חִטִּין לִטְחוֹן,

וְיָרְדוּ עֲלֵיהֶם גְּשָׁמִים,

אִם שָׂמַח, בְּ'כִי יֻתַּן'.

רְבִּי יְהוּדָה אוֹמֵר:

אֵיפְשָׁר שֶׁלֹּא לִשְׂמֹחַ,

אֶלָּא, אִם עָמַד.

### (@11מסכת מכשירין פרק ג משנה ו)

הָיוּ זֵיתָיו נְתוּנִים בַּגַּג,

וְיָרְדוּ עֲלֵיהֶן גְּשָׁמִים,

אִם שָׂמַח, בְּ'כִי יֻתַּן'.

רְבִּי יְהוּדָה אוֹמֵר:

אֵיפְשָׁר שֶׁלֹּא לִשְׂמֹחַ,

אֶלָּא, אִם פָּקַק אֶת הַצִּנּוֹר,

אוֹ אִם חִלְחֵל לְתוֹכָן.

### @11מסכת מכשירין פרק ג משנה ז

ז

הַחַמָּרִים שֶׁהָיוּ עוֹבְרִים בַּנָּהָר,

וְנָפְלוּ שַׂקֵּיהֶם לַמַּיִם,

אִם שָׂמְחוּ, בְּ'כִי יֻתַּן'.

רְבִּי יְהוּדָה אוֹמֵר:

אֵיפְשָׁר שֶׁלֹּא לִשְׂמֹחַ,

אֶלָּא אִם הֲפָכוֹ.

הָיוּ רַגְלָיו מְלֵאוֹת טִיט,

וְכֵן רַגְלֵי בְהֶמְתּוֹ,

וְעָבַר בַּנָּהָר,

אִם שָׂמַח, בְּ'כִי יֻתַּן'.

רְבִּי יְהוּדָה אוֹמֵר:

אֵיפְשָׁר שֶׁלֹּא לִשְׂמֹחַ,

אֶלָּא, אִם עָמַד וְהֵדִיחַ.

בָּאָדָם וּבִבְהֵמָה טְמֵאָה,

לְעוֹלָם טָמֵא.

### @11מסכת מכשירין פרק ג משנה ח

ח

הַמּוֹרִיד אֶת הַגַּלְגַּלִּין וְאֶת כְּלֵי הַבָּקָר

בְּשָׁעַת הַקָּדִים לַמַּיִם,

בִּשְׁבִיל שֶׁיָּחוּצוּ,

הֲרֵי זֶה בְ'כִי יֻתַּן'.

הַמּוֹרִיד בְּהֵמָה לִשְׁתּוֹת,

הַמַּיִם הָעוֹלִים בְּפִיהָ בְּ'כִי יֻתַּן',

וּבְרַגְלֶיהָ, אֵינָן בְּ'כִי יֻתַּן'.

אִם חָשַׁב שֶׁיִּדּוֹחוּ רַגְלֶיהָ,

אַף הָעוֹלִין בְּרַגְלֶיהָ בְּ'כִי יֻתַּן'.

בְּשָׁעַת הַיַּחַף וְהַדַּיִשׁ,

לְעוֹלָם טָמֵא.

הוֹרִידָהּ חֵרֵשׁ שׁוֹטֶה וְקָטָן,

אַף עַל פִּי שֶׁחָשַׁב שֶׁיִּדּוֹחוּ רַגְלֶיהָ,

אֵינָן בְּ'כִי יֻתַּן',

שֶׁיֵּשׁ לָהֶן מַעֲשֶׂה, וְאֵין לָהֶן מַחֲשָׁבָה.

## @22פרק ד

### @11מסכת מכשירין פרק ד משנה א

א

הַשּׁוֹחֵחַ לִשְׁתּוֹת,

הַמַּיִם הָעוֹלִים בְּפִיו וּבִשְׂפָמוֹ, בְּ'כִי יֻתַּן';

בְּחָטְמוֹ וּבְרֹאשׁוֹ וּבִזְקָנוֹ, אֵינָן בְּ'כִי יֻתַּן'.

הַמְמַלֵּא בֶחָבִית,

הַמַּיִם הָעוֹלִים אַחֲרֶיהָ,

וּבְחֶבֶל שֶׁהוּא מְכֻוָּן עַל צַוָּארָהּ,

וּבְחֶבֶל שֶׁהוּא לְצָרְכָהּ,

הֲרֵי זֶה בְ'כִי יֻתַּן'.

כַּמָּה הוּא צָרְכָהּ?

רְבִּי שִׁמְעוֹן בֶּן אֶלְעָזָר אוֹמֵר:

טֶפַח.

נְתָנָהּ תַּחַת הַצִּנּוֹר,

אֵינָן בְּ'כִי יֻתַּן'.

### @11מסכת מכשירין פרק ד משנה ב

ב

מִי שֶׁיָּרְדוּ עָלָיו גְּשָׁמִים,

אֲפִלּוּ אַב הַטֻּמְאָה, אֵינָן בְּ'כִי יֻתַּן',

וְאִם נָעַר, בְּ'כִי יֻתַּן'.

עָמַד תַּחַת הַצִּנּוֹר לְהָקֵר אוֹ לִדּוֹחַ,

בַּטָּמֵא, טְמֵאִין,

וּבַטָּהוֹר, בְּ'כִי יֻתַּן'.

### @11מסכת מכשירין פרק ד משנה ג

ג

הַכּוֹפֶה קְעָרָה לַכֹּתֶל בִּשְׁבִיל שֶׁתִּדּוֹחַ,

הֲרֵי זֶה בְ'כִי יֻתַּן';

אִם בִּשְׁבִיל שֶׁלֹּא יִלְקֶה הַכֹּתֶל,

אֵינָן בְּ'כִי יֻתַּן'.

### @11מסכת מכשירין פרק ד משנה ד

ד

חָבִית שֶׁיָּרַד הַדֶּלֶף לְתוֹכָהּ,

בֵּית שַׁמַּי אוֹמְרִים:

יְשַׁבֵּר.

וּבֵית הֶלֵּל אוֹמְרִים:

יְעָרֶה.

וּמוֹדִין שֶׁהוּא מוֹשִׁיט יָדוֹ וְנוֹטֵל פֵּרוֹת מִתּוֹכָהּ,

וְהֵן טְהוֹרִין.

### @11מסכת מכשירין פרק ד משנה ה

ה

עֲרֵבָה שֶׁיָּרַד הַדֶּלֶף לְתוֹכָהּ,

הַנּוֹתְזִין וְהַצָּפִין אֵינָן בְּ'כִי יֻתַּן'.

נְטָלָהּ לְשָׁפְכָהּ,

בֵּית שַׁמַּי אוֹמְרִים:

בְּ'כִי יֻתַּן';

וּבֵית הֶלֵּל אוֹמְרִים:

אֵינָן בְּ'כִי יֻתַּן'.

ו

הִנִּיחָהּ שֶׁיֵּרֵד הַדֶּלֶף לְתוֹכָהּ,

הַנּוֹתְזִין וְהַצָּפִין,

בֵּית שַׁמַּי אוֹמְרִים:

בְּ'כִי יֻתַּן';

וּבֵית הֶלֵּל אוֹמְרִים:

אֵינָן בְּ'כִי יֻתַּן'.

נְטָלָהּ לְשָׁפְכָהּ,

אֵלּוּ וָאֵלּוּ מוֹדִים שֶׁהֵן בְּ'כִי יֻתַּן'.

ז

הַמַּטְבִּיל אֶת כֵּלָיו וְהַמְכַבֵּס אֶת כְּסוּתוֹ בַמְּעָרָה,

הַמַּיִם הָעוֹלִים בְּיָדָיו בְּ'כִי יֻתַּן';

בְּרַגְלָיו, אֵינָן בְּ'כִי יֻתַּן'.

רְבִּי אֶלְעָזָר אוֹמֵר:

אִם אֵיפְשָׁר לוֹ שֶׁיֵּרֵד אֶלָּא אִם כֵּן נִטַּנְּפוּ רַגְלָיו,

אַף הָעוֹלִים בְּרַגְלָיו, בְּ'כִי יֻתַּן'.

### @11מסכת מכשירין פרק ד משנה ו

ח

קֻפָּה שֶׁהִיא מְלֵאָה תָרְמוֹסִין,

וּנְתָנוּהָ לְתוֹךְ הַמִּקְוֶה,

וּמוֹשִׁיט יָדוֹ וְנוֹטֵל תָּרְמוֹסִין מִתּוֹכָהּ,

וְהֵם טְהוֹרִין.

הֶעֱלָם מִן הַמַּיִם,

הַנּוֹגְעִים בַּקֻּפָּה, טְמֵאִין,

וּשְׁאָר כָּל הַתָּרְמוֹסִין טְהוֹרִין.

צְנוֹן שֶׁבַּמְּעָרָה, נִדָּה מְדִיחַתּוּ,

וְהוּא טָהוֹר.

הֶעֱלַתּוּ כָּל שֶׁהוּא מִן הַמַּיִם,

טָמֵא.

### @11מסכת מכשירין פרק ד משנה ז

ט

פֵּרוֹת שֶׁנָּפְלוּ לְתוֹךְ אַמַּת הַמַּיִם,

וּפָשַׁט מִי שֶׁהָיוּ יָדָיו טְמֵאוֹת וּנְטָלָן,

יָדָיו טְהוֹרוֹת,

וְהַפֵּרוֹת טְהוֹרִין.

אִם חָשַׁב שֶׁיִּדּוֹחוּ יָדָיו,

יָדָיו טְהוֹרוֹת,

וְהַפֵּרוֹת בְּ'כִי יֻתַּן'.

### @11מסכת מכשירין פרק ד משנה ח

י

קְדֵרָה שֶׁהִיא מְלֵאָה מַיִם,

וּנְתוּנָה לְתוֹךְ הַמִּקְוֶה,

וּפָשַׁט אַב הַטֻּמְאָה אֶת יָדוֹ לְתוֹכָהּ,

טְמֵאָה;

מַגַּע טְמֵאוֹת, טְהוֹרָה.

וּשְׁאָר כָּל הַמַּשְׁקִין,

טְמֵאָה,

שֶׁאֵין הַמַּיִם מְטַהֲרִין אֶת שְׁאָר הַמַּשְׁקִין.

### @11מסכת מכשירין פרק ד משנה ט

יא

הַמְמַלֵּא בַקִּילוֹן, עַד שְׁלֹשָׁה יָמִים,

טְמֵאִין.

רְבִּי עֲקִיבָה אוֹמֵר:

אִם נִגָּבוּ מִיָּד טְהוֹרִין,

אִם לֹא נִגָּבוּ,

אֲפִלּוּ עַד שְׁלֹשִׁים יוֹם טְמֵאִין.

### @11מסכת מכשירין פרק ד משנה י

יב

עֵצִים שֶׁנָּפְלוּ עֲלֵיהֶן מַשְׁקִין

וְיָרְדוּ עֲלֵיהֶן גְּשָׁמִים,

אִם רָבוּ, טְהוֹרִין.

הוֹצִיאָן שֶׁיֵּרְדוּ עֲלֵיהֶן גְּשָׁמִים, <שֶׁיָּרְדוּ>

אַף עַל פִּי שֶׁרָבוּ, טְמֵאִין.

בָּלְעוּ מַשְׁקִים טְמֵאִין,

אַף עַל פִּי שֶׁהוֹצִיאָן שֶׁיֵּרְדוּ עֲלֵיהֶן גְּשָׁמִים,

טְהוֹרִים,

וְלֹא יַסִּיקֵם אֶלָּא בְיָדַיִם טְהוֹרוֹת בִּלְבַד.

רְבִּי שִׁמְעוֹן אוֹמֵר:

אִם הָיוּ לַחִים וְהִסִּיקָן,

רָבוּ מַשְׁקִין הַיּוֹצְאִין מֵהֶן עַל הַמַּשְׁקִים שֶׁבָּלָעוּ,

טְהוֹרִין.

## @22פרק ה

### @11מסכת מכשירין פרק ה משנה א

א

מִי שֶׁטָּבַל בַּנָּהָר,

וְהָיָה לְפָנָיו נָהָר אַחֵר וְעָבַר בּוֹ,

וְטִהֲרוּ שְׁנִיִּים אֶת הָרִאשׁוֹנִים.

דְּחָיוֹ חֲבֵרוֹ לְשָׁבְרוֹ, וְכֵן לִבְהֶמְתּוֹ,

טִהֲרוּ שְׁנִיִּים אֶת הָרִאשׁוֹנִים.

אִם כִּמְשַׂחֵק עִמּוֹ,

הֲרֵי זֶה בְ'כִי יֻתַּן'.

### @11מסכת מכשירין פרק ה משנה ב

ב

הַשָּׁט עַל פְּנֵי הַמַּיִם,

הַנּוֹתְזִין אֵינָן בְּ'כִי יֻתַּן'.

וְאִם נִתְכַּוַּן לְהַתִּיז עַל חֲבֵרוֹ,

הֲרֵי זֶה בְ'כִי יֻתַּן'.

הָעוֹשֶׂה צִפּוֹר בַּמַּיִם,

הַנּוֹתְזִין אֶת שֶׁבָּהּ אֵינָן בְּ'כִי יֻתַּן'.

### @11מסכת מכשירין פרק ה משנה ג

ג

פֵּרוֹת שֶׁיָּרַד הַדֶּלֶף לְתוֹכָן וּבְלָלָן שֶׁיִּגּוֹבוּ,

רְבִּי אוֹמֵר:

אֵינָן בְּ'כִי יֻתַּן'.

### @11מסכת מכשירין פרק ה משנה ד

ד

הַמּוֹדֵד אֶת הַבּוֹר,

בֵּין לְעָמְקוֹ בֵין לְרָחְבּוֹ,

הֲרֵי זֶה בְ'כִי יֻתַּן'.

דִּבְרֵי רְבִּי טַרְפוֹן.

רְבִּי עֲקִיבָה אוֹמֵר:

לְעָמְקוֹ, בְּ'כִי יֻתַּן',

וּלְרָחְבּוֹ, אֵינוּ בְ'כִי יֻתַּן'.

### @11מסכת מכשירין פרק ה משנה ה

ה

פָּשַׁט יָדוֹ אוֹ רַגְלוֹ אוֹ קָנֶה לַבּוֹר,

לֵידַע אִם יֶשׁ בּוֹ מַיִם,

אֵינָן בְּ'כִי יֻתַּן';

לֵידַע כַּמָּה מַיִם יֶשׁ בּוֹ,

הֲרֵי זֶה בְ'כִי יֻתַּן'.

זָרַק אֶת הָאֶבֶן לַבּוֹר,

לֵידַע אִם יֵשׁ בּוֹ מַיִם,

הַנּוֹתְזִין אֵינָן בְּ'כִי יֻתַּן',

וְאֶת שֶׁבָּאֶבֶן טְהוֹרִין.

### @11מסכת מכשירין פרק ה משנה ו

ו

הַחוֹבֵט עַל הַשֶּׁלַח,

חוּץ לַמַּיִם, בְּ'כִי יֻתַּן',

וּבְתוֹךְ הַמַּיִם, אֵינָן בְּ'כִי יֻתַּן'.

רְבִּי יוֹסֵה אוֹמֵר:

אַף בְּתוֹךְ הַמַּיִם, בְּ'כִי יֻתַּן',

מִפְּנֵי שֶׁהוּא מִתְכַּוֵּן שֶׁיֵּצְאוּ עִם הַצּוֹאָה.

### @11מסכת מכשירין פרק ה משנה ז

ז

הַמַּיִם הָעוֹלִים בַּסְּפִינָה,

וּבָעֹקֶל, וּבַמָּשׁוֹטוֹת,

אֵינָן בְּ'כִי יֻתַּן';

בַּמְּצוֹדוֹת וּבָרְשָׁתוֹת וּבַמִּכְמוֹרוֹת,

אֵינָן בְּ'כִי יֻתַּן'.

וְאִם נָעַר, בְּ'כִי יֻתַּן'.

הַמּוֹלִיךְ אֶת הַסְּפִינָה לַיָּם הַגָּדוֹל לְצָרְפָהּ,

הַמּוֹצִיא מַסְמֵר בַּגְּשָׁמִים לְצָרְפוֹ,

הַמַּנִּיחַ אֶת הָאוּר בַּגְּשָׁמִים לְכַבּוֹתוֹ,

הֲרֵי זֶה בְ'כִי יֻתַּן'.

### @11מסכת מכשירין פרק ה משנה ח

ח  
קַסְיָה שֶׁלַּשֻּׁלְחָנוֹת,

וְכֵן שִׁפָּה שֶׁלִּלְבֵנִים,

אֵינָן בְּ'כִי יֻתַּן';

וְאִם נָעַר, בְּ'כִי יֻתַּן'.

### @11מסכת מכשירין פרק ה משנה ט

ט

כָּל הַנָּצוֹק טָהוֹר,

חוּץ מִדְּבַשׁ הַזִּיפִים, וְהַצַּפַּחַת.

בֵּית שַׁמַּי אוֹמְרִים:

אַף מִקְפָּה שֶׁלַּגְּרִיסִים וְשֶׁלַּפּוּל,

מִפְּנֵי שֶׁהִיא סוֹלֶדֶת לְאַחֲרֶיהָ.

### @11מסכת מכשירין פרק ה משנה י

י

הַמְּעָרֶה מֵחַם לְחַם,

וּמִצּוֹנֵן לְצוֹנֵן,

מֵחַם לַצּוֹנֵן,

טָהוֹר;

מִצּוֹנֵן לְחַם,

טָמֵא.

רְבִּי שִׁמְעוֹן אוֹמֵר:

אַף הַמְּעָרֶה מֵחַם לְחַם,

וְכֹחוֹ שֶׁלַּתַּחְתּוֹן יָפֶה מִשֶׁלָּעֶלְיוֹן,

טָמֵא.

### @11מסכת מכשירין פרק ה משנה יא

יא

הָאִשָּׁה שֶׁהָיוּ יָדֶיהָ טְהוֹרוֹת,

וּמְגַסָּה בִקְדֵרָה טְמֵאָה,

אִם הֵזִיעוּ יָדֶיהָ,

טְמֵאוֹת.

וּמְגַסָּה בִקְדֵרָה טְהוֹרָה,

אִם הֵזִיעוּ יָדֶיהָ, הַקְּדֵרָה טְמֵאָה. <בִקְדֵרָה>

רְבִּי יוֹסֵה אוֹמֵר:

אִם נָטְפוּ.

הַשּׁוֹקֵל עֲנָבִים בְּכַף מֹאזְנַיִם,

הַיַּיִן שֶׁבַּכַּף טָהוֹר,

עַד שֶׁיְּעָרֶה לְתוֹךְ הַכֶּלִי.

הֲרֵי זֶה דוֹמֶה לְסַלֵּי זֵיתִים וַעֲנָבִים שֶׁהֵן מְנַטְּפִים.

## @22פרק ו

### @11מסכת מכשירין פרק ו משנה א

א

הַמַּעֲלֶה פֵרוֹתָיו לַגַּג מִפְּנֵי הַכְּנִמָּה,

וְיָרַד עֲלֵיהֶן טַל,

אֵינָן בְּ'כִי יֻתַּן'.

וְאִם נִתְכַּוַּן לְכֵן,

הֲרֵי זֶה בְ'כִי יֻתַּן'.

הֶעֱלָן חֵרֵשׁ שׁוֹטֶה וְקָטָן,

אַף עַל פִּי שֶׁחָשֵַׁב שֶׁיֵּרֵד עֲלֵיהֶן טַל,

אֵינָן בְּ'כִי יֻתַּן',

שֶׁיֵּשׁ לָהֶם מַעֲשֶׂה וְאֵין לָהֶן מַחֲשָׁבָה.

### @11מסכת מכשירין פרק ו משנה ב

ב

הַמַּעֲלֶה אֶת הָאֲגֻדּוֹת וְאֶת הַקְּצִיעוֹת

וְאֶת הַשּׁוּם לַגַּג, בִּשְׁבִיל שֶׁיַּמְתִּינוּ,

אֵינָן בְּ'כִי יֻתַּן'.

כָּל הָאֲגֻדּוֹת שֶׁלְּבֵית הַשְּׁוָקִים טְמֵאִין.

רְבִּי יְהוּדָה מְטַהֵר בַּלַּחִים.

אָמַר רְבִּי מֵאִיר:

וְכִי מִפְּנֵי מָה טִמּוּם?

אֶלָּא מִפְּנֵי מַשְׁקֵה הַפֶּה!

כָּל הַקְּמָחִים וְהַסְּלָתוֹת שֶׁלְּבֵית הַשְּׁוָקִין טְמֵאִים.

הַחֲלִיקָה, וְהַטְּרָגוֹס וְהַטִּיְסָנִי,

טְמֵאִין בְּכָל מָקוֹם.

### @11מסכת מכשירין פרק ו משנה ג

ג

כָּל הַבֵּיצִים בְּחֶזְקַת טַהֲרָה,

חוּץ מִשֶּׁלְּמוֹכְרֵי מַשְׁקֶה.

אִם הָיוּ מוֹכְרִין עִמָּהֶן פֵּרוֹת יְבֵשִׁים,

טְהוֹרוֹת.

כָּל הַדָּגִין בְּחֶזְקַת טֻמְאָה.

רְבִּי יְהוּדָה אוֹמֵר:

חֲתִכָּה אַיְלָתִית, וְדַג הַמִּצְרִי הַבָּא בְקֻפָּה,

וְקוֹלְיַס הָאַסְפְּנָן,

הֲרֵי אֵלּוּ בְחֶזְקַת טַהֲרָה.

כָּל הַצֵּיר בְּחֶזְקַת טֻמְאָה.

וְעַל כֻּלָּם עַם הָאָרֶץ נֶאֱמָנִין לוֹמַר:

"טְהוֹרִין הֵן",

חוּץ מִן הַדָּגָה,

מִפְּנֵי שֶׁמַּפְקִידִין אוֹתָם אֵצֶל עַם הָאָרֶץ.

רְבִּי אֱלִיעֶזֶר בֶּן יַעֲקֹב אוֹמֵר:

צֵיר טָהוֹר שֶׁנָּפַל לְתוֹכוֹ מַיִם כָּל שֶׁהֵן,

טָמֵא.

### @11מסכת מכשירין פרק ו משנה ד

ד

שִׁבְעָה מַשְׁקִין הֵן:

הַטַּל,

וְהַמַּיִם,

[הַיַּיִן,]

וְהַשֶּׁמֶן,

וְהַדָּם,

וְהֶחָלָב,

וּדְבַשׁ דְּבוֹרִים.

דְּבַשׁ צָרְעִי, טָהוֹר,

וּמֻתָּר בַּאֲכִילָה.

### @11מסכת מכשירין פרק ו משנה ה

ה

תּוֹלָדוֹת לַמַּיִם:

הַיּוֹצֵא מִן הָעַיִן,

מִן הָאֹזֶן,

מִן הַחֹטֶם,

וּמִן הַפֶּה,

מֵי רַגְלַיִם, בֵּין גְּדוֹלִים בֵּין קְטַנִּים,

לְדַעְתּוֹ וְשֶׁלֹּא לְדַעְתּוֹ.

תּוֹלָדוֹת לַדָּם:

דַּם שְׁחִיטָה בַּבְּהֵמָה וּבַחַיָּה וּבָעוֹפוֹת הַטְּהוֹרִין,

וְדַם הַקֵּז לִשְׁתִיָּה.

מֵי הֶחָלָב, כְּחָלָב,

וְהַמֹּחַל, כַּשֶּׁמֶן,

שֶׁאֵין מֹחַל יוֹצֵא יְדֵי שֶׁמֶן.

דִּבְרֵי רְבִּי שִׁמְעוֹן.

רְבִּי מֵאִיר אוֹמֵר:

אַף עַל פִּי שֶׁאֵין בּוֹ שֶׁמֶן.

דַּם הַשֶּׁרֶץ כִּבְשָׂרוֹ,

מְטַמֵּא וְאֵינוּ מַכְשִׁיר;

וְאֵין לָנוּ כַּיּוֹצֵא בוֹ.

### @11מסכת מכשירין פרק ו משנה ו

ו

אֵלּוּ מְטַמִּין וּמַכְשִׁירִין:

זוֹבוֹ שֶׁלַּזָּב,

וְרוֹקוֹ, וְשִׁכְבַת זַרְעוֹ, וּמֵימֵי רַגְלָיו,

וּרְבִיעִית מִן הַמֵּת,

וְדַם הַנִּדָּה.

רְבִּי אֱלִיעֶזֶר אוֹמֵר:

שִׁכְבַת זֶרַע אֵינָה מַכְשֶׁרֶת.

רְבִּי אֶלְעָזָר בֶּן עֲזַרְיָה אוֹמֵר:

דַּם הַנִּדָּה [אֵינוּ מַכְשִׁיר.]

רְבִּי שִׁמְעוֹן אוֹמֵר:

דַּם הַמֵּת אֵינוּ מַכְשִׁיר.

וְאִם נָפַל עַל הַדַּלַּעַת,

גּוֹדְדָהּ, וְהִיא טְהוֹרָה.

### @11מסכת מכשירין פרק ו משנה ז

ז

אֵלּוּ [לֹא] מְטַמִּין וְלֹא מַכְשִׁירִין:

הַזֵּעָה,

וְהַלֵּחָה סְרוּחָה,

וְהָרֶאִי,

וְדָם הַיּוֹצֵא עִמָּהֶן,

וּמַשְׁקֵה בֶן שְׁמוֹנָה.

רְבִּי יוֹסֵה אוֹמֵר:

חוּץ מִדָּמוֹ.

וְהַשּׁוֹתֶה מֵי טְבֶרְיָה,

אַף עַל פִּי יוֹצְאִין נְקִיִּים.

ח

דַּם שְׁחִיטָה בִּבְהֵמָה וּבַחַיָּה וּבָעוֹפוֹת הַטְּמֵאִין,

וְדַם הַקֵּז לִרְפוּאָה.

רְבִּי אֶלְעָזָר מְטַמֵּא בָאֵלּוּ.

רְבִּי שִׁמְעוֹן בֶּן אֶלְעָזָר אוֹמֵר:

חֲלֵב הַזָּכָר טָהוֹר.

### @11מסכת מכשירין פרק ו משנה ח

ט

חֲלֵב הָאִשָּׁה מְטַמֵּא לְרָצוֹן וְשֶׁלֹּא לְרָצוֹן,

וַחֲלֵב הַבְּהֵמָה אֵינוּ מְטַמֵּא אֶלָּא לְרָצוֹן.

אָמַר רְבִּי עֲקִיבָה:

קוֹל וָחֹמֶר הַדְּבָרִין:

מָה, אִם חֲלֵב הָאִשָּׁה,

שֶׁאֵינוּ מְיֻחָד אֶלָּא לַקְּטַנִּים,

מְטַמֵּא לְרָצוֹן וְשֶׁלֹּא לְרָצוֹן,

חֲלֵב הַבְּהֵמָה,

שֶׁהוּא מְיֻחָד לַקְּטַנִּים וְלַגְּדוֹלִים,

אֵינוּ דִין שֶׁיְּטַמֵּא לְרָצוֹן וְשֶׁלֹּא לְרָצוֹן?

אָמְרוּ לוֹ:

לֹא!

אִם טִמֵּא חֲלֵב הָאִשָּׁה שֶׁלֹּא לְרָצוֹן,

שֶׁדַּם מַגַּפְתָּהּ טָמֵא,

יְטַמֵּא חֲלֵב הַבְּהֵמָה שֶׁלֹּא לְרָצוֹן,

שֶׁדַּם מַגַּפְתָּהּ טָהוֹר?

אָמַר לָהֶם:

מַחֲמִיר אֲנִי בֶחָלָב מִבַּדָּם,

שֶׁהַחוֹלֵב לִרְפוּאָה, טָמֵא,

וְהַמֵּקִיז לִרְפוּאָה, טָהוֹר.

אָמְרוּ לוֹ:

סַלֵּי זֵיתִים וַעֲנָבִים יוֹכִיחוּ,

שֶׁהַמַּשְׁקִין הַיּוֹצְאִין מֵהֶן,

לְרָצוֹן, טְמֵאִים,

וְשֶׁלֹּא לְרָצוֹן, טְהוֹרִים.

אָמַר לָהֶן:

לֹא!

אִם אֲמַרְתֶּם בְּסַלֵּי זֵיתִים וַעֲנָבִים,

שֶׁתְּחִלָּתָן אֹכֶל וְסוֹפָן מַשְׁקֶה,

תֹּאמְרוּ בֶחָלָב שֶׁתְּחִלָּתוֹ וְסוֹפוֹ מַשְׁקֶה?

עַד כָּן הָיְתָה תְשׁוּבָה.

אָמַר רְבִּי שִׁמְעוֹן:

מִכָּן וְהֵילָּךְ הָיִינוּ מְשִׁיבִין לְפָנָיו:

מֵי גְשָׁמִים יוֹכִיחוּ,

שֶׁתְּחִלָּתָן וְסוֹפָן מַשְׁקֶה,

וְאֵינָן מְטַמִּין אֶלָּא לְרָצוֹן.

אָמַר לָנוּ:

לֹא!

אִם אֲמַרְתֶּם בְּמֵי גְשָׁמִין,

שֶׁאֵין רֻבָּן לָאָדָם, אֶלָּא לָאֲרָצוֹת וְלָאִילָנוֹת,

וְרֹב הֶחָלָב לָאָדָם.

חסלת מסכת מכשירין פרקין ו'

# @00מסכת זבים

## @22פרק א

### @11מסכת זבים פרק א משנה א

א

הָרוֹאֶה רְאִיָּה אַחַת שֶׁלָּזוֹב,

בֵּית שַׁמַּי אוֹמְרִים:

כְּשׁוֹמֶרֶת יוֹם כְּנֶגֶד יוֹם.

וּבֵית הֶלֵּל אוֹמְרִים:

כְּבַעַל קֶרִי.

רָאָה אַחַת, וּבַשֵּׁנִי הִפְסִיק,

וּבַשְּׁלִישִׁי רָאָה שְׁתַּיִם,

אוֹ אַחַת מְרֻבָּה כִשְׁתַּיִם.

בֵּית שַׁמַּי אוֹמְרִים:

זָב גָּמוּר.

וּבֵית הֶלֵּל אוֹמְרִים:

מְטַמֵּא מִשְׁכָּב וּמוֹשָׁב,

וְצָרִיךְ בִּיאַת מַיִם חַיִּים,

וּפָטוּר מִן הַקָּרְבָּן.

ב

אָמַר רְבִּי אֶלְעָזָר בֶּן יְהוּדָה:

מוֹדִים בֵּית שַׁמַּי בָּזֶה שֶׁאֵינוּ זָב גָּמוּר.

וְעַל מַה נֶּחְלָקוּ?

עַל הָרוֹאֶה שְׁתַּיִם,

אוֹ אַחַת מְרֻבָּה כִשְׁתַּיִם,

וּבַשֵּׁנִי הִפְסִיק,

וּבַשְּׁלִישִׁי רָאָה אַחַת.

בֵּית שַׁמַּי אוֹמְרִים:

זָב גָּמוּר.

בֵּית הֶלֵּל אוֹמְרִים:

מְטַמֵּא מִשְׁכָּב וּמוֹשָׁב,

וְצָרִיךְ בִּיאַת מַיִם חַיִּים,

וּפָטוּר מִן הַקָּרְבָּן.

### @11מסכת זבים פרק א משנה ב

ג

הָרוֹאֶה קֶרִי בַיּוֹם הַשְּׁלִישִׁי לִסְפִירַת זוֹבוֹ,

בֵּית שַׁמַּי אוֹמְרִים:

סָתַר שְׁנֵי יָמִים שֶׁלְּפָנָיו.

וּבֵית הֶלֵּל אוֹמְרִים:

לֹא סָתַר אֶלָּא יוֹמוֹ.

רְבִּי יִשְׁמָעֵאל אוֹמֵר:

הָרוֹאֶה בַשֵּׁנִי סָתַר שֶׁלְּפָנָיו.

רְבִּי עֲקִיבָה אוֹמֵר:

אֶחָד הָרוֹאֶה בַשֵּׁנִי וְאֶחָד הָרוֹאֶה בַשְּׁלִישִׁי,

שֶׁבֵּית שַׁמַּי אוֹמְרִים:

סָתַר שְׁנֵי יָמִים שֶׁלְּפָנָיו,

וּבֵית הֶלֵּל אוֹמְרִים:

לֹא סָתַר אֶלָּא יוֹמוֹ.

וּמוֹדֶה בָּרוֹאֶה בָרְבִיעִי,

שֶׁלֹּא סָתַר אֶלָּא יוֹמוֹ.

בְּרוֹאֶה קֶרִי,

אֲבָל אִם רָאָה זוֹב, אֲפִלּוּ יוֹם שְׁבִיעִי,

סָתַר שֶׁלְּפָנָיו.

### @11מסכת זבים פרק א משנה ג

ד

רָאָה אַחַת הַיּוֹם וּשְׁתַּיִם לְמָחָר,

שְׁתַּיִם הַיּוֹם וְאַחַת לְמָחָר,

שָׁלוֹשׁ לִשְׁלֹשָׁה יָמִים,

אוֹ לִשְׁלֹשָׁה לֵילוֹת,

הֲרֵי זֶה זָב גָּמוּר.

### @11מסכת זבים פרק א משנה ד

ה

רָאָה אַחַת וְהִפְסִיק כְּדֵי טְבִילָה וְסִפּוּג,

וְאַחַר כָּךְ רָאָה שְׁתַּיִם,

אוֹ אַחַת מְרֻבָּה כִּשְׁתַּיִם;

אוֹ שֶׁרָאָה שְׁתַּיִם,

אוֹ אַחַת מְרֻבָּה כִּשְׁתַּיִם,

וְהִפְסִיק כְּדֵי טְבִילָה וְסִפּוּג,

וְאַחַר כָּךְ רָאָה אַחַת,

הֲרֵי זֶה זָב גָּמוּר.

### @11מסכת זבים פרק א משנה ה

ו

רָאָה אַחַת מְרֻבָּה כְּשָׁלוֹשׁ,

שֶׁהִיא כְמִגֵּד יָוָן לְשִׁילֹחַ,

שֶׁהֵן כְּדֵי שְׁתֵּי טְבִילוֹת וְכִשְׁנֵי סִפּוּגִים,

הֲרֵי זֶה זָב גָּמוּר.

ז

רָאָה אַחַת מְרֻבָּה כִשְׁתַּיִם,

מְטַמֵּא מִשְׁכָּב וּמוֹשָׁב,

וְצָרִיךְ בִּיאַת מַיִם חַיִּים,

וּפָטוּר מִן הַקָּרְבָּן.

אָמַר רְבִּי יוֹסֵה:

לֹא אָמָרוּ אַחַת מְרֻבָּה

אֶלָּא אִם יֶשׁ בָּהּ כְּדֵי שָׁלוֹשׁ.

### @11מסכת זבים פרק א משנה ו

ח

רָאָה אַחַת הַיּוֹם וְאַחַת בֵּין הַשְּׁמָשׁוֹת,

אַחַת בֵּין הַשְּׁמָשׁוֹת וְאַחַת לְמָחָר,

אִם יָדוּעַ שֶׁמִּקְצָת הָרְאִיָּה מֵהַיּוֹם וּמִקְצָתָהּ לְמָחָר,

וַדַּאי לַטֻּמְאָה וְלַקָּרְבָּן;

וְאִם סָפֵק שֶׁמִּקְצָת הָרְאִיָּה מֵהַיּוֹם וּמִקְצָתָהּ לְמָחָר,

וַדַּאי לַטֻּמְאָה, וְסָפֵק לַקָּרְבָּן.

רָאָה שְׁנֵי יָמִים בֵּין הַשְּׁמָשׁוֹת,

סָפֵק לַטֻּמְאָה וְלַקָּרְבָּן;

אַחַת בֵּין הַשְּׁמָשׁוֹת,

סָפֵק לַטֻּמְאָה.

## @22פרק ב

### @11מסכת זבים פרק ב משנה א

א

הַכֹּל טְמֵאִין בַּזִּיבָה,

אַף הַגֵּרִים,

אַף הָעֲבָדִים,

בֵּין מְשֻׁחְרָרִין בֵּין שֶׁאֵינָן מְשֻׁחְרָרִים,

חֵרֵשׁ, שׁוֹטֶה וְקָטָן,

סְרִיס אָדָם וּסְרִיס חַמָּה,

וְטָמְטוֹם וְאַנְדְּרוֹגִינָס.

וְנוֹתְנִין עֲלֵיהֶן חָמְרֵי הָאִישׁ וְחָמְרֵי הָאִשָּׁה,

מִטַּמִּין בַּדָּם כָּאִשָּׁה,

וּבַלֹּבֶן כָּאִישׁ,

וְטֻמְאָתָן בְּסָפֵק.

### @11מסכת זבים פרק ב משנה ב

ב

בְּשֶׁבַע דְרָכִין בּוֹדְקִין אֶת הַזָּב

עַד שֶׁלֹּא נִזְקַק לַזִּיבָה:

בְּמַאֲכָל, בְּמִשְׁתֶּה,

בְּמַשָּׂא, בִּקְפִיצָה,

בְּחֹלִי, בְּמַרְאֶה וּבְהִרְהוּר.

הִרְהֵר עַד שֶׁלֹּא רָאָה,

אוֹ רָאָה עַד שֶׁלֹּא הִרְהֵר,

רְבִּי יְהוּדָה אוֹמֵר:

אֲפִלּוּ רָאָה בְהֵמָה וְחַיָּה וָעוֹף

מִתְעַסְּקִין זֶה עִם זֶה,

אֲפִלּוּ רָאָה בִגְדֵי צֶבַע הָאִשָּׁה.

רְבִּי עֲקִיבָה אוֹמֵר:

אָכַל כָּל מַאֲכָל, בֵּין רַע, בֵּין יָפֶה,

וְשָׁתָה כָל מַשְׁקֶה.

אָמְרוּ לוֹ:

"אֵין כָּן זָבִין מֵעַתָּה!"

אָמַר לָהֶם:

"אֵין אַחְרָיוּת זָבִים עֲלֵיכֶם!"

מִשֶּׁנִּזְקַק לַזִּיבָה, אֵין בּוֹדְקִין אוֹתוֹ.

אָנְסוֹ וּסְפֵקוֹ וְשִׁכְבַת זַרְעוֹ טְמֵאִים,

שֶׁרַגְלַיִם לַדָּבָר.

ג

רָאָה רְאִיָּה רִאשׁוֹנָה,

בּוֹדְקִין אוֹתוֹ.

בַּשְּׁנִיָּה, בַּשְּׁלִישִׁית,

אֵין בּוֹדְקִין אוֹתוֹ.

רְבִּי אֶלְעָזָר אוֹמֵר:

אַף בַּשְּׁלִישִׁית בּוֹדְקִין אוֹתוֹ,

מִפְּנֵי הַקָּרְבָּן.

### @11מסכת זבים פרק ב משנה ג

ד

הָרוֹאֶה קֶרִי,

אֵינוּ מִטַּמֵּא בַזִּיבָה מֵעֵת לְעֵת.

רְבִּי יוֹסֵה אוֹמֵר:

יוֹמוֹ.

גּוֹי שֶׁרָאָה קֶרִי וְנִתְגַּיַּר,

מִיָּד הוּא מִטַּמֵּא בַזִּיבָה.

הָרוֹאָה דָם וְהַמְקַשָּׁה, מֵעֵת לְעֵת. <הָרוֹאֶה>

וְהַמַּכֶּה אֶת עַבְדּוֹ, (שְׁמוֹת כא,כא)

"יוֹם אוֹ יוֹמַיִם", מֵעֵת לְעֵת.

כֶּלֶב שֶׁאָכַל בְּשַׂר הַמֵּת,

שְׁלֹשָׁה יָמִים מֵעֵת לְעֵת,

וְהוּא כְבִרְיָתוֹ.

### @11מסכת זבים פרק ב משנה ד

ה

הַזָּב מְטַמֵּא אֶת הַמִּשְׁכָּב בַּחֲמִשָּׁה דְרָכִים,

לְטַמֵּא אָדָם וּלְטַמֵּא בְגָדִים:

עוֹמֵד, יוֹשֵׁב, שׁוֹכֵב,

נִתְלָה וְנִשְׁעָן.

וְהַמִּשְׁכָּב מְטַמֵּא

עוֹמֵד, יוֹשֵׁב, שׁוֹכֵב,

נִתְלָה וְנִשְׁעָן,

בְּמַגָּע, וּבְמַשָּׂא.

## @22פרק ג

### @11מסכת זבים פרק ג משנה א

א

הַזָּב וְהַטָּהוֹר שֶׁיָּשְׁבוּ בִסְפִינָה, אוֹ בְאַסְדָּה,

אוֹ שֶׁרָכְבוּ עַל גַּבֵּי בְהֵמָה,

אַף עַל פִּי שֶׁאֵין בִּגְדֵיהֶם נוֹגְעִים,

הֲרֵי אֵלּוּ טְמֵאִין מִדְרָס.

יָשְׁבוּ עַל הַנֶּסֶר וְעַל הַסַּפְסֵל,

עַל הַגָּשִׁישׁ שֶׁלְּמִטָּה,

וְעַל הָאַכְּלוֹנָס, *<keléontes: מוטות של נול>*

בִּזְמַן שֶׁהֵן מַחְגִּירִין;

עָלוּ בָאִילָן שֶׁכֹּחוֹ רַע,

בַּסֻּכָּה שֶׁכֹּחָהּ רַע וּבְאִילָן יָפֶה,

וּבְסֻלָּם מִצְרִי, <וּבְסוּלָם>

בִזְמַן שֶׁאֵינוּ קָבוּעַ בְּמַסְמָר,

עַל הַכֶּבֶשׁ, וְעַל הַקּוֹרָה, וְעַל הַדֶּלֶת,

בִּזְמַן שֶׁאֵינָן עֲשׁוּיִם בַּטִּיט,

טְמֵאִין.

רְבִּי יְהוּדָה מְטַהֵר.

### @11מסכת זבים פרק ג משנה ב

ב

מְגִיפִין אוֹ פוֹתְחִין.

וַחֲכָמִים אוֹמְרִים:

עַד שֶׁיְּהֵא זֶה מֵגִיף וְזֶה פוֹתֵחַ.

מַעֲלִין זֶה אֶת זֶה מִן הַבּוֹר.

רְבִּי יְהוּדָה אוֹמֵר:

עַד שֶׁיְּהֵא הַטָּהוֹר מַעֲלֶה אֶת הַטָּמֵא.

מַפְשִׁילִים בַּחֲבָלִים.

וַחֲכָמִים אוֹמְרִים:

עַד שֶׁיְּהֵא זֶה מוֹשֵׁךְ הֵילָךְ,

וְזֶה מוֹשֵׁךְ הֵילָךְ.

וְאוֹרְגִין, בֵּין בָּעוֹמְדִין בֵּין בַּיּוֹשְׁבִין,

אוֹ טוֹחֲנִים.

רְבִּי שִׁמְעוֹן מְטַהֵר בְּכֻלָּם,

חוּץ מִן הַטּוֹחֲנִין בָּרֵחַיִם שֶׁלַּיָּד.

ג

פּוֹרְקִין מִן הַחֲמוֹר, אוֹ טוֹעֲנִים,

בִּזְמַן שֶׁמַּשּׂוּאָן כָּבֵד,

טְמֵאִין;

בִּזְמַן שֶׁמַּשּׂוּאָן קַל,

טְהוֹרִין.

וְכֻלָּן טְהוֹרִין לִבְנֵי כְנֶסֶת,

וּטְמֵאִין בִּתְרוּמָה.

### @11מסכת זבים פרק ג משנה ג

ד  
הַזָּב וְהַטָּהוֹר שֶׁיָּשְׁבוּ בִסְפִינָה גְדוֹלָה.

אֵיזוֹ הִיא סְפִינָה גְדוֹלָה?

רְבִּי יְהוּדָה אוֹמֵר:

כָּל שֶׁאֵינָה יְכוּלָה לְהָמִיט בָּהּ אָדָם.

ה

יָשְׁבוּ עַל הַנֶּסֶר,

וְעַל הַסַּפְסֵל,

עַל הַגָּשִׁישׁ שֶׁלַּמִּטָּה,

וְעַל הָאַכְּלוֹנָס, *<keléontes: מוטות של נול>*

בִּזְמַן שֶׁאֵינָן מַחְגִּירִין;

עָלוּ בָאִילָן שֶׁכֹּחוֹ יָפֶה,

בְּסֻכָּה שֶׁכֹּחָהּ יָפֶה;

בְּסֻלָּם צוּרִי, <בְּסוּלָם>

אוֹ מִצְרִי בִזְמַן שֶׁהוּא קָבוּעַ בְּמַסְמֵר;

בַּכֶּבֶשׁ, וּבַקּוֹרָה, וּבַדֶּלֶת,

בִּזְמַן שֶׁהֵן עֲשׁוּיִים בַּטִּיט,

אֲפִלּוּ מִצַּד אֶחָד,

טְהוֹרִין.

ו  
הַטָּהוֹר מַכֶּה אֶת הַטָּמֵא,

טָהוֹר.

וְהַטָּמֵא מַכֶּה אֶת הַטָּהוֹר,

טָמֵא,

שֶׁאִם יִמְשֹׁךְ הַטָּהוֹר,

הֲרֵי הַטָּמֵא נוֹפֵל.

## @22פרק ד

### @11מסכת זבים פרק ד משנה א

א

רְבִּי יְהוֹשֻׁעַ אוֹמֵר:

נִדָּה שֶׁיָּשְׁבָה עִם הַטְּהוֹרָה בַמִּטָּה,

כַּפָּח שֶׁבְּרֹאשָׁהּ טָמֵא מִדְרָס.

יָשְׁבָה בִסְפִינָה,

כֵּלִים שֶׁבְּרֹאשׁ הַנֵּס שֶׁבַּסְּפִינָה

טְמֵאִין מִדְרָס.

נוֹטֶלֶת עֲרֵבָה מְלֵאָה בְגָדִים:

בִּזְמַן שֶׁמַּשּׂוּאָן כָּבֵד, טְמֵאִין;

בִּזְמַן שֶׁמַּשּׂוּאָן קַל, טְהוֹרִין.

זָב שֶׁהֵקִישׁ עַל כְּצוֹצְרָה, *<=גזוזטרא, exōstra: מרפסת בולטת>*

וְנָפַל כִּכָּר שֶׁלִּתְרוּמָה,

טָהוֹר.

### @11מסכת זבים פרק ד משנה ב

ב

הֵקִישׁ עַל הַמָּרִישׁ,

וְעַל הַמַּלְבֵּן,

וְעַל הַצִּנּוֹר,

וְעַל הַדַּף,

אַף עַל פִּי שֶׁהוּא עָשׁוּי בַּחֲבָלִין,

עַל הַתַּנּוּר,

וְעַל הַיָּם,

וְעַל הָאֶצְטְרוֹבִיל, *<stróbilos: סביבון חרוטי, פרי האורן>*

וְעַל חֲמוֹר שֶׁלָּרֵחַיִם שֶׁלַּיָּד,

וְעַל סְאָה שֶׁלָּרֵחַיִם שֶׁלַּזֵּיתִים,

רְבִּי יוֹסֵה אוֹמֵר:

אַף עַל קוֹרַת הַבַּלָּנִים,

טָהוֹר.

### @11מסכת זבים פרק ד משנה ג

ג

הֵקִישׁ עַל הַדֶּלֶת, עַל הַנֶּגֶר, וְעַל הַמַּנְעוּל,

וְעַל הַמָּשׁוֹט, וְעַל הַקֶּלֶת,

וְעַל אִילָן שֶׁכֹּחוֹ רַע,

וְעַל סֻכָּה שֶׁכֹּחָהּ רַע וְעַל אִילָן יָפֶה,

וְעַל סֻלָּם מִצְרִי בִזְמַן שֶׁאֵינוּ קָבוּעַ בְּמַסְמֵר;

עַל הַכֶּבֶשׁ, וְעַל הַקּוֹרָה, וְעַל הַדֶּלֶת,

בִּזְמַן שֶׁאֵינָן עֲשׁוּיִים בַּטִּיט,

טְמֵאִין.

עַל הַשִּׁדָּה, וְעַל הַתֵּבָה, וְעַל הַמִּגְדָּל,

טְמֵאִין.

רְבִּי נְחֶמְיָה וּרְבִּי שִׁמְעוֹן מְטַהֲרִין בְּאֵלּוּ.

### @11מסכת זבים פרק ד משנה ד

ד  
זָב שֶׁהָיָה מוּטָל עַל חֲמִשָּׁה סַפְסַלִּין,

אוֹ עַל חָמֵשׁ פֻּנְדָּיוֹת,

לְאָרְכָּן, טְמֵאִין;

לְרָחְבָּן, טְהוֹרִין.

יָשַׁן,

סְפֵק נִתְהַפַּךְ עֲלֵיהֶן,

טְמֵאִין.

הָיָה מוּטָל עַל שִׁשָּׁה כִסָּיוֹת,

שְׁתֵּי יָדָיו עַל שְׁנַיִם,

וּשְׁתֵּי רַגְלָיו עַל שְׁנַיִם,

וְרֹאשׁוֹ עַל אֶחָד,

וְגוּפוֹ עַל אֶחָד,

אֵין טָמֵא אֶלָּא זֶה שֶׁתַּחַת גּוּפוֹ.

עוֹמֵד עַל שְׁתֵּי כִסָּיוֹת,

רְבִּי שִׁמְעוֹן אוֹמֵר:

אִם רְחוֹקִין מִזֶּה וּמִזֶּה, טְהוֹרִין.

### @11מסכת זבים פרק ד משנה ה

ה

עֶשֶׂר טְלִיאוֹת זוֹ עַל גַּבֵּי זוֹ,

יָשַׁב עַל גַּבֵּי הָעֶלְיוֹנָה,

כֻּלָּם טְמֵאוֹת.

הַזָּב בְּכַף מֹאזְנַיִם,

וּמִשְׁכָּב וּמוֹשָׁב כְּנֶגְדּוֹ,

כָּרַע הַזָּב, טְהוֹרִין;

כָּרְעוּ הֵן, טְמֵאִין.

רְבִּי שִׁמְעוֹן אוֹמֵר:

בַּיְּחִידִי, טָמֵא,

וּבִמְרֻבִּין, טָהוֹר,

שֶׁאֵין אֶחָד נוֹשֵׂא אֶת רֻבּוֹ.

### @11מסכת זבים פרק ד משנה ו

ו

הַזָּב בְּכַף מֹאזְנַיִם,

וָאֳכָלִין וּמַשְׁקִין בְּכַף שְׁנִיָּה,

טְמֵאִין.

וּבְמֵת,

הַכֹּל טָהוֹר, חוּץ מִן הָאָדָם.

זֶה חֹמֶר בַּזָּב מִבַּמֵּת, <וְהַחֹמֶר>

וְחֹמֶר בַּמֵּת מִבַּזָּב: <וְחֹמֶר שֶׁזָּב בַּזָּב מִבַּמֵּת>

שֶׁהַזָּב עוֹשֶׂה מִשְׁכָּב וּמוֹשָׁב מִתַּחְתָּיו,

לְטַמֵּא אָדָם וּלְטַמֵּא בְגָדִים,

עַל גַּבָּיו מִדָּף,

וּלְטַמֵּא אֳכָלִים וּמַשְׁקִים,

מַה שֶּׁאֵין הַמֵּת מְטַמֵּא.

ז

חֹמֶר בַּמֵּת מִבַּזָּב:

שֶׁהַמֵּת מְטַמֵּא בְאָהֶל,

וּמְטַמֵּא טֻמְאַת שִׁבְעָה,

מַה שֶּׁאֵין הַזָּב מְטַמֵּא.

### @11מסכת זבים פרק ד משנה ז

ח

הָיָה יוֹשֵׁב עַל גַּבֵּי הַמִּטָּה,

וְאַרְבַּע טְלָיוֹת תַּחַת אַרְבַּע רַגְלֵי הַמִּטָּה,

טְמֵאוֹת,

מִפְּנֵי שֶׁאֵינָה יְכוּלָה לַעֲמוֹד עַל שָׁלוֹשׁ.

רְבִּי שִׁמְעוֹן מְטַהֵר.

הָיָה רָכוּב עַל גַּבֵּי בְהֵמָה,

וְאַרְבַּע טְלִיאוֹת תַּחַת אַרְבַּע רַגְלֵי בְהֵמָה,

טְהוֹרוֹת,

מִפְּנֵי שֶׁהִיא יְכוּלָה לַעֲמֹד עַל שָׁלוֹשׁ.

הָיְתָה טְלִית אַחַת תַּחַת שְׁתֵּי יָדַיִם,

תַּחַת שְׁתֵּי רַגְלַיִם,

תַּחַת הַיָּד, תַּחַת הָרֶגֶל,

טְמֵאָה.

רְבִּי יוֹסֵה אוֹמֵר:

הַסּוּס מְטַמֵּא בְרַגְלָיו, וַחֲמוֹר בְּיָדָיו,

שֶׁמִּשְׁעֶנֶת הַסּוּס עַל רַגְלָיו,

וּמִשְׁעֶנֶת חֲמוֹר עַל יָדָיו.

יָשַׁב עַל קוֹרַת בֵּית הַבַּד,

כֵּלִים שֶׁבֶּעֹקֶל טְמֵאִין;

עַל הַמַּכְבֵּשׁ שֶׁלַּכּוֹבֵס,

כֵּלִים שֶׁתַּחְתָּיו טְהוֹרִין.

רְבִּי נְחֶמְיָה מְטַמֵּא.

## @22פרק ה

### @11מסכת זבים פרק ה משנה א

א

הַנּוֹגֵעַ בַּזָּב,

אוֹ שֶׁהַזָּב נוֹגֵעַ בּוֹ,

הַמֵּסִיט אֶת הַזָּב,

אוֹ שֶׁהַזָּב מְסִיטוֹ,

מְטַמֵּא אֳכָלִין וּמַשְׁקִין וּכְלֵי שֶׁטֶף בְּמַגָּע,

אֲבָל לֹא בְמַשָּׂא.

כְּלָל אָמַר רְבִּי יְהוֹשֻׁעַ:

כָּל הַמְטַמֵּא בְגָדִים בְּשָׁעַת מַגָּעוֹ,

מְטַמֵּא אֳכָלִין וּמַשְׁקִין לִהְיוֹת תְּחִלָּה,

וְהַיָּדַיִם לִהְיוֹת שְׁנִיּוֹת,

וְאֵינוּ מְטַמֵּא לֹא אָדָם וְלֹא כְלִי חֶרֶשׂ.

לְאַחַר פְּרִישָׁתוֹ מִמְּטַמִּין,

מְטַמֵּא מַשְׁקִין לִהְיוֹת תְּחִלָּה,

וְהָאֳכָלִין וְהַיָּדַיִם לִהְיוֹת שְׁנִיּוֹת,

וְאֵינוּ מְטַמֵּא בְגָדִין.

### @11מסכת זבים פרק ה משנה ב

ב

וְעוֹד כְּלָל אַחֵר אָמָרוּ:

כָּל הַנִּשָּׂא עַל גַּבֵּי הַזָּב,

טָמֵא.

וְכָל שֶׁהַזָּב נִשָּׂא עָלָיו,

טָהוֹר,

חוּץ מִן הָרָאוּי לְטַמֵּא מִשְׁכָּב וּמוֹשָׁב,

וּלְאָדָם.

כֵּיצַד?

אֶצְבָּעוֹ שֶׁלַּזָּב תַּחַת הַנִּדְבָּךְ,

הַטָּהוֹר מִלְמַעְלָן,

מְטַמֵּא שְׁנַיִם וּפוֹסֵל אֶחָד.

ג

טָּמֵא מִלְמַעְלָן וְטָהוֹר מִלְּמַטָּן,

מְטַמֵּא שְׁנַיִם, וּפוֹסֵל אֶחָד.

פָּרַשׁ,

מְטַמֵּא אֶחָד, וּפוֹסֵל אֶחָד.

הָאֹכְלִין וְהַמַּשְׁקִים,

וְהַמִּשְׁכָּב וְהַמּוֹשָׁב וְהַמַּדָּף מִלְמַעְלָן,

מְטַמִּין שְׁנַיִם, וּפוֹסְלִין אֶחָד. <מְטַמִּין אֶחָד>

פָּרָשׁוּ,

מְטַמִּין אֶחָד, וּפוֹסְלִין אֶחָד.

מִשְׁכָּב וּמוֹשָׁב מִלְּמַטָּן,

מְטַמִּין שְׁנַיִם, וּפוֹסְלִין אֶחָד.

פָּרָשׁוּ,

מְטַמִּין שְׁנַיִם, וּפוֹסְלִין אֶחָד.

הָאֳכָלִין וְהַמַּשְׁקִין וְהַמַּדָּף מִלְּמַטָּן,

טְהוֹרִין.

### @11מסכת זבים פרק ה משנה ג

ד

מִפְּנֵי שֶׁאָמְרוּ:

כָּל הַנּוֹשֵׂא וְהַנִּשָּׂא עַל גַּבֵּי הַמִּשְׁכָּב,

טָהוֹר, חוּץ מִן הָאָדָן.

כָּל הַנּוֹשֵׂא וְנִשָּׂא עַל גַּבֵּי הַנְּבֵלָה,

חוּץ מִן הַמֵּסִיט.

רְבִּי אֶלְעָזָר אוֹמֵר:

אַף הַנּוֹשֵׂא.

כָּל הַנּוֹשֵׂא וְנִשָּׂא עַל גַּבֵּי הַמֵּת,

טָהוֹר,

חוּץ מִן הַמַּאֲהִיל,

וְאָדָן בִּזְמַן שֶׁהוּא מֵסִיט.

### @11מסכת זבים פרק ה משנה ד

ה  
מִקְצָת טָמֵא עַל הַטָּהוֹר,

וּמִקְצָת טָהוֹר עַל הַטָּמֵא,

חִבּוּרֵי טָמֵא עַל הַטָּהוֹר,

וְחִבּוּרֵי טָהוֹר עַל הַטָּמֵא,

טָמֵא.

רְבִּי שִׁמְעוֹן אוֹמֵר:

מִקְצָת טָמֵא עַל הַטָּהוֹר,

טָמֵא,

וּמִקְצָת טָהוֹר עַל הַטָּמֵא,

טָהוֹר.

### @11מסכת זבים פרק ה משנה ה

ו

הַטָּמֵא עַל מִקְצָת מִשְׁכָּב,

טָמֵא,

וְהַטָּהוֹר עַל מִקְצָת מִשְׁכָּב,

טָמֵא.

מִקְצָת טָמֵא עַל הַמִּשְׁכָּב,

וּמִקְצָת טָהוֹר עַל הַמִּשְׁכָּב,

טָהוֹר.

נִמְצֵאת טֻמְאָה נִכְנֶסֶת לוֹ,

וְיוֹצֵא מִמֶּנּוּ בְמִעוּטוֹ.

כִּכָּר שֶׁלִּתְרוּמָה שֶׁהִיא נָתוּנָה עַל הַמִּשְׁכָּב,

וְהַנְּיָר בִּנְתַּיִם,

בֵּין מִלְמַעְלָן בֵּין מִלְּמַטָּן,

טָהוֹר.

וְכֵן בָּאֶבֶן הַמְנֻגַּעַת,

טָהוֹר.

רְבִּי שִׁמְעוֹן מְטַמֵּא בָזוֹ. <רְבִּי שִׁמְעוֹן אוֹמֵ' מְטַמֵּא בַזוֹ>

### @11מסכת זבים פרק ה משנה ו

ז

הַנּוֹגֵעַ בַּזָּב, וּבַזָּבָה

וּבַנִּדָּה, וּבַיּוֹלֶדֶת, וּבַמְצֹרָע,

וּבַמִּשְׁכָּב, וּבַמּוֹשָׁב,

מְטַמֵּא שְׁנַיִם, וּפוֹסֵל אֶחָד.

פָּרַשׁ,

מְטַמֵּא אֶחָד, וּפוֹסֵל אֶחָד.

[ב] הַנּוֹגֵעַ, אֶחָד הַמֵּסִיט,

אֶחָד הַנּוֹשֵׂא, אֶחָד הַנִּשָּׂא.

### @11מסכת זבים פרק ה משנה ז

ח

הַנּוֹגֵעַ בְּזוֹבוֹ שֶׁלַּזָּב,

וּבְרֻקּוֹ,

בְּשִׁכְבַת זַרְעוֹ,

וּבְמֵימֵי רַגְלָיו,

וּבְדַם הַנִּדָּה,

מְטַמֵּא שְׁנַיִם, וּפוֹסֵל אֶחָד.

פָּרַשׁ,

מְטַמֵּא אֶחָד, וּפוֹסֵל אֶחָד.

אֶחָד הַנּוֹגֵעַ וְאֶחָד הַמַּסִּיט.

רְבִּי אֶלְעָזָר אוֹמֵר:

אַף הַנּוֹשֵׂא.

### @11מסכת זבים פרק ה משנה ח

ט

הַנּוֹשֵׂא אֶת הַמֶּרְכָּב,

וְהַנִּשָּׂא עָלָיו,

וְהַמְסִיטוֹ,

מְטַמֵּא שְׁנַיִם, וּפוֹסֵל אֶחָד.

פָּרַשׁ,

מְטַמֵּא אֶחָד, וּפוֹסֵל אֶחָד.

הַנּוֹשֵׂא אֶת הַנְּבֵלָה,

וְאֶת מֵי חַטָּאת שֶׁיֵּשׁ בָּהֶן כְּדֵי הַזָּיָה,

מְטַמֵּא שְׁנַיִם, וּפוֹסֵל אֶחָד.

פָּרַשׁ,

מְטַמֵּא אֶחָד, וּפוֹסֵל אֶחָד.

### (@11מסכת זבים פרק ה משנה ט)

הָאוֹכֵל מִנִּבְלַת עוֹף הַטָּהוֹר,

וְהִיא בְּבֵית הַבְּלִיעָה,

מְטַמֵּא שְׁנַיִם, וּפוֹסֵל אֶחָד.

הִכְנִיס רֹאשׁוֹ לַאֲוֵיר הַתַּנּוּר,

טָהוֹר,

וְטָהוֹר הַתַּנּוּר.

הֱקִיאָהּ אוֹ בְלָעָהּ,

מְטַמֵּא אֶחָד, וּפוֹסֵל אֶחָד.

מַשְׁהֶה לְתוֹךְ פִּיו עַד שֶׁלֹּא יִבְלָעֶנָּה, <מַשְׁהֵיא>

טָהוֹר.

### @11מסכת זבים פרק ה משנה י

י

הַנּוֹגֵעַ בְּשֶׁרֶץ,

וּבְשִׁכְבַת זֶרַע,

וּבִטְמֵא מֵת,

וּבִמְצֹרָע בִּימֵי סְפָרוֹ,

וּבְמֵי חַטָּאת שֶׁאֵין בָּהֶן כְּדֵי הַזָּיָה,

וּבַנְּבֵלָה וּבַמֶּרְכָּב,

מְטַמֵּא אֶחָד,

וּפוֹסֵל אֶחָד.

זֶה הַכְּלָל:

כָּל הַנּוֹגֵעַ בְּאֶחָד מִכָּל אֲבוֹת הַטְּמָאוֹת שֶׁבַּתּוֹרָה,

מְטַמֵּא אֶחָד, וּפוֹסֵל אֶחָד,

חוּץ מִן הָאָדָן.

פָּרַשׁ,

מְטַמֵּא אֶחָד, וּפוֹסֵל אֶחָד.

### @11מסכת זבים פרק ה משנה יא

יא

בַּעַל קֶרִי, בְּמַגַּע שֶׁרֶץ,

וּבוֹעֵל נִדָּה, בִּטְמֵא מֵת,

אֶלָּא שֶׁחָמוּר מִמֶּנּוּ וּבוֹעֵל נִדָּה,

שֶׁהוּא מְטַמֵּא מִשְׁכָּב וּמוֹשָׁב בְּטֻמְאָה קַלָּה,

לְטַמֵּא אֳכָלִין וּמַשְׁקִין.

### @11מסכת זבים פרק ה משנה יב

יב

אֵלּוּ פוֹסְלִין אֶת הַתְּרוּמָה:

הָאוֹכֵל אֹכֶל רִאשׁוֹן,

וְהָאוֹכֵל אֹכֶל שֵׁנִי,

וְהַשּׁוֹתֶה מַשְׁקִין טְמֵאִין,

וְהַבָּא רֹאשׁוֹ וְרֻבּוֹ בְּמַיִם שְׁאוּבִין,

וְטָהוֹר שֶׁנָּפְלוּ עַל רֹאשׁוֹ וְעַל רֻבּוֹ

שְׁלֹשֶׁת לֻגִּין מַיִם שְׁאוּבִין,

וְהַסֵּפֶר, וְהַיָּדַיִם, וּטְבוּל יוֹם,

וְהָאֳכָלִין וְהַכֵּלִים שֶׁנִּטַּמְּאוּ בַּמַּשְׁקִין.

### סליק @11מסכת זבים

# @00מסכת טבול יום

## @22פרק א

### @11מסכת טבול יום פרק א משנה א

א

הַמְכַנֵּס חַלּוֹת עַל מְנָת לְהַפְרִישׁ, וְנָשָׁכוּ,

בֵּית שַׁמַּי אוֹמֵר:

חִבּוּר בִּטְבוּל יוֹם.

בֵּית הֶלֵּל אוֹמֵר:

אֵינָן חִבּוּר.

מִקְרָצוֹת נוֹשְׁכוֹת זוֹ בָזוֹ,

וְכִכָּרִין נוֹשְׁכִין זֶה בָזֶה,

הָאוֹפֶה חֲמִיטָה עַל גַּבֵּי חֲמִיטָה,

עַד שֶׁלֹּא קָרְמוּ בַּתַּנּוּר,

וְקוֹלִית שְׁלָמִים הַמְחֻלְחֶלֶת,

וּרְתוּחוֹת גְּרִיסִין שֶׁלְּפוּל רִאשׁוֹנָה, <וּרְתוּחֹת!וכן השאר>

וּרְתוּחוֹת יַיִן חָדָשׁ.

רְבִּי יְהוּדָה אוֹמֵר:

אַף שֶׁלְּאֹרֶז.

בֵּית שַׁמַּי אוֹמְרִים:

חִבּוּר בִּטְבוּל יוֹם.

בֵּית הֶלֵּל אוֹמְרִים:

אֵינוּ חִבּוּר.

מוֹדִין בִּשְׁאָר כָּל הַטְּמָאוֹת,

בֵּין קַלּוֹת, בֵּין חֲמוּרוֹת.

### @11מסכת טבול יום פרק א משנה ב

ב

הַמְכַנֵּס חַלּוֹת עַל מְנָת שֶׁלֹּא לְהַפְרִישׁ,

וְהָאוֹפֶה חֲמִיטָה עַל גַּבֵּי חֲמִיטָה,

מִשֶּׁקָּרְמוּ בַּתַּנּוּר,

וְקוֹלִית שְׁלָמִים שֶׁאֵינָה מְחֻלְחֶלֶת,

וּרְתוּחוֹת גְּרִיסִין שֶׁלְּפוּל שְׁנִיָּה,

וּרְתוּחוֹת יַיִן יָשָׁן,

וְשֶׁלְּשֶׁמֶן לְעוֹלָם,

וְשֶׁלַּעֲדָשִׁין,

רְבִּי יְהוּדָה אוֹמֵר:

אַף שֶׁלַּטּוֹפֵחַ,

טְמֵאִין בִּטְבוּל יוֹם,

וְאֵין צָרִיךְ לוֹמַר בְּכָל הַטְּמָאוֹת.

### @11מסכת טבול יום פרק א משנה ג

ג

מַסְמֵר שֶׁאַחַר הַכִּכָּר,

וְגַּרְגֵּר מֶלַח קָטֹן,

וְהַחַרְחוּר פָּחוּת מִכָּאֶצְבַּע,

רְבִּי יוֹסֵה אוֹמֵר:

כָּל שֶׁהוּא נֶאֱכָל עִמּוֹ,

טְמֵאִין בִּטְבוּל יוֹם,

וְאֵין צוֹרֵךְ לוֹמַר בְּכָל הַטְּמָאוֹת.

### @11מסכת טבול יום פרק א משנה ד

ד

צְרוֹר שֶׁבַּכִּכָּר,

וְגַרְגֵּר מֶלַח הַגָּדוֹל,

וְהַתָּרְמוֹס, וְהַחַרְחוּר יָתֵר מִכָּאֶצְבַּע,

רְבִּי יוֹסֵה אוֹמֵר:

כָּל שֶׁאֵינוּ נֶאֱכָל עִמּוֹ,

טְהוֹרִין בְּאַב הַטֻּמְאָה,

וְאֵין צוֹרֵךְ לוֹמַר בִּטְבוּל יוֹם.

### @11מסכת טבול יום פרק א משנה ה

ה

הַשְּׂעוֹרָה וְהַכּוֹסֶמֶת, בִּזְמַן שֶׁאֵינָן קְלוּפִין,

הַתְּיָה וְהַחַלְתִּית וְהָאֵלוּם.

רְבִּי יְהוּדָה אוֹמֵר:

אַף אֲפוּנִים שְׁחוֹרִים,

טְהוֹרִין בְּאַב הַטֻּמְאָה,

וְאֵין צָרִיךְ לוֹמַר בִּטְבוּל יוֹם.

דִּבְרֵי רְבִּי מֵאִיר.

וַחֲכָמִים אוֹמְרִים:

טְהוֹרִין בִּטְבוּל יוֹם,

וּטְמֵאִין בְּכָל הַטְּמָאוֹת.

הַשְּׂעוֹרָה וְהַכֻּסֶּמֶת,

בִּזְמַן שֶׁהֵן קְלוּפִין,

וְהַחִטָּה, בֵּין קְלוּפָה, בֵּין שֶׁאֵינָה קְלוּפָה,

וְהַקֶּצַח וְהַשֶּׁמְשֵׁם וְהַפִּלְפֵּל.

רְבִּי יְהוּדָה אוֹמֵר:

אַף אֲפוּנִין לְבָנִין,

טְמֵאִין בִּטְבוּל יוֹם,

וְאֵין צָרִיךְ לוֹמַר בְּכָל הַטְּמָאוֹת.

## @22פרק ב

### @11מסכת טבול יום פרק ב משנה א

א

מַשְׁקֵה טְבוּל יוֹם,

כְּמַשְׁקִין שֶׁהוּא נוֹגֵעַ בָּהֶן:

אֵלּוּ וָאֵלּוּ אֵינָן מִטַּמִּין.

וּשְׁאָר כָּל הַטְּמֵאִין,

בֵּין קַלִּין בֵּין חֲמוּרִין,

הַמַּשְׁקִין הַיּוֹצְאִין מֵהֶן,

כְּמַשְׁקִין שֶׁהוּא נוֹגֵעַ בָּהֶן:

אֵלּוּ וָאֵלּוּ תְחִלָּה,

חוּץ מִן הַמַּשְׁקֶה שֶׁהוּא אַב הַטֻּמְאָה.

### @11מסכת טבול יום פרק ב משנה ב

ב

קְדֵרָה שֶׁהִיא מְלֵאָה מַשְׁקִין,

וְנָגַע בָּהּ טְבוּל יוֹם:

אִם הָיָה מַשְׁקֵה תְרוּמָה,

הַמַּשְׁקִין פְּסוּלִין, וְהַקְּדֵרָה טְהוֹרָה.

אִם הָיָה מַשְׁקֵה חֻלִּין,

הַכֹּל טָהוֹר.

אִם הָיוּ יָדַיִם מְסֹאָבוֹת,

הַכֹּל טָמֵא.

זֶה חֹמֶר בַּיָּדַיִם מִבִּטְבוּל יוֹם,

וְחֹמֶר בִּטְבוּל יוֹם [מִבַּיָּדַיִם]:

שֶׁסְּפֵק טְבוּל יוֹם פּוֹסֵל אֶת הַתְּרוּמָה,

וְהַיָּדַיִם, סְפֵקָן טָהוֹר.

### @11מסכת טבול יום פרק ב משנה ג

ג

מִקְפֶּה שֶׁלִּתְרוּמָה וְהַשּׁוּם וְהַשֶּׁמֶן שֶׁלַּחֻלִּין,

וְנָגַע טְבוּל יוֹם בְּמִקְצָתָן,

פָּסַל אֶת כֻּלָּן.

מִקְפֶּה שֶׁלַּחֻלִּין וְהַשּׁוּם וְהַשֶּׁמֶן שֶׁלִּתְרוּמָה,

וְנָגַע טְבוּל יוֹם בְּמִקְצָתָן,

לֹא פָסַל אֶלָּא מְקוֹם מַגָּעוֹ.

אִם הָיָה הַשּׁוּם מְרֻבֶּה, הוֹלְכִין אַחַר הַמְרֻבֶּה.

אָמַר רְבִּי יְהוּדָה:

אַמְתַי?

בִּזְמַן שֶׁהֵן גּוּשׁ בִּקְעָרָה.

אֲבָל אִם הָיָה מְפֻזָּר בִּמְדוּכָה, טָהוֹר,

מִפְּנֵי שֶׁהוּא רוֹצֶה בְפִזוּרוֹ,

וּשְׁאָר כָּל הַנִּדּוֹכִין שֶׁדָּכָן בַּמַּשְׁקִין.

אֶת שֶׁדַּרְכָּן לָדוֹךְ בַּמַּשְׁקִין,

וְדָכָן שֶׁלֹּא בַּמַּשְׁקִין,

וְהֵן גּוּשׁ בִּקְעָרָה,

הֲרֵי אֵלּוּ כְעִגּוּל שֶׁלִּדְבֵלָה.

### @11מסכת טבול יום פרק ב משנה ד

ד

מִקְפֶּה וַחֲמִיטָה שֶׁלַּחֻלִּין,

וְשֶׁמֶן שֶׁלִּתְרוּמָה צָף עַל גַּבֵּיהֶן,

וְנָגַע טְבוּל יוֹם בַּשֶּׁמֶן,

לֹא פָּסַל אֶלָּא שֶׁמֶן.

וְאִם חִבֵּץ,

כָּל מָקוֹם שֶׁהִלֵּךְ הַשֶּׁמֶן, פָּסַל.

### @11מסכת טבול יום פרק ב משנה ה

ה

בְּשַׂר הַקֹּדֶשׁ שֶׁקָּרַם עֲלֵיהֶן הַקּוֹפֶה,

וְנָגַע טְבוּל יוֹם בַּקּוֹפֶה,

חֲתִכּוֹת מֻתָּרוֹת.

נָגַע בַּחֲתִכָּה,

חֲתִכָּה וְכָל הָעוֹלִין עִמָּהּ חִבּוּר.

רְבִּי יוֹחָנָן בֶּן נוּרִי אוֹמֵר:

שְׁנֵיהֶן חִבּוּר זֶה לָזֶה.

וְכֵן בְּקִטְנִיּוֹת שֶׁקָּרְמוּ עַל גַּבֵּי פְּרוּסוֹת.

ו

מַעֲשֵׂה קְדֵרָה וְקִטְנִיּוֹת:

בִּזְמַן שֶׁהֵן פְּרוּדִין, אֵינָן חִבּוּר;

בִּזְמַן שֶׁהֵן גּוּשׁ, חִבּוּר.

וְאִם הָיוּ גוּשִׁין הַרְבֵּה,

הֲרֵי אֵלּוּ יִמָּנוּ.

שֶׁמֶן שֶׁהוּא צָף עַל גַּבֵּי הַיַּיִן,

וְנָגַע טְבוּל יוֹם בַּשֶּׁמֶן,

לֹא פָּסַל אֶלָּא שֶׁמֶן.

רְבִּי יוֹחָנָן בֶּן נוּרִי אוֹמֵר:

שְׁנֵיהֶן חִבּוּר זֶה לָזֶה.

### @11מסכת טבול יום פרק ב משנה ו

ז

חָבִית שֶׁשָּׁקְעָה לְתוֹךְ בּוֹר שֶׁלַּיַּיִן,

וְנָגַע בָּהּ טְבוּל יוֹם:

מִן הַשָּׂפָה וְלִפְנִים, חִבּוּר;

מִן הַשָּׂפָה וְלַחוּץ, אֵינוּ חִבּוּר.

רְבִּי יוֹחָנָן בֶּן נוּרִי אוֹמֵר:

אֲפִלּוּ עַל גַּבָּהּ רוּם קוֹמָה,

וְנָגַע כְּנֶגֶד פִּיהָ, חִבּוּר.

### @11מסכת טבול יום פרק ב משנה ז

ח

חָבִית שֶׁנִּקָּבָה,

בֵּין מִשּׁוּלֶיהָ בֵין מִצִּדֶּיהָ,

וְנָגַע בָּהּ טְבוּל יוֹם,

טְמֵאָה.

רְבִּי יְהוּדָה אוֹמֵר:

מִפִּיהָ וּמִשּׁוּלֶיהָ,

טְמֵאָה;

מִן הַצְּדָדִין מִכָּן וּמִכָּן,

טְהוֹרָה.

הַמְעָרֶה מִכְּלִי לִכְלִי,

וְנָגַע טְבוּל יוֹם בַּקִּלּוּחַ:

אִם יֶשׁ בּוֹ,

יַעֲלֶה בְּאֶחָד וּמֵאָה.

### @11מסכת טבול יום פרק ב משנה ח

ט

בַּעְבּוּעַ שֶׁבֶּחָבִית שֶׁנִּקַּב,

מִבִּפְנִים וּמִבַּחוּץ, זֶה כְנֶגֶד זֶה,

טָמֵא בְאַב הַטֻּמְאָה,

וְטָמֵא בְּאָהֵל הַמֵּת.

הַפְּנִימִי מִלְּמַטָּן וְהַחִיצוֹן מִלְמַעְלָן,

טָמֵא בְאַב הַטֻּמְאָה,

וְטָמֵא בְּאָהֵל הַמֵּת.

הַפְּנִימִי מִלְמַעְלָן וְהַחִיצוֹן מִלְּמַטָּן,

טָהוֹר בְּאַב הַטֻּמְאָה,

וְטָמֵא בְּאָהֵל הַמֵּת.

## @22פרק ג

### @11מסכת טבול יום פרק ג משנה א

א

כָּל יְדוֹת הָאֳכָלִין, <הָאֳכְלִין>

שֶׁהֵן חִבּוּר בְּאַב הַטֻּמְאָה,

חִבּוּר בִּטְבוּל יוֹם.

אֹכֶל שֶׁנִּפְרַס וּמְעֹרֶה בְמִקְצָת, <וּמְעוּרָה>

רְבִּי מֵאִיר אוֹמֵר:

אִם אוֹחֵז בַּגָּדוֹל וְהַקָּטֹן עוֹלֶה עִמּוֹ,

הֲרֵי הוּא כָּמוֹהוּ.

רְבִּי יְהוּדָה אוֹמֵר:

אִם אוֹחֵז בַּקָּטוֹן וְהַגָּדוֹל עוֹלֶה עִמּוֹ,

הֲרֵי הוּא כָּמוֹהוּ.

רְבִּי נְחֶמְיָה אוֹמֵר: <נֶחְמֵיָה>

בַּטָּהוֹר.

וַחֲכָמִים אוֹמְרִין:

בַּטָּמֵא.

וּשְׁאָר כָּל הָאֳכָלִין:

אֶת שֶׁדַּרְכּוֹ לֵאֱחֹז אוֹתוֹ בֶּעָלֶה,

אוֹחְזִין אוֹתוֹ בֶּעָלֶה,

בַּקֶּלַח,

אוֹחֲזִין אוֹתוֹ בַּקֶּלַח.

### @11מסכת טבול יום פרק ג משנה ב

ב

יָרָק שֶׁלִּתְרוּמָה,

וּבֵיצָה טְרוּפָה נְתוּנָה עַל גַּבָּיו,

וְנָגַע טְבוּל יוֹם בַּבֵּיצָה,

לֹא פָּסַל אֶלָּא קֶלַח שֶׁכְּנֶגְדּוֹ.

רְבִּי יוֹסֵה אוֹמֵר:

כָּל הַסֵּדֶר הָעֶלְיוֹן.

וְאִם הָיְתָה כְמִין כּוֹבַע,

אֵינָה חִבּוּר.

### @11מסכת טבול יום פרק ג משנה ג

ג

חוּט שֶׁלַּבֵּיצָה שֶׁקָּרַם עַל דָּפְנָה שֶׁלִּלְפָס,

וְנָגַע בּוֹ טְבוּל יוֹם בָּהּ:

מִן הַשָּׂפָה וְלִפְנִים, חִבּוּר;

מִן הַשָּׂפָה וְלַחוּץ, אֵינָה חִבּוּר.

רְבִּי יוֹסֵה אוֹמֵר:

חוּט וְכָל שֶׁנִּקְלַף עִמּוֹ.

וְכֵן בַּקִּטְנִיּוֹת שֶׁקָּרְמוּ עַל שְׂפָתָהּ שֶׁלִּקְדֵרָה.

### @11מסכת טבול יום פרק ג משנה ד

ד

עִסָּה שֶׁנִּדְמָעָה

אוֹ שֶׁנִּתְחַמָּצָה בִסְאוֹר שֶׁלִּתְרוּמָה,

אֵינָה נִפְסֶלֶת בִּטְבוּל יוֹם.

רְבִּי יוֹסֵה וּרְבִּי שִׁמְעוֹן פּוֹסְלִין.

עִסָּה שֶׁהָכְשָׁרָה בְּמַשְׁקֶה,

וְנִלּוֹשָׁה בְּמֵי פֵּרוֹת,

וְנָגַע בָּהּ טְבוּל יוֹם,

רְבִּי אֶלְעָזָר בֶּן יְהוּדָה אִישׁ בִּרְתּוֹתָה

אָמַר מִשֵּׁם רְבִּי יְהוֹשֻׁעַ:

פָּסַל אֶת כֻּלָּהּ.

רְבִּי עֲקִיבָה אָמַר מִשְּׁמוֹ:

לֹא פָּסַל אֶלָּא מְקוֹם מַגָּעוֹ.

### @11מסכת טבול יום פרק ג משנה ה

ה

יָרָק שֶׁלַּחֻלִּין שֶׁבִּשְּׁלוֹ בְּשֶׁמֶן שֶׁלִּתְרוּמָה,

וְנָגַע בּוֹ טְבוּל יוֹם,

רְבִּי לְעָזָר בֶּן יְהוּדָה אִישׁ בִּרְתּוֹתָה

אָמַר מִשֵּׁם רְבִּי יְהוֹשֻׁעַ:

פָּסַל אֶת כֻּלּוֹ.

רְבִּי עֲקִיבָה אוֹמֵר מִשְּׁמוֹ:

לֹא פָּסַל אֶלָּא מְקוֹם מַגָּעוֹ.

### @11מסכת טבול יום פרק ג משנה ו

ו

טָהוֹר שֶׁנָּגַס מִן הָאֹכֶל,

וְנָפַל עַל בְּגָדָיו וְעַל כִּכָּר שֶׁלִּתְרוּמָה, טָהוֹר.

הָיָה אוֹכֵל זֵיתָיו פְּצוּעִין, תְּמָרִים רְטוּבוֹת,

וְכָל שֶׁהוּא רוֹצֶה לָמוֹץ אֶת גַּרְעִינִיתוֹ, <שֶׁהִיא>

וְנָפַל עַל בְּגָדָיו וְעַל כִּכָּר שֶׁלִּתְרוּמָה, טָמֵא.

הָיָה אוֹכֵל זֵיתִין נְגוּבִין, תְּמָרִים יְבֵשׁוֹת,

וְכָל שֶׁאֵינוּ רוֹצֶה לָמוֹץ אֶת גַּרְעִינָתוֹ,

וְנָפַל עַל בְּגָדָיו וְעַל כִּכָּר שֶׁלִּתְרוּמָה, טָהוֹר.

אֶחָד טָהוֹר וְאֶחָד טְבוּל יוֹם בָּאֵלּוּ.

רְבִּי מֵאִיר אוֹמֵר:

אֵלּוּ וָאֵלּוּ טְמֵאִין בִּטְבוּל יוֹם,

שֶׁמַּשְׁקִין שֶׁלַּטָּמֵא

מַכְשִׁירִין לִרְצוֹנוֹ וְשֶׁלֹּא לִרְצוֹנוֹ.

וַחֲכָמִים אוֹמְרִים:

אֵין טְבוּל יוֹם טָמֵא.

## @22פרק ד

### @11מסכת טבול יום פרק ד משנה א

א

אֹכֶל מַעֲשֵׂר שֶׁהָכְשַׁר בַּמִּשְׁקֶה,

וְנָגַע בּוֹ טְבוּל יוֹם,

אוֹ יָדַיִם מְסֹאָבוֹת,

מַפְרִישִׁין מִמֶּנּוּ תְרוּמַת מַעְשֵׂר בִּטְהֹרָהּ,

מִפְּנֵי שֶׁהוּא שְׁלִישִׁי,

וְהַשְּׁלִישִׁי טָהוֹר לַחֻלִּין.

### @11מסכת טבול יום פרק ד משנה ב

ב

הָאִשָּׁה שֶׁהִיא טְבוּלַת יוֹם,

לָשָׁה אֶת הָעִסָּה,

וְקוֹצָה לָהּ חַלָּה,

וּמַפְרַשְׁתָּהּ,

וּמַנְּחַתָּהּ כְּפִישָׁה,

אוֹ בַנְּחוּתָה,

וּמַקֶּפֶת וְקוֹרָא לָהּ שֵׁם,

מִפְּנֵי שֶׁהִיא שְׁלִישִׁית,

וְהַשְּׁלִישִׁי טָהוֹר לַחֻלִּין.

### @11מסכת טבול יום פרק ד משנה ג

ג

עֲרֵבָה שֶׁהִיא טְבוּלַת יוֹם,

לָשִׁין בָּהּ אֶת הָעִסָּה,

וְקוֹצִין לָהּ חַלָּה,

וּמַקֶּפֶת וְקוֹרֵא לָהּ שֵׁם,

מִפְּנֵי שֶׁהִיא שְׁלִישִׁית,

וְהַשְּׁלִישִׁי טָהוֹר לַחֻלִּין.

### @11מסכת טבול יום פרק ד משנה ד

ד

לָגִין שֶׁהוּא טְבוּל יוֹם,

וּמִלְָּאהוּ מִן הֶחָבִית שֶׁלְּמַעְשַׂר טֶבֶל, <שֶׁלְּמַעְשֵׂר>

אִם אָמַר:

"הֲרֵי זוֹ תְרוּמַת מַעֲשֵׂר מִשֶּׁתֶּחְשַׁךְ",

"הֲרֵי זוֹ תְרוּמַת מַעֲשֵׂר",

"הֲרֵי זֶה עֵרוּב",

לֹא אָמַר כְּלוּם.

נִשְׁבְּרָה הֶחָבִית, הַלָּגִין בְּטִבְלוֹ.

נִשְׁבַּר הַלָּגִין, הֶחָבִית בְּטִבְלָהּ.

### @11מסכת טבול יום פרק ד משנה ה

ה

בָּרִאשׁוֹנָה הָיוּ אוֹמְרִים:

מְחַלְּלִין עַל פֵּרוֹת עַם הָאָרֶץ,

חָזְרוּ לוֹמַר:

אַף עַל מָעוֹתָיו.

בָּרִאשׁוֹנָה הָיוּ אוֹמְרִים:

הַיּוֹצֵא בַּקּוֹלָר וְאָמַר:

"כִּתְבוּ גֵט לְאִשְׁתּוֹ וּתְנוּ לָהּ",

הֲרֵי אֵלּוּ יִכְתְּבוּ וְיִתְּנוּ לָהּ.

חָזְרוּ לוֹמַר:

אַף הַמְפָרֵשׁ וְהַיּוֹצֵא בִּשְׁיָרָא.

רְבִּי שִׁמְעוֹן שְׁזוּרִי אוֹמֵר:

אַף הַמְסַכֵּן.

### @11מסכת טבול יום פרק ד משנה ו

ו

הַכְּדוּמִין הָאֶשְׁקְלוֹנִין שֶׁנִּשְׁבָּרוּ,

וְאָנְקְלֵי שֶׁלָּהֶן קַיֶּמֶת,

הֲרֵי אֵלּוּ טְמֵאִים.

הַמַּעֲבֵד, וְהַמִּזְרָה, וְהַמַּגּוֹב,

וְכֵן מַסְרֵק שֶׁלָּרֹאשׁ,

שֶׁנִּטְּלָה אַחַת מִשִּׁנֵּיהֶם וַעֲשָׂה שֶׁלְּמַתֶּכֶת,

הֲרֵי אֵלּוּ טְמֵאִין.

וְעַל כֻּלָּן אָמַר רְבִּי יְהוֹשֻׁעַ:

דָּבָר חָדָשׁ חִדְּשׁוּ סוֹפְרִין,

וְאֵין לִי מָה אָשִׁיב.

### @11מסכת טבול יום פרק ד משנה ז

ז

הַתּוֹרֵם אֶת הַבּוֹר וְאָמַר:

"הֲרֵי זוֹ תְרוּמָה עַל מְנָת שֶׁתַּעֲלֶה שָׁלוֹם",

שָׁלוֹם מִן הַשֶּׁבֶר, מִן הַשְּׁפִיכָה,

אֲבָל לֹא מִן הַטֻּמְאָה.

רְבִּי שִׁמְעוֹן אוֹמֵר:

אַף מִן הַטֻּמְאָה.

נִשְׁבָּרָה, אֵינָה מַדְמַעַת.

עַד הֵיכָן תִּשָּׁבֵר וְלֹא תְדַמַּע?

כְּדֵי שֶׁתִּתְגַּלְגַּל וְתַגִּיעַ לַבּוֹר.

רְבִּי יוֹסֵה אוֹמֵר:

אַף מִי שֶׁהָיָה בּוֹ דַעַת לְהַתְנוֹת,

וְלֹא הִתְנָה,

נִשְׁבָּרָה, אֵינָה מַדְמַעַת.

מִפְּנֵי שֶׁהוּא תְנַי בֵּית דִּין.

חסל טבול יום

# @00מסכת ידים

## @22פרק א

### @11מסכת ידים פרק א משנה א

א

מֵי רְבִיעִית נוֹתְנִין לַיָּדַיִם,

לְאֶחָד, אַף לִשְׁנַיִם.

מַחֲצִי לֹג, לִשְׁלֹשָׁה אוֹ לְאַרְבָּעָה.

מִלֹּג, לַחֲמִשָּׁה וְלַעֲשָׂרָה וְלַמֵּאָה.

רְבִּי יוֹסֵה אוֹמֵר:

וּבִלְבַד שֶׁלֹּא יִפְחֹת לְאַחֲרוֹן שֶׁבָּהֶם מֵרְבִיעִית.

מוֹסִיפִין עַל הַשְּׁנִיִּים,

וְאֵין מוֹסִיפִין עַל הָרִאשׁוֹנִים.

### @11מסכת ידים פרק א משנה ב

ב

בְּכָל הַכֵּלִים נוֹתְנִין לַיָּדַיִם,

אֲפִלּוּ בִכְלֵי גְלָלִים,

בִּכְלֵי אֲבָנִים, בִּכְלֵי אֲדָמָה.

וְאֵין נוֹתְנִין לַיָּדַיִם לֹא בְּדָפְנוֹת הַכֵּלִים,

וְלֹא בְּשׁוּלֵי הַמַּחַץ,

וְלֹא בִּמְגוּפַת הֶחָבִית.

וְלֹא יִתֵּן לַחֲבֵרוֹ בְּחָפְנָיו,

מִפְּנֵי שֶׁאֵין מְמַלִּין,

וְאֵין מְקַדְּשִׁין,

וְאֵין מַזִּין מֵי חַטָּאת,

וְאֵין נוֹתְנִים לַיָּדַיִם אֶלָּא בְּכֶלִי.

וְאֵין מַצִּילִין בְּצָמִיד פָּתִיל אֶלָּא כֵּלִים,

שֶׁאֵין מַצִּילִין מִיַּד כְּלִי חֶרֶס אֶלָּא כֵּלִים.

### @11מסכת ידים פרק א משנה ג

ג  
הַמַּיִם שֶׁנִּפְסְלוּ מִשְּׁתִיַּת בְּהֵמָה,

בַּכֵּלִים, פְּסוּלִין,

וּבַקַּרְקָעוֹת, כְּשֵׁרִים.

נָפַל לְתוֹכָן דְּיוֹ, קוּמוֹס, וְקַלַקַנְתּוֹס,

וְנִשְׁתַּנּוּ מַרְאֵיהֶן, פְּסוּלִין.

עָשָׂה בָּהֶן מְלָאכָה,

אוֹ שֶׁשָּׁרָה בָהֶן פִּתּוֹ,

פְּסוּלִין.

שִׁמְעוֹן הַתִּמְנִי אוֹמֵר:

אֲפִלּוּ נִתְכַּוַּן לִשְׁרוֹת בָּזֶה וְנָפַל לַשֵּׁנִי,

כְּשֵׁרִין.

### @11מסכת ידים פרק א משנה ד

ד  
הֵדִיחַ בָּהֶן אֶת הַכֵּלִים,

אוֹ שֶׁמֵּחָה בָהֶן אֶת הַמִּדּוֹת,

פְּסוּלִין.

הֵדִיחַ בָּהֶן כֵּלִים מוּדָחִין אוֹ חֲדָשִׁין, <בַּחֲדָשִׁין>

כְּשֵׁרִים.

רְבִּי יוֹסֵה פוֹסֵל בַּחֲדָשִׁין.

### @11מסכת ידים פרק א משנה ה

ה

הַמַּיִם שֶׁהַנַּחְתּוֹם מַטְבִּיל בָּהֶן אֶת הַקְּלוֹסְקִין,

פְּסוּלִין.

כְּשֶׁהוּא מֵדִיחַ בָּהֶן אֶת יָדָיו, כְּשֵׁרִין.

הַכֹּל כְּשֵׁרִין לִתֵּן לַיָּדַיִם,

אֲפִלּוּ חֵרֵשׁ, שׁוֹטֶה וְקָטָן.

מַנִּיחַ חָבִית בֵּין בִּרְכָּיו, וְנוֹטֵל,

וּמַטֶּה חָבִית עַל צִדָּהּ, וְנוֹטֵל.

וְהַקּוֹף נוֹתֵן לַיָּדַיִם.

רְבִּי יוֹסֵה פּוֹסֵל בִּשְׁנֵי אֵלּוּ.

## @22פרק ב

### @11מסכת ידים פרק ב משנה א

א

נָטַל לְיָדוֹ אַחַת מִשְּׁטִיפָה אַחַת,

יָדוֹ טְהוֹרָה.

לִשְׁתֵּי יָדָיו מִשְּׁטִיפָה אַחַת,

רְבִּי מֵאִיר מְטַמֵּא, עַד שֶׁיִטֹּל מֵרְבִיעִית.

נָפַל כִּכָּר שֶׁלִּתְרוּמָה, טָהוֹר.

רְבִּי יוֹסֵה מְטַמֵּא.

### @11מסכת ידים פרק ב משנה ב

ב

נָטַל אֶת הָרִאשׁוֹנִין לְמָקוֹם אֶחָד,

וְאֶת הַשְּׁנִיִּים לְמָקוֹם אֶחָד,

וְנָפַל כִּכָּר שֶׁלִּתְרוּמָה,

עַל הָרִאשׁוֹנִין, טָמֵא,

וְעַל הַשְּׁנִיִּים, טָהוֹר.

נָטַל אֶת הָרִאשׁוֹנִין וְאֶת הַשְּׁנִיִּין לְמָקוֹם אֶחָד,

וְנָפַל כִּכָּר שֶׁלִּתְרוּמָה, טָמֵא.

נָטַל אֶת הָרִאשׁוֹנִים,

וְנִמְצָא עַל יָדָיו קֵיסָם אוֹ צְרוֹר,

יָדָיו טְמֵאוֹת,

שֶׁאֵין הַמַּיִם אַחֲרוֹנִין מְטַהֲרִין

אֶלָּא מַיִם שֶׁעַל גַּבֵּי הַיָּד.

רַבָּן שִׁמְעוֹן בֶּן גַּמְלִיאֵל אוֹמֵר:

כָּל שֶׁהוּא מִבִּרְיַת הַמַּיִם, טָהוֹר.

### @11מסכת ידים פרק ב משנה ג

ג

הַיָּדַיִם מִטַּמּוֹת וּמִטַּהֲרוֹת עַד הַפֶּרֶק. <וּמֵי טַהֲרוֹת>

כֵּיצַד?

נָטַל אֶת הָרִאשׁוֹנִין עַד הַפֶּרֶק,

וְאֶת הַשְּׁנִיִּין חוּץ לַפֶּרֶק,

וְחָזְרוּ לְיָד, טְהוֹרָה.

נָטַל אֶת הָרִאשׁוֹנִין וְאֶת הַשְּׁנִיִּין חוּץ לַפֶּרֶק,

וְחָזְרוּ לְיָד, טְמֵאָה.

נָטַל אֶת הָרִאשׁוֹנִין לְיָדוֹ אַחַת,

וְנִמְלַךְ וְנָטַל אֶת הַשְּׁנִיִּין לִשְׁתֵּי יָדָיו,

יָדָיו טְמֵאוֹת.

נָטַל אֶת הָרִאשׁוֹנִין לִשְׁתֵּי יָדָיו,

וְנִמְלַךְ וְנָטַל אֶת הַשְּׁנִיִּין לְיָדוֹ אַחַת,

יָדוֹ טְהוֹרָה.

נָטַל לְיָדוֹ אַחַת,

וְשִׁפְשְׁפָהּ בַּחֲבַרְתָּהּ, טְמֵאָה.

בְּרֹאשׁוֹ אוֹ בַכֹּתֶל, טְהוֹרָה.

נוֹטְלִין אַרְבָּעָה חֲמִשָּׁה זֶה בְצַד זֶה,

אוֹ זֶה עַל גַּבֵּי זֶה,

וּבִלְבַד שֶׁיְּרָפוּ,

שֶׁיָּבוֹאוּ בָהֶן הַמַּיִם.

### @11מסכת ידים פרק ב משנה ד

ד

סָפֵק נַעֲשָׂה בָהֶן מְלָאכָה,

סָפֵק לֹא נַעְשָׂה בָהֶן מְלָאכָה,

סָפֵק יֵשׁ בָּהֶן כַּשֵּׁעוּר,

סָפֵק אֵין בָּהֶן כַּשֵּׁעוּר,

סָפֵק טְמֵאִין, סָפֵק טְהוֹרִין,

סְפֵקָן טָהוֹר, מִפְּנֵי שֶׁאָמְרוּ:

סְפֵק הַיָּדַיִם לִטַּמֵּא וּלְטַמֵּא וְלִטְהַר,

טָהוֹר.

רְבִּי יוֹסֵה אוֹמֵר:

לִטְהַר, טָמֵא.

ה

כֵּיצַד?

הָיוּ טְהוֹרוֹת יָדָיו,

וּלְפָנָיו שְׁנֵי כִכָּרִין טְמֵאִין,

סָפֵק נָגַע סָפֵק לֹא נָגַע;

הָיוּ יָדָיו טְמֵאוֹת,

וּלְפָנָיו שְׁנֵי כִכָּרִין טְהוֹרִין,

סָפֵק נָגַע סָפֵק לֹא נָגַע;

הָיוּ יָדָיו (טְמֵאוֹת!) אַחַת טְמֵאָה וְאַחַת טְהוֹרָה,

וּלְפָנָיו שְׁנֵי כִכָּרִין טְהוֹרִין,

נָגַע בְּאַחַת מֵהֶן,

סָפֵק בִּטְמֵאָה נָגַע, סָפֵק בִּטְהוֹרָה נָגַע;

הָיוּ יָדָיו טְהוֹרוֹת,

וּלְפָנָיו שְׁנֵי כִכָּרִין,

אֶחָד טָמֵא וְאֶחָד טָהוֹר,

נָגַע בְּאֶחָד מֵהֶן, <בְּאַחַד>

סָפֵק בִּטְמֵאָה נָגַע, סָפֵק בִּטְהוֹרָה נָגַע;

הָיוּ יָדָיו אַחַת טְמֵאָה וְאַחַת טְהוֹרָה,

וּלְפָנָיו שְׁנֵי כִכָּרִין,

אֶחָד טָמֵא וְאֶחָד טָהוֹר,

נָגַע בִּשְׁתֵּיהֶן,

סָפֵק טְמֵאָה בִטְמֵאָה וּטְהוֹרָה בִּטְהוֹרָה,

אוֹ טְהוֹרָה בִטְמֵאָה וּטְמֵאָה בִּטְהוֹרָה, <אוֹ טְמֵאָה בִּטְהוֹרָה בִטְמֵאָה>

הַיָּדַיִם כְּמוֹת שֶׁהָיוּ,

הַכִּכָּרִין כְּמוֹת שֶׁהָיוּ.

## @22פרק ג

### @11מסכת ידים פרק ג משנה א

א

הַמַּכְנִיס יָדָיו בְּבֵית הַמְנֻגָּע,

יָדָיו תְּחִלָּה.

דִּבְרֵי רְבִּי עֲקִיבָה.

וַחֲכָמִים אוֹמְרִים:

יָדָיו שְׁנִיּוֹת.

כָּל הַמְּטַמֵּא בְּגָדִים בְּשָׁעַת מַגָּעוֹ,

מְטַמֵּא אֶת הַיָּדַיִם לִהְיוֹת תְּחִלָּה.

דִּבְרֵי רְבִּי עֲקִיבָה.

וַחֲכָמִים אוֹמְרִים:

לִהְיוֹת שְׁנִיּוֹת.

אָמְרוּ לוֹ לִרְבִּי עֲקִיבָה:

הֵיכָן מָצִינוּ שֶׁהַיָּדַיִם [תְּחִלָּה] בְכָל מָקוֹם?

אָמַר לָהֶן:

וְכִי הֵיאָךְ אֵיפְשָׁר לָהֶן לִהְיוֹת תְּחִלָּה,

אֶלָּא אִם כֵּן נִטַּמָּא גוּפוֹ?

חוּץ מִזֶּה.

הָאֳכָלִין וְהַכֵּלִים שֶׁנִּטַּמּוּ בַּמַשְׁקִים, <הָאֳכְלִין>

מְטַמְּאִין אֶת הַיָּדַיִם לִהְיוֹת שְׁנִיּוֹת.

דִּבְרֵי רְבִּי יְהוֹשֻׁעַ.

וַחֲכָמִים אוֹמְרִים:

אֶת שֶׁנִּטַּמָּא בְאַב הַטֻּמְאָה,

מְטַמֵּא אֶת הַיָּדַיִם;

בִּוְלַד הַטֻּמְאָה,

אֵינוּ מְטַמֵּא אֶת הַיָּדַיִם.

ב

אָמַר רַבָּן גַּמְלִיאֵל:

מַעֲשֶׂה בְאִשָּׁה אַחַת שֶׁבָּאָה לִפְנֵי אַבָּא,

אָמְרָה לוֹ:

"נִכְנְסוּ יָדַי לַאֲוֵיר כְּלִי חֶרֶס".

אָמַר לָהּ:

"וּבַמָּה הָיְתָה טֻמְאָתוֹ?"

וְלֹא שָׁמַעְתִּי מָה אָמְרָה לוֹ.

אָמְרוּ חֲכָמִים:

מְבֹאָר הַדָּבָר!

אֶת שֶׁנִּטַּמָּא בְּאַב הַטֻּמְאָה,

מְטַמֵּא אֶת הַיָּדַיִם;

בִּוְלַד הַטֻּמְאָה,

אֵינוּ מְטַמֵּא אֶת הַיָּדַיִם.

### @11מסכת ידים פרק ג משנה ב

ג  
כָּל הַפּוֹסֵל אֶת הַתְּרוּמָה,

מְטַמֵּא אֶת הַיָּדַיִם לִהְיוֹת שְׁנִיּוֹת.

וְהַיָּד מְטַמָּא אֶת חֲבַרְתָּהּ.

דִּבְרֵי רְבִּי יְהוֹשֻׁעַ.

וַחֲכָמִים אוֹמְרִים:

אֵין שֵׁנִי עוֹשֶׂה שֵׁנִי.

אָמַר לָהֶן:

וַהֲלֹא כִּתְבֵי הַקֹּדֶשׁ שְׁנִיִּין,

וּמְטַמִּין אֶת הַיָּדַיִם?

אָמְרוּ לוֹ:

אֵין דָּנִין דִּבְרֵי תוֹרָה מִדִּבְרֵי סוֹפְרִין,

וְלֹא דִבְרֵי סוֹפְרִים מִדִּבְרֵי תוֹרָה,

וְלֹא דִבְרֵי סוֹפְרִין מִדִּבְרֵי סוֹפְרִין.

### @11מסכת ידים פרק ג משנה ג

ד

רְצוּעוֹת תְּפִלִּין עִם הַתְּפִלִּין,

מְטַמּוֹת אֶת הַיָּדַיִם.

רְבִּי שִׁמְעוֹן אוֹמֵר:

רְצוּעוֹת תְּפִלִּין אֵינָן מְטַמְּאוֹת הַיָּדַיִם.

### @11מסכת ידים פרק ג משנה ד

ה

גִּלָּיוֹן שֶׁבַּסֵּפֶר,

שֶׁמִּלְמַעְלָן וְשֶׁלְּמַטָּן,

שֶׁבַּתְּחִלָּה וְשֶׁבַּסּוֹף,

מְטַמֵּא אֶת הַיָּדַיִם.

רְבִּי יְהוּדָה אוֹמֵר:

שֶׁבַּסּוֹף אֵינוּ מְטַמֵּא אֶת הַיָּדַיִם,

עַד שֶׁיַּעְשֶׂה לוֹ עַמּוּד.

### @11מסכת ידים פרק ג משנה ה

ו

סֵפֶר שֶׁנִּמְחַק,

וְנִשְׁתַּיַּר בּוֹ שְׁמוֹנִים וַחֲמִשָּׁה אוֹתִיּוֹת,

כְּפָרָשַׁת "וַיְהִי בִנְסֹעַ הָאָרֹן", (בְּמִדְבַּר יא, לב-לו)

מְטַמֵּא אֶת הַיָּדַיִם.

מְגִלָּה שֶׁכָּתוּב בָּהּ שְׁמוֹנִים וַחֲמִשָּׁה אוֹתִיּוֹת,

כְּפָרָשַׁת "וַיְהִי בִנְסֹעַ הָאָרֹן",

מְטַמָּא אֶת הַיָּדַיִם.

כָּל כִּתְבֵי הַקֹּדֶשׁ מְטַמִּין אֶת הַיָּדַיִם.

וְשִׁיר הַשִּׁירִים וְקֹהֶלֶת מְטַמּוֹת אֶת הַיָּדַיִם.

ז  
רְבִּי יְהוּדָה אוֹמֵר:

שִׁיר הַשִּׁירִים מְטַמֵּא אֶת הַיָּדַיִם,

וְקֹהֶלֶת, מַחְלֹקֶת.

רְבִּי יוֹסֵה אוֹמֵר:

קֹהֶלֶת אֵינָה מְטַמְּאָה אֶת הַיָּדַיִם,

וְשִׁיר הַשִּׁירִים, מַחְלֹקֶת.

רְבִּי שִׁמְעוֹן אוֹמֵר:

קֹהֶלֶת מִקָּלֵּי בֵית שַׁמַּי וּמְחָמְרֵי בֵית הֶלֵּל.

ח  
אָמַר רְבִּי שִׁמְעוֹן בֶּן עַזַּי:

מְקֻבָּל אֲנִי מִפִּי שִׁבְעִים וּשְׁנַיִם זְקֵנִים,

בְּיוֹם שֶׁהוֹשִׁיבוּ אֶת רְבִּי לְעָזָר בֶּן עֲזַרְיָה,

שֶׁשִּׁיר הַשִּׁירִים וְקֹהֶלֶת מְטַמּוֹת אֶת הַיָּדַיִם.

ט  
אָמַר רְבִּי עֲקִיבָה:

חַס וְשָׁלוֹם!

לֹא נֶחְלַק אָדָן מִיִּשְׂרָאֵל עַל שִׁיר הַשִּׁירִים,

שֶׁלֹּא תְטַמֵּא אֶת הַיָּדַיִם,

שֶׁאֵין הָעוֹלָם כֻּלּוֹ כְּדַי,

כְּיוֹם שֶׁנִּתְּנָה שִׁיר הַשִּׁירִים לְיִשְׂרָאֵל,

שֶׁכָּל הַכְּתוּבִים קֹדֶשׁ,

וְשִׁיר הַשִּׁירִים קֹדֶשׁ קָדָשִׁים.

וְאִם נֶחְלָקוּ, לֹא נֶחְלְקוּ [אֶלָּא] עַל קֹהֶלֶת.

אָמַר יוֹחָנָן בֶּן שַׁמּוּעַ בֶּן חָמִיו שֶׁלִּרְבִּי עֲקִיבָה:

כְּדִבְרֵי בֶן עַזַּי,

כֵּן נֶחְלָקוּ וְכֵן גָּמָרוּ. <נַחְלָקוּ>

## @22פרק ד

### @11מסכת ידים פרק ד משנה א

א

בּוֹ בַיּוֹם נִמְנוּ וְגָמְרוּ עַל עֲרֵבַת הָרַגְלַיִם,

שֶׁהִיא מִשְּׁנֵי לֹג וְעַד תִּשְׁעָה קַבִּין, <וְעַל>

שֶׁנִּסְדָּקָה, שֶׁהִיא טְמֵאָה מִדְרָס.

שֶׁרְבִּי עֲקִיבָה אוֹמֵר:

עֲרֵבַת הָרַגְלַיִם כִּשְׁמָהּ.

### @11מסכת ידים פרק ד משנה ב

ב

בּוֹ בַיּוֹם אָמְרוּ:

כָּל זְבָחִים שֶׁנִּזְבָּחוּ שֶׁלֹּא לִשְׁמָן,

כְּשֵׁרִים,

אֶלָּא שֶׁלֹּא עָלוּ לַבְּעָלִין מִשֵּׁם חוֹבָה,

חוּץ מִן הַפֶּסַח וּמִן הַחַטָּאת,

הַפֶּסַח בִּזְמַנּוֹ,

וְהַחַטָּאת בְּכָל זְמַן.

רְבִּי אֶלְעָזָר אוֹמֵר:

אַף הָאָשָׁם:

הַפֶּסַח בִּזְמַנּוֹ,

וְהַחַטָּאת וְהָאָשָׁם בְּכָל זְמַן.

אָמַר שִׁמְעוֹן בֶּן עַזַּי:

מְקֻבָּל אֲנִי מִפִּי שִׁבְעִים וּשְׁנַיִם זָקֵן,

בְּיוֹם שֶׁהוֹשִׁיבוּ אֶת רְבִּי אֶלְעָזָר בֶּן עֲזַרְיָה בִּישִׁיבָה,

שֶׁכָּל הַזְּבָחִין הַנֶּאֱכָלִין שֶׁנִּזְבָּחוּ שֶׁלֹּא לִשְׁמָן,

כְּשֵׁרִין,

אֶלָּא שֶׁלֹּא עָלוּ לַבְּעָלִים מִשֵּׁם חוֹבָה,

חוּץ מִן הַפֶּסַח וּמִן הַחַטָּאת.

לֹא הוֹסִיף בֶּן עַזַּי אֶלָּא הָעוֹלָה,

וְלֹא הוֹדוּ לוֹ חֲכָמִים.

### @11מסכת ידים פרק ד משנה ג

ג

בּוֹ בַיּוֹם אָמְרוּ:

עַמּוֹן וּמוֹאָב מַה הֵן בַּשְּׁבִיעִית?

וְגָזַר רְבִּי טַרְפוֹן:

מַעְשַׂר עָנִי; <מַעֲשֵׂר עָנִי! וכן כולם>

וְגָזַר רְבִּי אֶלְעָזָר בֶּן עֲזַרְיָה:

מַעֲשֵׂר שֵׁנִי.

אָמַר רְבִּי יִשְׁמָעֵאל:

"אֶלְעָזָר בֶּן עֲזַרְיָה!

עָלֶיךָ רְאָיָה לְלַמֵּד, שֶׁאַתָּה מַחֲמִיר!

שֶׁכָּל הַמַּחֲמִיר, עָלָיו רְאָיָה לְלַמֵּד."

ד

אָמַר לוֹ רְבִּי אֶלְעָזָר בֶּן עֲזַרְיָה:

"יִשְׁמָעֵאל אָחִי!

אֲנִי לֹא שִׁנִּיתִי מִסֵּדֶר הַשָּׁנִים,

רְבִּי טַרְפוֹן אָחִי שִׁנָּה,

וְעָלָיו רְאָיָה לְלַמֵּד!"

ה

הֵשִׁיב רְבִּי טַרְפוֹן:

מִצְרַיִם חוּץ לָאָרֶץ,

וְעַמּוֹן וּמוֹאָב חוּץ לָאָרֶץ;

מַה מִּצְרַיִם מַעְשַׂר עָנִי בַשְּׁבִיעִית,

אַף עַמּוֹן וּמוֹאָב מַעְשַׂר [עָנִי] בַשְּׁבִיעִית.

ו

הֵשִׁיב רְבִּי אֶלְעָזָר בֶּן עֲזַרְיָה:

בָּבֶל חוּץ לָאָרֶץ,

עַמּוֹן וּמוֹאָב חוּץ לָאָרֶץ;

מַה בָּבֶל מַעֲשֵׂר שֵׁנִי בַּשְּׁבִיעִית,

אַף עַמּוֹן וּמוֹאָב מַעֲשֵׂר שֵׁנִי בַּשְּׁבִיעִית.

ז

אָמַר רְבִּי טַרְפוֹן:

מִצְרַיִם מִפְּנֵי קְרוֹבָה,

עֲשָׂאוּהָ מַעְשַׂר עָנִי,

שֶׁיְּהוּא עֲנִיֵּי יִשְׂרָאֵל נִסְמָכִין עָלֶיהָ בַּשְּׁבִיעִית, <שֶׁיְּהֵא>

אַף עַמּוֹן וּמוֹאָב שֶׁהֵן קְרוֹבִין,

נֶעְשִׂין מַעְשַׂר עָנִי,

שֶׁיְּהוּא עֲנִיֵּי יִשְׂרָאֵל נִסְמָכִין עֲלֵיהֶן בַּשְּׁבִיעִית.

ח

אָמַר לוֹ רְבִּי אֶלְעָזָר בֶּן עֲזַרְיָה:

הֲרֵי אַתָּה כְּמַהֲנָן מָמוֹן,

וְאֵין אַתָּה אֶלָּא כְּמַפְסִידָן נְפָשׁוֹת!

וְקוֹבֵעַ אַתָּה אֶת הַשָּׁמַיִם מִלְּהוֹרִיד טַל וּמָטָר,

שֶׁנֶּאֱמַר: (מַלְאָכִי ג,ח)

"הֲיִקְבַּע אָדָם אֱלהִים?

כִּי אַתֶּם קֹבְעִים אוֹתִי!

וַאֲמַרְתֶּם: בַּמֶּה קְבַעֲנוּךָ?

הַמַּעֲשֵׂר וְהַתְּרוּמָה".

ט

אָמַר רְבִּי יְהוֹשֻׁעַ:

"הֲרֵי אֲנִי כְּמֵשִׁיב עַל דִּבְרֵי אָחִי טַרְפוֹן,

אֲבָל לֹא לְעִנְיַן דְּבָרָיו:

מִצְרַיִם מַעֲשֶׂה חָדָשׁ,

וּבָבֶל מַעֲשֶׂה יָשָׁן,

וְהַנָּדוֹן שֶׁלְּפָנֵינוּ מַעֲשֶׂה חָדָשׁ.

יִדּוֹן מַעֲשֶׂה חָדָשׁ מִמַּעֲשֶׂה חָדָשׁ,

וְאַל יִדּוֹן מַעֲשֶׂה חָדָשׁ מִמַּעֲשֶׂה יָשָׁן!

מִצְרַיִם מַעֲשֵׂה זְקֵנִים,

וּבָבֶל מַעֲשֵׂה נְבִיאִין,

וְהַנָּדוֹן שֶׁלְפָנֵינוּ מַעֲשֵׂה זְקֵנִים.

יִדּוֹן מַעֲשֵׂה זְקֵנִים מִמַּעֲשֵׂה זְקֵנִים,

וְאַל יִדּוֹן מַעֲשֵׂה זְקֵנִים מִמַּעֲשֵׂה נְבִיאִים!"

נִמְנוּ וְגָמְרוּ:

עַמּוֹן וּמוֹאָב מְעַשְּׂרִין מַעְשַׂר עָנִי בַּשְּׁבִיעִית.

י  
וּכְשֶׁבָּא רְבִּי יוֹסֵה בֶן דָּרְמַסְקִית

אֵצֶל רְבִּי אֱלִיעֶזֶר לְלוֹד, אָמַר לוֹ:

"מַה חִדּוּשׁ הָיָה לָכֶם בְּבֵית הַמִּדְרָשׁ הַיּוֹם?"

אָמַר לוֹ:

"נִמְנוּ וְגָמְרוּ,

עַמּוֹן וּמוֹאָב מַעְשַׂר עָנִי בַּשְּׁבִיעִית."

יא

בָּכָה רְבִּי אֱלִיעֶזֶר וְאָמַר: (תְּהִלִּים כה,יד)

"סוֹד יי לִירֵאָיו וּבְרִיתוֹ לְהוֹדִיעָם",

צֵא וֶאֱמֹר לָהֶן:

אַל תָּחוּשׁוּ לְמִנְיַנְכֶם!

מְקֻבָּל אֲנִי מֵרַבָּן יוֹחָנָן בֶּן זַכַּי,

שֶׁשָּׁמַע מֵרַבּוֹ, וְרַבּוֹ מֵרַבּוֹ,

הֲלָכָה לְמֹשֶׁה מִסִּינַי,

שֶׁעַמּוֹן וּמוֹאָב מַעְשַׂר עָנִי בַּשְּׁבִיעִית."

### @11מסכת ידים פרק ד משנה ד

יב

בּוֹ בַּיּוֹם בָּא יְהוּדָה גֵר עַמּוֹנִי,

וְעָמַד לִפְנֵיהֶן בְּבֵית הַמִּדְרָשׁ,

אָמַר לָהֶן:

"מָה אֲנִי לָבֹא בַּקָּהָל?"

אָמַר לוֹ רַבָּן גַּמְלִיאֵל:

"אָסוּר אַתָּה."

אָמַר לוֹ רְבִּי יְהוֹשֻׁעַ:

"מֻתָּר אַתָּה."

אָמַר לוֹ רַבָּן גַּמְלִיאֵל:

הַכָּתוּב אוֹמֵר: (דְּבָרִים כג,ד)

"לֹא יָבֹא עַמּוֹנִי וּמוֹאָבִי בִקְהַל יי,

[גַּם דּוֹר עֲשִׂירִי]". <עַד עוֹלָם>

אָמַר לוֹ רְבִּי יְהוֹשֻׁעַ:

וְכִי עַמּוֹנִיִּין וּמוֹאָבִיִּין בִּמְקוֹמָן הֵן?

כְּבָר עָלָה סַנְחֵרִיב מֶלֶךְ אַשּׁוּר,

וּבִלְבֵּל אֶת הָאֻמּוֹת,

שֶׁנֶּאֱמַר: (יְשַׁעְיָה י,יג)

"וְאָסִיר גְּבוּלת עַמִּים,

וַעֲתוּדֹתֵיהֶם שׁוֹשֵׂתִי,

וְאוֹרִיד כַּאבִּיר יוֹשְׁבִים".

אָמַר לוֹ רַבָּן גַּמְלִיאֵל:

"הֲרֵי הוּא אוֹמֵר: (יִרְמְיָה מט,ו)

"וְאַחֲרֵי כֵן אָשִׁיב אֶת שְׁבוּת בְּנֵי עַמּוֹן",

וּכְבָר חָזָרוּ."

אָמַר לוֹ רְבִּי יְהוֹשֻׁעַ:

"הַכָּתוּב אוֹמֵר: (עָמוֹס ט,יד)

"וְשַׁבְתִּי אֶת שְׁבוּת עַמִּי יִשְׂרָאֵל וִיהוּדָה,

אָמַר יי",

וַעֲדַיִן לֹא שָׁבוּ."

וְהִתִּירוּהוּ שֶׁיָּבֹא בַּקָּהָל.

### @11מסכת ידים פרק ד משנה ה

יג  
תֶּרְגּוּם שֶׁבְּעֶזְרָא וְשֶׁבְּדָנִיֵּאל,

מְטַמֵּא אֶת הַיָּדַיִם.

תֶּרְגּוּם שֶׁכְּתָבוֹ עִבְרִית,

וְעִבְרִי שֶׁכְּתָבוֹ תֶּרְגּוּם,

וּכְתָב עִבְרִי,

אֵינוּ מְטַמֵּא אֶת הַיָּדַיִם.

לְעוֹלָם אֵינוּ מְטַמֵּא,

עַד שֶׁיִּכְתְּבֶנּוּ אַשּׁוּרִית, עַל הָעוֹר, וּבַדְּיוֹ.

### @11מסכת ידים פרק ד משנה ו

יד  
אוֹמְרִין צָדוֹקִין:

קוֹבְלִין אָנוּ עֲלֵיכֶן פָּרוּשִׁין!

שֶׁאַתֶּם אוֹמְרִים:

כִּתְבֵי הַקֹּדֶשׁ מְטַמְּאִין אֶת הַיָּדַיִם,

וְסִפְרֵי מֵירוֹן אֵין מְטַמִּין אֶת הַיָּדַיִם! *<=הוֹמֵירוֹס>*

אָמַר רַבָּן יוֹחָנָן בֶּן זַכַּי:

וְכִי אֵין לָנוּ עַל הַפָּרוּשִׁין אֶלָּא זוֹ בִּלְבַד?

הֲרֵי הֵם אוֹמְרִים:

עַצְמוֹת חֲמוֹר טְהוֹרִין,

וְעַצְמוֹת יוֹחָנָן כֹּהֵן גָּדוֹל טְמֵאִין.

אָמְרוּ לוֹ:

לְפִי חִבָּתָן הִיא טֻמְאָתָן,

שֶׁלֹּא יַעֲשֶׂה אָדָם עַצְמוֹת אָבִיו וְאִמּוֹ תָרְוָדוֹת.

אָמַר לָהֶן:

אַף כִּתְבֵי הַקֹּדֶשׁ,

לְפִי חִבָּתָן הִיא טֻמְאָתָן.

וְסִפְרֵי מֵירוֹן, שֶׁאֵינָן חֲבִיבִין,

אֵינָן מְטַמִּין אֶת הַיָּדַיִם.

### @11מסכת ידים פרק ד משנה ז

טו

אוֹמְרִים צָדוּקִין:

קוֹבְלִין אָנוּ עֲלֵיכֶן פָּרוּשִׁים!

שֶׁאַתֶּם מְטַהֲרִין אֶת הַנָּצוֹק.

אוֹמְרִים פָּרוּשִׁין:

קוֹבְלִין אָנוּ עֲלֵיכֶם צָדוּקִים!

שֶׁאַתֶּם מְטַהֲרִין אֶת אַמַּת הַמַּיִם

הַבָּאָה מִבֵּית הַקְּבָרוֹת.

אוֹמְרִים צָדוּקִים:

קוֹבְלִין אָנוּ עֲלֵיכֶם פָּרוּשִׁין!

מָה אִם שׁוֹרִי וַחֲמוֹרִי,

שֶׁאֵינִי חַיָּב בָּהֶן מִצְוֹת,

הֲרֵי אֲנִי חַיָּב בְּנִזְקָן,

עַבְדִּי וַאֲמָתִי, שֶׁאֲנִי חַיָּב בָּהֶן מִצְוֹת,

אֵינוּ דִין שֶׁאֲנִי חַיָּב בְּנִזְקָן?

אָמְרוּ לָהֶם:

לֹא!

אִם אֲמַרְתֶּם בְּשׁוֹרִי וַחֲמוֹרִי,

שֶׁאֵין בָּהֶן דַּעַת,

תֹּאמְרוּ בְעַבְדִּי וַאֲמָתִי,

שֶׁיֶּשׁ בָּהֶם דַּעַת?

שֶׁאִם אַקְנִיטֶנּוּ,

יֵלֵךְ וְיַדְלִיק גְּדִישׁוֹ שֶׁלְּאַחַד,

וֶאֱהֵא חַיָּב לְשַׁלֵּם?

### @11מסכת ידים פרק ד משנה ח

יז  
אָמַר מִין גְּלִילִי:

קוֹבֵל אֲנִי עֲלֵיכֶן פָּרוּשִׁין!

שֶׁאַתֶּם כּוֹתְבִין אֶת הַמּוֹשֵׁל עִם משֶׁה בַגֵּט.

אוֹמְרִים פָּרוּשִׁין:

קוֹבְלִין אָנוּ עָלֶיךָ מִין גְּלִילִי!

שֶׁאַתָּה כּוֹתֵב אֶת הַשֵּׁם עִם הַמּוֹשֵׁל בַּדַּף,

וְלֹא עוֹד,

אֶלָּא שֶׁאַתֶּם כּוֹתְבִין אֶת הַמּוֹשֵׁל מִלְמַעְלָן,

וְאֶת הַשֵּׁם מִלְּמַטָּן: (שְׁמוֹת ה,ב)

"וַיֹּאמֶר פַּרְעה,

מִי יי אֲשֶׁר אֶשְׁמַע בְּקֹלוֹ לְשַׁלַּח אֶת יִשְׂרָאֵל".

וּכְשֶׁלָּקָה מַהוּ אוֹמֵר? (שְׁמוֹת ט,כז)

"יי הַצַּדִּיק".

חסלת ידים

# @00מסכת עקצים

## @22פרק א

### @11מסכת עקצים פרק א משנה א

א

כָּל שֶׁהוּא יָד וְלֹא שׁוֹמֵר,

מִטַּמֵּא וּמְטַמֵּא, וְלֹא מִצְטָרֵף.

שׁוֹמֵר,

אַף עַל פִּי שֶׁאֵינוּ יָד,

מִטַּמֵּא וּמְטַמֵּא, וּמִצְטָרֵף.

לֹא שׁוֹמֵר וְלֹא יָד,

לֹא מִטַּמֵּא וְלֹא מְטַמֵּא.

### @11מסכת עקצים פרק א משנה ב

ב

שָׁרְשֵׁי הַשּׁוּם וְהַבְּצָלִין וְהַקַּפְלוֹטוֹת,

בִּזְמַן שֶׁהֵן לַחִין,

וְהַפִּטְּמָה שֶׁלָּהֶן, בֵּין לַחָה, בֵּין יְבֵשָׁה,

וְהָעַמּוּד שֶׁהוּא מְכֻוָּן כְּנֶגֶד הָאוֹכֵל,

שָׁרְשֵׁי הַחְזֵרִין וְהַצְּנוֹן וְהַנָּפוֹס.

דִּבְרֵי רְבִּי מֵאִיר.

רְבִּי יְהוּדָה אוֹמֵר:

שֹׁרֶשׁ צְנוֹן גָּדוֹל מִצְטָרֵף,

וְהַסִּיב שֶׁלּוֹ אֵינוּ מִצְטָרֵף.

שָׁרְשֵׁי הַמִּנְתָּה, וְהַפֵּיגָס,

יַרְקוֹת שָׂדֶה, יַרְקוֹת גִּנָּה שֶׁעֲקָרָן לִשְׁתָלִין,

וְשִׁזְרָה שֶׁלַּשִּׁבֹּלֶת, וְהַלְּבוּשׁ שֶׁלָּהּ.

רְבִּי אֶלְעָזָר אוֹמֵר:

אַף הַסִּיג שֶׁלָּרְצָפִית,

הֲרֵי אֵלּוּ מִטַּמִּין וּמְטַמִּין וּמִצְטָרְפִין.

### @11מסכת עקצים פרק א משנה ג

ג

אֵלּוּ מִטַּמִּין וּמְטַמִּין וְלֹא מִצְטָרְפִין:

שָׁרְשֵׁי הַשּׁוּם וְהַבְּצָלִים וְהַקַּפְלוֹטוֹת,

בִּזְמַן שֶׁהֵן יְבֵשִׁין,

וְהָעַמּוּד שֶׁאֵינוּ מְכֻוָּן כְּנֶגֶד הָאוֹכֵל,

וְיַד הַפַּרְכִּיד טֶפַח מִכָּן וְטֶפַח מִכָּן,

יַד הָאֶשְׁכּוֹל כָּל שֶׁהוּא,

וְזָנָב שֶׁלָּאֶשְׁכּוֹל שֶׁרֵיקְנָהּ,

וְיַד מַכְבֵּד שֶׁלִּתְמָרָה אַרְבָּעָה טְפָחִים,

וְקָנֶה שֶׁלְּשִׁבֹּלֶת שְׁלֹשָׁה טְפָחִים,

וְיַד כָּל הַנִּקְצָרִין שְׁלֹשָׁה טְפָחִין,

וְשֶׁאֵינָן דַּרְכָּן לְהִקָּצֵר,

יְדֵיהֶן וְשָׁרְשֵׁיהֶן כָּל שֶׁהֵן,

וּמְלָעִין שֶׁלַּשִּׁבֳּלִין,

הֲרֵי אֵלּוּ מִטַּמִּין וּמְטַמִּין וְלֹא מִצְטָרְפִין.

### @11מסכת עקצים פרק א משנה ד

ד

אֵלּוּ לֹא מִטַּמִּין, וְלֹא מְטַמִּין, וְלֹא מִצְטָרְפִין:

שָׁרְשֵׁי קָלְסֵי אֶכְרוֹב,

וְחִלְפוֹת תְּרָדִין,

וְהַלֶּפֶת בִּזְמַן,

אֶת שֶׁדַּרְכָּן לְהִגָּזֵז וְנֶעְקָרוּ.

רְבִּי יוֹסֵה מְטַמֵּא בְכֻלָּן,

וּמְטַהֵר בְּשָׁרְשֵׁי קָלְסֵי אֶכְרוֹב וְהַלֶּפֶת.

### @11מסכת עקצים פרק א משנה ה

ה

כָּל יְדוֹת הָאֳכָלִין שֶׁבְּסָסָן בַּגֹּרֶן, טְהוֹרִין.

רְבִּי יוֹסֵה מְטַמֵּא.

פְּסִיגָה שֶׁלָּאֶשְׁכּוֹל שֶׁרֵקְנָהּ, טְהוֹרָה.

שִׁיֵּר בָּהּ גַּרְגֵּר אֶחָד, טְמֵאָה.

שַׁרְבִיט שֶׁלִּתְמָרָה שֶׁרֵקְנוֹ, טָהוֹר.

שִׁיֵּר בּוֹ תְּמָרָה אַחַת, טָמֵא.

וְכֵן בַּקִּטְנִיּוֹת,

שַׁרְבִיט שֶׁרֵקְנוֹ, טָהוֹר.

שִׁיֵּר בּוֹ גַּרְגֵּר אֶחָד, טָמֵא.

רְבִּי לְעָזָר בֶּן עֲזַרְיָה מְטַהֵר בְּשֶׁלְּפוּל,

וּמְטַמֵּא בְשֶׁלַּקִּטְנִיּוֹת,

מִפְּנֵי שֶׁהוּא רוֹצֶה בְמִשְׁמוּשָׁן.

### @11מסכת עקצים פרק א משנה ו

ו

עָקְצֵי תְאֵנִים וּגְרוֹגְרוֹת וְהַכָּלִיסִין וְהֶחָרוּבִין,

הֲרֵי אֵלּוּ טְמֵאִין וּמְטַמְּאִין, וּמִצְטָרְפִין.

רְבִּי יוֹסֵה אוֹמֵר:

אַף עֹקֶץ דַּלַּעַת.

עָקְצֵי הָאֲגָסִין וְהַקְּרָסְטָרְמְלִין וְהַפָּרִישִׁין וְהָחָזְרָרִין,

וְעֹקֶץ דַּלַּעַת טֶפַח,

וְעֹקֶץ קִנָּרֵס טֶפַח,

רְבִּי לְעָזָר בִּרְבִּי צָדוֹק אוֹמֵר:

טִפְחַיִם,

הֲרֵי אֵלּוּ מִטַּמִּין, וּמְטַמִּין, וְלֹא מִצְטָרְפִין.

וּשְׁאָר כָּל הָעֳקָצִין, לֹא מִטַּמִּין וְלֹא מְטַמְּאִין.

## @22פרק ב

### @11מסכת עקצים פרק ב משנה א

א

זֵיתִין שֶׁכְּבָשָׁן בְּטַרְפֵּיהֶן, טְהוֹרִין,

לְפִי שֶׁלֹּא כְבָשָׁן אֶלָּא לְמַרְאֶה.

כְּשׁוּת שֶׁלִּקְשׁוּת וְהַנֵּץ שֶׁלָּהּ, טָהוֹר.

רְבִּי יְהוּדָה אוֹמֵר:

כָּל זְמַן שֶׁהִיא לִפְנֵי הַתַּגָּר, טְמֵאָה.

### @11מסכת עקצים פרק ב משנה ב

ב

כָּל הַגַּלְעִינִין,

מִטַּמּוֹת וּמְטַמּוֹת וְלֹא מִצְטָרְפוֹת.

גַּלְעַיְנָה שֶׁלְּרֹטֶב,

אַף עַל פִּי יוֹצָאָה, מִצְטָרֶפֶת,

וְשֶׁלִּיבֵשָׁה, אֵינָה מִצְטָרֶפֶת. <וְשֶׁלְּיְבֵשָׁה>

לְפִיכָךְ,

חוֹתָל שֶׁלִּיבֵשָׁה, מִצְטָרֵף,

וְשֶׁלְּרֹטֶב, אֵינוּ מִצְטָרֵף.

גַּלְעַיְנָה שֶׁמִּקְצָתָהּ יוֹצָא,

כְּנֶגֶד הָאֹכֶל, מִצְטָרֵף.

עֶצֶם שֶׁיֵּשׁ עָלָיו בָּשָׂר,

כְּנֶגֶד הָאֹכֶל, מִצְטָרֵף.

הָיָה עָלָיו מִצַּד אֶחָד,

רְבִּי יִשְׁמָעֵאל אוֹמֵר:

רוֹאִין אוֹתוֹ כְּאִלּוּ מַקִּיפוֹ כַּטַּבַּעַת.

וַחֲכָמִים אוֹמְרִים:

כְּנֶגֶד הָאֹכֶל, מִצְטָרֵף.

כְּגוֹן הַסֵּיאָה, וְהָאֵזוֹב, וְהַקָּרְנִית.

### @11מסכת עקצים פרק ב משנה ג

ג

הָרִמּוֹן וְהָאֲבַטִּיחַ שֶׁנִּימוֹק מִקְצָתוֹ,

אֵין מִצְטָרֵף.

שָׁלֵם מִכָּן וּמִכָּן, וְנִימוֹק מִן הָאֶמְצַע,

אֵינוּ מִצְטָרֵף.

הַפִּטְמָא שֶׁלָּרִמּוֹן, מִצְטָרֶפֶת,

וְהַנֵּץ שֶׁלּוֹ, אֵינוּ מִצְטָרֵף.

רְבִּי אֶלְעָזָר אוֹמֵר:

אַף הַמַּשְׁרֵק טָהוֹר.

### @11מסכת עקצים פרק ב משנה ד

ד

כָּל הַקְּלִפּוֹת מִטַּמּוֹת וּמְטַמּוֹת, וּמִצְטָרְפוֹת.

רְבִּי יְהוּדָה אוֹמֵר:

שָׁלוֹשׁ קְלִפִּין בַּבָּצָל:

הַפְּנִימִית,

בֵּין שְׁלֵמָה, בֵין קְדוּרָה, מִצְטָרֶפֶת.

וְהָאֶמְצָעִית,

שְׁלֵמָה, מִצְטָרֶפֶת,

וּקְדוּרָה, אֵינָה מִצְטָרֶפֶת.

הַחִיצוֹנָה,

בֵּין כָּךְ וּבֵין כָּךְ, טְהוֹרָה.

### @11מסכת עקצים פרק ב משנה ה

ה

הַמְחַתֵּךְ לְבַשֵּׁל, אַף עַל פִּי שֶׁלֹּא מֵרֵק,

אֵינוּ חִבּוּר.

לִכְבֹּשׁ, וְלִשְׁלֹק, וּלְהַנִּיחַ עַל הַשֻּׁלְחָן,

חִבּוּר.

הִתְחִיל לְפָרֵק,

אֹכֶל שֶׁהִתְחִיל בּוֹ,

אֵינוּ חִבּוּר.

ו

הָאֱגוֹזִים שֶׁאֲמָנָן, וְהַבְּצָלִין שֶׁחֲמָרָן,

הֲרֵי אֵלּוּ חִבּוּר.

הִתְחִיל לְפָרֵק בָּאֱגוֹזִין, וּלְפַקֵּל בַּבְּצָלִין,

אֵינָן חִבּוּר.

הָאֱגוֹזִין וְהַשְּׁקֵדִין,

חִבּוּר, מִשֶּׁיְּרַסֵּם.

### @11מסכת עקצים פרק ב משנה ו

ז

בֵּיצָה מְגֻלְגֶּלֶת, עַד שֶׁיָּגֵס,

וּשְׁלוּקָה, עַד שֶׁיְּרַסֵּם.

עֶצֶם שֶׁיֶּשׁ בּוֹ מֹחַ,

חִבּוּר עַד שֶׁיְּרַסֵּם.

הָרִמּוֹן שֶׁפְּרָדוֹ,

חִבּוּר, עַד שֶׁיַּקִּישׁ עָלָיו בַּקָּנֶה.

כַּיּוֹצֵא בוֹ,

שְׁלַל הַכּוֹבְסִין,

וְהַבֶּגֶד שֶׁהוּא תָּפוּר בַּכִּלְאַיִם,

חִבּוּר, עַד שֶׁיַּתְחִיל לְהַתִּיר.

### @11מסכת עקצים פרק ב משנה ז

ח

עֲלֵי יְרָקוֹת,

יְרֻקִּים, מִצְטָרְפִין,

לְבָנִין, אֵין מִצְטָרְפִין.

רְבִּי אֶלְעָזָר בִּרְבִּי צָדוֹק אוֹמֵר:

לְבָנִין מִצְטָרְפִין בָּאֶכְרוֹב,

מִפְּנֵי שֶׁהֵן אֹכֶל,

וּבַחְזֵרִין,

מִפְּנֵי שֶׁהֵן מְשַׁמְּרִין אֶת הָאֹכֶל.

### @11מסכת עקצים פרק ב משנה ח

ט

עֲלֵי בְצָלִים, וּבְנֵי בְצָלִים,

אִם יֵשׁ בָּהֶן רִיר,

מִשְׁתָּעֲרִין בּכָל שֶׁהֵן.

אִם יֵשׁ בָּהֶן חָלָל,

מְמַעֵךְ אֶת חֲלָלָן. <הַחֲלָלָן>

פַּת סְפוֹגָנִית,

מִשְׁתַּעֶרֶת בִּכְמוֹת שֶׁהִיא.

אִם יֶשׁ בָּהּ חָלָל,

מְמַעֵךְ אֶת חֲלָלָהּ.

בְּשַׂר הָעֵגֶל שֶׁנִּתְפַּח, וּבָשָׂר הַזְּקֵנָה שֶׁנִּתְמַעַט,

מִשְׁתָּעֲרִין בִּכְמוֹת שֶׁהֵן.

### @11מסכת עקצים פרק ב משנה ט

י

קִשּׁוּת שֶׁנְּטָעָהּ בֶּעָצִיץ וְהִגְדִּילָה,

וְיָצְאָה חוּץ לֶעָצִיץ, טָהֲרָה.

אָמַר רַבָּן שִׁמְעוֹן:

מַה טִּיבָהּ לִטַּהֵר?

אֶלָּא הַטָּמֵא בְטֻמְאָתוֹ,

וְהַטָּהוֹר יֵאָכֵל.

### @11מסכת עקצים פרק ב משנה י

יא

כְּלֵי גְלָלִין וּכְלֵי אֲדָמָה,

שֶׁהַשָּׁרָשִׁין יְכוּלִין לָצֵאת בָּהֶן,

אֵינָן מַכְשִׁירִין אֶת הַזְּרָעִין.

עָצִיץ נָקוּב, אֵינוּ מַכְשִׁיר אֶת הַזְּרָעִים; <מַכְשִׁירִין>

וְשֶׁאֵינוּ נָקוּב, מַכְשִׁיר אֶת הַזְּרָעִים. <אֵינוּ מַכְשִׁיר>

כַּמָּה שֵׁעוּרוֹ שֶׁלְּנֶקֶב?

כְּדֵי שֶׁיֵּצֵא בוֹ שֹׁרֶשׁ קָטָן.

מִלְאָהוּ עָפָר עַד שְׂפָתוֹ, <עַל שְׂפָתוֹ>

הֲרֵי הוּא כְּטַבְלָה שֶׁאֵין לָהּ לִזְבֵּז.

## @22פרק ג

### @11מסכת עקצים פרק ג משנה א

א

יֵשׁ צְרִיכִין הֶכְשֵׁר וְאֵין צְרִיכִין מַחְשָׁבָה,

מַחְשָׁבָה וְהֶכְשֵׁר,

מַחְשָׁבָה וְלֹא הֶכְשֵׁר,

וְלֹא הֶכְשֵׁר וְלֹא מַחְשָׁבָה.

כָּל הָאֳכָלִים הַמְיֻחָדִין לָאָדָם, <הָאוֹכְלִים>

צְרִיכִין הֶכְשֵׁר וְאֵינָן צְרִיכִין מַחְשָׁבָה.

### @11מסכת עקצים פרק ג משנה ב

ב

הַחוֹתֵךְ מִן הָאָדָן,

מִן בְּהֵמָה,

מִן הַחַיָּה,

מִן הָעוֹפוֹת,

וּמִנִּבְלַת עוֹף הַטָּמֵא,

וְהַחֵלֶב בִּכְפָרִין,

וּשְׁאָר כָּל יַרְקוֹת שָׂדֶה,

וּשְׁמַרְקְעִין וּפְטָרִיּוֹת.

רְבִּי יְהוּדָה אוֹמֵר:

חוּץ מִכְּרֵישֵׁי שָׂדֶה,

וְהָרְגִילָה,

וְנֵץ הֶחָלָב.

רְבִּי שִׁמְעוֹן אוֹמֵר:

חוּץ מִן הָעַכָּבִיּוֹת;

רְבִּי יוֹסֵה אוֹמֵר:

חוּץ מִן הַבְּלָכְסִין,

הֲרֵי אֵלּוּ צְרִיכִין מַחְשָׁבָה וְהַכְשֵׁר.

### @11מסכת עקצים פרק ג משנה ג

ג

נִבְלַת בְּהֵמָה טְמֵאָה בְכָל מָקוֹם,

וְנִבְלַת עוֹף הַטָּהוֹר טְמֵאָה בְכָל מָקוֹם, *<שורה זו אינה מנוקדת בכ"י>*

וְנִבְלַת עוֹף הַטָּהוֹר בִּכְפָרִין,

צְרִיכִין מַחְשָׁבָה וְאֵינָן צְרִיכִין הֶכְשֵׁר.

נִבְלַת בְּהֵמָה טְהוֹרָה בְכָל מָקוֹם,

וְנִבְלַת עוֹף הַטָּהוֹר וְהַחֵלֶב בִּשְׁוָקִים,

אֵינָן צְרִיכִין לֹא מַחְשָׁבָה וְלֹא הֶכְשֵׁר.

רְבִּי שִׁמְעוֹן אוֹמֵר:

אַף הַגָּמָל וְהָאַרְנֶבֶת וְהַשָּׁפָן וְהַחֲזִיר.

### @11מסכת עקצים פרק ג משנה ד

ד

הַשְּׁבָת,

מִשֶּׁנָּתְנָה טַעַם בִּקְדֵרָה, <טַעְם בִקְדִירָה>

אֵין בָּהּ מִשּׁוּם תְּרוּמָה,

וְאֵינָה מִטַּמָּא טֻמְאַת אֳכָלִין. <מְטַמֵּא>

לוּלַבֵּי זְרָדִין, וְשֶׁלַּעֲדָל,

וַעֲלֵי הַלּוּף הַשּׁוֹטֶה,

אֵינָן מִטַּמְּאִין טֻמְאַת אֳכָלִין, <מְטַמְּאִין>

עַד שֶׁיִּמְתָּקוּ.

רְבִּי שִׁמְעוֹן אוֹמֵר:

אַף שֶׁלַּפַּקּוּעוֹת כַּיּוֹצֵא בָהֶן.

### @11מסכת עקצים פרק ג משנה ה

ה

הַבֹּשֶׁת וְהַחָמוּס וְרָאשֵׁי בְשָׂמִים,

הַתְּיָא וְהַחִלְתִּית וְהַפִּלְפְּלִין וְחַלּוֹת חָרִיעַ,

נִלְקָחִין בְּכֶסֶף מַעֲשֵׂר,

וְאֵינָן מִטַּמְּאִין טֻמְאַת אֳכָלִין.

דִּבְרֵי רְבִּי עֲקִיבָה.

אָמַר רְבִּי יוֹחָנָן בֶּן נוּרִי:

אִם נִלְקָחִין בְּכֶסֶף מַעֲשֵׂר,

מִפְּנֵי מָה אֵין מִטַּמִּין טֻמְאַת אָכְלִין?

אִם אֵינָן מִטַּמִּין טֻמְאַת אָכְלִין,

אַף הֵן לֹא יִלָּקְחוּ בְּכֶסֶף מַעֲשֵׂר.

### @11מסכת עקצים פרק ג משנה ו

ו

הַפַּגִּים וְהַבֹּסֶר,

רְבִּי עֲקִיבָה מְטַמֵּא טֻמְאַת אָכְלִין.

רְבִּי יוֹחָנָן בֶּן נוּרִי אוֹמֵר:

מִשֶּׁיָּבוֹאוּ לְעוֹנַת הַמַּעַשְׂרוֹת.

פְּרִיצֵי זֵיתִין וַעֲנָבִים,

בֵּית שַׁמַּי מְטַמִּין,

וּבֵית הֶלֵּל מְטַהֲרִין.

הַקֶּצַח,

בֵּית שַׁמַּי מְטַהֲרִין,

וּבֵית הֶלֵּל מְטַמְּאִין.

וְכֵן לַמַּעַשְׂרוֹת.

### @11מסכת עקצים פרק ג משנה ז <נמצאת בכ"י אחרי @11מסכת עקצים פרק ג משנה ח>

ח

הַקּוּר כָּעֵץ לְכָל דָּבָר,

אֶלָּא שֶׁהוּא נִלְקָח בְּכֶסֶף מַעֲשֵׂר.

וְכַָפוּנִיּוֹת לְאָכְלִין,

וּפְטוּרוֹת מִן הַמַּעַשְׂרוֹת.

### @11מסכת עקצים פרק ג משנה ח

ז

דָּגִים, מֵאֵמָתַי מְקַבְּלִין טֻמְאָה?

בֵּית שַׁמַּי אוֹמְרִים:

מִשֶּׁיָּצוּדוּ.

בֵּית הֶלֵּל אוֹמְרִים:

מִשֶּׁיָּמוּתוּ.

רְבִּי עֲקִיבָה אוֹמֵר:

אִם יְכוּלִין לִחְיוֹת.

יִחוּר שֶׁלִּתְאֵנָה שֶׁנִּפְשַׁח וּמְעוּרֶה בֲקְלִפָּה,

רְבִּי יְהוּדָה מְטַהֵר.

וַחֲכָמִים אוֹמְרִים:

אִם יְכוּלִין לִחְיוֹת.

תְּבוּאָה שֶׁנֶּעְקְרָה וּמְעוּרֶה אֲפִלּוּ בְשֹׁרֶשׁ קָטָן,

טְהוֹרָה.

### @11מסכת עקצים פרק ג משנה ט

ט

חֵלֶב בְּהֵמָה טְהוֹרָה אֵינוּ מִטַּמֵּא טֻמְאַת נְבֵלָה,

לְפִיכָךְ אֵינוּ צָרִיךְ הֶכְשֵׁר.

(חֵלֶב בְּהֵמָה טְמֵאָה, מִטַּמֵּא טֻמְאַת נְבֵלָה,

לְפִיכָךְ אֵינוּ צָרִיךְ הֶכְשֵׁר.)

דָּגִין טְמֵאִין וַחֲגָבִין טְמֵאִין,

צְרִיכִין מַחְשָׁבָה בַּכְּפָרִין. <בִּכְּפָרִין>

### @11מסכת עקצים פרק ג משנה י

י

כַּוֶּרֶת דְּבוֹרִים,

רְבִּי אֱלִיעֶזֶר אוֹמֵר:

הֲרֵי הִיא כַקַּרְקַע,

וְכוֹתְבִין עָלֶיהָ פְרוּזְבוֹל,

וְאֵינָה מְקַבֶּלֶת טֻמְאָה בִמְקוֹמָהּ,

וְהָרוֹדֶה מִמֶּנָּה בַשַּׁבָּת, חַיָּב.

וַחֲכָמִים אוֹמְרִים:

אֵינָה כַּקַּרְקַע,

וְאֵין חוֹתְכִין עָלֶיהָ פְרוֹזְבוֹל,

וּמְקַבֶּלֶת טֻמְאָה בִּמְקוֹמָהּ,

וְהָרוֹדֶה מִמֶּנָּה בַּשַּׁבָּת, פָּטוּר.

### (@11מסכת עקצים פרק ג משנה יא)

חַלּוֹת דְּבַשׁ,

מֵאֵמָתַי מִטַּמְּאִין מִשֵּׁם [מַשְׁקֶה]?

בֵּית שַׁמַּי אוֹמְרִים:

מִשֶּׁיְּחַרְחֵר.

בֵּית הֶלֵּל אוֹמְרִים:

מִשֶּׁיְּרַסֵּק.

### @11מסכת עקצים פרק ג משנה יב

יא

אָמַר רְבִּי יְהוֹשֻׁעַ בֶּן לֵוִי:

עָתִיד הַקֹּדֶשׁ בָּרוּךְ הוּא לְהַנְחִיל לְכָל צַדִּיק וְצַדִּיק,

שְׁלֹשׁ מֵאוֹת וַעֲשָׂרָה עוֹלָמוֹת,

שֶׁנֶּאֱמַר: (מִשְׁלֵי ח,כא)

"לְהַנְחִיל אֹהֲבַי יֵשׁ, וְאֹצְרֹתֵיהֶם אֲמַלֵּא".

אָמַר רְבִּי שִׁמְעוֹן בֶּן חַלְפְתָא:

אֵין לָךְ כֶּלִי שֶׁהוּא מַחְזִיק בְּרָכָה אֶלָּא שָׁלוֹם,

שֶׁנֶּאֱמַר: (תְּהִלִּים כט,יא)

"יי עֹז לְעַמּוֹ יִתֵּן, יי יְבָרֵךְ אֶת עַמּוֹ בַשָּׁלוֹם".

חסלת שיתא סדרי מסכת עקצים פרק ג משנה