**סג/ב**

**תקונא עשרין ותרין ליום יב**

**בראשי**תּ ברא אלקים.

בראשית   
חד איהו דלא אתגלייא.   
וברא תרין.   
תרין אינון ואינון ב'.   
ואינון תרין עלמין סתימין.

ובמה ברא לון.   
בנקודה חדא סתימא.   
ראשית אתקרי.   
ועלה אתמ'   
כלם בחכמה עשית.

ותרין עלמין סתימין לא הוו אתגליין   
עד דעביד לון תרין לבושין.   
ומאי נינהו. את השמים ואת הארץ.   
את השמים לבושא לעלמא עלאה   
דאתברי בנקודה עלאה.   
ואת הארץ לבושא לעלמא תתאה   
דאתברי באלקים   
דאיהי אימא עלאה.

י' ראשית אתקרי   
ואיהו אבא דכלא.   
ה' אלקים ואיהי אמא דכלא   
אם כל חי.   
וחכמה דאיהו אבא   
לא אשתמודע אלא בבינה   
דאיהי אלקים.

ותמן י"ה אבא ואימא כחדא   
תרין עלמין סתימין.   
ו"ה אינון תרין בנין   
ואינון עלמא דין ועלמא דאתי.   
ו' עלמא דאתי   
דאיהו עלמ' אריכא   
ה' עלמא דין   
דלאו איהו ארוך.

ב' תרין היכלין   
לתרין אתוון דאינון י"ה.   
ועליה אתמר  
אלקים הבין דרכה   
והוא ידע את מקומה.   
ומאי ניהו ב' היכלין אלין.   
אלא חד איהו אהי"ה.   
ותניינא אד'.   
ותרוייהו אינון כנויין   
לתרין אתוון י"ה.  
אבא ואימא

והכי סליק חושבן אהיה אדני   
לחושבן כנוי   
וב' גניזין אבא ואימא.   
ודא איהו  
הנסתרות ליי אלקינו   
י"ה.   
ודא אינון סתירין וגניזין   
ואינון סתרי דאוריית' ממש.

ובגין דאינון סתירין   
צריך דלא לגלאה לון.   
ודא איהו רזא דעריין  
דאתמר בהון   
ערות אביך  
וערות אמך   
לא תגלה.   
לא תגלה ודאי מן כסויא דלהון:

**קם** סבא פתח ואמר   
ר' ר' נחית הכא   
דאת בוסינא קדיש'.   
דהא שכינת' קדישא קא נטירת לך ולחברך   
באומאה עלייכו לא תתעכבון התם   
לנחתא הכא אתון.   
והכי אומינא לכל אינון מארי מתיבת'   
עלאה ותתאה   
דיהון כלהון נחתין עמכון.   
וכן אנא אומינא לאינון מלאכין וחיילין קדישין   
די ממנן לנטרא לכו.   
ולאו ליקרא דידי עבידנא   
ולאו ליקרא דאבא ואמא   
אלא ליקרא דשכינתא.

**מיד**   
קלא אתער בענפי אלנין  
דגנתא דעדן.   
עלאין נחתו   
(מלאכין) (נ"א תתאין) אתכנשו. לנחתא   
באלין מארי מתיבתא עלאה ותתאה.   
דהא רשותא אתייהיב לכו מלעילא.

מיד   
כלהו אתפשטו מדיוקניהון   
ואתלבשו באוירין דהאי עלמא.   
דאיהו כנוי וסתירה לאתוון קדישין.

**אדהכי**   
הא אליהו קא אקדים לתקנא לון מותבייהו.   
**פתח** ואמר   
ר' ר' בוצינא קדישא   
דפומא דילך איהו ממלל רברבן באורייתא.   
מניה מזדעזעין עלאין ותתאין.   
ופומא דילך אתמר בה   
והר סיני  
עשן כלו כו'

בגין דאת י' שריא במוחא דילך.   
ה' בלבך דאיהי בינה   
ובה לב מבין   
ו' בפומא דילך ומניה   
וכל העם רואים את הקולות   
דאיהו באינון הבלים דנפקין מפומך   
דעלייהו אתמר  
קול יי' חוצב להבות אש.

שית עזקאן אינון בקנה   
דבהון סליק ו'.   
ואינון ו' דרגין לכרסייא.

ה' בלבא.   
איהי הב"ל. ה' ל"ב.   
דודאי איהי ה' בלבא.   
ו' (קול) בקול דנפיק מניה.   
והאי איהו קול דנפק מהבל.

ותרין בתין אית בלבא.   
חד אפיק הבל   
וחד אפיק הבל.   
ואינון ה' עלאה ה' תתאה   
בתרי בתי לבא   
דאנון לקבל בית ראשון ושני.

ו' קול דנפיק מתרוייהו.   
י' דבור דשריא בפומא.   
ועליה אתמ'  
בדבר יי' שמים נעשו.   
ואיהו דבור חד דכליל עשר אמירן.

ורזא דמלה  
אחת דבר אלקים   
שתים זו שמעתי.   
לאחזאה בה דעשר דברן   
בדבור חד אתאמרו.   
שתים זו אלין   
אנכי ולא יהיה לך.   
ואיהו אחד חד בינייהו.

ודא איהו דאמרן   
דבתרוייהו

**דף סד/א**

תליין פקודין דעשה ולא תעשה.   
וקב''ה מתרוייהו מליל   
למיהב יקרא לאורייתא.   
דהא איהו בדבורא חד אמר כלא.   
ולמה אמר שתים זו שמעתי.   
ז"ו אח"ד הוי בחושבן   
דתרי תורות הוו.   
וקב''ה חד בינייהו   
ושמיה חד.

ומתרין דבורין נפק קלא   
ואתפלג לע' קלין   
לקבל ע' אנפין.   
וקטל בהון ע' אומין   
על דלא קבילו אוריתא.   
ובתרין דבורין   
קטיל לב' אומין דאינון עשו וישמעאל   
דלא בעו לקבלא אורייתא

דהא קב''ה חד איהו   
ואיהו לא הוה ממלל באלין קלין ודבורין דאנכי.   
אלא לאחזאה דשמיה ויקריה הוה באורייתא.   
ובג''ד קב''ה מליל מינה.   
בגין דיתזעזעון כל אומין דעלמ'   
מאלין דמשתדלין בה.

ובגין דא   
אמר קב''ה למשה   
זה שמי לעלם   
וזה זכרי לדור דור.   
שמי עם י"ה שס"ה פקודין דלא תעשה.   
זכרי עם ו"ה רמ"ח פקודין דעשה.   
לאחזאה דאורייתא בשמא דקב''ה אתבריאת   
ועל שמיה אתקריאת.   
הה''ד כל הנקרא בשמי וכו'.   
ובה שרייא קב''ה.   
ומינה מליל בסיני.

ואית אורייתא עלאה   
דלא אתקרי בה בריאה   
אלא אצילותא דיליה   
והיא והוא כלא חד.

וכל בר נש דאשתדל באוריית'   
שמיה דקב''ה תמן.   
כ''ש וכ''ש   
בבוצינא קדישא.

ובוצינא קדישא   
ודאי פומך איהי סיני   
שבע הבלים דנפקין מפומך   
שכינתא שריא עלייהו   
דאיהי בת שבע.   
דאינון שבע שמהן דשמא מפרש   
דאיהו שמא דארבעין ותרין אתוון.

ומניה   
סליק קול דאיהו עמוד' דאמצעיתא   
ואסתלק לע' קלין.   
דאיהי ודאי ביה סלקא לשבע   
דאיהי ה' עלאה.

אוירא דכיא   
אוירא דארץ ישראל דאיהי מחכים   
מסטרא דחכמה   
דאיהי י'.   
ובה סליק ו' לעשר ו' זמנין.   
וב' ההין אינון.   
ה' הבל מלגאו.   
ה' הבל מלבר.   
ותרוייהו אינון בלבא ובפומא.

אינון עשר דברן דקב''ה.   
ובהון אינון לבא ופומא שויין.   
ומאן דאתעסק באורייתא   
כדין צריך דיהא פומא ולבא שוין.   
ולאו למגנא אוקמוהו מארי מתניתין   
כל מי שאין תוכו כברו   
אל יבא לבית המדרש.

תרין ההין ודאי אינון ב' דבורין   
דאתמ' בהון שתים זו שמעתי.   
ו' קלא דנפיק מנייהו   
ועליה אתמר   
קול דברים אתם שמעים   
והאי קול נפיק מב' דבורין   
דאיהו ה"ה   
דכלילן עשר דברן.   
ה' בלוחא חדא

והוו מסדרין לגבייהו   
ראשיכם   
שבטיכם   
זקניכם   
ושוטריכם   
כל איש ישראל.   
הא חמש בלוחא קדמאה.   
בלוחא תניינא   
הוו מסדרין לגבייהו חמש תקונין אחרנין   
דאינון   
טפכם   
נשיכם   
וגרך   
מחטב עציך   
עד שאב מימיך   
דא אינון ה'.   
הא ב' דבורין דכלילן בהון עשר.   
וקלא דהוה נפיק מנייהו הוה כליל לון.

ודא ו'.   
כליל ו' זמנין דכתיב טוב   
בששת ימי בראשית   
ואיהי הוה סלקא מנייהו באת י'.   
ו' זמנין י' אינון שתין   
אשתכח דאיהי י' אמירן   
(דלא הוה סליק לע"ב שמהן)   
ה"ה ב' דבורין   
ובהון עשר הא תריסר.   
ו' הוא סליק באת י'   
ו' זמנין י' דאינון שתין   
הא ע"ב.

ואי תימא   
דבאורייתא מליל ולא יתיר.   
לא אשתכח אתר לעילא ותתא   
דלא מליל מניה   
אפי' במלאכין.   
דלא אשתכח דאלק אחרא אית בעלמא

ומליל \*בכרסייא   
הה''ד אנכי.   
והכי סליק אנכ"י לחשבן כס"א.

ולבתר מליל \*במלאכין   
הה''ד וכל העם ראים את הקולת.   
דעלייהו אתמר   
כי עוף השמים יוליך את הקול כו'.

בגין דכד קב''ה בעא למללא במלאכיא   
נחת שמיה עלייהו   
כגוונא דא. יקו"ק.   
י' בחיה חדא דאיהי אריה   
וביה אתמר   
אריה שאג מי לא יירא   
ובאן אתר   
י'' \*ברישא.   
ה' על גדפוי.   
ו' בפומיה.   
ה' בזנביה.   
ובגינה אתמר הוי זנב לאריות

**סד/ב**

וכו'.   
ודא הוא ופני אריה   
אל הימין לארבעתם

ולבתר   
הוה נחית בחיה דשמה שור   
כגוונא דא קוק"י.   
ה' ברישיה.   
ו' בפומוי.   
ה' בגדפוי.   
י' בזנביה.   
ודא איהו ופני שור מהשמאל.

ולבתר   
הוה נחית על חיה ששמה נשר   
כגוונא דא וקי"ק   
ו' ברישיה.   
ה' בפומיה.   
י' בגדפוי.   
ה' על זנביה.   
ודא איהו ופני נשר לארבעתם.

ואינון תרי עשר אנפין   
לכל חד שית סלקין לע"ב.   
ודא איהו וכל העם רואים את הקולות.

ואדם רכיב על גבייהו   
דא מטטרו"ן   
דאיהו כליל שמא דארבעין ותרין אתוון.   
ואינון   
(שית אתוון ולכל את סלקין שית)   
ז' תיבין   
ובכל תיבה שית אתוון   
וסלקין למ"ב. ודא איהו   
שרפים עומדים ממעל לו   
שש כנפים שש כנפים לאחד   
בשתים יכסה פניו   
ובשתים יכסה רגליו   
ובשתי' יעופף.

דכמה דאיהו שמא דקב''ה   
דמ"ב וע"ב לעילא   
כך איהו שמא דמ"ב וע"ב לתתא.

הה''ד כשמך אלקים   
כן תהלתך על קצוי ארץ.

ודא איהו וכל העם רואים את הקולות.   
ואינון הוו מלאכין   
דכל חד הוה אתעביד קול   
ופרח באוירא.   
וכל חד מישראל דהוה אמר   
נעשה ונשמע   
הוה שריא בפומיה   
והוה אוליף ליה אוריתא כלה.

ולבתר   
מליל עמהון מן \*שמיא וארעא   
הה''ד מן השמים   
השמיעך את קולו ליסרך   
ועל הארץ הראך את אשו הגדולה וכו'.

בההוא זמנא   
דאמרו ישראל נעשה ונשמע   
מיד   
י"שמחו   
ה"שמים   
ו"תגל   
ה"ארץ.

לבתר   
הוה ממלל עמהון מארבע סטרין   
והוו מסתכלין לגבי מזרח והוו שמעין ית קלא   
ולגבי מערב ודרום וצפון   
הוו שמעין ית קלא   
לאחזאה דמכל אתר מליל עמהון.   
ולא הוה אתר לעיל' ותתא   
דלא מליל עמהון.   
לאחזאה דמלא כל הארץ כבודו

דאיהו סביל עלאין ותתאין   
ואיהו סמיך עילא ותתא   
וכרסיא יקרא ומלאכין ונשמתין.   
איהו סביל כלא וקשיר כלא ומיחד כלא.   
ולית מאן דסמיך ליה.

ואיהו אתקרי בכל שמהן   
לאשתמודעא תוקפיה   
בכל שמא ושמא   
מההוא דרגא וממנא דשריא עליה.

וליה לית שמא ידיעא.   
ואיהו אתקרי חד בחושבן   
כד שריא בדרגא דאינון (אחרנין)   
(נ"א אחדין) משאר דרגין.   
ואיהו לית ליה חושבן.

כד שריא על כל עלמין (ס"א עלאין)   
ועל כל ממנא דלהון   
אתקרי על שמיה   
לאחזאה לכל חד מישראל   
מאתר דקראן ליה   
לפום צרכייהו.   
כמה דאוקמוהו   
הרוצה להעשיר יצפין.   
להחכים ידרים.

**קם** בוצינא קדישא וכל מארי מתיבתאן   
ואשתטחו קמי סבא ובריכו ליה.

אמר בוצינא קדישא   
ודאי האי סבא מאתר דעתיק יומין קא אתי.   
ותמן אתרבי.   
זכאה חולקנא   
דזכינא למשמע מלין עתיקין   
מאתר דעתיק יומין.   
זכאה חולקנא דזכינא להאי.

**קם** רבי שמעון   
פתח ואמר.   
בראשית   
ברי"ת א"ש.   
דאיהו אות ורשימו.   
דעלאין ותתאין ביה קיימין.

איהו אות דצבא דלעילא   
דבהון אתקרי קב''ה יקו"ק צבאות.   
ואיהו אות דצבא דלתתא.   
איהו אות וברית דביה   
קיימין שמיא וארעא   
כד''א אם לא בריתי יומם ולילה   
חוקות שמים וארץ לא שמתי.   
איהו אות ודאי   
דאיהו רשימו דחותמא דמלכא.

**אדהכי**   
הא סבא קא נחית לגביה כמלקדמין.   
פתח ואמר רבי רבי   
(י') ברית איהו ודאי צדיק   
ח"י עלמין.   
דאיהו י' זעירא מסטרא דחכמה דלעילא.   
דכד נחתא י' לגביה   
אע''ג דבאתריה י' עלאה אתקרי   
כד נחית לגבי צדיק   
י' זעירא אתקרי.

ואת ו'   
אע''ג דאיהו ו' עלאה   
באתריה בעמודא דאמצעיתא.   
כד נחית לגבי צדיק   
לאתחברא \*בה'.   
ו' זעירא אתקרי.   
אלפא ביתא דאתוון זעירן

**סה/א**

ביה אינון.   
וה' עלאה   
כד נחתא לגבי צדיק.   
זעירא אתקריאת.

ואעג''ב דאתוון דשמא קדיש' ביה כלילן.   
סתימין אינון ביה.   
ובגיניה אתמר   
סוד יי' ליריאיו   
ובריתו להודיעם.

ואי סתימין אינון ביה.   
במאי אשתמודעאן.

בשכינת'.   
דאיהי אספקלריא' דנהרא   
כד נחית יקוק לגבי צדיק   
לנהרא בה ודאי.  
ומנה אשתמודען.

הה''ד כה אמר יי'   
אל יתהלל חכם בחכמתו.   
אי איהו תמן אתקריאת אספקלריאה דנהרא.   
ובההוא זמנא כי אם בזאת   
י"תהלל   
ה"מתהלל   
ה"שכל   
ו"ידוע.

ואם יסתלק מצדיק   
ואשתאר איהו חרב ויבש.   
מיד אתקריאת אספקלריא' דלא נהרא.   
בההוא זמנא אל יתהלל חכם בחכמתו.

ומאן גרים לאנהרא לה   
ולאשתמודעא בה לקב''ה.   
מאן דנטיר ברית.   
ורזא דמלה זה השער ליי'   
צדיקים יבאו בו.   
דא איהי תרעא דצדיקייא   
ואית לון רשו לאעלא תמן.   
ודא איהו מאן דאיהו צדיק   
וביה יקוק.   
איהו זכי בשכינתא וירית לה   
וסליק בה למלכא   
דאיהו עמודא דאמצעיתא.   
דאיהו מלך   
ואיהי מלכות דיליה.

ורזא דמלה   
ועמך כלם צדיקים   
לעולם ירשו ארץ   
ודא איהו שכינתא   
דאתמר בה והארץ הדום רגלי

ושכינתא איהי ציורא דעלאין ותתאין.   
כל דיוקנין דספירן וכל שמהן דלהון   
בה אינון מצויירים.   
ובה אינון גליפין נשמתין ומלאכין וחיוון קדישין.   
ובה גליפין מה דאתמר בהון   
ודמות פניהם פני אדם וכו'.

**קם** ר' שמעון ואמר סבא סבא   
והא שכינתא איהי יחודא דקב''ה   
איך גליפין בה דיוקנין דלתתא   
דלאו אינון מציאותה.

א''ל ר'.   
למלכא   
דאיהו יתיב בהיכליה   
וכמה בני נשא עאלין למחזייה.   
מנהון מסתכלין בלבושוי   
ומנהון בגופוי   
ומנהון מסתכלין בעובדוי.   
ובודאי בעובדוי אשתמודע מאי ניהו מלכא.

דלבושין   
איהו משתני בהון לכמה שנויין.   
ולבושין דאיהו לבוש בצפרא   
לא לביש ברמשא.   
ולבושין דלביש יומא חדא   
לא לביש יומ' תנינא   
והכי בכל יומא וירחא ושתא ושבתא וימין טבין   
אשתני בלבושין.

כגוונא דא שכינתא   
כמה לבושין אית לה   
דמנהון ברא קב''ה כרסיין (נ''א כרסייא)   
ומלאכין וחיוון ושרפים ושמיא וארעא   
וכל מה דברא בהון.   
וכל בריין דברא מאלין לבושין דילה.   
רשים לון כלהו.   
וגליף לון בלבושהא.   
בגין לאסתכלא מינה   
בכל בריין לרחמא עלייהו.

ורזא דמלה   
וראיתיה לזכור ברית עולם.   
וראיתיה באלין לבושין   
דאינון נהירין בכל (בריין)   
זמנין דישראל נהרין לון בעובדין טבין.   
ובגינייהו קב''ה רחים עלייהו.

ואי עבדין עובדין בישין   
איהי אתלבשת לבושין אחרנין אוכמין   
דבהון רשימין כל אינון מארי דדינין   
דאתקריאו לילות   
למידן בהו לעלמא.

ובההיא זמנא   
איהי אמרת אל תראוני שאני שחרחרת.   
ובגין דא   
אלין מסטרא דלבושין אינון גליפין בה.   
עלאין דאינון מלכין ושלטין על תתאין.   
ומלאכין (נ"א ומלכין) אתקריאו   
מסטרא דמלכו'

ומסטר' דגופא   
אתקרי חסד דרועא ימינא.   
גבורה דרועא שמאלא.   
גופא עמוד' דאמצעיתא   
נצח והוד תרין שוקין.   
צדיק אות ברית.   
והא אוקמוה

ואיהי ציורא דכלהו.

ומלגאו מינה   
דאיהו תקונא דגופ'   
נהיר קב''ה דאיהו יקוק   
כנשמתא בגופא.   
לגו מכלא ההוא דאחיד כלא   
וקשיר כלא   
דלא אתרמיז בשום רמיזו.

וכלא אתרמיז בשכינת'   
דאתלביש' בלבושין   
דבהון מצויירין כל בריין.   
איהי אתקריאת בכל שמהן   
ואיהי דמות ארבע חיוון בלבושהא.   
דבכל חד וחד רשים ארבע אתוון.

ודמות אדם להנה   
דא רשימו

**סה/ב**

דעשר אתוון   
דאינון יוד קא ואו קא   
דסליק לחושבן אדם.   
דמות אדם ודאי דא שכינת'   
דאיהי דיוקניה (נ"א דיוקנא דאדם)   
ועלה אתמר   
ותמונת יקוק יביט.   
והאי מסטר' דלבושא.   
אבל מסטרא דגופא   
איהי יחודא דעמודא דאמצעיתא.

איהו (נ"א איהי) חותמא מסטרא דגופא.   
ובגין דאיהו חותמא   
אמרת שכינתא לגבי יקוק דאיהו מלגאו   
שימני כחותם על לבך.   
דאע''ג דאנת תסתלק מני בגלותא   
חותמא דילך אשתאר עמי   
ולא אתעדי מני לעלם.

**קם** רבי שמעון ואמר סבא סבא   
אימא לך קרא דאוליפנא כגוונא דא.   
שימני כחותם על לבך.   
שימני חותם לא כתיב אלא כחותם.   
אמרת שכינתא   
רבון עלמין שימני כחותם   
כההיא רשימו דחותמא דילך.   
דאע''ג דחותמא אשתאר בידך.   
רשימו דיליה בפתקא איהו.   
ומההו' רשימו   
מזדעזעין עלאין ותתאין

כגוונא דמלכא דאיהו בשרא ודמא   
מאי דרשים בפתקא.   
רשימו דיליה. דחותמ' בידיה הוא.   
ואע''ג דחותמא בידיה אשתאר   
הכי דחילין מרשימו דחותמא   
כאלו הוה מלכא   
עאכ''ו אי הוה חותמא.

שימני כחותם על לבך.   
וכי מאן חמא (נ"א שוי) חותמא על לבא.   
אלא אלין תפלין.   
דאינון רצועין דלהון תליין על לבא.   
ואלין תפלין דרישא.   
ותפלה דיד דאיהו   
בשמאלא לקבל לבא.   
ודא איהו כחותם על לבך.   
וכחותם על זרועך.   
תפלה דיד

דאינון רשימו דשמא קדישא דאיהו   
י' קדש לי כל בכר.   
ה' והיה כי יביאך.   
ו' שמע ישראל.   
ה' והיה אם שמע.

ומההוא רשימו מזדעזעין אומין דעלמא.   
הה''ד   
וראו כל עמי הארץ   
כי שם יי' נקרא עליך   
ויראו ממך.   
והכי אוקמוהו   
שם יי' אלין תפלין דרישא.

שימני כחותם   
דא אות ברית מילה   
ואות דימין טבין   
דאיהו רשימו דשמא קדישא.   
כגוונא דא   
מ"י   
יעל"ה   
לנ"ו   
ה"שמימה   
רישי אתוון (נ"א תיבין) מילה.   
וסופי \*אתוון יקו"ק.

מאן דנטיר האי רשימו.   
כאלו נטיר שמא קדישא   
ומאן דמשקר בהאי רשימו   
כאלו משקר בשמא קדישא.   
דהאי אתקרי חותמא דגושפנקא דמלכא.

דכל בר נש דנטיר האי רשימו לתתא   
דאיהו אות ברית   
אות שבת   
אות תפלין   
אות דימין טבין   
איהו רשים וחקיק לעיל'   
ונהיר לעילא.   
ומניה מזדעזעין עלאין ותתאין   
כד''א וראו כל עמי הארץ   
כי שם יי' נקרא עליך.

שם יקוק ודאי.   
דא ההוא רשימו   
דאות ברית מילה   
ואות דתפלין   
ואות דשבת וימין טבין.   
ומאן דמשקר לתתא.   
ביה אתעבר גליפו דיליה מלעילא.   
בההוא זמנא   
שלטין עליה כל מקטרגין עלאין ותתאין.

שימני כחותם דא נשמתא.   
דאיהו רשימו דילה גליפא לעילא.   
כמה דאוקמוהו ביעקב   
דיוקנו של יעקב חקוקה בכסא הכבוד.   
דכל נשמתין דאינון גזירין מתמן.   
גליפו דלהון איהו חקוק לעילא.   
ורשימו דלהון לתתא.   
וההוא גליפו דלעילא איהו חותם.   
ורשימו דלתתא רשימו דחותם.

ומיד דרשימו דגליפו דנשמתא איהו לעילא   
ורשימו דילה לתתא.   
אתמר בה והנה מלאכי אלקים   
עולים וירדים בו.   
סלקין לעילא ומסתכלין בדיוקנ' דנשמת'   
דנהרא בההוא גליפו   
ומזדעזעין מניה.   
נחתין לתתא. ומסתכלין   
ברשימו דההוא דיוקנא דלתתא   
וחזאן דלא אשתני מדיוקנא דלעילא   
ודחלין מניה.

שימני כחותם דא צלותא   
דבה איהו חקיק ורשים ח"י עלמין   
בתמני סרי ברכאן דצלותא   
ודא איהו רשימו דחותמא. בפתקא.   
דאיהי אורייתא

גליפו דאתוון דחותמא   
דא צדיק ח"י עלמין.   
חותמא דא עמוד' דאמצעיתא   
דאיהי ק''ש.

והנה מלאכי אלקים עולים   
בזמנא דאיהו זוקף בשם   
סלקין עמיה.

**סו/א**

בזמנא. דאיהו מאיך וכורע בברוך   
נחתין עמיה.   
ודאי איהו   
והנה מלאכי אלקי'   
עלים וירדים בו.

מלאכי אלקים עלים.   
בזמנא דאיהו קאים בדינא   
קיימין כלהו ומוליפין עליה זכות.   
ויורדים בזמנא דנצחין ליה בדינא   
ונחית לתתא   
כלהו נחתין עמיה.   
כמה דאוקמוהו ביעקב   
אנכי ארד עמך מצרימה   
ואנכי אעלך גם עלה.

שימני כחות' דא נשמתא   
דאיהי חקוקה \*בכורסייא.   
בזמנא דאיהי אתערא לתתא בצלותא   
כרסייא אתער לעילא.

כחותם דא רוח דאיהו ציורא (דיש)   
(נ"א ד**ש**) חקיקא \*במלאכיא   
בזמנא דאיהי אתערא לתתא בצלותא.   
מלאכיא אתערון עמיה לעילא.

על זרועך דא \*נפשא   
דאיהי חקיקא בארבע סטרין דעלמ'.   
בזמנא דאתערא איהי בצלותא לתתא   
ארבע סטרין דעלמא מתערין עמה

\*נשמה איהי חותמא.   
רוחא ציורא דאתוון   
דאנון חקוקין בחותמא.   
נפשא רשימו דאתוון בחותמא   
דאינון רשימין בציורין דבר נש.   
כרשימו דחותמא בפתק'.

ובההוא רשומא דנפשא   
אשתמודע פרצופא בגופא דבר נש   
מאן אתר איהו

ובג''ד אוקמוהו בהאי חותמא   
כמה רשימין אית ביה.   
ארבע.   
רשימו דאריה תמן.   
רשימו דשור תמן.   
רשימו דנשר תמן.   
רשימו דדמות אדם תמן.

ומאן איהו דרשי' לון בחותמ'   
יקו"ק אמת.   
דבהאי ארבע רשימין   
אינון כל בריין דעלמ'

אבל אומין דעלמא דשקרו ביה   
לאו אינון רשימין ביה.   
אלא בחותמא דשקרא.   
ואיהו נחש דמליל שקרא על קב''ה.   
ובגיניה אתמ' בארח מתלא.   
שקרא לית לה רגלין   
וכך חויא לית ליה רגלין   
על גחנך תלך.   
ועתיד קב''ה למחאה שקרא מעלמא.   
כד''א ומחה יי' אלקים   
דמעה מעל כל פנים כו'.

דודאי האי חויא איהו מלאך המות   
דקטיל לבני נשא וגרי' דמעה.   
דאיהו אל אחר.   
ובמאי קטיל.   
בסם המות דיליה דאיהי גיהנם.   
ודא איהו סמא"ל.

ובאלין פרצופין דחוויין   
אתגלייא איהו לבני נשא בארח שקרא   
לפתאה לון   
ורזא דמלה   
אם יי' לא יבנה בית   
שוא עמלו בוניו בו   
ולית לון קיומא.   
אבל ציורין דחויין   
אינון רשימין בשמא דקב''ה   
בהאי רשימו דמזוזה.   
דאיהי שד"י מלבר יקו"ק מלגאו.   
והאי איהו רשימו דברית מילה   
שד"י מלבר   
יקו"ק מלגאו

שד"י   
הא אוקמוהו **ש** תלת אבהן   
דאינון תרין דרועין וגופ'   
אילין אינון תלת ענפין ד**ש**   
**ד** שכינת'   
**י'** צדיק   
אות ברית מילה.

ועל האי שד"י אתמר   
וארא אל אברהם אל יצחק ואל יעקב   
באל שדי.   
בהאי שד"י דאיהו מלבר במזוזה.   
אבל ושמי יקו"ק   
דאיהו מלגאו במזוזה   
דאיהי תרעא דקב''ה   
דאתמר בה זה השער ליי'.   
לא נודעתי להם.

וכתבתם על מזזות   
ביתך ובשעריך   
אלין תרין סמכי קשוט   
זז מות מן ביתא   
דאיהי שכינתא   
ולא אתקריב לגבה   
הה''ד   
והזר הקרב יומת   
ואתוון דמזזו"ת אינון ממש ז"ז מו"ת.

ובגין דא   
מאן דנטיר ברית מילה   
דאיהו חותמא דיליה.   
זז מות מניה. דאיהו   
שטן   
יצר הרע   
רע   
טמא   
צפוני   
מלאך המות   
ולא יתקריב לגביה.   
ולא ימות על ידיה.

ומאן דמשקר בברית מילה   
הוא משקר בחותמא דמלכא.   
דאיהו רשים ביה   
שד"י מלבר   
יקוק מלגאו

מ''ל   
מהאי קרא משמע   
מ"י   
יעל"ה   
לנ"ו   
השמימ"ה.   
רישי תיבות מיל"ה   
ס''ת יקו"ק  
   
ובודאי   
מאן דמשקר בברית מילה   
אסתלק מניה יקו"ק   
ושריא עליה שטן.   
דאיהו אל אחר   
חויא שריא באתר דיק"ק מלגאו.   
וסם מות שריא באתר דשדי מלבר.   
ודא איהו דאמר קרא   
את מקדש יי' טמא וכו'

אם לא תב בתיובתא.   
וסביל כמה יסורין

**סו/ב**

לאעברא ההוא חויא מתמן   
ולסם מות דיליה   
דאיהי צרעת ממארת   
בכמה מרעין ומכתשין.   
עד דלא אשתאר ביה בשרא   
דאיהו עפרא.

ורזא דמלה   
ועפר אחר יקח וטח את הבית.   
בגין דנחש עפר לחמו.   
עד דיתפרנס מההוא בשרא   
לא יזוז מניה.

ועני חשוב כמת.   
מה מיתא אנפוי משתניין   
כגוונא דא עני אנפוי משתנין.   
והא אוקמוהו   
כרום זלות לבני אדם.   
מאי כרום זלות   
אלא מאן דאצטריך לבריית'   
אנפוי משתניין ככרום.   
וכמה נשוכין דיסורין   
נשיך ליה ההוא חויא.

ולא עוד   
אלא דעני חשוב כמצורע   
מה מצורע וראשו יהיה פרוע   
ובגדיו יהיו פרומים וכו'.   
כך עני.   
מה מצורע מחוץ למחנה מושבו   
כך עני ערום ויחף.   
ועניותא איהי לישראל באתר דצרעתא.

וארבע דיוקנין אינון (ס"א גוונין)   
כד' גוונין דצרעת.   
ואינון   
נגע לבן אדמדם.   
ירקרק   
בהרת   
שחורה   
הא ארבע.   
וכלהו אית לון אתרין ידיעאן בגופא.   
ומנהון אתיין לבני נשא כמה מרעין.   
לבן ואדמדם חלב טמא וכבד.   
ירקרק מרה.   
בהרת שחורה טחול.

ומנהון נבעין ארבע מיני מרעין.   
ואינון   
מרה חוורא.   
מרה סומקא.   
מרה ירוקא.   
מרה אוכמא.

ואם תב בתיובתא   
נחית עליה סם חיים   
דאיהי שכינתא   
ואתמר בה   
ושב ורפא לו   
מאלין מיני מרעין.   
ומחיה ליה ממיתה דעניותא.   
כד''א והשיבו וחיו.

דישראל בזמנא דאינון עניים קרויים מתים.   
ובגינייהו אתמר שובו וחיו.

ולית עניותא כעניותא דאורייתא.   
דמאן דלא אית ביה אורייתא אתקרי מת.   
אסוותא דיליה מאי הוא לההוא עלמא.   
אורייתא   
דאתמר ביה עץ חיים היא וגו'.   
ואיהי אסוותא לכל מרעין   
כד''א רפאות תהי לשרך וכו'

שימני כחותם.   
מאי חותם בהאי אתר.   
דא אות שבת ויום טוב   
דאיהו שקיל לברית מילה.   
כגוונא דא. שב"ת.   
ש' לקבל שי"ן דשם שד"י   
כלילא מתלת חיוון עלאין   
מתלת אבהן.   
ב' דא ד'   
דאיהי רביעאה לאבהן   
ורביעאה לתלת חיוון   
ואיהי דמות אדם   
ולאו אדם   
הה''ד ודמות פניהם פני אדם.   
אלא מאי אדם   
יוד קא ואו קא.

שבת ביה שד"י יקו"ק   
הוא רשות היחיד   
רחבו ארבעה. וגבהו עשרה   
יוד קא ואו קא.   
י' דשדי לקבל אות דשבת וי''ט.   
י' ביה אתרמיזו עשר ספירן.

האי רשימו איהו לברא דמלכא.   
אבל לעבדא למלכא רשימו דיליה שד"י   
מסטרא דההוא דאתמר ביה   
כל הנקרא בשמי וכו'.   
ומאי ניהו   
מטטרו"ן דסליק לחשבן שד"י.   
ואיהו אדם זעירא   
בדיוקנא דלעילא   
ודא איהו אם כבנים אם כעבדים כו'.

מאן דאיהו רשימו דאריה בחותמא דיליה   
איהו חוור באנפוי.   
מאן דאיהו בחותמא דשור   
איהו סומקא באנפוי.   
מאן דאיהו בחותמא דנשר   
איהו ירוקא באנפוי.   
מאן דאיהו בחותמא דדמות אדם   
איהו אוכם באנפוי.   
כגוונא דאורייתא דאתמר   
שחורה אני ונאוה.

שימני כחותם דא אורייתא   
דאתמר בה   
תורת אמת היתה בפיהו.   
ואיהי כלילא מעשר אמירן   
דאנון י'   
ומעשר דברן   
דאינון ה"ה.   
ומאי תורה.   
ו'.   
כליל שית ימי בראשית.

על לבך. דא ל"ב אלקים   
בחושבן ל"ב.   
דתליין מן ו'   
דאיהו ו' זמנין טוב.   
ובה אשתלים (נ"א ו')   
שמא דארבעין ותרין אתוון   
דבהון אתבריאו שמיא וארעא   
וכל מה דאית בהון.   
ודא איהו רזא   
כי יום נקם בלבי.   
לב"י סליק מ"ב.

ויכל"ו   
ע"ב שמהן דשמא מפרש.   
ועליה אתמר ללב''י גליתי.   
ולאברי   
דאנון רמ"ח פקודין דאורייתא   
לא גליתי.

ובהאי ויכלו   
(ה' בששי דאיהו בו'   
ודא איהי ויהי

**סז/א**

ערב ויהי בקר   
יום הששי דהאי)   
ה' דהששי איהו מלכות שביעאה.   
ואיהי אתקריאת ע"ב.   
ובה רכיב ו' למפרק לישראל   
הה''ד   
הנה יי' רוכב על ע"ב קל.   
בגין דאיהי כללא דתלת אבהן   
דתליין מנהון ע"ב שמהן.   
ואתכלילן בה.

ולקבל תלת אבהן   
אתמ' בויכלו   
תלת זמנין שביעי.   
ודא איהי רזא דשב"ת.   
ב"ת **ש**' דאינון   
ויסע ויבא ויט   
דאתכלילן בב"ת.

בההיא זמנא   
חלה זכות אבהן.   
דמיומא דאתחריב בי מקדשא   
עלמא אתקרי תהו ובהו.   
מתמן ואילך אתקיים קרא   
אמרתי עולם חסד יבנה.   
חס"ד סליק לחושבן ע"ב שמהן.

ודא רזא   
דאתקשר שביעי ביומא קדמאה.   
ומאן שביעי   
דא צדיק   
אות דשבת וימין טובין.   
ורזא דמלה   
חי יי' שכבי עד הבקר   
ודא בקר דאברהם.   
ההוא דאתמ' ביה   
וישכם אברהם בבקר   
ואיהו חסד דיליה.

בגין דבהאי חסד אתתקן כרסיי'   
דאיהי נפילה   
הה''ד   
והוכן בחסד כסא.   
וביה תקום   
ורזא דמלה   
ובחסד עול' רחמתיך

וכל ספירן מתקשרין בימינא   
בגין דעליה אתמר   
מימינו אש דת למו.   
מימינא אתייהיב אורייתא.   
בגין דא מוליך לימין משה   
זרוע תפארתו   
ובוקע מים דאורית' מתמן.

מה' דאברהם.   
למהוי ליה בה שם עולם.   
ובה אשתלים ה' דמשה.   
דאיהי במשכונא לגביה דאברהם.   
במשה דאייתי אורייתא   
עד דיפרוק לבנוי.   
ורזא דמלה   
כימי צאתך מארץ מצרים   
אראנו נפלאות.

ורזא דפורקנא בהאי חותמא איהו.   
דעליה אתמר   
כי בשמחה תצאו   
ובשלום תובלון.   
בשמחה סליק לחושבן אד"ן   
דאיהו אדנ"י ארון הברית   
אדון כל הארץ אתקרי.   
בר מאת ש' דאיהו תלת מאה.   
ואינון תלת אבהן דאתחברו בה.

ואתוון בשמח"ה   
איהי מחשב"ה.   
בחמה ה"ן   
ואיהי שכינתא   
לה יחודא אלא במינה   
כמה דאתוותא דה"ן.   
ואתעבידו עשרה   
ואתעבידו מאה.   
כמה דשכינתא כלילא כלהו עשרה   
וכלהו מאה

והיינו דכתיב   
הן לה' אלקיך   
השמים ושמי השמים   
ורזא דמלה הן אדני.

ובשלום תובלון   
**ש** תלת אבהן.   
ו"ו תרין משיחין.   
מ'ל''ב דובשלום   
סליק ע"ב.

ודא איהו דאתמר   
ושבתי בשלום   
אל בית אבי.   
שמחה איהו דאתמר ביה   
לך אכול בשמחה לחמך   
ושתה בלב טוב יינך.   
דא יין המשומר בענביו   
ועליה אתמר   
סוד יי'   
ליריאיו.   
יין טוב דא צדיק   
דאתמר ביה הצדיק אבד   
ומאי אבד   
אבד ההוא נביעו   
ואשתאר נחרב ויבש   
בבית ראשון ושני.

קם סבא ואמר   
אד' במחשבה סלקא ולאו בחשבן   
ועליה אתמר   
ה"ס כל בשר מפני יי'   
כי נעור ממעון קדשו.   
יתער ביה כמה דאתער משנתיה   
וחזר לשנתיה.   
עד דיתער יקוק דאיהו רחמי   
לקיימא ביה וברחמים גדולים אקבצך.   
גדולים אתקריאת מסטרא דהאל הגדול   
דאיהו חסד.

ושכינתא ביה סלקא לאתקרי גדולה.   
וביה ודאי רזא דפורקנא   
כגוונא דא יוד קא ואו קא יקוק.   
וא"ו ביה רזא דפורקנא   
דאיהו רשים בשמא דע"ב   
דאינון וה"ו אנ"י וה"ו   
ר''ת ואו.   
תלת עשר מכילן דרחמי דאורייתא   
דאתייהיבת מימינא.

אשתאר יוד קא קא   
דסליק לחשבן ל"ב.   
ואיהו ב' מן בראשית   
ל' לעיני כל ישראל.

ועוד   
איהו ל"ב אלקים דעובדא דבראשית   
דעליה אתמר   
כי יום נקם בלבי   
ושנת גאולי באה.

ושמא דע"ב איהו   
ויכל"ו.   
ביה אשתלים רזא דפורקנא.   
ועליה אתמר ללב"י גליתי   
דאיהו חושבן ויכל"ו.   
וביה אתקיים קרא   
אמרתי עולם חסד יבנה   
וכמה דנפקו ממצרים   
ברזא דע"ב שמהן   
כך יפקון בהון   
כד יפרקון בבתרייתא

בההוא זמנא   
חסד יי' מלאה הארץ.   
ועליה אתמר וחסדי מאתך לא ימוש.   
ובחסד עולם רחמתיך.

ובגין דא   
שבח דוד לקב''ה   
בגלותא דאיהי שאול.   
בהאי חסד.   
כד''א כי חסדך גדול עלי   
והצלת נפשי משאול תחתיה.

ואי אומין

**סז/ב**

דעלמא   
דחקין להו לישראל יותר מדאי   
קב''ה חס   
על ד' מן חסד   
דאיהי דל"ת בגלותא   
ואתקיים קרא ביה   
בטרם תחיל ילדה.

ושבעין תיבין דמזמור   
יענך יי' ביום צרה   
אינון לקבל שבעים שרים ואומין   
דאינון צירים וחבלים   
דשכינתא עלאה ותתאה.   
דאתוון ב'   
\*ביה אתקריאן פלטרין גדולים.   
הה''ד גדלים מעשי יי'.   
וקב''ה ביה אתקרי גדול   
כד''א גדול אדונינו ורב כח.   
וביה סלקין ישראל לגדולה.

ושכינתא בה אתמר   
הנה מקום אתי.

בההוא זמנא אתקיים בה קרא   
גדלו ליי' אתי.   
ובה (נ"א וביה) אתמר בקב''ה   
בההוא זמנא   
כי גדול אתה ועושה נפלאות וגו'.   
וביה עושה גדולות עד אין חקר.   
ודא איהו חס"ד   
ביה ויכלו   
ה' בששי.   
(נ"א וביה ויכלו בהששי)   
בגין דביה ה' דאברהם אזיל ו' לגבה.   
מיד יתער \*י"ה לקרבא.   
הה''ד   
כי יד על כס י"ה.

וששי איהו אלף שתיתאה.   
שביעי יסוד.   
ביה אתכלילו ואתייחדו שית ספירן   
הה''ד   
ויכלו השמים והארץ.   
דא קב''ה ושכינתא   
דאינון ו"ה. יום הששי   
בגין דעליה אתמר   
כי כל בשמים ובארץ.   
ותרגומו דאחיד בשמיא ובארעא.   
ודא איהו כ"ל   
ועליה אתמ' וכל צבאם.   
מאי צבאם   
תרי סמכי קשוט.   
וביה אתקריאו תלת אבהן שביעיות.   
כד''א ויכל אלקים ביום השביעי   
וישבות ביום השביעי   
ויברך אלקים את יום השביעי

ויברך אותו מסטרא דברכה.   
ויקדש אותו מסטרא דקדושה.   
וישבות בו מסטר' דיחוד   
ודא איהו ויכל''ו   
דאתכלילו ביה תלת אבהן   
דאינון ברזא דשמא דע"ב.   
כגוונא דא.   
חסד אתקרי גדול   
בגין דאיהו כללא דע"ב תיבין.   
גבור"ה כללא דרי"ו אתוון   
דאית בשמא דע"ב.   
עמודא דאמצעיתא דאיהו ו' כליל כלא.

ודא איהו רזא ויעבר יי' על פניו   
ע"ב רי"ו.   
יקו"ק. על פניו. מאי פניו   
אנפוי דא וא"ו. י"ג מכילן דרחמי   
דאתמר בהון   
וברחמים גדולים אקבצך.   
גדולים ודאי מסטרא דחסד   
דאיהו האל הגדול.

וכלא אתכליל בשביעית   
דאיהי מלכות. ה''שביעי   
ה' ודאי בכל שביעיות כלילא.   
ואיהי ה' דיום הששי.   
יום דא צדיק   
עליה אתמר   
והיה יי' למלך על כל הארץ וגו'.   
איהו יום הששי.   
ויום השביעי יום דכלהו יומין.   
ועליה אתמר שכבי עד הבקר   
ודא הוא בקר דאברהם   
דכתיב   
וישכם אברהם בבקר.

וישכם לפורקנא.   
וביה הבקר אור   
דאתמר ביה ותורה אור   
והאי איהו אור דאתמר ביה   
ולכל בני ישראל היה אור   
ואיהו פסח. דרועא ימינא.   
וביה עתידין ליגאל.

ד''א   
שימני כחותם על לבך.   
האי קרא על שכינתא אתמר   
דאיהי בגלותא.   
חותם לא כתיב אלא כחותם   
כההוא חותם דגושפנקא   
דאיהי חותם אמת.   
ובה (נ"א ודא) חתמנו לחיים.

ומאי ניהו האי חותם דבה חיים.   
אלא דא עץ החיים   
דביה בני חיי ומזוני נפקין.   
עץ ודאי ההוא דאתמר ביה   
עץ החיים מהלך ת"ק שנה.

והאי עץ איהי ו'.   
מהלך ת"ק שנין דא ה'   
החיים אינון אבא ואימא   
דאינון י"ק.

י' איהו חכמה.   
ומ''ל דאתקרי חיים   
כד''א והחכמה תחיה בעליה.   
ה' ביה אימא עלאה.   
מ''ל דאתקרי חיים   
כד''א   
עץ חיים היא ודאי.   
ותרוייהו   
כי חיים הם למוצאיהם.

ושכינתא תתאה איהו רישומא בהאי חותמא   
דאיהו חותם אמת.   
וכל ציורין דהאי חותמא אינון רשימין בה   
לאשתמודעא דאיהי ציורא דעמודא דאמצעיתא   
דאיהו אמת.

אדם (ס"א דא איהו) חותם דיליה   
יוד קא ואו קא.   
איהו חתים ביה לחיים.

ומניה ירתין בני ישראל   
בני חיי ומזוני:   
חיי מסטרא דאבא ואימא   
דאינון י"ק.   
בני מסטרא

**סח/א**

דעמודא דאמצעיתא   
דעל (נ"א ועל) שמיה אתקריאו ישראל לתתא   
בני בכרי ישראל   
ואיהו ו'.   
מזוני מסטרא דה'   
דאיהי   
המוציא לחם מן הארץ.

ובזמנא דירתין מניה אלין תלת (נ"א תרין) דרגין   
דכלילן בשמיה.   
אתקריאו ישראל לתתא   
בנוי דקב''ה.   
כד''א בנים אתם ליי' אלקיכם.

ובזמנא דירתין ישראל משמוי דקב''ה   
אלין תלת בני חיי ומזוני.   
אתמר בהון כי עזה כמות אהבה   
תקיפא איהי ממיתה   
אפרשותא דקב''ה מבנוי.

ומ''ל דאפרשותא אית   
בין קב''ה ובנוי.

הכא אוכח   
כי אם עונותיכם היו מבדילים כו'.   
וחבה איהי ממיתה   
ועלה אתמר   
כי המות יפריד ביני ובינך.

ובזמנא דישראל מקיימין   
פקודיא דאוריתא ברחימו.   
קשה כשאול קנאה   
\*דמקנא קב''ה על סמא"ל ועל נוקביה   
דאינון גרמין לבני נשא מיתה בחובייהו   
וגרמין לון למחטי   
ובג''ד   
עתיד קב''ה לנטלא נוקמא מנייהו   
ולאעברא לון מן עלמא   
דסמאל ונוקבא דיליה איהי מיתה   
דאיהי לילית מלאך המות יצר הרע.   
דנוקבא איהי עם דכורא.   
ודכורא עם נוקבא.

והאי מ''ל.   
קרא אוכח דכתיב   
בעצבון תאכלנה.   
אדם חאב בנוקבא   
אתייהיב ליה יצר הרע נוקבא   
חוה חבת בדכורא   
אתייהיב לה יצר הרע מדכורא.   
ועלה אתמר   
בעצב תלדי בנים.   
ודא איהו כי עזה כמות אהבה כו'.

ועוד   
כי עזה כמות אהבה   
אם ישראל יתערון לה להאי אהבה קדם זמנא.   
צריכין לאתערא לה כדקא יאות.   
ואי לאו לא יתערון לה   
הה''ד   
השבעתי אתכם בנות ירושלם   
בצבאות או באילות השדה וגו'.

דאומאה איהי   
דלא שריא על כרסייא   
עד דנטיל נוקמא מעמלק   
דחלל תרין אתוון דאינון י"ה   
דנפיק מן מיל"ה מ"ל י"ה   
ובג''ד כי יד על כס \*יה   
ודא **א**.

וכד מטא זמנא לנקמא מניה   
ושלהובין דאשא נפקין מהאי י"ה   
כד''א רשפיה רשפי אש   
שלהבת י"ה

ואינון   
שלהובין דאיש ואשה.   
דתמן   
א"ש א"ש ותמן י"ה.

איש   
כד''א יי' איש מלחמה   
דנטיל נוקמין מפרעה ומעמיה.

אשה דא שכינתא   
דאתמר בה   
מצא אשה מצא טוב וגו'.

ד''א   
שימני כחותם   
כ"ח ת"ם.

כ"ח דא שכינתא עלאה   
כ"ח מ"ה מן חכמה.   
ועלה אתמר   
ועתה יגדל נא כח יי'.   
ת"ם דא ישראל דלעילא   
דעל שמיה אתקרי יעקב תם   
כד''א ויעקב איש תם.

ובגין דאיהו דיוקנא דחותם אמת דלעילא   
אתמר ביה תתן אמת ליעקב.   
ומאן דאשתדל באוריתא   
דאתקרי תורת אמת   
דיוקניה חקיקא לעילא בההוא חותם אמת.   
ומאן דמשקר בה   
כאלו אפיל אוריתא לתתא   
הה''ד ותשלך אמת ארצה.

ובההוא זמנא   
נפיל דיוקניה וחותמיה לתתא   
ונפיל מזליה   
ואסתלק ההוא כח מניה.   
בההוא זמנ'   
סמאל וחיליה   
דאינון חיוון ובעירן ועופין מסאבין   
רדפין אבתריה   
הה''ד   
וילכו בלא כח   
לפני רודף.

אם תב בתיובתא   
תב ההוא כח לגביה   
דאיהי שכינת' עלאה.

בההוא זמנא   
אתקיים ביה   
ואתן אדם תחתך   
ולאמים תחת נפשך.   
מאי אדם   
הא אוקמוהו אל תקרי אדם אלא אדום.   
ולאומים   
ולאם מלאום יאמץ.

בההוא זמנא   
אומה דישראל יתקפון   
(נ"א יתגברון) על אומה דעשו   
בחילא דהאי כח   
דאתלבש בשבע תיבין דעובדא דבראשית.   
\*כ''ח אתוון שכינתא עלאה.   
ז' תיבין כלילן בשכינת' תתאה

והאי כ"ח איהו רזא   
דכ"ח פרקין די' אצבעות.   
דבהון   
והיה כאשר ירים משה ידו   
וגבר ישראל.   
ובג''ד אוקמוהו ז''ל   
למי נושאים כפים   
לרום השמים.   
דצריך האי כח לסלק' ליה לגבי חכמ'   
ודא איהו רום שמים.   
ואיהו יוד קא ואו קא   
דשארי בי' אצבען על האי כח   
ואיהו חכמה כ"ח מ"ה

והאי כח עליה אתמ'   
ואשר כח בהם   
לעמו' בהיכל המלך   
לעמוד בצלותא דעמיד'   
בהיכל המלך סתם דא אד'   
דסליק לחושבן היכ''ל.

והאי כח איהו רזא   
דיקו"ק אלקינו

**סח/ב**

יקו"ק כוז"ו במוכס"ז כוז"ו.   
ועליה אתמר כל העונה   
אמן יהא שמיה רבה מברך   
בכל כחו   
דאיהו כח דאתלבש בתרין דרועין   
דאינון חסד וגבורה.

וצריך לסלקא ליה לגבה י'   
דאיהו רום שמים   
ולנחתא ליה לגבי ו'   
דאיהו שמים.   
דעליה אתמר ואתה תשמע השמים   
כד נחתא ליה לגבי עמודא דאמצעיתא   
למפרק בה לישראל בנוי.   
סליק לה לגבי רום השמים   
דאיהי י'.   
למיטל נוקמא מעמלק.

ודא איהו   
והיה כאשר ירים משה יד"ו   
ואיהו יד ו'.   
ואיהו יו"ד.   
ואיהו י"ה.   
ולבתר נחית האי כ"ח לגבי וא"ו   
דאיהו י"ג מכילן דרחמי   
למפרק לבנוי דישראל   
כד''א וברחמים גדולים אקבצך.

וכ"ח בהאי וא"ו אשתלים   
ואתעביד אם.   
בההוא זמנא   
כי היא היתה א"ם כל ח"י.   
ודא ח"י עלמין   
דבה אתמלי ואשתלים בח"י ברכאן דצלותא.

ה"א ה"א תליין מן ב' ה"ה   
דאינון ה"א ה"א   
בחושבנא י"ב.   
ומנייהו תליין אתוון כפולים.   
ואינון תליין מן תרין ה"ה פשוטות   
ובהון   
סלקין לחושבן י"ד   
ודא איהו   
כי י"ד על כס י"ה.

וכן וא"ו   
י"ג מכילין   
דתליין מן ו"ו פשוטות.   
ובה אשתלים י"ד.   
ודא איהו יד ליד   
לא ינקה רע.   
דא עמלק.   
לעילא ותתא נטיל נוקמא מיניה.   
נטיל נוקמא לעילא בי"ד   
ולתתא בי"ד.   
ודא איהו   
הנה י"ד יי' הויה

ו' ו' ה"א   
(נ"א ו' וה"א עם ו')   
\*וה"ה אינון כ"ח   
יו"ד כ' ותליין מן י' פשוטה   
הרי כ"א. כחושבן אקי"ק   
וסליק כלא מ"ט אנפין דאורית'.   
כגוונא דא.   
כ"ח דאיהו תמניא ועשרין.   
אקי"ק דאיהו כ"א הרי מ"ט.   
וכלא יו"ד ק"א וא"ו ק"א יקו"ק.   
יוד קא ואו קא מ''ה.   
יקו"ק ד'.   
סליק מ"ט.

לבושא דיו"ד חסד.   
לבושא דה"א גבורה.   
לבושא דוא"ו תפארת.   
לבושא דה"א מלכות.

נצח קשורא דיליה חסד.   
הה''ד   
נעימות בימינך נצח.   
הוד קשורא דיליה גבורה.   
צדיק קשורא דיליה עמודא דאמצעי'.   
דגוף וברית חשבינן חד.   
מלכות שלימו דלהון.   
איהי שלימו דעלאין ותתאין.

כתר עליון   
דא איהו שלימו דחמשין שערי בינה.   
ודא איהו דלא אתייהיב למשה   
דעליה אתמר   
נתיב לא ידעו עיט.   
ועליה אז''ל   
במופלא ממך אל תדרוש וכו'   
בגין דאיהו מקור דלית ליה סוף.   
ובמקורא דלית ליה סוף   
מאן יכיל לאשגא ולאשכחא ליה (סיפא).

**קם** סבא ושאיל   
ואמאי אתקשר נצח עם חסד   
כמה דאוקימנא   
נעימות בימינך נצח.   
וכן הוד עם גבורה.   
אלא בגין דדרועא ימינא לא אית ביה אלא ג' פרקין   
וכן בשמאלא   
ובגין דא אתקשר שוקא ימינא   
דאית בה תלת פרקין   
עם דרועא ימינא   
לשריא ביה ה"א.   
וכן דרועא שמאלא עם שוקא שמאלא   
לשריא ביה ה"א.   
וכן גוף וברית   
אינון ו' ו'   
ושריא בהון **א** דאיהי אימא   
ואתעבידו י"ג וא"ו.   
יוד שריין בעשר אצבעאן דידין   
ובעשר אצבעאן דרגלין.   
משום דאתחלתא דשמא קדישא מחכמה שריא   
דאיהי באצבען.

כתר עלאה שריא ברישא דבר נש   
דתמן מחשבה סתימאה.   
וכמה דמחשבה איהי סתימא   
כך איהו סתים.

אין סוף אתקרי מלגאו.   
כתר עלאה מלבר.   
כתרא דרישא עלאה   
ארבע יסודין דגופא   
בהון שריא יקו"ק.

ודא איהו   
כל הנקרא בשמי ולכבודי   
בראתיו יצרתיו אף עשיתיו.

בראתיו   
דא נשמתא קדישא   
דאיהי עולם המחשבה.

יצרתיו   
דא רוח ממללא   
דמניה חיוון (נ"א חיין) ממללין.

עשיתיו   
דא נפש   
דתמן עשייה   
דשריא ברמ"ח פקודין:

**סט/א**

**תּקוּנא עשרין ותּלתּ**

(אלו כשני תקונים הם בספר כתיבת יד אחר   
תקונא שיבסר ואח"כ מתחיל תקון תמני סרי)

**בּראשיתּ**   
ברי"ת א"ש.   
ברית דא צדיק.   
כל אתקרי.   
קשורא דכל אברין דגופא.

ח' דאיהו תמניא יומין.   
אינון שעורא דשבת   
דאיהו תרין אלפין אמין לכל סטר   
לנטרא בהון אות שבת

כגוונא דא   
אינון תמניא יומין תחום   
לקבלא בהון אות ברית   
ולנטרא ליה בהון   
דלא אתעביד באות ברית חלול.

א''ר אלעזר אבא.   
יומא חד הוינא אזלי אנא ור' יוסי.   
ואתא בריה דרב המנונ' סבא   
מההוא עלמא בדיוקנא דהאי עלמא.   
ואזדמן לן בארחא כגוונ' דמחמר בתרין חמרין   
ושאילנא (נ"א ושאיל לן)   
מאי את שבתותי תשמורו   
ומקדשי תיראו.   
ואמר איהו מלין שפירין.   
אבל עם כל דא בעינא למשמע מפומך.

א''ל ברי.   
בודאי ברית איהו שקיל לשבת   
ובגין דא בראשית   
ירא שבת

**תקונא עשרין וארבעה ליום יג**

**בראשית**   
יר"א שב"ת.   
(ובה) שבתותי תהי דחיל.   
יר"א תור"ה   
יר"א ברי"ת.

כמה דצריך נטירו דברית   
דלא יעול ליה ברשו נוכראה   
כגוונא דא צריך בר נש נטירו דשבת   
דלא לאפקא מרשות היחיד   
ויעול ברשות הרבים.   
רשות היחיד איהי שכינתא   
רחבו ד' ואינון יקוק   
וגבהו עשרה יוד קא ואו קא.

רשות הרבים נחש אשת זנונים   
סם דאל אחר דאיהו סמאל.   
ואיהו כללא דע' אומין.   
ואיהי חללה זונה.   
ובעלה חלול שבת איהו.

ובגין דא   
מאן דאפיק מרשות היחיד לרשות הרבים   
חייב סקילה.   
ערוב איהו עמודא דאמצעיתא   
וביה מטלטלין מבית לבית.   
דאנון שכינה עלאה ותתאה.   
ועלייהו אתמר את שבתותי תשמורו   
ומקדשי תיראו   
דא מקד''ש י'   
אות שבת (דא ברית)   
דצריך לנטרא ליה בבת זוגיה   
דאיהי קדושה דיליה ברכה דיליה דעלה אתמר   
ויברך אלקים את יום השביעי ויקדש אותו.   
ויברך דא ברכה.   
ויקדש דא קדושה.

ולגבי תרוייהו   
הוו נפקי קדמאי לקדמות כלה   
והוו אמרי תרי זמני באי כלה באי כלה.   
בההוא זמנא   
קול חתן וקול כלה.

ועוד   
מקדשי באת יו"ד   
בגין דלית קדושה פחות מעשרה.   
וצריך לברכא לון   
ולקדש לון   
בקדוש על היין   
בשבעין תיבין דקדוש.   
וויכ"לו   
כחושבן ביי"ן.

וצריך למימ' סברי מרנן.   
ואינון דאמרין וענו לחיי   
בגין דאתקשרו באילנא דחיי   
לא באילנא דמותא.   
ואיהו גפן דחב ביה אדם קדמאה.   
וחד אמר חטה היה   
וחד אמר גפן   
וכלא קשוט.

שבע מינין אינון   
חטה ושעורה   
גפן ותאנה ורמון   
זית שמן ודבש   
חטה ושעורה והא אתמר.   
וצריך לאחזרא עלייהו.

\*חטה הא אתמר.

שעור"ה   
דאפיק ה' משעור דילה.

גפן. סחטה ענבים ברשו אחרא   
ועבד יין נסך   
ואתעביד אילנא דטוב ורע

תאנה לקיט תאיני קדם זמנייהו   
קדם דאתבשלו   
כך לקיט הוא מעלמא קודם זמניה   
ודא איהו רזא   
מאן דגרים די ימותון בנוי קדם זמנייהו   
הה''ד   
למה יקצוף האלקים על קולך   
וחבל את מעשה ידיך.   
ורזא דמלה   
לשוא הכיתי את בניכם וגו'   
ובגין דא   
לא תשא את שם יי' אלקיך לשוא.

רמון. בן זומא ביה חב.   
אבל רבי מאיר תוכו אכל קליפתו זרק.   
דקליפין אינון א''ה   
ישראל מוחא בינייהו.

כן כגוונא דא   
שכינתא איהי פרדס

**סט/ב**

בגלותא.   
ואיהי מוחא מלגו.   
אגוז קרינן ליה   
כמה דאמר שלמה מלכא   
אל גנת אגוז ירדתי   
ואיהי שכינתא איבא מלגאו   
הה''ד   
כל כבודה בת מלך פנימה   
ממשבצות זהב לבושה.   
וקליפין הן כמה רשויות נוכראין.

ובשבת   
מכלא אתפשט'   
ואתלבשת בלבושין שפיראן.   
וכן צריכין ישראל לתתא   
לאתחדשא בשבת בלבושין שפיראן.   
וכן לאטעמא בשבת מכל מאכלין טבין   
בגין לקשרא ולארקא ברכאן לגבה   
מכל ספירן.   
ולמהוי אשתקיא מכלהו.

וצריך לקיימא בה ענג   
דאיהו צדיק דנפיק מעדן   
דאיהי בינה עלמא דאתי.   
להשקות את הגן דא שכינתא תתאה.   
ונהרא איהו ו' דנפיק מן י"ה.   
ואזיל חמש מאה שנין   
דאינון חמש ספיראן.   
ומטי לצדיק.   
לאשקאה מניה גנתא דאיהי ה'.   
ועל כן   
יעזב איש את אביו ואת אמו   
ודבק באשתו וגו'.

וכן ברית מילה איהי כגוונא דאגוז.   
צריך לתברא קליפין דערלה ופריעה   
ולאעברא לון מתמן   
ולאתגלייא מוחא מלגו.   
ודא אות ברית.   
ודא עץ חיים.   
אבל ברית דאיהו בערלתיה   
ולא אית ביה פריעה   
עליה אתמר   
ומעץ הדעת טוב ורע   
לא תאכל ממנו   
כי ביום אכלך ממנו   
מות תמות   
מות בעולם הזה   
תמות בעולם הבא.

ועוד   
לבא הוא אגוז.   
ומאן דתבר קליפה דיליה   
דאיהו יצר הרע   
עליה אתמר   
לב נשבר ונדכה   
אלקים לא תבזה.

וגסות לבא   
דהוא שלים בקליפין דיליה ולא אתבר   
עליה אתמר   
תועבת יי' כל גבה לב.   
ושכינתא לא שריא עליה   
ומסטרא דקליפין אתקריאו בני נשא   
ערלי לב

ובשבת   
גיהנם לא שלטא בעלמא.   
ולא ממנן דיליה.   
בגין דא מני לישראל   
לא תבערו אש   
בכל מושובתיכם ביום השבת.   
ואי בר נש אוקיד בשבת   
אמר קב''ה   
אנא הויתי מכבה לנורא דלא אוקיד   
ואתון מוקדין ליה. אתון תתוקדון בגיהנם

בגין דא   
לא תבערו אש בכל מושבותיכם.   
ואפי' בגופא.   
ומאי ניהו גיהנם בגופא.   
כבד. דביה מרה   
דאיהו גיהנם סם המות   
סם דאל אחר.   
חרבא דמלאך המות.   
ועליה אתמר   
ואחריתה מרה כלענה   
חדה כחרב פיות.

וצריך דלא יתער (נ"א לאתערא)   
עציבו וקטטה מסטרא דטחול.   
אלא דתהא לב נטיר מכלהו   
דאיהו שבת שמור.   
ומוחא זכור

וצריך לקבלא אושפיזין   
דאינון מלאכין   
עולימן דנשמה יתירה   
דאיהי שכינתא' עלאה   
ונפש יתירה דאיהי   
שכינתא תתאה.   
ואושפיזין דנחתין עמה.

וצריך אתתא לתקנא שרגא בליל שבת   
לימינא.   
ואתחשיב לה כאלו   
תקנה מנרתא בדרום   
ופתורא בצפון.   
ועלייהו אתמר   
הרוצה להחכים ידרים   
הרוצה להעשיר יצפין.   
ואינון שכינתא עלאה ותתאה

שכינתא עלאה מנרתא   
לדרום צריכא לאתקנא לה   
בגין דתמן חכמה   
ובגין דא הרוצה להחכים ידרים.

ובההוא ביתא   
דאשכחין דירה דא מתקנא בהאי סדור'   
מנרתא בדרום ושלחן בצפון   
ומטה בין צפון לדרום.   
אמרין אלין מלאכין דקא נחתין עם שכינתא   
דאיהי נשמה יתירה.   
לית דין אתר הדיוט דעם הארץ   
אלהין אתר דרעוא ביה מן קדם יי'.

פתורא צריכא \*לתקנא לה לגבי צפון.   
ופתורא איהי שכינת' תתאה   
דאתמר בה   
כל כבודה בת מלך פנימה   
ממשבצות זהב לבושה.

מאי זהב   
דא גבורה דאתמר בה   
מצפון זהב יאתה.   
ממשבצות זהב תרי סמכי קשוט.

מטה למערב   
בין צפון לדרום   
לתקנא ליה לגבי עמודא דאמצעיתא   
דאתמר ביה בני בכרי ישראל.

ובביתא דלאו אינון מתתקנין   
אלין תקונין בליל שבת.   
אושפיזין אמרין לאו איהי דא דירה דישראל   
דאתמר בה   
ושמרו בני ישראל את

**ע/א**

השבת   
לעשות את השבת לדורותם   
לדרתם כתיב   
חסר   
מלשון דירה.

וכל אלין תקונין   
צריכין לתקנא בליל שבת   
דאיהי ממש אות ברית מילה.

אמר רבי אלעזר   
וכי ברית מילה לכל בני נשא איהו שוה.

אמר ליה לא.   
דברית מילה לחייביא   
עפרא דתקין במנא איהו מזונא לחויא   
דאפריש מניה   
הה''ד   
ונחש עפר לחמו.   
ודם ברית איהו מזונא דסמא"ל   
דאיהו רוצח   
דאפריש מניה.   
ורזא דמלה   
אם רעב שונאך האכילהו לחם   
ואם צמא השקהו מים.

לבינוניים   
אתחשיב ברית מילה   
אעברו דדמא ובשרא   
כקרבנא.   
הה''ד   
וזבחת עליו   
את עולותיך ואת שלמיך.

לצדיקיא ודאי   
באתר דמילה ופריעה   
שריא יקו"ק.   
ודא איהו ומבשרי אחזה אלק   
ועליהו אתמ'   
ואמר לך בדמיך חיי   
לצדיקיא

(וכתיב   
גם את בדם בריתך   
שלחתי אסירך מבור   
דאיהו גיהנם:)

**תקונא עשרין וחמשא**

**בראשית**   
דא אורייתא   
הה''ד   
יי' קנני ראשית דרכו   
קדם מפעליו מאז.  
מההוא אתר דאתמר ביה   
נכון כסאך מאז.

ואורייתא תרין פקודין אית בה.   
חד והגית בו יומם ולילה.   
תניינא למהוי למלכא ספר תורה   
דאזיל עמיה בכל אתר   
הה''ד והיתה עמו   
וקרא בו כל ימי חייו.

ספר תורה אמאי למלך.   
בגין דאיהו לאו איהו מלכא אלא מסטרא דמלכות   
וצריך למהוי ליה עמה בכל אתר   
ספר תורה דאיהו עמודא דאמצעיתא   
לאתקשרא ביה קב''ה עם שכינתיה.

וספר תורה היא דרגא דיעקב   
דאתמר ביה ויעקב איש תם.   
וספר תורה   
כך צריך למהוי תם בלא פסולת.   
ואם ספר תורה איהו   
חסר באתר דמלא   
או מלא באתר דחסר   
או אות חד חסיר או יתיר או חליף.   
ספר תורה פסול.   
לאו איהי כדיוקנא דספר תורה דלעילא.

כגוונא דא   
אינון חמש כנפי ריאה   
כגוונא דחמשה חומשי תורה.   
וורדא כגוונא דזה ספר   
דאיהו ספר ישרים.   
אי אוני חסיר או יתיר או חליף.   
איהו \*אמרא פסול   
ומאן דעבר עלייהו   
כאלו עבר על אורייתא וחמשה חומשי דילה.

דחמשה כנפי ריאה וורדא   
אינון שית. דא ו'.   
כל מאן דעבר   
(על דא כאלו עבר) על דא

וחמשה דברים המפסידין את השחיטה.   
(כל מאן דאעבר עליהו)   
כאלו אעבר   
בה' מן יקוק.

כנפי ריאה צריך דלא יהא בהון סרכות.   
תמני סרי סרכות אינון.   
מאן דאעבר עלייהו   
כאלו אעבר ברית   
דאיהו ח"י עלמין.

וסירכא איהו סם המות.   
סם דאל אחר   
דאיהו סמא"ל.   
עלה אתמר רגליה יורדות מות.   
בכל אתר דאסתריך קטילת.

וכנפי ריאה אינון כנפי חיוון   
וצריכין למהוי פרודות מלמעלה.   
הה''ד   
ופניהם וכנפיהם   
פרודות מלמעלה.   
אם אינון בחבור טרפה.

ותרי אומות אינון בריאה   
ובהון שית גדפין.   
חמש אונות וורדא.   
ועלייהו נאמר   
שרפים עומדים ממעל לו   
שש כנפים שש כנפים לאחד.   
שית אינון מסטר' דאת ו'   
דאיהו ספר תורה.

ארונא דספר תורה   
דא כיסא דלבא.   
ואיהו נור דליק.   
ואי לא כנפי ריאה דאינון נשבין עליה   
הוה לבא אוקיד כל גופא.

וההוא נורא   
דאיהו דדם דערקין דלבא   
רוחא נשיב אבתריה בערקין דדמא.   
וכלהו מתנהגין אבתריה.   
ודא הוא דכתיב   
אל אשר יהיה שמה הרוח

**ע/ב**

ללכת ילכו וגו':

ולבא   
כד סליק מניה רוחא   
(ואתפרש מנפשא.   
דאיהו ו')   
על דמא נור דליק   
אתמר בנפשא   
אני ישנה.   
וכד ייתי רוחא לגביה   
אתמר ולבי ער   
ודא איהו   
נפשי אויתיך בלילה   
אף רוחי בקרבי   
אשחרך.

וכד ייתי רוחא לגבי לבא   
דתמן נפשא   
אתמר ביה קול דודי דופק.   
דפיק לתרעא דלבא   
שית דפיקין   
לאשתמודע דאיהו ו'.   
דייתי לגבי ה' (נ"א ד')   
דאיהי נפש.   
ובה אינון עשרה.   
וכלהו בפיוסא.   
הה''ד פתחי לי אחותי   
רעיתי יונתי תמתי   
שראשי נמלא טל.

\*ובתקונא תמני סרי   
(נ"א ובתקונא דא שית אתוון)   
דאיהו בר"א שי"ת   
אינון רמיזין כגוונא דא.   
פתחי לי באת ב' דאיהי תרעא.   
אחותי באת א'.   
רעיתי באת ר'.   
יונתי באת י'.   
תמתי באת ת'.   
שראשי נמלא טל דא יו"ד   
נקודה דאת ב'.

קוצותיו אלין שית סטרין   
דאתמר בהון   
שוקיו עמודי שש.   
ואינון דפיקין.   
כמוליך ומביא   
למאן דארבע סטרין דיליה   
ומעלה ומוריד   
למאן דשמיא וארעא דיליה.   
ושית סטרין אינון שית ספירן.   
ודפיקו סליק ונחית בהו.

באריכו דחסד   
כגוונ' דא תקיעות.   
בתבירו דגבורה   
דאינון שברים   
במהירו דעמודא דאמצעיתא   
דאיהו תרועה.   
בחסד גבורה תפארת סלקין.   
בנצח והוד יסוד נחתין.

וכלהו דפקין לגבי שכינתא   
דאיהי סלם דביה שית דרגין.   
ודא לבא.   
וביה מלאכי אלקים סלקין ונחתין   
דאינון דפיקין דרוחא

ואינון שית סלקין לעשר.   
ודא י'.   
ואינון קשר"ק קש"ק קר"ק.   
עד דאתכלילו   
בעשרה זכרונות   
ובעשר מלכיות   
ובעשר שופרות.   
תלתין סלקין מתתא לעילא.   
ותלתין נחתין מעילא לתתא   
וסלקין כלהו לשתין   
שית זמנין עשר.

כד סליק דפיקו   
בתקיפו דגבורה   
בגבירו   
איהו דינ' תקיפא.   
כד סליק דפיקו ואתארך   
מרעה אתארך   
דהא מטה כלפי חסד:

**קם** סבא   
מאינון מארי מתיבתא   
ואמר בוצינא קדישא   
הא סמנין אלין אינון דמרע' בגלותא.   
כד דפיקו אתקצר   
וגלותא אתקצר   
הא מטה כלפי גבורה ב''ד רברבא.   
ומותנא קא אחזי למשיח ושבטין.   
ובגין דא   
אומיאת ההיא חולה בגלותא לישראל   
אם תעירו ואם תעוררו.   
דלא יהא במהירו   
אלא עד שתחפץ

ואם דפיקו אתארך   
הא מטה כלפי חסד.   
ועם כל דא מרעה בגלותא אתארך.   
ואי דפיקו איהי לא אריך ולא קצר   
הא אתער רחמי לגבי חולה בגלותא   
דאיהי לבא   
ולגבי ערקין דילה   
דאינון בנהא ישראל   
ודא איהו עמודא דאמצעיתא   
עליה אתמר   
וברחמים גדולים אקבצך.

ועוד   
כד דפיקו איהו כתרועה במהירו   
דוחקא בתר דוחקא   
ייתי פורקנא

ועוד   
ההיא חולה   
דאיהו לבא.   
כד רוחא לא נשיב לגבה   
דאתמר ביה   
ורוח אלקים   
מרחפת על פני המים   
איהי לא דפיקת בערקין דילה.   
וכלהו חשיבין בגלות' כמתים   
ואתמ' בהו   
במחשכים הושיבני   
כמתי עולם.

ובג''ד   
בגלותא אני ישנה.   
ואיהי חולה בגלותא   
וכמה אסיין תלמידי חכמים   
קא משתדלן לגבה   
בכמה בוסמין וריחין   
דשושנים תפוחים ואגוזים ורמונים.   
ולא אתחזרת רוחא לגבה בהון בגלותא   
במרעה דילה.

ולא דפיקו אתחזרת לגבה.   
עד דייתי רעיא מהימנא   
רחימו דילה   
דאתמר ביה   
הרועה בשושנים.   
ואייתי לה תפוח   
ושוי לחוטמא   
וארחא ביה   
ואשתמודעת לגביה   
הה''ד   
מנחם משיב נפשי

מיד   
חזרת רוחא ודפיקו לגבה.

בההוא זמנא   
שבחא ליה   
כתפוח בעצי היער   
כן דודי בין הבנים וכו'

ולבתר יעול לגנתא   
ואפיק מתמן רמונים   
ויהיב לה מעסיס רמונים.   
ולקיט אגוז   
ותבר

**עא/א**

קליפין   
ויהיב לה מוחא מלגיו.   
ואיהי אכלה.   
ושתית מעסיס הרמונים   
ואתסיאת.   
ודא הוא דאמר קרא   
אל גנת אגוז ירדתי.

אדהכי הא נשרא קא אתיא   
הנשר הגדול בעל הכנפים   
ויהיבת תלת קלין   
וסליקת לטורין.

אמר ר''ש לחברוי   
בודאי רעוא אשתכח לעילא   
ורחמים אשתכחו לגבי שכינתא וישראל בגלותא.   
דודאי תלת חיוון אינון במרכבתא   
אריה שור נשר.   
ובכלהו לית רחמים כנשרא.   
ובגין דא אמר לישראל   
ואשא אתכם על כנפי נשרים   
ואביא אתכם אלי.

אדהכי   
הא נשרא קא אתיא לגבייהו זמנא אחרא   
ובטשת בגדפהא עלייהו ורמת קלין   
וסליק לטורא.

אמר ר''ש   
בודאי איהי   
דקא בטשת בגדפה' עלנא וסליק התם.

אמרו ליה   
סליק והא אנן אבתרך

סליקו כלהו אבתריה לטורא.   
ואיהי סליקת לעילא   
עד דלא אתחזיאת.

לפום שעתא הא נשרא קא אתיא   
ותרין שושנים בפומאה   
וזריק לון על (ידהא) רישייהו (נ"א על ידוי)

מיד חדא ר' שמעון חדוה סגיא.   
אמר לון חבריא   
בודאי חדוה אזדמנת לגבי שכינתא   
דאיהי חולה.   
דהא אם שושנה חדא יהיב ביננא.   
לא הוה אסוותא.   
בגין דשושנים אינון רמיזין   
לקבל בית ראשון ושני.   
דאומי קב''ה   
דלא יעול דא בלא דא.   
ובגין דזריקת תרין   
רמיזת דא. תרי שושנים.   
כען איהי אסוותא שלימתא.   
וכדין צריך למפתח עלייהו   
כמה דהוינן.

**פתח** רבי שמעון ואמר   
אני לדודי ודודי לי   
הרועה בשושנים.   
מאי שושנים.

אלא שושנה עלאה שכינת' עלאה   
ואיהי ק''ש דשחרית.   
ושושנה תניינא   
ק''ש דערבית.   
שכינתא תתאה   
דא לימינא ודא לשמאלא.   
הרועה בשושנים דא עמודא דאמצעיתא.

ושושנה עלאה   
דק''ש דשחרית   
דאיהו בקר ימינא דאברהם.   
אית ליה חמש תיבין ואינון   
שמע ישראל יי' אלקינו יי'.   
ותלת עשר עלין מלגו. אח"ד.   
שית סומקי ושית חוורי   
ושושנה. דאתכליל' בהון. הא תלת עשר   
בחושבן אח"ד.

וכן שושנה   
בה כ"ה גרעינין בתפוח דילה   
כחשבן כ"ה אתוון דיחודא.   
וכן בשושנה תניינא כ"ה גרעינין.   
וסלקין כלהו לחמשים.

שושנה בין החוחים   
דא בראשית ברא   
ודא בראשית ב' שושנה

**תּקונא עשרין ושית ליום יד**

**בראשיתּ** ב' שושנה.   
חמש עלין דילה ראשי"ת.

בראשי''ת   
לחשבן זעיר דחנוך תלת עשר.   
חוחים דילה תלת עשר תיבין   
מן אלקים ועד אלקים.   
ואלין אינון. את השמים ואת הארץ   
והארץ היתה תהו ובהו   
וחשך על פני תהום   
ורוח אלקים.   
חמש חוחים אחרנין   
מרחפת על פני המים ויאמר.

מאי איהי בין החוחים.   
אלא מדחרב בי מקדשא   
והארץ היתה תהו ובהו   
ונפלת שושנה בין החוחים.

כד ייתי פורקנא   
תהיה כשושנה דשחרית   
דאתמר בה הבקר אור   
(והאנשים שלחו).

ואינון חמש אור   
חמש עלין דשושנה עלאה.   
חד ויאמר אלקים יהי אור   
תניינא ויהי אור.   
תלת וירא אלקים את האור.   
ארבע ויבדל אלקים בין האור.   
חמש ויקרא אלקי' לאור יום.

תלת עשר עלין מלגו   
ויהי ערב ויהי בקר   
יום אחד.   
אחד אחד בתרין שושנים   
דא יקו"ק.   
עליה אתמר ביום ההוא   
יהיה יי' אחד ושמו אחד.   
ואיהו עמודא

**עא/ב**

דאמצעיתא   
הרועה בשושנים   
וחושבניה אח"ד.

שושנה תתאה   
בה דחילו   
ואיהו יראה.

שושנה עלאה רחימו דאהבה   
ובה אתמר   
אם תעירו ואם תעוררו   
את האהבה עד שתחפץ.

במה יתון לאתערא לה.   
בימינא.   
ואיהו לא רעית בהו עד דייתי רעיא מהימנא   
דאתמר ביה ורוח אלקים מרחפת   
דאיהו רוח דמשיח   
דאתמ' ביה   
ונחה עליו רוח יי'.   
ברוחא דא ארחת ההיא חולה   
ואתסיאת.

ובגין דא   
השבעתי אתכם בנות ירושלם   
בצבאות או באילות השדה   
אם תעירו ואם תעוררו   
את האהבה עד שתחפץ

ואיהו ארח ריח בתרין תפוחין   
(נ"א ואיהו ריח דתרין תפוחין)   
דאתמר (ביה) בהו   
וריח אפך כתפוחים.   
ומאי נינהו   
תרי סמכי קשוט.   
ואינון תרי רמונים.

אגוז דא צדיק.   
גנת אגוז דא שכינתא   
ודא איהו דאמר שלמה   
אל גנת אגוז ירדתי.

גנ"ת   
ג' גימטריאות. (אד' ביקוק)   
דאינון פרפראות לחכמה.   
נ' נוטריקון.   
ת' תמורה.

גימטריאות דא אד' יקוק   
סליק בחשבן אמ"ן   
אקי"ק אד' סליק בחושבן פ"ו. אלקים   
דאיהו כנו"י.

מ"ה מ"ם ה"א.   
מ"ם ה"א בגימט אלקי"ם.   
יוד קא ואו קא בגימטריא מ"ה.   
ודא איהו עשר ספירות בלימ"ה.   
ואיהו מעיד על יחודא קדישא.   
ובגין דא   
מ"ה אעידך.

ד''א   
א"ב ג"ד הו ז"ח ט"י בגימטריא שכינ"ה.   
כגוונא דא.   
א' זמנא חדא.   
ב' תרי זמני.   
ג' תלת זמנין.   
ד' ארבעה זמנין.   
ה' חמש זמנין.   
ו' שית זמנין.   
ז' שבעה זמנין.   
ח' תמניא זמנין.   
ט' תשעה זמנין.   
י' עשר זמנין.   
כלהו סלקין לחושבן שכינ"ה.   
ורזא דחושבנא. לקיימא   
דלית שכינה נחתא פחות מעשרה   
ולא סלקא למעלה מעשר.

ועוד.   
קב''ה הוא אתריה דעלמא   
ומלאכין לא ידעין ושאלין   
איה מקום כבודו להעריצו   
ואשכחינן ליה בגמ' מקום   
נוטריקו"ן כגוונא דא.   
י' עשר זמנין. מאה.   
ה' חמש זמנין. עשרין וחמש.   
ו' שית זמנין. תלתין ושית.   
ה' חמש זמנין. עשרין וחמש   
בגימטריא מקום.   
ועליה אמרו מלאכיא   
ברוך כבוד יי' ממקומו

אית אחרנין בגימטריאות דלית לון חושבן.   
בגין דאינון פרפראות לחכמה   
דלית לה סוף.

תמורות אלין אלפא ביתות   
כגון כוז"ו במוכס"ז כוז"ו   
דאינון תמורות יקו"ק אלקינ"ו יקו"ק.   
ואית תמורות אחרנין מכמה מינין.

א''ר אלעזר והא כתיב   
אני יי' לא שניתי.

אמר ליה ברי   
ווי לבני עלמא דאינון אטימין לבא.   
דחשבין דידעין ולא ידעין.

ודאי. אני איהי שכינתא   
הה''ד   
ויסרתי אתכם אף אני.

איהי לא אשתני   
ולא איהי תמורה מיניה באחרא.   
ואיהו לא אשתני   
ולא אסתתר מינה.

אבל לגבי חייביא   
אשתני קב''ה   
ואסתתר מנייהו   
הה''ד   
אסתירה פני מהם   
אראה מה אחריתם   
ואמאי   
בגין כי דור תהפוכות המה   
בנים לא אמון בם.

מיד   
קמו כלהו חברי' דשמעו מלין אלין   
ונשקו ליה על רישיה ואמרו   
אלו לא אתינא לעלמא אלא למשמע דא   
דיינו.

דודאי קב''ה ושכינתיה   
לא אשתני דא מן דא.   
אבל לגבי אחרנין אשתני ואסתתר   
בכמה לבושין   
ובכמה כסויין   
ובכמה קליפין.

ובגין דא   
אמר שלמה ע''ה   
אל גנת אגוז ירדתי   
דאיהו הוה ידע בקליפין כלהו.   
ובגין דא   
לא שביק אפי' מיני דכשוף   
דלא ידע.   
בגין דידע (נ"א למנדע) בקליפין.

ורעיא מהימנא   
איהו יתבר כל קליפין   
ונפיק מתמן מוחא   
דאיהו יקו"ק   
לארבע סטרי דאגוזא.   
(דאינון תהו ובהו וחשך ותהום)   
ומפרנס מניה לההיא חולה   
דאיהי אד'.

דבאלין קליפין די באגוז דאינון   
תהו ובהו וחשך ותהום   
אמר   
אסתירה פני מהם.

ואית שנויין אוחרנין לטב   
לכל חד כפום עובדיה.

**עב/א**

זמנין   
אתגליא לון בדמות אריה   
הה''ד   
אריה שאג מי לא יירא.

זמנין   
בדיוקנא דשור   
הה''ד   
בכור שורו הדר לו   
וקרני ראם קרניו.

וזמנין   
בדיוקנא דנשר   
הה''ד   
כנשר יעיר קנו.

וזמנין   
בדיוקנא דאדם סבא   
כמה דאתדמיא לאלין דאמרי   
זה אלי ואנוהו.   
דאיהו הוה אתדמיין לון בדמות סבא.   
ואתמר בהו (נ"א ביה)   
ויניקהו דבש מסלע   
ושמן מחלמיש צור.

אבל לאלין דתליין   
מניה ומשכינתיה   
לא אשתני לעולם.

ואינון תמורות   
אינון רזא דיבום.   
דאתמר בה ביבמה   
על התעודה ועל התמורה   
לקיים כל דבר   
שלף איש נעלו ונתן לרעהו.   
בההוא נעל דנתן לרעהו   
אית תמורה ושנוי רצון   
ותמן צריך שנוי מקום   
ושנוי השם   
ושנוי מעשה   
לקיים כל דבר.   
נעל איהו גופא.

ואמאי בחליצת נעל   
דנתן לרעהו   
אית תמורה ושנוי.

אמר סבא חדא   
ר' ר' לא תימא הכי   
אלא אמאי חליצ' בנעל

אלא איהו קליפה לאתטמרא בה   
לאשתזבא מניה   
ולא אשתמודע לגבי מקטרגין דילי'   
ובחליצה דנעל חלץ ליה י"ק.   
ובגין דא   
שלף איש נעלו ונתן לרעהו.   
נעל ו'.   
גן נעל   
דאיהו בן י"ק   
לאעלא בין ו"ק.   
ודא איהו חלץ י"ק.

ומשה אתמר ביה   
של נעלך מעל רגלך.   
דא בהפוכא דאחרנין   
דלא צריך לאתחזיא קדם שכינתא בקליפה.   
ורזא דמלה   
כי אין לבא אל שער המלך   
בלבוש שק.

ולגבי אבהן   
לא אתחזיא אלא בנעלים   
הה''ד   
מה יפו פעמיך בנעלים   
בת נדיב.   
אבל לגבי משה בלא כסויא כלל.

ורזא דמלה   
וארא אל אברהם אל יצחק ואל יעקב   
באל שדי   
ושמי יי' לא נודעתי להם.   
ומשה אתמר ביה   
ואמרו ל"י   
מ"ה   
שמ"ו   
מ"ה אומר אליהם.

ועוד   
אמאי צריך חליצה בנעל דאשה   
בגין דמאן דימות בלא בר   
איהו קשיר ברגליה דיבם   
ורזא דמלה   
הוא ישופך ראש   
ואתה תשופנו עקב.   
ובגין דלא ימית ליה   
חויא דאיהו כרוך על עקבו.   
צריך לחלוץ לגבי נעל דאתת'   
ואתפטר ההוא חויא מניה.

וכלא על ההיא טפה   
דאיהי י' דפרח מן יעקב   
לאתריה   
ויעקב בגין דא   
קנה מניה בכרותא   
לאחזרא י' לאתריה.

דאיהי טפה בוכרא   
דבה חאב אדם.   
ופרח מניה   
ואשתאר יחיד בלא עזר.   
ובגין דא אמר   
למה אירא בימי רע   
עון עקבי יסובני.

ובגין דא   
איתי ליה קב''ה תלת זמנין   
לאדם קדמאה בגלגולא.   
הה''ד הן כל יפעל אל   
פעמים שלש עם גבר.   
ודא איהו   
שנוי מקום ושנוי השם ושנוי מעשה.

ועל ההיא טפה אתמר בה   
מה יפו פעמיך בנעלים   
בת נדיב.   
ואתדבקת ביעקב   
ואפיקת מניה י''ב שבטין   
הה''ד   
שבטי יה עדות לישראל.   
דאתמ' ביה אדם ישראל.

ובההוא זמנא   
רווח יעקב מה דאביד   
דאיהו י' מיעקב   
הה''ד   
לא יעקב יאמר עוד שמך   
כי אם ישראל.

באברהם   
שזיב מסם מות   
חובא דאדם גהנם נחש אשת זנונים   
דאתמ' ביה לא תנאף.

ביצחק   
שזיב מאל אחר   
דאתמר ביה לא תרצח.

ביעקב   
אשכח אתר לינקא (נ"א לנקאה) בנוי   
ודא שנוי מקום   
ולית חד מניהו   
דלא אתכליל בתלתא.   
לקיימא הן כל אלה יפעל אל   
פעמים שלש עם גבר.

**קם** סבא ואמר ר' ר'   
במאי אוקימתא סוד   
יבום וחליצה   
דהא ברירא דמלה שמענא.

א''ל מה דשמעת אימא

אמר ודאי ברזא דיבום   
אשכח אתרא ההיא נשמת' ערטילאה.   
הה''ד   
גם צפור מצאה בית   
ודא נפש   
דאתיא בגלגול זמנא קדמאה.   
ודרור קן לה   
דא רוחא   
דאתיא בגלגולא זמנא תניינא.   
אשר שתה אפרוחיה   
דא נשמתא   
דאתיא בגלגולא זמנא תליתאה   
ומינה נפקין אפרוחין דאינון בנין.

וברזא דיבום   
כלהו תלת נחתין בבת אחת   
הה'ד   
אם ישים אליו לבו   
רוחו ונשמתו

**עב/ב**  
   
אליו יאסוף.   
לבו דתמן נפש.   
רוח בכנפי ריאה.   
נשמתא במוחא.   
וכלהו חד   
בקטורא חדא.

אבל חליצה   
איהי שזבת ההיא נשמתא ורוחא ונפשא   
דאינון קטירין בתלת קשורין דחויא.   
ורזא דמלה   
נפשנו כצפור   
נמלטה מפח יוקשים   
הפח נשבר ואנחנו נמלטנו.

קם ר''ש כדי לנשק' ליה   
פרח מיד ולא אתחזי

(תיקון כז נדפס בהקדמה כי שם ביתו)

**תקונא עשרין ותמניא**

**בראשית**   
ביה תלת פקודין.

חד יראת יקוק.   
כגוונא דא בראשי"ת יר"א בש"ת.   
והא אוקמוהו.

תניינא ברית.   
כגוונ' דא בראשי"ת ברי"ת א"ש.

תליתאה שבת.   
כגוונ' דא שב"ת יר"א.

**פקוּדא** קדמאה יראת יי'.   
עליה אתמ' יראת יי' היא אוצרו.   
ועוד אתמ' בה   
יראת יי' ראשית דעת.   
ראשית חכמה יראת יי'

ובודאי   
מאן דלית ביה דחילו   
דאיהו אוצר   
לית תמן חכמה.   
אוצרא דהאי חכמה. איהי ב'.

ובתקונ' אחרא

בראשית.   
ב' ראשית.   
נקודה בהכליה   
עליה אתמר   
גן נעול אחותי כלה   
גל נעול מעין חתום.   
גן איהו אורייתא דבכתב   
דאיהו ג"ן סדרים דאורייתא   
גל איהו אורית' דבע''פ.   
ותרויהו ב' מבראשית.   
מעין חתום \*דא ראשית   
נקודה בהיכליה.

ובמאי איהו חתום   
באות ו'.   
ואתעבידת ב'   
עם חתימו דו' **ם**.   
מה דהוה ב' אתעבידת **ם**.

יין סתום וחתום.   
יינא דאורייתא סתים וחתים.   
דלא יעול נוכראה תמן.   
ודא   
יין המשומר בענביו מששת ימי בראשית.   
ולאו למגנא   
תקינו מארי מתני' חתימת יין   
דלא יתנסך   
ויתערב בסטרא אחרא.   
ועל האי יין אתמר   
לא עשה כן לכל גוי   
ומשפטים בל ידעום.   
כ"ן ודאי.   
יי"ן.   
שבעין אנפין דאורייתא   
ועלייהו אתמר   
סוד יי'   
ליריאיו.

קנקן דהאי יין   
דא לבא דבר נש.   
אם הוא קנקנא חדתא   
ואתנסך ביין נסך   
דאיהו יצרא בישא   
צריך תלתא זמנין הדחה.   
והן כל אלה יפעל אל   
פעמים שלש עם גבר.

ולאו למגנא תקינו   
כוס דברכה.   
אוף הכי הדחה ושטיפה   
הדחה מבפני' שטיפה מבחוץ.   
למהוי תוכו כברו.   
ורזא דמלה   
וטהרו וקדשו

וכד איהו קנקן   
דאיהו לבא.   
דכיא מלגאו ומלבר.   
שריא תמן חכמה   
דאתמר בה   
יי' קנני   
ראשית דרכו.   
קנני איהו קנקן ודאי.   
ואם האי קנקן איהו דכיא   
אתמר ביה ונקה   
ואם לאו   
לא ינקה כל הנוגע בה.

וקנקן דבר נש.   
דא אתתא ואיהו כוס   
הכי צריכה שטיפה והדחה   
אם היא כוס דברכה.   
ועלה אתמר   
להניח ברכה אל ביתך.

ואם לאו. אתקריאת   
כוס התרעלה.   
ויין דילה עליה אתמר   
תנו שכר לאובד   
ויין למרי נפש כו'.   
שדים דילה אינון אשכולות מרורות.

אבל יין דכוס דברכה עליה אתמר   
ויין ישמח לבב אנוש   
דתמן פקודי יי' ישרים   
משמחי לב דאינון אשכולו' דילה:

**תּקונא עשרין ותשע ליוֹם טו**

**בראשיתּ** ברא אלקים   
**בּ** נקודה בהיכליה.   
עליה אתמ'   
גן נעול אחותי כלה   
גל נעול מעין חתום.   
מאן מעין חתום   
דא נקודה   
מאן ניהו נעול

**עג/א**

דילה.   
דא ו'. דסתים להיכלא   
ובה אתעביד **ם** סתימא.   
איהי **ם** רבתא   
מל**ם**רבה המשרה.

והאי נקודה עלה אתמר   
ונעלמה   
מעיני כל חי   
ומעוף השמים נסתרה.   
והאי נקודה   
מסטרא דימינא אתקריאת אהבה.   
ומסטרא דשמאלא אתקריאת יראה   
ומסטרא דעמודא דאמצעיתא   
אתקריאת תורה  
 ואיהי מצוה.   
דעמודא דאמצעיתא כליל תרוייהו   
בגין דאיהו ו' כליל י"ק   
דאינון לימינא ושמאלא.   
ואיהו ו' באמצעיתא   
כליל תרוייהו.

ושכינתא תתאה מצוה   
כלילא מארבע אתוון.   
איהי אתקריאת י' מסטרא דחכמה.   
ה' מסטרא דאימא עלאה.   
ואתקריאת תורה מסטרא דעמודא דאמצעיתא.   
הה''ד   
יי' קנני   
ראשית דרכו.   
דרכו דרך ו'.   
קנני דאיהו קן דילה.

ובגין דאיהי כלילא מכלהו ארבע   
אתקריאת מצוה   
מ"ץ באותיו' א"ת ב"ש איהי י"ק.   
י"ם ה"ץ.   
ובה כלילן   
פקודין דעשה   
ולא תעשה.

פקודין דלא תעשה מסטרא דדין   
דאיהו אלקים דתמן י"ק.   
ועלה אתמר זה שמ"י   
והא אוקמוהו.

פקודין דעשה מסט' דימינא   
דאיהו רחמי   
דכלילן באברהם   
ועלייהו אתמר   
ברגז רחם תזכור.

**קם** סבא חד מבתר טולא (כותלא)   
ואמר רבי ר'   
בוצינא קדישא   
קום   
אדליק שרגא   
דאיהי מצוה   
שכינתא קדישא.   
דעלה אתמר   
אש תמיד תוקד על המזבח   
לא תכבה.   
ועלה אתמר   
להעלת נר תמיד.   
נר יי' אתקריאת ודאי.   
אור דנהיר ביה נשמת אדם.   
קום אדליק בה.

**קם** ר''ש על רגלוי   
ויתיב רגעא חדא ואמר

רבון עלמין   
דאנת איהו מארי מלכין   
וגלי רזין   
יהא רעוא דילך לסדרא מלין בפימאי   
לקיימא \*ביה האי קרא   
ואנכי אהיה עם פיך.   
דלא אעול בכסופא קדמך:

פתח ואמר

**תקונא תלתּין**

**בראשיתּ**   
מאן ראשית   
דא חכמה   
דא נקודה דלגו דאתמר בה   
כל כבודה בת מלך פנימה.   
ודא יראה   
דאיהי פקודא קדמאה   
ועלה אתמר   
יראת יי' ראשית דעת.   
ואיהי רמיזא במלת בראשית.   
\*ואית יראה רעה   
רצועה לאלקאה לחייביא.

והאי נקודה   
איהי אות שבת ויומין טבין   
ואות דתפלין   
ואות דברית מילה.   
ההיא רצועה איהי יראה רעה איהי ערלה.   
זכאה איהו מאן דאעבר לה מניה   
דלית לה רשו לרצועה לאלקאה ליה.

והאי נקודה עלה אתמר   
מחלליה מות יומת.   
מאי מחלליה   
אלא מאן דאעיל רשו נוכראה בחלל דילה   
דאיהי רשות היחיד.   
דעלה אתמר   
ונכרתה הנפש ההיא מתוך הקהל   
כי את מקדש יי' טמא.

וכלא אתרמיז בהאי תיבה.   
ירא"ה ברי"ת שב"ת   
כגוונא דא   
ירא"ת בראשי"ת   
ברי"ת בראשי"ת   
שב"ת בראשי"ת

והאי נקודה איהי ראשית.   
יי' קנני ראשית דרכו.   
כגוונא דא בראשית. כלא איהי נקודה חדא.   
איהי ראשית.   
ואיהי אות ברית   
ואיהי אות שבת.   
ואיהי ירא' יי'.

מאן חלל דילה   
**בּ**.   
ו' איהו בעלה. ביה   
איהי נטירא וסתימא בגלות'   
הה''ד   
יהיה סגור ששת ימי המעשה.   
כגוונא דא Final Mem with dagesh.aiסתימא.   
והא אתמ'.

ונקודה איהי שביעא'   
תגא על רישיה   
תגא דס''ת   
עטרה על ברית.   
ז'   
דאיהו יום שביעי.   
יום השבת   
שביעי ודאי.   
ועליה אתמר   
וביום השבת יפתח.   
אבל ביומין דחול   
גן נעול אחותי כלה.

**עג/ב**

אתקריאת סתימא   
באות ו'.   
והאי ערלה ופריעה   
אינון כמוץ ותבן דחטה.

ביומין דחול אתקריאת ה"א   
דאיהו הב"ל   
לה"ב המזבח   
לאדלקא מוץ ותבן.   
ואשתארת איהי סלת נקיה.

אבל ביומין דשבת ויומין טבין   
אתקריאת י' עטרה על כלא.   
וביתא (נ"א וכסא) דילה   
ל"ב אלקים דעובדא דבראשית.   
ואיהי ב'   
כלילא מעשר אמירן בכל סטרא

האי י' אתקריאת יראה   
בין בשבת   
בין בברית מילה   
בין בדינא.   
והכי בכל פקודא.

אלקים דא **נתיבּ** קדמאה   
עליה אתמר   
נתיב לא ידעו עיט   
ולא שזפתו עין איה

מאי עין איה   
אלא מאינון מלאכין דאמרין   
איה מקום כבודו להעריצו.   
כד איהי בהאי נתיב   
לית לון ידיעה בה   
דאיהי סתירא   
מחיון דמרכבתא.

והארץ היתה תהו ובהו   
מאי והארץ היתה תהו ובהו.

אלא מאן דאפיק   
מרשות היחיד לרשות הרבים   
גרים לשכינתא למהוי   
תהו ובהו חשך ותהום.   
דאתלבשת באינון קליפין   
דאינון ארבע גליות.

ולא עוד   
אלא דגרים לה למהוי יבשה. תהו.   
דאסתלקת נקודה מחלל דילה   
דאיהי ב'   
ואשתארת יבישה.

**נתיבּ** תניינא   
ורוח אלקים   
מרחפת על פני המים.

מאי ורוח.   
אלא בודאי   
בזמנא דשכינתא נחתת בגלותא.   
האי רוח נשיב   
על אינון דמתעסקי באוריתא   
בגין שכינתא   
דאשתכחת בינייהו.

והאי רוח אתעביד קלא   
ויימא הכי.

אינון דמיכין.   
דשינתא בחוריהון.   
סתימין עיינין. אטימין דלבא.   
קומו ואתערו לגבי שכינתא.   
דאית לכון לבא   
בלא סכלתנו למנדע בה.   
ואיהו ביניכו

ורזא דמלה   
קול אומר קרא.   
כגון קרא נא היש עונך   
ואל מי מקדושים תפנה.   
והיא אמרת   
מה אקרא כל הבשר חציר.   
כלא אינון כבעירן דאכלין חציר.   
וכל חסדו כציץ השדה   
כל חסד דעבדין   
לגרמייהו עבדין.   
ואפילו כל אינון דמשתדלין באורית'   
כל חסד דעבדין   
לגרמייהו עבדין.

בההוא זמנא   
ויזכור כי בשר המה   
רוח הולך ולא ישוב לעלמא   
ודא איהו רוחא דמשיח.

וי לון מאן דגרמין דיזיל ליה מן עלמא   
ולא יתוב לעלמא.   
דאלין אינון דעבדין לאוריתא יבשה   
ולא בעאן לאשתדלא בחכמה דקבלה   
דגרמין דאסתלק נביעו דחכמה   
דאיהו י' מינה.   
ואשתארת ב' יבישה.

וי לון דגרמין עניותא וחרבא   
וביזה והרג ואבדן בעלמא

והאי רוח דאסתלק.   
איהו רוח ממשיח   
כמה דאתמר.   
ואיהו רוח הקדש.   
ואיהו רוח חכמה ובינה   
רוח עצה וגבור'   
רוח דעת ויראת יי'.

**פקודא** תניינא   
ויאמר אלקים יהי אור   
ויהי אור ודא אהבה   
דאיהי אהבת חסד.   
הה''ד   
ואהבת עולם אהבתיך   
על כן משכתיך חסד.

ועלה אתמר   
אם תעירו ואם תעוררו את האהבה   
עד שתחפץ.

יראה אתקריאת   
מסטרא דשמאלא.   
ואהבה אתקריאת   
מסטרא דימינא

אית יראה ואית יראה.   
אית אהבה ואית אהבה

יראה   
דדחיל בר נש לקב''ה   
בגין דלא נחית מנכסוי   
או בגין דלא ימותון בנוי בחייוי   
אשתכח   
דאם הוה נחית מנכסוי   
או אם ימותון בנוי בחייוי.   
דלא הוה דחיל ליה   
ובגין דא הוה רחים ליה.   
האי יראה ואהבה   
לא שוי ליראת יי'   
ולאהבה דיליה   
לעקרא.   
אבל רחימו ודחילו עיקרא דיליה   
בין טב ובין ביש.   
ובג''ד   
אתקריאת האי יראה ואהב'   
ע''מ לקבל פרס.

ובג''ד   
אמר קב''ה   
השבעתי אתכם בנות ירושלם   
בצבאות או באילות השדה   
אם תעירו ואם תעוררו את האהבה   
עד שתחפץ.   
(דאיהו רחימו) (נ"א דאיהי רחמי)   
בלאו פרס (עד דאיהו יחפץ)   
ולא על מנת לקבל פרס   
דיראה ואהבה על מנת לקבל פרס

**עד/א**

איהי של שפחה.   
ותחת שלש רגזה ארץ וגו'   
תחת עבד כי ימלוך   
ושפחה כי תירש גבירת'.

אלקי"ם דא מן   
ויאמר אלקים יהי אור   
איהו **נתּיב** תליתאה   
יהי אור   
י"ה אוי"ר   
או"ר י'.   
וכד האי נקודה אתעטפת (נ"א אתפשטת)   
בהאי אור   
ואתעבידת אויר   
מהכא אתמשכו כל ההויות.

**קם** סבא חד   
פתח ואמר   
יהי אור ויהי אור.   
יהי אור דא ימינא.   
ויהי אור דא שמאלא.   
דבכל אתר ויהי   
איהו לשון צער.   
ובגין דא ויהי היום   
דדא איהו ראש השנה   
דאיהו שמאלא   
דאיהו דן דינא דכל עלמא   
ובגינה אתמר ויהי אור.

וירא אלקים את האור כי טוב   
דא עמודא דאמצעיתא דאיהו טוב   
ויבדל אלקים בין האור ובין החשך.   
בין האור דא אהרן כהנא.   
ובין החשך דא קרח.

אמר משה   
לי אתחזי לאפרשא מחלקת   
דאנא איהו דיוקנא דטוב דלעילא.   
חזא דאתדבק קרח   
בחשוכא דסטרא אחרא   
ואכחיש עובדא דבראשית   
דלא בעא לאתדבק' בשמאלא   
דאיהו לוי   
אמר הבדלו   
מתוך העדה הזאת.   
ורזא דמלה   
ויבדל אלקים   
בין האור ובין החשך.

ויקרא אלקים לאור יום   
ולחשך קרא לילה.   
שוקא דימינא דהוא אור   
דאתמ' ויבדל אלקים בין האור.   
איהו שוקא ימינא כהנא   
דאתמר ביה   
נעימות בימינך נצח   
וכמה דנצח אתקשר בימינא.   
הכי הוד אתקשר בשמאלא.

ויהי ערב ויהי בקר יום אחד.   
ערב דא ערב דיצחק.   
בקר דא בקר דאברהם.   
יום אחד עמודא דאמצעיתא וצדיק   
דחשבינן חד   
ולית יום בלא לילה   
דאיהי שכינתא.

**אדהכי**   
הא קלא סליק   
ומתפוצץ ברומי רקיעין   
והוה אמר   
משריין קדישאן דמתיבתא דרקיע'   
דלעילא ותתא   
אזדרזו ואתקנו לקדמות מטרוניתא   
דקא אתיא למיעאל קדם מלכא   
בכמה קשוטין דפקודין דעשה.   
קומו משריין לקדמותה.

אדהכי   
הא קלא תנינא הוה מתערא   
לגבי מארי מפתחן.   
הא שכינתא קא אתיא למיעאל להיכלא דילה   
**אדּני** שפתי תפתח

בההוא זמנא   
מטרוניתא עלאה קא נחתת לגבה   
לקבלא לה בפקודא קדמאה   
בכמה קלין ושופרות.   
וסלקין תרוייהו לגבי מלכא.   
וכלהו הוו שאלין   
מי זאת עולה מן המדבר.   
מ"י   
דאיהי אימא עלאה   
בזא"ת עולה.

וכד סליקת לעילא   
אתעבידת כסא למלכא עלאה.   
ובה   
פתח אנכ"י   
דהכי סליק לחשבן כס"א.   
וכד אתחברו תרוייהו   
אתמר בהו   
אנכי יי' אלקיך   
אשר הוצאתיך מארץ מצרים.

אשר איהו רמיז   
במלת בראשית.   
אשר דא אימא   
דאיהי   
אשר אקיק.   
אשר קדשנו   
במצותיו.   
אשר קדש   
ידיד מבטן.   
דאיהי בטן דאתמר ביה   
מבטן מי   
יצא הקרח.   
הקרח הנורא.   
מאי נורא   
דא עמודא דאמצעיתא

מאי קדש ידיד מבטן.   
בטן דאתמר ביה   
דא צדיק.   
אשר   
דאיהי אימא עלאה.   
קדשנו בעמודא דאמצעיתא.   
וצונו בצדיק   
על כל פקוד' ופקודא   
בגין דחד איהו מצוה   
וחד עושה.

חד מצוה על המצוה   
דאיהי שכינתא   
מצות יי' ברה   
מאירת עינים.   
וחד עושה עשייתה   
דאיהו מעשה דפקודא.   
דהכי אוקמוהו מארי מתניתין   
גדול המצווה ועושה   
ממי שאינו מצווה ועושה.

ועוד   
מצווה דא עמודא דאמצעיתא   
דאיהו מצווה מסטרא דאבא   
דאיהו רא"ש.   
ומסטרא דאימא   
דאיהי אש"ר.

והכי   
צדיק מצווה ועושה   
מתרוייהו   
ובגין דא אתמר על תרוייהו   
אשר קדשנו   
אמא קדשנו.   
ואבא צונו   
על מאן.   
על שכינתא תתאה דאיהי   
פטר כל רחם   
פתיחו דרחם   
דאיהו רמ"ח פקודין.   
איהי מצות יי'.   
בכל אבר ואבר דמלכא   
איהי מצוה.

ועוד   
אשר קדשנו   
מסטרא דאבא

**עד/ב**

ואימא   
הה''ד   
ויאמר אלקים יהי אור   
ויהי אור.   
ויאמר מסטרא דאבא   
דאיהו י'.   
יהי מסטרא דאימא   
דאיהי ה'.   
חד אמירה   
וחד הויה.   
עשייתה דתרוייהו   
יהי אור.

ועוד   
אשר על שם   
באשרי   
כי אשרוני בנות.   
אשר הוצאתיך   
מארץ מצרים.

וכי עבד   
דאיהו בבי אסירי דמלכא   
ואבטח ליה מלכא לאפקא ליה מבי אסירי   
אית ליה למלכא לשבחא גרמיה   
אשר הוצאתיך מארץ מצרים כמה זמנין.

אלא חמשין זמנין   
אדכיר באורייתא יציאת מצרים   
לקבל חמשין תרעין דבינה   
לאשתמודעא לון מאן אתר   
אפיק לון מן גלותא.

וכד נחתת לגבייהו   
נחתת למפרק לון   
בכמה קלין וברקין   
הה''ד   
ויהי ביום השלישי   
בהיות הבקר   
ויהי קולות וברקים וגו'.   
ועלייהו אתמר   
וכל העם ראים   
את הקולת.   
את דא שכינתא תתאה   
דהות סלקא בכל קלא וקלא   
מאינון שבע קלין.   
ואיהי הות בת קול   
דכל חד וחד.

קול דברים אתם שמעים.   
דא קלא עלאה   
כלילא מתלת קלין עלאין   
דאינון תלת ספירן עלאין.   
ועל אימא עלאה אתמר   
ותמונה אינכם רואים   
זולתי קול.

אבל בת קול עלה אתמר   
וכל העם רואים את הקולת ואת.   
ואת ודאי. דאתמר בה   
ותמונת יי' יביט.

קולות   
אינון מסטרא דעמודא דאמצעיתא.   
איהו קול השופר   
שביעאה. באימא עלאה.   
ולתתא שית קלין

ברקים   
מסטרא דצדיק   
דאתמר ביה   
ויצא כברק חצו.

ענן   
דא שכינתא   
כליל' משבע' ענני כבוד   
דבה מתכסין קלין וברקין.

ומסטרא דימינא   
אתקריאת עננא.   
ומסטרא דשמאלא   
ערפל   
הה''ד   
ומשה נגש אל הערפל   
אשר שם האלקים.

ועוד   
אנכי דא שכינתא תתאה.   
ורזא דמלה   
אנכי אנכי   
הוא מנחמכם   
אימא עלאה אנכי לעילא   
אנכי אימא תתאה לתתא.   
ועל תרוייהו אתמר   
ראו עתה כי אני אני הוא.   
כשמך אלקים כן תהלתך   
על קצוי ארץ.

הא הכא פקודא קדמאה.   
ולית פקודא   
דלא אתייהיב בדחילו ורחימו   
דאיהו ב'   
ודא ב' מן בראשית.   
דחילו דיראה ורחימו   
דאינון ב' עלאה ב' תתאה.

ב' עלאה הא אתמר   
דאיהו דחילו ורחימו.   
ב' בתראה (נ"א תתאה)   
תורה ומצוה.   
ואיהי ב' מבר"א   
בהפוך אתוון אב"ר.   
איהי מצוה   
בכל (נ"א דכל) אבר ואבר.

פקודא קדמאה איהו   
אנכי יי' אלקיך.   
ואיהו ב' דחילו ורחימו.   
איש אמו ואביו תיראו   
מסט' דדחילו.   
כבד את אביך ואת אמך   
מסטרא דרחימו.   
ותרוייהו אינון   
זכור ושמור.

תפלין דראש   
ותפלין דיד.   
אבא תפלין דרישא (נ''א על רישא)   
דאיהו   
ראש דברך אמת   
עמודא דאמצעיתא.   
אימא תפלין דיד   
דאיהי שכינת' תתאה

אבא ואימא   
תפלין דמארי עלמא.   
קב''ה ושכינתיה   
דאינון ברא וברתא   
אינון תפלין דילן.

**ועוד**   
נתי"ב תליתא"ה   
ביה **פקודא** תליתאה   
דאיהו נבוא"ה   
הה''ד   
ויאמר אלקים יהי אור   
ויהי אור   
חמש אור אינון.   
ועלייהו אתמר   
נפתחו השמים   
ואראה מראות אלקים.

אימא עלאה מראה סתימא   
דלית בה דמיון.   
אימא תתאה מראה באתגלייא   
דאית בה דמיון.   
ועלה אתמר   
וביד הנביאים   
אדמה.   
אדמה   
איהי דמיון לכל נביאיא.   
ולכל חד כפום חיליה.

ובגין דאיהי שלטא   
על כל מרכבות דלתתא   
ועל כל ככביא ומזלי   
ואלנין ודשאין   
ועל כל עופי שמיא   
וחיון   
וארעא   
ונוני ימא.   
בגין דא   
אתקריאת בשמא דכלהו

מסטרא דחיוון אתקריאת חיה.   
ומסטרא דעופין   
נשר יונה צפור.   
ומסטרא דנונין הדג.   
סטרא (נ"א שפחה) בישא בהפוכא דגה.   
ומסט' דעשבין   
אתקריאת שכינתא שושנה.

**עה/א**

**נתיב** רביעאה   
ויבדל אלקים   
בין האור ובין החשך.   
דכר ונוקבא אינון.   
חשך לילה הה''ד   
ולחשך קרא לילה.

ואית חשך מסטרא דדכיו   
ולילה מסטרא דדכיו   
הה''ד   
גם חשך לא יחשיך ממך   
ולילה כיום יאיר   
כחשכה כאורה.

וחשך איהו נוקבא   
דמקבל מנהורא   
דאיהו אור דכר.   
כגוונא דסיהרא דמקבלת מן שמשא.   
ותרוייהו אינון   
אספקלריאה דנהרא   
ואספקלריאה דלא נהרא.

ואית חשך דסטרא אחרא   
דאית בה הבדלה ולאו חבורא.   
וההוא אור איהו כמוחא באגוזא.

**אדהכי**   
הא קלא אשתמע ברומי רקיעין   
מארי דאוצרין מארי דהיכלין   
אפתחו היכלין.   
הא מטרונית' קא בעיא לאעלא בהיכליה.   
בההוא זמנא אד' שפתי תפתח   
היכלא כלילא משבעה היכלין.

בההוא זמנא   
כמה נביאים סלקין עמה   
ומתכנסי' עמה.

דאית נביאים ואית נביאים   
אית נביאי' דאינון   
מארי דביתא דמטרונית'.   
ואית נביאי' דאינון   
מארי דבית' דמלכא   
אלין מאספקלריאה דנהרא   
ואלין מאספקלריאה דלא נהרא.

נביאים דאספקלריאה דנהרא   
אינון מסטרא דיקוק   
ונביאים דאספקלריאה דלא נהרא   
אינון מסטרא דאד'   
ואינון שקילין לאורייתא דבכתב ואורייתא דבע''פ.   
נביאים מסטרא דאד'   
מסטרא דיראה   
ונביאים דאינון מסטרא דיקוק   
אינון מסטרא דאהבה.

בההוא זמנא   
כמה מארי תרעין מזדעזעין   
ומזדמנין להיכלא.   
וכמה מארי חותמות   
וכמה מארי שאלתין   
וכמה מארי תשובות   
דבהון נביא שואל ומשיב.   
וכמה \*מארי עתידות   
מה דהוה ומה דעתיד למהוי.

וכמה מארי דעיינין   
דאינון מראות וחוזין דנביאים.   
וכמה מארי דאודנין   
דאינון מארי דגדפין   
דאתמר בהון   
ואשמע את קול כנפיהם.   
וכמה מארי דחוטמא   
דתמן ריח   
דאתמר בהון   
אשה ריח ניחח.

וכמה מארי דאנפין   
דאתמר בהון וארבעה פנים לאחת:   
וכמה מארי דקלין   
ומארי דדבורין   
ומארי דהבלים   
דאינון להבות אש   
הה''ד   
קול יי' חצב להבות אש.   
וכמה מארי דידין   
דאתמר בהון   
וידי אדם מתחת כנפיהם.

וכמה מארי דקומה   
ואינון   
שעור קומה דכרסייא.   
וכמה מארי דאות ברית   
דאתמר בהון וזה לך האות.   
וכמה מארי דרגלין   
דאתמ' בהון   
והחיות רצוא ושוב

כל תקונין דנביאיא   
מלבר (נ"א מלגו) בגופא  
באברים דגופא.   
מארי דחכמה אינון מלגאו   
במוחא.   
ובגין דא חכם עדיף מנביא.   
וממוחא תליין ל"ב נתיבות.   
ודא ל"ב.   
דאתמר   
לב מבין.

ויבדל אלקים   
בין האור ובין החשך.   
הכא רזא דנתיב רביעאה.

מאי הבדלה הכא בנבואה.   
אלא כמה נביאי שקרא אינון   
מסטרא דחשך.   
דאזלין באוירא לאטעאה בני נשא.

בההוא זמנא   
דיהא קב''ה בשכינתיה   
ויבדל אלקים   
בין האור ובין החשך.

**נתיב** חמשאה   
ויקרא אלקים לאור יום   
אלין מארי מקרא.   
דמארי מקרא אינון פתילה.   
ומארי משנה זית.   
ומארי תלמוד   
דאיהו קבלה למשה מסיני   
נר.

**פקוּדא** רביעאה   
לאתעסקא באורייתא דבע''פ   
ולאפרשא בה בשית דרגין   
באסור והתר   
טומאה וטהרה   
כשר ופסול.   
הה''ד   
ויאמר אלקים   
יהי רקיע בתוך המים   
ויהי מבדיל בין מים למים.   
בין מים דדכיו   
דטהרה התר כשר   
ובין מים דמסאבו   
דאינון אסור טמא פסול   
דאינון   
מי בורות נשברים   
מים סרוחים מים מטונפין  
ועלייהו אתמר   
לא יהיה לך אלקים אחרים על פני.

והאי רקיע דאפריש בינייהו   
דא רקיע   
דעל רישי חיוון   
ודא מטטרו"ן   
דעליה אתמר   
ודמות על ראשי

**עה/ב**

החיה רקיע.   
ועליה אתמר   
ויעש אלקים.

ועל דא **נתיב** שתיתאה.

ואית רקיע לעילא מרקיע   
ודא צדיק   
דאפריש בין מים נוקבין למיין דכורין.   
לאשתמודעא ביה.   
ועליה אתמר   
ויעש אלקים את הרקיע   
ויבדל   
בין המים אשר מתחת לרקיע   
ובין המים אשר מעל לרקיע   
ודא **נתיב** שביעאה צדיק.

**נתיב** תמינאה   
ויקרא אלקים לרקיע שמים.   
ויקרא אלקים דא אימא עלאה.   
לרקיע דא עמודא דאמצעי'   
דאיהו בין ימינא ושמאלא   
וכליל תרוייהו   
הה''ד   
ויהי ערב   
ויהי בקר יום אחד.   
ואינון   
ערב דיצחק   
ובקר דאברהם:

**תקונא תלתין וחד ליום יו**

**בּראשיתּ**   
בר"א שת"י.   
ועלייהו אתמר   
ותלכנה שתיהם וגו'   
ואינון תרי תורות   
אורייתא דבכתב ואורייתא דבע''פ.

ועוד.   
תרין לוחות אזלו לטורא דסיני.   
מיד   
ותהם כל העיר עליהן   
אזדעזע כל עלמא   
הה''ד   
וכל העם רואים את הקלות כו'   
וירא העם וינועו.   
ואמרו הזאת נעמי   
דא איהו נעימו דאורית'.

מיד אתמר   
וישבר אותם תחת ההר.   
פרחת אורייתא מתמן ואמרת   
אני מלאה הלכתי לטור' דסיני   
וכען וריקם השיבני יי'.

מליא"ה מל"א י"ק.   
וכען פרח מני \*מל"א י"ק   
דאיהו יק"ו   
ואשתארת ה' יחידה   
אל"ם.   
נאלמתי דומי"ה   
דו"ם י"ק.   
החשתי מטוב   
דאיהו ו'.

ד''א   
ותלכנה שתיהן   
גוף ונפש.   
לאן אתר אזלו.   
לבי קברא.   
גוף אתדן ואתרקב.   
נפש אתמר בה   
ותגל מרגלותיו ותשכב.

**קם** סבא חד ואמ'   
בוצינא קדישא חזור בך.   
ערפה איהי גוף.   
רות איהי נפש.   
שותפו דילה   
נעמי נשמת חיים.   
מחלון רוחא.   
גופא דאיהי ערפה חזרה עורף   
לגבי נשמה (נ"א שכינתא).   
נפש אתדבק בה בנשמתא   
הה''ד   
באשר תלכי אלך   
בפקודין דעשה.   
ובאשר תליני אלין   
בפקודין דל''ת.

ד''א   
באשר תלכי אלך   
בגלותא   
דאתמ' בה ובפשעיכם   
שלחה אמכם.

ובאשר תליני אלין   
דמשכבא דילך בגלותא   
הה''ד   
על משכבי בלילות.

עמך עמי   
אלין ישראל.   
ואלקיך אלקי   
דא קב''ה.   
אלימלך דא י'.   
נעמי דא ה'.   
מחלון ו'.   
רות בה אתדבקת ה'   
ואתעבידת תור''ה.   
ועלה אתמר   
וקול התור   
נשמע בארצנו.

ערפה אימא דערב רב   
דאתמ' בהון   
כי עם קשה עורף הוא   
דחזרת לסרחנה   
וחזרת ערף   
לגבי חמותה.   
כליון בעלה דערפה.   
יצר הרע   
דאתיא כלייה מניה לעלמא   
ואיהו כליון.   
ואתתיה לילית כלייה.

נשמה ונפש   
כד בר נש איהו מחוייב בחובין   
ומתגברין על אברים   
נשמת חיים אסתלק' מן גופא.   
ונפש אשתארת תמן.   
ואתמ' בה   
ותגל מרגלותיו.

לגבי מאן.   
לגבי צדיק   
ודא ברית מילה   
דאיהו בועז   
ב"ו ע"ז.   
תקיף על יצריה.

וימד שש שעורים   
וישת עליה   
שוקיו עמודי שש.   
שואית לון עלהא לאגנא עלה.

ואוקמו   
ותלכנה שתיהם   
בשכינתא עלאה ותתאה.   
ועלייהו אתמר   
ותקראנה לו השכנות שם   
לאמר ילד בן לנעמי   
דא עמודא דאמצמעיתא דאתמר ביה   
בני בכרי ישראל.

כד חאבו ישראל   
וגרמו לאסתלק' שכינתא.   
עלה אתמר בשכינתא תתאה   
ותגל מרגלותיו.

ד''א   
ותלכנה שתיהם   
איהו ממלל בגופא ונפשא.   
ומרחימו דגופא   
כד איהו בעל תשובה.   
יימא נפשא לגבה   
באשר תמותי אמות   
ושם אקבר   
ולא תזוז נפשא בקברא מניה.   
ועלה אתמר   
בהתהלכך

**עו/א**

תנחה אותך בעלמא דין.   
בשכבך תשמור עליך בקברא.   
והקיצות לתחיית המתים   
(נ"א לעולם הבא)   
היא תשיחך. דא נפשא לגבי גופא.

ובוצינא קדיש'   
אם גופא לא חזר בתיובתא   
וחזר עורף לגבי תיובתא.   
נפש אתפרש מניה ואתקרי ערפ"ה.   
וגופ' דא אתאביד מתרין עלמין.

**אמר** ליה סבא סבא.   
והא כמה קברין למגנא.   
והא אם גופא אתאביד   
על מה תקום נפשא לתחיית המתים.   
דהא ודאי גופ' אתאביד   
ואתמ' דאתאביד מתרין עלמין.   
והא נחית לנשייה   
דתמן אתנשי לדרי דרין.   
אם כן כמה קברין למגנא.

אלא ודאי   
קב''ה לא ישני עובדי ידוי.   
דודאי עלמא דין ועלמא דאתי   
דאינון שמיא וארעא.   
דקב''ה אינון.   
ועלייהו אמר דוד   
השמים שמים ליי'.

ארעא   
אתהלך לפני יי' בארצות החיים.   
עלייהו אתמר   
עלמא דין ועלמא דאתי בשמא דיקו"ק.   
הה''ד   
י"שמחו   
ה"שמים   
ו"תגל   
ה"ארץ.

אימתי. בזמנא דאתמר   
לגבי שמים והארץ דסמא"ל ונחש   
כי שמים כעשן נמלחו   
והארץ כבגד תבלה.

ולבתר דימחי לון   
וישצי לאלין ממנן דעלייהו.   
מיד   
יחדש לון קב''ה לשמיא וארעא   
דיתמחון בגין אלין ממנן בישין.   
הה''ד   
כי כאשר השמים החדשים   
והארץ החדשה אשר אני עשה וגו'   
וכלא בגין דלא ישתצון עובדי ידוי   
דאינון נשמתין וגופין דאתאבידו   
מתרין עלמין.

ואלין עתירין דבגלותא   
בגין דהאי עלמא איהו דלהון.   
אבל מסכני דאינון צדיקיא.   
טובא דלהון לאינון   
עלמין (נ"א דאינון עובדין) טבין   
די בהון אתבריאו תרי תורות   
אורית' דבכתב ואוריתא דבע''פ   
דאגרא דלהון תמן.   
ובגין דלתתא דארץ החיים.   
תמן גופין לנשמתין קדישין   
דאתבריאו בשמא דיי'.

\*וגופא דמשה דאתמר ביה   
לא כהתה עינו   
ולא נס לחה   
מתמן הוה.   
ובגיניה הוה איהו בעא רחמי   
דלא ימות ויפוק מניה   
ולא על גופא דהאי עלמא   
דאתקרי סנדל לגביה.   
דעליה אתמר ליה   
של נעלך מעל רגלך.

ואדם   
וחיון ובעירן ועופין דתמן   
אינון עובדא דבראשית.   
ואינון בדיוקנא עלאה.   
דאלין דאתמר בהון במרכבתא  
ודמות פניהם   
פני אדם וגו'.   
דאינון בעירין עלאין.   
עלייהו אתמר   
יעשה למחכה לו.   
ותמן עץ חיים   
דמאן דאכיל מניה אתמר ביה   
ואכל וחי לעולם.

ותמן   
כרסיין די דהבא וכספא ואבנין יקירין   
וערשין דכספא ודהבא.   
ורמ"ח פקודין דמני לון משה לישראל   
בהאי עלמא.   
לדכאה רמ"ח אברים דההוא גופא.   
וגופא דהאי עלמא שפלא   
איהו סנדל לנשמתא.   
דאתטנף (נ"א ואתטנפת)   
בזוהמא דהאי עלמא.

הא הכא   
תלתין וחד זמנין דאתפרש בראשית   
ועשר אמירן ותלתין ותרין שבילין.   
הא שבעין ותרין   
וצריך לפרשא לון:

פתח ואמר בראשית

**תקונא תלתין ותרין**

**בראשיתּ**   
מאמר קדמאה לכלא.   
ואיהי כליל תרין דבורין   
אנכי ולא יהיה לך   
דאתמרו בדבורא חדא.   
ותרוייהו אינון רמיזין   
במלת בראשית

בגין דא בראשי"ת   
א"ב רשי"ת   
א"ב   
א' אנכי.   
ב' לא יהיה לך.   
וכלא באת אחד ב'   
ואיהי ב' מבראשית.

אמ' רבי אלעזר   
וכי מאן דאית ליה עבדא   
ואפיק ליה לחירו משעבודיה   
אית ליה לרבוניה לשבחא גרמיה   
במפקנותא לחירו לעבדיה.   
וכי קב''ה דאמר לאברהם   
כי גר יהיה זרעך וכו'   
אית לשבחא גרמיה כמה

**עו/ב**

זמנין   
אשר הוצאתיך מארץ מצרים.

א''ל רבי שמעון   
הכי הוא ודאי.   
אבל הכא לא משבח קב''ה גרמיה   
דאפיק לון מן גלותא.   
אלא חמשין זמנין   
אדכיר באוריתא יציא' מצרים   
לאשתמודעא בדרגא דאפיק לון   
דאיהו יובלא   
דאתמר ביה   
יובל היא שנת החמשים שנה.   
ואינון חמשין תרעין דבינה   
דאתמסרו למשה בסיני   
בר חד דלא אתמס' ליה.   
ובגין דא   
אדכיר חמשין זמנין באורייתא   
יציאת מצרים.

אמר הא ודאי אתישב דעתאי.

מאן אלקים אחרים.

אלין ממנן דשבעין אומין.   
וסמא"ל ונח"ש הא ע"ב.   
בגין דא יהיב קב''ה אורייתא   
מימינא דאיהו חסד   
ומשמאלא דאיהו גבורה   
דאית בה שבעין אנפין   
לשזבא משבעין אומין.

ואורייתא אתייהיבת ממיא ואשא   
דאינון תרין   
לשזבא לישראל מסמא"ל ונחש   
דאינון ממיא ואשא.   
ובגינייהו אתמר   
לא יהיה לך אלקים אחרים על פני.

ולקבל ע' אומין ע' נפש.   
ומאן דעבר על ע' אנפין דאוריי'   
דאתמר לא יהיה לך אלקים אחרים על פני.   
שלטין שבעין ממנן   
ואומין דיצר הרע   
על ע' נפש.

וכמה גלגולין יתון לבר נש   
על חובין אלין.   
ואם לא חזר בר נש בתיובתא באלין גלגולין   
ההוא גופא נחית באבדון.

גלגולא קדמאה   
אצטבע בגוון חוור   
ורכיב נפשא בסוסיא חוורא   
דאיהו גופא   
אם חזר בתיובתא אתמר ביה   
אם יהיו חטאיכם כשנים   
כשלג ילבינו.

ואם לאו יתי בגלגולא תניינא   
ורכיב בסוסיא סומקא.   
ואם חזר בתיובתא אתמר בחובא דיליה   
אם יאדימו כתולע   
כצמר יהיו.

ואם לא אתחזר   
אתגלגל בגלגולא תליתאה   
ורכיב בסוסיא ירוקא   
ודא גופא.

ואינון   
מזל אריה   
מזל שור   
מזל נשר.   
דעלייהו אתמר   
הן כל אלה יפעל אל   
פעמים שלש עם גבר.   
ואם שלש אלה לא יעשה לה   
לנפשא בתלת גלגולין   
דעביד לה.   
שאר כסות ועונה   
ויצאה חנם אין כסף

ועל שלשה פשעי ישראל   
ועל ארבעה לא אשיבנו   
ועל ארבעה   
דאיהו מזל אדם   
לא אשיבנו.   
דלא יקלקלו ליה

אבל לצדיקיא   
ועשה חסד לאלפים.   
אלפים ודאי.   
תלת גלגולין.   
בהון איהו רווח תלת אנפין   
דאינון עלמין דכסופין.   
ולמאן   
לאהביו ולשמרי מצותיו.

לחייביא   
דאינהו לא יחזרון בתיובת'   
בתלת גלגולין אלין.   
אתמ' בהון והאבדתי   
את הנפש ההיא מקרב עמה.

אמ' רבי   
אם כן אנה נחית.

אלא שבע ארעין אינון   
וסלקין לשבעין   
לקבל שבעים נפש.   
ושבע ארעין אינון   
ארץ אדמה ארקא גיא ציה נשיה תבל.   
ואינון שבע מדורין דגיהנם.   
ההיא נפשא דלא חזרה בתיובתא   
באלין תלת.   
נחית לה קב''ה   
במדורין דגיהנם אלין.   
ותמן אתנשי לדרי דרין

ואם הוא צדיק אתמר ביה   
כי שבע יפול צדיק   
וקם.

א''ל רבי אלעזר   
ואם הוא צדיק אמאי נחית תמן.

אלא בגין לאפקא מתמן   
כל נפשא ונפשא   
מאלין דהרהרו בתיובתא   
ומתו בקצרות שנין   
ואיהו טרח בגיניה.

דא איהו מאמר קדמאה   
דאיהו בראשית:

**תּקונא תּלתין ותלתּ ליום יז**

**בראשיתּ**   
דא פקודא קדמאה   
דאתרמיז בל"ב שבילין   
דאינון ל"ב אלקים דעובדא דבראשית.   
כ"ב אתוון ועשר אמירן דאתכלילן בהו.

תקונא קדמאה יראה.   
ועלה אתמר   
ראשית חכמה יראת יי'   
דאית דחילו ואית דחילו

**עז/א**

יראת יי' דא שכינתא   
מלכות קדישא:   
יראה \*רעה דא רצועה   
לאלקאה לחייביא.   
ומאי ניהו   
סם המות דסמא"ל.   
נוקבא דיליה.

יראת יי' איהי אגרא   
למאן דנטיר פקודין דלא תעשה.   
יראה רעה איהי רצועה   
לאלקאה למאן דאעבר עלייהו.

**קם** רבי שמעון ואמר   
אלעזר ברי.   
אית מאן דדחיל לקב''ה   
בגין דייחון בנוי   
ויסגי עותריה בהאי עלמא.   
ואי חסר מהאי. לא דחיל ליה.   
האי לא שוי ליה יראת יי'   
לעקרא.   
אבל מאן דדחיל לקב''ה   
בין בטיבו בין בעאקו.   
הא דא שוי יראת יי' ביה לעקרא.

דתלת דרגין אינון דיראה.   
אית יראה בין בטיבו בין בעאקו   
ואית יראה דדחיל לקב''ה   
בטיבו ולא בעאקו.   
ואית יראה   
דלא שוי לה עליה לעקרא   
בין לטיבו בין לעאקו.

צדיק גמור שוי לה עליה לעקרא   
בין לטיבו בין לדינא.   
בינוני שוי ליה עליה   
לטיבו ולא לדינא.   
רשע גמור לא שוי ליה עקר'   
לא בטיבו ולא בדינא.

ושכינתא אמאי אתקריאת יראה.   
דהא היא מסטרא דעמודא דאמצעיתא אתנטילת.   
אלא. כמה דעמודא דאמצעית' נטיל מרחמי ודינא   
דאינון ימינא ושמאלא.   
הכי איהי נטלא מתרוייהו.

מסטרא דשמאלא. דא אתקריאת יראה   
פחד יצחק.   
דמסטרא דימינא אהב"ה אתקרי.   
ודא פקודא תנינא   
דאתמר בה   
ואהבת עולם אהבתיך   
על כן משכתיך חסד.

ומתרין סטרין אלין   
אתקרי עמודא דאמצעיתא אור ונר.   
ושכינתא אורה אבוקה.   
אורה.   
ליהודים היתה אורה.   
אבוקה.   
הכי אוקמוהו מארי מתני'   
דצדיקים קיימין קמי שכינתא   
כנר לפני האבוקה.

מסטרא דימינא יקו"ק.   
ומסטרא דשמאלא אד'   
דתמן דין.   
ובגין דא. ביומא קדמאה   
ויאמר אלקים יהי אור.

בגין דחמש אור אינון ביומא קדמאה.   
ואינון ה' עלאה   
ומתמן נהרין.   
י' בשמאלא ודא נר.   
ודא ה"י מן אלקי"ם.   
ה' לימינא   
י' לשמאלא.

(ו' מל"א מתרוייהו. עמודא דאמצעי'.   
בן י"ק.   
ודא איהו רזא   
אלקי"ם מל"א ה"י.   
דא כתיבת קדמאה.

ורזא דמלה ה"א.   
אלקים דא מליאה בהפוך אתוון.   
ודא ה' זעירא   
דאיהי מליא מתלת אתוון   
ואתעבידת קיו"ק.   
לעילא איהי קוי"ק.   
ובה מתחילין אתוון דאורייתא   
ה"ו ולבתר ט"י.

ואנה אשתכח ה' בתראה.   
אלא ד' הות למהוי ה'   
אלא מאן גרם דפרח מינה ו'   
דאיהו ירך דילה   
אלא נתנני שוממה   
כל היום דוה.   
דא הוד דאיהו ירך דילה   
דאתחזרת איהו דוה   
באלף חמשאה.   
בגין דפרח מניה ירך   
דעליה אתמר   
ותקע   
כף ירך יעקב.

אשתמודע   
דמימינא קא מתחלת לממני   
את ד' עד נצח.   
והוד איהו ירך שלימו דילה.   
ודא איהו דאתיהיב למשה   
הה''ד ונתן הוד למשה:)

**תקונא תלתין וארבע**

**בראשית**   
ב' נוקבא   
פתיחא לקבלא מימינא   
לההוא (נ"א מההוא)   
דגמיל חסד עמה.   
ואמאי   
דאת י' על רישיה   
כגוונא דא ג'   
ובג''ד   
הרוצ' להחכים ידרים.

א''כ   
אמאי ג' אחור לב'.

אלא רזא דמלה   
ואיש כי יקח את אחתו   
בת אביו או בת אמו   
וראה את ערותה   
והיא תראה את ערותו   
חסד הוא.

ב' חזרת אנפוי מא'.   
ג' אחזרת אנפוי מב'.   
ד' חזרת אנפוי מג'.   
ה' חזרת אנפוי מד'.   
כל אתוון חזרין אנפין

**עז/ב**

דא מן דא   
ולאו אינון אנפין באנפין.   
ואמאי.   
אלא רזא דמלה   
וראית את אחרי כו'

ואמאי חזרין אנפין דא מן דא.   
בגין עריין דאינון לקבלייהו.   
א' לקבליה ארור   
דאיהו ערוה   
ועליה אתמר ארור   
שוכב עם אחתו.

דאלין עריין   
כל חד שכיב עם אמיה   
ועם אחתיה ועם ברתיה   
וחזרין אנפין לגבייהו   
דלית לון בשת פנים.   
אבל אתוון קדישין חזרין אנפייהו   
בבשת בענוה.

עריה תעור   
ובגינה אתמר   
ולפני עור לא תתן מכשול.   
עור דאיהו עור.   
ורזא דמלה   
ערום ראה רעה ונסתר.

ולבתר דמתפשטין מנייהו   
מתיחדין כלהו   
ולא יתבוששו.   
ומתיחדין   
אבא עם אימא.   
אח עם אחתיה.

כען דערוה בינייהו   
אית פרודא באתוון דאינון יקו"ק.   
הה''ד כי המות יפריד   
(בין אחים) ביני ובינך.

לבתר דאתעבר עריות מנייהו   
יהא   
יקוק אחד ושמו אחד.   
ורזא דאחד   
אח ד'.   
ערוה דתרוייהו אחר.   
בזמנא דאסתלק קוצא מן ד' מן אחד.   
אשתאר אחר.   
ועליה אתמר   
וסוד אחר אל תגל:

**תּקונא תלתין וחמשא ליום יח**

**בראשית**   
בתשר"י אתברי עלמא.   
חסר א' \*למהוי בראשית.   
דא אדם דאתברי בתשרי.   
ובגין דעתידה ארעא   
לאתלטיא בגיניה.   
דא הוא ארורה האדמה בעבורך.   
אסתלק מן תשרי.   
ופתח בב'   
דאיהי ברכה   
לאתברכא ארעא   
ולאפקא לה מן לוטיא.

ולא עוד   
אלא בגין דתשרי איהי דין   
לא אדכר תמן בתשרי   
דלא יתכן ביה זמנא אחרא.   
הה''ד   
נר יי' נשמת אדם:

(כך מצאתי)

**תקונא תלתין ושתא**

**בראשיתּ**   
דאיהו שבת בראשית.   
דהא שבע שבתות אינון.   
ולכל חד אית ליה שית ימי המעשה.

וכל יומא דקב''ה הוא   
אלף שנים   
הה''ד   
כי אלף שנים בעיניך כו'.   
ושבת בראשית ו' יומין דיליה אינון   
ב' אלפים תהו.   
ב' אלפים תורה   
ב' אלפים ימות המשיח.

ב' אלפים תהו   
והארץ היתה תהו.

ב' אלפים תורה   
ורוח אלקים מרחפת   
על פני המים   
ולית מים אלא אוריתא.   
פני המים תרין אנפין דילה   
דאינון מצות עשה ומצות לא תעשה.   
חוור וסומק   
ימינא ושמאלא.   
ואלין אינון ב' אלפים תורה.

ב' אלפים ימות המשיח   
ויאמר אלקים   
יהי אור ויהי אור.   
עלייהו אתמר על כן   
באורים כבדו יי'.   
על כן ודאי.   
דאתמר ביה   
ויהי כ"ן   
ואינון שבעין.   
ועל ב' מאורות אלין   
אתמר דו פרצופין   
דכר ונוקבא.

יהי אור דא פסח   
אור לארבעה עשר.   
ויהי אור ראש השנה   
דאתמר ביה   
ויהי היום.   
הכא ויהי והתם ויהי.   
ובכל אתר   
ויהי לישנא דצערא

**שבת בראשית**נקודה בחלל דילה   
(דאיהי שבת. ברית) י'   
שבת חלל.   
חלל למאן   
לההיא נקודה.   
מחלליה מות יומת.   
למאן דעאל נוכראה בחלל דילה   
דאיהי רשות הרבי'   
יין נסך זונה   
ובג''ד הכא צריך דחילו   
ודא איהו בראשית   
ירא שבת   
הה''ד   
איש אמו ואביו תיראו   
ואת שבתותי תשמורו.

ומאן דעאל רשו נוכראה   
בחלל

**עח/א**

דילה.   
דאיהי רשות הרבים   
יין נסך זונה.   
עליה אתמר   
את מקדש יי' טמא   
ונכרתה וכו'.

והאי נקודה איהי אות דשבת.   
אות דימין טבין.   
אות דתפלין.   
אות דברית מילה.   
עטרת דברית.   
תגא דספר תורה קרינן ליה.   
כתרא בריש כל צדיק   
נקודה דעלה אתמר   
אדם וחוה דהוו דו פרצופים   
ועלה אמרה סיהרא   
אי אפשר לב' מלכים שישתמשו בכתר אחד.

רזא דא לחכימי לבא אתמסר.   
(דא) (נ"א דו) איהו ה' בתראה.   
דתרוייהו י'.   
ובה אתעבידו חד.

והאי נקודה איהי סתימא וחתומה   
בשית יומין דחול   
הה''ד   
יהיה סגור ששת ימי המעשה.   
במאי   
באת ו'.   
(ב') סתים באת ו'   
בו' יומי דחול

וביומא שביעאה   
אתפתחת לקבלא לבעלה.   
ובגין דא   
זווגא דת''ח משבת לשבת.   
וירתין נשמתין קדישין חדתין לבנייהו.

ובגין דא   
איהי נקודה אתקריא'   
בתולה ואיש לא ידעה   
כד איהי   
גל (נ"א גן) נעול   
מעין חתום.   
עד דאתפתח' לבעלה   
וכד איהי סתימא   
אתקריאת יראה   
בכל ו' יומי דחול דאיהי סגירא ונטירא.   
בעשר אמירן   
ול"ב אלקים   
דאינון מ"ב אתוון דגבורה   
דתמן בינה

בשבת ויכלו השמים   
ויכל"ו חס"ד   
דימינא כליל ע"ב שמהן   
דתמן חכמה   
כמה דאמרן   
הרוצה להחכים ידרים

דחילו בשית יומין דחול   
איש אמו ואביו תיראו.   
רחימו בשבת   
כבד את אביך ואת אמך.

כד אתפתחת לגבי בעלה   
אתקריאת אהבה.

ומדחילו ורחימו   
אתייהיבו פקודין דעשה ולא תעשה:

(נ''א כאן שייך תיקון א'   
שכתוב דף קלז ע''א ונדפס בדף עב ע''ב).

**תקונא שבע ותּלתּין ליום ך**

**בראשית** איהו ברי"ת.   
ודאי כד איהו בלבושין דאלין קליפין   
דאינון ערלה ופריעה   
צריך תמן דחילו.   
ועלייהו אתמר   
לא יהיה לך אלקים אחרים על פני.

והאי אות   
לא ירתין ליה אלא ישראל.   
דלית אות ברית   
עד דעברין מנייהו אלין קליפין   
דאינון ערלה ופריעה   
באטיפו דדמא.

תלת קליפין אינון בערלה   
לקבל תלת קליפין דאגוזא.   
ועלייהו אתמר   
והארץ היתה תהו ובהו וחשך.   
תהו קו ירוק קליפה קדמאה.   
בהו קליפה תניינא.   
חשך קליפה תליתאה.

ותלת אלין דא על גב דא.   
לקבל תלת גוונין דעינא   
דאתמר בהון ולא תתורו   
אחרי לבבכם ואחרי עיניכם וכו'   
לקבלייהו תלת גוונין דקשת   
דבהון נקרא   
בת עין   
דאיהי נקודה אות ברית   
עלה אתמר וראיתיה   
לזכור ברית עולם.

ועלייהו אתמר תלת זמנין   
כל גוים וכו' כי אמילם.   
ואימתי יעבור קב''ה   
הני קליפין מעלמא   
ויזכור ברית עולם   
בזמנא דפורקנא   
הה''ד ולא יכנף עוד מוריך.   
אימתי   
לבתר דמתעברין תלת קליפין בישין מינה.

ובזמנא דאיהי מתלבשא באלין קליפין   
איהי אמרת אל תראוני שאני שחרחרת   
דבאלין קליפין איהי מתחללת.   
ובגין דא מחלליה מות יומת

תהו"ם איהו המו"ת.   
לגביה צריך פריעה   
באטיפו דדמא.   
ועד דאתפרע האי פריעה   
איהי לא אתגלייא בעלמא   
ולא יהא אות בעלמא.

ורזא דמלה   
כד אתעבר מינה ערל' ופריעה   
GPYM DPBNTTQMTT.ai   
מיד אתגליי' אות בעלמא   
לההוא דאתמ' ביה   
וזה לך האות כי אנכי שלחתיך.   
לקיימא ביה קרא   
כימי צאתך מארץ מצרים   
אראנו נפלאות.

ובגין דא אלעז' ברי   
לא תצפי לרגלא דמשיחא   
עד דתחזי קשת בגוונוי נהירין.   
או עד דאתגלייא אות בעלמא   
מאי אות.   
אלא דרך ככב מיעקב   
דא את י' אות ברית.   
ומיד וקם שבט מישראל   
לגבה.   
ההוא דאתמר ביה   
ויהי בישרון מלך

(חסר)

ת''ח   
יומא חדא שאילנא

**עח/ב**

לאליהו.   
ערלה אמאי שוינן במאנא בעפרא.

א''ל   
שמענא במתיבתא   
דערלה איהו נחש.   
וכיון דאעברינן ליה מאתריה   
צריך למיהב ליה מזוניה.   
הה''ד   
ונחש עפר לחמו

ובודאי ברי   
בדא אשתזיב בר נש   
מדינא דחבוט הקבר.   
ודמא דאטיפין מפריעה   
למיהב מזונא לההוא כלבא   
דאיהו רוצח.   
ובדא אשתזיב בר נש   
מחרבא דמלאך המות

ועל דא אמר אדם קדמאה   
קמי קב''ה   
מי מציל בני מחרב המתהפכת   
אמר ליה חרבא דמילה   
כמה דאת אמר עשה לך חרבות צורים   
וחרבא דקב''ה   
י"ו פיפיות לקבל   
מילה   
ופריעה   
ומציצה   
וי"ג בריתות שנכרתו עליה   
וכן אורייתא שזיב לבר נש   
מי"ו פיות דחרבא   
כמה דאמר שלמה   
עץ חיים הי"א   
דסליק לי"ו.

ולקבל אלין תרין   
אמרת אורייתא   
לא תרצח   
לא תנאף.   
לא תנאף   
לקבל נחש אשת זנונים:   
לא תרצח   
לקבל סמא"ל   
ואמר דוד עליה   
הצילה מחרב נפשי   
מיד כלב יחידתי.

תלת קליפין דערלה אינון   
משחי"ת   
א"ף   
וחימ"ה.   
לקבל ערלה איהו עון.

והיינו דתקינו בצלותא לגבייהו   
והוא רחום יכפר עון   
דא עון.   
ולא ישחית   
דא משחית.   
והרבה להשיב אפו   
דא אף.   
ולא יעיר כל חמתו   
דא חמה.

ומאן דאעיל אות ברית   
ברשו נוכראה.   
אלין ארבעה שלטין עליה   
הה''ד   
והמים גברו מאד מאד   
על הארץ.   
על הארץ דא גופא דיליה.   
וארבע זמנין אתמ'   
בפרשת נח.   
ויגברו המים   
גברו לקבלייהו.   
והא אוקמוהו

ערלה ופריעה שמענא   
דאינון רומי רבתא ורומי זעירתא.   
בזמנא דמתעברין מעלמא   
אתגליא אות הברית   
דאיהו בת עין   
ציון דאיהי נקודת עלמא.

דבזמנא דאלין קליפין שלטין בעלמא   
אתחזר עלמא לתהו ובהו   
הה''ד   
והארץ היתה תהו ובהו

בזמנא דיתי פורקנא   
מיד   
ויאמר אלקים   
יהי אור   
ויהי אור.   
היה אור לא כתיב   
אלא יהי   
(אור \*ויהי אור).   
ויהי ערב ויהי בקר   
יום אחד.   
ביום ההוא   
יהיה יי' אחד ושמו אחד:

**תקונא תמניא ותלתין**

**בראשית** ברא אלקים.   
**פתח** ואמר   
כשושנה בין החוחים וכו'.   
שושנה אית בה חמש עלין מלגו.   
וחמש עלין מלבר.   
ואינון ה"ה.   
שרביט דילה ו'.   
תפוח דילה י'.

וכלא אלקים.   
חמש אתוון דיליה   
ה' חמש עלין מלבר.   
ה' חמש עלין מלגאו.   
י' תפוח.   
ו'. \*מל"א. שרביט.

בזמנא דהאי שושנה איהי בגלות'   
איהי אטימא.   
בזמנא דיהא פורקנא בעלמא.   
אתפתחת בחמש אור   
הה''ד   
ויאמר אלקים יהי אור.

ובההיא זמנא דאתפתחת.   
אתלבשת בכמה לבושין   
דנהורין דאורית'   
ואתקשט' בכמה קשוטין   
דפקודין דעשה.

ובזמנא דאתפתחת   
ואתקשטת בקשוטהא   
בארבעה בגדי לבן   
דאינון יקוק.   
ובארבעה בגדי זהב   
דאינון אד'.   
בארבע בתי דתפלין דיד   
ובארבע בתי דתפלין דרישא.   
דאינון לקבלייהו.   
ארבע לבושין דכהן הדיוט.   
אינון לקבל   
ארבע כנפות כסותך   
אשר תכסה בה.

וכד אתתקנת באלין לבושין   
מיד אתפתח היכלא לגבה.   
הה''ד אד' שפתי תפתח.

ולקול נעימו דרמונים וזוגין   
דלבושא דילה   
אתמר בחיוון   
ואשמע את קול כנפיהם.

וכד אמרין ישראל ק''ש   
מה כתיב בה   
וישמע את הקול מדבר אליו.   
קלא אשתמע לגבה   
מבין תרין כרוביא   
דאינון דו פרצופין.

וכד מתיחדא דבור בקלא   
אתעבידו קול דממה דקה.   
ודא צלותא בחשאי

ובההוא זמנא   
מאן דבעי למשאל שאלתוי ישאל.   
דבההיא זמנא יהא   
עת רצון.   
דהא תרין שמהן כחדא יאקדונק"י.   
אז תקרא ויי' יענה

מיד   
א"ז יאקדונק"י.   
ב' שמהן וח' אתוון   
דבהון הא עשר.

(ודא רזא   
ארור אשר לא יקים   
את דברי התורה הזאת כו'   
דא חבור' דחתן

**עט/א**

וכלה   
כי אז אהפוך אל עמים   
שפה ברורה וכו'.   
ודא רזא   
ואמר כל העם אמ"ן)

ועד דיפקון ישראל מן גלותא   
לא יהון בזווגא חדא.   
ובזמנא דיפקון ישראל מן גלותא   
יתחברון כחדא.

בההוא זמנא   
א''ז ישיר משה.   
ומיד   
ויאמר אלקים יהי אור   
דאיהו מפקנו דגלותא.

בההוא זמנא   
דמטרוניתא בעאת לאעלא בהיכלא דילה.   
קלא סליק ברומי רקיעין   
ויימא הכי.   
משריין סגיאין   
דמתיבתא עלאה ותתאה דנשמתין קדישין   
אתתקנו לקדמות מטרונית'   
דקא אתיא לאתתקנא   
למפרק בנהא מן גלותא.

בההוא זמנא   
כמה מארי שופרות   
ומארי דקלין   
ומארי דברקים   
דאתמר בהון   
ויהי קולות וברקים   
וענן כבד על ההר   
וקול שופר חזק מאד וכו'.   
משה ידבר והאלקים   
יעננו בקול.

בההוא זמנא   
משה ימלל בשכינתא   
הה''ד   
פה אל פה אדבר בו.   
והאלקים   
דאיהי אימא עלאה   
יעננו בקול   
דאיהו עמודא דאמצעיתא   
והא אוקמוהו מארי מתני'   
בקולו של משה.

ובההוא זמנא   
שכינתא עלאה ותתאה סלקין   
דא על גב דא.   
כגוונא דאתמר בטורא דסיני   
דאתמ' תמן   
מי זאת   
עול' מן המדבר   
מי בזאת עולה.   
מ"י אימא עלאה   
דבה פתח קב''ה בטורא דסיני   
אנכ''י.

**קם** סבא חדא   
מבתר טולא דר''ש   
ואמר ר' ר'   
הא חזינא דאתמר   
מן השמים   
השמיעך את קולו   
ליסרך כו'.

ובאתר אחרא שמענא   
דמליל עם ישראל מסטרא דמלאכיא   
דהכי אוקמוהו   
דכל דבור ודבור דנפיק מפומוי   
אתעביד מלאך   
ודא איהו   
וכל העם ראים את הקולת   
ואת הלפידים.   
ובאתר אחרא אמר קרא   
אחת דבר אלקים   
שתים זו שמעתי.   
מאי האי.

א''ר שמעון סבא סבא   
שמענא   
דבר נש יהיב ביה קב''ה   
תלת קטירין.   
נשמתא ורוחא ונפשא

נשמת' מכורסיא יקרא.   
תמן נחיתת שכינתא עלאה   
כלילא מתלת ספירן עלאין.   
ועלייהו אתמ'   
אחת דבר אלקים   
שתים זו שמעתי.   
אחת ושתים הא תלת ספירן עלאין.   
דאתמר בהון   
אחת אחת ואחת. תלת אחדין.   
ודא איהו   
אחת דבר אלקים   
שתים זו שמעתי.   
ז"ו.   
ביה עביד לון אח"ד.

ולבתר   
מליל עמיה מרוחא   
דאיהו מטטרו"ן   
כליל כל צבא השמים דלתתא.   
בגין דאתלבש ביה   
ורכיב ביה   
עמודא דאמצעיתא כליל שית ספירן

ובגין דא   
בכל דבור ודבור דנפיק מניה   
הוה נפיק מניה מלאך.   
ודא איהו   
וכל העם רואים את הקולת

לבתר   
נחית שכינתא תתאה   
עשירית באופן   
דאיהו נפש דבר נש מתמן.   
ואתמר ביה   
ועל הארץ   
הראך את אשו הגדולה.   
בגין דעליה אתמר   
והנה אופן אחד בארץ.   
בגין דישתמע קליה ודבוריה   
מן כרסיא ומלאכייא   
ושמיא וארעא   
דישתמודעון ליה בכלא.   
עילא ותתא.   
כנשמתא דשלטנותא בכל גופא   
אפילו באבר זעירא   
ולית אבר פנוי מינה:

**תקונא תּשע ותלתּין ליום יט**

**בראשית**   
תמן אש"ר.   
דאתמר ביה   
אשר הוצאתיך כו'   
אקיק   
אשר   
אקיק.

אשר   
באשרי   
כי אשרוני בנות.   
ודא אימא עלאה.   
אשר קדשנו במצותיו   
וצונו   
על כל פקודא ופקודא. דאינון   
פטר כל רח''ם   
דאינון רמ"ח.   
דכלהו קטירין בצדיק.   
דאיהו כל.   
דאיהו אות ברית   
דאפתח (פטר כל) רחם   
דאינון רמ"ח פקודין דעשה.

ועליה אתמר   
אשר   
קדש ידיד מבטן.   
ודא אימא דאתמר בה   
מבטן מי יצא הקרח.   
(ודא איהו הקרח הנורא).

אשר   
דאיהי אימא עלאה.

**עט/ב**

קדשנו במצותיו   
בצדיק.   
דאיהו קדש ידיד מבטן.   
וצונו עלייהו   
בגין דאיהו מצווה ועושה.

ועוד   
אשר קדשנו דא עמודא דאמצעיתא   
דאתמר ביה קדש ישראל ליי'.   
וצונו   
דאיהו הכי מצווה ועושה.

ועוד   
קדשנו מסטרא דשמאלא   
דאתמר ביה   
וקדשת את הלוים.

ולית קדושה פחות מעשרה.   
ואלין עשרה מאמרות

(דאיהי   
קדש לי כל בכור   
דאיהו כתר עלאה וחכמה   
דאיהי ישראל עלה במחשבה)

דאתמ' בהון  
ויאמ' אלקים יהי אור.   
וצונו על מסטרא דימינא   
דאתמר ביה   
הוקם על.   
דתמן כל ברכאן לימינא   
דאינון מאה ברכאן   
כחושבן ע"ל.   
דאת י'   
בק'   
אסתליק למאה.   
דאיהי קרבנא דכלא.

מסטרא דאבא ראש.   
מסטרא דאימא אשר.   
מסטרא דאבא מצווה.   
ומסטר' דאימא עושה.   
ומצווה דא עץ פרי.   
ועושה דא עושה פרי.   
ושמעינן דאינון גוף וברית   
דחשבינן חד.   
עלייהו אתמר   
שתי כתפת חברת.   
כמה דאינון חוברות.   
הכי שכינת' עלאה ותתאה   
חוברות אשה אל אחותה.

ועוד   
אשר קדשנו במצותיו   
וצונו   
ולא אמר   
קדשתנו וצויתנו.   
אשר. איהו אשר אהיה ודאי.   
ודא כתר עלאה.   
מסטרא דנוקבא אתקרי אשר.   
ומסטר' דדכורא אתקרי ראש   
רישא דכל רישין.

קדשנו דא אבא (סבא)   
דאתמר ביה   
ויאמר אלקים יהי אור.   
וצונו דא אימא   
דאתמר בה ויהי אור   
ולית הוויה   
אלא ע''י עשיה   
ותרוייהו לימינא ושמאלא.

ומאן מצווה ועושה   
על המצוה דאיהי שכינתא.   
דא עמודא דאמצעיתא.   
והכי צדיק   
בצלמיה וכדמותיה.   
ועל שמיה אתקריאו ישראל   
בני בכורי ישראל.   
ועל שם צדיק   
אתקרון צדיקים.   
הה''ד   
ועמך כלם צדיקים   
לעולם ירשו ארץ:

ועוד   
אנכי יי' אלקיך   
אשר הוצאתיך מארץ מצרים

אמר רבי אלעזר אבא   
וכי מאן דאיהו   
תחות שעבודא דרבוניה   
ורבוניה אבטח ליה   
לאפקא ליה לחירו   
ואפיק ליה   
אית ליה לשבחא גרמיה   
דאפיק ליה מגו שעבודא.   
והא קב''ה אמר לאברהם   
כי גר יהיה זרעך   
בארץ לא להם   
והא איהו אבטח   
לאפקא לבנוי מגלותא   
הה''ד ואחרי כן   
יצאו ברכוש גדול.   
ואיהו משבח גרמיה כמה זמנין   
אשר הוצאתיך מארץ מצרים.

א''ל ברי   
שפיר קאמרת   
אבל לאו איהו דא לשבחא גרמיה   
אלא כל ספירה וספירה   
אתקריאת ראש לחברתה.   
ובגין לאשתמודעא לון   
מאן אתר אפיק לון מגו שעבודא.   
פתח באנכי   
ואדכיר ביה   
אשר הוצאתיך מארץ מצרים וגו'.   
חמשין זמנין   
לקבל חמשין תרעין דבינה.

ועוד   
אשר קדשנו.   
אמר רבי אלעזר אבא   
הא אם עמודא דאמצעיתא איהו מצווה ועושה   
הוה ליה למימר בגיניה   
אשר קדשני וצוני   
מאי אשר קדשנו וצונו.

א''ל   
ודאי שפיר קאמרת.   
בודאי על עמוד' דאמצעיתא וצדיק   
אתמ' על תרוייהו   
אשר קדשנו במצותיו וצונו.   
אשר ודאי   
דאיהי אשר אהיה   
אימא עלאה.   
מני לון על שכינתא   
דאיהי מצוה לכל חד מנייהו.

ואינון לעילא תרין.   
כענפין דאלנא   
דאתפרשו לימינא ולשמאלא   
ולתתא אתעבידו בה אגודה חדא   
ובגין דא   
אינון לעילא תרין ולתתא חד   
דיחודא לא אית בכל ענפין דאילנא   
אלא בה.   
דאיהי אגד דכלהו.   
איהי אגודה דכל אבר ואבר   
ובה אתעבידו כלהו חד.

ועוד  
ויאמר אלקים יהי אור.   
דא נבואה במראה   
דאתמר בה   
במראה אליו אתודע.   
ואיהי חזון דנביאיא.

איהי חזון   
וקב''ה חוזה.   
דאיהו יקו"ק אד'   
דהכי סליק חזן חסר ו'   
חמש ושתין   
כחשבן אד'.   
בנבוא"ה ס"ו.   
ס"ה כחשבן אדנ"י:   
ותיבה הא

**פ/א**

ס"ו.   
ובמאי היא חזון   
באת ו'.   
ביה אתעבידת   
אספקלריאה דנהרא   
אדון דילה.

**תקונא ארבעין**

**בראשית**   
שמעי בת   
וראי והטי אזנך וגו'.   
בראשית.   
תמן שמע"י.   
תמן ב"ת   
תמן רא"י.   
שמע"י. ש' מן בראשית.   
ב"ת. תמן אשתמודע   
ברישא וסופא דתיבה.   
רא"י תמן אשתמודע באמצעיתא.   
כגוונא דא בר"אשי"ת.

וכד תהא בחבורא עמיה   
כגוונא דא יאקדונק"י.   
איהו אמר לגבה   
ושכחי עמך ובית אביך.   
דעל כן   
יעזב איש את אביו ואת אמו   
ודבק באשתו והיו לבשר אחד.   
כי הוא אדוניך והשתחוי לו.   
אדון כל הארץ ודאי.

ובג''ד. מסטרא דיקוק   
אתקריאת אספקלריאה דנהרא   
וכד איהי אד' בלא בעלה   
אתקריא' אספקלריאה דלא נהרא

ונביאיא מסטר' דיקוק   
אינון מאספקלריאה דנהרא.   
ונביאיא מסטרא דאד'   
אינון מאספקלריאה דלא נהרא   
דאלין מתנבאין רחמי   
ואלין מתנבאין דינא.   
דנבואה איהי שקילא   
לאורייתא דבכתב ולאורייתא דבע''פ.

ובההוא זמנא   
דמתפתחין היכלין דנבואה   
כמה מארי דעתידות יתערון בעלמא.   
הה''ד   
ונבאו בניכם ובנותיכם כו'.

וכמה מארי דאותות ומארי דעתידות   
ממה דהוו ועתידין למהוי.   
ממה דהוו.   
מסטרא דמחשבה   
דאתמר בה ישראל עלה במחשבה.   
ומה דעתיד למהוי   
מסטרא דאימא עלאה.   
ורזא דמלה   
מה שהיה כבר הוא.   
ואשר להיות כבר היה.

וכמה מארי דעיינין   
דאינון חוזים ונביאיא   
יתערון בעלמ'   
דאינון עיני יי'.   
\*וכמה מארי דאודנין דתמן שמיעה   
דאתמ' בהון   
ואשמע את קול כנפיה'.   
ומארי דאנפין   
דאתמ' בהון וארבעה פנים וגו'.

ומארי דקלין   
ומארי דדבורין   
ומארי דרוחא דקודשא.   
ומארי דידין דאתמר בהון   
וידי אדם וגו'.   
ומארי דקומה.   
ומארי דאות   
ומארי דרגלין דאתמר בהון   
והחיות רצוא ושוב.

בההוא זמנא   
ויבדל אלקים   
בין האור ובין החשך.   
אלין אינון נביאי דשקרא   
דאתמר בהון   
ויעשו גם הם חרטומי מצרים וגו'.   
דאפריש לון קב''ה   
מנביאי קשוט.

ויאמר אלקים   
יהי רקיע בתוך המים   
ויהי מבדיל בין מים למי'   
הכא רזא לאתעסק' באוריתא דבע''פ   
ולאפרשא בין אסור והתר   
דאינון מיין מתיקן   
ומיין מרירן. מסטרא דשמאלא   
ולא יכלו לשתות מים ממרה   
כי מרים הם.   
ומסטרא דימינא   
וימתקו המים.

ואינון כגוונא   
דדם טהר ודם נדה   
דצריך לאפרשא בינייהו.   
בגין דההוא זוהמא דהטיל נחש בחוה   
גרים לערבא   
מיין דדכיו עם מיין דמסאבו.   
ובג''ד תקינו תקנה דא   
לחובה לאפרשא בינייהו.

וההוא דאפריש בינייהו.   
דא רקיע דעל ראשי חיוון.   
דאתמר ביה   
ודמות על ראשי החיה   
רקיע. דא מטטרו"ן.

ויעש אלקים את הרקיע   
ויבדל וכו'.   
הכא לית מיא מסטרא דמסאבו.   
אלא מיין מסטרא דשמאלא   
הוו בעאן לאתגברא   
ומיין מסטרא דימינא   
הוו בעאן לאסתלקא עלייהו.   
עד דאלין אמרין   
אנן בעינן למהוי קדם מלכא.   
ואלין אמרין   
אנן בעינן למהוי קדם מלכא.   
עד דאתא עמודא דאמצעיתא   
ואעיל שלם בינייהו   
וקשיר לון   
ואתעביד שקל (נ"א שלום) בינייהו

ודא מחלוקת לשם שמים.

כגון לאה ורחל   
דדא בעא לאתחבר' בבעלה   
ודא בעא לאתחברא בבעלה   
ונטיל לון יעקב וקשיר לון ביה

**פ/ב**

לתרוייהו.

בגין דהוה קא מחשבת לאה בלבה   
אם יעקב נטיל לאחתי   
נטיל לי עשו חייבא.   
והכי קא חשיבת רחל כגוונא דא.

בג''ד קב''ה יהיב לון ליעקב תרוייהו   
ושזיב לון מההוא חייבא   
ואתחברו בצדיקא.

**אמר** רבי אלעזר   
אבא יומא חדא הוינן בבי מדרשא   
ושאילו חבריא   
מאי ניהו דאמר רבי עקיבא לתלמידוי   
כשתגיעו לאבני שיש טהור   
אל תאמרו מים מים   
שמא תסכנו עצמכם   
שנאמר דובר שקרים   
לא יכון לנגד עיני.

**אדהכי**   
הא סבא דסבין עתיקא דעתיקין   
קא נחית ואמ' לון   
רבנן במאי עסקיתו

א''ל ודאי   
בהאי דאמר רבי עקיבא לתלמידוי   
כשתגיעו לאבני שיש טהור   
אל תאמרו מים מים

ואמר לון ודאי   
רזא עלאה אית הכא   
והא אוקמו במתיבתא עלאה   
ובגין דלא תטעון   
נחיתנא לכון   
בגין דיתגלי רזא דא בינייכו   
דאיהו רזא עלאה   
טמירא מבני נשא (נ"א דרא).

בודאי אבני שיש טהור אינון י' י'   
דמנהון מיין דכיין נפקין.   
ואינון רמיזין באת **א**רישא וסופא י' י'.   
ו' דאיהו נטוי בינייהו איהו   
עץ חיים.   
מאן דאכל מניה   
וחי לעולם.

ואלין תרין יודי"ן   
אינון רמיזין בוייצר.   
ואינון תרין יצירות   
יצירה דעלאין   
ויציר' דתתאין   
ואינון חכמה בראש   
וחכמה בסוף.   
תעלומו' חכמה ודאי אינון   
תעלומות מחכמה עלאה   
(דאיהו) דתחות כתר עלאה.

ואינון לקבל תרין עיינין   
דבהון תרין דמעין   
נחתין בימא רבא.

ואמאי נחתו   
בגין דאוריתא מתרין לוחין אלין   
הוה משה נחית לון לישראל.   
ולא זכו   
ואתברו ונפלו.   
ודא גרים אבודא   
דבית ראשון ובית שני.   
ואמאי נפלו   
בגין דפרח ו' מינייהו   
דאיהו ו' מן וייצר.

ויהיב לון אחרנין   
מסטר' דעץ הדעת טוב ורע   
דמתמן אתייהיבת אורייתא   
באסור והתר   
מימינא חיי   
ומשמאלא מיתה.

ובגין דא   
אמר רבי עקיבא לתלמידוי   
כשתגיעו לאבני שיש טהור   
אל תאמרו מים מים   
ולא תהוון שקילין אבני שיש טהור   
לאבנים אחרנין   
דאינון חיי ומיתה. דמתמן   
לב חכם לימינו   
דבר נש.   
ולב כסיל לשמאלו.

ולא עוד   
אלא אתם תסכנו עצמכם.   
בגין דאלין אבנין   
דעץ הדעת טוב ורע   
אינון בפרודא.   
ואלין אבני שיש טהור   
אינון ביחודא   
בלא פרודא כלל.   
ואם תאמרו   
דהא אסתלק עץ החיים מנייהו   
ונפלו   
ואית פרודא בינייהו   
דובר שקרים   
לא יכון לנגד עיני   
דהא לית תמן פרודא לעילא.   
ואלין דאתברו מאינון ( נ''א מאנין) הוו.

אתו לנשקא ליה   
פרח ואסתלק מנייהו.

(א''ר

(נ"א קם סבא דסבין עתיקא דעתיקין   
ואמר רבי ר'   
מאי ניהו דאמר ר''ע לתלמידוי   
כשתגיעו לאבני שיש טהור   
אל תאמרו מים מים   
שמא תסכנו בעצמכם   
הה''ד דובר שקרי'   
לא יכון לנגד עיני   
והא כתי'   
יהי רקיע בתוך המים   
ויהי מבדיל בין מים למים   
ועוד   
מים עליוני' ומים תחתונים אית תמן   
למה אמר אל תאמרו מים מים.

א''ל בוצינא קדישא   
סבא דסבין   
לך יאות לגלאה רזא דא   
דלית חבריא יכלין לקיימא ביה על בורייה   
א''ל סבא דסבין   
ר' ר' בוצינא קדישא   
בודאי אבני שיש טהור אינון י' י'   
דאינון חד יוד עלא' מן **א**   
ותנינא יו"ד תתא' מינה   
והכא לית טומאה   
אלא אבני שיש טהו'   
ולית הפרשה בין מים למים   
דכלא יחודא חדא   
דאלין אינון מסטרא דאילנ' דחיי   
דאיהו **ו** באמצעיתא ד**א**'   
דאתמר ביה   
ולקח גם מעץ החיים   
ואכל וחי לעולם   
אבל אילנא דעץ הדעת לתתא)

**פא/א**

יצחק   
כל אינון מתים דארעא דישראל   
יחיון ויקומון בקדמיתא   
לעידן דיחי קב''ה מיתיא.   
בגין דקב''ה יתער עלייהו.   
הה''ד   
יחיו מתיך נבלתי יקומון.   
יחיו מתיך אלין אינון דארעא דישראל.   
נבלתי יקומון אלין אינון דבארעא נוכראה   
דלא כתיב בהו תחיה אלא קימה.

דהא רוחא דחיי לא תשרי עליהו   
אלא בארעא דישראל   
ובג''כ כתיב בהו יחיו.   
נבלתי יקומון אלין דלבר.   
יתברי גופא דלהון   
ויקומון גופא בלא רוחא   
ולבתר יתגלגלון מתחות עפרא   
עד דמטו לארעא דישראל   
ותמן יקבלון נשמת'   
ולא ברשו אחרא.   
בגין דיתקיימון בעלמא כדקא חזי.

א''ר אלעזר ת''ח   
בשעתא דזמין קב''ה   
לאחייא מיתיא.   
כל אינון נשמתין דיתערון   
כלהון יקומון בההוא דיוקנא ממש   
דהוו בהאי עלמא.   
ונחית לון קב''ה   
וקרא לון בשמהן   
הה''ד   
לכלם בשם יקרא.

וכל נשמתא תיעול לדוכתהא   
ויקומון בקיומא בעלמא כדקחזי.   
וכדין יהא עלמא שלים.

ועל ההוא זימנא כתיב   
וחרפת עמו יסיר   
דא יצר הרע   
דאחשיך אפי דבר נש ושליט ביה.

א''ר חזקיה   
אי תימא   
דכל גופין דעלמ' יקומון   
ויתערון מעפרא   
אינון גופין דאתנטעו בנשמתא חדא   
מה תהא מנייהו.

א''ר \*יוסי אינון גופין   
דלא זכו ולא אצלחו   
הרי אינון כלא הוו.   
כמה דהוו עץ יבש בהאי עלמא.   
ה''נ בההוא זמנ'   
וגופא בתראה יקום.   
ההוא דאתנטע ואצלח   
ונטע שרשוי כדקא יאות.

ועל ההוא גופא בתראה כתיב   
והיה כעץ   
שתול על פלגי מים   
דעבד אבין ונטע שרשין   
ואצלח כדקא יאות.

ועל ההוא גופא קדמאה כתיב   
והיה כערער בערבה   
ולא יראה כי יבא טוב.   
כי יבא טוב   
דא תחיית המתים.

ואתנהיר ההוא נהור'   
דזמין לאנהרא לצדיקיא   
דהוה קמיה גניז   
מיומא דאתברי עלמא   
הה''ד   
וירא אלקים את האור כי טוב.   
ביה זמין קב''ה לאחיא מיתיא   
הה''ד   
וזרחה לכם   
יראי שמי   
שמש צדקה ומרפא.   
וכדין יתגבר טוב בעלמא   
וההוא דאתקרי רע   
יתעבר מעלמא.   
וכדין אינון גופין קדמאין   
ליהוו כלא הוו.

אמר רבי יצחק   
זמין קב''ה   
לארקא על אינון גופין רוחין.   
אי זכו בהו   
יקומו לעלמא כדקא יאות.   
ואם לאו   
יהון קטמא תחות רגליהון דצדיקיא   
הה''ד   
ורבים מישני אדמת עפר   
יקיצו וגו'.

א''ר \*אלעזר   
והאי מאן דאסתלק מעלמ'   
עד לא מטון יומוי לעשרין שנין.   
מאן אתר אתענש   
בגין (דהוי מתליסר שנין ולעילא)   
דהא מתליסר ולתתא לאו בר ענשא הוא.   
אלא בחטאה דאבוי.   
אבל מתליסר ולעילא   
מהו.

א''ל   
קב''ה חס עליה   
דלימות זכאה   
ויהיב ליה אגר טב בההוא עלמא   
ולא ימות חייב דיתענש בההוא עלמא   
והא אוקמוה.

א''ל אי חייבא הוא   
ולא מטון יומוי לכ' שנין   
מהו.   
כיון דאסתלק מעלמא   
במאי הוא עונשיה.

א''ל בדא אתקיים   
ויש נספה בלא משפט.   
דכד ענשא נחית לעלמא.   
איהו דאערע בההוא מחבלא אתענש.   
דלא אשגחו עליה מלעילא   
ועליה כתי'   
עונותיו ילכדונו את הרשע.   
את לאסגאה   
מאן דלא מטון יומוי לאתענשא   
עונותיו ילכדונו   
ולא בי דינא דלעילא   
ובחבלי חטאתו יתמך   
ולא בי דינא דלתתא:

**תּקונא חד וארבעין ליום כא**

**בראשיתּ**   
תמן תשר"י.   
ודא דרוע' תניינא. יום תניינא.   
יש"ת חשך סתרו

**פא/ב**

אשתאר ר'   
איהי ר"אש השנה.   
ותמן הבדלה בין טוב לרע.

ובר''ה   
מלכא איהו דין.   
וכל ספירן אתקריאו   
דינין ומשפטין מסטריה.   
וכל צבא השמים קיימין עליה   
מימיניה ומשמאליה.   
אלין מימינין לכף זכות   
ואלין משמאילין לכף חובה

וכד ישראל יתערון בשופרות   
וסלקין תמן לשכינתא   
דאיהי תרועת מלך.   
בעשרה שופרות.   
בגין דאיהי לא סלקא פחות מעשרה

בההו' זמנא   
ויהי מבדיל בין מים למים.   
אפריש קב''ה בין   
אלין דמימינים לכף זכות   
ובין אלין דמשמאילים לכף חובה.   
ואתמר   
הבדלו מתוך העדה הזאת   
ואכלה אותם כרגע.

ועל האי תשרי.   
אתמר בתשרי נברא העולם.   
ותמן   
(שבת תניינא מאלין שבע שבתות)   
(נ"א ותמן בת שית   
בת מאלין שית)   
וחמשה רקיעין   
ושתיתאה שמים   
אינון לקבל שית יומי בראשית

ובכלהו אמר טוב   
בר מיומא תניינא   
בגין דלית בתשרי \*א'   
לאשלמא בראשי''ת.   
בגין דאסתלק בחובה דאדם.

ובגין דא צפון איהו פגים.   
ובגין דא   
מצפון תפתח הרעה   
עד דאשתלים.

וכמה דאברהם   
דאיהו ימינא יומא קדמאה   
ביה כלילן ותליין   
מאתן וארבעין ותמניא פקודין דעשה.   
הכי נמי מיצחק   
דאיהו כגוונא דיומא תניינא   
תליין בה שס"ה מצות לא תעשה.   
יומא תליתאה ביה כליל כלא.   
מניה תליין   
פקודין דעשה ולא תעשה   
כענבין באתכלא:

**תקונא ארבעין ותרין**

**בראשית**   
תמן איש   
דאתמר ביה   
ויעקב איש תם.   
ודא יומא תליתאה.   
דהא תלת אומנין הוו עד הכא.   
יומא קדמאה ויומא תניינא ויומא תליתאה.   
כל חד אפיק \*אומנותיה.

יומא קדמאה אמר ליה   
ההוא אמון מופלא ומכוסה   
דאיהו אי"ן כליל תלת ספירן.   
א' כתר   
י' חכמה   
ן' בינה.   
וה' אתוון מנצפ"ך   
מעלמא דאתי   
אינון לקבל ה' עלאה.   
אמר לכל אחד מתלת יומין   
דיפיק אומנותיה.

אמר ליומא קדמאה יהי אור.   
מיד אפיק אומנותיה ועביד ליה.   
הה''ד ויהי אור.   
והא אוקמוהו   
דלית הויה   
אלא ע''י עשיה.

א' מן אי"ן   
דהוה פרח באויר אפיק אור.   
י' אפיק רקיע.   
ן' מן אין אפיק יבשה   
הה''ד ויאמר אלקים   
יקוו המים   
מתחת השמי' אל מקום אחד   
ותראה היבשה.

ויאמר אלקים יקוו המים   
הכא כמה פקודין   
פקודא דיחודא   
ופקודא דפריה ורביה.

פקודא דיחודא דאיהו   
יקוו המים   
מתכנשין יחודא דכל ספירא וספירא   
לאתר חד   
דאיהו כנישו דכלא. אל מקום אחד   
דאיהו מקוה ישראל יי'.

יומא תליתא'   
שמע ישראל יי' אלקינו יי' אחד.   
ואיהו יקוק מקום אתקרי

והא אוקמו מארי מתניתין   
דקב''ה אתקרי מקומו של עולם   
ואין העולם מקומו.

כגוונ' דא.   
י' עשר זמנין איהו   
ק' מן מקום.   
ה"ה. חמש זמנין כל חד וחד.   
סלקן כ"ה כ"ה.   
כחושבן אתוון דיחודא   
תרין זמנין דמיחדין שמע ישראל.   
דאינון שית תיבין   
דבהון כ"ה כ"ה אתוון.

אם כן מאי ק'.   
מאה ברכאן   
דחייב בר נש   
לברכא לקב''ה בכל יומא.

אשתאר ו'.   
שית זמנין שית. סלקין תלתין ושית.   
כחושבן גדפין דשרפים   
דאתמר בהון   
שרפים עומדים ממעל ל"ו.   
ואלין גדפין תליין מן ו'   
דאיהו שית תיבין דיחודא.   
ובה סלקין ארבעין ותרין אתוון   
דבהון אתבריאו שמיא וארעא.

תשכח

**פב/א**

מקו"ם   
דסליק יקו"ק. בחושבנא.   
כגוונ' דא.   
י' ק'.   
ה"ה כ"ה כ"ה.   
ו' ל"ו.   
סליק כלא קפ"ו   
כחושבן מקו"ם.   
וביה   
פק"ו פלילה.   
וביה   
קפ"ו תהומי בלבא דימא.

בהאי שמא   
דאיהו יקו"ק   
צריך לאתכנשא דרגין דיחודא   
ולאכללא ביה עשר ספירן   
כגוונא דא יו"ד ק"א וא"ו ק"א   
דאינון עשר ספירות בלימה.

יקו"ק מקום ליו"ד ק"א וא"ו ק"א   
דאיהו סתים ונעלם.   
ובג''ד   
אתקרי עולם עלם.   
דצריך לאעלמא ליה מכולי עלמא.   
דאיהו עלם   
ושכינתא נעלמה   
הה''ד   
ונעלמה מעיני כל חי.

לאו ספיר' דלית תמן   
יקוק יוד קא ואו קא.   
והכי צריך לאתכנשא כלא ביה   
בכל אתר.   
דכל שמהן אינון כנויין ליה.

ושכינתיה איהי יקו"ק.   
איהי כלילא מארבע אתוון.   
ולא אתקרי איהו מקום אלא בה   
מקום אחד ודאי.

איהו לא אתקרי אדם (נ"א אחד)   
אלא בה.   
כגוונא דאדם דלתתא   
דברא בדיוקניה   
דאתמר ביה   
זכר ונקבה בראם   
ויברך אתם   
ויקרא את שמם אדם.

ועוד   
כי אחד קראתיו   
כגוונא דעשר ספירות. דאינון.   
א' כתר עלאה.   
ח' תמניא ספירן מחכמה עד צדיק.   
ד' מלכותא קדישא.   
עלה אתמר   
למען יאריך ימים על ממלכתו.

ואם ח''ו   
פחית בר נש מעשר. ליחדא בה.   
אסתלק קוצא מן ד' מן אחד.   
ואשתארת יבשה.

ורזא דמלה   
יקוו המים מתחת השמים.   
דאיהי תחת השמים   
דאיהו קב''ה.   
דאתמר ביה ואתה תשמע השמים.   
דנוקבא איהי תחות בעלה.

והכי   
כל מאן דפגים אות ברית   
בההיא טפה דאיהי יחודא.   
וזריק לה באתר אחרא.   
גרם לה למהוי יבשה מסטריה   
דאסתלק נביעו ויחודא מינה   
ואשתארת איהי יבשה.   
ודא גרים חרבן עלמא.

ומיד אתמר   
ונהר יחרב ויבש   
דאיהו נהר דנפיק מעדן   
דאשקי ליה לגן דאיהי אורייתא שבע''פ   
דאיהי מתשקיא מאורייתא דבכתב   
דכלילא ג"ן סדרים דאורייתא:

**תקונא ארבעין ותּלתּ ליום כּב**

**בּראשית**   
תמן את"ר יב"ש.   
ודא איהו   
ונהר יחרב ויבש.

בההוא זמנא   
דאיהו יבש   
ואיהי יבשה.   
צווחין בנין לתתא ביחודא.   
ואמרין שמע ישראל   
ואין קול ואין עונה.   
הה''ד   
אז יקראונני ולא אענה

והכי   
מאן דגרים דאסתלק קבלה וחכמתא   
מאורייתא דבע''פ ומאורייתא דבכתב   
וגרים דלא ישתדלון בהון.   
ואמרין דלא אית אלא פשט   
באורייתא ובתלמודא.   
בודאי כאלו הוא יסלק נביעו   
מההוא נהר ומההוא גן.

ווי ליה   
טב ליה דלא אתברי בעלמא.   
ולא יוליף ההיא אורייתא דבכתב ואורייתא דבע''פ.   
דאתחשב ליה כאלו אחזר עלמא   
לתהו ובהו.   
וגרים עניותא בעלמ'   
ואורך גלותא.

ויאמר אלקים   
תדשא הארץ דשא כו'.

אמר ר' אלעזר אבא.   
והא קרא ליה יבשה   
מאן תדשא הארץ.

א''ל ברי   
הכי אוליף תיובתא   
לכל בני עלמא.   
דאם בר נש יחזור בתיובת'.   
נחית לה נביעו דאסתלק   
ומה דהוה יבשה קרא לה ארץ.   
ונהר דהוה חרב ויבש.   
קרא ליה מקוה המים וימים.   
הה''ד   
ויקרא אלקים ליבשה ארץ   
ולמקוה המים קרא ימים.

בההוא זמנא   
דאתקרי ארץ. מה כתיב ביה.   
ויאמר אלקים   
תדשא הארץ.   
לאפקא זרעין ואיבין   
דאינון נשמתין

**פב/ב**

כל חד לזניהו.

אלין נשמתין   
דאתגזרו מכורסי יקריה.   
ואלין רוחין   
דאתגזרו ממלאכים.   
ואלין נפשין   
דאתגזרו מאופנים.   
כל חד אפיק לזנייהו   
לכל חד כדקא יאות.

עץ פרי דא ת''ח.   
עושה פרי דא בת זוגיה   
לכל חד כדקא יאות   
(כל חד אפיק לזנוי).

ועוד   
עץ פרי דא עמודא דאמצעיתא   
עושה פרי דא צדיק.   
אשר זרעו בו על הארץ דא שכינתא   
דכל זרעין אתכלילן בה.

והכא פקודא דפריה ורביה.   
למעבד אבין וזרעין.   
הה''ד   
לא תהו בראה   
לשבת יצרה.   
ומאן דאתבטל מפריה ורביה   
כאלו אחזר לההי' ארץ יבשה   
ומנע ברכאן מינה.

כל חד לפום דרגיה.   
מאן דפגים לתתא פגים לעילא.   
לאתר דאתגזר נשמתיה:

**תקונא ארבעין וארבע**

**בראשית**   
תמן תר"י   
תמן א"ש.   
ועלייהו אתמר   
ויאמר אלקים   
יהי מארת ברקיע השמים.   
מארת כתיב חסר ו'   
דא אוריתא דבכתב.

מאי מארת   
דא אוריתא דבע''פ   
ואע''ג דאוקמוה   
מארת חסר דא לילית   
ע' אנפין לאורית'   
ובג''ד מארת בהאי אתר   
ההיא דאתמ' בה   
כי נר מצוה.   
ותורה אור עמוד' דאמצעיתא   
ועלייהו אתמר   
את המאור הגדול לממשלת היום   
ואת המאור הקטן לממשלת הלילה

הכא פקודא למעבד צדקה.   
את המאור הגדול רזא דעתירין.   
ואת המאור הקטן רזא דמסכנין.   
וכמה דסיהרא לווה מן שמשא   
ולא אית לה נהורא אלא ממה דיהיב לה שמשא.   
הכי שכינתא אמרת לוו עלי ואני פורע.   
דהכי צריך בר נש למהוי מלוה למסכנא.

וכגוונא דא   
לווין ככביא ומזלי דא מן דא.   
ומלאכיא דא מן דא.   
ורזא דמלה   
ומקבלין דין מן דין.

והכי לווה שכינתא   
דאיהי סיהרא קדישא   
מקב''ה.   
ומקבלת מניה   
דאתמר ביה   
כי שמש ומגן יי' אלקים.

והכי הוה מקבל יהושע מן משה   
כמה דאוקמוהו   
פני משה כפני חמה   
ופני יהושע כפני לבנה.   
והכי הוו כל נביאייא קדם משה   
כגון סיהרא וככביא קדם שמשא   
דלא אית לון נהורא אלא משמשא:

**תּקונא ארבעין וחמשא ליום כג**

**בראשית** ברא אלקים.   
א"ל הי"ם.   
ימא דאורית'.   
ועליה אתמר ויאמר אלקי'   
ישרצו המים שרץ נפש חיה   
ועוף יעופף על הארץ.

הכא פקוד' למלעי באורייתא   
דאתמר בה   
הוי כל צמא לכו למים   
ואלין דעסקין באוריית'   
ירתין נפש חיה משכינתא   
הה''ד   
ישרצו המים שרץ נפש חיה.   
ועוף יעופף דא רוח.   
דאתמר ביה   
כי עוף השמים יוליך את הקול   
ובעל כנפים יגיד דבר.   
והאי איהו יקוק עמודא דאמצעיתא.

לקבליה מטטרו"ן   
דשמיה כשם רביה.   
י' \*רישא דעופא   
ו' גופא דיליה.   
ה"ה תרי גדפוי   
דבהון פרח לעילא   
ונחית לתתא.

ואלין תרין גדפין   
אינון תרין הבלים.   
ה"ה   
דבהון אתמר   
והחיות רצוא ושוב.   
דאינון י"ו.   
הבל סליק בי'.   
הבל נחית בו'.   
כהבל דנפיק מפימא דכבשן.

והכי ימא סליק ונחית   
וגלגלוי רצים ושבים

**פג/א**

ובעאן לאחזרא עלמא לתהו ובהו.   
ובזמנא דמסתכלין בשכינתא   
דאיהי תחום ימא   
חזרין לאתרייהו.

ת''ח   
י' איהי   
אמירה   
ודבור   
וקריאה   
ו' קול.   
ה"ה   
הבל נחית בדבור   
הבל סליק בקול.

קול סליק. דבור נחית.   
וכד איהו סליק ונחית   
מלאכי אלקי' סלקין ונחתין ביה.   
דאינון משריין וחילין דיליה.   
ודא איהו רזא   
מי עלה שמים וירד.

זכאה איהו מאן דסליק צלותין ביה.   
דהא צלותא איהי סלם   
דבה מלאכי אלקי' סלקין ונחתין לה.

אית למאן דסלקין לה לעילא.   
ואית למאן דנחתין לה לתתא.

כד סלקין לה לעילא   
סלקין לה בזכוון.   
וכד נחתת   
נחתת בזכוון.

האי לצדיק גמור.   
סליקת מניה בזכוון   
ונחיתת ביה בזכוון.   
לבינוני   
דזכוון דיליה שקילין לחובין.   
איהי תליא באוירא.   
אם חובין מתרבין על זכוון (כחוט השערה)   
איהי סלקא ליה בחובין   
ונחת' ליה בזכוון.   
ונטיל בה אגריה בהאי עלמא.

לרשע גמור   
דלית ליה זכו בעלמא   
לא לעילא ולא לתתא   
סלקא מניה בחובין   
ונחית עליה בחובין.   
הא הכא   
כי עוף השמים יוליך את הקול   
דאתמר ביה ועוף יעופף   
כגון מועף ביעף.

על פני רקיע השמים   
דא נשמה.   
דאלין דזכאן באורייתא   
אתמר בהון   
ישרצו המים שרץ נפש חיה וגו'   
דירתין נשמתין מאורייתא.

לאחרנין כל חד לזנוי   
כפום עובדוי.   
הה''ד ביומא שתיתאה   
ויאמר אלקים   
תוצא הארץ נפש חיה למינה   
בהמה ורמש וגו'.

בהמה אלו עמי הארץ   
דעובדהון כבעירן.   
עלייהו אתמר   
תוצא הארץ נפש חיה למינה   
בהמה ורמש:

**תקונא שית וארבעין**

**בראשית**   
ברא שית.   
ואינון שית גדפין דחיה   
דאתמר בה   
ועוף יעופף על הארץ   
על פני רקיע השמים.

אינון שית ספירן דכליל האי עוף   
דאיהו עמודא דאמצעיתא.

אית מאן דירית רוחא דקודש'   
בארח אצילות מהאי עוף

ואית מאן דירית רוחא   
מההוא עוף דאיהו נער   
שמיה כשם רביה.

ואית מאן דירית רוחא מלתתא דארעא   
כמה דאמר קהלת מי יודע רוח בני האדם   
העלה היא למעלה   
ורוח הבהמה   
הירדת היא למטה לארץ:

**תקונא שבע וארבעין ליום כד**

**בראשית**ברא שית.   
ודא יומא שתיתאה   
דאתמ' ביה   
ויהי ערב ויהי בקר   
יום הששי.

הכא תלת \*אומנין תניינין.   
אומן חד אפיק נהורין ביומא רביעאה.   
דהוו תליין ביומא קדמאה   
דאתמ' ביה אור.

אומנא תניינא אפיק ריחשא ממיא   
הה''ד ישרצו המים.   
ודא הוה תליא ביומא תניינא   
דאתמר ביה מים.   
הה''ד   
יהי רקיע בתוך המים.   
הכא מיא והכא מיא.

אומנא תליתאה לקבל יומא תליתאה   
דאתמר ביה   
תדשא הארץ דשא   
עשב מזריע זרע למינהו   
ואתמר ביומא שתיתאה   
פרו ורבו   
ומלאו את הארץ.

מאי ומלאו את הארץ   
אלא ההיא דהות יבשה ביומא תליתאה.   
אתמר הכא ומלאו את הארץ.   
הה''ד מלא כל הארץ

**פג/ב**

כבודו.   
ודא   
ברוך שם כבוד מלכותו לעולם ועד.

קדוש קדוש קדוש יי' צבאות   
לקבל   
יקוו המים מתחת השמים   
אל מקום אחד.   
ותראה היבשה   
לקבל מלא כל הארץ כבודו

ביומא שתיתאה   
אתקנו שית דרגין דכרסייא.   
וביה אתברי אדם בצלמו   
דאיהו מוכן לשבת על הכסא.   
הה''ד   
ויברא אלקים את האדם בצלמו.

והכא תרין פקודין.   
חד נעשה אדם   
בצלמנו כדמותנו.   
ותניינא.   
ויברא אלקים את האדם בצלמו.

נעשה אדם   
דא פקודא למגזר ית גיורא   
למהוי בצלמנו בגזירו דערלה.   
כדמותנו בפריעה   
ואם נטיר אות ברית בתרוייהו   
איהו בצלמנו כדמותנו.   
ואם לאו לאו.

ואי מקיים   
זכור ושמור בשבת   
איהו בצלמנו כדמותנו.   
ואם לאו לאו   
ולא אית ליה חולקא בזרעא דישראל.

ואם מיחד לקב''ה   
תרין זמנין בכל יומ'   
בק''ש ביממא ובליליא   
איהו בצלמנו כדמותנו.   
ואם לאו לאו.

ואם הוא מנח תפלין דיד   
ותפלין דרישא   
בכל יומא   
דאינון לקבל זכור ושמור   
איהו בצלמנו כדמותנו.   
ואם לאו לאו.

ואי איהו מקיים יבום וחליצה   
איהו בצלמנו כדמותינו.   
ואי לאו לאו.

וכלא ברחימו ודחילו דקב''ה.

ועוד   
נעשה אדם בצלמנו כדמותנו   
למאן אמ' דא (לעילא)   
לאינון מלאכיא   
דמברכין ומקדשין לקב''ה לעילא   
בכל יומא בברוך וקק''ק.   
הה''ד וקרא זה אל זה ואמר   
קק''ק.

ומנלן דמברכין ליה.   
אלא כד שאלין איה מקום כבודו להעריצו.   
אמרין ברוך כבוד יי' ממקומו.   
ואנן לקבליהון מקדשין ליה בקק''ק   
ומברכין ליה ברוך כבוד יי' ממקומו.

ואינון אמרין על ישראל   
נעשה אדם בצלמנו כדמותנו.   
בצלמנו דמקדשין לקב''ה   
כמה דאוקימנא.   
וקרא זה אל זה ואמר קק''ק   
כדמותנו לעמתם משבחים ואומרים   
ברוך כבוד ה' ממקומו.

ועוד   
לעילא נעשה אדם.   
הכא אתכלילו כל ספירן   
דאינון יוד קא ואו קא   
דאינון עשר   
וסלקין חושבן אד''ם.   
ואמרו בגין ישראל לתתא   
נעשה אדם בצלמנו כדמותנו:

(נ''א כאן שייך הכתוב בדף קיו ע''א   
ועוד   
נעשה אדם עד והאדם ידע)

וירדו בדגת הים   
אלין ת''ח   
דמתרבין בימא דאורייתא   
דירתין מתמן נפש חיה.   
ובעוף השמים   
אלין מארי דזכוון   
דבזכותהון (דזכותהון) פרחין לעילא   
וירתין מתמן רוחא   
דאיהו עוף יעופף   
בגדפין דפקודין דעשה.   
ובבהמה אלין עמי הארץ   
דאתמר בהון   
אל תיראו את עם הארץ   
כי לחמנו הם.

ועוד   
נעשה אדם   
שכינת' תתאה נטילת עצה מקב''ה   
דאתמר ביה כתפארת אדם לשבת בית.

דעמודא דאמצעיתא ושכינתא. עלייהו אתמר   
זכר ונקבה בראם   
ואתקריאו אדם.   
וכגוונא דיליה אמר לתתא באדם וחוה   
זכר ונקבה בראם   
ויקרא את שמם אדם.

וכמה דקב''ה ושכינתיה   
אתקרי אחד   
הכי קרא לון אחד לאדם ולאתתיה   
הה''ד   
כי אחד קראתיו.   
דתפארת איהו א"ח   
כליל תשע ספירן.   
מלכות ד'. עשירית ליה   
כלילא מעשר דאינון   
יוד קא ואו קא.

ואיהי ד' כלילא מארבע אתוון   
דאינון יקו"ק.   
קוצא דאת ד' מורה על עשר   
וד' על ארבעה.   
דהכי רשות היחיד   
רחבו ארבעה וגבהו עשרה   
והא אוקמוה.

(נ''א כאן שייך הכתוב דף   
ועוד נעשה אדם כו')

ויברא אלקים את האדם בצלמו   
בצלם אלקים ברא אותו.   
הכא פקודא דתפלין.

ת''ח   
כל מאן דאנח תפלין   
על רישיה ועל דרועיה.   
קלא סליק בכל יומא לכל חיוון מרכבות   
ואופני' ושרפים   
ומלאכים דממנן על צלותין   
הבו יקר לדיוקנא דמלכא   
דאיהו מאן דאנח תפלין.   
דעליה אתמר   
ויברא אלקים את האדם בצלמו   
בצלם אלקים ברא אותו

**פד/א**

בצלמו בתפלין דרישא   
כגוונא דתפלין דמארי עלמא   
דאינון שכינת' עלאה   
תפלין על רישא (דאיהו) דעמודא דאמצעיתא   
דאיהי כללא דתלת ספירן קדמאין.

ועמודא דאמצעיתא כליל שית ספירן.   
ואימא עלאה   
תפלין על רישיה.   
איהו תפלין דאנח קב''ה בכל יומא   
בצלם אלקים.

תפלין דיד   
דא שכינתא תתאה   
דאיהי קשירא ליה.   
ועלה אתמר   
ונפשו קשורה בנפשו   
תרויהו ביחודא חדא   
בקשור' חדא.

רצועה כריכה באצבעא שמאלא   
דא קדושין דילה   
דאיהי טבעת כריכא באצבעא דילה ובה   
איהי קשירא עמיה ואיהו עמה   
הא קדושה.

**ברכה** כללא דז' ספירן   
ואינון שבע ברכאן דחתן   
דאינון ז' יום השביעי   
צדיק.   
עליה אתמר   
וברכות לראש צדיק   
דירית מאימא עלאה.

ואת י' על רישיה איהו חכמה י'.   
בה אתעביד ז'.   
שבע ברכאן דירית חתן וכלה   
וכלילן בצדיק יום השביעי   
דביה מתיחדין חתן וכלה   
דאיהו יאקדונק"י.   
והא אוקמוהו   
כי כל בשמים ובארץ.  
ותרגום דאחיד בשמיא ובארעא.   
ואיהו אות ברית   
דלית יחודא לחתן וכלה בר מניה

ויכלו   
השמים והארץ וכל צבאם.

ויכלו   
בצדיק   
אתכלילן כל אברין וכל ספירן.   
כל אברין דאינון פקודין דעשה   
דביה   
אשר קדשנו במצותיו וצונו.   
למעבד כל פקודין.   
דאיהו כ"ל כליל כלא.   
ואיהו כלא.   
ומניה תלוי כלא.

עמודא דאיהו סביל שמיא וארעא עליה.   
וביה אתעבידו   
כלל ופרט וכלל.

ובג''ד   
ויכלו כלילשמיא וארעא.   
שמים   
אש ומים.   
ודא שמאלא וימינא   
שמים עמודא דאמצעיתא   
כליל תרוייהו.   
הארץ שכינתא תתאה.   
וכל צבאם נצח והוד   
דאינון צבא השמים.   
בגין דאיהו כליל שבע ספירן   
דשבח דוד בהון לקב''ה   
הה''ד לך   
יי' הגדולה והגבורה וגו'.

בגין דא   
אתקרי יום השביעי   
כלל שבע.   
וסלקין לשבעין   
דחשבן תיבין דקדוש   
וויכלו.

ויכל אלקים ביום השביעי   
דא אימא עלאה דאיהי אלקים.   
בתר דכליל ביה שבע ספירן   
אתקריאו על שמיה כלהו שבתות   
שבע שבתות.

לבתר   
כליל ביה תלת ספירן עלאין   
דכליל באימא עלאה   
וקרא לון   
שביעי שביעי שביעי על שמיה.

הה''ד   
ויכל אלקים ביום השביעי   
הא חד דכליל ביה.   
וישבות ביום השביעי   
דא תניינא.   
ויברך אלקים את יום השביעי   
הא תלת   
לאתכללא בעשר ספירן.

דלית ספירה דלא אתכליל' בעשר.   
כל חדא בממשלה דילה.   
אבל ממשל' דצדיק יום השביעי.   
ביה אתקריאו כל ספירן שביעיות.

שבעין תיבין אינון בקדוש   
וויכלו   
וזכור ושמור   
הא שבעין ותרין   
כחשבן ויכלו.

**ושבת**   
צריך לתקנא ביה פתורא בארבע רגלין   
כגוונא דפתורא דלעילא   
דאתמר ביה ז  
ה השלחן אשר לפני יי'.   
ועלה אתמר   
תערוך לפני שלחן.

פתורא דקב''ה דא שכינתא   
איהי מסטרא דצפון   
דאיהו גבורה.   
ובגין דא   
תקינו מארי מתניתין   
שלחן בצפון.   
ונר דליק לימינא   
כגוונא דלעילא דאתמר ביה   
מנורה בדרום.   
מטה באמצעיתא   
מסטרא דעמודא דאמצעיתא.

ת''ח   
שכינתא אתקריאת   
פתורא מסטרא דשמאלא.   
ומנרתא מסטרא דימינא.   
ומטה ממוצעת מסטרא דעמודא דאמצעיתא.

ובגין דא   
זווגא דיליה באמצעיתא בין צפון לדרום.   
והא אוקמוהו רבנן   
כל הנותן מטתו בין צפון לדרום   
הויין ליה בנים זכרים וכו'.   
פתורא איהי סמיכא על ארבעה סמכין.   
דאיהי כגוונא דגופא   
דסמכין ליה דרועין ושוקין   
דאינון ארבע.

וצריך שית נהמין מהאי סטרא   
ושית נהמין מהאי סטרא.

**פד/ב**

ורזא דמלה   
זה השלחן אשר לפני יי'.   
ז"ה בחושבן ו' ו'.   
דאינון שית פרקין דתרין דרועין   
ושית פרקין דתרין שוקין.

דהא שכינתא אתעבידת גופא למלכא   
בכל תקונ' דילה   
ובאלין תרין עשר פרקין דנוקבא   
ותרין עשר פרקין דדכורא   
מלאכיא אמרי   
וקרא זה אל זה ואמר   
קדוש ק''ק וגו'

ז"ה עם קב''ה   
אח"ד.   
ז"ה עם שכינתא   
אח"ד.   
וכלא יקו"ק אחד   
מיחד תרוייהו.   
ולקבל זה אל זה   
אמר דוד עשרים וארבע רננות.   
ואינון לקבל עשרין וארבע ספרי אורייתא.

זה איהו לקבל   
ד' אנפין לכל חיה לתלת חיוון.   
זה תניינא לקבל   
ד' גדפין דכל חיוא לתלת חיוון.   
ודא איהו רזא דמלה   
וארבעה פנים לאחת וארבעה כנפים לאחת להם.   
דכלהו פרחין בפתורא קדם יי'   
בכמה רננות.

וצריך לחברא להאי פתורא אורייתא   
דאיהו קב''ה.   
ובגין דא אוקמוהו מארי מתניתין   
שנים שאוכלין על שלחן אחד כו'   
ואם הוא חד אורח וחד בעל הבית.   
בעל הבית בוצע ואורח מברך.   
בעל הבית בוצע   
דא עמודא דאמצעיתא לעילא.   
ואורח מברך   
דא צדיק   
דאתמ' ביה   
וארח צדיקי' כאור נגה וגו'.

וצדיק איהו בשבת כאורח.   
דאתי ואזיל בכל שבת ושבת.

שבת שכינתא.   
בעל הבית דילה עמודא דאמצעיתא.   
ואיהו בוצע ופריס פרוסה דנהמא.   
דאיהי טפה   
ויהיב לאורח דאיהו צדיק ועני.

ואורח מברך לבעל הבית   
בכל מכל כל.   
דאינון תלת אבהן   
בברכן דאתברכו אינון   
דברכאן על ידי דצדיק נחתין לעמודא דאמצעיתא.   
הה''ד וברכות לראש צדיק.

מאן ראש צדיק   
דא עמודא דאמצעיתא.

תשע ברכאן אינון מעילא לתתא   
מכתר עד צדיק   
ותשע אינון מתתא לעילא   
מצדיק עד כתר עלאה.   
וכלהו סלקין ח"י   
וכלה כלילא מנייהו.

תפלה למשה   
תפלה לדוד.   
בית הכנסת.   
איהו כנוסיא דכלהו ברכאן.

תפלה איהי.   
בגין דאיהו סוס לקב''ה   
ואיהי אתעבידת טפלה לרוכב.   
הכי אוקמוהו מארי מתני'   
אין הרוכב טפל לסוס   
אלא הסוס טפלה לרוכב.

אית טפל בט'   
ואית תפל בת' כגון   
היאכל תפל מבלי מלח.   
והאי תפלה הכי איהי בת'.

ואיהי כוס דיין.   
דאיהו יי"ן   
חושבן סו"ד מן יסוד.

וצריך ביה עשרה דברים.   
כמה דאוקמוהו מארי מתניתין   
ואינון כחשבן י' מן יסוד.   
ואינון   
עטור.   
ועטוף.   
הדחה.   
ושטיפה.   
ח"י.   
ומלא.   
מקבלו בתרי ידוי.   
ונותנו בימין.   
ויהיב עינוי ביה.   
ומסלקו מן הקרקע טפח   
ומשגריה במתנה לאנשי ביתיה.

עטור   
מסטרא דעטרה   
דברית מילה.   
עטוף עוטה אור כשלמה.   
ואם הוא עני   
דלית ביה אלא רביעית לוג   
דאיהי שעורא דאת ד'   
אתמר   
תפלה לעני כי יעטוף.   
הדחה ושטיפה.   
הדחה מלגאו. ושטיפה מלבר.   
ורזא דמלה וטהרו וקדשו.

**קם** סבא חדא מבתר טולא דרשב''י   
ואמר ר' ר'   
שפיר קאמרת.   
אבל האי כוס צריך לסלקא ליה בדרגוי.   
עטור מסטרא דעטרה   
דאיהי כתר עליון על רישא דצדיק.   
עטוף כגון עוטה אור כשלמה.   
מאי עוטה   
דא י' דאתעטף באור   
ואתעביד אויר.   
והאי דאתעטף איהו חכמה.

הדחה ושטיפה דאיהו   
וטהרו וקדשו.   
טהרה מסטרא דכהנא   
דאתמ' בכהנא   
טבל ועלה   
אתדכי למיכל בתרומה   
וקדשו מסט' דשמאלא   
הה''ד וקדשת את הלוים.

ח"י מסטרא דצדיק   
ח"י עלמין   
כליל ח"י ברכאן דצלותא.   
ומלא מסטרא דעמוד' דאמצעי'   
ומקבלו בשתי ידיו   
ונותנו בימין   
דא ההוא דאתמר ביה   
מימינו אש דת למו.   
כי ימינך פשוטה לקבל שבים.   
ואיהו ימינך יי'

**פה/א**

נאדרי בכח

תרין ידין אינון ה"ה.   
חד שמאלא וחד ימינא.   
ובג''ד צריך לאתייהבא בחמש אצבעאן   
משום כוס ישועות אשא.

ונותן עיניו בו. עלייהו אתמר   
עיני כל אליך ישברו.   
ואינון תרי סמכי קשוט דאינון י' י'.   
דאינון בת עינא ימינא   
ובת עינא שמאלא.   
ובינייהו ו' זעירא   
זעיר אנפין. דאיהו   
שוקיו עמודי שש.

ומסלקו מן הקרקע טפח   
מסטר' די' זעירא   
חכמת שלמה.

ומשגרו במתנה לאנשי ביתו   
דא אימא עלאה דאתמר בה   
ישמח משה במתנת חלקו.

ובגלותא לית לן אלא ארבעה   
ח"י   
מ"לא   
ש"טיפה   
ה"דחה.   
וסימניך חמש''ה.   
ואינון מסטרא דאת ה'

דאיהי רביעית לחשבנא   
ואיהי דל"ת.   
עניה   
בגין דאסתלק מינה ו'   
דאיהו שית דרגין.

הכו"ס איהו ברזא דיאקדונק"י   
דאיהו כ"ו ה"ס.   
כו"ס בחשבנא אלקי"ם:

**תקונא תּמניא וארבעין**

**בראשיתּ**   
תמן תר"י   
תמן שב"ת.   
כגוונא דא ב"ראשי"ת.   
ב"רא ש"י"ת.   
ואינון תרי שבתות. עלייהו אתמר   
ושמרו בני ישראל את השבת   
לעשות את השבת וגו'.   
תרין זמנין אדכיר הכא שבת.   
לקבל שכינתא עלאה ותתאה

לדרתם מאי לדרתם.   
אלא זכאה איהו   
מאן דעביד לון דירה בשבת   
בתרי בתי לבא   
ואתפני מתמן יצר הרע   
דאיהו חלול שבת.

ברית עולם דא צדיק   
דשריין תרוייהו עליה   
חד לאמלאה ליה   
וחד לאתמליא מיניה

בני ישראל   
אינון תרין כליין נצח והוד.   
בנוי דישראל סבא עמודא דאמצעיתא.   
תלת שביעי שביעי שביעי.   
אלין תלת אבהן

ענג שבת   
ונ"הר יוצא מע"דן להשקות את הג"ן.   
ונהר. אית נהר ואית נהר.   
אית נהר דאתקרי נהר פלגיו.   
ואית נהר דאתקרי   
נחל קדומים.

עדן עלאה עליה אתמר   
עין לא ראתה אלקים זולתך.   
האי נהר איהו ו'   
דנפיק מעדן עלאה דאיהו א'   
ואעבר בין אבא ואימא   
ואזיל חמש מאות שנה   
ומטי עד צדיק שביעי   
ומתמן אשקי לגנתא   
דאיהי שכינתא תתאה.

זכאה איהו מאן דנטיר דירה לשבת   
דאיהו לבא   
דלא אתקריב תמן עציבו דטחול   
וכעס דמרה דאיהו נורא דגיהנם.   
דעלה אתמר   
לא תבערו אש בכל מושבותיכם   
ביום השבת.   
והכי הוא ודאי.  
דכל מאן דכעיס   
כאלו אוקיד נורא דגיהנם.

ארבעים מלאכות חסר חד.   
אינון לקבל ארבעים מלקיות חסר חד   
בשבת.   
ואינון עשרה דלקה אדם   
ועשרה לחוה   
ועשרה לנחש   
ותשעה לארע'

ובגין דא אמרו מארי מתני'   
אין לוקין בשבת.   
דאלין מלאכות   
אינון חשיבין לישראל לקבל מלקיות.

יציאות השבת שתים.   
אינון עקירה והנחה   
דעביד לון בבת אחת.

מאן דאעקר חפץ מאתריה   
ואנח ליה לבר מאתריה ומרשותיה   
כאלו אעקר אילנא דחיי   
דאיהו אות ברית   
ואנח ליה ברשו נוכראה.

מאן דעביד דא   
גרים דאעקר נשמתיה מרשות דילה   
ואנח לה ברשו אחרא   
דאיהי מרה וטחול.   
ודא גרם לישראל דאתעקרו מארעא דישראל   
ואתגליאו בארעא נוכראה   
דאיהי רשות הרבים.

והכי איהו   
מאן דאעיל אות ברית קדש דיליה   
ברשו נוכראה.

שבתא"י איהו טחול.   
חמ"ה אתתא בישא מרה.   
שבתא"י עליה אתמר   
והבור רק אין בו מים   
מים אין בו אבל נחשים ועקרבים יש בו   
ואיהו רעב וצמאון   
וקינה והספד

**פה/ב**

וחשוכא וקבלא.   
ואיהי גלותא לישראל

וצריכין ישראל למעבד לה שנוי בכלא   
והא אוקמוה.   
ואיהו דבור דחול   
דאיהו אסור בשבת:

וכד לא אשכחת אתר לשריא תמן   
איהי ברחת כגוונא דשפחה דאברהם   
דאתמר בה   
מפני שרי גברתי אנכי ברחת.

טחול עלה אתמר   
של נעלך מעל רגלך   
נעל מטונף דטפה סרוחה.   
כי המקום אשר אתה עומד עליו אדמת קדש הוא   
דא שבת.   
ועליה אמרת שכינתא   
פשטתי את כתנתי איככה אלבשנה   
רחצתי את רגלי איככה אטנפם.

ובגין דא   
צריך בר נש בשבת לשנויי   
בלבושין.   
בשרגא.   
במאכלין:

וצריך למהוי מוסיף מחול על הקדש.   
וכל המוסיף מוסיפין ליה נפש יתירה בשבת.   
וכל הגורע גורעין ליה ההיא נפש יתירה   
ח''ו:

**תּקונא תשע וארבעין ליום כה**

**בראשית** ברא אלקים.   
שאו מרום עיניכם   
וראו מי. ברא אלה.   
מי אלה הוא אלקים.   
מי ברא לאלה.

ש"או   
מ"רום   
ע"יניכם   
דא ק''ש ראשי תיבין שמע   
דמיחדין ישראל לקב''ה פעמים.   
ותשכחו תמן מ"י.   
דאיהו כללא דחמשין אתוון.

ובמאי צריך ליחדא ליה.   
בשחרין.   
בההוא דאתמר ביה   
רום ידיהו נשא   
דאיהו מרום   
בגין דאיהו מרומים ישכון.

וראו   
דתמן אור.   
ודא אור הככבים   
דבהון שכינתא נפקת   
הה''ד   
המוציא במספר צבאם.   
ובגין דא ק''ש בליליא.   
כמה דאוקמו' מארי מתניתין   
ביציאת הככבים.

ערב ובקר   
צריכין ליחדא לה עם מלכא   
בגין דבערב היא באה   
עמי'   
ובבקר היא שבה   
לגביה.   
ודא ערב דיצחק   
ובקר דאברהם   
דתמן בעלה בינייהו   
ישראל.

ועוד   
המוציא דא   
המוציא לחם מן הארץ   
בגינה אתמר   
לחמו ניתן וכו'.

ועוד   
המוציא במספר צבאם   
אלין רמ"ח תיבין דק''ש.   
לכלם בשם יקרא הה''ד   
ויקרא האדם שמות וגו'.   
דא ההוא דאתמר ביה   
כתפארת אדם   
לשבת בית.   
דקרא שמהן לכל חיות הקדש   
ולכל שרפים ואופנים וצבא דלעילא.

לכל חד קרא ליה בשם ידיע.   
ובדרגא ידיעא.   
לאשתמודע לכל חד מאתר דאתנטיל.

כגווני דנחלי ימא דאתחזרו   
לאתר דאתנטילו בשליחותא.   
הה''ד כל הנחלים הולכים אל הים וגו'   
אל מקום שהנחלים הולכים שם הם שבים ללכת   
מאתר דאזלין.   
תמן חזרין בשליחותא

מרוב אונים דא כתר עלאה.   
ואמיץ כח דא חכמה.   
מאי כח דיליה אימא עלאה.   
איש לא נעדר איהו כללא דתלת ספירן.

מאי איש   
יי' איש מלחמה יי' שמו.   
איש א' כתר עלאה.   
י' חכמה.   
ש' שרשא דאילנא דאיהי אימא עלאה   
תשובה ודאי.

ועוד   
מרוב אונים דא עמודא דאמצעיתא   
אונים דיליה נצח והוד.   
ואמיץ כח דא צדיק.   
איש לא נעדר   
יי' איש מלחמה.   
והא אתמר.

**קם** סבא בתר טולא דר' שמעון   
ואמר ר' ר'   
האי קרא הכי שמענא ליה.   
שאו מרום עיניכם.   
שאו כמו שאו ידיכם קדש.   
ודא קדש ישראל ליי' ראשית.   
מרום דיליה כתר עלאה.

מי אימא עלאה   
דברא עלמ' באלה   
מאן אלה.   
אלה ראשי בית אבותם   
ואינון תלת אבהן.

המוציא במספר צבאם   
אלין צבא השמים דאינון נצח והוד.   
מאי מספר דלהון.   
אלא מספר וחשבון דכלא דא שכינתא עלאה.

לכלם בשם יקרא   
דא שכינתא תתאה   
דאתמר למשה בגינה   
ואדעך

**פו/א**

בשם.   
מרוב אונים   
ההוא דאתמר ביה   
וידגו לרוב בקרב הארץ.   
ודא צדיק.

ואיהו אמיץ כח   
איש צדיק.   
כח דיליה איהי כח דעובדא דבראשית   
דאתמר בה   
ועתה יגדל נא כח אד'.   
לא נעדר משכינתא לעלם.   
והאי והאי כלא קשוט.   
שבעין אנפין לאוריתא

א''ל סבא סבא   
מרוב אוני' ואמיץ כח   
תמן אדם קדמאה.   
תמן אברהם יצחק ויעקב   
תמן משה ואהרן   
תמן דוד ושלמה   
ותרין עשר שבטין.   
וכל נשמתין דשתין רבוא דישראל   
ודכל דרין עלאין ותתאין   
דאתמר בהון   
כי את אשר ישנו פה עמנו עומד היום וגו'   
כלהו תמן. איש לא נעדר.   
לא חסר מנייהו חד מחשבנא   
כגוונא דצבא השמים.

ועוד   
מרוב אונים דא כהנא   
דאתמר ביה כהן און.   
ואמיץ כח   
דא אלקים דאיהי אימא עלאה   
דאתלבשת בגבורה   
וברא עלמא במדת הדין.   
ובגין דא איהו גבור אמיץ כח.   
איש לא נעדר דא יעקב   
דאתמר ביה   
ויעקב איש תם.

מה דאתמר בתלת אלין.   
אתמר בתלת עלאין.   
ואתמ' בתלת תתאין.   
מספר דכלהו שכינת'   
איהי מספ' הימים:

**תקונא חמשין**

**בראשיתּ** ברא אלקים

**פתח** ר''ש ואמר   
שאו מרום עיניכם   
וראו מי ברא אלה.   
ראשי תיבין   
ש"או   
מ"רום   
ע"יניכם   
ש"חרית   
מ"נחה   
ע"רבית.   
תלת צלותין.   
עלייהו אתמר   
הן כל אלה יפעל אל   
פעמים שלש עם גבר.   
בגין דאינון מרכבה דתלת אבהן.   
ועלייהו אתמר   
אלה תולדו'   
השמים והארץ בהבראם

אלה פסל את הראשונים.   
אלה ודאי פסיל לקדמאין דאמרו   
אלה אלקיך ישראל   
דאנון תולדין דתהו   
דאתרמיז בראשי תיבין   
ת"ולדות   
ה"שמים   
ו"הארץ.   
תה"ו.   
ואינון חמש מינין   
דאתמר בהון   
בה' בראם.   
ואינון   
עמלקים.   
גבורים.   
נפילים.   
ענקים.   
רפאים.

ובגין דא   
טרחת ה' בגינייהו   
בגין דבה' בראם   
ה' דאברהם.   
ועלה אתמר   
לא תהו בראה   
למיתב בינייהו   
לשבת יצרה   
למעבד ישובא מנייהו.

ובגין האי ה'.   
אלה דאינון תלת אבהן.   
תקינו תלת צלותין   
לנחת' בהון לקב''ה   
לסלקא לשכינת' בהון דאיהי ה' זעירא.   
דעמודא דאמצעיתא איהו גופא.   
ותרין דרועין דיליה ימינא ושמאלא.   
דבהון אחיד בה.   
ועל גופא אסתלקת.

ומאן סליק לה על גופא   
מ"י. אימא עלאה   
מי ברא אלה.

וכד סלקת   
סלקין עמה כל צבא דלעילא   
הה''ד   
המוציא במספר צבאם   
וכל ישראל דאינון שתין רבוא   
מתיחסין בצבא דלעילא.   
לכלם בשם יקרא   
כלהו אתקריאו על שם צבא דלעילא.   
איש לא נעדר. מחושבנא.

ושכינתא בגלות'   
בזמנא דאיהו מרחקא בעלה מינה.   
לזמנין אתפרנסת ע''י שליח.   
לזמנין ע''י אבהן.   
לזמנין ע''י אימא   
לזמנין על ידי אבא.   
לזמנין על ידי בנין.   
לזמנין על ידי דצדיק.

וכלא יהיב בעלה דאיהו ו'.   
איהו בין אבא ואימא   
בן יק.   
וכד איהו בין אבא ואימא   
נחית לה פרנסהא על ידי אבא ואימא.

וכד נחית בין תרין דרועין   
דאית בהון שית פרקין   
נחית לה פרנסה בתרין דרועין.   
וכד נחית בגופא   
דאיהו יעקב   
נחית לה מזונא על ידיה.   
וכד נחית בתרין שוקין   
דאינון שוקיו עמודי שש   
דאית בהון ו' פרקין   
נחית לה מזונא על ידיהו.   
וכד נחית בצדיק   
נחית לה מזונא על ידיה.

וכד נחית בה

**פו/ב**

דאתחבר ו' בה'   
לא צריך לנחתא מזונא לה   
ע''י שליחא בעלמא   
אלא על ידיה.

וכד נפיק בה   
אסתלק עד אין סוף   
דאיהו א'.

מזונא דילה לאו בזכותא תליא מלתא.   
ולא בחיים דאינון אבא ואימא.   
ולא בבני דאינון נצח והוד.   
אלא במזלא תליא מלתא.

וכד נחיתת מאתרהא   
ונחית קב''ה לדיירא עמה   
אתמר ביה ובבנהא   
אין מזל לישראל   
אלא קב''ה רכיב על כרו"ב   
דאיהו מטטרו"ן. ואיהו ברו"ך.   
ומתפרנסת על ידיה   
דאיהו עבד עולם.   
עבד דילה.

ובההוא זמנא   
איהי אתרפנסת ע''י שליח.   
וכל דא כפום עובדיהון דישראל   
הכי אתפרנסת.

זכאה איהו מאן דסליק לה לאתרה   
ולקב''ה לאתריה   
דאתמר ביה (הנה יקוק רוכב על עב קל)   
הנה יי' יוצא ממקומו.

א''ל ר' אלעזר אבא   
וכי יכול בר נש לאחזרה לקב''ה לאתריה.   
א''ל אין. כמה דאשכחנא בדוד   
דאמר אם אתן שנת לעיני   
לעפעפי תנומה   
עד אמצא מקום ליי' כו'.

בההוא זמנא   
דבר נש אחזר ליה לאתריה   
מה כתיב ביה.   
ממקומו יפן ברחמיו לעמו.

ובמאי חזרין ליה לאתריה.   
אלא בשלימו דתקונא   
דתקינו בצלותא.   
ואוכח דבתר דאמר   
ממקומו יפן ברחמיו לעמו.   
אמר   
המיחדים את שמו ערב ובקר   
תמיד בכל יום אומרים פעמים.   
ואינון ה"ה

דצריך לאחזרא י' לגבי ה'   
דאיהו מקום דלעילא.   
ולאחזרא ו' לגבי ה'   
דאיהי מקום דלתתא.

בגין דקב''ה אומי   
דלא יחזיר לה' דלעילא   
עד דיחזיר לה' דלתתא   
ורזא דמלה   
\*לא אבא בעיר וגו'   
והא אוקמוה:

**תּקונא חד וחמשין ליום כּו**

**בראשיתּ** ברא אלקים   
את השמים   
ואת הארץ.

מאי את   
אלא הכי אוקמו' קדמאין   
כל אתין לרבויא   
ודא א"ת. אוריתא   
כלילא מא' ועד ת'   
דבה אתבריאו שמיא וארעא.

ועוד   
את השמים.   
שמים דא קב''ה   
הה''ד   
ואתה תשמע השמים   
ואת בת זוגיה עמיה.   
ואת   
דא צדיק ובת זוגיה.   
הארץ מאנא דכלהו   
לאפקא בה זרעין ואבין.   
ורזא דמלה   
וכל שיח השדה   
טרם יהיה בארץ וגו'

אמר ר' שמעון ברי   
רזא עלאה הכא.

אע''ג דכלא אתברי ואתקן   
בשמא דיקוק   
דאינון את השמים.   
ורזא דמלה   
י"ק בשמים   
ו"ק בארץ.   
הה''ד   
י"שמחו   
ה"שמים   
ו"תגל   
ה"ארץ.   
עם כל דא דכלא אתקן בד' אתוון.   
לא נחית נביעו מלעילא   
על זרעין ואיבין   
דאינון שיח השדה דאיהו צדיק.   
ועשב השדה דאיהו עמודא דאמצעית'.

ולמה.   
בגין דאדם אין   
דאיהו יו"ד ק"א וא"ו ק"א   
לעבוד את האדמה.

א''ל ר' אלעזר אבא.   
שיח מ''ל   
דאיהו צדיק

א''ל ברי: ביה תשכח ח"י.   
ש'   
איהו כליל תלת עדרי צאן   
דאינון שרשא דאילנא   
ודא חי עלמין   
דאיהו אות בצבא דיליה.   
צבאות איהו עמהון. כליל תלת דרגין   
לקבל תלת ענפין דש'.

והא ש' דתלת אבהן אינון

אלא ש' עלאה ענפי אילנא.   
ש' תתא' שרשי אילנא.   
ובג''ד וכל שיח דא צדיק.   
וכל עשב   
ע"ב ש'.   
דא יעקב כליל תלת אבהן   
דאינון ענפי אילנא.   
וסלקין לשבעין ותרין שמהן   
דויסע ויבא ויט.   
דבהאי שמא אתבריאו עשבין ואילנין   
דאינון נשמתין דצדיקיא.

והאי עשב. עליה אתמר   
ועשב לעבודת האדם   
להוציא לחם מן הארץ.   
לחם אבירי' אכל איש.   
ואיהו נהמא דאורייתא

**פז/א**

דאתמר ביה   
לך אכול בשמחה לחמך.   
ואיהו לעבודת האדם   
ה' דאדם   
דאתמר בה   
המוציא לחם מן הארץ.

מאי לעבודת האדם.   
לית עבודה הכא אלא צלותא.   
דאיהי פולחנא דשכינתא.   
עבודת יקוק ודאי.   
ועלה אתמר יצא אדם לפעלו   
ולעבודתו עדי ערב.   
יצא אדם לפעלו   
דא צלותא דשחרית.   
ולעבודתו עדי ערב   
דא צלותא דמנחה דאתמר בה   
ויצא יצחק לשוח בשדה   
לפנות ערב:

**תקונא תרין וחמשין**

**בראשיתּ** ברא אלקים.   
אלקים חמש אתוון   
כחושבן ה'.   
א"ד מן אדנ"י הכי סליק לחמש.   
ורזא דמלה ואד   
יעלה מן הארץ   
והשקה את כל פני האדמה.

ת''ח   
אתערותא צריכא מתתא לעילא   
ולבתר   
והשקה את כל פני האדמה.

והשקה   
ו' איהו שקיו מעילא לתתא   
דאיהו נחל \*קדומים   
דאתמשך מן מוחא

והכי צריך לאתערא אתערותא   
בקדמיתא מאתתא   
ורזא דמלה   
אשה כי תזריע   
ומיד וילדה זכר.   
נוקבא אד'.   
דכר יקו"ק.   
כד אקדימת ברתא שליט דכורא   
ואתעביד יאקדונק"י.

ורזא דמלה   
יקוק אד' חילי.   
ועל במותי ידריכני   
אלין אבהן.   
למנצח בנגינותי   
אמה ותרין שוקין.

מאי חילי   
תוקפא דכלא מלעילא.   
חילי חיל י'.   
ודא אבא   
תוקפא דיליה נביעו דלית ליה סוף.

א''ר אלעזר אבא   
והא אוקמוהו מארי מתניתין   
דעד ארבעין יומין יכיל לאחזרא נוקבא דכורא   
ואתהפך מדינא לרחמי.   
ואוקמו'   
בגין דעד כען לית תמן דיוקנא   
דאתמר ביה וייצר יקו"ק אלקים   
אם כן אמאי נטיל שעורא במ'

בגין דאיהי שעורא דנקודה   
דאיהי י' טפה (שעורא).   
דבה אתעביד י"ם   
מ"י.

ודאי נחל קדומים דא ו'   
דאתמשך מן י' (ס"א ים).   
והשקה את כל פני האדמה.

מאי פני האדמה   
אלא אלין אנפין   
דאינון סומק וחוור וירוק ואוכם.   
באלין גוונין נהירא ההיא מבועא.   
דגוונין אינון מהאי יבשה.   
נביעו נהורא דילה. (ס"א דחילא)

דהכי איהו נביעו לארעא   
כנשמת' לגופא.   
כמה דאילנא לא מתרבי אלא במיא.   
הכי ישראל דאינון ענפין דאילנא   
לא מתרבין אלא בנביעו דאורייתא.

ורזא דמלה   
מעין גנים   
באר מים חיים ונוזלים מן לבנון.   
מעין דא חכמה.   
כתר איהו אמון מופלא   
דבעא לנטעא אילנין בגנתא.   
אסתכל בכל גנתא   
ולא אשכח תמן מבועא דמיא

מה עבד

אמר אפיק מעין   
ולבתר אטע גן ואתרבי אילנא.   
ובג''ד מעין גנים   
בקדמיתא אדכיר מעין ולבתר גנים.   
ודא ג"ן סדרים דאורייתא.   
וכמה דאית גן לתתא   
הכי אית ג"ן לעילא.   
והאי מעין איהו במוחא.

אילנא גופא.   
ענפין דיליה דרועין ורגלין.

ונוזלים מן לבנון   
דא לבנ"ה דאיהי דל"ת   
דלה בגלותא ועלה אתמ'   
יזל מים מדליו.

וי לון לבני נשא דלא משתדלין באוריתא   
דאתקריאו עצים יבשים   
דאינון עתידין לאתוקדא בנורא דגיהנם.   
ולאו למגנא אמרו מארי מתני'   
דאינון עמלין וירתין גיהנם.

ואע''ג דמתרבי אילנא   
דאיהו גופא דאורייתא   
ולית ליה איבא   
דאינון פקודין דעשה.   
מה כתיב ביה   
רק עץ אשר תדע   
כי לא עץ מאכל הוא   
אותו תשחית וכרת.

ובג''ד אמרו מארי מתניתין   
דלית מדרשא עקר   
אלא המעשה איהו עקר:

**פז/ב**

**תקונא חמשין ותּלת ליום כז**

**בראשיתּ** ברא אלקים.   
תמן ב"ת   
תמן א"ם. דהוא א"ם מאלקים.   
ואינון גן עלאה גן תתאה.

**פתח** ר''ש ואמר   
ויטע יי' אלקים   
גן בעדן מקדם  
וישם שם   
את האדם אשר יצר.

ויטע יי' אלקים גן דא שכינתא.   
בעדן דא אימא עלאה.   
מקדם אבא עלאה.   
וישם שם את האדם אשר יצר   
דא עמודא דאמצעיתא:

ועליה אתמר   
וייצר יי' אלקים את האדם   
עפר מן האדמה   
ויפח באפיו נשמת חיים וגו'.

וייצר   
צייר ליה בתרין עלמין   
בעלמא דין ובעלמא דאתי.   
ויפח באפיו נשמת חיים   
דא נשמת כל חי.   
ויהי האדם דא רוחא דחיי.   
לנפש חיה דא שכינתא תתאה.

ועוד   
ויטע יי' אלקים גן דא אורייתא דבכתב.   
עדן דא עדונא דאורייתא.   
ושוי תמן את האדם דבריאה.   
ומה כתיב ביה.   
ביום נטעך תשגשגי.

ויצמח יי' אלקים וכו'.   
יקוק אלקים אבא ואימא.   
כל עץ נחמד למראה דא עמודא דאמצעיתא   
דכל גוונין שפירין ביה אתחזיין.   
ובגין דא נחמד למראה.   
תפארת שפירו דכל גוונין.   
וטוב למאכל דא צדיק.

אמר ליה רבי יהודה   
והא כל עץ כתיב.   
אי הוה אמר עץ   
שפיר   
אבל כל עץ כתיב.

א''ל ודאי הכי הוא   
דבכל אתר.   
כ"ל צדיק איהו   
אבל כלא חד.   
כל דא צדיק.   
עץ דא עמודא דאמצעיתא.   
דגוף וברית חשבינן חד.

אבל בהאי קרא   
כל עץ נחמד למראה וטוב למאכל   
דא צדיק.   
למראה   
דא שכינתא   
דאתמר בה   
במראה אליו אתודע.

ועץ החיים דא עמודא דאמצעית'   
דאיהו עץ החיים דלעילא   
דאתמר בה   
החכמה תחיה בעליה.

א''ל   
הא שכינתא תתאה איהי גן   
דמתמן עץ החיים נטוע   
כמה דאתמר   
ועץ החיים בתוך הגן.   
מאי מן האדמה.

אלא דא שכינתא עלאה   
דמינה אתנטע כל עץ   
דאיהו צדיק.

כ"ל איהו מסטרא דמ"י   
דהכי   
סליק לחשבן כ"ל מ"י.   
ובגינה אתמר   
מבטן מי יצא הקרח וגו'.   
דאיהו הקרח הנורא.

ועץ הדעת טוב ורע איהו לתתא.   
עץ הדעת טוב דא מטטרו"ן   
ורע דא סמאל   
ובג''ד ועץ הדעת   
ו' אתא לרבוייא   
דאיהו אתי מאתר אחרא   
עץ הדעת טוב ורע.

ועוד   
ויצמח יי' אלקים מן האדמה כל עץ   
דא איהו צמח צדיק   
ומתחתיו יצמח.

ת''ח   
כל מאן דנטיר ברית.   
ההוא בר דיהיב ליה קב''ה   
עליה אתמר ויצמח יי' אלקים כל עץ   
נחמד למראה ברזין דאורייתא.   
וטוב למאכל בפקודין דאורייתא.

אבל ברא אחרא   
דלא אתעביד בדחילו ורחימו דקב''ה   
מה כתיב ביה   
ועץ הדעת טוב ורע.   
ודא ערבוביא דטוב ורע   
מעורב ממצה ושאור.

ובג''ד מני קב''ה לישראל   
לנטרא גרמיה בפריה ורביה   
הה''ד   
ומעץ הדעת טוב ורע   
לא תאכל ממנו.   
טוב מסטרא דדם טהור   
ורע מסטרא דדם נדות.   
דהא בר גרם אבודא דתרין עלמין   
הה''ד כי ביום אכלך ממנו   
מות תמות.   
מות בעלמא דין   
תמות בעלמא דאתי:   
בראשית

**תקונא חמשין וארבע**

בּראשי**תּ** ברא אלקים  
את השמים עץ החיים.   
ואת הארץ כל עץ נחמד למראה.  
והארץ היתה תהו ובהו   
\*דא עץ הדעת טוב ורע.

ודא רזא  
תהו עמק רע.  
בהו עמק טוב.  
ודא עץ הדעת טוב ורע.  
כי שם בלל יי'   
שפת כל הארץ.  
ומהכא נפק כל ערבוביא דטוב ורע  
דאיהו רזא   
דצדיק ורע לו  
רשע וטוב לו:

**פח/א**

**תקונא חמשין וחמש ליום כח**

**בראשית** ברא.   
בי"ת רא"ש.   
ואינון אבא ואימא.   
ברא תרגום. Be-RA with shva and qametz.ai   
איהי עמודא דאמצעיתא   
ועליה אתמר ונהר יוצא מעדן

אית עדן ואית עדן.   
הה''ד   
ונחל עדניך תשקם.   
עדניך ודאי.   
דא עדן עלאה כתר עלאה.   
עדן דלתתא דא י'.   
ואית עדן דלתתא דא אימא עלאה   
ר'. איהי עדן   
לגבי נהר דלתתא מינה   
הה''ד   
ונהר יוצא מעדן להשקות את הגן.

ת''ח   
כמה נהרות אינון   
משניין דא מן דא.

אית נהר ואית נהר.

אית נהר מנהורא דלעילא   
דאתקרי נהרא דמיא דאורית'   
דאתמר בה   
תורת חכם מקור חיים.

ואית נהר דאתקרי נהר פלגיו.   
דכמה פלגין עמיקין תליין מניה   
דאתמר בהון   
פלגי מים לב מלך וגו'.

ואית נהר דאתקרי   
\*נחל קדומים   
דאתמשך מעלאין.   
ומניה תליין שבעה נהרות   
דאתמר בהון   
נהרות ימחאו כף   
יחד הרים ירננו

ואית נהר דאתקרי נהר דינור   
מסטרא דשמאלא   
דאתמר ביה   
נהר דינור נגיד ונפיק מן וגו'.

ונהר בכל אתר איהו ו':   
מסטרא דאבא ואימא   
אתקרי נחל קדומים   
ומסט' דעדן עלאה אתמ' ביה   
ונחל עדניך תשקם.

ומסט' דימינ'   
אתקרי נהר פלגיו.   
ומסטרא דשמאלא   
אתקרי נהר דינור   
ומניה תליין שתין ענפין דנורא   
דאתקריאו ששים גבורים.   
ואינון שתין פולסין דנורא   
דמחיוה למטטרו"ן.

ומסטרא דימינא ושמאלא   
אתמר בכל נחלין דתליין מנייהו   
נהרי נחלי דבש וחמאה

ונחל עדניך   
דא נהר דנפיק מעדן   
דאתמר ביה   
ונהר יוצא מעדן.   
והאי איהו עדן דעין לא ראתה אלקי' כו'   
סתים וגניז   
דאיהו כתר עלאה.

ומשם יפרד   
והיה לארבעה ראשים   
(**א** דאיהו ד' אתוון דשם בן ד')   
אלין יקו"ק   
דאינון אבא ואימא ברא וברתא

תא חזי   
קרקפתא דא' כגוונ' דא **א**.   
ארבע סטרין דיליה  
 Aleph with milui in sides.ai

נ''א Aleph with Name A.ai

בהון הוה יקו"ק   
הוא חד ושמיה חד

(נ''א ת''ח   
קרקפתא דא אל''ף כגוונא דא

Aleph with Name B.ai

ד' סטרין דיליה בהון הוה הוא ושמיה חד   
אין עוד מלבדו   
בלא פרוד ובלא שתוף כלל.

ועוד   
ונהר דא ו'   
יוצא מעדן דא י'   
ומשם יפרד והיה לארבע' ראשים   
דא ד' (אלין ארבע אתוון.)

ועוד   
ונהר יוצא מעדן דא אימא עלאה   
דאיהי א' תניינא   
כמה דאוקמוהו מארי מתני'   
מאי אל"ף   
אלף בינה.   
ולאן אתמשך   
בגופא.   
ומשם יפרד והיה לארבעה ראשים   
אלין תרין דרועין ותרין שוקין.   
מאן גן דאתשקייא מניה לתתא   
דא שכינת'

דתרין גנין אינון.   
חד לעילא וחד לתתא.   
הה''ד היושבת בגנים.   
והא אוקמוה

ואית נהר לתתא.   
דאיהו מטטרו"ן   
דאתפרש לארבע סטרין.   
דאינון מיכא"ל גבריא"ל נוריא"ל רפא"ל.   
שם הא' פישון   
הוא הסובב את כל ארץ החוילה   
אשר שם הזהב.   
וזהב איהו לצפון   
הה''ד   
מצפון זהב יאתה.

ורזא דמלה   
הולך אל צפון דא גבריא"ל.   
ולבתר הולך אל דרום   
ודא גיחון דתמן מיכא"ל   
הפוכא מלעילא   
דאמר קרא עליה הולך אל דרום בקדמיתא   
ולבתר סובב אל צפון.   
סובב סובב   
לתרין סטרין דאינון מזרח ומערב   
דאינון חדקל ופרת   
דתמן אוריא"ל רפא"ל.

פישון לקבל אורית' דבע''פ   
ומתמן פישון   
פי שונ' הלכות.   
ג"יחו"ן ג'   
ג"ומל חסד   
ותמן חיוון. דאתקריאו חיות הקדש   
מסטרא דאריה   
מסטרא דימינא.

מסטרא דשמאלא נחש   
דאתמר ביה   
כל הולך על גחון   
לאענשא ביה למאן דאעבר על אורייתא   
דאתיהיבת מימינא.

פישון

**דף פח/ב**

תמן שפיפון   
לאענשא למאן דאעבר   
על אוריתא דבע''פ.   
חדקל   
ח"ד ק"ל.   
דא חריפא בלישניה   
וחד מסטרא דימינא.   
ק"ל מסטר' דשמאלא   
לאולפא. תרוייהו   
ח"ד בשנים   
וק"ל בשפוון.

ובג''ד   
פישון פי שונה הלכות.   
גיחון גי חון   
ההוא דאתמ' ביה   
ויקבור אותו בגיא   
תמן שריא לסטרא דימינא.   
פרת כליל כלהו.   
האי פריה ורביה.   
עליה אתמר   
אם תשכבון בין שפתים.   
אם ודאי   
למעבד תמן פריה ורביה.

ובאלין ארבעה   
עאלו לפרדס אלין ארבעה.   
אלין דעאלו בקליפין.   
חד הציץ ומת   
חד הציץ ונפגע   
וחד אשתמד (נ"א נפק לתרבות רעה)   
רביעאה דעאל במוחא דאגוזא   
עאל בשלם ונפק בשלם.

האי דאתמר ביה הציץ ונפגע.   
עאל בענג   
ולא עאל ביה כדקא יאות.   
אתהפך ליה לנגע.

ודא נהר דיוצא מעדן   
דאיהו סימן ענ"ג   
עדן   
נ'הר   
ג'ן.   
הכא אסור והתר   
טומאה וטהרה   
כשר ופסול.

ויקח יי' אלקים את האדם   
ויניחהו בגן עדן   
לעבדה ולשמרה.

ת''ח   
קב''ה אוליף לאדם אורייתא.   
הה''ד אז ראה ויספרה   
הכינה וגם חקרה ויאמר לאדם.

ודא איהו   
ויניחהו בגן עדן   
דא גן דאורייתא.   
לעבדה בפקודין דאורייתא דעשה   
דאיהו זכור דכר.   
ולשמרה בפקודין דלא תעשה   
דאיהו שמור נוקבא.

את האדם   
דהוה בדיוקנא דאורייתא.   
דא"ת לרבות אורייתא   
דאתיהיבת לאדם מא' ועד ת'   
דאתיהיבת מימינא ומשמאלא   
דתמן פקודין דעשה ולא תעשה.

פקודין דעשה מימינא   
לקבל ו"ה   
זכר"י.   
ודא זכרונות.   
פקודין דלא תעשה משמאלא   
לקבל י"ה   
שמ"י.

עמודא דאמצעיתא כליל תרוייהו   
יקו"ק שמיה.   
ואיהו קול השופר   
מסטרא דאימא עלאה   
דאיהי שופר.   
תקיעה איהי מסטרא דימינא.   
ושברים מסטרא דשמאלא.   
שלשל"ת   
דאיהי תרועה   
מסטרא דתרוייהו:

**בראשיתּ**   
(בר"א שי"ת)   
ברא אלקים.   
האי אלקים איהי אימא עלאה.   
דרכיבת וסליקת בתרועה.   
(דאיהי ראש השנה:   
הה''ד עלה אלקים בתרועה)   
דאתמר ביה   
לא הביט און ביעקב   
ולא ראה עמל בישראל   
יי' אלקיו עמו   
ותרועת מלך בו.

הרי לך דתרועה איהי ביעקב.   
ואתמר ביה עלה אלקים בתרועה   
יי' בקול שופר. סליק   
תקעו בחדש שופר   
דא תקיעה   
ודא ירחא דסיהרא אתכסייא.

מלכיות מסט' דמלכות   
דאיהו זה שמי   
דתמן קב''ה אשתמודע   
למלך על כל הארץ.   
ובה איהו המלך הקדוש   
המלך המשפט. מסטרא דשמאלא   
מלך על כל הארץ אלקים   
ודא לבא לשמאלא   
מלכות.

זכרונות זכור לזכר   
ודא מוחא לימינא   
ותמן זכרונות.

שופרות דא קנה   
דאיהו שופר   
ומתמן נפיק קול השופר   
דאיהו עמודא דאמצעיתא   
ואיהו יקוק   
במוחא בלבא בגופא

ואוקמוהו מארי מתניתין   
דלית פוחתין ביה מעשרה מלכיות   
ומעשרה זכרונות ומעשרה שופרות   
דא יוד קא ואו קא   
(נ"א יו"ד ק"י וא"ו ק"י).

מלכיות   
ותמלוך אתה הוא יי' אלקינו.   
זכרונות   
אתה זוכר. זכרנו לחיים.   
שופרות   
תקע בשופר גדול.

ועוד   
תקעו בחדש שופר   
בכסה   
ליום חגנו.   
מאי בכסה   
דא שכינתא תתאה   
ובה כתבנו לחיים   
דאיהי כתיבה מסטרא דימינא ומסטרא דשמאלא.   
ובגין דאתאחד ביה   
אדכיר תרין זמנין כתיבה   
(נ"א דאיהו יד עלאה יד תתאה)   
(נ"א אמא תתאה מס' דשמאלא איהי)

בכסה   
בההוא דאתמר ביה   
במכוסה ממך   
אל תחקור   
כתבנו לחיים איהו בקרא דא   
והלחות   
מעשה אלקים המה   
והמכתב מכתב אלקי' הוא   
חרות על הלחת.

מאי חרות   
דא ה' דאתמר בה   
וקראתם דרור בארץ   
דרור איהי חרות.   
ו"ה לחו"ת.   
אינון ו"ה. ברא וברתא.   
ואינון מעשה אלקים   
דאיהי אימא עלאה.   
מעשה איהו בתרין ידי"ן   
דתמן עשיה.   
ומכתב אלקים בתרין ידין

**פט/א**

דתמן כתיבה.   
ואיהי חרות על הלחת.

יד כותבת ויד חותמת.   
ואיהי. חד. יד הגדולה דאתמר בה   
וירא ישראל את היד הגדולה.   
ותניינא יד החזקה   
הה''ד וביד חזקה כו'

ורזא דמלה   
יי' אלקינו יי'   
י''ד הגדולה.   
(כוז"ו במוכס"ז כוז"ו י"ד)   
החזקה.

ואינון (נ"א אימא עלאה ואימא תתאה)   
יד עלאה מסטרא דימינא   
יד תתאה מסט' דשמאלא.   
וכלא כ"ח פרקין דאתמר בהון   
ועתה יגדל נא כח אד'.   
ודא כח מעשיו הגיד לעמו.   
כח מעשה בראשית.

ועוד   
אית י"ד דאתקרי יד רמה   
ודא יקוק יוד קא ואו קא.   
ואית יד תניינא לקבלה.   
ודא אקיק אלף קא יוד קא   
ודא כ"ח.

בזמנ' דחאבו ישראל   
אסתלק האי כח מנייהו   
ואתמר בהון   
וילכו בלא כח לפני רודף.

ובמלאכים   
כתבי"אל ממנא על הכתיבה.   
חתמי"אל על החתימה.   
כתבי"אל כת"ב אל"י.   
אל"י איהו אם בחושבן   
זה אלי ואנוהו.

כתב   
כ' כתר.   
ת' תורה.   
ב' ברכה.   
וכלא אימא עלאה.   
איהי כתר בראש כל צדיק.   
ואיהי תורת יי' תמימה.   
ואיהי ברכת יי' היא תעשיר   
חתמיאל מסטרא דחכמה.   
ותרוייהו חיים.

חכמה דכתיב   
החכמה תחיה בעליה.   
אימא עלאה עץ חיים היא למחזיקים בה.   
ותרוייהו לימינא ושמאלא.

תלת אצבעין מתייחדין בקולמוס לכתיבה   
ועלייהו אמר בן זומא   
אין בין מים העליונים למים התחתונים   
אלא כשלש אצבעות.   
ותרין אצבעאן אינון. דסמכין לון.   
ואינון כתרי גלימי דסחיפי אהדדי.

רזי"אל איהו אוריא"ל. ועליה אתמר   
וזה זכר"י   
עם ו"ה רמ"ח ודא רזיא"ל.   
שמ"י   
עם י"ק שס"ה.   
ש'מועא"ל מ'טטרו"ן י'הוא"ל   
ר''ת שמי

חסדיא"ל מסטרא דחסד.   
גבריא"ל מסטרא דגבורה.   
אוריא"ל מסטרא דעמודא דאמצעיתא.   
בכל סטרא אל''י איהו מסטרא דאם.   
ואינון אל"י.   
א' כתר   
י' חכמה   
ל' אימא עלאה   
דאיהי מגדל עוז שם יי'.

ועוד אמר ההוא סבא ר' ר'   
והמכתב מכתב אלקים \*הוא   
תרין ידין כותבות מימינא ומשמאלא.   
אבל חרות על הלוחות עמודא דאמצעיתא   
(נ''א בן יה איהו ודאי).

כמה מלאכיא ספריא אית לעילא   
דכתבין זכוון דישראל.   
וכמה מלאכיא   
דחותמא דמלכא בידיהון   
דחתמין זכוון דישראל.   
וכמה מלאכיא אינון   
שקלין קלין וחמורין דאורייתא.   
הה''ד   
איה סופר איה שוקל.   
וכד איהו חתים בטבעת המלך   
דאיהו ו' (נ"א י')   
אין להשיב.   
חותם איהו ו'. חותם אמת

יד כותב ויד חותם.   
ה' תתאה כותב.   
ה' עלאה חותם.   
דאינון ה' אצבעאן דיד ימינא.   
וה' אצבעאן דיד שמאלא.

ה' תתאה כותב באת ו'   
דאיהו קולמוס קנה דדרוע'   
ה' עלאה חותם באת י'   
דאיהו כף היד

ש"ם הדור'ש איהו צדיק.   
עליה אתמר   
יי' אלקים נתן לי לשון למודים.   
ודא (ז') י"ו זעירא.   
לדעת לעות את יעף דבר   
אינון ה"ה. דבהון   
ועוף יעופף על הארץ.

ונקודה דשם הכותב   
Mikhtav line image.ai  
YaQVaQ image1 for 89a.ai

ש"ם הדורש.   
יי' אלקים נתן לי לשון למודים   
La-ut line image for 89a.ai  
ודא **יקוק** YaQVaQ image2 for 89a.ai

ידיעת קב''ה בשכינתיה   
בהאי נקודה   
Yithalel line image for 89a.ai  
YaQQaV image for 89a.ai

כל אלין נקודין   
צריך לנקדא לון מקראין דאורייתא.   
כמה דאינון כתיבין בארח קשוט

וכל הויה אית לה משמשא   
דרכיב עליה. ואיהי מרכבה ליה   
וההיא הויה אית לה מנהיגא דשליט עליה   
כגון דכורא על נוקבא.   
ולית רשו לנוקבא ולא לשליחא דילה   
למעבד מדעם בלא רשו' בעלה   
דכל מאן דמקבל

**פט/ב**

איהי נוקבא.   
מאתר דאיהו מקבל.   
ורזא דמלה   
כי גבוה מעל גבוה שומר.

וכגוונא דא   
שליחא לעילא מטטרו"ן.   
וכמה ממנן דתחות ידיה   
דאינון שליחן דשכינתא.

ושכינתא איהי נוקבא   
לית לה רשו לאזלא לשום אתר   
בלא רשו בעלה.

ורזא דמלה   
ויקחו לי תרומה   
אם אתון בעיתון דשריא שכנתי ביניכון.   
ויקחו לי   
נסיבו מני רשו בקדמיתא לאתגליא:

**תקונא חמשין ושתא**

**בראשית** ברא אלקים:   
אלקים הא אוקמוה. תמן דחילו.   
מסטרא דאת ה' (נ"א ה"י)   
דאיהי לשמאלא.   
דאע''ג דאת י' איהו רחמי.   
באתר דשלטא ה' עלה. נוקבא אתקריאת.   
כגוונ' דא ק"י.   
ורזא דא אתגלייא (ביה קא ואו קא)   
(נ''א יו"ד ה"י ואו ה"י) (ס"א ביוד קא ואו קא)

דלית בריה בלא דכר ונוקבא.   
דתרין שותפין אינון בברא וברתא.   
אבא ואימא.   
חד יהיב טפה דכור'   
וחד נוקבא.   
וכד שליט דכורא על נוקבא איהו דכר.   
וכד שליט נוקבא על דכורא איהו נוקבא.   
והא אוקמוהו ברזא   
דאשה כי תזריע   
וילדה זכר.

ורזא עלאה הכא.   
לזמנין אזדריקו תרין טפין   
לזמנין תלת.   
לזמנין ארבע.   
לזמנין ה'.   
לזמנין ו'   
לזמנין ז'.   
ודא רזא   
דסליקו למטה תרין ונחתו שבעה.

תרין טפין אינון   
לזמנין צר"י   
ולזמנין שב"א.   
תלת   
לזמנין אינון סגו"ל   
ולזמנין שור"ק.   
לזמנין שבע   
כגוונא דא ז' מן זרע

ותלת טפין צריכין נטירו   
מן כב"ד טחו"ל מר"ה   
דאתמר בהון   
ויצו יי' אלקים על האדם.   
ואוקמוהו   
לית צו אלא ע''ז   
ודא כבד דאתמר בה   
כל הכועס כאלו עובד ע''ז.

ובגין דא   
לא צריך לארקא טפין אלא ברחימו   
ולא בכעסא ובקטטה.   
וכד זריק בר נש אלין תלת טפין ברחימו   
אתקריאו סגולת"א.   
ורזא דמלה   
זרק"א מק"ף שופ"ר הול"ך סגולת"א.

על האדם דא שפיכות דמים.   
הה''ד באדם דמו ישפך   
דא אתערותא דטפה דנוקבא   
דאיהי מליחה סומקא.   
ואי איהי סגו"ל נקודה לתתא   
איהי נוקבא.   
נקודהּ דלעילא דכר.   
וכד זריק לה במר"ה דאיהי גיהנם   
קטּילת (לה)

לאמר דא גלוי עריות   
ודא טחו"ל.   
מאן דזריק טפה באתתיה בעציבו ובקטטה   
אתגליאת ביה ערייתא.   
ובג''ד   
ערות אביך   
וערות אמך   
לא תגלה.   
איהי טחול לילי"ת.   
מרה אוכמא.   
ערוה (דכלא)   
(נ"א דכלה).

אמר רבי אלעזר אבא   
שעורא דעריות   
אינון באתר ידיע או לא.

א''ל ברי.   
יקו"ק איהו.   
י' אב   
ה' אם.   
ו' בן.   
ה' בת

ה"ה אינון אשה ובתה   
כלה וחמותה.

כפום ענפין דאילנא   
הכי אתקריאו.   
ענפין דאילנא מתפרשין לעילא באילנא   
כמה דאוקמוהו   
ופניהם וכנפיהם   
פרודו' מלמעלה   
ועליהן אתמר   
ולא יגלה כנף אביו.   
ואינון מתיחדין לתתא.

כגון לולב   
דאיהו אגוד' חדא לתתא   
בכל אלין מינין דהדס וערבה   
דאינון תלת הדסים   
ותרין ערבות   
ואיהו בפרודא לעילא.   
דענפין מתפרדין לימינא ושמאלא.   
ובגין דא   
נפרצו עליו פסול   
נפרדו עליו כשר.

והאי פרץ   
איהו פרוץ בערוה   
דאיהו בין ענפא וענפא.

ובגין דא אתמר תמן   
לא תקרבו לגלות ערוה.   
לאו צריך לקרבא אתוון   
דאינון יקו"ק   
באתר

**צ/א**

דערוה.

ורזא דערוה אתרמיז   
בתרין (נ''א בהדי) אתוון ע"ר ו"ה.   
ע"ר ר"ע בעיני יי'.   
ואלין ענפין (נ"א לא) אתפרשו   
דיהא ערוה בינייהו   
לאו איהו אלא בר   
מאתריה דקב''ה   
דאיהו אד'   
הה''ד   
לא יגורך רע.

דבספירן   
תשכח אב ואם ובן   
כחד' בבינ"ה   
ב"ן י"ק.   
ולית תמן ערוה,

ותשכח לון לתתא אח ואחות   
תרוייהו ביחודא   
אח איהו עמודא דאמצעיתא.   
ד' אחות דיליה.   
ותרוייהו אינון חד בלא פרודא.   
אע''ג דצדיק איהו יחודא דכלהו.

**אדהכי**   
הא אליהו קא אזדמן ליה לר''ש   
וא''ל ר' ר'   
שעורא דעריין הכי איהו ודאי.   
בכל ספירן   
לית יחודא חד בחברתה כגוונא דדכר ונוקבא   
אלא בצדיק.

דיחודא דתרוייהו   
לאו איהו בכל אברין דלהון   
אלא בברית מילה.   
בשאר אברים קורבא דאחוה אית תמן   
ולאו דיחודא.

ודא איהו רזא דאילנא   
דענפוי מתפרשין לעילא בכל סטרא.   
ורזא דמלה   
ותשב באיתן קשתו   
ויפוזו זרועי ידיו.   
אבל לתתא כלהו אגודה אחת   
יחודא חדא

ובג''ד   
לתתא בצדיק   
צריך לקרבא אתוון דיקו"ק עם שכינתיה   
דאיהי קורבא דילה   
קרבן ליקו"ק.

והכי שכינתא עלאה עם חכמה.   
צריך לקרבא לון בצדיק.   
וכל ענפין תמן   
מתיחדין ומתקשרין ומשלבין   
ומקבלין דא מן דא   
וכלא על ידא דצדיק.   
ובלא צדיק לית קורבא דיחודא   
אלא אחוה.   
ובג''ד חסד תמן אתקרי   
ו' אח וה' אחות.   
מסטרא דימינא.   
ובהאי אתר אתמר   
ואיש אשר יקח את אחותו   
בת אביו או בת אמו וגו'   
חסד הוא.   
ועם כל דא דחסד הוא   
ונכרתו לעיני בני עמם.

מאן דמחבר אתוון באתר דפרודא   
כאלו אפריש בינייהו.   
ובגין דא ונכרתו מדה לקבל מדה.

והכי י"ק בימינא אינון באחוה.   
ולית יחודא אלא ע''י דצדיק.   
ובג''ד בהאי אתר   
לא תקרבו לגלות ערוה.

והכי בשוקא ימינא ושמאלא   
תמן אלקים אחרים   
ולא צריך לקרבא תמן אתוון   
בזמנא דאלקים אחרים תמן   
דאינון מסטר' דע''ז.   
ורזא דמלה   
ויקריבו לפני יי' אש זרה.

וכל אינון עריין   
אינון סמא"ל ונחש   
דתבעין למעבד דינין   
ומגלין לון קדם יי'.   
ובגין דא אתקריאו   
עריות.

ודא איהו רזא   
וסוד אחר אל תגל.   
דדא גרים גלות   
ואתגלי בין עממיא.

מאן דגלי עריתיה תמן.   
הכי איהו אתגלי בין עריין   
דאינון אלקים אחרים.   
ומאן דמכסי עלייהו   
הכי איהו אתכסי בינייהו

ובגין דא   
ולא יגלה כנף אביו   
דא שכינתא   
דגלת בין עממיא בגין חובא דא   
כד''א ובפשעיכם   
שולחה אמכם.

וד' זמנין גלת שכינתא בגלותא   
בגין דאעילו ערוה   
בין ד' אתוון   
ואע''ג דאתמר   
כל אלין עריין בספירן   
ובשמא דיקוק.   
לאו באתריה דלעילא.   
אלא כד שכינתא גלת   
כל ספירן נחתו עמה.   
ולית פרודא בה   
ובין עשר ספירן.

וכד נחתו   
אתלבשו בשית יומי דחול   
שית ענפין.   
חסד ביומא קדמאה.   
גבורה ביומא תניינא.   
עמודא דאמצעיתא ביומא תליתאה.   
תלת ספירן תניינין בתלת יומין אחרנין   
דאינון רביעאה חמשאה ושתיתאה.

ועשר אמירן   
דא י' אבא.   
חמש אור   
דא ה' אימא.   
שית זמנין טוב   
ו' דאית בשית יומי דחול.   
ה'   
דהששי   
ה' \*דיקו"ק.   
רא"ש דבראשי"ת   
דא כתר   
רישא דכל רישין

ואמאי אית פרודא   
בגין דלית צדיק אות ברית תמן.   
ורזא דמלה   
אדם אין צדיק בארץ   
דאיהו אות ברית תמן.

ובשבת   
דאיהו יומא שביעאה   
תמן קריבו ויחודא   
דשמא דיקוק וכל ספירן.   
ובגין דא ת"ח זווגייהו   
מלילי שבת ללילי שבת

האי עריין אינון ודאי לתתא.   
אבל לעילא

**צ/ב**

אתמר  
לא יגורך רע.

וצדיק דקריב לאתתיה ביומין דחולא   
ההוא בן דעביד עליה   
אתמר צדיק ורע לו.   
דגרים דאתעביד קדש חול   
דאיהו יום השביעי.   
ובההוא זמנא   
איהו רזא דצדיק ורע לו   
רשע וטוב לו.

אבל לעילא   
לית ערוה וקצוץ   
ופרוד ופרוץ.   
ובגין דא לעיל'   
(לית לך לידמה ליוצרך.   
דתימא הכי דלעילא)   
אית יחודא באח ואחות   
ובבן ובבת   
באם עם בן.   
א''כ   
לית לך לידמה ליוצרך.   
דאנת הוית גרים   
דלא תהא בדיוקנא דיליה לעילא.   
כד''א כי אם עונותיכם היו מבדילים   
ביניכם לבין אלקיכם

ות''ח   
בשעתא דבעא קב''ה למברי אדם   
הכי הוה בעי למעבד ליה כגוונא דדיוקנא דיליה   
בלא ערוה ובלא פרץ ופירוד   
כד''א נעשה אדם   
בצלמנו כדמותנו.   
למהוי כל ספירן כלילן ביה   
בלא פרוד וקצוץ.   
ולאתיחדא בן עם בת דאינון אחים.   
דעלייהו אתמר   
אחים תאומים.   
הה''ד   
ויהיו תואמים מלמטה   
ויחדיו יהיו תמים על ראשו.   
באן אתר. אל הטבעת

דא טבעת דאות ברית מילה   
דאיהו שיעור לכל עריין לתתא   
ושעור דיחודא לעילא.   
ולעילא אתמר ביה   
ולקח גם מעץ החיים   
ואכל וחי לעולם.

אבל לתתא אתמר ביה   
ומעץ הדעת טוב ורע   
לא תאכל ממנו.   
לא תערב ביחודא טוב עם רע   
ואם לאו מות תמות.

אתמר הכא מות תמות   
ואתמר בשבת   
מחלליה מות יומת.

ואדם.   
ודאי אתעביד בדיוקנא דלעילא.   
ועבד תמן פרודא   
ואתפריש מתמן

א''ל ר' אלעזר אבא   
איך אתעביד בדיוקנא דלעילא.   
דהא שמענא כמה דעות תמן.

א''ל ברי   
כד אתעביד.   
כלהו ספירן אתכלילו בדיוקנ' דנשמתיה.   
ונשמתיה הוה מרכבה לון.   
כגוונא דנשמתיה דעלה אתמר   
ויברא אלקים את האדם בצלמו.   
כגוונא דעשר ספירות בלימה.

וכלהו גוונין דנשמתין הוו נהרין בנשמתיה   
והוו נהירין על אנפוי.   
ומניה הוו מזדעזעין עלאין ותתאין   
והוו סגדין ליה   
בגין אלין נהורין דהוו נהירין ביה.   
כגוונא דאדם דלעילא. דהוו סגדין ליה   
הכי הוו סגדין לאדם דלתתא   
עד דהוה אמר   
איהו בואו נשתחוה ונכרעה   
נברכה לפני יי' עושנו.

ובההוא זמנא   
הוה איהו שליט על כל המוני עילא ותתא.

גוון אוכם דעינא   
ושערוי אוכמין   
וכל גוונין אוכמין שפירין   
אתייהיבן ביה. מסטרא דאימא.

חוורו דעינא   
וחוורו דאנפין   
וחוורו דמוחא   
וחוורו דגרמין   
אתייהיבת ביה מסטרא דאבא.

דהכי אוקמוהו מארי מתני'   
דלובן שבעין ומוחא ועצמות   
אתייהיבו מאבא.   
ואוכמו דעינא ושערא   
אתייהיבו מאימא

וחוורו ואוכמו   
תרוייהו אשתכחו מכתרא עלאה   
אוכמו מלבר   
וחוורו מלגו.   
ועליה אתמר   
ועתה לא ראו אור   
בהיר הוא בשחקים.   
וכתוב אחד אומר   
ישת חשך סתרו

והא אוקמוהו חבריא.   
אוכמו נוקבא לחוורו.   
\*ואורייתא מתמן איהי חוורו מלגאו   
אוכמו מלבר.

ולעילא   
אבא ואימא אמרו   
על עמודא דאמצעיתא ושכינתיה.   
נעשה אדם   
בצלמנו כדמותנו.   
עמודא דאמצעיתא בחוורו.   
ושכינתא באוכמו.   
הה''ד   
שחורה אני ונאוה.

ות''ח   
אימא עלאה הות אוכמא   
קודם ההוא נהורא דלגאו מינה.   
אבל כד נחתא לתתא   
אתחזיית גוונהא בחמש ספירן   
דאינון ה' ענפין דאילנא   
דרועא ימינא ושמאלא   
וגוף ותרין שוקין.

צדיק נטיל כל גוונין.   
הה''ד וראיתיה   
לזכור ברית עולם.   
וראיתיה בגוונין נהירין.

והכי שכינתא תתאה   
אתחזיית בחמש גוונין מתתא לעילא.   
ואלין גוונין דשית ספירן   
ועלייהו אתמר   
ותכלת וארגמן ותולעת שני

**צא/א**

ושש ועזים.

וכמה דאתכלילן כל גוונין   
מעילא לתתא בצדיק.   
הכי אתכלילן כל גוונין   
מתתא לעילא בעמודא דאמצעיתא.

ת''ח   
ארבע ענפין רברבין הוו באילנא.   
ואינון הוו תרין דרועין ותרין שוקין.   
וכלהו בשעורא דאת ו' עלאה.

ובכל אמה ה' ענפין זעירין.   
דאינון זרת   
דאתמר ביה ושמים   
בזרת תכן.

ואינון שעורא דה'.   
ועל ה' ענפין הוה י'   
דאיהו כף היד.   
ודא איבא דאילנא.   
וכמה שרטוטין מרקמן בכף דיד   
דאינון גוונין שפירין דאיבא.   
דבהון אתפתחת שושנה   
דאתעביד' מינה איבא.

ואינון כפתור ופרח   
לששת הקנים היוצאים מן המנורה.   
ואלין תלת גרמין בדרועא ימינא   
ותלת בדרועא שמאלא.   
מנרתא גופא דאמצעיתא:

ברי   
בכל אלין תקונין   
ברא לאדם ובת זוגיה.   
(ואי) ואיהו עבד פרודא לעילא   
בין קב''ה ושכינתיה   
דגרים לסלקא שכינתיה מקב''ה.   
הכי קב''ה סליק מניה בת זוגיה.   
ואסתלק קב''ה מניה.

דבאתר דלא שריא שכינת' תמן.   
קב''ה לא שריא תמן

ומ''ל   
דאסתליק בת זוגיה מניה   
כד''א ויאמר יי'   
לא טוב היות האדם לבדו.

ודא גרם ליעקב דאתמר ביה   
ויותר יעקב לבדו.   
ובההוא זמנא נצח ליה סמא"ל   
ויגע בכף יריכו.   
באן אתר פרח   
בגיד הנשה.   
דפרח י' מגיד הנשה   
דאיהי י' דיעקב   
ואשתאר איהו עקב   
(דאיהו דש בעקב   
ודא רזא   
וידו אוחזת בעקב עשו.   
דאיהו דש בעקב בגלותא   
ובעולא דמלכותא דע' אומין.   
דהוא לזנב ולא לראש)

כמה דגרים אדם   
דשכינתא אתפרשת מקב''ה   
כד''א ובפשעיכם   
שלחה אמכם   
ואשתאר קב''ה יחידאי בלא מטרוניתא   
הה''ד הצדיק אבד

מאי אבד   
אבד למטרוניתא.

ובגין דא   
לא טוב היות אדם לבדו.   
אעשה לו עזר כנגדו   
דא אחרא   
דלית איהי בת זוגיה   
מסטרא דעץ הדעת טוב ורע.   
באסור והיתר   
טומאה וטהרה   
כשר ופסול   
דם טהור ודם נדה.   
ובג''ד אוקמוהו   
זכה נעשה לו עזר   
לא זכה כנגדו.

דאסתלק מניה אתתא   
דאיהי עץ החיים   
דאתמר בה   
עץ חיים היא למחזיקים בה.   
ראה חיים עם אשה אשר אהבת.   
דעלה אתמ'   
ולקח גם מעץ החיים   
ואכל וחי לעולם.

דאיהו הוה חרות על הלוחות   
חירו ממלאך המות.   
חירו משעבוד מלכיות.   
חירו מכל מרעין בישין.   
מעניותא וטפשותא וצערא   
ודוחק' וכפנא.   
ועלה אתמר   
ארץ אשר לא במסכנות   
תאכל בה לחם וכו'.

אסתלק מיניה.   
ואתייהב ליה אחרא מסטרא דסיהרא   
דאתמר בה   
עת ללדת ועת למות וכו'.   
דאיהי פלגו דילה חיים עותרא.   
ופלגו דילה מות עניותא.   
כגוונא דלבא דאתמר ביה   
לב חכם לימינו   
ולב כסיל לשמאלו.   
תרין בשותפו.

ובג''ד אם זכה   
עזר   
במלויא דסיהרא.   
ואם לא זכה   
כנגדו   
בחסרונה דסיהרא.

עריות מסטרא די"ק.   
ע"ר י"ה תעור קשתך.   
עריות מסטרא דו"ה.   
לא תקרבו לגלות ע"ר ו"ה.

ודא לילי"ת   
דאיהי ערות אשה ובתה   
דאינון ה"ה.   
ערות כלתך   
דא י' זעירא דאד'   
דאיהי כלה   
האמורה בשיר השירי'

ת''ח   
שכינתא תתאה אתקריאת   
בתה מסטרא דאימא עלאה.   
כלה מסטרא דכ"ל   
כ"ל ה'.   
אחות מסטרא דעמודא דאמצעיתא.   
שאר בשרו   
מסטרא דההוא דאתמר ביה   
בשגם הוא בשר   
מסטרא דדרגיה:

**צא/ב**

**תקונא שבע וחמשין ליום כט**

**בראשית**   
תר"י שב"א.   
ואינון תרין נקודין.   
תרי יצירות.   
דאתמר בהון   
וייצר יי' אלקים   
מן האדמה   
כל חית השדה ואת כל עוף השמים   
ויבא אל האדם   
לראות מה יקרא לו כו'.

ת''ח   
כמה נשמתין וכמה ציורין   
צייר קב''ה   
בדיוקנא דמרכבות דלעילא   
דאינון חיות הקדש.   
דירתין בני נשא נשמתין מנייהו   
ואייתי קב''ה לאדם בגלגולא   
על כלהו.

לראות מה יקרא לו.   
ולא אשכח עזר בהון   
הה''ד ולאדם   
לא מצא עזר כנגדו.   
ואיהו קרא לון לכל חד שמהן   
כפום חילא דלעילא   
דאתמר בהון המוציא במספר צבאם   
לכלם בשם יקרא.   
לכל חיה ומלאך ואופן   
קרא לון בשם ידוע.   
לכל חד על מתכונתו בעבודתו ובמשמרתו.

ת''ח   
אדם הוה ידע כל מלאך ואופן וחיה ושרף.   
כל חד דהוה ממנא על שליחותיה.   
והוה ידע כל שמא דכל חד דהוה כפום שליחותיה   
והכי הוה קרי ליה.

דהכי **אשכחנא** בספר רזיא"ל   
דאתיהיב לאדם קדמאה.   
דמטטרו"ן קרא ליה קב''ה שמהן סגיאין.   
לזמנין אתקרי מיטטו"ר (נ''א מימטו''ר)   
בזמנא דממנא על מטרא.   
ולזמנין אתקרי פתחו"ן סגרו"ן   
(אטימו"ן) (נ"א אטמון).

אטמו"ן בזמנא דאיהו אוטם חובין דישראל.   
סגרו"ן בזמנא דסגר תרעין דצלותא.   
פתחו"ן בזמנא דפתח תרעא דצלותא.   
(פסקו"ן) (נ"א פיסקו"ן)   
בזמנא דפוסק הלכות דמתניתין במתיבתא תתאה   
והכי כל שמהן כפום שליחותיה

והכי כל מלאך   
אשתני שמיה כפום שליחותיה   
הה''ד   
למה זה תשאל לשמי והוא פלאי   
וכפום ניסא דעבדין הכי איהו שמייהו

ולכל שליחותא ושליחות' דלהון   
אית רגע' ושעתא ידיעא   
ומזל ידיע   
ויום ידיע   
וככב ידיע   
ותמן אשתני.

האי מלאך   
אתקרי בששים רבוא שמהן דמלאכיא.   
הוא אתקרי   
חסדיא"ל   
בזמנא דעביד חסד עם עלמא.   
גבריא"ל   
בזמנא דעביד גבורה בעלמא.   
סתוריא"ל   
בזמנא דסתיר בני עלמא בגדפוי   
מאלין מלאכי חבלה   
הה''ד ותחת כנפיו   
תחסה צנה.   
ואתקרי חתמיא"ל   
בזמנא דחתים זכוון וחובין   
על בני עלמא.   
כתביא"ל   
בזמנא דכתב חובין וזכוון

וכל מלאכא כפום שמיה   
אית ליה קרא באורייתא   
כתביא"ל על שם   
והמכתב מכתב אלקים הוא וגו'.   
זכריא"ל על שם   
זוכר ברית אבות   
ואית ליה קרא זכרנו לחיים   
ואתכפיא בזכור.   
שמריא"ל בשמור.   
חסדיא"ל בחסד.   
גבריאל בגבורה.   
צדקיא"ל בצדק   
רפאל ברפואה   
יתואל בתפארת.   
מלכיאל במלכות.

לית מלאך דלית ליה עקרא ויסודא בספירן.   
וכל ספירה אית לה שם ידיע   
והויה ידיעה   
וכל שמהן תמן אית לון עקרא ויסודא.

והאי כללא נקוט בידך   
דכל ממנן דלעיל   
שמהן דלהון תליין בספירן

ושמהתהון   
כל חד אית ליה קרא על שם שמא דיליה.   
וכל מלאכיא דסוסיהון סוסי אשא   
ומרכבותיהן אשא.   
וקשתותיהון אשא   
ורומחיהון אשא   
וכל מאני קרבא דלהון אשא   
יסודיהון בגבורה.   
ומלאכי חבלה דאנון אשא   
יסודא דלהון בגיהנם.

ואית מלאכיא דאתמר בהון   
עושה מלאכיו רוחות   
יסודא דלהון בעמודא דאמצעיתא.

ואית מלאכיא   
דאינון ממיא דרקיעא   
דאתמר בהון   
והמים אשר מעל השמים   
מסט' דימינא.

כלהון עקריהון לעילא.   
ולית מלאכא דלא אשתכח ביה שם יקו"ק.   
דאשתכח בכל אתר   
כגוונא דנשמתא דאשתכחת בכל אבר ואבר.

ובג''ד   
אית לבר נש לאמלכא יקוק בכל ספירן   
ובכל כרסיין   
ובכל מלאכין   
ובכל אבר ואבר דבר נש   
דלית אתר פנוי מניה   
לא בעלאין ולא בתתאין.

יקו"ק לא אתקרי ביחודא דארבע אתוון   
אלא בעלת העלות דמיחד לון.   
ובגין דאיהו מיחד

**צב/א**

ארבע אתוון.   
ביה אתקריאו   
יקו"ק ביחודא חדא   
יי' אחד ושמו אחד.

ובגין דא   
שוי אמונה דישראל בארבע אתוון אלין.   
וכל שמהן שוי   
כנויין לשמא דא.

לית שמא   
עד אין סוף ועד אין תכלית.   
רברבא ושלטנא מן דא   
לעילא עד אין סוף.   
ולתתא עד אין תכלית.   
וכל חיילין ומשריין מניה דחלין ומזדעזעין:

**תקונא תמניא וחמשין**

**בראשיתּ** ברא אלקים   
(איהי) את.   
בת יחידה   
איהי בת מלך פנימה.   
(איהי) את אמת' דילה   
ועלה אתמר ויפל יי' אלקים   
תרדמה על האדם ויישן וכו'

מאי ויסגור   
**פתּח** ר''ש ואמר.   
ויריחו סוגרת ומסוגרת.   
מאי ויריחו   
דא איהי ירח דאיהי גופא דילה.   
אמתא. מברתא דמלכא   
דאיהי נקודה דילה   
סוגרת ומסוגרת מלגאו.   
כגוונא דא Khaf inside larger reverted Khaf.ai

ובגינה אתמר   
לעמת המסגרת תהיינ' הטבעות וגו'.   
מאי הטבעות   
אלין תרין אודנין דלבא   
דאינון עגולין כטבעות.   
ולבא איהו לשמאלא.   
הכי פתורא צריך לשמאלא.   
שלחן בצפון.

לבתים לבדים   
מאי לבתי'   
אינון תרי בתי לבא.   
מאי לבדים   
אינון תרין כליין תרוייהו לבר   
עלייהו אתמר   
והיו תואמים מלמטה.   
תרי כנפי ריאה   
ויחדיו יהיו תמים על ראשו.   
ובגין דשמיעה תליא בלבא   
אוקמוהו מארי מתניתין   
הלב שומע.

ת''ח   
אתמ' בהאי צלע   
ויקח. ולבתר   
ויבן יי' אלקים את הצלע.   
מאי ויבן.   
אלא בנה בניתי   
בית זבול לך וגו'.   
והבית בהבנותו   
אבן שלמה מסע נבנה.   
תרי בתי לבא   
אינון תרי בנינין דהאי קרא.   
הה''ד והבית בהבנותו דא בית ראשון.   
אבן שלמה מסע נבנה דא בית שני.

ולקבלייהו   
אמר בנה בניתי תרין בנינין.   
חד אתקריאת בניינא דאימא עלאה   
ותניינא בניינ' דאימא תתאה.

ועוד   
ויבן   
לישנא ואבנה גם אנכי ממנה.   
בניינא דיבום.

וכמה דהאי נקודה איהי סוגרת ומסוגרת.   
הכי צריכה ברתא דאיהי בתולה   
למיהוי סגורה ומסוגרת בבית אביה.   
בתולה ואיש לא ידעה.   
ותרד העינה   
דא בת עינא.   
סוגרת ומסוגרת בעינא.   
ותלת גוונין סחרין לה.   
ועלייהו אתמר   
הן כל אלה יפעל אל   
פעמים שלש עם גבר.

וכד נחית לון משה אורייתא לישראל מינה   
אמר היו נכוני' לשלשת ימים   
אל תגשו אל אשה.   
שלשת ימים לקבל תלת גוונין דעינא.   
ואיהי טמירא וסתירא בהון.   
ואיש לא ידעה בהון   
עד דאתפשטת מנייהו.

ובההוא זמנא דאתפשטת מאלין לבושין.   
אתיחדת עם בעלה   
בקרוב בשרא.   
הה''ד   
עצם מעצמי ובשר מבשרי   
לזאת יקרא אשה   
כי מאיש לוקחה זאת.   
על כן יעזב איש את אביו ואת אמו   
ודבק באשתו והיו לבשר אחד.   
דכך דרכא   
לאתיחדא דכר ונוקבא   
בקרוב בשר.

ודא דבוקא (נ"א קורבא)   
דיחודא דלעילא   
דלא יהא דבר חוצץ.

ובג''ד אוקמוהו מארי מתניתין   
דכד בר נש מצלי   
ומייחד קב''ה בשכינתיה   
דלא יהא דבר חוצץ בינו לבין הקיר

שכינתיה קרקוריה דקיר   
קירות הלב   
דלא יעביד פרוד וקצוץ   
בין קב''ה ושכינתיה.

ורזא דמלה   
ויהיו שניהם ערומים   
האדם ואשתו   
ערומים בקרוב בשר'   
בלא לבושא כלל.

ובההוא זמנא   
דקב''ה ושכינתיה כחדא   
בלא לבושא כלל   
אתמ' ביה   
ולא יכנף עוד מוריך   
והיו עיניך רואות את מוריך.

א''ל ר' אלעזר אבא   
מאי סיומא דקרא   
ולא

**צב/ב**

יתבוששו.

א''ל ברי   
באתר דאית ערוה   
אית בשת.   
ודא איהו ירא בשת.   
ומאן דלית ליה בשת   
בודאי לא עמדו רגלי אבהתוי על טורא דסיני.

ובשת איהו בתלת גוונין   
חוור וסומק וירוק באנפין   
דאתמר בהון לא עתה יבוש יעקב   
בגוון סומק וירוק.   
ולא עתה פניו יחוורו   
בגוון חוור.

ואלין תלת גוונין דאית בהון בשת.   
אלין אינון תלת גוונין   
דתלת קליפין דאגוזא.   
דאינון עריין   
דבהון אתלבשת קשת   
ואתחזייא בהון.

ובגין דאינון עריות תלת קליפין.   
אתמר בהון אין דורשין בעריות בשלשה.   
ואסיר לאסתכלא בהון.   
ובגין דא אסיר לעמא קדישא   
לאסתכלא בגוונין דקשת.

ודא רזא דערלה   
דאית לה תלת קליפין   
דצריך לאעברא לון מאות ברית קדש.   
ומיד   
וראיתיה לזכור ברית עולם.

ועל אלין תלת קליפין אתמר   
\*של נעליך מעל רגליך   
ומיד וראיתיה.   
ובזמנא דמשה הוה מתלבש בהון   
מה כתיב ביה אל תקרב הלום.   
מיד דאתפשט מנייהו   
אתקריב תמן.

ודא רזא דקרבנא   
דהוה נחית אשא לאדלקא אלין תלת קליפין   
הה''ד   
זאת \*תורת העולה   
היא העולה על מוקדה וגו'.

הא תלת גוונין דאשא   
דהוו נחתין בתלת צלותין   
לאדלקא ולאוקדא אלין קליפין.

ובההוא זמנא   
הוה קב''ה מתקרב בשכינתיה   
והוו מתקרבין אתוון דיליה.   
י' בה'.   
ו' בה'.   
ובזמנא דהוו מתלבשין באלין קליפין   
אתמר בהון   
לא תקרבו לגלות ערוה.   
ולא צריך לקרבא אתוון   
י' בה'   
ו' בה'.

ובגין דא   
תקינו תלת צלותין בכל יומא   
לאעברא תלת קליפין אלין דערלה   
מאות בריתּ דאיהי שכינת'.   
ובדא שריא בתלת גוונין נהירין.   
דאינון כהנים לויים וישראל.   
דעלייהו אתמר   
מה יפו פעמיך בנעלים   
בת נדיב.   
ואינון נעילת חגין וזמנין ומועדין   
דעלייהו אתמ' שלש רגלים   
תחג לי בשנה.

תלת קליפין עלייהו אתמר   
ויעש יי' אלקים לאדם ולאשתו   
כתנות עור וילבישם.   
בקדמיתא כתנות אור   
ולבתר דחאבו כתנות עור.   
מעור דאיהו משכא דחויא.   
ולשבעין שנין   
אתפשט ההוא (חויא) (נ"א משכא) מניה.

דתלת גוונין דלבושין דשכינתא.   
אינון תלת ווי"ן   
דויסע   
ויבא   
ויט.

בזמנא דמתעברין כתנות עור דחויא   
נהרין תלת גוונין דנהורא דשכינתא.   
ומיד וראיתיה   
לזכור ברית עולם.

ואינון תלת ווי"ן   
אינון תלת גגין דאת **ב**.   
חד לשמיא   
וחד לארעא   
וחד לימא.

ומהאי ב' תליין שבעין גוונין.   
ואינון שבעין ותרין.   
דעלייהו אתמר   
הנה יי' רוכב על עב קל   
ובא מצרים.   
על ע"ב   
בשבעין ותרין גוונין נהירין.   
ומיד ונעו אלילי מצרים מפניו.

ואינון תלת גוונין רמיזין בה'.   
ה' תלת גגין דילה   
אינון לבושין נהירין. דברתא דמלכא.   
דאיהי י' בת עין.

ואיהי חמש אלפין שנין   
דבריא' עלמא.   
ואיהי ה' זעירא דאברהם   
דדרגיה חס"ד   
דסליק לשבעין ותרין.   
ה' י' מן אלקים.   
ה"י מן יוד קא ואו קא (נ"א יו"ד ק"י וא"ו ק"י).   
ה' לבושא דכסי על י':

**תּקונא תשעה וחמשין ליום ל**

**בראשית**   
כי באש יי' נשפט   
דאינון כתנות עור   
דצריך בהון הבדלה.   
כד אמרין ישראל בורא מאורי האש   
ואמרין המבדיל בין אור לחשך

**צג/א**

חשך אוכם.   
כתנות עור דיליה אוכמין.   
דאתמר בהון שחורות כעורב.

והנחש היה ערום מנייהו.   
דלכל חיה ברא לבושין   
ולכל בריין דאתבריאו בשית יומי בראשית.   
ואשתארו גופין דמזיקין למעבד   
ולא עביד לון בגין דהוה ערב שבת.   
ודא איהו אשר ברא אלקים לעשות.

ובגין דא והנחש היה ערום   
מכל חית השדה אשר עשה יי' אלקים   
דלכלהו עבד לבושין   
וליה לא עבד   
בגין דהוו מזיקין דעלמא.

ואמאי לא עביד לון.   
בגין דהוה ליה למברי לאדם ערב שבת.   
ובגיניה לא ברא לון.   
ובגין דא עאל קנאה בלביה דחויא עם אדם   
בגין דאשתאר ערום בגיניה בלא לבושין.

ואיהו גרם לבתר דאתפשט אדם מלבושוי.   
וירית לון נמרוד ועשו   
דהוה עשו דיוקניה דחויא.

ובגין דא   
והנחש היה ערום.   
ערום לביש.   
דגרם בערמה דיליה נוקבא בישא.   
סם המות.   
מיתה לאדם ולאתתיה.   
וערמה דיליה הוה דפתי לחוה.   
בגין דדעתן של נשים קלה.

ומה אמר לה   
ויאמר הנחש אל האשה   
אף כי אמר אלקים   
לא תאכלו מכל עץ הגן.   
וקב''ה לא אמר אלא   
מכל עץ הגן אכל תאכל

דאיהו לא מני ליה דלא למיכל   
אלא מעץ הדעת טוב ורע   
דאיהו ערבוביא דטוב ורע.   
אילנא דשקרא חד בלב וחד בפה.   
\*לביה מלי שקרא   
ופתי בפומיה במלין דקשוט.

וחויא בישא אעבר הכא על   
לא תענה ברעך עד שקר.   
ועל לא תרצח.   
ועל לא תנאף   
ועל לא תגנוב   
ולא תשא את שם יי' אלקיך לשוא.

על לא תענה ברעך.   
דסהיד שקרא דאמר   
(אף כי אמר אלקים   
לא תאכלו מכל עץ הגן

ועל לא תגנוב   
דגנב דעת חוה כגוונא דא   
דאמר אף כי אמר אלקים וגו')   
כי יודע אלקים כי ביום אכלכם ממנו   
ונפקחו עיניכם והייתם כאלקים   
יודעי טוב ורע.   
בגין דלא תהוון בדיוקניה.

ועבר על לא תנאף   
דהטיל זוהמא בחוה   
ועבר על לא תרצח   
דקטל לאדם ולחוה.

דהכי ארחא דיצרא בישא   
מפתי לבני נשא   
ולבתר סליק ואלשין ליה   
ונטיל רשו ונחית ונטיל נשמה:

**תקונא שתין**

**בראשיתּ**דא ברי"ת.   
דאתמר ביה עץ החיים   
והא אוקמוה.   
ובהפוכא תבי"ר   
דגרם תבירו לאדם הראשון.   
ודא עץ הדעת טוב ורע.

טוב איהו אילנא.   
ההוא דכתיב ותרא האשה   
כי טוב העץ למאכל   
וכי תאוה הוא לעינים.   
ואיבא דיליה רע.   
כפום חיזו דיליה   
הכי הוה (נ"א איהו) אתחזיא לה מלבר.   
כגוונא דפימא.   
מלין שפירין מלבר.   
ולבא מלייא טנופין מלגאו.

ודא לא הות ידעא   
דסם המות הוה מלגאו דאיבא   
הה''ד ותקח   
מ"פריו ו"תאכל   
ותתן גם לאישה וגו'   
הרי איבא דאילנא   
דתמן מו"ת.   
(מלגאו גרים לה דאכלה).

ואית קליפין דאיבא דאינון   
תהו ובהו   
וחשך ותהום.   
דקליפין אלין אינון רע.   
מוחא מלגאו טוב.

אילנא דחיי קליפין דיליה שפירין   
ומוחא דיליה שפיר.   
ודא איהו עפייה שפיר   
ואנביה שגיא.

ואית אילנא דכוליה ביש   
מוחא וקליפה כלהו מרירן   
ומיין דלהון מרירן.   
הה''ד ויבאו מרתה   
ולא יכלו לשתות מים ממרה   
כי מרים הם וגו'

ויורהו יי' עץ וגו'   
וביה וימתקו המים.   
עץ מתוק דמניה נפקין ענפין ושרשין   
דאתמר בהון   
ומתוקים מדבש ונפת

**צג/ב**

צופים.

ובג''ד   
אית עץ דענפין דיליה מתיקן.   
ועץ דענפין דיליה מרירן.   
ואית מיין מתיקן ומיין מרירן.   
דדא לקבל דא עבד קב''ה.

ואית דאיהו   
פלגו דילי' מתיקא   
ופלגו דיליה מרירא.   
ודא עץ הדעת טוב ורע   
כגוונא דכספ' מעורב בעופרת.

ואית אילנא   
דקליפין דיליה בישין מלבר   
ומוחא מתיקא מלגאו.

הכי תשכח בר נש (ביש במלי פומוי)   
(נ"א דפומוי מפיק ביש מלבר)   
וטב בלביה מלגאו.   
ואית מפימוי טב   
ולביה ביש.   
האי איהו עץ הדעת טוב ורע.   
הכא מקנן נחש רמאי

הכי איהו בר נש דתשכח ליה  
 גופיה שפיר   
וסימנין דיליה כלהו שפירן (במדה)   
ונשמתיה נפש חייבא מלגאו.

ותשכח בר נש   
גופיה ביש בכל סימנין דיליה   
ונשמתיה מלגאו שפיר'   
דא איהו צדיק ורע לו.

אבל מאן דאיהו טב מלבר ורע מלגאו   
איהו רשע וטוב לו.   
בגין דלא יהא ליה חולקא בעלמא דאתי.

טוב מלבר ומלגאו   
צדיק וטוב לו.   
ביש מלגאו ומלבר   
רשע ורע לו.   
והא אוקמוה

טב מלגאו ולבושא דיליה ביש.  
 דא איהו עני ורוכב על חמור.   
רע מלגאו ולבישא דיליה שפיר מלבר.   
על האי אתמר ראיתי עבדים על סוסים.

וכלא אשתמודע בעובדוי דבר נש   
מאן דאיהו מלגאו   
ולאו למגנא אוקמו קדמאין   
לא המדרש הוא העקר   
אלא המעשה הוא העקר.

דשטיין מסתכלין בגופא   
דאיהו לבושא הה''ד   
עור ובשר תלבישני   
וצדיקיא בעובדין טבין.

ועוד   
ויורהו יי' עץ   
דא מטה דמשה   
דהוה מתהפך ממטה לנחש   
ומנחש למטה   
כגון להט החרב המתהפכת.   
ודא מטטרו"ן   
דביה הוה משתמש משה רבינו.   
כגוונ' דעמודא דאמצעיתא דהוא משתמש ביה   
והוה מנהיג תתאין ביה.   
אוף הכי משה דהוה כגוונ' דיליה   
הוה משתמש במטה.

ואמאי אתקרי מטטרו"ן מטה   
דלזמנין מטה כלפי זכו לצדיקיא   
ולזמנין מטה כלפי חובא לרשיעיא.   
ובגין דא אתהפך   
ממטה לנחש לרשיעיא   
לאלקאה לון ביה   
ומנחש למטה לצדיקיא   
למיהב לון ביה אגרא.

דהכי איהו על האי מלאכא קב''ה.   
כגוונא דנשמתא דרכיב על גופא.   
וצדיק בהאי אתר אתמר ביה   
צדיק מושל   
יראת אלקים   
בגין דאיהו מהפך דינא לרחמי.

ובהאי אתר   
צריך שנוי מעשה   
בגין דיתהפך מדינא לרחמי.   
ושנוי השם   
ושנוי מקום.

וקב''ה דאיהו מלגאו   
אתמר ביה אני יי' לא שניתי.   
דאיהו רחום וחנון   
לית ביה דינא כלל   
ולא שנויין

וכד בר נש שליט על יצריה   
נהפך נחש למטה.   
ואם יצריה שליט עליה   
נהפך ממטה לנחש.   
ומיד וינס משה מפניו.   
מאי וינס   
אלא הכא רמיז שנוי מקום   
דברח מאתריה ומקמיה

ודא איהו רזא   
ותפקחנה עיני שניהם   
ובמאי אתפקחו.   
למנדע טוב ורע   
דאיהו מטה כליל מתרוייהו.

כד אתהפך מנחש למטה   
אתמר ביה צדיק וטוב לו.   
וכד אתהפך ממטה לנחש   
אתמר ביה רשע וטוב לו:

**תקונא חד ושתין ליום לא**

**בראשית** דא מחשבה. אלקים דא אימא עלאה.   
עובדא דתרוייהו דחילו ורחימו.   
את השמים דא קלא   
ואת הארץ דא דבורא.

ובכלא חאבו אדם וחוה   
אפרישו בין אבא ואימא   
דאינון מחשבה ועובדא.   
ובין קול ודבור   
דאינון ברא וברתא.

ובגין דא   
וישמעו את קול יי' אלקים   
מתהלך בגן לרוח היום

א"ת קו"ל דא

**צד/א**

עמודא דאמצעיתא ושכינתא עמיה.   
יי' אלקים אבא ואימא.   
ואינון ארבע אתוון יקו"ק.   
י' אבא   
ה' אימא   
ו' ברא   
ה' ברתא.   
דאינון   
מחשבה   
ומעשה   
קלא   
ודבורא

(ורזא דמלה   
מחשבה מצטרפא למעשה   
ודא רזא יוד דהיא י'.   
וקלא ודבור דאיהו שמים וארץ וכל צבאם)

קול דהוה אזיל בגן דא עמודא דאמצעיתא.   
שמע קליה דהוה אזיל בגנתא   
בענפי אילנא   
מההוא אילנא דחאב ביה אדם קדמאה.

דהוה אמר אילנא לסמאל חייבא נחש הקדמוני   
רשע אל תגע בי.

ובאן אתר הוה אזיל קלא   
בגנתא דאיהי אד' דינ"א   
לסטר' דשמאלא.   
דאתמ' ביה ויהי היום   
ויבאו בני האלקים להתיצב על יי'.   
ודא איהו לרוח היום.

ומה הוו אמרין בני האלקים.   
אלא אתו להתיצב על מימרא דיי'   
דכד אמר קב''ה   
נעשה אדם בצלמנו כדמותנו.   
אמרו אינון מה אדם ותדעהו   
(ס"א אמרו אינון   
מה אנוש כי תזכרנו וגו').

ועוד   
וישמעו את קול יי' אלקים   
ההוא קלא הוה בגנתא   
דאיהי שכינתא   
דתמן עץ החיים נטוע.

דחוה גרמת דאתעקר אילנא מגנתא.   
ואדם גרים במחשבתא דיליה   
דאסתליק נביעו   
דאילנא דהוה נחית לגנתא.   
ואשתארת יבשה.

יקו"ק דא אילנא.   
ה"ה ענפוי ושרשוי.   
ו' גופא דאילנא   
י' איבא דיליה. נביעו דיליה.

נקודה דיליה. כגוונא דא   
 YQVQ with shva, ḥolem, qametz.ai   
דאיהו אחד ושמו אחד.   
ומ''ל דאתקרי נביעו אחד.   
כמה דאתמר יקוו המים   
מתחת השמים אל מקום אחד.   
ותראה היבשה אד'.

ובגין דא ויתחבא האדם ואשתו   
מפני יי' אלקים.   
וכי יכיל בר נש לאתכסיא מניה   
והא כתיב   
אם יסתר איש במסתרי'   
ואני לא אראנו נאם יי'

אלא כסו פניו חרולים   
אתכסיאו אנפוי מבשת.   
דאתפקחו עינייהו   
וחזו מה דעבדו לעילא   
דגרימו לאעקרא אילנא מאתריה.   
ונביעו לסלקא מתמן.

ודא איהו ויתחבא האדם וגו'   
תמן אתכסיאו אנפוהי מן בשת.   
דתמן חאבו.   
במה דהוה בתוך עץ הגן.   
תמן אתכסיאו אנפוהי.

אית מאן דאמר   
בתוך עץ דא צדיק   
ובאתר דא ויסתר משה פניו   
דאדכר מה דאירע ליה בקדמיתא   
אדכיר חוביה   
ואתכסי מבשת.   
ובגין דא זכה   
ותמונת יי' יביט   
ודא י' דאיהו חכמה תתאה.

ואיהו איבא דאילנא   
דהוה בריש צדיק.   
ו' גופא דברית.   
ה' ה' דא אתר דערלה ופריעה.   
ד' אתוון הוו על צדיק   
דאיהו עץ פרי.

איהו גרים דאסתלקו מניה   
ואתעקר איהו מגנתא.   
הכי אעקר קב''ה לאדם מגופיה   
ותריך ליה מגנתיה   
כד''א ויגרש את האדם:

**תקונא שתין ותּרין**

**בּראשיתּ**תמן ב"ת תמן א"ש.   
(נ"א תמן אשרי).

בההוא זמנא   
אסתלק קב''ה משכינתיה.   
ואשתארת בת יחידה   
הה''ד איכה ישבה בדד

ורזא דמלה   
ויקרא יי' אלקים אל האדם   
ויאמר לו איכה   
איה כה.

א''ל   
אע''ג דגרמת כולי האי   
ועבדת פרודא באתוון   
דאסתלק י' מן ה'   
ו' מן ה'.   
ואשתארת שכינת' לעילא יחידאה   
ושכינתא לתתא יחידאה.   
בגין דא ויאמר לו איכה   
אי"ה כ"ה.

ויאמר את קולך שמעתי בגן.   
בגין דא ואירא כי עירום אנכי   
ואחבא.

ועוד   
ואחבא רזא דמלה   
ערום ראה רעה ונסתר   
מאי סתירה דבר נש

אלא ת''ח   
בזמנא דאית רשו   
למחבלא לחבל

**צד/ב**

אתמר ביה   
כי תצא אש ומצאה קוצים וכו'   
ובההוא זמנא   
והיה כצדיק כרשע

ובג''ד אית ליה לבר נש   
בההוא זמנא לאתטמרא ולאתכסייא   
דלא אשתכח בינייהו   
דבההוא זמנא יש נספה   
בלא משפט ובג''ד   
ואירא כי עירום אנכי ואחבא.

ובמאי נסתר בר נש   
מאלין דינים וקטרוגין   
דלא שלטין עליה.   
בתיובתא   
הה''ד   
יושב בסתר עליון.

דא אימא דאיהי סתר.   
עליון מנה דא חכמה   
דלא אשתמודע אלא בה'.

בצל שדי יתלונן   
דא אימא תתאה   
צל דשד"י דאיהו אות ברית קדש   
דאתמר ביה   
אך בצלם יתהלך איש

ודא שכינתא תתאה   
דאיהי צלמו דקב''ה.   
ועליה אתמר   
ויברא אלקים את האדם בצלמו.   
בצלמו ממש דא שכינתא   
צלמו דקב''ה.   
במדה דיליה   
בשעור דיליה   
דלא אוסיף ולא גרע.

מאי האדם   
(דא עמודא דאמצעיתא).

אמר רבי אלעזר   
והא בשכינתא   
לא כתיב בה בריאה   
אלא אצילות.

ועוד   
דהוה ליה למימ'   
ויברא ה' את האדם   
מאי אלקים

אלא שכינתא אתקרי אלקים.   
ועל ההיא נשמתא דאתיהיבת בבר נש אתמר   
ויברא אלקים את האדם בצלמו   
בדיוקנ' דשכינתא   
ועל ההיא נשמתא אתמר   
אך בצלם יתהלך איש   
דהא בזמנא דאסתליק מבר נש נשמתא   
לא יכיל לאתנענעא.

א''ל   
בריך ברי לעתיק יומין.   
וברי כל מאן דפגים האי דיוקנא   
כאלו ממעט את הדמות   
ושכינתא לא שריא תמן.   
ובההוא זמנא שלטין עליה   
כל מקטרגין מסטרא דההוא פגימו.

ורזא דמלה   
על כי אין אלהי בקרבי   
מצאוני הרעות האלה.   
הרעות מצאוני בגין   
דאסתלק שכינתא מני   
דאיהי אלהי:

**תּקונא שתין ותלת ליום לב**

**בראשית** ברא אלקים.   
מאי אלקים.   
מי אלה.   
ועל האי מי. אתמר   
מי הגיד לך כי עירום אתה וגו'.   
אשר צויתיך   
ההיא דאתמר בה   
אשר קדשנו במצותיו.   
וההיא דאתמר בה   
אשרי האיש   
אשר לא הלך בעצת רשעים   
דהיא רשות הרבים   
אשת זנונים.

מאי רשעים   
דא סמא"ל ונחש   
ההיא דאמר עלה פרעה   
מי יי' אשר אשמע בקולו.   
אשר דאתמר ביה   
אשר הוצאתיך מארץ מצרים   
מי

ודאי דאיהי תיובתא   
אסוותא לכל מרעין ומכתשין   
הה''ד מי ירפא לך   
ועלה אתמר ושב ורפא לו   
רפאות תהי לשרך.

זכאה איהו מאן דתב לגבי בעלה דידה   
איהו רזא דתיובתא   
דיחזיר ויתוב ההיא דרגא דרחיק ליה מאתריה   
דיחזיר לה לאתרה   
ויקרב לה תמן.

בההוא זמנא דשכינתא מרחקא מבעלה   
אתמר בבר נש   
והיו חייך תלואים לך מנגד.   
חייך אתקריאת

הה''ד   
ויפח באפיו   
נשמת חיים.

זכאה איהו מאן דקריב לה לגבי בעלה.   
מאי (נ"א ומיד)   
קרוב יי' לכל קוראיו כו'   
דמאן דקרא ליה בשקרא רחוק הוא מניה.

אמת   
א' ברישא דאלפא ביתא   
מ' באמצעיתא   
ת' בסופיה. (נ"א ד' אתוון)   
עשורא דיליה יוד קא ואו קא  
אמת   
דאיהו עישור דארבע מאה וארבעין וחד   
הא רזא דחמשא וארבעין מ"ה.

בזמנא דישראל משקרין בתורת אמת   
(נ''א באומאה דשקרא)   
אתמר ביה ותשלך אמת ארצה.

מאי ארצה   
דא שכינתא.   
ובזמנא דישראל מקיימין תורת אמת   
(נ''א באומאה דקשוט)   
אתמ' ביה אמת מארץ תצמח

ובגלות' אתמ'

**צה/א**

ותהי האמת נעדרת   
ושקרא שלטא בעלמ'

(\*ובזמנא דאתתקן אמת   
ואסתלק לאתריה   
אתמחי שקרא מעלמא   
הה''ד   
שפת אמת תכון לעד   
כוננת לא כתיב   
אלא תכון לעד אמת   
עד ארגיעה לשון שקר

מאי אמת   
עמודא דאמצעית'   
שכינתא דיליה   
תורת אמת היתה בפיהו)

ומאן שקר   
דא סמא"ל.

בזמנא דאמת שלטא   
אתעבר שקרא מעלמא.

אמת איהו בסוף תיבין ואינון   
בר"א   
אלקי"ם   
לעשו"ת.   
בר"א   
אלקי"ם   
א"ת.   
ביה ברא עלמ'   
ועליה אתקרי וקיימא כל עלמא

וכל מאן דאומי בשקרא   
כאלו ותשלך אמת ארצה   
ושקרא שלטא כביכול   
באתר (נ"א אתתרך מאתר) דיליה.   
דאיהו ירושלם.

ודא גרים דאתחרב ביתא   
ואתחזר עלמא לתהו ובהו.   
דהכי אוקמוהו   
חרב בית ראשון   
והארץ היתה תהו.   
חרב בית שני   
וחשך על פני תהום.

דאמת הוא סביל עלאין ותתאין.   
ובזמנא דאתעביד שקרא   
יתהרס הבנין.

בההוא זמנא   
אתמר בשכינת'   
נפלה לא תוסיף קום.   
הה''ד   
איך נפלת משמים   
הילל בן שחר.   
נפלה עטרת ראשנו.   
דאינון ה' עלאה ה' תתאה.   
ו' עמודא דאמצעיתא סביל תרוייהו.

יסודא דכלא י'.   
דא ברית.   
כל מאן דמשקר ועבר ביה   
כאלו אעקר כלא ואפיל ליה.

והאי י' היא אבן השתיה   
דמינה הושתת עלמא.   
ועליה אתמר   
אבן מאסו הבונים וכו'.   
ואיהי יסודא דכלא   
ועלה אתבני.

ווי ליה למאן דחאב   
באות שבת   
ובאות תפלין   
ובאות יומין טבין   
ובאות ברית מילה   
כאלו אעקר ליה מאתריה   
ואהדר עלמא לתהו ובהו.

אמר רבי אלעזר אבא.   
והא י' לעילא איהי.   
אמאי איהי לתתא הכא.

אמר ליה ברי   
דא רזא עלאה.

\*מארבע אתוון תליין ארבע שמהן.   
מן י' יקוק.   
מן ה' קויק. (נ"א קוקי)   
מן ו' וקיק.   
מן ה' קוקי. (נ"א הוהי הוהי).   
עלייהו אתמר ודאי   
וראית את אחורי   
(ופני לא יראו).   
ומסטרא דאחורים איהי י' לתתא.   
ומסטרא דפנים לעילא.   
ודא איהו רזא דאתהפך שמא   
מדינא לרחמי   
ומרחמי לדינא.

כד אתהפך לדינא איהו קוקי   
י' לתתא. דאתמר ביה   
אבן מאסו הבונים   
מאסו יסורין דילה.   
ואלין דחביבין יסורין   
אתהפך לון מדינא לרחמי יקוק.

ובההוא זמנא   
אבן מאסו וכו'   
מה דהות י' לתתא אתחזרת לעילא.   
ומסטרא דוקיק איהי י' באמצע

בההוא זמנא   
אשתטח לגביה ואמר   
זכאה חולקי דזכינא להאי   
דדא עיקרא ויסודא דכלא:

**תקונא שתין וארבע**

**בראשיתּ** ברא אלקים.   
תמן איש.   
תמן אשה עם ה' דאלקים.   
ועלייהו אתמר   
סמכוני באשישות   
באיש ואשה.

ומאן גרים דא.   
בגין דאתפשטו מכתנות אור אדם וחוה.   
ובג''ד סמכוני באשישות   
בכתנות עור   
דאינון לקבל ועורות אילים מאדמים וכו'.

וכי אדם גרים   
והא כתיב ויאמר האדם   
האשה אשר נתת עמדי וגו'.

ובג''ד אמר קב''ה לאתתא   
מה עבדת   
כד''א ויאמר יי' אלקים אל האשה   
מה זאת עשית.   
כל חובא דעבדת   
לשכינתא דאיהי זאת עבדת.   
ובג''ד מה זאת עשית   
דאיהי מה שמו.   
מה זאת ודאי.   
מה יי' אלקיך   
שואל מעמך כי אם לירא'   
ואל תקרי אם אלא אם

(\*הה''ד   
איש אמו ואביו תיראו   
דאיהו י"ק   
אבא ואימא עלאה)

ואנת לא דחילת מאימא עלאה.   
לזאת עבדת כל דא ודאי   
דאתמר בה   
זאת אות הברית

**צה/ב**

דאדם ואתתיה אתבריאו   
בדיוקנא דקב''ה ושכינתיה:   
ובגין דא חובא דאדם הוה   
תליא בעמודא דאמצעיתא.   
וחובה דחוה בשכינתא.   
ובגין דא מה זאת עשית.   
לזאת עשית ודאי.

וחובא דא גרם דנחתת שכינתא בגלותא   
דהוו ישראל עבדין מעשה אבותיהם.   
ובגין דא אמר   
ואף גם זאת   
בהיותם בארץ איביהם   
לא מאסתים ולא געלתים כו'.

ובה אמר דוד   
אם תחנה עלי מחנה   
לא יירא לבי וגו'.   
בזאת אני בוטח   
דא אתמר במלחמת גוג ומגוג.   
ומאן גרים למהוי איהו נטיר בה.   
בגין דעליה אתמר   
אם אתן שנת לעיני   
לעפעפי תנומה   
עד אמצא מקום ליי' וגומ'.

והאי איהי חכמת שלמה   
ועלה אתמר   
וחכמת המסכן בזויה.   
ועלה אתמר   
כי מכבדי אכבד   
ובוזי יקלו.

כד נחית שלמה ממלכותיה   
הוה חכמה דיליה בזויה בעיני שטיין.   
וכד אסתלק במלכותיה   
אתמר ביה ותרב חכמת שלמה

דאתרביאת עד דמטאת   
להאי אתר דאתנטילת מתמן.   
לאתר דחכמה עלאה   
דאיהי חכמה ברישא.   
ואיהי חכמה בסוף   
ואיהי תורה באמצעיתא.   
בעמודא דאמצעיתא תורת אמת.

לעילא תורת חכם.   
לתתא חכמת שלמה.

ובג''ד מסטרא דשלמה אתמר   
וחכמת המסכן בזויה.   
דנחיתת ביה.   
וסליקת ביה.   
כמה דאתמר ביה ותרב חכמת שלמה   
מחכמת כל בני קדם.

אבל בחייביא מה כתיב בהו   
נתנני יי' בידי   
לא אוכל קום.   
נפלה ולא תוסיף קום.   
ואף על פי דלית לה רשו למיקם מגרמה   
קב''ה יוקים לה   
כד''א ביום ההוא   
אקים את סכת דוד הנפלת.

ומאן גרים דנחתת לה מאתרה   
דא נחש.   
כד''א ויאמר יי' אלקים אל הנחש   
כי עשית זאת   
דאיהי שכינתא   
דגרמת דאשתכחת יבשה   
ונפלת מאתרה.

ארור אתה מכל הבהמה וגו'   
לייט ליה דלא יהא ליה מלכין ושליטין   
על מה דסמיך   
דאינון רגלוי וידוי דקציץ ליה.   
כמה דאיהו גרים קצוץ ופרוד לעילא.   
ובג''ד על גחונך תלך   
ועפר תאכל כל ימי חייך

ודא איהו דאמ' יצחק לעשו   
משמני הארץ יהיה מושבך

עשר לוטיא לייט לחויא   
בגין דגרים דאתפרש שכינתא   
דאיהי עשיראה מבעלה.   
ועשר לאדם   
ועשר לחוה   
ותשעה לארעא   
דחבאת לצדיק   
דאיהו תשיעאה   
כלהו חאבו לעשיראה   
וארעא לצדיק

(וממאי) (נ"א ואמאי)   
חאבת לצדיק   
דהא בעבורך אמ' לאדם

ועוד   
בגין אדם לייט לארעא.   
דאתנטיל מינה.   
הה''ד   
וייצר יי' אלקים את האדם   
עפר מן האדמה

א''כ מה חבאת לצדיק   
דאיהו תשיעאה

אלא בגין דאתמר בה   
ויצמח יי' אלקים   
מן האדמה   
כל עץ נחמד למראה וטוב למאכל   
ועץ החיים בתוך הגן   
ועץ הדעת טוב ורע   
והוה ליה רשו לממחא   
בידא דאדם   
דלא יכול מאילנא דמותא   
ולא מחאת   
בגין דא אמר בעבורך.

א''ל רבי אלעזר   
וכי אית דעת בארעא לכולי האי

א''ל. אין.   
הה''ד   
יי' בחכמה יסד ארץ.

א''ל והא בחכמה עלאה   
ובארעא דקב''ה   
אתמר האי קרא

א''ל ברי   
דא לקבל דא עבד קב''ה.   
אית חכמה ואית חכמה.   
אית ארעא ואית ארעא.

א''ל אם כן   
מה חבאת ארעא לצדיק   
דלקתה תשעה.

א''ל   
בגין דעץ הדעת טוב ורע   
איהו כגוונא דברית.   
אות ברית מלגאו טוב.   
ערלה רע.   
דא מלגאו ודא מלבר.

ובגין דחובא דעץ הדעת גרים פרודא   
בין צדיק ושכינתא.   
בג''ד לקאת ארעא תשעה   
ואינון דחאבו בשכינתא   
דאיהי עשירית   
לקו עשר עשר:

**ות''ח**   
שבעה ארעין אינון.   
ארץ.   
אדמה.   
ארקא.   
גיא.   
נשיה.   
ציה.   
תבל.   
ואדם. חאב

**צו/א**

בבת שבע.   
ואתמר ביה   
כי שבע יפול צדיק.   
הרהר תיובתא   
ואתמר ביה וקם.   
והוה סליק.

וכד נחית תמן   
הוה עביד עובדין ותולדין  
 בכל ארעא וארעא.   
מנהון הוו צמחין   
ומנהון לא הוו צמחין.

ואית תמן בריין   
מנהון בתרין רישין   
ואית מנהון בתלת עד שבע.   
ואית תמן אתר דנהרא שמשא   
וסיהרא וככבי' ומזלי.   
ואית אתר דלית ביה נהורא כלל   
אלא חשוכא וקבלא.   
הכי אינון   
אלין דנחתין לשבעה מיני עניותא.

אית מנהון דלית לון נהורא כלל   
דכל יומיהון אינון בעניותא.   
ואית מנהון דאית להון נהורא כל יומיהון   
ואינון בעותרא.   
ואית מנהון   
דלזמנין אית לון נהורא ולזמנין חשוכא.   
אלין אינון דאתיילידו באמצעיתא דסיהרא   
בינוניים.   
לזמנין אית לון עותרא וסלקין   
ולזמנין עניותא ונחתין.

ואית אחרנין דעבדין תולדין ומצליחין.   
ואית מנהון דלא מצליחין.   
ואית מנהון דמצליחין (נ"א צמחין)   
עד פלגו יומיהון   
ומייתין בקצרות יומין.

אלין דאתיילידו במלוייא דסיהרא   
אינון צמחין וחיין ומשלימין כל יומיהון.   
ואינון דאתיילידו בחסרונא דסיהרא   
לא צמחין ומייתין מיד   
ואינון דאתילידו באמצעיתא דסיהרא   
מתקצרין בפלגות יומיהון.

ואית ארעין דאתמר בהון   
והבור רק   
אין בו מים.   
מים אין בו   
אבל נחשים ועקרבים אית ביה.   
אוף הכי   
אית בריין דאינון עמי הארץ   
דבתיהון מליין מלאכי חבלה   
דאינון נחשים ועקרבים   
ונשכין לון בכמה נשוכין דיסורין.  
דאינון גרמו קדם דייתון לעלמא   
(בגין דייתו) בגלגולא   
באלין גופים ובאלין בתים.   
וכד נשכין לון אינון נחשים ועקרבים   
בכמה יסורין   
אינון צווחין ווי ווי   
ואית לון קטטה לכלהו בביתא   
וצווחין באלין מארי דגיהנם   
דנדונין בו.

ואית אחרנין   
דכל יומיהון בחדוה ובשלוה   
בלא עציבו כלל   
מכל מה דאתרבי בשבעה ארעין   
ואתדנו בשבעה מדורי גיהנם.

ואית בבני נשא כגוונא דא.   
וחכימי דרזין אלין לון אתמסר למנדע:

**תקונא שתין וחמש ליום לג**

**בראשיתּ** ב"רא א"לקי"ם

\*(רישי תיבין וסופי תיבין   
א"ב וא"ם תמן דאינון י"ק)   
תמן אם

ורזא דמלה   
ויקרא האדם שם אשתו חוה   
כי היא היתה אם כל חי   
כגוונא דההיא דאתמר בה   
כי אם לבינה תקרא.

האי \*אם כל חי   
לאו איהי באתתא קדמאה   
דאתמר בה   
האשה אשר נתת עמדי   
דגרמת מיתה לכל עלמא.   
דהא אם כל חי כתיב בה.   
דאתמר בה   
ראה חיים עם אשה אשר אהבת

א''ל ר' אלעזר   
וכי תרין נשין הוו ליה.

א''ל אין.   
חד יצר הטוב   
וחד יצר הרע.   
חדא מסטרא דעצם תקיפא   
דינא קשיא   
וחדא מסטרא דבשרא.   
מתמן אינון רכיכי לבא   
ואינון דגרמא אינון קשי קדל

ועל אתתא דאתנטילת מגרמא   
אמר בן סירא גרמא דנפיל בחולקך   
טב או ביש גרריה   
ועל אתתא דגרמא אמר אדם   
האשה אשר נתת עמדי.   
לא קרא לה אתתיה כגוונא דחוה   
דאתמר בה   
ויקרא האדם שם אשתו חוה.   
דאחרא שפח' הות   
דמסטרא דעץ הדעת טוב ורע   
חדא רע וחדא טוב   
ומסטרא דעץ החיים   
תרוייהו חיים

ובסתרי תורה.   
חוה ח' ו"ה   
ח' חכמה   
כ"ח מ"ה   
כללא דשמא קדישא.

ח' איהי כגוונא דאימא עלאה   
דאיהי תמינאה לעשר ספירן מתתא לעילא   
וחכמה בה אשתמודע   
ועלה אתמר   
עץ חיים היא למחזיקים

**צו/ב**

בה.   
ומסטרא דילה   
ויפח באפיו   
נשמת חיים.

ועלה אתמר   
לזאת יקרא אשה   
כי מאיש לקחה זאת   
ולא אחרא דאתנטיל' מגרמא   
דגרימת ליה מיתה   
דהא שפחה גרמת   
וידעו כי עירמם הם.   
ובג''ד   
ויעש יי' אלקים לאדם ולאשתו   
כתנות עור וילבישם

א''ל רבי אלעזר   
אמאי אמר בגינה   
כי מאיש לקחה זאת.   
כי מאדם הוה ליה למימר   
אמאי מאיש.

אלא מאיש.   
תמן א"ם   
ותמן י"ש.   
תמן יש. הה''ד   
להנחיל אהבי   
יש   
תמן אם   
כי אם   
לבינה תקרא.   
ואינון אבא ואימא   
חכמה ובינה דמתמן אתנטילת.   
ובגין דא   
כי מאיש לקחה זאת.

ואית ליה אחרא   
דאתקריאת בת זוגיה.   
הה''ד   
זכר ונקבה בראם   
ויברך אתם   
ויקרא את שמם אדם.

ת''ח   
אדם הראשון בדיוקנא דיקוק אתברי.   
ובדיוקנא דעשר ספיראן   
דאינון יוד קא ואו קא.

מסטרא דיקוק   
מסטרא די'   
אתקרי איש.   
ומסטרא דה' עלאה   
אתתיה אתקריאת אשה אם כל חי.   
ומסטרא דו"ה חוה אתתיה.   
ומסטרא דיוד קא ואו קא   
חוה אתקרי אדם.   
ובכל מה דהוה בדיוקניה לקה:

**תּקונא שתּין ושתא**

**בראשיתּ**ברא שית.   
דא אדם דכליל שית.   
ואינון תרין שפחות   
מסטרא דאילנא דטוב ורע.   
עצם ובשר. איש ואשה.   
דאתמר בה   
כי מאיש לקחה זאת.   
הא ארבע.   
אדם זכר ונקבה   
הה''ד   
זכר ונקבה בראם וגומר.   
הא שית.

ובג''ד ויאמר יי' אלקים   
הן האדם היה כאחד ממנו   
לדעת טוב ורע וגו'   
ואוקמוהו קדמאין   
כאחד ממלאכי השרת:

**אדהכי** הא אליהו אזדמן לגביה.   
ואמר ר'   
כאחד מהם הוה ליה למימר   
אם על מלאכי השרת הוה אמר   
מאי כאחד ממנו.

ועוד   
הן אדם הוה ליה למימ'   
מאי האדם בתוספת ה'.

אלא ה' דהאדם   
היה כאחד ממנו   
יהא (נ"א הוא) לא כתיב   
אלא היה   
חד מד' אתוון דאינון יקו"ק   
כחד מן ד' אתוון   
דאיהו ו'.   
ועתה פן ישלח ידו   
דא י'   
אם זכה ולקח גם מעץ החיים   
דא ו' (נ"א ה')   
ואכל וחי לעולם   
דא ו'. חי ודאי.

כד ה' הות יחידא מניה   
עאלת בין טוב לרע   
הה''ד   
וייצר יי' אלקים את האדם   
תרין יצירות   
טוב ורע למנדע   
\*(ואתמר בהון   
ויפח באפיו נשמת חיים   
ודא ה' לדעת טוב ורע   
למנדע) מה דהוו גרמין למעבד.   
ובגין דא עאלת בינייהו.

בתר דחאב אדם דיצירה   
אתפרשת ה' עלאה ואסתלקת מניה   
ובגין דלא אתחזרת לגביה   
אמר אם זכה ולקח גם מעץ החיים   
ואכל וחי לעולם.

והאי עץ החיים הוה נטוע בעץ הגן.   
ובגין דלא זכה למיכל מניה   
מה כתיב ביה   
וישלחהו יי' אלקים מגן עדן   
לעבוד את האדמה אשר לקח משם.   
ההוא דאתמר ביה   
וייצר יי' אלקים את האדם   
עפר מן האדמה.

דלא הוה כדאי למהוי בגנתא דאורייתא.   
כיון דלא נטיר בה   
עץ הדעת טוב ורע   
באסור והתר   
ועבר על מימרא דמארי'.

דאם הוה נטיר   
דלא עבר על מימרא דמאריה   
ולקח גם מעץ החיים   
דאתמר בה   
תורת חכם   
מקור חיים   
לסור ממוקשי מות.   
עץ חיים היא למחזיקים בה.   
ודא איהו   
ולקח גם   
מעץ החיים   
ואכל וחי לעולם.   
גם לרבו' נוקבא   
איבא דאילנא   
פרי צדיק.

ועוד   
הן האדם היה כאחד ממנו.   
אמרו מלאכין קדישין   
בגין למהוי איהו כאחד מיננא   
כמה דאמר חויא   
והייתם כאלקים יודעי טוב ורע.   
ודא איהו לדעת

**צז/א**

טוב ורע.   
דא גרים ליה מותא.

דאם זכה למיכל מאילנא דחיי   
דאיהו עץ חיים היא למחזיקים בה   
מה כתיב בה   
ולקח גם מעץ החיים וגו'.

אמר ר''ש ווי לון   
לאינון דמניחין לאשתדלא באורייתא   
דאתמר בה ולקח גם מעץ החיים.   
ובפקודין דילה דאינון איבה דאילנא   
דאתמר ביה ואכל וחי לעולם.

ואזלין בתר אלין דמפתי לון  
מסטרא דנחש הקדמוני   
דאמרי לון השתדלין במלאכיא   
דממנן על ככביא   
ושמשא וסיהרא.   
ועל אלין דממנן על רוחין ושדין.   
למיהוי כאלקים יודעי טוב ורע

ועליהו אתמר   
כה אמר יי' למזבחים   
ולמקטרים לככבים ולמזלות   
ולשמש ולירח   
ולכל צבא השמי'   
אשר לא צויתי.

(אמ' המגיה   
ר''ש לקח משמעו' הענין   
מפסוק אחד שהוא במלאכים ב' כג   
וכן עשה למטה באמרו   
ולא שמעו לקול נביא וחוזה)

ודא איהו דמני קב''ה לאדם   
ומעץ הדעת טוב ורע   
לא תאכל ממנו וגו'

u-MBPh with segolta.ai חייב' בהאי הוה משתדל   
ודור אנוש   
ודור המבול   
ודור הפלגה.

וקב''ה אעקר לון   
מעלמא דין ומעלמא דאתי.   
ודא איהו כי ביום אכלך ממנו   
מות תמות.   
מות בעלמא דין   
ותמות בעלמא דאתי.

וחובא דא גרים חרבן בי מקדשא   
וגלות ישראל בין אומין דעלמא   
ואתקטילו מנייהו.   
דכל חד הוה מזבח ומקטר   
והוו נחתין חיילין דלעיל'

וכד הוה נביא מיסר לון   
מה כתיב בהון   
ולא שמעו לקול נביא וחוזה.

ובמה הוה מיסר לון נביא.   
הוה אומ' להון דיהון חזרין בתיובתא   
ואי לאו ועצר את השמים   
ולא יהיה מטר והאדמה לא תתן את יבולה.

ואינון הוו מזלזלין ביה והוו אמרין   
אנן אומינן לאלין דממנן על מטרא   
וכפינן להון לנחתא מטרא.

וקב''ה אחליף להון   
לממנן בשליחותייהו בגינייהו.   
וקטיל לון וחריב בי מקדשא בגינייהו   
וגלו ישראל בין אומין דעלמא.

ודא איהו חובא דאדם   
דגרם ליה חויא מיתה   
ליה ולאתתיה   
דפתי לון בההוא אילנא   
הה''ד כי יודע אלקי' כו'

ובגין דא   
מני קב''ה לבר נש   
במה שהורשת התבונן   
אין לך עסק בנסתרות:

**אמר** רבי אלעזר   
במה הווה נחתין אלין חיילין.

א''ל ברי.   
מה את חשיב דהוו נחתין ודאי

הא רזא דאילנא   
דעץ הדעת טוב ורע   
דלא עתיד קב''ה   
לגלייא ליה מפורסם לעלמא   
אלא ביני חבריא   
עד דייתי דרא דמלכא משיחא.

א''ל   
כיון דאיהו אתגליא ביני חבריא   
מאי ניהו.

א''ל בני   
ממראה מתניו ולמעלה   
הוה טוב.   
ממראה מתניו ולמטה   
הוה רע.

נבוכדנצר הוה ידע ביה   
והכי עביד צלמא דיליה.   
וביה אשתמודע אילנ' דטוב ורע.   
הה''ד   
רישיה די דהב טב   
חדוהי ודרעוהי די כסף   
עד הכא הוה מסטרא דטוב   
ובגין דא אמר די דהב טב.

ממראה מתניו ולמטה רע   
הה''ד   
מעוהי וירכתיה די נחש   
מסטרא דנחש הקדמוני.

ומהאי אילנא נחתין נשמתין דערב רב   
דאינון דערבוביא דטוב ורע

וכמה נימין תליין מהאי אילנא   
דאינון צבא השמים   
די ממנן על ככביא ומזלי   
וכלהו מעורבין טוב ורע

והוו ענפין תליין   
מהאי סטרא ומהאי סטרא.   
אלין ממיתין ואלין מחיין.   
אלין שדים מסט' דשמאלא.   
ואלין מלאכים מסטרא דימינא.

והוו ידעין כל גוונין דענפין דאילנ'   
דאינון מזלו' וככבים   
והוו לקטין עשבין כגוונא דאלין גוונין.   
והוו עבדין דיוקנין   
כפום ההוא מזל דהוו בעאן לנחתא ליה   
כגון טלה או שור או בתולה   
או תאומים דאיהו צורת אדם דו

**דף צז/ב**

פרצופין   
דאיהי דיוקנא דנוקבא.   
או סרטן או אריה.   
או מאזנים או עקרב.   
או קשת או גדי   
או דלי או דגים

והוו מקטרין לון   
באלין עשבין בכל גוון.   
לכל חד כפום גוון דיליה לעילא.   
והכי הוו עבדין דיוקנין   
דצורת חמה ולבנה ושבעה ככבי לכת.

והוו מקטרין   
לכל צורה דהוו בעאן לנחתא לעלמא.   
ובגין דא אתמר עלייהו   
כה אמר יי'   
למקטרים ולמזבחים   
לככבים ולמזלות   
ולשמש או לירח   
או לכל צבא השמים   
אשר לא צויתי.

א''ל   
מאי למזבחים

א''ל לכל דיוקנא הוו עבדין   
דנטלין בעירן או עופין   
כפום ההוא מזל   
והוו דבחין עלייהו   
ודא איהו למזבחים.

והוו נחתין לון וממללין עמהון   
והוו עבדי רעותהון   
והוו סגדין לון   
והמנין בהון.

א''ל   
במאי הוו נחתין לון.

א''ל ברי   
הוו ידעין כל שמהן דשמא מפרש   
והוו משביעין לון.   
ולבתר עאלין שמא מפרש   
בפומיהון דאלין דיוקנין.   
והוו ממללן.   
ודא איהו רזא דקרא   
והוצאתי את בלעו מפיו   
נפל שמא מפרש.   
ומיד נפלת צלמא על אנפוהי.

א''ל רבי אלעזר   
וכי איך הוה שמא דקב''ה   
מליל בהון.

א''ל ברי   
על האי אתמר   
לא תשא את שם יי' אלקיך לשוא   
כי לא ינקה וכו'.

א''ל   
וכי יכיל בר נש   
לאוליף שמא דקב''ה   
למגנא.

א''ל אין.   
וכגוונ' דא   
מאן דנפיק מרשות היחיד   
ואעיל ברשות הרבים.   
או דאפיק זרע מניה   
מאות ברית קדש   
ואעיל ברשות נוכראה.   
כאלו האי נטע אילנא דטוב ורע   
ובגין האי בר דנטע   
בזונה או שפחה או גויה או נדה.   
אתמר לא תעשה לך פסל.

ועל ברתא דאתעבידת בגוונא דא   
אתקריאת מסכה.   
ועלייהו אתמר ארור האיש   
אשר יעשה פסל ומסכה וגו'   
ושם בסתר.

מאי בסתר   
בסתרו דעלמא.

ובגין דא אמר קב''ה   
לא תעשון אתי אלקי כסף ואלקי זהב.   
והכי אוקמוהו חבריא   
לא תעשון אותי כדמות שמשי   
שמשמשין אותי (נ"א לפני) במרום   
לציירא בסתר דילי שום ציור או דמיון.

דכל מאן דצייר לעיל לקב''ה בסתר   
(דאיהי שכינתיה כלילא מעשר ספיראן)   
שום ציור וצלם ודמות   
כגוונא דמציירין בשמשין דיליה.   
נשמתיה אתלבשת בההוא צלמא   
כד נפקת מהאי עלמא   
קלא נפקת לגבה לצלמא   
תוקדון בנורא.

ובגין דא אמר קב''ה   
ואל מי תדמיוני   
ואשוה יאמר קדוש.   
ואל מי תדמיון אל   
ומה דמות תערכו לו.

וברי ודאי   
כל מאן דנפיק מרשות הרבים   
ואעיל ברשות היחיד   
או מרשות היחיד ואעיל ברשות הרבים   
כאלו ערב שמא דקב''ה   
בע''ז   
ועביד אילנא דטוב ורע.

ודא הוא רזא דהוה נפיק   
בלעו מפיו   
דביה הוה אמ' צלמא דנבוכדנצר   
אנכי יי' אלקיך.   
ובגין דא   
לא תשא את שם יי' אלקיך לשוא.

ועתיד הקב''ה   
לאעקרא האי אילנא מעלמא   
ולאוקדא ליה בגיהנם   
הה''ד   
והיה החסן לנערת וגו'.

א''ל ר' אלעזר אם כן   
אסיר לעמא לאשתמשא בשום מלאך   
ולא בשמא בעלמא   
בתר דאית ערבוביא.

א''ל ברי.   
לאו הכי   
דהא אמר קב''ה לאדם   
מכל עץ הגן   
אכול תאכל   
ומעץ הדעת טוב ורע   
לא תאכל.

אמר ר' אלעזר   
האי הוה קדם דחאב   
בתר דחב ונחית מאתריה   
ואתערב באילנא דטוב ורע.

א''ל ודאי הכי הוא

ובזמנא דישראל אינון בגלותא   
כאלו הוו מעורבין באילנא דטוב ורע.   
ובגין דא אוקמוהו קדמאין   
ישראל בגלותא עובדין ע''ז בטהרה הם.

אבל אלין דידעין אילנא דקב''ה   
דאיהו עץ החיים   
נטוע בגן דיליה   
דאיהי שכינתא דיליה   
דאתמר בה לא יגורך רע   
יכלין לנחתא חילא מתמן   
לגבי שכינתיה   
בלא ערבוביא כלל.

בכל פקודא ופקודא איהו   
עץ פרי עושה פרי

**צח/א**

למינו   
נטוע בגן בלא ערבוביא כלל.   
ובג''ד אמר למינו   
אבל עץ הדעת טוב ורע   
לא אתמר ביה למינו   
אבל מעורב מין דלא במיניה.   
ובגיניה אתמר   
שדך לא תזרע   
כלאים כו'   
שעטנז לא יעלה עליך.

זכאה איהו   
מאן דסליק אמונה \*דקב''ה   
דאיהי שכינתיה   
כלילא מעשר אמירן   
במחשבתא חדא   
ברעותא חדא   
בלא ערבוביא כלל.

דכל ספירה וספירה נטועה ביה.   
ואיהי גן.   
דכלהו ספירן בה אינון חד.   
וכל חד עביד בה פרי. למינו.   
איהי מין דכל חד וחד   
לא נפיק מניה זרעין לבר.   
הכי צריך בר נש דלא אפיק זרעא   
לבר מבת זוגיה דאיהי מין דיליה   
יחודא דיליה.

ובההוא זמנא   
דצריך בר נש ליחדא   
לקב''ה בשכינתיה   
צריך להפשיט מניה כל מחשבין   
דאינון קליפין   
דאתמר בהון   
רבות מחשבות בלב איש.   
ולסלקא שכינתיה לגביה   
במחשבת' חדא   
הה''ד ועצת יי' היא תקום.

כגוונא דבר נש דמתיחד בבת זוגיה   
ואתפשט מלבושוי   
למהוי עמה חד   
הה''ד   
והיו לבשר אחד   
הכי צריך לאפשטא מניה   
כל מחשבין אחרנין   
בזמנא דמיחד לקב''ה   
בכל יומא תרין זמנין   
שמע ישראל יי' אלקינו יי' אחד:

**תקונא שתּין ושבעה ליום לד**

**בראשיתּ** ברא אלקים   
דא מטטרו"ן   
דברא ליה קב''ה   
קדמון וראשית   
לכל צבא השמים דלתתא.   
ודא איהו אדם הקטן.   
דקב''ה עבד ליה   
בדיוקנא וציורא דלעילא   
בלא ערבוביא.   
ועליה אתמר   
תוצא הארץ נפש חיה למינה   
ואיהו עץ פרי עושה פרי למינו   
כגוונא דלעילא.

וי מאן דעביד ערבוביא לעילא ולתתא.   
דהאי איהו אילנא דערבוביא.   
ערבוביא מאילנא דמותא.   
בגין דא אתקרי מטה   
דאתהפך לנחש   
לאלקאה ביה לחיביא.

ומאן איהו \*דאפיך ליה   
קב''ה דשליט עליה   
והא אוקמוה.

א''ל ר' אלעזר אבא   
כיון דקב''ה הוה ידע   
דאילנא דא הוה עתיד לגרמא מיתה לאדם   
(ולכל דרין דעתידין למהוי אבתרי')   
(כת''י אמאי ברא ליה א''ל וא''כ)   
אמאי ברא ליה לאדם   
דעתיד למחטי קמיה.

א''ל ברי.   
דיוקנא דלעילא לא הוה שלים   
עד דברא לאדם   
דהכי הוה אדם דלעילא   
(כ"י לגבי אדם דלתתא)   
כגוונא דנשמתא לגבי גופא   
וכמה דלא אית עובדא לנשמתא   
בלא גופא   
הכי הוה צריך למעבד דיוקנא לתתא   
לאפקא ביה עובדא   
וכלא כגוונא (כ''י כעובדא) דלעילא:

אד"ם איהו   
לחשבן זעיר דחנו"ך   
ט' נקודין   
פעולה דיליה שכינת'   
כלילא בכל (כ''י מכל) אתוון דאוריתא   
וכלא כגוונא דלעילא.

אדם דלעילא לא הוה שלים בלא נוקבא   
הה''ד   
זכר ונקבה בראם   
ויקרא את שמם אדם.   
אדם דכר ואדם נוקבא.

וכד אתברי אדם דלתתא   
דאיהו נוקבא   
הה''ד   
ויברא אלקים את האדם בצלמו   
אשתלים דיוקנא דלעילא   
ודא איהו רזא   
כי לא המטיר יי' אלקים כו'.   
ואמאי   
בגין דאדם אין.

ובג''ד מוכרח הוה אדם למברי ליה   
לאשתלים ביה דיוקנא דלעילא   
ונוקבא בהאי אדם בה הוה חד   
הה''ד   
כי אחד קראתיו וגומר.   
ודא רזא דנשמתא.

לבתר אמר   
לא טוב היות האדם לבדו   
\*אעשה לו עזר כנגדו.   
דא גופא   
דאיהו עבד שפחה   
כליל מטוב ורע.  
 בגין למהוי ליה אגרא ועונשא   
ובגינה אמר   
ראה נתתי לפניך היום   
את החיים ואת הטוב   
את המות ואת הרע   
וא''ל   
ובחרת בחיים

דאם לא יהבה בידיה   
לא הוה ליה אגרא ועונשא   
והוה כבעירא.

**צח/ב**

ועם כל דא   
אחזי קב''ה ליה   
כל מה דאירע ליה   
אם הוה מטה כלפי חסד   
דהוא כלפי זכו   
או אם הוה מטה בה כלפי חובא.   
דאי קב''ה בעא במיתתיה   
לא הוה אחזי ליה תרין אורחין דיליה   
דאינון מות וחיים ביד לשון.

ואחזי ליה דלא הוה מערב טוב ברע   
דאפריש לון קב''ה.   
כד''א ויבדל אלקים   
בין האור ובין החשך   
ורזא דמלה   
והבדילה הפרכת לכם.

והכי עבד קב''ה   
בגופא דבר נש   
טרפשא   
דאפריש בין דרגין דאילנא דטוב   
ובין דרגין דאילנא דרע.   
ומני ליה דלא לערבא טוב עם רע.   
כד''א   
ומעץ הדעת טוב ורע   
לא תאכל ממנו.   
קב''ה מני ליה לאסתמרא מניה   
ולבתר אמר איהו   
האשה אשר נתת עמדי וגו'.

**אדהכי** הא סבא חד אזדמן ליה   
ואמר ר' ר'   
הא חזינא קרא דאמר באורייתא   
אדם כי ימות באהל.   
והא אורייתא קדם דאתברי עלמא הות   
וחזינא דעלמ' אקדים לאדם.   
דכל עלמ' וצרכוי   
אתבריאו קדם דאתברי אדם.   
אי הכי מאי תקנתא אית הכא.

א''ל סבא   
והא כתיב   
דנשמתין דצדיקייא אתבריאו   
קדם דאתברי עלמא   
כד''א   
בראשית ברא אלקים   
ולית ראשית אלא נשמה   
דאתמר ביה נר יי' נשמת אדם   
איהי נשמתא דאדם דלעילא.

אלא אית אדם ואית אדם.   
אית אדם דאיהו אדם דנשמתא.   
ואית אדם דגופא   
דאתמר ביה אדם להבל דמה.   
ועליה אתמר אדם כי ימות באהל.   
ועליה אתמר   
ארור הגבר אשר יבטח באדם   
ושם בשר זרועו   
ודא סמא"ל אדם בליעל   
איש און

ואית ליה תרין נוקבין בישין   
ועלייהו אתמר   
על כל נפשות מת לא יבא   
לאביו ולאמו לא יטמא.   
ולית אביו אלא קב''ה   
ולית אמו אלא שכינתא.

וכי לא אתמר בקב''ה ובשכינתיה   
הלא כה דברי כאש נאם יי'   
מה אש אינו מקבל טמאה   
הכי איהו לא מקבל טמאה

א''ל   
והא כתיב   
את מקדש יי' טמא   
ודא שכינתיה.

א''ל ודאי   
דקב''ה ושכינת' לא מקבל טומאה   
אבל כל מאן דסאיב אתר דאיהי שריא ביה   
אתחשיב ליה כאלו עביד ליה.   
ובג''ד לאביו ולאמו לא יטמא   
ולית אביו אלא קב''ה   
ולית אמו אלא שכינתא

ודא איהו רזא   
מאן דאעיל מר''ה לרשות היחיד.   
ובג''ד אמר   
ולא תחללו את שם קדשי.   
ודא אד'   
דאיהו רשות היחיד   
דאיהו יקו"ק   
יחידו דעלמא   
ודא איהו אדם

(ובגין דא   
לאביו ולאמו לא יטמא.   
ודא איהו רזא   
מאן דאעיל מרשות הרבים לרשות היחיד.   
ובגין דא אמר)   
אדם כי ימות באהל   
דא אדם בליעל

ומסטרא דא   
בר נש רשע קרוי מת מעיקרא   
מקמי דאתברי עלמא.   
אבל לא אתמר   
על אדם דאיהו מסטרא דקודשא.

וכמה טפשין אינון בעלמ'   
דאמרין   
הא קב''ה גזר על בר נש דימות   
הה''ד אדם כי ימות.   
ואיך אמרין דלא יהא מיתה מיניה

וי לון   
דטב לון דלא אתבריאו בעלמא   
דאלין אינון דשוין לון   
שוין לאדם דאתקרי ישראל   
ולאדם בליעל.   
\*ואמרין כאדם טוב כחוטא   
כולהון שוין   
יהיו כמוץ לפני רוח   
אלין חייביא דאמרי הכי   
ומלאך ה' דוחה מנייהו

דאית אדם דאיהו ישראל   
ואית אדם דאיהו מלאך ודא מטטרו"ן   
ואית אדם   
בדיוקנא דקב''ה   
דאיהו אצילותיה   
ודא יו"ד ק"א וא"ו ק"א.

ולית ליה בריאה ויצירה ועשיה   
אלא אצילותא   
ובאתר דא לית חטא ולא מות   
הה''ד לא יגורך רע.

ועל האי אדם בליעל   
מני קב''ה דלא למיכל מניה   
ודלא לערבא ליה עם טוב.   
דהאי איהו כמאן דעריב כספ' עם עופרת   
ודא גרים בלבולא בפמליא דלעילא.   
וערב חשוכא בנהורא.   
מה דאפריש קב''ה.   
כד''א ויבדל אלקים בין

**צט/א**

האור ובין החשך.

ולא עוד   
אלא מאן דאעיל זרעיה   
בנדה או שפחה   
או גויה או זונה   
כאלו מערב   
מה דאפריש קב''ה   
דכתיב ויהי מבדיל בין מים למים.   
דאינון מי נדה למי דכיא

דדא אסור ודא מותר   
ודא כשר ודא פסול   
דא טומאה ודא טהרה.   
אלין אינון שית סדרין   
דאתיהיבת (בהון משנה) (ס"א למשה)   
לאפרשא בין טוב לרע   
דערב לון אדם   
ודרין דאתו אבתריה:

**תקונא תמניא ושתּין**

**בראשית**ברא אלקים.   
מאי אלקים.   
להט החרב המתהפכת   
לשמור את דרך עץ החיים   
מטה האלקים ודאי   
ודא מטטרו"ן.   
והא אוקימנא ליה   
דאתהפך מדינא לרחמי

וביה   
אשתניו (נ"א אשתכחו) כל דיוקנין   
דלא דמו דא לדא.   
כד אתהפך מימינא לשמאלא   
אחזי פרצופא דשור.   
וכד אתהפך משמאלא לימינא   
אחזי פרצופא דאריה.   
וכד אתהפך מתרוייהו למערב   
אחזיר אנפוי   
ואתהפך לנשר. (נ"א לאדם)   
וכד אתהפך מתרוייהו למזרח   
דאיהו באמצעיתא   
אתהפך לאדם (נ"א לנשר)   
מלמטה לנשר.

לית דיוקנא בעלמא דלא אשתמודע ביה.   
י''ב מזלות אתחזיין ביה.   
וכל דיוקנין דמלאכייא   
ודיוקנין דנשמתין   
ודיוקנין דכל מה דאתברי בשמיא ובארעא.

(לאו איהו דיוקנ' דאדם שלים בכל תקונין   
אלא אם הוא) (נ''א כלא הוה) כליל.   
בשמיא וארע'   
ושמשא וסיהרא   
וככביא ומזליא   
וכרסיא ומלאכי'   
וג''ע וגיהנם.

מסטרא דתרוייהו   
אתיהיב יצר הטוב ויצר הרע.  
 ג''ע   
מצא אשה מצא טוב.   
גיהנם   
ומוצא אני מר ממות את האשה.

ותרוייהו בלבא   
לב חכם לימינו   
ולב כסיל לשמאלו:

**תקונא שתין ותשעה ליום לה**

**בראשית**   
ב' תרין   
חכמה   
ותבונה (ובינה).   
תליתאה   
יראת יי' ראשי''ת דעת.   
ובהאי דעת אתמ'   
והאדם ידע את חוה אשתו   
דלית זווג אלא בדעת   
דאיהו עמודא דאמצעיתא.   
יחודא דאבא ואימא.

הכי איהו לתתא   
צדיק יחודא   
דעמודא דאמצעיתא ושכינתא דלתתא.   
וגוף וברית עלייהו אתמר   
כי אל דעות יי' וגו'.

ותרוייהו עדות.   
דלית עדות פחות מתרין.

והא בן איהו יחוד דאבא ואימא.   
איהו עמוד סביל כלא.   
כגוונא דשמיא וארעא   
דאתמר בהון   
דעלמא על חד סמכא קיימא.   
כד''א   
וצדיק יסוד עולם

הכי אבא ואימא סמכין על עמודא דאמצעי'   
ואיהו יחוד בין אם ובת   
כגוונא דא קו"ק

וביה אתעבידו ה"ה   
אחד אחד.   
י"ג הכא וי"ג הכא

ואיהו ו' יחוד דתרי אחיות   
כגוונא דא וייצר יי'.   
דא רזא ד**א**.   
י' לעילא   
י' לתתא   
ו' באמצעיתא

יחודא דתרוייהו   
כלה וחמותה   
(ה' מן אלקים ו')   
(נ"א ה"י מן אלקים ו' מלא)   
כללא דתרוייהו ה"ה   
אמא וברתא.   
ו' בין תרויהו.

לעילא לית ערוה   
ובאתר דא אמר   
לא תדמה ליוצריך   
לתתא. בר מאתריה אמר   
לא תקרבו לגלות   
והא אוקימנא לעיל.

ועוד   
אשכחנ' רזא עלא'   
ערוה   
ער וה.   
כד ו' בין ער   
דאיהו רע   
אתעבי' עור   
הה''ד   
ויעש יי' אלקים לאדם ולאשתו   
כתנות עור וילבישם   
ועליהו אתמ' ולפני עור   
לא תתן מכשול