**צט/א**

האור ובין החשך.

ולא עוד   
אלא מאן דאעיל זרעיה   
בנדה או שפחה   
או גויה או זונה   
כאלו מערב   
מה דאפריש קב''ה   
דכתיב ויהי מבדיל בין מים למים.   
דאינון מי נדה למי דכיא

דדא אסור ודא מותר   
ודא כשר ודא פסול   
דא טומאה ודא טהרה.   
אלין אינון שית סדרין   
דאתיהיבת (בהון משנה) (ס"א למשה)   
לאפרשא בין טוב לרע   
דערב לון אדם   
ודרין דאתו אבתריה:

**תקונא תמניא ושתּין**

**בראשית**ברא אלקים.   
מאי אלקים.   
להט החרב המתהפכת   
לשמור את דרך עץ החיים   
מטה האלקים ודאי   
ודא מטטרו"ן.   
והא אוקימנא ליה   
דאתהפך מדינא לרחמי

וביה   
אשתניו (נ"א אשתכחו) כל דיוקנין   
דלא דמו דא לדא.   
כד אתהפך מימינא לשמאלא   
אחזי פרצופא דשור.   
וכד אתהפך משמאלא לימינא   
אחזי פרצופא דאריה.   
וכד אתהפך מתרוייהו למערב   
אחזיר אנפוי   
ואתהפך לנשר. (נ"א לאדם)   
וכד אתהפך מתרוייהו למזרח   
דאיהו באמצעיתא   
אתהפך לאדם (נ"א לנשר)   
מלמטה לנשר.

לית דיוקנא בעלמא דלא אשתמודע ביה.   
י''ב מזלות אתחזיין ביה.   
וכל דיוקנין דמלאכייא   
ודיוקנין דנשמתין   
ודיוקנין דכל מה דאתברי בשמיא ובארעא.

(לאו איהו דיוקנ' דאדם שלים בכל תקונין   
אלא אם הוא) (נ''א כלא הוה) כליל.   
בשמיא וארע'   
ושמשא וסיהרא   
וככביא ומזליא   
וכרסיא ומלאכי'   
וג''ע וגיהנם.

מסטרא דתרוייהו   
אתיהיב יצר הטוב ויצר הרע.  
 ג''ע   
מצא אשה מצא טוב.   
גיהנם   
ומוצא אני מר ממות את האשה.

ותרוייהו בלבא   
לב חכם לימינו   
ולב כסיל לשמאלו:

**תקונא שתין ותשעה ליום לה**

**בראשית**   
ב' תרין   
חכמה   
ותבונה (ובינה).   
תליתאה   
יראת יי' ראשי''ת דעת.   
ובהאי דעת אתמ'   
והאדם ידע את חוה אשתו   
דלית זווג אלא בדעת   
דאיהו עמודא דאמצעיתא.   
יחודא דאבא ואימא.

הכי איהו לתתא   
צדיק יחודא   
דעמודא דאמצעיתא ושכינתא דלתתא.   
וגוף וברית עלייהו אתמר   
כי אל דעות יי' וגו'.

ותרוייהו עדות.   
דלית עדות פחות מתרין.

והא בן איהו יחוד דאבא ואימא.   
איהו עמוד סביל כלא.   
כגוונא דשמיא וארעא   
דאתמר בהון   
דעלמא על חד סמכא קיימא.   
כד''א   
וצדיק יסוד עולם

הכי אבא ואימא סמכין על עמודא דאמצעי'   
ואיהו יחוד בין אם ובת   
כגוונא דא קו"ק

וביה אתעבידו ה"ה   
אחד אחד.   
י"ג הכא וי"ג הכא

ואיהו ו' יחוד דתרי אחיות   
כגוונא דא וייצר יי'.   
דא רזא ד**א**.   
י' לעילא   
י' לתתא   
ו' באמצעיתא

יחודא דתרוייהו   
כלה וחמותה   
(ה' מן אלקים ו')   
(נ"א ה"י מן אלקים ו' מלא)   
כללא דתרוייהו ה"ה   
אמא וברתא.   
ו' בין תרויהו.

לעילא לית ערוה   
ובאתר דא אמר   
לא תדמה ליוצריך   
לתתא. בר מאתריה אמר   
לא תקרבו לגלות   
והא אוקימנא לעיל.

ועוד   
אשכחנ' רזא עלא'   
ערוה   
ער וה.   
כד ו' בין ער   
דאיהו רע   
אתעבי' עור   
הה''ד   
ויעש יי' אלקים לאדם ולאשתו   
כתנות עור וילבישם   
ועליהו אתמ'   
ולפני עור   
לא תתן מכשול

**צט/ב**

דהא רע מן עור   
איהו ערוה   
דאפריש בין ו"ה   
דאינון אח ואחות.

כד אתלבש אילנא דחיי באילנא דטוב ורע   
הה''ד   
עץ החיים בתוך הגן   
ועץ הדעת טוב ורע.

בזמנא דאיהי (ס"א דהאי) ער   
בין ברא וברתא   
לא תקרבו לגלות ערוה   
לא תקרבו ו' לה'   
דלא אתגליא רע בינייהו   
דאיהו אחר   
דעליה אתמר   
וסוד אחר אל תגל.

עריה תעור קשתך   
ער יה רע בזמנא דאיהו בין י"ק.   
ההוא רע לא תקרב י' בה'.

והאי איהו קליפה דערלה   
ע"ר מן ערלה ר"ע.   
אדם בהאי חאב   
כמה דאוקמו' מארי מתני'   
אדם הראשון מושך בערלתו הוה.   
ודא גרים עריין בעלמא.   
ובג''ד עריה תעור קשתך.   
תעור איהו ערות בהפוך אתוון.

באן אתר   
קשתך דאיהו קשת הברית.   
דעליה אתמר ותלד רחל   
ותקש בלדתה.   
תק"ש איהי קש"ת   
(\*ורזא דמלה   
בעצב תלדי בנים)   
ומתמן אמרה חנה   
אשה קש"ת רוח אנכי.

ודא רזא   
את קשתי נתתי בענן.   
ואוקמוהו חבריא   
מלה דאקיש לי.

מוקש כתיב ביה.   
דביה הוה מוקש דאדם קדמאה.   
כמה דאוקמוהו   
אדה''ר מושך בערלתו הוה.

ומה דנטיר ליה איהו בהקש   
בשותפו עמי בדיוקנא דילי   
עלה אתמר   
ויברא אלקים את האדם בצלמו.   
בגין דמאן דנטיר ברית זכה למלכות.   
הרי איהו בהקש לי בשותפו עמי.

ואם לא נטיר ליה   
אתחזר ק"ש   
קשה לי' קשה לאת ה'.   
ועל האי קש אתמר   
ובית עשו לקש.   
ואיהו לק"ש   
בהפוך אתוון שק"ל.   
ואיהו שקל לצדיקים דנטרין ברית.   
שקל הקדש

ווי למאן דלא נטיר ליה   
וזכאה איהו מאן דנטיר ליה.   
ומאן דנטיר ברית   
האי איהו עד עליה.   
ע' מן שמע   
ד' מן אחד.   
ואי לא נטיר ברית   
פרח מניה קוצא מן ד' מן אחד   
ואשתאר אחר   
(עד ער.)eid and er menukad.ai   
(כאן חסר)

**והאדם** ידע כו'.   
קם סבא פתח ואמר   
ר' ר'   
ועד הכא לא הוה ידע אדם לאנתתיה.   
אלא בזמנא דחאב   
אסתלק שכינתא מאתריה   
והכי אוקמוהו מארי מתני'   
דבזמנא דלית שכינת' באתרה   
אסור בתשמיש המטה.   
בגין דעלה אתמר   
וישתחו ישראל על ראש המטה.

ומאן אתר אסתלקת   
מימינא ומשמאלא   
דתמן הוה.

ודא הוא רזא דעיבור   
(ס"א ויעבור)   
ע"ב רי"ו   
חסד גבורה.   
ולא למגנא אוקמוהו מארי מתניתין   
הנותן מטתו בין צפון לדרום   
הויין ליה בנים זכרי'.

ואיהו גרים דאסתלק ההיא מטה מתמן.   
הכי אסתליק איהו מתשמיש המטה.   
ובתר דקביל עונשיה   
אתחזר מטה לאתרהא   
בההוא זמנא והאדם ידע את חוה אשתו.

**ועוד**   
והאדם ידע את חוה אשתו   
אית ידיעה לטב.   
ואית ידיעה לביש.   
כגון וידעו כי ערומים הם.   
וכגון ואת ערום ועריה.   
ערום מאורייתא דבכתב   
ועריה מאורייתא דבע''פ.

**ועוד**   
והאדם ידע.   
כגון ומרדכי ידע את כל אשר נעשה.   
הכי אדם ידע דגרים אפרשות'   
בין קב''ה ובין שכינתיה   
דאדם חאב במחשבה   
וחוה חאבת במעשה

בההוא אתר דאתמר ביה   
ישראל עלה במחשב'   
בההוא אתר דאיתנטל נשמתיה   
בארח אצילות.   
תמן חאב.   
וחוה במעשה דיליה   
דאיהי כח דיליה   
כ"ח אתוון דמעשה בראשית.   
וכלא חכמ"ה   
כ"ח מ"ה.

**ועוד**   
והאדם ידע. ידע חובא דיליה   
במאי בקין.   
כד''א ותהר   
ותלד את קין.   
בגין דעליה אתמר   
כי משרש נחש יצא צפע   
דאיהו זוהמא דאטיל נחש בחוה.

והוה ידע זוהמא דיליה   
דאתפשט עד קני חותן משה.   
וכד חמא גלגולא ותיובתא דיליה תמן   
אמר קניתי איש את יי'.   
כען ידענא ליה דקניתי ליה בקני   
חותן משה ורווחנא ליה

**ק/א**

תמן   
ובגין דא אתמר   
קניתי איש את יי'   
ודא איהו רזא   
ובכן ראיתי רשעים קבורי'   
ובאו כו'.

א''ל ר' שמעון   
סבא סבא   
ואמאי טרח קב''ה בהון   
לאייתאה לון בגלגולא.

א''ל   
בגין יקרא דצדיקיא   
לאעברא חובא מבנייהו.   
דעד דקין תב בתיובתא   
פגימו דאדם לא אשתלים.   
ובגין דא ליקרא דיליה   
טרח קב''ה בקין.   
והכי בכל רשיעייא דאינון בני צדיקיא.

אמר ליה   
מאי איהו זוהמא דאטיל נחש בחוה.

א''ל   
דא לילי"ת טפה סרוחה   
איהו זוהמא   
ואיהי שאור שבעיסה   
דאתמ' עלה   
מי מעכב שאור שבעיסה   
ואיהו איבא דסמא"ל דאתמר ביה   
ותקח מפריו ותאכל.   
דא מו"ת   
דאתמ' עלה רגליה יורדות מות.   
ואיהי טפה בישא.   
זוהמא דאל אחר.   
סם מות.   
זוהמא. וערלה דאילנא דמותא.   
ובגינה אוקמוה מארי מתניתין   
אדם מושך בערלתו הוה.

**ותוסף** ללדת   
את אחיו את הבל.

פתח ואמר   
תוסף רוחם   
יגועון ואל עפרם ישובון.   
הכא רמיז גלגול' דצדיקיא.   
ואחזי ליה קב''ה גלגולא דיליה   
בכל דרא ודרא.   
איך הוה אזיל מצדיק לצדיק   
עד שתין רבוא.   
עד דמטי לההוא דאתמ' ביה   
בשגם הוא בשר   
בשגם זה הבל   
ואוקמוה קדמאי   
בשגם דא משה.

ומיד דחמא   
דעתידה אוריתא לאתייהבא על ידיה   
אוסיפת בגיניה   
כמה קרבנין לקב''ה   
וכמה צלותין ובעותין.   
ודא איהו ותוסף ללדת

ובג''ד אתמר ביה   
דור הולך ודור בא.   
ולית דור פחות מששים רבוא.

ולעילא   
דור הולך דא ו'   
דסליק לשתין רבוא בשית ספירן.   
והארץ לעולם עומדת דא שכינת'   
דאיהי עומדת ליה.   
ואיהי שעתא דקיימא ליה.

ובגינה אתמר   
לית מזל יומא גרים   
אלא מזל שעתא גרים.

ולית לכל בר נש קיימא שעתא.   
דהא אית בר נש צדיק   
דלא קיימא ליה שעתא.   
דלא קיימא שעתא אלא לבעלה.   
והאי שעתא   
מינה בני חיי ומזוני לבר נש   
ובגין דא אוקמוה מארי מתניתין   
בני חיי ומזוני לאו בזכותא תליא מלתא   
אלא במזלא תליא מלתא.

מאי מזלא דילה   
בעלה.   
ולבעלה לית מזל   
כמה דאוקימנא אין מזל לישראל.   
ואע''ג דכלא תליא במזלא   
אפילו ס''ת שבהיכל.   
היכל שכינתא תתאה   
ספר תורה צדיק.

ותריסר מזלות אינון.   
ואינון וו'   
(דאשתכח ו') (נ"ל דאשתכחו)   
(מאת א'.   
ודא רזא דואו.   
ו**א** תמן ו' עלאה   
דאיהו מזלא עלאה דסליק במחשבה.)   
דאיהו **א** תמן   
ו' דאמצעיתא דאת **א**   
איהו מזלא דכלא   
דסליק באת י' עלאה   
דאיהי ברישא דאת **א**.

וכד סליק במחשבה   
אתמר ישראל עלה במחשב'   
דאיהי י' דעל רישא ד**א**.

ובגין דא   
לית מזל לישראל.   
(דהא במחשבה סליק.   
וכל מזלא איהו ממנא על שעתא.   
מי"ב מזלות)   
דאיהו מזלא דכלא   
וכל מזלות מניה תליין

דאינון ו' ו'.   
די ממנן על תריסר שעתי   
דאינון ה"א ה"א.

זכאה איהו מאן דקיימא ליה שעתא   
דאיהו גלגול דכלהו דא י'   
דאיהו גלגל:   
ועם ו' אתעביד גלגול   
דאיהו ברזא דס"ו מן יסוד   
דאתמר ביה   
כל הנפש הבאה ליעקב מצרימה ששים ושש.   
לאתערותא דעמודא דאמצעיתא ששים.   
לאתערותא דצדיק ושש.   
וכלא אתרמיז בצדיק   
דביה גלגול

ועוד   
יסוד תמן יו"ד   
דאתגלגל ביה ונח ביה   
מכל גלגולין דאתגלגל.   
ובג''ד   
ויכל אלקים ביום השביעי   
מלאכתו אשר עשה.

ואות ו' דגלגול   
ביה סליק צדיק לשתין רבוא.   
בצדיק אינון שית.   
ובעמודא דאמצעיתא סליק לשתין.   
ובכתר עלאה דאיהו **א**   
סליק לשתין רבוא.   
ודא איהו דור הולך ודור בא.

אמר ליה ר' שמעון   
והא סבא אמר דאיהו גלגול

**ק/ב**

ביסוד איהו.   
ותמן י'   
דמתגלגל ביה   
ושריא עליה   
ונח ביה   
מההוא טרחא דגלגולא   
דטרח בשית יומי.   
דסלקין לשית באת ו'.   
ולשתין בי' שית זמנין עשר.   
ולשית אלפין באלף   
ולשתין רבוא בכתר עלאה   
ודא איהו דור הולך   
ודור בא   
והארץ לעולם עומדת

ובכל זמנא דאתי ואזיל   
שעתא קיימא ליה   
הה''ד והארץ לעולם עומדת.   
דלהאי בת זוגיה   
קיימא ליה בכל אתר   
ובכל גלגולא ובכל שעתא   
אף על גב דאזיל ואתי בכמה גלגולין.

האי איהו צדיק וטוב לו.   
ולמאן דשעתא דיליה לא קיימא ליה   
אלא שעתא אחרא דלאו בת זוגיה קיימא ליה   
והאי איהו צדיק ורע לו.   
כמה דאוקמוה מארי מתניתין   
כל מי שדוחק את השעה השעה דוחקתו.

א''ל ר' אלעזר   
והא ר' פדת צדיק גמור הוה   
ואמאי לא נפל בשעתא דיליה   
דאיהי בת זוגיה בן גילו.

א''ל ברי.   
אית גלגולא דמחייב ליה   
דנפיל במזליה   
דאיהו בן גילו   
דאתמ' ביה   
ארץ אשר לא במסכנות תאכל בה לחם   
דאיהי שעתא דמזוני   
ושעתא דחיי ובני.

ואית גלגולא דמחייב ליה   
דלא נפיל בשעתא דמזוני   
דאיהי בן גילו   
אע''ג דעביד כמה זכוון בעלמא.

ובג''ד אוקמוה מארי מתניתין   
בני חיי ומזוני לאו בזכותא תליא מלתא   
אלא במזלא תליא מלתא.   
דגלגולא גרים ליה   
כאלו במזלא תליא מלתא.

ומה דאמר   
אי בעית דאחריב לעלמא והדר אבריה   
ואפשר דנפלת בשעתא דמזוני.   
הכי שמענא בודאי   
דכל צדיק וצדיק יש לו עולם בפני עצמו   
דא גופא דבר נש דאתקרי עולם קטן   
ובגין כך אתמר אי בעית דאחריב לעלמא   
ואייתי ליה \*בגלגולא אחרא   
ואולי דנפלת בשעת' דמזוני

אדהכי   
הא סבא דסבין עתיקא דעתיקין   
קא נחית לגביה ואמר.   
עולם דכל צדיק דא שכינתא   
כד אסתלק מינה עמודא דאמצעיתא   
ואשתארת חריבה.   
ובגינה אתמר   
תבעי דאחריב עלמא.

דכל ספירה וספירה אתקריאת גלגל.   
ועם ו' איהו גלגול   
ושית ספירן באתוון   
סלקין לס' רבוא.   
ודא איהו דור הולך ודור בא   
ולית דור פחות משתין רבוא.

והארץ לעולם עומדת   
דא שכינתא   
דאיהי אתקריאת אולי.   
ועלה אתמר   
כולי האי ואולי   
דזכי לשעתא דמזוני.   
ועלה אתמר   
על אובל אולי.

דכבר אתחייב   
קדם דייתי לעלמא   
דאיהי שכינתא תתאה.   
הא אתחייב בספיר' דאיהי לעילא מניה.

עד דאתתקן לההוא אתר   
דאתנטיל בר נש נשמתיה   
לית ליה תקנה בשכינתא תתאה   
דאיהי שעתא דכלהו   
ובג''ד שעתא לא קיימא ליה.

ואם תליא במזלא עלאה.   
אפילו דיעביד כמה זכוון   
לאו בזכותא תליא מלתא   
דהא מחוייב איהו מלעילא.

אר''ש מהכא משמע   
גלגולא דתליא בשכינתא   
דאיהו במיניה.   
אבל אם אחרת יקח לו   
אם ההוא רוחא ייתי בגופא אחרא   
דהא לאו איהו מיניה   
מה כתיב ביה קיימא לה שעתא. תמן   
ואיהי בת זוגיה

אמר ודאי קיימא ליה שעתא   
דאיהי בת זוגיה דאתגלגל עמיה.   
אם לא קיימא ביה   
שארה כסותה ועונתה   
לא יגרע.

שארה   
דא גלגולא קדמאה   
שאר בשרו.

כסותה   
כי היא כסותה לבדה   
היא שמלתו לעורו   
דא גלגולא תניינא.

ועונתה   
אדם יחודא דיליה   
דאיהו גלגולא תליתאה.

אמר ר''ש סבא סבא   
פתח מלין יתיר   
דהא סתימין מלין דילך.

א''ל ההוא סבא   
שארה   
דא מזונא מסטרא דימינא   
דמתמן כל מזונא קא אתיא.   
הה''ד פותח את ידיך   
ומשביע לכל חי רצון.   
כסותה מסטרא דשמאלא   
דאיהו כסות עינים   
דתמן עריין לשמאלא   
בגין דסטרא שמאלא תמן פגימו.   
הה''ד   
מצפון תפתח הרעה.   
ובג''ד אתמר ביצחק   
ויהי כי זקן יצחק   
ותכהין עיניו מראות.   
ותמן צריך כסוייא.

ומשה בההוא אתמר ביה   
ויסתר משה פניו   
כי ירא מהביט אל האלקים.

ובג''ד   
ציצית ותפילין אינון כסויא דילה   
הה''ד כי היא כסותה לבדה   
היא שמלתו לעורו   
\*(ובעור דתפילין   
כסותה לבדה היא שמלתו לעורו)

**קא/א**

בעור דתפלין.   
כסתה.   
על ד' כנפות כסותך   
אשר תכסה בה.

ועונתה   
מסט' דעמוד' דאמצעיתא   
דאיהו ישראל.   
שמע ישראל. לתמן יחודא דילה.   
הה''ד   
ואם שלש אלה לא יעשה לה   
ויצאה חנם אין כסף.   
דהן כל אלה יפעל אל   
פעמים שלש עם גבר.   
אבא דאיהו חכמה   
באלין תלת נחית בגלגול

והא כתיב באדם וחוה   
דסלקין במטה שנים וירדו ז'

אמר ודאי הכי איהו. דאינון   
אדם וחוה   
קין ותאומתו   
הבל ותרין תאומותיו.

וקין   
בגין דהוו להבל ב' תאומות   
וליה לא הוה אלא חד   
קני להבל ודא גרים ליה   
כי שבע יפול צדיק וקם.   
דחב בשכינתא   
דאיהו בת שבע.   
ובג''ד נפל בשבע   
דאתתא גרים לה מיתה.   
ודא ירידה דיליה   
דנחיתת שכינתא תתאה מאתרהא.

ולבתר דאשתרש בה (נ"א דאשתמש בהאי) אילנא   
ונחית תמן נביעו למעבד איבא   
דאיהו פריה ורביה.

דגרים אדם דאתברי בדיוקניה   
דאסתלק נביעו משכינת' תתאה   
ומשבע דרגין דילה.   
לבתר דנחיתו תמן   
כלא סליק לאתרי'   
ורזא איהו וקם.

ומאי הוה נביעו דאסתלק מניה.   
ו' דאסתלק עד אין סוף   
דאיהו מזלא עלאה   
דנחית לי' ו'   
דאיהו אבא לאתריה   
ולבתר סליק אבא כל בריה לאתריה   
(נ''א דנחית לו' דאיהו אבא לבריה   
ולבתר סליק אבא מבריה לאתריה)

(כל זה מיותר   
דאיהו שעתא דקיימא ליה.   
זכאה איהו מאן דקיימא ליה   
ולא דחיקא ליה שעתא. כמה דאוקמוה   
כל הדוחק את השעה שעה דוחקתו.   
והא ר' פדת דדחיקא ליה שעתא  
א''ל קב''ה  
אי בעית דאחריב עלמ'   
ואפשר דנפלת בשעתא דמזוני.   
א''ל בוצינא קדישא כולי האי אמאי.   
א''ל דא רזא רברבא. שמענא   
דבר נש דאתי בגלגולא   
ואתחייב למאריה קדם דייתי לעלמא  
אע''ג דיעביד כמה זכוון   
לאו בזכותיה תליא מלתא  
דהא מזליה גרים ליה.  
ומה דאמר   
אי בעית דאחריב לעלמא   
ואפשר דנפלת בשעתא דמזוני.  
בודאי הכי שמענא   
דכל צדיקא וצדיק' אית ליה עולם בפני עצמו.   
ודא גופא דבר נש  
דאתקרי עולם קטן.  
ובג''ד אמר אי בעית דאחרביה לעלמא   
ואייתי ליה בגופא אחרא  
ואפשר דנפלת בשעתא דמזוני.   
א''ל   
והא כתיב אם אחרת יקח לו   
שארה כסותה ועונתה   
לא יגרע.   
והן כל אלה יפעל אל וכו'   
ואם שלש אלה לא יעשה לה  
 ויצאה חנם אין כסף.   
א''ל  
ודאי אתגלי הכא רזא עלאה  
כמה דאוקמוהו מארי מתניתין  
אשתו כגופו דמיא.  
ואשתכח דאיהי חיים דיליה  
 הה''ד  
ראה חיים עם אשה אשר אהבת.   
עץ חיים היא למחזיקים בה.  
ואיהי פרנסה דיליה.  
 הה''ד  
ארץ אשר לא במסכנות תאכל בה לחם כו'   
ומינה בני חיי ומזוני.   
ע''כ)

ולקבל אלין גלגולין   
שנוי מקום ושנוי השם ושנוי מעשה.

שנוי מקום   
כגוונא דקב''ה   
דאתמר ביה   
הנה יי' יוצא ממקומו.   
וכד נפיק   
אשתני מדינא לרחמי   
ומרחמי לדינא.   
כמה דאוקמוהו מארי מתניתין   
לא כשאני נכתב אני נקרא

בעולם הבא   
דאיהו אתריה  
 נכתב ביקו"ק   
ונקרא ביקו"ק

בעולם הזה   
נכתב ביקוק   
ונקרא באד'.

דא שנוי מקום.   
לבר מאתריה   
דאיהו עלמא דאתי   
עלמא דאתי לית ביה שנויא   
הה''ד   
אני יי' לא שניתי   
נכתב בשם יקו"ק   
ונקרא בשם יקו"ק   
אתקרי יקו"ק רחמי.

לבר מאתריה אשתני   
ואתקרי אד'   
ואתקרי דין   
ודא רזא   
עומד מכסא רחמים   
ויושב על כסא דין.

שנוי השם דא מצפ"ץ   
דאיהו באת בש יקו"ק.

שנוי מעשה דא שבת   
דצריך כל כלאחר יד   
כל דאיהו צדיק   
אחר יד דאיהי שכינתא   
דא שינוי מעשה

ובזמנא דאיהו כלאחר יד   
לית תמן סגידו   
דאתמר ביה   
כל הכורע כורע בברוך   
תעלה בעידניה סגיד ליה

דבזמנא דאיהו כלאחר יד אתעביד זנב   
ועכ''ד דאמר תעלא בעדניה   
סגיד ליה   
באתריה   
אבל חוץ מאתריה הוי זנב לאריות   
ואל תהי ראש לשועלים   
דהא צדיק גמור

אע''ג דנחית מדרגיה   
ואתעביד זנב לאריות   
עליה אתמר   
לא ראיתי צדיק נעזב

מאי זנב דיליה   
ההיא קוצא

**קא/ב**

דאת ד' מן אח"ד   
דאיהי י' זעירא שכינתא תתאה   
עליה אתמר   
כי שבע יפול צדיק וקם

ת''ח   
גלגול דאת ו' איהו   
דנפיק בשעתיה דעליה אתמר   
מזל שעה גורם   
כמה דאוקמוה אין מזל יום גורם   
אלא מזל שעה גורם

באברהם מה כתיב ביה   
כד אתיא בגלגולא   
וישכם אברהם בבקר   
אל המקום   
ובגין לאקדמא לה

יצחק מה כתיב ביה בגלגולא   
ויצא יצחק לשוח בשדה   
לפנות ערב   
נפק לגבה לחקלא   
בגין דאתמר ביה   
מי יתנני במדבר מלון אורחים

חד אקדים לפשפשא בה בצפרא   
ותנינא לפשפשא בה ברמשא.   
יעקב מה כתיב ביה   
ויפגע במקום   
פגע בה

זכאה איהו מאן דפגע בה כגון יעקב   
דעליה אתמר וילן שם   
וההוא לינה הוא לויה   
מיד דאערע בה   
ויפגעו בו מלאכי אלקי"ם.

ועכ''ד דפגע בה   
הוה נטיר לה ולא אתאחד עמה   
עד דאתא בעלה   
ודא איהו וילן שם   
כי בא השמש   
דבגיניה   
ויזרח לו השמש   
דאיהו משה   
דאתא ביה בגלגולא רוחיה דמשה

ובג''ד   
יעקב ומשה הוו קיימי בדרגא חדא   
בעמודא דאמצעיתא   
אבל דא בגופא   
ודא בנשמתא

ובג''ד לית שעתא קיימא לכל בר נש   
דאיהי שכינתא בלא בעלה

ובג''ד   
כד דחיקת ליה שעתא לר' פדת   
ואמר אי בעית דאחרביה לעלמא   
ואפשר דנפלת בשעתא דמזוני   
ואולי דנפלת מאי ואולי   
אלא ואולי   
אי בעי קב''ה דנפלת בשעתא דמזוני   
דהא אתתיה עביד   
ואולי אי בעי בעלה   
דהוי קיימא מה דאיהי עבידת   
בלא רשותא דבעל'

וכגוונא דא לית שעתא קיימא   
דאיהי שכינתא   
לההוא בר נש   
אלא אם ייתי בגלגולא   
בההוא בר נש דההיא שעתא

ורזא דמלה   
בזאת יבא אהרן אל הקדש   
ובלא בעלה אתמ'   
ואל יבא בכל עת אל הקדש   
והזר הקרב יומת   
ולית מיתה אלא עניותא   
והאי זר לאו בזר אחרא   
דמום זר   
אלא זר מבעלה

זכאה מאן דאיערע   
בשעתא דאתברי מו' ימי בראשית   
דכל נשמתא אית לה עת וזמן בגלגולא   
כמה דאמר קהלת לכל זמן   
ועת לכל חפץ תחת השמים   
ודא שכינתא תתאה   
דאיהי זמן ועדן לכל ספי' וספי'   
ולכל גלגולא וגלגול'   
ואיהי עדן ועדנין ופלג עידן

דכל עדנין שפיר   
מאי ופלג עדן   
אלא כגון פלג המנחה   
בשמאלא אתפלגת לדינא   
ובימינא לרחמי   
בעמודא דאמצעיתא אשתלימת

וכד אתפליגת בימינא ושמאלא   
אתמר בה לאסתר   
מה בקשתך   
עד חצי המלכות ותעש

ואיהי כח יקוק   
פלגו דילה יד ימין   
ופלגו דילה יד שמאל   
ולקבל תרוייהו   
אדכר קהלת בה כ"ח זמנין עת   
הה''ד   
עת ללדת ועת למות   
עת לטעת וכו'.   
ואינון י"ד י"ד.

יד ימינא רחמי   
ללדת לטעת לרפוא לבנות   
לשחוק לרקוד כנוס אבנים לחבוק   
לבקש לשמור לתפור לדבר   
לאהוב שלום.

יד שמאלא דינא למדן   
למות לעקור להרוג   
לפרוץ לבכות ספוד להשליך אבנים   
לרחוק לאבד להשליך לקרוע   
לחשות לשנוא מלחמה.

יד ימינא איהי פשוטה לקבל שבים   
דכתיב   
ובני ישראל יוצאים ביד רמה   
ימינך יי' נאדרי בכח.   
יד ימינא רחמי.

\*יד שמאלא דינא   
דכתיב   
הנה יד יי' הויה.   
יד יי' היתה בם להמם.

ובגין דא   
אית עת רצון.   
ואתמר בה בזאת   
יבא אהרן אל הקדש.   
ואית עת דדינא דאתמר בה   
ואל יבא   
בכל עת אל הקדש.

ובגין דא   
אינון כ"ח יומי דסיהרא.   
י"ד יומין איהי שלימתא   
וי"ד חסרה.

ומאן דאתייליד ביומי שלימות' איהו שלים   
בבנין בחיי ובעותרא במזוני   
בחדוה בשלוה בבנינא   
בכל י"ד עתות. טב.

ומאן דאתייליד בזמנא דאיהי חסרה.   
בכל י"ד יומין אלין איהו חסר בכלהו.   
איהו עניא מסכנא   
בלא מזוני ובלא בני ובלא חיי.

מאן דאתייליד באמצעיתא יהא בינוני.

וכל דא מאן גרים.   
דאתייליד ברישא או בסופא או באמצעיתא.   
דא גלגול דיליה דמחייב ליה   
(ומאן גרים דאתייליד תמן   
בגין דמזליה גרים   
דאתחייב מלעילא)   
קדם דאתייא לעלמא.

ובגין דא אמר לר' פדת   
דאי בעי דאחריב לעלמא וכו'.

(ומאן דאתייליד בחסרונא דסיהרא   
בכל י"ד יומין איהו חסר   
דמזליה גרים.   
ולהאי בר נש   
קשין לו מזונותיו כקריעת ים סוף)

**קב/א**

(נ"א אפשר דנפלת בשעתא דמזוני

דלהאי בר נש דאתייליד בי"ד שמאלא   
קשין מזונתיו כקריעת ים סוף.   
דמזונא דנשמתא אורייתא   
מזונא דגופא נהמא   
בין בהאי ובין האי קשין מזונותיו)

בגין דאינון מסטרא דדינא   
דאתברי בדינא דאיהו אד'.   
ומאן דאתברי ברחמי דאיהו יקו"ק   
לאו אינון קשין מזונותיו.   
ומזונא דנשמתא אורייתא   
מזונא דגופא נהמא מחמשת המינין

ומאן דאיהו מסטרא דאדם   
דאיהו יוד קא ואו קא   
אתמר ביה   
וירדו בדגת הים וכו'   
בכלא שליט כמה דאתברי   
בשמיא ובארעא ובימא.

ועליה אתמר   
מה שהיה כבר הוא   
מה שהיה קדם דייתי להאי עלמא   
כד''א אין כל חדש תחת השמש.   
כבר הוא מחוייב למיהוי בהאי עלמא.   
כד''א בטרם אצרך בבטן ידעתיך.   
ואשר להיות כבר היה.   
ואשר איהו למיהוי בהאי עלמא.   
כבר הוא מחוייב למיהוי קדם דייתי לעלמא   
הכא בגלגולא

והאלקים יבקש את נרדף זה הבל   
דאיהו נרדף מקין   
וקם קין וקטל ליה.   
הה''ד   
ויקם קין אל הבל אחיו   
ויהרגהו.   
ויקם ודאי   
דהוה הבל עליה.   
וקם קין ויהרגהו.

קין אתקרי על שם דקני על אחוה   
בגין דחזא יקריה ותוקפיה לעילא   
דקרבניה אסתלק   
לאתר דעתיק יומין   
דאתמר ביה   
ועתיק יומין יתיב וכו'   
וקרבניה הוה מבכורות צאנו   
ואתקבל ליה ברעוא.

א''ל   
אם כן דקרבנא דיליה אתקבל   
אמאי אתייהיב חילא לקין למקטליה

(בג''ד  
 יש הבל   
אשר נעשה על הארץ וגו'.   
אמאי)

א''ל   
הכא ודאי רזא עלאה.   
דאיהו הוה דרגא   
דעץ הדעת טוב ורע   
דחאב ביה   
ובמה דחאב ביה   
קביל ענשיה בהאי עלמא.   
ובההו' קרבנא דאתקביל מניה   
אשתזיב מענשא דההוא עלמא   
דתרי ענשי הוה מחוייב   
חד לעילא וחד לתתא   
הה''ד   
כי ביום אכלך ממנו   
מות תמות

א''ל   
והא אדם הוה דחאב בהאי אילנא

א''ל   
עובדא דאבוה הוה ליה ומת.

א''ל   
כי ביום אכלך ממנו כתיב.

א''ל   
בההוא יום הציץ ומת.

אר''ש   
בג''ד כתיב יש הבל   
אשר נעשה על הארץ   
אשר יש צדיקים שמגיע אליהם   
כמעשה הרשעים וגו'.   
והכא אתרמיז   
צדיק ורע לו   
רשע וטוב לו.

צדיק ורע לו הכא אתרמיז   
יש צדיקים שמגיע אליהם   
כמעשה הרשעים   
ודא רזא   
דצדיק דאערע ליה   
כמעשה הרשעים.   
לאו דאיהו רשע   
ולאו בן רשע.   
אלא כמעשה הרשעים   
דחב בעובדא דחייביא   
דאינון סמא"ל ונחש.   
אירע ליה עובדא דלהון.

והאי איהו רזא   
פוקד עון אבות על בנים   
בגין דמעשה אבותיהם בידיהם.   
דא גרים להבל מיתה   
ומת בלא בן   
ובג''ד אזיל בגלגולא.

שי"ן דמשה איהו ש"ת.   
מתמן רווח שי"ן (ס"א ש''ת)   
הה''ד כי שת לי אלקים   
זרע אחר תחת הבל   
כי הרגו קין.   
תחת הבל ודאי   
דהבל רכיב עליה   
ואתעביד שת הרכב' ליה.   
ואיהי סיומא דאלפא ביתא.   
ובג''ד תחת הבל.

הבל הלב   
ועליה אתמר הלב רואה.   
ואיהו ה' ממשה   
והלב איהו לשמאלא דאיהו אלקים.   
הלב מבין   
ואיהו סתיר בניינא   
ונפלת בגיניה.   
ובג''ד ויסתר משה פניו   
כי ירא מהביט אל האלקים.   
בגין דתמן חוה דחב באלקים   
דאיהו אלקים דעובדא דבראשית.   
ודא איהו דחב במעשה

לבת אש ברתא דמלכא   
דחב ביה ואתבייש   
כסי ליה בדיליה (ס"א בחיליה) בשת   
\*ומה דהוה שת אתחבר   
עמיה ב'   
ואתעביד בשת.   
ודא איהו יר"א בש"ת.

ועוד   
שת באת ב"ש אינון אב   
שת. לבתר דזכה באת יו"ד   
ברא שית.   
ואיהי יו"ד דאתמר ביה   
יי' קנני   
ראשית דרכו.   
דאיהי עשרה דורות   
ותב לה לאתרה.   
אתק' בראשית.   
ומתמן זכה לאורייתא   
דאתייהיבת על ידיה.

והאי י' איהי מיעקב   
וי' מישראל   
י' מאד'   
י' מיקוק.

שי"ן ממשה איהי משת.   
תמן רווח לה.   
וכד אזל לשם   
רווח תמן תרין אתוון ש"ם.   
וכד אזל עשרה דורות עד אברהם   
תמן רווח ה' דיליה   
ואתקרי מש"ה.

ורזא דמל' מוליך לימין משה   
זרע תפארתו בוקע מים מפניהם   
לעשות לו שם עולם.   
ובה אפיק לבנוי מגלות'.   
ובה מחא למצראי

**קב/ב**

הה''ד   
הנה יד יי' הויה.   
ה' חמש אצבעין.   
ובה בקע ימא.   
ודא איהו בוקע מים מפניהם   
ובה עתיד למהוי   
בוקע ימא דאורייתא   
מימינא.

ההוא זמנא   
מה דהוה לשמאלא בלבא.   
הוה הבל. דאיהו הלב   
הבל אסתלק לימינא   
ומתמן סליק למוחא.   
דאיהו חכמה.   
דהא לבא איהו אימא עלאה   
עלה אתמר הלב מבין.   
ולבתר נחית על ארעא   
לנחתא אורייתא על ארעא.

ובג''ד יש הבל   
אשר נעשה על הארץ.   
אשר יש צדיקים אשר מגיע אליהם   
כמעשה הרשעים   
דא אדם והבל   
דדא חב במחשב' ובעובדא   
ודא חב במחשבה ובעובד'.   
במחשבה איהי י'.   
עליה אתמ'   
וינסו אותי זה עשר פעמי'

ובגין דא   
כד אתא אדם \*בגלגול באברהם   
אתנסי ביה בעשר נסיונין.   
ובגין דחאב במעשה.   
כד אתגלגל ביצחק נתנסה במעשה.   
באברהם נתנסה במחשבה.   
וביצחק במעשה.   
יעקב כליל תרוייהו.   
מסטרא דיצחק קרא ליה יעקב.   
מסטרא דאברהם דתמן מחשבה   
קרא ליה ישראל.

דאבא אתגלגל באברהם   
דאיהו לימינא.   
ואמא ביצחק   
דאיהו לשמאלא.   
יעקב   
בגין דאיהו כליל תרויהו אבא ואמא   
אתמר ביה ישראל עלה במחשבה   
בכתר עליון   
דאיהו מחשבה סתימא.

וכד אתא אדם   
אצטרף באברהם   
ואתפשטו שרשוי בארע'.

ורזא דמלה   
מצרף לכסף וכור לזהב   
מצרף לכסף דא אברהם   
וכור לזהב דא יצחק.   
ובוחן לבות ה' דא יעקב

לית ספירה דלא אתגלגל \*אדם עלא'   
דאיהו יוד קא ואו קא.   
כ"ח מ"ה.   
חכמה ודאי   
בגין לצרפא וללבנא לאדם   
דברא בדיוקניה לתתא   
ואציל ביה אצילותיה   
וכל טרחא דלעילא לא הוה באדם   
אלא בגין אצילות דאדם דלעילא.   
דדא בדא תליא.

א''ר אלעזר אם כן מאי   
וישוב לימי עלומיו

ובג''ד ישראל עלה במחשבה.

א''ל   
מנלן דאברהם תמן במחשבה.

א''ל   
לאו למגנא תקינו מארי מתניתין   
הרוצה להחכים ידרים   
דאיהי חכמה ואיהי מחשבה.

באברהם אתלבן אדם.   
וביצחק אצטריף.   
ורזא דמלה   
מצרף לכסף וכור לזהב.   
מצרף לכסף דא אברהם.   
וכור לזהב דא יצחק.   
ובוחן לבות יי' דא יעקב.   
והן כל אלה יפעל אל   
פעמים שלש עם גבר:

א''ל   
א''כ מאי וישוב לימי עלומיו:

א''ל **לאילנא** דהוה קשיש יומין   
ואתייבשו ענפין דיליה.   
קציצו ליה. ואצמח בשרשוי.   
דקמו מניה ענפין חדתין כקדמיתא.   
כגוונא דהוה בעולמוי.   
ודא איהו וישוב לימי עלומיו.

ודא הוה חלמא   
דחזא נבוכדנצר בחלמיה   
אילנא רבא ותקיף.   
ובסוף חלמיה הוה אמר   
גדו אילנא וקציצו ענפוהי   
ולבתר אמר   
ברם עקר שרשוהי בארעא שבוקו.

ולית אילן הכא אלא אדם עלאה   
דאתמר ביה   
כי האדם עץ השדה

והאי אילנ' קב''ה אנטע ליה   
בכמה דרין ולא אצלח.   
עד דנטע ליה בארעא דישראל.   
וארכיב ליה בתלת אבהן   
ואצלח תמן.   
ובגין דא הן כל אלה יפעל אל   
פעמים שלש עם גבר.

מיד דאצלח תמן ואחיד תמן   
אתפשטו שרשוי על ארעא   
דאיהי שכינתא.   
ואסתלקו ענפוי בכל רקיעין   
ובכל מרכבין דנשמתין ומלאכיא   
וחיוון ושרפים ואופנים   
עד דאתחזר כקדמיתא (ס"א עד אין סוף)   
והא אוקמוה   
עץ החיים מהלך ת"ק שנה

רבא אילנא ותקיף   
ורומיה ימטי לשמיא   
וחזותיה לסוף כל ארע'   
תחותוהי תטלל כל חיות ברא   
ובענפוי ידורון צפרי שמיא   
דאינון נשמתין קדישין   
מניה. יתזן כל בשרא

וארכיב ליה עד אלף דור.   
כגוונא דשכינתא   
דאיהי סליקת לאלף דור בעשר ספירן   
דבהון סליקא עשר זמנין מאה   
עד דסליקת בהון לאלף דור

ומיד דאצלח אילנא בארע'   
נחית אילנא מלעילא שרשוי בארעא   
דאיהי שכינתא   
ואתרביאו תמן ענפוי עד אין סוף   
ואתפשטו בה שרשוי עד אין תכלית

בההוא זמנא אתרבי אילנא כמלקדמין   
הה''ד רבא אילנא ותקיף   
ורומיה מטי לשמיא   
וחזותיה לסוף כל ארעא   
ומניה יתזן כל בשרא  
כל בני אדם דלתתא.

בההוא זמנא אתרבי אילנא כמלקדמין.   
הה''ד רבא אילנא ותקיף וכו'   
חיות ברא אלין חיות הקדש.   
צפרי שמיא אלין נשמתין.   
ומניה יתזן כל בשרא לתתא.

דבזמנא דחב אדם   
והוה מקצץ בנטיעות כביכול   
כאלו אעקר חיון ומלאכים   
ושרפים ואופנים מאתריהון   
ולא הוה מאן דמקבל צלותין   
דאתמר בהון   
כי עוף השמים יוליך את הקול   
ובעל הכנפים יגיד דבר.

מאי יגיד דבר   
בצלותין וזכוון דישראל.

א''ל ר' אלעזר   
בודאי עלאין ותתאין הוו

**קג/א**

תליין באדם קדמאה.   
ולאו למגנא אוקמוה מארי מתניתין   
לעולם יראה האדם על עצמו   
כאלו כל העולם תלוי עליו.

אבל בר נש דטרח עליה קב''ה   
בגלגולא   
ולא אצלח באתריה.   
אעקר ליה מאתריה   
ושוי ליה באתר אחרא   
ושני ליה אתר.

ורזא דמלה   
ועפר אחר יקח וטח את הבית   
ודא שנוי מקום   
(כאן חסר והוא בתקוני ז"ח דף כח ע"ג)

אם אצלח מוטב   
ואם לא אצלח   
אעקר ליה מתמן   
וארכיב ליה באתר אחרא   
ושני שמיה ודא שנוי השם.   
אם אצלח מוטב   
ואי לא אצלח   
אעקר ליה מתמן   
ודא ונתץ את הבית   
את אבניו ואת עציו.   
ונטע ליה באתר אחרא   
ושני עובדוי מכל מה דהוה בקדמיתא   
ומכל ציורין דיליה   
משנה פניו ותשלחהו.   
והן כל אלה יפעל אל   
פעמים שלש עם גבר

קרקע דנטע ליה תמן   
ואצלח   
ומתפשט ענפוי ושרשוי עד אלף דור   
דא שכינתא.   
ודא שנוי מעשה.

ועד כמה זמנין.   
עד אלף   
כד''א דבר צוה   
לאלף דור.   
ועליה אתמ'   
האלף לך שלמה.   
ואינון אלף עלמין.   
דנטע ליה עד דאצלח.   
וארכיב ליה תמן.

ורזא דמלה   
ועשה חסד לאלפים   
למאן לאהביו   
ולשמרי מצותיו   
לאלף דור.

א''ל   
ולרשיעיא מאי.   
דהא כתיב ובכן ראיתי   
רשעים קבורים ובאו כו'   
מה תימא בהון

א''ל   
שמענא בהון רזא.   
יפול מצדך אלף וגו'.   
הכי אמרו לי ברמיזא.

א''ל אי הכי מאי   
אשר קומטו בלא עת וגו'.

א''ל   
אלין תשע מאה ושבעי' וארבעה דרין   
דאתקמטו ואסתלקו קדם זמנייהו   
ודא איהו אשר קמטו בלא עת   
דאסתלקו קדם זמנייהו   
וזריק לון קב''ה   
על כל דרא ודרא   
דא איהו נהר יוצק יסודם.   
ודא הוא רזא   
דאין בן דוד בא עד   
שיכלו כל הנשמו' שבגוף.   
וכדין חדתין עתידין למיתי:

אדהכי אסתלק סבא.

אמר ר' שמעון לחבריא   
חברייא. ודאי האי איהו סבא דסבין   
אדם עלאה.   
זכאה דרא דהאי רזא אתגלייא ביה.

**פתח** כמלקדמין ואמר   
יש הבל   
אשר נעשה על הארץ וכו'.

ת''ח  
דעובדא הוה בחד בר נש   
מאינון בעלי קבין   
דהוה אזיל בארח'   
אערע בתרין חכימין   
מארי דדרא   
מארי דחכמת' דאורייתא.

אמר לון שלמא עלייכו רבנן   
שמענא עלייכו   
דאתון חכימי דרא.   
לאן אתר אזליתון

א''ל   
לדוך פלן.

וע''ש הוה.

אמר לון.   
אנא אזילנא תמן.   
(איזיל) ואתקין לכו אתר בי מותביכו   
אי אתון בעיתון.

אמרו ליה   
והא אנן בסוסוון   
ואנת בלא רגלין   
איך יתכן למהוי האי

אמר לון   
אע''ג דאתון רכיבין בבעירי דרהיטי סגי.   
ואנא חגר בלא רגלין.   
אי אתון בעיתו אנא אקדם   
לתקנ' לכו שבתא.

תווהו.   
אדהכי אחזרו רישייהו לגביה וחמו ליה

(נ''א וז''ל \*והוא מכ''י)   
עובדא הוה דחד בר נש חגר בלא רגלין   
אשכח לתרין חכימין דלא הוי בכל דרא חכימין כוותייהו   
אערע בהו ההוא חגר   
א''ל שלמא עלייכו רבנן   
(שמענ' עלייכו דאתון חכימי דרא)   
אנה אתון אזלין   
א''ל לדוך פלן   
וע''ש הוה   
א''ל אע''ג דאתון רכיבין בבעירין דרהטי סגי   
ואנא חגר בלא רגלין אי אתון בעיתו אנא אקדם לכו   
לתקנ' לכו שבתא. תווהו   
א''ל והא את חגר   
ואיך את יכיל לאקדמא לבעירן דרהטי טובא.   
א''ל שמא דמ"ב אתוון   
ודליג לון ת"ק פרסי ברגעא חדא.

אשכחו גרמייהו לפום מערתא חדא   
ופתור' לשמאלא בכל מעדני עלמא עלהא.   
ומנרתא לדרום בז' נרין עלהא   
ומטה דכספא ודהבא ואבנין יקירין למערב בין צפון לדרום   
וכרסייא למזרח ותלת מאה תלמידין על ההוא פתורא   
בתר דאכלו כלהו ואינון חכימי עמהון   
קם ההוא חגר ופשט גרמיה מההוא גופא בלא רגלין   
ואתלבש בגופא דאנפוי זהירין   
כזוהרא דאתמר ביה   
והמשכילים יזהירו וכו'.   
ואנפי תלמידוי נהירין כככבים לעולם ועד.   
והוו פתחין ספרא דקהלת וקריין ביה   
הבל הבלים אמר קהלת כו'   
והוו חזרין

**קג/ב**

דהוה רהיט כשרביטא דככבא.   
עבד לון קפיצה   
ואשכחו גרמייהו לפום מערתא   
כהרף עין.

(ס"א אמר לון שמא דמ"ב אתוון   
דליג לון חמש מאה פרסי ברגעא חדא   
אשכחו כו')

אמר לון. רבנן. עולו   
עאלו אבתריה מערת' גו מערתא   
עד דעאלו לחד פרדסא.   
והוה תמן ההוא בעל קבין   
מתפשט מההוא גופא

והוה מתלבש בגופא אחרא.   
דאנפוי הוו נהרין כשמשא   
והוה יתיב על כרסייא דמלכותא   
ותלת מאה תלמידוי   
תחות כרסייא לרגלוי.   
והוו קראן   
הבל הבלים אמר קהלת.   
והוו קראן האי קרא זמנין בלא חושבנא.

אמרו לון אינון חכימין מארי דדרא   
מאי האי   
וכי לית קרא אחרא בספר קהלת.

מיד קם ההוא מארי קבין   
דהוה יתיב על כרסייא   
ואחיד בידיהון   
ואעיל לון לשבעה היכלין   
ובכל היכלא והיכלא   
הוה כתיב הבל הבלים

ובהיכלא שביעאה   
הוה נשרא ועטרה בפומהא   
ודמות יונה בההיא עטרה   
והוה כתיב בעטרה   
כל מאן דלא ידע באלין הבלים   
וברזא דלהון   
עליה אתמר   
והזר הקרב יומת   
מיד אתחזרו אינון לאחורא.

אמ' לון ההוא בעל קבין   
אתון חכימין מארי דדרא   
דאזלית אבתרייכו עד כאן למנדע ית חכמתייכו   
ובודאי לאו אתון חכימין.   
דודאי בהאי קרא עבידנא כל בנינא דא   
וביה הוינא טס עלמא בטיסה חדא.   
ובזמנא בתרין. ובזמנא בתלת.   
ובזמנא בארבע. ובזמנא בחמשא   
ובזמנא בשית. ובזמנא בשבע.   
ואנן בהאי ארעא כלהו אזלינן בעלי קבין.   
והאי קרא יריתנא מאב'   
ואבא מאבוי עד דרא כלהו

יהב לון ממונא סגיא   
ושוי לון באתרייהו   
כהרף עין.

ובגין דא יש הבל   
אשר נעשה על הארץ.

א''ל חברייא רבי   
אימא לן שום רמיזא בהאי קרא   
דלא אתכסיא חכמתא דא מן חברייא

אמר לון

נוסח אחר:  
כמה זמנין.

א''ל אינון חכימי דרא   
וכי שלמה לא עבד קרא אחרא בקהלת.   
על להו ההוא דאתחזי חגר בארחא   
לז' היכלין מכספא ודהבא ואבנין יקירין.   
ובהיכלא ז' כרסיין דד' חיוון   
ויונה תמן דכספא ועטרה דדהבא על רישה   
וכתוב בה   
כל מאן דלא ידע באלין הבלים עליה כתיב   
והזר הקרב יומת.   
אינון חכימי דרא מיד דחזו   
הכי דהוה כתיב בההיא עטרה   
חזרו לאחורא.   
א''ל ההוא דאתחזי עלייהו כחגר   
וכי עלייכו אתמר דאתון חכימי דרא   
לית אתון אלא טפשי דרא   
ולא חזיתון בכל למודייכו

כי בי חשק עד   
אורך ימים אשביעהו   
לעלמא דכלא אריך   
אלין הבלים דקהלת. אינון ברזא דשבע שמהן   
דבהו מ"ב אתוון לקבל ז' יומי בראשית   
דאית בהו י' אמירן ול"ב אלקים.   
ואינון מ"ב. ועלייהו לב   
דאתמר בהו אלקים האלקים   
והיינו וגבוהים עליהם   
אלין ז' תיבין אבגית"ץ   
עלייהו אתמר שרפים וגו'

והאי שמא איהו סגולתא דיליה לכסאה לנשמתא   
כד סליקת לעילא בכל ליליא   
לאסהדא על עובדין טבין דבר נש   
ממלאכי חבלה ומכל מזיקין   
ורוחין ולילין ושדין   
ובהון פרחת לעילא   
בב' אתוון מכל שם תכסה אנפהא מנהון   
ובב' אתוון תכסה רגלהא   
ובב' אתוון פרחת לעילא   
ואוף הכי לרוחא   
ואוף הכי לנפשא   
ואית שם בן מ"ב   
בצורת חותמ' דשעוה נכתב.   
ואית שם מ"ב   
בציור דיוקנא דמלכא

**קד/א**

רבנן בודאי רזא עלאה אית תמן   
אבל אימא לכו ברמיזא.

שבע הבלי' אינון   
וזכאה מאן דלא נטיל אגריהו בהאי עלמ'

ואינון דכלילן בבת שבע.   
ואינון בהאי קרא.   
הבל חד.   
הבלים תרין.   
הא תלת.   
הבל. הבלים. תלת   
הרי שית   
הכל הבל   
הא שבע   
ולקבלייהו   
ז' שמהן אבגית"ץ וכו'

אלו ז' הבלים אינון כפולים   
לקבל ז' שרגין דמנרתא כפולים   
דאתמ' בהון ז' וז' מוצקות   
(ואינון שבע הויות   
דאתמר בהון באמירה יהי אור.   
והוי מיד   
ולבושין דאינון ז' הויות   
אינון ז' שמהן אבגית"ץ וחברוי.

הבל איהו להב.   
הבלים להבים.   
ועלייהו אתמר   
קול יי' חוצב להבות אש.

ומאן דידע באלין הבלים   
כד אפיק לון מפומוי   
ומלביה   
ידע לכוונא בשכינתא עלאה   
דכל הבלים מינה תליין   
ומתלבשן בשכינתא תתאה   
דכליל שבע שמהן אבגית"ץ וחברוי.   
דאינון אתוון דבהון אתבריאו שמיא וארעא.   
דאלין תליין באמירה   
ואילין בעשיה.   
ברזא דאומר ועושה מיד

ואלין ז' הבלים אינון כפולים   
לקבל ז' שרגין דמנרתא כפולים   
דאתמר בהו שבעה ושבעה מוצקות \*לנרות   
(ואלין באמירה ואלין בעשיה   
ואינון י"ה יו"ד ק"א ו"ה וא"ו ק"א   
אלין אינון שבעה ושבעה מוצקות)

זכאה עמא דידעין לסלקא צלותין   
באמירה ועובדא.   
ועליה אתמר   
ואשים דברי בפיך וגומ'   
והא אוקמוהו   
אל תקרי עמי   
אלא עמי בשותפו   
כמה דאתמר ביה   
בדבר יי' שמים נעשו כו'   
הכי אנת בשותפו עמי.   
דבמלולך אתעבידו שמיא וארעא

ועוד   
הבל   
ה''לב.   
ה' אתפלג לד"ו פרצופין.   
ד"ו   
ד' ארבע רגלין דכרסייא.   
ו' שש מעלות לכסא

זכאה איהו מאן דירית נשמתא מכרסייא יקירא   
כלילא מעשר תקונין אלין.   
ועביד לה כרסייא לה' דשמא דיקוק   
דאיהו בארח אצילות.   
לתקנא ליה כורסייא בר נש לנשמתיה.   
דהכי אוקמוהו קדמאין   
כל הנשמות גזורות מכסא הכבוד.   
ותמן שריא שכינתא עלאה.   
ולית ה' בלא י':   
ובג"ד   
כי יד על כס י"ה:

שריא במטטרו"ן   
ודא איהו רוח השכלי.   
דאיהו אצילות.   
ה' שריא באופן   
ודא נפש השכלית.   
בארח אצילותא.   
דאית נשמה ורוח ונפש שכלית   
ולא בארח אצילות   
אלא אתמר בהון גזורות   
ואינון כסא ומלאך ואופן.

זכאין אינון ישראל   
דסלקין הבלים דצלותין   
בהון   
לגבי אתוון דקב"ה   
ושכינתא עלאה ותתאה.   
ובג"ד   
יש הבל   
אשר נעשה על הארץ.

ויש הבל דרשיעיא   
דאינון הבלים דשקרא   
ונטלין לון מלאכי חבלה   
ונטעין בהון רקיעין וארעין דשקרא.   
ועלייהו אתמר   
הבל המה מעשה תעתועי'

(כאן חסר)

קמו כלהו ואשתטחו קמי' ואמ'   
אלו לא אתינ' לעלמ' אלא למשמע דא   
די

לנרות אשר על ראשה   
ואנון י"ה יו"ד ק"א ו"ה וא"ו ק"א.   
ואינון ז' כפולו'   
בג"ד כפר"ת

נוסח אחר:   
חקיק על חותמא   
ואית שם מ"ב דאיהו דיוקניה ממש.   
שם מ"ב דאיהו דיוקניה   
איהו יקו"ק יוד קא ואו קא   
יוד ואו דלת הא אלף ואו אלף ואו הא אלף.   
שם מ"ב דאיהו חותמ'   
איהו אהיה אשר אהיה.   
ציור מ"ב בשעוה דא אבגית"ץ.

ורשיעיא נשמתהון דשדין וממזיקין   
ולא פועלין בהון אלא כישוף   
ועובדי שדין כותייהו   
בגין דרשיעיא   
כל שמהן וכל הויין דקב''ה וכל מלאכי'   
שנאין לון   
ובג''כ לא מועיל   
לא קמיע ולא שמהן קדישין ולא מלאכיא   
דלא תפיס אלא מין במינו ובג''ד   
לא תזרע כרמך כלאים   
דאתמר בהון   
כי כרם יי' צבאות וגומ'   
צבאות נקודת דילה **יקוק**   
עליה אתמר   
רק באבותיך חש"ק   
חולם שבא קמץ

ואינון זרע אברהם יצחק ויעקב   
דרגא דלהון   
חסד כהנא רבא   
גבורה לוי   
ישראל עמודא דאמצעיתא.   
בגין דחולם כתר על תפארת.   
קמץ חכמה על חסד וביה   
הרוצה להחכים ידרים   
ובחכמה אשרי המחכה   
לתחיית המתים   
חכמה מחכ"ה

קמו כלהו ואשתטחו קמיה וכו'

**קד/ב**

לבושין לון.

וכלהו סלקין מלבא לפומא.   
שבע הבלים סלקין.   
שבע נחתין לאשקאה לון.  
ובגין דא שבעה ושבעה מוצקות.

תלת אינון גניזין לעילא.   
דלבושין דלהון אמ"ש.   
דאינון אש מים רוח.   
הא אינון עשר דסלקין מל"ב נתיבות.   
ואינון לקבלייהו עשר אמירן   
ול"ב אלקים דבראשית   
הא מ"ב.

מלבא נפיק אשא.   
מכנפי ריאה רוחא   
ממוחא מיא.   
ורוחא אחיד במים ואשא   
ואתעביד קול.

כד אחיד במיא אתמר ביה   
קול ה' על המי'   
כד אחיד באשא אתמ' ביה   
קול ה' חצב להבו' אש.   
כד אחיד ברוח' איהו   
רוח חזק   
מפרק הרים ומשבר סלעי'   
ועליה אתמ'   
קול ה' שובר ארזי'.

ותלת נקודין אינון   
לקבל אמ"ש   
ואינון חש"ק   
הה"ד   
רק באבתיך חשק יי'.   
ואינון חל"ם שב"א קמ"ץ.

קמץ לימינ'   
קול יי' על המים.   
וכד רוחא אחיד ביה   
דאיהו חל"ם אתמר ביה   
ורוח אלקים מרחפת   
על פני המים.

שב"א איהו באש.   
וכד אחיד ביה רוח.   
איהו רוח חזק מפרק הרים ומשבר סלעים   
מסט' דגבורה דאיהו תקיף.

כד אחיד ביה רוח' דאיהו חל"ם   
בין קמ"ץ שב"א   
דאינון מיא ואשא   
דאינון תרין דרועין   
דאית בהון יד ימין יד שמאל   
דאינון כ"ח פרקין   
אתמר בהו   
קול ה' בכח.

כד האי רוחא אחיד בעמודא דאמצעיתא   
אתמר ביה קול ה' בהדר.   
כד אחיד בתרין שוקין דאינון צר"י   
אתמ' בהון קול ה' יחולל אילות   
דאינון תרי עוזלי דאיילתא   
תרין אחים איש באחיהו ידובקו.

והכא רזא דיבום   
דאם יפול אחיו   
הא תניינא דיוקים ליה   
ורזא דמלה נתנני שוממ'   
כל היום דו"ה.

ודא הו"ד   
דאתמר ביה   
כי נגע בכף ירך יעקב.   
בכף דיליה   
שכינתא דוה איהי בגלות'   
בגין דפרח מינה ירך   
דאיהו ו' מן ה'.   
ואשתארת איהי ד' \*דילה.

קול יי' יחיל מדבר   
דא חיר"ק   
ודא צדיק.   
כד רוח אחיד ביה   
איהו יחיל מדבר.   
שבע קלין   
לקבל שבע שמהן אבגית"ץ כו'

רוח סליק באויר   
דאיהו כתר עלאה   
אויר קדמון.

אש סליק לגבי ה'   
דאיהי אימא   
ואתעביד אשה.

מים סליק לגבי י'   
ואתעביד ימים   
ודא חכמה.

והכי נחתין   
לגבי נצח והוד יסוד

מלכות מאנא דכלהו.   
ואיהי עפר   
כלילא מכלהו.   
ואיהי כללא דכל אתוון   
דאינון מאנא לנקודין

ועל אלין ז' קלין אתמר   
וכל העם ראים את הקולת.   
ועל תלת גניזין אמר   
קול דברים אתם שומעים   
בת קול דכלהו   
שכינתא תתאה

ת"ח   
ג' נקודין אינון חירק חלם שרק.   
חלם קוצא די' לעילא איהו חלם   
קוצא דאת י' לתתא איהי חירק   
לגו באמצעיתא איהו שורק.

כד אינון תלת כחדא   
אינון סגולתא.   
ואינון שלשלת.   
ואינון שר"ק.   
ואינון סגו"ל.

כתר על חכמה ובינה איהו סגולת"א   
חל"ם על צר"י.   
סגו"ל איהו נקודה תחות צר"י   
חס"ד גבורה תפארת לתתא.   
נצח הוד יסוד באמצעיתא איהו שרק   
והכי כד תפארת באמצעיתא   
איהו שלשלת.

שב"א איהו תרין נקודין.   
כד אתגבר מיא על אשא.   
או אשא על מיא.   
או כד אינון יסוד על מלכות.   
כל ספירה דא ע"ג דא   
בכל אתר איהו שב"א.   
ורזא דמלה   
את המאור הגדול ואת המאור הקטן.   
כד אינון שוין הוה צר"י   
את שני המאורות הגדולי'.

וכל נקודין אינון דבור   
ואתוון הבל הבלים   
דתליין מן ה"ה.   
ואינון אתוון רברבן ואתוון זעירן.

(נקודין מי'.   
בת קול ודאי   
קלין אינון מן ו'   
ואינון אתוון ונקודין   
וטעמי כלילן בהו)

(נ"א נקודין מתלבשין במיא   
בימינא דאתמר   
הרוצה להחכים ידרים)

אתוון מן ה"ה   
נקודין מן י'.   
טעמי מן ו'.

נקודין

**קה/א**

מתלבשן במיא בימינא   
דאתמר ביה   
הרוצה להחכים ידרים.

אתוון מתלבשין באשא בשמאלא   
ועליהו אתמר   
קול ה' חצב להבות אש   
דאינון הבלים.   
טעמי מתלבשן באוירא באמצעיתא.

וטעמי אינון מסטרא דכתר.   
ונקודין מסטרא דחכמה.   
ואתוון מסט' דבינה. (דבגינה)   
ומתלבשין במיא אשא ורוחא.   
דאינון חסד גבורה תפארת.   
והכי מתלבשין בנצח הוד יסוד.

מלכות מאנא דכלהו   
כלילא מכלהו.   
איהי פה דמינה הבלים נפקין   
וקלין ודבורין   
כלהו אתכלילן בה.   
ואיהי לב דכלהו בה אתכלילן.

ומינה נפקין דפיקו דרוחא   
לכל ערקין דדרועא.

כד רוחא דפיק במיא   
דאיהי לימינא אתמר ביה   
קול דודי דופק   
פתחי לי אחותי.   
לההיא דאתמר בה   
אמור לחכמה אחותי את.

וכד דפיק לשמאלא   
דאיהי אשא אתמ' בה   
\*רעיתי.   
דביה אתוקד בכמה רשפי"ם   
דאינון שרפי"ם   
דאתמר בהון   
רשפיה רשפי אש   
שלהבת יה.

מסטרא דעמודא דאמצעיתא   
יונתי תמתי.   
בגין דאיהי דרגא דיעקב   
דאתמר ביה   
ויעקב איש תם.   
ודפיקו דיליה תמן   
במשקל   
לא סליק ולא נחית.

די במיא   
נחית לגבי צדיק   
נביעו   
לגביה באריכו   
וסליק ביה באריכו דתקיעה.

באשא   
איהו דפיקו בשברים   
בתבירו.

ובעמודא דאמצעיתא   
נחית (נ"א אחיד) בתרוייהו   
שלשל"ת.   
בינוני   
ודא תרועה

קול דממה דקה   
לגבי שכינתא תתאה תמתי   
תם ההוא דפיקו   
בגין דהביאו לה בחשאי.

וכד שכינתא איהי בגלותא   
אתמר בה   
אני ישנה ולבי ער.

כד איהי ישנה   
לית בה דפיקו.   
בגין דקב"ה   
דאיהו קול דפיקו דילה   
אתרחק מינה

הה"ד   
נאלמתי דומיה   
החשתי מטוב.   
למה נאלמתי   
מי"ק   
דאיהו דומיה   
דאתרמיז באלקי"ם   
דאיהו ל"ב אלקי"ם דמעשה בראשית   
דדפיק רוחא דקודשא   
דאתמר ביה ורוח אלקים   
בגין דהחשתי מטוב דאיהו קול.

בההוא זמנא   
אשתארת בת יחידא בלא קול.   
ובג''ד לית בת קול בגלותא.   
ובגין דלית בת קול בגלותא   
הביאו לה בחשאי.   
ובגין דא צלותא איהי בחשאי.

אע"ג דרזין סגיאין אית הכא   
שבעין אנפין אית לאורייתא.

ובההוא זמנא לית לה דפיקו   
דאיהו כגוונא דנקודי   
דמנקדין בדפיקו דאצבעאן   
דאינון עשר.   
דבהון מנקדין   
בדפיקו דרוחא.   
ואינון מנקדין בנימין דכנור דדוד.   
דפיקו איהו כגוונא דקלא דסליק בנגונא.

לקבל עשרה דפקין   
דאסתכל אסיא בדפיקו   
עבד דוד עשרה מיני נגונים בתלים.   
ארבעה אינון   
אחותי רעיתי יונתי תמתי   
לקבל יקו"ק.   
עשרה דפיקין לקבל יוד קא ואו קא.

דפיקו נפיק מאדנא שמאלא דלבא   
ודא הוא רוח צפוני   
דהוה מנשב בכנור דדוד   
דהוה מנגן מאליו.   
וכל ערקין וורידי גופא דאינון דפקין.   
מלבא אינון (נ"א הוה) דפקין.  
ורזא דמלה   
אל אשר יהיה שמה הרוח ללכת ילכו.

כבד הוא סמא"ל הוא עשו   
דלית ביה רוחא דקודשא.   
לא דפקין ערקין דיליה.   
ובג"ד   
לא שריא שכינתא באומין דעלמא.

ובגלותא   
דאסתלק רוח דקודשא   
דאתמר ביה   
ונחה עליו רוח יי' וגו'   
לית דפיקו בלבא דאיהי שכינתא.   
ובג"ד אתמר בה   
אני ישנה ולבי ער.

ולית בת קול בפומא   
(דהות סלקא) (נ"א דבה סליק)   
קלא ברוחא.   
בתקיעא באריכו.   
ובשברים בתבירו.   
ובתרועה שלשל"ת   
קלא בינונית לא באריכו ולא בקצירו.

בת קול איהי קול דממה דקה   
זעירא.   
קלא נמוכא בחשאי   
דהא קול באשה ערוה.

וכד ייתי משיחא   
נחית רוח' דקודשא עליה   
ומיד איהי אמרת קול דודי דופק

דפיקו סליק ונחית   
\*סליק ה' עלאה

**קה/ב**

לגבי י'.   
ונחית ה' תתאה לגבי ו'.   
דאיהו קרבן לה'   
קרבן עולה ויורד.

ורזא דמלה   
יי' בחכמה יסד ארץ   
כונן שמים בתבונ'.   
באבא דאיהו י'   
יסד ברתא דאיהי ה' זעירא   
דעלה אתמר   
ואביו שמר את הדבר.   
באימא דאיהי ה' עלאה   
כונן שמים דאיהו ו'   
ואיהו בן י"ק.

וכד יהון מתקרבין אתוון   
אב עם אם. בן עם בת   
כל חד בבת זוגיה.   
ה' עלאה סליק לגבי י'.   
ה' תתאה נחית לגבי ו'   
האי איהו קרבן עולה ויורד.

בההוא זמנא   
ותקרבו עצמות עצם אל עצמו.   
ורזא דמלה   
עצם מעצמי ובשר מבשרי.   
עצם מעצמי דא י' עם ה'.   
ובשר מבשרי דא ו' עם ה'.

ועל כן יעזב איש   
את אביו ואת אמו וגו'   
ובג''ד   
כד סליק ה' לגבי י'   
אתמר בה   
זאת תורת העולה   
היא העולה.   
דהיא (נ''א דהוה) סליקת לגבי אבא.

וכד נחיתת לגבי ברא   
אתמר בה   
ואש המזבח תוקד בו   
אתוקד ביה בשלהובין דרחימו.   
והכי כד נחית ו' לגבי ה' דיליה   
וי' סליק לגבי ה' דיליה

בההוא זמנא והנה מלאכי אלקים   
עולים ויורדים בו.   
כל אלין דפיקין דשאר ערקין

והכי אוקמוהו   
סלקין תרין ונחתין תרין.   
סלקין תרי י"ק דא לגבי דא.   
ונחתין תרי ו"ק דא לגבי דא.

ועוד   
סלקין תרי רוחא ואשא   
דאינון קלין וסלקין בדפיקו.   
ונחתין תרי מיא ועפרא.   
דאינון כבדין בדפיקו.   
ואינון מיכא"ל. גבריא"ל נוריא"ל רפא"ל.

מיכא"ל מיא.   
גבריא"ל אשא.   
נוריא"ל רוחא.   
רפא"ל עפרא.

י' ברישא.   
ה"ה בידין.   
ו' בגופא.

ה"ה   
הבל סליק הבל נחית.   
הבל סליק דא ה' עלאה   
דסליק לגבי י'   
דאיהו עשר אמירן   
ובמאי סליק   
בקלא דאיהו ו'

והבל נחית דא ה' תתאה   
דנחית לגביה. ואתעבידת דבור

קריבו דכל הבלים וקלא ודבור'   
איהו פ"ה   
דאיהי בחושבן מיל"ה   
כליל כלא.

איהו קריבו דאד' בעמודא דאמצעיתא.   
קרבן ליי'   
ודא שכינתא תתאה.   
ואיהי (נ''א ואיהו) יחודא דאתוון יקו"ק   
בצדיק דאיהו אות ברית.

וזכאה איהו מאן דקריב אתוון אלין   
בצלותין דאיהי קרבנא   
דקב''ה שכינתא דיליה   
בפימוי.

זכאה איהו מאן דמיחד לון   
בק''ש ובצלותיה   
דקריבו דלהון ודאי בעמודא דאמצעיתא.   
יחודא דלהון בצדיק.   
ומאן איהו דמיחד כלא ומקרב כלא.   
עלת העלות.

**אדהכי**   
הא סבא קא אזדמן ליה   
דהוה נהיר עלמין   
ר' פנחס בן יאיר שמיה   
ואמ' ר' ר'.   
ודאי קריבו דארבע אתוון ויחודא דלהון   
בעמודא דאמצעיתא.   
וקריבו ויחודא דלהון   
הכי הוא בצדיק.

ובתרין דרגין מיחדין לון ישראל   
בק''ש דערבית ושחרית.   
ומקרבין לון   
בצלות' דשחרית וערבית.

ודא קרבן עולה ויורד.   
ה' עולה בעמודא דאמצעיתא   
ו' יורד בצדיק   
אע''ג דכלא קשוט.   
עולה ויורד   
ה' באת י'.   
ה' באת ו'.

מיד דאמר מלין אלין פרח.

א''ר שמעון לחבריא   
זכאה חולקנא   
דעלאין ותתאין אינון באסכמות' לסייע לן.   
האי איהו דאוקמוהו מארי מתניתין   
דבר נש דאשתדל בפולחנא דמאריה.   
דכל בריין דעלמא אינון בסיעתא דיליה.   
כמה דאוקמו'   
כל העול' כלו לא נברא אלא לצוות לזה.   
ואפי' שרפים וחיות ואופני'   
לא אתבריאו אלא לסייעתיה.

וכד בר נש אפיק הבלים ודבורים בצלותיה   
כמה עופין פתחין גדפייהו ופומייהו   
לקבלא לון. הה''ד   
\*כי עוף השמים יוליך את הקול   
ובעל כנפים יגיד דבר.

ונטיל קב''ה אלין מלין   
ובני בהון עלמין   
דאתמר בהון   
כי כאשר השמים החדשים והארץ החדשה   
אשר אני עשה.

ורזא דמלה   
ואשים דברי בפיך   
ובצל ידי כסתיך   
לנטע שמים וליסד ארץ   
ולאמר לציון עמי אתה

**קו/א**

אל תקרי עמי   
אלא עמי בשותפי.

אדהכי הא סבא קא נחית   
פתח ואמר אני ישנה ולבי ער   
אני ישנה מרחימאי דאתרחק מני.   
ולבי ער כד אתיא לגבי.

לכלה   
דהות נשואה לחתן   
ואתרחק מינה   
נפלת בבי מרעא   
ואתכנשו כל אסיין לגבה   
ולא הוו יכלין למנדע מרעא דילה.

אסיא קרטנא הוה תמן   
דהיה אשתמודע בדפיקו   
בעשרה מיני דפיקין דבעי לאסתכלא בהון אסיא.   
לקבל עשר אצבעאן.   
ולא הוו אשתמודעאן במרעא דילה   
אלא הוא

דכמה משקין וריחין טבין מתפוחין   
דאתמר בהון   
וריח אפך כתפוחים.   
וכמה משקין מעסיס רמוני'   
הוו משקין לה אסיין אחרנין   
ולא הוו מהניין לה.

עד דאתא (נ''א דהאי) אסיא קרטנא   
אסתכל בדפיקו דילה.   
ואיהי אשתמודע' באסיא ואמרת   
קול דודי דופק.   
ואיהו אמר פתחי לי.   
פתחי לאת י'   
דאיהי עשר' מיני דפיקו.

קול דודי דופק   
דא ו' דפיק לתרעא   
בשית פרקין דדרועין.   
ורזא דמלה   
ידיו גלילי זהב   
ממולאים בתרשיש   
בתר"י ש"ש   
\*בתרין דרועין שית פרקין.   
וכלהו רמיזין במלת בראשית   
דאיהו בר"א שי"ת.

ועליהו אתמר   
פתחי לי באת ב'.   
\*פתחו לי שערי צדק.   
שאו שערים ראשיכם   
והנשאו פתחי עולם   
ויבא מלך הכבוד.   
ובג''ד   
פתחי לי באת ב'   
זה השער ליי'.   
ודא את ב' מן בראשית.

אחותי   
באת א' מן בראשית   
רעיתי   
באת ר' מן בראשית   
יונתי   
באת י' מבראשית   
תמתי   
באת ת' מן בראשית.   
שראשי   
באת ש' מן בראשית

(נמלא טל רזא דמלה   
יקוק אח"ד   
דסליק \*לחשבן ט"ל.   
ד''א)

נמלא ט"ל באלקי"ם   
וביה איהי מליא"ה.   
באן אתר   
ביומא שביעאה דאיהו שתיתאה.

ועל רישיה י'   
עטרה כלילא מעשרה.

י' איהי טפה דאתמשכת מן מוחא   
לגבי אפיקי מים

ו' רוחא דנפיק מאזן שמאלא.   
רוח צפונית דהוה נפיק מאזן שמאלא דלבא   
והוה מנשב בכנור דדוד   
והוה מנגן מאליו.   
ועליה אתמר קול דודי דופק.

דבקדמיתא אמרת ה' זעירא   
אני ישנה מן י"ק.   
עד דאתער ו' לגבי דאיהו רוח.   
ומיד קול דודי דופק   
בשית אתוון מן בראשית.   
דאינון לקבל שית תיבין דיחודא   
ואינון לקבל שית יומי בראשית

ועוד   
פתחי לי   
ביומא קדמאה   
דאיהי ימינא דעליה אתמר   
פותח את ידיך   
ומשביע לכל חי רצון.   
ידיך   
יודיך   
דא י' דאיהו לימינא.

אחותי   
ביומא תניינא דתמן ה'.   
יונתי   
ביומא תליתאה דתמן ו'.

שראשי נמלא טל   
ביומא רביעאה (נ"א תליתאה)   
דאיהו כללא דיו"ד ק"א וא"ו   
דאיהו חושבן ט"ל.

ודא איהו גופא וברית   
דחשבינן חד בחשבן.   
דאיהו וא"ו   
דסליק אחד.   
ו' עלאה עמודא דאמצעיתא.   
ו' תתאה צדיק.   
א' אחזי על תרוייהו   
דאינון חד.

קוצותיו   
אלין שית קצוות   
דאינון ה'   
שית פרקין דכלילן בתרין שוקין   
דאינון יום חמישי ויום ששי   
ועלייהו אתמר   
שוקיו עמודי שש.

רסיסי לילה   
דא שכינתא תתאה   
כלילא מיוד קא ואו קא.

ואמאי אתקריאת לילה   
דאיהי ליל שבת   
ליל שמורים   
דאיהי ודאי ליי'.   
בהוציאי אותם מארץ מצרים.

ועוד   
אני ישנה במשנה   
ולבי ער באוריתא   
דאתמ' בה   
התאנה חנטה פגיה   
דאינון ת''ח   
בל"ב נתיבות פליאות

**קו/ב**

חכמה   
בל"ב אלקים דעובדא דבראשית.   
בל"ב דאיהו   
ב' מן בראשית.   
ל' מן לעיני כל ישראל.

והגפנים   
סמדר נתנו ריח   
אלין בעלי מצות.   
קומי לך רעיתי יפתי ולכי לך.   
קומי לך באוריתא דבכתב   
יפתי ולכי לך בהלכה אורית' דבע''פ

\*ועוד   
אני ישנה   
בתלת מאה ושתין וחמש פקודין דלא תעשה   
כחושבן אתוון ישנ"ה.   
ולבי ער   
ברמ"ח פקודין דעשה   
כחשבן ולב"י   
ור' מער   
רמז דאתייהיבו מימינא ומשמאלא.

מאי ע' מן ער דאיהו בתוספת.   
דא עמודא דאמצעיתא   
דאתמר ביה עין יעקב.   
דאיהו עמודא דאמצעיתא   
דכליל פקודין דעשה ול''ת   
דאתיהיבו מימינא ומשמאלא   
ביה כלילן

ועוד   
קול דודי דופק   
דא עמודא דאמצעיתא.   
דאיהו תור"ה   
כליל תרי"א   
דאתיהיב מתרין דרועין   
דתמן אבא ואימא דאינון י"ק.   
ובהון אשתלים תורה דאיהו ו'.   
כליל תרי"ג   
ה' תתאה אוריתא דבע''פ   
כלילא מכלהו אתוון.   
ובה אשתלים יקו"ק.

ועוד   
אני ישנה שניה   
ודאי לחכמ' דאיהי י'   
כד אתרחק מיני רחימאי דאיהו ו'.

ורזא דמלה   
יי' בחכמה יסד ארץ   
כונן שמים בתבונה.   
בחכמה דאיהו אבא י'   
יסד ברתא דאיהי ארץ ה' זעירא   
הארץ ודאי.

כונן שמים דא ו'.   
בתבונה דא אימא עלאה.

דבינה אתקריא' לעילא   
כד איהי עם בעלה.   
תבונה אתקריאת לתתא   
כד איהי עם ו' דאיהו בן ו'   
ות' דאיהו תפארת   
אשתארת איהי ה' עמיה.

ובההוא זמנא דאת י' איהו עם אימא.   
ואיהו מרחק מינה   
אתמר בה אני ישנה   
(ואיהי שניה לה).

ועוד   
ישנה בגלותא   
דלא דפיק בה.   
ובההוא זמנא דייתי בעלה.   
קול דודי דופק.   
דאיהו ו' רחימו דילה.

רוח צפונית נפיק לגבה   
דנשיב בכנור דוד.   
ורוח דרומית מסטרא דימינא   
ורוח אלקים מרחפת   
על פני המים   
דאינון מים מסטרא דחסד   
דתמן חכמה.

ובזמנא דייתי פורקנא   
דפיקו סליק ונחית   
כגוונ' דקרבן עולה ויורד.   
סליק ה' עלאה לגבי י'   
ונחית ה' תתאה לגבי ו'.   
ומה דהוה יקק'ו אתחזר יקו"ק   
אבא עם אימא ברא עם ברתא

ובגין דא אמר נביאה   
כה אמר יי'   
אל יתהלל חכם בחכמתו.   
דאיהו לימינא   
בזמנא דקב''ה מרחקא משכינתיה.   
ואל יתהלל הגבור בגבורתו   
דתמן גבורה בצפון   
ותמן עותרא   
הה''ד   
מצפון זהב יאתה

ובג''ד ואל יתהלל עשיר בעשרו   
(תמן לצפון שנאמר מצפון זהב יאתה).   
בזמנא דאת ו' מרחקא מה' דיליה.   
כי אם בזאת יתהלל המתהלל   
השכל וידוע אותי כי אני יי' וגו'.

כד יהא יקו"ק כדקא יאות   
כל אות בחברתה.   
הה''ד   
עצם מעצמי ובשר מבשרי   
לזאת יקרא אשה   
כי מאיש לקחה זאת

על כן יעזב איש   
את אביו ואת אמו   
דא חכמה אביו   
ובינה אימא   
הה''ד   
כי אם לבינה תקרא.

ודבק באשתו   
דא ו' בן.   
ולבתר דאתדבק באתתיה   
דאיהי ה'   
והיו לבשר אחד.

ודא איהו קרבן עולה ויורד.   
קרבן   
קריבו דאתוון   
דמתקרבין י' עם ה'   
ו' עם ה'

ובג''ד קרבן ליי'   
דאתקריבת אתתא לבעלה   
הה''ד אדם   
כי יקריב מכם קרבן ליי'.   
מאי אדם   
דא יוד קא ואו קא.   
דאיהו קריבו דאתוון.

ומאן קריב

**קז/א**

לגבי אתוון.   
דא עלת על כל העלות.

בההוא זמנא   
דפיקו נחית   
וסליק מארבע דפיקין לעשר.

דפיקו בד' אתוון   
סליק באשא ורוחא   
ונחית במיא ועפרא.   
ורזא דמלה   
והנה מלאכי אלקים   
עולים ויורדים בו.   
עולים תרי   
ויורדים תרי

ואינון   
מים קמ"ץ.   
שב"א אש   
חל"ם רוח.   
שור"ק עפר   
מאנא דכלהו.

בגין דקמ"ץ דאיהו מים י'   
ביה סליק ה'   
דאיהי לשמאלא דאיהי שב"א אש.   
ואמאי סליק ה' בקמץ.   
בגין דתמן י' דאיהי חכמה.   
כמה דאוקמוהו   
הרוצה להחכים ידרים   
ויהון י"ק בימינא.

ה' איהי עם אבא.   
ואיהי ארץ   
נחית לשמאלא דתמן רוחא   
דאיהו חל"ם   
דאיהו רוח דנשיב באזן שמאלא דלבא.   
ויהון ו"ק בשמאלא לקבל לבא.   
בההוא זמנא   
אל אשר יהיה שמה   
הרוח ללכת ילכו.

כל נביאיא מתנהגין אבתריה   
כערקין דלבא   
דמתנהגין כלהו בתר רוחא דלבא.   
ומאי ניהו   
שמ"ה   
דא מש"ה   
דאתמר ביה הולך אל דרום   
וסובב אל צפון וגו'.

ולבתר דסלקין תרין ונחתין תרין.   
סלקין \*(ד') דפיקין לעשרה.   
כגוונא דא יוד קא ואו קא.   
באת י' סליק ה'.   
ובאת ו' ה' תניינא.

בא' סליק י'.   
דאיהו בעשר אצבעאן דידין   
ובי' אצבעאן דרגלין.

כל אתוון סלקין בוא"ו   
דאיהו אח"ד   
כחשבן אר"ץ.   
דאיהי שכינתא

סליקת לנקודי   
לחושבן זעיר דחנוך.   
קמץ י"ד. פתח כ'   
צרי י"ב. שב"א ו'   
סגו"ל ח"י. חל"ם ט"ו   
חרק י"א. חירק בי' י"ב.   
שרק ו'. שורק עם ו' י"ב.   
(נ"א מאי ניהו שורק דא איהו ארץ)   
לחשבן זעיר דחנוך   
והאי איהו חשבן לכל נקודין   
לחשבן זעיר.

א''ל   
והא אתוון דיקו"ק   
דאינון קרבן עולה ויורד   
מאן סליק בקדמיתא ומאן נחית.

ו' נחית בקדמיתא לגבי ה'   
ולבתר סליק י' לגבי ה' עלאה   
דהכי אומקמוה מ''מ   
לא \*אבא בירושלים של מעלה וכו'.   
לא ייעול י' בה' עלאה   
דאיהי ירושלם דלעילא   
עד דיעול ו' בה'   
דאיהי ירושלם דלתתא.

**אדהכי**   
הא סבא דסבין קא נחית ואמר   
ר' ר'   
הא כלה איהי בבי מרעא   
מרחימהא.   
צריך לאתערא בדפיקו דילה יתיר   
דהא קול דודי דופק.   
קול רחימהא. דפיק לגבה בתקיפו סגי   
לארבע סטרין.   
הה''ד כה אמר יי'   
מארבע רוחות באי הרוח.   
מסטרא דאויר קדמאה   
דאיהו קדמון על כלא

דפיקו דרוחא איהו לח.   
מסטרא דחכמה איהו קר.   
מסטרא דאימא איהו בחמימו סגי.

בגין דאויר קדמאה   
נטיל בעמודא דאמצעיתא   
ונטיל בצדיק.   
וחכמה דאיהו קר   
נטיל בחסד ונצח.   
ואימא דאיהי חמימא   
נטילת בגבורה והוד.

ומסטרא דשכינת' תתאה איהי יבש.   
דאיהי ארץ דאתמר בה   
ויקרא אלקים ליבשה ארץ.   
והא אינון ארבע וסלקין לעשר   
כגוונא דארבע אתוון דאינון יקו"ק   
דסלקין לעשר יוד קא ואו קא.

ולתתא   
מיכא"ל גבריא"ל נוריא"ל רפא"ל   
אינון לבושין לד' רוחין   
דאתמר בהו   
רוח יי'   
רוח חכמה ובינה   
רוח עצה וגבורה   
רוח דעת ויראת יי'.

רוח יי' דא אויר קדמאה.   
רוח חכמה ובינה תרין ספירן אבתריה.   
רוח עצה וגבורה ימינא ושמאלא   
רוח דעת ויראת יי'   
דא עמודא דאמצעיתא ומלכות.

והריחו ביראת יי'   
דא ריח ניחח.   
ומאי ניהו ריח ניחח   
דא צדיק דביה נייחא   
דנח איש צדיק.

אשה ליי'   
דא נצח והוד   
עלייהו אתמר   
את קרבני לחמי לאשי.   
אשי יי' אתקריאו   
עלייהו אתמר   
סמכוני באשישות.   
על כן באורים כבדו יי'   
וריח אפך כתפוחים.   
תפוחי זהב במשכיות כסף

ואינון תרי אופני המרכבה.   
דתלת דרגין אינון.   
שרפי' וחיות   
ואופני קדש.   
שרפים תרין דרועין ימינא ושמאלא.   
חיות גופא וברית.   
אופנים תרין

**קז/ב**

שוקין.

מרכבה דכלהו שכינה.   
בגין דאינון שית תיקונין   
מסט' דאת ו'   
דאיהו רוחא קדישא   
(נ"א דקב"ה)   
דדפיק ומנשיב בכלהו.

מלכות מרכבה דילה כלילא מד' רוחין   
ודא איהו רזא דו פרצופין   
דאינון עשרה דפיקין.   
דאינון ה' דנפיק מלבא   
דאיהו הבל   
ה' ל"ב.

ד' ארבע מחנות.   
ד' חיות לכסא.   
ו' ו' דרגין   
דאינון שש מעלות לכסא.   
דמתמן כל נשמתין בארח אצילות

ולאו איהו האי כרסייא בארח בריאה   
אלא בארח אצילות.   
דשכינתא עלאה איהי כסא כבוד   
מרום מראשון דאיהו מלכות.

ובהון   
\*יקק"ו קקי"ו (ס"א ההו"י)   
אתלבש בשית ספירן   
דאינון שש מעלות לכסא.   
י' אתלבש בחכמה וסליק לעשרה   
דאינון י' גלגלים דכרסייא.

**א** לעילא דמות   
כמראה אדם עליו מלמעל'   
ודא אויר קדמון.   
ה' זעירא איהי לימינא.   
וחכמה לימינ' נטיר לה   
ובהאי אתר   
ה' בחכמה יסד ארץ

ה' לשמאלא אש על לבא   
ו' רוחא דנשיב לגבה   
ובעי רחמי מינה דלא אוקידת עלמא.   
בגין דגרמי לה דאתרחק' מבעלה.   
ומאריך רוגזהא.

ולזמנין דייתי פורקנא   
אתמר לגבי ו' דאיהו דרגא דמשה   
מוליך לימין משה.   
לסמכא ה' דיליה בימינא   
ודא איהו חי יי'   
שכבי עד הבקר. בקר דאברהם   
י' אזיל לשמאלא וזקיף לה' דיליה   
ודא איהו קרבן עולה ויורד.

ורזא דמלה   
יעקב בהאי אתר שכל את ידיו   
ולחכימא ברמיזא

אתחזר י"ק \*לשמאלא.   
דאינון שמור   
ו"ה לימינא   
דאינון זכור   
ודא איהו   
זה שמי וזה זכרי   
י"ק עם שמ"י   
שס"ה לשמאלא.   
ו"ק עם זכר"י   
רמ"ח לימינא.

בפסח יהון ו"ק לימינא.   
בראש השנה י"ק לשמאלא.   
שבועות אחיד בתרוייהו   
ודא עמודא דאמצעית'   
הה''ד   
מלא שבוע זאת   
ונתנה לך גם את זאת.

ביה אשתלים יקוק   
ועכ''ד   
לא יהא שלם אלא בבת זוגיה   
דאיהי אד'.   
ובאן אתר.   
בסוכה.   
דאיהו כ"ו ה"ס   
דאיהי יאקדונק"י.

ורזא דמל'   
ויבא יעקב שלם ביקוק   
מיד ויבן לו בית   
דא סוכה כד''א   
ויעקב נסע סכתה ויבן לו בית.

בההוא זמנא   
מה דהוה אני ישנה בגלותא   
דאסתלק דפיקו דילה שלימו דילה   
בההוא זמנא אתמר בשכינתא ולבי ער   
לאתערותא דפורקנא.

ובההוא זמנא   
נשיב רוחא דקודשא בה   
דבזמנא דרוחא דקודשא לא נשיב   
רוח סערה נשיב באודנא שמאלא דלבא   
ויכיל למטעי עלמא

והאי איהו דאתמר ביה   
והנה רוח סערה   
באה מן הצפון   
דסעיר גופיה דבר נש.   
דאתמר ביה   
מצפון תפתח הרעה.

ובההוא זמנא   
שלטין בעלמא כל רוחין ושדין   
ומזיקין בישין דמחבלין עלמא   
דאינון מלאכי חבלה.

ודא דפיקו דמרעא   
דסליק באשא דגיהנם   
דאיהי מרה   
ומחמם לגופיה דבר נש וביה   
וימררו את חייהם.   
דאברין דאינון ישראל

בעבודה קשה דא כבד   
דאיהו כבד   
על ערקין (דמרה) דדמא

בחמר ובלבנים דא ליחא חוורא   
דאיהי כבדה על בר נש.   
ומינה יתון ליה כמה מרעין בישין   
דאינון מים הזדונים   
דמתגברין על אברין דיליה.

ובכל עבודה בשדה   
דא דפיקו דאמא   
דאתמר ביה   
איש יודע ציד איש שדה.

ומאי ניהו דפיקו דדמא   
רוח סערה   
דאתגבר ביה דמא דערקין דכבד   
דאיהו עשו הוא אדום   
דערקין דיליה כי רגליה' לרע ירוצו   
וימהרו לשפוך דם.

אשר עבדו בהם בפרך   
דפיקו במרה אוכמא   
דאיהו יבש בריקניא   
ובג''ד אתמר   
ביה בפרך

וכד אתעבר רוח סערה   
כד''א ואת רוח הטומאה   
אעביר מן הארץ   
אתער דפיקו בההוא רוחא.   
עליה אתמר   
בדבר יי' שמים נעשו   
וברוח פיו כל צבאם.

בההוא זמנא   
הבלים דצלותין סלקין ביה   
ברוחא דקודשא לגבי עילא.   
ויתערו לגבייהו הבלים עלאין   
דאתמ' בהון

**קח/א**

כי לא על הלחם לבדו   
יחיה האדם כו'   
דאיהו הבל דלבא   
דשכינתא קדישא   
להב המזבח   
ומיד דסליקת   
בהבלים דפומייהו דישראל בצלותין.   
קב''ה שאיל בגינה   
מי זאת עולה מן המדבר.   
מי בזאת עולה ודאי

ובגין דא   
אית הבל ואית הבל.   
אית הבל דאתמר ביה   
ותוסף ללדת את אחיו את הבל.   
ואית הבל דצלותין ופולחנין טבין.   
ואית הבל דמלין בטלין מלין ריקנין   
דאתמר בהון הבל המה   
מעשה תעתועים   
בעת פקודתם יאבדו   
מאי בעת פקודתם   
אלא בזמנא דאתי פורקנא ופקוד' ליש'   
יאבדו מעלמ'.   
הבלי תעתועים דתועים לבני נשי

ורוחא דקודשא שליט בעלמא   
דאיהו דפיקו דאתמ' ביה   
קול דודי דופק.   
דפיקו דסליק בגלגלי ימא.

דספינה דאיהי לבא   
וכל גלייא עליהו אתמר   
אל אשר יהיה שמה הרוח ללכת ילכו.

ובהון   
החיות רצוא ושוב.   
רצוא תרין. ושוב תרין.   
ואינון יקוק.   
דאתמר בהון כה אמר יי'   
מארבע רוחות באי הרוח.

שכינתא עלה אתמר   
אשר שמתי חול גבול לים   
ואיהו תחומא דכלהו   
כגוונ' דתחום שבת.

וכד רצין גלין בד' רוחין   
מיד דחזיין שכינתא   
דאיהו חול לב (נ"א לים)   
דאיהי חול דאסחר לימא.   
אתמר בהון ושוב.   
חזראן לאתרייהו.

ואלין ד' רוחין   
כד נפקי מן לבא.   
תנועה דלהון איהו לד' סטרין דספינה.   
תרי בתרין כנפי ריאה.   
ותרין בתרי בתי לבא

ותנועה דדפיקו דרוחא   
עביד תנועתיה ודפיק   
בנקודה אחת או תרין או תלת   
ואתחזר לאתריה.

ובנקודין דדפיק   
אשתמודע דפיקו.   
לזמנין דפיק זמנ' חדא ואתחזר לאתריה.   
ודפיקו דא אשתמודע בנקודין דאורייתא.

בההוא זמנא דדפיק בנקודה חדא לתתא   
איהי חיר"ק.   
ואם היא לעילא איהי חל"ם.   
\*כד איהי באמצעית' איהו שור"ק.

אם היא לעילא אחזי דאתגבר אשא   
דאיהו חם ויבש ואיהו קל   
דעליה אתמר   
זאת תורת העולה.

ואם הוא דפיק נקודה לתתא   
איהו חר"ק   
ונחית במיא דאיהו קר ולח   
ואיהו כבד.   
ואי דפיק נקודה באמצעיתא שר"ק   
דנשיב (נ"א דנחית) ברוחא על מיא   
ואחיד בתרוייהו   
ואיהו חם ולח.

והאי איהו דנקיד זמנא חדא לעילא   
ואסתלק דפיקו.   
או דפיק זמנא חדא לתתא   
ואסתלק דפיקו   
או דפיק זמנא חדא באמצעיתא   
ואסתלק דפיקו.

ואם דפיק תרי זמני דא בתר דא   
ואסתלק דפיקו   
הא אינון צר"י דדפיקו דלהון שוין.

אבל דפיק נקודה חדא לעילא   
ונקודה חדא לתתא   
דא בתר דא אינון שב"א.

ותרין נקודין. אינון אש ומים.

לזמנין דא סליק ודא נחית.   
כגון את המאור הגדול (לממשלת היום)   
ואת המאור הקטן (לממשלת הלילה)   
ולזמנין אינון שוין   
ואינון שמים   
אש ומים.

ולזמנין דפיק תלת דפיקין   
חד לעילא.   
ובתריה תניינא באמצעיתא.   
ובתריה תליתאה לתתא.   
הא תלת יסודין יתערון ביה.   
דאינון אש ומים ורוח באמצעיתא.   
ודא שר"ק.

ואם דפיק תרין דפיקין שוין   
דא בתר דא   
ונקוד' בתר תרין לתתא   
הא אינון סגו"ל   
דאינון מים ואש.   
רוח לתתא

ולזמנין דפיקו בפותיא באריכו   
דא פת"ח.   
ולזמנין דפיק באריכו   
ונקיד נקודה אבתריה   
דא קמץ באריכו   
אחזי רחמי.

אם זכו   
דפיקו דפיק באלין נקודין תשע.   
שכינתא מאנא לכלהו.   
עשירית לון   
בגין דבה כלילן כל אתוון.

ואתוון אינון לגבי נקודין   
כגופ' לגבי רוחא

ובין כל דפיקו ודפיקו   
(י' \*שעוריה דאיהו שעור קומה)   
ו' שעוריה   
דאיהו שיעור קומה

**קח/ב**

וכד נקודין דפקין ביה אינון דפקין   
כלהו דפיקין בנייחא ברחמי.   
וכד לית תמן ו' דפקין במהירו   
ואינון דינין   
דפיקין דדוחקא בתר דוחקא.   
ואינון עת צרה היא ליעקב   
וממנה יושע.

ומאנא דנקודין איהו נפש.   
נשמתא איהי כתר על כלהו   
ומינה כתרין דאינון טעמי.   
תנועה דנקודין ואתוון.   
ואיהי תליא במחשבתא.   
ונקודין תליין באמירה.   
אתוון בעשייה.

ודא איהו אומר ועושה.   
מסטרא דימינא אמירה.   
מסטרא דשמאלא עשיה.   
עמודא דאמצעי' כליל תרוייהו   
אומר ועושה.   
ובמאי אומר ועושה   
בהויה   
דאתמר בה   
\*יהי אור ויהי אור.

יהי אור יהי י'   
באור   
\*ואתעביד אויר.   
דאחיד בתרוייהו בעמודא דאמצעיתא.

ואית דפיקו דעץ הדעת טוב ורע   
דמהאי אתר יצר טוב ויצר רע.   
ואיהו רזא   
דלהט החרב המתהפכת   
דאתהפך ממטה לנחש   
ומנחש למטה.

דפיקו דיצר הטוב   
אחזי בריאותא ואסוותא דכל אברין.   
ודפיקו דיצר הרע   
אחזי מרעא דכל אברין דגופ'.   
וכל מאן דאלים גבר.

אי מתגברין זכוון   
אתהפך מנחש למטה   
ומיד מטה כלפי חסד   
וכל גופא אתסי.

ואם מתגברין חובין   
אתהפך ממטה לנחש   
ונשיך. כל אברין   
בכמה נשיכין דכאיבין ומרעין.

בההוא זמנא   
אתמר בדפיקו   
אין קול ענות גבורה   
ואין קול ענות חלושה   
קול ענות אנכי שמע.   
קול דענויא   
קול דדפיקו דבי מרעא דגלות'   
אנכי שמע.

ואית דפיקו מאילנא דאיהו ביש   
לית ביה טב כלל.   
דמניה נפיק רוח סערה   
דאסעיר ביה גופיה דבר נש   
ואתמר ביה   
רוח חזק מפרק הרים.   
דאינון גרמין דגופא   
ומשבר סלעים   
דאינון צלעות דגופא דאינון כגוונא דסלעים.   
והאי איהו נפיק בזדון   
ולית ליה משקל ושעור.

וביה והאניה   
דאיהו גופא   
חשבה להשבר.

והאי דפיקו סליק ונחית בגלי ימא   
דאינון עשר כתרין תתאין   
כגוונ' דאיהי מלכות קדישא   
הכי איהו מלכות חייבא.   
כגוונ' דמילה הכי איהי ערלה   
דתמן סמא"ל ערל.   
ובת זוגיה ערלה   
נחש ואשת זנונים.

לקבל תרי ירכי קשוט   
מסטרא דמסאבו תא מיא"ל תומיא"ל.   
ולקבלייהו אתמר   
תהומות יכסימו   
ירדו במצולות כמו אבן.

לקבל עמודא דאמצעיתא איהו עוגיא"ל   
דמתמן עוג מלך הבשן

מסטרא דתרין דרועין אינון (אגניא"ל) עזיאל.   
אגגיאל מתמן אגג   
וביה כי גאה גאה   
סוס ורכבו רמה בים.

עוזיא"ל. מתמן עזאזל.   
ומתמן עז"א ועזא"ל.   
ואיהו חזריא"ל   
יכרסמנה חזיר מיער.   
ועליה אתמר   
ועל חרבך תחיה.   
ואיהו שעריא"ל   
דמתמן רוח סערה   
ואיהו עשו איש שעיר.   
ומתמן שער באשה ערוה   
ועליה אתקף ההוא דאתמר ביה   
עזי וזמרת יה   
ויהי לי לישועה.   
יי' איש מלחמה יי' שמו וגו'.

לקבל בינה דאתמ' בה   
אלף בינה   
אלין אלופי עשו.   
לקבל חכמה   
אדם בליעל   
איש און.

לעילא כתריא"ל (נ"א כרתיאל)   
לקבל כתר עליון   
ומתמן כרת   
לכל אלין דעברין על אוריית'

ואינון כתרין תתאין   
אינון קליפין לעשר ספירן.   
ועשר ספירן מוחא בגוייהו.   
ואלין קליפין אינון מחיצה   
בין ישראל לאביהם שבשמים.

באלין קליפין   
מתלבש קב''ה ושכינתיה   
לקיימא בשכינתיה   
ומלכותו בכל משלה.   
ולקיימא ביה   
כי מלך על כל הארץ אלקים.

אבל לעילא באתריה   
אתמר לא יגורך רע.

אלא קליפין דיליה לעילא   
אינון לבושין מכמה גוונין שפירין דנהורא   
דמנהון אתפשט קב''ה בגלותא   
ואתלבש באלין אחרנין   
בגין לנטרא לישראל   
דאינון מתלבשין באלין קליפין.   
ודא איהו בכל צרתם לו צר

**קט/א**

כו'.

בקדמיתא   
יהב לון בידא דשליח   
דאיהו גבריאל   
ולא הוה מזונא לסמאל ולמשריין דיליה   
אלא על ידי שליחא

בגין חובין דישראל   
אתלבש הוא בהון   
וכביכול אתי ליה   
על ידי דקב''ה

להאי אם ישראל אזלין בארח מישר   
ומקיימין אורייתא ופקודין דיליה

ואם ח''ו   
לא מקיימין אורייתא ופקודין דיליה   
יהיב עשר כתרין בידוי דסמא"ל   
ולא צריך מזונא   
לא מידא דקב''ה   
כל שכן משליחא דיליה.

ודא לפרעה דאמר   
לי יאורי ואני עשיתני   
בגין דחזא כתרין נוכראין   
בידא דסמא"ל

דבקדמיתא   
כד הוו כתרין תתאין בידא דקב''ה   
מה כתיב בישראל   
וראו כל עמי הארץ   
כי שם ה' נקרא עליך

ובזמנא דאינון כתרין נוכראין בידא דסמא"ל   
לא דחלין אומין דעלמא מישראל   
ועבדין בהו כרעותייהו   
עד שעתא דפורקנא   
דיתקיים בהו   
ואת רוח הטומא' אעביר וכו'

דאלין קליפין גרמין אפרשותא   
בין קב''ה ובין ישראל.   
ודא איהו רזא   
כי אם עונותיכם היו מבדילים   
ביניכם לבין אלקיכם

ועתיד קב''ה לאעברא אלין קליפין   
ולאתחזאה לישראל במוחא מלגאו   
הה''ד   
ולא \*יכנף עוד מוריך   
והיו עיניך רואו' את מוריך.   
ולא יהיה מחיצה   
בין קב''ה ושכינתיה ובין ישראל.

ובזמנא דעשר ספירן מתלבשן באלין קליפין   
אלין דידעין בקליפין עבדין אומאה   
בשמהן ובהויות דקב''ה   
לאלין קליפין   
ובטלין גזרה.

ועל אלין קליפין אמרו   
דצריך הבדלה.   
דקב''ה אתלבש בהון \*ביומין דחול.   
ובשבת אתפשט מנהון   
ואתלבש בלבושין דקדש.

ועשרה לבושין אינון דקדש   
דאתמר בהון   
ה' בדד ינחנו   
ואין עמו אל נכר   
בד"ד עשר   
כחושבן עשר קליפות דחול   
כד אתלבש בהון   
אתמר \*בדד ישב   
מחוץ למחנה מושבו.

בההיא קליפה   
דגרים בר נש לאתלבשא שם ה' ביה   
נטיל נוקמא ובג''ד   
לא תשא את שם יי' אלקיך לשוא

ובג''ד תקינו   
בהבדלה   
המבדיל בין קדש לחול   
ובין אור לחשך.   
דלא יחבר קליפין דחול   
לקליפין דקדש   
ולא יעביד לון תערובת.

ודא איהו   
שדך לא תזרע כלאי'   
ובגד כלאים שעטנז.   
וכל מאן דערב לון   
אתמר ביה את מקדש יי' טמא וגומר.

דבשבת   
דאתפשט קב''ה מאלין לבושין   
ואתלבש בלבושין דקודש'   
לא צריך לקרבא קדמוהי (נ"א קדמיהון)   
לבושין דחול

דמוחא לא מקבל טומאה   
הה''ד   
הלא כה דברי כאש נאם יי'.   
דביה לא יכיל לאתערב' שום עירוב   
אלא בלבושין   
דאתלבש בשבת וי''ט   
יכיל לאתערבא   
ובגינייהו   
מני למעבד הבדלה.

דלתתא אית אילנא   
מעורב טוב ורע כלאים   
ועליה אתמר   
ומעץ הדעת טוב ורע   
לא תאכל ממנו   
בגין דההוא מוחא דיליה בבריאה.   
יכיל לאתערבא עמיה קליפה.   
אבל מוחא דאיהו נהורא   
בארח אצילות   
לא יכיל לאתערבא עמיה (נ"א ביה) שום תערובת.

ואית אילנא דטוב ורע דקליפין   
דאינון גרעינין אינון מלגאו רע.   
ומוחא \*דקיק מלבר טוב.

ואית דמוחא דקיקא   
מלבר טב   
ומוחא סגי ביש מלגאו   
כגון דהבא וכספא זעיר מצופה מלבר   
ועופרת סיגים מלגאו

דא מוניטא דשקרא   
פומיה טב ולביה ביש.   
ואית דאיהו קליפה מלבר   
ומוחא מלגאו   
ועלייהו אתמ'   
גולל אור מפני חשך   
וחשך מפני אור.

ואית אילנא לתתא דע''ז   
דלית ליה מוחא אלא קליפה   
מלגאו ומלבר.   
ועליה אתמר לא כן הרשעים  
כי אם כמוץ אשר תדפנו רוח.   
ואיהי אשרה   
דנטעין אומין דעלמא קדם ע''ז   
דאיבא דיליה מוץ אשר תדפנו רוח.

בזמנא דייתי מלכא משיחא

**קט/ב**

עתיד קב''ה לאעברא כל אלין קליפין   
לעילא ואמצעיתא ותתא   
ולא יהא ערבוביא בפמליא דלעילא.

בההוא זמנא   
יי' בדד ינחנו לישראל   
ואין עמו אל נכר.   
בההו' זמנא   
ותוסף ללדת   
איתוסף רוחא דקדשא על ישראל   
הה''ד   
ונתתי לכם לב חדש   
ורוח חדשה אתן בקרבכם.

**ועוד**   
ותוסף ללדת את אחיו את הבל

ר' יוסי ור' אלעאי הוו אזלי בארחא   
אזדמן ר' אלעזר עמהון.   
אמרו. ודאי עלך אתמר   
ויפגע במקום   
דאערענא בשכינתא.

אמר לון עלייכו אתמ'   
ויפגעו בו מלאכי אלקים.   
מאי מלאכי אלקים   
אלין דאתמר בהון   
עושה מלאכיו רוחות   
דרוחין דילכון   
מרוחא דקב''ה (נ''א דקודש')

חדו כלהו בארחא.

אמר ר' יוסי לר' אלעזר   
מאי ותוסף ללדת   
את אחיו את הבל.   
ועוד   
מאי אתא לרבות ותוסף   
ותרין אתין   
את אחיו את הבל.

א''ל ודאי ותוסף   
דא תוספ' רוחא דקדשא   
דאיהו עמודא דאמצעיתא   
מתמן אתוסף ליה רוחא דקדשא.   
תרין אתין לרבות ביה   
נשמת'   
ונפשא   
משכינתא עלאה ותתאה.   
ומאי הוה תוספת על רוחא   
דא חכמה מאדם עלאה.

אמר רבי יוסי   
שמענא דתלת רבויין אלין.   
אינון תלת טפין דאזדריקו   
ממוחא סתימא דכל סתימין.   
ואלין אינון ג' גלגולין.

ואלין ג' טפין   
שמענא דאינון לקבל ג' נשים   
דאתמר בהון   
חכמות נשים בנתה ביתה   
דחד אופה   
וחד עורכ'   
וחד מקטפת   
לההיא דאתמר בה   
ראשית עריסתיכם חלה.   
ודא חלה דפסח   
דאיהי סגולת"א

איהי טפה קדמאה   
ומינה אזדריקו תלת טפין.   
ואינון ג' יודין י' י' י'   
דאינון סגולת"א ודאי.   
ואינון י' יברכך   
י' יאר.   
י' ישא.

ובאן אתר אזדריקו   
בתלת אבהן   
דתמן נחית אדם בתלת גלגולין.

ומאן אתר אזדריקו   
מההוא דנחית בהון (דא יה"ו)   
מסטר' דחכמה עלא'   
(ולקבל ג'

**אמר** המגיה זה הלשון מצאתי בס''א)

ר' אלעז' ור' יוסי הוו אזלי בארח'   
אזדמן ר' אלעאי עמהון.

א''ר יוסי לר' אלעזר   
שמעת בהאי קרא   
אמאי אתמר ביה את את תרי זמני.   
בתר דאמר ותוסף ללדת את אחיו.   
מאי את הבל   
והא תלת רבוין הכא   
תרין אתין רבוין   
ותוסף ללדת רבוייא.   
הא תלת רבויין

א''ל שמענא דתלת רבויין אלין.   
אינון תלת טפין דאזדריקו מאדם קדמאה.   
(נ''א קדמאה דאתמר בהון אלה)   
א''ל והא אנא שמענא   
אלה   
ת"ולדות   
ה"שמים   
ו"הארץ   
תמן תה"ו.

א''ל ודאי הכי הוא   
דמתמן הוה קין יסודי' ועקריה   
קדם דאתא לעלמא.

אמר ודאי רזא עלאה אתגלייא   
דלא שמענ' עד השתא

א''ל אם כן   
אלין טפין דאתוספו הכא   
מאי נינהו

אמר ודאי על אלין ג' טפין   
שריין תלת חכמות.   
חד איהו חכמת המחשבה.   
ותניינא חכמת הדבור.   
ותליתאה חכמת המעשה.   
ואינון תלת עלמין סתימין.

תלת טפין דתליין מן מוחא עלאה   
סגו"ל קרינן ליה.   
ואית תלת עלאין עלייהו   
דתליין ממוחא סתימ' דעתיק' דעתיקין   
ואינון סגולתא

תלת עלאין אתרמיזו בי' עלא'   
דאית לה קוצא לעיל'   
וקוצא לתתא   
וגו באמצעי'   
ותלת טפין תניינין דאינון סגו"ל   
מן י' תתאה.

ורזא דמלה   
ברא שית.   
תלת מאדם קדמאה   
ותלת מאדם תתאה.   
ובאלין תלת נקודין   
אתמר אני ראשון ואני אחרון   
ומבלעדי אין אלקים.

ואלין אינון ג' גלגולין דאדם קדמאה.   
דתלת

**קי/א**

טפין אלין   
תקינו תלת מצות בפסח.   
חד מצה דלעילא לברכא בה   
המוציא.   
ב' לחם משנה.   
ג' לחם עוני בלא מלחא.   
דהא אתמר על כל קרבנך   
תקריב מלח.   
בגין דאיהי מצה פרוסה.   
כגוונא דפריס פריסת מלכותך.   
עד דתהא שלימה   
לא צריך לקרבא עלה מלח   
דאיהו חל"ם.   
ומאי ניהו חלם.   
(דאיהו) אמצעי דכלהו תלת)

תלת טפין עלאין אינון סגולת"א   
דתליין ממוחא סתימא   
עתיקא דעתיקין   
תלת טפין אזדריקו (בגולגלתא) (נ"א בגלגולא)   
ממוחא תניינא ואינון סגו"ל.

באן אזדריקו.   
בתרי סמכי קשוט וברית.   
דאינון לקבלייהו נח שם ויפת.   
נח אזדריק בצדיק   
הה''ד נח איש צדיק.   
שם ויפת בתרי סמכי קשוט.   
ועלייהו אתמ' ברא שית.

ג' טפין עלאין דאינון סגולת"א   
דאזדריקו ממוחא סתימא.   
אינון קוצא דאת י' לעילא   
וקוצא דילה לתתא.   
וגו באמצעיתא דילה.   
מוחא דאזדריקו ג' טיפין אלין מינה.   
איהי י'.

ודא י'   
דאיהי לעילא מאת **א**.   
י' לתתא מן **א**.   
מוחא תניינא   
ותלת טיפין דאזדריקו מינה   
אינון סגו"ל.   
תלת טפין דאדם קדמאה   
דאינון תלת גלגולים.   
ותלת דאדם תניינא   
תלת גלגולין.

מאן אדם עלאה ואדם תניינא.   
אלא מה שמו   
ומה שם בנו.   
מה שמו אדם עלאה   
מה שם בנו אדם תתאה.   
ותרוייהו אתרמיזו בההוא קרא דאמר משה   
ואמרו לי מה שמו   
מה אמר.

תלת טפין.   
חד אופה   
במוחא דאיהו לקבל ימינא   
דאיהו אופה דאיהו שר האופים.   
וחד עורכת   
דא מוחא דאיהו מסטרא דשמאלא   
דאתמר בה אף ערכה שלחנה.   
והא אוקמוהו   
שלחן בצפון לקבל לבא.   
וחד מקטפת   
לקבל מוחא דאיהו לאחורא   
כלפי כתף.

ולקבל אילין תלת טפין אינון ג' יודין   
דאינון ביו"ד ק"י ואו ק"י   
דמעידין על עלת כל העלות   
דעליה אתמר אני ראשון ואני אחרון   
ומבלעדי אין אלקים.   
דאיהו ראשון ואחרון   
ומבלעדיו אין אלקים.

ומשית תקונין אלין   
בעא קב''ה למברי לשת   
למהוי שמיה שית.   
למהוי ביה ג' גלגולין דאדם   
וג' דהבל   
אלא דפרח י' משת   
דאיהי נקודה   
אבן שתיה   
דמתמן הושתת עלמא.

ובהאי י' חב יוסף   
הה''ד   
ותשב באיתן קשתו   
ויפזו זרועי ידיו.   
מאי ויפזו

דאזרריק' טפה דאיהי י'   
בין עשר אצבעאן   
ואתפליגת לי' ניצוצין   
דאזדריקו מקשת דאיהו ברית.   
ובאן אתר אזדריקו.   
בעשרה הרוגי מלכות.

א''ל   
והא שמענא דעשר' הרוגי מלכות בני יעקב הוו.

א''ל   
ח''ו. אלא בדיוקנייהו הוו

א''ל   
ומאן גרים דאזדריקו תמן.

א''ל   
דיוקנא דאבוה דאזדמן לגביה.   
דהוה דיוקנא דאדם קדמאה.   
דא גרים דאזדריקו לון   
ונעץ צפרניו בקרקע וברח גרמיה   
ולא אזדריקו (בההיא זונה.

דאי לאו דאתחזיאת ליה דיוקנא דאבוה   
לא הוו אזדריקו הכי   
ודיוקנא דאבוה גרם דההיא טפה   
וינס ויצא החוצה.   
ולאו בעבירה.   
ובשכר וינס)

(נ"א בהאי זונה   
דאי הוה זריק לון בהאי זונה   
הוו ישראל טבעין בימא   
ולאו למגנא אוקמוה קדמאין   
בשכר וינוס)

נוסח אחר:

טפין דאזדריקו בתלת אבהן.   
דבהון. י'   
יברכך יי'.   
יאר יי'.   
ישא יי'   
ותלת תניינין   
בברית ותרי סמכי קשוט   
דנח ושם ויפת מתמן הוו.   
דאתמר ביה נח איש צדיק   
מסטרא דצדיק חי עלמין   
שם ויפת. מסטרא דתרין סמכי קשוט

ורזא דמלה הכא   
מה שמו   
ומה שם בנו כי תדע.   
מה שמו   
באימא עלאה דתמן חכמה.   
ומה שם בנו   
באימא תתאה אשתמודעא

אבל תלת גלגולין בתלת אבהן.   
ותלת בתלת סמכין דלתתא.   
ואלין שית הוו עתידין למהוי   
תלת בשת ותלת בהבל.   
אלא דפרח י' משת דאיהי נקודה כו'   
בעמוד זה שיטה כ''ט

**תיקוני זהר דף קי/ב**

הים ראה וינס.   
ואי לא.   
לא הוו נפקין ישראל מן ימא.

ואיהו קביל עונשיה   
באלין עשרה הרוגי מלכות   
דהוו עתידין למיפק מיניה עשרה שבטין   
ובגין דא   
הוו עשרה הרוגי מלכות   
כגוונא דעשרה שבטין   
דהוו עתידין למיפק מניה   
והון חשבין חבריא דעשרה בני יעקב הוו.

א''ל   
אם כן מאן יהיב רזא דא בשת:

(א''ל   
נשמתהון דצדיקיא אתבריאו קדם דאתברי עלמא   
כמה דאוקמוה קדמאין).   
(נ"א כ"ש בראשית   
אין ראשית אלא נשמה וכו'   
מעבר לדף)

א''ל   
בגין דא אמר קרא   
מגיד מראשית אחרית   
ובגין דא שת איהו   
סיומא דאתוון.   
ומינייהו אשתמודעאן   
רישא דאתוון   
דאיהו אב בא"ת ב"ש.

ועוד   
שת.   
ש' דיליה אינון ג' ענפי אילנא לעילא.   
ואיהי שרש לתתא.   
ואחזי בהון תלת גלגולין לעילא   
ותלת לתתא.

ת' תפארת   
\*שלום   
כליל שית סטרין.   
ודא דרגא דמשה   
כליל תלת אבהן   
וג' דרגין תחותייהו.

ואינון גלגולא דאדם   
שת   
אנוש   
הבל.   
נח   
שם   
יפת.

ומשת ואנוש אתיחסו כל דרין.   
הה''ד אז הוחל   
לקרא בשם ה'.   
אז ההוא דאתמר ביה   
(כי מן המים משיתהו)   
אז הוחל למיתי בגלגולא   
ההוא דאתמר ביה   
אז ישיר משה.

ובג''ד שת   
מתמן הושתת עלמא.   
ובג''ד   
כי שת לי אלקים   
זרע אחר תחת הבל.   
דאתמר ביה בשגם   
זה הבל.   
ואיוב עליה אמר   
מי שת בטוחות חכמה.

חכמה מי"ם עליונים   
מתמן אתמשך. ובג''ד   
כי מן המים משיתיהו.

**ש** תלת אבהן   
ודא \*מ"ש מן משה.   
ה' שכינתא תתאה.   
הבל   
ה' ל"ב

וכפל שמיה תרין זמנין   
משה משה.   
לאחדא בתרין ההי"ן   
ה' עלאה ה' תתאה.   
ולאחדא בג' ענפין ובתלת שרשין   
דאינון שית.   
תרי זמנין מ"ה ממשה   
איהו אחזי רזא   
מה שמו   
ומה שם בנו.

דבתלת אבהן   
אתלבש מ"ה דלעילא.   
ובתלת דרגין דלתתא מה דלתתא.   
ומשה כליל תרוייהו   
איהו מרכבתא שלימתא   
עלאה ותתאה

כגוונא דא **ש** מן משה   
תלת אבהן דאתמר בה   
ופני אריה אל הימין   
ופני שור   
ופני נשר כו'

מ"ה דמשה   
ודמות פניהם פני אד"ם   
ובגין דאיהו מרכב'   
לעילא ותתא   
אמר ואמרו לי   
מה שמו   
מה אמר אליהם

**אדהכי**   
הא ר' יצחק ור' יודאי ור' יהודה   
ושאר חברייא קאתו.

אמר להו ר' שמעון   
במאי עסקיתו.

אמרו ליה   
שמענא בך ואתינא לגבך.   
דשאילנא עלך לכל חברייא   
ולא אשכחנא מאן דאודע לן מינך.   
עד דאערענא בר' יוסי ור' אלעאי ורבי אלעזר   
דהוו מתעסקין ברזא דהבל   
בכל גלגולין דיליה:

אמר ר' שמעון   
ודאי עובדא דצדיקיא. לעילא תליא.   
ותמן אשתמודע כלא.   
ואתערות' דלתתא גרים אתערותא דלעילא.

בודאי רזא דגלגולא באתר חד איהו   
וכל גלגולים   
אינון כגוונא דגלגולים   
דסלקין ונחתין   
וגלגל חד איהו קבוע   
באמצעיתא בינייהו   
ואיהו לא מתנענע' הכא והכא

ורזא דמלה הא אוקמוה   
דור הלך ודור בא   
והארץ לעולם עמדת   
דאיהי קביעא בינייהו

(כגוונא דא נפש איהו בקביעו דגופא.   
ורוחא סלקא ונחתא בגופא   
ומתפשט' בכל ורידי דלבא   
כבר אמרנא דגלגולים   
אינון כגוונא דגלגולים   
דסלקין ונחתין בגלגול חד)

כגוונא דא   
נפש איהי בקביעו דגופא   
ורוחא נחתא וסלקא בגופא   
ומתפשט' בכל ורידי דלבא   
דמתנענעין.   
הה''ד   
אל אשר יהיה שמה הרוח ללכת ילכו   
אבל נפשא קביעא בלבא.

כאתתא   
דאיהי קביעא בביתא.   
הה''ד   
מושיבי עקרת הבית.   
ובעלה ויצא יצוא ושוב   
הכי דור הולך ודור בא   
דא עמודא דאמצעיתא   
איהו אזיל ואתי בגלגולא.

\*אבל שכינתא לעולם עומדת.   
איהי לא אזלא בגלגולא   
ולא אתרכיבת באתר אחרא.

ובגין

**קיא/א**

דא אתמר בה   
אשתך כגפן פריה.   
מה גפן לא קבילת הרכבה ממין אחרא   
מכל אילנא דעלמא   
הכי שכינת' לא קבילת עליה   
הרכבה אחרא בעלמא   
אלא מבעלה.

**קמו** כלהו חבריא   
ואשתטחו קמיה ואמרו   
אלו לא אתינא לעלמא אלא למשמע דא   
די

פתח ואמר   
וזרח השמש ובא השמש.   
וזרח השמש דא עמודא דאמצעיתא   
דאיהו משה בדיוקניה.   
וזרח הה''ד   
יי' מסיני בא   
וזרח משעיר למו.

ובא השמש כד אתכניש משה   
ועם כל דא דאתכניש.   
אל מקומו שואף זורח הוא שם   
ודא יהושע דהוה כגוונ' דסיהרא   
דאיהי שכינתא.

ועוד   
וזרח השמש דא משה   
כד ייתי בגלגול' בצדיק גמור.   
וכד לא איהו בצדיק גמור   
ובא השמש. אתכניש מניה   
ואזל ואתי בגלגול' עד דאשכח אתריה   
ובגין דא אל מקומו שואף זורח הוא שם.

ועוד   
וזרח השמש דא קב''ה.   
באן אתר.   
בבר נש דשכינתא עמיה.   
כד''א בכל המקום   
אשר אזכיר את שמי גו'.   
ותרגם אנקלוס   
באתר דתשרי שכינתיה תמן.

ואי לית שכינתא תמן   
ובא השמש.   
אתכנש מניה קב''ה   
ואשתאר בחשוכא   
ושלטין עליה כמה מחבלין   
וכמה יסורין בישין   
דלאו אינון יסורין של אהבה   
הה''ד   
על כי אין אלקי בקרבי   
מצאוני הרעות האלה.   
דאלין רעות ממנן על כל עתין ורגעין   
דעלייהו אתמר   
ותפקדנו לבקרים   
לרגעי' תבחננו   
וזהו שאמר דוד   
בידך עתותי וגומ'.

ומאן גרים דלא שריא שכינתא עלי'   
ולא נהיר שמשא עליה   
בגין הבל דשקרא   
ומלין דשקרא דנפקין מפומוי.   
ובגין דא   
יש הבל   
אשר נעשה על הארץ.

אית הבל ואית הבל.

אית הבל ממארי דשקרא   
דאתמר בהון הבל המה   
מעשה תעתועים   
דאינון תועים בעובדא דשקרא.

ויש הבל דאתמר ביה   
כי על כל מוצא פי יי'   
יחיה האדם   
ודא הבל דאורייתא   
דאיהו ה' חומשי תורה   
מן ב' דבראשית   
עד ל'   
לעיני כל ישראל.   
ודא הוא הב"ל.

והא שית אינון   
עם זה ספר.

אלא דא ו'   
דאיהו קול דסליק בהבל   
דאיהו ה'   
זכאה איהו מאן דמחבר לון כחדא   
ואפיק לון מפומוי ברחימו ודחילו די"ק.   
ובג''ד יש הבל וכו'.   
אשר יש צדיקים   
שמגיע אליהם כמעשה הרשעים.

אמרו ליה חבריא ר' ר'   
אי הכי דאינון צדיקייא   
אמאי מגיע אליהם כמעשה הרשעים.

אמר לון   
גלגולא גרים לון דייתי לון כעובדא דרשיעיא.   
כאלו הוו רשיעיא   
הכי ייתי לון יסורין ודחקין.   
והאי אינון   
דנשמתין דלהון מסטרא דאדם והבל.

דדא חאב במחשבה ועובדא   
ודא חאב במחשבה ועובדא.   
ובג''ד אמר עלייהו קרא   
בשגם   
זה הבל   
גם לרבות אדם.

אמרו ליה   
ידענא דמחשבה איהי אדם קדמאה   
מ"ה דלעילא   
מ"ה שמו.   
עובדא כ"ח דיליה.   
כ"ח אתוון דעובדא   
דבראשית ברא וכו'   
וכלא חכמה כח מה.   
אם כן במאי הוו יכלי למחטי הכא.

אמר לון   
בודאי כל מאן דחב בגופיה   
דתמן עובדא   
ובנשמתיה   
דתמן מחשבה.   
כאלו חאב   
בההוא דאתברי איהו בדיוקניה   
הה''ד   
ויברא אלקים את האדם בצלמו כו'.

ויש רשעים   
שמגיע אליהם כמעשה הצדיקים   
דאית לון עותרא ושלם ואריכו דיומין   
בהאי עלמא.

אמרו ליה   
בתר דאינון רשעים אמאי אית לון כל האי יקר.  
   
אמר לון   
האי טובה דלהון איהו הבל ורעות רוח.   
דגלגולא דלהון גרים לון   
דהוו רשעי' גמורי'   
ועבדו   
(זכוון כמה מנייהו   
ואתקצרו בקצרות שנין   
ולא אשתלים לון)   
כמה מיני טבין   
אייתי להון קב''ה בגלגול'   
לאשלמא לון אגרייהו בהאי עלמא

הה''ד   
ומשלם לשנאיו אל פניו כו'   
ועלייהו אתמר   
ובכן ראיתי רשעים קבורים   
ובאו כו'

**קיא/ב**

**אדהכי**   
הא ר' פנחס קא נחית ממתיבתא עלאה   
ואתחזי תחות טולא דרבי שמעון   
ואמר ליה מאי   
הבל אשר נעשה על הארץ.   
וכי על הארץ אתעביד הבל.

אלא כד''א ואיד יעלה מן הארץ.   
דאית הבל אשר נעשה על הארץ.   
הבל דצלותין והבל דאורית'   
אתעביד על ארעא דקב''ה   
דאיהי שכינתיה   
דאתמר בה   
והארץ הדם רגלי.

ומאי ניהו הבל דאתעביד עליה.   
אלא הפוך הבל   
ותשכחיה הלב.   
ומניה נפיק הבל.   
ודא נפש   
וביה סליק דבור.

רוחא נפיק מאודנא שמאלא דלבא   
ומניה נפיק קלא.

וקלא איהו אילנא   
דאתפלג לכמה קלין   
דאינון ענפין דאילנא.   
ואיבא דיליה דבור.   
ותרוייהו עץ פרי   
ואינון גוף וברית.

דא עץ ו'.   
ודא פרי י' אות הברית.   
ה' תתאה שרשא דאילנא   
דאית ביה תלת ווי"ן   
לקבל ג' ענפין ד**ש**.   
**ה** עלאה תלת ענפין.   
ואינון תלת ווי"ן מן   
ויסע   
ויבא   
ויט.   
האי איהו עץ החיים   
דאעקר ענפוי   
דקצץ בנטיעו'   
ואסתלק איבא.

ואתמר באלנא   
גדו אילנא וקצצו ענפוהי כו'   
ברם עקר שרשוהי בארעא שבקו   
דאיהו ה' תתאה.   
אסתלק הו"י ואשתאר ה'.

ובג''ד   
שלש משמרות הו"י הלילה.   
ובכל משמר ומשמ'   
יושב הקב''ה ושואג כארי כו'.   
ה' דהלילה   
עלה קב''ה שואג   
בשלש משמרות דתמן הו"י.   
תמן הו"י איהו ודאי.

ומ''ל דאעקר אדם אילנא   
ואיבא וענפין דיליה   
ולא אשתאר תמן   
אלא שרשא דאיהי ה' תתאה.

הה''ד ויאמר לו   
איכה.   
כגוונא דאיכה   
דאתמר ביה   
איכה ישבה בדד   
איך ה' ישבה בדד.

בגין דא   
אתגלגל אדם בג' אבהן   
דאינון ענפין דאילנא   
וגופא ואיבא דאילנא.   
ואתתקן מה דאעקר.

נחית באברם ונטע ביה ה'   
דאיהי ענפין דאילנא.   
נחית ביצחק ועביד איבא   
דאיהו י' מן יצחק.   
נחית ביעקב ונטע ביה ו'   
דאיהו אילנא דאתמר ביה   
ואלקי יעקוב.

לבתר אתא משה   
דאתמר ביה   
בשגם   
הוא בשר.   
שגם זה הבל   
ונחית ה' חומשי תורה   
דאיהי שרשא דאלנא   
ואשלים אילנא בשמא דיקו"ק.

ובג''ד אשתלים ביה שם יקוק.   
כד''א ואמרו לי   
מה שמו   
מה אמר אליהם.   
כי יאמרו לא נרא' אליך יקוק   
דלאבהן לא אתגלי לון   
בגין דלא הוה שלים שמא באבהן.   
לא אתגליא לון.   
הה''ד ושמי יי'   
לא נודעתי להם.

במה דחב אדם אתתקן.   
ובמה דחב הבל אתתקן   
ואתחזר כלא בתקוני'   
בענפוי בשרשוי בגופיה באיביה.

וכלא אשתלים בב"ר דאיהו משה   
ב"ר. מן בראשית.   
מה דהוה שת   
נחית תמן י'   
ואתעביד שי"ת.

ומתחיל בב'   
דאיהי ברכה   
לאפק' ארעא מלווטיא   
דאתמר בה   
ארורה האדמה בעבורך.

ולבתר   
נחית ר' עלה   
דאיהי ראשית חכמה.

וכד קריב לטור' דסיני   
נחית א' מן בראשית   
דאיהי אנכי.   
\*ונחית עלה כתר   
דאינון אתוון דעשר אמירן.   
ואשתלים אילנא בכל תקונין דיליה.

אמרו ליה ר' ר'   
הא אילנא שלים ביקוק   
אמאי נחית א' מן בראשית.

אלא בגין דאיהו נביעו לאשקא' אילנא.   
דמתמן אלקי"ם מליא"ה מכל תשע ספיראן   
דאינון בבראשית.   
שית. אינון שית ספיראן.   
ברא תלת ספיראן עלאין.   
אלקים איהו עשיראה מליאה מכלהו תשע.   
שלימו דכלהו

ובגין דא בראשית ברא אלקים.   
בראשית ברא   
עם אלקים   
את השמים ואת הארץ

אתו לנשקא ליה פרח לעילא.

**אמר** ר' שמעון חבריא   
בודאי קב''ה אסתכם עמנא   
עלאין ותתאין למהוי בהאי חבורא.

זכאה דרא דהאי אתגלייא ביה.   
דעתיד כולי האי לאתחדשא על ידא דמשה   
בסוף יומיא בדרא בתראה.   
לקיימא קרא   
מ"ה   
ש"היה   
ה"וא שיהיה.   
וביה

**קיב/א**

מ'מכון   
ש'בתו   
ה'שגיח.   
אשרי העם שככ"ה לו   
בגימ' מש"ה   
אשרי העם שיי' אלקיו.

דעליה אתמר   
דור הולך ודור בא   
ולית דור פחות מששים רבוא.   
ועליה אתמ'   
דבר צוה לאלף דור.   
ואתפשטותיה הוא בכל דרא ודרא   
בכל צדיק וחכם דמתעסק באורית'   
עד שתין רבוא   
לאשלמא לכלהו מפגימו דלהון:

ורזא דמלה   
והוא מחולל מפשענו   
דאיהו שקיל לכלהו   
כמה דאוקמוה מארי מתניתין   
אשה אחת ילדה ששים רבוא   
ומנו   
משה דשקיל כששים רבוא.   
ובגין דא אתמר עליה   
דור הולך (ודור בא)   
לההוא עלמא.   
ודור בא   
איהו ייתי כמלקדמין.

ועוד   
כי שת לי אלקים זרע אחר.   
שת אתפשטותיה הוה עד יעקב.   
דפרח ביה י' מן שית   
ואשתאר שת.   
ואשתאר יעקב עקב.   
דיעקב דיוקניה דאדם קדמאה הוה.   
כמה דאוקמוה   
שופריה דיעקב כעין שופריה דאדם הראשון.

ובגין האי י' אתמר   
אבן מאסו הבונים   
דאינון אברהם ויצחק.   
דאתמר בה לגבי אדם   
הוא ישופך ראש   
ואתה תשופנו עקב.   
דהוו ידעין   
דהוה עתידה לאלקאה מחויא.   
ובגין דא אתמר בה   
אבן מאסו הבונים.

אמרו ליה חבריא   
והא אמר ר' פנחס   
דאת י' איהי ביצחק.

אמר ודאי י' עלאה איהי מן חכמה.   
והאי איהי י' זעירא.   
ובג''ד אתמר בה עקב.   
הה''ד ואתה תשופנו עקב.   
ודא כף ירך יעקב   
דאתמר בה   
ויגע בכף ירכו.   
ואתמר ביה   
והוא צלע על ירכו.   
ודא י' מן אד'.   
ואיהי י' מן קוקי.   
דבה ויסתר משה פניו   
כי ירא מהביט   
לאתר דחב כדקדמיתא   
קדם דייתי בגלגולא.

כיון דאתא יעקב תמן. מיד   
ויעקב נסע סכתה   
ויבן לו בית   
בת י'.   
מיד אשתלים י' בעקב   
ואתעביד יעקב   
ודא איהו דאמר קרא   
ויבא יעקב שלם

ולבתר   
אתא משה והפך קוקי מדינא לרחמי   
ואתחזר יקוק.   
ודא איהו רזא אבן מאסו הבונים.   
בההוא זמנא אמרו כלהו   
מאת יי' היתה זאת כו'.

**ויהי** מקץ ימים   
ויבא קין מפרי האדמה   
מנחה ליי' (ראשית ד)   
מאן אתר אייתי ליה.   
מקץ ימי' משיורין דיליה.   
כגון בר נש דאיהו בסוף יומוי   
חזר בתיובתא   
כד לא אית ליה חילא למעבד טב וביש.   
ובעולמוי בתוקפיה לא תב.   
כמה דאוקמוהו   
מפני שיבה תקום.

ובגין דא   
ואל קין ואל מנחתו לא שעה.

אבל הבל מבכורות צאנו אייתי ליה   
קרבנא משפירו דיליה   
ובגין דא וישע יי' אל הבל.

ועוד   
אל קין ואל מנחתו לא שעה   
בגין דקרבנא דיליה הוה מההוא אתר דאקרי   
ערוה.   
ומאי הוה   
פשתים דאתמ' ביה   
ועשה להם מכנסי בד   
לכסות בשר ערוה.

א''ל ר' אלעזר   
דאתכסי ביה בשר ערוה טב איהו.

א''ל   
ברי לאו כל

נוסח אחר:

(אמר המגיה זה הלשון מצאתי בספר אחר)

**בראשית**

לית ראשית אלא נשמה.   
א''ל מהכא אשתמודע   
דבהאי אות דברית מילה   
חאב אדם   
וכל דרין דאתו אבתריה   
ודא איהו דאמר קרא   
פקד עון אבות על בנים (שמות כ)   
בגין דמעשה אבותיהם בידיהם.   
א''ל אשתכח דשת   
איהו גלגולא דאדם והבל   
דאתמר ביה בשגם הוא בשר בשגם   
זה הבל   
ורזא דמל'   
אז הוחל לקרוא בשם יקוק.   
ואדעך בשם.   
אז. ההוא דאתמר ביה  
אז ישיר משה.   
בשם יי'  
ואדעך בשם.   
בתרין שמהן   
מה שמו  
ומה שם בנו (משלי ל)   
ואתמר ביה הוחל   
דמתמן הושתת עלמא.

**אדהכי** הא ר' שמעון ור' יצחק   
ור' יודאי ור' יאודה ושאר חבריא   
פגעו ברבי אלעזר   
וחברוי דהוו עמיה   
אמר לון במאי עסקיתו   
אמרו ליה

**קיב/ב**

עריות שוין

האי לא קריב קרבנא דא   
אלא לקרבא ערוה דיליה לה'   
דאתמר ביה   
איש איש אל כל שאר בשרו לא תקרבו   
לגלות ערוה אני ה'.

ומאי ערוה דיליה   
זוהמא בישא ערלה   
נוקבא דערלה   
ההיא דאתמר בה   
אדם הראשון מושך בערלתו הוה

ומאי ניהי   
אימא דערבוביא בישא   
איבא דאלנא דטוב ורע   
דאתמר בה ותקח מפריו   
ותתן גם לאישה עמה.

ומאי ניהו   
לילית   
מתמן קא אתיין ערב רב   
דאנון מעורבין בישר'   
דאתמר בהון הוי גוי חוטא   
דאינון זרע מרעים בנים משחיתים וכו'   
ואמרו   
אלה אלקיך ישראל   
לעגלא.   
ובג''ד   
ואל קין ואל מנחתו לא שעה

והא קב''ה אתמר בהון   
ורחמיו על כל מעשיו   
ואתמר ביה   
כי לא אחפוץ במות המת   
וקביל לון   
כ''ש לקרבנא דקין.   
אלא דהוה רעותיה לביש   
כמה דאתמר

אבל הבל הוה רעותיה   
בקרבנא דיליה   
לקרבא שכינתא   
לההוא דאתמ' ביה   
ועתיק יומין יתיב   
לבושיה כתלג חוור   
ושער רישיה כעמר נקי

במאי   
בההוא דקריב   
מבכורות צאנו ומחלבהן.   
ובג''ד וישע יי' אל הבל   
והא אתמר.

ומיד דלא אתקבל קרבנא דקין   
ויחר לקין מאד.   
ויאמר יי' לקין למה חרה לך   
דלא מתקבל קרבנך.   
אם תטיב עובדך בגלגולא   
שאת לך בעלמא   
ותתקבל בתיובתא.   
ואם לאו לפתח חטאת רובץ.

א''ר אלעזר   
הכא לא צרי' לאתכסיא רזא   
מאי שא"ת   
ולא אתינ' לדרשא בהאי קרא   
אלא דהא שאת משא איהו   
ובהפוך אתוון   
שא"ת איהו אש"ת.

הכא רמיז דעבר על   
ואל אשת עמיתך   
לא תתן שכבתך כו'   
דאתא על תאומתו של הבל   
ודא איהו ויקם קין אל הבל.   
קם על תאומתו.   
ולבתר קטיל לבעלה   
כגוונא דמצרי   
ורזא דמלה   
ויפן כה וכה   
ואמרו

**נוסח אחר:**

ברזא דגלגולא דאדם והבל.

אמר ודאי ברזא עלאה דהוינא משתדלין.   
הויתון אתון משתדלין

**פתח** כמלקדמין ואמר יש הבל   
אשר נעשה על הארץ וכו'.   
דא אדם והבל.   
במחשבה ובמעשה חאבו.   
כמה דאוקימנא לעיל'.   
ומאי ניהו מחשבה ומעשה.   
אבא ואימא חכמה ובינה   
עליהו אתמר   
כלם בחכמה עשית (תלי' קד)   
הרי עשיה   
בגין דתמן כח מה.   
דא חכמה דאתפלג לתרין סטרין.   
מ''ה איהו אדם   
מחשבה   
חשב מ''ה.   
מ''ה אדם.   
תשכח דאיהו אדם מחשבה.   
בינה. תמן יה אבא ואמא   
ובן בגוייהו עמוד דסמיך לון.   
ההוא דאתמר ביה   
בשגם הוא בשר (ראשי' ו')   
בשגם זה הבל.   
דאיהו משה. מתמן הוה   
והכי אוקמוהו קדמאין   
בשגם זה משה.   
הבל אתקרי על שם ב' מן בראשית.   
ל' לעיני כל ישראל.   
ה' חמשה חומשי תורה   
דעתיד לאתייהבא על ידיה   
ודא איהו הב''ל דאתמר ביה   
כי על כל מוצא פי יי'   
יחיה האדם (דברים ח)   
ואית הבל דסטר' אחרא   
דאתמר ביה   
הבל המה   
מעשה תעתועים (ירמיה י')   
ודא הוא הבל דנבלות הפה   
ופתגמין בטלין   
דלית בהו תועלת כלל.   
ובגין דא יש הבל כו'   
שמגיע אליהם כמעשה הרשעים   
ויש הבל  
אשר מגיע אליהם כמעשה הצדיקים.   
מאי הרשעים   
דא סמא"ל ונחש   
**ש** דמשה   
איהי תלת ענפין דשרשא דאילנא   
ודא **ש** מן שת.   
מ"ה מן משה דא אדם.   
דאיהו בדיוקנא דאדם דלעילא.   
ודא איהו מה שמו  
ומה שם בנו (משלי ל)   
והאי מ"ה (ה')  
תורת יי' תמימה (תלי' יט)   
ה' חמשה חומשי תורה   
דאתייהיבו ליה במ' יומין ומ' לילוון   
דלחם לא אכל ומים לא שתה.   
ובגין דעקר **ש** דאיהי שרשא דאילנא

**קיג/א**

קדמאין   
מאי ויפן כה וכה   
אלא ראה מה עשה בבית   
ומה עשה בשדה.   
ולית שדה אלא אשה.   
כד''א כי בשדה מצאה   
הה''ד ויהי   
בהיות' בשדה.

ויפן כה וכה   
אסתכל אם הוה ביה מסטרא דטוב.   
דלזמנין אתפרש טוב מן רע   
ומתמן אינון גרים.   
ובג''ד אסתכל מכל סטרא עד שתין רבוא   
ולא חזא תמן גיורא דנפיק מניה.   
ויך את המצרי.

ולבתר מה כתיב   
ואם לא תיטיב   
אל תקרי ואם אלא ואם.   
דאיהו יתר שאת ויתר עז.

לפתח חטאת רבץ.   
מאי רובץ.   
אלא כי תראה חמור שנאך   
רובץ כו'.   
דאיהו לא יכיל למסבל על כתפוי   
חמר' דאורייתא.   
לא יכיל למסבל עליה עול מלכות בגלותא.   
וחדלת מעזוב לו.

הכא אחזי לקין   
דעתידין למהוי ישראל בדוחקא בגלות'   
עני ורוכב על חמור   
דיהון כחמור   
משאוי על כתפוי   
מעול המס בגלותא   
ומכובד המלאכה.   
ודא איהו רובץ תחת משאוי   
בגלותא

ובנוי דקין דהוו עתירין ותקיפין   
במלכים בתוקפא סגיא   
ובג''ד אמר   
הלא אם תטיב שאת.

הלא אם תטיב   
למהוי שאת לעניי ישראל   
דאינון כבדים במשא כבד   
(יכבדו ממני).   
אנא אסביל לבריך בעלמא   
ומאריך עלייהו:   
ואם לאו. לפתח חטאת רבץ.   
לתרעא דגיהנם   
אתפתחת לנטלא נוקמא מנך ומברך.

**אמר** ר' שמעון   
בריך ברי לעתיק יומין   
דהא רוח קדשא אתער לגבך   
לגלאה הכא חדושי'   
דלא אשתמודעו עד השתא.

אמר ודאי דא איהו  
קול דמי אחיך   
צועקים אלי.   
אינון דמים דישראל   
דעתידין למגזל לון בנוי דקין   
ערב רב רשיעייא חייביא בגלותא.   
ודא איהו כי מלאה הארץ חמס   
מפניהם   
ודא הוא קטולא דקין להבל   
דעני חשוב כמת:

**נוסח אחר:**   
מאתרה   
ואתעבידת תלת ענפין   
דאינון ג' זיינין כגוונ' דא **ש**.   
דזרע דאיהי יורה כחץ.   
אתעביד ז'.   
דתלת טפין אתפשטו ואתעבידו שרביטין.   
ובגין דאעקר לון מאתרייהו   
ומה דהוה שרשא חדא עקרא חדא.   
אתפלגו לתלת.   
הכי איהו אזדריק בתלת גלגולין.   
חד בנח.   
ותרין בשם ויפת.   
ובגין דכד אתא נח   
לא בעא רחמי על אילין גוברין דטופנא   
אתבייש לבתר ואמר   
ואם אין \*מחני נא מספרך אשר כתבת.   
ושם לאו למגנא הוה קבע מדרשות.   
ויפת אתמר ביה  
יפת אלקים ליפת   
וישכון באהלי שם (ראשית ט)   
באלין תלת הוה בעי לאשתרשא בשרשוי   
חמא דלא אצלח.   
אעקר ליה מתמן   
ונטע ליה לבתר יחידאה.   
אבל אדם אתנטע בתלת אבהן   
ואצטריף ואתלבן בהון   
ואשתרש בשרשוי ואצלח.   
מיד אתא משה דאיהו בריה דאדם   
ויהיב קב''ה אורייתא על ידוי   
לאשקאה אילנא   
לאתגדל' בשרשוי וענפוי   
בההוא זמנא אתתקן אילנא דעקר.   
חובא דחאב באילנא  
הכא תקין כלא.   
לבתר דאתכניש משה מעלמא   
אתמר ביה וזרח השמש ובא השמש   
ואתמר ביה הולך אל דרום   
וסובב אל צפון   
סובב סובב הולך הרוח (קהלת א)   
תלת זמנין סובב לקבל  
תלת גלגולין דרוחיה אסחיר תמן.   
מיד דאשכח תמן לשריא. מה כתיב   
ועל סביבותיו שב הרוח.

א''ל ר' אלעזר  
אשתמודע הכא רזא עלאה.   
מרוחא דקודשא דלעילא דאיהו בן י"ק.   
דאסחר לימינא ושמאלא ועמודא דאמצעיתא   
ולבתר לתלת תתאין   
דאינון צדיק ותרי סמכי קשוט.   
והכי אדם עלאה   
אוף הכי בשית סטרין.   
ודא רזא דבראשית.   
ברא שית לעילא.  
ברא שית לתתא.   
י' דפרח

**קיג/ב**

**ויהי** מקץ ימים וגומ'   
פתח ר' שמעון ואמ'   
מאי מקץ ימים.   
אלא מההוא אתר דעתיד למימר ביה   
קץ כל בשר בא לפני.   
קץ שם לחשך   
ותרגם יונתן ב''ע קץ כל בשר.   
חבילו דכל בשרא   
מלאכי חבלה

חמא דעתידין למיפק מניה   
מחבלים כרמים   
דאינון ישראל דאתמר בהון   
כי כרם יי' צבאות בית ישראל.   
בגין כך. ואל קין ואל מנחתו לא שעה.

וחמא דעתידין למיפק מהבל   
כמה צדיקיא.   
בגין דא   
וישע יי' אל הבל ואל מנחתו.

\*(והא בשעתא דאתיליד קין   
אתמר ביה   
קניתי איש את יי'.   
ולא הוה הכי.   
משום דלא אתבסמת.   
וחויא תקיפ' אטיל בה   
זוהמא דדינא קשיא   
ובגין דא לא הוה אתבסמת

וכד קין מסטרא דנוקבא נפק   
תקיפא קשיא בדינוי.   
כיון דנפק דא אתחלשת איהי   
ואתבסמת בתר דא.   
ואפיקת אחר' בסימא יתיר.

וסליק קדמא' דהוה תקיף   
קשיא על אחרא.   
דהא כל דינין אתערו עמיה.

ת''ח   
מה כתיב   
ויהי בהיות' בשדה   
בשדה דאשתמודע לעילא.   
בשדה דאקרי שדה של תפוחים.

ונצח האי דינא לאחוי   
משו' דהוה קשיא מני'   
ואכפייה   
ואטמריה תחותוי

עד דאתע' בהאי קב''ה   
ואעברי' מקמיה   
ושקעיה בנוקבא דתהומא רבא.   
וכליל לאחוי בשקועא דימא רב'   
דמבסם דמעין עלאין.

ומנהון נחתין נשמתין לעלמא   
אינש כפום ארחיה.

ואף על גב דטמירין אינון.   
מתפשטן דא בדא   
ואעבדו חד גופא.   
ומהאי גופא נחתין נשמתהון דרשיעי'   
תקיפי רוח' מתרויהון

ס''ד כחדא.   
לא. אלא חד לסטרוי וחד לסטרוי.

זכאין אינון צדיקיא דמשלפי נשמתהון.   
מהאי גופא קדיש' דאקרי אדם   
דכליל כלא   
אתר דכתרין ועטרין קדישין

**נוסח אחר:**

מן שת   
איהו י' דיעקב.   
דפרח י' מיניה  
ואשתאר עקב.   
ודא איהו רזא   
דהוא ישופך ראש   
ואתה תשופנו עקב. (ראשית ד)   
ובגין דא כד פרח י' מן שת   
מה כתיב ביה   
כי שת לי אלקים זרע אחר.   
(שם) אחר גרים   
דאתאבד י' דאיהי זרע מן שת.   
ורזא דשת   
כל שתה תחת רגליו (תלים ח)   
כל ודאי   
דאיהו זרע אות ברית קדש.

בההוא זמנא אתא משה בתרין לוחין   
דאינון ב' מן בראשית   
וכסי על שת ואתעביד בשת.   
ובאן אתר כסי ב' על שת   
בזמנא דאמר  
ויסתר משה פניו (שמות ג)   
ואת י' איהי תמונת יי'.   
בשכר ויסתר משה פניו  
כי ירא מהביט.   
ותמונת יי' יביט (מדבר יב).   
ואשתלים שת.   
והיינו בראשית  
Be-RA with shva qametz.ai   
אשתלים בשית   
שת סיומא דאלפא ביתא.   
אב רישא דאלפא ביתא.   
ודא הוא רזא דא"ת ב"ש.   
הכא אתתקן אב עם בן   
תרוייהו דא על גב דא.   
בכל אתר דאזלו   
לא אתפרשו דא מן דא.

בראשית  
תמן א"ת ב"ש.   
א"ב ש"ת.   
אשתאר ר' י' מן בראשית   
עליה אתמר

וירא ראשית לו (דברי' לג)   
דאיהו ראשית חכמה  
יראת יי' (תלי' קיא)   
כגוונא דא בן בגו אבא.   
וירא ראשית לו   
מתמן ירית לו נשמתא   
ואתקרי ראשית לו כשמיה.   
ואתקרי אדם  
כשמיה   
בתלת אבהן דאינון **ש**.   
אתא אדם במשה.   
ובמשה כליל כלא.   
ובג''ד **ש** מן משה   
שקיל ש' לתלת אבהן.   
מה דיליה כגוונא דאדם קדמאה.   
מרכבתא שלימתא הות במשה בלחודוי.   
כמה דהוה בתלת אבהן.   
ואדם עלאה הוה במשה.   
תלת ענפין ד**ש** אריה שור נשר.   
מ"ה ודמות פניהם  
פני אדם.   
ואתמ' ביה משה משה (שמות ג)   
תרין זמנין לקיימא ביה   
מה   
שהיה   
הוא  
שיהיה   
ואשר להיות

**קיד/א**

מתחברין תמן בצרורא דאתכלא)

**ויאמר** יי' לקין אי הבל אחיך כו'

אמר ר' שמעון   
וכי לא הוה ידע קב''ה אן הוה הבל   
דשאיל ליה.   
והא לא אתכסי מניה מלה   
כד''א אם יסת' איש במסתרים כו'

אלא ווי לון לבני נשא טפשיא   
אטימין לבא סתימי עינא   
דעלייהו אתמ'   
עינים להם ולא יראו   
בנהורא דאורייתא.   
אלין אינון בעירן דלא מסתכלין   
ולא ידעין אלא בתבנא דאורייתא   
דאיהי קליפ' מלבר ומוץ דילה   
דאתמ' בהון  
מוץ ותבן פטורין מן המעשר.

דחכימין דאורייתא מארי דרזין   
זרקא תבנא ומוץ דלבר.   
ואכלין חטה דאורייתא דאיהי מלגאו.   
כ"ב אתוון דאורייתא   
דסלקין לחושבן חט"ה.

ת''ח   
אלין בעירן חשבין   
דשאיל ליה קב''ה   
א"י הבל אחיך   
כמאן דלא ידע אן הוא.   
אלא א"י   
איהו דאסתלק מן אד'.   
דאיהו א' אקי"ק   
אימא עלאה אנכי.   
י' יקו"ק   
דסליק עמה למדן לקין   
בגין דא כד אסתלק א"י מן אד'   
אשתאר ד"ן.   
ובגין דא אי הבל אחיך.

ויאמר לא ידעתי   
השומר אחי אנכי.   
לא ידענא דשכינתא דאיהי אנכי.   
עמיה תמן.   
א"י דאסתלק אימא וברא לגבי חכמה   
למיטל נוקמא מיניה.

ואמאי לגבי חכמה.   
בגין דאיהו אדם עלאה   
דאתברי אדם תתאה בדיוקניה.

ויאמ' קול דמי אחיך   
צועקים אלי.   
מאי דמי   
דם מבעי ליה. אלא מאי דמי   
ד"ן   
כחשבן דמ"י.   
ודא איהו דן אנכי   
ואחרי כן יצאו ברכוש גדול.

ועוד   
מאי קול דמי   
קול דם מבעי ליה.   
אלא תרגם אנקלוס   
קל זרעין דעתידין למיפק מן אחוך.   
אינון שתין רבו' דעתידין למיפק מהבל   
בההוא דאתמר ביה   
בשגם זה הבל   
כלהו צווחין מן ארעא.

הכא רמיז ענוי הדין   
ועוות

**נוסח אחר**:

כבר היה  
דא אדם הראשון.

אשתטחו כלהו קמי' ואמרו   
זכא' חולקנ' דאערענא בך   
למנדע רזין עלאין טמירין דעתיק יומין.

אמר ר' אלעזר אשתמודע מהכא   
דמשה מאתווי משמע   
דאיהו הבל   
ואיהו שת   
ואיהו משה.

ואתפשטותי' דמשה בכל דרא ודרא   
ובכל צדיק וצדיק.   
ואיהו אזיל בתלת תלת.   
ובכל תלת דאיהו רכיב אתמר בהון   
לא ימושו מפיך ומפי זרעך ומפי זרע זרעך (ישעיה נט).   
מהכא אשתמודע דאיהו לא אשתכח   
אלא באתר דאית ביה אורייתא.   
ובגין דא  
זכרו תורת משה עבדי (מלאכי ג)

אמר ליה ר' יהוד'  
אתפשטות' דיליה בבני נשא  
אית ליה שעורא.

אמר ליה אין. עד שתין רבוא   
ורזא דמלה   
דור הולך ודור בא.   
ואוקמו' קדמאין  
דלית דור פחות מששים רבוא.   
ובגין דא אתמר ביה   
אשה אחת ילדה במצרים   
ששים רבוא בכרס אחד.   
ומנו דא משה   
דאיהו שקול כששים רבוא מיש'

א''ל ר' שמעון  
בריך ברי לעתיק יומין.

**ויהי** מקץ ימים  
ויבא קין (ראשית ד)   
מאי מקץ ימים   
אלא מההו' דעתיד לאתמר ביה   
קץ כל בשר בא לפני   
ובגין דא ואל קין ואל מנחתו  
לא שעה.

ועוד מקץ ימים   
ולא אמר מראש ימים.   
אלא משיורין דיליה ולא משפירו.   
כבר נש דאתי מסכנא לתרעיה   
ובזמנא דאיהו תאיב למיכל.   
בגין דלא למיהב ליה משפירו דמאכל.   
לא בעי למיהב ליה מדי   
בתר דאכיל שפירו דכלא.   
כניף ההוא דאיהו בסופא   
ויהיב למסכנ' דא דאתיאש מניה.   
א''ל קב''ה לכלבא תרמון ליה.   
ובגין דא ואל קין ואל מנחתו לא שעה.   
אבל הבל לא אקריב אלא משפירו דכלא   
הה''ד והבל הביא גם הוא   
מבכורות צאנו

**קיד/ב**

הדין וחמס   
ושוד ושבר   
דעתידין בנוי דקין למעבד   
לבנוי דקב''ה   
ודא איהו קול דמי אחיך.   
אחיך אתקרי   
מסטרא דאנון דאתמר בהון   
הרגו איש את אחיו.

אמר ר' אלעזר   
אם כן אשתמודע דכל עאקו דא   
יהא בגלותא בתראה.   
אמאי אתמר   
קניתי איש את יי'.

אי תימא בגין קני   
דנפיק מניה זרע' מעליא.   
בתר דיתכניש איהו.   
יתערון בנוי דקין לחרבא עלמא   
ומנייהו   
קול דמי אחיך צועקים.   
הה''ד   
משוד עניים   
מאנקת אביונים כו'.

א''ל ר' שמעון ברי.   
קין מסטרא דאילנא דטוב ורע הוה   
ואתפשטות' דטוב הוה בגלגול'   
עד קני חותן משה.   
מתמן ואילך אתפשטותא דרע.

ובגין דאחזי ליה קב''ה   
מה דעתידין למעבד בנוי לישראל   
בכל דרא ודרא.   
דכלא אחזי ליה.   
אמר גדול עוני מנשוא.

ומ''ל   
דאחזי ליה גלגולא דיליה   
בכל דרא ודרא.   
הה''ד   
הן גרשת אותי היום   
מעל פני האדמ'   
ומפניך אסתר   
והייתי נע ונד בארץ.   
נע ונד ודאי.   
הכא רמיז   
גלגולא דיליה ובנוי.   
הה''ד   
ובכן ראיתי רשעים קבורים   
ובאו   
והא אוקימנא לון   
ומשלם לשנאיו וכו'.

הן גרשת אותי דא   
גלגולא קדמאה.   
היום   
כההוא דאתמ' ביה   
היום אם בקולו תשמעו   
והייתי נע ונד   
ב' גלגולין אחרנין   
אסתר.   
הכא רמיז   
ויאמר אסתירה פני מהם כו'.

והן כל אלה יפעל אל   
פעמי' שלש עם גבר.   
ועלייהו אתמר   
על שלשה פשעי ישראל   
ועל ארבע' לא אשיבנו   
דלא אהדר לון בגופא רביעאה   
ולאו בפורקנ' רביעאה.

אלא אתמר בישראל   
יי' בדד ינחנו   
ואין עמו אל נכר.   
בגין דא   
אוקמו מארי מתניתי'   
אין מקבלים גרים לימות המשיח

(נ"א כאן שייך ויאמר אי הבל   
שבדף מא ע''ב ויש איזה שנויים במלות שונות)

נוסח אחר:

ומחלביהן   
לא קריב לגבי שיורין.   
ובגין דא   
וישע יי' אל הבל ואל מנחתו   
ואל קין ואל מנחתו לא שעה.   
ויאמר יי' לקין   
למה חרה לך   
ולמה נפלו פניך.   
הלא אם תטיב שאת.   
א''ל אם אנת תטיב עובדך.   
שאת יסתלק קרבנך   
(נ''א קרבנך אסתלקת ואתקבלת מינך   
או שאת אסתלק חובך)   
(ס''א יסתלק חובך)   
ואם לא תטיב עובדך   
לפתח חטאת רבץ   
דיתפרע מינך.   
אתמר הכא רובץ   
ובאתר אחרא כתיב   
כי תראה חמור שנאך   
רובץ תחת משאו כו' (שמו' כג)   
לא תראה את חמור אחיך (דברים כב)   
דא קין דאיהו רביץ מכובד עונוי.   
ואי לא בעי לאהדר' בתיובתא.   
וחדלת מעזוב לו   
דלא עביד עובדוי דאחוך.   
ואי הדר בתיובתא   
עזוב תעזוב עמו.   
מה עבד הבל   
קם עליה ואפליה לארעא   
ולבתר קם קין וקטליה   
דכן כתי' ויקם קין   
אל הבל אחיו ויהרגהו   
ובג''ד אמר בן סירא   
טב לביש לא תעביד   
ובישא לא מטי לך.

ויאמר יי' אל קין  
אי הבל אחיך.   
אמר רבי שמעון   
וכי לא הוה ידע קב''ה אי הבל   
דהוה שאיל אי הבל אחיך.   
וכי איהו לא הוה ידע   
דקב''ה לית מלה דיתכסי מניה   
אפי' מחשבה דלבא   
כ''ש מלה דעלמא. דאמר   
לא ידעתי השומר אחי אנכי.   
אלא ווי לון לטפשין אטימין דלבא   
ועיינין לון ולא מסתכלין   
אלא בתבן   
למיכל מניה כבעירן.   
דחכימין דידעין בחטה דאורייתא   
דאיהי שנים ועשרים אתוון כחשבן חט"ה.   
אלין זרקין תבנא מדאורייתא  
ואכלין חטה דאוריית' מלגו.   
תו אחזי לכון רזין טמירין בהאי קרא   
בזמנא דקטל קין להבל.   
סליק א"י מן אד'  
ואשתאר ד"ן.   
א' איהו אנכי אימא עלאה.   
י' יקוק דיודין אבא.   
דסליקו למתבע דינא על בנייהו   
דאיהו הבל   
ובג''ד אמר קב''ה   
אי הבל אחיך.   
בההוא זמנא אמר איהו

**קטו/א**

ועוד   
אי הבל אחיך

תא חזי   
תרין אתוון אלין   
שמענא דלאתר עלאה הוו סלקין.   
א"י.   
א' אמון מופלא ומכוסה.   
י' מחשבה   
דבהאי אתר חאבו אדם והבל.   
ואתמר דאינון   
א' כתר עליון   
י' מחשבה.   
לעילא לעילא אסתלק האי חובה.

א''ל ר' אלעזר אבא   
והא כמה מחשבות אינון.   
שכינתא אתקרי מחשבה   
ואיהי י' מן אד'.   
וחכמה מחשבה.   
וכתר דאיהי א' מן אד' מחשבה

וכמה מחשבין אינון   
דא לעילא מן דא.   
ודא על גב דא.   
הה''ד   
כי גבה מעל גבה שמר   
וגבהי' עליהם   
ולעיל' מכלהו מחשבה   
סתימא דכל סתימין   
עלאה על כל עלאין   
דלית מחשבה אחרא לעילא מניה.

וכמה מחשבין אינון   
לבושין דא לדא.   
ואיהו אשתמודע דלא חאב אלא   
במחשב' דאיהי לבושא.   
הה''ד   
ואירא כי עירום אנכי ואחבא.   
אתמ' באדם ואחבא   
ואתמר במשה   
ויסתר משה פניו.

אמר ר' שמעון ברי.   
בודאי בכלא חאב אדם.   
במחשבה דאיהי לבושא   
ובמחשבה דאיהי מלגאו.   
ובג''ד אמר למשה   
בזמנא דאמר   
הראני נא את כבדך   
אמר כי לא יראני האדם   
וחי.   
דאם זכה שיראני.   
וחי לעולם.

ובג''ד אמר ליה   
לא תוכל לראות את פני.   
ולאו אינון פנים הכא   
אלא פנים דלא נראין.   
באתר דאשתמודע עלת העלות   
ובאתר דאתגלייא.

וחובא דאדם   
גרים דלא יכיל משה לאסתכלא ביה   
כ''ש אחרא.   
דעלת העלות אסתלק   
ממחשבה דחאב בה אדם.   
ובגין דא עין לא תשורהו   
ומחשב' לא תכילהו.   
לא יכיל לאשגא ליה

דאיהו חי החיים.   
ובאתר דאיהו שריא לית מיתה תמן.   
ומחשבה דאסתלק מניה.   
בודאי איהו חכמה   
לבושא לחכמה סתימאה   
בודאי בה חאב אדם.   
ובג''ד אתמר ביה   
ואירא כי עירום אנכי ואחבא.

אמר ר' אלעזר   
והא מהכא משמע   
דלא חאב במחשבה עלאה   
אלא בההיא דאיהי לבושא מינה   
ואשתאר איהו

**נוסח אחר:**

לא ידעתי השומר אחי אנכי.   
חמא קב''ה דלא אדכיר י'.   
אלא א' דאיהו אנכי.   
א''ל   
קול דמי אחיך  
צועקים אלי.   
דם אחיך מבעי ליה.   
מאי דמי.   
אלא דא דם י'.   
ועוד דמי  
איהו ד"ן   
כחושבן דאשתאר מן אד'.   
וכלא קשוט.   
דתלת שמהן כליל בההוא שמא.   
אבא ואימא וברתא. דאנון  
יקוק אקיק אד'.   
בגין דהבל הוה דיוקנא דאדם  
(נ''א דאח) דלעילא   
דאיהו עמודא דאמצעי'   
ואיהו קול דאתמר ביה   
קול דמי אחיך.

ואית רזא אחרא.   
קול דמי.   
קול דם מבעי ליה.   
אלא תרגם אנקלוס  
קל דם זרעין   
דעתידין למיפק מן אחוך.   
ואנון שתין רבוא   
בההוא זמנא דחמא דחובא דא   
באתר עלאה הוה תליא.   
הרהר בתיובתא ואמר   
גדול עוני מנשוא.   
הן גרשת אותי היום   
מעל פני האדמה   
ומפניך אסתר   
והייתי נע ונד בארץ כו' (ראשית ד).   
הכא אתרמיז גלגולא דרשיעיא   
דאתמ' בהון   
ובכן ראיתי רשעי' קבורים   
ובאו כו' (קהלת ח).   
ודא איהו הן גרשת אותי היום   
דא גלגולא קדמאה   
והייתי נע   
דא גלגולא תניינא.   
ונד   
דא גלגולא תליתאה.   
דא איהו רזא   
על שלשה פשעי ישראל.   
אם תב בתיובתא בתלת גלגולין   
שפיר.   
ואם לא. כתיב ביה   
ועל ארבעה לא אשיבנו.   
לא אהדר ליה בגופ' אחרא. אלא  
יד ליד  
לא ינקה רע (משלי יא)   
והכי אזיל נע ונד   
עד שתין רבוא.   
ולכל חד כפום חיליה (ס''א חוביה)   
דההוא דקטיל.   
הכי נטיל קב''ה נוקמא מניה

ע"כ בס''א   
(בד' עא ת''ח תרין אתוון   
עד ותהלתי לפסילים שייך כאן)

**קטו/ב**

בההיא דאיהי מלגאו.   
במוחא בלא קרקפתא.   
ובג''ד ואירא.   
דאזדעזע מההוא דלגו   
מן מחשבה סתימ'   
דאיהו עלת העלות.

אמ' ליה ר' שמעון. ברי.   
במחשב' דאיהו מוחא אוף הכי חב   
דזרעא מתמן נפיק.   
דאיהו נביעו דאילנ' דחיי   
דאיהו אור קדמון   
ואור צח   
ואור מצוחצח   
\*תלת טפין דאתרמיזו בי' עלאה.   
קוצא דלעיל'   
וקוצא דלתתא   
וגיו באמצעיתא.

וערב תמן חשך דאפסיק   
בין עלת העלות למוחא סתימא.   
ובג''ד כי לא יראני האדם וחי   
עד דההוא חשך אתעבר מתמן.

ודא איהו רזא   
כי אם עונותיכ' היו מבדילים   
ביניכם ובין אלקיכם.   
ובגין ההוא חשך.   
לית מחשבה יכילא לאשגא תמן.   
כ''ש עין.   
עד דאתעבר מתמן ההוא חשך.   
וכגוונא דיליה לתתא   
אית עננא חשוכא דאתמר בה   
סכתה בענן לך כו'.

אזדעזע ר' אלעזר וכלהו חבריא   
ואזדעזעו סבין מארי דמתיבתא.

אמר ר' אלעזר עד כען   
לא ידענא דחובא דאדם הכי הוה עלאה.   
דמטא לאתר עלאה דכל עלאין.

אמר אבא.   
הב לי רשו למשאל   
אע''ג דלא אתייהיב רשו   
לכל בר נש למשאל   
כ''ש למנדע.

אמר ליה אימא ברי   
דהא רעוא אשתכח   
ורשותא אתייהיב   
לגלאה כל מה דיכילנא למנדע.

אמר ליה. אבא.   
אשתמודע   
בגין ההוא חשך   
דאפסיק בין עלת העלות למחשבה סתימא.   
דעלת על כל העלות   
לא אשתתף בשום מחשבה סתימא   
כ''ש גליא.   
ולאו בשום אור   
גניז וטמיר   
וקדמון וצח ומצוחצח.

אמר ודאי הכי הוא   
דאם אלין נהורין ומחשבין הוו מניה   
לא הוה יכיל חשך לאפרשא.   
אבל עלת על כל העלות   
איהו על כל נהורין גניזין וסתימין   
כנשמתא בגופא.

ואור קדמון   
אע''ג דאיהו סתים וגניז   
ואיהו קדמון לכל ספירן   
ולכל אתוון ונקדי וטעמי   
הכי איהו לגבי עלת על כל העלות:   
כגופא לגבי נשמתא.   
דבעלת העלות   
ליה ביה גוון ולא צורה ולא דיוקנא.   
ולא שותפו.   
ובאתר דעין לא שליט   
מאן יכיל למעבד דמיון.

בתר דהרהר תשובה אדם לתתא.   
הדרא לבושא לגבי מוחא   
דאיהו אבא קרקפתא דתפלי.   
ואתחבר מוחא דאיהי חכמה באימא.

מיד   
ויעש יי' אלקים לאדם ולאשתו   
כתנות עור וילבישם.   
ואינון תפלין דאינון מעור.

בההוא זמנא   
קמת תשובה דאיהי אימא   
קרקפתא דתפלי   
עם אדם לאגנא עליה ולכסיא עליה   
דהוה ערום.   
כגוונא דאיהו כסי על מוחא עלאה.

וברי. כל מאן דאנח תפלין   
כאלו כסי על מוחא עלאה.   
ובגין דא שכינתא עלאה לא זזה מניה.

ורזא דמלה   
אם עונות תשמור   
יה יקוק מי יעמוד.   
מ"י יעמוד ודאי   
דאיהי אימא עלאה תשובה   
הא קמת באדם עלאה.   
ושכינתא דאיהי תפלה של יד באדם תתאה.

שכינתא עלאה נחתת עם אדם.   
ושכינתא תתאה עם הבל.   
ועם כל דא מארי דדכיו דקא אתיין מנייהו.   
ובגין דא ותלכנה שתיהן.

מיד דחאבו ישראל   
בעובדא דעגלא מה כתיב   
ובפשעיכם שלחה אמכם   
דאתמר בה   
כי אם לבינה תקרא.   
אשתלחת (נ''א ואסתלקת) מנייהו   
ותרם מעל הארץ.   
דלא נחתת עלייהו   
אלא בשבתות וימין טבין.   
ואשתארת שכינתא תתאה יחידאה לתתא.   
ושכינת' עלאה יחידאה לעילא.   
והא אוקמוה   
איכה ישבה בדד.   
דבקדמיתא לא הות שכינתא עלאה זזה מנייהו   
כגוונא דשכינתא תתאה.

זכאין אינון מארי דתיובתא   
דנחתי' לה עלייהו   
בכל יומא ושעתא ורגעא   
ולא זזת מנייהו בכל אתר.  
 דעלייהו אתמ'   
בהתהלכך תנחה אותך כו'   
ולא אית לה עלייהו יומא ידיע   
כגוונא דאחרנין   
דלא נחתת עלייהו אלא

**קיו/א**

בשבתות ויומין טבין.   
אבל מארי תיובתא   
לא זזת מנייהו לעלם.

ובגין דא ברי.   
א"י הבל אחיך.   
אי יכלינן למימר   
אי מן אקי"ק אימא עלאה.   
ואשתארו ה' ה'.   
ואתמר עלייהו   
ותלכנה שתיהן.   
הכא חאב הבל

אדם חב בי"ו מן יקוק   
ואסתלק י"ו   
ואתעביד ו"י.

אמר ר' אלעזר   
והא י"ו אינון   
י' לעילא ו' לתתא.   
מאי ו"י

אמר ברי   
הכי איהו ודאי.   
דחובה דא איהו לעיל' באת **א**   
דאסתלקת במחשבה   
דאיהי י' עלאה   
דתמן עלת העלות   
ואשתאר ו"י כגוונא דא lower half of Aleph.ai.

ועל י' עלאה אתמר   
כי ידע שמי.   
שם י'.   
יקראני ואענהו.

זכאה איהו מאן דנחית ליה במחשבתי' לאתריה.   
דהאי מחשבה עלה אתמר   
זאת התורה לעולה למנחה   
ולחטאת ולאשם   
ולמלואי'   
ולזבח השלמים.

ואמאי אתמר באת י'   
כי ידע שמי.   
אלא. כמה דלית באת י'   
שותפו דאת אחרא.   
הכי לית ביה שותפו   
דאיהו אחד ואין שני לו.   
אחד בלא חשבן.   
הוא ברא כלא   
ולית בורא עליה.

וכי אית דיכיל למברי אפילו יתוש זעיר   
אלא הוא.   
אלא. מים אית לון חילא   
למברי אילנין ועשבין.   
ואינון אתבריאו

אבל בורא עלמין ברא   
ולית עליה מאן דברא ליה   
ולחכימא ברמיזא   
דבאתר דא לית לגלאה יתיר.

אמר ר' אלעזר מהכא משמע   
דאית בורא בשותפו דאתוון.   
כגון   
ב' מן בראשית דאיהי אימא   
ר' מן ראשית דאיהי חכמה.   
ו' מן בורא דאיהו עמודא דאמצעיתא.   
א' מן בראשית דאיהו כתר.   
שי"ת. שית ספירן.

הא כלהו עשר.   
אם חסר חד לא אשתלים בריאה.   
אבל עלת על כל העלות איהו ברא כלא   
בלא שותפו כלל.

\*א''ר אלעזר וכי. הא שמענא.   
דבעשר ספירן   
לא אתמר תמן אלא אצילות   
ולא בריאה.

א''ר שמעון   
ומאן אמר דאית בהון בריאה   
אלא כלהו עשר   
בשותפו דא עם דא   
עבדין בריאה בעלמא.   
ואנא אימא   
דאם הוה חסר חד מן מנינא   
לא אשתלים ההיא בריאה

אבל עלת על כל העלו'   
איהו בורא בלא שותפו אחר'   
דאיהו חד   
בלא שותפא כלל   
לא לעילא ולא לתתא   
ולא באמצעיתא   
ולא מכל סטרא כלל.

אמר ודאי כען אתגליא   
מה דלא אתמסר לאגלאה   
אפילו מלבא לפומא.   
ורזא דא צריך לאתכסיא מכל בר נש.   
דלאו כל מוחא יכיל למסבל האי   
אלא אלין דידעין ברזין.   
אלין דחכמתא דלהון סליק על כל נביאיא וחכימיא

א''ר אלעזר אבא.   
הא אתגליא א' ברזא עלאה   
כד אסתלק עלת העלות   
באת י'   
ואשתאר וי   
אלא מאי אוי.

אמר ליה   
(א' עלאה) (נ"א אית א')   
לעילא מן א'.   
דאית א' מאתוון רברבן.   
ואית א' מאתוון זוטרן.   
ואית א' מאתוון בינוניים.   
(נ"א זה שייך לדף פג ע"ב   
ועוד נעשה אדם)

אינון   
אדם דבריאה   
אדם דיצירה   
אדם דעשיה.   
ועלייהו אתמר   
כי גבוה מעל גבוה שומר   
ואית תלת עלאין עלייהו   
בארח אצילות.   
ועליהם אתמר וגבהים עליהם.

ואינון דבריאה   
אינון לבושין לאינון דאצילות.   
והאי איהו אור לבוש עליון.   
ואינון עשר מתלבשין בעשר.

ואלין דאצילות אמרו לאינון דבריאה   
דמתלבשין בהון.   
נעשה אדם בצלמנו   
כדמותינו.   
כל ספירה יהיב ביה חולקיה   
מלגאו ומלבר.   
ואם חסר חד מעשר ספירן   
דלא הוה יהיב ביה חולקיה   
לא הוה אשתלים   
בניינא דאדם.

ובזמנא דחב אדם   
כל ספירה וספירה נטיל חולקיה מניה   
ואשתאר אין.   
ורזא דמלה   
ומותר האדם מן הבהמה   
אין.

ובג''ד אמרו מארי מתני'   
ואדם ביקר בל ילין   
נמשל כבהמו' נדמו.   
אדם דהוה לן ביקר דלעילא   
ולא נטיר ליה.   
נמשל כבהמו' דמות דיליה   
דאינון חיות הקדש

**קיו/ב**

אבל עלת העלות   
כד ברא ליה כד''א   
(נ"א הה"ד)   
ויברא אלקים את האדם   
בצלמו   
איהו נטיל כלא מיניה   
ויהיב ביה בלא שותפו דאחרא.   
דאבא ואימא עבדו ליה בציורייהו   
בתרין ציורין   
הה''ד   
וייצר יי' אלקים   
וייצר בתרין ציורין.   
ציורא דאבא דאיהו יקו"ק   
וציורא דאלקי"ם דאיהי אימא.   
ודא איהו וייצר יי' אלקים.

ולבתר עבד ליה מאנא   
הה''ד עפר מן האדמה.   
מן האדמה לא כתיב.   
אלא עפר מן האדמה   
ודא שכינתא תתאה   
דאתמר בה   
ואדם על עפר ישוב   
דאיהי גלגולא דיליה

א''ר אלעזר אבא   
בתר דרעוא אשתכח   
צריך למפתח מלין באתגליא.   
מאי אדם   
דברא עלת העלו' בדיוקניה   
דהא כתיב דלית ביה דמות.

א''ל ברי.   
הכא לא אמר בצלמנו.   
דאית ביה דיוקנא.   
אלא בצלמו ר''ל   
כגוונא דאיהו רואה ואינו נראה.   
דיהא איהו הכי.   
וכגוונא דלית ביה דיוקנא.   
דיהא איהו הכי.   
וכגוונא דלית קדמון עליה   
דיהא איהו הכי.   
וכגוונא דאיהו עלת העלות   
חד בלא שותפו ובלא חשבן   
דיהא איהו הכי.   
כלא כגוונא דיליה.

ואית אדם דבריאה ויצירה ועשיה   
בגוונא אחרא   
בלבושין וגופא (דלבר) (נ"א בלבד)

דבאצילות הא אתמר   
דלית ביה בריאה ויצירה ועשיה כלל.   
אית בריאה דברא הוא לתתא בדיוקניה.   
אבל לאו דאתברי איהו.

ות''ח   
אע''ג דאתמר בספירן בריאה.   
כלבושא מלבר איהו.   
ולאו איהו מלגאו.   
ובג''ד כתיב   
ויברא אלקים את האדם בצלמו

הכא רזא אחרא בגופא.   
אית ספירן דבריאה   
ואית ספירן דאצילות.   
ובג''ד ויברא אלקים את האדם   
דא עמודא דאמצעיתא   
דאתמר ביה   
כתפארת אדם לשבת בית.   
בצלמו שכינתא תתאה   
בצלם אלקים שכינתא עלאה

וייצר יי' אלקים את האדם   
דא צדיק חי עלמין.   
יצרו ביצירה עלאה   
וביצירה תתאה   
דאינון י' י' מן **א**.   
ו' מן וייצר   
איהו ו' דאמצעיתא   
דאיהו בתרין יודין באת **א**.   
ותרין יודי"ן עלייהו אתמר   
חכמות נשים   
בנתה ביתה   
ואינון חכמה קדומה וחכמה תתאה.

ואדם   
מסטרא דאות ברית י'   
אתיליד מהול.   
הה''ד   
ותרא אותו כי טוב הוא.   
אמרו צדיק כי טוב.   
דתמן לאו קליפה דערלה כלל.

והא דאתמ' אדם הראשון   
מושך בערלתו הוה   
דא אדם דעשיה

ומאי ניהו   
דא קליפה דאתלבשא ביה   
(נ"א דאתלבשת בה)   
לשלטאה על כלא.   
הה''ד   
ומלכותו בכל משלה.   
ובג''ד אתמר בה   
נעשה אדם בצלמנו כדמותנו   
לאתלבשא בכל דיוקנין וקליפין

ועוד   
אתמר בה בשכינת' תתאה   
נעשה אדם בצלמנו כדמותנו   
דתהא כלילא מכל ספירן   
דכל עשר ספירן יהיבו בה כל חד חולקיה.

ומאי חולקיה   
אלא כל ספירה יהיב בה עשור דיליה   
דכל ספיר' סליק לעשרה.   
ויהבו ליה כל חד וחד עשור דיליה   
אשתארו אינון תשע תשע.   
וכל חד וחד אשתלים בה לעשרה.

ובג''ד מעשרין חד מעשרה.   
ובגין דאיהי כלילא מכלהו   
אתמ' בה   
אהב' כלולותיך   
כלילא מכלא

ולבתר דאתכלילת מעלאין   
אתמ' בה   
ורדו בדגת הים   
ובעוף השמי'   
ובבהמה ובכל הארץ   
אתכלילת בתתאין   
ואפילו בכל קליפין דסטרא אחרא אתלבשת   
לקיימא בה ומלכותו בכל משלה   
ובכל מה דאתלבשת   
אתכלילת (נ"א אתקריאת) בשמיה.   
הא הכא אדם דעשיה ויצירה.

אדם דבריאה   
אוקמוהו על תפארת.   
מאי בצלמו. בצלם.   
תרין דיוקנין דיליה לעילא.   
אלא (ס"א אלין) אינון וא"ו   
ב' ווי"ן אינון ב' דיוקנין ד**א**.   
דאיהו אדם דאמצעי'.   
דשכינת' עלאה איהי דמות אדם עלאה   
דאיהו חכמה עלאה   
ושכינת' תתאה דמות אדם   
דאיהו

**קיז/א**

עמודא דאמצעיתא.

ועוד.   
עמודא דאמצעיתא בדיוקנא דכתר   
ודא אדם דבריאה

ואדם דיצירה   
צדיק בדיוקנא דחכמה.   
ובג''ד   
ויי' נתן חכמה לשלמה   
דאיהו צדיק ברית שלום   
שלם ה'.

ושכינתא תתאה אדם דעשיה   
דמות דשכינתא עלאה   
וכלא קשוט   
(ושכינתא ודאי אתכלילת בכלא).

ובג''ד   
זמנין אתקריאת נשר.   
זמנין חיה.   
זמנין יונה.   
זמנין צפור   
בכל מה דשליטא אתקריאת בשמיה.   
ובעשבין אתקריאת שושנה   
עץ פרי עושה פרי.

וכד שלטא על ארעא   
אתקריא' ארץ.   
וכד שלטא על ימא   
אתקריאת ים על שמיה.   
וכד שלטא על טורין   
אתקריאת סלע.   
לית בריה בעלמא דשלטא עליה   
דלא אתקריא' בשמיה

אבל עם כל דא דשלט' על כלא   
עבידת אפרשותא   
בין דרגין דאינון מוחא ואיבא.   
לקליפין דסטרא אחרא   
דאינון כקליפין דאגוזא   
דמכסיין על מוחא.   
ורזא דמלה   
ויבדל אלקים   
בין האור ובין החשך.   
ווי ליה למאן דמערב קליפין דסטרא אחרא   
עם דרגין דסטרא דדכיו.

(כאן חסר)   
(אמר המגיה   
עוד מצאתי בס"א זה הלשון)

**והאדם** ידע את חוה אשתו וכו'   
וכי לא אשתמודע בה עד ההיא זמנא.

אלא מיומא דאתחרב בי מקדשא   
קב''ה לא אתיחד בשכינתי'   
ביומין דחול.   
ולא הוו ישראל אשתמודען תוקפיה   
ביומין דחול.   
בגין דממשלה דעבד ושפחה בהון.   
בתר דיתעברון מעלמא   
מיד וידע אדם עוד את אשתו   
ובההיא זמנא   
כי מלאה הארץ דעה את יי'   
ובההיא זמנ'   
אתקיים קרא כי כלם ידעו אותי   
למקטנ' ועד גדולם.   
וביום ההוא יהיה יי אחד ושמו אחד.

ד''א   
והאדם ידע את חוה אשתו   
ותהר ותלד את קין.   
ידע ודאי   
כגון ומרדכי ידע.

אית ידיעה לטב   
ואית ידיעה לביש.   
בזמנא דאולידת לקין   
ידע את כל אשר נעשה ההוא זוהמא   
ועד ההוא אתר דמטי   
ואתפשט ההוא זוהמא בכל דרין.   
ותלת גלגולי.   
עלייהו אתמר הן כל אלה   
יפעל אל   
פעמים שלש עם גבר.   
בתר דיתגבר ביצריה   
דלא עביד חטאה.

והאי ידיעה דקין איהו דאתגלי ליה   
עד ההוא אתר דאתפשט.   
דעליה אתמר   
כי משרש נחש יצא צפע.   
בגין דאיהו משרש נחש דאטיל זוהמא בחוה.   
מלאך המות   
דגרים מיתה לאדם ולכל דרין דיליה.   
הכי. האי. דרכיה לקטלא.   
ובג''ד קטיל להבל.

והאי זוהמא דאתנטיל מניה איהי לילי"ת   
אימא דערב רב   
עלה אתמר   
רגליה יורדות מות וכו'.   
דאיהי סם מות דאל אחר   
דאיהו סמא"ל.   
ואיהי איבא דיליה.   
גם   
לרבות אל אחר. נחש   
בגינה אתמר   
ותקח מפריו ותאכל.   
הכא רזא דחוה   
ותתן גם לאישה עמה   
ויאכל   
גם לרבות.

ולבתר   
חזא ליה דאתחרט   
כד''א גדול עוני מנשוא.   
ובגין דא   
קניתי איש את יי'.   
הכא רמיז קני חותן משה.   
דעתיד לאהדרא בתשובה   
ולקבלא את ברית   
הה''ד   
וישם יי' לקין אות.   
אות ברית מילה   
לאגנא עליה

ובגין דא ותוסף ללדת   
את אחיו את הבל.   
מאי ותוסף.   
אלא רזא דמלה   
ולא יסף עוד לדעתה   
בגין ההוא זוהמא דנפיק מניה.   
וחמא אתפשטותיה בכל דרא.

כיון דחמא להבל   
דאתפשטותי' בכל דרא לטב.   
אמר ותוסף ללדת.   
אוסיפת איהי כמה קרבנין וכמה תחנונין   
וכמה בכיין בגיניה   
כיון דאיהו הוה עתיד   
לדכאה זוהמא דיליה מעלמ'.

והא קהלת אמר   
יש הבל   
אשר נעשה על הארץ   
דיש צדיקי' שמגיע אליהם   
כמעשה הרשעים.   
הכא' אתגלי   
צדיק ורע לו   
רשע וטוב לו

אית הבל ואית הבל.   
ועלייהו אתמר   
לב חכם לימינו   
ולב כסיל

**קיז/ב**

לשמאלו.

בשגם זה הבל   
והא אוקמוהו בשגם   
זה משה.

משה זה שת.   
ואיהו שם.   
ואיהו הבל   
והן כל אלה יפעל אל   
פעמים שלש עם גבר.

ורז' דמלה   
איה השם בקרבו.   
דאיהו מה שמו.   
ודא אדם דאיהו רביעאה.   
ובגיניה אתמר   
ועל ארבעה לא אשיבנו.   
לא אשיבנו בגלגולא יתיר.

כיון דנח ביה אבוי דאיהו אדם   
בההוא זמנא אשתמודע   
מה שמו   
ומה שם בנו כי תדע.   
ודא איהו רזא   
מה שמו   
מה אומ' אליהם.

ודא איהו מרכבת' שלימא.   
**ש**. תלת חיוון   
דרכיב עלייהו. מ"ה.   
ועלייהו אתמר הן כל אלה יפעל אל   
פעמים שלש עם גבר.

**קם** ר' שמעון ואמר   
ותוסף ללדת את אחיו את הבל.   
ווי לעלמא דאית לון עיינין ולא חזאן   
אודנין ולא שמעין ברזין דאורייתא   
ואזלין בתר בצעין דהאי עלמא.

ת''ח   
קין איהו יצר הרע.   
הבל יצר הטוב   
הבל איהו הלב   
ואינון תרי בתי לבא.   
הה''ד   
לב חכם לימינו   
ולב כסיל לשמאלו.

לב חכם לימינו   
דא הבל דאתמר ביה   
ותוסף ללדת את אחיו את הבל   
איהו תוספת רוח הקדש.   
קין איהו רוח הטומאה   
דאיהו גרע ולא אוסיף.

קין. גופא.   
קן לתרווייהו.   
ובגינה אתמ'   
אל תסתכל בקנקן   
אלא במה דאית ביה.   
ודאי קין איהו לבא   
דאיהו קליפה דאגוזא.   
לאו ההוא דלעילא   
דאיהו איבא דאילנא דחיי.

ובגין דהאי קין אית ביה טב וביש.   
אתמ' ביה   
ומעץ הדעת טוב ורע   
לא תאכל ממנו.   
עד דאתעבר ההיא קליפה מניה   
דאגוז' איבא אתקרי.   
מיתה וחיי.   
אור וחשך   
הבל טב והבל ביש.

הבל דאוריית'   
דאיהו להב   
עלה אתמר   
קול יי' חצב להבות אש.   
ודא ה' דמשה   
מ' משה   
ש' שת דאתמ' ביה   
כי מן המים משיתיהו   
ש' שם

ולאו למגנא   
הוה שם קובע מדרשות באורייתא.   
והוה שת סיומא דאלפא ביתא   
שת בגין כל שתה תחת רגליו.

והבל מסטרא דימינא איהו   
כליל ז' הבלים   
ואינון אבגית"ץ וכו'.   
שית סלקין דאינון להבים   
בשית עזקאן דקנה.   
והבל דפה שביעאה.

ולקבלייהו אמר דוד ז' קלין   
דהבו ליי' בני אלים.   
ועל אלין שבע אתמר   
כי לא על הלחם לבדו יחיה האדם   
כי על כל מוצא פי יי' יחיה האדם.   
ואלין ז' קלין סלקין בז' רקיעין.

ואית ז' דשמאלא   
דנחתין בשבעה ארעין.   
ועלייהו אמר קהלת   
כי מי יודע רוח בני האדם   
העולה היא למעלה כו'.

שבעה הבלים טבין   
אלין אינון ז' שני השבע   
ולקבלייהו אחרנין   
לקבל שבע שני הרעב.   
אלין הבלים דחיי   
ואלין הבלים דמיתה.   
ובג''ד יש הבל   
ויש הבלים

ה' לב.   
ד' ארבע חיוון דכרסייא.   
ו' שית דרגין דכרסייא.   
ועלייהו שריין עשר אמירן   
דאינון י'.   
ו' דנפיק מהבל   
איהו קול דאיהו פורח באויר   
דאיהו אור   
חמש אור ודאי אינון ה' עלאה.   
י' דבור ואמירה.

ואינון הבלים.   
הבל סליק בה' עלאה   
והבל נחית בה' תתאה.   
נחית דבור.   
ובאלין הבלים סליק.   
בחד קלא סליק ובדא נחית.   
בה' תתאה סליק קלא דאיהו ו'.   
בה' עלאה נחית דבור דאיהו י'.

והבלים סלקין ונחתין בלבא.   
והנה מלאכי אלקים   
סלקין ונחתין תמן   
ואינון י"ו.   
ה' תתאה מוצב ארצה   
וראשו מגיע השמימה   
דא ה' עלאה דאתקרי השמימה.

ואם לא סלקין במחשבה   
דאיהי יוד קא ואו קא   
לא מסתכלין בצלותין. אלין הבלים   
דלאו אינון מסט' דיחודא.

והבלים אחרנין אינון בפירודא   
וסלקין במחשבה בישא   
ובגין דאית תמן פרודא   
אתמר במחשבה דלהון   
מחשבה בישא מצטרפא למעשה.   
(והבלים דלית בהון פרודא   
מחשבה דלהון מצטרפא למעשה.)

ועקר דארבע אתוון ועשר אתוון   
איהי מלכותא

**קיח/א**

דאיהי כלילא מכל עשר ספירן.   
וביה צריך כלא לאכללא.

דכל מאן דנטיל מלכות   
בלא ט' ספירן   
איהו מקצץ בנטיען.   
וכל מאן \*דנטיל ט' ספירן בלא מלכות   
איהו כופר בעיקר.

הבלים דסטרא אחרא. עלייהו אתמר   
הבל המה מעשה תעתועים:   
דאינון הבלים סלקין בנבלות הפה ובשקרות.   
וכלהו סלקין לגבי מוחא.

אית חמה ולבנה   
וככביא ומזליא ברקיעין   
דאינון קליפין דעלייהו אתמר   
הוי מושכי העון   
בחבלי השוא.   
ועלייהו אתמר   
כי שמים כעשן נמלחו   
וחפרה הלבנה   
ובושה החמה כו'.

וכמה הבלים אית לון   
דכלהו מליין שקר ושוא.   
וכל מאן דאפיק מלין דשקרא   
כמה מלאכי חבלה   
פתחין גדפייהו לקבלון   
הה''ד כי עוף השמים   
יוליך את הקול וכו'.   
ואלין מלולין   
אינון בנין כמה בניינין:

**אמר** המגיה הנמשך אחר זה כבר נדפס בדף ק"ד ע"א   
אמנם אחר כך מצאתי זאת הנסחא   
מדוייקת יותר מהאחרת   
וכדי שלא לכפול הדברים   
ארמוז לך החלוף שיש ביניהם בלבד.

בזאת הנסחא לא מצאתי או אשא על מיא בשורה ל'.   
ובשורה ל"ד נקודין מן י' טעמים מן ו' איהי בת קול.   
ובדף קה ע"א   
שורה ז' צ"ל ואיהי לב דכלהו בה אתכלילן ומינה נפיק דפיקו.   
ובשורה ט' וכד דפיק.   
ובשורה י' צ"ל רשפים.   
ובשורה י"ג נחית צ"ל אחיד.   
דף קד ע"ב   
בשורה י"ו דא צ"ל דמלה.   
בשורה י"ח ד' דילה צ"ל ד' דלה   
שורה ך' אויר קדמון צ"ל אויר' קדמאה.

**אמר** המגיה זה התקון מצאתיהו מפזר ומפרד ומטעה   
והרבה עמלתי וטרחתי להגיהו   
ולסדר הדבר' על אופניהם   
ובמקומות ממנו כתבתי הדברים פעמים   
מפני חלוף הנסחאות.  
   
(אמר המגי' עוד ראה זה מצאתי)

**ותוסף** ללדת   
את אחיו את הבל   
ת''ח   
הבל איהו הלב.   
ואית ב' בתים בלבא.   
לב חכם לימינו הבל.   
לב כסיל לשמאלו דא הבל.   
קין איהו יניק מתרוייהו.  
ואיהו עץ טוב ורע.

וקין איהו זוהמא דנחש דאטיל בחוה.   
ועליה אתמר   
כי משרש נחש   
יצא צפע.   
מה ארחיה דחויא למקטל   
כך דא קטל.

ולבתר אתחרט.   
ובגין דא וישם יי' לקין אות.   
אות ברית מילה.   
ובגין דא אמר   
קניתי איש את יי'.   
ואע''גב דקי"ן איהו זוהמא   
יכיל למעבד נק"י   
כגון יתרו דאתמר ביה   
ובני קני   
חותן משה.

ורזא דמלה   
הבל הבלים אמר קהלת   
ואמרו קדמאין   
אית הבל ואית הבל.   
יש צדיקי'   
שמגיע אליהם כמעשה הרשעי'   
אמרתי שגם זה הבל.

הבל דימינא. ה' כרסיא.   
ו' שש מעלות לכסא.   
ד' ארבע חיוון.   
אלין הבלים אינון לבושא לתפארת ומלכות   
דאינון וק.

י"ק כלילן   
י' באויר.   
ה' תתאה דבור דסליק בהבל.   
וכלא אתכליל בשמא דבר נש דצלי צלותא   
או דעסיק באורייתא.

אבל הבלים אחרנין דאתעבידן בארעא   
סלקין באויר דהאי עלמא   
בקול ודבור דחול.   
וישראל מצלין בהון   
המבדיל בין קדש לחול.

ואית אחרנין דאתמר בהון   
הבל המה מעשה תעתועים.   
ואינן הבלים וקול ודבור דנבלות הפה   
אינון מסטרא דאלקים אחרים   
ממנן דשאר עמין   
דאינון סמא"ל ונחש.   
עלייהו אתמר בהבדלה   
ובין ישראל לגוים   
כל חד כפום עובדוי כך בני בנינא.   
דזה לעמת זה עשה האלקים.

**ות''ח**   
מאן דבניינא דיליה לעילא בסטרא דדכיו   
בעל אלין הבלים דאורייתא וצלותא   
עליה אמר קרא   
ואשים דברי בפיך וכו'   
ולאמר לציון עמי אתה.   
והא אוקמוהו   
אל תקרי עמי אלא עמי.   
מה אנא במלולא דילי עבדית שמיא וארעא   
כד''א בדבר ה' שמים נעשו.   
כך אנת בשותפו עמי   
תעביד במלולא.   
אבל

**קיח/ב**

אחרנין   
דמפקין מפומייהו הבלים דשבועה   
עלייהו אתמר כי רבים חללים הפילה   
ואלין אתקריאו חללים.   
דמחללין שם יי'   
ונפקין הבלים מפומייהו   
וקלא ודבורא לשקרא ואומאה לשקרא   
ודכרין שמיה למגנא ולשקרא.

בההוא שמא דנפקין לבטלא ולשקרא.   
בנין לון בנינין דבטלין לון מעלמא.   
הה''ד לשוא הכתי את בניכם.

ווי לון לבני נשא   
דנפקין מפומייהו   
מלולין ואומאין דשקרא.   
טב לון דלא יתון לעלמא.

קמו חבריא כלהו ואמרו   
רחמנא לשזבן רחמנא לשזבן.

אמר ר''ש   
רבנן כל אלין בנינין תליין במחשבה.   
כמה דאשכחנא בקין והבל.   
קין היה עובד אדמה.   
ומייתי בקרבנא פשתים   
מההוא סטרא דערוה   
הוה מחשב'. לקרבא קמי קב''ה ערוה.   
ומנין דפשתים איהו מסטרא דערוה.   
שנאמר ועשה להם מכנסי בד   
לכסות בשר ערוה.

הבל הוה רועה צאן.   
קריב קרבנא מבכורות צאנו   
הה''ד   
והבל הביא גם הוא מבכורות צאנו   
מחשבתיה הוה בההוא אתר דאתמר ביה   
ועתיק יומין יתיב   
לבושה כתלג חוור   
ושער ראשה כעמר נקא.   
וקב''ה מחשבתיה טבא צרפה למעשה   
ובג''ד קביל ליה.

ומחשבה רעה לא מצרפה למעשה.   
ודא הוא קרבנא דקין.   
ובג''ד חרה לו.   
מיד ויאמר יי' לקין   
למה חרה לך וכו'   
הלא אם תטיב שאת   
אם תטיב עובדך שאת.   
אנא מאריך לך.   
ואטול מטולך עלי

ומ''ל דשאת   
מטולא דחובין הוא   
דכתיב נלאתי נשוא.   
ואם לא תטיב עובדך   
לפתח חטאת רובץ:   
ודא פתח דגיהנם   
דתמן חובין דילך שלטין עלך.   
ואם תטיב עובדך   
אתה תמשול בו.

רשיעיא לא שליט בהון מוסר   
אלא נטרין דבבו.   
כגוונא דעשו וישטם עשו את יעקב.   
יעקב כגוונ' דהבל   
ועשו כגוונא דקין

ויאמר מה עשית וכו'.   
חובא דא דקטלת לאחוך   
לא עבדת ליה אלא   
לשמא דאתקרי מ"ה.   
מ"ה אעידך   
ואסהיד עלך   
ואיהי תבעה לך

ולא עוד   
אלא מ"ה   
דאיהו אדם דעביד לך.   
גרם דא.   
דאפיק מלאך המות בך. לעלמא.   
ודא איהו פוקד עון אבות   
על בנים

והא אתמר   
אם אוחזין מעשה אבותיהם בידיהם.

אלא כך הוה.   
עובדי אבוה הוה בידיה.   
על סבה דאשה הוה.   
כמה דאתמר ויהי בהיותם בשדה.   
ואין שדה אלא אתתא

אתתא גרמת מיתה לאדם.   
וגרמת מיתה להבל.   
כמה דאתמ' ביעקב   
עם ממנא דעשו   
ויאבק איש עמו   
כגוונ' דא הוה קין. והבל.   
ונצח הבל לקין   
ואיהו מסט' דרחמי   
דחייס עלוי ולא בעא למקטליה.   
וקם הוא וקטליה

ואתתא גרמא דא   
עלה אתמ' רגליה יורדות מות.   
ובקנאה דיליה קטיל ליה.

ויאמר   
קול דמי אחיך   
צועקים אלי מן האדמה.   
אנת הוא בריה דחויא   
דגרם מיתה לאדם   
דאתמר ביה   
ארור אתה מכל הבהמה   
כך אית לך לירתא מניה.   
דעובדא דיליה בידך.   
בגין דא ארור אתה מן האדמה   
אשר פצתה את פיה   
דא הוה ארעא.   
דלייט לה קב''ה תשע לווטין.   
לייט לקין חד לאשלמא לעשרה.

ובגין דא אמר   
ארור אתה מן האדמה וכו'.   
כי תעבוד את האדמה וכו'.   
דתהא תשש חילהא לגבך   
ולא יפקון מינך מלכין ושליטין   
נע ונד תהיה בארץ   
דאנא אמרית לאדם   
וירדו בדגת הים   
ובעוף השמים ובבהמה.   
דאנון בני נשא דתליין במזלות   
דדמיין לחיוון ובעירן ועופות.   
כלהו אזלו לגבך לקטלא לך   
ואנת תזיל   
נע ונד מקדמאי.   
נ"ע ונ"ד.   
עו"ן ד"ן.

ועוד   
נע ונד   
בגין דאנת עו"ן   
דנד"ה   
ובנדה אתעבידת   
דאיהי זוהמ' דהטיל נחש לחוה   
בג''ד נע ונד תהיה.

ועוד

**קיט/א**

נע.   
בגין דאנת מסטרא דסמא"ל.   
נד.   
בגין דאנת מסטרא דנחש.   
נע בעלמא דין.   
נד בעלמא דאתי.   
דאינון שכינתא עלאה   
ושכינתא תתאה.   
דנטלין תרוייהו נוקמא מינך.

ובג''ד כד שמע   
דבאתר עלאה דא הוה תליא הבל.   
מיד ויאמר קין אל יי'   
גדול עוני מנשוא.   
הכא תב בתיובתא ואתחרט.   
בג''ד וישם יי' לקין אות.

הכא רמז אות ברית מילה   
דקביל יתרו דאתמר ביה   
ובני קני חותן משה   
שנפרד מקין.   
(נ"ל וחבר הקני נפרד מקין)   
וביתרו אתתקן קין מחוביה

ועוד.   
בההוא זמנא קביל ליה.   
בגין דאחזי ליה בנוי דקני   
חותן משה   
דהוו עתידין למהוי בלשכת הגזית.

אמר   
וכי לחייבא קביל קב''ה בתשובה   
על אחת כמה וכמה לצדיקייא   
מיד   
ויצא קין מלפני יי'   
בהאי נפק מן דינא   
וקביל עליה כל מה דאתגזר ביה.

דכתי'   
וישב בארץ נוד.   
מה דאמר ליה נד   
שוי עליה ו'   
ואתעביד נוד.   
ודא איהו דאתמר ביה   
וישם יי' לקין אות   
לבלתי הכות אותו.   
דאם הוה נד.   
אתמר ביה   
והיה כל מוצאי יהרגני.

ובגין דתב בתיובתא   
וקביל עליה אות ברית   
שוי עליה אות ו'   
לשזבא ליה.

ולא עוד   
אלא דשוי ליה קדמת עדן.   
דבגיניה   
זכה לג''ע:

**וידע** קין את אשתו   
ותהר ותלד את חנוך.   
כל אלין תולדין   
מנעין ליה לאתרעא בהון.   
ואינון   
חנוך. ועירד. ומחויאל.   
ומתושאל. ולמך.

ולמך נטיל ב' נשין   
עדה וצלה.   
עדה חנוך לטב.   
חנוך לנער על פי דרכו.   
צלה חנוכא דביש   
ודא מלאך המות   
דמחנך לבר נש בחנוכין בישין.

עירד.   
לבתר   
אעיל רעדה בבר נש   
באברין דיליה.   
ולבתר דאפיל לבר נש בחובין.   
אלשין עליה.   
ואחזי לאל כל מה דעביד.   
ודא איהו מחויאל   
מחוי אל.   
ולבתר נחית   
ותשש חיליה וקטיל ליה   
ודא איהו מתושאל   
דתמן מות שאל.   
ואין מות אלא עניות.

ולבתר אמליך עליה.   
ודא איהו למך.   
אתהפך עליה למלך.   
ותרין נשין דיליה   
חד עדה דמעיד על חובוי דבר נש.   
ותניינא צלה דאזיל עליה כצל   
כד''א כי צל ימינו עלי ארץ.   
וכתיב ימיו כצל עובר.

**ותלד** עדה את יבל   
בתר דקטיל ליה בעניותא   
ושלטין עליה עדה וצלה.   
יבל. כגוונ' דשמיא וארעא   
דאתמר בהון   
כי שמים כעשן נמלחו   
והארץ כבגד תבלה.

ויבל איהו   
אבי יושב אהל ומקנה   
דכניש ממונא   
ולבתר אתמר ביה   
לא יועיל הון.

והא אתמר דשליט עליה עניותא   
דאיהו מות.   
ולית עניותא קמי קב''ה   
כעניות' דאורייתא.   
ולית מות כאינון   
דעברין על פתגמי אוריתא   
דאתקריאו מתים.   
ובגין דא אמר קרא   
שובו וחיו.

ואחי יבל היה אבי   
כל תופש כנור ועגב   
המנגנין בכל מיני נגונין   
ובר נש דחדי בהו   
ואשתדל בהבלי עלמא.   
עליה אמר קהלת   
שמח בחור בילדותיך וכו'.   
ולבתר מה אמר ליה   
ודע כי על כל אלה   
יביאך האלקים במשפט   
דעלייהו אמרו מארי מתניתין   
זמרא בביתא חרבא בביתא.

אלא   
ושמחתם לפני יי' אלקיכם.   
כגוונא (דדוד) דאתמר (ביה)   
והיה כנגן המנגן   
ותהי עליו יד יי'.

**וצלה** גם היא ילדה   
את תובל קין   
לוטש כל חרש נחשת וברזל.   
דא יצר הרע דאתמר ביה   
אם יצרך מתגבר עלך   
משכהו לבית המדרש וכו'.

ואחות תובל קין נעמ"ה   
דא אימן של שדים.   
ולמך בשעתא דשליט על בר נש   
ואיהי ביה תקיף כאבנא וכפרזלא   
ולא עסיק באורייתא.   
שליט עלי' וקטיל ליה   
ועביד ביה פצע וחבור'   
כד''א כי איש הרגתי לפצעי   
וילד לחבורתי

בההוא זמנא   
עתיד לנטלא קב''ה נוקמא   
מתרוייהו.   
הה''ד   
כי שבעתים יוקם קין   
ולמך שבעים ושבעה.   
הה''ד   
בלע המות לנצח.

**וידע** אדם עוד את אשתו   
ותלד בן ותקרא את שמו ש"ת.   
סיומא דאלפא ביתא.   
ועליה אמ' איוב   
מי שת בטוחו'

**קיט/ב**

חכמה.   
מאי חכמה דא   
דחסר מניה. י'.   
דבה הוה שית.   
דאיהו ברא שית   
ואיהו ראשית   
והוה אתמר ביה   
מגיד מראשית אחרית

הוה משמש שת באתר דהבל   
ובגין דחסר מניה י'   
אתקרי אחר   
בגין דכד חב אדם   
פרח מניה י'   
ועבד שת   
בלא י' דאיהי חכמה.   
ובגין דא שירותא הוה מן ח'   
דאינון ח' יומין דברית מילה.   
כד''א אז   
הוחל לקרא בשם יי'.   
ומתמן עברו ברית מילה.   
ואעברו מניה ערלה ופריע'   
למעלה בד' ולא בח'   
דשירותא דח' איהי בינה   
למנצח על השמינית.   
ועלה אתמר אז הוחל.

ועוד   
אז הוחל לישנא דצלותא   
כד''א   
אז תקרא ויי' יענה   
דא הוא נטורא טבא.   
דאע''ג דהבל קטיל ליה קין   
דמניה הוה נפיק מאן דנוקים ליה.   
הה''ד אז ישיר משה.   
רועה נוקים לרועה   
ולבתר   
אז אהפוך אל עמים   
שפה ברור'   
לקרא כלם בשם יי'.

אבל כד עמלק   
דאינון בכורי מצרים ערב רב   
מעורבין בישראל   
עלייהו אתמר   
תמחה את זכר עמלק   
דלא אשתאר מנהון שריד   
דאלין אינון ערבוביא מכל אומין   
ואפילו מקין.   
ומיד דיתמחון מעלמא   
אז הוחל לקרא בשם יי'

**תּקונא שבעין ליום לו**

**בראשית**   
ברא שית   
ודא מטטרון   
אות בצבא דיליה   
ובגיניה אתמר   
וישם ה' לקין אות   
לאגנא עליה   
ומה דהוה אזיל   
נע ונד בגלגולא   
אתעביד נוד

מיד   
וישב בארץ נוד קדמת עדן   
ודא אות דברית מילה   
דקנייה עליה באחוה   
בגין דנולד מהול

ובאן אתר זכי ליה   
בקני   
בגין דחזר תמן בתיובתא   
ונפקו בנוי מיניה   
דעאלו לג''ע   
ובג''ד.   
וישב בארץ נוד קדמת עדן

לבתר   
עביד תולדין מסטרא דרע   
ואתפשטו   
בגלגולין בעלמא   
ועלייהו אתמר   
וידע קין את אשתו   
ותהר ותלד את חנוך   
חנוך מסטרא דקין   
ודא יצר הרע   
חנוכא לביש.

ואית חנוך מסטר' דאנוש   
דאיהו יצר הטוב חנוכא לטב   
ואתמר ביה   
ויתהלך חנוך את האלקים   
ואיננו כי לקח אותו אלקים   
ודא חנוך דאתהפך בשריה   
ללפיד אש   
ותלתא אינון   
אדם שת אנוש.

אנוש דמתמן אתיחסו כל דרין   
הדא הוא דכתיב   
אז הוחל לקרא בשם ה'   
מתמן נתפשטו כל גלגולין דצדיקייא

חנוך דנפק מאנוש איהו מטטרו"ן   
דנהפך בשרו ללפיד אש   
ואיהו נוריא"ל

ועל תרוייהו אתמ'   
והחיות רצוא ושוב   
רצוא דא נוריא"ל   
ושוב דא מטטרו"ן   
הכי סלקין בחושבן   
כמרא"ה הבז"ק

אלא איהו כמראה הקשת   
אשר יהיה בענן   
דאתמר ביה   
והיה בענני ענן על הארץ   
ונראתה הקשת בענן   
ובגיניה אתמ'   
ולא יהיה מבול   
לשחת כל בשר   
בגין דאתהפך בשרו ללפיד אש.   
וכל מלאכין דממנן על נשמתין דגלגולין   
מתמן הוו.

ועוד   
כמראה הקשת   
עליה אתמר למשה וראה ועשה   
בתבניתם אשר אתה מראה בהר   
כמראה אשר הראה ה' את משה   
כן עשה את המנורה   
ודא מטטרו"ן   
מ' דיליה מנורה   
נוריא"ל נו"ר דיליה   
והוא ט"ט   
והיו לטטפו"ת   
בין עיניך   
וכלא אתפשט מאנוש   
ובגין דא   
אז הוחל לקרוא בשם ה'.

**בּראשית**   
ברא שית.   
ואינון שית היכלן   
אימא עלאה שביעאה.

ובאלין שית   
וידע אדם עוד את אשתו   
ותלד בן   
ותקרא את שמו שת וכו'   
שת סיומא דאתוון.   
תחת הבל   
הה"ד   
כל שתה תחת רגליו   
אסתלק י' מן שית   
ונחיתת ביה ה' מן הבל   
ואתעביד שתה   
כל שתה תחת רגליו

ועוד   
שת על שם   
כי מן המים   
משיתיהו

ועוד   
שת עליה אמר איוב   
מי שת   
בטוחות חכמה   
ודא י'   
דבה הוה שית.   
או מי נתן לשכוי בינה   
דא ה' מן הבל.

ושת איהו גלגולא קדמאה דהבל   
לההוא דאתמ' ביה   
בשגם   
זה הבל   
בשגם   
זה משה.   
והא אוקימנא   
ההוא דאתמר ביה   
אז ישיר משה.   
ובגין דא אז הוחל   
לקרוא בשם יי'   
הוחל. תמן   
התחלה דגלגולא קדמאה.

ואתפשטותא דאת י' לעילא   
משת (נ"א משית)   
אתפשטת עד ספירה שתיתאה   
דרגיה דיעקב.   
ודא אבן השתיה   
דמתמן הושתת עלמא   
דאתמר בה משם   
רועה אבן ישראל.

ואבתריה   
אז.